
NÉMETH KÁROLY: 
A pártdemokrácia kérdéseiről 


Pártunk az elmúlt évtizedekben a társadalmi haladást szolgáló legfontosabb lépések 
kezdeményezője, szervezője volt. Ezek a lépések szorosan illeszkedtek azoknak a törek- 
véseknek a folyamatába, amelyek a hatalom megvédését, megszilárdítását, a mezőgazda- 
ság szocialista átszervezését, a gazdaságirányítási rendszer fejlesztését, a kulturális forra- 
dalom megvalósítását, az életkörülmények jelentős javítását szolgálták. A párt az elmúlt 
öt esztendőben is betöltötte vezető szerepét. A kedvezőtlenebbé vált körülmények között 
feltárta annak lehetőségét, hogy miként lehetne javítani nehéz gazdasági helyzetünkön, 
dinamikusabban előrelépni, s programot adott az építőómunkához. Kezdeményezte a 
gazdaságirányítás továbbfejlesztését, foglalkozott a közigazgatás átszervezésével, a vá- 
lasztási rendszer módosításával, a szakszervezeti, az ifjúságpolitikai munka kérdéseivel. 
Tökéletesítette a különböző szintű pártszervek és -szervezetek munkamódszereit, meg- 
változtatta fontos pontokon a pártélet szervezeti kereteit. 

Joggal állapíthatta meg a XIII. kongresszus határozata: , A Magyar Szocialista Mun- 
káspárt, a munkásosztály forradalmi élcsapata, a dolgozó nép pártja eredményesen 
irányítja, szervezi a szocialista építőmunkát, betölti vezető szerepét." 

A pártnak a társadalomban betöltött vezető szerepéből következően figyelembe kell 
vennie, hogy a párton belüli és a társadalmi folyamatok szorosan összefüggnek egymás- 
sal. A szocializmus sikeres építésének előfeltétele, hogy a pártban demokratikus viszo- 
nyok uralkodjanak, következetesen érvényesüljenek a párt működését szabályozó lenini 
elvek. Súlyos tapasztalatunk van arról, hogyha ezek csorbát szenvednek, nemcsak a 
pártban, de az egész politikai rendszerben is zavarok támadnak. Az ötvenes évek első 
felében a párt akkori vezetői semmibe vették a pártdemokráciát, a párt lenini normáit, 
a kollektív vezetést. A személyi kultusz és a vele párosuló munkastílus, a tömegek 
lebecsülése, a meggyőzés helyett az adminisztratív módszerek előtérbe állítása, az állami, 
társadalmi szervek önállóságának durva megsértése súlyos károkat okozott. A Magyar 
Szocialista Munkáspárt megszüntette ezeket a torzulásokat, munkájában érvényesítette 
és jelenleg is érvényesíti a lenini elveket. 

Már Marx és Engels is határozottan állást foglalt a munkáspárt demokratikus műkö- 
désének elvei mellett. Az új típusú forradalmi párt gyakorlati tevékenységét vezérlő, máig 
érvényes elveket Lenin dolgozta ki. A demokrácia lényegét a következőkben látta: ,,. . .a 
párt összes ügyeit közvetlenül vagy megbízottak útján a párt valamennyi tagja intézi, 
mégpedig minden kivétel nélkül egyenlő jogok alapján, emellett a párt valamennyi 
usztségviselőjét, valamennyi vezető testületét és valamennyi intézményét választják. 
Mindegyik beszámolási kötelezettséggel tartozik és leváltható." 

Lenin a demokratizmust az új típusú forradalmi párt lényegi vonásának, a feladatok 


A pártdemokrácia helyzete és fejlesztésének feladatai címmel 1985. november 21-22-én tartott országos elméleti 
tanacskozás vitaindító előadása. 

sikeres megvalósítása fontos feltételének és eszközének tekintette. Hangsúlyozta, hogy 
a különböző szintű pártszerveknek, a pártszervezeteknek egységesnek kell lenniük, 
ugyanakkor elengedhetetlennek tartotta, hogy ezekben a szervezetekben széles körben 
és szabadon lehessen mérlegelni, bírálni a pártélet jelenségeit. A pártdemokráciát fejlődé- 
sében vizsgálta. Rámutatott, hogy ezt nem lehet határozatokkal elrendelni, mert csakis 
az elvek következetes érvényesítésének, a párttagok képzésének, nevelésének, a tapaszta- 
latok és a körülmények tanulmányozásának és figyelembevételének útján valósulhat 
meg. A demokrácia fejlesztését és védelmét összekapcsolta a formalizmus, a közömbös- 
ség, a bírálat elfojtása, a hatalommal való visszaélés elleni fellépéssel. 

A kommunista pártok felépítését és működését szabályozó alapelvek KÖLGÖGŐSÉK 
feltételezik egymást, egységes rendszert alkotnak. Ilyen elv a szervezeti és a politikai 
egység; a szabad vita a politika formálásában a döntések meghozatala előtt és az egységes 
cselekvés a döntések után; a kisebbségnek az a kötelessége, hogy alávesse magát a 
többség döntéseinek; a választott felsőbb szervek határozatainak kötelező érvénye az 
alsóbb szervezetekre. Tanácskozásunkon ezeket az összefüggéseket is szem előtt tartva, 
a pártdemokrácia helyzetével és fejlesztésének feladataival foglalkozunk behatóbban. 


A párton belüli viszonyok megítélésekor abból kell kiindulni, hogy a párt vezető szerepet 
tölt be társadalmunkban. A vezető szerep lényege abban fejezhető ki, hogy a párt 
politikája érvényesüljön s a kommunisták világnézete uralkodó legyen, a marxizmus-le- 
ninizmus hegemón szerepet töltsön be a társadalmi élet minden területén. A párt politiká- 
jának eredményes érvényesítése szükségessé teszi a szocialista építőmunka feladatainak 
helyes meghatározását, a különböző érdekek figyelembevételét, egyeztetését és szintetizá- 
lását. Egyúttal megköveteli a párt világnézetét megtestesítő elvi célok rendszeres összeve- 
tését a gyakorlat tapasztalataival és a lehetőségekkel, a tömegek megnyerését politikánk 
támogatásának, a párt tömegkapcsolatainak szüntelen erősítését. 

Ahhoz, hogy a párt helyesen és idejében ismerje fel a társadalomban megérett feladato- 
kat, folyamatosan igényelnie kell a dolgozók, a szakemberek széles körének véleményét, 
javaslatait, kezdeményező gondolatait. Ez csak úgy lehetséges, ha a pártban erős a 
demokrácia, a tagság a politika alakításának és végrehajtásának tevékeny részesévé 
válik. 

Minden konkrét döntés esetében figyelembe kell venni, hogy társadalmunkban külön- 
böző érdekek léteznek. Minden elhatározás társadalmi rétegek, csoportok érdekeit érinti. 
Pártunk politikájának érvényesítése során felszinre hozza, mérlegeli, rangsorolja és 
egyezteti ezeket az érdekeket, hogy ezáltal kialakítsa a többség szamára - az adott 
feltételek mellett — legkedvezőbb, legcélszerűbb megoldásokat. Ennek alapján valik 
képessé arra, hogy a lehetséges cselekvési változatok közül kiválassza a társadalom 
szempontjából legjobb megoldásokat. 

A párt vezető szerepe — más oldalról közelítve - abban mutatkozik meg, hogy egyre 
többen fogadják el világnézetét, a marxizmust. Ez az egyik legfőbb erő a társadalmi 
mozgások irányának meghatározásában. Pártunk reális ténynek tekinti, hogy társadal- 
munkban léteznek, hatnak világnézetünktől eltérő nézetek is. Ezért szocialista fejlődé- 
sünk jelenlegi szakaszában az a lényeges, hogy biztosítsuk világnézetünk hegemón 
szerepét. 

Az MSZMP tevékenységében következetesen szem előtt tartja, hogy a vezető szerep 
gyakorlati érvényesítése elválaszthatatlan a párton belüli demokráciától, a tagságnak 
attól a jogától, hogy részt vegyen az elvi, politikai, szervezeti kérdések megvitatásában, 
a poliukai irányvonal formálásában. 

Az elmúlt években tudatosan arra törekedtünk, hogy demokratikusabb legyen a 
döntések előkészítése. Ennek nyomán fokozódott a párttagság részvétele a politika 

alakításában. Mint arra a XIII. kongresszus beszámolója is rámutatott, ,a kommunisták 
észrevételei, jelzései, javaslatai érezhetően befolyásolják a központi és más választott 
szervek döntéseit". 

A pártdemokrácia érvényesülését jól szolgálta a kongresszusi dokumentumok előzetes 
megvitatása a párttagsággal, valamint az úgynevezett , felező" KB-ülést megelőző párt- 
bizottsági ülések meghonosítása. A pártdemokrácia szélesítésében, a döntések megalapo- 
zásában fontos szerepet töltenek be — a Központi Bizottságtól a területi pártszervekig 
bezárólag — a testületek mellett működő s föleg ezek tagjaiból álló munkabizottságok. 
A fontosabb központi határozatok meghozatala előtt rendszeresek a széles körű eszme- 
cserék, amelyekben részt vesznek a különböző szintű testületek, az alsóbb pártszervek 
tagjai, aktivistái, valamint a társadalmi szervezetek vezető testületei. Ilyen jellegű konzul- 
tációk voltak a közigazgatás rendszerének átszervezésére, választási rendszerünk korsze- 
rüsítésére, a szervezeti szabályzat módosítására, a szakszervezeti munka fejlesztésére 
hozott határozat és az ifjúságpolitikai állásfoglalás elfogadása előtt. Ez a gyakorlat kezd 
meghonosodni a területi és a munkahelyi pártszervekben is. A fontosabb döntések 
tervezeteit esetenként előzetesen megtárgyalják az alsóbb pártszervek vagy az alapszerve- 
Zetek is. A vitában részt vesznek a felsőbb szervek testületeinek, apparátusainak tagjai, 
és ezúton is közvetlen tapasztalatokat szereznek a jelentősebb összefüggésekről, a terve- 
zett döntések várható hatásairól. 

A pozitív irányú fejlődés ellenére is meg kell állapítanunk, hogy a párttagsággal 
folytatott átfogó eszmecsere még korántsem megfelelő mértékü. A döntések előkészítésé- 
nek demokratizmusában az utóbbi időben elért fejlődést a párttagság jelentős része vagy 
nem érzékeli, vagy nem tartja elégségesnek. A kongresszusi felkészülés során sok alap- 
szervezetben még mindig sérelmezték, hogy az irányító pártszervek a határozatok kidol- 
gozásához ritkán kérik a véleményüket, vagy nem eléggé veszik figyelembe az alapszerve- 
zeti fórumokon elhangzottakat. A Központi Bizottságnak és a területi irányító szervek- 
nek a jövőben sokkal nagyobb figyelmet kell fordítaniuk arra, hogy döntéseik meghoza- 
talában jobban hasznosuljanak a párttagság észrevételei, javaslatai, az alapszervezetek 
tapasztalatai. 

A XIII. kongresszus határozatának megvalósításán munkálkodva le kell küzdenünk 
mindazokat az akadályokat, amelyek fékezik, hogy a párton belül a döntések előkészíté- 
sében széles körű demokratizmus érvényesüljön. Több lehetőséget kell teremteni arra, 
hogy a kommunisták a munkának ebben a szakaszában a legfontosabb kérdések kapcsán 
megtehessék észrevételeiket és javaslataikat. A párt központi és területi szervei már a 
munka tervezésekor jelöljék ki, hogy mely döntések kidolgozásához célszerű igényelni 
közvetlenül a párttagság véleményét. A pártfórumokon kapjanak nagyobb nyilvánossá- 
got a határozathozatal folyamatában kifejtett érvek és ellenérvek, a szélesebb összefüggé- 
sek. Csakis a pártdemokrácia ilyen értelmű szélesítésével biztosítható tevékenységünk 
rendszeres önkontrollja. 

Nepünknek létérdekei füződnek ahhoz, hogy megőrizzük és erősítsük pártunk cselek- 
vő erejét. Ez mindenekelőtt a párt politikai egységétől, szervezettségétől, céltudatos és 
fegyelmezett munkájától függ. A párt politikai egysége akkor szilárd, ha a kommunisták 
minél szélesebb köre azonosul a közösen kialakított irányvonallal, kész annak következe- 

tes megvalósítására. A tapasztalat azt mutatja: ha a pártban a demokrácia beszűkül s 
a vitatott kérdések tisztázása csupán a szakértőkre vagy a vezető testületekre korlátozó- 
dik, akkor a helyes elhatározásokat is nehezebb megvalósítani, repedések keletkezhetnek 
a párt politikai és cselekvési egységén, akadozik a végrehajtás. S fordítva: a párttagság 
részvétele a döntések kialakításában, kollektív tapasztalatainak felhasználása nemcsak 
magukat a határozatokat teszi megalapozottabbá, hanem növeli a kommunisták felelős- 
ségét is, erősíti a cselekvési egységet, a szervezettséget, a fegyelmet. 

Párttagságunk összességében helyesen értelmezi és képviseli politikánkat. Ez különö- 
sen értékes, ha figyelembe vesszük, hogy az elmúlt évek nehézségei újra meg újra próbára 

tették a pártegységet. Ugyanakkor tény, hogy a kommunisták is nehezebben igazodnak 
el fejlődésünk egyes kérdéseiben. Nem tudjuk a tagság előtt minden esetben egyértelművé 
tenni, hogy pártunk mit akar, mit támogat és mit ellenez. 

Párttagságunk egy része azért bizonytalan, mert nem érti egyes intézkedések célját, 
vagy összeférhetetlennek tartja azokat elveinkkel. Vannak olyan párttagok, akik a párt 
általános politikai irányvonalával egyetértenek, de egyes elemeivel nem, és ez tükröződik 
magatartásukon is. Nem mindenki áll ki határozottan a párt politikája mellett. A tartóz- 
kodás okai esetenként egzisztenciális megfontolások. Olyanok 15 vannak, akik a környe- 
zetükben azért nem hallatják szavukat, amikor a politikát magyarázni, netán védeni 
kellene, nehogy a konformizmus vádjával illessék őket. Ebbe a helyzetbe nem szabad 
belenyugodni. 

A pártegység erősítése érdekében idejében és meggyőző módon választ kell adnunk a 
társadalom fejlődésének új kérdéseire, a gyakorlati feladatokra pedig politikailag kell 
megfelelően felkészítenünk a párttagságot. A pártegység megőrzésének, folyamatos 
megújításának elengedhetetlen feltétele a véleménynyilvánítás szabadsága, a párttestüle- 
tekben, a pártfórumokon folytatott demokratikus vita, a nézetek szembesítése. Szocialis- 
ta társadalmunk nem mentes az ellentmondásoktól és konfliktusoktól, ám ezek feloldá- 
sához, rendezéséhez a viták is szükségesek. Ezért politikai fejlődésünknek egyik kulcskér- 
dése a viták helyes értelmezése, a vitakultúra fejlesztése a párton belül. 

A kongresszus és a Központi Bizottság határozatai többször megerősítették azt az elvi 
állásfoglalást, hogy a párton belüli szabad vita hívei vagyunk. Azt valljuk, hogy a vezető 
testületekben — a Központi Bizottságtól az alapszervezetekig — a nézetek szembesítésével 
formálódik a párt politikája. A párt természetesen nem vitaegylet. Az eszmecserékre a 
döntések megalapozásához van szükség, a nézetek egyeztetésének a jó döntéshozatalt 
kell szolgálnia. Ez pártunk álláspontja. A vitában a párt politikai irányvonalával ellenté- 
tes nézetekkel szemben meggyőző érvekkel kell fellépni. Megengedhetetlen, hogy bárki 
is azzal próbáljon nyomást gyakorolni a pártra, hogy politikájának a pártfórumokra 
tartozó lényeges kérdéseiről egyoldalú tájékoztatást vagy értékelést ad a szélesebb közvé- 
lemény előtt. 3 

Kárt okoz a durva vitastílus is, a vitapartner szernélyeskedő minősítése, álláspontjának 
félremagyarázása, eltorzítása. Az ilyen stilus mérgezi a légkört, nem segíti az eltérő 
megközelítések, a különböző álláspontok és érvek tárgyilagos mérlegelését. Ez megosz- 
tottsághoz vezet, kárt okoz a párt cselekvési egységének. 

Az elmúlt évek tapasztalatai alapján szóvá kell tenni, hogy a döntések megalapozására 
hivatott viták sok alapszervezetben és különböző szintű pártszervben még nem megfelelő 
szinvonalúak. Az ügyet előrevivő önálló, kritikus véleményalkotás nem kap mindig elég 
ösztönzést, bátorítást. Az is előfordul, hogy türelmetlenek a véleményüket nyilvánítók- 
kal szemben; megesik, hogy elmarasztalják őket, zokon veszik az őszinte szót. 

Egyes pártszervezetekben politikai közömbösség tapasztalható. Ennek gyakori oka, 
hogy a vezetők egy része nem ösztönzi, sőt nehezen viseli el a bírálatot, vagy éppen a 
vitát. A vezetők túl gyakran elsőként és úgy lépnek fel a testületi eszmecserében, hogy 
akarva-akaratlan korlátok közé szorítják a további hozzászólásokat. Találkozunk olyan 
irreális követelménnyel vagy inkább tévhittel, mintha a hozzászólók csak helyes dolgokat 
mondhatnának, és nem lenne szabad tévedniük. A kötetlen véleménynyilvánítást, az 
eltérő nézetek szembesítését a pártrendezvényeken sokszor felváltja az előre elkészített, 
többnyire sablonos hozzászólás, ami szürkiti a pártéletet. 

A pártszerű vita egyaránt igényli az elvi következetességet és a nagyfokú türelmet. 
Miután az ember arról tud vitatkozni, amiről kellő ismeretei vannak, fontos, hogy 
javítsuk a tájékoztatást, és a tényekről, az összefüggésekről megfelelő módon informál- 
juk a testületi tagokat, a párttagságot. Nem kevésbé fontos, hogy olyan légkört teremt- 
sünk, amely a párttagokat véleményük, javaslataik öszinte elmondására, kérdéseik 
felvetésére készteti. A kommunisták érezzék, hogy szükség van észrevételeikre, ezek 

hasznosulnak a munka során, és kapjanak választ kérdéseikre. A pártfórumokon olyan 
szellemet kell meghonosítani, amelyben bátran lehet nem teljesen kész gondolatokat is 
kifejteni, netán tévedni, nem tartva semmiféle hátrányos következménytől. 

Külön is szükséges szólni arról, milyen nagy szerepet tölt be a pártdemokrácia a 
kommunisták nevelésében. Ennek egyik eszköze a már rendszeressé váló, az éves beszá- 
moló taggyűléseket megelőző személyes beszélgetés a párttagokkal. A kommunisták 
igénylik e találkozásokat, amelyeken részletesen kifejthetik a javaslataikat, elmondhatják 
gondjaikat. 

Ma már egyre több pártszervezetben törődnek rendszeresen a párttagok politikai, 
szakmai fejlődésével, és segítik egyéni gondjaik megoldását is. Őszintébb lett a tisztségvi- 
selők és a tagság közötti viszony, erősödött a bizalom, egymás megbecsülése, szélesedtek 
az elvtársi, emberi kapcsolatok. A kommunista közösségek nevelő szerepe abban is 
kifejeződik, hogy jobban megkövetelik a párttagoktól a példás magatartást, és határo- 
zottabban fellépnek a fegyelemsértőkkel szemben. A kommunista nevelés terén azonban 
még nincs minden rendben. Számos példát mondhatnánk arról, hogy az öszinte, demok- 
raukus légkör hiánya miatt nem tesznek szóvá különböző hibákat, és ebből kára szárma- 
zik az ügynek. Nagyobb figyelmet érdemel a párttagokkal való rendszeres személyes 
foglalkozás. Ne csak addig tartson a törődés, amíg valaki belép a pártba! Fontos és 
állandó feladatunk a párttagság eszmei, politikai képzése, a jogok és a kötelességek 
együttes érvényesítése. 


A XIII. kongresszus elsőrangú feladatnak szabta meg a párt belső életének, munkastílu- 
sának, munkamódszerének fejlesztését. AZ MSZMP csaknem három évtizedes útján 
többször élt át olyan időszakokat, amikor munkastílusát vagy annak fontos elemeit 
hozzá kellett igazítania a társadalmi fejlődés új követelményeihez. Ma ismét sok vonat- 
kozásban új feltételek között dolgozunk. Olyan feladatok állnak előttünk, amelyeknek 
a megoldása feltétlenül szükségessé teszi a munkastilus demokratikus vonásainak elmé- 
lyítését. 

Ezt szolgálja az is, hogy erősíteni kívánjuk a pártmunka politikai-mozgalmi jellegét, 
ami nem szűkíthető arra az - önmagában igen fontos - szabályozásra, hogy a pártmunka 
munkaidőn kívül folyjon, csökkenjen az aktagyártás, az értekezletek száma és időtarta- 
ma. A dolog lényege az, hogy céljainkat nem adminisztrativ, hatalmi eszközök igénybe- 
vételével váltjuk valóra, hanem politikai, mozgalmi módszerekkel, meggyőzéssel, a 
tömegek aktív közreműködésével. A párt egész tevékenységében mind jobban érvénye- 
sülnie kell az életszerűségnek, a rugalmasságnak, és a pártszervezetu.knek nagy önállóság- 
gal s ezzel együtt járó növekvő felelősséggel kell ellátniuk teendőiket. Sajnos, eléggé mély 
gyökeret eresztett a pártmunkában az úgynevezett hivatali jelleg, amely visszaszorítja az 
eleven kapcsolatokat, akadályozza a még nyiltabb légkör kialakulását, gátat szab annak, 
hogy a párttagság folyamatosan figyelemmel kísérhesse és megítélhesse a vezetőségek 
tevékenységét. 

Gyakran lehet hallani olyan véleményt, hogy nincs idő a pártdemokrácia tényleges 
gyakorlására. Fontos intézkedések megtételében — időhiányra hivatkozva — mellőznek 
demokratikus fórumokat vagy eljárási szabályokat, s ez végső soron hátrányosan hat a 
határozatok színvonalára. Ilyen irányba nem mehetünk. A demokratikus előkészítésre 
fordított idő nem tehertétel, ellenkezőleg, busásan megtérülő befektetés, mert lehetővé 
teszi a hibás döntések elkerülését, elhatározásaink mélyebb megalapozását. 

A demokrácia fejlettségét pártunkban is nagymértékben meghatározza, hogy miként 
működnek a választott testületek, a vezető szervek, s mennyire hatja át munkájukat a 
demokratikus légkör. A testületi tevékenység demokratizmusának fontos ismérve a 
tagok egyenjogúsága. Általánosan elfogadott és érvényesített gyakorlat nálunk, hogy az 

alapszervezeti taggyűléseken éppúgy, mint a különböző szintű választott szervek ülésein, 
minden szavazat egyenlő értékű, minden párttagnak, illetve minden testületi tagnak 
azonos jogai vannak. Ennek az elvnek a megvalósulása biztosítja a vélemények szabad 
kifejtését, a döntéshozatal demokratizmusát. 

Jóllehet az egyenjogúság nyilt megsértésével nem találkozunk, tudatában kell lennünk, 
hogy ennek a fontos elvnek a gyakorlati érvényesülése a választott testületek munkájá- 
ban nem kielégítő. A testületi tagok sokszor nem vesznek részt érdemben a döntéshoza- 
talban. Gyakori, hogy egyesek csak dicsérgetik az előterjesztéseket. Mások úgy gondol- 
kodnak: az előterjesztés, mivel azt hivatásos politikusok, szakemberek, apparátusi dol- 
gozók, a kérdést közelről ismerők készítették, bizonyosan megfelel a követelményeknek. 
Az olyan magatartási mód se ritka, hogy valaki attól függően tart valamit jónak vagy 
kevésbé jónak, hogy ki annak az előterjesztője. Minél magasabb funkcióban van az 
előterjesztő, annál kevésbé illetik bíráló hanggal. Ez elvileg és gyakorlatilag egyaránt 
hibás, elítélendő álláspont. Az ilyen esetek ismétlődése miatt sem felesleges hangsúlyozni 
és tudatositani, hogy a döntések előkészítésében és meghozatalában való részvétel nem- 
csak jog. hanem kötelesség is. A választott szervek tisztségviselőinek különösen fontos 
feladatuk, hogy fellépjenek minden olyan jelenséggel szemben, amely a testületi munká- 
ban a rossz értelemben vett tekintélytiszteletet táplálja. Ez nemcsak feladatuk, hanem 
felelősek is ezért. 

A testületi munka demokratizmusának fejlesztésére a XIII. kongresszus után fontos 
állásfoglalások születtek. A Központi Bizottság 1985 áprilisában áttekintette munka- 
rendjét és munkamódszerét. Megerősítette az 1980-ban hozott határozatával kialakított 
gyakorlatot, hangsúlyozva annak helyességét. Rámutatott, hogy nagyobb figyelmet kell 
fordítani a testületi tagok felkészítésére, tájékoztatására, arra, hogy közvetlenül is részt 
vegyenek a döntések előkészítésében, ismerjék meg a lehetséges alternatívákat, a külön- 
böző javaslatokat. Ennek érdekében a Központi Bizottság tagjai rendszeresen készülő 
információs anyagokat kapnak, betekintést nyerhetnek a Központi Bizottság végrehajtó 
szerveinek és apparátusának munkájába. Erdeklődésüknek megfelelően közvetlenül, 
tehát személy szerint is részt vehetnek az előterjesztések előkészítésében, megismerked- 
hetnek az egyes munkabizottságoknak, a Központi Bizottság osztályainak tevékenységé- 
vel, bekapcsolódhatnak vizsgálataikba. 

A Központi Bizottság tagjai a testület ülésén olyan kérdésekről is véleményt nyilvánít- 
hatnak, amelyek nem szerepelnek a napirenden, illetve kérhetik általuk fontosnak ítélt 
témak napirendre tűzését. A Központi Bizottság állásfoglalásában egyúttal arra kötelez- 
te az előterjesztőket, hogy a témák kapcsán felvetődő lényeges kérdésekben ismertessék 
az eltérő véleményeket, és gyakrabban javasoljanak alternatív megoldásokat. Mindez 
útmutatásul szolgál az egész párt számára, megvalósulása hozzájárul a pártélet demokra- 
tikus vonásainak erősödéséhez. 

Jelenlegi körülményeink és az előttünk álló feladatok megkívánják, hogy tovább 
növekedjen a különböző választott párttestületek szerepe. A társadalmi méretekben 
szélesedő önállóság azt a felelősséget rója a helyi választott testületekre, hogy a központi 
határozatokat saját viszonyaik figyelembevételével valósítsák meg, a helyi kérdésekben 
önállóan és kellő időben döntsenek, és tegyenek meg mindent a sikeres végrehajtásért. 
Ehhez szükséges a testületek és az apparátusok viszonyának további javítása. A kollektív 
vezetés következetes érvényesítése érdekében az apparátusoknak is az eddiginél maga- 
sabb igényeket kell kielégíteniük. A hatékonyság és a párton belüli demokrácia követel- 
ményeinek egyaránt az felel meg, ha a testületek és az apparátus tevékenységét komplex 
egységben javítjuk, fejlesztjük. Ennek során változatlanul azt az elvet követjük, hogy 
választott szervet csak választott szerv irányíthat; az apparátus pedig a választott szervek 
megbízásából látja el a döntések előkészítéséből, végrehajtásából és az ellenőrzés meg- 
szervezéséből ráháruló feladatokat. 

Partunk tevékenységét vizsgálva önkritikusan azt is megállapíthatjuk, hogy a döntések 

előkészítésére az indokoltnál lényegesen több időt fordítunk, a végrehajtás megszervezé- 
sére és ellenőrzésére pedig kevesebbet. A kongresszus joggal mutatott rá, hogy a párt 
vezető szerepének érvényesülése növekvő mértékben függ a határozatok teljesítésének 
megszervezésétől és a végrehajtás ellenőrzésétől. Munkánknak ma minden szinten ez a 
gyenge pontja. 3 

Pártéletünknek fontos szabálya, hogy a határozatokat minden párttag köteles végre- 
hajtani, még abban az esetben is, ha valamelyikkel nem ért egyet. Ilyenkor a párttag 
jogosult arra, hogy különvéleményét fenntartsa, egészen a kongresszusig továbbítsa, de 
ez nem mentesíti a fegyelmezett végrehajtás alól. Fontos hangsúlyozni, hogy a párt tagjai 
valamely határozattal kapcsolatos ellenvéleményüket csak pártfórumon fejthetik ki. Ez 
a pártéletnek minden kommunista számára egyformán kötelező normája. 

A XIII. kongresszus megállapította, hogy a pártszervezetek összességükben eredmé- 
nyesen dolgoznak politikai céljaink megvalósításáért, a párttagok túlnyomó többsége 
aktívan részt vesz a munkában. Mindez azonban nem feledtetheti, nem homályosíthatja 
el azt, hogy a határozatok végrehajtásában mutatkozó elmaradást erőteljesen bírálták 
a kongresszust megelőző alapszervezeti taggyűléseken is. Számos esetben találkoztunk 
olyan, értékítéletet is kifejező kérdéssel a társadalmi, a gazdasági, a kulturális életben 
jelentkező gondok, hiányosságok kapcsán, hogy , hol van a párt?"; , mit tesz a párt?"; 
, Miért nem lép fel erélyesebben a mulasztókkal, azokkal szemben, akik a határozatokat . 
nem hajtják végre?" 

A problémák okait kutatva, bizonyos fajta helytelen szemléletbe és gyakorlatba ütkö- 
zünk. Azok a különböző szinteken dolgozó tisztségviselők, funkcionáriusok, akik a 
párttestületek tagjait, a párttagságot nem avatják be mélyebben az ügyekbe, a végrehaj- 
tás ellenőrzésébe, a gondok, nehézségek megismerésébe, akarva vagy akaratlan, lebecsü- 
lik a testületek tagjait, a párttagokat. Ez ellentmond elveinknek. Arra is szükség van, 
hogy a határozatok ismertetése mellett több energiát fordítsunk egységes értelmezésükre, 
megértetésükre, az összefüggések magyarázatára, a végrehajtáshoz nélkülözhetetlen 
politikai, személyi, anyagi feltételek megteremtésére. Nem kevésbé fontos, hogy folyama- 
tos ellenőrző munkával kísérjük figyelemmel az adott: határozat végrehajtása során 
jelentkező hatásokat, a menet közben megváltozott feltételeket, körülményeket, és - ha 
szükségesnek mutatkozik - folyamatosan módosítsuk, kiegészítsük korábbi döntésein- 
ket. A végrehajtás elmulasztását újabb határozatokkal nem lehet helyrehozni. 

Több mint negyedszázada rendszeresen az ország nyilvánossága elé tárjuk elképzelé- 
seinket, gondjainkat, a megoldásukra javasolt intézkedéseket. A közvélemény így min- 
den lényeges döntés előtt tájékozódhat a párt céljairól, meggyőződhet azok realitásáról, 
véleményt mondhat, javaslatokat tehet; ily módon részt vehet a meghozandó döntések- 
ben. Ennek is köszönhető, hogy a tömegek a nehezebbé vált körülmények között is 
elfogadják pártunk iránymutatását. A társadalmi nyilvánosság szélesítése teszi lehetővé 
a szubjektivizmus háttérbe szorítását, az egyéni érdekek egyeztetését a társadalmi érdek- 
kel, a személyes érdekek alárendelését a közérdeknek. 

A döntések előkészítésének nyilvánossága, a dolgozók politikai felkészítése a végrehaj- 
tásra azonban még gyakran elmarad a kívánatostól. Helyenként a befelé fordulás, a 
pártélet misztifikálása érezhető, ami szemben áll a tömegkapcsolatok szélesítésére irá- 
nyuló törekvésekkel. A demokratikus nyilvánosság mellőzése a településeken, a munka- 
helyeken formálissá, érdektelenné teszi a politikai ténykedést az ott dolgozó párttagok 
és pártonkívüliek számára. Sokéves tapasztalat bizonyítja, hogy az őszinteség, a nyilt 
viszony erős összekötő kapocs a párt és a dolgozók között; biztosítja, hogy a politikai 
tevékenység ne szakadjon el a realitásoktól, tartós maradjon a nép bizalma pártunk 
politikai céljai, gyakorlata iránt. 

A párt tömegkapcsolatának további erősítése szempontjából fontos tisztában lennünk 
azzal, hogy a pártdemokrácia színvonala meghatározza az államélet, a tömegszervezetek, 
a tömegmozgalmak és egész közéletünk demokratizmusának fokát. A párt szakított a 

korábbi időszak hibás vezetési stílusával, elvetette az állami és a társadalmi szervek 
munkájába való közvetlen beavatkozást. A szocialista demokrácia csak úgy érvényesül- 
het, ha a politikai rendszer egyes intézményei képesek kifejezni és megfogalmazni a 
sokféle szakmai, ágazati, területi és egyéb érdeket. Ez akkor lehetséges, ha ezekben az 
intézményekben demokratikus légkör uralkodik. A pártdemokrácia továbbfejlesztésé- 
nek ebben az összefüggésben is meghatározó szerepe van. 

Pártunknak alapvető feladata, hogy biztosítsa szocialista elveink és céljaink gyakorlati 
megvalósulását. Vezető szerepének erősítésében a fő módszer változatlanul a meggyőzés, 
az eszmei ráhatás, az érvelés, az elvi-politikai irányító, szervező tevékenység. Az egypárt- 
rendszer viszonyai között megkülönböztetett jelentősége van annak, hogy minden politi- 
kai intézmény, az állami, a gazdasági, a társadalmi szervek rendeltetésüknek megfelelően 
működjenek, növekedjen önállóságuk és felelősségük. Arra kell törekedni, hogy a párt 
minden szinten kevesebb és csak lényeges kérdéssel foglalkozzon, de azzal sokkal alapo- 
sabban, elmélyültebben. A profilok világosabb meghatározása, a tevékenységi körök 
célszerű elhatárolása, a fő folyamatok kellő befolyásolása elősegítheti a párt vezető 
szerepének még jobb érvényesítését. 

Központi Bizottságunk elhatározta, hogy - tekintettel a szocializmus építésének külső 
és belső körülményeiben végbement lényeges változásokra - napirendjére tűzi azoknak 
a feladatoknak a kijelölését, amelyeknek megoldásával a párt a változó feltételek között 
is eredményesen betöltheti vezető szerepét, 5 politikai rendszerünk minden intézménye 
még inkább rendeltetésének megfelelően működhet. 


Szólni kívánok még a pártdemokrácia erősítésének főbb irányairól és módszereiről, a 
demokratikus centralizmus helyes értelmezéséről. Az antimarxista ideológusoknak ma 
is kedvenc céltáblája a demokratikus centralizmus. A munkásmozgalomban is jelentke- 
zik ennek jobboldali revizionista és baloldali szektás megítélése. Pártunk gyakorlata 
igazolja, hogy ebben a kérdésben 1s kétfrontos harcot kell folytatnunk. 

Találkozni olyan nézetekkel, amelyek féltik a párt vezető szerepét a pártdemokráciá- 
tól, azzal érvelve, hogy a demokratikus jogok bővítése veszélyezteti a központi akarat 
érvényesítését. Az is előfordul, hogy a politika általános érdekei elé helyezik a helyi 
érdekeket, eltúlozva a helyi önállóság szerepét. Egyesek a párton belül - és sokszor azon 
kívül is — minden kérdésben nyilvános vitát igényelnek, ami megvalósíthatatlan, és nem 
is célszerű. Gyakran szembeállítják egymással a demokráciát és a centralizmust. E nézet 
képviselői sematikusan azt hangoztatják. hogy egy szervezeti rendszerben vagy a demok- 
ratikus vonások uralkodnak, vagy a centralizált vezetés érvényesül, s szerintük egyidő- 
ben csak az egyik vagy a másik oldal fejleszthető. 

Pártunk álláspontja nemcsak abban egyértelmű, hogy a demokráciát nem lehet a 
centralizmustól elválasztani vagy azzal szembeállítani. hanem abban is, hogy a demokra- 
tikus centralizmus két elemét a gyakorlatban nem lehet tetszés szerint felcserélni. 
A konkrét tevékenység minden fázisában pontosan tudni kell, mikor van helye a demok- 
ratikus fórumok aktivitásának, és miben kell érvényesülnie a centralizmusnak. Azt a 
kérdést, hogy végrehajtsunk-e egy adott határozatot vagy sem, hogy kiálljunk-e a párt 
politikája mellett vagy sem, nem tehetjük vita tárgyává. Azt sem engedhetjük meg, hogy 
párttagok tetszés szerint válogassanak a párt politikájának egyes részei között aszerint, 
hogy az egyiket kötelezőnek tartják magukra nézve, a másikat meg nem. Elveink követ- 
kezetesebb érvényesítésére a jövőben ebben a tekintetben is nagyobb figyelmet kell 
fordítanunk. 

A gyakorlatban érvényesítjük azt az alapelvet, hogy a felsőbb pártszervek határozatai 
az alsóbb pártszervekre kötelezőek. Az irányító pártszerveknek jogában áll hatályon 
kívül helyezni az alsóbb szervek által hozott határozatokat, ha azok ellentétesek a párt 

politikai irányvonalával, illetve a felsőbb szintű határozatokkal. Munkánk demokratiz- 
musa fejeződik ki abban, hogy az irányító szervek ilyen esetben kötelesek eljárásukat 
megindokolni az érintett alsóbb pártszervek fórumain. 


A párton belüli demokratikus viszonyokat jelentősen befolyásolja a bírálat és az 
önbírálat. Helyzetünket az jellemzi, hogy ennek szükségessége általánosságban elismert; 
a valóságban azonban a bírálat és az önbírálat gyakorlása gyenge pontja pártéletünknek. 
A bírálat az általánosságok szintjén mozog, ritkán személyre szóló. Eléggé jellemző a 
negatív jelenségek elmarasztalása a személyes felelősség megállapítása nélkül. Ennek az 
is oka, hogy egyesek a bírálatot gyakran a személyük elleni támadásnak veszik. Sokan 
egzisztenciális okokból nem bírálnak, félnek a következményektől, a burkolt megtorlás- 
tól. Egyet kell értenünk a közvéleményben elterjedt nézetekkel, miszerint nem kis szám- 
ban vannak vezetők, akik látszólag elfogadják a bírálatot, de nem felejtik el, kitől kapták 
azt. A bírálat megtorlása többnyire nem nyíltan történik, hanem burkoltan, utólag 
nehezen ellenőrizhető formában. Határozott, egyértelmű és következetes felelősségre 
vonást kell alkalmaznunk azokkal szemben, akik elfojtják a jogos kritikát, akik olyan 
légkört teremtenek maguk körül, amelyben csak jót lehet mondani. 


Eléggé elterjedt jelenség, hogy az észrevételek irányultságát és tartalmát nem annyira 
a bírálandó fogyatékosságok határozzák meg, mint inkább az, hogy kivel kapcsolatosak. 
Egyes vezetők például jobbára csak , lefelé" bírálnak. Találkozunk ennek az ellenkezőjé- 
vel is, azzal a felfogással, hogy a hiányosságok jóvátétele az egy szinttel feljebb elhelyez- 
kedő szervek, illetve képviselőik feladata és Joga. Gyakori jelenség, hogy a bírálatot már 
eleve aszerint fogalmazzák meg, hogy milyen beosztású vezetőre vonatkozik. 


Az önkritikával is gondok vannak. Egyesek idejétmúlt módszernek tekintik. Mások 
úgy vélekednek, hogy az önbírálat árt a vezetői tekintélynek. Előfordul, hogy az önként 
feltárt hibák miatt megbélyegeznek, pellengérre állítanak párttagokat, ahelyett, hogy ezt 
egyértelműen pozitív, a munkát segítő megnyilvánulásnak tekintenék. A pártdemokrácia 
kiteljesedése megköveteli a bírálatnak és az önbírálatnak az erősítését. A pártszervek és 
-szervezetek segítsék a birálathoz szükséges légkör kialakítását, ilyen értelemben is 
növeljék a párttagok politikai érettségét, felkészültségét. Akik párttisztséget vagy más 
vezető állást töltenek be, érezzék kötelességüknek, hogy saját munkájukat reálisan 
értékeljék, képességeiket ne becsüljék túl, ne tartsák magukat hibátlannak, csalhatat- 
lannak. 


A pártdemokrácia fejlesztésének lényeges területe a párt választási rendszerének folya- 
matos korszerűsítése, demokratizmusának erősítése. Folytatni kell s tovább javítani 
bevált gyakorlatunkat. A pártdemokrácia fejlesztésében fontos előrelépés volt, amikor 
bevezettük, hogy a jelölőbizottságokat a vezetőségválasztást megelőző taggyűléseken 
hozzák létre. A bizottság tagjainak a párttagsággal folytatott beszélgetése jól megalapoz- 
Za a választásokkal kapcsolatos személyi javaslatokat. A XIII. kongresszusra készülve 
döntöttünk arról, hogy a pártértekezleteket megelőzően jelölést előkészítő bizottságokat 
kell alakítani. A tapasztalatok kedvezőek, ezek a bizottságok munkájukkal jól szolgálják 
a választási gyakorlat demokratikus vonásainak erősödését. A párttagság a taggyűlésen 
közvetlenül és titkosan választja meg az alapszervezet titkárát és a vezetőség tagjait. 
A demokratizmus szélesedését bizonyítja az is, hogy terjed a többes jelölések gyakorlata. 
Nagy érdeklődést váltott ki, hogy az utóbbi években négy esetben a megyei pártbizottság 
első titkári posztjára két alkalmas jelöltet állítottak. Ez a gyakorlat a pártélet különböző 
szintjein egyre nagyobb teret nyer. 


A XIII. kongresszus a választási rendszer demokratizmusának erősítésére újabb dön- 
téseket hozott. A szervezeti szabályzat módosításával eltörölte a választhatóság korábbi 
megkötöttségét, az egy-, illetve hároméves párttagsági időt. Ezáltal minden párttag 
nemcsak választóvá, hanem választhatóvá is vált. Fontos módosítás az is, hogy a 
Központi Bizottság és a Központi Ellenőrző Bizottság, valamint a pártbizottságok azon 

tagjai, akiket nem választottak meg küldöttnek, a testület felmentéséig teljes jogú résztve- 
vői a kongresszusnak, illetve a pártértekezleteknek. 

Az elért eredmények ellenére 15 érdemes tovább gondolkodnunk választási rendsze- 
rünk tökéletesítésén. Erre kötelez bennünket a kongresszus határozatának szelleme, a 
pártdemokrácia szélesítésének szükségessége és az, hogy a kongresszust megelőző párt- 
rendezvényeken erre vonatkozóan sok észrevétel, javaslat hangzott el. Nem hagyhatjuk 
figyelmen kívül, hogy egyes párttagok birálták a párt választási gyakorlatának több 
elemét. Volt olyan javaslat is, hogy legyen kötelező a kettős jelölés, valamint, hogy egy 
meghatározott posztot csak bizonyos ideig lehessen betölteni. E javaslatokat gondosan 
elemezzük. Egy részükre a párt vezető testületei már a következő esztendőben vissza- 
térnek. 

Tovább kell szélesítenünk az alsóbb szervek önállóságát és felelősségét saját vezető 
szerveik személyi összetételének kialakitasában. A felettes szervek részéről helyenként 
túlszabályozottság, máshol felesleges gyamkodás tapasztalható. Az e területen levő 
hiányosságokat az is jelzi, hogy a pártbizottságok vezető tisztségviselőinek körében 
szükségessé váló cseréket általában a felsőbb pártszerv kezdeményezi. Ez arról tanúsko- 
dik, hogy e helyeken nem eléggé kritikus, nyilt és demokratikus a légkör. Erdemes 
elgondolkodni választási rendszerünk olyan irányú továbbfejlesztésén 15. amely lehetővé 
tenné az alapszervezeteknek, a pártszerveknek, hogy meghatározott számú jelöltet java- 
soljanak az egy szinttel feljebb levő választott testületek be. 

A demokratikus centralizmus határozottabb érvényesítése érdekében kívánatos erősí- 
teni mind a kollektív, mind a személyes felelősséget. Gyakori, hogy a felelősség személy- 
telenné válik, elmosódik. Ennek több oka is lehet. Van, amikor a kollektív döntés 
köntösébe bújva a bürokrácia útvesztő: teszik lehetetlenné a személyes felelősség megál- 
lapítását. Máskor a különböző összefonódó érdekek akadályozzák a felelős személy 
kiderítését. Napjainkban eléggé elterjedt gyakorlattá vált a felelősség átháritása. Ezen 
változtatni kell. Természetesen nem az a lényeges, hogy legyen kit megbüntetni, hanem 
az, hogy egy kollektív döntés meghozatalakor minden döntéshozó érezze a szóban forgó 
ügyben saját személyes felelősségét. Tudnia kell, hogy felelős érte, ha felületesen, elha- 
markodottan mond véleményt, vagy formálisan vesz részt a döntéshozatalban. 

Erősíteni kell a párton belüli ellenőrzést, aminek egyik formája a vezető szervek 
rendszeres beszámolása pártszervezeteik és a felsőbb szervek előtt. Ennek pártunkban 
a szervezeti szabályzat által szentesített hagyományai vannak. Olyan gyakorlat alakult 
ki, amely garantálja a párttagság azon jogának érvényesülését, hogy közvetlenül vagy 
megbízottai útján ellenőrzést gyakoroljon a testületek és a tisztségviselők munkája felett. 
Az irányítást ellátó szervek kötelesek számot adni az őket megválasztó testületnek a két 
ülés közötti tevékenységükről: a határozatok végrehajtásának helyzetéről, saját állásfog- 
lalásaik, döntéseik lényegéről, indokoltságáról, az üléseiken tárgyalt problémákról, a 
munkabizottságok tevékenységéről, a párttagságot és a közvéleményt foglalkoztató főbb 
kérdésekre adott válaszaikról, intézkedéseikről. A gyakorlatban azonban több helyen 
még mindig mintegy leltárszerűen csak a napirendi témákról, a rendezvényekről tájékoz- 
tatnak. Ez pedig nem nyújt kellő alapot a munka érdemi értékeléséhez. A pártbizottsá- 
gok üléseinek napirendjén a végrehajtó bizottságok beszámolói legtöbbször utolsó pont- 
ként szerepelnek, s velük kapcsolatban se kérdés, se észrevétel nem hangzik el, így azokat 
a testület gyorsan letudva, jóváhagyja. Az ilyen beszámolás formális, szinte felesleges, 
nem erre van szükség. 

Minden szinten kívánatos, hogy az állásfoglalásokról rendszeresebben tájékoztassák 
a párttagságot. Arra kell törekedni, hogy a beszámolók kapcsán a párttagság az eddigi- 
nél jobban érvényesíthesse ellenőrző, véleményalkotó szerepét. Legyen igény arra, hogy 
a két ülés közötti időszak főbb kérdéseiben, a további feladatokban a párttagok, a 
parttestületek kritikusabban foglaljanak állást. Helyesen kell értelmezni a nyiltság köve- 
telményét is. Fel kell lépni az ellen, hogy túlzott óvatosságból szigorúan bizalmasan 

kezeljenek olyan ügyeket is, amelyekről indokolt lenne a tájékoztatás. Nem mond viszont 
ellent a demokráciának, hogy mindazok, akikre tartozik, megőrizzék az állami titkot. 

A párton belüli demokratikus viszonyokat jelentősen meghatározza a kádermunka " 
szinvonala. Az utóbbi időben növeltük a kádermunka demokratizmusát. Rendeztük és 
tovább decentralizáltuk a pártban a hatásköröket. A munkahelyi kollektívák jogává 
vált. hogy véleményezzék a vezetők munkáját. A vezetők cseréjénél egyre inkább alkal- 
mazzák a többes jelölést. Meghonosodott a pályázati rendszer, a meghatározott időre 
szóló vezetői kinevezés. Ezek jelentős eredményeket hoztak a párt káderpolitikájának 
megvalósításában. 

Az eredmények ellenére a kádermunka demokratizmusának és hatékonyságának 15 
egyik legfőbb akadálya a még mindig eléggé jellemző szubjektivizmus, személyi összefo- 
nodás. Szűkíti a demokráciát, hogy a döntésre jogosult testületek tagjait nem mindig 
vonják be megfelelően a káderügyek előkészítésébe. Az sem helyes, hogy a felsőbb 
pártszervek vezetői viszonylag sokszor beleszólnak olyan személyi kérdések eldöntésébe, 
amelyek kizárólag az alsóbb pártszervek hatáskörébe tartoznak. A vezető posztokra 
történő kiválasztásnál esetenként előfordul a rögtönzés, és szerepet játszik az összekötte- 
tés, az ismeretség. 

A kádermunka új vonásainak a pártdemokráciára gyakorolt kedvező hatását gyengi- 
tk a szándékainknak. a káderpolitikai elveinknek ellentmondó bizonyos jelenségek. 
Többek között erre utal. hogv a jelölőbizottságok munkáját helyenként lebecsülik, a 
többes jelölést formalisan értelmezik. Itt kell szólni arról is, hogy nem mindenütt élnek 
a pályázati rendszer demokratikus lehetőségeivel, különböző manipulációknak adnak 
teret, szük körben eleve meghatározzák, hogy mi lesz az eredmény. Mindez azt is 
mutatja, hogy az új formák bevezetése csak lehetőségeket, feltételeket teremtett a káder- 
munka demokratizmusának erősítéséhez, de ehhez önmagában nem nyújt teljes vagy 
elegendő biztosítékot. Elveink következetes érvényesítése érdekében továbbra is szükség 
van az új törekvések határozott képviseletére ebben a vonatkozásban Is. 

A pártszerveknek a kádermunka demokratizmusának erősítése végett javítaniuk kell 
az ellenőrzést. Arra kell törekedni, hogy a testületi tagok felkészülten, érdemben vegye- 
nek részt a személyi kérdések eldöntésében. A testület ne csak a kinevezéskor és a 
felmentéskor foglalkozzon a hatáskörébe tartozó vezetőkkel, hanem fordítson gondot 
folyamatos nevelésükre, ismerje el eredményeiket, tárja fel hiányosságaikat. Előrehala- 
dásunknak elengedhetetlen feltétele, hogy idejében felismerjük, visszaszorítsuk a káder- 
munka demokratizmusának szélesítését akadályozó nézeteket, és megszüntessük a hely- 
telen gyakorlatot. 


A Magyar Szocialista Munkáspárt tevékenységének eredményessége általában azt bizo- 
nyitja, hogy a demokráciát nem önmagáért való, nem öncélú elvnek tekintjük, nemcsak 
beszélünk róla, hanem mindent el is követünk azért, hogy áthassa a párt működésének 
valamennyi területét. Az elmúlt esztendőkben sokat tettünk az érvényesüléséhez szüksé- 
ges feltételek megteremtéséért és javításáért. Kialakultak bizonyos munkaformák, ame- 
lyeknek az érdemi működtetése és továbbfejlesztése ténylegesen biztosíthatja, hogy 
párttagságunk még szélesebb körben tudjon élni a demokratizmusban rejlő lehetőségek- 
kel. Ehhez következetesebben érvényre kell juttatni azt az elvet is, mely szerint a pártde- 
mokrácia egyidejűleg jelent jogokat és kötelességeket, együtt jár a felelősség vállalásával. 
Ebben a szellemben kell dolgoznunk, ezt a szellemet kell erősítenünk a párt minden 
szervében és szervezetében, a párt egész tagságában. Minél inkább jellemzi a párt 
tevékenységét a szabad véleménycsere, az alkotó szellem, a munka kritikus értékelése, 
az együttes gondolkodás és cselekvés, annál jobban be tudja tölteni vezető szerepét 
társadalmunkban. 


BALLAI LÁSZLÓ: 


Gazdaságpolitikánk fő vonásai 1986-ban 


Hazánk társadalmi és gazdasági fejlődése szempontjából egyaránt mozgalmas, a tapasz- 
talatokat összegző és a jövőbeli feladatokat meghatározó volt az 1985-ös esztendő. 
Tanácskozott pártunk XIII. kongresszusa, megünnepeltük felszabadulásunk 40. évfor- 
dulóját, méltóan emlékezett meg társadalmunk a fasizmus felett aratott győzelemről. Az 
új választási törvény szabályainak megfelelően, nagy aktivitás közepette választották 
meg az országgyűlési képviselőket és a tanácstagokat. Az Országgyűlés őszi ülésszaka 
jóváhagyta a kormány programját. A Hazafias Népfront megtartotta kongresszusát, az 
ágazati, iparági szakszervezetek kongresszusai pedig folyamatban vannak. Ezek az 
események lehetővé tették tapasztalataink, eredményeink és problémáink átfogóbb átte- 
kintését, mélyebb átgondolását. 

Közel kétéves megalapozó munka eredményeként született meg és hagyták jóvá párt- 
és állami vezető szerveink a most induló VII. ötéves népgazdasági tervünket. A Központi 
Bizottság 1985. december 4-i ülésén értékelte a népgazdaság 1985. évi fejlődésének 
tapasztalatait, és meghatározta az 1986. évi gazdaságpolitikai feladatokat. 


Az elmúlt esztendőben - sok nehézség, akadály ellenére — a társadalmi, a gazdasági és 
a kulturális élet igen sok területén számottevő eredményt értünk el. A népgazdaság 
fejlődése viszont ellentmondásos volt, pozitív és negativ folyamatok, jelenségek egyaránt 
jellemezték a gazdasági életet. 

Az 1985. évit népgazdasági terv helyes követelményeket szorgalmazott, amikor azt 
hangsúlyozta, hogy a haladás feltételeit egyre inkább a termelékenység növelésével, a 
gazdálkodás jövedelmezőségének, nemzetközi versenyképességének javításával kell meg- 
teremteni. Sajnos ezeket a követelményeket, a remélt magasabb fordulatszámot 1985-ben 
nem sikerült elérni. A termelés és a nemzeti jövedelem növekedése a tervezettől elmaradt, 
a nem rubelelszámolású áruforgalom aktívuma az előirányzottnál kisebb. A gazdasági 
munka hatékonyságának javulása mérsékeltebb volt a számítottnál, növekedett a fajla- 
gos anyag- és energiafelhasználás és az importigényesség. Mindebben objektív és szub- 
jektív okok is szerepet játszottak. Egyebek között nagy súllyal esett latba az értékesítési 
lehetőségek romlása, a piaci változásokhoz való alkalmazkodás elégtelensége, a szabá- 
lyozórendszer nem eléggé erőteljesen ösztönző, olykor ellentmondásos volta, valamint 
a szokásosnál hidegebb tél több kedvezőtlen következménye. A népgazdaság fejlődését 
hátrányosan befolyásoló körülményeket a gazdaságirányítás év közben nem tudta kellő- 
en ellensúlyozni. Az elmondottak arra utalnak, hogy szükséges a gazdaságirányító 
munka színvonalának emelése, a szabályozás hatékonyságának növelése, a tervezőmun- 
ka megalapozottságának javítása. , 

De voltak kedvező vonások is a múlt évben a fejlődésben. Így a feltételek romlása 

ellenére is felerősödtek a termelésben a hosszú távú kibontakozás irányába mutató 
folyamatok. A belföldi felhasználás a korábbi évektől eltérően ismét növekedett. Jelentő- 
sen javult a rubelelszámolású külkereskedelmi áruforgalom egyenlege. A szocialista 
szektorban a beruházások a tervhez közelállóan valósultak meg. A lakosság reáljövedel- 
me és fogyasztása valamelyest emelkedett, megállt a reálbérek csökkenése, némileg 
javultak az életkörülmények. 

A nemzeti jövedelem - a számítottnál kisebb termelés- és hatékonyságjavulás miatt — 
mintegy 0,5 százalékkal haladta meg az 1984. évi szintet. 

Az ipari termelés 1,5—2 százalékkal növekedett, ami mintegy 1 százalékkal kevesebb 
a tervezettnél. Ez elsősorban az év első felében az értékesítési lehetőségek szűkülésének 
és a szokatlanul hideg tél miatti termeléscsökkenésnek a következménye. Legnagyobb 
volt a lemaradás a bányászat, a kohászat, az építőanyag-ipar és a könnyűipar termelésé- 
ben. A feldolgozóipar nem rubelelszámolású exportja nött, de nem érte el az előirányzot- 
tat. A KGST-országokba irányuló ipari kivitel viszont dinamikusan emelkedett. 

A mezőgazdasági termékek termelése a számított kismértékű növekedés helyett 1 
százalékkal csökkent. Főleg az állattenyésztés termelése maradt el a számítottól, az 
állomány csökkenése miatt. A 15 millió tonnát elérő gabonatermelés, valamint a zöldség- 
termelés megközelítette a tervezett mennyiséget, de a gyümölcs-, szóló- és bortermelés 
Jóval alatta maradt az előirányzottnak. Az élelmiszeripari exportból származó árbevétel 
a mezőgazdasági termékek világpiacán már több éve tartó áresési tendencia következté- 
ben csökkent. 

A tervezettnél kisebb termelés, a magasabb fajlagos költségek, valamint az alacso- 
nyabb hatékonyság következményeként a nem rubelelszámolású exportteljesítmény nem 
nött a remélt mértékben, miközben a behozatal a tervezettet jóval meghaladóan emelke- 
dett, nagyobb részt a többletenergia-import miatt. Mindezek, valamint a számunkra 
kedvezőtlen áralakulás következtében a konvertibilis valutákban fennálló adósságállo- 
mány csökkentésének folyamata 1985-ben megtorpant. 

Rubelelszámolásokban a kivitel a tervezettnek megfelelően növekedett. Elsősorban a 
gép- és a könnyűipari export haladta meg az előirányzott mértéket. A behozatal lényegé- 
ben az 1984. évi színvonalon valósult meg. Ily módon jelentős kiviteli többletet értünk 
el. 

A tervezettnek megfelelően, mintegy 1] százalékkal növekedett a lakosság reáljövedel- 
me és fogyasztása. Megvalósult egyik igen fontos célunk, a reálbér színvonalának megőr- 
zése. Az előirányzott ütemben emelkedtek a társadalmi juttatások. A fogyasztói árszín- 
vonal emelkedése 1s a tervezett kereten — 7 százalékon - belül maradt. Az áruellátás — 
egyes tüzelőanyagok, építőanyagok és szerelvények, egyes iparcikkek kivételével — ösz- 
szességében megfelelő volt. Mégis hangsúlyozni kell, hogy az időleges és részleges hiá- 
nyok nagy feszültségeket okoztak. Kiváltképpen vonatkozik ez a tüzelőanyag-ellátásra. 

A tervcélok és a teljesítés számszerű összevetése önmagában nem ad valós képet a 
társadalmi-gazdasági élet fejlődéséről, mert azt csak bizonyos leegyszerűsítéssel tudja 
rögzíteni. Fontos, de nem elég csupán azt megnézni, hogy mit teljesítettünk és mit nem. 
Legalább ilyen jelentőségű a terv lényegét jelentő gazdaságpolitikai célok és követelmé- 
nyek szembesítése a teljesítéssel, tehát maguknak a gazdasági folyamatoknak, ezek 
alakulásának a megitélése. Egy ilyen értékelés pedig arra utal, hogy bár a fejlődést 
meghatározó feltételek és körülmények változásai miatt a múlt évben egyes -— nem 
elhanyagolható - számszerű előirányzatoktól, részcéloktól eltértünk ugyan, mindez 
azonban nem teszi kétségessé a korábbi gazdaságpolitikai irányvonal folytatását, azt 
nem kérdőjelezi meg. 

A tervtől való eltérés okai között vannak olyan tényezők, amelyek tartósan jelen 
vannak gazdasági életünkben (például a nem elég gyorsan változó termelési szerkezet, 
a versenyképesség alacsony színvonala), és vannak olyan tényezők is, például a hideg tél 
következtében kiesett termelés és a többletenergia-import, a világpiaci árak számunkra 

kedvezőtlen alakulása, amelyek átmenetileg gyakoroltak kedvezőtlen hatást gazdasági 
fejlődésünkre. 

A múlt évi gazdasági teljesítmény alakulásában szerepe volt annak is, hogy a gazdálko- 
dó szervezetek egy része a szabályozórendszer szigorításaira nem a várakozásnak megfe- 
lelően reagált. A központi szándékoktól eltérően a megtakarításokat nem a ráfordítások 
csökkentésével, hanem a termelés mérséklésével igyekezett elérni. Befolyásolta az ered- 
ményeket, hogy egyes szükséges intézkedések késtek, vagy erőtlennek bizonyultak; lazu- 
lás következett be az energia- és anyaggazdálkodásban; rosszul értelmezett takarékosság 
miatt a mezőgazdasági üzemek egy részében elmaradt a talajok tápanyagpótlása, a 
növények megfelelő védelme stb. E tényezők hatásait is figyelembe vettük az 1986. évi 
népgazdasági terv kialakítása során, amelynek egyik alapvető feladata, hogy megalapoz- 
za a VII. ötéves terv jó indítását. 


Az 1986. évi gazdasági építőmunka középpontjában a XIII. kongresszus határozata 
végrehajtásának, valamint a VII. ötéves népgazdasági terv gazdaságpolitikai irányvonala 
megvalósításának megkezdése áll. A gazdálkodás hatékonyságának növelésével folytatni 
kell a külgazdasági egyensúly korábbi években megkezdett javítását, amely terén jelentős 
eredményeket értünk el, és az egyensúlyi követelményekkel összhangban élénkíteni 
szükséges a gazdasági növekedés ütemét. A gazdasági teljesítmények növelésével össz- 
hangban kívánjuk folytatni az életszínvonal és az életkörülmények javítását, megteremte- 
ni a reálbérek és a beruházások szinten tartásának, illetve emelésének a feltételeit. 
Régebben meglevő és újonnan támadt gondjainkat enyhíteni lehet, de csak akkor, ha a 
célok elérésére nagyobb erőfeszítéseket teszünk. 

A gazdaság jelenlegi szerkezete és hatékonysági színvonala. valamint az adott külgaz- 
dasági feltételek mellett a gazdasági növekedés élénkítése 1986-ban csak mérsékeltebb 
ütemű lehet. Jelenlegi körülményeink között csak olyan növekedést indokolt előirányoz- 
ni, amely az egyensúlyi viszonyok javításával, a termelési szerkezet korszerűsítésével jár 
együtt, és intenzív gazdálkodásból származó forrásokból táplálkozik. 

A népgazdaság 1986. évi fejlődését a külső feltételek eltérő módon befolyásolják. 
A KGST-orszagokból érezhetően növekszik a behozatal, lassul a cserearányromlás, 
megkezdődik a középlejáratú adósságok törlesztése és a közös fejlesztések hez a hitelnyúj- 
tás, s ezzel egyidejüleg növekszenek a magyar exporttal szemben támasztott mennyiségi 
és minőségi követelmények is. A tökés világgazdaságban mérsékelt ütemű fejlődés várha- 
tó, a pénzpiacok helyzete viszonylag nyugodt lesz, ami számunkra és az értékesítés 
lehetőségeit tekintve nem jelent lényeges változást. Megfelelő hitelképességünk fenntar- 
tása az adósság szerény mértékű csökkentését teszi szükségessé. 

Az 1986. évi népgazdasági terv — mint az ismert — a nemzeti jövedelem 2,3—2,7 
százalékos növekedését irányozza elő. Az ilyen ütemű növekedés feltételezi a társadalmi 
termelés hatékonyságának jelentős (2,5-3 százalékos) emelkedését, amit a népgazdasági 
terv számításba is vesz. Jelentősen kívánjuk növelni például az élőmunka termelékenyse- 
gét (az egységnyi élőmunka-felhasználásra jutó nettó nemzeti termelés 3,5-4 százalékos 
növelését irányozzuk elő): a tervezett hatékonyságnöveléshez azonban ez sem elég. 
Fontos feladat az állóeszköz-hatékonyság romlási folyamatának a megállítása, a fajlagos 
anyag- és energiafelhasználás további csökkentése. A hatékonyság javulásának tervezett 
mértéke jelentős követelményt támaszt a termelő ágazatok gazdálkodó szervezetetrvel 
szemben. A hatékonysági követelmények eléréséhez a gazdasági szabályozásban bizo- 
nyos változás, a megtakarítási programok eredményesebb végrehajtása, a vállalati gaz- 
dálkodás minőségének javítása szükséges. 

A külgazdasági egyensúly javításával kapcsolatos követelmények teljesítése mellett a 
belföldi felhasználás 1986-ban 0,2-1] százalékkal emelkedhet, ami a lakosság reáljövedel- 

mének 1-1,5 százalékos, a fogyasztás 1 százalékos növelésére, a reálbérszínvonal megőr- 
zésére, a társadalmi juttatások mérsékelt ütemű bővítésére ad lehetőséget. 

A szocialista szektor beruházásaira rendelkezésre álló 201—204 milliárd forint az előző 

évhez képest 1-2 százalékos növekedést jelent. A fejlesztési forrásokat erőteljesebben kell 
koncentrálni a jövedelemtermelő képesség növelésére, illetve a társadalmi igények kielé- 
gítése szempontjából leghatékonyabb területekre. Így — több évig tartó csökkenés után 
- emelkedhet az élelmiszer-gazdaság és a feldolgozóipar aránya a fejlesztésben. 
060V0/. 
A terv az alapvető társadalompolitikai és gazdaságfejlesztési követelményeket minimáli- 
san kielégíti, viszont a célok megvalósítása maximális erőfeszítéseket kíván. Őszintén kell 
szólni arról is, hogy a terv a külkereskedelmi forgalom, a felhalmozás és a lakossági 
vásárlóerő alakulását illetően bizonytalanságokat, feszültségpontokat tartalmaz. Ezek 
feloldására és az előre nem látható események fedezetére tartalékok szolgálnak. Ahhoz, 
hogy a kitűzött célokat megvalósíthassuk, a meglevő feszültségeket feloldhassuk, az év 
folyamán következetes és szigorú gazdaságirányítási magatartás szükséges. A vállalatok 
aktivitásának fel kell erősödnie, aminek év elejétől látszania kell a folyamatos termelés- 
növekedésben és az exportbővülésben. 

Kívánatos, hogy az ipari termelés 2-2,5 százalékos emelkedése úgy valósuljon meg, 
hogy az ipar jelentősen növelje hozzájárulását a nemzeti jövedelem termeléséhez, és a 
termelés növekedése elsősorban az export bővítését szolgálja. Fontos, hogy az ipar nem 
rubelviszonylatú exportja legalább 4-5 százalékkal növekedjék. Ennek elérésében külöő- 
nösen nagy szerep hárul a gép- és vegyiparra. Ennek feltétele a külpiaci adottságokhoz 
történő gyors és rugalmas alkalmazkodás, a gazdaságosan előállítható és a magas 
feldolgozottsági fokú termékek arányának növekedése. Az ipari termékek iránt megnyil- 
vánuló lakossági és beruházási kereslet várhatóan továbbra is mérsékelten emelkedik. 

Kiemelt figyelmet kell fordítani azoknak a technológiai eljárásoknak a meghonosításá- 
ra, amelyek elősegítik a fajlagos anyag- és energiaigények mérséklését, a minőség javítá- 
sát. Az ipar előtt álló feladatok megvalósításának fontos feltétele a vállalatközi együtt- 
működés erősítése, a nem rubelviszonylatú import ésszerű, gazdaságilag is indokolt 
részének hazai termeléssel történő kiváltása, a háttéripari termelés jobb megszervezése, 
az ipart is érintő gazdaságfejlesztési és cselekvési programok végrehajtásának megkezdé- 
se. 
A hatékony, versenyképes tevékenységet folytató vállalatok termelése az átlagot meg- 
haladóan, dinamikusan bővülhet. Az alacsony hatékonyságú, gazdaságtalan tevékenysé- 
gek visszaszorításában viszont jelentős előrehaladást kell elérni. 

Az építőipari termelés iránti kereslet csak mérsékelten növekszik. Az igényeket azon- 
ban az építőipar csak akkor képes megfelelően kielégíteni, ha növeli termelékenységét, 
szervezettségét, munkájának minőségét. Az építőipari termelésen belül emelkedik a 
fenntartási-felújítási munkák, valamint a magánlakás-építésben való részvétel aránya. 

A mezőgazdasági termékek termelését — az 1985. évi csökkenés után - legalább 3—3,5 
százalékkal kell növelni. Az intenzív gabonatermesztési program folytatásával 16 millió 
tonnás gabonatermés elérésére kell törekedni, számolva a múlt évinél kedvezőbb kalá- 
szosggabona-hozamokkal és a kukorica vetésterületének növelésével. Az állattenyésztés- 
ben a legfontosabb feladat az állatállomány csökkenésének megállítása, a termelés 
stabilizálása. 

A terv a mezőgazdasági és élelmiszeripari termékek kivitelének 3 százalékos növelésé- 
vel számol. Elsősorban a rubelviszonylatú kivitel bővítésére nyílik lehetőség. További 
erőfeszítéseket kell tenni a nem rubelelszámolású export bővítésére is új piacok feltárásá- 
val, a termelő és külkereskedelmi vállalatok munkájának jobb összehangolásával. Az 
export növekedése mellett fenntartható, sőt javítható a belföldi ellátás színvonala. Az 

élelmiszer-gazdaságban - a hozamok növelése mellett — kiemelt figvelmet kell fordítani 
a költséggazdálkodás javítására. Ezt elősegíti a szabályozórendszer módosítása is. amely 
jobb lehetőségeket teremt a termelés bővítéséhez, a gazdálkodás jövedelmezőségének 
fokozásához. 

A nem rubelelszámolású egyensúlyi helyzet javítását szolgáló tervezett külkereskedel- 
mi aktívum eléréséhez a kivitelt legalább 2.5 százalékkal kell növelni az 1985. évi 
dinamikusan növekvő behozatal ütemének némi mérséklése mellett. Az export bőviítésé- 
ben -— mint erről már szó volt — a legnagyobb feladatok az iparra, különösen a feldolgozó- 
iparra hárulnak. 

A rubelelszámolású külkereskedelmi áruforgalomban - a tervkoordinációs tárgyalá- 
sok eredményeként - a behozatal és a kivitel egyaránt 5 6 százalékos bővítésére nyilik 
lehetőség, ami kismértékű aktívumot eredményez. A kivitel áruszerkezetét az államközi 
kötelezettségeknek megfelelően módosítani szükséges, növelni kell az élelmiszer-gazda- 
sági, valamint a magasabb műszaki színvonalú feldolgozóipari termékek arányát. Fon- 
tos érdekünk, hogy a Szovjetunióval és a KGST többi tagországával tovább mélyüljön 
a hosszú távú megállapodásokra és a műszaki fejlesztési programokra alapozott tervsze- 
rű gazdálkodási együttműködés. 


A lakosság életszínvonala a gazdasági teljesítményekkel összhangban növekedhet. Az 
MSZMP XIII. kongresszusán megfogalmazott követelményeknek megfelelően az 1986. 
évi terv kiemelt figyelmet fordít arra, hogy megkezdődjön a nyugdíjak vásárlóerejének 
szélesebb körben történő megörzése, illetve emelése, és növekedjenek a gyermekes csalá- 
dok támogatását szolgáló összegek. Ugyancsak a kongresszus határozatának szellemé- 
ben írja elő a terv azt is, hogy a fogyasztói árszinvonal 1986-ban 5 százaléknál nagyobb 
mértékben nem növekedhet. 

Továbbra is kiemelt figyelmet fordítunk az árualapok és a vásárlóerő összhangjának 
biztosítására, az áruellátás szinvonalának megőrzésére. Javulnak az iskolai oktatas 
feltételei. 63-65 ezer lakás épül fel; a lakásépítéshez és -vásárláshoz nyújtott szociálpoliti- 
kai támogatás a kétgyermekes családoknál 25 ezer forinttal, a három- és többgyermekes 
családoknál 70 ezer forinttal nő. A gyermekesek számára járó hosszú lejáratú, kedvezmé- 
nyes kamatozású hitelek felső határa 20-60 ezer forinttal emelkedik. Fokozottan tamo- 
gatjuk a meglevő lakások cseréjét is, a lakásvásárlás, lakáscsere illetéke 7-ről 5 százalékra 
mérséklődik. A fiatalok lakáshoz jutását segiti az HJÚSZ EI takarékbetét után nyújtható 
külön kölcsön differenciált emelése 15. 

Jelentős társadalompolitikai gond enyhítését segiti elő, hogy 1986-tól a 70 éven felüliek 
nyugdíja a korábbi 2 százalék helyett — a fogyasztói árszinvonal növekedéséhez hasonló 
mértékben - 5 százalékkal, minimálisan 150 forinttal emelkedik. Ez az intézkedés közel 
1 millió nyugdíjast érint, s közülük 350 ezer főnél az 5 százalék havi 150 forintnál 
nagyobb összegű emelést jelent. A többi nyugdíjasnak a nyugdíja az eddigi minimális 
100 forint helyett 120 forinttal, illetve 2 százalékkal növekszik. A népességpolitikai 
határozat megvalósulása, a gyermekes családok segítése érdekében a gyermek mástél 
éves koráig meghosszabbodik a gyermekgondozási díj igénybevételének ideje. 

Szűk körben lesznek központi bérintézkedések is. Ennek keretében elsősorban - már 
januártól - a szénbányászok, a közvetlenül a szénfalon dolgozók béremelése valósul meg. 
Ugyancsak januártól a bérszabályozás adta lehetőségeken túli béremelésben részesülnek 
a megváltozott munkaképességű dolgozók is. Az állami költségvetés pénzforgalma, a 
társadalompolitikai és újraelosztási feladatokkal összhangban, dinamikusan bövül: be- 
vételei 9 százalékkal, kiadásai 10,4 százalékkal emelkednek. A költségvetési intézmények 
kiadási lehetőségei a kormányzat és a tanácsok rangsorolási szándéka szerint tovább 

növekszenek. Az egészségügyi kiadások 8 százalékkal, az oktatásé több mint 9 
százalékkal emelkednek. 


A terv céljainak megvalósítása érdekében folytatódik a gazdaságíirányitási rendszer 
továbbfejlesztése. A mezőgazdasági termelés élénkítését szolgáló 1985. évi intézkedése- 
ken túlmenően, a szabályozó változások jelentős része az ipari, főként a nem rubelvi- 
szonylatú exportérdekeltség növelését kívánja elősegíteni. Az intézkedések arra irányul- 
nak, hogy kedvezőbb arányok alakuljanak ki a nem rubel- és a rubelelszámolású export, 
valamint a belföldi értékesítés feltételei között. Az exportálók — pályázat útján — külön- 
böző kedvezményeket (felhalmozási adó alóli részbeni mentesség, kamatkedvezmény) 
kaphatnak, illetve kötelezettségeik teljesítése esetén fejlesztéseikhez állami alapjuttatás- 
ban is részesülhetnek. A termelési szerkezet korszerűsítését, a gyorsan megtérülő beruhá- 
zások létrehozását szolgálja az a hitelkeret, amely a konvertibilis exportot növelő beruhá- 
zások forrását bőviti. Az exportárualapok növelését segitik elő a Világbank hiteleivel 
támogatott fejlesztések is. 

A lakosság szélesedő gazdasági aktivitása, jövedelmének és vagyonának differenciáló- 
dása aktívabb, hatásosabb adópolitikát kiván, ami érvényesiti a társadalompolitikailag 
indokolt kedvezményeket, és megvalósítja a jövedelemkülönbségekkel arányos közteher- 
viselést. Ennek megfelelően módosult a magántevékenység után fizetendő jövedelemadó- 
zas rendje, s megvaltozott a nem lakás céljára szolgáló, építmény jellegű ingatlanok 
elavult rendszerű és mértékű adóztatása. 

Az 1986. év gazdasági, társadalmi feladatai eredményes megvalósításának elengedhe- 
tetlen feltétele a jó minőségű, fegyelmezett, szervezett munka. Az utóbbi években nincs 
kellő előrehaladás a munkafegyelem erősödésében, a munka jobb szervezésében, a 
munkaidőalap védelmében, a munkaidőn belüli magáncélú elfoglaltságok visszaszorítá- 
sában. A kedvezőtlen helyzet megváltoztatása többirányú intézkedést kíván. A munka- 
fegyelem javítása érdekében egyaránt vannak tennivalók igazgatási-szabályozási terüle- 
ten, a gazdálkodáshoz kapcsolódó belső szervezésben és érdekeltségben, valamint társa- 
dalomszemléleti tekintetben. Szükség van a feltételek fent jelzett módosítása mellett 
olyan közfelfogás kialakítására, amely rangot és presztízst ad a szorgalmas, hatékony 
munkának. Ezt a szemléletet uralkodóvá kell tenni a felnőttek körében, s érvényesíteni 
kell már az iskolai nevelésben is. 


A párt a követendő gazdaságpolitikai irányvonal meghatározásakor, az 1986. évi nép- 
gazdasagi terv irányelveinek elfogadásakor a realitásokból indul ki. Jelenlegi helyzetünk- 
ben nem vállalkozhatunk az önmagában indokoltnak tekinthető valamennyi gazdaság- 
fejlesztési és szociálpolitikai igény kielégítésére, illetve a meglevő gondok rövid időn 
belüli megoldására. Továbbra is azon az úton kívánunk haladni, amely az adottságok, 
lehetőségek és gondok mérlegelésén alapuló célok megvalósítására irányul, a korábbinál 
nagyobb erőfeszítéseket igényel, ugyanakkor társadalmi egyetértésre tamaszkodik. 

Az 1986. évi népgazdasági terv sikeres teljesítéséhez, a fegyelmezett, a minőséget és 
hatékonyságot javító munkához központi és vállalati erőfeszítésekkel megteremtendők 
és megteremthetők a feltételek. Erre elvileg megvan a lehetőség. Rajtunk múlik, hogy 
gazdálkodásunk fogyatékosságainak csökkentésével és jövedelmezőbb gazdálkodással 
ne csak egy év konkrét feladatainak megoldását, hanem a VII. ötéves terv kedvező 
indulási feltételeit is megalapozzuk. 


PACH ZSIGMOND PÁL: 


A nemzettudatról napjainkban 


A 20. század második fele, utolsó harmada nem szűkölködik meglepetésekben az emberi 
nem számára. E meglepetések egyike: a nemzeti tudatnak nemhogy lankadó, hanem 
- különböző módon és különböző motívumoktól indíttatott — hatványozódó erejű 
megnyilvánulása csaknem az egész földkerekségen. 

A kérdés tehát itt tornyosodik a társadalomtudományok művelői, a szellemi és a 
politikai közélet képviselői előtt: mi az oka annak. hogy a nemzeti eszme (nemzettudat) 
— amely sajátságosan az antifeudális-polgári átalakulás óta, azzal szoros összefüggésben 
vált az európai történelem egyik , uralkodó eszméjévé" — ilyen roppant erejűnek bizonyul 
a történelem egy minőségileg új fejlődési szakaszában, az antikapitalista-szocialista 
átalakulás, a szocialista társadalom építése időszakában is? Miért merül fel a nemzettu- 
ht újragondolásának, korszerű újrafogalmazásának igénye jelenkorunk polgári világá- 

an 1s? 

A kérdés másik oldala: hogyan lehet előmozdítani, hogy e nagy eszmei erő kifejtése 
és érvényesülése minél inkább összhangban legyen az új történelmi korszak követelmé- 
nyeivel, a szocialista építés érdekeivel, a társadalmi tudat szocialista fejlődési irányával? 
Hogyan lehet fogadni, kezelni, feloldani a szükségszerűen fölmerülő súrlódásokat, ellent- 
mondásokat? Hogyan épülhet be a nemzeteszme, a magyarságtudat jelen s jövendő 
szocialista értékrendszerünkbe — nem külső díszítményként, hanem benső szükségszerű- 
séggel, nem időleges elemként, hanem történelmi távlatossággal? 

A következőkben ezeknek a kérdéseknek a megválaszolásához próbálunk némi adalé- 
kot nyújtani. Elsősorban hazai fejlődésünk felszabadulás utáni évtizedeit tartjuk szem 
előtt; de nyilván nem mondhatunk le a rövid nemzetközi kitekintésről sem. 


I. 


A múltba mélyen visszanyúló előzmények után, a polgári átalakulás korszaka, a tőkés 
rend kibontakozása óta vált a nemzettudat Európában a társadalmi-politikai mozgal- 
mak nagy erejű ideológiai hatótényezőjévé. Bonyolult, több összetevőjű jelenség volt 
kezdettől fogva; fő vonalában azonban a társadalmi haladás, a feudális viszonyokból 
való kiemelkedés, a modernizálódás egyik eszmei alapját alkotta. 

A tőkés fejlődés imperialista stádiuma, az első és a második világháború, az azóta eltelt 
évtizedek újabb szakaszokat jelentettek a nemzeti tudat történetében is. Eszmeköre már 
korábban is különböző tendenciákat hordozott magában: a társadalmi haladást szolgá- 
ló, azzal összefonódó hazafias-demokratikus irányzatot és a saját nemzeten belüli osz- 
tályellentéteket elpalástoló öntetszelgés, a más nemzetekkel szembeni elfogultság és 
ellenérzés nacionalista-soviniszta áramlatát; s ezek az ellentmondó tendenciák olykor 


A NEMZETTUDATRÓL NAPJAINKBAN I 21 


sajátos összetételben keveredtek. A legutóbbi évtizedekben, napjainkban a képlet még 
bonyolultabbá vált, így még gondosabb elemzést kíván. 
A nemzet ugyanis nagyon hatékony közösségi forma korunkban is: minden társadalmi 
stegben, csoportban és egyénben úgyszólván automatikusan tudatosul — elsősorban a 
kások, a kultúra révén — az, hogy valamelyik nemzethez 
a tudatosulás — a nemzettudat kialakulása, formálódása — hogyan, 
an objektív körülmények határozzák meg, mint 
az illető egyén, csoport vagy réteg társadalmi elhelyezkedése, osztályhovatartozása, más 
közösségi formákban való részvétele — a történelmi-társadalmi szerveződésnek és intéz- 
ményrendszernek azok a keretei, amelyek közé beleszületik. Másrészt olyan szubjektív 
tényezők, mint tudatának más vonatkozású elemei (például az erkölcs vagy a vallásos- 
ság). Végül és különösképpen azo ideológiai 
illető egyént, csoportot vagy réteget a gyakor 
az élet hétköznapjaiban vagy Bagy történelmi fordulatok nyomán 
következtetések, amelyeket mindezekből -— tudatosan vagy ösztönösen — levon. Ezen az 
általános bázison alakulnak ki a nemzettudat sajátos és egye 
régiónként különböző megnyilvánulási formái, másoktól megkülönböztető, egyben kö- 
zös eszmei lényegénél fogva velük összekötő tartalmai. ; 
Módszertani szempontból tehát a kérdés magvát abban látjuk, hogy a nemzeti tudat 
árólagos kezdőpont- 


us vagy szocialista) 
más színezetű) osztálynacionalizmus, hanem, hogy 


függésben a jéthelyzettel, a tudat más vonatkozású alkotórészeive 
talat különböző lecsapódásaival 
A nemzettudat jele 
e helyütt ötöt kívánunk röviden jelezni. j 
mum Az első azzal függ Össze, hogy a nacionalizmus legagresszívabb, legembertelenebb 
a fasiszta nacionalizmusnak a bűneit és csapásait a második világháború 
ismerte-megszenvedte — azoknak az országoknak a népeivel 
együtt, ahonnét e torz eszmék pusztító útjukra eredtek. Ebből következően a háború 
után nem egy európai országban sajátos tudati kettősség állott elő. Egyfelől tovább 
hatott és fertőzött a nacionalizmus mételye, nem is szűk körben és nem is mindig 
leplezetten. Másfelől, többek között éppen német földön — mégpedig lényegesen eltérő 
politikai kontextusban ugyan, de mindkét német államban - elég erőteljes ellenhatást 


váltott ki a bódító mákonyból keserű józanságra ébredő társadalmi rétegekben: megcső- 


; tól, amely súlyos szenvedéseket zúdított más népek mellett a 
saját nemzetükre is, megriadt elfordulást a nacionalizmustól, sőt bizonyos mértékig a 


Ezek a kozmopolita, , nemzetek fölötti" (szupranacionális) irány- 
zatok is sajátos ellentmondást hordoztak magukban: bizonyos fokig megfeleltek a 
legerősebb tőkés hatalom expanzív érdekeinek; egyúttal az , Európa-gondolat" éle nem- 
csak a szocialista világ, hanem az amerikai dominancia korlátozására is irányult, vele 


s" Nem kevésbé fontos a második meghatározó tényező, amely viszont éppen a 
fasizmus elleni harccal függött össze. A hitleri agresszióval és hódítással szemben ugyanis 
éppen a nemzeti függetlenség, a haladó hazafiság, a nemes patrióta hevület hagyomá- 
nyait, érzelmeit elevenítették fel, vitték tovább, merítettek belőlük hitet és erőt Európa- 

szerte azok az anufasiszta ellenállók és szabadságharcosok, akik szembeszegültek a 
terrorral és az elnyomással, s fegyverre keltek hazájuk felszabadításaért. Hasonlóképpen: 
az orosz történelem honvédő harcainak, nemzeti felkeléseinek emléke, az orosz-szovjet 
hazafiság múltbeli példái is ösztönözték a szovjet embereket, amikor a jelen nemzeti 
feladatát teljesítve nemcsak hazájukat vívták vissza a hódítóktól, hanem internacionalis- 
ta hivatásukat betöltve, Kelet- és Közép-Európa más népeit í5 megszabadíitották a 
fasizmus uralmától. 

E fontos és progressziv jelenségkör sem volt persze ellentmondás nélküli. A Hitler- 
fasiszta agresszióval az ódivatú nacionalizmus alapjáról ís szembe lehetett szállni (gon- 
doljunk akár a Horthy-korszakbeli uralkodó politikai és katonai elit egyes tagjainak 
németellenességére), ami a retrográd ideológia korszerűségének hamis tudatát kelthette. 
A történelmi hagyományokkal való patrióta lelkesítés nemes lendületébe a történelmi 
múlt évszázadainak némi idealizálása is beszüremkedhetett. Általában és egészében véve 
azonban az európai antifasiszta hazafiság és az orosz-szovjet hazahisag fölélénkülése a 
hitlerizmus elleni élethalálharc éveiben a háború befejeztével új lendületet adhatott a 
nemzettudat progresszív áramlatai fölerősödésének, a demokratikus hazafiságnak, a 
szocialista nemzeti és internacionalista tudat bontakozásának. 

um Ezt az értékörző és értékteremtő folyamatot előmozdította — S ez a harniadik 
mozzanat, amelyet jeleznünk kell -, hogy a Szovjetunió felszabadító tette és a belső 
haladó erők küzdelme jórészt elsöpörte a régi uralkodó osztályok anyagi-poliukai hatal- 
mát Közép-Kelet-Európában; következésképpen megrendítette ideológiai hatalmukat, 
a nemzeti tudatra gyakorolt túlsúlyos eszmei befolyásukat ís. A lenini nemzetiségpolíiti- 
kai elvek pedig a történelmi előrelépés lehetőségét kínálták a közép-kelet-európai térség 
népeit olyannyira nyomasztó nemzeti-nemzetiségi kérdés elméleti megoldása felé. 

Hátráltatták viszont a folyamatot a világháború után hamarosan következő hideghá- 
ború hatásai és a sztálini korszak szektás-dogmatikus torzulásait, a szovjet példa mecha- 
nikus másolása a népi demokratikus országokban, a nemzeti és nemzetközi érdekek 
viszonyának egyes felfogásbeli tisztázatlanságai és gyakorlati csorbulásai. Ezek a körül- 
mények ellene hatottak nemzeteszme és az internacionalizmus szinkron es együttes 
fejlődésének, söt a kettőt nemegyszer szembeforditották egymással, így a régi - közte az 
, antibolsevista?" — nacionalizmus maradványaitól még korántsem mentes társadalmi 
rétegek és csoportok nemzettudatát újabb nacionalista elemekkel, mindenekelőtt szovjet- 
ellenes nacionalizmussal, terhelték. 

A Szovjetunió Kommunista Pártjának XX. kongresszusa. valamint a Szovjetunió 
kormányának 1956. október végi nyilatkozata a személyi kultusz hatásáról nemzetközi 
viszonylatokban, szakitott a torzitasokkal, és megteremtette az atmenet poliukat teltete- 
leit a szocializmus monolitikus felfogásától és gyakorlatától a közös tarsadalmi törvény- 
szerűségekre és sajátos nemzeti adottságokra egyaránt figyelő politikai cselekvéshez és 
elméleti elemzéshez, a nemzeti és nemzetközi érdekek gazdasági, politikai egyeztetéséhez 
(tehát a szocializmussal nem automatikusan egybeesőként vagy alárendelendéként való 
kezeléséhez), a hazafiság és az internacionalizmus pozitív kölcsönhatásának kibontako- 
zásához. 

Nem kerülhetik el azonban a figyelmünket ennek a megindult és törvényszerűen 
előretörő folyamatnak a zökkenői és az ellentmondásai sem. Az 1946 1956 közötti 
években a nemzeti kérdés megítélésében 15 érvényesült a szocialista tábor uniformizalt 
egysége, amikor - a rejtett problémák dacára - a felszinen teljesnek látszott az egyetertes. 
Az ötvenes évek végétől, a hatvanas évek elejétől kezdve felszínre kerültek a nemzet 
különbségek a szocializmus útjára lépett országok között. Elérkezett az az ido. amikor 
immár halaszthatatlanul szembe kellett néznie mindenekelőtt a gyakorlati politikanak , 
de előbb-utóbb az elméletnek, az ideológiának ís azzal az alapproblémaval, mit jelent 
voltaképpen, hogy a szocializmus építése ma - és belátható hosszú történelmi idoszak - 

ban - Közép-Kelet-Európa országaiban nemzeti keretek között folyik: nemzetgazdasá- 
gok és nemzeti államok rendszerében. 

A szocialista tábor militáris elnevezését a szocialista közösség reálisabb fogalma 
váltotta fel. Mind e közösség országainak az alapvető érdekazonosságon nyugvó egysé- 
ge, összetartása, a centrifugális erőkkel szembeni megszilárdítása, mind az egyes szocia- 
lista országok belső stabilitásának biztosítása, társadalmi bázisának erősítése szempont- 
jából a politika és az ideológia kulcskérdésévé vált: hogyan érvényesíthetők az egyes 
országok nemzeti sajátosságai a szocialista építés nemzetközi (általános) törvényszerűsé- 
geihez való viszonyukban? Miként járulnak hozzá a szocialista építés nemzeti tapasztala- 
tai a kapitalizmusból a szocializmusba való átmenet világfolyamatának előmozdításá- 
hoz, az internacionalizmus korszerű értelmezéséhez, a szocialista országok modernizálá- 
sához? 

Egyidejúleg hasonló folyamatok bontakoztak ki a nemzetközi forradalmi mozgalom- 
ban, a töokésországok kommunista és munkáspártjaiban 15. Figyelmük növekvő mérték- 
ben fordult az egyes orszagok sajátosságai felé, és ösztönzést adott a szocializmushoz 
vezető út nemzeti formái s a történetileg kialakult sajátszerű feltételek kimunkálására. 
Az 1957. novemberi moszkvai értekezlet 12 szocialista ország, az 1960. évi moszkvai 
nyilatkozat pedig 81 kommunista és munkáspárt konszenzusát teremtette meg a forra- 
dalmi mozgalom és a szocialista építés alapelveinek, általános, közös törvényszerüűségei- 
nek kérdéseiben. A következő esztendők - főleg a hetvenes évek - folyamán inkább az 
eltérések és a különbségek kerültek előtérbe. Elegendő itt egyrészt az , eurokommuniz- 
mus" modelljének megjelenésére és a , létező szocializmus" megújhodási tartalékainak 
vitatására utalni; másrészt pedig a Kínai Kommunista Párt álláspontját s az úgynevezett 
nagy proletár kulturális forradalom időszakát említeni, ami a két szocialista nagyhata- 
lom államközi kapcsolataiban is súlyos feszültségekhez vezetett. 

u A nemzeti tudat jelenkori hatóerejének negyedik motívumát a kapitalista világ, 
benne a fejlett ipari országok legutóbbi évtizedek beli társadalmi mozgásaiban lelhetjük 
fel. Azokban a jelenségekben, amelyek már úgyszintén nem a második világháborúhoz 
vagy közvetlen következményeihez kapcsolódtak, hanem az azt követő békekorszak 
- tökés gazdasági prosperitás, majd mélyülő recesszió - talaján váltak szembetűnővé. 
A nemzetté válás folyamatát már az újkor századaiban befejezettnek, nemzetileg régóta 
konszolidáltnak és egységesnek tartott nyugat-európai országokban ugyanis éppen a 
közelmúltban lépett fel - pontosabban: a közelmúltban hívta fel magára a közfigyelmet - 
a nagynemzeti integrációval szembeszegülő kisnemzeti etnikai tudatosulás tendenciája, 
gyakran igen éles, söt erőszakos és helyenként irracionális formában. Régi nemzeti 
problémák több helyütt újra akuttá váltak, mint az északír kérdés, a fiamand-vallon 
ellentét; rnár-már teljesen asszimilálódottnak hitt etnikai csoportok — walesiek, bretonok, 

katalánok — léptek fel disszimilációs-nemzetiségi igényekkel; mellékesnek vélt nemzetisé- 
81-regionális ellentétek és ellenszenvek lángoltak fel váratlan hevességgel, mint a baszk 
és a korzikai szeparatizmus. 

. Ezek a jelenségek külön-külön elemzést kívánnak. és - számottevő részben — különböző 

indítékokra vezethetők vissza. Azt azonban nyilván közös mozzanatuknak tekinthetjük, 

hogy a tőkés világ fejlett országainak napjainkban újabb társadalmi és nemzeti problé- 
makkal, a nemzeti tényezőt felerősítő konfliktusokkal kell megküzdeniük, közöttük az 
adott országon belüli fejlődési egyenlőtlenségekből, egyes körzetek viszonylagos elmara- 
dottsagából eredő ellentmondásokkal is. Az elgépiesedett és bürokratizált ipari civilizáci- 
ok egyedei a központi állam mindenhatóságával szemben gyakorta helyi autonómiák- 
ban, az , elidegenedéssel", elmagányosodással szemben - a felszínesnek érzett nagyközös- 
segek től elfordulva - Személyes jellegű kisközösségekben keresnek támaszt. 
. A tökésorszá gok ban a nemzeti kérdés iránt újra feltámadó érdeklődés, az előrehaladó 
integráció ellensúlyaként föllépő tagolódási, regionalizálódási tendenciák újabb kiadása, 
a realis mikroközösségek" létesítését célzó törekvések gyakoroltak bizonyos hatást a 

szocialista országok közvéleményére is; további hivatkozási alapot, tápot adtak a nemze- 
ti azonosságtudat újrafogalmazására irányuló demokratikus igényeknek, de esetenként 
a racionalitástól elrugaszkodó, túlfűtött nacionalista megnyilatkozásoknak is. 

a Végül, ötödik tényezőként utalnunk kell azokra a nagy horderejű változásokra, 
amelyek a harmadik világban következtek be az utóbbi évtizedekben. A fasizmus elleni 
felszabadító harc sikerei, országok sorának kiszakadása a kapitalizmus világrendjéből, 
a szocialista közösség kialakulása hatalmas lendületet adott a gyarmatokon az imperia- 
lizmus elleni felszabadító mozgalmaknak. Gyorsuló ütemben haladt előre a kapitalista 
gyarmatbirodalmak összeomlása, amelyek helyén a felszabadult népek jelentős része 
csak most került a nemzetté válás korszakába, első lépéseit tette a nemzeti fejlődés útján, 
s kezdte kibontakoztatni a nemzettudat új, az európaitól különböző, progresszív és 
egyúttal ellentmondásos tendenciáit. E folyamat gyakran retrográd elemekhez 15 kapcso- 
lódik: prekapitalista etnikai-törzsi, illetve felekezeti ellentétekhez, középkori és teokrati- 
kus jellegű, vallási , fundamentalizmushoz". 

Ugyanakkor az úgynevezett fejlődő országok a modern világgazdaság rendszerén 
belüli alárendelt helyzetüket, sőt fokozódó alárendelődésüket igyekeznek nemzetállami, 
illetve vallásállami (egyházállami) eszközökkel és intézményekkel ellensúlyozni, kivéde- 
ni. Ezeket a fejleményeket is számba kell vennünk, hiszen élesen megosztott, de mégis 
ezer szállal egybekapcsolt földkerekségünkön - sőt éppen a két világrendszer együttléte- 
zésének és politikai-ideológiai küzdelmének körülményei között - visszahatnak mind a 
fejlett tőkésállamok, mind a szocialista országok — köztük hazánk - politikájára és 
közgondolkodására is. 

Aligha túlzunk tehát, ha úgy látjuk: a nemzet, nemzetiség, nemzettudat kérdésköre 
korunk egyik, mondhatni, globális problémájaként van jelen. Eppen ezért egy adott 
nemzeti-nemzetiségi kérdést mindenhol és mindenkor a sajátosan adott társadalmi moz- 
gások összfolyamatában és a társadalmi tudat többi elemeivel való összefüggésében kell 
szemlélnünk és kezelnünk, oly módon azonban, hogy nem szakítjuk ki, sőt beleillesztjük 
a világfejlődés fő vonulatába. 


I. 


Érdekes lenne a nemzeti tudat elmúlt évtizedekbeli hazai alakulásának tényezőit és 
szakaszait tüzetesen egybevetni az általános fejlődéssel, pontosabban: más európai 
— szocialista és tőkés — országokban lejátszódó tudati folyamatokkal. A jelentős sajátsá- 
gok mellett alighanem jó néhány hasonló, többé-kevésbé általános, közös vonásra 
bukkannánk. . 

e Ha ezúttal, fölöttébb vázlatos formában ugyan, de megpróbálkozunk egy ilyen 
egybevetéssel, akkor először is azzal a történelmi ténnyel kell minden kendőzés nélkül 
szembenéznünk, hogy a nemzettudat szennyeződése Magyarországon is nagymérvű volt 
a második világháború előtt és alatt; így a nacionalizmus elleni fellépés, sokféle formájá- 
nak visszaszorítása, leküzdése nélkülözhetetlen és elsőrendű tudati feltétele volt a hábo- 
rús katasztrófából való kiemelkedésnek, a demokratikus megújhodásnak, a szocialista 
átalakulásnak. 

A haladó erőknek, a kommunistáknak e kérdésben voltaképp kezdettől fogva kétfron- 
tos harcot kellett folytatniok. Egyfelől a kritika minden eszközével és erejével kellett 
föllépniük a nemzeti tudat fasiszta torzulásaival, retrográd, nacionalista tartalmaival 
szemben; másfelől meg kellett cáfolniuk a nemzetietlenség vádját, le kellett küzdeniük 
a hazafiatlanság rágalmát, amelyet a jobboldal az ellenforradalom negyedszázadában oly 
gátlástalanul fröcskölt rájuk. Szóval és tettel kellett bizonyítaniuk, hogy az 1945 utáni 

demokratikus fejlődés - ami gyökeres szakítást, diszkontinuitást jelent a reakciós múlt- 
hoz képest — szerves folytatást hoz, kontinuitásban van a magyar történelem legjobb 
hagyományaival. Tanúsítaniuk kellett, hogy a szocializmus nem idegen eszme e honban, 
nem külföldről odafútt, mesterségesen átplántált növény a hazai földben, hanem a 
magyar talaj már századosan kitermelte a feltételeket és a tápanyagokat a befogadására 
és felsarjasztására. 

Az eszmei harc hamarosan meg is indult. Szakaszai és ciklusai jórészt éppen aszerint 
periodizálhatók, sikerei és kudarcai részben éppen aszerint mérhetők, hogy a küzdelem 
irányítói és részesei milyen értő módon voltak képesek arra — és objektíve milyen 
mértékben volt lehetséges számukra -, hogy együtt és egyszerre tegyenek eleget a kettős 
követelménynek: haza és haladás szerves összekapcsolása — újabb kori századainkon 
végigyonuló s meg-megújuló - posztulátumának; jelenkorunkban a marxizmus és a 
magyarság, a szocializmus és a nemzettudat egyesítése történelmi feladatának. 

e A nemzeti tudat fejlődése hazánkban sem volt egyenesvonalú és ellentmondásmen- 
tes a háború utáni évtizedekben. A nacionalizmussal való szembefordulás s nemzetpusz- 
tító hatásának mély elvi és erkölcsi alapokon nyugvó elítélése — esetenként nálunk is — 
egy általános felvilágosult humanizmus vagy egy mégoly tiszteletre méltó, de elvont 
internacionalizmus szemszögéből történt. Ennél súlyosabban esett latba, hogy a naciona- 
lizmus kritikája - kivált a fordulat éve, 1948-1949 után, az éleződő hidegháborús 
légkörben - mindinkább egysikúvá, differenciátlanná vált. A burzsoá ideológia bírálata 
egy, a szocializmus történeti útjának kemény realitásaival és buktatóival nem számoló 
szocializmusfelfogás alapján, illetve egy idealizált Szovjetunió-kép eszmei álláspontjáról 
került kifejtésre. A nacionalizmus elleni föllépést a kultúra és a tudomány területén is 
megterhelte a dogmatizmus és a szükkeblűség, amely fukar mércével mérte történelmi 
és kulturális örökségünket, a szürkített-csonkított jelentős históriai egyéniségeket és 
folyamatokat, az indokolatlanul kirekesztett nemzeti értékeket. 

Mindez egyfelől nálunk is hozzájárulhatott a nemzeti mozzanatok iránti fogékonyság 
tompulásához, a nemzeti eszmétől mint olyantól való elforduláshoz és jelenkori időszerű- 
ségének elvitatásához. Másfelől viszont az ellenhatás jelentkezett: a jelzett körülmények 
- más történelmi és politikai tényezőkkel együtt — éppen a nemzettudat abszolutizálásá- 
hoz: a nemzetköziséggel való szembeállításához, az internacionalista értékek kétségbe 
vonásához vezettek. Olyan nacionalista megnyilvánulásokhoz, szovjet- és kommunista- 
ellenes jelenségekhez, amelyeknek az 1956. évi ellenforradalmi időszakban voltunk tanúi. 

Ezeket az összefüggéseket tekintve, kétségtelenül helyes volt , A burzsoá nacionaliz- 
musról és a szocialista hazafiságról" szóló pártállásfoglalás, amikor 1959-ben a naciona- 
lizmusban jelölte meg a fő veszélyt a hazai nemzettudatra, általában a magyar társada- 
lom akkori eszmeállapotára vonatkozóan. S jelentős az érdeme Molnár Erik akadémi- 
kusnak, aki ugyanez időtől kezdve több mint fél évtizeden át, egészen haláláig, lankadat- 
lan szívóssággal érvelt amellett, hogy a nacionalizmus elleni harc a magyar történettudo- 
mány fő ideológiai feladata — még ha a kettős követelmény nem is állott mindig egyenlő 
sullyal gondolatmenetének középpontjában. 

e Az 1950-1960-as évek fordulóján új szakasz indult — olyan időszak, amikor hazánk 
és a nagyvilág sok vonatkozásban , felszálló ágon" haladt. A hidegháborús korszak után 
beköszöntő enyhülés, a Szovjetunió Kommunista Pártja XX. kongresszusán meghirde- 
tett békés egymás mellett élés felderülő láthatára — amelyet az 1962. évi kubai válság és 
1968-as csehszlovákiai események sem tudtak hosszabb időre viharfelhőkbe burkolni -, 
a vilaggazdaság konjunktúrája, a gazdaság és életszínvonal töretlen növekedése a szocia- 
lista közösség országaiban: ezek s hasonlók jelentették az új szakasz legáltalánosabb, a 
korábbiaknál kétségtelenül jóval kedvezőbb nemzetközi feltételeit. 

Magyarországon, mint tudjuk, voltaképpen csak az ellenforradalom elleni harcban 
nyert világos és közérthető megfogalmazást és a szocialista konszolidáció folyamatában 
átfogó alkalmazást a kétfrontos harc tézise: szélesen, a társadalomirányítás egész proble- 

matikáját illetően, de a nemzettudat ideológiailag és politikailag oly érzékeny területére 
kiterjedően is. A termékeny gondolat ebben a vonatkozásban azt jelentette, hogy a 
politikai hatalom megálljt int a feltarajlott nacionalizmusnak; de igenis teret enged a 
szocialista nemzeti öntudat és azonosságtudat pozitív kifejezésének, egészséges önmegva- 
lósításának, a nemzeti sajátosságok kifejtésének, a nemzeti és nemzetközi szempontok 
egyeztetésének; s a szocialista konszolidáció létrejöttével mindinkább tágítja ennek 
mozgásterét, józan fokozatossággal, de szívós következetességgel. 

Azt jelentette, hogy ösztönzi a kultúra és a tudomány művelőtt arra, hogy elvi kritiká- 
val forduljanak szembe a nacionalizmus hagyatékával és új formáival — ugyanakkor 
gondos kutató, újraelemző munkával mélyítsék el és szélesítsék ki a szocialista jelen 
szerves nemzeti-történelmi alapzatát: a forradalmi, függetlenségi és szabadságharcos 
hagyományok mellé — melléjük és nem szembe velük! - fokozatosan sorakoztassák fel 
a békekorszakok, a reformok, a gazdasági haladás, az anyagi-technikai civilizáció és a 
szellemi kultúra előmozdításának megannyi értékét, hasznos-nemes tradícióját. 

Azt jelentette, hogy a vezetés megnyitja az utat a szellemi közélet nyilvánossága felé 
a demokratikus nemzettudat különböző árnyalatainak, irányzatainak a képviselői előtt 
— azok számára is, akik az ötvenes évek mély társadalmi és morális válságában orientá- 
ciót vesztettek, s most kezdtek újra tájékozódni előremutató irányban. 

Mindezek a társadalmi-szellemi mozgások akkoriban sem haladtak előre töretlen 
egyenesvonalúsággal. Kétségtelen azonban, hogy a szocialista megújulás irányvonala az 
1960-as évek folyamán figyelmet érdemlő sikereket ért el a nemzettudat tisztítása-tisztá- 
zása szempontjából is. A nacionalista hullám érezhetően veszített erejéből; az ötvenes 
évek autarkiás gazdaságpolitikai hibáinak bírálata is közrejátszott az önkörébe zárkózó 
nacionalista nemzetfelfogás térvesztéséhez, hitelének megrendüléséhez. A világ Keleten 
is, Nyugaton is nagy lépéseket tett, látszott tenni a nemzetállami kereteken túllépő 
gazdasági és politikai integráció (KGST, Közös Piac) irányában. Hazánkban a gazdasági 
növekedés alapján az életszínvonal folyamatosan érzékelhető emelkedése, a belső árufor- 
galom szélesedése, az elzártság évei után az országhatárok megnyílása egyre többek 
számára tette megcélozhatóvá, elérhetővé különböző tartós fogyasztási javak megszerzé- 
sét, a külföldre utazást. Mindez javította a társadalom politikai közérzetét, oldotta a 
nacionalizmus görcseit. 

A valóság e tényei hatottak közre abban, hogy a hatvanas évek közepétől fogva 
szellemi életünk egyes kiválóságai, mint Darvas József vagy Veres Péter — sőt más igen 
fontos összefüggésben, maga Illyés Gyula 15 -, majd nyomukban számosan mások, már 
kezdték megkérdőjelezni, közvetlenül vagy közvetett módon, a , nacionalizmus a fő 
veszély" formula, helyzetértékelés érvényességét. A nacionalizmus elleni küzdelmet úgy- 
szólván célhoz értnek, Molnár Erik , deheroizálónak" nevezett nacionalizmuskritikáját 
pedig egyoldalúnak vagy éppen ártalmasnak tekintvén, inkább a másik veszélyre: a 
nemzeti közömbösségre, a kozmopolita hajlandóságokra vagy a nemzeti kishitűségre, 
egyes fogalmazások szerint nemzeti nihilizmusra ( Mód Aladár ) , illetőleg szupranaciona- 
lizmusra (Király István) hívták fel a figyelmet, s az ez ellen való föllépést állították 
előtérbe mint a politika, a nevelés és a tudomány közös nemzeti feladatát. 

Nem fér kétség hozzá: voltak tények, amelyekre joggal hivatkozhattak érvelésük ben. 
Ha a , frizsider-szocializmus" fogalmának megkonstruálását vagy a , kispolgáriság" és 
, anyagiasság" sommás címkéjének akkori sűrű kiosztogatását ma már antikváltnak, 
meghaladottnak tekintjük is, annyi bizonyos, hogy a fogyasztási igények és lehetőségek 
növekedésének vagy a magánélet, magánszféra nagyobb méltánylásának fontos és pozi- 
tív — a szocialista fejlődésnek nem ellentmondó, sőt annak éppen lényegéből fakadó - 
folyamata nem volt negatív kísérőjelenségektől mentes. A folyamat a kollektivizmustól. 
a közéletiségtől, a közösségtől - akár nemzeti, akár osztály- vagy egyéb közösségtől - 
a privatizálás, az egyénközpontúság (individuumcentrikusság) felé is hajtott, s nem 
kevesek tudatában a fogyasztást eszközből - az értelmes emberi élet eszközéből - 

eletcellá avatta. Aminthogy az sem vitás. hogy az elzártság feloldása, a nyugati filmek, 
könyvek, technikat és szervezési vívmányok hazai megjelenése, megismerése, a külföldi 
utazások nemcsak a nemzeti szüklátókörűséget áshatták ala, hanem a Nyugat kritikátlan 
csodalatának is tápot adtak-adhattak. Végül az is tény, hogy a nacionalizmusbírálat 
egyes aggályoskodó túlhajtásat nem oszlattak a nemzettudat zavarait, hanem fokozták 
azokat. 

Mindazonáltal nyilvánvaló: túlzott és egyoldalú volt azoknak a vélekedése is, akik 
ilyen körülmények között a nacionalizmus elleni harcot immár hivatását betöltöttnek 
éreztek, és a koöozmopolita-szupranacionalista hajlandóságokra irányították a fő tüzet. 
Hiszen nagvon közel volt még 1956 nacionalista felbolydulása, jóformán még a jelenhez, 
legföljebb a félmúlthoz tartozott, s a magyar társadalom, ha gyakorlatában már túl is 
lépett rajta. eszmeileg-tudatilag még nem dolgozta fel, emésztette meg azt. De egyoldalú 
volt ez a felfogás azért is. mert hazánk adott fejlettségi szintjén akkor sem kisértett — mint 
ahogy belátható ideig nyilván a jövőben sem fog még kísérteni -— a túlzott anyagi jólét 
valamiféle , veszélve"; a külvilágtól való elzárkózásnak s a magunkba fordulásnak az a 
magatartása pedig, amelyet az említett álláspont -— akarva-akaratlanul — sugallt, objektív 
következményében óhatatlanul a nemzetközi műszaki-gazdasági-tudományos fejlődés- 
től való fokozódó lemaradásra ítélte volna országunkat. 

[gy hát visszatekintőleg is helyeselnünk kell, hogy a nemzettudat problematikájáról 
szólo újabb pártállásfoglalás -- amely /974-ben , A szocialista hazafiság és a proletár 
internacionalizmus időszerű kérdései" címen született meg — nem engedett semelyik 
egyoldalú nyomásnak. A megváltozott körülményeknek megfelelően, indokoltan, nem 
tartotta fenn a nacionalizmust fő veszélynek minősítő tételt, hanem egyenlő súllyal 
mutatott rá mind a nacionalizmusban, mind a nemzeti közömbösségben rejlő veszélyek- 
re. Az allasfoglalás — utalva az eszmei tisztázódás időigényességére, valamint a két 
ellentétes jelenség kapcsolódásának lehetőségére, az önáltató eufória és a meddő dezillu- 
zonizmus, a hivalkodó nemzeti gőg és a szorongásos nemzeti kishitűség egymásba való 
álváltásának eseteire is - a pozitív kifejtésre tette a hangsúlyt, s mindkét negatív magatar- 
tasforma elleni eredményes fellépés fő eszközét a hazafiság és a nemzetköziség tudatának 
együttes kibontakoztatásában, a kritikus önismeret és a reális önbecsülés egyesítésében 
jelölte meg. 

e A part két állásfoglalása (1959 és 1974) közti fejlődési szakasz újdonságát, változott 
voltat a magyar nemzettudat szempontjából egy olyan mozzanat fokozatos előtérbe 
nyomulása 15 szemlélteti, amelyről az eddigiekben nem esett szó: a határainkon túl, 
jelesen a szomszédos szocialista országokban élő magyarság, a magyar nemzeti kisebbsé- 
gek problémájáé. 

A kérdés Trianon, illetve a második világháború vége és a párizsi békeszerződés (1947) 
ota létezett, de egy ideig - több oknál fogva — a hazai nemzettudat perifériáján maradt. 
Egyrészt, az elmélet és a propaganda - a klasszikus marxista felfogás alapján — a nemzeti 
elnyomast a kapitalista elnyomás sajátos formájának, kettös tőkés kizsákmányolási 
helyzetnek tekintette. Ennek megfelelően úgy vélte, hogy a kapitalista kizsákmányoló 
rend felszamolása. a szocialista átalakulás önmagában, mintegy automatikusan megold- 
Ja a nemzeti-nemzetiségi kérdést is a Duna-tájon. A visszásságokat, ellentmondásokat 
a burzsoá múlt maradványának, átmeneti, efemer jelenségnek tartotta, a tömegtájékoz- 
latasban megkerülte, illetve tabuként kezelte. 

Masrészt tény, hogy a mindennapok szintjén a szlovákiai fejlemények, az úgynevezett 
lakosságcserék súlyos konfliktusokat keltettek és egyéni tragédiákat okoztak, de a társa- 
dalomnak csak egy meghatározott, viszonylag szűk körét érintették, s ez esetben okkal 
lehetett bizni abban, hogy éppen az 1948. februári csehszlovákiai államfordulat, a 
kommunisták hatalomra jutása véget vet az ottani magyarság megalázásának és zaklatá- 
sanak. A széles közvéleményt emellett, az adott időszakban, a gyökeres politikai-társa- 
dalmi átalakulás átfogóbb és közvetlenebb vonatkozásai foglalkoztatták hazánkban is, 

szomszédainknál is — olyan tények és intézkedések, amelyek a többségi nemzet tagjait 
s a kisebbségieket egyaránt érintették. Sajátlagosan nemzetiségi sérelmek ritkábban 
adódtak. Romániában Petru Groza pozitív gesztusai, a kolozsvári magyar egyetem 
felállítása, az — időközben megszüntetett — Magyar Autonóm Tartomány létesítése a 
Székelyföldön, egy demokratikus nemzetiségi politika perspektívájával kecsegtetett. 
Amikor Jugoszlávia 1949 után, rövidebb időre, ellenséges országnak minősült, a Tito- 
ellenes rágalomhadjárat sem emelt nemzetiségi elnyomásra hivatkozó vádakat. És másfe- 
lől: az 1956-os magyar nacionalizmusnak a Szovjetunióhoz való viszony és nem a 
trianoni (párizsi) határok kérdése volt a magva. 

Az 1956-ot közvetlenül követő években sem tolódott el egyelőre a hazai nemzettudat- 
nak ez irányú koordinátája, holott a határokon túl élő magyarság helyzetében ez idő tájt 
negatív mozzanatok tűntek fel, a nacionalizmus új hulláma bontakozott ki, amiben az 
1956 nyomán aktivizálódott magyar kisebbségi nacionalizmusnak is volt bizonyos szere- 
pe. Ily módon, az 1956-os magyarországi események tanulságaként is, táguló tér nyílt 
— kevésbé a lenini nemzetiségpolitikai elvek szellemében, mint inkább régi történelmi 
receptek jegyében — az , államnemzet" eszméjének a kisebbségek, a magyar nemzeti 
kisebbség rovására. Az itthoni visszhang váratott magára. A hatvanas évek első felének 
úgynevezett Molnár Erik-vitája tény- és érvanyagában a hazai múltra-jelenre korlátozó- 
dott, éspedig mindegyik vitázó fél részéről egyaránt, s úgyszólván szó sem esett szomszé- 
dainkról, még az egyes szomszédainknál mindegyre divatozóbb nacionalista színezetű 
történetértelmezésekről sem. Mindez majd csak egy évtizeddel később, 1973-ban, a 
Molnár Erik-vita , perújrafelvétele", az úgynevezett Király István-vita kapcsán került 
hangsúlyosan és kritikusan szóba; akkor, amikor a magyar nemzettudat alakulása, más 
tényezők hatására is, újabb fejlődési szakaszába lépett. 

e Valamikor a hetvenes évek közepe felé kezdődött jelenkortörténetünknek legújabb 
— 8 lényegében mindmáig tartó - szakasza, amikor a világgazdasági feltételek kedvezőtle- 
nebbé válása s a nemzetközi feszültség újbóli kiéleződése egybeesett a szocializmus 
világméretű előnyomulásának lelassulásával és a szocialista országok belső nehézségei- 
nek fokozódásával. Az olajárrobbanások, a tőkés gazdasági recesszió hatásainak , be- 
gyűrűzése", a külkereskedelem cserearányainak romlása, egyúttal az extenzív fejlesztés 
tartalékainak kimerülése a korábbiaknál nyilvánvalóbbá tette a , létező szocializmus" 
gazdaságának hatékonysági problémáit, és a világszínvonalhoz való műszaki-gazdasági 
felzátkózás akadozó tendenciája felidézte a világpiactól való leszakadásnak, egy újabb 
közép-kelet-európai lemaradásnak - a koraújkorban történteket megismétlő , elkanyaro- 
dásnak" -— a veszélyét. 

Ezek a fejlemények sokszorosan kihatottak, s ellentmondásosan tükröződtek a nemze- 
ti létben és nemzettudatban. Mindenekelőtt kézzelfoghatóvá tették azt a kemény tényt, 
hogy a nemzeti erőfeszítéseknek fontos alátámasztója és kiegészítője, de nem helyettesí- 
tője a nemzetközi együttműködés, s gazdasági problémáikat az egyes szocialista orszá- 
goknak elsődlegesen saját maguknak kell megoldaniuk. Megkerülhetetlenül napirendre 
tűzték a gazdaságirányítási rendszer reformját, illetve annak — a közbülső megtorpanás 
után - továbbfolytatását, a népgazdasági teljesítőképesség jelentős fokozásának felada- 
tát, ami viszont csak szocialista nemzeti programként fogalmazva, a legszélesebb szövet- 
ségi politika, a , nemzeti közmegegyezés" alapján ígérhet eredményt, vagyis mindazok 
alkotóerejének ÖISSZEFOSASÁVE, akik tenni akarnak nemzetük, országuk gazdasági hala- 
dásáért. 

Aligha szorul bizonyításra, hogy ilyen körülmények között nem csökkent, sőt tovább 
növekedett a kultúrának és a tudománynak az a funkciója, amelyet fentebb a szocialista 
jelen nemzeti-történelmi alapzata kiszélesítésének, elmélyítésének neveztünk. Ujabb 
hangsúlyt kapott a nemzettudat történeti összetevőjének erősítése, gazdagítása: annak 
érzékeltetése, hogy a szocializmus építése — amikor forradalmian újat, új minőséget hoz 
a korábbiakhoz képest — egyszersmind szervesen kapcsolódik történelmünkhöz. 

S talán nem tévedünk, ha úgy értékeljük: tudományos és kulturális életünk fejlődésé- 
nek fő árama a legutóbbi egy-másfél évtizedben is ebbe a pozitív irányba mutatott, előre 
vitt. Méltó helyre állított elfeledett vagy mellőzött történelmi, tudományos és művészeti 
értékeket — köztük olyanokat is, amelyeket a történeti egyházak közvetítenek -, korrigál- 
ta a hazafiságban nacionalizmust gyanító óvatoskodásokat, felismert és elismert tényle- 
ges nemzeti sajátosságokat, kulturális kapcsolatokat épített a határainkon kívül élő 
magyarsággal. 

Ezt a fő áramlatot erősítik a társadalomtudományi kutatások olyan átfogó központi 
témái, mint történelmi és kulturális hagyományaink, emlékeink szisztematikus feltárása 
és feldolgozása, Magyarország történetének tízkötetes, Erdély történetének háromköte- 
tes összefoglalása. Ezt szolgálja a részletkutatások hosszú sora — köztük azok, amelyek 
a 20. századelő fölpezsdülő demokratikus törekvéseinek, Szabó Ervin, Jászi Oszkár, 
Kunfi Zsigmond munkásságának teljes körű bemutatását, vagy a húszas-harmincas évek 
kulturális-ideológiai életének a maga sokrétűségében való ábrázolását tűzik célul. Ezek 
a tanulmányok a korabeli magyar progresszió szellemi teljesítményét, mai nemzetfelfo- 
gásunk értékes előzményeit a korábban ismertnél jóval szélesebbnek, gazdagabbnak 
mutatják fel, s nem zárkóznak el annak méltánylásától sem, amivel például olyan 
messzünnen jött, konzervatív történetíró, mint Szekfű Gyula járult hozzá a nemzet 
önismeretéhez. 

Ez az értékelés azonban, mint ismeretes, nem általánosan elfogadott. Az ellenvéle- 
ményt megint csak jeles írók fogalmazták meg a legélesebben. Egyeseknek az a benyomá- 
suk, hogy 1945-tel és azóta , a fordulat nem a tudatban, pusztán a körülményekben 
következett be". Mások továbbra is az , önostorozó történetszemléletet" látják elural- 
kodni, és történetírást-oktatást, tömegkommunikációt egyaránt elmarasztalnak abban, 
hogy - jelen gondjainkat folyvást a múlttal kötve össze és történeti fejlődésünk elmaradá- 
sát emlegetve — gyengítik a nemzet önbizalmát, elhintik a kishitűség magvait. Az ilyen 
s hasonló felfogások -— amelyek a hatvanas évek közepén kifejtett nézetek oldalági 

leszarmazottainak tekinthetők - mintha nem akarnák hírét venni történetírásunk, társa- 
dalomtudományunk azóta tett előrehaladásának; mintha lemondanának a tárgyilagos 
nemzetszemlélet fontos eszközéről: a nemzetközi összehasonlításról; mintha nem számol- 
nának azzal, hogy aki nem néz reálisan szembe a múlttal, annak aligha lehet valós 
önismerete, problémalátása a jelenben; mintha nem vennék észre, hogy a létkörülmények 
és a tudatállapot között tartósan nem lehet alapvető ellentmondás. 

e Mindez átvezet ahhoz a hatáshoz, amelyet az 1970-es évek változásai, kedvezőtlen 
nemzetközi politikai és gazdasági fejleményei nem kívánatos irányban gyakoroltak a 
nemzettudat alakulására a szocialista országokban. A belső problémák halmozódása 
mozgásba hozta azt a — korábbi történelmi időszakokból jól ismert — kompenzációs 
mechanizmust, amely a gazdasági hiányokért, társadalmi-politikai fogyatékokért a nem- 
Zeti tudat szférájában keresett, illetve kínált kárpótlást és vélte megtalálni az ellenszert, 
a társadalmi kötőanyagot. Most jött el igazán a divatja, sőt néhol már-már kötelező, 
hivatalos érvénye olyan romantikus történelmi mítoszoknak, amelyek évezredes messze- 
segbe vetített , ösnépek" és , nemzetállamok" -— olykor egyenesen független és centralizált 
államiság - és a jelen nemzeti-politikai állapotok között folyamatos és töretlen összefüg- 
gést konstruáltak. A , történelmi jog" igazolásának a történelmi valóságtól mind jobban 
elrugaszkodó heve egyre meghökkentőbb térképrajzolásokra csábított. A nacionalizmus 
elleni eszmei harc sajátos modellje került alkalmazásra: harc a kisebbség nacionalizmusa 
ellen (amelynek egyre több életmegnyilvánulását sorolják ebbe a rovatba); engedmény, 
mozgástér a többségi nemzet nacionalizmusának. 

S az ,államnemzet", többségi nemzet tudatának túlburjánzásai nem korlátozódnak 
persze a történelem, az irodalom, az ideológia, az , elmélet" területére, hanem kiterjednek 
a nemzeti kisebbségek kezelésének gyakorlatára. 

Minderről a viták nagyrészt a háttérben, a kulisszák mögött - legális nyilvánosságot 

csak ritkán kapva - folynak, morajlanak. Ám a veszély megint csak az, hogy ezenközben 
onnan is, de innen 15 többek gondolkodásában, tudatában elsikkad a lényeg. A távolabbi 
és közelebbi múlt időszerűségét nem vesztett tanulsága az, hogy az ilyesfajta marakodás 
történelmileg sehová sem vezet, legfeljebb a nemzeti konfliktusok reménytelen, tompítha- 
tatlan kiélesedéséhez, a pozitív lehetőségek értelmetlen elszalasztásaához, a szocialista 
közösség gyengüléséhez. 

e Az a korábbiakban jelzett felfogás, amely a nemzetiségi problémákat a szocialista 
fejlődés általános folyamatában automatikusan megoldódni vélte, mintegy az 1960-as 
évek második feléig élt hazánkban. Ettől az időtől számíthatjuk annak a felismerésnek 
az érvényesülését, amely szerint a szocializmus építésének általános problematikáján 
belül a nemzeti-nemzetiségi kérdések külön figyelmet, külön elemzést, külön kezelést 
kívánnak. Eppen a lenini gondolkodásból, a szocializmus lényegéből fakadt a politikai 
vezetésnek az az elvi felismerése és gyakorlati törekvése, hogy a hazánkban élő németek, 
szlovákok, délszlávok, románok számára egyre kedvezőbbé tegye a nemzetiségi jogok 
gyakorlásának feltételeit - mindazokat a lehetőségeket, amelyekre anyanyelvük, hagyo- 
mányaik. kultúrájuk megőrzéséhez és gazdagításához szükségük van. Az MSZMP XII. 
kongresszusának határozatában kifejtett véleményt megerősítve, a párt XIII. kongresz- 
szusának határozata így fogalmazott: , Természetesnek tartjuk és elősegítjük a magyar- 
országi nemzetiségeknek a velük azonos anyanyelvű nemzetekkel való kapcsolatait. 
Hasonlóképpen természetesnek tartjuk, hogy a szomszédos országok magyar nemzetisé- 
gű dolgozói hazájuk hű állampolgáraiként ápolják anyanyelvüket, fejlesztik nemzeti 
kultúrájukat, s hozzájárulnak népeink barátságának, országaink együttműködésének 
erősítéséhez." ! 

Tárgyilagosan állapíthatjuk meg tehát, hogy abban az időszakban, amikor egyes 
szomszédos országokban a nacionalizmus új hullámverései váltak érzékelhetővé, ha- 
zánkban éppen ellenkező irányú, pozitív fejlődési folyamat bontakozott ki. Ezt a megíté- 
lést megerősítették a magyarországi nemzetiségi szövetségesek 1983. őszi kongresszusai 
is. külön méltányolva, hogy a magyar kormányzat nemcsak a népszámláláskor magukat 
valamely nemzetiséghez tartozónak vallókat (1980: 84 ezer), hanem -— az anyanyelv 
ismeretén kívül, a közös származás, szokások és hagyományok tudatára is kiterjedő 
széles körü felmérés alapján — a fenti számnak több mint háromszorosát: 263 ezer 
személyt sorol azok közé hazánkban, akiknek speciális gondoskodást igénylő, sajátos 
nemzetiségi szükségleteik vannak. 

Amikor magyar részről joggal hangsúlyozzuk, hogy a lenini nemzetiségpolitika elvi 
jellegű és nem lehet a viszonosságnak vagy a nemzetiségek számarányának függvénye, 
egyúttal nem tekinthetünk el azoktól a nagyságrendi különbségektől, amelyeket a ma- 
gyarországi nemzetiségekhez képest a szomszédos országokban élő magyar nemzeti 
kisebbségek számadatai mutatnak. Romániában (az 1977. évi hivatalos adatok szerint) 
1 millió 670 ezer, Csehszlovákiában (az 1980-i hivatalos statisztika szerint) 620 ezer, 
Jugoszláviában (1981) 420 ezer, a Szovjetunió területén (1979) 170 ezer, összesen tehát 
2 millió 880 ezer volt azoknak a személyeknek a száma, akik a népszámláláskor magyar- 
nak vallották magukat.? Ehhez járul történelmi-kulturális és földrajzi-települési helyze- 
tük lényeges különbsége. A magyar nemzeti kisebbségeket a tisztán magyar népességű 
területekből is jócskán kanyarító trianoni határok művi úton hozták létre. A magyaror- 
szági nemzetiségek viszont évszázadokkal ezelőtt telepedtek be mai lakóhelyeikre, s 
anyanemzeteiknek csak később kibontakozott nemzeti fejlődésétől nemcsak földrajzilag, 
hanem társadalmilag is távolmaradtak. 


1 A Magyar Szocialista Munkáspárt XIII. kongresszusa. Kossuth Könyvkiadó, 1985., 191. old. 
2 A népszámlálási adatokat a hivatalos kiadványok alapján Adám Magda és Szász Zoltán bocsátotta rendelke- 
zésemre. A számadatok lefelé kerekítettek. 

Így azután tudatukban az anyanemzetből való származás halványabb mozzanatként 
van jelen. mint a magyarországi nemzetiségi közösségből való származás eleven élménye: 
,. tudatuk nem nemzettudat, hanem olyan nemzetiségi tudat, amelyben nem a valaha 
kibocsátó anvanemzethez, hanem az azóta tartó hosszú együttélésben domináns szerepet 
látszó magyarsághoz fúzödöő viszony a meghatározó elem; hazájuknak azt az országot 
tartják, ahol szülötöldjük van, ahol generációk hosszú során át élnek, s nem azt, ahonnan 
őseik valaha ideszármaztak."? A határainkon kívül szakadt magyarság viszont , egy 
történelmileg kialak ult, töretlenül létező, világosan és pontosan meghatározható modern 
nemzet része".t Az előbbi helyzet kétségkívül egyszerűbbé, az utóbbi pedig bonyolultab- 


ba teszi a nemzetiségi politika lenini elveinek alkalmazását. 


II. 


Bonyolultak tehát azok a körülmények, amelyek között manapság a nacionalizmus elleni 
küzdelem Magvarorszaágon folyik. Mert hogy tovább kell folytatnunk, hogy semmikép- 
pen sem vehetjük le az eszmet-politikai élet napirendjéről, az előbbiek után aligha szorul 
bizonyításra. Az utóbbi évtizedek tapasztalatai által megalapozottnak tekinthetjük azt 
a nézetet, hogy a szocialista világrendszer, illetve a kapitalista világrendszer belső integ- 
rációjának előrehaladása, valamint a nemzetközi s ezen belül a két rendszer közötti 
gazdasagi es kulturális kapcsolatok bővülése — egyfelől; a nemzeti fejlődés-tudatosulás- 
szerveződés fokozódó jelentősége - másfelől: nem egymást kizáró, hanem párhuzamos 
történelmi folvamatok. 

Ugvanakkor nem teledkezhetünk meg arról sem, hogy a nemzetközi gazdasági és 
politkai helyzet egy-egy élesebb fejleménye — s jelenkorunk nem szűkölködik ilyenek- 
ben - újból felszínre hozhat letüntnek hitt nézeteket, elapadtnak tartott érzületeket, 
eloszlatottnak vélt ketelveket. S újból és újból fölélénkítheti a tőkés hatalmaknak azt a 
politikai takukáját, amely a nemzettudat mindkét hamis formájának hangszerén egyszer- 


európai szocialista országok irányában töként az utóbbin: ezek különbségeinek, ellent- 
mondásainak hangsúlyozásával a szocialista közösség belső kohéziója gyöngítésére tö- 


rekszik. 

Figyelembe kell vennünk továbbá azt a tapasztalati tényt 15 — amit szociálpszichológiai 
vizsgálatok igazolnak -, hogy a nemzeti tudat nagymértékben manipulálható, és igen 
erős az érzelmi-indulati töltése. A tudati szféra úgynevezett tradicionálódási hajlama 
következtében bizonyos mozzanatai több nemzedéken keresztül öröklödhetnek a csalá- 
dokban és kisközössegekben; rejtetten folyvást jelen vannak, és adott helyzetekben 
virulenssé válhatnak. Ez az áthagyományozódás teszi lehetővé egyszersmind, hogy az 
egyének és csoportok azonosulhassanak a múltbeli közösségekkel: pozitív előzmények- 
kel. haladó eszményekkel, de idejétmúltakkal, visszahúzókkal is — kivált ha az utóbbia- 
kat frisskeletű hatások aktivizálják. 

Ebben az összefüggésben sem szabad szem elől tévesztenünk a Duna-táj nemzeti- 
nemzetiségi kérdésére oly sajátosan jellemző ,interferencia-jelenséget". Azt nevezetesen, 
hogy a hazai tünetek nem érthetők és nem kezelhetők elválasztva a határainkon túliaktól 
és fordítva. mert szoros kölcsönhatásban vannak egymással. Ez arra figyelmeztet, hogy 
a nacionalizmus elleni küzdelmünket nem szűkíthetjük le a hazai szimptómáival szembe- 


1 T/dovrvszá v Lóránt Nemzet és nemzetiség, hazafiság és nemzetköziség kérdései a magyarországi nemzetisegi 
síítóhari, oktatásban és kulturaban Budapest, 1984. (Gépirat az MTA Történettudományi Intézetének könyvtá- 


r:han) 
3 Szücs Jené  Térténett .-eredet -kérdesek és nemzeti tudat. Valóság, 1985., 3. szam, 38. old. 

ni föllépésre; miközben alapelvünk volt és marad: a nacionalizmus ellen nem lehet 
eredményesen föllépni a nacionalizmus jegyében. 

A nacionalizmus elleni küzdelem értelmezésére vonatkozólag érdekes következtetése- 
ket vonhatunk le egyes nemrég végzett empirikus vizsgálatokból is: egyrészt egyetemi és 
főiskolai történelmi felvételi vizsgák tapasztalatainak elemzéséből (köztük 600-600 írás- 
beli felvételi dolgozatéból az ELTÉ-n 1979-ben és 1983-ban); másrészt két.1983. évi, 
összesen több mint 2000 főt érintő, segédmunkásokra, szakmunkásokra és szellemi 
foglalkozásúakra specifikált szociológiai felmérésből. 

Ezek és egyéb empirikus vizsgálatok előzetes eredménye legáltalánosabban úgy fogal- 
mazható meg, hogy a nacionalizmus manapság nálunk is veszély, ha az nem is olyan 
mértékű, mint azt — mondjuk egy-egy tömény, végig nem gondolt publicisztikai megnyi- 
latkozás hatására - hajlamosak vagyunk gondolni. A felmérések szerint napjainkra a 
területi kérdések háttérbe vagy szinte teljesen kiszorultak; helyüket a magyar nemzeti 
kisebbségek helyzete, sorsa iránti aggódás, az érdekeik védelmére való igény foglalta el. 
A nemzeti hiúság és öntetszelgés jegyei pedig éppoly kevéssé mutatkoztak dominánsnak, 
mint a nemzeti kishitűségé és szégyenérzeté — amit a nemzeti önérzet hiányolói szoktak 
állítani. Azonban alighanem nagyobb az elgondoltnál - a fiatalok esetében is, a felnőtte- 
kében is -— azoknak az aránya, akiket közöny és érdektelenség jellemez, nemcsak a 
nemzeti problémák iránt, hanem általában a közélet és a politika dolgaiban. S akiknél 
a történeti ismeretszint gyengesége következtében jórészt kiesik a nemzettudatnak az a 
fontos összetevője, amelyet történeti tudatnak nevezünk." 

Ha a nemzettudat körüli történelmi-irodalmi-publicisztikai viták" újabb hullámait 
vesszük számba, bennük olyan meghaladott nézetek feléledését lehet — részben — észlel- 
nünk, amelyek hajlamosak a nemzeteszme fogalmát történelemfeletti magaslatra emelni, 
és eltekinteni attól a sokszorosan igazolódott megállapítástól, amely szerint a nemzettu- 
dat nem öröktől fogva való és változatlan érték, hanem maga is a történelmi-társadalmi 
fejlődés terméke. 

De érzékelnünk kell azt a reális problémát is, amely — kimondva vagy kimondatlanul - 
ott lappang hazai és külhoni megnyilatkozásokban egyaránt: milyen ismérvek alapján 
lehet egy közösséget nemzetnek nevezni, mi az állam és a nemzet viszonya? 

Erre a kérdésre az európai nemzetelmélet egyik ága, mintegy a francia forradalom óta 
- Jean-Jacgues Rousseau-tól és Emmanuel-Joseph Sieyés-től kezdve - olyan választ adott, 
amely a nemzetet az állammal tekintette azonosnak. Az államnemzet vagy politikai 
nemzet e fogalmával szemben alakította ki nem sokkal később az európai nemzetelmélet 
egy másik ága — Wilhelm von Humboldtól Friedrich Meineckéig, Otto Bauerig s tovább - 

A marxi-lenini nemzetelmélet nem fogadta el a nemzetnek az állammal való történeti- 
etlen azonosítását. Szükségképpen nem fogadhatta el, hiszen a marxista álláspont szerint 
az állam az osztálytársadalom kialakulásának terméke, a nemzet pedig, modern alakjá- 
ban, a feudalizmus hanyatlásának, a kapitalizmus kialakulásának a terméke. Az állam 
korábbi fejlemény, mint a nemzet: nem azonos történeti folyamatok hozták létre a kettőt. 
Lehetséges és kedvező eset, de nem szükségszerű, hogy állam és nemzet egybeessék. 
A Nyugat-Európánál etnikailag kevertebb népességű és későbbi kapitalista fejlettségű 
Közép-Kelet-Európában az államhatárok és nemzeti közösségek nem estek egybe, s ez 
súlyos konfiiktusok egyik forrásává vált a kapitalizmus korában. 


5 Böhm Antal: Nemzeti tudat (egy szociológiai felvétel alapján); Csepeli György: Értelmiségiek nemzeti identi- 
tása és attitűdjei; L. Nagy Zsuzsa: Trianon a magyar társadalom tudatában; Szvák Gyula: A nemzet és nemzetiség, 
a hazafiság és nemzetköziség kérdései az egyetemes történelmi egyetemi felvételi vizsgák tükrében; Unger Mátyás: 
A nemzet és nemzetiség, a hazafiság és nemzetköziség kérdései a magyar történelmi egyetemi felvételi vizsgák 
tükrében. Budapest, 1984. (Gépiratok az MTA Történettudományi Intézetének könyvtárában) 

6 Vá.: Benczédi László: A magyar nemzettudat alakulása a hazai publicisztika és sajtóvitak tükrében 
(1960-1984). (Gépirat az MTA Történettudományi Intézetének könyvtárában) 

Az a döntő fordulat, amelyet 1944-1945 hozott - a dunai térség országainak felszaba- 
dulása, népi demokratikus forradalma, a szocializmus útjára lépése —- új történelmi 
feltételeket teremtett Közép-Kelet-Európában. Létrejött a szocializmust munkáló orszá- 
gok közössége és együttműködése. Az az elvontan internacionalista váradalom viszont, 
hogy a gyökeres társadalmi-politikai átalakulás nyomán az államhatárok a belátható 
jövőben , spiritualizálódnak", elvesztik fontosságukat, illúziónak bizonyult. Nyilvánva- 
lóvá vált, hogy a szocializmus építése hosszú történelmi korszakon át nemzetgazdaságok 
keretében folyik; az államhatárok hosszú ideig megtartják szerepüket, jelentőségüket; a 
szocialista fejlődés első szakasza nem jelenti automatikusan a nemzeti-nemzetiségi prob- 
léma , teljes megoldását". 

A marxista nemzet- és államelméleti vizsgálódásoknak nyilván szembe kell nézniük az 
új történelmi korszak konkrét feltételeivel és követelményeivel. A szocialista elemzésnek 
egyszerre kell megközelítenie — mivel összefüggő fejleményekről van szó - a nyelvi-kultu- 
rális közösség ismérvein nyugvó nemzeti kapcsolatokat, és annak a hazafogalomnak a 
kifejtését, amely az adott államhoz mint politikai és gazdasági egységhez való tartozást 
s az egyenjogú nemzetek és nemzetiségek állampolgári közösség- és kötelességtudatát 
fejezi ki. Egy ilyen közös marxista álláspont kidolgozása, úgy véljük, nemcsak a Közép- 
Kelet-Európa egyes országainak közvéleményét, társadalmi tudatát érinthetné, befolyá- 
solhatná kedvezően, hanem az egész szocialista közösség szempontjából a stabilitás egyik 
fontos tényezője lehetne. 

Ha most végezetül föltesszük azt a gyakorlati kérdést: hogyan, milyen utakon-módo- 
kon munkálkodhatunk az egészséges nemzeti érzés, a szocialista internacionalizmussal 
harmonizáló magyarságtudat továbbfejlesztéséért, akkor, először, mindenekelőtt a mar- 
xizmus-leninizmusnak arra az , alapállására" hivatkozhatunk, amely szerint a nemzettu- 
dat és általában a nemzeti-nemzetiségi kérdés önmagában nem, hanem csak a gazdasági 
és társadalmi-politikai viszonyok fejlődésével való összefüggéseiben értelmezhető és 
kezelhető. 

Másodszor arra utalhatunk, hogy a nemzeti közgondolkodás előrehaladását szolgáló 
eszmei-politikai érvelésünk hatását gyengíti a nacionalizmus; ezért fel kell lépnünk a 
nacionalizmus minden megnyilvánulásával szemben, bárhonnan, bármely irányból je- 
lentkezik is. 

Harmadszor: ezzel együtt kell szorgalmaznunk a nemzettudat korszerű, pozitív tartal- 
mának kifejtését. Központi helyet kell biztosítanunk ebben a nemzeti értékek, történelmi 
és kulturális örökségünk teljes — méltató és kritikus — birtokbavételének, a felszabadulás 
óta megtett utunk hiteles bemutatásának, eredményeink és gondjaink reális megítélésé- 
nek csakúgy, mint a Duna-táji közösségtudat eszméje fölelevenítésének, mai egymásra- 
utaltságunk tényei és összefüggései felmutatásának, a szocializmus fejlődésében, megúju- 
lásában való együttes érdekeltségünk tudatosításának. 

Végül látnunk kell azt is, hogy az egészséges nemzeti tudat lényegét tekintve nem más, 
mint jól működő társadalmi-közösségi tudat, amelynek elsőrendű formáló műhelyei a 
család, az iskola, a kisebb kollektívák, társadalmi és szakmai, munkahelyi és lakóhelyi 
szervezetek. A hazafiság érzése, a nemzethez való tartozás tudata a széles tömegeknél 

jórészt éppen ilyen kisközösségekben, helyi önkormányzati szervekben, a mindennapok 
demokratikus Öntevékenységében fejlődik és edződik. 

A napjaink nehézségeiből fakadó társadalmi-gazdasági feszültségek oldásának módja 
- világnézetünkkel és politikánkkal egybehangzóan — semmi esetre sem lehet tehát 
nacionalista kompenzáció, mint volt oly sokszor a történelemben, hanem csakis az 
állampolgári jogok, a beleszólás, a részvétel, a nyilvánosság szélesítése; s egyben az 
állampolgári kötelességtudat és munkamorál erősítése. Röviden: a szocialista demokrá- 
cia további fejlesztése hazánkban és a szocialista közösség országaiban. 


DR. CSEHÁK JUDIT: 


Feladatok és válaszutak a szociálpolitikában 


A szociálpolitika hétköznapi fogalma sokak számára ma is csupán az elesettek, a 
hátrányos helyzetűek támogatását, segítését, a jótékony állami és társadalmi gondosko- 
dás formáit jelenti. E felfogás azonban inkább az állami jótékonykodás korai körülmé- 
nyeire, a kezdeti emberbaráti szegénygondozás elveire utal. A fogalom tartalma, azaz a 
szociálpolitikai tevékenység terjedelme valójában történetileg változó, és csupán egy 
adott társadalom, ország konkrét gazdasági-politikai viszonyai közegében írható le. 
A modern szociálpolitika ma már a tőkés viszonyok között is más, és több mint pusztán 
szegényügy. Még inkább így van ez a mi társadalmi viszonyaink között, ahol a szocialista 
társadalompolitika — melynek a szociálpolitika az egyik részterülete — nemcsak a szűkebb 
elosztási szféra, hanem a termelés, az erőforrások és a javak felhasználásának befolyáso- 
lására is törekszik. A társadalmi létfeltételek mindenki számára elfogadható szintje 
ugyanis elsősorban a munkavégzés lehetőségének biztosításával érhető el. Ezt tükrözik 
olyan társadalompolitikai elveink, mint a teljes foglalkoztatottság vagy a munkavégzés- 
hez nélkülözhetetlen oktatás ingyenessége, de ezt fejezi ki az is, hogy a szociális juttatá- 
sokra, a szolgáltatásokra való jogosultság általános feltételének a munkavégzést tekint- 
jük. 

E történeti konkrétságból is adódik, hogy az állami szociálpolitika funkcióiról, tartal- 
máról zajló nemzetközi viták máig sem jutottak nyugvópontra. Különösen így volt ez 
az elmúlt években, amikor mindenütt lelassult a gazdasági növekedés, s az elosztás körüli 
egyre élesebb konfliktusok hatására a fejlett szociálpolitikai intézményrendszerű tőkésor- 
szágok egy része is átértékelte a polgári állam jóléti szerepét. Miután az ismert negatív 
világgazdasági tendenciák többé-kevésbé függetlenek a politikai rendszerhatároktól, 
számunkra is tanulságos lehet néhány álláspont felidézése. 


Nemzetközi viták a szociálpolitikáról 


Mindenekelőtt általánosnak kell tekintenünk azt a -— több fejlett töókésországban jelentke- 
ző — neokonzervatív vonulatot, amelyik a második világháború utáni évek gazdasági 
fejlődésére alapozott jóléti rendszerek fenntartását és fejlesztését egészében tette kérdé- 
sessé. A hetvenes évek elejétől annyira felerősödött e kritikusok hangja, hogy a szociálpo- 
litika szükségességével kapcsolatos korábbi társadalmi konszenzus is megrendült. 

A bírálók általában a magas adókat és a jelentős biztosítási járulékokat kifogásolták, 
kevésnek tartva a szabadon elkölthető személyes és vállalati jövedelmeket. A neokonzer- 
vatívok szerint a szociális ellátó rendszerek nem tudták megakadályozni a hátrányhelyzet 
kialakulását, a szegénység újratermelődését, emellett pazarlóak, túlköltekezőek voltak. 
Az univerzális ellátások kiszolgáltatottá tették az ellátottakat, s az adó- és járulékfizetők- 
nek sem volt meg az ellenőrzési lehetőségük. Érveik szerint a szociális jövedelmek a 

munkajövedelmekhez képest nagyobb ütemben növekedtek, ezáltal csökkent a munká- 
ban való érdekeltség. A bírálat közvetlen összefüggést igyekezett kimutatni néhány 
ország romló piaci versenyképessége és a társadalombiztosítási-szociálpolitikai rendszer 
fenntartására-fejlesztésére fordított összegek között. 

Ezek a bíráló megjegyzések — amellett, hogy a korábbi, jóléti alapú közmegegyezés 
tőkés oldalról történő felmondásának elméleti-ideológiai megalapozását szolgálták — sok 
igazságot is megfogalmaztak. A gazdasági recesszió, az infláció, a magas munkanélküli- 
ség még a legfejlettebb országokban is valós és nehezen kezelhető krízishelyzeteket 
teremtett. Nagy különbségek mutatkoztak azonban abban, hogy az egyes kormányok 
- politikai hovatartozásuktól függően — hogyan, milyen elvek alapján próbálták a válság 
terheit megosztani a társadalom tagjai között. 

Az idézett neokonzervatív változat igen erőteljes törekvést tartalmazott a juttatások 
s általában a szociális támogatások mérséklésére, ami többnyire reprivatizációs javasla- 
tokkal és megoldásokkal is kiegészült. Mások - elsősorban a szociáldemokrata, szocialis- 
ta kormányok egy része — a már kialakult szociális rendszerek védelmét, a közösségi 
megoldások támogatását határozták el. Utóbbiak általában új járulékokkal, adókkal, 
bevételekkel erősítették meg intézményeiket, és kötelezettséget vállaltak a belső takaré- 
kosságra, valamint kisebb átcsoportosításokat hajtottak végre a költségek mérséklésére. 
Arra, az elmúlt másfél évtized alatt többször és változó szenvedéllyel feltett kérdésre, 
hogy kell-e, lesz-e és lehet-e állami szociálpolitika, voltak tehát, akik pozitív választ 
adtak. Arról azonban még az egyetértők is igen eltérően vélekednek, milyen legyen a 
jövőben ez a rendszer. Ennek, az előttünk zajló vitának, küzdelemnek a tanulságait is 
hasznosítanunk kell, amikor a mi gondjainkra keresünk érvényes és hatékony megoldá- 
sokat. 


Hazai adottságaink 


Ma már széles körben ismert tény, hogy a — miénknél sokkal fejlettebb tőkésországokat 
is megrázó — világgazdasági válság Magyarországot sajátos gazdasági adottságai miatt 
különösen kedvezőtlenül érintette. Ez amellett, hogy szűkre szabta szociálpolitikánk 
lehetőségeit, nálunk is kiélezte az elosztás körüli vitákat. További gondot jelentett, hogy 
lényegében 1950 óta nincsenek a szociálpolitikával főhivatásban foglalkozó intézmé- 
nyek, nem támaszkodhattunk tudományosan megalapozott fejlesztési stratégiákra, s erre 
a munkára speciálisan képzett szakembergárda sem áll rendelkezésünkre. Mégis, az az 
elvitathatatlan tény, hogy mindenki számára munkalehetőséget teremtettünk, önmagá- 
ban tömeges méretekben javította a létbiztonságot, megalapozta a társadalombiztosítási 
és szociális ellátásokra való jogosultságot, és radikálisan csökkentette az abszolút sze- 
génységet. 

A társadalombiztosítás 1957 utáni fokozatos kiterjesztésével és az ellátások 1980-ig 
tartó dinamikus növekedésével olyan univerzális, mindenki számára közel azonos jogo- 
sultságokat garantáló rendszer jött létre, amelynek hiányában ma nem beszélhetnénk 
korszerű szociálpolitikáról. A gazdaság befogadott számos hasznos preventív szociális 
elvet (képzés, egészségvédelem, munkavédelem stb.), és a vállalati gazdálkodás önállósá- 
gának növekedésével kialakult egy változó színvonalú, igen differenciált munkahelyi 
szociálpolitikai tevékenység is. A tömegszervezetek közül a szakszervezetek, a Hazafias 
Népfront és a Vöröskereszt szervezetten és intézményesen foglalkoznak szociális felada- 
tok ellátásával is. 

Mindezek alapján mondhatjuk, hogy a szociálpolitika iránt a nyolcvanas évek elején 
megnövekedett érdeklődés nem azt jelentette, hogy hiányoztak az előzmények, inkább 
a megváltozott gazdasági-politikai helyzetet tükrözte, s az 1980-ban megindult szociál- 
politikai kutatásoknak volt mit felmérniük. Vizsgálódásaik nyomán egy ösztönösen 

kiépített és alkalomszerűen bővített, nemzetközi összehasonlításban közepes szinvonalú 
ellátásokat nyújtó, a nemzeti jövedelem körülbelül 25 százalékát igénylő, ezzel szemben 
egyes elveiben következetlen, szervezetileg hiányos és disztunkciókkal küzdö intézmény- 
rendszer képe rajzolódott ki előttünk. 

Nyilvánvalóvá vált, hogy a gazdaságírányítás továbbfejlesztése, a vállalatok és intéz- 
mények önállóbb gazdálkodása, törekvésünk a teljesítményorientáltabb bérezésre, a 
versenyhelyzet és a vállalkozások jobb feltételeinek megteremtésére nemcsak új és a 
korábbinál jóval differenciáltabb szociális feszültségekkel jár: arra is szükség van, hogy 
a szociálpolitika a gazdaságpolitikával összhangban dolgozza ki ezeknek a feszültségek- 
nek a mérséklésére irányuló sokoldalú válaszait, és a gazdaság erőforrásait figyelembe 
vevő megoldásokat keressen. 

Nem volt nehéz felismerni és belátni, hogy az új gondok enyhítésére jelentős pótlólagos 
forrásokkal nem számolhatunk, mivel a már eddig is meglevő juttatások automatikus 
fenntartása (nyugdijak, táppénz, családi ellátások, egészségügy, oktatás) is növekvő 
pénzeszközöket kíván. Azzal is számolnunk kellett, hogy amig a szociálpolitikáról folyó 
tudományos eszmecserék viszonylag könnyen elvi összhangot teremthetnek a gazdasági 
változásokkal, a szociálpolitika gyakorlatán nagyon nehéz módositani. Már csak azért 
is, mert a közvélemény a hagyományos ellátásokat vívmányként becsüli, megszerzett 
jogosultságait elvitathatatlannak és jórészt megváltoztathatatlannak érzi. Így például 
igen sokan a szocialista társadalom értékeit látják veszélyben, ha a nyugdíjrendszer 
szabályainak vagy a társadalmi juttatások mértékének változása, az üdülés feltételeinek 
módosulása kerül szóba. 


Folyamatosság és megújulási kényszer 


A változtatás jelzett nehézségei ellenére napjainkban maga a társadalom, a gazdasági 
feszültségeinket előidéző külső és belső körülmények értékelték fel a szociálpolitikát. 
Ezért a feladat nehézségeire való hivatkozással sem térhetünk ki a társadalomirányitás 
teljes rendszerébe integrált, a gazdaságpolitikával új típusú együttműködést kialakító, 
igényes szociálpolitika megfogalmazása és feladatainak következetes végrehajtása elől. 
Ehhez a nemzetközi tapasztalatok, hazai eredményeink, az eddigi tudományos és gya- 
korlati ismeretek, a társadalom fokozódó érdeklődése elegendő ösztönzést adhat, és a 
közelmúlt politikai döntései és az érvényes kormányhatározatok is köteleznek ben- 
nünket. 


Azt természetesen újra és újra hangsúlyoznunk kell, hogy társadalmunk céljai és 
értékei változatlanok: a jövőben is az egyéni képességek maximális kibontakoztatására 
és működtetésére törekszünk, és ennek érdekében mérsékelni kívánjuk a társadalmi 
esélyegyenlőtlenségeket. A közösségi cselekvés és felelősség, a társadalmi szolidaritás, a 
demokratikus részvétel gazdagításának igénye vezérel változatlanul bennünket. A szo- 
ciálpolitika a gyakorlatban mindezt változó eszközökkel és módszerekkel, elsődlegesen 
a létbiztonság erősítésével szolgálhatja. 

Mint már utaltunk rá, a szociálpolitika a szocializmus viszonyai között nem csupán 
az utólagos jövedelemkorrekció eszköze: valójában már a termelés területén kezdödik 
a munkánk. Preventív szemlélettel és a megelőzés eszközeivel, hatékony - a sokoldalúan 
felhasználható képzést, teljesítményarányos béreket, az emberek képességeit és lehetősé- 
geit is számba vevő - foglalkoztatással, egészségvédő technológiával és munkafegyelem- 
mel csökkenthetők az elosztás eszközeire támaszkodó, korrektív szociálpolitika feladatai 
és anyagi szükségletei. 

Az intenzív termeléstől, gazdálkodástól nem idegenek ezek az igények, de e szemlélet- 
mód érvényesítéséhez meg kell teremtenünk a szervezeti és személyi feltételeket. Ennek 

sikere s a szociálpolitika szempontjait is mérlegelő partnerség esetében is bőven marad 
azonban tennivaló a szűkebben értelmezett szociálpolitika számára. 

e Mindenekelőtt ki kell elégítenünk a munkalehetőséggel, önálló keresettel nem 
rendelkező csoportoknak (gyermekek, idősek. betegek) a lét egészét meghatározó szük- 
ségleteit; gondoskodnunk kell a munkaerő újratermelését szolgáló közösségi szükségle- 
tekról (például oktatás, egészségügyi ellátás): megoldást kell találnunk egyes, történeti 
vagy egyéb okok miatt többszörösen hátrányos helyzetű csoportok körülményeinek 
javítására, miáltal közelebb kerülhetnek a társadalmunkban általánosan elfogadott 
eletvitelhez. 

e Törekednünk kell arra, hogy a jelenlegi társadalmi, területi ellátottságbeli egyenlőt- 
lenségek csökkenjenek, hogy a legalacsonyabb jövedelemből élők helyzete az átlagosnál 
gyorsabban javuljon, s hogy mérséklődjön azoknak a száma, valamint újratermelődésük 
esélye, akik különösen nehéz körülmények között élnek. 

e Rendkívül fontos, hogy tisztázódjék a szervezeti munkamegosztás, hogy kialakul- 
jon a központi irányítás szervezete és nőjön a helyi szociális ellátás és igazgatás szerepe; 
ennek feltétele, hogy bővüljenek a helyi források. 

e Halaszthatatlan tennivalónk olyan döntéshozatali, érdekegyeztetési fórumok és 
mechanizmusok kialakítása, amelyek lehetővé teszik az elkülönült szociálpolitikai érde- 
kek megjelenését és ütközését, a vitákat és az állampolgárok részvételét a döntésekben 
S az ellenőrzésben. 


A változások első jelei és a még válaszra váró kérdések 


Jelenleg. az alapozó kutatómunka lezárása után, a szakembereknek arra kell vállalkoz- 
niuk, hogy a gyakorlati megoldásokat modéellezzék, értékeljék, az akciókutatásokat 
folytassák. Ezen belül: ? 

e Megkezdődött a tarsadalombiztosítás, az egészségügy közgazdasági, szociológiai, 
hatékonysági kerdéseinek vizsgálata. A rehabilitáció korszerű szervezetének területi 
modelljére elgondolás készült. Vizsgálni fogjuk a humán szolgáltató gazdasági tevékeny- 
ség szabályozásának és működésének kérdéseit. A kísérletként indult családvédelmi 
központok első tapasztalatai már rendelkezésünkre állnak. A nyugdíjrendszer távlati 
elvei előkészítő viták során tisztázódtak. 

e Elindult a szakemberképzés kis létszámú kisérleti évfolyama. A kezdet érthető 
nehézségeivel küszködve, az indokoltnál vontatottabban kezdődött meg a szociális 
munkások képzésére vonatkozó javaslatok kidolgozása. 

e Körvonalazódtak a szociálpolitikai tevékenység szervezetére, irányításának rend- 
szerére vonatkozó elgondolások, s a döntésre is rövid időn belül sor kerülhet. 

e Megélénkült a tömegszervezetek, egyesületek szociális munkája, s kisebb szerveze- 
tek, közösségek is jelezték megalakulási szándékukat. 

Néhány kezdeti lépést tehát tettünk. Mindezt számbavéve világosan kell látni azonban 
azokat a dilemmákat is, amelyek tárgyszerű megvitatása és megválaszolása nélkülözhe- 
tetlen feltétele a továbbhaladásnak. 

A jelenlegi körülmények között különös jelentősége van annak a kérdésnek, hogy 
növekedhet-e a szociális ellátás a munkajövedelmeknél gyorsabb ütemben, s mi a helyes 
arány a szociális és amunkajövedelmek között. A kérdésfelvetés hátterében az a problé- 
ma húzodik meg, hogy az elmúlt években a javuló, majd a csökkenő reálbérek mellett 
Is folyamatosan bővült a társadalombiztosítási ellátás, növekedtek a társadalmi juttatá- 
sok. Nyilvánvaló, hogy eredményesebb gazdasági tevékenység és több forrás mellett a 
bérek is emelkedhetnek és a szociálpolitikai feladatokra is több pénz jut — jelentős 
arányeltolódás nélkül. Ha a termelés élénkítése miatt feltétlenül szükséges előtérbe 
helyezni a béreket, rövid távon az eddigi arányok rögzítése is elfogadható, hatásos 

megoldás lehet. Hosszabb tavon azonban semmilyen , arány" véglegesítése nem lehet 
célunk, mivel a népesség idősödése, a már meglevő feladatok ellátása, a jövő gondjainak 
megelőzése, az új szükségletek megjelenése miatt valószínű, hogy a szociális jövedelmek 
és ellátások fejlődési üteme a jövőben is meghaladja a munkajövedelmekét. 

Fontos hangsúlyoznunk, hogy amennyiben a szociálpolitika a társadalmi újratermelés 
szerves részeként müködik (például az oktatás, a szakképzés, a gyermekellátás vagy az 
ipari struktúraváltás révén), a perspektivikus arányeltolódás nem korlátozza, hanem 
segítheti a gazdaság hatékony müködését. 

A szociális ellátások többsége a bérekhez igazodó járulékbefizetésekhez kötött, egy 
részüket az aktív dolgozók veszik igénybe, és a családot érmtő ellátások í15 a nagyobb 
teljesítményhez kötődő nagyobb jövedelmet teszik érzékelhetővé. Ezzel ís összefügg, 
hogy az értékét megőrző igazságos nyugdíj önmagában is hosszú távú érdekeltséget 
teremt az aktív dolgozók számára. 

Vannak azonban hamis alternatívák is. Ilyen például, amikor úgy vetődik fel a kérdés, 
hogy a munka szerinti elosztást kell-e erősítenünk vagy a szükségletekhez kapcsolódó, 
állampolgári jogon járó ellátásokat kell-e bővítenünk. A társadalmi szolidaritás elveinek 
és értékeinek hangsúlyozása nem mond ellent annak a törekvésünknek, hogy mindenki 
számára a munkában is érdekeltséget kell teremtenünk. A fokozatosan, az anyagi és 
szervezeti feltételek megteremtésével egyidejűleg bevezetendő minimális bér például nem 
gátja az eredményes teljesítmény differenciált elismerésének, mint ahogy a nyugdíjmini- 
mum összege nem jelent korlátot a magas bérnek megfelelő nyugdíj megállapításánál. 

Ugyancsak egymással szembenálló vagy egymást helyettesítő dolognak tartják sokan 
a pénzbeli ellátást és a természetbeni juttatásokat. Pedig a gyed például nem a bölcsődék 
helyett született, pénzzel nem mindig lehet kiváltani a hiányzó üzemi étkezést, veszélyes- 
ségi pótlékkal vagy korkedvezménnyel a munkavédelmi hiányosságokat. 

Kétségtelen, hogy ahol lehet, célszerűbb bért, magasabb családi pótlékot, nyugdíjat 
adni, hogy az állampolgár maga választhassa meg a megvásárolható szolgáltatásokat. 
A szolgáltatásoknak azonban bővülniük kell, és ott, ahol a romló anyagi helyzet miatt 
nagy az esély az igénybevétel elmaradására (egészségvédelem, oktatás stb.), változatlanul 
az ingyenes vagy a támogatott díjtételű szolgáltatásokat kell fenntartanunk. A látszóla- 
gos ellentmondás tehát — többféle szempontot is mérlegelve — feloldható az ellátások 
jövőbeni alakításakor. 

Vita folyik arról is, hogy a mindenkinek járó univerzális juttatások fejlesztésére 
fordítsuk-e szűkös eszközeinket, vagy a leginkább rászorultak egyedi támogatásának, 
segélyezésének szolgáljanak fedezetül. Napjainkban, amikor érthető csalódással fedeztük 
fel, hogy az egységes ellátások, azonos összegű nyugdíjemelések nem akadályozhatják 
meg egyes emberek és csoportok jelentős szociális lemaradását — a rászorultság alapján 
adott támogatások kapnak nagyobb hangsúlyt. Az egyéni gondok kezelésére, kisebb 
csoportok sajátos szükségleteinek kielégítésére eddig valóban nem dolgoztunk ki megfe- 
lelő megoldásokat. A nem segélyként járó, bizonyos normatívák alapján rendszeresen 
és biztonságosan, a jogosultságok alapján kiutalt és kisebb mértékben a kérelemre, 
egyedi mérlegelésre megítélt egyszeri támogatásokra nagy szükség van. Ezek ki kel! hogy 
egészítsék az univerzális szabályok alapján járó társadalombiztosítási és szociális jöve- 
delmeket, de nem helyettesíthetik azokat. Nem adnak kiszámítható és biztonságos 
ellátást, hosszabb távon nem tudják megoldani a vásárlóérték-vesztésből származó 
. problémákat. Az univerzális és a szelektív ellátás, valamint az egyedi segélyezés együtt 
alkotnak olyan biztonsági hálót, ami védheti a társadalom tagjait a hátrányok halmozó- 
dásától. 

Ezt támasztja alá, hogy legmagasabb szintű politikai dokumentumaink is kiemelten 
kezelik s igyekeznek összeegyeztetni az univerzális és a rászorultság elvét: , Hosszabb 
távon a szociálisan rászorulók létbiztonsága fokozottan az állampolgári jogon nyújtott 
juttatásokra, illetve a társadalombiztosítási ellátásokra épüljön. A meglevő szociális 

feszültségek és az anyagi lehetőségek korlátai miatt az egyedi speciális eszközök is 
segítsék a leginkább rászorulók helyzetének javítását. A későbbi években — kedvezőbb 
gazdasági helyzetben — az állampolgári jogú ellátások köre és mértéke bővülhet." 

E megfogalmazás is jelzi azt az igényt, hogy tisztáznunk kell a hosszú távú stratégiai 
elképzelések és a rövid távú taktikai megoldások egymáshoz való viszonyát. Nem 
elméletileg, mert az viszonylag egyszerű. A konkrét javaslatok kidolgozásakor, a közép- 
távú feladatok megfogalmazásakor kell minden lépésünket a távlati elgondolások mércé- 
jével mérni és minősíteni. Ez a mérlegelés nagyon nehéz, és társadalmilag igen nagy 
felelősséggel jár. A nagyon idős nyugdíjast, a beteg embert, a családalapítás gondjaival, 
a gyermeknevelés napi terheivel küzdő fiatalt nem nyugtatják meg és főleg konkrétan 
nem segítik a hosszú távra kidolgozott elvek. A napi praktikus megoldásoknak és 
megfontolásoknak mégsem szabad jelentősen eltérnie a távlati programok szellemétől: 
mindez állandó elemző munkát, az érdekek folyamatos, ágazatok közötti egyeztetését, 
felelős döntéseket, s azok végrehajtásának kormányzati ellenőrzését kívánja. 


Közös felelősség - jobb munkamegosztás ki 


A szociálpolitikáról folyó eszmecserék során gyakran tapasztalhatók félreértések az 
intézmények közötti helyes munkamegosztást mérlegelő álláspontok között. Az állam, 
a központ szerepét kell-e erősíteni vagy a területi, lakóhelyi, közösségi megoldások 
bővüljenek? A minisztériumok, általában a hatóság tennivalóit kell-e hangsúlyoznunk 
vagy a vállalat, a család feladatát, felelősségét állítsuk előtérbe? Centralizáljuk vagy 
decentralizáljuk az elosztás eszközeit és döntéseit? A szociálpolitika ügyei iránt érdeklő- 
dők, a döntésekért felelős vezetők és szervezetek egyre gyakrabban találják szembe 
magukat hasonló kérdésekkel. Abban kellene leghamarabb egyetértésre jutnunk, hogy 
bár az állam, a kormányzat, a tanácsok, a , hatóságok" felelőssége és kötelezettségei 
egyértelműek és változatlanok, a szociálpolitikai feladatokat sajátos természetükből 
adódóan nem oldhatják meg egyedül a , hivatalok". Az állam részéről biztosított eszkö- 
zök, garanciák, jogi feltételek és szervezetek főként szervezni, irányítani, koordinálni 
képesek a helyes irányú munkát. Ezért indokolt röviden áttekinteni néhány, a közös 
felelősséget, jobb munkamegosztást segítő elvi tételt. 

e A központi irányításnak ki kell egészülnie a területi és egyéb képviseleti szervek, 
közösségek, mozgalmak, egyesületek, egyházak gazdag, önálló és sokirányú tevékenysé- 
gével, a vállalati szociálpolitika lehetőségeivel, az egyének és családok felelős magatartá- 
sával. 

e A társadalmi közös alapokból, adókból kell a jövőben is finanszírozni azokat az 
alapellátást nyújtó, megelőző jellegű, univerzálisan igénybe vehető tevékenységeket, 
amelyek távlati közösségi céljaink megvalósulását garantálják. (Egészségvédelem, okta- 
tás, családi támogatások és gyermekhez kötődő ellátások, állampolgári jogon járó 
szolgáltatások.) 

0 A társadalombiztosítási ellátások jó részében erősödhet a munkához kötődő jogo- 
sultság elve, a járulékfizetés és az ellátás kapcsolata, javulhat a járulékfizetők és a 
biztosítási szervezet viszonya. A hagyományokat is figyelembe véve, kívánatos az önkor- 
mányzati jelleg növekedése, az önálló gazdálkodás szerepének és lehetőségeinek mielőbbi 
feltárása. Ennek érdekében mérlegelnünk kell például, hogy a biztosítás bevételei, a 
tanácsi önálló gazdálkodás eszközei a jövőben hogyan találkozhatnak és egészíthetik ki 
egymást, lehetőséget teremtve arra, hogy különböző forrásokból a legjobb megoldást 
finanszírozzuk. 

e A szociális gondok keletkezési helyéhez, az ellátottakhoz kerüljenek közelebb a 
döntések, hogy minden lehetséges közreműködő együttműködését igényelve és szervezve 
tervezhessük a munkánkat. Mindenképpen a helyi igazgatás feladata lesz az infrastruktú- 

ra fejlesztésén, az oktatási és egészségügyi alapellátás biztosításán túl a szociális munká- 
sok hálózatának szervezése és működtetése, a , humán" szolgáltatások, társulások ösz- 
tönzése és ellenőrzése, valamint az önkéntes társadalmi mozgalmak támogatása és 
mindezek együttműködésének a javítása. 

e Indokolt, hogy a munkahelyek a már említett kötelezettségeiken kívül tartsák meg 
hagyományos szociálpolitikai juttatásaikat és intézményeiket, amelyek erősítik a munka- 
helyi közösségeket, segitik a vállalattal való azonosulást. Lehetőségeiket nyilván a gaz- 
dálkodás eredményei bővíthetik vagy korlátozhatják. Létesítményeik hatékony, több 
célú működését, területileg is koordinált hasznosítását kell szorgalmaznunk. 

e Várható, hogy a társadalmi szervezeteknek és mozgalmaknak számos területen a 
mainál nagyobb szerep jut. Az érdekek felszínre hozása, képviselete, érvényesítése mellett 
az állami szociálpolitika befolyásolása, ellenőrzése és kiegészítése is rájuk vár. 

e Amikor az állampolgárok és családok feladatait, lehetőségeit vesszük számba, nem 
az vezet bennünket, hogy vállukra akarjuk rakni azokat a terheket, amelyeket a nagy 
közösségnek, az államnak kell viselnie. Azt azonban meggyőzödéssel kell képviselnünk, 
hogy nélkülük, ellenükre, felelősségteljes együttműködésük hiányában nem lehet ered- 
ményes a munkánk. Az együttműködés érdekében olyan oktatási, egészségügyi, foglal- 
koztatáspolitikai, társadalombiztosítási programok és szolgáltatások bevezetésén kell 
gondolkodnunk, amelyek erősítik, segitik a családokat az egészséges életvitelben, de ez 
utóbbit csak maguk a családok alakíthatják ki. 


A szociálpolitikában mindezek ismeretében és tudatában lépésváltásra készülünk. Pon- 
tosabban és helyesebben, lépéseink összehangolását tervezzük. Ahhoz, hogy a közösen 
kijelölt irányba, ha nem is egy ütemre, de egymást segítve, erősítve lépjünk, még sok 
munkára, vitára, meditációra lesz szükség. 


Bernáth Aurél: 
Ha Isten velunk, 
ki ellenünk? (1920-1922) 


BREINICH MIKLÓS: 


Vizlépcsők a Dunán 


A világ nagy folyói mentén már az ókorban kialakultak a folyami civilizációk, amelyek 
a hajózás és az öntözés nyújtotta lehetőségek kihasználásával mindig a fejlődés legfonto- 
sabb területei voltak. A 18-19. században megindult - elsősorban Franciaországban -— 
a folyók szabályozása és a vízjárta területek megóvása a vizek pusztításaitól. Hazánkban 
a Duna és a Tisza szabályozása a múlt század közepén nagy vitákat és heves tiltakozáso- 
kat váltott ki. Támadták a szabályozást, hogy tönkreteszi a vízi világot, a halászatot, 
árvizeket okoz, és pártatlan külföldi szakértők bevonását követelték a tervek felülvizsgá- 
latára. Az utókor azonban igazolta az elgondolások helyességét és szükségességét. 

A folyószabályozási munkák befejezése után a figyelem világszerte a hasznosítás felé 
irányult. A növekvő energia- és szállítási igények sürgették, a vasbeton és az acélszerkeze- 
tek, majd a vízturbinák fejlődése pedig lehetővé tették a század első felében a duzzasztó- 
művekkel történő hasznosítás, az úgynevezett folyócsatornázás széles körű elterjedését. 
Az ötvenes évek elején a csőturbinák kifejlesztése új lehetőséget kínált a kis esésű folyók 
hasznosítására. Ma már a fejlett országokban a nagyobb folyókat vizlépcsők egymáshoz 
kapcsolódó láncolatával hasznosítják. A folyó csatornázása akkor gazdaságos, ha nem 
egy cél érdekében készül, hanem sokoldalú igényt elégít ki és hasznot hoz az árvízvéde- 
lemnek, a folyószabályozásnak, a hajózásnak, a vízi energia kihasználásának, az üdülés- 
nek, a településnek és a környezetfejlesztésnek egyaránt. 


Közép-Európa legnagyobb folyója a Duna, nyolc országon folyik keresztül. A Magyar- 
ország feletti Duna-szakaszon a folyami vízlépcsők építése 1927-ben kezdődött az 
NSZK-beli Kachletnél. A bajor és az osztrák szakaszon ez ideig 29 vízerőmű épült, átlag 
3-4 évenként helyeznek üzembe egyet-egyet. Az Al-Dunán a folyószabályozást Széchenyi 
megbízásából 1834-ben Vásárhelyi Pál kezdte el, de csak a századfordulóra készült el a 
hajózás számára a 80 méter széles Vaskapu-csatorna. Újabb 70 év telt el, amíg közös 
Jugoszláv-román munkával felépült az erőmű. Napjainkban helyezik üzembe a Vaskapu 
II. erőművet, épülnek a vízlépcsők a bolgár-román közös szakaszon, Jugoszláviában 
pedig tervezik az Újvidék közelében levő erőművet. 

Elmondhatjuk tehát, hogy alattunk és felettünk már befejezés előtt áll a Duna csator- 
názása, amelyet jól egészít ki a mellékfolyók — Dráva-Mura-Vág-Tisza — csatornázása, 
illetve a mesterséges víziutak, elsősorban a Duna-Majna-Rajna-csatorna, de a tervezett 
Duna-Elba-Odera, Duna-Adria, a Duna-égei-tengeri- vagy a Duna-Tisza-csatorna is. 

Jelenleg a Dunán két meghatározóan szűk keresztmetszet van. Az egyik a magyar- 
csehszlovák Rajka-Gönyű közötti szakasz. Kis vizek idején itt van a legtöbb gázló, és 
a hajók néha hosszú hónapokon át fél, illetve negyed terheléssel járhatnak. A második 
a dömösi csúcsgázló. Itt a Duna átbocsátó képességét a Dömös-Nagymaros térségében 

felszínre emelkedő és a mederfenéken közvetlen megjelenő sziklapad határozza meg. 
Egyúttal az árvizek is súlyos katasztrófákat okoztak ezen a szakaszon, legutóbb 1954- 
ben és 1965-ben a Szigetközben, illetve a Csallóközben. A folyónak itt nagyobb az esése, 
több a hasznosítható energiája, mint Budapest alatt, érthető tehát, hogy a Duna közös 
magyar-—csehszlovák szakaszának hasznosítása már régebben foglalkoztatta a szakembe- 
reket. ő 

Több mint 10 évi előkészítő munka után a hetvenes évek közepére alakult ki a 
magyar—csehszlovák közös Duna-szakasz hasznosításának a terve. Sok változat készült, 
de az már kezdetben egyértelmű volt, hogy a Dunát itt két eltérő típusú vízlépcsővel 
célszerű hasznosítani. A felső szakaszon, ahol a folyó mellékágakra szakadozottan 
kavicsmederben folyik, úgynevezett üzemvízcsatornás elrendezés, az alsó visegrád-nagy- 
marosi szelvényben pedig, ahol a meder egységes és beágyazott, folyami, azaz mederben 
épített vízlépcső a gazdaságos és jó megoldás. A két ország tervezői több tucat változatot 
vizsgáltak, helyszíni és laboratóriumi áramlási vizsgálatokat végeztek. Ismeretes a Buda- 
pesti Műszaki Egyetemnek a visegrádi kanyarban éjszaka végzett úszófáklyás kísérlete, 
amely fényképeken rögzítve a természetben kirajzolta a vízlépcső áramlástanilag legked- 
vezőbb helyét. Ez a kísérlet akkoriban külföldön is nagy figyelmet keltett. 

Geológiailag teljeskörűen feltárták a szóba jöhető helyeket, és úgy találták, hogy a jó 
minőségű szikla, amely az alapozáshoz szükséges, csak a Pilis és a Börzsöny áttörésénél 
kerül a felszínre. Az alapozási körülményeket mintegy 300 fúrás tisztázta. A feltárt 
teherbíró és vízzáró andezit sziklapad jó alapozási lehetőséget teremt. (Az említett 
dömösi gázló csak akkor szüntethető meg, ha a vízlépcső duzzasztott terébe kerül, 
többek között ez is meghatározta a telepítés helyét.) A felső szakaszon, ahol a kavicsme- 
der miatt nem vagy csak igen gazdaságtalanul lehetne a mederben építkezni, az üzemvíz- 
csatorna vonalvezetésére több változat készült. A jobb és a bal parton, azaz a magyar 
és a csehszlovák területen kialakított elrendezést egyaránt vizsgálták a tervezők. A Duna 
helyszínrajzi, kanyarulati viszonyait és a rendelkezésre álló lehetséges szabad területeket 
mérlegelve, a bal oldali, tehát a Csallóközben vezetett változat mutatkozott célszerűnek. 

Természetföldrajzi, műszaki-gazdasági, társadalmi és gazdaságpolitikai szempontokat 
figyelembe véve, széles körű kutató- és feltárómunkával alakították ki azt az egységes 
koncepciót, amelynek alapján a két ország kormánya elhatározta, hogy a közös érdekű 
Duna-szakaszt együttesen hasznosítja, és közösen megépíti a gabcikovo(bős)-nagyma- 
rosi vízlépcsőrendszert. 

Felmerülhet, hogy a döntési szempontok között nem szerepel a környezetvédelem. Ez 
természetesen nem azt jelenti, hogy a szükséges védelmi létesítményeket nem irányozták 
elő, csupán a hetvenes évek közepén még nem merült fel olyan nagy súllyal a környezet- 
védelem kérdése, mint ma. I ; 

A vízlépcsőrendszer védelmi létesítményei, amelyek a beruházás szerves részeit alkot- 
ják, szolgálják többek közt a mező- és erdőgazdasági termelés, a vízvagyon védelmét, a 
víz minőségének megőrzését. A tervek, amelyek alapján a döntés megszületett, minden 
szükséges védelmi beavatkozást tartalmaztak. Az más kérdés, hogy időközben az ökoló- 
giai és környezetvédelmi ismeretek világszerte kiszélesedtek, az előírások szigorúbbá 
váltak. A kormányzat ezért tartotta szükségesnek egy összefoglaló és a hatásokat együtt 
értékelő környezeti hatástanulmány készítését. 

A környezetvédelmi kérdések tisztázására az elmúlt két évben átfogó hatástanulmány 
született, amely összefüggéseiben vizsgálta a vízlépcsőrendszerrel kapcsolatos környezeti 
változásokat és hatásokat. Részben felülvizsgálta és értékelte a korábbi elképzeléseket, 
ütköztette a különböző tudományágak nézeteit, részben új megoldásokat keresett és 
javasolt. A munkában több tucat kutató- és tervezőintézet, egyetemi tanszék, tudósok 
és gyakorlati szakemberek vettek részt, több mint 50 új tanulmány készült. A hatástanul- 
mány összefoglalóját megvitatta az Akadémia elnöksége által összehívott kerekasztal- 
konferencia és az Országos Környezetvédelmi Tanács, amely határozatában megállapí- 

totta, hogy az előirányzott védelmi létesítmények alkalmasak arra, hogy káros, megfor- 
dithatatlan környezeti hatások vagy folyamatok ne keletkezzenek. Természetesen min- 
den előfordulható, elsősorban a folyó ökológiájával kapcsolatos változásra ma még nem 
lehet pontos választ adni, ezért széles körben folytatni kell a kutatómunkát, egyes 
esetekben az üzembe helyezés után is. Az MTA a Szlovák Akadémiával együtt több évre 
kiterjedő program alapján végez közös kutatásokat. 

A környezeti hatásvizsgálat - mint módszer - világviszonylatban alig több mint 10 
éves múltra tekint vissza. Környezeti hatástanulmány készítését először az Egyesült 
Allamokban rendelte el az 1969-ben hozott környezetvédelmi törvény. A többi ország- 
ban csak jóval később vezették be (Japánban például csak 1974 óta készítenek környezet- 
védelmi hatástanulmányt, de erre nincs kötelező kormányrendelet). Nálunk az előbbiek- 
ben említett vizsgálatot végezték, a Minisztertanács pedig folyamatos és a munkálatok- 
kal párhuzamosan haladó környezeti hatásvizsgálatot rendelt el. 


A következőkben néhány kérdésre igyekszünk válaszolni: tulajdonképpen mi és milyen 
cél érdekében épül; hogyan ítélhető meg a mű gazdaságossága, milyen hasznot hoz az 
országnak; mi az álláspont a környezetvédelemmel kapcsolatban felmerült kérdéseket és 
aggályokat illetően? 

A vizlépcsőrendszer a Pozsony-Nagymaros közötti 200 km hosszú Duna-szakasz 
komplex hasznosítását szolgálja, A folyó itt határt alkot Csehszlovákia és Magyarország 
között, ezért a két ország közösen viseli a beruházás, a fenntartás, valamint az üzemelés 
költségeit, s közösen részesedik az előnyökből és a hasznokból. 

A két ország közös tulajdonába kerül a dunakiliti tározó és duzzasztómű, a hozzá 
csatlakozó 25 kilométer hosszú üzemvízcsatorna és az azon épült bősi, valamint a 
nagymarosi vizlépcső. Ezenkívül mindkét ország külön építi meg és üzemelteti a Duna 
partján, illetve az érintett területen a szükséges védelmi létesítményeket. 

A dunakiliti duzzasztómű magyar területen létesül. Célja a Duna vizének felduzzasztá- 
sa és az üzemvíz csatornába terelése. A tározó a folyó egynapi hozamát képes visszatarta- 
ni és így növelni a hasznosítható vízkészletet. A Duna vize az év jelentős részében az 
üzemvizcsatornában folyik majd, itt halad a hajózóút is, a régi mederbe csak annyi vizet 
bocsátanak le, amennyi a rendezett vízviszonyok és az élővízjelleg megőrzése érdekében 
szükséges. Arvizes időszakban viszont az árvíz egy része továbbra is a régi mederben 
vonul le. A nagymarosi vízlépcső a mindenkori érkező vizhozamot hasznosítja, árvizek 
idején a nagymarosi duzzasztás szünetel. 

A komplex hasznosítás több ágazat érdekeit elégíti ki, és ezek együttes hasznát kell 
mérlegelni a gazdaságosság megítélésénél. A vízgazdálkodás, a hajózás, az energiaterme- 
lés, a település- és környezetfejlesztés számára a következő előnyök származnak a vízlép- 
csőrendszer megvalósításából. 

A Szigetköz árvízvédelmi helyzete véglegesen és igen magas fokú biztonsággal megol- 
dódik. Az üzemvízcsatornában és az öreg Duna-mederben megosztott árvizek ugyanis 
több méterrel alacsonyabb szinten vonulnak le, így az árvízi veszélyeztetés egyszer S 
mindenkorra megszűnik. Hasonló céllal helyezték üzembe az elmúlt évben Bécsnél az 
árapasztó jellegű megkerülő Duna-csatornát. Lényegesen javul az árvízi biztonság a 
komáromi, az esztergomi öblözetben és Esztergom városában is. Megszűnnek a károkat 
okozó fakado vizek, megoldódik a térség belvízgondja. 

A jelenlegi legnehezebben hajózható szakaszon lehetővé válik a Duna-bizottság aján- 
lásai szerinti 3,5 méter mélységű hajózóút kialakítása. Megszűnnek a Rajka-Gönyű 
közötti gázlók és a dömösi sziklapad. Nem lesz szükség kis vizek idején a költséges 
átrakodásra, teljes terheléssel közlekedhetnek — éjszaka is — a hajók. A zsilipelésnél 

előálló időveszteséget bőségesen kárpótolja majd a duzzasztott szakaszon az időben és 
a teljesítményben elérhető megtakarítás. 

A két vizerőtelepből Magyarországot 440 megawatt illeti, ami egyenlő egy paksi blokk 
teljesítményével. A vizlépcsőrendszer a teljesítmény nagysága alapján az ország ötödik 
eröműve. A termelt energia 1.8 milliárd kilowattóra, ennek jelentős része a csúcsidőben 
igénybe vehető értékes csúcsenergia, ami az 1995-ben várható igény körülbelül 30 száza- 
léka. 

Igen előnyös az energiarendszer szempontjából, hogy a vízi erőművek azonnal rendel- 
kezésre állnak, tehát az a körülmény, hogy szükség esetén a turbinák néhány perc alatt 
indíthatók. Ez szinte felbecsülhetetlen érték az együttműködő energiarendszerben előfor- 
duló üzemzavar esetén. Nem elhanyagolható az sem, hogy a vizi erőmű környezetszeny- 
nyezés nélkül termeli az energiát, önköltsége alacsony, üzemanyaga az állandóan meg- 
újuló vízforrás, élettartama gyakorlatilag korlátlan. 

Nemzetközi tapasztalat, hogy a szabályozott vizrendszerek menti területek gazdasági 
fejlődése gyorsabb az átlagosnál. Az olcsó vizi szállítás lehetőségének kihasznalása. az 
árvízi biztonság növekedése, a rendezett partok, az új üdülési, sportolási és idegenforgal- 
mi lehetőségek, az infrastruktúra, ezen bekül a vízi közművek kiépítése mind hozzájárul 
és kedvező lendületet ad a további fejlesztésekhez. A beruházás kereteben többek között 
regionális vízművek létesülnek a Szigetközben, megvalósul Dunakiliti, Nagymaros és 
Visegrád csatornázása, korszerűsítik a Duna-kanyar egyes útszakaszait, és állandó köz- 
úti hid létesül Visegrád és Nagymaros között. 

A beruházás Magyarországot terhelő összes költsége 1981. évi árszinten 34 milliard 
forint, prognosztizált áron — a megvalósítás időpontjára számolva — 53 milhárd forint. 
Ez magában foglalja a fő műtárgyakat és az összes járulékos védelmi létesitményeket - 
beleértve a környezetvédelem, illetve -fejlesztés érdekében szükséges munkákat 15, ame- 
lyeket a hatástanulmány körülbelül 1 milliárd forintban határozott meg. 

Nem a víizlépcsőrendszer terhére, de azzal párhuzamosan vízügyi ágazati beruházás- 
ként 3 milliárd forint előirányzattal megépül Győrben, Komáromban, Esztergomban, 
Tatabányán és Oroszlányban a szennyvíztisztító-telep. Hasonlóan, tisztitóművek épül- 
nek Szlovákiában, így már üzemel többek között a pozsonyi. a rózsahegyi és a zsolnai, 
1995-ig megépül a pozsonyligetfalui, valamint 25 települési és ipari szennyviztisztitó. 
A két ország összehangoltan, közös program szerint végzi a vízminőség-védelmi beruhá- 
zásokat is. Figyelemmel arra, hogy az osztrák szakaszon (Bécs -Linz) már kiépültek, 
illetve épülnek a tisztítóművek, ezek eredményeképpen a Budapest feletti Duna-szakasz 
vízminősége a kilencvenes évek közepére számottevően javulni fog a maihoz képest. 

A beruházás gazdaságosságát és megtérülését — tekintettel arra, hogy részben termelő 
jellegű (energia), részben infrastrukturális (hajózás, vízgazdálkodás stb.) létesítmények 
valósulnak meg a komplex hasznosítás keretében - kétféle módszer szerint számolták. 

A villamosenergia-ipar meghatározta, hogy a 440 megawatt, illetve az 1.8 milhárd 
kilowattóra más típusú erőműben (atom, szén) mekkora beruházással állítható elő. 
A számításokból az derült ki, hogy az összberuházási költség 63 százalékával terhelhető 
az energiatermelés, azaz az energiaiparnak ekkora összegű ráfordítást kellene beruháznia 
máshol ilyen nagyságú energia előállítására. Nem számoltak külön a szükséges bányabe- 
ruházással, hanem azt a fűtőanyag árában vették figyelembe. 

A vizi erőművek egyszeri jelentős beruházást igényelnek, de azután úgyszólván ingyen 
termelik a villamos energiát. Az önköltség jelentős részét az amortizáció teszi ki, tüzelő- 
anyag-költség nem merül fel, és az üzemet néhány ember irányítja. Ha az energiarend- 
szerben nagy teljesítményű atomerőművek üzemelnek, mind értékesebbé válnak azok az 
erőművek. amelyek képesek a csúcsidőszakban jelentkező többletterhelések viselésére. 
A vízi erőművek tipikusan ilyenek, amelyeknél nem okoz gondot a többszöri indítás és 
leállítás. 

Az infrastrukturális beruházásoknál az úgynevezett helyettesítő beruházásokat hatá- 

rozták meg, azaz például, hogy a 3,5 méteres hajózási vízmélység milyen hagyományos 
épitkezésekkel állítható elő. vagy az árvízvédelmi biztonság növeléséhez milyen munká- 
kat kell elvégezni. A gazdaságossági számítások kimutatták, hogy a helyettesítő beruhá- 
zások külön-külön csak körülbelül 10 százalékkal nagyobb költséggel valósíthatók meg. 
Ugyanakkor például a Szigetközben egyetlen gátszakadás nagyobb károkat okozhatna, 
mint az árvizvédelemre terhelt hányad. 

Egy nagy mű létesítésénél mindig van bizonyos kockázat. Felléphetnek váratlan vagy 
a tervezettől eltérő hatások. A jelenségek állandó figyelemmel kisérésével és a tudomá- 
nyos kutatások eredményeinek felhasználásával azonban meg van a lehetőség ezek 
biztonságos elhárítására. Csak a legfontosabb kutatásokra hadd utaljunk. Többek kö- 
zött a felszini vizek hidrobiológiai változására, a parti szürésű ivóvízbázisok védelmére, 
a vizszennyező anyagok elkeveredési viszonyainak alakulására, a víziélőlény-társulások 
stukturális vizsgálatára, a hordalék javítására. A Környezetvédelmi Tanács határozata 
értelmében a tervekben előirányzott és az összes környezeti hatást figyelemmel kisérő, 
távérzékelésű figyelő monitoringrendszert úgy kell kiépíteni, hogy az már legalább három 
évvel az üzembe helyezést megelőzően működjék. Igy megfelelő összehasonlító alap áll 
majd rendelkezésre az esetleges változások megítélésére. További, a környezet védelmét 
erősítő határozat, hogy a vízlépcsőrendszer üzemeltetését mindenkor az ökológiai érde- 
keknek — hasonlatosan az árvízvédelemhez - kell alárendelni. Ez azt jelenti, hogy miként 
elsődlegesek az árvízvédelmi érdekek, úgy, ha ökológiai szempontból szükség van na- 
gyobb vízmennyiség leeresztésére az öreg Dunán, ennek semmi akadálya. A tenyészidő 
alatt általában amúgy is van elegendő víz a Dunában, így az energiatermelés sérelme 
nélkül a néhány napos többletigény biztonsággal kielégíthető. 

A környezeti hatások megítéléséhez azt kell figyelembe venni, hogy a vízlépcsőrendszer 
- az üzemvízcsatornát kivéve — a Duna jelenlegi medrében épül, a víz mindenhol a 
mederben, illetve a meglevő árvédelmi töltések közötti hullámtérben marad, elárasztásra 
sehol sem kerülnek területek. 

A Duna komplex hasznosítása és vizerőkincsének kiaknázása önmagában 15 a környe- 
zet igényeihez alkalmazkodik. A vízerőmű a leginkább környezetkímélő energiatermelési 
mód. Nincs kénes füstgáza, salak vagy veszélyes hulladékanyaga, nem okoz hőszennye- 
zést. Ilyen értelemben a víz minőségére sincsen semmiféle negativ hatása. A Duna 
vízminőségének alakulását alapvetően a bejutó szennyező anyagok terhelése határozza 
meg. Ezen a viízlépcsőrendszer megvalósítása semmit sem változtat. A vizlépcsőrendszer 
építésével párhuzamosan létesítendő szennyvíztisztító művekkel, valamint az ipari szeny- 
nyező források csökkentésével a Duna Budapest fölötti szakaszának vízminősége az 
elkövetkező 5—10 év alatt javulni fog. 

Az úgynevezett felső Dunát a szigetköz-csallóközi szakaszon több kilométer széles- 
ségben kanyargó mellékágak rendszere övezi. A mai helyzetben a mellékágak évente 
mindössze 60-70 napon át kapnak folyamatos élőviíz-utánpótlást, az év nagy részében 
tehát pangó vízterek alakulnak ki és ezekben eutrofizációs folyamatok indulnak. A jövő- 
ben a mellékágrendszerek a dunakiliti tározóból állandó utánpótlást kapnak friss vízből, 
igy mind élettani, mind környezeti és tájvédelmi szempontból, beleértve a hullámtéri 
erdők megőrzését is, pozitív hatásokkal számolhatunk. Az öreg Dunába az év nagy 
részében a jelenleginél lényegesen kisebb vízhozamok kerülnek, és átlag 100-120 méter 
viztükörszélesség alakul ki. A tervek előirányozzák a medernek az új körülményekhez 
igazodó rendezését és határfolyóhoz méltó jellegének megőrzését. A vízi túrázásra a 
mellekagakban a jelenleginél kedvezőbb lehetőségek alakulnak ki. 

Részletesen vizsgálták a mező- és az erdőgazdaság teljesítőképességében várható 
hatásokat. Talajfeltárások, hidraulikai, hidrológiai vizsgálatok, valamint modellkisérle- 
tek és helyszíni terepkisérletek eredményeinek felhasználásával tervezték meg azt a 
szivárogtató rendszert, amely alkalmas arra. hogy a Szigetköz területén a mezőgazdaság 
számára optimális talajvízszintet alakítson ki. A szivárgó csatornákba, illetve a Mosoni- 

Dunába és a mellékágakba vezetett vizek elosztása, a vízszintek tartása a mindenkori 
hidrológiai és meteorológiai viszonyoktól függően változtatható. A tervezett művek 
hatására a jelenlegi szélsőséges belvízi helyzetek nagymértékben csökkenthetők, megszű- 
nik az árvizek idején rendszeresen fakadó vízzel borított túlvizesedett terület. A csator- 
nák megteremtik az üzemi melioráció alapjait és az öntözéses fejlesztés lehetőségét. 
Összességében tehát a jelenlegi és a természet szeszélyeitől függő talajvízjárás termelési 
szempontból optimálisan szabályozhatóvá válik. A Szigetközön kívül más szakaszokon 
a mezőgazdasági termelésre nincsen hatással a vízlépcsőrendszer. A komáromi, esztergo- 
mi öblözetek belvízhelyzetének javítására azonban itt is fejlesztik a vízrendezési föműve- 
ket, illetve szabályozzák az érintett kisvizűfolyásokat. 

A hatástanulmányban feltárták azokat a fő folyamatokat, amelyek a potenciális 
ivóvízbázisokat mennyiségi vagy minőségi szempontból befolyásolhatják. A Duna parti- 
szűrésű kútjaiból látják el valamennyi Duna menti település, elsősorban Budapest lakos- 
ságát egészséges ivóvízzel. A vízellátást érintő esetleges hatások csak a duzzasztott térben 
alakulhatnak ki. A nagymarosi vízlépcső alatt — és itt vannak zömével a Szentendrei- 
szigeten a Fővárosi Vízművek kútjai — változás nem lehetséges. Nagymaros felett a 
lassúbb vízsebesség folytán némileg növekedhet a feliszapolódás, ezzel együtt csökkenhet 
a kutak vízhozama, amit figyelemmel kell kísérni, és az ilyenkor szokásos feladatokat 
(kotrás, tisztítás) el kell végezni. Ezt a hatást azonban várhatóan kiegyenlíti a nagyobb 
vízmélység és ezzel a kutak nagyobb nyomó magassága. 

A tágabb térség jelentős vízvagyona a dunántúli karsztvíz. Geológiai szempontból a 
karsztvízrétegek egy része Dunaalmás, Neszmély térségében összeköttetésben vannak a 
Dunával, de ezekre számottevő vastagságú folyami hordalék települt. E homokos kavics- 
réteg a Dunából esetleg a karsztok felé szivárgó vizeket épp úgy megszűri, mint ahogy 
a parti szűrésű kutak működnek. Így a vízlépcsőrendszer a Dunántúli-középhegység 
karsztvízkincsének minőségét nem veszélyezteti. 

Ugyancsak nagy értéket képvisel a szigetközi kavicsréteg vízkincse. A vizsgálatok 
kimutatták, hogy ez a vízkincs mennyiségileg nem változik, minőségileg pedig a szivárog- 
tató rendszer révén tisztább szűrt vízből kap utánpótlást, így a jelenleginél jobb állapotba 
kerül. Fontos azonban a talajvízbe jutó kommunális, mezőgazdasági és ipari eredetű 
szennyezés korlátozása és fokozatos megszüntetése. A szennyező források felszámolása 
azonban a vízlépcsőrendszertől független feladat. 

A hatástanulmány egyik fontos része volt a csúcsra járatás kérdésének vizsgálata. 
Energetikai szempontból a bősi vízerőmű nem folyamatosan termel, hanem csak energia- 
csúcsok idején. Vízgazdálkodási szempontból azt jelenti, hogy a Dunakilitiben tárolt 
napi vízhozamot 6-8 óra alatt eresztik át a bősi vízlépcsőn. A nagymarosi vízerőmű 
egyenletes állandó üzemmel egyenlíti ki a vízszintváltozásokat. A csúcsüzem indulásakor 
a bősi vízlépcső alatt a vízszint megemelkedik, befejezésekor pedig visszaáll a nyugalmi 
állapot. A változás Bős és Komárom között érvényesül, Komáromtól lefelé Nagymaro- 
sig állandó víztükör alakul ki. A csúcsüzem hatása visszajátszik a Mosoni-Dunába is, 
Győrnél mintegy 1-1,5 méter napi vízállásváltozások várhatók. Hangsúlyozni kell, hogy 
nem hullám jellegű vízmozgásról van szó — ezt a félreértést nyilván a csúcshullám 
elnevezés okozza -, hanem lassú áradásról, illetve apadásról. Az elvégzett vizsgálatok és 
kísérletek azt mérték fel, hogy a vízszintingadozások milyen hatással vannak a környe- 
zetre, a folyó ökológiai életére és a hajózásra. Összességében a vizsgálatok azt mutatták, 
hogy a csúcsüzemnek környezetvédelmi szempontból káros hatása nincsen. Ellenkező- 
leg, a csúcsrajáratás nem okozója, hanem elhárítója lehet a vízminőségromlásnak, mivel 
az érintett szakaszokon egészében csökkentheti a pangó tereket. Továbbá, a hajózást sem 
zavarja. A kutatások azt is jelezték, hogy a vízszintingadozásoknak kifejezetten kedvező 
hatása van a Duna vízminőségének alakulására. A tervezők ennek ellenére azt a feladatot 
kapták, vizsgálják tovább a csúcsüzem okozta vízszintváltozások csökkentésének lehető- 
ségét. 

A térség településszerkezetében, területfelhasználásában a vízlépcsőrendszer nem okoz 
knyeges változásokat. Javul a Duna-kanyar és a Szigetköz infrastrukturális ellátottsága, 
bővülnek az üdülési lehetőségek. A Duna-kanyar természetes partjai és hegyvonulatai 
között levő nagymarosi vizlépcsőrendszer a tájvédelmi és rendezési munkák eredménye- 
képpen harmonikusan a tájba illeszthető. Meg kell azonban mondanunk: a változások 
bizonyos szakaszokon korlátozzák a vízpart használatának lehetőségét, s ez nem öröm 
az ottani villatulajdonosok és az üdülők számára, miközben más szakaszokon új, üdülés- 
re, pihenésre alkalmas helyek keletkezhetnek. 

Végül néhány olyan kérdés, ami a közvéleményben felmerült. Érthetően az érdeklődés 
homlokterébe került, hogy földrengés esetén milyen helyzet áll elő. Magukat a műveket 
úgy méretezték, hogy a Kárpát-medencében előfordulható legnagyobb rengéseknek is 
biztonsággal ellenálljanak. Kiszámították, hogy ha mégis olyan természeti katasztrófa 
következne be, amely tönkretenné a Nagymarosi Vizlépcsőt, akkor a levonuló duzzasz- 
tott víztömeg Budapestnél körülbelül a rakpartok szintjét érné el, tehát nem növekedne 
a katasztrófa veszélye. Dunakilitinél pedig bármilyen előre nem látható természeti csapás 
esetén a tárolt víz azonnal levezethető a régi Duna-mederben. 

Az államközi szerződés szerint a határ változatlan marad a két ország között. Az 
üzemvízcsatornán, ahol a hajózás halad, hazánkat mindazok a jogok megilletik, amelye- 
ket ma a Dunán mint parti állam élvez. A vízi közlekedés rendje nem változik. (Jelenleg 
Komáromnál van a közös határátlépés és vámvizsgálat.) A nemzetközi vizeken ma sem 
lehet engedély nélkül kikötni. 

A viták során felmerült, hogy Magyarország elesik egy 25 kilométeres szakaszon a 
szállítási és vízkivételi lehetőségtől. A felső Dunán azonban jelenleg nincs és hosszú 
távlatban sem várható ipartelepítés vagy vízkivétel, mert a mellékágak miatt a Duna-part 
egyszerűen megközelíthetetlen ilyen célokból. Ha igény merül fel mégis a vízhasználatra, 
az az öreg Dunából bőségesen kielégíthető. 

Ugyancsak gondoskodnak az üzemvízcsatorna és a Duna között fekvő csehszlovák 
terület három falvának az életlehetőségéről és megközelítéséről. Szó sincs a három 
település — melynek lakossága mintegy 1500 fő — megszüntetéséről. 

égében megállapítható, hogy a vizlépcsőrendszer gazdaságos és környezetkíi- 
mélő beruházás, amely kimeríthetetlen hazai erőforrást hasznosít. Kétségtelen, hogy 
egyszeri nagy tehertételt jelent a népgazdaságnak, de olyan létesítmény, amely korszerű 
és hasznos, jól illeszkedik távlati gazdaságfejlesztési célkitűzéseink be. 


Ferenczy Noémi: Fahordók (1932) 

ELEK JÁNOS: 


A genfi csúcs: egy hosszú út első lépése 


, Úgy szeretnék tekinteni a találkozóra, mint egy olyan párbeszéd kezdetére, amelynek 
célja, hogy a szovjet-amerikai kapcsolatokban és az egész világban a javulás irányába 
történjen változás" — fogalmazott Mihail Gorbacsov a genfi csúcstalálkozó után. A két 
ország vezetőinek megbeszélése, mint mondta, , megteremtette a haladás lehetőségét". 
Ronald Reagan igy értékelt: , Meggyőződésem, hogy jó irányba tartunk." 

A genfi csúcstalálkozó után egy darabbal sem csökkent a felhalmozott fegyverek 
mennyisége, Földünk mégis valamivel biztonságosabb hellyé vált. A Szovjetunió és az 
Egyesült Allamok új párbeszédet kezdett, fontos terveket fogalmazott meg, megtette az 
első lépést egy olyan világ felé, amelyben kevesebb a fegyver, több a bizalom. erősebb 
a beke. A cél még messze van, de a leghosszabb út is az első lépéssel kezdődik. Genfben 
ennek volt tanúja a világ. 


A Szovjetunió és az Egyesült Államok kapcsolatai ma alapvetően meghatározzák, 
befolyásoiják és alakítják a nemzetközi helyzetet. A világ két legerősebb katonai hatal- 
ma, a két legfontosabb katonai szövetség vezető állama, a két legnagyobb nukleáris 
fegyvertár birtokosa szemben áll egymással. A két ország ellentétes ideológiát képvisel, 
versenyük a kor alapvető ellentmondásának - a szocializmus és a kapitalizmus harcának 
— megjelenési formája. A szovjet-amerikai viszony alakulása alapjaiban érinti a béke és 
a biztonság kérdését. A két ország, a két szövetségi rendszer, de rajtuk kívül az egész világ 
érdeke, hogy ez a kapcsolat a békés egymás mellett élés elvén nyugodjék, azt a .mindenna- 
pok gyakorlatává tegye. 

Nukleáris korunkban nincs és nem is lehet ésszerű alternatívája a különböző társadal- 
mi rendszerű országok békés egymás mellett élésének. A genfi csúcstalálkozó létrejötte 
és eredményei azt bizonyítják, hogy - minden nézetkülönbség ellenére — mindkét fél erre 
a felismerésre alapoz, mindkét oldal készséget mutat, hogy kapcsolatai alakulását ennek 
az elvnek rendelje alá. 

A Szovjetunió Kommunista Pártja Központi Bizottságának főtitkára és az Amerikai 
Egyesült Államok elnöke a mélypontra süllyedt kapcsolatok hat esztendeje után találko- 
zott ismét egymással. Olyan évek után, amikor a két ország viszonya fokozatosan 
romlott, amikor a hetvenes évek elejének-közepének biztató jelei mind halványabb 
emlékké koptak, amikor az óceánon túl maga az enyhülés szó a politikai szótár elítélést 
kifejező szavai közé került. A Szovjetunió és az Egyesült Államok kapcsolatai elvéko- 
nyodtak, az egyre súlyosabb problémák heggyé emelkedtek. A növekvő bizalmatlanság 
és a csökkenő együttműködés egyre nehezebbé tette még a kisebb jelentőségű problémák 
megoldását is. Mindeme körülmények között a tudomány és a technika előrelépése egy 

pillanatra sem lassult, magasodtak a rakétakerítések, tovább halmozódtak az elképesztő 
erejű nukleáris fegyverek. 

A Szovjetunió számos alkalommal tett kísérletet arra, hogy ezt a már önfejlődésében 
15 veszélyes mozgást megállítsa, hogy a nemzetközi viszonyok alakulásának új fordulatot 
adjon. A próbálkozások önmagukban is mérséklő hatást tettek, de igazi megoldásokhoz 
nem vezethettek. Az amerikai politikai vezetés, miközben újra és újra a szovjet fenyege- 
tésről beszélt, újra és újra a fölény megszerzésére tett kisérletet. Az együttélés kényszere, 
egymás megsemmisítésének szörnyű képessége megakadályozta ugyan a legrosszabbat, 
de a szembenállás nem csökkent, a nukleáris háború lehetetlenségének bizonyossága 
kérdésessé vált. 

Az elmúlt évek sora olyan helyzetbe kergette a világot, amelyben már a hagyományos 
politikai gondolkodás nem volt képes megoldási lehetőségeket kinálni. A változások, a 
növekvő veszélyek új megközelítést követeltek. , A jelenlegi feltételek között nemcsak a 
két társadalmi rendszer szembenállásáról van szó, hanem a túlélés és az együttes megsem- 
misülés közötti választásról is" — mondta Genfben Mihail Gorbacsov. A szovjet vezetést 
éppen a nemzetközi helyzet bonyolultsága késztette arra, hogy akarja a párbeszédet, 
hogy a nagyobb biztonság elérésének egyetlen lehetőségét se mulassza el. Az amerikai 
kormányzat komoly belső csatákat vívott, a különböző érdekcsoportok nyomása több- 
szörösen változtatta az adminisztráción belüli erőviszonyokat. Hol nyíltan, hol kevésbé 
látványosan két koncepció ütközött. 

Az egyik elképzelés hosszú távú, stratégiai érdekelemzésre épült, amely alkalmazko- 
dást követelő ténynek fogta fel a Szovjetunió erejét, és belátta, hogy az Egyesült Allamok 
biztonságát garantálni csak a Szovjetunió biztonságának elfogadásával lehet. 

A másik , nagyon 15 veszélyes álláspont kulcsszava a taktika, az a vélt lehetőségre épülő 
terv, hogy rövid távon esély van az erőfölény megszerzésére, az együttélés feltételeinek 
diktálására. A két, alapvetően különböző gondolkodás nem könnyen és nem mindig 
köthető egyes vezető személyek hez, a belső harc története a csábító óhajok és a kényszerí- 
tő realitás küzdelmének krónikája. Ebben a harcban az alapvető érdekek felismerői 
jutottak pillanatnyi lépéselőnyhöz. 

Richard Nixon volt amerikai elnök, a szovjet--amerikai csúcstalálkozók veteránja a 
Foreign Affairs című folyóiratban így fogalmazott: , Az atomparitás korszakában élünk, 
amelyben mindkét szuperhatalomnak vannak olyan eszközei, amelyekkel a másik szu- 
perhatalmat és a világ többi részét megsemmisítheti. Ebben a stratégiai helyzetben az 
Egyesült Államok és a Szovjetunió vezetőinek csúcstalálkozóira feltétlenül szük$Ség van, 
ha meg akarjuk őrizni a békét. Az ilyen találkozók azonban csak akkor szolgálják a béke 
ügyét, ha mindkét vezető felismeri, hogy a két ország közötti feszültségnek nem az az 
oka, hogy nem értjük meg egymást, hanem az, hogy nagyon is jól megértjük, mennyire 
homlokegyenest ellentétesek ideológiai és geopolitikai érdekeink. Nézeteltéréseink több- 
ségét sohasem fogjuk megszüntetni. De az Egyesült Államoknak és a Szovjetuniónak van 
egy nagy közös célja: az életben maradás. Mindkét ország kezében van a másik ország 
fennmaradásának a kulcsa. A csúcstalálkozóknak az a céljuk, hogy kidolgozzák azokat 
a játékszabályokat, amelyek megakadályozhatják, hogy mély nézeteltéréseink mindkét 
országra nézve pusztító fegyveres konfliktusba sodorjanak minket... Az ideológiai viták 
nem szolgálnak semmilyen hasznos célt. Gorbacsov ugyanúgy elkötelezett híve ideológi- 
ájának, mint Reagan elnök az övének. Egyik sem fogja megtéríteni a másikat." 

Az amerikai adminisztráción belüli csata hosszú volt, és jó ok van annak feltételezésé- 
re, hogy nem is ért véget. Számolni lehet és kell is azzal, hogy a kemény jobboldal - ha 
maga a csúcstalálkozó ténye és annak eredménye számára vereséget ís jelentett — nem 
vonul ki a washingtoni porondról, nem fog lemondani az ellentámadásról. A Genf után 
is megmaradt véleménykülönbségek rendezése nem utolsósorban attól is függ, hogyan 
alakulnak az erőviszonyok az amerikai kormányzatban, milyen kompromisszumokra 
kényszerülnek a párbeszéd pártolói. Biztató jel, hogy növekedni látszik azoknak a józan 

köröknek a befolyása, amelyek a legfontosabb biztonságpolitikai kérdésekben a Szovjet- 
unióval kötött ésszerű kompromisszumban látják a megoldás lehetőségét. A párbeszéd 
befolyásának dolgában ezek a körök messzemenően maguk mögött mondhatják azok- 
nak a nyugat-európai politikai tényezőknek a támogatását ís, amelyeket fokozódó 
mértékben aggasztottak a nemzetközi élet veszélyes tendenciát. 


00]. 


A szovjet vezetés igen alaposan és illúziók nélkül készült a főtitkár és az elnök találkozó- 
jára. Fölmérte, hogy milyen messze ment el az Egyesült Allamok a gazdaság. sőt a 
politikai gondolkodás militarizálásában; tudatában volt annak, hogy milyen komoly 
ideológiai, politikai és gazdasági érdekek dolgoznak a szovjet-amerikai viszony javítása 
ellen. Ertette és megfelelően értékelte azt a várakozást is, amely szerte a világban, Keleten 
és Nyugaton egyaránt, a genfi csúcsot megelőzte. A Szovjetunió abból indult ki: túl 
veszélyes a helyzet a világban ahhoz, hogy a javítás legkisebb esélye i5 kihasználatlanul 
maradjon. , Pontosan a nemzetközi helyzet bonyolultsága győzött meg bennünket arról, 
hogy szükseg van a közvetlen tárgyalásokra az Egyesült Allamok elnökével" — jelentette 
ki a szovjet párt főtitkára. 

Az előkészületek már régóta folytak, a Szovjetunió arra törekedett, hogy még a genfi 
találkozó előtt megalapozza a kölcsönös megértést, javítsa a politikai légkört. Egy sor 
igen jelentős döntés és javaslat pontosan ezt a célt szolgálta. A Szovjetunió még a nyáron 
egyoldalúan beszüntette az összes atomrobbantást, javaslatot tett a nukleáris kisérletek 
teljes betiltásáról szóló tárgyalások felújítására. Megerősítette a műholdromboló fegyve- 
rek kipróbálásának moratóriumát, és radikális javaslatot terjesztett elő a nukleáris 
fegyverzetek csökkentéséről. Indítványozta, hogy a fegyverkezési hajsza új és veszélyes 
világúrfordulója helyett kezdődjék meg a kozmosz békés kutatásának új szakasza. 

A szovjet lépésekre kedvező amerikai válasz ugyan nem érkezett, de a kezdeményezé- 
sek mégis hozzájárultak az amerikai álláspont némi módosulásához, ahhoz, hogy Genf 
az együttműködés lehetőségeinek keresését és ne kölcsönös , vádlisták" éles hangú 
ismertetését hozza. Az amerikai elnök is azzal érkezett a csúcstalálkozóra, hogy van miért 
és van miről tárgyalnia a szovjet főtitkárral. 

Genf első érdeme, hogy egyáltalán létrejött. Megkezdődött egy dialógus, amely mind- 
két fél szamára csak nyereséget hozhat, ha jobban megértik egymás most még nagyon 
is különböző véleményét. A dolgok természeténél fogva bármilyen megoldás csak komp- 
romisszumokra épülhet, csak mindkét fél érdekeinek figyelembevételével lehetséges. 

Genf második érdeme, hogy a nyilt, néha igen éles hangú tárgyaláson megtalálták azt 
a közös kiindulópontot, amelyből az út a szovjet-amerikai viszony javításához vezethet. 
Gorbacsov is, Reagan is kifejtette: a nukleáris háború megengedhetetlen, nem szabad 
megvívni és nem lehet győztese. 

Genf harmadik érdeme, hogy kimondta az elvet: egyik félnek sem szabad katonai 
fölényre törekednie. Egyenlő biztonság nélkül semmilyen biztonság sincs. , Számunkra 
nem kívánatos, hogy az Egyesült Allamok biztonsága kisebb legyen, mint a Szovjetunióé, 
mert ez bizalmatlansághoz és a stabilitás hiányához vezetne" — mondta a szovjet főtitkár. 
A Szovjetunió a maga részéről ugyanennek az elvnek a tiszteletben tartását várja el az 
Egyesült Allamoktól. Mindkét félnek hozzá kell szoknia ahhoz, hogy a hadászati egyen- 
lőség a szovjet-amerikai kapcsolatok természetes állapota. 

Az együttélés művészetét nagy veszélyek között és a nagy veszélyek miatt kell megta- 
nulni. A tanulásra fordítható idő nem korlátlan. Ezért igen jó jel, hogy mindkét fél meg 
akarja gyorsítani a fegyverkorlátozási tárgyalásokat. Am eredményesen tárgyalni már 
most ís nehéz, ha pedig új veszélyek keletkeznek, még nehezebb lesz. Ilyen veszélynek 
tartja a Szovjetunió az amerikai , hadászati védelmi kezdeményezést" (SDI), elterjedt 
nevén a csillagháborús programot. Annak ellenére, hogy az amerikai vezetők közül nem 

egy korábban úgy nyilatkozott, hogy a csúcstalálkozón erről beszélni sem érdemes; hogy 
bármi történjék is, a program mindenképpen folytatódik - az ürfegyverkezési terv Genf 
talán legfontosabb témájává vált. Mindkét fél nagyon részletesen kifejtette álláspontját. 
Eredményre jutni nem sikerült, az amerikai fél egyelőre ragaszkodik elképzeléséhez, 
amely a hadiiparnak mesés, hosszú időre biztosított profitot igér. 


Az úgynevezett , hadászati védelem" lényege - az amerikai érvelés szerint — egy olyan 
rakétaelhárító kozmikus pajzs kialakítása, amely képes lenne megvédeni az Egyesült 
Allamok (és esetleg Nyugat-Európa és más térségek) területét az ellenfél hadászati 
ballisztikus rakétáival szemben. Maga a , pajzs" egy sokrétegű rakétaelhárító rendszer- 
ből állna, ennek elemeit részben a világűrbe, részben a földre telepítenék. Az egész, 
számitógépekkel összehangolt fegyverkomplexum alapja a kozmikus csapásmérő eszkö- 
zök új nemzedéke. Ebbe tartoznának az irányitott energianyaláb-fegyverek különböző 
fajtái, a lézerek, az atomrészecskék gyorsítói, az elektromágneses ágyúk, valamint az 
ellenrakéták. A terv szorgalmazói azt feltételezik, hogy ezeknek az eszközöknek a 
tömeges telepítése lehetővé tenné az ellenséges rakéták közel 100 százalékos megsemmisí- 
teset. : 

A Szovjetunió kezdettől fogva élesen bírálta az amerikai űrfegyverkezési programot. 
Rámutatott arra, hogy a terv, amely szovjet támadószándékot tételez fel, felborítaná az 
egész eddigi biztonsági rendszert, rendkívül megnövelné a háborús veszélyt. Mindeddig 
mindkét fél abból indulhatott ki, hogy még bármely támadás után is elegendő fegyvere 
maradna a másik fél elpusztítására. Más szóval, az ellencsapás lehetősége a biztosíték 
arra, hogy senki nem indít támadást a másik fél ellen, mert ezzel megsemmisítő válasznak 
teszi ki magát. 

Az 1972-ben kötött, időkorlátozás nélküli szerződés, amely a rakétaelhárító rendsze- 
rek korlátozását rögzíti, erre a felismerésre épült, és ezért tiltja az ilyen fegyverek 
kialakítását és telepítését. Az amerikai elképzelés többszörösen is megszegné ennek az 
úgynevezett ABM-szerződésnek a cikkelyeit, s nemcsak biztonsági alapérdekeket, hanem 
nemzetközi jogi előírásokat is sértene. Ezen kívül, még a részletek ismertetése nélkül is 
világos, hogy a , pajzs" elemei: elsőcsapásmérő fegyverek. Az az eszköz, amely képes 
repülésenek kezdeti szakaszában megsemmisíteni a rakétát, minden bizonnyal képes 
annak megsemmisítésére még a repülés megkezdése előtt is — azaz támadó fegyver. 

A szovjet pozíció Genfben sem változott: még nincsenek sem amerikai, sem szovjet 
fegyverek a világűrben, nem szabad megengedni, hogy valaha is legyenek. Ennek érdeké- 
ben az ilyen fegyvereket be kell tiltani, fejlesztésüket sem szabad engedélyezni. A szovjet 
javaslat nem az alapkutatást korlátozza, de azt célozza, hogy se modellek, se prototípu- 
sok ne készüljenek. Más szavakkal: az űreszközök kutatása ne léphessen ki a laboratóriu- 
mok kapuján, ne próbálhassák ki őket, mert ezt mindig a rendszerbe állítás követi. 

"A csillagháborús program nem egyszerűen ösztönzi a fegyverkezést minden fegyver- 
fajtában, hanem az összes fékeket is eltávolítja" — fejtette ki Mihail Gorbacsov az 
amerikai elnöknek. Genf után is biztos: ha az űrfegyverkezési terv megvalósul, nem 
marad szovjet válasz nélkül. Ez azonban nem cél, hanem kényszer, amelynek elkerülésére 
a Szovjetunió ismét javaslatot tett. A szovjet vezetés reméli, hogy Washington ebben a 
kérdésben még nem mondta ki az utolsó szót, és alaposan átgondolja terveit. Ha így 
történne, nagy lehetőségek nyílnának meg a fegyverkorlátozás előtt. 

A hadászati támadó fegyverek korlátozásáról Genfben nem született megállapodás. 
A közös nyilatkozat azonban , közös alapot" lát a megoldásra a két fél legutóbbi 
javaslatai alapján, amelyek mindkét oldalon 50 százalékos csökkentést irányoznak elő. 
A szovjet tervezet abból indul ki, hogy a csapásmérő kozmikus fegyverek betiltása esetén 
mód nyílna a hadászati arzenálok kölcsönös , felezésére": mind az Egyesült Államoknak, 

mind a Szovjetuniónak azon atomfegyvereit csökkentenék, amelyek képesek elérni a 
másik fél területét. A Szovjetunió esetében ide sorolandó az összes hadászati támadó 
fegyver: az interkontinentális ballisztikus rakéták, a tengeralattjárókról indítható ballisz- 
tikus rakéták és a nehézbombázók. 

A szovjet félnek ezeken kívül nincs olyan atomfegyvere, mely képes lenne elérni az 
Egyesült Államok területét. Más azonban a helyzet az amerikai atomfegyverek esetében. 
Itt azokat a közepes hatótávolságú rakétákat és repülőgépeket is be kellene számítani, 
amelyek telepítése lehetővé teszi a szovjet terület elérését. A szovjet javaslat megvalósulá- 
sa esetén 1682 amerikai és 1252 szovjet hordozóeszköz maradna a felek birtokában. 
A javaslat az atomtöltetek számát egyenlően 6000-6000 egységben szabja meg. Az 
amerikai fél szerint a javaslatban vannak figyelemre méltó elemek, egészében azt mégis 
egyoldalúnak minősítették. 

Az amerikai javaslat is az ötven százalékos csökkentés elvéből indul ki, és az atomtöl- 
tetek felső határát is a szovjet javaslattal egybehangzóan határozza meg - ámde a 
csökkentést elsősorban és legnagyobb mértékben azokra az eszközökre vonatkoztatja, 
amelyek a szovjet hadászati erők gerincét alkotják. Egyáltalán nem veszi figyelembe, 
hogy kizárólag az Egyesült Államoknak vannak olyan közepes hatótávolságú fegyverei 
és előretolt állomásoztatású eszközei, amelyek a másik fél területére veszélyt jelentenek. 
Ebben a vitában is folytatás várható. A Szovjetunió a csúcstalálkozón sem dramatizálta 
az ellentéteket, kész a kölcsönösen elfogadható kompromisszumok keresésére, amennyi- 
ben a világűrben nem kezdődik meg a fegyverkezési hajsza, és amennyiben érvényesül 
az elv: mindkét fél az egyenlő biztonságra és nem katonai fölényre törekszik. 

Az európai közepes hatótávolságú nukleáris fegyverek kérdésében mindkét fél lehető- 
séget lát egy különálló, tehát a kozmikus és a stratégiai fegyverektől elválasztott megálla- 
podás elérésére. A Szovjetunió a maga részéről arra törekszik, hogy kontinensünkön 
egyáltalán ne legyenek atomfegyverek, az egyenlő biztonság elve alapján oldják meg ezt 
a problémát is. Ehhez természetesen arra lenne szükség, hogy az európai atomegyensúly- 
ba a két nagyhatalom fegyverein kívül számítsák be a francia és a brit ütőerőt is. 
A szovjet vezetés kész erről tárgyalásokat kezdeni a francia és a brit kormánnyal. (Párizs, 
ismeretesen, ettől elzárkózik, London éppen a csúcstalálkozó előestéjén mutatott némi 
hajlandóságot.) 

Átfogó megoldás híján a Szovjetunió annyi atömtöltetet tart Európában, amennyi az 
egyensúly fenntartásához szükséges. Ha kivonnák az amerikai , eurorakétákat" a konti- 
nensről, szovjet nukleáris töltetből is csak annyi maradna, amennyi a francia és a brit 
hadseregnek van. Nyikolaj Cservov vezérezredes, a szovjet vezérkar képviselője, aki a 
szakértők között részt vett a genfi tárgyalásokon, kijelentette, hogy a megállapodás 
elérésének érdekében a Szovjetunió arra is kész, hogy egyelőre egy bizonyos számú. már 
telepített amerikai fegyvert is számba vegyen, hogy a korlátozásról szóló megbeszélések 
kimozduljanak végre a holtpontról. Uj SS-20-as rakétákat nem telepítenek Európába, 
sőt azok számát 243-ra csökkentették. Más szavakkal: visszaállították az 1984. júniusi 
szintet, amikor — válaszul az amerikai rakétákra — a szovjet póttelepítés kezdődött. 
Különféle egyéb intézkedések is hozzájárultak ahhoz, hogy — amint azt egy genfi szovjet 
sajtóközlemény leszögezi — ma a Szovjetuniónak lényegesen kevesebb közepes hatótávol- 
ságú rakétája van az ország európai térségében, mint tíz vagy tizenöt esztendővel ezelőtt. 

A csúcstalálkozó a fegyverzetkorlátozás kérdésében nem hozott újat. Még az sem 
sikerült, amit egyes szovjet és amerikai szakértők jósoltak, nevezetesen egyfajta keret- 
megállapodás létrehozása. (1974-ben Vlagyivosztokban Brezsnyev és Ford így állapo- 
dott meg a SALT-II alapelveiben. Akkor majd további öt évbe telt, amíg a szerződés 
elkészült. A megállapodást Washingtonban soha nem ratifikálták, noha egyelőre mind- 
két fél tiszteletben tartja előírásait.) 

Minden körülményt figyelembe véve, többé-kevésbé várható volt, hogy Genfben nem 
lesz áttörés. Az elmúlt évek nagyarányú amerikai fegyverkezési programjai nagyon 

megerősítették azokat a katonai-ipari csoportokat, amelyek még magát a csúcstalálkozót 
is ellenezték. Az adminisztráción belül a fegyverkezés és a fegyverzetkorlátozás kérdései 
különösen vitatott témák. Ennek jellemző példája volt Caspar Weinberger hadügyminisz- 
ternek éppen a genfi találkozó idején kiszivárogtatott levele, amely kemény fellépést 
sürgetett az elnöktől a szovjetekkel szemben. A kiszivárogtatás időzítése találgatásokat 
indított el, amelyek szerint az akciót éppen a hadügyminisztérium legfelsőbb köreiben 
határozták el. Egy magát megnevezni nem kívánó magas rangú amerikai politikus 
,szabotázsról", egy szovjet szakértő a , csúcs megtorpedózására szánt kísérletről" be- 
szélt. 


A Gorbacsov-Reagan találkozó mindenesetre létrejött. Tükrözvén azt is, hogy a két 
ország vezetői tudatában vannak annak a felelősségnek, amelyet a világ békéjéért és 
biztonságáért viselnek. A közös nyilatkozatban rendkívüli fontosságú alapelveket sike- 
rült rögzíteni. Igen jelentős tény, hogy a két ország megmaradt az 1985. januári formulá- 
nál, amely leszögezi, hogy a fegyverzetkorlátozási tárgyalások célja a fegyverkezési 
verseny megakadályozása a világűrben és befejezése a földön. 

A dokumentum szól többek között az atomsorompó-egyezmény erősítéséről, a vegyi- 
fegyverek betiltásáról, a bécsi és stockholmi tárgyalások eredményes befejezésének fon- 
tosságáról. Genf újabb alkalom volt annak kinyilvánítására, hogy a Szovjetunió kész a 
megoldások keresésére, megvan hozzá a politikai akarata és szándéka. Azt reméli, hogy 
az amerikai fél szintén megteszi az út rá eső felét. , Meg kell tanulnunk új módon 
gondolkodni. Ne arról kérdezzük magunkat, hogy milyen lépések szükségesek ama tábor 
katonai győzelméhez, amelyhez tartozunk, mert ilyen lépések már nem léteznék. Más 
kérdést kell feladnunk önmagunknak: milyen lépések lehetségesek, hogy elkerüljük azt 
a katonai konfliktust, amelynek eredménye minden résztvevő számára csak katasztrofá- 
lis lehet." Az idézet több évtizedes. Szerzője Albert Einstein. 

A csúcstalálkozó legfontosabb témája természetesen a háború és a béke kérdése volt. 
Mégis: nem egyedül a rakétaszámtanról folytak a tárgyalások. A biztonsághoz más is 
hozzájárulhat. Közös érdek fűződik a , hagyományos" kétoldalú kapcsolatok javításá- 
hoz is. A politikai párbeszéd, a fejlődő kereskedelem, a tudományos csere vagy a 
kulturális együttműködés nemcsak gondolatokat, pénzt, árut, ismeretet, szellemi értéket 
közvetít, nemcsak állami vagy akár magánhasznot gyarapit, hanem javithatja az egyen- 
rangú partnerek viszonyát általában, növelheti a legnagyobb hiánycikk, a bizalom 
készletét. A mindkét fél számára előnyös kétoldalú kapcsolat az egyenlőségen alapuló 
biztonságpolitika hátországa. 

A békés egymás mellett élés valódi biztonságát az adja, ha az együttélés együttműkö- 
déssé szélesül. A csúcsra készülő tárgyaló felek dossziéi a , kétoldalú kapcsolatok" 
címszó alatt az utóbbi időkből csak csekély eredményt mutattak. Tíz évvel ezelőtt szinte 
minden területen gazdagabb, tartalmasabb volt a két ország kapcsolata. A jelenlegi 
helyzet a bonyolult és feszült politikai kapcsolatok következménye. , A Szovjetunió nem 
akarta ezt az állapotot és nem segítette elő kialakulását" - mondta még Genf előtt Mihail 
Gorbacsov és arról beszélt, hogy ideje felszabadítani a szovjet-amerikai együttműködés- 
ben rejlő lehetőségeket. 

A csúcstalálkozó jó alapot teremtett a kétoldalú kapcsolatok fejlesztéséhez. Nagy 
jelentőségű, hogy mindkét félben megvan a készség a politikai párbeszéd intézményessé 
tételére. Mindenekelőtt a Genfben elhatározott két újabb csúcsszintű megbeszélésről van 
szó, Mihail Gorbacsov Washingtonba és Ronald Reagan Moszkvába tervezett látogatá- 
sáról. Fontos megállapodás az is, hogy a külügyminiszterek és más magas rangú politiku- 
sok ezentúl rendszeresen találkoznak. Mindezek az eszmecserék módot nyújtanak majd 

arra is, hogy a genfi elvekből mindennapos gyakorlat, a kölcsönös érdekekből konkrét 
haszon váljék. 

A kereskedelem szintje jelenleg egyáltalán nem felel meg a két gazdasági nagyhatalom 
lehetőségeinek. Az árucsere értéke 1984-ben meghaladta ugyan a hárommilliárd dollárt, 
és egy év alatt több mint egymilliárddal nőtt, de ezzel együtt sem érte el a hetvenes évek 
csúcsait. Az Egyesült Allamok valaha a Szovjetunió második legnagyobb tőkés kereske- 
delmi partnere volt, mára a fejlett kapitalista országok között majdhogynem az utolsó 
helyre szorult. A kétoldalú forgalom szerkezete nagyon is egyoldalú: a teljes árucserének 
csak az egytizede jut az Egyesült Államokba, mert a szovjet exportot óriási vámok 
drágítjaák. Az amerikai szállítások messze legnagyobb tétele a takarmánygabona, a fejlett 
technológia eladását Washington nem engedi. Annak ellenére, hogy a Szovjetunió az 
amerikai cégeknek ugyanolyan feltételeket nyújt saját piacán, mint a többi nyugati 
ország vállalatainak, a szovjet szállítókat az amerikai piacon súlyos és hátrányos megkü- 
lönböztetés sújtja. 

Továbbra is érvényben van az a módosított amerikai törvény, amely a két ország 
normális kereskedelmi kapcsolatait a szovjet kivándorlási politikától teszi függővé. Sok 
nehézséget okoztak a különböző embargók, a politika diktálta gazdasági megszorítások. 
Pedig a Szovjetunió ebben az eladósodott világban még nyugati szemmel is jó vevőnek 
számit, a legpontosabban fizető vásárlók közé tartozik. A becslések szerint az amerikai 
cégek több milliárdot veszítettek a szovjetellenes kereskedelmi intézkedéseken. Az Egye- 
sült Allamok kereskedelmi minisztériuma úgy számol, hogy további hárommilliárd 
dollár értékű kivitel százezres nagyságrendben teremtene munkahelyet Amerikában. Egy 
megkülönböztetés nélküli szovjet-amerikai kereskedelemben ez az összeg messze nem 
tartozna a lehetetlenségek birodalmába. 

A jó kereskedelmi kapcsolat persze ugyanúgy érdeke a Szovjetuniónak is. Az együtt- 
működés csak a kölcsönös előnyökre építhető. A Szovjetunió kész megrendeléseket adni 
az amerikai üzleti köröknek, hogy azok vegyenek részt a nagyszabású beruházásokban. 
A szovjet gazdaság megújításának tervei nagy lehetőségeket kínálnak a kereskedelem 
bővítésére. A szovjet főtitkár Genfben azt is kiemelte, hogy a gazdasági kapcsolatokban 
kialakuló egymásrautaltság hatással van a politikai kérdések megoldására is. A közös 
nyilatkozat a kereskedelmi és gazdasági kapcsolatok fejlesztését is előirányozza. 

Genfben megállapodás született a két ország közötti tudományos, oktatási és kulturá- 
lis kapcsolatok bővítéséről. Megvan a remény arra, hogy ezáltal a Szovjetunió és az 
Egyesült Allamok visszatér a korábban már jól bevált és működő együttműködés hagyo- 
mányaihoz, a mindkét fél számára jelentős haszonnal járó egykori gyakorlathoz. 
A Szovjetunió - ha elvben képes is a tudományos-műszaki , önellátásra" — nem híve az 
izolációnak, a befelé fordulásnak. A szovjet-amerikai tudományos együttműködés törté- 
netéből elegendő csak a közös Szojuz-Apollo űrrepülésre gondolni, vagy azoknak az 
alapkutatási témáknak a tucatjaira, amelyek megoldásához mindkét nemzet tudósai 
hozzájárultak. 

Ha konkrét tervek nem is, utalások vannak a világűrkutatás újabb közös feladataira, 
szó lehet esetleg egy közös Mars-repülésről is. A zárónyilatkozat külön is felhívja a 
figyelmet a termonukleáris fúzió békés célú kutatására, amely a Nap (és a hidrogénbom- 
ba) energiaforrását , megszelidítve", gyakorlatilag megoldhatná a világ jelenlegi és jöven- 
dő energiaproblémáit. . 

Előrelépés a kétoldalú kapcsolatok fejlődésében az is, hogy a két ország Kijevben és 
New Yorkban konzulátust nyit, hogy felújítják a közvetlen légijáratokat. 

A fegyverkorlátozás és a bilaterális kapcsolatok kérdésein kívül szó volt még Genfben 
a regionális konfiiktusokról és a különböző humanitárius problémákról. A dolgok 
természeténél fogva ezek a témák kapták a legkevesebb nyilvánosságot. A világ válság- 
pontjainak megitélésében nagyon távol állnak a vélemények. Afganisztán, a Közel-Kelet, 
K özép-Amerika vagy Afrika déli részének helyzetét, a konfliktusok kiváltó okait és a 

lehetséges megoldásokat a Szovjetunió és az Egyesült Államok igen különbözően ítélik 
meg. Ennek ellenére ezen a területen is van mód a párbeszédre. Mihail Gorbacsov 
sajtóértekezletén kijelentette: , A Szovjetuniónak és az Egyesült Államoknak, a két 
legerősebb hatalomnak megvannak a globális érdeket, szövetségesei és baratai, külpoliti- 
kai prioritásai. A szovjet vezetés szerint azonban ez nem lehet konfrontáció eredete, 
inkább annak a különleges felelősségnek a forrása, amelyet a Szovjetuniónak és az 
Egyesült Államoknak, a két ország vezetőinek kell vállalniok a világ sorsáért. Nekünk 
ez a véleményünk. Természetesen vitázhatunk a dolgok állásáról, a világ egyik vagy 
másik térségében kialakult helyzetről. Ertékeléseink eltérőek, gyakran ellentétesek lesz- 
nek, különösen akkor, ha egyes eseményekről, az egyes konfliktusok okairól van szó. 
Elvben nem ellenezzük ennek vagy annak a regionális problémának a megvitatását, ha 
a vita a közös erővel megvalósítható rendezés útjainak felkutatását szolgálja. Ezt megbe- 
széltük az elnökkel, megegyeztünk abban, hogy folytatjuk közös erőfeszítéseinket." 


Genf, a , kandalló melletti" csúcstalálkozó, régóta várt párbeszédet indított el. A fagy 
hosszú évei után feltűnően megváltozott a tárgyalások hangneme. Gorbacsov és Reagan 
nem szép szavakat mondott egymásnak, kemény vita folyt, de már nyoma sem volt 
annak a stílusnak, amely például a helsinki záródokumentum aláírásának 10. évforduló- 
ján elmondott amerikai , vádbeszédeket" jellemezte. Reagan elnök is elállt attól, hogy 
- mint egy Genfet megelőző interjújában fogalmazott - a szovjet föutkárnak , az idősebb 
jogán atyai tanácsokat" adjon. A párbeszéd tartalmas és lényegi volt, a nézeteltérések 
kilejtése nem változott propagandaháborúvá. , Rögtön az elején leszögeztük: nem fo- 
gunk közhelyeket mondani egymásnak. Épp elég hangzott el belőlük a találkozó előtt, 
a készülődés időszakában" — mondta Gorbacsov. Ennek 15 tudható be, hogy a csúcson 
sikerült mindenekelőtt az érdekekre összpontosítani, azokra a tényleges mozgatóerőkre, 
amelyek valódi elemzése nélkül a jövőben sem lehet előrelépni. A főtitkár Palmerstont, 
az egykori nagy angol politikust idézte, aki szerint Angliának nincsenek örök barátai 
vagy örök ellenségei, csak örök érdekei vannak. A világ országainak ilyen , örök érdeke" 
a fennmaradás, a nukleáris háború veszélyének elhárítása. 

E cél elérését tartotta a legfontosabbnak a Varsói Szerződés tagállamai vezetőinek 
szófiai tanácskozása is, amikor kidolgozta azt a közös álláspontot, amelyet Mihail 
Gorbacsov Genfben képviselt. E cél megvalósítását szorgalmazta Genf után a prágai 
találkozó is, amelyen a tagállamok vezetői egyöntetűen helyeselték és támogatták a 
szovjet tárgyalási pozíciót. 

A csúcstalálkozó eredményeit Magyarországon is nagy megelégedéssel fogadta a 
közvélemény, felismerve, hogy azok alapvető érdekeinket szolgálják, és a kelet-nyugati 
kapcsolatok javulásáért dolgozó magyar politika számára is új lehetőségeket teremtettek. 

A csúcstalálkozó csodát, alapvető áttörést nem hozott, nem is hozhatott. A legfonto- 
sabb, hogy megtörtént az első lépés azon a hosszú úton, amely a béke és a biztonság 
megszilárdulása, a javuló szovjet-amerikai kapcsolatok felé vezet. 

1961-ben Bécsben John Kennedy azzal búcsúzott Nyikita Hruscsovtól, hogy , hideg 
telünk lesz". A genfi csúcs után nem alaptalan remény, hogy a fagy enyhülni fog. Új 
szakasz kezdődött, amelynek folytatásától sokat vár a világ. 

Az 1920. évi magyar békeszerződés 


A békeszerződés előtörténete 


A trianoni békeszerződés feltételei már az első világháború derekán kialakultak, aláírása 
is csak egy jó másfél esztendeje fennálló helyzetet szentesített. 

Az antanthatalmak, hogy növeljék katonai esélyeiket a központi hatalmakkal szem- 
ben, 1915-1916-ban különböző szerződésekkel és igéretekkel a maguk oldalára állították 
Olaszországot, Szerbiát, Romániát; amikor pedig elismerték a londoni csehszlovák 
emigráns kormányt, egyben elismerték területi igényeit is , történelmi határaikon belül". 
Egyéb területek mellett a majdani csehszlovák államnak ígérték Eszak-Magyarórszágot 
(Felvidék, Szlovákia), Romániának Erdélyt, valamint a Tiszántúlnak a Debrecen—Sze- 
ged vonalig terjedő részét, a létrehozandó délszláv államnak Horvátországot, a bara- 
nyai-bajai háromszöget, Bácskát. A katonai szempontok elsőrendű voltát s egy átgon- 
dolt koncepció hiányát jól mutatja, hogy a Bánátot 1915-ben Szerbiának, 1916-ban pedig 
Romániának is odaítélték. Az antant 1918-ban rögzített és egyeztetett hadicéljai között 
szerepelt az önálló csehszlovák állam megteremtése, Lengyelország egységének és függet- 
lenségének visszaállítása. Ezek feltétele szintén a monarchia és a történeti Magyarország 
szétdarabolása volt. 

A párizsi békekonferencia Magyarországot illetően már nem egyes területek hovatar- 
tozásáról, hanem a határok pontos megvonásáról és a békeszerződés egyéb kérdéseiről 
döntött. Mindezek ellenére -— számos ok miatt — heves viták kísérték a tárgyalásokat. 
A bukaresti szerződés aláírását követően, 1916-ban a francia és az orosz diplomácia 
megállapodott abban, hogy Romániának tett ígéreteiket csak olyan mértékben teljesítik, 
amilyenben azt majd a körülmények szükségessé teszik. Az Egyesült Államok, mely csak 
1917-ben csatlakozott az antantszövetséghez, nem írta alá a titkos szerződéseket, s így 
azok formailag nem kötötték. Az 1917-es októberi szocialista forradalom győzelmét 
követően Szovjet-Oroszország kivált az antantszövetségből. Annak többi tagja magáévá 
tette azt a francia gondolatot, hogy egyfelől Németország, másfelől a bolsevik forrada- 
lom elszigetelésére önálló polgári államok gyűrűjét kell létrehozni, a megvalósítás mi- 
kéntjét tekintve mégsem voltak egységesek. 

E hatalmi és katonai érdekekből fogant elhatározások külső tényezőkként támogatták 
és bátorították az Osztrák-Magyar Monarchia külörtböző népeinek, a történeti Magyar- 
ország nemzetiségeinek belső s mind öntudatosabb törekvését az elszakadásra, az önálló 
államiság megteremtésére, illetve az anyanemzetekhez való csatlakozásra. Egy, a mély- 
ben munkáló öntörvényű folyamat gyorsult fel annak a krízisnek a során, amely a 
háború következtében robbanásig fokozta a dualista rendszerben már megoldhatatlan 
társadalmi és nemzeti ellentéteket, s amelyek rendezését az antant katonai győzelme 
elősegítette. 

Európa új rendjét, a meghirdetett elvek ellenére, négy hatalom: az Egyesült Államok, 
Anglia, Francia- és Olaszország politikusai, katonai vezetői alakították ki. Az eltérő 
érdekek egyeztetése eredményeként Kelet-Közép-Európa ügyeiben a franciáké lett a 
döntő szó, mint akiket a legközvetlenebbül érintett a német birodalom s egykori szövetsé- 
geseinek jövőbeni ereje. A francia politika pedig minden kendőzés nélkül revansra és 
közép-európai vezetőszerepre törekedett. Az Egyesült Államokat Európához, Kelet- 
Közép-Európához nem fűzték érdekek, s így bizonyos kívülállással ítélte meg az itteni 
konfliktusokat. Anglia elsősorban arra vigyázott, hogy a német vetélytárs helyét a 
franciák se foglalják el, megmaradjon a kontinensen a számára kívánatos erőegyensúly. 
Olaszország, gyengébb pozícióban, mint társai, szerette volna kiterjeszteni befolyását, s 
igy konfliktusba került Franciaországgal, az adriai térségben az új délszláv állammal, 
amelyet szívesen gyengített volna a magyarokkal összefogva. Mégis, elsősorban az 
angolszász s főleg amerikai szakértők igyekeztek mérsékelni a francia törekvéseket, ami 
azt a látszatot keltette, s nemcsak Budapesten, mintha valamely sajátos rokonszenv fűzné 
öket Magyarországhoz. 

Mindez magyarázza, hogy azt a fegyverszüneti szerződést, amelyet a közös hadsereg 
vezérkara 1918. november 3-án írt alá az olasz fronton, s amely a demarkációs vonalat 
a történeti Magyarország határaival azonosan rögzítette, sem a nagyhatalmak, sem kis 
szövetségeseik nem tekintették véglegesnek. Németország még hadban állt, a francia 
vezetésű Balkán Hadsereg erőteljesen nyomult előre, parancsnoka pedig nem ismerte el 
a fegyverszünet érvényét a maga frontszakaszára. 1918. november 13-án tehát katonai 
konvencióval egészítette ki azt, amelynek aláírása elől Károlyi Mihály kormánya nem 
térhetett ki. A demarkációs vonal délen immár az országhatárokon belül haladt, északon 
azonban változatlan maradt. 

A katonai konvenció körül napjainkig meg-megújul a vita. Az események tanúsága 
szerint azonban nem az számított, hogy a fegyverszünet miként állapítja meg a demarká- 
ciós vonalat. A cseh hadsereg már november 8-án átlépte a határt és így a demarkációs 
vonalat, a román hadsereg is előrenyomult Erdélyben, s a szerb-horvát-szlovén állam 
csapatai sem tisztelték a Dráva vonalát. A francia politikai és katonai vezetők — a háború 
alatti szerződések szellemében - újabb és újabb felhatalmazást adtak a megszálláshoz, 
a fegyverszüneti szerződést, a katonai konvenciót egyszerűen felrúgták. 1919 januárjá- 
ban a szomszédos országok hadseregei többé-kevésbé a majdani magyar államhatárok 
vonalán álltak, s kormányaik már ekkor megkezdték e területek integrálását. 

Az a körülmény. hogy Magyarországon az összeomlást követő politikai átalakulás 
nem állt meg a demokratikus polgári rendszer megteremtésénél, mint az Csehszlovákiá- 
ban vagy Ausztriában történt, hanem proletárdiktatúra jött létre, területi döntéseiben 
nem befolyásolta a békekonferenciát, márcsak azért sem, mivel a nagyhatalmak eleve 
számoltak a Tanácsköztársaság elleni intervenció sikerével. Pedig a szomszédos országok 
kormányai a bolsevizmus elleni harc ürügyén szerettek volna további területeket hatal- 
muk alá vonni. A nagyhatalmak azzal politizáltak a Tanácsköztársaság ellen, hogy az 
elkészült békeszerződés aláírását nem tőle kérték, mert az a Forradalmi Kormányzóta- 
nács elismerését jelentette volna. Céljuk, amit 1919 augusztusára elértek, a proletárdikta- 
túra megbuktatása volt. A magyar békeszerződést csak akkor írhatták alá, amikor már 
az antant által elismert ellenforradalmi rendszer volt hatalmon. 


A békeszerződés és következményei 


A magyar békeszerződés része volt a versailles-i békerendszernek, amely a Duna-meden- 
cében kialakította a napjainkban is fennálló államkereteket. Az 1920. június 4-én Ver- 
sailles-ban, a Trianon-palotában aláírt békeszerződés 14 részből állt, cikkelyei az állam- 

határoktól a hadseregen át a jóvátételi kötelezettségig sokoldalúan szabályozták az 
ország belső életét és nemzetközi szereplését. 

Területi döntései, amelyek a közvéleményt leginkább foglalkoztatták, jól ismertek: a 
történeti Magyarország elvesztette területének 70, lakosságának 60 százalékát. Nemcsak 
a nemzetiségek váltak ki a magyar államból, hanem több mint hárommillió magyar 
anyanyelvű lakos is, akik közül jó másfél millió az új államhatárok mentén összefüggő, 
zárt etnikumú tömbben élt. A Wilson amerikai elnök által hirdetett önrendelkezési, 
népszavazási elv ellenére ez a népesség nem szólhatott bele hovatartozásának eldöntésé- 
be. 

A nagyhatalmak a wilsoni politika szellemében tudatában voltak annak, hogy a 
Duna-medencében és másutt sokmilliós tömegek kerültek kisebbségi helyzetbe. Ezért 
iktattak a békeszerződésekbe olyan paragrafusokat, amelyek a nemzeti kisebbségek 
emberi és állampolgári jogait, az uralkodó nemzettel való egyenjogúságát hirdették meg. 
Az érintett kormányok már 1919 nyarán hevesen tiltakoztak, arra hivatkozva, hogy e 
paragrafusok sértik szuverenitásukat, s beleavatkoznak belügyeikbe. A helyzet kényszere 
folytán aláírták ugyan az úgynevezett kisebbségi szerződést, de azt kezdettől súlyosan 
megsértették. A békekonferencia feloszlása után azonban ezzel már nem törődtek a 
nagyhatalmak. 

Az egykori monarchia romjain létrejött államokat előszeretettel nevezték nemzetinek. 
E jelző valójában s leginkább Ausztriát és Magyarországot illette meg. 1920-ban Ma- 
gyarország lakosságának 89,5 százaléka magyar volt, a nemzetiségek legerősebb, bár 
szintén apadó csoportja a német maradt (6.9 százalék). Ez azt is jelentette, hogy a 
társadalom megszabadult attól a hatalmas belső feszítő erőtől, amelyet a nemzetiségek 
jelenléte és törekvéseik 1918 előtt képviseltek. Ennek kedvező voltát csak a rendszer 
baloldali ellenzéke ismerte fel, illetve igyekezett érvül használni a kormányzat liberalizá- 
lásáért küzdve. Amikor 1921 áprilisában a főváros közgyűlésén egy liberális városatya 
ebben a szellemben szólalt fel, a , keresztény-nemzeti" irányzat képviselői csaknem 
megverték, szavait nemzetietlennek bélyegezték, s a Himnusz éneklésével tiltakoztak. 

Az Osztrák-Magyar Monarchia szétesésével Európa és a Duna-medence erőviszonyai 
teljesen átalakultak. Az egykori birodalom helyét elfoglalt önálló kis államok létkereteit 
a nagyhatalmak szabták meg, helyzetüket a nemzetközi erőviszonyok alakulása később 
is döntően befolyásolta; gazdaságaikban meghatározó szerepet kaptak a külkapcsolatok, 
a világgazdaság mozgása. Ausztria és Magyarország számára a területcsökkenés és az 
anyanemzetet ért veszteség okozott súlyos problémát, a többieknek viszont az eltérő 
gazdasági fejlettségű területek, a különböző anyanyelvű, vallású, kultúrájú, történeti 
múltú népek állami egységének megteremtése jelentett sokirányú nehézséget. 

Magyarország visszanyerte állami önállóságát, s a forradalmak leverése következtében 
a Horthy-rendszer feladata lett, hogy kiépítse az önálló magyar nemzetgazdaságot, 
megteremtse az önálló magyar jegybankot és fizetőeszközt, létrehozza az önálló magyar 
hadsereget és külképviseleti szerveket, azaz a dualista rendszer egykori közös ügyei 
helyére nemzeti intézményeket állítson. 

A rendszer általános érdekeit szolgáló gazdaságpolitika mellett a területváltozás kö- 
vetkezményei mint objektív tényezők eleve meghatározták a nemzetgazdaság lehetősége- 
it. Az ipartelepeknek ugyan csaknem a fele megmaradt, viszont az ország elvesztette 
természeti kincseinek, nyersanyagforrásainak túlnyomóan nagy részét (az egykori vas- 
érctermelés 89 százalékát, az erdők 84 százalékát). Iparszerkezete azáltal is torzabbá vált, 
hogy a megmaradt könnyűipari üzemek, főleg a textiliparban, a belső piac ellátására 
egyáltalán nem voltak elégségesek, viszont például malomipari kapacitásának még a felét 
sem tudta kielégiteni az új határokon belül termelhető gabonamennyiség. 

A magyar gazdaság legfontosabb új jellemzője a külkereskedelmi kényszer lett, ami 
egyfelől nyersanyag- és iparcikk-behozatalban, másfelől a mezőgazdasági termékek 
kivitelének igényében állandósult. Ez a külpiac most már a világgazdaságot, az abba való 

beilleszkedést jelentette, s egyben azt is, hogy változásaira a magyar nemzetgazdaság 
sérülékenyen reagált. Az 1920-as évek elején a gazdaságpolitikát a Duna-medencében 15 
a nacionalizmus, az autarkiás elzárkózás. a saját ipart védő vámrendszerek kiépitése 
jellemezte. Ez is közrejátszott abban, hogy mig például Csehszlovákia a szükseges 
lisztmennyiség felét, Ausztria a búzaszükségletének harmadát az Egyesült Államokból 
szerezte be, Magyarország gépeket stb. Angliából, Franciaországból vásárolt. 

A gazdasági szempontok és érdekek a Horthy-rendszer külpolitikájának formálásában 
nagy súllyal estek latba már az 1927-ben megkötött magyar-olasz barátsági szerződés 
esetében 15. Még inkább azt követően, hogy Közép-Európa legfejlettebb ipari állama, 
Németország gazdaságilag talpra állt, és a magyar mezőgazdasági termékek legjelentő- 
sebb vásárlójává vált. 

A területváltozások kihatottak a társadalom szerkezetére is, amely ezek következtében 
modernizálódott, a lakosság foglalkozási összetétele kedvezőbbé vált. Csökkent a mező- 
gazdaságból és nőtt az iparból, forgalomból élők aránya; az egykori ipari népességnek 
több mint a fele az új államhatárok között maradt. Hirtelen felduzzadt az állami és 
közszolgálatban álló tisztviselők s az értelmiségiek száma annak következtében, hogy 
csaknem kétharmaduk a trianoni területen élt. Az elcsatolt területekről 1918 őszetől 
különböző okokból több mint 300 000 tisztviselő, tanító stb. menekült családostól az 
anyaországba. A kényszerű nyugdíjazások -— egyéb tényezőkkel együtt — drasztikusan 
lerontották e rétegek életkörülményeit. Mindennek következtében a középrétegek, a 
keresztény középosztály súlya és aránya megnőtt, ezzel együtt annak a politikának a 
bázisa is, amely egyfelől a területi revizióban, másfelől a középrétegek zsidó tagjainak 
intézményes félreállításában jelölte meg a kiutat saját s az egész társadalom minden 
bajából. 

A magyar társadalom alapvető megosztottságát az új államkeretek nem érintették, az 
ellenforradalmi rendszer pedig éppen konzerválni igyekezett. 

A Horthy-rendszer felettébb ellentmondásos helyzetbe került Trianont illetően. A bé- 
keszerződés aláírása alapvető feltétele volt nemzetközi E SMETLELESENÉK belső konszoli- 
teljesen és feltétel nélkül kellett elismernie. amit — más-más okok miatt - sem a polgári 
demokratikus rendszer, sem a Tanácsköztársaság nem tett meg. Egyúttal a Horthy-rend- 
szer volt az, amely totálisan elutasította Trianont, s egész politikáját a teljes területi 
revízió elérése, a Szent István-i birodalom, a magyar szupremácia visszaállítása határozta 
meg akkor is, amikor ennek kormányzati szinten nem adhatott kifejezést. 

A párizsi békekonferencia idején, 1919. március 25-én L/oyd George angol miniszterel- 
nők bizalmas memorandumot juttatott el Wilson amerikai elnöknek, Clemenceau francia 
és Orlando olasz miniszterelnöknek. Ebben azt az aggodalmát fejtette ki, hogy a túlságo- 
san mohó francia politika ésszerűtlenül sok nemzeti sérelmet okoz, s így eleve megteremti 
egy revízióra törekvő jövőbeni szövetség feltételeit. Lloyd George úgy gondolta, egy ilyen 
szóvetség Németország, Magyarország, Bulgária és Törökország részvételével jöhet létre. 
Es csak kisebb részletekben tévedett. 

Magyarország külpolitikájának alakulását az ellenforradalmi rendszer jellegén túl egy 
Sor olyan kise FSZRÁCÉENÉ s amely a békekonferencia időszakával, THanonaai füg- 


...]., 


gyarország viszonyát az HATÁS hógy az angol politika a kritikus Ce áátt ai a 
magyar kormányzat segítségére sietett. Hogy miért, azt a polgári radikális Vámbéry 
Rusztem világította meg: Magyarország mintegy , flottabázis" volt a francia befolyás 
alatt álló Duna-medence , tengerében". Mire a Horthy-rendszer kezdeményezően léphe- 
tett fel a külpolitikában, már kialakult a francia védnökség alá került kisantantszövetség. 
Magyarország és szomszédai viszonyát kezdettől a revízió és a status guo fenntartásának 
kibékíthetetlen ellentéte uralta. A magyar külpolitika legfőbb célja és feladata a területi 

revízió elérése volt. Ezért , természetes" szövetségeseit előbb Mussolini Olaszországában 
(és részben Ausztriában), végül pedig Németországban találta meg. Ez vezetett el, 
szükségszerűen, a szovjetellenes háborúban való részvételhez s annak minden tragikus 
és nemzetpusztító következményéhez. 


Trianon: a hivatalos ideológia és a társadalom 


Trianon következtében addig szilárd fogalmakat is újra kellett értelmezni. 1918-ig a 
magyarság hazafogalma a történeti Magyarországgal volt azonos, és ez élt a két háború 
közötti társadalom legnagyobb részének tudatában is. Raadásul 1918-ig a magyarok 
számára a haza és a szülöföld is egyet jelentett. Ennek az azonosságnak 1918 után többé 
nem volt feltétlen érvénye. Az anyaországban maradt magyarság számára ez kisebb 
konfliktust okozott, mint amit az elcsatolt területeken élő magyaroknak az új helyzetbe 
való beilleszkedése, az új haza elfogadása. Hogy ennek feloldása mikor, s hogyan történt 
meg. az nagymértékben függött az egyes országok általános viszonyaitól, toleranciájától. 

Ekkor, 1918 után kellett megismerkednie a magyarságnak a magyar nemzeti kisebbség 
fogalmával és problémáival. További, nem kevesbé súlyos kérdésként merült fel az, hogy 
ki tartozik immár a magyar nemzethez. Ha a dualista korszak fél évszázada alatt voltak 
is viták ezzel kapcsolatban, azok természete gyökeresen különbözött az 1918 utáni 
polémiáktól, hiszen 1918-ig a magyarság egyetlen állam keretében élt. Magyarországon 
és a szomszédos országokban egyaránt baloldali értelmiségi körökből indultak ki azok 
a törekvések, amelyek a realitásokhoz igazodva nem állami egységben, hanem a nyelv- 
ben, a kultúrában, a közös történeti múltban keresték azokat a kapcsokat, amelyek a 
különböző államokban élő magyarságot összetartják. Mig a magyar kormányzat a 
kisebbségi magyarokkal az érintett országok belső ellenzékének erősítése szándékával 
törődött, a baloldali értelmiség felismerte, hogy a nemzeti kisebbségek, s így a tömegük- 
nél fogva is jelentős magyarok, hidként köthetik össze a Duna-medence különböző 
országait. A fentiekre s a hasonló további kérdésekre a hivatalos ideológia nem adott 
feleletet, hiszen az akkori helyzet tagadására épült. 

A hatalomba 1919 augusztusában azok a régi uralkodó osztályok kerültek vissza, 
amelyeknek elsőrendű szerepük volt a dualista rendszer összeomlásában, amelyeknek 
tekintélyét romba döntötték a forradalmak. Hatalmuk visszaszerzése és fenntartása 
érdekében nem térhettek ki bizonyos engedmények elől (a középrétegek szélsőjobboldali 
csoportjának befogadása a hatalmi szövetségbe, a munkásmozgalom szociáldemokrata 
szárnya, valamint a polgári ellenzék parlamenti szereplésének biztosítása stb.). Azt a 
felelősséget azonban, amelyet a történelem maga rótt ki rájuk, minden eszközzel elhárita- 
ni igyekeztek. 

Az ellenforradalmi korszak rendszerbe nem foglalt hivatalos ideológiája, kultúrpoliti- 
kája, valamint propagandája alátámasztotta azt a törekvést, hogy a területi revíziót 
illetően egységes, az egész társadalmat átfogó felfogás alakuljon ki, hogy az 1918 előtti 
uralkodó osztályok politikájának felelőssége másokat terheljen, s hogy mindazokat a 
nehézségeket, ellentmondásokat, amelyeknek jelentős része magából a rendszerből kö- 
vetkezett, egyedül és kizárólagosan Trianonnal magyarázzák. Az objektív és szubjektív 
tényezők bonyolult szövedékét használták fel arra, hogy a rendszer létét és politikáját 
igazolják. 

Közismert, s így részletesebb kifejtést sem kiván, hogy ez az ideológia és propaganda 
három tételen nyugodott: a nacionalizmuson, a forradalomellenességen és az antiszemi- 
tizmuson, illetve azok sajátos összekapcsoltságán. Az összeomlásért és Trianonért a 
forradalmakat tették felelőssé, s ezzel együtt nemcsak a munkásmozgalmat és a polgári 
demokratikus szervezeteket ítélték el, de nemzetietlennek bélyegezték az általuk képviselt 
ideológiákat is. Így nem csupán a kommunista, marxista felfogást támadták és tiltották, 

de a polgári liberalizmust és demokráciát is a vádlottak padjára ültették. Károlyit, Jászit 
és követőiket a polgári társadalom árulóinak tekintették, az internacionalista munkás- 
osztállyal szemben a parasztság nemzeti és nemzetfenntartó voltát hangsúlyozták, mi- 
közben a gyakorlati kormánypolitika a több milliós paraszti társadalom felemelkedését 
lehetetlenné tette. Gondolatmenetükben a zsidóság, mely korábban a , magyarságtól 
idegen" kapitalizmus, a , mobil tőke" megtestesítője volt, 1918 után a forradalmak, a 
kommunizmus harcosává is előlépett. 

Hogyan érvényesítették e tételeket, hogyan állították ezeket a hatalmi elit, a rendszer 
szolgálatába, mégpedig széles tömegekre érvényesülő hatással? Rendkívül ügyesen éltek 
az érzelmi, pszichológiai tényezőkkel, a tömeglélektani eszközökkel. A magyar nemzeti 
lobogót 1920 júniusától mindenütt s mindig csak félárbocig húzták fel, ezzel is emlékez- 
tetve a nemzeti tragédiára; minden városban, magára valamit adó községben felállították 
az első világháborúban elesettek emlékművét, a templomokban, intézményekben emlék- 
táblát helyeztek el: a szeretteiket elvesztett családok így nemzeti együttérzést s elégtételt 
kaptak, az , ősi magyar katonai erények", a hősiesség kultusza pedig elfedte a háború- 
vesztés és a háború imperialista jellegének tényét. A rendszer képes volt olyan hatásos 
és Írappáns jelszavak megfogalmazására (például , Csonka Magyarország nem ország — 
egész Magyarország mennyország"), amelyek mögöttes tartalmát szinte minden tényle- 
ges társadalmi, gazdasági problémára vonatkoztatni lehetett. 

1918 előtt soha nem irányult olyan erős figyelem a közoktatásra, az értelmiségi elit 
képzésére, mint az ellenforradalmi rendszer idején. A felnövekvő új nemzedékek és 
egyidejűleg családjaik befolyásolásának is legszélesebb és a kormányzat feltétlen irányí- 
tása alatt álló eszköze volt az iskola. A Bethlen István miniszterelnök és kultuszminiszte- 
re, Klebelsberg Kunó által kidolgozott és később is képviselt elv a magyarság kultúrfölé- 
nyének bizonyításáról és biztosításáról nacionalista, revíziós törekvéseket szolgált. De 
a Bethlen-kormány az elemi népiskolai hálózat fejlesztésére az állami költségvetésből 
többet költött, mint a magyar kormányok 1868 és 1918 között összesen; a harmincas 
évekre megkétszereződött az érettségizettek száma. j 

A különböző iskolatípusok történelemkönyvei jól alkalmazkodtak a tanulók életkori 
sajátosságaihoz. Noha a különböző kezelésben (állami, községi, egyházi) levő iskolák 
nem egységes, nem azonos tankönyvet használtak, mondanivalójuk szervesen épült 
egymásra az érzelmi ráhatástól az értelemre ható érvelésig. A történelem- és a földrajz- 
órákon a történeti Magyarországot tanították, a tanítás megkezdésekor és befejeztével 
a tanulók elimádkozták Papp-Váry Elemérné versét: 


, Hiszek egy Istenben, 

Hiszek egy hazában, 

Hiszek egy isteni örök igazságban, z 
Hiszek Magyarország feltámadásában. Amen." 


Mi minden kapcsolódott annak a tudatához, aki elemi vagy középiskolai végzettséget 
szerzett? Erős nemzeti öntudat és büszkeség, mely az ezeréves magyar államiság létéből 
s abból táplálkozott, hogy a nemzet azt a példátlan csapást is túlélte, amit Trianon 
okozott. A nemzettel, mely tatár, török és más veszedelem ellen küzdve védte a Nyuga- 
tot, a nagyhatalmak igazságtalanul bántak, a nemzetiségek pedig hálátlanul elfordultak 
tőle; ellenséges világ vette körül. Az összeomlásért a nagyhatalmi politika és az 1918-as 
forradalom felelős elsősorban, nem a Horthy-rendszer; Trianon tette szegénnyé az 
országot (az új határok tényleges és vélt gazdasági következményei mindig nagy nyoma- 
tékkal szerepeltek), ebből fakad a különböző társadalmi osztályok, rétegek gondja. 
A fiatal, állást kereső munkás vagy értelmiségi, aki az 1920-as évek végén képtelen volt 
önálló egzisztenciát teremteni magának, miért kételkedett volna az iskolában tanultak 


észtakálov A tananyag végső kicsengése az volt, hogy Trianon hosszabb távon tarthatat- 
an. 

Az iskolai oktatas a mintát is megadta az ebben a helyzetben követendő helyes 
magatartáshoz, olyan állampolgári erények kifejlesztésére és erősítésére helyezve a hang- 
súlyt, amelyek minden társadalomban kívánatosak és függetlenek a politikai rendszertől: 
szorgalom, becsületes munka, , tisztességes közszellem" megteremtése, a szellemi élet 
színvonalának emelése stb. 

Ezeket az állampolgári erényeket erősítette a vallásos hit. Az egyház különlegesen nagy 
és a legszélesebb körökre kiterjedő befolyása, valamint álláspontja szinte áttétel nélkül 
kapcsolódott a napi aktuális politikai célokhoz, a hivatalos ideológiához. A római 
katolikus egyház szentje, István, az államalapító, minden felekezet számára azt a magyar 
birodalmat idézte, amelyet Trianon tört szét, s amelynek visszaállítása minden jó magyar 
és jó keresztény legfőbb törekvése kellett legyen. 

A Horthy-rendszer minden eszközzel és minden formában azt hangsúlyozta, hogy ,.a 
történeti jog" az ezeréves magyar államiság , jogalapján" törekszik a magyar szupremá- 
cia visszaállítására, Trianon revíziójára. Ez volt az, ami az iskolai oktatás révén és más 
csatornákon a lakosság legnagyobb részéhez eljutott, és eleve a legszélesebb körre 
terjedt ki. 

,A revíziós propaganda - írta Jászi Oszkár 1929-ben - ma alapjában véve egy reakciós 
mozgalom. Egy morfiuminjekció, mellyel a magyar népet el akarják kábítani, hogy ne 
vegye észre igazi sebeit." E megállapítás igazságát aligha lehet vitatni. Semmiféle propa- 
ganda nem érhet és igy a Horthy-rendszeré sem érhetett volna el azonban hatást, ha nem 
támaszkodhatott volna bizonyos tényekre, ha a társadalomban nem lett volna bizonyos 
készség annak befogadására. A magyar társadalom abban a sokkos állapotban élt, 
amelyet az 1918-1919 fordulóján végbement események, a történeti Magyarország szét- 
darabolása váltott ki. Nem tudta, s nem is akarta elfogadni annak jogosságát, hogy több 
millió magyar szakadt ki az anyanemzetből. A békeszerződésre jogosan hivatkozva 
tiltakozott az ellen, hogy a kisebbségi sorba került magyarokat a szomszédos országok- 
ban az élet minden területén diszkriminációs intézkedésekkel sújtották. A Horthy-rend- 
szernek nem volt szüksége arra, hogy propagandájával valamiféle erőszakot tegyen a 
társadalom tudatán. 

M: több, nem a Horthy-rendszer propagandája, ideológiája volt az, amely elsőként 
fogalmazta meg a Trianon elleni tiltakozást. Ne feledjük. hogy ami ma történeti ténnyé 
szublimálódott iskolai tananyag vagy tudományos elemzés tárgya, az 1918 öszétől 
egyénileg, családilag átélt valóság volt, amelyre a társadalom elsősorban érzelmileg 
reagált. A társadalom széles rétegeiben szükségszerűen a forradalmak időszakában, 
vagyis akkor fogalmazódott meg a tiltakozás, amikor ténylegesen végbement a történeti 
Magyarország széttörése. Az integritás elvét a polgári demokratikus rendszer nem adta 
fel, a magyar közvélemény azt nem is tudta volna elfogadni, hiszen még addig sem volt 
képes elmenni, ameddig Jászi Oszkár elment, kidolgozva a Duna-medence olyan polgári 
demokratikus átalakítását, amelyben Magyarországgal egyenrangú félként vett volna 
részt a szövetség cseh, morva, horvát stb. tagja. miközben Magyarország megőrizte 
volna területi integritását. A , Nem, nem, soha!" jelszó 1918 őszén született meg, akkor 
alakult a Magyarország Területi Épségét Védő Liga is Lóczy Lajos egyetemi tanár 
elnökletével. S nem szélsőséges nacionalisták hozták létre, JUSZEN tagjai között ott voltak 

A ramdésköztatsasá B létrejötte a magyar csadalor egésze előtt úgy volt értelmezhe- 
tő, mint a nemzet szembeszállása a győztesek újabb, a Vix-jegyzékben megfogalmazott 
követelésével, s ez nem zárta ki, hogy egyúttal osztályalapon is azonosuljanak a proletár- 
diktatúrával. A Tanácsköztársaság a maga hivatását a szocialista forradalom továbbter- 
jesztésében látta, s a közelinek hitt világforradalom lenini koncepciója alapján lemondott 
a területi integritásról, hiszen a különböző proletárdiktatúrák szövetsége elsöpri majd 
a nemzeti konfliktusokat csakúgy, mint a győztesek diktátumát. A Tanácsköztársaság 
vezetői Lenin megállapítását követve olyan élesen és keményen ítélték el az imperialista 

nagyhatalmak és kis szövetségeseik , éhes és falánk" terjeszkedési politikáját, mint egyet- 
len polgári politikus sem. A Vörös Hadsereg forradalmi önvédelmi harcát széles tömegek 
egyszerűen úgy értelmezték, mint az egykori magyar területek visszaszerzéséért folytatott 
küzdelmet. A trianoni ország gazdasági életképtelenségének gondolatát is a Forradalmi 
Kormányzótanács fogalmazta meg pregnánsan a békekonferencia 1919. június 13-i 
jegyzékére adott válaszában: , Ezen határokon belül normális gazdasági életet teremteni, 
termelni egyáltalán lehetetlen, mintahogy (sic!) lehetetlen a világgazdazdaság mai állapo-. 
ta, a nemzetközi forgalom mai állapota mellett ezen határok közé foglalt lakosság puszta 
fizikai létének biztosítása is."" ! 5 j 

Akkor az egész társadalom elképzelhetetlennek tartotta a gazdasági talpraállást és 
fennmaradást egy trianoni keretek közé fogott országban. Az egész élet nívóját olyan 
mélyre leszorítottnak és a forradalmak leverése után olyan kilátástalannak ítélte, hogy 
a korszak emigrációs hulláma nemcsak a politikailag kompromittáltakat, a veszélyben 
lévőket ragadta külföldre, hanem azokat a fiatal értelmiségieket és szakmunkásokat is, 
akik sem egzisztenciájukat, sem szellemi kibontakozásukat nem látták biztosítva az új 
és ellenforradalmi vezetés alatt álló országban. 

A társadalom tudatában eleve összekapcsolódott a két forradalom és a történeti 
Magyarország szétszakítása, hiszen azok időben valóban egybeestek. E tény éppúgy 
elősegítette az ellenforradalmi rendszer nacionalista, revíziós propagandájának haté- 
konyságát, mint az, hogy a történelmi fejlődés körülményei folytán a demokratikus 
polgári mozgalmakban, a munkásmozgalomban, egyidejűleg pedig a magyar kapitaliz- 
mus felvirágoztatásában a népességen belüli arányukat messze meghaladóan vettek részt 
zsidók, asszimilációjukat, a magyar társadalomba való beilleszkedésüket keresve. 

A társadalom , Trianon-képlete" alapjaiban már az ellenforradalmi rendszer hatalom- 
ra kerülése előtt kialakult, a hivatalos propaganda és az oktatás ezt használta fel és 
formálta a rendszer céljainak megfelelően. A békeszerződés elfogadhatatlanságának 
gondolatát azonban más tényezők is táplálták. Míg a dualizmus idején a magyar nemzeti 
állam eszméje, a történeti Magyarország megbonthatatlanságának elve volt a feltétele 
a politikai pártok parlamenti szereplésének, addig az ellenforradalom viszonyai között 
má. Egyetlen olyan legális párt sem működött a két háború között, ide értve a baloldali 
ellenzéket is, melynek programjából ez hiányzott volna. Az SZDP, valamint a liberális 
polgári pártok azon az állásponton voltak, hogy fenntartások nélkül nem lehet elfogadni 
az új államhatárokat, hiszen azok nyilvánvaló hatalmi érdekek szülötteként, egyoldalú 
diktátumként jöttek létre; az államhatárok olyan területeken sem estek egybe az etnikai 
határokkal, amelyeken az megvalósítható lett volna; nem alkalmazták az önrendelkezés 
polgári demokratikus elvét sem. 

A legális baloldali ellenzék azonban nem teljes revíziót, nem a történeti Magyarország 
visszaállítását követelte. Csupán etnikailag indokolt területi korrekciókat látott szüksé- 
gesnek, mégpedig olyan feltételek mellett, hogy az ország belső viszonyait előbb demok- 
ratizálják, a határmódosítást pedig azok a nagyhatalmak hajtják végre, amelyek a 
tnanoni békeszerződés feltételeit diktálták. ,,... nem törekszünk egyébre - írta a Száza- 
dunk 1928-ban -, mint az ország etnográfiai kikerekítésére és a külföldi magyar kisebbsé- 
gek hathatós védelmére... Revíziós törekvéseink nem támaszthatók alá ellenforradalmi 
legendákkal." Az illegalitásba kényszerített kommunista párt Leninnek az első világhá- 
borúra, a párizsi békekonferenciára és a versailles-i békerendszerre vonatkozó, a fiatal 
nemzetközi kommunista mozgalomban egyetemesen elfogadott megállapításait követte, 
s így a kommunisták is elutasították Trianont mint imperialista, rabló békét. 

A társadalmat tehát a legkülönbözőbb irányzatokból, irányból is csak olyan hatás 


iség magyar munkásmozgalom történetének válogatott dokumentumai. 6/B kötet. Kossuth Könyvkiadó, 
.. 246. old. 

érte, amely Trianon elítélésén és igazságtalan voltán alapult. A hivatalos propaganda és 
a baloldali ellenzék felfogása között mégis szakadék tátongott. A baloldali ellenzék 
ugyanis a revíziót soha nem tekintette az ország s a társadalom bajait mindenben 
magyarázó és orvosló csodaszernek. Egyik érve a rendszer elleni harcában éppen az volt, 
hogy annak jobboldalisága, konzervativizmusa akadálya a békés revíziónak, illetve, 
hogy kapitalista viszonyok között végső megoldást nem 15 lehet találni. A kommunista 
mozgalom az egész térség szocialista átalakulásától várta a nemzeti ellentétek, a határvi- 
ták megoldását, felszámolását. 

A nemzeti problémát illetően a baloldal. a Horthy-rendszer egész időszakában olyan 
konfiiktushelyzetben volt, amelyből nem nyilt kivezető útja, ha elveit, eszméit úgy akarta 
megőrizni, hogy ne váljék közömbössé a nemzeti probléma iránt, de ne 15 tegyen enged- 
ményeket a nacionalizmusnak, a sovinizmusnak. Nézeteinek hatékonyságát korlátozta, 
hogy a hivatalos propaganda a történeti múlt , bizonyosságára" építette a maga koncep- 
cióját, amikor a Szent István-i birodalom visszaállításáról beszélt; a baloldal viszont csak 
egy vonzó. de a távoli jövő messzeségébe vesző képet tudott kinálni. Az a program, amely 
egyfelől elismerte a revízió indokoltságát, söt jogosságát, másfelől viszont elvetett min- 
den erőszakos megoldást, amely eredendően is csak korlátozott revíziót kívánt, s azt is 
a demokratikus átalakulásnak alárendelten, nem számíthatott olyan széles és mély 
hatásra, mint amilyen a kormányzaté vagy azoké a szintén ellenzéki pártoké volt, 
amelyek teljes reviziót kivántak (Független Kisgazdapárt), vagy a német szövetséget 
propagálták és agresszív akciókat sürgettek (nyilasok). 

Annál kevésbé, mert az 1938-tól bekövetkezett események igazolni látszottak a Hor- 
thy-rendszer revíziós politikáját, a német szövetséget. A müncheni egyezmény ugyanis, 
amely Ausztria német bekebelezése után Csehszlovakiát dobta oda Hitlernek, azt jelen- 
tette, hogy Anglia, Franciaország és Olaszország, az egykori antant három nagyhatalma, 
felrúgta a maga építette békerendszert. Münchent követően az első, majd 1940-ben a 
második bécsi döntéssel Magyarország Csehszlovákiától és Romániától kapott vissza 
területeket. A területgyarapodás a német szövetség oltalmában és diplomáciai döntéssel 
következett be. 

A kormányzat maximálisan és eredménnyel aknázta ki a revíziós sikerben rejlő propa- 
gandisztikus lehetőségeket, a Rákóczi hamvait őrző Kassa , kincses Kolozsvár" s más 
városok és területek , visszatértét" ünnepelve. Ráadásul az 1938-as esztendő, az első bécsi 
döntés éve, Szent István emlékének szentelt év volt, s ezért a római katolikus világ soron 
levő eucharisztikus kongresszusát Budapesten tartotta. Pompás és látványos ünnepségek 
sorozata fokozta széles tömegek egyébként is eufórikus hangulatát, népszerűsítette 
Horthyt s a rendszer politikáját. 

A magyar társadalom legnagyobb része úgy fogadta a bécsi döntéseket, mint egy 
korábbi nyilvánvalóan hibás lépés jogos korrekcióját. A nemzeti lelkesedés és a naciona- 
lista érzelmek hulláma oly magasra csapott, mint a korszakban soha. A körülmények 
folytán e hullám nemcsak a rendszer feltétlen hiveit, a szélsőségesen nacionalistákat, a 
németbarátokat, nyilasokat borította el, hanem azokat az ellenzékieket is érintette, 
akiknek Trianonnal, a revizióval kapcsolatos felfogása lényegbevágóan különbözött a 
hivatalostól. Ennek következtében az SZDP-ben, a liberális polgári pártokban is hangot 
kaptak nacionalista nézetek, amelyeket azonban hamarosan sikerült visszaszorítani. 
Előretörésükben nemcsak a -— mondhatni - közhangulati nyomás játszott szerepet. 

Nem kisebb befolyása volt ama tapasztalatuknak, hogy a demokratikus követeléseket 
előtérbe állító, Trianon problémáját pedig ezeknek alárendelő programjuk a nemzeti 
sérelmektől uralt társadalmi közegben egyre inkább elszigetelődött. De ily módon jutott 
kifejezésre a baloldal csalódása a nyugat-európai nagyhatalmakban, a kisantantszövet- 
ség legdémokratikusabb államában, Csehszlovakiaban Csalódása azért, mert a Horthy- 
rendszer liberalizálásáért, illetve demokratizálásáért folytatott csaknem két évtizedes 
küzdelméhez semmiféle érdemi támogatást nem kapott tölük. 

Mindezek ellenére ez az ellenzék volt az, amely kezdettől óva intett a Hitlerrel való 
szövetségtől, a német és magyar revízió öszekapcsolásától, elsőként figyelmeztette a 
társadalmat, hogy végzetesen nagy árat kell majd fizetnie a területgyarapodásért. Hiszen 
már 1938-ban életbe léptették az első faji törvényt, amelyet továbbiak követtek; különle- 
ges jogokat adtak a német kisebbségnek, a nácik pedig lehetőséget kaptak a közöttük 
való szervezkedésre; az időnkénti és átmeneti korlátozások ellenére szabadabbá tették 
a nyilaspártok tevékenységét. A magyar kormány igénye további erdélyi területekre, a 
román kormány törekvése a megmaradtak megtartására, az elcsatoltak visszaszerzésére 
olyan eszközt adott Hitler kezébe, amellyel e két kormányt sikerrel állította a német 
birodalom szolgálatába. 

A területszerzés, a megszerzett területek megtartása meghatározta a magyar uralkodó 
rétegek politikáját akkor is, amikor 1941-ben részt vettek Jugoszlávia lerohanásában, 
majd Hitler oldalán hadba léptek a Szovjetunió ellen. De akkor is, amikor átlátva a nácik 
elkerülhetetlen vereségét, kísérletet tettek a háborúból való kilépésre, a szövetségesek 
oldalára való átállásra. A szövetséges hatalmak azonban már a háború első felében 
kinyilvánították, hogy vissza kívánják állítani Csehszlovákia és Jugoszlávia szuverenitá- 
sát, a kiugrási kísérlet kudarca pedig kizárta bármiféle magyar igény előterjesztését 
Erdélyt illetően is. Az 1945-ös magyar fegyverszüneti szerződés, mint része a második 
világháború lezárásának és a fasizmus felszámolásának, az 1937-es határokat állította 
vissza. 


0 


A Horthy-korszak negyedszázada alatt a békeszerződés és annak revíziója a kormánypo- 
litikát meghatározó, de a különböző politikai irányzatokat, szellemi áramlatokat is 
erősen befolyásoló tényező volt. A hivatalos propaganda mégsem tudott homogén 
társadalmi felfogást kialakítani ezzel kapcsolatban. A munkásság, az értelmiség, a városi 
kispolgári rétegek körében a baloldali ellenzék szemlélete is hatott. A hazai baloldal 
rendkívül hátrányos helyzete s az a tény, hogy a szomszédos országokban is csupán egy 
szerény ellenzéki kisebbség hirdetett hasonló nézeteket, erősen korlátozta a mindenféle 
harcias nacionalizmusokkal szembeszállók befolyását. 

A korszakon túlmutató következménye volt annak, hogy elmaradt egy olyan történel- 
mi látásmód kialakulása és kialakítása, amely Trianonban nemcsak a győztesek diktátu- 
mát és a nemzeti sérelmeket látja, hanem azt is, hogy létrejöttéhez egy objektív történelmi 
folyamat, az egykori monarchia különböző, kisebb-nagyobb mértékben elnyomott népe- 
inek nemzette valása jogos, önálló államiságának mindenképpen utat törő folyamata IS 
hozzájárult. Annak fel- és elismerése, hogy nemcsak a magyarságnak, hanem minden 
más nemzetnek joga van önálló állami életre. A kormányzat érdekeivel ellentétben állt 
egy olyan felfogás kialakítása, amely elfogadja a realitásokat, levonja következményeit 
és a kis nemzet státusához igazodik, megkísérli szuverén módon átformálni a maga 
történeti képét. Ezt azonban nemcsak a Horthy-rendszer politikája, propagandája, a 
baloldal korlátozott lehetőségei akadályozták, hanem a békeszerződés számos döntésé- 
nek igazságtalan volta és az is, hogy a szomszédos országok kormányai ugyancsak 
nacionalista politikát folytattak. 

A Trianonnal összefüggő széles körű problematika azt a tanulságot kínálja a Duna- 
medence kormányai és népei számára, hogy nacionalista alapon a nemzeti ellentéteket 
sem lehet felszámolni, ellenkezőleg: inkább csak elmélyíteni lehet. Olyan politikai rend- 
szerre van szükség, amely az emberi és állampolgári jogok demokratikus kiterjesztésén 


alapul, és magában foglalja a különböző nemzeti kisebbségeket mint etnikai csoportokat 
megillető jogokat is. 


L. Nagy Zsuzsa 

Az egyesült államokbeli 
neokonzervativizmus természetrajzához 


A politikai konzervativizmus erősödésének jelei már az 1980. évi elnöki hatalomvál- 
tást megelőzően is jelentkeztek az amerikai közvéleményben. A gazdaságelméletben a 
. monetarista ellenforradalom" és a kínálati gazdaságtan már a hetvenes évek közepétől 
jelentősen átformálta a szakmai és a politikusi közvéleményt, s a , reaganomics" fő 
elméleti tételeinek (például az adócsökkentések hatásától várt beruházásélénkítésnek) 
gyakorlati alkalmazásával már Carter is próbálkozott elnöksége utolsó éveiben. ! A jóléti 
állam alacsony hatékonyságú, , pazarló" működésével szembeni elégedetlenséget már 
korábban is tükrözték az egyes államokban zajló kisebb-nagyobb adóellenes mozgal- 
mak, s véleményváltozásra utaltak az 1978-as törvényhozási választások is. A republiká- 
nusok ekkor ugyanis jelentős számú mandátumot hódítottak el a demokratáktól, a 
szövetségi és az állami képviseletek szintjén egyaránt. A vietnami háborút követően nőtt 
azoknak a száma is, akik az Egyesült Államok offenzív nemzetközi szerepvállalását s 
ennek eszközeként a katonai erő jelentős növelését kívánták. De ugyanezt a fordulatot 
jelzi például egy 1978. évi közvélemény-kutatási adat is, miszerint az amerikaiak 84 
százaléka üdvözölné, ha nagyobb hangsúlyt kapnának a vallásos értékek.? 

John Kenneth Galbraith szerint e véleményváltozások mögött a hetvenes évek neo- 
konzervatív támadása áll, mely nemcsak az Egyesült Államokban, de több nyugat-euró- 
pai országban is megmutatkozott. Az új eszmeáramlat mindenekelőtt a második világhá- 
ború után kialakult viszonylag széles körű társadalmi konszenzus ellen irányult. Ez a 
korábbi konszenzus arra a felismerésre épült, hogy a gazdaságban nem nélkülözhető az 
állam makroökonómiai irányítói szerepe, s hogy a magángazdaság működési elégtelensé- 
gei miatt jóléti, szociális célú és egyéb közszolgáltatásokra is szükség van; mindez 
azonban nem érinti a tőkés társadalom gazdasági és politikai alapjait: , A gazdaság 
keynesi értelmezésű makroökonómiai irányítása, a konszenzus első alappillére, erősen 
konzervatív szándékú volt. A kapitalizmusnak csak a legönrombolóbb vonását igyeke- 
tett korrigálni, azt, amelyet Marx döntő tényezőnek tekintett: hajlamát a visszatérő és 
egyre súlyosabb válságra vagy depresszióra. Erintetlenül hagyta a piac szerepének, a 
jeknkori jövedelemelosztásnak és a tulajdonjognak a kérdéseit. Sok konzervatív azon- 
ban, kiváltképp az Egyesült Államokban, már régtől fogva egyenlőségi jelet tett a keynesi 
közgazdaságtan és a felforgató tevékenység közé."? 


. ) A neokonzervatív gazdaságelmélet néhány gyakorlati tapasztalatáról. Lásd: Forgács Imre: Gazdaságelméleti 
valtás - gyakorlati dilemmákkal. (Viták a , reaganomics" körül.) Közgazdasági Szemle. 1985. 5.szám. 
2 E. C. Ladd, S. M. Lipset: Public Opinion and Public Policy. In: The United States in the 1980/s Ed. P. 
Duignan, A. Rabushka. Hoover Institution, 1980. 
3]. K. Galbraith: A konzervatív támadás. Világosság, 1981., 10. szám, 652. old. 

A keynesi gazuuságtan eredeti intenciói tehát még a rendszer — akárcsak mérsékelt - 
átalakítására sem irányultak. Mégis egy új korszak kezdetét jelezték azáltal. hogy a 
liberalizmus és a konzervativizmus közötti különbségeket az Egyesült Államokban ma 
is általában a roosevelti New Deal-típusú reformokhoz való viszonyon mérik. E reformok 
— bár soha nem alkottak összefüggő rendszert -— olyan kormányzati célok támogatását 
jelentették, mint például a progresszív adórendszer; a szövetségi költségvetésből fedezett 
úgynevezett transzferkiadások viszonylag magas szintje; az alacsony jövedelmű, hátrá- 
nyos helyzetű rétegek szociális támogatása; az üzleti élet szabályozása stb. A politikai 
minősítésekben ennek alapján ma általában a liberális piacgazdaság hívei kapják a 
konzervatív jelzőt, s az állami beavatkozás támogatóit nevezik liberálisoknak. Az elneve- 
zés körül azonban némi bizonytalanságot okoz az a tény, hogy a neokonzervativizmus 
számos képviselője is viiberálisnak " (sőt , Az igazi" Hberális értékek védelmezőjének) 
ideológiatörténet fő vonalát jelentő gazdasági liberializmus tradicióiban gyökereznek, 
röviden utalnunk kell az eszmetörténeti előzményekre. 


A történeti gyökerek 


A gazdasági liberializmus amerikai változata az alkotmányos rendszer gyakorlati kiépü- 
lése körüli vitákban formálódott. A politikai gondolkodók számára ekkor merült fel 
először az a kérdés, hogy vajon a gazdasági, vagyoni különbségek veszélyeztetik-e a 
politikai jogegyenlőséget, melyet az , alapítók" a demokratikus köztársaság nélkülözhe- 
tetlen előfeltételének tartottak.! A viták során végül is a többségivé vált agrárius demok- 
rata republikanizmus szerint a demokratikus kormányzást leginkább az a szabadság és 
függetlenség biztosíthatja, amely az egyéni földtulajdon zavartalanságán nyugszik. Mi- 
után a megművelésre alkalmas olcsó földek kínálata a 19. század fordulóján gyakorlatilag 
korlátlan volt, úgy tünt, a kormánybeavatkozások legfontosabb indoka, de egyúttal 
határa is az, hogy minden polgára számára egyenlő lehetőséget kell biztosítani a földtulaj- 
don megszerzéséhez. Másként fogalmazva: a gazdasági liberializmus első képviselői 
szerint a demokratikus kormánynak azért nem feladata a vagyoni viszonyok tudatos 
szabályozása, mert a politikai jogegyenlőség a tulajdonszerzési esélyegyenlőség sajátos és 
elkerülhetetlen melléktermékeként úgyis létrejön. 

Ezen az ideológiai bázison alakult ki végül is a 19. század első évtizedeiben a civil 
társadalom és a politikai állam elválásának sajátos amerikai változata, mely egészen 
napjainkig is igyekszik határozottan elkülöníteni a köz(public) úgyszólván minden szfé- 
ráját a magántevékenységíprivate) megnyilvánulásaitól. Az agrártársadalom alapmo- 
delljéből kiindulva a citoyeneket (azaz a szabad farmerek közösségét) egyesítő állam - 
a korai liberálisok szerint — szükségképpen demokratikus, azáltal, hogy biztosította 
számukra a földtulajdon megszerzését. A gazdaság egésze viszont szigorúan a magán- 
szféra világa, ahol az egyének tulajdonjogát semmi sem korlátozhatja, s a gazdasági 
szervezetek működéséből tagadhatatlanul adódó szabadságkorlátozást csak az teszi 
elfogadhatóvá, hogy a munkavállaló szabadon dönthet arról, vállalja-e az adott gazdasá- 
gi tevékenységet. 

A korai liberalizmus gazdaság- és politrikafelfogásából válik érthetővé az amerikai 
társadalom talán legfontosabb alapértékének tekintett individualizmus eredete 15. A far- 
mergazdálkodás nehéz természeti adottságai miatt igen korán elismert társadalmi érték- 
ké vált a kemény munka, az egyéni kockázatvállalás, a hatékonyságkeresés, ami nélkül 


4 Lásd Richard Hofstadter: The Idea of a Party System (The Rise of Legitimate Oppesition im the U. S. 
1780 -1840.) University of California Press Berkeley and Los Angeles. California 1969. R. A. Dahl: Dilemmas of 
Pluralist Democracy (Autonomy vs. Control) New Haven and London Yale University Press 1982. 

kezdetben valóban nem volt lehetséges a gazdasági siker. A magángazdálkodó egyéni 
erőfeszítéseinek egyben jól megfelelt a Locke-i eszmekör individualista szabadságeszmé- 
nye, mely mindig is ellenpontját jelentette a szabályozási törekvéseknek, melyek - 
úgymond - mindig a gazdasági eredményt (s nem az esélyeket) akarják egyenlően eloszta- 
n. Az amerikai tradiciókban mélyen gyökerező szabályozásellenesség a farmertársada- 
loimnak azt a meggyőződését fejezte ki, hogy a sikeres gazdasági tevékenység mindig 
önmagát , az újraelosztás ezzel szemben mindig a gazdasági kudarcot jutalmazza. Továb- 
ba: ha mindenki számára egyaránt biztosított a földszerzés jogi lehetősége, akkor is csak 
azok válnak ténylegesen földtulajdonossá, akik valóban vállalják a föld megszerzésének 
és negművelésének nehézségeit, a küzdelmet valamilyen okból feladók pedig természetes 
módon szorulnak ki a gazdasági tevékenységből, azaz a farmergazdaságok száma az 
igazságos piaci szelekciótól függ. Másként fogalmazva: a piaci verseny mindig igazságos, 
miután mindig teljesítményhez kötódik. 

Igen fontos - de e tanulmány tematikus kereteit meghaladó - vizsgálat tárgya lehetne 
az a kérdés, hogy mi okozza a neves amerikai történész, Hofstadter által , agrármítosz- 
nak" nevezett ideológiai jelenség csaknem változatlan továbbélését az amerikai liberális, 
s újabban neokonzervatív eszmetörténetben, amikor a gazdasági és társadalmi fejlődés 
messze maga mögött hagyta a keletkezéskori állapotokat. Ismert például, hogy a mező- 
gazdaság, százalékos arányát tekintve, ma már jelentéktelen ágazata a gazdaságnak, sőt 
az itt foglalkoztatottak már a múlt század végén 15 csak a dolgozók kisebbségét alkották. 
Köztudott, bár az állami beavatkozás neokonzervatív kritikája által sikeresen , elhomá- 
lyosított" tény az is, hogy a piaccal szemben mindmáig a legnagyobb kihívást éppen a 
tőke koncentrációja, s az azt reprezentáló modern konszern jelenti, mely nemcsak árait 
állapítja meg szinte önkényesen, de ma már a fogyasztói kereslet megteremtésére is képes 
a vásárlók ízlésének befolyásolása, a modern tömegtermelés standardizáltsága és más 
tényezők következtében. 

Mint ahogy Galbraith a már idézett tanulmányában is utal rá, a klasszikus gazdaság- 
tan szabadversenyre alapozó piacfelfogása csak úgy egyeztethető össze a modern gazda- 
ság realitásaival, ha azt bizonygatjuk, hogy a nemzetközi konszernek változatlanul a piac 
atomizáltságát tükrözik, csak kissé felnagyított változatban. Szükségképpen valami 
bűzlik — írja Galbraith -, , ha a konszernek szóvivői (vagy szolgálatkész közgazdász 
professzorok) kénytelenek azzal érvelni, hogy az Exxon és a barátságos újságárus a 
szomszédból egyazon gazdasági intézmény, mindegyik tevékenységét ugyanazok az 
elkerülhetetlen versenyerők szabályozzák, mindegyik alá van vetve ugyanazon, személy- 


telenül meghatározott piaci áraknak, s egyiküknek sincsen jelentős politikai szerepe az 
államban." 


A jóléti konszenzus vége 


A jelzett liberális tradíciók továbbéléséhez, söt erősödéséhez a legújabb kori fejlődésben 
- paradox módon - olyan tényezők járultak, mint a New Deal-i politika sikere a 
harmincas évek válságának és társadalmi konfliktusainak kezelésében, valamint a máso- 
dik világháború utáni nagy gazdasági fellendülés, amely — a kisebb recesszióktól eltekint- 
ve - egészen a hetvenes évek elejéig folyamatosnak tűnt. A gazdasági prosperitás zavarta- 
lan évtizedei alatt anyagilag megerősödött az a jelentős számú, stabil középosztály, mely 
- amellett, hogy az amerikai típusú fogyasztói társadalom kulcsrétegévé vált — az , alapér- 
tékek" örökösének és letéteményesének is tekintette magát. A viszonylagos anyagi 
jóléten alapuló közmegegyezés pedig elsősorban a konszenzus- és pluralizmuselméletek 


5]. K. Galbraith: 4 m. 654. old. 

második világháború utáni hegemóniájában fejeződött ki. Ezekben szintén nem nchéz 
felismerni a klasszikus liberális individualizmus értékeinek továbbélését. 

A konszenzuselmélet szerint az amerikai történelem ismert sajátosságai (például a 
feudalizmus hiánya, a mezőgazdaság , amerikai utas" kapitalizációja, a gyenge munkás- 
mozgalom stb.) hatására nem alakult ki az európait értelemben vett osztálystruktúra és 
osztálytudat, pontosabban e tényezők a , középosztályiság" tömeges társadalmi képzetét 
alapozták meg. Mindez azt jelenti, hogy a politikai kontliktusok mindig az , alapértékek- 
ben" való általános egyetértés keretein belül maradnak, s csupán a liberalizmus eltérő 
válfajai közötti különbségeket tükrözik. 

A pluralizmuselméletek?" — mint ismeretes -— a szervezett érdekesoportok interakciójá- 
ban és konfliktusában ragadják meg a politikai folyamatok lényeget. Eszerint a hatalom 
tulzott koncentrációját a viszonylag nagy számban intézményesült autonóm érdekecso- 
portok képesek megakadályozni. Mégpedig azáltal. hogy szabadon versengenek a külön- 
féle társadalmi előnyökért, s éppen e verseny szabadsága biztosíthatja. hogy sem az 
előnyök, sem a hátrányok nem halmozódnak fel túlzottan egy-egy társadalmi csoportnál, 
vagyis létrejöhet egy viszonylagos egyensúlyi állapot a politikai érdekek és értékek 
, piacán". A gondolat - melyben nem nehéz felismerni a klasszikus gazdaságelmélet 
egyensúlyi piacának analógiáját — átivelése az amerikai ideológiatörténeten tulajdonkép- 
pen James Madison elméletével kezdődik, legjelentősebb újrafogalmazója a 20. század 
elején Artur F. Bentley, mig a legújabb kori amerikai politikatudományban ezt a nézetet 
olyan neves teoretikusok képviselik, mint Robert A. Dahl vagy Charles E. Lindblom; igaz, 
utóbbiak több ponton már meghaladták a klasszikus elveket. 

A háború utáni mástél évtized gazdasági fellendülésének zavartalansága azt Is sugallta. 
hogy az ipari fejlődés és a jóléti államnak még a lehető legkevesebbet vállaló amerikai 
változata 15 elegendő ahhoz, hogy az alapvető politikai feszültségek és ptoblémák megol- 
dódjanak. Az intézmények és a liberális idedlok közötti eltérés minimálisnak tűnt, s még 
a nagy bürokratikus szervezetek - beleértve a ,.big business" szervezeteit — 15 a növekedés, 
az egyéni szabadság és az innováció pozitív képzetével társultak. Mindez együttesen 
vezetett el az , ideológia végét" hirdető elméletek (például a posztindusztrialis társa- 
dalomelmélet, a konvergenciaelméleiek különböző válfajai stb.) megjelenéséhez. melyek 
a szélesebb társadalmi alternatívák, politikai célok és ideológiák iránt mutatkozó csökke- 
nő érdeklődést fejezték ki. Jóllehet az ideológia alkonyáról szóló elméletek egyes képvise- 
lőinek, mint például Bell, Lipset, R. Aron és másoknak a nézetei számos eltérő vonást 
is tartalmaztak, abban valamennyien megegyeztek, hogy a radikális társadalmi átalaku- 
lásokat maguk elé tűző politikai elmélet és gyakorlat már nem nyújt perspektívát a 
Nyugat (értsd: fejlett tökésországok) számára. Ezért - vélték - a poliukának a nagy 
társadalmi értékharcok helyett a konszenzusra épülő, pragmatikus, technokrata útkercsé- 
sek iranyaba kell haladnia. 

Az ideológiaellenes ideológiák megjelenéséhez a gazdasági eredetű társadalmi konflik- 
tusok - már idézett -— mérséklődése mellett természetesen olyan nemzetközi tényezők 15 
hozzájárultak, mint a nyugat-európai munkásmozgalmak visszaesése a háborút követő 
fellendülés után, vagy a marxizmus és a szocialista országok gyakorlatának sikeres 
diszkreditálása, mely távolról sem csak a mccarthyzmus éveire volt jellemző." Az általá- 
nos társadalmi elégedettséget tükröző ideológiamentesség tehát a hatvanas évek végéig 
kikezdhetetlennek tűnt, s éppen e konszenzus-image miatt érte sokkhatásszerúen az 
amerikai közvéleményt az a tiltakozáshullám, ami az évtized végén bontakozott ki, s a 
hetvenes évek első felének morális-intellek tuális válsagakoz vezetett." E kritikus másfél 


6 Samuel P. Huntington: American Politics: The Promise of Disharmony. The Belknap Press of Harvard 
University Press, 1981 

7 Lásd. Bayer József, Hardi Péter: Piúráliztjús. Kossuth Könyvkiadó, 1985. 

-8 Lásd Chaim I. Waxman; The Énd ot Ideology Debate. New York, kunk and Wagnalls. 1968. 

9 S. P. Kunungton: 1. m. 

évtized - ami a neokonzervatív fordulat közvetlen eszmetörténeti előzményét jelentette — 
az elnökgyilkossággal, majd a vietnami háború elleni tiltakozó mozgalmakkal kezdő- 
dött. Az amerikai kivételesség érzését széles körben váltotta fel az a morális kritika és 
elégedetlenség. mely a meghirdetett fiberális alapértékek és a társadalmi gyakorlat ellent- 
mondásaira irányult. Elsősorban az értelmiség, ezen belül 1s a fiatalok közül mind többen 
kérdőjelezték meg a konszenzus szilárdnak hitt alapjait, főként az állampolgári jogegyen- 
bséggelés a politikai intézményrendszerrel kapcsolatban. Az intézményi válság közismer- 
ten szélsőséges formákat öltött az egyetemi tiltakozó mozgalmakban, s a vietnami 


a. 


érte el, amikor a rendszer legfontosabb politikai alapintézménye, az elnöki hatalom is 
megrendült. I 

Az ideológiamentes konszenzus valóságos cáfolataként nem csupán az intézményi 
kompetencia mértéke vált kérdésessé, hanem az is felmerült, hogy az intézményi gyakor- 
lat alapjában véve helyes-e, vagy helytelen. A radikális tiltakozó mozgalmak morális 
alapállását — ami mellesleg igen mélyen gyökerezik az amerikai protestantizmusnak 
szemlélje — jól tükrözték a mind több területen jelentkező polgári engedetlenségi mozgal- 
muk (például a kiterjedt városi zavargások, a washingtoni tiltakozó menetek, az egyetem- 
foglalások stb.). 

A társadalmi elégedetlenség - helyenként a legitimációs válság szintjét is elérő — jelei 
megmutatkoztak a szépirodalomban (például Salinger, Updike vagy a dühös fiatalok 
nemzedéke) és a közvélemény-kutatási adatokban egyaránt. Sokatmondó tendencia 
például, hogy amíg 1973 és 1979 között a megkérdezettek 71 százaléka a gazdasági 
kérdéseket tekintette az ország legfontosabb politikai kérdéseinek, addig 1960 és 1970 
között ez az arány csak 11 százalék volt. A hatvanas évek , bizalmi válságában" inkább 
olyan kérdések foglalkoztatták a közvéleményt, mint a feketék, a nők és más , kisebbsé- 
gek" jogai, a külpolitika, a háború, a zavargások és a kormány szándékainak tisztessége; 
ez utobbit a vietnami háborúval kapcsolatban mind többször megkérdőjelezték. !? 

A liberális tradíciókkal szembeni legnagyobb kihívást és riadalmat azonban az újbalos 
radikalizmus és a vele összekapcsolt úgynevezett , új politika" jelentette. Az újbaloldaliság 
Amerikában, amelynek nem voltak az európai értelemben vett baloldali tradíciói, valójá- 
ban annyiban jelentett , újat", amennyiben szakított a harmincas évek szakszervezeti 
mozgalmi hagyományaival. A harmincas évek nagy válsága után jelentkező , baloldali- 
sag ugyanis nem volt több, mint a szakszervezeti jogok elismertetéséért vívott harc, a 
berekért, a munkahelyekért, a társadalombiztosításért folytatott , kollektív alkudozás", 
melyben ha hivatkoztak is a dolgozó osztályokra, fel sem merült az az igény, hogy a 
munkásosztály a rendszer alapjainak támadására szerveződjék. 

Ezt azért fontos külön hangsúlyozni, mert az , újbaloldal" tevékenysége — hasonlóan 
4 reg!" baloldalhoz - szintén nem irányult a sokszor idézett , alapértékek" ellen. 
Ellenkezőleg: az , újbaloldal" jelentkezésében a liberális állam intézményeivel való elége- 
detlenség fogalmazódott meg, mely a hatvanas évektől láthatóan nem volt képes saját 
"ormáinak megfelelően reagálni a halmozódó faji, generációs és külpolitikai feszültségek- 
re. A ültakozó mozgalmakkal szemben gyakran erőszakosan léptek fel, különösen a déli 
illamokban. Az újbalos értékelések szerint e megtorlások is sürgették az intézményi 
telormokat, éppen azért, hogy a liberalizmus beválthassa saját ígéreteit. Sajátos módon 
üonban a baloldali radikalizmus éppen ezzel vált nem kis részben a neokonzervatív 
[amadás közvetlen ideológiai előkészítőjévé. Utóbbiak ugyanis azonos liberális értékeket 
redenek a radikálisokkal szemben, csak éppen úgy érvelnek, hogy az intézményi kritika 


14 Forras. The Gallup Opinion Index 1950-1979. Idézi: S. P. Huntington: i. m. 177. old. 

valójában a , baloldali" liberálisok felforgató tevékenységének kedvez, ezért van szükség 
az , igazi örökség" védelmére. 

Az újbaloldal morális-intellektuális válságtudata tehát főleg abban volt új a korábbi 
időszak politikájához képest, hogy nem pusztán a fennálló intézményi keretek közötti 
anyagi előnyszerzésre törekedett, hanem felszínre hozta a tradicionális liberális értékek 
"válságának problémáját. Az értékválság azonban minden korábbinál nagyobb megosz- 
tottságot idézett elő az alapértékeket támogató széles társadalmi többségben. Az egyik 
válasz, a radikális reagálás, mely a romantikus, helyenként a korai luddizmus ösztönös 
elutasításához hasonló lázadásával a modern ipari kapitalizmus bürokratikus és antihu- 
mánus tendenciái ellen, a , posztmateriális" és , posztburzsoá" utópisztikus értékek 
hangoztatásáig is eljutott, jóllehet fővonala nem kérdőjelezte meg a rendszer alapjait. 
A másik válasz a visszatérés volt az , alapító atyák" idealizált, puritán fundamentalizmu- 
sához, mely a korai gazdasági liberalizmus szabadversenyes változatát kapcsolta össze 
a politikai erkölcsi konzervativizmussal. Ez utóbbi változat tulajdonképpen a hetvenes 
években kibontakozó neokonzervatív ideológia. 

A hatvanas évekkel kezdődő másfél évtized eszmetörténeti szempontból fontosabb 
eseményei ily módon bizonyítják a neokonzervativizmus liberális eredetét, pontosabban 
a liberalizmus és a konzervativizmus sajátos összefonódását egy újfajta politikai válság- 
helyzetben. Az amerikai liberalizmus számára mindig is fontosabbnak tűnt az elhatáro- 
lódás a baloldaltól, mint a konzervativizmustól. Az ideológiai rokonság azonban mégis 
akkor vált igazán érezhetővé, amikor a társadalmi konfliktusok eltűnéséről, a posztin- 
dusztriális társadalom perspektíváiról kialakított optimista konszenzus összeomlott, 
elsősorban annak eltérő megítélése miatt, hogy kik viseljék a hetvenes évek gazdasági 
válságának terheit. A , liberális Amerika" egy jelentéktelen része ugyan megpróbálkozott 
a tradíciónélküli baloldali radikális útkereséssel, a többség azonban — megtalálva igazi 
ellenségét a radikalizmusban - inkább a korai liberalizmus klasszikus örökségéhez fordult 
vissza. i 


A neokonzervatív ideológia néhány alaptétele" 


Amint talán e vázlatos történeti összefoglaló alapján is látható, a neokonzervativizmus 
nem teljesen új jelensége az amerikai eszmetörténetnek. Megjelenése és gyors diadalútja 
mögött az a törekvés állt, hogy - a hetvenes évek gazdasági válságai (mindenekelőtt a 
növekedés lelassulása és az infláció) ellenére — ne kerüljön sor olyan jövedelemátrendező- 
désre, mely kedvezőtlen lenne a tőke szempontjából. Ezt az általános célt szolgálta az 
állami beavatkozásról, a jóléti állam természetéről, a szociálpolitikáról és más , elosztási" 
kérdésekről folyó viták középpontba állítása. Mindez azt a gyakorlati feladatot tűzte az 
, [deológiai háttérapparátus" (kutatóintézetek, alapítványok, politikai tervezőhálózat, 
tömegkommunikáció stb.) elé, hogy szakítson a hagyományos agrárius eredetű konzer- 
vativizmus (mint láttuk tulajdonképpen liberalizmus) nosztalgikus múltba tekintésével. 
A cél egy olyan összefüggő eszmerendszer kidolgozása volt, mely az új helyzetben is 
képes az , alapértékeket" összeegyeztetni a modern korporációk uralta gazdaság és 
társadalom realitásaival. 

A következőkben ezért röviden áttekintjük a hatvanas évek vége, hetvenes évek eleje 
neokonzervatív helyzetértékelésének néhány alaptételét;!? e tételek részben aktiv köve- 
tésre találtak egyes vezető politikai és értelmiségi körökben, részben heves viták kiinduló- 
pontjává váltak. 


e... 


12 Lásd részletesen: Peter Steinfels: The Neoconservatives (The men who are changing American Pobtics) 
Simon and Schuster, New York, 1979. 

e Az Egvesült Államokban és általában a fejlett tőkésországokban hatalmi válság 
papasztalható. A kormányzati intézmények elveszítették legitimációs tartalékaikat; ezzel 
összefüggően csökkent a kormányzó elitekbe vetett bizalom. A társadalmi stabilitás és a 
liberalis civilizáció öröksége ugyancsak veszélybe került. 

A korábbi évtized keltette válsághangulatot a hetvenes évek sokatmondó publikációs 
cime! 15 idézik, mint például a , Bizonytalan Amerika" vagy , Az autoritás alkonya" ( Bell 
és Nisbet munkái). De ugyanez a szellem hatotta át a tekintélyes Trilaterális Bizottság 
számára készült 1975-ös jelentést is a , modern demokráciák kormányozhatatlanságá- 
ról". A jelentés hangvétele és főbb megállapításai összhangban vannak a neokonzervatív 
válságelmélettel; értékelése szerint a hetvenes évek elején nem elsősorban a gazdaság vagy 
a katonapolitika konkrét kérdései, hanem a politikai intézményrendszer működési ta- 
pasztalatai adtak széles körben okot aggodalmakra. 

0 A válság - jellegét tekintve — elsősorban kulturális és értékválság , melynek kialakulá- 
sában igen fontos szerepe volt a hatvanas évek radikális , ellenkultúra-mozgalmainak" . 

A neokonzervatív válság-problematika formailag azonosnak tűnhet a hatvanas évek 
radikális és liberális kritikájával. Mint utaltunk rá, a hatalmi-intézményi és legitimációs 
válság a hatvanas évek radikalizmusának is fontos eleme volt. Utóbbiak azonban a 
válság okait többnyire a tőkés társadalom egyes alapintézményeinek működési elégtelen- 
segében keresték. A neokonzervatív érvek viszont leggyakrabban a vallásosság csökke- 
nését, az egyenlősdit, az erkölcsi szabadosságot, a hedonizmust és hasonlókat jelölték 
meg a válság okaiként, s csaknem valamennyien utaltak arra, hogy e , szélsőséges" 
értékkövetés elterjedésében az ellenkultúráké s a liberális értelmiségieké volt a döntő 
szerep. Fontos megjegyezni, hogy a neokonzervatív bírálatban nem egyszerűen értelmi- 
ségellenességről van szó. Ez valójában ugyan nem lenne meglepő, miután az amerikai 
eszmetörténet ( Burke-tól Chomsky-ig) ilyenfajta nézetekben is bővelkedik. Még a 20. 
század egyik legfelvilágosultabb osztrák-amerikai gondolkodója, Schumpeter is fran- 
kensteini szörnyetegnek titulálta például a modern kapitalizmus teremtette átlagértelmi- 
ségit. Ez az ördögi természet szerinte egyrészt abból adódik, hogy a közvélemény-befo- 
lyásolási eszközök birtoklása, s a laissez-faire liberális szelleme miatt e réteg nem ellenő- 
rizhető; másrészt nem is jutalmazható kellőképpen, miután a felsőfokú képzés széles 
körűvé válása valóságos intellektuális proletariátust hozott létre. A hálátlan szörnyeteg 
- antikapitalista eszméi által sarkallva - képes befolyásolni a munkásmozgalmat, a 
REZBS a hivatali apparátus munkáját, s ezáltal végzetes kihívást intéz a rendszer alapjai 
ellen. 

. A neokonzervatív kritika azonban nem elsősorban a schumpeterihez hasonló apoka- 
liptikus vízió felvállalására törekedett. Inkább azt a gondolatot igyekezett széles körű 
meggyőződéssé tenni, hogy a hatvanas-hetvenes évek értelmiségi elitje a politikai és 
morális tiltakozás foglyává vált; ezért szükséges a régi -— magát diszkreditált — vezető 
értelmiségi rétegeket újakkal felváltani. 

A hetvenes évek közepétől oly intenzívvé váltak a liberális értelmiségiek elleni sajtótá- 
madások, hogy viszonylag könnyű feladat csokorba gyűjteni néhány típusérvet. Ilyen 
például a srátusbizonytalanság magyarázó elve. Brzezinski szerint a politikai radikaliz- 
mus elsősorban azokból az intellektuális körökből származik, melyek misztikus tisztele- 
tet ereznek a sokat bírált hatalom iránt, s melyek számára éppen e hatalomhoz való 
kapcsolódás hiánya okozza a legfőbb problémát. (Talán nem túlzás feltételezni, hogy 
ennek a nem túl hízelgő értelmiségi-képnek a terméke Joseph Heller maró szatírája is, 
mely a politikai befolyásról , ábrándozó" értelmiségi alaptípusát rajzolja meg a Gold a 
mennybe megy című regényében). 
gr KBA gyakori vádpont a tömegtájékoztatás liberálisok általi kisajátítása, akiket 
f iserlok például Moyniban és N. Glazer szerint — inkább vonzanak a szenzációk és a 
MEHHEL Aag mint az unalmas, napi kemény munka a fokozatos társadalmi változá- 
sokért. A neokonzervatív vélemény szerint a radikális értelmiségi az elnyomatás miatti 

állandó panaszáról ts megismerszik, amit föleg koktélpartikon hangoztat, ahol elsősorban 
, divatos" témákról esik szó könnyed stilusban. Az általuk felvetett társadalmi kérdések 
nem többek , leplezett elitizmusnál", , radikális divatoknál", esetleg , szalon-maoizmus- 
nál". A kritika fontos — bár politikailag talán nem mindig meggyőzően szelektálható - 
eleme a hedonista életmód 1s. Peter L. Berger ez utóbbival kapcsolatos lesújtó véleményét 
nemcsak a neokonzervativ Public Interest folyóirat hasábjain, hanem könyv formájában 
is kifejtette: , az értelmiségiek mindig is hajlamosak arra, hogy szabados érzelmi életük- 
nek filozófiai jelentőséget tulajdonítsanak; a szexualitással és a politikával kapcsolatos 
filozófiaszükséglet egyaránt a heves ambiciók és a szerény képességek nem igazán szeren- 
csés találkozására vezethető vissza."!5 

e A kormány egy sajátos , túlterheltség" áldozata. Miután túl sokat vállal, természetes 
módon vall kudarcot számos területen, aláásva ezzel saját tekintélyét is. 

A kormány túlterheltségére vonatkozó neokonzervatív tétel mögött valójában a társa- 
dalmi egyenlőség, a szociálpolitika és a közszolgáltatások általánosabb problémája húzó- 
dik meg. A Public Interest című folyóirattól a Triiaterális Bizottság számára készült 
jelentésig számos publikáció foglalkozott a hetvenes években az amerikai , jóléti állam" 
túlzott törekvéseivel. S. P. Huntington szerint például az évtized közepére egyértelműen 
a jóléti oldalra billent a szövetségi kormánykiadások mérlege, Moynihan szenátor pedig 
úgy nyilatkozott, hogy az Egyesült Allamokban egyenesen egyfajta , egyenlőség-párt", 
áll szemben a , szabadság-párttal", miután a szociális programok , soha nem látott 
mértékben" duzzasztották fel a kormány magánszférába való beavatkozását." A neo- 
konzervativ értékelés szerint a kormánybeavatkozások nemcsak túlzott egalitarianizmu- 
suk miatt károsak, hanem azért 15, mert a beavatkozások hatásfoka rendkívül csekély, 
s a közszolgáltatások gyakran a célul tűzött társadalmi korrekcióval éppenhogy ellenté- 
tes hatást fejtenek ki. N. Glazer szerint például e beavatkozások -— többek között - a 
tradicionális társadalmi kötelékekre is rombolóan hatnak: , Abbéli erőfeszítéseikkel, 
hogy megakadályozzák a tradicionális struktúrák (család, etnikai csoport, vallási és 
szomszédközösségek) gyengülését, a szociálpolitikai szolgáltatások még tovább ösztön- 
zik ezek felbomlását."!5 

Az indokolatlan jóléti tehervállalásról teljes az egyetértés, okairól viszont igen eltérően 
vélekednek egyes neokonzervatív szerzők. Vannak olyan vélemények is, miszerint az 
amerikaiak többsége - különösen a liberálisok — naiv jószívűségben szenved, ami opti- 
mizmussal, bizalommal és csaknem határtalan ambiciókkal párosul. Az érvelés szerint 
ezek a tulajdonságok vezettek el a hatvanas évek túlzott várakozásaihoz, melyek azután 
a johnsoni Great Society-hez hasonló, grandiózus és irreális jóléti programokban fogal- 
mazódtak meg. 

Egy másik álláspont tulajdonképpen eljutott a szociáldarwinizmus nyilt elismeréséig Is, 
amikor a nagyfokú gazdasági-társadalmi egyenlőtlenség létezését úgyszólván a genetika 
törvényszerűségeivel hozta összefüggésbe, s a természetadta egyenlőtlenség elkerülhetet- 
lenségét hangoztatta. E körbe sorolhatók például az úgynevezett uderclass-elméletek. 
melyek szerint Amerika a szociális célú közkiadásai miatt egyre inkább az alacsony 
jövedelmű és státusú lumpenproletariátus foglyává válik. Jóllehet, nem valamennyi 
kisebbségi réteg, alacsony jövedelmű vagy slumlakó sorolódik a szociálisan menthetetlen 
underclassba, mégis az ilyen elemek jelenlétét egyes neokonzervatívok döntő oknak 
tekintik az integrációhiány, a lakásprobléma, az oktatás és a városi közigazgatás egyéb 
nehézségeinek állandósulásában. A felsoroltak között is különösen veszélyesnek tartjak 
a városi szegényrétegeket, akiknek életkörülményei jóléti eszközökkel nem 15 javíthatók. 
E csoport tagjai , mind természetüknél, mind neveltetésüknél fogva, alkatilag és kultura- 


13 Peter L. Berger, Pyramids of Sacrifice Garden City, New York, Doubleday Anchor Book. 1976. 4 5. old. 
14 Coser. Lewis A. - Howe, Irving Ed. The New Conservatives. New York, Ouadrangle 1974. 
15 N. Glazer, The Limits of Social Policy Commentary. 1971. szept. 

lisan oly súlyos mértékben depriváltak és sérültek, hogy jelentős mértékben képezhetet- 
lenné és foglalkoztathatatlanna váltak, s a középosztálybeli viselkedési normák teljes 
mértékben idegenek a számukra".!§ I 

Ha sokak számara talán nem is fogadható el a szociáldarwinista értékrend, a neokon- 
zervativ társadalomtilozófia egyik kétségtelenül legfontosabb eleme a társadalmi egyen- 
lötlenségek védelme. A túlzott egalitarianmizmus elleni érvek mögött felismerhető az 
alapértékeket őrző szándék. Eszerint a túlköltekező szociálpolitika egyrészt az esély- 
egyenlőség biztosítása helyett az eredmény, azaz a javak egyenlő elosztását tűzte ki célul. 
Másrészt az egyenlősítő törekvések nem érik be a rászoruló individuumok támogatásával; 
ehelyett a különböző társadalmi csoportok egyenlősítésére irányulnak. E kritika élességét 
jelzi, hogy még egyes, radikálisnak aligha nevezhető filozófiai munkákat is támadott. 
Ilven volt például Jon Rawlsnak a társadalmi igazságosság elméleti problémáiról irott 
hires könyve. !? 

A neokonzervatív nézetek közül az egalitarianizmus elleni támadás egyike volt azok- 
nak. melyek megjelenésüktől fogva a viták kereszttüzében álltak. A véleményeltérések 
elsősorban a hatvanas évek átfogó kormányprogramjainak (például a War on Poverty, 
a Great Society), valamint az egyes kisebbségi csoportoknak nyújtott szövetségi támoga- 
tások értékelése körül bontakoztak ki. Sokan támadták a neokonzervatív érvek pusztán 
ideológikus jellegét gazdaságstatisztikai adatokra támaszkodva, melyek kimutatták pél- 
daul, hogy az Egyesült Államok jóléti célú kormánykiadásai a legalacsonyabbak a fejlett 
tokés országok között. Nem látszott igazolni a , túlelosztás" miatti aggályokat például 
az a ténv sem. hogy a Great Society-program legfontosabb kormányszervének a fennállá- 
sa 9 éve alatt összesen nem egész 10 milliárd dollár állt rendelkezésére.!? Többek szerint 
a jóléti mitosz kialakulása nem annyira a jövedelemelosztási viszonyok ténvleges módo- 
sulásával függött össze, hanem inkább azzal a felfokozott retorikával, mellyel program- 
Jait meghirdették. (Johnson elnök egyik 1964-es nyilatkozatában kijelentette például, 
hogy az ország a nemzetek fejlödéstörténetének legnagyobb korszaka előtt áll.) 

Masok szerint a kritikának a közszolgáltatások nem mindig hatékony megvalósulásá- 
ra utaló resze kétségtelenül tartalmaz igazságelemeket. Ez azonban nem változtat azon 
a tényen. hogy a jóléti kiadások csökkentése minden körülmények között az ilyen 
természetű Szolgáltatások mennyiségi és minőségi mérséklődésével jár együtt. J. K. 
Galbraith szerint például az általában vett gazdasági hatékonyság és a szociálpolitika 
nepszerű neokonzervatív szembeállítása nem igazán nevezte nevén a dolgokat: , a köz- 
szolgáltatások elleni minden általános támadást annak kell tekintenünk, ami: a szegé- 
nyek életszinvonala elleni támadásnak ".!9 

e Az intézményi válság leküzdése és a hatalom védelme érdekében új rendező elvekre 
van szükség, melvek mérséklik a jóléti szolgáltatásokkal kapcsolatos várakozásokat; ehhez 
a magat lejárató hberális kormányzati elit , új establishment"-tel való felváltására is 
szükseg van. 

A neokonzervatuvizmus Jjóléttállam-ellenessége nem irányul a megelőző, válságmene- 
dzselő állami beavatkozások ellen. Ellenkezőleg: elvben támogatnak minden társadalmi 
feszültséget, destabilizációt csökkentő kormányzati programot, bár a gyakorlati teendők 
körvonalazásában már nagyok a véleménykülönbségek. 

Tóbben gyakorlati mércének tekintik, hogy egy-egy kormányintézkedés milyen mér- 
tekben erősíti az egalitarianizmust, vagy pazarol-e erőforrásokat például az underclass- 
kérdésre, illetve növeli-e a , liberálisok" befolyását. A neokonzervatív vélemény szerint 
a tulzott jöléti gondoskodás redisztribuciós logikáját részben a piac közbeiktatásával 


I6 P Srernfelv a m. 61. old. 

17 John Rawis: A Thcory of Jusbce. Cambr. Mass. Harvard Univ. Press 1971. 

18 Mo Harnington: The Welfare State and Íts Neoconservative Critics In: Coser, Lewis A. Howe Írving: i. m. 
19]. K. Galbraith: z. m. 654. old. 

szervezett szolgáltatások arányának növelésével, részben a szövetségi és állami kormány- 
szervek közötti jobb munkamegosztással kell ellensúlyozni. A szövetségi kormány , túlter- 
heltségének" mérséklésére irányuló recept meglehetősen egyszerű: minden területen csök- 
kenteni kell a közvélemény kormányzattal szembeni várakozásait. Jóllehet általában 
elismerik, hogy a szegénység mérséklésére szükség van, ennek rendező elveként nem 
fogadják el az úgynevezett , új egyenlőséget"; sokkal helyesebbnek vélik, ha a jóléti 
támogatás nem terjed túl a szegényekről való karitativ gondoskodáson: mindezt egyfajta 
noblesse oblige-elv alapján. 

A kormányzati hatalom tekintélyének helyreállításában a neokonzervatív eszmerend- 
szer fontos szerepet szánt az , ellenkultúráért", s ezen keresztül a legitimációs válságért 
felelőssé tett értelmiség elleni harcnak. Taktikai módszerként azt a — hetvenes években 
sikerrel alkalmazott - eljárást ajánlotta, hogy mindenfajta ellenzéki mentalitás a közvéle- 
mény szemében lehetőleg azonosnak tűnjék a zűrzavaros hatvanas években megismert 
szélsőségekkel. Igy például , azonosnak tekintsék a kulturális modernizmust a nihiliz- 
mussal, a radikális intézményi kritikát az antiamerikanizmussal, a szegénységi progra- 
mokat a fosztogatással, a kormánybeavatkozást a totalitarianizmussal, a fegyverkezési 
kiadások birálatát a kommunizmusnak tett engedménnyel, az emancipációs mozgalma- 
kat a család lerombolásával, s a baloldaliságot általában a terrorizmussal".?" 

Eppen ezért a diszkreditálódott régi hatalmi elit helyébe lépő új establishment - 
melyben nagyobb szerepet kell kapniuk az üzleti körök képviselőinek — egyik legfonto- 
sabb feladata az, hogy szakítson az ellenkultúrák által keltett bűnösség-komplexussal és 
szentimentális humanizmussal. A kemény munka becsülete, a fizikai-szellemi kiválóság, 
a fegyelem adhatja az új elitnek azt az önbizalmat, mely megvéd a szociális gondoskodás 
túlzásaival szemben, s képes helyreállítani a kormányzat tekintélyét. 

e 4 bizonytalan nemzetközi helyzet egységes, belpolitikailag stabil társadalmat kíván. 
Ez teszi lehetővé a kommunizmus és a liberális értékeket elutasító harmadik világgal 
szembeni határozott fellépést, ami egyúttal az állampolgári hűség és fegyelem helyreállítá- 
sához is szükséges. 

A konzervativizmusra általában jellemző , természetes" antikommunizmus és a fejlődő 
országokkal szembeni ellenérzés csupán kiegészítője a főleg belgazdasági, kulturális és 
ideológiai értékekre koncentráló neokonzervatív ideológiának. A nemzetközi dimenziók 
azonban nyilvánvalóan nem hanyagolhatók el, már csak az Egyesült Államoknak a 
világgazdaságban és a nemzetközi politikában betöltött nagyhatalmi szerepe miatt sem. 


Az eszmetörténeti háttér és a föbb tételek vázlatos bemutatása alapján ís levonhatónak 
látszik az a következtetés, hogy a neokonzervativizmus mindenképpen , új" jelenség a 
pusztán individualizmusra, agrártus arisztokratizmusra vagy nacionalizmusra támaszko- 
dó hagyományos konzervativizmushoz képest. Azáltal, hogy legjelentősebb képviselői 
között neves társadalomtudósok, elismert publicisták és más elitértelmiségi szakmák 
képviselői is megtalálhatók (például Irving Kristol, Daniel Bell, Norman Podhoretz 
Daniel P. Moynihan, Z. Brzezinski és mások), markánsan különbözik a fundamentalista 
vallasi értékekre épülő konzervatív populizmustól is, melynek gyökerei ugyancsak a 
korai agrártársadalomig vezethetők vissza. 

A jóléti állam természetéről, az állami beavatkozás szükséges mértékéről a neokonzer- 
vatívok által újjáélesztett viták mögött elsősorban azt az átfogó strukturális átrendező- 
dést kell látnunk, mely a gazdasági növekedés tartós lelassulása és a hetvenes évek 
világgazdasági válságának következményeként az amerikai gazdaságban és társadalom- 
ban végbement. E strukturális átrendeződés legfontosabb mozzanatát az ipari szerkezet- 


20 P. Steinfels:; 1. m. 65. old. 

váltás nagymértékű felgyorsulása jelentette, mely egyes területeken (elsősorban a legkor- 
szerúbb technológiát képviselő ágazatokban) látványos eredményekhez, míg másutt 
(például a hagyományos iparágak gyors és szabályozatlan leépülése következtében hal- 
mozódó társadalmi feszültségekben) komoly zavarokhoz vezetett.?! A növekedés lelas- 
sulása és a gazdaság strukturális átrendeződése együttes hatására jelentősen kiéleződtek 
az elosztás körüli feszültségek annak ellenére, hogy a gazdasági egyenlőtlenségek politi- 
kai elégedetlenséget indukáló hatása igen csekély az amerikai tradíciókban. Miután a 
neokonzervatív ideológia elsősorban e feszültségekre reagált, tételei nem értelmezhetők 
és értékelhetők sem az elvont értékfilozófiák, sem az általában vett hatékonysági muta- 
tók alapján. Az új eszmeáramlat megjelenése és hatása ugyanis a társadalmi előnyök és 
hátrányok jelentős újrarendeződésében fejeződött ki, s a gazdaság strukturális átrende- 
zödésének , nyertesei" és , vesztesei" viszonylag jól elkülöníthetők. 

A neokonzervativizmus részleges politikai megvalósulása mögött az Egyesült Álla- 
mokban olyan társadalmi erők álltak, melyek a politikai befolyásolás számos eszközének 
birtokában képesek voltak arra, hogy az átrendeződés terheit más társadalmi rétegekre 


. hárítsák át. Ez mindenekelőtt az üzleti körök megnövekedett politikai szerepvállalásával 


függött össze, ami kimutatható a politikai intézményi struktúrában végbement változá- 
sokban: , Az bizonyos, hogy az újkonzervativizmusra sem a szűklátókörűség, sem a 
hatalomnélküliség nem jellemző. A kormányban, a tudományos körökben, a sajtóban 
- röviden valamennyi modern intézményben, ahonnan a befolyás a leghatékonyabban 
gyakorolható - kiváló pozícióik vannak."?? 

Forgács Imre 


21 A strukturális átrendeződés néhány társadalmi ellentmondásáról lásd Forgács Imre: Az ipari struktúravál- 
tás társadalmi kérdőjelei az Egyesült Államokban. Társadalmi Szemle, 1985., 3. szám. 


22 Joseph Epstein, The New Conservatives: Intellectuals in Retreat In: Coser, Lewis A. - Howe Írving Ed. The 
New Conservatives New York Ouadrangle 1974. 

A gazdaság pártirányítása ma 
Beszélgetés az MSZMP X. kerületi bizottságán 


Napjainkban új módon vetődik fel a politika, a gazdaság és a párt társadalmi vezető szerepének 
összefüggése. Kőbányán, ahol a mozgalmi múlt gazdag hagyománya ma is ösztönző forrása a 
cselekvésnek, az eltelt hónapokban ugyancsak éles megvilágítást kaptak továbbhaladásunk 
kérdései. Éppen a nehezebb gaztlasági helyzettel kapcsolatban vetődtek fel ott is a fejlődésünket 
akadályozó tényezők: a tervező tevékenység gyengeségei, a végrehajtás következetlenségei. 
Folyamatos, nyílt légkörű párbeszéd kezdődött. Az eszmecseréket rendszeresen, számos hivata- 
los és még több kötetlen program keretében tartották meg. 

Egy ilyen alkalommal voltunk vendégei az MSZMP X. kerületi bizottságának, ahol Zarnóczi 
József, a pártbizottság első titkára, Nagyiványi Zoltán, az EGIS Gyógyszergyár pártbizottsá - 
gi titkára és Stiller Mátyás, az Egyesült Villamosgépgyár pártszervezetének alapszervezeti 
titkára fejtette ki álláspontját a párt gazdaságiírányító szerepéről. A beszélgetés anyagát Bene- 
dek István Gábor rendezte sajtó alá. 


ZARNÓCZI JÓZSEF Kőbányán hozzávetőleg százezer ember él. Miután sokan távo- 

labb vállalnak munkát, itt az ipari foglalkoztatottak száma - 
amely évről évre erősen csökken - jelenleg mintegy 78 ezer. Más negyedekből és vidékről 
csaknem 40 ezren járnak ide dolgozni. A kerületi pártbizottság 401 alapszervezetben 15 
ezer párttagot tart nyilván. A mai, nem éppen könnyű időben a köbányai ipar a 
budapesti és az országos átlagot valamelyest meghaladó mértékben fejlődik. S természe- 
tesen mindazokkal, akik ebben közvetlenül érdekeltek, azon vagyunk, hogy ez az ütem 
- még ha az arányok folyamatosan változnak, módosulnak is — lehetőleg ne mérséklőd- 
jék. 

Köbánya mintegy kétszáz termelő vállalata, üzeme, ipari szövetkezete 1985-ben csak- 
nem 60 milliárd forint termelési értéket állít elő, ami a fővárosi termelés 14-15 százaléka. 
E termelés harmada külföldre kerül: 12-13 millárd forint szocialista partnereink hez, 
7-8 milliárd forint a tőkésországokba. Jóllehet a termelés mennyisége az elmúlt esztendő 
első fél évében megközelítette a tervezettet, az exportszállítások zöme - 63 százaléka! - 
a második fél évre maradt. Ebben, sajnos, nem tértünk el az országos átlagtól. 

A termelés és ezen belül a külkereskedelem 90 százalékát a kerületben működö 200 
vállalatból 39 valósítja meg, ami szerkezeti ellentmondásokat jelez. Ezért kézenfekvőnek 
tűnt, hogy ezeket a nagyüzemeket a kerületi pártbizottság megkülönböztetett figyelem- 
mel kísérje. Ha a társadalom vezető ereje, a párt nem tárja fel előre és sokrétűen a 
gazdasági feszültségeket előidéző okokat, ezzel halmozza az ellentmondásokat. A párt 
tevékenysége döntő mértékben a gazdaságpolitika meghatározására irányul, de azérdek- 
különbségek felfedése, az eltérő érdekek megfelelő kezelése elől sem térhetünk ki. Ezért 
kell már jó előre megismerni legfontosabb vállalataink elképzeléseit. Ezeket el kell 
helyeznünk az országos folyamatok keretében, hogy adott esetben a gyorsabb fejlődésre 
való ösztönzés vagy a belső szerkezeti módosítás ne okozzon váratlanul nehézséget. 

Vagyis alkotó erőforrást is jelentő harmóniára törekszünk a politika és a gazdasági 
gyakorlat között. 


NAGYIVÁNYI ZOLTÁN Az EGIS Gyógyszergyár is a kiemelten fontos vállalatok közé 

tartozik. Ezt a négyezer fős dolgozói létszám és az évente 
előállított több mint ötmilliárd forint termelési érték - melynek körülbelül 60 százalékát 
exportálják -, továbbá a termékek népgazdasági és gyógyászati jelentősége indokolja. 
De a múltunk is. Át kell tekintsük gazdálkodásunk minden mozzanatát. Csakhogy a jövő 
gyökerei a múltból táplálkoznak, nálunk pedig az eltelt idő meglehetősen zűrzavaros 
volt. 

A hetvenes évek közepére mélypontra került a vállalat: 1976-ra nyilvánvalóvá vált, 
hogy a gyár képtelen a növekvő követelményeknek megfelelni, és a pártszervezet kezde- 
ményezésére a minisztérium új igazgatót bizott meg a vállalat vezetésével. Bonyolult 
feladat várt mindannyiunkra. Szinte teljesen újjá kellett szervezni a gyártmány-, gyártás- 
és gyárfejlesztéssel foglalkozó területeket. Ez nagyon hosszú, ellentmondásokkal teli 
időszak volt, ami próbára tette a pártvezetést. 

A konfliktusok vállalása szükségszerű volt. Az utóbbi öt évben vállalatunk igen 

látványosan — messze meghaladva az ipari átlagot — fejlődött. Nyugodt. kiegyensúlyo- 
zott, kifejezetten jó alkotó légkör jellemző ma nálunk. Az utóbbi két évben elnyertük az 
[Ipari Minisztérium Dicsérő Oklevelét. 
STILLER MÁTYÁS Az Egyesült Villamosgépgyár egyik alapszervezetét képviselem, 
de nem érzem úgy, hogy a dolgok fő folyamataiból kimaradok. 
Üzemmérnökként a 40 fős prototípusgyártó üzem vezetője vagyok, s ebből a pozícióból 
is elég jól ismerem a 2,2 milliárd forintot termelő és mintegy 4000 dolgozót foglalkoztató 
EVIG helyzetét. Alapszervezetünk átfogja a gyártmány- és gyártásfejlesztés, a kutatás 
egészét. 

Ugy érzem. bevált, eredménves munkát végző fórumot teremtettünk a párt gazdaságot 
Irányító tevékenységének elmélyítésére. Minden hónapban kibővített pártvezetőségi 
ülést tartunk. Ezen reszt vesznek a pártvezetőségi tagok, az egyes üzemek, osztályok 
gazdasági és műszaki irányítói. de nem hiányoznak a mozgalmi szervezetek vezetői sem. 
Ha a napirend úgy kivánja, külső résztvevőket, előadókat is meghívunk: 

A vitákat nem nélkülöző együttes gondolkodás a legjobb forrása a közös cselekvésnek. 
Felő volt, hogy nem készülünk el időre a Paksi Atomerőmű egyik fontos berendezésével, 
a kazettaátrakó vezérlésével. Meghívtuk a műszaki igazgatót, aki vázolta, hogy melyik 
területen és milyen körülmények között fenyeget elmaradás, és azt is elmondta, hogy ez 
milyen hátrányokkal jár. Az érintett osztályvezetőknek a párt előtt is vállalniuk kellett 
a felelősséget a határidő megtartásáért és a kifogástalan minőségért. A helyzetfeltárás, 
a feladatmegoldás ilyen formája eredményes volt. 

Legutóbb az év végi hajrá másutt is szorító problémáit boncolgattuk a pártvezetőség 
kibővített ülésén. Az importanyagok ütemesebb beérkezése természetesen nem függ 
tőlünk, de számtalan olyan feladat van, amit házon belül igenis meg tudunk oldani. Így 
a jobb munkaszervezés, az előrelátás, a lehetséges részfeladatok sorrendtől független 
elvégzése vár a párttagság kezdeményezéseire. A példa egyébként , ragadós", a párton 
kívüli kollégák is látják, hogy felelősséggel igyekeztünk az ő érdekeiket is szolgálni. 


TARNÓCZI JÓZSEF Köbánya alapvetően munkáskerület, igy érthető, ha a pártépi- 

tés tő figyelme a munkások és elsősorban a nagyüzemekben 
dolgozó munkások tagfelvételére irányul. Ennek az is az oka, hogy tudjuk, a helyi 
gazdálkodás és tágabban a gazdasági munka eredményes pártirányítása akkor szavatol- 
ható a legjobban, ha erősödik a párt a munkások körében. Évente átlag 500-600 új tagot 
veszünk fel. Önkritikusan meg kell állapítanom azonban, hogy az utóbbi néhány évben 

ez egyáltalán nem könnyű. A nehezebb munka- és életkörülmények miatt egyesek úgy 
vélik, nem vállalhatják a párttagsággal járó terheket, a politikai elkötelezettség fegyelmét 
és az igényes társadalmi tevékenység követelményeit. 

A párt vonzereje a különböző rétegekben eltérő módon jut érvényre. A magasan 
kvalifikált műszaki értelmiségiek egyre gyakrabban hangsúlyozzák: nemcsak méltányol- 
ják a párt erőfeszítéseit a gazdasági élet konszolidálásáért, hanem ezért a progresszív 
folyamatért éppen a sorainkban akarnak többet tenni. Az is figyelemre méltó, hogy 
Köbányán megélénkült a 18-21 év közötti fiatalok politikai érdeklődése. Bízom abban, 
hogy vonzódásuk a párthoz, igényük az aktív részvételre tartós tendencia marad, s az 
előttünk álló, csöppet sem könnyű gazdasági helyzetben fokozottan támaszkodhatunk 
rajuk. 


NAGYIVÁNYI ZOLTÁN Amikor a hatvanas és a hetvenes években gyorsan és jól érzékel- 

hetően nött az életszínvonal, sokkal vonzóbb volt a pártba 
belépni. Most, amikor fölerősödtek a gazdasági és ezáltal a társadalmi gondok, még azok 
között is, akik a szocializmus, a szocialista rendszer hívei, elkötelezettjei, találni olyano- 
kat, akik azt mondják: várjunk a belépéssel, várjuk ki a jobb időket. 

Figyelemre méltó a következő eset, ami nagymértékben növelte a párt és társadalmi 
szervek tekintélyét, s ez közvetve a pártépítésben is éreztette hatását. Azt természetesen 
mindenki tudja nálunk, hogy a vállalat már jóformán minden felesleges fillérét a műszaki 
fejlesztésre, a korszerűsítésre fordítja. De szerintünk az emberek is , korszerűsítésre" 
szorulnak. A korábbi években túl kevés pénz maradt a szociális és sportlétesítményekre, 
ami nem tartható tovább. A munkások jó része egészségre ártalmas vagy legalábbis 
veszélyeztetett helyen dolgozik. Bővítsük hát üdülési és testedzési lehetőségeinket. Persze, 
a műszaki fejlesztésre és a technikai korszerűsítésre, a jobb belső szervezésre, a hatékony- 
ságra, a termelékenység emelésére változatlanul szükség van, csakhogy olykor más 
szempontoknak is érvényesülniük kell. ői 

A gazdasági vezetés — a nehéz helyzet ellenére is - elfogadta érveinket. Ök is magukévá 
tették véleményünket: jobb teljesítményt nyújtanak azok a dolgozók, akik érzik, látják, 
hogy fokozott felelősséggel gondoskodnak róluk. Es ez nemcsak a fizetési borítékban jut 
kifejezésre. 

Így történt, hogy Mátyásföldön - 12 millió forintért— felépült egy 42 ágyas ifjúsági 
munkásszálló, s 7 millióért az a szabadidőközpont, ahol kosár-, tenisz- és kézilabdapálya 
várja az érdeklődőket. Hatvan millió forintért új tanüzemet és tanlabort is építettünk, 
s az idén - hosszabb idő után újra — már négyszáz családot 1s üdültethettünk. 

Ami a pártot illeti, úgy tapasztaltam, ennek a fellépésnek eredményeképpen is nőtt a 
tekintélyünk. Ez az oka annak, hogy nálunk nem okoz gondot a pártépítés. 


STILLER MÁTYÁS Az emberek akkor fogadják el a párt vezető szerepét, ha a 

bőrükön tapasztalják, hogy a párt ismeri a gondjaikat, az őket 
foglalkoztató kérdéseket, és képes olyan demokratikusan nyilt közeget teremteni a 
gazdálkodásban, amelyben a szakmai irányítás a lehető legeredményesebben funkcionál- 
hat. 

Válaszút előtt állunk. A KGST-országok legutóbbi felső szintű értekezletének közle- 
ményében és a 2000-ig érvényes hosszú távú magyar-szovjet tudományos-műszaki 
együttműködési megállapodásban 15 megfogalmazták, hogy gyorsítani kell az elektroni- 
ka meghonosítását és széles körü felhasználását az iparban. Nos, az EVIG a legújabb 
fejlesztések révén betört a modern technikával a szerszámgépipar területére. Csakhogy 
már a hazai és a KGST-szállítások 15 nagy nehézségbe ütköznek, a tőkés export pedig 
még körülményesebb. Az ok: meglehetősen esetleges a belföldi alapanyag- és részegység- 
ellátásunk. Ezek az akadályok ismertek a vállalat közvéleménye előtt. Közvetlen befo- 
lyásunk van viszont arra, hogy a szakmai tervezést mindenkor a realitások irányába 

változtassuk, s ehhez olyan vezetők kinevezését szorgalmazzuk, akik képzettségük és 


helyismeretük alapján meg tudnak birkózni a nehéz feladatokkal. 
Ismerve a jövő követelményeit, minden politikai erővel és befolyással segítjük a tanulni 
vágyó fiatalokat. Persze ezzel újabb ellentmondások keletkeznek. Elmennek tőlünk a 
már kiképzett szakemberek. A bérfejlesztés jelenlegi keretei nem elégségesek sem az 
ösztönző differenciáláshoz, sem a legfontosabb, legigényesebb szakmai ágak vonzóbbá 

tételéhez, illetve a munkaerő megtartásához. Ezért fontos a meggyőzés. 
Bárki megkérdezheti tőlünk: miért nem ösztönözzük a magunk eszközeivel a gazdasá- 
ulnunk, hogy sem a pártalapszervezet, 


; vezetést? Mert a saját kárunkból kellett megtan 
sem a vállalati pártbizottság nem tanácsolhat kalandor lépést a szakmai irányításnak. 


Minden új eszközt, mego 
Az EVIG-ben 1982-ben nagyarányú átszervezés 

is úgy láttuk, a bonyolult gyárszervezet nehézségeket támaszt az alkalmazkodó 
günk elé, gátolja az innováció felgyorsítását. Mi azonban egy 
döntést hoztunk, összevontunk három gyáregységet. Amikor az idén számba vettük az 
eredményeket, kitűnt, a számok nem igazolták elképzeléseinket. A beruházások és a 
termelési költségek meghaladták a tervezettet, az értékesítés viszont erősen elmaradt 
attól. Fizetési kötelezettségeinkkel sorba álltunk a banknál, és időközben meg kellett 
kezdenünk a korábban felvett hitelek visszafizetését is. Ezért új, működőképesebb formá- 
denkorra le kellett 


ban helyreállítottuk az egységek önállóságát. Ebből egyszer 5 min 
ötelességünk alaposabban és jó előre átgondolni 


vonnunk a tanulságot. Azt, hogy k 
51 nem utólag kell a dolgozókat értesíteni, hanem 


minden változtatást, az elképzelésekrő 
ellenkezőleg: velük együtt kell alakítani a vállalati döntéseket. 


E1 kell mondani, hogy olykor bizony ku 
az emberekben, éppen olyan Őszi 
megnyugodtak a kedélyek, s ez a 
hogy érdemi kapcsolatot tartunk minden párttagga 
beszélgetések során magyarázzuk el a döntések előzményeit, a gon 


hogy a változások helyreállítják a vállalat stabilitását. i 
Ö ae határozottan utasítani. A pártszervezet - 


A gazdasági vezetőnek joga, sőt kötelessége 
azonban csakis a politikai meggyőzés eszközeivel dolgozhat. Tudom, hogy a kapcsolat 
és az együttműködés a munkásokkal, a szakemberek minden rétegével a párt tekintélyé- 
nek alapja, S vonzóvá teszi a párt általános politikáját, és a pártépítésnek is ez a forrása. 
Vagyis a dolgozók a saját beosztásukban, munkapadjuk mellett közvetlenül érezzék: ez 
a politikai élcsapat igenis felelősséget vállal a jó ügyek előmozdításáért, szembenéz 
tévedéseivel és kijavítja hibáit. Egyszóval az ő egyéni sorsuk jobbítását akarja. 


1. De ezt tudatosítani kell 
"Jjünk. Úgy látjuk, 


Rendkívül hasznos munkát végez gazdaságpolitikai munkabi- 
zottságunk. Folyamatos tevékenységük és alapos célvizsgálata- 


ik értékes támpontot adnak a vállalati tervezéshez és e tervek majdani végrehajtásához. 


Amikor a VII. ötéves terv kidolgozása előtt tájékozódtunk a vállalati elképzelések felől, 
övőjüket, reálisan fogalmazzák 


az volt a benyomásunk, hogy zömében helyesen látják j 

meg céljaikat. Egyúttal az is a valóság része, hogy némely vállalatunktól nem idegen a 

taktikázgatás, a teljesítmények visszatartásának, a tartalékok konzerválásának szándé- 
teljesítik a vállalati tanács által 


ka. Ez minket arr4 késztet, hogy tudatosítsuk, ha nem 
ásokért, kudarcért egyértelműen 


elfogadott általános célokat, akkor a konkrét elmaradá 


a vállalati vezetés viseli a felelősséget. 
Korábban a vállalatok a szabályozók ismeretében meglehetősen pontosan fel tudták 
shoz mért növekedés 


mérni: mennyi ta rtalékkal kell rendelkezniük a kívánt, tehát a bázi 
fejlődés létalapja, és a 

érdekében. Ennek az időszaknak vége. A verseny 3 gazdasági 
t az erőforrások maximális hasznosítá- 


sikeres piaci jelenlétnek nincs más lehetősége, min 

Persze van ellenkező példa is. A Köbányai Textilművek vezetői például 1990-ig olyan 
dinamikus fejlődést gondoltak el a tervezés első szakaszában, aminek a teljesítése a mai 
helyzetben egyszerűen lehetetlen. A pártbizottság ülésén megtartott konzultáció során 
elfogadták érveinket, és átdolgozzák terveiket. Nem marasztaltuk el a vállalat vezetőit, 
éppen ellenkezőleg: méltányoltuk lelkesedésüket, csak éppen arról kellett meggyőzni 
őket, hogy ezt a lelkesedést, energiát a reális elképzelések megvalósítása érdekében 
mozgósítsák. 


NAGYIVÁNYI ZOLTÁN A vállalat gazdasági vezetésének feladata, hogy először csak 

nagy vonalakban, később több fázisban, egyre pontosabban 
meghatározza a fejlesztés irányait. Mi akkor nyilvánítunk véleményt, ha úgy érezzük: a 
lehetségesnél lassabban haladnak előre a dolgok. Vagy éppen forditva: ha fékeznünk kell 
a túlzott, indokolatlan sebességet. 

A hosszú távú vállalati stratégia, valamint a VII. ötéves terv koncepciójának tárgyalá- 
sa előtt dolgozóink körében felmerült az a kérdés, hogy más gyógyszergyárhoz hasonló- 
an, mi miért nem foglalkozunk gyógykozmetikumok vagy egyéb, a mai profiltól eltérő 
termékek gyártásával. Amikor a végrehajtó bizottság megtárgyalta a középtávú elképze- 
léseket, ez a kérdés is felmerült. A gazdasági vezetés — igaz, ez az első pillanatban 
maradiságnak is tünhet -— logikusan kifejtette, hogy nem célszerű új profilt kialakitani. 
Egyrészt a vállalat jövedelemtermelő képessége a gyógyszergyártásnál alacsonyabb mér- 
tékben növekedne, másrészt, hiányoznak hozzá a tárgyi és személyi feltételek. Persze, ha 
ezeket nagy áldozatok árán megteremtenénk is, a siker még akkor sem lenne biztos, mert 
nincs benne gyakorlatunk, tradiciónk. Az erőforrásainkat inkább arra forditsuk, amihez 
a legjobban értünk. A végrehajtó bizottság egyhangúlag elfogadta e kérdésre adott 
választ, és így a fő profiltól eltérő termelésszerkezet-bővítés lekerült a napirendről. 


ZARNÓCZI JÓZSEF Bevált, jó gyakorlatnak tartjuk, ha a kerületi pártbizottság 
rendszeres időközönként vissza-visszatér egy-egy üzembe, vál- 

lalathoz, s ott immár az ügyek folyamatos ismeretében, közösen tekintjük át a gazdasági 

helyzetet, s ezen belül a gazdasági-műszaki vezetők és a pártszervezet kapcsolatát. 


STILLER MÁTYÁS Már említettem, hogy létszámgondokkal küzdünk. Olykor a 

legjobb gépeket sem tudjuk működtetni. Sok az idős dolgozónk 
és kevés a középkorú, jól képzett, tapasztalt szakember. Egyszerűen nem tudjuk megfi- 
zetni őket. Ráadásul mind gyorsabbá kell tennünk a szerkezetváltást: visszafejlesztve a 
hagyományos készülékgyártást, hogy mielőbb rátérhessünk a vezérlővel és szabályozó- 
val kombinált komplett motorok előállítására, valamint az elektronika általános alkal- 
mazására. Ilyen körülmények között rendkívül érzékenyen érintett bennünket, hogy a 
különleges gépfejlesztési osztályról két mérnököt - mindketten párttagok - elvittek 
tölünk más beosztásba. A személyzeti főosztály ugyan meggyőzte a pártvezetőséget a 
lépés szükségességéről, de ez nem oldotta meg a problémánkat. A létszámhiány a 
taggyűléseken is élesen vetődött fel. Úgy láttuk: lassan már az intézkedési terv végrehaj- 
tása 15 kérdésessé válik. 

Sokan nehezen fogadták el, hogy 1986-ban a fejlesztésre fordítható pénzösszeg az 
eddiginél kevesebb lesz. Ezért reálisan kell számolnunk erőforrásainkkal, a piac lehetősé- 
geivel, a teljesítőképességünkkel. A visszafogás okairól szépítés nélkül szólunk a taggyű- 
léseken, a pártcsoportbizalmik értekezletein. Egy régi munkatársunk azt javasolta, hogy 
menjünk be a kerületi pártbizottságra, kérjünk segítséget onnan. Ez képtelenség. A kerü- 
leti pártbizottság nem kijáró hivatal. Nekünk, párttagoknak itt helyben kell megértet- 
nünk társainkkal a nehéz helyzet okait és következményeit. 


uuznzzltmeu 

ZARNÓCZI JÓZSEF A régi beidegződések még ma is hatnak. Pontosabban vannak, 

akik úgy értelmezik a pártnak a gazdasági életben betöltött 
szerepét, hogy nekünk nemcsak az elveket, a fő irányokat kell meghatároznunk, hanem 
ha a vállalatnak gondjai támadnak, azokat is nekünk kell megoldanunk. Ez lehetetlen. 
Természetesen mi nem határoljuk el magunkat a gondoktól, indokolt esetben elsők 
vagyunk, akik segítünk. Nyilvánvalóan másként, mint ahogy azt némely türelmetlen, a 
saját áldozatvállalás helyett külső támogatást váró ember elképzeli. Egy példát említek, 
amely nemrég erősen foglalkoztatott bennünket. 

A Chemimasról van szó. Az egyik közel-keleti országban különféle építési munkákat 
vállaltak, aminek a vége 800 millió forintos veszteség lett. A vállalat gazdasági vezetői 
hónapokon át különféle könyvelési trükkökkel megpróbálták takargatni a dolgot, 
mondván: majd csak történik valami. A vállalati pártbizottság azonban ebben nem volt 
partner. Megkeresték a minisztériumot, eljöttek hozzánk, a kerületi pártbizottságra. 
A vizsgálat feketén-fehéren kiderítette: felelőtlenül, tapasztalatok nélkül vágtak bele a 
fővállalkozási exportba, s olyan magyar partnerekkel dolgoztak, akik úgy jutottak 
pénzhez, hogy közben a Chemimas tönkrement. 

Tisztán akartunk látni. Meghívtuk a pártbizottságunkra az Ipari Minisztérium állam- 
titkárát, a Pénzügyminisztérium illetékes miniszterhelyettesét, a Magyar Nemzeti Bank 
érdekelt képviselőjét, s az exportáló külkereskedelmi vállalat vezetőit. Miután a Chemi- 
mas gazdasági vezetése és a vállalati pártbizottság is részt vett a találkozón, elképzelhető, 
hogy a vita milyen kemény volt. A pénzügyminiszter-helyettes mondta ki a döntő 
szempontot. A költségvetés, pontosabban a magyar társadalom nem vállalhatja magára 
a kalandor lépés veszteségeit. A Chemimasnak kell megtennie a szükséges belső intézke- 
déseket, hogy kilábaljanak a bajból. Amit az állam vállalhat, az nem lehet több, mint 
a korábban felvett hitel átütemezése, de a terhek nagy részét a kollektívának kell viselnie. 

Magától értetődik persze, hogy a feszültségek levezetését segítve — a dolgozók, a 
munkások érdekében - nem vontuk ki magunkat az ügyből, de nem lehet általános 
gyakorlatunk a konkrét részvétel és ellenőrzés a gazdasági folyamatokban. Erre a 
megfelelő pénzügyi-gazdasági-műszaki szervezetek, fórumok hivatottak. Persze, a veze- 
tők munkájának megítélése a mi feladatunk, s ezzel a kötelességünkkel élünk is. A Che- 

mimas-ügynek is levontuk a tanulságát, s ez kedvezően befolyásolta a vállalat belső 


hangulatát. 


STILLER MÁTYÁS A kádermunka és a vezetők megítélése mostanában, amikor 
növekszik a vállalati kollektivak tulajdonosi jogokat gyakorló 

szerepe a vállalat irányításában, rendkívül fontos. Pártszervezetünkben éppúgy, mint az 
alapszervezeti munkában naponta érezzük, a dolgozók elvárják, hogy , felfelé" képvisel- 
jük érdekeiket, közvetítsük a vezetéshez véleményüket, hangulatukat, javaslataikat. 
A felkészültebb, érettebb szemléletű dolgozók részesei akarnak lenni a politika aktív 
formálásának. Ehhez persze eleven szellemű, politikailag és szakmailag képzett aktivis- 
tákra van a pártnak szüksége. És olyan fórumokra, ahol mind kevesebb a formalitás, 
a megkötöttség. ahol a vita nyílt és eredményt hoz. Az EVIG-ben, úgy érzem, előre 
léptünk. Aktivistáink kezdeményezően vesznek részt a közéletben, s arra törekszünk, 
hogy taggyűléseinket, valamint a szélesebb körben szervezett értekezleteinket érdemivé, 


érdekessé és hatásosabba tegyük. 


Az új vállalatirányítási rendszerre való áttérés mindenképpen 
pezsditően hatott a vállalatok belső életére, hiszen a vezetőket 
a kollektíva ítélete alapján választják. Az eltelt idő rövid, de annyi bizonyos, hogy a 
vállalati vezetésnek érvényes, megalapozott programmal kell kiállnia a dolgozók elé. Ezt 
mi azzal támogatjuk, hogy miként arról más vonatkozásban már szó volt: ösztönözzük 

a vezetőket a hosszabb távú tervek kidolgozására. Ahol azt látják a dolgozók, hogy a 
program célratörő, rugalmas és a mai, nehezebb időkben is megfelelő biztonságot nyújt 
a vállalati és ezen belül az egyéni jövedelmek gyarapitására, ott nemcsak fennmarad, 
hanem erősödik 15 a bizalom. 

Hallottunk olyan véleményt is, hogy a párt föladta a kádermunka közvetlen irányítá- 
sát, esetlegessé váltak a kinevezések, kivonultunk a gazdasági életből. Ez természetesen 
képtelenség. Jóllehet a kollektíva választhat olyan személyt vezetőnek, akire mi nem 
gondoltunk. De miért kellene ettől megijedni? Meggyőződésem, hogy a munkahely 
közössége képes a maga sorsa felől felelősséggel dönteni. Ugyanakkor pedig azok, akiket 
, váratlanul" választanak meg, éppúgy tudatában vannak vállalásuk felelősségének, mint 
azok, akiket mi is javasoltunk. Természetesen ez nem jelenti azt, hogy ne kellene a 
pártszervezetnek alapos előkészületeket folytatnia, informálódnia a dolgozók körében 
az ő elképzeléseikről, javaslataikról. Ezzel sok felesleges konfliktustól mentenénk meg 
mindenkit. 

Miért beszélek erről? A kerületi párttestület állást foglalt amellett, hogy a Magnezit- 
ipari Műveknél az eddigi igazgatót válasszák meg újra, jóllehet hallottuk, hogy a gyári 
közvélemény nem egységes az illető személyével kapcsolatban. Az Ipari Minisztériummal 
is konzultáltunk, és közösen mondtuk ki: vállaljuk a dolgozók előtt a szavazás kockáza- 
tát. Amikor kitűnt, hogy a titkos szavazáson az igazgató nem kapta meg a bizalmat, sőt 
a 18 tagú vállalati tanácsból a 16 párttag nagy része sem szavazott mellette, fel kellett 
tennünk a kérdést: vajon a vállalati pártbizottság és annak a titkára megtett-e mindent 
a tisztánlátás érdekében? A válasz tanulságos volt, és ezt mi az apparátusi és a titkári 
értekezleten megvitattuk. Zavarba jöttünk ugyanis. A jelöltön kívül nem volt más 
javaslat, ezért pályázat útján kell megoldani a kérdést. 

Az, hogy a közösségre ráeröltessünk valakit, éppen a párt vezető szerepének eltorzitá- 
sát jelentené. Hiszen mi a párt célja? A termelés, a vállalati gazdálkodás zavartalansága. 
Olyan vezetővel, akit a kollektíva elutasít, ez nem megy. Ha tehát máshol is hasonló 
helyzet alakulna ki, inkább eleve a pályázat kiírását kezdeményezzük. 

Elmondok egy másik esetet ezzel kapcsolatban. A Phylaxiaban -— a pártszervezet 
egyetértésével — a Zászlós utcai telep vezetőjét javasolták igazgatónak. Az Ipari Miniszté- 
rium viszont meggyőzött minket arról, hogy szük körből történt a jelölés. Megismerked- 
tünk a Zászlós utcai telephely vezetőjével. Kitűnt, hogy ellentmondásosan vélekednek 
róla minősítői, közvetlen munkatársai, a helyi pártszervezet, továbbá a szakszervezet 
vezetői. Úgy láttuk a minisztériummal egyetértésben, hogy ez elégséges ok arra, hogy 
inkább pályázatot írjunk ki. Nyolc pályázat érkezett be. Ezeket gondosan és alaposan 
tanulmányoztuk, csakhogy úgy találtuk, a jelentkezők semmivel sem kínálnak jobb 
megoldást, nagyobb biztonságot a Phylaxia vezetésére, mint az eredeti jelölt. 

Az így kialakult helyzetben a volt telepvezetőt a dolgozók nem jelölhették és választ- 
hatták annak rendje és módja szerint. Ezért a kinevezést a minisztérium a maga jogköré- 
be vonta. A X. kerületi pártbizottság megértette és tudomásul vette ezt az ellentmondá- 
sos helyzetet. Bizalmat szavazott az új gazdasági vezetőnek. Állást foglalt azonban 
amellett, hogy a végrehajtó bizottság egy év múlva térjen vissza az ügyre. Vagyis 1986- 
ban átfogó módon értékeljük az új igazgató tevékenységét. A minisztérium pedig a 
helyzetből következően erre az egyéves időtartamra pontosan megfogalmazott követel- 
ménylistát készített a vállalat munkájával, feladataival s így az új igazgató tevékenységé- 
vel kapcsolatban is. Azt tapasztaltuk, hogy a Phylaxia dolgozói nagyra értékelték körül- 
tekintő és megfontolt eljárásunkat. 


NAGYIVÁNYI ZOLTÁN Az elmúlt időszak felélénkült eseményei minden elvi megfogal- 
mazásnál jobban bizonyítják: fontos, hogy a párt otthonosan 
mozogjon az üzemben, szorosan együttmüködjék a szakszervezettel, a KISZ-szel, a 

társadalmi-mozgalmi fórumokkal. Nem hiányozhatunk a szakmai-tudományos összejö- 
vetelekről, a brigádtanácskczásokról, az ifjúsági parlament üléseiről, sőt a sportköri 
megmozdulásokról sem. Ezeken a programokon nemcsak tájékozódunk, hanem tájékoz- 
tatunk is. Az így kialakult, hagyományosan jó párbeszéd tette lehetővé javaslatunk 
elfogadását a vállalati tanács választására. Az eredeti terv szerint ugyanis csak 1986-ban 
választottak volna vállalati tanácsot. Az időpont előrehozásához a minisztérium hozzá- 
járult. Dolgozóink úgy határoztak, hogy közvetlen szavazással döntik el: kiket választa- 
nak a vállalati tanácsba. Ezzel mi egyetértünk, ennek megfelelően történt a választás is. 


STILLER MÁTYÁS Nálunk még nincs vállalati tanács. A jelölőbizottság megala- 

kult már, s nagy figyelemmel, demokratikusan végzi feladatát. 
A dolgozók olyan személyek mellett kívánnak dönteni, akik át tudják tekinteni a vállalat 
működésének egészét vagy valamelyik fontos, meghatározó ágát, illetve képességeik 
alapján a legbonyolultabb kérdésekben is biztonságosan eligazodnak. Ezzel alapszerve- 
zetünk egyetért. Tapasztalatból tudom, hogy megnőtt párttagságunk véleményformáló 
szerepe: a dolgozók kikérik elvtársaink tanácsát. 

De ez csak úgy lehetséges, hogy a dolgozók tudják: nem nekünk kell mindig a 
legokosabbnak lenni. Hadd mondjak el egy tanulságos esetet. Sok fiatal elment tőlünk, 
s gyorsan apadt a főosztály két KISZ-alapszervezetének létszáma. Javasoltam a teljesen 
logikusnak tűnő fúziót, hiszen egy erős, lendületes alapszervezet jobban képes működni. 
Csakhogy a gyakorlat nem engem igazolt. A szerkesztésen dolgozó fiatalok között több 
volt a már családos ember, s ők más módszerekkel kívántak az ifjúsági szövetségben 
dolgozni, mint egyedülálló társaik. A két alapszervezet más hagyományokat is őrzött, 
s bizony: bizalmatlanok voltak egymással. Be kellett látnom a tévedésemet - visszaállítot- 
tuk az eredeti helyzetet —, s ismét igazolódott: mielőtt döntünk, alaposan kell tájékozód- 
nunk, elemezve az összefüggéseket, értékelve minden információt. Sokat kell beszélgetni 
az emberekkel. 


NAGYIVÁNYI ZOLTÁN Ezt tettük mi is, amikor megkezdődött nálunk a vállalati gazda- 

sági munkaközösségek szervezése. Az EGIS-ben jelenleg 31 
vgmk működik. hozzávetőleg 350-400 taggal. Kizárólag olyan munkára szerződnek, 
aminek elvégzését korábban külső cégekre bíztuk. A legjobb szakemberek örömmel 
fogadták az új lehetőséget. A 9-es alapszervezetünkben, a kalorikus üzemben például a 
pártvezetőség szinte valamennyi tagja belépett a vgmk-ba, sőt a gyári szakszervezeti 
bizottság elnöke is, a párt vb szervezőtitkárával együtt. Karbantartási, felújítási megbí- 
zásoknak tesznek eleget, jóval olcsóbban, gyorsabban és megbizhatóbban, mint a külső 
partnerek. 

A taggyűléseken természetesen gyakran szóba került ez a téma. Sok volt a negatív hang 
Is, ezért nemrég a gazdaságpolitikai rnunkabizottság is áttekintette az ügyet. Sorra vették 
a , vádakat". Kitűnt: a vgmk-k feladatköre szigorúan elhatárolódik az EGIS alaptevé- 
kenységétől. A közéletet sem befolyásolja károsan, éppenhogy a munkaközösségek tagjai 
vesznek részt a leglelkesebben a kollektív életben. Ami a kereseteket illeti, azokat 
arányosnak kell tartanunk az elvégzett hasznos munkával. Sőt az is kitűnt: egy-egy nagy 
hajrá után hosszabb ideig pihennek a vgmk-tagok. És végül megállapíthattuk, hogy a 
külön feladatok ellátása nem veti vissza a vállalkozó szellemű dolgozók teljesítményét 
alapmunkakörükben. 

Ennek ellenére úgy véljük: nálunk sincs értelme túlértékelni a vemk- kat. Ma, amikor 
nem találunk vállalkozót bizonyos szükségletek kielégítésére, egyszerűen nem pótolhat- 
juk tehetséges és szorgalmas embereink többletmunkáját. Ha pedig a piacon valóban 
kibontakozik az ajánlati és árverseny, a , pótalakzatok", mint például a munkaközössé- 
gek is, nyilvánvalóan megszűnnek. 

STILLER MÁTYÁS Az EVIG-ben is sok vitára adott alkalmat az elmúlt időben a 

j vállalati gazdasági munkaközösségek tevékenysége. Pártbizott- 
ságunk tehát úgy határozott: széles körű vizsgálatot folytat a vgmk-ák helyzetéről. 
Kitünt: szó sincs föloldhatatlan ellentmondásról. A munkaközösségek tevékenysége 
nyomán bővülnek a legjobban értékesíthető árualapok, s olyan megrendeléseknek tehe- 
tünk így eleget, melyek többletjövedelemhez juttatják a vállalatot. Kevés a magasan 
képzett szakmunkásunk., így a vgmk-kat a legigényesebb területeken szerveztük meg: 
nagyfeszültségű elosztó dobozokat, mérőegységeket készítenek és a Szerszámgépipari 
Művek konstrukcióinak BBC-gyártmányú motorjait javítják. Vagyis nem félünk a főte- 
vékenységben való foglalkoztatásuktól, a célt inkább így fogalmaztuk meg: hozzanak 
hatékonyabban többletbevételt. Es ezzel azok is egyetértenek - mert hiszen áttétellel 
hasznuk van belőle -, akik nem tagjai egyetlen vgmk-nak sem. 


NAGYIVÁNYI ZOLTÁN A szélesebb körű demokrácia intenzívebbé teszi a munkánkat. 
Ugy határoztunk, hogy leszűkítjük a párt vb hatásköri listáját, 
és alapszervezeteinket bízzuk meg a hatáskörükbe tartozó káderügyek intézésével. 

Kezdetben - ennek másfél éve — azt tapasztaltuk: a vb hatásköréből elkerült, azaz egy 
lépcsőfokozattal , lejjebb" került vezetők némelyike elbizonytalanodott, vagyis az alap- 
szervezet pártvezetőségét nem tartották igazán illetékesnek, söt nem egy esetben szemé- 
lyeskedéstől feltek. Ezek a gazdasági vezetők úgy gondolták - s bevallom, némely esetben 
mi is -, hogy az alapszervezetek titkárai, a pártvezetőségi tagok nincsenek felkészülve 
az új jogkörre, a felelősség esetleg meghaladja emberi, szakmai, politikai erejüket. 

Az alapszervezetekben azonban mindenki megértette, hogy az új feladat új munkastí- 
lust követel. Persze, a vállalati pártszervezet, a végrehajtó bizottság is nagyobb figyelmet 
fordított az alapszervezeti titkárok és a pártvezetőségi tagok képzésére, továbbképzésére. 
Egészséges munkamegosztás alakult ki közöttünk, s az eltelt idő bebizonyította, hogy 
a gazdasagi-szakmai középvezetőknek, a mozgalmi tisztségviselőknek felesleges volt 
aggódniuk. 

Most a végrehajtó bizottság - közvetlenül -— mindössze nyolc vezető kinevezésével való 
egyetértését, értékelését, beszámoltatását tartotta meg hatáskörében. Ez valóban lehető- 
vé teszi a hatékony kapcsolatok kiépítését, a pártszerű együttműködés szavatolását. 

Ez a , felállás" 15 rejt magában konfiiktusforrásokat. A gazdasági vezetés egy új osztály 
létrehozását határozta el, s vezetését pályázat útján kivánta betölteni. Az alapszervezet 
vezetősége nem értett egyet az új osztály létrehozásával, mondván: a jelenlegi két osztály 
is képes ellátni a feladatokat, ha létszámban megerősítik. Érv volt az is, hogyan 1s lehet 
beosztott nélküli osztályvezetőt felvenni? 

A dolgozók körében szélsőséges véleményeket hozott felszínre a vita. Egyesek szerint 
az új osztály felhasználásával akarják a titkár-osztályvezető alól , kiszervezni" a munkát, 
kijelentvén: , elég sok borsot tört a főnöke orra alá". 

A helyzet tisztázására a vb felkérte a gazdaságpolitikai munkabizottságot, amely 
alaposan elemezte a körülményeket. Ezt követően a vb úgy ítélte meg, hogy az új 
szervezeti egység létrehozására szükség van, mert a jelenlegi két osztály valóban túlter- 
helt. Ugyanakkor felhívta a gazdasági vezetés figyelmét arra, hogy csak abban az esetben 
lehet vezetővé kinevezni bárkit is, ha az osztály létrehozásához szükséges személyi 
feltételek már adottak. 


ZARNÓCZI JÓZSEF Úgy tapasztaljuk, hogy az alapszervezetekben, a taggyűléseken 

elmélyült, érdemi munka folyik. A XIII. kongresszusra készül- 
ve megnőtt a párttagság politikai aktivitása. A kőbányai kommunisták jóleső érzéssel 
tapasztalták, hogy a párt legfőbb fórumán - a beszámolóban éppúgy, mint a határozat- 

ban - szóba kerültek azok a problémák, amelyeket korábban maguk is felvetettek. 
Elsősorban az életszínvonallal, az életkörülmények változásával, a lakáshelyzettel, a 
nyugdíjak reálértékével vagy éppen a tagdíjakkal kapcsolatos kérdésekre gondolok. Az 
is igaz viszont, hogy a kongresszus előtt olyan pezsgő volt a politikai élet, hogy ma, 
amikor visszazökkentünk a hétköznapokba, sokan túl nagynak érzik a különbséget. 

Ami minket illet, úgy véljük: most minden erőnket, figyelmünket a gazdasági helyzet 
javítására kell fordítanunk. Lehet, hogy a pártélet, a taggyűlések napirendje nem olyan 
színes és sokrétű, mint a kongresszus előtt, s az is elképzelhető, hogy unalomig ismételjük 
ugyanazt: nagyok a szervezetlenségből fakadó veszteségeink, nem kielégítő a vállalatok 
közötti kooperáció, magas önköltséggel dolgozunk, a külpiaci munka hiányosságai 
csökkentik termékeink árát, miközben indokolatlanul nőnek a termelési költségek, s 
ezáltal termékeink árai is. Ujra és újra el kell mondanunk, hogy lassú az innováció, pedig 
a szerkezetváltás, a gyártás- és gyártmánykultúra megújulása létkérdés, miközben a 
termelékenység növekedési üteme elmarad a lehetőségeinktől. 

A kóbányai üzemeknek is jelentősek az elmaradásaik, ezeket be kell hozni. A gazdasá- 
gi helyzet feszültségei ugyanakkor visszahatnak a társadalom más problémáira, ami 
fékezheti a cselekvést. 

A politikai légkör azonban kedvező mindazok számára, akik a nehéz gazdasági helyzet 
ellenére is eredményt kívánnak elérni. A párt bevált programja, őszinte munkastílusa tág 
teret ad a kezdeményezéseknek. Ez Kőbányán sincs másként, mint bárhol az országban. 
A munkások, a műszaki és a humán értelmiségiek, az alkalmazottak és más rétegek 
korábban megszerzett támogatásának megtartása naponta kíván valamennyiünktől 
megújulást és fáradhatatlan tettrekészséget. Most még inkább szükséges, amit eddig is 
vallottunk és gyakoroltunk: a dolgozók minél nagyobb számban vegyenek részt saját 

sorsuk intézésében, szóljanak bele az őket illető kérdésekbe, és vegyenek részt a végrehaj- 
tás ellenőrzésében. Tapasztalatból tudom, hogy ez rendszerünk politikai erősítésének fő 


útja, csak így leszünk képesek a szocialista társadalom előnyeit érvényesíteni, s kibonta- 
koztatni az alkotó munkát. 


Bálint Endre: Önarckép (1945) 

Társadalom, művészet, érték 


Gondolatok a Szombathelyi Képtár állandó kiállításáról 


A Szombathelyi Képtár a magyar közmű- 
velődés rendhagyó esete. Két ok miatt. 
Reformkort idéző fölbuzdulásból, spontán 
adakozókedvből az utóbbi negyven eszten- 
döóben nem született múzeum. Született 
rendeletre vagy a településre hagyományo- 
zott örökség nyomán. Született úgy, hogy 
kivált másik intézményből és úgy, hogy 
összevontak több intézményt. Olyan gyúj- 
temény azonban, amely egy baráti kör ál- 
dozatos, lokálpatrióta és főképp demokra- 
tikus akaratából szerveződött volna, ilyen 
nem létezett. Igaz, ez a lelkesedés az illeté- 
kes vezetőket is áthatotta, és cselekvésre 
késztette. Szombathelyen az állampolgá- 
rok tulajdonosi érzést táplálnak új intéz- 
ményükkel szemben; érdek-, söt értékkép- 
viseletet várnak az általuk is finanszírozott 
új képtártól. A felelősség megsokszorozó- 
dott. A képtár irányítóinak, kezelőinek, 
gyarapítóinak vadonatúj problémákkal 
kell megküzdeniük. 

Akkor 15 meg kellene küzdeniük, ha a 
Szombathelyi Képtár csak eredetében tért 
volna el a többi megyeszékhely más gyűjte- 
ményétől. Csakhogy ennek a kulturális 1n- 
tézménynek nemcsak a pénzügyi háttere és 
a tömegekkel való kapcsolata hordoz szo- 
katlan mozzanatokat. A bemutatott anyag 
olyan program jegyében állt össze, amely- 
nek nemhogy múzeumelőzménye, de igazi 
szakirodalmi feldolgozása sincs. Miről is 
van szó? 

Szombathely előtt a hazai muzeológia 
négyféle magyar művészetet bemutató 
képtártípust ismert. 


Az elsőre a Nemzeti Galéria a legjobb 
példa, de kisebb léptékben ezt másolta a 
pécsi Modern Képtár és a székesfehérvári 
István Király Múzeum 15. Ezekben az ese- 
tekben a gyűjtökör elvileg megegyezett a 
magyar művészet helytől, időtől, ideologi- 
kumtól függetlenített teljes értékkészleté- 
vel. 

A második tipus legjellemzőbb megjele- 
nési formája a Szentendrei Képtár, de több- 
kevesebb sikerrel hasonló koncepciót kö- 
vetett a szolnoki Damjanich Múzeum és a 
hódmezővásárhelyi Tornyai János Mú- 
zeum is. Ezekben az esetekben a topográ- 
fiai egység volt a rendező elv, még pedig 
lehetőleg olyan egység. amely egyúttal mű- 
vészettörténeti . kategóriának számított 
(szentendreiség, szolnokiság, vásárhelyiség 
stb.). 

A harmadik tipus szintén a topográfia 
szempontjai szerint önállósult, anélkül 
azonban, hogy a tájegység , szerelmesei" 
valamiféle intézményes módon kötödtek 
volna a vidékhez. E program jegyében szü- 
letett például a keszthelyi Balaton Mú- 
zeum. 

Végül a negyedik tipust az elszaporodó 
, monográfikus" képtárak alkotják, eleinte 
csak a klasszikus, ma már egyre inkább az 
élő mesterek dokumentumaként. 

Szombathelyen létrejött az ötödik típus. 
Noha a Savaria Múzeum korábbi támoga- 
tásának eredményeképpen a gyűjtökör el- 
vileg kiterjedhetett a magyar művészet 
mindazon szabad vegyértékére, amelyet a 
múpiacon, a mügyűjteményekben és a mű- 

vészek műtermében még le lehetett kötni; 
noha a Forradalmi Múzeum hagyományai 
miatt a szocialista tematikájú művekre az 
új intézmény elvben előnyjögot formálha- 
tott; noha a megyében működő zsennyei és 
velemi művésztelepek alkalmat adhattak 
arra, hogy a képtár fokozottan figyelembe 
vehesse a területi érdekeltség elvét, egyik 
szempont sem lett meghatározó. Es nem 
lett meghatározó a legkézenfekvőbb el/v 
sem: az egyszemélyes, pontosabban a két 
egyszemélyes képtár kialakításának gon- 
dolata. Pedig Derkovits Gyula és Dési- 
Huber István életműve mint gyűjteményi 
mag eleve meghatározta a társadalmi ösz- 
szefogásból született közművelődési intéz- 
mény vételi lehetőségeit. 
8 

Amikor Várkonyi György körülbelül egy 
évtizeddel ezelőtt a Savaria Múzeum, a 
Forradalmi Múzeum valamint a Derkovits 
és Dési-Huber-emlékmúzeumok segitő tá- 
mogatását élvezve kidolgozta új koncep- 
cióját, tudnia kellett, hogy nemcsak járat- 
lan utat választ. Talán sejthette: előítéletek 
egész seregét mozgósítja majd vállalkozá- 
sával szemben. Ami a dolog eseménytörté- 
neti részét illeti, , reményeiben" nem is csa- 
lódhatott. Az állandó kiállítás katalógu- 


sát, saját koncepciójának gyümölcsét még. 


elkészíthette, a rendezésben még részt ve- 
hetett, de a képtár vezetői tisztét már nem 
bizták rá. A kiállítás sajtóvisszhangja sem 
volt éppen elkényeztető. Néhány obligát 
ismertető után egyetlen művészeti havila- 
punk, a Művészet sem tudott igazán meg- 
békülni a vállalkozással: fanyalgott vagy 
éppen félreértette a látványt. 

De ne vágjunk az ismertetés elébe, vá- 
zoljuk fel inkább azt a koncepciót, amely 
szokatlan, bátor és véleményünk szerint a 
magyar művészettörténet jelentős tette. 

"A legkevesebb hibát, téves kirekesztést 
feltehetően akkor követjük el, ha nem iko- 
nográfiai jegyek, tagsági könyvek mankói- 
ra támaszkodunk, hanem a szándékok, tö- 
rekvések, a történelmi helyzetben képviselt 
magatartás felől közelítünk a problémá- 
hoz, s az arra alkalmas művek esetében 
eljutunk az ikonológia igazolásához is" -— 
írta Várkonyi a Szocialista törekvések a 
huszadik század első felének magyar művé- 

szetében című állandó kiállítás katalógusá- 
nak bevezetőjében. Milyen tévedésre vagy 
tévedésekre hivatkozhatott? Feltehetően 
arra a szükkeblű interpretációra, amely a 
szocialista törekvéseket a képzőművészet- 
ben leegyszerűsítette a munkásmozgalom 
történetében is meghaladott álláspontra, 
nevezetesen a beszervezettség kritériumá- 
ra. Még inkább látszik utalni arra az in- 
terpretációra, amely a szocialista törekvé- 
seket csupán egy felszíni ismertetőjegyre, a 
műben szereplő motívumra redukálja. 

Az első esetben századunk haladó ma- 
gyar művészete a Szocialista Művészcso- 
portra és arra az előzményre szűkülne, 
amelyet a társulás maga hajlandó volt elis- 
merni. Másik esetben parttalanná tágulna, 
legalábbis formai értelemben, mert így ösz- 
szemosódna téma és tartalom, konkrét 
történelmi feladatvállalás és hivatástudat 
nélküli megfelelési szándék. 

E két - fantomként megidézett — szemlé- 
lettől valószínűleg nem lenne idegen a kiál- 
lítás fővonala, az emlékanyag zöme. Nyil- 
vánvaló, hogy Derkovits zsenialitását, Dé- 
si- Huber óriási tehetségét, Mészáros Lász- 
ló karizmatikus erejű művészetét, Goldman 
György még ma sem eléggé értékelt lényeg- 
látó képességét, vagy a kismesterek, mint 
Háy Károly László, Sugár Andor, Kondor 
György hangsúlyos jelenlétét egyik oldal- 
ról sem kérdőjeleznék meg. Esetükben, ér- 
tékelésükben a konszenzus már akkor lét- 
rejött, amikor a művészettörténeti szakma 
a hatvanas évek első felében leszámolt a 
dogmatikus kultúrpolitika egyik legmaka- 
csabbul élő maradványával, a Derko- 
vitsot, Dési-Hubert és a Szocialista Mű- 
vészcsoportot érő formalista váddal. 

Valójában a többlet az, aminek sem 
szakirodalmunkban, sem kiállítási éle- 
tünkben nincsenek előzményei. Azaz há- 
rom kiállítási egységnek: a progresszió ge- 
nezisének tekintett aktivista emlékanyag- 
nak; a progressziót tágan értelmező balol- 
dali emlékanyagnak; a negyvenes évek vé- 
géről származó, erősen avantgard anyag- 
nak, az Európai Iskola termésének. 

Beemelésekről van tehát szó, mindhá- 
rom esetben tudományos integrációkisér- 
letről. Várkonyi abból a tézisből indult kt, 
hogy a világforradalom vállalása ideoló- 

giailag elválaszthatatlan a művészetforra- 
dalom vállalásától, hogy a szocialista— 
kommunista tudatosság ideológiailag elvá- 
laszthatatlan a harcosan humanista antifa- 
sizmustól, hogy a népi demokráciában ér- 
dekelt művészet ideológiailag elszakítha- 
tatlan mind a plebejus, mind a demokrati- 
kus művészeti törekvésektől. Szavak nél- 
kül is vitatkozik tehát azzal az álláspont- 
tal, amelyet a Művészet folyóirat hasábjain 
Theisler György írt: ,mig az aktivista 
anyag... kvalitásban sokkal egyenletesebb, 
mint a korábbi szocialista művészek mun- 
kássága, politikai elkötelezettségről, esz- 
mei azonosulásról azonban csak egyes al- 
kotók - Uitz Béla, Bortnyik Sándor, Kas- 
sák Lajos - esetében beszélhetünk, a többi- 
ek forradalmisága, társadalmi aktivitása 
egyszerűen a korszak minden alkotó értel- 
miségit magával ragadó sodrásával maz, 
gyarázható." Következésképpen, nem les 
hetnek a szocialista művészet nyitó fejeze- 
tének méltó reprezentánsat. 

Most eltekintünk a gondolatnak attól a 
folytatásától, amely például a Tanácsköz- 
társaságban aktív szerepet vállaló Tihanyi 
Lajos helyett inkább az akkor még ocsúdó, 
vallásos érzelmektől szaturált, de garantál- 
tan munkásfigurákat festő Egry Józsefben 
látná a nagyszerű nyitány megcsendítőjét, 
amely például az emigrációt kényszerűség- 
ből választó Moholy-Nagy László helyett 
inkább a pantheisztikus részvét jegyében 
alkotó, de szavatoltan nincsteleneket festő 
Mednyánszky Lászlóban üdvözölné a bol- 
dog őst, vagy amely például a Molnár 
Farkas elkötelezettsége helyett rendezet- 
tebb eszmeiségűnek tartaná a társtalan, de 
megbízhatóan csak a , dolgozó embert és 
szegénységét" ábrázoló Nagy-Balogh Já- 
nos festészetét. A lényeg a beemelés vagy 
a kirekesztés elfogadása körül forog. 

A korábbi álláspontok - és Theisler 
Györgyé bár a tárlat után iródott, mégis a 
régit képviseli — kirekesztenek, Szombat- 
hely viszont visszaperli az eltékozolt örök- 
séget: Bernáth Aurél nagyszerű korai grafi- 
kasorozatat és Nemes-Lampérth József 
szenvedélyes tusrajzait. A későbbi időkből 
ÁAmos Imre méla látomásait és Fekete Nagy 
Béla tárgyilagos képszerkezeteit. A még 
későbbi korból Bálint Endre gyötörten hu- 


manista festményeit és Gadányi Jenő élmé- 
nyektől megtépett tájait. E visszaperlése- 
ket nemcsak a művészettörténet-tudo- 
mány belső fejlödése igazolja. Igazolja ma- 
ga a történelem Is. 

A Tanácsköztársaság bukásáig ugyanis 
a társadalmi progresszió, a művészeti 
progresszió és az érték képviselői között 
nem keletkezett konfliktus. A radikalizá- 
lódás oly gyorsan zajlott le a magyar társa- 
dalomban, hogy többé-kevésbé szocialis- 
tának tekinthető minden olyan kezdemé- 
nyezés, amely a kor polgári kereteit fesze- 
gette. Amiképpen a Vasárnapi Kör filozó- 
fusai és esztétái a történelmi események 
hatása alatt villámgyorsan tették meg az 
utat a szellemtörténettől a marxizmusig, 
azonképpen a , csak" formabontó-forma- 
kereső művészek, , hála" a Tisza István- 
féle kultúrpolitika türelmetlenségének, vil- 
lámgyorsan polarizálódtak forradalmárrá. 

Ha a magyar művészet e vitathatatlanul 
legprogresszívebb szakaszában érvényesí- 
tenénk a diszkriminációs elvet, a kor kul- 
túrájának legfontosabb tartalmi jellegze- 
tességét hagynánk figyelmen kívül. Mert 
barmennyire is szokatlanul modern és in- 
tellektuálisan nehéz volt ez a művészet, a 
leglényegesebb elemben: az új világkép vál- 
lalásában, az új társadalommodáel! felvil- 
lantásában, az új embertípus megjeleníté- 
sének szándékában egy volt a mozgalom- 
mal. Ez a művészet tele volt utópiával, 
mint ahogy utópiával telt el az a kor is, 
amelvnek a ..letező szocializmus" még nem 
állt rendelkezésére, csak az , elképzelt szo- 
cializmus". De vajon egybeesik-e az érték, 
a művészeti progresszió és a társadalmi 
progresszió a forradalmi apály és a fasiz- 
mus előretörésének idején? Sajnos nem. 
Volt egy Szónyi István-típusú mélyen eti- 
kus, óriási kvalitású és a társadalmi prog- 
ressziót a génjeiben hordozó " Gresham- 
típusú művészetünk, amelyet farkasvakság 
lenne művészeti progressziónak nevezni. 
Volt egy 4ba-Novák-típusú nagyon tehet- 
séges. művészetileg modern római iskolás 
művészetünk, amelyet csak a legnagyobb 
elfogultsággal lehet a társadalmi progresz- 
szió letéteményesének tekinteni. És létezett 
egy periférián élő, pauperizálódó párizsias, 
berlinies, olykor moszkvaias modernista 

művészvonulatunk, amely művészileg is, 
társadalmilag is a haladó oldalon állt, csak 
éppen nem képviselte azt a kvalitásfokot, 
amely minden igazi művészet sine gua 
non-ja. 

A huszas-harmincas évek fordulóján ez 
a tragikus megosztottság csak egyetlen ki- 
vételes egyéniségnél tűnt el, Derkovits Gyu- 
lánál. Es mert nála eltünt, a mércét is az ő 
művészete jelentette: holdudvarába csak 
azok kerülhettek tehát Szombathelyen, 
akik társadalmi, művészeti és értékszem- 
pontból egyaránt a progresszió oldalán áll- 
tak. Vagy azért, mert tudatosan ezt válasz- 
tották, vagy azért, mert bár öntudatlanok 
voltak, de a kurzus-ideológia finom érzék- 
kel pontosan megsejtette művészetük való- 
di lényegét, és eleve hozzákötötte teljesit- 
ményüket az , érinthetetlen", a , gyanús", 
a ,kiszoritandó" baloldalhoz. 

Arra bizonyára nincs dokumentum, 
hogy Martyn Ferenc szervezett kommunis- 
ta lett volna. O csak spanyol és francia 
szürrealisták barátja volt, gyűlölt minden 
olyan produkciót, amelyet a totalitárius 
fasiszta rendszerek hoztak létre, és épp 
ezért a krizis idején ő rajzolta meg A fasiz- 
mus szörnyetegeiről a legmozgósítóbb és 
leghideglelősebb művet. Vajda Lajosról 
sincs adatunk, hogy a szimpátián túl bármi 
alaki kapcsolata lett volna a mozgalom- 
mal. O , csak" megértette a szovjet avant- 
gard eszmei és esztétikai lényegét, követke- 
zésképpen alkalmassá válhatott az új élmé- 
nyek - akár a szorongatóan új élmények - 
szüggesztíven újszerű megfogalmazására. 

Az értékteremtő magyar művészeti 
progresszió félszáz év alatt többször ki- 
nyilt, többször összezárult. A tízes években 
a szellemi társadalmat egyesítő közös re- 
mény, a negyvenes években a szellemi tár- 
sadalmat egyesítő közös antifasiszta ma- 
gatartás elvtársakká tette azokat is, akiket 
a klebelsbergi jobboldali felbuzdulás, a 
nepírontos program előtti KMP-koncep- 


ció és a fordulat éve utáni dogmatizmus 
ideiglenesen felállított a közös asztaltól. 
Az állandó kiállítás nem a bizalom beszü- 
külésének szakaszait részesítette előnyben, 
a haladás elvét bizonyos toleranciával ke- 
zelte. Uitz műveinek közelében ott látható 
a , polgári humanista" Beck Ö. Fülöp-féle 
ércmanyag. Dési-Huber nagyszerű teljesit- 
ményének közelében ott állnak a ..népi", 
sőt , turáni" Medgvessv-szobrok. A , kö- 
zösségi"  Kerényi-müvek közelében ott 
függnek Anna Margit mély magányról ta- 
núskodó táblaképei. Mindegyikük és vala- 
mennyien együtt jelentik a progresszió ma- 
gyar művészetet. De van egy másik, egy 
praktikusabb hozadéka is az új képtárnak. 

Várkonyi György koncepciójában egy- 
mástól következetesen elválaszthatatlan a 
művészi és a társadalmi haladas, valamint 
az érték. Ez a tény kizárta annak a lehető- 
ségét, hogy egymás ellen kijátszhatók le- 
gyenek a művészeti élet nem mindig meg- 
alapozott ellentéteken nyugvó, egymásra 
acsarkodó csoportjai. A ma 15 élő, a múlt 
örökségét folytató alkotók. 

Való igaz: pár évtizeddel ezelőtt a szo- 
cialista művészet színpadát nem feltétlenül 
a szombathelyi szereplőkkel népesítették 
volna be az akkori rendezők. Néhány eset- 
ben olyanok szerepeltek volna, akiket itt 
hiába keresünk. Még több esetben beke- 
rültek ide olyanok, akiket akkor kerestünk 
volna hiába. A műtárgyakkal kifejezett 
szemléletváltás elképzelhetetlen utóbbi ne- 
gyedszázadunk  politikai-kultúrpolitikai 
tisztulási folyamatától, továbbélő érvé- 
nyességének végiggondolásától, saját Iden- 
titásának vallásától. Jelenünkön áll, hogy 
mennyire tudjuk megőrizni a , szombathe- 
lyi koncepciót", és a koncepció kidolgozói- 
nak távollétében mennyire vagyunk képe- 
sek azt egybetartani és továbbfejleszteni. 
És ez nemcsak lokálpatrióta érdek. 


P. Szűcs Julianna 

Nemes Dezső: Kun Béla politikai életútjáról 


K un Béla születésének centenáriumára készítet- 
te el Nemes Dezső ezt a munkát, ami azonban 
sajnálatos módon már csak a szerző halála után 
jelent meg. 

A szerző Kun Bélának, a Magyarországi Ta- 
nácsköztársaság és a Kommunisták Magyaror- 
szági Pártja vezéralakjának politikai pályáját, 
történeti személyiségét, nagyságát, vagy éppen 
gyengeségeit a kor alapvető problémáinak be- 
mutatásán, értékelésén keresztül, azok tükrében 
vizsgálja. 

Ha valaki azzal a szándékkal venné kezébe e 
könyvet, hogy Kun Béla politikai pályájáról 
átfogó képet kapjon, annak bizonyos mértékig 
csalódnia kell. Nemes Dezső ugyanis e könyv- 
ben nem annyira Kun Béla szemelyes életútjá- 
val, mint inkább azokkal a magyar és nemzetkö- 
zi problémákkal foglalkozik, amelyek már Kun 
életében is a politika sokat vitatott kérdései vol- 
tak, és amelyek mai történctírásunk ban is újból 
és újból visszatérő problémák. Nemes Dezső, 
aki több, korábban megjelent munkájában is 
állást foglalt e kérdésekben, önmagát is szembe- 
síti saját régebbi értékeléseivel, olykor korrigálja 
önmagát, és nyilvánvalóvá teszi, hogy jelenlegi 
állásfoglalásait sem tekinti vitathatatlannak, 
, örökérvényünek". Határozottan vitatkozik 
azonban számos, Kun Béla tevékenységét érté- 
kelő felfogással, igyekezvén hozzájárulni egy re- 
ális politikai pályakép kialakításához. 

A szerző Kun Béla portréjának felvázolását lé- 
nyegében az oroszországi eseményekhez kap- 
csolja. Ez jogos ís, hiszen K un Béla mint hadifo- 
golytiszt ismerkedett meg a lenini eszmékkel és 
vált részesévé s mindinkább kiemelkedő szemé- 
lyiségévé a forradalmi eseményeknek, illetve a 
bolsevizmus mellett felsorakozó hadifogoly- 
mozgalomnak. Nemes Dezső könyvének ezzel 
az időszakkal foglalkozó fejtegetéseiben azt 
vizsgálja: milyen tanulságokkal, milyen politi- 


kai tapasztalatokkal szolgáltak az oroszországi 
események a forradalom oldalára álló magyar 
hadifoglyok, s mindenekelőtt Kun Béla számá- 
ra. Lényegében az Oroszoszágban szerzett ta- 
pasztalatokat összegezte Kun Béla a Mir akar- 
nak a kommunisták? cimű, 1918-ban - több 
nyelven — megjelent munkajában, amely a szoci- 
alista forradalom programjának tekinthető. Ne- 
mes Dezső e könyv elemzése során mutatja ki: 
mi volt az, amit K un az oroszországi események 
során megértett és Magyarországon is jól alkal- 
mazott, és mi volt az, amiben hibázott. 

A legnagyobb figyelmet a szerző az 1918- 
1919-es eseményeknek: a kommunista párt meg- 
alakításának, a két munkáspárt egyesülésének, 
az agrár- és a nemzeti kérdésnek, illetve a ta- 
nácshatalom  katonapolitikájának szenteli. 
A szerző -— helyesen - mindenekelőtt azt hangoz- 
tatja, hogy Kunnak elévülhetetlen történelmi 
szerepe volt a KMP létrehozásában, és abban is, 
hogy bár a párt , különböző forradalmi csopor- 
tokat egyesített, egységes politikai erőként vált 
egyre jelentősebb politikai tényezővé, s vezetését 
a szilárd politikai egvség jellemezte". (35. old.) 

Nemes Dezső legfontosabb mondanivalója a 
magyarországi Tanácsköztársaság létrejöttéhez 
és a proletárhatalom néhány hónapjához, illetve 
Kun Béla ez idő tájt meghatározó szerepéhez 
kapcsolódik. E korszakban is elsősorban azok 
a kérdések foglalkoztatják a szerzőt, amelyek 
megoldása nem volt problémamentes, és ame- 
lyek azóta 15 megújuló viták középpontjában 
állnak. Ezekből kettőt szeretnék kiemelni: a 
pártegyesüléssel, valamint a katonapolitikai 
helyzettel és ebben a Clemenceau-jegyzék elfo- 
gadásával kapcsolatos vitákat. 

Nemes Dezső abból a helyes alapállásból in- 
dul ki, hogy 1919 tavaszán a magyar proletariá- 
tus számára a történelem felkínálta a hatalom 
békés eszközökkel történő megragadásának le- 
hetőségét. Ennek azonban nélkülözhetetlen fel- 
tétele volt a kommunisták és a szociáldemokra- 
ták közös fellépése, a két párt egyesülése kom- 

munista platform alapján. , Kun Bélának és tár- 
sainak döntenie kellett, hogy belemenjenek-e az 
általuk kifejtett feltételek alapján felajánlott 
egyesülésbe és a tanácshatalom azonnali együt- 
tes megteremtésébe, vagy térjenek ki előle, mert 
az egyesülés váratlanul, kellő előkészítés nélkül 
történik" — írja Nemes Dezső (48. old.) E dön- 
téstől függött — teszi hozzá -, hogy a proletariá- 
tus felhasználja-e a lehetőséget, vagy kitér előle. 
Ismert, hogy ma is vannak olyan történészek, 
akik tagadják, hogy a hatalom megragadása a 
proletariátus által szükséges és helyes volt. 
Nemes Dezső joggal Kunéknak ad igazat, 
amikor mind az egyesülést, mind a Tanácsköz- 
társaság kikiáltását , bátor és sikeres lépésnek", 
nem pedig történelmi tévedésnek, hibának fogja 
fel. A szerző elutasítja azokat a leegyszerűsítő 
nézeteket is, amelyek szerint a magyarországi 
szociáldemokraták azért mentek bele a két mun- 
káspárt egyesülésébe, mert abban bíztak, hogy 
a taglétszámát és szervezeti erejét tekintve gyen- 
ge KMP-t az erős és nagy múltú szociáldemok- 
rácia irányíthatja majd. A szerző hangsúlyozza, 
hogy az MSZDP-ben már az egyesülés előtt 
vtúlsúlyra jutott a balszárny", és az MSZDP 
tagjainak többsége a forradalom győzelme előtt 
már , szilárd forradalmi blokkot alkotott". 
Nemes a Tanácsköztársaság intézkedéseit, 
belső vitáit, problémáit részletesen vizsgálva, 
figyelemmel kíséri egyrészt a párt- és a hatalmi 
szerveken belüli erőviszonyokat, másrészt Kun 
Béla politikai állásfoglalását. Ugy tűnik, igen 
nagy jelentőséget tulajdonít a vezetésen belül 


meghatározó szerepet játszó , forradalmi blokk" 


magatartásának. Kimutatja: mindaddig, amíg e 
forradalmi blokk - amelybe a baloldali szociál- 
demokraták is beletartoztak - egységes volt, 
addig a szociáldemokrata jobbszárnyat sikerült 
ellensúlyozni vagy semlegesíteni, amikor azon- 
ban e , forradalmi blokkon" belül repedések , sőt 
ellentétek mutatkoztak, jelentősen megnöveke- 
dett a jobbszárny befolyása a döntésekre. 

Feltehetően ennek illusztrálására szentel Ne- 
mes Dezső oly nagy figyelmet a Clemenceau- 
jegyzéknek. Mielőtt azonban erre kitérnék - 
ezzel összefüggésben is - fontosnak tartom ki- 
emelni, hogy a szerző nem csupán arra törek- 
szik, hogy érzékeltesse Kun Béla, a megingatha- 
tatlan forradalmár vezetői képességét, hanem 
arra is, hogy bizonyítsa: miközben Kun szilár- 
dan kitartott elvei mellett, ha a körülmények 
úgy kívánták, hajlott a kompromisszumokra is. 
Nemes hangsúlyozza: bár olykor doktriner vo- 
nások is érvényesültek elképzeléseiben — a forra- 
dalmi blokk és a jobbszárny vitájában -, a pro- 
letárérdekek szem előtt tartásával általában a 
megegyezést szorgalmazta. 


A Clemenceau-jegyzék -— mint ismeretes -— ma- 
gába foglalta azt az igéretet, hogy a Vörös Had- 
sereg győzelmes északi hadjárata nyomán elfog- 
lalt Felvidék kiürítése fejében a román hadsereg 
kiüriti a Tiszántúlt. Kun abban a reményben, 
hogy a rendkivül nehéz helyzetben levő Tanács- 
köztársaság a jegyzék elfogadásával (miképp 
Szovjetoroszország a breszti béke révén) léleg- 
zetvételhez jut - biztosíték nélkül elrendelte a 
visszavonulást. Ismeretes, hogy az antant nem 
tartotta be a szavát, a visszavonulás pedig de- 
zorganizálta a hadsereget. Mindez rendkivül 
éles ellentétekhez vezetett a forradalmi blokkon 
belül. Nemes Dezső ezzel kapcsolatban súlyos 
bírálattal illeti Kun Bélát. , A Clemenceau-jegy- 
zék meghátrálás jellegű elfogadása megítélésem 
szerint az új pártvezetőség és a tanácskormány 
egyik legsúlyosabb hibája volt" — írja (100. old.). 
Szerinte, a jegyzék el nem fogadásával , meg 
lehetett volna hosszabbítani a Tanácsköztársa- 
ság létét". Ebben a felfogásban -— részben új 
források alapján — több történész nem osztja a 
szerző véleményét. Nemes Dezső azonban eb- 
ben az egy kérdésben úgy tűnik, kétségbe vonja 
álláspontja vitathatóságát, söt vitatandóságát 
1s. 

A kötet utolsó harmada Kun Bélának a tanács- 
hatalom megdöntése utáni tevékenységéről szól. 
Ez, a sok szempontból bonyolult, ellentmonda- 
sos időszak - úgy vélem - elnagyolt. Ebben 
feltehetően nagy szerepet játszott Nemes Dezső 
súlyos betegsége, amely emberfeletti erőfeszíté- 
sei ellenére is akadalyozta a kutatásban. 

A szerző Kunnak a húszas évek legelején 
Szovjlet-Oroszországban és Németországban 
játszott és vitatott tevékenységét érintve, lénye- 
gében egyetlen kérdésre összpontosítja monda- 
nivalóját: Kun Bélának a KMP stratégiája és 
taktikája alakításában betöltött szerepére. Kun 
Béla a prolctárdiktatúra megdöntése után is 
meghatározó szerepet játszott a KMP politiká- 
jának alakításában, egyidejűleg vezető tisztséget 
kapott a Kommunista Internacionáléban is. Ez 
a kettősség mindvégig meghatározó volt politi- 
kai tevékenységében. Ám, amíg nemzetközi te- 
vékenységét és helyét elsősorban a Tanácsköz- 
társaság idején betöltött szerepe alapozta meg, 
addig későbbi munkájában már a nemzetközi 
tapasztalatok, döntések váltak meghatározóvá. 
Ezt azért kell hangsúlyozni, mert a KMP politi- 
kajának alakításában (mint a legtőbb kommu- 
nista pártéban) döntő szerepük volt a Komin- 
tern határozatainak. Kun Béla, aki 1919. au- 
gusztus 1-től mindvégig emigrációban élt — el- 

szakadva a magyar realitásoktól -, egy második 
Magyar Tanácsköztársaság feltétlen győzelmé- 
ben bizott, közeli megvalósításában reményke- 
dett. és a Komintern általános stratégtáta mel- 
lett, mondhatni, mereven kitartott. 

Nemes Dezső hangsúlyozza, hogy a KMP- 
nek már a húszas évek elején meg kellett volna 
változtatni stratégiai irányvonalát, de erre csak 
1936-ban került sor. E késés akadályozta a ma- 
gyar kommunistákat abban, hogy reálisabb cé- 
lokkal, mindenekelőtt a szociáldemokraták, de 
más lehetséges szövetségesek érdekeit is toleráns 
módon figyelembe vevő politikával lényegesen 
szélesebb mederbe illesszék az illegális kommu- 
nista mozgalom bázisát. Nemes Dezső birálja 
K un hibáit, de azokat a felfogásokat is, amelyek 
történelmietlenül, figyelmen kívül hagyják a 
stratégiaváltozás objektív és szubjektív nehézsé- 
get. 

Könyve befejező részében a szerző kitér az 
egyik legtöbbet vitatott kérdésre: Kun Béla ál- 
lásfoglalására a Komintern VII. koneresszusán 
elfogadott népírontpolitikával és ennek ma- 
gyarországi megvalósításával kapcsolatban. 
A szerző e kérdésről nemcsak mint történész, 
hanem mint politikus is véleményt nyilváníthat, 
hiszen Nemes Dezső 1934 elejétől tagja volt a 
párt Kun-vezette Központi Bizottságának, an- 
nak a testületnek, amely nehezen, többször meg- 
torpanva, belső vitáktól sem mentesen, ám még- 
is elindult a Komintern VII. kongresszusa által 
kijelölt úton. 

Mint Nemes kimutatja: Kun Béla eleinte ne- 
hezen értette meg a változás, különösen a szoci- 
áldemokráciához való viszony alapvetően új 
megközelítésének fontosságát. A Komintern 
VII. kongresszusának előestéjén, továbbá a 
kongresszuson és föként a kongresszus után 
azonban már meggyőződött a változtatás szük- 
ségességéről. A szerző igyekszik - ha nagyon 
röviden is — felsorakoztatni azokat az érveket és 
dokumentumokat, amelyek a fordulat szüksé- 
gességének felismerésére vallanak. Kétségtelen 
tény, s ezt a legújabb kutatások is alátámaszt- 
ják. hogy Kun Béla a harmincas évek közepén 
igyekezett a munkásegység és a népfrontpolitika 
eszméjét népszerűsíteni és átültetni a gyakorlat- 
ba. Az is igaz viszont, hogy ez időben érzelmileg 
még bizonyos ambivalenciával viszonyult a 
népfrontpolitikához. 

Kun Béla —- sok más kommunista vezetővel 
együtt - sokat vivódott a régi és az új politikai 
irányvonal közötti választás közepette. Talán 
éppen azért, mert a magyar proletárforradalom 
vezére volt, különösen nehezen adta fel azt a 
stratégiát, amellyel egyszer a magyar munkás- 
osztály már győzelemre vitte a munkáshatalom 


ügyét, és amelynek újbóli valóra váltásáért más- 
fél évtizeden keresztül Kun maga 15 mindent 
megtett; amire nem kevesebbet, mint az életét 
tette fel. 

Kun eljutását a népfírontpolitika útjára a 
KMP Központi Bizottsága sem könnyítette 
meg, mert ebben a fontos kérdésben e testület 
maga is megosztott volt. (Erről Nemes Dezső a 
Tanúságtevok 4/B kötetében megjelent vissza- 
emlékezésében ír.) Megemliti, hogy a pártveze- 
tök körében ellentétek voltak: egyesek úgy vél- 
ték, nincs szükség stratégiai változtatásra, mert 
a párt a már korábban végrehajtott módosítá- 
sokkal rálépett a népírontpolitika útjára. Má- 
sok lebecsülték a már elért eredményeket e té- 
ren, és úgy vélték: , most mindent meg kell vál- 
toztatni". A KB harmadik csoportja pedig K u- 
nék erőfeszítéseit formálisnak tekintette. 

K un Béláról megállapítja a szerző, hogy ami- 
kor a KMP KB 1935 végén, 1936 elején hozzá- 
fogott immár egyértelműen a népfrontpolitika 
alkalmazásához, e munkában teljes erővel közre 
akart működni. Nemes Dezső megírja, hogy 
ennek ellenére, a Komintern új vezetése részéről 
növekedett a politikai bizalmatlanság Kun Bé- 
lával szemben. Ez, továbbá egyéb körülmények 
vezettek el Kun Béla leváltásához, félreállitásá- 
hoz, majd ahhoz, hogy hamis vádakkal, tör- 
vénysértő módon letartóztassák. A nagy forra- 
dalmár tragikus módon a személyi kultusz áldo- 
zatává lett. 

Nemes Dezső a centenáriumot jó alkalomnak 
tartotta arra, hogy maga is hozzájáruljon Kun 
Béla teljes rehabilitálásához, ahhoz, hogy alak- 
ját megtisztítsuk a rárakódott rágalmaktól, ha- 
zugságoktól, s hogy személyiségét a törteénelem- 
ben valóban az őt megillető helyre állítsuk. Ezek 
a gondolatok vezették Milei Györgyöt ís, ami- 
kor a kötet előszavát megírta. 

Nemes Dezső könyve a centenárium előesté- 
jén egy, a Kun Bélával is vitázó politikusnak és 
a forradalmi munkásmozgalom kérdéseit kuta- 
tó történésznek az állásfoglalása, egyben főhaj- 
tás is Kun előtt, amit a szerző záró gondolata 15 
kifejez: , Kun Béla egész munkásságával, forra- 
dalmi tetteivel a magyar és a nemzetközi mun- 
kásmozgalomnak általánosan elismerést nyert 
nagy alakjává lett. Tévedéseit nem takargatva, 
de megvédve az indokolatlan és ellenséges táma- 
dásoktól. .. nagy forradalmi tettek véghezvivője- 
ként tiszteljük őt." 


( Kossuth Könyvkiadó, 1985.) 
Pintér István 

Kun Béla születésének centenáriumára 


Az elmúlt évtized centenáriumai egy nagy nemzedék történelmi ívét idézik fel tudatunk- 
ban, egy nemzedékét, amely nekibuzdulásaival — sikereivel és vereségeivel együtt is — 
kitörölhetetlenül rajta hagyta keze nyomát a mai Magyarország arculatán. E generáció, 
a századelő ifjúsága — bár a jövő perspektíváit illetően távolról sem volt egységes - a régi 
világ elleni politikai, társadalmi, kulturális küzdelmeivel éppúgy előkészítője volt 1918 
és 1919 forradalmainak, mint reformkori elődei 1848-nak. A legtömörebben talán az 
Ady-élménnyel jellemezhető , ifjú sereg" soraiból indult el Kun Béla is, akinek életútjában 
egyszerre volt jelen a szükségszerű szakítás a progresszió polgári demokratikus szárnyá- 
val (1918—1919-ben) és a folytonosság őrzése, a hűség e korszak tradícióinak javához. 
(Erről megrendítő tanúságtételt szolgáltat Illyés Gyula Kun-portréja, amelyben 1934-es 
moszkvai találkozásukról számol be.) 

Kun Béla 1902-ben kezdte politikai pályáját, amikor 16 évesen, középiskolás diákként 
belépett a Magyarországi Szociáldemokrata Pártba. A kor leghaladóbb erejének számító 
munkáspárt soraiba állni egy ifjú értelmiséginek — életre szóló szolgálatot jelentett; azt 
jelentette, hogy — Szabó Ervin szép szavai szerint — e lépéssel , eldob karriert, el összeköt- 
tetéseket, széttép családi kötelékeket és belép a küzdők táborába". Kun Bélának, akinek 
családja a kispolgári lét alsó szintjén élt (lévén apja szerény jövedelmű állami tisztviselő), 
e lépésével nem kellett családi kötelékeket széttépnie, de már maga a csatlakozás is 
kockázatot jelentett, hisz középiskolásként nem lehetett legálisan politikai párt tagja. Az 
egyetemi hallgató Kunról 1905-ben Vágó Béla megtisztelő jellemzést adott Szabó Ervin- 
nek. A tanulmányai mellett újságírással is foglalkozó K unt - bár élete során fő kifejezési 
formája a publicisztika marad - egy sajtópert követő fogházbüntetés pályamódosításra 
készteti, 1907-től a kor szokásai szerint, az autonómiát élvező Munkásbiztosító tisztvise- 
lőjeként, hivatásos pártmunkássá lesz. Az erdélyi szociáldemokrata mozgalom egyik 
vezetőjévé válik; végigküzdi a szervezett munkásság nagy országos osztályütközeteit, 
sztrájkokat szervez, népgyűléseken szónokol, s e bonyolult terepen alaposan megismer- 
kedik a kor nagy problémájával, a nemzetiségi kérdéssel. Itt alapozza meg marxista 
ismereteit. (E téren mutatkozó szellemi éhségéről Buchinger Manó vall egy emlékező 
írásában.) Kun egyik baloldali kritikusa lesz a pártvezetőség hivatalos, opportunizmusra 
hajló politikájának, de távol tartja magát az ellenzéki csoportoktól, mivel e csoportok 
szekta jellege taszítja. A munkásmozgalmat csak tömegmozgalomként tudja felfogni. 


Az első világháború kitörésekor katonai szolgálatra hívják be, s 1916-ban orosz hadifog- 

ságba esik. Minthogy K un Béla a forradalmi Oroszország iránti rokonszenv szellemében 
nőtt fel (ez áthatotta a századelőn az egész magyar progressziót), mint hadifogoly is 
igyekezett megtalálni a cári rendszerrel szembenálló másik Oroszország képviselőit. 

A kapcsolatkeresés sikerrel járt. Másként aligha érthető, hogy hadifogolyként a februári 
forradalom győzelme után nyilvános gyűléseken szónokol, Tomszkban a helyi szocialista 
újságba ír, tagja előbb az egységes szociáldemokrata, majd az önálló bolsevik szervezet- 
nek. Ezek a viszonylag korai, 1917 októbere előtti kapcsolatok teszik lehetővé számára 
a Lenin műveivel való találkozást is. Itt alakul ki benne az a felismerés, hogy az orosz 
forradalom eseményeinek kavargásában valami olyan új születik, ami irányt mutat a 
világ munkásmozgalma számára, és egyúttal a századelő magyarországi munkásmozgal- 
mának gyötrő útkereséséhez is. Röviddel az októberi forradalom győzelme után Petrog- 
rádon találjuk Kun Bélát, ahol hamarosan egyik irányítója az Oroszországban élő 
hadifoglyok közt, illetve a német és osztrák-magyar megszálló csapatok közt folyó 
internacionalista agitációnak. Lapokat, röpiratokat szerkeszt, s egyúttal fegyveresen 
harcol az intervenciósok, ellenforradalmárok ellen, Szovjet-Oroszország védelmében. 
Példáját hadifoglyok ezrei, tízezrei követik, s az 1922-ig tartó polgárháborúban mintegy 
százezer magyar nemzetiségű hadifogoly harcol a Vörös Hadseregben, más népek fiaival 
együtt, a szovjetek hatalmáért. 

Az orosz példa követésének, a világforradalmi folyamat továbblendítésének vágya 
" természetszerűen vezet egy, a kor igényeinek megfelelő, új típusú forradalmi párt megte- 
remtésének kezdeményezéséhez a volt cári birodalom határain túl is. 1918. március 24-én 
Moszkvában megalakul az OK(b)P magyar csoportja Kun Béla elnökletével, majd ezt 
követik más, zömmel volt hadifoglyokból alakult kommunista csoportok. Ezekből jött 
létre a bolsevik párton belül az a Föderáció — ugyancsak Kun Béla vezetésével -, amely 
már a formálódó III. Internacionálé csírájának tekinthető. Nem véletlen, hogy Kun Béla 
közvetlen harcostársai, a forradalmi hadifogoly-szervezetek vezetői, többségükben már 
korábban fontos harci tapasztalatokat szereztek a magyarországi munkásmozgalomban 
(például Vántus Károly, Rabinovics József, Forgács Dezső, Faragó Dezső, Jancsik Ferenc 
és társaik). Hazai előiskolájuk — akárcsak Kunnál — megkönnyítette az orosz forradalom 
lényegének és az abból adódó tanulságoknak a megértését. 

Ezekben a hónapokban alakult ki Kun Béla tanítványi-baráti viszonya Leninnel és 
személyes kapcsolata a bolsevik vezető gárda tagjaival. E kapcsolat még színvonalasabbá 
tette a bolsevizmus magyar nyelvű propagandáját. A Szociális-.Forradalomnak, a csoport 
központi lapjának hasábjain rendszeresen megjelentek a szovjet állam vezetőinek írásai. 
Lenin füzete, A harc útja című írás, amelyhez Kun Béla írt bevezetőt a lap hasábjain, 
azokat a legfontosabb beszédeket, cikkeket tartalmazta, amelyek a szocialista forrada- 
lomhoz vezető út legjelentősebb elméleti kérdéseivel és a proletárforradalom első lépései- 
vel foglalkoztak. (Így például az Áprilisi téziseket, valamint a szovjetek III. kongresszu- 
sán elhangzott beszámolót.) Ez a gyűjtemény döntő hatást gyakorolt a magyar kommu- 
nisták magatartására 1918-1919-ben. 


Kun jelentős irodalmi munkásságot folytatott 1918 tavaszán és nyarán. Írásaival kiemel- 
kedik a Mit akarnak a kommunisták? című füzet, amelyben elsőként kísérelte meg az 
októberi forradalom tapasztalatainak, a lenini tanításoknak az alkalmazását a kor 
magyarországi társadalmi problémáira. 

A magyar csoport és személy szerint Kun Béla erőfeszítéseket tett a forradalom felé 
haladó Magyarország baloldali elemeivel való kapcsolat felvételére. A semleges országo- 
kon át és a hazatérő hadifoglyok révén eljuttatott propagandaanyagokkal igyekeztek 
befolyásolni a hazai mozgalmat, s nem eredménytelenül. Kun Béla neve már hazatérése 
előtt országosan ismertté lett. Vitatkoztak vele a szociáldemokrata sajtóban, hazatérő 
hadifoglyok meséltek tevékenységéről, s egyre szaporodtak a volt fogoly tisztek ellene 
tett feljelentései is a katonai irattárakban. 

Kun, aki mélységesen meg volt győződve arról — ezt tanúsítják Szovjet-Oroszország- 

ban publikált cikkei —, hogy a szocialista forradalom továbbterjed, legalábbis a közép- 
európai régióban, s azt remélte, hogy a társadalmi válságokkal terhes Magyarország lesz 
a következő láncszem, erőfeszítéseket tett a forradalom vezető erejének, az új típusú 
pártnak a megszervezésére. Az internacionalisták konferenciája, értesülve a polgári 
demokratikus forradalom győzelméről, elvi határozatot hozott a kommunista párt 
megalakításáról és arról, hogy haladéktalanul haza kell küldeni a mozgósítható aktivis- 
tákat, azzal a feladattal, hogy hozzák létre a magyarországi munkásság új, forradalmi 
pártját. Kun 1918. november közepén érkezett haza, hamis papírokkal. Jelenléte, fellépé- 
se fordulatot hozott a hazai baloldal magatartásában. Míg a hazai baloldal koncepciója 
kialakulatlan volt, az Oroszországból hazatértek elméleti ismeretek és gazdag harci 
tapasztalatok birtokában határozott programmal, szervezeti elképzelésekkel rendelkez- 
tek. Kun a szociáldemokráciával való szervezeti szakítás és olyan új, forradalmi munkás- 
párt megteremtése mellett foglalt állást, amely közvetlen céljául tűzi ki a tanácsok 
hatalmának megteremtését, a polgári forradalom továbbfejlelesztését szocialista forrada- 
lommá. 


A pártalakítást megelőző napok szakadatlan tanácskozásokkal teltek el. Kun az 
ellenzékhez tartozókon kívül számos szociáldemokrata párt- és szakszervezeti vezetővel 
tárgyalt, mindenkivel, akiről valamelyes baloldaliságot feltételezett, hisz nem szektát, 
hanem kommunista tömegpártot kívánt alakítani. Bár egyelőre csak a baloldali ellenzéki 
csoportokat sikerült megnyerniük a pártalakítás gondolatának, a forradalmi tömegpárt 
igényét egy pillanatra sem adták fel. Végül 1918. november 24-én Kelen József Városma- 
jor utcai lakásában összeült a pártalakító értekezlet, amelyen a hazai baloldal különféle 
csoportjaiból, valamint Kun Szovjet-Oroszországból hazatért harcostársaiból megszüle- 
tett a Kommunisták Magyarországi Pártja. Abban a tényben, hogy ez az esemény már 
akkor, a forradalmi fejlődés számára legalkalmasabb pillanatban végbement, döntő 
szerepe volt Kun Bélának. Az sem vitatható, hogy a párt megszületésétől a hatalom 
megszerzéséig vezető rövid út is bizonyította: e néhány hónapos párt nélkül vagy éppen 
vele szemben nem lehet az országot kormányozni. Kun Béla mint e párt alapítója, 
nemzetközi mércével is kiváló vezérnek bizonyult. (Sinkó Ervin szép meghatározása 
szerint, a szó eredeti, szűzies értelmében.) Kunról mint agitátorról és a munkáshallgató- 
ságra tett hatásáról maradandó, noha elfogult képet rajzolt memoárjaiban Kassák Lajos. 
Ismeretes, hogy az KMP viszonylag hamar jelentős befolyásra tett szert a munkásság 
legképzettebb rétegeiben, és az is, hogy ugyancsak Kun fellépése , hozta" a KMP-be 
Lukács Györgyöt, Fogarasi Bélát és más kiemelkedő értelmiségieket. 

A KMP a polgári demokratikus forradalom időszakában kezdte meg kiépíteni üzemi 
és területi szervezeteit, s jelentős befolyásra tett szert a munkások és az értelmiségiek 
között, de a szegényparasztság, a szocialista ifjúság soraiban, a fegyveres erőknél, a 
leszerelt katonák és a munkanélküliek körében is. Szervezetileg is több tízezer embert 
kapcsolt magához, de hatása ennél sokkal szélesebb körű volt. A szervezeti erősödés 
ellenére mégis találóan jellemezte az ifjú pártot Kun Béla, amikor megállapította, hogy 
az , mindenekelőtt forradalmi propagandaszervezet volt". Bár e tényből adódtak nyil- 
vánvaló hátrányok, a tömegek meggyőzése a szocialista forradalom lehetőségéről, majd 
mozgósításuk e cél mielőbbi megvalósítására az adott helyzetben csak így volt lehetséges. 

A kommunisták befolyása gyorsan nőtt. A válságból válságba zuhanó polgári demok- 
ratikus rendszerrel szemben mind többen látták a KMP által javasolt tanácshatalomban 
az igazi lehetőséget arra, hogy megvédjék a kivívott jogokat, leküzdjék az ellenforradalmi 
veszélyt, hogy megindulhasson a termelés, le lehessen törni a tőkés szabotázst a bankok 
köztulajdonba vételével, a munkásellenőrzés bevezetésével. 

A polgári pártok és az MSZDP 1918 novemberétől vitatkoztak az agrárreform végre- 
hajtásán, míg végül 1919 februárjában megszületett egy törvény, amely teljes kártalaní- 
tást kívánt nyújtani a birtokosoknak, és a végrehajtást meghatározatlan ideig elhúzta 

volna. Ezzel szemben a KMP a nagybirtokok kártalanítás nélküli, azonnali kisajátítását 
követelte. 1918. decemberi agrárprogramja szerint falvanként a szegényparaszt-bizottsá- 
goknak kellett volna dönteniük, hogy az elkobzott földeket társas-szövetkezeti vagy 
egyéni módon kívánják-e művelni. 

A kormány, hogy belpolitikailag mielőbb , normális" állapotokat teremtsen, napi- 
rendre tűzte a nemzetgyűlési választások megtartását, s addig is igyekezett korlátozni a 
forradalomban született népi szervek, a tanácsok hatalmát. A KMP, noha távolról sem 
volt többsége a tanácsokban, követte a bolsevikok 1917. április utáni taktikáját: minden 
hatalmat a munkás- és katonatanácsok számára követelt, s ellenezte a választásokat. 
A kommunisták propagandájának hatására ezek a szociáldemokrata többségű testületek 
egyre inkább valóságos hatalmi szervekként tevékenykedtek. 


A polgári demokratikus forradalom egyik alapproblémája a nemzetiségi kérdés volt. 
1918 előtt az ország lakosságának mintegy a fele volt nem magyar anyanyelvű. A forra- 
dalomban a nemzetiségek politikai pártjai az elszakadás mellett foglaltak állást. Az új 
magyar kormány arra törekedett, hogy a nemzetiségi kérdést polgári demokratikus 
alapon rendezze, de reformjai az adott körülmények között már elkéstek. Politikájának 
alaphibája az volt, hogy ragaszkodott a történelmi Magyarország területi sérthetetlensé- 
géhez, még akkor is, amikor ez már nem is létezett. 


A KMP szakított a területi integritás nacionalista politikájával: síkra szállt a nemzeti- 
ségi kérdés szocialista megoldásáért. Ennek programját a legtömörebben a szovjet kor- 
mánynak a volt Monarchia népeihez intézett, 1918. novemberi üzenete fogalmazta meg, 
amely a felszabadult népek forradalmi szövetségét hirdette meg egy szocialista föderatív 
köztársaság formájában. Ezt a célt képviselte politikájával a KMP, ennek megvalósításá- 
ra tett kísérletet 1919. március 21. után a hatalomra jutott proletariátus. 

A koalíciós kormányzat antantbarát külpolitikájával szemben a KMP a Szovjet- 
Oroszországgal, Európa forradalmi erőivel való barátságot és szövetséget hirdette. 


A KMP büszkén hivatkozott arra, hogy élvezi a Lenin vezette Szovjet-Oroszország, 
a nemzetközi forradalmi erők harcostársi szolidaritását, erkölcsi és politikai támogatá- 
sát, és követni kivánja , az orosz példát". Ez az egyértelmű álláspont különösen fontos 
volt abban a helyzetben, amikor a kommunisták igazát napról napra alátámasztotta 
Szovjet-Oroszország léte, az intervenció és az ellenforradalom erőivel vívott hősi harca. 
Ez a küzdelem olyanokra is hatott, akik egyébként távol álltak a leninizmus eszméitől, 
de megértették, hogy a proletárforradalom olyan erőket szabadított fel, amelyek képesek 
megvédeni az intervencióval szemben Szovjet-Oroszországot; sokan úgy kezdtek tekinte- 
ni a magyar kommunistákra, mint a lenini , titok". ismerőire, akik képesek lesznek 
megismételni ezt a teljesítményt nálunk, hasonlóképpen szorongatott helyzetben. 


A KMP növekvő befolyása mindenekelőtt az addig a munkásmozgalomban monopol- 
helyzetet élvező munkáspárt, az MSZDP vezetésében keltett mind ingerültebb reakciót. 
A kommunistákat igyekeztek eltávolítani a tanácsokból - részben sikerrel -, majd 
kiszorítani a szakszervezetekből. Ez utóbbi próbálkozások viszont lényegében eredmény- 
telenek maradtak. Kun Béla nemegyszer büszkén utalt rá, hogy a KMP sikeresen 
képviselte a szakszervezeti egység politikáját, s ez nagymértékben hozzájárult ahhoz, 
hogy 1919. március 21-én a magyarországi munkásság egésze vállalni tudta a proletár- 
diktatúrát. Kun 1919. január 5-én Leninhez írott levelében az 1917. , júliusi napok" 
megismétlődésére számitott Magyarországon is. Ez be is következett 1919. február 20-án, 
amikor egy rendőri provokáció után — amelyet megelőzött az antantmissziók cseppet sem 
diszkrét diplomáciai nyomása - a kormány utasítására letartóztatták a KMP vezetőit, 
és a párt mintegy két hétig gyakorlatilag illegálisan tevékenykedett. Ez a kisérlet azonban 
nem hozta meg a kormány számára a várt eredményt. Az antant változatlanul bizalmat- 
lan volt, a kormány jobboldali ellenzéke kevesellte a csapás erejét, a munkásság pedig 
felháborodott a rendőri akció brutalitásán. Ennek hatására enyhült a foglyokkal szem- 

ben tanúsított bánásmód szigora, s noha egyelőre nem engedték őket szabadon, börtö- 
nük valóságos pártközpontként működött. 

A kormány ebben a szituációban végső kísérletet tett helyzete konszolidálására 
azzal, hogy kiirta a nemzetgyűlési választásokat. Március elején kibonatkozott a válasz- 
tási küzdelem. Az osztrák és a német tapasztalatok nyomán világos lett a szociáldemok- 
rata baloldal és centrum számos vezetője előtt, hogy a forradalomban megszerzett 
poziciókat a választások után nem tarthatják meg, s egyre többen hallották meg a 
kommunisták jelszavát: , Le a nemzetgyűlési választásokkal!" A hangulatváltozás jól 
mérhető a Budapesti Munkástanács márciusi vitáin, amelyeken pedig akkor már nem 
vettek részt a január végén kizárt kommunisták. 1919. március 7-én Varga Jenő javasla- 


sére pedig a Szovjet-Oroszországgal való kapcsolat felvételéről. A tanácsban és a mun- 
kásmozgalom más fórumain is egyre erősödött a kommunistákkal való együttműködés 
gondolata, sőt az 1919. március 3-i ülésen az egyik baloldali küldött formálisan is 
indítványozta szabadlábra helyezésüket. Bogár Ignác, a nyomdászszakszervezet egyik 
vezetője ugyanezen a napon a nagyváradi nyomdászok gyűlésén felszólította a szociálde- 
mokratákat és kommunistákat: , ahelyett, hogy egymásnak ellenségévé válnánk, küzd- 
jünk vállvetve a közös ellenség, a kapitalizmus és az imperializmus ellen és akkor 
mihamarabb elérjük célunkat... a kommunista társadalmat". A Budapesti Munkásta- 
nácsban a nemzetgyűlési választásokkal kapcsolatos március 10-11-i vitákban a felszó- 
lalók többsége a választások ellen nyilatkozott, s helyette tiszta szociáldemokrata kor- 
mányt, a helyi tanácsok hatalmának megerősítését, sőt szovjet uralmat, proletárdiktatú- 
rát javasolt. 

A baloldali szociáldemokratáknak és a centrum egy részének közeledésére a börtönben 
kvő Kun Béla terjedelmes memorandumban válaszolt, megszabva benne a munkáspár- 
tok együttműködésének feltételeit. Az 1919. március 11-én kelt levél tíz pontban foglalta 
össze az esetleges egyesülés platformját. Követelte: az MSZDP szakítson az osztály- 
együttműködés politikájával, a területi integritás koncepciójával, igyekezzen megakadá- 
lyozni az utódállamokkal való háborút. Kifejtette, hogy a proletárpárt csak akkor 
egyezhet bele egy forradalmi háborúba, ha minden hatalom a munkás- és paraszttaná- 
csok kezében van, ha megszűnt minden érdekközösség a kapitalistákkal, ha biztosíték 
van arra, hogy az ilyen háború nem teremt új nemzeti elnyomást. Kifejtette: a cél nem 
a parlamenti, hanem a szovjetköztársaság. Követelte a termelés és az elosztás munkásel- 
knőrzését, majd később köztulajdonba vételét, az MSZDP programja szociálpolitikai 
részének haladéktalan megvalósítását s a szocializmus állami propagandáját. A híres 
levél nem nélkülözte a személyes motívumokat sem. Kun — már a március eleji napok 
hangulatát ismerve — joggal utalt rá, hogy február 20-i rendőri bántalmazása a munkás- 
ság széles tömegeinek nyitotta fel a szemét, s döntő hatást tett hangulatukra. Ezen az 
alapon folytak a tárgyalások a baloldali szociáldemokraták, a Budapesti Munkástanács, 
az üzemi bizalmiak képviselőivel a kommunisták kiszabadításáról, amelyet március 
23-ra terveztek. 

A Vix-jegyzék 1919. március 20-i átnyújtása, amely — ultimátumjelleggel — új, elfogad- 
hatatlan demarkációs vonalat szabott meg, felgyorsította az eseményeket. A lemondás 
mellett döntő koalíciós kormány átadta a hatalmat az MSZDP-nek, amelyet a polgári 
miniszterek és Károlyi Mihály köztársasági elnök a munkásosztály kizárólagos képvise- 
lőinek tekintettek. A szociáldemokrata párt vezetői azonban jól ismerték a munkásosz- 
tály hangulatát. Tudták, hogy egyedül nem vehetik át a kormányhatalmat, ezért az az 
álláspont alakult ki, hogy a szociáldemokrata párt a kommunistákkal megegyezve vegye 
azt át. A két munkáspárt egyesült, 8 erről szóló megállapodásuk a kommunista platform 
alapján született meg. Ezt bizonyítja a két munkáspárt egyesülését tartalmazó egységok- 
mány legfontosabb pontja: , A proletárság diktatúráját a munkás-, katona- és parasztta- 
nácsok gyakorolják... haladéktalanul megteremtendő a proletárság osztályhadserege, 


8 KUN BÉLA SZÜLETÉSÉNEK CENTENÁRIUMÁRA 


amely a fegyvert teljesen kiveszi a burzsoázia kezéből. A proletárság uralmának biztosí- 
tására és az antant imperializmus ellen a legteljesebb és legbensőbb fegyveres és szellemi 
szövetség kötendő az orosz-szovjet kormánnyal." 


Jellegzetes dolog, hogy Lenin számára a magyarországi események jellegét illetően Kun 
Béla neve és szerepe volt az első garancia. Noha hivatalos ügyköre szerint Kun , csak" 
a külügyeket, majd ezenkívül -— másokkal együtt — a hadügyeket irányította, mindenki 
őt tekintette a proletárdiktatúra tényleges vezetőjének. Személye szorosan kötődött a 133 
nap szinte minden eseményéhez, akármiről volt is szó: pártügyekről, hadseregszervezés- 
ről, az ellenforradalom elleni harcról, kulturális kérdésekről vagy a Tanácsköztársaság 
gazdasági szervezetének kialakításáról. Egyszerre mutatkozott néptribunnak, aki a leg- 
nehezebb pillanatokban is képes magával ragadni hallgatóságát, taktikai lépéseket mér- 
legelő reálpolitikusnak, a világforradalom propagandistájának és a diplomáciai tárgyalá- 
sokon rugalmas és egyben következetes tárgyaló partnernek. Nincs szükség, sem mód 
arra, hogy tevékenységével kapcsolatban részletesen kifejtsük a Tanácsköztársaság törté- 
netét; néhány fontos kérdésre utalunk csupán, amelyeknek eldöntésében meghatározó 
szerepe volt, s amelyek sokáig viták, félreértések, olykor rágalmak forrásai voltak. 

A márciusi fordulat szorosan összekapcsolódik a pártegyesüléssel, amely a győzelem 
pillanatában is meghökkentette a KMP tagjainak némelyikét, majd évtizedekig nem 
szűnő viták forrása lett. 

A megállapodás kompromisszumjellegével Kun Béla és a KMP más vezetői is tisztá- 
ban voltak, de azt is látták, hogy a március 20-21-i események egyedülállóan kedvező 
pillanatot nyújtanak a hatalom megragadására. Azt is felmérték: bármennyire megválto- 
zott is a proletariátus magatartása, a KMP szervezeti befolyása ekkor távolról sem volt 
arányban nagy eszmei hatásával. (Ez teljesen érthető, ha figyelembe vesszük, hogy a 
forradalmi párt csak néhány hónapja alakult meg.) A szociáldemokraták nélkül — nagy 
tömegbefolyásuk miatt — a proletárdiktatúra nem valósulhatott meg. Kun számított és 
joggal számíthatott is a szociáldemokraták körében a jobboldal elszigetelődésére, a 
baloldal erejének növekedésére, e folyamat erősödésére a proletárdiktatúra viszonyai 
között. Ennek tudatában vállalta az egyesülés kockázatát, azt, hogy középutas, sőt 
megalkuvó vezetők is tagjai legyenek a pártnak. Világos volt az is, hogy az egyesülés nem 
hoz létre élcsapat jellegű pártot. A kommunisták azonban a Tanácsköztársaság fennállá- 
sa idején sem szűntek meg hangoztatni a párt élcsapattá fejlesztésének szükségességét. 

Az agrárkérdés megoldásáról hozott döntés kétségtelenül hibás volt (a tanácshatalom 
szocializálta a közép- és a nagybirtokot, majd szövetkezeti kezelésre átadta őket a 
mezőgazdasági proletariátusnak, a falusi szegénység tanácsainak); ennek kapcsán az 
utókor sokáig kiemelte Kun személyes felelősségét abban, hogy bár ismerte a szovjet- 
orosz gyakorlatot, mégis a kisajátított földek felosztása ellen foglalt állást. Szovjet- 
Oroszországban azonban nem alakult ki egységes gyakorlat a földkérdésben. A földről 
szóló 1917-es dekrétum, ha nen is zárta ki a nacionalizált földbirtok egyéni használatát, 
de nem is rendelte el ezt, a polgárháború időszakában pedig a magyarországihoz hasonló 
gyakorlat is előfordul a kommunák formájában. Zavaróan hatott — elsősorban a Szovjet- 
Oroszországból hazatértekre — az a közismert tény, hogy maga a földről szóló 1917-es 
dekrétum is annak a politikai kompromisszumnak az eredménye volt, amelyet a bolsevi- 
kok a jelentős paraszti bázisra támaszkodó baloldali eszerekkel kötöttek. Kunék úgy 
látták, hogy a magyarországi politikai viszonyok — egy demokratikus parasztpárt hiánya 
- nem indokolják ezt. Másfelől, a hadikommunizmus körülményei közt (amelynek 
kialakulását a hazatértek is átélték) még nem látszottak az 1917-es rugalmas döntés 
előnyei. Ugyanakkor megtévesztően hatottak az 1919. márciusi földfoglalások, amelyek 
során az uradalmi cselédség termelőszövetkezetek alakításával akarta megvédeni mun- 

kalehetőségeit, attól tartva, hogy a környező falvak parasztsága felosztja a birtokokat 
és kisemmizi őket. 

Mindezek közrejátszottak a tanácskormány döntésében. Az orosz példa figyelembevé- 
tele mellett a Tanácsköztársaság vezetői bizonyos fokig a magyar sajátosságokat is 
számításba vették. Így rendkívül fontos, hogy nálunk nem történt meg a föld nacionalizá- 
lása, azaz tekintettel voltak arra, hogy hazánkban van birtokos parasztság, amely az 
1848-as forradalom, a jobbágyfelszabadítás után jött létre. E réteg birtokaihoz nem 
nyúltak hozzá, adómentességet élvezett, és terményfeleslegét nem sajátították ki. Az is 
ismeretes, hogy egyes vidékeken, ahol a szegényparasztok erőteljesen követelték a földet, 
a kormány engedélyezte 2-5 holdas parcellák kiosztását. 

A Tanácsköztársaság következetes internacionalizmusa nyilvánult meg a nemzetiségi 
kérdés 1919-es megoldási kísérletében, amelynek elvi alapja a szovjet kormány 1918. 
november 3-i nyilatkozata volt. A Magyarországi Tanácsköztársaságot vezetői az eljö- 
vendő közép-európai szocialista föderáció alapegységének tekintették. Így foglalt állást 
az 1919 júniusában elfogadott alkotmány, és ez az elv határozta meg az 1919 júniusában 
megalakult, rövid életű Szlovák Tanácsköztársasághoz fűződő viszonyt. 

Az alkotmány szerint az állam hivatalos neve: Magyarországi Szocialista Szövetséges 
Tanácsköztársaság, s szövetségi kapcsolatban áll más, születő tanácsköztársaságokkal. 
A távlati cél a , szabad népek szabad szövetsége" , a dolgozók nemzetközi tanácsköztársa- 
sága. Ez az elképzelés a világforradalom, de legalábbis a közép-európai forradalmi 
hullám közeli győzelmének feltételezésén alapult; ebben a magyar proletárállam vezetői- 
vel együtt a nemzetközi kommunista mozgalom is osztozott. Hamarosan kitűnt azon- 
ban, hogy a történelmi fejlődés nem realizálja ezt az elképzelést. Az úgynevezett utódálla- 
mokban megszilárdultak a polgári kormányzatok. Ebben jelentős része volt a világhábo- 
rút követő nemzeti felbuzdulásnak, amely megkönnyítette az osztályellentétek elhomá- 
lyosítását, háttérbe szorítását. (A munkáshatalom megdöntését követően Magyarorszá- 
gon is sok szempontból ehhez hasonló folyamat zajlott le.) Az internacionalizmus 
megmutatkozott az akkori magyarországi nemzeti kisebbség helyzetének rendezésében 
is, a Tanácsköztársaság biztosította ezek számára is a tényleges egyenjogúságot, a nyelvi 
és kulturális jogokat és — a járások területének módosításával — a nagyobb, összefüggő 
területen élőknek a lehetséges területi autonómiát. A német járások kialakítása már 1919 
júniusában megkezdődött. 

A Tanácsköztársaság számára alapvető fontosságú volt, hogy megtalálja a szakszerve- 
zeteknek , a munkásosztály e hagyományos és Magyarországon különösen nagy tekinté- 
lyü osztályszervezeteinek helyét a születő szocialista rendben. A szakszervezetek a Ta- 
nácsköztársaság kikiáltása után (bár érdekvédelmi funkciójukat a körülmények változá- 
sának figyelembevételével megtartották) a munkásság államszervezetének részeként új 
feladatokat vállaltak és oldottak meg. A tanácsállam vezetői több ízben nyomatékkal 
hangoztatták; hogy milyen nagy jelentőséget tulajdonítanak a szakszervezetek részvételé- 
nek a proletárdiktatúra államgépezetében, főként a gazdaság átalakításában és irányítá- 
sában. S a szakszervezetek közreműködése nem korlátozódott a gazdaság területére. 
Jelentős érdemeik voltak a proletáriátus mozgósításában, eredményesen láttak el állami 
jellegű közigazgatási, kulturális, munkaügyi és szociálpolitikai feladatokat. Hogy végül 
a szakszervezetek - amelyekben közismerten erős volt a szociáldemokrata befolyás — 
vállalkoztak erre a konstruktív tevékenységre, abban oroszlánrésze volt Kun Bélának, 
aki 1919 májusában lehetőséget talált egy napig tartó dialógusra a szakszervezetek 
vezetőivel. Sajátos, figyelemre méltó tény, hogy e szervezet a tanácsállam létének utolsó 
perceiben is funkcionált. 

A Magyarországi Tanácsköztársaság a nagy októberi szocialista forradalom európai 
hatásának egyik legfontosabb eredménye volt, s egyúttal már puszta létével is igen nagy 
segítséget nyújtott a nehéz helyzetben levő Szovjet-Oroszországnak. A kapcsolatok - 
futárok, szikratáviratok útján — intézményessé váltak, s ennek.hatása többek között az 


10 KUN BÉLA SZÜLETÉSÉNEK CENTENÁRIUMÁRA 


államszervezet, az alkotmány nagyfokú hasonlóságában is érvényesült. Lehetetlen a 
párhuzamoknak és azonosságoknak akár címszerű felsorolása is, de joggal mondhatta 
1919. április 17-i beszédében Lenin, hogy Magyarországon , figyelembe veszik az orosz 
forradalom minden tapasztalatát". Érdemes itt a lenini formulára ügyelni: figyelembevé- 
teléről, tehát alkalmazásról beszélt, nem pedig másolásról. 

Lenin nagy fontosságot tulajdonított a Magyarországi Tanácsköztársaság sajátossá- 
gainak, így elsősorban az 1919. márciusi békés győzelemnek. Mint mondotta, , a magyar 
forradalom azzal, hogy egészen másképpen született meg, mint a miénk, megmutatja az 
egész világnak azt, ami Oroszország tekintetében nem volt világos: nevezetesen, hogy a 
bolsevizmus az új proletárdemokráciával, a munkásdemokráciával függ össze..." 

Egyetlen példát tudunk a tanácsállam fennállása alatt arra, hogy Lenin kritikai 
észrevételt tett valamely magyarországi kérdésben: ez az 1919. júniusi Clemenceau-jegy- 
zék kapcsán történt. Bármennyire is indokolt volt Lenin óvása a jegyzék elfogadásától, 
K unnak az adott katonai-külpolitikai helyzetben nemigen volt más választása. 

A proletárdiktatúra utolsó napjaiban Kun hallatlan erőfeszítéseket tett diplomáciai és 
egyéb téren azért, hogy a katonai vereség következtében fellépő bomlást megállítsa. 
Királyhidától a szolnoki hidfőig járta a frontvonalakat, hogy ellenállásra bíztassa a 
fáradt katonákat és a hitüket vesztett szociáldemokrata politikusokat. Utolsó itthon 
elmondott beszédében, amelyben bejelentette a tanácskormány lemondását, érthető 
felindulással szólt a csüggedőkről, felhívta a figyelmet az elkerülhetetlen ellenforradalmi 
fordulatra s egyúttal kimondta, mintegy fogadalomként: visszatérünk! Ezzel az önmagá- 
nak is szóló ígérettel távozott az ülésteremből és röviddel ezután az országból. 

Az emigráció az ausztriai internálással kezdődött. Az ideiglenes bezártság lehetővé 
tette, hogy még frissiben összegezze a Tanácsköztársaság tapasztalatait. Bár ezek az 
írások bőven szóltak a szociáldemokraták ingadozásáról, egyes jobboldali vezetők árulá- 
sáról, a parasztság jelentős rétegeinek passzivitásáról, a belső ellenforradalom szerepéről, 
a forradalom vereségének alapvető okát — helyesen — a nemzetközi helyzet kedvezőtlen 
fordulatában, az ország elszigeteltségében, az intervenciós hadsereg túlerejében jelölték 
meg. Az újrakezdés legfontosabb elemeként pedig a forradalmi munkáspárt, a KMP 
újjászervezését tűzték ki célul. 

1920 nyarán Kun Béla kiszabadult az internálásból és Szovjet-Oroszországba utazott. 
Ekkor már az ideiglenes központi bizottság tagja. (Egyébként a párt vezetésében 1936-ig 
megszakítás nélkül részt vett.) 1920 szeptemberében Bakuban részt vesz és felszólal a 
keleti népek kongresszusán, majd Guszev és Frunze oldalán az európai Oroszország 
utolsó ellenforradalmi gócának, a Krím-félszigetnek a felszabadítását irányítja, és tagja 
lesz a szovjet állam legfelső államhatalmi szervének, a központi végrehajtó bizottság 
elnökségének. 1922—-1923-ban egyik vezetője az OK(b)P Urali Irodájának, majd a párt 
képviselője a Komszomol Központi Bizottságában. Mindkét területen a lenini irányvo- 
nal elkötelezett képviselője. 

1921-től 1936-ig tagja a Komintern végrehajtó bizottságának, majd 1928 és 1935 
között az elnökségnek is, és természetesen részt vett az illegális KMP munkájában is. 

K un a húszas évek elején nehezen vette tudomásul, hogy az európai forradalmi hullám 
apadóban van. Rendületlenül hitt abban, hogy - legalábbis a közép-európai térségben 
- nem konszolidálódik a burzsoá rendszer. Ebből fakadt túlzott radikalizmusa, amely- 
nek jegyében Németországban az 1921. márciusi események során a német párt vezetői- 
nek egy részével együtt az , offenzív taktikát" sürgette, a munkásság fegyveres felkelésé- 
nek taktikáját hirdette; Lenin ezért — Kun személyét méltányolva - bírálatban részesítette 
őt. Ebből a túlzott radikalizmusból eredt az a vita is, amely az illegális párt építése 
kérdésében szembeállította őt Landler Jenővel. A nézeteltérések — bár a pártépítés 
módszereiről folytak — összefüggtek az ellenforradalmi rendszer stabilitásának megítélé- 
sével. Kun a rendszert a húszas évek elején — nem alap nélkül — meglehetősen ingatagnak 
ítélte, és lehetségesnek tartotta egy széles körű, önálló alapokon nyugvó illegális párt 

kiépítését. A történelem e kérdésben nem igazolta Kunt, s azt bizonyította, hogy reáli- 
sabb a legális mozgalom lehetőségeit kihasználó pártépítés; mégis túlzás volna a párton 
belüli frakcióharcokért csupán Kunra és híveire hárítani a felelősséget. A fő stratégiai 
cél, a proletárdiktatúra kérdésében mindkét áramlat, csoport azonos nézetet vallott, s 
alapvetően nem tért el a véleményük a legális szociáldemokrata mozgalom negatív 
megitélésében sem. Azokat a frakcióharcokat, amelyek egy levert forradalom emigráció- 
ján belül folytak, úgyszólván elkerülhetetlen, vagy legalábbis nehezen elkerülhető jelen- 
ségnek kell tekintenünk (elég talán, ha az 1848-1849-es emigráció kiterjedt pamfletiro- 
dalmára utalunk). A vereség vélt vagy valós okainak vizsgálata, a felelősség kutatása, 
a , hogyan tovább?" kérdésének tisztázása önmagában is csoportok kialakulását okozó 
tényező lehet. 

Tény viszont, hogy amikor 1924-re — a Komintern segítségével - elcsitultak a frakció- 
harcok, korrekt együttműködés alakult ki Kun és Landler, a kommunista mozgalom e 
két kiemelkedő alakja között, s ez közös érdeme mindkettőjüknek. Együtt irányították 
a KMP I., 1925-ben Bécsben tartott kongresszusának munkáját, amely lezárta az újjá- 
szervezés időszakát, fenntartva a korábban általánosan elfogadott stratégiai célt. Az 
agrárkérdésben -— éppen Kun Béla referátuma alapján — önkritikusan vizsgálta felül a 
Tanácsköztársaság politikáját, állást foglalva a földosztás szükségessége mellett. A hú- 
szas évek második felében Kun Béla - bár felelős tisztségeket töltött be a Komintern 
apparátusában - közvetlenül is részt vett a KMP irányításában. Több ízben tartózkodott 
illegálisan Bécsben, Berlinben, járt Losoncon, s személyes munkájának is jelentős része 
volt abban, hogy a párt - a legális és illegális módszerek összekapcsolásával, az MSZMP- 
re, a baloldali kulturális és sportszervezetekre támaszkodva - szilárdan gyökeret vert 
Magyarországon. Az osztrák rendőrség 1928-ban Bécsben K unt illegális munkája köz- 
ben letartóztatta, s bár a Horthy-hatóságok kiadatási követelését nem teljesítették, 
elítélték és kiutasították Ausztriából. A Szovjetunióba érkezése után — saját biztonsága 
érdekében -— a továbbiakban nem engedélyezték neki a külföldi konspiratív utazásokat. 
Az adott körülmények között Kun tevékenységében a Kominternben végzett munka " 
került előtérbe, bár változatlanul részt vett a magyar párt irányításában is. 

K un Béla 1924-től a Komintern agitációs és propagandaosztályát vezette (itt kiemelke- 
dő szerepet játszott a lenini életmű nemzetközi megismertetésében), majd 1926-tól a 
Komintern elnökségének tagjaként a Balkán-titkárságot irányította, s egyúttal változat- 
lanul igen sok írását publikálta a nemzetközi kommunista sajtó. Kunnak mind nemzet- 
közi, mind magyar vonatkozású megnyilvánulásai annak, a húszas évek végén a Komin- 
ternben kialakult balos politikai koncepciónak feleltek meg, amely a kapitalizmus válsá- 
gából egy új forradalmi fellendülést látott felsejleni, s ezért a politikai kritika fegyverét 
főként a szociáldemokrácia ellen fordította, mint amely akadályozza - ahogyan 1917 és 
1923 között is tette -, hogy a munkásosztály felismerje történelmi feladatát. E politikai 
koncepció nem Kun Bélától származik, s nem ő vezette be a , szociálfasizmus" fogalmát, 
de meggyőződéssel képviselte és érvényesítette ezt a politikát. Ez a koncepció megmutat- 
kozott a KMP II. kongresszusának dokumentumaiban is; ezt a kongresszust a Moszkva 
közelében levő Aprelevkán tartották, s Kun is részt vett rajta. Mielőtt azonban rámutat- 
nánk ezeknek az elképzeléseknek irreális voltára, gondoljunk arra, hogy a modern 
magyar irodalom számos kiválósága -— Gelléritől Kodolányiig, Nagy Lajostól Illyésig, 
vagy József Attiláig - hasonló reményeket táplált ezekben az években. A forradalmi 
fellendülés reménye tehát nem a magyar valóságtól távol álló emberek illúziója volt, 
hanem közös, bár történelmileg nem igazolt bizakodás. 


A fasizmus fenyegető előretörése önvizsgálatra késztette a nemzetközi munkásmozgal- 
mat. A veszélyre való első, szinte automatikus reagálás a KMP részéről a , Be a szakszer- 

vezetekbe!" jelszó megjelenése volt (1933-tól), a szakszervezetek védelmének, erősítésé- 
nek programja, s ebben ösztönző szerepe volt Kun Bélának. Aligha véletlen, hogy 
1934-től Kun írásaiban ismét felbukkan a KMP 1918-as szakszervezeti politikájának 
méltatóbb elemzése. Kétségtelen tény, hogy a KMP és Kun Béla nem játszott úttörő 
szerepet a Komintern VII. kongresszusával bekövetkező nagy jelentőségű stratégiai 
fordulat előkészítésében. Ám, mint ezt a Kun-centenárium elé készült tézisek is leszöge- 
zik: , korábbi érvelését nem kis vívódás után felülvizsgálva megértette, hogy a fasizmus 
elleni közös harc megteremtése érdekében nemzetközi viszonylatban és nem utolsósor- 
ban a magyar munkásmozgalomban is felül kell emelkedni a kommunisták és a szociálde- 
mokraták közötti kölcsönös vádaskodásokon; el kell vetni a va szociálfasizmusx fogal- 
mát, a kor követelményeinek megfelelő szövetségi politikát kell kialakítani. .."! Kun Béla 
a Komintern VII. kongresszusán elmondott felszólalásában — amely bőven tartalmazott 
önkritikus elemeket — mind a maga, mind a KMP nevében vállalta ezt a politikát. 
A kongresszus után megjelent írásai pedig e politika érvényesítése irányában hatnak: a 
munkásság antifasiszta egysége felé, amely a náciellenes demokratikus polgári erőket is 
magához vonzhatja. 

K un Béla politikai pályája azonban hamarosan véget ért. Ismeretes, hogy , a személyi 
kultusz légkörében az útkeresés bizonytalanságai s a tévedések bűnökké, koncepciós 
vádakká torzultak, amelyek 1937-ben Kun Béla letartóztatásához, majd két év múlva 
korai halálához vezettek".? 


Kun Béla életművének jelentőségét nemcsak a reakció dühödt becsmérlése torzította el 
évtizedeken át; a mozgalmon belül is elhallgatások és rágalmak fedték el a felnövő 
kommunista nemzedékek elől. A magyar közvélemény csak azóta kezd ismerkedni a 
reális Kun-képpel, mióta megtörtént 1956. évi rehabilitációja (jelképnek is felfogható, 
" hogy ez egybeesett az SZKP XX. kongresszusával), majd létrejött az MSZMP, amely 
büszkén vállalja 1919 örökét. Életútjának tudományos feldolgozásában is megtörténtek 
az első lépések, bár a történészeknek és a közgondolkodás más formálóinak még sokat 
kell tenniük azért, hogy a párt alapítójának, a Tanácsköztársaság vezetőjének, a szocia- 
lista forradalom nagy harcosának, a magyar és a nemzetközi munkásmozgalom kiemel- 
kedő alakjának képét tisztán, a valóságnak megfelelően, hitelesen mutassák be korunk- 
nak s a jövőnek. 


l Társadalmi Szemle, 1985., II. szám. 52. old. 
2 Uo., 53. old. 


BERECZ JÁNOS: 


A párt vezető szerepe és a közmegegyezés 


A magyar társadalom életében négy évtizede vezető szerepet tölt be a kommunisták 
pártja. Történelmi tapasztalatok igazolják, hogy a marxista párt társadalomirányító 
tevékenysége a szocialista építés nélkülözhetetlen tényezője. Amióta a szocializmus 
rendszere létezik, ellenségei a pártra irányítják propagandatámadásaik fő tüzét, újra és 
újra kísérletet tesznek arra, hogy gyengítsék vezető pozícióját. Felismerték ugyanis, amit 
már régen tudunk és meggyőződéssel vallunk: a pártnak a társadalmi folyamatokra 
gyakorolt tudatos és eredményes befolyása a szocialista előrehaladás legfőbb garanciája. 
. A vezető szerep kérdéseiről — szükségességéről, formájáról, megvalósításának eszköze- 
iről - időnként megélénkülő viták folynak a társadalomban, elméletileg megalapozott 
álláspontok és leegyszerűsítő nézetek is napvilágot látnak. Természetes, hogy a vita több 
területen és különböző felfogásban zajlik, azt is mondhatnánk, hogy egyidőben több vita 
folyik. Ezek közül a legfontosabb a párton belüli eszmecsere. Ennek során keressük a 
vezető szerep érvényesítésének módozatait, amelyek a legjobban megfelelnek a mai 
helyzetnek, a szocialista építés jelenlegi szakaszának. Ám nem hagyhatjuk figyelmen 
kívül azokat a vitákat sem, amelyeket hazai és külföldi bírálóink kezdeményeznek. Ezek 
elől sincs szándékunkban kitérni. Más a viszonyunk azonban a konstruktív, kritikai 
vér stéglji megformált véleményekhez és más a rombolni kívánó provokatív néze- 
tekhez. 

A vélekedésekben sokféle, néha végletesen ellentétes nézetek és bizonytalan értékelések 
kerülnek felszínre. Nem forog-e veszélyben a párt vezető szerepe? Nem mondott-e le 
önként s , bűnös módon" vezető szerepének egy részéről a párt? Nem veszítette-e el mára 
a befolyást s az ellenőrzést az egyre spontánabb formát öltő gazdasági-társadalmi 
jelenségek-fejlemények fölött? Kimondva-kimondatlanul az aggodalom vagy a vádaskodás 
formájában találkozhatunk ezekkel a kérdésekkel. A társadalmi-politikai viszonyain- 
kat liberális alapokról bíráló, ellenző nézeteket vallók ugyanezt a gazdasági-társadalmi 
tényanyagot értelmezve , még mindig soknak" tartják a párt vezető szerepének érvénye- 
sülését. Szerintük, habár az nagyon meggyengült, mégis a további gazdasági-társadalmi 
fejlődés" útjában álló akadálynak tekintik. A szocialista , tervgazdálkodás kötöttségei- 
től" szabadabb gazdasági , fejlődés" és egyfajta idealizált, nyugati mintájú, politikai 
Pluralizmust feltételező demokrácia kialakulását akadályozó körülményként értékelik. 

A vitákban polarizálódó nézetek egy másik csoportja a vezető szerepről való lemon- 
dást véli felfedezni a társadalmi közmegegyezésben, ennek fenntartására és erősítésére 
való törekvésben az elvi, marxista-leninista politika elsikkadását látja. E nézetek képvi- 
selői szerint a túlságosan szélesen értelmezett szocialista nemzeti egységben feloldódik 
a párt vezető szerepe. Mások éppenséggel megkérdőjelezik a közmegegyezés tényleges 
létezését. Kétségbevonják azt, hogy a társadalom meghatározóan nagyobb része egyetér- 
téssel elfogadja a párt céljait, és azokat cselekvő együttműködéssel támogatja. A kétség- 
telen társadalmi nyugalom és szilárd politikai stabilitás mögött passzivitást, közönyt, 

enerváltságot tételeznek fel. Úgy gondolják (attól félnek vagy ellenkezőleg, azt remélik!), 
hogy a tömegeknek, a népnek a párt iránti bizalma meggyengült, s a társadalmi nyugal- 
mat ma már csupán az, a közvéleményben élő s egyébként a valóságot kifejező vélekedés 
garantálja, hogy nálunk jobb a gazdasági helyzet, kedvezőbben alakul az életszínvonal, 
vonzóbbak az életkörülmények, mint sok más országban. 

Bevezetésül, szándékosan kiélezve villantottunk fel néhány, a párt vezető szerepe és 
a közmegegyezés viszonyáról kijegecesedett nézet-típust, minden szelektálás nélkül, 
jobb- és álbaloldali fogantatásúakat, ellenzéki, sőt ellenséges töltésűeket és belülről 
óvó-féltő hangúakat egyaránt. 


Pártunk folyamatosan elemzi, vizsgálja saját vezető szerepét, a közmegegyezés, a szocia- 
lista nemzeti egység helyzetét, állapotváltozásait, s érzékeli az időnként feléledő szélsősé- 
ges vélekedéseket is. Nem statikus, hanem állandóan alakuló, fejlődő állapotról van szó. 
A párt elvszerű és korszerű marxista-leninista álláspontot képvisel arról a szoros össze- 
függésről, amely vezető szerepe és a közmegegyezés között fennáll. Az MSZMP XIII. 
kongresszusán a Központi Bizottság beszámolója ezt így fogalmazta meg: , A szocializ- 
mus építésének fő kérdéseiben változatlanul megvan népünk túlnyomó többségének 
egyetértése, de helyzetünk megítélésében, további fejlődésünk útjait és módjait illetően 
a korábbinál jobban megoszlanak a vélemények. Ilyen körülmények között még inkább 
megnőtt a jelentősége, hogy fokozzuk erőfeszítéseinket az egység megerősítéséért." 

Ezeket a gondolatokat folytatja a dokumentum további elemzése is a párt helyzetéről 
és fejlődéséről szóló fejezetben: , A párt vezető szerepe érvényesül a társadalmi élet 
minden területén... A vezető szerep érvényesítésének, a politika megvalósításának fő 
módszere változatlanul a meggyőzés, az eszmei ráhatás, az érvelés, a politikai irányító, 
szervező tevékenység, a tömegek mozgósítása. Politikájának alakításában és végrehajtá- 
sában a párt igényli a tömegek támogatását." Ezt az értékelést és álláspontot a kongresz- 
szus által elfogadott határozat is megerősítette. 

A szocialista társadalom megteremtése, a legtágabb értelmében felfogott szocialista 
forradalom, a tőkés társadalmi rendnek a szocialista társadalmi renddel való felváltása, 
annak hosszú történelmi időszakot felölelő folyamatának minden sZakasza csakis a mun- 
kásosztály forradalmi, marxista-leninista pártjának vezetésével mehet végbe. Számunkra 
ez ugyan nem dogma, de igenis kikezdhetetlen sarkköve forradalmi elméletünknek és a 
történelem által igazolt gyakorlatunknak. Bármennyire is igaz ez a törekvés, vitathatat- 
lan azonban az is, hogy e munkát elvégezni, e művet megvalósítani a kommunisták 
önmagukban nem képesek, csakis a tömegek, a munkásosztály, a munkából élő dolgozó 
osztályok és rétegek, a nép meghatározóan nagyobb részének egyetértésével és cselekvő 
együttműködésével: mai, fogalmilag árnyalt és korszerű kifejezéssel élve, a közmegegye- 
zés révén válhat valóra a szocializmus. 

A párt vezető szerepe és a közmegegyezés ezért elválaszthatatlan egymástól. Kölcsönö- 
sen feltételezik egymást, egyik sem képzelhető el a másik nélkül. Eleve kudarcra ítélt az 
a többnyire kimondatlan, egyoldalú álláspont, amely a párt vezető szerepében a tévedhe- 
tetlen irányítói funkciókat látja, s a közmegegyezést, azt, hogy a nép ne csak elfogadja, 
hanem együttműködéssel támogassa is a párt programját, legalábbis másodrangúnak 
tartja. Az a fajta szektás elzárkózás, amely mégha a nép legigazabb érdekeiért is szállt 
(vagy száll ma 15) sikra, de a néppel szembeni bizalmatlansággal eltelve, a nép , kikapcso- 
lásával" és , feje felett", a dolgozók közreműködése nélkül akar célt érni, nem a dolgozó 
tömegeket szolgálja, hanem kispolgári türelmetlenséget fejez ki. Szükséges, hogy a 
szocialista munkásmozgalom területein kívülre s időben távol került korokba is vissza te- 
kintsünk: az a fajta , népboldogítás", amely a népet , éretlen gyermeknek" tekintette, 
mint szándék és kísérlet eleve kudarcra volt és van ítélve. 

A szocializmustól, a marxista-leninista párttól idegen minden olyan felfogás és gya- 
korlat, amely nem együtt s egyszerre látja a népben politikai célja letéteményesét és a 
politikai cselekvés alanyát. Igaz ez még akkor is, ha történelmünk során előfordult 
szektás elzárkózás, amely nem csekély károkat okozott népnek, pártnak egyaránt. 
A szocialista politika a népért s a néppel együtt, a nép egyetértésével és cselekvő 
közreműködésével jelent eleven valóságot, s nem nélkülözheti a közmegegyezést. 

Természetesen e két követelmény csak akkor lehet a cselekvés valóságos alapja, ha 
érvényesült a felismerés, hogy a közmegegyezés nem jöhet létre, nem lehet tartós a párt 
vezető szerepe nélkül. Önmagától, spontán módon sohasem alakul ki s nem marad fenn 
szilárdan semmilyen közmegegyezés, össznépi akarat. Mást feltételezni a nép misztifiká- 
lása, naiv, romantikus elképzelés volna. Milliónyi eredetű s irányú egyéni érdekekből, 
különböző törekvésekből, amorf elképzelésekből, vágyakból és indulatokból spontán 
módon nem bontakozhat ki az érdekek egy irányba rendeződése, a közös cél és a 
módszerekben helyes cselekvés. 


A spontán népmozgalmak a történelem tanúsága szerint még sohasem érték el célju- 
kat. A forradalmi munkásmozgalom történelmi tapasztalata, elméletünk maradandó 
felismerése, hogy a munkásosztály harca csakis forradalmi élcsapatának, a demokratikus 
centralizmus alapján szervezett erőnek a vezetésével lehet eredményes. 1917 októbere s 
az azóta eltelt csaknem hét évtized sokféleképpen igazolta ezt a felismerést mozgalmunk- 
ban. Igazolta azt sajnos esetenként negatív módon is. Ha a munkásmozgalom, egy 
népmozgalom nélkülözi a párt vezető szerepét, már születése pillanatától az ellenforra- 
dalmi erők eszközévé válhat — mint ahogy azzá is vált. A válsághelyzet kialakulása is jelzi 
a párt vezető szerepének meggyengülését vagy tragikus következményű megszűnését. Ezt 
példázza az 1956-os magyarországi ellenforradalom vagy az 1980-1981. évi lengyelor- 
szagi válság is. 

A szocialista viszonyok és a közmegegyezés nem jöhet létre a marxista-leninista párt 
vezető szerepe híján, nem állhat fenn ennek szüntelen eszmei-politikai munkája nélkül. 
De ezzel egyenértékű igazság, hogy a párt vezető szerepe csakis és egyre inkább a közmeg- 
egyezés kialakítása és szüntelen fenntartása, erősítése és újra kiküzdése révén, tehát a 
tömegek, a nép meggyőződésével és mozgósításával érvényesülhet. 


A közmegegyezés szó politikai szótárunkban új keletű, mindössze néhány éves fogalom. 
De az, amit kifejez és összefüggése a párt vezető szerepével, egyáltalán nem új. Mindig 
tartópillére volt akommunista mozgalomnak. Már akkor is részét alkotta a marxizmus- 
nak, amikor az az elvi harcban elhatárolta magát a szektás, anarchista irányzatoktól, és 
amikor a mozgalom az új, forradalmi típusú párt létrejöttével szakított a revizionista, 
megalkuvó, a forradalmi cselekvésről és a párt vezető szerepéről lemondó irányzatokkal. 
A kommunista és munkásmozgalom minden történelmi jelentőségű eredményét erre az 
összefüggésre alapozva érte el. 


.A közmegegyezés megjelenése politikai szóhasználatunkban éppen arra utal, hogy 
világosan ki kell fejezni: századunk utolsó évtizedeire a jelentős mértékben, sok tekintet- 
ben megváltozott körülmények és feltételek közepette is nélkülözhetetlen a vezető párt és 
a mellette felsorakozó aktív néptömegek legszorosabb együttműködése. De azt érzékeltetni 
kell, hogy a munkásosztály, a dolgozó tömegek, a nép egyetértése és aktív politikai 
tamogatása az évek során természetszerűleg önmagában is sokat változott. Maga a 
fogalom is szükségszerűen differenciálódott, ezért a párt vezető szerepe gyakorlásának 
8 szükségképpen változnia, korszerűsödnie kellett és kell, így módszereiben is, hogy 
megfeleljen a modern kor követelményeinek. 

A kezdeményező, forradalmi vezetés és a néptömegek cselekvő együttműködési készsége 
példaszerűen villant fel a Magyar Tanácsköztársaság rövid, 133 napos története alatt. 
Tíz- sőt százezrek fogtak fegyvert a proletárdiktatúra védelmében, a forradalmi társadal- 
mi változások, szociális vívmányok védelmében. Példaszerűen, ha nem is maradéktala- 
nul. Hisz ismerjük a tanulságokat, hogy a földre igényt tartó paraszti tömegek jelentős 
részét nem sikerült igazán megnyerni. 

A tanácshatalom vérbe fojtása után, a hosszú ellenforradalmi időszakban - legalábbis 
annak első felében — pártunknak a sokszoros vérveszteség, az üldöztetés, a kíméletlen 
terror szorításában és a részben hibás helyzetmegítélés következtében a proletárdiktatúra 
jelszavához való merev ragaszkodása miatt nem vagy csak vékony szálakon sikerült 
megtalálni az utat a néptömegekhez. A fordulatot fél évszázada a Kommunista Interna- 
cionálé VII. kongresszusa hajtotta végre. A kommunisták és minden más haladó, demok- 
ratikus, antifasiszta erő összefogását hirdette meg az Európa több államában - így 
például Magyarországon és Olaszországban — megjelenő jobboldali vagy fasiszta dikta- 
túra, Németországban pedig a legszélsőségesebb formában 1933-ban hatalomra jutott 
fasizmus ellen, a világháború fenyegető veszélyének elhárítására. 

A kongresszus a népírontmozgalom megteremtésére hívott fel. Az összefogás, a szám- 
talan hősies erőfeszítés ellenére sem tudta azonban megakadályozni a nagy világégést, 
járulás volt az antifasiszta mozgalmak, az ellenállási küzdelmek, végső soron pedig az 
antifasiszta koalíció -— mindenekelőtt a Szovjetunió — hatalmas véráldozattal járó, de 
világtörténelmi jelentőségű győzelméhez, ezáltal hazánk felszabadulásához. Az összeom- 
lott úri Magyarország romjai helyén új, népi Magyarország született, létrejöhetett egy 
új történelmi fejlődés kiindulópontja. 

Erőltetettnek tűnhet egy jellegzetesen mai, modern fogalmat évtizedekkel korábbra 
visszavetíteni. Mégis, belemagyarázás nélkül láthatjuk a párt vezető szerepe és — mai 
szóhasználattal — a közmegegyezés együttes hatását felszabadulás utáni történelmünk 
valamennyi igazi, korszakos jelentőségű eredményében. 

A párt kezdeményező és irányító, szervező és meggyőző, mozgósító szavát a dolgozó 
tömegek, a nép igen nagy többsége követte, támogatta politikai állásfoglalásaival és 
munkájával. Csakis ennek köszönhetők az olyan vívmányok, mint a földreform, vagy 
történelmi mértékkel mérve, az agrárforradalom, az ország újjáépítése, az osztályellenség 
visszaszorítása a koalíciós küzdelmekben, a legfőbb termelőeszközök társadalmi tulaj- 
donba vétele és a szocialista hatalmi viszonyok megteremtése. A párt és a tömegek 
összefogásának forradalmi lendületéből.valósult meg az ország iparosítása, még ha ellent- 
mondásokkal is, de nem lebecsülhetően. A nagy ütemű és széles néptömegeket átfogó 
társadalmi átrétegződés, a dolgozó tömegek szellemi, kulturális felemelkedése, korábban 
nyomorszinten élő milliók emberi életkörülmények közé jutása is az összefogás ered- 
ménye. 

A korszakos átalakulásokat azonban politikai torzulások terhelték. Az elkövetett 
hibák és bűnök pedig éppen a párt vezető szerepének és bár akkor nem annak nevezett, 
de a negyvenes évek végére alapjában mégis közmegegyezésnek tekinthető kapcsolatok 
megbomlását is jelentették! Anélkül, hogy újólag bonckés alá vennénk e kor valamennyi 
politikai problémáját, két fontos mozzanatra érdemes rámutatni. Az egyik: a közmege- 
gyezés erőtlenné válása, kimerülése csak fokozatosan és fáziskéséssel következett be. 
A néptömegek sokáig még akkor is bíztak a pártvezetésben, amikor e bizalom már régóta 
egyoldalúvá vált, s az elkövetett bűnökről még a párttagság is csak jóval később, nem 
egy esetben évek múltán szerzett tudomást. 

A közmegegyezés kiapadását drámaian jelző robbanás így később következett be, 
akkor, amikor a pártvezetésben határozott volt a szándék az elkövetett hibákkal és 
bűnökkel való szembefordulásra. De már nem volt erő és idő a megerősödött revizionista 
jobboldali irányzattal való szembefordulásra, ennek következtében a nép bizalmának 

visszaszerzésére sem. Fontos tanulság ez. A bizalom és a közmegegyezés fenntartásáért, 
erősítéséért a pártnak szüntelenül tennie, munkálkodnia kell, mert a hajszálrepedések is 
akut problémákat jelezhetnek. Nem szabad addig várni, míg a társadalmi feszültségek, 
olykor fáziskéséssel, de megjelennek. 

A másik tanulság, hogy sokan úgy tartják, az ötvenes évek első felében a párt vezető 
szerepe, függetlenül a politika torzulásától, az elkövetett hibáktól, erőteljesen érvénye- 
sült. Erőteljesen, a fokozatosan fogyatkozó közmegegyezés ellenére. Vagyis: a párt 
£rős" vezető szerepe nem igényli, nem feltételezi a tömegek egyetértését és cselekvő 
támogatását. Azt más eszközökkel, adminisztratív módszerekkel, direkt irányítással, az 
élet minden területén közvetlen beavatkozással, minden hatáskör és döntés fenntartásá- 
val, utasításokkal, parancsolgatással is lehet érvényesíteni. Sőt — vélekednek — leghatáso- 
sabban a közmegegyezést így lehet megvalósítani. Akkor érvényesül igazán a párt vezető 
szerepe, ha ilyen módszerekben jut kifejezésre, gondolták nem kevesen. Nem merül fel, 
hogy ez nem vezető szerep, hanem hatalmi pozícióból történő utasítás. 

Vannak , akik aggódnak. Hiányolják a helyes és szükséges vagy annak tartott elhatáro- 
zások érvényesítését, határozott cselekvést kívánnak. Kevésnek tartván a párt vezető 
szerepének mai gyakorlatát, erejét és eredményességét, nosztalgiával gondolnak vissza 
az említett, közvetlen módszerű irányításra. Mások pedig, ha már csak meghallják a 
kifejezést: a párt vezető szerepe, ideges reagálással nyomban azokkal a módszerekkel 
azonosítják, amelyek négy évtizedes történelmünknek egy fájdalmas, ám rövid kitérőjét 
jellemezték 


A nép bizalma, egyetértése, cselekvő támogatása nélkül a párt vezető szerepe — még 

ha erősnek" látszik is a felszínen — gyökértelen. Szomorú, mi több, tragikus tanulság 
ez. Hová vezetett, mibe torkollott a közmegegyezést nélkülöző, , erős" vezető szerep? 
Teljességgel szétzilálódott, amikor a legnagyobb szükség lett volna rá, amikor az ellen- 
forradalmi támadás kibontakozásával a néphatalom halálos veszedelemben forgott, 
amikor a párt egészséges erőinek elvileg egyértelmű, politikailag következetes vezetésre 
lett volna szükségük. Mindez a saját hibáival és bűneivel következetesen leszámolni 
képtelen szektás vezetés, valamint az előretörő revizionista jobboldal egymás elleni 
belharca miatt következett be. 
, Lépjünk tovább. Az ellenforradalmat követő, történelmi léptékkel gyors konszolidáci- 
önak vajon nem az a , titka", hogy az új forradalmi központ, a Magyar Szocialista 
Munkáspárt vezetése kétírontos harcban és politikai érzékenységgel a határozott, energi- 
kus cselekvést sikeresen kapcsolta össze a tömegek megnyerésével, a bizalom visszaszer- 
zésével? Vagyis: a párt vezető szerepe azon alapult, hogy szükséges a célokban való 
egyetértés megteremtése. A marxista-leninista forradalmi elmélet eredeti és mindenkor 
érvényes elvi-gyakorlati követelménye, törvényszerűsége állt ezzel helyre. 


Pártunk e törvényszerűséget idestova csaknem három évtizede tiszteletben tartja, és 
következetesen alkalmazza. Minden eredményünknek ez volt és marad a forrása, ez segít 
át bennünket a nehézségeken. A szocialista társadalom megteremtéséért folytatott mun- 
kánkban minden új, a korábbiaktól minőségileg eltérő bonyolult feladat megoldásának 
és minden újonnan keletkező ellentmondás feloldásának ez a kulcsa. 

Amikor alig néhány évvel az ellenforradalom után a párt határozatot hozott a zömmel 
elmaradott kisparaszti mezőgazdaság szocialista, szövetkezeti útra állításáról, s energi- 
kusan, lendületesen hozzáfogott e határozat végrehajtásához, bízott a parasztság s az 
egész társadalom nagyobb részének egyetértésében, cselekvő támogatásában, úgy is 
mondhatnánk, a nyilt politikai munkában fokozatosan kialakuló közmegegyezésben. 
Ami korábban az úgymond , erősebb kezű" pártvezetés mellett, helyenként erőszakos 
módszerekkel, a törvényességet sértő, kényszerítő eszközökkel sem hozott széles körű és 

átütő sikert, az most sikerült az önkéntesség betartásával, meggyőzéssel, eszmei-politikai 
módszerekkel. 

S mindez nem járt együtt a termelés átmeneti visszaesésével sem. A parasztság, a 
kishitűekkel ellentétben, bízott az eszmei-politikai eszközökkel vezető párt szavában, s 
egy rövid évtized múlva, a hatvanas évek végére már általánossá vált a véleménye, hogy 
— mint akkoriban gyakorta megfogalmazták — a magángazdálkodást már erővel sem 
lehetne újra visszállítani. Egy további évtized múlva pedig a valaha elmaradott magyar 
mezőgazdaság már sok tekintetben a világ élvonalába küzdötte fel magát. A parasztság 
munkája, gondolkodása, életmódja, a magyar falu képe gyökeresen, valóban forradalmi 
módon átalakult. Mindez a nép egyetértésével és cselekvő támogatásával hitelesítette a 
párt vezető szerepének érvényesítését, politikájának eredményes megvalósítását a nép 
alkotó közreműködésével és a nép javára. 

Ugyancsak történelmi jelentőségű példa a gazdaságirányítás 1968-as reformja. Nos, 
egyáltalán nem önmagától alakult ki a közmegegyezés e kérdésben. Emlékezhetünk a 
bevezetése előtti és utáni vitákra. A párt vezető szerepe nyilvánult meg abban, hogy 
kezdeményezte és irányította a reform kimunkálását, útnak indítását. Mindennapi szívós 
pártpropaganda küzdötte ki megértését, elfogadtatását, közgazdasági kérdésekről való 
felfogásunk egy új, tágabb horizontú térhódítását, vagy ahogy akkoriban megfogalmaz- 
tuk: gazdasági gondolkodásunk reformját. Ez alapozta meg a közmegegyezést a reform 
ügyében, mert aligha kétséges, hogy ez is nélkülözhetetlen feltétele volt megvalósításá- 
nak. Mint ahogy napjainkban is feltétele a reform napirenden levő továbbvitelének, 
továbbfejlesztésének. 


Történelmi utunk során minden előrelépés akkor volt eredményes, ha a társadalmi 
vezető szerepét betöltő marxista-leninista párt politikáját népünk nagyobb része elfogad- 
ta, magáévá tette, s munkájával, politikai cselekvésével hatékonyan járult hozzá annak 
megvalósításához. Ezzel jött létre a közmegegyezés, s ez a szoros kapcsolat ma is 
nélkülözhetetlen. Természetszerűleg változott azonban s változik az idők folyamán is a 
vezető szerep gyakorlásának módszere. A szocializmus építésének változó körülményei 
és feltételei időről időre módosítják a közmegegyezés tartalmát, kiterjedését és mélységét, 
megnyilvánulási formáit. 

. Közismertek azok a tényezők, amelyek a jelenben, a mögöttünk lévő és az előttünk 
álló néhány esztendőben, röviden a nyolcvanas években a szocializmus építésének körül- 
ményeit a korábbiakhoz képest nehezebbé, bonyolultabbá teszik. Fokozott figyelmet 
irányítottak a párt vezető szerepe és a közmegegyezés közötti eleven összefüggésekre. 
Egyaránt szó van külső és belső okokról, egymással összefüggésben és kölcsönhatásban. 

A külső okok nemzetközi-politikai és nemzetközi-gazdasági fordulatokban jelennek 
meg. A két világrendszer viszonyában az enyhülés kedvező időszaka, amely a hetvenes 
évek első felét jellemezte, az évtized végére új és tartós, az egykori hidegháborús légkörre 
emlékeztető feszültséggé változott. A megromlott kapcsolatban a legutóbbi hónapokban 
- az SZKP főtitkárának és az Egyesült amok elnökének genfi csúcstalálkozója óta -— 
bár mutatkoznak az oldódás jelei, ez mégsem elég. Folytatódik az amerikai űrfegyverke- 
zési program, veszélyes méreteket ölt a nukleáris arzenál növekedése és korszerűsítése. 
A világ nem egy pontján kialakult és elmérgesedett háborús tűzfészkek megszüntetését, 
a vitás kérdések békés rendezését az imperialista politika meggátolja. Mindez fokozott 
és fokozódó megterhelést jelent a szocialista világ számára: katonai, politikai, gazdasági 
és ideológiai téren egyaránt. E kedvezőtlen hatások alól a szocialista közösség egyetlen 
országa, így hazánk sem vonhatja ki magát. 

Nem kevésbé ismert a tényezők másik csoportja sem. Ugyancsak a múlt évtized 
közepén, pontosabban valamivel még korábban, új nemzetközi-gazdasági folyamatok 

sora bontakozott ki a világban. Az 1973-1974-ben kirobbant, majd az évtized végén 
újabb, bár kisebb mértékben megjelenő tőkés világgazdasági válság valamennyi hatását 
számba kell venni. A legerősebb, gazdaságilag legfejlettebb tőkésországok - ugyan 
viharos erejű megrázkódtatások, magas infláció, a hagyományos iparágak tönkremene- 
tele, tömeges méretű munkanélküliség árán — egy évtized után túllendültek rajta, azon- 
ban a válságnak a széles néptömegek számára hátrányos szociális következményei sok 
helyütt maradandónak bizonyulnak. Tény, hogy szabaddá vált az út egyfajta gazdasági 
megújulás, a legkorszerűbb technikát alkalmazó új iparágak, ágazatok előtt. Ebből a 
szempontból és korlátozott körben ez a tőkés rend még meglévő belső tartalékaira, még 
ki nem merült élet- és fejlődőképességére mutat. 

A válságokkal kapcsolatos gazdasági átrendeződés igazi vesztesei a gyengén fejlett 
országok. Az infláció és a munkanélküliség mellett katasztrofális méretű eladósodás, a 
néptömegek elnyomorodása jelzi, hogy az átalakult kapcsolatokban a megváltozott 
cserearányok hatásaként igazán , aki szegény, az a legszegényebb", az még szegényebbé 
vált és válik. 

A gazdasági átrendeződés természetesen hatott a szocialista országokra is. Mindenek- 
előtt azokra, s ilyen hazánk is, amelyek méreteik, adottságaik következtében szükségsze- 
rűen kapcsolódnak a világpiachoz, hiszen termékeik nagy részét exportálják, mert szük- 
ségleteik tekintélyes hányadát csak importból tudják fedezni. 

A cserearányok számunkra kedvezőtlen alakulása, romlása a múlt évtized végére 
lényegében kimerítette népgazdaságunk pénzügyi tartalékait. Tetemes és hosszú évekre 
megterhelő adósságállomány halmozódott fel. A súlyosabb gazdasági katasztrófa elke- 
rülése érdekében pártunknak a gazdaságpolitikai gyakorlatban radikális irányváltást, 
megszorításokat kellett elhatároznia. Jó előre számolni lehetett és kellett a restrikciós 
gazdaságpolitika összes fájdalmas következményével. A nemzeti jövedelem korábbi 
növekedésének megtorpanásával, a megszokott dinamikus életszínvonal-növekedés he- 
lyett annak stagnálásával, sőt számottevő népességcsoportok esetében visszaesésével. De 
akkor nem adatott más mód a külgazdasági változásokra való reagálásra. 

Külgazdasági okokról szóltunk, de belső okokat is mondhatnánk helyette. Hiszen épp 
a külső hatások szorításában derült ki, hogy gazdaságunk, a szocialista fejlődés útján 
eddig elért minden tiszteletre méltó eredmény ellenére, még nem elég fejlett a kíméletlen 
világpiaci verseny, a nemzetközi gazdasági munkamegosztás magas követelményeivel és 
mércéjével mérve. Nem megfelelő a színvonala a termelési és termékstruktúrában, techni- 
kai-technológiai szintjében, produktumai nagy hányadának minőségében. A szükséges- 
nél alacsonyabb a munka termelékenysége és a termelés gazdaságossága, a szervezettség 
és irányítás színvonala, a hajtóerőt jelentő belső érdekeltségi viszonyok fejlettsége. 

Mindebből következik, hogy ilyen körülmények között egyszerre kellett irányt ven- 
nünk a gazdasági leromlás elkerülése érdekében a külgazdasági egyensúly helyreállításá- 
ra, a fizetőképesség fenntartására, valamint az életszínvonal lehetőség szerinti megőrzésé- 
re, de legalábbis nagyobb mértékű csökkenésének elkerülésére. Mindamellett parancsoló 
igényként áll előttünk a gazdaság korszerűsítése, mi több, megújítása, irányításának 
továbbfejlesztése, a reform útján való határozott továbblépés. Ezek együttesen óriási 
feladatok, csak a legnagyobb erőfeszítések árán oldhatók meg, hiszen az egyes részek 
gyakorta egymással is csak nehezen feloldható objektív ellentmondásban vannak. 
A mégoly szerény életszínvonal- vagy szociálpolitikai célok eléréséhez vagy az akut 
problémák megoldásához éppúgy anyagi források szükségesek, mint a technikai korsze- 
rűsítéshez, a gazdasági innovációhoz. A forrásokat megteremteni csakis a fejlettebb 
gazdaság képes, ennek következtében azonban csak a források lassú és keserves felhal- 
mozásával számolhatunk, ami viszont lassítja, késlelteti a fellendülést. 

Szembetűnőbbé váltak gazdaságunk egyes ellentmondásai. A gazdaság jövedelemter- 
melő képességének fokozása megköveteli irányítási rendszerünk fejlesztését. Eltökélt 
szándékunk a reform útján való továbblépés. Ugyanakkor lépten-nyomon rákényszerü- 

lünk a reformtól rendszeridegen direkt lépésekre (forráselvonások, termelési zavarokat 
okozó importengedély-megvonások stb.), a költségvetési hiányok, fizetési kötelezettségek 
stb. fedezésére. Eletszínvonal-politikánk sarkalatos követelménye a teljes foglalkozta- 
fottság. A gazdaság nagyobb jövedelemteremtő képessége viszont megköveteli a gazda- 
ságtalan termelés visszaszorítását, ezzel együtt munkahelyek megszűnését, a munkaerő 
tervszerű átcsoportosítását-átképzését, ennek következtében a sokkal hatékonyabb fog- 
lalkoztatottságot. 

A gazdasági fejlődéshez nélkülözhetetlen a hajtóerőt jelentő érdekeltségi viszonyok 
fejlődése, ez azonban korántsem mindig ott érvényesül, ahol a szocialista gazdaság 
emelője lehetne, ahol a legnagyobb szükség volna rá. Nélkülözhetetlen a vállalkozókedv 
kibontakozása. Nem mindig azokon a kulcsfontosságú pontokon lehetünk azonban . 
ennek tanúi, ahol a vállalkozó saját érdekével együtt az egész társadalom együttes 
érdekét is szolgálná. 


Nélkülözhetetlen hajtóerő a jövedelmek differenciálódása, a munka és a társadalmi 
hasznosság szerint. Ezzel együtt jelenik meg, gyakorta szétválaszthatatlanul összefonód- 
va, a magasabb személyi jövedelmek , tőkeként" való működése. A nem munkával való 
jövedelemszerzésben együtt vannak annak törvényes és törvénysértő, visszaélésnek szá- 
mító, gyakran ellenőrizhetetlen formái. Az utóbbi években némiképpen átlagosan nőttek 
a reáljövedelmek, ezen belül az átlagos reálbérek valamelyest csökkentek; az átlagon 
belül számottevő néprétegek anyagi helyzete érzékelhetően romlott, a skála másik szélén 
viszont egy nem nagy létszámú réteg igen erőteljes gazdagodása tapasztalható. Ez a 
folyamat egyaránt magában foglal megérdemelten, munkával, kiemelkedő teljesítmény 
révén gyarapodókat, valamint érdemtelenül, nem munkájuk révén vagyonosodókat. 

Korántsem a teljesség igényével villantottuk most fel a gazdasági-társadalmi helyzet 
roppant bonyolultságát, ellentmondásosságát, a megoldandó problémák és feladatok 
nehézségi fokát. Elengedhetetlen azonban annak érzékeltetésére, hogy milyen horderejű, 
összetett kérdésekben kell érvényesülnie a párt vezető szerepének. Milyen feltételek 
között kell folytatnia politikáját, s milyen terhelésnek, belső feszítőerőnek van kitéve a 
társadalmi közmegegyezés, népünk cselekvő egyetértése a párt politikájával. 


Ilyen körülmények közepette a párt vezető szerepének érvényesülése kényes, ám határo- 
zott, szilárd egyensúlyt feltételez. A szocialista célok világosak, a belátható időn belül 
reálisan megvalósítható feladatok körvonalazottak: pártunk XIII. kongresszusának 
határozatában, kormányunk programjában, az Országgyűlés által törvénybe iktatott 
hetedik ötéves tervben összegeződnek. A párt vezető szerepének minden szinten — a 
legmagasabb posztokon éppúgy, mint középszintű szerveinél vagy a pártmunka első 
vonalában, az alapszervezetekben, a kommunisták aktívan politizáló mindennapi tevé- 
kenységében - arra kell hatnia, hogy a gazdaságban és a társadalomban elindult egészsé- 
ges folyamatok mind erőteljesebben bontakozzanak ki a gazdasági innovációban, a 
szocialista demokrácia új formáinak térhódításában is. 

Ami pedig a fejlődéssel együtt járó belső feszültségeket, hibákat vagy tévedéseket illeti, 
azok a párt kezdeményező politikáját igénylik. A pártpolitikai munka követelménye, 
hogy feloldásuk és visszaszorításuk, megszüntetésük megalapozott és tartós legyen, és 
ami nem kevésbé fontos, ne hátráltassa a pozitív folyamatok kibontakozását. A közmeg- 
egyezésnek abban kell kialakulnia, hogy milyen törekvés, a társadalomnak mely rétege 
kapjon támogatást, adott esetben minek a rovására, s a feladatok megoldása során kik 
viseljék a terhet, kiket védjen meg a politika. Nem irthatjuk úgy a gyomot, hogy vele 
együtt a védelemre szoruló, csírázó hasznos növényt is kivágjuk. De a követelmény 
fordítva is igaz: nem számíthatunk gyümölcsre, termésre, ha hagyjuk, hogy a csírázó 

haszonnövényt elfojtsa a dudva. Igen nagy fokú politikai tisztánlátásra, kétfrontos 
harcra, sokoldalú érzékenységre, kapkodó idegességtől és türelmetlenségtől mentes hig- 
pdtságra, de a távlatvesztést és enerváltságot elutasító forradalmi határozottságra, 
minden jó újat felismerő és felkaroló, de az elavult módszerrel szakítani merő bátorságra 
van szükség napjainkban a párt vezető szerepének érvényesítéséhez. 


A párt politikája nyomán kibontakozó cselekvéshez népünk nagy többsége támogatást 
nyújt. Korszerű politikai munkával meg lehet nyerni, ki lehet alakítani egyetértését és 
cselekvő támogatását még a legnehezebb, kényszerhelyzet szülte döntésekhez, a legnép- 
szerütlenebb intézkedésekhez, az eredményt nem azonnal, hanem csak hosszabb idő 
eltelte után hozó lépésekhez is. 


Minden olyan szocializmusellenes igyekezet, mégha a bonyolult helyzetre is hivatko- 
zak, amely eltanácsolná a pártot a kulcsfontosságú döntési pontoktól vagy elvitatná 
történelmileg igazolt s alkotmányos jogát a társadalom vezetésére, társadalmunk szocia- 
lista útját tenné kétségessé. Fejlődésünk szocialista irányát fordítaná vissza, s ez a 
kgkevésbé sem számíthat a magyar nép helyeslésére, támogatására. De a türelmetlenség 
minden olyan képviselője, aki a párt vezető szerepének mai, a kor, a körülmények 
bonyolultsága által megkövetelt módszerei és stílusa helyett , erélyesebb" (értsd: direk- 
tebb, közvetlenebb) , intézkedéseket" látna szívesebben, az nem bízik a politikai meggyő- 
zés hatékonyságában, az kimondatlanul, de mellőzhető feltételnek tartja a széles népi 
egyetértést, a közmegegyezést. 


Ami ennél súlyosabb veszély: ez a törekvés a kétségkívül meglévő hibák és nehézségek 
elleni harc jegyében minden bizonnyal felszámolná társadalmunk előremutató, új, kibon- 
takozó, a szocializmus irányába vivő folyamatait is. Előfordult-e az országgyűlési képvi- 
selői és tanácstagi választások során a múlt évben, hogy nem a népfront által eredetileg 
jelölt valamelyik személyt, hanem egy harmadikat vagy negyediket választottak meg? 
Igen, előfordult. De vajon kétségessé vált-e emiatt a párt vezető szerepe? Fennáll-e a 
veszélye annak, hogy az új vállalati tanácsok vagy kollektívák nem a legalkalmasabb 
személyt választják meg igazgatónak, vagy hogy olyan rövidlátó döntést hoznak, amely 
inkább rövid távú célt, esetenként szűk csoportok érdekeit szolgálja? Kétségkívül vannak 
ilyen kollektívák, testületek, születtek ilyen döntések. Megtörtént-e egyes városokban, 
hogy a lakosság elzárkózott a településfejlesztési hozzájárulás megszavazásától? Megtör- 
tént, nem is egy helyen. De vajon szabad-e ezekből olyan következtetésre jutni, hogy — 
úgymond - , kár volt engednie, sőt, kezdeményeznie a pártnak" a gazdaságirányítási 
reformfolyamat továbbvitelét, a demokrácia , túlzott" kiszélesítését? 


Minden marxista tudja, hogy soha semmilyen fejlődés nem lehet , sima", egyenes 
vonalú, nem lehet mentes az ellentmondásoktól sem, minden előrelépésnek megvan a 
kockázata. Mondjunk le ezért — magáról a fejlődésről? Az is nyilvánvaló, hogy az 
ellentmondások feloldásának előrevivő útja a meghaladva-megszüntetés. Az áruhiány 
(és szolgáltatáshiány) okozta visszaélések ugyan kezelhetők, kordában tarthatók - és kell 
Is tartani őket - adminisztratív intézkedésekkel, drákói szigorral, de csak ideiglenesen 
és sohasem maradéktalanul. Az igazi megszüntetés csakis magának a hiánynak a felszá- 
molása lehet. Szocialista fejlődésünket, történelmi utunkat mindig is -— a maiaknál 
sokszor sokkal súlyosabb - problémák szegélyezték. Kétségkívül meglesznek az ezred- 
fordulónak is a maga, ma még előre nem látható, a maiaktól merőben eltérő típusú 
gondjai. De hát ez rettentsen el bennünket a továbblépéstől? Ezért lépjünk vissza, ezért 
nyúljunk ismét a régi, a rosszul értelmezett módszerekhez a vezető szerep érvényesítésé- 
ben is? Nem a gyengeség jele, hanem ellenkezőleg: a párt növekvő erejének bizonyítéka, 
hogy társadalmi vezető szerepe a közmegegyezés kikovácsolásában csak népünk egyetérté- 
sének és cselekvő támogatásának megnyerésével érvényesülhet mind teljesebben, s ily 
módon érheti el célját, valósulhat meg politikája, amelynek maga a nép is alkotója. 

Végül is milyen elevennek, szélesnek, erősnek és milyen mélységűnek ítélhetjük a köz- 
megegyezést, népünknek a párt politikájával való egyetértését és megvalósításában való 
aktív közreműködését, a pártnak a néppel való kapcsolatát? Bevezetőben már idéztük 
a kongresszus reális és tömör helyzetmegítélését: a fő kérdésekben megvan az egyetértés, 
de a részleteket illetően a korábbinál jobban megoszlanak a vélemények. Tegyük ehhez 
hozzá: a közmegegyezés fogalmának kimunkálását és alkalmazását éppen a jelenkor 
bonyolult viszonyai és feladatai tették szükségessé. 

A közmegegyezés eléggé rugalmas és alkalmas arra, hogy a való helyzetet a maga 
árnyaltságában és differenciáltságában fejezze ki. A közmegegyezés a konfliktusok válla- 
lásában, a társadalomban kibontakozó vitákban és ezek nyomán az elfogadott közös 
cselekvésben tölti be mással nem helyettesíthető funkcióját. A közmegegyezés ugyanis, 
ha helyesen értelmezzük , nem jelent teljes körű egyetértést, de jelenti a nép meghatározóan 
nagyobb hányadának egyetértését. Nem feltételez minden részletkérdésben egyetértést, de 
feltételezi azt a fő, a döntő kérdésekben. Nem statikus állapotot, hanem időben és intenzi- 
tásban változó-hullámzó, gyengülő vagy erősödő viszonyt fejez ki. Nem egyszer s minden- 
korra adott, hanem időről időre ki kell küzdeni. Mert a közmegegyezés a társadalomban 
élő, elevenen ható érdekek egyeztetését, rangsorolását és érvényesülési lehetőségét is 
jelenti. S az érdekek állandó mozgásban, változásban vannak. Ami ma társadalmilag 
elfogadott csoporttörekvés, megvalósulási folyamatában sértheti és gyakorta sérti is más 
csoportok érdekeit, érvényesülési lehetőségeit. A megjelenő érdekek, a belőlük keletkező 
viták és konfliktusok vállalása is a fejlődés feltétele. A társadalmi érvényű törekvések 
egyeztetése a párt vezető szerepének része, s a közmegegyezés folyamatának tartalma. 

De nem kevésbé fontos mozzanata a társadalmunkban együttélő, különböző világné- 
zetű állampolgárok kölcsönös megértésének, egymás iránt tanúsított tiszteletének és 
türelmének biztosítása is. Ez is feltétele annak, hogy a nép nagy többsége, vallási, 
nemzetiségi, társadalmi helyzetére való tekintet nélkül elfogadja és magáénak tekintse 
a szocialista Magyarország történelmi múltját, bonyolult feladatokkal küzdő jelenét és 
megújuló jövőjét. Ezért tehát nem csupán egyetértést, eszmei azonosulást hordoz a 
közmegegyezés, hanem ennek anyagi erővé válását is, cselekvést, munkát, állásfoglalást, 
magatartást, életvitelt. 

Ha mindezzel számolva vesszük szemügyre társadalmunkat, a valóságnak megfelelően 
állapíthatjuk meg: alapvetően megvan, működik e közmegegyezés, de fenntartásáért s 
erősítéséért pártunknak szüntelen dolgoznia kell. 

A közmegegyezés legszilárdabb bázisa társadalmunk két, egymással szövetséges alapve- 
tő osztálya, a munkásosztály és a parasztság. Mindkettőben nagyarányú átrétegződés, 
belső átalakulás zajlott és zajlik le; munkájuk, szemléletük, életmódjuk mindinkább 
hasonul egymáshoz. Természetes, hogy mindkét alapvető osztály önmagában véve is 
erősen differenciált, rétegezett. Magasan kvalifikált, szakképzett és szakképzetlen réte- 
gek, politikailag a szocializmus iránt elkötelezett tömegek és lumpen elemek egyaránt 
megtalálhatók bennük. Egészében véve azonban itt a legszélesebb körű, a legmélyebb 
gyökerű, a leginkább zavarmentes az egyetértés a párt politikájával, a cselekvő azonosu- 
lás, az aktív közreműködés annak megvalósításában. 

Nem arról van szó, mintha a vázolt gazdasági-társadalmi ellentmondások és feszültsé- 
gek nem hatnának e két osztályra is. Hatnak és elégedetlenségüknek gyakorta nyíltan 
adnak hangot. Ez azonban, ha meggondoljuk, nem csorbítja a bizalmat, a párt politiká- 
jával való egyetértést. Azokkal a visszás törekvésekkel, káros, visszahúzó jelenségekkel 
nem tudnak együttélni, megalkudni, amelyeket a párt sem fogad el, amelyek visszaszorí- 
tásáért mindenekelőtt maga a párt küzd. A tennivaló e tekintetben, hogy a feszültségek 
miatt olykor okkal keletkező háborgások helyébe az értelmes, céltudatos cselekvés 
lépjen, amely az ellentmondások meghaladva-megszüntetéséhez vezet el. 

A közmegegyezés kialakításához nagymértékben járult hozzá az értelmiség, amely a 
nehezebb körülmények között is túlnyomórészt támogatja pártunk politikáját. Nem 

csekély létszámú csoportjai azonban a jelenlegi nehéz körülmények között fokozódó 
közönnyel, apátiával fordulnak el a párt politikájától, a szocialista eszményektől. Bizo- 
nyos távlatvesztés jellemzi őket vagy a szocializmustól idegen polgári ideológiák hatása 
alá kerülnek; egyes képviselőik pedig kifejezetten ellenző álláspontra helyezkednek. 
Pártunk e helyzetnek megfelelően differenciált politikával fordul az értelmiség egyes 
rétegeihez, illetve különféle politikai arculatú csoportjaihoz. Nem folytatunk személyes 
vitát az egyébként önmagában is rendkívül heterogén álláspontú , ellenzékkel", amely- 
ben szélsőségesen jobboldali és ultrabalos nézeteket vallók egyaránt megtalálhatók. 
Amíg cselekvően fel nem lépnek társadalmi rendünk ellen, erőnk tudatában kellő tole- 
ranciát is tanúsítunk velük szemben. 

Az értelmiség közönyös vagy távlatvesztett rétegeinek megnyerése rendkívül szívós, 
türelmes, a jelenleginél magasabb színvonalú, szüntelen eszmei-politikai munkát kíván. 
Vannak gazdasági természetű, akut problémák is, amelyeket meg kell oldani. Ma az 
értelmiség nagyobb hányada alulfizetett. A gazdasági lehetőségek szerint szükséges 
kedvezőbb jövedelmi arányokat kialakítani: az egész társadalom, benne a munkásosztály 
és a parasztság érdekében is fokozni a szellemi munka értékét és érdekeltségét. Látni kel! 
azonban azt is, hogy a műszaki, gazdasági és tudományos területen dolgozó értelmiségi- 
eknek elsősorban saját munkahelyükön, saját tevékenységükkel kell! létrehozni azokat 
a forrásokat, nem különben az elosztás olyan módjait, amelyek kiváltják az értékesebb 
munkát és azt társadalmi haszna szerint ismerik el. Vállalniuk kell az ezzel járó, vállala- 
ton, intézményen belüli konfliktusokat is. Íme, ez is a közmegegyezés sajátos problémája. 

A kisiparos-kiskereskedő réteg nagyobb része híve a szocialista rendnek, abban saját 
jövőjét biztosítva látja. A mai körülmények között megtalálja számításait, legtöbbjük 
megbecsült, más dolgozókkal azonos rangú tagja a társadalomnak. Egy részük azonban 
a napjainkban meglévő hiányokban, fogyatékosságokban lát egyfajta konjunktúralehe- 
tőséget. A párt vezető szerepét, különösen pedig politikájának egyes elemeit, ha nem is 
utasítja el nyíltan, de azt jobbára hallgatólagosan negligálja. 

Az elmondottakkal összefüggésben azt is hangsúlyozni kell, hogy a közmegegyezés a 
társadalmi rétegek egymás közötti érdekellentéteinek, konfiiktusainak vállalását is jelen- 
tt. Mert az ezek nyomán kibontakozó szükséges kompromisszumok, rangsorolások és 
közös nevezők jelentik az együttes cselekvés, a reális előrelépés alapját. 

Más metszetben tekintve társadalmunkat, részletes kifejtést érdemelne a közmegegyezés 
megteremtése az ifjúság soraiban. A fiatalok nagy része elkötelezett a szocializmus iránt. 
Elfogadja és megvalósítja a párt politikáját, ez az alap a közmegegyezés folytonosságára. 
Nem kis rétegeiről, kivált, amelyeket a korábbinál érzékenyebben érintenek az otthonte- 
remtés vagy a munkába való beilleszkedés gondjai, ez azonban éppenséggel nem mond- 
ható el. A legsebezhetőbbek, mert tapasztalat nélkül érik őket a szocializmustól idegen 
nézetek, divatok, közösségellenes deviáns magatartásformák. 

A kedvezőtlen gazdasági és életszínvonalbeli változások legsúlyosabban az időseket 
sújtják. Nagy csoportjaik komoly megélhetési gondokkal küszködnek. Mégis azt tapasz- 
taljuk, hogy legtöbbjük hű ahhoz a társadalmi rendszerhez, amelynek megteremtéséből 
annak idején aktívan kivette részét. A vezető szerepét felelősséggel betöltő párt az anyagi 
khetőségektől függően szorgalmazza az intézkedéseket — ha egyelőre csak szerényebben 
is - anyagi helyzetük javítására, miként megkülönböztetett figyelmet fordít a halmozot- 
tan hátrányos helyzetű rétegekre is, életkoruktól függetlenül. Ez is része aközmegegyezés 
fenntartásáért és erősítéséért folyó politikai munkának, hiszen egy-egy feszültség feloldá- 
sának kidolgozásakor el kell dönteni, miből teremtjük meg a feltételeket, s tudatosítani 
kell, hogy a tervezett döntés, a meglévő egyetértés mellett is egyes rétegek, adott esetben 
az aktív keresők jövedelemnövekedésének rovására javítja például a nyugdíjasok helyze- 
tét. Az így vállalt egyetértés a közmegegyezést erősíti. 

A hazánkban élő nemzetiségiek , akik messzemenő támogatást élveznek kultúrájuk ápo- 
lásához , szilárd támaszai társadalmi rendünknek. Kétségkívül erősíti a közmegegyezést az 

a légkör, amelyben a vallásos tömegek lelkiismereti konfliktusok nélkül vehetnek részt 
a szocialista társadalom megteremtésében. 

Végül van egy csomópont, amelyben összefut a párt vezető szerepének érvényesülése és 
a társadalmi közmegegyezés: ez maga a párt, a párttagság. Amit ugyanis az egész 
társadalomra vonatkoztatva úgy nevezünk, hogy közmegegyezés, annak párton belül 
egyetlen biztosítéka van: pártunk egysége és aktivitása. A magyar kommunisták eszmei, 
politikai, cselekvési egysége, összeforrottsága a legfontosabb feltétele annak, hogy a párt 
vezető szerepe érvényesüljön, hogy a párt politikájával népünk egyetértsen és cselekvően 
részt vegyen annak megvalósításában: közös boldogulásunk előmozdításában, szocialis- 
ta jövőnk megteremtésében. 


Farkas Aladár, Herczegh Kiára, Olcsai Kiss Zoltán: Szamuely Tibor, Kun Béla és Landler Jenő közös emlékműve 


VAJDA PÉTER: 


Az SZKP XXVIII. kongresszusa elé 


Nincs nagyobb esemény egy kommunista párt életében, mint a párt kongresszusa. Ami 
pedig a Szovjetunió Kommunista Pártjának kongresszusait illeti, ezeknek különleges 
nemzetközi jelentőségük van: megkülönböztetett figyelemmel kísérik e tanácskozásokat 
a kommunista és munkáspártok, s részletekbe menően elemzik mondanivalójukat a 
politikai döntéshozók az egész világon. A holnap történésze a história perspektívájából 
nézve nyilván kiemel majd az SZKP-kongresszusok sorából olyanokat, amelyeknek egy 
korszak útjelzőiként egészen különleges szerepük és fontosságuk volt. Ami a holnap 
történészének feladata, azt természetesen nem vállalhatja magára a ma krónikása. Ám 
egy állítást megkockáztathatunk: az a kongresszus — a huszonhetedik -, amely február 
végén kezdi meg munkáját a Kreml kongresszusi palotájában, egyike lesz azoknak, 
amelyek egy változó világ igazi mérföldköveiként épülnek be a következő nemzedékek 
történelmi tudatába. 

Ezt sugallja a kongresszust előkészítő sokhónapos munka tapasztalata. Még 1985 
áprilisában, a párt plénumán Mihail Gorbacsov, az SZKP KB főtitkára így körvonalazta 
az előkészítési időszak feladatait: , A kongresszusi előkészületek, a közelgő beszámolók 
és a választások sokoldalúan segítsék elő az aktivitás és a felelősség növelését, a pártszer- 
vezetek harckészségének erősítését, tömegkapcsolataik megerősítését és végeredményben 
a párt vezető szerepének növelését. A társadalmi-választási kampány a párt fő erejét 
képező alapszervezetekben kezdődik. A pártpolitika ezen a szinten ölt konkrét formát, 
itt különösen plasztikusan láthatóak sikereink és hiányosságaink, lehetőségeink és tarta- 
kkaink. Ezért olyan fontos, hogy a kommunisták gyűlésén lenini módon, hamis idealizá- 
lás és üres szócséplés nélkül vonják meg az elvégzett munka mérlegét, hogy apránként 
gyűjtsék össze a hasznos tapasztalatokat, hogy bátran tárják fel a hiányosságokat és 
hozzák felszínre a termelés növelésének, a gazdasági hatékonyság fokozásának, a dolgok 
javításának lehetőségeit és konkrét módjait. .. Nagyobb követelményeket kell támasztani 
a küszöbönálló kerületi, városi, körzeti és területi pártértekezleteknek, a szövetségi 
köztársaságok kommunista pártjai kongresszusainak hangnemével, tárgyszerűségével és 
igényességével szemben. Ezeken a fórumokon nem szabad teret engedni — amint az néha 
előfordul — a dicsőítéseknek és a bókoknak, azoknak a kísérleteknek, hogy a dolgok 
lényegét a közhelyek mögé rejtsék, valamint annak, hogy a hibákat az objektív körülmé- 
nyekkel vagy az intézmények munkájának nem kielégítő összehangoltságával magyaráz- 
zák... A jelen időszak legfőbb jelszavai, amelyeket egyben a kongresszus előtti gyűlések 
és a XXVII. kongresszusra való egész felkészülés alapgondolataivá kell tenni, a követke- 
zők: alkotómunka, a szavak és tettek egysége, kezdeményezés és felelősség, igényesség 
magunkkal és elvtársainkkal szemben." 

Visszatekintve megállapítható: ez az igény messzemenően meghatározta az egész 
előkészítő munkát éppúgy, mint azt a vitát, amelynek tengelyében három roppant fontos 
elméleti és politikai dokumentum áll. 

Az első az SZKP programjának újjászerkesztett tervezete, a második az SZKP szerve- 
zeti szabályzatának módosítására vonatkozó előterjesztés. A harmadik dokumentum ezt 
a címet viseli: A Szovjetunió gazdasági és társadalmi fejlesztése fő irányainak tervezete 
1986-1990-re és a 2000-ig terjedő időszakra. 

Különösen figyelemreméltó az a módszer, amellyel ezeket a dokumentumokat kidol- 
gozták. Ebben a munkában aktívan részt vettek a pártbizottságok, a párt tudományos 
és oktatási intézményei, a minisztériumok és más főhatóságok. A fő irányok és a 
tizenkettedik ötéves terv feladatainak kidolgozásába bevonták a munkahelyi kollektívá- 
kat, a helyi párt-, tanácsi és társadalmi szervezeteket. Behatóan tanulmányozták a 
kommunisták és a pártonkívüliek különböző észrevételeit és javaslatait, amelyek az 
SZKP Központi Bizottságához és a központi lapokhoz intézett levelekben szerepeltek. 
Csupán a szervezeti szabályzat kérdésében mintegy 5000 javaslat érkezett. Mint a pártér- 
tekezleteken közölték, figyelembe vették a szocialista országok testvérpártjai gazdaság- 
irányításának, a tömegek körében folytatott szervező és politikai munkájának gazdag 
tapasztalatait is. 


Ami az újjászerkesztett program tervezetét illeti, hangsúlyozni szükséges: nem új párt- 
programról van szó, hanem az 1961-ben elfogadott program újjászerkesztéséről, az elvi 
következetesség és a folyamatosság jegyében. Negyedszázad felhalmozott gazdag tapasz- 
talatainak, a szovjet társadalom, a gazdaság mélyreható objektív változásainak s a 
világban végbemenő folyamatoknak a reális értékelése adott lehetőséget annak kimon- 
dására, hogy a program alapvető elméleti és politikai megállapításai helytállóak, de 
egyben arra is, hogy pontosabban határozzák meg a fejlődés vonalát az országban és a 
nemzetközi küzdőtéren egyaránt. 

Ez egyszerre jelenti egyrészt a program gazdagítását, másrészt olyan megfogalmazások 
és határidők kritikus átgondolását, amelyek nem állták ki az idők próbáját. A program- 
tervezet e vonatkozásainak méltatásakor az SZKP vezetői különösen gyakran idézik 
Leninnek a pártprogram kimunkálásával kapcsolatos irányadó szavait. , Ha pedig mi a 
legkisebb igényt is támasztunk arra, amit nem tudunk megadni — ezzel csökkentjük 
programunk erejét. Az embereknek gyanús lesz, hogy a mi programunk - csak fantázia. 
A program annak jellemzése, amit elkezdtünk, és azoké a következő lépéseké, amelyeket 
tenni akarunk." (V. I. Lenin Összes Művei. 36. kötet, 62. old.) 

A programtervezetben kifejeződik az SZKP KB 1982. novemberi ülése nyomán elkez- 
dödött széles körű munka az olyan kérdések tanulmányozására, mint az ellentmondá- 
sok, az érdekek, a szocializmus gazdasági törvényei. Mihail Gorbacsov az SZKP KB 
főtitkára ezt a feladatot így jellemezte: , Leküzdjük a termelési viszonyok és a termelő 
erők szocializmusbeli összhangjáról szóló ismeretes tétel leegyszerűsített értelmezését, 
amely szerint ez az összhang majdnem automatikusan tág teret nyit a termelőerők 
fejlődése számára. Az effajta felfogás azért elfogadhatatlan, mert a termelési viszonyok 
tökéletesítésének kérdését vagy általában leveszi a napirendről, vagy háttérbe szorítja. 
Pedig a termelési viszonyok és a termelőerők összhangja nem termelődik újra önmagától, 
hanem az egész szocialista gazdasági rendszer folyamatos, célirányos tökéletesítését 
követeli meg... Azt hiszem, hogy a gazdasági növekedés lelassulása a hetvenes évek 
végén, a nyolcvanas évek elején nemcsak egy sor kedvezőtlen körülmény egybeesésével 
magyarázható, hanem ezzel is: nem ismertük fel idejében, hogy a termelési viszonyok 
bizonyos oldalai változásra szorulnak." 

A szovjet kommunisták megfogalmazása szerint a Szovjetunió a fejlett szocialista 
társadalom tökéletesítésének történelmileg hosszú időszakát éli. A kommunizmus felépí- 
tése az országban - az SZKP végső célja. A szocializmus és a kommunizmus az egységes 
kommunista formáció két egymás után következő szakasza. A kettő között nincs éles 


AZ SZKP XXVII. KONGRESSZUSA ELÉ 27 


határ: a szocializmus fejlesztése, lehetőségeinek és fölényének minél teljesebb kibonta- 
koztatása, a rá jellemző általános kommunista elvek erősítése jelenti a társadalom 
tényleges előrehaladását a kommunizmus felé. 

J. Ligacsov a Kommunyisztban megjelent Tanácskozás a párttal, a néppel című cikké- 
ben — ezt a gondolatot kibontva — úgy fogalmaz, hogy a kommunizmus távlat, amelyről 
egy percig sem lehet elfeledkezni, miközben a fejlett szocializmus felveti azokat az 
időszerű kérdéseket, amelyek megoldásra várnak. A megoldás módjával kapcsolatban 
pdig mindenekelőtt a realizmus igényét húzza alá, megállapítván: , A párt ma minden 
eddiginél jobban megérti, hogy megengedhetetlen az előrefutás, a társadalmi haladás 
történelmileg szükséges lépcsőfokainak átugrása, a kommunista elvek és képletek olyan 
bevezetése, amely nem veszi figyelembe a társadalom anyagi és szellemi érettségét. 
Ugyanakkor a párt határozottan ellenzi a társadalmi fejlődés mesterséges visszafogását, 
az egy helyben topogást." 

A programtervezet szerint az SZKP ma abból indul ki, hogy elérkezett az ideje a 
minőségileg új típusú feladatok kitűzésének. Ezek meghatározásánál a párt figyelembe 
veszi, hogy a hetvenes években és a nyolcvanas évek elején az ország fejlesztésében elért 
vitathatatlan eredmények mellett kedvezőtlen irányzatok és nehézségek jelentkeztek. 
Ezek - állapítja meg a programtervezet — jelentős mértékben azzal függnek össze, hogy 
nem kellő időben és nem megfelelően elemezték a gazdasági helyzet változásait. S noha 
mélyreható intézkedések váltak szükségessé az élet minden területén, nem tanúsítottak 
kellő álihatatosságot ezek meghozatala érdekében. Ez akadályozta a szocialista rendszer 
potenciális adottságainak és fölényének teljesebb kiaknázását, fékezte az előrehaladást. 

Az SZKP úgy véli, hogy a jelenlegi belső és külső feltételek közepette a szovjet 
társadalom sokoldalú fejlődése, fokozatos haladása a kommunizmus felé csakis az 
ország társadalmi és gazdasági fejlesztésének meggyorsításával lehetséges és szavatolha- 
tó. A gyorsítás eme koncepciója nemcsak az újjászerkesztett pártprogram fontos sajátos- 
sága, hanem egyben a pártkongresszust előkészítő mindhárom dokumentumnak mintegy 
közös gerince is. . 

Az SZKP vezetői a kongresszust előkészítő s a szovjet sajtóban részletesen ismertetett 

beszédeikben kitértek mindama kérdésekre, amelyeket az érvényben levő program nem 
tartalmazott, az újjászerkesztett program tervezete azonban felölel. E kérdések köre 
roppant széles, és még a felsorolásszerű ismertetés is szükségképp hiányos. Hadd említ- 
sük meg mégis azt, hogy a programtervezet - amely nem megy bele a mennyiségi fejlődés 
paramétereinek részletezésébe - nem , ágazatoentrikus", hanem , problémacentrikus": 
azt állapítja meg, hogy csak meghatározott feltételek mellett lehetséges, hogy az ezredfor- 
dulóig gyökeres minőségi felújítással elérjék a termelési kapacitások megkétszerezését. 
Ehhez biztosítani kell az áttérést a magasabb szervezettségű és hatékony gazdaságra, 
amelynek , sokoldalúan fejlett termelőerőkkel, érett szocialista termelési viszonyokkal és 
jól olajozott gazdasági mechanizmussal kell rendelkeznie". 
. Azelosztási viszonyokkal kapcsolatban a pártprogramtervezet az erkölcsi és az anyagi 
ösztönzők ,okos összekapcsolásának" igényét fogalmazza meg, és a nem munkával 
történő jövedelemszerzéshez hasonlóan a bérezési egyenlősdit is a szocialista társadalmi 
elvekkel ellentétesnek minősíti. Megállapítja a többi között: , Fokozni kell a gazdasági 
kapcsolatok megbízhatóságát, el kell érni a kereslet és a kínálat dinamikus összhangját, 
gyorsítani kell az anyagi erőforrások és a pénzeszközök forgását, meggyorsítani a 
forgóeszközök megtérülését. Teljesebben kell kiaknázni az áru- és pénzviszonyokat a 
szocializmusban rájuk jellemző új tartalomnak megfelelően, meg kell erősíteni a pénz- 
és hitelrendszert, növelni a rubel vásárlóerejét, fokozni a takarékosságot, a munka 
mennyiségi és minőségi ellenőrzését, teljesebben és hatékonyabban kell alkalmazni a 
gazdasági szabályozók és ösztönzők egész eszköztárát." 

A programtervezetben új módon felvetett kérdések közé tartozik a társadalmi és 
osztálykülönbségek ügye is. ,Az SZKP minden eszközzel elősegíti majd az osztálykü- 

lönbségek és a társadalmi különbségek leküzdését. Mindemellett ilyen különbségek még 
vannak, s a párt elsőrendű fontosságú feladatának tekinti, hogy politikájában tüzetesen 
számításba vegye az osztályok és a társadalmi csoportok érdekeinek sajátosságait. Nagy 
figyelmet fog fordítani az ország különböző területein élő lakosság munka- és életfeltéte- 
leinek kiegyenlítésére." Ehhez kapcsolódik a nemzeti kérdés analízise is. A história , a 
fejlődés távoli történelmi távlatában" a nemzetek és nemzetiségek közeledése révén 
meghozza a nemzetek teljes egységét, ám a folyamatok mesterséges erőltetése éppen úgy 
megengedhetetlen, mint a fejlődés megérett objektív irányzatainak feltartóztatása. 

Igen lényeges megállapításokat tartalmaz az új szerkesztésű programtervezet ama 
fejezete is, amely a párttal mint a szovjet társadalom vezető erejével foglalkozik. A doku- 
mentum kiemeli, hogy az SZKP, bár osztálylényegét és ideológiáját tekintve a munkás- 
osztály pártja marad, az egész nép pártjává lett, amelynek szerepe a szovjet társadalom 
életében törvényszerűen növekszik. 

A párt politikai és szervező tevékenységével szemben mind nagyobbak a követelmé- 
nyek. Az új igények közt szerepel, hogy ,a tunyaság és a konzervativizmus minden 
megnyilvánulása ellen harcolni kell, és támogatni kell a korszerű megoldást szolgáló 
alkotó útkeresést" a társadalmi, a gazdasági, a tudományos és az ideológiai élet minden 
területén. Ugyancsak minden korábbinál élesebben fogalmaz a dokumentum a párt-, 
állami és társadalmi szervek sajátosságainak dolgában — tűrhetetlennek minősítve az 
átfedéseket —, a káderkiválasztás kérdésében pedig a vezető posztokon egyenlő lehetősé- 
get nyit az SZKP tagjainak és a pártonkívülieknek. Megállapítja: , Az SZKP egész 
káderpolitikájával elő fogja segíteni a politikailag érett, erkölcsös, hozzáértő, kezdemé- 
nyező, kommunista és párton kívüli dolgozóknak a vezetői posztokra való emelését, 
bátrabban fog nőket kinevezni vezetői tisztségekre. A párt elvi jelentőséget tulajdonít az 
olyan vezetői tulajdonságoknak, mint az új iránti fogékonyság, a felelősségvállalás 
készsége, a munka jobb elvégzésének igénye, a gazdálkodói és az emberekkel kapcsolatos 
bármely tevékenység politikai lényegének figyelembevétele, az önmaga és a mások iránti 
igényesség." 

A programtervezet követi és politikailag is minősíti azt a gyakorlatot, miszerint az 
1985-ös esztendő nagy számban léptetett elő vezetői posztokra középnemzedékbelieket 
és fiatalabb generációkat. , A párt gondoskodni fog róla, hogy az idősebb nemzedékhez 
tartozó kipróbált káderekkel mindenütt dolgozzanak együtt, szerezzenek tapasztalato- 
kat, kellő edzettséget a reményteljes, fiatal káderek. Ez természetes folyamat, amelynek 
nem szabad megszakadnia, hiszen ez jelenti a biztos garanciát a vaskalapossággal, a 
tunyasággal és a voluntarizmussal szemben." 


Az újraszerkesztett program tervezetével egyidejűleg a párt egy másik fontos dokumen- 
tumot is nyilvánosságra hozott: az SZKP szervezeti szabályzata módosítására vonatkozó 
előterjesztést. A szervezeti szabályzat a párttagság megszervezésének, a programban 
rögzített célok megvalósításának eszköze. A javasolt módosítások megfelelnek az SZKP 
újraszerkesztett programja tervezetében rögzítetteknek. Nem változnak a szervezeti 
szabályzaton belül a pártépítés, a pártélet és a pártmunka lenini szervezeti elvei. Ugyan- 
akkor a tervezet értelmében tovább fejlődnek azok a rendelkezések, melyek a párttagság 
kérdéseivel, a kommunisták élcsapat szerepével, a demokratikus centralizmus elvével 
kapcsolatosak. Lényegesen bővülnek a párttagok kötelességei és jogai, valamint a pártfe- 
gyelem megszilárdításával és a párton belüli demokrácia fejlesztésével kapcsolatos ren- 
delkezések. 

Előtérbe lép az a követelmény, hogy a párttagság összeegyeztethetetlen a passzivitás- 
sal, minden párttag köteles a maga gyakorlatában érvényesíteni az SZKP fő irányvonalát 
és tartozik másokat is erre mozgósítani: azaz, a szervezeti szabályzat szellemében aktív 

politikai harcot kell folytatni a párt céljaiért. A tervezet részletesen megfogalmazza a 
párttag azzal kapcsolatos kötelességét, hogy szigorúan be kell tartania a kommunista 
erkölcs normáit, erősítenie kell a szocializmusra jellemző társadalmi igazságosság elvét. 
A tervezet további intézkedéseket irányoz elő annak érdekében, hogy a pártba egyéni 
kiválasztás alapján az erre legérdemesebb embereket vegyék fel. Megerősíti azt a gyakor- 
latot, hogy a tagfelvételnek döntő többségében nyílt taggyűlésen kell történnie. 

A pártfegyelem megszilárdítása szempontjából nagy jelentőségűek lesznek azok a 
rendelkezések, melyek értelmében a kommunisták — köztük a vezető beosztásúak - 
fokozott mértékben felelősek pártalapszervezetük előtt az általuk elkövetett vétségekért. 
Mint a pártértekezleteken hangsúlyozták, ez az eljárás ma egyre jobban meghonosodik 
a pártban, ezért indokolt a szervezeti szabályzatban is rögzíteni, ugyanúgy, mint azt, a 
még Lenin életében kidolgozott irányelvet, miszerint a kommunista, amennyiben megsér- 
ti a szovjet törvényeket, kettős felelősséggel tartozik: a pártnak és az államnak egyaránt 
felelős. Mint erről a Pravdában megjelent cikk (A kommunisták életének törvénye) 
megállapította: a párton belül senki sem mentesülhet az ellenőrzés alól. , Azaz véget kell 
vetni annak, az egyes helyeken még tapasztalható jelenségnek, hogy mindazok megítélé- 
sében, akik foltot ejtenek a kommunista tiszta nevén, amolyan vfelemásc szigort alkal- 
maznak. Ez bizonyára mérsékli majd azok buzgalmát, akik va karrier kedvéértx, más 
elképzelések miatt akarnak bejutni a pártba." 

Több módosítás célja az, hogy fejlessze a pártalapszervezetek aktivitását. Rögzítették 
például a szervezeti szabályzatban azt, hogy a pártalapszervezetek közvetlenül részt 
vesznek a káderpolitika végrehajtásában. 


A párt gazdasági stratégiáját A Szovjetunió gazdasági és társadalmi fejlesztésének fő 
irányai az 1986-1990-es évekre és a 2000-ig terjedő időszakra című tervezet tartalmazza, 
és fordítja le a konkrét tervfeladatok nyelvére. E dokumentumból kitetszik, hogy törté- 
nelmi mértékkel mérve, a legrövidebb idő alatt igen sok bonyolult, nehéz, méreteit 
tekintve példátlan feladatot kell megoldani. 2000-re olyan új gazdasági potenciált kell 
létrehozni, amely méreteiben megegyezik a szovjethatalom eddigi évei alatt megteremtett 
teljesítőképességével. Vagyis, lényegében meg kell kétszerezni az ország gazdasági poten- 
ciálját, a nemzeti jövedelmet és az ipari termelés mennyiségét. A munka termelékenységét 
2.3-2,5-szeresére kell emelni. (Hadd jegyezzük meg, hogy ez kulcskérdés nemcsak a 
kapitalizmus és a szocializmus történelmi versenyének eldöntése szempontjából, hanem 
- egyebek között -— a demográfiai tényezők okán is. Régebben ötévenként néhány 
millióval több fiatal kezdte meg munkáját a népgazdaságban, mint amennyi idős dolgozó 
kiesett a termelésből. A tizedik ötéves terv időszakában közel 14 millióval növekedett 
a munkaerő létszáma, a tizenegyedik ötéves terv — még nem végleges — adatai szerint 
valamivel több mint 7 millió a növekmény. Az ezután következő években tovább 
csökken a fiatal munkaerő utánpótlása. Ezt ellensúlyozni, a kitűzött célokat elérni csak 
lényegesen termelékenyebb munkával lehet.) 

Mindennek alapján lehet és kell tökéletesíteni a feltételeket az élet valamennyi terüle- 
tén, mindenekelőtt a munka- és életkörülmények dolgában. A legfőbb cél a nép élete 
anyagi és kulturális színvonalának állandó növelése marad. Az egy főre jutó reáljövedel- 
mek a század végére 1,6-1,8-szeresére nőnek. Ez lehetővé teszi, hogy a társadalom a jólét 
minőségileg új szintjére jusson el. 

Előirányozzák például, hogy a ma még roppant éles lakásproblémát lényegében 
2000-re megoldják. Gyakorlatilag akkorra lesz minden családnak saját lakása vagy saját 
háza. (Ennek valóra váltásához csaknem kétmilliárd négyzetméter lakóterületet, illetve 
30 millió lakást kell építeni.) A fogyasztási cikkek termelése 1,8—1,9-szeresére, a szolgál- 
tatások volumene ennél nagyobb mértékben, 2,2—2,3-szeresére növekszik. 2000-re lénye- 

gesen megnövekednek a lakosság pénzbevételei, csaknem kétszeresükre emelkednek a 
társadalmi fogyasztási alapok. Történelmileg nem túl hosszú idő alatt jelentősen változik 
az életforma: tervezik a fizetett szabadság időtartamának meghosszabbítását és előirá- 
nyozták, hogy a városi lakosoknak évente több mint egymillió telket utalnak ki, amelyen 
kertet, hétvégi házat lehet kialakítani. (A földet ingyen bocsátják rendelkezésre, a város 
környéki ház építéséhez pedig állami hitel adható, évi 0,5 százalékos kamattal.) 

A soros - tizenkettedik — ötéves terv nélkülözhetetlen lépcsőfokot jelent a nagyigényű 
programok megvalósításának útján. Ebben az ötéves tervben a Szovjetunió nemzeti 
jövedelmének és az anyagi termeléssel foglalkozó ágazatok teljesítményének növek- 
ménye, első ízben, teljes egészében a munka termelékenységének növekedéséből szárma- 
zik majd. Már ebben az ötéves tervben 100 000 ipari robot, 110 000 számjegyvezérlésű 
gépsor előállítását irányozzák elő. A szovjet vezetők úgy fogalmaznak, hogy ennek a 
tervnek kell a , fordulatot" meghoznia az ország társadalmi és gazdasági fejlődésének 
minden területén. A nemzeti jövedelmet ebben az időszakban 19-22 százalékkal, azaz 
évente átlagosan körülbelül 4 százalékkal kell növelni. Az egy főre eső reáljövedelniek 
1990-re 1985-hőz képest 13-15 százalékkal nőnek. A munkások és alkalmazottak havi 
átlagfizetése 13-15 százalékkal, a kolhozparasztok jövedelmei 18-20 százalékkal emel- 
kednek. 

A dokumentumot méltatva, a szovjet értékelések lényegében egybehangzóan mutat- 
nak rá, hogy a fogyasztási cikkek és szolgáltatások sok mutatója tekintetében a 12. ötéves 
tervben is csak bizonyos mértékig lehet behozni az ország elmaradását a legfejlettebb 
nyugati országoktól. Több cikk hangoztatja, hogy a fogyasztási cikkek gyorsított fejlesz- 
tése közepette nem kell minden nyugati sablon és divatáramlat automatikus követésére 
törekedni. Ám senki nem vitatja annak a célkitűzésnek a helyességét, hogy az eddiginél 
sokkal teljesebben törekedjenek a lakosság szükségleteinek kielégítésére az olyan cikke- 
ket illetően is, mint például a képmagnókazetták és a személyi számítógépek. 

A szovjet közgazdasági és műszaki tudományok képviselői az említett dokumentum- 
mal kapcsolatban elsősorban azt hangsúlyozták, hogy a társadalom fejlődését minden 
más tényezőnél az határozza meg jobban, hogy sikerül-e minőségileg előretörni és 
fordulatot elérni az intenzív termelésre való áttérésben, a lépéstartásban a világszerte 
végbemenő tudományos-technikai forradalommal. 

G. Piszarjevszkij a Novoje Vremja-ban írott cikkében (A XXI. század küszöbén ) 
emlékeztet arra is, honnan datálódik a mostani technológiai , lépéshátrány", amelynek 
s behozása" kulcsfeladat. A jelenlegi technológiai fordulatra, amely körülbelül a hetvenes 
évek közepén kezdődött, a szovjet népgazdaság nem volt megfelelően felkészülve. 
A Szovjetunió, mint ismeretes, a korábbi évtizedek során következetesen növelte gazda- 
sági potenciálját, a szovjet gazdaság nem ismerte a válságokat. A munkaképes lakosság 
teljes foglalkoztatottságának biztosítása nem okozott semmilyen problémát. , A háború 
utáni időszakban a szovjet gazdaság növekedésének üteme kétszer-háromszor gyorsabb 
volt a nyugati országokénál (Japánt kivéve) — folytatódik a Novoje Vremja cikke -. 
A hetvenes években azonban ez az ütem csökkenni kezdett. Problémák halmozódtak fel, 
s megoldásuk elodázása gazdasági és társadalmi nehézségeket okozott. Lelassult a 
munkatermelékenység növekedése, az irányítás különböző szintjein negatív jelenségek 
mutatkoztak - bürokratizmus, konzervativizmus, a reformoktól és újításoktól való 
félelem. Ezekről és más hiányosságokról sok szó esett, de a hozott intézkedések felemá- 
sak, következetlenek voltak, és nem hajtották végre őket maradéktalanul. 

Az SZKP XXVII. kongresszusának előkészületei során a párt Központi Bizottsága és 
annak Politikai Bizottsága határozott irányt vett mindannak felülvizsgálatára, ami nem 
vált be, és fékezi az előrehaladást. A párt becsületesen és nyíltan beszélt a népnek a 
hiányosságokról, tévedésekről, a gazdasági fejlődésben elkövetett hibákról, arról, hogy 
nem lehet a régi módon dolgozni, ahhoz pedig, hogy új módon dolgozzunk, tanulásra 
és átképzésre van szükség. Mindez szükségessé tette, hogy minden dolgozóban, a mun- 

kástól a miniszterig, a paraszttól az akadémikusig kialakuljon a korszerű gazdasági 
gondolkodás... Így kapcsolódik össze a legkorszerűbb technológia alkalmazásával az 
intenzifikálás, amelynek lényege: többet, gyorsabban, olcsóbban és jobb minőségben 
termelni." 

Az intenzifikálás fő eszköze és lendítőereje — hangoztatták a dokumentummal kapcso- 
latban a pártértekezleteken — a tudományos technikai haladás alapvető meggyorsítása. 
Itt nem csupán egyszerűen a működő technológia tökéletesítéséről, a gépek és berendezé- 
sek részleges korszerűsítéséről van szó, hanem az áttérésről az elvileg új technológiai 
folyamatokra, a technika új nemzedékeire. Ez megsokszorozhatja a munka termelékeny- 
ségét, a termelés hatékonyságát, s jelentősen javíthatja a termékek minőségét. Ezen belül 
a kukcsterületek a következők: a mikroelektronika vívmányain alapuló automatika, a 
rugalmas termelés, amely gyorsan át tud állni új termékek előállítására, az univerzális 
feldolgozó központok és a robottechnika, a nukleáris szintézis, a génsebészet, az infor- 
matika. 

A tudományos-technikai haladás meggyorsításában kulcsszerepe van a gépiparnak. 
A párt feladatul állítja a szovjet gépipar fejlődési ütemének fokozását, s ami még 
fontosabb, a gépek é és mechanizmusok minőségének javítását, a legújabb típusok kialakí- 
tását, hogy így számottevően növekedjen a munka termelékenysége és az egységnyi 
termelőalapra számított termékkibocsátás. A minőség javításának fontos iránya az 
önköltségcsökkentés mind a gépek és mechanizmusok, mind az általuk végzett munka 
tekintetében. 


A pártértekezleteken felszólalók —- csakúgy, mint a szovjet sajtóban közölt cikkek 
szerzői - a tudományos-technikai fejlődés meggyorsításának szükségességéből kiindulva 
tárgyalják a gazdasági mechanizmus kérdését. 

V. Afanaszjev, a Pravda főszerkesztője, ezzel kapcsolatban ezt írta: , Az a cél, hogy 
kialakítsuk a gazdálkodás olyan mechanizmusát, amely képes határozottan meggyorsíta- 
ni a tudományos-technikai haladás ütemét, hatékonyabban kihasználni minden erőfor- 
rást. A nyereség, az árképzés, a hitel, az önálló elszámolás azok a fő anyagi és erkölcsi 
ösztönzők, melyeket a párt felhívására széles körben és ésszerűen kell alkalmazni e cél 
elérésére 


A gazdasági mechanizmus átalakításának koncepciójában legfontosabb a következő: 
tökéletesíteni kell a központi irányítást a stratégiai feladatok megoldásában, s ezt össze 
kell kapcsolni a vállalatok és az egyesülések jogainak és önállóságának bővítésével, 
felelősségük fokozásával a végeredményekért. 

Az üzemek vezetőinek széles jogkörrel való fölruházását az diktálja, hogy a szovjet 
gazdaság méretei valóban óriásiakká váltak. Egyszerűen lehetetlen, hogy a központból 
irányítsanak mindenütt mindent és mindenkit; ezért van szükség arra, hogy a helyi 
Hávisés taktikai és operatív gazdasági kérdésekben megkapják az önálló döntéshozatal 

: öld 

Ehhez kapcsolódik a terv- és elszámolási mutatók egész rendszerének javítása. A la- 
pokban folyó vitában voltak, akik , felülvizsgálásról", voltak, akik e mutatók rendszeré- 
nek , gyökeres megújításáról" beszéltek. A javítás, a változtatás igényével azonban 
mindenki egyetértett és sürgette: a mennyiségi, bruttó számításról (a realizált termék- 
mennyiség rubelösszegéről) át kell térni a minőségi mutatókra. Olyan mércére való 
fokozatos — kapkodás nélküli, ám következetes - áttérésről van tehát szó, ahol egy üzem, 
egy termelési egyesülés stb. munkáját többé már nem annak alapján ítélik meg, hogy 
mennyi erőforrást, anyagot, energiát fordítottak, mennyi rubelt költöttek saját új termé- 
kük előállítására. (Hiszen ez a régi szemlélet ösztönzött , szupernehéz" termékek előállí- 
tására, a pazarló anyagenergia- és pénzgazdálkodásra.) Az új mérce mindenekelőtt azon 

alapszik — megint Afanaszjev megfogalmazásával -, hogy mennyi és milyen minőségű ez 
a termék természetes formájában, s milyen a társadalmi, nem pedig a hivatalos felhasz- 
nálhatósága; mennyire elégíti ki a társadalom és az egyén szükségletét. 


Ez az egész munka ma már természetesen egyáltalán nem a nullapontról indul. A párt 
és a kormány az utóbbi időben sok fontos döntést hozott ,, a tömeg, a rubel és a számok 
egyeduralmának megtörésére". Több tucat minisztériumot, sok száz üzemet és egyesülést 
állítottak át bizonyos új gazdálkodási feltételekre. Az elért eredmények értékelését 
tartalmazza az SZKP Központi Bizottságának és a minisztertanácsnak Az új gazdasági 
módszerek széles körű elterjesztéséről és a tudományos-technikai haladás meggyorsítására 
gyakorolt hatásuk fokozásáról szóló határozata. 

Ez a határozat a többi közt megállapítja: , A gazdasági kísérletben részt vevő miniszté- 
riumok felügyelete alá tartozó termelő egyesülések (vállalatok) 1984-ben túlteljesítették 
a termelés volumenével, a munkatermelékenység, a nyereség növelésével, az önköltség 
csökkentésével, a kiváló minőségű termékek gyártásával kapcsolatban kapott feladato- 
kat. Ugyanakkor a termelés teljes növekményét létszámemelés nélkül, sőt sok esetben 
létszámcsökkentés mellett sikerült elérniük. Számottevően javult a szerződésekkel össz- 
hangban történő szállítási kötelezettségek teljesítése. A jól dolgozó üzemi kollektívák 
több lehetőséget kaptak dolgozóik anyagi ösztönzésére, lakás, bölcsődei és óvodai 
férőhelyek iránti és a gyermeküdülési igények jobb kielégítésére, valamint más szociális 
kérdések megoldására. Növekedett a termelésfejlesztési alapnak a műszaki rekonstruk- 
cióban betöltött szerepe. Kedvező eredményeket érnek el azok a termelő egységek 
(vállalatok) és minisztériumok is, amelyek 1985 elején tértek rá a gazdálkodás új rendsze- 
rére. A gazdasági kísérlet során kipróbált új gazdálkodási módszerek gyakorlati beveze- 
tése fontos előrelépés egy olyan komplex gazdaságirányítási rendszer megteremtése felé 
vezető úton, amely a tervezés megjavítását, a gazdasági szabályozók és ösztönzők 
hatékonyságának növelését, az irányítás szervezeti struktúrájának továbbfejlesztését 
szerves egységben biztosítja." 


Az eszmecserékben egyszersmind kifejeződött az is, hogy még a kísérletek általános 
sikere esetén is az elvileg új színvonalú termelésre, a tervezés és az irányítás új formáira 
és módszereire való áttérést nem lehet egyik évről a másikra elvégezni. Az adott helyzet- 
ben, a szovjet népgazdaság méreteinek, sokrétűségének, hagyományainak figyelembevé- 
telével, ehhez több esztendős megfeszített alkotó tevékenységre van szükség. 


Kevés vita lehetséges abban a kérdésben, hogy az, amit a távlati tervek fő célként 
állapítanak meg - vagyis az ország gazdasági potenciáljának megkétszerezése az ezred- 
fordulóig -, a lehető legambiciózusabb program, amelynek megvalósítása óriási erőfeszí- 
téseket igényel. Ami ezeknek az erőfeszítéseknek a nagyságát, a feladat komolyságát 
illeti, méltán lehet összehasonlítani a szovjethatalom olyan korai vállalkozásaival, mint 
a szocialista iparosítás, az elindulás a nagy építkezések útján az ötéves tervek egymást 
követő lépcsőfokain — noha a mostani célkitűzés minőségileg más jellegű. Ami a tervek 
megvalósításának realitását illeti - most is csakúgy, mint a szovjet hatalom korábbi, nagy 
történelmi erőpróbáinak időszakában -, az emberi tényezőnek is megkülönböztetett 
szerep jut, bizonyos értelemben még nagyobb szerep is, mint ezelőtt. A Pravdában 
megjelent figyelemre méltó, elméleti igényű cikkükben ( A társadalom fejlesztésének útjai 
és eszközei) V. Rogovin és V. Uszanov erről ezt írták: , A párt által kijelölt, az élet minden 
területére kiterjedő, de mindenekelőtt a gazdasági életben előirányzott átalakítások 
megvalósítása érdekében teljes mértékben fel kell használni a tömegek élő alkotóerejében 
rejlő lehetőségeket, a dolgozók társadalmi-politikai és munkaaktivitását. Napjainkban 
növekszik az emberi tényező szerepe — következésképpen az emberi motivációval, konk- 

rét magatartásával összefüggő problémák szerepe is - a társadalmi termelésben, a 
munkafolyamatban, a jövedelmek és a fogyasztás területén." 


Ebből kiindulva erősíti a párt a gazdasági fejlődés SE OÁSÁGAK emberi-társadal- 
mi tartalékait. Ide tartozik a fegyelem és a rend megszilárdítása, a követelmény növelése, 
hangsúlyozottan, mindenkivel szemben, a munkástól a miniszterig. S ezzel kapcsolatban 
azt is kiemelik, hogy a fegyelemért, a rendért és a felelősségérzet meggyökereztetéséért 
folytatott politikai küzdelem nem lehet rövid életű kampány, holmi időleges akció: azt, 
ami ma még sok helyütt új szokások és új felfogás megteremtését kívánja, holnapra a 
dolgok megszokott és természetes rendjévé kívánják tenni. 

A fegyelem és a rend megteremtésével együtt kell említeni az alkoholizmus és az 
italozás ellen tett intézkedéseket, amelyek ugyancsak a valósággal való eltökélt szembe- 
nézésről, politikai bátorságról tanúskodnak - és arról, hogy nincs tabu kérdés. A problé- 
ma megértéséhez tartozik egyfelől az is, hogy az italozás hagyománya századokra nyúlik 
vissza, másfelől az is, hogy ez a probléma az utóbbi időben még élesebbé vált. A szovjet 
sajtóban közzétett összehasonlításokból kiderül, hogy bár jó néhány ország a szeszes 
italok fogyasztásában messze előbbre jár, a Szovjetunióban mégis nagyobb az égetett 
- tehát a szervezet szempontjából leginkább romboló hatású - szeszes italok fogyasztása. 
A következmények szélesen gyűrűznek: a munkahelyi ivásnak anyagiakban, termelés- 
csökkenésben és minőségrontásban kifejezhető veszteséghatása van, és elsősorban ezzel 
kötik össze azt is, hogy a férfiak átlagéletkora csaknem tíz esztendővel alacsonyabb, mint 
az asszonyoké. 


A probléma kezelésmódjának átfogó jellegét emelte ki az SZKPKB határozata, amely 
összefüggő szervezeti, adminisztratív, jogi, nevelő és propagandaintézkedések mellett 
döntött, s valamennyi összetevővel számoló program kidolgozását szabta feladatul. 
Olyan közhangulat kialakítását tartotta kulcsfontosságúnak, amely nem tűri az ivászatot 
és az alkoholizmust, ebben nagy felelősséget ró a párt tagjaira, kivált a vezetőkre. 
Egyszerre követeli meg személyes példamutatásukat a józanságban és nyílt fellépésüket 
az italozás ellen. A feladat összetett jellegének felismerését érzékeltetik a már meghozott 
intézkedések: előirányozzák például a tömény szesz, főképp a vodka termelésének foko- 
Zatos, erőteljes csökkentését. 


Kiemelt kérdésnek kijáró figyelemmel kísérik közben a pihenőidő tartalmas eltöltését 
szolgáló feltételek javítását, főképp a fiatalok kulturált szórakozási lehetőségeinek gaz- 
dagításával, a jobb megelőzést és gyógyítást szolgáló egészségügyi feltételek kialakítását. 
És noha az intézkedések csupán 1985-ben kezdődtek, az első kézzelfogható eredmények 
máris mutatkoznak. Július és szeptember között az országban a szeszes italok árusítása 
25 százalékkal csökkent, az alkoholizmussal kapcsolatos jogsértések, bűncselekmények 
pedig 16 százalékkal. Mindez nemcsak a korlátozó intézkedések eredménye, hanem a 
józan életmód tudatos választásáé, amihez az emberek millióit hozzásegítették. 


A fegyelem és a rend erősítéséhez szorosan kapcsolódó tényező a takarékosság. Ez — 
természetesen, mint erre már utaltunk — a gazdálkodást befolyásoló terv- és elszámolási 
mutatók kérdése is, ám ezen túlmenően szemléleti kérdés is: a szovjet sajtó példák 
sokaságát sorolja fel arra vonatkozóan, hogy mit adhatna szinte egyik napról a másikra 
az országnak a nagyobb takarékosság az élőmunkával, a nyersanyaggal, más anyagokkal 
és az energiával. Ostorozzák azt a gyakorlatot, amely hagyja veszendőbe menni az ipari 
és háztartási hulladékot, a másodlagos nyersanyagokat és különösen sürgetőnek tartják, 
hogy fordulatot érjenek el a mezőgazdaságban, ahol ma nem kis mennyiségű termény 
vész el a betakarításkor, a szállításkor, a raktározásnál, a feldolgozásnál és a felhaszná- 
lásnál. Mindezeken túlmenően, nemcsak a takarékosság , szűk" értelmezéséről van szó, 
tehát nemcsak a meglevővel való ésszerűbb gazdálkodásról, hanem azoknak a holnapi 
lehetőségeknek a sokkal jobb felhasználásáról, amelyeket a tudomány és a technika tár 
fel. Elsőrendű feladatnak minősül, hogy létrehozzák és alkalmazzák a nyersanyagot, az 

energiát és a munkát kevés veszteséggel vagy veszteség nélkül, takarékosan felhasználó 
- s nem mellékesen az ökológiai igényeket is sokkal inkább kielégítő — technológiákat. 

Az emberi tartalékok kiaknázását — korántsem csupán a takarékosság dolgában, ahol 
ez a legkézenfekvőbb -, a tulajdonosi szemléletmód erősítését a szovjet sajtó most 
korántsem elvont követelmény formájában veti fel, hanem úgy, hogy ehhez is a társa- 
dalom politikai rendszerének tökéletesítése, a demokrácia szélesítése és mélyítése szüksé- 
ges. A nép szocialista önigazgatása — hangoztatják — azt jelenti, hogy a dolgozók mind 
nagyobb tömegei vehessenek valóban részt a gyakorlati irányításban, a döntések előké- 
szítésében, megvitatásában, meghozatalában és megvalósításában. Ezt úgy is nevezik, 
mint , a szocializmus demokratikus természetének kihasználását", s hangoztatják: min- 
dennek úgy kell történnie, hogy kifejeződjön a szocializmus politikai rendszerének, a 
szocialista önigazgatásnak az a fő fejlődési tendenciája, hogy az irányítók köre egyre 
bővüljön, perspektivikusan egészen addig, amíg mindenki irányító nem lesz. . . 

E távlati célhoz vezető igen hosszú úton fontos szerepet kap a nyilvánosság erősítése, 
az ideológiai tevékenység, a tömegtájékoztatás munkája. J. Ligacsov a Kommunyiszt-ban 
megjelent, már idézett cikkében roppant élesen mutatott rá, hogy a sajtó, a tömegtájé- 
koztatás óriási felelőssége a mozgósítás az igazság, ha kell, kíméletlen feltárásával, a 
dolgok nevükön nevezésével. Megállapítja, hogy túlontúl széles körben elterjedt az olyan 
kifejezések használata, mint a , hiányosan megmunkált", , hiányosan elkészült", , hiá- 
nyosan leszállított", , hiányosan teljesített": mindezek végeredményben elkenik a dolgok 
állását, enyhíteni próbálják azt, hogy valamit nem végeztek el. , E jelenségek gazdasági 
és erkölcsi ára szemmel látható. A párt, a nép legszélesebb támogatásával, kérlelhetetlen 
küzdelmet indított ellenük. Magától értetődik, hogy ezt nem vihetjük végig, ha nem 
támaszkodunk ideológiai kádereinkre, a tömegtájékoztatási és a propagandaeszközök- 
re... Az ideológiai nevelőmunka hatalmas fogyatékossága marad a formalizmus." 
Ugyanezt a gondolatot fejezte ki roppant tömören a párt főtitkára: ,a propagandában, 
az ideológiai munkában egészében véve — még ha ez valakinek paradoxonnak is tűnik 
-— kevesebb szóra és több tettre van szükség." 

Ezeknek a kritikáknak, csakúgy, mint a kádercserékben is kifejeződő közvetett bírálat- 
nak, volt foganatjuk: a szovjet sajtó minden olvasója megállapíthatja, hogy a lapok 
érdekesebbekké, , problémaközpontúbbakká" s egyszersmind kritikusabbakká váltak, 
és hosszú idő óta nem jelentett ilyen változatos, politikailag izgalmas olvasmányt a 
szovjet sajtó, mint most, a kongresszust közvetlen megelőző hónapokban. Amikor is a 
Szovjetszkaja Rosszija című lap például ugyanazzal a leplezetlen nyíltsággal, mint amely 
mindinkább a szovjet közélet normájává válik, azt a kérdést vetette fel vezércikkében, 
hogy miért terjedt el a dolgok retusálása, megszépítése? A lap a kérdésre adott válaszban 
ezt nem pusztán a rutin, nem csupán egyfajta sajátságos vezetői magatartás számlájára 
írta, hanem azt állapította meg, hogy bizonyos abszolutizált helyi-ágazati érdekek, a 
gazdasági viszonyok gyengéi diktálják ama , szabályokat", amelyekből a megszépítés 
következik. Márpedig - mint a lapban olvasható - a párt nem pusztán grandiózus 
célokat tűz maga elé, hanem azokat más módszerekkel akarja elérni, s ehhez határozot- 
tan le kell számolni a , megszépítéssel", a mundér becsületének védelmével, a , féligazsá- 
gokkal" vagy az elhallgatás gyakorlatával. 


Talán a fentiek is érzékeltetnek valamit ebből: a problémák bátor és határozott felvetése, 
a nehézségek okainak és gyökereinek őszinte feltárása, a teendők világos és komplex 
összegezése -— ez jellemezte azt a hatalmas munkát, amely február 25-ét, a XXVII. 
kongresszus megnyitásának napját készíti elő. A pártpropaganda jelszava — mindent az 
emberért, mindent az ember javára - egyre mélyebb és konkrétabb tartalommal telítődik: 
az SZKP arra mozgósít, hogy még az eddiginél is nagyobb figyelmet fordítsanak az 

emberek igényeire, érdekeire és szükségleteire. Egy erős, magabiztos, a felemelkedés 
távlatait és útját látó és másokkal is láttatni képes párt tárta arcát a világ felé. Olyan párt, 
amelynek békére van szüksége korszakos tervei valóra váltásához. Olyan párt, amely — 
a programtervezet is tanúsítja — hisz abban, hogy a béke elengedhetetlenül szükséges, és 
emellett lehetséges is, az emberi civilizációt végpusztulással fenyegető atomfegyverek 
korában. Olyan párt, amely elvi szilárdságát taktikai hajlékonysággal egyesítő kezdemé- 
nyezéseivel mindent meg is tett azért, hogy ennek a békének ma még erősen törékeny 
alépítménye megszilárduljon, vagyis, hogy újra biztosítani lehessen az enyhülés polgárjo- 
gát, s ezzel együtt azt is, hogy a szocialista s a tőkés hatalmak közt a kapcsolatok civilizált 
normái érvényesüljenek. 

Napjainkban a szocializmus közös ügye, nemzetközi küldetése elválaszthatatlan az 
egyes testvérpártok sikereitől. S a Szovjetunió Kommunista Pártja, a világ első szocialis- 
ta forradalmát győzelemre vivő erő, amely az emberiség további sorsfordulóinak, a 
világot fenyegető fasizmus legyőzésének, a béke védelmének is kovácsa volt. Ez a párt 
ma is, mint tegnap és tegnapelőtt, történelmi felelősségtudattal cselekszik: ama tartós 
érvényű lenini útmutatás szellemében, amely szerint a szocializmus gazdasági-társadalmi 
sikereivel gyakorolja a legnagyobb hatást a világfejlődés menetére. Ahogy a XXVII. 
kongresszus feladatait bejelentő beszédében M. Gorbacsov megfogalmazta: , Az ország 
történelmi sorsa, a szocializmus helyzete a mai világban nagymértékben attól függ, 
hogyan dolgozunk a továbbiakban." A , hogyan tovább?" kérdésére válaszoló kongresz- 
szusnak kívánnak sikeres munkát világszerte a béke és a szocializmus hívei — s velük 
együtt a magyar nép is. 


25 oGEBPANA 198060 FONA B MOCKBE 
OTKPDIBAEICA XXVI CbE3N KNCC 


1986. február 25-én 
kezdődik 
az SZKP XXVII. kongresszusa 


Nemzedékek a pártban 


Már-már közhelynek tűnik, ha felidézzük: 
Lenin alig múlt 30 éves, amikor a bölsevi- 
kok vezetőjeként az oroszországi forradal- 
mi munkásmozgalmat irányította. Kun 
Béla 32 évesen szervezte a KMP-t, vezette 
a fiatal magyar kommúnista mozgalmat. 

Az illegalitás éveiben tizenévesek léptek 
be a pártba, vállalták a forradalmi küzdel- 
meket, az antifasiszta harcot. Közvetlenül 
a felszabadulás után fiatalok ezrei lettek az 
MKP tagjai, aktivistái. A kor, a társadalmi 
mozgások természetes velejárója volt, 
hogy a forradalmi változások időszakában 
a munkásosztály élcsapata sok fiatal mun- 
kást, agrárproletárt, értelmiségit és alkal- 
mazottat tömörített, mozgósított. A társa- 
dalmi rendszer forradalmi átalakulásának 
objektív jellemzője volt, hogy fiatalok ke- 
rültek a politikai, állami, gazdasági vezetés 
parancsnoki posztjaira, és éltek a lehető- 
séggel, hogy az új társadalmi viszonyok 
megteremtői legyenek. 

Az elmúlt 40 év gyakran ellentmondá- 
sokkal, feszültségekkel is terhes változásai 
érzékelhetők a párton belül a különböző 
korosztályok, generációk jelenlétében, 
együttes cselekvésében, vitáiban. És abban 
is, hogy magasabb lett a párttagok átlag- 
életkora, kevesebb a fiatal, a fiatal tisztség- 
viselő a szervezetekben, mint akár 30 évvel 
ezelőtt is. Ezzel szemben, a megyei és a 
központi testületekben nőtt a fiatalabbak, a 
30-45 év közöttiek száma és aránya. Ezt a 
konszolidált fejlődés természetes jelének is 
lehet tekinteni. 

A párt számára a tagság korösszetétele 
mindig is a folyamatosság fontos feltétele 
volt, s a jövőben még inkább az lesz. Ebből 

következően különös hangsúlyt kap a kü- 
lönböző nemzedékek kapcsolata, együtt- 
működése. A nemzedékek közötti véle- 
ménykülönbséget természetesnek kell te- 
kinteni, azonban ha ellentétté válik, akkor 
már nem pusztán a különböző korosztá- 
lyok életkorából következő konfiiktusok- 
ról van szó, hanem társadalmi feszültségek 
sajátos megjelenéséről. A párton belül is 
elfogadható, hogy a generációk azonos 
kérdéseket másként közelítenek meg, elté- 
rően magyaráznak. Ez azonban nem vezet- 
het ellentétekre, konfliktusokra, mert az a 
párt egységét, cselekvőképességét korlá- 
tozza. 

Az MSZMP XIII. kongresszusa előtt a 
párt 870 ezer főnyi tagságának 18 százalé- 
ka elmúlt 60 éves, 48,5 százaléka 40 és 60 
év közötti, 33,5 százaléka 40 év alatti volt. 
Ez utóbbiak között csak 7,5 százalék a 
fiatal, 18-29 éves. Közel 19 százalék a 
nyugdíjasok aránya, s a párt átlagéletkora 
5 év alatt 45 és fél évről majdnem 47 évesre 
nőtt. Önmagában ez nem meglepő, hiszen 
az össznépességen belül is emelkedett az 
idősebbek aránya, magasabb lett a lakos- 
ság átlagos életkora. 

Az átlagéletkorral együtt jelentősége 
van annak is, hogy ki, mikor lett a párt 
tagja. Napjainkban a tagság fél százaléka 
a felszabadulás előtt lépett be az illegális 
KMP-be vagy a szociáldemokrata pártba. 
Közvetlenül a felszabadulás időszakában 
5,3 százalék, majd az 1945-1949-ig tartó 
években szintén 5,3 százalék lett párttag. 
A két munkáspárt egyesülése után a mai 
tagság 8,6 százaléka vált a párt tagjává. Az 
1956-os ellenforradalom utáni közel más- 

fél évtizedben kérte felvételét az MSZMP- 
be a tagok 35,3 százaléka. Az ezt követő 10 
évben, a hetvenes években a párttagok 
28,2 százalékát, s a XIII. kongresszust 
megelőző 5 évben pedig 18.8 százalékát 
vették fel az MSZMP soraiba. 

Ezek a számok fontos mozzanatokat 
mutatnak. Jelzik azt a valóságos, az élet 
által teremtett helyzetet, hogy egyre keve- 
sebb azoknak a száma, akik a Horthy- 
rendszer idején, az illegalitást is vállalva 
léptek a pártba, váltak a munkásosztály 
harcának tudatos részeseivé, vezetőivé. De 
mind kisebb azoknak az aránya is, akik a 
felszabadulás utáni párt- és osztályharcok 
résztvevőiként küzdöttek a népi demokra- 
tikus forradalomért. Alig nagyobb azok- 
nak a száma, akik a fordulat évét, 1948-at 
követően a szocialista fejlődés rendkívül 
nehéz, ellentmondásos, törvénysértésekkel 
is terhes időszakában lettek a párt tagjai. 
Akkor, amikor egyébként a párt a létszá- 
mában indokolatlanul nagyra nőtt, miköz- 
ben életének lenini normái torzultak, s az 
elért eredmények mellett is kevésbé volt 
képes teljesíteni vezető szerepét a társada- 
lom politikai, gazdasági folyamatainak 
irányításában. 

A mai párttagság 80 százaléka már az 
MSZMP-ben lett tagja a munkásosztály 
élcsapatának. A párttagok közel 60 száza- 
kka az 1956 előtti korszakban még nem is 
léphetett be, mert nem érte el a tagfelvétel 
alsó korhatárát. Ezeknek a tényeknek a 
jelentősége meghatározó a párttagság szá- 
mára. Mert ma még együtt vannak azok a 
generációk, amelyek révén folytonosság 
ível a forradalmi osztályharcnak, az anti- 
fasiszta küzdelmeknek a kapitalizmus kö- 
rülményei között felnőtt nemzedékétől, a 
felszabadulás után tudatosan küzdelmet 
vállaló, a népi demokratikus korszak párt- 
harcaiban részt vevő , fényes szellők" nem- 
zedékén és az ötvenes évek megrázkódta- 
tásait is éretten megélő korosztályain ke- 
resztül, a napjainkban elkötelezetté váló, s 
majd a szocializmus jövőjéért is felelős ge- 
nerációkig. 

Az 1945 előtti párttaggá vált nemzedé- 
kek az illegalitás, a háború, a fasizmus 
elleni harc, a függetlenségi küzdelem 
megpróbáltatásaival és tapasztalataival él- 


nek, tevékenykednek a pártban. Akik a 
negyvenes évek második felében léptek a 
párt soraiba, a koalíciós időszak, a mun- 
káshatalom megszerzéséért vívott kemény 
küzdelmek élményét és tanulságait hor- 
dozzák. Azok a párttagok, akik az ötvenes 
évek első felének nehéz, sok csalódást és 
megrázkódtatást is előidéző időszakában 
kapták tagkönyvüket, annak felismerését 
viszik tovább, hogy a párt csak a munkás- 
osztály, a dolgozók érdekében, velük szo- 
ros kapcsolatban, a lenini normák szelle- 
mében számíthat bizalomra. 

Az 1956. október 31-e után újjászerve- 
ződött pártba, az MSZMP-be belépő új 
nemzedékek 1957 és 1960 között a konszo- 
lidáció mellett a politikai, erkölcsi, ideoló- 
giai helytállás, a gazdasági, társadalmi sta- 
bilizáció sikereit vallhatják magukénak. 
A hatvanas években felvételüket kért kor- 
osztályok a mezőgazdaság szocialista át- 
alakulásának és a gazdaságirányítás re- 
formjának nemzedékeként is ismertek. 
A hetvenes, nyolcvanas években párttaggá 
váló generáció a szigorúbb gazdasági fejlő- 
dés, a bonyolultabb társadalmi körülmé- 
nyek izgalmas és a jövőt döntően befolyá- 
soló tapasztalatait viheti tovább. 


Az egymást követő nemzedékek életének, 
küzdelmének azonban még mélyebb tar- 
talma, elvi, politikai aktualitása is van. 

A két világháború közötti időszak kom- 
munistái, szociáldemokratái, de a fordulat 
évéig párttaggá váló munkások, parasz- 
tok, értelmiségiek, tisztségviselők és egy- 
szerű aktivisták is a tömegek között építet- 
ték a pártot, teremtették meg tekintélyét, 
erősítették befolyását. Érveltek, agitáltak, 
vitatkoztak és törekedtek arra, hogy meg- 
győzzenek másokat a párt, a marxizmus, 
a forradalmi mozgalom igazáról, leleplez- 
zék az antikommunista, munkásellenes de- 
magógiát, visszaszorítsák a haladás elleni 
erőket. A nyílt osztályharc részesei voltak 
ezek a generációk. E korszak egy rövid 
időre 1956-1957-ben megismétlődött, és 
sok kommunista elvhűségének, állhatatos- 
ságának próbája lett. 

Azután a vita szükségessége, a meggyő- 

zés fontossága látszólag veszített jelentősé- 
géből. Időnként azonban - így napjaink- 
ban is - élesen merül fel annak szükséges- 
sége, hogy a párttagok minden közegben, 
mindenkor kötelességüknek érezzék, hogy 
meggyőződéssel, meggyőzéssel és érvekkel 
vitázva erősítsék a párt befolyását, tekinté- 
lyét a társadalom egészében, minden réte- 
gében. . 

Mindenekelőtt a fiatalokat kell meg- 
győzni a marxizmus-leninizmus történel- 
mi jelentőségéről és igazáról, a szocialista 
társadalom perspektívájáról. De az idő- 
sebbek is igénylik, hogy az élet által felve- 
tett kérdéseikre, a szükségképpen jelentke- 
ző kételyeikre a pártban kapjanak meg- 
győző érveket, válaszokat. Semmi mással 
nem pótolható jelentősége van a küzdel- 
mekkel nehéz éveket megélt, ellentmondá- 
sokkal birkózó generációk történelmi ta- 
pasztalatainak ebben a folyamatban. 

Az élet természetes rendje, hogy az egy- 
mást követő nemzedékek a munkában 
együtt vannak - egyenrangú, együttműkö- 
dő társként. Ezt a hosszabb időszakot 
megelőzi a tanulás kora és követik a nyug- 
díjas évek. Az idősebbek nevelik, vezetik, 
előkészítik a fiatalokat az önálló felnőtt 
életre. Nem hangsúlyozható eléggé a párt- 
tagok felelőssége ebben. Ez teremti meg a 
legnagyobb esélyt arra, hogy a fiatalokat 
érzelmileg, értelmileg egyaránt megnyerjék 
a pártnak. Ám a még tanuló fiatal pártta- 
gok és az őket nevelő idősebbek között is 
szigorúan tiszteletben kell tartani a pártta- 
gok egyenjogúságát. 

Az aktív munkás időszak lezárultával, a 
nyugdíjba vonulással döntő fordulópont- 
hoz érkezik a párttagok többsége. Minden 
dolgozó ember számára nehezen megszok- 
ható új életszakasz kezdődik. Ebből a 
szempontból párttag, pártonkívüli egyfor- 
mán érintett. A generációk elválnak egy- 
mástól a társadalmi alaptevékenységben, a 
munkában. A párt élete, tevékenysége 
azonban nem viselheti el az ilyen elválást. 
A már nyugdíjaskort elért, a nyugdíjat ki- 
érdemelt korosztályok jelenléte, tapaszta- 
lata, aktivitása a pártban, a párt életében 
a politikai folytonosság, a szervezeti stabi- 
litás, az előrehaladás egyik igen fontos 
alapfeltétele. 


A fiatalok jelenléte, arányuk növekedése 
a pártban a párt és a társadalom jövőjét is 
meghatározza. Szülők, idősebb munkatár- 
sak, nevelők együttes felelőssége is, hogy 
példájukkal, magatartásukkal eljuttassák 
a fiatalokat a munkásosztály élcsapatába. 

A párt a generációk összefonódása, 
együttes munkája alapján tudja vállalni a 
szocialista társadalom építéséért viselt fele- 
lősséget és a történelmi küldetést. 

Napjainkban a különböző kommunista 
nemzedékek hangulatát különböző ellent- 
mondásos körülmények befolyásolják. 
A nyugállományba vonuló párttagok átje- 
lentkezése a lakóhelyi, körzeti pártszerve- 
zetekbe gyakran konfliktusokkal jár. Ne- 
héz a nyugdíjas élethez való alkalmazko- 
dással egyidejűleg, az ismert kommunista 
közösségekből is kiszakadva, beilleszkedni 
egy másik, az előzőtől döntően különböző 
mozgalmi környezetbe; messzebb kerülni 
az aktív élet számos gondjától, feladatától, 
amelyek korábban az élet tartalmát jelen- 
tették. Az idősebb párttagok azt várták- 
várják, hogy rájuk többet és érdemben szá- 
mítsanak a pártmunkában. Inkább szeret- 
nék a régi munkahelyi környezetben vé- 
gezni mozgalmi munkájukat. Úgy érzik, 
hogy a lakóterületi , nyugdíjas" pártszer- 
vezetekben a párttagság veszít rangjából és 
fontosságából. Várakozásokkal vannak 
teli. Szeretnének többet tenni, fontosab- 
bak lenni környezetük, a társadalom szá- 
mára, használni a pártnak, a közösségnek. 
Ebben a magatartásban sokféle indíték hú- 
zódik. A tapasztalatok, a bölcsesség, a 
szükséges óvatosság mellett visszahúzó erő 
a meddő múltba nézés; megbántottság is él 
és hat körükben. Valóságos gyökerei van- 
nak az ilyen érzésnek. Az igazi tapasztala- 
tok, a munkával kivívott tekintély a mun- 
kahelyhez kötik őket. Ott szereztek emberi 
megbecsülést. A körzeti pártszervezetek 
hatásköre, szerepe kicsiny. Nincs nyoma- 
tékuk, mert kiszakadóban vannak a társa- 
dalom természetes kooperációs gyakorla- 
tából. Természetellenes szétválasztása ez a 
generációknak. Ezért kevésbé irányul fi- 
gyelmük a jelenre s a jövőre, sokkal inkább 
a múltba néznek. Pedig a közéletben már 
ma is, holnap pedig még inkább mind több 
feladat és mind nagyobb felelősség hárul a 

lakóterületen szerveződő közéletre, az ott 
dolgozó pártszervezetekre. A gazdálkodás 
új formáinak gyarapodásával egyre több 
párttag, köztük sok fiatal is, a körzeti párt- 
szervezeteket erősítve járulhat hozzá ah- 
hoz, hogy a most még gyakran , nyugdí- 
jas" pártszervezetek a területi pártmunka 
bázisává váljanak, s erősítsék a párt helyi 
irányító szerepét éppen úgy, mint az idő- 
sebb és fiatalabb korosztályok együttmű- 
ködését. 

Az ,1945-ös" generáció, amely 18-25 

évesen lett a párt tagja, már részben nyug- 
díjba ment, vagy éppen most készül a 
nyugdíjas évekre, fejezi be az aktív szolgá- 
latot. Ez a folyamat különösen a funkciót 
viselő párttagokat érinti nagy számban. 
Ezzel szemben a párt középgenerációja, a 
30-40 évesek úgy vélik, hogy az idősebbek 
nem mozdulnak, funkciót halmoznak. 
Formális előrelépésük gátját látják ebben. 
Gyakran nem kívánják, hogy a nyugdíj- 
kort elért párttagok korábbi munkahelyük 
pártszervezetében maradjanak, ott végez- 
Zenek pártmunkát vagy töltsenek be vá- 
lasztott. tisztségeket. A nemzedékek 
együttműködésének ellentmondásairól is 
szó van. Nem fogadják szívesen azt a gya- 
korlatot, hogy az elődök, különösebb fele- 
lősség nélkül, a párt kereteiben bírálhassák 
Is az utódokat. Elsősorban a korábban 
támadhatatlannak tartott beosztású veze- 
töőkkel szemben erősödik meg az ellenér. 
zés. Bár ebben sok valóságos veszély is 
van, általában mégis elfogadhatatlan ma- 
gatartásnak kell tekinteni az ilyen keretek- 
ben jelentkező bírálat elutasítását. Mert, 
ha a pártszervezetek a nyugdíjas kommu- 
nistat az aktív életkorban például beosztá- 
sa, kinevezett vagy választott funkciója 
miatt vagy saját egzisztenciájukat, körül- 
ményeiket féltve nem merték bírálni, és 
véleményét fenntartás nélkül fogadták el, 
akkor erkölcsi és politikai kötelességük, 
hogy ebben az időszakban is vállalják a 
töle érkező bírálatot, az elvszerű vitát. 
Ott, ahol a pártban az aktív életszakasz- 
ban is elfogadott volt a nyílt hangnem ve- 
zető és beosztott között, a nyugdíjba vonu- 
lás sem törheti meg a további együttműkö- 
dés igényét és gyakorlatát. 

Érzékelhető, hogy sűrűsödik a váltás fo- 


lyamata. Új korosztályok kerülnek párt- 
funkcióba, pártmegbízatással állami, gaz- 
dasági vagy más szakmai tisztségekbe. 
A váltás, változás azonban az együttmara- 
dás és együttműködés igényével és szüksé- 
gességével kell hogy járjon a pártban és 
azon kívül is. Nem válhatnak inaktívvá a 
nyugdíjasok. Ha ebben a párt nem mutat 
példát, akkor a társadalom egészében is 
esetlegessé válik az idősebbekkel való kap- 
csolat, repedés keletkezik a nemzedékek 
között. 

Lehet és kell is dolgozniuk, s az idősebb 
párttagok számára a pártnak kell megte- 
remtenie az együttmaradás, együttműködés 
igényét és feltételeit. Ez a fiatalabb kom- 
munisták felelőssége és kötelessége is. An- 
nál is inkább, mert a most nyugdíjassá váló 
korosztályok az első olyan generációt al- 
kotják, amely — mint említettük — tömege- 
sen lépett be a pártba, amely fiatalon lett 
párttag, és sokan közülük huszonévesen 
váltak vezetővé. Ezért is természetes igé- 
nyük, hogy továbbra is felelős pártmunkát 
végezhessenek. 

Szóltunk arról is, hogy melyik korszak- 
ból és milyen arányban vannak ma jelen a 
pártban. A politikai életben különös szere- 
pük van az 1956 előtti generációknak. 
Megvan az az erkölcsi, történelmi és politi- 
kai tapasztalatuk, ami az elhajlások, a 
torzulások elkerüléséhez nélkülözhetetlen. 
Tudatában vannak annak, saját bőrükön 
érezték, hogy mit jelent tévedni, s-mit 
okozhat a tévedésekhez való makacs ra- 
gaszkodás. Ez a tapasztalat hiányzik a fia- 
tal nemzedéknél. Ez veszélyt is rejt magá- 
ban, mert csökkenhet az ellentmondások 
felismerésének képessége, elbizakodottsá- 
got teremthet. Ezért is van igazi jelentősége 
az együttgondolkodásnak, a közös felelős- 
ség vállalásának a pártért és a társadalmi 
vivmányokért. 

Az utóbbi évekig tisztséget viselők, meg- 
bízatásokat teljesítők tevékenységét a ko- 
rábbi tapasztalatok, a társadalmi, történel- 
mi fordulók idején tanúsított kiállás ala- 
pozta meg. A nemzedékek váltása szükség- 
képpen éles megvilágításba helyezi a kér- 
dést: zavarokat okoz a jövő számára, ha az 
előrelépőktől ugyanazon a módon kérik 
számon a tapasztalatokat, mint az elődök- 

től. Másként méretnek meg a ma felnövő 
nemzedékek, de ez is megméretés. A mai 
körülmények között is lehet bizonyítani: 
ki, hogyan tud megbirkózni az élet diktálta 
feladatokkal, kihívásokkal. De a bizonyí- 
tás nem egyszer s mindenkorra szól, csak 
akkor ad hitelt, ha előre visz, és nem a 
tőkét éli fel. 


Pór Bertalan Kun Béláról készített vázlatrajza 


Természetesen a fiatal korosztályoknak 
a tapasztalatok hiánya mellett olyan nél- 
külözhetetlen tulajdonságaik is vannak, 
amelyek a továbbfejlődést serkentik. Fel- 
sőfokú végzettségük, készségük, képessé- 
gük az új módon való gondolkodásra, a 
megszokásoktól való mentességük és dina- 
mizmusuk gyorsíthatja a haladást. Teret 
kell nyitni, hogy bizonyíthassák: magas 
színvonalon, lelkiismeretesen,  politikai- 
eszmei tartással tudnak megfelelni a társa- 
dalmi követelményeknek. 

Nagy jelentősége van annak, hogy e 
nemzedéknél a pártfegyelem önkéntes vál- 
lalása együtt jár az újszerű gondolkodás- 
sal, a demokrácia, a pártélet fejlesztésének 
természetes igényével is. Határozott a 
késztetésük, hogy a hagyományokra épít- 
ve erősebb, élőbb, elevenebb legyen a párt 
belső élete, demokráciája, s fóruma legyen 
az új törekvéseknek. . 

Valamikor a párttagok kötelessége volt, 
hogy maguk mellé állítsák, példájukkal ne- 
veljék a fiatalokat, akik a párt utánpótlá- 
sának forrásaivá válnak. Kötelességükről 
számot kellett adniuk. Az igazi vezetőt az 
is minősíti, hogy hány tehetséges fiatallal 
veszi körül magát, hogyan osztja meg fel- 
adatát s ezáltal felelősségét is az új nemze- 
dékkel. Képesnek kell lennie arra, hogy 
hosszabb távon gondolkodva nevelje az 
utánpótlást, hogy távozása után ne marad- 
jon vákuum. Ez a párton belüli nemzedé- 
kek kölcsönhatásának politikai tartalma 
és elvi jelentősége. Ezért is hangsúlyozta az 
MSZMP XIII. kongresszusa: , Nagyobb 
figyelmet kell fordítanunk a dolgozó fiata- 
lok, egyetemi és főiskolai hallgatók köré- 
ben végzett politikai nevelő és pártépítő 
munkára ... minden egyes kommunista 
megtisztelő kötelessége legyen a párt után- 
pótlásának nevelése." 

,Pártunk és az egész tlvándálóni abban 
érdekelt, hogy a vezető tisztségekbe minél 
több alkalmas, felkészült, tehetséges fiatal 
kerüljön, s ez is segítse a forradalmi ta- 
pasztalatok és a fiatalos lendület igényes 
ötvöződését." 


Schiffer Péter 

Építőipari számvetés 


Bárhol essék is szó az építőiparról, mind- 
járt szélsőséges vélemények hangzanak el. 
Nincs talán még egy népgazdasági ág, 
amelynek megítélése ennyire vitatott len- 
ne. Az építők az átadott, sokszor látvá- 
nyos, szép épületekre mutatva védik a ma- 
guk becsületét, a másik tábor pedig a tár- 
sadalmi munkamegosztásban betöltött he- 
lye szerint érvel: ki az ágazatban fellhiasz- 
nált erőforrások nem hatékony alkalmazá- 
sát, ki a beruházás határidejének elcsúszá- 
sa miatt késve induló termelést, ki lakásá- 
nak beázó mennyezetét említi. Az építő- 
ipar teljesítményében a mennyiségi és mi- 
nőségi tényezők pozitívumai és negatívu- 
mai keverednek. Többet, vagy kevesebbet 
kellene-e építeni? Lehet-e egyszerre — 
mondjuk - többet és jobb minőségűt? 
Mennyire határozza meg a minőséget a 
megrendelő kívánsága, anyagi teljesítőké- 
pessége? Ezek az ágazatot leginkább izgató 
kérdések. 

Az 1985. év nem hozott fordulatot a 
Sajnos már megszokott helyzetben. Az éves 
népgazdasági terv számítási anyaga azt 
tartalmazta ugyan, hogy az építőipar brut- 
tó termelése (a kivitelező építőiparral, a 
tervezéssel, a beruházási szolgáltatással, az 
ipari termeléssel együtt) 1,4 százalékkal 
nő, ezen belül az építési-szerelési tevékeny- 
ség az előző évivel azonos szinten marad. 
A létszám — a tervszámítások szerint - 2 
százalékkal mérséklődött volna, így az egy 
főre jutó bruttó termelésnek 3,5 százalék- 
kal illett volna emelkednie. A rendelkezé- 
sünkre álló legfrissebb adatok azonban azt 

jelzik, hogy ebből igen kevés valósult meg. 
A kivitelező építőipar termelése például (s 
ebben már benne van a dinamikusan fejlő- 
dő kisvállalkozások adata is) 8-9 százalék- 
kal elmarad az egy évvel korábbi és azonos 
időszakra vetített adattól. 1985 első félévé- 
ben az egy évvel korábbinál 40 százalékkal 
kisebb volt az építőipari vállalatok nyere- 
gége. Az év első hat hónapjában összessé- 
gében 1,9 milliárd forint volt az ágazat 


eredménye; ez 242 vállalat 3,2 milliárd fo- 
rintnyi nyereségének és 60 cég összesen 1 ,3 
milliárd forintnyi veszteségének az egyen- 
lege. 

Az elmúlt évi adatok rávilágítanak arra, 
hogy a hivatásos építőiparról szólva miért 
vetődik fel évek óta az a kérdés: vajon 
megőrzi-e létét, vagy pedig folyamatosan 
teret veszít az ágazatok között. Ugyanak- 
kor ki kell munkálnia részleteiben a követ- 
kező öt esztendő cselekvési programját is. 
Nem könnyű feladat ez. 

Hogy a jelenlegi helyzetet megértsük, 
helyesebb, ha áttekintjük, hogy mi történt 
az elmúlt tíz évben az ágazattal. A legfon- 
tosabb lenne megállapítani: mekkora ma 
az építőipar kapacitása, miként változott 
ez az elmúlt tíz évben, és milyen fokú a 
kihasználtsága. Nehéz erre válaszolni, hi- 
szen az iparágnak az a jellegzetessége, 
hogy kapacitása naturális mutatókkal ösz- 
szesítve nem mérhető, az értékmutatók pe- 
dig csalókák lehetnek. Így csak bizonyos 
adatok értékelése adhat megközelítő ered- 
ményt. I 


Termelés, termelékenység. hatékonyság 


Az építési-szerelési tevékenység volumen- 
indexei azt jelzik, hogy országosan az épí- 
tőipar teljesítménye 1985-ben már az 1975- 
ös szint alá süllyedt (1984-ben még mint- 
egy 4 százalékkal meghaladta ezt). 
A csúcsév 1979 volt, ezzel összevetve már 
1984-ben is több mint 10 százalékkal csök- 
kent a volumen. Az összteljesítményen be- 
lül szektoronként különbözőképpen ala- 
kult a helyzet. Az állami kivitelezők ma kb. 
10 százalékkal kevesebbet termelnek, mint 
10 évvel korábban, és még háromnegyedét 
sem az 1979. évi mennyiségnek. Nagyjából 
hasonló a helyzet akkor is, ha az állami és 
szövetkezeti kivitelezők teljesítményét ösz- 
szegző kivitelező építőipar adatait vizsgál- 

juk. Korábban a statisztikai adatok által 
jelzett tendencia alapján úgy tűnt, hogy a 
,hivatásos" építőipar szerepét fokozato- 
san a , nem építőipari, házilagos szerveze- 
tek" veszik át. (Ezek különböző vállalatok 
részlegei, igazgatóságai — köztük olyan ha- 
talmasaké is, mint a MÁV vagy a Posta -, 
mezőgazdasági termelőszövetkezetek mel- 
léküzemágai stb.) A , nem építőipari szer- 
vezetek" fejlődése roppant gyors volt, kü- 
lönösen 1969-et követően; az eddigi csú- 
csot e kör 1982-ben érte el, s azóta 17—20 
százalékkal mérséklődött építési-szerelési 
tevékenysége. A magánépítkezések kibo- 
csátása — ez nem azonos a magánerős la- 
kásépítéssel! — az egyetlen, amely az orszá- 
gos építőiparon belül egyenletesen növek- 
szik; ez 1975 és 1984 között több mint 40 
százalékkal nőtt. Összességében tehát a 
termelés volumenének 1975 és 1979 közöt- 
ti emelkedése, majd ezt követő csökkenése 
azt sejteti, hogy a kapacitásokban rejlő 
tartalékok, feltételezve a rugalmassághoz 
szükséges tartalékokat is, meglehetősen 
nagyok, s emiatt is romlik a hatékonyság 
az építőiparban. 

Az építőipar általában -— sok telepített 
iparághoz képest — még mindig gyengén 
gépesített, munkaintenzív népgazdasági 
ág. Ez adott esetben , szerencse" is, hiszen 
a létszám nagysága többé-kevésbé megha- 
tározta a kapacitások nagyságát. Vagyis a 
kereslet csökkenésére azzal is reagálhat az 
iparág, hogy nem igyekszik pótolni az el- 
vándorló munkaerőt. Igaz, nem mindig 
azok távoznak, akikre a legkevésbé van 
szükség. 

Érdemes megvizsgálni, hogyan alakult a 
foglalkoztatottság. A kivitelező építőipar- 
ban ez az elmúlt évtizedben 16 százalékkal 
csökkent, ezen belül az építés-szerelésen 
foglalkoztatottak száma 200 ezerről 150 
ezerre. Eközben a nem építőipari, házila- 
gos szervezeteknél az építés-szerelésen 154 
ezerről 1982-ben 177 ezerre emelkedett, 
majd 158 ezerre csökkent a létszám. A ma- 
gánépítkezésen dolgozók száma pedig 107 
ezerről 118 ezerre emelkedett. (Közben a 
kis szervezetek kb. 45 ezer embert foglal- 
koztatnak az építkezéseken, igaz, jó részü- 
ket nem teljes munkaidőben.) Az építés- 
szerelésen összességében foglalkoztatottak 


létszáma tehát kb. csak 5,3 százalékkal 
csökkent 1975-höz képest. (Ebben az adat- 
ban viszont nincs benne a magánszemé- 
lyek által alakított gazdasági munkakö- 
zösségek létszáma, márpedig e szervezetek 
száma 1984. december végén 1860 volt és 
az év során 17 milliárd forintnyi termelési 
értéket értek el). Összesítve tehát lehetsé- 
ges, hogy a , létszámolvasásnál" végül is 
senki sem hiányzik, legfeljebb a különböző 
szervezeti formák között vándorol a mun- 
kaerő. Mivel a létszám összességében nem, 
a , produkció" azonban jócskán csökkent, 
ezért elmondható, hogy az élőmunka haté- 
konysága romlott. 

Ha 1975 bázisán (100 százalék) indulunk 
el, akkor az egy építőipari fizikai foglalko- 
zásúra jutó építőipari tevékenység -— válto- 
zatlan árakon és termékösszetételben szá- 
molva - 1979-ig 28 százalékkal emelkedett, 
majd némileg ingadozva 1982-re elérte a 
132 százalékot, s azóta folyamatosan csök- 
ken; ma körülbelül csak 15-17 százalékkal 
haladja meg az 1975-ös színvonalat. 


Gépesítés, iparosítás 


Ezután érdemes szétnézni a lekötött eszkö- 


zök, az ingatlanok, épületek, gépek, beren- 
dezések világában is. A meglevő gépek tel- 
jesítménye (mert sem az érték, sem a da- 
rabszám nem megnyugtató mutató) 1975 
és 1980 között több mint 40 százalékkal 
emelkedett. A nagy fordulat 1980-ról 
1981-re következett be; ekkor a gépállo- 
mány teljesítménye kb. 15 százalékkal és 
40 ezer darabbal csökkent. Azóta — 1984-ig 
vannak erre adataink -— a gépállomány tel- 
jesítménye tovább zsugorodott, de a né- 
hány százalékpontnyi változás inkább 
stagnálásnak minősíthető. Miközben az 
építőipar 1980-tól kezdve folyamatosan 
csökkentette mind gépi berendezéseinek 
számát, mind teljesítményét, s ugyanebben 
az időben a létszám (ezen belül a fizikai is) 
mérséklődött, a gépek teljesítményének 
csökkenése meghaladta a termelés vissza- 
esését, a létszámcsökkenés azonban kisebb 
mértékű volt. Érdekes 1975-től összevetni 
e három tényezőt. 

A termelés, a létszám és a gépi teljesítmények változása 
a kivitelező építőiparban 


(1975 -— 100) 
1976 1977 1978 1979 1980 1981 1982 1983 1984 
A kivitelező építőipar ter- 
melési volumene 1046 111,2 1171 1199 1114 1085 1048 978 914 
A fizikai dolgozók létszá- 
ma 995 990 989 966 924 885 838 803 77,7 
A gépek és berendezések 


teljesítménye (kW-ben) 
Az egy fizikai dolgozóra 
jutó gépi berendezés tel- 
jesítménye (kW-ben) 


109,7 118,7 131,6 1388 1405 1189 1188 1162 109,2 


1103 1200 1331 143,7 1521 1343 141.8 144,7 1405 


Forrás: Saját számítás az Építőipari statisztikai évkönyv, 1984. (KSH, 1985. december) és a Beruházási, építőipari, lakásépítési 


zsebkönyv, 1984. (KSH, 1985.) alapján. 


A folyamatosan, a keresletnek megfele- 
lően csökkenő termelés tehát nem párosult 
a létszám kellő mértékű felszabadításával. 

Nem állítható, hogy az építőipar attól az 
embertől és attól a géptől, berendezéstől 
tudott megszabadulni, aki vagy ami fölös- 
legessé vált. Általában ugyanis a legjobb 
munkaerő távozott (de legalábbis a leg- 
mozgékonyabb része), és a vállalatnál 
azok a gépek maradtak, amelyek eladha- 
tatlanok, s vagy a végső kiselejtezést vagy 
a beruházási kereslet növekedését várják. 
Ha az alábbiakban még a beruházási ada- 
tokat is belekomponáljuk a képbe, akkor 
még bonyolultabb szituációt érzékelünk. 

Az építőipari beruházások csúcsa az 
1978. év volt, 1981-re már az 1975-ös szint 
alá süllyedt a beruházás-fejlesztési tevé- 
kenység. Azóta - még folyó áron számítva 
Is - folyamatosan csökkentek az építőipar 

megújulását célzó fejlesztések: 1981-ben 4 
milliárdot, 1984-ben 2,9 milliárdot ruház- 
tak be az építőiparba. Az 1985-ös terv is 3 
milliárdról szólt; ebből 2,2-2,5 milliárdnyi 
érték valósult meg. Nincs megoldva tehát 
a változó építési igényekhez való alkal- 
mazkodás, semn a tényleges technikai szín- 
vonal megóvása. A gépállomány műszaki 
színvonala fokozatosan romlik. A gépek és 
járművek nettó és bruttó értékének aránya 
1981-ben még 62 százalék volt, 1984 végén 
pedig csak 50 százalék. A nullára leírt gép- 
állomány eredeti értéke eléri a bruttó állo- 
mányénak a 26 százalékát. Egyre inkább 


úgy tűnik tehát, hogy noha akad bőséggel 
fölös kapacitás, hosszabb távon a lekötött 
állóeszközök mégis tönkrement, kiselejte- 
zésre váró gépek garmadáját jelentik. 
A teendőket, a gondokat jól jelzi a házgyá- 
rak helyzete. 

Az építőipari eszközállományban jelen- 
tős részt képviselnek a házgyárak. Itt való- 
ban van, de még inkább volt felesleges, ki 
nem töltött kapacitás. Ez közismert tény, 
mint az is, hogy elsősorban a célcsoportos 
állami lakásépítés rohamos csökkenése kö- 
vetkeztében vált eladhatatlanná a házgyári 
kapacitás egy része. Ez a fölösleges kapaci- 
tás eltűnőben van, mert az építőipari válla- 
latok, amelyeknek házgyáraik vannak, fo- 
kozatosan leállnak a panelgyártással, és a 
rendelkezésükre álló csarnokokkal más 
terveik vannak. Így például a 43. sz. ÁÉV 
területet adott át egyik házgyárában egy 
magyar-japán  vegyesvállalatnak  műa- 
nyagtermelésre; egy másik házgyárában 
betoncserepet is előállít. Hasonlóan cselek- 
szenek a vidéki vállalatok: termelnek majd 
falazóblokkokat, födémelemeket, beton- 
cserepeket, biobeton termékeket stb. Ma- 
gyarán: a termelés egyre inkább az építő- 
anyag-ipar egyéb területeire csúszik át. 
A vállalatok kénytelenek így cselekedni, 
mert piackutatásaik szerint a hetedik öt- 
éves tervidőszakban panelgyártó kapacitá- 
saik csak 55 százalékban lennének lekötve. 
Az átállás meglehetősen nehéz, mert a ha- 
zai gép- és ingatlankereskedelem fejletlen. 

Az építőipari vállalatok egy része tehát 
hiába is igyekezett, nem tudta értékesíteni 
gépeit, berendezéseit. Emellett olykor 
olyan túlzottan speciális gépeket szánnak 
eladásra, amelyeket használni — tevékeny- 
sége okán -— csupán egy-két vállalat képes. 
Például az Építőipari Gépesítő Vállalat to- 
ronydarui — az állami, paneles lakásépítés 
csökkenésével párhuzamosan - százával 
fekszenek lezsírozva Budapest határában, 
az E5-ös út mentén. A vállalat most igyek- 
szik ezeket a darukat átalakítani és újra 
hasznosítani; hiszen kinek kell ilyen meny- 
nyiségben ma toronydaru Magyarorszá- 
gon? 

Ugyanez a helyzet a házgyárakkal és 
egyéb ingatlanokkal is. Más az — és most 
ez a , divatosabb" -, ha az építőipari válla- 
lat maga alapít valamilyen vegyesvállala- 
tot (mint például a Veszprém Megyei Álla- 
mi Epítőipari Vállalat egy osztrák céggel 
közösen, betoncserép gyártására), és így 
hasznosítja fölöslegessé vált házgyári csar- 
nokait, és megint más, ha eladja ezeket. 

ki veszi meg, és főképpen: milyen 
áron? (Igaz, vannak már példák az épüle- 
tek, gyártelepek értékesítésére, de ez még 
mindig elég nehézkes művelet. Most a sza- 
kosított fejlesztési pénzintézetek, az úgyne- 
vezett , kisbankok" karolták fel az ügyet, 
remélvén, hogy így ők is jó üzletet csinál- 
nak.) 

Az állóeszközök állományával kapcso- 
latban még egy megjegyzés kínálkozik. Az 
elmúlt években megnőtt a fenntartási 
munkák aránya az összteljesítményen be- 
lül. A kivitelező építőiparban az 1975-ös 
16,8 százalékról 1984-re 224 százalékra 
emelkedett a fenntartási munkák aránya. 
Nem kíván további magyarázatot, hogy az 
új építkezésekhez egészen másféle gépek 
szükségesek, mint a fenntartási munkák- 
hoz. Az utóbbihoz szükséges gépek beszer- 
zésére azonban az elmúlt években alig ju- 
tott pénz. 

Összefoglalva tehát: a régiek már nem 
igen használhatók, az újak pedig nincse- 
nek az építőipar birtokában. Igy azután 
nem csoda, ha ez a helyzet tükröződik a 
gazdálkodás eredményében. 

Az erőforrás oldaláról vizsgálva tehát 
így festenek a teljesítmények. Mindez ter- 


mészetesen befolyásolja a kínálati oldalt. 
Márpedig arra lenne szükség, hogy az épí- 
tőipar igazodjon az évről évre változó ke- 
reslethez, sőt mennyiségében némileg ha- 
ladja is azt meg. E ponton érdemes újabb 
kitérőt tenni. 


Kínálati többletet 


Sokan azt állítják, hogy még ma sincs meg 
a szükséges kinálati többlet. Mások szerint 
viszont egyes szakmákban (például a mély- 
építésben) és egyes földrajzi régiókban (ál- 
talában Budapesten és egy-két megye kivé- 
telével az egész országban) bizony már 
érezhető a vevők, a megrendelők piaca. 
Erre a versenytárgyalások tapasztalatait 
szokták megemlíteni. (Erről majd később.) 
A vita azért terméketlen, mert nincs olyan 
mértékegység, amely a keresletre és a kíná- 
latra egyaránt érvényes. (Lehetne ugyan 
értékben is mérni, de ahhoz már működő 
versenypiacra és hozzá kapcsolódó árakra 
lenne szükség.) Véleményem szerint, még 
mindig érvényes az a korábbi megállapí- 


tás, amely szerint a beruházási kereslet 


mérséklődésénél gyorsabban csökken a ki- 
vitelező cégek kapacitása. Ez megfelel a 
vállalatok természetes magatartásának, hi- 
szen ezeknek nem volt primér érdekük az 
építési piacon uralkodó feszültség enyhíté- 
se. A visszaesés a beruházásoknál a vártnál 
nagyobb lett. Közvetve azonban bizonyít- 
ható, hogy a feszültségek fenntartására 
irányuló erőfeszítés mégsem volt felesleges, 
hiszen az építmények minősége nem javult 
a kellő mértékben, a határidők nem váltak 
lényegesen rövidebbekké, és a nem túl gon- 
dos költséggazdálkodással működő válla- 
latok nem kezdtek tömegével árversenyt. 

Az építőipar (elsősorban az állami és 
a szövetkezeti szektorra gondolunk) eköz- 
ben csökkenő mértékű, árbevétel-arányos 
nyereséggel dolgozik, ami részben annak a 
következménye, hogy szakmai teljesítmé- 
nyének 62-65 százaléka még mindig ható- 
sági (maximált) árformába tartozik. Az 
eredmény a bevétel százalékában 1981-ben 
még 6,7 százalék volt; ez 1984-re 5,9 száza- 
lékra csökkent. A ráfordítások folyó áron 
gyorsabban emelkedtek tehát, mint a bevé- 

telek. A kivitelező építőiparban 1981 óta 
évente kb. 4 milliárddal nőttek a ráfordítá- 
sok, 1984-ben pedig kb. 3 milliárddal, de 
a bevételek ezt nem tudták teljes egészében 
követni. 

Érdemes arra is kitérni, hogy a ráfordí- 
tásokon belül a termelési költségek vi- 
szonylag lassan emelkedtek. Az anyagkölt- 
ség például évek óta stagnál, sőt abszolút 
értékben 1984-ben kb. 2 milliárddal csök- 
kent. Az anyagköltség aránya a ráfordítá- 
sokon belül az 1981. évi 45,8 százalékról 
1984-re 40,1 százalékra mérséklődött. Ez- 
zel szemben a kifizetett bérek összege és 
ezek közterhei fokozatosan emelkedtek. 
Különösen feltűnő az 1984-es béremelés, 
amelynek összege I,2 milliárd forint volt. 
(Ne feledjük, hogy eközben a létszám 
csökkent!) Lehet, hogy ebben tükröződik 
az építőiparban alkalmazott szabályozó- 
kisérlet is? Hiszen ez módot adott arra, 
hogy az anyagköltségek csökkentését 
anyagilag honorálják a dolgozóknak, de a 
kevesebb építkezés egyben kevesebb anya- 
got is igényelt! Márpedig, mint láttuk, ez 
volt a helyzet 1984-ben. A bérek és közter- 
hek együttes összegének aránya a ráfordí- 
tásokon belül az 1981-es 16,9 százalékról 
19,5 százalékra emelkedett. Ez nem annyi- 
ra a bérek növekedésének tudható be (bár 
emelkedésük üteme meghaladta a ráfordí- 
tásokét), hanem elsősorban a közterhek 
változásának. (1981-ben ilyen címen 4 mil- 
liárdot fizetett ki a kivitelező építőipar, 
1984-ben már 7,4 milliárd forintot.) 

Összességében a termelési költségek 
1981-ről 1982-re 3 milliárddal, egy év múl- 
va kb. egymilliárddal és újabb egy eszten- 
dő múltán mindössze 7 millió forinttal 
emelkedtek az előző évekhez képest. A rá- 
fordítások emelkedését alapvetően nem a 
termelési költségek (voltaképpen a közvet- 
len költségek) okozták, sokkal inkább az 
irányítási költségek emelkedése, a maga- 
sabb bankkamatok és nem utolsósorban a 
növekvő elvonások. 

A nyereséget és az érdekeltségi alapot 
terhelő kötelezettségek az építőipart lénye- 
gesen nehezebb helyzetbe hozzák, mint a 
népgazdaság más ágazatait. Az adózás 
után a nyereségből és az amortizációból 
képződő osztatlan érdekeltségi alap az épí- 


tőiparban az adózatlan nyereség 399 szá- 
zaléka 1985-ben. Ezzel szemben a népgaz- 
dasági átlag 73,2 százalék. Az ok: kevés az 
amortizáció tömege, amely 1985-től teljes 
egészében a vállalatoknál maradhat ugyan, 
de ebben az ágazatban e körülmény nem 
hozott lényeges változást a szabadon el- 
költhető jövedelmek tekintetében. Más 
szavakkal: fejlesztésre szinte semmi sem 
marad. 


Árak, költségek 


A fenti adatok láttán érthető az építőipar 
árérzékenysége. Emelkednek a bedolgo- 
zott anyagok, termékek árai, növekednek 
a fuvartarifák, állandó a nyomás a foglal- 
koztatottak részéről a béremelésre (az el- 
vándorlás így 15 elég tetemes, nem is beszél- 
ve a fiuktuációról, tehát folyik a bérver- 
seny), mindeközben az élőmunka adóterhe 
egyre nő, újabb adónemek keletkeznek, 
emelkednek a bankkamatok. E költsége- 
ket igyekszik az építőipar — több-kevesebb 
sikerrel — továbbhárítani a megrendelőre. 
Feltételezhető, hogy a dekonjunktúrát 
megelőzően tisztes , tartalék" volt az árak- 
ban. Kérdéses, hogy ezt sikerült-e átmente- 
ni, vagy pedig azóta lassan felélték a válla- 
latok, a szövetkezetek. Ha az 1980 és 1984 
közötti időszakot nézzük, úgy a fogyasz- 
tói árindex minden évben magasabb volt, 
de legalábbis egyenlő az építőipari árin- 
dexszel. Az ipar belföldi értékesítésének 
áremelkedési üteme, 1984-ig vizsgálva, 
1981-ben magasabb, az összes többi évben 
alacsonyabb volt (több százalékponttal), 
mint az építőiparé. Ha viszont csak az épí- 
téshez felhasznált anyagok árindexét vizs- 
gáljuk, akkor kiderül, hogy ez 1981-től 
minden évben magasabb volt, mint az épí- 
tőipari árindex. Mindebből az következik, 
hogy , ártartalékaikat" élték fel a vállala- 
tok, illetve — mint láttuk — romlott a jöve- 
delmezőségük, esetleg egyesek veszteséges- 
sé váltak. 

Az árak vizsgálatánál különös hang- 
súlyt kap a lakásoké. Az építőipar , fo- 
gyasztási cikke" — lévén egyben hiánycikk 
is — állandó , árellenőrzés" alatt áll. A la- 
kások nettó építési költsége (tehát a laká- 

sok és a közvetlen üzemeltetésüket szol- 
gáló létesítmények teljes építés-szerelési 
költsége) 1980 és 1984 között 36,8 száza- 
lékkal emelkedett. Ennek kétharmada ár- 
változás, egyharmada pedig áron kívüli 
tényezők hatása. Ezeket az áron kívüli té- 
nyezőket, noha emelik a lakások használa- 
ti értékét, az építtetők, a leendő lakók ke- 
véssé becsülik meg, így sokszor áremelke- 
désnek is érzik őket. A 368 százalékpont- 
nyi költségnövekedés az állami kivitelezők 
adata. Ugyanebben az időszakban - egy 
négyzetméterre vetítve — a szövetkezetek 
30 százalékkal emelték áraikat, a magánki- 
vitelezők pedig 50 százalékkal. Abszolut 
számokkal ez 1984-ben úgy festett, hogy az 
állami építőipar — a maga korszerű techno- 
lógiájával —- egy lakás négyzetméterét 
10 706 forintért állította elő, a szövetkezeti 
ipar 10 088 forintért, a magánkivitelezők 
pedig - az OTP-nek megadott, nem telje- 
sen reális adatok alapján — 7 450 forintért. 

Azt is látni kell, hogy 1970-ben 4230 
forintba került egy négyzetméternyi lakás, 
1975-ben 6072 forintba, 1980-ban 7828- 
ba, az 1985. évi pedig meghaladta a 11 
ezret. Az 1970-ben épült lakás anyagában, 
felszereltségében, kivitelezésében termé- 
szetesen nem vetekedhet az 1985-ben 
épülttel. A használati érték nem vitatható 
gyarapodása mellett is a , tiszta" áremelke- 
dés a meghatározó. A költségek növekedé- 
se gyorsabb, mint a nominális keresetek 
emelkedése. Ezek a tények ilyen összefüg- 
gésben fájdalmasak, társadalmi feszültsé- 
get okoznak. Pedig, amíg a közvélemény 
drágálja a lakásokat, addig a lakásépítésre 
vállalkozó kivitelezők többnyire a , prob- 
lémás", az alacsony hatékonyságú, mi 
több, a veszteséges vállalatok közé tartoz- 
nak. A házgyárakkal rendelkező vállala- 
tok közül a Győr és Hajdú megyei ÁÉV-k 
gazdálkodása stabil, a Borsod megyei 
ÁÉV-nál és a DÉLÉP-nél kisebb megtor- 
panás figyelhető meg. A 43-as AÉV, a 
kecskeméti DUTÉP és a Veszprém megyei 
ÁÉV veszteséges. (Igaz, az utóbbi kettő 
exportmunkái következtében.) Ezek közül 
csupán a 43-as a főprofilban lakást építő 
vállalat, az összes többi úgy alakította ki 
termelési szerkezetét, hogy a lakás- és 
kommunális építkezésen keletkező veszte- 


séget valami más, szabadáras munka, ipari 


. termelés ellensúlyozza. A 43-as ÁÉV , társ- 


vállalata" az ugyancsak Budapesten mű- 
ködő és ugyancsak nagyrészt lakást építő 
BULAV, amely korábbi szanálása után 
újra a legnagyobb gondban lesz 1986-ban. 

Ehhez még hozzáfűzhető, hogy a , lakás- 
ár" 80 százaléka a nettó építési költség, a 
fennmaradó rész fedezi a közműépítés, a 
telek, a tervezés, a lebonyolítás költségét. 
Ha viszont ezt a 80 százalékot, a nettó 
építési költséget, önmagában tekintjük, 
úgy annak 83 százaléka anyagköltség (a 
lakás árának tehát mintegy kétharmada), 
az építés-szerelési díj 13, a bruttó fedezet 
4 százalék. Ez az adatsor azt sugallja, hogy 
az építőipar az egész , lakásárnak" össze- 
sen 13 és fél százalékáért , felelős", de eb- 
ben már az állammal szembeni kötelezett- 
ségek is benn találhatók. A tervezők, épi- 
tők felelőssége inkább abban rejlik, hogy 
valóban mit is takar a 83 százalékos 
anyagköltség a sokszintes, házgyári tech- 
nológiával épülő házakban. Ennek fele 
ugyanis , paneltermék", vagyis részint a 
házgyárak termékei, részint másképpen 
előre gyártott szerkezeti elemek. Ez látszik 
igen drágának. 

Megfigyelhető, hogy miközben az építő- 
ipar egyre érzékenyebb az árra, vagyis 
költségoldalról egyre több tényező szorítja 
az áremelésre, addig a társadalom - s nem- 
csak a lakásépítések esetében — mind nehe- 
zebben tolerálja az építőipar áremelését, a 
költség oldaláról megnyilvánuló infláció 
egyik okozójának is tartja ezt a népgazda- 
sági ágat. Az ismert érvelés: a drága építke- 
zések mint a termelő beruházások részei, 
később megjelennek az amortizációban, s 
mindez a termelési költségeket és gyakor- 
latilag az árakat is megemeli. 


Szervezet, koncentráció és centralizáció 


Az építőipar árképzésénél nem lehetett szó 
kompetitív árképzésről, mint ahogy az is 
igaz, hogy nem lehet megoldás a hazai 
építési igényeknek külföldről való fedezé- 
se. A gazdaságirányítási rendszer tovább- 
fejlesztésének keretében ugyanakkor to- 
vább enyhültek azok a kötöttségek, ame- 

lyek korábban esetleg védték a főhivatású 
építőipari kivitelezőket. Az építési jogo- 
sultságról szóló rendelet módosítása pél- 
dául bővítette az egymással versengő vál- 
lalkozók körét. 

Egyre inkább az vehető észre, hogy több 
a piaci aktor, többen jelentkeznek a mun- 
kákra, de még nem elegen. A magyar épí- 
tőipar ugyanis még mindig túlzottan kon- 
centrált, túl kevés a közepes, 50 és 500 fős 


többféle statisztika látott napvilágot az 
építőipar szervezeti rendszeréről, attól füg- 
gően, hogy a táblázat összeállítója mit 
óhajtott bizonyítani. Az építésügyi tárca — 
nem jogtalanul - az építő kisiparosokat is 
az ágazathoz tartozónak tüntette fel, 
mondván, hogy csak ilyen összeállítás vet- 
hető egybe a külföldi példákkal. Ott 
ugyanis hatalmas számban léteznek 2-5 
személyes minivállalatok, és ezek egyálta- 
lán nem mellékes szereplői a piacnak. 


Anélkül, hogy itt most újabb táblázatot 
tennénk közzé, néhány megjegyzést te- 
szünk ebben az ügyben. A vitázó felek 
pontosan tudják, hogy néhány állandóan 
problémás nagyvállalat sorsáról van szó, 
meg arról, hogy a magyar építőipar gerin- 
cét a nagy állami vállalatok alkotják és 
ezek — tisztelet a kivételnek — nem kellően 
rugalmasak, éreztetik a  nagyságukból 
adódó fölényüket, de nem hasznosítják. 
Az valóban hasznos és üdvözlendő, hogy 
a szervezeti rendszer korszerűsítésével sok 
kisebb leányvállalat, gazdasági társulás, 
közös vállalat, betéti társulás, szakcsoport, 
vállalati gmk jött létre, ám még egyáltalán 
nem elegendő, már ami a piaci szereplők 
számát illeti. 

Az országban 1983-ban 12 állami válla- 
lat foglalkoztatott 3 ezer vagy több főt. (A 
120 állami vállalatnak kevesebb mint a fele 
pedig 1000 főnél kevesebbet.) Több ezer 
fős építőipari vállalat a hazai körülmények 
között nem képes igazán hatékonyan gaz- 
dálkodni. Ha szerencséje van a vállalat- 
nak, kiváló vezetőgárdája képes megszer- 
vezni a termelést. inkább az a jellemző, 
hogy ebben a nem telepített iparban ennyi 
embert nem sikerült folyamatosan ellátni 
munkával, gépekkel és anyagokkal. Mind- 


ez állandó veszteségek forrása. Az előb- 
biek miatt vitathatónak tartom az építésü- 
gyi tárca illetékesének 1985 júliusában egy 
interjúban kifejtett alábbi álláspontját: 
, Az új gazdaságirányítási rendszer szeren- 
csére nem hagy mély nyomot az építőipari 
termelő vállalatokon, azok nagyságrendi 
struktúráján. Véleményem szerint nincs 
szükség további decentralizálásra, a nagy- 
vállalatok mellett hatékonyan működnek 
a kisebbek - ez a felállás megfelelőnek 
látszik." (Világgazdaság, 1985. július 9.) 

Általában nem a kisebb vállalatok haté- 
konyságával van baj, hanem egyes nagyo- 
kéval, mint azt már korábban jeleztük. (A 
félreértések elkerülése végett érdemes meg- 
jegyezni, hogy a tevékenységi körtől is függ 
az optimális vállalati nagyság. Biztos, 
hogy autópályát, repülőteret, hidat nem 
lehet családi vállalatokkal építtetni. De az 
már elképzelhető, hogy egy-egy kórház, 
lakótelep, színház, kommunális létesít- 
mény építésén sok tucatnyi cég dolgozik 
egymással szorosan együttműködve, fő- 
vállalkozó irányításával.) 

A vállalati szervezeti rendet vizsgálva, 
minden jel arra mutat, hogy igenis további 
decentralizálásra van szükség, sőt alapve- 
tően tovább kell bővíteni a vállakozók kö- 
rét. Ezzel a társadalom az ellenőrzéshez 
szükséges megbízhatóbb adatokhoz jut, 
nem alakulhatnak ki monopolszituációk. 
Másfelől azért sem megnyugtató még a 
jelenlegi szervezeti rendszer, mert a nagy- 
számú kisvállalkozás, de még a nem hiva- 
tásos kivitelező szervezetek egy részének 
sincsenek meg azok a gépei, berendezései, 
amelyek a hatékony munkavégzéshez kel- 
lenek, tehát a kicsik képtelenek versenytár- 
sai lenni a nagyoknak. Az is elgondolkod- 
tató, hogy míg az állami építőiparban az 
500 fizikai dolgozónál kevesebbet alkalma- 
zó vállalatoknál az összes foglalkoztatot- 
tak száma 1,7-szeresen haladja meg az épí- 
tés-szerelésen foglalkoztatottak létszámát, 
addig a 4000 vagy ennél több munkást 
foglalkoztató vállalatoknál ez az arány 
2 4. Éppen az irányítás nehézségei, a szer- 
vezéssel járó többletmunkák teszik szüksé- 
gessé az aránytalanul nagyobb vállalati 
irányító apparátust. Ennek költsége meg- 
jelenik a kiadások között, rontja az ered- 

ményt, majd előbb-utóbb felfelé nyomja az 
árakat is, főként, ha azok hatósági árak. 

Nem szerencsés a nagyvállalat melletti 
érvelés esetén külföldi tőkésországokbeli 
példákra hivatkozni, mint sokan teszik. 
(Általában ugyanis olyan multinacionális 
cégekre hivatkoznak, amelyek az öt föld- 
rész többtucatnyi országában dolgoznak, 
ráadásul általában infrastrukturális vagy 
katonai építkezéseken, és mellesleg még 
ezek is , vállalathalmazok", önelszámoló, 
profitcentrumként működő egységekkel. 
Egyik-másiknak az építőiparon kívül is 
vannak érdekeltségei, és ezek miatt sem 
igazán összemérhetők az adatok.) Az opti- 
mális méret - a feladatok, a technikai fel- 
szereltség, a munkakultúra, a szervezési 
színvonal, az infrastruktúra, az ipari háttér 
fejlettségének függvénye. Éppen ezért a ha- 
zai körülményeket és feltételeket kell vizs- 
gálni. 

Ha évtizedekre visszatekintünk, jól kö- 
rülhatárolható, megfogható szervezetfej- 
lesztési koncepció bontakozik ki. A köz- 
ponti tervlebontás keretében megkapott 
feladatokat kevesebb szervezet között egy- 
szerűbb volt elosztani. A feladatokhoz il- 
leszthető technológiák — például a házgyá- 
rak s később (igaz, már a közvetett gazda- 
ságirányítási rendszer keretében) a köny- 
nyűszerkezetes építési mód -— ugyancsak a 
kevés variációt igénylő, nagy sorozatú ipa- 
rosított építkezést láttatta. A modern gép- 
ipartól ellesett szervezési, technológiai 
módszer azt sejtette, hogy így majd az ön- 
költség is csökkenni fog, és a mennyiségi 
igények is hamarosan fedezhetők lesznek. 
Ma már tudjuk, hogy nem így történt, sok 
minden meg is változott azóta, ám az ezek- 
re a funkciókra alapított vállalatok jelen- 
tős része még mindig változatlan szervezeti 
rendben működik (pontosabban: kapun 
belül már történtek változások az elszámo- 
lási, ösztönzési rendszer korszerűsítésé- 
ben). Így azután a kínálati oldalon még 
mindig kevés a szereplő. 


Versenytárgyalások 


Ha most a keresleti oldalt mérjük fel, ak- 
kor a leggyakrabban hallott érv, ennek 


összezsugorodása. A hazai beruházások 
drasztikus csökkenése jócskán mérsékelte 
az építőipar termékei iránti keresletet. 
A kereslet mérséklődése kényelmesebb, 
kedvezőbb helyzetbe hozta vagy hozhatta 
volna az építtetőket, beruházókat. Ponto- 
san nem meghatározható, vajon valóban 
javult-e a beruházó helyzete. Természete- 
sen a vállalkozás erősítéséhez önmagában 
a kereslet mérséklődése nem elegendő. 
A vállalatnak érdekeltnek kell lennie a vál- 
lalkozásban. Erre történtek is erőfeszítések 
az elmúlt években (a kísérleti jövedelem- 
szabályozás, a vállalati szervezet fejleszté- 
se, az árrendszer korszerűsítése stb.). 
A mind szélesebb körűvé váló versenytár- 
gyalási formával kapcsolatos tapasztala- 
tok éppen a vállalkozási készséget mutat- 
ják meg. 

Már 1983-ban az építtetők mintegy 400 
létesítmény megvalósítására írtak ki ver- 
senytárgyalásokat. Minden negyedik ver- 
senyfelhívás vezetett szerződéskötéshez. 
Eltekintve az olykor előfordult irreális ki- 
írási feltételektől, a kivitelezők nemigen 
törekedtek szerződések elnyerésére, vagy 
ha beadtak pályázatot, akkor ennek felté- 
telei az építtetőnek többször elfogadhatat- 
lanok voltak. Versenytárgyalás útján végül 
is 4,1 milliárd forint értékű szerződést kö- 
töttek. Egy évvel később, a kivitelező épí- 
tőipar szerződésállományának 5 százalé- 
kos mérséklődése mellett, a versenytárgya- 
lással kötött szerződések értéke az előző 
évihez képest megháromszorozódott. Az 
építtetők — versenyfelhívását kétharmad 
részben már eredményesen bocsátották ki. 
1985-ben már az első háromnegyed évben 
18 milliárdos állományt értek el a verseny- 
tárgyalás útján kötött szerződésekkel, és 
javult a versenytárgyalások eredményessé- 
ge is. 

Egyelőre jogszabály - egyszerűsítve — 
csak azt írja elő, hogy ott kell versenytár- 
gyalást kiírni, ahol állami (értsd: költség- 
vetési, tanácsi) pénzt fektetnek be. A válla- 
lati beruházásoknál, a nem állami lakás 
építésnél tetszőleges a versenyeztetés. Vol- 
taképpen nem teljesen érthető, miért nem 
használják ki az építtetők ezt a lehetőséget. 
(Budapesten például az OTP el is zárkózik 
az építők versenyeztetésétől a lakások épí- 

tésénél.) Ahol pedig mégis kötelező, ott 
indokolatlan mértékben (majdnem 40 szá- 
zalékos arányban) zárt körű versenyezte- 
tést rendeznek. 

A versenytárgyalásos munkába adási 
rendszer lassúbb elterjedésére jellemző, 
hogy a Budapesten működő 79 kivitelező 
közül csak 28-nak van versenytárgyaláson 
elnyert szerződése, és ezek közül csupán 12 
vállalatnál nagyobb 20 százaléknál a ver- 
senytárgyaláson elnyert szerződések ará- 
nya. A kivitelezők részéről való tartózko- 
dás voltaképpen érthető, hiszen senki sem 
szeret versengeni, ha anélkül is megszerez- 
heti a munkát. Ezért a részvétel inkább 
csak a piackutatást szolgálja, semmint va- 
lóságos részvételi szándékot. Így könnyen, 
gyorsan megtudható, mennyiért, milyen 
határidőre vállal a konkurens. (Az igaz- 
sághoz tartozik, hogy most már az eredmé- 
nyes tárgyalásokon a beruházók átlag 4 
ajánlat közül választhatnak. A kivitelezők 
a következő évekre szóló szerződéseik 24 
százalékát versenytárgyaláson érték el.) 

Kevésbé érthető a másik oldal, az építte- 
tőé. Sok esetben a versenyfelhívás meghir- 
detésével csupán a rendeletnek igyekeznek 
eleget tenni. Sokan kérnek mentesítést a 
rendelet betartása alól: arra hivatkoznak, 
hogy a munkát műszaki vagy egyéb ok 
miatt csak egy vállalkozó teljesítheti, vagy 
hogy az elvégzendő munka csak a teljesítés 
során határozható meg pontosan, esetleg, 
hogy nincs idő a versenyeztetésre, avagy a 
kiszemelt kivitelező már úgyis a helyszínen 
van és mivel nem kell újra felvonulnia, 
ezért a munka , olcsóbban" is elvégezhető. 
Nincs megoldva egyértelműen a résztve- 
vők tájékoztatása; olykor előfordul, hogy 
a beadás napján vagy még akkor sem érte- 
sülhetnek a potenciális ajánlattevők a ver- 
senyfelhívásról. 

A verseny formailag tiszta, ám mégis 
célzott lehet, ha a beruházó kiviteli tervet 
bocsát már a kivitelező rendelkezésére, ám 
ez olyan technológiák alkalmazását köve- 
teli meg, amelyekre csak a kiszemelt kivite- 
lező képes. 

A versenytárgyalási forma egyik legfon- 
tosabb mozzanata az ár. Ha ugyanis ver- 
senyben állapodnak meg az érdekelt felek, 
akkor az e megállapodás során megszüle- 


tett ár a mérvadó, s nem valamiféle maxi- 
mált vagy egyéb ár. (A műszaki-gazdasági 
normatíváktól is el lehet térni.) Ezáltal a 
kivitelezők érdekeltek abban, hogy részt 
vegyenek versenytárgyalásokón, mert így 
elvileg kibújhatnak a maximált ár szorítá- 
sából. Csakhogy a versenyben való részvé- 
tel magas szintű ármunkát, önköltségszá- 
mítási módszert igényel. Erre pedig még 
elég kevés kivitelező képes. 

Az eddigi tapasztalatok szerint a győze- 
lemben az áraknak volt meghatározó sze- 
repük. A felmérések szerint Budapesten az 
eredménnyel zárult versenytárgyalások 
mintegy háromnegyedében a legalacso- 
nyabb árajánlatot adó pályázót bízták meg 
a munka elvégzésével, és az eredménytele- 
nül zárult versenytárgyalásokon is általá- 
ban a magas ajánlati ár miatt maradt el a 
szerződéskötés. Persze nem helyes, ha va- 
laki a versenyt kizárólag az alacsony ár 
miatt nyeri meg, hiszen a beruházónak is- 
mernie kell az ajánlattevő korrektségét, 
megbízhatóságát, végzett munkáinak mi- 
nőségét, a vállalat jó vagy rossz hírnevét 
stb. Mindez az építtető szemszögéből ver- 
senytényező, a kivitelező számára pedig 
ártényező, vagyis ugyanazon a munkán a 
jó, megbízható, tisztességes vállalat na- 
gyobb árbevételt érhet el. 

A rendelet — talán nem a leghelyesebben — 
az ajánlattevő a helyszínen. módosíthatja 
az árat, a határidőt, a műszaki tartalmat, 
a fizetési feltételt stb. Az 1984-es tapaszta- 
lat szerint a szerződésben később rögzített 
ár 10-15 százalékkal alacsonyabb a beru- 
házó által meghirdetettnél. Az eddig szer- 
zett fővárosi tapasztalatok szerint — ne fe- 
ledjük: itt még mindig nincs kínálati piac 
-— egyes munkáknál az árszint 12-13 száza- 
lékkal i is meghaladja a műszaki-gazdasági 
normát, ugyanakkor egyes mélyépítési 
munkáknál 25-30 százalékkal is a maxi- 
mált ár alá mentek a versengők. A kom- 
munális építkezéseknél pedig 1984-ben - 
versenytárgyalás esetén — az előző évhez 
képest csökkent az árszínvonal. 1985-ben 
azt mutatták az elemzések, hogy a maxi- 
mált árak és a versenyárak között nincs 
lényeges eltérés, az utóbbiak 1,8 százalék- 
kal haladják meg az előzőket: gyermekin- 

tézményeknél 1,5, kereskedelmi létesítmé- 
nyeknél 11, egészségügyieknél 4 százalék- 
kal. 


—- 


Merre tovább? 


A következő években élénkülés várható a 
beruházási szférában. Az erre való felké- 
szülés az építőipar részéről meglehetősen 
összetett képet mutat. Természetesen a 
vállalatok örülnek a több megrendelésnek, 
könnyebb lesz munkával ellátniuk a gépe- 
ket és főképpen az embereket. Másfelől — 
mint már írtuk — az elhasználódott gép- 
park, a szűkös fejlesztési lehetőségek kétsé- 
gessé teszik, hogy élénkülés esetén mennyi- 
re tud a hazai építőipar megfelelni a köve- 
telményeknek. A bérek emeléséhez és egy- 
általán az elért szint megtartásához a vál- 
lalatoknak bizonyos adóviselőképességet 
kell fenntartaniuk. Erre pedig kevés a lehe- 
tőségük, ha a jövedelmezőségi mutatókat 
vizsgáljuk. 

Ilyen körülmények között félő, hogy az 
építőipar esetleg egyik kerékkötőjévé válik 
a gazdasági fellendülésnek, s megint visz- 
szatér a határidők prolongálása, megsza- 
porodnak a minőségi hibák, egyre gyak- 
rabban utasítják vissza a megrendelést. 
A mai, voltaképpen nem rózsás helyzetben 
(amelyről a XIII. kongresszus előzetes je- 
lentése a következőket írta: , nem sikerült 
érzékelhetően javítani az építési tevékeny- 
ség minőségét, a kapacitások keresletének 
és kínálatának szerkezeti és területi össz- 
hangját, a munkafegyelmet és rövidíteni a 
kivitelezés időtartamát") kialakult kényes 
egyensúly erőteljesebb fellendülés esetén 
felborulhat. Hogy ez mégse következzék 


be, szükséges határozottan és következete- 
sen folytatni az elkezdett munkát a szerve- 
zeti rendszer korszerűsítéséért, a piaci sze- 
replők számának bővítéséért, a versenytár- 
gyalásos rendszer elterjesztéséért, alkalma- 
zási körének kiszélesítéséért, a piacépítő és 
-felügyeleti munka fejlesztéséért, a haté- 
konyságon alapuló, ezt támogató szabá- 
lyozók alkalmazásáért, a tőkeáramlás kor- 
szerűsítéséért. Egyszerűbben fogalmazva: 
a gazdaságirányítási rendszer továbbfej- 
lesztéséről szóló program következetes 
végrehajtásával sikerül majd előrejutni eb- 
ben az ágazatban is. 

A hetedik ötéves terv szerint az építőipar 
— az igényeknek megfelelően — 12-15 szá- 
zalékkal emeli teljesítményét 1986 és 1990 
között. Ez azt jelenti, hogy 1986-1987-ben 
megszűnik a termelési volumen korábbi 
csökkenése. A feladat az, hogy ezt a sze- 
rény fellendülést változatlan erőforrás fel- 
használásával érjék el, vagyis a termelési 
szerkezet korszerűsítésével, a munka ter- 
melékenységének növelésével, a gépállo- 
mány kapacitásának fokozott kihasználá- 
sával. A külső gazdasági környezet által 
diktált kényszert a  versenytárgyalásos 
rendszer további elterjedése jelenti mind- 
ehhez. 

Az Építésügyi és Városfejlesztési Mi- 
nisztérium hetedik ötéves tervi koncep- 
ciója azzal számol, hogy a beruházások 
szétaprózódása folytatódik, a fenntartási, 
rekonstrukciós munkák aránya növekszik. 
E feladatnak megfelelni hosszabb távon is 
csak megfelelő szervezeti rendszer által 
képviselt, a piac igényeihez igazodó kínála- 
ti többlettel lehet. 


Breitner Miklós 


EVFORDULO 


Kun Bélától - Kun Béláról 
Eddig meg nem jelent írások és beszédek 


A Kun Béla születésének centenáriumára készülő kutatók a legutóbbi években számos, eddig 
ismeretlen, a felszabadulás, illetve az 1956-os rehabilitálás után nem publikált, Kun Bélától 
származó, illetve róla szóló írást tártak fel. Ezek közül néhányat - addig is, amíg sor kerül a 
magyar kommunista mozgalom alapítója és első vezetője műveinek tudományos igényű kiadá- 
sára - az olvasók figyelmébe ajánlunk. 


1917. október 20. (november 2.)! 


A sötét tömeg 


A kisemmizett orosz parasztságot és a proletariátust, amely hatalmas erejű forradalmi 
nyomással ledöntötte a régi rendszer tartópilléreit, a burzsoá sajtó hasábjain gyakran 
nem , az orosz forradalom hőseinek" nevezik persze, hanem , sötét tömegnek". Ez a 
meghatározás nem éppen új: megvolt már a letűnt rendszer kelléktárában is. 

Azok az újságok, amelyek cikkeikkel és olykor eltúlzott híreikkel tüzelték a Kornyi- 
lov-féle kalandot, most attól sem riadnak vissza, hogy a forradalmi demokráciára 
hárítsanak minden felelősséget a katonák , garázdálkodásaiért", mert nem óhajtják 
látni, hogy ezek csak természetes fellángolásai a dúlástól elgyötört földtelen parasztság 
és a senyvedő proletariátus érzelmeinek. 

Senki előtt sem titok, hogy a burzsoá sajtó efféle , jelszavai" kizárólag ellenforradalmi 
célokat szolgálhatnak. Ilyen híresztelések ontásával előre megfontolva arra törekszik, 
hogy ,a modern barbárok nagy tömegeit" eltávolítsa a hatalomtól. Azzal az állítással, 
hogy a hatalom egyetlen tényezője csakis a burzsoázia lehet, a forradalmi demokrácia 
sírásójának csap fel. I 

Sajnálatos módon az orosz társadalom sok demokratikus rétege, ennek tudatára sem 
ébredve, akaratlanul a rend és nyugalom , felvigyázóinak" a kezére játszik. Ezek közé 
tartoznak mindenekelőtt az orosz forradalom előretörésétől megrémült kispolgári ele- 
mek. 

Egész politikai munkájuk és országlásuk megannyi félrendszabályra épül, mert nem 


] Kun Béla cikke néhány nappal a petrográdi felkelés, az októberi szocialista forradalom győzelme előtt jelent 
meg a tomszki bolsevik szervezet lapjában. 

merik kereken és nyíltan meghatározni valóságunk egyik vagy másik kérdésével kap- 
csolatos álláspontjukat. Ebben a tekintetben az ellenforradalmi burzsoázia már követ- 
kezetesebb. 

Megengedik ugyan, hogy a távoli jövőben a parasztság és a proletariátus alkalmas 
"esz arra, hogy odaálljon a kormánykerékhez, de . . . s most következik a fájlaló fenntar- 
tás: , de egyelőre, ugye, a tömeg ehhez még nem érte el a kellő államvezetési és politikai 
érettséget, túlságosan is sötét és műveletlen még, semhogy az államépítésre vállalkoz- 
hatna és kivezethetné Oroszországot mai zsákutcájából". 

Nyilvánvaló, hogy végső soron az ellenforradalmi burzsoá elemek és a kispolgári 
elemek nézetei tökéletesen egybevágnak. Az előbbiek nagyon is érthető osztályelőítéle- 
tek folytán elégedetlenek azzal, hogy egyre jobban megszilárdulnak a forradalmi de- 
mokrácia pozíciói. Az utóbbiak meg félnek a forradalom túlságosan nagy lendületétől. 

Ezek is, amazok is akarva-akaratlan számottevő gáncsai a demokráciának a végső 
győzelemre való törekvésben. 

Ezzel a körülménnyel számolnia kell a proletariátusnak is, a parasztságnak is. A gaz- 
dasági élet fejlődésének mai viszonyai között ugyanis el sem képzelhető más hatalomké- 
pes demokrácia, mint a proletárdemokrácia. 

Idézzük csak vissza emlékezetünkbe azokat az intézményeket, amelyekben a burzso- 
ázia a lomha bürokráciával együtt megosztotta a hatalmat a cárizmussal. 

Mit látunk ezekben? Rutint, politikai tudatlanságot és gátlástalan korrupciót. 

S ezzel szemben micsoda frissesség árad azokból az intézményekből, amelyeket az 
orosz forradalom nagyszerű proletariátusa hozott létre! Feddhetetlen tisztesség, túlára- 
dó kezdeményezőkészség és az út közben felmerülő nehézségek leküzdésének semmi 
előtt meg nem torpanó vágya. 

Nem azok a demagógok, akik kizárólag a proletariátus ínségét szem előtt tartva 
ragaszkodnak annak szükségességéhez, hogy egyedül a proletariátus ragadja kezébe a 
hatalmat, hanem azok, akik nem törődve a helyzet bonyolultságával, nem látva, milyen 
harcot vív a proletariátus a parasztsággal együtt a többi osztály ellen, egyezkedésről 
beszélnek és ezzel a tőkések meg a földesurak kezére játszanak, persze az orosz forrada- 
lom rovására. 

Kun Béla 

,Znamja Revoljucii", ( Tomszk) 115. szám, 1917. október 20. 


1935. november 21. 
Kun Béla elvtárs beszéde 1935. november 21-én 
a KMP megalapításának XVII. évfordulóján 
(Részlet) 


Elvtársak! 17 évvel ezelőtt Budán alakult meg a Kommunisták Magyarországi Pártja. 
A pártalakulás jelentőségét nem lehet megérteni azoknak a viszonyoknak és körülmé- 
nyeknek ismerete nélkül, melyek közt a pártot megalapították. 

A magyar történetírók egyhangúan az összeomlás korának nevezik a magyar történe- 
lemnek ezt a szakaszát, melyben ez a megalakulás lejátszódott. Ez az összeomlás a 
háború utáni összeomlás volt. A háború — mint Lenin mondotta - mindenkor válságot 
jelent. A marxisták-leninisták mosolyogva néznek azokra, akik a háborút a válságból 
kivezető útnak hiszik. A háború, ellenkezőleg, a válság legélesebb formája. Ez a háború 
bevezetője volt a kapitalizmus általános válságának, a háborút követő összeomlás része 
volt egy általános összeomlásnak. Nemcsak az államgépezet összeomlása, de nemzeti 
összeomlás is volt. Hogy megvilágítsam az akkori helyzetet, néhány adatot olvasok fel 

a magyar burzsoázia egyik legismertebb történetírójának, Gratz Gusztávnak , A dualiz- 
mus kora" cimű munkájából. (Az idézet hiányzik a jegyzőkönyvből. — A szerk.) 

A háború lapjára tett fel a magyar burzsoázia, mint az osztrák-magyar burzsoázia 
egy része, mindent, és a játszmát elvesztette. A burzsoáziának már nem volt módja sem 
kifelé, sem befelé arra az erőkifejtésre, mely régi uralmi formái fenntartására szükséges 
lett volna. A burzsoázia képtelen volt azt az erőszakot alkalmazni, mely egyedül tudta 
volna föltartani a forradalmat. Nézzük, mit mond erről a helyzetről Gratz Gusztáv: (Az 
idézet hiányzik a jegyzőkönyvből. - 4 szerk.) 

Magyar részről a vitát a nemzeti szónokokkal most már fel sem veszik. A magyar 
burzsoázia tehát ideológiailag is képtelen már felvenni a harcot azokkal a nemzetekkel, 
amelyek el akartak szakadni Magyarországtól és ezt az elszakadást már meg is kezdték. 

Ez a világ, ez az összeomlás keresztültörte a félfeudális és kapitalista kizsákmányolás 
kettős, összefonódott rendszerét. Nem szabad azonban ezt az , összeomlást" túlságosan 
szó szerint vennünk. A burzsoá történetírók, mikor folyton összeomlásról írnak, egy- 
úttal a burzsoázia gyávaságát akarják leplezni. Vizsgáljuk meg, mi is volt tulajdonkép- 
pen az összeomlás. Különös fajtájú válság volt: tetőpontja annak a mély, nagy válság- 
nak, amelyet a háború jelentett. De nem szabad azt hinnünk, hogy a burzsoázia már 
teljesen elájult és képtelen volt a védekezésre. A lenini nagy igazság, hogy nincs teljesen 
kivezető út nélküli, teljesen reménytelen helyzet a burzsoázia számára, igaz itt is. És 
igaz nemcsak általánosan, de a burzsoázia szubjektív szempontjából is. Vagyis a bur- 
zsoázia tudja ezt és minden válságnál igyekszik megtalálni a kivezető utat. 

Hogyan kísérelte meg Magyarországon ennek a kivezető útnak előkészítését és meg- 
valósítását? Kifelé oly módon, hogy majdnem teljesen átnyergelt a pacifizmusra, egy- 
részük a legradikálisabbak, ezen túlmenően az antant felé való orientációra. A wilsoni 
14 pont" elfogadásától és az antant segítségétől remélték a régi Magyarország területi 
épségének megmentését. 

Befelé a burzsoázia csaknem a maga egészében arra törekedett, hogy a szociáldemok- 
rata párt útján a munkásságra támaszkodva, mentse meg a kapitalizmus rendjét és a 
szociáldemokrata párttal a munkásság útján biztosítsa a válságból kivezető utat. 

Mi sem mutatja jobban az akkori helyzetet, mint az a tény, hogy Tisza István, ez a 
legkimagaslóbb, legkiáltóbb megtestesítője ennek a rendszernek, mely az említett 
kettős kizsákmányoláson épült fel, szintén elismerte Wilson 14 pontját. Károlyi, Lová- 
szi az antant segítségére építettek. Az ő számításuk nagyjából helyes is volt, ha nem is 
vezethetett sikerre. Egyrészt abban biztak, hogy az antant nem fogja tűrni a forradalom 
felé való haladást, mely elkerülhetetlennek látszik, ha a győztesek túlságos súlyos terhet 
háritanak a legyőzöttekre. Másrészt azt hitték, hogy mert a magyar burzsoázia teljes 
erejével ellenáll a forradalom térhódításának, az antant nem fogja tűrni a régi Magyar- 
ország szétdarabolását. Ezek a számítások nem válhattak be. Nem ismétlődhetett meg 
az, ami 1871-ben történt, amikor a francia burzsoázia Bismarck segítségével fojtotta 
vérbe a forradalmat. Nem történhetett meg azért, mert az antant nem hitt a forradalom 
gyors fejlődésében és nem történhetett meg azért sem, mert az antanthatalmak szövet- 
ségét alkotó cseh, román és szerb burzsoáziát az antantnak nem állt módjában másként 
kielégíteni, mint Magyarország feldarabolásával, a magyar burzsoázia hatalmának 
szétrombolásával. 

Nem volt rossz számítás a magyar burzsoázia befelé folytatott politikája sem: a 
szociáldemokrácia felhasználása arra, hogy megakadályozzák a munkásság forradalmi 
frontjának kialakulását. Az egyedüli szervezett erő ebben az időben Magyarországon 
a munkásság volt. A magyar burzsoázia különben is rosszul volt szervezve, ha nem is 
olyan mértékben, mint az orosz. A háborús válság folyamán azonban társadalmi szerve- 


2 Wilson Thomas Woodrow, az USA elnökének 1918. január 8-án elhangzott 14 pontos békejavaslatáról van 
szó, amely a lenini békedekrétum polgári ellenjavaslata volt. 

zetei is szétestek. Ezek a szervezetek felölelték a félfeudális és kapitalista rétegeket. 
(Munkapárt? stb.) Miután pedig a félfeudális maradványokat és a rajtuk nyugvó 
társadalmi rendet, azt a rendszert, melyet Tisza István képviselt, nem lehetett többé 
menteni, a burzsoázia igyekezett kifelé ezekből a társadalmi szervezetekből és ezek a 
társadalmi szervezetek széjjelestek, elsősorban a Munkapárt, de a burzsoázia összes 
többi pártjai is. 

Az a nagy elégedetlenség, mely alulról nyomta a burzsoáziát, azt is jelentette, hogy 
a kispolgárság, mely azelőtt az uralkodó osztály biztos támasza volt, most ellene fordult 
nemcsak a félfeudális mágnásoknak, de a kapitalistáknak is és a munkásság oldalára állt. 

Az egyetlen szervezett réteg azonban a munkásságé volt. A parasztságnak alig voltak 
szervezetei. Röviddel a háború előtt kezdte meg szervezetek felépítésére irányuló 
munkáját Nagyatádi Szabó István! anélkül, hogy a háború kezdetéig nagyobb eredmé- 
nyeket ért volna el és a szervezkedés a háború alatt nem jutott előbbre. Kispolgári párt 
volt ugyan Károlyiék pártja" is, amely azonban semmiféle komolyabb szervezett erőt 
nem jelentett. Harmadik kispolgári párt volt a radikálisok pártja, amely azonban 
szintén nem volt sohasem igazi tömegpárt. Ez a párt a magyar intelligencia egy részének 
szervezete volt. 

A Magyarországi Szociáldemokrata Párt megduzzadt október előtt és októberben, 
és ugyanez áll azokra a szervezetekre is, amelyekre az szd. (szociáldemokrata) párt 
támaszkodott, a szakszervezetekre. Ez együtt meglehetős nagy szervezett erőt jelentett, 
csakhogy ez az erő nem volt többé olyan mértékben vezetői kezében, mint a háború 
előtt. Helytelen volna azt hinni, hogy az szd. párt ebben az időben egységes szervezet 
volt, melyben a tömegek egységesen hallgattak vezetőik szavára. A párt ugyan nem 
szakadt széjjel, mint pl. a német szociáldemokrata párt, amely különálló többségi és 
független részre bomlott, de attól mégis lényegesen különbözött - a forradalom javára. 
A vezetők és tömegek között az MSZDP-ben olyan szakadék tátongott, mint talán 
egyetlen más szd. pártban sem a háború alatt és a háború után. Hogy csak egy-két 
példát hozzak fel erre: ugyanakkor, amikor Garami és Kunfi letették az esküt a király 
kezébe és beléptek a hadi kormányba," amelyik a régi rendszer utolsó kísérlete volt 
hatalmának nagyobb változtatás nélküli fenntartására, ugyanakkor az szd. munkások 
a Fegyvergyárban kiosztották a fegyvereket és fegyveres felkelésre készültek. Ugyan- 
akkor, amikor Kunfi Zsigmond hat hétre felfüggesztette az osztályharcot, a munkásság 
kikényszerítette vezetői akarata ellenére a köztársaság kikiáltását, és olyan csoportokat 
találunk, melyek előkészítői voltak a KMP-nek. 

Még egy tényt kell figyelembe vennünk. Amikor a magyar burzsoázia átnyergelt a 
pacifizmusra és ünnepelte Wilsont és a nyugati demokrata államokat, ugyanakkor már 
áramlott a fény Keletről, a fény, amelynek forrása Lenin és Sztálin forradalma volt. 
Ez a fény, ha gyéren is, de mutatta a világosságot, mutatta az igazi kivezető utat. Gyéren 
azért, mert a fényből csak kevés juthatott el Magyarországra. De ez a kevés is elég volt 
arra, hogy egyes csoportok keressék mellette a munkásság felszabadiításának, a magyar 
nép felszabadításának és az egész emberiség felszabadításának útját. 


3A Tisza István vezetésével 1910-ben alakult, a konzervativ politikai erőket tömörítő s 1918 őszéig a 
politikai eletben nagy szerepet játszó Munkapártról van szó. 

4 Nagyatádi Szabó vezetésével 1909-ben alakult meg a főként tehetős parasztság érdekeit képviselő Függet- 
lenségi és Negyvennyolcas Gazdapárt, a majdani Kisgazdapárt elődje. 

5 A Károlyi Mihály vezetésével 1916-ban, Függetlenségi és 48-as Párt (Károlyi Párt) néven megalakult 
szervezetről van szó, amely szembefordult a németbarát háborús politikával. Pacifista, polgári demokratikus 
irányzat képviselőjeként az 1918. októberi polgári demokratikus forradalom és a Magyar Nemzeti Tanács 
meghatározó jelentőségű pártja volt. 

6 A Jászi Oszkár vezetésével 1914-ben alakult Országos Polgári Radikális Pártról van szó. 

7 Feltehetően Hadik János gróf kormányára utal, ebbe azonban a szociáldemokrata vezetők nem léptek be. 
(1918 október végén azonban érkeztek ilyen hirek az akkor még Moszkvában tartózkodó Kun Bélához.) 

Melyek voltak ezek a csoportok Magyarországon? Elsősorban a Korvin Ottó által 
vezetett csoport, amely nem annyira a munkásmozgalom régi vezetőiből, mint inkább 
idealisztikus fiatalemberekből, nagyrészt diákokból állott. Mellettük voltak azok a 
munkások, akik nem bírták már lenyelni mindazt az árulást, amelyet az szd. párt 
október előtt és október után elkövetett. Hozzájuk csatlakoztak a szindikalista munká- 
sok, Szabó Ervin köre. 

Egy másik csoport volt a László, Vágó, Szántó vezetése alatt álló szoc. dem. ellenzéki 
csoport. 

A harmadik csoport, amely időközben már számos támaszra talált a magyarországi 
munkásmozgalomban és elsősorban bizalmiférfiak széles csoportjára támaszkodott, ez 
a csoport, amelyik a KMP-nek cementezője lett, a mi hadifogolycsoportunk volt. 
Ennek a csoportnak Szamuely, Vántus és még néhány elvtárssal én álltam az élén. Nagy 
előnye volt ennek a csoportnak, hogy ha nem is az orosz forradalom iskoláját, de 
legalább ennek az iskolának néhány elemi osztályát kijárta. 

Ezekből a csoportokból alakult meg a KMP. A párt bölcsőjénél nem más állott, mint 
maga Lenin, aki közvetlenül instruált bennünket arra nézve, hogy Magyarországon 
meg kell teremteni az önálló kommunista pártot. Az Ő irányítása nyomán határoztuk 
el akommunista párt megalakítását, még Oroszországban, mikor még csak első termé- 
keinket juttattuk el Magyarországra és még nem oszlottunk el munkára magában az 
országban. Lenin, Sztálin, Szverdlov felhívása vezetett bennünket, mely a készülő 
berni szd. konferencia bojkottjára és a kommunista párt alakítására hívott fel." 

Képzeljük magunk elé az akkori helyzetet. Minden hullámzott, mozgott, semmi nem 
maradt érintetlenül a nagy válságban. De a helyzetet jellemezte az is, hogy a szociálde- 
mokrácia védelme alatt a burzsoázia újra kezdett szervezkedni, hogy megakadályozza 
a válság megoldását a proletárforradalommal. Emlékszem még arra, amikor megérkez- 
tünk Szolyvára, ott már toborzó plakátokat láttunk. Ezek a plakátok arra hívtak fel, 
hogy a leszerelt katonák lépjenek be a vasutas nemzetőrségbe. A plakát aláírója Fényes 
László volt, a magyar ellenforradalom egyik első szervezője. 


Pár héttel utóbb már a feudális maradványok képviselői is jelentkeztek. Toborzások 
folytak, melyeknek célja különleges csapatok felállítása volt a nagybirtokosok és kasté- 
lyaik védelmére. Ezek a különleges csapatok azonban az állami hatóságok segédletével 
működtek. Néhány héttel később már eredményüket is láttuk: Andrássy Gyula gróf 
kastélyát védik Tiszadobon és a csapatok és a csendőrség vad mészárlást visznek 
végbe." Itt meg kell jegyeznem azt, hogy minél közelebb vagyunk a városhoz, annál 
kevésbé lehet csapatokat a tömegekkel szembeállítani. De már azokban a városokban, 
amelyek távolabb esnek Budapesttől, szembetűnik a burzsoáziának szervezkedése, 
fegyverkezése. Salgótarjánban kormánycsapatok és az. ..!" vonulnak fel és mészárolják 
a munkásokat. Festetich vadász zászlóaljat szervez, folyik a székely hadosztály stb. 
szervezése. 

Mindez mutatja, mennyire elengedhetetlen volt a kommunista párt megalakulása. 
Biztosítani kellett a burzsoá forradalom proletárforradalomba való átnövését. Ez az 
átnövés nem ment magától. Láttunk forradalmakat, melyek mint egy-egy közép-ázsiai 


8 Kun Béla feltehetően emlékezetből utalt az 1918-1919 fordulóján érkezett felhívásokra. A fenti aláírásokkal 
1 Vörös Újság 1919. január 15-i számában jelent meg az OK(b)P KB nevében küldött üzenet a német, osztrák 
és magyar kommunistákhoz. (Közli: MMTVD 5. kötet. Budapest 1956., Szikra, 460-461. oldal) 

9 1919. január-februárban Tiszadobon Szentgály főhadnagy terrorkülönítménye középkori kegyetlenségek 
nyilvános és törneges alkalmazásával torolta meg a falu parasztjainak azt a bűnét, hogy vadásztak az Andrássy 
grófok vadaskertjében. (Vörös Újság, 1919. február 15. A tiszadobi borzalmak.) 

10 A szövegből egy-két szó hiányzik. Feltehetően a Hatvanból odarendelt géppuskás különítményről van szó, 
amely részt vett az 1919. január eleji salgótarjáni tömegmozgalmak véres elfojtásában. 

folyó, nagy viztömegeket zúdítanak előre, hogy aztán fokozatosan felszikkadjanak és 
végül elvesszenek a sivatag homokjában. Akármilyen erősek a forradalom hajtóerői, 
megfelelő kommunista párt nélkül nincs átnövés. Megfelelő párt pedig az a párt, amely 
ki tudja tűzni a forradalom céljait a tömegek elé és el tudja fogadtatni ezeket a célokat 
a munkássággal és azokkal a rétegekkel, elsősorban a szegényparasztsággal, amelyek a 
forradalom hajtóerői lehetnek, s amely ezenkívül meg tudja találni annak a módját, 
hogy a munkásosztályt és ezeket a tömegeket szervezze és hogy a nagy célért való harcot 
részletharcokkal előrevigye e győzelem felé. 


A Kommunisták Magyarországi Pártja tehát nem túl korán alakult meg. Ellenkező- 
leg. Ránk is áll az, amit Lenin a németekkel kapcsolatban mondott: túl későn alakultunk 
meg. Túl későn tűztük ki a munkásság elé azokat a célokat, amelyeket Marx és Engels 
már egy szóban foglaltak össze, abban a szóban: proletárdiktatúra, és amelyeket Lenin 
továbbfejlesztett és konkretizált. 


Akadhatnak ma olyanok, akik nem értvén meg a VII. kongresszus tanácskozásait és 
határozatait, azt mondják: a kommunisták szakították a munkásságot, mig most aztán 
eljutottak oda, hogy maguk is törekszenek egységes munkáspárt felé. Ez természetesen 
teljesen hamis felfogás. Az szd. párt szakadása előfeltétele volt annak, hogy a munkás- 
ság egysége helyreállíttassék. Hogy ez mennyire igaz, azt semmi sem bizonyitja jobban, 
mint éppen a KMP-nek a magyar szd.-val folytatott harca. 

Ki szakítja amunkásságot? Formálisan úgy néz ki a dolog, mintha ezt akommunisták 
tennék. Nem is tagadtuk és nem is tagadjuk most sem, hogy mi ténylegesen szakítottuk 
az szd. pártot. Ellenben a munkásosztályt nem mi szakítottuk, hanem szakította a 
magyar szociáldemokrácia. Aki ismeri a magyar munkásmozgalom történetét, az tudja, 
hogy amikor a szociáldemokrata szervezeteket mint a munkásság szervezeteit megalapi- 
tották, amikor Frankel Leó, a francia kommün közmunkaügyi biztosa, Marx barátja, 
ezeknek a szervezeteknek a megalapításán fáradozott, vagy amikor Külföldi Viktor és 
társai a magyar munkásság szervezeteit építették, nem azért rakták le az alapokat, hogy 
legyen a munkásságnak egy pártja, amelyik együttműködhet a burzsoázia pártjaival, 
nem azért, hogy legyen az elnyomottaknak egy pártja, amelyik együttműködhet az 
elnyomókkal, hanem azért alapították ezeket a szervezeteket, hogy a munkásosztály 
harcának legyenek eszközei. A kommunista párt, amikor megalakult, ezeknek a munká- 
ját folytatta és ezeknek a munkáját folytatta akkor, amikor kitűzte újból a forradalom 
zászlóját, amely egyedül vezetheti célhoz a magyar munkásosztályt. A kommunista párt 
nem is tehetett egyebet, mint hogy a leghatározottabban tűzze ki mint közvetlen célt, 
azt, amit valamikor mint távoli célt tűztek ki a magyar munkásmozgalom szervezetei- 
nek megalakítói: a hatalom meghódítását, a proletárdiktatúrát. 

A magyarországi kommunista párt határozottan és eredményesen végezte munkáját. 
A bolsevikeken kívül egyetlen párt sem volt, amely olyan világosan, határozottan és 
konkréten tűzte volna ki a forradalom céljait és harcolt volna ezekért a célokért, mint 
a KMP. A szovjetek persze Oroszországban már 1905 óta népszerűek voltak. A KMP- 
nek azonnal sikerült alakulása pillanatában a legszélesebb tömegek jelszavává tenni a 
szovjeteket és a proletárdiktatúrát. Minek köszönhette a párt ezt a sikert? Hiszen az 
ilyen jelszavak nem igen válnak a tömegek jelszavává. A holland marxisták, pl. Gorter 
és Pannekoek,!! ugyancsak a szovjetek mellett foglaltak állást, de az ő jelszavuk egy 
szekta jelszava maradt. Németországban egész sor ilyen szekta alakult. Propagandát 
fejtettek ki, agitáltak is mellette, mégsem tudták a tömegek jelszavává tenni. Mi az oka 
annak, hogy nekünk ez sikerült? 


11 Gorter, Herman (1864-1927) és Pannekoek, Antonie (1873-1960) holland baloldali szociáldemokraták, 
internacionalisták, majd 1918-tól kommunisták. Ultrabalos nézetekkel tűntek ki, s el is távolodtak a Komintern- 
től. 

Mi láttuk azokat a hibákat, amelyeket elkövettünk, és ma még inkább látjuk hibáin- 
kat. Könnyű azonban ma látni, hogy nem voltunk bolsevik párt, és nem lehetünk 
különös jó véleménnyel azokról, akik épp csak ezt a bölcsességet tudják megállapítani. 
De hogy szembeszállhassunk ezzel a bölcsességgel, nézzük meg a veszélyeket, amelyek 
bennünket fenyegettek, amelyek általában fenyegetik a kommunista pártokat és nem 
utolsósorban fenyegették a KMP-t. 

Főleg két veszélyről kell itt beszélnünk. Az első az a veszedelem, hogy elmaradunk 
a tömegek mögött, amelyek az összeomlás hatása alatt, az éhség romjain keresték a 
szocializmushoz vezető utat. Másodszor az a veszedelem fenyegetett, hogy előreszala- 
dunk a tömegek előtt annyira, hogy csak a szovjethatalom jelszavát propagáljuk, hogy 
a tömegek nem tudnak velünk jönni. 

Sikerült mind a két veszélyt elkerülnünk. Annak, hogy az első veszély létezett, jele 
az, hogy hogyan fogadtak bennünket, Oroszországban jártakat, akik már itt 1918 
márciusában megalakítottuk a KMP-t.!: Magyarországon pártalapításunk előtt néhány 
nappal jöttek össze az szd. pártban lévő radikális gondolkodású barátaink. 98977 -uk 
ellene volt, hogy kommunista pártot alakítsunk, ellene volt a szakításnak. Voltak, akik 
Szabó Ervin-kört akartak alakítani. Általában nem értették, hogy a forradalom átnövé- 
séhez kommunista pártra van szükség. Nem értették azt sem, hogy a szociáldemokrata 
párt szakítása és kommunista párt szakítása nem jelenti egyúttal a szakszervezetek 
szakítását is. Azzal érveltek, hogy az szd. párt szakítása széjjel fogja szakítani a szakszer- 
vezeteket is. Voltak olyanok is, akik azzal foglaltak állást a kiválás ellen, hogy az szd. 
párt belülről való elfoglalására, vezetésére kell törekedni. Mondanom sem kell, hogy 
ha hallgatunk ezekre a hangokra, mi is szűk körű szekta maradtunk volna, akik propa- 
gálhattuk volna a szovjeteket és a proletárdiktatúrát, de nem lettünk volna képesek arra, 
hogy tömegeket szervezzünk. 

Fennállott azonban a másik veszedelem is, az, hogy nem számolunk a tömegek 
színvonalával és előreszaladunk a tömegek előtt. Ez a veszély megnyilvánult különösen 
egyes Oroszországból jött elvtársak részéről, akik egyáltalán nem törődtek azzal, hogy 
jönnek-e velünk vagy sem az szd. pártból olyanok, akik össze vannak nőve a tömegek- 
kel, azt mondották, hogy fölösleges ezekkel a visszamaradt munkásokkal törődni és 
hivatkoztak arra, hogy hiszen a KMP-t már meg is alakítottuk Oroszországban. Mi 
azonban úgy láttuk, hogy ott helyben, Magyarországon kell a KMP-t a munkásosztály 
legjobbjaiból kisarjasztani, és ezért nem is említettük azt a határozatot, amelyet még 
Oroszországban a KMP megalakításáról hoztunk. Számolni kellett a magyar munká- 
soknak az egységhez való ragaszkodásával. Mi tehát azzal léptünk föl, hogy mi a 
munkásosztály egységének hívei vagyunk. De szembeállítottuk a munkásosztály egysé- 
gét a párt egységével. 

Nem elégedtünk meg a szovjetek propagálásával, hanem kerestük azokat a láncsze- 
meket, amelyeket kézbe kellett vennünk, hogy a forradalmakhoz vezető láncot kezünk- 
ben tarthassuk. Lemértük a munkások harcképességének színvonalát. Ha ezt nem 
tesszük meg, ugyanúgy szekta maradtunk volna a munkásosztályon kívül, mint ahogy 
csak szektává válhattunk volna, ha elmaradunk a tömegek forradalmi lendületétől. 
Elmondok egy pár példát arra is, hogy ezt a veszedelmet hogyan kerültük el. 

Vegyük az Ifjúmunkás Szövetséget; nem azt mondottuk, jöjjetek velünk, se azt nem 
mondottuk, hagyjátok ott a szociáldemokratákat, hanem olyan javaslatot tettünk, hogy 
jelentse ki a magyar Ifjúmunkás Szövetség, hogy nem tartozik az szd. párthoz. Így 
elértük azt, hogy a szavazásnál még a vezetőség is csatlakozott hozzánk és elértük azt, 
hogy rövid idővel később már az egész ifjúmunkás szövetség a mi oldalunkon volt. Mi 


12 Az OK(b)P Magyar Kommunista Csoportjának 1918. március 24-i megalakításáról van szó. A csoport 
egyik céljául tűzte ki a kommunista párt magyarországi létrehozásának távolból lehetséges előkészítését. 

képviseltük az ő kívánságaikat, mi csináltunk lapot az ő számukra és rövid idő alatt 
sikerült megnyernünk az ifjúmunkások minden számottevő rétegét. 

Vegyünk másik példát. Itt van a szakszervezetek kérdése. Ebben a kérdésben törhet- 
tük volna ki legelőször a nyakunkat, ha úgy csináltuk volna a dolgot, ahogy Német- 
országban a kommunisták Liebknecht Károly és Luxemburg Róza ellenére megcsinál- 
ták; ha bojkottáltuk volna a szakszervezeteket, vagy új szakszervezeteket akartunk volna 
alakítani, a kommunista párt soha nem hódíthatta volna meg a munkásságot. Ehelyett 
mi történt? Nem azt mondottuk, hogy a KMP vezeti a szakszervezeteket, azt sem 
mondottuk, hogy el az szd. párttól. A mi javaslatunk, amelyet először a vas- és 
fémmunkások fogadtak el, mindössze ennyi volt, a Vas és Fémmunkások Szövetsége 
nem gördit akadályt az elé, hogy tagjai a kommunista párthoz csatlakozzanak. Ezt a 
javaslatot maga Dovcsák terjesztette elő. 

További tanulságos példát látunk, ha a részkövetelések konkrétságát nézzük. A párt- 
nak minden elnyomott réteg számára megvoltak a maga külön jelszavai. Nemcsak azt 
hirdettük, hogy minden hatalmat a tanácsoknak, hanem a konkrét követelések egész 
seregét támasztottuk. Ezek a követelések nem kigondolt, nem az ujjunkból szopott 
jelszavak voltak. A párt a tömegek élén haladt, de össze is volt nőve a tömegekkel. 
Jelszavaink 9594 -a olyan jelszó volt, amelyet a tömegekből tapogattunk ki. A munka- 
nélküli-segély jelszavai nem voltak általánosak és nem olyasmit követeltünk, hogy 
adjanak a hetibérnél magasabb támogatást. De követeltünk szénsegélyt, követeltünk 
karácsonyi segélyt, felállítottunk általában olyan követeléseket, melyeket magukból a 
tömegekből merítettünk, melyeknél csak a végső megszövegezés és a végcéljainkkal 
való összekapcsolás volt az, amit a tömegek tőlünk vártak. Ilyen követelés volt a 
leszerelt katonák követelése is, melyek a leszerelt katonákkal való tárgyalások alapján 
állítottunk fel. 

Tanulságos az ellenforradalmi szervezetekhez való viszonyunk is, illetve az ezen 
szervezetek elleni harcunk. Minden egyes szabadságtiprást szemmel tartottunk. Senki 
sem őrködött féltékenyebben a polgári szabadságok felett, mint mi. Nem mondottuk, 
hogy nekünk mindegy, milyen burzsoá uralom van, de azt mondottuk: mi nem ezt a 
rongyos őszirózsás forradalmat védjük, de egy tapodtat sem engedünk elvenni abból, 
amit a munkásság ebben a forradalomban kivívott magának. A kommunista párt, amely 
harcolt a burzsoá demokrácia ellen, egyúttal a demokratikus szabadságjogok egyetlen 
következetes képviselője és őre volt. 

Vegyünk egy másik fontos kérdést, a nemzeti kérdést. Nemcsak a polgári pártok, de 
a kispolgári pártok is egytől-egyig a területi integritás alapján állottak. Valamennyien 
ellene voltak annak, hogy [elismerjék] a magyar uralkodó osztály által elnyomott 
nemzetek teljes, az elszakadásig terjedő önrendelkezési jogát. A KMP nyíltan állást 
foglalt a területi integritás ellen. De ugyanakkor küzdött az ellen is, hogy a magyarok 
önrendelkezési jogán erőszakot kövessenek el. Pártunk a nemzetköziség oly ragyogó 
példáját adta, amelynek azelőtt nem volt párja. Az összes úgynevezett utódállanokban 
lévő kommunista pártoknak a mi pártunk volt a nevelője. Nemzetközi központ volt, 
amely a kommunista pártok mindenütt való megszervezésével rakta le az alapját annak, 
hogy e pártok együttesen harcoljanak mind a szlovákok, románok, szerbek, mind a 
magyarok elnyomása ellen. (A beszéd folytatása nem került elő. - 4 szerk.) 


Párttörténeti Intézet Archívuma, 500. f. 2/610. ő. e., 214—-225. Il. 


13 Kun Béla itta KMP mellett 1918-1919 fordulóján megalakult nemzetiségi-nyelvi kommunista csoportok- 
ra utal, amelyeknek számos tagja aktív szerepet vállalt a szomszéd országok kommunista pártjainak előkészítésé- 
ben. 


—- 

1919. április 22. 
Svéd lap Kun Béla elvtársról 


A külügyi népbiztos a proletárdiktatúra európai elterjedéséről 


A , Nya Dagligt Allehanda" című stockholmi, erősen konzervatív polgári lapban Oos- 
terveen holland hírlapíró érdekes és egész Svédországban nagy föltűnést keltő cikket 
ít Kun Béla népbiztos elvtársról. A cikk bevezető soraiban, ahol a külügyi népbiztos 
hivatalának és környezetének külsőségeiről számol be, többek között a következőket 
írja: 

Őszintén be kell ismernem, hogy én más forradalmak rémmeséi után nem tudtam 
Kun Bélát másképp elképzelni, mint egy vadul néző embert, akit a vörös testvérek 
nyakig fölfegyverzett testőrsége vesz körül, kézigránátokkal és gépfegyverekkel fölfegy- 
verezve. El voltam készülve arra, hogy vadul, durván fog fogadni. De rendkívül 
kellemes meglepetés ért. Az összes forradalmárok, akikkel érintkeztem, egytől egyig 
igazi kultúremberek voltak és kultúremberek módjára viselkedtek. Az előszoba és Kun 
Béla dolgozószobája inkább hasonlít egy tudós otthonához, mint egy forradalom vezér- 
karának a fészkéhez. Annak dacára, hogy királyi palotában vagyunk, a berendezés 
rendkívül egyszerű. 

Az első kérdésem az volt, miképpen történhetett az, hogy itt a forradalmat vér nélkül 
vitték keresztül, semmiféle emberölés nem történt. Kun Béla a következőket válaszolta: 

- Ennek a ténynek nézetem szerint az az oka, hogy a magyar burzsoázia annyira 
elgyöngült, hogy nem tudott ellenállást kifejteni, míg ezzel szemben a proletariátus 
viszonylagosan igen erős. Ezért folyt le a forradalom vér nélkül és azzal a gyorsasággal, 
amelyet ön látott. Egy másik kérdés: hogy magyarázza ön azt, hogy Oroszországban 
az események egészen másképpen alakultak és olyan véres volt a forradalom. Kun Béla 
népbiztos a következőket válaszolta: 

- Oroszországban is az történt a forradalom idején, hogy az átalakulás nem volt véres 
és az orosz kommunista forradalom az első időben teljes nyugalommal folyt le. Később, 
amikor a polgárság jobban és jobban magához tért, amikor különböző belső és külső 
politikai okok következtében szervezkedni és terrort alkalmazni tudott, akkor a bolsevi- 
ki kormány kénytelen volt ezzel szemben saját védelmére a vörösterrort alkalmazni. 

Arra a kérdésre, miként vélekedik arról, hogy a kommunista mozgalom hogyan fog 
elterjedni Magyarországon és Európa többi részeiben, a következő választ kaptam: 

- A kommunizmushoz való átmenetnek véleményem szerint be kell következnie 
egész Európában. Ami Magyarországot illeti, itt a proletárság bírja az egész hatalmat, 
és azt soha sem fogja kezéből kibocsátani. A kommunista mozgalom nem fog megállani 
Magyarország határain. A tőke meghalt és a kommunizmus az örököse. 

Arra a kérdésre, hogy mi a véleménye a forradalomnak a neutrális államokban való 
elterjedéséről, Kun Béla elvtárs a következőket válaszolta: Nem gondolom, hogy a 
semleges államok egy nagy kommunista átalakulásban sokáig fönn tudják tartani a tőkés 
termelési rendet." 


Népszava, 1919. április 22., 4. old. 


Családjával szabadságon az első világháború 
. idején (1915) 


A munkászászlóaljak szemléjén az An (1919. április 23.) 

Munkásezredek szemléje a rákosi katonai gyakorlótéren (1919. június 1.) 

A Forradalmi Kormányzótanács autója Kassán. 
Bőhm Vilmos, Szántó Béla, Garbai Sándor és Kun Béla (1919. június 11.) 
fs 4 Lá j 


A Tanácsok Első Országos Kongresszusának (1919. június 14-24.) szünetében 


Kun Béla látogatást tesz a Magyar Katonai Főreáliskolán (1919. július 10.) 


Útban Bakuba. a keleti népek kongresszusára (1920. Alama állomás — Szovjetunió) 


Kun Béla és K. J. Vorosilov a Komintern IV. kongresszusának tiszteletére rendezett díszszemlén (1922. november) 


Onyepropetrovszki munkások között (1928 őszén) 

1919. május 21." 


Kun Béla Szombathelyen 
Bejelentette Miskolc visszafoglalását — A vörös hadsereg diadalai — 
Fontos politikai nyilatkozatok 


Üdvözlöm Önöket, Bajáki elvtárssal egyetemben, a magyar forradalmi kormányzó- 
tanács nevében. Mielőtt a tulajdonképpeni tárgyra áttérnék, örömmel közlöm Önökkel, 
hogy a most vett távirati értesítés szerint vörös csapataink bevonultak Miskolcra. 
Pétervásárnál 209 foglyot ejtettünk, 39 gépfegyvert zsákmányoltunk és egy egész 
zászlóaljtörzset elfogtunk. 

A jelentést riadó éljenzéssel fogadták, melynek csillapultával Kun Béla indítványoz- 
za, hogy Böhm Vilmos hadseregfőparancsnoknak a vörös hadsereg diadalmas előnyo- 
mulása és Miskolc elfoglalása alkalmából üdvözlő táviratot küldjenek. Az indítványt 
nagy lelkesedéssel elfogadták, mire a táviratot a gyűlés keretében megszövegezték s el 
is küldték Böhm hadseregparancsnoknak. Szövege a következő: 

Böhm hadseregparancsnok 

Budapest. 

Szombathely és Vasmegye munkás-, katona- és földmívesszegény-tanácsa, abból az 
alkalomból, hogy Kun Béla külügyi népbiztos elvtárs megjelent körében és lelkesítő 
beszéde keretében bejelentette Miskolc visszafoglalását, üdvözletét és szerencsekívána- 
tát küldi a diktatúra vörös hadseregének és Böhm elvtársnak, egyben törhetetlen 
hűségéről biztosítja a Tanácsköztársaság kipróbált vezetőit. A szombathelyi és vas- 
megyei tanácsok az összes dolgozók nevében kijelentik, hogy adott jelre, egy szálig 
készek a Vörös Hadsereg soraiba állni és proletár öntudattal harcolni a proletárdiktatú- 
ra megmentéséért. 

Szombathely és Vasvármegye munkás-, katona- és földmívestanácsa. 

Ezután Kun Béla ismét beszélni kezdett. Hangja kissé rekedtes, olykor köhint 
egyet-kettőt, meglátszik rajta az utazás fáradalma, s hatással van rá a teremben fellegek- 
ben kavargó dohányfüst, mindamellett lelkesedéssel és tűzzel beszél a kommunizmus 
nagy eszméiről, s hallgatóit magával ragadja. Feszült figyelem követi minden szavát és 
sűrű helyeslések szakítják meg előadásában. 


Mit jelent a proletárdiktatúra? 


n Tisztelt Elvtársak! A proletariátus diktatúrája - úgymond -, melynek megjelenési 
formája a munkások, katonák és parasztok tanácsának szervezete, egy új fejlődési fokot 
jelent a munkásság mozgalmában. E fokozat azt jelenti, hogy a munkásmozgalom 
elérkezett arra a fokra, mikor közvetlenül megkezdhetjük a szocializmus átszervező 
intézkedéseinek foganatosítását. A proletariátus diktatúrája azért az egyedüli út a 
szocializmus kiépítéséhez, mert a kapitalizmust lerombolni csak úgy lehet, ha a kapita- 
lista állam erőszakszervezetét — úgy a fizikait, mint a szellemit — szétromboljuk, hogy 
helyette kiépíthető legyen a szociális termelés rendje. A proletárdiktatúra, szemben a 
burzsoázia diktatúrájával, tényleg diktatúrát jelent. Míg azelőtt az uralkodó osztályok 
nyomták el a munkásságot azért, hogy a kizsákmányolást fenntarthassák, ma mi nyom- 
juk el a burzsoáziát, nem azért, hogy örökre fenntartsuk az elnyomatásukat, hanem 
hogy az elnyomás rendjét megszüntethessük. Az a látszólagos egyenlőség, amit a 
burzsoá demokrácia megvalósított, nem volt más, mint az összes vagyonosok egyenlő- 
sége, akinek volt pénze, annak volt joga, mindene. Mi a demokráciát a proletariátusra 
korlátozzuk azért, hogy az általános demokráciát megteremthessük. Joga nincsen, csak 


14 Kun Béla 1919. május 21-én Szombathelyen, a vármegyeháza nagytermében tartott beszédet a városi 
munkás- és katonatanács, valamint az összbizalmi testület ülésén. 

a dolgozónak. Ez kell, hogy így legyen az átmeneti idő alatt, míg meglesz annak a 
lehetősége, hogy mindenkit bevonhassunk a termelő munkába. (Ugy van, úgy van!) 


A tömegek önkormányzata 


Mármost, elvtársaim, a demokrácia ebben az értelemben a tömegek önkormanyzatát 
jelenti. Azt jelenti, hogy nem szabad engedni, hogy a hivatalnoki kaszt önálló hatalmat 
nyerjen a tömegekkel szemben. Fel kell ébreszteni a tömegeket, hogy mindenütt részt 
vegyen az önkormányzatban. A munkástanácsok a munkásság rövid időre választott 
képviselői, akik intézik a szabályalkotást és a bíráskodást. A proletár hozza a törvényt 
a proletár számára, az hajtja végre és bíráskodik is megszegői felett. Ez a szervezet csak 
úgy lehet tökéletes, ha maguk a tömegek vesznek részt a munkában. E szervezetnek 
állandóan fenn kell tartani a kapcsolatot a tömegekkel. Mindig vissza kell térni a 
tömegekhez, hogy biztosítsuk annak az aktivitását, s ekkor a munkástanács tényleg 
proletár szervezet lesz; dolgozó szervezet és nem fecsegő testület. 

Mi volt az oka annak, hogy mi a parlamentáris rend ellen fordultunk? Az, hogy 
ellentétes érdekű osztályok képviselői ültek együtt benne, s akármilyen szépen is 
beszélt a burzsoá szónok a proletár tömegekhez, azt hosszú időre sohasem sikerült a 
burzsoá osztály szolgálatába állítani. Ellenben a munkástanácsokban egy osztály kép- 
viselői ülnek, ahol a meggyőzés rövidesen lehetséges, minden egyes tanácstag belevona- 
tik az alkotó, a cselekvő munkába. . 


A bürokrácia megszüntetése 


Arról van szó, hogy megszüntessük a bürokráciát. Meg kell szüntetni, hogy a munkás- 
osztály ügyeitől független egyének intézzék a munkásság sorsát. De meg kell akadályoz- 
ni egy új bürokrácia keletkezését is. Ennek a módja pedig az, hogy mindig vissza kell 
térni a gyárhoz, hogy új erőt nyerjünk a termelőmunkához. Ez az, amit elsősorban kell 
figyelmébe ajánlani a munkásságnak. 


Centralizáció, decentralizáció 


A másik kérdés a centralizáció és decentralizáció kérdése. A proletárdemokrácia a 
proletár önkormányzatot jelenti, tehát azt is, hogy minél szabadabban kell engedni 
minden csoport teremtőerejét érvényesülni. Ez meg is van. Az a proletariátus, mely 
nem régen szabadult fel, gyorsan belejött az építésbe. Szabadon kell érvényesíteni az 
erőket. De a diktatúra azt is jelenti, hogy a hatalom az egész proletariátusnál van. 
Diktátor nincs, csak diktatúra, melynek birtokosa az összproletariátus. Meg kell tehát 
szüntetni a lokálpatriotizmust és ennek melegágyát, a régi rend vármegyéjét. Egy 
egységes központi vezetésre (az én véleményem szerint csak átmenetileg) van szükség, 
hogy a kormányzótanács rendeleteit, míg a szovjetkongresszus összeül, egységesen 
hajtsák végre. 


Hibáink 


Mi tisztában vagyunk a hibáinkkal, ezt elismerjük, mert csakis ilyen őszinte eljárással 
lehet elejét venni annak, hogy egy baj elfajuljon. A politikai megbizottak rendszere 
csődöt mondott.!5S Nálunk az volt a hibája, hogy igen emlékeztetett a régi főispáni 
rendszerre. Mindamellett a jelenségek olyanok, hogy az ellenőrzésnek és az irányítás- 
nak valamilyen központi szervre, összekötő kapocsra van szüksége. Ezt fogják szolgálni 


15 A Tanácsköztársaság első heteiben a Forradalmi Kormányzótanács és a különböző népbiztosságok is 
küldtek a megyékbe, városokba politikai biztosokat, akik gyakran egymásnak ellentmondó intézkedéseket hoztak 
és hozattak. A Kormányzótanács május 17-i ülése elrendelte, , hogy a direktóriumok vezetése és irányítása egy 
kézből történjék. Politikai megbízott csak egy legyen..." 

a kormányzótanácsi biztosok, akik csak irányítók lesznek, az összekötő kapcsot fogják 
képezni az összes munkástanácsok és a forradalmi kormányzótanács között. Ez feltétle- 
nül szükséges, de én ezt is csak mint átmeneti intézkedést tartom szükségesnek. Most 
ez a centralizáció azért szükséges, hogy a diktatúra egységesen gyakoroltassék. Ez 
szükséges különösen a pénzügyi ellenőrzés szempontjából. Ne vegye senki sértésnek, 
de az egész országban óriási herdálás folyik az állam vagyonával. Az első, amit meg kell 
kezdenünk, a takarékoskodás, mert ez a proletárállam vagyona. Amíg a nemzetközi 
forradalom meg nem kezdődik, addig belső életet kell élnünk és ez a legnagyobb 
önmegtartózkodásra int. Ezért új központi ellenőrző szervezetet kell létesíteni. Egy 
megfigyelő szerve lesz ez a kormánynak, hogy megtudjuk, melyek azok a tapasztalatok, 
melyek intézkedéseket kívánnak, hogy tudjuk azt, hogy mi fáj részben a helyi szervek- 
nek, részben mi fáj a centralizáció szempontjából. 


Vörös Hadsereg 


Most rá akarok mutatni a Vörös Hadsereg és a politikai helyzet kérdésére. Az a 
véleményem, hogy olcsó volt a proletárdiktatúra. Ellenállás nélkül kaptuk meg, ennél- 
fogva nem is tudtuk úgy becsülni. Csak a budapesti proletariátus tudta megérteni egy 
perc alatt, hogy mit jelent ez. Politikai helyzetünk a hadsereg kérdésének felvetését teszi 
indokolttá. Tudjuk, hogy belső ellenforradalomtól tartani nem kell. Ha le tudjuk 
rombolni a bürokrácia maradványait, akkor az ellenforradalom nem törhet ki. Mind- 
amellett reánk nézve veszedelmes a nemzetközi ellenforradalom, amely támogathatja 
a mi belső ellenforradalmunkat. A nemzetközi imperializmussal szemben nincs más 
eszköz, mint a fegyver. Sokan azt hiszik, hogy a küzdelem reménytelen, mert körül 
vagyunk véve. Nem! Sem a hatalomról való lemondás, sem a hősi halál nem az, amit 
el gtákási kell. A mi feladatunk a kitartó küzdelem, az osztályharc folytatása. (Ugy 
van! Eljen!) 

Ez a háború nem olyan, mint a régiek, mikor a vágóhídra hordták a szegények ezreit. 
Ez a háború osztályháború, s nem lehet kétséges az eredménye sem. A nemzetközi 
forradalmat csak utolsó tényezőnek vesszük. Nekünk van egy teljesen ép hadseregünk. 
Elég nagy ahhoz, hogy a románokkal, a csehekkel és szerbekkel végezzünk. Hátra van 
még a francia hadsereg. Ha ezekből annyi vonult volna fel tényleg, mint amennyi a 
jelentésekben, akkor a Bánátban és Horvátországban egy tűt sem lehetne leejteni. 
Azonban kétségtelen ez is jelent valamit. — De vegyük számba a mi tartalékainkat is. 
Eddig csak Budapest proletárjai mentek frontra és mégis mi az eredmény? A mezőgaz- 
dasági proletariátust még nem vontuk be. Ezeket a tartalékokat ki fogjuk használni. 
Alig akad egy-két város, mely vonakodnék az osztályharctól. Ezekkel szemben a többi 
városok álláspontja világos. Aki szervezett munkás, az tudja, hogy mi történik majd 
ezekkel. Számításba veszem azt is, hogy az ellenséges hadseregek nem forradalmi 
tv hanem züllöttek, mint a mienk volt, míg Budapest munkássága fegyvert nem 
Ogott. 

Kisebb kitérés után így folytatta: 

A hadsereg kérdésével így állunk: Be mindenkivel a Vörös Hadseregbe! Csak az 
maradjon idehaza, akire feltétlenül szükség van a termelő munkában. 

Idejövetelünk egyik célja az volt, hogy az elvtársak tisztában legyenek a proletariátus 
védkötelezettségével. Ezt a védkötelezettséget fokozatosan terjesztjük ki az egész or- 
szágban. Mikor már az egész proletariátus benne lesz, csak akkor vesszük be a kevésbé 
megbizhatókat. 


A munkástanács feladata 


Én még csupán arról akarok szólni, mi a Munkástanács feladata a burzsoáziával 
szemben. A proletariátusnak nem igen tudjuk jó módját most még előmozdítani. 

Hiszen ezt mi nem is mondottuk. Mi csak azt mondottuk, hogy választani kell kettő 
között: éhezni a kapitalizmus alatt, vagy éhezni a proletariátus diktatúrájának ideigle- 
nes átmeneti ideje alatt, mig eljutunk a teljes szocializmushoz. A háború teljesen 
tönkretett bennünket. Nem azért rekvirálunk, mert ez a mi programunk, hanem mert 
szükség van rá, nem azért vesszük el az élelmiszert a paraszttól, mert el akarjuk tőle 
venni, hanem mert tönkrement a gazdasági termelés és élni kell. Nem akarjuk, hogy 
mindenki harca mindenki ellen következzék be, hanem azt akarjuk, hogy szervezett 
formában sajátitsuk ki mindazt, amire szükségünk van. Ez a feladata a Munkástanács- 
nak ma. A fogyasztás szervezése is ezt a célt szolgálja. Ezt keresztül kell vinni minél 
gyorsabban. 


A szellemi munkások 


Végül általánosságban csak azt akarom mondani, hogy a szellemi munkásokat is meg 
kell becsülni, de csak akkor, ha tényleg specialista a szakmájában, s tényleg értékes 
munkát végez. 

Mi amikor megalapítottuk a diktatúrát, ráépitettük a nemzetközi forradalomra; 
szemben az azelőtti helyzettel, mely Wilsontól várta a megváltást. Mi a proletariátus 
osztályharcától várjuk a megoldást. Wilson kapitalista, a proletariátus csak önmagát 
szabadíthatja fel. A nemzetközi forradalom nem csalás, mi vagyunk az élen járó osztag, 
de nemsokára jönnek mások is, és mi, akik először vágtuk a kapitalizmus falába 
csákányunkat, mi fogjuk először felépíteni a szocialista államot is. 

Lelkes éljenzéssel fogadott beszédét a Harmadik Internacionálé éltetésével fejezte 
be. 


Vasmegyei Hírlap, Szombathely, 1919. május 22., 1—2. old. 


Bos 1936. február 9. előtt!5 
Arccal a KI VII. kongresszusához 


A KMP elmaradt a VII. kongresszus által szabott feladatok mögött. Üres kibeszélés 
volna a rendőri letartóztatásokra, főként a központi nyomdát és a sajtóelosztó appará- 
tust ért csapásra!" hivatkozva keresni enyhítő körülményt a politikai munka súlyos 
hiányaira és a teljesített munka teljesen ki nem elégítő voltára. A rendőri nyomás, a 
szakszervezeti kudarcok jelentős vonatkozásokban egyenes összefüggésben vannak a 
politikai munkával. A konspiráció művészetének megvannak a maga törvényei. Minél 
helyesebb és minél szélesebb megalapozású a politikai tömegmunka, annál könnyebb 
a konspirációs gyakorlatot a művészet színvonalára emelni. Helyes és ténylegesen 
tömegeket mozgósító politika esetén alapjában törjük meg a reformista szakszervezetek 
reakciós vezéreinek kizárási politikáját és egyéb egységbontását. A Gold-esettől"" a 


16 A dátum az irattári iktatás időpontja. A szöveg tartalmából is az következik, hogy az írás 1936 januárja 
és február eleje között keletkezett. 

17 A cikk az 1935. szeptemberi és októberi lebukásra utal. 1935. szeptember 4-én tartóztatták le a sajtóappa- 
rátus vezetőjét, októberben pedig lebukott a négy hónapig működő illegális nyomda. 

18 Gold Géza balsikerű lépéséről van szó, aki a KMP KB hazai képviselőjeként - a KB utasítása ellenére, 
önkényesen - 1934. október 22-re egynapos általános tiltakozó sztrájkra szólította fel a dolgozókat nemcsak a 
kormány politikája, hanem a szociáldemokrata és szakszervezeti vezetésnek az egységfírontot elutasító, kizárá- 
sokkal fenyegető fellépéseivel szemben is. 

február 18-a után bekövetkezett események!? kétségenkívüli szemléltető példáját adják 
ezen állítás érvényességének. A szakszervezetek védelmére és a mindennapi kenyérért 
vívott munkásharcok hatalmas lendületet adtak a párt konszolidációjának és fejlő- 

A jelenlegi helyzetért való felelősség elsősorban a KB-t terheli, mert késedelmet 
szenvedtünk a kongresszus irányvonalának a magyarországi viszonyokra való alkalma- 
zásával. A VII. kongresszus a munkásmozgalom utóbbi 15 évének legkiemelkedőbb 
ténye. Nemcsak a két kongresszus közt" lejátszódott munkásmozgalmi események 
lenini mérlegét vonta meg, hanem a proletár egységfrontért, ennek népfronttá való 
kiszélesítéséért, a fasizmus és imperialista háború elleni tömegharcnak új feladatait és 
új perspektíváit állította az egész világ munkássága elé. A marxizmus nem séma, hanem 
a cselekvés vezérfonala. Következetes és elmélyedő munka kell ahhoz, hogy a kongresz- 
szus útmutatásai a mindennapos munkának a mi különleges helyzetünkhöz és feladataink- 
hoz szabott módszerévé váljanak. 

A közelmúlt viszonylagos és tagadhatatlan eredményeinek túlbecsülése a VII. kong- 
resszus után az új feladatok megoldásának akadályává vált és ezáltal lerombolta az 
eddigi eredmények jelentős részét. Ez elsősorban azért következett be, mert nem 

. értettük meg a VII. kongresszus határozatainak nagy elvi jelentőségét a pártmunka 
számára. A múlt eredményei kommunista önteltséghez és beképzeltséghez vezettek. Ez 
a tény olyan felfogásban jelentkezett, amely a VII. kongresszus után és vele kapcsolat- 
ban tagadta a fordulat szükségességét a KMP mindennapos munkájában. Mondani sem 
kell, hogy az ilyen nézet a passzivitás és baloldali szektánsság melegágya, amelyből csak 
a kongresszus jelentőségének tagadása és a gyakorlati munkában jelentkező szektárius 
visszaesés sarjadzik. 

Az akcióegység feladatainak meg nem értése termelte ki a bérminimummal kapcsolat- 
ban elfoglalt szektáns gyakorlatot."!: a fasizmus manőverének félreértését és azt a 
bojkott-állágpontot, amely a rendelet kiadásától szeptember végéig párttagjaink és az 
ellenzék izolálásához és súlyos vereségéhez vezetett. Minthogy ezt a hibát részleteiben 
külön is taglaltuk, jelenleg nem foglalkozunk vele bővebben. Bizonyos, hogy a bérmini- 
mummal kapcsolatban elkövetett hibák súlyos csapást mértek ránk: nélkülük meg 
tudtuk volna törni az új kizárási hullámot, és legalábbis megőriztük volna az akcióegy- 
ség kiépítésében megerősített pozíciónkat. 

A VII. kongresszus szellemének és határozatainak teljes elutasítását jelentik továbbá 
azok a nézetek, amelyek egyes elvtársaknál felmerültek a szociáldemokrácia értékelését 
illetően. Akadtak elvtársak, akik a saját hibáinkból bekövetkezett vereségből a VII. 
kongresszus után azt az elméletet kovácsolták, hogy most újra vissza kell térnünk a 


19 1935. február 18-án a Szakszervezeti Tanács bizalmas értekezletén Peyer Károly ismertette a Gömbös- 
kormánynak az ,érdekképviseleti reformról" szóló törvénytervezetét, amely ,munkáskamarák" felállítására és 
egyben a szocialista szakszervezetek feloszlatására irányult. Peyer bejelentette, hogy tárgyalásokat kezdenek a 
kormánnyal a törvényjavaslat egyes szakaszainak enyhítéséről. Az értekezlet határozatot hozott a tervezet 
titokban tartásáról. A KMP azonban nyilvánosságra hozta ezt, s akciók sorozatát javasolta a szakszervezetek 
megvédelmezésére. Ez is hozzájárult ahhoz, hogy az érdekképviseleti tervezet az 1935-ös képviselői választáso- 
kon jelentős szerepet kapott, a munkások között széles körű elutasításra talált, s végül is lekerült a napirendről. 
Potáánágetó lásd Pintér István: A Szociáldemokrata Párt története 1933-1944. Kossuth Könyvkiadó, 1980. 

53. old.) 

20 A Kommunista Internacionálé VI. (1928. július 17—szeptember 1.) és VII. (1935. július 25—augusztus 21.) 
kongresszusa közötti időszakról van szó. 

21 1935 közepén a Gömbös-kormány a munkások közötti befolyásának növelése céljából is szociálpolitikai 
rendeleteket hozott a 48 órás munkahét és a minimális munkabér bevezetéséről. A KMP kezdetben elutasító 
szektás álláspontot foglalt el a kormány eme intézkedései kapcsán. Rövid időn belül azonban megértette, hogy 
a szociálpolitikai intézkedések valóra váltásáért folyó harc a tömegek érdekeit szolgálja, támogatásuk megnyerése 
legális lehetőséget ad a kommunisták és a szociáldemokraták közös fellépésére, a kormány demagógiájának 
leleplezésére. (Részletesen lásd Pintér István: A Szociáldemokrata Párt története 1933-1944. Kossuth Könyvki- 
adó 1980., 56-57. old.) 

s Sszociálfasizmus elleni harc kipróbált eszközeihez". Mindenesetre kétségtelen, hogy az 
MSZDP még nem eléggé differenciálódott. A szd. (szociáldemokrata) baloldal még 
nem alakult ki. Azonban sem a szociáldemokrata párt, sem tömegei nem támogatják 
a fasizmus uralkodó szárnyát, Gömböst. Politikailag pedig ez a lényeg. Ezért mi nem 
udvariasságból mondtunk le a , szociálfasizmus" elnevezésről, hanem ama változás 
következtében, mely a szociáldemokrácia és a fasizmus viszonyában beállott. Enélkül 
a változás nélkül érthetetlen és kilátástalan volna a proletár akcióegység megteremtése. 
Ennek jelentős akadályai manapság a szd. párt reakciós vezérei, akik objektíven a 
parancsuralmi törekvéseket könnyítik meg politikájukkal. De nem kisebb nehézségeket 
gördítenek az akcióegység elé azok a kommunisták sem, akik a tegnap mértékével mérik 
le a ma jelenségeit és éppúgy visszariasztják a szd. párt hiveinek jelentős részét a proletár 
akcióegységtől, mint amennyire Peyer és reakciós társai vissza akarják őket tartani a 
kommunista és baloldali és pártonkívüli és más pártállású munkásokkal való közös 
harctól. Igenis szükség van a reakciós szd. vezérek elleni harcra, de ugyanakkor a 
legteljesebb támogatást kell nyújtani azoknak a szociáldemokratáknak, akik a fasizmus 
elleni harcban mai osztálytudatunknak megfelelően hajlandók részt venni. 

A szociáldemokráciához való helyes viszony az alapja az akcióegységért folyó munká- 
nak. Azonban mit jelent az akcióegység? Közös cselekvést. Nálunk pedig, nem utolsó- 
sorban a KIMSZ-ben, éppen a közös cselekvés tömeges jelentkezése (a múlt évi 
sztrájkmozgalmak) után és egyéb kisebb területre szoritkozó közös akciók (peticiók, 
választási mozgalmak és tüntetések) után lábrakaptak olyan nézetek, hogy a párt- és 
szervezetközi megállapodás és e megállapodásnak hirdetése az egységíront megterem- 
tésének fő feladata. Ez hibás és bizonyos körülmények közt kártékony nézet. Nem kell 
lekicsinyelni a pártközi megállapodás jelentőségét. E megállapodás hiánya két irányban 
hat: Először kétségtelenül visszatartja a szociáldemokrácia bizonyos tömegeit a közös 
harctól. Másodszor saját sorainkban is táplálja a szociáldemokráciával szemben elfoglalt 
szektáns álláspontot. Ennek ellenére a pártközi formális megállapodás nem egyéb, mint 
a harc egyik része. A megkötött egyezség dobraverése pedig jelen körülmények közt 
egyenesen ártalmas. A részért nem áldozzuk fel az egészet, a manapság ártalmasat pedig 
elvetjük. Ma az a fő feladat, hogy a meggyőzés, példaadás, elvtársias érintkezés, türelem 
és tudatos részvétel eszközeivel megteremtsük a közös harcot. Ha ez tömeges, meglesz 
a mindent lenyűgöző tömegereje, hogy nyomást gyakorol az akcióegység mai ellensé- 
geire, és elősegíti a szd. baloldal kialakulását, megteremti a párt-, illetve szervezetközi 
megállapodást és olyan helyzetet teremt, amelyben a megállapodás létrejöttét sem kell 
majd véka alá rejteni. Le kell számolni a merevséggel és formalitással. Rugalmas 
munkával kell előbbre vinni a proletár egységfront ügyét. 

Egyáltalán nem állíthatjuk, hogy a rugalmasság legkisebb nyoma is jelentkeznék a 
pártmunka legfontosabb területén: a szakszervezeti munkában. A VII. kongresszus a 
szakszervezeti ellenzéknek széles balszárnnyá való átalakítását tűzte ki célul. A lényeg 
persze itt sem az elnevezésen múlik, hanem a munka tartalmán és módszeretn. Akármi- 
lyen új keresztvíz alá tartjuk az ellenzéket, nem lesz haszon belőle, ha megmaradnak 
eddigi munka és szervezési módszerei. Az ellenzék legsúlyosabb gyengéje a követke- 
zőkben áll: . 

1. Nem érti a széles baloldal szerepét. Nem úgy viselkedik, mint a szakszervezeti 
mozgalom Szerves, osztálytudatos és a munkástömegeket következetesen előbbrevivő 
része. Ámbár része az egész mozgalomnak, minduntalan kiáll az egész elé mondvacsi- 
nált akcióegység-javaslatokkal. Semmi tagadni való nincs azon, hogy az ellenzék hatá- 
rozott, osztálytudatos szakszervezeti politika előharcosa. E nézeteit hirdetnie kell és 
harcolni köteles győzelmükért. De nem akcióegység-javaslatok formájában, hanem a 
mindenkori konkrét célkitűzés szabatos kifejtésével és konkrét tömegmunkával. Igenis, 
az ellenzék lépjen fel különféle akcióprogramokkal. Pl. bátran dolgozza ki és hirdesse 
a szakszervezetek védelmére, a bérminimum és 8 órás munkanap bevezetésére, a 

drágaság elleni teendőkre, az OTI-kampányra, a munkanélküliek védelmére stb. vo- 
natkozó akcióprogramjait, dolgozza ki és hirdesse a szakszervezetek egységére vonatko- 
2ó programját (ez a reformista, ker.[esztény) szoc.[ialista], a Schwarc-féle?? és egyeb 
szakszervezeti töredékek akcióegységére és ezen keresztül egyesítésére vonatkozik, de 
semmi esetre sem jelentheti az , ellenzék és nem ellenzék" hibásan értelmezett akció- 
egységét!). Tárja fel a szakszervezetek tagtoborzásának feladatait és feltételeit. De ne 
játsszék , akcióegységesdit". Ezzel a szakszervezeti politikával rövid időn belül többet 
tehet a szakszervezetek naggyá és harcossá tételéért, mint egész eddigi munkájával. 

2. Az ellenzék szervezeti felépítésében teljesen hibás gyakorlat bénítja meg a széles 
baloldal kialakítását. Az ellenzéki tagtoborzás rossz másolata a párttagok beszervezésé- 
nek. Bizonyos hétpróbás munkásokat , vesznek fel" az ellenzékbe. Ez teljesen helytelen. 
Az a munkás, aki bármely szerény jelét adja a fasizmus ellen, a kenyérért, jobb munkafelté- 
telekért, a szakszervezetek védelméért stb. folyó harcban való részvétele készségének, 
tulajdonképpen baloldali munkás. Persze nagy különbségek vannak az ilyen baloldali 
munkások közt. Az egyik többet ingadozik, a másik kevesebbet. Az egyik huzamosan 
baloldali, a másik esetenként. De az osztályharc pozícióinak csak úgy lehet őket meg- 
nyerni, ha egyes ingadozásaikat legyőzzük, helytállásukból való osztálytudatuk végleges 
megerősítését elősegítő következtetéseket vonunk le. Ennek a baloldalnak szervezeti össze- 
tartása nem tagdíjakkal, nem KB-[Központi Bizottság-] alakító szervezetesdivel, fölös- 
leges agyonkonspirálással valósítható meg, hanem az ellenzék sajtójával, tömegszerve- 
zetek (bizalmi testületek stb.) és baloldali vezetőségek mindennapos munkájával. 

A felsorolt példákat a pártmunka mindennapos tapasztalataiból meritettük. Meggyő- 
zően hirdetik, hogy igenis arccal kell fordulnunk a VII. kongresszus felé és lényeges 
fordulatot kell végrehajtanunk az eddigi hibás gyakorlat megjavításáért. A VII. kong- 
resszus éles fegyvert adott a világproletariátus kezébe. Meg kell tanulnunk e fegyverek 
forgatását. Segítségével gyorsan és gyökeresen ki tudjuk irtani a szektánságba való 
visszaesés rákfenéjét, leküzdjük a jobboldali opportunizmus ellenállását, megerősítjük 
tártunkat, növeljük a munkásosztály önbizalmát és harckészségét és érvényre juttatjuk 
a munkásosztály önálló politikáját a népfront kialakítása előfeltételeinek megteremtésé- 
vel a fasizmus és háborús veszély elleni harcban. 

Kardélen áll a politikai helyzet. A parancsuralmi rendszer bevezetése és megvalósítá- 
sa következetesen folyik. A munkásosztály szervezetei elleni támadás egyáltalán nem 
kerül le a napirendről. A munkásosztály az az alapvető erő, mely bizonyos tekintetben 
befolyásolja a burzsoázia egyes csoportjai közti harcot és döntő fordulatot adhat a 
fasiszta diktatúra ellen felsorakozó tömegek harcának. Kétségtelen, hogy a magyar 
proletariátus eddigi harcai akasztották meg Gömbös terveinek gyors megvalósítását, az 
akcióegység és a mögötte felsorakozó tömegek vannak hivatva a fasizmus rendszerének 
felszámolására. A fasiszta Magyarország Közép-Európa egyik tűzfészke, a proletáregy- 
ségfront és népfront Magyarországa a fasizmus- és háborúellenes mozgalom erősségévé 
válik a VII. kongresszus szellemében.?? 


PI Archivum, 500. f. 2/1553. ő. e. 37-42. I. - Újságcikktervezet; géppel írott tisztázat fotokópiája. 


Közreadja: Milei György 


22 A Magyarországi Vas- és Fémmunkások Országos Szövetsége 1928-ban kivált lakatosszakosztályáról van 
szó, amelynek Schwartz Aladár szakszervezeti tisztviselő volt a vezetője. 

23 Az utolsó bekezdés és néhány kisebb szövegjavítás (mint ez egy újabban előkerült kéziratpéldányból 
Kiderül) ismeretlen kézírással került a cikktervezetre. A cikken nem szerepel aláírás, de mondanivalója, stílusa 
és Kun Béla ez időben írt más írásainak hasonló tartalma és fogalmazása valószínűvé teszi Kun szerzőségét. Kun 
Béla e cikktervezetét Pintér István említi és elemzi először az Útkeresés, fordulat és szervezeti problémák a 
KMP politikájában a harmincas évek közepén című tanulmányában. (Párttörténeti Közlemények, 1984., I. 
szám, 161. old.) 


NEMZETKÖZI SZEMLE 


Kína a változások útján 


Figyelemre méltó változások sora zajlik a Kínai Népköztársaságban. Kiindulópontjuk 
a Kínai Kommunista Párt Központi Bizottságának 1978 decemberében megtartott 3. 
plenáris ülése; a folyamat országos méretű kibontakozása előtt azonban egy későbbi 
esemény, a Kínai Kommunista Párt 1982 szeptemberében megrendezett XII. kongresszu- 
sa nyitotta meg az utat. A változások célja a gazdaság korszerűsítése, eszköze pedig egy, 
a gazdaság struktúráját és irányítását érintő olyan reform, amely - a kínai vezetők 
meghatározása szerint - lehetővé teszi majd a , sajátos kínai szocializmus" megvalósulá- 
sát. 

Az említett XII. kongresszuson a kínai párt nagyszabású célokat állított az ország elé. 
Kijelölték az évszázadunk végéig tartó általános, illetve ezen belül a gazdaságfejlesztési 
stratégiát. Előtérbe állították a társadalmi demokrácia, valamint a törvényesség ügyét, 
különös tekintettel a történelmi múlt, részben pedig a kulturális forradalom tragikus 
előzményeire, valamint általánosságban a párton belüli állapotokat, előrevetítve ezzel az 
azóta már útjára indított pártrendezést. 

A kínai politikai élet alapkérdéseinek egyike már akkor is a Mao Ce-tung örökségéhez 
való viszony volt. Ugy tűnik, ez ügyben az elmúlt évek során kompromisszum született, 
mégpedig hosszabb időre szólóan. A KKP vezetése kongresszusi állásfoglalás rangjára 
emelve határolta el magát a maói eszmerendszer egy sor, a gyakorlatban végzetesnek 
bizonyult tételétől. Ilyen például az osztályharc folytatódása a proletárdiktatúra feltételei 
között, a permanens forradalomnak és a kulturális forradalom szükségességének elve, 
a balos kultúrpolitika jegyében évtizedeken át tanúsított értelmiségellenes magatartás 
stb. 

, Sok esztendőn keresztül okozott gondokat legsúlyosabb tévedésünk: még mindig 
kulcsfontosságúnak tekintettük az osztályharcot, és miután lényegében befejeződött a 
termelőeszközök tulajdonviszonyainak szocialista átalakítása, elhanyagoltuk a termelőe- 
rők fejlesztését. A vkulturális forradalomc a végletekig vitte ezt a tendenciát" — jelentette 
ki Teng Hsziao-ping. 

Ezzel az elhatárolódással egyidejűleg a Kinában időnként kétségtelenül érzékelhető 
balos politikai mentalitás nyomására, illetve — és ez legalább ennyire fontos - a politika 
folyamatosságát és legitimitását bizonyítandó, tudatosan használják fel azt a vitathatat- 
lanul nagy szerepet, amelyet Mao Ce-tung a kínai forradalomban játszott. Tevékenységé- 
nek lényegét azonban a forradalom korszakára, illetve a Kínai Népköztársaság első 
évtizedére korlátozzák.! 


Il A Mao-mauzóleum átalakítása a kinai forradalom négy vezetőjének (Mao Ce-tung, Liu Sao-csi, Csu Te, 
Csou En-laj) emlékcsarnokává (1983 végén) lényeges jelképes döntés volt. Hasonló szellemiséget tükröztek azok 
az ünnepségek, tudományos szemináriumok is, amelyeket Mao születésének kilencvenedik évfordulója alkalmából 
rendeztek. A néhai pártelnök érdemeinek felsorolását minden esetben rituálészerűen követte hibáinak, tévedései- 
nek számbavétele is. 

Ebben az írásban napjaink kínai belpolitikai kérdései közül két témakörrel kívánunk 
érdemben foglalkozni. Először azokkal a lépésekkel, amelyeket a vezetés az ország elé 
állított nagy gazdasági cél, az ipar és a mezőgazdaság bruttó termelési értékének az 
évszázad végéig történő megnégyszerezéséért, vagyis az ipar, a mezőgazdaság, a fegyve- 
res erők, a tudomány és technika korszerűsítéséért eddig tett. Másodszor pedig azokkal 
a folyamatokkal, amelyeket szűkebb értelemben a párton belüli, tágabb értelemben az 
össztársadalmi helyzet rendezésének céljával indítottak útjukra. 


l. 


Mindenekelőtt hadd állapítsuk meg, hogy az ipari és mezőgazdasági bruttó termelési 
érték tervezett megnégyszerezése 1982 és az évszázad vége között joggal tűnik ambíciózus 
célnak. Ám mindenképpen említést érdemel, hogy az egy főre jutó nemzeti jövedelem a 
KNK-ban a nyolcvanas évek első felében 230-240 US-dollár körül van, s így a tervezett 
megnégyszerezéssel is csupán 900-1000 US-dollár körüli összegre emelkedne. Vagyis 
ebben a tekintetben Kína még így is elmaradna a közepesen fejlett államok mai szintjétől. 

A tervek megvalósítását célzó eszközök közül az egyik legfontosabb a Kínai Kommu- 
nista Párt XII. kongresszusának azon döntése volt, amely a politikai intézményrendszer- 
nek, valamint a gazdaságirányítás rendszerének reformjára vonatkozott. 

A kínai gazdaságirányítási reform a mezőgazdaságból indult ki a bevezetőben említett 
1978. decemberi plénumon elfogadott KB-határozattal.? Az új mezőgazdasági politika 
lényegében felszámolta a népi kommunát mint termelőegységet. A népi kommunák 
eredetileg több, korábbi termelőszövetkezet összevonásából jöttek létre. A merev tervuta- 
sításos rendszer keretei között a kommuna maga is nehézkesnek mutatkozott, alapegysé- 
ge, a termelőcsapat pedig (ez nagyjából a korábbi termelőszövetkezet megfelelője volt) 
a centralizált jövedelemelosztás szabályai miatt csak kevéssé tudta tagjai személyes 
érdekeit képviselni. Végeredményben a kommunák fennállása idején a mezőgazdasági 
termelés nem csökkent, de jelentősen nem is emelkedett. 

A régi gyakorlat helyére az úgynevezett termelési felelősségi rendszer lépett; ennek 
alapelve az, hogy a parasztcsaládok - munkaerejük és vállalkozási kedvük arányában 
- a földterület meghatározott részét átveszik művelésre. A szerződéses kisárutermelést 
hosszú távú stratégiának tekintik, s arra törekszenek, hogy a termelő biztonságérzete 
maximális legyen; ennek megfelelően mind hosszabb időre - esetenként akár harminc 
évre is — kötik a földhasználati szerződéseket. Ez egyszersmind helyi beruházásokra is 
ösztönzi a parasztokat. Mindannak, amit az egyébként változatlanul közösségi tulajdon- 
ban maradó földterületen megtermelnek, bizonyos részét (amely tájegységenként külön- 
böző lehet) kötelezően, meghatározott árakon eladják az államnak, egy másik részét a 
feloszlatott kommuna helyébe lépett termelőegységnek. A terményből fennmaradó, 
20-50 százaléknyi mennyiséget pedig elfogyaszthatják, szabadpiaci árakon értékesíthe- 
tik, eladhatják az állami felvásárló szerveknek, vagy állattenyésztésre fordíthatják. Ez a 
fajta termelési rendszer a részesművelés egy változatának tekinthető, s létrehozását a 
gépesítettség viszonylag alacsony szintje is magyarázza. Fejlődési tendenciája, akár egy 
családot tekintve, akár néhányuk társulásával számolva, a termelési szakosodás irányába 
mutat. (E folyamatot segíti a háztáji gazdálkodás sokoldalú és tudatos támogatása.) 

Mig a mezőgazdasági termelés zöme az elmúlt évek során gyakorlatilag áttevődött a 
felelősségi rendszerben termelő családokra, a megtermelt termékek értékesítésében to- 
vábbra is a már említett termelőegységeké a fő szerep; az állam számára eladandó 
terméket is e kollektíva veszi át a családtól és adja tovább a felvásárló szerveknek. 


2 A KKP KB határozata a mezőgazdasági fejlődés felgyorsítását érintő kérdésekről" 

A felelősségi rendszer rendkívüli lendületet adott a kínai mezőgazdaságnak, amely a 
lakosság 80 százalékát foglalkoztatja. A termelés összértéke a nyolcvanas években több 
mint 40 százalékkal nőtt; a gabonatermelés 1984-ben meghaladta a 400 millió tonnát, 
és Kína ma nettó gabonaexportőr (1978-ban a gabonatermelés még 290 millió tonna 
körül volt). Az egy falusi lakosra jutó átlagos évi tiszta jövedelem 5-6 év alatt megkétsze- 
reződött, s növekedési üteme megközelítőleg 40 százalékkal meghaladta a munkás- és 
alkalmazotti családok egy főre jutó jövedelmének növekedési ütemét. 

E folyamat természetesen feszültségeket is okozott a lakosság bizonyos rétegeiben, 
valamint az apparátusok köreiben. Ezért is indítottak vizsgálatsorozatot, amelyet az 
északkelet-kínai Hejlungcsiang-tartományban végeztek el 1985-ben, feltárandó a pa- 
rasztság reális helyzetét. A vizsgálat a többi közt azt mutatta ki, hogy mintegy 18 
százalékra tehető a -— kínai viszonyokhoz képest — , gazdag családok" száma, ahol az évi 
jövedelem 500 jüan felett van. A családok 60 százalékában tekinthető megoldottnak az 
öltözködés és az élelmiszerekkel való ellátás problémája (ezek jövedelme évi 200 és 500 
jüan között mozog), kb. 21 százalékra tehető a szegény családok aránya, amelyeknek évi 
jövedelme 200 jüan alatt van. A felmérést kommentálva a KKP központi lapja, a 
Zsenmin Zsipao arról írt, hogy helyesen kell értékelni a parasztság meggazdagodásának 
mértékét, súlyos hiba lenne azt eltúlozni, hiszen a munkájuk eredményeként ténylegesen 
gazdag parasztok száma valójában nagyon is alacsony.? 

A gazdaságirányítási rendszer reformjának legfontosabb elvi kérdései az úgynevezett 
városi vagy ipari reform meghirdetésével fogalmazódtak meg 1984 októberében, ugyan- 
csak egy KB-határozatban.! A tíz fejezetből álló dokumentum leszögezte, hogy a reform 
Kína feltételei közepette égető szükségszerűség, célja pedig egy dinamikus szocialista 
gazdasági rendszer létrehozása, a vállalati önállóság megerősítésével. A reform során 
olyan irányítási-tervezési rendszer kidolgozása a cél — folytatódik a határozat -, amely 
következetesen alkalmazza az értéktörvényt az árutermelő gazdaság fejlesztése céljából, 
amely ésszerű árrendszert hoz létre, s amelyben az állami irányítás elválik a vállalati 
funkcióktól. Hangoztatja a határozat a többszektorú gazdaság kialakításának, a külföld- 
del fenntartott gazdasági kapcsolatoknak a fontosságát. (A külfölddel fenntartott gazda- 
sági kapcsolatoknak, a , nyitásnak" egyik kulcselemét a négy különleges gazdasági 
övezet létesítése jelenti. Ezekben az övezetekben és néhány hasonló lehetőséggel rendel- 
kező városban széles helyi jogkört biztosítanak külföldi beruházások befogadására, 
közös vállalatok, illetve vegyes vállalkozások létesítésére és külkereskedelmi megállapo- 
dások kötésére. A cél az export fellendítése — elsődlegesen az ipari exporté — és a 
legfejlettebb technika meghonosítása.) 

Végezetül pedig az említett dokumentum a párt vezető szerepének sjégetősítését jelöli 
meg a reform sikeres megvalósításának legfontosabb feltételeként. 

A városi reform bevezetésére a Központi Bizottság ötéves terminust szabott meg; ez 
tulajdonképpen megegyezik a hetedik ötéves terv időszakával (1986—1990). 

A meghirdetése óta eltelt rövid egy esztendő alatt a kínai városi reform változatos utat 
futott be. Az az elgondolás érvényesült, hogy az alapvető iparágak távlatilag is a 
központosított tervezés hatáskörében maradnak. Ugyanakkor az ipar , legszélesebb 
derékhadának" esetében fokozottan az úgynevezett ajánlott tervezés érvényesül, és 
bizonyos korlátok között végeredményben a vállalat dönt arról, hogy mit termel, hány 
munkással és alkalmazottal dolgozik és hogyan szabja meg termékeinek árát. 1985 
végére ilyen helyzet alakult ki: az összes ipari vállalat kb. 2 százalékát kitevő, de az összes 
termelési érték kétharmadát képviselő közepes és nagyvállalatok tevékenységének meg- 
közelítőleg egyharmadát kötelező tervmutatók szabályozták; mintegy 40 százalékát 


3 Zsenmin Zsipao, 1985. augusztus 17. 
4 A KKP KB határozata a gazdasági rendszer reformjáról. 1984. október 20. 

pedig orientációs tervek. A kisvállalatok részére továbbra sem készülnek kötelező terv- 
mutatók, tevékenységük befolyásolása piaci mechanizmusok útján történik. Megjegy- 
zendő, hogy az állami nagyvállalatok a kötelező tervmutatók által meghatározott tevé- 
kenységükhöz állami alapjuttatást kapnak, egyéb fejlesztési elképzeléseiket pedig nyere- 
ségükből vagy hitelből valósíthatják meg. 

Tény, hogy a városi reform a termelés fejlődéséhez robbanásszerű lökést adott. 1985 
első felében ugyanis 23,1 százalékkal nőtt az ipari termelés, a kiskereskedelmi forgalom 
közel 30 százalékkal bővült, az import pedig több mint 70 százalékkal nagyobb volt, mint 
az elmúlt év hasonló időszakában. Az ipari termelés növekedése közel háromszoros 
mértékben haladta meg az eredetileg tervezettet. Nagymértékben nőttek a beruházások, 
a lakosság kezében levő, felduzzadt készpénzállomány pedig a könnyűipari termelést 
lendítette előre, ezen belül is főleg a tartós fogyasztási cikkek termelését, illetve valutáért 
történő behozatalát. 1985 első felében például 47 százalékkal több tv-készüléket és 
nyolcszor annyi hűtőszekrényt adtak el, mint egy esztendővel korábban. S mivel a 
fogyasztói nyomásnak az évi tízmillió tv-készüléket (ebből másfél millió színeset), nyolc- 
millió magnetofont és félmillió hűtőszekrényt előállító kínai ipar nem tudott megfelelni, 
megkezdődött a fogyasztási cikkek tömeges és mind nehezebben áttekinthető importja. 

A fejlődési mérleg másik oldala tehát az, hogy a kínai gazdaság úgyszólván a reform 
meghirdetésének pillanatától nagyon rövid idő alatt , túlfűtött állapotba" került, s ezt 
még fokozta az, hogy ugyanezen idő alatt az energiatermelés csupán 11 százalékkal 
emelkedett, s így lényegesen alatta maradt az igényeknek. Nem kielégítően alakult a 
szállítási ágazatok helyzete, ezek változatlanul szűk keresztmetszetet jelentenek a kínai 
gazdaság vérkeringésében. A felmerült komoly nehézségekről Csao Ce-jang miniszterel- 
nök így vélekedett: 

"Ha azt mondjuk, hogy általánosságban alapvetően javítottuk az ország pénzügyi és 
gazdasági helyzetét, ez korántsem értelmezhető olyanformán, mintha már nem lennének 
gondok. A tavalyi esztendő negyedik negyedévében számos probléma vetődött fel; 
például az ipari termelés növekedésének túlzott üteme, az állóeszköz-beruházások túlzot- 
tan nagy mértéke, a hitel- és fogyasztási alapok túlságosan gyors bővülése, néhány 
termék árának jelentős emelkedése, valamint az állam keményvaluta-tartalékainak csök- 
kenése." 

E helyzet következtében az év közepe táján sürgős, központi intézkedéseket foganato- 
sitottak a fejlődés visszafogására, vállalva ezzel azt is, hogy bizonyos mértékig lassítják 
a decentralizációt, a vállalati önállóságot, az ár- és bérreformot hirdető reformfolyama- 
tot. A vállalati gazdálkodásban újra növekedett a központi tervmutatók száma és 


szerepe. 

A túlhevült gazdaság , lehűtésének" szükségességét messzemenően igyekeztek figye- 
kmbe venni a hetedik ötéves terv kidolgozásakor is. A terv első két évében — a kínai 
vezetők egybehangzó meghatározása szerint — a hangsúly általánosságban a , keresletel- 
knőrzésre" került; így oldhatók meg az olyan problémák, mint a túl gyors ütemű 
növekedés, a túlzott mértékű állóeszköz-beruházás és a fogyasztási alapok ugyancsak túl 
gyors bővülése. Ezért ebben a két esztendőben nem is emelik, hanem egészében véve az 
1985-ös szinten tartják az állóeszköz-beruházásokat, hogy javuljon a beruházási struktú- 
ra és fokozódjon a kulcsfontosságú beruházások elkészülésének üteme. 

Az új ötéves terv első két esztendejének ilyen stabilizációs-korrekciós jellegét hangoz- 
tatva, Csao Ce-jang miniszterelnök ezt mondotta: , A meglevő problémák fokozatos 
megoldása körülbelül két esztendő alatt jobb eredményekhez vezet, mint ha erőfeszítése- 
inket ez év második felére összpontosítanánk. Így elkerülhetjük az olyan zavarokat, 
amelyekkel akkor kellene számolnunk, ha túl hirtelen rálépnénk a fékekre. A fokozatos- 
ság hátulütője az, hogy az emberek talán nem szentelnek elég figyelmet ennek az erőfeszí- 
tésnek, s a problémák alakulása esetleg ellenőrizhetetlenné válik. A vezető elvtársaknak 
különböző szinteken rendkívüli figyelmet kell fordítaniuk erre a lehetőségre. A hetedik 

ötéves tervidőszak utolsó három évében a nagy beruházások bővülni fognak, a körülmé- 
nyekhez igazodva. Az építés általános mértékét azonban még akkor is ellenőrzés alatt 
kell tartani." 

A reform rendkívül messzeható és nem csupán gazdasági következményeket eredmé- 
nyező folyamatokat indított el a vállalatok belső irányításában is. Míg korábban a 
párttitkár egy személyben a vállalat politikai és gazdasági vezetője is volt, a reform 
kibontakozásával egyre jelentősebb szerephez jut a vállalat igazgatója, illetve gazdasági 
szakmai vezetése. A párttitkár és a pártbizottság szerepe a reform gyakorlatában a 
pártpolitika helyi érvényesítésére összpontosul. 

A Kínai Kommunista Párt 1985 szeptemberében tartott országos küldöttértekezlete 
a gazdaságirányítás rendszerének reformját is értékelte. A konferencia egyértelműen a 
reform folytatása mellett foglalt állást, hangoztatván, hogy annak teljes kibontakoztatá- 
sához össztársadalmi méretekben kedvező feltételeket kell biztosítani. Változatlanul 
elsőrendű cél a lakosság életszínvonalának emelése, a vállalati önállóság szélesítése, 
"valamint a központi irányítás intézményrendszerének korszerűsítése. 


I. 


A Kínai Népköztársaság politikai intézményrendszere módosításának gondolata, a párt- 
és államirányítás strukturális reformja hosszú évek óta foglalkoztatja a kínai vezetést. 
A változtatás szükségességének érzetét nyilvánvalóan fokozták mindazok a torzulások, 
amelyek a Mao Ce-tung nevével fémjelzett vezetés tevékenységét különösen a kulturális 
forradalom kezdete után jellemezték. 

Amennyire ez megítélhető, az intézményrendszer további tökéletesítésének, valamint 
a gazdaságirányítási reformnak a gondolata összefonódik; képviselői is bizonyára 
ugyanazok a személyek. 

Még 1982-ben bontakozott ki Kínában az a folyamat, amely az irányító apparátusok- 
nak nem a legfelső szintjeit, hanem helyi szerveit érintette, és visszatekintve különösen 
fontos előkészítő szerepet töltött be. Az ötvenes-hatvanas évek fordulóján létrehozott 
népi kommunák megszüntetéséről van szó, amiről a mezőgazdaságban foganatosított 
változások kapcsán már szóltunk. . 

Az elmúlt két évtized során a népi kommuna egyidejűleg jelentett egy járásnyi nagysá- 
gú területet átfogó termelési egységet és adminisztratív közigazgatási szervet. Vezetői 
tehát egy személyben voltak gazdasági és közigazgatási vezetők. Kiválasztásukkor a 
szűkebb értelemben vett politikai szempontok kerültek túlsúlyba. A népi kommuna 
közigazgatási működésébe külföldi megfigyelő alig-alig látott bele. Ebben a vonatkozás- 
ban - a kínai közlésekből következtethetően - feltehetően gyűjtőhelyévé vált a társadal- 
mi egalitarizmus talaján álló, a differenciált és az anyagi ösztönzést ellenző helyi szintű 
politikai erőknek, s ezek, kettős hatalmuknál fogva, nyilván sokkal nagyobb hatással 
tudtak lenni a hétköznapi életre, mint ahogy első látszatra talán kitűnne. 

1982 és 1984 között Kína-szerte lényegében megszünt a kommuna közigazgatási 
szerepe. Ez a maga módján már előrevetítette az irányító apparátusok magasabb szintje- 
in életbe lépő változásokat is. Túlságosan nagy hatalom összpontosulása egyesek kezé- 
ben; funkciók halmozódása; a párt- és állami tisztségek kibogozhatatlan összekeveredé- 
se; vezetői szinteken a váltás nyilvánvaló zavarai — röviden felsorolva ezek voltak azok 
a tényezők, amelyek a szó valódi értelmében kierőszakolták Kínában azt a felismerést, 
hogy időszerűvé vált a felső szintű irányítás strukturális reformjának előkészítése. 


S A Beijing Review 1985. 39-40. számaiból " 

A felsorolt hibák között leggyakrabban a bürokratizmusra, az egyesek kezében törté- 
nő túlságosan nagy hatalom összpontosulására, az ügyek patriarchális intézésére, külön- 
böző privilégiumok birtoklására történtek utalások. Teng Hsziao-ping egy alkalommal 
azt fejtegette, hogy ezek a jelenségek rendszerint a központi pártvezetés erősítésének 
nevében ütötték fel fejüket, a gyakorlatban azonban csak arról van szó, hogy a pártbi- 
zottságokon belül a hatalom rendszerint néhány titkár, de még inkább az első titkár 
kezében van, aki minden kérdésben személyesen hoz döntéseket. E jelenségek gyökere 
részben a kínai történelem feudális autokráciájában, részben a Komintern időszakának 
gyakorlatában található, amikor az egyes pártok vezetői igen nagy hatalmat összpontosí- 
tottak a kezükben. Minthogy azonban a szocialista építés feladatai rendkívül összetetté, 
bonyolulttá váltak, a hatalom túlkoncentrálása egyre összeegyeztethetetlenebbé válik a 
szocializmus fejlődésével.5 

Az intézményrendszer reformja mellett fellépő érvelés mindig hangsúlyozta, hogy a 
változtatások célja a szocialista rendszer fölényének teljes kibontakoztatása, s ezáltal 
Kína korszerűsítésének felgyorsítása. 

A KKP XII. , kongresszusán, nyilvánvalóan attól vezéreltetve, hogy megakadályozzák 
kapcsolódott pártelnöki funkciót. A párt legfőbb vezetője ettől kezdődően a főtitkár lett; 
felállították, illetve helyreállították a Titkárság intézményét. Elhatározták az 1978. évi 
3. plénumon létesített Központi Fegyelmi és Ellenőrző Bizottság tevékenységének kong- 
resszusi jóváhagyását, illetve a KFEB alsóbb szintű szerveinek megteremtését. A KFEB- 
nek és alsóbb szintű szerveinek jogköre figyelemre méltóan széles, minthogy kettős 
irányítás alatt állnak: az azonos szintű pártbizottság, illetve saját felettes szervük vezeti 
e bizottságokat. Az alsóbb szintű KFEB-nek, miközben ellenőrzi a vele azonos szintű 
pártbizottságot - ezt megkerülve -, joga van saját felettes hatóságaihoz fordulni. A KB 
tagjai a csúcsszervként megjelenő KFEB hatáskörébe tartoznak." 

A KKP gyakorlatának leginkább figyelemreméltó újítása azonban -— úgy tűnik - a 
Központi Tanácsadó Bizottság, illetve az abban megtestesülő politikai szándék. A funk- 
cióviselők előregedésének kérdése Kínában az elmúlt néhány évben a figyelem homlokte- 
rébe került. Az adott helyzet kialakulásában az idősebb, tapasztaltabb nemzedékek 
iránti, Kínában különösen hagyományos és általános tisztelet mellett nagy szerepet 
játszott az is, hogy a kulturális forradalom megpróbáltatásai után számtalan, időközben 
korosabbá vált funkcionárius kapta vissza egykori beosztását. Kínai forrásokból kitet- 
szik: az e kategóriát érintő nyugdíjazási gyakorlat általános rendezetlensége okozta 
- társulva a hivatali funkciókhoz járuló előnyökkel — az , élethossziglan tartó funkcióvi- 
selésre" való törekvést, annak minden negatív következményével együtt. A helyzet akkor 
vált nehezen tarthatóvá és cselekvést sürgetővé, amikor nyilvánvalóvá lett, hogy az új 
politikai-gazdasági irányvonalhoz új vezetői gondolkodásmódra is szükség van. 

Országos, illetve tartományi szinten ennek a feszültségnek a levezetésére, a generációs 
váltás előmozdítására hívták életre a tanácsadó bizottságokat. Ezek biztosítják tagjaik- 
nak azt a lehetőséget, hogy politikailag hasznosíthatják magukat, és korábbi funkciójuk- 
hoz képest életkörülményeikben sem következik be lényeges változás. A KB mellett 
működő segítő és tanácsadó szerv, a Központi Tanácsadó Bizottság súlyát, politikai 
jelentőségét az hivatott bizonyítani, hogy elnöki funkcióját Teng Hsziao-ping vállalta 
magára. 

A Kínai Népköztársaság 1982-ben elfogadott legújabb alkotmányának szellemében 
több év után ismét megválasztották a népköztársaság elnökét — ezúttal Li Hszien-nien 


7 Részletesebben lásd Vincze Attila: Kína bel- és külpolitikája a KKP XII. kongresszusának tükrében. Magyar 
Külügyi Intézet, 1983. 

6 Teng Hsziao-ping beszóde a KKP KB kibővített ülésén, 1980. augusztus 31-én. A Beijing Review 1983. 
október 3-10-i számában 

személyében; helyettese a mongol nemzetiségű Ulanfu lett. Mindketten a kínai politikai 
élet régi alakjai, a veteránok nemzedékéhez tartoznak. 

Az Országos Népi Gyűlés (parlament) 1983-as nyári ülésszaka folytatta a felső szintű 
államélet korszerűsítését. Ennek jegyében 3497-ről 2978-ra csökkentették a képviselők 
számát. Az újonnan megválasztottaknak csaknem egyharmada pártonkívüli, és nőtt a 
képviselők soraiban az értelmiség aránya. Egyúttal csökkent az Országos Népi Gyülés 
Állandó Bizottsága tagjainak száma. 

A kormányzati szervek ésszerűsítésére még 1982-ben elindított program eredménye- 
ként 100-ról 61-re mérsékelték az Államtanács (kormány) alá rendelt minisztériumok, 
bizottságok, főhatóságok számát; megfogyatkozott e szervek alkalmazottainak létszáma 
is. Kevesebb mint a felére csökkent a miniszteri és miniszterhelyettesi, illetve ilyen 
besorolást jelentő funkciók száma, viselőik átlagéletkora pedig már nem éri el a 60 évet. 

Azt természetesen csak a jövő mutathatja meg, hogy mindezekben, az önmagukban 
nagyon lényeges, a kínai valóság talaján állva esetenként meghatározó változásokban 
kimerültek-e a felső szintű intézményrendszer reformját célzó törekvések, vagy inkább 
csak átmeneti állapotnak minősíthető a jelenlegi helyzet. 


MI. 


A Kínai Kommunista Pártnak a XII. kongresszus óta közzétett adatok szerint több mint 
40 millió tagja van; a tagságnak majdnem a fele a kulturális forradalom alatt vagy azt 
követően lépett a párt soraiba. Ez utóbbiak egy része esetében nem zárható ki, hogy 
szimpatizált vagy szimpatizál a társadalmilag mélyen gyökerező, egalitárius gondolko- 
dásmóddal. Ezzel is összefügg, hogy amint ez várható volt, a balos gondolkodás befolyá- 
sos hívei a külföld felé nyitó reformpolitikát azokon a pontokon kezdték el először 
bírálni vagy támadni, ahol e politika az egalitárius társadalmi mentalitást sértette. 
A gazdaságirányítási rendszer reformját terhelték az egyes rétegek, csoportok anyagi 
helyzetében valóban bekövetkező és egyben láthatóbbá váló különbségek, és a külföldről 
beáramló , negatív kulturális hatások". 

Nem kétséges, hogy abban a korszerűsítésben, amelyre a kínai vezetés napjainkban 
törekszik, a pártnak, a párttagságnak meghatározó szerepe van. A napi politika gyakor- 
latában a kérdés úgy vetődik fel, hogy biztosítani igyekezvén a párt eszmei egységét, a 
korszerűsítési irányvonal mögé kívánják felsorakoztatni a párttagságot. Nyíltan szólt e 
problémáról az ideológiai kérdések kapcsán Teng Hsziao-ping is abban a beszédében, 
amelyet a KKP legutóbbi országos értekezletén tartott: , Be kell vallanunk, hogy az 
ország egészét tekintve munkánk eddigi eredményei nem túl kielégítőek, főleg mivel a 
párt teljes tagsága nem szentelt komoly figyelmet ennek a tevékenységnek... A párton 
belüli magatartás javítása előfeltétele az általános társadalmi viselkedés megjavításá- 
nak." 

Az 1983 őszén elindított úgynevezett pártrendezés, a párt sorainak megtisztítása ezzel 
a feladattal függ össze. A pártrendezésnek, amely ezúttal második alkalommal folyik a 
KKP-ban, alapvető célja a párt sorai egységének megszilárdítása. Miként a pártrendezés 
megindításáról szóló közlemény a feladatokat rangsorolta: ide tartozik az eszmei egység 
kialakítása, a párt munkastílusának kijavítása, a fegyelem erősítése és a pártszervezetek 
megtisztítása. Ez tehát határozott konszolidációs program. 1984 teléig tartó első fázisa, 
amelyben az országos központi, tartományi, városi, illetve autonóm körzeti szintü 
pártszervek tagságának felülvizsgálatát végezték el, rendben lezajlott; a KKP 1985 
szeptemberében megrendezett országos konferenciájáig terjedő második szakaszban az 
említett szervek szintje alatti pártszervezetek tagságának felülvizsgálatát végezték el. Az 
akció a kétfrontos harc jelszavával indult és folyik, elsődlegesen azonban azok ellen 

irányul, akiket a kampány kezdetekor az alábbi három kategóriába sorolva meg is 
neveztek: 

1. mindazok, akik a kulturális forradalom idején Lin Piao és a , négyek bandájának" 
aktív követői voltak; 

2. akik a kulturális forradalom során aktívan hirdették a Lin Piao és Csiang Csing-féle 
ellenforradalmi csoportok reakciós nézeteit; 

3. akik a kulturális forradalom során tevékenyen részt vettek valamiféle felforgató 
akcióban. 

A KKP Központi Bizottságának döntése értelmében azok a párttagok, akik a fenti 
kategóriák valamelyikébe esnek, kizárhatók a pártból. Kivételt azok jelenthetnek, akik 
félreérthetetlen módon bizonyítani tudják, hogy megváltoztak. Kizárhatók a pártból 
azok is, akik ellenzik a KKP 1978-as irányvonalát, akik azzal aktívan szembeszállnak, 
akik súlyosan vétettek a pártfegyelem ellen, illetve gazdasági bűncselekményt vagy egyéb 
törvénysértést követtek el. 

A pártrendezés politikai vezérfonalául Teng Hsziao-ping válogatott művei szolgálnak, 
. továbbá az 1978 óta hozott fontosabb párthatározatok, Maónak és Liu Sao-csinek a 
pártmunka stílusára vonatkozó egy-egy írása, egy, a párttagok számára összeállított 
szöveggyűjteménnyel együtt. 

A Kinában ma végbemenő gazdasági és politikai folyamatok gyötrelmekkel is terhes 
változást testesítenek meg, amely heves viták közepette zajlik, s amelyet a különböző 
vélemények összecsapása kísér. Kitérők, megtorpanások is elképzelhetők. A mechaniz- 
musok lényeges reformjának eltökélt hívei helyesen érzékelik, hogy tevékenységüket 
eszmeileg el kell fogadtatniuk azokkal is, akiknek szocializmusképe egy korábbi korszak- 
ba nyúlik vissza." 

A KKP 1985. szeptemberi pártértekezlete is a reformok folytatása mellett foglalt 
állást, elősegítve a folyamat előrehaladásának személyi feltételeit. Az új, fiatalabb nemze- 
dék képviselői nagy számban jelentek meg a párt vezető testületeiben, nyilvánvalóan a 
reformkoncepció folyamatosságát biztosítandó. 

A pártkonferencián, illetve ennek időszakában elhangzott nyilatkozatok érdekes be- 
pillantást engednek a legfelső szintű kínai vezetés képviselőinek távlati elképzeléseibe is. 
Mintegy kapcsolódva ahhoz a hosszú előtörténetű vitához, amely Kínában nemzedéke- 
ken keresztül folyt arról, hogy csupán modernizációs eszköz-e a szocializmus vagy 
társadalmi cél is, Teng Hsziao-ping legutóbb egyértelműen ez utóbbi megközelítés mellett 
kötelezte el magát. Kijelentette: , A marxizmus szerint a szocializmus a kommunizmus 
első szakasza, hosszan tartó történelmi szakasz. A szocializmus legfontosabb feladata a 
termelőerők fejlesztése, a nép anyagi és kulturális életszínvonalának lépésről lépésre 
történő emelése."? A fenti célokat Kína, úgymond, a , nyitás" politikájával kívánja 
elérni. Teng idézett megfogalmazásában a nyitás két dolgot jelent: egyrészt a , külvilág 
felé történő nyitást", másrészt — s ez nem kevésbé lényeges — a , befelé történő nyitást" 
is; ez utóbbi tulajdonképpen magával a reformmal azonos. , A reformnak pedig - 
szögezte le — mindenre kiterjedő reformnak kell lennie; nem csupán gazdasági reformnak, 
hanem magába kell foglalnia az oktatásügyet, valamint egyéb területeket és szférákat is." 
: Figyelemre méltóan kapcsolhatók ezekhez a gondolatokhoz Csen Jünnek, a KKP PB 


8 Érdekes példája ennek egy, önmagáért beszélő címmel megjelent írás a Vörös Zászlóban, a KKP KB elméleti 
folyóiratában: Ma Hung: A reform is forradalom. (1983/20). Teng Hsziao-ping válogatott műveit méltatva, a 
szerző - aki a KNK Társadalomtudományi Akadémiájának elnöke — Maótól vett idézetekkel érvel a reform 
fontossága mellett. A kínai forradalom azért győzhetett — írja -, mert Mao Ce-tung az ország sajátosságaiból 
kiindulva dolgozta ki a városok falvak általi bekerítésének koncepcióját. Ma Hung hangsúlyozza, hogy a jelenlegi 
időszakban is a kínai ee STOGma TSA jól illeszkedő megoldást kell találni: ez pedig nem más, mint a , sajátos kínai 
szocializmust" lehetővé tevő ref. 

9 Zsenmin Zsipao, 1985. késztesse 18. 

Állandó Bizottsága tagjának, a KFEB elnökének a Központi Bizottság 1985. szeptember 
24-i ülésén elhangzott szavai.!" Csen a politikai-ideológiai munka jelentőségét méltatta, 
majd arról beszélt, hogy nagy figyelmet kell! fordítani a kapitalizmus káros ideológiai 
befolyásának feltartóztatására. Helyes, hogy Kína a gazdaság fejlesztéséhez igénybe veszi 
a külföldi technológiát, de egyidejűleg azt is látni kell, hogy a nyitás politikája során 
elkerülhetetlen a tőkés társadalom negatív ideológiájának beáramlása is. Csen Jün szerint 
a kapitalista eszmék fertőzése nagymértékben károsította a KKP munkastílusát, sőt a 
társadalmi közérzetet is. 

Látható tehát, hogy árnyalatait tekintve különböző megközelítéseket is lehetővé tesz 
az önmagában is ellentmondásokat hordozó helyzet. Nagyon is jogosnak tűnnek tehát 
azok a kínai nézetek, amelyek a reformok megfontolt, körültekintő megvalósítására 
szólítanak fel, mindenekelőtt kiegyensúlyozott fejlődést sürgetvén a gazdaságban. Végső 
fokon ugyanis elsősorban ezen fog múlni az egész kínai reformfolyamat sikere. E folya- 
mat, amely a gazdaságot, az állami és pártapparátust egyaránt érintette, azt jelenti, hogy 
meghaladják az ország politikai történetének egy viharokkal, útvesztőkkel teli korszakát. 
Arra irányul ez a fontos, komoly és nagy nemzetközi súlyú kísérlet, hogy a megváltozott 
körülményeket érzékelő, a kor kihívásaira válaszolni kívánó vezetés irányításával hozzá- 
kezdjenek ebben az egymilliárd fős országban a szocialista társadalmi rendszer tökélete- 
sítéséhez, az e rendszerben rejlő hatalmas lehetőségek kiaknázásához. 


Szerb István 


10 Zsenmin Zsipao, 1985. szeptember 27. 

A HORTHY-RENDSZER ÉRTÉKELÉSÉHEZ 


A ,keresztény-nemzeti" ideológia (1 919-1 944 ) 


Az ellenforradalom 1919. augusztusi hatalomra kerülésével Magyarországon megkezdő- 
dött az addigi politikai-ideológiai áramlatok átrendeződése. A proletárforradalom buká- 
sa után a korábbi rendszer, a régi módszerek és politikai vezérek s a régi eszmék sem 
térhettek vissza változatlanul. ,, A régi politikai klubok megvoltak, de új emberek tolong- 
tak bennük, új emberek, új vezérek, új ideák — írta Ernszt Sándor prelátus, a keresztény- 
párt egyik vezére. - A nép új dolgokat akart, valami hatalmasat, erőteljeset... A népnek 
uj jelszavak kellettek, s a nép új szónokok után szaladt."?! Az új jelszavak, az új ideák 
gyűjtőhelye a , keresztény-nemzeti gondolat" lett, ami a tőkés Magyarország viszonylagos 
elmaradottságát, a polgári fejlődés feudális elemeket konzerváló jellegét is kifejezte. 
Nemcsak a két világháború közötti társadalmi szerkezet szociális fejletlensége és a 
politikai struktúra autokratikus jellege, hanem az egyházak és főként a katolikus egyház 
feudális múltból átörökített kiváltságai, előjogai is hozzájárultak ahhoz, hogy a nemzeti 
és a vallásos identitás részben még differenciálatlan egységben maradt. 

Az 1919-ben felülkerekedő ellenforradalmi rendszer az első években , keresztény- 


§.F ap 


nemcsak a reakció társadalmi-politikai egységtörekvései erősödtek, hanem bekövetke- 
zett az addig külön utakon haladó különböző retrográd szellemi áramlatok szintézise is. 
E szellemi irányzatok integrálásával egy minőségileg új ideológia jött létre: meghirdetése- 
kor az úgynevezett , szegedi gondolat," majd az ellenforradalom uralomra jutásával a 
keresztény-nemzeti államelv". Ez nemcsak konzervatív, antidemokratikus és antiliberá- 


üs volt, hanem magában hordozta a szélsőjobboldali radikalizmus, a fasizmus eszméit 
IS. 

A nkeresztény-nemzeti" ideológiát az uralkodó osztályok egyes csoportjai érdekeiktől 
függően értelmezték. Az új ideológia mindkét alkotóelemének, mind a nemzetinek, mind 
a kereszténynek, számtalan interpretációja volt, amelyek kölcsönösen hatottak is egy- 
Masra. 
A ,keresztény-nemzeti" ideológiának a húszas években három fő vonulata különböz- 
tethető meg: a fajvédő (a , szegedi gondolat"), az újkonzervatív-klerikális és a , status guo 
Onzervatív". Mindegyik irányzat egy-egy markáns személyiséghez vagy bestsellerré vált 


I Emszt Sándor: A keresztény nemzeti politika egy éve. Budapest, 1921., 8-9. old. 

könyvhőz is köthető. Az elsőhöz Szabó Dezső 1919 májusában megjelent Elsodort falu 
című regénye; a másodikhoz Prohászka Ottokár 1918. októberi Kultúra és terror című 
írása, illetve Bangha Béla §. J. 1919 őszén megjelent, Magyarország újjáépítése és a 
kereszténység című munkája; míg a harmadikhoz Szekfű Gyula 1919-ben megírt és 
1920-ban kiadott Három nemzedék című történeti műve társítható. 

Az első, legmarkánsabb ideológiai változat az úgynevezett , szegedi gondolat" volt. 
A , szegediek" a keresztény kurzust akarták állandósítani, s ezt nem egyszerűen nemzeti 
újjászületésnek, hanem , nemzeti forradalomnak" szánták. Céljuk az volt, hogy megte- 
remtsék a Szegedről induló horthysta csoport által reprezentált keresztény úri középosz- 
tály politikai hegemóniáját. A nemzeti kérdést faji oldalról közelítették meg. Fő. ideoló- 
giai fegyverük a nacionalizmus és ezen belül az antiszemitizmus volt. A, szegedi gondolat- 
ban"a , keresztény-nemzeti" jelszóból a hangsúly a nemzetin volt, ami képviselőinek 
szótárában azt jelentette, hogy nem zsidó. Ebből adódott a program megvalósításának 
eszköze: a fajvédelem. A fajvédő eszme megfogalmazásában kiemelkedő szerepet játszott 
Lendvai István, Zsilinszky Endre és a publicista Milotay István. Legrangosabb és legna- 
gyobb hatású ideológusa azonban a nem , szegedi" Szabó Dezső volt. A magyar fajvéde- 
lem antiszemitizmusát hirdette, a magyar faj letéteményesének, fenntartójának, egyedüli 
bázisának a magyar parasztot tekintette. Szabó Dezső a parasztságot azonosította a 
magyarsággal, a falu és a föld mindenekfölöttiségét hirdette, és az ellenforradalomtól a 
parasztság , forradalmi jellegű" felemelését várta. E teményeiben csalódva azonban 
hamarosan szembefordult a kurzussal, ám eszméinek hatása a későbbiekben is igen 
erősen tovább élt. 

A fajvédelem mint pártok feletti , koreszme" hódított, és mint ilyen hatotta át a 

, keresztény-nemzeti" ideológiát. A hagyományos vallásos elv helyére a faji elvet állítot- 
ta. Nemcsak a marxista szocializmus kollektivizmusával, hanem a polgári liberális 
individualizmussal is szembenálló, agresszív áramlatként lépett fel, felhasználva a szociá- 
lis demagógia, a nacionalizmus és a faji mítosz eszközeit. 

A , keresztény-nemzeti" törekvéseknek a , szegedi gondolatnál", a fajvédők nézeteinél 
komplexebb és színvonalasabb szintézisét adta ezek újkonzervatív-klerikális interpretálá- 
sa. Ez az ideológia jelentett leginkább zárt gondolatkört, ennek volt elméleti (teológiai- 
világnézeti) alapja, végül ez hatott a legszélesebb, főként a vallásos tömegekre, túllépve 
az uralkodó osztályok és középrétegek határain. 

Integrálódott benne a történelmi keresztény egyházak valláserkölcsi felfogása. Bár 
1919 után nagymértékben megnövekedett az egyházi hierarchián kívüli, valláserkölcsi 
alapon álló társadalmi, szociális, ifjúsági és hitbuzgalmi szervezetek, mozgalmak súlya, 
a legnagyobb befolyással továbbra is a hivatalos egyházak voltak. A magyarországi 
keresztény egyházak alkalmazkodhattak az új hatalomhoz, ezt közös érdekük és közös 
eszmei alapállásuk tette lehetővé. Az egyházak által képviselt ideológiát és intézményesen 
folytatott propagandát kiegészítették és hatékonnyá tették az egyházon kívüli szerveze- 
tek és mozgalmak. Az egyházak nagy társadalmi tekintélye, erkölcsi monopóliuma ennek 
megfelelő talajt teremtett. 

A , keresztény-nemzeti" ideológia kialakításában és képviseletében az egyházak közül 
a katolikus egyház töltötte be a vezető szerepet. A katolikus szerzők a századfordulótól 
az 1945-ig terjedő fél századot — részint joggal -— katolikus reneszánsznak, katolikus 
megújhodásnak nevezik. Nemcsak külsőségekben virágzott ugyanis barokk pompában 
az egyház, de megélénkült a hitélet i5. Soha nem épült annyi templom, nem alakult annyi 
egyházi egyesület, szervezet, intézmény, nem jelent meg annyi új újság, folyóirat, mint 
ezekben az évtizedekben. Különösen az ifjúság körében folytatott valláserkölcsi mozgal- 
mak váltak tömegméretűvé. 

A vallásos hit iránti igény termelte ki a katolikus egyházon belül a szerzetesi intézmény 
reneszánszát. A Horthy-korszak végére annyi férfi szerzetes élt Magyarországon, mint 
korábban a történelmi ország területén. Az apácarendek létszáma pedig egyenesen 

megduplázódott. Új férfi és női rendek telepedtek meg vagy alakultak hazánkban. 
A szerzetesi intézmények az egész társadalmat behálózták az oktatás-nevelés, a betegá- 
polás, a szociális gondozás, a kultúra, a sajtó és az egyesületi élet színterein. —. 

Az ellenforradalmi rendszer ideológiájának kialakításában és fenntartásában az állami 
szervek, politikai pártok és mozgalmak mellett — miközben a hatalomnak nem volt saját 
filozófiai rendszere — az egyházaknak elsődleges szerepük volt. Az együttműködés már 
1919 őszén kialakult az állam és az egyházak között. A Nemzeti Hadsereg irányításával 
ekkor úgynevezett propagandabizottságok alakultak, amelyeknek feladata a keresztény 
kurzus , megideologizálása" volt. 

Ideológiai tényezőként a mérvadó a katolikus egyház volt, de jelentős szerepet vállalt 
a protestáns, főként a református egyház is. Kiemelkedő volt Ravasz László református 
püspök eszmei-ideológiai hatása. A protestáns egyházaknak. leginkább a bethleni kon- 
zervatizmus felelt meg. A református egyház egyes vezetői több ponton el is határolták 
egyházukat a , keresztény-nemzeti" ideológiától, főként az antiszemitizmus kérdésében 
(Baltazár Dezső püspök révén). Ravasz és a református egyház hivatalos vezetése mérsé- 
kelten, a , harmadik út", a középút erőteljesebb hangoztatásával követte a katolikus 
egyház által megszabott , keresztény-nemzeti" gondolatnak a napi kérdésekben való 
alkalmazását. 

A keresztény kurzus első hónapjaiban a katolikus egyház átmenetileg támogatta 
azokat a törekvéseket, amelyek a , keresztény-nemzeti" politikát némi szociális tartalom- 
mal is meg akarták tölteni. 1921 után azonban a keresztényszocialista és keresztényde- 
mokrata irányzatok kudarcot vallottak. Fel akartak hagyni a , középosztályos politiká- 
val", és a társadalmi összefogásba szélesebb rétegeket akartak bekapcsolni. Szekfű Gyula 
szerint ez a keresztény-demokratikus áramlat nem tudott magának szélesebb köröket 
hódítani, sem a felemelkedő néposztályokban, sem a vezető intelligenciában.? A konszo- 
lidáció időszakában azonban a katolikus egyház nagyobb rokonszenvet tanúsított a 
legitimizmus iránt, részben maga is ezt képviselte. A legitimisták is kisérletet tettek a 
későbbiekben egy , szociális népkirályság" programjának kidolgozására a , kisemberek" 
megnyerése érdekében. De a legitimizmus elsődlegesen a nagybirtokos arisztokrácia 
törekvéseit képviselte; így nem volt alkalmas hitelesnek látszó szociális és nemzeti prog- 
ram hirdetésére. 

A hivatalos egyház sokkal inkább azokat az , erényeket" villantotta fel, amelyeket 
Szekfű Gyula kritikusan neobarokknak nevezett. A barokk egyházfő eszménye élt tovább 
a katolikus egyházban. A vallásos életre sem volt hasznos, hogy , a püspök a püspökvár- 
ba zárkózva csak régi szertartások betartásával engedte magához híveit, és székhelye 
utcáin kétlovas batárban ülve, de soha gyalog nem mutatkozott. A fiatal Prohászka 

Ottokár, aki egyedül, gyalogosan, esernyővel a kezében vonult be a század elején székvá- 
rosába, ezzel a cselekedetével nem csinált iskolát." A hideg pompakifejtés gazdasági 
alapja a nagybirtok, politikai eredője a rendszerhez való illeszkedés. Idegen volt tőle a 
francia katolikus megújhodás szelleme; nem ment túl a néppel való paternalisztikus 
kapcsolatteremtés esetenkénti igényén. 


9060... 


Bár a magyar ellenforradalom , keresztény-nemzeti" ideológiája nincs egységes, zárt 
rendszerbe foglalva, de ennek legfőbb tartópillérei a teoratikus igényű Prohászka Otto- 
kár székesfehérvári püspök és a politikailag nála hatásosabb Bangha Béla jezsuita páter 
nézetei voltak. Ennek oka nagyrészt a katolikus egyház és a vallás már említett megválto- 
zott funkciójában keresendő. A , keresztény-nemzeti" ideológia , előhangjai" a százade- 


2 Szekfű Gyula: Három nemzedék és ami utána következik. Budapest, 1934., 403. old. 
3 Szekfű Gyula: Forradalom után. Budapest, 1947., 95. old. 

lőn már hallatszottak. Prohászka meglehetősen messziről, az általa reprezentált , modern 
katolicizmustól" és az ezzel összefüggő élénk szociális érdeklődéstől jutott el az újkonzer- 
vatív táborba. 

Prohászka a katolicizmus világnézeti alapján egyesítette az antiszemitizmust a nacio- 
nalizmussal, és ezt a konglomerátumot hungarizmusnak nevezte el. , A hungarizmus alatt 
a keresztény magyarság védelmének megszervezését értem — írta Prohászka —. A magyar 
népet, a falvak, a magyar vidék gazdálkodó ezreit is meg kell szervezni, talpra kell 
állítani. . . Az intelligenciát, a középosztályt, hasonlóan, az élet feltételeihez kell segíteni." 
Prohászka felismerte, hogy e politika tömegbázisa a birtokos parasztság lehet. Ezért , a 
falvak népét földhöz kell juttatni. A magyarság ősi erejével ragaszkodik a földhöz, s ha 
megveti rajta a lábát, semmiféle veszedelem nem fogja kimozdítani. A hungarizmusnak 
is a földben van a gyökere."" Prohászka gondolatai itt érintkeznek Szabó Dezső és 
Lendvai István felfogásával. 

Prohászka még a forradalmak előestéjén született Kultúra és terror című művében 
megfogalmazta a , keresztény-nemzeti"gondolat főbb tételeit. Művében a keresztény 
kultúrát szembeállította a legyőzendő ateista, , istentelen" szocializmussal. Könyve a 
kirobbanó társadalmi küzdelmekben a , keresztény-nemzeti" ellenforradalom - egy , elő- 
revetett ellenforradalom" - kézikönyve lett, annak mintegy első gondolati megfogalma- 
zásaként. Alapul szolgált az ellenforradalmi röpiratok, programok nemegyszer sekélyes 
és primitív brosurák megfogalmazásához. Prohászka adta meg az ellenforradalom alap- 
hangját. Mottója az előbb említett művében: , A csőd után revideáljuk kultúrcéljainkat 
és új cégér után nézünk." 

Véleménye szerint az új, erős polgári Magyarországnak a nemzettel összeforrott 
kereszténység lehet a vezéreszméje. A társadalom átszervezésével lehetségesnek látta az 
érdekkülönbségek egyeztetését. , Mi az osztályharc nemzetköziségével szemben nemzeti 
alapon állunk, s a nemzeteket egyedeknek nézzük... A nemzeti eszme, mint a népcsaládi 
öntudat s bizalom érzete... szintén hatalmas kapcsolat s nagy tömörítő elv és erő a 
nemzetközi bomlasztó befolyásokkal szemben, melyek a proletár rétegeket fölösleges 
erőt pazarló ellentétbe hozzák a legtermészetesebb érzésekkel, amilyenek haza, szülőföld, 
nemzet."5 

Más úton jutott el a , keresztény-nemzeti" gondolathoz Bangha Béla, akinek alapszem- 
pontja a katolikus egyház és vallás érdekeinek militáns védelme volt az új körülmények 
között. Bangha az 1910-es évek elején felismerte egy színvonalas és harcos katolikus 
folyóirat szükségességét. Egy , ellen Huszadik Század" funkcióját szánta az 1912-ben 
útjára induló Magyar Kultúrának. Bejelentette, hogy folyóirata a keresztény gondolat 
újrafogalmazására, művelésére és harcos képviselésére vállalkozik. Széles frontot nyitott 
a zsidó nagytőke, a liberalizmus, a szabadkőművesség és a polgári radikalizmus, továbbá 
a szociáldemokrácia ellen. Már a kortársak úgy értékelték fellépését, hogy , az eddigi 
defenzívából offenzívába lép, és totális igényt jelent be az ezeréves országra és annak 
minden intézményére" ." 

A Bangha által szerkesztett Magyar Kultúra már 1918 októberében azt írta, hogy a 
társadalmi igazságtalanságokat csak a keresztény magyar állameszme révén lehet meg- 
szüntetni: , A magyar nemzeti géniusznak a kereszténység által megtermékenyített szelle- 
me duzzad a magyar államszervezetben. .. Inádkozni, hinni, dolgozni, egymást szeretni 
és megbecsülni, a különböző társadalmi helyzetekből fakadó kötelességeknek eleget 
tenni. Az ősmagyar géniusz mindezt egységesíti, beleszervezi a nemzet személyiségébe az 
egyenlőség, a felebaráti szeretet elveivel..."" 


4 Idézi Turi Béla: Prohászka Ottokár politikai pályája. Budapest, 1927., 23. old. 

5 Prohászka Ottokár Összegyűjtött Munkái. Budapest, 1928-1929. XI. köt., 223. old. 
6 Uo. 287. old. 

7 Nyisztor Zoltán: Bangha Béla élete és műve. Budapest, 1941., 190. old. 

8 Magyar Kultúra, 1918. október 15. 

A , keresztény-nemzeti" gondolat ideológusai, politikusai már a polgári demokratikus 
forradalom előtti napokban létrehozták központi szervüket, a Nemzetvédelmi Szövetsé- 
get. Ebben a Prohászka és Bangha által reprezentált , keresztény-nemzeti" irányzat 
kiegészült annak protestáns, fajvédő és kimondottan agrárius árnyalataival is. A szövet- 
ségben testet öltő ellenforradalmi koalíció mozgatói a jezsuiták, a kongregációk és a 
szentimrések, a keresztényszocialisták, a fővárosi klerikális polgárság antiszemita cso- 
portjai voltak, az agráriusok a Földhitelbank és őrgróf Pallavicini György révén, a 
fajvédők Milotayék révén voltak jelen. A Nemzetvédelmi Szövetség , keresztény-nemze- 
ti" programot adó kiáltványát többek között aláírták Raffay Sándor bányai evangélikus 
püspök, Prohászka Ottokár székesfehérvári megyéspüspök, valamint a Bangha Béla által 
kezdeményezett Központi Sajtóvállalatot szervező egyházi és világi katolikusok. 


900£E. 


A ,keresztény-nemzeti" irányzat Prohászka Ottokárt vallotta szellemi atyjának, mert ő 
volt az első megfogalmazója a , keresztény-nemzeti ébredésnek". A proletárdiktatúra 
bukása után , ösztönösen feléje fordult minden szem - írta Prohászkáról Schütz Antal, 
Piarista egyetemi tanár —. Politikusok és nép benne látták a titkos tájékozódási pontot, 
a nemzet fájdalmainak és igényeinek hiteles helyét, legnemesebb akarásainak exponen- 
sét, ami az embereket mozgatta és feszítette, az benne. .. megtisztulva, formára hozva és 
szárnyra kelve vált igazán hatékony közeszmévé."? 

Prohászka kétségkívül a magyar , katolikus megújhodás" neobarokk jelensége, a 
nkeresztény-nemzeti" gondolat legjelentősebb ideológiai előkészítője és kiteljesítője. Mi- 
ben látta Bangha Prohászka érdemét? , Húsz év előtt a zsidók és a liberális katolikusok 
is rajongtak érte — írta Bangha -, katolikus hívei pedig szemére vetették, hogy akárhány 
beszédét a zsinagógában is elmondhatta volna. Prohászkának ekkor csakugyan minde- 
nek fölött az lebeghetett a szeme előtt, hogy figyelemre és ámulatra kényszerítse a 
katolikus szószék előtt a teljes hitközönybe fult világot."!? Bangha szerint , Prohászka 
előtt divat volt a pappal s az Egyházzal szóba sem állni, viszont Prohászka óta divat lett 
az Egyház és a templomi szószék. Ez volt a nagy apologeta első óriási diadala és 
teljesítménye."!! 

Prohászka szerint az ellenforradalomban a magyar nemzet létfeltételeiért folyik a harc: 
az öntudatra ébredt magyar lélek küzd a destrukcióval. Ebben a küzdelemben a vér és 
ténységgel. Szerinte a fehérterror sem más, mint , a fölriasztott s fölkorbácsolt magyar 
lélek küzdelme a veszettség ellen".!? Az ellenforradalom a nemzeti öntudat és a nemzeti 
életerő reakciója a bolsevizmusra. 1919 karácsonyán - a béke és szeretet keresztény 
ünnepén — Prohászka, visszapillantva az eltelt öt hónapra, megállapította: , Ez volt az 
életerő nemzeti reakciója. E reakciónak ki kell tartania s nem szabad enyhülnie. Az élet 
még nem úr..."!5 Prohászka gyökeresen szakított a dualizmuskori, alapvetően liberális 
állameszmével és a katolikus egyház korábbi alapállásával, s az ellenforradalom Horthy- 
féle megszilárdításában látta a nemzeti jövőt. Ezért mondta a nemzetgyűlésben az 
államfői hatalom ideiglenes gyakorlásáról szóló törvény vitájában, hogy , ez az a reakció, 
ez az a forradalom, amit magyar forradalomnak, keresztény nemzeti forradalomnak 
nevezhetek ".!s 


9 Prohászka i. m. XXV. köt., 107. old. j 

10 Bangha Béla Összegyűjtött Munkái. Budapest, 1939-1942., (továbbiakban: Bangha) 23. köt., 467. old. 
1! Bangha Béla: Világhódító kereszténység. Budapest, 1939., 226. old. 

12 Prohászka i. m. XXII. köt. 213. old. 

13 Uo. 217. old. 

14 Nemzetgyűlési napló, 1920. február 26., 64. old. 

Mit értett Prohászka , keresztény-nemzeti" eszmén? A numerus claususról elmondott 
nemzetgyűlési beszédében azonosította magát a fajvédőkkel, máshol meg úgy kezelte a 
faj és lélek, az erkölcs viszonyát, hogy ezek egysége alkotja a , keresztény-nemzeti" 
eszmét. A keresztény kultúra fogalmát viszont valláserkölcsi alapon interpretálta. A , ke- 
resztény" jelszó alatt Prohászka a katolikus és a protestáns felekezetek együttműködését, 
az interkonfesszionális keresztény gondolatot értette, de a húszas évek elején túllépett a 
szociális és politikai enciklikák katolicitásán, a szélsőséges megnyilvánulások irányában. 

A nemzeti eszmének szintén faji, történelmi és erkölcsi értelmezést adott Prohászka. 
A nemzet tartalmát intuitív, irracionális és érzelmi oldalról közelítette meg: , Mert ugyan 
van-e természetesebb ösztön, mint a létfenntartás, akár az egyedre, akár a nemzetre 
vonatkozzék az? Van-e valami közvetlenebbül adott valóság, mint a vér, a lélek, a 
sorsközösség?... Pedig ezek teszik a nemzetet. Lehet-e közönyös a természetes érzésre 
nézve, hogy anyanyelvét hallja-e maga körül az ember? Kiveszhet-e belőlünk az otthon, 
a mi házunk, s a mi közös házunk: hazánk szeretete, s elmúlhat-e a történelmi tradíciók 
édes harangszava? Eltűnhet-e az igézet, a bűbáj, melyet a föld, erdők, mező gyakorol a 
lélekre?" Prohászka a nemzetet azonban az egyetemes keresztény kultúrközösségbe 
illesztette. , Bármilyen lelkes fajvédők vagyunk is, a nemzetek nem bálványok - írta —. 
Vannak az emberiségnek a nemzeti létérdeknél magasztosabb s közös létérdekei is, 
melyek a nemzeti eszmét sehogy sem gyengítik, hanem éppen a nemzetközi eszme 
erejében világtörténelmi szerepre hivatott nemzetet valami felsőbb egységbe, egy igazi 
népszövetségbe hívnak."!5 

Prohászka nem elégedett meg a nemzeti gondolat és a keresztény világnézet egymás 
mellé tételével, hanem megkísérelt ontológiai magyarázatot is adni a , keresztény-nemze- 
ti" eszméről. , A kereszténység, tehát a vallásos kultúra gyúrta a magyar népet is... 
A nemzeti gyökér Ázsiából került, de az oltóág a kereszténység lett, s azóta az nem kettő, 
hanem egy, egységesen magyar nemzeti s keresztény élet lett... Így tehát a magyar 
történelmi életen s magán a lelken s érzületen rajta van a keresztény jelleg, s amint a 
történelmi magyar lélek egységes, úgy nem lehet sehol elválasztó vonalat húzni a nemzeti 
s a keresztény betét között."!§ Nem zavarta Prohászkát, hogy a keresztény nemzeti 
gondolat nem Ázsiában, hanem Szegeden, mégpedig az 1919-es ellenforradalomban 
született. 

A keresztény nemzeti"gondolat lényege Prohászka szerint a forradalomellenesség. 
A , vörös akció" — mint írta — kereszténytelen és nemzetietlen. Kereszténytelen, mert 
vezérei ateisták és Prohászka szerint elsősorban zsidók. Nemzetietlen, mert a proletár 
internacionalizmus talaján áll a nemzeti társadalommal szemben. A kereszténység szem- 
ben áll a nem kereszténnyel, s a nem keresztény nemcsak ateista, hanem zsidó is. 
Prohászka felfogása szerint a jó keresztény antiszemita. A nemzeti öncélúság szembefor- 
dulás a hazaáruló nemzetközivel, a nemzeti tehát nem lehet szocialista. Ebből követke- 
zik, hogy az így aktualizált nemzetfogalom lényege az antiszemitizmus és a forradalomel- 
lenesség. 3 

Prohászka szerint a forradalmi szocializmus és az ehhez vezető ideológiák, a szociálde- 
mokrácia, a radikalizmus, a liberalizmus elleni fellépés — ezek kereszténytelen és nemzeti- 
etlen volta miatt — létszükséglet az öntudatra ébredt nemzet számára. Az ellenforradalmi 
rend, az uralkodó osztályok és a velük összefonódó hivatalos egyház védelmét Prohászka 
a keresztény nemzeti , összérdekek" védelmének tartja. Így lett a fehérvári püspök a 
politikai katolicizmus és a Horthy-Magyarország szövetségének reprezentatív megfogal- 
mazója. Az ő neve fémjelezte az óhajtott ellenforradalmi nemzeti egységet. Kétségtelenül 
volt is szerepe a keresztény politikai erők tömörítésében és Horthy kormányzóvá emelé- 
sében 


15 Prohászka i. m. XXII. köt., 332-333. old. 
16 Prohászka i. m. XX. köt., 310. old. 


A HORTHY-RENDSZER ÉRTÉKELÉSÉHEZ 87 


Prohászka kezdettől fogva hangsúlyozta az ellenforradalmi katonai erő hatalmi szere- 
pét. , Szükségünk van a hadsereg erejére, ha élni, boldogulni akarunk, mert erő nélkül 
nem lehet boldogulni. Az erő épp oly szükséges, mint a hit, mint az erkölcs, mint a jog."!" 
Prohászka nemcsak hogy megáldotta a Székesfehérvárra bevonuló Nemzeti Hadsereg 
zászlait, hanem az új rezsim létrehozásában a vallással és az egyházakkal egyenrangú 
tényezőnek tekintette ezt a hadsereget. Az egyház mellé a hadsereg, a hit mellé a hatalom, 
a pap mellé a katona — csak ez lehetett az ellenforradalom konszolidálásának útja. 


0... 


A ,keresztény-nemzeti" program gyakorlati valóra váltását Prohászka már 1920-tól 
sürgette. A , keresztény-nemzeti" kurzus jelszavai és a valóság közötti szakadékot felis- 
merve azonban kiábrándult a kurzus-keresztényekből. Prohászka világosan látta, hogy 
a kurzus hónapjaiban csak a Nemzeti Hadsereg jelentett tényleges hatalmat, mert 
"hiányzik a keresztény nemzeti program mögött a keresztény nemzet".!§ 1922-ben 
mérleget vont a keresztény kurzusról, és ekkori állásfoglalásán már Szekfű hatása is 
tapasztalható. Szerinte — az ellenforradalmi reakció — azért nem volt hatékony, mert 
szereplői olyan keresztények voltak, akiket megfertőzött a liberalizmus, hiszen a liberális 
korszakban nőttek fel. Mikor lesz eredményes a , keresztény-nemzeti" reakció? — tette 
fel a kérdést. Csak akkor, ha a neobarokkba menekülő dekadens , harmadik nemzedék" 
átadja a helyét a , reactio religiosa" szellemében működő, a szociális kérdések iránt is 
fogékony igazi keresztényeknek. Prohászka egész munkásságával ilyen keresztények 
nevelésén fáradozott. 

Elméleti műveinek középpontjában a harc állt az általa intellektualizmusnak nevezett 
racionalizmus ellen, amellyel — Bergson nyomán -— az érzelmeket, az intuíciót állította 
szembe. Politikai-ideológiai tanai pedig a fajvédő ideológia és a katolikus világnézet 
közötti kapcsot erősítették, és ezek szintézisének útját egyengették, anélkül, hogy a 
vezetést az egyháznak igényelte volna. Eszmerendszere a fajvédelem és a katolikus 
világnézet egyenrangú szövetségét képviselte keresztényszocialista keretben. 


900... 


Az 1919-1920-as brosúraözönben Bangha Béla Magyarország újjáépítése és a keresz- 
ténység című könyve adott még átfogó, rendszeres eszmei, ideológiai és politikai irányt 
az ellenforradalmi cselekvéshez. Míg Prohászka a , keresztény-nemzeti" ideológiát hun- 
garizmusnak nevezte, Bangha rekonstruktív ideológiáról beszélt; amely a destruktív 
eszmeáramlatokkal a katolicizmus konstruktivitását állítja szembe, s az ezeréves tradíci- 
ók restaurálását teszi lehetővé. Kiindulópontja a következő: 1918-1919 katasztrófa volt 
az ezeréves keresztény Magyarország történetében. 1848-ban halálos betegséget kapott 
a nemzet, s ez a betegség az idegen liberalizmus, a szabadkőművesség és a szocializmus 
volt. A nemzet letért Széchenyi reformkonzervativizmusának útjáról, a magyar és keresz- 
tény irányról, helyette a radikális, forradalmi utat járta. Így a gazdaságban a szabadver- 
seny nyomán a zsidó plutokrácia, a munkásmozgalomban az idegen és megbízhatatlan 
szociáldemokrácia, a kultúrában a nemzet erejét gyengítő Nyugat-imádat lett az úr.!9 

Az újjáépítésnek nevezett ellenforradalomban szerinte nem elég a tisztogatás; magát 
a nemzetet kell megszabadítani az úgynevezett kóranyagoktól. Bangha revízió alá vett 
sok olyan eszmét és jelszót, amelyet addig a demokrata és szocialista tábor vallott. 
Három irányt, három vezető eszmét különböztetett meg: a liberalizmust, a szocializmust 


17 Prohászka i. m. XXV. köt., 256. old. 
18 Prohászka i. m. XXIV. köt., 62. old. 
19 Bangha 28. köt., 14-15. old. 

és a kereszténységet. A konzervatív kereszténységet (feudalizmus) megdöntötte a libera- 
lizmus (kapitalizmus), amely kitermelte a szocializmust, s felhasználta a kereszténység 
ellen. De a szocializmus , elszabadult", s a bolsevizmus magát a liberális kapitalizmust 
is megdöntötte. A keresztényszocializmus egyesíti a szociális és a nemzeti eszmét a 
szocializmus csődjével (tudniillik a Tanácsköztársaság vereségével), megtalálva a reális, 
rekonstruktív ideológiát. 

Bangha a szocializmust a zsidóság uralmával rokonította. Szerinte az antiszemitizmus 
nem más, mint , öntudatos önvédelmi mozgalom a zsidóság túlkapásaival szemben. 
Keresztény erkölcsi szempontból az antiszemitizmust... helyeselni kell".?" Bangha a 
munkásmozgalom vezetői egy részének zsidó származását épp úgy abszolutizálta, mint 
a nagytőkésekét. Innen kézenfekvő a , felfedezés": a plutokrácia és a szocializmus 
érdekközössége a keresztény nemzeti társadalom ellen. Az antiszemitizmusban így került 
egy nevezőre a kapitalizmus és a szocializmus elutasítása. Bangha bevallottan nem 
vallási, nem is faji alapon volt zsidóellenes. Különbséget tett , destruktív" és , hazafias" 
zsidó között, s ez utóbbit integrálni akarta a keresztény nemzeti társadalomba. 

Mit értett Bangha a kereszténységen? 

Többen, főként a , szegediek", a , keresztény" jelszót faji alapon, merő antiszemitiz- 
musként fogták fel — írta. Mások felekezeti kérdésnek, etikai kultúrgondolatnak vagy 
szociális tartalmú konzervatív politikai irányzatnak tekintették. A , nemzeti" jelszót a 
fajvédők sovinizmusként és zsidóellenességként, a , kultúrgondolat" hívei a történelmi 
államiság legitimálásaként értelmezték. Bangha szerint a világos célkitűzéseket helyette- 
sítő puszta negatívumokkal nem lehet országot építeni. , Keresztény Magyarországot 
akartunk, de minél kevesebb kereszténységgel — irta. — Kereszténység alatt csak fajiságot 
értettünk, antiszemitizmust, tehát negatívumot. Az antiszemitizmus megfelelő módja és 
mértéke feltétlenül tartozéka a kereszténységnek, de nem lényege, és még kevésbé teljessé- 
ge.""! A keresztény ország, társadalom, kultúra, irodalom, sajtó, művészetek, népnevelés 
és munkásmozgalom: ezek csak eredmények lehetnek. Alapjuk a vallásos élet és az ezzel 
összenőtt keresztény erkölcs lehet. Bangha szerint a , keresztény-nemzeti" irányzat világ- 
nézet és etika kérdése, csak erre épülhet a politika. Ennek a , keresztény-nemzeti" 
társadalmi eszmének nem szkeptikusnak, hanem agresszívnek kell lennie, hogy a keresz- 
tény Magyarországot megvalósítsa.?? 

Az ellenforradalomban - vallotta — a kereszténység a társadalom és a nemzet belső 
megszilárdításának az eszköze. Az egészséges társadalmi élet a jogrend, a tekintélytiszte- 
let, az erkölcsiség és a szeretet oszlopain nyugszik. 

Bangha nézeteinek népszerűségét elősegítette, hogy a mindennapi tudat szintjén fogal- 
mazta meg őket, úgyhogy az ellenforradalom tömegbázisát jelentő rétegek, saját tényle- 
ges vagy vélt érdekeik kifejezésére ismerhettek bennük. Prohászka nyomán Bangha is 
abból indult ki, hogy az új korszak új ideológia kialakítását kívánja meg. A , keresztény- 
nemzeti" államelv értelmezésében ő sem nélkülözhette a fajvédők argumentumait, de 
nála ez járulékos elem volt. A vezető szerepet ideológiailag is és a hatalmi szférában is 
a harcos katolikus egyháznak vindikálta. Egyúttal történeti fejtegetéseiben központi 
szerepet kapott a külön, sajátos magyar fejlődési út hangsúlyozása, amely ellentétes a 
liberális parlamentarizmussal. Nacionalizmusa pedig a rendi hierarchiára épült, azzal az 
új színfolttal, hogy perspektivikusan nem zárkózott el az alsóbb néposztályok magyarsá- 
gának elismerésétől sem. Bangha határozottan és nyíltan konzervatív volt. 

Szekfű Gyula szerint , az az egyéniség, aki a Trianon utáni keresztény Budapest 
gondolkodásának legenergikusabb kialakítója volt, a jezsuita Bangha Béla, eredményeit 
elsősorban vallásos tevékenységével érte el, a kereszttel a kezében hódította vissza az 


20 Bangha 28. köt., 257. old. 
21 Magyar Kultúra, 1921. május, 19. old. 
22 Bangha 24. köt., 221. old. 

embereket, s amennyiben lépései elvitték a politika területére, itt sikert szintén csak a 
vallásos erők szereztek számára".? 

Hogyan értékelte élete végén Bangha a saját küldetését? Szerinte a pozitív keresztény- 
ség maga az 1919-es ellenforradalom s a belőle kinövő keresztény kurzus volt. A libera- 
lizmus és a bolsevizmus ellen - írta — nálunk nem pusztán fajilag értelmezett keresztény- 
ség vagy netán (a nácizmusra jellemző) pogányság volt a reakció. , A katolikus agitáció 
és az a körülmény, hogy a baloldali radikalizmusnak régtől fogva elsősorban a katolikus 
tábor izent hadat, okozta, hogy a bolsevizmus elleni reakció kifejezetten keresztény, nem 
pedig újpogány vagy vallásilag közömbös faji és nemzeti alapon indult ki. A nemzeti 
talpra állás vezérei, még ha egyes esetekben kevés közük volt is a hívő kereszténységhez, 
kénytelenek voltak a keresztény politikát kezdeményezni, s a vkeresztény nemzeti ébre- 
désx zászlója alatt megindulhatott a közéleti kereszténység térfoglalása.""t Bangha a 
harmincas évek végén viszont már élesen elhatárolta magát a nácizmustól és a hazai 
totális fasiszta törekvésektől. 

Bangha és Prohászka frazeológiája az 1920-as évek derekától vesztett élességéből. 
A hivatalos egyház ugyanis elzárkózott a fajvédelem, a szélsőséges antiszemitizmus elől, 
de elutasította a szociális reformok keresztényszocialista alternatíváját is. Bangha és 
Prohászka eszmerendszere társadalmilag és ideológiailag a katolicitáson túl részint az 
agrárizmushoz, részint a fajvédelemhez kapcsolódott. Agrárius fogantatású romantikus 
antikapitalizmusuk a nacionalizmussal párosulva az egyik legalkalmasabb összekötő 
kapocsnak bizonyult az ellenforradalmi ideológia számára a különböző osztályok és 
érdekcsoportok között. 

Az uralkodó osztályok megszilárdult hatalmi biokkjának (nagytőke, nagybirtok és úri 
középosztály) közös ideológiája a , keresztény-nemzeti" gondolat lett. Ennek szélsőjobb- 
oldali fajvédő vagy a fentiekben részletesen ismertetett újkonzervativ-klerikális értelme- 
zése a merkantil nagytőke számára nem volt elfogadható. Nekik egy mérsékelt konzerva- 
tív értelmezés felelt meg. Ennek lett forrása Szekfű Gyula Három nemzedéke. Szekfű a 
nkeresztény-nemzeti" gondolat históriai megalapozója volt. A kapitalizmus és a liberaliz- 
mus újkonzervatív kritikáját képviselte anélkül, hogy a nagybirtokosok egyoldalú agrá- 
rizmusát, a fajvédő radikalizmust vagy a fasiszta szociális demagógiát magáévá tette 
volna. 

Szekfű a Három nemzedékben a magyar polgári fejlődés problémáival nézett szembe. 
Élesen bírálta a dualizmuskori közjogi nacionalizmust, a korszak liberalizmusát vagy 
álliberalizmusát, és innen eredő , nemzeti tragédiának" minősítette az 1918-1919-es 
forradalmakat. Az általa ekkor képviselt felfogás a polgári gondolat mélységesen retrog- 
rád változata volt. Nézetei főként a korszak szellemi és politikai elitjére hatottak. Így az 
ellenforradalmi rendszer szellemi konszolidációjában voltaképpen a Három nemzedék- 
nek lett központi, döntő szerepe. 

Szekfű a húszas évek második felétől 1933-ig a Magyar Szemle szerkesztőjeként vált 
a bethleni , állagőrző konzervatizmus" szellemi képviselőjévé. A történész-ideológus a 
konzervatív , keresztény-nemzeti" gondolat értelmezése keretében a liberális elvektől 
elhatárolt Széchenyi-Tisza-hagyományt tekintette a nemzeti fejlődés fő vonulatának. 
Szekfű a konzervatív polgár világnézetét akarta megalapozni a , keresztény-nemzeti" 
gondolaton belül. Felfogásának változását jelezte a Három nemzedék 1934-es kiadásá- 
nak új fejezete (, És ami utána következik"), amelyben, bár konzervatív alapon maradva, 
de már bírálta a neobarokk keresztény nemzeti társadalmat is, és kritikájának éle ezért 
elsősorban a dzsentri középosztály ellen irányult. 

Az ellenforradalmi rendszer uralkodó ideológiája a gazdasági válság, továbbá a náciz- 
mus németországi hatalomra jutásának hazai hatására bomlásnak indult. A bomlás fő 
iránya jobbfelé mutatott, s ennek során a , keresztény-nemzeti" gondolatrendszer külön- 
böző irányai önállósultak, s ezzel egyidejűleg át is alakultak. A differenciálódás a 
harmincas években három irányban ment végbe: 

e a szélsőjobboldali radikalizmus felé (az úri és a radikális fasizmus); 

e az antiliberális újkonzervatizmus irányában (neokatolicizmus és hivatásrendiség); 

e az autokratikus konzervativizmus elkülönülése felé. 

Ezekben az években a , szegedi gondolat" reneszánszának, a fajvédelem előretörésének 
lehetünk tanúi. A kibontakozó szélsőjobboldali irányzatok a , szegedi gondolat" és egy 
radikális agrárizmus tartópilléreire épültek, és az állami totalitarizmus, az antiszemitiz- 
mus és a szociális demagógia felerősödése jellemezte őket. Közös volt bennük a még 
teljesebb eloldódás a vallás és a hit szférájától. Az , úri fasizmust" politikailag a Göm- 
bös-Imrédy-vonal képviselte. Ideológiai reprezentánsai az egykori fajvédő Milotay Ist- 
ván, továbbá Rajniss Ferenc és Oláh György voltak. Milotay volt elsősorban az úri 
középosztály hatalmi törekvéseinek fasiszta mentalitású kifejezője. Rajniss és Oláh a 
szélsőjobboldaliságnak inkább a szociális oldalát hangsúlyozta, s nagyhatású fórumuk 
volt az Egyedül Vagyunk című folyóirat. A fasiszta radikalizmusnak, amelyet nálunk 
átfogóan , nyilasnak" neveztek, Szálasi Ferenc volt a központi alakja, az ő zavaros 
nézeteit azonban valójában nem nevezhetjük ideológiának. A fasiszta radikalizmus 
ideológiai igényű megfogalmazói közül Málnási Ödön és Kassai Ferenc emelhető ki. 

A , keresztény-nemzeti" gondolat keretén belül a harmincas években előtérbe kerültek 
az antiliberális újkonzervatizmus különböző, főként a korporativizmussal , korszerűsí- 
tett" változatai. Ezek közös nevezője egy organikus társadalomkoncepcióban egységessé 
mitizált nemzet felfogása volt. Az újkonzervatizmus szoros kapcsolatba került a politikai 
katolicizmus megújulni, korszerűsödni akaró újabb irányzataival. Ezek ösztönzője ré- 
szint a fasizmus, részint a hivatalos egyház újszerű társadalomelmélete: a Ouadragesimo 
anno enciklikában XI. Pius pápa által 1931-ben megfogalmazott hivatásrendiség volt. (Ez 
utóbbi gondolat lényege az volt, hogy az osztályharc kiküszöbölése érdekében a szak- 
szervezeti szervezkedés helyett — beleértve ebbe a keresztény szakszervezeti mozgalmat 
is — át kell térni a hivatásrendek foglalkozási ágak szerinti megszervezésre.) 

A hazai neokatolicizmus nem volt egységes áramlat; tőle balfelé is vezetett út, de a 
szélsőjobboldalra is. A neokatolicizmus fóruma először a Korunk Szava volt, az innen 
kivált jobboldali , ifjúkatolikusok" pedig (Balla Borisz, Aradi Zsolt és mások) Gömbös 
mögé zárkóztak fel, és az Uj Kor volt a fórumuk. A totális fasiszta törekvéseket elhárító, 
útkereső ifjúkatolikusok pedig a Korunk Szava, majd ennek betiltása után a Jelenkor 
(Katona Jenő folyóirata) köré tömörültek. 

Az antifasiszta irány felé tájékozódó katolikus értelmiségiekre a francia neokatoliciz- 
mus volt nagy hatással. Ennek keresztény humanizmusát az irodalomban a Vigilia, 
személy szerint elsősorban Babits Mihály és a piarista Sik Sándor képviselte. De a 
katolikus teológiai áramlatok közül a neotomista Horváth Sándor működését is a ,.ke- 
resztény-nemzeti" eszmekör belső ellenzékéhez sorolhatjuk. A protestáns egyházakon 
belül még határozottabban megtalálható volt és politikailag is aktivizálódott a , belső 
ellenzék"; elég ha itt a református lelkész Tildy Zoltánra, a paraszti demokrácia antifa- 
siszta reprezentánsára vagy a tudós Karácsony Sándorra utalunk. 

Az újkonzervativizmus és a neokatolicizmus azonban a művelt elit eszmeköre maradt. 
Ezen túlmutató eszmei hatásukra — főként közvetlen egyházi vezetéssel — számos réteg- 
szervezet alakult és vált tömegmozgalommá. Közülük a legjelentősebb a parasztifjúság 
nevelését, katolikus valláserkölcsi és hivatásrendi alapon való szervezését célul tűző, a 
jezsuiták által irányított KALOT volt, amely — a parasztfiatalok forradalmasodásának 
megakadályozására, de őszinte szociális indulatoktól indíttatva -— egy mérsékelt földre- 
form szükségességét vallotta. A KALOT 1942-1943 folyamán kísérletet tett a demokrati- 

kus parasztmozgalmakhoz való közeledésre is, de a konzervatív egyházi vezetés elutasító 
magatartása túl erősnek bizonyult. 

Az osztályharc eszméjének kiküszöbölését hirdetve, az ipari munkásság és az alkalma- 
zotti rétegek hivatásrendi és hitbuzgalmi nevelését a szociális érdekvédelemmel kötötte 
össze az EMSZO (Egyházközségi Munkásszakosztályok). A harmincas évek végétől 
erőteljes jezsuita irányítás alatt és kifejezetten , nemzeti" és , hivatásrendi" jelleggel 
működött a Magyar Dolgozók Országos Hivatásszervezete. Az újkonzervativizmus nem 
klerikális vonulata (amelyet Kovrig Béla és Weiss István képviselt) főként gróf Teleki Pál 
miniszterelnöksége alatt, a kormányprogram eszmei alapjává, a , nemzetszolgálat" vagy 
,hemzetnevelés" eszközévé vált. 

A húszas évek klerikális-konzervatív irányától a szélsőjobboldal felé tért el a Wolff 
Károly vezette Keresztény Községi Párt. Frazeológiájában , keresztény-nemzetinek" val- 
lotta magát, külsőségeiben a neobarokk társadalom híve volt, a barokk stílusú nagy 
templomépítések végrehajtója. Ezzel biztosította a maga számára az egyházi hierarchia 
rokonszenvét. Antiszemitizmusa, a fajvédőkkel való azonosulása, majd a hitlerista gon- 
dolatok térfoglalása révén azonban távol került az egyháztól és az exkluzív katolicizmus- 
tól. Eszmeileg és politikailag mintegy transzmisszió volt a katolikus egyház és a politikai 
katolicizmus, illetve a szélsőjobboldal között. Az általa befolyásolt katolikus tömegek 
- elsősorban a fővárosban — fogékonyakká váltak a nyilas eszmék befogadására is. 
A nyilasok, főként egyes irányzataik, manipulációs céllal látványosan igyekeztek össze- 
kapcsolni a nemzetiszocializmust a kereszténységgel. Egyenruhában, zárt alakulatban 
vettek részt az egyházi szertartásokon és ünnepeken, ezzel azonban nem sikerült manipu- 
lálniuk. 

Az autokratikus konzervatizmus viszont a harmincas években defenzívába szorult. 
Legjelesebb képviselője a legitimista Pethő Sándor és az általa indított Magyar Nemzet 
című napilap volt. A korszakban a konzervatív legitimizmus funkcióváltozása figyelhető 
meg: ennek éle egyre inkább a jobboldali radikalizmus ellen irányult. Politikai platformja 
az alkotmányvédelem volt. s ennek ideológiai megfogalmazása a , szellemi honvédelem" : 
a védekezés (nem pedig támadás!) a Szent István-i keresztény nemzeti Magyarországot 
támadó bal- és jobboldali szélsőségek ellen. A harmincas évek derekától elhatárolta 
magát a Gömbös-féle , reformnemzedék" zavaros, fasiszta jegyeket is mutató reformtö- 
rekvéseitől, az évtized végén pedig már egyértelműen fellépett a náci veszély és a nyilasok 
ellen. Az új eszménykép Deák Ferenc lett. (A Deák Ferenc Társaságban tömörülők adták 
ki Az Ország Utja című folyóiratot, Barankovics István szerkesztésében.) 

Az autokratikus konzervativizmus fokozatosan nyitott lett egy antifasiszta keresztény- 
demokrata alternatíva számára. A harmincas évek végén, a negyvenes évek elején Szekfű 
Gyula, Katona Jenő és elvbarátaik épp úgy eljutottak az antifasiszta jellegű, német- és 
náciellenes függetlenségi frontba, majd később az ellenállásba, mint a , szegediek" közül 
induló, a fajvédelemből kiábrándult és ezt a nemzeti radikalizmusban meghaladó Bajcsy- 
Zsilinszky Endre. A munkás, a paraszt és a polgár antifasiszta függetlenségi összefogását 
megtestesítő Népszava 1941. évi karácsonyi száma vagy a Történelmi Emlékbizottság 
1942-ben történt megalakulása a messziről érkezők egymásra találásának tanúsága. 


9060.E£E. 


A ,keresztény-nemzeti" államelv , úri Magyarországa" mellett volt egy másik Magyaror- 
szág és egy másik kereszténység is, amely bár közelről sem pompázott barokk színekben, 
mégis őszintébbnek és időt állóbbnak bizonyult. Ez a , mindennapi kereszténység" a 
születéstől a halál pillanatáig végigkísérte az ember életét, de — egyes rétegek valóban 
mély és őszinte vallásossága mellett — össztársadalmi méretekben sok tekintetben csupán 
formális és manipulált volt. Az élet és a természet egyes , aktusaihoz" kapcsolódó egyházi 
ünnepek évszázados tradíciókat követtek. Így a népi vallásosság hagyományőrző és 


92 EGY LETÜNT KORSZAKRÓL 


kutúragyarapító funkciót is betöltött az egyre gyorsabban szekularizálódó magyar társa- 
dalomban. A szekularizáció Horthy-korszakbeli előrehaladását pedig sem a hivatalos 
egyház pompája, sem a népi vallásosság tradíciói nem tudták elfedni. 

A nemzeti és az egyházi ünnepek éppúgy összefonódtak, mint a lokális szokások és 
a liturgikus cselekmények. Hol találkozhatott össze az ellenforradalmi Magyarországnak 
és a hivatalos egyházaknak autokratikus konzervatizmust és sovén irredentizmust is 
takaró , keresztény-nemzeti" ideológiája a népi vallásossággal és a patriotizmussal? 
Tartalmi koegzisztenciáról aligha beszélhetünk, a formális hasonlóságok vagy azonossá- 
gok azonban egymást erősítették. Látványos módon jutott ez kifejezésre azokon az 
ünnepeken, amelyeket nemcsak a hatalom favorizált, hanem az egyház is megült. 

Az Árpád-házi szentek kultusza — főként Szent Istváné és Szent Imréé —, a Szent Jobb 
tisztelete, a népi vallásosságban mélyen gyökerező Mária-tisztelet jól párosítható volt a 
skeresztény-nemzeti" gondolat egyes tételeivel. A templomok, Mária-kegyhelyek, búcsú- 
járó helyek nagy látogatottsága, a felvirágzó egyesületek és az elmélyülő hitélet mind- 
mind a hivatalos egyház közreműködésével nyert , integrálódást" a rendszer tudati 
szférájában. A találkozási pontok — a Szent István-napi körmenetekkel az élükön — az 
állami és egyházi ünnepségsorozatok tömegmegmozdulásai voltak. A vallási és a magyar 
történelmi mítoszok összefonódtak. A területi revízió eredményeként vágyott integer 
történelmi Magyarország , Szent István-i Magyarország" volt, a korszak hivatalos ifjúsá- 
gi szervezeteinek, a cserkészetnek és a leventének a példaképét Szent Imre jelentette, és 
így tovább. 

A népnek szóló , állami" ünnepek elsősorban egyházias ünnepek voltak. Nemegyszer 
a modern politikai tömegszervezetek felvonulásainak rituáléját követték, és egészítették 
ki egyházias vonásokkal. , Az ünnepségekben összevonták a vallási és történeti kultuszt 
és bizonyos mértékig diszkrét felekezeti külsőségekkel vonták be a politikai tartalmat."?" 

Hogyan válhatott az állami propaganda és egyházi kultusz által terjesztett, de belső 
ellentmondásoktól terhes , keresztény-nemzeti" ideológia egy történelmi korszak köz- 
gondolkodásának gerincévé, hivatalos állameszmévé? Kétségtelen, hogy a , keresztény- 
nemzeti" alapon álló mozgalmak több társadalmi réteget és csoportot is befolyásuk alá 
tudtak vonni. Konstans befolyása az állameszmének azonban csak a kispolgári és 
középrétegekre volt. 

A , keresztény-nemzeti" eszme térhódításának a magyar polgári fejlődésben gyökerező 
objektív és szubjektív okai voltak. A háborús összeomlást és a forradalmak bukását 
kísérő tömegnyomor, az addig szilárdnak hitt egzisztenciák tömeges megrendülése, a 
dolgozó osztályok számára pedig a forradalmak vívmányainak felszámolása jelentette 
ennek kezdeti szociális talaját. A létbizonytalanság főként a középosztályra és kispolgár- 
ságra volt sokkhatással, de a szociális feszültségek a rendszer egészében állandósultak. 
A , keresztény-nemzeti" eszme ereje a tömegek nagy részének ténylegesen mély és őszinte 
vallásosságában, és az ezzel összefonódó hazafiságában is gyökerezett, pontosabban 
ezekre épülhetett rá. Az antiszemitizmus szításában számoltak a nagy- és középburzsoá- 
zia jelentős részének zsidó származásával, s Így az ellenforradalom látványosan össze 
tudta kapcsolni a szocializmusellenességet az antikapitalista szociális demagógiával. 

Az új töltetű nacionalizmus forrását Trianonban, a vélt és valós nemzeti sérelmekben, 
a tömegek megsértett hazafias érzéseinek és elkeseredésének kihasználásában találjuk 
meg. Az uralkodó osztályok kihasználhatták az igazságtalan trianoni békeszerződés 
következményeit a szomszédos népek elleni izgatásra, a belső problémák másodrendűvé 
nyilvánítására. A , keresztény-nemzeti" ideológia széles körű térhódításának szubjektív 
okai között a tömegek politikai iskolázatlanságát, a demokratikus hagyományok és 


25 A két világháború közötti Magyarországról. Szerkesztette: Laczkó Miklós. Kossuth Könyvkiadó, 1984., 
494. old. 

gikorlat hiányát, s főként az értelmiség egyes csoportjainak világnézeti labilitását és 
befolyásolhatóságát említhetjük meg. 

Az ellenforradalom , keresztény-nemzeti" ideológiáját az ennek létrehozásában köz- 
pontiszerepet játszó Szekfű Gyula a felszabadulás után maga parentálta el. Ítélete szerint 
azelenforradalmi korszak kormányai — a területi revízió kapcsán - , propagandájukban 
mindegyre Szent István nevére hivatkoztak, mintha az ő szellemének felelne meg a 
mmzetiségek elnyomása. Ezzel éppúgy kompromittálták és lejáratták Szent Istvánt, mint 
egész létezésük alatt a nemzet és a keresztény fogalmát. Amihez, hagyományos magyar 
értékhez, hozzányúltak, az szétesett, szétrothadt kezükben."?§ 


Gergely Jenő 


26 Szekfű Gyula: Forradalom után. Budapest, 1947., 70. old. 

,4 tudományhoz nem visz széles országút..." 
( Marx ) 


Most induló sorozatunkban a magyar tudományos élet kiemelkedő személyiségei — tudósok, 
gondolkodók - szólnak az elméleti munka és a marxizmus kapcsolatáról. Munkásságuk, alkotói 
eredményeik ugyanúgy ismertek a tudományos és szellemi közéletben, mint az az eszmei- 
emberi kisugárzás, amely tevékenységüket jellemzi. Mi adja gondolataik személyes hitelét? Mi 
teszi eredményessé munkásságukat? Minden bizonnyal az, hogy a tudomány műveléséhez 
nélkülözhetetlen kételkedés az elkötelezettséggel ötvöződve van jelen az alkotás folyamatá- 
ban. 

A valóság alakításának igénye alapján hogyan ítélik meg realitásainkat és jövőnket? Hogyan 
őrzik a marxizmus szellemi kontinuitását úgy, hogy az ne váljék ,kész igazságok" gyújteményé- 
vé? Hogyan segítheti elő a marxista elmélet fejlődésünk ellentmondásainak eredményesebb, 
dinamikusabb megoldását? Miként hat ez, a társadalmi megismerést szolgáló munka a marxista 
elmélet fejlődésére? 

Ezekre, a marxisták minden nemzedéke előtt újra és új módon felmerülő kérdésekre 
kerestük a választ beszélgetéseink során. 


A közöny minden emberhez méltatlan 


Ancsel Éva akadémikussal, az ELTE Bölcsészettudományi Karának professzorával 
beszélget H. Varró Rózsa 


Mit jelent az Ön felfogásában az eszmei kötődés? 


Az emberek több-kevesebb mértékben minden korban , beleszületnek" az eszmék rend- 
szerébe is, anélkül, hogy választanák azokat. A huszadik században a választás lehetősé- 
ge és felelőssége megnőtt. 

Akire szellemi fejlődésében a marxista klasszikusok művei voltak meghatározóak, 
annak kötődése - a marxi gondolatok belső természetéből következően - elválaszthatat- 
lan a kor valóságát faggató, progresszív lehetőségeit kereső, s ezért a világ felől is 
minduntalan megújulni tudó világnézettől és magatartástól. 

Szavaink tökéletlenek. Ha tehát kötődésről beszélek, nem gondolok megkötöttségre, 
amely fogva tart, sokkal inkább impulzusokat adó forrásra. A kötődés hiánya — a 
közöny - viszont minden emberhez méltatlan. 


Miért zárja ki a kötődésből a , köteléket"? Hiszen a szerelem, a hűség, a 
barátság, az adott szó, az ígéret stb. is köt bennünket, igaz, nem okoz fájdal- 
mat, de szorítását gyakran érezzük. A költő is , talpig nehéz" hűségről ír. 


Nem zárom ki a kötődésből a , köteléket", csak a megkötöttséget. A hűség köt bennün- 
ket, magunk választotta, magunk alkotta — most használom a szót - , kötelékkel", de 
a hűségnek is vannak dilemmái. 

Kik azok a gondolkodók, akik különösen nagy hatással voltak Önre? 


Még mielőtt Marxtól egy sort is olvastam volna, Kant volt nagy hatással rám. Igaz, 
fiatalon olvastam és nyilvánvalóan nagyon keveset értettem belőle. Ez a hatás mégsem 
múlt el, sőt talán a mai napig szerepe van abban, hogy etikai problémákkal foglalkozom. 
A huszadik századi alkotók közül mindenekelőtt József Attila hatott rám. A klasszikus 
marxizmusból döntő hatással elsőként talán A tőke volt, s ez elég hosszú időn át háttérbe 
is szorította gondolkodásomban a , hagyományos" filozófiai problémákat. Meggyőző- 
désem, hogy a filozófiának elsőrendű feladata: a maga módján adjon számot a kor való- 
ságáról, még ha ez nem is lehetséges közvetlenül, alapkérdések újrafogalmazása nélkül. 

Ugy gondolom, hogy a marxi eszme esetében nem a betűkhöz való ragaszkodás a 
követelmény, hanem az, hogy fülünk elég érzékeny maradjon meghallani a valóság új 
kérdéseit, s nem megriadni, netán szokatlanként mindent elutasítani, amivel a klassziku- 
sok műveiben nem találkoztunk. Ha így vagyunk , marxisták", akkor nem képviselhetjük 
ennek a nyitott gondolatrendszernek a szellemét. Marxéktól mélységesen idegen volt, 
hogy az abszolút és végső igazság letéteményeseinek tekintsék önmagukat, ezért korrigál- 
ták korábbi gondolataikat oly következetesen egy életen át. 

A marxizmus egyszerre teremt új szakaszt az emberi gondolkodásban, kiváltképpen 
a történelem megértésében, de törvényes örököse is az egyetemes érvényű és értékű 
kultúrának. A klasszikus marxizmus nem hogy nem tiltja, de meg sem engedi ennek a 
nagy tradíciónak a zárójelbe tételét. Miként nem betetőzése, nem utolsó szava a gondol- 
kodásnak, hanem ösztönzője a változó valóság kutatásának, új következtetések vagy 
föltevések megfogalmazásának. Aki tehát marxista lesz, az nem ölt szellemi páncélinget, 
és ahogy Lenin figyeimeztet rá, kulcsa sincs a történelem minden zárához. 

A páncélingek minden éltető elemüktől megfosztják a szellemet, hiszen elzárnak a 
valóságtól. Úgy gondolom, hogy aki valóban Marxon nevelkedett, az nem óvakodik a 
járatlan utaktól, mert az új keresése éppen lényege ennek az eszmének. 

A marxizmus - paradox fogalmazással — tulajdonképpen olyan gondolatrendszer, 
amely nehezen tűri, hogy , izmusként" kezeljék, zárt irányzatként, mert nem éppen jó 
szokásaink szerint ez elválasztó falakat jelent és korlátokat. Ez az építkezés — és különö- 
sen az olyan, elmét elzáró falak, amelyeken nem lehet átdobni egyetlen új gondolatot sem 
- Marxék szellemétől lényegileg idegenek. De jelenti azt a kötelezettséget, hogy a törté- 
nelmet, emberi cselekedetek — bár determinált cselekedetek -— eredményének tekintve, 
újra meg újra számba vegyük a változásokat, és azt is, hogy miként lehet azok irányát 
a progresszió érdekeinek megfelelően befolyásolni. 

Így a kötődés Marxhoz természetesen politikai magatartást is sugall. De mivel Marx 
maga párton a világtörténelmi értelemben vett pártot, tehát azt a mozgalmat értette, 
amely arra hivatott, hogy megváltoztassa azokat a viszonyokat, amelyek közepette az 
ember lealacsonyított és kisemmizett lény, ezért a marxizmushoz való kötődés egy ilyen 
világtörténelmi pártállást követel. 


De ez a , világtörténeti pártállás" a konkrét történelmi valóságban, meghatá- 
rozott osztály- és nemzeti feltételek közepette realizálódik. Mi a tartalma 
tehát e konkrét párthoz tartozásunkban a marxizmushoz való kötődésnek? 


Az a gondolat, hogy párton a világtörténelmi értelemben vett párt értendő, Marxtól ered, 
aki hozzáteszi, hogy még csak nem is az általa alapított Igazak Szövetségére gondol. Az 
ember természetesen valamely konkrét szervezethez, párthoz tartozik, ha az nemcsak 
nevében vallja magát a marxi értelemben vett mozgalom részesének. S e párt tagjaként, . 
amennyire az erejéből telik, arra törekszik, hogy a marxi, világtörténelmi célokhoz 
hozzájáruljon. 


Össze lehet-e egyeztetni az eszmei szilárdságot a nyitottsággal? 

A fiatal Marx azt írja: az igazság , éppoly kevéssé szerény, mint a fény, és kivel szemben 
is lenne az"? Talán a nem igazzal szemben?! Egyetlen gondolatrendszer sem lehet 
parttalanul toleráns más gondolatokkal szemben, hacsak nem cinikus és relativista. De, 
aki meg van győződve a maga igazáról, az megengedheti magának - és meg is engedi -, 
hogy töprengjen az ellenérveken, aminek semmi köze a passzív toleranciához. Nincs 
többféle igazság, de van többféle közelítés az igazsághoz. Lehetséges tehát a nyitottság 
minden új közelítésmód iránt, anélkül, hogy ez az alapmeggyőződés szilárdságát veszé- 
lyeztetné. Csak az lehet szilárd, aki nyitott, hiszen a szilárdság nem merevség. 

, Kipróbált" téveszmékkel szemben azonban nem lehetséges semmiféle tolerancia. 
A megkülönböztetésre pedig még hamis tudattípusoknál is szükség van. Tanulni kellene 
abból például, hogy az oly szarkasztikus élességgel vitatkozó Marx még stílusában is 
mennyire tartózkodik a szatirikus megfogalmazásoktól, amikor például a vallásról ír. 
Sokkal kevésbé éles a szóhasználata, mint a felvilágosítóké, mert sokkal mélyebben 
sikerült megértenie a vallást és a vallásos embert. 

Ha már vitas"ílusról szólok, akkor megkockáztatom: Marxék sziporkázóan szellemes, 
polémikus képességeiből jó lenne tanulni, de egy fenntartással: olyan társadalomban, 
amelynek uralkodó ideológiája a marxizmus, ennek a vitastílusnak is vannak határai. 
A hatalom pozíciójából is csak érvekkel lehet vitázni — feledve a hatalmat. 

Én például a gyűlölködő, korlátolt nacionalizmust kipróbált téveszmének tartom, ami 
történelmi kátyúba visz, ezért úgy gondolom, hogy itt nincs helye semmiféle toleranciá- 
nak, de arra még ebben a vitatémában is ügyelni kell, hogy a mások és saját magunk 
nemzeti öntudatán sérelem ne essék. 


A marxista társadalomfelfogás történetében vannak bizonyos időszakok 
— mint például századunk húszas vagy hatvanas évei —, amelyeket az elméleti 
viták megélénkülése, az új tudományos szempontok és felismerések megfogal- 
mazódása jellemez. Más periódusokban viszont a marxista gondolkodás veszít 
elevenségéből. Milyen okai lehetnek ennek az egyenlőtlen fejlődésnek? 


Természetes, hogy a marxi gondolatrendszernek is van — nem egyenes vonalúan megraj- 
zolható - történelmi sorsa. S nem olyan sors ez, mint más eszmerendszeré, mert például 
a kanti filozófiához való viszony vagy az attól való eltávolodás is visszavezethető törté- 
nelmi alapokra, mégis lényeges a különbség. A kanti filozófiától ugyanis aligha fordulnak 
el gondolkodók azért, mert a kategorikus imperatívusz nem bizonyul megvalósítható- 
nak, hiszen maga Kant sem gondolta, hogy tanaival bele tud nyúlni a gyakorlatba. 
A marxi gondolatrendszer viszont naponta találkozik a valósággal, a cselekvéssel. S mi- 
vel a társadalom meghatározott céllal történő átalakítását tekinti feladatának, ezért 
sorsa, ha nem is rövidre zárhatóan, függ a forradalmi mozgalmak, a szocializmus 
alakulásától. 

Hangsúlyozni szeretném, nem hézagmentes determinációra gondolok. Maga Marx a 
forradalmi apály időszakában nem kevesebb szenvedéllyel és állhatatossággal dolgozott 
tovább elméletének (tovább-) fejlesztésén. Mégis — kissé túltekintve a kérdésben szereplő 
húszas és hatvanas éveken — nyilvánvaló, hogy a marxi gondolatokhoz óhatatlanul 
kötődtek, s a föld meghatározott térségeiben kötődnek ma is messianisztikus várakozá- 

. sok. Az elnyomottak többsége, érthető módon, nem A politikai gazdaságtan alapvonalai 
című munka szintjén ismeri ezeket az eszméket, hanem egyszerűen szólva egy jobb világ 
ígéretéhez és megvalósulásához köti azokat. Amikor pedig a tapasztalatok, ama ,új 
világ" megvalósításának realitása, nehézségei vagy éppen súlyos torzulásai rávetülnek az 
elvárásokra, sőt a fölcsigázott és világtörténelmileg létjogosult, de az adott korszakban 
nem megvalósítható reményekre, akkor megjön a messianizmus büntetése, és rezignáció 


9 Marx-Engels Művei. 1. kötet. 6. old. 

társul a marxi gondolatokhoz. A marxizmustól ugyanis számon kérik, hogy a valóság 
miért nem a kívánatos ütemben, kitérők és megtorpanások nélkül , tör" a marxi gondola- 
tokra. 

Jogos-e ez, vagy jogtalan? Úgy gondolom, hogy ez természetes, ha nem az elmélet 
művelőiről van szó, hanem olyan emberekről, akiknek a szemében a marxizmus - nem 
alaptalanul — a világ megváltoztatására vállalkozó tudományos elmélet. Nem jogos és 
mérik e gondolatrendszer érvényességét, értékét, mert ezzel nem a marxizmus igazságát, 
de saját gondolkodói mivoltukat is megkérdőjelezik. 

A kérdés a húszas és a hatvanas éveket emeli ki, nem megalapozatlanul. De hozzáten- 
ném: a fejlődés nemcsak egyenlőtlen, hanem aritmikus. A marxi gondolatok igazságere- 
jükből nem veszítenek, de hatóerejük megsínyli a hamis értelmezést és torzítást. 

Azon is érdemes elgondolkodni, hogy például az ötvenes években a marxi gondolatok 
veszítettek-e erejükből, hiszen ilyen természetű, immanens változás, azt hiszem, nincsen. 
Minden eszme ki van viszont téve annak, hogy nemcsak félreértik — ez a kisebb veszély 
-, de el is torzítják, hozzáigazítván rövid távú és nem világtörténelmi célokhoz, érdekek- 
hez. De mielőtt továbbmennék, meg kell mondanom, hogy ebben a dogmatikus torzitás- 
ban én is közreműködtem, ezért felelősnek tartom magam. Nem gondolom, hogy min- 
denki felel azért, hogy a marxi gondolatok sorsa így alakult, s ekkora árnyék hullott rá. 
Nem felelhetnek érte azok, akik ama alapfokú szemináriumokon ismerhették csak meg 
az akkor kötelező formában és tartalommal, ezért nem elfogadható egész időszakok és 
nemzedékek minden további nélkül történő elítélése. Én viszont abban a helyzetben 
voltam, hogy egyetemi éveim alatt, 1945 után, megismerhettem a klasszikus marxizmus 
fő műveit, ezért nekem lehetett volna tudnom és kellett volna tudnom, hogy amit ama 
szemináriumokon tanítottak és amit én is tanítottam, az nem felel meg a marxizmusnak. 
Am azok az évek sokak számára életutakban s világnézeti tekintetben is fordulatot je- 
kntettek, többek között éppen egy új gondolatvilág megismerésének köszönhetően. 

Lukács György világosan megírta, többször is, hogy az alapvető baj az volt, hogy az 
elméleti kérdések alárendelődtek a taktikai szempontoknak, miközben a politika siettette 
az uralkodó ideológia elfogadását. Ez a siettetés a visszájára fordult: idegenkedést váltott 
ki, de mert ennek nem lehetett hangot adni, vagy képmutatáshoz vezetett, vagy elhallgat- 
tatott mélyen baloldali embereket — kommunistákat is. Volt egy idős matematika szakos 
kollégám, akire visszaemlékszem. Egy alkalommal — nem tudom ezt másként fogalmaz- 
n- elszólta magát", s ebből tudtam meg, hogy alaposan ismeri a klasszikusok leglénye- 
gesebb tanításait, mégsem vett részt az akkori ideológiai buzgólkodásokban. A siettetés 
bírálatával nem akarom igazolni a passzivitást. 


A marxi gondolatrendszer létrejött, fejlődött és fejlődik. Fejlődésének impulzusai 
- kivételes egyéniségektől most eltekintve — akkor erősödnek fel, ha a társadalom 
objektív követelményeit felismerve, az új kérdések megfogalmazása nemcsak megenge- 
dett, hanem, ha erre inspirál történelem és politika egyaránt. 


A hatvanas években, de szerintem - minden erős különbség ellenére — nem kevésbé 
ma is működik ez az inspiráció. A hatvanas években a pozitív lehetőségek, a dogmatiz- 
mustól való megszabadulás valóban létrehozta egy reneszánsz lehetőségét. Ma viszont 
inkább elodázhatatlan szükségességét. Nem kedvezőek a feltételek? Marxista meggyőző- 
désem alapján mondom, hogy a kedvezőtlen helyzetek is lökhetnek - kell hogy lökjenek — 
új kérdésfeltevések felé. Ezért az elmélet művelői számára - ha kötődésük nemcsak 
elméleti, és nem is lehet csak az — nem kedvezőtlenek a nyolcvanas évek. 


Ön mint egyetemi oktató, hogyan vélekedik a marxizmus egységéről, nem 
gyengíti-e azt a tantárgyi struktúra tagoltsága és a kutatás egyre nagyobb 
specializáltsága? 

A hagyományos struktúra semmiképpen sem kérdőjelezi meg a marxista társadalomfel- 
fogás egységét, feltéve, hogy van egyeztető együttműködés e tárgyak oktatói között. 
Ettől viszont sajnálatosan messze vagyunk. 

A specializálódás nemcsak elkerülhetetlen, de szükséges is az elmélyültebb munkához, 
és önmagában még nem jelent elkülönülést, beszűkülést. Ott látom a bajt — ezúttal csak 
saját magamról beszélve -, hogy a világban végbemenő gazdasági és társadalmi változá- 
sokat nem tudom teoretikus szinten követni és beépíteni munkámba. Ez nem csekély 
hiányosság. 

Azt is mondhatnám, hogy például - szándéka ellenére — A megrendült öntudat mítoszai 
című, 1974-ben megjelent könyvem nem felel meg igazán a marxi követelményeknek, 
mert tipikus polgári magatartásformákat elemezve nem tudtam ezek társadalmi-gazda- 
sági alapzatát is feltárni. Így a , polgári" jelző használata ebben az írásomban nem volt 
mentes a sematizmustól. 


Milyen eredményeket ért el a marxista kutatás az elmúlt évtizedekben? 


A marxista gondolkodás az elmúlt évtizedekben jelentős eredményeket ért el a formáció- 
elmélet rekonstrukciójában és továbbfejlesztésében, a marxi vallásfelfogás területén és 
a dialógusban történő alkalmazásában is, aminek talán van szerepe az állam és az egyház 
között kialakult, lényegében harmonikus kapcsolatokban. Eredmények születtek a mo- 
narchiakutatásokban, egyáltalán: a magyar történelmi múlt sokoldalúbb, differenciál- 
tabb elemzésében -— bár a közelmúlt feltárásában nem léptünk úgy előre, ahogy az 
lehetséges és szükséges lenne. 

A gazdaság- és társadalomtörténeti kutatások összekapcsolása az eszmetörténeti fo- 
lyamatokkal ugyancsak a marxista gondolkodás fontos eredményének tekinthető. 

Ugy gondolom, hogy amiben el vagyunk maradva, az a kor átfogó számvetése ön- 
magával, de különösen saját történelmi utunkkal, ennek kitérőivel és fel nem tárt 
lehetőségeivel. Nem hiszem, hogy szükségszerű ez az elmaradás. A kortársi tudás a 
történelemről nem eleve lehetetlen, még ha sokkalta nehezebb is, mint a múlt egy 
kiválasztott korszakának megértése. 


Hadd fordítsam most Önnel szembe saját kijelentését: , A kortársi tudás a 
történelemről eleve nem lehetetlen..." — és kérdezem: nem látja-e aránytalan- 
nak napjaink kételkedését? 


Nem látok-e aránytalanságot és néha torzulást napjaink kételkedésében? A sorozat címe 
mintegy fölajánlotta, hogy beszéljek a kételkedésről. Nem véletlen, hogy nem éltem a 
lehetőséggel, de most megteszem. Úgy gondolom, a kérdés az, hogy miben, hogyan, mi 
célból kételkedik az ember. Vajon nem termékeny-e abban kételkednünk, hogy optimáli- 
san végezzük-e el feladatainkat, hogy az általunk választott utak, módszerek az egyedül 
és leginkább üdvözítőek-e? Vagy nem helyes-e abban kételkednünk, hogy mindenkinek 
minket kell követnie? 

A kételkedésnek azonban van terméketlen típusa is. Aki csak kételyekben fogalmaz, 
az megóvja magát a tévedésektől. Én úgy gondolom, hogy a bizonyosság és a kételyek 
közt lehetséges egy mozgó közép, egy archimédeszi pont. (Az , archimédeszi pont" 
kifejezést Lukács György használja, bár nem ugyanerre, hanem az alkalmazkodásra.) 

Annyi biztos, hogy kiporciózni a bizakodást és a kételkedést nem lehet, különösen 
pedig arra kell tekintettel lennünk, hogy a mi nemzedékünk sajátos körülmények 
közepette, határhelyzetben kötelezte el magát, a fasizmus felett aratott győzelem, a 
felszabadulás korszakában; viszont a ma felnövekvő nemzedékek egészen más, szerintem 
nehezebb helyzetben választanak. Az elmúlt másfél évtized alatt saját törekvéseim is 
alakultak, változtak. A hetvenes évek elején — amikor A szabadság dilemmái című 
könyvem megjelent — még azt hittem, hogy lehetséges számot adni a korról, a nemzedé- 

kem által átélt történelmi eseményekről csaknem közvetlenül, tehát anélkül, hogy alap- 
kérdéseket újrafogalmaznék. Ez a számvetési kísérletem ezért a naivitás nyomait viseli 
magán, ami teoretikus munka esetében nem megengedhető. Elsősorban erkölcsi dilem- 
mákról írtam ebben a könyvemben, de nem vettem számba kellőképpen azokat a 
gazdasági-társadalmi folyamatokat, amelyek az erkölcsi-tudati szférában jelentkező 
dilemmák alapjai voltak. Nem azért írom ezt, mintha megtagadnám ezt az írásomat, de 
úgyérzem, szükséges volt eljutnom odáig, hogy — többek között Lukács György Ontoló- 
giája alapján — újragondoljam a tevékenység alternatív jellegének kérdését. Törekvései- 
met - minden változás ellenére — ma azzal jellemezhetem, hogy a kor releváns problémáit 
próbálom megközelíteni, de ez mind inkább megköveteli, hogy újrafogalmazzak régi 
filozófiai problémákat. 

Dilemmákról, alternativitásról szóltam, tehát olyan kérdésekről, amelyek a történe- 
lemfilozófia és az etika határterületéhez tartoznak. Éppen ez vezetett oda, hogy megfo- 
galmazzam - elvontabb szinten — a cselekvő ember és a történelem viszonyát. 

A marxi történelemfelfogás természetesen determinista, de én éppen azt akarom 
bizonyítani: ez egyáltalán nem jelenti, hogy a cselekedetek ne lennének erkölcsileg 
felróhatók. Utolsó könyvemben is egy réginek nevezhető filozófiai alapkérdésből indul- 
tam ki, de azt remélem, hogy eljutottam korunk egy fontos jelenségéhez, amit a , történe- 
lem hetedíziglenének" nevezek, s amelyben az elmúlt négy évtized tapasztalatait is 
megpróbáltam sűrítve elmondani, legalábbis a nemzedékváltás metszetében. 

Amit például az éthosz és a történelem összefüggéseiről írtam, az oly egyszerű módon 
kötödik Marxhoz, hogy felfigyeltem: mennyire dominálnak írásaiban a morált (ahogy 
fiatalkori írásában hívja: a , Morál nénét") defetisizáló gondolatok. Így jutottam el oda, 
hogy a morál mellett megkülönböztetett jelentésben használjam az éthosz fogalmát. 

Ugy látom, hogy minden eddigi írásomnak korlátja és gyöngesége az, hogy ha korról 
beszélek, nem azt értem rajta - nem tudom azt érteni -, amit Hegel világállapotnak 
hívott, mert ezt pusztán filozófiai módon, saját erőmből nem tudom megközelíteni. 

A korprobléma nincs mindig nyíltan jelen abban, amit az ember ír. Ha most például 
tudás és etikum kapcsolatáról tervezek írni, akkor viszont ebben is az a történelmi, de 
konkrétan egyéni tapasztalat is vezet, hogy milyen mély öncsalás tette lehetővé azokat 
a tévelygéseket, amelyekben nemzedékem sok tagja volt vétkes velem együtt. 


Eddigi válaszaiban jogosnak érzem a kritikus hangot, és tiszteletre méltó 
önkritikussága. De az elmúlt négy évtized tapasztalatait a , történelem heted- 
íziglenébe" sűríteni, bennem a bűn és a bűnhődés fogalmát asszociálja. 


Válaszként kénytelen vagyok idézni utolsó könyvemből: , Az, amit történelmi fordulat- 
nak vagy váltásnak nevezünk, s ami a társadalom nagy földmozgásaival jár együtt, 
progresszív folyamatok esetében is negatív mellékhatások bonyolult láncolatát jelentheti 
az egyének életében... : 

, A fölemelkedésnek is roppant nehézségei vannak, hiszen az is életmódváltást, értékvál- 
tást, magatartásváltást követel." Nyilvánvaló tehát, hogy nem a bűn és bűnhődés fogal- 
mainak szűk keretében használom a fogalmat. Bár erről is szó van. A törvénytelenség 
bűneinek is megvan a maguk , hetediziglenük". 

E felelősségtudatunk mégsem lefegyverző, mert létezik — s ez szintén ott van említett 
masik munkám fejtegetéseiben — annak az ugyancsak egyszerű és oly sokszor mégis 
elfelejtett marxi igazságnak az inspiráló hatása, hogy , a történelem nem csinál semmit", 
mindent mi. emberek teszünk, még ha szívesen hárítanánk is át a felelősséget a nagybetűs 
Történelemre, amely , rossz útra tért, vagy tévelyeg", s nem váltja be hozzá fűzött s 
netán hiányos valóságismeretünkből eredt reményeinket. Ma már több a valóságismere- 
tünk, s így jobb alapunk van a történelem eredményesebb alakítására. 

Az értelem felsőbbrendűsége 


Ádám Győrgy akadémikussal, az ELTE Természettudományi Kara összehasonlító élet- 
tani tanszékének tanszékvezető egyetemi tanárával beszélget Bede Rita 


Osztja Ön azoknak a nézetét, akik szerint a hetvenes évek derekától a kor nem 
kedvez a teóriáknak, és így a , marxizmus dekonjunktúrája" úgyszólván ter- 
mészetes jelenség? 


Orvosbiológusként a havi, heti és napi sajtó ideológiai tanulmányainak szorgos követése 
nyomán tudok bizonyos filozófiai elkedvetlenedésről fogalmat alkotni: itt részben osz- 
tom az Ön által említett védekezési álláspontot. Tehát mint agykutató, akinek a munka- 
területe közelebbről kapcsolódik a marxista filozófiához, ezt a fajta, ahogy Ön mondta, 
dekonjunktúrát közvetve észlelem, erről később beszélni fogok. A marxista filozófia 
lehetőségeit, perspektíváit azonban magam előtt látom. Ugy gondolom, hogy az új 
agyélettani felismerések, az új izgalmas neurobiológiai felfedezések, az újfajta szemlélet 
az agy működéséről és a pszichikum tévékenységéről módot adna a filozófiának arra, 
hogy összegezzen, szintézist valósítson meg. 


A tudományok fejlődésében is létezik az , egyenlőtlen fejlődés" jelensége? 


Én azt hiszem, hogy igen. Lehet, hogy túlságosan felületes a válaszom, de azt mondhat- 
nám, hogy a tudományok belső élete sem mentes bizonyos divatjelenségektől, amit 
nyilvánvalóan szociálpszichológusoknak vagy tudománypszichológusoknak kell majd 
elemezniök. Divatok a szaktudományok történetében világosan felismerhetők, gondo- 
lom, a filozófia történetében is. Tehát léteznek, vagy legalábbis létezhetnek olyan szaka- 
szok, amikor a szaktudományok adatgyűjtése áll előtérben, és más időszakok, amikor 
ezeknek a filozófiai összegezése is lehetővé válik. Valóban, az utóbbi 10-15 év inkább 
az adatgyűjtés, a felhalmozás, a szaktudományi ismeretek gazdagodása korszakaként 
jellemezhető, semmint a filozófiai általánosítások évtizedeként. Felsorolhatok például 
néhányat azokból a saját szakmámba vágó felismerésekből, amelyek alkalmat adhatná- 
nak a filozófiai összegezésre, ám a filozófiai szintézis sajnos nem tudta és ma sem tudja 
követni ezeket a hallatlanul izgalmas, nagy jelentőségű felfedezéseket. 


Megemlítene néhányat ezek közül? 


Igen. Például a visszatükrözés elméletének közvetett módon adatokat szolgáltatnak azok 
a lassanként már két évtizedes múltra visszatekintő felismerések, amelyek szerint az 
agyban az egyes idegsejtek, neuronok képesek jelfelismerési tevékenységre. Egy egyszerű 
példát mondok: ha a szem elé függőleges vonalat vetítünk, akkor egyes agysejtek a 
kéregben erre a merőleges vonalra válaszolni fognak elektromos jelek formájában, de a 
vízszintes vagy ferde vonalra nem. Más sejtek viszont éppen hogy a vízszintes vonalra 
válaszolnak elektromos kisülésekkel, másfajta ábrára nem. Feltérképezték az egész látó 

agykérget olyan értelemben, hogy milyen idomokra, például körre, négyszögre, három- 
szögre vagy pedig milyen színekre, illetve a színeknek milyen ellentétes árnyalataira 
nválaszol" a nagytömegű sejtállomány. A jelfelismerés egész menetét feltérképezték az 
utóbbi évtizedben, méghozzá nemcsak a látórendszert, hanem a halló, a tapintó, részben 
a szaglási rendszert is. Tehát az ismeretelméletnek, a marxista visszatükrözési teóriának 
olyan érvcsoportja született meg, amelynek sajnos mély, filozófiai általánosítása még 
várat magára. 

De mondok egy másik példát. Az utóbbi években hallatlanul gyors fejlődés látszik az 
úgynevezett agyi peptidek, fehérjetermészetű anyagok kémiája és élettana területén. 
Felismerték, hogy milyen peptidfunkciók kötődnek a fájdalom keletkezéséhez és csillapí- 
tásához. Sejtik, hogy bizonyos elmebetegségek hátterét milyen peptidek normális műkö- 
désének a megváltozása okozza. Ezeket a kémiai hatásokat közvetlenül a pszichikumra, 
az agyműködés , lelkinek" mondott vetületére vonatkoztatva lehet ma már értelmezni. 
Vagyis, e felismerések olyan monista marxista felfogást támogatnak, amely közvetlen 
áthidalást kínál az agyműködés kifejezetten kémiai, illetve biológiai működésformája, 
vagy mozgásformája és a pszichikus tevékenység között. Mint tudjuk, egyes mai dualista 
gondolkodók az agy-tudat egységét kétségbe vonják; az említett tudományos felismeré- 
sek viszont a mi monista felfogásunkat közvetlenül támasztják alá, és kemény érveket 
szolgáltatnak ennek argumentálására. 


Nincs-e összefüggés aközött, hogy egyrészről a megismerés lehetőségei és a 
szaktudományos eredmények mennyisége nagymértékben növekszik, ezzel 
szemben az előbb említett szintézisteremtés elmarad, késik; másrészt a megis- 
merés korlátait a marxista tudományosság a rendelkezésre álló eszközökkel 
nem tudja még megfelelő módon feloldani? 


Úgy gondolja, hogy valamilyen törvényszerűség van ebben az aránytalanságban, vagy 
látok-e okokat? 


Igen. 


Valószínűleg az ok, hogy úgymondjam, a szintézis talán még , nincs a levegőben". Lehet, 
hogy ez azt is jelenti, hogy nem születtek meg nálunk, a Szovjetunióban, Nyugat-Európá- 
ban vagy másutt azok a gondolkodó iskolák, egyéniségek és kollektív műhelyek, ahol 
egy ilyen általánosítás elindulhatna. Mindenesetre az biztos, hogy több a felfedezés 
például az agykutatásban, mint amennyi szintézist látunk. Igaza van Önnek, bár talán 
ez a szó így nem hangzott el, hogy a marxista filozófia — ami az ismeretelméletet és más 
olyan kérdéseket illeti, amelyek közvetlenül kapcsolódhatnának az agykutatáshoz - 
egyfajta védekező, defenzív álláspontot képvisel. Ez egy sajnálatos tény, de így van. 
Mondok egy konkrét példát erre is. Tavaly decemberben, több mint egy éve ennek, az 
UNESCO Párizsban összehívott egy szűk körű, egyhetes konferenciát, amelynek , Az 
ember egysége" volt a témája. Ez tulajdonképpen egy biológiai, antropológiai és egyben 
filozófiai konferencia volt, ahol óhatatlanul az agykutatási felfedezések és ezek filozófiai 
értelmezése körül folyt a vita. 

Nagyon érdekes és nagyrészt kiváló embereket hívtak meg a párizsi rendezők, ezek 
között filozófusok, antropológusok, pszichológusok és magamfajta agykutatók vettek 
részt: voltunk vagy 20-25-en; fele-fele arányban — valószínűleg ez véletlenül adódott - 
marxista és nem marxista felfogásúak. Azt kell mondanom, hogy ezen az UNESCO- 
konferencián nem sikerült egyfajta magától értetődő, materialista, marxista felfogást 
érvényre juttatni. Igen, ennek a felfogásnak a szupremációját, a felfedezésekből önként 
adódó érvcsoportját nem sikerült győzelemre juttatni. Volt bennünk. magamat is beleért- 
ve, egy állandó védekezési álláspont, és ugyanez jellemezte a meghívott szovjet vagy 
dett illetve nyugat-európai vagy éppen amerikai marxista gondolkodókat is, akik 
Ot voltak . 


102 ALKOTNI KÖTÖDVE-KÉTELKEDVE 


Ez azt jelenti, hogy kifáradóban van a ráció? Feltehetem úgy a kérdést, hogy 
kortünet, vagy kórtünet az irracionalizmus erősödése? 


Én azt hiszem, hogy kortünet is, meg kórtünet is. Arról van szó, hogy az UNESCO-vitá- 
ban részt vevő, egyébként kiváló idealista agykutatókat, akik részben irracionalista vagy 
vallásos meggyőződésűek, a saját felfogásukat — hogy a lélek, az agy pszichikus tevékeny- 
sége sohasem tárható fel, mert az transzcendálisan kívülről jött, isteni sugallatra keletke- 
zett entitás — képviselték, nos ezeket a kollegákat nem tudtuk a saját érvcsoportjainkkal 
meggyőzni, mert végeredményben nem a tudomány, hanem a hit állt ezeknek a felfogá- 
soknak a mögöttes rétegeiben, és azzal nem tudtunk mit kezdeni. 


Ezért fontos rendkívül, hogy megvonjuk a határvonalat a materializmus és az 
idealizmus között? 


Igen. Azt hiszem, hogy nagyon fontos. Ilyen vonatkozásban én azt hiszem, hogy nincs 
itt a racionalizmus, a ráció kifáradásának az ideje. Legfeljebb azok a kutatók, a világ 
minden részében, akik ösztönös vagy tudatos racionalisták, az értelemnek a feltétlen 
elsőbbségében gondolkodnak és minden munkájuk a tudományos bizonyítás körül 
forog, valami oknál fogva meggyőződésüket szerényebben hangoztatják, mint azok a 
misztikus, irracionális mozzanatokban hívő, esetleg zavaros, eklektikus gondolatfoszlá- 
nyokat szintetizáló szakkutatók és filozófusok, akiknek valamilyen, ahogy Ön mondta, 
kor- és kórtünet folytán, most van itt az idejük. Remélem, s én optimista vagyok, a mi 
időnkben leáldozóban van ez a fajta kórtünet. Legalábbis a fiataloknak, a mai diákjaink- 
nak az értelemigénylésében ezt vélem felfedezni. 


Ön úgy ítéli meg, hogy ma Magyarországon létezik érdemi dialógus a marxis- 
ta álláspont és a nem marxista álláspont között; avagy a különböző izmusok 
békés egymás mellett élésének lehetünk tanúi? 


Ami a nagy filozófiai kérdéseket illeti, amennyire én nyomon követem, a dialógus nem 
nagyon valósul meg. Ahol dialógust látok, az a vallásfilozófia. A különböző vallások 
képviselői és például a Világosság című folyóiratunk köré tömörült marxista gondolko- 
dók, filozófusok között van egy toleráns, nagyon szép, tudománybarát eszmecsere, de 
más területeken nem nagyon tapasztalom. Lehet, hogy van, csak én nem tudtam követni. 
Jó volna egy ilyenfajta dialógus, de a mai gyakorlatban inkább mindenki mondja a 
magáét. Még ezen a területen is sajnos olyan jelenségeknek vagyunk tanúi néha, hogy 
nem a ráció, nem a tudományos gondolkodás az, amely győzedelmeskedik egy ilyenfajta 
párhuzamos monológsorozatban. 

Divatban van világszerte például az úgynevezett thanatológia, vagyis a halálról való 
elmélkedés. Nyilvánvaló, hogy a tudományos alapon álló kutató és gondolkodó nem 
kínálhatja az olvasónak vagy hallgatónak azokat a vigasztalásokat, amelyeket a külön- 
böző vallások kínálnak: a feltámadás, a halál utáni élet vigaszait. Mi , csak" azt kínálhat- 
juk, hogy műveinkben és személy szerint, utódainkban élünk tovább. A halál kérdésében 
való szükséges vitázó eszmecserék elmaradnak. Azt, amit a rádióban és a televízióban 
az elmúlt években hallottunk, azt a nagyon türelmes módon, nagyon emberien egymás 
mellé tett nyilatkozatoknak a sora jellemezte, semmint egyfajta vita! Pláne nem az, hogy 
a tudományos materialista gondolkodók érvcsoportjaikat úgy tudták volna felsorakoz- 
tatni, hogy a hallgatót vagy a nézőt meggyőzték volna a tudomány, az értelem, a ráció 
feltétlen fölényéről. Mindenki, aki kikapcsolta a készüléket a műsor után, azt gondolta 
tovább, amit azelőtt gondolt. 

Ezek a műsorok elkeserítettek: mit adott ez a monológsorozat egy fiatalembernek, egy 
szakmunkásnak, egy középiskolai vagy egyetemi hallgatónak, ahhoz képest, amit azelött 

gondolt? Semmi újat. Legfeljebb tájékozódhatott arról, hogy a különböző vallások 
kepviselői mit tanítanak a halálról és esetleg egy marxista filozófus mit gondol erről. De 
nem úgy voltak szembeállítva az érvek, hogy a beszélgetés diszkusszióvá, vitává válhatott 
volna, hanem egymás mellé tett erőtlen nyilatkozatok sorozatává vált. Ez az enervált 
eljárás nem volt elég szerintem 1985-ben, de 1986-ban sem lesz elég! A fiatalok többet 
és jobbat, racionálisabbat igényelnének a kutatóktól és a filozófusoktól. 


A marxista gondolkodás képes-e ezt a többletet, ezt a meghatározó helyet és 
szerepet a mai magyar társadalomban felvállalni? 


Szerintem igen. Csak hát ehhez valószínűleg valamifajta együttes műhelymunkára, 
kollektív erőfeszítésre, baráti viszonyra, egymás tudományos és filozófiai támogatására 
van szükség, amelyre voltak példák. 


Éppen kérdezni szeretném, hogy hol vannak a szellemi műhelyek, azok a 
szellemi körök, amelyekbe nemcsak egy szűk tudományterület képviselője 
jelentkezhetett, hanem amelyek valóban interdiszciplináris erőfeszítések és 
viták egészséges kibontakozásának színterei voltak? 


Az én személyes tudományos élettörténetemből 3 ilyen mozzanatot tudok kiemelni. 
Történetileg az én életemben az első ilyen törekvés az ötvenes évek végén, a hatvanas 
évek elején a budapesti orvosegyetemen született, ahol az ottani Marxizmus-Leninizmus 
Intézet megpróbálta maga köré gyűjteni azokat a szakembereket az élettan, a kórélettan, 
az anatómia, a különböző klinikumok területéről, akik valamilyen dialógust, együttmű- 
ködést el tudtak képzelni a marxista filozófusokkal és más, nem szaktudományi kutatók- 
kal. Elindult egy gyümölcsöző eszmecsere, konferenciák, szimpóziumok, helyenként 
irásművek születtek, amelyek mindenkit, akik ebben a munkában részt vettek, filozófu- 
sokat és orvosokat optimizmussal töltöttek el. Nem tudom, hogy ez a tevékenység ma 
hol tart, mert én mintegy 20 évvel ezelőtt elkerültem az orvosegyetemről. Gondolom, 
hogy ennek a gyümölcsöző együttműködésnek az igénye megmaradt ott a Nagyvárad 
tér környékén. 

Itt a Természettudományi Karon, a TTK filozófia tanszéke most már évek óta szintén 
próbálkozik fizikusokkal, matematikusokkal, biológusokkal együttműködni a termé- 
szettudomány filozófiai problémáinak közös megoldására. Ezek a próbálkozások több- 
kevesebb sikerrel ma is folynak. 

A harmadik ilyen kísérlet az Akadémia Filozófiai Intézete körében kezdődött néhány 
évvel ezelőtt, ahol filozófusok kezdeményezésére úgynevezett , agy-tudat" munkacsoport 
kezdte meg kötetlen formában a tevékenységét. Éveken keresztül havonta összeültünk, 
sokszor egy hónapban ismételten is, és mindig az agy és a tudat összefüggésének valami- 
lyen filozófiai vagy szaktudományi problémájáról folyt a vita. Nagy érdeklődéssel és" 
szkeptikus figyelemmel várom azt, hogy ennek a beszélgetéssornak a terméke valamikép- 
pen irásban megjelenjék, mert ez nagyon jó interdiszciplináris kezdeményezés volt! Ezt 
a három erőfeszítést tudom megnevezni, amely az elmúlt 20-25 évben az én életem körül 
kibontakozott. 


Ez a három korszak igazolta azt a várakozását, hogy a tudományok gondolati 
vagy módszertani problémáival szemben egyetlen hatásos megoldás a határtu- 
dományok összekapcsolása, illetve a komplex megközelítés, a tudományok 
közötti hídépítés. 


lg az egyik lehetőség. Természetesen ez a hídépítés egy személyen belül is megvalósulhat, 
iszen hazánkban is vannak olyan egyéniségek, olyan személyiségek, akik egymagukban 

szintjét, és igy egy szintézist önmagukban is megkísérelhetnek. 
Ők lennének a modern polihisztorok? 


Valamifajta korlátozott polihisztorok. Ez az egyik út, ha a kor kitermelné a maga 
polihisztor vagy enciklopédista egyéniségeit. A másik út, s ez lehetne a gyakoribb, amikor 
szaktudományi emberek és filozófusok egy csoportja, hogy egy angol szót használjak, 
,team" munkában törekszik arra, hogy valamilyen kérdést közösen oldjon meg. Az 
említett lelkesítő példák ellenére azonban azt mondhatnám, hogy sajnos az említett 
tömörülések, közte például az , agy-tudat" munkacsoport, nem voltak sohasem olyan 
konzisztens, intenzív munkaszakaszban, hogy az valamilyen szűkebb vagy tágabb téma 
nagyon alapos körüljárását eredményezte volna, amelynek eredményeképpen valamilyen 
értékes mű születhetett volna. 


Mi lehetett ennek az oka? Ezeknek az eredményeknek a megszületéséhez 
hiányzott a társadalmi igény, a társadalom , megrendelése" vagy a tudomá- 
nyos és társadalmi felelősséget vállaló , gondolkodó én"-nek a késztetése nem 
volt megfelelő? 


Mind a kettő. Sem megrendelést nem hozott a , vállalkozás", sem pedig a résztvevők nem 
voltak motiváltak arra, hogy saját fő sodrású munkájukat félretéve, eme közös erőfeszi- 
téseknek szenteljék idejüket és erejüket. Hogy csak a magam példáját mondjam: nagyon 
szívesen részt vettem ezeken az üléseken, mint egy tallózó, szimatoló, más területen 
körülnézni óhajtó kutató, de emellett semmiképpen sem voltam arra késztetve, hogy a 
saját kutatásaimat vagy éppenséggel egyetemi oktatásomat valamelyest is háttérbe he- 
lyezzem. Nem is volt persze egy intenzív szakasz előirányozva. Valószínűleg éppen ezért 
is folyt és folyik olyan mellékesen ez az együttes munka, pedig a szaktudományi felfede- 
zések és a filozófiai összegezés kényszerűségéből adódóan egy ilyenfajta együttműködés- 
nek mindenképpen meg kell valósulnia valahol a közeljövőben. Lehet, hogy nem nálunk, 
hanem a Szovjetunióban vagy másutt, de erre mindenképpen szükség van. 


Gondolja, hogy a társadalomfejlődés intenzívebb időszaka szükségszerűen 
kihívást is jelent a tudományos teljesítmények terén? 


Szakadatlanul van egy ilyenfajta , kihívás". Nem hiszem, hogy ez most élesebb, mint volt 
10-20 évvel ezelőtt. A tudománynak a különböző területeken van egy immanens fejlődési 
vonala: ez a fejlődés egy állandó serkentést, , kihívást" jelent. (Ez a ,kihívás" szó az 
amerikai , challenge" divatkifejezés nyomán is olyan furcsán vonul be a magyar köztu- 
datba, mint annyi népszerű társa!) A kutatókban állandóan működik egyfajta belső 
késztetés. A szintézis hajtóereje a szaktudományban viszont csak akkor merül fel, amikor 
egy felfedezés olyan stádiumba jutott, hogy egyfajta világnézeti, filozófiai általánosítás 
a további szaktudományi kutatást segítheti. 

Mondok egy példát: mintegy évtizede előtérben áll egy lényeges kérdés az agykutatás- 
ban, amely ugyan a század eleje óta foglalkoztatja az ideggyógyászokat és más neurobio- 
lógusokat, de amely az utóbbi években felgyorsult eredményeket mutat. A kérdést úgy 
fogalmazhatnám meg, hogy a jobb agyfélteke mást csinál-e, mint a bal? Tudjuk, hogy 
a jobb kezüekben a bal agyfélteke inkább az elvont gondolkodás, az írás, az olvasás, a 
beszéd, a számolás feldolgozó állomása, a jobb agyfélteke viszont a konkrét felismerések 
készüléke, tehát a képi, zenei és más közvetlen külvilági jelek összegezésének a helye. 
Mármost: ezeknek a kutatásoknak jelenlegi továbbvitele okvetlenül megköveteli, hogy 
a kutató monista állásponton legyen, vagyis hogy az agy és a tudat egységét feltételezze. 

Ennek a filozófiai összegezésnek a nyomán indulhatnak majd meg újabb kutatások. Ha 
ez az összegezés, szintézis nem történik meg, akkor óhatatlanul lefegyverződik az agyku- 
tatásban érdekelt szakember. Hiszen, ha a lelki jelenségeket transzcendentális esemé- 
nyeknek hiszem, és így nem ismerhetem meg a pszichikum tevékenységét, amely az agy 
működéséből közvetlenül ered, akkor semmiféle értelme nincs a további kutatásnak. 
Tehát egy ilyenfajta pesszimista, legyőzött állapotban a kutatás is megreked! 


Ez azt jelenti, hogy a tudomány , hiányjelenségei" teret adnak a spekulatív és 
nem materialista megközelítéseknek? 


Esetleg igen. Ezt a spekulatív tendenciát sok kiváló kutató esetében lehet látni, akik 
valamilyen oknál fogva dualista felfogást képviselnek. Ezek a kutatók óhatatlanul 
megtorpannak az agysejtek működésének olyan kutatási szintjén, amely már érintkezne 
a pszichikum tevékenységével. E határon ők megállnak, leteszik a , szerszámot", mert 
hitük szerint a lelki jelenség már istentől vagy más földöntúli misztikus vagy kevésbé 
misztikus entitástól való, és azon a síkos területen ők már lefegyverzettnek érzik magu- 
kat. Az elhivatott agykutató pedig nem torpan meg a pszichikum kényes vagy nehezen 
megközelíthető kérdései előtt, hiszen meg van győződve arról, hogy csak idő, szemlélet 
és módszer kérdése, hogy az agyműködés és a pszichikum áthidalásának nehéz, bonyo- 
lult problematikáját megközelíthessük. 


Hol van a marxista kutatás helye világviszonylatban az Ön tudományterüle- 
tén? Nem okoz-e görcsöket a tudományos kutatásban az, hogy sok területen 
csak , felzárkózási stratégiánk" lehet, vagy éppen ellenkezőleg, egy szorultabb 
helyzet kiemelkedőbb eredményekre, aktívabb cselekvésre ösztönöz? 


Erre is, arra is találunk példát, ha visszatekintek saját tudományterületem elmúlt évekbe- 
li kongresszusaira, nemzetközi szimpóziumaira. Egyrészről a szintézisbeli elmaradottság, 
vagy ahogy Ön mondta, a felzárkózás kényszere megteremtette egyfajta felgyorsult 
szintézisnek az igényét is, másrészről pedig a nyugodt, kiegyensúlyozott szakmaközi 
együttműködésnek a példáit is látom. De, mintha tágabb értelemben véve, a felzárkózási 
periódus végén lennénk, és sok olyan munka jelenik meg a Szovjetunióban, nálunk és 
másutt is, amely egy tudományos materialista szintézis elemeit tartalmazza. 


Mit ad ehhez a marxizmus? Eszközt? Módszert, szemléletet, világnézetet? 


Négy szót mondott, mind a négy szó azt hiszem helyénvaló itt! Én csak magamról tudok 
beszélni, természetesen minden embernek mást nyújthat a materialista tudományos 
világnézet. Én megrögzött optimista vagyok, és ha egyáltalán hitről beszélhet egy tudo- 
mányos kutató, én hiszek abban, hogy a marxizmus ezeket az elemeket mind adhatja a 
szaktudományi kutatónak, tehát eszközt is, módszert is és világszemléletet is. 


Ön közéleti és politikai munkát is vállal. Ezzel szemben van egy olyan felfogás 
is, hogy a tudományok rohamos fejlődésének korszakában a szaktudományos 
kutatás és a tudományos tevékenység a tudomány legszemélyesebb , magán- 
ügye". Egyetért ezzel? 


Valóban van egy ilyen álláspont? Szerintem semmiképpen sincs így. A tudományos 
felfedezés, felismerés a legjobb művelők életében mindig közügynek számított, és köz- 
ügynek kell hogy számítson a jövőben is. Nem tudunk letenni arról, hogy a tudományos 
felfedezéseket és ismereteket közkinccsé tegyük. Ennek elsősorban az iskola a letétemé- 
nyese, a mindenkori alsó-, közép- és felsőfokú oktatásnak az alapja, hivatása a tudomá- 

nyos felfedezéseket közüggyé, közkinccsé tenni. De az iskolán kívüli művelődési csator- 
náknak is ez a fő feladata. Gondolok itt elsősorban a tömegkommunikációs eszközökre: 
a rádióra, a televízióra és az írott sajtóra, de olyan szóbeli ismeretközlésen alapuló 
tevékenységre is, mint például az, amelyben én ís dolgozom, a Tudományos Ismeretter- 
jesztő Társulatra, amelynek fő hivatása a tudományok eredményeinek a terjesztése. 


Hadd kérdezzem meg az Ön szavaival, az , organikus tudományos műveltség" 
elterjesztése miért égetően aktuális hazánkban? Mit ért ezen a fogalmon? 


Azt értem alatta, hogy a fiatalságban, amely kikerül az általános és középiskolából, ki 
kell hogy alakuljon egy olyan világkép, amelyben a természet- és társadalomtudományi 
ismereteknek és a mindennapi kultúrának egységes ötvözete funkcionál, amely nélkül az 
ismeretektől kezdve a történeti ismeretekig, a biológiai ismeretektől kezdve az esztétikai 
ismeretekig az iskola padjaiból kikerülő ifjút fel kell vértezni olyanfajta képességgel, 
hogy tovább művelje önmagát, hogy a későbbiekben a felé áramló információt önállóan, 
szuverén módon használhassa fel. Akkor is, ha kétkezi munkát fog végezni, ha szakmun- 
kás, pedagógus vagy valamilyen más értelmiségi szakma művelője lesz. Fiatalságunk 
organikus műveltsége nélkül óhatatlanul elmaradunk a társadalmi fejlődés nagy világ- 
versenyében, olyan, egyébként velünk összemérhető országokkal szemben is, amelyek ezt 
az organikus műveltségképet sokkal előbb és sokkal hatékonyabban tudták létrehozni 
és művelve gyakoroltatni a népesség szélesebb körében, mint ahogy ezt mi megtehettük. 


Ez tulajdonképpen egy többtényezős folyamat. 
Igen, soktényezős folyamat. 


Az egyik tényező maga a tudomány. Jelenleg, amikor eléggé elmélyült a 
szakosodás, a részterületek kutatása, vajon a tudomány feladata-e a tudomá- 
nyos ismereteket népszerűsítő formában közölni, átadni; továbbá nem áll-e 
fenn az a veszély, hogy a tudomány által adott ismeretek egyfajta laikus 
félműveltséget terjesztenek? 


Én azt hiszem, hogy ennek a veszélynek megvannak a gyökerei, de nem tudunk mást 
tenni, mint hogy újból és újból, napról napra a legkülönbözőbb tudományos ismereteket 
a legszélesebb körben közkinccsé tegyük. Nem tudunk mást csinálni. Ha az orvostudo- 
mányra gondolunk, nem tehetünk például mást ma Magyarországon, mint hogy hónap- 
ról hónapra, évről évre felvilágosítjuk a lakosság széles rétegeit az életmód, a táplálkozás 
helyes arányairól, hogy a megbetegedési és a halálozási arányszámot, a helytelen szoká- 
sok számos következményeinek kikerülésével, egy jobb helyzet irányába toljuk el. 

Nem tehetünk mást, mint hogy a régebbi és újabb betegségek veszélyére figyelmeztet- 
jük embertársainkat a legújabb orvostudományi felfedezések tükrében. De ez vonatkozik 
más tudományok területére is. Nem véletlen, hogy a környezetvédelem, az ökológiai 
egyensúly fontosságát annyira és annyian hangsúlyozzák manapság a sajtóban, hiszen 
tudjuk, hogy megvan a mindennapi életre vetült, a termelést is befolyásoló következmé- 
nye. És így sorolhatnám a különböző tudományterületeknek a felfedezéseit. Nem lehet 
a szaktudományos felfedezéseket a saját körünkben, a szaktudósok körében megtartani, 
mert semmire sem megyünk vele. 


Tehát az idődimenziót is nagyon lényegesnek tartja. A megkésettség, a válasz- 
adás bizonytalansága egyben rontja a válaszok hatékonyságát is. 

Okvetlenül. Ha szabad egy aktuális szakmai példát mondanom. Nem tartom rettegett 
fenyegetésnek, de azért számolni kell azzal, hogy egy újonnan felfedezett, jelenleg még 
a védekezés szempontjából hátrányban lévő betegségcsoport, az úgynevezett AIDS 
elérhet nálunk is egy bizonyos, korlátozott elterjedési szintet az intenzív turizmus folytán. 
Erre nem felkészülni az egészségügyi szerveknek éppúgy, mint az ismeretterjesztésnek, 
bűn volna. Megijednünk nem kell, mert nyilvánvalóan nem lesz népbetegség belőle, de 
fel kell készülnünk. Felkészülni nemcsak az Egészségügyi Minisztériumnak és a kórhá- 
zaknak szükséges, hanem a lakosságnak is tudnia kell erről a vírusos betegségről, mert 
ha erről csak tíz év múlva szerzünk tudomást, akkor már hiába! Nyilvánvalóan a 
szakterületek képviselőinek és a széles nagyközönségnek is ismernie kell ezt a vírusos 
betegséget, elterjedési módját, veszélyeit, elkerülésének a lehetőségét ahhoz, hogy véde- 
kezni tudjunk. Ez egy éppen ma aktuális példa. 


Egy kicsit elszakadva ettől a gondolatkörtől, az értelmiségről szeretném 
kérdezni. Az értelmiség egyik legfontosabb feladatának orientáló szerepét 
nevezte meg, ha jól emlékszem egy 1985 májusában írt cikkében. Ön szerint, 
az értelmiség képes-e arra és akarja-e, hogy felmutassa az életminőség új 
modelljét , amellyel orientálhat? Miből vonta le azt a következtetését, hogy az 
értelmiség eligazító szerepe növekedni fog társadalmunkban? 


Ez összefügg beszélgetésünk előbbi mozzanatával. Tudniillik, a különböző hírközlő 
csatornákon keresztül minden embert olyan mennyiségű értékes és értéktelen, fontos és 
kevésbé fontos információ ér nap mint nap, falun és városon egyaránt, hogy az ebben 
való eligazodás egyfajta szakismereti plusz nélkül nagyon nehéz. Én úgy látom, hogy 
városon és falun az értelmiségieknek két feladatuk van ebben a vonatkozásban. Egyrészt 
az, hogy önmagukat műveljék, önmaguk orientálódjanak, tájékozódjanak. Szűrést, 
szelekciót kell végezniük érték és értéktelenség, fontos és nem fontos, ,jel" és ,.zaj" 
között, önmagukban és környezetükben egyaránt. Tehát, az értelmiség önművelése, to- 
vábbképzése igen fontos követelmény. Másrészt, elengedhetetlen, hogy ezt az eligazodást 
és eligazítást a körülöttünk levő lakosság széles körében próbáljuk kisugározni. És éppen 
ez vonatkozik például azokra a tudományos ismeretekre, amikről az előbb beszéltünk. 

Nem hiszem, hogy ezzel a kijelentésemmel valami újat fogalmaztam volna meg, hiszen 
minden valamilyen munkakörben dolgozó ember, nemcsak az értelmiségi, a saját terüle- 
tén a szakismereti plusz révén előnyben van. Saját szakterületén igenis ő tájékoztat, az 
eligazító funkciót ő gyakorolja. Ha szabad azt mondanom, az autószerelő nem értelmisé- 
gi munkakörben dolgozik, de az autótulajdonosok százezreinek vonatkozásában eligazí- 
tó funkciót teljesít akkor, amikor az autó karosszériáját, motorját vagy futóművét 
illetően plusz információt nyújt annak a tanárembernek, orvosnak vagy jogásznak, aki 
az autó kormánya mellé ül és fogalma sincs, hogy milyen járművel közlekedik. Neki jó 
mégis, ha a , fontos - nem fontos" kategóriában tud tájékozódni: ha a motorja leáll, 
akkor tudja, hogy milyen fő meghibásodási mozzanatra gondolhat. Ezt a fajta plusz 
tájékoztatást éppen a szakmunkás nyújta neki. Azért mondtam egy másfajta példát is, 
mert meggyőződésem, hogy nemcsak az értelmiségi foglalkozásnak tulajdoníthatunk 
egyfajta eligazító, ismeretterjesztő funkciót. 


Az életminőség új értelmezését érintettük. Vajon létezik-e egy olyan stabil 
értékrend, ami által ez az , életminőség-modell" , ,életmód-modell" leírható, 
megfogalmazható? 


Ezen, általánosítás szintjén, nem gondolkodtam még el. De meggyőződésem, hogy 
tudatosan vagy tudattalanul mindenki törekszik kialakítani valamilyen értékrend szerin- 
ti életmódot vagy - rosszabb esetben - sodródik valamely életmód felé. Az értelmiségi, 

akárcsak az igényes ipari vagy mezőgazdasági szakember el is érhet nálunk, Magyaror- 
szágon egy optimális szintet! Magyarán mondva, nem hiszem például azt, hogy annak 
a fogyasztói társadalomnak az anyagi szupremációja velünk szemben, amelyet egy svéd 
vagy svájci állampolgár megvalósíthat, az egyben azt is jelenti, hogy az életminőség 
abban a svéd vagy svájci városban fölötte áll egy magyarországi lehetőségnek. Az 
életminőség számomra egyfajta kiegyensúlyozott közéleti biztonságot és nyugalmat, a 
méltó társas élet lehetőségeit, a kulturálódásnak könnyen, emberléptékűen, hozzáférhe- 
tően megvalósuló mértékét is jelenti. 

A hozzánk látogató, nálunk szerencsésebb, kevesebb háborút, kevesebb válságot átélt 
országokból érkező barátaink meglepetéssel látják, hogy ennek a kis Magyarországnak 
nem mindenben bőségben dúskáló lakossága — itt értelmiségire és nem értelmiségire 
egyaránt gondolhatok - könnyebben és természetesebb módon elér és őriz kultúrát, 
társas kapcsolatot, optimista életvitelt, mint esetleg nála szerencsésebb körülmények 
között élő, külföldi embertársa. Ez a nézetem első, talán felületes megközelítése annak 
a problémának, amit kérdezett. 

Természetesen az életminőségről sokat és mélyebben lehetne beszélni, hiszen azok a 
szakemberek, mint én is, akik sokat utazunk, saját életünkben szinte havonta, de leg- 
alábbis évenként szembesülünk és ütköztetünk életmódokat: hogyan él egy mexikói, egy 
svédországi, egy japán barátunk velünk összehasonlítva? Nem kell szégyenkeznünk és 
nem kell rossz érzéssel útjainkról visszajönnünk ebbe a kis hazánkba, mert éppen az élet 
teljessége vonatkozásában vannak olyan elemek, amelyek tekintetében legalábbis hát- 
rányban nem vagyunk. Sok vonatkozásban esetleg előnyben is. 


Megkérdezném az eszmék vonzásáról, amiben vitathatatlanul jelen van az 
eszméket képviselő gondolkodók, tudósok tevékenysége, személyisége is. És 
természetesen mindenekelőtt benne van az, hogy ezek az eszmék hogyan 
viszonyulnak a társadalmi valósághoz, a társadalmi gyakorlathoz. A marxiz- 
mus mint eszmerendszer vonzása az ifjabb generációra ma is olyan természete- 
sen hat? Egyáltalán, természetesnek lehet-e venni a marxista eszmerendszer 
vonzását legifjabb tanítványai körében? 


Nehezen tudok erre a kérdésre válaszolni. Azt gondolom, hogy a marxizmus mint 
tantárgy sok-sok évvel ezelőtti bevezetése a kötelező stúdiumok körébe olyan előnnyel 
járt — hiszen ez volt a beiktatás célja -, hogy minden ifjú megismerheti a marxizmus 
alapjait és pilléreit. Egyúttal azonban bizonyos hátránnyal is járhatott és valószínűleg 
járt is, nevezetesen, hogy egyfajta , muszáj stúdiummá" degradálódott. Továbbá, ha az 
iskolában elsajátítandó gondolatok a szülői házban nem kapnak megerősítést, ha a 
társadalmi kondíciók nem támasztják alá kellő egyértelműséggel a hallottakat, akkor 
a marxizmus , letudni való", kötelező olvasmánnyá válik. Olyanféle kötelező olvasmány- 
nyá, és ezt látjuk a szépirodalom vonatkozásában is, ahol a kötelező penzumon kívüli - 
ismeretek jobban vonzzák a fiatalság egyes rétegeit. Most nemcsak a marxizmusról 
beszélek egy pillanatig. A legszebb szépirodalmi művek esetében is időnként felsejlik 
gyerekeink és unokáink körében, hogy amit nem muszáj elolvasni, vagy csak el lehet 
olvasni, az vonzóbb, mint a kötelező olvasmány. Kérdem én magamtól sokszor, hogy 
vajon nem ugyanez a helyzet áll-e elő időnként a marxizmus iskolai oktatása vonatkozá- 
sában, a vonzás tekintetében? Nem tudom a választ erre a kérdésre, hiszen az én 
ifjúkoromban a marxizmus a kötelező iskolai oktatáson kívüli stúdium volt. Nem 
mondom, hogy csak ezért volt vonzó számunkra. A természetes ideológiai és világnézeti 
fejlődés vezetett el engem és kortársaimat annak idején a marxizmushoz. Nem tudom, 
mi lett volna, ha kötelező iskolai oktatásban vettem volna részt annak idején, de minden- 
esetre ezek a kérdőjelek, amik a mostani ifjú generációt illetően a kérdése nyomán 
bennem feltolultak, ezek önként adódnak. 

Egyébként, ami az ifjúság mai életstílusát, világszemléletét illeti, feltétlenül derűlátó 
vagyok. A mai tizenévesek, huszonévesek az egyszerű, közvetlen, racionális életvitel 
igénylése felé tolódnak el. Ha külsődleges példát akarok mondani, akkor a ceremónia- 
mentes, mindenféle barokkos, modoros stílustól távoleső magatartásukat, egymással 
való természetes közlekedési formájukat, például a tegeződést, az egyforma öltözködés- 
nek sallangmentes, a piperkőcségtől távol eső divatját említhetem. Mindez egyáltalán 
nem jellemezte az előttük lévő, ma már negyvenes éveiket taposó vagy még idősebb 
generációkat, és ez arra mutat, hogy egyfajta egyszerűség, természetesség, közvetlenség, 
racionalitás kezd úrrá lenni a mindennapi életben, és valószínűleg úrrá is lesz. Ezt a 
sajátos , puritanizmust" kell az idősebb generációnak, az értelmiségnek, a tudomány 
terjesztőinek kihasználni, ezt a fajta igényt a sallangmentes, hazugságmentes mindennapi 
életre. Ennek az igénynek az ideológiai előnyeit mindenképpen ki kellene aknáznunk az 
irracionalizmus, miszticizmus ellenőrizhetetlen törekvéseivel szemben, amelyeket, ha 
nem vigyázunk, magáévá tesz ez az igazi eszményekre szomjas ifjúság. Ezért komoly a 
tudomány terjesztőinek nevelő, példamutató hivatása. 


Azok a hibák, torzulások, amelyek az ötvenes évek marxista felfogásában 
jelentkeztek , mennyiben szolgálnak ma hivatkozási alapul az Ön tudományte- 
rületén a nem marxista tudósoknak? 


Olyan korszakban, az úgynevezett ötvenes években voltam fiatal kutató, és olyan korsza- 
kokat éltem át azután, amikor mind a , dogmatikus", mind az ellentételeként értelmezett 
vTevizionista" irányzat az én tudományom területén vastagon, aláhúzottan jelentkezett. 
Amikor az ötvenes évek elején, mint fiatal orvos kikerültem a Szovjetunióba aspiráns- 
ként, akkor egyfajta túlhajtott, túlideologizált , pavlovi" irányzat volt uralkodó a szovjet 
és a kelet-európai élettani kutatásban. A nagy Nobel-díjas orosz kutató munkásságát egy 
séget leegyszerűsítve, pavlovi feltételes reflexekre redukáltak bizonyos túlegyszerűsítő 
szakemberek. 

Egyfajta dogmatikus torzulást váltottak ki a pszichológia, az agykutatás területén, 
amely nagyon komoly károkat okozott. Ezek a károk aztán oda vezettek, hogy amikor 
a pavlovi elvek dogmatikus eltorzításával született , elméletek" túlhajtott, túlegyszerűsí- 
tett voltára fény derült, akkor egy másfajta , revizionista" torzulás, másik túlzó végletbe 
való átcsapás következett be nálunk is, a szocialista országok legnagyobb részében, de 
a nyugati országokban is. Olyan kutatók, akik értékes pavlovi irányú kutatásokat 
folytattak, tulajdonképpen szinte , törölték" azokat az eredményeiket, hallatlanul jelen- 
tős felfedezéseiket, amelyeket e fontos, de , diszkreditált" módszerekkel nyertek. Ez a 
végletekben való csapongás még ma is, eme események után több mint negyedszázaddal, 
érezteti a hatását, és károkat okoz. Tehát az a tény, hogy nálunk és a Szovjetunióban 
is egy kiegyensúlyozott, folyamatos pszichológiai közélet és agykutatás csak az utóbbi 
10-15 évben erősödött meg, hogy egész generációk estek ki a lélektani műveltség kiegyen- 
súlyozott birtoklásából, az ennek a káros dogmatikus-revizionista , ingajelenségnek" is 
tulajdonítható. 


Hadd .kérdezzem személyes útjáról. Hogyan találkozott a marxizmussal, 
hogyan vált marxistává? 


Fiatal egyetemista, majd pedig fiatal orvos koromban a ráció, az értelem dominanciájá- 
nak az igénye vezetett el engem a marxizmushoz. Valahogy már intellektuális eszmélésem 
első idejében — valószínűleg, mert oly korban éltem, amikor az irracionalizmus szörnyű 
bűnöket követett el a második világháború előtt és közben — jutottam el egy olyan 
fejlődési szakaszhoz, amikor is kellett az értelem felsőbbrendűségében bíznom. Tágabb 

értelemben, a tudományos igényű gondolkodás követelménye mind erősebben működött 
bennem, és ez óhatatlanul vezetett el engem a marxi tanításokhoz. Az ész, a bizonyított 
kutatási eredmények tekintélye nem működhetett bennem más mederben, mint a tudo- 
mányos materializmus medrében. Aztán később, amikor kutató neurofiziológus lettem, 
akkor a szűkebb értelemben vett materialista ismeretelméleti felfogás vezetett ahhoz az 
optimizmushoz, amely ma is irányítja kutatásaimat. Az a felfogásom, hogy a világ igenis 
megismerhető - és természetesen megváltoztatható -, mert ha nem ezen az állásponton 
volnék, akkor ahogy beszélgetésünk egy korábbi részében mondtam, lefegyverződnék és 
nem volna semmi értelme a kutatásnak. Ez egyben az én ars poeticám, vagy ars scientifi- 
cám! ; 
Mit jelentett az Ön számára az alkotói periódusok egymásutánisága, önmaga 
kritikai meghaladása, a szellemi szabadság, a gondolkodás függetlensége? 


Ahogy az ember magáévá teszi az évtizedek folyamán a saját szakterülete szellemi 
kincseinek egy bizonyos részét, úgy szinte hétről hétre, napról napra szembesül saját 
feltárásainak, hogy ne mondjam azt a nagyképű szót, hogy felfedezéseinek értékével, 
vagy értéktelenségével. Amikor az ember túl van egy kutatási eredményen és azt leközli, 
akkor szembekerül azzal a kérdéssel, hogy vajon mennyi ennek a kutatási eredménynek 
a , túlélési ideje"? Van-e minimális hatása saját tudományága fejlődésére? A kínzó 
kérdésre a válasz sajnos a legtöbb esetben negatív. Ez a szembesülés állandóan ismétlődik 
és serkenti, motiválja a kutatót további eredmények elérésére, további erőfeszítésre, amit 
aztán újbóli szembesülés követ és így tovább. Tulajdonképpen, ha egy kicsit túlozni 
akarnék, azt is mondhatnám, hogy a mi munkánk, az én munkám is egy állandó dráma, 
amelynek felvonásai a lelkesültség, a hipotézisteremtés, annak bizonyítása s a bizonyítás 
utáni szembesülés és szkepszis körforgásából tevődnek össze! De éppen ez a feszültség 
adja meg ennek a pályának és ennek az életformának a szépségét. 

Szintézis útján a megoldáshoz 
Hozzászólás Ágoston Mihály cikkéhez" 


A technikai műveltséggel és önismeretünk- 
" kel kapcsolatban kialakult, egyre szélesedő 
kérdéskört érintő eszmecserében — mint 
cseppben a tenger — jelen van egy olyan 
törekvés, amely szinte már egész társadal- 
munkra jellemző, bár különböző indíttatá- 
sokból fakad. Miről van szó? A vitákban 
túl akarnak jutni a bajok okainak elemzé- 
sén - ebben is egyetértést kellene kialakíta- 
ni! -, és a megoldás minkéntjét, hogyanját 
keresik. Kutatják a megoldás módozatait 
azon az áron is, hogy azok áldozatokat 
kívánhatnak. A lap hasábjain folyó eszme- 
csere oly sok, egymással összefüggő témát, 
területet érint, hogy egyetlen hozzászólás- 
ban már nem lehet mindegyikről véle- 
ményt mondani. Az eszmecsere azonban 
egyúttal csepp is a viták tengerében, hiszen 
számos hasonló jellegű dialógust, de még 
több monológot lehetett az elmúlt időben 
olvasni. Az egyikhez, s talán ahhoz, ame- 
lyik a legmesszebb vezethet, néhány kap- 
csolódó gondolatot magam is fel szeretnék 
vetni. 

A meglepő a vitákban az, hogy a külön- 
böző szándékok ellenére is (mint például 
az , Inpulzus"-ban folyó vita, amelynek 
résztvevői nem annyira a , két kultúra", 
hanem a két szubkultúra, a közgazdasági 
és a mérnöki problémáival összefüggésben 
sorolják fel a társadalmi fejlődésünkben 
megoldásra váró gondokat) hasonló kö- 
vetkeztetésekre jutnak. Mi az oka az élén- 

külő vitáknak, s miben jelentkeznek a ha- 


.sonlóságok a gondolatmenetekben? 


A viták okait — úgy érzem - a célok 
teljesülése, a megvalósulás feletti aggoda- 
lomban kell keresnünk. A célokban való 
egyetértés ugyanis nem jár együtt a célok- 
hoz vezető utakra vonatkozó egyetértéssel. 
Persze nehezíti a konszenzus létrejöttét, 
hogy nincsenek, de nem is lehetnek egyér- 
telmű utak. A XIII. pártkongresszus szá- 
mos - az eszmecsere szempontjából is fon- 
tos — célt tűz ki, mint például: , meg kell 
gyorsítani a műszaki fejlesztést" vagy ,ja- 
vítani kell a műszaki fejlesztést szolgáló 
infrastruktúrát". Világos és határozott a 
, mit", de ki kell dolgozni a , hogyan" -t! 
,. . Munkánk gyengeségei: esetenként az 
irányítás lassú reagálása, a kellő rugalmas- 
ság hiánya, a végrehajtás következetlensé- 
gei..." alapot is adnak az aggodalomra, s 
okot a vitákra, eszmecserékre. Nincs 
ugyanis általános recept arra, hogy konk- 
rét feltételek mellett hogyan kell az elfoga- 
dott célokat realizálni. Sajnos, van mit vi- 
tatni, , sajnálatos vitáról van szó" — mond- 
ja a viták egyik hozzászólója. Véleményem 
szerint fontosabb a minősítésnél az, hogy 
kell a vita: a vita törvényszerű! Sárközy 
Tamás gondolatmenetét használva, prob- 
lémáink és megoldásaink megközelíthetők 
a klasszikusok munkáinak értelmezése 
alapján is, s noha ez elméleti vonatkozá- 
sokban indokolt, konkrét megoldások ki- 
dolgozásához önmagában aligha elégsé- 


ges. 

Szinte közhely, hogy a társadalom fejlő- 
dése komplex folyamat. S bár a klassziku- 
sok néhány meghatározó folyamat és azok 

fázisai közötti kapcsolatokra (például alap 
és felépítmény) adtak elméleti magyaráza- 
tokat, azok további részletezése és konkre- 
tizálása mai feladat. S noha a folyamatot 
a maga komplexitásában megfogni, részle- 
teibe menő módon magyarázni vagy ter- 
vezni nem lehet, s ez irreális követelmény 
lenne, lényeges, hogy a fejlődés lehetséges 
pályáinak felvázolása során milyen részle- 
tességgel tudjuk, illetve kívánjuk leírni az 
egyes folyamatokat, az azokon belül jelent- 
kező egyes fejlődési fázisokat, amelyek 
más folyamatokat határoznak meg. 

A viták töbhsége ebből a szempontból 
olyan problémákat és megoldásokat emel 
ki — akár csak példaként is -, amelyeknek 
természetes módon szakmai korlátjuk van, 
és eltekintenek a vázolt kölcsönös megha- 
tározottságoktól vagy túlzottan leegysze- 
rűsítő jellegűek. Persze magyarázható és el 
is fogadható, hogy mindenki azt tartja fon- 
tosnak, amit megél. Ebbe belejátszanak a 
vitázók körül zajló mindennapi esemé- 
nyek, az élet- és munkakörülmények, to- 
vábbá adott ismereteik is, amelyek alapján 
képesek a jelenségeket magyarázni. (Meg- 
jegyzem: egyéni és társadalmi szemléleti 
korlátaink eme jellegzetességéről Kindler 
József írt részletesebben a Valóság című 
folyóirat ez év júliusi számában. Kifejti, 
hogy az egyén vagy a közösség kevésbé 
fontosnak tekinti — diszkontálja — a köz- 
vetlen érdeklődéséből kieső jelenségeket, 
problémákat, s ez az adott esetekben sza- 
bályozó értékrend alapján természetes kö- 
vetelmény.) 

A viták tehát abban hasonlítanak egy- 
másra, hogy egyszerűsített példákat szak- 
mai szűrőkön keresztül mutatnak be, s ab- 
ból általánosítanak, majd a vita eljut egy 
pontig, ahol is kimondatik, hogy ez a köze- 
lítési módszer ugyan nem jó, de a részlete- 
sebb elemzés vagy a szintézis nem lehet 
célja a vitának. 

Megítélésem szerint e vitákban azoknak 
van igazuk, akik nem egy-egy részproblé- 
ma, adott szakmai értékrend vagy csopor- 
tos érdekek alapján próbálják a kérdéseket 
feltenni, hanem a jelenlegi helyzetre jellem- 
ző módon, a kölcsönös összefüggések, di- 
vatosan szólva , independencia" alapján. 

Azokkal lehet egyetérteni, akik más ösz- 

szefüggésben — a szintézis jegyében — egy- 
egy konkrét problémát is tágabb összefüg- 
gésben, mint például történetiségében és 
várható megoldásaik tovagyűrűző mecha- 
nizmusában vizsgálnak. E tekintetben vé- 
leményem a vitázók közül egészében Ká- 
dár Béláéhoz? áll a legközelebb, aki ugyan 
a közgazdászok felismerésére hivatkozik, 
de bármelyik szakmai beállítódásra is érvé- 
nyes megállapítást tesz, nevezetesen: egy 
, gazdaság problémái nem vizsgálhatók 
csak a közgazdaságtudomány eszközével, 
s nem is oldhatók meg a szűkebb értelem- 
ben vett gazdaságpolitika segítségével". 

Kétlem, hogy például a technológiai fe- 
gyelem kérdése kizárólag technológiai jel- 
legű lenne, s egyedül a technikai művelt- 
ségtől függne (hacsak a technikai művelt- 
séget nem értelmezzük úgy, hogy annak 
bizonyos kulturális normák - akár a mun- 
kakultúra is — részei). Kétségtelen, hogy a 
technológia bizonyos szintű ismerete nél- 
kül a technológiai fegyelem megteremtése 
nehezen képzelhető el, de e tekintetben 
legalább azonos súlyú az a magatartásnor- 
ma, amelyet egy közösség vagy egy tágabb 
társadalmi-kulturális környezet alakít ki és 
követel meg. A két, látszólag független fo- 
lyamat nagyon is összefügg, hat egymásra, 
illetve egyes fejlettségi fázisai a másik fo- 
lyamat feltételeiként jelentkeznek. 

Hasonlóképpen nehezen tudom elkép- 
zelni, hogy bármely vezető számára infor- 
mációvá válhat olyan adat, amelyet a veze- 
tő problémája, illetve megoldási törekvése 
nem tesz nélkülözhetetlenné egy adott 
helyzetben. A vezető problémaérzékenysé- 
ge, a megoldási alternatívák keresésére va- 
ló hajlam nagymértékben függ attól a gaz- 
dasági-társadalmi környezettől, amelyben 
egy adott szervezetet vezetnie kell. Ha e 
környezet nem teszi kényszerítővé a hozzá- 
férhető vagy kiegészítő adatok összegyűj- 
tését és ennek révén azok információvá 
válását a vezető számára, akkor az adato- 
kat semmiféle technikával vagy oktatással 
nem lehet információvá , emelni", ugyanis 
az adatok önmagukban nem lesznek rele- 
vánsak a vezető előtt. 

2 Kádár Béla Nemcsak technikai műveltség! című 


hozzászólása a Társadalmi Szemle 1985., 10. szamában 
jelent meg. 

A felépítmény (az oktatás, az informá- 
ciós kultúra) nem vizsgálható az alap (a 
gazdaság) fejlettségi állapotának figyelem- 
be vétele nélkül. Kétségtelen a kölcsönös 
meghatározottság (az információs kultúra 
visszahatása a gazdaság működésére), de a 
felépítmény elkülönült kezelése, fejlesztési 
szándéka további következetlenséghez ve- 
zetne a végrehajtásban. Nyilvánvaló, hogy 
e területen jelentősen javultak a technikai 
feltételek (nemzetközi számítógépes kap- 
csolatok szakirodalmi és gazdasági adattá- 
rakkal, a kis számítógépek növekvő száma 
stb.), de ezzel a felkészítés nem tartott lé- 
pést, s a követelmények sem változtak eg- 
zisztenciákat meghatározó módon. 
E két példával pusztán azt kívántam 
érzékeltetni, hogy önmagukban a legegy- 
szerübbnek tűnő technikai kategóriák sem 
értelmezhetők helyesen a tágabb összefüg- 
gések nélkül. Következésképpen a techni- 
kai műveltség sem kezelhető a gazdasági, 
kulturális, társadalmi és politikai feltételek 
figyelembe vétele nélkül. Veszélyes lehet 
egy embernélküli technikakép. Az iskolák- 
ban tanított viszonylag új technika tan- 
tárgy technikaértelmezésével éppen ezt a 
veszélyt kívánja elkerülni, mégha a szemlé- 
kti tehetetlenségből adódóan a koncepció 
napi gyakorlattá alakítása nem is valósul- 
hat meg egy csapásra és maradéktalanul. 
Erre az új értelmezésre utal Szűcs Ervin? is, 
amikor a műveltség tartalmi elemeinek 
szerves összefüggését vázolja fel. Az ember 
természeti, társadalmi környezete mellett 
egyre meghatározóbb az emberalkotta, 
mesterséges, gyakran technikainak neve- 
zett környezet, ezért nyilvánvaló, hogy a 
műveltségképnek ki kell egészülnie az 
ezekről alkotott ismeretekkel is. Itt kell 
megemlíteni, hogy az ismereteket gyakran 
valamilyen statikus struktúrának tekint- 
jük, és elhanyagoljuk a cselekvési intelli- 
gencia, a működő tudás egyidejű jelenlétét, 
tanításának, begyakoroltatásának szük- 
ségszerűségét. 
Ismét Kádár Bélával értek egyet abban, 
hogy e tágabb összefüggésekben bekövet- 

kező változások nélkül nem lehet változás- 
ra számítani szűkebb területeken. Vélemé- 
nyem szerint is ki kell bontakoztatni azt a 
társadalmi-gazdasági képességet, amely le- 
hetővé teszi a műszaki tudományos ered- 
mények sikeres felhasználását. Korábban 
— másutt -— egy olyan patt helyzetről írtam, 
amelyet a következő egyszerűsített sémá- 
val jellemeztem. Egyrészről egyéni szinten 
megvan az innovációs képesség, de hiány- 
zik az innovációs készség, másrészről tár- 
sadalmi szinten kifejezésre jut az innová- 
ciós készség, de nincs meg az innovációs 
képesség. Ma ezt a megállapítást — a társa- 
dalmi fejlődésünk problémáiról szóló vitá- 
kat olvasva — a mintegy társadalmi méretű 
fejlődés eredményét is értékelve, módosí- 
tottam. Hiszen ezekből egyre inkább ta- 
pasztaljuk, hogy (anyagi nehézségeink elle- 
nére is) az egyéni képesség innovációs 
készséggé is alakult, egyszerűsített mátrix- 
ban azonban a társadalmi szintű innová- 
ciós képesség még mindig negatív előjelű. 
Ha igazi okelemzést végzünk és megfele- 
lő megoldást akarunk ajánlani, valóban 
szükség van önismeretre, de társadalmi 
méretűre, amely széles körben magyaráz- 
za, hogyan és miért jutottunk ilyen fejlett- 
ségi állapotba, és ennek alapján próbálja 
meg adagolva előírni a megoldást. 
nismeretünkben helyet kell kapnia a 
szubjektum objektummal azonos súlyú ke- 
zelésének, mégha az előbbit nem is ismer- 
jük olyan mélyrehatóan, vagy nem tudjuk 
olyan pontosan leírni, mint az utóbbit (ha- 
bár az objektív leírása is tartalmaz szub- 
jektív elemeket). Hiba lenne a természet- és 
műszaki tudományok (technika) racionali- 
tását követve kötelezően kiterjeszteni a 
társadalomtudományokra! (Vö. Sajó And- 
rás írásával)." Bizonyos, hogy önismere- 
tünket nem lehet a technikai műveltség 
javításával — vagy bármely más technokra- 
ta módon - gazdagítani, hitelesíteni. 
A megoldáshoz a különböző szakmai hát- 
tértől származó elemzések szintézisére van 
szükség, még ha a szintézisnek ma nincse- 
nek is meg a kielégítő szervezeti keretei. 


dr. Kiss István 


4 Sajó András: Racionalitások és materiális igazsá- 
gosság a modern jogban. Szociológia, 1982., 2. szám. 


KONZULTÁCIÓ 


Euréka — kérdőjelekkel 


Amikor 1985 elején Mitterrand francia elnök Euréka elnevezéssel technológiafejlesz- 
tési csomagtervet javasolt Nyugat-Európa országainak, a politikai elemzők első rea- 
gálása szinte egyöntetűen az volt, hogy Franciaország alternatívát, ellentervet kínál 
az amerikai , hadászati védelmi kezdeményezéssel" (SDI) szemben. (Az Euréka betőű- 
szó: az angol nyelvű European Research Coordination Agency -— Európai Kutatási 
Koordinációs Ügynökség - elnevezés rövidítése.) Az azóta eltelt csaknem egy eszten- 
dő után, az Euréka megvalósítása érdekében felgyorsult politikai tanácskozások 
nyomán már világosabban látható, hogy többről s egyben kevesebbről is van szó, 
mint az amerikai .csillagháborús" tervek puszta alternatívájáról. 

A terv meghirdetésével a francia vezetésnek nyilvánvalóan voltak politikai szándé- 
kai is: Párizsban jól érzékelik az SDI-ben rejlő katonai veszélyeket, a hadászati 
egyensúly esetleges megbomlását. Sőt, ami az egyik legfájóbb pont: úgy vélik, hogy 
az amerikai tervek megvalósulása megkérdőjelezi a nagy erőfeszítéssel létrehozott 
francia nukleáris ütőerő létjogosultságát. 

A Nyugat-Európa összefogását szorgalmazó francia kezdeményezés mögött mégis 
döntően gazdasági megfontolások állnak. A szocialista párti vezetés felmérte, hogy 
az SDI-re fordított dollármilliárdok nemcsak katonai kockázattal, hanem gazdasági, 
műszaki és tudományos kihívással is járnak. A .csillagháborús" kutatások egyedüli 
haszonélvezője — minden ellenkező washingtoni érvelés dacára — csupán az Egyesült 
Államok lehet. Az új katonai jellegű technológiák kikísérletezése, majd ezek megho- 
nosítása a polgári jellegű termelésben végzetesen megnövelheti azt a szakadékot, 
amely már ma is tátong Nyugat-Európa, valamint az Egyesült Államok és Japán 
között. Az SDI további reális veszélyei között emlegetik azt, hogy a nyugat-európai 
cégek bevonásával az amerikai ipar jószerivel befektetések nélkül jut hozzá az öreg 
kontinensen felhalmozott szellemi tőkéhez, a legújabb kutatási eredményekhez. 
Ugyanakkor az ismételt amerikai ígéretek ellenére sincs biztosíték arra, hogy az 
Egyesült Államok valóban megosztaná minden kutatás végeredményét partnereivel. 
Fennáll az a veszély is — történelmi precedens éppen elég akad rá -, hogy az SDI- 
program a már ismert , brain drain" (agyelszívás) módszerével a legjobb nyugat-euró- 
pai tudósokat az Egyesült Államokba csábítja. 

A műszaki-tudományos forradalomban való lemaradás diktálta félelem mellett 
bizonyos nagyhatalmi szempontok is motiválták a francia aktivitást. A terv révén 
Franciaország igyekszik növelni európai politikai, katonai s a jövőbeni gazdasági 
befolyását is. 

1985 közepétől fölgyorsultak az Eurékával kapcsolatos tárgyalások. Júliusban 
Párizsban megvitattják a terv körvonalait tizenkét közöspiaci ország, valamint Áuszt- 
ria, Svájc, Finnország, Norvégia és Svédország külügy- , valamint kutatásokkal foglal - 
kozó miniszterei. A szeptemberben Bonnban, majd novemberben Hannoverben meg - 

rendezett újabb Euréka-tanácskozásokon - tizennyolcadikként - már jelen voltak 
Törökország képviselői is. Az egymást követő értekezleteken sikerült megállapodni 
a kutatási témákban és a szervezeti felépítésben. Egy titkárság közvetít a programban 
részt vevő országok, illetve vállalatok között, a legfelső irányító szerv azonban a 
tagállamok miniszteri tanácsa. Az Euréka-programban való részvétel nem kötelezi a 
tizennyolc országot arra, hogy minden egyes konkrét terv megvalósításában részt 
vállaljon. 

A francia kormány már a júliusban tartott párizsi találkozóra igyekezett tartalommal 
megtölteni az Euréka addig csak homályos körvonalait. Öt nagyobb témakörben - 
számítástechnika, robottechnika, telekommunikáció, biotechnika, motorgyártás -— 
huszonnyolc javaslatot terjesztettek elő. Ezek között szerepel az ötödik generációs 
(30 gigaflop teljesítményű) szuperszámítógép, éppúgy, mint a mesterséges intelli- 
genciájú gépek kifejlesztése. A robottechnika terén sem kevésbé nagyratörők a ter- 
vek: olyan harmadik generációs robotok tervezése a cél, amelyek — szemben az előző 
két nemzedékkel — nem csupán egy-egy műveletre, egy adott alkatrész felismerésére 
képesek, hanem vizuális érzékelésük révén reagálni tudnak a környezetben végbeme- 
nő változásokra. A kutatási témák sora időközben kibővült az úgynevezett Eurorail/- 
programmal is. Ez olyan vasútrendszer megteremtését tűzi ki célul a tagországok 
között, amelyen óránként 400 kilométeres sebességet érnek el a szerelvények. 

A tavaly november elején /annoverben megrendezett konferencia az ambiciózus 
francia javaslatokat már szigorúbb és reálisabb keretek közé szorította. A tagországok 
által beterjesztett több mint 300 javaslat alapos megrostálása után Hannoverben tíz, 
az első szakaszban megvalósítandó programot fogadtak el. Ezek között szerepel a 
szabványosított és egységes nyugat-európai személyi számítógép, lézerrobot, vagy 
éppen a vizuális észlelővel ellátott robotok kifejlesztése. 

A tanácskozássorozat után is számos kérdőjel maradt. Nyitva áll például a finanszí- 
rozás problémája. A kezdeményező Mitterrand elnök felajánlott ugyan az első évre 
1 milliárd frankot, de követőre csak a hollandok személyében akadt, akik valamivel 
több migt 8 millió dollárt hajlandók áldozni a programokra. Az Euréka első tíz 
tervezetének megvalósításához azonban máris 331 millió dollárra volna szükség. Az 
amerikai és a nyugat-európai pénzügyi lehetőségek közti különbségeket jól érzékel- 
teti az a tény, hogy Aeagan elnök az első öt esztendőben 33 milliárd dollárt szán a 
csillagháborús kutatásokra. Az amerikai kihívással — hangoztatják a franciák — csak 
úgy lehet szembeszállni, ha a nyugat-európaiak nemcsak szellemi kapacitásukat, 
hanem tőkéjüket is egyesítik. 

időközben tisztázódtak az Eurékával kapcsolatos amerikai aggályok is. A nyugat- 
európai technológiai együttműködés politikai és gazdasági jelentőségét fölmérve, 
Washington nem vállalhatta a nyílt konfrontációt európai szövetségeseivel. Az ameri- 
kai politika ehelyett nyilvánvalóan arra törekszik, hogy partnereinek kutatási eredmé- 
nyeit saját űrvédelmi programjába integrálja. Bush alelnök már a nyáron kifejtette 
Párizsban, hogy szeretne részletesebben megismerkedni az Eurékával, amelyet egyál- 
talán nem tekint SDI-ellenes programnak. Hasonlóan nyilatkozott Abrahamson tá- 
bornok, az SDI-iroda vezetője is, aki sok tekintetben az SDI-t kiegészítő tervezetnek 
tekinti a nyugat-európai programot. A friss keletű amerikai érdeklődést jogos gyanak- 
vással fogadják a szövetségesek. Korábbi kellemetlen tapasztalataikból kiindulva attól 
tartanak, hogy az Eurékához való esetleges csatlakozás ismét csak az Egyesült Álla- 
moknak kedvezne. Ezért kemény alkudozásokra számítanak a csúcstechnológiák 
átadásának módozatairól, az egyenlő cseréről. 

Az Euréka-terv nemcsak az Egyesült Államok és Nyugat-Európa viszonyában vet 
fel újabb kérdőjeleket, hanem más területeken is. Egyre nyilvánvalóbb, hogy a benne 
megtestesülő civil kutatások eredményei a haditechnikában is hasznosíthatók; erre 
a Nyugat-európai Unió közgyűlésén és a NATO eurocsoportjának brüsszeli ülésén 


116 KONZULTÁCIÓ 


is történtek utalások. A másik kérdés az Euréka nyitottsága. Kezdetben gyakran 
elhangzott a nyugat-európai sajtóban — burkoltan célozva a szocialista országokra is 
-, hogy bármely európai állam csatlakozását lehetővé teszik, de az utóbbi időben 
teljesen elmaradtak az ilyen nyilatkozatok. Félő, hogy ha az Euréka eredményeinek 
esetleges katonai felhasználása előtérbe kerül, a kutatások és fejlesztések eredményei 
a szocialista világ ellen irányuló tiltó listát, az úgynevezett COCOM-ot fogják gyara- 
pítani. Mindenesetre az Euréka a szocialista országok számára is újabb kihívás lehet 
a tudományos-technikai fejlődés meggyorsítására. A KGST-országok most elfoga- 
dott közös műszaki fejlesztési programja, amely a tudományos-műszaki haladás 
meggyorsításával a KGST-államok dinamikusabb fejlődését, a termelés intenzifikálá - 
sát célozza, azt mutatja, hogy ezek az államok értik és elfogadják ezt a kihívást. 


Major László 


Olcsai Kiss Zoltán érme 

John Westergaard, Henrietta Resler: 
Osztály egy kapitalista társadalomban 


A Gondolat Könyvkiadó Társadalomtudomá- 
nyi Könyvtár sorozata missziót teljesít a mai 
magyar könyvkiadásban. Az egymást követő, 
sajnos túlságosan ritkán napvilágot látó kötetek 
olyan hiányt kívánnak pótolni, amelyet legin- 
kább a - szélesebb értelemben vett — társada- 
lomtudományi érdeklődésű olvasó érez. 

A magyar olvasó hazai kiadásban viszonylag 
ritkán jut olyan marxista elemzéshez, amelyet 
töőkésországokban élő és alkotó, magukat mar- 
xistának valló szerzők készítenek saját társadal- 
mukról. Ebből következően csak nagyon szűk 
réteg előtt ismeretesek azok a nézetek és viták, 
amelyeket e szerzők folytatnak részben a polgári 
gondolkodókkal, részben pedig egymással. 
E meglévő űrt kívánja némileg betölteni a két 
marxista szerző Nagy-Britannia társadalmi vi- 
szonyait elemző, viszonylag friss — eredetileg 
1975-ben publikált -— könyve. Mivel — sajnos — 
hozzá kellett szoknunk a válogatásokhoz, illetve 
a harminc-, ötven-, százéves könyvkiadási csú- 
szásokhoz, ez a tízesztendős , késés" a sorozat 
szerkesztőbizottságának és a kiadónak a mun- 
káját dicséri. 

A könyv célja — mint az a szerzői előszóból 
megtudható -, hogy tapasztalati tényekre építve 
vázolja fel a brit osztálystruktúrát, s ennek mar- 
xista elemzését adja. Mindebből két fontos ta- 
nulság következik. Az első, hogy a munka szer- 
vesen kapcsolódik a Nyugat-Európában folyó 
,Osztályvitához", illetve a második, hogy — mi- 
vel a könyv a válság beköszönte előtt íródott — 
megtudhatjuk, mit vártak a szerzők egy tőkés 
válság kirobbanása és a munkásosztály és/vagy 
a politikai baldoldal várható reakciója kapcsán. 


v 


A könyv első fejezete — Témák és kérdések - 
mintegy előzetesként felvillantja az olvasó előtt 
azokat a kérdésköröket, amelyeket a szerzők a 
továbbiakban vizsgálni kívánnak. Egyben saját 
alapállásukat 15 tisztázzák. Eszerint a szerzőpá- 
ros abból a feltevésből indul ki, hogy a tulajdon 
és a tulajdonviszonyok, ellentétben bizonyos né- 
zetekkel, ma is alapvető szerepet játszanak 
Nagy-Britannia — s ezen túlmenően a tőkés világ 
- társadalmában és a társadalmi egyenlőtlensé- 
gek újratermelődésében, 

Ebből a felfogásból szemlélve a problémát 


— látszólag bármilyen bonyolultnak, kiismerhe- 
tetlennek is tűnik a kapitalista társadalom -, a 
szerzők álláspontja az, hogy az alapproblémák 
nlényegüket tekintve roppant egyszerűek". 
(61. old.) 

A könyv második fejezete — A feltételek és a 
biztonság egyenlőtlensége — bemutatja a brit tár- 
sadalomban meglévő egyenlőtlenségek mértékét 
és azok okait. Egyben a szerzők vitába szállnak 
azokkal a teoretikusokkal — nézeteiket részlete- 
sen ismertetve —-, akik szerint ez az egyenlőtlen- 
ség vagy már a múlté, vagy pedig rövid időn 
belül -, az osztálykonfliktusok kiküszöbölésé- 
vel, megoldható. Az elosztáson keresztül megje- 
lenő egyenlőtlenségnek három alapvető oka 
van. Nevezetesen a tőke magántulajdona, a 
munkaerőpiac ingadozásának bonyolult összjá- 
téka, valamint az állami tevékenység, amely az 
adópolitikában, a redisztribucióban és a gazda- 
sági életbe történő beavatkozásban nyilvánul 
meg. Míg sok teoretikus számára e három té- 
nyező azonos súllyal szerepel a kiváltó okok 
között -— sőt több helyütt az állami tevékenység 
jelenik meg az egyenlőtlenség alapvető okaként 
-, addig a szerzőpáros véleménye szerint ma is 
az egyre inkább koncentrálódó magántőke ilye- 
tén szerepe a döntő, s a két másik tényező hosz- 
szú távon az előbbihez képest eltörpülő hatást 
gyakorol a jövedelemelosztásra s az ebből adó- 
dó egyenlőtlenségekre. 

Mindebből következően természetesnek tűn- 
het, hogy a hetvenes évek Angliájában a lakos- 
ság leggazdagabb 1! százaléka az összes jövedel- 
mek akkora részarányával rendelkezik, mint a 
legszegényebb harmad. E tényt az sem kisebbíti, 
hogy a jövedelemadóztatás progresszív jellegű, 
mert másfelől az adóengedményeket , elsősor- 
ban és leginkább" a kielégítő és magas jövedel- 
met élvezők kapják. A kialakult és újratermelő- 
dő egyenlőtlenséget növeli — vagy legalábbis 
szinten tartja — a foglalkoztatás szerinti kerese- 
tek fennmaradó különbsége, valamint a nők 
munkaerőpiacra történő beáramlása. A szerzők 
a rendelkezésükre álló adatok alapján kimutat- 
ják, hogy a foglalkozási struktúra különböző 
szintjein a keresetek nem vagy csak elenyésző 
mértékben közeledtek egymáshoz. Mindezt erő- 
síti az a tény, hogy az egyre nagyobb számban 
munkát vállaló nők főleg az alacsony jövedel- 

met biztosító fizikai munkakörökben vagy pe- 
dig — napjaink tendenciáját megfigyelve — a ki- 
sebb díjazású alsó szintű irodai állásokban he- 
lyezkednek el, amely állások betöltőire egyre 
inkább a , fehérblúzos" és nem a , fehérgalléros" 
megnevezés lesz helytálló. 

Mindebből a szerzők számára az következik, 
hogy az életszínvonal kétségbevonhatatlan 
emelkedésével párhuzamosan fennmaradnak a 
relatív gazdasági egyenlőtlenségek, amelyek el- 
sősorban a lakáshelyzetben, az iskoláztatási le- 
hetőségekben, a szakmai előrejutásban, a bíró- 
sági megítélésben, az elhalálozás korösszetételé- 
ben, illetve a gyermekhalandóságban mutatha- 
tók ki. 

v 


A harmadik fejezetben — A hatalmi egyenlőtlen- 
ségben - a szerzők kísérletet tesznek Nagy- 
Britannia hatalmi megoszlásának feltérképezé- 
sére. Vitába szállnak három nagyon elterjedt 
— és egymással közeli rokonságban álló — nézet- 
tel, nevezetesen a menedzserforradalom, a jóléti 
állam, valamint a pluralizmus elméletével. 

Véleményük szerint a menedzserek és a tulaj- 
donosok osztálykülönbsége mítosz, mivel a vál- 
lalatok vezetői maguk is jelentős tőkerészvé- 
nyek tulajdonosai, így maguk is érdekeltek — a 
polgári teoretikusok állításával ellentétben — a 
profit maximalizálásában. Ebből következően 
érdekeik nem lehetnek ellentétesek a tőkésosz- 
tály érdekeivel. A szerzők álláspontja az, hogy 
a menedzserek léte — a részvénytársasági forma 
uralkodóvá válásával - kétségtelenül szükség- 
szerű, de ez egyáltalán nem ellentétes a tőkés 
vállalkozás alapelveivel, s a vállalati politikára 
valamilyen formában hatékonyan nyomást gya- 
korló csoportok közötti vita csupán azon folyik, 
,hogy miként alkalmazzák a profit mércéjét". 
(207. old.) 

A jóléti állam kérdésében a szerzők úgy vélik, 
hogy bár igaz az a tétel, miszerint a különféle 
szociális szolgáltatások némileg csökkentik a 
reáljövedelmek egyenlőtlenségét, de ez az állami 
redisztribució inkább társadalmi osztályokon 
belül és nem a társadalmi osztályok között tör- 
ténik. Az állam részvétele a gazdasági életben 
sem szünteti meg magát a kapitalizmust, hiszen 
a kérdés lényege nem az, hogy mekkora az álla- 
mi szektor nagysága, hanem az, hogy melyek a 
megvalósítani kívánt célok. E nézőpontból vizs- 
gálva a kérdést, a szerzők kijelentik: az állam 
részvétele a gazdasági tevékenységben egyálta- 
lán nem ellentétes a magángazdaság természeté- 
vel. Még az államosítások ténye sem mond en- 
nek ellent, részben mert a korábbi tulajdonosok 
minden esetben jelentős ellenszolgáltatást kap- 
tak, részben mert már az ötvenes években elkez- 

dődött — s napjaink konzervatív kormányzásá- 
val csak felgyorsult — a reprivatizálást szorgal- 
mazó gazdaságpolitika. 

A menedzserforradalom és a jóléti állam kon- 
cepcióinak talaján keletkező harmadik felfogás, 
amelyet a szerzők vizsgálnak, a pluralizmus el- 
mélete. Ennek lényege, hogy a hatalom már nem 
koncentrálódik sem a tőke, sem pedig valamifé- 
le ezt helyettesítő érdekcsoportosulás oldalán, 
hanem megoszlik különböző csoportok sokasá- 
ga között, amelyek közül egyik sem képes ab- 
szolút uralkodó helyzetbe kerülni. A szerzők 
álláspontja szerint Nagy-Britanniában — s álta- 
lában a tőkés társadalmakban - csak egyetlen 
ellensúlyozó hatalom létezik, s eza munkásmoz- 
galom. Az evvel ellentétes pólus — amely enged- 
ményekre kényszerült — egy kis csoportból tevő- 
dik össze, amely a , legfelsőbb üzleti körökből 
és a legnagyobb vagyontulajdonosokból áll. Be- 
letartoznak azok is, akiket e központi maggal 
fenntartott kapcsolataik lényeges kiváltságok- 
hoz juttatnak, tehát a leggazdagabb és legtekin- 
télyesebb értelmiségiek, a legmagasabb rangú 
köztisztviselők. . .. A ténylegesen uralkodó érde- 
kek mögött továbbra is a tőke áll a maga szövet- 
ségeseivel." (312. old.) 


v 


A lehetőségek egyenlőtlenségei című negyedik 
fejezetben a szerzőpáros azt a közkeletű nézetet 
veszi bonckés alá, miszerint a mai nyugati , ipari 
társadalmak" sokkal nagyobb mozgási lehető- 
séget adnak az egyén számára a társadalmi hie- 
rarchiában, mint akár csak ötven vagy harminc 
évvel ezelőtt. Paradoxnak tűnő, de igaz megálla- 
pítás, hogy az egyenlő lehetőségekre való hivat- 
kozás kétségtelenül összeegyeztethető a kapita- 
lizmussal. Ez az elv napjainkra a szerzők szerint 
már illúzióvá vált, ugyanis a kiváltságok és hát- 
rányok nemzedékek közötti továbbadása mind- 
addig létezik, ameddig bármiféle egyenlőtlenség 
fennáll. , Csak a feltételek egyenlősége tenné 
lehetővé a lehetőségek teljes egyenlőségét." 
(351. old.) Ezt azonban akadályozza a magántu- 
lajdont szavatoló polgári jogok összessége. (E 
jogok leglényegesebbike a vagyonnak örökség 
vagy adományozás útján — nemzedékről nemze- 
dékre — történő átruházási lehetősége. valamint 
az a tény, hogy a vagyonos szülők drága magán- 
iskolákban taníttathatják gyermekeiket.) 

Így természetszerűleg újratermelődik a kivált- 
ság szülte kiváltság, amelynek jogosságát a tő- 
késállam jogrendszerében szentesíti. Némileg se- 
gíthet ezen az oktatáspolitika, amely a tehetsé- 
ges diákok szabadabb áramlását teszi lehetővé, 
s így elindíthat egy felfelé irányuló mobilitást. 
Ez azonban heves ellenállást vált ki a kiváltsá- 


KÖNYVEKRŐL 


gos kisebbségben, mivel beszűkülhet a kiváltsá- 
gok örökölhetőségének lehetősége. Mindebből 
az következik a szerzők számára, hogy a , kapi- 
talista kiváltságok következményei harcban áll- 
nak a kapitalista hatékonyság kívánalmaival". 
(352. old.) A társadalmi mobilitás útjai meglehe- 
tősen keskenyek, amiből az következik, hogy 
nem lehet ellentétben a kapitalizmus érdekeivel, 
így nem okozhatja annak megsemmisülését 
vagy az alapvető osztálystruktúra felbomlását. 

A szerzők rendelkezésére álló adatok szerint 
az iskolázási lehetőségek kiterjedése — különö- 
sen a felsőoktatási intézményekbe felvehető diá- 
kok számának ugrásszerű növekedése az ötve- 
nes és hatvanas években - elsősorban az értelmi- 
ségi s a menedzseri réteg és nem a fizikai munká- 
sok igényeit elégítette ki. Mivel a hivatali előme- 
netelnél előfeltétellé vált az egyetemi diploma, 
így ismételten e csoportok kerültek kiváltságos 
helyzetbe. Röviden fogalmazva: ,az egyetemi 
bizonyítványok önmagukban nem nyújtanak 
több kiváltságot, mint valaha, csupán a kivált- 
ságos helyzetek megszerzésének előfeltételeként 
váltak fontosabbá". (384. old.) 

A könyv ötödik fejezete — Belenyugvás és lá- 
zadás — válasz az egyenlőtlenségre — két fő rész- 
ből épül fel. 

Az elsőben a szerzők kísérletet tesznek a , ma- 
gában való" és a , magáért való osztály" feltér- 
képezésére. Megállapítják, hogy a bérkeresők, 
vagyis a , magában való osztály" nem lesz auto- 
matikusan , magáért való osztály" - bár a két 
fogalom körvonalai jelentős mértékben egybe- 
esnek, mivel ,a munkáslétnek egyértelműen sa- 
játja a kapitalizmusellenesség, illetve egyfajta 
szocializmus igenlésének hajlama". (403. old.) 
Mindebből elvileg az következne, hogy az azo- 
nos osztályhelyzet hasonló szemléletet és maga- 
tartást vált ki az abban osztozók számára. Ezt 
azonban a tények nem igazolják. Kimutatható, 
hogy míg a munkásság általában a Munkáspárt- 
ra szavaz a választásokon, addig a , fehérgallé- 
tos" bérkeresők és a fehérgalléros származású 
fizikai munkások sokkal nagyobb valószínűség- 
gel voksolnak a Konzervatív Pártra. Ebből kö- 
vetkezik, hogy a fizikai, illetve a nem fizikai 
munkát végzők közötti mobilitás , a maga inga- 
dozásaival és kitérőivel végeredményben a kon- 
zervatívok számára előnyös". (421. old.) 

A fellelhető -— s ebben a kérdésben nehezen 
hozzáférhető — statisztikák alapján megállapít- 
ható, hogy minél feljebb haladunk a foglalkozá- 
si és jövedelmi — tehát a társadalmi hierarchiát 
leginkább jellemző - skálán, úgy csökken a 
Munkáspárt híveinek a száma, s ezzel párhuza- 
mosan nő a konzervatívokkal rokonszenvezők 
aránya. 

A fejezet második részében a szerzők a tőkés 
társadalom munkásellenzékét, az előtte tornyo- 
suló akadályokat és kilátásait vizsgálják. Histó- 
riájában bizonyítják, hogy a munkásellenzéki- 
ség , vezérszólama" mindig és egyértelműen a 
reform volt, s a munkásosztály szervezetei , va- 
lamilyen formában kitartanak egyfajta szocia- 
lista távlat mellett, de ez a kitartás lényegében 
retorikai, és a távlat homályos". (438. old.) 
A magántőke eltörlésének gondolata fel-felbuk- 
kan, azonban a munkásosztály szervezeteiben a 
napi tevékenységben ez a vezérfonal nem fedez- 
hető fel. A szerzők véleménye szerint a munkást 
egyre inkább csak egyetlen szál, a , készpénz- 
kapcsolat" köti munkájához, s ezen túlmenően 
a kapitalista társadalom egészéhez. Egyetlen 
szálon múlik tehát a rendszer stabilitása, , és ez 
a munkaerő piaci függése a tőkétől". (460. old.) 
A munkásosztály radikalizálódását elősegíti, 
hogy régebbi típusú -— helyi és rokoni szálakon 
alapuló - közösségei fokozatosan elhalnak. 

Mindez természetesen nem jelent forradalmi 
készülődést, de a szerzők határozott balratoló- 
dást vélnek felfedezni a hatvanas és hetvenes 
évek eseményei kapcsán. (Kétségtelenül ezt a 
megfigyelést támasztja alá az, hogy ez az idő- 
szak kétszer annyi sztrájknapot produkált, mint 
a megelőző tíz esztendő átlaga, s a sztrájkban 
részt vevők száma sztrájkonként 300-ról átlago- 
san 600-ra emelkedett. Mindez a Munkáspárt 
baloldalára kényszerítette a szakszervezeteket.) 

A leírt tények alapján a szerzők a könyv kelet- 
kezésekor optimistán ítélik meg a jövőt. Véle- 
ményük szerint: , A rendszer feje felett ott fog 
lebegni továbbra is a tőke hatalomvesztésének 
fenyegetése. Mi a magunk részéről azt reméljük, 
hogy ez a fenyegetés egyszer valóra válik." (475. 
old.) 

Ez az optimizmus — mint az a magyar kiadás 
előszavából kiderül — túlzott volt, hiszen nem 
vált be az a várakozás, hogy egy fellépő válság 
majd mozgásba hozhatja a politikai baloldalt. 
Ennek pontosan az ellenkezője történt, hiszen a 
válság , gyengítette ... a vele szemben állók ere- 
jét, nem pedig erősítette". (12. old.) 

Az imponálóan nagy mennyiségű statisztikai 
adatot és történelmi tényt felsorakoztató munka 
sok szempontból gazdagítja tudásunkat a tőkés 
társadalomról, illetve a róla szóló vitákról. He- 
lyes lenne, ha a tőkésországokban folyó , osz- 
tályvita" más reprezentánsainak munkáihoz is 
— ha másképpen nem is, de tízesztendős , késés- 
sel" — hozzájuthatna a magyar olvasó. 


( Gondolat Könyvkiadó, 1985.) 

VAJDA GYÖRGY: 
Rajtunk múlik a jövő 


a. Messze jövendővel komolyan vess öszve jelenkort; 
Hass, alkoss, gyarapíts: s a haza fényre derül!" 
Kölcsey 


A XIII. kongresszus résztvevőinek egyik legnagyobb élménye az az összbenyomás volt, 
hogy párttagságunk felnőttként dolgozik és politizál. A helyzetet és a problémákat a 
tények alapján ítéljük meg, és nem úgy, ahogyan látni szeretnénk, feladatainkat pedig 
a reális lehetőségekhez szabjuk, nem vágyainkhoz. Ez az egyedül célravezető materialista 
megközelítés, de nem szabad szem elől tévesztenünk, hogy a mozgásterünket meghatáro- 
zó objektív körülmények és feltételek között nagy súlyuk van a tudati elemeknek is. 
Vonatkozik ez a gazdaság területére is. A világtörténelem sok példát ad arra, hogy 
államok felemelkedésében és hanyatlásában nemcsak az anyagi gazdagság vagy a techni- 
kai fejlődés játszott szerepet, hanem a társadalom kohéziója és az, hogy az egyéni 
törekvések mennyire estek egybe a közösség érdekeivel. 

Hazánk jelenlegi gazdasági nehézségei közismertek. A világgazdaságban bekövetke- 
zett változások évek óta morzsolják le cserearányainkat, ezért nemzeti jövedelmünket 
csak jóval lassabban tudjuk növelni, mint ahogy szeretnénk. Külkereskedelmünk ará- 
nyát nem csökkenthetjük valamilyen autark gazdaságpolitikával, mert nemcsak gazdasá- 
gi egyensúlyunkat, hanem műszaki fejlődésünket sem lehet biztosítani a nemzetközi 
munkamegosztásba való intenzív bekapcsolódásunk nélkül. 

Egyensúlyunkat csak a nemzeti jövedelem belföldi felhasználásának visszafogásával, 
a beruházások és az életszínvonal rovására lehetett megőrizni. Az ütemváltást csak 
átmenetinek reméltük, de a külső feltételek tovább romlottak, és a megváltozott helyzet- 
hez saját alkalmazkodásunk sem volt kielégítő; a visszafogott helyzet tartóssá vált, s 
ebből jelentős feszültségek alakultak ki. El kellett halasztanunk számos szükséges és 
célszerű beruházásunkat, közöttük jó néhány olyat is, mely pedig növelné nemzeti 
jövedelmünket a termelés korszerűsítésével és hatékonyabbá tételével. A lehetőségek 
tartós beszűkülése nyugtalanítja az állampolgárokat, elbizonytalanítja a jövő kilátásait, 
s szorongást okoz, hogy feszítő gazdasági és társadalmi problémáinkat az erőforrások 
korlátai miatt csak nagyon lassan tudjuk enyhíteni. 

Nagyon indokolt volt a kongresszusnak az a politikai döntése, hogy a felgyülemlett 
feszültségek gyorsabb enyhítése érdekében meg kell célozni a népgazdaság dinamikusabb 
fejlődését. E dinamizálás azonban nem egyszerűen mennyiségi növekedés; csak a nemzeti 
jövedelmet termelő képesség növelése jelenthet előrelépést. Belső gazdasági erőforrá- 
saink szűkösek ehhez, külföldi források nagyarányú bevonásában nem reménykedhetünk, 
természeti kincseink sem biztatnak valamilyen váratlan meggazdagodással. Jó volna 
azonban mégis előbbrehoznunk a lendületesebb fejlődés kezdetét, és van is ehhez egy 

olyan erőforrásunk, amelynek értéke forintokban nem fejezhető ugyan ki, de amelyben 
nagyok a tartalékaink és amellyel nagyon pazarlóan gazdálkodunk: az ember mint 
termelési tényező. 


Figyelemre méltó, hogy a legfejlettebb országokban a nemzeti jövedelem növekményé- 
nek nagyobb hányada származik tudásból és hozzáértésből (amiben a szellemi és a fizikai 
munka egyaránt képviselve van), mint beruházásokból. Az elmúlt évtized gazdasági 
válságaiból is azok az országok kerültek ki a leghamarabb, melyek időben felismerték, 
hogy az értékek nagy világgazdasági átrendeződésében végső fokon nem az olaj, nem a 
természeti kincsek, hanem a professzionális tudás értékelődött fel a legnagyobb mérték- 
ben. Az erre orientálódó országok hamar kiheverték a cserearányok változását, az erre 
alapozó vállalatok a költségek emelkedését, és rövidesen jelentős többletjövedelemhez 
jutottak. 


Szerencsére különleges képességeink provinciális mítosza szétfoszlóban van, de isme- 
retek és felkészültség tekintetében rosszabbak sem vagyunk más nemzeteknél. Külföldön 
dolgozó vállalataink többsége a legszigorúbb minőségi és termelékenységi követelménye- 
ket is teljesíteni tudja — elgondolkoztató, hogy ugyanazokkal az emberekkel itthon ritkán 
mutatják fel ezeket az erényeket. E példával csupán azt akarom érzékeltetni, hogy sokkal 
többre volnánk képesek, ha jobban kibontatkoztatnánk az emberi alkotóképességet és 
cselekvési készséget. (Nem lehet beletörődni a megalkuvó ellenvéleménybe: ,, persze, ott 
mások a körülmények" - hiszen a körülményeket mi alakítjuk.) Természetesen emberi 
munkával nem lehet a valóban hiányzó beruházásokat pótolni vagy a szükséges techno- 
lógiai felújítást helyettesíteni, bár leleményességgel és szervezőkészséggel gyakran az 
ilyen gondok is enyhíthetők. Az emberi képességek mobilizálásának legnagyobb jelentő- 
sége ma az lenne, hogy létre tudná hozni azt a nemzetijövedelem-többletet, amely az ütem 
növeléséhez szükséges. Munkánk mai hatékonyságával azonban a jelenlegi célok teljesí- 
tése is kétséges. 


A mezőgazdaságban nagyot léptünk előre az emberi képességek okos felhasználásá- 
ban, de más területeken csak elvétve. Például iparunk jelenlegi termelési bázisából is 
lényegesen többet hozhatnánk ki, sokkal hatékonyabban és főleg jobb minőségben, ha 
mindenki a tőle joggal elvárható teljesítményt nyújtaná a munkafegyelem, a munkakul- 
túra, a munka minősége terén. Erzékletesen bizonyítja ezt az, hogy az osztrákok a 
szemünk láttára fele annyi idő alatt építenek fel szállodákat — nagyrészt magyar munka- 
erővel —, mint amire mi vállalkozni mernénk; hogy importált technológiák nálunk gyak- 
ran jóval kevésbé termelékenyek, mint ott, ahonnan beszereztük öket. Bár sokan dolgoz- 
nak erejükön felül, mégis sok munkahelyen rossz és sajnos, romló tendenciájú a munka- 
morál, s ehhez jó néhány ágazatban - a munkaerőhiány következtében — a követelmé- 
nyek csökkenése is hozzájárul. Nem valamiféle embert kizsigerelő hajszára vagy robotra 
van szükség, hanem ésszel és szívvel végzett, lelkiismeretes és felelős munkára. Ha ez 
hiányzik, akkor ne az emberi képességekben vagy szándékokban keressük az okot, 
hanem az általunk befolyásolható körülményekben. 

Gazdaságirányításunk gyújtópontjában a vállalati érdekeltség növelése áll, egyre sike- 
resebben. Komoly hiba viszont, hogy ez nem vezet tovább, az egyes dolgozók hasonló 
érzékenységű személyes érdekeltségére. Reálisan figyelembe kell vennünk, hogy az egyéni 
magatartást befolyásoló hajtóerők között csökken a súlya az öntudatnak és a szakmasze- 
retetnek - bár ma is jóval több embernél meghatározó ez, mint amennyinél gondolnánk. 
Az anyagias gondolkodásmódot nemcsak az emberi gyarlóság erősíti, hanem valós 
társadalmi problémák is. Ilyen körülmények között sokkal célratörőbben kellene hajtóe- 
rőként kezelni a személyi jövedelmeket, hogy ezek a tényleges teljesítményeket tükrözzék. 

Csak igy lehet elérni, hogy a kollektívák ne tűrjék meg maguk között a hanyagul, rosszul 
dolgozókat, és hogy egy jó vállalatnál a munkahely olyan megbecsült érték legyen, 
amelynek megőrzése megérdemli az erőfeszítéseket. 


Közéletünk ben sok vitát és indokolt ellenérzést kelt a vállalati gazdasági munkaközössé- 
gek rendszere. De van ezeknek néhány figyelmet érdemlő tanulságuk is: eredményessé- 
gük biztosítása érdekében csak , húzó" dolgozókat hajlandók bevonni a munkaközös- 
segbe; úgy szervezik meg a munkát, hogy termelékenysége jóval nagyobb legyen a 
fömunkaidőben végzettnél; kifogástalan minőségre törekszenek, hogy szakmai hitelüket 
megőrizzék. Erdemes lenne e fejlemények átemelése a főmunkába, egyes területeken a 
vgmk-k , államosítása" sem elképzelhetetlen, a főidőben működtetve ezeket. Az is tanul- 
ságos, hogy mennyi jó minőségű és szép családi ház, nyaraló, üzlet épül hazai anyagból 
és hazai munkával, többnyire gyorsan — amikor a tulajdonos zsebére megy a dolog. Jó 
volna ugyanezt érvényesíteni a köztulajdonnál is. 

Ma a vállalatok között éles bérverseny folyik, a kereseti színvonal emelése szinte 
mindent megelőző cél. De ez -— mindenféle irányelv, ajánlás és elvárás ellenére — ritkán 
párosul a szükséges mértékű, vállalaton belüli differenciálással. Kétségtelen, hogy a húzó 
erejű jövedelempolitika megvalósítása vállalati belügy, de feltételeinek biztosítása nem 
kizárólag vállalati kérdés. A belső feltételek között a legfontosabb a vezetés színvonala: 
megvan-e a vezetőkben a személyes bátorság arra, hogy vállalják a differenciálással 
óhatatlanul együttjáró konfliktusokat; megvan-e az a szakmai biztonság, mellyel minősí- 
teni tudják az egyéni teljesítményeket; megvan-e a tekintély és meggyőző erő ahhoz, hogy 
megszerezzék a közösség egyetértését és támogatását. De a legkövetkezetesebb vállalati 
magatartás is könnyen zátonyra futhat, ha csak elszigetelten érvényesül, és a környezet- 
ben más szemlélet uralkodik. 

Jelenlegi gazdasági és jogi eljárásrendünk, valamint társadalmi közfelfogásunk sok 
eleme nehezíti a munkaszellem célszerű alakítását. Nagy a társadalmi nyomás az egyen- 
lósdi irányában, s ezt az infláció és a valós szociális problémák is erősítik. A pártszerveze- 
tek és a társadalmi szervek azonos irányú, ezt ellensúlyozó fellépése nélkül nehezen 
képzelhető el, hogy a társadalmi és a munkahelyi közvélemény ne csak elismerje, hanem 
a saját érdekében igényelje is a munkával arányos kereseti különbségeket. Vezetőink 
nagy része túlságosan csinján bánik a személyi kritikával; attól félnek, hogy a dolgozók 
otthagyják — hiszen könnyű igénytelenebb, de jóval jövedelmezőbb munkahelyet találni- 
uk -, s a megürült poszt betöltésénél engedniük kell a követelményekből. A dolgozók 
védelmét szolgáló eljárásrendünk gyakran a visszájára fordul; minden vezetőnek borsó- 
dzik a háta azoktól, az időt és energiát rabló munkajogi procedúráktól, melyek a 
renitensekkel szembeni fellépés során bontakoznak ki. Magától értetődőnek tartják, 
hogy az alapbért csak fegyelmi eljárással lehet csökkenteni, s szokásossá vált, hogy az 
alkalmatlan vagy hanyag dolgozót inkább körmönfont módszerekkel , idegenítik el" 
vagy átszervezik, mintsem hogy a kezébe nyomják a munkakönyvét. Sok példával 
lehetne még megmutatni a hatékony munkaerő-gazdálkodás és munkaidő-kihasználás 
akadályait. 


A kritikus kívülálló számára sok helyen meghökkentő, hogy a munkaidőnek milyen nagy 
hányadát fecséreljük el. Alapvető ipari termelőberendezéseink átlagos állásideje megkö- 
zelíti a munkaidő 30 százalékát, és mivel a folytonos technológiáknál és a jól szervezett 
üzemekben sokkal kedvezőbb a helyzet (és egyben a munkafegyelem is szilárdabb), 
jócskán akadnak olyan üzemek, melyekben ennél az átlagnál rosszabbak a mutatók - 

nemcsak rendeléshiány vagy munkaerőhiány miatt. Jelentős szerepe van ebben a rossz 
szervezésnek, gyakran nincsenek meg a folyamatos és jó minőségű munka feltételei — de 
ez is emberek munkájának minőségén és ebben való érdekeltségükön múlik. A munka- 
kultúrát lényegesen befolyásoló, rendezett és tiszta munkahelyi környezet kialakítása is 
csak elhatározás kérdése. Sok a megszokásból fakadó rossz beidegződésünk is. Magától 
értetődőnek, sőt gyakran demokratikus vivmánynak tekintünk olyan elemeket, melyek 
tulajdonképpen sértik a munkafegyelmet; a magánügyek intézése, a mindenféle ürüggyel 
legalizált munkahelyi italozások, a formális értekezletek és tanfolyamok, a sokféle 
látszattevékenység csak kiragadott példák ezek csokrából. Nem az embereket elkedvetle- 
nítő vasfegyelemre van szükség, hanem a terheket igazságtalanul megosztó liberalizmus 
felszámolására. S nemcsak üresjáratokkal pocsékoljuk a munkaerőt, hanem gyakran 
megfeszített munkával is. Ennek legjobb példája az, amikor rossz munkaszervezés miatt 
feleslegesen sok munkát vagy ötlettelenség folytán embertelenül nehéz munkát végeztet- 
nek. Idetartozik az is, hogy évtizedek óta hadakozunk az adminisztráció csökkentéséért, 
de nem sok sikerrel, mert nem hatolunk le a gyökerekig. 

Számviteli rendszerünkben, amelyet egy túlhaladott gazdálkodási stílusban alakítot- 
tunk ki, reng"rteg a felesleges elem. Kétséges, hogy van-e tényleges igény nagy tömegű 
és folyamatosan újabb részletekkel bővülő statisztikai adatszolgáltatásra; jogszabályaink 
áttekinthetetlen dzsungelében már a profi specialisták is nehezen igazodnak el. Mind a 
vállalati, mind a hivatali szférában sok munkát ad és hosszadalmas egyeztetéseket igényel 
a döntési hatáskörök bizonytalansága és megosztottsága. Iskolapéldának érzem a ben- 
zinjegy ügyét. Evtizedekig küszködtünk a közületi gépkocsik üzemanyag-ellátásának 
rendszerével, amíg valakinek eszébe nem jutott a jegyrendszer eltörlése; ezzel szinte 
valamennyi probléma egy csapásra megoldódott: nemcsak a szövevényes procedúrába 
fektetett munkát és költséget takarítottuk meg, hanem csökkent az üzemanyag-felhasz- 
nálás és megszünt a korrupció egyik melegágya is, és egyértelművé vált a gépkocsivezetők 
ösztönzése. Rengeteg megkövesedett , benzinjegyügyet" cipelünk a hátunkon (például az 
ebédtérítést vagy az eszközpótlási folyamatok megkülönböztetését), pedig ha letennénk 
őket, sokat könnyítenénk terheinken. De nemcsak papírmunkát termelünk feleslegesen. 
A követelmények nem elég körültekintő, néha felelőtlen kijelölése vagy a közbenső 
ellenőrzés hiánya miatt is sok megtermelt érték megy veszendőbe. A szétbontott vagy 
raktárak mélyére elsuvasztott eszközök, hasznavehetetlen anyagok és termékek elfekvő 
raktári készletei vagy új létesítményeknél a menet közben szükségessé váló bontások 
nagy aránya csak szembetűnő mintái ennek a pazarlásnak. 


Megkülönböztetett figyelmet érdemel munkánk minősége. Termékeink nagyobb megbíz- 
hatósága, jobb minősége sok felesleges munkát takarítana meg, növelné az export 
lehetőségeit és az ezzel elérhető árakat, és sokat javítana a társadalmi közérzeten is. 
Nemcsak a közismert bosszúságokról van itt szó, hanem a termékek használati értékéről 
is. Vannak kiváló minőséget felmutató vállalataink, de az egyenetlen, a lehetségesnél 
gyengébb minőséget produkálók száma sem csekély. Az utóbbiak nemcsak a maguk 
jövőjét veszélyeztetik, hanem más vállalatok hatékonyságát is rontják. Ebben a vonatko- 
zásban is érezteti hatását népgazdaságunk egyik legnagyobb gyengesége, a vállalatok 
közötti kooperáció megbízhatatlansága. A vállalatok csak ritkán érvényesítik jogos 
amely még kedvezőtlenebb következményekkel járna, ezért inkább a , jó kapcsolatokat" 
részesítik előnyben. Beletörődünk abba, hogy beruházásainknak szükségszerű fázisa a 
hiánypótlás, megszoktuk, hogy gépgyártóink a vásárolt félkész termékek utólagos javit- 
gatására fordítják munkájuk jelentős hányadát, s ez szinte erkölcsi alapot ad arra, hogy 
az általuk gyártott végterméket viszont gyakran a felhasználóknál kell pótlólagos mun- 

kával működőképessé tenni. A rossz minőség indokolatlan és nagy mennyiségű többlet- 
ráfordítást okoz, vagyis nemzeti jövedelmünket tékozolja. Például a nemzetközi összeha- 
sonlítások tükrében fajlagos anyagfelhasználásunknak mintegy 30 százaléka indokolat- 
lan; ez nemzeti jövedelmünk egyharmada körül mozog. Ha szerkezeti anyagaink minősé- 
ge és ennek egyenletessége megfelelne a követelményeknek, lényegesen kevesebb volna 
a selejt, megszűnne gépeink túlsúlyossága, létesítményeink túlméretezettsége, nem is 
beszélve az így elérhető és hasonló mértékű energiamegtakarításról. 

Kétségtelen, hogy az elérhető minőségi mutatókat a technológia szabja meg; ez kijelöli 
a gyártható termékek körét és a megcélozható piacok jellegét. Még a nem élenjáró 
termékek is jól értékesíthetők, ha kiváló minőségűek; ez esetben biztos piacokat lehet 
találni számukra. A probléma az, hogy a lehetséges minőségi színvonalat is ritkán érjük 
el, s ez kizárólag saját munkánkon múlik. Igényesebbé kell lennünk, hogy meg tudjuk 
becsülni saját munkánkat (közvéleményünkben a minőség azonosult az import fogalmá- 
val, de sokszor indokolatlanul), és hogy kivívjuk a külvilág elismerését és a szakmai 
hitelt. Érdemes lenne megtalálni a módszerét annak, hogy az árak és a bérek pozitív és 
negatív irányban szankcionálják a minőséget, a magyar márka védelmét. 


Cserearányaink romlásának az a legfőbb oka, hogy termékeinkben kevés az anyagiasult 
tudás és többletérték. Ez a látszólag technikai kérdés messzemenően összefügg a munka- 
szellemmel. Nem sikerült a kellő mértékben kibontakoztatnunk a műszaki értelmiség 
kezdeményező és alkotó készségét, pedig ez meghatározó a műszaki fejlődésre. Intő jel, 
hogy az iparban csökkent az innovatív hajlam; hogy számos patinás gyárunkban össze- 
zsugorodott a kreatív konstruktőrök és technológusok rétege; hogy a nagyobb keresetre 
való törekvés növekvő számban szívja el az állami iparból az ötletekben leggazdagabb 
műszakiakat - gyakran igénytelen területekre; hogy a felsőfokú képzésben megcsappant 
a műszaki pályák vonzereje; hogy csökkent a hajlandóság a továbbképzésre, viszont 
erősödnek a defetista nézetek. A pálya vonzerejének csökkenése és a kedvezőtlen jövedel- 
mi viszonyok jelentős, de nem kizárólagos okai a helyzetnek, mert e réteg számára a 
szakmai ambíció, a hivatástudat is komoly hajtóerő. Elengedhetetlen a jövedelmi viszo- 
nyok átrendezése, de nem a képesítés, hanem a teljesítmény alapján, mert akad olyan 
mérnök is, aki még a jelenlegi jövedelmét sem érdemli meg. Megfontolandó az olyan 
kivételes és egyedi jövedelemszerzés lehetőségének biztosítása, mely — a személyes tevé- 
kenység alapján realizált nyereségtől függően — a jelenlegi sokszorosát is elérheti (ami 
egyes kisvállalkozásokban nem is szokatlan jövedelmi szint). Ez természetesen kizárná 
minden egyéb mellékes kereset lehetőségét, talán még a nehezen kimódolt találmányokét 
is, hogy az előzetes megállapodásban rögzített célfüggvény valóban a vállalat hatékony- 
ságát alapvetően javító termékek és technológiák fejlesztése legyen. A feszültségek 
elkerülése érdekében e különleges és nem széles körű jövedelem forrását függetleníteni 
kellene a többi dolgozó keresetétől. 

Abban, hogy nem elég mérnökünk azonosul a feladatával és tekinti legfőbb életcéljá- 
nak hivatása betöltését, az előzőkön túlmenő, az ambíciókat visszafogó körülmények is 
szerepet játszanak. Állásfoglalásainkban már megfelelő hangsúlyt kap a műszaki fejlesz- 
tés — mint fejlődésünk kulcsa -, de ennek gyakorlati megvalósulása még gyötrelmesen 
lassú. Gazdaságirányításunkban sem találtuk még meg az innovációra serkentő hosszú 
távú érdekeltség emelőit; a piac jelenleg csak a jelentős tőkés exportot lebonyolítókra 
gyakorol ilyen hatást. Más források híján elvonási rendszerünk erősen sújtja az eredmé- 
nyesen működő, piacképes termékeket hatékonyan termelő vállalatokat; korlátozzuk 
ezek lehetőségeit, pedig tudjuk, hogy elsősorban ezek fejlesztésére és a hátterüket alkotó 
termelési kultúrák erősítésére kellene koncentrálnunk erőforrásainkat. Eljárásrendünk 
sok eleme is fékezi a műszaki fejlesztést és konzerválja a meglévő technikát, mert 

kialakításukkor még nem volt általános reflex, hogy ezt a szempontot is figyelembe 
vegyük. Erősen befolyásolja a műszakiak magatartását egy kevéssé tisztázott kérdés is: 
helyünk és jövőnk a világ műszaki haladásában. 


Korunkat a világot átformáló technikai fejlemények jellemzik. Az űrhajózás ma még 
beláthatatlan pozitív lehetőségeket hordoz és gyakorlati , melléktermékei" a szemünk 
láttára honosodnak meg. Először meghökkentünk, amikor a kisszámítógépek megjelen- 
tek a gyerekek iskolatáskájában és játékaiban. Azután kiderült, hogy a számítógépes 
információtechnika kifejlődésének jelentősége a könyvnyomtatás feltalálásáéval vetek- 
szik. Majd a mikroprocesszorok intelligenciát loptak be technikai eszközeinkbe, az 
óráktól és gépkocsiktól kezdve a bonyolult technológiák irányításáig, a robotok pedig 
a tudományos-fantasztikus irodalom lapjairól kiléptek a valóságba. Az atomenergetika 
utat nyitott az emberiség energiaproblémájának megoldásához. Küszöbön áll a követke- 
ző nagy áttörés, a biotechnikában, amelynek beláthatatlanok a lehetőségei. Mindezek 
hátterében az anyagtechnika, a megmunkálási technológia, a mérés- és irányítástechnika, 
sok más szakma és nem utolsósorban a tudomány viharos sebességű fejlődése húzódik 
meg. Szinte folyamatosan érkeznek a hírek az új eredményekről, amelyek korábban 
elképzelhetetlen mértékű anyagi és szellemi ráfordítások árán születnek. A fejlemények 
a laikusokban ámulatot keltenek, a szakemberekben nyugtalanságot: mi lesz velünk? 

A határozott irányvételt neheziti, hogy tisztázatlanok a műszaki helyzetünket és 
fejlesztésének lehetőségeit illető nézeteink. Nincs értelme általánosságban vitatkozni 
arról, hogy technikai réssel vagy szakadékkal kell-e szembenéznünk, hogy csökkenthető- 
e néhány éven belül az elmaradás, vagy pedig növekedésével kell számolni. A helyzet és 
a teendők is sokkal differenciáltabbak ennél. Még egy-egy üzemen belül is előfordul, 
hogy korszerű és ósdi eljárások ötvözödnek, nem is beszélve a vállalatok és ágazatok 
nagyon eltérő műszaki színvonaláról és lehetőségeiről. Sajnos a hosszú távú vállalati 
érdekeltség hiánya és a gazdasági hajtóerők korlátozottsága miatt nem érvényesül olyan 
automatizmus, amely kikényszerítené az innovációs törekvések optimumát, ezért a 
fejlődés alakításában megkülönböztetett felelőssége van a műszaki értelmiségnek. Mű- 
szakijaink többnyire a , leg"-ek világára vetik a szemüket (a legújabb, a legpontosabb, 
a leggyorsabb, a legtermékenyebb stb.), de e tekintetben a reális lehetőségek gyakran 
keserű kompromisszumokra kényszerítenek. Mozgásterünket egyrészt piaci lehetősége- 
ink, termelési potenciálunk és fejlesztési erőforrásaink józan számbavétele jelöli ki, 
másrészt a technikai lehetőségek is behatároltak. Saját kutató-fejlesztő kapacitásunk 
csak a feladatok tört részének megoldására elegendő, a technika átvételének mértékét 
és színvonalát is sok körülmény korlátozza (valutáris erőnk, importkonzekvenciák, 
embargó, érdekkülönbségek stb.). A technikai rés csökkentésének vágya előrehajtó erő, 
de az irreális elképzelések reménytelensége lefegyverez. Mind a szükséges motivációnak, 
mind az érdemi előrelépésnek az a feltétele, hogy műszaki céljaink reálisak legyenek. 
Nem általában a nagyvilághoz kell viszonyítanunk magunkat, az összehasonlításnak 
csak saját súlycsoportunkban, konkrét céljaink tükrében van értelme. 

Nem könnyű eldöntenünk, hogy hová sorakozzunk be a világban zajló gyors technikai 
átrendeződés folyamatába. Egy kis országot (és fokozatosan a közepes méretűt is) 
erőforrásainak dimenziói eleve elzárnak attól, hogy a technikai fejlődés élvonalában 
helyezkedjék el; érdemi szerephez csak nagy gazdasági integrációk és kooperációk része- 
seként juthat. Ezen belül néhány olyan, testhezállóan megválasztott feladatkörben, 
amelyhez elegendő anyagi és szellemi potenciállal rendelkezik, az úttörők közé is felküzd- 
heti magát, a többi területen azonban kevésbé rangos hellyel kell beérnie. Nem tragédia 
ez: a használati érték tekintetében rendkívül széles az igények skálája, s e spektrum 
bármelyik részének kielégítéséből jól meg lehet élni, ha a termék korszerű, jó minőségű 

és hatékonyan állítják elő. Nemcsak szuperszonikus repülőgépekből lehet meggazdagod- 
ni, hanem nadrággombokból is. Igaz, ha hatékony a termelés, a használati értékek 
skáláján felfelé haladva növekedhet a komparatív előny, az extraprofit, ezért érdemes 
felfelé kapaszkodni rajta, de csak addig, amíg erönk ismeretében reális ez, mert ahogy 
felfelé haladunk, úgy élesedik a verseny és zsugorodik a piac. A realitásokhoz illeszkedő 
célok optimális megválasztása gazdaságpolitikánk egyik legnagyobb problémája: sok 
területen még a kérdést sem fogalmaztuk meg. Termelésünknek van néhány olyan 
szigete, amelyen ma is a világ élvonalába tartozunk (például az élelmiszer-gazdaság, a 
gumiipar, a gyógyszeripar, a gépipar egyes ágai), s ez lelkesítően mutatja lehetőségeinket. 
Vannak viszonylag kiegyensúlyozott ágazataink is (például az alumíniumipar, a szénhid- 
rogénipar, a vegyipar és a gépipar néhány vállalata). Jó néhány területen azonban 
céljaink nincsenek összhangban a technikai lehetőségekkel, s ez dezorganizál; vagy 
módosítanunk kellene tehát a célt, vagy megteremtenünk feltételeit. Minden kategóriá- 
ban vannak színvonalas, lelkesítő, az alkotás sikerélményével kecsegtető műszaki felada- 
tok: a vezetés alkalmasságát jelzi, hogy ki tudja-e jelölni ezeket. 


Az előbb említett kérdések a munkaszellemet is lényegesen befolyásolják, nemcsak a 
műszaki alkotásvágyat. Tulajdonosi szemléletet, a munkahellyel való azonosulást csak 
világos célok érdekében, a hozzájuk vezető reális út ismeretében lehet kialakítani. Ebben 
a vonatkozásban sok vállalatunk elbizonytalanodott, nehezen találja meg azt a stratégi- 
át, mellyel kitörhet az értékesítés piaci nehézségeinek és a fejlesztési lehetőségek beszűkü- 
lésének szorításából. Vitathatatlan, hogy a beruházások és az import szükséges visszafo- 
gása erősen fékezte a technológia fejlesztését, de az igazán meggyőző erejű elképzeléseket 
még ilyen körülmények között is lehet érvényesíteni. Bizonyítja ezt, hogy az elmúlt ötéves 
periódusban is sikerült néhány területen új, korszerű termelőberendezések belépésével 

vagy új termelési kultúrák meghonosításával csökkentenünk a technikai rést (lásd példá- 
ul a mikroelektronikát, az atomenergetikát, az élelmiszeripart, a finomvegyipart, a 

szerszámgépgyártást stb.). A hetedik ötéves tervben előirányzott mérsékelt beruházási 

keret is óriási potenciál (nagyságrendjét szemlélteti, hogy pl. több száz híradástechnikai 

gyár létrehozásával egyenértékű); a minden területen jelentkező beruházási éhség kielégíi- 

tésére azonban távolról sem elegendő, és erőnk ilyen szétforgácsolása nem is célszerű. 

Nagyon sok területen van szükség lényeges technológiai rekonstrukcióra, de hogy hol, 

mikor és hogyan valósítjuk meg és mit halasztunk el, ezt a vezetés munkájának minősége 

dönti el. Csak attól remélhetünk komparatív előnyöket, ha beruházási erőnket szelektí- 

ven, a nemzeti jövedelem növelésében legígéretesebb tevékenységekre koncentráljuk. 

Gazdaságirányításunk egyik legnehezebb feladata, hogy a múltból örökölt kényszerek 

és a divergáló érdekek közepette ez megvalósuljon. Természetes, hogy a megvalósítás 

időigényessége miatt a legátgondoltabb beruházási politika is csak évek múlva érezteti 

hatását. A technika fejlesztése kérdéséhez hozzáfűzném, hogy a legfejlettebb technológia 

sem váltja be a hozzá fűzött reményeket, ha az ezt létrehozó és működtető emberek nem 

teszik hozzá munkájuk és képességeik maximumát. 

Sokéves gondunk, hogy termékstruktúránk korszerűsítése nemcsak a kívánatosnál, 
hanem a lehetségesnél is sokkal lassúbb. Kevés az új termék (évente mintegy 2 százalék), 
gyártásuk lassan fut fel, termékeink jelentős hányadának magas az életkora (átlagosan 
közel 16 év). A sokféle okból (érdekeltség, technológiai korlát, kockázat, piaci nehézsé- 
gek stb.) csak az emberi tényezőktől függőket emelem ki: egyrészt a műszaki kreativitás 
kibontakoztatását, másrészt a munka minőségét. Ez utóbbit abból az aspektusból, hogy 
minden termelési tevékenység több vállalat termékeit használja fel, s a vállalatok közötti 
kooperáció megbízhatatlansága és minőségi problémái visszahúzó hatást gyakorolnak 
az innovációra. : 

Nagy tartalékunk a jó munka, de ennek szövetét nagyok sok szálból kell megszőnünk. 
Nyilvánvaló, hogy ebben meghatározó szerepük van a vezetőknek, az ágazatok irányítói- 
tól a munkahelyi vezetőkig. Kádermunkánkat is jól kell végeznünk. Nem könnyű és nem 
is mindig hálás feladat annak a követelménynek a teljesítése, hogy megfelelő embert 
állítsunk a megfelelő helyre, de enélkül lefékezzük a lendülni akaró kerekeket. Az 
indokolt kádercserék álhumánus elodázása csökkenti az érintett kollektívák hatékonysá- 
gát, s emellett alig lehet nagyobb kárt okozni egy ember személyiségének, mint ha olyan 
munkakör betöltésére késztetjük, amilyenre nem alkalmas. Van gond a vezetők képessé- 
geinek ésszerű kihasználásában is. Ezek az erősen túlterhelt emberek nagyon sokat 
dolgoznak, de munkájuknak csak egy részét tudják fő feladataikra fordítani: szervezetük 


re, az ezek megvalósítását akadályozó neuralgikus kérdések vagy lényeges problémák 
megoldására. A megszokás, az évtizedek során kialakult stílus és szertartásrend, de 
gyakran a státusszimbólum jellegű szereplésre való igényük is nagy, hiábavaló terhet ró 
rájuk. Nagy a formális és protokolláris terhelésük; szentségtörésnek számít, ha egy 
értekezleten nem az első vezető képviseli a szervezetet, pedig a , sleppben" megjelenő 
szakértő sokkal tájékozottabban tudná végezni ezt a feladatot. Felülről és alulról is 
rengeteg üggyel és követelménnyel terheljük meg a vezetőket, s ezt csak a bátrak merik 
elhárítani (talán ez is egyik mércéje az alkalmasságnak); a hivatalok gyakran egyszemé- 
lyes ügyintézésként értelmezik az egyszemélyes felelősséget. i 


Az utóbbi időben a szükséges vezetői erények között -— helyesen — előtérbe került a 
vállalkozó készség is. Ez erősödőben van, de igazán nagyvonalú, a termékstruktúra 
radikális megújítását hozó példáival még ritkán találkozunk. Visszahúzó, hogy társadal- 
munkban nincsenek meg a józan kockázatvállalás erkölcsi és pénzügyi feltételei. Nem 
valamiféle felelőtlen kalandor magatartásról van szó, de kiugró sikereket csak bizonyos 
mértékű kockázat vállalásától lehet remélni. Mi tévedhetetlenséget és abszolút sikeressé- 
get várunk el a vezetőktől; egy-egy sikertelen akció még az elismerten jó vezető számára 
is külső és belső elmarasztalással járhat, s ezt a vállalati kollektíva jövedelmét csökkentő 
következmény is súlyosbítja. Nagyon erős az azonnali eredmények kényszere; az éves 
terv teljesítésének korábbi prioritását az éves eredményességnek és a dolgozók azonnali 
jövedelemnövelésének mindent megelőző elsődlegessége váltotta fel. Ilyen körülmények 
között érthető, hogy a legtöbb vezető a biztos megoldásokra törekszik, s ez szükségszerű- 
en a középszerűséget, a másutt már jó ideje bevált megoldások követését jelenti, ami 
pedig nem kecsegtet kiugró jövedelmezőséggel. 

A múlt év közepén egy tanácskozáson megpróbáltuk szondázni sikeres vállalataink 
eredményességének titkát. A nagyon heterogén összetételnek megfelelően a magyarázat 
is sokszínű volt, de két közös vonás jól kitapintható. Az egyik: az olyan megalapozott, 
hosszú távú, de rugalmas stratégia, amelyhez még előre nem látható nehézségek esetén 
is jól illeszthető a folyó tevékenység. A másik: az emberi tényező azon sajátosságának 
figyelembevétele, hogy ,a termelésben érző és gondolkodó emberek vesznek részt", 
akiket meg kell nyerni a közös koncepció tudatos képviseletére, és akiket ennek eredmé- 
nyes megvalósítására kell ösztönözni. Érdemes volna alaposan átgondolnunk, hogy 
gazdasági és jogi eljárásrendünk, vezetési módszereink hogyan mozdíthatnák nagyobb 
mértékben elő az emberi cselekvő- és alkotókészség kibontakozását, a jobb munkát. Ma 
ez a legfőbb erőforrásunk ahhoz, hogy határozottan előbbre lépjünk a jó ideje megfogal- 
mazott célok: a hatékonyság, a versenyképesség, a minőség, a takarékosság, sőt bizonyos 
mértékig a termékstruktúra területén is. Teremtsük meg ennek feltételeit, követeljük meg 
a jó munkát, és ahol ez nem teljesül, ott érvényesítsük határozottan és gyorsan a személyi 
konzekvenciákat, bármilyen munkakörről vagy beosztásról van is szó. 

A személyes érdekeltséget megteremtő összehangolt, célratörő és egyértelmű jogi, 
gazdasági és személyzeti lépések még nem jelentik a sikert; elengedhetetlen, hogy ennek 
politikai és társadalmi hátterét is biztosítsuk. E tekintetben vannak konkrét és általános 
teendőink. Első helyen említem a jövőkép elbizonytalanodásának ellensúlyozását. Az 
ütemcsökkenés, a recesszió elhúzódása, a fejlődés nehézségei. párosulva a világpolitika 
és a világgazdaság szorításaival, sok kételyt, bizonytalanságot és pesszimizmust keltet- 
tek. Különösen kritikus dolog ez a fiatalok szempontjából, akik ösztönző perspektívák 
nélkül nehezen aktivizálhatók, és akiknek nincs személyes élettapasztalatuk arról, hogy 
minden nehéz helyzetből van kiút. Erre a legjobb ellenszer a kibontakozás útját bemutató 
hosszú távú stratégia kidolgozása és publikálása lenne a piaci perspektivák, a gazdasági 
és reálfolyamatok együttes elemzése alapján. Amihez a párt XIII. kongresszusa jó 
kündulási alap. 

Meg kell küzdenünk a közmorál nyugtalanító jelenségeivel is, amelyek erősen csök- 
kentik a társadalmi hatékonyságot és vitathatatlan eróziójuk óhatatlanul kihat a munka- 
morálra is — nemcsak azzal, hogy egyeseknél a munkahelyi magatartás normáinak 
lazulása tapasztalható, hanem azzal is, hogy a becsületesen dolgozók derékhadára 
elkedvetlenítően hat a főmunka devalválódása, az ügyeskedés, a jogtalan haszonszerzés 
terebélyesedő és őket károsító gyakorlata. Torz kép kezd kialakulni a munka szerepéről, 
a tisztességes munka becsületéről, az egyéni boldogulás módjáról. Eszközrendszerünk- 
kel, tudatformálással, társadalmi nyomással helyre kell billentenünk a társadalmi érték- 
rendet, hogy a legfőbb mérce a jól végzett munka legyen, és az anyagi boldogulásnak 
is a társadalmi hasznosság legyen az alapja. A hasznos munka lehet kisvállalkozás vagy 
magánkereskedelem is, de ne legyen korrupt, és ne adjon lehetőséget munka nélküli 
jövedelemszerzésre. 

Az emberi magatartás megváltoztatása rendkívül nehéz feladat, de néhányszor már 
megbirkóztunk ilyen gondokkal. Van is bázisunk hozzá: mindenekelőtt a tisztességes 
emberek, az ország lakosságának döntő többsége. De még a tisztességtelenek egy részét 
is helyre lehet billenteni, ha érzik a korlátokat. Építhetünk az állampolgári hűségre, a 
nemzeti önérzetre és az egyéni érdekekre. Érdemes felfigyelnünk rá, hogy még a legfejlet- 
tebb tőkésországokban sem kizárólag az anyagi érdek a fejlődés mozgató ereje. A nemze- 
ti öntudat, a világban betöltendő szerep, a vonzó társadalmi célok, a nemzeti összefogást 
igénylő erőfeszítések jelentősen befolyásolják mind az egyéni, mind a vállalati magatar- 
tásformát. Vállalati szinten is érvényesülnek ilyen motívumok: az azonosulás a vállalat- 
tal, annak képviselete és a hozzá fűződő lokálpatriotizmus, a vállalati presztízs kivívása 
és megőrzése anyagi erővé válik. Az egyéneket sem csupán a pénz vezérli; a sikerélmény 
vágya, a szakmaszeretet, az előmenetel és érvényesülés igénye, a szereplésvágy, a felelős- 
ségtudat, az alkotókészség és sok más hajtóerő is szerepet kap. E példákkal csupán azt 
kívántam érzékeltetni, hogy az anyagi ösztönzésen kívül mennyi mindent tud még 
ügyünk szolgálatába állítani az okos vezetés. 


Külön kell beszélni legfőbb bázisunkról, arról a bizalomról és tekintélyről, amelyet 
pártunk eddigi munkájával kivívott. Vállalnunk kell, hogy a szükséges munkamorál 
kialakításához, az ezt biztosító társadalmi kohézió megteremtéséhez megadjuk a kellő 
nyomatékot. Mi még mindig a hatása alatt állunk annak a nagy megrázkódtatásnak, 
amelyet a személyi kultusz sematikus jelszóvilágának szétrobbanása és eszményeinket 
diszkreditáló hatása okozott. Ezért még ma is tartózkodunk a , nagy szavaktól", a 
mozgósító célú felhívásoktól, a lelkesítő fellépésektől, az öntudat túl hangos élesztésétől. 
Túlzottan anyagias közgondolkodásunkban erősen visszaszorult az eszmei motiváció, de 
most alulról jövő feszítő társadalmi igénnyé lett a munka becsületének helyreállítása. 

A japán fejlődéstől a svájci minőségig sok példát lehet felsorolni arra, hogy milyen 
szerepük van az emberi tényezőknek egy társadalom gazdasági sikerében, de a leglelkesi- 
tőbbek a magunk történelmi tapasztalatai, melyek egyben a politika lehetőségeit is 
érzékeltetik. A felszabadulás után — kilátástalannak látszó körülmények között - lelkesí- 
tő programunkkal magunkkal tudtuk ragadni az ország népét, és néhány év alatt 
megvalósult a , magyar csoda", az újjáépítés a szinte teljes pusztulásból. Az ellenforrada- 
lom után - nyomasztó politikai és gazdasági örökségtől terhelten — a hibák kijavításának 
őszinte szándékával olyan közmegegyezést tudtunk kialakítani, amelyből kivirágzott 
egy, a magyar történelemben példátlan fellendülés. A tét most is nagy, az, hogy sikerül-e 
megfelelő helyet kivívnunk a nemzetek gazdasági fejlettségének rangsorát eldöntő ke- 
mény és gyors ütemű versenyben: ez meghatározó módon hat ki társadalmi és politikai 
mozgásterünkre. Az említett két történelmi szituáció sokkal kiélezettebb volt, mint a mai, 
de jelenlegi feladatunk valószínűleg nehezebb a kedvezőtlen körülmények miatt. A pél- 
dák azonban azt mutatják, hogy a politika szárnyakat tud adni az emberi munkának és 
akarásnak. Éljünk tehát e lehetőséggel; nem agymosás ez, nem a közvélemény manipulá- 
lása, hanem a társadalom valós érdekét szolgáló emelők munkába állítása. Szükség van 
lelkesítő nemzeti célokra, melyekkel társadalmunk azonosulni képes, s melyekért áldoza- 
tok vállalására is hajlandó. 


Kurucz D. István: Feültetés 


ÁBRAHÁM KÁLMÁN: 


Az állam feladatai és lehetőségei 
a környezetvédelemben 


A 20. század második felében az ipari és a mezőgazdasági termelésben, az energetikában 
és a közlekedésben bekövetkezett technikai fejlődés, a mennyiségek fokozására való 
törekvés, valamint a városok gyors terjeszkedése következtében a világ legtöbb országá- 
ban mindinkább nagyobb mértékűvé váltak a környezeti ártalmak, és ennek következté- 
ben előtérbe kerültek az azokból adódó gondok. Ma már az emberi élet feltételét alkotó 
jelentős természeti környezet — a föld, a víz, a levegő — terhelése egyes esetekben nemcsak 
eléri, de túl is lépi a tűrési határt, veszélyeztetve a ma élő és az elkövetkező generációk 
létét. 

Az emberiség és a természeti környezet kölcsönhatása érinti egész földgolyónkat, 
olyan rendszer, melyben a regionális jellegű okok és következmények, ezek tér- s idődi- 
menziói átlépik a hagyományos földrajzi határokat is. A környezet megóvása tehát 
nemcsak egy-egy ország vagy régió feladata, hanem korunk egyik globális jellegű kihí- 
vása. 

Mindezt felismerve, a hetvenes évek végén szinte valamennyi országban napirendre 
tűzték a környezetvédelem jogi, gazdasági, műszaki szabályozási rendszerének és a 
tudományos kutatási programoknak a kidolgozását, létrehozva az állami környezetvé- 
delmi szervezeteket és intézményhálózatot. 

A környezeti problémák helyi megoldása minden ország saját ügye. A káros szennye- 
ződések azonban nem tisztelik az országhatárokat, ezért ma már egyetlen állam sem 
képes kizárólag belső intézkedésekkel megóvni lakossága számára az egészséges környe- 
zetet, szükség van a közös cselekvésre is. 

A különböző természeti adottságok; a történelmi-kulturális hagyományok és sokféle 
fejlettségi szintek; az eltérő társadalmi és gazdasági folyamatok; a mindezekből adódó 
fejlesztési lehetőségek és korlátok akár még földrajzilag szomszédos országokban is 
alapvetően eltérő környezetpolitikai célkitűzéseket és stratégiát követelnek. A környezet 
védelmében ezért is fontos a közös érdekeket és teendőket számba vevő nemzeti intézke- 
désekkel párhuzamosan kibontakozott nemzetközi együttműködés. Ez a nemzetközi 
kapcsolatok fejlődésében új szakaszt jelenthet, miközben maga is függ a kapcsolatok 
történelmi, gazdasági, politikai tartalmától. Tény, hogy a megfelelő szerződésekkel is 
megalapozott együttműködés során erősödik az államok közötti megértés és bizalom, 
amely a nemzetközi politikai légkör javulását is elősegítheti. 

A követelményeket átfogóan, első ízben 1972-ben a stockholmi környezetvédelmi 
világkonferencia, 1975-ben pedig az európai biztonsággal és együttműködéssel foglalko- 
zó helsinki záróokmány fogalmazta meg részletesen. A dokumentumokban leírt elvek 
és gyakorlati ajánlások ma is változatlanul érvényesek, s a , környezeti etika" magatartá- 
si szabályait is kifejezik. 

A világ szinte valamennyi országának közös gondja: a mezőgazdasági területek és 
erdők csökkenése, a vízkészletek apadása, a savas esők okozta károsodások, a növényi 
és állati génkészletek pusztulása, a mérgező anyagok és hulladékok felhalmozódása; és 
fennáll a veszélye annak, hogy a légkör széndioxid-tartalmának növekedése miatt az 
éghajlati viszonyok kedvezőtlenül változnak. 

Az elmúlt évtizedben a környezet védelmét szolgáló nemzeti intézkedések és nemzetkö- 
zi programok elsősorban a szennyezés csökkentésére irányultak. A részeredmények 
ellenére — egy-két országtól eltekintve, mint például Anglia — sajnos nem történt lényeges 
javulás a környezet általános állapotában. Bizonyos környezeti kérdések erősebb hang- 
súlyt kaptak, és újak is felmerültek. Ennek okai között megemlítendő: a tudományos 
ismeretek, valamint a szervezeti és technikai eszközök hatékony alkalmazásának, az 
anyagi ráfordítások lehetőségének és koncentrálásának hiánya; a korábbi olajárrobba- 
nások és a világgazdasági nehézségek hatásai; a fejlődő országokban az alapvető szociális 
és egészségügyi ellátás hiánya; egyes országok feszítő társadalmi problémái. 

A fejlődés következtében a nyolcvanas években a környezeti problémák megoldására 
új, komplex megközelítési módok születtek. Ennek lényege; a környezet védelmét az 
irányítás és a gazdálkodás integrált részének kell tekinteni. Ez magában foglalja a termé- 
szeti erőforrásokkal való ésszerű gazdálkodást éppen úgy, mint a demográfiai összefüg- 
géseket vagy az életmódban, fogyasztási szokásokban szükséges változtatásokat. Előtér- 
be helyezi a megelőzés gyakorlatát, ezen belül a gazdasági-technológiai fejlesztésből 
eredő környezeti hatások előrebecslését és a környezet teherbíró képességével való 
összhang megteremtését. E tevékenységet leginkább a környezetgazdálkodás, illetve a 
környezettervezés fogalmával fejezhetjük ki. 

A környezetvédelem ügye - a nehézségek ellenére is — az elmúlt években a kormányok 
és a társadalom figyelmének középpontjába került. Sok helyütt meggyorsultak a kor- 
mányzati intézkedések, és a parlamentek is napirendre tűzték ezt a témát. Így például 
a Szovjetunióban ez év júliusában a Legfelsőbb Tanács ülésén átfogóan megvitatták a 
környezetvédelem helyzetét, és részletes határozatokat hoztak a teendőket illetően; 
Csehszlovákiában döntés született a környezetvédelmi beruházások eddigi szintjének 
megduplázására az 1986-1990-es tervidőszakban; Ausztriában széles körű gazdasági 
ösztönzőrendszert vezettek be az ipari üzemek és a gépjármű-közlekedés okozta levegő- 
szennyezés radikális csökkentésére. A környezet védelme és az ebben szükséges nemzet- 
közi együttműködés olyan magas szintű politikai dokumentumokban is megfogalmazó- 
dott, mint például a Varsói Szerződés Politikai Tanácskozó Testületének legutóbbi 
(1985. októberi) üléséről közzétett dokumentum és az 1985. novemberi genfi szovjet— 
amerikai csúcstalálkozóról kiadott közös nyilatkozat. 

A nemzetközileg összehangolt cselekvés jó példája Európában a különböző társadalmi 
rendszerű országok között létrejött nemzetközi megállapodás a határokon átterjedő 
légszennyezés korlátozásáról, a kibocsátott kéndioxid 30 százalékos csökkentéséről. 

Nemzetközi vizsgálatok kimutatták, hogy a megelőző környezetvédelmi intézkedések 
hosszú távon gazdaságosabbak, egyúttal ösztönöznek az innovációra és az új technikai 
megoldásokra is. 

Az országok egy csoportjának vizsgálata alapján a környezeti károsodások egy évre 
vetített értéke ma már igen jelentős, a veszteségek elérik a nemzeti jövedelem 4-5 
százalékát, holott ezek 1-2 százalékos ráfordítással elkerülhetők lettek volna. 

Így például hagyományos közgazdasági szemlélettel közelítve a kérdéshez, a levegő- 
szennyezés csökkentésének akkor van haszna, ha megvalósításának költségei alatta 
maradnak az elérhető eredményeknek. Külföldi adatok alapján 1 tonna kéndioxid 
leválasztása 300-600 dollárba kerül. Becslések szerint az OECD európai országaiban 
600-1200 dolláros hasznot jelent 1 tonna kén kibocsátásának megszüntetése. A számítá- 
sok figyelembe vették a mezőgazdasági terméshozamokat, az anyagok korrózióját, a 
talajok és a felszíni vizek savasodását, valamint az egészségkárosító hatásokat. 

A politikai döntéshozóknak szükségük van arra, hogy ismerjék a környezetvédelmi 
ráfordítás és az elérhető haszon közötti arányt. A környezetminőség megőrzésének 
eszközeire fordítandó határköltség számítását annak a veszteségnek az összegéhez kell 
viszonyítani, amely a szükséges eszközök csökkentéséből, a környezetvédelmi tevékeny- 
ség elhalasztásából vagy elmaradásából ered. Ez a számítás a költség/haszon arány 
elemzése, amelyben szembeállíthatók a különböző megfontolások, és a társadalom 
szükségleteinek megfelelően kialakítható az optimális költség/haszon arány. 

Számos tanulmány tesz kisérletet arra, hogy a szennyezések következtében fellépő 
károk költségeit — mint például a betegség vagy halál okozta termeléskiesést, az egészség- 
károsodást vagy a mezőgazdasági hatékonyságromlást - felbecsülje. A levegőszennyezés 
általi veszteségek költségeit az Egyesült Államokban évi 20-30 milliárd dollár között 
becsülik. Általánosságban a fejlett ipari országokban a szennyeződés okozta károk 
költségeit a bruttó nemzeti termék 3-5 százalékának vélik. Egy, huszonnégy féle szennye- 
ző anyagot vizsgáló francia tanulmány azt mutatja, hogy a szennyeződésből eredő károk 
összege a bruttó nemzeti termék 3,4 és 4,2 százaléka között van. E veszteségek 25 
százaléka a levegő szennyeződése, másik 25 százaléka zaj következtében keletkezett. 
Hasonló vizsgálati eredményekről számoltak be Kanadában, Olaszországban, Angliá- 
ban és Észak-Írországban is. Egy szovjetunióbeli tanulmány a levegő szennyeződése 
miatti egészségkárosodás és termelékenységcsökkenés költségeit a szennyezésmentes 
területekhez viszonyítva 38 százalékra, a legelők és a gabonafélék károsodását hektáron- 
ként 130-135 dollára becsülte. 

A környezetvédelem költségeit általában meghaladja a károsítás mérsékléséből adódó 
haszon. Számítások szerint például a levegőszennyezés 60 százalékos csökkentéséből 
keletkező haszon az egészségügy terén évente 40 milliárd dollár megtakarítást eredmé- 
nyezne az Egyesült Államokban. 

A Földünket érintő környezeti problémák gyors ütemben halmozódnak és válnak 
széles körűvé. Korunkban az ember képes arra, hogy környezetét átalakítsa: bölcs és 
megfontolt cselekvéssel lehetőséget teremthetünk az élet minőségének javításához, ma- 
gunk és utódaink számára egyaránt. Tudni kell, hogy ugyanezzel a képességgel meggon- 
dolatlanul visszafordíthatatlan kárt okozhatunk a földi környezetnek, amelytől életünk, 
jólétünk és a jövő függ. Ezért is támogatjuk azt, a nemzetközi szinten megkezdődött 
munkát, amely a gazdasági fejlesztés alternatíváival összhangban kísérli meg kidolgozni 

Az emberiséggel és a túléléssel kapcsolatos globális problémák között természeti 
környezetünk megóvása — a béke megőrzése után — a második helyre lépett előre. 


A környezetvédelem Magyarországon is az állami politika rangjára emelkedett. E tekin- 
tetben további előrelépés a Minisztertanács 1055/1985./IX. 25./számú határozata. Ennek 
szellemében ma már joggal beszélhetünk a károk kivédését szolgáló (és ezáltal passzív 
tevékenységet jelentő) környezetvédelem helyett a stratégiai célkitűzéseken alapuló kör- 
nyezetpolitikáról, környezetgazdálkodási célok megfogalmazásáról és a gyakorlati mun- 
ka beindításáról. 

Mindez azonban korántsem jelenti azt, hogy a környezet- és természetvédelem ügye 
kizárólag a politikai vagy gazdasági kormányzat feladata és felelőssége. Az 1976. évi II. 
törvény az emberi környezet védelméről egyértelműen kimondja, hogy az egész társa- 
dalom, a társadalmi szervek és az egyes állampolgárok egyetértése, segítő közreműködé- 
se nélkül a környezetpolitika és -gazdálkodás célkitűzései nem valósíthatók meg mara- 
déktalanul. A hazai környezetvédelem 1976 és 1985 közötti 10 évének mérlege egyértel- 
műen bizonyítja, hogy az állami beruházások és fejlesztési eredmények ellenére csupán 
kis haladást sikerült elérni. A jobb eredmények forrása lehet az anyag- és az energiataka- 

rékosság, a lakossági szférából eredő káros hatások csökkentése (például az energiataka- 
rékosság, az építési fegyelem, a gondos szennyvíz- és hulladékkezelés megvalósítása, a 
védett természeti értékek pusztításának, rongálásának megakadályozása). 

Tehát nem szorul különösebb bizonyításra, hogy az állami környezetpolitika nem 
nélkülözheti a széles körű társadalmi bázist. De fontos feladat a spontán kezdeményezé- 
sek értékelése, a helyes javaslatok felerősítése és az állami feladatokhoz való kapcsolása. 
Természetesen a lakossági értékítélet ellentmondásos. Együtt vannak jelen jogos és 
indokolatlanul magas elvárások; nemes környezetvédő akciók, városszépítő mozgalmak 
és vandál rongálások; közműfejlesztési társulások és lelkiismeretlen, felelőtlen szennyvíz- 
és hulladékelhelyezés stb. Mindezek egyértelművé teszik, hogy az állami környezetpoliti- 
ka elsődleges érdeke a helyes törekvések elfogadtatása és támogatása, illetve a társadalmi 
konszenzus kialakítása az élet eme területén is. Ennek megvalósításához az államigazga- 
tás felső szintjén is fel kell készülni a mozgalmi, ismétlődő kezdeményezések fogadására, 
az eddiginél részletesebb és közérthetőbb tájékoztatásra, a közvélemény megnyerésére, 
a vitákra, az aktív politikai munkára. 

Ilyen feltételek között az állami környezetpolitika és -gazdálkodás stratégiai céljainak 
széles körű elfogadtatásához kiemelt figyelmet kell fordítanunk az ismeretek továbbadá- 
sára, az ökológiai és környezetszervezési alapelvek és környezetpolitikai célok népszerű- 
sítésére. Mindez a továbbképzés és a tájékoztató szervek aktív közreműködésével valósít- 
ható meg. 

A megértés, az elfogadás, illetve a saját munka- és életterületükön a környezetvédelmi 
követelmények érvényesítése (érvényesíttetése) alapvető feladat. A szemlélet- és magatar- 
tásformálás, a tömeges cselekvésre való ösztönzés a környezetvédelem erőforrásainak 
hatalmas tartaléka. 

Sokat tehetnek ebben az oktatás, a közművelődés, a tömegkommunikáció, a társadal- 
mi szervek, a szakmai-tudományos egyesületek, valamint az önkéntes lakossági társulá- 
sok. A környezet állapotának tér- és időbeli változását a műszaki figyelő rendszerek, 
biológiai indikátorok mérik, a szakemberek érzékelik. Nem nélkülözhetjük azonban a 
, helyi érzékelők": lakosság, a társadalmi szervezetek, az igazgatási és gazdálkodó szer- 
vek jelzéseit sem. Gazdaságilag előnyösebb, politikailag pedig érzékenyebb az így fel- 
használható információtömeg. 

Az MSZMP XIII. kongresszusának határozata a gazdasági építőmunka feladatai 
mellett külön gondot fordít a környezet- és természetvédelem alapvető feladataira, ezzel 
is nyomatékot adva annak az elvnek, hogy a környezet állapotának megóvása a gazdaság 
fejlesztésének, de az életszínvonal-politikának is integráns része. 

A környezetvédelem a magyar kormányzati munka és a közigazgatás szerves része. 
Szervezeti, irányítási szempontból jelentős változást hozott az Országgyűlés Településfej- 
lesztési és Környezetvédelmi Bizottságának létrejötte az Országgyűlés júniusi alakuló 
ülésén. 

A parlamenti bizottságnak lehetősége van arra, hogy a környezetvédelmi érdekeket 
érvényesítse a kormány által előterjesztett népgazdasági tervek és a költségvetés megálla- 
pításakor. A Minisztertanács ez.év augusztusában a további előrelépés legfontosabb 
előfeltételének az ellenőrzés és az operatív irányítás hatékonyságának javítását jelölte 
meg. Ezért határozta el az Országos Környezet- és Természetvédelmi Hivatal (OKTH) 
elnöke irányítási és ellenőrzési jogkörének kiszélesítését. 

A jövőben a hivatalnak évente be kell számolnia a Minisztertanács előtt a környezet 
állapotáról. A reális, pontos kép kialakításához elengedhetetlen a fővárosi, megyei 
tanácsok közreműködése. Ezért a rendszeres információszolgáltatásban és a környezet 
állapotának értékelésében fokozottan számítunk rájuk. 

A környezetvédelem érvényesítése államigazgatási szinten — az Országgyűlés, a Minisz- 
tertanács, az ágazati és a szakterületi felelősség alapján a minisztériumok és az országos 
hatáskörű szervek útján - történik. Mindez azonban nem nélkülözheti, sőt feltételezi a 


AZ ÁLLAM FELADATAI ÉS LEHETŐSÉGEI A KÖRNYEZETVÉDELEMBEN 17 


természet-, a műszaki és a társadalomtudományok segitségét és azok szervezeteinek aktív 
közreműködését. Az államigazgatási, a szakmai-tudományos együttműködés áldásos 
hatása jelentős mértékben érvényesülhet a gazdasági, termelési területen, különösképpen 
a környezet állapotát veszélyeztető tevékenységet végzők közreműködésével. Tehát a 
helyes környezetpolitika tudatában van az egymásrautaltságnak, és megköveteli az 
összehangolt együttműködést. 


A környezetvédelemmel kapcsolatos állami és társadalmi feladatok megoldását komplex 
eszközrendszer segiti elő. Ennek elemei közt találhatjuk a jogi szabályozást, a hatósági 
eszközrendszert, a gazdasági-műszaki szabályozást, a felvilágosítást és a szemléletformá- 
lás teljes eszköztárát. 

Mindezek mozgását, érvényesülésének irányát bizonyos alapelvek figyelembevételével 
lehet meghatározni. A környezetvédelem alapelvei többek között a szaktudományok 
eredményeinek általánosításából fakadnak, de egyben többet is jelentenek annál, mint- 
sem, hogy azokat valamely szaktudomány kisajátíthassa magának. 

A legfontosabb alapelvek a következők: 


e az emberi tudást, a tudományos és technikai lehetőségeket úgy kell felhasználni, 
hogy környezetünk, a természet értékei ne menjenek tönkre; 


e új tevékenységet csak úgy szabad kezdeni, illetve a régit folytatni, ahogyan azt a 
környezet tűrőképessége megengedi; 

e a környezetet nem károsítani, hanem fejleszteni kell, hogy az utókor számára is 
meglegyenek a létfeltételek és a hasznosítható természeti erőforrások; 


e a környezettel gazdálkodni kell, a szennyezések elkerülése, az energia- és anyagta- 
karékos tervezés, a megelőzés egyik legfontosabb feladatunk. 


Ma már nyilvánvaló, hogy a környezetvédelem legfontosabb alapelvei között is ki- 
emelkedő szerepe van a megelőzésnek. Ennek az elvnek át kell hatnia a környezetvédelmi 
intézkedések egészét. Gyakorlati megvalósítása fontos feladatokat ró a jogalkotásra, a 
jogalkalmazásra: a megfelelő szabályok kialakításával elkerülhetők ugyanis a környezeti 
károsodások, csökkenthetők a különböző veszélyhelyzetek. Különösen fontos szerephez 
jut ez az elv az új beruházásokkal kapcsolatban: a leggazdaságosabb megoldás, ha az 
új beruházások során figyelembe veszik a környezetvédelem követelményeit. Az 1985 
elején hatályba lépett új beruházási kódex számos előremutató megoldást tartalmaz e 
tekintetben. 

Összefoglalva megállapítható, hogy a központi és a célcsoportos beruházásokkal 
kapcsolatban a környezetvédelmi érdekek érvényesítésének jogi garanciáit (környezeti 
hatásvizsgálat készítése, közreműködés a döntés kialakításában) az új szabályozás meg- 
felelően tartalmazza. A tanácsi és a vállalati beruházásoknál ez a gyakorlat még nem 
megnyugtató, pedig indokolt, hogy ott is a beruházási döntéselőkészítések fázisában - és 
ne csak a hatósági engedélyezéskor - tegyék kötelezővé a jogszabályok, a környezetvé- 
delmi szempontok mérlegelését, a környezetvédelmi érdekek képviseletére hivatott szer- 
vek közreműködését. Így megelőzhető az, hogy a környezetvédelem szempontjai csupán 
a beruházásokkal kapcsolatos engedélyezési — területfelhasználási, építési stb. — eljárások 
során kerüljenek felszinre, amikor már esetleg jelentős tőkét fektettek be. 

Keresni kell a megoldást arra, hogy mindenféle fejlesztés és tevékenységbővítés esetén 
kötelező szakértői nyilatkozat készüljön a környezet tűröképességéről, s ennek ismereté- 
ben határozzanak. Indokolt lenne, hogy a jelentős tanácsi beruházásokkal kapcsolatos 
döntési folyamatban a helyi tanácsok beruházási felügyelőségei, valamint a megyei 
környezet- és természetvédelmi bizottságok minden esetben szerepet kapjanak (vélemé- 
nyezzék azokat, foglaljanak állást a környezeti hatásokat illetően). 

A VII. ötéves terv időszakában az állami támogatás is nagyobb szerephez jut. Az a 
felismerés, hogy a környezetvédelemben az állam nem maradhat kizárólag az irányító 
pozíciójában, hanem aktívan részt kell vállalnia a feladatok megoldásában, viszonylag 
régi. Konkrét lépéseket — kivéve a Balaton megmentésére készitett nagyszabású terv 
folyamatos realizálását — csak szerény mértékben tettek. Ezért nagy jelentőségű, hogy 
a VII. ötéves tervben az eszközök bővülésével számolhatunk: hitel, vissza nem térítendő 
támogatás, bírságcsökkentés, valamint az állami támogatás más formái is idetartoznak. 

A komplex felelősség és eszközrendszer érvényesülésének elve alapkérdés a környezet- 
védelemben. A különböző állami beavatkozások eredményességének feltétele, hogy 
eredőjük egy irányba hasson, hogy az eszközök és a felelősségi formák egymással 
összhangba kerüljenek. Különös figyelmet kell fordítani a jogi és a gazdasági eszközök 
összehangolására. 

A gazdasági eszközrendszer tekintetében - az Állami Tervbizottság döntésének megfe- 
lelően — a környezetvédelem gazdasági szabályozását az általános népgazdasági szabá- 
lyozással összehangoltan oly módon szükséges továbbfejleszteni, hogy az egészüljön ki 
a környezetvédelmet szolgáló elemekkel, és fokozatosan csökkenjenek az ellenérdekeltsé- 
get erősítő tényezők. 

Az erőfeszítések ellenére, a VI. ötéves tervben kitűzött célokat nem sikerült maradék- 
talanul elérni, nem tudott kibontakozni kellő hatékonyságú környezetvédelmi munka, 
és nem sikerült megállítani a környezet minőségromlását. 

Nyilvánvalóvá vált, hogy a környezetvédelemben a VII. ötéves tervidőszakban határo- 
zottabb, differenciáltabb előrelépésre van szükség, és ehhez elengedhetetlen az irányítás 
megfelelő továbbfejlesztése. Ezt a szemléletet erősítette az is, hogy amikor 1985 közepén 
a VII. ötéves tervet előkészítő munkálatok is befejezésükhöz közeledtek, kirajzolódtak 
azok a társadalom- és gazdaságfejlesztési elképzelések, amelyek a környezetvédelem 
feladataira vonatkoztak. Az Állami Tervbizottság külön blokk-koncepciót fogadott el a 

A környezetvédelmi célokat megvalósító eszközök között a legfontosabb vitathatatla- 
nul az anyagi erőforrások megteremtése. Ehhez feltétlenül szükséges, hogy a vállalatokat 
késztessük a környezetvédelmi beavatkozásokra, hogy a környezetvédelem érdekében 
mozgósítsák belső erőforrásaikat. Ennek megfelelően ki kell alakítani a gazdasági szabá- 
lyozás rendszerét. 

A gazdasági szabályozásnak a jelenlegi feltételek mellett abból kell kiindulnia, hogy 
a környezetvédelem gazdasági szempontból speciális tevékenység. Különbözősége abban 
nyilvánul meg, hogy a szennyezés megakadályozása az adott vállalatnál (a bírság elmara- 
dását leszámítva) általában semmilyen közvetlen hasznot nem hoz, a beavatkozás ered- 
ménye térben és időben máshol, össztársadalmi szinten jelenik meg. 

A gazdasági szabályozás problémakörében célszerű külön vizsgálni a speciális környe- 
zetvédelmi és az általános gazdasági szabályozást. Annak ellenére, hogy a kettő egymás- 
tól függetlenül, egymás ellenére nem létezhet. 

A központi környezetvédelmi alap a légszennyezés, a veszélyes hulladék, a zaj- és 
rezgésártalom után fizetendő, valamint a természetvédelmi bírságokból, illetve a költség- 
vetési juttatásból jön létre. Az alapból támogathatók a gazdálkodó egységek környezet- 
védelmi beruházásai. Eddig csak vissza nem térülő (vissztehermentes) támogatás volt 
adható. Ahhoz, hogy a kitűzött céljainkat elérhessük, szükséges a bírság és a támogatási 
rendszer továbbfejlesztése annak érdekében, hogy a gazdálkodó egységeket minél jobban 
ösztönözzük a környezetvédelmi beruházásokra. 

A lényeget felismerve, itt össztársadalmi érdeket szolgáló ösztönzésről és ennek érvé- 
nyesítéséről van szó. Ehhez kell megteremteni az érdekeltséget a gazdálkodás bármely 
egységében, ahol előfordulhat környezetszennyezés, hogy az egyedi érdekben az össztár- 
sadalmi érdekek maradéktalanul megjelenjenek. Ezt - ha szükséges - egyedi normatívák- 
kal és szabályozókkal is elő kell segíteni. A bírság önmagában nem tarthatja vissza a 

vállalatokat a környezet szennyezésétől. Célja nem csupán a szankcionálás, hanem a 
támogatás anyagi alapjai jelentős részének biztosítása is. A bírság eme funkciója a 
támogatási rendszer továbbfejlesztésében is nagy szerepet kap. 

A vállalatok gyakorlatilag improduktív költségből fizetik a bírságokat, amelyek azon- 
ban a nyereségadó-alapot növelik. Elméletileg elképzelhető a bírságok olyan mértékű 
szigorítása, hogy az eleve a vállalati beavatkozást tegye előnyösebbé. A forráshiány, a 
vállalati jövedelmek nagymértékű központosítása azonban a gazdálkodás lehetetlenné 
válásához vezethet. Kétségtelen viszont, hogy a cél a jelenleginél szigorúbb, következete- 
sebb bírságolási gyakorlat kialakítása, ahol a vállalat teherbíró képességét nem a bírsá- 
goló szervnek kell mérlegelnie. Ha egy adott vállalat azért nem fizet teljes bírságot, mert 
rosszak a termelési eredményei, akkor ez a gyengén működő vállalatok újabb támogatá- 
sát jelentené. 

A helyes és a követelményeknek, normáknak megfelelő környezetkímélő tevékenység 
feltételét a különböző profilú és érdekeltségű vállalatok esetében differenciáltan kell 
mérlegelni. Ma jelentős gazdasági és politikai kérdés például a villamosenergia-ellátás, 
így annak a környezetvédelem miatti jelentős korlátozása a gazdálkodásban és a szolgál- 
tatásban olyan zavarokat okozna, ami nincs arányban a természetvédelmi célokkal. 
A differenciálást a közös központi és a vállalati érdeket egyeztetve lehet megoldani. 
Ennek egyik módja lehet az egyedi bírságtétel kiszabása, de sokkal eredményesebb, ha 
a felügyeletet gyakorló szerv vagy a költségvetés más úton kompenzálja költségeit. Ezen 
azonban elsősorban azt kell érteni, hogy ne a bírságfizetésben, hanem a szennyezés 
okának megszüntetésében segítsük őket. Más megközelítésben: törekedni kell arra, hogy 
a bírságolás rendszerét összehangoltan fejlesszük tovább úgy, hogy az a teljes szennyezési 
láncra kiterjedjen. Például: a szennyvíztisztítás folyamatában szennyvíziszap keletkezik, 
azaz egyfajta szennyezés megszüntetése másféle szennyezéssel jár. Ezeket a tényezőket 
feltétlenül együtt kell kezelni. 

A bírságolás módjának továbbfejlesztésénél mindezek ellenére fontos szerepet kell 
kapjon a visszatartó erő. Egy rendkívül magas bírság alacsony támogatás mellett ugyan- 
úgy elérheti a szennyezés csökkentését, mint az alacsony szinten megállapított bírság igen 
nagy támogatási arány mellett. Más szempontokat is figyelembe véve, nyilvánvaló, hogy 
sem az egyik, sem a másik variáció nem tökéletes. A bírság és a támogatás optimális 
viszonyát kell gazdasági szempontból is helyesnek tartanunk. 

A támogatásnál alapvető, hogy a legfontosabb célok megvalósítására koncentráljunk, 
a vállalat saját forrásainak egyidejű mobilizálásával. Az előbbit azzal lehet elérni, hogy 
elsősorban a legfontosabb célokra nyújtunk támogatást, az utóbbit viszont új támogatási 
formákkal. 

A vállalati gazdálkodás biztonságát és vele a környezetvédelmet is szolgálná a bírság- 
visszatérítési mechanizmus. Ennek lényege az, hogy amennyiben a vállalat meghatáro- 
Zott idő — átlagosan három év - alatt vállalja, hogy az adott szennyezést határértékig 
csökkenti, részére a bírság visszatéríthető. Természetesen, ha a vállalt feladatot nem 
teljesíti, a bírságot visszamenőleg, kamattal és büntetőkamattal köteles visszafizetni. 
Ezáltal a vállalat a terveiben biztosan számíthat egy fejlesztési forrásra, amelyet tulajdon- 
képpen saját maga teremtett meg. 

Mindezek a támogatási formák, a bírságrendszer továbbfejlesztésével összehangolva, . 
jobban ösztönöznek a szennyezés optimális visszaszorítására. 

A WICEM (világipari konferencia a környezetgazdálkodásról, Versailles, 1985.) mun- 
kája során egyértelműen kikristályosodott az az alapelv, hogy a gazdasági növekedés és 
a környezet minősége nem lehet vagy-vagy viszonyban egymással. 

j Ugyanúgy magától értetődő ma már, hogy a kormány - és azon belül a környezetpoli- 
tikát megvalósító szerv -, a termelési szférák (ipar és mezőgazdaság), valamint a társadal- 
mi érdekképviseleti szervek közötti konzultációkkal kell biztosítani, hogy a szabályozók 
és a környezetgazdálkodás különböző eszközeinek gyakorlati alkalmazása mindenkor 

maradjon a realitások keretei között. Nem feledkezhetünk meg azonban arról sem, hogy 
a környezet állapotára bizonyos társadalmi kényszerhelyzetek 15 rányomják bélyegüket. 
Ennek talán legjellemzőbb példája a hazai motorizáció ugrásszerű fejlődése, annak 
összes kényszerű és kedvezőtlen hatásával (a kétütemű motorok részaránya, a gépjármű- 
vek életkora, a karbantartás színvonala, a káros emissziók ellenőrzésének hiánya stb.). 
A problémakör önmagában is külön kifejtést tenne szükségessé, ami messze meghaladná 
jelen cikk kereteit. 

A VII. ötéves tervidőszak határozott célkitűzése a gazdasági élet élénkítése. Ehhez 
kapcsolódik az is, hogy a korábbi hitelpolitikai irányelvek 1985-ig prioritásként kezelték 
a környezetvédelmet. A bankrendszer továbbfejlesztése ezt a megkülönböztetett helyze- 
tet megszüntette. A környezetvédelem sajátos volta miatt, az össztársadalmi érdekek 
érvényesülése érdekében céliranyosnak tűnik eme preferencia visszaállítása, valamint a 
környezetvédelmi beruházásoknak a felhalmozási, a környezetvédelmi állóeszközöknek 
pedig a vagyonadó alóli mentesítése. 

Az előzőekben vázolt gondolatok is egyértelműen bizonyítják, hogy a környezetvéde- 
lemben nem nélkülözhetjük a népgazdasági tervezés, a közgazdaság, a pénz- és a hitel- 
gazdálkodás támogatását, sajátos eszközeik ilyen célú finomításával, rugalmas módosí- 
tásával. De ugyanígy nem mondhatunk le arról sem, hogy a jelenlegi osztott irányítási 
rendszerben a környezetvédelem egyes szakterületeinek felelősei, az összes ágazati-funk- 
cionális szervek azonos odaadással és felelősséggel működjenek közre a környezetpoliti- 
ka és a környezetgazdálkodás stratégiai célkitűzéseinek megvalósításában. 


A termelési, szolgáltatási és fogyasztási folyamatok sokféle szennyezéssel terhelik kör- 
nyezetünket. A társadalom környezetvédelmi elvárásai abban foglalhatók össze, hogy 
a gazdasági élet környezeti hatásai ne károsítsák lényegesen az élővilágot, a természeti 
környezetet, a lakosság egészségi állapotát. 

A gazdaságpolitikai elvárások pedig a környezetvédelem irányában népgazdasági 
érdekeket tükröznek: például a kibocsátott szennyező anyagok mennyiségi csökkentését, 
hasznosításukat, a természeti erőforrásokat károsító hatások megelőzését vagy korláto- 
zasát. A környezetvédelmi politika mindezeknek megfelelően olyan törekvéseket és 
tendenciákat szorgalmaz és támogat, amelyek a környezetszennyezések visszaszorítását 
célozzak. Intézkedéseink jelentős részükben szorosan kapcsolódnak különböző kiemelt 
gazdaságfejlesztési programokhoz. Egyúttal az ilyen programok országos végrehajtása 
környezetvédelmi érdekeket is szolgál. 

Előreláthatóan a VII. ötéves terv időszakában az össztársadalmi érdekeket érvényesítő 
környezetvédelem az eddigieknél jóval nagyobb szerepet kap. Kiemelt cél a környezet 
minősége további romlásának a megfékezése, amihez a múlthoz képest határozottabb 
és differenciáltabb előrelépésre van szükség. A környezetvédelmi célok közül prioritás- 
ként kell kezelni az erősen szennyezett levegőjű térségek, települések levegőminőségének 
javítását, a veszélyes hulladékok ártalmatlanítását és a távlatban felhasználandó ivóvízbá- 
zisok fokozott védelmét. Ennek alapján az Állami Tervbizottság e három területre cselek- 
vési, illetve ágazatközi akcióprogramok kidolgozását írta elő. 

A levegőtisztaság- védelmi akcióprogram kidolgozását az tette szükségessé, hogy a 
levegő minősége hazánkban 15 - különösen bizonyos ipari térségekben - meglehetősen 
rossz, és más helyen is elmarad az optimálistól. Az ország területének 9 százaléknyi 
területén, ahol a népesség közel 40 százaléka él, erősen szennyezett a levegő. 

A kidolgozott ágazatközi akcióprogram 56 vállalat ipari jellegű légszennyezésének 
mérséklését tartalmazza. Hatására várhatóan csökken az energiaipar, a vaskohászat, a 
gépipar és a cementipar kibocsátott szennyezése, mérséklődnek a légszennyezési problé- 
mák. Igy például Vác térségében kisebb a porszennyezés, amelynek kedvező hatása a 

fővárosban is érezhető. A Sajó völgyében mérséklődik a szilárd anyag kibocsátása. 
Dorog, Várpalota és Ajka levegőminősége számottevően javul. Hasonló eredményeket 
várunk Dunaújvárosban a Dunai Vasmű szilárdanyag-emissziójának mérséklésével. 
Megszűnik Pécs iparának leginkább zavaró bűzkibocsátása. 

A kéndioxid mennyiségének megfelelő csökkentése - a nemzetközi megállapodás 
értelmében is — ugyancsak kiemelt feladat a levegőtisztaság védelmében, melynek megva- 
lósítására 1993-ig külön állami program készül, megkülönböztetett figyelemmel a kéndi- 
oxiddal szennyezett térségek helyzetének javítására. 

A közlekedésből fakadó levegöszennyezések csökkentése az eddigieknél lényegesen 
nagyobb erőfeszítéseket kiván. A közlekedésből eredő terhelések azzal is mérsékelhetők, 
ha a felesleges vagy nélkülözhető szállításokat csökkentjük. A szállítás strukturális 
aránytalanságát a környezetkímélőbb megoldások felhasználásával segíthetjük elő. Be- 
avatkozhatunk a forgalomba, és ahol lehetséges, az egyidejű terheléseket csökkenthetjük 
a csúcsidők széthúzásával. De talán a legfontosabb a jó minőségű üzemanyag és a jármű 
megfelelő műszaki állapota. 

A kommunális tüzelés légszennyező hatásának csökkentéséhez szükséges feladatok az 
alábbiakban foglalhatók össze: 

e korszerű fűtési módok arányának növelése a távhőszolgáltatás és a földgáztüzelés 
fokozottabb ütemű kiépítésével, az ipari hószolgáltató források kommunális célú hasz- 
nosításával; 

e a veszélyeztetett településeken az előbbi feltételek hiányában fokozatosan gondos- 
kodni kell a lakosság ellátásáról alacsony kéntartalmú, kisebb légszennyezést okozó 
tüzelőanyagokkal. 

A veszélyes hulladékok kezelésének, ártalmatlanításának és hasznosításának megoldá- 
sa a VII. ötéves terv környezetvédelmi programjának egyik kulcskérdése. Bár a veszélyes 
hulladékok semlegesítése egyértelműen a termelői szféra feladata, az Országos Környe- 
Zet- és Természetvédelmi Hivatal kezdeményezése alapján az Állami Tervbizottság prog- 
ramot fogadott el a hulladékokat kezelő telepek országos hálózatának létesítéséről. 
A programot, anyagi lehetőségeinket figyelembe véve, két ütemben hajtjuk végre. Az első 
ütemben - még a VII. ötéves terv folyamán - két 25 kt/év kapacitású veszélyeshulladék- 
égető (az egyik Dorogon) épül, és három veszélyeshulladék-lerakó létesül. A gazdasági 
lehetőségtől függően indokolt volna további három lerakóhelyet is kialakítani a tervidő- 
szak során. 

Az Állami Tervbizottság — ugyancsak OK TH-javaslat alapján — a megyékben keletke- 
ző veszélyes hulladék számára átmeneti tárolók létrehozását határozta el. E tárolók a 
veszélyes hulladékot kezelő hálózat egyenértékű részei, és az égetőkkel és a lerakókkal 
azonos gazdasági feltételek között létesülnek. Még a VII. ötéves tervidőszak vége előtt 
megépítik őket. Az így kialakult mintegy 500 kt tárolókapacitás a fokozatosan bővülő 
égető- és lerakókapacitással együtt is csak akkor teremthet egyensúlyi helyzetet, ha 
jelentős mértékben megnő a hulladékfeldolgozás, -hasznosítás aránya is. 

Az állati eredetű, fertőző hulladékok biológiai lebontása takarmányfehérjévé, kom- 
poszttá vagy biogázzá történő feldolgozása, a hulladék problémájának megoldásán túl, 
része például a biomassza-hasznosítási programnak is. 

E lehetőségek ellenére, a technológiák olyan jellegü korszerűsítése volna gazdaságilag 
optimális, amely takarékosabb anyagfelhasználást és kevesebb hulladék keletkezését 
eredményezi. S bár ez egyértelműen érdeke a termelőknek is, a jelenlegi fejlesztési 
körülmények mellett lassan halad. Az OKTH az anyagtakarékosságot és a technológia 
korszerűsítését a pénzügyi támogatás mellett azzal kívánja elősegíteni, hogy a termelési 
folyamatok anyag- és energiamérlegén alapuló, számítógépes optimálási eljárások fej- 
lesztését szorgalmazza, támogatja. 

Szükségessé vált a veszélyes hulladékkal kapcsolatos teendők szabályozásának to- 
vábbfejlesztése is. Ennek egyik sarkalatos pontja lesz az a rendelkezés, amely az illegáli- 

san elhelyezett, potenciálisan vagy valóságosan környezetszennyező veszélyes hulladé- 
kok kezelését fogja szabályozni, elősegítve káros hatásainak megelőzését, felszámolását. 

Az illegálisan lerakott veszélyes hulladék felszámolását célzó program része a vízbázi- 
sok védelmére irányuló programnak is, hiszen minden szabálytalanul elhelyezett veszé- 
lyes vagy más hulladék szennyezi vagy szennyezheti az ország létfontosságú, felszín alatti 
vízkészleteit. 

A védekezés egyik eszköze ama területek folyamatos kijelölése, amelyek vízminőség- 
védelmi szempontból fokozott védelemre szorulnak. Ezeken belül meg kell határozni az 
elvégezhető munkát és azok feltételeit. Ezzel együtt bizonyos tevékenységeket megtilthat- 
nak vagy jelentősen korlátozhatnak, egyes létesítményeket (tárolók, csővezetékek, hulla- 
déklerakók stb.) felszámolhatnak. A másik védekezési lehetőség az adott vizbázisból 
történő vízkitermelés csökkentése. Így kisebb lesz annak a valószínűsége, hogy a már 
talajba jutott szennyező anyag elérje a vízkészleteket. 

A vizek védelme egyszersmind a termőföld védelmének is része. E területeken is, az elért 
eredmények ellenére, még számos probléma vár megoldásra. Közülük is kiemelkedő a 
termőterület további csökkenésének mérséklése, a föld termékenységének megóvása. 

A termőterületek csökkenésének megakadályozását leginkább a takarékosabb terület- 
felhasználás eredményezheti, például a nyomvonalas létesítmények koordinált telepítésé- 
vel, a felhagyott bányák és közlekedési területek rekultiválásával, valamint a kihasználat- 
lan mezőgazdasági területek újrahasznosításával. A termőföld minőségi károsodásának 
okai a mai kedvezőtlen természeti hatások mellett a helytelen talajhasználatra és -műve- 
lésre, valamint ipari, közlekedési és — nem utolsósorban — mezőgazdasági eredetű szeny- 
nyeződésekre vezethetőek vissza. A talaj termőképességét többek között megóvni, javíta- 
ni hivatott melioráció hatása jelentősen növelhető, ha a térségben komplex meliorációt 
alkalmaznak. Olyan kiemelt területeken, mint a Balaton és a Velencei-tó vízgyűjtője, 
nak mérséklésében pedig a komplex művelési technológiák szakszerű alkalmazása a fő 
eszköz. 

A racionális földhasználatot ösztönző szabályozók érvényesítése szintén előfeltétele az 
e téren történő előrelépésnek. A talaj- és környezetkímélő technológiák fokozottabb 
alkalmazása fontos eszköze a talajsavanyodás és a másodlagos szikesedés visszaszorítá- 
sának. A szél felszínalakító munkájából következő károk csökkentésének kitűnő eszköze 
a védőfásítás és a meglevő erdősávok, fasorok védelme. 

A talajok tápanyagának visszapótlásában igen fontos a műtrágyák és a növényvédő- 
szerek ellenőrzött szállítása, tárolása, szakszerű kijuttatása, göngyölegeik környezetkí- 
mélő kezelése. A szerves tápanyagok fokozott és megfelelő használata feltételeinek 
megteremtése ugyanúgy fontos feladat, mint a legfontosabb szennyező anyagok talajhi- 
giénés normáinak kidolgozása. Mindezek teljesítése nemcsak a korszerűbb és termeléke- 
nyebb talajművelést, okszerűbb talajeró-gazdálkodást segíti, hanem a talaj védelmét 
általában is. 


Természetesen tisztában kell lennünk azzal, hogy a környezet állapota, a gazdasági és 
a társadalmi fejlődésből eredő terhelésektől függően, eltérő képet mutat. A környezetpo- 
litika előzőekben vázolt stratégiai prioritásai tehát igen gondos mérlegeléseken alapuló, 
differenciált megoldásokat, erőforrás-felhasználásokat követelnek, hogy a nagy távlatú 
össztársadalmi érdekek minél hatékonyabban érvényesülhessenek. 

Összefoglalásként a következők kiemelése szükséges. 

Kevés a környezeti ártalmakból adódó veszélyek hangoztatása, növelni kell a környe- 
zetvédelmi ismereteket, és annak alapján többet kell tennünk. 

Vállalni kell, hogy a mennyiségi igények kielégítése közben a technikai lehetőségeket 
kapcsoljuk össze a környezeti elemek védelmével, a környezet tűrőképességének figye- 
lembevételével legyenek új fejlesztések vagy bővüljenek a tevékenységek. 

A környezet elemei: a tiszta levegő, a tiszta víz, a termőtalaj — nemzeti kincs. S ez 
nemcsak kinyilatkozás, hanem becsült érték formájában objektíve is mérhető érték, ezért 
fontos, hogy ez a tény helyet kapjon közgondolkodásunkban. 

A környezetkímélő életvitel megkívánja évtizedes szokásaink, viselkedésünk, munka- 
kultúránk megváltoztatását. Nem szabad leegyszerűsíteni a környezetvédelmet. Tud- 
nunk kell, hogy a szennyezés nem mindig hat direkt formában, hanem alattomosan, 
hosszú idő alatt fejti ki romboló hatását. Mai, szennyező magatartásunk, a körültekin- 
tést és előrelátást nélkülöző munkánk a holnapot, a jövőt teszi nehezebbé vagy lehetet- 
lenné. 

A károk nem mindig a kárt okozónál jelentkeznek, sok esetben társadalmi, sőt 
nemzetközi szinten, valamint mérhető és nem mérhető formában kompenzatív költségek 
sorozataként követhetők. 

A mennyiségi igények kielégítése után rájöttünk, hogy a minőség is fontos; később 
pedig arra, hogy az előállítás költsége és az értékesíthetőség lehetősége sem hanyagolható 
el. Ma már tudjuk: mindezt úgy kell értenünk, hogy a környezetet ne szennyezzük, a 
károsodást kerüljük el, sőt értékének megőrzését és fejlesztését követelményként biztosít- 
suk a magunk és a jövő nemzedékek számára egyaránt. 

Természetesen sem a ma, sem a holnap embere nem vállalkozhat arra, hogy az elmúlt 
évtizedek környezeti ártalmait rövid időn belül megszüntesse. A helyes és a reális politika 
a szelektálás eszközével él, és egy adott térségben az egyidejüleg többirányú szennyező 
hatás megszüntetését differenciálva irányozza elő; a különböző térségekben elsősorban 
az emberre nézve akut veszélyt jelentő, szélsőséges folyamatok megszüntetésére vagy 
csökkentésére helyezi a hangsúlyt. 

A megelőzés hangsúlyozásával azonban nem szabad hozzájárulni olyan kompromisz- 
szuamokhoz és megoldásokhoz, amelyeknek a társadalomra nézve negatív hatásai már 
ma, de különösen a közel- és a távoli jövőben többszörös veszteséggel járna, és késlekedő 
megszüntetésük nagyon nagy összegű ráfordításokat követelne. 

A környezeti elemek megkívánt állapotának visszaállítását, illetve elfogadható mérté- 
kű módosítását a környezetpolitikával és a fejlesztéssel (rekonstrukció) szembeni, folya- 
matosan érvényesülő, a népgazdaság egészétől nem függetleníthető követelménynek kell 
tekinteni. 

A környezet- és természetvédelem minden ember ügye. Az ezzel kapcsolatos hazai 
törvény, a nemzetközi kötelezettségek csak akkor tarthatók be maradéktalanul, ha 
minden ember meggyőződésből érzi és érti az ezzel összefüggő kötelezettségét, és a 
megértésen túlmenően cselekvőkész magatartást tanúsít. Igényli és megteremti esztétiku- 
San épített környezetét, védi és fejleszti a lakóhelye és munkahelye körüli környezeti 
elemeket és természetet. Értékként fogja fel, felelősséggel össztársadalmi tulajdonnak és 
nemzeti kincsnek tekinti a környezetet és a természeti erőforrásokat. 

Nem tagadhatjuk, hogy az ilyen magatartás kialakítása és érvényesítése ellentmondá- 
sokon keresztül valósul meg. Az egyéni-közösségi és tudati-gazdasági szférák között 
léteznek és létezni fognak érdekellentétek. Ezek feszítése és élezése helyett azonban az 
ellentmondások feloldásának politikai, gazdasági, társadalmi feltételeit és az emberi 
együttélés normáit keressük. 


GAZSÓ FERENC: 


A törvény és az iskola valósága ; 


Az idei év nagy jelentőségű változást jelez oktatási rendszerünkben. 1986. szeptember 
1-én hatályba lép az Országgyűlés által elfogadott új oktatási törvény. Ennek célja és 
rendeltetése az, hogy a jogi szabályozás eszközrendszerével egyengesse és ösztönözze az 
iskola olyannyira szükséges átfogó megújulását. 

Az új törvény széles körű szakmai-társadalmi vita eredményeként született. Szinte 
minden rendelkezése magán viseli a pedagógusok által megformált javaslatok és vélemé- 
nyek alakító hatását. Ezért joggal feltételezhető, hogy bevezetését a közoktatásban 
dolgozó pedagógusok széles körű egyetértése övezheti és fogja kísérni. 

Jelenleg a végrehajtást szolgáló rendelkezések kimunkálása a napirenden lévő feladat. 
Megállapítható, hogy az iskola életét és működését oly közvetlenül érintő és a törvény 
végrehajtását szolgáló jogszabályrendszer kidolgozása ugyanolyan komplikált, mint 
magának a törvénynek a megalkotása. Ezért ismételten a pedagógusok segitségét kértük. 
Az ősz folyamán a nevelőtestületek - miközben behatóan megismerkedtek az immár 
jogerőre emelt új törvénnyel - állást foglaltak a végrehajtást célzó rendelkezések számos 
fontos kérdésében. Az ily módon született nagyszámú javaslat, vélemény gondos mérle- 
gelése és hasznosítása növelheti a jogalkotás biztonságát, az új jogszabályok megalapo- 
zottságát és célszerűségét. 

A törvényalkotás ritka esemény az oktatási rendszerek történetében. Bár a világon az 
utóbbi évtizedekben az oktatási reformok súrúű sorozatát figyelhettük meg, a törvényal- 
kotói tevékenység jóval ritkábban működött. Valójában még az alapvető reformok sem 
kapcsolódtak gyakorta egybe a törvényi szabályozás átfogó módosításával. Meglehető- 
sen egybehangzó nemzetközi tapasztalatok szerint az oktatási rendszerben új törvények 
bevezetése rendszerint akkor válik szükségessé, amikor átfogó, gyökeres reform kereté- 
ben átalakítják az iskola alapszerkezetét, megváltoztatják a tankötelezettség időtarta- 
mát, s egyúttal módosítják az iskola társadalmi és pedagógiai célrendszerét. 

Közoktatásunk számos reformot élt meg a felszabadulást követő évtizedekben. Tör- 
vényalkotásra azonban mindössze két alkalommal került sor. Az első átfogó törvény 
1961-ben született, amikor az oktatási rendszer nagyszabású reformját, a középfokú 
oktatás gyors ütemű általánossá tételét tűzték napirendre. A hatvanas évek elején elfoga- 
dott oktatási törvény — a megváltozott viszonyok miatt - ma már kevéssé szabályozza 
az iskolai működést. Számos alapvető mozzanata rég elvesztette időszerűségét. Ez önma- 
gában is egy új törvény megalkotásának szükségességére utalt. A törvénytervezet kimun- 
kálásának időszakában mégis vitakérdésként merült fel a törvényalkotás időszerűsége. 
Megfogalmazódott olyan vélemény, mely szerint az új törvény megalkotását és bevezeté- 
sét olyan időpontra kellene halasztani, amikor napirendre kerül hazánkban az iskola- 
rendszer alapszerkezetének módosítása. E nézet képviselői arra a veszélyre hívták fel a 

figyelmet, hogy a megszületendő új törvény szükségképpen az oktatási rendszer jelenlegi 
állapotát és belső viszonyait veszi alapul, s ezért félő, hogy - a szándékokkal ellentétben 
- nem a megérlelődött reformokat, hanem a meglévő szerkezet és tevékenység konzervá- 
lását segíti elő. 

A jogalkotás folyamatában gondosan mérlegelni kellett az iskola mai valósága és a 
kívánatos jövő, a fejlesztési célok között feszülő valóságos ellentmondásokat. Egyfelől 
el kellett kerülni az iskola mai állapotát konzerváló és a fejlődés jövőbeni útjait akadályo- 
zó jogi szabályozást. Másfelől arra kellett törekedni, hogy a jövőbe tekintő jogalkotás 
oly módon nyisson utat a megérlelődött változásoknak, hogy egyúttal az iskola mai 
működésében se keletkezzenek zavarok. 

Ezért a törvény elsősorban a kívánatos fejlődés normatív elemeit tartalmazza, egyúttal 
ezek konkretizálása az iskola mai valóságos viszonyaira könnyebben módosítható végre- 
hajtási rendeletekben kap teret. Számításba kellett venni azt is, hogy a mai körülmények 
között és a belátható távlatokban is az oktatási rendszer egésze és egyes intézménytípusai 
csakis kisebb léptékű, fokozatos fejlesztés keretei között vihetők a távlati célok felé. Ezért 
a jogalkotásnak számos olyan normatívát is be kellett építenie az új oktatási törvénybe, 
amely nem illeszthető rá maradéktalanul a jelenleg működő rendszerre, mert az általános 
érvényesülésnek nincsenek meg az összes szükséges feltételei. 


A megvalósulás folyamata 


A törvény egyik alapvető jellegzetessége, hogy egész szemléletmódja jövőre orientált. Ez 
összefügg azzal, hogy a közoktatás és a felsőoktatás távlati fejlesztési programjával 
összhangban, a nevelés és az oktatás céljában, az intézmények működésében, a pedagó- 
giai munka feltételeiben és az iskolák irányításában olyan változtatásokat kell elősegíte- 
nie, amelyek lehetővé teszik, hogy oktatási rendszerünk — a társadalmi-gazdasági válto- 
zások kívánalmaival összhangban - képessé váljék a mélyreható tartalmi-minőségi meg- 
újulásra. Ebben a szellemben szabályozza a törvény a pedagógusok és az oktatók jogait 
és kötelességeit, a tanulók és a hallgatók, valamint a szülők jogállását, az iskola és a 
társadalom közötti kapcsolatokat és minden olyan területet, ahol a jogi szabályozás és 
szankcionálás révén is javítható az iskola működésének hatásfoka. 

Mellékesnek nem nevezhető haszon származhat abból is, hogy a törvény életbe lépésé- 
vel lehetővé válik a jogi túlszabályozás felszámolása, a jelenleg érvényes, mintegy nyolc- 
száz jogszabály erőteljes redukciója. Természetesen nem csupán a jogszabályok számáról 
van szó, hiszen a mérhetetlen mennyiségű jogszabály maga 1Ss egy sajátos és meghaladan- 
dó szemléletmód és magatartás kifejeződése és érvényesülése. Ennek pregnáns vonása a 
központi irányítás célszerűségének abszolutizálása, illetve az intézményi önállóság ki- 
bontakoztatásában rejlő fejlesztési lehetőségek lekicsinylése. Ennélfogva a jelenlegi jog- 
szabályok sűrű szövedéke nem csupán azáltal akadályozhatta volna a fejlesztési prog- 
ramban megjelölt változtatásokat, hogy lényegében jogi túlszabályozást okozott, hanem 
főképpen azért, mert e jogszabályok jelentős része olyan szemléletet juttatott érvényre, 
amely nincs összhangban a jövőben követni kívánt célokkal. 

A törvény nem jelöl ki önálló célokat. Feladata és rendeltetése az, hogy a közoktatás 
és a felsőoktatás fejlesztési programjának megvalósulását, az iskola átfogó megújulását 
segítse elő. Elsősorban a távlati célok folyamatos és következetes megvalósítására törek- 
szik. Mindez a tárgyi, személyi, intézményi feltételek megteremtésének igényével kapcso- 
lódik egybe. Nem csupán abban az általános formában, hogy a nevelés-oktatás fejleszté- 
sét, anyagi és erkölcsi támogatását össztársadalmi feladatként definiálja, hanem egyúttal 
kimondja azt is, hogy a nevelési intézményeknél legyenek meg a feladataik ellátásához 
szükséges feltételek. Ez nyilvánvalóan alapvető normatív követelmény. Hatályosulásá- 
nak azonban csak hosszabb távon teremthetők meg a feltételei. A működés normatíváit 

a miniszteri végrehajtási rendelkezések részletesen is meghatározzák majd. Ez szükséges, 
ám önmagában nyilvánvalóan nem elégséges a követelmény gyakorlati érvényre jutásá- 
hoz. Arról van szó, hogy oktatási rendszerünk működését számos területen a permanens 
hiány jellemzi, s e hiányjelenségek dlyan mérvűek, hogy felszámolásuk jó esetben is 
évtizedes távlatban képzelhető el. Éppen ezért a jogszabály itt nem érvényesülhet kategó- 
rikusan, hiszen ellenkező esetben be kellene tiltani az olyan intézmények működését, 
amelyek a normatív követelményeknek még nem felelnek meg. 

Hasonló a helyzet egy másik alapkövetelmény tekintetében is, amely előírja, hogy az 
iskolában a pedagógiai munkát végző személyeknek legyen megfelelő képesítésük. E helyes 
követelmény teljes körű gyakorlati érvényre jutásának jelenleg megint csak hiányoznak 
a feltételei. Ezért maga a törvény is engedményt tesz, és átmenetileg megengedi a kivétel 
érvényesülését is. 

Némiképp hasonló a helyzet a tankötelezettség törvényi érvényesítésével is. A jogsza- 
bály a tankötelezettséget 16 éves korig írja elő, ami önmagában helyes és előremutató 
elv, ám az általános iskolát elvégző tanulóifjúság középfokú továbbtanulását egyértel- 
műen nem rendeli el. Valójában az általános iskolát elvégzők számára lehetővé teszi a 
tanulmányok befejezését akkor is, ha az említett életkort még nem érték el. 

E néhány példa mindössze azt kívánta illusztrálni, hogy a törvény számos előremutató 
eleme olyan normatívaként fogható fel, amelynek hatályosulását elsősorban nem a jog 
eszközeivel lehet elérni. Voltaképpen általános fejlesztési feladatról van szó, olyan célok- 
ról, melyeknek teljesítéséhez a szükséges és elégséges feltételeket nem a jogi eszközrend- 
szer szolgáltatja. Tekintetbe kell tehát vennünk, hogy a jogszabály az oktatás területén 
sem önmagát beteljesítő eszközrendszer. A nevelési intézmények működésének jogi 
szabályozása pedig kiváltképp és szükségképp hordoz olyan elemeket, amelyek igazából 
nem a jogi szabályozás körébe tartoznak, hanem az oktatáspolitikai döntések, illetve a 
társadalomfejlesztési program elemei. Ezek beemelése a jogrendszerbe azonban semmi- 
képpen nem felesleges. Hiszen a távlatokba mutató normatív szabályozás az oktatás 
területén ösztönözheti a szükséges változásokat, határozott késztetést jelenthet a jogi 
normává tett állapot elérésére. Ezentúl azzal az előnnyel is járhat, hogy határozottabban 
számon lehet kérni, miért marad el a normakövető magatartás. Voltaképpen a normatív 
elemeknek ez a funkciója az új oktatási törvényben. 

Az elmondottakból egyúttal az is következik, hogy az oktatási törvényt nem lehetséges 
egy csapásra érvényre juttatni. A bevezetés természetesen dátumhoz köthető, ám a 
törvényben rögzített követelmények - az esetek többségében - tendenciaszerűen érvé- 
nyesülnek, s általánosan csakis hosszabb távon valósulhatnak meg. Ennek megfelelően azt 
mondhatnánk, hogy miként az egész fejlesztési programot, magát az oktatási törvényt 
is folyamatként kell elképzelnünk, melynek egyes elemei szinte a bevezetés pillanatában 
hatályosulhatnak az oktatási rendszerben, mig más elemek elsősorban a kívánatos jövő 
kialakítását hivatottak szolgálni. Ez esetben is érvényes tehát az oktatáspolitikában 
manapság sokszor hangoztatott alapelv: a fejlesztési célok realizálásában, miként az 
oktatási törvény érvényesítésében is, csakis olyan lépésekkel haladhatunk előre, amelyek- 
hez a szükséges feltételek garantáltan biztosíthatók. 


A szakmai önállóság fejlesztéséről 


A törvény egyik alapvető gondolata az iskolák, a pedagógiai intézmények szakmai 
önállóságának és önfejlesztő képességének kibontakoztatása. Az új oktatási törvény az 
első olyan jogszabály, amely ezt az elvet átfogóan tartalmazza, s egyúttal részletesen 
meghatározza a pedagógusok és a testületek statútumait is. A törvénynek alighanem ez 
az egyik legnagyobb érdeme. Elmondhatjuk, hogy az oktatási rendszer fejlesztésében e 
ponton stratégiai irányváltás előtt állunk, hiszen az oktatási rendszer keresztül ment 

ugyan bizonyos decentralizálós jellegű változásokon, de a nevelőintézetek önállóságának 
kibontakoztatására kevés lehetőség nyílott. Nem véletlen, hogy a törvény végrehajtási 
rendeleteinek szakmai vitája keretében ez a kérdés állott a pedagógusok érdeklődésének 
homlokterében. A vitában véleményt nyilvánító pedagógusok messzemenő egyetértéssel 
fogadták, hogy a törvény az iskolát szakmai tekintetben valódi önállósághoz kívánja 
juttatni. Egyetértettek azzal, hogy az iskolai tevékenység céljait, az alapvető pedagógiai 
követelményeket továbbra is központi tantervek és tankönyvek határozzák meg, ugyan- 
akkor a jövőben az iskolának is garantált önállósága legyen, és a jogszabálynak megfele- 
lően, a helyi sajátosságokat figyelembe véve határozza meg nevelési-oktatási feladatait. 
A központilag meghatározott törzsanyagon túl, nyíljon lehetőség a kiegészítő tananyag 
szabad kezelésére, az alternatív programok közötti választásra, a fakultációs irányok 
önálló kijelölésére, az oktatási módszerek szabad és felelősségteljes megválasztására. 
Mindezeket a célokat a jogszabályok tartalmazzák. 

Merő illúzió volna azonban abban reménykedni, hogy maga a jogi szabályozás elégsé- 
ges eszköz az iskolák kívánatos szakmai önállóságának megteremtéséhez. Valójában az 
igazi feltételek ezúttal sem jogi természetűek. 

Nyilvánvaló az is, hogy a nagyobb önállósághoz nagyobb szakmai kompetencia igényel- 
tetik. Mindezt tekintetbe véve azt mondhatjuk, hogy a jogszabályokban biztosított 
önállósággal minden további nélkül élhetnek a pedagógusok, valójában azonban ebből 
a lehetőségből csak annyit fognak realizálni, amire egy adott időpontban szakmai 
beállítódásuk, felkészültségük és ambíciójuk folytán képesek és alkalmasak. Az önállósá- 
got ezért sokkal inkább lehetőségként és nem külső kötelességként kell felfognunk, 
gyakorlásához pedig - a jogi garanciákon túl - meg kell teremtenünk azokat a kimondot- 
tan szakmai feltételeket is, amelyek a pedagógusok képzésével és továbbképzésével, 
szakmai orientálásával fonódnak egybe. 

Nagyobb önállóságot kíván a törvény biztosítani az iskoláknak saját munkaszerveze- 
tük, működési rendjük meghatározásában is, arra törekedve, hogy az oktatáspolitikai 
elvek és normatívák keretei között, a lakóhelyi környezet sokféleségének megfelelően, 
sajátos arculatú iskolák alakuljanak ki. E lehetőségek sorába tartozik az is, hogy az 
általános jogszabályi keretek között az iskola alakíthassa ki szervezeti és működési 
rendjét. 

A törvény egyik figyelemre méltó gondolata, hogy az iskolai szakmai önállóság 
letéteményese mindenekelőtt a nevelőtestület. Minden lényeges pedagógiai kérdésben a 
tanári karnak legyen döntési kompetenciája. Egyúttal az iskolában nagyobb önállóság- 
gal kell működniök a szakmai munkaközösségeknek is. Ezek feladata az, hogy a tényle- 
ges pedagógiai tevékenységet szakmai szempontból orientálják, és tegyék lehetővé a 
szükséges tapasztalatcserét. Tehát, tulajdonképpen az olyan műhelymunka kibontakoz- 
tatását, amely mind az egyéni pedagógiai problémák megoldásában, mind pedig az 
iskolai pedagógiai stratégia kimunkálásában az önálló tevékenység intézményes bázisa 
lehet. Természetesen gondosan érdemes mérlegelni, hogy a nevelőtestületet, illetve a 
szakmai munkaközösséget konkrétan milyen kérdésekben illesse meg döntési jogkör. 
Ennek meghatározásában - a nevelőtestületek véleményét tekintetbe véve — ügyelnünk 
kell arra is, hogy ne terheljük a nevelőtestületet vagy a pedagógusok más közösségeit 
olyan döntési feladatokkal, amelyek az iskola pedagógiai működése szempontjából nem 
elsőrendűen fontosak, illetve jórészt operatív jellegű intézkedést kívánnak. A törvény 
végrehajtási rendeleteinek kimunkálásánál e tapasztalatokat és figyelmeztetéseket mesz- 
szemenően tekintetbe kívánjuk venni. 

A nevelőtestületi viták tapasztalata az is, hogy a kilátásba helyezett nagyobb szakmai 
önállóság és a nyomában járó megnövekedett felelősség bizonyos aggályokat is kivált. 
Egyesek arra figyelmeztetnek, hogy a pedagógus társadalom éretlen a nagyobb szakmai 
önállóságra és öntevékenységre. A törvényben biztosított jogok gyakorlását anarchikus 
elemek felbukkanásának veszélyével kapcsolják egybe. E kisebbségi felfogás képviselői 

amellett érvelnek, hogy ne változzék a jelenlegi helyzet. Mások úgy vélekednek, hogy a 
nevelőtestületek növekvő szakmai önállósága meggyengíti az iskolavezető, az iskolaigaz- 
gató pozícióját, holott ők az oktatás fejlesztésének első számú letéteményeset. 

A szakmai önállóság érvényesítése — miként arra a pedagógusok egyértelműen rámu- 
tatnak — elképzelhetetlen bizonyos gazdasági önállóság nélkül. Jogszabály keretei között 
kell tehát lehetővé tenni, hogy az iskola - a gazdálkodás konkrét formájától függetlenül 
- maga dönthessen a működéséhez nyújtott olyan anyagi eszközökről, amelyek a legköz- 
vetlenebbül kapcsolódnak az iskolában szervezett pedagógiai tevékenységhez. Sajnála- 
tos, hogy ez az önállósága az iskolák jelentős részének (az általános iskolák többségének) 
jelenleg nincs meg. A nyolcvanas években a gazdálkodásban olyan megoldás jutott 
érvényre, amely jórészt megfosztotta az iskolákat attól a lehetőségtől, hogy a gazdasági 
eszközökről határozzanak. E helyzet megváltoztatása a leginkább sürgető feladatok 
egyike. 

Lényeges módosítást kíván az iskola külső irányítása 15. A folyamatba való folytonos 
beavatkozás helyett egy szolgáltató típusú, segitő jellegű irányítás szükséges, amely 
tekintetbe veszi, hogy a pedagógiai tevékenység irányításában nem alkalmazhatók a 
hivatali vezetési módszerek. Az irányításnak az iskolát kell szolgálnia. Elsőrendű felada- 
ta az lehet, hogy megteremtse azokat a körülményeket, amelyeknek a keretei között az 
iskola önállóan tehet eleget társadalmi kötelezettségeinek, továbbá gondoskodik a peda- 
gógiai tevékenység tárgyi, anyagi, személyi feltételeinek folyamatos gyarapitásáról. 

A pedagógusok megelégedéssel fogadják, hogy a hagyományos felügyeletnek egyre 
inkább szakmai tanácsadói tevékenységgé kell átalakulnia, amelynek fő feladata az, hogy 
olyan ismereteket, tapasztalatokat, kisérleti eredményeket közvetítsen, amelyeket érde- 
mes megfontolni és a gyakorlatban is alkalmazni. Az irányításnak a jövőben elsősorban 
a pedagógiai munka eredményességét, hatékonyságát kell vizsgálnia, azt kell megállapí- 
tania, hogy a most már önállóbbá tett iskola miképp tesz eleget feladatainak. Szüksége- 
sek az ilyen elemző vizsgálatok, de ezeknek kevés közük lesz ahhoz, amit a hagyományos 
felügyelet ellátott. 


Demokratizmus és felelősség 


Kedvező fogadtatásra talált az iskola belső világának demokratizálása, ideértve azt is, 
hogy az iskola munkájának megítélésében az iskolák társadalmi környezetének is szóhoz 
kell jutnia. Altalánosnak mondható az a felismerés, hogy nem képes megfelelő társadal- 
mi magatartásra nevelni az olyan pedagógiai intézmény, amelynek légkörét nem a 
demokratizmus szelleme hatja át. A magyar társadalom ma kialakuló demokratizálódási 
folyamata egyébként is anakronisztikussá tenne egy olyan iskolarendszert, amely messze 
elmarad a társadalomban intézményesülő demokratizálás mögött. 

E folyamatot a törvény több területen 15 előre kívánja vinni. Előírja, hogy az iskolave- 
zetők kiválasztásában a nevelőtestület véleménye meghatározó módon és titkos szavazás 
keretei között érvényesüljön. Ez a végrehajtási jogszabályokban oly módon konkretizá- 
lódik, hogy nem nevezhető ki igazgatónak az olyan pályázó, akit a titkos szavazás során 
a nevelőtestület többsége nem támogat. 

A törvény gondoskodik arról is, hogy a tanulóifjúságot is megillessék bizonyos, az 
életkori sajátosságokkal és a szocializációs fejlettséggel összhangban lévő önkormányza- 
ti jogok. A diákoknak joguk lesz arra, hogy véleményt mondjanak, illetve javaslatot 
tegyenek a nevelő-oktató munkával kapcsolatban, tájékoztatást kapjanak az őket érintő 
kérdésekben, használják az iskolának azon berendezéseit, eszközeit, amelyek felkészülé- 
süket előmozdítják, érdeklődésüket kielégítik. A középiskolások jogai az új törvény 
szerint egyebek közt kiegészülnek azzal, hogy véleményt mondhatnak az iskola életével 
kapcsolatos kérdésekben, s észrevételeikre érdemi választ kérhetnek. Kezdeményezhetik 


A TÖRVÉNY ÉS AZ ISKOLA VALÓSÁGA 29 


szakkörök, önképző körök, sportkörök létrehozását, tagjai lehetnek iskolán kívüli szak- 
mai, kulturális egyesületeknek, s tanulmányi szerződést köthetnek. 

Ezzel összefüggésben érdemes felfigyelnünk az iskolában és a társadalomban egyaránt 
igen széles körben tapasztalható értékzavar néhány mozzanatára is. Egyesek a demokra- 
tizzmus követelményét és a diákönkormányzat elvét a szabályozatlanság. a rendetlenség 
képzetével társítják. Attól tartanak, hogy a jogok emlegetése és kiterjesztése oda vezet, 
hogy feladják a teljesítményekkel szembeni követelményeket és lehetetlenné válik a 
komoly munka iránti elvárás. Ugy vélik, olyan légkör alakulhat ki, amelyben a pedagó- 
gus lemondani kényszerül a követelmények következetes érvényesítéséről, a tanulmányi 
teljesítmények tényleges tudásnak megfelelő osztályozásáról és így tovább. 

E kérdésben világosan kell fogalmaznunk: a demokratikus iskola távolról sem jelent- 
het olyan intézményt, ahol tetszése szerint mindenki azt teheti, amit akar. A kötelezettsé- 
gek fegyelmezett teljesítése az iskolában is elválaszthatatlan a demokratikus jogoktól. 
A gyermeknek nemcsak arról kell tapasztalatot szereznie, ami számára megengedett, 
hanem arról is, hogy határozott kötelezettségeknek kell eleget tennie. A személyiség 
kivánatos fejlesztése elképzelhetetlen az erőfeszítést követelő kötelezettségek világos 
megfogalmazása és konzekvens érvényesítése nélkül. 

Ehhez hozzátehetjük, hogy a gyermek illetékessége, miként felelőssége is, szükségkép- 
pen korlátozott az iskolai élet kérdéseiben. A demokrácia káros manipulációvá silányul- 
hat az iskolában akkor, ha a tanulót arról kívánja meggyőzni, hogy poziciója azonos a 
pedagóguséval. A demokratikus iskola nem tűri meg az irányítástól való tartózkodást. 
A választási alternatíva az iskola számára tehát nem az, hogy vagy lemond a nevelői 
szerep következetes érvényesítéséről, s ezáltal válik demokratikussá, vagy pedig a szemé- 
lyiséget elnyomó, a gyermek problémái iránt érzéketlen gépezetként működik. Természe- 
tesen gondosan meg kell különböztetnünk azt a pedagógiai légkört és fegyelmet, amely- 
ben a megtorlás, az iskolai kapcsolatok merevsége érvényesül, attól a fegyelem- és 
követelménytámasztástól, amely nélkülözhetetlen ahhoz, hogy a tanulók elérjék legjobb 
személyes teljesítményük szintjét. 

Valójában a nevelésben sem a rigorózus porosz módszerek, sem az elnéző liberalizmus 
nem vezethet eredményre. Rendkívül nagy érdekeink fűződnek ahhoz, hogy az iskola 
belső világát olyannyira átható értékzavarokat, éppen a demokráciával összefüggésben, 
a lehető legrövidebb időn belül a magatartást orientáló elvek világos megfogalmazásával 
és következetes érvényesítésével cseréljük fel. 


Az iskolatanácsról 


A törvény új mozzanata az is, hogy intézményesíti az iskola és a szűkebb társadalmi 
környezet együttműködését. Ez a törekvés elsősorban az iskolatanácsra vonatkozó ren- 
delkezésben ölt testet. A törvény szerint az iskolatanácsnak a"helyi nevelési rendszert, 
az iskolafejlesztést, valamint az iskola és az érdekelt szervek együttműködését érintő 
ügyekben van véleményező, javaslattevő jogköre. Az iskolatanács gondolata vegyes 
fogadtatásra talált apedagógusok körében. Ugy vélem. ez a törvény talán egyetlen olyan 
új mozzanata, amellyel kapcsolatban elsősorban fenntartások fogalmazódtak meg. A pe- 
dagógusok többsége nem magát az elvet, az iskola és a társadalom kapcsolatainak 
intézményesítését teszi kérdésessé. Elsősorban az okoz nekik gondot, hogy a gya- 
korlatban milyen szerepet töltsön be az iskolatanács az iskola egészének életében. 
Ezzel összefüggésben sokféle aggály, fenntartás fogalmazódik meg, ami arra kész- 
tethet, hogy az iskolatanács meghonosításában rendkívül körültekintően és a /fo- 
kozatosság elvét messzemenően szem előtt tartva járjunk el. Semmiképpen nem le- 
het szó arról, hogy valamiféle felülről kigondolt szervezetet az iskolára kénysze- 
rítsünk. 

Meggyőződésünk, hogy az iskolatanács hasznosan segítheti a nevelőintézmények 
munkáját, intézményes kerete lehet az iskola és a társadalmi környezet olyannyira 
szükséges sokirányú kapcsolatának. Ennek előnyeiről azonban a gyakorlat tapasztalatai 
alapján kell meggyőzni a pedagógusokat. Ezért az iskolatanács létesítésében a megfon- 
tolt fokozatosság elvét kívánjuk érvényre juttatni oly módon, hogy a kezdeti szakaszban 
kísérletként létrejövő iskolatanácsok a gyakorlatban igazolhassák életképességüket. 


Feltétel és folyamat 


Ezúttal sem maradhat reflexió nélkül a pedagógusokat olyannyira foglalkoztató kérdés. 
Vajon végre tudjuk-e hajtani a törvényt, biztosíthatók-e a realizáláshoz szükséges feltéte- 
lek? E kérdésre a következőket válaszolhatjuk. A magyar közoktatás olyan helyzetben 
van, hogy a törvény végrehajtásának egyik fontos feladata és feltétele a személyi, tárgyi, 
intézményi feltételek állhatatos javítása. Mint ismeretes, az iskola fejlesztése a nemrég 
befejeződött ötéves tervben is kiemelt társadalmi-gazdasági program keretei között 
valósult meg. Örvendetes, hogy az általános iskolában a tantermek száma mintegy 
hatezerkétszázzal gyarapodott. Központi beruházásból és helyi összefogással minden 
eddiginél nagyobb fejlesztés valósult meg. A nehéz körülmények ellenére is határozottan 
növekedett az iskolára fordított fejlesztő beruházás. E folyamat folytatódik a mostani 
ötéves tervben is, s az oktatási rendszer fejlesztése kiemelt társadalmi program lesz. Ez 
egyúttal ahhoz is fedezetet ad, hogy nemzeti programról beszélhessünk, s ez ne csupán 
szavakban fejeződjék ki. Az iskola valóban nemzeti ügy. Ezt úgy kell értelmezni, hogy 
a mai gazdasági helyzetben is mindent meg kell tenni azért, hogy a mostaninál jobb 
körülmények teremtődjenek az ifjúság iskolai neveléséhez. 

EI kell ismerni azonban, hogy ezek az erőfeszítések sem fognak gyors és látványos 
eredményt hozni, többek között azért sem, mert a nagy létszámú korosztályok most 
járnak iskolába, s ez igen nagy terheket ró az intézményekre. A közvetlen cél jelenleg az 
lehet, hogy a demográfiai létszámhullám keretei közt is megőrizzük, illetve bizonyos 
területeken - elsősorban az általános iskola kezdő szakaszában - javítsuk az ellátottság- 
nak azt a szinvonalát, amelyet az elmúlt években elértünk. A demográfiai hullám 
levonulását követő időben pedig olyan feltételeket teremtsünk, amelyek a mainál lénye- 
gesen kedvezőbbek az iskola tartalmi-minőségi fejlesztéséhez. 

Mindezt tekintetbe véve, messzemenően tartjuk magunkat ahhoz az elvhez, hogy az 
oktatási rendszer fejlesztését célzó program teljesítésében olyan ütemet dik tálunk , amely- 
hez a tárgyi, intézményi, személyi és pedagógiai feltételek garantáltan biztosíthatók. Nem 
kerülhet sor semmiféle megalapozatlan és elhamarkodott lépésre, de mindent meg kell 
tennünk a szükséges változások érdekében, ha a feltételek adottak. Mindkét elvhez 
következetesen ragaszkodunk. Mert, ha a stabilitás jegyében lemondunk a változtatá- 
sokról, az iskola menthetetlenül leragad a kialakult helyzetbe, s tevékenysége távlatosan 
sem juthat összhangba a társadalmi szükségletekkel és igényekkel. Ha pedig a fejlesztés 
elszakad a realitásoktól, akkor az elvileg helyesnek látszó célok diszkreditálódnak, s 
aláássuk a pedagógusok és a társadalom hitét a változtatást célzó reformokban. 

A mostani feltételek között ís van lehetőség arra, hogy az iskola munkáját érezhetően 
javítsuk. Kiaknázatlan például az iskola olyan tartalmi fejlesztése, amely a tantervekkel, 
a tankönyvekkel, a pedagógiai módszerekkel és az iskolán belüli viszonyoknak a szüksé- 
ges és lehetséges átalakításával fonódik egybe. Ez nagy lehetőségnek tűnik, hiszen a 
funkciózavarok nemcsak a feltételek hiányával, hanem tulajdonképpen ezekkel a tartalmi 
megoldatlanságokkal is összefüggenek. Ha az iskolák nem kapják meg a szakmai képes- 
ség kiteljesítéséhez szükséges garanciát és önállóságot, ez nem egyszerűen külső feltétel- 
beli probléma, hanem olyasmi, amin az irányítás eszközeinek átalakításával igen nagy- 
mértékben változtatni lehet. A felügyelet ésszerű működtetése, a pedagógusképzés tartal- 

mi reformja, a továbbképzés normális megszervezése, mind-mind e keretbe tartozik. 
Mindez szintén hitelt adhat annak, hogy az oktatási rendszer folyamatos fejlesztésének 
igénye nem egyszerűen jelszó, hanem realitása van a jelen körülmények között is. 

Indokolt tehát, hogy máris hozzálássunk a törvény és a hátterét jelentő távlati fejleszté- 
si program végrehajtásához. E folyamat, amely a minőségi változást célozza meg, csakis 
fokozatosan és folyamatosan mehet végbe. A következő években elsősorban a pedagógiai 
kérdések megoldása állhat előtérben. Ennek megfelelően átvizsgáljuk az érvényben lévő 
tanterveket és tankönyveket, egyrészt azért, hogy határozottabban elkülönítsük a kiegé- 
szítő és törzsanyagot, és érvényre juttassuk azt az elvet, hogy a kiegészítő anyagot a 
pedagógusok az iskola környezeti sajátosságainak megfelelően, szabadon alkalmazhas- 
sák. Átvizsgáljuk az elhagyható, fölöslegesnek látszó anyagrészeket, és amit a tananyag 
logikájának sérelme nélkül át lehet rendezni, azt átrendezzük, illetve — a ma tapasztalható 
mennyiségi túlterhelés és a tananyag zsúfoltságának csökkentése érdekében - elhagyjuk. 

Külön is megvizsgáljuk azokat a területeket, ahol neuralgikus pontokat észlelünk. 
Ilyen például az általános iskolai matematikatanítás, amely úgy tűnik, nagyobb mérvű 
átalakításra szorul; ilyen az olvasástanítás és a kommunikációs készségek fejlesztése, 
föleg az általános iskolában, de ilyennek tekintjük az általános iskolai környezetismeretet 
és az alsó tagozatos technika tantárgyat is. E kérdésekkel kapcsolatban elmélyült, alapos 
elemzés folyik gyakorló pedagógusok részvételével. E tapasztalatok fényében készül el 
a korrekciós program, amely meghatározza a gyakorlati tennivalók tartalmát és ütemét. 

Napirenden szerepel a gyakorló pedagógusok bevonása a tankönyvek és taneszközök 
készítésébe. E célból rövidesen pályázatot hirdetünk, amely a gyakorlati szakemberek 
részvételét szolgálja. Ettől azt várjuk, hogy olyan eszközök születnek, amelyek a gyakor- 
lati tapasztalat alapján mutathatnak új utakat a fejlesztés számára. 

Külön kiemelendő, hogy az általános iskola fejlesztésének a következő tizenöt évben is 
kitüntetett jelentőséget tulajdonítunk az egész oktatási rendszerben. Az elérendő cél az, 
hogy az általános iskola a tárgyi, intézményi, személyi feltételek tekintetében valóban 
általánossá váljék. Ha ez sikerül, kardinális változásnak vetjük meg az alapjait az oktatási 
rendszerben. A középfokú oktatásban a következő években lépéseket teszünk a fakultációs 
rendszer alapvető megjavítására, a szakmai képzés tartalmi korszerűsítésére, kihasználva 
azokat a lehetőségeket is, amelyek a gazdaság szervesebb részvételéből (termelő vállalatok, 
üzemek iskolafenntartó vagy -segítő tevékenységéből) származhatnak. 

Sokat emlegetett feladat a tehetségesekkel való foglalkozás, a tehetséggondozás is. Ez 
nyilvánvalóan gyenge pontja iskolarendszerünknek. Ezért nagy figyelmet kell fordítani 
arra, hogy a tehetség valóban ne kallódjék el. Ezt azonban nem úgy kell megoldanunk, 
hogy közben elhanyagoljuk az átlagosnál lassabban fejlődő, nehezen tanuló gyermeke- 
ket, mert róluk sem szabad lemondani. Tulajdonképpen két feladatról van szó: a tehetsé- 
gesek előtt az egyéni adottságok fejlesztéséhez valóban szabaddá kell tennünk az utat, 
ám gondoskodnunk kell az általános színvonal növekedéséről is, továbbá arról, hogy a 
családi, szociális vagy egyéb ok miatt nehezen tanuló -— egyébként jól képezhető, csak 
lassabban fejlődő - gyerekek is meg tudják szerezni a társadalomban ma szükséges tudást 
és szakmai ismereteket. A jogszabály ezt oly módon segíti elő, hogy lehetővé teszi a 
kiemelkedően tehetséges gyermekeknek az egyéni tanterv szerinti előrehaladást, bizo- 
nyos iskolafokok és ismeretanyagok rövidített idejű elvégzését, a felsőfokú intézmények 
közötti , áthallgatást" és egyéb ésszerű módozatokat is. 

Mindezen látszólag kis lépésekben jut érvényre a folyamatos fejlesztés elve, az a 
stratégia, amelynek hosszú távon a rendszer minőségi megújulásához kell vezetnie. 


Oktatási rendszerünket jelenleg számos probléma, ellentmondás feszíti. Ezért a jelenlegi 
helyzetet egészében nem tekinthetjük kedvezőnek. Nem szabad azonban elfogadnunk 

azt a sehová sem vezető, lemondó álláspontot, amely tulajdonképpen kiúttalannak ítéli 
az oktatási rendszert és reménytelennek mostani ellentmondásainak feloldását. Ahhoz, 
hogy előbbre jussunk, a kormányzati erőfeszítéseknek az egész társadalom támogatásá- 
val kell találkozniuk. Ha az iskolát valóban nemzeti üggyé tesszük, teljesíteni fogjuk a 
most elhatározott fejlesztési feladatokat. Belátható távlatokban olyan feltételeket te- 
remthetünk, amelyek a mainál jóval kedvezőbb lehetőségeket nyújtanak a nevelési 
intézményeknek, a felnövekvő generációk tudásának, ismereteinek és magatartásának 
formálásához. E folyamatokat hasznosan szolgálhatja az ésszerűen alkalmazott, új 
oktatási törvény IS. 


Nikmond Beáta Fej 

NYIKOS LÁSZLÓ: 


Az új vállalatvezetési formák 
és a szakszervezetek 


1985-ben a gazdaságirányítási rendszer több elemét módosították. A vállalatok és a 
szövetkezetek számára ismét változtak azok a , játékszabályok", amelyek alapján tevé- 
kenységüket végzik. Uj rendeletek jelentek meg a vállalat jövedelem- és keresetszabályo- 
zásáról, az árszabályozásról, a pénzforgalomról és a bankhitelről, hogy csak a legismer- 
tebbeket említsük. A Parlament törvényt alkotott a tisztességtelen gazdasági tevékenység 
tilalmáról, több törvényt pedig módosítottak. 


A minőségi változás lehetősége a gazdaság irányításában 


A gazdaságirányítási rendszer három alkotóeleme - a tervezési, a szabályozási és a 
szervezeti-intézményi alrendszer — közül többé-kevésbé mindegyik másként működik 
jelenleg, mint 1985 előtt. Módosult a népgazdasági (és vállalati) tervezés tartalma, még 
inkább — mint az iménti példákkal is érzékeltettük — a közgazdasági szabályozás, de a 
leglényegesebb változás ezúttal a szervezeti struktúrában történt azzal, hogy a jövőben 
az állami vállalatok többsége új vezetési formában, kollektív irányítással fog működni. 
Miért tekinthető a sokat vitatott, a szakmai közvélemény homlokterében levő szabályo- 
zóváltozásokhoz képest éppen ez utóbbi a jelentősebbnek?! Véleményünk szerint azért, 
mert változást hozhat mind az elmúlt évtizedekben uralkodó, az egyszemélyi felelősségre 
épülő vállalatirányításhoz, mind pedig a gazdaságirányítási rendszerben bevezetett egyéb, 
1985. évi változtatásokhoz képest. Utóbbiak ugyanis inkább a már , hagyományos", 
évről évre esedékes módosításokat mutatják: inkább konstrukcióikkal, mértékeikkel 
próbálnak igazodni a változó, nehezedő körülményekhez, semmint , filozófiájukkal". 
Változatlanul külön szabályok érvényesek például a bérgazdálkodásra, és — jóllehet 
csökkent a számuk - sok még az úgynevezett , pántlikás forint", vagyis az egyik forint 
ma is többet (kevesebbet) ér, mint a másik. 

Mindezeknek -— mint mindennek - természetesen megvannak a reális okai, de azokkal 
e helyen nem foglalkozhatunk. Felmerül mégis a kérdés: miért (és mitől) lehet minőségi 
az a változás, amiről e dolgozatban szó lesz? Közgazdasági és társadalmi szempontból 
is megkísérelhetjük a választ. A gazdaságirányítás teljes eszköztára (ide tartoznak a 
vállalatirányítási formák is) a gazdaságpolitikai célok megvalósítását szolgálja. Ezek 


l Az új vállalatvezetési formák iránt a jelenlegi időszakban mind a szűkebb szakmai. mind a szélesebb 
közvélemény élénk érdeklődést mutat. Nemcsak a tudományos kutatást, az államigazgatási és a vállalatvezetést 
foglalkoztatják a kollektív döntések problémái, hanem többek között a publicisztikát is. E tanulmányban csak 
a kezdeti tapasztalatok ismeretében vállalkoztunk néhány elméleti és gyakorlati probléma felvetésére, tisztázásá- 
nak kísérletére. 

azonban nem érhetők el a gazdálkodó szervek, a vállalatok hatékony munkája nélkül. 
Arra van többek között szükség, hogy a gazdálkodásra vonatkozó döntések ott szülesse- 
nek, ahol azok meghozatalához a legnagyobb az informáltság, legerősebb az érdekeltség 
és konkrétan , tetten érhető" a döntések következményeivel együtt járó felelősség. Erre 
utal egyik legutóbbi publikációjában a Kereskedelmi Kamara elnöke is: ,,...a vállalatok 
korábbi döntésének következménye áthúzódik a jelenlegi időszakra. Az elmúlt évek 
fejlesztési döntései azonban más feltételek között jöttek létre, sokszor nem is a vállalatok 
saját elhatározása alapján születtek. ..? 

Az államnak - gazdálkodói feladatai mellett — más fontos funkciói is vannak (tulajdo- 
nosi, hatósági, gazdaságirányítási funkciók stb.). Ez utóbbiak szakszerű, hatékony ellá- 
tása is amellett szól, hogy a gazdálkodói feladatokat ésszerűen (az eddiginél legalábbis 
ésszerűbben) ossza meg a vállalatokkal. Csak azt döntsék el , fent", amit csak ott lehet 
áttekinteni és amiben csak magasabb szinten remélhető optimális döntés. 

A gazdaságirányítási és a hatósági feladatokat természetesen az állami szervek fogják 
ellátni a jövőben is, de a gazdálkodási és a tulajdonosi funkciókat, illetőleg az osztatlan 
állami tulajdon fölötti rendelkezési jogokat jelentősen decentralizálták, , elvették" a mi- 
nisztériumoktól és a tanácsoktól. Módosul ezért az ágazati irányítás tartalma és intézmé- 
nyi rendszere (a hagyományos vállalatfelügyelet helyett például dominál a törvényességi 
felügyelet). Mindez azt jelenti, hogy az állami vállalatok 75-80 százalékánál (az úgyneve- 
zett , versenyszférában ") elválnak egymástól a gazdaságirányítási és az állami tulajdon 
működtetésével kapcsolatos funkciók. Egyidejűleg jelentősen bővül a vállalati kollektí- 
vák vezetésben való részvétele, döntési jogköre, kockázatvállalási lehetősége, de felelős- 
sége is.? 

A vállalati önállóság erősítésének, a vállalkozói magatartás kibontakoztatásának 
útján fontos állomásnak, nagy lehetőségnek tartjuk a kollektív vezetési formákat. Lát- 
nunk kell! azonban , az érem másik oldalát is": azt, hogy a megnövekedett döntési 
önállóságnak együtt kell járnia a gazdasági kényszer erősödésével, a döntésekért viselt 
felelősség fokozásával. Gazdasági önállóság nélkül a szervezeti önállóság, az önkor- 
mányzat negatívummá válhat. A most már döntési jogú kollektíva (a vállalati tanács, 
a közgyűlés) hangadói hatalmukat arra is felhasználhatják, hogy külön érdekeiket 
érvényesítsék; a munkafegyelem lazításától, a , lógás" jogának kiküzdésétől kezdve 
egészen a vállalati vagyon föléléséig." j 

A gazdasági önállóság terén a helyzet jelenleg nem kedvező. Továbbra is nagy arányú 
(1986-ban tovább növekszik) a nyereség költségvetési centralizációja, és igen jelentős a 
vállalati támogatások összege." 

Nemcsak a szűkebb értelemben vett közgazdasági megfontolások szólnak azonban a 
minőségi változás mellett. Az elmúlt évtizedekben a munkások szakképzettsége, iskolai 
végzettsége, műveltsége jelentősen nőtt. E tényből többen azt a következtetést vonják le, 


2 Beck Tamás: A vállalati önállóság - a vállalat oldaláról. Pártélet, 1985., 5. szám, 69. old. 

3 A módosítás szükségessé teszi a vállalati belső mechanizmus működésének korszerűsítését, és érinti a vállalati 
pártszervek szerepét is. E kérdések tárgyalását azonban itt nem tekintettük feladatunknak. 

4 A probléma tárgyalását lásd Mocsáry József: Reform, hatékonyság - vállalati szemmel. Valóság, 1984., 11. 
szám. 

5 Illusztrálhatjuk ezt például azzal, hogy - a gazdálkodó szervek számához viszonyítva -— nálunk igen kevés 
a veszteséges, tehát nem rentábilis tevékenységet folytató vállalatok száma. Az 1982. évi mérlegek szerint például 
40, az 1983. évi alapján 70, az 1984. évi alapján pedig 55 vállalat és szövetkezet volt Magyarországon veszteséges 
(figyelmen kívül hagyva a mezőgazdasági termelőszövetkezeteket). Ez azt jelenti, hogy gyakorlatilag mindenki 
jövedelmezően gazdálkodik, hiszen a gazdálkodók 98-99 százaléka (!) nyereséget realizál a mérlegében. Jogosan 
merül fel a kérdés: ha csupa jó vállalatunk van (ezt mutatják a könyvviteli mérlegek), akkor mi az oka annak, 
hogy a népgazdaság évek óta súlyos gondokkal küszködik? Lehet természetesen az eredmény számviteli értelem- 
ben , valós", közgazdasági tartalmát tekintve azonban nem, ha a nyereség nem a munka társadalmi hatékonyságát 
tükrözi, hanem az egyedi intézkedések, a főhatósági , benyúlások" hatását is. 

hogy az üzemi munkásság is igényt támaszt arra, hogy beleszóljon sorsa alakulásába." 
(Később lesz szó arról, hogy e feltevést a kezdeti tapasztalatok csak részben támasztják 
alá.) 

Aligha vitatható azonban, hogy bonyolult korunkban megengedhetetlen luxus volna 
mellőzni a dolgozók közreműködését a vállalatok vezetésében. Az üzemi, a munkahelyi 
demokráciának azonban ezen túlmutató célja is van: a beosztott dolgozók irányításban 
való részvételének , tulajdonosi mivoltának , gazdatudatának , felelősségének , a demokratiz- 
musnak az erősítése, a különféle érdekek egyeztetésének elősegítése. 

Az állami vállalatok többségénél a kollektíva — de facto — tulajdonosi jogosítványokat 
kapott. Többek között arról is neki kell döntenie, kit fogad el saját vezetőjének, ki lesz 
az az igazgató, aki mindaddig élvezi a választók bizalmát, ameddig a kollektíva stratégiai 
döntéseit jó hatásfokkal hajtja (hajtatja) végre. A választott vállalati testületek a demok- 
rácia olyan gyakorlóterei lehetnek, ahol a megszerezhető tapasztalatok a politikai de- 
mokrácia fejlesztése során is bizonyára jól hasznosíthatók. 


A szakszervezetek szerepe 


Az új vállalatvezetési formákra való áttérésben úrtörő feladat hárul a szakszervezetekre. 
A jelenlegi időszakban ők látszottak a legalkalmasabbnak erre a feladatra. Ezt a legma- 
gasabb szintű politikai és állami vezetés többször is hangsúlyozta, kívánatosnak tartva, 
hogy a feladat megoldását - az új formák legitimitásának biztosítását — a munkásság 
döntő többségét átfogó, szervezett erő végezze. A szakszervezeti mozgalmon is múlik 
majd, hogy milyen ütemben fog fejlődni hazánkban a gazdasági és a társadalmi élet 
demokráciája. 

Mint ismeretes, az átalakulási folyamatban először mindenütt előkészítő bizottságot 
hoznak létre. Ennek vezetője a szakszervezet titkára (vagy annak más képviselője). 
Tagjait a bizalmi testület választja meg. E bizottságnak tájékoztatnia kell a dolgozókat 
az előzetes besorolásról, vagyis arról, hogy az alapító szerv, a minisztérium vagy a tanács 
a vállalatot milyen vezetési formában kívánja működtetni. (Az eddig szervezett munkás- 
gyűléseken kialakított vélemények általában egyetértésüket fejezték ki az előzetes beso- 
rolásokkal. Figyelemre méltó azonban, hogy több helyen is kérték a javasolt irányítási 
forma megváltoztatását. Nagyobb részt úgy, hogy az ne változzék, vagyis a vállalat 
államigazgatási típusú maradjon. Helyenként pedig úgy, hogy a közgyűlés, illetve a 
küldöttgyűlés helyett vállalati tanács legyen az irányító testület.) 

A szakszervezet, illetve az előkészítő bizottság összegzi a viták tanulságait, az elhang- 
zott vélemények és javaslatok lényegét. A többségi álláspont lesz a vállalati javaslat, de 
ki kell térni azokra a kisebbségi véleményekre is, amelyeket a dolgozók jelentősebb 
csoportjai képviseltek. Az Ipari Minisztérium alapítási jogkörébe tartozó 306 vállalat 
közül e folyamatban például 36 vállalat 45 gyáregysége kezdeményezte önállósítását." 
Ez tekintélyes részarány, ha nemcsak az önállósodásban rejlő lehetőségekre (például 
kedvezmények a pénzügyi szabályozásban), hanem a vele járó kockázatra is gondolunk 
(például sikertelen próbálkozás esetén megromolhat a viszony a vállalati vezetéssel). 

A szakszervezetek munkahelyi szervezetei — az alapszervezetek — előtt álló újszerű 
feladatok nem nevezhetők egyszerűnek. Nemcsak azért, mert nekik kell ismertetniök a 
dolgozókkal az új irányítási formák lényegét, amihez megfelelő szakismeret szükséges, 
amire időt, energiát kell fordítaniok, hanem elsősorban azért, mert a jelenlegi időszakban 
több kérdés elméletileg sem tisztázott eléggé: ez bizonytalanná teszi a gyakorlati mozgal- 


6 Héthy Lajos: Vállalatirányítás és demokrácia. Közgazdasági és Jogi Könyvkiadó, 1983., 14. old. 
7 Bossányi Katalin: Nem formális változások. (Interjú Deák Jánossal, az Ipari Minisztérium főosztályvezető- 
helyettesével.) Népszabadság, 1985. augusztus 7. 

mi tevékenységet. Képviseleti szempontból is el kell tudni különíteni egymástól a válla- 
latnak (mint vállalkozásnak) az érdekeit a dolgozók tulajdonosi és munkavállalói érde- 
keitől. A vállalkozói érdekeket mindenekelőtt a , management", a vállalati vezetés (azt 
pedig a Kereskedelmi Kamara), a tulajdonosi érdekeket a vállalati tanácsok, a munkavál- 
lalói érdeket a szakszervezetek hivatottak képviselni. Nem a szakszervezet az egyedüli 
érdekvédő tehat, ennek következtében természetesnek kell tekinteni az érdekek ütkö- 
Zését. 

A szakszervezet korábbi (véleményezési, egyetértési, döntési, ellenőrzési) jogosítványai 
nem szúkülnek az új vállalatvezetési formák miatt, de változnak a hangsúlyok , emelkednek 
a követelmények és nő a felelősség is, amikor a jogosítványokat használni kell. A szakszer- 
vezet kettős — a termelést, a gazdálkodást segitő, illetőleg az érdekképviseleti, érdekvédel- 
mi - funkciójának betöltésében vállalaton belül számíthatunk bizonyos arányeltolódásra. 
Arról van szó, hogy a hosszabb és rövidebb távú (vagy napi) érdekek között jellemzően 
ellentmondások feszülnek, és ezeket csak kompromisszumokkal lehet feloldani. Az 
idevezető alkufolyamatban a gazdasági racionalitást (jelen esetben például a hosszabb 
távú érdekeket) elsősorban a tulajdonosi testületek fogják képviselni, noha természetesen 
a szakszervezeteknek 15 fontos, hogy távlatokban is ésszerű döntések szülessenek. Eppen 
ezért remélhető, hogy a testületek közötti viták nem vezetnek , álló háborúhoz", hogy 
a szakszervezetek sem vonulnak a munkavállalók szüken értelmezett napi érdekeinek 
bástyái mögé. 

Ehhez többek között arra lesz szükség, hogy kifejlődjék a vállalati kollektívák hosszú 
távú érdekeltsége (vagyonérdekeltsége). Addig viszont fennáll a reális veszélye annak, 
hogy a vállalati tanács is a szakszervezetekre elsősorban jellemző funkciókat gyakorolja: 
a keresetek minél intenzívebb emelését fogja erőltetni. 

A dolgozói küldöttek részérdekeket (részlegek, szervezeti egységek érdekeit) és rétegér- 
dekeket képviselnek a vállalati tanácsokban, ily módon azok az üzemi demokrácia 
fórumait is, hiszen ez utóbbinak a lényege az érdekek egyeztetése." A szakszervezeteknek 
is kifejezésre kell juttatniok a sajátos rétegérdekeket, ami a jelenlegi belső struktúrák 
megváltoztatását kívánja. A helyzet jelenleg az, hogy a szakszervezeti csoportok a 
vállalat belső szervezeti egységeire épülnek, éppen úgy, mint a vállalati tanácsok. E , ket- 
tős képviseletből" származó zavar úgy volna megszüntethető, ha a szakszervezetek 
, átstrukturálódnának", és mindenekelőtt egyes dolgozói rétegeket, szakmákat képvisel- 
nének.? 

Az érdekérvényesítés lehetőségeit, esélveit természetesen nagyban befolyásolják a külső 
körülmények. Az egyik legfontosabb kérdés ezzel kapcsolatban , az új elemnek a régi 
struktúrába illeszthetősége".!" Mivel ezután olyan ügyek is vállalati döntési hatáskörben 
lesznek, amelyek korábban minisztériumok, országos főhatóságok, tanácsok kompeten- 
ciájába tartoztak - az eddigi munkastílus, mozgalmi munkamódszerek átgondolása 
mellett -, nélkülözhetetlen a decentralizált hatáskörbe került kérdésekkel kapcsolatos 
szakszervezeti jogosítványok új alkalmazási gyakorlatának kialakítása. Azokban a kérdé- 
sekben, amelyekben a szakszervezetnek véleményezési joga van, a jövőben 15 alkalmazha- 
tónak látszanak az eddigi együttműködési módszerek. 

Ha viszont egyetértési jogról van szó, de a szakszervezet például nem ért egyet a vállalati 
tanáccsal valamivel kapcsolatban, akkor sem lehet , patt állás": megegyezésre kell jutni. 
A vitás esetekben célszerű lehet megkérdezni az ágazati szakszervezetet vagy az alapítót, 
illetőleg a Kereskedelmi Kamarát, dönteni azonban ilyenkor is vállalaton belül kell! 


8 Héthy Lajos: i. m. 26. old. 

9 A szakszervezeti irányításról folytatott vita összefoglalója szerint: , A szakmai és társadalmi rétegérdekek 
kifejezőbb képviseletéhez - a változó körülményekhez, a differenciálódó érdekviszonyokhoz - igazodó munkánk 
látszólagosan szervezeti, formai vonásai minőségi változást, tartalmi lényeget fejeznek ki." (Baranyai Tibor: 
Korszerű gondolkodás és munka. Szakszervezeti Szemle, 1985., 2. szam, 42. ald.) 

10 Kulcsár Kálmán: Társadalmi megújulás — politikatudomány. Politikatudomány, 1985., 1. szám, 20. old. 

Az új szervezeti és működési szabályzatok egyik legfontosabb fejezete az, amelyik a 
vállalati tanács, illetőleg a közgyűlés (küldöttgyűlés ) , valamint az igazgató és a szakszer- 
vezet együttműködését tartalmazza. E téren ma még nagy a bizonytalanság, amit hűen 
tükröz az eddig kidolgozott szabályzatok többsége. Jogszabályok írják elő, hogy a 
vállalati tanács ülésein tanácskozási joggal részt vesz a szakszervezet titkára (vagy 
képviselője) is. 

Bizonyos döntések előtt azonban (például a vállalati bérpolitika kialakítása, az érde- 
keltségi alap felhasználása, az éves bérfejlesztés elosztása stb.) célszerű lehet, ha a 
vállalati tanács és a bizalmi testület együttes tanácskozást tart. Ennek olyan praktikus 
előnye is lehetne, hogy ugyanazt a problémát nem kell többször különböző fórumokon 
vitatni. Kérdés persze, hogy a munkáltatói, a tulajdonosi érdekeket képviselő testület (a 
vállalati tanács) és az érdekvédelmi testület közös tanácskozását lehet-e döntéshozatali 
fórumnak tekinteni? Véleményünk szerint igen, de mindenképpen el kellene kerülni, hogy 
a döntési folyamat túlságosan elhúzódjék a különböző testületek ülésezései miatt. Ez 
különösen akkor lehet gond, ha egy-egy vita eldöntéséhez mindkét fórum a , saját 
vonalán" keresi a megegyezéshez alkalmas álláspontot. 

Feltehetően azonban nem az lesz a jellemző, hogy testületek fognak testületekkel 
szembekerülni. Valószínű, hogy az érdekegyeztetési folyamatban az igazgató lesz az, aki 
a bizalmi testület vagy a szakszervezeti bizottság előtt képviseli a kollektív vezető testület 
álláspontját. Szakszervezeti szempontból legalábbis ez volna a praktikus és a kívánatos, 
mert a szakszervezet vállalaton belül , csak úgy képes munkáját végezni, ha van kompe- 
tens, tárgyalóképes, megegyezésre felhatalmazott személy, akivel megegyezhet".!! Oly 
módon például, hogy az igazgató , parafálja" a megállapodást, majd azt a vállalati tanács 
legközelebbi ülésén , ratifikálja". 

A módosított vállalati törvény végrehajtásáról szóló minisztertanácsi rendelet tételesen 
felsorolja a vállalati tanács, illetőleg a dolgozók közgyűlése (küldöttgyűlése) hatáskörébe 
utalt kérdéseket. Így például e fórumokon hagyják jóvá a vállalat terveit, mérlegét, itt 
módosíthatják tevékenységi körét, dönthetnek leányvállalat létesítéséről, más vállalattal 
való egyesülésről, az igazgató jövedelméről, minősítéséről stb. A legcélszerűbb megoldás- 
nak ezért az tűnik, ha a választott testületek együttműködési mechanizmusának kidolgo- 
Zásakor — akár a szervezeti és a működési szabályzaton belül, akár külön megállapodás 
formájában - sorra veszik a vállalati tanács (küldöttgyűlés ) magas szintű jogszabályokban 
deklarált jogosítványait, és melléjük rendelik a szakszervezeti testületek (bizalmi testületek 
stb.) hatáskörét. 

Hogy konkrétan mire gondolunk, azt egy táblázatban mutatjuk be, a vállalati tanács 
által irányított vállalatok példáján. (Lásd: 38. oldal.) 

A táblázatból az is kiderül, hogy bizonyos előterjesztéseket , kinek kell először látnia". 
Ahol például a szakszervezetnek véleményezési joga van, ott a vállalati tanács mint 
döntésre illetékes fórum elé csak azt követően célszerű beterjeszteni a javaslatokat, 
amikor azokról a szakszervezeti szervek már előzetesen véleményt mondtak. 

Ha számos felvetett kérdést a kellő tapasztalatok hiányában még nem is tudunk 
megválaszolni, azt leszögezhetjük: az új vállalatirányítási formák bevezetése, létre- 
hozása során nagy felelősség hárul a magyar szakszervezeti mozgalomra, és fő- 
ként a szakszervezetek munkahelyi szervezeteire, az alapszervezetekre. Azonkívül 
ugyanis, hogy az ő feladatuk ismertetni a dolgozókkal az új irányítási formák 
lényegét, tisztában kell lenniük érdekképviseleti, érdekérvényesítési, érdekvédelmi 
feladataikkal is. 


11 Buza Márton: A szakszervezetek Magyarországon. Kossuth Könyvkiadó, 1985., 202. old. 

A szakszervezeti szervek részvétele 
a vállalati tanács hatáskörébe tartozó döntésekben 


[a 33/1984. (X. 31.) MT rend. 9. §-a, 
valamint az 1049/1982. MT-SZOT együttes határozat alapján] 


Szakszervezeti szerv 


A döntés tárgya vállalati szakszervezeti bizalmi 
bizottság testület 
a vállalat közép- és rövid távú tervének meghatározása véleményezés 
a vállalat mérlegének és eredménykimutatásának jóváha- 
gyása tájékozódás 
a vállalat tevékenységi körének jelentős módosítása véleményezés 


a vállalat döntése beruházásra, hitelfelvételre, kötvénykibo- 
csátásra, pénz- és termelőeszközök, valamint szervezeti egy- 
ségek átadására. átvételére vonatkozóan tájékozódás 


a vállalat elhatározása szervezeti egysége önálló vállalattá 
alakulásának, leányvállalat létesítésének, valamint gazdasági 
társaságban és társulásban való részvételének kérdésében véleményezés 


a vállalat szervezeti és működési szabályzatának megállapí- 
tása, ennek keretében az elkülönült szervezeti egységek 


meghatározása véleményezés 
a dolgozók foglalkoztatására vonatkozó jelentős döntések egyetértés 
a dolgozói keresetek elosztási elveinek meghatározása egyetértés 
az igazgató megválasztása, beszámoltatása, felmentése, mi- 
nősítése és munkájának értékelése, továbbá - a tanács elnö- 
kére ruházott jogok kivételével — az igazgató felett az egyéb 
munkáltatói jogok gyakorlása véleményezés 
a vállalat általános vezetésének átruházása a dolgozók köz- 
gyűlésére vagy küldöttgyűlésére véleményezés 
a vállalat szétválásának, más vállalattal való egyesülésének 

véleményezés 


elhatározása 


Az első tapasztalatok 


Abban feltehetően mindenki egyetért, hogy az új vállalatvezetési formáknak a vállalati 
önállóságra, az üzemi demokráciára gyakorolt tényleges hatását csak hosszabb idő alatt 
lehet reálisan értékelni. Nem mindegy azonban, hogy milyen hosszúra nyúlik az az 
időszak, ami alatt végbemegy a minőségi változás, és a kollektív döntések kézzelfogható 
eredményeket hoznak azzal, hogy hatásuk megjelenik a gazdálkodó szervek jövedelem- 
termelő képességének erőteljes növekedésében. A gazdaságirányítási rendszer, a , mak- 
roklíma" többi tényezője is erősen befolyásolja e folyamat irányát, haladási sebességét. 
Folyamatosan célszerű ezért foglalkozni a problémának mind az elvileg sem eléggé 
tisztázott, mind a gyakorlat által naponta felszínre hozott összefüggéseivel, hogy a 
központi gazdaságirányítás is és a vállalatok is világosan lássanak, megtehessék a szüksé- 
ges intézkedéseket. 

Az alábbiakban megfogalmazott néhány tapasztalatot nem teljes körű felmérésből 
merítettük. Arra már csak azért sem lett volna módunk, mert - mint köztudott — az 
áttérési folyamatnak a közepén és nem a végén vagyunk. Egyes területekről (például az 

élelmiszer-gazdaságról, az iparról) azonban már vannak részletes, konkrét tapasztalatok 
15.12 

A tulajdonosi jogosítványok vállalati szintre decentralizálása nem szünteti meg azon- 
nal a vállalatok államigazgatástól való függőségét, pontosabban: a függőség tudatát. 
Jóllehet, az alapítónak a kollektív vezetés alá került vállalatokat illetően csak néhány 
(főként hatósági) jogosítványa maradt, a több évtizedes beidegződések, a hierarchikus 
függőségi kapcsolatokkal együtt létező, sőt az előbbieknél gyakran erősebb informális 
kapcsolatok továbbra is fennmaradnak és hatnak a vállalatok magatartására. 

A hosszú évtizedekig jellemző túlcentralizáltsággal összefüggésben a magyar társada- 
lomban és gazdaságban egyaránt erősek a személyi kapcsolatok. , A döntések gyakran 
e kapcsolatrendszeren és nem az intézményi csatornákon alakultak ki, s ez ma sem 
meghaladott állapot."!? Ez is közrejátszhat abban, hogy az új szervezeti és működési 
szabályzatok felépítése hűen (helyenként szolgaian) követi a minisztériumi útmutatót és 
az új vállalati , alkotmányok" tartalmilag sok kívánnivalót hagynak maguk után. Minde- 
nekelőtt abban, hogy kevéssé testre szabottak, hiányzik belőlük az adott vállalatra 
jellemző sajátosságok figyelembevétele, érvényesítése. Figyelemre méltó jelenség, hogy 
- mint említettük - több vállalat is szeretett volna az eddigi, államigazgatási típusú 
irányítási formában maradni. Köztük olyanok, amelyek — hazai viszonylatban legalábbis 
- kiemelkedő gazdasági sikerekkel büszkélkedhetnek. Mondhatnánk persze, hogy ez 
inkább a kezdeti bizonytalanság jele, semmint az indokolatlan lojalitásé, mégis inkább 
az a véleményünk, hogy az eddigi gyakorlatban kifejlődött feltételes reflexeket nem lehet 
rendeleti úton, máról holnapra megváltoztatni. Biztosak lehetünk abban, hogy előbb- 
utóbb egyre kevésbé a főhatósági megítélés, a minisztériumi kapcsolatok lesznek a 
vállalati igazgatók , sikermutatói", nagy kérdés azonban, mi kerül ezek helyére. 

A nyereség hosszú távú alakulásában való érdekeltség (vagy ami még kívánatosabb 
volna: a kollektív vagyonérdekeltség) kifejlődésének nem kedvez az általános gazdasági 
helyzet, a gazdaságirányítás konkrét gyakorlata. Ez utóbbi — amellett, hogy nem mecha- 
nizmuskonform eszközöket is kénytelen működtetni — gyorsan változtatja a gazdálkodás 
játékszabályait (ha a helyzet úgy kívánja), közvetítve ezzel a makroszinten is jellemző 
bizonytalanságot, és táplálva az irányítók és a gazdálkodók között elmélyült bizalmat- 
lanságot. Pedig a munkavállalók bérmunkás típusú mentalitása önmagában is erős 
korlát a tulajdonosi magatartás kialakulásának útján (az új irányítási formák azt is 
célozzák többek között, hogy a bérmunkás típusú mentalitás átalakuljon). Ha a központi 
gazdaságirányítás akaratlanul is a bizalmatlanságot erősíti, akkor érthető az az aggoda- 
lom, amit a Kamara elnöke - már idézett cikkében - megfogalmazott: a vállalati 
tanácsok, vezetőségek mennyiben lesznek képesek hosszú távú döntésekre? 

A vállalati tanácsokba választott küldöttekre ugyanazok a jogok és kötelességek 
érvényesek, mint bármely más dolgozóra. A jogszabályok megengedik, hogy egy vállalati 
tanács a teljes adózott nyereséget, sőt az amortizációt is a keresetek növelésére fordítsa. 
Ha emiatt alaphiányos lesz a vállalat, akkor az e döntést megszavazó vállalati tanácsta- 
gok anyagilag nem vonhatók felelősségre. 

A választott tisztségviselőktől a gazdaságirányítás és a közvélemény persze körültekin- 
tő döntéseket vár, hiszen a vezető testületekbe mindenütt a legrátermettebb munkásokat, 
szakembereket igyekeznek delegálni. Azokat elsősorban, akik eddigi munkájukkal, köz- 
életi tevékenységükkel, szakképzettségükkel és emberi tulajdonságaikkal egyaránt élve- 
zk munkatársaik bizalmát. Róluk feltételezhető, nemcsak képességük, de készségük is 
megvan arra, hogy döntsenek a vállalatok legfontosabb műszaki fejlesztési, gazdasági, 


12 Következtetéseink levonásához felhasználtuk a Szakszervezetek Elméleti K utató Intézete által összegyűjtött 
megfigyeléseket. További információkkal szolgálnak a napi és a szaksajtó, valamint az e témakörben megszaporo- 
dott eszmecserék, viták, rendezvények. 

13 Kulcsár Kálmán: i. m. 20. old. 

személyi kérdéseiről; hogy éppen úgy képviselni tudják dolgozótársaik véleményét a 
testületi vitákban, mint ahogy a vállalati parlamentek határozatait képesek megmagya- 
rázni (megvédeni) . lefelé". 

Mindez nagy felelősséggel járó megbízás, miként — joggal tételezhetjük fel — az érte járó 
erkölcsi elismerés, motiváltsag ís bizonyára erős. Sok vállalati tanácstagot, küldöttet 
valószínűleg felvillanyoz a bizalom, a lehetőség arra, hogy felelős döntésekben vehet 
részt. Hozzatehetjük ehhez még azt is. hogy a vállalatvezetés ügyeivel, , művészetével" 
való megismerkedés új vezetői karrierek kundulópontja 1s lehet, főként a viszonylag fiatal 
delegátusok számára. Mindezek jelentős tényezők, mi mégis azon a véleményen vagyunk, 
hogy keresni kell azokat az eszközöket, amelyekkel a gazdálkodói döntéseket hozó testüle- 
tek tagjainak a vállalathoz kötődése erősíthető, felelőssége pedig ezzel arányosan növelhe- 
tő.!4 

A felelősség fokozása mellett felvetődik a személyi (egzisztenciális) védelem kérdése 
is. A vállalati tanács küldött tagjainak joguk van a maximális informáltság megszerzésé- 
re, a vállalati folyamatok nyomon követésére, elemzésére, tehát arra, hogy többletjava- 
dalmazaás nélkül jelentős többletmunkát végezzenek, de - szemben az országgyűlési 
képviselőkkel — nincs , mentelmi joguk". A vállalati szervezeti és működési szabályzatok 
részletesen kitérnek arra, hogy mikor válnak a tanácstagok érdemtelenné funkciójuk 
betöltésére, mikor hívhatók vissza. (Például akkor, ha fegyelmi büntetést kapnak, vagy 
kilépnek a vállalattól.) Mindehhez nincs szükség a vállalati tanács hozzájárulására, azt 
csak tájékoztatni kell a tanácstagokkal kapcsolatos munkáltatói döntésről. Hasonló a 
helyzet a bérek, jutalmak esetében is, vagy a felmondási időre vonatkozóan, hiszen a 
választott delegátusokat a vállalat más dolgozóival azonos jogok illetik meg. Ugyanak- 
kor a küldötteknek a vállalat jövőjét meghatározó döntési jogosítványaik vannak, ezzel 
pedig - de facto - különleges státusba kerültek. 

A kollektív vezetési tormakra való attérés eddigi tapasztalatai szerint a vállalati 
tanácsokban - amellett, hogy a tagok legalább fele dolgozói küldött — a vártnál kevesebb 
a beosztottak , azon belül a fizikai dolgozók , illetőleg a szakmunkások aránya. Pedig éppen 
ez utóbbi rétegből reméltük verbuválódni a döntést hozó testületeket, illetőleg ez lett 
volna a kívánatos. Hiába javasoltak azonban a legtöbb helyen a párt- és a szakszervezeti 
szervek több munkást a választott testületekbe, mégis alacsony a részarányuk, mert 
választóik inkább saját munkahelyi vezetőiket részesítették előnyben. Választásukat. 
azzal indokolták: a vezető sokat jár értekezletekre, ismeri a vállalat ügyeit. A vállalatok 
döntő részénél a vállalati tanács elnöke (elnökhelyettese) valamelyik magasabb beosztású 
vezető (igazgatóhelyettes, főosztályvezető), ami szintén arra utal, hogy a munkások 
participációs törekvései eléggé bátortalanok . Szerepet játszhatott ebben az, hogy a szak- 
szervezetek nem szívesen engedtek át erre a célra a vállalati közéletben jártasságot 
szerzett, felkészült bizalmiakat. 

Az okok között kell szólni arról, hogy dönteni csak kellő informáltság birtokában 
lehet. Ilyen helyzetbe viszont csak az kerülhet, aki tanul, készül, képezi magát, megismer- 
kedik a vállalatvezetés fontos összefüggéseivel. Mindez időt, fáradságot, többlet-erőfeszi- 
tést kíván, amit esetleg a vgm-tevékenység , rovására" vagy a hétvégi pihenés terhére 
lehet csak megoldani. Nem arra gondolunk elsősorban, hogy a szakmunkások azért nem 
, tolonganak" a vezetőtestületekbe kerülésért, mert azt külön nem fizeti meg senki. Azt 
azonban joggal tételezhetjük fel, hogy a vezetésben való részvétel időigénye (információ- 
szerzés, tanulás, felkészülés, tanácskozás, tájékoztatás, vitákban való részvétel) — ha 
valaki komolyan veszi megbizatását — olyan nagy lehet, hogy meggátolhatja egy addigi 
kiegészítő pénzszerző tevékenység (vgm, féllegális munkák stb.) folytatását. (Gondoljunk 


14 A 381985. (VIII. 27.) MT sz. rendelet szerint az átlagkereseten kívül további díjazásban nem részesíthetők 
a kollektív vállalati vezető testületek választott tagjai arra a ,. kiesett" időre, amit e tisztségük betöltése megkíván. 

olyan esetekre, amikor több műszakban vagy a vállalati központtól nagy távolságra 
dolgozik valaki.) 

A kollektív vezetési formára eddig átállt vállalatok döntő többségénél megerősítették 
beosztásában az igazgatót. Az alapító szervek előzetes egyetértési joguk alapján azt 
javasolták az új vezető testületeknek, hogy továbbra is a korábbi igazgató (vezérigazga- 
tó) legyen a vállalat vezetője. Megegyezett ezzel a hatáskörileg illetékes pártszervek 
álláspontja is, s e kettős egyetértésben előterjesztett javaslatot a vállalati tanácsok, 
illetőleg a közgyűlések (küldöttgyűlések) az esetek döntő többségében elfogadták. Csu- 
pán néhány vállalatnál született meglepetés, mert a régi igazgató nem kapott bizalmat, 
a titkos szavazás nem erősítette meg beosztásában. Az újonnan kinevezett igazgatók 
többnyire száz százalékos bizalmat kapnak a vezető testületektől. 

Figyelemre méltónak tartjuk ezt a jelenséget, aminek több oka lehet, és bizonyára van 
is. Magyarázhatjuk azzal - és ez volna a leginkább megnyugtató -, hogy a minisztériu- 
mok és a tanácsok helyes káderpolitikát folytattak, hiszen az általuk korábban kineve- 
zett vállalati vezetőket az üzemi kollektívák is elfogadták. (Rokon ez a felfogás azzal, 
ami szerint attól, hogy az igazgatót választják, nem pedig kinevezik, még nem lesz jobb 
a gazdálkodás színvonala.) 

Kereshetjük az okot azonban az igazgatóválasztás mechanizmusában is. Ennek lényege 
- mint utaltunk rá — az, hogy az alapító szerv a területileg illetékes pártszervezet 
egyetértésével kifejezi az igazgató személyére vonatkozó előzetes egyetértését a vállalati 
szakszervezeti bizottság által létrehozott előkészítő bizottságnak. Amennyiben az előké- 
szítő bizottság elfogadja a javaslatot, annak vezetője a választáskor értelemszerűen azt 
indítványozza, hogy az addigi igazgatót a vállalati tanács vagy a közgyűlés (küldöttgyű- 
lés) erősítse meg beosztásában. 

Az új vezetési formákra történő áttéréskor a szó szoros értelmében vett választásról 
nem beszélhetünk, hiszen nincs alternatíva. Pontosabban: azt lehet eldönteni, hogy 
akarják-e az addigi igazgatót, vagy sem. (El kell ismerni azonban, hogy már ez is 
előrelépés a meghaladott korábbi gyakorlathoz képest.) 

Ma még korai volna - kellő információk hiányában nem is indokolt — minősíteni azt 
a körülményt, hogy a legtöbb állami vállalatnál funkcióban maradtak a korábbi vezetők. 
Feltétlenül stabilizáló tényezője ez a gazdaságirányításnak, egész belpolitikai életünknek. 
Az egy-másfél év alatt lezajló, hirtelen vezetői generációváltás következményei valószű- 
leg kevésbé lettek volna kiszámíthatók, mint a , régi gárda" megtartásának a konzekven- 
ciái. Elképzelhető azonban, hogy a következő választási ciklusban növekednek a követel- 
mények, és nem maradnak meg ilyen nagy arányban a , régi" vezetők. 

A kollektív vezetési formákban megszűnhet a vállalati vezetők gyakori , skizofréniá- 
ja", kettős arculata: az tudniillik, hogy eddig a szocialista állam alkalmazottai voltak egy 
adott vállalatnál, de egyúttal tagjai is annak a kollektívának, amit vezettek. Ezután 
egyirányú lesz a függőségük, hiszen munkáltatójuk a vállalati tanács (közgyűlés), annak 
alkalmazásában állnak, ha úgy tetszik: annak fizetett menedzserei lesznek. (Eddigi 
hierarchikus függőségüket demokratikus függőség váltja fel.) 

Mindez persze ma még inkább csak feltételezés, logikai következtetés. Mint utaltunk 
rá, ehhez hosszabb időre lesz szükség. Addig az egyirányú függőséggel szemben valószí- 
nűleg sokkal inkább kettős nyomás fog nehezedni az egyáltalán nem irigylésre méltó 
helyzetben levő igazgatókra. Alulról" a vállalati kollektívák — esetenként informális 
csoportjaik — befolyása, felülről" é és , kívülről" pedig a gazdasági kormányzat törekvé- 
sei, párosulva esetleg a politikai és társadalmi szervek , elvárásaival". 

Ismert okok miatt gazdasági mechanizmusunk nem konzisztens: az irányítási ölyánaz 
tokban keverednek a közvetett elemek (árszabályok, adórendszer, árfolyam-politika, 
kamatlábak stb.) és a direkt eszközök (keretek, engedélyek, utasítások stb.). Példaként 
említettük már, hogy gazdaságpolitikánk egyik kulcskérdése, a külgazdasági egyensúly 
javítása évről évre feszített export-előirányzatokat kíván az országos tervező szervektől. 

A közgazdasági szabályozórendszer viszont — az eddigi tapasztalatok szerint legalábbis 
- önmagában nem tudja kialakítani a vállalatoknál azt a motiváltságot, aminek a 
hatására azok összességükben , hozzák" a makroszinten kívánatos exportot. Rendre 
szükség van ezért más eszközökre (köztük nemcsak gazdaságiakra) is, amelyek hatására 
- példánknál maradva -— növekszik az export, de esetleg olyan áron, hogy csökken a 
rentabilitás. A népgazdasági és a vállalati érdekek ütközőpontjában az igazgatók állnak, 
főként nekik kell nap mint nap feloldaniuk a hasonló konfliktusokat, hiszen az új vezetési 
formák nem változtattak azon, hogy a vállalat egyszemélyi operatív vezetője az igazgató. 

Ma még ellentmondásos a kép azzal kapcsolatban is, hogy milyen feladatokat fogal- 
maz meg a kollektíva az igazgatók számára. Figyelemre méltó jelenség, hogy ritka a 
munkaszerződésben rögzített, az igazgatóktól egyértelműen számon kérhető feladatmeg- 
határozás, ugyanakkor sok vállalatnál a választás (megerősítés) után azonnal több ezer 
forinttal megemelték az első számú vezető alapbérét. Más helyeken a kollektíva , szószó- 
lói" azzal próbálkoztak, hogy a választás előtt részérdekeket tükröző feltételeket szabja- 
nak az igazgatónak (például vállalati gazdasági munkaközösségek alakításának engedé- 
lyezését). 

Úgy tűnik, nem mindenütt ébredtek még arra rá, hogy a kollektív vezetés is megköve- 
teli az igazgató egyszemélyi hatáskörét és felelősségét a közösen elhatározott döntések 
végrehajtásának megszervezéséért. Az sem tudatosult eléggé, hogy az igazgatói feladatok 
között kiemelt helyet foglal el a gondos és fegyelmezett munkavégzés követelményének 
érvényesítése. 

A vállalati tanácsok vezető tevékenységének mindenekelőtt a távlati fejlődési irány 
kialakításában és a végrehajtás ellenőrzésében kell megnyilvánulnia. Látnunk kell, hogy 
e funkció betöltése — főként a testületek laikus tagjaitól — eddig hiányzó vezetési készsé- 
gek, ismeretek megszerzését kívánja. 

A szervezeti-működési szabályzatokban előírt, többnyire évi kétszeri-háromszori ülé- 
sezés önmagában nem jelent elégséges terepet a szükséges vezetői gyakorlat megszerzésé- 
hez. Az ülések számának szaporítása sem járható út, hiszen a túlságosan gyakori tanács- 
kozások az , agyonülésezés" veszélyével fenyegetnek, és dezorganizálhatják, cselekvés- 
képtelenné tehetik a vállalatot. Egyéb megoldásokat kell tehát találni. Különösen fontos 
a vállalati tanácsok tagjainak folyamatos és érdemi információkkal való ellátása, az 
alternatív cselekvési programokat megalapozó elemzések, értékelések összeállítása, vitá- 
ra bocsátása, akár külső (vállalaton kívüli) szakemberek bevonásával is. A nagyobb 
létszámú vállalati tanácsoknál hasznos lehet különböző munkabizottságok felállítása és 
folyamatos működtetése. És természetesen élni kell az oktatás által nyújtott lehetőségek- 
kel. 

Annak tudatában fejezem be a cikket, hogy a felvetett probléma számos összefüggésé- 
re még csak nem is utaltam. Természetesnek tartom azt is, hogy az itt felmerült kérdések- 
re adott válaszok vitathatók, illetve vitatandók. Nem is volt más célom velük, mint 
továbbgondolásra, vitára ajánlani őket. 


SZEMLE 


A lakásszövetkezeti mozgalom gondjai 


Lenini elvekre épülő szövetkezetpolitikánk 
az elmúlt közel három évtized alatt sikeres 
volt. Helyesnek bizonyult, hogy gazdasági 
építőmunkánkat a szocialista tulajdon 
mindkét formájának fejlesztésére alapoz- 
tuk, egyenrangúnak tekintve az állami és 
a szövetkezeti tulajdont. Tapasztalataink 
igazolták, hogy a szövetkezeti forma jól 
szolgálja minden olyan gazdasági cél eléré- 
sét, amelyhez a lakosság egyes csoportjai 
hajlandók anyagiakkal hozzájárulni, a tevé- 
kenységet személyes közreműködéssel, 
munkával elősegíteni. Egyes közérdekű fel- 
adatoknak a szövetkezeti keretek között 
történő megoldása népgazdasági szem- 
pontból azért is előnyös, mert így csökken- 
teni lehet az egyébként az államra háruló 
terheket. A szövetkezeti munkában köz- 
vetlenebb az emberek érdekeltsége, a gaz- 
dasági folyamatokhoz való kötődése. 
A tagok között olyan kapcsolatok jönnek 
létre, amelyek segítik a szocialista tulajdo- 
nosi magatartás kialakulását. 

A mezőgazdasági termelőszövetkezetek, 
az ipari és a fogyasztási szövetkezetek en- 
nek a politikának a talaján dinamikusan 
fejlődtek, rugalmasan alkalmazkodtak a 
változó körülményekhez, jelentősen hoz- 
zájárultak társadalmi-gazdasági céljaink 
megvalósításához. A lakásszövetkezetek a 
szövetkezetek családjának legifjabb tagjai. 
Rövid pályafutásuk alatt életképesnek bi- 
zonyultak, de fejlődésük a többi szövetke- 
zeti formáéhoz képest még lassú. 

Az MSZMP KB-nak és a Miniszterta- 
nácsnak a lakásépítés és -fenntartás, a la- 


kásgazdálkodás és -elosztás fejlesztésének 
irányelveiről szóló 1982. április 7-i határo- 
zata kimondja, hogy a személyi tulajdonú 
lakásépítés kiszélesedésével növelni kell a 
lakásépítő szövetkezetek szerepét, s a taná- 
csoknak és a munkáltatóknak segíteniük 
kell ezek tevékenységét.! A lakóházfenn- 
tartás fejlesztésének célszerű irányaként 
pedig a szövetkezeti fenntartási tevékeny- 
ség további kiterjesztését jelöli meg a hatá- 
rozat. Célkitűzései azonban a gyakorlat- 
ban eddig nem váltak valóra. Ellenkező- 
leg: a tények azt mutatják, hogy -— szándé- 
kainktól eltérően — a lakásépítésben csök- 
kent, a lakásfenntartásban pedig az indo- 
koltnál lassabban növekedett a szövetkeze- 
tek szerepe. 


A hazai lakásszovetkezetek történetének 
szakaszai 


A felszabadulás után először az ötvenes 
évek elején alakult lakásépítő szövetkezet 
Budapesten és néhány iparvidéken, mint- 
egy 50 százalékos állami támogatással. 
A jelentkezés olyan nagyarányú volt, hogy 
a pénzügyi források hamar kimerültek, s 
így további állami pénzforrások hiányá- 
ban félbe kellett szakítani az akciót. Két év 


1 A Társadalmi Szemle 1985., 6. számában Milyen 
ma a lakashelyzet Magyarországon? címmel értékelés 
jelent meg az említett központi bizottsági és miniszter- 
tanácsi határozat végrehajtásáról. Ebben az irásban 
egyszer sem fordult elő a lakásszövetkezet szó. 

alatt azonban így is 2700 lakás épült fel, s 
tapasztalatok igazolták a szövetkezés elő- 
nyeit. Azóta a szerencsés tagok már hitel- 
tartozásukat is kiegyenlítették, rendben 
tartják értékes lakásaikat, s az államnak 
semmi gondja sincs velük. 

A lakásszövetkezeti mozgalom második 
szakasza 1959-tól 1971-ig tartott. Az álla- 
mi eszközökből épült lakások egy részét — 
kedvező feltételekkel - szövetkezeti lakás- 
ként értékesítették. A szövetkezés tartal- 
mát a lakások önigazgatása, közös kar- 
bantartása és a felújításra való tartalékolás 
adta meg; ezek tehát eleve lakásfenntartó 
szövetkezetek voltak. A szövetkezet létre- 
hozásában az adminisztratív vonások do- 
mináltak. Az igénylőket a tanács , osztotta 
be" a szövetkezetbe, bár az érintett úgy is 
dönthetett, hogy nem lép be a szövetkezet- 
be, de ezzel a lakásról is lemondott, s ezt 
természetesen senki sem vállalta. Az állam- 
polgár így azért lett szövetkezeti tag, mert 
másként nem juthatott lakáshoz. Ez nem 
az önkéntesség klasszikus érvényesülése 
volt, de ennek révén a tagok fokozatosan 
arra a felismerésre jutottak, hogy a lakás 
érdekében mozgósítaniuk kell anyagi esz- 
közeiket, s a lakások önigazgatása, saját 

erőből való üzemeltetése, valamint kar- 
bantartása és felújítása megmutatta nekik 
a szövetkezés előnyeit. 

A lakásszövetkezeti mozgalom harma- 
dik periódusa 1971. július 1-jével kezdődött. 
Ekkor vált lehetővé lakásépítő szövetkeze- 
tek alakítása, s nyilt mód rá, hogy a lakás- 
tulajdonos állampolgárok valamely cso- 
portja lakasfenntartó szövetkezetet alakit- 
son. A lakásfenntartó szövetkezetek növe- 
kedését továbbra is legfőképpen az állami 
értékesítésű lakások tulajdonosai mozdí- 
tották elő. A szövetkezetek megalakításá- 
nak adminisztratív jellege azonban eny- 
hült, s érvényesülni kezdtek a szövetkezet- 
politikai elvek: az önkéntesség, a fokoza- 
tosság, az állami támogatás stb. 


A lakásépítő szövetkezetek leszálló ágban 


A lakásépítő szövetkezetek eddig több 
mint 50000 lakást építettek, elsősorban 
telepszerű, többszintes építkezés kereté- 
ben. A szövetkezeti szervezésben épülő la- 
kások száma azonban az utóbbi években 
csökkent, ezt mutatja a táblázat Is. 


Az átadott és az elkezdett szövetkezeti lakások száma 
1976 és 1984 között 


1976 és 1980 között átlagosan 
1981-ben 
1982-ben 
1983-ban 
1984-ben 


Az átadott lakások számának csökkené- 
se a nyolcvanas évek elején kezdődött meg 
s a központi bizottsági és minisztertanácsi 
közös határozat után felgyorsult. Az elkez- 
dett szövetkezeti lakásépítések számának 
visszaesése azt mutatja, hogy ez tartós ten- 
dencia. Annál is fontosabb, hogy a csökke- 
nés okait feltárjuk, mert a szövetkezeti la- 
kásépítés előnyös oldalai ma is megmutat- 
koznak. 


Az átadott Az elkezdett 
lakások száma lakásépítkezések 

száma 
4198 4112 
3628 3602 
38590 3690 
3216 2485 
3146 2320 


A lakásépítő szövetkezetek többféle 
technológiával építenek, de egyre inkabb 
előnyben részesítik a hagyományos építési 
módot; ez ugyanis olcsóbb. hiszen itt lehet 
a legnagyobb arányú a házilagos kivitele- 
zés, a tagok személyes közreműködése. Az 
állami kivitelezésben, hagyományos tech- 
nológiával épült lakások egy négyzetméte- 
rére jutó építési költség 1984-ben 8966 fo- 
rint. Ugyanez a költség lakásépítő szövet- 

kezetben (telekkel együtt) Szederkényben 
(Baranya megye) 7100, Petőfibányán (He- 
ves megye) 8200, Szekszárdon 6600, Nyír- 
egyházán 7300, Szegeden (foghijbeépíté- 
sek, saját építő részleggel) 10- 11 400 forin- 
tot tett ki. (Ezekben a helységekben az egy 
négyzetméterre jutó telekár 1-3 ezer forint 
volt.) A házgyári technológiánál nincs 
mod jelentősebb személyes közreműködés- 
re, ezért az ilyen építkezéseknél az állami 
és a szövetkezeti ráfordítások majdnem 
azonosak. 

A szövetkezeti lakásépítéseken - az 
adott technológia lehetőségén belül - a 
tervezésben és a kivitelezésben figyelembe 
veszik a tulajdonos, a tag elképzeléseit. Az 
esetleges helyi tanácsi támogatást és a 
munkáltató természetbeni támogatását IS 
jól hasznosítják. A szervezett lakásépítés 
más formáinál nincsenek meg ezek a pozi- 
tivumok. E valóságos előnyök és a társa- 
dalmilag is hasznos feladatvállalások lát- 
tán nehezen érthető, hogy az illetékes álla- 
mi, tanácsi és szövetkezeti szervek miért 
nem használják ki jobban ezeket a lehető- 
segeket azzal, hogy építésre alkalmas terü- 
leteket biztosítanak, szövetkezeteket szer- 
veznek és támogatják ezeket. 

A szövetkezeti lakásépítések számának 
csökkenését többféle ok idézte elő. Vegyük 
sorra őket. 

6 Azelső ok, hogy csökkent a fizetőké- 
pes kereslete annak a társadalmi rétegnek 
- bérből és fizetésből élőknek, különösen 
a fiataloknak -, amely elsősorban a szövet- 
kezeti lakásépítést igényelné. Az említett 
központi bizottsági és minisztertanácsi 
együttes határozat egységesítette a külön- 
féle építkezések pénzügyi feltételeit, vagyis 
megszűnt a szövetkezeti lakásépítkezések 
kedvező helyzete. Emellett az építkezés 
költségei a fogyasztói árindexet meghala- 
dó ütemben emelkednek évről évre, és a 
szövetkezeti lakást igénylő rétegek jövedel- 
me ennél kisebb mértékben növekszik. 

e A hetvenes évek második fele óta az 
építkezni szándékozók úgy reagáltak a tar- 
tós telekhasználati díj bevezetésére és a 
magántelkek árához igazítására, hogy in- 
kább telket vásárolnak, hiszen így tulaj- 
dont szereznek. A megnövekedett kereslet 
felverte a magántelkek árát, s a tanácsok, 


hogy növeljék bevételeiket, a tartós telek- 
használati dij megállapításában gyorsan 
követték a magántelekárak emelkedését. 
Igy az egyik folyamat a másikat erősítette, 
s ennek következtében ma már ott tartunk, 
hogy telepszerű, többszintes építkezésen 
egy átlagos nagyságú szövetkezeti lakásra 
eső telekár 200 000 forint körül van. 

Az 1982. április 7-i központi bizottsági 
és minisztertanácsi határozat alapján nött 
a tanácsok önállósága a helyi lakáspolitika 
kialakításában, a lakásellátás fejlesztésére 
szolgáló pénzügyi alapok felhasználásá- 
ban. A tanácsok maguk határozhatják 
meg a lakásépítési formák - állami, szövet- 
kezeti, OTP, családi ház — összetételét, az 
építési és felújítási feladatokat, a lakáshoz 
jutás támogatásának konkrét módjait és 
arányait. 

Azt reméltük, hogy a lakásszövetkeze- 
tek és megyei szövetségeik (a MESZOV- 
ök) bekapcsolódnak a helyi lakáspolitika 
kialakításába, partneri viszony alakul ki a 
tanács és a lakásépítő szövetkezet, illetve 
a MESZOÖV között. Abban is bíztunk, 
hogy az állami épitkezések csökkenésével 
és a sajáteroős építkezések arányának növe- 
kedésével együtt a szövetkezeti forma - 
előnyei révén — nagyobb teret kap és a 
tanácsi lakáspolitika szerves részévé válik. 
Néhány helyen, ahol kialakult ez a jó part- 
neri viszony, az együttműködés szép ered- 
ményeket hozott. Előfordult. hogy a ta- 
nács a célcsoportos állami bérlakásépítés- 
re előirányzott pénz egy részét ún. tömbte- 
lek kialakítására és közművesítésére fordí- 
totta, s a MESZOÖV-vel együttműködve 
lakásépítő szövetkezetet szervezett erre. 
Igy a tagok hozzájárulásával három-négy 
szövetkezeti lakás épülhetett fel az egy ál- 
lami lakásra szánt pénzből; ezért pedig ér- 
demes volt több gondot, munkát vállalni. 

Ha azonban az országos helyzetet néz- 
zük. akkor úgy látjuk, hogy reményeink 
meghiúsultak. A lakásszövetkezetek és me- 
gyei szerveik — úgy tűnik -— még nem tud- 
tak a tanácsokkal megfelelő kapcsolatot 
kialakítani. Ennek egyes helyeken oka le- 
het az is, hogy e szervezetek még nem hív- 
ták fel magukra eredményeket felmutató, 
színvonalas munkával a figyelmet. Egyes 
tanácsoknal pedig előfordul, hogy szíve- 

sebben működnek együtt a pénzzel rendel- 
kező szervezetekkel, mint a csak agitáló, 
szervező, de sok gondot okozó és néha 
követelődző szövetkezetiekkel. 

A tanács a telekkijelöléssel meghatározza 
a sajáterős építkezések szerkezetét. Ha tömb- 
telket ad az építkezőknek, csak szövetkezeti 
vagy társasházat lehet építeni, a családiház- 
telken pedig csak családi ház épülhet. 

A hetvenes évek intenzív építkezéseivel 
elfogytak a közművesített tömbtelkek, s 
újabbak közművesítésére a tanácsok több- 
ségének nem jutott pénze. Így a telkeket az 
OTP kapta meg közművesítésre. Közülük 
az olcsóbbakat és könnyebben beépíthető- 
ket saját építkezéseihez, magának tartotta 
fenn. A drágább, nehezebben beépíthető 
közműves telkekből - de néha közmű nél- 
küliekből is — általában a város szélén ju- 
tott a szövetkezeteknek. 

A pénzszűke ugyanakkor arra ösztönzi 
a tanácsokat, hogy minél több szabadon 
álló családiházas telket alakítsanak ki. Itt 
ugyanis az építési előírások szerint csak 
részleges közművesítésre van szükség. Át- 
menetileg el is lehet tekinteni a közművesí- 
téstől, s ennek ellenére a telkekért a helyi- 
leg kialakult forgalmi értéket lehet kérni. 
Az építtetők körében a kedvezőbbé vált 
pénzügyi feltételek miatt népszerű a csalá- 
diház-építés. A növekvő kereslet hatására 
a tanácsok több, korábban tömbtelekként 
számításba vett építési területet is családi- 
házteleknek parcelláztak fel olyan helye- 
ken is, ahol előzetes megállapodás alapján 
már megkezdték szövetkezeti építkezések 
szervezését. Ilyen esetekben a tagok kilép- 
tek a szövetkezetből és családiház-építésbe 
fogtak. 

e Sajátos összefonódás alakult ki a ta- 
nács mint a lakáspolitika kialakítója, a 
célcsoportos beruházás tényleges, illetve az 
és garanciát vállaló megrendelője, vala- 
mint a beruházásban közreműködő OTP 
és a kivitelezést nagyban vállaló állami épí- 
tőipari vállalat között. A Központi Népi 
Ellenőrzési Bizottság múlt évi vizsgálata 
megállapította, hogy a tanácsok a közmű- 
vesített telkeket mérsékelt áron adják át az 
OTP-nek, de más építőközösségek (így ter- 
mészetesen a lakásépítő szövetkezetek is) 


a tényleges forgalmi értékhez közel eső 
díjért kapnak állami telket. Más esetben, 
mint említettük, a nagyobb arányú építke- 
zés területelőkészítését tanácsi megbízásra, 
mint a tanácsok bankja, az OTP végzi. Az 
OTP finanszírozza a tanácsi beruházást is, 
valamint azokat a lakásépítéseket, amelye- 
ken az OTP a beruházó, de a tanács jelöli 
ki a vevőket. A finanszírozáshoz a betéti 
kamatnak megfelelő nagyságrendű kamat- 
térítést kap az államtól - tehát ingyen 
pénzt használ -, a leendő vásárlóknak pe- 
dig kezelési költségátalányt számít fel. 
A szövetkezeti lakásépítőket nem illetik 
meg ilyen kedvezmények. 

Az OTP számára kényelmes (még ha 
esetleg drágább is), hogy a kivitelezést fő- 
vállalkozásban egy nagy vállalat végzi. Az 
állami építőipari vállalatok érdekeltsége a 
nagyobb mennyiségű megrendelésben, a 
házgyári kapacitás kihasználásában rejlik, 
és abban, hogy a rendszeresen benyújtott 
kivitelezői rész-számlákat az OTP folya- 
matosan kifizeti. Így az állami építőipari 
vállalat nem kényszerül magas kamatú 
forgóeszköz hitelfelvételére. Az árak csök- 
kentése egyik közreműködőnek sem érde- 
ke mindaddig, amíg értékesítési nehézsé- 
gek nem mutatkoznak. Egy-egy helyileg 
magas és ezért eladhatatlan lakás árát 
szükség szerint -— központilag kezelt árki- 
egyenlítési számlája terhére — csökkentheti 
az OTP. Söt az is előfordult már, hogy a 
tanácsok által kezelt, központi és helyi esz- 
közökből összegyűjtött, szociális célú , helyi 
támogatási alap" egy része nehezen eladha- 
tó OTP-lakások értékesítését segitette elő. 

Az emlitett érdekviszonyok következté- 
ben a lakásépítő szövetkezetek -— bár jogsza- 
bály és számos határozat írja elő előnyben 
részesítésüket — már a telekjuttatásnál, de 
más vonatkozásban is hátrányba kerültek. 

e A szövetkezeteknek, de valamennyi 
magánlakásépítőnek súlyos gondot okoz, 
hogy a növekvő árak mellett ís rossz minő- 
ségü, hibás lakásokba kénytelenek beköl- 
tözni, a hibák kijavítását pedig nem tudják 
kikényszeríteni. Gyakran előfordul, hogy 
a tervezésben, a kivitelezésben, a beruhá- 
zás lebonyolításában elkövetett mulasztá- 
sok és hibák következményeit nem az elkö- 
vetők, hanem a vétlen tulajdonosok, illetve 

szövetkezeteik viselik. Számos — talán a 
kelleténél is több — jogszabály és állásfog- 
lalás rendelkezik az ilyen ügyek megoldá- 
sáról, a gyakorlatban azonban a bonyolult 
eljárások évekig elhúzódhatnak, s többnyi- 
re mégsem vezetnek eredményre. Ezek a 
gondok közismertek. Ezen a sok gondot és 
bosszúságot okozó problémán azzal lehet- 
ne segíteni, hogy a tervezők és kivitelezők 
meghatározott idejű jótállást vállalnak el- 
végzett munkájukért. 


A lakásfenntartó szövetkezetek 


A lakásfenntartó szövetkezetek 251 ezer 
lakás üzemeltetéséről és karbantartásáról 
gondoskodnak. E lakásállomány 73 száza- 
léka tanácsi értékesítésű, 18 százaléka la- 
kásépítő-szövetkezeti, 9 százaléka pedig 
társasházi építkezés (lásd következő táblá- 
zatunkat). 1984-ben már új tulajdonosok, 
az állami bérlakások megvásárlói is la- 
kásszövetkezetekbe léptek. Egyre több tár- 
sasház alakul át szövetkezetté, illetve csat- 
lakozik jól működő lakásszövetkezethez. 
Ez a spontán mozgás arra utal, hogy érvé- 
nyesülnek, hatást gyakorolnak már a szö- 
vetkezés előnyei. 

Egy-egy szövetkezetre átlagosan 240 la- 
kás jut. A legkisebb szövetkezetek 12-20 
lakással működnek, a legnagyobbak 
4000—-5000-rel. Évek óta folyik a vita a 
szövetkezeti mozgalomban arról, hogy 
melyik jobb, a kis szövetkezet-e, vagy a 
nagy. Több érv szól az olyan szövetkezetek 
kialakítása mellett, amelyek néhány szak- 
embert is képesek foglalkoztatni. A lakás- 
vagyon nagy érték, s rendben tartása, a 
szövetkezetek javaival való jó, eredményes 
gazdálkodás minden tagnak érdeke. Ilyen 
feladatokat csak hozzáértő, felelős szak- 
emberek tudnak ellátni, a választott veze- 
tőség irányításával, ellenőrzésével. Sokan 
állítják azt, hogy már a közüzemi számlák 
ellenőrzésével is megtérül egy-két szövet- 
kezeti alkalmazott munkabére, hát még a 
kivitelezői számlák és teljesítmények felül- 
vizsgálatával mennyit lehet megtakarítani! 

A nagyobb szövetkezetek kialakították 
saját gondnoksági szervezeteiket, ame- 
lyekben önelszámoló egységben működő 
főállású munkavállalók látják el a házke- 
zelési feladatokat vagy ezek nagyobb ré- 
szét. Ez a szövetkezeti lakásállomány 60 
százalékára terjed ki. Sok helyütt a kar- 
bantartási munkákat is maguk végzik, sa- 


A szövetkezeti lakásállomány összetételének alakulása 
1970 és 1984 között 
ezer lakásban (év végi állomány) 


MEGNEVEZÉS 


Tanácsi értékesítésű 
Lakásépítő szövetkezeti 
Társasházi eredetű 


Összes szövetkezeti lakás 


Ját kivitelező részleggel. Azért hozták létre 
ezeket a kapacitásokat, hogy ne legyenek 
kiszolgáltatva az ilyen munkára nehezen 
vállalkozó , hivatásos" külső szervezetek- 
nek. Ezek a szervezetek nemcsak a maguk 
igényeit elégítik ki, hanem más lakásszö- 
vetkezeteknek, társasházaknak és intézmé- 
nyeknek is végeznek munkát. 

A szövetkezetek saját erejükből alakít- 


1970 1975 1980 1984 
98 112 161 184 

3 9 30 44 

- 2 14 23 

598 123 205 251 


ják fokozatosan ki házkezelést és karban- 
tartást végző szervezetük működésének 
technikai feltételeit. Az állami lakások épí- 
tésével egyidőben nem épülnek meg a 
szükséges létesítmények és helyiségek. 
E lakások értékesítése után a lakásfenntar- 
tó szövetkezetbe tömörült tagok pótolják 
a hiányosságokat, ezzel tehát jelentős álla- 
mi terhet vállalnak át. Pincék átalakításá- 

val és helyenként új építéssel karbantartó 
műhelyeket, raktárakat,  dolgozóiknak 
szociális helyiségeket, adminisztrációs és 
hibabejelentő irodákat alakítottak ki, bő- 
vítették anyag- és alkatrészkészletüket, hi- 
baelhárító és -javító szolgáltatást szervez- 
tek stb. A lakásszövetkezetek kezelésében 
levő könyvtárak, parkok, játszóterek szá- 
ma jelentős, megközeliti az ötszázat. Külö- 
nösen Borsod, Csongrád. Fejér és Szabolcs 
megye lakásszövetkezetei! értek el jó ered- 
ményeket a közös művelődés, szórakozás, 
testedzés feltételeinek megteremtése, a la- 
kóterület kulturáltsága, környezetvédelme 
területen. I 

A lakásfenntartó szövetkezetek lakásál- 
lománya zömében összkomfortos, de leg- 
alább komfortos. A tagok 1983-ban ha- 
vonként átlagosan 5,60 forintot fizettek 
négyzetméterenként a közös tulajdon üze- 
meltetésére és karbantartására. Ezenkívül 
2-4 forintot tartalékolnak felújításra. 

Az állami bérlakások lakbére 1983-ban 
négyzetméterenként 14.80 forint volt. 
1983-ban az állami lakások folyamatos 
fenntartási kiadásainak (üzemeltetés, kar- 
bantartás, időszerű felújítás) 44 százalékát 
fedezték a lakbérbevételek. Ez az arány a 
lakbéremelkedés miatt 1988-ra várhatóan 
53-55 százalékra növekszik. A lakbéreme- 
lés miatt kereken 3 milliárd forinttal nő a 
tanácsi bérlakásban lakók hozzájárulása a 
lakásfenntartáshoz, de utána is évenként 
6-8 milliárd forint állami dotációra lesz 
szükség. (Az állami bérlakások zömében 
régebben épültek, mint a szövetkezeti laká- 
sok, fenntartásuk ezért költségesebb. De 
ha azonos időben készült lakásokat hason- 
lítunk össze, akkor is lényegesen olcsóbb 
a szövetkezeti lakások fenntartása.) 

A központi bizottsági és minisztertaná- 
csi határozat szellemében csökkenniük kell 
a különbségeknek az állami bérlakásban és 
a személyi tulajdonú lakásban lakó állam- 
polgárok lakással összefüggő terhei kö- 
zött. Elvileg a családi jövedelmek határoz- 
zák meg. ki, milyen lakáshoz juthat. Ennek 
ellenére — szociológiai kutatások tanúsága 
szerint — az állami bérlakás és a szövetke- 
zeti vagy társasházi lakás tényéből nem 
lehet az ott lakó család jövedelmére követ- 
keztetni. S hogy milyen lakásban lakik va- 


laki, az még tovább differenciálja a meg- 
szerzett jövedelmeket. 1984-ben az állami 
lakások lakbére az átlagos családi jövede- 
lem 5 százalékát tette ki. Az előbbi évek- 
ben épült tanácsi értékesítésű szövetkezeti 
lakásoknál a családi jövedelmeknek átlag 
10 százalékát veszi igénybe a kölcsöntör- 
lesztés, a közös költség és a felújítási tarta- 
lékképzés; az új hitelfeltételekkel épült szó- 
vetkezeti és társasházi lakásoknál már 18 
és 25 százalék között van ez az arány. Az 
utóbbi években nem csökkentek, hanem 
nőttek ezek a különbségek. 


A lakásszovetkezetek státusa 


A lakásszövetkezetek a tagok érdekében, 
lényegében önköltségen végzik gazdasági 
tevékenységüket, s bár önálló, vállalatsze- 
rű gazdálkodást folytatnak, nem realizál- 
nak nyereséget. Minden más termelő vagy 
szolgáltató szövetkezet fokozódó mérték- 
ben a vállalati szabályozás keretében mű- 
ködik és nyereség elérésére törekszik. A la- 
kásszövetkezetek tevékenységében az eze- 
ket létrehozó tagoknak nyújtott szolgálta- 
tások a meghatározók; továbbra sem cél- 
szerű tehát áttérni a nyereségérdekeltségre. 
Az említett lakásszövetkezetek státusának 
tisztázatlansága miatt azonban hol a válla- 
lati gazdálkodást folytató szervezetekre, 
hol a költségvetési szervekre, hol pedig a 
lakosságra vonatkozó szabályokat próbál- 
ták ráhúzni e szövetkezetekre. Ennek ered- 
ménye egy kevert szabályozás, amelyben 
nem az előnyök, hanem inkább a hátrá- 
nyok összegeződnek. Ma már vannak 
megfelelő tapasztalataink, időszerű is, 
hogy tovább lépjünk a szabályozásban és 
sajátosságainak megfelelően kezeljük ezt a 
területet. 

A SZÖVOSZ ezért javaslatokat dolgo- 
zott ki a lakásszövetkezeti törvényerejű 
rendelet, valamint a végrehajtási rendele- 
tek átfogó korszerűsítésére. A javaslatok 
elbírálóinak, a szabályozás előkészítőinek 
abból kellene kiindulniuk, hogy a lakas- 
szövetkezeti mozgalom hosszú távon 1s Jól 
szolgálja társadalmi, gazdasági céljainkat, 
az állampolgárok és az állam érdekeit. 
Ezért a jogi és a közgazdasági szabályozás- 
nak kedvező feltételeket kell teremtenie 

működéséhez, fejlődéséhez. A szabályo- 
zásnak az eddiginél nagyobb mértékben és 
jobban kellene egyrészt elősegítenie a la- 
kásépítő és a lakásfenntartó szövetkezetek 
mozgásterének bovitését, kötöttségeik fel- 
oldását: másrészt elismerni és serkenteni a 
szövetkezetek  lakásépítesi, lakóépület- 
fenntartási, közfeladat-átvállalási  tevé- 
kenységét; harmadrészt védelmet nyújtani 
a végrehajtó szervezetek utólagos, önké- 
nyes szabályozómagyarázatai ellen. To- 
vabbá deklarálni kellene, hogy a lakásszö- 
vetkezetek nem nyereségre orientált, ha- 
nem közhasznú gazdálkodó szervezetek, 
amelyek elsősorban lakossági eszközöket 
halmoznak fel, de céljuk nem tagjaik gaz- 
dagodása, hanem a közös tulajdon lehető 
legolcsóbb létrehozása és fenntartása. 
E vázolt szabályozási és müködési krité- 
numok a nemzetközi lakásszövetkezeti 
mozgalomban általában elfogadottak.? 

A szocialista országokban kedvező kö- 
rülmények között tevékenykednek a la- 
kásszövetkezetek. Elsősorban Lengyelor- 
szágban, de Csehszlovákiában is szövetke- 
zeti keretek között építik és tartják fenn a 
lakásállomány nagyobbik részét. Általá- 
nos gyakorlat, hogy az állam térítésmente- 
sen adja a telket minden szövetkezeti épit- 
kezéshez. A hitel lejárata hosszabb, a ka- 
matláb alacsonyabb, mint nálunk. Az álla- 
mi támogatás és a hitel együtt meghaladja 
a lakásár 70 százalékát. Emellett minde- 
nutt támogatják az építési anyagok árát. 
A Szovjetunióban például a fiatal házasok 
lakáshoz jutásának elősegítésére, a vállala- 


2 A Minisztertanács 1985 decemberében foglalko- 
zott a VII. ötéves lakásellatási társadalmi-gazdasági 
programmal és az akcióterv vel. amely hangsulyozottan 
szamol a lakásszövetkezeti tevékenység bővülésével 
mind a lakásépítésben, mind a -fenntartásban. A Mi- 
nisztertanács határozatot hozott, amely szabályozza a 
lakásszővetkezeti célok eszközrendszerét: elismeri a la- 
kasszóvetkezetek hitelképességét, kedvező kamatozású 
kölcsön felvételére nyújt lehetőséget stb. A lakásszö- 
vetkezetek működését a komplex lakásgazdálkodás 
körebe tartozó tevékenységekre terjeszti ki. új szövet- 
kezett formák bevezetését sürgeti (nyugdíjasház, fiata- 
lok háza stb.). A társadalmi-gazdasági program és az 
akcióterv szükségesnek tartja a tanácsok, az érdekkép- 
viseleti szervek. valamint a lakásszövetkezetek közötti 
szorosabb együttműködest. A kitűzött lakasszóvetke- 
zett celok megvalósításának felelőséül a határozat a 
tanácsokat, a SZÖVOSZ-t és a területi érdekképviseleti 
szerveket jelöli meg. 

tok, intézmények által kijelölt kiemelkedő 
munkát végző fiatalok számára lakásszö- 
vetkezeteket szerveznek. Az építkezéshez 
kamatmentes hitelt vehetnek fel, de szemé- 
lyesen is részt kell venniük a munkában. 
Amíg a lakásépítésen dolgoznak, munka- 
helyük fizeti a bérüket. 

A tőkésországokban a lakásszövetkeze- 
tek nagy hagyományokkal rendelkező, 
népszerű, megbecsült szervezetek. Az 
egyes tőkésállamok lakáspolitikájuk szo- 
ciális vonásainak megvalósításában a szö- 
vetkezetekre támaszkodnak. Az alacsony 
jövedelműek, a fiatal házasok, az öregek, 
a mozgássérültek lakásproblémájának a 
megoldását - támogatás nyújtása mellett — 
a szövetkezetekre bízzák. A lakásszövet- 
kezeteket támogató tőkésállamok illetékes 
vezetői és a szövetkezeti vezetők egybe- 
hangzóan állítják, hogy minden egyes szö- 
vetkezeti lakásépítés, valamint -fenntartás 
lényeges többlettehertől mentesíti az álla- 
mot. 

A lakásszövetkezet hazánkban a de- 
mokrácia egyik iskolája is. A tagok önként 
lépnek be a szövetkezetbe, és saját elhatá- 
rozásukból, anélkül, hogy a lakásból el- 
költöznének, ki is léphetnek belőle. Tevé- 
kenységének kereteit az állami szervek ha- 
tározzák meg. A szövetkezet a tagok által 
és a jogszabályokkal összhangban megal- 
kotott alapszabály szerint működik, ügyei- 
ben - az alapszabálynak megfelelően - a 
tagok döntenek. A közgyűlés és a válasz- 
tott vezető testületek (igazgatóság, fel- 
ügyelő bizottság stb.) rendszeresen tarta- 
nak üléseket és intézik a hatáskörükbe tar- 
tozó ügyeket. A közgyűlés, a szövetkezet 
legfelsőbb fóruma megválasztja, beszá- 
moltatja és szükség esetén visszahívja a 
vezetőséget, meghatározza a költségvetést, 
az elnök fizetését stb., tehát dönt a szövet- 
kezet szempontjából alapvető kérdések- 
ben. 

A lakásszövetkezetek egyre nagyobb há- 
nyadában - ahol megfelelő vezetők töltik 
be a választott tisztségeket - az önkor- 
mányzat valóban demokratikusan, a ta- 
gok megelégedésére, eredményesen műkö- 
dik, talán valamivel jobban, mint más ha- 
sonló testületek. Itt ugyanis a tagok nemi- 
gen bólintanak rá az elnök javaslatára, ha 

az nem esik egybe tulajdonosi érdekeikkel. 
A lakásszövetkezeti tag lakásvagyonával 
érdekelve van a szövetkezetben, s az sem 
mindegy számára, hogy harmonikus, jó 
légkörben él-e, vagy civódások, intrikák 
közepette. 

Egyes lakásszövetkezetekben nehéz ha- 
tározatképes gyűlést tartani, mert a tagok 
nem jelennek meg, nem érdekli őket a szö- 
vetkezet ügye. Több oka lehet ennek: a 
gyenge előkészítés, a tagok régebbi rossz 
tapasztalata (a lényegtelen, de ismétlődő 
téma; a vélemények semmibe vevése; az 
ígért intézkedés elmaradása stb.). Az is 
előfordul, hogy egy-egy, kákán 15 csomót 
kereső, intrikus tag rossz légkört tud te- 
remteni. Egy azonban biztos: a tagokat 
nem lehet leváltani. Szót kell érteni velük, 
hiszen a lakásszövetkezetekben a tagok tu- 
lajdonosi kötődése erősebb, mint más fo- 
gyasztási szövetkezetekben. Sok függ a vá- 
lasztott vezetőktől is. Akadnak olyan veze- 
tők, akik szolgálat helyett uralkodói allü- 
röket vesznek fel, lekezelik a tagokat, nem 
fogadják el mások véleményét, csalhatat- 
lannak tartják magukat. Ahol ilyenek a 
vezetők, ott megromlik a légkör, megindul 
a panaszlevelek áradata magas szintű párt- 
és állami vezetők címére. 

A jogszabályok garanciát nyújtanak ar- 
ra, hogy a szövetkezeti önkormányzat gya- 
korolja jogait. Ha megoszlanak a vélemé- 
nyek, akkor a többség akarata érvényesül. 
Ezt a gyakorlatot a kisebbség egy része és 
egyesek a szövetkezeten kívül nehezen ve- 
szik tudomásul. Gyakran előfordul, hogy 
egyes leszavazott tagok, különböző állami 
és társadalmi szervezetek, újságírók azt vár- 
ják a SZÖVOSZ elnökétől, hogy ő intéz- 
kedjen, szolgáltasson igazságot, tegyen ren- 
det egy-egy szövetkezetben. A SZÖVOSZ 
elnökének szerencsére nincs joga ahhoz, 
hogy beavatkozzék a közgyűlés hatásköré- 
be tartozó ügyekbe. A törvényességi felü- 
gyeletet gyakorló tanácsnak azonban be 
kell avatkoznia, ha a közgyűlés határozata 
ellentétes a jogszabályokkal. Előfordulhat, 
hogy egy-egy tag sérelmesnek, igaztalannak 
tartja a választott testület határozatát, ilyen 
esetben a közgyűléshez fordulhat, ennek a 


döntését azonban el kell fogadnia. Kivétele- 
sen — tagsági vita esetén — a bíróságnál is 
keresheti igazát. 

A szövetkezeti demokrácia továbbfejlő- 
désének fontos feltétele, hogy a tagok job- 
ban ismerjék jogaikat és kötelezettségei- 
ket, a vezetők pedig segítsék elő, hogy élje- 
nek is ezekkel. Ebben a tekintetben még 
sok a tennivalónk. Az sem ártana, ha a 
szövetkezeti ügyekkel hivatalból foglalko- 
zó jogalkotók, jogalkalmazók, gazdasági 
szabályozók készítői s az újságírók is tájé- 
kozottabbak lennének a szövetkezetpoliti- 
kában. 

Érdemes volna megfelelő helyet, szere- 
pet találni a lakásszövetkezetek számára a 
kialakuló lakóterületi demokrácia intéz- 
ményrendszerében, s e téren már meg is 
történtek az első lépések. A szövetkezet 
igazgatósága elláthatja a lakóbizottság fel- 
adatait. A társadalmi munkából a szövet- 
kezeti tagok alaposan kiveszik a részüket. 
A lakásszövetkezeti vezetők túlnyomó ré- 
szét azonban még csupán gazdasági veze- 
tőknek tekintik, pedig nekik közéleti sze- 
mélyiségeknek is kellene lenniük a lakóte- 
rületükön. Nem sok helyen igénylik, hogy 
a szövetkezetek vegyenek részt az őket is 
érintő területi döntésekben. Sokat segiít- 
hetne a lakóterületi munkában, ha a la- 
kásszövetkezetek eredményesen dolgozó, a 
tagok bizalmát élvező vezetői politikai té- 
nyezővé válnának területükön. 


Az elmúlt években megtanultuk, hogyan 
lehet központi alapból pénzt szerezni a 
helyi lakásépítéshez. Most azt kell minél 
előbb megtanulnunk, hogy saját erőnkből, 
az adott lehetőségeket jól kihasználva old- 
juk meg szociális és gazdasági feladatain- 
kat. Jó módszere ennek a lakásszövetkeze- 
tek szerepének kibővítése. Ehhez minde- 
nekelőtt az szükséges, hogy szűnjenek meg 
a szövetkezeti forma előnyös oldalainak 
kibontakozását akadályozó hátrányok. 


Kovács Sándor 


§ EGY LETUNT KORSZAKRÓL 


A HORTHY-RENDSZER ÉRTÉKELÉSÉHEZ 


Áz ipari munkásság gazdasági harcai 


A Tanácsköztársaság megdöntését követően ritkán teltek el napok, még szórványosab- 
ban múltak el hetek, hónapok anélkül, hogy valahol az országban ne került volna sor 
összecsapásra a munkások és a tulajdonosok vagy megbízottaik között. Az összeütközé- 
seket rendszerint a bérekkel, a munkaidővel és az egyéb munkakörülményekkel kapcso- 
latos ellentétek váltották ki. A kereseti feltételeket a munkások csak állandó és módszeres 
küzdelemmel javíthatták, s e harc legfontosabb eszközét az osztályharcos szakszerveze- 
tek jelentették. 

Magyarországon közel 40 szakszervezet működött, 1920 és 1943 között évi átlagban 
körülbelül 110-120 ezer főnyi tagsággal. Gazdasági érdekvédelmi taktikájuk lényege 
abban állott, hogy az egyes ágazatok, szakmák, gyárak, bányák, műhelyek munkásai 
hasonló módszerekkel egyöntetű követeléseket támasszanak, és közös fellépéssel alkudo- 
zásra bírják a tőkéseket. A kényszer és az alku egymás kiegészítő elemei, ikerpillérei 
voltak e koncepciónak, amennyiben a munkások egyöntetű akciójában érvényesülő 
kényszer célja a kontradiktórius eljárás, a tárgyalás kierőszakolása volt. A szociálde- 
mokrata párt központi lapjában kifejtett álláspont szerint , nem változtat a lényegen, 
hogy ezt osztályharcnak nevezzük vagy szakszervezeti egyezkedésnek" . 

A szakszervezetek elvileg nem mondottak le a harc élesebb formáiról sem, és ragasz- 
kodtak a sztrájkjoghoz mint a munkásosztály elidegeníthetetlen fegyveréhez. Kabók 
Lajos, a vasasszakszervezet titkára 1924 márciusában a Szakszervezeti Tanács által 
összehívott értekezleten hangsúlyozta ,az egész gazdasági életre kiterjedő általános 
sztrájk" jelentőségét. A tömeges munkabeszüntetést azonban a szakszervezeti vezetők az 
ellenforradalmi rendszer körülményeit, továbbá a gazdasági helyzetet figyelembe véve 
szet tjájsli kockázatosnak ítélték, ezért gyakorlati alkalmazásától tartózkodni igye- 

eztek. 

Az összmunkásság általános gazdasági céljait a Szakszervezeti Tanács elsősorban a 
Magyarországi Szociáldemokrata Párt képviselete révén újonnan megnyílt fórumokon, 
a parlamentben és a törvényhatósági testületekben hangoztatta, továbbá a kormányha- 
tóságok tudomására hozta kongresszusi határozatokban, memorandumokban és szemé- 
lyes tárgyalások során. Az ágazati érdekek védelmében a szakmacsoportokat (vasas, 
építő stb.) magukban foglaló, illetve csak egyes szakmákat tömörítő szakszervezetek 
(szabó, nyomdász stb.) egyaránt kezdeményeztek egész ágazatra kiterjedő sztrájkokat, 
amelyeknek egyben általános politikai jelentőségük is volt. 

A legtöbb alkalommal a bérharcok, bérmozgalmak egyes gyárakra, műhelyekre szorít- 
koztak. A szakszervezetek felkarolták akár az egyes kisebb munkáscsoportok helyi 
panaszait 18, támogatásukra siettek a tőkés gyárvezetőségekkel, érdekképviseletekkel 
kialakult összeütközéseikben. Abból indultak ki, hogy ha bármilyen csekély ponton 

sikerül a tőkéseknek valamilyen kiharcolt eredmény, jog visszavétele vagy lefaragása, 
akkor ezt általános támadásra használhatják fel a munkásság vívmányai ellen. 

A szakszervezetek taktikáját azonban -— egy közkeletűen elterjedt sommás nézettel 
ellentétben — nem a filléres béremeléseket és más apró-cseprő lokális engedményeket szem 
előtt tartó, szűk szakmai érdekek határozták meg. Ezért pedig nem kérdőjelezhető meg 
az egész munkásmozgalom s különösen a szakszervezet mint intézmény eredményessége, 
nem jelölhető ki a helye a társadalom életében a periférián, valahol az elöljáróságok 
szociális ügyosztályai és az egyházközségi karitász egyletek tájékán. 

A bérharc, a munkaidő-csökkentésért vívott küzdelem stb. mozgósító erejét és szerepét 
a munkások szervezetekhez való kötődésében nem csupán egy-egy, önmagában esetleg 
jelentéktelen akció kilátásai vagy valamilyen elszigetelt sérelem orvoslásának esélyei 
növelték. Az alapvető motívum, amely a munkásokat a szakszervezetekhez való csatla- 
kozásra és a tagsági kötelék fenntartására ösztönözte, az a jogos feltételezés volt, hogy 
tartós és sokoldalú érdekvédelemre számíthattak általuk. Az egyes, önmagukban talán 
kisebb jelentőségű erőfeszítések folyamatos képviseleti tevékenységgé rendeződtek; a 
részeredmények pedig - nagyobb távlatban - a munkásság helyzetét, életviszonyait 
kedvezően befolyásoló vívmányokká összegződtek. 

A gazdasági követelésekért inditott akciókat tárgyalási kisérlet vezette be a munkálta- 
tóval vagy egy-egy ágazat közös fellépése esetén az illetékes tőkés szervezettel. Amennyi- 
ben az üzem vagy érdekképviseleti vezetősége hajlandó volt alkuba kezdeni, írásbeli 
megállapodás jött létre kölcsönös engedmények alapján. Főként a kisipari ágakban a 
szakszervezet és az ipartestület megbízottai kollektív szerződéseket is kötöttek egymással. 

Igen sok esetben azonban a tőkések minden tárgyalás nélkül egyszerűen elutasították 
a munkások követeléseit vagy eleve olyan feltételeket szabtak, amelyek kizárták a békés 
megegyezést. Ez esetben bérmozgalom kezdődött, ami azonban még mindig nem 
jelentett szükségképpen sztrájkot. A szakszervezet a munkások javaslata alapján megál- 
lapította a bértételeket, a munkaidőt stb., és mindezt emlékirat formájában a munkálta- 
tók elé terjesztette vagy egy-egy gyárban a munkások küldöttséget menesztettek a 
vezetőséghez, miközben figyelmeztetésül időlegesen a gyáron belül beszüntették a mun- 
kát. Ha ily módon nem értek el eredményt, tömegesen kikérték a munkakönyvüket, 
mindenekelőtt a legjobb szakmunkások vagy a kulcsfontosságú műhelyek, osztályok 
dolgozói. S ha még ezzel sem értek el legalább részleges sikert, akkor a szakszervezet 
egy-egy gyárra, munkahelyre vagy - sokkal ritkábban -— egy egész ágazatra vonatkozó 
sztrájkot hirdetett. A fokozatosság és az óvatosság, a helyzet és a lehetőségek gondos 
mérlegelése a szakszervezeti vezetőség részéről általában helyénvaló volt, hiszen a mun- 
kabeszüntetés elrendelésével egyúttal kötelezettséget is vállalt a sztrájksegély fizetésére. 

Minden szakszervezeten belül működött egy féllegális szabadszervezet, amely fedezte 
a bérmozgalmi segélyeket, azokat a kiadásokat, amelyek kifizetésére a hatóságilag 
engedélyezett szakszervezeti alapszabályok nem adtak lehetőséget. 

A szabadszervezetek 1906-1907-ben jöttek létre az 1890-es években kialakult ellenállá- 
si pénztárakból, sztrájkalapokból. A hatóságok ugyanis hivatalosan nem ismertek el és 
nem hagytak jóvá olyan szakszervezeti alapszabályt, amely a gazdasági harc támogatását 
tartalmazta. Sőt, a belügyminiszteri láttamozásnak egyenesen feltétele volt, hogy a 
statútum tartalmazza az úgynevezett , sztrájkparagrafust", amely - mint a budapesti 
csizmadiasegédek alapszabálya -— kimondotta: az , összebeszélés folytán bekövetkezett 
munkaszünetelés résztvevői az egylet pénztárából nem segélyeztetnek". Ezért a szakszer- 
vezet egyéb ügyeitől elkülönülten kellett kezelni az ellenállási alapot. A gazdasági harc 
szervezése, finanszírozása tehát hivatalosan tiltott tevékenység volt; a hatóságok persze 
tudták, hogy ez a munka a szervezetek alapításának egyik, ha ugyan nem a legfontosabb 
célja érdekében állandóan folyik; általában azonban kénytelenek voltak szemet hunyni 
felette. Ám amikor valamilyen, többnyire politikai okból jónak látták, ürügyül használ- 
ták fel a szervezetek zaklatására, esetenként a megbénítására. 

A szakszervezet tehát , a szabadszervezetekkel kiegészített szakegyesület" volt, amely- 
ben a szakegyesület végezte a kormányhatóságok által láttamozott, alapszabályokban 
engedélyezett munkanélküli- és szociális segélyezési, valamint oktatási feladatokat és a 
munkaközvetítést. A szabadszervezeteké pedig a tiltott munka volt: irányították a bér- 
mozgalmakat, a sztrájkokat, kezelték az ellenállási alapot, a gazdasági harcok anyagi 
fedezetét. 

A szabadszervezetek továbbéltek a gazdasági mozgalomban 1919 után is, minthogy 
az ellenforradalmi kormányzat jogilag nem ismerte el a szakszervezetek szerepét a 
berharcokban, törvényesen nem engedélyezte a sztrájkok szervezését és a velük összefüg- 
gő segélyezést. 

A szabadszervezeti szabályzat értelmében a vezető testületek által jóváhagyott sza- 
bályszerű munkabeszüntetés esetén a résztvevők sztrájksegélyt kaptak. Ennek összege 
például a vasasoknál 2 pengőtől 12,50 pengőig terjedt, a sztrájk második hetétől a harc 
végéig, de legfeljebb 10 hétig. A nyolcadik héten egyheti járandóságnak megfelelő 
lakbérsegélyt is folyósítottak. Kizárás esetén (tehát amikor a tőkés megtorlás gyanánt 
bezárta az üzemet) ugyanilyen feltételek alapján járt a támogatás a kereset nélkül maradt 
munkásoknak. Külön figyelemben részesültek azok a szakszervezeti tagok - elsősorban 
bizalmiak —, akiket tisztségük következtében leginkább fenyegetett az elbocsátás veszé- 
lye. Ők heti 4-25 pengőig terjedő összeget, valamint minden 14 éven aluli gyermek után 
l pengőt és lakbérsegélyt kaptak segély gyanánt. 

A szakszervezeteket alkotó szakosztályok nem csupán gazdasági és politikai jellegű 
szervezetek voltak, hanem hagyományosan kialakult értékrend és magatartási normák 
kötelékeivel összefűzött közösségek is. A csoportokban elfogadott viselkedési minták 
betartására a vezetőségek felügyeltek. E testületek tehát mint közmegegyezéssel elfoga- 
dott erkölcsi , ítélőszékek" is szerephez jutottak, döntéseiknek a szakosztályi tagok a 
legtöbb esetben alávetették magukat. 

A szervezett munkások etikája szerint a legsúlyosabb vétség az egyéni előnyökre való 
törekvés volt a csoportérdekek figyelmen kívül hagyásával, azok megkárosításával. 
Hiszen a sztrájktörés különböző formái, az akkordrontás és a bérrontás gyengítették 
vagy hatástalanná tették a gazdasági érdekvédelmet. Sztrájk vagy kizárás esetén megtil- 
tottak bármiféle munkavégzést a szakszervezeti tag számára. Ugyancsak nem volt szabad 
a normáknál gyorsabban, nagyobb intenzitással dolgozni, valamint a megszabott óra- 
bérnél alacsonyabb összegért munkát vállalni. 

A bizalmiaktól vagy a munkástársaktól érkezett bejelentések alapján a szakosztályok 
vezetőségei megvitatták a vád tárgyává tett eseteket. Amennyiben a vétség ténye beigazo- 
lódott, az eset súlyának arányában szankciókat alkalmaztak: kizárást, figyelmeztetést, 
eltiltást a bizalmi vagy más tisztségre való választhatóságtól, megrovást és bocsánatkéré- 
si kötelezettséget a szaklapban. A megtorlás fokozatait nem kodifikálták, módját és 
mértékét a munkások jog- és igazságérzete szabta meg. Többször előfordult, hogy a 
tagok súlyosbítani kívánták a szervezőbizottság ítéletét. Például: 1923-ban a műszeré- 
szek a Mechano-Elektromos Gyár öt munkását sztrájktörés miatt dorgálásra és a szak- 
lapban történő megrovásra ítélték. A gyárban azonban elégedetlenséggel fogadták a 
határozatot, és így a szervezőbizottság rendkívüli ülésen kizárta az öt sztrájktörőt. 

A munkabeszüntetés melletti döntés nagy felelősséget rótt a vezetőkre. A sztrájkhatá- 
rozat kimondása — mint említettük — egyúttal kötelezettséget jelentett segély folyósításá- 
ra, esetleg huzamosabb időtartamon át. Tehát pontosan fel kellett tudni mérni a szak- 
szervezet, sőt a rokonszakmák anyagi erőforrásait is, mindenekelőtt az ellenállási alapot. 
A bérharc kilátásait számottevően befolyásolták a munkáltatók gazdasági körülményei 
Is. , A sztrájk, a termelés megszüntetése a munkásság részéről csak akkor és annyiban 
érhet célt, ha és amennyiben a tőkés profitérdeke szenved ezáltal" — állapította meg Varga 
Jenő, hangsúlyozva, hogy a tervbe vett mozgalom hatékonyságát abból lehet megítélni, 
"hogy az üzemszünet milyen hatással volna a vállalat profitjára". Ehhez viszont ismerni 

kell a munkapiac állapotát, az általános konjunktúrát, a szakma üzletmenetét, az egyes 
üzemek vagyoni viszonyait. Az ellenforradalmi rendszer időszakában sokkal inkább, 
mint 1914 előtt, tekintetbe kellett venni az államhatalom erőszakos beavatkozásának, 
továbbá a hivatalos sztrájktörő szervezetek akciójának a lehetőségét. 

Mindez indokolttá, sőt szükségessé tette a körültekintést és az óvatosságot, miközben 
esetenként hivatkozási alapot nyújtott a megalkuvásra. Csupán az egyes mozgalmak 
konkrét feltételeinek és menetének feltárásával dönthető el, hogy a sztrájkmozgalom 
eredmény nélkül vagy csekély engedményekkel történő lezárását mikor parancsolta a 
józan megfontolás és mikor motiválta az opportunizmus. Nem tagadható viszont a 
munkabeszüntetéssel nem járó bérmozgalmi formák létjogosultsága, nem helyes elvileg 
és általában békülékenységnek minősíteni a petíciókat, a tárgyalásokat, az egyezkedést 
és a gazdasági harc más eszközeit. 

A szakszervezetek egész tevékenységüket, tehát a gazdasági érdekvédelmet is egy 
ádázan munkás- és munkásmozgalom-ellenes társadalmi-politikai rendszer és egy fasiszta 
módszereket is alkalmazó diktatórikus kormányzat körülményei között, szüntelen harc- 
ban valósították meg. Az állam a szakszervezetet a tőkés osztályérdeket veszélyeztető, 
, nemzetellenes", , destruktív" erőnek minősítette, amelynek jelenlétét ugyan meg kellett 
tűrnie, de hatókörét igyekezett a lehető legszűkebbre korlátozni. , A munkások gyüleke- 
zési joga a hatósági önkénnyel szemben meglehetősen védtelen" — ismerte el egy polgári 
szociálpolitikus a húszas évek közepén. A belügyminiszter ismételt körrendeletekben 
figyelmeztetté alárendelt szerveit a szakszervezetek állandó, , éber és szoros" ellenőrzésé- 
re. A sztrájk ugyan önmagában véve nem volt tilos, de a rendészeti és az igazságszolgálta- 
tási hatóságok a büntető törvénykönyv paragrafusait a , magánosok elleni erőszakról" 
és a , munkaszabadság védelméről" könyörtelenül alkalmazták a sztrájktörők védelmé- 
ben. Munkabeszüntetés esetén persze több ezer embert nem lehetett elfogatni és bebörtö- 
nözni. A bérharc mégis kockázattal járt, mert a munkások megfélemlítésére a sztrájkolók 
közül többeket , kiemeltek" és elítéltek. 

Gyakran megtörtént, hogy a sztrájkolók elfoglalták az üzemeket, műhelyeket. Az ilyen 
különösen kiélezett helyzetekben a burzsoázia nem mondott le az állam erőszakos 
beavatkozásáról sem, igénybe vette a karhatalmi szerveket a munkások ellen. 

A tőkések közös taktikájának formálásában és alkalmazásában jelentős szerepe volt 
a munkáltató szervezeteknek, amelyek a századforduló táján jöttek létre. Ezek közül a 
legjelentősebb a Magyar Gyáriparosok Országos Szövetsége, a GYOSZ volt, a nagy- és 
középipari burzsoázia központi gazdasági érdekképviselete. 

A magyar ipar egyik fontos sajátossága volt, hogy még a monopolkapitalizmus 
időszakában is bizonyos ágazatokban (fa-, élelmezési, ruházati, cipő-, építő-, vas- és 
fémipar) igen jelentős maradt a kisipar súlya. (A szakszervezetek taglétszámának szá- 
mottevő része a kisiparban foglalkoztatott szakmunkás volt.) Az 1904-1907-es nagy 
sztrájkok a kisipari munkáltatókat szintén tömörülésre késztették. A legerősebb kisipari 
szervezet, a Magyar Építőiparosok Szövetsége 1907-ben alakult meg. 

A GYOSZ a munkáltatók elvi irányítását vállalta, és az ipari tőkések általános 
gazdasági és szociálpolitikai érdekeit képviselte. A burzsoázia gazdasági osztályharcának 
operatív, gyakorlati vezetését a húszas évek elején a Magyar Vasművek és Gépgyárak 
Országos Egyesülete, a VGOE sajátította ki. ,A VGOE irányítja az ország valamennyi 
munkáltató érdekeltségének a bérpolitikáját" — állapította meg a Szakszervezeti Tanács 
egyik beszámolója. Ennek az egyesületnek a különleges helyzetét az iparág gazdasági 
súlya, szervezettsége, valamint a jól működő belső organizáció határozta meg. 


9000. 


A munkásság a szakszervezetek vezetésével már a húszas évek elejétől heves harcokat 
vivott a tőkésekkel. Nehezítette a szakszervezetek helyzetét, hogy a dekonjunktúra és 
szükségszerű kísérőjelensége, az átlagos méreteket meghaladó munkanélküliség a töké- 

seknek előnyöket nyújtott. A munka beszüntetése ugyanis nem jelenthetett tényleges 
fenyegetést akkor, amikor a gyáraknak nem volt elegendő rendelésük és a termelés 
amúgy is csökkent. A munkanélküliség pedig apasztotta a szakszervezet taglétszámát, 
igy anyagi tartalékait is, s ez nem vagy csak nagyon korlátozottan tette lehetővé a 
sztrájkolók segélyezését. Sőt, a konjunktúra beköszöntése után is érezhető volt a kedve- 
zőtlen esztendők hatása. 

Az 1920-as években a gazdasági mozgás egyik sajátossága Magyarországon az volt, 
hogy gyorsan váltakoztak a válságos, illetve a fellendülést hozó időszakok. A forradal- 
mat közvetlenül követő években az ipar bénultsága viszonylag kevéssé érintette a szak- 
szervezet erejét, az 1917-1919-ben kialakult magas taglétszám jelentős részét sikerült 
megőrizni. Ez tette lehetővé 1922-1923-ban a jelentékeny méretű és általános jellegű 
bérharcokat, sztrájkokat. Az inflációs konjunktúra azonban csak rövid ideig tartott, és 
a mozgalmak felemésztették a szakszervezet anyagi erejének nagy részét, majd ezután 
következett be a szanálási válság, aminek kevetkezteben csokkent a taglétszám és a 
szakszervezetek bevétele. 

A tőkések kihasználták a számukra kedvező gazdasági feltételeket, valamint a fehér- 
terror légkörében javukra fordult politikai erőviszonyokat arra, hogy kiméletlenül érvé- 
nyesítsék a , Herr im Hause" elvet, vagyis azt, hogy ők az , urak a házban", akik minden 
korlátozás nélkül megszabhatják a munkások számára a munkaerő értékesítésének árát 
és egyéb feltételeit. 

A munkáltatói érdekképviseletek 1919 szeptemberében bejelentették, hogy tagvállala- 
taik 50 százalékkal csökkentik a Tanácsköztársaság idején fizetett béreket. Ez a közlés 
nyitotta meg a bérdiktatúra szakaszát. A tőkések nem voltak hajlandók bérügyekben 
tárgyalni, és nem tűrtek állami beavatkozást sem. A kereseteket a munkáltatók intézmé- 
nyei önkényesen állapították meg, , minden más oldalról jövő kezdeményezés bevonása 
nélkül". Nem kötöttek kollektív szerződéseket sem, a kis- és középiparban is mind 
ritkábbá vált a kölcsönös megegyezés, az ipartestületek ugyancsak egyoldalú bérhatáro- 
zatokat hoztak, igazodva a VGOE bértételeihez. 

Ez nem jelentette azt, hogy egyáltalán nem volt béremelés, hiszen a rohamos ütemben 
gyorsuló inflációt a tőkések sem hagyhatták figyelmen kívül. Ám tekintetbe vették - 
ahogyan azt a VGOE vezetői általános érvénnyel megfogalmazták -, hogy a drágulás 
mennyiben teszi indokolttá az emelést és az összhangban áll-e az ipar versenyképességé- 
vel. A munkásság életviszonyai — ebben a gondolatrendszerben - teljesen számításon 
kívül maradtak. 

Mind a tőkés érdekképviseletek, mind a hatóságok úgy vélték — tévesen -, hogy a 
munkásságnak nincs sem erkölcsi, sem anyagi tartaléka az energikus védekezéshez, még 
kevésbé az ellentámadáshoz. Ezért egyelőre szükségtelennek ítélték, hogy változtassanak 
a bér- és egyéb üzemi kérdések rendezésében alkalmazott diktatórikus módszereiken. 
A szakszervezetek számára így nem maradt más hátra, mint a harc felvétele a munkásság 
érdekvédelmében kialakult hivatásának és a szakszervezet tekintélyének megőrzése érde- 
kében. 

A húszas évek elején három egymással összefüggő cél állt a munkásság gazdasági 
küzdelmének előterében: a létminimum törvénybe iktatása, az árak emelkedéséhez igazo- 
dó bérindexrendszer bevezetése, továbbá a kötelező paritásos döntőbírósági intézmény 
létrehozása. A Szaktanács Végrehajtó Bizottsága ezeket a kívánságokat több ízben is 
memorandumba foglalta, és Bethlen miniszterelnök és a kormány más illetékes tagjai elé 
terjesztette. A szociáldemokrata képviselők pedig a nemzetgyűlésben nyújtottak be e 
tárgyban indítványokat, s felszólalásokban, interpellációkban adtak hangot a követelé- 
seknek. 

A bérügyi döntőbíróság létrehozásáért vívott harc lényegében eredménytelen maradt. 
Az 1923.6045/ME sz. rendelet a béregyeztető bizottságok felállításáról nem terjedt ki 
minden bérből és fizetésből élő rétegre, továbbá nem volt sem paritásos, sem kötelező. 

A Szaktanács ezért határozatot hozott arról, hogy addig nem vesznek részt az új szerv 
munkájában, amíg nem módosítják az intézkedést. Ez nem történt meg, mert sem az 
állam, sem a munkáltatók nem voltak érdekeltek semminemű változtatásban. Bethlen 
kormányfő azt is közölte a Szaktanács küldöttségével, hogy az indexrendszer bevezetésé- 
re sem hajlandó. 

Az indexen alapuló bérmegállapítás jelentősége 1925-től, az értékálló pénz bevezetésé- 
től csökkent. A munkanélküliség azonban a gazdasági konszolidáció idején sem szűnt 
meg. A szakszervezeti tagok közül 1925-ben 20, 1926-ban 16, azután 1929-ig mintegy 10 
százalék volt munka nélkül, ami azt jelentette, hogy a családtagokkal együtt több tízezer 
ember élt létbizonytalanságban, tengődött egyik napról a másikra. Hasonlóan nagy volt 
a munkanélküliek aránya a szervezetlen dolgozók, vagyis a munkások és az alkalmazot- 
tak többsége körében is. 

Az elmaradott, sok tekintetben még feudális-patriarkális jellegű állami és municipiális 
szociálpolitika a munkanélküliekről való gondoskodást a , szegényügy" részének tekin- 
tette, s csupán alkalmi alamizsnával, esetleges és éhbérrel fizetett ínségmunkával, az 
úgynevezett , nyomorenyhítő" akciók keretében volt hajlandó , támogatni" azokat, akik 
nem jutottak munkához, vagy akiket elbocsátottak. Intézményes, rendszeres munkanél- 
küli-segélyezésről nem akartak hallani sem az állami szervek, sem a tőkés érdekképvisele- 
tek. 


Az első világháború időszakában és a háborút követően alakult ki a nemzetközi 
munkásmozgalomban az a felfogás - s ezt vallották a magyar szakszervezetek 15 -, hogy 
krónikus munkahiány esetén a munkásnak joga van a keresetet pótló segélyre, éppúgy, 
mint a betegség, baleset, rokkantság esetére automatikusan folyósított juttatásokra. 

A Szaktanács 1924 öszén indítványt dolgozott ki arra vonatkozóan, hogy a munkások 
munkanélküliség esetére is legyenek biztosítva. A terv igen mérsékelt támogatást irány- 
zott elő, és a biztosítás anyagi fedezete ugyanannyi terhet hárított volna a dolgozókra, 
mint a tőkésekre. Bár 1925-1926-ban a végrehajtó bizottság a memorandumok, gyűlés- 
sorozatok, parlamenti és törvényhatósági felszólalások együttes Alkalmazásával küzdött 
az általa kidolgozott programért és ennek eredményeként 1926 áprilisában a népjóléti 
minisztérium törvénytervezetet készített a kérdésben, az Országgyűlés azonban sohasem 
tárgyalta meg ezt a javaslatot. A burzsoázia alapvető ellenérve, amelyet a kormánykörök 
is elfogadtak, a következő volt: ha a szakszervezetek anyagi erejét nem köti le a munka- 
nélküliek segélyezése, úgy a felszabadult összegeket politikai célokra fordíthatják. 

A munkanélküliség orvoslása, s a munkások életkörülményeinek javítása érdekében 
a szakszervezetek küzdöttek a napi nyolcórás munkaidő és a negyvennyolc órás munka- 
hét törvénybe iktatásáért is. Országos akciót indítottak, amelynek keretében 1928. április 
14-tól május 1-ig a főváros és környékének szakmai szervezetei, valamint 28 vidéki 
helység szakszervezeti csoportjai gyűléseket rendeztek. A határozati javaslat — hivatkoz- 
va a munkaidő ügyében elfogadott nemzetközi egyezményekre is — sürgette a kormányt: 
terjesszen az országgyűlés elé törvényjavaslatot, amely kötelezően elrendeli a napi nyolc-, 
illetve heti negyvennyolc órás munkaidőt; alkossa meg a munkahiány esetére szóló 
kötelező biztosítást; addig is tiltsa meg az állami és a többi közüzemekben a nyolc órán 
túl tartó munkavégzést, és a sürgős munkálatok elvégzésére állítson be újabb munkacso- 
portokat. 

A gazdasági világválság következményei természetesen súlyosbították a munkanélkü- 
liséget. A gyáriparban foglalkoztatottak létszáma 1929-ről 1933-ra 11,3 százalékkal 
(közel 28 ezer fővel) csökkent. Néhány ágazatban azonban ennél lényegesen nagyobb 
mérvű volt az elbocsátások mértéke. A vas- és gépiparban 17,5, az építőanyag-gyártás- 
ban 25,1, a faiparban 17,9 százalékos létszámcsökkentés történt. 

A KMP 1929 végén létrehozta a Munkanélküliek Országos Egységbizottságát, amely 
különböző foglalkozású és pártállású munkanélkülieket tömöritett. A MOEB célja az 

volt, hogy szervezett fellépéssel segélyt, támogatást, jogokat harcoljon ki azok számára, 
akiket az utcára tettek a tőkések vagy akik egyáltalán nem jutottak munkához. 

A kommunisták úgy gondolták, hogy az utcai tüntetés hívja fel leghatásosabban a" 
figyelmet a munkanélküliek helyzetére. 1930. január 26-án délelőtt 11 órakor leállt a 
forgalom a Nagykörút és a Rákóczi út kereszteződésében. Mintegy háromezer ember 
lepte el az úttestet. A tüntetők szembeszálltak a rendőrökkel, és egy órába is beletelt, míg 
a rendet sikerült helyreállítani. ; I 

Ez volt a nyitánya annak a nagyarányú mozgalomnak, amely 1930 tavaszától valóság- 
gal elárasztotta az országot. Sok helyütt heves összetűzések voltak a munkások és a 
karhatalom között. Néhány helyen lőfegyvert is használtak a tömeg ellen. A szervezett 
munkások mind erőteljesebben sürgették az MSZDP és a szakszervezetek hatékony 
fellépését. Ezért tarthatták meg 1930. szeptember 1-én az ellenforradalmi rendszer idő- 
szakának legnagyobb tömegtüntetését. Ezt a tüntetést, amit a szociáldemokrata pártve- 
zetőség békés felvonulásnak szánt, a kommunisták harcos megmozdulássá alakították, 
amely nem állt meg a , Munkát, kenyeret!" követelésnél, s így a korszak legnagyobb 
méretű, legjelentősebb politikai csatájává vált. 


90... 


A harmincas évek közepétől erősödött az állami beavatkozás az ipari munkaviszonyok- 
ba. Azoknak a követeléseknek egy része, amelyet korábban a szakszervezeti mozgalom 
fogalmazott meg a munkásság nevében törvények, rendeletek formájában -— nem utolsó- 
sorban éppen a munkások harcának eredményeként -, beépült a hivatalos szociálpo- 
litikába. 

Így például a legkisebb munkabérek megállapításának intézményét Magyarországon 
a 6660/1935 M. E. sz. rendelet vezette be. Majd a kérdést véglegesen az 1937. XXI. t.c. 
szabályozta, amely kimondta: ha valamely üzletben, üzemben, vállalatban vagy foglalko- 
zásban a munkabérek indokolatlanul alacsonyak, a legkisebb munkabérek hivatalos 
megállapításának van helye; a legkisebb munkabéreket meg lehet állapítani üzletek, 
üzemek, vállalatok vagy foglalkozások egész körére, mégpedig vagy az ország egész 
területére, vagy annak csak meghatározott részére kiterjedő hatállyal. A határozatban 
megállapított legkisebb munkabérek a megjelölt keretben az összes munkaadókra kötele- 
zőek voltak, abban az értelemben, hogy a megállapítottnál csekélyebb munkabért nem 
fizethettek. , A legkisebb munkabér-megállapítások ... legtöbbnyire arra szorítkoztak, 
hogy az iparágban érvényes átlagbéreket fogadtassák alsó határul - állapította meg 
Rézler Gyula polgári szociológus -. . . a legkisebb bérek jelentősége nem a bérek felemelé- 
sében, hanem azoknak az átlagos szinten való rögzítésében rejlik." 

A törvénycikk 3. §-a értelmében a munkások munkaideje nem lehetett hosszabb napi 
nyolc és heti negyvennyolc óránál, a tisztviselőké pedig heti negyvennégy óránál. A tör- 
vény 4. §-a előírta, hogy a munkavállalóknak munka közben pihenésre és étkezésre 
legalább negyedórás munkaközi szünetet kell adni. 

Az említett törvény 11-14. §-a szerint legalább évi hat nap fizetéses szabadság járt 
annak a munkavállalónak, aki egyévi folytonos szolgálatot teljesített egyazon munkálta- 
tónál. 1937-ben - szakszervezeti adatok szerint — 997 ezer biztosítottnál 69 ezer fő, tehát 
7 százalék helyzete felelt meg e feltételnek. 

A családi munkabér rendszerét az 1938. XXXVI. t.c. intézményesítette, amely a 
gyermeknevelési pótlékot minden gyermek után havi 5 pengőben állapította meg. 

Mindez lényegében a fasizálódási folyamat részeként azzal a céllal történt, hagy az 
ipari proletariátus érezze: a kormányzat többé nem tekinti , hazátlan bitangnak", hanem 
olyan , nemzeti osztálynak", amelyet ő oltalmaz meg a ,zsidó" nagytőkével szemben. 
Mégis, ezek az intézkedések - a mögöttük rejlő szándékoktól függetlenül — objektíve 
javították a dolgozók anyagi helyzetét. 

A maximális munkaidő törvényes szabályozása, a családi pótlék és a fizetéses szabad- 
ság bevezetése, továbbá a minimális munkabérek megállapítása egy autoritatív jellegű 
szociálpolitika megalapozását jelentették a nagyburzsoázia és a felső miniszteriális bü- 
rokrácia konszenzusával. A tőkés érdekképviseletek kénytelen-kelletlen hozzájárultak a 
liberális hagyományok feladásához. A munkáltatók is érdekeltek voltak abban, hogy a 
fent említett jogalkotásban biztosított, a munkásság életszínvonalát javító intézkedéseket 
a munkások , felülről" kapják, és ezzel gyengítsék, feleslegessé tegyék az osztályharcos 
szakszervezeti mozgalmat. 

Bár az intézkedések csak lassan és számos eleve beépített korlátozással, a munkáltatók 
szabotálási törekvései közepette valósultak meg, mégsem volt könnyű leplezni a szociális 
törvényhozás demagóg jellegét, a fasizálódással való összefüggéseit. A szakmozgalom 
kizárólag elutasításra szorítkozó válasza nem talált volna sem megértésre, sem támoga- 
tásra a munkások körében. A szakszervezeti mozgalom csak átgondolt módszerekkel 
ellensúlyozhatta a kormány , munkásfogó" igyekezetét. A szakszervezeti vezetők felis- 
merték, hogy az adott helyzetben azt kell elérniük, hogy a szakszervezet legalább a 
szociálpolitika végrehajtásában bizonyítsa: az intézkedések megvalósulásának üteme és 
terjedelme mindenekelőtt az ő erőfeszítéseiktől függ. Hiszen kerettörvényekről volt szó, 
amelyek tényleges tartalma a gyakorlatban alakult ki. , A munkásság a jövőben is csak 
a maga szervezettségére támaszkodhatik a bérkérdések rendezésénél, és legfeljebb mint 
kisegítő eszközt veheti igénybe a kormánynak a minimális munkabérek ügyében kiadott 
rendelkezéseit" — írta a Szaktanács folyóirata 1937 elején. 

A szakmozgalom joggal számított arra is, hogy a hatóságoktól nem várhatók követke- 
zetes szankciók a reformokkal ellenszegülő munkáltatókkal szemben. Az országos ható- 
körű érdekvédelmi tevékenység ezért jobbára a szociális törvényhozáshoz kapcsolódott. 
A szakszervezetek arra törekedtek, hogy az egyes intézkedések végrehajtása során meg- 
hiúsítsák a tőkés képviseleteknek az állam által többnyire támogatott devalválási akcióit, 
amelyek a munkások számára kedvező hatások mérséklését vagy kiküszöbölését céloz- 
ták. Így a minimális munkabérek megállapításánál a szakszervezetek megbízottai rend- 
szerint a következőket kifogásolták: a bérek megszabása oly lassan történik, hogy mire 
érvénybe lépnek, már nem felelnek meg a helyzetnek; a gazdasági válság idején leszorított 
béreket rögzítik; a minimális béreket felső határnak tekintik; nem mozdítják elő a 
kollektív szerződések megkötését; nem biztosítják törvényesen a sztrájkjogot; a minimá- 
lis béreket megállapító bizottságokban jelen vannak a nem osztályharcos munkásszerve- 
zetek képviselői is. A fizetett szabadság ügyében pedig azt követelték, hogy a kirekesztett 
mezőgazdasági és élelmiszeripari munkásságra is terjesszék ki az intézkedés hatályát. 

A szakszervezetek küzdelme a reformok megvalósításáért nagy politikai rutinról és jó 
taktikai érzékről tanúskodott. A kormányt ugyanis manipulálási céljai arra késztették, 
hogy legalább részben teljesítse ígéreteit. 


90.0v.£. 


Az összmozgalmi gazdasági küzdelem mellett az egyes ágazatokban ís folyamatosan 
voltak bérmozgalmak, sztrájkok. Az egyes iparágak munkásai a különböző időszakok- 
ban eltérő intenzitással vettek részt a sztrájkharcokban. A húszas években elsősorban a 
vas-, fém- és gépiparban történtek nagyszabású ütközetek, amelyek sorából kiemelked- 
nek az 1922-1923-as, majd az 1927-es sztrájkok és kizárások. Az ösztönző tényezők 
sorában nem hagyható figyelmen kívül az ágazatban bekövetkezett technikai fejlődés, 
amely különösen a forgácsoló szakmákban számottevően csökkentette a magas képzett- 
ségű szakmunka szerepét, s ez hátrányos volt a bérezési viszonyokra. 

Az 1920-1930-as évek fordulóján a hagyományos módszerekkel vívott gazdasági 
harcokból kiemelkedett a Ganz-gyárak munkásainak több szakaszban folytatott küzdel- 
me a munka intenzitását növelő, úgynevezett bedórendszer ellen. (A legjelentősebb 

sztrájkok 1930. február 17-május 8.: 1000 fővel a Ganz Hajógyárban; 1931. május 8—26.: 
5000 fővel mindhárom gyárban; 1933. július 18-augusztus 14-15.: 1100 fővel a Ganz 
Villamossági, 1200 fővel a Ganz Vagon- és 700 fővel a Ganz Hajógyárban.) 

A bedó a magyarországi vas- és gépiparban lényegében megbukott a munkások 
következetes ellenállásán. 1933 végén a három Ganz-gyárban mindössze körülbelül 900 
fő dolgozott ilyen rendszerben. 

A harmincas években az építőiparban vált kedvezőtlenné a hagyományos szakmunkás 
rétegek helyzete az építészeti stílusváltás és az új anyagok, új eljárások következtében. 
Ez volt a döntő oka annak, hogy ebben az ágazatban a kommunisták jelentős befolyásra 
tettek szert, és sikerült a munkásságot radikalizálniok; ez 1933-tól több nagy általános 
sztrájkban jutott kifejezésre. Ezek közül is kiemelkedett az 1935 nyarán lezajlott építő- 
ipari sztrájk, amelynek során a munkások (szociáldemokraták, kommunisták, sőt még 
keresztényszocialisták is) a gazdasági jellegű követeléseken túl olyan politikai követelé- 
sekkel is felléptek, mint például a sztrájkjog és a szakszervezetek függetlenségének 
vedelme. 

Az egész korszakon át különösen súlyos helyzetben voltak a bányászok mind a 
bérezés, mind a munkakörülmények szempontjából. Ezzel magyarázható, hogy nem 
csupán hagyományos módszerekkel folytattak bérharcokat, hanem elkeseredettségük 
olyan különösen éles és viszontagságokkal járó formákban is kifejezésre jutott, mint a 
föld alatt folytatott éhségsztrájk és a családtagokkal együtt szervezett éhségfelvonulás. 
Még a nyilasok álforradalmi propagandája is átmenetileg hitelre talált 1939-1940-ben 
több szénmedencében. Ez lehetővé tette a Szálasi-párt számára, hogy 1940 őszén általá- 
nos bányászsztrájkot robbantson ki, formailag a bányászok helyzetének javítása, való- 
jában a Teleki-kormány szélsőjobbról történő megbuktatása érdekében. 

A második világháború idején a szociálpolitikai törvényeket — mint minden hadviselő 

államban - Magyarországon is felfüggesztették. Az 1939. II. t.c. a honvédelmi törvény 
rendelkezései alapján korlátozta a munkaerőmozgást, és betiltotta a munkások gazdasá- 
gi harcát. Az üzemek jelentős részét hadiüzemmé nyilvánították. A kormányzat az első 
világháborús tapasztalatok alapján azzal is tisztában volt, hogy a termelés zavartalansá- 
gát nem lehet kizárólag kényszerrendszabályokkal, terrorral biztosítani. Ezért különös 
gondot fordítottak arra, hogy a munkásokat ellássák az alapvető közszükségleti cikkek- 
kel, és a szervezett közellátás e rendszere lényegében 1944 őszéig funkcionált. 
. A termelés folyamatossága érdekében még politikai engedményt is tett a kormányzat. 
Így a szakszervezetek — bár erősen korlátozott keretek között - továbbra is működhettek. 
1942-ben 80 ezer, a következő esztendőben pedig már mintegy 100 ezer tagot számláltak. 
A Nemzetközi Szakszervezeti Szövetség bulletinje 1941 novemberében a magyar szak- 
szervezetek legalitását , a szakszervezeti élet utolsó szikrájának" nevezte a náci élet- 
térben. 

Az ipar lényegében állami irányítás alá került, a bérezésben, a munkaidő megállapítá- 
sában és más kérdésekben a döntő szó a kormányhatóságokat, különösen a miniszterel- 
nökséget és az iparügyi minisztériumot illette. A Szaktanács végrehajtó bizottsága ezek- 
nél a szerveknél ismételten kezdeményezte az úgynevezett drágasági pótlék általános 
emelését a reálbércsökkenés megelőzésére. A háború időszakában a bérmozgalom elsőd- 
leges módszere az volt, hogy a pótlék növelését követelő beadványokat rendszeresen 
eljuttatták az iparügyi minisztériumnak, a munkáltatói érdekképviseleteknek és a gyárak 
igazgatóságainak. A memorandumok hangoztatták ugyan a munkásság megértését, 
türelmét és megígérték a folyamatos munkát, de rejtett módon óvatos fenyegetést is 
tartalmaztak. Nem hallgatták el, hogy a munkásság , egyre jobban tudtára ébred annak, 
hogy a sok nélkülözés teljesítőképességének a rovására megy és hogy ez végső soron 
milyen veszedelmet jelent". 

Az emlékiratok átnyújtásán kívül esetenként részleges leállások, sztrájkok is történtek. 
Ezek eredményeként sikerült a munkásoknak helyi jellegű bérkiegészítéseket kiharcolni- 

ok. A Szaktanács arra törekedett, hogy a béremelések általánosan, minden szakmára 
és ágazatra kiterjesszék. E téren sikerült részleges eredményeket elérni, és bár a drágasági 
pótlék emelkedése elmaradt az árak növekedésétől, 1943 végéig lassult a bérek vásárló 
értékének csökkenése. 

A bérmozgalmak, sztrájkok eredményességét elsősorban a munkásság reálbérének válto- 
zásai fejezték ki. A módosulásokban persze jelentékeny szerepük volt a konjunkturális 
tényezőknek is, de ezek hatását a munkásság gazdasági harca alakította: a krizisidősza- 
kokban mérsékelte a bérek csökkenését, a kedvező periódusokban pedig előmozdította 
a béremelési lehetőségek mind teljesebb kihasználását. Gá/ Benőnek, a Szaktanács titká- 
rának számításai szerint az adott időszak létminimumát egy öttagú munkáscsaládnak 
heti 71 400 kalória élelmiszerhez", a minimális tüzelőanyaghoz és világításhoz, illetve a 
háztartási cikkekhez és egy egyszoba-konyhás lakás fenntartásához szükséges bére jelen- 
tette. Ezzel szemben a munkabérek 1914-ben a létminimumnak csak körülbelül 76, 
1922-ben 49, 1923-ban 47, 1924-ben 57 százalékát érték el. 

A viszonylagos javulás 1925-ben a szanálási válság következtében megtört, majd 
1926-tól folytatódott, és az évtized végére a bérszint megközelítette a háború előttit. 
A munkásélet mindennapjaiban még inkább érzékelhető volt a reálbérek évenkénti 
váltakozása. 1926-hoz képest 1927-ben és 1928-ban jelentős (jóval 10 százalék fölötti) 
az emelkedés, majd 1929-ben és 1930-ban már csak 6 százalék. A stagnálást, majd a 
mérséklődést az is kifejezi, hogy 1927-hez és 1928-hoz VISZAHÁA a következő években 
csökkentek a reálbérek. 

A munkásság zömének életmódját a Horthy-korszakban nem lehet kizárólag az 
emberhez méltó lét alapvető követelményeit is nélkülöző, már-már züllesztő nyomor rai 
jellemezni, ahogyan ez gyakori a publicisztikában és a szépirodalomban. A munkásság 
helyzetéről szólva nem helyes azonnal csupán a barakktelepekre, az ingyenlevesre, a 
megalázó nyomorenyhitő akciókra gondolni. Közelebb áll a valósághoz, ha amunkasság 
életszínvonalát a szűkös jelzővel illetjük. Ezen az értendő, hogy a munkásosztály csak 
alapvető szükségleteit volt képes kielégíteni, mégpedig a létfenntartáshoz, munkaereje 
újratermeléséhez minimálisan szükséges színvonalon, olcsó, gyenge minőségű fogyasztási 
javakból. A proletariátusnak jutottak a városokban a legzsúfoltabb, legkevésbé felszerelt 
lakások. A proletariátus tudta legkevésbé igénybe venni az egészségügyi és oktatási 
intézményeket, a közlekedési lehetőségeket. Még e szúkös életkörülmények megteremté- 
se is az egész proletárcsalád megfeszített munkáját kívánta, s a keresetet kenytelen-kellet- 
len szinte az utolsó fillérig felélték. Tartalékuk nem volt, ezért munkanélküliség, baleset, 
betegség, elhalálozás (vagyis bármilyen bérkieséssel, rendkívüli kiadással járó esemény) 
a proletárcsalád életében katasztrófát és a pauperszintre süllyedést jelentette. 

A lakásviszonyokat tekintve, a jellegzetes családi otthon a munkásnegyedekben az 
egyszoba-konyhás lakás volt. 1935-ben a munkáslakások 84 százaléka ebbe a kategóriá- 
ba tartozott, míg az egyéb városi rétegeknél ez az arány csak 53,7 százalékot tett ki. 
Vízvezetékkel a munkáslakások 68.8 százaléka volt ellátva, villany az összes munkásla- 
kásoknak 82, százalékába volt (bár 1929-ben még csak 47,5 százalékában), gáz és 
villany együtt csak 16,2 százalékában (ez utóbbi arány más rétegeknél 42,3 százalék), 
külön W. C.-vel az egyszobás munkáslakásoknak 27,2, az összes munkáslakas 31,7 
százaléka, a többi társadalmi réteg lakásainak 59 százaléka volt felszerelve. Jellemző 
vonása még a munkáslakásoknak a zsúfoltság: az egyszobás lakások kétharmad részében 
három vagy több, 30 százalékában öt vagy annál több személy lakott. 


§ Ez az élelmiszer-mennyiség tételesen megközelítőleg a következőkből állt: ! kg marhahús, 1 kg disznóhús, 
1 kg füstölt szalonna, 1,5 kg zsír, 13 kg kenyér, I kg káposzta, 10 kg burgonya. 

Mivel az alapvető szükségletek a családi jövedelem legnagyobb részét felemésztették, 
lakásberendezésre a keresetnek csupán 0,5 százaléka jutott. Egy köztisztviselőnél — tehát 
szintén nem a legjobban kereső családban - ez az arány 13,5 százalék volt. 

A táplálkozást tekintve: élelmiszerekre a munkásháztartások kiadásainak több mint 
50 százalékát költötték. Ez az arány önmagában a szűkös életvitel egyik mutatója. Még 
ha egy családban több kereső volt is, a fogyasztás színvonala akkor is alacsony maradt. 
Különösen kevés hús, tojás, tejtermék került a munkások asztalára, viszont sok lisztes, 
alacsony fehérje- és vitamintartalmú, de az éhséget hamar elverő egytálételt főztek. Mig 
a polgárcsaládokban — egy 1929-es 50 családot magában foglaló minta adatai szerint — 
évente egy főre 23,4 kg hús, 44 kg felvágott, 4,6 kg szárnyas, 57 kg kenyér, 30 kg liszt, 
138 liter tej, 2 kg vaj, 137 db tojás, 39 kg krumpli, 28 kg gyümölcs, addig egy munkáscsa- 
ládban 14,3 kg hús, 2,9 kg hentesáru, 1,8 kg szárnyas, 73 kg kenyér, 42 kg liszt, 86 liter 
tej, 62 dkg vaj, 61 db tojás, 55 kg krumpli, 20 kg gyümölcs jutott. 

A válság időszakában (a foglalkoztatott munkások számának tekintetbevételével) az 
életszínvonal indexe, 1929-et 100-nak véve, 1931-ben 81, 1932-ben 79. Ezután emelkedés 
kezdődött, amely különösen az évtized második felében felgyorsult. 1939-ben a reálbérek 
- Gál Benő adatai szerint — az 1935. évit 22 százalékkal haladták meg. 

A szakszervezetek tevékenysége a munkásság gazdasági helyzetére, életkörülményeinek 
alakulására közvetlen és közvetett módon egyaránt kihatott. Az ágazati és szakmai 
szövetségek, egyesületek irányították a magasabb bérekért, előnyösebb munkafeltétele- 
kért vívott harcokat. Működésük hatása kifejezésre jutott az állam szociálpolitikai 
reformjaiban, amelyek megszületését a szakszervezetekkel való versengés, az osztályhar- 
cos munkásmozgalom felszámolását célzó kormányzati törekvések is ösztönöztek. 

1919-1944 között a gazdasági harcok különösen kiélezett formái, a sztrájkok az 
éhségtüntetések és más demonstrációk nem csupán a munkások és a munkáltatók 
konfliktusaiból eredtek, hanem egyúttal az ipari proletariátus és az ellenforradalmi állam 
politikai ellentéteit is kifejezték. A munkabeszüntetésekre és más bérmozgalmakra felso- 
rakoztatott követelések sorába igen sok esetben beiktatták a demokratikus szabadságjo- 
gok biztosítását, a bizalmi rendszer elismerését, a harmincas években pedig a szakszerve- 
zetek védelmét, a fasiszta korporációs rendszer tervének elutasítását. 

A kommunisták oly irányba igyekeztek érvényesíteni befolyásukat, esetenként vezető 
szerepüket a sztrájkok lebonyolításában (például 1934-ben a nemesfémipar akciójában), 
hogy előtérbe kerüljenek a politikai követelések. 

A szociáldemokraták viszont számos esetben — a politikai tevékenységtől jogilag 
eltiltott szakszervezetek legalitásának megőrzésére hivatkozva - a sztrájkok politikai 
élének tompítására törekedtek, vagy éppen tagadták a politikum jelenlétét a gazdasági 
harcokban. Nem volt ritka a kölcsönös vádaskodás sem. A szociáldemokraták a gazda- 
sági érdekvédelem elhanyagolása miatt hibáztatták a kommunistákat; míg ez utóbbiak 
a szociáldemokratákat trade-unionizmusban, apolitikus bérközpontúságban marasztal- 
ták el. Az egyoldalúságok ugyan nehezítették, de — különösen a harmincas évek középső 
harmadától — nem akadályozták meg a kommunisták és a szociáldemokraták együttmű- 
ködését a gazdasági harcok mindennapi gyakorlatában. 


Sipos Péter 

Pillantás az , Atlanti-hidra" 
Az Egyesült Államok és Nyugat-Európa 


Két egyformán szilárd pilléren nyugszik-e az , Atlanti-híd"? Egyenrangú partnere-e 
Nyugat-Európa az Egyesült Államoknak? E kérdés körül régóta zajló vita lényegi 
tartalmát talán semmi sem világította meg élesebben, mint az amerikai elnök villámszerű 
látomása, amely egyszeriben kérdésessé tette a , kölcsönös függőség" elvét az atlanti 
szövetségi rendszer szövevényében. 

A kölcsönösségről már az elnöki látomás megosztásának módja is sokat elárul: Béke 
és nemzetbiztonság - Üzenet a nemzethez jeligével hangzott el 1983. március 23-án az 
a tv-beszéd, amelyben Ronald Reagan először körvonalazta az , űrvédelmi pajzs" gondo- 
latát. Iy módon az amerikai néphez és az amerikai nemzetbiztonságról szóló elnöki 
üzenetből értesültek először az Egyesült Államok nyugat-európai szövetségesei arról, 
hogy Washington idejétmúltnak tekinti a NATO 1967-ben, hosszas vita után határozati- 
lag elfogadott és azóta is hivatalosan érvényben levő katonai-politikai doktrináját. Hogy 
mindez valamiképpen az európai szövetségesek nemzetbiztonságát is érintheti, arra 
Reagan elnök is tett némi utalást. Mint mondotta, , az ő és a mi létfontosságú érdekeink 
elválaszthatatlanul kapcsolódnak össze ... az ő és a mi biztonságunk egyet jelent". 

Ugy látszik, olyannyira egyet, hogy a NATO többi tagállamát meg sem kellett kérdez- 
ni, mit gondol annak a doktrínának a gyökeres módosításáról, amelyre eleddig saját 
nemzetbiztonságát alapozta. Igaz, hogy később Washington hivatalosan is tájékoztatta 
szövetségeseit a , hadászati védelmi kezdeményezéséről" (angol elnevezésének kezdőbe- 
tűi után: SDI). Ekkor Caspar Weinberger hadügyminiszter 60 napi gondolkozási időt 
adott nekik a csatlakozásra. Sőt, nagylelkűségében még a határidő meghosszabbításától 
sem zárkózott el. Feltehetőleg úgy vélte, hogy a szövetségeseknek 60 nap bőségesen 
elegendő egy roppant egyszerű kérdés eldöntésére: felkapaszkodnak-e a kozmikus fegy- 
verkezés startra kész amerikai gépének fedélzetére, avagy reménytelenül lemaradnak 


róla? 

Amikor idén tavasszal Ronald Reagant a Newsweek magazin főszerkesztője megkérdez- 
te, mikor hallott először arról az elképzeléséről, amelyet a Fehér Ház később hadászati 
védelmi kezdeményezésnek - a köznyelv pedig csillagháborúnak - keresztelt el, az elnök 
így válaszolt: , Erdekes, mindenki annyira biztos abban, hogy csak hallottam róla, ám 
magam sohasem gondoltam rá. Az igazság az, hogy gondoltam... A vezérkari főnökök- 
kel tartott egyik ülésen felvetettem a kérdést egy védelmi fegyverről ... és azt kérdeztem 
tőlük: vajon, a mai korszerű technikánkkal nem lehetséges-e, hogy ki tudnánk fejleszteni 
olyan fegyvert, amely talán képes lenne megsemmisíteni az atomrakétákat, amint azokat 
kilőtték a silókból?... És amikor nem hökkentek meg a gondolaton, hanem igennel 
válaszoltak, úgy vélekedvén, hogy ez lehetséges és ki kellene kutatni, azt mondtam: 
rajta!" 

Íme, ilyen váratlanul jelent meg az elnöki látomás. Egy eljövendő boldog korszakról, 
amikor az embermilliók életét fenyegető , erkölcstelen" nukleáris elrettentést felválthatja 
az , életmentő", következésképpen , erkölcsös" világürbeli védelmi pajzs, amely , hatásta- 
lanná és elavulttá" fogja tenni a nukleáris fegyvereket. 

Ilyen lenyűgöző, szinte mesébe illő egyszerűséggel született meg a legújabb amerikai 
katonai doktrina. Ez a megkapó történet bizonyára alkalmas az amerikai mitológia új 
legendakörének megalapozására. Ámde túlságosan is kerekded ez a sztori, semhogy 
eligazításul szolgálhatna egy csillagászati nagyságrendű, a 21. századba átívelő fegyver- 
kezési program valódi mibenlétének megítéléséhez. Márpedig ez a csakis dollárbilliókban 
számszerűsíthető program (1 billió — milliószor millió, azaz ezermilliárd, vagyis 
1 000 000 000 000) nem csupán a minden képzeletet felülmúló nagyságrendje miatt vált 
egy csapásra a kelet-nyugati kapcsolatok ugrópontjává és -— részben ezért is — az atlanti 
szolidaritás új próbakövévé. 

Viszonylag egyszerű az amerikai koncepcióváltás értelmezése a két társadalmi világ- 
rendszer történelmi versengésének szemszögéből. Könnyű belátni, hogy az SDI-program 
-éppen végletessége miatt — miért gyakorolhat iránymeghatározó hatást a kelet-nyugati 
kapcsolatok további alakulására. Hiszen, lényegét tekintve, ez a legújabb , nagy ötlet" 
nem egyéb, mint a rövid életű atombomba-monopóliummal együtt elvesztett amerikai 
,sebezhetetlenség" visszaáálmodása s a , döntő katonai fölény" újra és újra tovatűnő 
ábrándképének kiterjesztése egy új dimenzióba — a kozmoszba. 

egy következménnyel járna. Nevezetesen, évtizedekre biztosítaná a tőkemegtakarítások 
és a feleslegek növekvő arányú átszivattyúzását az amerikai hadiiparba. Csaknem füg- 
getlenül attól, hogy ki ül éppen a Fehér Házban, hogyan alakul a , galambok" és a 
"héják" aránya a törvényhozásban, megvalósítható-e egyáltalán technikailag egy átha- 
tolhatatlan védőpajzs létrehozása és az ténylegesen milyen hatást gyakorol a szovjet- 
amerikai katonai erőegyensúlyra. Az egész amerikai gazdaságot mozgásban tartó hadi- 
ipar és a ráépülő érdekszövetség a profitábilis tőkeértékesítés ilyen biztonságáról és 
sebezhetetlenségéről nem is álmodhat, ameddig nem sikerül feloldani a nukleáris elret- 
tentés sokat emlegetett paradoxonát. Vagyis azt az ellentmondást, hogy az amerikai 
nukleáris arzenál (amely jelenleg napi 8 új atomfegyver legyártásával gyarapodik) növe- 
kedésével párhuzamosan mind valószínűtlenebbé válik ama fegyverek felhasználhatósá- 
ga, amelyekre állítólag a nemzetbiztonság épül! 

A nagy állampolitikai gondolatok, a világstratégiai elképzelések, a jelentős külpoliti- 
kai koncepciók — márpedig a Fehér Ház hírverése mindeme tulajdonságokkal felruházza 
az elnök látomását — sohasem születnek előzmények nélkül. Az immár erkölcsteleneknek 
nyilvánított atomfegyvereket , kiváltandó" űrvédelmi pajzs felmagasztosulása, eszmei 
tartalma szerint, könnyen visszavezethető az atomkorszak kezdetére. Amikor 1945 
augusztusában az amerikai vezetők Hirosima és Nagaszaki felett bemutatták a világnak 
atomeredményeiket", Truman elnök ezt így magyarázta meg: , Azért használtuk a 
mentsük meg." 

Az atombomba akkor erkölcsi bizonyítványt kapott. Az amerikai aaombomba-mono- 
pólium éveiben feddhetetlensége vitathatatlan volt. Bár erkölcsi tisztaságán szeplőt 
ejtett a szovjet atomfegyver megjelenése, a tényleges vagy feltételezett amerikai nukleáris 
fölény korszakában nem vonták komolyan kétségbe e fegyverek erkölcseit. 

A moralizmus tehát, bármennyire elválaszthatatlan kísérője is az amerikai külpolitikai 
megnyilatkozásoknak, nem meghatározója, hanem csupán köntöse az Egyesült Államok 
külpolitikai céljainak. A küldetéstudattól áthatott amerikai vezetők meglehetősen rugal- 
mas morálja aligha adhat kielégítő magyarázatot egy , történelmi fordulópont" okaira. 
Márpedig Reagan elnök szerint űrfegyverkezési programjának meghirdetése ilyen fordu- 

lópont. Más szóval: a történelmi fordulatot maga az elnök idézte elő. Reagan személyi 
döntése - pontosabban: döntésének mértéktelenül túlhangsúlyozott egyszemélyi jellege 
— elkendőzi az amerikai gazdasági-politikai hatalom osztályvalóságát. Arcot kölcsönöz 
a pénz arc nélküli hatalmának, elfedi a mamutkorporációk, a banktóke és a kormányzat 
bonyolult áttételekkel működő mechanizmusát, amely a döntési alternatívákat megfo- 
galmazza és a választási lehetőségeket eleve behatárolja. A döntések egyszemélyességé- 
nek pontosan az a funkciója, hogy a társadalom egészének képviselőjeként fellépő elnök 
a lehető legátfogóbb nemzeti közmegegyezést sorakoztassa fel a rejtve maradó hatalmi 
mechanizmus mögött, amelynek igazi működtetői osztalytudatuk - és ösztöneik — szerint 
válaszolnak a korszak kihívásaira. 

Közelebb juthatunk tehát az amerikai koncepcióváltás igazi okaihoz, ha abból a 
történelmi tapasztalatból indulunk ki, hogy bármely emlitést érdemlő külpolitikai-kato- 
nai doktrina csupán tükröződése a valóságban már korábban kialakult vagy kialakuló- 
ban levő nemzetközi helyzetnek. Mert ennek dilemmáira keresi az adott ország uralkodó 
osztálya — a maga érdek- és értékrendszere szerint — a megfelelő válaszokat. 

Amde, hogyan adhatna választ napjaink amerikai dilemmáira egy olyan fegyverrend- 
szer, amely sohasem tehető áthatolhatatlanná (ennek elvi és technikai lehetetlenségét a 
legtekintélyesebb amerikai és nyugat-európai szakértők tételesen bizonyítják) és amely- 
nek bármilyen szerényebb elvárásokhoz igazodó , lyukacsos" változata legkorábban az 
ezredforduló táján vagy inkább a jövő évezredben telepíthető a világűrbe? 

A , sebezhetetlenség" és a nukleáris elsőcsapásmérés esetén a , büntetlenség" állapotát 
az Egyesült Államok még akkor sem hozhatja vissza a belátható jövöben, ha a Szovjetu- 
nió ezenközben tétlenül szemlélné az óriási erőfeszítések és áldozatok árán megteremtett 
katonai erőegyensúly felborítására irányuló amerikai törekvéseket. 

Hogy ez mennyire merész feltételezés lenne, arról Robert McNamara, a Kennedv- és 
a Johnson-kormányzat egykori hadügyminisztere és Hans A. Bethe. Nobel-díjas fizikus 
az Atlantic Monthly című amerikai folyóirat 1985. júliusi szamában közölt elemzésében 
a következőket írja: , Fontos érv a csillagháború második számú változata (vagyis egy 
amerikai első csapást túlélő és erősen megfogyatkozott szovjet rakétaerő ellencsapásának 
felfogására alkalmas védőernyő) mellett az a hiedelem, hogy így tudjuk legjobban 
kiaknázni technológiai előnyünket a Szovjetunióval való elkerülhetetlen versengésben. 
Akik így gondolkodnak, figyelmen kívül hagyják a Hirosima utáni történelmet... E so- 
rok írói évtizedeken át megfigyelői és résztvevői voltak a nukleáris versengésnek. Az 
atombomba amerikai feltalálása a hadtörténet legnevezetesebb technológiai Írontáttöré- 
se volt. Mégis a Szovjetunió, a háborútól lerombolva és a miénkénél sokkal gyengébb 
technológiai bázison, meghökkentően rövid idő alatt képes volt létrehozni egy meggyőző 
nukleáris elrettentő erőt. Az atomfegyverkezési versenyben gyakorlatilag minden kezde- 
ményezés az Egyesült Allamoktól indult ki, ámde a tiszta végeredmény mégis az amerikai 
biztonság szüntelen gyöngülése lett. Nincs semmiféle bizonyíték arra, hogy az ürfegyve- 
rek esete bármiféle kivétel lesz..." 

Ha a kelet-nyugati erőviszonyok tekintetében sem a múlt, sem a jelen, sem pedig a 
belátható jövő nem igér megváltást a sebezhetőségre és velejáróan a növekvő katonai erő 
— csökkenő biztonság dilemmájára, akkor mégis, milyen kihívásra adhat választ az SDI? 

A kihívás, amelyre a nyolcvanas évek elején hatalomra került Reagan-kormányzat ily 
módon próbál válaszolni, valójában nem egyszerűen kelet-nyugati. hanem egyszersmind 
nyugat-nyugati is. Tagadhatatlan tény: a szocialista világrendszer puszta létével is a 
korlátlan amerikai világhatalom tagadása, az amerikanizált földgolyó álmának megtes- 
tesült cáfolata. Növekvő nemzetközi súlya kezdettől fogva a katalizátor szerepét játssza 
abban a folyamatban, amelyben az egymást követő amerikai doktrinák - a ,kommuniz- 
mus feltartóztatása", a , felgöngyőlítés", a , felszabadítás", a , tömeges megtorlás" és 
végül a , rugalmas válaszadás" — sorra-rendre érzékelhető elégtelensége jelzi a világ 
vezetésére formált amerikai igény érvényesithetetlenségét. Sőt a katonai erőegyensúly 

megteremtésével a szocialista világrendszer a reálisan kitűzhető célok, a felhasználható 
eszközök és a cselekvési lehetőségek határait megszabó tényezővé válik az amerikai 
világhatalom hanyatlásában. Es ebben a történelmi közegben a korábbihoz képest 
mindenképp kérdésesebb az amerikai hegemónia saját szövetségi rendszerén belül is. 

A probléma lényegét - még ha a megfogalmazások némelyike joggal tűnik is túlzó- 
nak - az üzleti körök befolyásos hetilapja, a Business Week 1979. március 12-i számában 
találóan fogalmazta meg: , A vietnami összeomlás és az iráni sah bukása közötti időszak- 
ban az Egyesült Allamok olyan rémisztő csapások sorozata alatt hánykolódott, amely 
hatalmának és befolyásának gyors lepusztulását jelzi. Jóllehet, ezek a megrázkódtatások 
elsősorban a katonai és a külpolitikai arénában érték, ezeknek mélyen fekvő gazdasági 
és pénzügyi gyökerei vannak. A hatalom eróziója annak a következménye, hogy az 
amerikai vezetők elmulasztották felismerni az összefüggéseket a politikai, a katonai és 
a gazdasági fejlemények között, és nem voltak képesek következetesen megközelíteni 

ezek egységbe rendezett kezelésmódját." 

" . Az amerikai hatalom hanyatlása című irásában a hetilap szemléletesen érzékeltette a 
vezető körök hangulatát, s valóban a hanyatlás mély gyökereire utalt, ámde erősen 
vitatható az amerikai vezetők mulasztására vonatkozó megállapítása. Vajon csupán a 
nagy összefüggések felismerésének elmulasztása és az egységbe rendezett kezelésmód 
képességének hiánya okozta volna az amerikai hatalom erózióját? Avagy inkább olyan 
objektív erők és folyamatok működtek, amelyek felismerésüktől és az amerikai vezetők 
szándékaitól függetlenül fejtették ki hatásukat? 

Hiszen már a hetvenes évek elején a Nixon-kormányzat világosan látta a politikai, 
katonai és gazdasági együtthatókat az amerikai vezető szerep hanyatlásában. Felismerte, 
hogy milyen pénzügyi-gazdasági következményekkel jár a vietnami háború, miközben 
a világpiacon erősödő riválisokkal — Japánnal, az NSZK -val és különösképpen a kibővü- 
lő Európai Gazdasági Közösséggel -— kell az Egyesült Allamoknak megküzdenie. 

Nixon elnök 1972. február 9-i kongresszusi üzenetében megállapította, hogy az EGK 
kibővülése további négy tagállammal , szembeszökő változást jelez az Atlanti-óceán két 
oldala közötti gazdasági kapcsolatokban, mind gazdasági, mind politikai tekintetben... 
Ez a változás az amerikai gyámság és az automatikus egység korszakának végét jelenti... 
Ma egy 10 nemzetből álló európai közösség létrejöttének kilátásával kerültünk szembe, 


se. , 


tív megoldás van: szembe kell nézni az ütköző gazdasági érdekek egyeztetésének politikai 
szükségszerűségével... a védelemben és a kelet-nyugati diplomáciában való amerikai és 
nyugat-európai érdekek alapvető párhuzamossága alapján." 

A politikai, katonai és gazdasági összefüggéseknek ez a vitathatatlanul , egységbe 
rendezett kezelésmódja" a Közös Piaccal kapcsolatos korábbi amerikai magatartás 
bizonyos fokú fordulatát tükrözte. Kezdetben, az EGK létrehozásának aktív ösztönzésé- 
ben, az uralkodó amerikai indíték a stratégiai-politikai érdek volt, amelynek alárendelték 
a gazdasági szempontokat. Az amerikai , nukleáris védőernyő" alatt, a NATO európai 
tagállamainak gazdasági-politikai integrációja útján remélték visszafordíthatatlanul vég- 
legesíteni a nyugatnémet gazdasági-katonai potenciál beolvasztását az atlanti stratégiai 
rendszerbe. E rendszerben pedig a domináló amerikai katonai-gazdasági-pénzügyi túl- 
súly volt hivatott biztosítani Washington vezető szerepét az intézményesen egymáshoz 
kötött és egymással , kiegyensúlyozott" nyugat-európai hatalmakkal szemben. 

Ennek a stratégiai megfontolásnak - az ötvenes évek végén és a hatvanas évek első 
felében —- Washington tudatosan alárendelte a nyugat-európai gazdasági integrációval 
járó, számára hátrányos gazdasági mellékhatásokat. Ezeket, az akkori erőviszonyoknak 
megfelelően, még elhanyagolhatónak vagy legalábbis könnyen elviselhetőnek vélte. Ak- 
kor még a síratégiai célnak rendelték alá a gazdasági eszközt. Ez az alapállás - jóllehet, 
a változás fokozatosan ment végbe - a Nixon-kormányzat megközelítésmódjában már 

teljesen megfordult: az Egyesült Államok-Közös Piac viszonylatban elsődlegessé váltak 
az amerikai gazdasági-pénzügyi érdekek. Washington ettől fogva — mindmáig - ezek 
szolgálatába próbálja állítani a , politikai szükségszerűséget". Vagyis: eszközként fel- 
használni az , alapvetően párhuzamos" stratégiát és a katonai-politikai-diplomáciai 
, érdekközösséget" az amerikai gazdasági-pénzügyi célkitűzések elérésére. 


Az amerikai alapállás módosulásával — mindmáig érvényesen -— változott az Egyesült 
Államok és az EGK, illetve a NATO , két atlanti pillére" közti hatalmi viszonylatok 
jellege is. Ezelőtt Washington könnyen kockáztatható gazdasági zsetonokkal játszott 
stratégiai-politikai célokért; ettől fogva stratégiai-politikai zsetonokkal játszik létfontos- 
ságúvá vált gazdasági tétekért. Mégpedig nem a katonai-politikai-gazdasági összefüggé- 
sek felismerésének hiánya miatt, hanem pontosan ennek tudatában. 

, . Csakhogy ezzel a tétek nagyságrendje és a játszma egész természete is változott. Míg 
az első változatban egy-egy gazdasági zseton feláldozása nem veszélyeztette az egész 
játszma kimenetelét, addig az új változatban a stratégiai-politikai zsetonok játékba 
hozása minden egyes gazdasági-pénzügyi konfliktust az atlanti rendszer egészét érintő 
stratégiai-politikai konfliktus szintjére emel. Minthogy az Egyesült Államok gazdasági- 
pénzügyi erejének viszonylagos mérséklődésével az EGK egyre erősödő ellenállást tanú- 
síthatott az amerikai dominációval szemben, a gazdasági érdekek ütközése szükségkép- 
pen egyre hevesebbé vált. Ez pedig a , párhuzamos" katonai-diplomáciai érdekek egyre 
sűrűbben ismétlődő játékba hozására készteti az Egyesült Államokat, ami viszont soro- 
zatban váltja ki az atlanti rendszeren belüli, immár szinte évente ismétlődő stratégiai- 
politikai ütközéseket. 

Más szóval: ebben a dialektikus folyamatban az eszköz a cél ellen fordult; az atlanti 
rendszer európai szárnyának amerikai gyámolítással történt gazdasági megalapozása 
segítette létrehozni azokat a dinamikus ellenerőket, amelyek kikezdik és minden újabb 
konfiiktusnál -— legyen szó acélháborúról, gabonaháborúról, citruscsatáról, kamatlábüt- 
közetről, dolláragresszióról, netán szovjetellenes gazdasági szankciókról — közvetlenül 
érintik a rendszer egész stratégiai-politikai felépítményét. 

Leegyszerűsítve bár, de nagyjából így működik az atlanti válságmechanizmus, amely- 
nek manipulálására a Reagan-kormányzat sem talált hatékonyabb kezelésmódot elődei- 
nél. Az Egyesült Államoknak gazdasági túlsúlya ahhoz elegendő volt, hogy az olajárrob- 
banás s a ciklikus gazdasági válságok következményeit és terheit áthárítsa sebezhetőbb 
partnereire, maximálisan kihasználva a dollár világpénzfunkciójából és az olajpiac ellen- 
őrzéséből származó manipulációs lehetőségeit. 

Ily módon sikerült némiképpen lelassítania a versenytársak mögötti viszonylagos 
elmaradás változatlanul tartó folyamatát. Sőt sikerült néhány csúcstechnológiai ágazat- 
ban messze maga mögé utasítania Nyugat-Európát (miközben Japán állja a versenyt). 
Sajátos paradoxon: a manipulált kamatláb-politika révén a Nyugat-Európából átszi- 
vattyúzott , tőkefeleslegek" növekvő mértékben finanszírozzák az amerikai technológiai 
frontáttörést és a mértéktelen katonai költekezés miatt keletkező amerikai költségvetési 
deficiteket, miközben Nyugat-Európában tőkehiány miatt munkahelyek milliói szünnek 
meg, és nincs elég pénz a rendkívül beruházásigényes technikai felzárkózásra. 

Ez a sajátos siker a háttere azoknak az egyesült államokbeli divatos elmélkedéseknek, 
amelyek az utóbbi két-három évben az önbizalmát visszanyert, erőtől duzzadó, egészsé- 
ges optimizmust sugárzó Amerikát állítják szembe az europesszimizmussal, az eurobé- 
nultsággal, az euroszklerózis gyorsuló folyamatával, ami elkerülhetetlenné tette Nyugat- 
Európa hanyatlását, sőt , Nyugat-Európa alkonyát". 

Talán saját propagandájuknak hitelt adva, egyes amerikai megfigyelők - kiváltképpen 
a Reagan-kormányzat képviselői -— egyszerűen érthetetlennek találják, hogy Nyugat- 

Európa miért vonakodik megragadni azt a mentőövet, melyet a csillagháborús program 
megvalósításában való partnerség felajánlásával nyújtott számára az Egyesült Államok. 
Az európai NATO-államok -— ez még azokra is vonatkozik, amelyek végül beálinak a 
sorba — valóban nem mutattak különösebb lelkesedést vagy hálát az ürfegyverkezés 
alvállalkozói szerepkörére tett amerikai ajánlat kapcsán. Vezető körökben sokan gya- 
"nakszanak ugyanis, hogy nem a , technológiai elmaradás mocsarából" rántaná ki őket 
a felkínált mentőöv, hanem olyan pórázra kerülnének, amely tisztes távolban tartaná az 
európai partnereket mindattól, ami az Egyesült Államok számára hozzáférhető. 

Szókimondó nyíltsággal figyelmeztette erre a veszélyre utódát Helmut Schmidt volt 
nyugatnémet kancellár. Helmut Kohl kancellárhoz intézett 1985. május 23-i keltezésű 
levelében Schmidt állást foglalt az amerikai hadászati védelmi kezdeményezésben való 
részvétel ellen, és szoros együttműködést sürgetett Franciaországgal, különösképpen a 
csillagháborús programmal szembeállítható Euréka-terv megvalósításában. Ezeket írja: 
,Minden elképzelhető amerikai kormányzat, a kilencvenes években és azon túl is, 
technológiai ütőkártyáit szorosan a kezében tartja majd, és szándékosan egyetlenegyet 
sem ad közülük európai vagy német kézbe. Inkább -— ellenkezőleg -— az európai vagy 
német vállalkozói, gazdasági cselekvési szabadságnak az eddigi fokot felülmúló korláto- 
zása várható, akár a COCOM, akár szélesebb körű, új kötöttségek révén. Ezért minden 
amellett szól, hogy nemcsak az elszigetelt német részvétel gondolatát kell magától 
értetődően elvetni, hanem ugyanúgy a közös európai részvétel esetleges gondolatát is. 
Franciaország, az NSZK és más európai államok ennyiben megegyező érdeke inkább 
amellett szól, hogy a modern technológiákat az Egyesült Államoktól függetlenül, európai 
keretben kell fejleszteni." 

Ami tehát Nyugat-Európa spengleri , alkonyát" illeti, az érintett országok nem sietnek 
túlságosan saját temetésükre. Sem a szó szerinti értelemben, másokhoz hasonlóan tart- 
ván attól, hogy egy majdani amerikai elnök — az Egyesült Államok fölé emelendő 
vatomrakéta-biztos" védőpajzs hatékonyságában bizakodva -— megnyomhatná azt a 
bizonyos gombot... Ami pedig az Egyesült Államokban divatossá vált , europesszimiz- 
mus" kifejezést illeti, az érintettek hajlanak arra a nézetre, hogy ez nem annyira a 
valóságot tükrözi, mint inkább a Fehér Ház propagandistáinak azt a törekvését, hogy 
még markánsabban kiemeljék a Reagan elnök politikájával egyetértők hurrá-optimiz- 
musát. 

Ami azonban a tényeket illeti, mutat rá a Le Monde diplomatigue (1985. április), , az 
amerikai politika arra az emberre emlékeztet, aki a tengeren, ahelyett, hogy nagy erővel 
úszni kezdene, úgy tartja ki fejét a vízből, hogy közben másokat a víz alá nyom. Az effajta 
politikát nem mindenki tudja követni, s magában hordja saját kimúlásának csíráit. . . 
Engedtessék meg, hogy kételkedjünk az Egyesült Államok fellendülésében és nemzetközi 
vezető szerepének ismételt erősödésében. Abszolút hatalma nem akadályozza meg relatív 
hanyatlását. Mindenesetre 2000-ben az Egyesült Államok a világ bruttó hazai terméké- 
nek mindössze 17-18 százalékát képviseli majd a jelenlegi 24 és az 1955-ös 40 százalékkal 
szemben... Az Egyesült Államok többé nem elég hatalmas ahhoz, hogy szabályozó 
erőként működjék, ahhoz viszont még elég hatalommal rendelkezik, hogy a rendbontó 
szerepét játssza és meggátolja, hogy bármiféle más játékszabály alakuljon ki." 

. Új játékszabályok" megakadályozásának leghatékonyabb eszközét a jelen amerikai 
kormányzat az SDI-ban vélte felfedezni. Ennek tulajdonítható, hogy az atlanti szövetségi 
rendszer társadalmilag meghatározott, alapvető érdek- és értékközösségének talaján a 
csillagháborús doktrína - még a bonni és a londoni feltételes csatlakozás után is — végül 
prizmaként mutatja fel az Egyesült Államok és Nyugat-Európa érdekütközéseinek teljes 
színskáláját. 


Köves Tibor 


ALKOTNI KÖTŐDVE-KÉTELKEDVÉN 


,A tudományhoz nem visz széles országút..." 
( Marx) 


Helyettünk senki sem gondolkodik 


Németh G. Béla akadémikus, egyetemi tanárral, az ELTE Egyetemi Könyvtára 
főigazgatójával beszélget Lendvai L. Ferenc 


Beszélgetésünk mottója három szó: kötödés, kételkedés, alkotás. Először is, 
mit jelent kötődni? Mihez kötődhet az ember? Eszméhez, közösséghez? 


Egy elméleti tárgyú beszélgetés megköveteli, hogy a terminológiában egyezzünk. Én a 
,kötődés" szót nem szeretem, mivel túlságosan általánosnak és hanyagnak érzem. Ha 
egy egyetemi hallgató azt írja a dolgozatában, hogy ez a mű ekkor és ekkor íródott, 
aláhúzom, és azt mondom neki a megbeszélésen: ezt a könyvet ez és ez az író, ekkor és 
ekkor írta. Tehát határozottságot, pontosságot, konkrétságot kívánok. A , kötödés" 
helyett ezért szívesebben használnám a választás és a vállalás szót. Az, hogy adott eszmei 
lehetőségek, csoportok, cselekvések fajtái közül mit választok és mit vállalok, érzésem 
szerint pontosabb és kifejezőbb, mint a , kötődés", mivel a tudatos átgondoltság nyer 
benne hangsúlyt. 

Öszintén megvallom ezután, hogy az , eszme" szóval 15 bajban vagyok. Az eszme, mint 
valamennyien tudjuk, a filozófia, a művelődés, a politikai mozgalmak történetében annyi 
mindent jelentett és jelent! Jelenti az idealista filozófiában az eszme-istennel, az abszolú- 
tummal egyenlő eszmét, jelenti egy eszmecsoportnak a tételszerű összegzését és még ezer 
másfélét. Tehát, amikor a választásról és a vállalásról van szó, szívesebben használnam 
az eszme helyett a célérték kifejezést, amely természetesen, ha kiérlelődött, már eszmévé 
lett. Ennek az eszmének is megvan azonban az a veszélye, hogy megkövültté válik. Egy 
eszme akkor, amikor megszületik -— ha eléggé rugalmas és hatékony - megtermékenyitő 
lehet; az igazi, tettre indító azonban mindig a célérték, amelynek eszmei tartalma folyto- 
nosan változik. Hiszen az eszmék mindig csak egy bizonyos kornak a célértékert foglalják 
össze tételszerűen, vagy pedig olyan, nagyon általános célokat összegeznek, amelvek 
távlatokra, méghozzá nagy történeti távlatokra igazak. Ha eszmének nevezem például 
az egyenlőség, a jólét stb. eszméjét, akkor ez helyes; csakhogy a módszer, a hozzá vezető 
út, a tényleges mibenlét stb. akkor már annyira meghatározatlanul általános. hogy az 
eszmét ebben a megközelítésben valójában le kell bontani minden nap újabb és ujabb 
konkrét gondolatokra. 


zek szerint elképzelhető, hogy az olyan eszmék. amelyek évszázadokon 
keresztül is képesek mozgósító erőt produkálni, mint például a kereszténység 
vagy korunkban a marxizmus — az eszméknek egész, bonyolult rendszereként 


foghatók fel? 


Igen, föltétlenül. EI lehet ugyan képzelni egy-egy végső eszmét is, mint például az ember 
boldogulása, amelyben összefoglalható szinte minden kérdés; ez azonban annyira általa- 

nos, hogy okvetlenül föl kell bontani sajátos eszmerendszerre, eszmerendszerekre. Hiszen 
egészen más az ember boldogulása a kereszténységben, egészen más a felvilágosodás 
hívei vagy a romantika szerint, s egészen más a marxizmus szerint; valahol persze mindez 
azonos abban, hogy az embernek boldogulnia kell. Még valamiért félek az ,. eszme" 
szótól. Az eszme ugyanis többnyire egy gondolkodássornak, sőt egy gondolkodásháló- 
zatnak a végső, tételszerű összegzése. Az emberek nagy része megtanulja a tételt úgy, 
hogy soha nem gondolja végig, milyen gondolatsor vezetett ehhez a konklúzióhoz, ehhez 
a tételhez, eszméhez. Az eszme így nem az ő eszméje, hanem csak elsajátított, sőt nem 
is ezzme igazából, mert csak az az eszme, amit én végiggondoltam. Ez nem azt jelenti, 
hogy nem tehetem magamévá mások eszméit, hiszen ha én is kritikailag végiggondolom 
azt az utat, ami az eszméhez vezetett, akkor ez az én eszmém is lesz. (Ebben a Kant utáni 
gondolkodásnak egy igen fontos mozzanata rejlik.) Egy latin közmondás szerint: ha 
ketten csinálják ugyanazt, sohasem ugyanazt csinálják. Tehát, ha még azonosulok is egy 
eszmével, bizonyos differenciák a legegyetértőbb társakhoz viszonyítva is lesznek. Ezért 
szeretném a kiinduló gondolatsort így megfogalmazni: vállalás és választás, vállalás és 
gondolkodás, gondolat - és így eszme. 


Veszélyes lehet, ha valaki nem tudatosan kötödik? Kötődik például egy közösség- 
hez, aminek mibenlétét azonban nem gondolta sohasem végig, csak beleszületett. 


Igen. Én azt hiszem, hogy életveszélyes. Talán nem is a maffia a legvégletesebb példa erre, 
bár ezer olasz filmet láthattunk, ezer könyvet olvashattunk róla. A xenofóbia a legjobb 
példa itt, hiszen a kötődés alapvetően mindig az egynyelvű, egyszokású, egyrétegbeli, egy 
célérték alá rendelt embereknek az egymáshoz való kötődése. Aki nem azt az értékcélt 
követi vagy nem azt a szokásrendet vagy nem azt a nyelvet beszéli, az ebben az esetben 
valamiféleképpen óhatatlanul , problematikus". A nyelvészetből i is tudjuk, hogy szinte 
minden nép önmagát őseredetileg , embernek" nevezte. És azt is tudjuk, hogy még ma 
is bizonyos szellemi-lelki szint alatt rendszerint kinevetik az idegen nyelvűt, mondván, 
"Milyen nyelven karattyol", ,ez nem emberi nyelv", mert nekik nem érthető. 


Feltétlenül el kell várnunk azt, hogy a kötődés, legalábbis lényeges kérdésekben és 
periódusonként, újra meg újra tisztázódjék, valóban választás és vállalás legyen. Söt, a 
jövőben egyre fontosabb lesz, hogy mit választok értéknek, hogyan lesz az én életem 
értékes, mert itt a szokások már egyre kevésbé igazítanak el. 


Egy példát mondok: a családét. Sokan úgy akarják megoldani a család kérdését, a 
család bomlásának megakadályozását, a család új modelljének megteremtését, hogy 
egyszerűen vissza próbálnak nyúlni a korábbi, patriarchális családrendszerhez. Pedig 
nem lehet immár visszatérnünk ahhoz a családhoz. Bizonyos hagyományokat, bizonyos 
értékeket át lehet menteni, át is kell menteni, de csak ú úgy lehet átörökíteni, ha végiggon- 
doljuk, hogy azok most milyen új szituációba, milyen új kontextusba, társadalmi, erköl- 
csi, gondolati, létértelmezési kontextusba kerülnek. Minden választás és vállalás mögött 
ugyanis alapjában a létnek egy bizonyos értelmezése áll. És amíg a létnek, benne saját 
magam létének értelmezését nem bontom le társadalmi, etikai, életviteli síkra, addig 
tulajdonképpen nem tudok választani sem. Az persze igaz, hogy az egyéneknél ez ritkán 
megy végbe tudatosan, de a társadalomnak kell hogy legyen olyan szintje, ahol ez így 
megy végbe, és kell hogy legyenek olyan áttételek, amelyek a kevésbé elméleti, kevésbé 
magas szinten gondolkodó emberek számára is megfoghatóvá teszik azt, hogy ő választ, 
vállal és ennek jegyében tevékenykedik. 


Az elmondottakból kirajzolódik, hogy az lenne a kívánatos, ha a közösségek 
az egyének szabad választására épülő közösségek lennének. Milyen esélyei 
vannak ilyen közösségek létrejöttének? 

Én azt hiszem, hogy a mi világunkban és általában minden világban akkor lehetséges 
az egyének ilyen típusú döntése, ha olyan hierarchiákat választhatnak, amelyekre ön- 
ként, szabadon szavaznak. Hierarchia nélkül nincs társadalom. Az anarchisták állandó- 
an a hierarchiák ellen agitálnak, de igazában minden társadalom szükségképpen hierar- 
chizált. A kérdés az, hogy a társadalom demokratikusan és racionálisan hierarchizált-e, 
vagy pedig ösztönösen, pusztán örökölt hagyományoktól vezérelten, vagy ha tetszik, 
mitikusan és így tovább. Természetesen az ilyen típusú viszonyok - hiszen a történelem 
hozta létre őket — hatnak ma is, és számba kell venni őket, de ma már nem lehet ezekre 
alapozni a közösségekhez való kapcsolódást, illetőleg az egyén és a közösség viszonyát 
nem lehet ezeken az alapokon meghatározni. 

Térjünk vissza például a patriarchális családhoz. Nagyon gyakran elhangzik, hogy 
mennyivel melegebb, emberségesebb, természetszerűbb stb. volt. Azzal sajnos számol- 
nunk kell, hogy az emberi tudatossággal együtt egyfajta ridegség is létrejön; viszont belép 
egy újfajta intimitás. Lukács nem szerette az intimitás szót — én szeretem. Az emberi lét 
nem lehet meg intimitás, bensőségesség nélkül. Csakhogy nem az az igazán emberi 
intimitás, amelyet a vérségi összetartozás, a család biológiai, vagyoni vagy mondjuk üres 
szokásokon alapuló összetartozása adott, hanem az, amelyet egy tudatos, az egymásra 
utaltság belátása alapján létrejövő, a valamennyiünk emberi sorsát átérző közösség 
teremthet meg, és amely éppen olyan bensőséges lehet, mint a család, s akkor lassan 
gyakorlattá, élettapasztalattá, életszokássá, életrenddé alakulhat ez az új intimitás. 


Ha viszont mindez így van, akkor itt egy hármasság figyelhető meg. Vannak 
a mitikus, biológiai stb. közösségek, ezekből az egyénnek föl kell szabadulnia, 
tudatosan ki kell fejlesztenie saját individuumát, és csak ezután alkothat 
önként szabad közösségeket, épp erre a szabad individuumra alapozva. 


Úgy van, mint ahogy tulajdonképpen mindig is megvolt ez. Gondoljunk arra, hogy 
amióta a szerelem fölszabadult — tulajdonképpen a görög-római világtól fogva megpró- 
bált fölszabadulni — a családi, vagyoni függőségektől, a fölszabadulás mindig abban 
rejlett, hogy megszüntetik ezeket a mitikus, vérségi, nem önként vállalt kapcsolatokat, 
és helyette két olyan embernek a kapcsolatát teremtik meg, akik egymást szabadon 
választják. . 

Van itt egy nagyon fontos történeti motívum, amit a , közösség" kifejezést üdvözítő 
frázisként állandóan használók nem vesznek tekintetbe. (Talán, mert nem ismerik, talán 
mert nem tartják szükségesnek, hogy a történeti jelentésekre is figyeljenek.) A közösség, 
ha nem vérségi, törzsi vagy hasonló közösséget jelentett, akkor elsősorban vallási közös- 
ség volt. A közösség élő fogalom, amióta csak ember létezik, azonban az újkori gondol- 
kodásban, különösen a romantika óta, a közösség egészen sajátos jelentést nyert. Első 
ilyenfajta jelentését a jogtörténeti vagy történeti-jogi iskolában a nagy romantikus törté- 
nettudós Savigny ismerte föl, akinél már megtörtént egy bizonyos szembeállítódás , tár- 
sadalom" és , közösség" között. Ez ugyan Savignynál még meglehetősen elmosódott, de 
lényegében a közösséget ő már fölébe emelte a társadalomnak. 


Az úgynevezett , civil", magán-polgári társadalomnak? 


Igen. Savigny tudatosan a német, nagyon lassú fejlődésű félfeudális társadalmat igyeke- 
zett megvédeni az angol-francia felvilágosodás eszméitől, annak mozgalmaitól. Még 
sokkal nagyobb hangsúlyt nyert ezután mindez a századvégi Tönniesnél. Nos, a civil 
társadalom kétségtelenül nem ad az egyes embernek, az egyes embercsoportoknak 
annyit, mint a közösség az olyan minőségekből, mint bensőségesség, családiasság, 
egymáshoz tartozás, érzelmi melegség, egymás szokásainak individuális ismerete, mél- 
tánylása stb. Ezt ma is érezhetjük például a falu és a város különbségében:miközben a 

város rendkívül sok civilizációs-művelődési előnyt ad, a falu nagyon :sok emberi előnyt 
képes nyújtani; a mérleget azonban mindig úgy kell fölállítani, merlyilk serpenyőben 
adódik több az emberi élet értelmes megvalósítása szempontjából. Az oszttálytársadalom 
ellentéteivel nem állíthatók szembe olyan utópikus közösségek, amelye:kbren — elgondolói 
szerint — ezeknek az érzelmeknek, ezeknek a minőségeknek a jegyében mintegy maguktól 
elmúlnak az osztályellentétek, és egy nagy, boldog családi közösség, "egy nagy, lényegé- 
ben családias nemzeti közösség jön létre. 

Ezt azért hangsúlyozom, mert a magyar társadalomba a romantik:a, sőt a francia 
forradalom eszméivel együtt ömlött be a Savigny-féle eszmevilág, a. cs.aaládias nemzeti 
közösségnek ez a kultusza, amely magasabb rendűnek tartja magát, rint a tudatosan 
szervezett társadalom. Holott a kettő csak együtt lehet meg. A közösségeknek akkor van 
értelme, ha azok egy szervezett társadalomba illeszkednek be, annak: a részeit alkotják. 
De az is igaz: egy társadalom csak akkor lesz igazán jó társadalom, ha közösségekre épül, 
tudatos, megalkotott, vállalt közösségekre, amelyekben persze — még egyszer hangsúlyo- 
zom - szerepet játszhatnak az érzelmi, szubjektív, nem racionalizá lhaitó vagy nehezen 
racionalizálható elemek is. Ezek is szükségszerűen hozzá tartoznak az: emberi élethez. 

Mindez tulajdonképpen már átvezet bennünket Marxhoz, aki mi nden elődjétől igye- 
kezett tanulni, még akkor is, ha az illető irányzatával nem érte:tt egyet, de helyes 
momentumokat látott nála. Marx az elidegenedésnek, a közösségek széthullásának 
érzetét látta fölmutatva Savignynál. Csakhogy ő nem egy állítólag osztáálynélküli nemzeti 
közösség által látta az ellentéteket föloldhatónak, hanem azáltal, hogy az emberek olyan 
társadalmat hoznak létre, amelyben ezek az elidegenítő mozzanatok megszüntethetők. 
Mindezt tudatos, tudatosított, vállalt, szervezett, racionalizált mód ori tartotta elérhető- 
nek. A szocialista társadalom eleve szervezett társadalom, de csa.k akkor lehet jól 
megszervezett társadalom, ha szabad közösségekre épül, amelyek vi:szont szabad egyé- 
neken alapszanak. 

Sem a társadalom, sem a közösség mint olyan, nem gondolkodik. A társadalomnak, 
a közösségnek vannak közös eszméi, vannak, ha tetszik, , gondolatai." ", van közös menta- 
litása; de a gondolatot, éppen úgy, mint a műalkotást — egyes romant:ikus elképzelésekkel 
szemben — mindig az egyedi ember valósítja meg, mindent az egyedi e:mber gondol végig, 
még ha ezt a körülmények által determináltan teszi is. Itt tehát a tár sadalom-közösség- 
egyén hármasságát kell! nagyon világosan látnunk. A társadalom ziz emberért van, az 
ember boldogságáért. S bár az ember mindig s lényegénél fogva tag ja a társadalomnak 
és közösségnek - mindig s lényegénél fogva egyedi létű, világú egyén is. A , kollektív 
világú" vagy az , egyedi világú" ember - álalternatíva; az ember minci a kettő. A társada- 
megegyezés, kiegyezés. Nevezhetem konszenzusnak, közmegegyezé: snek is. Ez azonban 
az életnek csak bizonyos általános területeire vonatkozik; más terü leteken a célértékek 
ahány ember, annyi félék. Ahogyan Kosztolányi mondta: 


, Nem élt belőle több, és most sem él, 
s mint fán se nő egyforma-két levél, 
a nagy időn se lesz hozzá hasonló... 
a homlokán feltündökölt a jegy, 
hogy milliók közt az egyetlenegy." 


Visszatérek az , eszme" kérdéséhez. Az emberi gondolkodás minclen eszmét nap mint 
nap, újra meg újra korrigálni kénytelen. Nemcsak azért, mert új meg új ismereteink 
vannak, természettudományi és társadalmi ismereteink, hanem mei1:-t a logikánk maga Is 
fejlődött. Egyáltalán, mert a világ ugyan bizonyos értelemben p rognosztizálható, de 
tudjuk: Marx is mindig tekintetbe vette a véletlent. Ezer véletlen léphiet be. Csak az utolsó 
40 évben, a mi társadalmi fejlődésünkben mennyi olyan véletlen lépett be, amiről azt 
mondtuk, hogy nem fog belépni — aztán belépett, itt van, még kell wele birkózni. Így van 

az eszmékkel :is. A.bban a pillanatban, mihelyt az eszméhez akarom igazítani a társadal- 
mat és nem megfordítva, az eszmét már nem arra használom föl, hogy a társadalmat 
segítsem. Meg kell tanulnunk a gondolkodás szabadságának nem is csak az örömét, nem 
is csak a boldogságát, hanem a hasznát is. Persze a gondolatok 90 százaléka nem lesz 
üdvözítő gond olat:, de ha ezt a 90 százalékot nem engedjük meg, akkor a másik 10 
százalék sem jön létre. Egy igen kitűnő magyar, bár egyébként konzervatív gondolkodó 
azt mondta: , Az at bátor ember, aki mindent végig mer gondolni, és az a bölcs ember, 
aki csak azt valósítja meg, ami akkor megvalósítható." 


Társadalmunik ezgyik központi problémája, amiről mindenütt hallunk, hogy úgymond 
nincsenek ideáljai. Nos, lehet, hogy eretnekül fog hangzani, de olyanfajta ideálok, 
amelyeket a vallási közösségek, az egyházak állítottak, szerintem nem is szükségesek egy 
szabad és demokratikus, szocialista társadalomban. Nem X-et vagy Y-t kell tehát 
ideálnak nevezni, és különösen nem úgy, ahogyan mondjuk a középkori egyház tette: 
kövesd ezt vagy azit a szentet, ezt vagy amazt a nagy ideálképet életedben, szó szerint 
másold le, légy éppen olyan szegény, légy éppen olyan türelmes, viseld el éppen úgy a 
szenvedést stb. Jzs nem is úgy, ahogy ezt a nemzeti eszmetanok, a nacionalizmusok 
korában hirdették: legyél olyan, mint Hunyadi János, mint Napóleon stb. Nemcsak azért 
helytelen ez, mert a történelem irreverzibilis, visszafordíthatatlan. Mindig új ideálokat 
kell alkotnunk: mindenkinek meg kell adni a jogot, hogy a történelem, a társadalom, a 
közösség tapasztatlat:ai alapján, a látott életekből, a nagy tettekből, a megismert gondola- 
tokból, az átélt élményekből maga állíthasson magának ideálokat. Tehát nem egyes 
emberek az ideálok, nem Lenin, nem Marx, nem Szent Ágoston, nem Hunyadi János 
stb., hanem az ő tapasztalataikból levont s a mi egyedi-társadalmi helyzetünknek 
megfelelő tanulságokból alkotott magatartásmódok lehetnek a mintaképek. Erre az 
ideálteremtésre, erre az eszményállításra, a megvalósítandó célérték megalkotására 
— visszajutottunk :a célértékhez — kell megtanítani az embereket. 


A saját szakmárn ban, például az irodalomtanításban, eleve károsnak tartom azokat 
az úgynevezett ifjúisági olvasmányokat - akárki írta is azokat -, amelyek fölmutatják 
mondjuk Dugovics Tituszt, Kinizsi Pált, Kossuth Lajost: ezt kövesd! Kövesd persze 
annyiban, hogy az. igazságot akarták, hogy olyan életre törekedtek, amelyben valami 
értéket valósítanak meg, de konkrétan nem az ő cselekedeteiket, életvitelüket kell példá- 
nak tekinteni. Ezt kezdettől tudatosítania kellene az iskolának, a nevelésnek, s itt az 
irodalom és a törtétnelemtanítás igen nagy szerepet játszhat. 


Semmi nem félr evezetőbb ugyanis, mint az olyanfajta jelszó, amelynek már nincs 
tartalma, amely m:ír átcsap a gondolkodás látszatába, a verbalizmusba. A verbalizmus 
az egyik legnagyo bb veszélye minden, önmagát értelmesen építő társadalomnak és 
közösségnek. Mi tu ilajdonképpen a verbalizmus? Erről mi, magyarok sajnos különösen 
sokat mondhatunk . A magyar társadalom fejlődésében ugyanis az a korszak. amely a 
nyugat-európai fejk ődésben, a vallásos világnézetek után, az egyén gondolati szabadsága 
jegyében jött létre, a liberalizmus nagy korszaka, némileg kiesett. Kiesett, mégpedig 
részint kényszerűség :ből, hiszen a jozefinus gondolkodás kétarcú volt: nemzeti elnyomást 
is hozott, s válaszul. a nemzeti védekezés kellett hogy megszülessen. A reformkor nagy 
liberális gondolkodása pedig rögtön kapcsolódott az ország megbonthatatlannak vélt 
integritásának kédé:séhez, s így a nemzeti gondolat, bizonyos értelemben, összeütközött 
a liberalizmus gond olatszabadságával és szabadsággondolatával. 


Felvetőctik a kérdés: ha ez helyes, marxista megalapozottságú álláspont — 
miért nem valósítottuk ezt meg így eddig? Hol tartunk ma? 


A magyar gondolko:dás az úgynevezett kanti fordulatot nem tette meg. A vallásos jellegű 
kétkedés bűnéből" átváltott rögtön a nemzeti eszmeiségű , kétkedéssbűnebe", Aki a 

nemzeti eszmék, a nemzeti célkitűzések akkor fölállított rendjében kétellkkedett, az búnös- 
nek, árulónak, ártónak szamitott. 

Azt mondtam, hogy a kanti fordulatot nem tettük meg. Arra gondolok itt, hogy 
Kantnak egyazon időben (látszólag) két filozófiája volt. Egy, amelyikben valláso s5-metafi- 
zikus rendszert alkotott, azon az alapon, hogy az embernek erre belső, érzelnii igénye 
van. Es egy másik, amelyikben a nagy elődök, nem utolsósorban a nagy angol társada- 
lombölcselők - Hobbes, Locke, Hume - alapján, egy alapvetően kritikat, söt szikeptikus 
(vagy ahogyan az ő nevéhez kapcsoljuk, agnosztikus) filozófiát hozot:t létre. .A kettő 
persze kiegészítette, kiegyensúlyozta egymást úgy, hogy az ítéletet a vilászról, a cselekvés- 
rol, a racionalitás jegyében kivánta megalkotni. 

Ha egy társadalmi ideálrendszer, egy célértékrendszer megmerevedett , akkor a szkep- 
szis nemcsak szükséges, hanem rendkívül hasznos is. Gondoljunk arra, hogy De scartes 
mekkora előrelépést tett, amikor a kereszténység megkövesedett eszzmevilágát egy 
nagy rendszerben kétségessé tette, nem azért, mintha tagadta volna a keresztény értéke- 
ket, hanem azt vonta kétségbe, ahogyan a tomizmus bizonyított. Ezzel valóban nagy 
előrelépést tett, ha úgy tetszik még a modern teológia szempontjából is , mert hiszen a 
tomizmus egy bizonyos korszakot képviselt a teológiában, amely ma m ár alighanem a 
teológia számára is elavult. Nem is szólva a filozófiáról! Montaigne a felvilágos:odás 
eszméinek oldaláról még a tiszta logikai racionalizmust is erősen bírálja. És említhetjük 
itt Marxot, aki ugyancsak egy rendkívüli szellemi teljesítményt, az erberiség adldigi 
legnagyobb igényű filozófiai építményét, a hegeli rendszert tette kétségessé. 

Nos, akkor a kételkedés tehát kötelesség? Igen, a kételkedés bizonyos értelemben 
kötelesség, mégpedig nemcsak és nem elsősorban a mások gondolkodás ával szemben, 
de elsősorban a magunk gondolkodásával szemben. Heideggernél például az a gondolat, 
az az eljárás fogott meg engem már elég korán, hogy ő úgy alkotja meg a magra 
gondolatrendszerét, hogy mindig szkepszist is társít hozzá. (Igaz, hogy ez a szkepszis nála 
kicsit szubjektivizmussá válik.) Vagy vegyük az európai művelődés taláni legegyeteme- 
sebb elméjét, Goethét, aki azt mondja, hogy a kételkedés kötelező, de csalc a termékeny 
kételkedés, a tevékeny szkepszis, mely azért tevékenykedik, hogy legyő zze önmagát, 
legyőzze a kétséget. hogy egy lehetséges bizonyosságig, jobb és több bizon yosságig érjen 
el, s azt mintegy rendbe szedve egy viszonylagos megbízhatósághoz jusso n el. 

Mi volt a mi egyik alapvető hibánk az elmúlt negyven évben? Most nem napi politikai 
vagy akár nagy gazdaságpolitikai kérdésekben gondolkodom, hanem a ment 1talitás tekin- 
teteben. Sokáig azt hitték, vagy - ám legyen - azt hittük, hogy Sztálinnak a dialektikus 
és történelmi materializmusról írott könyvecskéjében minden adva van, le van fektetve. 
Nem: helyettünk senki sem gondolkodik, helyettünk senki sem kételkedik. Nekünk kell 
gondolkodnunk és nekünk kell kételkednünk, azért, hogy igazabb igazsághciz és megbíz- 
hatóbb ismerethez jussunk el. 

Az emberiség mindig így ment előre, megkérdőjelezett dolgokat, újra gondolkodott, 
bizonyos tételeket fölállított, és aztán újra korrigált. A korrekció, az emberi g ondolkodás 
korrekciója: a legfontosabb kötelesség. Most ismét egy nagyon fontos és rnegint csak 
jelszószerű elemhez jutottunk, a következetességhez. Ha bárkit megkérdezünk, ki a 
következetes ember, szinte mindig azt felelik, hogy az, aki 30 évvel ezelőtt is azt mondta, 
amit most. Holott, aki ma is azt mondja, amit 30 évvel ezelőtt, az az illető 30 évig nyilván 
nem gondolkodott. Elveket vagy még inkább általános célértékeket, folytonosan korri- 
gált általános célértékeket persze vállalni kell és lehet, de azokat a konkrét, eseti értékelé- 
seket és téziseket, amiket 30 éve kimondtam, nem. Azóta a világ fejlődése (a filológia, 
ha éppen irodalomtudományról van szó, a természettudományokat nem is említve) mi 
mindenfélét hozott, ami a gondolkodásunkat kell hogy befolyásolja! 

Van egy ősi népi tétel, hogy aki dolgozik, az hibázik is. Ez igaz, de ez nem fölmentő 
tetel. föképpen nem eleve igazoló tétel. Mi az emberi következetesség és mi az emberi 
batorság? Mindig újra végiggondolni és mindig újra korrigálni a korábbi gondolatainkat. 

Az igazsá ghoz való következetes ragaszkodás: ez a következetesség; a bátorság pedig: 
a saját magunk hibáit állandóan, bátran kutatni, korrigálni és ha kell, akár 180 fokos 
fordulatot is tenni. 


Kell az onban a társadalomnak bizonyos stabilitás i5. Hangsúlyozom: nem statikusság! 
A stabilitás a fejlődés szerves része; nem lehet naponta változtatni az értékcélokat vagy 
célértékeket, mert ez zavart okoz. Nyilvánvalóan vulgáris és demagóg egalitarizmus 
lenne például, ha azt mondanánk, hogy minden ember egyenlőképpen meg tud érteni, 
meg tud: vitatni minden kérdést. Egyrészt szellemi különbségek vannak köztünk, más- 
részt művelődés:beli, történelmi tapasztalati különbségek. 

Az a gondolat, hogy van a mindennapoknak örök forradalmisága, s ez örökös , hite- 
ket", állandó, sszinte változhatatlan hiteket, állandó lángoló lelkesedést kíván, nem 
fogadható el. A. történelem menete azt mutatja, hogy a történelmi távlatú folyamatok 
hossza bb részei a nem forradalmiak és a rövidebb szakaszai a forradalmiak. Forradalom 
persze végbeme gy csöndes forradalom formájában is különböző területeken, de forradal- 
minak. egy kors zakot valójában akkor szoktunk nevezni, amikor az élet minden területén 
ugrássszerű, szalkadásszerű változás következik be. Tehát a mindennapokban végbemenő 
nagy változásokat egyszerűen evolúciónak kell neveznünk, s fölösleges itt a szavak 
míitosszához, a , forradalom" szavának mítoszához ragaszkodni. Nincs minden nap forra- 
dalom, nincs rainden korszakban forradalom, hanem csak bizonyos periódusokban, s 
előzinényeit és következményeit evolúciós korszakok hozzák létre, illetve teremtik meg. 


Körül lehet-e ezek után határolni azt, hogy mi az , alkotó" marxizmus? 
L ehet-e valamilyen formát, keretet adni ennek? 


A marxizmusriak a legfontosabb hozadéka az emberi gondolkodásban tulajdonképpen 
a metódusa. Mfert a metódus, alkalmazva már nem metódus egyszerűen, hanem tulajdon- 
képpen tartalom. A történelem alapvető menetének fölismerése módszer, a menet pedig 
ábrázolva má r nem egyszerűen módszer, hanem a történelem maga. A történelem egyes 
részleteire né;zve Marx tévedhetett, mint ahogy tévedett is sok esetben. Es alapvetően 
nagy hibánk I enne, ha Marx odavetett kifejezéseit vagy alkalmi tévedéseit mentegetnénk 
vagy éppen nanegtennénk alaptételnek. Mondjuk, jelszóvá tettük egy időben, hogy ,a 
vallás ópium " vagy azt - hogy most lenini példát mondjunk - , a monarchia a népek 
börtöne" stb., Ezek publicisztikus kifejezések, bizonyos helyzetekben helytálló kifejezé- 
sek, de más e setekben már nem. Nemcsak ilyen mellékes megjegyzéseket, hanem alapve- 
tőket is meg cáfol néha a történelem, de a metódus -— ha és mert a történelem értését 
hordozza — iggaz marad. Térjünk vissza azonban arra a kérdésre: mi az alkotó marxizmus? 


Szerintem mindenki marxista, aki történelemértő marxista módszerek szerint gondol- 
kodik. A ma rxizmushoz való eljutásnak egyéni útjai és történetei vannak, de a marxisták 
között nincs eleve adottan és állandósítottan , marxistább" és , kevésbé marxista". 
Ilyenfajta rangsort nem lehet fölállítani, bár mint minden műveltségnek és minden 
világnézetnek, a marxista műveltségnek is vannak fokozatai. Az a jó marxista, aki 
történetleri , valódi történetiséggel gondolkodik. Mert az bevonja a szubjektumot, bevon- 
ja az objektumot, bevonja a rációt, a nehezen racionalizálhatót stb. Mert mit is tett 
Marx? Mindezeknek a jegyében egy rendszerben próbált gondolkodni, de olyanban, 
amelyről tudta, hogy magát a gondolkodást szolgálja. Tehát az alkotó marxizmus, Hegel 
kifejezése:t. használva - mert ezt átvette tőle Marx -, a lényegekről való gondolkodás. 

Hadd térjek ki itt a saját magam területére. Én nem hiszem, hogy bármely világnézet- 
nek használna egy jószándékú, de gyenge mű. Ezek - távlatban különösen - csak 
lejáratják. az illető világnézetet. Ha X-Y rossz író, de írása minden oldalát telerakta 
Marx-idészettel vagy utalással, ezzel hihetetlenül sokat ártott a marxizmusnak. Ellenben 
azok az írók, akik talán nem vallották magukat marxistának, de lényeges dolgokat 

mondtak el, kétségtelenül többet használtak a marxizmusnak, hogy úgy mondjam, 
inkább hozzájárultak a marxizmus alkotó voltához, mindenesetre jobban, mint az 
előbbiek. Az alkotó marxizmusnak a keresés a legfőbb sajátsága: egyfolytában keresni 
és meg nem nyugodni. Arany János az egyik legszebb versében -— midőn a hatvanas 
években úgy látta, hogy a reformkor világa újul meg - azt írta: 


, Vissza nem foly az időnek árja... 
Csak szélén marad veszteg hínárja, 
...a holtvíz, s hátra kanyarul". 


Az utópia-, illetve optimizmus-pesszimizmus-vitára is szeretnék utalni. Jogosan mondja 
egy nagy német szerző, hogy az optimisták veszedelmes emberek, mert ők mindig tudják, 
hogy mi az a konkrét cél, ahová el kell jutni, és akkor ott már meg is állhatunk, akkor 
ott már mindenkinek boldognak kell lennie. Az utópisták szerint is megvan a boldog 
ember konkrét képlete, és aki nem boldog, az vessen magára, nyilván benne magában 
van a hiba. A marxizmus azonban maga a megtestesült nyugtalanság: az a nyugtalanság, 
amely igy is fogalmazhatom, az emberi intenzitásnak a szinonimája. Aki nem gondolko- 
dik egyfolytában intenzíven, az nem lehet alkotó marxista. Aki minden pillanatban azon 
dolgozik, hogy még jobban finomítson, még jobban kiélesítsen, még több hibára próbál- 
jon rámutatni, azaz még több előrevivő mozzanatot dolgoz ki - nyilvánvalóan csak ő 
az alkotó marxista. 


Konkrétan és magyar vonatkozásban, vannak-e olyan nem marxista módsze- 
rek vagy irányok, amelyek oly értékeket hoznak létre, amiket számon kell 
tartanunk? 


A mi marxizmusunk és az, amit általában létező szocializmusnak nevezünk, távolról sem 
ideális, távolról sem hibátlan — már csak ezért is szükségünk van minden reális eredmény 
integrálására. Miben is áll a mi reális marxizmusunknak a nem ideális volta? Abban 
többek között, hogy mérhetetlen egyoldalúságok jöttek létre. Például csak a gazdasági 
elemeket vettük tekintetbe, és nem vettük észre a személyiséget, az intellektust, az érzelmi 
mozzanatokat az egyes emberben; nem tisztáztuk eléggé az egyénnek a helyét. Ezer ilyen 
tény és ok van. 

Tagadhatatlan például, hogy a szellemtörténeti iskola a magyar történetírásba olyan 
nagy személyiséget hozott, mint Szekfű Gyula. Nevetséges volna — pedig volt rá kísérlet 
- Szekfű Gyulát kiiktatni a magyar történetírás tanítómesterei közül, holott számtalan 
módszerre tanított bennünket, képtelen nézeteket cáfolt meg, amelyekhez addig a ma- 
gyar kisnemesi, a magyar verbálista és kuruckodó történetírásban, mint afféle szentsé- 
gekhez, nem volt szabad hozzányúlni. Vagy az irodalomban: a katolikus egzisztencialista 
Pilinszky Jánost ne tekintsük nagy költőnek? Pilinszky János a 20. századi magyar 
klasszikusok egyike. Nem azért, mert katolikus, nem azért, mert egzisztencialista, hanem 
mert lényeges dolgot mutatott föl az emberből. A 20. századi ember rettenetes szorongá- 
sát és vágyát az árvaság legyőzésére, reménytelenségét és vágyát Á reménytelenség 
legyőzésére. Hogyne kellene őt integrálnunk az irodalomba! Itt van aztán a Heidegger-— 
Gadamer-féle irányzat. Ők megpróbálták alapvető irodalmi módszerré tenni azt, amit 
egyébként az újkantiánusok egyik csoportja is mondott, hogy az irodalom olyan szükség- 
let, amely nem valami ópium az ember számára, hanem számtalan olyan funkciót vesz 
át, amelyek egy részét azelőtt a vallások töltötték be. Nos, itt arról van szó, hogy a 
befogadás-lélektan fölébresztette bennünk azt a tudott dolgot, hogy meg kell tanulnunk 
a magunk számára mindig újra fölfedezni mondjuk azt a görögséget, ami csak nekünk 
szól. 

Van továbbá a német és az amerikai irodalomszociológiának egy fontos fogalma: az 
úgynevezett , szoktató" irodalom. Az emberek nagy része nem olvas rögtön Dosztojevsz- 

kijt. Dosztojevszkij nehéz szerző. De esetleg olvasnak Siendhalt, a Vörös és feketét, 
legyenek bár alacsony műveltségüek, okvetlenül elolvassák. A nagy művek igen különbö- 
zőek. de csak a jó mű alkalmas arra, hogy megtanítson olvasni. Nem arra kell töreked- 
nünk az irodalomtanitásban, hogy: lássátok, az irodalom 1s bizonyítja, hogy a szocializ- 
musnak igaza van, hanem arra kell ráébreszteni a gyerekeket, hogy van az életnek egy 
bizonyos területe, amelyet csak a művészet, ezen belül csak az irodalom fejezhet ki, és 
ilyen lényegiségekre a marxizmusnak és minden világnézetnek szüksége van. 

Nem szabad mitizálnunk. Van egy kedves anekdotám, amit az egyetemistáknak 15 
gyakran elmondok. Amikor Richard Strauss az egyik barátját meghívta a Rózsalovag 
bemutatójára, az előadás közben egyszer megszólalt: , Most aludjon kérem, mert ez 
nagyon unalmas rész." Tehát tudta pontosan, hogy vannak ebben az egyébként nagysze- 
rű műben gyönge részek, vagy kevésbé érdekes részek is; kritikával nézte önmagát. Ha 
ars poeticáról van szó, akkor inkább példát mondanék, mint elméleti kifejtést. Azok 
voltak mindig az egyetemen a kedvenc csoportjaim, amelyekkel elkezdtünk két órakor 
órát tartani, és még hatkor is ott ültünk. Nagyon keményen, de nagyon megfontolva, 
egymást ezáltal tisztelve, vitatkoztak egymással és az én nézeteimmel. Miről volt szó? 
Egyenrangúnak tekintették egymást, és egyenrangúnak tekintettek engem. 

Itélni kell tehát megtaniítanunk az embereket. Mit ítélünk meg? A saját értékcéljainkat 
és a társadalom értékcéljait. Ha ezt megtanítjuk a gyerekeknek, teljesen mindegy. hogy 
történelmen, művészettörténeten, irodalmon keresztül (lehetőleg mindezeken keresztül 
ezt tanítsuk meg nekik), akkor esztétikailag is, etikailag is. történelmileg is, társadalmilag 
is művelt embert hoztunk létre, a szónak abban az értelmében, hogy el tudja rendezni, 
meg tudja ítélni a dolgokat, hogy el tudja magát helyezni a világban, hogy világot tud 
maga köré épiteni. 


Van-e mindebben valamilyen előrehaladás? 


Igen, látok ilyet. Nem azzal felelek, hogy vessük össze napjainkat az ötvenes évekkel, 
mert ez nagyon olcsó megoldás lenne. Hanem például azt mondom, hogy vessük össze 
könyvkiadásunkat, mondjuk akár a hatvanas évek könyvkiadásával. Akkor elsősorban 
magyar és külföldi, de régmúlt klasszikusokat adtunk ki. Vegyük a filozófiai könyvkiadá- 
sunkat, bármennyire szegényes is, de azért mégiscsak megjelent egy Nietzsche-kötet, 
megjelent Dilthey, előkészületben van egy Heidegger-kötet, megjelent egy egész sor olyan 
fontos filozófiai könyv, amely a 20. századra alapvető befolyást gyakorolt, az európai 
gondolkodáshoz alapvetően hozzájárult, s vitatkozni i5 csak konkrét ismeretük alapjan 
lehet velük. 

Aztán az irodalomban ma már nem kell , vonalakban" gondolkodni. Ma is hajlandók 
vagyunk azonban nem reális problémákat hosszan tárgyalgatni, gondolok itt a nemzeti 
hagyomány körüli vitákra vagy például az építészet körüli sznobizmusra. Amikor az 
emberek jó részének nincsen a feje fölött rendes lakás, akkor arról vitatkozgatunk, hogy 
a barokkban bezzeg milyen szép házakat épitettek... Es igy tovabb, folytathatnám a 
dolgokat. Nem lehet például a nemzetről külön gondolkodni: csak az emberrel, csak a 
társadalommal együtt lehet közösségről gondolkodni. Tény azonban, hogy a hetvenes 
években egyre tágabbá vált az a kör - még ha egyes területeken növekedett is a zavar -, 
amely tisztán gondolkodott, amely európaian mert gondolkodni, amely tudta például. 
hogy a nemzetről is csak akkor elmélkedünk jól, értelmesen, értékesen, ha az emberről 
magáról ugyanazt tesszük. A tiszta elmékben, ebben látom a haladást; abban, hogy 
vannak már, s egyre többen, tiszta elmék. Igen, itt látom az előrelépést. 


ESZMECSERE 


Lapunk Eszmecsere rovatában több hónapon keresztül helyt adtunk azoknak az írásoknak, 
amelyekben szerzőik egyfelől vitatkoztak Ágoston Mihály cikkével, másfelől új gondolatokkal 
és összefüggésekkel gazdagították a téma kifejtését. Éppen ez a továbbgondolás jellemezte a 
vitát, ezért azt nem kívánjuk lezárni. Az eddigiek összefoglalására ifjú Marosán Gyorgyöt kértuk 


fel, írását itt adjuk közre. 


A szerkesztőség 


Az emberi tényező és fejlődésünk esélyei 


Egy vita összefoglalója 


Ágoston Mihály vitaindítóját olvasva egy 
- a hetvenes évek végén lezajlott — vizsgá- 
latsorozat jutott az eszembe. Szakértői 
kollektíva tagjaként azt elemeztük, vajon 
melyek az innováció legfontosabb feltéte- 
lei, mi szükséges ahhoz, hogy felgyorsuljon 
az új tudományos eredmények gyakorlati 
alkalmazásának - többnyire hosszadalmas 
- folyamata. Felirtuk a táblára a legkülön- 
bözőbb akadályozó tényezőket, kapcsola- 
tot kerestünk közöttük, majd csoportosí- 
tottuk és megpróbáltuk őket visszavezetni 
bizonyos alapfeltételekre. Végül, a táblán 
ott állt a megújulás három, nélkülözhetet- 
lennek tekintett követelménye. E szerint az 
innovációhoz elengedhetetlen: 
e szükségességének felismerése; 
e érdekeltség a megvalósításában; 
e képesség az újdonság létrehozására. 
Egy kicsit csalódottan szemléltük az 
eredményt, mignem rájöttünk: mindhá- 
rom feltétel végső soron az , emberi ténye- 
zövel" van kapcsolatban. A vizsgálat tehát 
azt a - már közhelynek tekinthető — igazsá- 
got tárta fel, hogy a társadalmi és gazdasá- 
gi megújulás központi eleme az ember. Ta- 
pasztalata, akarata, érdeke és ismeretei 
előrelendítik, míg érdektelensége, művelt- 
ségbeli elmaradása, tudásának hiányossá- 
gai akadályozhatják a fejlődést. 

Az azóta eltelt idő messzemenően iga- 
zolta ezt a felismerést. Lassan egyetértés 
jött létre a szakértők között az , emberi 
tényezők" szerepét illetően. Az alapkér- 
désben, hogy tudnillik az ember ismeretei 
és műveltsége a fejlődés döntő tényezőjévé 


vált, nincs is vita. Továbbra is fennáll 
azonban a nézeteltérés abban, hogy itt és 
most, Magyarországon, milyen szerepet tölt 
be az ember a gazdaság megújulásának fo- 
lyamatában, mi a viszonya az egyéb terme- 
lési tényezőkhöz, és az , emberi tényezőn" 
belül melyek a kritikus elemek, mi a leg- 
gyengébb láncszem? 

A Társadalmi Szemle legutóbbi számai- 
ban lezajlott vita" is az ezzel kapcsolatos 
vélemények találkozását és ütköztetését 
tükrözte. A vita kiindulópontja az az egyre 
gyakrabban megfogalmazódó állítás, hogy 
elmaradtunk az , emberi tényező" fejlesz- 
tésében. Kérdés azonban, hogy mihez ké- 
pest? A kialakult helyzetet ugyanis két 
szempont szerint elemezhetjük. Az egyik, 
amikor az , emberi tényező" állapotát az 
ország műszaki színvonalát meghatározó 
többi elemmel - a termékekkel, a technoló- 
giákkal és a szervezettség színvonalával - 
vetjük össze. A másik, amikor saját helyze- 
tünket más országokéhoz hasonlítjuk, ku- 
tatva az eltérést, mérlegelve az okokat. 

És itt érkeztünk el a vita egyik döntő 
kérdéséhez, az önismeret szerepéhez gond- 
jaink leküzdésében. 


8 Az eszmecsere részvevői: Ágoston Mihály: Önis- 
meretünk és a technikai műv eltség. 1985., 10. szám, 
88-94. old. Bihari István: Tün-etek. diagnózisok, terá- 
piák. uo. 94-96. old. Kádár B éla: Nemcsak technikai 
műveltség! uo. 97-100. old. Sszűcs Ervin: Kultúra és 
technika. uo. 101-103. old. Tü nár János: Önismeret - 
műveltség - gazdasági reform. 1985., 11. szám, 90-93. 
old. Kiss István: Szintézis útjári a megoldáshoz. 1986. 
2. szám, 111-113. old. 

Világosan kell látnunk, hogy a reális 
önismeret nem nélkülözheti azt a készsé- 
get, hogy másokkal összevetve legyünk ké- 
pesek magunkat megítélni. Eredményein- 
ket és kudarcainkat, erényeinket és gyenge 
pontjainkat mások tükrében kell szemlel- 
nünk és értékelnünk. Nem véletlen, hogy 
nemzetünk nagyjai mindig a fejlett Európa 
és az egész emberiség mércéjével mérték 
teljesítményeinket és állapotainkat. Éppen 
ezért kerültek szembe nemegyszer a közvé- 
leménnyel, amely — szélesebb kitekintés hi- 
ányában - gyakran indokolatlanul felna- 
gyitotta és egyedülállónak minősítette egy- 
némely erényünket. Ez a fajta aránytévesz- 
tés azért veszélyes, mert sok esetben hibá- 
inkat magasztalja erényként, és elfelejtke- 
zik azokról a szerény sikereinkről, ame- 
lyekre mint alapra építeni lehetne. 

Korunkban azonban ez a , mások tükré- 
ben látni önmagunkat" elv nem pusztán 
intellektuális köyetelmény. Nemzetünk 
,produktumairól" - legyen szó, akár mű- 
vészi alkotásról, akár tudományos ered- 
ményről, akár az általunk előállított ter- 
mékek, illetve szolgáltatások minőségéről 
és áráról — a világpiacon, pontosabban a 
nemzetközi küzdőtéren mondanak véle- 
ményt. Az önismerethez tehát napjaink- 
ban kevés önmagunk ismerete. Csak, ha 
tisztában vagyunk szűkebb és tágabb tár- 
sadalmi, gazdasági, kulturális és politikai 
környezetünk állapotával, ez segíthet hoz- 
zá minket, hogy helyesen ítéljük meg ön- 
magunkat. Egy sportoló teljesítményét az 
eredmény és nem az erőfeszítés minősíti. 
Gazdasági teljesítményeink jó részét is 
olyan külföldi ,zsürik" minősitik, akiket 
nem érdekel, hogy honnan indultunk és 
mennyi munkát fek:tettünk alkotásainkba. 
Ok csak az eredményt tekintik. S ha elő- 
fordul az is, hogy ejgyes , zsűrik" nem igaz- 
ságos mércével mérnek és eleve hátrányos 
helyzetbe hozzák wersenyzőinket, egysze- 
rűen nem tehetjük rneg, hogy nem verseny- 
zünk! 


Ezt a követelményt már régóta hangoztat- 
juk, de csak a hetvenes évek végén vált 
igazán világossá, hogy ennek megfelelően 


újra kell gondolni és részben újra kell fo- 
galmazni gazdaságpolitikai stratégiánkat. 
A korábbiak során a tervezés kiinduló- 
pontja - némileg leegyszerűsítve — vállalati 
és népgazdasági szinten egyaránt az élet- 
színvonal-növekedés kívánt mértéke volt. 
Ebből már adódott, hogy milyen nemzeti- 
jövedelem-növekedést kell elérni. Ennek 
alapján ki lehetett számolni: mennyivel 
szükséges emelni az ipari termelést, ami 
meghatározta az exportot és az importot. 
(Amikor ugyanis a gazdaságossági szem- 
pontok háttérbe szorultak, látszólag saját 
döntésünktől függött, hogy mit akarunk 
magunk előállítani és mi az, amit külföld- 
ről kivánunk behozni.) 

Az új világgazdasági helyzetnek megfe- 
lelő, úgynevezett kereslet által vezérelt gaz- 
dasági stratégia esetén a kiindulópont: mi- 
lyen igények vannak a magyar termékek 
iránt, mennyit képes , felvenni" a világ- 
piac, azaz mennyit tudunk egyáltalán ex- 
portálni. Ez lényegében meghatározza az 
import mennyiségét, az import és az export 
együtt viszont az ipari termelés lehetséges 
növekedését. Ez utóbbi egyúttal behatárol- 
ja, mennyi lehet a nemzeti jövedelem emel- 
kedése. Ez - természetesen sok egyéb té- 
nyezővel együtt - döntően befolyásolja az 
életszínvonal alakulását. Látható tehát, 
hogy a tervezés szemlélete — mind vállalati, 
mind népgazdasági tekintetben - alapve- 
tően megváltozott. 

A népgazdaság pályamódosítása - a 
külső kényszerek hatására -— a hetvenes 
évek végén kezdődött meg. Kérdés azon- 
ban, hogy megtaláljuk-e azokat a terméke- 
ket, illetve termékcsoportokat, amelyekre 
az új típusú fejlődést alapozni lehetne. 
A nemzetközi fejlődés tendenciái egyértel- 
műek. Helyesen mutatott rá ezekre a vitá- 
ban Kádár Béla: , Az eddigi irányzatok és 
az ismert fejlesztési programok alapján az 
elkövetkező középtávú (de tegyük hozzá 
hosszabb távon is - A szerző, M. GY. 
megjegyzése) periódusban a nem katonai 
jellegű gazdasági tevékenységek elsősor- 
ban a komputer-kommunikációs és iroda- 
gépgyártó ipartól, a gyártás automatizálá- 
sától, az új gyógyászati technológiáktól, az 
új szerkezeti anyagok elterjedésétől kap- 
nak lendületet, s ebben az értelemben in- 

dokolt a gazdasági növekedés technoló- 
giai-intenzív szakaszának berobbanásáról 
beszélni." 

A termékek és a technológiák idézett 
mélyreható struktúraváltozása mögött tu- 
lajdonképpen három sajátos termékcso- 
port képe rajzolódik ki. 

Az első az úgynevezett precíziós, vagyis 
a különleges pontosságot igénylő és annak 
eleget tevő termékek csoportja. Ezek a ter- 
mékek többnyire egy komplex rendszer 
legfontosabb — a teljesítményt leginkább 
meghatározó - elemei. Nélkülözhetetlenek 
a legkorszerűbb technológiák (mikroelekt- 
ronika, informatika, biotechnológia) haté- 
kony működéséhez. Új fogalom is született 
az őket előállító technológiák jellemzésére: 
a mechatronika. 

A második termékcsoportot, a speciális 
fogyasztói igényekhez illeszkedő (úgyneve- 
zett taylor-made) termékek alkotják. Ezek 
értékének egyre nagyobb (napjainkban 
már döntő) hányada származik a fogyasz- 
tó egyedi igényeinek figyelembevételéből, 
az alkalmazói szoftverekből, a rendszerek 
helyszíni , beállításából", valamint a beta- 
nításból, vagyis a sajátos szellemi szolgál- 
tatásokból. Az így előállított termékek úgy 
viszonyulnak a hagyományosan előállíi- 
totthoz, mint az úri szabóság öltönye a 
nagyipari sorozatgyártás konfekciótermé- 
kéhez. Az egyedi termelés alacsonyabb ter- 
melékenységét azonban már ma is jelentős 
mértékben ellensúlyozza a számítógéppel 
segített tervezés és gyártás - a CAM/CAD 
technológiák - széles körűvé válása. 

A harmadik felértékelődő termékcso- 
port a csúcstechnológiát megtestesítő ter- 

mékek. Ide olyan berendezések tartoznak, 
amelyek nemrégen még a tudományos 
alapkutatás eszközei voltak. Ebből adó- 
dik, hogy nem csupán fejlesztésük, de 
gyártásuk is tudományigényes. Ez megkö- 
veteli a legújabb műszaki ismeretek gyors 
elsajátítását és az alapkutatás eredményei- 
nek minél gyorsabb ütemű know-how-vá 

érlelését. 
. Ha e három termékcsoportot összevet- 
jük, érdekes  azonosságokat vehetünk 
észre. 

Az első, hogy mindhárom magas színvo- 
nalú és tudományra épülő mérnöki munkát 


kíván. Ám ez a követelmény nemcsak a 
fejlesztésre és a rendszerbe állításra, hanem 
a gyártásra, az ellenőrzésre és a karbantar- 
tásra is érvényes. Mindez a közvetlen ter- 
melésben dolgozóktól is magasan kvalifikált 
szakismeretet követel meg. Felértékelődik 
tehát a szaktudás, a rugalmasság és a mun- 
kakultúra - a fizikai teljesítményre és a 
gépiesen begyakorolt technológiai fegye- 
lemre épülő betanított munkával szemben. 
A követelmény már nem egyszerűen a 
technológiai utasítások gondolkodás nél- 
küli betartása, hanem az, hogy a munkás 
képes legyen alkotó módon viszonyulni a 
technológiához s rugalmasan , válaszolni" 
a technológia és a piac gyors változásaira, 
vagyis képes legyen önálló problémameg- 
oldásra is. 

A második lényeges azonosság, hogy 
mindegyik termékcsoport feltételezi az ed- 
dig viszonylag elkülönült üzleti funkciók 
egységének a megteremtését. A pillanaton- 
ként változó feltételeknek megfelelően, fo- 
lyamatosan össze kell hangolni a kutatást, 
a fejlesztést, a gyártástechnológiát, a mar- 
ketinget, valamint a szerviztevékenységet. 
Ehhez az szükséges, hogy a vállalkozói 
szervezet struktúrája gyorsan illeszkedjék 
a követelményekhez, hogy fejlesszék az 
emberek együttműködési és csoportos 
 problémamegoldási készségét és hogy 
olyan vezetési stílus alakuljon ki, amely 
, kézben tartja" és támogatja a változáso- 
kat. 

A harmadik közös elem, hogy minde- 
gyik termékcsoport megköveteli, hogy a 
naprakész tudományos ismereteket és a 
piaci információkat beillesszék a termelési 
folyamatba. Mindegyik termékcsoport fel- 
tételezi tehát, hogy a termelő egyaránt 
uralja a kutatást és az értékesítést. 

Az előbbiekben felsorolt okok miatt 
nőtt meg - és az említett területeken már 
döntő súlyúvá vált -— a szellemi munkát 
végzők részaránya, nemcsak a széles érte- 
lemben vett termelési folyamatban, hanem 
a közvetlen gyártásban is. Ezek azok a 
változások, amelyek kikényszerítették az 

, emberi tényező" jelentőségének ugrássze- 
rű növekedését. Ám az is látszik, hogy nem 
csupán a fejlesztő innovációra való készség 
és képesség értékelődött fel, hanem a szak- 

munkás ismerete, alkalmazkodókészsége, 
tapasztalata és munkakultúrája 15. Ezekkel 
összefüggésben pedig döntő fontosságúvá 
válik a vezető vállalkozókészsége, széles 
látóköre és döntési kultúrája. 


A magyar népgazdaság azonban pontosan 
ezeken a területeken könyvelhette el a leg- 
kevesebb eredményt. Az okok természete- 
sen szerteágazóak, és nem csekély mérték- 
ben múltunkban gyökeredznek. A körül- 
mények kényszerének hatására több, egy- 
másba fonódó és egymást erősítő negatív 
tendencia alakult ki. Ezek összességükben 
olyan társadalmi helyzetet hoztak létre, 
hogy minden igyekezetünk, amely a szoká- 
sos (és történelmileg rögzült) reflexeken 
alapul és amelyek alapján hagyományos 
módon kíséreljük megoldani gondjainkat, 
ahelyett, hogy a megoldás felé vinne, csak 
súlyosbítja problémáinkat. 

A növekedés lelassulásával és a felhal- 
mozási arány mérséklésével - a példának 
okáért - csökkenteni kényszerültünk az 
ipari beruházások mennyiségét. Részint a 
szűkülő fejlesztési lehetőségek miatt rom- 
lott a gazdaság teljesítménye, ezért még 
kevesebb beruházási forrás jön létre. Így, 
az egymást követő ciklusokban egyre ala- 
csonyabb szintre kerül a gazdaság. Vagy 
például: az országnak égetően szüksége 
van konvertibilis devizás bevételekre. 
Ezért preferálnia kell a nagy volumenű 
exportot bonyolító ágazatokat, amelyek 
gyakran alacsony hatékonyságúak és 
rendkívül energiaigényesek. Ahhoz, hogy 
ne csökkenjen a devizabevétel, ezeket nem- 
csak fejleszteni, de támogatni is kell. 
Emiatt kevés pénz marad egyéb területek 
fejlesztésére, amelyek így nem is válhatnak 
fő devizakitermelővé. Itt ismét csak hibás 
kör alakult kt. 

Más példa: a beruházások visszafogását 
elsősorban a K t F, az oktatás, a kultúra 
és az egészségügy sinylette meg. Am az 
ipar jövedelemtermelő képessége - éppen 
az emberi tényező színvonala miatt — nem 
növekedett kielégítően. Így újratermelődik 
a beruházási forráshiány, amelyben ismét 


csak az emberi töke növelését szolgáló be- 
ruházások szorulnak vissza. 

A felsorolt példák végső soron érzékel- 
tetik, hogy sajátos társadalmi , csapda" 
alakul ki: minél inkább szabadulni szeret- 
nénk, annál inkább fogva tart. A vázolt 
negatív spirálokat nem sikerült áttörni. Ez 
a fő oka annak, hogy a korábban megfo- 
galmazott stratégiai célkitűzéseket csak 
részben valósítottuk meg. Letértünk a ko- 
rábbi növekedési pályáról, de nem tértünk 
rá egy újabbra. Az új pályát ugyanis nem 
elsősorban a növekedési ütem csökkentése 
jellemzi. Ez inkább tünet, sőt következ- 
mény. Egy olyan fejlődési szakaszban, 
ahol a növekedést döntően a hatékonyság 
határozza meg, az ezen a területen bekö- 
vetkező elmaradás szükségképpen rontja a 
dinamizálás lehetőségét. Az új fejlődési 
szakaszt csakis a termelési tényezők ki- 
használtságát ábrázoló mutatók javulása 
jellemezheti. A valóság ezzel szemben az, 
hogy mind az energiafelhasználás haté- 
konysága, mind az állóeszköz-hatékony- 
ság, mind a termelékenység: vagy romlott 
vagy nem kellő mértékben javult. 

Ez tehát - némileg leegyszerűsítve — az 
a társadalmi és gazdasági állapot, amely- 
ből, érzékenyen méricskélve a lehetséges 
megoldások előnyeit és hátrányait, keres- 
sük a kivezető utat. Ilyen helyzetben külö- 
nösen nagy a veszélye két végletnek. Egy- 
részt annak, hogy leegyszerűsítjük a bo- 
nyolult problémákat és néhány új jelszóval 
véljük megoldani őket. Másrészt, hogy 
nem ismerjük fel az új összefüggéseket és 
jelenségeket. Ebből a szempontból a vitá- 
ban hozzászólók szerencsésen egészítették 
ki egymás véleményét. 


Ágoston Mihály valóban lényeges, új ösz- 
szefüggésekre irányította a közvélemény 
figyelmét. Rámutatott arra, hogy az embe- 
ri tényező állapota alapvetően befolyásol- 
ja: milyen mértékben sikerül (illetve nem 
sikerül) a felhalmozódó problémákat meg- 
oldani. Nem elég tehát rámutatni a gazda- 
ság romló műszaki színvonalára, hanem 
fel kell tárni az emberi tényezőkben meg- 
mutatkozó elmaradásokat: , alacsony a 

munkaerkölcsünk, lazák a társadalmi nor- 
máink, tudásunk nagy részén hézagok mu- 
tatkoznak, deformálódott az értékren- 
dünk, nemcsak anyagi eszközeinkben, ha- 
nem gondolkodásmódunkban sem va- 
gyunk eléggé felkészülve, hogy lépést tart- 
sunk a körülöttünk zajló tudományos 
technikai forradalommal..." Ez a sommás 
ítélet, ha rövidségéből fakadó éles megfo- 
galmazásaiban túlzó is, tartalmát és lénye- 
gét illetően helytálló. 

Mindez azért súlyos probléma, mert — 
mint Kádár Béla helyesen rámutatott - , az 
intenzív növekedés szakaszában a mennyi- 
ségileg könnyen ellenőrizhető munkafo- 
lyamatok aránya csökken, a munkaerő 
belső elkötelezettsége, felelősségérzete, 
kulturáltsága nélkül ábránd a nemzetközi- 
leg vfelértékeltx termékekre és szolgáltatá- 
sokra való szakosodás növekedésgyorsító 
hatásaiban reménykedni". Tehát, nem 
pusztán a fejlett technológiák beszerzésére 
fordítható források szűkössége akadályoz- 
za a lendületesebb fejlődést, hanem az új 
technika hatékony alkalmazására és a 
technológiai fegyelem betartására képtelen 
munkaerő, az újszerű piaci igényekre vála- 
szolni képtelen vezetés is. 

Az így kialakuló állapot igen éles ellent- 
mondásokat rejt magában. Egyebek mel- 
lett észre kell vennünk azt, a társadalom 
reális önértékelését kikezdő morális ellent- 
mondást, amelyre a vitában megszólaló 
gyakorló vállalatvezető, Bihari István hív- 
ta fel a figyelmet. , Tőkeszegénységünket 
és  teljesítményünket figyelembe véve 
ugyanis még mindig túlságosan jól élünk, 
pedig a tőkeszegénység és az alacsony telje- 
sítmény együttesen már valóban bénító 
nemzeti csapássá válhat. . . És mi morálisan 
nem tartjuk elfogadhatatlannak azt az 
igényt, hogy alacsony teljesítményekkel a 
nálunk lényegesen magasabbat nyújtók 
színvonalán éljünk." 

Kérdés azonban, nem becsüljük-e túl az 
, emberi tényező" szerepét? Nem esünk-e 
át a ló másik oldalára — mint Bihari István 
mondja -, ,és túlságosan nagyvonalúan 
kezeljük a termelőerők anyagi összete- 
vőit". Nem lehet tagadni ezt a veszélyt. 
Hiszen, egyrészről ugyan igaz, hogy a köz- 
gazdasági és szociológiai kutatások feltár- 


ták: a kutatás-fejlesztési, az oktatási, a kul- 
turális és az egészségügyi beruházások 
közvetlenül és rövid távon segíthetik (vagy 
ellenkezőleg, elmaradásuk akadályozhat- 
ja) a gazdaság nemzetijövedelem-termelő 
képességét. Az sem tagadható, hogy min- 
dez jelenlegi döntéseinkben nem tükröző- 
dik vissza. Népgazdasági és vállalati szin- 
ten (de úgy érzem a családi költségvetés 
szintjén is) ezeket a beruházásokat a 
maradékelv alapján hozzuk meg: ami ma- 
rad, azt fordítjuk erre. 

Másrészről viszont, nem szabad elfelejt- 
kezni arról, hogy az emberi tényező ko- 
rántsem független az adott gazdasági és 
műszaki környezettől. A termelőerők 
anyagi elemei nélkül az emberi tőke moz- 
gásképtelen. A feladat éppen az, hogy tár- 
sadalmi szinten teremtsük meg összehan- 
golt fejlődésüket, a vállalatok számára pe- 
dig tegyük lehetővé, hogy kialakíthassák a 
számukra hatékony lokális egyensúlyt. 
Megalapozottan állítja tehát Szücs Ervin: 
s: .A fejlett termelés elképzelhetetlen kul- 
turált termelőhelyek és kulturált termelők 
nélkül." " 

Kevéssé figyelünk ugyanakkor arra az - 
ismét csak az emberi tényezővel kapcsola- 
tos — problémára, hogy a szervezetnek be 
kell fogadnia az új technikát. A munkás- 
nak, a mérnöknek, a piackutatónak és a 
vezetőnek el kell sajátítania az új techniká- 
hoz szükséges új műszaki, gazdasági és 
vezetési ismereteket. Az új termelési kultú- 
rát be kell illeszteni a hagyományos terme- 
lés rendszerébe. Közismert, hogy minél na- 
gyobb a különbség a régi és az új technika 
szintje között, többnyire annál nagyobb a 
különbség az új technika potenciális és va- 
lóságos hatékonysága között. A magyar 
gazdaságban sajnos kivétel, hogy az új 
technika működését a réginél hatéko- 
nyabb, új szervezet kialakításával segíte- 
nék elő. Ritka az olyan vállalat, amely 
nemcsak a felismerésig jutott el, hanem 
cselekszik is a vállalat munkaerőgárdájá- 
nak folyamatos fejlesztéséért. 

A hozzászólók elismerték a technikai 
műveltségünk hiányosságaiból fakadó 
gondokat. Túlzónak tekintették azonban — 
mint Timár János fogalmazott — , bajaink 
egyetlen okaként és a terápia egyetlen útja- 


82 ESZMECSERE 


ként" való előtérbe állítását. Ennek tükré- 
ben egyet kell értenünk: Kiss Istvánnal: 
, Kételkedem — írja -, hogy a technikai 
fegyelem kérdése kizárólag technikai jelle- 
gű lenne és egyedül a technikai műveltség- 
től függene. " Az igazság kedvéért meg kell 
azonban jegyezni, hogy Ágoston Mihály 
cikkének egésze is inkább a komplex meg- 
közelítést, mint a leegyszerűsítő sémák al- 
kalmazását sugallja. 

Egy vita természetszerűleg sohasem le- 
het olyan finoman kiegyensúlyozott, mint 
egy szakértői csoport által összeállított és 
széles körben megvitatott tanulmány. 
Hangsúlyait az elemzés hideg logikája mel- 
lett számottevően befolyásolják érzelmi, 
sőt indulati elemek, és ez így is van rend- 
jén. A Társadalmi Szemle jelenlegi eszme- 
cseréjében — ennek ellenére — bizonyos fon- 
tos kérdésekben egyetértés született. E kö- 
zös álláspontot mint a vita konklúzióját, 
célszerű összefoglalni. 

e A világgazdasághoz illeszkedő gaz- 
dasági szerkezet kialakításához elengedhe- 
tetlen — az új technika megszerzésére szol- 
gáló beruházási források növelése mellett 
— a struktúraváltás emberi feltételeinek a 
megteremtése. A munkakultúra, a szerve- 
zettség, illetve a fegyelem növelésének ÖSZ- 
tönzése (és ahol kell, kikényszerítése), a 
munkaerő tömeges átképzését segítő prog- 
ramok kialakítása nélkülözhetetlen a gaz- 
dasági fejlődés felgyorsításához. (Figye- 
lemre méltó, hogy az európai tőkésorszá- 
gok, különböző jellegű K -t F-programjaik 
mellett — például az Euréka -— egy komplex 
oktatási program, a Comett beindításával 
is alátámasztják struktúraváltási stratégiá- 
jukat.) 

e Nem tudatosult társadalmunkban 
kellőképpen, hogy az oktatás, a tovább- és 
átképzés, illetve általában a műveltség fej- 
lesztése a jövőt közvetlenül szolgáló beruhá- 
zás, nemcsak társadalmi, hanem vállalati 
méretben is, sőt egyénileg is az. Ezt az 
elvet, a társadalmi források elosztásánál 


következetesen érvényesíteni kell. Egyúttal 
ennek az elvnek kell vezérelnie az , emberi 
tőke" gyarapítását szolgáló szféra belső 
szervezettségét, társadalmi szükségletek 
kielégítését célzó orientáltságát és haté- 
konyságát is. 
e Az előbbi célok elérésében kulcssze- 
repe van a vezetés színvonala emelésének. 
ppen az Ágoston Mihály által idézett 
adatok bizonyítják, hogy műszaki elmara- 
dásunk nem csupán - sőt nem is elsősor- 
ban - az egy főre jutó számítógép- vagy 
chipfelhasználáson, hanem az egy főre ju- 
tó , információfogyasztáson" mérhető leg- 
inkább. Márpedig a kibontakozó , infor- 
mációgazdaság" korszakában a piaci és 
tudományos információk naprakész isme- 
retén alapuló rugalmasság a versenyképes- 
ség döntő tényezője. Erre viszont csak új 
szemléletű, az informatika legújabb eszkö- 
zei által kínált lehetőségekkel élni tudó, a 
szervezeti és strukturális megújulásnak el- 
kötelezett, kezdeményező és az indokolt 
kockázatot is vállaló vezető képes. 


e Végül, de nem utolsósorban döntő 
jelentőségű a felsorolt változásokat támo- 
gató társadalmi értékrend kialakítása. Az 
az állapot, amelyben a gazdaság nem képes 
hasznosítani a növekvő szakmai és általá- 
nos képzettséget, amelyben a munkahely 
nem követeli meg a megszerzett tudás 
hasznosítását, sőt, amely sok esetben nem 
engedi az egyén és a kollektíva számára 
kibontakoztatni képességeit, visszahúzóbb 
hatású, mint a forráshiány. Legyünk tuda- 
tában annak, hogy mindez nem pusztán 
az értelmiség megbecsülésének, hanem az 
értelmesség elismerésének a problémája. 
Ezért társadalmi előrelépésünk legfonto- 
sabb feltétele, hogy következetesen érvé- 
nyesítsük a teljesítményorientált értékren- 
det, a munkástól, a mérnökön és a vezér- 
igazgatón keresztül, egészen a miniszterig. 


ifj. Marosán György 

A műveltség nem ünneplő ruha..." 


Művelődés Csongrád megyében 


Csongrád megye művelődési helyzetét a 
felszabadulás előtt nagy ellentmondások 
jellemezték. Egyrészt a tömegek alacsony 
iskolai vézgettsége, mély kulturális elmara- 
dottsága volt jellemző, másrészt Szegeden 
olyan nagyfokú egyetemi építkezések való- 
sultak meg, amelyek abban a korban nem 
voltak általánosnak tekinthetők. A me- 
gyében két felsőoktatási intézmény léte- 
sült: 1921-ben a kolozsvári egyetemet Sze- 
gedre telepítették, majd 1928-ban megala- 
piították a mai Juhász Gyula Tanárképző 
Főiskola jogelődjét. 

Több városban pezsgő irodalmi, művé- 
szeti élet zajlott, számos rangos középisko- 
laműködött. A Szegedi Fiatalok Művésze- 
ti Kollégiumának tagjai — Budai György, 
Erdei Ferenc, Hont Ferenc, József Attila, 
Ortutay Gyula, Radnóti Miklós, Tolnai Gá- 
bor és mások — a munkássággal és a pa- 
rasztsággal egyaránt kapcsolatban voltak. 
E tájon dolgozott Tömörkény István, Móra 
Ferenc, Juhász Gyula. Itt szerveződött a 
kor progresszív programját képviselő 
Márciusi Front. Szegeden munkálkodott 
Szent-Györgyi Albert, az egyetlen magyar 
tudós, aki felfedezéséért idehaza Nobel- 
díjat kapott. j 

1945 után fel kellett számolni az igazság- 
talanságot mind az iskoláztatásban, mind 
a művelődésben. De volt mit támogatni is: 
a haladó i, értelmiségi törekvések- 
ből létrejött értékeket. Az országrész társa- 
dalmi, gazdasági, művelődési változásai 
hatással voltak hazánk később felszaba- 
dult területeinek életére is. Az első évtize- 


det lendület és ellentmondások is jellemez- 
ték. A meglevő intézményeket továbbfej- 
lesztették: önállóvá vált 1951-ben az Or- 
vostudományi Egyetem, a József Attila 
Tudományegyetem három - állam és jog-, 
természet- és bölcsészettudományi — kar- 
ból álló intézménnyé alakult át. Megvaló- 
sult az értelmiség nagymérvű képzése, to- 
vábbképzése. Jelentős eredmények szület- 
za a közművelődés és a művészet terüle- 

n is. 

Ugyanakkor megtorpanás is tapasztal- 
ható volt. A megye és Szeged több szem- 
pontból hátrányos helyzetbe került. Mint 
közismert, az ötvenes évek elején orszá- 
gunk és Jugoszlávia megromlott kapcsola- 
ta miatt ez a vidék - földrajzi fekvéséből 
adódóan - néhány éven át visszamaradt a 
fejlődésben. Egyértelműen hibás volt az a 
felfogás is, amely a hírhedt , szegedi gon- 
dolatot", a Horthy-fasizmus innen indulá- 
sának következményeit a város akkori la- 
kosságán kérte számon. Ezek hatásaként 
megállt az értelmiség számszerű növekedé- 
se, nem alakulhattak ki az egészségesebb, 
a realításoknak jobban megfelelő arányok. 

A szellemi élet dinamikusabb kibonta- 
kozása az ötvenes évek végétől indult meg. 
A megye - ezen belül különösen Szeged — 
iparának gyors gyarapodása, a mezőgaz- 
daság szocialista átszervezése alapvetően 
új helyzetet teremtett. Az MSZMP műve- 
lödéspolitikai irányelveinek fogadtatását 
kedvezően befolyásolta, hogy konkrét el- 
képzelések alakultak ki a nagyobb vidéki 
városoknak mint szellemi centrumoknak a 

fejlesztésére. Ezekben az években Szegeden 
újra indultak a szabadtéri játékok, Hód- 
mezővásárhely - az őszi tárlatok sorozatá- 
val - a realista képzőművészet fontos talál- 
koözóhelyévé vált. 

Az MTA területi szervei közül 1961-ben 
elsőként szerveződött meg a Szegedi Aka- 
démiai Bizottság. Ma már másfél évtizede 
működik a magyar biológiakutatás rangos 
szegedi központja. Az utóbbi negyedszá- 
zadban új vagy átszervezett intézmények- 
kel gazdagodott a felsőoktatás. Jelenleg 
két egyetem és főiskola, egy kihelyezett 
főiskolai kar és három főiskolai tagozat 
működik. A sokirányú munka eredménye- 
ként Csongrád megyében - elsősorban 
Szegeden - az ország egyik legjelentősebb 
vidéki oktatási-tudományos kutató köz- 
pontja alakult ki. 


A megyében élők általános és szakmai mű- 
,veltsége az évek során jelentősen gazdago- 
dott. Például: 1970-ben a kereső lakosság 
40 százalékának nem volt meg a nyolcosz- 
tályos általános iskolai végzettsége. Ez az 
arány 20 százalékra csökkent tíz év alatt. 
Egyúttal igen számottevő a szakmunkás- 
és szakközépiskolai végzettségűek szám- 
aránya. Ez az iparban mintegy 40 százalék, 
a mezőgazdaságban is 35 százalék körül 
mozog. 

Az általános iskolákban a személyi felté- 
telek igen jók: a felsőtagozatokon a szak- 
tanári ellátottság 90 százalék fölött van. 
Emellett azonban növekszik a képesítés 
nélküli oktatók száma, különösen a taní- 
tók körében. Érezteti hatását, hogy hibás 
döntésként a hatvanas évek elején meg- 
szünt a Szegedi Tanítóképző Intézet. 

A középfokú iskolák egy része - főleg 
Szegeden - országos és regionális funkciót 
is ellát. A tanulók mintegy 20 százaléka — 
2200—-2400 fiatal -— megyén kívüli. Ez más 
megyékben 5-10 százalékot képvisel. E fel- 
adat teljesítéséhez a jövőben nagyobb köz- 
ponti támogatás szükséges, mert a jelenlegi 
körülmények hátrányos helyzetbe hozzák 
az itt élő fiatalokat: csökken ugyanis a 
középfokú végzettségűek száma a megyei 
lakosság körében. 


Csongrád megyében az oktatás, a kultú- 
ra, a jog, az egészségügy területén lényegé- 
ben megfelelő számú szakember dolgozik. 
A műszaki diplomások képzését tekintve 
azonban lemaradás tapasztalható. Az 
iparban ugyanis ezer lakosra átlag 81 mű- 
szaki diplomás jut, a megyében csupán 42; 
az építőiparban ez az arány 20-13, a köz- 
gazdászok esetében pedig 35-19. Az utób- 
bi arány javítása érdekében hasznosan te- 
vékenykedik a Marx Károly Közgazda- 
ságtudományi Egyetem kihelyezett tago- 
zata. A megye párt- és állami vezetése arra 
törekszik, hogy a Győri Vasúti Műszaki 
Főiskola, a Kandó Kálmán, a Bánki Do- 
nát, a Pollack Mihály és más üzemmér- 
nökképző főiskolák kihelyezett konzultá- 
ciós központokat létesítsenek. 

A felsőoktatásban differenciált fejlődés 
történt, a struktúra és a képzési arányok 
nem változtak. ÚJ felvételi rendszert vezet- 
tek be 1983-ban. Tapasztalat, hogy a fizi- 
kai dolgozók gyermekei közül egyre keve- 
sebben jelentkeznek felsőfokú tanulmá- 
nyokra. Ennek - többek között - az okai: 
egyes értelmiségi foglalkozások társadalmi 
presztízsének csökkenése, s az alacsony- 
nak ítélt keresetek, jövedelmek. Ezzel 
szemben, a továbbtanulásukat segítő ak- 
ciók eredményeként a felvételt nyert hall- 
gatók között részarányuk nem változott. 
Minden intézményben - különösen a ta- 
nár-, orvos-, jogászképzésben - többség- 
ben vannak a leányhallgatók. Ez összefügg 
a középiskolai beiskolázás arányaival, 
másrészt a végzés utáni elhelyezkedés, fog- 
lalkoztatottság növekvő gondjaival. 

Az egyetemek, főiskolák káderhelyzete 
alapjában véve megfelelő. Nem kielégítő 
azonban az oktatói kar belső mobilitása, 
kedvezőtlen a fiatal oktatók anyagi és szo- 
ciális helyzete, mind kevesebben vállalkoz- 
nak erre a munkára. Az egyetemek, főisko- 
lák épületei többségükben elavultak, zsú- 
foltak. Jóllehet az elmúlt időszakban szá- 
mottevő építkezések és felújítások is vol- 
tak, a VI. ötéves tervben előirányzott beru- 
házások indulásának elhúzódása azonban 
akadályozta az intézményeket alapfunk- 
ciójuk jó színvonalú ellátásában. 

Az elmúlt öt évben bővültek a közössegi 
és az egyéni művelődés lehetőségei Csong- 

rádban. A TIT színvonalas szakmai, át- 
képző tanfolyamokat, nyári egyetemeket 
rendezett. Új szolgáltatásként zenei részle- 
gket nyitott néhány könyvtár. A legdina- 
mkusabban a múzeumok közművelődési 
tevékenysége fejlődött. Uj módszerek és 
fornák bevezetésére törekedtek a nagyobb 
művelődési és ifjúsági házak. Ezeknek 
többsége — mint a diákcentrumok, a csalá- 
di hétvégerendezvények - sikeres volt. Je- 
knleg mintegy másfél száz ifjúsági klub 
működik a megye iskoláiban, üzemeiben, 
művelődési házaiban. Ezek főként az ama- 
tőr művészeti mozgalom istápolói, mely 
népzenei körökkel, alkotó- és népművésze- 
tekkel, színjátszó, könnyűzenei együtte- 
sekkel gyarapodott. 

Megnövekedett az érdeklődés a gazda- 
sági és társadalmi folyamatok, közelmúl- 
tunk történelme, korunk egyetemes kérdé- 
sei iránt is. Ezzel együtt a korábbinál töb- 
ben igénylik a helyi témákról, a szűkebb- 
tágabb közösség közügyeiről szóló részle- 
tesebb tájékoztatást. Ezt mutatja, hogy 
1979-től a Csongrád megyei Hírlap pél- 
dányszáma 43 ezerről 45 ezerre, a Dél- 
Magyarországé 47 ezerről 62 ezerre emel- 
kedett. A Magyar Televízió Szegedi Kör- 
zeti Stúdiója munkájának javulását jelzi, 


hogy a Dél-Alföldön ma már csaknem 


egymillió rendszeres nézője van hírműso- 
raiknak, összeállításaiknak, melyek kultu- 


rális rendezvényekről is beszámolnak. Hód- . 


mezővásárhelyen és Szegeden 1986-ban 
megkezdi adásait a városi kábeltelevízió. 
Ez évben elkészül a Magyar Rádió Szegedi 
Körzeti Stúdiója, mely -— a tájékoztatás 
mellett — a kulturális kínálat bővülését is 
jelenti. 

Éz elmúlt időszakban a közművelődés 
teren néhány kedvezőtlen jelenség is felerő- 
södött. Az egyik jellemző tendencia: átren- 
deződött a lakosság szabadideje és annak 
felhasználása. Az ötnapos munkahét meg- 
növelte ugyan a szabadidőt, de azt sokan 
nem tanulásra vagy művelődésre, hanem 
EZÉ MISRKESSZÁLÓ tevékenységre fordít- 
ják. 
A változó körülmények hatására ellent- 
mondásosabbá vált a művelődés és a mű- 
veltség társadalmi presztízse. Egyes munka- 
helyeken a korábbinál kevesebb pénz jut - 


a gazdálkodási nehézségek miatt is — a mű- 
velődés fejlesztésére. Csökkent a könyvköl- 
csönzés; a lakóterületi könyvtárakban ki- 
sebb, a szakszervezeti intézményekben pe- 
dig nagyobb a visszaesés. Kevesebben láto- 
gatják a művelődési házak rendezvényeit is. 
Gyakori tapasztalat, hogy romlott a köz- 
művelődési szemlélet is: az üzemek, szövet- 
kezetek vezetése sokszor szinte kizárólag a 
termelés, a dolgozók pedig a jövedelemszer- 
zés szempontjait részesítik előnyben. 

Módosultak a művelődés tartalmával 
összefüggő igények is. A tanulási, művelő- 
dési szándék egyre inkább az egyéni élet- 
módhoz, a munkavégzéshez és az érdekelt- 
séghez kapcsolódik. A munkások elsősor- 
ban a szakmai ismeretek, valamint a gyor- 
san, közvetlenül hasznosítható tudnivalók 
iránt érdeklődnek. Ezáltal többen vesznek 
részt a munka melletti szakmai képzésben, 
de kevesebben az általános jellegű felnőtt- 
oktatásban. 


A szövetkezeti parasztság és a falun lakó 
munkások idejét még inkább az egyébként 
társadalmilag hasznos kisárutermelés és 
állattartás köti le. Őket elsősorban a kerté- 
szeti és egyéb mezőgazdasági tanácsadá- 
sok vonzzák. A termelésben foglalkozta- 


. tott értelmiségiek a közgazdasági, vezetési 


ismereteket kívánják elsajátítani. 


A dolgozó fiataloknak kevesebb, a diá- 
koknak - főleg hét végén - több idejük jut 
a művelődésre. Körükben és más rétegek- 
ben is erősödött a szórakozás iránti igény, 
de gyakran hiányzik a színvonalas, értékes 
kínálat. A lakosság jelentős részének mű- 
velődése egyoldalú, nagyrészt a tv-nézésre 
korlátozódik, az olvasás és más közműve- 
lődési tevékenység helyett. 

A közművelődés erőteljesebb fejlődését 
több tényező is nehezíti. Nem változott 
meg ugyanis alapvetően a kulturális intéz- 
mények területi egyenlőtlensége. Pedig 
több jelentős beruházás fejeződött be vagy 
folytatódik jelenleg is. Makón múzeum, 
Szentesen ifjúsági és művelődési központ 
épült. Szegeden elkészült a Somogyi-könyv- 
tár és a megyei levéltár impozáns épülete. 
Az MTV körzeti stúdiója évek óta sugá- 
rozza műsorait, a nemzetiségek számára 
szlovák és román nyelven. Megfelelő elhe- 

lyezést kapott a Móra Ferenc Múzeum 
munkásmozgalmi részlege. 

Az előbbiekben felsorolt pozitívumok 
mellett a városi peremkerületek, az új la- 
kótelepek, a kisebb községek és a tanyavi- 
lág művelődési ellátottságában szembetű- 
nő hiányosságok vannak. Szeged és Szen- 
tes mozihálózata minél előbb felújításra, 
bővítésre szorul. Néhány községben pedig 
nincs művelődési otthon sem, a meglevő 
épületek állaga többnyire rossz, nem egy 
közülük életveszélyessé vált. A megyei mű- 
velődési központnak sem megfelelő épüle- 
te, felszereltsége, sem elegendő számú, fel- 
készült szakembergárdája nincs ahhoz, 
hogy a művelődési otthonok szakmai, 
módszertani irányítását ellássa. Nagymér- 
tékű fluktuációt okoz, hogy a könyvtáro- 
sok, a művelődési házakban és a filmfor- 
galmazásban dolgozók fizetése alacsony. 
Munkakörülményeik, társadalmi megbe- 
csültségük is kedvezőtlen. Erre vezethető 
vissza, hogy például 1980 és 1983 között a 
művelődési otthonok szakalkalmazottai- 
nak több mint a fele kicserélődött. 

A káderhelyzetet tekintve a közművelő- 
dés az egyik legmostohább terület, jóllehet 
az intézmények között jelentős különbsé- 
geket is találunk. Míg a múzeumoknak, a 
levéltáraknak teljes szakképzett állomá- 
nyuk van, addig a könyvtárakban ez nem 
kielégítő, és e téren keveset javult a helyzet 
az utóbbi években. A képesítés nélküli ér- 
telmiségi dolgozók többségét jelenleg a 
művelődési házakban találjuk. Ezen eddig 
még alig változtatott az, hogy a Juhász 
Gyula Tanárképző Főiskolán megindult a 
közművelődés szakos hallgatók képzése. 
Az itt végzett fiatalok ugyanis anyagi és 
egyéb okok miatt nem szívesen vállalnak 
a községekben közművelődési munkát. 

Ha a kulturális intézményrendszer által 
közvetített tartalmat elemezzük, az több- 
nyire megfelel az ideológiai, művelődéspo- 
litikai követelményeknek. Nem kielégítő 
azonban a közművelődési munka koordi- 
nálása, a közoktatási és a közművelődési 
intézmények együttműködése. Előfordul 
idegenkedés is a lakóterületi művelődési 
otthonok közös fenntartásával, az üzemi 
és a tanácsi kulturális célokra szánt pénz- 
eszközök célszerű, együttes felhasználásá- 


val kapcsolatban. Hiányos a helyi eszmei, 
politikai orientálás. 

Míg a területi párt- és állami testületek 
rendszeresen foglalkoznak a közművelő- 
dési — s természetesen az oktatási, művé- 
szeti — tevékenység egészével, egyes részte- 
rületeivel, addig a községi, munkahelyi 
szinten gyakran nem eléggé elemző s érde- 
mi az irányító munka. A pártalapszerveze- 
tek többnyire a kívánatosnál kevesebbszer, 
s inkább formálisan ösztönzik a dolgozó- 
kat a tanulásra, önművelődésre. A pártirá- 
nyítást természetesen csak az állami irányí- 
tással együtt lehet eredményesen megvaló- 
sítani. A tanácsoknak jelentős szerepük 
volt az oktatás és a közművelődés fejleszté- 
sében, jó ideig azonban hiányzott a haté- 
kony jelenlétük az irodalom és a művésze- 
tek terén. A jövőben még inkább arra van 
szükség, hogy ne csak anyagi támogatást 
adjanak, hanem eszmei-ideológiai, politi- 
kai vonatkozásban is megfelelő hatást fejt- 
senek ki. A közművelődés - de más művé- 
szeti ág is — akkor lesz vonzóbb, ha jobban 
igazítja tartalmi kínálatát a társadalmi és 


. az egyéni szükségletekhez, az emberek ér- 


deklődéséhez. Fontos, hogy a közművelő- 
dési intézmények gyorsabban reagáljanak 
a művelődést befolyásoló tényezők válto- 
zásaira. 


Milyen tervek vannak a következő idő- 
szakra? Fejlesztik az Ópusztaszeri Nemzeti 
Történelmi Emlékparkot, Makón szövet- 
kezettörténeti múzeumot alakítanak ki, 
Szegeden felújítják a Móra Ferenc Múzeu- 
mot. Emellett azonban elsősorban a városi 
peremkerületek, az új lakótelepek, a közsé- 
gi és a tanyai körzetek közművelődési ellá- 
tását, a művelődési otthonok hálózatának 
fejlesztését szorgalmazzák. Azt tervezik, 
hogy a régi híres Hungária Szállodát me- 
gyei tudományos, kulturális központtá 
építik át. Szükség lenne arra is, hogy Sze- 
geden felsőfokú nappali tagozatos könyv- 
tárosképzés induljon, mely az egész Dél- 
Alföld számára bocsátana ki szakembere- 
ket. 


Csongrádban a tudományos kutatásnak 
kevés történelmi múltú hagyománya van. 
Mára mégis ebben a megyében - a műszaki 
tudományok szerényebb jelenlétével - a 

főváros után az ország második komplex 
tudományos központja jött létre. 

Álljon itt néhány példa: az MTA Szege- 
di Biológiai Központja a tudományterület 
egyes ágaiban a nemzetközi élvonalba ke- 
rült. Új búzafajtákat, kukorica-, naprafor- 
góbibrideket állítottak elő a Gabonater- 
mesztési Kutató Intézet munkatársai, hí- 
rük a világ sok tájára eljutott. A szentesi 
zöldség-, a makói hagymakutatás szakem- 
bereinek köszönhető, hogy a hazai termés- 
nek több mint a fele Csongrádból kerül a 
fogyasztókhoz. A valósághoz hozzátarto- 
zik, hogy vannak figyelmen kívül maradt 
kutatási témakörök is. Például: valószínű- 
leg jobban lehetne hasznosítani az ország- 
ban levő 600 ezer hektárnyi homokterüle- 
tet, ha a két évtizede megindult kutatások 
nem kerültek volna háttérbe. 

Több új témakör elemzésében is részt 
vesznek a társadalomtudomány-kutatók. 
Országosan is kiemelkedőek a közigazga- 
tás korszerűsítését szolgáló vizsgálatok, a 
gazdaság- és társadalomtörténeti tanulmá- 
nyok. Itt jött létre a Latin-Amerika törté- 
netét feldolgozó csoport, amely országo- 
san is koordinálja ezt a munkát. Létrehoz- 
ták Szegeden a munkásmozgalom-történe- 
ti kutatáshoz kapcsolódó múzeumi részle- 
get. A tervezett öt kötetben megjelentek a 
megye munkásmozgalmának válogatott 
dokumentumai. Szeged, Makó, Hódmező- 
vásárhely és Szentes városok történetéről 
szóló publikációk a megye határain túl is 
érdeklődést váltanak ki. 

Kiemelkedő szerepet tölt be az MTA 
Szegedi Bizottsága a tudományos kutató- 
munka szervezésében. Kezdeményezi, ösz- 
tönzi a komplex természet- és társadalom- 
tudományi témák vizsgálatát. Szakbizott- 
ságai, rendezvényei révén, kiadványok 
megjelentetésével elősegíti az információ- 
cserét. 

Ha kitekintünk a tudományos intézetek 
személyi és anyagi feltételeire, megállapít- 
hatjuk: gondot jelent a fiatalok alkalmazá- 
sának csökkenő lehetősége, a tudományos 
gyakornoki rendszer megszüntetése, a ku- 
tatók csekély mobilitása s a kutatási segéd- 
erők alacsony száma. Pénzügyi nehézségek 
miatt a műszer- és eszközállomány egyre 
inkább előregszik. 


Milyen tennivalók várnak a helyi kuta- 
tókra, a tudományirányítókra? A biológiai 
eredetű és iparilag feldolgozható nyers- 
anyagok hasznosítását célzó kutatások 
még inkább előtérbe kerülnek. Nagyobb 
figyelmet kell fordítani az automatizálási 
és számítástechnikai eredmények gyakor- 
lati alkalmazására. A kutatóhelyek és a 
termelőüzemek összehangolt együttműkö- 
déséhez fejleszteni szükséges a területi ku- 
tatás-szervezés, irányítás rendszerét. 


Országosan is kiemelkedő a megye művé- 
szeti és irodalmi élete. Szegeden Dugonics 
András, Móra Ferenc, Juhász Gyula, Tö- 
mörkény István, Makón József Attila, 
Hódmezővásárhelyen Tornyai János és 
Németh László, Csanádpalotán Kelemen 
László szellemi hagyatékát ápolják. 

Az irodalom műhelye két folyóirat, a 
Tiszatáj és a Kincskereső. A Tiszatáj ha- 
zánk legrégibb, folyamatosan megjelenő, 
vidéken szerkesztett országos folyóirata. 
A lap aktívan részt vett az ötvenes évek 
végének ideológiai vitáiban, s az elkötele- 
zettség és a pártosság mellett tört lándzsát. 
A magyar kultúra egészéből válogat, rend- 
szeresen kitekintést ad a határainkon túli 
magyar irodalomra, népszerűsíti a szocia- 
lista országok irodalmi-művészeti értékeit 
is. Egyedülálló szerepet tölt be az általános 
iskolás — 6-14 éves korú — gyermekek iro- 
dalmi-művészeti nevelésében, az olvasás 
megkedveltetésében a Kincskereső. A Ma- 
gyar Úttörők Szövetségének támogatásá- 
val az ország egyetlen ilyen jellegű folyói- 
rataként működik. 

Az e tájon élő költők, írók munkássága 
igen termékeny, az elmúlt évtizedben mint- 
egy 80 kötetet publikáltak. Mind a társa- 
dalomtudományok, mind a természettu- 
dományok terén is sok értékes mű születik. 
Általános tapasztalat azonban, hogy a kö- 
tetek országos könyvkiadóknál történő 
megjelentetése, nyomdai átfutása hosszú, 
esetenként 3-5 év. Ezt még az is nehezíti, 
hogy a központi kiadók esetenként nem 
vállalkoznak helyi szerzők olyan színvona- 
las műveinek publikálására sem, amelyek- 
re egyébként országos igény és érdeklődés 

is lenne. Ezért szorgalmazzák helyi könyv- 
kiadó létesítését. Ez nem minden előzmény 
nélkül jönne létre, hiszen a Magvető 
Könyvkiadó irányításával az ötvenes évek 
második felétől csaknem egy évtizedig — a 
Tiszatáj Kiskönyvtár sorozat keretében — 
különböző művek jelentek meg. 

A Szegeden meglévő jelentős szellemi 
alkotóbázis erősítése, a publikációs nyilvá- 
nosság szélesítése nemcsak megyei, hanem 
regionális és országos tudományos és mű- 
velődéspolitikai célokat is szolgálna. A he- 
lyi könyvkiadó megteremtése lehetővé ten- 
né, hogy a központi kiadókat tehermente- 
sítse, bizonyos feladatokat átvállalna tő- 
lük. A nyomda és a kiadóvállalat a fontos 
kiadványok átfutási idejét mindenképpen 
jelentősen lecsökkentené. 

A szegedi nagyszínházat 1978-ban zár- 
ták be, azóta folyik a felújítás. Az opera és 
a prózai társulat tagjai másutt — nem éppen 
színházi célra alkalmas épületekben -— lép- 
tek fel, jó ideig a műsorok sem voltak von- 
zóak. Az elmúlt években azonban a szín- 
ház új vezetése stabilizálódott, a társulat 
munkájában - a nehéz körülmények elle- 
nére is — a művészi fejlődés jelei mutatkoz- 
nak. A színház irányítói jobban odafigyel- 
nek a közönség igényeire, neves vendég- 
művészeket, rendezőket is meghívnak, fia- 
tal művészek szerződtek Szegedre. Sikerült 
javítani a színészek lakáskörülményein, 
szociális ellátottságán, munkájuk anyagi 
elismerésén. A nézők kezdenek visszapár- 
tolni, a város lakosságában ismét szimpá- 
tia alakul ki a színház és művészei iránt. 
Nagy várakozás előzi meg az idén átadásra 
kerülő, felújított Szegedi Nemzeti Színház 
megnyitását: az épület ékesebb, kényelme- 
sebb, szebb lesz, mint valaha újkorában. 

Balázs Béla, a város szülötte nem sokkal 
a felszabadulás után már sürgette a Szege- 
di Szabadtéri Játékok , visszatérését", fel- 
újítását a szomszédos népek testvérisége, 
az internacionalizmus jegyében. Két évti- 
zed is eltelt, mire 1959-ben a Dóm téren 
újból felcsendült az előadások kezdetét jel- 
ző szignál. A Játékok máig is megtartotta 
korábbi heijyét a hazai színházi életben. 
A szó nemes érteimében népszínház, elő- 
adásaiban több mint kétmillióan gyönyör- 
ködhettek, hozzátéve, hogy a művészi 


munkában olykor színvonalbeli egyenet- 
lenség is tapasztalható volt. Az utóbbi idő- 
ben bővült a repertoár, a hagyományos 
műfajok - klasszikus drámák, opera, ope- 
rett, balett, folklór- és népitáncfesztivál — 
mellett a rock és a musical is utat tört 
magának, eddig váltakozó sikerrel. 

A legtöbb képző- és iparművész - a fő- 
város és környéke után - Csongrád megyé- 
ben él. Az eddigi eredmények elismerése- 
ként a képzőművészet decentralizálásának 
kísérleti terepéül — Zala mellett — Csongrá- 
dot jelölték ki. Ezzel kapcsolatban kedve- 
zőek a tapasztalatok. 

A városok köztéri szobrokkal, a közsé- 
gekben a házasságkötő termek művészi 
pannókkal, gobelinekkel gazdagodtak. 
Mindinkább együtt munkálkodnak a kép- 
ző- és az építőművészek is. Jó példa erre a 
megyei tanács oktatási központja és a KÖ- 
JÁL-székház impozáns, ízlésesen díszített 
épülete. A helyi alkotók a következő évek- 
re is kapnak megbízásokat: a községekbeli 
esztétikailag kifogásolható, a politikai- 
történelmi tartalmat nem eléggé kifejező 
emlékművek helyett modern, de közérthe- 
tő szimbolikájú monumentumok megalko- 
tására készülnek. 

Sokszínű és többközpontú a képzőmű- 
vészet. A tájat sokáig egyedül reprezentáló 
hódmezővásárhelyi piktúrában - amely 
nemegyszer lényegében a korszerűség és a 
hagyományápolás körül folyó viták ke- 
reszttüzébe került — új kezdeményezések is 
életre keltek. Az országos vonzású, helyi 
kiállítások sora — a vásárhelyi őszi tárlatok 
mellett -— a Táblaképfestészeti Biennálé 
megrendezésével gyarapodott. Nemrégi- 
ben megnyitotta kapuit Hódmezővásárhe- 
lyen az Alföldi Galéria, amely a tájegység- 
re jellemző, felszabadulás előtti válogatás 
mellett az utóbbi évtizedekben alkotott, 
kiemelkedő értékű műveket tárja az érdek- 
lödők elé. Szeged és Hódmezővásárhely 
mellett a többi városban is gazdag a művé- 
szeti élet. A makói grafikai telep a műfaj 
legjobbjainak nyári találkozóhelye. Szen- 
tes színvonalas kiállítási rendszerével, szín- 
házi és irodalmi rendezvényeivel, Csong- 
rád új köztéri műalkotások felállításával, 
zenei programjaival igyekszik tartalmas 
kulturális, művészeti kínálatot nyújtani. 

Két évtizedes múltra tekinthet vissza a 
fiatalok mártélyi képzőművészeti tábora: 
egykori hallgatói közül ma már többen 
ismert alkotók. Meghatározó szerepet ját- 
szik a megye művészeti életében a Csong- 
rádon munkálkodó fiatalok egy része is. 
Mind több az olyan alkotó a megye képző- 
művészei között, akit az elmélyült műhely- 
munka, a továbblépés, a kísérietezés szán- 
déka vezérel. 

A zenei élet tartópillére a Szegedi Nem- 
zeti Szinház operatagozata, a Liszt Ferenc 
Zeneművészeti Főiskola és a Szegedi Szim- 
fonikus Zenekar. A közművelődésben is 
számottevő a megye zenei intézményeiben, 
iskoláiban tanító, alkotó szakemberek 
munkája. Elismerésre méltó kísérletek tör- 
téntek a városi peremkerületek zenei életé- 
nek fellendítésére is. Növekvő kereslet mu- 
tatkozik a korszerű lakásépítés, az ízléses 
lakberendezési tárgyak és iparművészeti 
termékek iránt. Mindez emeli az alkalma- 
zott művészetek, az építészet, az iparművé- 
szet, a formatervezés jelentőségét. 

Alapvetően eredményesen töltötték be 
művészetpolitikai szerepüket Csongrád 
megye alkotóműhelyei. Számos értékes al- 
kotás, produkció született. Nem mindig 
érvényesült azonban a műhelyek önállósá- 
gának, eszmei-politikai felelősségének egy- 
sége. Eszmeit-politikai bizonytalanság fő- 
ként az irodalmi életben, a Tiszatáj mun- 
kájában fordult elő. Esetenként a lap vita, 
állásfoglalás, megjegyzés nélkül adott 
helyt egyes szerzők vitatható nézeteinek. 
Az utóbbi időben a Tiszatáj szerkesztősé- 
gében, munkájában erősödött az önálló 
válogatással együttjáró felelősség, a folyó- 


irat nyitottabbá vált a helyi tudományos 
műhelyek, a helytörténet, a képzőművé- 
szet iránt. 

Egy megyében, egy régióban a , helyi" 
művészetpolitikai irányítás eredményesen 
támogathatja az újszerű tendenciákat el- 
kötelezetten bemutató, az emberi-közössé- 
gi értékeket tartalmazó művészeti alkotá- 
sok létrejöttét és nyilvánosságát. 

Indokolt esetekben — a párt bevált szö- 
vetségi politikája alapján s eszközeivel — 
tisztázó eszmei vitákra is szükség van. 
A továbbiakban is feladat, hogy a művé- 
szeti területen tevékenykedő pártalapszer- 
vezetek — többek között - nagyobb figyel- 
met fordítsanak a pályakezdő művészge- 
neráció beilleszkedésének segítésére, társa- 
dalmi, politikai tapasztalatainak gyarapí- 
tására. Halaszthatatlan teendő a művészeti 
alkotómunka feltételeinek javítása is. Nél- 
külözhetetlen a Szegedi Szabadtéri Játé- 
kok nézőterének korszerűsítése. Napiren- 
den tartják a Szegedi Fotógaléria létesíté- 
sét, valamint a szegedi felsőfokú zenemű- 
vészeti oktatás és a hangversenyek körül- 
ményeinek javítását. 

Németh László egy helyütt azt írta: ,,. . .a 
műveltség nem ünneplő ruha, amit horda- 
ni kell, a műveltség a helytállás segédesz- 
köze, a kifejezés szerszáma, a vállalkozás 
fegyverzete." Egyre több jelét látjuk an- 
nak, hogy Csongrád megyében — mint az 
országban másutt is — felelősen, cselekvően 
szolgálják a művelődés ügyét, kívánják 
jobbítását. E törekvésnek a hétköznapok- 
ban kell valóra válnia. 


Mary György 


KONZULTACIO 


Az előítéletekről 


Az ember történelmileg kialakult, társadalmilag formált valóságban él, melynek meg- 
ismerése a természeti valóság megismeréséhez képest sajátosságokat mutat. A társa- 
dalmi valóságra vonatkozó ismeretek szorosabban kötődnek az érdekek történeti- 
társadalmi szövedékéhez, mint a természeti valóságot érintők. 

Az érdekek közvetett módon, az egyének társ- és társadalomismereti sémáin ke- 
resztül is befolyásolják a kialakuló tudást, mely részben ezért is oly érzékeny az 
érdekviszonyokra, valamint a lágyabb" társas-társadalmi hatásokra, mivel igazságér- 
tékének megállapítása nem oly egyértelmű, mint a természetről szerzett tudásé. 
A társadalomról szerzett felületes tudás - főként mindennapi változataiban — össze- 
mossa a lehetőt, a valószínűt és a bizonyost, s ezáltal szélsőséges esetben akár az 
illúzió is realitásnak minősülhet. A társadalomra vonatkozó tudást ugyanis mindig 
színezi a hit motívuma, a személyes diszpozíciók egyedisége mellett a társadalmi 
ítéletek, értékminták sokszínű szövedéke, ami nélkül az egyén a társadalmi jelenségek 
nagyfokú komplexitását megtapasztalván elbizonytalanodna. 

A társadalomra vonatkozó tudás nem egyéni teljesítmény, hanem az egyén szűkebb 
és tágabb csoport-hovatartozásainak függvényében alakul. Az egyén csoportjai 
- melyekbe beleszülethet vagy választhatja őket — eleve kijelölik azokat az értékeket, 
nézeteket, vélekedési lehetőségeket, amelyek mentén az egyén önmagát és a környe- 
ző világot észlelheti, gondolatilag feldolgozhatja. 

Az előítélet az egyén társadalmilag meghatározott tudásának az az eleme, ahol a 
többi elemhez képest szokatlanul nagy az esély, hogy a lehetőség szubjektív valószí- 
nűséggé, esetleg bizonyosságérzetté alakuljon. Ezáltal az előítéletei igazolására vál- 
lalkozó egyén érveit önmagából meríti. Innen az előítéletek mély érzelmi beágyazott- 
sága, az új, a más, a szokatlan jelenségekkel szembeni türelmetlenség és értetlenség. 
Allport klasszikus művében az előítéletet .hibás és rugalmatlan általánosításon ala- 
puló ellenszenvként" határozta meg, ami. megmaradhat az érzések szintjén, de kifeje- 
zésre juthat a viselkedésben". 

Paradoxona ennek a helyzetnek, hogy az előítéleteket hordozó egyének nincsenek 
tudatában annak, hogy előítéleteik legfeljebb elvi lehetőségek, de semmi esetre sem 
nagy valószínűséggel bekövetkező, netán bizonyos események előrejelzésére szol- 
gáló biztos megismerési iránytűk. Az emberek többnyire nagyon is ésszerű és megala- 
pozott ítéleteknek tartják előítéleteiket. Pszichológiailag persze az előítéletek valóban 
ésszerűek és megalapozottak, de az indokok nem az előítéletek tárgyából, hanem az 
előítéleteket valló egyén, csoport feltételeiből fakadnak. Az előítéletek ésszerűsége 


1 Allport, G. W. Az előítélet. Gondolat Könyvkiadó, 1977., 40. old. 

tehát látszat, melynek látszatvoltára rádöbbenteni azokat, akiknek előítéleteik vannak, 
nem könnyű, sokszor rendkívül nehéz feladat. 

Előítéletek — vagyis a valóságos tényekre nézve rugalmatlan, túláltalánosító és 
elfogult, azaz torz ítéletek — a társadalmi jelenségek bármelyikére nézve kialakulhat- 
nak. Ilyen értelemben beszélhetünk erkölcsi, művészeti, gasztronómiai, vallási, sze- 
xuális vagy politikai előítéletekről. A politikai előítéletek sajátos csoportját alkotják 
a nemzetközi kapcsolatokban is igen gyakran megfigyelhető, nemzetekkel szembeni 
előítéletek, melyek megnehezítik, nemegyszer lehetetlenné teszik a kapcsolatok nor- 
mális, folyamatos fenntartását. 

Az előítéletek kialakulása és fennmaradása több tényezőre vezethető vissza. Az 
előítéletek ismeretelméleti gyökerei az önkényes mintavételre alapozott, egyoldalú és 
részleges érvényű ítéletekben jelölhetők meg. Filozófiai jegyzeteiben Lenin joggal 
mutatott rá, hogy az előítéletek nem egyszerűen hamis ítéletek, hanem torzított 
igazságtartalmak. A torzulás a társadalmilag meghatározott viszonyok bonyolultsá- 
gából, a bonyolultsággal, ellentmondásossággal együtt élni nem akaró egyének 
leegyszerűsítésre hajlamosító igényeiből, valamint a társadalom eltérő érdekviszo- 
nyaiból adódik. 

A társadalomban jogtalan előnyöket élvező csoportoknak például érdekük, hogy 
a társadalom hátránnyal sújtott csoportjai az előítéletek által kialakított torz és hamis 
társadalom- és világkép rabjai legyenek, hiszen ezáltal elhomályosulnak a hátrányos 
helyzetűek látásviszonyai. Amennyiben - helyzetükön javítandó — cselekedni akar- 
nak, cselekvésük szükségképpen tévesen megválasztott célpontokra irányul. 

Az előítéletek lélektani feltételei sorában elsőként a hétköznapi élet körülményeire 
utalhatunk. A hétköznapi élet gyakorlatába könnyen beilleszkednek az előítéletek, 
mivel azok az átláthatóságot, az egyszerűsítást, a gazdaságos észlelést, valamint az 
azonnali cselekvést ígérik. Egy-egy előítélet közös vállalása egyben a különféle 
társadalmi csoportok megkülönböztető jegye is, miáltal az előítéletes észlelés és visel- 
kedés a személy társadalmi azonosságtudatának is részévé válik. Végül, megemlíten- 
dők az előítéletek személyiségbeli gyökerei, melyek révén a személy a maga egyéni 
élettörténete során felhalmozott szorongásait, tudattalan mélységekből táplálkozó 
feszültségeit, indulatait, kudarcélményeinek tényleges okait úgy leplezi, hogy előíté- 
letei révén azokat más, ellenségesen, gyűlölettel kezelt csoportok tagjaira ruházza át. 

Az előítéletesség fentebb felsorolt ismeretelméleti, társadalmi és lélektani tényezői 
persze többnyire nem válnak élesen szét, hanem együttesen, egymás hatásait kölcsö- 
nösen felerősítve hatnak. 

Vannak , pozitív", azaz valaminek a javára elfordult, valamire nézve előnyös megkü - 
lönböztetésre hajlamosító előítéletek, valamint , negatív", valaminek a kárára elfogult, 
valamire nézve hátrányosan megkülönböztető előítéletek. Amennyiben csoportkozi 
helyzetben felmerült előítéletekről van szó, e két típus rendszerint együtt fordul elő, 
hiszen az egyik csoport önkényes előnyben részesítése a másik csoport hátrányos 
kezelését kell hogy jelentse. Egyúttal az is megállapítható, hogy a negatív előítéletek 
gyakoribbak, mint a pozitívak, ugyanis lélektanilag kényelmesebb és könnyebb a 
tagadó elvek érvényesítése a megismerésben, az érzelmekben és a cselekvésben, mint 
a kedvezés gesztusainak vállalása. 

A csoportközi előítéletek mindig magukban rejtik a megkülönböztetést. A megkü- 
lönböztetésből előnyösen kikerült csoportok, helyzetüket védelmezendő, további 
előítéleteket termelnek az egyenlőtlen helyzet igazolására, melyeket ideológiák útján 
igyekeznek a hátrányos helyzetűekkel elfogadtatni. (Ideológia alatt a szó eredeti, 
Marx által A német ideológiában használt értelmét értjük.) A keletkező csoportközi 
- faji, nemzeti, vallási, nemzedéki, regionális stb. — előítéletek pszichológiailag reális, 
de társadalmilag illuzórikus konfliktusok képében leplezik vagy torzítják a társadalmi 
vagy társadalmak közötti valóságos érdekkonfliktusokat. Társadalmi gyakorlatba való 

beszivárgásuk az irracionalitást az uralkodó racionalitás álarcában tartós , tudáselem- 
mé" teheti. 

A csoportközi előítéletek másik válfaja az előző típustól nem teljesen független 
ugyan, de elvileg más jellegű csoportképződés talaján jön létre. Míg az előző esetben 
említett csoportok esetében a tagsági kategóriák (bőrszín, nemzeti, vallási, regionális, 
nemzedéki stb. hovatartozás) közvetlenül adottak, a másik válfajnál a személy eldönt- 
heti, hogy részt vegyen-e az adott csoportban, vagy sem. Ez esetben az előítéletek 
nagymértékben függnek az adott csoportokban kötelezőnek tekintett gondolkodási 
mintáktól. Karl Mannheim hívta föl a figyelmet arra, hogy ,.az ember általában a 
politikai életben sokkal élesebb a közelebbi, mint a távoli ellenféllel szemben, mert 
sokkal közvetlenebb a kísértés átsiklani annak világlátásába, ezért ez ellen a belső 
kísértés ellen fel kell vérteznie magát". Az ellenfél leegyszerűsített, előítéletes megíté- 
lése rendszerint együtt jár a saját politikai csoport felmagasztalásával, mely a gőg, a 
csalhatatlanságérzet formáját öltheti. 


0 / 0 


Nem azonos az előítéletességgel, de a politikai ítéletalkotást hasonló rugalmatlanság- 
gal és doktrínerséggel ruházhatja föl a társadalomra vonatkozó tudás megszerzésének 
néhány tipikus hibája is. Ezek sorában említhetjük meg az egyensúlyelvű gondolko- 
dást, az oktulajdonítási leegyszerűsítést, valamint az illuzórikus valószínűsítést. 

Az egyensülyelvű gondolkodás kiindulópontja a politikai , saját csoport". Minden 
más személy és csoport értékelése a saját csoporthoz való viszony észlelése függvé- 
nyében alakul. A saját csoporttal szövetségesi, hasonlósági viszonyban álló egységek 
értékelése automatikusan pozitív. A saját csoporttal ellenséges, különbözőséget rejtő 
viszonyban álló egységek értékelése negatív. A pozitívan értékelt egységekkel pozitív 
kapcsolatot tartó egységek értékelése szintén pozitív. A pozitívan értékelt egységgel 
negatív kapcsolatot tartó egységek értékelése negatív. A negatívan értékelt egysé- 
gekkel negatív kapcsolatot fenntartó egységek értékelése viszont pozitív. Ez a ki- 
egyensúlyozott séma nyomban felborul, mihelyt azt tapasztaljuk, hogy barátunk 
barátja hozzánk ellenségesen viszonyul, ellenségünkkel barátkozni hajlamos, illetve 
ellenségünk ellensége hozzánk is ellenségesen viszonyul. 

A tapasztalt ellentmondás fenti eseteiben a csoport a következő választás elé kerül: 
vagy nem vesz tudomást az egyensúlyi helyzetet megzavaró körülményekről s látás- 
módját - a körülmények komplexitásának tudomásulvételével -— gazdagítva árnyal és 
differenciál, vagy pedig a helyzet valamelyik elemének értékelését megváltoztatja, 
hogy a pszichológiailag kényelmes (ámde politikailag nem feltétlenül előnyös) 
egyensúlyi helyzet helyreálljon. Szektás politikai erők más politikai erőkkel kialakított 
viszonyaira általában az egyensúlyelvi észlelési stratégia jellemző, az az érvelés, 
miszerint ,aki nincs velünk, az ellenünk van". 

Az egyensúlyelvű észlelés a külpolitikai viszonyok rugalmas megközelítését is 
megbéníthatja. Juhász Gyula nagyszerű feldolgozásából? megtudhatjuk, hogy a 
második világháború vége felé járván, az angolszász hatalmakkal alkudozó magyar 
kormány képtelen volt átlátni, hogy a magához hasonlónak észlelt (azaz kapitalista 
alapokon álló) angolszász hatalmak miként képesek szövetséget fenntartani a külön- 
bözőnek észlelt (azaz szocialista alapokon álló) Szovjetunióval. Mire a magyar kor- 
mány belátta, hogy az egyensúlyi helyzet nem úgy fog helyreállni, hogy az angolszász 
hatalmak felbontják a szövetséget az általa negatívan értékelt Szovjetunióval, hanem 
az egyensúly helyreállításának az a módja, hogy át kell értékelnie a Szovjetunióhoz 


2 Juhász Gyula: Magyar-brit titkos tárgyalások 1943-ban. Kossuth Könyvkiadó, 1978. 

fűződő kapcsolatát és fegyverszünetet kell vele kötnie (ami az eredeti negatív viszo- 
nyok pozitívra fordítását jelenti), addigra végzetesen késő lett. 

Ismeretlen elemek megítélésekor lép működésbe az ,összhangeflv". Ez esetben az 
illető elem mibenlétére ismert kapcsolatai alapján következtetünk, sokszor tévesen. 
(Ez .a madarat tolláról..." logika.) Amennyiben az előbbi ismeretlen elemet általunk 
pozitívan értékelt tényezőkkel látjuk kapcsolatban, akkor annak értékelése automati- 
kusan pozitív lesz. Amennyiben a szóban forgó elem általunk negatívan értékeít 
tényezőkkel látszik kapcsolatot tartani, értékelése automatikusan negatív lesz. Ha 
viszont az új elem az általunk pozitívan értékelt tényezőkkel negatív kapcsolatot tart 
fönn, akkor mi sem fogjuk kedvelni, miként automatikusan megkedveljük, ha azt 
látjuk, hogy általunk negatívan értékelt tényezőkhöz ellenségesen viszonyul. Ez a 
felületes ítélkezés sok, a későbbiekben elvetélt koalíciót hozott létre már. 

Előítéletességhez hasonlító megismerés a leegyszerűsítő oktulajdonítás. Az okok 
keresése eleve magában rejti a leegyszerűsítés veszélyét, hiszen sokszor okságról nem 
is beszélhetünk, hiszen az adott esemény véletlenszerűen következett be, vagy együtt 
járt egy másik folyamattal. A jelenségek a valóságban sokféle ok együttes hatására 
következnek be. A mindenáron való okkeresés, valamint az oki sokféleséggel szem- 
ben tanúsított türelmetlenség együttesen a döntő ok előszeretetében nyilvánul meg. 
Az észlelt döntő okoknak ez esetben négy típusa van: külső tartós ok (szövetséges, 
ellenfél); külső ideiglenes ok (szerencse, pech); belső tartós ok (hatalom, gyenge- 
ség); belső ideiglenes ok (összetartás, széthúzás). Sikerek esetében a belső okok 
tulajdonítása a jellemző (ez a saját csoportra nézve kedvező), kudarcok esetében 
viszont inkább a külső okok tulajdonítása a gyakoribb (ez a felelősség elhárítása miatt 
fontos) . Kudarcok esetében jól látható, hogy az oktulajdonítás mennyire épít előítéle- 
tekre, erre példa az egyéni vagy kollektív bűnbakok állítása. 

Az előítéletességhez hasonló merev gondolkodási mechanizmus alakulhat ki a 
tettet követő utólagos értékeléskor. Mivel a csoport vagy személy önmagát pozitívan 
értékeli, az általa elkövetett tett (ami okozati, vagyis pozitív viszonyt jelent az elkövető 
vonatkozásában) automatikusan pozitív értékelésére hajlamos akkor is, ha a tett végül 
elhibázottnak bizonyul. Az önigazolás azután hibás körhöz vezet. Az eredeti, helyte- 
len tett védelmében további hibás döntések sorozata következik (erre példa lehet az 
amerikaiak teljes csődbe torkolló eszkalációs stratégiája a vietnami háborúban). 

Végül megemlíthetjük a csoportelkötelezettségből fakadó torz valószínűsítő eljárá- 
sokat, ami a saját csoportra nézve kedvező események bekövetkezésének valószínű- 
ségét eltúlozza és a kedvezőtlen események beteljesedését lebecsüli, optimizmus 
címén ily módon tág teret engedve az illúzióknak. Hasonló - csak ellenkező előjelű 
— torzító ítéletek születnek az ellenséges csoportokkal kapcsolatos pozitív és negatív 
hatású események becslésére. A torz valószínűségbecslés , ismereti" alapjait valójá- 
ban előítéletek alkotják. 

A marxista-leninista társadalomelmélet történelmi és dialektikus módszerének al- 
kalmazása esetén nem érvényesülhetnek előítéletek, valamint az előítéleteknek tápta- 
lajul szolgáló egyéb .tudásszervező" mechanizmusok. Tudnunk kell azonban azt is, 
hogy a konkrét helyzet konkrét elemzésének követelménye nem érvényesül automati- 
kusan és hibátlanul. Az elméleti elemzés fogyatékosságai - akár a visszacsatolás 
hiánya vagy a hibás értékítéletek, akár a szubjektivizmus stb. -— miatt elvileg sosem 
zárható ki az előítéletes jellegű megismerés kialakulása és esetenkénti újratermelődé- 
se. 

A mindennapi életben bizonyos fokig szükségszerűen jelentkező előítéletképződés 
ellen küzdenünk kell. Az előítéletes gondolkodás ellensúlya csak a reaális ítélőképes- 

ség lehet. Ezért az iskolai képzés-nevelés, a tudományok eredményeinek közvetítése, 
a tömegkommunikációs ráhatás és a politikai tájékoztatás felelőssége fokozott, hi- 
szen tevékenységük egyszersmind lehetőség is a társadalmi tények és folyamatok, a 
valódi összefüggések megismertetésére, az önismeretre. De az ismeretek puszta 
közelítése, passzív befogadása nem válthatja ki a várt hatást az emberek gondolko- 
dásmódjában. Minél nagyobb terünk van a társadalmi gyakorlat színterein ítélőké- 
pességünk érvényesítésére és kontrolljára, az alkotó vitákra, a gyors és hatásos 
korrekciókra, annál kevésbé kell tartanunk az előítéletek kártevéseitől. 


Csepeli György 


Hézső Ferenc: Vizitáció 

ÓVÁRI MIKLÓS: 


Felelősséggel a holnapért 
(Gondolatok az SZKP XXVII. kongresszusáról) 


A párt bel- és külpolitikájának elfogadott és megerősített általános 
irányvonala - az ország társadalmi és gazdasági fejlesztése meggyor- 
sításának, az egyetemes béke megszilárdításának irányvonala - az 
SZKP XXVII. kongresszusának legfontosabb politikai eredménye." 


(Mihail Gorbacsov kongresszusi zárszavából) 


Miképpen lehetne összefoglalnunk annak a pártkongresszusnak a jelentőségét, amely 
március elején fejezte be munkáját a szovjet fővárosban? Miben különbözött a párt 
megelőző tanácskozásaitól, mi volt az az új, amit adott? Maga a kongresszus mutatott 
rá -— nem egy hozzászóló tért vissza e gondolathoz -, hogy a tanácskozás végső mércéje 
csak a változó társadalmi valóság lehet. A zárszó is már a tettekre, a munka gyakorlati 
megszervezésére helyezte a hangsúlyt. Ebben az értelemben természetesen a XXVII. 
kongresszus igazi jelentősége a Szovjetunió társadalmi és gazdasági fejlődésének meg- 
gyorsulásában mutatkozik majd meg. Néhány fontos tény azonban már most, közvetle- 
nül a tanácskozás befejezése után is világos. Egyike volt a Szovjetunió Kommunista 
Pártja előremutató nagy kongresszusainak, s méltán nevezhetjük különlegesen kiemelke- 
dő nemzetközi jelentőségű eseménynek. 

A kongresszus az emberiség iránti mélységes felelősségérzettel fordult a világhoz — a 
kormányokhoz és a népekhez is — az emberiség legdrágább kincsének, a békének a 
megóvásáért. A mai és a holnapi nemzedékekről való humanista gondoskodás hatotta 
át e kongresszust, amikor a békéért emelte fel messzehangzó szavát - és akkor is, amikor 
nemzetközi méretű összefogást sürgetett az egész emberiség szorító gondjainak együttes 
megoldásáért. Aligha kell külön bizonygatni az összefüggést: együtt cselekedni mind- 
azért, ami külön-külön megoldhatatlan, csak akkor lehetséges, ha sikerül megszabadíta- 
ni az emberiséget a nukleáris gombafelhő több mint negyven éve ránehezedő vészterhes 
árnyékától. i 

A társadalmi és a gazdasági fejlődés meggyorsításának nagyszabású programja a 
Szovjetunió holnapjáért viselt mély felelősségérzetről tanúskodik. Ennek az előretekin- 
tésnek igazi hitelét adta meg a múlt és a jelen kritikus, ám kiegyensúlyozott, egyoldalú- 
ságtól mentes értékelése, amely megmutatta, milyen híd vezet a jelentől a jövőbe. Ennek 
aligha lehet a jelentőségét túlbecsülni, hiszen ma is, mint tegnap, érvényes a lenini 
útmutatás: a megvalósuló szocializmus társadalmi és gazdasági teljesítményével gyako- 
rolja a legmaradandóbb hatást a világ fejlődésének menetére. 

A kongresszus határozatai az ezredfordulóig meghatározzák a Szovjetunióban a 
társadalmi és gazdasági fejlődés jellegét s ütemét. , Arról van szó — mondotta Mihail 
Gorbacsov elvtárs a Központi Bizottság politikai beszámolójában -, miként lép a Szov- 
jetunió a 21. századba, milyenek lesznek a szocializmus pozíciói, és milyen lesz a róla 
alkotott kép a nemzetközi színtéren, milyen lesz az emberiség holnapja." 

A Szovjetunió fejlődésének nemzetközi jelentősége a történelem folyamatában és 
annak legnagyobb fordulatában gyökeredzik: a nagy októberi szocialista forradalom 
győzelmével új korszak nyílt az emberiség történelmében. Megkezdődött az átmenet az 
imperializmus korából a szocializmus korába. Nemcsak új típusú állam jött létre, hanem 
egy új társadalmi rendszer is, amely először tűzi ki célul mindenfajta elnyomás és 
kizsákmányolás megszüntetését. A nagy októberrel azon a hosszú úton indult el az 

emberiség, amely majd reális távlattá teszi számára a történelmi lépést a szükségszerűség 
birodalmából a szabadság birodalmába. 

A világ országai, népei sok mindenben különböznek egymástól. Más és más a történel- 
mi múltjuk, gazdasági fejlettségük színvonala, eltérőek a társadalmi küzdelmekben 
szerzett tapasztalataik, természeti adottságaik. Természetes, hogy országonként külön- 
böző a szocializmusba való átmenet időpontja, üteme, konkrét megjelenési formája is. 
Így volt ez a szocializmus térhódításának eddigi időszakában, s még inkább így lesz a 
jövőben. A szocialista forradalom győzelmének, a szocializmus építésének a Szovjetunió- 
ban is megvoltak, megvannak a maga sajátos vonásai, ezekkel együtt azonban messzeme- 
nően figyelembe veszik a szocialista építés általános érvényű törvényszerűségeit is. 

Lenin 1920-ban 4 , baloldaliság", a kommunizmus gyermekbetegsége című művében 
kifejtette, hogy milyen értelemben beszélhetünk az orosz forradalom nemzetközi jelentő- 
ségéről. , Most már meglehetősen sok nemzetközi tapasztalattal rendelkezünk, és ezek 
a tapasztalatok minden kétséget kizáróan amellett szólnak, hogy forradalmunk egyes 
alapvető vonásai nem helyi, nem különleges nemzeti, nem csupán orosz, hanem nemzet- 
közi jelentőségűek. Es én itt nemzetközi jelentőségről nem a szó tágabb értelmében 
beszélek: forradalmunknak nem egyik-másik vonása, hanem valamennyi alapvető voná- 
sa és sok másodrangú vonása is nemzetközi jelentőségű azért, mert forradalmunk kihat 
a világ minden országára."" Azóta több mint hat évtized telt el, de a megszerzett 
tapasztalatok nemzetközi jelentőségéről és hatásáról mondottak ma is különösen idősze- 
rűek. 

A kongresszuson tárgyalt kérdések közül sok nemcsak a Szovjetunióban folyó építő- 
munkára vonatkozik, hanem a szocialista társadalmi rendszer általános fejlődésének 
lényegét is érinti. E kérdések felvetése és gyakorlati megválaszolása, a tapasztalatok 
összegzése segítséget jelent a szocializmus útján járó országok és népek számára abban, 
hogy mindegyik a maga módján járuljon hozzá a szocialista rendszer eredményeinek 
gyarapításához. 

A világ alapvető irányzatainak és sokrétű ellentmondásainak elemzése volt jellemző 
e tanácskozásra. Ilyen szellemben mondta ki a kongresszus, hogy a mai kapitalizmus 
- anélkül, hogy kizsákmányoló természete megváltozott volna — sokban különbözik 
attól, amilyen a 20. század elején, sőt a közepén volt. Hasonlóképpen kimondta azt is, 
hogy gyorsan és mélyrehatóan változnak a kommunisták munkájának feltételei, már 
csak azért is, mert a polgári társadalomban végbemenő jelentős szerkezeti változások 
kihatnak a munkásosztály összetételére is. A mai kapitalizmus lényegének, igazi arcula- 
tának felvázolása Gorbacsov elvtárs politikai beszámolójában segíti a világ bonyolult 
jelenségeinek megértését, s tudományosan megalapozott választ ad a haladó gondolko- 
dású embereket s különösen a nemzetközi kommunista és munkásmozgalmat foglalkoz- 
tató kérdésekre. 


Minden békeszerető ember számára nagy jelentősége van a XXVII. kongresszus ama 
megállapításának, hogy a kapitalizmus és a szocializmus közötti küzdelem csak és 
kizárólag a békés versengés közepette mehet végbe. A tőkés világ megalapozott elvi 
bírálatát ezért kötötte össze a Központi Bizottság politikai beszámolója ezzel a megálla- 
pítással: a tőkés társadalom egyben olyan társadalom is, amellyel együtt kell élni, 
keresvén az együttműködés és a kölcsönös megértés útjait. Ennek megfelelően fogalma- 
zódott meg a kongresszuson az a fő feladat, hogy a béke megszilárdítása az elsődleges 
tennivaló, s meg kell akadályozni a nukleáris háborúra való felkészülést. 


$ Lenin Összes Művei, 41. kötet. Kossuth Könyvkiadó, 1974., 3. old. 

A békéért folyó küzdelem egyidős azzal a szovjet hatalommal, amelynek első dekrétu- 
problémák katonai megoldásával. Mindig is elutasította a háborút mint az államok 
közötti ellentétek megoldásának eszközét. Ez a békepolitika különleges jelentőségre tett 
szert, amióta a tömegpusztító fegyverek immár képesek az egész emberiség elpusztításá- 
ra. Sőt, napjainkban az új tömegpusztító fegyverek megjelenése különlegesen veszélyes 
helyzetet idéz elő, mivel még inkább szűkíti annak lehetőségét, hogy válsághelyzetben 
politikai döntéseket lehessen hozni a béke megvédésére. Ebből vonta le következtetését 
az SZKP: , A párt tevékenységének fő irányvonala a világpolitika színterén továbbra is 
a nukleáris fenyegetés és a fegyverkezési hajsza elleni, az általános béke megőrzéséért 
vívott küzdelem lesz." 

Az SZKP minden tőle telhetőt megtesz ennek a küzdelemnek a sikeres megvívásáért. 
Ennek megfelelően dolgozta ki tervét arra, hogy a tömegpusztító fegyvereket az évszázad 
végéig teljesen fel lehessen számolni és ki lehessen iktatni az arzenálokból. Ez azt is 
jelenti, hogy az SZKP és a szovjet kormány a világpolitika valamennyi részvevőjét 
- mindenekelőtt a nagyhatalmakat, a nukleáris fegyverrel rendelkező országokat - arra 
hívja fel, hogy új módon gondolják át a háború és béke kérdését, saját maguk és mások 
biztonságának összefüggését. 

Ezek az összefüggések egy olyan világban érvényesülnek, ahol új tényezők lépnek 
működésbe, s erősödik az államok és népek egymástól való kölcsönös függése. A kérdé- 
sek ilyetén való újbóli mély és alapos átgondolásának párosulnia kell annak felismerésé- 
vel, hogy korunkban világunk túlontúl sérülékeny lett, a háborúk és a fegyveres konflik- 
tusok pedig megengedhetetlenek: a békés egymás mellett élés útján kell haladni. Ha pedig 
ez a józan gondolat tért hódít, akkor a fegyverkezési hajsza értelmetlensége még kétség- 
bevonhatatlanabb. Végtére, ahogy a háború az atomkorban megnyerhetetlen, ugyanúgy 
a fegyverkezési hajszának sem lehet győztese. Ezért kell ennek, az emberiség erőit és 
energiáit szipolyozó versengésnek gátat vetni, és kiváltképp megakadályozni, hogy azt 
a világűrre 15 kiterjesszék. 

A nemzetközi kérdéseknek ilyen megközelítése, az emberiség elemi közös érdekeinek 
felismerése a testvérpártok küldötteinek helyeslésével találkozott. Joggal mondhatta 
Kádár János elvtárs: , A világ békeszerető erői nagyra értékelik a Szovjetunió külpolitiká- 
ját. A Magyar Népköztársaság a Varsói Szerződés többi tagállamával együtt támogatja 
a Szovjetunió kezdeményezéseit, amelyek a vitás kérdések tárgyalásos megoldását, a 
fegyverkezési verseny megállítását, a világűr militarizálásának megakadályozását, a 
háború veszélyének csökkentését, a béke megszilárdítását célozzák." 

Korunkban egyre több embert aggasztanak - joggal — a giobális méretű, a civilizáció 
létalapjait veszélyeztető ellentmondások, elsősorban a környezet, a levegő, az óceánok 
szennyeződése és a természeti erőforrások kimerülése. Egyre erőteljesebben merül fel a 
hatékony nemzetközi eljárások és mechanizmusok kiépítésének szükségessége, amelyek 
biztosítanák az emberiség rendelkezésére álló -— nem korlátlan — erőforrások ésszerű 
hasznosítását. Ehhez természetesen egyetlen államnak vagy országcsoportnak sincs egy- 
magában ereje. Ehhez világméretű együttműködésre van szükség - és a Szovjetunió 
Kommunista Pártja épp arra hív fel, hogy a veszélyes konfrontációt ilyen konstruktív 
együttműködéssel helyettesítsék, a félelem egyensúlyát az államközi kapcsolatok normá- 
lis, civilizált formái váltsák fel. Az egész emberiség előtt álló feladatok ezt elodázhatat- 
lanná teszik, hiszen a környezetet fenyegető veszély növekszik, és ugyanazt a levegőt 
szivjuk, ugyanazok az óceánok mossák a szocialista és a tőkésországok partjait, és a 
savas esők sem ismernek országhatárokat. Arra van tehát szükség, hogy a globális 
problémák megoldására irányuló megegyezések keresése felgyorsuljon a bizalom kimun- 
kálásával, hiszen az időtényező e tekintetben sem mellékes, és az idő nem vár. 

Ugyancsak az egész emberi civilizációt érinti az évszázadok alatt létrehozott szellemi 
értékek védelme az erőszak kultuszától, az alantas ösztönök és erkölcsök propagandájá- 

tól, a , szellemi környezetszennyezéstől". A szocializmus példát mutat e téren is. A társa- 
dalom erkölcsi épségét, egészséges szellemi légkörét tartja szem előtt, amikor fontos 
feladatnak tekinti, hogy a legszélesebb távlatokat nyissa az emberi képességek kibonta- 
kozásához, s szellemiekben gazdaggá, sokrétűvé tegye az emberek életét. Ezzel is össze- 
függ, hogy hitet tesz a humanista kulturális értékek támogatása, az igényesség, a tehetség 
tisztelete mellett. 

Az SZKP XXVII. kongresszusa tehát nemcsak a szocializmus, a társadalmi haladás 
hívei számára volt figyelemre méltó és jelentős esemény, hanem fontos mondanivalója 
volt a békéért, az emberiség jövőjéért, a civilizáció és a kultúra fennmaradásáért s 
fejlődéséért felelősséget vállaló, gondolkodó emberek számára is. 


A szocialista eszmék minden magyar híve — Kádár János elvtárs szavaival élve — ,a 
legmelegebben és fenntartás nélkül" üdvözölte az SZKP belpolitikai stratégiai irányvo- 
nalát is, amely a társadalmi és gazdasági fejlődés meggyorsítását tűzte ki célul. 

E cél kitűzésénél a Szovjetunió Kommunista Pártja építhetett a szovjet társadalom 
fejlődésének eddigi eredményeire. A párt harmadik programjának elfogadása óta lénye- 
gében újjáépült az egész ország. Negyedszázad alatt hétszeresére növekedtek a népgazda- 
sági termelés állóalapjai, csaknem négyszeresére emelkedett a nemzeti jövedelem. Jelen- 
tős volt a fejlődés kulturális és szociális területen is. Szovjet ember nyitott először utat 
az emberiség számára a világűrbe. Mindenekelőtt a szovjet nép erőfeszítésével teremtet- 
ték meg a katonai-hadászati egyensúlyt, amely megakadályozta az imperializmus legag- 
resszívebb, legveszélyesebb terveinek végrehajtását. Ez idő alatt erősödtek a Szovjetunió, 
a szocializmus pozíciói a világban. 

A Szovjetunió Kommunista Pártja a gyorsítás elengedhetetlen feltételének tekintette, 
hogy becsületesen és nyíltan szóljon a fejlődést gátló tényezőkről, a politikai és a 
gyakorlati munkában elkövetett hibákról. A kongresszus, ahogy az azt megelőző pártér- 
tekezletek sorozata is, nyíltan és határozottan bírálta az elmaradást a népgazdaság 
intenzív fejlődési pályára való átállításában, kritizálta az irányítás tehetetlenségét és 
merevségét, a bürokratizmus elburjánzását, a munka dinamizmusának csökkenését. 
A helyzet őszinte feltárása, a kritika és az önkritika, , az igazság tanulsága" — ahogy 
Gorbacsov elvtárs nevezte — azt a célt szolgálta, hogy a lehető leggyorsabban felszámolják 
a negatív jelenségeket a társadalom életében, a döntések pontosak és felelősségteljesek 
legyenek, a tettek pedig céltudatosak és hatékonyak. 

A társadalmi és gazdasági fejlődés meggyorsításának kiindulópontja a gazdasági 
fejlődés ütemének fokozása, mindenekelőtt az új minőségi követelmények alapján. Ez 
azt jelenti, hogy napirendre került a termelés teljes intenzifikálása a tudományos és 
műszaki haladás eredményeinek felhasználásával, a gazdasági szerkezet átalakítása ré- 
vén, az irányítás hatékonyságának növelésével, a munka szervezésének és ösztönzésének 
javításával. A kongresszus elfogadta a gazdasági-társadalmi fejlődés fő irányait az 
1986-1990-es évekre és a 2000-ig terjedő időszakra. Az évszázad végéig csaknem kétsze- 
resére növekszik a nemzeti jövedelem. A növekedés intenzív voltát mutatja, hogy a 
munka termelékenysége gyorsabb ütemben, 2,3-2,5-szeresére nő, ezzel szemben az ener- 
giaigényesség 70 százalékra, a fémigényesség pedig csaknem a felére csökken. 

A gyorsítást a Szovjetunió Kommunista Pártja nemcsak szűkebb értelemben vett 
gazdasági kérdésként kezeli, hanem a társadalmi élet minden területére kiterjedő komp- 
lex tevékenységként fogja fel. A gyorsítás feltételezi az aktív szociálpolitika folytatását, 
a szociális igazságosság elvének érvényesítését, a társadalmi viszonyok tökéletesítését, a 
politikai és ideológiai intézmények munkájának megújítását, a szocialista demokrácia 
elmélyítését, a fásultság és a pangás, a konzervativizmus határozott felszámolását. 

A kongresszus nagy hangsúllyal szólt arról, hogy a siker döntő mértékben azon múlik, 

mennyire tevékenyen és tudatosan vesznek részt a munkában a tömegek. , A nép, a 
dolgozók alkotóerejének mozgósítása a feladatok megoldására: ez az ország társadalmi 
és gazdasági fejlődése meggyorsításának elsődleges feltétele." Ehhez egyrészt meg kell 
győzni a dolgozók széles rétegeit a választott út helyességéről, másrészt erkölcsileg és 
anyagilag is érdekeltté kell őket tenni; többen is hangoztatták, hogy a dolgozó kollektí- 
vákban ki kell alakítani azt a meggyőződést, hogy a hatékony, minőségi munka mind 
anyagilag, mind pedig erkölcsileg megtérül. A bérpolitikának lehetővé kell tennie, hogy 
tükröződjék a munkabér, illetve a munka minősége közötti szoros összefüggés. A politi- 
kai beszámoló - utalva a lezajlott vitákra s a dolgozók bírálataira is — világosan állást 
foglal a teljesítmény szerinti bérezés mellett, kijelentve: , amikor a jól dolgozó és a 
hanyagul dolgozó ember munkáját egyformán díjazzák, durván megsértik elveinket". 
A minőségileg új gazdasági feladatok megoldása a gazdasági irányítás rendszerének 
olyan átalakítását igényli, amely segíti a szocializmusban rejlő lehetőségek teljesebb 
érvényre juttatását. Nem részleges javításokra, hanem , radikális reformra" van szükség 
- hangsúlyozta a kongresszus. Ennek érdekében, az SZKP Központi Bizottságának és 
Politikai Bizottságának határozata szerint elő kell segíteni, hogy a gazdaság központi 
tásában, s egyidejüleg fel kell lépni a gazdasági egységek operatív tevékenységébe való 
központi beavatkozás gyakorlata ellen. A hozzászólásokban is nagy erővel jutott kifeje- 
zésre: a gazdasági rendszer fő láncszemei a vállalatok és az egyesülések. Növelik a 
hatékony munkához szükséges önállóságukat és egyben felelősségüket is, megkezdik 
működésük átállítását a tényleges gazdasági önelszámolásra, a jövedelmezőségre és az 
önfenntartásra. A népgazdaság minden szintjén áttérnek az irányítás közgazdasági 
módszereire, s e célból fejlesztik az árképzés, a finanszírozás és a hitelnyújtás rendszerét. 
Nyikolj Rizskov elvtárs, a minisztertanács elnöke részletesen szólt ennek terveiről, hozzá- 
téve: korszerűsítik az irányítás szervezeti felépítését, biztosítják az ágazati és a területi 
irányítás optimális párosítását, végrehajtják az irányítás sokoldalú demokratizálását. 


A kongresszus küldöttei a beszámolóval egybehangzóan hangsúlyozták, hogy a gazdasá- 
gi irányítás átalakítása a tudat átformálását is feltételezi. A vitában ismételten erőteljes 
hangot adtak annak az igénynek, hogy végképp szakítani kell a gondolkodás és a 
gyakorlat beidegződött sablonjaival. Az igényesség, az alkotó tevékenység, az újító, 
kezdeményező kedv, az önállóság és a felelősség, a vállalkozó szellem bátorítására van 
szükség. Különösen nagy visszhangra találtak a politikai beszámoló megállapításai olyan 
nagy horderejű elméleti kérdésekben, mint a termelőerők és a termelési viszonyok 
kölcsönhatása, a szocialista tulajdon problémái, az áru- és pénzviszonyok szerepe. 
Ezeknek a kérdéseknek az élet követelményeiből kiinduló, újszerű vizsgálata csak a 
megszokott sablonoktól jelent eltérést, nem a szocializmus elveitől, hiszen a társadalmi 
és gazdasági fejlődés meggyorsítását segítik elő — húzták alá a felszólalók. 

Tanulságos és figyelemre méltó, hogy a kongresszus nemcsak a hosszabb időt igénylő, 
mélyreható stratégiai átalakításra fordított figyelmet, hanem az azonnal mozgósítható 
tartalékok feltárására és hasznosítására is ösztönzött. Ez nem követel nagy ráfordításo- 
kat, mégis gyors és érzékelhető eredményt hozhat. , A gazdaságszervezési és társada- 
lompszichológiai tényezőkre gondolok - mondotta Gorbacsov elvtárs -, a termelési 
potenciál jobb kihasználására, a munka ösztönzésének hatékonyabbá tételére, a szerve- 
zettség és a fegyelem növelésére, az ésszerűtlen gazdálkodás megszüntetésére." A hozzá- 
szólások visszatérő motívuma volt a rend, a szervezettség és a fegyelem erősítése. Nagy 
tartalékok vannak még a munkaerőforrások kihasználásában, a munka minőségének 
javításában, a takarékosságban, a gépesítés és az automatizálás egyes feladatainak helyi 
fejlesztéssel történő megoldásában. 

A tömegek bevonása feltételezi, hogy tovább fejlesszék a szocialista demokráciát és 
erősítsék széles körű érvényesülését. A párt új szövegezésű programja hangsúlyozza a nép 
szocialista önigazgatásának következetes és töretlen erősítését. A szocialista társadalom 
sikeres fejlődése együtt jár azzal, hogy maga a nép irányítja ügyeit, s az emberek milliói 
részt vesznek a politikai életben. A társadalmi-politikai önigazgatási szervezés legmaga- 
sabb formája a párt, amely a szocialista önigazgatás fejlesztésének vezető ereje és fő 
szavatolója. A kongresszus hangsúlyosan szólt a helyi tanácsok és a társadalmi szerveze- 
tek, különösen a szakszervezetek és a Komszomol fontosságáról és a munkahelyi kollek- 
tívák növekvő szerepéről. A kongresszus a pártszervezetek és a helyi tanácsok kötelessé- 
gévé tette, hogy kísérjék figyelemmel a kolhozok és más szövetkezeti szervezetek önirá- 
nyításának megvalósítását, az akadályok elhárítását. 

Fontos elvi és politikai kérdésként szerepelt a kongresszuson, hogy a nyilvánosságot 
kifogástalanul működő rendszerré kell fejleszteni, mert mindent, ami az államban, a 
társadalomban történik, a nép ellenőriz, a nép előtt zajlik. A politikai beszámoló hangsú- 
lyozta azt is, hogy , a demokrácia a szocialista törvényesség erősítésének egyik legfonto- 
sabb eszköze volt és marad; a szilárd törvényesség pedig demokráciánk elválaszthatatlan 
része". 


A társadalmi és gazdasági fejlődés meggyorsításának lendítőereje, motorja a Szovjetunió 
Kommunista Pártja, amelynek 19 milliós tagsága a tömegek közt tevékenykedik, érzékeli 
az élet lüktetését, s amelyet az akarat és a fegyelem egysége forraszt össze. A feladatok 
megoldása — hangsúlyozta a politikai beszámoló - új erőfeszítéseket, elvszerűséget, 
gyakorlatiasságot és önfeláldozást követel a párttól és minden egyes szervétől. ,, Nem elég 
látni és megbélyegezni a hibákat és fogyatékosságokat, mindent meg kell tenni megszün- 
tetésükért. A kommunista élharcos szerepe nem létezik általánosságban; gyakorlati 
ügyekben fejeződik ki." 

A párt vezető szerepéből következően fokozott felelősség hárul a káderekre. Már a 
kongresszust megelőző időszakban, a Központi Bizottság 1985. áprilisi plénumát köve- 
tően, majd a pártértekezleteken nem kevés személyi változásra került sor. A Központi 
Bizottság politikai beszámolója őszintén foglalkozott ezzel a kérdéssel is. , Az utóbbi 
időben sok új, energikus, modern felfogású pártmunkás került felelős tisztségbe. A párt 
továbbra is arra törekszik, hogy a vezetésben egyaránt legyenek tapasztalt és fiatal 
. káderek... A kinevezések és áthelyezések kritériuma mindenki számára csupán az lehet, 
milyen politikai, szakmai tulajdonságokkal, képességekkel, milyen reális eredményekkel 
rendelkezik az illető pártmunkás, milyen a viszonya az emberekhez... A tömegekkel 
szoros kapcsolatot tartó, eszmeileg szilárd, kezdeményező szellemű, tevékeny vezetőre 
van ma szükség az élet minden területén." 

A Szovjetunió Kommunista Pártja XXVII. kongresszusának gazdag anyagából csak 
néhány fontos gondolat kiemelése látszik reális célnak egy cikk keretében, amely semmi- 
képp sem pótolhatja a részletekbe menő alapos tanulmányozást. Ami első látásra is 
leginkább szembetűnő a kongresszusi anyagok olvasásakor, az a marxi-lenini elmélet és 
módszer következetes alkalmazása. Ez egyaránt megfigyelhető mai világunk fő ellent- 
mondásainak elemzésében és a Szovjetunió belső kérdéseinek vizsgálatánál. 

A társadalom szocialista átalakításáért küzdő kommunisták gondolkodásában az 
osztályszemlélet természetesen ötvöződik az egész emberiség jövőjét szem előtt tartó 
mély humanizmussal. Az egész tanácskozást áthatja a sablonok elvetése és az új jelensé- 
ő iránti fogékonyság, az igényesség, a fordulatot követelő új helyzet felismerése. 

rvényesül a marxista-leninista szemlélet igazsága: a társadalom nem azért van, hogy 
elméleteket próbáljanak ki rajta, az elmélet a gyakorlatból születik és gazdagodik, s a 
gyakorlatot kell szolgálnia. A marxista-leninista elvekhez való hűség sem a megszokott 

formulák ismétlésében, hanem a felhalmozott tapasztalatok alapján az elvek alkotó 
alkalmazásában és továbbfejlesztésében jelenik meg. Az elvszerűséget természetesen 
egészíti ki a kérdések gyakorlatias megközelítése, a társadalmi valóság gondos vizsgála- 
tát a gondolat szárnyalása. 

A szocialista forradalom történelmi jelentőségű vívmányainak, a szovjet nép hatalmas 
áldozatvállalással és erőfeszítésekkel elért eredményeinek méltatásához s az ezekre törté- 
nő építéshez szervesen kapcsolódik a fogyatékosságok kérlelhetetlen kritikája. Ez is 
bizonyítja, hogy a megtorpanás, a megmerevedés idegen a forradalom, a szocialista 
átalakulás folyamatától, s tanúsítja egyben azt is, hogy a nagy október által felszabadi- 
tott energiák kimeríthetetlenek. A nép alkotó energiáinak kibontakozását gátló akadá- 
lyok határozott leküzdése együtt jár az emberi tényezők szerepének növelésével, s ennek 
érdekében a szocialista tudatosság fejlesztésének igényével. 

Szovjet elvtársaink kongresszusa megerősítette a párt belső életének lenini normáit. 
A pártfegyelem és a párton belüli demokrácia, a szavak és a tettek egysége, a forradalmá- 
rok szerénysége és a gondolatok, tettek bátorsága a nyolcvanas évek második felében 
együttes követelményként jelenik meg. Lenin pártja a szocialista építés hatalmas munká- 
jában, a dolgozó tömegekkel szoros és eleven kapcsolatban állva, a társadalom vezető 
ereje, s egyben a nép ügyének odaadó szolgálója is. 

Korunk alapvető irányzatainak és ellentmondásainak kifejtésekor a Központi Bizott- 
ság politikai beszámolója azt is megállapította, hogy a harmadik évezred küszöbéhez 
érkezve, a világot eltölti az a remény, hogy a civilizációt tenyegető veszélyt le lehet 
küzdeni. Új erőt adott ezeknek a reményeknek a Szovjetunió Kommunista Pártjának 
XXVII. kongresszusa, mivel gondolkodásra és cselekvésre késztet nemcsak a Szovjetunió 
határain belül, hanem azon túl is, mindenütt és mindenkit, aki elkötelezte magát a 
társadalmi haladás ügye mellett. 


HÁMORI CSABA: 


Továbblépés előtt az ifjúsági mozgalom 


Az elmúlt évtizedekben élénkülő figyelem, számtalan intézkedés jelezte: nagy jelentőséget 
tulajdonítunk annak, milyen körülmények között él és dolgozik, hogyan érzi magát az 
ifjúság társadalmunkban. Az ifjú generáció helyzetével kapcsolatos tevékenység mérlegét 
időről időre elkészítik az illetékes állami és társadalmi szervezetek. Számunkra most a 
KISZ-kongresszus közelsége adja a mérlegkészítés aktualitását, de egyben kötelezettsé- 
get is ró ránk, hogy a hagyományos felelősséggel tekintsük át a magyar ifjúság, az ifjúsági 
mozgalom helyzetét. A számvetést megkönnyíti, hogy pártunk Központi Bizottsága 
átfogó, az ifjúság minden rétegére kiterjedő, sokoldalú döntéselőkészítő munka után 
1984 októberében elfogadta az ifjúságpolitikai állásfoglalást. 

Az MSZMP XIII. kongresszusa is foglalkozott az ifjúság helyzetével, feladataival, a 
fiatalok pedig felelős gondolkodással, jobbító szándékkal kértek részt a jelen és a jövő 
alakításából - s kaptak megerősítést törekvéseikhez. 


Az eltelt időszakban az Országgyűlés elfogadta a népgazdaság fejlesztésének VII. 
ötéves tervét. Ennek alapján ma már azt is megfogalmazhatjuk, hogy a közeli jövőben 
hol ütközik legjobban a szándék a lehetőségekkel, a változtatást sürgető helyzet a 
gazdasági feltételek szabta korlátokkal. 


Vázlatos helyzetkép 


Számvetésünk jelentőségét növeli, hogy a KISZ, bár nem fogja át a magyar ifjúság 
egészét, mégis felelősséget visel érte, annak egyetlen politikai tömegszervezete. A népes- 
ség egynegyedéről, a keresők egyharmadáról van szó. Olyan társadalmi csoportról, 
amelyet érintettek a társadalomban az utóbbi időben végbement változások, és nemcsak 
a felnőttek tagozódását, de öntörvényűen a csak e csoportra jellemző sajátosságokat is 
magán viseli. 

Az új nemzedék nagy része ma tanuló. Ez különbözteti meg a társadalom más 
csoportjaitól, ez a meghatározó mozzanata belső rétegzettségének, sajátos érdekviszo- 
nyainak. A tudás elsajátításának folyamata azonban - sikerek mellett - komoly ellent- 
mondásokat is teremt. 

Magasabb iskolai végzettség — csökkenő arány a szellemi foglalkozásúak körében. 
Egyre képzettebb, izmosodó szakmunkáscsoport — másfelől a kívánatosnál nagyobb 
mértékben újratermelődő segédmunkások. Javuló tendencia a fiatal nők iskolázottságá- 
ban - bér- és jövedelmi viszonyaikban a korábban kialakult aránytalanságok rögződése. 
Betöltetlen állások az egyetemi és főiskolai végzettséget kívánó egyes szakmákban - az 
értelmiségi pályák presztízsvesztése, a tudás leértékelődése. Az említett jelenségek mögött 

a gazdasági szerkezet ellentmondásai és a képzési rendszer fogyatékosságai húzódnak. 
A hatékonyabb, exportképesebb munka, technikai elmaradásunk leküzdése konvertál- 
ható alapismeretekkel rendelkező szakembereket kíván. Ennek előfeltétele a túlszakoso- 
dott képzés helyett az alapképzés és a posztgraduális formák kiterjesztése. 

A 14-18 évesek háromnegyed része ma középfokú oktatási intézményekben tanul. 
Szorgalmukon, tudásszomjukon, tanáraik munkájának minőségén és hivatásszeretetén 
múlik, hogy milyen lesz az ezredforduló társadalma. Az oktatás és nevelés ügye ezért 
nemzeti ügy. 

De a jelenben és különösen a jövőben más okok miatt is nagy nyomás nehezedik az 
iskolarendszerre: társadalmunk nyitottságának megtartása, az esélyegyenlőtlenség csök- 
kentése továbbra is fontos célunk. Az iskola a társadalmi mobilitás alapvető tényezője. 
Ennek mértékében az utóbbi időben nem következett be nagy változás, az utak és 
irányok azonban lényegesen módosultak: a nagyobb szakképzettséget igénylő munka 
felé áramlás kedvező tendenciája mellett az értelmiségi és a segédmunkás csoportok 
zártabbá váltak. 

A mai családok többségében a szülők iskolai végzettsége legalább 8 általános, így 
gyermekeik középfokú iskolai és a viszonylag magasabb szakmai képzettség megszerzé- 
sére törekednek. Nem kevés azonban azoknak a családoknak a száma, ahol a szülők 
alacsony iskolai végzettsége gyermekeik tanulását is kedvezőtlenül befolyásolja. Ez pedig 
- más tényezőkkel együtt — a halmozottan hátrányos helyzet újratermelődésével jár. Arra 
is számítanunk kell, hogy az ipar és a mezőgazdaság hosszabb távon - a mainál dinami- 
kusabb fejlődés eredményeként - a képzett munkaerő foglalkoztatását a szolgáltató 
ágazat fejlesztésével, a regionális fejlődés gyorsításával teheti zökkenőmentessé. Ennek 
nyomán jöhet létre a nagy létszámú korosztályok és a strukturális átalakulások közeli 
randevúja, oldhatók fel a gazdaság munkaerő-szükséglete és a társadalmi mobilitás 
szempontjainak esetleges ellentmondásai. 

A társadalompolitikai intézkedések között nagy jelentőségűek azok, amelyek a pálya- 
kezdés-családalapítás feltételeinek javítására irányulnak. Az ezzel kapcsolatos gondok 
a fiatalok több rétegét érintik, csak néhányat említve ezek közül: a nagy társadalmi és 
személyes anyagi erőfeszítések ellenére egyre nehezebben oldható meg a lakáshelyzet; a 
népesedéspolitikai ösztönzők, szociálpolitikai intézkedések sem erősítik kellően a gyer- 
mekvállalási kedvet; a kezdőfizetések nehezen fedezik a formálódó család , beruházása- 
ít 7. 

Az ifjúságpolitikai állásfoglalásban megfogalmazott célok, a meghatározott preferen- 
ciák — különösen az első lakáshoz jutás segítése — tükrözik, hogy az ifjúság gondjainak 
megoldása társadalmi ügy, amelynek kezelése az eddiginél jobb munkamegosztást kíván. 
De szemléletváltozást is: a pályakezdés sohasem volt könnyű, minden korban több, az 
egyén életét meghatározó változás sűrűsödött erre az időszakra. Az iskolázottság növe- 
kedésével kitolódott a pályakezdés időszaka, megsokszorozódtak az önállósulással kap- 
csolatos várakozások. Az iskoláztatással azonban a társadalmi tehervállalás ideje is 
meghosszabbodott - az egyéni ambíciók mellett a társadalommal szembeni kötelezettsé- 
geknek is meg kell jelenniük. 

A fiatalok nevelésében, pályakezdésük segítésében különösen fontos szerepet kap a 
család. A jövő családalapítói itt sajátítják el — vagy itt kellene elsajátítaniuk — azokat az 
alapvető értékeket, amelyek a későbbiekben iránytűként segítik s majdan továbbadva, 
biztosítják a generációk és a pozitív értékek folytonosságát. A képlet azonban korántsem 
ilyen egyszerű. A családon belüli kapcsolatok meglazultak, az értékátadás bonyolultabbá 
és bizonytalanabbá is vált. A fiatalok lazítják, majd a kelleténél korábban eltépik a 
családi kötelékeket, figyelmen kívül hagyják a normákat. Sokan kortársaik nem minden- 
ben követendő hatása alá kerülnek. A bomló családok gondjaikban magukra hagyott, 
kallódó gyermekei — nemegyszer deviáns magatartásukkal, a fiatalkorú bűnözés növekvő 
arányával — figyelmeztetnek: valami nincs rendben a családi nevelés körül. 

Vannak szülők, akik csak a fegyelem követelésében látják a megoldást: gyermekeikkel 
való kapcsolatuk rideg, utasításokra, elvárásokra épül. Másoknál inkább a túlzott 
liberalizmus, a követelménynélküliség okoz gondot. De találkozunk olyan helyzettel is, 
amelyben a gyermeket magára hagyják. Sokan és sokszor szóltak már arról, hogy a 
család mint elemi közösség alapvető a gyermek személyiségének formálódásában. S ha 
nem működik közösségként, beláthatatlan károkat okozhat egyénnek, társadalomnak 
egyaránt. A családi közösségigény hiánya a későbbiekben közömbösséghez, privatizáló- 
dáshoz vezethet - a fiatalokban szunnyadó alapvető közösségigény ellenére. Nincs olyan 
intézmény — beleértve az iskolát is -, amely a családi funkciókat helyettesíteni tudná, 
pótlásuk pedig csak fokozza a pedagógusok felelősségét. 

Az említett okok miatt egyre gyakrabban halljuk, baj van a fiatalok beilleszkedésével. 
Passzívak, elfordulnak a közéleti fórumoktól, a társadalmi szervezetektől, s köztük a 
KISZ-től is. 

Pedig — ahogy mondani szoktuk — ők már a szocializmus gyermekei, akik számára 
természetes e társadalmi gyakorlat és eszmerendszer. Ez az érvelés már korosztályokkal 
előbb sem volt igaz, mivel figyelmen kívül hagyta, hogy a meglévő érdekazonosság 
mellett a fiatalokat érdekkülönbségek is jellemzik, hogy az elfogadott értékek változása 
időről időre bizonytalanságot is okoz. Ma a szocializmus előnyei mellett gondokkal, az 
életszínvonal emelkedése helyett annak romlásával is számolnunk kell. A történelmi 
megközelítésben imponáló eredmények hatását gyengitik a megélhetés gondjai. A megélt 
élmények természetesebben válnak belsővé, a személyiség mozgatóivá, mint a távoliak, 
amelyeket sokszor nem is pontosan és egyértelműen közvetítenek a fiatalok felé. A társa- 
dalom általános értékei, eszmei-politikai törekvései mellett azzal ellentétes, társadalmi 
rendszerünktől idegen, olykor azzal szembenálló nézetek, felfogások is hatnak rájuk. 

Általában igaz, hogy a fiatalok többsége elfogadja a szocializmust, támogatja a párt 
politikáját, vonzódik a marxizmus-leninizmus eszméihez. Ismereteik alapján környeze- 
tük, az ellentmondásos valóság megértésére, annak a társadalom alapvető céljainak 
megfelelő megváltoztatására törekednek. Az elsajátított ismeretek és a társadalmi ta- 
pasztalat ellentmondásai azonban gyengítik a tanultak hitelét, s gyakran bezárkózáshoz, 
elforduláshoz vezetnek. Sajnálatos következménye ez annak, hogy a viszonyok alakítása, 
a lehetőségek közötti választás, a személyes, alkotó közreműködés az intézményes kere- 
tek között — családban, iskolában és az ifjúsági szervezetben is -— gyakran lehetetlen. Az 
így kialakuló kettősség — passzív intézményi, aktív magánéleti viszonyok — révén nehe- 
zebb a társadalmi célokkal való azonosulás, rejtőzködővé válik a vélemény és a hovatar- 
tozás. 

A beilleszkedés racionális és érzelmi oldalainak, ezek egységének hangsúlyozása mel- 
lett így további követelmények merülnek fel. Egyoldalúság helyett — az intézményi 
reformok során - olyan partnerkapcsolatokra van szükség, amelyben az ifjúság felelősen 
részt vállal a társadalomépítés feladataiból, a felnőtt társadalom pedig viseli a fejlődés 
jelenének és jövőjének gondjait. A társadalmi közmegegyezés ugyanis nemcsak az ered- 
ményekkel való politizálással jöhet létre. Gondok és örömök együttesen sarkallhatnak 
cselekvésre, erősítik a tettvágyat, a részvétel igényét a társadalmi megújulás folyamatai- 
ban. S ez a fontos: önmegvalósítás a társadalom építésében, egyéniség a kollektív eszmék 
és gyakorlat szolgálatában, ahogy e két fogalom összekapcsolására a gazdaságban 1s 
kísérlet történt, anélkül, hogy közösségi-társadalmi céljainkat egy percre is feladtuk 
volna. 

Ifjúságunk többsége becsülettel dolgozik, tanul, teljesíti kötelességét, olvashatjuk, 
hallhatjuk gyakran. E cselekvő többségért viselt felelősség kötelez minket arra, hogy a 
fiatalok tagolódását, társadalmi rétegzettségét állandóan figyelemmel kísérve megértsük 
törekvéseiket, biztosítsuk érdekeik politikai képviseletét. 

Ezért nem állhatunk meg a felnőtt társadalom felelősségének hangsúlyozásánál: a 
sajátunkat is ki kell mérnünk. Nevezetesen, választ adni arra a kérdésre, van-e lehetősége 

ifjúságunknak arra, hogy kivegye részét a társadalom fejlesztéséből, hogy politika-alakíi- 
tási szándéka, önálló szerveződései a társadalmi-politikai szervezetek kialakult rendsze- 
rében szerepet, lehetőséget kapjanak. 


Amiért változtatni kell 


Várakozással teli légkör veszi körül a KISZ-t, az ifjúsági mozgalmat. Hol higgadtabb, 
hol szenvedélyesebb vita bontakozik ki a fiatalok és a felnőttek körében, a különböző 
fórumokon, mondhatjuk, az egész társadalomban arról: milyen KISZ-re van szükség, 
milyen keretekben és formákban adjunk teret a fiatalok közéleti, politikai tevékenységé- 
nek, közösségi igényének? Mi a változtatást kívánó törekvések tartalma, és ezek hogyan 
viszonyulnak a KISZ X. kongresszusa óta végzett munkához? Már 1981-ben is érezhető 
volt, hogy egyes rétegek körében gyengült a KISZ hatása. Az egyetemeken a fiatalok 
nagy csoportjai fordultak el a szervezettől. A középiskolákban - bár kevésbé láthatóan — 
a mozgalmi élet eseményeinek tanóraszerűvé válása növelte a KISZ és a tanulók közötti 
távolságot. A munkásfiatalok körében sem nőtt a szervezettség. A nehezebb gazdasági 
körülmények hatására ugyanakkor romlottak a szervezeti élet feltételei. Ezért már a 
KISZ X. kongresszusa határozatában megfogalmazódott a szervezet politikai jellegének 
erősítése, a rétegmunka és a szervezeti élet demokratizmusának fejlesztése. De az ifjúság- 
politikai intézményrendszer már említett fogyatékosságai, az ifjúsági problémák megol- 
dásához szükséges munkamegosztás és felelősségvállalás hiányosságai miatt ezek a 
törekvések nem érvényesülhettek megfelelően a KISZ belső életében. 

Az MSZMP Központi Bizottságának 1984. október 9-i állásfoglalása megkülönbözte- 
tett figyelmet fordított a KISZ tevékenységének értékelésére, meghatározta az ifjúsági 
szövetség feladatait, az ifjúság körében végzett politikai munka fejlesztésének irányait. 
Az állásfoglalás szerint a KISZ-nek határozottabb politikai jelleggel, az egyes ifjúsági 
rétegek és a fiatalabb korosztályok sajátosságait jobban figyelembe véve kell dolgoznia. 

Az elmúlt mintegy másfél évtizedben az ifjúsági szövetség munkája során sokféle 
társadalmi, politikai elvárásnak próbált megfelelni. A felemás módon kialakult ifjúság- 
politikai intézményrendszer miatt nagy terhek hárultak a KISZ-szervezetekre és az 
irányító szervekre. A gazdasági feladatok, a védnökségek, a szabadidős programok 
szervezése, a tömegsport kibontakoztatása terén vállalt kezdeményezések önmagukban 
mind-mind fontos társadalmi igény kielégítését szolgálták. Még olyan feladatok elvégzé- 
se 15 a KISZ-re hárult, amelyek nem következnek az ifjúsági szövetség jellegéből, politikai 
kötelezettségéből, csupán azért vállalkozott ezekre, mert más intézmények nem vagy csak 
csekély mértékben vállalták ellátásukat. Ugyis mondhatnánk, időnként a KISZ a , mara- 
dék" szervezet szerepét is vállalta. A kívülről jövő feladatok halmozódása közben 
csökkent az esélye annak, hogy mindennek magas színvonalon, nagy átütőerővel feleljen 
meg az ifjúsági szövetség, s egyben a közösségszerveződés tere is legyen. Eközben a 
feladatok szaporodása megosztotta a figyelmet, és erőket vont el a fiatalok mozgalmi 
életének szervezésétől, a politikai neveléstől. Ahhoz, hogy a KISZ közösségteremtő és 
-formáló szervezet legyen, ahol a tagság ténylegesen megtalálja a politizálás, a közéleti 
tevékenység lehetőségét, túl sok kötelezettség terhelte, miközben ezek teljesítése során 
nemegyszer magára is maradt. Az ifjúsági szövetség munkáját, társadalmi szerepét ért 
bírálatok jelentős része is az ebből fakadó hiányosságokat veti fel. A fiatalok a KISZ 
mozgalmi jellegét, az egyéni és csoportos kezdeményezések lehetőségét, az igényt és a 
követelményt támasztó közösségeket hiányolják. 

A felnőtt társadalom kritikájának legfontosabb eleme, hogy a KISZ nem neveli 
hatékonyan a fiatalokat, nem válaszol megfelelően a körükben jelentkező negatív meg- 
nyilvánulásokra. Van a vitának hangulati eleme is, amely főként az ifjúsági mozgalom- 
ban felnőtté vált egykori aktivisták körében érzékelhető. Természetes, hogy ők saját 

tapasztalataik, élményeik alapján és az ebből fakadó kritikával szemlélik a jelen ifjúsági 
mozgalmát - valószínűleg ez így lesz a ma ifjúsági vezetőivel is a jövőben. 

A bírálatokat összegezve, világosan kirajzolódik a fiatalítás, a markánsabb politikai 
tartalom igénye, s az a kívánalom, hogy az egységes ifjúsági szövetségen belül határozot- 
tabban érvényesüljenek az ifjúsági rétegek sajátosságai. Ezt vállaljuk. A KISZ azonban 
nem felelhet meg rangsorolás nélkül minden igénynek, nem vállalhat felelősséget minden 
— az ifjúsággal közvetve vagy közvetlenül kapcsolatos — probléma megoldásáért. 


"Mi a teendőnk?" - a kibontakozás körvonalai 


Ifjúsági szövetségünk - választ keresve az érzékelhető bírálatokra, illeszkedve az ifjúság- 
politika céljaihoz — megújulási folyamat kezdetén áll. Hangsúlyozzuk: folyamatról van 
szó, mert a változtatás szándéka és az ennek megfelelő politikai é és szervezeti döntések 
önmagukban nem eredményezhetnek egy csapásra gyökeresen új minőséget. Továbbra 
is vállaljuk szövetségünk összegyűjtött tapasztalatait, a már felnőtt és a mai ifjú korosztá- 
lyok legjobbjainak élményt adó és tudatformáló munkáját. A párt ifjúságpolitikai állás- 
foglalását követően kibontakozó megújulási törekvések így kapcsolódnak az elmúlt évek 
folyamataihoz, de megváltozott feltételek között. 

A KISZ Központi Bizottsága a XI. kongresszusra készülve a Mi a teendőnk? című 
felhívásában vázolta a szervezet programjának legfontosabb elemeit és feltételeit, mint- 
egy válaszolva a korábbi vitákban felmerült politikai elvárásokra. Erősíteni kell a KISZ 
politikai jellegét, határozottabb követelményeket állítva a KISZ-be belépni szándékozó 
fiatalok és egész tagsága elé — fogalmazta meg a dokumentum. 

A társadalmi fejlődés új jelenségei kemény feladatokat, nagy erőpróbát jelentenek 
valamennyiünknek. A fiatalok munkahelyükön és az iskolájukban számos új vagy annak 
tűnő feladattal találkoznak, amelyekhez fel kell nőniük a , gyorsuló idő" kívánalmai 
szerint. Szembe kell szállniuk a hibákkal, a visszahúzó jelenségekkel, szorgalmazni, 
támogatni az új kezdeményezéseket, amelyekkel jobbá tehetik saját életüket is. Csak egy 
cselekvőképesebb, a tagság mozgalmi kötődését biztosító KISZ képes mozgósítani e 
feladatok megoldására. Egy olyan szervezet, amelynek tagjai munkájukban, felelősségér- 
zetben és politikai elkötelezettségben is különböznek KISZ-en kívüli kortársaiktól. A fia- 
talok közötti befolyás és a politikai jelleg erősítése feltétele annak, hogy a KISZ eredmé- 
nyesen képviselje a párt politikáját a fiatalok körében, s mozgósítson annak megvalósítá- 
sára. De nem kisebb feladat az sem, hogy kiálljon tagságáért, képviselje érdekeit, kezde- 
ményezze a feltárt problémák megoldását. 

E folyamatban erősödik a szervezet és a tagok közötti bizalom, megerősítést kapnak 
a gyakran hangoztatott erkölcsi és politikai értékek, itt szerezhetnek a fiatalok jártassá- 
got a politikaalakítás, a közéleti szerepvállalás mesterségében. A politikai jelleg erősítésé- 
hez azonban az is szükséges, hogy a KISZ-szervezetek — szűkebb pátriájuk adottságait 
figyelembevéve — maguk is meghatározzák, mit jelent a politizálás, melyek lehetnek a 
politikai követelmények ott, ahol a tagságuk él és dolgozik? Törekvéseink nem érvénye- 
sülhetnek a szervezetek saját, világos követelményei nélkül. 

Erősíteni kell a KISZ ifjúsági jellegét. S hogy miért szükséges a fiatalabb korosztályok 
felé fordulnunk? Mert a tizenévesekre fordított figyelem az elmúlt években óhatatlanul 
csökkent. A tagság korösszetételében a 26-35 év közöttiek létszáma és aránya, a szerve- 
zet életében játszott szerepe jelentősen növekedett. Ha ez a tendencia tartóssá válik, az 
előbb-utóbb a fiatal felnőttek ,kiskorúsításához" vezethet. A Szervezeti Szabályzat mó- 
dosítása során ezért a KISZ-tagfelvételi korhatár visszaállítását tervezzük. Hangsúlyoz- 
zuk, a tagfelvételről van szó, amely nem érinti a tagsági viszony megtartásának lehetősé- 
gét. Éppen a fiatalítás követeli meg, hogy ne mondjunk le azokról a tapasztalatokról, 
arról a szervező erőről, amelyeknek birtokában vannak a 26 évesnél idősebb társaik. 

A fiatalítással párhuzamosan szorgalmazzuk az , idősebb" fiatalok cselekvési lehetősé- 
geinek szélesítését, szerepük erősítését a felnőtt közéletben. Fejleszteni kell a társadalmi 
és tömegszervezetek, a helyi közélet készségét arra, hogy igényeljék, elfogadják a KISZ- 
es korból kinövők jelentkezését és részvételét a , felnőtt" közéletben, a politikai tevékeny- 
ségben. 

A szervezeti élet fejlesztésével az a célunk, hogy demokratikusabbá váljon a KISZ 
választási és képviseleti rendszere, s ezzel összhangban a tagságnak érdemi szerepe legyen 
a vezetők, a közösségek képviselőinek megválasztásában. A közvetlen választások révén 
az irányító testületekben lehetőség nyílik mind a rétegek, mind a területi egységek 
képviseletére. Mindezek növelik a választott szervek és szervezetek felelősségét a dönté- 
seikért, és egyben feltételezik a közöttük levő kapcsolatok erősítését. A választás és a 
delegálás együttesen a demokratikus centralizmus hatékonyabb érvényesülését szolgálja. 
E kettős mechanizmus ugyan nagy körültekintést kíván, erősíti viszont az alapszerveze- 
tek, az intézményi és területi küldöttgyűlések, a kongresszus politikai felelősségét. Növeli 
a választó, delegáló szervezetek, a területi szervek és rétegtanácsok hatáskörét és jogait, 
érdemibbé teszi a beszámolás és a beszámoltatás kötelezettségét. 

A középfokú tanintézetek KISZ-életének megítélésében szakítanunk kell azzal a koráb- 
bi gyakorlattal, amely a magas szervezettséget tekintette az egyik legfontosabb minőségi 
mércének. Színes, eleven, a korosztály szokásait figyelembe vevő, változó, alakuló érdek- 
lődésre épülő kis közösségekre van szükség. A kortárs csoport — a baráti szálak adta 
kötődés mellett — politikai tartalommal telítődve alkalmassá válik a politizálási igény 
nek igénye és gyakorlata életre szóló élményt ad. Nagy türelemre, a felnőttek és a 
pedagógusok segítségére van szükség ahhoz, hogy a fiatalokat a különböző, iskolákban 
szerveződő érdeklődési köröktől — önállóságukat tiszteletben tartva — elvezessük a politi- 
kai elkötelezettség vállalásáig. Nagy türelemre, amelynek eredménye a következő időszak 
dolgozó fiataljainál és egyetemi-főiskolai hallgatóinál gyümölcsözik majd. 

A politikai aktivitás meghatározó terepe, a KISZ mellett tehát művelődési, sport- és 
más szabadidős mozgalmak, tevékenységi körök létrejöttét szorgalmazzuk. A tanulók 
iskolai kötelezettségeivel összefüggésben a diákbizottságok szerepének erősítése szüksé- 
ges ahhoz, hogy megkülönböztethető legyen a politikai szervezethez tartozás a tanulói 
minőségtől. 

A minőségi követelmények hangsúlyozása néhány helyen olyan értelmezést kapott, 
hogy adminisztratív úton , ki kell hagyni" tanulókat a KISZ-ből. Nem ez a járható út. 
Meggyőződésünk szerint a jövőben a belépés önkéntességével, a vonzó, erőfeszítést 
igénylő követelményekkel, a cselekvés érdemi lehetőségével kell növelni a szervezet 
vonzerejét. Ezzel párhuzamosan kell és lehet leszámolni azzal az előítélettel, amely a 
KISZ-tagsági viszonyt a felsőfokú tanulmányok megkezdése feltételeként értékeli. 

Az egyetemi-főiskolai hallgatók körében néhány éve felerősödtek a KISZ problémái. 
Hiba lenne, ha nem foglalkoznánk ezekkel, de az is, ha a néhány nagy egyetemen 
megjelenő konfliktusokat a több mint 60 ezer hallgatóra jellemző véleményként értékel- 
nénk. 

Az egyetemisták, főiskolások átmeneti helyzetben vannak: felnőttek, de még eltartot- 
tak. Körükben - a pályakezdés nehézségeinek fokozódása, az ösztöndíj és a szociális 
juttatások reálértékének csökkenése nyomán - élesebb fényben jelennek meg az ifjúság 
társadalmi helyzetének ellentmondásai. A kritikus hangvételt a felsőoktatás fejlesztésé- 
nek gondjai is előidézték. Nemcsak a KISZ munkájának elégtelenségéről van tehát szó, 
inkább arról, hogy a felsőoktatás fejlesztésével, az oktatás korszerűsítésével kapcsolatos 
viták sokszor a KISZ-t tették a vélemények ütközésének színterévé. A jövőben az 
egyetemeken és a főiskolákon határozottabban el kell választani a politikai szervezethez 
tartozást és az érdeklődésen, az önképzésen alapuló hallgatói csoportokat, a hallgatói 

jogálláshoz kapcsolódó képviseletet. A KISZ-nek a politika alakításának lehetőségét, az 
elkötelezettség vállalásának szervezeti formáit kell nyújtania a hallgatók számára. 

De nemcsak a tanulók körében jelentkeznek teendők, másutt is cselekvésre köteleznek 
minket munkánk hiányosságai. A gazdasági élet nagyobb követelményei, az életkörül- 
mények kedvezőtlen tendenciái a dolgozó fiatalok közéleti, politikai tevékenységére is 
hatnak. A megélhetésért végzett többletmunka miatt egyre kevesebb idő jut a közösségi 
tevékenységre, a szervezeti életre. Az ifjúsági szövetségnek és szervezeteinek e feltételek 
mellett is meg kell találniuk feladataikat. A társadalmi és tömegszervezetek, a párt- és 
a gazdasági vezetés támogatásával azoknak a társadalmi, gazdasági és politikai körülmé- 
nyeknek az alakításán kell munkálkodniuk, amelyek meghatározzák a dolgozó fiatalok 
életét a munkahelyen és azon kivül is. 

Sok példa igazolja, hogy vannak feladatok, amelyek megoldásában elengedhetetlen a 
KISZ politikai, mozgósító ereje. Nemcsak a védnökségekre gondolunk. Jelenünk és 
jövőnk a mindennapok szervezettebb, minőségi követelményeknek jobban megfelelő 
munkáján, a kedvezőtlen gazdasági jelenségek mielőbbi megszüntetésén múlik. Az a 
célunk, hogy a gazdasági eredményekhez való hozzájárulásunk, a közösségi tevékenység 
lehetősége a mainál több munkás- és parasztfiatalt hozzon tagjaink sorába. Ugyanakkor 
ellenzünk minden olyan lépést, amely adminisztratív úton próbálja növelni a dolgozói 
KISZ szervezettségét. 

Meggyőződésünk, hogy a demokrácia fejlesztése, az igényesebb rétegmunka s a politi- 
kai jelleg erősítése egymással összefüggő, elválaszthatatlan folyamat. 4 KISZ-nek olyan 
politikai szervezetnek kell lennie, amely a társadalom számára láthatóvá, érzékelhetővé és 
ezáltal megoldhatóvá teheti az ifjúság körében megjelenő problémákat. Ezzel összefüggés- 
ben az érdekvédelmi, érdekképviseleti tevékenység is új megközelítést követel. Az elmúlt 
években az alapvetően jogszabályokra épülő érdekképviselet elismerést szerzett a KISZ- 
nek. De ez ma már kevés. Az aprólékos , jogosítványos" érdekfeltárás és -képviselet mit 
sem ér, ha a KISZ-szervezetek nem szereznek napi munkájukkal befolyást és tekintélyt. 
Határozottabb politikai kiállásra, a vélemények nyíltabb megjelenítésére s a mainal 
ésszerübb munkamegosztásra van szükség más tömegszervezetekkel, mindenekelőtt a 
szakszervezetekkel. 

Kedvezőbb feltételeket teremthet az ifjúság és a KISZ számára, hogy a társadalmi és 
tömegszervezetek nagyobb figyelemmel fordulnak a fiatalok felé. Az alakuló, szerveződő 
ifjúsági, művelődési és sportmozgalmak, egyesülések — mint a Diáksport Szövetség is - 
a fiatalok életkori sajátosságait, közösségi igényeit kifejező formák, s a társas együttlét, 
az egészségesebb életmód lehetőségét kínálják. Az ifjúsági szövetség természetesnek 
tekinti, hogy sok fiatal ezekben a szervezetekben fogja keresni igényeinek kielégítését. 
Egyben vállalja, hogy segíti, előmozdítja az új ifjúsági tagozatok, egyesülések, klubok 
létrejöttét. Indokolt, hogy most, a megalakulás időszakában érzékelhető lendület ne 
lanyhuljon, ne érje el a gyakorta tapasztalt kampányjellegű fellángolások sorsa. Termé- 
szetes, hogy nem minden kezdeményezés nyomán, egyidőben válik általánossá az ifjúsági 
tagozatok, egyesületek megalakulása. A feltételek megteremtésével együtt azonban fo- 
lyamatosan életre kell hívni az új szerveződéseket. 

Megkülönböztetett várakozással tekintünk a szakszervezetek ifjúsági tagozatainak 
megalakulása elé. Tudjuk, időnek kell eltelnie, hogy létrejöjjenek, s tevékenységük 
elfogadott legyen. Meggyőződésünk, hogy a jövőben ezzel csak erősödhet az ifjúsági 
mozgalom. A megalakulás időszakában a KISZ segíti a szakszervezeti mozgalmat azzal, 
hogy sok rátermett, fiatal aktivistája részt vesz a szervezőmunkában. A későbbiekben 
pedig együttműködésünk a feltétele annak, hogy mind az ifjúsági szövetség, mind a 
szakszervezeti mozgalom érdemben járuljon hozzá a fiatalok érdekeinek képviseletéhez, 
közösségi igényeinek kielégítéséhez. 

Változtatási szándékainkat, megújulási programunkat közzétettük, azt ma már fiatalok 
százezrei vitatják. Szeretnénk, ha ennek nyomán határozottabbá válna, pontos teendők- 
kel gazdagodna programunk, erősödne szervezetünk. 

A felnőtt és ifjúsági közvélemény várakozással tekint kongresszusunk elé. A jóleső 
érdeklődés, a sokfelől megnyilvánuló bizalom mondatja velünk: e várakozás ne változzék 
a fentről való csodavárás csapdájává. Anélkül, hogy szándékunk jelentőségét csökkente- 
ni akarnánk, hangsúlyozzuk: ez csak az első lépés, amelynek folyamattá kell válnia. 
Ennek során kapcsolódnak majd össze a fejlesztési célok a mozgalom önfejlődésével, s 
születhet meg a mindannyiunk által várt új minőség. A vezető testületek a jövőben is csak 
irányokat jelölnek meg az ifjúság egészére vagy.egyes rétegeire vonatkozóan. A mozga- 
lom elszürkülését okozza, ha a szervezetek a megvalósítás során aprólékos útmutatáso- 
kat, mindenre központi szabályozást várnak, ahelyett, hogy saját feltételeikből kiindul- 
va, maguk keresnék, hogyan járulhatnak hozzá a KISZ programjának megvalósításá- 
hoz. 

A KISZ a párt ifjúsági szervezete, és a magyar ifjúság egységes politikai tömegszerve- 
zete. Meg kell tehát felelnie annak a követelménynek, hogy megbízható kapcsolatot 
teremtsen a párt és az ifjúság között. Ehhez továbbra is nélkülözhetetlen a pártszervek, 
-szervezetek támogatása és a KISZ szervezeti önállósága. Elhatározásaink megvalósítá- 
sában azonban csak akkor lehetünk eredményesek, ha nemcsak a párt segíti a KISZ-t, 
hanem az egész társadalom vállalja a fiatalok gondjait, az ifjúsági szövetség által felvetett 
problémákat, és támogatást nyújt azok megoldása során. 


Vigh Tamás: 
Aki felszabadult 


STARK ANTAL: 


A közoktatásról — a VII. ötéves terv küszöbén 


Régen megfogalmazódott felismerés, hogy társadalmi, gazdasági felemelkedésünk egyik 
nélkülözhetetlen feltétele a lakosság általános műveltségének, az aktív keresők szakmai 
felkészültségének állandó növelése. Ez nem képzelhető el korszerű, folyamatosan meg- 
újuló közoktatási rendszer nélkül, amihez viszont a társadalom és a gazdaság permanens 
fejlődése adhat alapot. E felismerés napjainkra nagyon fontos gyakorlati kérdéssé lett. 
A hetvenes évek második felétől kezdődően a gazdasági és a műszaki fejlődés ütemének 
lassulása, most, a nyolcvanas évek második felében pedig a gazdasági életben tervezett, 
egy új növekedési szakaszt elindító fordulat teszi szükségessé, hogy az oktatás és a 
gazdaság szférájának kapcsolata elméleti kérdésből gyakorlati üggyé legyen. 

Cselekvést sugalló választ kell adnunk arra, hogy a kölcsönhatást milyen társadalmi- 
gazdasági mechanizmusok közvetitik leghatékonyabban, és milyen módszerekkel rövi- 
díthető le, tehető zökkenőmentesebbé az egymásra hatás ma még hosszadalmas és olykor 
göröngyös útja. 

A gyakorlatban kell igazolni annak a követelménynek a helyességét, miszerint a 
magyar népgazdaság fejlesztésének felgyorsitásában mindenekelőtt a magas színvonalú 
szellemi munka és a vele szorosan összefüggő munkakultúra felértékelődése játszhat 
meghatározó szerepet. Ennek jegyében tartjuk kiemelt fontosságú feladatunknak oktatá- 
si rendszerünk fejlesztését, az itt szerzett tudás és készség gyakorlati hasznosíthatóságát 
és tényleges felhasználását. 


Közoktatásunk eredményei, gondjai és a fejlesztés fő irányai 


Az elmúlt évtizedekben az oktatási rendszer és társadalmi-gazdasági környezete közötti 
aránylag tartós, kiegyensúlyozott kapcsolat révén nemzetközi mércével mérve is számot- 
tevő eredményt értünk el oktatási rendszerünk fejlesztésében, a népesség iskolázottsági 
szintjének emelésében. Ma már a dolgozó lakosság 9-10 százaléka felsőfokú végzettségű, 
és mintegy 26-28 százalékának van középiskolai végzettsége. Az általános iskolából 
kikerülő fiatalok 96-97 százaléka tanul tovább középfokú intézményben. A nyolcosztá- 
lyos iskola , általánossá" válása mellett stabilizálódott középfokú iskolarendszerünk, 
illetve gazdagodott is, miután a szakközépiskolák egy részében, mintegy 90 szakközépis- 
kolában a közelmúltban elkezdtük a technikusok képzését is. 

Előreléptünk a nyelvoktatásban; ennek egyik mutatója, hogy a középiskolai tanulók 
mintegy 6 százaléka nyelvi szakosított osztályban folytatja tanulmányait. 

Igen nagy népgazdasági erőforrásokat fordítottunk a közoktatás anyagi-technikai 
bázisának kifejlesztésére. Az elmúlt másfél évtized alatt az óvodai férőhelyek száma 
megduplázódott, az általános és középiskolai osztálytermek száma egyharmaddal nött, 

a szakmunkásképző intézeti tanműhelyek száma másfélszeresére emelkedett. A gyógype- 
dagógiai intézmények osztálytermeinek száma közel kétszeresére bővült. 

A VI. ötéves tervidőszakban például az általános iskolai osztálytermek állománya 6,5 
ezerrel emelkedett, lépést tartva a tanulólétszám gyors növekedésével. Kismértékben 
javult a napköziotthoni ellátásban részesülők aránya is (jelenleg ez 43-44 százalék). 

Az országos adatok mögött persze számottevő a szóródás, nagy eltérések húzódnak 
meg. Az összességében kedvező kép mellett egyes városokban, illetve lakótelepeken nőtt 
az iskolák zsúfoltsága, sok, eredetileg nem oktatási célú helyiséget (klubot, könyvtárat, 
szertárt stb.) kellett tanításra igénybe venni, és az új iskolai fejlesztések egy részénél is 
elmaradtak a kiegészítő létesítmények (így például a tornatermek). 

A középfokú oktatási intézmények tanteremfejlesztése csak részben tartott lépést a 
tanulólétszám növekedésével. A középiskolák átlagos osztálylétszáma 1980 és 1985 
között 30-ról 32 főre emelkedett. Az iskolák jelentékeny részében romlottak az anyagi- 
tárgyi feltételek, nincsenek mindenütt fakultációra szolgáló tantermek, a szakközépisko- 
lák, a szakmunkásképző intézetek gépi berendezései elavulóban vannak. 

Erdemben sikerült viszont előrelépni az iskolák elektronizációs programjának megva- 
lósításában. Ma már minden középiskolában van legalább egy számítógép, de az iskolák 
10 százalékában hétnél is több. (Az átlagos ellátottság iskolánként 3-4 db.) A középisko- 
lás diákok 20 százaléka rendszeresen használja a számítástechnikai eszközöket, közel 10 
százalékuk megtanul programozni. Elkezdődött az általános iskolákban is a számítás- 
technika meghonosítása, a tanárok felkészítése. Mintegy ezer iskolának már van számí- 
tógépe. 

A közoktatás sikerességének kulcskérdése a pedagógusellátottság. Az elmúlt öt év 
során a pedagóguslétszám intézménytípusonként differenciáltan 8—20 százalékkal növe- 
kedett. A pedagógusi álláshelyek 2-5 százaléka azonban nincs betöltve, a tartósan 
távollévők aránya az általános iskolákban mintegy 9 százalék. A hiány áthidalását 
képesítésnélküliek, nyugdíjasok alkalmazásával és főleg túlórával oldják meg. A túlórák 
aránya ma már eléri a kötelező óraszám 20 százalékát. 

A pedagógushiány szakmailag, területileg differenciáltan jelentkezik. Hiány van pél- 
dául a képzés elégtelenségéből következően az úgynevezett készségtárgyakra (ének, zene, 
testnevelésre) képesített tanárból, a gazdaság elszívó hatásának következtében a termé- 
szettudományokban jártas (matematika, fizika, kémia szakos) és idegen nyelvet oktató 
tanárokból. A , hiányszakmákból" eredő nehézségekkel egyaránt küszködnek az általá- 
nos iskola felső tagozatán és a középfokú oktatásban. Területileg Budapesten és Pest 
megyében okozza a legnagyobb problémát az igények kielégítése. 

Ugy vélem, hogy a felsoroltak, gondjaink mellett azt is mutatják, hogy a gazdaságfejlő- 
dés lanyhulásának időszakában folytattuk oktatási rendszerünk kiemelt fejlesztését. Ez 
tette lehetővé, hogy — még egy prosperáló gazdaságot is zavarba hozó demográfiai 
hullám ellenére — megőriztük az iskoláztatás eredményeit, az ellátás elért átlagos színvo- 
nalát, s mindezen felül még bizonyos minőségi fejlesztés beindításának feltételeit is 
előteremtettük (általános iskolai fakultáció, számítástechnika stb.). Ebben elévülhetetlen 
érdeme van a pedagógustársadalomnak. Sokszor igen nehéz körülmények között végzik 
munkájukat, és túlterheltségük ellenére is vállalkoznak a rendszeres továbbképzésre, a 
kisérletezésre, tevékenységük jobbítására. 

A széles körű társadalmi összefogás, a szakmai erőfeszítések ellenére az történt, hogy 
a hetvenes évek végétől megváltozott gazdasági környezet, a magasabb kvalifikáció 
befogadásának nem mindig előrelátott módon változó feltételei, a magasabb tudás 
megszerzésének gyengülő indítékai óhatatlanul visszahatottak az oktatási rendszerre is. 
Elesebben mutatkoztak meg a fejlődés melletti ellentmondások és az oktatási rendszer 
továbbfejlesztésének dilemmái. 

A kétségtelen és alapjában meghatározó eredmények mellett számos hiányosság is 
jellemzi közoktatási rendszerünket. Ezek között egyik legnagyobb gondunk, hogy még 

mindig magas azoknak a száma, akik tizenhat éves korukig nem fejezik be általános 
iskolai tanulmányaikat. Az általános iskolák mintegy 8 százalékában a 20 százalékot is 
eléri ez az arány. (A tizenhatéves tankötelezettségi korhatárig az 1984-1985-ös tanévben 
a tanulók 92,2 százaléka végezte el a nyolcosztályos általános iskolát.) A megszerzett 
tudás minőségi problémáit jelzik a középfokú intézményekből lemorzsolódók. Mindezek 
összefüggnek az úgynevezett veszélyeztetett helyzetben levő gyermekek aggasztóan meg- 
nőtt számával. Az általános és középiskolákban körülbelül 100 ezer körüli az e kategó- 
riában számon tartott tanulók létszáma, és további 31 ezer gyermek van jelenleg állami 
gondozásban. . 

Ezek a gyermekek főleg azokban az iskolákban tömörülnek, ahol a hálózatfejlesztés 
elégtelensége, a szükségesnél kevesebb tanterem, az ebből következően magas arányú 
váltakozó napszakú tanítás, a krónikus pedagógushiány egybeesik a gazdaság regionális 
differenciáltságából eredő társadalmi elmaradással. E körbe éppenúgy beletartoznak 
egyes cigánylakta körzetek, kedvezőtlen földrajzi adottságú kisebb falvak, mint néhány 
nagyvárosi peremterület, lakótelep vagy a demográfiai robbanással együttjáró, túlzott 
népesség-beáramlással megterhelt agglomerációs település. Különösen magas a veszé- 
lyeztetett helyzetet helyi erőforrásból enyhíteni nem képes iskolák aránya Borsod, Sza- 
bolcs, Nógrád, Somogy és Pest megyében, de nem elhanyagolható a számuk Budapesten 
sem. 

Főként a veszélyeztetettség, de más feladatként a hátrányos helyzet megszüntetése is 
elsőrendű társadalompolitikai célunk. A megoldáshoz széles körű, összehangolt gazdasá- 
gi, szociális megelőző intézkedésekre, továbbá kulturális felvilágosításra, szisztematikus, 
türelmes tudatformálásra van szükség. Az oktatás területén az anyagi-technikai feltételek 
javítása, a pedagógusellátottság megvalósítása, a jobb oktató-nevelő munka vezethet 
eredményre. 

Középfokú iskolarendszerünk egyik legnagyobb gondja a felsőfokú továbbtanulásra 
való felkészítés és a gyakorlati pályára orientálás túlzott differenciáltsága, valamint 
szakmunkásképzésünk meglehetősen heterogén színvonala. A tanulók ismeretszintje, 
világnézeti, szakmai felkészültsége, aktív dolgozóként a társadalomba való beilleszkedési 
készsége is még sok kívánni valót hagy maga után. 

A szükségesnél és a lehetségesnél kevesebb gondot fordítunk a fiatal tehetségek kibon- 
takoztatására, illetve a lemaradók, a hátrányos helyzetű tanulók felzárkóztatására. Ez 
utóbbival is összefügg, hogy még mindig vannak olyan, általános iskolát végzett tanulók, 
akiknek valójában az elemi ismereteik sincsenek meg. 

Az iskolahálózat egyenetlenségeit - elsősorban a tanterem- és a pedagógusellátás terén 
— nem tudtuk eléggé mérsékelni, az iskolák működéséhez szükséges költségek reálértéke 
is csökkent. 

Az oktatási intézmények irányítása, a tanítási módszerek túlzott mértékben központi- 
lag vezéreltek, a társadalmunkban kibontakozó demokratizálási folyamatok még nem 
hatották át iskoláink egész életét. 

Megérett tehát az idő közoktatásunk átfogó fejlesztésére. A Művelődési Minisztérium 
1983-ban kidolgozta a közoktatás és a felsőoktatás hosszú távú fejlesztési programját, 
majd 1984-ben az Országgyűlés elé terjesztette. 1985-ben megszületett az 1985. évi 1. sz. 
törvény az oktatásról, ami meghatározta és törvényerőre emelte a Magyar Népköztársa- 
ság nevelési, oktatási rendszerének alapvető szabályait. A törvény a végrehajtás miniszté- 
riumi utasításainak kiadásával 1986 szeptemberében lép életbe. 

Az oktatás fejlesztésének hosszú távú programja megerősíti, hogy iskolarendszerünk 
alapvető feladata az aktív társadalmi életre nevelés, amely elsősorban az oktatás tartalmi 
korszerűsítésével valósítható meg. Ennek feltételeként tantervi, óratervi módosítások 
szükségességét, a jelenleg használt tankönyvek korrekcióját határozza meg. 

Célul tűzi ki, hogy még ebben az évtizedben teljes körűvé váljék az óvodai elhelyezés, 
az általános iskolák pedig tegyék lehetővé az egységes nemzeti műveltség alapjainak 

elsajátítását. Az iskolás kor kezdő szakaszában, az egyes településeken helyben kell 
megoldani az oktatást, el kell érnünk, hogy az 1-3. osztályos tanulók egésznapos ellátás- 
ban részesüljenek. A 4-8. osztályos tanulók mintegy felének teremthető meg az egészna- 
pos iskolai foglalkoztatás, természetesen a tanulmányi munka mellett színes szakmai 
szórakoztató és úgynevezett klubprogramok szervezésével. 

A középfokú oktatásban arányváltozást irányoz elő a közoktatás fejlesztésének prog- 
ramja. Lényege, hogy az ezredfordulóig erőteljesen növelni kívánjuk a középiskolát 
végzettek arányát, egyúttal a népgazdaság szakmunkások iránti szükségletének kielégíté- 
sében is mind nagyobb arányban számítunk az érettségizettekre. 

Továbbra is célunk, hogy a gimnázium és a szakközépiskola megőrizze sajátos jellegét, 
de olyan formában, hogy a két iskolatípus egymáshoz közelebb eső, magasabb általános 
műveltségszintet adjon. 

A közoktatás perspektivikus programja nem irányoz elő gyors, gyökeres változást 
igérő, ámde kétséges kimenetelű reformot, hanem számolva a személyi és anyagi feltéte- 
lekkel, a társadalmi realitásokkal, a folyamatos fejlesztést, a minőségi megújulást helyezi 
előtérbe. 

A minőségi változás egyébként sem gyorsan elérhető, könnyen szervezhető folyamat, 
és különösen nem lesz az a következő években. Ugyanis három igen fontos befolyásoló 
tényezővel kell számolnunk: a demográfiai hullámmal; a népgazdaság teherbiróképessé- 
gével és a gazdálkodási-döntési mechanizmus változásával. 

A magyarországi demográfiai viszonyokra a 15-20 éves periodikusság a jellemző. Az 
általános iskolás korosztály létszámának legutóbbi mélypontja az 1972-1973-as tanév- 
ben volt (1 millió 44 ezer fő). Ezt követően az iskolás gyermekek száma fokozatosan nőtt, 
és a demográfiai hullámhegy az 1986-1987-es tanévben tetőzik körülbelül 1,4 millió fővel, 
majd folyamatos apadással számolunk az 1997-1998-as tanévig, amikor e korosztály 
létszáma várhatóan 900 ezer fő körül alakul. 

A középfokú oktatásban részt vevők létszámának minimuma az 1978-1979-es tanév- 
ben volt (359 ezer fővel); az 1985—1986-os tanévben már 422 ezer főre emelkedett, és 
előreláthatóan 1991-1992-ben kulminál körülbelül 530 ezer fővel. Utána itt is folyamatos 
csökkenéssel számolhatunk. 

A VII. ötéves terv időszakában tehát a minőségi fejlesztés mellett — főleg a középfokú 
oktatási intézményekben - igen erőteljes mennyiségi fejlesztéssel is meg kell birkózni. 
Ehhez arra van szükség, hogy jelentős mértékben növekedjen a tantermek és a pedagógu- 
sok száma. 

A népgazdaság teherbíróképessége azonban véges, és ez a közoktatás tárgyi feltételei 
bővítésének is korlátot szab, annak ellenére, hogy tudatában vagyunk: az oktatás jövőnk 
fejlettségének záloga. Ezt a felismerést tükrözi az a társadalmi erőfeszítés, amely a 
fejlesztési igények mind teljesebb körű kielégítését szolgálja. 

A pézügyi lehetőségek korlátozottsága nem jelentheti, hogy a felismert szükségleteket 
szubjektíve átminősítsük, mert ez a fejlesztési céloktól való eltéréshez vezetne. Az viszont 
elengedhetetlen, hogy a szükségleteket körültekintően bíráljuk el, rangsoroljuk, és megle- 
vő lehetőségeinkkel ennek megfelelően gazdálkodjunk. A következő években előtérbe 
kerülő feladatunk, hogy a megnövekedett tanulólétszám iskoláztatását színvonalesés 
nélkül oldjuk meg. 

A közoktatás fejlesztésében meghatározó szerepe a területi és a helyi tanácsoknak van. 
Az iskolahálózat felügyeletét, fejlesztését, működési feltételeit eddig is a tanácsok látták 
el, 1986-tól azonban új alapokra helyezték a tanácsok gazdálkodási rendjét, jelentősen 
bővült gazdasági önállóságuk. Megváltozott a korábban központilag erősen behatárolt 
pénzeszközeik forrása, nőtt a helyi bevételek és egyben a helyi tanácsok döntési kompe- 
tenciájába tartozó pénzforrások aránya. Megszűnt a felhasználási célok szerinti elkülöní- 
tés, a tanácsok egységes pénzalappal gazdálkodnak. Csökkent, gyakorlatilag szinte 
megszűnt a pénzfelhasználás előírásokkal való központi , terelése". Mindez természete- 
sen megnöveli a tanácsok felelősségét. 

A közoktatás fejlesztése a tanácsok VII. ötéves terveinek tükrében 


Az 1986-1990. évi tanácsi tervek már az új gazdálkodási elvek jegyében készülnek. 
A tervkoncepciók a múlt év végére kialakultak, a terveket a tanácsi testületek 1986 
tavaszán hagyják jóvá. 

A tervkoncepciók, illetve az előzetes tervek alapján kirajzolódnak közoktatásfejleszté- 
sünk várható feltételei és egyben hangsúlyt kap az is, hogy tanácsaink mélységes felelős- 
ségérzettel preferálják e területet. Közoktatási célú beruházási előirányzataik összege — 
a Művelődési Minisztérium célberuházásaival együtt — 32.9 millárd forint, amelyet I1,4 
milliárd forint felújítási, nagyjavítási előirányzat egészít ki. Ez 6-7 százalékkal több, mint 
amit a központi számítások feltételeztek. Adatszerűen a fejlesztés várható — a tervek 
véglegesítésekor még módosulható - mértéke a következőkkel jellemezhető: 


Óvodai fejlesztés 


1985 1990 Index 
Óvodáskorúak létszáma 
és fő) 477 398 83 
vodában elhelyezettek 
száma (ezer fő) 433 386 89 
Az arány százalékában 
kifejezve 909 969 107,0 
Pedagógusok száma 
(ezer fő) 334 34,7 1040 
Ebből: képesítésnélküli 1,5 0,3 20,0 


Az óvodai ellátottság tehát teljes körűvé válik, a pedagógusellátottság látványosan 
javul. Mindezt természetesen megkönnyíti az óvodáskorosztályok létszámának sajnála- 
tos csökkenése. Mindenesetre ezen a területen joggal előirányozható a tartalmi fejlesztési 
program teljes körű megvalósítása, amitől elsősorban az általános iskolába való jobb 
felkészítést várhatjuk, és bizonyára többet tudunk tenni a veszélyeztetett gyermekek 
érdekében is. 


Általános iskolák 


1985 1990 Index 

Általános iskolai tanulók 
száma (ezer fő) 1306 1158 89 
Tanulócsoportok száma 
(ezer fő) 48,7 47,6 98 
Egy tanulócsoportra jutó 
tanulók száma (fő) 26.8 243 91 
Osztálytermek száma (ezer db) 436 453 104 
Pedagógusok létszáma (ezer fő) 88,7 91,9 104 

Ebből: képesítésnélküli 3.9 2,2 56 


Az általános iskolai tanítás körülményei az évtized végére érezhetően javulnak. A ta- 
nulócsoportok átlaglétszáma lehetővé teszi az igényes osztályfoglalkoztatást. K orszerű- 
södik az osztálytermek struktúrája, miután öt év alatt az előzetes tanácsi tervek szerint 
3,4 ezer új osztályterem létesül, ami lehetővé teszi, hogy 1,7 ezret korszerűtlenség vagy 
más célú felhasználás miatt megszüntessenek. Minimálisra csökken a váltakozó tanitás. 
Javul a pedagógusellátottság, csökken a képesítésnélküliek aránya. 

Az 1986-1987. évi demográfiai csúcs levonulását követő javuló feltételek segíthetnek 
az ellátásban, a ma még túlzottan nagy differenciák mérséklésében. Különösen fontos, 
hogy az iskolai körülményekből (zsúfoltság, váltakozó tanítás, pedagógus fluktuáció) és 


A KÓZOKTATÁSRÓL - A VII. ÖTÉVES TERV KÜSZÖBÉN 23 


a kedvezőtlen környezeti hatásokból (deviáns elemek koncentrálódása) együttesen adó- 
dóan, a zömmel veszélyeztetett helyzetű gyermekeket befogadó, mintegy 370 iskola 
helyzetén javítsunk. Ezt központi céltámogatással is elő kívánjuk segíteni, érvényt szerez- 
ve a gyermek- és ifjúságvédelemben is a megelőzés elvének. 


Középfokú oktatás 
1985 1990 Index 


Középiskolai tanulók 
száma (ezer fő) 241 ,4" 303,3"" 126 


Szakmunkástanulók száma 


(ezer fő) 180,2 209,8 116 
Összesen (ezer fő) 421.6 513.1 122 

Középiskolai osztályok (db) 7464 9113 122 

Szakmunkásképző iskolai 

osztályok (db) 6397 7150 112 
Összesen (db) 13861 16263 117 

Atlagos középiskolai 

osztálylétszám (fő) 32,3 33,3 103 

Atlagos szakmunkásképző iskolai 

osztálylétszám (fő) 28,2 29,3 104 
Összesen (fő) 304 31.6 104 

Középiskolai osztálytermek (db) 6942 8394 121 

Szakmunkásképző iskolai 

osztálytermek (db) 3102 3602 116 
Összesen (db) 10044 11996 119 

Szakközépiskolai 

gyakorlati munkahely (ezer db) 258 27,5 107 

Szakmunkásképző iskolai 

gyakorlati munkahely (ezer db) 16,3 174 107 
Összesen (ezer db) 42.1 449 107 

Középiskolák pedagóguslétszáma 

(ezer fő) 19,3 23,2 120 

Szakmunkásképző iskolák 

pedagógusainak létszáma (ezer fő) 1I,1 12,7 114 
Összesen (ezer fő) 304 359 118 


§ Ebből: gimnáziumi tanuló 108,2, szakközépiskolai tanuló 133,2 ezer fő 
"§$ Ebből: gimnáziumi tanuló 138,2, szakközépiskolai tanuló 165,1 ezer fő 


Az adatokból elég egyértelműen kiderül, hogy a VII. ötéves tervidőszak neuralgikus 
pontját a középfokú oktatás helyzete jelenti. Annak ellenére, hogy a tanácsi tervkoncep- 
ciók az osztálytermek számának kétezerrel való növelését irányozzák elő, ez a fejlesztés 
továbbra sem arányos a tanulólétszám emelkedésével. A zsúfoltság némi növekedése 
várható, ami természetesen nagyon megnehezíti az előirányzott minőségi fejlesztés eléré- 
sét. Az országos képen belül különösen nehéz helyzet várható Budapesten, ahol például 
a középiskolai osztályok átlagos létszáma 1985-ben is túl magas, 32 főről 34 főre 
emelkedik, de súlyos helyzetben van Szabolcs, Pest, Hajdú, Somogy és Komárom megye 
Is. Sajnos ezeken a területeken még átmeneti színvonalcsökkenés is bekövetkezhet. 

A tanácsok előzetes tervszámításai szerint valamelyest lelassul, de folytatódik a közép- 
fokú képzés strukturális átalakítása. 1985-ben például a középfokú képzés I. évfolyamá- 
nak tanulói közül a középiskolások aránya 49,3, a szakmunkásképző intézetekben 
. tanulók aránya 50,7 százalék volt. 1990-ben az arány 51,6, illetve 48,4 százalék lesz. (Az 
eredeti elgondolások szerint a szakmunkásképzésben részesülők aránya 1990-ben 47, 
1995-ben körülbelül 37 százalék.) A gimnazisták és a szakközépiskolások megoszlásában 
az eredeti fejlesztési programnak megfelelően némileg nő a gimnáziumok súlya (449 
százalékról 45,5 százalékra). Az átlagosnál kedvezőbb feltételekkel rendelkező szakkö- 
zépiskolákban tovább kívánjuk bővíteni a technikusképzést, amely tapasztalataink sze- 
rint egyben az adott iskola oktatási színvonalának általános emelkedését is eredményezi. 

A gyakorlati munkahelyek gyarapodása várhatóan elmarad a szakmunkásképzők és 
a szakközépiskolák tanulólétszámának növekedésétől. 

A tantermi és a gyakorlati munkahelyek számának várható növekedése csak egyéb 
központi források bővülése vagy a vállalati, társadalmi összefogás eredményeként gyor- 
sítható. Központi számítások szerint, a tanácsi előrejelzésekben szereplő tanteremszám- 
növeléssel szemben csak mintegy 3-3,5 ezres bővülés garantálhatná a minőségi képzés 
javításának feltételeit. Erre azonban ma nem látunk reális lehetőséget. Az oktatási ágazat 
beruházása így is az összes népgazdasági beruházást meghaladó mértékben, öt év alatt 
38-40 százalékkal növekszik. További új iskolák építésére nincs anyagi forrásunk, az 
általános iskolák egy részének középiskolai célú igénybevétele viszont az itt már kiala- 
kuló kedvező feltételeket rontaná. Némi enyhülést hozhat más célú — egyébként alkalmas 
— helyiségek, például társadalmi, állami, oktatási, továbbképzési bázisok átmeneti hasz- 
nosítása, illetve a tanácsi tervek véglegesítése során némi további forrás-átcsoportosítás. 

A legnagyobb gondot azonban mégsem a tanteremszám, hanem a szükséges tanárlét- 
szám tervelőirányzata okozza. A tanácsi tervkoncepciók a középfokú iskolarendszerben 
foglalkoztatott pedagógusok létszámának növelését kisebb mértékben irányozzák elő, 
mint a tanulólétszámot. Ezt ugyan indokolhatja a tanteremszámmal összefüggő osztály- 
létszámok emelkedése, a működési feltételek pénzügyi korlátja vagy a reális létszámigény 
kielégítésének lehetetlen volta, de miután az oktatási színvonal alakulásában meghatáro- 
zó szerepe mégis csak a pedagógusoknak van, nem mondhatunk le a középiskolai, 
szakmunkásképző iskolai tanárok és szakoktatók körének nagyobb arányú bővítéséről. 

A tanteremszám növekedése részben a már működő iskolák bővítéseként, részben új 
intézmények létesítésével realizálódik. A hagyományok, a közismertség, a megszokottság 
hiánya miatt várható, hogy a szülők vonakodnak ide íratni gyermeküket. Az eddiginél 
is nagyobb nyomás nehezedik majd a patinás gimnáziumokra, a jóhírű, országos profilú 
szakközépiskolákra. Nagyon fontos, hogy megőrizzük a kiváló iskolák szinvonalát, 
hogy ne sértse a társadalmi igazságérzetet a diákok felvétele és átirányítása, amelynek 
a lehető legnagyobb nyilvánossággal kell történnie. 

A következő években lökésszerűen megnő a középiskolát végzett, de tanulmányait 
felsőoktatásban nem folytató fiatalok száma. Ez akkor is bekövetkezik, ha terveinknek 
megfelelően a továbbtanulók aránya nem csökken, sőt némileg növekszik. Foglalkozta- 
tásukra, a gimnáziumi végzettségűek szakmai kiképzésére elsősorban a helyi és a területi 
tanácsoknak, intézményeknek időben fel kell készülniük, célul tűzve a helyi munkaerő- 
kereslet és a várható munkaerő-kínálat mind teljesebb strukturális egybeesését. 


A közoktatás VII. ötéves tervi fejlesztésének 
társadalmi-gazdasági programja 


A VII. ötéves tervidőszak mennyiségi, közoktatás-fejlesztési elképzeléseiről vázolt kép- 
ből elég egyértelműen kirajzolódik, hogy a perspektivikus oktatásfejlesztési program 
időarányos megvalósítására több értelemben is differenciált lehetőségeink vannak. En- 

nek messzemenő figyelembevételével készítette el a Művelődési Minisztérium a közokta- 
tás VII. ötéves tervidőszakbeli fejlesztésének társadalmi-gazdasági programját. 

Figyelembe véve a demográfiai hullám levonulását, átfogó minőségi javulást az óvodai 
foglalkoztatásban és az általános iskolák alsó tagozataiban irányozhatunk elő. Az 
általános iskolákban 1988-ban befejeződhet az új tantervekre, nevelési tervekre való 
áttérés, az ehhez szükséges tananyagok és tankönyvek korrekciója. Gyorsabb ütemben 
folytatódhat a fakultatív foglalkozások kiterjesztése, a szárnítástechnikai oktatás bővíté- 
se, a nyelvoktatás fejlesztése az intenzív formák kiszélesítésével és a szakosított tantervű 
osztályok számának növelésével. Jelentős előrelépést tervezünk a fiatal tehetségek felka- 
rolásában és a lemaradók felzárkóztatásában. 

A diáksport országos egyesületének létrehozásával is elő kívánjuk segíteni a testedzés 
széles körűvé válását. 

A középfokú képzésben a fokozatos és a folyamatos tartalmi fejlesztés előirányzata 
lehet a reális célunk. A nehezebb gazdasági feltételek ellenére is megoldhatónak látszik 
olyan tanterv- és tananyagmódosítás, aminek alapján közelíthető a gimnáziumok és a 
szakközépiskolák általános műveltséget adó ismeretanyaga. Az ehhez szükséges tantervi 
és tanyagkorrekciók elvégezhetők, bővíthetők a gimnáziumokban a tovább nem tanulók 
munkába állását megkönnyítő gyakorlati (szakmai) fakultációk, a szakközépiskolákban 
a konvertálhatóbb szakmunkásképzésre való áttérés. 

A szakmunkásképző iskolák fejlesztésénél fő célunk a vállalati, szövetkezeti igények 
fokozottabb kielégítése, amihez az eddiginél nagyobb mértékben szükséges együttmű- 
ködni a jövendő foglalkoztatókkal. Szeretnénk elérni, hogy a nagyüzemek legyenek a 
gyakorlati oktatás bázisai. 

A kitűzött célok megvalósítását kétségtelenül nehezíti, hogy nincsenek meg maradék- 
talanul a vázolt középfokú oktatásfejlesztés anyagi feltételei. Azt azonban látnunk kell, 
annak ellenére, hogy a technikai-személyi feltételek országosan nem teljesen kielégítő 
módon alakulnak, egyes helységekben és egyes iskolákban az általánosnál kedvezőbb 
helyzet lesz jellemző. Ezeken a helyi bázisokon az általánosnál nagyobb előrehaladás is 
elérhető. Főleg erre alapozva tekinthető reális célnak, hogy ahol erre lehetőség van, 
lépjünk előre a nyelvi és a számítástechnikai képzésben, bővítsük a szakmai alternatív 
és fakultatív oktatást, próbáljuk ki a perspektivikus terveinkben megfogalmazódó új 
képzési elveket. Reális feladat lehet például, hogy a nyelvi tagozatos középiskolai osztá- 
lyok aránya 10 százalékra emelkedjen. hogy újabb kétnyelvű iskolákat hozzunk létre, 
vagy hogy a számítástechnikát alkalmazni tudó tanulók száma mintegy háromszorosára 
emelkedjen. ; 

Az oktatás tartalmi megújulásához elengedhetetlenül szükséges a pedagógusok folya- 
matos továbbképzése. Elképzeléseink szerint az országos és a budapesti, megyei pedagó- 
giai intézetek szervezésében a tervidőszak alatt mintegy 25 ezer pedagógus vehet részt 
ismeretfelújító és ismeretfejlesztő továbbképző tanfolyamon. 

E feladat megoldásához természetesen fel kell készülnie az Országos Pedagógiai Inté- 
zetnek, melynek többek között ki kell dolgoznia a számítógépek felhasználásának prog- 
ramjait az egyes szakmai tárgyak oktatásában, az ismeretközlés korszerű alternatív 
módszertanát, a nevelés leghatékonyabb formáinak széles választékát és így tovább, 
figyelembe véve a jövő emberének ismeretstruktúráját, a folyamatos fejlesztési feladatok 
konkrét meghatározását. Sajátos képzési feladat például a szakoktatásba bevont nem 
pedagógus szakemberek pedagógiai felkészítése. 

A társadalmi-gazdasági program megvalósításának több fontos feltétele van. Legfonto- 
sabb közülük a megfelelő pedagógusi ellátottság. 

A közoktatás teljes rendszerében, tehát az óvodákban, általános iskolákban, gyógype- 
dagógiai intézetekben, középiskolákban és a szakmunkásképzésben foglalkoztatott pe- 
dagógusok létszáma 1985-ben mintegy 160 ezer fő volt. Az anyagi lehetőségekhez köze- 
lebb álló tanácsi tervszámítások szerint e létszámnak 1990-re 170 ezer főre, a közoktatás- 

fejlesztés eredeti programja szerint 175—-179 ezer főre kell növekedni. A reálisan 12-15 
ezer fős igény kielégítésére és a létszám természetes csökkenésének (nyugdíjazás, pályael- 
hagyás stb.) pótlására a tervidőszakban mintegy 24-26 ezer új pedagógus munkába 
állására van szükség. 

Oktatási intézményeink nappali tagozaton végzőkkel tudják betölteni az óvónői és 
tanítói pedagógus-munkahelyeket. Korántsem megnyugtatóan rendezett a tanári mun- 
kakörök ellátása, annak ellenére, hogy az elmúlt évek során jelentős mértékben emelke- 
dett a tanárképző főiskolák és a tudományegyetemek tanárszakos hallgatóinak száma. 
(Az ország pedagógusképző intézményeibe felvett hallgatók létszáma 1980-ban 11 ezer 
- ebből nappali tagozatos 6400 fő, 1985-ben 14 200 -, ebből nappali tagozatos 7500 fő 
volt.) 

Több pedagógusra lesz szükség. Aligha elkerülhető, hogy az érintett szakokra na- 
gyobb létszámban vegyenek fel hallgatókat. 

További erőfeszítéseket kell tennünk a pedagógusképző intézmények kapacitásának 
növelésére, de más fotrásokat is igénybe kell venni. Így például fokozottabban szükséges 
bevonni nyugdíjas pedagógusokat, esetleg utolsó éves tanárjelölteket az oktatómunkába. 
Számítunk a tanárok többletmunkájára is, de ehhez a mainál azt anyagilag jobban kell 
honorálni. A legfontosabb forrás a pedagóguspályát elhagyók, illetve az eleve más 
irányokban elhelyezkedők mind nagyobb arányú visszaáramoltatása lehet, teljes, esetleg 
részfoglalkoztatással. Ehhez azonban a pedagóguspályát a jelenleginél vonzóbbá kell 
tenni. (Megjegyzem: a tanító-, különösen pedig a tanárképző intézményekből kikerülő 
végzősök tekintélyes hányada eleve más — újságírói, kiadói, fordítói és egyéb — pályára 
készül, s ez az igény a , másik oldalról" is természetes. Őket eleve nem lehet pályaelha- 
gyóknak tekinteni, viszont a képzési, a pedagógusfoglalkoztatási terveket ez az igény ab 
ovo befolyásolja!) 

A tanítói, tanári állások vonzerejét csak átfogó, komplex intézkedésekkel lehet növel- 
ni. Ide tartozik például az anyagi, társadalmi megbecsülés növelése, az élet- és munkakö- 
rülmények javítása. 

Az anyagi megbecsülés növelésének szándékát bizonyítja a közoktatásban 1984-ben 
végrehajtott általános béremelés és az, hogy terveink további központi bérfejlesztéssel 
is számolnak, aminek realizálhatósága népgazdasági helyzetünk alakulásától függ. 

Az élet- és munkakörülmények javításához a helyi tanácsoknak kell többet tenniük, 
mindenekelőtt a fiatalok, pályakezdők lakásgondjainak enyhítésével, az iskolai munka 
feltételeinek, a taneszközellátásnak a javításával. A munkakörülmények fontos kompo- 
nense a tantestületi légkör. Ennek alakításában egyaránt meghatározó szerepe van az 
iskola állami vezetőinek és a pártszervezetnek. Az oktatási törvény adta új elemek 
(jogosítványok és kötelmek) minden bizonnyal megfelelő keretet nyújtanak a munkahe- 
lyi légkör javításához is. 

A közoktatás-fejlesztés másik súlyponti kérdése a gazdálkodási rend korszerűsítése. 

Akár bevalljuk, akár nem, a korszerű oktatáshoz mind több pénzre van szükség. 
A kisebb csoportban való oktatás drágább, mint a hagyományos, az ismeretek eredmé- 
nyesebb közvetítéséhez korszerű eszközökre van szükség. Továbbá: a számítástechnikai 
képzés további kiterjesztéséhez mindenekelőtt a számítógép-hálózatot kell általánossá 
tenni. A közoktatási intézményhálózat működtetési feltételeire fordított anyagi eszközök 
aránya az elmúlt években is nőtt, és a jövőben is emelkedik az állami közkiadásokon 
belül. Az iskola- és óvodahálózat extenzív bővítése, az új, korszerűbb létesítményeknek 
a hagyományosnál magasabb fenntartási költségei miatt azonban a működtetésre fel- 
használható összegek reálértéke sok iskolában csökkent. S ez a veszély a VII. ötéves terv 
időszakában is fennáll, annak ellenére, hogy állami költségvetésünkből az oktatásra, 
kultúrára fordítandó kiadások körülbelül egyharmaddal növekednek, s a közoktatás 
részesedésének aránya emelkedik. 

ppen ezért van igen nagy jelentősége a meglevő pénzeszközök leghatékonyabb fel- 

használásának. Az ésszerű gazdálkodásnak azonban feltételei vannak. Többek között, 
hogy az intézmények költségvetési ellátása ne egyszerűen a korábbi években kialakult 
úgynevezett bázisszemlélet alapján történjen. Elképzelhető például, hogy az ellátmányt 
felosszák a működés állandó költségeit fedező és a teljesítménnyel (tanulólétszámmal, 
óraszámmal) arányos normatív részre. Feltétel, hogy a merev pénzgazdálkodási kötöttsé- 
gek tovább oldódjanak, az úgynevezett pántlikázott pénzek ne nehezítsék a feladatok 
finanszírozását. Érvényre kell juttatni azt az elvet, hogy a pénzügyi döntések azon a 
szinten szülessenek, ahol a mérlegelés feltételei leginkább adottak. Az iskola pénzével az 
iskola vezetője gazdálkodhasson. 

Nem feledkezhetünk meg azonban arról sem, hogy a közoktatás fejlesztése egész 
társadalmunk ügye, és ennek az iskolák gazdasági feltételei javításában is meg kell 
jelennie. Egy-egy konkrét fejlesztési feladat megoldásában a jövőben számítunk is a 
vállalatok, intézmények, szövetkezetek közreműködésére. Különösen sokat tehetnek az 
üzemek a gyarkolati-szakmai képzés szélesítésében, az ehhez szükséges technikai bázis 
megteremtésében. A helyi társadalmi összefogás erősítésében, szervezésében — természe- 
tesen csak hosszabb távon! — sokat várunk az oktatási törvényben megfogalmazódó 
iskolatanácsoktól, ahol a szülők, pedagógusok, tanulók és az érdekelt gazdálkodó 
egységek, társadalmi szervezetek képviseltetik magukat. 

Befejezésül szeretném hangsúlyozni, hogy a gazdasági feltételek szűkössége, a demog- 
ráfiai hullám nem egyformán érint minden iskolát, nem egyformán vonatkozik minden 
tantárgy oktatására, és különösen nem egyformán hat minden korosztályra. Minden 
iskolában lehetőség van tehát egy differenciált, de összességében előrehúzó minőségi 
fejlesztésre. A lehetőségeket helyileg kell feltárni és meghatározni, igénybe véve a köz- 
ponti szakmai segítségnyújtást is. Alaptalan s a jövő generáció elleni legnagyobb vétek 
lenne a következő éveket valamiféle , átvészelés" időszakának tekinteni. Tennünk, dol- 
goznunk kell, és ehhez az egyik legfontosabb feltétel az érintett kutatók, irányítást és 
felügyeletet ellátók s mindenekelőtt a pedagóguskollektívák egységes személetének, ten- 
niakarásának erősítése. Ehhez minden állami és politikai támogatást meg kell adnunk. 

Az idősek helyzete a társadalomban 


A 20. század utolsó harmadának egyik legnagyobb társadalmi problémája lett a népesség 
öregedése a fejlettebb országok többségében. Ez részben annak a következménye, hogy 
az idős emberek aránya a népességen belül a század folyamán oly mértékben növekedett, 
amilyenre még nem volt példa az emberiség történetében. Erre a helyzetre egyrészt nem 
volt felkészülve egyetlen társadalom sem, másrészt társadalmi problémává vált az addig 
természetes folyamatnak tekintett öregedés azáltal is, hogy mind inkább kimutatható: 
az alapjában véve biológiai jellegű folyamatot nagymértékben befolyásolják a társadalmi 
hatások; az, hogy mennyire a társadalom nyújtotta életkörülményektől, az öregekkel 
szemben tanúsított magatartástól függ, hogy az egyes életkorokban az idős korosztályok 
hogyan élik meg az évek múlását. 

Az öregedés mint társadalmi probléma kihívás a tudományos kutatással, a társadalmi 
tervezéssel, a mindennapi életet szervező politikával és a társadalom erkölcsi tudatával 
szemben egyaránt. Szükségessé teszi a korábban elfogadott és megvalósított elképzelé- 
sek, minősítések, megoldások újbóli végiggondolását, az öregedés okainak és következ- 
ményeinek mélyebb elemzését és az idősekkel való emberi szolidaritás nyíltabb felvetését. 

Ahhoz azonban, hogy e munkákat haszonnal végezzük, feltétel, hogy szem előtt 
tartsuk a változtatási lehetőségek korlátait is. Az egyéni öregedés folyamatának vizsgála- 
tánál nem szabad megfeledkezni a biológiai változások néhány változtathatatlan kritéri- 
umáról sem: így e változások univerzalitásáról, arról, hogy az öregedés alól nincs kivétel, 
minden egyedet érint; az öregedés intrinsic mivoltáról, hogy tudniillik a legkedvezőbb 
életkörülmények mellett is bekövetkezik, mert a szervezet működése, belső mechanizmu- 
sai elindítják e folyamatot; progresszivitásáról, arról, hogy az öregkori átalakulások a 
kor előrehaladtával erősödnek, és végül arról, hogy az öregkori változások károsítólag 
hatnak a szervezetre, növelik annak sérülékenységét.! A biológiai változások lassíthatók, 
negatív következményeik enyhíthetők, de nem küszöbölhetők ki. Társadalmi vonatkozá- 
sokban a korlátok távlatilag rugalmasak, de egy bizonyos időpontban nagyon is adottak. 
Így a kutatásnak, tervezésnek, politikának egyaránt számolnia kell az ország nemzeti 
vagyonának állagával és szerkezetével, a nemzeti jövedelem nagyságával és a társadalom 
kulturális szintjével, amikor az öregek társadalmi helyével foglalkozik. 


Az öreggé minősítés 


Mind az egyéni öregedés folyamata, mind az öregeknek a társadalomban elfoglalt helye 
szempontjából fontos tényező, hogy a társadalom kiket tekint öregnek és hogyan véleke- 
dik az öregek magatartásáról. 


1 Lásd: Hutás Imre, Beregi Edit: Életünk egy része: az öregkor. Valóság, 1984., 11. szám, 89-93. old. 

Ma a társadalom önálló társadalmi csoportnak tekinti azokat, akiknek a koruk miatt 
nem tart többé igényt a munkájára. Eme rétegek számára a központi újraelosztás 
keretében megélhetést biztosít. Az effajta társadalmi ellátáshoz az embereknek a törvény 
által meghatározott kor felett van joguk, és a gyakorlatban ez a nyugdíjkorhatár vált az 
öregség küszöbévé: aki ezt átlépi, azt a társadalom öregnek tekinti, még abban az esetben 
is, ha egy ideig még aktívan részt vesz a társadalom munkamegosztásában, és nem él a 
nyugdíjazás lehetőségével. 

E minősítés önkényessége nyilvánvaló, amit legjobban talán a nyugdíjkorhatárok 
nemzetközi összehasonlítása mutat meg, amikor is 55 év és 70 év között, 15 éves távon 
belül különböző öregségi küszöbökkel találkozhatunk. A különbségek nem magyarázha- 
tók az öregedés folyamatában országonként jelentkező eltérésekkel. 

A múltban, az öregségi nyugdíjrendszerek bevezetése előtt az öreggé minősítés nem 
történt ennyire egy szempont szerint. Ma az, aki már nem végez rendszeresen kereső 
munkát, mert nyugdíjas, öregnek minősül. A múltban sokan 70-80 éves korukig dolgoz- 
tak a megélhetés biztosításának kényszere miatt. Az öregedő paraszt, a kisiparos, a 
kereskedő, a szellemi foglalkozású addig dolgozott, amíg csak ereje engedte, de ettől 
függetlenül a társadalom már öregnek tekintette őket. A minősítésben a mainál nagyobb 
jelentőséget tulajdonítottak az öregség külső jeleinek, az őszülésnek, a bőr ráncosodásá- 
nak, a hajlott testtartásnak, s ennek alapján gyakran öregnek tekintettek már harmincas 
éveiben járó embereket is. Ugyancsak az alacsony korhatár irányába befolyásolta a 
szemléletet a korai elhalálozás is: öregnek tekintették mindazokat, akik már közel jártak 
vagy túljutottak az átlagos felnőtt halálozási koron. 

Az öreggé minősítés a múltban is következményekkel járt, a társadalomnak nagyon 
határozott elképzelései voltak arra nézve, hogy miképpen kell az öregeknek viselkedniük. 
Öltözködésüket is szokások szabályozták, de azt is, hogy milyen tevékenységeket kell 
végezniök, milyen kollektívákban kell megjelenniök s — hasonlóképpen -— melyekből 
vannak kizárva. A szokások kétségtelenül szegregálták az öregeket, de ez olyan társadal- 
makban történt, amelyek kor, nem, származás, foglalkozás alapján hasonló mértékig 
általában elkülönítettek más csoportokat is. E megkülönböztetések nemcsak kizáró 
jellegűek voltak, hanem szerepeket is előírtak, funkciókat jelöltek ki a társadalom 
egészében, s ez vonatkozott az öregekre is. Ők voltak a társadalom hagyományainak, 
tapasztalatainak letéteményesei, akikhez tanácsért lehetett fordulni. A lassan változó 
társadalmakban több évtizedes saját tapasztalataik, a szüleiktől hallottak valóban ko- 
moly értéket jelentettek a fiatalabb generáció számára, mert az őket váratlanul érő 
helyzetekre többnyire meg volt a válasz az öregek élményei között. 

A mai helyzet jellemző vonása a pozitív jellegű elvárások hiánya az öregekkel szemben: 
arra, aki már nem vesz részt a társadalmi munkamegosztásban, nincs többé szükség. Az 
aktív társadalom kész az öregek megélhetéséről, ellátásáról gondoskodni, de nem tart 
igényt közreműködésükre. Elsősorban az évtizedek során felhalmozódott tapasztalataik- 
ra nem kíváncsi, mivel, véleménye szerint, a gyorsan változó világban ezek a tapasztala- 
tok hamar elavulnak, használhatatlanok a felmerülő problémák megoldására. 

Az elmondottak lényegében egyformán jellemzik valamennyi fejlett gazdaságú ország 
társadalmát, s abból a kétségtelen igazságból erednek, hogy szakmai téren valóban egyre 
gyorsabban elértéktelenednek az ismeretek, és a korábban sikeres rutinokkal a megválto- 
Zott körülmények között nem sokat lehet kezdeni. Különbség van azonban attól füg- 
gően, hogy valamely társadalom milyen életkorban minősíti öregedő tagjait nyugdíjazás- 
ra érettnek, mennyiben kezeli a megállapított korhatárt mereven vagy rugalmasan, az 
egyéni adottságok figyelembevételével vagy figyelmen kívül hagyásával és milyen alterna- 
tív lehetőséget nyújt számukra nyugdíjas korukban az aktivitáshoz. 

Az idősek foglalkoztatásának problémái 


Az elmúlt években, a gazdasági recesszió mélypontján több tőkés országban felmerült 
az a gondolat, hogy a magas munkanélküliséget úgy kellene csökkenteni, hogy leszálliít- 
ják a nyugdíjkorhatárt és több idős ember nyugdíjazásával biztosítanak munkalehetősé- 
get a fiataloknak. Bár a nyugdíjaztatás rendjében nem voltak általános érvényű változta- 
tások, a korábban nyugdíjazásukat kérőknek nyújtott kedvezményekkel, a törvényes 
korhatár fokozottabb figyelembevételével mindenfelé érvényesült a jelzett törekvés. 

Az öregek körében eltérő az alacsonyabb nyugdíjkorhatár megítélése. Különbség van 
a végzett munka jellegétől, a vele járó igénybevételtől függően, a munka nyújtotta pozitív 
vagy negatív élmények dominanciája, a főfoglalkozás abbahagyása utáni egyéb aktivitási 
lehetőségek, a várható nyugdíj nagysága, a jövedelemcsökkenés mértéke és természetesen 
az egészségi állapot, a munkaképesség szerint. A különbségeket az egyén szintjén fogal- 
maztam meg, de a különbségek társadalmi csoportok, sőt országok között 15 kimutatha- 
tók: egyiknél a viszonylag korai nyugdíjazást kívánók vannak többségben, a másiknál 
azok, akik minél később akarják a rendszeres kereső tevékenységet abbahagyni. 

A különböző országokban végrehajtott vizsgálatok például azt mutatták, hogy az 
Amerikai Egyesült Államokban a megkérdezett idősek többsége minél később szeretné 
munkáját abbahagyni, ezzel szemben Európában az országok többségében az öregek 
nagyobb része várja a nyugdíjkorhatár betöltésének idejét, és nyomban él is a lehetőség- 
gel.? Ez jellemzi a magyar helyzetet is, de egyúttal nem szabad megfeledkezni arról a 
számottevő kisebbségről sem, amely , amerikai módra" viselkedik. Ezek aránya mintegy 
15—20 százalékra becsülhető.? 

Az 1980-as népszámlálás kereső aktivitási adatai korévek szerinti bontásban jól mutat- 
ják, hogy nálunk a nyugdíjkorhatárok valóban fontos határvonalat húznak az öregek 
foglalkoztatása tekintetében. 


Aktív keresők Öregségi (saját) 
nyugdíjasok 
aránya az összes megfelelő korú százalékában" 

Év Férfi 

58 69,0 30,3 
59 654 33.9 
60 24,5 74,7 
61 11,7 87,5 
62 8,6 90,6 

Nő 

2 649 117 
54 62.,1 134 
55 32.0 42,3 
56 204 52.0 
57 163 548 
58 139 55.3 
59 122 558 
60 10,6 550 
61 9,1 56,2 
62 8.4 55,1 


2 Shanas E, Townsend P, Wedderbern, D., Friis, H., Milhoj P, Stehower J: Old people in three industrial 
societies. London. Routledge and Kegan Paul, 1968. 

3 A KSH 1999. évi felvétele alapján. Az öregek helyzete és problémái.KSH, 1972. 

4 Dr. Klinger András számításai alapján, az 1980. évi népszámlálási adatokat figyelembe véve. 

Az aktív keresők arányának csökkenése a nyugdíjkor elérésekor, illetve az azt közvet- 
lenül követő évben különösen a férfiaknál szembeötlő, a nőknél 56-59 között magasabb 
marad az aktivitási arány, mint a férfiaknál, de a korhatárnál mutatkozó váltás náluk 
is vitathatatlan. 

Magyarországon a nyugdíjazással kapcsolatos többségi magatartás egyik legfőbb 
magyarázata, hogy a jogszabályok és a hazai gazdálkodás rendje, elsősorban a nagyszá- 
mú háztáji és kisegítő gazdaságok a nyugdíjasok jelentős részének nyújtanak további 
lehetőséget csökkentett munkaidőben végzett kereső tevékenységhez. Az 1984. évi mik- 
rocenzus adatai a nyugdijasok foglalkoztatására nézve az alábbiakat mutatják. 


A kereső munkát végző saját jogú nyugdíjasok aránya - háztáji, kisegítő 
gazdaságban dolgozók nélkül - korcsoportonként, a saját jogú nyugdíjasok között" 


Férfi Nő 
55-59 éves 21,7 
60-64 éves 268 208 
65-69 éves 30,1 21,0 
70-74 éves 25,0 15,3 
75-79 éves 23,1 10,5 
80-84 éves 156 8.4 
85-X éves 11,0 2.6 


Az adatok ellentmondanak a köztudatban élő képnek, mely szerint a nyugdíjazás után 
az öregek nagy része részfoglalkoztatásban tovább folytatja kereső tevékenységét 5-10 
évig, de azután nincs többé módjuk erre, és a 70 éven felüliek már akkor sem tudnak 
dolgozni, ha még képesek lennének és akarnának is. Úgy tűnik, hogy egyik elképzelés 
sem helytálló: nyugdíjazás után az idős embereknek csupán egynegyede-egyötöde vállal, 
illetve kap munkát, viszont a részfoglalkozású munkavégzésben szinte nincs felső korha- 
tár: még 85 éven felül is a saját jogú férfi nyugdíjasok 11 százaléka dolgozik. Ezek zöme 
nyilván a mezőgazdaságban talál munkát. 

A háztáji, kisegítő gazdaságban dolgozó nyugdíjasok számára és arányára nézve 
nincsenek hasonló pontos adataink e pillanatban, de ismerve a háztáji és a kisegítő 
gazdaságok széles körűvé válását Magyarországon, aligha tévedünk, ha azt állítjuk, hogy 
a községekben élő öregek között kivétel az, aki nem dolgozik kisgazdaságában, amíg 
ereje engedi, és a kisebb városok öregeinek jelentős hányada - azaz az idősebb népesség 
nagyobbik része -— is ebben a helyzetben van. 


Az idősek megélhetési gondjai 


A második világháborút követő évtizedekben a fejlett gazdaságú országokban többféle 
nyugdíjrendszer jött létre, de lényegében mindenütt biztosították az inaktív öregek 
többségének megélhetését. Az elmúlt másfél évtized demográfiai és gazdasági változásai 
azonban új helyzetet teremtettek és odavezettek, hogy az emberek ismét némi szorongás- 
sal tekintenek öregségük elé. Az öregek számának növekedése egyre nagyobb terheket 
rótt a nyugdíjrendszerekre, akkor, amikor a gazdasági fejlődés megakadt vagy egyenesen 
hanyatlás következett be, az infláció pedig a nyugdíjak állandó emelését tette volna 
szükségessé ahhoz, hogy ne következzék be csökkenés az öregek életszínvonalában. 

Ez a nyugdíjakkal kapcsolatos alapvető probléma Magyarországon is, és mind ez ideig 
nem is sikerült megoldást találni. Bár a nyugdijterhek a nemzeti jövedelemnek egyre 
növekvő hányadát veszik igénybe, mégis az egyszer már megállapított nyugdíjak emelése 


5 Forrás: Az 1984. évi mikrocenzus adatai. KSH, 1985. 2.6.1. tábla, 435. oldal 

messze elmaradt az inflációs arányszámtól. Csak a VI. ötéves terv időszakát tekintve, a 
saját jogú nyugdíjasok nyugdíjának vásárlóértéke a nyugdijasállomány egészére számít- 
va 17 százalékkal csökkent. Mivel a nyugdíjhoz az infláció okozta veszteség mérséklésére 
nyújtott pótlék az alacsony nyugdíjak esetében magasabb volt, ezért a nyugdíj vásárlóér- 
tékének csökkenése a közepes és a relatíve magasabb nyugdíjaknál 17 százaléknál 
lényegesen erősebb volt; 2500-5000 Ft nyugdíjak esetében 18-28 százalék, 5000 Ft felett 
több mint 30 százalék." 

Az értékcsökkenés különösen súlyos akkor, ha már maga az indulási szint is alacsony. 
Márpedig ez jellemzi a hazai nyugdíjasok döntő többségét abból a több évtizedes 
bérpolitikából következően, mely a bérköltségeket alacsony szinten tartotta és a fellen- 
dülés időszakában is a főfoglalkozás mellett végzett egyéb munkák utáni keresetek 
növelésével nyújtott módot a lakosság számára, hogy a növekvő fogyasztási lehetőségek- 
kel élni tudjon. A nyugdíj megállapításánál viszont csak a főfoglalkozásból származó 
keresetet veszik figyelembe, s ez önmagában jelentős csökkenést okoz a nyugdíjasok nagy 
részénél az életszinvonalban, még akkor is, ha nemzetközi összehasonlításban a nyugdij 
megállapításának kulcsa a korábbi keresethez viszonyítva kedvező. Sokaknál az indulási 
nyugdíj maga is messze van attól, amit elegendőnek tekintenénk az ország általános 
gazdasági fejlettségének szinvonalát alapul véve. 1983-1984-ben például az újonnan 
megállapított saját jogú öregségi nyugdíjak 27,9 százalékának összege volt kevesebb, 
mint 3000 Ft - ebből 18,1 százalék kevesebb, mint 2500 Ft —, és 23,4 százalékot tett ki 
a 3000—3999 Ft közötti nyugdíjak aránya. 

A nyugdíjak kifizetésére 1984-ben 93 milliárd forintot forditottak, ami a nemzeti 
jövedelem 10,5 százalékát tette ki. Ezt az összeget kétségtelenül nem lehet olyan mérték- 
ben növelni a jelenlegi nemzeti jövedelem mellett, hogy az megoldaná az általában 
alacsonynak minősíthető nyugdíjakkal járó gondokat és biztosítaná azok szinten tartá- 
sát. Ebből következik, hogy szociális ellátásunk valamennyi gondjával együtt a nyugdíj- 
probléma megoldásának is előfeltétele nemzeti jövedelmünk emelése; a megnövekedett 
nemzeti jövedelemből pedig nem csökkenhet az öregek eltartására fordított hányad. 


Az idősek becsülete 


A megelőző mondat gyakran vált ki tiltakozást, sértődést az idős emberekből. Ők nem 
a társadalom eltartottjai: több évtizedes munkájukkal, társadalombiztosítási hozzájáru- 
lásukkal ők teremtették meg azokat az alapokat, amelyeken a jelenlegi termelés folyhat, 
így jogosultak a nyugdíjra, és nem a jelenleg dolgozók jóindulatától, kegyelmétől függ 
megélhetésük. Nem vonható kétségbe ennek az érvelésnek igazsága, amellyel értelmetlen 
azon az alapon vitázni, hogy bármelyik évben mégis csak zömmel azt lehet elfogyasztani, 
felhasználni, amit abban az évben termeltek meg, s e szemléletben minden inaktív ember 
eltartott; inkább arra érdemes odafigyelni, hogy melyek azok a sorozatos sérelmek, 
amelyek a nyugdíjasokat arra késztetik, hogy egy közgazdasági megállapítás, egy statisz- 
tikai kategória ilyen reakciót váltson ki. 

Magyarázatot keresve, vissza kell térnünk a foglalkoztatás, a kereső aktivitás problé- 
májához. Bár megállapítottuk, hogy az öregek többsége él és élni kíván a nyugdíjba 
menetel lehetőségével, mégis nem jelentéktelen azoknak a száma is, akiknél a munkáltató 
kezdeményezi a munkaviszony megszüntetését. Biztos, hogy sok esetben ez indokolt, és 
a munkáltató ítéli meg helyesen, hogy az öregedő ember mennyiben tud még megfelelni 
a munkahelyi követelményeknek, de azt sem lehet elvitatni, hogy sok esetben igazságta- 
lan a munkáltató minősítése. 


6 Lásd Forgács Ádám: A nyugdíjrendszer fejlődése és problémái Magyarországon. Szociálpolitikai Értesítő. 
1985., 3. szám 

Akár az egyik, akár a másik eset áll fenn, az eredmény: nyugdíjkorhatáron felül 
megszűnik az embereknek a munkához való joga. A részfoglalkoztatási arányok mutat- 
ják, hogy a munkához való jog még a nyugdíj mellett végzett munka vonatkozásában 
sem érvényesül. Ez pedig egy olyan társadalomban, amelyik elsősorban a társadalmi 
munkamegosztásban való részvétel szerint minősít, a nyugdíjasokkal szembeni viselke- 
dés egészére kihat, ismételten érzékelteti az örgekkel, hogy őket már nem tartja egyenér- 
tékű állampolgárnak. 

A legsúlyosabb a hátrányos megkülönböztetés a nyugdíjak reálértékének hiányos 
védelménél. Mig az aktív keresők jövedelménél többféle mechanizmus létezik, melyeken 
keresztül érdekeiket érvényesíthetik, s erősebb infláció esetében a jövedelem reálértéké- 
nek nagyobb csökkenését megakadályozhatják, addig a nyugdíjasok valójában ki 
vannak szolgáltatva a központi újraelosztási döntéseknek, és e döntéseknél figyelembe 
vett preferenciák között a nyugdíjasok érdekei nem állnak az első helyen. A nyugdíj 
reálértékének az aktívak reáljövedelménél erőteljesebb csökkenése így nemcsak anyagi 
problétnákat okoz, hanem társadalmi értékelést, pontosabban leértékelést is közvetít. 
Ezt még tetézheti az, hogy a negatív folyamatokról szépítgető, ködösítő magyarázkodá- 
sok hangzanak el, melyek mintegy kétségbe vonják a nyugdíjasok mentális képességeit 
ahhoz, hogy a saját helyzetükben bekövetkezett változásokat reálisan felmérjék. 

Az alacsonyabb jövedelem szükségszerűen hátrányos helyzetbe hozza a nyugdíjasokat 
mindazokon a területeken, ahol a piaci mechanizmus befolyásolja az emberek közötti 
interakciókat. A nyugdíjas kisebb összegekért vásárol, és ezért nem olyan fontos vevő, 
hogy érdemes lenne kedvében járni, különösen akkor, ha visszatérő hiány jellemzi a 
kínálatot. A nyugdíjas kis borravalót tud csak adni, s ezért a szerelő nem siet hozzá 
elvégezni a javításokat. Ez a hátrány még azokon a területeken is sújtja, ahol ingyenes 
szolgáltatásokra volna joga, de a mindennapi gyakorlat részévé vált a borravaló valami- 
lyen formája. 

Vannak az életnek olyan területei, ahol alapjában véve indokoltak és önmagában véve 
nem hátrányosak a megkülönböztetések a nyugdíjasokkal szemben, de ezek többnyire 
megalázó módon nyilvánulnak meg. Ilyen például az a gyakorlat, hogy az egészségügyi 
rendelőintézetekben a nyugdíjasokat délelőtt igyekeznek ellátni, akkor, amikor az aktív 
keresők kisebb számban jönnek. Ez ésszerű, a nyugdíjasok érdekét is szolgálja, de azzal 
jár, hogy a délután jelentkező nyugdíjas sokszor goromba hangnemű fogadtatásra talál. 

A fejlett gazdaságú országokban az emberek közötti érintkezés formája, stílusa ko- 
moly probléma. Az emberi érintkezések között megnőtt azoknak az aránya, amelyek 
alkalmiak, esetlegesek és a rendszeres kapcsolatok esetén is sok az olyan, amelyet 
kizárólag valamely cél szabályoz, nem sok lehetőséget hagyva az ember egész személyisé- 
gének megnyilvánulására, figyelembevételére. 

Az öregeknél a nyugdíjazással, valamint a kortársak fokozatos kihalásával leszükül 
az a kör, amellyel olyan jellegű kapcsolatban állnak, hogy egész személyiségük figyelmet 
kap. A tartalmas kapcsolatok ritkulása készteti az öregeket arra, hogy az addig számukra 
is egysikú érintkezéseket módosítsák, és gondjaikba, örömeikbe bevonják a kereskedelmi 
kiszolgálót, az újságárust, a borbélyt, a házkezelőségi ügyintézőt stb. A közeledés elhári- 
tása esetenként érthető, de ha ennek stílusa rideg, akkor súlyosan megbánthatja az idős 
emberek amúgy is megingott önérzetét. 

Az emberi érintkezések stílusa ezért az öregek szempontjából különösen fontos, de 
önmagában nem elegendő. Szükség van arra is, hogy növekedjék az idősek iránti 
szolidaritás is, az olyan valóságos együttérzés, amely kisebb-nagyobb áldozatokra is 
képessé teszi az embert. Ilyen , áldozat" lehet apróbb segítségek nyújtása vagy az öregek 
egyszerű végighallgatása és néhány megjegyzéssel annak érzékeltetése, hogy közeledése 
rokonszenvre talált. Ezekre a gesztusokra elsősorban tartósabb ismeretségnél számítha- 
tunk, de fontos lenne, hogy a közönyösség az idős emberekkel való felületes érintkezések- 
nél se legyen jellemző. 

A családok, közösségek szerepe az idősek életében 


Az érzelmi szükségletek kielégítésében a család változatlanul nagy szerepet tölt be az 
ember egész életében, így az öregkorban is. A családi kapcsolatokban alakulnak ki azok 
a kötödések, amelyek még súlyos konfliktusok esetében sem szakadnak meg, és a 
közérzetre pozitív vagy negatív hatással vannak. 

Az öregek számára kiemelt fontosságú a házastársi viszony. Ennek legfőbb oka az, 
hogy a házastárssal való együttlét tartama megnő: a nyugdíjazás után válik 24 órás 
kapcsolattá a házasság, és ugyanakkor megszakad vagy meggyengül több, addig lényeges 
viszony, amelyet a házastársi interakciónak kell pótolnia. A férj, illetve a feleség lesz 
az állandó közönség minden megjegyzés, észrevétel meghallgatására, töle vár a partner 
figyelmet, egyetértést és amennyiben a közlések örömet, bánatot, aggodalmat vagy 
bizakodást árulnak el, úgy ezekben való osztozást, megértést, biztatást, megnyugtatást. 
A házastárs munkatárssá válik az otthon fenntartásában, a családi gazdálkodásban, még 
akkor is, ha aktív korában nem vett részt ilyen jellegű tevékenységben. Ez aktiválási 
lehetőséget is jelent, pótlékot a nyugdíjazással elvesztett munkafeladatok helyett. A fele- 
ségek esetében az átmenet sokkal könnyebb, a korábbi , két műszak" most válik előnnyé: 
a megszokott otthoni feladatokat nyugodtabb ritmusban lehet folytatni, az egyéb felada- 
tok szorítása nélkül. Azoknál a férjeknél viszont, akik korábban nem vagy csak kismér- 
tékben vettek részt a házimunkákban, a váltás nehéz: nemcsak eddig lebecsült munkákat 
kell vállalni, hanem azokat új presztízsviszonylatban kell elvégezni. A feleség lesz a 
szakértő, akinek irányításával mint segédmunkásnak kell a feladatokat ellátni. Ez elke- 
rülhetetlenül feszültségeket teremt a házastársak között. 

A házastársi konfliktusok öregkorban sem szűnnek meg, sőt a csökkenő életlehetősé- 
gek, az összezártság, a kor előrehaladtával járó mentális merevedés növelik a konfliktu- 
sok gyakoriságát. Mégis az a néhány vizsgálat, amely az öregek házastársi kapcsolatával 
foglalkozott, azt tapasztalta, hogy az idős emberek esetében nagyobb a házasságukkal 
megelégedettek számának aránya, mint a középkorúaknál." A magyarázat feltehetően 
abban rejlik, hogy a konfliktusok nem erősödnek, nem válnak kritikussá, hanem elfoga- 
dott részei lesznek a mindennapi életnek. A házastárs halála után a hátramaradott 
visszaemlékezéseiben pedig a viták, veszekedések vagy eltűnnek, vagy egyenesen mint a 
szoros kapcsolat jelei bukkannak fel. 

A házastárs legnehezebb, de egyben legfontosabb feladata beteg társának ápolása, 
gondozása. A megbetegedések öregkorban gyakoribbá válnak, hosszabb ideig tartanak 
és bekövetkezhetnek a végérvényes megrokkanások. Az egészségügyi szolgálat a diagnó- 
zist, a gyógyuláshoz szükséges teendők előírását, esetleg a műtéti beavatkozást tudja 
vállalni, de az előírásnak megfelelő feltételek biztosítását, a mindennapi ellátást már csak 
a beteg öregek kisebbik hányadánál, s ott 15 csak átmenetileg, még azokban az országok- 
ban is, ahol hálózata, intézményrendszere magasan fejlett. Nem nélkülözhető tehát a 
család közreműködése a beteg idős emberek gondozásában. 

A magyar egészségügyi ellátás jelenlegi gondjai közepette, akkor, amikor a kórházi 
férőhelyek száma és a tartósabb elhelyezést nyújtó intézmények kapacitása nem teszi 
lehetővé a beteg öregek benntartását mindaddig, amig azok önálló életvitelre képesek, 
a házi gondozói hálózat fejletlensége — mely az otthonukban levő rászorultaknak csak 
kisebb hányadát tudja ellátni - miatt az öreg betegek gondozása elsődlegesen családi 
feladat, mely legfőképpen az idős házastársra hárul, még olyankor is, amikor már az sem 
tekinthető egészségesnek. 

A férfiak és a nök közötti egyenlőtlenség egy sajátos típusa jellemzi az öregkort az 
előbb elmondottak szempontjából. A férfiak sokkal nagyobb arányban számithatnak 


7 Robert O. Blood-Donald M. Wolfe: Husbands and wives. The dynamics of married living Glencoe. The Free 
Press, 1960.; Peter C. Pineo: Disenchantment in the later years of marriage. Marriage and Family Living 1961, 
(23) I. szam, 3-II. oldal 

arra, hogy házastársuk mellettük marad öregségükre, mint ahogy ezt a nök tehetik. 
Ennek oka elsősorban a férfiak magasabb halandósága, másodsorban a házasságkötés- 
kor szokásos korkülönbség, az, hogy a férfiak átlagosan három évvel idősebbek felesé- 
güknél. Mindennek az a következménye, hogy mig a férfiaknál egészen 84 éves korig 
minden korcsoportban több a házas, mint az özvegy, addig a nöknél 69 éves kortól már 
az özvegyek aránya a domináns. 

Az özvegy idős nőket gyakran szokták leegyszerűsítve magányosnak nevezni. Ez a 
megállapítás így semmiképpen sem fogadható el. Az 55 éves és idősebb özvegy nők 
többsége ugyanis nem él egyedül. Az egyedül élők aránya kétötöd, a fennmaradó 
háromötödön belül pedig a legnagyobb csoportot azok az öregek alkotják, akik valame- 
lyik gyermekükkel, unokájukkal élnek közös háztartásban. 

A gyermekek nemcsak az özvegy nők, hanem az özvegy férfiak, a házasok és az 
elváltak esetében is fontos szerepet töltenek be. Korábbi vizsgálat alapján úgy becsülhe- 
tő, hogy a magyar idős emberek mintegy 80 százalékának van élő gyereke (vagy gyerekei) 
és a gyermekeseknek csak egy töredéke nem áll rendszeres kapcsolatban gyermekével. 

Helytelen lenne az öregek és a gyermekeik közötti kapcsolatot idealizálni, de éppen 
így nem fogadhatjuk el az öregek gyermekeinek sommás elmarasztalását sem. Ha magu- 
kat az időseket kérdezzük gyermekeikkel való kapcsolatukról, akkor a nagy többség 
pozitív képet ad, sokszor valószinűleg szépítve a helyzetet. 

A gyermekekkel való kapcsolat a kereső munkavégzés mellett a másik olyan terület, 
ahol leginkább kiderül, hogy mennyire félrevezető, ha a nyugdíjkorhatár feletti öregeket 
egységes tömegként kezeljük. Három csoport különböztethető meg. Az első az, mely még 
munkaképes és a gyermekével való viszony aktivitási lehetőséget biztosít számára. Egy 
részüknek a jövedelme is elég nagy ahhoz, hogy gyermekét segítse, s így a segítség 
áramlásának iránya az idősebb szülőtől a gyermek felé irányul. A második csoportba 
azok az öregek tartoznak, akik minden szempontból el tudják látni magukat, de már 
csak korlátozott mértékben állnak gyerekeik rendelkezésére. A harmadik csoportnál 
megfordul a szolgálat iránya: a gyermekek támogatják szüleiket, és gondoskodnak róluk. 
Általánosságban ez a váltás a kor függvénye, de az öregedés során tapasztalható nagy 
egyéni különbségek, az azonos korúak között mindig is meglévő, de a korral fokozódó 
egyéni különbségek miatt már a nyugdíjkorhatár közelében levő öreg is szorulhat gyer- 
meke gondozására, de még 80 év felett sem ritka, hogy valaki gyermeke háztartásának 
vezetésével, unokája gondozásával komoly segítséget tud adni. 

Az öregeknek nyújtott gyermeki segítség legjobban megfogható formája az, amikor 
a beteg, rokkant szülőt gyermeke ápolja, gondozza. Azok a szülők, akiknek már nem 
él a házastársuk, döntő többségükben gyermeküket említik mint aki a betegség esetén 
ellátja őket. Ez az ápolás azonban nem problémamentes: az idős szülő számára nem 
kielégítő, gyermekétől pedig nagy erőfeszítést kíván ennek a színvonalnak a biztosítása. 
Az ok ismerős: a mai kétkeresős családban, a nők majdnem teljes foglalkoztatása mellett 
a családoknál nincsen olyan, sokféle munkát végző, de szükség esetén feladatait teljesen 
átcsoportosítani képes személy, akire ilyen esetekben szükség lenne. Igazában csak azok 
a gyermekek tudják a gondozói feladatot megfelelően elvégezni, akik már maguk is az 
idősebbek közé sorolhatók, akik már inaktívvá váltak. A nyolcvan éven felüli öregek 
esetében lehet erre számítani, de a korábban megrokkanó öregeknél a még gazdaságilag 
aktív gyermekek csak hiányosan, de egyúttal kínlódva birkóznak a feladatokkal. Ebből 
következik, hogy téves minden olyan számítás, amely a házi gondozás, ápolás kapacitá- 
sának kiszámításánál csak a beteg, rokkant egyedülélők számából indul ki. Külső 
segítségre többnyire ott is szükség van, ahol az ágyhoz kötött öreg még gazdaságilag 
aktiv gyermekével él egy háztartásban. 

A vizsgálatok során nehezen tisztázható az öregek és a gyermekeik közötti anyagi 
kapcsolat. A széles körben elfogadott társadalmi normák napjainkban a generációk 
egymástól való függetlenségét minősítik kívánatosnak, és ezért a megkérdezett idős 

emberek és gyermekeik egyaránt bagatellizálják a másiktól kapott anyagi támogatást, 
s inkább azokra az esetekre hivatkoznak, amikor ők nyújtottak ilyen segítséget. Legnehe- 
zebb a közös háztartásban élők esetében megállapítani, hogy itt mi is pontosan a helyzet: 
az öreg szülő fogyasztása mennyiben haladja meg, vagy marad el attól a szinttől, amely 
megfelelne a közös kiadásokhoz való hozzájárulásnak. Tekintve azonban, hogy a gyer- 
mekükkel együttélő szülők többsége özvegy nő, mégpedig jelentős részük 80 év feletti. 
akiknek a legalacsonyabb a nyugdíjuk, ezeknél feltételezhetően gyakran előfordul, hogy 
a lakáskörülmények, az általános komfort, az utazási, nyaralási lehetőségek sokkal 
jobbak annál, mint amit saját jövedelmükből maguknak megengedhetnének. A gyerme- 
küktől külön élő öregeknek valószínűleg csak kis hányada kap gyermekétől vagy gyer- 
mekeitől rendszeres készpénzsegélyt, viszont az alkalmi ajándékok gyakoriak, s ezek 
nagyon fontosak lehetnek azoknak a nagyobb kiadást igénylő szükségleteknek a fedezé- 
sére, amelyeket a nyugdíjasok nagy része az alacsony nyugdíja mellett már nem tudna 
kielégíteni. 

Sokszor olvashatunk elszomorító történeteket arról, hogy viszonylag jól kereső gyer- 
mekek mennyire nem támogatják nélkülöző szüleiket. Egyáltalán nem vitatom ezen 
történetek hitelességét, osztozom az írók és valószínűleg az olvasók többségének felhá- 
borodásában. A szóban forgó gyerekek közönye, önzése nem feledtetheti, hogy társadal- 
munk magára vállalta az inaktívvá vált öregek eltartását, mert ahhoz évtizedes munká- 
juk alapján joguk van; így tehát az a tény, hogy vannak öregek, akik gyermekeikre 
szorulnak alacsony nyugdíjuk miatt vagy azért, mert nem részesülnek kellő nagyságú 
szociális segélyben, a szociálpolitika eddigi eredményeinek bírálata is. Nem felejtendő el 
az sem, hogy a felnőtt gyerekek jelentős része életciklusának éppen abban a szakaszában 
van, amikor gyermekeit neveli, s amennyiben nincs módja a második gazdaságba bekap- 
csolódnia és csak az átlag körüli keresettel gazdálkodhat, úgy szülei eltartásában a 
legjobb szándék mellett is csak jelképes összeggel tud részt vállalni. 

Sokkal inkább elvárható a felnőtt gyerekektől, hogy öreg szüleik lelki egyensúlyához 
a velük való törődéssel járuljanak hozzá. Az öregkori lelki elmagányosodás megakadá- 
lyozására a társadalom intézményeinek csak korlátozott lehetőségei vannak, szemben a 
családtagokkal. Az öregeket gyermekeikhez évtizedek élményei kapcsolják, gyermekeik- 
ben élnek, sikereiket, kudarcaikat magukénak tekintik, s éppen ezért rajtuk keresztül 
tudnak legjobban benne maradni a társadalmi történésekben. Őtőlük várnak leginkább 
meghallgatást is, együttérzést, rokonszenvet, megerősítését önbizalmuknak, igazolását 
annak, hogy még fontosak valaki számára. 

Nincs olyan gyermek-szülő viszony, amely felhőtlenül alakulna az évtizedek során, és 
a konfliktusok gyakran vezettek a múltban olyan összeütközésekhez, amelyek maradan- 
dó nyomot hagytak mind a két fél lelkében. Mégis, az egymáshoz való kötődés lehetővé 
tette az ellentétek fölé való emelkedést, és alapot nyújthat az öreg szülő és a felnőtt gyerek 
közötti pozitív viszony fenntartására. Ez sokszor kíván áldozatot a gyermek részéről, 
energiát és időt, ami az egyéni célok, szükségletek kielégítése szempontjából másként is 
hasznosítható lenne. A korlátok azonban itt nem olyan merevek, mint az anyagi javak 
elosztása esetén: egy negyedórás látogatás vagy akár csak egy telefonhívás elegendő jelzés 
lehet az adott pillanatban. Ezért az érzelmi vonatkozású gyermeki szolgálat szempontjá- 
ból a figyelmesség legalább olyan jelentőségű, mint az áldozatkészség. 

Az öregek érzelmi szükségleteinek kielégítésében számottevő a rokonok, barátok, 
ismerősök szerepe is. Az elmúlt két évtized szociológiai vizsgálatai megállapították, hogy 
a korábbi feltételezésekkel ellentétben, a közvetlen családon túlmenő rokoni kapcsolatok 
meglepően elevenek a 20. század második felében is a fejlett gazdaságú országokban. 
Leggyakoribb funkciójuk abban van, hogy érzékeltetik az egyénnel: nincs egyedül, egy 


8 Az 55 éves és idősebb özvegy nők 34 százaléka él gyermekével; ha csak a 80 éves idősebb özvegy nőket 
vesszük, akkor ezeknél 45 százalékra emelkedik az arány. 

egymást számon tartó, egymással törődő közösség tagja. Az öregek esetében a már 
említett okoknál fogva, az egyéb jellegű kapcsolatok elsorvadása, megszakadása miatt 
ez különösen fontos: egy unokatestvér látogatása, részvétel egy unokahúg lakodalmán, 
találkozás a rokonokkal egy még öregebb nagybácsi temetésén, mind felelevenítőleg hat. 
A múlt közös emlékeinek felidézése egyszeriben színessé teszi a jelent. 

Az öregek barátainak, ismerőseinek az a fő funkciójuk, hogy az érdeklődő közösség, 
a rokonszenvező hallgatóság szerepét töltik be. Erre azok a legalkalmasabbak, akikkel 
vannak közös élmények, s ezek szolgáltatják a beszélgetés témáját. De tudnak az öregek 
új barátságokat, ismeretségeket is kötni olyanokkal, akik hajlandók partnerek lenni 
olyan interakcióban, mely valamilyen aktivitásra nyújt módot, legyen az csupán a 
múltról való mesélés is. Az ilyen új partnerekre találás megtörténhet a sétatér padján, 
de sokkal nagyobb lehetőség van rá olyan kisebb közösségekben, amelyekhez valaki már 
régóta tartozik és amely közösségek folyamatosan új tagokkal is gyarapodnak. A múlt- 
ban ilyenek voltak az olvasókörök, a különféle egyletek, a dalárdák, az asztaltársaságok, 
amelyek konkrét céljuk mellett vagy anélkül olyan társas kapcsolatot nyújtottak, amely- 
re a munkahelyi és a családi szálak mellett az emberek nagy része igényt tart. Ezek 
újraélesztése, támogatása az öregek szempontjából különösen kívánatos. E formák 
semmiképpen sem helyettesíthetők különböző, öregek számára kiagyalt szabadidős 
programokkal, melyek legnagyobb része az öregeket mint passzív közösséget képzeli el, 
vagy pedig olyan speciális aktivitási képességet és hajlandóságot tételez fel, amely már 
csak egy töredéküknél található meg. I 


Következtetések 


Az elmondottakkal azt szerettem volna érzékeltetni, hogy a társadalom nem kezelheti 
öregeinek problémáját egyszerűen mint anyagi kérdést. Vitathatatlan, hogy a megfelelő 
szintű megélhetés biztosítása az inaktívvá vált öregek számára az egész társadalom 
feladata, amelyet a központi újraelosztásnak kell megoldania, és az illetékes intézmények 
még csak részben sem háríthatják át a családra, a szomszédságra, az önkéntes adakozás- 
ra. Egyéb vonatkozásban azonban az állami szervek csak részben tudják az öregek 
szükségleteit kielégíteni vagy erre közvetlenül egyáltalán nem is illetékesek. Az előbbi 
jellemzi az öregek számára való aktivitási lehetőség biztosítását vagy a beteg öregek 
ellátását, az utóbbi az öregek érzelmi szükségleteinek kielégítését. 

Az aktivitás kérdése jelenleg elsősorban az alacsony, csökkenő értékű nyugdíj pótlásá- 
nak problémája; megfelelő szintű és ezen tartott nyugdíj esetében az alkotás iránti igény 
kell hogy előtérbe kerüljön. A nyugdíjas öregek foglalkoztatása ebben az esetben már 
nem központi feladat, viszont azoknak az akadályoknak az elhárítása, amelyek a nyugdí- 
jasok foglalkoztatását, önállóként való tevékenységét megnehezítik, már az. Az öregek 
aktivitása tekintetében ma kiemelkedő szerepet betöltő háztáji és kisegítő gazdaságok 

A beteg, gondozásra szoruló öregek ellátása tekintetében is csak részben vállalhatja 
a feladatok ellátását az állami egészségügy és a szociális hálózat. Vitathatatlan, hogy még 
ennek az elvnek az elfogadása esetében is a kapacitások jelentős fejlesztésére és a 
színvonal javítására van szükség. Ezen túlmenően, a meglevő szakhálózat és az ezen kívül 
működő, illetve kifejleszthető szolgálatok összehangolása központi szabályozást kíván. 
Gondolok itt egyrészt a családok által végzett gondozói, ápolói munka figyelembevételé- 
re, segítésére, támogatására, például úgy, hogy valamilyen formában intézményesüljön 
és anyagi támogatást, elismerést kapjon a családi öreggondozás; a továbblépés másik 
iránya az önkéntes segítők mobilizálása. Ehhez természetesen olyan közösségek létrejöt- 
tének elősegítése szükséges, amelyek az önkéntes gondozók bázisát adnák. 

Az öregek érzelmi szükségleteinek kielégítésében az állami gondoskodás csak közvetve 
tud segiteni. Támogathatja a kisebb közösségek szerveződését olyan, önkéntes segítség- 
nyújtásban közreműködő közösségekké, amelyek az emberek sokoldalú kötődését is 
előmozdítják, és az öregek esetében a kereső tevékenység befejezése után is lehetővé 
teszik a társadalomba való jobb integrációt. Egy másik feladat lehet az öregekkel való 
szolidaritás gondolatának, a velük szembeni kötelességtudatnak az erősítése az oktatás 
és a propaganda eszközein keresztül, és az idősek érdekében hozott gazdasági-társadalmi 
intézkedésekkel úgy, hogy ezek végrehajtása is ezt a szemléletet tükrözze. 


ifj. Koffán Károly: 
Ember és épület (!II.) 


Társadalmi mobilitás a nyolcvanas években 


A társadalmi szerkezet, az életmód és a 
tudat változásaival foglalkozó kiemelt 
társadalomtudományi kutatás keretében 
a nyolcvanas évek első felében több 
nagy adatfelvétel történt, többek között 
1981-1982-ben egy mintegy 40 ezer 15 éves 
és idősebb személyre kiterjedő rétegződés- 
adatfelvétel és 1983-ban egy új, mintegy 32 
ezer ember adatain alapuló társadalmimo- 
bilitás-vizsgálat. Ezek az új vizsgálatok, 
amelyeknek első eredményei a közelmúlt- 
ban láttak napvilágot, a korábbi megálla- 
pitások újragondolására, felülvizsgálására 
ösztönöznek. A rétegződés és a mobilitás 
problémái iránti növekvő érdeklődést 
emellett az is magyarázza, hogy éppen az 
elmúlt években gazdasági és társadalmi fo- 
lyamatainkban jelentős változások mentek 
végbe, amelyek hatására a rétegződés és a 
mobilitás területén is lényegesen módosult 
a hetvenes évek első felében, illetve a ko- 
rábban kirajzolódott kép. 

Felmerült az a kérdés is, hogy mennyire 
alkalmasak a korábban kidolgozott és 
mintegy húsz éven keresztül használt fo- 
galmak és módszerek ezeknek a jelensé- 
geknek a vizsgálatára. A megváltozott vi- 
szonyok újfajta megközelítési módszerek 
kialakítására ösztönöztek. Igy a Társa- 
dalomtudományi Intézetben végzett kuta- 
tások alapján Kolosi Tamás és munkatár- 
Sai egy újfajta rétegződésmodellt fogal- 
maztak meg.! Ez a régebbi vezető és értel- 


l Kolosi Tamás: Státusz és réteg. Társadalomtudo- 
mányi Intézet. Budapest, 1984. 


miségi, egyeb szellemi foglalkozású, szak-, 
betanított és segédmunkás, szövetkezeti 
parasztság, kisárutermelő osztály és réteg 
fogalmak mellett új fogalmak, a státuscso- 
portok bevezetését javasolja: például elit, 
városias felső réteg, fogyasztói közép ré- 
teg, városias jómódú munkás, falusias kö- 
zép réteg, városias alsó réteg, deprivált ré- 
teg és így tovább. Már ezek az elnevezések 
is érzékeltetik, hogy a munkamegosztás- 
ban elfoglalt hely mellett és helyett az 
anyagi helyzet, a lakóhely, az életmód is 
szerepet játszott ezeknek a csoportoknak 
a kialakításában. 

Hasonló probléma merül fel a társadal- 
mi mobilitás vizsgálatában is. A Központi 
Statisztikai Hivatalban a hatvanas és het- 
venes években végzett első két nagy társa- 
dalmimobilitás-vizsgálatban — a nemzet- 
közi tapasztalatokat is felhasználva - lé- 
nyegében a munkajelleg szerinti csoportok 
alapján végeztük az elemzést, vagyis társa- 
dalmi mobilitásnak minősítettük a társa- 
dalom tagjainak elmozdulását az így defi- 
niált osztályok és rétegek között. Tehát, 
például nemzedékek között mobilnak te- 
kintettük azt a személyt, akinek apja szak- 
munkás volt, maga pedig mérnök lett. 
Nemzedéken belül, vagyis a saját foglalko- 
zási életpálya folyamán mobilnak minő- 
sült az a személy, aki például kisbirtokos 
parasztként kezdte felnött életét, majd ipa- 
ri szakmunkás lett. 

Ezzel szemben, Róbert Péter - Kolosi 
Tamás és munkatársai fent említett kutatá- 
sai keretében — a társadalmi mobilitás új 
értelmezését fogalmazta meg: , A mobili- 

tást így az egyenlőtlenségi rendszerben va- 
ló helyzetváltozásnak tekintjük, s mivel az 
ott elfoglalt helyzet több tényező együtte- 
séből áll össze, ennek megváltoztatása is 
különféle ismérvek csatornarendszerén ke- 
resztül megvalósuló mozgás kel! legyen.? 
Például, ha egy községi szakmunkás város- 
ba költözik, és ott esetleg nagyobb kom- 
fortfokozatú lakáshoz jut, a város nyújtot- 
ta kedvezőbb infrastrukturális körülmé- 
nyek között él, de szakmunkás marad, ak- 
kor a korábbi felfogás szerint — a társadal- 
mi csoportok közötti mozgást tekintve — 
nem volt mobil (bár , térben" elmozdult és 
életkörülményei is megváltoztak), viszont 
az új felfogás szerint mobil, hiszen a terüle- 
ti egyenlőtlenség dimenziójában elmoz- 
dult, kedvezőbb helyzetbe került. 

Előrebocsátva azt, hogy az anyagi hely- 
zet (jövedelem), a lakáshelyzet, a lakókör- 
nyezet, a műveltség javításának szocioló- 
giai vizsgálata teljesen indokolt, sőt igen 
fontos, megpróbálom az alábbiakban 
megmagyarázni, hogy a társadalmi mobili- 
tás vizsgálatában miért alkalmaztuk a to- 
vábbiakban is a munkajelleg alapján meg- 
határozott rétegeket, miért az e rétegek 
közötti elmozdulást tekintettük társadalmi 
mobilitásnak. Abból indulok ki, hogy a 
társadalom tagjainak réteghelyzete jelen- 
leg és hosszabb távon a jövőben is elsősor- 
ban a munkamegosztásban elfoglalt hely- 
től — más szóval a foglalkozás jellegétől, a 
foglalkozási viszonytól, a munkahelytől -— 
függ. A munkamegosztásban elfoglalt 
helynek tehát prioritása van a rétegképző 
dimenziók között. Ezzel nem akarom ta- 
gadni azt, hogy a társadalmi különbségek- 
nek, az életkörülményeknek és az életmód- 
nak több dimenziója különíthető el. 

Az utolsó években több szakember is 
hangsúlyozta a műveltség döntő szerepét a 
társadalmi helyzet kijelölésében. A mű- 
veltséget némelykor a , kulturális tőke" ki- 
fejezéssel jelölték meg, ezen az iskolarend- 
szerben megszerezhető ismereteket, általá- 
nos tudást és szakképzettséget, valamint a 
szülői családban és a baráti környezetben 
elsajátítható kulturális magatartásmintá- 


2 Róbert Péter: Származás és mobilitás. (Műhelyta- 
nulmány) 4. old. 


kat értették. E felfogás szerint a mobilitás 
szempontjából a kulturális tőke átadásá- 
nak, öröklésének igen nagy szerepe van. 
Eszerint, a mobilitás-vizsgálatban a kultu- 
rális tőke vagy a műveltség dimenziójában 
történő elmozdulásra kellene a figyelmet 
összpontosítani. 

Nem vonom kétségbe azt sem, hogy a 
szülői ház műveltségi szintje erősen befo- 
lyásolja a gyermekek társadalmi mobilitá- 
sát, azt, hogy milyen iskolai végzettséget 
szereznek, milyen társadalmi rétegbe, azon 
belül is milyen foglalkozásba kerülnek. 
A szülői kulturális háttér azonban nagy- 
részt a szülőknek a társadalmi munkame- 
gosztásban elfoglalt helyétől függ, ponto- 
sabban: a szülők - és a nagyszülők, még 
korábbi elődök - a munkamegosztásban 
elfoglalt helyzetüknek megfelelően terem- 
tették meg a család időt álló kulturális 
tőkéjét, amelyet nemzedékről nemzedékre 
többé-kevésbé átadnak. 

Nagyon ritkán fordul elő, hogy a kultu- 
rális tőke több nemzedéken keresztül 
, kristálytisztán" úgy örökítődik át, hogy 
nem kapcsolódik hozzá a megfelelő társa- 
dalmi pozíció. A mindenkori társadalmi, 
munkaerőpiaci és politikai folyamatok 
ugyan átmenetileg módosíthatják a foglal- 
kozás és a műveltség , együttállását", de 
hosszabb távon megszűnik ez az eltérés. 
Ezért a munkamegosztásban elfoglalt po- 
zíció alkalmas volt és szerintem továbbra 
is alkalmas a társadalmi helyzet meghatá- 
rozására a társadalmi mobilitás vizsgálatá- 
ban. 

Ehhez csak azt kell hozzátenni, hogy a 
munkamegosztás szisztémája nem válto- 
zatlan, hanem - a különböző társadalmi- 
gazdasági rendszerekben nyilvánvalóan el- 
térően — a gazdasági és a társadalmi fejlő- 
dés hatására egy struktúrán belül is módo- 
sul. Tehát a társadalmi mobilitás elemzésé- 
re a hatvanas vagy a hetvenes években jól 
használható munkamegosztási pozíció ka- 
tegóriái nem szükségképpen a legalkalma- 
sabbak a nyolcvanas évek magyarországi 
mobilitásának vizsgálatára. Társadalmi 
kategóriáinkat ezért állandóan felül kell 
vizsgálnunk és folyamatosan korszerűsíte- 
nünk kell. Indokolt azonban megmaradni 
a társadalmi munkamegosztásban elfog- 

lalt helyzet szerint megkülönböztetett ka- 
tegóriáknál. 


A nemzedékek közötti mobilitás 
globális alakulása 


Nemzedékek közötti mobilitásról beszé- 
lünk akkor, amikor a szülők és gyermekeik 
társadalmi helyzete eltérő, tehát például, 
amikor a szakmunkás fia mérnök lett, vagy 
a paraszt fia szakmát tanult és köőműves- 
ként dolgozik. A társadalmi mobilitás 
adatfelvétele eredményeinek elemzésénél 
általában úgy vizsgáljuk a nemzedékek kö- 
zötti mobilitást, hogy összehasonlítjuk a 
megkérdezett férfiak és nők társadalmi 
helyzetét a szüleik, legtöbbször az apjuk 
akkori társadalmi helyzetével, amikor a 
megkérdezettek fiatal korukban (14-18 
évesek) voltak. 

A Központi Statisztikai Hivatal három 
nagy reprezentatív adatfelvétellel vizsgálta 
a társadalmi mobilitást: 1962-1964-ben, 
1973-ban és 1983-ban. Ezenkívül hasznosí- 
tottuk, hogy az 1930. és az 1949. évi nép- 
számlálás kérdőívén szerepelt az apa vagy 
az eltartó foglalkozására vonatkozó kér- 
dés, tehát ezekből az időpontokból is van- 
nak - sokkal kevésbé részletes — adataink. 
Így a hatvanas évek elejéig pontosan, 
1930-ig visszamenően pedig nagy vonalak- 
ban összehasonlíthatjuk a nemzedékek kö- 
zötti mobilitás változásait. Az időbeli ösz- 
szehasonlithatóság biztosítása érdekében 
az 1962—1964, 1973. és 1983. évi társadalmi 
mobilitást ábrázoló táblázatokat azonos 
társadalmi csoportosítások szerint állítot- 
tuk össze. 

A mobilitás időbeli és nemzetközi össze- 
hasonlításában a leggyakrabban használt 
és a legalapvetőbb mutató azoknak az ará- 
nya, akik szüleikhez viszonyítva más társa- 
dalmi osztályba, rétegbe léptek át. Ez az 
arány a felszabadulás után, elsősorban az 
ötvenes években igen nagy mértékben 
megnőtt, a hetvenes évek eleje óta azonban 
nagyjából változatlan maradt (igen magas 
szinten, hiszen az 1983. évi adatfelvételben, 
a férfiaknál és a nőknél egyformán, mint- 
egy háromnegyedrész más társadalmi ka- 
tegóriába tartozott, mint az apja hajdaná- 


ban). Tehát a nagy hatású gazdasági és 
társadalmi változások időszakának lezá- 
rultával a társadalmi mobilitás összességé- 
ben alig változott, nem nőtt tovább lénye- 
ges mértékben, de nem is csökkent. Ez a 
nagyon általános megállapítás joggal éb- 
reszthet kétségeket az iránt, hogy a társa- 
dalmi mobilitás globális arányszáma vajon 
egyáltalán alkalmas-e a társadalmi mobili- 
tás intenzitásának mérésére. Az adatok 
részletezettebb és mélyebb elemzése valójá- 
ban azt mutatja, hogy a látszólagos válto- 
zatlanság mögött nagyon lényeges — de 
egymást többé-kevésbé ellensúlyozó — vál- 
tozási tendenciák húzódnak meg. 

Eltérően alakult a férfiak és a nök társa- 
dalmi mobilitása. Míg a férfiak nemzedé- 
kek közötti mobilitása már az ötvenes 
években igen erős volt, a nőknél e téren 
abban az időszakban csupán kisebb növe- 
kedés mutatkozott. Ez azzal is összefüg- 
gött, hogy a nők foglalkoztatása csak fo- 
kozatosan emelkedett, de emellett azzal is, 
hogy a parasztságból elsősorban a férfiak 
léptek át tömegesen ebben az időszakban 
az ipari munkásságba, és az , új értelmi- 
ség" is elsősorban a munkások és a parasz- 
tok fiaiból alakult ki (ők kezdtek a koráb- 
binál sokkal nagyobb számban egyetemre, 
főiskolára járni). Ezzel szemben, a hatva- 
nas évektől egyre nagyobb arányban hagy- 
ták el a parasztszülők leányai a mezőgaz- 
daságot, és nagymértékben megnőtt a nők 
-— közöttük a munkások és a parasztok 
leányainak — részvétele a felsőoktatásban. 
Ennek következtében, a nők nemzedékek 
közötti mobilitásának globális aránya 
1973 és 1983 között is lényegesen tovább 
emelkedett, és már elérte a férfiakét, ezzel 
szemben a férfiak körében csupán minimá- 
lis növekedést láthatunk. 

Eltérő tendenciákat figyelhetünk meg te- 
lepüléstípusonként is. A városokban, első- 
sorban a fővárosban megtorpant a mobili- 
tás növekedése és kisebb visszaesés látszik, 
a községekben viszont tovább emelkedett 
a mobil személyek aránya, bár az még min- 
dig elmarad a városokra jellemző arány 
mögött. 

Talán a legérdekesebb számunkra a kü- 
lönböző nemzedékek társadalmi mobilitá- 
sa közötti különbség. Nagy vonalakban 

ezt úgy foglalhatjuk össze, hogy a fiatalabb 
(elsősorban a 30 éven aluli) nemzedékben 
kisebb a mobilitás, mint az előttük lévőké- 
ben, elsősorban, mint a , fényes szelek" 
nemzedékében, amelyhez azokat számít- 
hatjuk, akik nagyjából 1945 és 1949 között 
jártak felsőfokú iskolába és indultak el 
életpályájukon, tehát akik ma 55--60 év 
körüliek. Ezzel szemben, a , fényes szelek" 
nemzedékénél idősebb korosztályban -— 
akik ma már 60 év felettiek — a társadalmi 
mobilitás lényegesen kisebb volt. 


Minden egyes nemzedék mobilitásának 
jellemzői magukon viselik annak a kor- 
szaknak a hatását, amelyben középfokú és 
felsőfokú iskolába járhattak (ha jártak) és 
szakmai életpályájukat kezdték. Ha ezek- 
ben az években gyors, sőt forradalmi gaz- 
dasági és társadalmi változások történtek, 
az adott nemzedék mobilitása is nagyobb 
és általában kedvezőbb irányú. Ha viszont 
erre az időszakra gazdasági válság, hábo- 
rú, stagnálás nyomta rá bélyegét, akkor a 
kérdéses nemzedék mobilitása kisebb és 
kedvezőtlenebb. 


Az induló hátrányt a nemzedékek életük 
későbbi szakaszaiban is csak részben tud- 
ják kiegyenlíteni. Ilyenek voltak például a 
nagy gazdasági válság idején, majd a hábo- 
rú alatt , induló" nemzedékek. Ezek az 
1962-1964. évi adatfelvételkor még felnött 
koruk derekán jártak, és igen nagy súlyt 
képviseltek a népesség egészén belül: az 
1973. évi felméréskor szintén döntő több- 
ségükben az aktív keresők közé számítot- 
tak, viszont 1983-ban már a - halálozás 
miatt - fogyó létszámú, inaktív nemzedé- 
kekhez tartoztak. Tehát , kisebb" mobili- 
tású idős generációk kerültek ki a megfi- 
gyeltek köréből, és helyükre a hatvanas és 
a hetvenes évek , nyugodtabb" korszaká- 
ban életpályát kezdő nemzedékek léptek, 
amelyekben a társadalmi mobilitás szintén 
valamivel kisebb volt, mint a , fényes sze- 
lek" nemzedékében. 

A némileg hasonló mobilitású idős és 
fiatal nemzedékek ilyen kicserélődése 
okozta 1962—-1964 és 1983 között azt, hogy 
a férfiak körében a nemzedékek közötti 
globális társadalmi mobilitási arányszá- 
mok alig változtak (ténylegesen kissé emel- 


kedtek, mivel az említett legfiatalabb férfi- 
nemzedékekben valamivel nagyobb a mo- 
bilitás, mint a nagy válság és a háború 
nemzedékeiben). 

Ezért maradt rejtve a globális mobilitási 
arányszámok mögött az a tény, hogy a mai 
fiatal nemzedék társadalmi mobilitása 
ténylegesen valamivel kisebb, mint a meg- 
előzőké. Különösképpen kisebbnek látszik 
a mobilitás azok körében, akik a nyolcva- 
nas években jártak egyetemre és föőiskolá- 
ra, és kezdték vagy a következő években 
kezdik foglalkozási életpályájukat. Ennek 
okát elsősorban abban kereshetjük, hogy 
a társadalmi és foglalkozási szerkezet át- 
alakulása - az ismert gazdasági nehézsé- 
gek, a gazdasági növekedés nagyfokú le- 
lassulása következtében -— sokkal kisebb 
ütemű, mint a hetvenes évek közepéig ter- 
jedő időszakban. 


Érdemes azt is megemlíteni, hogy ez a 
változási tendencia településkategórián- 
ként eltérő: miközben a városokban a 40 
éven aluliak - elsősorban a férfiak — társa- 
dalmi mobilitása lényegesen kisebb, mint 
a náluk idősebbeké, a községi népességben 
a 30-39 évesek mobilitása nagyobb mérté- 
kü, mint az előző nemzedéké, és a 30 éven 
aluliak között sem mutatkozik ehhez ké- 
pest visszaesés. Így, ezekben a nemzedé- 
kekben a községi népesség mobilitása na- 
gyobb, mint a városi népességé. 

Ezt úgy értelmezhetjük, hogy a főbb 
gazdasági és társadalmi folyamatok bizo- 
nyos fáziskéséssel jelentkeztek a községek- 
ben (ugyanúgy, mint ahogyan a nők mobi- 
litásában is fáziskésést láthatunk a férfia- 
kéhoz képest). A felszabadulás utáni nagy 
változások először a városokban, különö- 
sen a fővárosban és még néhány nagyvá- 
rosban jelentkeztek, ott is elsősorban a 
fiatalabb nemzedékekben. Viszont a mobi- 
litásnak ez a hullámhegye a városokban 
korábban ért véget, mig a községekben a 
közelmúltban tetőzött. Mindezek alapján 
— a körülmények változatlan alakulása ese- 
tén — nagy valószínűséggel lehet arra szá- 
mítani, hogy a városokban megfigyelhető 
mobilitási , hullámvölgy" átcsap a közsé- 
gekre, és akkor országos vetületben is érez- 
hetővé válik a mobilitás visszaesése. 

Egyes társadalmi rétegek 
nemzedékek közötti mobilitása 


Annál a kérdésnél, hogy összességében 
mekkora a társadalmi réteget változtató 
személyek aránya, talán érdekesebb és a 
mobilitási folyamatok változásába mélyebb 
betekintést enged az a vizsgálat, amely 
az egyes társadalmi rétegek mobilitási vi- 
szonyait külön-külön mérte fel. Itt először 
szükségesnek látszik két fogalom tisztázá- 
sa. Belépési mobilitási arányszámoknak ne- 
vezzük azokat a százalékos arányokat, 
amelyek kifejezik, hogy egy-egy társadalmi 
réteg tagjai milyen rétegekbe tartozó csalá- 
dokból származtak. A kilépési mobilitási 
arányszámok pedig megmondják, hogy a 
különböző társadalmi rétegekhez tartozó 
családok leszármazottai az összeírás idején 
milyen társadalmi rétegekhez tartoztak. 
Tehát, például a belépési arányszámok ki- 
fejezik, hogy a mai szakmunkások között 
mennyi a munkás-, paraszt-, a szellemi 
származású stb. A kilépési arányszámok 
pedig érzékelik, hogy mi lett a hajdani 
szakmunkások gyermekeiből, közülük há- 
nyan szakmunkások, értelmiségiek stb. 
A két fogalom megkülönböztetése azért 
fontos, mert ugyanannak a rétegnek a mo- 
bilitása a belépés és a kilépés oldaláról 
néha eltérő változásokat mutat. 

A vezetők rétegében a fizikai foglalkozá- 
sú családokból származók aránya válto- 
zatlanul igen magas; különösen az alsóbb 
szintű vezetők és a gazdasági vezetők köré- 
ben. A vezető rétegbe való kerülés terén 
társadalmi különbségek mutatkoznak: az 
értelmiségi családok gyermekei közül töb- 
ben lesznek vezetők, mint a munkások és 
a parasztok gyermekei közül; ezek a kü- 
lönbségek azonban sokkal kisebbek, mint 
amekkorák az értelmiségbe való bejutás 
terén tapasztalhatók. 

Az értelmiséghez való tartozás esélyei 
már sokkal lényegesebben differenciálód- 
nak a szülői család társadalmi helyzete sze- 
rint. Míg az értelmiségi családokból szár- 
mazó férfiak között 46 százalék, a nök 
között 40 százalék az értelmiségiek aránya 
(ide számíthatjuk még a 7 százalék férfi 
vezetőt és a 3 százalék női vezetőt), a me- 
zőgazdasági fizikai foglalkozású családok- 


ból származó férfiak között csupán 3 szá- 
zalék az értelmiségi (és 2 százalék a vezetők 
aránya), az ilyen származású nők között 2 
százalék az értelmiségi (és fél százalék a 
vezető). 

A fizikai foglalkozású rétegekből szár- 
mazók között a szakmunkás apák gyerme- 
kei közül lesznek a legtöbben (körülbelül 
8 százalék) értelmiségiek, a szakképzetlen 
munkások között ezek az arányok alacso- 
nyabbak, bár még mindig magasabbak, 
mint a parasztcsaládok gyermekei között. 

Erdemes megemlíteni, hogy az értelmi- 
ség - a származás szerinti összetételt te- 
kintve — meglehetősen heterogén. Az orvo- 
sok és a műszaki értelmiség körében szá- 
mottevően magasabb az értelmiségi szár- 
mazásúak hányada, mint például a gazda- 
sági értelmiség vagy a pedagógusok kö- 
zött. 

A fiatal nemzedékekben természetesen 
kevesebb a vezető, mint az idősebbekében, 
mert a vezetővé válást legtöbbször hosz- 
szabb-rövidebb nem vezető beosztású élet- 
pályaszakasz előzi meg. Meglepő azonban, 
hogy az 1983. évi vizsgálat szerint — a ko- 
rábbi adatfelvételekkel ellentétben — a fia- 
talok között az értelmiségiek aránya lénye- 
gesen alacsonyabb volt, mint az idősebbek 
körében, ráadásul ez a tendencia minden 
réteg fiúgyermekeire érvényes. Ugyanezen 
rétegek leánygyermekei között a csökke- 
nés kisebb, illetve egyes rétegeknél — első- 
sorban az értelmiségnél - nem is látszik 
csökkenés (1. számú táblázat). 

Ezt a tendenciát a legfiatalabb generáció 
és a szülői nemzedék összetételének átala- 
kulásával magyarázhatjuk. A 30 éven aluli 
férfiak között általánosságban valamivel 
kevesebb a felsőfokú végzettségű, mint a 
30-39 éves és a 40-49 éves nemzedékben. 
Ezzel szemben, a nőknél a felsőfokú vég- 
zettségűek arányának növekedése a fiata- 
labbak felé haladva, lassulva ugyan, de 
folytatódott. (2. számú táblázat; az 1980. 
évi népszámlálás adatai alapján.) 

Természetesen lehetséges, hogy a 30 
éven aluli férfi nemzedék egy része a későb- 
biekben - esti és levelező oktatás keretében 
— felsőfokú végzettséget fog szerezni. Mivel 
azonban az esti és a levelező oktatásban 
résztvevők átlagos életkora az utolsó évek- 

1. táblázat 


Az értelmiségi foglalkozásúak aránya a különböző kiemelt társadalmi rétegekhez 
tartozó családok kereső gyermekei között (százalékban) 


Az apa társadalmi csoportja 


FÉRFI 

Értelmiségi 

Egyéb szellemi 
Szakmunkás 
Betanított munkás 
Segédmunkás 
Mezőgazdasági fizikai 


NŐ 

Értelmiségi 

Egyéb szellemi 
Szakmunkás 
Betanított munkás 
Segédmunkás 
Mezőgazdasági fizikai 


Az összeírt értelmiségiek életkora 


5 


éves 
21,5 336 39 4 352 s 
49 16,2 18,1 15,7 16.1 


4,2 5.6 59 7.8 3.4 
0,6 1,8 5.4 4,7 5,0 
1,0 2.8 1,9 5,5 2,2 
0,4 2.8 3.0 2.0 1,2 


364 36,2 495 

13.8 21,5 17.8 10 
6,8 10.8 6,3 5 
6.0 4.9 43 1 
2.3 5,6 3.8 1 
3.6 4,2 2.3 1 


2. számú táblázat 


Felsőfokú végzettségű, a megfelelő korúak százalékában 


Férfiak 


25-29 éves 
30-39 éves 
40-49 éves 


ben lényegesen fiatalodott, egyre kevesebb 
30 éven felüli tanul tovább ilyen formában 
munkája mellett, ez a feltevés nem látszik 
biztosnak. 

Ugyanakkor a 30 éven aluli keresők szü- 
lei között több az értelmiségi, az egyszerű 
irodai foglalkozású, a szakmunkás, és ke- 
vesebb a szakképzetlen munkás és a mező- 
gazdasági fizikai, mint az előző nemzedé- 
kek szülei között (3. számú táblázat). 

(Megjegyzendő, hogy a 30 éven aluli 
nemzedék egészének szülei között ennél is 
több az emlitett három társadalmi cso- 
portba tartozó szülők aránya, ugyanis ép- 
pen ezek gyermekei közül tanulnak a leg- 


Nők 

közül 
9,1 10,6 
11,4 9,2 
9,6 4,2 


többen még a közép- és a felsőfokú isko- 
lákban.) 

Tehát a szülői nemzedékekben megnőtt 
azoknak a társadalmi rétegeknek az ará- 
nya, amelyek általában gyermekeik na- 
gyobb részét taníttatták tovább felsőfokú 
iskolákban. Lényegesen csökkent viszont 
ama rétegeknek az aránya, amelyekből 
csak igen kevesen kerültek egyetemekre és 
főiskolákra. A szülők társadalmi helyzeté- 
nek eltolódása következtében tehát éleseb- 
bé vált a verseny. Ennek folytán, minden 
szülői réteg fiúgyermekei közül keveseb- 
ben tanulnak tovább felsőfokú iskolákban 
(noha az ott tanulók összes száma — első- 

3. számú táblázat 


Kereső férfiak 


30 éven aluli 69 
30-39 éves 69 
40-49 éves 4,1 
50-59 éves 1,9 
60 és több éves 1,8 


sorban a főiskolákban - lassan növeke- 
dett). A versenyt tovább élesítette, hogy 
minden réteg leánygyermekei közül éppen 
az utolsó 20 évben tanultak tovább mind 
többen. 

Ebben az élesebb versenyben mindenki 
(minden réteg fiúgyermekei) háttérbe szo- 
rult, a lemaradás azonban számottevően 
nagyobb fokú a fizikai rétegek fiúgyerme- 
kei között, mint az értelmiségieké között. 
Így, végeredményben a fiatal értelmiségiek 
között kevesebb a munkás- és parasztszár- 
mazású, mint az idősebb nemzedékhez tar- 
tozó értelmiségiek körében (50-59 évesek). 
Azt tehát egyértelműen kimondhatjuk, 
hogy az utolsó 10-12 évben a munkások és 
a parasztok leszármazottainak beáramlása 
az értelmiségi rétegbe lényegesen csökkent. 
Hasonló folyamatot láthatunk a fiatal ve- 
zetők között is: míg például a fizikai foglal- 


4. számú táblázat 


és értelmiségiek 


Vezetők Egyéb 
szellemiek 


Szakmun- 
kások 


aránya az apák között 


9,7 29,3 
9,3 20,7 
5,0 13,6 
4,1 11,0 
4.0 9,5 


kozású apák gyermekeinek aránya az 
50-59 éves alsó szintű vezetők között két- 
harmad-, a 30 éven aluliak között csak egy- 
harmadrész. 

A vezető és értelmiségi réteg összetétele 
településtípus szerint is lényegesen külön- 
bözik: a községekben lakó vezetők és értel- 
miségiek között a legtöbb, a Budapesten 
lakók között a legkevesebb a munkás- és 
parasztszármazású. Ennek következtében 
a nagyvárosi és a falusi vezető és értelmisé- 
gi réteg társadalmi arculata igen jelentősen 
különbözik egymástól. 

A társadalmi réteg önreprodukciójának 
növekedését figyelhetjük meg a társadalmi 
hierarchia másik végén, a segédmunkás ré- 
tegben is. A fiatalabb nemzedékek felé ha- 
ladva, ugyanis lényegesen megnő a segéd- 
munkás származásúak aránya (4. számú 
táblázat). 


A segédmunkásokon belül a segédmunkás származásúak aránya 
korcsoportonként (százalékban) 


Korcsoport 
29 éves és fiatalabb 
30-39 éves 
40-49 éves 
50-59 éves 
60-X 


A mai segédmunkások egy része az élet- 
pálya során valószínűleg kilép a segéd- 
munkás rétegből, szakmát tanul, esetleg 
egyszerü szellemi foglalkozásba kerül. 
Kérdés azonban, hogy kik - milyen társa- 


TE 


21,7 20,5 
15,5 10,7 
8.3 9,8 
5,7 4,2 
7.9 40 


dalmi rétegbe tartozó családok gyermekei 
— hagyják el később a segédmunkásságot. 
Valószínűnek mondhatjuk, hogy a , fel- 
jebb lépők" között nagyobb arányban 
lesznek azok, akik számára a segédmunka 

csupán , átmenő állomás" volt addig, amíg 
valamilyen iskolában tovább nem tanul- 
nak vagy szakmát nem szereznek. A se- 
gédmunkáscsaládok segédmunkás gyer- 
mekei azonban valószínűleg nagy részben 
segédmunkások maradnak. Ebben szere- 
pet játszik a szülői családból átöröklődő 
alacsony iskolai végzettség és műveltség. 
Míg tehát a gyors ütemű iparosodás kor- 
szakában a segédmunkásság döntő több- 
ségében, a parasztságból és a mezőgazda- 
sági! munkásságból kapta utánpótlását, a 
mezőgazdasági fizikai származásúak ará- 
nyának csökkenésével párhuzamosan kezd 
kibontakozni egy olyan tendencia. hogy a 
segédmunkás réteghez való tartozás egvre 
inkabb nemzedékről nemzedékre öröklődik . 

Ugyanakkor az eddig tárgyalt két szélső 
réteg között, az egyszerű szellemi foglalko- 
zásúak, a szakmunkások és a betanított 
mukások között, valamint e rétegek és a 
mezőgazdasági fizikaiak közötti társadal- 
mi mobilitás kisebb növekedési tendenciát 
mutatott. 

Erősen megnövekedett mindenekelőtt a 
szellemi családok férfi leszármazottainak 
átlépése a szakmunkásságba, elsősorban a 
mai magyar társadalomban leginkább elő- 
nyösnek tartott (, divatos") szakmákba 
(autószerelő, műszerész stb.) és a kereske- 
delmi szakmunkások közé. Ez azzal látszik 
összefüggeni, hogy az egyszerű irodai és 
bizonyos értelmiségi foglalkozások vonz- 


5. számú táblázat 


ereje egyre inkább csökken, a fiatal férfiak 
-— még a szellemi családok gyermekei 15 — 
növekvő mértékben választják valamilyen 
szakma kitanulását, a szakmunkás mun- 
kakört, mint esetleg egy rosszul fizetett 
értelmiségi pályát vagy az egyszerű irodai 
munkát. Ez végső soron döntő mértékben 
hozzájárul az értelmiségi és általában a 
szellemi pályák közismert elnőiesedéséhez. 

Egyúttal a kevésbé vonzó - például épí- 
tőipari és altalaban nehéz fizikai munkával 
járó - szakmákban alig találunk szellemi 
családból származót, söt szakmunkás szár- 
mazásút 15 csak kisebb arányban, ide első- 
sorban a mezőgazdasági fizikai családok 
fiai áramlanak be. Egészében véve, tovább 
növekedett a mezőgazdasági családok fiai- 
nak és leányainak kilépése a mezőgazdasá- 
g! foglalkozásokból, azonban a kiáramlás 
üteme a 40 éven aluliak körében már stabi- 
lizálódik. A hajdani parasztság és mező- 
gazdasági munkásság leszármazottainak 
alig több mint egynegyede ma a mezőgaz- 
dasági foglalkozású. Ezzel párhuzamosan 
megnőtt a nem mezőgazdasági rétegekből 
a mezőgazdasági foglalkozásokba irányu- 
ló mobilitás: egyre több munkáscsaládból 
származó fiatal választ mezőgazdasági 
foglalkozást. Igy a mezőgazdasági fizikai 
foglalkozású réteg zártsága a fiatal nemze- 
dékek felé haladva lényegesen csökkent, 
egyre több közöttük a más rétegből szár- 
mazó személy. (5. számú táblázat.) 


A mezőgazdasági fizikai foglalkozásúakon belül a mezőgazdasági származásúak 
aránya (százalékban) 


Kor 


29 éves és fiatalabb 
30-39 éves 
40-49 éves 
90-59 éves 
60-X éves 


Nemzedéken belüli mobilitás 


Miközben a nemzedékek közötti mobilitás 
globálisan nem vagy alig csökkent (ugyan- 
akkor bizonyos mobilitástípusok - mint 


fő 


524 326 
67,5 588 
769 74,8 
829 69,5 
80,5 76.5 


láttuk - csökkentek). a nemzedéken belüli 
mobilitás már az 1973. évi vizsgálatban is 
visszaesést mutatott, és ez a csökkenési 
folyamat folytatódott az 1980-as évek ele- 
jéig. Ennek fő oka, hogy a mezőgazdasági 

fizikai rétegből való kilépés mértéke és jel- 
lege megváltozott: míg az ötvenes években 
a mezőgazdaságban dolgozók - egyéni 
gazdák, termelőszövetkezeti tagok, állami 
gazdasági munkások - igen gyakran élet- 
pályájuk közben, felnőtt koruk derekán is 
elhagyták a mezőgazdaságot (és legtöbb- 
ször szakképzetlen ipari munkások lettek), 
a hatvanas évek közepe óta fokozatosan 
előtérbe került a kilépésnek az a módja, 
hogy a fiatalok szakmát, magasabb iskolai 
végzettséget szereztek, és már az életpálya 
kezdetekor elhagyták a mezőgazdasági fi- 
zikai csoportot. ; 

A nemzedéken belüli mobilitás egészén 
belül különösen érdekes a vezető csoport- 
ba való átlépés, hiszen ez az esetek döntő 
részében érthetően az életpálya közben 
történik. A fiatal vezetők között lényege- 
sen többen vannak azok, akik diplomás- 
ként kezdték életpályájukat, és az értelmi- 
ségi foglalkozási csoportból léptek át. 
A vezetők - különösen a felső- és középve- 
zetők - utánpótlása tehát egyre inkább az 
értelmiségi rétegből érkezik. Látszólag el- 
lentmond ennek az a tény, hogy a fiatal 
vezetők iskolai végzettség szerinti összeté- 
tele alig különbözik az idősebbekétől, te- 
hát nem nött közöttük a felsőfokú végzett- 
ségúűek aránya. Ennek a magyarázata, 
hogy a fiatal vezetők között többen van- 
nak, akik már a foglalkozási életpálya kez- 
dete előtt diplomát szereztek, az idősebbek 
között viszont többen felnőttkorban, mun- 
ka mellett jutottak felsőfokú iskolai vég- 
zettséghez. 

Az értelmiségen belül is hasonló tenden- 
ciát látunk: a fiatal értelmiségiek között 
megnőtt azoknak az aránya, akik már dip- 
lomával a kezükben, értelmiségiként kezd- 
ték életpályájukat. Ez az arány hasonló, 
mint a 60 éven felüli értelmiségiek között. 
Tehát, míg a középnemzedékben nagyobb 
volt a nemzedéken belüli mobilitás — a 
munka melletti továbbtanulás útján — az 
értelmiségi rétegbe, a legfiatalabb nemze- 
dékben visszaállt az a helyzet, ami a felsza- 
badulás előtti pályakezdők körében volt 
szokásos. 

Csökkenni látszik a segédmunkás réteg- 
ből való, életpálya közbeni kilépés is, a 
segédmunkás pályakezdés — úgy látszik — 


egyre inkább meghatározza a további élet- 
pályát. 

Hasonlóképpen csökkent ama mezőgaz- 
dasági fizikai foglalkozásúaknak a száma, 
akik életpályájuk során más társadalmi ré- 
tegekbe kerülnek. A segédmunkásság ese- 
tében a kilépés csökkenését kedvezőtlen 
jelenségnek kell tekintenünk, viszont a me- 
zögazdasági rétegnél a folyamatot az ma- 
gyarázza, hogy a mezőgazdasági fizikai ré- 
teg helyzete hosszú távon javult, egyre ke- 
vesebben kívánják a mezőgazdasági nagy- 
üzemeket életpályájuk közben elhagyni. 


Néhány következtetés 


A legújabb társadalmimobilitás-vizsgálat 
első eredményeinek az elemzése meglehe- 
tősen összetett változási folyamatokra en- 
ged következtetni. Történeti visszatekin- 
tésben ma már jól látható, hogy az ala- 
csony vagy magas mobilitás önmagában 
nem ad pontos képet egy adott társadalom 
mozgásfolyamatairól, sőt annak tényleges 
dinamizmusát is csak más egyéb társadal- 
mi jellemzők ismeretében lehet megfele- 
lően értelmezni. Így például, a jelenben 
megfigyelhető viszonylag magas társadal- 
mi mobilitás nem a korábbi időszak társa- 
dalmi dinamizmusának a továbbélését jel- 
Z1. A mobilitás elemi összetevőinek a vizs- 
gálata éppen a mozgásfolyamatok jelentős 
részének a lassulására utal. 

Csökkentek a társadalmi mobilitás bizo- 
nyos típusai (elsősorban az értelmiségi ré- 
tegbe irányuló mobilitás, valamint a segéd- 
munkásságból való kilépés) a fiatal nemze- 
dékek körében, más mobilitástípusok (el- 
sősorban a , középső" rétegek között) vál- 
tozatlanul igen intenzívek. Mindenképpen 
indokolt tehát a giobális mobilitási arány- 
számok mellett a különféle típusú mobili- 
tásokat külön-külön vizsgálni, nemzedé- 
kenként és településtípusok szerinti részle- 
tezésben is összehasonlítani. 

Hangsúlyozni kell, hogy a társadalmi 
mobilitás megfigyelt változásai igen nagy- 
mértékben összefüggenek a gazdasági és 
társadalmi szerkezet változásaival, ponto- 
sabban azok lassulásával. Az ötvenes és 
hatvanas évek nagy társadalmi mobilitási 

folyamatai legfőképpen a gyors gazdasági 
és társadalmi átalakulásnak voltak a kö- 
vetkezményei, az extenzív típusú gazdasági 
növekedéssel függtek össze. Az extenzív 
növekedés további lehetőségei azonban 
közismerten kimerültek, az extenzív pályá- 
ról való elrugaszkodás azonban hosszadal- 
mas folyamat. Ezzel függ össze a társadal- 
mi mobilitás legtöbb lényeges változása, az 
értelmiségi réteg reprodukciójának beszű- 
külése, a segédmunkásság önreprodukció- 
jának növekedése, a vezetők körében az 
alacsony iskolai végzettségűek változatlan 
mértékű újratermelődése. 

Mindennek következtében, a társadalmi 
mobilitási esélyeknek a szülők társadalmi 


helyzetétől függő különbségei valamivel 
megnőttek a fiatal nemzedékek körében. 
Joggal feltételezhetjük, hogy e tény bizo- 
nyos feszültségeket okoz az érintetteknél. 
A korábbi nemzedékekben a társadalmi 
mobilitási perspektívák minden bizonnyal 
lényeges tényezői voltak a megelégedett- 
ségnek, és legitimáló szerepet játszottak. 
Ennek a szerepnek a gyengülése hosszú 
távon problematikus lehet, a társadalom 
nyitottságának megőrzése azonban — mint 
az eddigi elemzésekből kitűnik — szorosan 
összefügg a gazdasági és társadalmi fejlő- 
dés egészével, attól függetlenítve nem való- 
sítható meg. 

Harcsa István 


Ernst Thálmann 

Informatika, politika, gazdaság 


A történelem folyamán az új technológiák 
bevezetése mindig vita tárgya volt. Voltak, 
akik átkozták, mert veszélyt jelentett a ki- 
alakult életmódra és értékekre, mások vi- 
szont dicsőítették, mert a jobb és virág- 
zóbb jövő kulcsát látták benne. Ez a vita 
azt a rohamos technológiai fejlődést is kí- 
séri, amelynek a világ ma szemtanúja lehet, 
s az alapvetően új technológiák — a mikro- 
elektronika, a biotechnológia, az anyag- 
technológia, a lézertechnológia, a tengerfe- 
nék kiaknázása, az űrkutatás — tekinteté- 
ben egyre szélesebb körű és élesebb. 
E technológiák társadalmi, politikai, gaz- 
dasági és kulturális hatásait először az ipa- 
rilag fejlett országokban kísérelték meg fel- 
tárni és elemezni, ott ahol ezeket először 
kifejlesztették és alkalmazták. 

E vitákban napjainkban már a nemzetek 
többsége részt vesz, mivel a technológiai 
fejlődés soha nem látott iramban tör előre, 
növeli az országok függését, gyorsítja az 
érdekösszeütközéseket, tehát hat a nem- 
zetközi kapcsolatokra is, megváltoztatván 
és átrendezvén az erőviszonyokat. A vál- 
tozások oly mélyek és széles körűek, hogy 
a tudományos-technikai forradalom új, 
második szakaszáról beszélhetünk. 

A rohamos tudományos-technikai fejlő- 
dés legfontosabb hordozója a mikroelekt- 
ronika, illetve az annak bázisán kifejlődött 
informatika. A mikroelektronika különö- 
sen két területen eredményezett máris 
mélyreható változásokat: a számítástech- 
nikában és a távközlésben, amelyek az in- 
formatika eszközrendszerét jelentik. Álta- 
lánosságban úgy fogalmazhatunk, hogy az 
informatika az információ alkalmazása a 
társadalmi szükségletek kielégítésére, 
amelynek hátteréül a számítógépes és táv- 
közlési technológia szolgál. Az informati- 
kára ugyanúgy, mint a tudományos-tech- 
nikai forradalom egészére érvényes, hogy 
nemcsak a folyamatot létrehozó szükségle- 
tek determináltak társadalmilag, hanem 
ezek kielégítési módját és mértékét is az 
uralkodó érdekviszonyok és hatalmi erővi- 
szonyok szabják meg. 


A legfejlettebb tőkésországok csúcstech- 
nológiát alkalmazó területein igen látvá- 
nyos a változás. A számítástechnikában a 
technológiai fejlődés erőteljesen csökken- 
tette az elektronikus adatfeldolgozó beren- 
dezések méretét, árát és a feldolgozási 
költségeket; növelte viszont teljesítőképes- 
ségüket, számítási sebességüket, tárolóka- 
pacitásukat, megbizhatóságukat, elérhető- 
ségüket; könnyebben kezelhetővé is vál- 
tak. Az 1946-ban készült első elektronikus 
számítógép (ENIAC) másodpercenként 
néhány ezer műveletet végzett el, míg a 
leggyorsabb különleges amerikai szuper- 
számítógép (CRAY-2), amelyet 1985 ta- 
vaszán hoztak ki a piacra, 1,2 milliárdot. 
A hihetetlenül gyors miniatürizálást az 1n- 
tegrált áramkörök kifejlesztése tette lehe- 
tővé. Az 5 milliméter szélességű szilícium- 
kristály lapkákon (chipek) 15 éve 10 tran- 
zisztornak megfelelő elemet tudtak elhe- 
lyezni, ma több százezret. A világon 1985- 
ben több mint kétmillió számítógép volt. 
A személyi számítógépek - amelyeket alig 
tíz éve kezdtek gyártani -— száma közel 40 
millió. 

A távközlés terén a forradalmi változást 
a műholdak jelentették; a legújabbak egy- 
idejűleg 35 ezer telefonhívást tudnak lebo- 
nyolítani, a , földi dimenziójú" száloptikai 
kábel kétezret, ami szintén jelentős újítás. 
Egy gramm száloptikai kábel 10 kg rézká- 
belt helyettesít. A távközlés jövőbeni fejlő- 
dését a különféle hálózatok konvergenciá- 
ja jellemzi. Ez a komplex hálózat (beleért- 
ve a műholdakat is) lesz majd a jövő inf- 
rastruktúrája. 

A számítógéprendszerek sokoldalúságát 
és elérhetőségét növelte a távközlés fejlő- 
dése is, amely lehetővé tette az adatok tá- 
volról történő bevitelét és lekérdezését, 
először a hagyományos telefonhálózaton 
keresztül, majd mindinkább speciális digi- 
tális adathálózatokon keresztül. 

Az információs forradalom technikai 
gliobalizációja az első szputnyik fellövésé- 
vel (1957) kezdődött meg. Ez volt az a 
hiányzó technológiai katalizátor, ami a 

távközlés rohamos fejlődését lehetővé tet- 
te. A szputnyik igazi jelentősége nem egy- 
szerűen abban van, hogy az ürkorszak kez- 
detét jelentette, hanem abban, hogy a glo- 
bális műholdas távközlés korszakát nyitot- 
ta meg. A ma üzemben levő műholdak 
döntő többségét információ szerzésére és 
földi központok közötti információközve- 
títésre használják, és csak kis részüket űr- 
kutatásra. A világ nem kifelé, az űr felé 
fordult a műholdak segítségével, hanem 
elsősorban befelé, önmagára. 

Az elmúlt évtizedben a számitástechni- 
kai és távközlési technológiák (az informá- 
ciós technológiák) rohamos fejlődése azok 
konvergenciájához vezetett. Minden egyes 
elektronikus berendezés potenciálisan a 
nagy távközlési hálózatok perifériális ele- 
meinek részévé válik. Összeolvadásuk 
azonban többet jelent, mint a kettő egysze- 
rű összegét, mert általa mind a két terület 
lehetőségei megsokszorozódnak. A folya- 
mat megköveteli a két területen működő, 
gyártó és szolgáltatásokat végző vállalatok 
együttműködését is. Ez sok esetben ipar- 
közi összevonásokhoz vezet: az egyik terü- 
leten működő vállalat megvásárolja a má- 
sik területen működő vállalatot vagy pro- 
filbővítéssel betör a másik területre. Jó pél- 
da erre az amerikai IBM, a világ legna- 
gyobb számítástechnikai berendezéseket 
gyártó cége, amely már korábban megvá- 
sárolta az egyik műholdas vállalkozás 
részvényeinek többségét, legutóbb pedig a 
távközlési eszközöket gyártó Rolm-válla- 
latot. Vagy például, az ATKT amerikai 
telefonmonopólium ma már számítógépe- 
ket is gyárt, és együttműködik az olasz 
Olivetti-céggel, amely viszont az irodai és 
ügyviteli számítógépeket állítja elő. 

Az információs technológia ma univer- 
zális eszköz, amely különféle emberi tevé- 
kenységben, az élet szinte minden területén 
felhasználható (iparban, mezőgazdaság- 
ban és a szolgáltatások széles körénél). Va- 
lójában ez az, ami megkülönbözteti a jövőt 
a múlttól, amikor minden egyes mesterség- 
nek, minden egyes tevékenységnek meg- 
voltak a maga sajátos eszközei, amelyek 
megismerése, működtetése sok esetben je- 
lentős időt vett igénybe. A tegnap logarlé- 


ce, a tegnap körzője, a tegnap marógépe — 
ma mind a billentyűzetben lakik. 

Az informatika a legújabb tudományos 
eredményekre és tökeigényes technológiá- 
ra épül, a legutóbbi négy évtized alap- és 
alkalmazott tudományos kutatásainak a 
gyümölcseként fejlesztették ki, élvezvén az 
iparilag legfejlettebb országok kormányai- 
nak közvetlen vagy közvetett támogatását. 
A mikroelektronikán alapuló élenjáró 
vagy csúcstechnológia kifejlesztését — kü- 
lönösen az Egyesült Allamokban - a hadi- 
ipar ösztönzi leginkább, ami mögött min- 
dig hatalmas kormánymegrendelések van- 
nak. Ennek legújabb és legszemléletesebb 
példája a Reagan-kormányzat , csillaghá- 
borús" terve, a hadászati védelmi kezde- 
ményezés (SDI). 

Az informatika soha nem látott módon 
behatolt a modern termelési folyamatok- 
ba, gyakorlatilag a gazdasági tevékenység 
valamennyi szektorába. Fejlődése nem 
csupán a versenyképesség fenntartását és 
növelését, hanem a gazdasági életnek mint 
egésznek a fejlődését is szolgálja. Ennek 
oka abban keresendő, hogy az elmúlt évti- 
zedekben a gazdaság minden területén ro- 
hamosan növekedett az információ (a tu- 
dás) szerepe, ezáltal az információs tevé- 
kenységek volumene. Egyre nagyobb há- 
nyadot képvisel a termékekben megteste- 
sülő szellemi ráfordítás mértéke. A tudás 
gazdasági jelentőségének növekedése vi- 
szont megköveteli annak mind hatéko- 
nyabbá tételét, s ezt részben az új informá- 
ciós technológia teszi lehetővé. 

Az információs tevékenységek egyre nö- 
vekvő részét jelentik a bruttó hazai ter- 
méknek, a gazdaságilag legfejlettebb or- 
szágokban ma már közel felét. Ez a fejlő- 
dés leginkább az Egyesült Államokban fi- 
gyelhető meg, de a statisztikai idősorok 
más iparilag fejlett országok esetében is 
hasonló trendet mutatnak, jóllehet az in- 
formációs szektor fontossága országon- 
ként jelentős eltérést mutat. 


Ez a fejlődés a munkaerő struktúráját 15 
megváltoztatja. Mind többen dolgoznak 
információs munkakörökben. Az Egyesült 
Államokban a foglalkoztatottak 65 száza- 

léka.! (Hazánkban a munkaerő-állomány 
30 százaléka, ezt az arányt Ausztria az 
1970-es évek elején érte el.)? A növekedést 
a gazdasági fejlődés következtében kiala- 
kult társadalmi szükséglet kényszerítette 
ki. Szoros összefüggés van tehát az infor- 
mációs tevékenységek bővülése és hatéko- 
nyabbá tétele, valamint a többi szektor 
termelékenységének növekedése között, 
amelyekből a munkaerő egy része egy- 
szersmind átáramlik az információs szek- 
torba. 

Az informatika — az előbb vázoltaknak 
megfelelően - eredetét és tartós hajtóerejét 
elsődlegesen a technika innovatív folyama- 
taiból meríti, lényege azonban nem a tech- 
nológiai fejlődésben rejlik, hanem abban, 
hogy átfogó társadalmi-gazdasági folya- 
mattá vált. E folyamat ellentmondásos, és 
számtalan negatív kísérőjelensége is is- 
mert. Nem tévesztendő szem elől, hogy a 
technikának az elméletileg fennálló semle- 
gessége azonnal eltűnik, ha alkalmazzák, 
mert az alkalmazó és az alkalmazási cél 
nem semleges. Az informatika és a hata- 
lom közötti összefüggés legfontosabb ele- 
me az a korunkban hangsúlyossá váló tő- 
kefunkció, miszerint a tőke az élő és a holt 
munka hatékony egyesítését lehetővé tevő 
információ hordozója is egyúttal. Ez azt 
jelenti, hogy akinek a birtokában van a 
tóke, az rendelkezik az információval — ez 
a tőkésosztály , tudásmonopóliuma". Az 
információk és feldolgozott formáik töme- 
ges megjelenésükkor tőkés módon, a tőkés 
érdekeknek megfelelően , társadalmasod- 
nak", és jutnak el a társadalom különböző 


I Ez az arány 1950-ben csak 17 százalék volt az 
Egyesült Államokban, ahol információs dolgozókon 
azokat értik, akik információt előállítanak, feldolgoz- 
nak vagy terjesztenek. E szektor amerikai értelmezése 
igen tág. beletartoznak például a tanárok, számítógé- 
pes programozók, titkárnők, jogászok, újságírók, tözs- 
deügynökök, bankalkalmazottak stb. Amerikai ada- 
tok szerint viszont a hagyományos szolgáltatási szféra 
aránya az ötvenes évek óta lényegében valtozatlanul 
igen alacsony: 10-12 százalék. 

2 Újabban hazánkban is külön elemzik a negyedik, 
az információs szektort, ahol a foglalkoztatási arány- 
növekedés erősen hasonlit a fejlett töókésországokéhoz. 
Bővebben: Szabó J.-Dienes I.: Gondolatok és elképze- 
lesek a magyar információgazdaságról. Közgazdasági 
Szemle, 1985. 7-8. szam 850-872. old. 


szintjeihez. Az így kialakuló informatikai 
, Szuperhatalom" nyomasztóan telepszik 
rá a polgári demokráciára, és válik az erő- 
politika eszközévé a nemzetközi kapcsola- 
tokban. 


A tökésországok versengése 
az információs iparban 


A csúcstechnológiai ágazatok, ezen belül 
az informatika szükségleteit kielégítő be- 
rendezéseket gyártó információs ipar, 
nagyarányú gazdasági és struktúraválto- 
zást hoztak létre a legfejlettebb tőkésorszá- 
gokban, amelyek ezáltal az intenzív gazda- 
sági fejlődés új szakaszába léptek. Ezt a 
mélyreható átalakulást gazdasági válságok 
és társadalmi-politikai feszültségek kísérik. 
Erősödött az országok közötti verseny és 
kereskedelmi háború - különösen az Egye- 
sült Allamok és Japán viszonyában - a 
technológiai elsőbbségért, ami egyben vi- 
lággazdasági, világpiaci elsőbbséget is je- 
lent, mivel a versenyképesség fenntartásá- 
nak és fokozásának ez az alapvető felté- 
tele. 

Az Egyesült Államok exportjának 43 
százaléka 1984-ben a csúcstechnológiai 
ágazatokból került ki; a számítógépek és 
az ügyviteli berendezések világpiacán vál- 
tozatlanul az első, sőt növekszik részesedé- 
se. (1970-ben 63 százalék volt, 1985-ben 
eléri a 71 százalékot.) A csúcstechnológiai 
termékekből származó kereskedelmi több- 
lete azonban csökken: 1980-ban 26,6 milli- 
árd dollár volt, 1984-ben csak 6,2 milliárd. 
Az elektronikai termékek kereskedelmé- 
ben viszont már 15 milliárd dollár deficitje 
volt 1984-ben Japánnal szemben; ez az ösz- 
szeg 1985-ben a 20 milliárd dollárt is elér- 
heti. 1984-ben 2 milliárd dollár értékben 
importált félvezetőket Japánból, míg az 
oda irányuló export csak 251 millió dollárt 
tett ki. , 

Az Egyesült Államok és Japán közötti 
kereskedelmi háború egyik legkritikusabb 
harcmezeje a félvezetők terén van. 1978- 
ban az amerikaiak uralták a tőkés világ- 
piac 78 százalékát, 1984-re ez az arány 50 
százalékra esett vissza. A japán részesedés 
ez idő alatt 24 százalékról 40-re növeke- 

dett. (A tároló chipek terén ez az arány 
1985-ben 86 százalékra emelkedett.) 

Japán a robotok gyártásában és alkal- 
mazásában is világelső. Kétszer annyi ro- 
botot gyárt és exportál, mint az Egyesült 
Államok. 1984-ben a tőkés világ több mint 
98 ezer robotjának 65 százaléka Japánban 
volt, és csak 13 százaléka az Egyesült Álla- 
mokban, alig egynegyede pedig Nyugat- 
Európában. A növekedés ütemét mutatja, 
hogy 1974-ben mindössze 3 ezer robot mű- 
ködött ezekben az országokban. 

A japán sikereket különféle - sokszor 
egymásnak ellentmondó - tényezőkkel 
magyarázzák. Ezek felsorolására itt nincs 
lehetőségünk. Csupán azt indokolt kiemel- 
ni, hogy a japán iparpolitika már 1957-ben 
elsődleges szektorként kezelte az elektroni- 
kát. A hetvenes években felismerték, hogy 
a tudásigényes ágazatokat a jövőbeni nö- 
vekedés kulcsaként kell tekinteni. 

A japán kormány hosszú távú elképzelé- 
sek alapján határozta meg iparpolitikai 
prioritásait. A kiemelt technológiák és 
szektorok koncepciója lehetővé tette az 
erőforrások valamely közös célra történő 
összpontosítását. A kormány sokféle mó- 
don támogatja és ösztönzi a gazdaságpoli- 
tikai célok megvalósítását, s protekcionis- 
ta intézkedésekkel védi a belső piacot. 
A hallatlan erős külső - elsősorban ameri- 
kai — nyomásra 1985-ben Japán enyhített 
behozatali korlátozásain, és intézkedése- 
ket tett a piacnyitásra. Eddig a távközlési 
piac teljesen el volt zárva a külvilágtól, a 
mikroelektronikai és számítástechnikai )1i- 
cencek eladása külföldi vállalatok számára 
tilos volt. Az intézkedések nyomán a ma- 
gánkézbe adott NTT telefonmonopólium 
például külföldi berendezéseket vásárol- 
hat, s az IBM amerikai monopólium japán 
leányvállalatával közös, számítógépes táv- 
közlési szolgáltatásokat nyújtó vállalatot 
alapított. Az IBM részt vehet az ötödik 
generációs számítógépek fejlesztési prog- 
ramjának bizonyos fázisaiban. 

Az Egyesült Allamok kormánya közvet- 
lenül kevésbé avatkozik bele az informáci- 
ós ipar irányításába. Ezt elsősorban hatal- 
mas, innovatív monopóliumai teszik. Ezt 
igazolja az amerikai óriás telefonmonopó- 
hum, az AT£T esete, melynek nemzetközi 


versenyképességét oly módon erősítették 
meg, hogy felmentették a korábbi állami 
szabályozottság alól, s így az rugalmasabb 
üzleti stratégiát kialakítva, szabadon ver- 
senyezhet mind a belföldi, mind a külföldi 
piacon. Ugyancsak ezt bizonyítja az IBM 
ellen indított — több mint egy évtizedig 
tartó — trösztellenes per megszüntetése. 

A csúcstechnológiai ágazatok fejleszté- 
sére az amerikai kormány közvetve, de 
erőteljes hatást gyakorol. Hadi és űrkuta- 
tási programjai jelentős tőkét és húzóerőt 
biztosítanak. Nem újkeletű, hogy az Egye- 
sült Államok katonai vezetése hatalmas 
információs hálózatra támaszkodik. Az 
arányok érzékeltetésére: évente több mint 
egymilliárd dollárt költenek erre a terület- 
re, s az információs rendszer kiszolgálásá- 
ban mintegy 90 ezer ember vesz részt; 
1983-ban magának a Pentagonnak már 
8000 nagy teljesítményű számítógépe volt, 
nem beszélve az egyéb információs rend- 
szerekről, a képzésről és a kutatásról. 
A gazdasági és a katonai erőfölényt szor- 
galmazó , csillagháborús" terv, a hadászati 
védelmi kezdeményezés (SDI), amelyre a 
tervek szerint öt év alatt 26 milliárd dollárt 
költenek, szintén az információs szektort 
erősíti. A programon máris 1500 vezető 
amerikai kutató dolgozik, de mint közis- 
mert, be akarják vonni és amerikanizálni 
kívánják a nyugat-európai és japán szelle- 
mi és anyagi erőket is. 

Az amerikai kormány arra ösztönzi az 
információs ipar számos polgári szektorá- 
ban világelső Japánt, hogy a hadiipari fej- 
lesztésekben is vegyen részt. Japán erre 
hajlandóságot is mutat, mivel versenyké- 
pességének növeléséhez ez is hozzájárul, s 
hasonlóan vélekedik a további lemaradás- 
tól tartó nyugat-európai tőke is. Míg az 
SDI mint hadászati vállalkozás nem túlsá- 
gosan vonzó az Egyesült Államok szövet- 
ségesei számára, a 21. századba átlendítő 
stechnológiai ugrást" egyetlen fejlett tő- 
késállam sem akarja , elvéteni". De vajon 
éppen a haditechnikai fölény-e a leghaté- 
konyabb módszer a polgári fejlődés fellen- 
dítésére? Minden bizonnyal nem. Nyugat- 
európai tudósok nemcsak e program tudo- 
mányos-műszaki, katonai megbízhatatlan- 
ságára, politikai veszélyeire mutatnak rá, 

hanem arra is, hogy abszurd és értelmetlen 
dolog pénzt és alkotó energiákat pazarolni 
a fegyverkezés fokozására. E tervek szol- 
gálatában a legfejlettebb mikroelektroni- 
ka, a számítógépek, a szuperprogramok 
nem a kor igazi nagy szükségleteit elégítik 
ki, hanem korunk tehetségeit arra használ- 
ják, , hogy a pokol előszobájává tegyék az 
égboltot". 


A történelemben először fordult elő, 
hogy Nyugat-Európának nincsenek meg 
azok a tudományos és technológiai forrá- 
sai, amelyek a gazdasági korszakváltás- 
hoz, az ipari megújuláshoz szükségesek 
lennének. Az Európai Gazdasági Közös- 
ség csúcstechnológiai ipara 1983-ban a vi- 
lágpiacnak mindössze 10, saját piacának 
pedig 40 százalékát tartotta kezében. 1972- 
ben a tőkés világ csúcstechnológiai terme- 
lésének még 26,3 százaléka, 1983-ban már 
csak 17 százaléka volt nyugat-európai. Az 
e térségben lévő személyi számítógépek 80 
százaléka amerikai, a robotok 55 százalé- 
ka japán eredetű, de nem jobb a helyzet a 
szórakoztató és egyéb elektronikai termé- 
kek terén sem. Az egyenlőtlenséget jól érzé- 
kelteti, hogy a tőkés világ félvezető- (chi- 
pek) gyártásában a nyugat-európai része- 
sedés 1984-re 9,5 százalékra csökkent a tíz 
évvel azelőtti 14,5 százalékról. 1984-ben 
ezek az országok hússzor annyi számítás- 
technikai, irodai és ügyviteli berendezést 
importáltak Japánból, mint amennyit oda 
exportáltak. Az Egyesült Államokból az 
importjuk ötszöröse volt az oda irányuló 
exportnak. 


Az Európai Gazdasági Közösség orszá- 
gai régen felismerték, hogy a szétforgácsolt 
nemzeti erőfeszítések nem elegendőek még 
arra sem, hogy lemaradásuk növekedését 
megállítsák, netán csökkentsék. Az elmúlt 
két évtizedben tett közös erőfeszítések 
azonban szerény eredményt hoztak, a sza- 
kadék mélyült. Az utóbbi évek közös prog- 
ramjai közül meg kell említeni az informa- 
tika fejlesztésére 1984-ben beindított ESP- 
RIT és a távközlési RACE kutatási-fejlesz- 
tési programokat. A legújabb és legambici- 
ózusabb terv a 18 ország részvételével 
meghirdetett Euréka. (A programról rész- 
letesen tájékozódhat az olvasó a Társadal- 


mi Szemle 1986. februári konzultációs cik- 
kében is.) 

A fejlődő országok igen heterogén cso- 
portja az elektronikus és távközlési beren- 
dezések — nemzetközi kereskedelmében 
(1982) évi 80 milliárd dollárral vett részt, 
és ez nem elhanyagolható arány. A fejlett 
tőkésországokba irányuló exportjuk több 
mint 11 milliárd dollár volt. Ennek 85 szá- 
zaléka azonban néhány távol-keleti ország- 
ból származott; ezek Hongkong, Tajvan, 
Dél-Korea és Szingapúr, ahol a külföldi 
tőke jelenléte erős, továbbá maguk is ko- 
moly erőfeszítéseket tettek exportszerkeze- 
tük korszerűsítésére és exportjuk növelésé- 
re. Az újonnan iparosodó országok közül 
meg kell még említeni a nagy belső piaccal 
rendelkező Indiát, Brazíliát, Mexikót és 
Argentínát. Ezekre az országokra is jellem- 
ző, hogy az információs ipart stratégiai 
jellegűnek tekintik, állami terveket dolgoz- 
nak ki fejlesztésére. Itt elsősorban az im- 
porthelyettesítő gazdaságpolitikai irány- 
vonalat követik, hogy nagyobb technoló- 
giai önállóságot érjenek el. 

India a hetvenes években magas védővá- 
mot vezetett be a belső piac védelmére. 
A leghatalmasabb informatikai multi- 
nacionális monopólium, az IBM ebben az 
időszakban vonult ki az országból. Ezek az 
intézkedések és események is hozzájárul- 
tak ahhoz, hogy az elmúlt időszakban In- 
diában jelentősen fejlődött az eszközgyár- 
tás, a szoftverfejlesztés, a szolgáltatások és 
a karbantartás. A szoftverexport folyama- 
tosan nő, amelynek 60 százaléka három 
országba (Szovjetunió, Egyesült Államok, 
Belgium) irányul. Ujabban India kényte- 
len volt bizonyos számítástechnikai eszkö- 
zök tekintetében a védővámot megszüntet- 
ni vagy csökkenteni, és 1985-ben azt is 
elérte, hogy az amerikai kormány engedé- 
lyezze 49 millió dollár értékű csúcstechno- 
lógiai termék megvételét. 

Talán kevéssé ismert, hogy a súlyos gaz- 
dasági gondokkal vívódó Brazília is létre- 
hozta és sikeresen működteti saját számí- 
tógépiparát. 1983-ban már több mint száz 
brazi! vállalat állított elő mikroprocesszo- 
rokat, személyi számítógépeket és más szá- 
míitástechnikai berendezéseket. Ebben az 
évben az adatfeldolgozó berendezések 1,48 

milliárd dolláros hazai piacának közel 50 
százaléka a brazil gyártóké volt. (1976-ban 
még egyetlen hazai számítógépet sem gyár- 
tottak). 

A fejlett tökésországokhoz való felzár- 
kózásban elsősorban azok a tőkésorszá- 
gok tudtak jelentős eredményeket felmu- 
tatni, amelyek a működő töke importja és 
az exportnövelés, -korszerűsítés együttes 
politikáját folytatták. Akár ezt, akár az 
importhelyettesítési gazdaságpolitikát kö- 
vették, valamennyi országban érvényesült 
az erőteljes kormányirányítás és támoga- 
tás. A fennen hirdetett neokonzervatív 
gazdaságpolitikai eszmék ellenére, a leg- 
több fejlett tőókésországban megfigyelhető 
az állami, a központi politika növekvő sze- 
repe az információs iparban. Ez lehet anya- 
gi támogatás is, ami elsősorban a techno- 
lógiai stratégiák kidolgozásában és a meg- 
felelő gazdasági környezet megteremtésé- 
ben ölt formát. Számos országban szembe- 
tűnően erősödött a protekcionizmus. 
A külkereskedelmet vámtarifákkal, kvó- 
tákkal, műszaki előírásokkal, állami be- 
szerzési politikával szabályozzák, mind- 
ennek vajmi kevés köze van a liberálisnak 
mondott gazdasági eszményekhez. Az or- 
szágok többségében a kialakított gazda- 
ságpolitika tulajdonképpen defenzív vá- 
lasz a rohamosan gyorsuló technológiai 
fejlődésre és a változásokat meghatározó 
nemzetközi stratégiákra, ahol a legfejlet- 
tebb tőkésországok és a multinacionális 
monopóliumok érdekei a meghatározóak. 

A rohamos technológiai fejlődés, a ver- 
senyképesség tartása és az előbbiekben vá- 
zolt érdek- és konkurenciaharc következ- 
tében a tőkés információs ipar is nagyon 
tarka, állandóan változó képet mutat. 
Szinte már lehetetlen nyomon kísérni a 
vállalatközi összevonásokat, együttműkö- 
dési megállapodásokat, közös beruházáso- 
kat, kutatásokat és fejlesztéseket. Különö- 
gyelhető meg mindez, amelyek - piacuk 
megtartása és bővítése érdekében, és az új, 
elsősorban amerikai technológia megszer- 
zése céljából -— előszeretettel alkalmazzák a 
fenti megoldásokat. A piacért folyó harc 
azonban ma már az amerikai vállalatokat 
is erre kényszeríti, főleg Japánban és Nyu- 


gat-Európában. Ez utóbbiak pedig tech- 
nológiai lemaradásuk csökkentése miatt 
kényszerülnek közös vállalkozásokra. En- 
nek oka az Is, hogy az információs iparban 
az új technológia átadásának módja meg- 
változott: számos esetben csak részestársi 
viszonyban lehetséges lebonyolítani, ily 
módon a vállalat maga is részese a techno- 
lógiai átállásnak, tehát nemcsak passzív 
licencvásárló. 

A tökeerős nagyvállalatok, de elsősor- 
ban a multinacionális monopóliumok 
(transznacionális társaságok) - amelyek 
tevékenységétől elválaszthatatlan a világ- 
méretű szerkezeti átalakulás — érdeklődése 
a kutatás-fejlesztésigényes ágazatok felé 
tolódik el, a technológiai megújulás és a 
diverzifikáció politikáját követik. Erdekes 
jelenség, hogy a hagyományos iparágak 
nagyjai elektronikai, ürkutatási és más 
csúcstechnológiai vállalatokat vesznek 
meg: a Daimler-Benz minden idők legna- 
magába olvasztja az AEG elektronikai 
vállalatot, az amerikai General Motors a 
Hughes Aircraftot, a Chrysler a Gulf- 
stream Aerospace-t vásárolta meg. 

Összefoglalva megállapítható, hogy a 
nyolcvanas évek közepére az információs 
ipar a fejlett tőkésországok gazdaságának 
legdinamikusabban és leggyorsabban nö- 
vekvő ágazatává fejlődött, s más ágazatok 
fejlődését is alapvetően befolyásolja. Nél- 
küle lehetetlen versenyképesnek maradni a 
világpiacon. Ugyanakkor az is nyilvánva- 
lóvá vált, hogy az információs hatalomból 
való részesedés aránytalanságai kiélezet- 
tebbé és láthatóbbá tették még a legfejlet- 
tebb országok közti különbségeket is, nem 
szólva a tőkés világ döntő többségét kitevő 
régiókról, melyeknek leszakadása halmo- 
zódó problémákat, feszültségeket rejt ma- 
gában. 


A nemzetközi információgazdaság és 
a nemzetközi adatforgalom 


Az információ fontosságának növekedése 
egy új világgazdasági szektor, az úgyneve- 
zett nemzetközi információgazdaság kiala- 
kulásához vezetett. Ebben a szektorban 

olyan szolgáltatásokat végeznek, mint az 
információk termelése (előállítása), gyűjté- 
se, tárolása, feldolgozása, cseréje és elosz- 
tása. Becslések szerint, a tudományos és 
műszaki információk mennyisége ötéven- 
ként megduplázódik, a jövőben pedig már 
kétévenként. Ennek az óriási adattömeg- 
nek a kezelése lehetetlen lenne informatika 
nélkül. Az üzleti világ gazdasági informá- 
ciókkal való ellátására ma már nem elég a 
szaklapok másnapos hírközlése vagy a 
tőzsdei ügynökök telefonjelentése, hiszen a 
késés az árfolyamok alakulásának megis- 
merésében sokmillió dolláros károkat is 
okozhat, a Íriss információ azonnali meg- 
szerzése pedig extraprofitot jelenthet. 

A naprakész pénzügyi, piaci, tözsdei s 
egyéb gazdasági, kereskedelmi, közlekedé- 
si, igazgatási, jogi, műszaki, tudományos 
és más információkat tartalmazó számitó- 
gépes adatbázisok mennyisége, a bennük 
tárolt adatok tömege, ezek lekérdezéseinek 
a száma erőteljesen nőtt az elmúlt néhány 
évben. E piacon a forgalom a becslések 
szerint 1979-ben 1,5-2 milliárd dollár volt. 
Ennek 90 százaléka az Egyesült Allamok 
transznacionális társaságainak kezében 
van, jelenleg azonban a nyugat-európai 
társaságok forgalma gyorsabban növek- 
szik, mint amerikai partnereiké. Világvi- 
szonylatban az adatbázisok száma 400-ról 
(1979-ben) több mint 2500-ra emelkedett 
1985-ben, ez évi átlag 45 százalékos növe- 
kedésnek felel meg. Az adatbázisok 80 szá- 
zaléka tényleges, mig 20 százaléka bibliog- 
ráfiai (hivatkozási) adatokat tartalmaz. Ez 
utóbbiak a felhasználót érdeklő témára 
vonatkozó publikációkat sorolják fel. 

Az adatbázisok - különösen a gazdasá- 
gi, piaci információkat tartalmazók — je- 
lentős mértékben ,internacionalizálód- 
tak", azaz az országok határait átszelő, 
hatalmas hálózatokat építettek ki vagy ép- 
pen műholdakon keresztül továbbítják pil- 
lanatok alatt a földgolyó bármely részére 
a kívánt információt. Ezeket transznacio- 
nális számítógépes-kommunikációs háló- 
zatoknak nevezik. 

Ezeken keresztül valósul meg a nemzet- 
közi adatforgalom. 

A csökkenő adatátviteli díjak mellett a 
megbízhatóság, a minőség és az átviteli 


sebesség növekedése következtében szá- 
mottevően növekedett a hálózati végpon- 
tok száma. (Ezeken a pontokon a felhasz- 
nálói berendezések -— rendszerint terminá- 
lok — kapcsolódnak az átviteli hálózatba.) 
A becslések szerint Nyugat-Európában 
egyedül a hálózati végpontok száma 400 
ezerről (1979-ben) 1 millió 600 ezerre nö- 
vekszik 1987-re. Az előrejelzések szerint a 
számítógépes távközlési hálózatok bővülé- 
se az adatáramlás volumenét megközelítő- 
en 136 millió tranzakcióról (1979-ben) 
majdnem 800 millió tranzakcióra növeli 
1987-re Nyugat-Európában. A nemzetközi 
adattranzakciók napi forgalma 13 millió- 
ról 116 millióra növekszik az előbbi idő- 
szakra vonatkozóan. Durva becslések sze- 
rint, több mint 1000 transznacionális szá- 
mitógépes kommunikációs rendszer mű- 
ködik jelenleg, amelyek döntő részét a fej- 
lett tőókésországok transznacionális társa- 
ságai építették ki világméretű leányválla- 
lat-hálózatuk irányítására. 

Az információszolgáltatás, vagyis az in- 
formációgazdaság egyre bővülő tevékeny- 
séggé vált a világgazdaságban, különösen 
az Egyesült Államokban. Az adatbázisok 
üzemeltetésével foglalkozó amerikai cégek 
— mint például a Control Data, a General 
Electric Information Services vagy a 
Source and Data Resourches - közvetlenül 
biztosítják az elérést a légitársaságok me- 
netrendjeitől kezdve az orvosi információ- 
kat tartalmazó adatbázisokig. Az Egyesült 
Allamok adatbázis- és adatfeldolgozási 
szolgáltatásainak exportja 5—10 milliárd 
dollár évente. Az információs és kommu- 
nikációs szolgáltatások összes amerikai ex- 
portja 30 milliárd dollár körül van. A fenti 
adatok nem tartalmazzák a transznacioná- 
lis társaságok (multinacionális monopóliu- 
mok) vállalaton belüli — a központ- és a 
külföldön levő leányvállalatok közötti - 
információ szolgáltatását, azaz ennek az 
exportját. Ezzel együtt az információs és 
kommunikációs szolgáltatások exportja 
meghaladja a 40 milliárd dollárt. 

A távmegfigyelés - a föld és erőforrásai- 
nak vizsgálata, elemzése, kutatása és meg- 
figyelése a műholdakról - a nemzetközi 
adatforgalomnak egyedülálló formája, mi- 
vel a távmegfigyelés nemcsak az országok 

közötti adatátvitelt teszi lehetővé, hanem 
adott országokról új adatok gyűjtésére és 
azok más országokba történő eljuttatására 
is alkalmas. Az Egyesült Allamokban, de 
feltehetően más országokban is a távmegfi- 
gyeléssel gyűjtött adatok legfontosabb fel- 
használói a transznacionális társaságok és 
a kormány. Az Egyesült Allamokban a 
nagy vállalatok az 1979-1980-as és az 
1981—-1982-es költségvetési évek között az 
ilyen módon készült fényképeknek 4], a 
számítógépes mágnesszalagoknak 53 szá- 
zalékát vásárolták meg. Az olajjal, a föld- 
gázzal és az ásványokkal foglalkozó nagy 
transznacionális társaságok a legfonto- 
sabb felhasználói a távmegfigyelési ada- 
toknak és rutinszerűen használják ezeket 
döntéshozatali munkájukban. Számos nagy 
olajvállalat tart fenn saját Landsat-könyv- 
tárat és bővíti tényképkiértékelő és digitá- 
lis elemző kapacitását. Némelyeknél 10-20 
szakember foglalkozik  távmegfigyelési 


adatokkal, évente 200 ezer dollárt is elköl- — 


tenek adatszerzésre, és azokat rendszerint 
maguk dolgozzák fel. A távmegfigyelő mű- 
holdrendszerek a jövőben bővülnek, az év- 
tized végére hat vagy több működik majd 
belőlük. 

A távközlési dijak reálértékének csökke- 
nése miatt olcsóbb és könnyebb az infor- 
mációszolgáltatási szektorba belépni (be- 
ruházni) és onnan kilépni is. Ezért e terüle- 
ten nagyobb a verseny és gyorsabb a növe- 
kedés, mint más ágazatokban. 

A nemzetközi információgazdaság rend- 
kívül gyors fejlődése számos problémát ve- 
tett fel, és új típusú kereskedelmi vitákat 
váltott ki az érintett országok között. Az 
egyik probléma abból ered, hogy a háttér- 
ben két olyan technológia egyesüléséről 
van szó, amelyekre más-más kormányzati 
(kereskedelmi) politika vonatkozik. A szá- 
míitástechnikai berendezések és szolgálta- 
tások nemzetközi kereskedelme a tőkés pi- 
acon, adott kereteken belül, viszonylag 
szabadon történik. A távközlés viszont 
erősen szabályozott szektor a legtöbb or- 
szágban. A szabályozottság kiterjed a táv- 
közlési szolgáltatások díjszabására, a bé- 
relt vonalak használatának módjára, to- 
vábbá arra, hogy milyen berendezések mű- 
ködtethetők a hálózatban, ki adhat el táv- 


közlési berendezéseket és szolgáltatásokat. 
A tőkésországok kormányai ezzel és pro- 
tekcionista intézkedésekkel védik nemzeti 
vállalataikat a külföldi versenytől. 

A szabályozottság és a protekcionizmus 
fontos gazdasági következményekkel jár a 
transznacionális társaságok számára, akik 
mind jobban függnek az információ nem- 
zetközi áramlásától. A távközlést majd- 
nem valamennyi tőkésországban az állam 
tulajdonában lévő vagy általa ellenőrzött 
monopólium működteti. ÚJ fejlemény s a 
magántőke pozícióerősödését jelzi, hogy 
az Egyesült Királyságban, Japánban és 
Ausztráliában denacionalizálják ezeket a 
távközlési monopóliumokat. 

A másik problémát az jelenti, hogy je- 
lenleg nincs semmilyen intézményes nem- 
zetközi egyezmény, amely a hagyományos 
áruk és szolgáltatások kereskedelmével 
összhangban szabályozná az információ- 
szolgáltatások kereskedelmét. A nemzet- 
közi áruforgalomra vonatkozó szabályok 
és eljárások harmincöt évesek. Ezek főleg 
a nemzeti határokon áthaladó árukra vo- 
natkozó vámtarifákkal foglalkoznak, és 
nem törődnek az információáramlással. 
Az információszolgáltatások kereskedel- 
me természetesen sok vonatkozásban kü- 
lönbözik a hagyományos árukereskede- 
lemtől. Mivel semmilyen általános érvényű 
szabályozás nem létezik, az Egyesült Alla- 
mok és a transznacionális társaságok érde- 
kei — és végső soron politikája — érvénye- 
sülnek, ami sérti az így hátrányos helyzet- 
be került országok érdekeit. 

A nemzetközi információgazdaság, a 
nemzetközi adatforgalom főszereplői és 
gazdái a transznacionális társaságok. 
E hatalmas és bonyolult -— funkcionálisan 
különböző és földrajzilag szétszórt tevé- 
kenységet folytató — szervezetek hatékony 
és eredményes irányítása, ellenőrzése és 
koordinálása nagytömegű adat gyors átvi- 
telét követeli meg. Különösen az alábbi 
információs területeket kisérik figyelem- 
mel: 

e a versenytárs viselkedését; 

e a fogyasztói magatartást; 

e az általuk előállított termékekre vo- 
natkozó műszaki-tudományos informá- 
ciókat; 

e a gazdasági, pénzügyi, jogi és politi- 
kai környezetről szerzett folyamatos infor- 
mációkat. 

Fontossági sorrendben vizsgálva, a 
transznacionális társaságok elsősorban 
pénzügyi műveletek lebonyolítására hasz- 
nálják a nemzetközi adatforgalmat. Ezt 
követi a marketing és az elosztás (beleértve 
a megrendeléseket, a készletgazdálkodást 
és a számlázást); a vezetés és az irányítás 
(beleértve a távlati tervezést); a termelés, a 
kutatás és a fejlesztés. 

A nemzetközi adatforgalom a transzna- 
cionális társaságok vérkeringését jelenti. 
Ezáltal egyrészt erősíthető a centralizáció, 
ellenőrizni tudják az egész vállalatrendszer 
teljesítményét, időben és a követelmények- 
nek megfelelően módosíthatják a vállalati 
stratégiát. Másrészt, a gyártásszakosítás- 
nak és a helyi követelményeknek megfele- 
lően decentralizálhatják a termelést és irá- 
nyithatják külföldi leányvállalataik műkö- 
dését. 

A fejlődő országok egy része is bekap- 
csolódott a nemzetközi adatforgalomba, 
de részvételük még szerény, és csupán egy- 
irányú áramlásról van szó. A , nemzetközi 
adatpiac", valamint a nemzetközi munka- 
megosztás struktúrájára vonatkozó, fejlő- 
dő országoktól származó panaszok jól is- 
mertek más -— a fejlett és fejlődő országok 
közötti kapcsolatokat reprezentáló — terü- 
letekről. A kulcskérdés itt is az, hogy azok 
az értékek, amelyek a feldolgozás és elosz- 
tás (kereskedelem) során keletkeznek, nem 
a fejlődő országoknak jutnak. Ennek az a 
mellékhatása, hogy az egyéb tevékenysé- 

gek, mint például a kutatás-fejlesztés 
(szoftvergyártás), és a kapcsolódó gazda- 
sági ágazatok is elsősorban a feldolgozás- 
hoz és az elosztáshoz kapcsolódnak, nem 
pedig a nyersanyag előállításához, legyen 
az ásvány vagy adat. Más szavakkal, eze- 
ket az utóbbi tevékenységeket is a fejlett 
országokban végzik. Az információs kor- 
szakban az adatok feldolgozásra történő 
exportálása ugyanazt jelenti, mint a nyers- 
anyagoké az ipari korszakban, vagyis a 
legbiztosabb módját a lemaradásnak. 

Az elmúlt évtizedben tovább nőttek az 
információs és kommunikációs egyenlőt- 
lenségek. A nemzetközi kommunikáció je- 


lenlegi helyzetét egyensúlyhiány, ellent- 
mondások, torzulások jellemzik. Ennek 
leggyakrabban emlegetett és legszemlélete- 
sebb példája a négy nagy transznacionális 
hírügynökség, az amerikai AP és UPI, a 
francia AFP és az angol Reuter példája, 
amelyek az írott híreknek 80 százalékát 
gyűjtik, továbbítják és terjesztik. 1978-ban 
a világ népességének 70 százalékát repre- 
zentáló fejlődő országok a világon megje- 
lenő könyvek 22 százalékát publikálták, az 
újságpapír 9 százalékát használták fel, a 
rádiókészülékeknek 18, a televíziókészülé- 
keknek 12 százaléka volt a kezükben. 
A legújabb távközlési eszközök, a műhol- 
dak tekintetében még jobban elmaradtak. 
A növekvő nemzetközi adatforgalom a 
nemzetbiztonságnak és  szuverenitásnak 
egészen más problémáit veti fel, mint ami- 
lyenek tisztán nemzeti feltételek között lé- 
teznek. Növeli egy ország sebezhetőségét, 
ha az adatfeldolgozást külföldön végzik 
vagy ha a berendezések külföldről szár- 
maznak. A külföldi események (Sztrájk, 
számítógépes bűnözés, személyi jogok 
megsértése vagy akár háború) elleni véde- 
kezés természetesen nehezebb, mint egy 
hazai védelmi rendszer kiépítése esetén. 
További lényeges probléma, hogy szinte 
lehetetlen a hazai jogszabályok érvényesíi- 
tése egy másik országban folyó tevékeny- 
ségre. A nemzetközi adatforgalom követ- 
keztében az alapvetően fontos döntéshoza- 
tali funkciók is külföldre — az információ- 
ban gazdag országokba - vándorolhatnak. 
A külföldön tárolt információt felhasznál- 
hatják ellenséges katonai célokra is. To- 
vábbi problémát jelenthet — békés időszak- 
ban is - a szomszédos országok politikai 
stabilitásának megrendülése, aminek kö- 
vetkeztében bizonyos időre lezárhatják a 
távközlési vonalakat, vagyis az adatháló- 
zatoknak az országon átvezető részét. 
Legelőször a személyi jogok védelmével 
kapcsolatos kérdések kerültek a figyelem 
középpontjába. A személyekre vonatkozó 
információkat tároló, széles körűvé lett 
adatbázisokra reagálva, számos országban 
alkottak törvényeket, hogy biztosítsák az 
állampolgári jogok tiszteletben tartását. 
Ez ideig azonban nemcsak a számítógépes 
rendszerekben megnövekedett hibák és 

visszaélések ellenszerét nem sikerült meg- 
találni, de nött annak a kockázata, hogy az 
állampolgári jogokat — közte a személyi 
jogokat — is megsérthetik akár véletlenül, 
akár szándékos manipulációval. A svéd 
Hadügyminisztérium jelentése nem véletle- 
nül fogalmaz így: ,,a számítógépesített tár- 
sadalom sebezhetővé vált..." Az emlitett 
jogszabályok és az úgynevezett adatvédel- 
mi törvények nem szüntetik meg ezt a koc- 
kázatot. 

Nemzetközi együttműködésre van szük- 
ség, hogy megelőzzék a visszaéléseket és 
egyeztessék a jogos nemzeti érdekeket. Az 
OECD tanácsa 1980-ban elfogadta A sze- 
mélyi adatok nemzetközi forgalmát és a 
személyi jogok védelmét szabályozó irányel- 
veket. Ugyanebben az évben az Európa 
Tanács miniszteri bizottsága A személyi 
adatok automatikus feldolgozásával kap- 
csolatos személyi jogok védelmére vonatko- 
zó egyezményt szavazta meg. A hatásos 
védelem kérdése azonban itt még több 
akadályba ütközik, mint nemzeti keretek 
között. A legfontosabb kérdések azonban 
gazdasági jellegűek. Viták vannak, mint 
említettük, a legfejlettebb tőkésországok 
között. Különösen Svédország, Kanada és 
Franciaország támadja a hegemóniát, sür- 
getve a nemzetközi szabályozást biztonsá- 
guk és függetlenségük védelme érdekében. 
Legutóbb Franciaország tett javaslatot 
nemzetközi távközlési egyezmény kidolgo- 
zására és elfogadására. 

A nemzetközi információgazdaság ki- 
alakulása nemcsak magasabb szintre emeli 
a nemzetgazdaságok kapcsolatait, de el- 
mélyíti egyoldalú függőségüket is. Ma már 
általánosan elfogadott, hogy az informá- 
ció — hatalom. A gazdasági információ - 
gazdasági hatalom. Az információnak gaz- 
dasági értéke van. Az Egyesült Államok 
kormánya úgy kíván kedvező nemzetközi 
környezetet teremteni az információáram- 
lásnak, hogy egyszersmind biztosítsa is 
technológiai és gazdasági előnyét ezen a 
területen. Árra ösztönzi nyugat-európai 
partnereit, hogy oldják fel a távközlési 
szektort az állami szabályozottság alól, 
mert a jelenlegi helyzetben a megrendelé- 
sek 98 százalékát hazai gyártók kapják, s 
így nincs megfelelő verseny. A szabályo- 


zottság — az amerikaiak szerint — korlátoz- 
za a világgazdasági növekedést és felbom- 
laszthatja a többoldalú kereskedelmi rend- 
szert. Ezért tartják fontosnak, hogy az 1n- 
formációgazdaságban is a szabad piac el- 
vei jussanak érvényre, mert hatalmas mo- 
nopóliumainak ott nagy esélyük van a 
győzelemre. 

Az információ szabad áramlása az 
Egyesült Allamok számára a többi ország 
piacának korlátlan elérését jelenti. Ezzel 
szemben a nyugat-európai országok és kü- 
lönösen a fejlődő országok az Egyesült 
Államok, illetve a fejlettebb országok bir- 
tokában lévő - esetenként saját országukra 
vonatkozó - adatokhoz való, nyilt hozzá- 
férést követelik. Ha egy országnak kevés 
információja van önmagáról és a nemzet- 
közi politikai, gazdasági stb. helyzetről, 
akkor döntési képessége is korlátozott. Ez 
pedig már a legközvetlenebbül érinti az 
adott országok nemzetbiztonságát és szu- 
verenitását. 

Az információ és a távközlés által újab- 
ban felvetett problemákkal számos nem- 
zetközi szervezet és fórum foglalkozik. 
E helyütt még felsorolásuk sem lehetséges. 
Csupán azokra az erőfeszítésekre hivatko- 
zunk, amelyeket a fejlődő országok tesz- 
nek az ENSZ-ben és az UNESCO-ban az 
új információs és kommunikációs világ- 
rend megvalósításáért. Am mindeddig sze- 
rény eredményekkel. 


Az informatika politikai, társadalmi és 
ideológiai hatása 


A nyolcvanas évek ellentétekkel és válsá- 
gokkal átszőtt nemzetközi eseményei és az 
államok cselekvései sok tekintetben már a 
21. század világát formálják. E folyamatok 
értékelése, a kiváltó okok elemzése, a kö- 
vetkezmények megítélése élénk és sok- 
oldalú polémia tárgya. A súlyos világgaz- 
dasági válsággal kezdődött évtizedben a 
kapitalizmus a korábbinál lényegesen el- 
lentmondásosabb és nehezebb szakaszon 
megy keresztül. 

E periódus fontos jellemzője a tudomá- 
nyos-technikai fejlődés új szakasza, illetve 
ennek sajátosságai. Figyelemre méltó, 

hogy a műszaki fejlődés új irányainak ki- 
bontakozása a nyolcvanas évek elejének 
válságidőszakában is folytatódott, sőt fel- 
gyorsult. A mikroelektronika és az annak 
bázisán rohamosan fejlődő informatika 
térhódítása elemi erejűvé vált, minőségileg 
új helyzetet teremtett, s az ipari szerkezet 
leglényegesebb átrendezője lett. A társa- 
dalmi termelés hatékonysága alapvetően 
függ alkalmazásától. Behatol minden szer- 
vezetbe, használják az államigazgatás min- 
den szintjén, az iskolákban és a családok- 
ban is. Ez a folyamat, közvetlen technikai 
és gazdasági hatásain túl, mélyreható tár- 
sadalmi és politikai következményekkel 
jár. 
Politikai céljaikhoz a fejlett tőkésorszá- 
gok felhasználják az informatikát is. Az 
Egyesült Államok külpolitikájához szerve- 
sen hozzátartozik az olyan szervezetek 
működésének intenzifikálása, mint a CO- 
COM, amely a NATO-országoknak és Ja- 
pánnak a harmadik s főleg a szocialista 
országokba irányuló technológiaexportját 
ellenőrzi és korlátozza. Amerikai javaslat- 
ra 1985-ben új testület, a Biztonsági és 
Technológiai — Szakértők Találkozója 
(STEM) létrehozásáról döntöttek. Ennek 
feladata, hogy felmérje: alkalmasak-e a 
legfejlettebb tőkésországokban készített — 
elsősorban informatikai — termékek kato- 
nai célokra? Megállapításairól tájékoztatja 
a COCOM-bizottságot. Kínával kapcso- 
latban könnyítéseket tett a bizottság: a 
jövőben összesen 27 fajta fejlett technoló- 
giát tartalmazó termékcsoport kivitelét en- 
gedélyezik az ázsiai szocialista országba. 
A fejlett tőkésországok egyik legna- 
gyobb társadalmi problémája a foglalkoz- 
tatottság kérdése. A hetvenes évek vége óta 
tartó világgazdasági válság eredményekép- 
pen a második világháború óta példátlan 
mértékű, 32 milliós munkanélküliség ala- 
kult ki 1983-ra az OECD-országokban. 
A számítógépek elterjedése és a munkanél- 
küliség növekedése között, a feltételezések 
ellenére, nehéz korrelációt kimutatni. 
A munkanélküliek tömegeiért nem elsődle- 
gesen az új technológiát kell kárhoztatni. 
Megfelelő politikával úgy is át lehet alakí- 
tani az ipart, hogy az ne teremtsen ilyen 
mértékű munkanélküliséget. Jó példa erre 


Japán, amely világelső a robotok alkalma- 
zásában, élen jár számos elektronikai ága- 
zatban, s a munkanélküliek aránya 2-3 
százalék között mozog. Az informatikai 
szektor munkahelyteremtő képessége nö- 
velheti a speciális felkészültségű, képzett 
munkaerő iránti igényt, de távol áll attól, 
hogy képes lenne jelentősen csökkenteni a 
tömeges munkanélküliséget. A fő kérdés 
azonban ma már nem az, hogy lesz-e tech- 
nológiai változás, hanem az, hogy milyen 
gyors lesz és hogyan oszlanak meg előnyei 
és veszteségei. 

Eredetileg a polgári elmélet a posztin- 
dusztrális gazdaságot szolgáltatásokra ala- 
pozottnak képzelte el. Ez logikusnak is 
tűnt, mivel a hagyományos közgazdaság- 
tan termékekről és szolgáltatásokról be- 
szél. Mivel mind kevesebb ember állít elő 
árucikkeket, a feltételezés az volt, hogy 
egyre többen fognak a szolgáltatási szek- 
torban dolgozni. Az újabb amerikai kuta- 
tások ezt cáfolják. A szolgáltatásokon be- 
lül egyedül az információs dolgozók ará- 
nya nőtt csak. Ezek nélkül a hagyományos 
szolgáltatás aránya 1950 óta lényegében 
változatlan, de jellege természetesen ennek 
is változott. 

Az információ társadalmi-gazdasági 
szerepének növekedése azt is igazolja, 
hogy a hosszú távú gazdasági fejlődésben 
kitüntetett szerepe van a munkaerő kép- 
zettségi szintjének, termelési és társadalmi 
kultúrájának. Ez pedig alapvetően az ok- 
tatás- és tudománypolitikától függ, így an- 
nak elhanyagolása messzemenő következ- 
ményekkel jár. 

A tőkésországokban az informatika 
illetve a jövőbeni szerepével kapcsolatos 
elképzelések alapján arra lehet következ- 
tetni, hogy az információtudomány fogal- 
mait és ismereteit a polgári ideológia fel- 
használja a polgári elméletek válságának 
leküzdéséhez. Egyrészt azt állítják, az in- 
formatika osztályindifferens, s az osztály- 
ellentétek megszüntetéséhez vezet. Jóllehet 
bármilyen technológia még önmagában is 
ritkán semleges, ha pedig felhasználják, 
egyáltalán nem az. Másrészt pedig a gya- 
korlat egyértelműen azt igazolja, hogy az 
információtudományokat elsősorban a 

monopoltőkések és a tőkés államhatalmi 
szervek használják. Az előbbiek a nagyobb 
profit érdekében, az utóbbiak pedig a pro- 
fitszerzéshez szükséges társadalmi feltéte- 
lek biztosítására. Az információs ideológia 
áltudományos fátylat borít a tényleges tár- 


Ezüst György: Mesterházy Lajos 


sadalmi hajtóerők és az objektív fejlődési 
törvények fölé, amikor az alapvető társa- 
dalmi jelenségek lényegét az információra 
és a kommunikációra redukálja. 


Gömbös Ervin 

Az alapkutatások gazdasági haszna és szerepe 


Napjainkban a tudomány és a technika 
soha nem látott ütemű fejlődése, közvetlen 
termelőerővé válása a tudományos-techni- 
kai forradalom általános jellemzője. Ha 
ebből a folyamatból valamely ország ki- 
marad, az egyet jelent a gazdasági-társa- 
dalmi fejlődésben való lemaradással. Ez a 
szigorú tény arra kényszeríti a szocialista 
országokat, köztük hazánkat is, hogy a 
szocialista termelési viszonyok talaján ér- 
vényesülő gazdasági törvényszerűségek és 
a célkitűzések alapján hozzák létre a tudo- 
mányos fejlődés minél gyorsabb kibonta- 
kozásának feltételeit, kutassák annak el- 
méleti, irányítási és gyakorlati kérdéseit. 

A tudomány gyakorlati társadalmi ér- 
tékké, közvetlen termelőerővé válásának 
komplex problémakörén belül sajátos kér- 
dések merülnek fel az alapkutatással és az 
eredménnyel kapcsolatban. Ezek közül 
ezúttal két problematikus és ezért legin- 
kább vitatott kérdéskört kívánunk kiemel- 
ni. Vajon a kutatás és tudományos ered- 
ménye már az alapkutatási fázisban is 
szerves része az anyagi termelőerőnek és a 
termékek összmunka-ráfordításának? S ha 
igen, akkor hogyan tud beilleszkedni az 
anyagi termelés szocializmusban is érvé- 
nyesülő áruviszonyaiba? 


Az alapkutatások szerepe az anyagi 
termelési folyamatban 


A tudomány közvetlen termelőerővé ala- 
kulásának már több évtizede folyó elméleti 


vizsgálatában a szakemberek egyértel- 
műen állást foglaltak a fejlesztő, alkalma- 
zott kutatások közvetlen termelőerővé vá- 
lása, s az anyagi termelési folyamatban 
játszott közvetlen szerepe mellett. Nem 
ilyen egységes azonban az állásfoglalás az 
alapkutatások esetében, amelyek az anyagi 
termelőfolyamattól szervezetében, a mun- 
ka jellegében, közvetlen céljában stb. egy 
kissé távolabb esnek. A műszaki, technoló- 
giai forradalmon belüli reálfolyamatok és 
elméleti kutatások előrehaladásával egyre 
jobban tért hódít az a felismerés, hogy az 
innovációs folyamatot megindító , anyatu- 
domány", az alapkutatás is szerves része a 
komplex anyagi termelési folyamatnak. 
Eme objektív tény bizonyítására nézzünk 
meg néhány vizsgálatot és elméleti megál- 
lapítást, mind szocialista, mind tőkésor- 
szágbeli szakemberektől. 

A. Nyikolajev szovjet szerző álláspontjá- 
nak alapja, hogy azoknak a tudomány- 
ágaknak, amelyek , közvetlenül kapcso- 
lódnak a termeléshez", már az alapkutatá- 
sa is közvetlen termelőerő, mivel ez is része 
a tudományos felismerésből kiinduló, 
adott minőségi terméket, adott minősé 
eszközökkel és technológiával előállító 
összmunkafolyamatnak.! 


Ilyen összefüggés alapján a , kutatás- 
termelés" ciklus struktúrájába külön szer- 
ves elemként iktatják be az alapkutatást 
más szovjet szerzők is, mint például E. A. 
Kocserin.? 


A .kutatás-termelés" folyamat sémája 


Alapkutatás Alkalmazott Kísérleti A termelés Az új termék 
kutatás szerkesztő technológiai termelésének 
munka előkészítése meghonosítása 


Üsztssszüzsztszszb ze zseszzszz szász az zsüsaszzszzzsüsszzzl 


1 A. Nyikolajev: A tudományos kutatás terméke 
mint áru. Mirovaja Ekonomika i Mezsdunarodnüje 
Otnosenija. 1969., 2. szám. Magyarul: Műszaki Gazda- 
sági Tájékoztató. 1970., 4. szám, 398. old. 

2 Kocserin, E. A.: Upravlenie naucsno-proiz- 


vodsztvennümi komplekszami v SzSzSzR. Moszkva, 
1979. Izd. Moszuniv. Magyarul idézi Juristovszkyné 
Újhelyi Klára: Tudományos-termelési egyesülések a 
Szovjetunióban. "Tudományszervezési Tájékoztató, 
1982., 1. szám, 8. old. 

Ezt a felismerést ma már számos gya- 
korlati példa, statisztikai adat is alátá- 
masztja. Mindenekelőtt a Szovjetunió pél- 
dája, ahol jelenleg már mintegy 150 úgyne- 
vezett , tudományos-termelési komplexu- 
mot" hoztak létre. , A tudományos-terme- 
lési komplexumok tevékenysége kiterjed a 
termelést megelőző munkák egy részére, 
illetve azok egészére és a kutatás-termelés 
folyamatára Is. 

Ezen belül tudományos alap- és alkal- 
mazott kutatás, illetve kísérleti-szerkesztő 
munka folyik. Megoldják a termelés szer- 
vezési kérdéseit a kibocsátott új termékek 
meghonosítása feltételeinek figyelembevé- 
telével."3 

De említhetünk példát a fejlett tökésor- 
szágokból is. Az NSZK-ban például 12 
úgynevezett , nagy kutatóintézetet" hoztak 
létre, eme intézetek munkaközösségének 
(AGF) irányításával. , A nagy kutatóinté- 
zetek feladatköre az alapkutatástól az al- 
kalmazott kutatásokon keresztül a legfon- 
tosabb technológiák kifejlesztéséig, illetve 
ezek félüzemi kipróbálásáig terjed." 

Az alapkutatásnak a termelésbe való 
konkrét japán felmérés arról, hogy a válla- 
latok egy csoportja hogyan ítéli meg a vál- 
lalaton kívüli kutatási eredmények szere- 
pét. Eszerint az egyetemi alapkutatások 
eredményeit a megkérdezett vállalatok 
22,4 százaléka tudta hasznosítani, mig az 
elsősorban alkalmazott kutatást végző 
nemzeti kutatószervezet eredményeiből 
alig többet, mint 25,7 százalékot hasznosi- 
tottak. Az úgynevezett , nem nagyon hasz- 
nálhatóknak" minősített eredmények kö- 
zött már 49 százalék az alap- és 37,7 száza- 
lék az alkalmazott kutatás aránya." 

Hasonló felismerésről vall Erdey-Grúz 
Tibor, aki egyik akadémiai közgyűlési be- 
szédében hangsúlyozta: , Napjainkban 
mindinkább elmosódik már a határ az 


3 Juristovszkyné Újhelyi Klára. i. m. 8. old. 

4 Schopper, H.-Zajonc, H.: Die zwölf Grossfors- 
chungseinrichtungen. Wirtschaft und Wisenschaft Es- 
sen. 1979. 1. no. 16-21. old. Payrits Márton ismerteté- 
se. Tudományszervezési Tájékoztató, 1979., 6. szám 
704. old. 

5 Szántó Borisz: A tudásátadás felgyorsításának 
lehetőségei az innovációs folyamatban. Közgazdasági 
Szemle, 1982., 3. szám, 260. old. 


alapkutatások és az alkalmazott kutatások 
között, aminek következtében sok esetben 
egyéni és nem objektiv megitéléstől függ 
az, hogy valamelyik témát az alap- vagy az 
rolják-e be. Ezért alighanem időszerű len- 
ne az alap-, alkalmazott és fejlesztési szin- 
tek több mint másfél évtizeddel ezelőtt ki- 
alakított elhatárolását felülvizsgálni, és a 
kutatási szintek korszerűbb körülirását ki- 
dolgozni." 

Ugyanakkor él az alapkutatásoknak az 
az általánosan elfogadott értelmezése, 
hogy azok minden konkrét gyakorlati cél 
nélküliek, s a természeti és társadalmi fo- 
lyamatokat irányító törvények és okok ön- 
magukért való megismerésének céljaként 
folynak: így azok nem vesznek részt a tu- 
dományok közvetlen termelőerővé válásá- 
ban. Ma azonban az egyre költségesebb 
alapkutatásokat a csupán eszmei eredmé- 
nyekért még a legmagasabb rendű távlati 
társadalmi érdekeket szem előtt tartó ál- 
lam sem finanszírozná. A pénzbeli támoga- 
tás a jövőben várható gyakorlati eredmé- 
nyek reményében és legalább annyira az 
alapkutatás szinte azonnal hasznosítható 
, melléktermékéért" történik. Ez utóbbi 
célból , az sönzetlenx természetmegisme- 
rést jelentő alapkutatás mellett már a tudo- 
mányos intézményeken belül valkalma- 
zott tudományokat művelő műhelyek 
alakulnak ki, azaz a gyakorlatilag haszno- 
sítható ötletek szűrésének és kikísérletezé- 
sének műhelyei. A kétféle természettudo- 
mányi ismeretszerzés elemei eltérnek egy- 
mástól: az alapkutatás eszköze vagy mellék- 
terméke az alkalmazott kutatásban cél."" 

Egy konkrét felmérésen alapuló ameri- 
kai forrásból e , szándék nélküli" alapku- 
tatás alkalmazott kutatásként való fel- 
használásának jelentős súlyára mutat rá 
Balázs Tibor: , Megvizsgálták például 341 
kulcsfontosságú K t F-téma megoldását, 
és megállapították, hogy háromnegyed ré- 
szük minden speciális alkalmazási szándék 
nélküli kutatásból származott."? 


6 Idézi: Balázs Tibor: A kutatásirányítás tudo- 
mánytörténeti alapjai. Tudományszervezési Tájékozta- 
tó, 1981., 6. szám, 622. old. 

7 Szántó Borisz: i. m. 249. old. 

8 Balázs Tibor t. m. 619. old. 

Mind a tőkés, mind a szocialista álla- 
mok által finanszírozott alapkutatások 
ösztönzésének és a hivatalos gazdaságpoli- 
tika általi támogatásának oka éppen az a 
felismerés, hogy az anyagi termelés színvo- 
nala emelésének és hatékonyságának, va- 
lamint az alkalmazott kutatás , megtermé- 
kenyítésének" elengedhetetlen s egyszers- 
mind nagy arányban és rövid idő alatt 
realizálódó tényezője az alapkutatás. 

Nem véletlen, hogy egyes világcégek - 
például a Siemens - saját alapkutatási 
részleget iíi5 működtetnek. Napjainkban 
ugyanis a termelőerőt alkotó tudomány- 
ágak alapkutatása is szerves része egy 
adott termék előállítását szolgáló össz- 
munkának. 


Az alapkutatások beilleszkedése az anyagi 
árutermelési folyamatba 


Az innovatív, korszerű anyagi termelési 
folyamat nem mehet végbe a termelőerő- 
ként is funkcionálható tudományágak 
alapkutatási fázisainak szerves integráció- 
ja nélkül. Ennek az objektív összefüggés- 
nek a fel- és elismerése azonban önmagá- 
ban még nem elég. Az integráció mindig 
egy meghatározott anyagi  termelési- 
gazdálkodási folyamatba,  társadalmi- 
gazdasági viszonyokba, valamint mecha- 
nizmusba való beilleszkedést jelent. Ez pe- 
dig valamennyi szocialista országban a tár- 
sadalmi tulajdonon nyugvó szocialista áru- 
termelési viszonyok rendszere, a maga Sajá- 
tos formáival, kategóriáival, törvényeivel. 
Következésképpen, ha az alapkutatások 
gazdasági hasznának, szerepének további 
döntő kérdéseit akarjuk vizsgálni és bemu- 
tatni, akkor elkerülhetetlen az árutermelé- 
si viszonyok, törvények támasztotta elvi és 
gyakorlati feltételek áttekintése. 

Az árutermelési viszonyok lényege a 
munkamegosztás révén egymásra utalt, de 
gazdaságilag elkülönült termelők termé- 
keiből, tevékenységeikből csere útján való 
kölcsönös részesedés. A gazdasági elkülö- 
nültség eleve saját érdekeket és így érdekel- 
lentmondásokat szül, melyek csak olyan 
törvényszerűen megszabott cserearányban 
oldhatok fel, melyben a cserélők érdekei 


nem károsodnak, mivel munkájukat meg- 
közelítően egyenarányosan, mennyisége és 
minősége alapján ismerik el. Azáltal, hogy 
az alapkutatás maga is része az áruterme- 
lésnek, az árucsere törvényei mind a köve- 
telmények, mind a lehetőségek terén érvé- 
nyesek az alapkutatásra, illetve az abból 
származó szellemi termékekre. Az alapku- 
tatás szellemi termékeinek ilyen módon 
való termelésbe kerülése egyfajta , áruka- 
tegóriává" minősíti az alapkutatást. , A 
különleges árutermelés keletkezésének oka 
— írja a már idézett Nyikolajev —, hogy az 
alapkutatás csak anyagi termelésnek alá- 
rendelten jöhet létre. Ez azt jelenti, hogy a 
kutatásra fordított munka végső soron az 
anyagi termelés eredményeként realizáló- 
dik. Ettől függetlenül, az alapkutatás ered- 
ménye közvetlen áruként is megjelenhet. 
Az anyagi munkamegosztás elemeként 
végzett alapkutatások válhatnak csak kü- 
lönleges áruvá." 

Az alapkutatásoknak a termelés összfo- 
lyamatától eltérő természete, szervezeti- 
intézményi formája, érdekeltségi viszonyai 
nem könnyen leküzdhető elvi és gyakorlati 
akadályokat is jelentenek. 

Az alapkutatás tényleges áruvá válásával 
kapcsolatban az egyik objektív jellegű aka- 
dály az, hogy az alapkutatások nagyobb 
része az anyagi termeléstől teljesen elkülö- 
nült, önálló kutatóintézetekben vagy pedig 
a fő feladatként oktatásra profilírozott fel- 
sőfokú intézményekben folynak. 

Az alapkutatások intézményeiben, 
vagyis az egyetemeken és a kutatóintéze- 
tekben nem valósultak meg azok a feltéte- 
lek - még a piaci áruviszonyokra legin- 
kább támaszkodó tőkés országokban sem 
-, melyek lehetővé, sőt szükségessé tennék, 
hogy az alapkutatások eredményei önálló 
áruvá váljanak s felhasználójukhoz csak 
csere útján juthassanak el. Többek között 
hiányzik az alapkutatási eredmények , mo- 
nopolizálása" : az egyéni kisajátítás, birtok- 
lás, elidegenítés értelmében. 

Az alapkutatások valamennyi eredmé- 
nyének önálló áruvá válását részben a mo- 
nopolizáltság hiánya, részben pedig ama 
tény korlátozza, hogy a nyilvános publiká- 


9 A. Nyikolajev. i. m. 389. old. 

lás a tudományos kutatás eredményeit va- 
lójában mindenki számára ellenszolgálta- 
tás nélkül, ingyenesen hozzáférhetővé és 
felhasználhatóvá teszi, s ez nemcsak a szo- 
cialista országokra jellemző. Az alapkuta- 
tások többségét mind a kapitalista, mind 
a szocialista országokban az egyetemi és a 
főiskolai tanszékeken végzik. Az oktatók 
munkahelyi előrehaladása, tudományos 
presztízse attól függ, hogy minél többet 
tudjon az új ismeretekből a hallgatóival, a 
publikációkon keresztül pedig valamennyi 
más érdeklődővel közölni. Minősítése is 
közvetlenül függ megjelent tudományos 
publikációinak számától, s attól, hogy mi- 
lyen gyakran idézik őket. Ily módon a ku- 
tató egyértelműen alapkutatási eredmé- 
nyeinek minél gyorsabb, szélesebb körű, 
akadálymentes, ellenszolgáltatás nélküli 
nyilvánosságra hozatalában érdekelt. De 
nemcsak a kutatóknak a gyors publikálás- 
ban való érdekeltsége hat ebbe az irányba, 
hanem az a tény is, hogy a tudományok 
felhasználásának számos olyan -— szeren- 
csére az árutermelésbe közvetlenül nem 
belekapcsolt - szférája is van, mint például 
a közegészségügy, a közoktatás, a közrend 
és közbiztonság, a nemzetvédelmi felada- 
tok stb. 

Másfelől viszont, a tudományok árujel- 
legének korlátozott volta — szükségszerű- 
sége és számos pozitív hatása mellett — 
akadályozza a szocialista gazdaság gyors 
fejlődését, kibontakozását gátló ellent- 
mondásokat szül. Vizsgáljunk meg ezek 
közül néhányat. 

Mivel az alapkutatások nem válhatnak 
a technológiai folyamatok térben, időben 
elválaszthatatlan, láncszerű termelőerői 
egységének részévé, ezért a gazdaságilag 
elkülönült termelőegységektől nem lehet 
elvárni e , tiszta tudomány" fejlesztésének 
kellő kezdeményezését, anyagi támogatá- 
sát. 

Ebben a helyzetben az állam a társada- 
lom egyéb igényeinek kielégítésére nem te- 
het mást, mint hogy nagyobb részt maga 
kezdeményezze, fejlessze, szervezze, finan- 
szírozza az alapkutatásokat, és eredmé- 
nyeit döntő többségében ingyenesen, szé- 
leskörűen tegye közkinccsé. De nem ma- 
rad el teljesen a közvetlen vállalati hatás 


sem, mert a szocialista gazdasági struktúra 
is lehetővé teszi, hogy az alapkutatás egy 
része objektív lehetőséget kapjon arra, 
hogy viszonylag rövid idő alatt realizálja 
eredményeit az anyagi termelési folyamat- 
ban. Sőt az egyes termelővállalatoknál 
szükségszerű, hogy az alapkutatás társa- 
dalmi ráfordításainak valóságosan magas 
csereértékét is megfizessék, ha ingyen vagy 
alulértékelten nem jutnak hozzá. 

Ily módon a gazdaságban felhasználha- 
tó alapkutatások, áttörve az említett kor- 
látozó tényezőket, fokozatosan a gazdasá- 
gilag elkülönült, önálló termelőegységek 
közvetlen s nélkülözhetetlen termelőerőivé 
válnak. Ezáltal ellenszolgáltatásos hasz- 
nosításuk objektíve kikényszeríthető, ami 
egyben a kutatóvállalat érdekeltségének 
forrása is. Ebből következően lehetséges, 
de az árutermelés törvényei szerint (érték- 
törvény) szükségszerű is, hogy az alapku- 
tatás ne kizárólag állami feladat legyen, s 
a társadalmi ráfordítás a felhasználás ará- 
nyában az anyagi árutermelésben és az 
értékesítési folyamatban térüljön meg: 
mégpedig mint az összmunka ráfordításá- 
nak, tehát értékének szerves önköltségi ele- 
me épüljön be az áru értékébe. 

A tudomány áru- és nem árujellegének 
együttes létezése mellett a szocialista orszá- 
gokban az állami költségvetés jelentősebb 
arányban viseli az alapkutatások anyagi 
terhét, mint a tőkés gazdaságban. Ezzel 
kapcsolatban jó áttekintést nyújt Csomó 
István összeállítása, amelyben ez a megál- 
lapítás olvasható: , Minden európai szo- 
cialista országban megtalálható a költség- 
vetési forrásból történő finanszírozás. Álta- 
lában a költségvetés terhére finanszírozzák 
a megalapozó, elméleti, társadalomtudo- 
mányi vagy a nemzeti hagyományok ápo- 
lása szempontjából szükséges kutatásokat. 
Több helyen ide sorolódnak azok a kuta- 
tások is, amelyeknek hosszú az átfutási 
idejük és csak - esetleg több év múlva 
megtérülő — igen nagy ráfordítással végez- 
hetők."!9 Majd a kutatóhelyek költségei- 
nek elemzése alapján a szerző arra az ered- 


10 Dr. Csomó István: A kutatás és fejlesztés finan- 
szírozásának problémái az európai szocialista orszá- 
gokban. Tudományszervezési Tájékoztató. 1979., I. 
szám, 12-13. oldal 

ményre jut, hogy Lengyelországban ez az 
arány 40, az NDK-ban 33, a Szovjetunió- 
ban pedig több mint 50 százalék. Magyar- 
országon a K t F-ráfordításoknak - ami 
természetesen nem kizárólag alapkutatás — 
mintegy 30 százaléka a költségvetésből 

Magyar adatokkal illusztrálva, hazánk- 
ban abszolút összegben 1979-ben összesen 
20 milliárd 495,7 millió forint kutatási 
költségből 5 milliárd 2904 milliót viselt az 
állami költségvetés.!! Bár ez nem mind 
alapkutatási hozzájárulás, hanem csak 13 
százalékban, és ez is csak a kifejezetten 
kutatóintézetekre vonatkozó arány. Ehhez 
még hozzá kell vennünk a költségvetésből 
finanszírozott egyetemi és főiskolai összes 
alapkutatások nagyobb részét kitevő alap- 
kutatásokat. Ezek pontos költségelkülöni- 
tése statisztikailag még nem megoldott, így 
csak abban lehetünk bizonyosak, hogy 
többszöröse a kutatóintézetekben finanszí- 
rozott alapkutatásoknak. Ezeknek az 
eredményeit pedig a tudományos, kommu- 
nikációs eszközök segítségével közreadják, 
s ingyen igénybevehetően publikálják. 

Az alapkutatások állami költségvetés- 
ből való finanszírozása, eredményeinek in- 
gyenes közrebocsátása bizonyos ellent- 
mondáshoz vezet az alapkutatások érde- 
keltségi rendszerében. Ugyanis a legjobb 
állami díjazás és a publikációként a kiadó- 
tól kapott ívenkénti díj nagysága egyrészt 
nem tükrözi a ráfordított munka értékét, 
másrészt nem fejezi ki a kutatási ered- 
ménynek az árutermelés folyamatában be- 
töltött értéknövelő hatását. Lényegében 
tehát e szisztémában a felhasználók ingyen 
jutnak hozzá az áruk értékének egyre na- 
gyobb hányadát kitevő munka eredményé- 
hez. 

Teljesen ellentétes érdekeltséget motivál 
viszont a termelőerőként működő tudo- 
mányos alapkutatás áruvá válásának köz- 
gazdasági törvénye. Megköveteli, hogy a 
kutatás eredményeit az intézmény tartsa 
titokban, illetve monopolizálja, s az anyagi 
árut termelő, illetve az árut értékesítő gaz- 


11 Dr. Grolmusz Vince: A kutatás és fejlesztés hely- 
zete Magyarországon az országos kutatási-fejlesztési 
stausztika 1979. évi adatainak tükrében. Tudomány- 
szervezési Tájékoztató. 1981., 5. szám 478. old. 


dasági egységek a kutatás értékét az áru 
értékében realizálják. Éppen úgy, mint a 
gyakorlatban már megvalósult alkalma- 
zott kutatások licenc áruformáinak eseté- 
ben. Ezzel megteremthető lenne a költség- 
vetési intézmények termelésben hasznosit- 
ható alapkutatásainak közvetlen anyagi 
érdekeltsége, ami az eddiginél sokkal erő- 
teljesebb ösztönzőjévé válna a technikai 
haladásnak. 

Ha tehát az árutermelés törvényei sok- 
kal erőteljesebben érvényesülnek a szocia- 
lista termelési viszonyok között, akkor a 
termelésbe bevonható alapkutatások ön- 
álló áruvá válásának a feltételeit 15 meg 
kell teremtenünk. 

Milyen irányba kereshető a megoldás? 

e A legradikálisabb megoldás a licen- 
cekhez, a know-howokhoz hasonló szaba- 
dalmaztatás azon módja lenne, amikor az 
ismereteket is csak az árak kifizetése után 
kapnák meg a vevők, a felhasználók. Más, 
jogtalan, ingyenes felhasználóktól pedig a 
szabadalmi jog szankciója védene. 


e Ez a szabadalmi radikalizmus azon- 
ban a már emlitett egyetemi, főiskolai tan- 
székeken nyugvó alapkutatás szervezeti 
rendszerével összeütközésbe kerülne. Eme 
ellentmondás megoldása egy olyan társa- 
dalomban, ahol az áruviszonyok nem ural- 
hatják a társadalmi folyamatok és viszo- 
nyok teljes szféráját, nem lehet más, mint 
a kompromisszum. Az alapkutatási ered- 
ményeket továbbra is azonnal publikálhat- 
nák. Ha az alkalmazott kutatás ennek 
alapján dolgozza ki az új termelési techni- 
kát, technológiát, szervezeti, irányítási for- 
mát stb., akkor a szabadalmi jogot azon- 
nal érvénybe kellene léptetni. A szabadal- 
mi védelemnek az utánzókkal, a , lekop- 
pintókkal" szemben alkalmazott szank- 
ciókkal lehetne érvényt szerezni. A jogta- 
lan felhasználók pedig nem , büntetést" 
fizetnének, hanem az ekkor szükségszerű- 
en megkötendő adásvételi ügylet alapján 
az alapkutatási tudományáru árát, az ér- 
téktörvény szerint. 

A tudományos kutatás és az árutermelés 
így felfogott egysége egyrészt: 


e nyitva hagyná az egyetemi oktató- 
kutató státus érdekeltségéből fakadó 

azonnali és nyilt, széles körű, ingyenes 
publikálás lehetőségét; 

e érvényre juttatná az állam azon köz- 
érdekből fakadó, költségvetési tamogatás- 
sal is szorgalmazott törekvését, hogy az 
ismeret minél hamarabb az egyetemes , ál- 
talános tudás" kincsévé váljon; 

e valamint lehetővé tenné azon gazda- 
ságfejlődési törekvést, hogy a mindenki 
számára ingyen megszerezhető ismeret- 
anyag maga is ösztönző erővé váljék az 
alkalmazott fejlesztő kutatók és termelők 
számára. 

Másrészt viszont, a gazdasági fejlődés 
árutermelési viszonyok közötti követelmé- 
nyének is jobban eleget tenne, mert: 

e Az adott árufajta létrehozása érdeké- 
ben kifejtett tudományos alapkutatói 


munka a valóságban is annak az árunak 
vagy árucsoportnak az értékében tükrö- 
ződne, amelyikben ténylegesen anyagilag 
is realizálódik. Értéke ezzel a társadalmi- 
lag szükséges ráfordítást fogja tükrözni. 

e Az alapkutatás eredményének való- 
ságos ára pedig egyfelől olyan anyagi ösz- 
tönzést jelent a kutatók és intézményeik 
számára, amely kedvező anyagi feltétele- 
ket teremt a kutatáshoz, S erősíti a szemé- 
lyi kutatási ambíciót. Másfelől pedig már 
az alapkutatásban is erőteljesebben érvé- 
nyesülnek az anyagi termelés támasztotta 
igények. 

A tudományos kutatómunka különbö- 
ző fázisai és egy adott áru előállításának 
összanyagi-tárgyi folyamata egységes lánc- 
ban kapcsolódik össze. Nevezetesen: 


Egy anyagi áruféleség társadalmi összmunkájának 
szerkezeti összetétele és önállósult alegységei 


Tudományos kutatómunka zs ismerettermelés 


e E SZEZZZSEZNT See mee 


Alapkutatási Alkalmazott 
ismeretek: kutatási 

önálló tudo- ismeretek: 

mányáru önálló tudományáru 


Következésképpen, egy anyagi áruféle- 
ség előállításához társadalmilag szükséges 
összmunka tartalmazza az indító alapku- 
tatástól a kész fogyasztási cikkek termelé- 
séig tartó folyamat valamennyi lánc- 
szemét. S ha gazdasági elkülönülés is fenn- 
áll, akkor a kutatómunka eredménye is 
áruvá válik. 

A tudományos alap- (elméleti) kutatás, 
amíg eljut a termelésig, önálló életet élve 
maga 15 több - egymásba átmenő - tartal- 
mi és formai elemet foglal magába. Ezek 
a következők: 

e Uj természeti és társadalmi tények, 
összefüggések, objektív mozgástörvények 
ismerete; majd ezek megjelenése leírások, 
ábrák, rajzok, szóbeli ismertetések s egyéb 
információk mint az ismeretnek, szellemi 
produkciónak mások számára átadható 
objektivációk alakjában. 

e A tudományos alkalmazott (kísérle- 


Termelőmunka -— anyagi termelés ] ; 


Termelt anyagi javak: 
önálló anyagi áru 


tező, fejlesztő, szervező stb.) kutatómunka 
az alapkutatás tényeit, törvényeit termelő- 
erőként alkalmazható ismeretté transzfor- 
málja, noha már az alapkutatás fázisában 
is keletkeznek használható objektivációk, 
kiegészülve tárgyiasult prototipusokkal, 
modellekkel, szemléltető eszközökkel stb. 

e Végül az anyagi javakat létrehozó 
munka közvetlen eredménye az alap- és 
alkalmazott kutatás bázisán (15) termelt 
anyagi javak összessége; korszerű anyagi 
termelő- (technikai) eszközök és fogyasz- 
tási cikkek. 

Ha a munkamegosztás ezen formái és 
szakaszai között nem áll fenn gazdasági 
(tulajdonosi-érdek) elkülönültség, hanem 
ezek homogén érdekeltségű gazdasági 
szervezeti egységen belül valósulnak meg, 
akkor e szakaszokat nem csere kapcsolja 
össze egy egységes termelési folyamattá, s 
így ..termékeik" nem is válnak árukká 

(mint például egyes mamutvállalatoknál, 
illetve a tudományos-termelési komplexu- 
mokban). Ezekben az esetekben is az áru- 
termelés törvényeinek hatása alá kerülnek 
oly módon, hogy részt vesznek a felhaszná- 
lásukkal létrehozott anyagi áruk összérté- 
kének alkotásában. 

Ebből következően, az árutermelő 
komplexum bármilyen gazdasági számítá- 
sának (például önköltség, nyereség), haté- 
konysági elemzésének (költségstruktúra) 
feltétele, hogy akkor is megismerje a saját 
üzemében létrehozott  résztermékeinek 
(alap- és alkalmazott kutatásainak) elkülö- 
nitett, valóságos munkaráfordításait, azaz 
gazdasági értékét, ha a terméket nem el- 
adásra termeli, tehát az nem válik önálló 
áruvá. A termelővállalat ehhez a számitás- 
hoz a gazdasági alapelveket és eljárásokat 
viszont csak a termékek önálló áruvonásai- 
nak feltárásával, ismeretével szerezheti meg. 


A kifejtettek alapján jogosan merül fel a 
kérdés, hogy ha a felhasználók az alapku- 
tatási eredményeket is a valóságos társa- 
dalmi munkaráfordítás arányában alakuló 
áron, csak áruként tudnák megvásárolni, 
ez milyen irányban differenciálná őket, va- 
lamint az eladókat? Erre ezúton csak na- 
gyon sommás választ adhatunk. 

Az alapkutató szerveket mint eladókat 
jobban differenciálná azon teljesítmény- 
különbségük, hogy milyen mértékben segí- 
tették elő az anyagi termelés minőségének 
Javitását, hatékonyságát. Ez azt a problé- 
mát vetné fel, hogy a termelésben közvetle- 
nebbül hasznosítható alapkutatások anya- 
gilag fel-, a többiek leértékelődnének. 
Mindez pozitív versengésre ösztönözné az 
alapkutatókat. De negatívan érintené a 
termeléssel összefüggő tevékenység lehető- 
ségén kívül maradó, objektíve a be nem 
látható jövő számára dolgozó, de ma még 
pénzben nem kifejezhető humán és más 
alapkutatásokat. E munka anyagi-erköl- 
csi, társadalmi megbecsülése nem kevésbé 
fontos, mint az előbbieké. Ezért az áruter- 
melés törvényének abszolút érvényesülését 
már ez is kizárja, aláhúzva a szocialista 
állam nélkülözhetetlen tudományszervezé- 


S1-irányítási megrendelő és mecénási szere- 
pét. 

Az árualapok konzekvenciáinak kiter- 
jesztése a tudomány, köztük az alaptudo- 
mányok eredményeire, hozzájárulna a tu- 
dományokat felhasználó, azaz vevő válla- 
latok nagyobb fokú differenciálódásához, 
innovációs hajlandóságuk és képességük 
különbsége alapján. Ez természetesen ne- 
gativan hatna az ilyen versengésben alul- 
maradó vállalatokra, ami kikényszeríthet- 
né esetleges , csődbe jutásukat". Pozitív 
lenne viszont a vevőnek, köztük a társada- 
lom személyes fogyasztóinak is, hiszen vé- 
gül is korszerűbb termékekhez juthatná- 
nak hozzá. 

A szerző természetesen tudatában van 
annak, hogy a kutatásnak, kiváltképp an- 
nak eredményeinek árujellege, amely ter- 
melőerővé válásából fakad, nem lehet a 
tudományok fejlődésének egyetlen moti- 
váló tényezője. Marx ama híres mondását 
— , az ember közvetlen szükségleteitől füg- 
getlenül termel csak igazán" - parafrazál- 
va elmondhatjuk, hogy a tudós közvetlen 
igényeitől és a társadalmi szükségletek na- 
pi sürgetésétől függetlenül kutat csak 1ga- 
zán. 

Ettől az ideális állapottól azonban még 
messze vagyunk, a ma ható törvényszerű- 
ségekből és szükségletekből kell kiindul- 
nunk. Azt is tudjuk, hogy a termelés fej- 
lesztésének bármennyire is fontos és egyre 
növekvő szerepű faktora a tudomány, 
mégsem az egyetlen tényezője. Mégis úgy 
látjuk, hogy a felvetett kérdés — a maga 
szerény eszközeivel — ahhoz a közös szo- 
cialista társadalmi törekvéshez kapcsoló- 
dik, amelyet a KGST-országok tudomá- 
nyos-műszaki haladásának 2000-ig szóló 
komplex programja fogalmazott meg: a 
népgazdaság elektronizálása, komplex au- 
tomatizálás, az atomenergetika fejlesztése, 
új anyagok gyártási és feldolgozási techno- 
széles körű alkalmazása. E közös és egy- 
ben nemzeti programként 15 megvalósítan- 
dó célok nemes feladatok a tudomány és 
annak valamennyi motiváló tényezője 


előtt. 
Szilágyi László 

A ,vezetői észjárás" természetéről 


A reformviták kapcsán a politizáló embe- 
rek gyakran felteszik a kérdést: , kellő mér- 
tékben használják-e fel a döntéshozók a 
tudományos kutatások eredményeit?" 
Már maga a kérdőjel is utal arra a megle- 
hetősen elterjedt felfogásra, miszerint a tu- 
dományos eredmények hasznosítása lehet- 
ne termékenyebb is. 

A tudományos eredmények gyakorlati 
alkalmazására ható tényezőket világszerte 
egyre intenzívebben kutatják. Hazai vizs- 
gálatok alapján arra a következtetésre jut- 
hatunk, hogy döntési stratégiáik kialakítá- 
sában a vezetőket jelentősen befolyásolja 
annak mértéke, hogy mennyire biztosak 
vagy bizonytalanok a tudományos infor- 
mációk értékében. 

Egyfelől a vezetőket és a döntéshozatalt 
kritikátlanul misztifikáló nézetektől, más- 
felől ama demagógiától kell elhatárolni 
magunkat, amely minden társadalmi prob- 
lémát legszívesebben a vezetésre hárítana. 
Marx szavaival: , Egy kort nem elég csak 
bírálni, de meg is kell érteni." A vezetők 
viselkedését és a döntéshozatal folyamatát 
is előbb tárgyilagosan meg kell értenünk, 
s csak ez adhat alapot a megítéléshez. 
E cikk a vezetés bonyolult mechanizmusá- 
nak egyetlen összetevőjéről szól, amely az- 
zal kapcsolatos, hogy a vezetők miképp 
érzékelik és dolgozzák fel a tudományos 
információkat. A klasszikus döntéselmélet 
irodalmát e rövid írásban mellőznöm kel- 
lett. Ugyancsak nem vállalkozhattam a ve- 
zető és a szakértő együttműködésére vo- 
natkozó komplex problémakör felvázolá- 
sára, mint ahogyan annak vizsgálatára 
sem, hogy a , vezetői észjárás" jelzett me- 
chanizmusa szakterületenként és hierar- 
chikus szintenként milyen eltérő sajátossá- 
gokat mutat. 

Nos, induljunk el az elutasított két szél- 
sőséges álláspont között járható - ha nem 
is országúton -—, de ösvényen. 

Kiindulópontunk lehet, hogy a modern 
társadalmak vezetési gyakorlata gyakran 
ingadozik az innovatív és a konzervatív 
viselkedés állapotai között. Tipikusan 


ilyen helyzet áll elő, ha dönteni kell például 
a régi technológiai alapok megtartásának, 
avagy radikális megújításának tárgyában. 
Ez az ingadozás, a rendelkezésre álló anya- 
gi és szellemi erőforrásokon kívül, részben 
attól is függ, hogy milyen konkrét kölcsön- 
hatás van a döntéshozók gondolkodásá- 
nak szerkezete és a döntési stratégia között. 

A társadalmi változásokra irányuló 
döntés gyakran állítja nehéz feladat elé a 
döntéshozókat. A társadalom részéről 
megfogalmazódó sokféle igény, szükséglet 
sokszor igen változatos érdekcsoportokba 
szerveződik, s ezek mindegyike erősíteni 
kívánja saját érdekérvényesítési pozícióit, 
olykor igen nagy nyomás alatt tartva a 
mindenkori döntéshozót. Az érdekérvé- 
nyesítő törekvések azonban többnyire nem 
naturális formájukban, hanem például 
szakmai, tudományos köntösben jelent- 
keznek, ezért a döntések minősége nagy- 
mértékben függ a döntéshozók egyéni ál- 
lásfoglalásaitól, attól a  képességüktől 
(vagy azok hiányától), hogy a probléma 
mélységéről - esetleg tudatosan rejtett ösz- 
szefüggéseiről — is információt szerezze- 
nek. A vezetők ezért mindig törekszenek 
arra, hogy csökkentsék a döntéssel szük- 
ségszerűen együttjáró bizonytalanságot. 

Bonyolult körülmények között — és a 
társadalom valójában mindig ilyen hely- 
zetben van - előfordul, hogy további adat- 
gyűjtéssel, újabb és újabb statisztikák 
elemzésével sem küszöbölhető ki a bizony- 
talanság. Létezik ugyanis egyfajta , valódi 
bizonytalanság" is, ami statisztikai mód- 
szerekkel előzetesen egyáltalán nem mér- 
hető. Ilyen lehet például egyes új szerveze- 
ti-irányítási formák társadalmi fogadtatá- 
sa, egyes újonnan bevezetett intézmények 
működésében a nem tervezett mellékhatá- 
sok aránya stb. Az információnak ugyanis 
más a szerepe a statisztikailag felbecsülhe- 
tő és más az ily módon nem prognosztizál- 
ható szituációkban. 

Az első esetben az információ bővülése 
csökkenti a bizonytalanságot. (Például bi- 
zonyos számításokkal alátámaszthatjuk, 

hogy a termelési profil előirányzott változ- 
tatása hogyan érinti egy gazdasági terület 
jövedelmezőségi viszonyait.) A második 
esetben — a körülményektől függően — a 
többletinformáció csökkentheti, de növel- 
heti is a bizonytalanságot. Könnyebb lehet 
például egy új intézményi forma bevezeté- 
sének elhatározása, ha egyoldalúan csak 
várható előnyeit vesszük számításba; az 
esetleges hátrányokat soroló többletinfor- 
máció már csökkentheti a döntéshozói: ,el- 
szántságot". A helytelen információ — ami 
egyaránt lehet a várható következmények 
túlzott dramatizálása vagy a probléma- 
mentesség sugalmazása — nagyobb bizony- 
talanságot okozhat, mint az információ- 
hiány. 

Az innovatív megoldásokat lehetővé te- 
vő átfogó szemlélet kialakításához ezért 
nem elsősorban nagy mennyiségű, hanem 
a döntés jellegéhez igazodó, célirányosan 
szelektált információkra van szükség, s az 
ezt segítő intézmények fontos elemei a po- 
litikai rendszer továbbfejlesztésének. Ha 
nagy a döntéshozó szubjektív bizonytalan- 
sága, akkor ennek nemcsak az információ- 
hiány, hanem a tudás adott öszetétele, 
szerkezete is oka lehet. Probléma akkor 
keletkezik, ha például bizonytalansági rés 
támad a tudásanyag és a döntéshozónak 
az ismeretek megalapozottságába vetett 
bizalma között. Ilyen szituáció állhat elő, 
amikor a politikai döntéshozó tisztában 
van például egyes gazdasági reformlépések 
fontosságával, de nem bízik a - gyakran 
egymással is rivalizáló — közgazdasági 
koncepciók  kidolgozottsági fokában. 
A jelenség mögött nem egyszerűen — mint 
azt sokan vélik - a tudomány és a politika 
összeegyeztethetetlenségét kell látnunk, 
hanem csupán azt, hogy a tudomány sem 
érték- és érdekmentes, s ennek felismerése 
növelheti a döntéshozó bizonytalanságát. 


A megismerési folyamat nem szükségkép- 
pen rendezett elemeket (fogalmak, elkép- 
zelések) összegez ahhoz a szelekcióhoz, 
amelyet a döntéshozó a következmények 
meghatározása során lényegesnek tekint. 
E szerkezet két tulajdonságát érdemes ki- 


emelni: az első a differenciáltság, a részlete- 
zettség foka, a második a döntési cél adek- 
vát volta. Ami az elsőt illeti, például egy 
demográfiai kérdésben való állásfoglalást 
megkönnyiíiti, ha a vezető ismeri a demog- 
ráfia tudományának olyan alapfogalmait, 
mint például , korfa", a nők , propagatív 
kora", a , differenciális termékenység", 
életciklus stb. 

Az optimális döntéshozatalhoz szüksé- 
ges ismeretszint azonban nem csupán rész- 
letes informáltságot jelent. Annak áttekin- 
tésére is szükség van, hogy a döntési javas- 
lat egyes elemei valóban az elérni kívánt 
döntési célt szolgálják-e, és ha igen, milyen 
mértékben. Minél kevésbé bizik a döntés- 
hozó abban a tudásban, amelyet elébe tár- 
nak, annál nagyobb az ezzel kapcsolatos 
bizonytalansága. Ekkor nehezebben szán- 


ja rá magát a döntésre. A vezetés ilyen 


helyzetbe kerül, ha a — sokszor egymással 
ellentétes — javaslatok között nehezen tud 
eligazodni. Ha nem látja át kellőképpen a 
várható következményeket. Ha nem vilá- 
gos számára a javasolt alternatívák mögött 
álló érdekek összetétele és kapcsolódási 
rendszere. Ha nem érzi kellőképpen ki- 
munkáltnak, hogy a javaslatok milyen tár- 
sadalmi érdekeket preferálnak, s melyek 
szorulnak ténylegesen háttérbe a döntés 
következtében. 

A vezető tisztánlátását az információfel- 
vétel szelektivitása is nehezíti, vagyis álta- 
lában mindenki nyitottabb a korábbi néze- 
teit megerősítő s elutasítóbb az azt gyengi- 
tő álláspontokkal szemben. Ez különösen 
gyakori jelenség olyan esetekben, amikor 
korábbi értékek újragondolására van 
szükség. Például, vállalhatunk-e a szocia- 
lizmusban bizonyos mértékű munkanélkü- 
liséget, az eddigieknél szélesebb skálán 
széthúzódó társadalmi, jövedelmi különb- 
ségeket stb.? Az egyik lehetséges magatar- 
tás következménye a régebbi tudáshoz asz- 
szimilált információ, mellyel megőrizhető 
a bizonyosságérzet; ilyen esetben az infor- 
máció nem befolyásolja a szubjektív dön- 
téshozatalt. Mégis, inkább az a helyzet a 
gyakoribb, amikor a döntéshozó is úgy 
érzi, hogy az új információ radikálisan el- 
tér korábbi ismereteitől. Ilyenkor szüksé- 
gesnek vél újabb megerősítő információ- 

kat, ami az esetek többségében a döntés 
elodázásához vezet. Feltehetően a termelé- 
si szerkezet átalakítása is hasonló okok 
miatt halad lassan előre. Ha ez az előbb 
említett erősítés bekövetkezik, akkor per- 
sze csökkenhet, akár meg is szűnhet a dön- 
téssel kapcsolatos bizonytalanság. Fölis- 
mert bizonytalanság esetén tehát szükség- 
képpen elrendelik a további információk 
gyűjtését és feldolgozását. Ezért a dönté- 
sek gyakori elhalasztása nem feltétlenül és 
minden esetben a , probléma elodázását", 
a napirendről való indokolatlan levételét 
jelenti, hanem előkészítési hiányosságokat 
is takarhat. (Lásd a településfejlesztéssel, a 
közigazgatással, a politikai intézmények 
fejlesztésével kapcsolatos, folyamatosan 
napirenden levő kutatásokat.) Ez a folya- 
mat az egyénekben a megismerés újraren- 
dezéséhez, a szervezetek esetében pedig 
stratégiai újraorientálódáshoz vezet. 


A vezetői szubjektumnak többféle dön- 
tési alaphelyzete képzelhető el, attól füg- 
gően, hogy miképpen kombinálódik a ja- 
vaslat és a döntési cél közötti oksági kap- 
csolat az ismeretek differenciálódásának 
mértékével (ahol a bizonytalansági rés le- 
het kicsi vagy nagy). Az ismeretek konkrét 
összetételét ugyanis sok minden befolyá- 
solhatja. Például, hogy kisebb jelentőségű 
vagy átfogóbb változásokról van-e szó. 
A megismerés szerkezetének növekvő dif- 
ferenciáltsága sem feltétlenül biztosítja az 
oksági kapcsolatok jobb felismerését. 
A sok ismeret — paradox módon - gyakran 
még zavarhatja is az oksági összefüggések 
megértését. 

Ha az ismeretek differenciálódása elér 
egy meghatározott küszöbértéket, akkor — 
bizonyos lappangási, érlelődési idő után — 
a régi tudatstruktúra, amely már nem ké- 
pes alkalmazkodni a folyamatos változá- 
sokhoz, hirtelen , ugrik egyet", és új gon- 
dolkodási szerkezet keletkezik. Ebben a 
megismerő elemek már nem egyszerűen 
szaporodnak és bővülnek, hanem minősé- 
gileg rendeződnek újra, és ilyenkor szokott 
hirtelen , kitisztulni az agyunk", s észre- 


vesszük a korábban fel nem ismert össze- 
függéseket. Ekkor az oksági kapcsolatok- 
nak a korábbitól eltérő olyan új minőségű 
szerkezete jön létre, amelynek , fényében" 
szubjektive is vállalhatóvá válik a döntés. 

A döntéseket előkészítő tanácsadók, va- 
lamint a döntéshozók között — alapjában 
véve — kétféle típus található. Egyik cso- 
portjukat inkább az intuitív gondolkodás, 
a folyamatok egésze megragadásának igé- 
nye jellemzi. A másik csoport viszont az 
elemekre bontó analitikus gondolkodást 
helyezi előtérbe. Az első csoport inkább a 
differenciálást, a második inkább az oksá- 
gi kapcsolatok pontos meghatározását ré- 
szesíti előnyben. A status guo fenntartásá- 
ra törekvő helyzetekben inkább az analiti- 
kus szemléletű vezetők (és tanácsadóik) 
játszanak meghatározó szerepet. A társa- 
dalom megújulásának szakaszában vi- 
szont többnyire az intuitív elmék kerülnek 
előtérbe. Ugy is lehetne mondani: ha ők 
kapnak primátust, akkor nagyobb a való- 
színűsége a lényeges változásoknak. Min- 
den kor kitermeli a maga sajátos szükség- 
letét a megfelelő szemléletű vezetők iránt. 
Miután a társadalmi fejlődésben mind a 
status guo fenntartása, mind az innováció 
egyaránt fontos szerepet játszik — bár nem 
feltétlenül egyidőben és azonos arányban 
—, ezért a vezetésben az intuitív és az anali- 
tikus szemléletű személyiségekre többnyire 
együtt van szükség. 


E rövid írás a , vezetői észjárás" néhány 
általánosabb problémáját kívánta jelezni. 
A társadalomirányító döntések valóságos 
folyamata természetesen jóval összetettebb 
az itt felvetett döntéspszichológiai mozza- 
natoknál. Ezért politikai döntési rendsze- 
rünk továbbfejlesztésének a társadalom ér- 
dekviszonyainak tartalmi sokféleségéből, a 
befolyásolni kívánt terület komplex elem- 
zéséből kell kiindulnia. Ebben az elemző 
munkában hasznosítható lehet a szakem- 
ber és a döntéshozó összetett viszonyának 
ismerete, elsősorban annak érdekében, 
hogy a szakemberek egyetlen csoportja se 

monopolizálhassa magának a döntéselő- 
készítés folyamatát. Csak az egymásnak 
feszülő szempontok termékeny ütköztetése 
és egyeztetése révén alakítható ki olyan 
döntés, amely megfelel az ,idők szavá- 
nak". Igaz, a reformok előkészítése és vég- 


PIROMETHEUS 


rehajtása valamennyiünk közös ügye. De 
azért — élve M. F. Rakowski szavaival — 
nem szabad elfelejtenünk, hogy a parancs- 
nokok felelőssége mindig nagyobb, mint a 
katonáké. 

Farkas János 


Pásztor Gábor: 
Tanulmány 


EGY LETUNT KORSZAKRÓL 


A HORTHY-RENDSZER ÉRTÉKELÉSÉHEZ 


Szegényparasztság, agrárproletariátus 
Magyarországon (1919-1945 ) 


Mi jellemezte a két világháború közötti magyar társadalomban a parasztság szegény 
rétegeit? Ha eltekintünk a paraszti lakosságnak egy rendkívül vékony rétegétől, ame- 
lyiknek 100 kat. holdnál több földje volt s csupán a 100 kat. holdnál kevesebb földdel 
rendelkezőket tekintjük parasztnak, a következő képet kapjuk: 1930-ban a parasztság- 
hoz sorolhatjuk a népességnek mintegy 51,5 százalékát. 

A két világháború között a szegényparaszti rétegek az ország lakosságának 21,31, a 
paraszti népességnek pedig 41,72 százalékát tették ki. Közéjük sorolta a korabeli közfel- 
fogás mindazokat a paraszti rétegeket, amelyeknek nem volt annyi földjük, amennyiből 
a paraszti család érdemleges mértékű, idegenben vállalt munka nélkül megélhetett. Ez 
körülbelül — átlagosan — 5 kat. hold volt. Ennél kevesebb földből az átlagosan több mint 
négytagú paraszti család nem tudott megélni, s ezért kénytelen volt bérmunkát vállalni. 
Igaz ugyan az, hogy az 5-10 kat. h. közötti paraszti rétegek egy jelentős része sem volt 
képes fenntartani magát csupán a gazdaságból, ezeknél a családoknál azonban az 
idegenben vállalt bérmunkának inkább csak kiegészítő jellege volt, amelynek révén a 
paraszti család javíthatott a helyzetén. Ezeket a paraszti rétegeket mi sem tekintjük 
szegényparasztoknak, agrárproletároknak, ők a családi üzemben dolgozó parasztok 
szegényebb rétegeit alkották. 

Az 1920-1930-as évek magyarországi agrártársadalmában a szegényparasztság és az 
agrárproletariátus rendkívül nagy tömegeivel, hatalmas arányával tűnt ki. Ha a paraszti 
népességen belüli arányokat nézzük, a korabeli magyar paraszt jellemző figurája nem a 
birtokos paraszt volt, hanem a törpeparcellás vagy a nincstelen agrárproletár. Kereken 
hárommilliós rétege az egész paraszti népességnek összesen mintegy 69 százalékára 
rúgott, vagyis az egész paraszti népesség több mint kétharmad részét tette ki. Ez rendkí- 
vül magas arány, amelynek kialakulásában tulajdonképpen az iparosodás, az urbanizá- 
lódás elégtelen mértéke játszotta a főszerepet. 

A higiéniai és közegészségügyi viszonyoknak a 18. század közepétől bekövetkező 
aránylag gyors javulása ugyanis Európában a népesség hirtelen megnövekedésével járt 
együtt. Nyugat-Európában az iparosodás gyors üteme a 19. század második felére 
átformálta a társadalmat. A paraszti népesség abszolút számban már nem növekedett, 
majd gyorsan csökkenni kezdett, s az agrárproletariátust gyakorlatilag felszívta a város. 
Ezekben az országokban a mezőgazdaság tipikus üzeme a családi üzem, amelynek 
nagysága a gépesítéssel arányosan növekedhetett az utóbbi évszázadban. Nálunk ez nem 
következett be, az agrárproletariátust az ipar nem , szívta fel". A paraszti népesség még 
a húszas-harmincas években is növekedett, a rendelkezésre álló föld nagysága azonban 
nem változott. Ennek természetes velejárója volt a falusi szegénység számának állandó 
növekedése a 19. század közepétől egészen a második világháborúig. Elmélyítette ezt a 
folyamatot a magyarországi örökösödési rendszer, amelynek alapja a gyermekek egyenlő 
örökösödése. Mindezek kihatása a birtokos paraszti rétegek gyors szétporladása volt. 

E helyzet következményei a két világháború közötti évtizedekben kiéleződtek. Az első 
világháború előtt a mezőgazdaság fejlődését is nagymértékben előmozdító út-, vasútépí- 
tés, folyószabályozás, ármentesítések stb. jelentős mennyiségű képzetlen munkaerőnek 
nyújtottak munkaalkalmat. A kényszerű kivándorlás is könnyített a helyzeten, bár 
távolról sem olyan mértékben, mint az máig a köztudatban él. A nagyarányú építkezési 
munkák azonban a 19-20. század fordulójára befejeződtek. s az első világháború után 
megszűnt a nagytömegű kivándorlás lehetősége. Ez önmagaban is elegendő volt ahhoz. 
hogy jelentős mértékben rontson az agrárproletariátus helyzeten. Mindehhez járult még 
az is, hogy a monarchia felbomlásával a magyar mezőgazdasági termékek árszínvonala 
az addigi védett, magasabb szintről a világpiaci árszintre esett le, ugyanakkor pedig az 
ipart támogató védővámos rendszer következtében emelkedett az ipari termékek ára, 
vagyis kinyilt az agrárolló. Mindez elkerülhetetlenül érintette a mezőgazdaságot. A me- 
zőgazdasági munkaadók ezért már a húszas években is a munkabérek és a munkaalkal- 
mak csökkentésére törekedtek. 

Az első világháború előtt körülbelül 200-220 munkanappal, a húszas években már 
csupán átlagosan évi 180 munkanappal számoltak a szakemberek. Amikor pedig bekö- 
szöntött az 1929—1933. évi világgazdasági válság, a mezőgazdasági munkavállaló rétegek 
életszínvonala gyorsan romlott tovább. Nőtt a munkanélküliség (a harmincas évek elején 
a foglalkoztatás a mezőgazdaságban már csupán átlagosan évi 150 munkanap volt), s 
tovább csökkentek a mezőgazdasági munkabérek is. 

De nem a világgazdasági válság éveit kell alapul venni, ha az agrárproletariátus és a 
szegényparasztság életkörülményeit akarjuk megismerni, hanem a húszas évek végének, 
a harmincas évek legelejének béreit és jövedelmeit (a világgazdasági válság 1931-ben érte 
el Magyarországot, a mezőgazdaságban a válság mélypontja 1932-ben és 1934-ben volt). 
1930-1931-ben az ország nemzeti jövedelme egy főre számítva 5366 pengő volt. Ez 
a jövedelem azonban igen erősen szóródott. Korabeli felfogás szerint tehetőseknek azok 
számítottak, akiknek az egy főre jutó évi jövedelme meghaladta az 1500 pengőt. Ez azt 
jelenti, hogy - átlagosan négytagú családokat figyelembevéve - 1930 táján havi 500 
pengőn felüli családi jövedelem esetén beszélhetünk jómódról. 

Falun a jövedelmek általában alacsonyabbak, a szegénység pedig jóval nagyobb 
arányú volt, mint a városban. Gyakorlatilag a gazdagparasztság egy főre jutó pénzjöve- 
delme érte el vagy haladhatta meg a városi szakmunkásrétegek jövedelmét. Ez volt az 
oka annak, hogy a parasztság egyes rétegei között, bár vagyoni helyzetük s így saját és 
gyermekeik létbiztonsága lényegesen más volt, az életforma több részlete terén kevés volt 
a lényeges különbség. A tehetősebb paraszti rétegek kétségtelenül zsírosabban, , vasta- 
gabban" főztek, azaz jobban táplálkoztak, több lehetőségük nyilt új ruhaneműk beszer- 
zésére, építkezésre stb., de életformájuk - nem utolsósorban kulturális színvonaluk 
következtében - mégis csupán mennyiségileg haladta meg a szegényparaszti tömegekét. 

A gazdasági világválság éveiben jelentős mértékben kinyílt az olló a falusi és a városi 

jövedelmek között. Az ipari árszínvonal, de az ipari bérek sem estek olyan gyorsan és 
olyan mélyre, valamint hamarabb elérték a válság előtti szintet, mint a mezőgazdasági 
árak és bérek, amelyek 1939-ig nem jutottak el a válság előtti színvonalra. Csupán a 
második világháború első évei hozták meg a magyar mezőgazdaságnak a konjunktúrát, 
s a magyar falu lakosságának az olyan mértékű foglalkoztatást, amely már éreztette 
hatását az életszínvonal növekedésében is. A harmincas évek azonban végül is olyan 
mélypontját jelentik a magyar parasztság jövedelmeinek, amit nagyon nehezen lehetne 
megmagyarázni megfelelő adatok nélkül. 
A paraszti gazdaságok döntő többségének jövedelme nem haladta meg a városi alsó 
rétegekét. Ugyanakkor a birtokos parasztság legalsóbb, legszélesebb rétegénél, az 1-5 
kat. h. közötti gazdaságok, de még az 5-10 kat. h. közötti üzemek egy kisebb része 
esetében sem érte el az egy főre jutó évi jövedelem (körülbelül 150-300 pengő között) 
az agrárproletariátus legjobban fizetett rétegeinek jövedelmét. 

A korabeli szociográfiai irodalom a harmincas évek közepén már vizsgált bizonyos 
jövedelmi viszonyokat. Erdei Ferenc mértékadó itélete szerint 1935—1939 táján az évi 300 
pengőnél - a jellemzően négytagú családokkal számolva, fejenként évi 75 pengő -— kisebb 
jövedelmű családok kénytelenek voltak bérmunkát vállalni. Más, korabeli források is 
arról szólnak, hogy a mezőgazdasági munkásrétegek esetében egy-egy család évi jövedel- 
me nem érte el az évi 300 pengőt. Ez általánosságban véve igaz, mégis szükséges a 
részletesebb elemzés, amit — szerencsére — lehetővé tesz az is, hogy a harmincas években 
már többféle olyan munkálat is elkezdődött, amely a különféle agrárproletár rétegek 
életkörülményeit vizsgálta. 

A jövedelmeket - az adott keretek között -— lényegében az döntötte el, hogy az egyes 
agrárproletár családok tagjai (a családfő, a feleség, a nagyobb gyerekek) milyen mértékű 
foglalkoztatásra számíthattak. Ebből a szempontból a nagybirtokokon (és részben a 
paraszti gazdaságokban) alkalmazott gazdasági cselédek viszonylag jobb helyzetben 
voltak főként azért, mert foglalkoztatásuk egész éven át tartott. Kedvezőbb helyzetük- 
höz az is hozzájárult, hogy a cselédek családtagjai is sokszor munkaalkalmakhoz jutot- 
tak. Általában a feleség vagy a nagyobb gyerek legalább az év két-három hónapjában 
kapott valamilyen munkát a nagybirtokokon. 

A harmincas évek második felében országosan többé-kevésbé azonos volt a cselédek 
bérezése, noha a bértételek egyike vagy másika jelentős mértékű eltérést mutathatott. 
A béreknek csupán igen kis része volt készpénzbér, ami országosan évi 20-100 pengőt 
tett ki, sokkal gyakoribbnak számított azonban a 20-40 pengős bér, mint az annál 
nagyobb összegű készpénzbér. A bér, vagy mint nevezték, a kommenció többi részét a 
gazdaságok természetben fizették. Ezek a tételek, legalábbis a leglényegesebbek, már 
kisebb mozgásokat tanúsítottak. A cselédbér általában 14-16 g kenyérgabonából (a 
Dunántúlon inkább rozsból, az Alföldön többnyire búzából), 2-4 g takarmánygaboná- 
ból, általában 20-24 kg sóból, mintegy 1! kat. holdnyi, a gazdaság által felszántott földből 
(ezen rendszerint kukoricát termeltek), 200—-400 négyszögölnyi konyhakertből, 1 tehén 
és borjának, illetve Il koca és malacai tartásából állt. 

Ezek a tételek nem voltak mindenütt egységesek. A természetbeni bérnek fontos része 
volt a lakás, ami általában egy-egy szobát jelentett, több cselédcsalád számára közös 
konyhával. Ekkoriban már általában két családnak volt egy konyhája, de egyes területe- 
ken még négy szobához, vagyis négy családhoz tartozott egy közös konyha. Arra is van 
precedens, hogy egy szobában több család is lakott. A természetbeni bérhez tartozott 
továbbá a tüzelő (8-12 m? fa vagy néhány száz kéve rőzse, esetleg szabad fahasználat). 
Járt a cselédeknek a nagybirtokokon - jogilag — orvosi kezelés és 45 napi betegállomány, 
valamint a betegség gyógyításához szükséges gyógyszer és balesetbiztosítás. Ez még 
akkor is bizonyos mértékű biztonságot nyújtott a cselédeknek és családjuknak, ha egy 
részük, a helyét féltve, a gyakorlatban nem 15 merte igénybe venni ezt a lehetőséget. Orvos 
általában végső esetben látta a cselédeket, bár voltak helyek, ahol ennél jobb volt a 
helyzet. Ezt azonban nem lehet általánosítani. Minden hivatalos vizsgálat kiemeli a 
rendkívül elhanyagolt hi giéniai é és egészségügyi viszonyokat a cselédek körében. A többi 

Mindent egybevetve, a korabeli vizsgálatok az átlagos gazdasági cselédek bérét 
700-1200 pengő közé tették; a cselédbérek 1200 pengőt a húszas évek második felében, 
viszonylag magas terményárak mellett értek el, a harmincas évek közepén 700 pengő 
körül mozogtak. A cselédbérek pénzben kifizetett értéke 1938-ban országosan 748 pengő 
volt. A Dunántúlon 772,68, az Alföldön 791,66, Északon pedig 713,56 pengőre értékelték 
a béreket. A bérekben igen nagyok voltak a különbségek, még akkor is, ha tudjuk, hogy 
cseléd és cseléd között a foglalkoztatás módjától függően nagy volt a differencia. A bizal- 
mi cselédek (parádés kocsis, magtáros, béresgazda, iparosok stb.) - ez persze a gazdasági 
cselédeknek csak egy igen kis része volt — jövedelme a jelzettnél jóval több volt, olykor 
a kétszerese lehetett. Ennél lényegesebbnek bizonyult, hogy a jövedelem nagyon nagy 

mértékben függött a kommenció egyes tételeitől. A tehéntartás például — az üszök és a 
tej rendszeres eladása révén — legalább 240 pengőnyi bevételt jelentett, amit nem igen 
kárpótolt a helyette nyújtott napi egy vagy esetleg két liter tej. ; 

Ugyancsak lényeges tényező volt a sertés- és a baromfitartás lehetősége is. Általában 
a cselédek bére családi bér volt, abban az értelemben is. hogy igazán csak családos 
emberek tudták kihasználni a nyújtott lehetőségeket, s családjuk munkaerejét is felhasz- 
nálva növelni a kommenció értékét. (Ezért a nőtlen cselédek bére ennél jóval kevesebb 
is volt.) Az átlagosnál magasabb jövedelem fejében a cselédek munkaerejét , látástól 
vakulásig", hajnaltól késő éjszakáig kihasználták. Különösen a teheneket gondozó 
béresek munkája volt olyan, amelyet egyhuzamban 2-3 évnél tovább nem igen bírt fizikai 
erővel a cseléd, ezért rendszerint cserélték őket. 

A nagybirtokokon dolgozó cselédek jövedelmeit megnövelhette a családtagok rend- 
szeres foglalkoztatása is. A nagyobb gyerek vagy a feleség rendszerint kapott napszámos 
munkát, olykor egy családból több cseléd is kikerült. Az ilyen esetek sokszor jelentéke- 
nyen megnövelték a béreket, ezt azonban statisztikailag nem lehet értékelni. De a jelzett 
700-1200 pengő is (a jellemző 4-5 tagú családokat figyelembe véve) egy-egy főre évi 

140-175, illetve 240-300 pengő közötti jövedelmet biztosított. Így érthető, hogy a cselé- 
dek életszínvonala magasabb volt, mint a törpeparcellás vagy a kisparaszti rétegeké. 
Más, bár cseppet sem érdektelen kérdés természetesen, hogy önállóságuk nem volt: 
minden tekintetben teljesen ki voltak szolgáltatva a munkaadónak, illetve tisztjeiknek, 
s a tisztek vissza is éltek helyzetükkel. A birtokos parasztok szemében ez a fajta kiszolgál- 
tatottság helyezte a társadalmi hierarchia legaljára a cselédeket. 

Némileg más volt a paraszti gazdaságok cselédségének helyzete. A 100-200 holdas, 
legnagyobb alföldi parasztgazdaságokon kívül, amelyekből csupán néhány száz volt az 
országban. egyetlen parasztgazdaság sem engedhetett meg magának ilyen hatalmas 
terheket. A parasztgazdaságok ezért néhány évre rendszerint fiatal legényeket fogadtak 
fel, amíg elérték 18. életévüket. Ezek a 14-17 éves legények annyit dolgoztak, mint a 
felnött cselédek, a bérük azonban jóval kisebb volt azokénál. A parasztgazdaságokban 
a cselédek rendszerint az istállóban háltak, fizetésük havi 25-50 pengő, teljes ellátás, 
4-5 ag kenyérgabona, némi szalonna, só stb. volt. A fizetés jelentős tételének számított 
a parasztgazdaságokban az alsó- és felsőruházat s a lábbeli. A legtöbb szerződés tartal- 
mazott olyan kikötést, hogy fiúk esetében 1-1 pár bakancs és csizma, 1 rend ruha, 
lányoknál 1-2 pár cipő és 1-2 felsőruha stb. volt a fizetés. Étkezésük nem volt azonos 
a családtagokéval, de kenyeret és szalonnát sok helyen szükségleteiknek megfelelően 
ehettek. A serdülő legények és lányok szolgálata kifizetődött a gazdáknak, mert 
kevesebb bérért annyit dolgoztak, mint a felnőtt béresek. 

Az alföldi, tanyás nagygazdaságok viszont többnyire családos cselédeket alkalmaztak, 
akik teljesen ellátták a földet, az állatokat stb. — vagyis kezelték a tanyát. Ennek fejében 
készpénzbért, valamint kommenciót és általában részesföldet is kaptak fizetségként. Az 
ilyen cselédek egy részét erősen kizsákmányolták, a bérük alacsony volt. Mások jobb 
körülmények között voltak, főleg a bérhez járuló felesbérletből, amelyet a család munka- 
erejével műveltek, s abból jövedelemtöbbletre tettek szert, földet, házat vásároltak az 
idők folyamán. Egyik-másik maga is cselédtársai kizsákmányolásával növelte jövedelmét 
(baromfi, főleg kacsák felesbérbe adása hizlalásra stb.). A többség azonban alacsony bért 
kapott, lehetőségei korlátozottak voltak. Általában azt mondhatjuk, hogy a parasztgaz- 
daságban alkalmazott cselédek anyagi körülményei rosszabbak voltak, mint a nagybirto- 
kokon alkalmazott cselédeké. Jellemző, hogy a legnagyobb ritkaságnak számított az 
olyan eset, amikor paraszti gazdaságban dolgozó béreshez orvost hívtak, számára 
gyógyszert vettek volna. 

A cselédek jövedelmei közötti különbségeket a bérekben jelentkező táji eltérések is 
növelték. A Dunántúlon a jövedelmek általában közepesek voltak, de különösen a bérleti 
gazdaságokban a cselédek helyzete a lakás terén jobb volt, mint az országban máshol. 

Az Alföldön a bérek magasabbak, a lakásviszonyok azonban rosszabbak voltak. Igen 
nagy különbségek mutatkoztak azonban más okok miatt is. Az arisztokrata birtokok 
cselédségének anyagi helyzete általában kedvezőbb volt, mint az 500-1000 hold közötti 
gazdaságokban alkalmazottaké, akiknek bérezése rendszerint a legalacsonyabb volt. 
A különbségek azonban a földbirtokosok s a gazdatisztek személyétől is erősen függtek. 

Foglalkoztatási viszonyaikat tekintve, a következő agrárproletár réteg az évente 2-6 
hónapra alkalmazott summások voltak. A summások olyan mezőgazdasági munkások, 
akiket szinte kizárólag a nagybirtokokon alkalmaztak, a mezőgazdasági munkák csúcs- 
szezonjában, általában május és október között. , Bandákban" járták az országot. 
Vezetőjük, a , bandagazda" kötötte meg a szerződést a munkaadóval, és ő toborozta 
össze az embereket, többnyire családi, ismeretségi alapon. A summások bére rendszerint 
havi 4-8 pengő, a kommencióba kapott kenyérgabona, havi 1,5-2 g búza és a havi 
étkezés (2-4 kg hús, 2-4 kg hüvelyes, általában bab, ugyanannyi szalonna, 25-30 kg 
kenyér- és főzőliszt, 10-12 kg burgonya, 1 kg körüli só, 1 liter ecet, néhány fillér 
fűszerpénz stb.) biztosítása volt. Fizetésük nagyságában meghatározó szerepet nem a 
gazdaságok, hanem a summások földrajzi származása játszotta. A borsodi és a hevesi 
(mezőkövesdi) summások bére az országos átlagnál mintegy 30 százalékkal nagyobb, 
míg a zalaiaké az országos átlagnál 25-30 százalékkal kisebb volt. A földrajzi meghatáro- 
zottság mögött azonban a munkavégzés eltérő formái álltak. A mezőkövesdi sammások 
termelékenyebben dolgoztak, gyorsabban és jobb minőségben végezték a munkát, mint 
mások. A summásokat a gazdaságok szállásolták el; általában ököristállók, göbölyistál- 
lók, juhhodályok szolgáltak számukra tartózkodási helyül, s alig fordult elő, hogy 
tisztességes tisztálkodási és higiéniai viszonyok közé kerültek volna. A munkásokat 
három kategóriára osztották, bérezésük ettől függött. A , bandák" számára rendszerint 
a ,bandagazda" felesége főzött, ő volt a szakácsnő. 

Bizonyos munkákra a summásokat akkordbérben alkalmazták (répaegyelés stb.). 
Voltak helyek, ahol a környékről felfogadott summások részes földet is vállalhattak. 
Akadt, ahol bizonyos munkákat napszámbérért végeztettek velük. Igen tarka képet 
mutat tehát a jövedelmük is. 

Tekintve, hogy a bér legnagyobb része a természetbeni fizetség és az élelmezés volt, 
a bérek vásárlóértéke alig változott, pénzben kifejezett értéke természetesen jóval na- 
gyobb arányban, hiszen az a mezőgazdasági árak alakulásától függött. A summásoknak 
többnyire -— hathónapi alkalmazás esetén — 250-300 pengő között volt a jövedelmük. 
Csupán a családfő keresetéből tehát aligha élhetett meg a család. Rendszerint csak a 
családfő volt summás, olykor vele dolgozhatott a felesége (a női bérek alacsonyabbak 
voltak mintegy 30-40 százalékkal) vagy a nagyobbik gyerek is — de ez ritkán fordult elő. 
Az otthon maradó családtagok is munkába jártak, a feleségek napszámba, a gyerekek 
is olykor alkalmi munkát végeztek, a családfő pedig novembertől áprilisig napszámos- 
ként dolgozott, ha erre módja nyílt. 

Mint látjuk, a kategorizálás azért is nehéz, mert a családokon belül többnyire kevered- 
tek a viszonyok, summás, részes munkás, napszámos ugyanazon a családon belül is 
előfordult, sót ugyanaz a személy is lehetett. A teljesen nincstelen summás családok élete 
rendkívül szegényes volt, hiszen családjukat csak a summás keresetből tartották fent, s 
minden más kiadásukat is ebből fedezték. Ez magyarázza azt, hogy a summások az 
élelmezésükön is takarékoskodtak, hogy többet vihessenek haza családjuknak. , Valóban 
a szájuktól elvonva gyűjtötték a vtőkétx, volt, aki havonta három-négy kenyeret össze- 
koplalt. A szalonnát egy hétre szétosztották, e téren takarékoskodni a szabadverseny elve 
alapján folyt. A fekvőhely fölött csüngő darabok mutatták a heti győztest" — írta Z/lyés 
Gyula hires könyvében, a Puszták népében. 

A téli, tavaszi munka nagyon bizonytalan volt, arra nem számíthattak. Ezeknek a 
családoknak évi jövedelme valóban nem lehetett több 300 pengőnél. Más volt a helyzet, 
ha legalább házzal és kerttel rendelkeztek, ebben az esetben nem kellett lakbért fizetni, 

s az élelmezéshez szükséges zöldség, burgonya mellett még baromfit és esetleg sertést is 
tarthattak. Az ilyen kiegészítésekkel sem lehetett több azonban a summáscsaládok 
jövedelme évi 400-450 pengőónél. Az egy főre jutó évi jövedelem tehát 75-115 pengő 
között lehetett, bár a nagy többség jövedelme inkább az alsó határ felé esett. 

A mezőgazdasági munkások harmadik nagy kategóriája a napszámosok. Talán a 
legnehezebb éppen az ő jövedelmeik felmérése. Ismerjük ugyan hozzávetőlegesen a 
napszámbérek alakulását, de ezeknek a családoknak a helyzetét nem annyira a napszám- 
bér, mint inkább az évi foglalkoztatottság mértéke határozta meg. Alkalmazásuk sok 
egyedi vonást mutatott. A napszámos és munkaadója rendszerint jól ismerte egymást, 
a gazdák tudták, milyen munkaerőt alkalmaztak, még azt is, hogy a fizetésnek milyen 
formája az, amelyik a legelőnyösebb a számukra. Ezért az adatok ellenére is igen nehéz 
a napszámosok jövedelmének kiszámítása. 

A napszámbérek szezonális ingadozása természetes. Télen a munkanap rövidebb, 
hiszen lecsökken a napkeltétől napnyugtáig tartó idő. Ez önmagában még nem mérsékel- 
te volna a napszámosok életszínvonalát. A napszámbérek ingadozása mégis jóval na- 
gyobb volt, mint a gazdasági ciklus hullámzása, s a válságot leginkább ez a réteg 
szenvedte meg. A cselédek és a summások bérének olyan nagy része volt a természetbeni 
fizetés, hogy a konjunkturális ciklus abban csak viszonylag kismértékben mutatkozha- 
tott meg. A napszámosök esetében azonban nyilvánvaló az, hogy a válság terheit a 
munkaadók rájuk hárították át. De ennél sokkal erőteljesebben érintette őket az, hogy 
csökkent a foglalkoztatottság mértéke. Országos adatok szerint a harmincas évek elején 
és közepén csupán évi 150 munkanap lehetett az átlagos foglalkoztatottságuk. Hozzája- 
rult ehhez, hogy megnőtt azoknak a száma, akik bérmunkát vállaltak, mert a birtokos 
paraszti rétegekből is többen szerettek volna napszámosmunkát vállalni. 

Az átlagos napszámbéreket és a foglalkoztatás mértékét tekintetbe véve meghatároz- 
hatjuk az átlag napszámos-jövedelmet. Ez a harmincas évek elején körülbelül 300, 1935 
körül 240-340, a harmincas évek vége felé pedig 350-420 pengő volt. Ez önmagában 
persze alig mond valamit. Nyilvánvaló, hogy a napszámos családok ebből a keresetből 
aligha élhettek meg. Egy-egy családból tehát több keresőre volt szükség ahhoz, hogy 
magukat fenntarthassák. Az ismert egyedi példákból is arra következtethetünk, hogy a 
nincstelen napszámos családok bérmunkából származó jövedelmei a harmincas évek 
elején, a válság időszakában általában évi 250-300 pengő lehetett, a harmincas évek 
második felében pedig 350-380 pengő között volt (természetesen beszámítva a részes 
aratásból, részes cséplésből származó jövedelmeket is). Egy főre évi 50-60 pengő jutott 
a válság idején, s 70-75 pengő lehetett később (öttagú családokkal számolva). Más a 
helyzet persze ott, ahol a családnak volt valami kevés földje is, ezek jövedelme 
— állattartással együtt — annak kétszerese is lehetett. i 

Még számos mezőgazdasági munkásrétegről tudunk, közülük azonban csupán a 
kubikusok helyzetével foglalkozunk részletesebben. A kubikusság visszafejlődő munkás- 
réteg volt. A 19. század nagy földmunkálatai idején jött létre ez a viszonylag Jól fizetett 
földmunkás réteg. A kubikusok családja a faluban maradt, s ha volt némi földje, azt 
művelte vagy napszámosmunkát vállalt, amíg a családfő távol volt. A földmunkák 
mennyiségének csökkenésével a századfordulótól a kubikusok fokozatosan visszatértek 
a mezőgazdaságba, és summásokká vagy napszámosokká váltak. Egy részük kubikus 
maradt, ezek jövedelmeit, ha nem is kizárólagosan, de a kubikus napszámbér határozta 
meg. Ez igen nagy értékben csökkent a válság idején. A húszas évek második felében a 
napi 6—7-8 pengő sem volt ritka kubikusbér, a válság idején ez a mélyponton napi 1,50 
pengőre zsugorodott, s általában nem haladta meg a napi 3 pengőt a harmincas évek 
második felében sem. Még ennél is nagyobb mértékben korlátozódtak azonban a lehető- 
ségek a kubikusok alkalmazására, ami jóval hátrányosabban érintette életszínvonalukat, 
mint a bérek csökkenése. 


78 EGY LETÜNT KORSZAKRÓL 


A harmincas évek elejéről már vannak olyan felmérések. amelyek konkrét bepillantást 
nyújtanak egy-egy agrárproletár család életkörülményeibe. Acrék Mihály 1932-ben kü- 
lönböző területeken felmérte a mezőgazdasági munkások életkörülményeit. Ez ugyan a 
válság mélypontján történt, mégis alapul vehető. Jellemző, hogy átlagosan napi 14 fillér 
jutott egy-egy fő élelmezésére. Voltak helyek, ahol ennél több, 18-22 fillér, másutt viszont 
csupán 12 fillér. Elképzelhető, hogyan táplálkoztak ezek a családok. Még ennél jobb 
helyzetben, 1930-ban egy abai és kővágóőrsi vizsgálat szerint a mezőgazdasági munkás- 
családok évi vásárlásai között a következőket találjuk: Kővágóőrsön 1930-ban egy 
hattagú napszámos család egy teljes év alatt összesen 8 kg cukrot, 24 kg sót, 25 liter 
petróleumot, 104 skatulya gyufát, 104 csomag dohányt vásárolt. Ruházatra 184,50 
pengőt adtak ki. Egy abai négytagú napszámoscsalád egész évben összesen 4 kg cukrot, 
24 kg sót. 20 liter petróleumot. 60 skatulya gyufát, 104 csomag dohányt vásárolt, 
ruházkodásra pedig 177,50 pengőt költött. 

Mint látjuk, már a válság előtt is csupán a legszükségesebbre korlátozódott a munkás- 
családok körében az iparcikkek vásárlása. A só, gyufa, petróleum, dohány mindenkép- 
pen szerepelt a vásárlások között, de szinte semmi más. Egy 1933-1934-ben végzett 
vizsgálat szerint a mezőgazdasági munkáscsaládok körében a fejenkénti évi cukorfo- 
gyasztás mindössze 1,25 kg volt, a gazdasági cselédeknél 1,14 kg, az 5 katasztrális holdnál 
kevesebb földdel rendelkező családoknál fejenként évi 1,32 kg. A meglepő nem is ez, mint 
inkább az, hogy a tehetősebb paraszti rétegek cukorfogyasztása sem volt ennél sokkal 
több. Az országos átlag akkor fejenként 9,5 kg, a 30-50 katasztrális holdas rétegé 
azonban csupán 3,72 kg volt. Az agrárproletár rétegek élelmiszer-fogyasztása igen 
alacsonynak minősíthető, iparcikkeket pedig gyakorlatilag nem vásároltak. Az ország 
lakosságának több mint egyötöd része az ipar számára tehát alig képviselt vásárlóerőt. 
Ezek a rétegek ritkán vásároltak ruhát (igen elterjedt volt, hogy az asszonyok használt 
ruháért vállaltak munkát), lábbelit, kabátot, a többi iparcikkről nem is beszélve. Az 
ország élelmiszer-kivitelét jelentős részben az ő kényszerből visszafogott, elégtelen táplál- 
kozásuk tette lehetővé. 

Mind a statisztikai vizsgálatok, mind az egyéni adatgyűjtések kiemelnek két meghatá- 
rozó körülményt az agrárproletariátus életéből. Az egyik az eltartók és eltartottak 
viszonya a családon belül, a másik a földkérdés. 

Tulajdonképpen az eltartottak száma döntötte el az agrárproletár családok életszínvo- 
nalát. Azok a családok, amelyekben sok apró gyermek volt s csupán egy kereső, 
elviselhetetlen, mélységes nyomorban éltek. Számítások szerint ez a népesség 60 ezer 
törpebirtokos és agrárproletár családot jelentett, mintegy 400 ezer lélekszámmal. 

A másik, minden vizsgálatban alapvető szerepet játszó tényező a föld volt. Az agrár- 
proletár rétegek életszínvonala igen nagy mértékben attól függött, volt-e a családnak 1-2 
hold földje, vagy tudott-e földet bérelni. Végső soron a házhely és a konyhakert, azaz 
körülbelül 400 négyszögölnyi föld is sok szempontból döntő volt. A házhely és rajta 
bármilyen kis ház azt jelentette, hogy nem kellett lakbért fizetni (ez legkevesebb évi 60 
pengő volt), a konyhakert biztosította a család élelmezésének egy részét, esetleg a 
baromf- és a sertéstartás alapjait is megteremtette. Akármilyen kis föld tehát már fontos 
tényezője volt az életnek, ez a magyarázata a rendkívül magas földáraknak és bérleti 
díjaknak. 

Ez viszont arra figyelmeztet, hogy az 1920. évi földreform értékelésénél a földnek ezt 
a magas használati értékét figyelembe vegyük. Azért szokták bírálni ezt a reformot, mert 
nem teremtett egészséges parasztbirtokot. A bírálat jogos. Ám a hatalom célja 1919 után 
a földreformmal elsősorban nem a földbirtokviszonyok átalakítása volt, hanem az 
ellenforradalmi rendszer konszolidálása falun. 1918-1919 forradalmai elsősorban azért 
rázták meg az uralkodó osztályokat, mert megmozdult a falu, vagyis az agrárproletariá- 
tus. Ezt a réteget kellett lecsendesíteni ahhoz, hogy a rendszer konszolidációja a falun 
megtörténhessen. Ebből a szempontból pedig az volt a fontos, hogy a lehető legkevesebb 

földet (vagyis a nagybirtokrendszert fenntartva) a lehető legtöbb ember között osszák 
szét. Ezért került a földreform tengelyébe a házhely és a kisparcella. A nincstelen 
agrárproletárok számára már a házhelyek és a konyhakerti parcellák kiosztása is lénye- 
ges változást hozott (noha magas vételárat fizettettek velük a juttatott földdarabért). 

A földreform, amely nem mondotta ki azt, hogy kiket kell földben részesíteni, a 
hatóságok döntésétől tette függővé a juttatást. Ezzel sikerült megtalálni azt a fegyvert, 
amellyel a falusi szegénységet kordában lehetett tartani. 1,2-1,5 millióra tehetjük azok 
számát, akik e földreform során legalább házhelyhez és konyhakerthez jutottak. ez a 
falusi társadalom negyede. A Nagyatádi-féle földreform tehát alapjában sikeresen szol- 
gálta az uralkodó osztály törekvéseit: lecsendesítette a falut, egyben évtizedekre konzer- 
válta a nagybirtokrendszert. 

A jövedelmek meghatározták az életszínvonalat és természetesen az életformát is. Az 
agrárproletariátus körében az átlagosnál sokkal nagyobb mértékű volt a tüdőbaj, több 
áldozatot szedtek a fertőző betegségek, a legyengült szervezeteket rombolta a tartós 
éhezés. Az egyszobás lakóházakban egy helyiségben lakott az egész család, a betegek 
elkülönítése megoldhatatlan volt. Az étkezésben az alapvető szerepet a kenyér és a liszt, 
a hüvelyesek és a burgonya játszotta, húst, tejet, cukrot szinte alig fogyasztottak. Nem 
volt ritka a körükben a huzamosabb éhezés sem, különösen a téli időszakban, amikor 
kevesebb volt a munkaalkalom. A fűtéssel is takarékoskodniok kellett, sokszor heteken 
át nem fűtöttek télen, s nem jutott világításra sem. A skorbut sem volt ritka soraik 
között, a téli, tavaszi időszakban pedig tömegesen lehetett éhezéstől, fázástól legyengült 
embereket találni. Ruházatuk kopott volt, a népes családok gyerekeinek általában nem 
volt cipőjük. Különféle lappangó és nyílt betegségekben szenvedtek, és még a viszonylag 
legjobb körülmények között élő gazdasági cselédek fogazata is hiányos volt. S mert a 
munkaképes családtagoknak dolgozniok kellett, az öregek és betegek gondozása meg- 
oldhatatlan terhet rótt vállaikra. A viszonyok kényszere következtében terjedt körük- 
ben is a mérgezéses halálesetek száma; a két világháború között az arzénmérgezésben 
elhunytak között nagy számban találjuk az agrárproletár családok öreg és beteg tag- 
jait IS. 

Gyökeres változást csak az iparosodás előrehaladása hozhatott számukra. Addig 
pedig, amíg ez bekövetkezik, részben éppen az iparosodás folyamatának felgyorsítása 
céljából, alapvető lett volna számukra a földreform. Ez a magyarázata annak, hogy a 
két világháború közötti időszakban minden, társadalmi változtatásokat kitűző politikai 
irányzatnak a programjában szerepelt valamiféle földreform. Az igazi változást a , há- 
rommillió koldus" számára azonban csak az 1945. évi radikális földreform hozta, 
hozhatta meg. 


Gunst Péter 


ALKOTNI KOTODVE-KETELKEDVE 


, A tudományhoz nem visz széles országút..." 
( Marx) 


A tudomány csak párbeszéden 
keresztül fejlődhet 


Ferge Zsuzsával, a szociológiatudomány doktorával, az MTA Szociológiai Kutató 
Intézetének osztályvezetőjével beszélget Forgács Imre, A Társadalmi Szemle rovat- 
vezetője. 


Azt hiszem, hogy kezdhetnénk a beszélgetést egy szubjektív kérdéssel: hogyan, 
milyen körülmények között találkozott a marxizmussal, kik voltak azok a 
teoretikusok , gondolkodók, akik felkeltették érdeklődését a marxista társa- 
dalomtudomány és ezen belül a szociológia iránt? 


Szerencsémre akkor találkoztam a marxizmussal, amikor még újdonság volt. Az 
1945-1946 táján megjelent első brosúrák, egy-két kis Marx-füzet vagy Plehanov írásai 
akkortájt izgalmas, intellektuális kalandot jelentettek számomra. Egy kicsit hasonló volt 
a helyzet, amikor 1949-ben a Közgazdaságtudományi Egyetemre kerültem. Az új egye- 
tem akkor második évében járt, és még a tanárok számára is új volt, amit tanítottak. Ez 
az élmény még érezhető volt Nagy Tamásnál s különösen Erdős Péternél. Emlékszem, 
hogy az Erdős-szemináriumokon állandóan felfedeztünk. Markos György egészen új 
szellemű gazdaságföldrajza vagy az akkor kialakuló gazdaságtörténet Pach Zsigmond 
Pállal szintén nem elkoptatott, hanem izgalmas tárgyak voltak. 


A magyar marxista szociológia — ha nem számítjuk a legkorábbi, polgári 
radikális előzményeket -— alig néhány évtizedes tudományos múltra tekinthet 
vissza. Igazi fejlődése azonban csak az ötvenes évek végén, hatvanas évek 
elején kezdődött. Mi jellemezte a ,hőskort", s hogyan összegezhetnénk a 
polgári szociológia hatását a marxista szociológiai gondolkodásra? 


A történet eleje az, hogy a szociológia kezdetben polgári áltudománynak minősült. Csak 
az ötvenes évek végén vált olyanná a politikai helyzet, hogy komolyan lehetett a marxista 
szociológia gondolatával foglalkozni. Mindez érthetővé válik, ha arra gondolunk, hogy 
a szociológia semmi mást nem csinál, mint hogy megpróbálja lehántani a felszínt, és 
megpróbálja megmutatni azt, ami a felszín alatt van, a társadalmi folyamatok rejtettebb 
erőit és mozgatóit. Egy voluntarista vezetés ezt nem engedheti, hiszen számára éppen az 
a cél, hogy minden úgy tűnjön, mintha csak az lenne, amit maga deklarál. Ahhoz, hogy 
lehessen szociológia, az kellett, hogy a társadalmi és politikai vezetés akarja tudni azt, 
ami a dolgok mögött van, és ezért lehetett ettől az időtől kezdve szociológiát csinálni. 
Nos, ez a szociológia, amit akkor elkezdtünk, szükségképpen marxista volt. Nem első- 
sorban politikai okokból, hanem azért, mert akik elkezdték csinálni, már ebben a 
légkörben nőttek fel, és velem együtt elfogadták azt, hogy a marxi ismeretelmélet és 
ontológia az a két fogódzó, aminek a segítségével tudományt lehet művelni. Ez teljesen 
vonatkoztatható például a struktúrakutatásokra — amihez akkor egyszerre többen kezd- 
tek hozzá -, a munkaszociológiára és jó néhány más területre. 

Persze én a marxista jelzővel óvatosan bánnék. Azt hiszem, a bélyegekkel gyakran 
félreorientáljuk az embereket. Ráütjük a bélyeget valamire, hogy ez nem marxista, holott 

lehet, hogy éppen ismeretelméletileg és ontológiailag sokkal marxistább, mint valami, 
amit esetleg marxistának nyilvánítunk, mert ismerős mondatokat ismételget. 

De ugyanúgy , a polgári szociológia" címke is félreorientál. Ami Hegyeshalomtól 
Nyugatra születik, az nem mind , polgári" szociológia. Sokféle színvonallal és ideologi- 
kus tartalommal találkozhatunk, köztük marxistával is. Ha általában tekintem a nyugati 
szociológia hatását, pozitív például az, hogy rengeteg módszert megtanultunk. Lassan 
tudunk mintát venni, kérdőívet csinálni, szöveget elemezni és különböző, esetleg bonyo- 
lultabb matematikai módszereket is alkalmazunk. Itt persze mindig fennáll az a veszély, 
amit a szociológiában úgy hívnak, hogy az eszköz törvénye. Ez azt jeleni, hogy ha egy 
gyerek kezébe adunk egy kalapácsot, akkor az a gyerek mindenütt fog találni kalapácsol- 
ni valót. Amikor az ember először felfedez egy eszközt, akkor mindig boldogan használ- 
ja, akár van rá szükség, akár nem. Így a szociológia módszertana is egy kicsit divat lett. 
Ebben nem látok problémát. Egy idő után ezek a dolgok kiforrják magukat, és úgy 
fogjuk használni az eszközöket, ahogyan kell. Sok az olyan tudományos tapasztalat is, 
amely a használható kategóriák miatt kifejezett segítség. A saját iskolakutatásaimban 
például rendkívül jól tudtam felhasználni Bourdieu-nek és munkatársainak iskola- és 
társadalomkutatásait. Ez a szociológia nem is határolja el, de nem is címkézi magát azzal, 
hogy ő ilyen vagy olyan , ista": egyszerűen jól használható kategóriarendszereket ad. 

Igen sokat merítettem Polányi Károly munkáiból és például abból a gondolkodási 
irányzatból, amely az ausztromarxizmusig nyúlik vissza és Eduard Heimannon keresztül 
a mai skandináv szociáldemokráciáig tart. Hasonlóképpen sokat tanultam azoktól a nem 
marxista gondolkodóktól, akik mondjuk Angliában foglalkoztak a szociálpolitika kér- 
déseivel. Van köztük fábiánus és radikális, közgazdász és szociális közigazgatási szakem- 
ber. Ők maguk is sokat vitatkoznak egymással — de ez is roppant tanulságos. 

Természetesen a polgári szociológiának vannak rossz szálai is, olyan értelemben, hogy 
léteznek elméletek, amelyek a semlegesség álarcában jelennek meg, és tulajdonképpen 
leszerelőek. A szociológiában tipikusan ilyennek vélem az úgynevezett funkcionalizmust, 
amely minden társadalmi történést egy átfogó, integrált rendszer szempontjából néz, 
vagy ilyen mondjuk az a szervezetelmélet, ami a szervezeteket a politikai hatalmi viszo- 
nyoktól függetlenül vizsgálja. Külön probléma, hogy gyakran egyes tudományos kategó- 
nákat, intézményeket úgy veszünk át, hogy teljesen idegen közegre alkalmazzuk. Ezek 
hiába voltak jók az eredeti közegben, nálunk nem, vagy másként működnek. Mégis azt 
gondolom, hogy a tudomány csak ilyenfajta párbeszéden keresztül fejlődhet. Ha ugyanis 
elveszítjük ezeket a kapcsolatokat, akkor elveszítjük azt a képességünket is, hogy kivá- 
lasszuk a hasznosítható eredményeket. A tudatlanság melegágya lehet annak is, hogy 
relzsztkán új hatás által hagyjuk magunkat befolyásolni, és annak is, hogy minden újat 
elutasi 7 


Azt hiszem, hogy a szocializmusról folyó mai vitáink jelentős része az elosztási 
viszonyok értékrendje körül zajlik. Mondhatjuk-e, hogy a hetvenes évek szo- 
ciológiájának azok a próbálkozásai, amelyek az életmódot, a szocializmus 
átfogó, humanizációs és közösségi problémáit tárgyalták, ma, ha nem is 
utópiának , de egy kicsit anakronizmusnak tűnnek? Amikor olyan társadalmi 
alapszükségletek kielégítése, mint például a lakás, nagyon komoly erőfeszíté- 
seket kíván a lakosság jelentős részétől, úgy tűnik, nem nagyon érdemes 
például a munka humanizációját firtatni. Vagy mégsem Így van? 


Azt hiszem, hogy nem így van. Magyarország a mai egy főre jutó nemzeti jövedelemmel 
voltaképpen már tarthatna ott, hogy a ma aktuális alapszükségletek mindenki számára 
kielégíthetőek legyenek, legalább minimálisan elfogadható szinten. Ha ez nem így van, 
ez részben a múltbeli növekedési pályán múlik. Korábban valószínűleg túl sok volt a nem 
mindig hatékony termelői beruházás, s kevés a gazdaságilag látszólag nem jelentős, 

valójában azonban iszonyatosan fontos a lakossági infrastruktúra fejlesztése. És ezért 
ilyen nagy gond ma a lakás, holott meggyőződésem szerint az alapkérdéseken már 
túllehetnénk. 

Azt hiszem, hogy viszonyaink humanizálása általában nem kerülhet le a napirendről 
azon az alapon, hogy ma az a legfontosabb, hogy a gazdaságot fejlesszük. A gazdaságot 
nyilvánvalóan nem lehet fejleszteni emberek nélkül. Ha életük nem úgy alakul, hogy 
képesek legyenek egy új gazdaságot működtetni, akkor az a gazdaság nem fog jól 
fejlődni. Persze ez még nem válasz arra a kérdésre, hogy mi van a társadalmi alapokkal. 
Egy mélyreható társadalmi folyamatnak természetesen ott kell elkezdődnie, ahol a 
társadalom gyökerei vannak. Tehát a munkánál. Az nyilvánvaló, hogy ma nem a munka 
humanizálásának csúcsait kell megcéloznunk, azt, hogy minden ember munkája , ön- 
megvalósítást" jelentsen. Ez valóban még nagyon messze van. 

Elemi problémánk ma az, hogy a magyar gazdaságban a munkák jelentős része igen 
nehéz fizikai és pszichikai igénybevételt, egészségtelen munkakörülményeket jelent. Ezen 
belül sajátos probléma merült fel munkatársaim kutatásai nyomán a vidéki ipartelepítés- 
sel kapcsolatban. Mint tudjuk, ez soktényezős gazdasági és társadalmi folyamat. Ha 
csupán foglalkoztatáspolitikai szempontból nézzük a kérdést, elmondhatjuk, hogy a 
helyi lakosság munkalehetőségekhez juttatása óriási pozitívum volt. De eközben az is 
történt, hogy a centrumok és a nagyvárosok nemegyszer az elavult technológiákat és a 
legrosszabbul fizető munkákat adták le a kisvárosoknak és a falvaknak, a vidéknek. 

Ennek persze ideológiája is volt: azt lehetett mondani, hogy nem volt szakképzett 
ember, aki a kvalifikált munkákat elvégezte volna. Ám ez a múltra is csak részben igaz, 
a jövőre még kevésbé. Az elavult technológiák és a legrosszabb munkakörülmények 
leadása a gazdasági önállótlanság mellett azt is jelenti, hogy tartósítunk egy olyan 
állapotot, melyben nem is lesz szükség szakképzett munkaerőre. Eközben a vidéken 
kiképzett szakmunkásoknak helyben vagy nincs munkájuk, vagy csak mélyen szakkép- 
zettségük alatti munkát vállalhatnak. 

Voltaképpen ma már a fiatalok többsége szakképzettséget hoz az iskolából. Sok 
területen azonban nincs számára lehetőség, hogy a saját szakmájában dolgozzon. Nehéz 
kérdés, hogyan lehetett volna elkerülni, hogy egy mélyen a kor színvonala alatt álló és 
ennek következtében dehumanizált munkarendszer kerüljön le vidékre, méghozzá úgy, 
hogy ott tartósan fennmaradjon. A válasz azért nehéz, mert tudjuk, hogy ez tűzoltás volt, 
és ugye más lehetőségek nem nagyon nyiltak, figyelembe véve a magyar ipar egészének 
öröklött általános fejlettségi színvonalát. 


Azt hiszem, eddigi véleményét összegezhetjük úgy, hogy az anyagi szűkösségre 
való hivatkozással nem mondhatunk le a társadalmi humanizációs törekvések - 
ről. Ezekben a törekvésekben mit segíthet a társadalompolitika és a szociálpo- 
litikai intézményrendszer? Elsősorban olyan intézményi formákra gondolok, 
mint a szociális gondozás, képzés és hasonlók. 


A kérdés első feléről azt mondanám, hogy nem mondhatunk le ezekről a törekvésekről 
az anyagi szűkösségre hivatkozva, még akkor sem, ha pillanatnyilag nagyon sok mindent 
nem tudunk megcsinálni. Az anyagi szűkösség ugyanis soha nem azt jelenti, hogy 
nincsenek alternativák. Sokan kérdezik például, hogy amikor a világ technológiai fejló- 
désével kell lépést tartanunk, akkor van-e választásunk abban, hogy milyen technológiá- 
kat veszünk át. En, talán naiv módon azt hiszem, hogy még ebben is lenne, lehetne 
választásunk. Vagy, hogy egy másik példát mondjak, a távlati tervben sincs igazán 
felvetve a munka, a munkakörülmények, a munkaalkalmak, -lehetőségek, a képzettség 
és a munkák egymáshoz való viszonyának a kérdése. Hogy ennek mi köze van a 
szociálpolitikához? A szociálpolitikát nálunk is, Nyugaton is sokan valamilyen elosztás- 
ra irányuló politikának képzelik. A szociálpolitika valójában olyan - főként államilag 

kezelt — intézmény- és eszközrendszer, ami szükségleteket elégít ki, mégpedig olyanokat, 
amelyeknek a nem tisztán piaci kielégítését egy adott társadalom elfogadja vagy kihar- 
colja magának. 

Ezek a szükségletek azonban nemcsak a fogyasztásban merülnek fel. Mélységesen 
emberi szükséglet az is, ami a munka és általában az egyre jobb munka iránt nyilvánul — 
meg. A szociálpolitika tehát általában az emberi, egyéni és közösségi szükségletek jobb 
kielégítésének a politikája. Az lehet, hogy ma még nem tartunk ott, hogy az elosztáson 
túlmenjünk, de akkor sem lehet a szociálpolitikát elvben csak az elosztásra szűkíteni. 
További kérdés persze, hogy mit segíthet a szociálpolitika mint elosztási rendszer? Ha 
elfogadnánk például, hogy a lakás alapszükséglet, akkor olyan induló helyzeteket te- 
remthetnénk egy viszonylag széles réteg számára, ami távlatilag , fizetődne vissza". 

Az 1980. évi népszámlálás szerint például a két és fél millió családból még 25 ezer 
család élt négy vagy több gyerekkel egyszobás lakásban. Ez rögtön százezer gyereket 
jelent. emellett vannak még egyéb szempontból is nagyon rossz helyzetű családok. 
Összesen 150-200 ezer gyerek él olyan körülmények között, amely már semmiképpen 
nem felel meg a kor színvonalának, és végső soron a hátrányos helyzetek újratermelődé- 
sét alapozza meg. 

Az egyenlőtlenség itt azért is sarkítva jelentkezik, mert közben az általános helyzet 
rengeteget javult. Aki egy sokkal jobb átlagos helyzettől marad le ennyire, annak 
objektíve és szubjektíve is rosszabb, a mind láthatóbb különbségek miatt. Valójában már 
nem is olyan nagy ez a probléma, hogy ne lehetne segíteni rajta. Minthogy azonban a 
segítség késik, ezek a gyerekek biztosan úgy nőnek fel, hogy képtelenek lesznek bekap- 
csolódni egy több tudást, nagyobb, igényesebb munkát követelő társadalomba. 

A szociális munka valami olyasmit jelent, hogy olyan átmeneti vagy tartós szükséglete- 
ket próbálunk szolgálatokkal, emberi gesztusokkal enyhíteni, amelyek nem megfelelő 
kielégítése lehetetlenné teszi a társadalommal való normális együttélést. A problémák 
adódhatnak családi válsághelyzetekből, de lehetnek mélyebbre nyúló gyökereik is. A há- 
lózat, amelyik tehát emberi problémákkal foglalkozna, sokáig nem szerepelt a szükségle- 
tek listáján — mondván, hogy a szocializmus fejlődésével e problémák automatikusan 
eltűnnek. Hasonlóképpen az ötvenes években a szegénységet is úgy kezelte a politika, 
hogy az megszűnt vagy hamarosan megszűnik a társadalmi fejlődés következményeként, 
tehát nem lesz szükség egyéni segélyezésre sem. Ezt akkor meg is szüntették. 1960 táján 
éledt fel újra, de korszerűtlen eszközein máig sem sikerült javítani. Ez akkor is baj, ha 
tudjuk, hogy az egyéni segélyezés nem helyettesítheti az általános biztonságot nyújtó 
társadalompolitikai intézményeket. Húsz-harminc évnek kellett eltelnie, hogy kitűnjön: 
a dolgok automatikusan nem javulnak, hanem inkább romlanak. Ezért egy sor szociális 
intézményre tartósan szükség lesz, hiszen a pillanatnyi vagy tartósan rossz helyzetekre 
valahogyan mégis reagálni kell. 

A mai igényeknek megfelelő, első ilyen korszerű hálózatok valószínűleg a nevelési 
tanácsadók voltak. A kormány döntése nyomán 1985-ben kezdődött meg az úgynevezett 
családsegítő központok szervezése. Itt a kutatások során azzal a problémával találkoz- 
tunk, hogy nem elég a jót csupán akarni. A meleg szív nem elég ahhoz, hogy társadalmi 
problémákat megoldjunk, sőt néha még a pénz a meleg szívvel együtt is kevés. Nagyon 
sok tudás, szakismeret kell a hatékony segítséghez, és ehhez nincs még megfelelő tudá- 
sunk, és nincsenek meg az iskolák sem, ahol ezeket az ismereteket átadjuk. A Művelődési 
Minisztérium éppen most foglalkozik többek között azzal, hogyan lehetne és kellene 
kifejleszteni ezt az oktatási formát. Itt sajnos megint eljutunk a pénzkérdéshez: pénz 
pedig nincs. Ezáltal nagyon megnő a veszélye annak, hogy létrehozzuk az intézményeket, 
amelyek szakértelem nélkül vagy nem kellő szakértelemmel fognak felépülni, mert sokan 
nem képesek kilépni a paternalista szellemből. Ez nem csoda, hiszen nem kevesen ebben 
a , meleg sziv elég" szemléletben nőttek fel. Azt gondolom, mindenképpen áldoznunk 
kellene arra, hogy először ki lehessen képezni azokat, akik majd oktatni fognak, és 

azután ki tudjuk képezni azokat, akik a gyakorlati munkát végzik. Nem hiszem, hogy 
a tudás önmagában garanciája lenne annak, hogy a dolgok jól fognak menni, de a 
tudáshiány biztosan azt jelenti, hogy nem mehetnek jól. 

Persze a szociális intézmények és hálózatok terén egyéb súlyos hiányaink is vannak, 
ezért prioritásokat is meg kellene fogalmaznunk. Nem véletlenül kezdtem a lakáskérdés- 
sel. A legfontosabb prioritás talán az, hogy elfogadható első lakást, átmeneti lakást, akár 
átmeneti szállást lehessen nyújtani azoknak, akiknek ilyen nincs. Az is sokat elárul, hogy 
például Budapesten, ami mégiscsak kétmilliós nagyváros, a Dobozi utcai szálláshely az 
egyetlen, ahova hajléktalan bemehet, holott ennél sokkal többen vannak fedél nélkül 
ebben a városban. Tulajdonképpen nem is tudjuk, valójában hol vannak: a hajléktalan- 
ságot mint tényt nem fogadjuk el, ezért nem is épül a probléma megoldására szolgáló 
intézményrendszer. : 

Egy ilyen nagyságú városban jó néhány átmeneti szálláshelyre lenne szükség, ahova, 
ha valakit éjjel kiver a férje vagy a felesége, akkor elmehetne; hogyha valaki megérkezik 
Budapestre éjjel, hogy munkát keressen és még nincs lakása, legyen hol aludnia; ahol az 
állami gondozottak is szállást kaphatnának, amikor az otthonból kijönnek és így tovább. 
Azt hiszem az a tudat, hogy van hol lehajtani a fejemet, az állampolgári érzésnek nagyon 
fontos alapeleme. Ez még akkor is így van, ha szerencsére nem túl sok embernek a 
problémája. Lehet, hogy furcsán hangzik, hogy a szociálpolitika kapcsán az állampolgár- 
ról beszélek. Ám ha nem beszélünk állampolgárról, akkor a szociálpolitika mindig 
megmarad az adakozás körében. Ha ebből ki akarunk lépni, és a szociálpolitikát föleg 
az állam és az állampolgár közötti viszonyként fogjuk fel, csak akkor képzelhető el, hogy 
a szociálpolitika fejlődjön intézményrendszereiben, eszközeiben egyaránt. 


Eddig elég sok szó esett az elosztási viszonyokról, egyenlőtlenségről. Talán 
egy kicsit kevesebbet beszélünk arról, hogy az elosztási, fogyasztási és általá- 
ban életmódbeli ideáljaink tulajdonképpen milyen társadalmi értékeket tük- 
röznek. Ugy érzem, hogy ezek a társadalmi értékek sokszor nem is világosak , 
nem egyértelműek és elég sok a bizonytalanság ezzel kapcsolatban. A kérdé- 
sem, hogy mit tehet a marxista társadalomkutatás és társadalompolitika ezen 
a területen? 


Biztosan tehetne többet a jelenség megértése és megértetése érdekében. Ha már Magyar- 
országon sokan vágynak arra, hogy hűtőgépük, meg háromszobás lakásuk vagy családi 
házuk stb. legyen, és ezzel együtt olyasmire is vágynak, ami talán a fogyasztói társadalom 
, manipulatív túlzása", akkor ezt nem elítélni kell, hanem társadalmi okait keresni. Ilyen 
ok először, hogy objektíve lemaradtunk ezeknek a szükségleteknek a kielégítésében, 
holott ma már tudjuk, hogy a , frizsider-szocializmus" még nem kispolgáriság, és hogy 
húzóerőt jelent, ha az emberek vágynak arra, hogy jobb lakásuk legyen vagy értékesebb 
javakat vásárolhassanak. Ráadásul, ha sok minden elérhetetlennek látszik, akkor na- 
gyon nehéz a vágyak között szelektálni. Azt gondolom, hogy megcsömörleni csak akkor 
csömörlik meg az ember valamitől, ha már túl sokat fogyasztott belőle: nem véletlen, 
hogy a szerzésvágytól való megcsömörlésre még soká kell várnunk. 

Meg az sem véletlen, hogy nem minden országban hódított teret egyformán ez a fajta, 
mondjuk fogyasztói csecsebecsékre irányuló, , túlfogyasztási" vágy, amiben az indivi- 
dualista értékrend valamiféle megnyilvánulásáról is szó van. Persze nem akkor, amikor 
az egyén vágyik valamire. Ez még nem individualizmus. A probléma az, ami emögött 
van, hogy milyen eszközökkel érheti el az egyén, hogy valamilyen vágya teljesüljön. 
Ilyenkor kiderül, hogy a helyzet jobbításának tulajdonképpen csak individuális eszközei 
léteznek. Egy jobb munkahely elérésének például olyan eszközei vannak, hogy az egyén 
egy másik munkahelyre megy át vagy egyénileg tanul valamit. Kollektíven nagyon 
keveset tudunk tenni azért, hogy a munkahelyi feltételek javuljanak. Hasonló a helyzet 

a közösségi ellátás sok területén. Ha egy óvoda rossz, a szülő legfeljebb át tudja tenni 
a gyerekét egy másik óvodába. Hogy konkrét esetet mondjak, a minap hallottam, hogy 
Budapest egyik kerületében társadalmi munkában megépítettek egy szép óvodát. Az 
óvodára most kiírták, hogy felnőttoktatási központ lesz belőle, a gyerekek x naptól 
kezdve a téglagyári óvodába fognak járni. 

Az állampolgároknak nincs a kezükben eszköz, amellyel az óvodát kollektíven megvéd- 
hetnék, legfeljebb a gyerekeik majd nem a téglagyári, hanem egy másik óvodába járnak. 
Tehát az intézményrendszerek az individuális megoldás felé visznek. Egyúttal a nagyon 
sokáig elutasított, most szerencsére újra felfedezett piac maga is az ilyen megoldásokat 
ösztönzi. Az jó, hogy a piac révén lehet boldogulni. Ha azonban ez csak a piaci viszonyok 
révén sikerül, akkor természetes, hogy ez a fajta individualizmus erősödni fog. Megint 
elérünk egy olyan ponthoz, ahol a társadalmi szolidaritás elveit növelő szociálpolitika 
fejlesztése lehet az egyik eszköz arra, hogy ez a tendencia ne erősödjön fel túlságosan. 

Azt hiszem persze, nem elég megmondani valamiről, hogy az nem tökéletes vagy rossz, 
vagy rossz irányba megy. Jó lenne alternatívát is találni. Én e pillanatban nem nagyon 
tudok mást, mint azt, hogy ne üres közösségiségről beszéljünk, hanem olyan közösségről, 
amely tényleg magáért tud tenni valamit. 


A tudatos társadalompolitika egyik alapgondolata a Társadalmi újratermelés 
és szociálpolitika című könyvének. A hetvenes évek világméretekben hódító 
neokonzervativizmusa viszont éppen ezt kérdőjelezte meg a jóléti állam elleni 
globális kritikájában. Hol tart ma ez a vita, s milyenek a marxista pozíciók? 


Én úgy látom, hogy a marxizmus és a nyugat-európai baloldal újra rendezte a sorait a 
jóléti állammal kapcsolatban. Az országok egy részében, nevezetesen ott, ahol viszony- 
lag erős baloldali szociáldemokrata vagy kommunista befolyás van, például Olaszország- 
ban vagy Svédországban, elméleti eszközöket is kidolgoztak a jóléti állam védelmében, 
és gyakorlati eszközöket kerestek arra, hogy elvegyék a jóléti állam elleni támadás élét. 
Egyetlen konkrét példát mondanék. A gondolkodás egyik útja az — amit főként a 
nyugat-európai baloldali erők képviselnek -, hogy a jóléti állam nem végállapot, hanem 
olyan stádium, ahonnan éppenséggel tovább lehetne haladni a hatalmi viszonyok és az 
egész társadalmi struktúra átalakítása felé. Erre épült fel, először csak mikroszinten, a 
vállalatokon belüli együttműködés, esetleg a munkahumanizálás, azaz az úgynevezett 
,ipari demokrácia" teóriája. Később erre épült a , gazdasági demokrácia" gondolata is, 
ami strukturális kérdéseket feszeget. Többek között arról van szó, hogy a munkásosz- 
tály, illetve a szakszervezetek gyűjtsenek tőkét azért, hogy a tőkemozgás egy részét 
befolyásolni tudják. Ezen a módon kívánnak a tiszta profitszemponttal szemben más 
szempontokat is érvényesíteni, például a vidéki munkahely telepítésénél vagy egy-egy 
technológiai fejlesztésnél. 

Egy másik kérdés, hogy valójában mi okozta a jóléti állam , válságát"? A jóléti állam 
ma már a nemzeti jövedelem felét osztja el újra, mégpedig úgy, hogy először szétosztja 
a lakosság azon 40-50 százaléka között, akik éppen keresők, aztán — nagyrészt közvetlen 
adó formájában - elveszi tőlük. Az a sajátos képzet alakul ki, hogy létezik a , jó piac", 
amelyik odaadja a pénzt, és aztán jön a rossz állam, amelyik ezt elveszi az emberektől. 
Holott a valóságban társadalmi közmegegyezés létezik arról, hogy ingyenes egészségügyi 
ellátásra, munkanélküli segélyre, nyugdíjakra stb. szükség van, és ezek részei a társadal- 
mi újratermelésnek ugyanúgy, mint ahogy a beruházások részei a gazdaság újratermelé- 
sének. Tulajdonképpen itt nem az egyén fizet a másik egyénnek, hanem a társadalom 
mint közösség használ fel — még egyszer mondom, közmegegyezés alapján — pénzt ezekre 
a célokra. 

A közvélemény-kutatások rendszeresen bizonyítják, hogy az állampolgárok általában 
nem a célokat, hanem az eszközöket kérdőjelezik meg. Tehát a legfejlettebb országokban 

is jobb iskolákat, jobb kórházakat, utakat, jobb ellátást igényelnek az államtól. Ugyan- 
akkor, ha megkérdezik, hogy mi a véleményük az adóról, általában mindenki kevesebb 
adót akar. Valahol eszközváltásra van tehát szükség, arra, hogy ne a közvetlen adó 
legyen az egyetlen vagy a legfontosabb eszköz főként olyan feladatoknál, amelyek nem 
hagyományos állami, hanem közösségi feladatok, amelyek elvégzését az állam csak 
közvetíti. 


Végül, elérkezve a mához, ahol a gazdaság- és társadalomfejlődés számos 
alapkérdéséről nagyon komoly szakmai, tudományos és politikai viták foly- 
nak. Tehát olyan kérdésekről, hogy milyen legyen a gazdaságirányítás opti- 
mális szervezeti rendszere, mikor ösztönöz hatékonvságra a vállalati jövede- 
lemszabályozás vagy milyen adórendszer biztosítja a többé-kevésbé igazsá- 
gos közteherviselést? Ezzel kapcsolatban szeretném kérdezni, hogy véleménye 
szerint a társadalomtudományi kutatások , egyáltalán a társadalomtudomány 
hogyan segíthetné a politikai döntéshozókat ezeknek a nem könnyű kérdések - 
nek a megválaszolásában? 


Nagyon nehezet kérdez. Azt hiszem, hogy a társadalomtudományok maguk is eléggé 
megosztottak ebben a kérdésben. En magam eredetileg közgazdász voltam. Ezért nagyon 
fontosnak tartom mindazt, ami gazdaságireform-ügyben történik, és azt hiszem, hogy 
a gazdaság fejlődőképessége nagyon sokban azon múlik, hogy számos reformelképzelés 
megvalósuljon. Egyúttal úgy látom, hogy sajátos társadalmi erőviszonyok, meg talán 
sajátos felkészületlenségek következtében minden , aranynak látszik, ami fénylik". Egy 
példát szeretnék hozni. Azt mondtam már korábban, hogy végre felfedeztük a piacot, 
amiről sokáig azt gondoltuk, hogy az ördögtől való. Es miután ezen az előítéleten már 
túljutottunk, ma sokan azt is gondolják, hogy minél több dologért fizetnek az emberek, 
annál jobban működik a piac, egyre sikeresebb a kereslet-kínálat egymásra találása. 
Valójában persze nem mindig a piac fejlesztéséről van szó, amikor valamiért fizetünk. 

A lakosságra való tehervisszahárítás vagy a terhek áthárítása ugyan előidézheti a 
kínálati többlet kialakulását egyes területeken, ez azonban önmagában még nem fogja 
növelni az adott szolgáltatás hatékonyságát. Szerintem valami olyasmit kellene monda- 
nunk, hogy a piaci viszonyoknak ott van értelmük, ahol a nagyobb kereslet növeli a 
kinálatot; mindez ösztönöz a nagyobb teljesítményre és így tovább. Sajnos egy sor 
esetben nem erről van szó. Hogyha emelkedik a vasúti személyszállítás díja, akkor ezzel 
ugyan mire ösztönöztünk? Legfeljebb arra, hogy kevesebb vonat menjen, mert az utasok 
egy részét , kiáraztuk" a vasút igénybevételéből. 

Ugyanez a helyzet az egészségügyi ellátás területén. Egyes ellátások ingyenességének 
megszüntetése csak látszólag teremtene egyensúlyt, miután az egészségügyi ellátás iránti 
igény — ismerve a megbetegedési és halandósági arányok növekedését - aligha csökkenne. 
Csak éppen a lakosság egy része , kiárazódna" a szolgáltatást igénybe vevők köréből, s 
csak a fizetőképes kereslet maradna meg , a piacon". Ez persze nagy különbség. Ma 
számos vitában azonban még csak kísérlet sincs arra, hogy e két dolgot megkülönböztes- 
sük egymástól. Ezért ma úgy tűnik, mindaz, amiért a lakosság fizet, szükségképpen 
hatékonyabban fog működni. A kérdésről folyó tudományos viták szűk körben marad- 
tak, megrekedtek körülbelül azon a szinten, hogy áru-e a kultúra. Azt hiszem, hogy az 
ilyen és hasonló elméleti kérdések tisztázásával lehetne segíteni abban, hogy a politika 
is világosabban lásson. Lássa például, nagyon jó, hogy az árukapcsolatokat elfogadtuk. 

Az is jó lenne, ha a tudomány képes lenne önmagával is vitatkozni és világosabban 
tenne fel önmagának is kérdéseket. Ezeket a vitákat bénítja valami. Bénítja az, hogy 
megbélyegezzük egymást. Ha valaki ma azt mondja, hogy a piac jó, akkor azt a bélyeget 
kaphatja, hogy neoliberális. Ha azt mondja, hogy kevesebb piac kell, akkor az a címke 
kerül rá, hogy dogmatikus, reformellenes. A szembeállítás voltaképpen, amit ebből ki 

lehet hallani, az az, hogy a piac a szabadság, a tervutasítás pedig a diktatúra hona. 
Valójában pedig a központi szabályozás (nem a tervutasítás, amely valóban nagyon rossz 
szabályozási módszer volt), általában a központi akarat érvényesülése nem feltétlenül 
diktatúra és a piac sem feltétlenül demokrácia. A piaccal együtt élhetnek abszolút 
diktatórikus viszonyok, sőt a piac maga is lehet diktátor sok esetben, és a központi 
szabályozás elvben lehet demokratikusan kontrollált, demokratikus akaratra válaszoló 
közösségi akaratok eredője. Tehát ne cseréljük fel a fogalmakat, és ne higgyük azt, hogy 
ha valaki azt mondja, hogy kevesebb piac, az rögtön azt is mondta, hogy több központi 
tervutasítás. 


A beszélgetésünk elején szó volt arról, hogy a társadalomtudományi megisme- 
résnek és egyáltalán a megismerésnek igen fontos szerepe lehet abban, hogy 
bizonyos eszközök ne válhassanak öncéllá. Ugye ezt a szociológia módszerta- 
nával kapcsolatban említette? Fennáll-e ma annak a veszélye, hogy a korszerű- 
ségre törekvés jegyében olyan szervezeti, intézményi megoldások bevezetésével 
próbálkozunk , amelyeknek tulajdonképpen hiányzik a szisztematikus végig- 
gondolása? Különösen annak az elemzése hiányzik gyakran, hogy bizonyos, 
esetleg másutt működőképes intézményi formákat a mi sajátos gazdasági, 
társadalmi viszonyaink között hogyan lehet értelmesen adaptálni. 


Igen, fennáll egy ilyen veszély. Ráadásul sokszor félreértett modelleket próbálunk átven- 
ni. Ilyen a már említett adókérdés, amit nálunk egészen másképpen kellene kezelni, mint 
a fejlett tókésországokban, s lehetőleg el kellene kerülni azokat a buktatókat, amelyek 
az ottani tapasztalatok alapján azért felismerhetők. Ilyen az is, hogy a társadalombiztosí- 
tásról gondolkodva gyakran összekeveredni látszik az önálló és a racionális gazdálkodás 
igénye a régimódi tőkefedezetű társadalombiztosítási rendszerhez való visszatéréssel 
vagy az önkéntes biztosítás jelentős szélesítésével. De említhetnénk a sokak által gazdasá- 
gilag hasznosnak és ösztönzőnek vélt munkanélküliséget is, amiről pedig már tudható, 
hogy negatív hatása sokszorosa (vélt) előnyeinek. 

Ezzel összefüggésben hadd utaljak röviden a társadalomtudomány hasznosítási lehe- 
tőségére általában. Már volt arról szó, hogy az ötvenes évek voluntarista vezetése 
elutasította a társadalmi önmegismerés minden valóságos eszközét. A későbbiekben e 
kutatások lehetségessé és szükségessé váltak, mert a politika igényelte, hogy saját cselek- 
vésének eredményeiről visszajelzést kapjon, illetve, hogy döntéseit a valóság minél jobb 
ismeretére alapozza. Ennek ellenére a tudomány és politika mai kapcsolata korántsem 
tekinthető problémamentesnek. Néha mindkét oldalon tapasztalhatók a türelmetlenség 
jelei. A tudomány emberei gyakran a javaslataik iránti fogadókészséget, a gyakorlat 
képviselői a tudományos elképzelések megalapozottságát, a megvalósítás társadalmi 
realitását vonják kétségbe. Egy gazdaságpolitikai vagy szociálpolitikai tudományos 
koncepcióban szükségképpen viszonylag tisztán jelennek meg elvek, értékek, logikai 
konstrukciók. A tudós természetesen nem várhatja el ezek közvetlen elfogadását: a 
valóság bonyolult viszonyaira nem lehet vegytiszta modelleket ráerőltetni. A tudomány 
azonban akkor is segítheti a politikát, ha egyes gondolatai nem formálódnak közvetlenül 
döntési javaslattá. 

A hittől a meggyőződésig 


Sándory Mihállyal, a műszaki tudományok kandidátusával beszélget ifj. Maro- 
sán György 


A marxizmust - találóan — a gyakorlat filozófiájának szokták nevezni. Ennek 
a ténynek egyik következménye - amelyről talán az indokoltnál kevesebbet 
beszélünk — az, hogy a marxizmust nem lehet kizárólag , papírból" elsajátítani. 
A megélt tapasztalatok jobban beleivódnak az emberbe, mint a könyvek sorai, 
az élet vizsgái mélyebb nyomokat hagynak, mint az egyetemi tananyag. Saját 
életútján igaznak érzi ezt? 


Életpályám messzemenően igazolja az elmondottakat. Erdélyi vagyok és életem első tíz 
esztendejében kifejezetten nacionalista nevelésben részesültem. Nem egyszerűen a szüle- 
im neveltek így, hanem az az egész környezet, amelyben felnőttem. Pestre költözésünk 
után egyházi iskolába kerültem. S bármilyen meglepően hangzik, de marxizmust először 
a Piarista Gimnáziumban tanultam 1947-ben egy fél évig. Némi túlzással azt állíthatom, 
hogy eddigi életem során ez volt a legmagasabb szintű marxista oktatás, amelyben 
részem volt. A gimnáziumban a tantárgyat egy igen jól felkészült pap tanította, aki 
nemcsak Anti-Dühringet, hanem Dühringet is olvasott. Ez a stúdium -— amely természete- 
sen sajátos szemszögből közelített a marxizmushoz - mind a mai napig forrásértékű 
számomra. Az ok alapjában véve egyszerü. Tanárunk, éppen világnézete miatt, egy sor 
olyan problémára hívta fel a figyelmünket, amire az ember nem nagyon jön rá magától 
tizenhét éves korában. Így azután későbbi életem során nem volt olyan megrázó, amikor 
szembetalálkoztam a valóság és az elmélet ellentmondásaival. 

Amikor a Piarista Gimnáziumból a negyvenes évek végén a Műegyetemre kerültem, 
a magam módján vallásos voltam. Azon a szinten, hogy adjuk meg Istennek, ami az 
Istené, és az embernek, ami az emberé. Elég zavaros és kialakulatlan volt a világnézetem, 
mást nem is nagyon lehetett elvárni a magamfajta tizenéves fiataltól. Ha valaki a 
világszemléletemet tesztkérdésekre adott válaszaim alapján akarta értékelni, elég vegyes 
eredményre jutott volna. Az egyetemet egyébként kitűnően végeztem, jórészt dacból. 
, En. a piaristáknál végzett, x-es származású, majd megmutatom." Az egyetem elvégzése 
után ott maradtam, és aspiránsként dolgoztam három évig. Ez az időszak, a sok megkö- 
töttség és korlát ellenére úgy él az emlékezetemben, mint az abszolút szabadság korszaka. 


Mintha ebben lenne egy furcsa ellentmondás. A mai végzősök fő gondja, amely 
egész lényüket lefoglalja, az önálló egzisztenciateremtés, a lakás, a családala- 
pítás, a mindennapi élet megszervezésének gondjai. Akkoriban mindez háttér- 
be szorult volna? 


Most így, visszapillantva, talán furcsa, de akkoriban ezek a problémák szinte szóba sem 
kerültek. Ugy neveltek, hogy csak akkor gondolhatok nősülésre, amikor már biztos 
anyagi alapot teremtettem. Szó sem lehet arról, hogy - az 1300 forintos kezdő fizetésemre 
— megnősülök, a családnak vagy a társadalomnak pedig benyújtom a számlát, hogy lakás 
kell. Persze szeretném hangsúlyozni, én bizonyos szempontból sajátos helyzetben voltam. 
, Kisebbségnek" neveltek, tehát megszoktam, hogy nekem mindig várni kell. Ha ketten 

vagyunk, mindig én vagyok a második. Így volt ez családon belül is, ahol volt egy húgom 
és így otthon is én voltam a második. Egy idő múlva ez már nem 1s nagyon zavart, 
természetessé vált. Talán ezért sem szemléltem a világot egyéni gondjaimon keresztül, sőt 
nem is éreztem úgy, hogy lennének ilyen gondjaim. Könyvtárba járhattam, olvashattam, 
dolgozhattam, egyszóval azt csinálhattam az egyetemen, amit akartam. 

Ma egy fiatal, szubjektíven, jóval nehezebb helyzetben van, mert ő saját pillanatnyi 
helyzetét olyan képpel veti össze, ahogyan szerinte valakinek az ő korában élnie kellene. 
Elismerem, ez az összehasonlítás esetenként nagyon lehangoló. Ezzel szemben én nagy- 
szerű dolognak láttam azt, amikor vagonban krumplit hoztak, mert korábban krumpli 
sem volt. És nem azért, mert én kaptam krumplit, hanem mert mi kaptunk. Nem 
belemagyarázás, tulajdonképpen még az sem volt egyértelműen hátrány, hogy a három- 
száz fős évfolyamunknak három darab jegyzete volt műszaki mechanikából, kézzel írott 
tanszéki kiadványok. Ezt lapokra bontottuk, és azt, hogy kinél mi van, jobban nyilván- 
tartottuk, mint ma egy takarékkönyvet. És amikor végre elkészültek a nyomtatott 
jegyzetek — megint csak —, nem nekem lett könnyebb a helyzetem, hanem nekünk. Sokkal 
közelebb kerültünk ahhoz — amit ma is elvárna a társadalom az egyéntől -, hogy a 
közérdeket nézzük. Lehet persze úgy is fogalmazni, hogy nem 15 a közérdek volt előtér- 
ben, hanem az egyén szorult háttérbe. És persze az is igaz lehet, hogy minél közelebb 
vagyunk a nyomorhoz a gazdagság-nyomor skáláján, annál könnyebb kollektívnek 
lenni. 


Piarista Gimnázium, , kisebbség tudat", ellentmondásos társadalmi helyzet, 
konfliktusokkal terhes fiatalság. Hogyan hatott mindez a tudati fejlődésre? 


Tulajdonképpen, ha arra a kérdésre kellene válaszolnom, mióta is vagyok materialista 
világnézetű, akkor nehezen tudnék pontos időpontot mondani. Az átalakulás nyilván 
egy korszakot ölelt fel. Ami világos: 1952-ben a Műegyetemen még biztosan nem voltam 
az, de 1957-ben a Központi Fizikai Kutatóintézetben már biztosan az voltam. Az 
. átalakulásban úgy érzem döntő szerepet játszott az, hogy 1955-ben a KFKI-ba kerültem: 
az intézet ugyanis kitűnő iskola volt számomra, több szempontból is. Itt váltam igazi 
alkotó "mérnökké, itt váltam marxistává és kicsit később itt lettem párt- 
tag IS. 

Szellemi fejlődésemet számottevően meghatározta, hogy , végigkövethettem" az akko- 
riban zajló, a relativitáselmélet filozófiai értelmezése körül zajló vitákat. Jánossy Lajos, 
aki ekkor a KFKI igazgatója volt, sajátos nézetével érdekes vitát robbantott ki. Jánossy 
engem — nem 15 tudom miért — valamiféle mércéül használt. Elmesélte gondolatait, és ha 
én megértettem, akkor az valószínűleg jó volt. Ha azt látta, hogy nem értem, akkor ez 
azt jelentette, hogy még tovább kell munkálkodnia rajta. Ma már a vitából csak arra 
emlékszem, hogy itt értettem meg, ha nem egyszerűsítjük le túlságosan a kérdéseket, a 
materializmus olyan elmélet, amelybe sokféle nézet belefér. Ha elfogadjuk, hogy a lét 
elsödleges és a tudat másodlagos, nem szükségképpen az a marxizmus jön ki belőle, mint 
amit a vastag tankönyvekben leírnak. A változatok között általában nem az adott szintű 
természettudományos bizonyítékok a perdöntőek. 

Ezekkel a nézeteimmel nem volt nagy sikerem, de szerencsémre a marxista egyetemen 
a tankörvezetőm az az Elek professzor volt, aki Jánossy társaként vett részt a vitákban. 
O ismert engem, és én többet kérdezhettem, illetve gyakrabban mondhattam ellent, mint 
mások. Ebben az időszakban, a hatvanas évek elején, már szabadabban csaphattak össze 
a nézetek. Ekkor fedeztük fel a szociológiát, és a szocializmus további fejlődésének 
alternatíváit érintő vitákban formálódtak ki nézeteink. Ez időben értettem meg azt, hogy 
a marxizmus-leninizmus egyszerre elmélet és módszer. Az elmélet, amely a valóságról 
sok minden konkrétat mond, szükségképpen bizonytalanabb vagy mondjuk így: , rom- 
landóbb". A módszer viszont, mint a problémák megközelítésének eszköze, valóban 

stabil. És ezért inkább a módszert kell elsajátítani, mint az elméleti tételeket. Az én 
akkorra véglegessé váló nézetrendszeremben tehát nagyon kevés olyan sarokpont volt, 
amihez feltétlenül ragaszkodtam. Így nem leptek meg a polgári-jogi társasággal, a 
kötvénnyel és áremeléssel összekapcsolódó ideológiai problémák. Ezek beilleszkedtek az 
én szocializmusról alkotott elméleti képembe. 


A KFKI már akkoriban is az ország legnagyobb kutatóintézete volt. Egy 
kutatóintézetben általában úgy gondolkodnak, hogy óhatatlanul választani 
kell: az ember vagy kutató lesz, akit publikációinak nemzetközi elismerése 
minősít, vagy mérnök, aki olyan eszközöket készít, amelyek a gyakorlatban 
közvetlenül alkalmazhatók. 


Arra, amit én csináltam, legszívesebben az alkotó munka fogalmát használnám. Hogy 
ebben volt-e kutatás vagy sem, ezen lehet vitatkozni, de nem érdemes. Műegyetemi 
professzoraink — Egervári, Szentmártoni, Pattantyus, Muttnyánszki — azt nevelték belénk, 
hogy alkotni kell. Az alkotás pedig akkor alkotás, ha valami létrejön, legyen az egy 
műszer, egy bányavágat vagy éppen egy daru. Mindegy, hogy mi, de olyan legyen, amit 
az emberek valamire használhatnak, ami könnyebbé teszi az életünket és ami egy kicsivel 
jobb mint a többi, erre a célra szolgáló alkotás. Olyan helyen dolgoztam, ahol megvolt 
a választási lehetőségem. Ugyanilyen fáradsággal lehettem volna nemzetközileg elismert 
kutató is. Én mégis a , mérnökséget" választottam, mert számomra nem volt nagyobb 
öröm, mint valami használhatót létrehozni. Nem becsülöm le, sőt éppen a KFKI tapasz- 
talatai alapján nagyra értékelem azokat, akik az emberiség általános tudását gyarapítják. 
Amit viszont nem becsülök sem a kutatóknál, sem a mérnökökneél, az a szürke középsze- 
rűség vagy sokszor az ez alatt leledző ügyeskedés, amikor valaki csak arra törekszik, 
hogy a langyos vízben ellubickoljon. 


Van, akit a szülői példa visz a pártba, van akit a politizálás igénye, és akadnak 
olyanok is, akik a karrier meggyorsítását remélik ettől. Az Ön esetében a 
szülői ház nem adott ilyen példát, a politizálásra minden lehetősége megvolt 
és az életpályája felfelé ívelt. Mi sarkallta arra — éppen 1967-ben -, hogy 
belépjen a pártba? 


A kérdés tulajdonképpen jogos. Hiszen világszemléletem, politikai nézeteim a hatvanas 
évek elejére kiforrtak. A pártba, talán furcsa szempont, prakticizmusból, a példaadás 
kedvéért léptem be. A KFKI-ban az irányításom alatt álló területen nem tudtunk 
előrelépni a pártépítésben. Ha csináltunk volna egy párttagokból és egy pártonkívüliek- 
ből álló válogatottat a szakemberek között, a pártonkívülieké elsöprően jobb lett volna. 
Valahogy az volt az általános szemlélet: az a fontos, hogy jó szakember legyek, a 
politizálás, az már nem tartozik hozzá a munkához. Pedig ez így nem igaz, és ezt akkor 
már én is láttam. 

Egy párttagnak nemcsak a felelőssége, de a lehetősége is nagyobb arra, högy beleszól- 
jon abba, milyen irányba menjen az adott kollektíva, a szűkebb és tágabb közösség. Egy 
szakmai közösségben nagyon sok gond származhat abból, ha azok, akiknek nagyobb 
lehetőségük van a fejlődés meghatározására, szakmailag nem a legkiválóbbak. Ez akkor 
nálunk már-már a napi munkát akadályozta. És akkor tartottunk egy haditanácsot a 
pártvezetőséggel. Keményen nekem szegezték a kérdést, nem vettem-e észre, hogy a 
kialakult helyzetnek döntő mértékben én vagyok az oka. A munkahelyi vezető viselkedé- 
se — érveltek -— alapvetően megszabja a kollektíva tagjainak viselkedését. Ha én nem lépek 
be — annak ellenére, hogy nézeteim egyértelműek -, mások miért lépjenek be? Azt 
magyarázták, ha én párttag leszek, akkor egy-két év múlva szükségképpen javulni fog 
a helyzetünk. 

Végül is meggyőztek, beléptem. És nekik lett igazuk. Mert 1970-ben már a párttag 
, válogatott" volt minden tekintetben jobb a szakmai kérdésekben a pártonkívülieknél. 
Azt is meg kell persze mondani, hogy ebben az időben a KFKI-ban nagyon felvilágosult 
pártépítést folytattunk. Nem csináltunk gondot abból, sőt örültünk neki, hogy 8-10 
fiatal kutató és mérnök lépett be a pártba. 

Ezek voltak tehát azok a hatások, amelyek világképemet és nézeteimet formálták. 
Azóta — az egy-két pofon hatására, amelyet a kutatóintézetben, az államigazgatásban 
vagy éppen vállalatnál dolgozó vezetőként kaptam — szemléletem itt-ott finomodott és 
pontosabbá vált, de alapvetően nem változott. Még egyértelműbb lett előttem, hogy 
jövőképünk nem lesz attól világosabb és lelkesítőbb, ha sok dolgot ígérünk az emberek- 
nek és mondunk ki változatlan, illetve megváltoztathatatlan tézisként. Ha mindazt 
elfogadom, amit a különböző korokban a tankönyvekben leírtak — mint tudományosan 
igazolt és határozatokkal szentesített tételt —, akkor néhány év elteltével szinte törvény- 
szerűen bajba kerülök, amikor számon kérik rajtam az ígéreteket. Annak a kevésnek a 
lényege, amit élettapasztalatként leszűrtem, talán abban foglalható össze, hogy az a 
társadalmi környezet, amelyben élünk, még nem a lehetséges világok legjobbika. Am 
lehetővé teszi azoknak a feltételeknek a megteremtését, amelyek már reményt adnak a 
haladásra. Ezért azután nem is szabad lemondani arról, hogy megváltoztassuk a minden- 
kori jelent. 


A hatvanas és a hetvenes évek furcsa ellentmondást hordoztak. Az egyik 
oldalon: dinamikus gazdasági fejlődés, amely a társadalom valamennyi rétege 
életszínvonalának viszonylag gyors és egyenletes növekedését eredményezte. 
A másik oldalon: az értelmiség — ezen belül a műszaki értelmiség — sajátos 
társadalmi leértékelődése. Hogyan élte meg vezető műszaki alkotóként ezt az 
ellentmondásos társadalmi jelenséget? 


Az, hogy a forradalomban a vezető szerep a munkásosztályé, ez számomra nem egysze- 
rűen a marxizmus alaptétele volt, hanem egy olyan igazság, amelyet bizonyos mértékben 
saját tapasztalataim is igazoltak. Nagyon mély tartalma van annak a megállapításnak, 
hogy a többgenerációs nagyüzemi munkásoknak életük és munkájuk olyan nevelést, 
olyan tartást ad, olyan ösztönt alakít ki, amely eligazítja őket a bonyolult helyzetekben. 
Nem olyan lelkesedők, mint egy értelmiségi, de tömegükben kitartóbbak. 

Ezért van az, hogy a társadalmi, gazdasági fejlettségnek azon a szintjén, ahol Magyar- 
ország és Kelet-Európa volt, forradalmat csak erre az erőre lehetett alapozni. Egy világot 
megdönteni és a sok, egymással is vitázó réteget elindítani az új, jobb társadalom felé, 
ehhez olyan összefogás kellett, ami valamiféleképpen az osztályösztönből táplálkozott. Az 
viszont már egészen más kérdés, hogy az új társadalom építése már elképzelhetetlen az 
értelmiség nélkül. Így volt ez a miénknél jóval nehezebb körülmények között a Szovjetu- 
nióban is, ahol az intervenciós háború után, még a — fogalmazzunk így -— burzsoá 
értelmiséget is bevonták az építésbe, hiszen egyszerűen nélkülözhetetlenek voltak. Ezért 
számomra az ötvenes és a hatvanas években az értelmiség háttérbe szorulása nem 
jelentett feloldhatatlan elméleti problémát. Egyrészt, mivel saját személyes tapasztalata- 
im ennek sok szempontból az ellenkezőjét bizonyították. Én ebben az időszakban egy 
felfelé ívelő életpályát futottam be. Másrészt hittem abban, hogy a nagy társadalmi 
átrendeződést követően a szellemi értékek újra a helyükre kerülnek. 

Más volt azonban a helyzet a hetvenes években. A társadalomban rendkívül mélyreha- 
tó változások mentek végbe. A fizikai és a szellemi munka közötti éles választóvonal 
fokozatosan fellazult. A műszaki értelmiség egyre növekvő hányada dolgozott a közvet- 
len termelésben, lényegében a munkásokéhoz hasonló körülmények között. Egyúttal a 
munkások egyre jelentősebb százaléka tett szert olyan képzettségre, amely régen csak az 
értelmiség jellemzője volt. A jelenlegi világgazdasági körülmények között a szakértelem 

és a magas szintű műszaki tudás felértékelődik. Ebben az összefüggésben, a hetvenes 
években a műszaki értelmiség elismertségének csökkenő társadalmi tendenciája kifejezet- 
ten politikai hibát tükröz. 

Nem hallgathatom el azonban azt sem, hogy a műszaki értelmiség romló helyzetéért, 
több összefüggésben, maga a műszaki értelmiség is felelős. Egyfelől, azoknak a hibáknak 
egy részét, amelyek közrejátszottak társadalmi gondjaink súlyosbodásában, részben az 
értelmiség , hozta össze". Másfelől, aki nem ismerte el méltóképpen a műszaki szakember 
teljesítményét, az az esetek döntő többségében egy másik műszaki szakember volt. Tehát 
a társadalom felelőssége mellett nem hagyható figyelmen kívül e réteg sajátos felelőssége 
sem. 


Ezek a problémák mindenképpen beárnyékolják a hetvenes évek második felét. 
De a baj, ahogy mondani szokták, nem jár egyedül. Sokféle társadalmi, 
gazdasági ellentmondás erősödött fel az ezt követő években. Mi okozta Önnek 
a legtöbb személyes problémát? 


Érdekes volt végigkövetnem, hogyan ébredt rá a társadalom arra, hogy fejlődésének, 
bizonyos mértékig, új szakaszába jutott. Kezdetben úgy tűnt, hogy probléma csak a 
környezetünkben, pontosabban a világgazdaság tőkés részében jelentkezik. Azután 
lassan, fokozatosan kezdett hozzánk is , begyűrűzni". En is, mint a társadalom egy tagja, 
felismertem a problémákat, a szakismereteim által behatárolt szűkebb területen. Azután 
kénytelen voltam észrevenni, hogy a sok, kisebb-nagyobb gond összefügg. Egyre nőtt az 
igény bennem, hogy tisztázzam a problémák gyökerét, és a konkrét helyzet konkrét 
elemzése alapján felkutassam az okokat és a lehetséges megoldást. Ekkor világossá vált 
számomra, hogy nem is igazán a hibák, a problémák zavarnak, hanem az, hogy az 
okokat a propaganda és az agitáció, de sokszor a döntéshozatal is — szinte kizárólag — 
a környezetben kereste. 

A , begyűrűzéselmélettel " — amelynek reális tartalmát hiba volna tagadni — nekem az 
volt a bajom, hogy a legnagyobb részt a tőlünk független külső feltételekre és körülmé- 
nyekre hárítja a felelősséget. Azt gondoltam, hogy mindaddig, amíg a társadalom tagjai 
a minisztertől a segédmunkásig, fel nem ismerik: teljesítményünk leértékelődött, és az 
általunk teremtett szervezetek tehetetlensége áll a kibontakozás útjában, nem leszünk 
képesek gondjainkat megoldani. Ha a közismert jelszót, hogy , őrizzük meg az eddigi 
vívmányainkat", úgy értelmezzük, hogy minden áron tartsuk fenn azt az állapotot, 
amelyben jobban élünk, mint ahogy objektíve lehetséges, nos amig ennek a helyzetnek 
a fonákságára rá nem döbbenünk, addig nem alakulhat ki az a közakarat, amely alapja 
lehet a kibontakozásnak. 

Még azt sem állíthatom, hogy nem mondtuk ki a lépésváltás szükségességét. Hiszen 
a nyolcvanas évek fordulóján megfogalmaztuk: , eddig úgy éltünk, ahogy szerettünk 
volna, most úgy kell élnünk, ahogy dolgozunk". De ezt csak mondtuk és nem csináltuk. 
Felismertük példának okáért azt, hogy ha csak lakunk a házakban, de nem tartjuk 
karban azokat, akkor tönkremennek. Ebből számomra az következett, hogy a lakbérnek 
fedeznie kell a lakás fenntartását. Azt is mondtuk, hogy csak azt tudjuk elfogyasztani, 
amit megtermeltünk. Ez is egy nagy igazság. De azt, hogy amit megtermeltünk, azt úgy 
számoljuk és úgy osztjuk el, hogy a lakbérben nincsen benne a fenntartási költség - ezt 
már nem értettem. Vagyis, a felismerés kevés, ebből le kell vonni a következtetést, és lépni 
kell. 


Ezek az összekuszálódó helyzetek és az ebből fakadó értékrendszerbeli bi- 
zonytalanságok lassan beleivódnak az emberekbe. Amit tegnap hirdettünk , azt 
ma sokszor már inkább elhallgatnánk, ami nemrég még éppen hogy megtűrt 
tevékenység volt, az ma erkölcsileg és ami talán még fontosabb, anyagilag 
felértékelődött. Hogyan élte Ön meg ezt a sajátos társadalmi hullámzást? 

Én abban az időben nőttem fel és kezdtem el dolgozni, amikor minden azt hirdette 
számomra: a munka becsület és dicsőség dolga. Dolgozni nem a pénzért kell, hanem a 
társadalmi megbecsülésért, ami a jól elvégzett munka jutalma. Jó néhány évnek kellett 
szintjén nem lehet tartósan csupán a lelkesedésre építeni. Rá kellett döbbennünk: az 
egyéni érdek háttérbe szorítása egy bizonyos fejlettségi szint fölött nem segíti a közösség 
érdekének érvényre jutását. Tehát, miközben visszaszorítottuk az egyéni érdeket, ahe- 
lyett, hogy a közösség céljai gyorsabban teljesültek volna, egyre több gonddal kellett 
szembenézni társadalmi szinten. 

És akkor átestünk a ló másik oldalára. Talán jelszavakban nem, de cselekedeteinkben 
az dominált, hogy az embert kizárólag saját egyéni boldogulása vezeti. A társadalmi 
környezet ma már azt sugallja, nem érdemes feláldozni estéidet a közösségért. Ha valaki 
ma mégis ezt teszi, az fantaszta. Nem követésre, hanem sajnálatra méltó. Es a körülmé- 
nyek valóban arra szorítanak mindenkit: csak magaddal, csak a családoddal törődj. 
Gyerekeink életszínvonala kevésbé függ attól, hogy mit tanultak, hogyan és mennyit 
dolgoznak, mint amennyire attól, hogy szüleik mit csináltak. Felkeltettük az igényeiket 
és most ők is, mi is beleroskadunk, hogy megpróbáljuk — többnyire sikertelenül — 
kielégíteni azokat. Ha valakinek elmagyarázom, hogy neki jár a lakás, ezzel nagy 
hajtóerőt szabadítok fel, ha egyben megadom azokat a lehetőségeket is, hogy ezt megsze- 
rezze. 

Ám van két gond. Az egyik, hogy mit tegyünk akkor, ha egy fiatalnak nincs lehetősége 
belátható időn belül ezt megszerezni. Ez már nem serkent tettekre, hanem inkább 
passzivitást sugall. A másik, hogy az emberek egy jelentős része — részben történelmi 
okok miatt — nem tanult meg rendesen dolgozni, és a vállalatoknál, némi túlzással, 
fele-fele arányban vannak, akik hajlandók és akik nem hajlandók hajtani. Ez tehát a ló 
másik oldala. De egy lónak háta is van! Az emberben kell hogy legyen annyi önérzet, 
hogy a munkájáért felelős legyen! Ennek semmi köze az ösztönzéshez. Egyszerűen arról 
van szó, hogy szégyellnie kellene, ha nem végzett tisztességes munkát, akár munkásként, 
akár mérnökként. A tömegkommunikáció azt sulykolja: az elvégzett munkát jól meg kell 
fizetni, arról pedig szinte egyáltalán nem beszél, hogy dolgozni mindenekelőtt tisztessége- 
sen, sőt az adott körülmények között minőségi munkát végezve kell. Mindenki elvár 
bizonyos dolgokat a társadalomtól, környezetétől, de saját magával szemben már nem 
ilyen igényes. 

Ez a probléma különösen súlyos a fiataloknál, akik beleszületnek egy társadalomba, 
és azt az értékrendet sajátítják el, amit maguk körül látnak. Mit tapasztal ma maga körül 
egy egyetemi hallgató, életének egyik legfogékonyabb korszakában? A műszaki egyete- 
men például, ahová jár és amelynek alapfeladata az oktatás, ő tulajdonképpen nyűg. 
Puszta létével akadályozza környezetét abban, hogy az zavartalanul folytassa a KK-tevé- 
kenységet. Persze ennek is megvan az oka; az egyetem csak így tud bizonyos plusz 
fejlesztési lehetőségekhez jutni. Ám a hallgató mégiscsak azt látja, hogy az általa — 
legalábbis a kezdetben — istenként tisztelt tanár nem annyira az oktatásra, hanem a 
mellékkeresetre gondol. Ezért nem meglepő, hogy a hallgatók egy részének erkölcsi 
színvonala az egyetemi évek alatt fokozatosan romlik. 


Az emberek általában fiatal korukban keresik a kalandot. Úgy mondják, 
negyvenen túl mindenki lehiggad. Ön ötvenen jóval felül járt, amikor — döntően 
kutatóintézeti tapasztalatokkal a háta mögött — vállalati vezérigazgató lett. 
Majd két évvel később, 1985 végén -— saját elhatározásából — nyugdíjba vonult. 
Szokatlan választások. 


Szokatlan, de nem érthetetlen. Amikor 1984 januárjában a Mikroelektronikai Vállalat 
vezérigazgatója lettem, sokan már elkönyvelték, hogy tönkrement a cég. Háromnegyed- 

év múltán, úgy éreztem, túljutottunk a mélyponton, és ha túlzás volna is azt állítani, hogy 
vidáman prosperált, de egyensúlyba jutott. Sikerült előrelépni a legtöbb gondot okozó 
területen. Végsősoron, azt hiszem, részben dacból szálltam be a ringbe, hogy , azért is 
megmutassam", részben pedig azért, mert a koncepció, amelyet a gyár megvalósított, 
tőlem származik. Nagyon sokan állították azt, hogy a mikroelektronika területén mi nem 
rúghatunk labdába. Sikerült megmutatnom, és ma már be is bizonyosodott, hogy ha 
hagyományos módon gondolkodunk, ha egyszerűen csak másoljuk az előttünk haladó- 
kat, akkor valóban nem. De ha megpróbálunk olyan speciális területeket keresni, ahol 
a piac hajlandó megfizetni azt a szokásosnál több szellemi értéket, amit belefektetünk 
a termékekbe, gyengébb technológiai háttérrel is sikeresen lehet működni. Ez volt az 
úgynevezett berendezésre orientált áramkörgyártás létrehozása. Szerencsés embernek 
nevezhetem magamat, mert műszaki elgondolásom végül is igazolódott, és megvalósult. 


Tehát sikeres volt. Miért választotta akkor mégis a nyugdíjat? 


A konfliktusok túlmentek egy bizonyos határon. Az a terület, ahol a Mikroelektronikai 
Vállalat tevékenykedik, az, amit a legfejlettebb technológiának szoktak nevezni. Ezt 
szerte a világon másként kezelik, mint a többi, hagyományos iparágat. Ez a fokozott 
törődés az , újszülött" technológiának szól, amely megerősödve, sok más iparág megúju- 
lásának forrása. Én azonban gyakran egészen mást érzékeltem. Biztos ismeri a kieséses 
kerékpárversenyt. Kerékpárosok hajtanak körbe-körbe, és minden kör után a legutolsó 
kiesik. Komoly taktikai harc és kemény hajtás jellemzi ezeket a versenyeket. Mi a 
gazdasági életünkben kicsit változtattunk a szabályokon. Nálunk az utolsó mellett az 
első is kiesik! A hatás leírhatatlan. Lemaradni nem szabad, de kiemelkedni éppen ilyen 
veszélyes. Nos, valami ilyesmit éreztem én vállalatvezetőként. 

A konfliktusok másik forrása, bizonyos értelemben, szubjektívebb. A vezetés - talán 
keveset beszélünk erről - csapatmunka. Nem elég összehordani egy csomó kádert, 
csapattá kell formálni őket. Lehet, hogy képességeik megfelelőek, de ha másképp gondol- 
kodnak, képtelenek az együttműködésre. Márpedig ez a mai korban rövid úton egy 
vállalat bukásához vezet. Igen ám, csakhogy nálunk nagyon sok szervezet és érdek 
keresztezi az első vezetőt abban, hogy kialakítsa a maga csapatát. Ebből azután éles 
konfliktusok adódnak párt-, állami és társadalmi szervezetekkel. Ezek mindegyike a 
maga sajátos és reális érdekeit akarja érvényesíteni, de ebből gyakran adódik, hogy éppen 
az adott vállalat érdekei sérülnek. Egy nyugati menedzsernek nem az a problémája, hogy 
valakit ki akar cserélni, és azt akadályozzák, rajta azt kérik számon, tud-e egy nem 
megfelelő ember helyére három jót ajánlani. Tudják, sikere feltétele, hogy egységes-e a 
csapat. Ha valaki kilóg, lehet akármilyen tehetséges, kihajítják! 


A nyugdíj sokak számára perspektívátlanságot jelent. Kiszakadva a megszo- 
kott munkahelyi környezetből, eltávolodva a mozgalmi élettől, sokan úgy 
érzik — nem is indokolatlanul - hogy a perifériára sodródtak. Jelentett-e a 
nyugdíjazás az Ön számára törést? 


Azzal, hogy nyugdíjba mentem, nem szűnt meg a pályám. Nem a végére jutottam, csak 
egy újabb szakaszába léptem. Szerencsésnek nevezhetem magam, mert tudom, hogy mit 
akarok csinálni és lehetőségem van arra, hogy azt csináljam, amit akarok. Vezetőként 
nem lettem annyira egyoldalú, hogy ne tudnék nem vezetőként is eredményesen dolgozni. 
Mind a mai napig jó mérnöknek tartom magam. Lépést tudtam tartani azzal a szakmá- 
val, amiben dolgoztam. És van még egy vágyam: nemcsak tervezni akarok új eszközöket, 
de szívesen nevelnék egy új csapatot fiatal emberekből. Megtanítani őket a szakma 
szeretetére, megismertetni velük az alkotás örömét, kínjait, értelmes és egész embert 
kívánó feladatokat adni nekik, és elindítani őket azon az úton, hogy képesek legyenek 
olyan feltételeket teremteni, hogy egyre több embernek jusson lelkesítő feladat. 

Program az ezredfordulóig 


A Kölcsönös Gazdasági Segítség Tanácsának tavaly decemberben megtartott 41. 
rendkívüli ülésszakán elfogadott tudományos-műszaki program jelentős nemzetközi 
visszhangot keltett. A szemléletes — s ezért néha leegyszerűsítő - képeket használó 
nyugati publicisták egy része hamar elkeresztelte , szocialista Eurékának" azt a prog- 
ramot, amely az ezredfordulóig meghatározza a szocialista közösség tudományos- 
műszaki fejlődésének fő irányait. A kommentátorok többsége úgy definiálta a tizenöt 
évre szóló tervezetet, mint a szocialista országok válaszát a tőkés világ technológiai 
kihívásaira: a franciák javasolta Euréka-programra vagy az amerikai hadászati védelmi 
kezdeményezésre (SD]1). A hírmagyarázók, viszonylag objektíven, nem kísérelték meg 
összevetni a csillagháborús SDI-vel a KGST egyértelműen polgári célú, az emberi 
életkörülmények javítását hangsúlyozó programját. 

Minden hasonlat sántíthat, így a nyugati sajtóban felvázolt Euréka-KGST-párhu- 
zam is. Annyi azonban helytálló, hogy az ipari és technológiai struktúraváltás mezs- 
gyéjére érkezett szocialista országok számára katalizátorként hatottak a nyugati álla- 
mok összehangolt fejlesztési elképzelései, a várható eredmények politikai célú kezelé- 
se. A két világrendszer békés, történelmi versenyfutásában a szocialista országok nem 
engedhetik meg, hogy a tőkés világ behozhatatlan előnyre tegyen szert műszaki- 
tudományos téren. 

A nyugati kihívás nyilvánvalóan csak az egyik tényező. A másik elem abban az 
objektív helyzetben keresendő, hogy napjainkra a szocialista országok -— mindenek- 
előtt az európaiak - kimerítették az extenzív fejlődés tartalékait, s elkerülhetetlenné 
vált az áttérés az intenzív — munka-, energia- és anyagtakarékos - gazdálkodásra, a 
struktúraváltásra. Az elmúlt időszak növekedési problémái -— néhol válságai — sürgető- 
en vetették fel a gazdaság és az irányítási rendszer korszerűsítésének igényét. Különö- 
sen nagy hangsúlyt kapott az előrelépés szükségessége Jurij Andropovnak, az SZKP 
főtitkárának sajnálatosan rövid működése alatt, s új, dinamikus szakasznak lehetünk 
tanúi azóta, hogy Mihail Gorbacsovot választották meg a szovjet párt vezetésének 
élére. 

A Szovjetunió Kommunista Pártja közelmúltban megtartott XXVII. kongresszusa 
elé terjesztett és ott elfogadott gazdasági program —- A Szovjetunió gazdasági és 
társadalmi fejlesztésének fő irányai az 1986-1990-es évekre és a 2000-ig terjedő 
időszakra — nagyszabású tervezet, amely az ezredfordulóig akkora gazdasági kapaci- 
tás megteremtését irányozza elő, mint amekkorát a szovjethatalom az elmúlt hat 
évtized során hozott létre. A szovjet fejlesztés dinamikája természetesen hatni fog a 
. Szovjet gazdasághoz szoros szálakkal fűződő KGST-partnerek fejlődésére is. 

Hasonló, esetenként szerényebb, de saját szemszögükből nem kevésbé jelentős 
elképzelések kerültek a Kubai Kommunista Párt, a Német Szocialista Egységpárt, 
Csehszlovákia Kommunista Pártja és a Bolgár Kommunista Párt közelmúltban meg- 

tartott, illetve 1986-ra összehívott kongresszusai elé. A Magyar Szocialista Munkás- 
párt is állást foglalt e kérdésben XIII. kongresszusán: , Adottságainknak és a nemzet- 
közi műszaki-gazdasági fejlődési tendenciáknak megfelelően mindenekelőtt néhány 
kiemelt területre célszerű összpontosítani anyagi és szellemi erőforrásaink jelentős 
részét: az elektronika fejlesztésére és elterjesztésére; a számítógépesítés, az automati- 
zálás és a robottechnika fejlesztésére; a korszerű termelésszervezési módszerek alkal- 
mazására; természeti kincseink komplex, gazdaságos hasznosítására; nyersanyagot 
megtakarító technológiák bevezetésére." 


E e. 


Az elmondottakból megállapítható, hogy a belső igények és a változóban levő nem- 
zetkozi gazdasági feltételek egyidejű jelentkezése ösztönözte a szocialista integráció- 
ban részt vevő országokat a fejlesztési program elfogadására. A tervezet három 
fejezetét talán úgy lehetne röviden összefoglalni, hogy a miért, mit és miként?" 
kérdésekre ad és keres válaszokat. A ,miért?" kérdésre a felelet részben nyilvánvaló: 
a szocialista országok eszközt látnak a programban arra, hogy a haladás meggyorsítá- 
sával egy újabb, magasabb szakaszba léphessenek. De ugyanakkor, tekintettel az 
európai és a kontinensünkön kívül fekvő tagállamok eltérő fejlettségi szintjére, a 
program előirányozza a különbségek fokozott kiegyenlítését is. 

A tervezet nyitottságát mutatja, hogy a KGST-n kívüli szocialista országok, sőt a 
fejlődő államok számára is felkínálja az együttműködést, a műszaki-tudományos 
segítségnyújtást. 

A program öt kiemelt fejlesztési irányt határoz meg: a népgazdaság elektronizálása; 
a komplex automatizálás; az atomenergia hasznosítása; új anyagok, új gyártási és 
felhasználási technológiák bevezetése; a biotechnológia fejlesztése. Az elvégzendő 
feladat nagyságát jól mutatja, hogy a program megvalósulása elősegítheti a termelé- 
kenység megkétszereződését, az energia- és nyersanyag-felhasználás nagyarányú 
csökkentését. A szocialista termelési viszonyok egyfelől kedvező feltételeket teremte- 
nek a tervek szervezett valóraváltásához, másfelől — hangsúlyozza a dokumentum - 
a kapitalizmustól eltérően, a társadalom egészének és az egyénnek az érdekeit egy- 
aránt szolgálják. 

A tudományos-műszaki világszínvonal elérését kitűző program nem dogma, nem 
egyszer s mindenkorra adott. Tekintettel a tudományok rendkívül gyors fejlődésére, 
egyes pontjai menet közben módosíthatók, hozzáigazíthatók a változásokhoz. A fej- 
lesztés épít a szocialista országok már felhalmozott szellemi kapacitására, olyan 
meglevő eredményeire, mint az egységes számítógéprendszer, a számítástechnikai 
eszközök már folyamatban levő gyártása, az atomerőművi berendezések, űrtechnikai 
eszközök készítésének tapasztalatai. A felvázolt ot fő irány megvalósítása reális a 
tagországok közös erőfeszítésével. 

A népgazdaság elektronizálása — a tervezet szerint — alapvető fordulatot hozhat 
országaink életében. A korszerű számítástechnika meghonosítása alapvetően javít- 
hatja a termelékenységet, hozzájárulhat az anyag- és energiatakarékossághoz, meg- 
gyorsíthatja a tudományos kutatásokat és a nem termelő ágazatokat is átalakíthatja. 

Az elektronizálás jószerivel az élet minden területét felöleli: a gazdaságíirányítástól 
a hírközlésig, az oktatástól az egészségugyig. Céljai közt szerepel a mesterséges 
intelligenciájú szuperszámítógépek új generációjának létrehozása, a digitális infor- 
mációátvitel és a száloptikai hírközlés alkalmazása. De teret kapnak a hétköznapok 
életminőségét közvetlenül érintő fejlesztések is, mint a műholdas hírközlés és tévé- 
sugárzás, az új generációhoz tartozó tévé- s sztereórádió-műsorszóró rendszerek. 

Az ipari szférát érinti a komplex automatizálással foglalkozó fejezet, amely folyama- 
tos gyártósorok, ipari robotok, többcélú automaták, sőt — ma még tudományos 

fantasztikumnak tűnő - teljesen automatizált gyárak fejlesztését tűzi ki célul. Ha az 
iparban megvalósul ez a program - hangoztatja a dokumentum -, csaknem felére 
csökkennek a termelési ráfordítások és az új termékek bevezetésére szükséges idő. 

A nukleáris energia békés célú felhasználásának kiterjesztése, új típusú erőművek 
kifejlesztése kettős haszonnal jár: egyfelől megoldja a tagállamok energetikai problé- 
máit, másrészt lehetővé teszi a hagyományos és egyre ritkább fűtőanyagok ésszerűbb 
és takarékosabb felhasználását. 

A kutatás és a fejlesztés negyedik fő iránya olyan új anyagok gyártását és új 
technológiák fejlesztését irányozza elő, amelyek ellenállnak a hőnek, a korróziónak 
és a sugárzásnak. A program megvalósulása a gazdasági élet fontos ágazataiban — 
a gépipartól az elektronikáig — forradalmi változásokat hozhat. 

A biotechnológiai kutatások meggyorsítása sem csupán egy terület fejlődését 
szolgálja: az új, biológiailag aktív anyagok a gyógyászatban használhatók fel, míg a 
mikrobiológia eredményei a mezőgazdaságban, az élelmiszeriparban, a vegyiparban 
és más ágazatokban is alkalmazhatók. A gén- és a sejttechnológia fejlődése alapvető 
változásokat hozhat a növénytermesztésben és az állattenyésztésben. 


JU 0 


A nagyszabású program realizálására látszólag kevés idő, tizenot esztendő marad. 
Figyelembe véve a tudomány és a technika rohamos fejlődését, a közös programban 
megjelölteknél szerényebb célok kitűzése nem tenné lehetővé, hogy a szocialista 
országok behozzák elmaradásukat, sőt felzárkózzanak a nemzetközi élvonalhoz. 

Gyakran elhangzik a kérdés: mit tesz hazánk a program megvalósításáért? A KGST- 
tagállamok dokumentumában foglaltak tág teret kaptak az Országgyűlés decemberi 
ülésszakán is, amely elfogadta a VII. ötéves tervet, s abban meghatározta a hazai 
fejlesztés fő irányait. Itt is aláhúzták a magyar népgazdaság lehetőségeit, reálisan 
számba véve egyes területeken a követő jellegű fejlesztést. Másutt viszont a nemzet- 
közi élvonalhoz való felzárkózást kell célként magunk elé tűznünk. A XIII. kongresz- 
szus dokumentumaiban meghatározott fő célok sorában létfontosságú számunkra az 
infrastruktúra széles körű fejlesztése is. Az állam lehetőségei behatároltak, ezért a 
fejlesztésben számítanak a vállalatok anyagi eszközeire is. 

Legalább olyan fontos, mint az anyagi feltételek, a szellemi munka tekintélyének 
helyreállítása, olyan újító légkör megteremtése, amely lehetővé teszi, hogy hazánk — 
a szocialista országokkal együtt - további dinamikus fejlődésre készen léphessen 
majd át a tizenöt év múlva beköszöntő új évezredbe. 


Major László 


Szerényi Sándor: Érdemes volt! 


Újabb, fontos művel gyarapodott a hazai me- 
moárirodalom. Szerényi Sándor közelmúltban 
megjelent könyve történelmünk bonyolult, 
1919-et követő közel egy évtizedének esemé- 
nyeivel foglalkozik. A kötet jelentőségét növeli, 
hogy a szerző nemcsak tanúja, hanem alakítója 
is volt az illegális kommunista mozgalom ese- 
ményeinek. 

Erdemes volt! Ezt a címet adta Szerényi Sán- 
dor visszaemlékezése első, 1930-ig tartó köteté- 
nek. S mi, akik e könyvet olvassuk, meg lehe- 
tünk győződve a szerző őszinteségéről. Hiszen 
arról, hogy számára — a mű által felölelt évek 
alatt — valami nagyon fontos, egész életét meg- 
határozó dolog történt, magunk is igen könnyen 
meggyőződhetünk. 

Szerényi 1929 júliusában — 24 évesen — az 
illegalitásban működő Kommunisták Magya- 
rországi Pártja hazai Titkárságának lett a veze- 
tője. Ez a magas tisztség ugyan nagy felelősséget 
és megtiszteltetést jelentett a hazai illegális 
és a nemzetközi kommunista mozgalomban, ám 
a magyarországi viszonyok között - enyhén 
szólva -— nem járt társadalmi presztízzsel. Ellen- 
kezőleg: nemhogy kommunista vezetőnek, ha- 
nem egyszerűen csak kommunistának lenni is 
azt jelentette, hogy a hatóságok, a konzervatív 
és szélsőjobboldali elemek s az általuk manipu- 
láltak , nemzetellenes hazaárulóknak", , a ma- 
gyar lélektől idegen" eszmék kiszolgálóinak te- 
kintették őket. Politikai jellegű vagy annak mi- 
nősített tevékenységükért a rendőrség és a csen- 
dőrség bármikor lecsaphatott rájuk. Ennek elle- 
nére, mindig voltak olyanok, akik vállalták a 
fenyegetettséget, a lebukás veszélyét s az ezzel 
együtt járó vallatásokat, a börtönbüntetést, sőt 
a halált is. 

Ha végigtekintünk a nemzetközi és a hazai 
kommunista munkásmozgalom történetén, ak- 
kor megállapítható, hogy nem igen volt olyan 
időszak, amikor egy kommunista nyugodt kö- 
rülmények, jó feltételek között -— önmaga és 

mások számára is — megelégedetten végezte, vé- 
gezhette volna munkáját. Különösen igaz ez az 
1919-et követő évtizedre, amikor az objektív 
okok szorítása mellett — ma már tudjuk — külön- 
böző illúziók is akadályozták a magyar társada- 
lom szélesebb köreire kiterjedő baloldali és ezen 
belül a kommunista politika megvalósulását. 
A győztes ellenforradalom minden eszközt fel- 
használt arra, hogy feledtesse, meghamisítsa a 
Tanácsköztársaság emlékét, s hogy a kommu- 
nista szervezkedéseket még csírájában elfojtsa. 
Ehhez járult, hogy a kommunisták a változó, 
elmozduló valósággal nem számolva, jó néhány 
évig még a második Magyar Tanácsköztársaság 
megteremtéséért küzdöttek. 

A kötet szerzője a párt tagjaként, majd veze- 
tőjeként — a hazai kommunista mozgalom e 
válságokkal terhes időszakában fejtette ki tevé- 
kenységét. 

Ugy vélem - egy szűk közeg kivételével — keve- 
sen tudnak arról, hogy ki is voltaképpen. A sakk 
rajongói bizonyára ismerik a magyar sakkélet- 
ben betöltött szerepét, de nem igen hallhattak az 
illegalitásban kifejtett tevékenységéről. Mun- 
kásságát, mi több, személyét is, lényegében 
1956-ig homály fedte. 

De ki is Szerényi Sándor, és mivel magyaráz- 
ható a hosszú időn át köréje települt, telepített 
csend? 

A szerző 1905-ben, értelmiségi családban szü- 
letett. Ez a lét azonban nem akadályozta, hanem 
segítette politikai nézeteinek alakulását. Édes- 
apja — fővárosi tanítóként — 1908-tól a szociál- 
demokrata, 1919-től a kommunista párt tagja. 
Így természetessé vált Szerényi Sándor számára, 
hogy 1919-ben - 14 évesen - belépjen az Ifjú- 
munkások Országos Szövetségébe. A Tanács- 
köztársaság bukása után szülei a várható retor- 
ziótól félve, Bécsbe szöktek, ő maga az itthoni 
kommunista tevékenység folytatása mellett 
döntött. Műasztalostanonc lett, és belépett a 
Faipari Munkások Országos Szövetsége legális 

ifjúmunkás csoportjába. A faipari munkások 
körében tevékenykedő kommunisták hamaro- 
san bevonták az illegális ifjúkommunista cso- 
port munkájába is. 1922 szeptemberében 
— hogy a lebukást elkerülje — ő 15 Bécsbe utazott, 
ahol az emigrációban élő kommunistákkal is 
megismerkedett. Közülük Landler Jenő volt rá 
nagy hatással, aki 1924-ben pártmegbízatással 
Párizsba küldte. Itt a Francia Kommunista Párt 
magyar csoportjában fejtett ki mozgalmi mun- 
kát, melynek rövidesen titkára lett. 1925-ben 
azonban egy tüntetés kapcsán letartóztatták, és 
másokkal együtt kiutasították az országból. Ké- 
söbb ismét visszament Bécsbe, ahol Landler irá- 
nyításával felkészült a hazai illegális pártmun- 
kára. 

Szerényit 1926 júniusában azzal a feladattal 
küldték haza Bécsből, hogy a famunkások szö- 


vetségében szervezze meg az illegális kommunis- 


ta frakciót, kapcsolódjon be a legálisan működő 
MSZMP munkájába. Szerényi ezeket a felada- 
tokat — a párt elvárásainak megfelelően - siker- 
rel oldotta meg. Konspirációs hibák következté- 
ben azonban 1927. február 23-án letartóztatták, 
és több mint két évi börtönbüntetésre ítélték. 
A börtönből 1929 áprilisában szabadult, s bár 
rendőri felügyelet alá került, a folyamatos lebu- 
kások mégis szükségessé tették, hogy újra be- 
kapcsolódjék a pártmunkába. Rövidesen a Tit- 
kárság tagja lett, 1929. július 21-et követően 
pedig, amikor Fürst Sándort, a Titkárság akkori 
vezetőjét letartóztatták, Szerényi Sándor került 
a Központi Bizottság Titkárságának élére. 

A párt Bécsben működő Külföldi Bizottsága, 
hogy megakadályozza a Titkárság új vezetőjé- 
nek letartóztatását, Szerényit is Bécsbe hívta. 
Szerényi 1929. augusztus 18-án, Jugoszlávián 
keresztül Bécsbe utazott, ahol bekapcsolódott a 
KMP II. kongresszusának előkészítő munkála- 
taiba. Szeptember közepétől e munkát már 
Moszkvában folytatta. Kun Bélával és Révai 
Józseffel együtt itt készítették el a KMP II. 
kongresszusának politikai platformjául szolgáló 
úgynevezett Nyilt Levél tervezetét. 

Szerényi Sándor könyve 1930-ig vázolja fel a 
szerző legfontosabb életrajzi adatait és munkás- 
mozgalmi tevékenységét. A kötetből azonban 
életének és mozgalmi munkájának teljessége sej- 
lik fel. y 


A történelemkutatás már feltárta és elemezte 
a KMP-nek a kötetben tárgyalt időszakban ki- 
fejtett tevékenységét. Ismeretes, hogy a hibás 
stratégiai célkitűzés és az ebből fakadó szektás 
gyakorlat nem volt alkalmas arra, hogy jelentő- 
sen és eredményesen befolyásolja a magyar va- 
lóságot. 


Szerényi Sándor könyve nemcsak alátámasztja 
a történetírás értékelését, hanem azt tovább ár- 
nyalja, és több vonatkozásban új összefüggések- 
kel egészíti ki. Ezek közül csak néhány, a kuta- 
tók által eddig jórészt figyelmen kívül hagyott 
elemre hívnám fel a figyelmet. A szerző nagyon 
fontos lélektani mozzanatot ragad meg akkor, 
amikor arról ír, hogy a mozgalom vezetői — az 
addig megszerzett hiányos elméleti és gyakorlati 
ismereteik birtokában — úgy vélték, hogy társa- 
dalmi, politikai, ideológiai stb. kérdések vonat- 
kozásában a teljes és megfellebbezhetetlen igaz- 
ság birtokában vannak. Ehhez sokszor fölényes 
magatartás, baloldali türelmetlenség és a csalha- 
tatlanság attitűdje is társult. Ebben a helyzetben 
pedig a féligazságok mellett a vélt vagy nagyon 
is relatív , igazságok" a politikai gyakorlatban 
valósággá transzformálódtak. Az ilyen körül- 
mények között megfogalmazott elemzések, 
helyzetértékelések természetesen nem jelenthet- 
tek szilárd alapot a gyakorlati politika számára. 
Ez - mint Szerényi Sándor helyesen írja — töb- 
bek között azt is jelentette, hogy az illegalitás- 
ban működő párt külföldön élő vezetői olyan 
feladatokat tűztek a maroknyi önfeláldozó 
kommunista elé. amelyek azok lehetőségeit s a 
párt szervezeti erejét jóval meghaladták. 

A szerző a tanú hitelességével erősíti meg 
könyvében, hogy milyen súllyal nehezedett a 
vád mindazokra, akik a kimunkált, majd hatá- 
rozattá emelt stratégiai célkitűzésekkel kapcso- 
latban, a valós lehetőségeket jobban számba 
véve jogos fenntartásokat fogalmaztak meg. 
A mozgalom tagjait véleménynyilvánításuk so- 
rán meggondolásra késztette a félelem attól, 
hogy frakciósnak és opportunistának bélyegez- 
ve kivetheti őket magából a mozgalom. Mert mi 
lett azokkal, akik kísérletet tettek a hibás irány- 
vonal megváltoztatására? A könyvből is kitet- 
szik, hogy a realitásokat jobban kifejező állás- 
pontok képviselői — (ebben a periódusban pél- 
dául Alpári Gyula és Ivándi Béla) -, amennyiben 
nem kívántak a párttal szakítani, önkritikára 
kényszerültek. De vajon meg tehették-e ezt bel- 
ső meghasonlás nélkül? És vajon felelőssé tehe- 
tők-e azért, mert tartották magukat a hibás tes- 
tületi döntésekhez? 

A válasz erre - ma, amikor merőben mások 
a viszonyok - látszólag könnyű, pedig egyálta- 
lán nem az. Ha nem akarunk a történelmietlen- 
ség hibájába esni, akkor meg kell értenünk a 
mély illegalitásba szorított párt tagjainak, veze- 
tőinek ragaszkodását ahhoz, hogy megtartsák a 
párthoz fűző kötelékeket. Annál inkább, mert 
az illegális munkáért más, mint üldöztetés, nem 
járt a kommunisták számára. 

Erdemes a kötettel összefüggésben megje- 

gyezni, hogy a korabeli kommunista vezetés 
megítélésénél feltétlenül figyelembe kell venni az 
illegális kommunista mozgalomban résztvevők 
kor szerinti összetételét. Gondoljuk csak meg: 
1930-ban a mozgalom nagy , öregjei" 27-45 éve- 
sek voltak, Kun Béla például ekkor csak 44 éves; 
Szerényi Sándor és társai pedig éppen csak 25 év 
körüli fiatalok voltak! Képzeljük csak el, hogy 
a korabeli feltételek között milyen lehetősége is 
volt egy huszonéves fiatalembernek ahhoz, hogy 
képzett marxista lehessen, hogy az ország valós, 
traumákkal terhes életét, a lakosság érdekeit és 
szándékait ismerve, önállóan dolgozzon. 

A visszaemlékezőnek a kutatóval szemben - 
számos hátránnyal együtt - egyrészt mindig 
megvan az az előnye, hogy megélt eseményekről 
tudósít, s ezzel élettelivé teszi a különböző doku- 
mentumokból feltárható valóságot, vagy olyan 
összefüggésekre tud rámutatni, amelyek esetleg 

dokumentumokból nem derülhetnek ki. Más- 
részt pedig, a visszaemlékező egykori szerepe, 
pozíciója következtében a szervezet belső struk- 
túrájáról, az ott uralkodó alá- és fölérendeltségi 
viszonyokról s az ezeket meghatározó, befolyá- 
soló erőkről, az egyes pozíciókat betöltők szer- 
vezeten belüli tényleges súlyáról is számot tud 
adni. 

Szerényi Sándor e tekintetben is sokat nyújt. 
Könyvéből pontosan kirajzolódik az illegális 
párt szervezeti struktúrája, a Komintern megha- 
tározó szerepe, a választott és kinevezett szer- 
vek, testületek egymáshoz való viszonya. 
A könyv alapján plasztikusan rajzolódik ki a 
baráti, rokoni szálakat is felhasználó pártszer- 
vezés, az illegalitásban végzett munka volume- 
ne, konkrét tartalma, a párt presztízse, befolyá- 
sa, mozgáslehetősége, a konspirációs helyzet 
stb. A könyv lapjairól felsejlik a párt egységét 
megosztó frakcióharc áldatlan volta, s kitűnnek 
a különböző oldalon állók objektív és szubjektív 
törekvései. A tárgyszerűség mellett ezek és az 
ezekhez hasonló összefüggések adják Szerényi 
Sándor írásának igazi értékét. 

S ha a kötet elolvasása során hiányérzetem is 
támadt, az éppen abból fakadt, hogy a szerző 
ismételten megszakítja, s ezzel együtt meg is töri 
a huszonéves fiatalember lángoló önfeláldozásá- 
ról, a mozgalomnak alárendelt életéről szóló 
önvallomását. Ezekben a részekben a szerző 
történészi feladatra vállalkozik, a kor munkás- 
mozgalmának történetét kísérli meg felvázolni, 
s mivel érzi, hogy ez megtöri a kötet sajátos 
egységét, csak a legfontosabb összefüggésekre 
tér ki. Ez viszont szükségszerűen leegyszerűsíté- 
sekhez vezet. Megítélésem szerint egy visszaem- 
lékezőnek, egy memoárírónak nem kel! félnie a 
vele történtek szubjektív, egyéni, csak vagy első- 
sorban rá jellemző látásmódjának megfogalma- 
zásától. 

A kötetben - felsorolásszerűen — igen sok 
névvel találkozunk. Érthető a szerző szándéka, 
ám mégis jó lett volna, ha ez kiegészül e szemé- 
lyek emberközeli, életteli portréjával, hiszen ve- 
lük Szerényi Sándor - mint maga is írja — moz- 
galmi munkája során szoros kapcsolatba, sőt 
barátságba került. 

E megjegyzések természetesen nem csökken- 
tik a kötet értékét. Szerényi Sándor visszaemlé- 
kezése fontos és hiánypótló, hiszen oly időszak- 
ban élt és harcolt, hogy kor- és sorstársai sajnos 
már mind kevesebben lehetnek körünkben. Sze- 
rényi Sándor életútja a későbbiekben is érdekes 
volt, és ezért reméljük, hogy az ígért folytatást 
is rövidesen kezünkbe vehetjük. 


(Kossuth Könyvkiadó, 1985.) 
Tóth Pál Péter 

Izsák Lajos: A Keresztény Demokrata Néppárt 
és a Demokrata Néppárt 1944—1949 


A hazai polgári ellenzéki pártok történetének 
ismert és elismert kutatója újabb könyvében a 
második világháború utáni esztendők politikai 
életének sajátos területével, a keresztény demok- 
rata mozgalom, illetve párt történetével foglal- 
kozik. 

A keresztény demokrácia önálló hazai képvi- 
seletére vállalkozó párt létrejöttét és működését 
alapvetően meghatározta egyfelől a katolikus 
egyház vezetőinek magatartása, másfelől a népi 
demokratikus hatalom, közelebbről a független- 
ségi front pártjainak állásfoglalása és nem utol- 
sósorban a nemzetközi helyzet alakulása. A ke- 
resztény demokrácia jelszavával fellépő párt te- 
hát — helyzetéből és jellegéből adódóan — végső 
soron az állam és a katolikus egyház kapcsolatá- 
nak metszéspontjába, mintegy , kereszttüzébe" 
került, s egyúttal e kapcsolat függvényévé is 
vált. 

Magyarországon a politikai katolicizmusnak 
-— a több évtizedes múlt alapján - a felszabadulás 
idején és után is megvolt a társadalmi bázisa: 
azok a katolikus, hivatásrendi alapon álló és 
szerveződött szociális mozgalmak (Katolikus 
Agrárifjúsági Legényegyletek Országos Testüle- 
te(KALOT), Egyházközségi Munkásszakosztá- 
lyok, Magyar Dolgozók Országos Hivatásszer- 
" vezete stb.), amelyek már a harmincas évek má- 
sodik felében jelezték, hogy megindult egyfajta 
útkeresés a hazai katolikus közéletben. 

A Keresztény Demokrata Néppártot 
(K DNP) 1944. október közepén gróf Pálfy Jó- 
zsef alakította meg, Serédi Jusztinián hercegprí- 
más beleegyezésével. A KDNP nem volt jelen a 
Magyar Nemzeti Függetlenségi Front szegedi 
zászlóbontásánál, mivel Pálffy József — aki a 
Magyar Front megalakításában és a nemzeti 
ellenállás szervezésében is részt vett — a még 
hitleri megszállás alatt levő fővárosban tartóz- 
kodott. Izsák Lajos a könyvében utal azonban 
arra is, hogy e párt szevezésében, majd vezetésé- 
ben elsősorban a konzervatív, illetve jobboldali 
katolikus tömegszervezetek volt vezetői játszot- 
tak fontos szerepet. A KALOT vezetői is részt 
vettek a Keresztény Demokrata Néppárt létre- 
hozásában, majd Szekfű Gyula, Barankovics Ist- 
ván és mások 15 bekapcsolódtak e párt tevékeny- 
ségébe. Bár e pártnak a politikai életben való 
részvételét a Budapesti Nemzeti Bizottság 1945. 
április 18-i ülése elutasította, 1945 nyarán - a 
közelgő nemzetgyűlési választások miatt - a 
korábbiaknál is erőteljesebben indult meg a párt 
szervezése. Ennek során azonban két, egymástól 


egyre határozottabban elkülönülő csoportosu- 
lás alakult ki: egyik Barankovics István, a másik 
Pálffy József személye körül. 

Izsák Lajos nagy jártassággal ábrázolja a két 
keresztény politikus pályáját, illetve azok egyes 
szakaszait, miközben megrajzolja politikusi al- 
katukat és személyes sorsukat is. Csak üdvözöl- 
ni lehet a szerzőnek ezt az , emberarcú" törté- 
netírói módszerét. Gróf Pálffy József, az egykori 
dunántúli földbirtokos és a tiszántúli, katolikus 
kántortanítói családból származó Barankovics 
István egyaránt következetesen vállalta a harcot 
a fasizmus és annak minden maradványa ellen. 
A , keresztény demokrácia" hiveiként mindket- 
tőjük célja voltaképpen egyfajta polgári demok- 
rácia volt, amelyet azonban más-más módon, 
azaz különböző programmal kívántak megvaló- 
sítani. Barankovics és csoportja kezdettől fogva 
elhatárolta magát a Horthy-rendszer különböző 
keresztény pártjaitól, Pálffy azonban hosszú 
ideig a velük való hasonlóságot, a folytonossá- 
got hangoztatta. A katolikus hierarchiához 
hűbb Pálffy és követői élvezték a klérus hivata- 
los elismerését és támogatását. Barankovics és 
hívei azonban ezt nem kapták meg. Pálffy világ- 
nézeti és politikai szempontból egyaránt szem- 
behelyezkedett a népi demokratikus erőkkel, 
Barankovics azonban csak világnézetileg hatá- 
rolta el magát a baloldali pártoktól, hangsú- 
lyozta a velük való politikai együttműködés 
szükségességét, mintegy keresve a , modus vi- 
vendi" -t. 

Ez is hozzájárult ahhoz — hangsúlyozza a szer- 
ző -, hogy az Országos Nemzeti Bizottság csak 
a Barankovics-féle Demokrata Néppárt (DNP) 
önálló indulását tette lehetővé az 1945. évi nem- 
zetgyűlési választásokon. A párt nevéből a , ke- 
resztény" jelző hiánya is az ellenforradalmi 
rendszer keresztény pártjaitól való elhatároló- 
dást jelezte. Miután azonban Barankovicsék 
nem tudták megteremteni a sikeres választási 
szereplés feltételeit, ezért a DNP a kisgazdapárt- 
tal való szorosabb együttműködés útját válasz- 
totta, s jelöltjeit e párt listáján indította. 

Katolikus párt hiányában, a klérus nagy súlyt 
helyezett a katolikus társadalmi egyesületek ak- 
tivizálására. Ezt meg is tehette, mivel a népi 
demokratikus kormányzat a felszabadulás után 
nem oszlatta fel őket, így azok bizonyos korlá- 
tozások mellett 1946 nyaráig működhettek. 

A polgári jobboldal megélénkülő tevékenységé- 
nek, tovabbá Mindszenty hercegprímás egyre 
támadóbb fellépésének, a kiéleződő osztályel- 
lentéteknek a hatására a belügyminiszter elren- 
delte 220 egyesület — köztük a katolikus egyesü- 
letek - feloszlatását. Ezután a keresztényde- 
mokrácia híveinek politikai, közéleti szereplése 
tulajdonképpen csak parlamenti képviselőiknek 
a nemzetgyűlésen kifejtett tevékenységére korlá- 
tozódott. 

A politikai katolicizmus hazai képviselői a 
kisgazdapárt jobbszárnyának és centrumának 
felszámolását követően, 1947 tavaszán léphet- 
tek ismét a pártalakítás útjára. Izsák Lajos ala- 
posan elemzi azokat az okokat, amelyek a Ba- 
rankovics István vezette Demokrata Néppárt 
gyors és nagyarányú megerősödését eredmé- 
nyezték. A kisgazdapártból kiábrándult és kiá- 
ramló tömegek soraiban nőtt az egyház befolyá- 
sa, és ebben a helyzetben a papság is erősítette 
politikai és szervező tevékenységét e körben. 
Mindez együttesen kedvező feltételeket terem- 
tett ahhoz, hogy a klérus által befolyásolt, hívő 
tömegek felsorakozzanak a katolikus szinezetű 
polgári ellenzéki párt mögé. 

A Demokrata Néppárt céljául a keresztény 
állameszme 20. századi körülményeinek képvi- 
seletét és érvényesítését jelölte meg, és hangsú- 
lyozta , világnézeti párt" jellegét, továbbá azt, 
hogy nem osztálypárt, s hogy célja a keresztény 
állameszme megvalósítása. Programját és közé- 
leti tevékenységét a ,keresztény világnézet" 
alapjára kivánta helyezni. A földosztást a gaz- 
dasági demokrácia felé vezető út első lépéseként 
értékelte, védelmébe vette a földhöz juttatotta- 
kat, de egyúttal sürgette az egyház kártalaniítá- 
sát. A DNP elfogadta a köztársasági államfor- 
mát. A tőkés termelési viszonyok keretein belül 
hajlandó volt tudomásul venni a nagytőke bizo- 
nyos fokú korlátozását. Az állam és az egyház 
szétválasztását, az egyházi iskolák államosítását 
azonban kategorikusan elutasította. Külpoliti- 
kai téren hangsúlyozta, hogy Magyarországnak 
minden nagyhatalommal, de különösen a Szov- 
jetunióval a , kölcsönös bizalom és a kölcsönös 
érdekek" alapján jó viszonyban kell lennie. 
A DNP-nek azonban még az ellenzék körében 
radikálisnak tűnő követeléseit 15 nagyrészt kon- 
zervatiív szemlélet hatotta át. 

A Demokrata Néppárt nem egyszerűen az 
egyik ellenzéki párt kívánt lenni, hanem ,a" 
koalíció ellenzéke. Élesen szembehelyezkedett a 
munkáspártokkal, a marxizmussal, s a keresz- 
tény állameszmét propagálta oly mértékben, 
hogy például az , arccal a vasút felé" jelszóval 
szemben az , arccal az oltár felé" jelszót adta ki. 
A DNP igen rövid idő alatt sorra alakította 

megyei szervezeteit, és a párt központi sajtója, 
a Hazánk című lap is rendszeresen megjelent. 
A választási pártként létrejött és működő De- 
mokrata Néppártnak az 1947. évi országgyűlési 
választásokon elért eredményei — hogy tudnullik 
a Magyar Kommunista Párt után a második 
legtöbb szavazatot kapta - a koalíció és az ellen- 
zék táborában egyaránt nem kis meglepetést 
keltettek. Az országgyűlési választások azonban 
nem döntötték el véglegesen a hatalom kérdését. 

A kül- és belpolitikai eseményekkel összhang- 
ban, 1947 őszétől az erőviszonyok felgyorsult 
ütemben rendeződtek át Magyarországon. Ez 
nem csupán a koalíción belüli küzdelmek felerő- 
södését jelentette — mutat rá a szerző -, hanem 
egyúttal a DNP-nek és valamennyi ellenzéki 
pártnak s képviselőiknek a politikai életből való 
kiszorítását 15. Ebben szerepet játszott, hogy a 
DNP-nek erőteljes jobboldala volt, amely elérte, 
hogy a párt (sót maga Barankovics is) a parla- 
ment 1947. szeptemberi vitájában nemmel sza- 
vazott az új kormányprogramra, majd az uzso- 
rabírósági különtanácsok felállítására stb. 
A Demokrata Néppárt vezetői időnként ugyan 
megpróbáltak a kormánykoalíció irányában lo- 
jális magatartást tanúsítani, dea DNP helyzetén 
már az sem változtatott, hogy 1948 tavaszán 
Mindszenty József hercegprímás hívei távoztak 
a pártból. Ez egyfelől elősegítette a párton belüli 
tisztulási folyamatot, máfelől viszont tovább 
rontotta a DNP és a katolikus egyházi vezetők 
jónak addig sem nevezhető kapcsolatát. 

A koaliciós pártok vezetői ennek ellenére a 
Demokrata Néppártot a ,klerikális-feudális 
rendszer újjáépítésére törekvő", a katolikus egy- 
ház támogatását élvező politikai alakulatként 
kezelték. 

Izsák Lajos sokoldalú forrásbázisra támasz- 
kodva tekinti át a Demokrata Néppárt felszá- 
molásához vezető út egyes állomásait, s jut el 
annak a több mint sajnálatos ténynek a megál- 
lapitásához, hogy a politikai hatalom teljes ki- 
sajátítására törekvő Magyar Dolgozók Pártja 
vezetői nem tudták vagy nem akarták felismer- 
ni és elismerni: Barankovics István és hivei 
,nem ellenségei, hanem bírálói voltak a népi 
demokráciának". 

A Keresztény Demokrata Néppárt és a De- 
mokrata Néppárt 1944-1949 című könyv az 
ötödik kötete a Kossuth Könyvkiadó által indi- 
tott — s nemcsak a szakemberek. de a szélesebb 
olvasóközönség által is méltán érdeklődéssel ki- 
sért — Négy évtized című sorozatnak. 


( Kossuth Könyvkiadó, 1985.) 

NÉMETH KÁROLY: 


A párt kádermunkája 


A Politikai Bizottság megbizásából indoklást és egyes pontokon kiegészítést fűzök az 
előterjesztéshez. A határozattervezet előkészítése során kikértük a Központi Bizottság 
és a kormány számos tagjának, a Pártépítési Munkaközösségnek, valamint társadalmi 
és tömegszervezeti vezetőknek a véleményét, és hasznosítottuk a területi és üzemi párt- 
szervek tapasztalatait, javaslatait Is. 

Pártunk mind a hatalomért folyó harc, mind pedig a szocializmus építésének különbö- 
ző szakaszaiban nagy figyelmet fordított a kádermunkára. A felszabadulás után viszony- 
lag rövid idő alatt tömegesen nevelt a szocializmus ügyét odaadással és áldozatkészen 
szolgáló vezetőket, akik nehéz körülmények között is megállták a helyüket. Később 
viszont a személyi kultusz, a bizalmatlanság ezen a területen is súlyos károkat okozott. 
Az MSZMP felszámolta az ezzel kapcsolatos torzulásokat, a kádermunkában is érvénye- 
siíti a lenini elveket, gyakorlatunkat az emberek iránti bizalom, az őszinteség, a nyiltság 
jellemzi. Társadalmi fejlődésünk egyes szakaszaiban a párt által kezdeményezett és 
végrehajtott nagyarányú kaderátcsoportosítások elősegítették a szocialista építöőmunka 
soron levő feladatainak sikeres megoldását. 

Eredményeinkben nagy szerepe van a társadalmi élet különböző területein dolgozó 
vezetők széles körének. Tevékenységük jelentős mértékben hozzájárul a párt politikájá- 
nak megvalósulásához. Munkájuk, magatartásuk lényeges befolyást gyakorol a párt 
tömegkapcsolatainak alakulására, a környezetükben élő emberek gondolkodására, han- 
gulatára. 

A Központi Bizottság legutóbb 1973 novemberében vizsgálta meg átfogóan a káder- 
politikát. Az akkor elfogadott alapelvek helyesnek bizonyultak. Ervényesítésük jól 
szolgálta a politika megvalósításához, a szocializmus építéséhez szükséges személyi 
feltételek biztosítását. A társadalmi, gazdasági életben végbement változások és a gya- 
korlatban tapasztalható hiányosságok, amelyek irányitó tevékenységünk gyengeségeit Is 
tükrözik, indokolttá teszik, hogy a Központi Bizottság áttekintse a helyzetet, és a XIII. 
kongresszus útmutatásainak megfelelően meghatározza a tennivalókat. 

A káderpolitika az MSZMP politikájának szerves része. A kadermunka nélkülözhetet- 
len eszköz a hatalom gyakorlásában, a párt vezető szerepének érvényesítésében, tömeg- 
kapcsolatainak erősítésében. Irányításáról és ellenőrzéséről minden szinten a pártszer- 
veknek kell gondoskodniuk. Pártunk felelős azért, hogy a vezető posztokat olyan szemé- 
lyek töltsék be, akik megfelelnek a káderpolitikai követelményeknek, alkalmasak felada- 
tuk ellátására. 


Előadói beszéd az MSZMP Központi Bizottságának 1986. március 18-i ülésén 


4 NÉMETH KÁROLY 


A Politikai Bizottság, a Titkárság, a területi ésa munkahelyi pártbizottságok az elmúlt 
években rendszeresen figyelemmel kísérték a Központi Bizottság határozata végrehajtá- 
sának tapasztalatait; hatáskörüknek megfelelően javuló színvonalon irányították és 
ellenőrizték a kádermunkát, napirendre tűzték időszerű kérdéseit. 

A vizsgált időszakban lényeges változások következtek be a vezetői állományban, 
amely az országos szervekben dolgozóktól a művezetőkig mintegy 300 ezer fő. Bár az 
utóbbi években az emberek nehezebben vállalnak vezető beosztást, összességében bizto- 
sítani tudtuk az építőmunka káderfeltételeit. Javult a vezetők politikai és szakmai 
felkészültsége. Nagy többségük eredményesen és felelősséggel látja el feladatát, szocialis- 
ta elveink szerint él és dolgozik. De kétségtelen, hogy a nehezebb körülmények, a 
megnövekedett feladatok olyan próba elé állítják őket, aminek nem mindenki tud 
megfelelni. 

Azt is meg kell állapítanunk, hogy helyes káderpolitikai elveink nem valósultak meg 
következetesen, a kádermunka gyakorlata elmaradt a követelményektől. Jóllehet ebben 
különböző okok játszanak közre, hiba lenne, ha gondjainkat, a feszültségeket csupán 
objektív tényezőkre vezetnénk vissza. Ezek létrejöttében szubjektív hibák, az irányítás, 
a vezetés gyengeségei is közrejátszanak. A kádermunkát formális, bürokratikus vonások 
terhelik. A hiányosságok megszüntetése az irányítás és a végrehajtás minden területén 
színvonalasabb munkát, intézkedéseket követel. 

A szocializmus építésének előttünk álló időszakában tovább növekszik a vezetők 
felelőssége. A XIII. kongresszuson kitűzött célok elérése minden beosztásban jobb 
munkát igényel tőlük. Pártunknak kötelessége gondoskodni arról, hogy az egyes funkci- 
ókat olyan emberek töltsék be, akik megfelelnek a nagyobb követelményeknek. Azoktól, 
akik rutinból vezetnek és nem képesek megújulni, meg kell válnunk. 


A pártnak feladata, hogy következetesen érvényt szerezzen a káderpolitikai elveknek, és 
ma is elvitathatatlan joga és kötelessége, hogy követelményeket állítson a vezetők elé. 
Ennek értelmében az előterjesztésben azt javasoltuk: a Központi Bizottság erősítse meg, 
hogy hazánkban a vezetőknek - párttagoknak és pártonkívülieknek - a jövőben is meg 
kell felelniük a politikai alkalmasság, a szakmai hozzáértés és a vezetői rátermettség 
követelményeinek. Bár az elmúlt időszak gyakorlatában ez általában érvényre jutott, az 
egyes elemeket esetenként mechanikusan alkalmazták vagy szembeállították egymással. 
Akadnak, akik bizonyos egyoldalúsággal itélik meg a politikai alkalmasság, ezen belül 
a politikai megbízhatóság jelentőségét. Mások viszont a mai körülményeink között már 
elhanyagolhatónak tartják ezt, és egyedül a szakmai hozzáértést tekintik mérvadónak. 

A vezetőkkel szemben támasztott követelmények mindegyike fontos, de alkalmazásuk 
során figyelembe kell venni az egyes területek sajátosságait. A felszabadulást követően 
voltak olyan időszakok, amikor a vezetők kiválasztásában a politikai megbízhatóság 
szinte kizárólagos szempontnak minősült. Amikor a munkásosztály a hatalom meghódi- 
tásáért, majd az ellenforradalom után megvédéséért harcolt, ez indokolt volt. A politikai 
alkalmasság követelményéről, amely magában foglalja a szocializmus melletti elkötele- 
zettséget is, természetesen ezután sem mondhatunk le. 

Ma már azonban azt is joggal elvárhatjuk, hogy a vezetők kellő marxista-leninista 
elméleti, politikai felkészültséggel rendelkezzenek. Ertsék a párt politikáját, képesek 
legyenek a maguk területén annak önálló alkalmazására, döntéseik, intézkedéseik várha- 
tó hatásainak felelős mérlegelésére. A vezetők körében a korábbinál gyakrabban előfor- 
dul, hogy nem állnak ki a párt politikája mellett. El kell várni tőlük, hogy legyenek aktív 
részesei a politika alakításának, és minden helyzetben nyiltan hirdessék, képviseljék a 
párt általános politikáját, különösen pedig a munkaterületüket meghatározó gazdaság- 
politikát és kultúrpolitikát. Ezt azért sem felesleges hangsúlyozni, mert az általános 

egyetértés mellett fenntartások is tapasztalhatók a politika egyes részterületeit illetően. 
A bonyolultabb, nehezebb feltételek közepette több a konfliktus, a feszültség, a vita, de 
a vezetőknek ilyen körülmények között is meg kell állniuk a helyüket, szilárdan képvisel- 
ve a párt politikáját. 

A politikai alkalmasság fogalomkörébe tartozik, hogy a vezetők életvitele, magatartá- 
sa feleljen meg a szocialista erkölcs normáinak; jó példát mutassanak, odaadással 
szolgálják a közérdeket, szerények legyenek. Saját történelmi tapasztalatunkból tudjuk, 
hogy milyen súlyos károkat okoz a hatalommal való visszaélés. Ezért is oly fontos 
számunkra a hatalomhoz való viszony helyes felfogása. A vezetőknek a rájuk ruházott 
hatalommal a köz javát kell szolgálniuk, azzal visszaélni nem szabad. A hatalom minde- 
nekelőtt felelősséget jelent, a közérdek szolgálatára kötelez. Napjainkban is időszerű 
figyelmeztetnünk erre, hiszen nem kevés esetben kellett pártbüntetésben részesíteni, a 
pártból is kizárni, büntetőjogilag felelősségre vonni különböző beosztású vezetőket, mert 
visszaéltek a hatalommal, a beosztásukkal. E téren a jövőben sem szabad engedményeket 
tenni. Ezzel egyidejűleg arra is figyelmet kell fordítani, hogy a vezetők politikai, erkölcsi 
védelmet kapjanak a demagógiával, a rágalmazással, az intrikával szemben. 


Fejlődésünk mai szakasza azt kívánja, hogy nagy hangsúlyt helyezzünk a káderek 
szakmai hozzáértésére és a vezetői képességre. Korunk igénye ez. Olyan káderekre van 
szükség, akik magas színvonalon tudják megoldani a szocializmus építéséből rájuk 
háruló feladatokat. Azt gondoljuk, az a felfogás helyes, hogy a végzettség, a diploma 
szükséges, de nem elégséges feltétel. A vezető jól értsen ahhoz, amit csinál, szakmailag 
legyen felkészült. Csak akkor tud helytállni, ha képezi magát, lépést tart szakmájának 
hazai és nemzetközi fejlődésével, hasznosítja a tudomány és a technika új vívmányait. 
Ez különösen fontos napjainkban, amikor a műszaki fejlesztés meggyorsításának, a 
termelési struktúra átalakításának, az anyag- és energiatakarékosságnak, a minőség 
javításának, a hatékonyság és a versenyképesség fokozásának meghatározó szerepe van. 
A szakmai tudásnak - és tegyük hozzá: a nyelvismeretnek, amelyben szintén sok a 
pótolnivaló -— minden korábbinál nagyobb a jelentősége. 


Napjainkban különösen előtérbe kerülnek az olyan vezetői tulajdonságok, mint az új 
iránti fogékonyság, az irányító-, szervező- és kezdeményezőkészség, az önállósággal 
párosuló felelősség, a változó feltételekhez való alkalmazkodás képessége. 

Azt hiszem, egységes politikai követelményként is felfoghatjuk, hogy a vezetői poszto- 
kon feladatuk ellátására alkalmas emberek legyenek, olyanok, akik egyeztetni tudják a 
különböző érdekeket; határozottak, következetesek és emberségesek; igénylik és figye- 
lembe veszik a kollektíva véleményét; képesek saját tevékenységük önkritikus megítélésé- 
re. A vezetőkbe vetett bizalmat — amely fontos jellemzője káderpolitikánknak - össze kell 
kapcsolni a velük szemben támasztott követelményekkel, munkájuk segítésével és ellen- 
őrzésével. 

Javasoljuk annak az alapelvünknek a megerősítését is, hogy országunkban - pártfunk- 
ció kivételével -— minden vezető tisztséget pártonkívüli is betölthet. Ez az álláspontunk 
és gyakorlatunk szövetségi politikánkból következik, és érvényesítése elejét veheti annak, 
hogy egyesek vezető poszt elérése végett lépjenek a pártba. Figyelmet érdemel, hogy 
szándékainkkal ellentétben csökkent a párton kívüli vezetők aránya. Ez részben annak 
a következménye, hogy közülük jelentős számban léptek be a pártba. Csupán a tanácsi 
funkciókban és a tömegszervezeti apparátusokban tapasztalható némi növekedés. 
A párton kívüli vezetők aránya ágazatonként eltérő, az átlagosnál magasabb a tudomá- 
nyos, az oktatási, a kulturális és az egészségügyi területeken. Nem szabad belenyugod- 
nunk abba, hogy arányuk csökkenjen. Nagy figyelmet kell fordítanunk szélesebb körű 
bevonásukra, ami nélkülözhetetlen tartaléka a vezetés utánpótlásának. 

Káderpolitikai elveinknek megfelelően gyakorlatunkban az ésszerü stabilitásra és a 
tervszerű cserék megvalósítására törekedtünk. Az indokolt mértékű stabilitás jó hatással 
van a vezetésre, a megszokottságból és a rutinból adódó negativ következmények elkeruü- 
lése viszont megköveteli a tudatos cseréket. Ezekkel nem szabad késlekedni. Ha egy 
vezető már nem tud megfelelni a követelményeknek, ne maradjon beosztásában. A stabi- 
litásra való törekvés csak azokra vonatkozzon. akik képesek megújulni, a változó 
körülményekhez alkalmazkodni. Számos eset tanúsítja, hogy egy idejében végrehajtott 
vezetőváltás - ha az adott megyénél, vállalatnál, szövetkezetnél a többi feltétel nem is 
változott - rövid idő alatt kedvező eredménnyel járt. Ez világosan mutatja, hogy milyen 
sok múlik a vezetőkön, és mekkora kár származik abból, ha nem oldjuk meg idejében 
a káderügyeket. A türelmetlenség, a káderek elhamarkodott váltogatása ugyancsak 
hibak forrása lehet. 

K övetkezetesebben kell megvalósítanunk a tervszerű személycseréket. Ezek célja, hogy 
minden vezető sokféle tapasztalatot szerezzen, s a képességeinek megfelelő munkakörben 
dolgozzon. Ez vonatkozik a párt tisztségviselőire és apparátusára IS. 

A tárgyalt időszakban a kádercserék egy részét áthelyezés, előléptetés, kisebb részét 
alkalmatlanság, zömét pedig nyugdíjazás miatt hajtották végre. Az elmúlt évtizedben a 
vezetőknek mintegy 80 százaléka változtatott helyet. Ez összességében egészséges folya- 
matot tükröz. A vezetőknek egy kisebb hányada azonban a kivánatosnál hosszabb időt 
tölt azonos funkcióban. Ez a legjobb szándék ellenére 15 magában hordozza azt a 
veszélyt, hogy úrrá lesz a megszokás, kialakulhat a túlzott magabiztosság, a tévedhetet- 
lenség érzete, háttérbe szorul a kollektiv vezetés. 

Ezeknek a nemkívánatos jelenségeknek a megakadályozásának, továbbá a párt-, az 
állami, a gazdasági és a tömegszervezeti munka területei közötti tervszerű kádermozga- 
tásban, a vezetői tevékenységet segitő különböző tapasztalatok megszerzésében fontos 
biztosítékot nyújthat annak a javaslatnak az elfogadása, hogy meghatározott körben 
ugyanazt a funkciót ugyanaz a személy csak két ciklusban tölthesse be. A cserélődés 
intézményesítése mint gondolat és módszer a szocializmus eddigi gyakorlatában már 
korábban is jelentkezett. Vannak ellenzői és hívei. A jobb megoldást keresve, bevezetését 
indokoltnak és elvi jelentőségű lépésnek tartjuk. Minden bizonnyal kedvező hatása lesz 
a párt tevékenységére, a kádermunkára, a vezetők magatartására és a közgondolko- 
daásra. 

Felvetődött, hogy a javaslat elfogadása esetén az érintett területeken biztosítani lehet-e 
a vezetés folyamatosságát. Szerintünk ez tervszerűen megoldható. Ebben az is segit, hogy 
a Központi Bizottság különösen indokolt esetben hozzájárulhat a harmadik ciklusra 
való jelöléshez. 

Javasoljuk, hogy a határozat mondja ki azt is: a kongresszuson és a pártértekezleteken 
a Központi Bizottság és a pártbizottságok tagjainak legalább egyharmada ötévenként 
cserélődjön. Tulajdonképpen a kialakult gyakorlat szentesítéséről van szó, hiszen a 
változások eddig is általában a javasoltnak megfelelő mértékűek voltak. Ugy véljük, 
elvi-politikai jelentősége van annak, hogy az egyharmados csere kötelező legyen! 


A különböző társadalmi osztályok, csoportok, rétegek, nemek és korosztályok, bizonyos 
aránytalanságokkal, de jelen vannak a vezetésben. Káderpolitikánk elveit követve a 
jövőben is gondoskodni kell arról, hogy az idősebbek élettapasztalatait — és hozzáteszem 
azt is: forradalmi hitét — párosítsuk a fiatalok új iránti fogékonyságával, lendületével. 
A tárgyalt időszakban folyamatosan kerültek a vezetésbe a fiatalabb korosztályok 
képviselői. Különösen elmondható ez a vegyiparról, az elektronikai és a járműiparról, 
az élelmiszer-gazdaság egyes területeiről, valamint a párt- és társadalmi szervek appará- 
tusáról. De több helyen a szükségesnél és a lehetségesnél lassúbb ez a folyamat. Ez azért 

sem fogadható el, mert társadalmunkban sok a tehetséges fiatal, aki többre képes. 
Fontos, hogy feladatot kapjanak, érezzék, biznak bennük. Határozottan fel kell lépnünk 
a fiatalokkal szemben megnyilvánuló előítéletek ellen. A legjobb érv a vezetésbe került 
fiatalok helytállása. 

Az elmúlt évüzedben csaknem megkétszereződött az egyetemet és főiskolát végzett 
vezetők aránya. Az egyetemeken és a főiskolákon végzettek a káderutánpótlás fő bázisai, 
bár lényeges, hogy munkahelyükön kellő gyakorlatot szerezzenek. Mindamellett nem 
mondhatunk le arról, hogy a munkások, a szövetkezeti parasztok legjobbjai is a politikat, 
a gazdasági és a társadalmi élet vezető tisztségeibe kerüljenek. A lehetőségek ezen a téren 
még nincsenek kihasználva. Megkülönböztetett módon segiteni kell a tehetséges mun- 
kás- és parasztfiatalokat abban, hogy kellő általános műveltséget, politikai és szakmai 
ismereteket és vezetői gyakorlatot szerezzenek. Fontos, hogy kapjanak értelmes feladato- 
kat, erőt próbáló megbizatásokat, lehetőséget a bizonyításra. 

Az 15 elengedhetetlen, hogy növekedjen a vezetők között a nök aránya. E téren van 
fejlődés, de a változás üteme lassú. Nagyok az eltérések az egyes területek és ágazatok 
között. A párt-, állami és társadalmi szervek országos vezető tisztségviselői között alig 
van nő. Az is feltűnő, hogy esetenként a zömében a nöket foglalkoztató gazdálkodó 
egységekben és intézményekben 1s kevés a női vezető. Az előrehaladás érdekében le kell 
küzdenünk a még jócskán meglévő előítéleteket, maradi nézeteket. Jobb feltételeket kell 
teremtenünk a nök politikai, szakmai képzéséhez. A vezető tisztségek betöltésénél egyen- 
lő felkészültség esetén indokolt előnyben részesíteni őket. 

A nyugdíjkorhatárt elért vezetők esetében indokolt folytatnunk azt a gyakorlatot, 
hogy ha egészségesek és alkalmasak feladataik ellátására, dolgozzanak tovább. Ebben 
a hatáskörileg illetékes szervek foglaljanak állást. Helyes lenne a tisztségviselők egy 
meghatározott részének kötelezővé tenni, hogy a nyugdíjkorhatár elérése előtt egy évvel 
a hatáskörileg illetékes testülettől maguk kérjék annak elbírálását: igényt tart-e továbbra 
is munkájukra. Ez szűk körben ma is gyakorlat. A többi vezetővel — az eddigieknek 
megfelelően -— a hatáskörileg illetékes szerv a nyugdíjkorhatár elérése előtt egy évvel 
közölje az álláspontját. 

A korengedményes nyugdíjazás lehetőségét továbbra is indokolt fenntartanunk. Ta- 
pasztalataink szerint az illetékes szervek körültekintően járnak el a javaslatok megtételé- 
nél. Az 1973. évi határozat óta nem egészen tízezer korengedményes nyugdíjazás történt. 
Ezzel a lehetőséggel megfontoltan kell élni a jövőben Is. 

Azok a megfáradt, idős káderek, akik mögött becsületes, áldozatos munkával eltöltött 
évek állnak, akik sokat fáradoztak népünkért, a szocializmusért, megérdemlik, hogy 
megbecsüljük őket, hasznosítsuk tapasztalataikat. Már tettünk lépéseket ennek érdeké- 
ben, de a társadalmi, közéleti tevékenységbe való bekapcsolásuk még sok kívánnivalót 
hagy maga után. 


A káderpolitikai elvek érvényesítését, a személyi kérdések objektív megítélését és eldönté- 
sét napjainkban is leginkább a szubjektivizmus, az elfogultság. az elvtelen összefonódás 
akadályozza. Ennek jelentős szerepe van abban, hogy alkalmatlan személyek is funkció- 
ba kerülnek. Hibákhoz vezet az a helyenként tapasztalható gyakorlat is, amikor a 
funkcióba javasolt személyről csupán egy-két embertől kérnek véleményt, a testületi 
tagokkal nem konzultálnak előzetesen, és gyakran akkor sincs többes jelölés, alternatív 
javaslat, amikor ennek megvannak a feltételei. Esetenként a döntésre hivatott testületek 
sem elég igényesek. 

Ugy látjuk, jórészt adottak vagy megteremthetők a feltételei annak, hogy a kádermun- 
kát még inkább az elvszerűség és az objektivitás jellemezze. A szubjektivizmus visszaszo- 
rítását főként az olyan kritikus és önkritikus légkör megteremtése segítené, melyben 

természetes a vezetők munkájáról, erényeiről és hibáiról nyíltan, őszintén szólni. Gyak- 
ran éppen az ilyen légkör hiánya miatt mennek rossz irányban a dolgok. A hibák 
megelőzését, a személyi ügyek elvi, tárgyilagos megítélését és eldöntését az szolgálhatja 
eredményesen, ha tovább erősítjük a kádermunka demokratizmusát. 

Következetesen érvényt kell szerezni annak, hogy személyi kérdésekben csak az arra 
jogosult választott testületek dönthetnek, foglalhatnak állást. A javaslatok megtétele 
előtt legyen kötelező a konzultáció azokkal a testületi tagokkal, akik az adott területet, 
a számításba vett személyt vagy személyeket leginkább ismerik, hogy a döntés sokoldalú 
véleményre alapozódjon. Minden területen, így a pártban és a tömegszervezetekben is 
szélesíteni kell a többes jelölés gyakorlatát. Formális alternatívákra nincs szükség, de 
mindenütt, ahol a feltételek ehhez adottak, élni kell a többes jelölés lehetőségével. 

Az eddigi tapasztalatokat hasznosítva, indokolt tovább szélesíteni a pályázati rend- 
szert és bővíteni azoknak a funkcióknak a körét, amelyekben meghatározott időre szól 
a kinevezés. Nem szabad megengedni a formális pályázatok kiírását, amire a múltban 
több példa volt. 

Demokratikus munkastílusunknak megfelelően a jövőben is az érintett személyek 
tudtával történjenek a káderdöntések, érvényesüljön a nyiltság, ne engedjünk teret az 
indokolatlan titkolódzásnak. Fel kell lépnünk a - tendenciájában csökkenő, de még 
mindig elég széles körű -— funkcióhalmozás ésszerűtlen, a demokráciát is sértő, az után- 
pótlást is nehezítő gyakorlata ellen. A szocialista demokrácia kiterjedése azt kívánja, 
hogy a vezetők tevékenységének ellenőrzésében, értékelésében még nagyobb szerepet 
kapjon a kollektíva, a közvélemény. A vezetőket alá kell vetni a tömegek ellenőrzésének, 
és meg kell követelni tőlük, hogy rendszeresen adjanak számot munkájukról. 


Szólni kívánok a pártszervek káderhatásköréről, amelynek az a lényege, hogy általa is 
biztosítsuk a káderpolitika érvényesülését. A hatáskörök gyakorlása politikai tartalmú 
feladat. Sajnos, a pártszerveknek egy része ezt a személyi ügyekben kezdeményezett 
lépések formális tudomásulvételére szűkíti. Kevés gondot fordít a munka, a magatartás 
figyelemmel kísérésére, a vezetői, emberi értékek kibontakoztatására. A káderek nevelé- 
sében segíthet a bürokráciának, a formalizmusnak, a papírmunkának a csökkentését is 
szolgáló új minősítési rend bevezetése, a munka és a magatartás folyamatos, kritikus 
értékelése. Mind a pártban, mind az állami és a társadalmi élet különböző területein 
dolgozó vezetők beszámoltatása, a feladatok végrehajtásának számonkérése a mainál 
legyen igényesebb. 

Az elmúlt évtizedben a Központi Bizottság határozata szerint nagymértékben decent- 
ralizáltuk a káderhatásköröket. Jelentősen csökkent a Központi Bizottságnak és végre- 
hajtó szerveinek hatáskörébe tartozó vezetők száma. Ez a folyamat kisebb mértékben 
a pártbizottságoknál is végbement. A személyi ügyekben egyre inkább ott döntenek, ahol 
a legtöbb ismerettel rendelkeznek. Azt is megállapíthatjuk, hogy az indokoltnál még 
mindig több funkció tartozik a központi és főként a területi pártszervek hatáskörébe. 
Ezeknek egy részét egyáltalán nem vagy pedig alsóbb szintű szerveknél kellene hatáskör- 
ben tartani. 

Az irányítási rendszer tökéletesítése, a szocialista demokrácia fejlesztése, a helyi önál- 
lóság és felelősség növekedése szükségessé teszi, hogy tovább folytassuk a párthatáskö- 
rök ésszerű decentralizálását, és lényegesen csökkentsük az ide tartozó funkciók számát. 
A párt vezető szerepének érvényesülése a káderügyekben nem azon múlik, hogy hány 
funkció van egy-egy testület hatáskörében, hanem döntően azon, hogy a káderpolitikai 
elvek a gyakorlatban mindenütt megvalósuljanak. Ezért a maguk területén a pártszervek 
és a vezetők felelősek. 

Többen is indokoltan szóvá tették, hogy a hatáskörök decentralizálásával egyidejűleg 


A PÁRT KÁDERMUNKÁJA 9 


nagyobb figyelmet szükséges fordítani a kádermunka központi összehangolására, ellen- 
őrzésére, tapasztalatainak általánosítására. Felvetődhet, hogy ennek biztosítására ne 
hozzunk-e létre káderosztályt. Szerintünk erre nincs szükség. A helyzet most merőben 
más, mint akkor volt, amikor a párt a hatalom kivívását követő időszakban tömegesen 
irányított át kádereket a hatalmi szervekbe, a gazdasági és a társadalmi élet különböző 
területeire. Bizonyos fokig hasonló megoldásra került sor az ellenforradalmat közvetle- 
nül követő időszakban is. Akkor szükségszerűen nagyfokú centralizmus érvényesült. 
Társadalmunk mai állapota a vezetők kiválasztásában, felkészítésében, munkájának és 
magatartásának megítélésében is más stílust és módszereket igényel és tesz lehetővé. 

A döntési jogkörök decentralizálásának kétségkívül kísérő jelensége, hogy nehezebb 
a kádermozgások és a tapasztalatok központi áttekintése, befolyásolása. Véleményünk 
szerint e tekintetben segítséget jelent, ha a Központi Bizottság elhatározza, hogy saját 
soraiból a javaslatban szereplő feladatok ellátására — tehát nem konkrét személyi ügyek- 
kel való foglalkozásra — káderpolitikai bizottságot hoz létre. A bizottságban a javaslat 
szerint csak a Központi Bizottság tagjai foglalnának helyet. Az lenne a feladata, hogy 
segítséget nyújtson a vezető pártszervek számára a káderpolitikai elvek megvalósításá- 
hoz, elemezze az egyes területek káderhelyzetét, összegezze az általánosítható tapasztala- 
tokat, dolgozzon ki elvi állásfoglalásokat, javaslatokat. Az alsóbb pártszerveknél ilyen 
bizottság létrehozását nem tervezzük. 

A káderhatáskörök felelős gyakorlása, a szocialista demokrácia fejlődése, a módosuló 
feltételekhez való igazodás elmélyültebb, körültekintőbb politikai munkát, bizonyos 
munkamódszerbeli változást igényel minden pártszervtől. Feltétlenül tiszteletben kell 
tartaniuk a személyi ügyekben illetékes állami, társadalmi és szövetkezeti szervek önálló- 
ságát és jogait. A hatáskörbe tartozó személyi kérdésekben az előzetes állásfoglalást 
ajánlásnak kell tekinteni, nem engedhető meg, hogy valamely szervre bárkit is ráerősza- 
koljanak. Az olyan döntésnek azonban, amely szemben áll káderpolitikánkkal, nem 
szabad helyt adni. Abban az esetben viszont, ha a választás eredménye eltér ugyan az 
előzetes állásfoglalástól, de nem ütközik káderpolitikánk elveivel, azt támogatólag tudo- 
másul kell venni. Az élet már szolgált ilyen példákkal. Az új vezetési formákban működő 
vállalatok közül ez ideig csaknem 1000-nél volt igazgatóválasztás. Több mint 60 igazga- 
tót nem erősítettek meg beosztásában. E személyek közül azonban az ezt követő pályáza- 
ton 21-en sikeresen vettek részt. 

Mindebből az a legfőbb következtetés, hogy jobb politikai előkészítésre, a vélemények 
szélesebb körű ismeretére van szükség; s arra is, hogy a pártszervezetek az általuk 
megfelelőnek tartott jelölteket politikai munkával támogassák. Az előkészítés során a 
párt testületeinek elsőrendű feladatuk, kötelességük, hogy a személyi javaslatokat alap- 
vetően a politikai, az emberi, az erkölcsi és a vezetői képességek, valamint a magatartás 
szempontjából mérlegeljék. A szakmai hozzáértés elbírálásában az arra illetékes szervek 
véleményére támaszkodjanak. 

A vezetők marxista-leninista elméleti, politikai felkészítéséhez hozzájárult a párt- és 
a társadalmi szervek intézményeiben folyó oktatómunka. Ugyanakkor ennek színvonala 
- ideértve az egyetemeken és a főiskolákon folyó marxista oktatást is — elmarad a 
követelményektől, mind tartalmában, mind rendszerében fejlesztésre szorul. A tovább- 
képzést szolgáló intézményhálózat túlméretezett, az itt folyó munka nincs kellően össze- 
hangolva. Tájékoztatom a Központi Bizottságot, hogy a Politikai Bizottság és a kor- 
mány a közeljövőben napirendre tűzi ezeket a kérdéseket. 


Az építőmunka személyi feltételeinek biztosítása fejlődésünk mostani szakaszában min- 
den korábbinál nagyobb hangsúlyt kap. Előrehaladásunknak legfontosabb tartalékai az 
emberi képességekben, a tehetség, a kezdeményezőkészség kibontakoztatásában, külö- 

nösen pedig a vezetői munka színvonalának emelésében rejlenek. A tömegek a vezetők 
munkája, magatartása alapján is véleményt formálnak a pártról, társadalmi rendsze- 
rünkről. A politikánk iránti bizalom is nagymértékben függ a vezetők magatartásától. 
Nagyon fontos, hogy megkülönböztetett figyelmet fordítsunk a kádermunkára, őrköd- 
jünk az elvek megtartásán, határozottan lépjünk fel — a felelősségre vonást is alkalmazva 
— a hatalommal való visszaélés, a parancsolgatás, a durvaság, a kritika elfojtása, az ön- 
elégültség és az elveinket, erkölcsi normáinkat sértő minden jelenség ellen. 

A XIII. kongresszuson megfogalmazott feladatok megvalósításának döntő feltétele, 
hogy mennyire tudjuk hasznosítani, a szocializmus építésének szolgálatába állítani a 
különböző beosztásokban tevékenykedő vezetők alkotó- és kezdeményezőkészségét, 
emelni az irányítás szinvonalát. Ne tűrjük el a lazaságot, a tehetetlenséget, amely nem- 
egyszer akadályozza a jó kezdeményezések megvalósulását, a cselekvő magatartást. 
Bátorítsuk és segítsük az újat akaró, a rendet és a fegyelmet megkövetelő vezetőket, 
viseltessünk bizalommal irántuk. Jobban figyeljünk észrevételeikre, építsünk tapasztala- 
taikra. Ezek gondosabb elemzése és figyelembevétele nagy segítséget jelenthet gondjaink 
megoldásában. A pártszervek fordítsanak különös figyelmet a kádermunkára. Éljenek 
felelősen a hatáskörükkel. Érvényesítsék azt a követelményt, hogy a vezetői tevékenység 
legfőbb mércéje az adott területen, gazdasági egységben, intézményben folyó munka 
eredményessége. 

Pártunk, mint ahogyan ezt legutóbb a XIII. kongresszus megerősítette, a jövőben is 
felelősséget vállal azért, hogy a szocializmus építésének minden területén a kor követel- 
ményeinek, a feladatoknak megfelelni tudó vezetők dolgozzanak. Ezt kell szolgálnia 
káderpolitikánknak. 


XX. századi kiállítás 
(Derkovits Gyula képei) 


Digitized by Google 


A Magyar Szocialista Munkáspárt 
Központi Bizottságának 

1986. március 18-i határozata 

a párt kádermunkájáról 


I. 


A Központi Bizottság áttekintette az 1973. november 28-i káderpolitikai határozatával 
kapcsolatos tapasztalatokat. Megállapította: a határozatban foglalt alapelvek elősegítet- 
ték. hogy a korábbinál egységesebb szemlélet honosodott meg. Tervszerűbbé vált a 
vezetők kiválasztása, felkészítése és funkcióba állítása. Az elvek azonban nem mindig 
valósultak meg következetesen. A gyakorlat nem igazodott idejében és megfelelően a 
társadalmi, a gazdasági és a kulturális életben végbement változásokhoz. 

Javult a vezetők politikai és szakmai felkészültsége. Az egyetemet és főiskolát végzett 
vezetők száma csaknem megkétszereződött. Valamelyest növekedett a vezető tisztséget 
betöltő nők aránya. A fiataloknak a vezetésbe való bevonása lassúbb az indokoltnál. 
Csökkent a párton kívüli vezetők aránya. 

A vezetőállomány stabilitása és ésszerű cserélődése egyenetlenül ugyan, de lényegében 
megvalósult. Az elmúlt évtizedben a központilag nyilvántartott funkciók 807.-aban 
történt változás. Több olyan személy került vezető beosztásba, akit erre tudatosan 
felkészítettek. Ez hozzájárult az irányítómunka szinvonalának emeléséhez. Továbbra Is 
gyakran előfordul azonban, hogy a megérett kádercserék nem történnek meg idejében. 
A vezetőknek egy része elhanyagolja az utánpótlásról való gondoskodást, a tehetséges 
fiatalok nevelését. 

A vezetők nagy többségét a szocializmus ügye iránti elkötelezettség jellemzi, életvitelük 
megfelel a szocialista erkölcs normáinak, alkalmasak arra, hogy a magasabb követelmé- 
nyek szerint dolgozzanak. A vezetők kisebb része már csak rutinból dolgozik, az új 
követelményekhez nem tud alkalmazkodni, vagy rátermettsége már korábban sem volt 
meg, és emiatt nem tudja kielégítően ellátni feladatát. A kádermunka következetlenségei- 
re, a nevelés gyengeségeire is visszavezethető, hogy az utóbbi években növekszik az olyan 
vezetők száma, akik nem állnak ki a párt politikája mellett. Előfordul a hatalommal való 
visszaélés, a jogtalan anyagi előnyszerzés. Gyakori a szerénytelenség, a túlzott önbiza- 
lom, a kritikátlanság. Az ilyen magatartás kárt okoz, táplálja az időnként tapasztalható 
vezetőellenességet is. A párt-, állami és társadalmi szervek sok esetben nem lépnek fel 
a negatív jelenségekkel és a vezetőkkel kapcsolatos demagóg nézetekkel szemben. Nem 
adnak mindig kellő támogatást a rendet, a fegyelmezett munkát megkövetelő vezetők- 
nek. 

A kádermunkában általában érvényesül az az alapelv, hogy a vezetők feleljenek meg 
a politikai alkalmasság, a szakmai hozzáértés és a vezetői rátermettség követelményei- 
nek. Előfordul, hogy ezeket az elemeket mechanikusan alkalmazzák vagy szembeállítják 
egymással. Káderpolitikánk érvényesítését napjainkban is nehezíti a szubjektivizmus, a 
személyi összefonódás. 

Az elvek megvalósítását jól szolgálta a pártszervek káderhatáskörének pontosítása és 
decentralizálása. A vezetők, a tisztségviselők választásánál egyre inkább alkalmazzák a 
többes jelölést, bevált a jelölőbizottságok és a jelölést előkészítő bizottságok működteté- 
se. Növekedett a választott testületek szerepe a személyi ügyek eldöntésében. A döntések 
a korábbinál szélesebb körű véleményre alapozódnak. 

Az állami, gazdasági, társadalmi élet különböző területein szélesedett a pályázati 
rendszer, valamint a meghatározott időre szóló vezetői megbízás gyakorlata. A dolgozók 
kollektívái nagyobb beleszólási lehetőséget kaptak saját vezetőik kiválasztásába, munká- 
juk és magatartásuk megítélésébe. Az új vállalatvezetési formákban működő gazdálkodó 
egységeknél az igazgatókat titkosan választják. Helyesnek bizonyult, hogy a szakszerve- 
zeti tisztségviselők választásánál általánossá tették a titkos szavazást, s bevezették a 
közvetlen delegálást a Hazafias Népfront és a KISZ testületeibe. Mindez — a végrehajtás 
során tapasztalható hiányosságok ellenére — kedvezően hatott a kádermunkára, fejlesz- 
tette demokratikus vonásait. 

Az érvényben levő minősítési rend erősítette a kádermunka nyíltságát, segítette a 
káderek fejlődését. A minősítések viszont sok esetben nem feleltek meg a tartalmi 
követelményeknek, a minősítendő személlyel folytatott alku tárgyát képezték, elvtelen 
kompromisszumokhoz vezettek. A tapasztalatok azt mutatják, hogy az eddigi három év 
utáni alap- és a négyévenkénti kiegészítő minősítés módszere formális, túlhaladott. Nem 
biztosította a vezetők tevékenységének és magatartásának folyamatos értékelését, nem 
igazodott a feladatokhoz és a választási ciklusokhoz. 

A vezetőképzés feltételei javultak. A felsőfokú politikai képzést nyújtó intézmények 
döntően az utánpótlást készítik fel. A továbbképzésben részt vevők száma nőtt. A képzés 
és a továbbképzés tartalmát és rendszerét lényegesen fejleszteni kell. Az állami felsőfokú 
oktatási intézményekben a marxizmus-leninizmus oktatása és a vezetői tevékenységre 
való felkészítés sok kívánnivalót hagy maga után. Az állami vezető-továbbképzés is csak 
részben képes ellátni feladatát. Nem megfelelő az intézetek kihasználása, az együttműkö- 
dés, az összehangoltság az érdekelt állami és társadalmi szervek között. 

Kádermunkánk eredményei és gyengeségei tükröződnek az állami és a szövetkezeti 
személyzeti tevékenységben is. Az állami, gazdasági szervek és vezetők tudatosabb 
kádermunkát végeztek, de a személyzeti munka és módszere nem igazodott kellően a 
megváltozott helyzethez és követelményekhez. 


I. 


A Központi Bizottság megerősíti a párt káderpolitikájának alapelveit. Szükségesnek 
tartja, hogy a kádermunka gyakorlatát hozzáigazítsuk a társadalmi, gazdasági fejlődés, 
a tudományos-műszaki haladás és a szocialista demokrácia növekvő követelményéhez. 
Az egész társadalom érdeke, hogy a káderpolitikai elvek érvényre jussanak, mindenütt 
hozzáértő, rátermett emberek töltsék be az irányító posztokat. Ezért a maguk területén 
a pártszervek és a vezetők felelősek. 

Előrehaladásunknak, a társadalom előtt álló bonyolult feladatok megoldásának dön- 
tő feltétele, hogy kibontakoztassuk az emberek képességeit, alkotó kezdeményezőkészsé- 
gét. A káderpolitika egyik alapvető feladata, hogy sokoldalúan segítse az emberi ténye- 
zőben rejlő társadalmi erő érvényesülését, az értékteremtő munka megbecsülését. Ebben 
minden korábbinál nagyobb felelősség hárul a vezetőkre. 


ő A vezetők kiválasztásánál egyaránt fontos követelmény a politikai és erkölcsi 
alkalmasság, a szakmai hozzáértés és a vezetői rátermettség. Figyelembe kell venni 
a jelöltek életútját, tapasztalatait, korábbi munkahelyein nyújtott teljesítményét, a beosz- 

tással járó feladatokat és azt is, hogy milyen összetételű és felkészültségű kollektívába 
kerülnek. A döntő az, hogy alkalmasak legyenek feladatuk ellátására, a párt politikájá- 
nak önálló alkalmazására és végrehajtására. 


Beosztásra való tekintet nélkül minden vezetőtől meg kell követelni a szocializmus 
iránti elkötelezettséget, törvényeink és erkölcsi normáink megtartását, a határozott és 
nyílt kiállást a párt politikája és a munkaterületére vonatkozó politikai állásfoglalások 
mellett. Az ország előtt álló feladatok fegyelmezett munkát, alkotó gondolkodást, önál- 
lóságot, kezdeményezőkészséget és új iránti fogékonyságot követelnek minden vezetőtől. 
A vezető beosztásokkal összeegyeztethetetlen a dolgozók lebecsülése, a kritika elfojtása, 
a visszaélés a hatalommal. 


A párt testületei a személyi ügyekben elsősorban a politikai és az erkölcsi alkalmassá- 
got mérlegeljék. A szakmai hozzáértés elbírálását az arra illetékes szervektől igényeljék. 

Párttisztségekre olyan kommunistákat kell javasolni, akik munkájukkal és magatartá- 
sukkal kivívták a dolgozók bizalmát, és képesek megnyerni az embereket a párt politiká- 
jának. 

A párt szövetségi politikája abban is kifejeződik, hogy hazánkban - pártfunkció 
kivételével — bármely tisztséget pártonkívüli is betölthet. Minden esetben azt a jelöltet 
kell támogatni, aki az adott munkakörre alkalmasabb, függetlenül attól, hogy párttag 
vagy pártonkívüli. 


6 Biztosítanunk kell a vezetés stabilitását és a káderek ésszerű, folyamatos cserélődé- 

sét. Minden vezető addig maradjon beosztásában, amig feladatát megfelelően 
ellátja, és élvezi a választók, a kollektíva bizalmát. Társadalmi szükséglet, hogy a vezetők 
köre életünk minden területén új erőkkel frissüljön fel. A különböző korosztályok 
képviselői együtt legyenek jelen a vezetésben, ötvöződjön az idősebbek élettapasztalata 
a fiatalok új iránti fogékonyságával, lendületével. A megérett cseréket halogatás nélkül, 
idejében kell lebonyolítani. 


A választott és kinevezett tisztségviselők, vezetők meghatározott köre a nyugdíjkorha- 
tár elérése előtt kérje a hatáskörileg illetékes szervtől annak elbírálását, hogy igényt tart-e 
továbbra is munkájára. A többi vezetővel a hatáskörileg illetékes szerv a nyugdíjkorhatár 
elérése előtt egy évvel közölje álláspontját. Indokolt esetben a jövőben is alkalmazni lehet 
a korengedményes nyugdíjazást. Az illetékes szervek gondoskodjanak a nyugállományba 
vonuló vezetők tapasztalatainak hasznosításáról, erkölcsi megbecsüléséről. Vonják be 
őket a társadalmi, közéleti tevékenységbe. 


Tervszerűbbé kell tenni a kádermozgást a párt-, az állami, gazdasági és a tömegszer- 

vezeti munka területei között. Fontos, hogy a vezetők mind az irányításban, mind 
a végrehajtásban sokrétű tapasztalatra tegyenek szert. Ennek érdekében, valamint a 
kollektív vezetés erősítése és a rutinszerűség elkerülése céljából a Központi Bizottság 
helyesnek tartja egy olyan gyakorlat bevezetését, hogy a választott és a kinevezett párt-, 
állami, tömegszervezeti vezetők meghatározott köre csak két ciklusban tölthesse be 
ugyanazt a tisztséget, munkakört. Indokolt esetben ettől eltérni a Központi Bizottság 
döntése alapján lehet. (A bevezetés rendjét és időpontját, az érintettek körét a Központi 
Bizottság külön határozattal szabályozza.) 


6 Nagy figyelmet kell fordítani a káderutánpótlásra. Ennek fő forrása a gyakorlati 
életben megfelelő tapasztalatokat szerzett, egyetemet, főiskolát végzettek széles 
köre. Ugyanakkor gondoskodni kell arról is, hogy az arra alkalmas munkások és 
szövetkezeti parasztok képességüknek és rátermettségüknek megfelelő vezetői munka- 
körbe kerüljenek. Szorgalmazni kell a jó adottságú szakmunkások továbbtanulását, 
vezetővé nevelését. Fontos, hogy a jelenleginél több tehetséges fiatal és nő töltsön be 
vezető tisztséget. 

Továbbra is készüljenek káderutánpótlási és -képzési tervek a Központi Bizottság 
osztályain, a pártbizottságokon, a kormány által meghatározott állami szerveknél, vala- 
mint a tömegszervezetek országos és megyei szerveinél. 


5) Módosítani kell a káderek minősítésének mai rendjét. Munkájuk, magatartásuk 
értékelését folyamatosan kell végezni, átfogó megítélésüket pedig a választási ciklu- 
sokhoz, illetve a meghatározott időre szóló kinevezés lejártához kell kötni. A meghatáro- 
zatlan időre kinevezett személyek tevékenységét évenként kell értékelni. A megitélés 
alapja a vezető irányításával működő vállalat, szövetkezet, intézmény teljesítménye, a 
végzett munka és a személyes magatartás legyen. Kapjon elismerést a jó munka, és 
idejében történjen meg a hibák feltárása. A minősítést az érdekelttel nem egyeztetni, 
hanem ismertetni és láttamoztatni kell, hogy a kijelölt feladatok elvégzésére, a megállapi- 
tott hiányosságok megszüntetésére törekedhessen. 


(5) A növekvő politikai. társadalmi feladatokhoz kell igazítani a párt- és társadalmi 
szervek káderképző és továbbképző intézményeiben folyó nevelő, oktatómunkát. 
Emelni kell a képzés és a továbbképzés színvonalát. Kapjon nagyobb szerepet a marxiz- 
mus-leninizmus oktatása, az MSZMP társadalomépitő munkájának tapasztalata. A po- 
litikai nevelőmunka eszközeivel is el kell mélyíteni a szocializmus ügye iránti odaadást, 
a hazafiságot és az internacionalizmust. Fontos a politikai, szakmai és vezetési ismeretek 
folyamatos megújítása. Minden vezető olyan ismeretek ből részesüljön képzésben, illetve 
továbbképzésben, amelyek munkakörének színvonalas ellátásához szükségesek. 


7) Erősíteni kell a kádermunka demokratizmusát, nyilvánosságát. A vezetők munká- 
ját jobban a közvélemény ellenőrzése alá kell helyezni. A személyi ügyek megítélésé- 
ben és eldöntésében növelni kell a választott testületek szerepét. A vezetők objektívebb 
megítélése és kiválasztása érdekében szélesíteni kell azt a gyakorlatot, hogy a döntést 
megelőzően konzultáljanak az adott területet ismerő testületi tagokkal. 

A pártban a testületi tagok és a tisztségviselők választásánál a két kongresszus között 
is jelölőbizottságok működjenek közre. Mindenütt, ahol a feltételek adottak, állítsanak 
több jelöltet. A választott testületek megújítása érdekében a pártértekezleteken és a 
kongresszusokon a Központi Bizottság és a pártbizottság tagjainak legalább egyharma- 
dát indokolt cserélni. 

Az állami, gazdasági és kulturális életben a vezetői munkakörök többségét pályázat, 
illetve választás útján kell betölteni. A pályázati rendszernek biztosítania kell, hogy a 
legalkalmasabb jelöltek kerüljenek funkcióba. Meg kell akadályozni a formális pályáza- 
tokat. A pályázatok kiírása adjon lehetőséget a megfelelő felkészültséggel és tapasztala- 
tokkal rendelkező fizikai munkásoknak, alsóbb szintű vezetőknek is a meghirdetett 
posztok elnyerésére. Szélesedjen a meghatározott időre szóló kinevezések és megbízások 
gyakorlata. A pártszervezetek segítsék elő, hogy a dolgozó kollektívák, a vállalati 
tanácsok, a választott vezetőségek körültekintően és felelősen éljenek a vezetők megvá- 
lasztásának és munkájuk értékelésének jogával. 

A Központi Bizottság helyesli a tömegszervezeteknek és a szövetkezeteknek a vezetők, 
tisztségviselők megválasztásában alkalmazott gyakorlatát. Ajánlja, hogy ebben erősítsék 
tovább a tagság, a testületek szerepét, alkalmazzák bátrabban a többes jelölést. Ahol ez 
ésszerű, választott testületeikbe az alsóbb szervek közvetlenül is delegáljanak tagokat. 

A szakszervezetek, a Kommunista Ifjúsági Szövetség és a szövetkezeti érdekképviseleti 
szervek a személyi ügyekben éljenek a számukra biztosított véleményezési jogkörrel. 


(8) A párt hatáskörileg illetékes szervei felelősek, hogy a káderpolitikai elvek érvénye- 
süljenek, a vezető beosztásokban rátermett, hozzáértő emberek dolgozzanak. To- 
vább kell folytatni a hatáskörök decentralizálását annak érdekében, hogy a személyi 
kérdésekben ott döntsenek, ahol ehhez a legtöbb ismerettel rendelkeznek. A pártalap- 

szervezeteket véleményezési jog illeti meg. Ahol a sajátos körülmények indokolják, az 
alapszervezetek kapjanak hatásköri jogot. 

A párton belüli káderügyekben a pártszervek és -szervezetek a hatáskörök gyakorlása 
során döntenek. Más személyi kérdésekben pedig a hatáskörnek megfelelően előzetesen 
állást foglalnak. Tartsák tiszteletben a döntésre hivatott állami, szövetkezeti szervek és 
tömegszervezetek önállóságát, jogait. Amennyiben a választás eredménye eltér az előze- 
tes pártállásfoglalástól, de összhangban van a káderpolitikai elvekkel, ezt vegyék tudo- 
másul, támogassák. A káderpolitikát sértő döntésekkel szemben viszont határozottan 
lépjenek fel. 

A Központi Bizottság osztályai területükön felelősek a káderpolitikai elvek megvalósí- 
tásáért, a káderutánpótlásért, a személyi ügyekben a javaslatok előkészítéséért. A KB 
Párt- és Tömegszervezetek Osztályának feladata, hogy káderpolitikánk végrehajtása 
érdekében kezdeményezzen, ellenőrizzen, és a tapasztalatokról tájékoztassa a vezető 
szerveket. 

Folyamatos feladat annak biztosítása, hogy a pártapparátusban magas fokú elméleti 
és szakmai felkészültséggel, általános műveltséggel és megfelelő politikai, mozgalmi 
tapasztalattal rendelkező elvtársak dolgozzanak. 


3 A Központi Bizottság a saját soraiból hozzon létre Káderpolitikai Bizottságot. 
Feladata legyen: a káderpolitikai elvek gyakorlati érvényesülésének, a párt-, az 
állami és a társadalmi élet különböző területein folyó kádermunkának az áttekintése, 
elemzése; a tapasztalatok összegezése; elvi állásfoglalások és javaslatok kidolgozása a 
vezető pártszervek számára. 


10) A pártszervek és -szervezetek őrködjenek a káderpolitikai elvek megtartásán, hatá- 
rozottan lépjenek fel az elvtelenség, a hatalommal való visszaélés, a szubjektiviz- 
mus, a szocialista erkölcsöt sértő jelenségekkel szemben. Erősítsék a kritikai és önkritikai 
szellemet. 

A párt támogatja a kezdeményező, az újat felkaroló, a rendet, a fegyelmezett munkát 
megkövetelő vezetőket. A célratörő, határozott vezetésnek emberséggel, demokratikus 
munkastílussal, a dolgozók jogainak tiszteletben tartásával kell párosulnia. 


1) A Központi Bizottság felkéri a Minisztertanácsot, hogy tekintse át az állami sze- 

mélyzeti munka helyzetét. Az állami élet, az intézményrendszer, a gazdaságirányítás 
és a szocialista demokrácia fejlesztésével összhangban szabályozza a személyzeti munkát. 
Tegyen intézkedéseket a szocialista vezetéstudományi kutatás fejlesztésére, az állami 
vezetőképzés és továbbképzés színvonalának emelésére, különböző formáinak jobb 
koordinálására és az intézmények gazdaságosabb működtetésére. 


ú 1) A Központi Bizottság ajánlja a társadalmi és tömegszervezeteknek. hogy a ha- 
tározat szellemében tekintsék át kádermunkájukat, és hozzanak megfelelő intézke- 
déseket. 


VÁNCSA JENŐ: 


Mezőgazdaságunk két ötéves terv határán 


Ágazataink, a mezőgazdaság, az élelmiszeripar, az erdészet nehéz, egyúttal eredményes 
öt évet tudhat maga mögött. Ebben az időszakban erősödött az agrárágazatok súlya és 
szerepe a népgazdaságban, nőtt stabilizáló szerepe. A népgazdaság anyagi ágainak bruttó 
termeléséből ezekben az években a mezőgazdaság és az élelmiszeripar együttesen 27 
százalékkal, a nettó termelésből pedig 22 százalékkal részesedett. Az összes kivitel egyne- 
gyede, a nem rubelelszámolású exportunknak pedig mintegy harmada mezőgazdasági és 
élelmiszeripari termék volt. 

Az eredmények azt mutatják, hogy vállalataink jelentős része képes alkalmazkodni a 
megváltozott viszonyokhoz: a termelőüzemek többsége elmozdult a racionálisabb gaz- 
dálkodás felé; a ráfordítások növekedési üteme alatta maradt a termelés növekedési 
ütemének; a költségvetési kapcsolat aktívvá vált; az érdekeltségi viszonyok jól szolgálták 
a mezőgazdasági dolgozók és az élelmiszeripari munkások életfeltételeinek javítását. 

Ugyanakkor ezekben az években a magyar gazdaságra ható negatív tényezők ágazata- 
inkat sem kímélték. A szigorodó közgazdasági körülmények és a kedvezőtlen időjárás, 
párosulva a szabályozás hiányosságaival és az üzemek egy részének helytelen magatartá- 
sával, több területen feszültségekhez, a termelés megtorpanásához vezetett. 

Főbb ágazataink helyzetének, teljesítményének, fogyatékosságainak rövid áttekintése 
képet ad arról, hogy meddig jutott a VI. ötéves terv időszakában a termeléspolitikai 
feladatok teljesítésében mezőgazdaságunk, élelmiszeriparunk. 


A VI. ötéves terv teljesítésének főbb jellemzői 


A mezőgazdasági ágazatban a bruttó termelés értéke öt év alatt, az előző öt évhez képest 
— azonos áron számolva -— évente átlagosan 4,2 százalékkal növekedett. Ezen belül az 
alaptevékenység termelése évente 2,1 százalékkal emelkedett. A mezőgazdaság szocialista 
nagyüzemeiben a termelés egésze évente átlagosan mintegy 5 százalékkal, az alaptevé- 
kenységé pedig 2,7 százalékkal nőtt. A háztáji és kisegítő gazdaságokban a termelés öt 
év alatt — szintén azonos árakon számolva - kereken 10 százalékkal lett nagyobb. Az 
élelmiszeripar, a mezőgazdasági termelés növekedésének ütemét némileg felülmúlva, 
évente átlagosan 2,4 százalékkal emelte a termelését. Dinamikus volt a termelésnöveke- 
dés a növényolajiparban, a vágóállatot és állati terméket feldolgozó iparágakban és a 
tejiparban. A tartósítóiparban és a boriparban azonban alatta maradt a termelés az 1980. 
évinek. 

Figyelmet érdemel néhány fontosabb ágazat teljesítménye. Az elmúlt öt év alatt - az 
aszályos évek dacára — több mint 70 millió tonna gabonát termeltünk , csaknem 10 millió 
tonnával többet, mint az ezt megelőző öt évben. A szántóföldi növények közül leggyor- 
sabban - a növekvő piaci kereslethez igazodva - a napraforgó termelése fejlődött: az 

összes termés 42 százalékkal emelkedett. Ezzel a napraforgó a szántóföld harmadik 
legfontosabb növénye lett. Termésének 65 százaléka — étolaj vagy olajmag formájában 
- exportra, a többi hazai fogyasztásra került. 

A kertészeti kultúrák közül a zöldségtermelés — egészében véve — a piaci igényekkel 
általában összhangban alakult. [dőszakonként és egyes termékekből azonban előfordul- 
tak hiányok és nehezen értékesíthető többletek is. A gyümölcstermelés mennyisége, 
annak ellenére, hogy a gyümölcsösök területe csökkent, tovább növekedett a nagyüze- 
mek ben. valamint a háztáji és kisegítő gazdaságokban egyaránt. A kertészeti növények- 
ből egészében a hazai fogyasztás stagnált, de jelentősen növeltük a kivitelt. A tartósító- 
ipar teljesítménye a megtermelt nyersanyagokhoz és a piaci igényekhez igazodott. 

A teljes mezőgazdasági termelésnek mintegy felét képviselő állattenyésztésen belül 
hazánkban kiemelkedő jelentősége van a hústermelésnek. Vágóállatból a termelés öt év 
alatt elérte a /1,4 millió tonnát. Ez mintegy I,5 millió tonnával több az előző öt év 
teljesítményénél. 1985-ben, több ok együttes hatására, a sertéshús termelése visszaesett. 
Mindvégig stagnált a vágómarha és a juhhús előállítása. A vágóbaromfi termelése 
folyamatosan növekedett. A megtorpanás ellenére az egy lakosra jutó hústermelés elérte 
a nemzetközi mércével mérve is magas 155 kg-ot. 

A tejtermelés növekedési üteme 1984. év végéig megfelelt elképzeléseinknek, 1985-ben 
azonban visszaesett. A tehenészetek öt év alatt 7 százalékkal növelték a tejtermelést, 
miközben a tejtermelő tehenek száma 15 százalékkal csökkent. Az egy tehénre jutó hozam 
3600 kg-ról 4400 kg-ra emelkedett, s ezzel a nemzetközi középmezőnyben foglalunk 
helyet. A tejtermelésben a legsikeresebben a jól termelő tsz-ek mellett az állami gazdasá- 
gok dolgoztak. Példájuk mutatja, hogy ha az ágazat korszerűsítését — ami fajtára, 
takarmányozásra, állategészségügyre, tartáskörülményekre egyaránt kiterjed — komple- 
xen valósítják meg, akkor még ezeken a legnehezebb területeken sem marad el az eredmény. 
A hetvenes évek elejétől végzett munkájuknak köszönhető, hogy az állami gazdaságok 
tehenenkénti éves tejtermelése 5400 kg. Ezzel ők elérték a fejlett európai országok 
tejtermelési színvonalát. A tejipar fejlődése a feldolgozottsági fok növekedése eredmé- 
nyeként a tejtermelés emelkedésénél gyorsabb volt, különösen sikeresnek tekinthető a 
gyártmányfejlesztő munka -— 50 új termékkel léptek piacra, s a hazai ellátás javítása 
mellett jelentősen növelték az exportot. 

Elelmiszerekből egészében véve a hazai ellátás kiegyensúlyozott volt. 1985-ben - 
azonos árakon számolva - 4 százalékkal fogyasztottunk több élelmiszert, mint 1980-ban. 
Az egy lakosra jutó húsfogyasztás 80 kg-ra növekedett. Ezen belül a sertéshúsé 43 kg 
volt, a baromfihúsé pedig meghaladta a 20 kg-ot. Miközben a sertészsír felhasználása 
nött, mintegy 20 százalékkal nagyobb lett az étolajé is. Tejből és tejtermékekből is több 
került asztalunkra. A zöldség- és gyümölcsfogyasztás azonos színvonalon maradt -— 
együttesen lakosonként és évente 150 kg körül alakult. 

Gondot jelentett az, hogy átmeneti ellátási zavarok alakultak ki étolajból, fűszerpapri- 
kából, néhány esetben halból. Ezeket viszonylag gyorsan megoldottuk. Ezzel szemben a 
bosszantó csomagolási hiányosságok , esetenként a gyártási fegyelmezetlenségekből adódó 
minőségi problémák, amelyek joggal váltanak ki kritikát, csak lassan mérséklődnek. 

A hazai élelmiszer-vásárlás növekedésével egyidejűleg e termékekből az export öt 
esztendő alatt 34 százalékkal emelkedett. Az egész élelmiszer-gazdaság külkereskedelmi 
egyenlege 60 százalékkal javult, pedig a világpiaci áresésből eredő veszteségeink — ha az 
1981-es árakat vesszük figyelembe - meghaladták az egymilliárd dollárt. Ezekben az 
években a megtermelt élelmiszer 30-33 százalékát több mint 100 országba exportáltuk. 
Az egy lakosra vetített élelmiszer-kivitelben a világranglista tizedik helyén állunk. Az 
exportált élelmiszerből a valamilyen fokon feldolgozott termékek részaránya 65 százalék, 
amit még mindig alacsonynak tartunk. 

A kiviteli tervek teljesítését nem egy esetben zavarták a minőségi, csomagolási és 
választéki fogyatékosságok. A piac igényeinek nem mindenben és nem mindenkor fele- 

lünk meg, ezért termékeink egy része leértékelődik. Versenyképességünk több termék 
esetében elmaradt a kivánalmaktól. 

A mezőgazdasági beruházásokra jellemző, hogy a legfontosabb és elsőbbséget élvező 
programok megvalósultak. Ám egyes ágazatokban, térségekben, üzemi körökben a 
fejlesztés megtorpant, a termelési alapok bővítése leállt. Azonos árakon számolva, a 
beruházási lehetőségek a mezőgazdaságban, az élelmiszeriparban és az erdészetekben 
egyaránt csökkentek. Míg a népgazdaság egészében a beruházások 17 százalékkal, addig 
a mezőgazdaság beruházásai 10, az erdőgazdaságoké 7, az élelmiszeriparé pedig 33 
százalékkal mérséklődtek. A csökkenő beruházások ellenére a mezőgazdaság műszaki 
színvonala jelentősen fejlődött: 65 milliárd forint értékű gép és berendezés került az 
ágazatba. A gépek összes teljesítménye 7,4 millió kW-ról 8,6 millió kW-ra nött. Kereken 
700 ezer hektárnyi területen javult a talajok termóképessége a melioráció következtében. 
Ezekben az években 2,2 millió tonna szemesterményhez és egymillió tonna nedves 
kukoricához létesült tároló, 650 ezer hektoliterhez szükséges bortároló és 350 ezer 
négyzetméter gépjavító műhely épült. 

Elképzeléseinktől és törekvéseinktől lényegesen elmaradtak az állattenyésztés beruhá- 
zásai. A betervezett nagyüzemi állattartó telep fejlesztésének mindössze 40-60 százaléka 
valósult meg. 

A kedvezőtlen adottságú vagy más okból alacsony színvonalon gazdálkodó üzemek 
gépparkja tovább öregedett. A pótlás lehetőségei különösen 1985-ben szűkültek le. 
A mezőgazdasági üzemek mintegy 20 százalékában a gépállomány fejlesztése lelassult 
vagy meghiúsult. 

Az élelmiszeripari beruházások jelentősen elmaradtak az előirányzattól. Ennek ellené- 
re az élelmiszeripari vállalatok több fontos létesítményt (például hűtőházat, gabonatáro- 
lókat stb.) állítottak üzembe. Mindezek hatására az élelmiszeripar bruttó eszközállomá- 
nya 25 százalékkal nőtt, de az eszközök elhasználódása ennél nagyobb mértékű volt, így 
az élelmiszeripar nettó eszközértéke csökkent. 

Az a termelésnövekedési folyamat, amely a VI. ötéves terv első négy évében is jellemezte 
a mezőgazdaságot, 1985-ben megtört. A visszaesést több kedvezőtlen tényező együttes 
hatása idézte elő. Az állattenyésztésben a visszaesést — ami megmutatkozik az állomány 
csökkenésében, a hús-, a tejtermelés visszaesésében — elemzésünk szerint tucatnyi jelenség 
váltotta ki. Köze volt hozzá annak, hogy 1984-ben és 1985-ben a sertés- és baromfiágaza- 
tokban, a költségek jelentős növekedése ellenére, nem emeltük az árakat. Rontotta a 
termelési kedvet (és növelte a költségeket), hogy a külpiaci értékesítési nehézségek miatt 
többször akadozott az állatok átvétele. Az aszályos területeken elért alacsony takar- 
mányhozam emelte a takarmányozás költségeit, ráadásul ezeknek a takarmányoknak a 
minősége, beltartalmi értéke is rossz volt. Az üzemek jelentős hányadának magatartása 
is erősen hozzájárult az állomány csökkenéséhez, a veszteségforrás megszüntetése érde- 
kében, a könnyebb megoldást választva, a veszteséges állattartást felszámolták vagy 
kezdeményezték a felszámolását, ahelyett, hogy igyekeztek volna működését eredmé- 
nyessé tenni. 

A növénytermelés hozamait csökkentette az ország egy részét három éven át sújtó 
aszály. 1985 telén 15 ezer hektár termőszőlő pusztult ki, és 35 ezer hektár súlyosan 
károsodott. Az ebből, valamint a többi elemi kárból származó kár meghaladta a 9 milliárd 
forintot, elérte a mezőgazdasági bruttó termelési érték 3,4 százalékát. 

A mezőgazdasági termelőszövetkezetekben az ipari tevékenység - amely a termelés- 
ben, a nyereségképződésben nagy részarányú — növekedési üteme a megemelt termelési 
adó és más okok (főleg a megrendelések csökkenése) miatt visszaesett. Ez - elsősorban 
a mezőgazdasági termelés szempontjából kedvezőtlen területeken — rontotta a pénzügyi 
stabilitást, szűkítette a fejlesztési lehetőségeket. 

Öt év alatt az élelmiszer-gazdaság közgazdasági környezete gyökeresen megváltozott. 
1980-ban a mezőgazdaságnak nyújtott támogatások 10 milliárd forinttal haladták meg 

az adók és egyéb jogcimen történő befizetések összegét. 1985-ben már a befizetések 
összege múlta felül az állami támogatások értékét. Ugyanakkor a tervidőszak alatt az 
élelmiszeripar negatív költségvetési kapcsolata, főként a csökkenő nemzetközi árak 
miatt, erőteljesen fokozódott. Az egész élelmiszer-gazdaság költségvetési kapcsolata 
1980-ban negatív volt, a támogatások 6-7 milliárd forinttal haladták meg a befizetéseket, 
1985-ben azonban az élelmiszeriparnak adott támogatások növekedése ellenére az élel- 
miszer-gazdaság befizetése 8 milliárd forinttal volt több, mint a teljes támogatás összege. 

A mezőgazdasági árdiszparitás növekedett. A mezőgazdasági termékek felvásárlási 
árszínvonala öt év alatt 18,3 százalékkal emelkedett, míg a mezőgazdaság által felhasz- 
nált ipari eredetű termékeké 35 százalékkal. A beruházási tevékenység szabályozásával 
összefüggő intézkedések miatt az üzemek a nyereség egyre kisebb hányadát fordiíthatták 
fejlesztésre. 1980-ban a nyereség 42 százalékát, 1985-ben már csak mintegy 26 százalékát 
használhatták e célokra. § 

A gazdálkodás tavalyi gondjait, fogyatékosságait a Mezőgazdasági és Elelmezésügyi 
Minisztérium ágazatonként elemezte, vizsgálta. Az okokat - amelyek egyikére, másikára 
az előbbiekben már utaltam - sokoldalúan feltártuk. Ezek alkalmat adnak a tanulságok 
levonására, a kormányzati munka, az ágazati irányítás, a termelő üzemek számára 
egyaránt. 


intézkedések az előttünk álló feladatok megoldására 


Annak ellenére, hogy 1985-tel nehéz évet zártunk, nem feledkezhetünk meg arról, hogy 
ágazataink dolgozói a VI. ötéves tervciklusban — mindent figyelembe véve — nagyszerűen 
helytálltak, a VI. ötéves terv teljesült. Erre a helytállásra igen nagy szükség lesz az 
elkövetkezendő években is. 

Gazdasági helyzetünk s társadalmunk igényeinek ismeretében egyértelmű: az előttünk 
álló években igen nagy munka vár a népgazdaságra, benne a magyar élelmiszer-gazda- 
ságra is. A VII. ötéves terv életszínvonal-politikai törekvései, a tőkés fizetési mérleg 
javításának előirányzatai, a gazdaság élénkítését, fokozottabb fejlesztését szolgáló elgon- 
dolásai csak minden eddiginél jobb munka, nagyobb teljesítmény árán érhetők el. Ehhez 
a nagyobb teljesítményhez valamennyi lehetséges eszközzel, erővel hozzá kell járulniok 
az agrárágazatoknak is. Munkánkhoz programot a VII. ötéves terv ad, amely azzal 
számol, hogy élelmiszer-gazdaságunk stabilizáló szerepe ezután is érvényesül népgazda- 
ságunkban, társadalmunkban. 

Ehhez legalább két követelményt kell teljesíteni: növelni a termelést s javítani a gazda- 
ságosságot. A mezőgazdasági termékek termelését az előző ötéves terv átlagához képest 
8-10 százalékkal kel! emelni. Csak így javítható tovább a hazai ellátás, így növelhető az 
export. 

A mennyiségi növelésnél semmivel sem könnyebb a gazdaságosság, a hatékonyság 
javítása. Ez a követelmény mezőgazdaságunkban sem új keletű. Ezen a területen is sok 
minden történt az elmúlt években, de mindez kevés, ha nemzetközi mércével mérjük 
teljesítményünket. Márpedig azzal kell mérni, mert termékeink jelentős hányada nemzet- 
közi piacokon kerül forgalomba. Azok a nemzetközi, gazdasági viszonyok, amelyek az 
elmúlt években oly sok területen leértékelték a hazai munkát, teljesítményt, nem változ- 
tak, s a jelek szerint a jövőben sem változnak. 

A kihívást — ha tetszik, ha nem - el kell fogadnunk, ha boldogulni akarunk. Ennek 
megfelelően a minőségre — értem alatta a gazdálkodás, a cselekvés minőségét is, az 
előállított áru, termék minőségét is — minden eddiginél jobban kell ügyelnünk, e téren 
minden eddiginél messzebb kel! haladnunk. A feladathoz nem bövelkedünk eszközökkel. 
De ugyancsak nemzetközi tapasztalatok mutatják, hogy meglévő anyagi-múszaki eszköz- 

állományunk jobban hasznosítható. Haladásunk üteme sok tekintetben éppen attól függ, 
hogy az elkövetkezendő években mire leszünk képesek. 

Termeléspolitikai törekvéseink egyike: a 8-10 százalékos termelésnövelésen belül a 
növénytermesztésnek az állattenyésztésnél nagyobb ütemű fejlesztése. Az első számú 
feladat 1990-re, hogy 17,5-18 millió tonna gabonát termeljünk. Ehhez 100 ezer hektárral 
kívánjuk növelni a gabonafélék vetésterületét, elsősorban a kukorica javára. A gabona- 
félék hozamait pedig a jelenlegi magas szintről 10-15 százalékkal kell emelni. A gabona- 
termelés előirányzatainak teljesítése — többek között — megköveteli a kiváló termőképes- 
ségű és a termelési körülményekhez legjobban alkalmazkodó fajták köztermesztésbe 
vételét, a magas színvonalú technológia és technika továbbfejlesztését, a gabonatermelést 
szolgáló anyagi-műszaki ellátás — a világbanki hitelek segítségével is — javítását, a tárolási 
lehetőség bővítését, a gyep-gabona váltógazdálkodás kiterjesztését, az öntözési előirány- 
zatok teljesítését, a meliorációs programok ütemszerű folytatását stb. 

Az exportban is jelentős olajnövények vetésterületét néhány százalékkal, hozamait 
pedig erőteljesen kell növelni. A napraforgótermés növelése érdekében nagy szükségünk 
van a növényvédelem hatásfokának növelésére és a technológia következetes betartására 
is. A cukorrépa-termesztésben a vetésterület némi csökkentése, a cukortartalom növelése 
a feladat. 

A kertészeti ágazatokban -— zöldség-, szőlő-, gyümölcstermesztésben — a nagyüzemek 
és a háztáji kistermelés között kialakult munkamegosztást jónak tartjuk. A nagyüzemek 
és a feldolgozóipari vállalatok kistermelést szervező integráló tevékenységét viszont 
erősíteni kell. A zöldségtermő terület mérsékelt növelése, a gyümölcsös területek csökke- 
nésének megállítása, a szőlőkben az 1985-ös téli fagykár okozta kiesések gyors pótlása 
érdekében kell tevékenykedni. 

A tartósítóiparban a zöldség-, gyümölcsfeldolgozás előirányzata 13 százalékos növe- 
léssel számol. Így kielégíthetők a hazai igények, s növelhető az export is. A külpiacokra 
szánt áru nagyobb hányadára a hosszú lejáratú megállapodásokat szocialista partnere- 
inkkel már megkötöttük. 

A vágóállat és az állati termék termelésében a korábbiaknál lassúbb növekedési 
ütemmel és lényegesen nagyobb minőségi javulással számolunk. A vágóállat-termelés 
80-82 százalékát változatlanul a sertés és a baromfi adja. Vágósertésből a tervciklus 
végére kívánjuk elérni az 1984. évi rekordhústermelést, vágóbaromfiból további dinami- 
kus termelésnövekedést irányoztunk elő. A marha- és juhhústermelés növelését az ex- 
portlehetőségek függvényében a gyepterületek és a melléktermékek jobb hasznosítására 
alapozzuk. A tejtermelés változatlanul a hazai igények kielégítését és a korábbi években 
kialakult viszonylag szerény export fenntartását szolgálja. 

Az állattenyésztésben felhalmozódott és 1985-ben tetéző probléma megoldására egész 
sor kormányzati és ágazati intézkedés született az elmúlt hónapokban. Ezek már 1986-ra 
jelentősen javították a baromfi-, a sertés- és a szarvasmarha-tenyésztés közgazdasági 
feltételeit. 1987-re további ilyen irányú lépésekkel számolunk, s azok már érintik a 
juhászatot is. 

Egyedül a szabályozás eszközeivel azonban nem hozható rendbe a hazai állattenyész- 
tés. Mindenekelőtt a mezőgazdasági nagyüzemekben kell a fejlesztés feltételeit megterem- 
teni. Minden üzem vezetésének fel kell ismernie, hogy nincs intenzív mezőgazdaság 
korszerű nagyüzemi állattenyésztés nélkül. Sok jel mutatja, hogy azoknak a nagyüze- 
meknek a körzetében, ahol jó az állattenyésztés, még az elmúlt évben sem csökkent 
számottevően a háztáji állattartás. 

A legtöbb tennivalót a nagyüzemi tenyésztői munka színvonalának növelése adja. 
Tűrhetetlenül nagyok a felnevelési veszteségek. Sok helyütt laza az állategészségügyi és 
a járványügyi fegyelem, ami erősen rontja a hatékonyságot. A takarmánygazdálkodás- 
ban, a takarmánytápok gyártásában és forgalmazásában is sok a tennivaló. Számos 
helyen nagy feladatot jelent a jól képzett, lelkiismeretes gondozók beállítása. Nemcsak 

a fizikai dolgozóknál, hanem a közvetlen termelést irányító szakembereknél is javítanunk 
kell a színvonalat és az anyagi, erkölcsi elismerést. 

A húsiparban - a vágóállat-termelés alakulásával összhangban — mindenekelőtt a 
minőség javítását kívánjuk előtérbe állítani. A baromfifeldolgozó ipar belföldi árukibo- 
csátása 14 százalékkal, exportja még jelentősebben — 35 százalékkal - növekszik. Elkép- 
zeléseink szerint a tejipar 5 év alatt kereken 10 százalékkal emeli a termelést. Azzal 
számolunk, hogy ebben az ötéves tervciklusban a hazai élelmiszer-fogyasztás mennyisége 
csak kismértékben növekszik. A hús- és tejipari termékválaszték bővítésével igyekszünk 
szolgálni a fogyasztási szerkezet kedvező módosulását. 

Ez lehetővé teszi, hogy a VII. ötéves tervidőszakban a hús és húskészítmények hazai 
felhasználása 6-7 százalékkal, a tej és tejtermékeké pedig mintegy 8 százalékkal növeked- 
jen. Bővítenünk kell az élelmiszerek választékát, köztük a csökkentett energiatartalmú, 
konyhasóban szegény, valamint a növelt tápértékű, a rostban gazdag és a speciális 
táplálkozási igényeket kielégítő termékek körét. 

A hazai ellátás elsődlegességéhez igazodva, az agrárkivitelt a VI. ötéves tervidőszakhoz 
képest az előttünk álló öt évben 20 százalékkal kívánjuk növelni. Eközben jelentős piacvál- 
tásra kerül sor. A szocialista exportot nemzetközi szerződéseinknek megfelelően, 25 
százalékot meghaladóan kell emelni. 

Mindez azt jelenti, hogy a mostani tervciklusban előállított többletélelmiszer mintegy 
70 százaléka a külpiacokra kerül, s 30 százaléka szolgálja a belső fogyasztást. Sokan 
vitatják a magyar élelmiszer-kivitel fokozásának indokoltságát. Pedig elég egyszerű az 
alaphelyzet. Jelenleg a megtermelt élelmiszer kereken 70 százaléka a hazai lakosság 
ellátását szolgálja. A külpiacra kerülő 30 százaléknak több mint a fele nemzetközi egyez- 
mények alapján szocialista országokba irányul: azt mondhatjuk, hogy fontos termékek 
behozatala ellenében lényegében már biztos piaca van. Az exportra kerülő termékmeny- 
nyiség másik fele, az összes élelmiszer-termelés 12-15 százaléka, olyan termék, melynek 
külpiaci értékesítéséhez piacszervező munkára van szükség. 

Mindent figyelembe véve is igaz: a piacok megtartásáért, bövítéséért sokat kell! ten- 
nünk. A külpiacokon nagy a verseny, ezért elsősorban a magas feldolgozottságú, stabil 
piacú termékek körét, arányát kell erőteljesen bővíteni. Növelni szükséges a külkereske- 
delmi munka hatékonyságát is. A jobb dollárkitermelés érdekében emelnünk kell a 
gazdaságosabban értékesíthető termékek részarányát és szorgalmaznunk a jó export 
érdekében az infrastruktúra fejlesztését. Fokozott figyelmet követel a nagy tömegű 
élelmiszer ütemes kiszállítása, a vasút teljesítményének növelése. 

Termelési, értékesítési terveink realitását sok tekintetben azok műszaki, anyagi meg- 
alapozottsága adja meg. A növénytermelésben kitűzött célok megkövetelik az olyan 
tápanyagpótlást, amelyik a talaj állapotát nem rontja. A felhasznált műtrágya hatóanya- 
gának mennyiségét egy hektár mezőgazdasági területre számítva 300 kg fölé kívánjuk 
növelni. Eközben általánosabbá kell tenni a környezetkímélő, integrált, takarékos nö- 
vényvédelmi technológiákat, a növényvédelem természetes biológiai erőforrásait. 

Nagy erővel folytatjuk a komplex meliorációs beruházásokat. A VII. ötéves terv 
időszakában 140 ezer hektár öntözhető terület rekonstrukcióját és 60 ezer hektáron új 
öntözőtelep építését irányoztuk elő. 

Nagy figyelmet forditunk a géppark korszerűsítésére, az energia- és anyagtakarékossá- 
got szolgáló programok megvalósítására, a melléktermékek és hulladékhasznosítás lehe- 
töségeinek kihasználására. Különös figyelemmel kell ügyelni az állattenyésztés fejlődését 
szolgáló beruházásokra. A világbanki programokat kiszélesítjük. Ennek során intenzív 
állattenyésztési és feldolgozási programot indítunk, s újabb növénytermelési fejlesztési 
programot kezdeményeztünk. 

Az agrárágazatokban változatlanul szelektív beruházáspolitikát folytatunk. Továbbra 
is elsőbbséget élveznek az exportárualapot bővítő beruházások. A húsipar, valamint a 
növényolajipar kapacitásai bővülnek, és jelentősen korszerűsödnek. 1,3 millió tonna 

gabona tárolásához szükséges új tárolót építünk, és folytatjuk a nedvesgabona tárolási 
lehetőségeinek bővítését is. A következő években el kell érnünk, hogy nagyüzemeink, 
vállalataink jövedelemtermelő képessége jelentősen javuljon. 

A gazdaságilag elmaradt térségek felzárkóztatására külön kormányprogram készül, 
melyben az agrárágazatok is erősen érdekeltek. A VII. ötéves terv során ezeknek a 
térségeknek a fejlesztését új alapokra kívánjuk helyezni. Azon leszünk, hogy mezőgazda- 
sági nagyüzemeink felzárkózási esélyei javuljanak. Ennek érdekében szükséges a külön- 
böző színvonalon gazdálkodók együttműködését bővíteni. Az agrárágazatban ma is 
eredményesen működő, közös érdekeltségű társulások körét szélesíteni kell. Tovább 
kívánjuk növelni a mezőgazdasági üzemek ipari és szolgáltató tevékenységét. 

A mezőgazdasági kistermelés lehetőségeinek minél teljesebb hasznosítására a követke- 
ző években is igen nagy szükség van. Alapvető feladat a kistermelés anyagi érdekeltségé- 
nek fenntartása, a lehetőségek szerinti fejlesztése, a nagyüzemek termelést szervező 
munkájának ösztönzése — mindezekkel a kistermelői családok termelési és értékesítési 
biztonságának erősítése. 

Az 1986. évi szabályozás a mezőgazdasági üzemek számára már kedvezőbb feltételeket 
teremt. Az idén, 1978 óta először, a szabályozáson belül a támogatások jobban nőnek, 
mint az elvonások, bár a mezőgazdaság továbbra is többet fizet be a költségvetésbe a 
kapott támogatás összegénél, de az egyenleg a mezőgazdaság számára kedvezőbb lesz. 
Így növekedhet az árbevétel, bővülhet a fejlesztés forrása, a jövedelemszerzés lehetősége. 
Azt is látni kell azonban, hogy a jövő számára mindeme lehetőségből annyi válik valóra, 
amennyit a tervek, a termelési követelmények teljesítése során realizálni tud az élelmiszer- 
gazdaság. 

Ezért különösen fontos, hogy minden mezőgazdasági üzem és termelővállalat vizsgálja 
meg eddigi teljesítményét, gazdálkodásának pénzügyi eredményét, értékelje az elért 
eredményeket, minősítse a kialakult feszültségeket, és dolgozza ki azok felszámolására 
saját vállalati programját. A gazdaságoknál, a vállalatoknál nincs értelme csak általános- 
ságban beszélni a tennivalókról. Elengedhetetlen, hogy a vállalat és üzem saját belső 
megújhodásának programját - lebontva azt termelési egységekre és még szűkebb termelő 
kollektívákra — megfogalmazza és annak megvalósításáért mindent megtegyen. 


Emberi tényező, vállalati önállóság, irányítás 


Az elmúlt tervciklusban az a hatalmas erő, amelyet ágazatainkban több mint egymillió 
ember képvisel, sokat gazdagodott. Nőtt az emberekben a vállalkozó- és kezdeményező- 
készség, a tettvágy, az alkotni akarás. Vonatkozik ez a nagyüzemekben dolgozókra, a 
vállalatoknál tevékenykedőkre, sőt a kistermelőkre 15. Sokszorosára nőtt azoknak a 
száma, akik ismereteiket, szorgalmukat és saját anyagi erejüket nagyobb mértékben 
állították a termelés szolgálatába. 

Mindez azért következhetett be, mert cselekvésükhöz több önállóságot kaptak , érde- 
keltségük, felelősségük nőtt a gazdálkodás eredményében, s egyre inkább magukénak 
vallják az agrártermelés fejlesztésének ügyét. Munkájuk során élvezték a társadalom 
megbecsülését, a politikai elismerést. 

Az elmúlt években meggyőződhettünk arról, hogy a termelésszervezés jó formái és 
módszerei legalább olyan hatást gyakorolnak a gazdálkodás színvonalára, mint a műsza- 
ki haladás. Igaz az a régi nézet is, miszerint a korszerű mezőgazdasági termelés nem 
futószalag, nem tűri a sablont, mert a különbségek - feltételekben, természeti és más 
tényezőkben -— nagyok, s mindez sokrétűen képzett, alkotókész embereket kíván. 

Azok az intézkedések, amelyek a vállalati gazdálkodást kívánták segíteni, helyesnek 
bizonyultak. Ezek nyomán az élelmiszeripari trösztök zöme megszűnt. Helyettük ma 71 
élelmiszeripari, valamint 40 tanácsi vállalat gazdálkodik önállóan. Mindössze 3 tröszt 

maradt fenn, amelyeknél vállalataik cselekvési szabadságát növelve, egyfajta belső kor- 
szerűsítés történt. Az új vállalatirányítási formára egy-két vállalat kivételével az állami 
gazdaságok, az állami élelmiszeripari vállalatok és az erdészetek is áttértek. A MÉM-hez 
tartozó intézményhálózat egyszerűsödött, több intézmény vállalattá, illetve fejlesztővál- 
lalattá alakult. Csökkentettünk egy sor hatósági előírást. Igyekeztünk szétválasztani a 
hatósági munkát a szolgáltatástól. Úgyszólván teljesen mellőztük a minisztériumi külső 
beavatkozást a vállalatok életében. 

A kormányzati és ágazati irányítás javításában még sok a tennivaló: a tervezésben, a 
gazdasági szabályozásban előfordulnak tévedések; a népgazdaság érdekeit nem minden 
ágazatnál tudtuk megfelelően érvényesíteni a termelésben és az exportban; a szabályozás 
nem mindig szolgálta a minőségi javítást. A piacfelügyeleti munka alig működik, mert 
eszközrendszere hiányos é és sokszor hatástalan. 

Az ágazati irányító szervezet, a MÉM elkezdte az új típusú kapcsolatok kiépítését a 
termelőüzemekkel. Azokkal a vállalati körökkel ugyanis, amelyek egy-egy ágazat fejlő- 
dését meghatározzák, a jövőben még az eddigieknél is rendszeresebb kapcsolatot kívá- 
nunk tartani. Minden fontosabb döntés előtt ismertetjük velük elgondolásainkat, megbe- 
széljük azokat a feladatokat, amelyek megoldásában támaszkodni kívánunk rájuk. 
Ehhez persze szükségünk van arra is, hogy a vállalatok, gazdaságok, nagyobb integrációs 
egységek vezetői működjenek velünk együtt, legyenek segítségünkre az ágazat előtt álló 
feladatok megoldásában. 

Bizonyos, hogy a VII. ötéves terv feladatait az üzemekkel, gazdaságokkal, azok 
integrációival, a különböző termelési rendszerekkel szorosan együttműködve lehet csak 
megvalósítani. A végrehajtás, a munka s mindaz, ami a gazdálkodás hatékonyságához, 
minőségének javításához kötődik a mezőgazdaságban és az élelmiszeriparban, elsősor- 
ban a termelés színterén dolgozókra vár. 

Ennek tudatában kell dolgozni az irányítás minden területén s azokon a helyeken, ahol 
hatás gyakorolható az agrártermelés alakulására: tehát a háttériparban, a szállításnál, 
a termelőeszköz forgalmazásánál. Ilyen szempontból kiemelkedő jelentőségű felelőssé- 
gük van a kutatás területén dolgozóknak és a termelési rendszereknek. Az ő eszközeik, 
munkájuk nagyobb hatékonysága nem egy fontos ágazatban alapvetően befolyásolhatja 
az eredményt. Nekik kell lenniök az új, a korszerű, a termelés-politikai törekvéseket 
legjobban szolgáló megoldások legkövetkezetesebb feltáróinak, alkalmazóinak, terjesz- 
tőinek. Számítunk arra, hogy ilyen jellegű tevékenységük a jövőben élénkül. 

A vállalati önállóság bővülése mellett, ahol szükséges, javítanunk kell a jogi szabályo- 
zás, valamint a hatósági munka eszközeivel is a központi irányítás hatásfokát. Egyúttal 
számos területen tovább kell szűkíteni a hatósági előírásokat: legyen az tűz-, baleset-, 
vagyonvédelem, állategészségügy vagy növényvédelmi kérdés. A merev előírások miatt 
ugyanis ilyen munkakörben igen sok embert foglalkoztatunk feleslegesen. 

Ágazati céljaink megvalósításában továbbra is számítunk a területi párt-, állami és 
társadalmi szervek aktív közreműködésére. Az elmúlt esztendőben a megyei pártszervek 
sok összefüggésben foglalkoztak az agrártermelés helyzetével, fejlesztésének területi 
kérdéseivel. Az agrárágazat előtt álló feladatok megoldásában a megyei, a városi és az 
üzemi pártszervek a pártirányítás politikai eszköztárának felhasználásával a jövőben is 
igen sokat segíthetnek. 

Immár közhelynek tűnik a megállapítás: a népgazdasági törekvésekből annyi valósít- 
ható meg, amennyit a vállalatok realizálnak. Az egész népgazdaság számára rendkívül 
fontos a vállalati, üzemi vezetők és vezető testületek magatartása. Változatlanul politikai 
igény a csoport- és egyéni érdekeknek a népgazdasági érdeknek megfelelő szintézise. Ez 
alól a felelősség alól senki sem bújhat ki, legyen az brigádvezető, igazgató, vállalati 
tanácstag vagy miniszter. 

Tisztában vagyunk azzal, hogy a termelés szigorú közgazdasági körülményei senkinek, 
még azoknak sem tetszenek, akiket cselekvésre késztetnek. Látnunk kell, hogy kettős 

szorításban vagyunk. Egyfelől az a kritika ágazatainkkal szemben, hogy sok a támoga- 
tás, nagyok a piaci veszteségeink, gyenge a minőség, kevés a nemzeti jövedelemhez való 
hozzájárulás. Másfelől az agrártermelők oldaláról az a vélemény, hogy sok az elvonás, 
a tartalékok kimerültek, a fejlesztés forrásai beszűkültek, az ösztönző intézkedések 
kevesek. Mindkét véleményben sok részigazság van. 

A követelményeknek mindkét irányban meg kell felelnünk. Ezért továbbra is elviselhe- 
tő szinten kell tartanunk a költségvetés terheit, a kialakult feszültségeket pedig fokozato- 
san fel kell oldanunk. Hogy a feszültségek oldásában milyen ütemet diktálhatunk, az a 
a munkaidőalap kihasználtságát, a munka intenzitását. Az elmúlt években általánossá 
vált, hogy különböző munkaszüneti napokat összevontak, ez sok veszteséggel és munka- 
erőgondokkal járt — különösen az állattenyésztésben. Manapság - jórészt — a sok szabad- 
ság és a szabadnapváltás miatt az azonos technológiai, technikai színvonalon dolgozó 
állattartó telepek kétszer annyi embert foglalkoztatnak, mint a nyugati országok farmjai. 

A tapasztalatok szerint a vállalati belső érdekeltségi rendszerek lassan alakulnak ki és 
nehezen korszerűsödnek, holott a tapasztalatok mutatják: ez igen alkalmas módszer a 
belső tartalékok mozgósítására. Ugyanakkor persze azt is látni kell, hogy ezek kialakítá- 
sára még nem mindenütt vannak meg a feltételek. Annak ellenére, hogy kívánatos a 
gyorsabb előrehaladás ezen a területen, kerülni kell a sablonos megoldásokat, de főleg 
a kampányjelleget a belső érdekeltségi részlegek szervezésében, mert ez éppen céljainkkal 
ellentétes hatást válthat ki. 

Az irányítás korszerűsítésével tovább gazdagodott az üzemi demokrácia. Nagyon 
fontos, hogy ez is szolgálja a gazdálkodás hatékonyságát. Nagy szükségünk van arra, 
hogy a vállalati tanácsok is ennek megfelően cselekedjenek. 

Az agrárágazatok VII. ötéves terve szervesen illeszkedik a népgazdaság tervébe, s 
igazodik az 1986-os terv céljaihoz. Ezek közül kiemelkednek az exportfeladatok, s 
mindaz, ami a költségvetés stabilitását szolgálja. Egy, a korábbiaknál is feszítettebb 
helyzetben nehéz helytállni, de mezőgazdaságunknak, élelmiszeriparunknak képesnek 
kell lennie erre. Ez alapvető érdeke annak a több mint egymillió embernek , aki ágazataink- 
ban dolgozik. 

A munkához, a célok eléréséhez megvan a kellő elhatározottságunk, megvannak, előte- 
remthetők a szükséges anyagi-műszaki eszközök. Reális célokért küzdünk, elérésükhöz 
megvan a lehetőségünk. Ennek legfőbb forrása a megújulási készség, a többre, jobbra 
törekvő százezrek munkája. Ezt a készséget kell segíteni minden módon, a hibák elleni 
következetes fellépéssel, a politika, a gazdaságirányítás minden eszközével. 


PERSÁNYI MIKLÓS: 


Környezetvédelem társadalmi támogatással 


A környezetvédelem - amelyet kezdetben sokan , múló divatnak" véltek -— ma már 
tartósan és politikai töltettel van jelen a mi társadalmunk életében is. Az a tény, hogy 
a környezetvédelem fogalma szinte egyik napról a másikra bukkant fel a hatvanas évek 
során, sem azt nem jelenti, hogy ugyanilyen gyorsan el is tűnhet, sem pedig azt, hogy 
előzmények nélküli dologról van szó. A fogalom hirtelen megjelenése a hatvanas évek 
fordulóján, majd gyors és teljes körű elterjedése s a körülötte rendre fellobbanó viták azt 
az álláspontot támasztják alá, hogy a környezeti problémák gyökeres megszüntetésének 
nincs alternatívája, hiszen ezek a valódi megoldások hiányában ciklikusan visszatérnek, 
növekvő komplexummá válnak, és csak a politika más területeivel — gazdaság-, életszín- 
vonal-, szociál-, kultúrpolitika stb. — integrálva oldhatók meg. Azt is mondhatnánk, 
hogy egy, a láncreakciókhoz hasonló, egyre gyorsuló ütemű változásfolyamattal van 
dolgunk, amelynek eleinte térben és időben egyaránt elkülönülten jelentkező elemei — 
vagy részreakciói — még nem hordoztak politikai reflexeket is kiváltó, komoly figyelmez- 
tető erőt. Később azonban a kritikus pontok sűrűsödtek, a ciklus rövidült, s mind több 
részletből rajzolódtak ki a folyamat következményei. 


A környezetvédelem új problémaként merült fel, és vált a társadalmak széles tömegeit 
érintő kérdéssé az elmúlt két évtizedben. Megjelenésének időpontja s felvetödésének 
élessége azonban nagyon differenciált. Legkorábban (a hatvanas évek derekán) az Ame- 
rikai Egyesült Államokban és Japánban váltott ki széles körű társadalmi konfliktust, 
majd néhány évvel később a többi fejlett tőókésországban (a hetvenes évek elején az 
NSZK-ban, Franciaországban, Nagy-Britanniában, Skandináviában, a Benelux álla- 
mokban) játszódott le e folyamat. Mintegy évtizednyi késéssel (a nyolcvanas évek első 
felében) észlelhették a környezet iránti tömeges aggodalom első markáns jeleit a gazdasá- 
gilag közepesen fejlett társadalmakban (így például a dél-európai tőkés vagy a közép- 
európai szocialista országokban). 

Általános tapasztalat, hogy hatékony környezetvédelem csak a társadalom tagjainak 
aktív és széles körű részvételével képzelhető el. Ez még akkor is igaz, ha feladatai az 
állami környezetvédelmi politika közvetítésével jelennek meg. A kormányok döntései 
sehol a világon nem születnek légüres térben, s bár a környezetvédelem esetében számos 
szakszerűségi szempont vetődött fel, az önkéntes állampolgári és szervezett társadalmi 
mozgalmak közreműködése pozitív és konstruktív erővé válhat mind a politika alakítá- 
sában, mind pedig a közvélemény formálásában. Az intézményes, állami fellépés mellett 
a társadalmi részvétel mozgalmi eszközei is nélkülözhetetlenek. Nem egyszerűen azért, 
mert az intézményes környezetvédelem el akarná , szabotálni" a valóságos cselekvést és 
ezért kívülről kellene serkenteni, hanem azért is, mert az intézményes cselekvés a megér- 
tő, elfogadó társadalmi közegben hatékonyabban érvényesül. 


26 PERSÁNYI MIKLÓS 


A környezetvédő társadalmi fellépés legismertebb eseteit a fejlett tőókésországokból 
idézhetnénk, de a szocialista országok környezetvédelmében is kezdettől kulcsszerepe 
volt a szervezett társadalmi aktivitásnak, s e szerep további felértékelődésére is számíitha- 
tunk. 

Furcsa, de a környezetvédelem, annak ellenére, hogy össztársadalmi szempontból 
ésszerű, nem automatikusan válik fontos kérdéssé a társadalom egésze és a politika 
számára. Vélhetnénk, hogy a környezetszennyezés magas foka önmagában kiváltja a 
társadalom környezetvédő reflexeit. Bár az elviselhetetlenné növekvő szennyezés és a 
környezetvédő magatartás között valóban van összefüggés, de ez korántsem közvetlen 
kapcsolat, sőt a környezet szennyezettsége önmagában nem is vezet tartósan szervezett 
környezetvédő aktivitás kialakulásához. Ugy vélem, hogy a környezetvédő társadalmi 
aktivitásnak háromféle feltétele van: a környezet károsodásából eredően az állampolgá- 
rok személyes érintettsége; az anyagi szükségletek kielégiítettsége és végül a társadalmi 
tudat és felépítmény (különösen a politikai rendszer és kultúra) működéséből adódó 
feltételek. Vegyük e feltételeket sorra. 

e Azelső típus szerepe hagyományos, az embereknek az érintettségből fakadó reflexei 
a legnyilvánvalóbbak. Mégis, kezdetben ezek csak szélsőséges esetekben alakulnak ki, 
s a már bekövetkezett élet- és egészségkárosodás, a megélhetés elvesztése miatti felhábo- 
rodást fejezik ki. Akkor beszélhetünk valójában környezetvédő aktivitásról, amikor a 
károkról és a következményekről megfelelő a tájékozottság és a tudatosság. 

Mivel eleinte az emberek ritkán kezelik a környezetvédelmet egészében, a környezeti 
problémák először konkrét helyzetek kapcsán vetődnek fel. Ezért a panaszok gyakorisá- 
ga vagy a leginkább érzékelt ártalmak felvetődése a közvéleményben - megfelelő tájéko- 
zottság híján - ritkán jelenti a ténylegesen legsúlyosabb veszélyeket. (Egyszerű példa: 
a szintelen, szagtalan szénmonoxid tartósan magas szintje egy forgalmas városrészben 
komoly egészségi károsodással jár, ám ezt szinte senki nem kifogásolja, míg ugyanott az 
egészségre ártalmatlan, de érzékelhető kellemetlen bűz felháborodást vált ki.) A városi 
környezetben élők számára így lesz például a zaj vagy a parkok védelme a legfontosabb 
problémák egyikévé. Japánban az 1979-ben bejelentett környezeti panaszok megoszlása 
például a következő volt: 36,6 százalék a zajt, 24,6 százalék a bűzt, 18,3 százalék a 
légszennyeződést, 14,7 százalék a vízszennyeződést kifogásolta. 

e A szükséges feltételek második típusa a társadalmi jólét olyan szintjéből következik, 
ahol az alapvető fizikai életszükségletek kielégítése gond nélküli, s az élet úgynevezett 
minőségi jegyeinek, immateriális és posztmateriális vonásainak hangsúlyozása érdemle- 
gesen felvethető. Ha közvetlen egészségkárosítás vagy direkt anyagi kár nem észlelhető, 
akkor többnyire az az elv érvényesül, hogy , a beszennyezett környezetnek is jobb szaga 
van, mint a nyomornak". Ha a pillanatnyi fizikai szükségletek kielégítése bizonytalan, 
akkor gyakran találjuk úgy, hogy az emberek többsége gondolkodás nélkül teszi tönkre, 
éli fel azokat a környezeti rendszereket, amelyek a holnapját biztosíthatnák (gondoljunk 
a világ sivatagjainak növekedésében játszott emberi hatásokra: a helytelen talajmű- 
velési módokra, a túllegeltetésre, az eredeti vegetáció elégetésére — amelyek követ- 
keztében kortársaink százmilliói kerültek az éhhalál szélére). Mégis csak ritkán le- 
het hibáztatni azokat, akik ilyen magatartást tanúsítanak, mivel a helyzet kialaku- 
lásáért a felelősség csak olykor terheli őket, de annál inkább a kényszeregyenlőtlen- 
ségek létrejöttéért és fenntartásáért, a , nyomor szennyezésének" kiváltásáért felelős 
társadalmi viszonyokat. 

Az anyagi jólét magas szintje viszont — mivel tőkés társadalmi feltételek között jön 
létre, s nem párosul a valóságos emberi értékek kiteljesedésével — számos válságjelenség- 
gel, köztük a világméretű ökológiai válsággal együtt jelentkezik először. A fejlett tökésor- 
szágokban ezért a növekedésre alapozott fogyasztásközpontuú jólét materiális értékei 
mellett az élet minőségi jegyeit hangsúlyozó, irracionális elemekben gazdag alternatívák 
sokasága is megjelenik. 

e A feltételek harmadik típusa tudati-felépítményű természetű. Ezek között elsőként 
említhető a környezeti problematika tudományos hátterének komplex - reál és humán 
oldalról integrált módon, egyaránt kimunkált - feltártsága, hiszen a jelenségek és a 
következmények biztos ismerete hiányában nincs remény tudatos környezetvédelemre, 
azt ösztönös tiltakozások és/vagy átgondolatlan részintézkedések helyettesítik. Szüksé- 
ges tényező ezen kívül a társadalom általános műveltségének megfelelő szintje, amelynek 
hiányában az emberek kevésbé képesek felismerni a veszélyeztetettséget, az ökológiai 
összefüggéseket. Ennek megléte -— s különösen a fejlett természettudományos szemlélet 
- gyorsíthatja a társadalom ez irányú tudatosulását. 

A környezetvédő társadalmi aktivitás szempontjából különös fontosságúak a politikai 
intézményrendszer működésével, illetve az adott társadalom tagjainak politikai kultúrá- 
jával összefüggő tényezők. Ezek közé tartozik a társadalom különböző csoportjai érde- 
keinek kifejezésére és érvényesítésére alkalmas politikai intézményrendszer, mely a kör- 
nyezeti sérelmek esetében is lehetőséget nyújt a társadalmi beleszólásra; tehát demokrati- 
kus módon, az érkező jelzések alapján rugalmasan képes módosítani kialakult gyakorla- 
tán, így innovatív is, és az állampolgároknak alkalmat ad az őket érintő problémák 
alapos megismerésére, ezáltal nyilvános és informatív. 

A felsorolt feltételek együttesen teszik lehetővé, hogy egy államban a környezet ügye 
társadalmilag fontos kérdés legyen. Természetesen, ha ezek egyike-másika hiányzik, ez 
megakadályozhatja vagy akár hosszabb ideig fékezheti is a hatékony környezetpolitika 
kialakítását. Ám a társadalmak fejlődése, a veszélyek jobb megismerése, az emberek 
növekvő tudatossága, fokozódó érzékenysége miatt ez a fajta tevékenység előbb-utóbb 
mindenképpen megvalósul. (Bár egy viszonylag kedvezőbb lehetőség - a környezet 
romlásának alacsonyabb szintű — elmulasztása következtében, lényegesen rosszabb fel- 
tételek között, esetleg katasztrófák árán.) 

Ugyanis a környezetvédelem problémái gyökeres változások vagy külső hatások 
nélkül, önmagukat gerjesztő ciklusban forognak: ha a társadalomban nem megfelelő a 
környezeti tudatosság, a szemlélet, a törődés, a környezetvédelemben való közreműkö- 
dés, akkor e téren valóban nem alakul ki hatékony kormányzati politika, ebből adódóan 
hiányzik a megfelelő jogi és közgazdasági szabályozás, s csak szűkös anyagi források 
jutnak a környezetvédelemre. Igy aztán csupán korlátozott működésre képes az intézmé- 
nyes szervezet, kevés a felkészült szakember, következésképpen hiányos a környezeti 
tervezés, és a környezeti kutatások is fogyatékosak, mert kevés megrendelés érkezik a 
gyakorlati szférából. Emiatt nincs ütőképes, koordinált társadalmi program, S ezért 
foghíjas a megfelelő környezeti nevelési program és gyakorlat is, és újra a kiinduló 
helyzetnél vagyunk: nem jön létre a társadalom megfelelő tudatossága. 

E körből való kilépésben kulcsszerepe van annak, hogy az adott társadalomban 
kialakult-e a környezeti ügyekben fellépni akaró, szándékai érvényesítésére megfelelő 
eszközökkel rendelkező, saját lehetőségei adta feladatokat is vállaló, konstruktív állam- 
polgári és mozgalmi aktivitás. 


A környezetvédő társadalmi aktivitás leggyakrabban a kritikai álláspontok képviseleté- 
nek érvényesítése. Fejlettebb formájában ez a bírálat nem csupán a konkrét helyzetekre 
irányul, hanem a környezeti hátrányok kialakulását meghatározó társadalmi körülmé- 
nyek megváltoztatását célozza. 

A környezetvédő társadalmi fellépés mind spontán, mind szervezett formáiban ott a 
legkifejezettebb és leghatásosabb, ahol a legérettebbek a feltételei és ahol ezek egyéb 
politikai feszültségekkel párosulnak: a fejlett tőókésországokban. A környezetvédő (öko- 
lógiai, zöld) mozgalmak létrejöttének gyorsasága, megújuló képessége egyedülálló a 
második világháború óta eltelt időszakban; szerény előzményekből váltak néhány év 

alatt befolyásos tömegmozgalommá, söt több országban parlamenti erővel is rendelkező 
párttá. A rendkívül összetett, ideológiai, politikai szociális tekintetben is tarka mozgalom 
fő vonulatát a haladó és a baloldali erők adják, amelyek közreműködése révén a zöld 
tömegmozgalom nemcsak ökológiai, hanem más ügyekben is szembenáll az imperialista 
körökkel, monopóliumokkal, a tőkés rend szervezeteivel. Ez még akkor is döntő súlyú, 
ha a mozgalmak tartalmának megítélésénél azoknak a véleményét osztom, akik annak 
kétértelmű voltát hangsúlyozzák, és a mozgalmat a reprimitivizálás és az alternatív 
modernizáció keverékének tartják, szembeszállnak a bennük fellelhető reakciós állás- 
pontokkal, illetve bírálják az irracionális és utópikus vonásaikat is. 

A környezetvédő mozgalom nem önmagában álló új politikai jelenség. Fejlődése 
szorosan összefonódott a kapitalizmus általános válsága más ellentmondásai ellen tilta- 
kozó mozgalmakkal (így például a béke-, a feminista, a munkanélküliség elleni, a 
kisebbségvédelmi, a harmadik világ melletti mozgalmakkal), ezért gyakran sem ideoló- 
giai alapjuk, sem fellépésük, sem bázisuk nem határozható meg egymástól függetlenül. 
Főleg a középrétegek, az ifjúság, a munkanélküliek és a nyugdíjasok részvétele magas. 
Tiltakozásuk egyúttal azt is kifejezi, hogy a tőkés társadalom hagyományos pártjaiból, 
állami intézményeiből tömegek ábrándultak ki, s e tömegek érdekeik kifejezésére mód- 
szereket kerestek. Létrejöttük és sikerük egyúttal arra is utal, hogy a nyugati kommunista 
és munkásszervezetek többsége nem ismerte fel idejében az általuk képviselt kérdések - 
különösen az ökológiai kérdések - jelentőségét, olykor túlságosan is várakozó álláspont- 
ra helyezkedett, kiengedte a kezdeményezést, pozíciókat vesztett. 

Napjainkra változott a kép: más politikai irányzatokhoz hasonlóan, a kommunista és 
munkáspártok többsége is a legfontosabb kérdések közé vette fel az ökológiai követelése- 
ket, az új társadalmi mozgalmakkal kapcsolatban pedig nem a szembenállást, hanem a 
szövetséget hangsúlyozza. 

A környezetvédő mozgalom fő ereje abban rejlik, hogy széles bázison épül fel, egyszer- 
re sok és nem apadó forrásból táplálkozik. Létrejöttében a társadalmi nyomást kifejező 
állampolgári kezdeményezéseknek van fontos szerepe. Ezek a hatalmi struktúrától füg- 
getlen, főként konkrét helyi célok érdekében alakult csoportok saját lakossági érdekeik 
védelmében jönnek létre. A harcos, küzdő közösség reagálása akkor váltja fel a kezdeti 
naivitást és kiszolgáltatottságot, amikor egyfelől a környezet állapotának romlása már 
nem viselhető el, vagy másfelől a tájékozottság kiszélesedik. A polgári kezdeményezés 
annak a paradox helyzetnek a kifejeződése, hogy a nép az önmaga választotta hatósá- 
gokkal kerül szembe. 

A környezetvédelemnek számos érdekkel kel! megbirkóznia, s a gyakorlatban e konf- 
liktusokból eredő kompromisszumokban érlelődik. A környezetvédelem gyakran csak 
szűk csoportok. olykor pedig szélesebb tömegek nem tudatosult érdekeként, olvkor 
viszont egyszerűen a jövendő generációk érdekeként jelentkezik — bázisa tehát szüknek 
is tűnhet. Mégis a valóságban tény, hogy össztársadalmi vagy planetáris jellege van, és 
a környezetvédelem akkor is hatásos, ha a fellépés nem tömeges. 

A környezetvédelmi érdekek képviseletének módszerei nézetem szerint változatosak. 
Az egyik póluson lévők a direktebb, tömeges konfrontációra, sokkoló demonstrációkra, 
a másik póluson állók az érvelésre, a hatóságokkal való dokumentált és törvényes 
dialógusra helyezik a hangsúlyt. A környezetvédők tevékenységét összességében úgy 
foghatjuk fel, mint közösségi, csoportos, erőszakmentes politikai viselkedést, amely 
aktivista típusú politikai szereplőkkel posztmateriális értékek érdekében a környezeti 
tudatosság kritikai szintjén valósul meg. Az alkalmazott munkaformák között különö- 
sen nagy jelentősége van az úgynevezett sokkoló demonstrációs technikák alkalmazásá- 
nak, illetve a párt formájában történő fellépésnek. 

A zöld pártok vagy ökopártok nem szükségszerűen csupán környezetvédő pártok. 
Bennük szélsőségesen eltérő erők működnek együtt. Szinte valamennyi fejlett tőkésor- 
szágban alakult ilyen jellegű párt a nyolcvanas évek közepére, bár befolyásos parlamenti 

tényezővé kevés helyen vált. A pártok tipizálásának legegyszerübb módja, ha az egyik 
csoportba az úgynevezett szivárvány típusú (, az új társadalmi mozgalmak" követelései- 
nek széles skáláját vállaló), a másikba a , purista" (, tiszta zöld" vagy csak ökológiával 
foglalkozó) pártokat soroljuk. A zöld pártok léte a tőkésországok pártrendszereinek 
eleven kritikája, az abból való kiábrándultság kifejeződése. Közülük több önmagát a 
hagyományos pártrendszer alternatívájaként is kínálja, s egyúttal a parlamenten kívüli 
mozgalom erőfeszítéseinek is kiegészítője. Létük még akkor is lényeges, ha csupán a 
választók néhány százalékának bizalmát kapják meg, vagy fellépésük szélsőséges jegye- 
ket is hordoz, mert ezzel egyrészt a hagyományos pártokat, a hatalmon levőket az 
ökológiai kérdésekkel való intenzívebb foglalkozásra késztetik, másrészt a tőkés hata- 
lommal szembeni konfrontáció újabb eszközeit. 


A szocialista országokban a környezetvédelem helyzeti (kisebb romlás) és elvi (a társada- 
lom jellegéből fakadó) előnyei nem váltak még gyakorlati fölénnyé. A környezetvédelem 
előzményeinek távoli múltja van, s a környezet károsodásának a fejlett tőókésországoké- 
hoz hasonló kritikus mértékét csak egyes gócok helyzete érte el. A környezeti gondok 
egy része öröklött, de tekintélyes része a szocialista építés során jön létre. Nem meglepő, 
hogy a hatalom megszerzéséért folyó harc, illetve a szocializmus gazdasági alapjai 
megteremtésének időszakában a természettel való törődés kevés figyelmet kapott. A tör- 
ténelmi hátrányok ledolgozásának fényében szinte fel sem vetődött, hogy a természeti 
környezet elemei sérülékenyek is lehetnek, hogy ezek nem korlátlan mennyiségűek, s 
ezért a fő hangsúlyt a mindenáron való újat teremtés, a természet átalakítása vagy 
pontosabban leigázása kapta. Az ökológiai gondolkodás is csak kialakulóban volt, sem 
a károsodás veszélyeiről, sem a megelőzés szükségességéről és módjairól nem tudtak 
sokat. Ennek ellenére már abban az időben is születtek környezetvédő intézkedések, ezek 
azonban többnyire eredménytelenek maradtak. A későbbi fejlődésre is természetesnek 
gondolom azt, hogy minél kevésbé konszolidálódott viszonyok között működik egy 
szocialista ország vezető pártja, annál kevésbé jut alkalma környezeti kérdésekkel foglal- 
kozni. 

A környezet romlásának jelei azonban a hatvanas évek végére több szocialista ország- 
ban feltűnővé váltak. A kezdeti értékelések a gondokat lokálisnak és ezért néhány eseti 
intézkedéssel egyszerűbben megoldhatónak gondolták, jórészt úgy tartották, hogy mivel 
az ökológiai válság a tőkés termelés következménye, ezért hatásai a szocialista országo- 
kat nem érintik mélyebben. Véleményem szerint ennek a leegyszerűsítő felfogásnak két 
döntő oka van: az egyik a voluntarista gyökerű szocializmuskép (beleértve a differenciá- 
latlan érdekfelfogás tévedéseit is), a másik pedig a társadalom külső (természeti) környe- 
zetének állapota iránti viszonylagos érdeklődéshiány vagy érdektelenség. Ezért, amikor 
a hatvanas-hetvenes évek fordulóján a környezetvédelem új, globális kérdésként megjele- 
nik, a szocialista országok számára nagyjából ismeretlen és váratlan jelenség, mert az ez 
irányú aktivitás ismertetett feltételei még kevéssé voltak érettek. A fogadtatás i5 ennek 
megfelelő: megszülettek az elvi állásfoglalások, szakosodott struktúrák is alakultak, a 
tüneti kezelésre is mutatkoztak jelek, de nem jött létre valóban határozott és hatékony 
környezetpolitika, s az intézkedések sem voltak adekvátak a helyzettel. Ezért a hetvenes 
éveket az országok többségében az elszalasztott lehetőségek jellemzik, ami miatt a 
nyolcvanas évekre a környezeti állapot nagyobb részben érzékelhetően rosszabbodott. 

Véleményem szerint a környezeti romlás az önmagában jelentős veszélyein túl, tekinté- 
lyes ideológiai teher is. Egyrészt azért, mert a két világrendszer versenyének újabb 
területe, amelyen eldőlhet, hogy melyik képes emberibb minőségű környezetet teremteni 
polgárainak (a létező szocializmus képes-e elvi előnyeit e téren is bizonyítani), másrészt 
pedig a jövendő generációk érdekeihez való viszony kérdése is felvetődik. Ezért az 

elmulasztott intézkedések későbbi hatásaival nemcsak gazdasági, hanem politikai-ideo- 
lógiai téren is számolni kell. 

A környzetromlás növekedése mellett a környezetvédő társadalmi aktivitás más felté- 
telei is fokozatosan érnek meg. E folyamat persze nem egyenletes. A gazdaságok intenzív 
pályára állítása olyan fejlődéssel is történhet, amely a környezet helyzetének is kedvez: 
az anyag- és energiatakarékosság, a hulladékszegény technológiák, a hulladékok jobb 
hasznosítása, a termékek minőségének, tartósságának javítása stb. A politikai struktúra 
fejlesztése, a szocialista demokrácia szélesedése környezeti szempontból is pozitív ered- 
ményeket hoz. Mindezek mellett, véleményem szerint, azt is fel kell ismerni, hogy a 
környezetvédelem nem csupán gazdaságpolitikai kérdés, hanem a strukturális változá- 
sok egyik központi problémája, amely nem egyszerűen egy reszort, de integráns része is 
az emberi lét általános feltételei megteremtésének. 

Ez a felismerés azonban nem következik be automatikusan, aminek egyik fő oka az 
ökológiai környezeti hatások és következmények, illetve a ráfordítások és ezek várható 
eredményeinek hiányos ismerete. Ezért a mennyiségi szemlélet egyrészt a jószándék 
ellenére is gyakran vezet a távlatokban kétséges megoldásokhoz, ugyanis a természeti 
következmények mélyreható elemzése nélkül még a tömegek jóléte érdekében születő 
gazdasági döntések is nemegyszer több hátrányt okoznak, mint amennyi hasznot hoz- 
nak. Másrészt viszont az is igaz, hogy politikailag is nehéz dolog az anyagi szükségletek 
hiányos kielégítettsége mellett akkor hozni immateriális természetű megszorításokat 
felülről, amikor még a tömegek körében a veszélyek nem tudatosultak. A helyzetet az 
is bonyolítja, hogy az ökológiai problematika egyidejűleg jelentkezik más, komoly 
erőforrásokat lekötő korszakos kérdésekkel, elsősorban a világgazdasági válságjelensé- 
gekkel és a gazdasági szerkezet átalakításával. A környezetvédelmet pedig sokszor csak 
egyéb társadalmi érdekek rovására lehet megvalósítani, amelyeket általában lényegesen 
jobban reprezentáltak, mint a hosszú távú, esetleg generációs érdekeket. Ezért a környe- 
zetvédelem valódi nyomatékot feltehetően csak akkor kap, amikor a , hátrálás" követ- 
kezményei elérik a politikailag elviselhető szintet. Nagyobb környezeti tudatosságra van 
szükség a szocialista környezetpolitikában, s ennek az utóbbi néhány évben biztató jelei 
is mutatkoznak (a leghatározottabb és legkorszerűbb szemléletű intézkedések a Szovjet- 
unióban születtek 1985-ben). 


A szocialista országokban kialakuló környezetvédő társadalmi mozgalmi aktivitásnak 
vannak közös jegyei a tőkésországokéval, de sajátos vonások 15 mutatkoznak. Közös 
jegynek tarthatjuk például azt, hogy a környezetvédelem, össztársadalmi ésszerűsége 
ellenére, itt sem valósul meg automatikusan, csak érdekütköztetések és kompromisszu- 
mok útján. Társadalmi bázisa is hasonló (a képzettebb értelmiségiek, alkalmazottak, az 
ifjúság szerepe itt is meghatározó — bár a munkásság részvétele nagyobb, a marginális 
rétegeké pedig elenyésző). Alapvető különbség az, hogy az ökológiai ellentmondások 
megszüntetésének nincsenek a társadalom lényegének megváltozását kívánó indítékat. 
Ezért a környezetvédő társadalmi aktivitás fő iránya nem a társadalom alapjai ellen 
irányul, még akkor sem, ha a kritika célja nem egy konkrét ügy, hanem a konkrét 
helyzeteket létrehozó társadalmi ellentmondások megszüntetése. 

A környezetvédelem követelményei, elvárásai a társadalmi rend fejlesztésére irányul- 
nak. Annak ellenére, hogy a bírálat — szűk rétegektől eltekintve — jó szándékú és fejlesztő 
igényű, a környezetvédő mozgalom a szocializmusban is többnyire kritikai jellegű: ez 
éppúgy a szocialista demokrácia természetes velejárója, mint ahogy más területeken is 
az az érdekelt állampolgárok széles körű aktivitása. 

A társadalmi erők tevékeny közreműködése nélkül a mégoly szakszerű állami környe- 
zetvédelmi politika a szocializmusban sem lehet sikeres. A szervezett állampolgári és 

mozgalmi környezetvédő fellépés többféle irányba hat: egyrészt a lakosságot, a közvéle- 
ményt, másrészt a döntéshozókat kívánja közvetlen vagy közvetett módon befolyásolni, 
harmadrészt a környezet állapotát alakító öntevékeny cselekvésben ölt testet. A szocia- 
lista országokban a környezetvédő társadalmi aktivitás feltételei most érlelődnek, egyes 
országokban e folyamat előrehaladt, s itt az aktivitás mindenképpen megnyilvánul. Ha 
a döntések során a környezeti érdekek háttérbe szorulnak, a problémákat nem oldják 
meg, akkor e téren éles társadalmi konfliktusra lehet számítani. 

A környezetvédelemnél is szükség van arra, hogy a társadalom felől érkező érdekmeg- 
nyilvánulások szabályozottan érjék el az állami-politikai akaratkifejezést, s ezeknek 
legyen része a környezetet érintő döntések kialakításában. Ennek hiányában a valóság- 
ban gyakrabban fordulnak elő olyan csoportérdek- vagy akár tárcaérdek-ütközések, 
amelyek a gazdaságosság érve mögé bújva végül is komoly gazdasági és politikai károkat 
okoznak. Mivel a szocialista országokban - történelmi okokból - az érdekközvetítés és 
-érvényesítés terén még nem működnek olyan differenciált struktúrák, amelyek vala- 
mennyi helyi vagy funkcionális környezetvédelmi érdeket felkarolhatnák, és a hagyomá- 
nyos , nagy" társadalmi szervezetek - bár komoly szerepük van - sem tudják az igényeket 
önmaguk kielégíteni, ezért a környezetvédelmi érdekek megjelenítésében más természetű 
fellépésre is számítani kell. Az érdekkifejezés további formái a következő módon csopor- 
tosíthatók: 


w a meglevő politikai, társadalmi szervezetek keretében vagy azok peremén szervező- 
dő szakmai, illetve spontán lakossági aktivitás; 

u a kiemelkedő értelmiségiek fellépése, a tömegkommunikációs eszközök nyilvános- 
sága; 

u az ökológiai mozgalmak , importhatásai"; 

u az ellenzéki csoportosulások környezetvédelmi fellépése. 


e A szocialista társadalom politikai szervezetein belül formálódó környezetvédő 
tevékenység egyrészt az államigazgatásban (főhatóságok, tanácsok apparátusa) e kérdé- 
sekkel foglalkozók sajátos érdekközvetítő szerepét jelenti, másfelől — és az érdekképvise- 
let szempontjából ennek van növekvő jelentősége — a politika alakításában részt vevő 
, nagy" társadalmi szervezetek és mozgalmak vállalnak a környezetvédelemben feladato- 
kat. A környezetvédelem megjelenik a pártprogramokban, a szakszervezetek munkájá- 
ban, s különösebb hangsúlyt kap a népfront típusú társadalmi szerveink, az ifjúsági 
mozgalmak, a tudományos-műszaki, kulturális szövetségek életében. E szervezetek jelen- 
tősége azért is nagyobb, mert az érdekképviselet egyéb formái kevésbé strukturáltak, 
mint a nagy hagyományú polgári demokráciákban, így a társadalmi szervezetek és az 
egyesületek bizonyos fokig nyomást gyakorló csoportokká (pressure group) válnak a 
szocialista államokban, ezért — ahogyan Bihari Ottó írja — a szükségképpen kialakuló 
csoportérdekek hordozóinak institucionalizálása napjaink politikájának és jogi fejlődé- 
sének elengedhetetlen kísérőjelensége. 

e Szocialista körülmények között is fontos kérdés, hogy kialakul-e a környezetvéde- 
lemre szakosodó szervezett lakossági vagy szakmai aktivitás. Továbbá annak jelentősége 
is vitathatatlan, hogy e szerveződés megfelelően szabályozott keretek között történik. 
A szocialista országok környezetvédő szervezeteinek többsége a társadalom életének 
legális szférájában működik. Egy részük a hatalom gyakorlásához közvetlenül kötődő 
szervezetek és mozgalmak keretein belül vagy azokhoz lazább formában kapcsolódva, 
más részük egyéb legálisan működő - esetleg éppen a környezetvédelem egészére vagy 
egyes területeire szakosodott szervezetekhez kapcsolódva vagy ezek mellett, az állampol- 
gári kezdeményezésekre támaszkodva - spontán csoportosulási alakzatban jelenik meg. 
Elsősorban ez az a szféra, amely a szocialista országok környezetvédő mozgalmát jelenti, 
itt találjuk a környezeti kérdésekben aktív emberek döntő többségét, a politikai akarat 
kifejezésében is ennek a területnek vannak csatornái. 

A szocialista országok környezet- és természetvédelmi társadalmi mozgalmai és szer- 
vezetei közötti együttműködésről 1985-ben Budapesten aláírt jegyzőkönyv szerint e 
szervezetek célja az államok környezetvédelem terén folytatott politikájának segítése. 
A részt vevő szervezetek bázisa eltérő: a Szovjetunióból az önálló köztársasági természet- 
védelmi szövetségek, Bulgáriából a népfront Természetvédelmi Nemzeti Tanácsa, Len- 
gyelországból a Természetvédelmi Liga. Magyarországról a népfront Környezetvédelmi 
Bizottsága, az NDK-ból a Kulturális Szövetség Környezetvédelmi Bizottsága, Csehor- 
szágból a Környezetvédelmi Szövetség, Szlovákiából a Környezet- és Tájvédelmi Szövet- 
ség tagja az együttműködésnek, de további környezetvédelemre szakosodott szervezetek 
is működnek a szocialista országokban. 


e A környezeti károsodás feletti aggodalom passzív és aktiv formáinak a tökésorszá- 
gokban tapasztalt megnyilatkozásaival (például alternativitás) a szocialista országokban 
szinte alig lehet találkozni. Bizonyos kezdeményezések (biokulturális kistermelés, re- 
formtáplálkozás stb.) azonban itt is fellelhetők. Sőt akad olyan nyugati hiradás, amely 
tudni vél olyan szocialista alternativokról, akik állítólag korábbi értelmiségi foglalkozá- 
sukat felhagyva, félreeső vidékekre költöznek az , elnyomó kötöttségek" elől, hogy 
ezúton is a , fennálló rend elleni erkölcsi tiltakozást" fejezzék ki, s ők azok, akik , valóban 
ökológiai módon élnek". Joggal gyaníthatjuk, hogy az említett erkölcsöknek sokkal több 
köze van az irracionális romanticizmushoz, olykor az egyedi lázadáshoz, szélsőségesebb 
esetekben a munkakerüléshez vagy a bűnözéshez, mint az ökológiahoz. 

Az ökológiai mozgalom , importált" formái ugyan nem különösebben jellemzőek, de 
előfordulnak, s más típusba nem sorolhatók. Itt egyszerűen külföldi környezetvédők 
hazájukon kívüli fellépésére gondolhatunk. Megemlíthetők ennek rendezett és törvényes 
formái is, mint a szocialista környezetvédők közti két- vagy többoldalú együttműködés 
példái vagy a párbeszéd a tőkésországok környezetvédő szervezeteivel, pártjaival. Akad 
azonban példa a nyugati szervezetek törvénytelen fellépésére (mint például NSZK-beli 
környezetvédők a csehszlovák határt megsértve vertek tábort, német és cseh nyelvű 
transzparenseket állítottak fel, melyeken a légszennyezés és az erdőpusztulás ellen tilta- 
koztak) vagy a következőkben ismertetendő megnyilvánulások támogatására is. 


e A szocializmussal ellenséges, a kommunista pártokkal szembenálló pozíciókat 
elfoglaló csoportosulások, önmagukat , másként gondolkodóknak" is nevező személyek 
által exponált kérdések közé a környezetvédelem is bekerül. Ennek fő oka az, hogy 
jellemzően olyan területről van szó, ahol a társadalom széles körű aggodalma, a problé- 
ma felismerése hirtelen, olykor szélsőséges érzelmi reakciókkal övezve jelentkezhet, ám 
megnyugtatóan csak hosszabb idő alatt és más területek komoly erőforrásainak elvoná- 
sával oldható meg. Emiatt a környezetvédelem - társadalmi rendszertől függetlenül is 
-— könnyen és tartósan támadható felületet ad az ellenzéki fellépésre, a hatalommal való 
konfrontációra mindenütt, ahol a környezetvédő társadalmi aktivitás feltételei érettek. 

A szocialista országokban is igaz ez a tézis, s mivel itt az említett feltételek a hetvenes- 
nyolcvanas évek fordulóján érnek meg, az ellenzéki erők fellépése is ekkor kezdődik. Bár 
a különböző országokban eltérő módszerekkel lehet találkozni, közös tartalmi vonások 
is megfigyelhetők. Ilyenek például: az , ellenzéki erők" a környezeti ügyek kapcsán a 
, nemzet lelkiismerete" szerepkörben lépnek fel, a szocialista hatalmat a természetet 
gátlástalanul tönkretevő, technokrata ipari-fegyverkezési lobbyként kívánják bemutatni, 
amelynél az emberek élete, egészsége sokadlagos szempont; az elért környezetvédelmi 
eredményekről azt híresztelik, hogy azok nem egyebek , retorikából és propagandából 
szőtt ködfüggönynél", s a párt és az állam az ő - az , ellenzék" — fellépéséig nem tett 
komoly intézkedéseket. Bár álláspontjukat nyilvánvalóan nem a környezet iránti aggo- 
dalom, hanem a kommunista pártokkal való szembenállás táplálja (amit gyakran nacio- 
nalista vagy kozmopolita nézetek is színeznek), hamar tapintanak rá azokra a pontokra, 
ahol a szocialista környezetpolitika valóban , deficites" — például a jobb környezeti 

érdekképviselet, informáltság, állampolgári beleszólás követelése —, s ezek növelik egyéb 
felvetéseik hitelét. 

A , belső disszidensek", ellenzéki csoportok, szervezetek több országban is érzékelhető 
szerepe egyrészt arra utal, hogy a környezetvédelem támadható pontjai talajt jelentenek 
a politikai gyakorlat egészével szembeni ellenséges fellépés számára, másrészt ez a tény 
figyelmeztet arra, hogy a pártok kezdeti környezetpolitikája lehetőséget adott a kétes 
áramlatoknak saját szerepük felértékelésére, az ökológiai problematika vagy egyes rész- 
letkérdéseinek kisajátítási kísérleteire. Ezáltal a környezetért őszintén aggódó személyek 
körében a megérdemeltnél több figyelmet kaptak. Veszélyes ellentmondás, hogy éppen 
e fellépés következtében a nélkülözhetetlen jelzéseket továbbító, jogos érdekeket képvise- 
lő lakossági, szakmai, társadalmi szervezeti környezetvédő aktivitást, sőt olykor még az 
állami környezetvédő szervezetek fellépését is nemegyszer gyanakvás, elzárkózás fo- 
gadta. 


A környezetvédelem terén hazánkban - csakúgy, mint külföldön — kezdettől fogva 
meghatározó jelentősége van a lakosság és a társadalmi mozgalmak, szervezetek aktivitá- 
sának. Ezzel a ténnyel számolnak a legmagasabb szintű állami környezetvédelmi doku- 
mentumok is. A környezetvédelmi törvény 50. §-a szerint: , A társadalmi szervezetek 
sajátos eszközeikkel segítsék elő a környezetvédelmi célkitűzések megvalósítását." A Mi- 
nisztertanács által 1980-ban jóváhagyott Országos Környezetvédelmi Koncepció és 
Követelményrendszer pedig így fogalmaz: , A társadalom legszélesebb rétegeinek aktív 
és folyamatos közreműködése az eredményes környezetvédelmi tevékenység elengedhe- 
tetlen feltétele. Ennek előmozdítása a társadalmi és tömegszervezetek feladata." 

A magyar környezetvédő társadalmi aktivitásról vallott vélemények hasonlóan alakul- 
nak, mint a környezetvédelem egészéhez való viszonyulás megnyilvánulásai. Az egyik 
véglet (a környezetvédelem szükségességében értékrendjük vagy érdekeik miatt kevésbé 
hívők) szerint ez az aktivitás már túl régóta akadályozza a gazdaság fejlődését, s bősége- 
sen elegendőnek gondolják a jelenlegi gyakorlatot, minden ezt bővítő újabb elem jelent- 
kezését feleslegesnek érzik. A másik véglet hívei a környezetvédelmi aktivitást teljesen 
szegényesnek és jellegtelennek tartják, a sajátjukon kívüli tevékenységekkel messzemenő- 
en elégedetlenek, s azt gondolják, csak az az , igazi", amit ők tesznek, ezt általános 
érvényű modellként állítják mások elé, s a környzetvédő aktivitásban általában saját 
fellépésüktől kezdik az időszámítást. 

A két véglet ugyan teljesen tisztán ritkán fordul elő, mégis érdemes róluk szólni. 
Mindkét felfogás irreális, és ismerethiányon alapul. Az első azért, mert rövid távú és 
korszerűtlen, a második pedig egyszerűen tapasztalat híján van. A környezetvédelemnek 
komolyak az előzményei hazánkban is, s a kérdés világméretű átértékelődésével (a 
hatvanas-hetvenes évek fordulóján) szinte egy időben bontakozik ki az új minőségű 
társadalmi környezetvédő aktivitás a magyar társadalmi szervezetek esetében is. Társa- 
dalmi és tömegszervezeteink, mozgalmaink élénk érdeklődésének a hetvenes évek elején 
komoly szerepe volt abban, hogy törvény született a környezetvédelemről, majd később 
megkezdődött az állami intézményrendszer kialakulása. 

A tudományos élet képviselői - akik a legkorábban kapcsolódtak be a nemzetközi 
környezetvédelmi vizsgálódások ba - kezdettől fogva kezdeményező szerepet töltöttek be 
e folyamatban. Már az MTA 1971-es közgyűlésén jelentős hangsúlyt kapott a környezet- 
védelem, a következő évben konferenciát is szerveztek e témában. A tudósok katalizáló 
szerepe a direktebben politikai szervezetekben is meghatározó fontosságú. Közreműkö- 
désük eredményeként a Hazafias Népfront is korán felismerte az ügy fontosságát, s 
1973-ban megrendezte az első országos környezetvédelmi tanácskozást, ahol társadalmi 
programot hirdettek, kezdeményezték a környezetvédelmi törvény megalkotását, és a 

népfront vállalkozott a társadalmi szervezetek környezetvédő tevékenységének koordi- 
nálására 1s. 

A munka gyorsan meghaladta a hagyományos településtisztasági mozgalom kereteit. 
A társadalmi igényeknek megfelelően a népfront is határozottabban tesz eleget érdekki- 
fejező és érdekérvényesítő szerepének, amit az is indokol, hogy a lakosság ma már 
érzékenyen reagál a környezeti kérdésekre (például a lakossági népírontfórumokon 
előadott észrevételek 30-40 százaléka környezeti tárgyú). A népfront környezetvédő 
szándékai között szerepel az állami intézkedéseknek a társadalmi közvélemény súlyával 
történő támogatása, szükség esetén azok bírálata, a döntések megváltoztatásának kezde- 
ményezése, a folyamatos ellenőrzés. A legutóbbi, az 1984-ben Gyulán tartott országos 
környezetvédelmi konferencián elfogadott dokumentumban megfogalmazták: ,,... akár 
természeti, akár kulturális értékekről van szó, a környezeti felelősség politikai felelőssé- 
get is jelent. Ezek pusztulása politikai és gazdasági kár, amely minden esetben minősíti 
a felelősöket." Ugyanitt javasolták, hogy a népírontmozgalom részeként alakuljon meg 
a Magyar Környezetvédők Szövetsége, melynek célja, hogy serkentse, szervezze a társa- 
dalom környezetvédelmi közreműködését, közvetítse az illetékesek felé a társadalom 
megalapozott észrevételeit és képviselje őket. 

A fiataloknak kevesebb tapasztalatuk van a környezet változásairól, mégis vitathatat- 
lan, hogy az ifjúság a társadalom bármely csoportjánál jobban érdekelt a környezetvéde- 
lemben. A külföldi környezetvédő mozgalmak derékhadát is a fiatalok adják, s a hazai 
környezetvédő aktivitásnak is kezdettől részesei az ifjúsági szervezetek. Az Uttörőszövet- 
ség hagyományos természetszeretetre nevelő tevékenysége (kirándulás, táborozás, fagon- 
dozás stb.) és hulladékgyűjtő akciói számos új munkaformával bővültek, újraéledtek a 
madarak és fák napja hagyományai, szaporodnak a búvárklubok, a környezetvédő 
őrjáratok. Ezek a formák különösen nevelő, szemléletformáló tartalmuk miatt fontosak, 
meghatározó szerepük van abban, hogy egy olyan generáció nőjön fel, amely a természet- 
tel való harmóniát a legfőbb értékek között tartja számon. 

A KISZ hasonló célokat kitűző tevékenysége a szervezet megalakulása óta végzett 
fásítási mozgalom bázisán terebélyesedett, s az alapgondolatot az a felfogás szolgálja, 
hogy a környezetvédelem a fiatalok és utódaik számára nemcsak az egészség védelme, 
hanem egyben hosszú távú gazdasági érdek is. A KISZ által vállalt feladatok között 
szerepel a környezet tervszerű fejlesztésében való részvétel, a környezeti ártalmak jelzése, 
a megszüntetésük érdekében történő fellépés, intézkedések kezdeményezése. A KISZ 
részt vesz a környezeti ártalmak megelőzésében, a károk felszámolásában, az egészséges 
lakóhelyi környezet megteremtésében, s környezeti ismereteket és kultúrát terjesztő 
tevékenységi formákat kezdeményez, illetve támogat. Fiatal szakemberekből létrejött az 
Ifjúsági Környezetvédelmi Tanács, mely fő feladatának új tevékenységi formák bevezeté- 
sét, a helyi kezdeményezések támogatását tartja. 

A szakszervezetek környezetvédő tevékenysége a hagyományos munkavédelem kerete- 
in belül fejlődött önálló aktivitási formává. Egyrészt a dolgozók felvilágosításában, 
magatartásának formálásában, a környezet megóvására történő mozgósításban, más- 
részt a problémák jelzésében, intézkedések kezdeményezésében, végrehajtásuk ellenőrzé- 
sében vállaltak feladatokat. Legfontosabbnak tartják a hulladékszegény technológiák 
bevezetésének kezdeményezését, a másodlagos nyersanyagok hasznosítását, a veszélyes 
hulladékok káros hatásai elleni védelmet, a zaj- és vibrációs ártalmak, továbbá a munka- 
helyi levegő- és vízszennyezők csökkentését, illetve kiküszöbölését, a műtrágyák, a 
növényvédőszerek szakszerű felhasználását, tárolását, a mezőgazdasági hulladékok, 
szennyezők hasznosítását, kiküszöbölését. 

A MTESZ egyesületeiben végzett környezetvédelmi munka azért is érdekes, mert itt 
a környezetszennyezésért felelős műszaki szakember és a megszüntetésért dolgozó másik 
mérnök nemcsak egymással kerülhet egy csoportba, hanem az , ab ovo környezetvédő" 
tudósok és szakemberek (például biológusok, erdészek) is ugyanitt tömörülnek. Munká- 

juk elsősorban a termelés területére irányul, de környezetvédelmi bizottságuk a feltárást, 
az adatgyűjtést, a szennyezések csökkentésére szolgáló műszaki kutatómunkát, a környe- 
zetkárok megelőzését célzó fejlesztéseket egyaránt támogatja. A Tudományos Ismeret- 
terjesztő Társulat is kezdettől részese a hazai környezetvédők aktivitásának. Munkája 
nem csupán a fő profilt jelentő ismeretterjesztő-tudatformáló feladatok miatt fontos, 
hanem azért is, mert a tapasztalatcserék, a hazai környezetvédő társadalmi csoportok 
találkozására, ismerkedésére is alkalmat teremtettek. A Magyar Vöröskereszt indította 
el a lakóhelytisztasági mozgalmat, s az egyik kezdeményezője volt a hetvenes évek elején 
a kezdeti környezetvédő társadalmi aktivitásnak. 

A , nagyobb" társadalmi szervezetek mellett számos egyesület is folytat környezetvéde- 
lemmel kapcsolatos tevékenységet. Ezek egy része csak közvetetten tekinthető környezet- 
védelminek, s talán szerencsésebb őket , természetközelinek" nevezni, de említésük azért 
fontos, mert a természeti környezettel, az élővilággal való emberi kapcsolatok megőrzé- 
sében, fejlesztésében játszanak szerepet. Ilyenek a horgászok, a vadászok, az állatvédők, 
a hobbyból állatokat és növényeket tartók és a természetjárók egyesületet. 


Az előbbiekben felsorolt szervezeteknél a környezetvédelem - még ha a fontosságát el 
is ismerik és sokat tesznek érte - csupán a program egyik. általában nem 15 a legfontosabb 
eleme. Számos ország tapasztalata utal arra, hogy az előírásoknak éppen a környezetvé- 
delemre specializálódott állampolgári csoportok vagy szervezetek szakszerű érdekképvi- 
seleti fellépése képes érvényt szerezni. A hazai közvélemény nagyobb fogékonyságát jelző 
példák a debreceni Nagyerdő területének csökkenése, a miskolci Avas vagy a budai 
hegyek beépítése, a keszthelyi kastélypark megcsonkítása körüli viták, illetve mindazok 
az egyre érzékenyebb lakossági reakciók, amelyek a zöldterületek, a parkok, a fasorok 
vagy akár egyes fák védelmében nyilvánulnak meg. Egyes tájaink védelmében is sorra 
alakulnak körök, csoportok. A települési környezet védelmében pedig igen jelentős a már 
harmincnál több városszépítő, városvédő egyesület munkája. 

Hazánkban van példa a településhez kötött lakossági környezetvédelmi aktivitás 
tiltakozó formáira is, melyek egy adott környezeti hátrány -— többnyire szennyezés — 
felszámolását vagy elkerülését követelendő jönnek létre. Ezek a helyi állampolgári tilta- 
kozások nem újkeletűek. Már az 1973-ban megtartott tanácstagi jelölőgyűlések során is 
Budapest egyik legöregebb, legzsúfoltabb kerületében tizennégyen tettek bejelentést a 
levegőszennyezettség, hatan pedig az elviselhetetlen zaj miatt. Ismeretesek azok az állami 
erőfeszítések, amelyek a szennyező üzemeknek a fővárosból való kitelepítésére történtek, 
de az első, valóban szervezett lakossági tiltakozás az 1977-es nagytétényi , ólmos ügy" 
volt, amikor a gyermekmegbetegedések miatt a közvéleményben is kitörő felháborodás 
a Metallochemia gyárának bezárásához vezetett. Országosan ismertté vált a váci víz- és 
talajszennyezés 1981-ben, amikor a Chinoin telepein levő veszélyes hulladékok miatt a 
város ivóvízellátását biztosító kutak közül többet le kellett zárni. A jelentősebb ártalom 
elleni tiltakozás harmadik komolyabb esete az új repülőtéri kifutópályák 1983-as átadása 
utáni rákoshegyi zajvédelmi ügy volt. 

Megnyilvánult az érintettségen alapuló lakossági tiltakozásnak az a formája is, amikor 
nem a már meglévő károsodás megszüntetése a cél, hanem az emberek az esetleges 
jövőbeli ártalmakat kívánták megakadályozni. A tiltakozásnak ez a fajtája a környezeti 
féltés fejlettebb formáját jelzi, hiszen feltételezi a lakosság tájékozottságát a korábbi 
környezeti károkról, s arról is, hogy milyen leendő negatív következményekkel számol- 
hatunk. Vannak természetesen irracionális vadhajtásai is a spontán aktivitásnak. 

Sajátos példaként említhetjük azt a paradox helyzetet, hogy éles helyi környezetvédő 
ellenállással kell megküzdeni éppen egy országos környezetvédelmi érdek érvényesítése- 
kor. Az említett váci ügyet követően kormányszintű döntés született arról, hogy a 

hazánkban keletkező veszélyes hulladékok biztonságos elhelyezése és megsemmisítése 
. érdekében lerakótelepeket és égetőüzemeket kell létesíteni. A lerakók helyét geológiai 
vizsgálatokkal választották ki, de a legalkalmasabb területeket azért kellett elvetni, mert 
a telepek létrehozása a helyi lakosság képviseletében fellépő szervek ellenállásán megtört. 
1984-1985-ben pedig már széles tömegeket mozgatott meg Dorogon a veszélyes hulladé- 
kot megsemmisítő égetőmű terve. Az amúgy is erősen szennyezett levegőjű város lakói- 
nak tekintélyes része azt akarta elérni, hogy a gyógyszergyárak veszélyes hulladékát 
égető üzem a lakott területtől távol épüljön fel, s ezt lakógyűléseken és kétezer tiltakozó 
aláírással is kifejezték. A városi tanács végül is úgy adta meg hozzájárulását, hogy az 
érdekelt országos szervek garanciát vállaltak az égetőmű biztonságos üzemeléséért és a 
város nyomasztó légszennyezési gondjai nagy részének megoldásáért. 

A felsorolt esetek közös vonásai közé tartozik egyik oldalról, hogy mindannyiszor 
hiányos és kései volt a lakosság tájékoztatása, illetve kifogásolható a tervezői koncepció 
vagy az üzemelési gyakorlat, tehát jogos volt a fellépés. A másik oldalról pedig szükséges 
megemlíteni, hogy a tiltakozásoknak volt hatása. Vagy radikális (üzemleállítás), vagy 
pedig kompromisszumos eredmény született, melynek során az eredetileg meglevő vagy 
várható helyzetnél jobb környezeti feltételek alakultak ki, amelyek létrejöttére a lakossá- 
gi érdekek szervezett kifejezése, a közvéleményben való érvényre jutása hiányában 
lényegesen kevesebb esély lett volna. 

A környezetvédelem legszenvedélyesebb hazai támogatói azok a csoportosulások, 
amelyek fő profiljuknak a környezetvédelmet vagy annak egy részterületét választották. 
E csoportok az utóbbi néhány évben alakultak, s vagy egyesületként, vagy baráti 
körként, klubként működtek. 

A múlt századi előzményektől eltekintve, új jelenség hazánkban a kifejezetten termé- 
szetvédő egyesületek működése. Ilyen egyesület az 1974-ben kétszáz fővel létrejött s ma 
tízezernél jóval több tagot számláló Magyar Madártani Egyesület. Sok helyi csoportja 
van, az ország szinte valamennyi településén dolgozik madárvédő. Munkájuk tartalmát 
már régen nemcsak a madarak, hanem azok élőhelyének és élőlénytársainak védelme, 
a tagok többségét jelentő fiatalok nevelése is jelenti. Tapasztalataik alapján küszöbön 
áll egy még szélesebb profilú országos természetvédelmi egyesület alapítása is. 

A más típusú természetvédő egyesülések szükebb területekhez kötődve alakultak meg. 
A nemzeti parkok mellett rövid időn belül úgynevezett baráti körök jöttek létre. Ezek 
jelentik a parkok - egyébként szerény létszámú - apparátusának azt a biztos társadalmi 
támogatást, segítséget, amely nélkül számos feladat megoldása elképzelhetetlen volna. 
Hasonló teendőket végeznek nagyobb jogkörrel a társadalmi természetvédelmi őrök is. 
Fontos szerepük mellett utóbbiakat átmeneti formának tekinthetjük, hiszen csupán 
állami szerv társadalmi aktívái. A továbblépés iránya is adott: a Bükki Nemzeti Park 
miskolci baráti köre 1981-ben önálló Borsod-Abaúj-Zemplén Megyei Természetvédelmi 
Egyesületté alakult. Az egyesület céljai közé tartozik a természetvédelemmel foglalkozó 
állami és társadalmi szervek támogatása; a megye természeti értékeinek védelme, megis- 
mertetése és bemutatása, közreműködés a korszerű természetvédelmi szemléletre és 
magatartásra való nevelésben, fórum teremtése a természetvédelmet érintő észrevételek- 
nek és javaslatoknak. Több megyében is folyamatban van hasonló önálló vagy egy 
leendő országos egyesület helyi csoportjaként működő természetvédelmi társadalmi 
szervezet megalakítása. 

A társadalmi környezetvédelem legfiatalabb csoportosulásai általában 2-3 éve jöttek 
létre, mégis jelentősek, mert zászlajukra már kifejezetten , a" környezetvédelem került. 
Jelentős különbségek ellenére akadnak közös vonások is. Direkt környezetvédő célokat 
választó, főként egyetemek szellemi kapacitásaihoz kötődő, zömmel egyetemi hallgató- 
kat, fiatal diplomásokat tömörítő, általában klubszerű formában dolgozó csoportokról 
van szó. Programjukban közös a környezet szigorúbb állami és társadalmi védelmének 
igénylése, helyenként az ezt szolgáló értékrend átalakulásának sürgetése, s esetenként 

már fellelhető az érdekkonfiiktusokban való kemény fellépés szándéka. Több csoport 
vállal tudományos feltáró munkát, végez aktív természetvédelmi feladatokat, vesz részt 
a környezeti tájékozottság szélesítésében, az ökológiai szemlélet terjesztésében. Tevé- 
kenységüket elsősorban az ökológiai-műszaki természetű kérdésekben való szakmai 
hozzáértés vezérli, ami azonban a meghatározó szerepű, de türelmetlen jószándék ellené- 
re viszonylag egysíkú társadalmi információk és kapcsolatok bázisán kevéssé párosul 
politikai tapasztalatokkal, a reális kompromisszumok elérésének és elismerésének mód- 
szerével. 

Csoportjaik némelyikét felületes vagy ellenérdekelt ítéletalkotók a , szocialista zöldek" 
— egyik oldalról elmarasztaló, másik oldalról felértékelő — címmel is illetik. Bár valóban 
akadnak működésükben olyan jegyek, amelyek emlékeztetnek a nyugati környezetvédők 
néhány sajátosságára, ezek azonban nem szükségképpen idegenek a szocializmustól (már 
csak azért sem, mert a nyugati zöldek is számos eszményt és gondolatot kölcsönöztek 
a munkásmozgalomtól: például az élet minőségi jegyeinek hangsúlyozása, a széles körű 
önkéntességen alapuló demokratikus szervezetek, a fiatal szakemberek, tudósok intenzíi- 
vebb politizáló szerepe stb.). Az e csoportokban részt vevők döntő többségét társadal- 
munk távlataiért, hazánk természeti értékeiért érzett, az állampolgárok átlagánál — 
szélesebb tájékozottságuk alapján — sokkalta nagyobb ökológiai érzékenységgel párosult 
tenniakarás motiválja. 


Alkalmazott munkaformáik is egyre színesebbek, a klubszerű előadások, viták, kirán- 
dulások mellett írásos tájékoztatók és agitációs anyagok, egyes természeti értékek megvé- 
dését szolgáló kampányok és a hazai körülmények közti , lobbyzás" kezdeményei is 
felbukkantak, egyes csoportjaik kapcsolatot építettek ki a külföldön működő környezet- 
védő szervezetekkel is. 


Említettük, hogy e csoportok között is vannak különbségek. A döntő többség mellett 
létezik olyan is, amelyben a tagok kisebbik része a környezetvédő fellépést a párt 
politikájával való konfrontáció eszközeként használja, de a résztvevők többsége még itt 
sem szocializmusellenes céloktól motivált. Az általánosítás tehát itt is káros, mert az 
olyan esetekben is csak a differenciált megítélés vezethet eredményre, amelyekben hatá- 
rozott kritikai véleményt képviselő csoport tagjairól van szó. Így például a gabcsikovo— 
nagymarosi vízlépcsőrendszer megépítésével szemben fellépők ideológiai platformját, de 
még környezetvédelmi álláspontját sem lehet homogénnek tekinteni, laikus érdeklődők 
és specialisták, párttagok és ellenzéki nézeteikről ismert személyiségek egyaránt kapcso- 
latba kerültek a változó összetételű, több frakcióra tagolódó körrel. 

Tény viszont az is, hogy a környezetvédelem terén hazánkban is tapasztalható az 
ellenzéki fellépés szándéka. Így történt például az 1985-ös parlamenti választások jelölő- 
gyűlésein is: ahol az úgynevezett ellenzék jelöltjei szerepeltek, mindenütt előhozták a 
vízlépcsővel összefüggő vagy egyéb környezetvédelmi aggályokat a párt politikája elleni 
nyilt vagy burkolt támadások során. Több kísérletet tettek a magyar környezetpolitika 
külföldön való lejáratására is. Mindebből persze nem az következik, hogy akik környeze- 
ti gondjainknak hangot adnak, a megoldások hiányosságait bírálják, azok eleve ellensé- 
gek vagy szembenállók lennének. 


A , direkt" környezetvédő csoportok megjelenése számos új színt hozott a hazai 
környezetvédelembe, működésük, ellentmondásaik ellenére gyorsította azt a folyamatot, 
amelyben a környezet ügye a társadalom egésze számára válik fontos politikai kérdéssé. 
Létezésük s az általuk adott megelőző jelzések mindenképpen többet érnek, mint az 
esetleg helyrehozhatatlan károk megállapítása. A környezetvédő csoportosulásokban 
részt vevők legnagyobb részénél az a fontos, hogy politikai rendszerünk szervezetei 
megfontolásra érdemesítsék jelzéseiket, s hogy véleményüket is figyelembe véve sikerül- 
jön határozott állami intézkedésekkel és társadalmi fellépéssel megfordítani a hazai 
környezetromlást. 

Korszerű környezetpolitika esetén elkerülhető környezetünk végletesen veszélyes degra- 
dációja. Fejlett szocializmus ugyanis nem létezhet a természeti feltételekkel való összhang 
nélkül. Ehhez pedig már nemcsak szándékok és részsikerek kellenek, hanem teljes 
megoldásokat eredményező határozott intézkedések, tömeges magatartásváltozás, olyan 
légkör kialakítása, amelyben az ökologikus gondolkodás elemei áthatják a társadalom 
szemléletét és a gazdaság egészét. 

Ezt a kívánt állapotot hozza közelebb az állampolgári és mozgalmi környezetvédő 
aktivitás. Persze a pusztán kritikai fellépés önmagában ebben az esetben is csak ritkán 
konstruktív. Szükséges az is, hogy ne csak felszínes tagadás, az ellenkezés legyen jellem- 
ző, hanem a megoldások útjainak kimunkálására, a reális alternatívák felállítására is 
meglegyen a készség a szocialista feltételek között fellépő környezetvédők körében. 

A környezetvédelemben tevékeny társadalmi szervezetek funkciói között tehát a kriti- 
kai, a figyelemfelhívó, a figyelmeztető, esetleg veszélyjelző elemek mellett a tudatformáló- 
felvilágosító-nevelő, az öntevékeny tettekre (jelentsenek ezek a tettek akár a lakóhely, 
a munkahely rendben tartását szolgáló fizikai munkát, akár tudományos feltárást, 
ismeretterjesztést, új műszaki megoldások, gazdasági-technikai alternatívák kidolgozá- 
sát vagy egyéb szellemi alkotást) mozgósító, illetve az érdekképviselő, érdekérvényesítő 
funkciók is ugyanolyan fontosak. 

Az aktív társadalmi közreműködés a hatékony környezetvédelem alapvető feltétele, 
csak ennek segítségével képes a szocialista társadalom is megfelelő választ adni az 
ökológiai kihívásra. Mégis, a környezet érdekében aktívan fellépők csak látható töredé- 
kei azoknak a tömegeknek, amelyek igénylik az ép, harmonikus, egészséges környezetet. 
Fellépésük közvetíti az állampolgárok döntő többségében növekvő türelmetlenséget a 
gondatlansággal, a rendetlenséggel, a hanyagsággal, az igénytelenséggel, a pazarlással, 
a rongálással, a környezeti magatartási kultúra hiányaival szemben. Harc a hosszú távú 
és közös érdekek mellett az azokat háttérbe szorítani szándékozó rövid távú és partikulá- 
ris érdekek ellen. Korunkban a társadalmi tudat különös fontosságú elemévé vált a 
környezetet megőrző, tudatosan fejlesztő szemlélet és magatartás, ezért értékrendünkben 
is méltó helyre kell kerülnie. 

A környezetvédelemben is kezdeményező szerepet kell vállalniuk a kommunistáknak. 
Döntő jelentőségű, hogy a ma élő és a következő generációk harmonikus világát építő 
folyamatnak ezen az újabb területén milyen hozzáértéssel és határozottsággal lépnek fel 
a párt szervezetei és tagjai. Nemcsak az a fontos, hogy a környezetvédelmet ürügyül 
használó, ferde utakon járókkal e téren is vitába szálljanak, de az is, hogy a tiszta 
szándékkal fellépők kezdeményezéseit bizalommal támogassák. A környezetvédelem 
ugyanis nem egyszerűen a természet épségéért folytatott harc és a benne való részvétel 
nem taktikai kérdés, hanem a kommunista mozgalom harcának központi célkitűzéseihez 
kapcsolódik: harc az önzés ellen, a humanizmusért és a jövőért. Egy társadalom környe- 
zetének állapota azt is minősíti, hogy milyen tagjainak egymáshoz való és az egyéneknek 
a közösséghez való viszonya, milyen az állampolgároknak a hazához, az egyéneknek az 
emberiséghez, a ma élőknek a következő generációkhoz, az élet jövőjéhez való viszonya. 


ERICH HAHN: 


Szocialista humanizmus 
és háborúellenes szövetség 


A béke nemcsak a történelmi haladásnak és a többi globális probléma megoldásának, 
de az emberiség további létének is előfeltétele. A béke mellett kiállhat, a béke ügyének 
megnyerhető azis, aki nem érdekelt az alapvető társadalmi változásokban. Éppen ebben 
az összefüggésben merül fel a sokat vitatott kérdés: a jelenlegi helyzetben az emberiséget 
lehet-e és mennyiben közös érdekekkel jellemezni? Kétségtelen: ahol adottak a közös 
létfeltételek, a közös történelmi örökség, vívmányok és lehetőségek, valamint a közös 
problémák és veszélyek, ott közös érdekek is léteznek. , A béke megvédése mint az 
emberiség legfőbb java az elsőrangú, közös egyesítő érdek" - jelentette ki Erich Honecker 
elvtárs 1983 áprilisában a NSZEP KB nemzetközi tudományos konferenciáján. Az élet 
és vele együtt a béke mint alapvető létfeltétel az emberi nem közös érdeke. 

Ennek hangsúlyozása döntő fontosságú, mivel ez az érdek a legáltalánosabb objektív 
alapja a háború elkerülésének. Mindazonáltal véleményünk szerint nem indulhatunk ki 
abból, mintha ezen érdek bizonyos értelemben természeti adottság lenne, vagy hogy 
teljesen függetlenül vagy más érdekektől elszakadva létezne. A társadalmi érdekek 
különbözőségét és a mai világ különféle problémáival és folyamataival kapcsolatos 
antagonisztikus osztálypozíciók ellentétes voltát ez az érdek nem szünteti meg. Mi több, 
e vonatkozásban is a különböző társadalmi szubjektumok igen eltérő szándékokat, 
célokat követnek. 

A béke és a lét közös érdekében a béke jellegét és tartalmát illető specifikus érdekek 
találkoznak, és keresztezik egymást. Ráadásul a különböző osztályok és rétegek sajátos 
békeérdekei és -céljai igen differenciált, változatos viszonyban állnak egyéb specifikusan 
gazdasági, politikai vagy társadalmi, közvetlen és hosszú távú érdekeikkel. A különböző 
társadalmi érdekek objektív ellentétessége tehát nem zárja ki közös érdekek létrejöttét. 
Mint ahogy megfordítva, az ilyesfajta közös érdekek realitása sem szünteti meg az 
érdekkülönbözőségek vagy -ellentétek meglétét. E két szempont egyikét sem szabad a 
másikkal szemben abszolutizálni. 

Ezen alapvető érdek és a többi érdek viszonyának jellegéről van szó — ennek az 
érdeknek az emberiséget alkotó társadalmi erők összes érdekein belüli súlyáról. A törté- 
nelmi gyakorlat megengedi azt az általánosítást, hogy ezek a viszonyok se nem változtat- 
hatatlanok, se nem befolyásolhatatlanok. Az osztályharc tényleges menetétől és feltétele- 
itől függően különbözőképpen alakulhatnak. Ma az a feladat, hogy a politikai és 
ideológiai harcban, a párbeszédben a béke mint közös érdek kapjon elsőbbséget, játsz- 
hasson egyesítő szerepet! E közös érdek kimunkálása arra szolgál, hogy a különböző 
társadalmi erők és poziciók közötti megértést és a közös akciók objektív lehetőségét 


Részlet a szerzőnek az NDK VI. filozófiai kongresszusán elhangzott főreferátumából. (Némileg rövidítve.) 
Lásd: Sozialismus und Frieden. Humanismus in den Kámpfen unserer Zeit. Dietz Verlag, Berlin, 1985. 16-26. 
old. 

megmutassuk. És nem véletlen, hogy a kommunisták azok, akik nagy nyomatékkal 
éppen ezt a kérdést állítják korunk szellemi vitáinak középpontjába. 

Rendkívüli jelentőséget nyer e tekintetben ama nézetek és meggyőződések alapos 
elemzése, amelyek a különböző nem marxista világnézetet és álláspontot képviselő 
embereket arra indítják, hogy aktívan szálljanak sikra a békéért. 

Először is itt van azoknak a politikai állásfoglalása, akik azatomháborút megengedhe- 
tetlennek tartják, a fegyverkezési hajszát irracionálisként, a katonai fölényre való törek- 
vést pedig kilátástalan és veszélyes dologként elutasítják. Még a NATO hívei számára 
is felismerhető: az atomháború csak elpusztíthatja azt, amit meg kellene őrizni. Minden 
fölényre törekvés ismét egyensúlyban végződik, csak éppen egyre kevésbé stabil formá- 
ban. Ezért növekvő mértékben kérdőjelezik meg az úgynevezett elrettentés koncepcióját. 
Biztonság elérése nem a másik féllel szemben, hanem vele együtt, ez az ésszerű közeli cél 
— vagyis a békés egymás mellett élés. 

Másodszor, figyelembe kell JEA hogy az éppen említett belátások gyakran akkor 
besülnek, amelyeknek agresszív, nem védelmi jellege különösen nyilvánvaló. Különösen 
ilyen jelenleg az atomfegyverek elsőként történő bevetése és az új amerikai közepes 
hatótávolságú rakéták tervezett bevetése , az ellenfelet lefejező csapás" céljából. 

Harmadszor: a ráeszmélés azokra a nemzeti és kontinentális érdekekre, amelyek 
ellentétben állnak főleg az egyesült államokbeli imperializmus legagresszívebb körének 
célkitűzéseivel, szintén megteszi a hatását. Ez a felismerés, amelyet kiváltképpen a 
politikai szervezetek és pártok képviselői fejeznek ki, legtöbbször azzal a megállapítással 
kezdődik, hogy az Egyesült Államok jelenlegi vezetése Európában , helyettesek által 
megvívott" háborút akar folytatni, és ennek következtében a nyugat-európaiakat , túsz- 
ként", katonai , fogyóeszköz"! gyanánt kezeli. Ilyenkor konstatálják — idézem -, , hogy 
a mi biztonsági érdekeink egészen mások, mint az amerikaiaké"?. Olykor már olyan 
döntő kérdéseket is feltesznek, mint , a nyugat-európai politika veurópaizálásax vagy 
vamerikanizálásac?"? 

Végül, negyedszer, létezik az erkölcsi mérlegelések tág komplexuma, mint például az 
a jogos elvárás, hogy a leszereléssel tegyék szabaddá azokat az eszközöket, amelyek 
feltétlenül szükségesek az emberiség sürgető gazdasági-társadalmi és kulturális problé- 
máinak megoldásához. Főleg az egyházak állásfoglalásai tudatosítják ismételten, hogy 
milyen kiáltó ellentét áll fenn a mai fegyverkezési kiadások és a , harmadik világ" 
alulfejlettsége között. 

A nukleáris háború elleni szövetség erősítéséhez fontos ösztönző erőt jelent az a tény, 
hogy a létező szocializmus jelentős mértékben hozzájárult a béke humanista alapértéké- 
nek pozitív meghatározásához, megalapozásához és gazdagításához. Milyennek kell 
lennie annak a társadalomnak, amely a békét uralkodó elvként, törvényszerűségként és 
normális állapotként kezeli? A béke miért lényegi jegye a szocialista rendnek, szerves, 
szükséges és természetes következménye valamennyi objektív létfeltételének és tulajdon- 
ságának, és nemcsak - mint az antagonisztikus osztálytársadalomban -— labilis, két 
háború közti időleges állapot? Mennyiben és milyen módon mutatja a szocialista társa- 
dalom már ma, reális létezése néhány évtizede után a múlt humanista gondolkodói 
békeeszméinek és -elképzeléseinek megvalósulását, és miként fejlődtek tovább eszméik 
ebben a folyamatban? 

. Az ilyen és hasonló kérdések megválaszolásához a Német Demokratikus Köztársaság 
filozófusai az elmúlt évek során munkáikban fontos adalékokat nyújtottak. Megmutat- 
ták a béke új minőségének anyagi-gazdasági, társadalmi, politikai, szellemi-kulturális, 


1 Franz Klüber: Atomare Kriegführung im Urteil des Lehramtes der katholischen Kirche. In: Blárter für 
deutsche und internationale Politik (Köln), 1983, Heft 9., 1225. old. 

2 Oskar Lafontaine: Resignation wáre für mich schwer verstándlich, uo. 1231. old. 

3 William Borm: Raketen bringen keinen Frieden. Uo. 1179 és kk. 

nemzeti és nemzetközi alapjait a szocialista viszonyok között. A kommunista gazdasági- 
társadalmi formációnak megfelelő békét úgy határozták meg, mint , az emberek és népek 
társadalmi egyenlőségének, egyetértésének és baráti együttműködésének társadalmi vi- 
szonyát"". Megmutatták, hogy ennek a viszonynak a különböző oldalai és együtthatói 
miként alakultak ki a szocialista országok néptömegei harcában a marxista-leninista 
pártok vezetése alatt. E folyamat még hatékonyabb továbbvitelével feltárhatjuk a szocia- 
lista humanizmus potenciáit a béke erőinek ideológiai megerősítésében. Az, hogy a 
szocializmusban nincs senki, aki a háborún nyerne, a békéért folytatott ideológiai harc 
egyik legmeggyőzőbb érvének bizonyult. 


Antagonizmus és nukleáris háború 


A , háború-béke" kérdését egyrészt nem tehetjük fel korunk alapvető ellentmondásától 
függetlenül. Hiszen a veszély forrása végsősoron az imperializmus továbbélése. Másrészt 
a háború elleni harcot ma kell megvívnunk, és nem várhatjuk ki, amíg a szocializmus és 
a kapitalizmus közötti alapellentét megoldódik. Mi több: ennek az alapvető ellentmon- 
dásnak a fejlődése és megoldása nem történhet meg a , háború-béke" kérdésétől függet- 
lenül. Eppen az a kérdés, hogy eme ellentmondás két pólusának képviselői a , háború—bé- 
ke" kérdésében milyen megoldási módokat tartalmazó koncepcióktól, milyen állásfogla- 
lásoktól vezettetik magukat. És az emberiséggel szembeni humanista felelősség szemszö- 
géből mindkét rendszer értékelésénél súlyosan esik latba, hogy a szocializmus az, amely 
a békés egymás mellett élés elvét felvetette, és keletkezése óta máig céltudatosan és 
következetesen követi megvalósításának konkrét programját. A szocialista államok 
azok, amelyek társadalmi rendjük belső lényegének megfelelően szüntelenül azt az 
alapelvet képviselik, hogy — idézem a Varsói Szerződés tagállamai 1983. júniusi csúcsta- 
lálkozójáról kiadott közös nyilatkozatot — , egyetlen világproblémát, beleértve a szocia- 
lizmus és a kapitalizmus közötti történelmi harcot, sem lehet katonai eszközökkel 
megoldani". A szocialista államok azok, amelyek a nemzetközi kapcsolatokban az 
erőszakról való lemondásra vonatkozó szerződéseket követelik. Ezek a tények közvetle- 
nül a fenyegetésről szóló hazugság közepébe találnak. 

Hangsúlyozzuk mindezt egy másik szemszögből is. A , háború—béke" kérdéséhez való 
pesszimista viszonyulás nem ritkán a két rendszer közötti antagonizmus bizonyos auto- 
matikus eszkalációjára vonatkozó elképzelésből fakad. A nukleáris katasztrófa elkerül- 
hetetlenségét eme antagonizmus állandó kiéleződése szükségszerűségéből és állítólagos 
feltartóztathatatlanságából vezetik le. A hatvanas évek óta, intenzívebben azonban a 
hetvenes évek végétől az imperialista ideológusok azon fáradoznak, hogy az emberiséget 
ezzel az alternatívával riogassák: vagy a kapitalizmus, vagy a pusztulás! 

A két rendszer ellentétének antagonisztikus jellege a valóságban éppúgy nem szüntet- 
hető meg, mint a történelmi haladás. Ugyanannyira vitathatatlan azonban, hogy ennek 
az ellentétnek az antagonisztikus jellegéből nem következik automatikusan és elkerülhe- 
tetlenül, hogy kifejlődése nukleáris háború formáját öltse. A NATO legagresszívebb 
körei jelenlegi konfrontációs politikájának törvényszerű alapjai az imperialista viszo- 
nyokban gyökereznek. Ez azonban nem jelenti azt, hogy ez volna az imperialista osztály- 
érdekek politikai érvényesítésének egyedül elképzelhető módja. 

A két rendszer 1917 óta folyó történelmi harcának tapasztalatai bizonyítják, hogy az 
imperializmus ugyan nem kényszeríthető rá osztálycéljainak feladására, de a békés 
egymás mellett élés politikájára igen. Az alternatíva tehát nem így hangzik: kapitalizmus, 
vagy pusztulás, hanem így: pusztulás, vagy békés egymás mellett élés. A békés versengés 


4 Erich Hocke - Wolfgang Scheler: Die Einheit von Sozialismus und Frieden, Berlin 1982, 164. old. 

az a forma, amelyben a két rendszer ellentmondása mozog és fejlődik, s annak külső 
feltétele, hogy az ellentmondás megoldásra lel. Ez azonban csak azért reális esély, mert 
ebben az ellentétben bizonyos mértékig két egyenlőtlen oldal áll szemben. Az esély abban 
rejlik, hogy a két fél egyike objektíve és szubjektíve képes a másikat békére kényszeríteni, 
követve rendszerének belső logikáját, s az emberiség döntő többségével közösen vállalva 
a békés jövőért való felelősséget. 

Amikor a szocializmus eddig is. de különösen a mai világhelvzetben a békét tekinti 
a legfőbb értéknek, azért, mert a béke elengedhetetlen feltétel a szocializmus minden 
értékének megvalósításához. Nincs a szocializmusnak egyetlen olyan értéke sem, amelyet 
erőszakkal, agresszióval vagy expanzióval kellene vagy lehetne más népekre rákényszeri- 
teni. Ilyen értelemben a békéről mint legfőbb értékről szóló tézisünk nem jelenti a 
szocializmus más értékeinek viszonylagosítását. Ezeket inkább csak kapcsolatba hozza 
bármely értékelés elemi feltételével. Ezért e tézis magában foglalja a készséget is a 
szocializmus katonai védelmére. 

Egyébként erre és minden más értékelési kérdésre egyaránt vonatkozik az, hogy sosem 
szabad az adott szubjektum szellemi és gyakorlati összmagatartásától elkülönítve felvet- 
ni. Rendkívül jellemző, hogy az imperialista ideológia militarista szárnya éppen akkor 
kezdte támadni a békéről mint legfőbb értékről szóló tézist, amikor az enyhülés formájá- 
ban a béke biztosításának esélyei és perspektívái érzékelhetően erősödni kezdtek. Nem 
szabad szem elől téveszteni a kirobbanó nukleáris háború megnyerhetőségéről hangozta- 
tott, kiszínezett kalandor prognózisok és egyidejűleg az elsőcsapás-verziók kendőzetlen 
igazolása közötti összefüggést! 


Az emberiség jelenlegi helyzete megerősítette a különböző osztályok és rétegek hagyo- 
mányhoz és a , humanizmushoz" való viszonyának az újabb történelemre amúgyis 
jellemző ellentmondásosságát és differenciáltságát. Az atomháború imperialista elő- 


Az Egyesült Államok és más imperialista államok legagresszívabb és legreakciósabb 
körei számára nem elegendő a humanista fogalmak demagóg használatának kalandor 
politikájuk eltakargatását célzó ideológiai módszere. Szükségük van a humanista gon- 
dolkodás frontális, brutális elutasítására is. A szocializmus elleni agresszív háború 
előkészítése beágyazódott a humanista értékek felbomlasztásának átfogó folyamatába. 
Ennek a kurzusnak nemcsak arra van szüksége, hogy leépítse és szétzúzza a humanista 
szellemi örökséget annak érdekében, hogy elhárítsa egy pusztító háború forgatókönyvét 
gátló tényezőket. Rá van utalva embertelen eszközökre, hogy megvalósíthassa antihu- 
mánus céljait. Ezen a rágalmazás, a hazugság, a kétszínűsködés és a demagógia gátlásta- 
lan alkalmazását értjük, amellyel antikommunista, főleg szovjetellenes tömeghisztériát 
akarnak kiváltani; továbbá az erőszak istenitését, nacionalista, soviniszta és fajgyűlölő 
hangulat keltését annak érdekében, hogy agresszív politikájukhoz készséges végrehajtók- 
ra tegyenek szert. Értjük rajta a megszállottság, az elvakultság és a frivolitás keverékéből 
álló szellemi magatartást, amely abban nyilvánul meg, hogy , szörnyetegnek" titulálja a 
másik oldalt, amelyet le kell fejezni, , ki kell tekerni a jómadár nyakát". 

Mint azt a békemozgalom aktív elkötelezettje, Walter Kreck kiemeli: az oly veszélyes 
kereszteshadjárat-mentalitásról van szó, az ellenfél , démonizálásáról", arról a szellem- 
ről, amely a szocializmus világát , totalitárius sötétségként" és a , gonosz birodalmaként" 
mutatja be. , Ahol létrehozták az abszolút ellenségképet, ott fennáll a veszély, hogy az 
abszolút háborúval szembeni gátlások is eltünnek... Ahol ez a szellem uralkodik, ott 
minden tárgyalási és egymás megértésére vonatkozó javaslat szükségszerűen gránitfalba 

ütközik, hiszen az ördöggel nem komolyan tárgyal az ember, hanem teljes kapitulációt 
követel." 

A humanista eszmék nyílt elvetése megy végbe a filozófiai kategóriákban is, főleg etikai 
síkon. Az 1983. április 12-i Frankfurter Allgemeine Zeitung című lapban a Szövetségi 
Munkaügyi Bíróság volt elnöke, Gerhard Müller professzor tollából a következő sorokat 
olvashattuk: , Az élet alapvető, de nem legfőbb kincs. Egy totalitárius államban csak 
biológiailag túlélni nem emberi élet, mégha érthető is ez a magatartás... A puszta fizikai 
lét, bármily fontos is, sohasem lehet a legfőbb mérce a siker", értsd: a katonai bevetés 
sikere szempontjából.5 És a , van fontosabb a békénél" óvatlan kijelentés miatti felhábo- 
rodás sem vonhatja el a figyelmünket attól, hogy akkor és azóta ismételten az ilyesfajta 
ideológiának standard szókincséhez tartozik az a valamivel finomabb megfogalmazású 
tézis, hogy a béke nem a legfőbb érték. Ezen antihumánus pozíciók visszautasítása és 
megcáfolása áll ideológiai harcunk középpontjában. Éppen velük szemben világítunk rá 
a szocializmus, a humanizmus és a béke összefüggésére. 

A marxistáknak ez az álláspontja az ideológiai harcot illetően is. A háború megakadá- 
lyozásához elkerülhetetlenül szükség van napjainkban a háború titkának következetes 
megfejtésére, a szocializmus és az imperializmus kibékíthetetlen ellentétének bizonyításá- 
ra, az imperialista , háborús párt" vezető képviselői mentalitásának, érdekeinek és gon- 
dolkodásmintáinak leleplezésére — gondolok itt Robert Scheer amerikai újságírónak 
ezeknek az embereknek szűk körben tett megnyilatkozásairól szóló, felrázó könyvére." 
Egyidejűleg a szocialista államok azt az elvet képviselik és gyakorolják — a Varsói 
Szerződés tagállamai prágai nyilatkozata külön fejezetben szól erről -, hogy az államközi 
kapcsolatokban meg kell teremteni a bizalom légkörét, a valóságnak megfelelő tájékoz- 
tatást kell nyújtani, az észre és az érvekre kell támaszkodni, ki kell rekeszteni a rágalma- 
zást és a hazugságokat, és le kell mondani a háborús pszichózis kialakításáról. Ez is 
világossá teszi az antihumanizmus és a humanizmus közötti ellentétet. 

Az ideológiai harcnak mindenesetre megvan a maga logikája. A reakciós erők brutális 
antihumanizmusával való közvetlen konfrontációból újra és újra kialakulnak a béke 
iránti elkötelezettség humanista motívumai. Így például a neves kultúrfilozófus, Günther 
Anders állásfoglalásából, az állítólag nem komolynak szánt reagani bombavicc kapcsán, 
nem csupán mély riadalom érződik, amikor arra utal, hogy , ez az apokalipszissel való 
vicces fenyegetés" nem egy tréfacsinálótól származik, , hanem attól az embertől, aki a 
világ legnagyobb apokalipszis-arzenálja felett rendelkezik" és mindannyiunk létéről vagy 
nemlétéről határoz. Günther Anders felteszi az egyértelmű kérdést is, hogy ,.vajon 
szabad-e jövőnknek, az ember jövőjének egy ilyen komolytalan, képzelet nélküli, lelkiis- 
meretlen ember kezében lennie", és így válaszol: , őt, aki az úgynevezett nyugati értékek 
főpecsétőreként lép fel, nemcsak gyalázatos volna, de egyszerűen abszurd lenne ekképp 
tisztelni."§ 

A fentiekhez hasonló felismerések rendkívül értékesek a békeszerető erők harca mellet- 
ti elkötelezettség szempontjából, hiszen a jelenlegi veszélyek tényleges okozóinak és ezek 
életveszélyes ideológiai megalapozásának felismeréséről van szó. 


Világnézet és félelem 


Gondos figyelmet érdemel azoknak az ideológiai, főleg erkölcsi eszméknek, koncepciók- 
nak és irányzatoknak a sora, amelyek az emberiség problematikáját és az osztályharc 


5 Walter Kreck: Ferndbild — ehristlich gereechtfertigt. In: Blütter für deutsche und internationale Politik, 1983, 
Heft 6. 773. old. 

6 Gerhard Müller: Notwehr kann zwingend geboten sein als sittlicher Akt. In: Frankfurter Allgemeine Zeitung 
22. Apnil 1983), 9. old. 

7 Vö. Planer des Atomkrieges in Selbszeugnissen. In: Neues Deutschland, (B) 2. November 1983, 6. old. 

8 Rede über einen Unernsten. In: Frankfurter Rundschau, 23. August 1984, 4. old. 

valós dialektikáját absztrakt módon, látszólag általános emberi szempontból tükrözik. 
Ilyen felfogások a legkülönbözőbb társadalmi és ideológiai befolyások nyomán formá- 
lódnak, és gyakran ellentmondásos a szerepük. A mai valóság adottságai szülik őket, és 
konkrét értékelést kívánnak. 

Így a Frankfurter Allgemeine Zeitung 1984. március 22-i száma , az emberi szolidaritás 
új erkölcse" mellett szállt síkra, amelynek igazi és egyedüli szilárd alapja az emberi nem 
önpusztításának fenyegető szakadéka. Martin Heidegger szerint a halálba való , előresza- 
ladás" mint , alapvető léthelyzet" egzisztenciális eltökéltséget idézzhet elő. , A vlogikát- 
lanx kiáltás határhelyzetben humánusabb lehet, mint az érzéketlen, racionális önmeg- 
nyugtatás."" Herbert Gruhl új, e földgolyó korlátaiból kiinduló gondolkodást követel. !"9 
Georg Picht úgy véli, hogy , csak a legszélsőségesebb veszély" kényszerítheti ki , a tudat 
hatalmas változását", amely , az ember emberségéből a történelmi ész új alakját hozza 
létre". !! 

Ismeretes, hogy a mélyreható tudatváltás elkerülhetetlenségét posztulálják főleg az 
utóbbi években a Római Klub tagjai is. Aurelio Peccei és Daisaku Nikeda legújabb 
könyvükben az emberiség túlélése kedvéért elkerülhetetlennek tekintik az , új humaniz- 
must", , belső életünk rekonstrukcióját", az , emberi szellem újjászületését". , Az újkor- 
ban az embert megfertőzte az a hit, hogy a boldogság kulcsa a külső világ megváltoztatá- 
sában rejlik. Az ember ... elhanyagolta vagy teljesen elfeledte belső életét. Ezért a ma 
emberének legsürgetőbb feladata így hangzik: meg kell újítania lelki életét, belső tartását 
magasabb szintre kell emelnie... Az emberi forradalom csak akkor lehet sikeres, ha a 
tudattalannak ezt a világát megváltoztatja."!? 

Ahhoz nem fér kétség, hogy az ehhez hasonló kinyilatkoztatások a legkülönbözőbb 
okokból és eltérő céllal látnak napvilágot. Az is nyilvánvaló, hogy a jelenlegi helyzet 
lényeges emberi tapasztalatait tükrözik. Egyáltalában vitathatatlan, hogy éppén az 
elmúlt négy évben a félelem, a túlélésért való aggodalom volt (és ma is az) a békemozga- 
lomhoz való csatlakozás lényeges indítéka. Az emocionális érintettség tömeges jelensége, 
a szorongás és a fenyegetettség érzete nélkül — hogy a nyugat-berlini pszichológust, Klaus 
Holzkampot idézzem - ,a békéért vívott harc nyilván nem fejlődött volna néhány 
politikailag elkötelezett ember ügyéből hatalmas, világméretű tömegmozgalommá" .!? 

Ami azonban elgondolkodtató, az az, hogy az idézett felfogásokban a szorongás, a 
bensőség, a szubjektív érzet válik egy korszakos látásmód egyedüli kiindulópontjává, egy 
világ- és történelemkép alapjává. Ez annál is inkább végzetes, mert hiszen az ilyenfajta 
világérzés nem idológiai vákuumban fejeződik ki. A béke ellenségei csúnya játékot űznek 
az érzelmekkel. Félelmet szítanak és közben szórakoznak rajta, lejáratják a békemozgal- 
mat mint a félelem mozgalmát, és azt ajánlják az emberiségnek, hogy életgyakorlati 
észokokból küldesse magát az elkerülhetetlenbe, fogadja el a halál kockázatát. Szüksé- 
gük van a szorongás szellemileg és gyakorlatilag bénító funkciójára, a szorongáshoz, a 
pusztulás hangulatával átitatott élethez való fatalista hozzászokásra, bűnös cselekedeteik 
passzív elfogadására. Ugyanígy szükségük van a vak félelemre is, a kiúttalanság szülte 
kétségbeesés hatására kalandor akciókban való részvételre, egy olyan fanatizmusra, 
amely tetszés szerint manipulálható és amellyel vissza lehet élni. 

Az apokaliptikus víziók folyamatos felrajzolásának, az irracionalista ideológiának és 
az antikommunizmusnak szisztematikusan kialakított szintézise politikai alapmagatar- 


9 Gibt es eine postmoderne Moral? In: Frankfurter Allgemeine Zeitung, 22. Márz 1984, 25. old. 

10 Herbert Gruhl: Glück durch Wachstum? Ethos der Industriegesellschaft und ökologische Krise. In: Prakrti- 
sche Philosophie/Ethik, Bd. 1. Frankfurt am Main, 1980, 447—-448. old. 

11 Georg Picht: Mut zur Utopie. Uo. 459. old. 3 

12 Aurelio Peccei - Daisaku Nikeda: Noch ist es nicht zu spát. München, 1984, 146., 135. old. 

13 Klaus Holzkamp: Argument und Gefühl in der Friedensdiskussion. In: Wissenschaft zwischen Krieg und 
Frieden. Hrsg. von Klaus Betz/Andreas Kaiser, Berlin (West) 1983, 297. old. 


SZOCIALISTA HUMANIZMUS ÉS HÁBORUELLENES SZÖVETSÉG 45 


tásként veszélyes antihumánus potenciált hoz létre, amelynek az emocionalitás világnéze- 
ti abszolutizálásával nem szabad akaratlanul is a kezére játszani. 

A félelem nemcsak világnézeti torzulások kiindulópontja, a valóság hibás értelmezésé- 
nek is következménye lehet. A békemozgalom képviselői figyelmeztetnek arra, hogy az 
olyan felfogások, miszerint a szuperhatalmak, a blokk-konfrontáció vagy a műszaki 
irracionalitás a háborús veszély döntő forrásai, kimutathatóan pesszimizmust és rezigná- 
ciót szülnek. Ezért is kapnak e gondolkodásmódok prioritást a szocializmus és a haladás 
a társadalmat nem politikus, osztálysemleges szubjektumok, anonim mechanizmusok és 
erők népesítik be. 

Ami végül a fent vázolt koncepciókban feltünő, az a béke biztosítása jelen követelmé- 
nyeinek nem megfelelő leszűkítése az eszmék megváltoztatására, az emberségre hivatko- 
zó erkölcsi felhívásra vagy a globális szolidaritásra. A marxisták az utolsók, akik az 
imperialista vezető országok széles néptömegei gondolkodásában szükséges mélyreható 
ideológiai változások sürgősségét elvitatnák. És az utóbbi időben tudósok, filozófusok 
és publicisták által ezen országokban felvetett követelések az elavult gondolkodási 
struktúrák és erkölcsi felfogások alapvető megújulására nem kevés, nagy figyelmet ér- 
demlő gondolatot tartalmaznak. Ilyenek például azok, amelyek a mechanikus-metafizi- 
kus gondolkodásmódok végzetes elavultságát nemcsak a modern tudományfejlődés 
követelményeiből vezetik le, hanem abból a megállapításból is, hogy más úton a társadal- 
mi valóság adekvát megértése nem lehetséges. Ilymódon a dialektika történelmi aktuali- 
tását támasztják alá. 

Csakhogy ebben az összefüggésben is rá kell kérdeznünk a tudatváltozások reális 
alapjára, esélyeire és mindenekelőtt a helyiértékére a társadalmi változások kontextusá- 
ban. Marie-Luise Beck-Oberdorf, a nyugat-európai békemozgalom prominens, elkötele- 
zett képviselője nemrégiben megállapította: , Talán elfojtottuk magunkban, hogy a 
rakétatelepítés mennyire összekapcsolódott a vhatalmi kérdésselk. A telepítés megakadá- 
lyozásának kísérlete a nyugati fegyverkezési blokk koncepciójának közepébe talált, és 
összpontosított hatalmi reakcióját váltotta ki. Egy olyan mozgalom, amely ... a NATO 
ellen lép fel, nem akármire vállalkozik. Meg kell ismernie a hatalom struktúráját, a 
hatalom és az uralom forrásait, hogy tudja, hányadán áll."!$ 

A tudatváltozások annál hamarabb töltik be céljukat, minél hatékonyabban irányul- 
nak a háború és béke lényegileg osztályjellegű összefüggéseinek felismerésére, és támo- 
gatják a tömegek gyakorlati harcát s annak valós befolyását a politika folyamataira. 


Fordította: Szebenyi Georgina 


14 Marie-Luise Beck-Oberdorf: Eine Phase der Reflexion. In: Blütter für deutsche und internationale Politik , 
1984, Heft 6. 691. old. 

Alkotó légkör, energikus tettek 
Az SZKP XXVII. kongresszusa után 


Jó néhány hét telt már el azóta, hogy Moszkvában befejezte munkáját a Szovjetunió 
Kommunista Pártja XXVII. kongresszusa, amelynek messzi távlatokba tekintő döntéseit 
továbbra is tüzetesen elemzik világszerte. A vita alkotó szelleme, hangulati töltése 
határozza meg a párt, az ország légkörét. Ám így is fogalmazhatunk: mégcsak néhány 
hét telt el azóta, hogy búcsút vettek egymástól a delegátusok. Eképpen tekintve vissza 
az eseményre, jogos a megállapítás: éppen, hogy csak megkezdődött a kongresszuson 
elfogadott célok gyakorlati megvalósítása. Vagyim Zaglagyin, a Novoje Vremja című 
hetilapban fogalmazta meg: , Hosszú út áll előttünk, nehéz, megfeszített munka a kong- 
resszus döntéseinek végrehajtására. Erről beszélnek és töprengenek országunkban. Erről 
elmélkednek külföldön." 

E véleményt indokolhatja a megfogalmazott merész célok, a megjelölt feladatok 
bonyolultsága, nagysága és újszerűsége. De más is. A realitások felismerése és kimondása 
már önmagában gyötrő, vitáktól korántsem mentes folyamat eredménye, és semmivel 
sem könnyebb, sőt nehezebb a meghozott döntések gyakorlati megvalósítása. Márpedig 
értékmérőként csupán ez jöhet számításba. Aligha véletlen: Mihail Gorbacsov kongresz- 
szusi zárszavában a történelem dolgának tudta be, hogy majdan objektív módon ítéljen 
e tanácskozás jelentőségéről, így pillantva a távoli jövőbe, de nem hagyott kétséget afelől, 
hogy a kedvező értékítélet már a legközelebbi jövő gyakorlatától függ. Eljött az energikus 
és egységes cselekvés ideje — fogalmazta meg, s a legfontosabbnak már azt minősítette, 
visszafordíthatatlan jelleget a megújulás és az átalakulás nem könnyű folyamatának. 
A mai szovjet valósággal való nyilt, kényes kérdéseket nem ismerő szembenézés, a 
félintézkedéseket elvető céltudatos, határozott gyakorlat, a legszélesebb tömegek válto- 
zásokhoz fűződő anyagi és erkölcsi érdekeltségének megteremtése, a káderek gondolko- 
dásmódjának megváltoztatása - ezeket a teendőket vonta le tanulságként a kommunis- 
ták legfelső fóruma az elemzésnek alávetett időszakból, szabta meg mintegy feltételeként 
a megjelölt, már a 21. századba mutató, új stratégia megvalósításának. 

Az új stratégia lényegét, értelmét fejezi ki a , gyorsítás", amely egyúttal mozgósító 
jelszónak is beillik. Ez azonban nem valamiféle leegyszerűsítő értelmezés. , Hiszen, ha 
csak a felszínes elképzeléseket követnénk - írta március végén az [zvesztyija vezércikke 
-, akkor olyan következtetésre is lehetne jutni, hogy , meggyorsítani nem más, mint 
mindent gyorsabban tenni. Vajon így van-e? Ésszerű-e mondjuk gyorsabban növelni 
olyan áruk gyártását, amelyek iránt nincs kereslet, és elfekszenek a polcokon? Logikus-e 
meggyorsítani az építkezéseket, odairányítva minden normát meghaladó számban az 
építőket, akik nem annyira a munkával foglalkoznak, mint egymást zavarják? Nagy 
haszna van-e annak, ha csökken a senkinek sem kellő papirok forgási ideje az egyes 
hivatalok között? Az ilyesfajta gyorsítások tegnapról valók, s természetesen nem felelnek 
meg a párt megjelölte jelenlegi követelményeknek." 

E gondolatot kiegészíthetjük azzal, hogy az új stratégia nem szűkíthető le pusztán a 
gazdaságra. A cél a társadalmi-gazdasági fejlődés dinamizálása széles, átfogó értelem- 
ben, nem egyszerűen mennyiségek növelésével, hanem mindenekelőtt új minőség elérésé- 
vel. E stratégia, ahogy a politikai beszámoló megfogalmazta: , valamennyi közeli és 
perspektivikus, gazdasági és szociális, politikai és ideológiai, belső és külső problémánk 
megoldásának kulcsa." 


A kongresszus munkáját összegzendő, az SZKP főtitkára a feladatokat elemezve négy, 
egymással szorosan összefüggő szférára vonatkoztatta a gyorsítás ekképpen felfogott 
stratégiáját. 

Először: a szocializmus közgazdasági rendszerének továbbfejlesztésével új, erős ösz- 
tönzést kell adni a termelőerők fejlődésének, a tudományos-műszaki haladásnak, műkö- 
désbe hozva a népgazdaság hatalmas tartalékait. 

Másodszor: a dolgozók jólétének növekedését szorosan össze kell kapcsolni a munka 
hatékonyságával, az emberről való gondoskodást a társadalmi igazságosság elveinek 
következetes végrehajtásával, s ily módon aktív, erős szociális politikát folytatni. 

Harmadszor: el kell mélyíteni a demokráciát, töretlenül fejleszteni a nép szocialista 
Öönigazgatását, szélesíteni a nyilvánosságot a párt és a társadalom életében, s így teret 
nyitni az egyes dolgozók, dolgozói közösségek kezdeményezései, önálló tevékenysége 
számára. 

Negyedszer: szorosabban össze kell kapcsolni az ideológiai és a szervezői munkát az 
élet valós problémáival, meg kell szabadulni az üres szavaktól és az önelégültségtől, 
növelve a megbízatások végrehajtásával kapcsolatos felelősséget, a nehézségek felszámo- 
lására, az ország előtt álló feladatok gyakorlati megoldására irányítva mindenekelőtt a 
párt és az egész nép figyelmét, mozgósítva az egész társadalmat. 

A helyzet elemzése az előző évtizedig nyúlt vissza, s ha számításba is vett objektív 
tényezőket, döntőnek ezt tartotta: nem adták meg időben a gazdasági helyzet megválto- 
zásának politikai értékelését, nem ismerték fel, mennyire sürgető a gazdaság átállása a 
fejlesztés intenzív módszereire, a tudományos-műszaki haladás eredményeinek a népgaz- 
daságban való aktív kihasználására. Felhívásból, szónoklatból — mint elhangzott -— 
ugyan nem kevés volt, de a helyzet gyakorlatilag nem változott. Tovább élt az a fajta 
szemlélet, gazdálkodás, amely a bevonható erőforrásokat változatlanul korlátlannak 
vélte. Ez vezetett a feszültséghez, a növekvő aránytalanságokhoz, s végeredményben 
ennek tudható be a fejlődési ütem lelassulása. 

Ebből kiindulva - jóllehet hangsúlyozni szükséges, hogy a gyorsítás stratégiája nem 
szűkíthető le pusztán erre — elsőrendű feladatként most azt szabták meg, hogy határozot- 
tan leküzdjék a kedvezőtlen gazdasági tendenciákat, ehhez kellő dinamizmusról gondos- 
kodjanak, teret nyissanak a tömegek kezdeményezése, a valóban forradalmi változások 
előtt. Kategorikusan fogalmazott a politikai beszámoló: , Más utunk nincs." Többféle, 
szorosan összefüggő indokkal támasztották alá e megállapítást. 

Az egyik a szociális problémák megoldásának, a népjólét növelésének halaszthatatlan 
igénye, hiszen az emberi szükségletek minél teljesebb kielégítése a szocializmus, a szocia- 
lista gazdálkodás végső célja, értelme. Érdemes itt idézni Aganbegjan akadémikus tanul- 
mányából. Eszerint a nemzeti jövedelem évi 3 százalékos növekedése - ez volt az előző 
ötéves terv átlaga — 17 milliárd rubel többletet jelent, ebből a jelenlegi arányok mellett 
12 milliárd jut a fogyasztási alapba. Elsősorban a társadalom születő új tagjainak 
igényeit kell kielégíteni, és így az egész népesség életfeltételeinek javítására 8-9 milliárd 
rubel maradna. Ez azonban kevés a kitűzött programok teljesítéséhez. Ha viszont 4-5 
százalékos a nemzeti jövedelem évi növekedése, akkor ez 23-29 milliárd rubelt jelentene, 
s ebből 17-21 milliárd jutna a fogyasztási alapba. 

Az élelmiszer-ellátáas, a fogyasztási cikkek és szolgáltatások kinálatának lényeges 
javítása, a lakásprobléma megoldása, az iskolareform és számtalan más szociális prog- 
ram sürgetően vetette fel a gyorsítás szükségességét. Vegyük példaként a nyugdijak 
emelését, a nagyságrendek érzékeltetésére. A nyugdíjasok száma csaknem 55 millió, s ha 
havonta átlagban 10 rubellel kívánnák emelni a nyugdíjakat, akkor ez több mint 6,5 
milliárd rubel lenne. A nemzeti jövedelem 3 százalékos növekedése esetén ez önmagában 
a fogyasztási alap növekményének jelentős részét vinné el. 
erőforrások összpontosítását követeli meg a gazdaság olyan technikai megújítása, struk- 
túraváltása, amely a tudományos-technikai haladást meghatározó, a társadalmi termelés 
hatékonyságát növelő ágazatok gyors fejlődéséhez szükséges. Mindez persze sokszoros 
haszonnal jár, de a hatás csak a befektetésektől számított 3-5 évet — bizonyos esetekben 
ennek kétszeresét -— követően érződik. Például a Szovjetunióban jelentősen elmaradt a 
termelői infrastruktúra fejlesztése, s ez súlyos veszteségeket okoz. Már most sokmilliár- 
dos beruházásokra lenne szükség, melyek persze 5-8 év múlva térülnének meg. A gyor- 
sabb fejlődés feltételei között feltétlenül könnyebb a szükséges forrásokat megtalálni. 


A , miért" kérdésre adott kongresszusi válasz egyben megalapozta azt is, hogy mit kell 
tenni a megújulás érdekében. Történelmi mércével mért hatalmas feladatok rövid idő 
alatt való megoldását tűzték ki célul. Először is az ezredfordulóig a nemzeti jövedelem 
és az ipari termelés megkétszerezését tervezik, gyökeresen átalakítva az ország termelő 
apparátusát. Olyan gazdasági potenciált akarnak megteremteni a következő 15 év alatt, 
amely megközelítően akkora, mint a szovjethatalom éveiben ez idáig létrehozott. Jellem- 
ző adat: a nemzeti jövedelem évi növekedését e periódus végére a jelenlegi 3.1 százalékról 
5 százalékra szeretnék emelni. 

Másodszor: a termelés olyan szerkezetét kívánják kialakitani, mely jobban megfelel a 
növekvő és változó társadalmi szükségleteknek. 

Harmadszor: a növekedést elvileg új alapon, az intenzifikálás bázisán kell elérni. A fő 
eszköz, az előrehaladás motorja a tudományos-technikai fejlődés meggyorsítása. A cél 
a munkatermelékenység 2,3-2,5-szeresére emelése, a világszínvonal elérése, melynek 
eredményeként a termelés növelése a szovjet gazdaságban első ízben történik a munkaerő- 
szükséglet csökkenése mellett. Ez lehetővé teszi, hogy az eddiginél ésszerűbben, nagyobb 
dinamizmussal számolva gazdálkodjanak a munkaerővel, s — mint Rizskov kormányfő 
mondta - , egyidejüleg biztosítsák a lakosság teljes és hatékony foglalkoztatottságát, ami 
a szocialista társadalmi rendszer jellegéből fakad". Ehhez kapcsolódik az az elképzelés, 
hogy több mint felére csökkentsék a kézi erővel végzett munkát. El szeretnék érni, hogy 
több mint 20 millió ember hagyjon fel a kevés szakértelmet igénylő, kétkezi fizikai munká- 
val. 

Kulcsfontosságú feladat az erőforrás-takarékosság. A távlati elgondolás: a tüzelő- 
anyag-, energia-, nyersanyag-, fémszükségletek növekményét 75-80 százalékban fedez- 
zék a megtakaritásokból. A terv szerint a nemzeti jövedelem energiaigényessége 70 
százalékra, fémigényessége felére csökken. Ez nagyon fontos célkitűzés, hiszen a , gyorsí- 
tás" nem a növekedés extenzív tényezőire alapoz, ellenkezőleg, a fejlődés , költségellenes" 
útjára. 

Három ötéves tervet ölel fel az ezredfordulóig terjedő időszak, s már a most indult XII. 
ötéves terv egyfajta alapvetésnek számít, lényeges növekedést, az új pályára való átállást 
kell biztosítania. Éppen a korábbi évek tanulságai alapján már az első évre, vagyis 
1986-ra olyan fejlesztési ütemet irányoztak elő, amely lehetővé teszi a tervfeladatok öt 
évre való egyenletesebb elosztását, a teljesítés reális feltételeinek megteremtését. 

Az új ötéves terv sajátosságai egyben a stratégiai célokat is tükrözik. Vegyük példaként 
a beruházás- és struktúrapolitikát, amelynek megváltoztatása feltétlenül szükséges ah- 
hoz, hogy az elképzelések szerint végrehajthassák a népgazdaság rekonstrukcióját a 
tudományos-műszaki haladás alapján. A XII. ötéves tervben jelentősen emelkedik a 
termelőberuházások növekedési üteme. A korábbiakkal ellentétben azonban több jut re- 
konstrukcióra és múszaki felújításra, mint az előző tíz év alatt, s az elgondolás az, hogy 
ezek részaránya a beruházásokból a jelenlegi 37 százalék helyett érje el az 50 százalékot. 
Mindez ugyancsak szorosan összefonódik a beruházások eddigi szétforgácsoltságának, 
elhúzódásának gondjával. Erről is hosszú idő óta esik szó. Az országban jelenleg több 
mint 300 ezer kisebb-nagyobb építkezés folyik. A korántsem egyszerű s egyáltalán nem 
, fájdalommentes" megoldás: az eszközök átcsoportosítása és összpontosítása a legfonto- 
sabb célokra. Ez azonban elengedhetetlen, mert csak így lehetséges felére csökkenteni a 
beruházások időtartamát. 

Megközelíthetjük ezt más szempontból is, mégpedig a műszaki-tudományos haladás 
felől. A XII. ötéves tervre áthúzódó beruházások egynegyedének tervdokumentációit 
egy-két évtizeddel ezelőtt dolgozták ki. S noha a minisztériumok véleménye szerint 
megfelelnek a korszerű követelményeknek, a valóságban korántsem állnak a megkívánt 
mai színvonalon. De tovább is vihetjük mindezt, ahogy Szilajev miniszterelnök-helyettes 
a mintegy tucatnyi gépipari minisztérium munkájának összehangolására létrehozott 
csúcsszerv, a kormány gépipari irodájának vezetője tette egy márciusi nyilatkozatában. 
Adatokkal bizonyította: a tudományos-technikai haladás meggyorsításában, a termelési 
szerkezet átalakításában kulcsszerepet kap a gépipar. A korábbi gyakorlattal szakítva, 
a XII. ötéves tervben az ágazat növekedési üteme csaknem kétszerese lesz az egész 
iparénak. Az ágazaton belül pedig kiemelt tempóban fejlesztik a , húzó iparágakat": a 
szerszámgépgyártást, a műszergyártást, az elektronikát és az elektrotechnikát. 

E nyilatkozat azonban már a kongresszust követően sajátos veszélyre hívta fel a 
figyelmet. Szilajev arról beszélt, hogy az egész gépipar technikai színvonalának emelése 
teljes szemléletváltást kíván. , Most - fejtette ki -—, amikor új gyártmányok kidolgozására 
vállalkozunk, rutinszerűen megvizsgáljuk a hasonló típusokat. Elvben ebben semmi 
rossz sincs, hiszen elemezni kel! minden korábbi tapasztalatot, így a külföldieket is. Ám, 
ha az új technológiák kidolgozásához hozzákezdve, azokat pusztán a jelenlegi külföldi 
sorozatgyártáshoz mint a legmagasabb világszínvonalhoz viszonyítjuk, akkor automatiku- 
san konzerváljuk a lemaradást." A gépipar új irányító szervének egyik legfontosabb 
dolga éppen az, hogy ezen a gyakorlaton, az effajta szemléletmódon változtasson. 

Ehhez hasonlóan már az idén nagy vizsga előtt áll az agráripari komplexum új irányítá- 
si szerve, az Agroprom. Elsőrendű, kiemelt feladat az ország élelmiszerrel való teljes 
ellátása; s az 1982-ben elfogadott élelmiszerprogram záró éve egybeesik a XII. ötéves terv 
befejező évével. Különleges figyelem kíséri, mi történik a fnezőgazdaságban. Ez több 
okkal is magyarázható. A tapasztalatok mutatják, hogy a mezőgazdaság teljesítményé- 
nek hullámzása az egész gazdaság teljesítményét rontja. Az élelmiszer-ellátás politikai, 
társadalmi közérzetet formáló fontos tényező. Ebből az is következik, hogy minél gyor- 
sabb, szembetűnőbb javítása elősegíti a tömegek fokozottabb érdekeltségét az új gazda- 
sági stratégia végrehajtásában. S még valami: az ipar struktúraváltása óhatatlanul egy 
lassúbb folyamat eredménye, hatása később érződik, ezzel szemben a mezőgazdaság 
néhány területen, jellegénél fogva, gyorsabban produkálhat eredményeket. 

A feladat a mezőgazdasági termelés, főleg a növénytermesztés stabilizálása, többek 
között az intenzív technológiák meghonosításával. Felettébb fontos a betakarítás, a 
szállítás, a tárolás, a feldolgozás vertikumában a jelenlegi nagyarányú veszteségek csök- 
kentése. Egészében 20, egyes termékeknél 30 százalékos többletet lehetne így elérni! Ezért 
a fejlesztési prioritások közül most ez került előtérbe. A veszteségcsökkentés költségei 
felét, harmadát teszik ki annak a költségnek, amely a hasonló eredményt produkáló 
termelésnöveléshez szükséges. A mezőgazdaságban a legtöbb eredményt azonban 

rövid távon a gazdasági mechanizmus olyan — már beindult -— változásától várják, amely 
az irányítás közgazdasági módszerei, a kolhozok és a szovhozok nagyobb önállósága 
előtt nyit utat. Az Agroprom elnöke, Murahovszkij miniszterelnök-helyettes volt az, aki 
utalva a beszámolóra is, az új elképzeléseket a lenini , új gazdaságpolitika", a NEP 
tanulságainak alkotó — minőségileg más feltételek közt történő — alkalmazásaként taglal- 
ta. Arra szólított fel, hogy nincs mitől félni, a szocialista piac lehetőségeivel, az áru- és 
pénzviszonyok alkalmazásával élni kell. Olyan mezőgazdasági irányítórendszer képe 
rajzolódik ki, amelynek célja a termelőegységeknek a felesleges megkötöttségektől való 
megszabadítása, a háztáji gazdálkodás, a különböző újfajta ösztönző megoldások integ- 
rálása. Ezt tükrözte az a közös párt- és kormányhatározat, amely március végén látott 
napvilágot. 

Korántsem könnyű azonban a szakítás a berögződött módszerekkel, sablonokkal. Az 
Izvesztyija az agrárpolitikáról a kongresszus után írt vezércikkében figyelmeztetett arra, 
hogy a már megindult átalakítás , sok helyütt elhúzódik , sőt egyes helyeken még meg sem 
kezdődött. Gátolja a változatlanul érezhető belső tehetetlenségi erő, a korábbi szűk tárca- 
szemlélet, a félelem a vállalkozókedvtől, a káderek alacsony szakmai képzettsége." A lap 
már a megkezdődött tavaszi munkák tapasztalataiból hozott konkrét példát éppen arra, 
hogy az irányítás új egységes területi és járási szervei több helyütt változatlanul a régi 
módszerekkel, stílussal élnek — részletes parancsokkal, kényszerű előírásokkal kívánják 
akaratukat ráerőszakolni a közvetlen termelésirányítókra. Felhozhatunk egy másik 
példát is a mezőgazdaságból. A küzelmúltban a Pravdában Smeljov moszkvai közgaz- 
dász foglalt állást a családi szerződéses rendszer kiterjesztése mellett, azt hangsúlyozva, 
hogy ez nem mond ellent a szocialista termelési viszonyoknak, s lassú meghonosítását 
nem valamiféle véletlen vagy figyelemhiány számlájára írta, hanem sok vezetőnek az újat 
elutasító magatartásával magyarázta. 


E példák, a szovjet lapok hasábjain felidézett konkrét esetek, miként nagyon sok kong- 
resszusi felszólalás is, egyfajta , közegellenállást" érzékeltetnek, azt, hogy minél mélyebb, 
átfogóbb változások indulnak a gyakorlatban, annál több erőfeszítés szükséges a végrehaj- 
tásban éppúgy, mint az elkerülhetetlen tudatformálásban. Márpedig most először hangzott 
el, hogy a gazdasági mechanizmus részleges javítása nem elegendő - radikális reformra 
van szükség. 

A kongresszuson Mihail Gorbacsov mondta ezt ki, s őt idézve ismételte meg még 
egyszer Nyikolaj Rizskov a gazdasági fő irányokat előterjesztve. A reform értelme - 
hangzott el a politikai beszámolóban - az, hogy , a gyakorlatban egész termelésünket 
rendeljük alá a társadalmi szükségleteknek, az emberi igények kielégítésének, tegyük az 
irányítás céljává a hatékonyság emelését, a minőség javítását, a tudományos-műszaki 
haladás meggyorsítását, fokozzuk a dolgozók érdekeltségét a munka végeredményében, 
kezdeményezőkészségüket és szocialista vállalkozókedvüket a népgazdaság valamennyi 
láncszemében, elsősorban a dolgozó kollektívákban". 

Érdemes itt megállni egy pillanatra a történelmi párhuzam kedvéért, tudva persze azt 
is, hogy az elmúlt három évtizedben lényegesen megváltoztak a szovjet gazdaság feltéte- 
lei, méretei. Aganbegjan akadémikus már idézett tanulmányában az 1965-ös gazdasági 
reform tapasztalataira alapozva megállapította: közgazdászok értékelése szerint a gazda- 
sági-szervezeti, társadalmi tényezők mozgásba hozásával a nemzeti jövedelem másfélsze- 
resére, a munkatermelékenység akár kétszeresére is növelhető. Az 1964-1965-ben hozott 
reformdöntéseknek tudta be, hogy az 1966—1970-es VIII. ötéves terv idején a felgyorsult 
növekedést a hatékonyság emelkedése eredményezte. A termelési források növekedési 
üteme ugyanis kisebb volt, mint az előző ötéves tervben. E tapasztalatok részletes 

vizsgálatát az indokolja, hogy , most hasonló feladatokról van szó - gyökeres fordulatról 
már a XII. ötéves tervben". 

A szovjet gazdaságirányítás átalakításának fő céljait határozta meg a kongresszus: a 
központi tervezés hatékonyságának erősítését, a stratégiai feladatokra való összpontosí- 
tást egyidőben a vállalati önállóság, felelősség növelésével, a tényleges gazdasági önel- 
számolásra, sőt immár új lépcsőként, a jövedelmezőségre és az önfinanszírozásra való 
átállással. Ez megköveteli az irányítás közgazdasági módszereinek alkalmazását, az 
anyagi-műszaki ellátás átszervezését, az árképzés, a finanszírozás és a hitelnyújtás rend- 
szerének továbbfejlesztését. 

E munka elkezdődött, s folytatódik a gyakorlatban. Utalhatunk itt arra, hogy a 
kongresszust követően a gépipar, majd a mezőgazdaság új egységes irányító szerve után 
hasonló struktúrát hoztak létre az energiagazdaságban, s ilyen megoldást készítenek elő 
a közlekedésben is. 1987-re tűzték ki az ipar és a szállítás teljes átállását az irányítás új 
formáira. 

Természetesen a mechanizmus átalakításának a kongresszuson kijelölt fő irányai 
egyfajta keretet szabnak: a konkrét megoldásokat a most következő időszakban kell 
kialakítani a gyakorlatban. A feladatok minőségét és méreteit érzékeltetve, Szadikov 
moszkvai közgazdász professzor fejtette ki a Pravdában, hogy a kongresszusi döntések 
végrehajtása a gazdasági jog alapjainak gyökeres átalakítását kívánja meg. Jelenleg 
csupán főhatósági előírásokból van több tízezer, s még a szumi vegyigépipari egyesülés 
is változatlanul megsínyli ezeket, jóllehet helyzete kivételes, önfinanszírozási kísérlete 
követendő példaként áll a gazdaság előtt. A megkötöttségek lényegében megfosztják 
attól, hogy elegendő önállósága legyen eldönteni, miként használja fel a kitermelt eszkö- 
zöket. A megoldás: jogilag garantálni kell a vállalatok gazdasági önállóságát, mert nehéz 
ennek gyakorlati bővítéséről beszélni, ha tovább élnek az elöregedett instrukciók. ,,A 
törvényeknek nem azt kell előírniuk, mit tehetnek a vállalatok, hanem azt, hogy mit 
nem" - írta Szadikov. 


Szakítani sok évtizedes beidegződésekkel, szemlélettel — már utaltunk rá - korántsem 
egyszerű, s ebben kulcsszerepe van a szükségszerű változások elméleti újragondolásának. 
Könnyen megérthető, hogy miért. A gazdaság mai gondjait magyarázva, egyben az 
irányítás átfogó átalakítását megjelölve, nagy fontosságú kérdéseket kell napirendre 
tűzni s tisztázni elméletben és a , fejekben". Ilyen például az, hogy - mint az SZKP KB 
főtitkára is hangoztatta — a termelőerők és a termelési viszonyok összhangja a szocializ- 
mus körülményei között sem automatikusan biztosított, s hogy az utóbbiak továbbfej- 
lesztése, a gazdálkodás és az irányítási rendszer jelenlegi követelmények szerinti alakítása 
nem a szocializmus elveinek megsértését jelenti. Vitakérdések voltak ezek a kongresszust 
megelőző hónapokban, s e viták a határozott kongresszusi állásfoglalás nyomán most 
elsődlegesen a gyakorlat síkjára tevődnek át. 

Bonyolult, időt kívánó folyamat ez, sikere döntően attól függ, vajon milyen gyorsan 
változik a vezetők szemlélete, gondolkodása. Az Izvesztyija a szocialista vállalkozás 
formálásához, fejlesztéséhez két követelményt szabott. Az egyik: olyan feltételek kialakíi- 
tása, amelyek nemcsak lehetővé teszik a legcélszerűbb, gazdaságilag előnyös munkamód- 
szerek, formák felkutatását, hanem ösztönöznek is azokra. A másik: meg kell tanulni a 
szocialista vállalkozást — iskolákban, tanfolyamokon, továbbképzéseken, de természete- 
sen mindenekelőtt a gyakorlatban. (Rizskov kormányfő a káderek szakmai, új követel- 
ményeknek megfelelő közgazdasági képzését, továbbképzését megoldásra érett problé- 
maként jelölte meg.) 

A gondolati ütközéseket szemléletesen érzékeltetheti az a vita is, amely a Lityeraturna- 
ja Gazeta hasábjain zajlik. Témája: szégyen-e sokat keresni? Az egyik hozzászóló, Li- 

szicskin közgazdász azokkal szállt szembe, akik , két különböző problémát kevernek 
össze". A törvénytelenül, a társadalmi tulajdon megkárosítása révén szerzett magas 
jövedelmek ügyét azonosítják a minőségi munkára ösztönző, a végzett tevékenység 
arányában differenciáltan díjazó intézkedésekkel. A lap szerint , túl erősen élnek még az 
újraelosztási hangulatok". Erre vezeti vissza a kisegítő gazdaságok fejlesztésének indoko- 
latlan korlátozásait, miként a dolgozók kiskertjeivel kapcsolatos súlyos gondokat, s a 
fejtegetés kiterjed az alkoholizmus elleni küzdelemre is. Ez utóbbi lényegének nem 
egyszerűen a fegyelmező, felvilágosító jellegét tudja be, hanem azt, hogy egészséges 
fogyasztásra ösztönözzön. Szerteágazó problémák ezek, amelyekben a kongresszuson s 
azt követően is kiegyensúlyozottan és határozottan foglaltak állást: a nem munkával 
szerzett jövedelmek gátak közé szorítását és megakadályozását hangsúlyozták, hozzáfűz- 
ve azonban azt is, hogy nem vetődhet árnyék azokra, akik becsületes munkával tesznek 
szert kiegészítő keresetre. 

Az aktív, erős szociális politikához szervesen illeszkedő állásfoglalásról van szó: a 
társadalmi igazságosság elvének szigorú érvényesítése elválaszthatatlan a gazdaságban 
felvázolt elképzelésektől. Itt is kívánatos az újszerű megközelítés, méghozzá az olyan, 
amely milliók anyagi és erkölcsi érdekeltségét, a szocializmus építéséhez füződő tudatos 
viszonyát erősíti. Az ,emberi tényező" mozgásba hozása - ekképpen jelölik a kongresz- 
szust követő hetekben, hónapokban ezt a folyamatot -, társítva egyben a közéleti 
demokrácia, a nép szocialista önigazgatása elmélyítésével: ez a kitűzött cél. 

A demokratizálás problémaköréből feltétlenül külön említést érdemel a nyilvánosság 
kiszélesítése. A kongresszust megelőző hónapokban a szovjet sajtó hasábjain számtalan, 
korábban kényesnek tartott, tabuként kezelt témáról nyilt, kritikus írások, olvasói vagy 
szakértői vélemények láttak napvilágot, s ez az emberek támogatásával, tetszésével 
találkozott. A kongresszuson az is szóba került — több felszólaló érintette -, hogy a 
bírálat nem önmagáért való, építőjellegűnek kel! lennie. 

Múár a kongresszus döntéseinek ismeretében tartották meg az SZKP Központi Bizottsá- 
gában azt a tanácskozást, amelyen a párt legfelső vezetői és a tömegtájékoztatási eszközök 
irányítói vettek részt. Mihail Gorbacsov a legfontosabb feladatnak azt jelölte meg, hogy 
a tömegtájékoztatás ne csak őrizze meg, hanem átfogóan fejlessze is tovább, gondolatok - 
kal, érdemi példákkal gazdagítsa a kongresszust jellemző légkört. Több gyakorlati tettre, 
kezdeményezésre és kevesebb üres szóra, ünnepélyeskedő nyilatkozatra van szükség, s 
arra, hogy tovább , erősítsék a konstruktív szellemet, a munka kritikus és önkritikus 
értékelését". 

Óhatatlanul is csak vázlatos lehet a kép arról a nagyszabású munkáról, amely a 
Szovjetunióban indult immár az SZKP XXVII. kongresszusa határozatainak végrehajtá- 
sáért. A most következő időszak sajátossága, hogy egy időben szükséges magyarázni, 
megértetni az elfogadott döntéseket, s maximális erőfeszítéssel összpontosítani a ritmi- 
kus munkára, a nem papíron történő , gyorsításra". Az ország a megjelölt útnak az elején 
tart, s a főtitkár szavai szerint: , lehetnek nehézségek, nem vagyunk bebiztosítva a 
tévedések ellen, mégis az a legfontosabb, hogy céltudatosan, lépésről lépésre haladjunk 
a megválasztott irányban". 


Zalai István 


EGY LETUNT KORSZAKRÓL 


A HORTHY-RENDSZER ÉRTÉKELÉSÉHEZ 


Az értelmiség helye a magyar társadalomban 


Ki tekinthető értelmiséginek a Horthy-korszakban Magyarországon? Úgy tűnik, nincs 
olyan definíció, amelyet időtől és tértől függetleníthetnénk. 1848-ban például a választó- 
jogot szabályozó V. törvénycikk a következő foglalkozásokat sorolta ebbe a fogalom- 
körbe: , tudósok, sebészek, ügyvédek, mérnökök, académiai művészek, tanárok, a ma- 
gyar tudós társaság tagjai, gyógyszerészek, lelkészek, segédlelkészek, községi jegyzők és 
iskolatanítók". A termelőerők fejlődése, a termelési folyamat differenciálódása, a keres- 
kedelmi és bankélet fejlődése, a tudományok specializálódása új szükségleteket teremtett, 
és azok kielégítésére új foglalkozásokat alkotott. A technika, az okos gépek megjelenése 
egyrészt leegyszerűsített olyan munkafolyamatokat, amelyek korábban nagy szellemi 


feladatainak kiszélesülése következtében is új állások létesültek. 

Miként más társadalmi csoportoknál, az értelmiségnél is a határok meghúzása a 
legnehezebb; a határesetek mindig vitathatók. Az egyik pólus: a nagyvállalatok mene- 
dzserei, a gazdag ügyvédek, az állami hierarchia csúcsain álló politikusok életvitelüket, 
társadalmi megítélésüket tekintve alig különíthetők el a burzsoáziától. A másik pólus: 
a , magántisztviselőnek" kinevezett gépírónő, a falusi községháza négy polgárit végzett 
írnoka jövedelmét tekintve elmaradt a kvalifikált munkástól. Éppen ezért az értelmiség 
létszámára vonatkozó adatok mindig magukban foglalnak bizonyos pontatlansági szá- 
zalékot, és inkább orientációs értékűek. 

A történeti irodalmunkban elfogadott számítások szerint a szellemi foglalkozásúak 
összlétszáma Magyarországon 1920-ban 236 ezer, 1930-ban 307 ezer, 1941-ben 385 ezer 
fő volt. Ez a tábor erősen tagolódott. Más volt a diplomás társadalmi helyzete, mint a 
középiskolai érettségizetteké és megint más az ennél kisebb képzettségű, de a statisztikai 
besorolás szerint szellemi munkakörnek minősülő pályán foglalkoztatottaké. Tagolódott 
e tábor egyéb, statisztikailag nehezebben kimutatható, de valós ismertetőjegyek szerint 
is. Ilyenek például az egyes foglalkozások eltérő presztízse, a hatalomból való részesedés, 
a származás, a vallás, a lakóhely stb. 

A szakirodalom az , értelmiség" szó szinonimájaként használja a , középosztály" 
kifejezést; a két világháború közötti Magyarország társadalmának elemzésekor ez a 
fogalom bukkan fel a leggyakrabban. Ez a szóhasználat bizonyos fokig indokolt, ha a 
társadalmat olyan piramisként fogjuk fel, amelynek alján a proletariátus, csúcsán pedig 
a burzsoázia helyezkedik el — az értelmiség itt valóban a középső részt foglalja el (bár 
a középosztály logikailag szélesebb fogalom, hiszen beletartoznak az önálló egziszten- 
ciák, a kereskedők, az iparosok, a parasztság egy része stb.). Magyarországon - az ismert 
történelmi okok következtében — a középrétegek két csoportja alakult ki: a történelmi 
és a polgári középosztály, s ezek részeként az úri és a polgári értelmiség. 

Erdei Ferenc így jellemezte ezt a helyzetet: ,,... amit mi középosztálynak nevezünk, az 
csak töredékében független középvagyonú egzisztencia, túlnyomó többségében értelmi- 

ségi alkalmazott: tisztviselő. De még itt is különbséget kell tennünk. Egész pontosan csak 
az állam, az egyház és az uradalom értelmiségi alkalmazottai számítanak a középosztály- 
ba, szóval a történelmi értelmiség, illetve tisztviselőréteg. A magánpályák, az ipari és 
kereskedelmi vállalatok értelmiségi tisztviselői statisztikailag és osztályhelyzetük szerint 
ugyan hasonlóan a középosztályhoz tartoznak; e réteg azonban egészen másfajta társa- 
dalmi képződmény, semhogy egységbe lehetne fogni a történelmi középosztállyal. 
A tudatokban és a közvéleményben is éles a különbségtétel: az állam, az egyház és az 
uradalom értelmisége történelmi osztály, úri középosztály, viszont az iparforgalom értel- 
misége magántisztviselő, polgári középosztály, vagy városi polgárság, illetve közönsége- 
sen általánosítva: szsidó értelmisége." 

A tisztviselői kar hierarchiáját igen pontos ranglétra szabályozta: a díjnoktól az 
államtitkárig, illetve miniszterig 11 fizetési osztály 22 fokozata szabta meg az ember 
helyét, presztízsét a társadalomban. Társadalmi eredetét tekintve főleg a birtokát vesztett 
nemesség, valamint a német és a szlovák eredetű polgárcsaládok gyermekei kerültek erre 
a pályára. 

Milyenek voltak az értelmiség valóságos jövedelmi viszonyai a tárgyalt korszakban? 

Ha a korszak publicisztikáját olvassuk, azt tapasztaljuk, hogy abban túltengenek az 
olyan írások, amelyek az értelmiség helyzetét sötét színekkel festik. Nem alap nélkül. 
Való igaz: az első világháború után elcsatolt területekről menekült köztisztviselőknek idő 
kellett, míg a megkurtított országban vissza tudták állítani korábbi státusukat, és ez nem 
is mindnyájuknak sikerült. A háborút követő B-listázások, az infláció, majd a gazdasági 
válság sok értelmiségi család egzisztenciáját ingatta meg. A gazdasági válság éveinek 
hólapátoló diplomása szimbólummá vált, és a valóságos számot jóval meghaladó mér- 
tékben került be a történeti köztudatba. Még sötétebb a kép, ha a szépirodalom alapján 
próbáljuk rekonstruálni az akkori helyzetet. Az írók — maguk is értelmiségiek — elsősor- 
ban a háború előtti békeévek mércéjéhez és igényeihez igazodva ábrázolták a valóságot. 

Ha a számok tükrében vizsgáljuk a kérdést, némileg más képet kapunk. Így arra a 
következtetésre jutunk, hogy a Horthy-korszak diplomás értelmisége (amennyiben állás- 
ban volt) lényegesen jobban élt, mint a társadalom alsóbb rétegei, elsősorban a munkás- 


Kovács I. Gábor számításai a következő eredményeket adják: 


Értelmiségi fizetés A gyáripari munkások 
pengőben, havi átlag havi átlagkeresetében 


(1929) kifejezve (1245P — 1) 
Minisztériumi fogalmazó 598 4,8 
Bíró, ügyész 717 5,7 
MÁV diplomás tisztviselő 424 34 
Egyetemi tanár 898 7,2 
Egyetemi adjunktus, tanársegéd 268 2,1 
Középiskolai tanár (állami) 454 3,6 
Polgári iskolai tanár 340 2,7 
Állami óvónő 246 19 
Állami elemi iskolai tanító 278 22 
Megyei diplomás tisztviselő 413 3,3 
Fővárosi fogalmazó 623 5,0 
Fővárosi elemi iskolai tanító 340 2,7 
Fővárosi óvónő 290 2,3 
Budapesti vállalati ügyész 549 44 


Budapesti magánvállalati mérnök 441 3,5 

A fenti számok (az óvónők és az elemi iskolai tanítók kivételével) egyetemi, illetve 
főiskolai végzettségű foglalkozásokra vonatkoznak. Nem adnak képet az államappará- 
tus alsóbb régióiról, ahol — értelemszerűen — valamivel alacsonyabb fizetéseket találunk. 
(A legalacsonyabb kezdő köztisztviselői fizetés, a XI. fizetési osztály 3. fokozatában 199 
pengő volt.) 

A szabadpályás jövedelmeket — például az ügyvédekét vagy az orvosokét - nem volna 
célszerű a fenti módon ismertetni. Itt ugyanis a minimumtól a maximumig terjedő skálán 
akkora szóródással találkozunk, hogy valamiféle átlag megnevezése inkább megtéveszte- 
ne, mint orientálna. A tőkésvállalatok magántisztviselőinek jövedelmei is annyira külön- 
bőztek - a beosztástól, a vállalat üzleti eredményétől, képzettségtől függően -, hogy nem 
érdemes átlagról beszélni. (Például egy bankigazgató jövedelme összehasonlíthatatlanul 
magasabb volt, mint egy alacsony beosztású tisztviselőé.) 

Mindesetre az előbbiekben ismertetett fizetések a korszak igényeihez mért tisztes 
megélhetést tettek lehetővé. Ennek ismérvei mások voltak Budapesten, mint a vidéki 
városokban, illetve falun. 

A budapesti értelmiségi életmódját elsősorban a lakás jellemezte. A , beérkezett", 
családos, gyermeket nevelő értelmiségi általában legalább háromszoba-cselédszobás 
lakásban lakott. Lakóhelye szerint elkülönült egymástól az úri és a polgári értelmiség: 
az előbbi a Belvárost, a Vízivárost, a Józsefváros és a Ferencváros belső részét s a húszas 
években gyorsan kiépülő Lágymányost részesítette előnyben. A polgári értelmiség a 
Lipótvárosban, a Terézvárosban és Zugló belső kerületeiben lakott. A feleség — hacsak 
nem volt maga is diplomás, márpedig diplomás nő kevés volt - általában nem dolgozott: 
a háztartást vezette, és társasági életet élt. 

Az értelmiségi család életének fontos tartozéka volt a cseléd vagy - diszkrétebb 
fogalmazásban - a , háztartási alkalmazott". , A neve már megszépült — írja Németh 
László -, de állapota a rabszolgaság csökevénye... Ezt az intézményt megszelídíteni 
teljesen lehetetlen. S ez a viszony nemcsak borzalmas. Épp az egészséges, sokgyermekes, 
rendben tartott háztartásokban: elkerülhetetlen is. Egy ilyen háztartás fenntartása (házi 
munka, futkosás, gyermek, hivatalos dolgok) napi tizenöt-húsz óra... Ha nem tartok 
cselédet, a feleséget tartom rabszolgának." 3 

A pesti polgár életéhez hozzátartozott a kávéház, valamint a többé-kevésbé rendszeres 
színházba járás és a társasági élet. Étkezése meglehetősen szerény volt; az ünnepi alkal- 
makat eltekintve elég egyhangúan táplálkozott. A budapesti polgári körökben egyáltalán 
nem nézték le azt, aki a , gyomrán spórolt". Viszont bizonyos kulturális elvárásoknak, 
társadalmi szokásoknak okvetlenül eleget kellett tennie. i 

Más volt a vidéki városok értelmiségének életvitele. Jelentős része tehetős családból 
származott, pályája derekán már saját házában lakott. Sok értelmiséginek volt kisebb- 
nagyobb földje, amelyet részes alapon műveltetett meg. Mivel az élelmiszer egyébként 
is olcsóbb volt, mint Pesten, ezekben a családokban az étkezés nagyobb szerepet játszott: 
az asszonyok versengtek konyhaművészetükkel, és gyakoriak voltak a társas összejövete- 
lek (névnapok, disznótorok, lakodalmak, keresztelők), amelyek alkalmat adtak az evés- 
re-ivásra. A városon belül az értelmiség erősen kasztosodott: itt volt a legélesebb a 
választóvonal az úri és a polgári, azaz — bizonyos egyszerűsítéssel — a keresztény és a zsidó 
polgárság között. , Egy-egy vidéki társadalom nemesi nyárspolgári, értelmiségi és zsidó 
rétegei külön foltokban, egymástól elkülönült zzombékokon ülnek" - írja Szekfű Gyula. 
Ugyanő a , folytonos külsőségkeresésről", ,a lelkieknek tökéletes hiányáról" beszél. 
, Hogy csak egy drasztikus jelenséget említsek: vidéki kávéházak éjjeli életében cigányszó 
(magyar áfium!), kártya és betört tükrök mellett nemcsak a lehanyatlott nemesek: megyei 
aljegyzők, huszártisztek ifjúsága hervad nemegyszer sivár, lélektelen férfikorrá, de még 
inkább, nagyobb számban a polgári és parasztcsaládokból feltörekvő új értelmiségi; 
a utánozták a kihaló nemesség jó és rossz szokásait: polgári légkör sehol ki nem 
alakult." 

Szekfű jellemzése fokozottan vonatkozott a magyar falvak értelmiségére. Ez néhány 
foglalkozást jelentett csupán: ide tartozott a jegyző, a pap, a tanító, az uradalom intézője 
- nagyobb helyeken az állatorvos, az orvos és a patikus. Ez a néhány ember a falu 
társadalmában elkülönült helyet tartott fenn magának, az , úriember" saját státusát. 
sE réteg - írja róla Szabó Zoltán -— példaképének magabiztosabb elődjét, a nemest látja 
s népszeretetében ugyanúgy kedveli a dzsentristíilust, mint viseletében a disznósörtével 
ékített vadászkalapot." Szabó Zoltán neki tulajdonítja a , népies magyaros" ízlést, a 
magyar nóta kedvelését — valójában mindez eléggé jellemző volt a városi középosztályra 
is. Annyi azonban bizonyos, hogy a vidéki értelmiséget a kulturális lehetőségek hiá- 
nyáért, a sárba fulladt, petróleumlámpás téli esték unalmáért a rusztikus örömök kárpó- 
tolták. , Ihattak alaposan, keményen, rendületlenül, vörösödő nyakkal, s néha-néha 
vastag hangon nótát bömbölve arról, hogy xpiros borral, piros borral itatott az alispánc. 
Anyagi helyzetük viszonylag szilárdnak volt mondható - ételre-italra, lakásra, fűtésre 
nem kellett pénzt kiadni, fizetésük ruházkodásra, gyermekeik taníttatására és a néhanap- 
ján megengedett pesti felruccanásra elég volt. Őket fenyegette legkevésbé a létbizonyta- 
lanság: akit egyszer kineveztek, annak nem kellett félnie elbocsátástól." 

Ennek a helyzetnek az árnyoldalát Erdei Ferenc mutatta be: , Mivel a falu kiesett a 
város fényköréből, a falura került középosztálybeli a városból kiszorultnak érzi magát, 
s panaszos érzülettel munkál benne állandóan ez a helyzet... ennek a falusi embertipus- 
nak minden igyekezete az, hogy a városhoz való távolságot csökkentse, s ha ezt sem 
közeledéssel, sem a város javainak a kicsempészésével nem tudja elérni, akkor menthetet- 
len városnosztalgiába esik és egész élete szüntelen vágyakozás a város felé... Strand, 
disznótorok, mulatságok, szüretelés váltják egymást, az ember azonban mindegyikben 
nagyon egyforma lelkülettel és magatartással vesz részt: mindegyikben felejteni igyekszik 
a falut és elővarázsolni a fájdalmasan nélkülözött várost." 

Elsősorban a falu volt a színtere az értelmiség és az alsóbb rétegek — főleg a módos 
parasztság -— közeledésének. Egyrészt a kezdőként falura helyezett jegyző vagy tanító 
túl, ez egyfajta belépőt jelentett a falu közéletébe, ezzel szűnt meg , jöttmentnek" lenni. 
Másrészt - főleg a harmincas évek második felétől -— nagyobb számban kerültek ezekbe 
az állásokba a parasztság tanult fiat. 


960.£. 


Az értelmiség és a társadalom többi osztályának kapcsolatában elsősorban a mobilitás 
kérdése az izgalmas: milyen mértékben kerültek be az értelmiségbe más - alsóbb — osztályok 
gyermekei? 

Erre a kérdésre — a magyar értelmiség származására -— Andorka Rudolf publikált igen 
érdekes adatokat. Nem akarjuk az olvasót túl sok számmal terhelni, megelégszünk 
eredményeinek tömör összefoglalásával. 

Andorka az 1930. évi népszámlálás alapján 124 ezer értelmiségi (86 ezer férfi és 38 ezer 
nő) származását ismerteti. A korabeli statisztikai felvétel nem osztályszempontok szerint 
készült; az , önálló őstermelő" kategóriája összemossa a törpebirtokos kisparasztot a 
földbirtokossal, az , önálló iparost", a műhelyében egymaga dolgozó kézművest a gyá- 
rossal, az , önálló kereskedőt", a kültelki szatócsot a belvárosi nagyáruházak tulajdono- 
sával. Mégis, az így megadott számoknak 1s van orientációs értékük. 

Andorka táblázata azt bizonyítja, hogy az általa vizsgált tömegnek több mint a fele 
(53 százalék) szellemi foglalkozású szülőktől származik. A következő nagy csoport az 
önálló iparosok és kereskedők (előbbiek 15, utóbbiak 8 százalék). Az őstermelők hozzá- 
vetőleg 14 százalékkal a harmadik helyet foglalják el. Az ipari munkásoktól származó 
értelmiségiek alig 3 százalékot tesznek ki (a férfiaknál a 2,5 százalékot sem érik el, a 
nöknél 4.8 százalék az arányuk); az értelmiségnek mindössze 1-1,5 százaléka származott 

a kereskedelemben és a közlekedésben dolgozó munkásoktól, valamint a külön kategóri- 
ába sorolt altisztektől. A magyar lakosság legnagyobb létszámú csoportjának. a mező- 
gazdasági munkásoknak és a napszámosoknak a gyermekei mindössze két százalékkal 
képviseltették magukat az értelmiség soraiban. (Itt is a nők javítják a statisztikát, amit 
nem utolsósorban az apácának ment szegény lányok nagy száma magyaráz.) 

Néhány közismert igazságot a statisztika is alátámaszt. Nem szorul különösebb ma- 
gyarázatra az a tény, hogy miért éppen az állatorvosok között volt a legmagasabb a 
paraszti származásúak aránya, vagy hogy az egyetemi tanárok döntő többségükben 
olyan családból származtak, ahol az apa 15 értelmiségi volt. A legdemokratikusabbnak 
a statisztikában a , lelkész, szerzetes, apáca" rovat tűnik: itt találjuk a legtöbb olyan 
embert, akinek apja mezőgazdasági munkás, őstermelő, vasutas vagy altiszt volt. Az sem 
meglepő, hogy az ügyvédek és az orvosok között - mindkét rubrikában — az , önálló 
kereskedő" kategóriának erős túlképviselete van. 

Nagy eltéréseket találunk a nemek között az azonos foglalkozásokban. Míg a pedagó- 
gusnők között (mind az elemi, mind a középiskolában) a szellemi foglalkozású szülők 
domináltak, a férfi tanítók viszonylag nagy százaléka jött paraszti családból. Az , ügy- 
véd, bíró, ügyész" címszó alatt összefoglalt igazságszolgáltatásban viszonylag magas 
(10,7 százalékos) arányban találunk ipari munkásszármazású nőket - feltehetően az 
igazságügyi apparátus alsóbb, adminisztratív jellegű beosztásaiban. 

A szellemi foglalkozású családok szívesen adták lányaikat óvónönek vagy elemi 
iskolai tanítónőnek - fiúgyermeküket inkább tudományos vagy művészi pályára irányíi- 
tották. Az egyetemet vagy főiskolát végzettek között alacsony volt a nők aránya. 

Összefoglalva: a számítások azt bizonyítják, hogy az értelmiséghez legközelebb álló 
társadalmi csoportot az iparosok és a kereskedők jelentik — viszonylag innen a legköny- 
nyebb bekerülni az , úriemberek" világába. Ezzel szemben a munkások és a parasztok 
tehetséges gyermekeinek gyakorlatilag nincs esélyük arra, hogy a diplomáig eljussanak. 

Ezt a tényt elsősorban a szocialista munkásmozgalom ismerte fel és állította a közvéle- 
mény reflektorfényébe. A harmincas évek közepére már más társadalmi csoportok is 
hangsúlyozták ennek a helyzetnek a tarthatatlanságát. Kiváltképp a népi írók adtak 
hangot annak a követelésnek, hogy változtassanak az értelmiségi utánpótlás arányain 
mind a középiskolákban, mind az egyetemeken. Németh László például olyan törvényt 
javasolt, mely biztosítaná, hogy a középiskolai helyek 60 százalékát munkás- és paraszt- 
gyerekekkel töltsék be. 

A harmincas évek végén - számos tényező hatására — valamelyest növekedett a 
munkás-, különösen pedig a parasztszármazású tanulók aránya a középiskolákban. Nem 
akármilyen áron, hanem a háborús konjunktúra, a terület-visszacsatolások és a zsidótör- 
vények következtében csökkent az értelmiségi munkanélküliség, javultak az elhelyezke- 
dési lehetőségek. Ez a körülmény - párosulva az alulról jövő nyomással s a népi írók 
keltette közhangulattal — változást eredményezett a kormány magatartásában is. A , népi 
tehetségek megmentése" kormányprogrammá vált: évente 600 szegény családból szárma- 
zó gimnazista taníttatását vállalta az állam. Létrejött a Győrffy-kollégium, amely kezdet- 
ben 50 parasztszármazású fiatal egyetemi tanulmányait tette lehetővé. Az egyéb kezde- 
ményezések következtében a középiskolában és az egyetemeken a háború alatt abszolút 
számban 15 megnövekedett, a létszámon belül pedig valamit javult a szegényebb néposz- 
tályokból származók aránya. 

Az értelmiségi foglalkozások megítélésénél nem hagyható figyelmen kívül a foglalko- 
zás presztízsértéke sem; köztudott, hogy ez utóbbi nem esik egybe az adott foglalkozás- 
ból származó jövedelemmel. E korban a presztízs megítélése erősen magán viselte a 
feudális múlt maradványait. Minél közelebb állt a foglalkozás a régi nemesi-úri megyei 
hatalomhoz, annál nagyobb volt a társadalmi presztízse. 

Az állami hivatalnak például nagyobb volt a presztízsértéke, mint a fővárosinak, 
holott a főváros minden alkalmazottjának - lett légyen az polgármester vagy gázóra-leol- 

vasó — többet fizetett, mint amennyi az állami állásokban a megfelelő szint fizetése volt. 
A megyei hivatal pedig — amely aránylag a legkevesebb fizetést nyújtotta — presztízsében 
felülmúlta a neki megfelelő városi állást. A presztízsskála értékítéletében a hivatal mindig 
felette állt az iskolák tanári szobáinak; az állami-megyei-városi , kinevezett" állás pedig 
a vállalatok irodáinak. I 


A kapitalista fejlődés, az állam és a közigazgatás tevékenységi körének bővülése 
következtében az állami hivatalok egyre nagyobb része követelt speciális szakismeretet. 
A különböző képesítésű mérnökök, orvosok megjelenése a közigazgatásban bizonyos 
fokig ambivalens helyzetet teremtett. Az úri-középosztályi állapot és az értelmiségi 
szakszerűség viszonyát így jellemzi Erdei Ferenc: , Az egyik véglet a közigazgatás vezető 
poziciói: itt tökéletesen alárendelődik a tárgyi szakszerűség, a döntő az úri minőség, az 
uralmi-politikai képzettség. Ezért olyan arisztokratikus jellegűek az ilyen méltóságok, és 
szinte semmi sincs bennük a szakember szürkeségéből. A másik véglet a műszaki képzett- 
ség. Az ilyen szakma természeténél fogva is merő ellentéte az úri formáknak. . . a műszaki 
pályák a legkevésbé úriasak a többi között... A két véglet között helyezkednek el a többi 
pályák, nemcsak átmenetet, hanem egyúttal rangsort is alkotva. Az élen vannak azok 
a pályák, amelyeken a legteljesebben kiképzettek az úri formák: ezek a jogászi és 
általános közigazgatási pályák, amelyeknek még szintén a nemesi rendbe nyúlnak vissza 
a tradíciói. Csak azután jönnek a szakpályák, de még ez sem mindegyik. A mérnök és 
az orvos már többé-kevésbé belenőtt az úri középosztályi keretbe, éppen úgy, mint a 
közgazda és az állatorvos, a modernebb szakképzettségek még idegenül sorakoznak az 
igazi úri pályák után. Két külön eset az ügyvédi és a tanári, illetve a tanítói pálya, s egész 
különállók a legkonzervatiívabban tradicionális pályák, nevezetesen a papi és a katona- 
tiszti." 

A társadalmi presztízs erővonalai egy-egy foglalkozási csoporton belül is ketté válasz- 
tották a keresőket. A jogot végzettek közül például a bírákat és az ügyészeket az úri 
középosztályhoz, az ügyvédeket viszont a polgári értelmiséghez számították. 


A bírák és az ügyészek helyzetét érdemes külön is szemügyre venni, mivel az államap- 
parátusban különleges helyet foglaltak el. A bírói , függetlenséget" nemcsak az örök 
időre szóló kinevezés, hanem a viszonylag magas fizetés is elősegítette (a húszas évek 
végén a bírók zöme havi 1000 pengő körüli fizetést kapott, a Kúria elnökének fizetése 
megközelítette a havi 2000 pengőt). Az ő esetükben a magas presztízsérték egybeesett 
a kiugróan nagy jövedelemmel. Nem csoda, ha a bírói testület őrizte a maga zártságát; 
outsiderek nem kerülhettek ide. A kinevezést ki kellett érdemelni — és ki is kellett várni: 
15 évnél rövidebb szolgálati idővel nem találunk bírót. Feltűnően magas a budapesti 
bírói karban az elcsatolt területekről származók aránya (1932-ben 49,6 százalék). Ez azt 
mutatja, hogy a Horthy-korszak állama még egy olyan nagy kataklizma után is, mint 
amilyen számára 1918-1919 volt, gondoskodott apparátusának eme kiemelten fontos 
részlegéről. . 

Laky Dezső, a kor vezető statisztikusa érdekes adatokat közölt a budapesti tisztviselők 
összetételéről, születési helyük szerint. Számításai szerint Budapesten az 1928-ban hiva- 
talban lévő közületi alkalmazottaknak csak 26,5 százaléka született Budapesten; 44 
százalékuk Magyarország megyéiből, 28,5 százalékuk pedig az elcsatolt területekről 
került a fővárosba. (A Budapesten születettek csoportját erősen növelték a tisztviselő- 
nők, akiknek 44 százaléka volt , tőzsgyökeres" pesti lakos.) A budapesti úri középosztály 
döntő többsége elsőgenerációs városi lakos volt. 


Ebből következik, hogy ezt a társadalmi csoportot még erős szálak fűzték a faluhoz. 
A szülőfalu élő rokoni kapcsolatot is jelentett. A szülök (vagy azok sírja), testvérek, 
rokonok sokasága maradt ott. Ezért élt oly erősen e rétegben a falu iránti nosztalgia, 
amelyet az operettek és az olyannyira népszerű müűdalok az árvalányhajas rónaságról, 
a nádfedeles szülöházról, a faluvégi temetőről voltak hivatottak enyhiteni. Ezt az igényt 

elégítették ki e társadalmi csoport kedvenc írói az Új Idők és a Napkelet hasábjain, ez 
a téma variálódik a harmincas évek könnyfakasztó filmjeiben. 

A polgári értelmiség összetételéről születési hely szempontjából nincsenek részletekbe 
menő statisztikáink, de nyilvánvalóan közülük sokkal többen voltak budapesti születé- 
sűek. Életvitelük is más volt: a városi orvos és ügyvéd általában nem húzatott magyar 
nótákat a cigánnyal, nem vágott poharakat a kávéház padlójára, inkább az Operába, 
a Zeneakadémiára vagy a Vígszínházba járt, ahol Molnár Ferenc, Heltai Jenő, Szomory 
Dezső darabjaiban gyönyörködött. 

A fenti elkülönítést természetesen nem szabad abszolutizálni. A húszas évek elejétől 
a harmincas évek végéig e két csoport közötti szakadék gyors ütemben szűkült; a 
társadalmi munkamegosztásból fakadó lehetőségek, az állásokért folyó harc szeszélye 
révén erősen keveredtek egymással. A húszas évek közepétől az úri középosztály gyerme- 
kei erőteljesen áramlanak az ipari, kereskedelmi pályákra, egyre többen szereznek orvosi 
diplomát. Mérnökök már korábban is többen voltak közöttük. Az állástalan diplomások 
nem lehettek válogatósak: a harmincas évek elején patinás nevek viselőit találjuk a 
magáncégek könyvelői között vagy az ügyvédi irodák előszobáiban. Csökkent a földrajzi 
elkülönülés is: a lakbér, a közlekedési és kényelmi megfontolások erőteljesen , felhígítot- 
ták" az egy-egy társadalmi csoportra jellemző városrészek korábbi homogenitását. Egyre 
nagyobb számban kötöttek házasságot a két csoport fiai és lányai. 

A keveredés azonban eléggé egyirányú folyamat volt. Az úri középosztály tért hódított 
a kereskedelmi és ipari pályákon, a polgári értelmiség - főként a zsidó származású - 
viszont nem jelent meg a közhivatalokban. Éppen ellenkezőleg. Míg korábban - ha 
elvétve is — a köztisztviselői karban előfordultak zsidó származásúak, számuk a húszas 
évektől drasztikusan csökkent. (A zsidó értelmiség számának abszolút csökkentését 
kivánta előmozdítani a húszas évek elején bevezetett úgynevezett numerus clausus, amely 
meghatározott kvótát szabott az egyetemre felvehető zsidó hallgatók számára. A bethle- 
ni konszolidáció idején ezt a rendelkezést eltörölték.) 

Az értelmiség két csoportja között történelmileg kialakult munkamegosztásba brutáli- 
san szóltak bele a zsidótörvények. Különösen a második, az 1939-es törvény rendítette 
meg egzisztenciálisan is a magyar értelmiség egyik részének helyzetét, tagjait hivatalosan 
is másodrendű állampolgároknak bélyegezve meg. 

Az 1939: IV. törvénycikk megszüntette a zsidónak minősített állampolgárok alkalma- 
zását a közigazgatásban; 6 százalékra szorította le arányukat az ügyvédi, orvosi, mérnöki 
pálván. 12 százalékra az újságoknál és a színházaknál. Az egyetemekre és főiskolákra 
lelvehető zsidó származású hallgatók arányát 6 százalékban állapította meg. Megfosztot- 
ta a törvény hatálya alá esőket a gyógyszertáraktól, és a magántisztviselők között is 12 
százalekra csökkentette arányukat. 

Ezek a törvények megállították az értelmiség két része közötti közeledés természetes 
folyamatát, és súlyos politikai következményeik voltak: sok embert - akik a társadalmi 
hierarchián a törvény segítségével kerültek feljebb — korrumpáltak, és egzisztenciájukkal 
tették érdekeltté őket az antiszemitizmusban. Gyengítették a magyar értelmiség integráns 
részét alkotó megbélyegzettek asszimilációs lehetőségeit, és erősítették a történelmileg 
kialakult, latensen jelenlevő elkülönülési tendenciákat. 

Ismeretes, hogy az 1938-as bécsi döntéssel elkezdődött Magyarország területi nagyob- 
bítása. Dél-Szlovákia, Kárpátalja, Észak-Erdély, végül pedig a Bácska visszacsatolása 
együtt járt azzal, hogy a nem magyar tisztviselők nagy része elmenekült e területekről. 
Az így megüresedett állásokba nagyrészt anyaországbeli tisztviselőket helyeztek. Ez a két 
tényező — a zsidótörvények és a visszacsatolások — 1940-1941-re nagyrészt megszüntette 
az addig olyannyira jellemző értelmiségi munkanélküliséget. Valójában — mint arra 
Hajdu Tibor rámutat — ez álmegoldás volt csupán: az értelmiségi munkanélküliséget a 
zsidó értelmiség kárára számolták fel. Azzal pedig, hogy a román, ruszin, szerb községek- 
be magyar tisztviselőket helyeztek, rendkívül nagy feszültségeket okoztak. 

Hogyan tükröződtek ezek a folyamatok az értelmiség tudatában? Milyen ideológiai 
válaszok és politikai magatartásformák kisérték ezeket a változásokat? 

Óvakodjunk a sommás általánosításoktól. Bővében vagyunk ezeknek, méghozzá nem- 
csak az ötvenes évekből, hanem a felszabadulás előtti időkből is. , Tudom, hogy ez a réteg 
ma ellenszenves. Önmaga előtt is" — írta Németh László. ,,. . történelmi jelzővel díszíti 
magát, az úri jelleget önmagának vindikálja... lenézik a parasztot, elhúzódnak az őket 
kitermelt kispolgárságtól, megvetik a nemzetiségeket, s ha módjuk van rá, üldözik a 
szocialistákat" — állapítja meg a kommunistákhoz közel álló Kemény Gábor. Szabó 
Zoltán mentegetőzik: , Ki bűnös ebben? Ök maguk, a vidéki középosztály, alig. Sose a 
maguk útján jártak, hanem mindig azon, amit eléjük rajzolt a vezetők keze." 

A valóságban a magyar értelmiség nemcsak társadalmi helyzetében és jövedelmi 
viszonyaiban volt differenciált, de a világról alkotott képében is, bár alapvető tömegeire 
a konzervativizmus volt jellemző. 

Az értelmiségi jobboldal egyik (hivatalosnak is nevezhető) irányzatát az a neokonzer- 
vatív-neonacionalista ideológia és politika jelentette, amelyet a húszas évek elején Szekfű 
Gyula, Kornis Gyula, Klebelsberg Kunó neve fémjelez. Ez az irányzat — amelynek képvise- 
lői, hívei fontos posztokat töltöttek be a hatalom gyakorlásában és jelentős tömegbázisa 
volt — az ország érdekeit azonosította a , történelmi osztály" érdekeivel, és megkisérelte 
a maga és a rendszer számára levonni a forradalmak tanulságait. A forradalomért a 
, liberalizmust" tette meg bűnbaknak. Az ideológiában nagy helyet kapott a , keresztény 
erkölcsiség", a , nagyarabb magyarság" jelszava: képviselőik nem zárkóztak el bizonyos 
reformoktól sem, amennyiben azok a , történelmi osztályok" uralmát erősítették. K ülö- 
nösen jelentősek voltak ezen a téren Klebelsberg ama intézkedései, amelyek egy valláser- 
kölcsi alapon álló nacionalista értelmiségi elit tudatos kialakítására irányultak, azzal a 
céllal, hogy ez az értelmiség szolgálja a tömegek eszmei-politikai meghódítását. Ez az 
irányzat egyben a magyar , kultúrfölényre" hivatkozva lépett fel területi revíziós igényekkel. 

A jobboldali ideológia egy masik vonulatát az a radikalizmus jellemzi, amely Szabó 
Dezsőt tekintette szellemi atyjának és vezérének. Kialakulásakor ez a csoport főleg az 
egyetemi ifjúság , fajvédő" részére, a menekült tisztviselőkre, a háború után egzisztencia 
nélkül maradt aktív tisztekre támaszkodott, de visszhangra talált a vidéki (és vidékről 
elszármazott) középosztály széles köreiben is. Vezérgondolata az elégedetlenség és a 
kiábrándultság volt. Az ide tartozók -— a Virradat, a Szózat, majd az Előőrs olvasói — 
elégedetlenek voltak azzal a hellyel, amelyet az új rendszer számukra felkínált. Ugy 
érezték, érdemeikkel - amelyeket a harctereken vagy a Tanácsköztársaság elleni akna- 
munkában szereztek - méltóvá váltak arra, hogy kiszorítsák vezető posztjaikról a 
hagyományos uralkodó osztályok tagjait. Mivel lépten-nyomon érezniök kellett, hogy 
amazok erősebbek náluk, elégedetlenségük kiábrándultságba torkollott. Politikai vezé- 
reiket — kezdetben — Gömbös Gyulában, Eckhardt Tiborban, Bajcsy-Zsilinszky Endrében 
vélték megtalálni. E csoport hozta létre a Bartha Miklós Társaságot, amelyben később 
a baloldal is poziciókat szerzett. 

A polgári radikalizmus még az értelmiség körében sem tudott tömegbázisra szert tenni. 
Már a Tanácsköztársaság bukása után is, de különösen a harmincas években mindin- 
kább védekezésbe szorult, hatóköre, bázisa szűkült. Pedig szellemi tőkének nem volt 
híján. Bár igazi vezérei — Jászi Oszkár, Szende Pál, Somló Bódog - emigrációba kénysze- 
rültek, az itthon maradtak — Vámbéry Rusztem, Supka Géza, Csécsy Imre — meglehetősen 
magas intellektuális színvonalat képviseltek. Ideológiájuk azonban - amely egyébként 
sem volt egységes — nem tudott túllépni a hagyományos szabadkőművesség keretein. 
A budapesti ügyvédek és latintanárok egy része rokonszenvvel olvasta ugyan Schöpflin 
Aladár, Benedek Marcell és Zsolt Béla írásait, és a választások idején le 15 adták szavaza- 
tukat Rassayra vagy Vázsonyira — ennél több azonban nem történt. 

Az úgynevezett népi írók táboráról szólva meg kell jegyezni, hogy egyfelől ugyancsak 
nem volt széles tömegbázisa, másfelől pedig ez a csoport ideológiailag sokkal tarkább 

annál, mint amilyennek a köztudatban él. Az utókor főleg azokat tartja számon, akiknek 
baloldaliságát felszabadulás utáni magatartásuk hitelesítette ( Darvas József, Erdei Fe- 
renc, Veres Péter, Illyés Gyula). A maga korában azonban ez a tábor magához tartozó- 
nak ismerte el nemcsak Németh Lászlót, aki e mozgalom centrumán foglalt helyet, 
hanem az akkor éppen nyilas költőnek számító Erdélyi Józsefet, vagy az erdélyi havasok 
romantikájába belefeledkezett későbbi nyilas képviselőt, Nyírő Józsefet is. Hogy a kép 
bonyolultságát érzékeltessük, szögezzük le: azt az erdélyi munkásírót, Nagy Istvánt 15 
magukénak vallották, aki egy pillanatig sem hagyott kétséget kommunista elkötelezettsé- 
ge felől. Ha ezt a tábort ideológiai vagy politikai egységnek fognánk fel, olyan világkép 
körvonalai bontakoznának ki, amelybe egyaránt belefér a rendszer forradalmi megvál- 
toztatásának, az adott keretek között megvalósítható reformoknak az igénye és a hitleri 
elveken nyugvó , új Európa" megteremtésének koncepciója. 

Mindenesetre a népi írók többsége balról bírálta a rendszert, és hozzájárult egy olyan 
közszellem kialakításához, amely változást követelt. 

A szociáldemokrata párt azokat az értelmiségieket tömörítette maga köré, akik szoli- 
daritást vállaltak a munkásosztállyal és tagadták a fennálló rendszer létjogosultságát. 
Eszméik terjesztésének hatékonyságát nemcsak a hatósági üldözés nehezítette, hanem az 
a körülmény is, hogy a párt népszerű értelmiségi vezetői emigrációban éltek. (Kunfi 
Zsigmondhoz mérhető értelmiségi a két világháború között nem állt e párt élén.) Ennek 
ellenére a párt jelentős szellemi értékeket vonzott -— hosszabb vagy rövidebb ideig — 
magához; elegendő utalnunk a társadalomtudós és orvos Madzsar Józsefre, a munkások 
ügyét önzetlenül képviselő ügyvédekre ( Hébelt Ede, Ries István, Bárd Imre) , újságírókra 
és teoretikusokra ( Mónus Illés, Justus Pál, Braun Soma). Különösen jelentős pozíciókat 
szerzett a szociáldemokrácia a képzőművészek körében. Meglehetősen hosszú ideig 
magáénak mondhatta Kassák Lajos csoportját, a Munka-kört is; 1934-től szervezett 
művészcsoport müködött a pártban, a később kommunistává lett Goldman György 
vezetésével. Tagjai között volt - többek közt - Farkas Aladár, Fenyő Andor Endre, 
Oelmacher Anna, Háy Károly László. 1929-től szervezett orvoscsoport működött a 
szociáldemokrata pártban, többek között Schönstein Sándor, Jáhn Ferenc, Arató Endre 
részvételével. A Népszava felkarolta a fiatal munkásírókat (köztük Benjámin Lászlót, 
Vészi Endrét), és általában fórumot biztosított a haladó irodalom számára. 

A kommunista párt kisugárzása az értelmiségre szorosan kapcsolódott a szociálde- 
mokrata pártban végzett tevékenységéhez. Ez az illegalitás körülményeiből szükségsze- 
rűen következett. (Nem kevés kommunista vagy a kommunista mozgalommal rokon- 
szenvező értelmiségi mint szociáldemokrata szerzett magának nevet.) A kommunista 
eszmék népszerűsége sokszorosan meghaladta az illegális Kommunisták Magyarországi 
Pártja szervezeti befolyását. Bár az utóbbi a magyar szellemi elit olyan nagyságait 
tudhatta soraiban, mint például Lukács György, Révai József, Molnár Erik, az illegalitás 
természeténél fogva a párt nem kerülhetett kapcsolatba az értelmiség szélesebb tömegei- 
vel. A kapcsolatteremtés nehézségeinek ismeretében imponáló az a névsor, amely a 
kommunista párttal közvetett vagy közvetlen, hosszabb vagy rövidebb ideig kapcsolatba 
került értelmiségieket tartalmazza, József Attilától Bálint Györgyig. Mit sem változtat 
ezen az a tény, hogy a kommunista eszmék nem csupán a KMP révén jutottak Magyaror- 
szágra, hanem külföldi (német, francia, csehszlovák) közvetítéssel is. 

Nem mellőzhetjük a magyar szellemi élet palettájáról azokat a kimagasló értelmiségie- 
ket sem, akik ebben az időben a határokon kívül éltek, de munkásságuk - közvetve vagy 
közvetlenül - a magyar progresszió szellemi kincsestárát gazdagította. A bécsi, moszkvai, 
párizsi emigrációban vagy a szomszéd országok magyar kultúrcentrumaiban haladó 
írók, költők, esztéták, filozófusok, képzőművészek hoztak létre maradandó értékeket. 
Eszmeileg igen tarka tábor ez, sokrétűségét elegendő néhány névvel érzékeltetni. Károlyi 
Mihály, Jászi Oszkár, Gábor Andor, Balázs Béla, Komjáth Aladár, Sinkó Ervin, Gaál 
Gábor, Fábry Zoltán, Ney László, Uitz Béla, Hauser Arnold, Marnheim Károly például 

igen különbözően vélekedtek a napi politika kisebb és a világ nagyobb dolgairól. De 
összekötötte őket a fasizmussal és a Horthy-rendszerrel való szembenállás, a demokrati- 
kus, szabad Magyarországért való tenni akarás. A magyar értelmiséget tehát — mint 
láttuk — igen sokfelől érték ideológiai hatások mind jobb-, mind baloldalról, bár a 
jobboldal hatása lényegesen erősebb volt, mint a baloldalé. 

Így a magyar értelmiség többsége — bizonyos fenntartásai ellenére is — azonosult a 
rezsimmel, és az értelmiségnek csak egy kisebbsége vált a Horthy-rendszer progresszív 
ellenzékévé. Az ideológia sikjáról közelítve meg ezt a problémát, Erdei Ferenc így 
jellemezte a középosztály magatartását, ami nagyjában-egészében állt az értelmiségre is: 
,A konzervativ nemzeti eszme egyeduralma nyilvánvalóan megtört. Egyfelől a naciona- 
lista radikalizmusnak az eszméi hódítottak a középosztályban, másfelől pedig a polgári 
demokratikus törekvések találtak talajra benne. Ebben a korszakban azonban még 
politikai eszméiben sem jutott el oda, hogy társadalmi helyzetének a gyökeres megoldá- 
sát felismerte volna. Politikai tájékozódásában ugyan mind a két fő irányban felmerül 
a megoldásnak az az egyetlen lehetősége, hogy mint értelmiségi réteg, a konzervatív 
társadalmi erőktől az alsó társadalom felé tegye át függését, azonban tömegében inkább 
riasztó veszedelemnek érzi még ekkor egy ilyen alakulás lehetőségét." 

Ne feledkezzünk azonban meg a kérdés másik dimenziójáról, az egzisztenciális szférá- 
ról. Az értelmiség más társadalmi rétegeknél erősebben függött mindenkori munkaadó- 
jától, és a függés esetenként a politikai lojalitás kinyilvánításának kényszerével járt 
együtt. Egy tanító például nem engedhette (és nem is igen engedte) meg magának azt a 
luxust, hogy a rábízott gyerekeknek olyan eszméket hirdessen, amelyek ellentétben álltak 
a felsőbbség igényeivel. Ez esetben nem kellett sokáig várnia az elbocsátásra, söt más 
retorzióra sem. 

A második világháború ismert eseményei nem adtak lehetőséget arra, hogy az értelmi- 
ség széles tömegei akárcsak az elméleti ismerkedés szintjén is foglalkozzanak a szocialista 
perspektívával. Amikor legmesszebbre látó képviselőik — mint például Németh László - 
már kénytelenek voltak számolni azzal a lehetőséggel, hogy a háború után szocialista 
átalakulás lesz Magyarországon, ez a lehetőség többségüket félelemmel töltötte el. Attól 
tartottak, hogy a munkásosztály vezette állam nem tart majd igényt szolgálataikra; 
féltették egzisztenciájukat, sőt — a fasiszta propaganda hatására — puszta életüket is. Így 
a Magyarország felszabadításáért folyó harcok megindulásakor igen sok értelmiségi is 
elmenekült lakóhelyéről és kötött ki Ausztriában, Németországban. Ez is közrejátszott 
abban, hogy a felszabadulás után kibontakozó népi hatalom és a régi értelmiség jelentős 
tömegeinek viszonyában felfedezhetők voltak a kölcsönös bizalmatlanság elemei. 


Borsányi György 


Fontosabb felhasznált irodalom: Huszár Tibor: Értelmiségtörténet — értelmiségszociológia. In: Értelmiségiek, 
diplomások, szellemi munkások. Kossuth Könyvkiadó, 1978. - Andorka Rudolf: Az értelmiség társadalmi 
mobilitásának történeti alakulása. Uo. - Kovács I. Gábor: Az értelmiségi keresetek változása. Uo.- Hajdu Tibor: 
Az értelmiség számszerű gyarapodásának következményei a második világháború előtt és után. Valóság, 1981., 
7. sz. - Erdei Ferenc: A magyar társadalom a két háború között. Valóság, 1976., 4. sz. — Huszár Tibor: Az 
értelmiségszociológia és -szociográfia hazai történetéhez. In: Értelmiségszociológiai írások Magyarorszagon. 
1900-1945. Kossuth Könyvkiadó, 1981. - Laky Dezső: Az értelmiség válságának gazdasági és társadalmi háttere. 
Uo. - Kemény Gábor: A magyar középosztály természetrajza. Uo. - Szabó Zoltán: Cifra nyomorúság. Uo. -— 
Szekfű Gyula: Három nemzedék és ami utána következik. Budapest, 1934. - Lackó Miklós: Válságok - választá- 
sok. Történeti tanulmányok a két világháború közötti Magyarországról. Kossuth Könyvkiadó, 1975. 


ALKOTNI KOTODVE-KÉTELKEDVE 


, A tudományhoz nem visz széles országút..." 
( Marx) 


Nem kell szégyenkezni a világ előtt 


Alföldi Lajos akadémikussal, az MTA Szegedi Biológiai Központjának főigazgató- 
jával beszélget H. Varró Rózsa 


Ön a nagyközönség előtt elsősorban mint az ország legnagyobb biológiai 
kutatóintézetének vezetője, s főleg mint a biotechnológia tudósa és lelkes 
propagálója ismert. Most én mégis mint a genetikai információátvitel kiemel- 
kedő magyar kutatóját kérdezem: milyen lehetőségei vannak egy kis ország 
kutatóinak, hogy hozzájáruljanak a biológia forradalmához? 


A , kis ország" szindróma, úgy érzem, egyike a magyar betegségeknek. Európában bőven 
van hasonló vagy még kisebb lélekszámú ország, például: Svájc, Hollandia, Belgium, 
Dánia, Norvégia, Svédország, Finnország, Ausztria, Csehszlovákia, Bulgária. A felsoro- 
lás maga is mutatja, hogy azonos nagyságrendű , kis országok" nagyon különbözőek 
lehetnek, s gazdasági fejlettségük vagy gazdagságuk nem határozza meg egyértelműen, 
hogy mi a rangjuk a nemzetközi tudományos életben. 

Ha csak egyedül a biológiai kutatások területét veszem figyelembe, akkor is érvényes 
azonban az a megállapítás, hogy egy adott országban folyó kutatómunka színvonalát 
alapvetően két tényező határozza meg: a kutatómunka feltételei és a kutató kvalitásai. 
Szakterületem, a kísérletes biológiai kutatások feltételei közül mindössze a műszer- és 
a vegyszerellátást, valamint a kutató kapcsolatainak fontosságát említeném hangsúlyo- 
zottan. Nemzetközi szintű, modern kísérletes biológiai kutatások megfelelő vegyszer- és 
műszerellátás nélkül ugyanis elképzelhetetlenek. Azt hiszem, felesleges itt részletezni, 
hogy az azonos nagyságrendű kis országokban ez az ellátás szignifikánsan különbözik. 
S ez nemcsak a ráfordítások mennyiségében, hanem a rendelkezésre álló keretek felhasz- 
nálásának egyszerű vagy komplikált voltában is megmutatkozik. 

A kutató kapcsolatai véleményem szerint még a vegyszerrel és műszerrel való ellátás- 
nál is jelentősebbé váltak az elmúlt évtizedekben. Az egyes szakterületek fejlődése olyan 
félelmetesen felgyorsult, hogy a siker egyik feltételévé a jól informáltság vált. Ez pedig 
csak akkor érhető el, ha valaki , benne van" a megfelelő élvonalbeli , klubok"-ban. 
Azonos nagyságrendű kis országoknak ezen a területen sincsenek egyenlő lehetőségeik. 

A kutató kvalitásai közül is több tényezőt hangsúlyozhatnék. Nyilvánvaló azonban, 
hogy bár a kutatómunka csoportmunka, mégis az egyéni teljesítmény az, ami a csoport- 
munkát előreviszi. Ezért csak azt emelem ki, hogy egyéni motiváltság és elkötelezettség 
nélkül sehol a világon nem lehet komoly sikereket elérni a tudományban. 

Milyen lehetőségei vannak tehát egy itthon, Magyarországon dolgozó kutatónak arra, 
hogy hozzájáruljon a biológia forradalmához? Az előbbiekben elmondottak figyelembe- 
vételével erre a kérdésre egy szóval válaszolhatok: korlátozottak. Meg kell azonban 
jegyeznem, hogy számos kutatótársam ezt a választ is túlságosan optimistának fogja 
tartani, mert sokan azt válaszolnák: semmi. 

Mi a véleménye akkor arról a gyakori érvelésről, hogy anyagiakban szegény, 
de szürkeállományban gazdag ország vagyunk? 


Az érvelés egyik részével sem tudok egyetérteni. Nevezetesen: anyagiakban sem állunk 
olyan rosszul, hogy szegény országnak minősülhetnénk, s a szürkeállományban sem 
vagyunk gazdagabbak, mint mások. Egyszerűen optikai csalódás következménye az a 
vélekedés, miszerint anyagiakban szegény, szürkeállományban gazdag ország vagyunk. 

Ugy gondolom, hogy anyagiakban azért látszunk szegénynek, mert azt, amivel rendel- 
kezünk, az esetek nagy részében bizony elég rossz hatékonysággal hasznosítjuk. A szür- 
keállományban való gazdagság látszata a rossz hatékonyság egyik következménye. 
Szerintem éppen olyan intellektuális teljesítményre vagyunk képesek, mint bárki más a 
világon. Ha azonban az intellektuális teljesítmény nálunk nemzetközi színvonalú, de más 
területen elmaradtunk, akkor úgy látszik, mintha szürkeállományban gazdagabbak 
lennénk, mint mások, akik az ötletek megvalósításában nemcsak intellektuálisan, hanem 
hatékonyan is dolgoznak. 


Véleménve szerint hol van a molekuláris és sejtbiológiai magyar kutatások 
helye a világban? 


A dolog természetéből adódóan igen nehéz direkt feleletet adni. A feleletadásban lehe- 
tünk , romantikusak" és , objektivisták". Az első esetben tudományos nagyhatalomnak 
minősíthetjük magunkat, a második esetben reménytelennek festhetjük helyzetünket. 
Különösen könnyen jutunk ez utóbbi következtetésre, ha a kutatómunka feltételeit 
mérjük nemzetközi mércével. 

Miután azonban a kutatások értékelésének egyik kulcsfontosságú tényezője maga a 
kutató, reálisabb képet kapunk a hazai helyzetről, ha a kérdést erről az oldalról is 
elemezzük. Megkérdezhetjük tehát: milyen az e területen dolgozó magyar kutatók nem- 
zetközi elismertsége, nemzetközi rangja? Tudomást vesz-e munkájukról a nagyvilág? 

A tudományos kutatás eredményének közzététele szakfolyóiratokban történik. Egy 
adott kutató nemzetközi rangját akkor képes csak megalapozni, ha eredményei mások- 
hoz is eljutnak, azt azok tudomásul veszik, munkáikban felhasználják, s azután saját 
közleményeikben idézik. Ezt a folyamatot s ennek jelentőségét felismerve, egy új tudo- 
mányág alakult ki, amelyet a szakirodalom angol kifejezéssel , scientometric analysis7- 
nak nevez, amely nagyon szabad fordításban talán a , kutató ismertségének mérése" 
kifejezéssel lenne helyettesíthető, s amely a fenti folyamatot igyekszik mérőszámokkal 
jelölni. A módszer megbizhatósága körül ma még elég sok vita folyik, kétségtelen 
azonban, hogy a kutató publikációs teljesítményének egyfajta számszerúsített értékelését 
teszi lehetővé. 

Szakmai körökben több olyan próbálkozás ismeretes, amely a molekuláris és sejtbioló- 
gia területén dolgozó hazai kutatói teljesítményeket a fenti módszerrel kisérelte meg 
értékelni. Ezekből eddig körülbelül a következő általános következtetéseket lehetett 
levonni: 


e A magyar biológus kutatók publikációs teljesítménye ritkán jelenti a nemzetközi 
élvonalat, de feljövőben van. Hogy nincs a csúcson, az abból látszik, hogy a rendszeresen 
közzétett legidézettebb cikkek listáin csak elvétve lehet néha egy-egy magyart találni. 
A szakma haladását tehát nem mi határozzuk meg, legfeljebb követjük azt. 


e Egyes szakterületekre, mint például a molekuláris biológia és egyes intézményekre, 
mint mondjuk a Szegedi Biológiai Központ, már az jellemző, hogy cikkeik többségét, sőt 
mondhatni döntő többségét rangos nemzetközi folyóiratokban tudják közölni. Az utolsó 
évtized erőfeszítéseinek köszönhetően a kísérletes biológiában gyakorlatilag nincs már 
olyan kiemelkedő folyóirat, amelyben ne jelent volna meg magyar szerzők cikke - s itt 

most nem a jeles külföldi partnerek segítségével elfogadtatott cikkekre gondolok -, 
hanem a kimondottan hazai termésre. 

e Kutatóink nemzetközi elismertségéről talán abból is reális képet lehet kapni, ho- 
gyan állják meg helyüket, ha külföldre kerülnek. S itt elsősorban nem a külföldön rangot, 
hirnevet, Nobel-díjat kapott honfitársainkra gondolok. Azokra inkább, akik itthon 
dolgoznak, de a nemzetközi tudományos élet gyakorlatának megfelelően fiatalon to- 
vábbképzésre, szeniorkutatóként pedig egy-egy feladat megoldására külföldre utaznak. 
Legjobb tudomásom szerint nagy többségük megállja a helyét a nemzetközi mezőnyben, 
jó néhányan közülük pedig az élvonalban is. Kutatóink nemzetközi rangja tehát ilyen 
vonatkozásban legalábbis elfogadható, , konvertibilis". 

e Végezetül annak megítéléséhez, hogy milyen a helyzetünk, talán azt sem felesleges 
megemlíteni, hogy szülessen is bárhol, akármilyen jelentős, új alapkutatási felfedezés a 
nagyvilágban, biztos, hogy akad itthon legalább egy kutató, aki azt azonnal megérti, és 
ha a feltételek adottak, nyomban adaptálni is tudja. Bár így állnánk a társadalmi 
munkamegosztás minden területén! 


Valamikor a filozófia kompromittálta magát a biológiai tudományok előtt, mi 
több, akadályozta annak fejlődését. Hogyan látja On: kiheverte-e ezt a hatást 
a biológia, és vannak-e maradványai a kölcsönös bizalmatlanságnak, tartóz- 


kodásnak? 


A biológus kutatógárda derékhadát alkotó 30-40 éves generációnak nincsen személyes 
élménye , azokról az időkről". Számukra az egész kérdés történelem, s nem értik, hogy 
apáik generációja még a tudományok területén is miként lehetett olyan, amilyen volt. 
Magam, aki átéltem kutatóként azokat az időket, megfordítanám a kérdést, s nem azt 
kérdezném, kiheverte-e azt a hatást a biológia — mert a szakterületem biztosan kihever- 
te —, hanem azt, hogy kiheverte-e a filozófia? Ismerik-e a mai marxista filozófusok olyan 
mélyen a természettudományok s ezen belül a biológiai kutatások eredményeit, mint a 
maga korában Marx és Engels ismerte. Képesek-e ezeket az új eredményeket felhasználni 
s abból egy, a mai kornak megfelelő materialista világképet kialakítani? Ilyen mű eddig 
nem került a kezembe, de remélem, hogy ez csak az én hibám. Ebből a feleletből talán 
az is nyilvánvaló, hogy biológus kutatóként még ma is egy kis fenntartással tekintek a 
filozófia művelőire. 


Jogos a visszakérdezés, de Marx és Engels idejében kevesebb volt az ismeret- 
anyag , mint ma, és természetszerüleg napjainkban sem születnek tucatszám 
hasonló képességű emberek. Ha megengedi, visszatérnék azonban egy másik 
kijelentésére is. Engem meglepett a véleménye, amikor azt mondta: , a szakte- 
rületem biztosan kiheverte". Sokszor tapasztalom ugyanis, hogy mások jóvá- 
tehetetlen károkról beszélnek. 


Jóvátehetetlen károk sajnos keletkeztek, különösen az egyéni sorsokban. Ha valakit, 
akinek az ötvenes évek elejéig pályafutása szépen ívelt, egyszerre kizártak a munkából, 
további kutatásai lehetetlenné váltak, s így 15 év múlva már semmi körülmények között 
nem válhatott azzá, ami lehetett volna. Továbbá, egy egész értelmiségi generáció nem 
tanult modern biológiát, genetikát, s ma értetlenül nézi, ami ezen a területen körülötte 
történik. Bár ehhez azért hozzátenném, hogy legalább 20 éve már bárki szabadon 
képezheti magát a legmodernebb biológiai irányzatok szerint. Ez pedig azért elég hosszú 
idő. 

A , szakterületem biztosan kiheverte" kifejezést pedig azért merem használni, mert ezt 
a kutató biológus gárdára értem. Ennek során szabad legyen megemlítenem, hogy a 


. . . , 


biológia forradalmát létrehozó molekuláris biológiai irányzat az ötvenes években a 

nyugati tudományos világban sem nyert általános elismerést. A klasszikus biológia és 
genetika művelői ott is fenntartásokkal fogadták az akkor még számukra ismeretlen 
néhány kutatócsoport szakterületükre történő betolakodását. Ezeknek a molekuláris 
biológiai kezdeményezéseknek az itthoni átvevői és követői is először azok a mikrobioló- 
gus és biokémikus szakemberek lettek, akik szakterületük jellege folytán a klasszikus 
biológiai és genetikai vitákból szerencsésen kimaradtak. Hihetetlennek látszik, de ez 
történt az akkor támadások kereszttüzében álló budapesti Genetikai Intézetben is. Így 
a biológia forradalmát a hazai kutatógárda végül is mégsem késte teljesen le. Az elmúlt 
20 év alatt pedig eljutott arra a szintre, ahol nem kell! szégyenkeznie a világ előtt. 


Az Ön tapasztalata szerint a szaktudományok képviselői érzékelik-e munká- 
jukban a marxizmus megtermékenyítő hatását, azt a bizonyos módszerbeli és 
világnézeti segítséget? 


A marxizmus annak idején, 40 évvel ezelőtt, az én generációmnak valami egészen új 
világot mutatott meg. Mi ugyanis egy más világnézet alapján álló iskolarendszerben 
nőttünk fel. Amikor megismerkedtünk vele, a marxizmus szaktudományunk művelését 
is kétségtelenül más perspektívákba helyezte. 

A mai, nagyjából ötven éven aluliak már egy új iskolarendszerben nőttek fel, a 
marxizmus számukra nem reveláció, hanem egy tantárgy, amelyet ilyen-olyan hozzáér- 
téssel tanítottak nekik egész iskolai és egyetemi pályafutásuk során. Ez az oktatás persze 
nem volt teljesen sikertelen. Azt tapasztalom, a marxizmus befolyásolja gondolkodásu- 
kat, anélkül, hogy ez tudatos lenne bennük. Néha csak külföldi tanulmányútjaik során 
jönnek rá - s ezt nem negatívumként élik meg -, hogy másként látják a világot, mint 
ottani kollégáik. Biológus kutatóként kialakult természettudományos világképüket tehát 
magától értetődőnek tartják, s nem veszik észre, hogy ezt a világképüket a marxista 
oktatás is alakította. 


Mi a véleménye a társadalomnak a tudományok iránti türelmetlenségéről? 


Magam is sokszor találkoztam már azzal a vélekedéssel, hogy a tudományok felfedezése- 
ikkel az emberiségnek kárt okoznak: atombomba, , biológiai pokolgép" stb. Ezzel az 
érveléssel nem kívánok vitatkozni, csak azt megjegyezni, hogy az ember minden tudomá- 
nyos eredmény nélkül, puszta kézzel is képes kárt okozni, akár ölni is. 

Kutatóintézeti vezetőként azonban az elmúlt néhány évben gyakran találkoztam egy 
sokkal reálisabb türelmetlenséggel, amely a tudományos tevékenységtől a társadalom 
nevében gazdasági eredményességet kért számon. Ebben a vonatkozásban a társadalom 
számomra túlságosan is absztrakt fogalom. Úgy vélem, nem a társadalom türelmetlenke- 
dik, hanem az érdekeit képviselő gazdaságpolitikusok, pénzügyi szakemberek, tervezők 
stb., amiben - elismerem — komoly felelősségérzet tükröződik. Magam is türelmetlen 
vagyok, amikor azt olvasom a Statisztikai Evkönyvben, hogy a népgazdaság az elmúlt 
ötéves tervben évente körülbelül 25 milliárd forintot fordított kutatásra és fejlesztésre 
(K t F). Ennek ellenére kutatóintézeti szinten évről évre nagyobb nehézségeink voltak. 

Mire fogyott el akkor ez az összeg? Hol van az eredmény? A felelet, úgy vélem, a 
következőkben keresendő. 

Az MTA Elnökségének egy külön bizottsága a közelmúltban megvizsgálta, hogy 
miként oszlott meg ez az évi 25 milliárd forint felhasználása, és ebből mennyi az, ami 
valóban tudományos kutatásnak minősül. A jelentés készítői szerint, az 1983-as adatokat 
véve alapul, a legnagyobb jóindulattal is körülbelül évi 7,9 milliárd forint az, amennyit 
tudományos kutatásra fordítottak abban az esetben, ha az alkalmazott kutatásokat is 
a tudományos kutatások kategóriájába soroljuk. Ha pedig kizárólag csak az alapkutatá- 
sokat tekintjük, akkor erre a körülbelül 25 milliárd forint K t F -összkiadásból mintegy 
2,1 milliárd forint jutott. Ami még mindig igen szép összeg. 

Mint ennek a területnek a művelője, úgy vélem, nekem csak erről kel! számot adnom. 
Ennek során nem akarok arról elmélkedni, hogy ésszerű dolog-e az alapkutatásoktól 
rövid távon gazdaságilag hasznosítható eredményeket várni. Magam úgy vélem, hogy 
a tudományos kutatásoktól a szakterület nemzetközi színvonalú művelését kell számon 
kérni, gazdasági eredményességet pedig azoktól, akiknek feladata az alkalmazás, a 
meghonosítás. ; 


Akkor Önnek az a véleménye, hogy a tudományos kutatásoknak semmi 
szerepet nem kell vállalniuk az ország gazdasági életében? 


Nem, természetesen nem ezt gondolom, hanem ennek éppen az ellenkezőjét. Vélemé- 
nyem szerint az igazán nívós tudományos kutatásoknak mindig van az ország gazdasági 
életére kihatása. Ez azonban számos esetben nem közvetlen, hanem közvetett, amit 
nagyon nehéz láthatóvá tenni. Ne lássék szerénytelenségnek, ha saját szakterületemet 
említem. A szegedi József Attila Tudományegyetemen Ferenczy Lajos és munkatársai, 
valamint a Szegedi Biológiai Központban az én munkacsoportom olyan genetikai infor- 
mációátviteli technikákat dolgozott ki, amelyek számunkra tudományos érdekességet 
jelentettek. Ezt az eljárást ma a hazai és a nemzetközi gyógyszeripar széleskörűen 
használja antibiotikumot termelő törzsek nemesítésére. Hogy ebből az elméleti munká- 
ból mennyi haszna van vagy lesz az iparnak, azt nem tudom, de ha lesz bármi gazdasági 
eredménye, az ipari és nem alapkutatási teljesítményként fog megjelenni. Volt tehát 
gazdasági eredménye ennek az alapkutatásnak? Felesleges volt az erre fordított kiadás? 

Véleményem szerint a társadalom álláspontja akkor helyes, ha mindenkitől azt várja 
el, hogy a saját szakterületén a maximális teljesítményt nyújtsa. A tudományos kutató 
tehát hozzon maximálisat az elméleti munkában, az alkalmazó, a fejlesztő használjon fel 
minden alapkutatási eredményt a dolgok gyakorlati megvalósításához, és az ipar termel- 
jen a legújabb alapkutatási és fejlesztési eredmények alapján. Senki ne várja, hogy az ő 
feladatát a másik lássa el, de működésük során álljanak egymással olyan szoros kapcso- 
latban, mint egy komplex fogaskerékrendszer. Ha ezt így nézzük, az említett 2,1 milliárd 
forintot joggal kérhetjük számon a tudományos kutatóktól, s a 22,9 milliárd forintot 
azoktól, akik azt felhasználják. 

A dimenziók ily módon, úgy vélem, azonnal megváltoznak, s ha ugyanannyi gondot 
fordítanánk a nagyobb hányad elvárható teljesítményének analízisére, mint az alapkuta- 
tások gazdasági eredményeinek számonkérésére, akkor az egész K (tt F-rovat kevesebb 
gondot okozna a türelmetlenkedő társadalomnak. 


Akadémiai székfoglalójának bevezetőjében név szerint megköszönte munka- 
társainak, hogy elősegítették tudományos eredményeit, majd így folytatta: 
, ugyancsak munkatársaknak lehet tekinteni a B. megaterium különböző tör- 
Zseit...". Ez igazán nagyvonalú gesztus. De mi a véleménye arról, hogy milyen 
vezetési mód kedvez az alkotó, fegyelmezett, teljesítményre irányuló munká- 
nak? 


Még fiatal koromban egyszer olvastam egy aforizmát, amelyet egy nemzetközi élvonalba 
tartozó kutatóintézet igazgatója írt egyik munkájának mottójaként, ami így szólt: , Ha 
egy nagy kutatóintézet igazgatója úgy véli, hogy neki az adott intézet kutatómunkáját 
irányítania kell, nem való igazgatónak. Ha az adott kutatóintézet munkatársai hagyják 
kutatómunkájukat igazgatni, még a csipetnyi sót a levesükben sem érdemlik meg, mert 
nern valók kutatónak." Ezt akkor nagyon szellemesnek találtam, s úgy gondoltam, ez 
az a vezetési mód, amely leginkább megfelel egy jó kutatóintézet stílusának. Mai fejjel 
viszont úgy módosítanám, hogy egy akadémiai szintű kutatóintézet igazgatójának az 
intézetet nem irányítania kell, hanem mindent meg kell tennie a jó kutatási feltételek 

biztosításáért, és meg kell teremtenie a sikeres munkához nélkülözhetetlen alkotó légkört 
az intézményben. A kutatók feladata pedig az, hogy az adott feltételek között minden 
tőlük telhetőt megtegyenek munkájuk sikere érdekében. 

Többször megkaptam már azt a kritikát, még a munkatársaimtól is, hogy ez túl 
liberális szemlélet, és az ilyen vezetési stílus tematikai anarchiát okoz. En azonban nem 
ezt tapasztalom. A félreértés azt hiszem abból adódik, hogy a kutatási feladatok , szabad- 
jára engedése" a valóságban sosem jelent teljes szabadságot. A tudományos haladásnak 
is megvannak a maga törvényszerűségei, s az adott pillanatban mindenki csak a meglévő 
ismeretek halmazából indulhat ki. Ezen belül szakterületének is megvannak az aktuális 
égető problémái, s ha valaki sikeres akar lenni és tehetséges is, akkor olyan problémák 
megoldását keresi, amelyen keresztül személyes sikere a legnagyobb lehet. A jó tudo- 
mánypolitika ugyanezt várja el: a tudomány aktuális problémáinak megoldását. 

Más szóval, véleményem szerint az alkotó, teljesítményre irányuló kutatóintézet mun- 
kájának az alapja a tehetséges és dolgozni kész, erősen motivált kutató, a magas követel- 
mények, s a következetes számonkérés. Arra kell tehát törekedni, hogy tehetséges embe- 
reket válogassunk össze, adjunk meg nekik minden lehetőséget, hogy képességeik szaba- 
don kifejeződhessenek, hogy versenyezzenek egymással is és a nemzetközi mezőnnyel is. 
Kérjük számon folyamatosan a teljesítményt, és azt ismerjük el. Legyünk türelmesek egy 
józan és reális határidőn belül a sikertelenséggel szemben is, ha látjuk, hogy jó úton 
haladnak. Akikről azonban kiderül, hogy nem képesek a várt teljesítményt nyújtani, 
váljunk meg, és irányítsuk olyan területre, ahol képességeiknek megfelelően sikeresebbek 
lehetnek. 


Kialakult-e a nem fővárosi kutatóközpontok szellemi vonzáskörzete? Kívánt-e 
ez a folyamat külön erőfeszítést a , helyi politikától", és milyen tekintetben? 


Azt hiszem, igen. Ha csak azt vesszük, hogy például Debrecenben az atommagkutatás- 
nak, Pécsett a neuro-endokrinológiának, Szegeden a molekuláris biológiai kutatásnak 
országos és nemzetközi rangú műhelyei jöttek létre, akkor még csak néhány példát 
említettem. Ugy vélem, hogy ezeknek a regionális központoknak a kialakulása még nem 
befejezett folyamat, és a központi vezetésnek, valamint a helyi politikának egyaránt 
további erőfeszítéseket kell tennie a folyamat támogatása érdekében. 

Szeretném hangsúlyozni, hogy a központi elhatározás után a helyi megyei s városi 
politikai és tanácsi támogatás nélkül például a Szegedi Biológiai Központ semmiképpen 
sem juthatott volna el erre a szintre, ahol ma van. Meg merem kockáztatni, hogy fővárosi 
körülmények között lehetetlenség lett volna mondjuk azt nyújtani, amit lakásellátás 
területén kutatóink élveztek és élveznek. Márpedig nem mindegy, hogy egy kezdő és 
fiatal kutató munkásságának első 5-10 évében a szakmára tud-e koncentrálni, vagy 
lakásgondjainak megoldása köti le. 


Ön ismert közéleti személyiség is. Hogyan egyeztethető össze a két tevékeny- 
ség, s miben látja a kölcsönhatást a szakmaiság és a közéletiség között? 


Közhely, hogy a kutató sem légüres térben él, s a társadalmi környezet hatásai alól ő 
sem vonhatja ki magát. A közéleti szereplés kérdése azonban igen összetett. Kétségtele- 
nül kell egyfajta személyes motiváció ahhoz, hogy valaki a szűkebb közösségen túl is 
hajlandó legyen a nagyobb közösség életében aktívan részt venni. Ez persze nemcsak a 
kutatókkal van így. Mi Szegeden a fiatal kutató elé olyan magas szakmai követelménye- 
ket támasztunk, hogy a legjobb közéleti szereplésének azt tekintjük, ha először ezeknek 
a követelményeknek tesz eleget. Más szóval, az intézményen belül igyekszik közéleti 
lenni. 

Ha valaki már szakmailag biztosan áll a talpán, akkor javasoljuk az érdeklődőknek, 
hogy a tudományos közéletbe és a városi, országos közéletbe is kapcsolódjanak be. Nem 
tapasztaljuk, hogy munkatársaink vonakodnának az értelmes közéleti munkától. Azt 
hiszem, a lényeg az értelmes jelzőn van. De az is természetes, hogy az emberek különböz- 
nek és van, aki visszahúzódik. Vezető kutatókat, intézeti vezetőket azonban kifejezetten 
fenyegeti az a veszély, hogy hivatali rangjuknál fogva sok mindenbe bevonják öket, és 
épp ezért túlterheltekké válnak. Ezen a szinten létezik azonban egy másik véglet 15. Van, 
aki mindenütt ott akar lenni, semmiből nem akar kimaradni, s így önmagát terheli túl. 

Azt lenne jó elérni, hogy a közéleti munka senki számára ne váljon nyűgös teherré s 
olyan túlterheltséggé, amely akadályozza szakmai munkáját, és - amire sajnos szintén 
akad példa - szervezetének teherbíró képességét is meghaladja. 


A tudomány fejlődése is ismeri a végleteket. A szélső végletekben mozgás 
helyett hogyan teremthető értelmes szintézis, ami a tudományok egészséges 
fejlődésének is feltétele? 


A szélsőséges végletekben való mozgás és fejlődés tudományterületenként különböző 
intenzitással mutatkozik meg. Különösen szélsőségesek tudnak azonban lenni az egyes 
emberek véleményalkotásukban. Az egzakt természettudományokban a szélsőséges ál- 
láspontok hamar szembekerülnek a tényekkel, s nem sokáig tudják tartani magukat. 
Szerencsére lassan a biológia egyes szakterületei is kezdenek ilyen tudománnyá válni. 

Magam részéről az egyik legnagyobb hazai problémának a magas színvonalú szakmai 
közélet hiányát érzem. Nem tanultuk még meg, hogy a tudományok haladásának az 
egyik legfontosabb elősegítője az az eszemecsere, amelynek során ellentétes álláspontok 
kerülnek megvitatásra. Ha van is nálunk vita, annak célja a saját álláspont utolsó 
leheletig történő védése, sőt sokszor csak annak a deklarálása. Pedig egy igazán tudomá- 
nyos igényű vitában az ellenvélemény valóságtartalmának mérlegelése sokkal! fontosabb, 
mint a saját álláspont erőltetése. Az igazán tudományos vitában tulajdonképpen az a cél, 
hogy a saját álláspontot megcáfoljuk, s csak ha ez semmiképpen nem sikerül, akkor 
lehetünk elégedettek elképzelésünkkel. Hol vagyunk mi még az ilyenfajta tudományos 
közélettől! 

Hogy lehetne ezt elérni? Mindenesetre az embereket kellene egy kicsit megváltoztatni. 
Attól félek azonban, hogy ez nagyon sok időt kíván, de talán mégsem annyit, mint az 
alábbi, közismert anekdotában: 

, Egy angol lordtól egyszer egy újgazdag amerikai milliomos megkérdezte, hogy mit 
tegyen, ha azt szeretné, hogy a megszületendő gyermeke felnőtt korában úgy viselkedjék 
majd, mint egy angol lord. A felelet ez volt: kezdje el a gyermek nevelését a megszületése 
előtt hatszáz évvel, uram!" 


EVFORDULÓ 


Nemzetközi tudományos emlékülés 
Kun Béláról 


Nemzetközi tudományos ülésszakot tartottak Budapesten 1986. február 11-12-én a Kun 
Béla Emlékbizottság, a Magyar Tudományos Akadémia, az MSZMP KB Párttörténeti 
Intézete, az MSZMP Politikai Főiskolája és az MTA Történettudományi Intézete rende- 
zésében. Az alábbiakban megkíséreljük vázlatosan összefoglalni a kétnapos tanácskozá- 
son elhangzott felszólalásokat. Az anyag sajtó alá rendezése röviddel a konferencia után 
megkezdődött, így a teljes jegyzőkönyv remélhetőleg rövid időn belül az érdeklődők 
rendelkezésére áll. Í 

A mintegy háromszáz hazai és közel harminc külföldi résztvevőt a szervezők nevében 
Huszár István, az MSZMP KB tagja, a Párttörténeti Intézet igazgatója köszöntötte, majd 
Óvári Miklós, a Politikai Bizottság tagja, a Központi Bizottság titkára tartott előadást. 
A korszakot jellemző történelmi méretű átalakulásokat felvázolva megállapította, hogy 
Kun Béla , korának szülötte, aki nemcsak megértette a társadalmi folyamatok lényegét, 
hanem fiatal szívvel, teljes erejével vállalta a küzdelmet is. . . Eletművében az osztályszem- 
lélet, a hazafiság, a proletár internacionalizmus természetes egységbe olvadt." 

Az előadó kiemelte, hogy Kun Béla a hadifogságban, majd a szovjethatalom védel- 
méért vívott harcokban szerzett elméleti és gyakorlati tapasztalatok által vált kommunis- 
tává, és így lett képes arra, hogy megalapítója legyen a KMP-nek, elismert vezetője a 
Tanácsköztársaságnak. Az 1919-es időszak tapasztalatai közül Óvári Miklós külön is 
kiemelte az önrendelkezési jog elismerésén, az európai forradalom reményén és a békepo- 
litikán alapuló külpolitikai tevékenység, valamint a kétfrontos harc terén szerzett tapasz- 
talatok történelmi jelentőségét. 

A Tanácsköztársaság leverését követő éveket, évtizedeket Kun Béla a forradalmi 
mozgalom vezérkarában és a Kommunisták Magyarországi Pártja vezetésében töltötte; 
fontos — hibáktól sem mentes - szerepet játszott a kommunisták politikájának alakításá- 
ban. A mozgalomban és a külső feltételekben a harmincas években bekövetkezett 
változásokat — ha vívódva is - felismerte, megértette. Magáévá tette és hirdette a 
népírontpolitika, a széles körű antifasiszta összefogás gondolatát. Politikai pályája 
azonban szinte közvetlenül a Komintern VII. kongresszusa után megtört, majd élete is 
áldozatul esett a koholt vádaknak. Nevét hosszú évekig hallgatás vagy rágalom övezte, 
s rehabilitására csak 1956-ban került sor. Bár emléke azóta tisztán áll előttünk, hagyaté- 
kának politikai és szakmai feldolgozása még csak részben történt meg. Az e téren 
meglévő adósságaink csökkentését kell szolgálnia a most rendezett tanácskozásnak is - 
mondotta a KB titkára. 

Ezt követően az SZKP KB Marxizmus-Leninizmus Intézetének igazgatóhelyettese, 
Kirill Guszev Kun Béla életének azon szakaszait vizsgálta (hadifogság, októberi forra- 
dalom, hadifogoly-szervezés, polgárháborús feladatok, a békés építőmunka évei). me- 
lyek összefonódtak a szovjethatalom történetével. Kiváló emberi és vezetői kvalitású 
politikusként jellemezte Kunt, aki élete végéig egyszerre harcolt népe és valamennyi 

elnyomott felszabadításáért. Olyan kiemelkedő harcosa volt a kommunista világmozga- 
lomnak, aki rendkívül sokat tett a magyar és a szovjet munkásosztály, a magyar és a 
szovjet nép barátságáért. 

A tanácskozás további munkájában 21 magyar és 17 külföldi (6 szovjet, 2-2 csehszlo- 
vák, bolgár és román, 1-1 NDK-beli, lengyel, jugoszláv, kínai és osztrák) szakember 
ismertette kutatásai legfrissebb eredményeit. Az elhangzottakat tematikus szempontból 
kiséreljük meg összefoglalni. 

Kun 1919. március 21. előtti életpályájának legfontosabb csomópontjait mutatta be 
előadásában Milei György, illetve korreferátumában Mucsi Ferenc, Józsa Antal és Jurij 
Scserbakov (Szovjetunió). Képet adtak a politikai pályakezdés, a század eleji progresszió- 
hoz való csatlakozás körülményeiről, Kunnak a szociáldemokrata mozgalomban betöl- 
tött szerepéről; az oroszországi októberi forradalomban, majd a szovjethatalom védel- 
mében, az internacionalisták katonai mozgalmának és a külföldi kommunista csoportok 
nek jelentőségéről. Nagy hangsúlyt kapott az előadásokban az a tény, hogy Kun szemé- 
lyében 1918 novemberében olyan, vezetésre alkalmas ember tért haza Magyarországra, 
aki képes volt a szocialista forradalmat igenlő erők összefogására, az új, forradalmi 
élcsapatnak, a kommunista pártnak s ezzel a 20. századi magyar történelem legprogresz- 
szívebb politikai szervezetének a létrehozására. 

K un Bélának a Tanácsköztársaság vezetésében betöltött szerepe különösen nagy teret 
kapott a tanácskozáson. Ez természetes is, hiszen ahogy Liptai Ervin megfogalmazta: 
, eseményekben gazdag forradalmi életpályájának legjelentősebb szakasza az 1918-1919. 
évi forradalmak és a Magyar Tanácsköztársaság idejére esik. Ebben az időben bontakoz- 
hattak ki a legteljesebben vezetői tulajdonságai és képességei: a munkásosztály ügye 
iránti elkötelezettsége, kitűnő politikai érzéke, lényeglátó képessége, szervezőkészsége, 
rugalmassággal párosuló határozottsága, bátorsága stb." 

A témakörhöz hozzászólók bemutatták, milyen elméleti és gyakorlati álláspontot 
foglalt el Kun a szakszervezetek kérdésében 1918-1919-ben ( Kende János) ; felvillantot- 
ták a magyar proletárdiktatúra és a breszt-litovszki, a bukaresti, valamint a trianoni 
béketárgyalások összefüggéseit ( Péter János); elemezték a magyar munkásmozgalom 
forradalmi reményekre és kemény realitásokra egyaránt figyelő, elsősorban Kun alakí- 
sekkel foglalkozó üléseinek anyagait és a Clemenceau-jegyzékkel kapcsolatos vitákat 
(Ormos Mária és L. Nagy Zsuzsa). 

K orreferátum mutatta be a Kormányzótanácsnak, az államhatalom, az államigazga- 
tás és az igazságszolgáltatás legfőbb szervének és egyben a pártvezetőség funkcióját is 
betöltő testületnek a munkáját, s ezen belül Kun kiemelkedő szerepét ( Szűcs László ) ; 
a világforradalom iránti elkötelezettség és a forradalmi küldetéstudat szerepét a külügyi 
népbiztos 1919-es tevékenységében, és a környező országok forradalmi mozgalmainak 
ebből fakadó erőteljes támogatását ( Vadász Sándor); azt a képet, amely Romanelli 
alezredes, a magyarországi olasz katonai misszió 1919-es vezetőjének memoárjából 
rajzolódik Kunról mint a Tanácsköztársaság tényleges vezetőjéről ( Réti György). Svéd 
László Kun Bélának a magyar forradalmi ifjúsági mozgalom történetében, az IOSZ és 
a KIMSZ létrejöttében és 1918—-1919-es tevékenységében játszott kiemelkedő szerepét 
mutatta be, kitekintve a KMP 1919 utáni ifjúságpolitikája alakításában való részvé- 
telére is. 

Viliam Plevza (Csehszlovákia) hozzászólásában méltatta a magyar kommunisták és 
a Tanácsköztársaság hatását a csehszlovák munkásmozgalom forradalmi szárnyára, és 
bemutatta a Szlovák Tanácsköztársaság létrehozásának segítésében megnyilvánuló gya- 
korlati internacionalizmust. Kővágó László viszont azt a szocialista megoldási kísérletet 
vázolta fel, melyet a nemzeti-nemzetiségi kérdésben az első magyar proletárforradalom 
ígért Kun irányításával, részletesen bemutatva az alkotmánynak e kérdéssel foglalkozó 

szakaszait ís. Hajdu Tibor pedig azt az embert idézte fel, aki a Tanácsköztársaság utolsó 
napjaiban, heteiben - elszánva magát a végsőkig való kitartásra 15 — minden lehetőséget 
megragadott, hihetetlen energiával dolgozott, míg végül mégis kénytelen volt tudomásul 
venni és elismerni a proletárdiktatúra vereségét; ám a proletárdiktatúra továbbra is 
vezéreszméje maradt, és abban bízott, hogy a vereség átmeneti — hamarosan győzni fog 
a második magyar proletárdiktatúra. 


Anatolij Latisev (Szovjetunió) Kun Béla és Lenin kapcsolatáról szólt korreferátumában, 
ismertetve e kapcsolat részben újonnan ismertté vált dokumentumait (igy Lenin, illetve 
titkársága néhány feljegyzését, reagálását Kun Béla írásaira, kéréseire), valamint azokat 
a szovjet kiadványokat, melyek a két kommunista vezető együttműködésének egyes 
kérdéseit mutatják be. Vujica Kovacev (Jugoszlávia), Ivan Krempa (Csehszlovákia), 
Augustin Deac és Nicolae Popescu (Románia), valamint Niko Nikov (Bulgária) Kunnak 
a saját országuk kommunista pártjának létrejöttében játszott szerepét, e mozgalmak 
összefüggéseit vizsgálták. Valamennyi felszólaló utalt az Oroszországba került különbö- 
ző nemzetiségű hadifoglyok forradalmi együttműködésére, majd arra, hogy az Osztrák— 
Magyar Monarchia felbomlása után megalakulóban lévő utódállamok kommunistát, 
forradalmi erői milyen nagy reményekkel figyelték a magyar proletáriátus élethalál- 
harcát, hogyan igyekeztek segítséget nyújtani az adott lehetőségek keretei között a 
Tanácsköztársaság védelméhez. E fellépésük szorosan kapcsolódott a magyar kommu- 
nisták és Kun nyiltan vállalt internacionalizmusához és az egyes országok baloldali 
forradalmi erőinek nyújtott támogatásához. A bolgár Nikov arra 15 kitért, hogy miképp 
ismertette a korabeli bolgár burzsoá és , demokratikus" sajtó a magyarországi eseménye- 
ket, milyen képet alakított ki Kun Béláról. Erdekes szinfoltot jelentett a kinai Kan 
Sze-tying felszólalása, amelyből a hallgatóság arról szerezhetett tudomást: hogyan látta 
és láttatta az eseményekkel szinte egyidőben a kínai haladó, forradalmi baloldal sajtója 
Kun Béla alakját, tevékenységét és a Magyarországi Tanácsköztársaságot. 

Széles összefüggésben mutatta be Kun Béla és Ukrajna kapcsolatait Nyikolaj Derzsa- 
luk (Szovjetunió) korreferátuma, amely elsősorban az 1919-es vonatkozásokra tért ki, 
majd azt az időszakot tárgyalta, amikor Kun 1920-ban a Déli Front Katonai Tanácsá- 
ban, később a Krimi Forradalmi Bizottságban végzett sokirányú és eredményes munkát, 
illetve amikor 1928 végén és 1929 elején (ausztriai börtönéből szabadulva) hosszabb 
körutat tett Ukrajnában. Jan Tomicki (Lengyelország) Kun és a lengyel munkásmozga- 
lom kapcsolatainak három csomópontját emelte ki: az orosz proletárforradalom védel- 
mének hónapjait; a Tanácsköztársaság időszakát, valamint az 1920-as évek első felét, 
amikor Kun Béla a Komintern képviselőjeként személyesen is hozzájárult tevékenységé- 
vel a lengyel kommunista mozgalom egységének megszilárdításához. 

A bolgár Trendafila Angelova Kun Bélát mint a Komintern Balkán Titkárságának 
vezetőjét mutatta be, aki ebben a tisztségben 1929 és 1935 között szoros kapcsolatot 
alakitott ki a Bolgár Kommunista Párt vezetőivel, és jelentős befolyást gyakorolt a párt 
politikájának alakítására is. Kun Béla és az osztrák munkásmozgalom kapcsolatainak 
egyes kérdéseiről, elsősorban Ottó Bauer és Kun kapcsolatáról, illetve az 1934-es bécsi 
munkásfelkelés jelentőségéről, a népírontpolitika alakulására gyakorolt hatásáról szólt 
korrefcrátumában Herbert Steiner (Ausztria). Steiner egyébként a tanácskozás első 
napján néhány eredeti, 1919-es plakátot nyújtott át ajándékképpen a Párttörténeti 
Intézet igazgatójának. 

A Tanácsköztársaság leverése után az emigrációba kényszerült Kun - sokirányú 
nemzetközi elfoglaltsága mellett is — aktív részt vállalt a KMP újjászervezésében, az 
illegalitás körülményeihez való alkalmazkodásban, a mindenkori irányvonal kidolgozá- 
sában, a pártmunka irányításában. Szabó Agnes előadása e tevékenység legfontosabb 

elemeit vizsgálta: az 1920-as ausztriai internálásban írt nagy hatású Forradalomról 
forradalomra című, a tanulságokat összegző munkájától az 1920-as évek első felében a 
párton belül zajló szervezési és elméleti vitákon és az 1925-ös első kongresszus referátu- 
main át a húszas évek végén bekövetkezett balos fordulatig és a II. kongresszus határoza- 
táig, majd az új irányvonal, a népfrontpolitika kidolgozásának megkezdéséig. 

A témához kapcsolódó korreferensek közül Kirschner Béla a KMP-nek a húszas évek 
közepén kidolgozott köztársasági koncepciója megszületésének körülményeit mutatta 
be, megállapítva, hogy e fontos és helyes, részben stratégiai jellegű koncepciónak a 
kialakításában is döntő szerepet játszott Kun Béla. Szakács Kálmán azt a változást 
elemezte, amely Kun álláspontjában a harmincas évek közepén az agrárkérdést és a 
parasztság szerepét illetően végbement. Leszögezte, hogy bár a KMP az antifasiszta 
népfírontpolitika alapelveinek kimunkálásába csak némi fáziskéséssel kapcsolódott be, 
Kun 1936 elejére — korábbi nézeteit felülvizsgálva - képes volt összekötni a szabadságért 
és a földért való harcot a falu népének megnyerése érdekében. Pintér István felszólalásá- 
ban azt mutatta be: hogyan változott 1933 és 1936 között Kun és a KMP álláspontja, 
politikai platformja, hogyan jutottak el - ha aránylag nehezen és ellentmondásosan is 
— a , szociálfasizmus" fogalmának alkalmazásától a munkásegységíront és a népfront 
igenléséig, és a népfrontgondolat gvakorlatba való átültetésének megkezdéséig. A korre- 
ferens hangsúlyozta: 1936 elején már maga Kun állott a KMP-ben a Komintern VII. 
kongresszusa szellemében végrehajtandó fordulat élére. A mindinkább kibontakozó 
bizalmatlanság és a törvénytelenségek azonban megakadályozták abban, hogy a gyakor- 
lati végrehajtás élharcosa legyen. 

Jóllehet Kunnak a Kommunista Internacionáléban, a nemzetközi kommunista moz- 
galomban betöltött vezető szerepéről már az eddig ismertetett előadásokban is sok szó 
esett, ennek teljesebb áttekintését Székely Gábor előadása adta. Felszólalásának első 
részében a korábbiaknál pontosabban tisztázta, hogy milyen posztokat töltött be Kun 
1920 és 1936 között a Komintern vezető testületeiben. Ezt követően bemutatta Kun 
felfogását a pártok összetételéről, illetve az 1920-as évek második felében a , bolsevizálá- 
sért" folytatott harcban elfoglalt álláspontját. Vitatkozott azzal a meglehetősen elterjedt 
nézettel, mely szerint Kun lett volna 1921 márciusában Németországban a súlyos ku- 
darchoz vezető ún. offenzív taktika egyik (vagy éppen fő) kidolgozója, bár a taktika 
megvalósításában Kun is valóban jelentős szerepet játszott. Végül arra hívta fel a 
figyelmet, hogy mindazok a fenntartások, amelyek a Komintern VII. kongresszusa előtt 
az egységíront és népfront kérdésében K un álláspontját jellemezték, általánosnak mond- 
hatók a Komintern vezetőinek körében. Ennek fényében különösen jogos Kun 1936 
májusában papírra vetett megállapítása, mely szerint: , En nem szaboltáltam a VII. 
kongresszus határozatainak végrehajtását, amennyire lehetőségem volt rá, még a határo- 
zatok kidolgozásában is részt vettem." 

E kérdéskörhöz kapcsolódott Grant Avetiszjan (Szovjetunió) korreferátuma, mely 
konkrét adatok és korabeli források alapján mutatta be Kun Béla tevékenységét az 
orosz-szovjet és a nemzetközi kommunista ifjúsági mozgalomban, azokat a megnyilatko- 
zásait, melyeket a Komszomol és a Kommunista Ifjúsági Internacionálé vezető szervei- 
ben és plénumain a bolsevik párt, illetve a Komintern képviselőjének tett. Gisela Jáhn 
(NDK) Kun munkásságának kevéssé ismert területére kalauzolta el hallgatóságát. An- 
nak a bizottságnak a munkáját mutatta be, amelyet 1933-ban az ő vezetése alatt hoztak 
létre a bebörtönzött kommunisták és antifasiszták kiszabadítása érdekében. Ezután azt 
a széles körű aktivitást ismertette, melyet Kun vezetésével ez a bizottság Ernst Thül- 
mann-nak, a Német Kommunista Párt vezetőjének életéért, védelméért fejtett ki, s amely 
széles nemzetközi összefogást lehetővé téve, hozzájárult a Komintern VII. kongresszusa 
határozatainak előkészítéséhez. 

Négy további referátumról kell még szólnunk, melyek témájuknál fogva nem sorolha- 
tók be az előbbi csoportosításba. Andrej Puskas (Szovjetunió) például Kun elméleti és 

publicisztikai tevékenységét abból a szempontból vizsgálta: hogyan elemezte a háború 
és béke kérdéseit, hogyan harcolt a pacifizmus ellen, lépett fel a szocialista hatalomnak 
mint a béke zálogának védelmében, hogyan vette ki részét az 1920-as és 1930-as években 
az új imperialista háború veszélye elleni küzdelemből. Illés László hozzászólása az 
1936-ban keletkezett Petőfi-tanulmányt elemezte. Megállapította, hogy a dolgozat politi- 
kai végrendeletként fogható fel, melyben a szerző a költő életének és művészetének 
vizsgálatán keresztül szólt az 1919-es tapasztalatokról. Kun irodalomtörténeti formában 
bontotta ki a párt politikája népíront szellemű korrigálásának szükségességét. 

Siklós András a Kun-historiográfia történetéhez szolgált adalékokkal. A Kun Bélával 
foglalkozó írások nagy tömegéből elsősorban az ellenforradalmi rendszer álláspontját 
sugárzó, a rágalmakra és elfogultságra épülő munkákat elemezte, majd a kommunista 
pártirodalom 1920-tól napjainkig tartó nagy folyamából emelt ki és bírált meg néhány 
jellegzetes, a megírás időszakának jegyeit magán viselő kiadványt. Tofik Iszlamov (Szov- 
jetunió) viszont a Kun-kérdés szovjetunióbeli (orosz nyelvű) irodalmáról adott áttekin- 
tést, megállapítva, hogy e munkák többsége a kiemelkedő magyar kommunistának az 
októberi forradalom, a polgárháború és az intervenció időszakában, illetve a Tanácsköz- 
társaság élén és a Kominternben játszott szerepéről ad értékes információkat. 

Talán e rövid, vázlatos áttekintés is érzékelteti: mennyire jogosan mondotta zárszavá- 
ban Huszár István a meglehetősen zsúfolt, de mindvégig nagy érdeklődéssel kisért 
program végén, hogy az előadók és a hozzászólók az életpályával kapcsolatos legújabb 
kutatásokról i5 számot adva tisztelegtek Kun Béla emléke előtt. Egyúttal az ülésszak 
nemcsak összegezte az eddigi ismereteket, hanem újabb impulzusokat is adott a további 
munkához. Az elhangzottakat összefoglalva a Párttörténeti Intézet igazgatója rámuta- 
tott: Kun életműve nemcsak a magyar munkásmozgalomnak, hanem az egész magyar 
történelemnek és egyben a kommunista világmozgalom történetének is szerves részévé 
vált. Ma már vitathatatlan, hogy ő volt a KMP megalapítója és a Tanácsköztársaság 
vezetője, aki felmérte a munkásosztály érdekeit, fontosnak tartotta a munkásság képvise- 
lőinek közvetlen részvételét a hatalom gyakorlásában. Pályafutását áttekintve az is 
világos, hogy , működése (és vele együtt az egész mozgalom tevékenysége) akkor volt 
sikeres, amikor irányát és módszereit a realitások szabták meg". Egész munkásságát a 
megújulás képessége jellemezte. Életútja ma is sok tanulsággal szolgál, s ezek további 
vizsgálata a történészek elkerülhetetlen, megtisztelő, de felelősségteljes feladata, annál is 
inkább, mert vannak még felderitetlen és vitatott elemei. 


Deme Péter 


KULTURÁLIS ÉLETÜNKBŐL 


Szükség van-e múzeumra? 


Magyar Nemzeti Galéria 


Ahol a gazdasági fejlődés valóban megváltoztatja a társadalmi 
struktúrát..., ott szükségképpen minőségileg megváltozik a nem- 
gazdasági értékterületek felépítése és jellege is." 


Szükség van-e múzeumokra? - ilyen direkt 
kérdésfeltevéssel senki sem kételkedik e 
nagy múltú intézmények létjogosultságá- 
ban. Lehet vitatkozni a múzeumok felada- 
tairól, szerepéről; szólhat a disputa a rájuk 
fordított anyagiak hasznáról vagy haszon- 
talanságáról; dicsérhetik vagy elmarasztal- 
hatják a karakterükből fakadó sajátossá- 
gokat - de abban, hogy kellenek, mindenki 
egyetért. Különben hogyan lehetnénk - 
valószínűleg — világelsők a múzeumok éves 
gyarapodását tekintve, s miért neveznénk 
minden, a történelem szele által érintett 
emlékszobát múzeumnak? A múzeumok- 
nak rangja van! Legalábbis a közgondol- 
kodás egy szférájában s a , kultúracsiná- 
lás" ünnepelni szerető gyakorlatában. 

E , szellemeskedő" bevezető után ko- 
molyra fordítva a szót: tényekkel igazolha- 
tó, hogy az elmúlt két évtizedben az érdek- 
lödés középpontjába kerültek a közgyűjte- 
mények. Elsősorban a közönség, a múze- 
umlátogatók szavaztak az intézményekre: 
évről évre emelkedett a múzeumban meg- 
fordulók száma. A napilapok éppen a mi- 
nap adták hírül, hogy 1985-ben 19 millió 
látogató nézte meg a múzeumok bemuta- 
tóit, s csupán e szám alapján állíthatjuk, 
hogy a múzeumok kiemelt jelentőségű és 
hatású " közművelődési — intézmények. 
A történelmi visszapillantás igazolhatja, 
hogy az életvitel, az életminőség alakítását 
megcélzó közművelődési program éppen a 


(Lukács Gyorgy) 


múzeumokra gyakorolta a legnagyobb hú- 
zóerőt. Olyannyira, hogy problémáik egy 
része is ebből fakad, mivel fejlődésünk ex- 
tenzivitása egyszercsak szembekerült mind 
a belső szellemi, mind pedig a külső anyagi 
feltételek szigorú s igen objektívnek tűnő 
korlátaival. E gondok ellenére a múzeu- 
mok aránylag különösebb nehézségek nél- 
kül vészelték át a közművelődési munka 
programjának hangsúlyváltásait; igaz vi- 
szont, hogy nem is lettek a közművelődési 
viták kitüntetettjei. 

A közművelődési program célkitűzéseit, 
az eszközöket és a módszereket - a ma 
szükségleteit figyelő módon - meghatáro- 
zó feladatok választás elé állították a mú- 
zeumokat. A gazdasági folyamatok feltéte- 
leket módosító hatása megállította az ex- 
tenzív, inkább látványos, mint tartalmas 
múzeumi produkciók áradatát. Szemlélet- 
változásról beszélünk, pedig ma inkább 
arról van szó, hogy nem lehet a közműve- 
lődés mennyiséget preferáló köpenyével el- 
takarni a hiányosságokat, ráadásul a mú- 
zeumba látogató közönség sem lelkesedik 
fenntartás nélkül a , kirakatrendezvénye- 
kért". Ma már a közönség legfeljebb meg- 
szokásból vagy figyelmetlenségből asszisz- 
tál a múzeumok korszerűség-konzervativi- 
tás jelszavai mögé bújtatott tartalmi minő- 
ség kereséséhez, nem kíván szájbarágós di- 
daktikát. Sokkal felnőttebb és okosabb, 
mint gondolnánk, s öt forintért sem támo- 

gatja a tényeket (műveket, dokumentumo- 
kat stb.) eltakaró vagy fel sem mutató ren- 
dezői attraktivitást. Feltételezhető, hogy a 
múzeumi szakemberek és a látogatók már 
nem ezeket a végleteket tekintik alternati- 
váknak. 

A múzeumok fejlődésével s mai feladat- 
értelmezésükkel kapcsolatos probléma 
belső indítékok alapján került előtérbe ak- 
kor, amikor keresni kezdték közéleti meg- 
jelenésük újabb lehetőségeit. Tehát a terü- 
let munkásainak egzisztenciális , követelé- 
seriben" a személyes érdeken túl az útkere- 
sés indulata is benne rejlik, és forditva is 
igaz: egy-egy újító kezdeményezés indítéka 
lehet tudományos vagy közművelődési 
mezbe öltöztetett egyéni vagy csoportér- 
dek. Sok esetben a múzeumi dolgozók ál- 
dozatos munkájában, kezdeményezéseik- 
ben -— éjszakába nyúló kiállításrendezés, 
programok, javaslatok kidolgozása stb. - 
elsősorban az ügyszeretet dominál. De ter- 
mészetesen az sem példa nélküli, hogy a 
jelszavak mögött csupán anyagi érdekelt- 
ség húzódik meg. A lényeg végső soron 
mégiscsak az, hogy a múzeumok eleven, 
közönséget vonzó létükkel, olykor a szere- 
püket kijelölő szándékon túlmenően is té- 
nyezőivé váltak kulturális életünknek. 

Az eddigi, régebbi gyakorlatban soroza- 
tos volt a tudomány és a közművelődés 
szempontjainak ütköztetése. Ezt lassan- 
lassan felváltja az új rendezői elv: a minő- 
ség. Természetesen nemcsak az jelent nehéz- 
séget a közönséget jobban vonzó múzeu- 
mi koncepció kialakításában és az új fel- 
adatok feltárásában, megoldásában, hogy 
ez a folyamat gyakran a múzeumi dolgo- 
zók érdekeltségét sérti, hanem az egyre 
többet emlegetett minőség értelmezése is. 
Be kell látni, hogy a minőség nem egysze- 
rűen deklaratív tényező: veszélyes lehet, ha 
csupán jelszóvá silányul. E helyett sokkal 
inkább értékek rendszeréből felépülő és a 
tudomány, valamint a társadalmi hasznos- 
ság szempontjai szerint megítélhető s ke- 
zelhető cél-, illetve eszközrendszerré kell 
válnia. A múzeumok tehát alapvetően tudo- 
mányos munkát végző intézmények , gyűjtő, 
feldolgozó és dokumentáló tevékenységük 
egymásra épülve értékek feltárását, megha- 
tározását célozza. Egyúttal e munka s en- 


nek értékei a társadalom szellemi életének, 
kulturális közéletének mindennapjaiban 
nyerhetik el értelmüket. Az életszerűség 
nem szandekokon, spekulativ programok 
sokaságán múlik, hanem a történetiség 
múltat-jelent egybekapcsoló s a ma szük- 
ségleteire figyelő érvényesítésén nyugszik. 

A társadalmi fejlődés kikövetelte irány- 
váltás (a látogatók számának emelkedése; 
a magasabb műveltségi szint összefüggése- 
ket kereső figyelme; a szolgáltatások rend- 
szerének kiteljesedése: például műtárgybíi- 
rálat, kiviteli szemlék; a kiállításokhoz 
kapcsolódó programok igénye) forrongást 
okozott a múzeumok életében. Sajnos ez 
az átállás, ennek szükségessége nem min- 
den esetben a saját tevékenység igényes 
elemzését, az érdekek és feladatok kapcso- 
latának feltárását indította el. Tanúi lehe- 
tünk a külső szempontok szerint összeho- 
zott akadályok felemlegetésének, a körül- 
mények hibáztatásának. Valószínű, hogy 
az ilyen jellegű panaszok egy része jogos. 
Söt ezt a magatartásformát erősítheti az is, 
hogy az új program kialakításának kény- 
szere egybeesik a múzeumi infrastruktúra 
düledező szerkezetével, a minőségi munkát 
hátráltató dotáció relatív csökkenésével. 
illetve a költségvetési aránytalanságokkal. 
Bizonyára jogos az a panasz is, amely a 
tudományos minősítésnek a múzeológuso- 
kat hátrányosan érintő eljárásmódját illeti. 

A vitákban már közhelyérvként hasz- 
nált értékrendi zavar egy-egy valóságos 
momentuma 15 lehet gondot igazoló hivat- 
kozási alap. (Múzeumi területen érték- 
rendzavar például a tudományos és köz- 
művelődési feladatok szembeállítása.) 
Mindezek ellenére a körülményeket vál- 
toztató követelések önmagukban csak si- 
rámok lehetnek: hiszen ki és hol ne tudna 
hasonlókat sorolni? 

Fel kell mutatni, hogy a belső, tartalmi 
folyamatok valóban irányváltást célzóan 
fogalmazódtak, s hogy a megvalósulást 
eredményező munka elindult. Tényeket 
kell ütköztetni a tartalom és a körülmé- 
nyek feszültségében; a kívánságok az irá- 
nyitás bármely szintjén könnyedén leső- 
pörhetők az asztalról. S ezt alkalmanként 
meg 15 teszik. Amig ez lehetséges, a felelős- 
ségről nem is érdemes beszélni. 

A múzeumok minden gondjuk, bajuk 
ellenére — hacsak össze nem dülnek - sike- 
res intézmények maradnak; egyetlen mű- 
tárgy kiakasztása látszólag már önmagá- 
ban hirdetheti az érték popularizációját. 
Csak a hatás, a muzeológiai munka lénye- 
gének egyik fokmérője sikkad el. Nem 
mindegy ugyanis, hogy a popularizációra 
szánt érték - segítséggel vagy anélkül - 
milyen életre kel a közgondolkodásban. 
Emlékezzünk csak: Munkácsy lehetett 10- 
bogó, lehetett a konzervativizmus jelképe, 
volt és olykor maradt a közérthetőség fok- 
mérője; pedig Munkácsy , csak" festő volt, 
s nem annyira ő, mint festményei marad- 
tak ránk igazi kulturális örökségként. 
A muzeológiai munka feladata, hogy az 
életmű értékeit történetiségében feltárja, S 
az értékek tükrében Munkácsyt alkotó- 
ként bemutassa. Ha ez sikerült, akkor 
nemcsak a muzeológusnak kell az örökség 
közzétételéért harcolni, az örökség maga is 
követel. Ez utóbbi kényszer elő! semmiféle 
kultúrán kívüli prioritással nem lehet ki- 
térni, hiszen a társadalmi megújulás elkép- 
zelhetetlen a tudati tényezők értékekben 
objektivizálódó jelenléte nélkül. Ennek 
tükrében már érdemes a , közművelődési 
ködtetés feltételeiről, a támogatás és a kö- 
vetelmény összefüggéseiről szólni. Nyilván 
mások a támogatás és a követelmény 
szempontjai, illetve mértéke a helytörténeti 
gyűjtemény vagy egy országos múzeum 
esetében, hiszen feladataik is alapvetően 
különböznek. Csak így válik természetes- 
sé, hogy egy-egy múzeum munkája és álla- 
pota nemcsak az ott dolgozókról, hanem a 
kulturális közgondolkodásról és az irányí- 
tásról is öszinte képet alkot. Hogy ez a kép 
hizelgő-e? A jelenlegi helyzetet tekintve az 
, arcképen" bizony éktelenkedik jó néhány 
bibircsók. Nem ártana a kozmetikázás he- 
lyett inkább érdemben javitani! 

Szó sincs arról, hogy a múzeumok létü- 
ket fenyegető válsággal küzdenének. Elet- 
ben maradásuk nem kétséges, inkább kö- 
zérzetük görcseit kell feloldani. Valószínű, 
hogy ez a szemléleti gondok rendezését 
jelenti. Természetesen ez összetett feladat, 
hiszen — mint ahogy említettük — különbö- 
ző módon kell kezelni az egyes intézmé- 


nyeket. A helytörténeti gyüjtemény lokál- 
patriotizmust szolgáló szerepének zavarai 
nem biztos, hogy országos problémák. 
A nemzeti ereklyék nemzeti identitástuda- 
tot befolyásoló bemutatásának nehézségei 
különös figyelmet kivánnak. A Galéria ál- 
tal most vásárolt Csontváry-festmény mu- 
zeológiai szempontból csak akkor lesz ér- 
ték, ha feldolgozottan kiállításra kerül. 
A figyelem mélységében van különbség. s 
ebből ered a segítő szándék milyenségének 
kérdése is. De hát ez elsősorban az irányí- 
tás gondja legyen, ott kell eldönteni, hogy 
az elemzés alapján milyen segítő közremű- 
ködést kiván és tud alkalmazni. Remélhe- 
tőleg nem a végletek vezetik majd a segíte- 
ni akarást, s az irányítás nem fogja a körül- 
ményekre hivatkozva a gondokat eltakar- 
ni. Mindezt a vezetés természetesen csakis 
az intézményekkel együtt, közösen teheti, 
és ebben a helyzetben a múzeumok köte- 
lessége a saját feladatok, problémák szaba- 
tos megfogalmazása. 


A közgyűjtemények széles családjában a 
Magyar Nemzeti Galéria a fiatal intézmé- 
nyek közé tartozik. Egy esztendő híján har- 
minc esztendős. Profilja egy évtizede ala- 
kult ki, amikor mai: helyére, a várba felköl- 
tözött. A hely vonzása s az általános múze- 
umi érdeklődés kitüntetett módon segít a 
látogatottság magas fokon tartásában, s 
eleddig bármit csinált, az mindig újat jelen- 
tett saját történetéhez, illetve a kulturális 
közélet rutinmozgásához képest. 1957 és 
1975 között a , Kuriában" csak az újkort 
érintő gyűjtés és annak bemutatása zajlott, 
az a korszak lényegében az alapítás törté- 
nete. 

Az utóbbi évtized az , új honfoglalás". 
Ma a Kárpát-medencei lét történelméhez 
kapcsolódó anyaggal kilencszáz év művé- 
szettörténetének emlékei nyertek elhelye- 
zést a palota középső traktusaiban. Az 
intézmény munkája nem problémamentes; 
korábban elhelyezése és közéleti szerepe 
körül hevesültek viták, ma működési felté- 
telei és feladatértelmezései váltanak ki in- 
tézményen belül és körülötte disputákat. 
A Magyar Nemzeti Galéria most került 

abba a helyzetbe, hogy dönteni kell arról: 
vajon a hagyományok . arisztokratikus 
vonzásait erősítve válik nemzeti, művészeti 
gyűjteménnyé, vagy pedig a társadalmi 
igények mérlegelésével alakítja ki korsze- 
rüsítési programját? Könnyitik a döntést a 
hagyomány még nem kövesült mozzanatai 
(három évtized még nem láncol a múlt 
sikereihez!), s az, hogy az újító szándék 
egybeesik a kibontakozás alapfeladatai- 
nak megoldásával. Az intézmény a szó leg- 
nemesebb értelmében , nemzeti érdekeltsé- 
gű" , eddigi eredményei ebben az összefüg- 
gésben kaphattak pozitív—-negatív felhan- 
gokat. 

A jövőt tekintve azonban ez már nem 
lehet úgynevezett múzeumi kutatási prog- 
ram, a , nemzeti érdekeltség" tartalmának 
meghatározása társadalmi közgondolko- 
dásunk gondja, a múzeum a nála lévő mű- 
tárgyak tényére hivatkozva sem függetle- 
nitheti magát a szélesebb körű feltáró- és 
kutatómunka folyamatától. Azaz, ebben 
az esetben nem cserélheti fel a tudományos 
feldolgozás kötelességét a politizálás köte- 
lességével! Nem deklarálni, hanem igazolni 
kell a nemzeti érdekeltséget, mégpedig a 
kultúra egyetemes összefüggéseinek rend- 
szerében. A Galéria gyűjteménye, kiállítá- 
sai, az ezekre épülő közművelődési tevé- 
kenység nem attól jó vagy rossz, hogy ma- 
gyar és magyarországi mútárgyakat őriz, 
hanem attól, hogy bizonyítottan jó műtár- 
gyak történetileg funkcionáló értékeit kí- 
nálja célként és eszközként a kultúra- 
alakítás munkájához. Ezért nem léphet ki 
alapfunkciója köréből: vállalnia kell, hogy 
képzőművészeti gyűjtemény; gondjai felol- 
dásához nem kölcsönözhet gyűjteményétől 
idegen, látványos eszközöket. 

Közéleti kötelezettségei nem azt jelentik, 
hogy funkcióját felejtve, idegen területe- 
ken , politizáljon". A feldolgozás és a ké- 
szültség hiányait például kiállítási munká- 
jában nem fedheti el az áltörténetiség ke- 
resztmetszet látszatával, , mázával", köz- 
művelődési tevékenységében nem téveszt- 
heti össze a múzeumot a művelődési ház- 
zal. Mindennek megvannak a reális veszé- 
lyei, s bármilyen látványosak, sőt olykor 
preferáltak voltak is az ilyen jellegű meg- 
nyilatkozások, le kell mondani az igazi 


munkát kerülő sikerekről. Még akkor is, 
ha a tömegtájékoztatásban inkább az ilyen 
produkciók kapnak nyilvánosságot. 

A változtatás szükségszerűségének szo- 
rítása újfajta veszélyeket is rejteget. Kor- 
szerűsödjünk a korszerűségért. Jelenthet 
ez szólamot, nálunk divatos átszervezést 
vagy éppen technikaimádatot. Az elisme- 
rést, megbecsülést és anyagi támogatást 
hiányoló vitákban látványosan alkalmaz- 
ható a korszerűsítés kölcsönérvrendszere, 
belefér a közgazdaság ma progresszivnek 
tűnő szóhasználatából mindaz, ami vala- 
milyen módon a muzeológiai szakzsargon- 
nal összeházasítható. A Magyar Nemzeti 
Galéria különösen veszélyeztetett, hiszen 
mi magunk még tényleges eredményeinket 
is olykor-olykor a korszerűsítés közhely 
szózuhatagának leplével övezzük. Pedig a 
kiállítási munka jó értelmű hagyomány- 
tisztelete nem konzervativizmus, hanem 
következetesség; a múzeum nem átmeneti 
kiállítóhelyiség. A közművelődési tevé- 
kenység ma már elismert újításai is csak 
múzeumban lehetnek életképesek, a gyer- 
mekeknek, fiataloknak szervezett múzeu- 
mi — kreativitást fejlesztő — akciónk (sajá- 
tosságai miatt!) például anakronisztikus 
lenne bármely művelődési házban. A gaz- 
dasági feltételeket megmozgató vállalko- 
zási kezdeményezések pedig a mindennapi 
kapcsolatrendszerben építenek új hidakat. 


Dönteni kell tehát — mint előbb már szó 
esett róla -, hogyan tovább. A Magyar 
Nemzeti Galéria feladata, hogy megőrizze 
látogatói bizalmát; állandó és időszaki ki- 
állításaival szolgálja az értékek és a közön- 
ség tartalmas egymásratalálását. Ennek 
feltétele az alapos, jó felkészültség; az 
, ügyet" s nem az intézményt önmagáért 
támogató , üzemelés"; a múzeum lehetősé- 
geit teljes mértékben kiaknázó közművelő- 
dési munka; a célt segítő s a közéleti szere- 
pet erősítő vállalkozási kedv kibontakozta- 
tása. A Galéria nem lehet a művészet olyan 
temploma, ahová csak kiválasztottak lép- 
hetnek be, s a misztérium lényege az el- 
múlás csodálata. De a muzeológiai munka 
alaptörvényeit sem lehet elfelejteni, nem 

most kell felfedezni a gyűjtés, a feldolgozás 
és a dokumentálás műtárgyat és látogatót 
becsülő öszetevőit. Elkerülhetetlen a közé- 
leti szerep, s ha szükséges, az alapfunkciót 
megtartva, ki kell merészkedni a gazdasági 
vonzatú cselekvések területére is. S nem 
utolsósorban erkölcsileg, szakmailag és 
anyagilag meg kell becsülni az arra érdemes 
múzeumi dolgozókat. El kell érni, hogy 
egy-egy intézmény csak ilyen hivatásbelie- 
ket foglalkoztasson. 

További érvként most felhozhatók len- 
nének azok a sikeres vállalkozások, ame- 
lyek a hogyan tovább útját sejtetik, s ezek- 
nek tükrében ugyancsak felsorolhatók a 
gondok, tévedések. Elmondható lenne, mi- 
ért kellenek és milyenek legyenek az állan- 
dó kiállítások, s ezzel együtt említhető a 
kortárs magyar művészet bemutatásának 
hiánya. Szólni lehetne a leányvállalatról — 
valószínű szokatlan kezdeményezés volt -, 
vagy a már sajtóglosszát is kiváltó fogadá- 
sok anyagi és propagandahasznáról. Ma- 
gyarázhatnánk a sikereket, és panaszkod- 
hatnánk a feltételek szigorúságára. Fölem- 


Trónterem 
szárnyasoltárral 


líthetnénk azt is, hogy a saját erőre építő 
kibontakozási szándék csak koncepciózus 
és segítő közegben kibontakozva hozhat 
eredményeket. 

A részletekről talán más alkalommal 
többet, most csak annyit, hogy elérkezett 
a gondolkodva cselekvés ideje. Kevés, ha 
csak elemezni, célokat leírni akarunk; igaz, 
fej nélkül dolgozni sem érdemes. Muzeoló- 
gusnak, múzeumnak, a múzeumok sorsá- 
ért felelősöknek s a közvéleménynek tud- 
nia kell, hogy az intézményekben felhal- 
mozott értékekhez kapcsolódó tevékeny- 
ség önmagában is értékteremtő. Tehát dol- 
gozni kell, szem előtt tartva a mottót adó 
szerző egy másik gondolatát: , Mivel az 
értékeket mindig cselekvések, tettek stb. 
valósítják meg, világos, hogy létezésük 
nem választható el megvalósulásuk alter- 
natíváitól." Hogy melyik érték hogyan vá- 
lik realitássá, az a múzeumok vonatkozá- 
sában egy ország önbecsülésének fokmérő- 
je is. 


Bereczky Loránd 

Hagyományos és új szellemi szolgáltatások 


Fővárosi Szabó Ervin Könyvtár 


Bizonyára nem vagy nem elsősorban állo- 
mányunk különleges értékei, hanem in- 
kább közművelődési feladataink, teljesít- 
ményeink indokolták, hogy a legnagyobb 
közgyűjtemények között mi is bemutatkoz- 
hassunk. Mert igaz ugyan, hogy állomány- 
nagyságra a másodikak (ha csak a könyvet 
nézzük, akkor az elsők) vagyunk az or- 
szágban négy és félmillió leltári egységünk- 
kel, de ez a sok könyv és egyéb dokumen- 
tum nem unikumok sora, hanem minden- 
napi olvasnivaló a főváros lakosságának. 

Ebből nyilvánvaló, hogy -— amiképpen 
olvasóink nevezik - ,a Szabó Ervin"-ről 
mint hálózatról beszélek, a központi és a 94 
kerületi könyvtárról. Ez a hálózat együtte- 
sen évente majdnem kétmillió látogatót 
fogad, és csaknem ötmillió dokumentumot 
ad használatba. Ahogy első igazgatója és 
névadója - angolszász mintára - eltervez- 
te: a tudományos jellegű központi könyv- 
tár és a közművelődési célú hálózat együtt 
oldja meg a városi könyvtár feladatait. 
Szabó Ervin terveiben — számolva azzal, 
hogy akkor a társadalomtudományoknak 
nem volt gyűjtőhelye Budapesten - a köz- 
ponti könyvtár társadalomtudományi pro- 
filt kapott, és nyolc évtized szükségszerű 
változásain keresztül mindmáig megőrizte 
azt, noha országos szakkönyvtárként 
, csak" a szociológia tekintetében mükö- 
dik. 

A központi könyvtár ezért elsősorban a 
tágabban értelmezett szociológia klasszi- 
kusainak műveiben és mai irodalmában 
gazdag. Természetesen más tudományte- 
rületeken is őrzünk kutatói csemegéket: 
így például a történelem búvárainak gaz- 
dag tárháza a Ballagi-gyűjtemény, a 
17-20. századi magyar és külföldi röpira- 
tok, pamfletek gyűjteménye, az irodalom 
kutatóinak pedig a 18-19. századi elsőkia- 
dású magyar szépirodalmi műveket tartal- 
mazó Szüry-gyűjtemény. Zichy Jenő, 
Vámbéry Ármin, Thallóczy Lajos, Szabó 
Ervin és más neves könyvgyűjtők, tudósok 


magángyűjteményei gazdagították a 
könyvtár állományát. Az ország legna- 
gyobb helytörténeti kollekciója a Buda- 
pest-gyűjtemény, amely - tekintve a fővá- 
rosnak az ország életében játszott szerepét 
— a magyar történelemnek általában is fon- 
tos kutatóhelye. 

A központi könyvtár ezen túl még igen 
jelentős közművelődési feladatokat is ellát 
mint a fővárosi tanácsi könyvtárhálózat 
tájékoztató központja, illetve a humán és 
a társadalomtudományok területén a há- 
lózat leggazdagabb magyar és idegen nyel- 
vű gyüjteménye. Zenei könyvtára pedig - 
amely helyhiány miatt kiszorult a volt 
Wenckheim-palotából - az ország legna- 
gyobb nyilvános zenei gyűjteményei közé 
tartozik. 

Sajnos, a nyomasztó helyhiány miatt - 
tarthatatlan elhelyezési, hasznalati és mun- 
kakörülményeket nyújtó székházunkkal 
(Meiningen Artur tervezte neorokokó sti- 
lusban, 1887-ben épült fel) osztozunk né- 
hány nagy közgyűjtemény sorsában - a 
központi városi könyvtár funkcióit csak 
hiányosan és részben tudjuk teljesíteni. 
Teljes körű választékkal kellene szolgál- 
nunk az ismeretek egész skáláján a közép- 
és a felsőszintű ismeretterjesztő, valamint 
a magyar és a világirodalomból — magyar 
és világnyelveken — valamennyi dokumen- 
tumtípust illetően. Szabó Ervin idejében a 
társadalomtudományi könyvtár hiányát 
kellett pótolni, ma viszont a természettu- 
dományok területén nincs nagy, nyilvános 
közgyűjteményünk! Az alapfokú irodal- 
mat minden könyvtárunkban adjuk, a kö- 
zépfokút a nagyobbakban, de csak a ma- 
gyar nyelvűt. Szükség lenne legalább egy 
gyűjteményre a fővárosban, ahol gazdag a 
választék, és széles körű, magas színvonalú 
tájékozódásra van lehetősége az érdeklő- 
döknek. Ahol nemcsak a legfontosabb vi- 
láglapokat lehetne olvasni, de a legkülön- 
félébb — ismeretágak — nagyközönségnek 
szánt folyóiratait is, valamennyi világnyel- 

ven. Nálunk a párizsi Pompidou-központ 
könyvtára a legismertebb példa erre, de 
minden európai nagyvárosban, a fele ak- 
korákban is mint Budapest, működik egy 
15—20 000 négyzetméter alapterületű, 1—2 
milliós állományú városi könyvtár, tájéko- 
zódási központ. 

Központi könyvtárunk fennállása óta 
mindig a szellemi élet egyik meghatározó 
centruma volt. A századelőn a Szabó Ervin 
vezette könyvtár nemcsak irodalmat adott, 
de szellemi műhelyként ís szolgálta a balol- 
dali, radikális és szocialista mozgalma- 
kat. A két világháború között a szellemi 
műhelyszerep - a Szabó Ervinhez hasonló 
formátumú személyiségek hiánya miatt 15 
— kevéssé érvényesült, de a gyűjtemény vál- 
tozatlanul vonzotta az egyetemi ifjúságot, 
a legkiválóbb alkotókat, tudósokat, író- 
kat, művészeket. Az itt nyújtott választék 
a külföldi irodalomból (elsősorban az úgy- 
nevezett szellemtudományokban, de a tár- 
sadalomtudományi profilból 15 sokat meg- 
őrizve), a liberális hagyományok részbeni 
továbbélése a beszerzésben és a használat- 
ba adás során (a fővárosi könyvtárban 
szinte az 1945 előtti évekig legálisan hozzá 
lehetett jutni a marxista irodalomhoz) 
mind-mind vonzotta a tájékozódásra 
szomjazó értelmiséget, munkásságot. Alig 
van irodalmunknak, tudományunknak, 
művészetünknek, söt politikai életünknek 
olyan jelentős alakja, aki visszaemlékezé- 
seiben (a memoárköteteken kívül sokat 
közölt ezekből pár évvel ezelőtt a Könyv- 
táros című folyóirat) ne a legnagyobb elis- 
meréssel, mint szellemi arculatának, egyé- 
niségének  meghatározójáról emlékezne 
meg a fővárosi könyvtárról. 

Hogyan teljesítjük ma az e hagyomá- 
nyokból is adódó kötelezettségeket? M1- 
lyen a központi könyvtár mai hatóköre, 
szerepe szellemi életünkben? Mennyiségi- 
leg minden korábbinál nagyobb. Beiratko- 
zott olvasónk, látogatónk, olyan fővárosi 
lakos, aki valamilyen módon kapcsolatba 
került a könyvtárral, aránylagosan is sok- 
kal több van, mint bármikor a felszabadu- 
lás előtt (ha kisebb is a lakosság könyvtár- 
használó része, mint a hasonló európai 
nagyvárosokban vagy a jobban ellátott 
magyar vidéki városokban). 


A központi könyvtárba 18 000-en irat- 
koznak be évente, nagyobb részt diákok és 
értelmiségiek, az egész hálózatban 200 000 
körül van a nyilvántartott olvasók száma. 
Mi vagyunk az egyetlen budapesti nagy- 
könyvtár, amely a központjában minden 
megkötés nélkül fogadja a 16 évesnél idő- 
sebb középiskolásokat is (közülük másfél 
ezren iratkoztak be). Olyan igényekkel is 
itt jelentkeznek, amelyeket jobban, köny- 
nyebben kielégitenének a kerületi könyvtá- 
rak. Részben a központi könyvtár teher- 
mentesítésére, részben azért, mert Buda- 
pest 60000 középiskolása közül csak 
18 000 olvasója hálózatunknak, a nyolcva- 
nas években eredményes lépéseket tettünk 
jobb kiszolgálásuk érdekében. Nyelv- és 
irodalomtudományi szakolvasótermet 
hoztunk létre a Kertész utcában, kifejezet- 
ten a középiskolások szolgálatára, célzott 
propagandát folytatunk körükben azért, 
hogy vegyék igénybe a jó színvonalú ellá- 
tást nyújtó kerületi könyvtárakat. 

Olvasóinknak - a központban is, a háló- 
zatban is — igen nagy hányadát teszik ki az 
eg vetemi és főiskolai hallgatók. A központi 
könyvtár négyezer egyetemista és főiskolás 


" olvasója között szinte minden budapesti 


felsőoktatási intézmény hallgatója megta- 
lálható. Tehát nemcsak azok járnak hoz- 
zánk, akik nálunk találják meg kötelező 
olvasmányaikat, hanem orvostanhallgató- 
tól műegyetemistáig sokféle diák. Azzal 
hízelgünk magunknak, hogy 40-50 év múl- 
va majd közülük kerülnek ki azok a neves 
tudósok, művészek, akik a mai , Szabó 
Ervin"-t emlegetik visszaemlékezéseikben. 
Erdeklődésük ugyanis nemcsak szakmá- 
juk irodalmára irányul: ök képviselik a 
széles horizonton tájékozódó értelmiségi 
típusát. Erdekes az orvostanhallgatók pél- 
dája. Az egyetem közelsége és gyenge 
könyvtári ellátottsága miatt mindig sok 
medikus járt olvasótermeinkbe. Pár éve 
egyetemük kényelmes olvasótermet létesi- 
tett számukra, kötelező olvasmányokkal, 
tájékozódásra alkalmas általános anyag- 
gal. Számuk mégsem csökkent nálunk. Va- 
lószínűleg az itteni gazdagabb választék, s 
nemcsak a szakemberi, hanem az értelmi- 
ségi tájékozódás igénye és talán az ottho- 
nos légkör is idevonzza öket. 

És a felnőtt, a dolgozó, az alkotó értelmi- 
ség? Azokon kívül, akik azért járnak hoz- 
zánk, mert nálunk találják meg a szakmá- 
jukhoz szükséges szakirodalmat (szocioló- 
gusok, helytörténészek, zeneművészek), 
szép számban keres fel bennünket újságíró, 
író, rádiós-tévés, egyetemi oktató stb. 
A legtöbb természetesen a központi 
könyvtárba jár, de a nagyobb kerületi 
könyvtáraknak is megvan a maguk értel- 
miségi közönsége. Abba a fent emlitettek 
éppúgy beletartoznak, mint a műszaki ér- 
telmiség vagy a pedagógusok. Ez utóbbi 
kategória - bár érthetően a legnépesebb 
része az értelmiségi olvasók táborának - 
létszámához képest a kívánatosnál alacso- 
nyabb arányban használja könyvtárunkat. 
Talán mert szabadidejét nem fordíthatja 
önművelésre, hanem fizetéskiegészítésre 
kénytelen felhasználni? 

A fizikai dolgozók, az olvasó munkások 
elsősorban a kerületi könyvtárakban je- 
lentkeznek. Az utóbbi évtizedben arányuk 
csökkent, ha nem is olyan mértékben, mint 
a munkásság létszáma Budapesten. Az igé- 
nyesebb, a középgenerációhoz tartozó (20 
és 40 év közötti) szakmunkások a korábbi- 
nál nagyobb arányban használják a nagy 
kerületi könyvtárakat. A kevésbé igénye- 
sek, akik elsősorban a szórakozás szándé- 
kával olvasnak, beérik a lakásukhoz leg- 
közelebbi fiókkönyvtár vagy a munkahe- 
lyükön működő szakszervezeti könyvtár 
választékával. 

Még két nagy létszámú olvasórétegről 
nem szóltunk, az olvasótáborunk egyhar- 
madát kitevő nyugdíjasokról és az ennél is 
nagyobb lélekszámú (az olvasók 36 száza- 
léka) gyermekolvasókról. Bár a gyermeke- 
ket 78 helyen szolgáljuk ki, a beszerzési 
keret nagy részét költjük gyermekiroda- 
lomra, mégsem tudjuk létszámának és fő- 
leg fontosságának megfelelő mérték ben el- 
látni ezt az olvasóréteget. 


A főváros közönségével való kapcsolatain- 
kat elsősorban az olvasóinkkal való vi- 
szony jelképezi. Nem kis kör ez, de még 
mindig kicsi a lehetséges használókhoz ké- 


pest. És még nem találtuk meg a módszere- 
ket (talán a könyvtár baráti körének meg- 
alakítása is segíthetne?) arra, hogy olvasó- 
ink segítségével bővítsük hatókörünket. 

A tömegkommunikáció, elsősorban a te- 
levizió nemcsak a legnagyobb versenytárs 
(ámbár úgy látjuk, nem vesztettünk olva- 
sót miatta), hanem ösztönzője is lehet(ne) 
a könyvtárhasználatnak. Nem egyszerűen 
a primér (majd azt mondtam primitív) ösz- 
szefüggésekre gondolok (például, hogy 
amit sugárzott a tévé, azt könyv formájá- 
ban keresik az olvasók a könyvtárban), 
hiszen azok máris éreztetik hatásukat. Ha- 
nem olyan tudatosabb együttműködésre, 
összedolgozásra, amilyenre a gyermekmű- 
sorok esetében már van egy sor példa. 
Ezeknek a szerkesztői már tudják, hogy a 
gyermekkönyvtárakban találják meg azo- 
kat a gyermekközösségeket, amelyek to- 
vábbviszik a látott, hallott, olvasott élmé- 
nyeket. Attól félek, a televíziónak a könyv- 
tár még nem elég , érdekes" (elkészült, de 
nem sugárzott riportok tanúskodnak er- 
ről). Még mindig nem jellemző, hogy a 
különböző kulturális műhelyek, intézmé- 
nyek együtt gondolnának végig, tervezné- 
nek meg és hajtanának végre akciókat, 
kulturális vállalkozásokat. Talán legin- 
kább még a könyvkiadók számolnak a 
könyvtárakkal tervkészítésük során. 

A szűkebben vett szakmán belül sem 
sokkal jobb a helyzet. Átfogó, összehan- 
golt, több intézmény erejét igénylő és vala- 
mennyit szolgáló elképzelések ritkán szü- 
letnek. Pedig enélkül korszerű könyvtár- 
ügy, javuló szolgáltatások nem jöhetnek 
létre. Mi magunk már nem tűnünk ki a 
magyar közművelődési könyvtárak közül, 
mint Szabó Ervin idejében. Ez részben ör- 
vendetes, mert azt jelenti, hogy a többiek 
is felnőttek. A vidéki városokban kitűnő 
könyvtárak működnek, majdnem minde- 
nütt — aránylagosan — jobb feltételekkel, 
mint Budapesten. A két világháború kö- 
zött egyáltalán nem, de az elmúlt negyven 
évből is legalább 25-ben sem a bátor kez- 
deményezés jellemezte könyvtárunkat, 
ezért a súlypont óhatatlanul máshova toló- 
dott. A példaként szolgáló intézmény meg- 
tiszteltető helyét elhatározásokkal nem, 
csak teljesítménnyel lehet visszaszerezni. 

Mi a magyar könyvtárak közösségében 
arra vállalkozunk, hogy amit mint a legna- 
gyobb (ha nem is legidősebb) testvértől 
Joggal várnak tőlünk, azt igyekszünk fel- 
vállalni és teljesíteni. Van egy sor olyan 
szolgáltatásunk -— a szociológiai szak- 
könyvtári szolgáltatásokon túl is -, amely 
a többi könyvtár áttétele révén érvényesül. 
Az egész könyvtárügy teljesítményének 
növelése érdekében megbízható és egyenlő 
társként állunk minden testvérintézmény 
rendelkezésére. 

Nemcsak a mi könyvtárunk, de a ma- 
gyar közművelődési könyvtárak általában 
is sokat változtak az utóbbi két évtizedben. 
Egyre újabb és újabb dokumentumok jelen- 
tek meg a könyvtári állományokban: a 
hanglemezek, a kazetták, a vizuális doku- 
mentumok széles választéka, legújabban a 
videokazetták. Ezekkel a változásokkal mi 
is igyekeztünk lépést tartani. 14 úgyneve- 
zett zenei részlegünk (amelyek mellesleg 
nemcsak zenei anyagokat, hanem például 
nyelvleckéket is gyűjtenek és szolgáltat- 
nak) a zenei művelődésnek egy egészen új 
hálózatát jelenti a fővárosban. Egyenként 
3-8 ezer lemezük és kazettájuk van, me- 
lyek kölcsönözhetők, helyben hallgatha- 
tók. 1984-ben több mint 2700 eredeti, köl- 
csönözhető grafikával az első artotékát 
hoztuk létre Magyarországon. A Kertész 
utcai szakolvasóteremben évek óta hasz- 
náljuk a videomagnót a könyvtári szolgál- 
tatások kiegészítésére (a Magyar Televízió 
irodalmi műsorait vettük fel, és helyben 
bármikor levetítjük). Ugy gondolom, a ke- 
reskedelmi hálózattól különböző, közmű- 
velődési videotéka-hálózat kiépítésére a 
könyvtárak a legalkalmasabbak. Néhány 
további könyvtárunkban már meg is kezd- 
tük a videokazetták gyűjtését. 

De nem csak ilyen — a dokumentumok 
gazdagodásával lépést tartó — , újításokat" 
vezettünk be. 1984-ben arra kezdtünk kí- 
sérleteket, hogy a könyvtárat belülről, te- 
hát a feltárás, az állomány tálalásának év- 
tizedek óta mozdulatlan gyakorlatát újít- 
suk meg. Családi könyvtárnak nevezett 
kísérletünkben olvasói érdeklődési kategó- 
riák szerint kínáljuk a könyveket, és nem 
a szerzői betűrend, illetve a tizedes osztá- 
lyozás , szent" rendjében. A nevelési szán- 


dék áttételesebb érvényesítése, a szórakoz- 
tatási funkció tudatosabb vállalása mellett 
a használói kör bővülését is várjuk ettől a 
kísérlettől. Azt, hogy a könyvtárosok 
könyvtárát túlhaladva, az olvasók könyv- 
tárát valósítsuk meg. 

Meglévő adottságaink (állomány, infor- 
mációhordozók, személyzet, könyvtári há- 
lózat) újrarendezésével és célszerű kiakná- 
zásával, viszonylag kis kiegészítésével eb- 
ben az esztendőben arra kezdünk kisérle- 
tet, hogy hálózatunkban jöjjön létre a köz- 
hasznú információszerzés budapesti bázisa. 
Több elszigetelt és a lehetséges érdeklődési 
kör egy-egy szektorára leszükitett próbál- 
kozás után úgy véljük, a könyvtár a legal- 
kalmasabb intézmény nemcsak az irodal- 
mi és ténybeli információk, hanem a min- 
dennapi élethez szükséges közösségi, kul- 
turális, közigazgatási, politikai stb. tudni- 
valók tárolására és az érdekeltekhez való 
eljuttatására IS. 

A most kezdődött ötéves tervben talán 
módunk lesz annak, a Magyarországon 
még ki nem próbált lehetőségnek a kísérle- 
ti megvalósítására is, hogy a könyvtár kö- 
zösségi házként működjék. Meggyőzödé- 
sünk, hogy az érdeklődés és az érdekek 
azonosságára épülő közösségek létrehozá- 
sának egyik lehetséges útja az, hogy a 
könyvtárra mint élő szervezetre támasz- 
kodjunk, kihasználva és továbbfejlesztve 
annak adottságait és kezdeményezéseit. 
Olyan feladatok ellátásra is képessé tesz- 
szük, amelyekre most több, másféle intéz- 
ményt működtet — sokszor drágábban és 
alacsonyabb hatásfokkal - a társadalom. 

A könyvtár mindenütt a világon támo- 
gatott, közpénzekből fenntartott, ha úgy 
tetszik , ráfizetéses" intézmény. Egy akko- 
ra szervezetnek, mint a mi könyvtárunk 1s, 
vannak bizonyos lehetőségei (például 
nyomdájukkal bérmunka vállalása) saját 
erőforrások teremtésére, de ez mindig csak 
a költségvetés szerény kiegészítése lehet. 
Másokkal együtt nekünk is vannak olyan 
elképzeléseink, hogy bizonyos nem lakos- 
sági alapszolgáltatásokat térítésessé te- 
gyünk. 

Gazdaságosabb működésünknek min- 
denekelőtt az az útja, hogy a rendelkezé- 
sünkre álló eszközöket ésszerűbben hasz- 

náljuk fel, szolgáltatásainkat pedig a társa- 
dalom számára minél differenciáltabban, 
hatékonyabban építsük ki. A magunk által 
megteremtett erőforrások ehhez igen sze- 
rény mértékben járulhatnak hozzá. A szin- 
tentartáshoz is, de különösen a minimális 
fejlesztéshez a jelenleginél nagyobb támo- 


Középkori kőtár 


gatás szükséges. Ha a társadalom számára 
meggyőzően bizonyítjuk, hogy ..haszno- 
sak", nélkülözhetetlenek és sokoldalúak 
vagyunk, akkor az illetékesek könnyebben 
megtalálják ennek a lehetőségét. 


Kiss Jenő 


zGúáy Google 


Háttal Európának? 


Frantz Fanon: A föld rabjai 


Lehet-e aktuális üzenete egy negyedszáza- 
da megjelent könyvnek? Ráadásul, amely- 
nek előszavában maga J. Paul Sartre biz- 
tosítja az igen tisztelt olvasót arról, hogy 
ez a könyv nekünk, európaiaknak , az ég- 
világon semmit sem mond", s bár benne 
égetően fontos dolgok foglaltatnak, azok 
számunkra idegenek maradnak, s ha be- 
szélnek is rólunk, hozzánk sohasem. Ha 
ettől az extravagáns könyvajánlattól sem 
támadna kedve csak azért 15 felütni a , nagy- 
rabecsültnek" az immár negyedszázada 
halott Frantz Fanon könyvét, A föld rabja- 
it (Gondolat Könyvkiadó, 1985.), akkor 
másért érdemes megtennie ezt. 

A magyar politikai könyvkiadás régi 
adósságát törleszti e kötet közreadásával. 
Ráadásul -— s ez már az adósságok termé- 
szetéből következik -— halmozódott adós- 
ságról van szó. hiszen az afrikai független- 
ségi eszmék egyik klasszikus esszéfüzére, 
A föld rabjai szinte minden gondolatát to- 
vábbírta a történelem; mindemellett, fur- 
csa paradoxonként, az égető aktualitással 
fennmaradt kérdésekre, a harmadik világ 
s különösen Afrika fejlődési válságának 
problémáira - késik a megnyugtató válasz. 
Sorskérdéseket feszeget ez a szokatlan stí- 
lusban megírt, lázító, felkavaró, de egy- 
szersmind összetéveszthetetlenül személyes 
hangú írás; a függetlenség mámorát és jó- 
zanságát, az útválasztás öntudatát, a hitté 
és vállalássá nött , harmadikvilágiság" ra- 
dikalizmusát és az ettől elválaszthatatlan 
utópiákat, a tévedés ezernyi lehetőségét és 
a realitásokkal való könyörtelen szembe- 
nézés szükségességét. 

A föld rabjai Fanon életművének csúcs- 
pontját jelenti, de nem csupán egy gondol- 
kodói tevékenység sikeres szintézisterem- 
tése ez, hanem egy kivételes korszak, az 
afrikai fejlődés szempontjából valóban 
sorsfordulót jelentő évek politikai eszmélé- 
sének hiteles krónikája is egyúttal. Ezért 
fontos, mondhatni kortörténeti dokumen- 
tum értékű ez a mű - mely minden elméleti 
tévedésével együtt — hozzásegít, hogy hű 
képet alkossunk egy kontinens politikai 
emancipációjának sorsdöntő fordulatáról: 
a politikai függetlenség megszerzéséről. 

S hogy ez nem egyszerűen politikai ak- 
tus volt, hanem - a folyamat jellegétől füg- 
góen - az afrikai tarsadalmak szükebb 
vagy szélesebb körét átformáló folyamat, 
azt ma már senki sem vitatja. , Afrika évei- 
ben" egy kontinens látott hozzá, hogy a 
gyarmati reménytelenség után birtokba ve- 
gye történelmét, felfedezze emberi méltó- 
ságát. Az indulást figyelembe véve, nem 
lehetett kétséges, hogy a győzelem, a füg- 
getlenség eufóriája után az új nemzeti fej- 
lödés feltételeinek megteremtése nem keve- 
sebb erőfeszítést és áldozatot követel Afri- 
ka népeitől, mint a gyarmatosítók elűzése. 


Az antikolonialista harc szükségképpen új 
elemekkel gazdagította a kontinens politi- 
kai eszméit. Az addig legatfogóbbnak te- 
kinthető pánafrikanista gondolatok forra- 
dalmi radikalizmussal telitödtek; teoreti- 
kusai már a pánafrikanizmus új, az afrikai 

kontinensről származó nemzedékének rep- 
rezentánsai. Közejük tartozott az elsőként 
függetlenné vált afrikai állam, Ghana el- 
nöke, Kwame Nkrumah, aki 1958-ban, az 
először afrikai földön, Accrában megren- 
dezett VI. pánafrikai kongresszuson már 
a forradalmi függetlenségi harc kontinen- 
tális egységének gondolatát támogatta. 

E kongresszus résztvevője volt Frantz 
Fanon is, akinek politikai és elméleti mun- 
kásságára az algériai forradalmi független- 
ségi harc gyakorolt meghatározó hatást. 
Fanon nézetei nemcsak az antikolonialista 
harc szempontjából jelentették az , eszmék 
fegyverét", hanem szerte a világban hatot- 
tak az antiimperialista küzdelmekre, a la- 
tin-amerikai gerillamozgalmakra ugyan- 
úgy, mint a hatvanas évek nyugat-európai 
baloldali mozgalmainak különböző áram- 
lataira. S ha Fanon várakozásai jó részt 
beteljesületlenek is maradtak, értékelései 
nemegyszer tévesnek bizonyultak, túlzásai 
hibák forrásává lettek — mindennek ellené- 
re gondolatai a születő új afrikai nemzete- 
ket hozzásegítették a reálisabb önismeret- 
hez. Történt ez olyan fejlődési szakaszban, 
amikor e forradalmi küzdelmek valóban 
nehezen érthetők és tanulságaik nem 
könnyen beépíthetők voltak a forradal- 
mak marxista elméletébe. Fanon kérdés- 
feltevései arra figyelmeztetnek, hogy a 
marxista elmélet gazdagításának fontos, új 
területe bontakozik ki az Európán kívüli 
világban, s ez igényli, hogy számos korábbi 
nézetünket újragondoljuk, s a világfejlődés 
dialektikájának vizsgálata során mélyeb- 
ben, árnyaltabban viszonyuljunk az euró- 
pai és az Európán kívüli világ bonyolult 
összefüggésrendszerének problematikájá- 
hoz. 

Fanon már a függetlenség hajnalán szin- 
te profetikus előrelátással sorolja azokat a 
hibákat, melyeket az új államok elkövet- 
nek, azokat a csapdákat, melyeket a törté- 
nelmi fejlődés előzményeit és a neokoloni- 
alista ambiciókat ismerve, nehéz elkerülni- 
ük a függetlenségért harcolóknak. A kon- 
tinens legutóbbi negyedszázadának ese- 
ménytörténetét követve, meg kell állapíta- 
ni, hogy a szerző jövőt megsejtő jóslatai 
nagyrészt beigazolódtak. A nemzetté válás 
szempontjából negyedszázad nem hosszú 


idő, de a kontinens országainak viharos és 
ellentmondásos közelmúltja szinte mon- 
datról mondatra igazolja és aktuálissá te- 
szi Fanon  neokolonializmus-bíirálatát. 
Ugyanígy, Fanon helyesen hívta fel a fi- 
gyelmet azokra a belső fejlődési zsákut- 
cákra, amelyekben ma 1s számos afrikai és 
harmadik világbeli ország kormánypoliti- 
kája vesztegel. Ma a világ Afrikát méltán 
tekinti , megsebzett kontinensnek". Fanon 
diagnózisa pontos, de terápiája: , Fordit- 
sunk hátat Európának!... a harmadik vi- 
lágnak előlről kell kezdenie az emberi tör- 
ténelmet" -— alkalmazhatatlan. 

Frantz Fanon könyvének van egy to- 
vábbi olvasata is. , Erőszak", , terror", 
, puccsok", , törzsi háborúk" - a napi ak- 
tualitások hovatovább megszokott kísérő- 
jelenségei, ugyanúgy, mint a képernyőkön 
feltűnő, csontig soványodott afrikaiak te- 
kintete, az adatok a reménytelen gazdasági 
pangásról. Miért? A kérdésre megfogalma- 
zódó válaszokban bizonytalanság, értet- 
lenség, esetenként szépszámmal előítéletek 
is rejlenek. E könyvet olvasva, hasznos 
segitséget kapunk ahhoz, hogy egy másfaj- 
ta logikával gondoljuk újra a , harmadik 
világ" marginalizálódásának folyamatát, 
amint erre a magyar kiadáshoz írt kitűnő 
előszavában Marton Imre is felhívja a f- 
gyelmet. 

Fanon társadalomelméletének központi 
gondolata az erőszakelmélet. A kötet első 
két fejezete tartalmazza a szorosabban vett 
elméleti kifejtést, amit az úgynevezett 
harmadikvilág-elmélet radikális követői 
tettek magukévá, de amelynek számos té- 
tele felbukkant az antikolonialista mozgal- 
makban, az antiimperialista gerillaharcok- 
ban, a néger polgárjogi mozgalmak radi- 
kális áramlataiban ugyanúgy, mint napja- 
ink némely regionális konfliktusában. Fa- 
non szerint az erőszak sajátos dialektikája 
érvényesül a harmadik világ politikai har- 
caiban. Az erőszak szinterei különbözőek, 
s a gyarmati Kenyától a függetlenségéért 
harcoló Algérián át az apartheid jármában 
szenvedő Dél-Afrikáig terjedhetnek -— a lé- 
nyeg mégis mindig ugyanaz: az erőszak 
csak , történeti küldetését" teljesítve tün- 
het el a harmadik világ politikai eszköztá- 
rából. Miben áll ez a történelmi küldetés? 


KRITIKA 87 


Melyek e forradalmi harc általánosítható 
igazságai egy nehezen érthető, rendkívül 
különböző és szeszélyesen változó, ugyan- 
akkor szinte reménytelenül állandónak tű- 
nő világban? 

Az erőszak kiindulópontjául megjelölt 
dekolonializáció már maga is következ- 
mény, válaszadás arra az évszázados erő- 
szakáradatra, amit az Európán kívüli vi- 
lágnak gyarmati története során el kellett 
szenvednie. Fanon világosan látja, hogy a 
dekolonizáció történelmi folyamata csak 
akkor és azáltal válik a gyarmatosított né- 
pek számára a minimális követelésként 
megfogalmazott tabula rasává, ha e folya- 
mat eredendő antagonizmusát felismerik, 
azaz , a mindenre kiterjedő, teljes, abszolút 
helyettesítés" hatalmi lényege is tisztán 
megfogalmazódik: ,A gyarmatos terem- 
tette és teremti továbbra is a gyarmatosítot- 
tat." Ebben a történelmi evidenciának ha- 
tó megállapításban Fanon nem csupán a 
gyarmattörténetből jól ismert három ,K" 
- a kard, a kereszt és a kereskedelem - 
intervenciójára céloz, hanem arra a mai 
napig elevenen ható minőségre, amivé a 
gyarmatosítás ezeket a civilizációkat, tár- 
sadalmakat torzította. A gyarmatosító 
erőszak ebben az összefüggésben nemcsak 
az uralom gyakorlását biztosító eszköz, a 
leigázás és a kényszer fegyvere, hanem beé- 
pül abba a gyarmati lényegtelenségbe ta- 
szított sorsba, melynek felszámolásakor a 
csak a tüzes golyók és szuronyok igazságát 
ismerő gyarmatosítottak első spontán re- 
akciója csak az erőszak lehet. 

Fanon kiindulási pontja nem hagy két- 
séget afelől, hogy a gyarmatosítottak 
, csakis akkor győzedelmeskedhetnek, ha 
minden eszközt latba vetnek, beleértve ter- 
mészetesen az erőszakot is... A gyarmato- 
sított, ha meg akarja valósítani ezt a prog- 
ramot, motorja kíván lenni, szüntelenül 
készen áll az erőszakra. Születése óta vilá- 
gos számára, hogy ezt a tiltásokkal telehin- 
tett, szűk világot kizárólag az abszolút erő- 
szak kérdőjelezheti meg." (55. old.) 

Legvitatottabb gondolatainak egyikéről, 
az abszolút erőszak elkerülhetetlenségéről 
olvasván, szinte természetes reakciónak 
tűnik, ha a szervezett társadalomban, jog- 
államban élő olvasó a jogért kiált. Fanon 


szerint hasztalanul, mivel itt kétféle tör- 
vény kétféle igazsága között nem lehetsé- 
ges konszenzus; az ellentét antagonizmusa 
csak a radikális leszámolással és a saját, 
organikus fejlődés megvalósításával kép- 
zelhető el. Ezért kulcsfontosságú, hogy a 
dekolonizáció első mozzanatában az erő- 
szakot nem egyszerűen csak mint eszközt 
fedezi fel Fanon, hanem mint az új társa- 
dalmi minőség megszületésének lehetősé- 
gét is. A dekolonizációt megvalósító erő- 
szak legitimitását az adja, hogy , a gyarma- 
tosított vdologc önmaga felszabadításá- 
nak folyamatában válik emberré". (54. 
old.) 

A gyarmati társadalom sajátos stratifi- 
kációja plasztikusan rajzolódik ki a szerző 
leírásában. Az ad absurdum absztrahálás, 
a bipoláris szembeállítás nem leegyszerűsi- 
tő hajlamból fakad, hanem kettős célja 
van. Egyrészt, le akar számolni azokkal a 
magyarázatokkal, misztikus küldetésta- 
nokkal, amelyek hosszú időn keresztül lep- 
lezték a gyarmatosítók és újragyarmatosí- 
tók valódi érdekeit és tevékenységét a har- 
madik világban. Másrészt, láttatni akarja 
azt, hogy a fő törésvonal mentén maga a 
gyarmati világ ís , megosztott": törzsi, val- 
lási, etnikai, gazdasági stb. ellentétektől 
szabdalt, s újjászervezésekor nem lehet fi- 
gyelmen kívül hagyni e torz és brutális 
kettészakítottság következményeit. 

Az erőszakról mint totalitásról ir Fanon, 
ami , cselekvésképzetként" jelenik meg, s 
mint ilyen, alkalmas arra, hogy a gyarma- 
tosított nép valamennyi tagja magáévá te- 
gye. E társadalomantropológia minden 
eleméből a radikális változtatás igénye ki- 
ált, sürgetően, türelmetlenül; egy kicsit a 
dosztojevszkiji , amikor az embernek már 
nincs hova menni" erőszakba kényszerülő 
kétségbeesés alternatívájaként. Az erőszak 
dialektikájának természetrajza nem az 
adok-kapok dichotómiáját, s főként nem 
a bőrszín faji képletére redukált szemben- 
állást hangsúlyozza, noha ez utóbbinak 
kitüntetett jelentősége van Fanon elméle- 
tében. A fajhoz, fajtához való tartozás 
nem egyszerűen a bőrszin szerinti szegre- 
gációt jelenti Fanon gondolatrendszeré- 
ben, hanem sajátos dimenzióját a létezés- 
nek, a másságnak azt az öntudatosult fel- 

Hagyományos és új szellemi szolgáltatások 


Fővárosi Szabó Ervin Könyvtár 


Bizonyára nem vagy nem elsősorban állo- 
mányunk különleges értékei, hanem in- 
kább közművelődési feladataink, teljesít- 
ményeink indokolták, hogy a legnagyobb 
közgyűjtemények között mi 15 bemutatkoz- 
hassunk. Mert igaz ugyan, hogy állomány- 
nagyságra a másodikak (ha csak a könyvet 
nézzük, akkor az elsők) vagyunk az or- 
szágban négy és félmillió leltári egységünk- 
kel, de ez a sok könyv és egyéb dokumen- 
tum nem unikumok sora, hanem minden- 
napi olvasnivaló a főváros lakosságának. 

Ebből nyilvánvaló, hogy - amiképpen 
olvasóink nevezik - ,a Szabó Ervin"-ről 
mint hálózatról beszélek, a központi és a 94 
kerületi könyvtárról. Ez a hálózat együtte- 
sen évente majdnem kétmillió látogatót 
fogad, és csaknem ötmillió dokumentumot 
ad használatba. Ahogy első igazgatója és 
névadója - angolszász mintára - eltervez- 
te: a tudományos jellegű központi könyv- 
tár és a közművelődési célú hálózat együtt 
oldja meg a városi könyvtár feladatait. 
Szabó Ervin terveiben - számolva azzal, 
hogy akkor a társadalomtudományoknak 
nem volt gyűjtőhelye Budapesten - a köz- 
ponti könyvtár társadalomtudományi pro- 
fillt kapott, és nyolc évtized szükségszerű 
változásain keresztül mindmáig megőrizte 
azt, noha országos szakkönyvtárként 
, csak" a szociológia tekintetében műükö- 
dik. 

A központi könyvtár ezért elsősorban a 
tágabban értelmezett szociológia klasszi- 
kusainak műveiben és mai irodalmában 
gazdag. Természetesen más tudományte- 
rületeken is őrzünk kutatói csemegéket: 
így például a történelem búvárainak gaz- 
dag tárháza a Ballagi-gyűjtemény, a 
17-20. századi magyar és külföldi röpira- 
tok, pamfletek gyűjteménye, az irodalom 
kutatóinak pedig a 18-19. századi elsőkia- 
dású magyar szépirodalmi műveket tartal- 
mazó Szüry-gyűjtemény. Zichy Jenő, 
Vámbéry Ármin, Thallóczy Lajos, Szabó 
Ervin és más neves könyvgyűjtök, tudósok 


magángyűjteményei gazdagították a 
könyvtár állományát. Az ország legna- 
gyobb helytörténeti kollekciója a Buda- 
pest-gyűjtemény, amely — tekintve a fővá- 
rosnak az ország életében játszott szerepét 
— a magyar történelemnek általában is fon- 
tos kutatóhelye. 

A központi könyvtár ezen túl még igen 
jelentős közművelődési feladatokat is ellát 
mint a fővárosi tanácsi könyvtárhálózat 
tájékoztató központja, illetve a humán és 
a társadalomtudományok területén a há- 
lózat leggazdagabb magyar és idegen nyel- 
vű gyűjteménye. Zenei könyvtára pedig - 
amely helyhiány miatt kiszorult a volt 
Wenckheim-palotából - az ország legna- 
gyobb nyilvános zenei gyűjteményei közé 
tartozik. 

Sajnos, a nyomasztó helyhiány miatt - 
tarthatatlan elhelyezési, használati és mun- 
kakörülményeket nyújtó székházunkkal 
(Meiningen Artur tervezte neorokokó sti- 
lusban, 1887-ben épült fel) osztozunk né- 
hány nagy közgyűjtemény sorsában - a 
központi városi könyvtár funkcióit csak 
hiányosan és részben tudjuk teljesíteni. 
Teljes körű választékkal kellene szolgál- 
nunk az ismeretek egész skáláján a közép- 
és a felsőszintű ismeretterjesztő, valamint 
a magyar és a világirodalomból — magyar 
és világnyelveken — valamennyi dokumen- 
tumtípust illetően. Szabó Ervin idejében a 
társadalomtudományi könyvtár hiányát 
kellett pótolni, ma viszont a természettu- 
dományok területén nincs nagy, nyilvános 
közgyűjteményünk! Az alapfokú irodal- 
mat minden könyvtárunkban adjuk, a kö- 
zépfokút a nagyobbakban, de csak a ma- 
gyar nyelvűt. Szükség lenne legalább egy 
gyűjteményre a fővárosban, ahol gazdag a 
választék, és széles körű, magas színvonalú 
tájékozódásra van lehetősége az érdeklő- 
döknek. Ahol nemcsak a legfontosabb vi- 
láglapokat lehetne olvasni, de a legkülön- 
félébb — ismeretágak — nagyközönségnek 
szánt folyóiratait is, valamennyi világnyel- 

ven. Nálunk a párizsi Pompidou-központ 
könyvtára a legismertebb példa erre, de 
minden európai nagyvárosban, a fele ak- 
korákban is mint Budapest, működik egy 
15—20 000 négyzetméter alapterületű, 1-2 
milliós állományú városi könyvtár, tájéko- 
zódási központ. 

Központi könyvtárunk fennállása óta 
mindig a szellemi élet egyik meghatározó 
centruma volt. A századelőn a Szabó Ervin 
vezette könyvtár nemcsak irodalmat adott, 
de szellemi műhelyként is szolgálta a balol- 
dali, radikális és szocialista mozgalma- 
kat. A két világháború között a szellemi 
műhelyszerep - a Szabó Ervinhez hasonló 
formátumú személyiségek hiánya miatt is 
— kevéssé érvényesült, de a gyűjtemény vál- 
tozatlanul vonzotta az egyetemi ifjúságot, 
a legkiválóbb alkotókat, tudósokat, író- 
kat, művészeket. Az itt nyújtott valaszték 
a külföldi irodalomból (elsősorban az úgy- 
nevezett szellemtudományokban, de a tár- 
sadalomtudományi profilból is sokat meg- 
őrizve), a liberális hagyományok részbeni 
továbbélése a beszerzésben és a használat- 
ba adás során (a fővárosi könyvtárban 
szinte az 1945 előtti évekig legálisan hozzá 
lehetett jutni a marxista irodalomhoz) 
mind-mind vonzotta a tájékozódásra 
szomjazó értelmiséget, munkásságot. Alig 
van irodalmunknak, tudományunknak, 
művészetünknek, sőt politikai életünknek 
olyan jelentős alakja, aki visszaemlékezé- 
seiben (a memoárköteteken kivül sokat 
közölt ezekből pár évvel ezelőtt a Könyv- 
táros című folyóirat) ne a legnagyobb elis- 
meréssel, mint szellemi arculatának, egyé- 
niségének meghatározójáról emlékezne 
meg a fővárosi könyvtárról. 

Hogyan teljesítjük ma az e hagyomá- 
nyokból is adódó kötelezettségeket? M1- 
lyen a központi könyvtár mai hatóköre, 
szerepe szellemi életünkben? Mennyiségi- 
leg minden korábbinál nagyobb. Beiratko- 
zott olvasónk, látogatónk, olyan fővárosi 
lakos, aki valamilyen módon kapcsolatba 
került a könyvtárral, aránylagosan is sok- 
kal több van, mint bármikor a felszabadu- 
lás előtt (ha kisebb is a lakosság könyvtár- 
használó része, mint a hasonló európai 
nagyvárosokban vagy a jobban ellátott 
magyar vidéki városokban). 


A központi könyvtárba 18 000-en irat- 
koznak be évente, nagyobb részt diákok és 
értelmiségiek, az egész hálózatban 200 000 
körül van a nyilvántartott olvasók száma. 
Mi vagyunk az egyetlen budapesti nagy- 
könyvtár, amely a központjában minden 
megkötés nélkül fogadja a 16 évesnél idő- 
sebb középiskolásokat is (közülük másfél 
ezren iratkoztak be). Olyan igényekkel is 
itt jelentkeznek, amelyeket jobban, köny- 
nyebben kielégitenének a kerületi könyvtá- 
rak. Részben a központi könyvtár teher- 
mentesítésére, részben azért, mert Buda- 
pest 60000 középiskolása közül csak 
18 000 olvasója hálózatunknak, a nyolcva- 
nas években eredményes lépéseket tettünk 
jobb kiszolgálásuk érdekében. Nyelv- és 
irodalomtudományi szakolvasótermet 
hoztunk létre a Kertész utcában, kifejezet- 
ten a középiskolások szolgálatára, célzott 
propagandát folytatunk körükben azért, 
hogy vegyék igénybe a jó szinvonalú ellá- 
tást nyújtó kerületi könyvtárakat. 

Olvasóinknak - a központban is, a háló- 
zatban is — igen nagy hányadát teszik ki az 
egvetemi és főiskolai hallgatók. A központi 
könyvtár négyezer egyetemista és főiskolás 


" olvasója között szinte minden budapesti 


felsőoktatási intézmény hallgatója megta- 
lálható. Tehát nemcsak azok járnak hoz- 
zánk, akik nálunk találják meg kötelező 
olvasmányaikat, hanem orvostanhallgató- 
tól műegyetemistáig sokféle diák. Azzal 
hizelgünk magunknak, hogy 40-50 év múl- 
va majd közülük kerülnek ki azok a neves 
tudósok, művészek, akik a mai , Szabó 
Ervin"-t emlegetik visszaemlékezéseikben. 
Erdeklődésük ugyanis nemcsak szakmá- 
juk irodalmára irányul: ők képviselik a 
széles horizonton tájékozódó értelmiségi 
típusát. Erdekes az orvostanhallgatók pél- 
dája. Az egyetem közelsége és gyenge 
könyvtári ellátottsága miatt mindig sok 
medikus járt olvasótermeinkbe. Pár éve 
egyetemük kényelmes olvasótermet létesíi- 
tett számukra, kötelező olvasmányokkal, 
tájékozódásra alkalmas általános anyag- 
gal. Számuk mégsem csökkent nálunk. Va- 
lószínűleg az itteni gazdagabb választék, s 
nemcsak a szakemberi, hanem az értelmi- 
ségi tájékozódás igénye és talán az ottho- 
nos légkör 15 idevonzza őket. 

És a felnőtt, a dolgozó, az alkotó értelmi- 
ség? Azokon kivül, akik azért járnak hoz- 
zánk, mert nálunk találják meg a szakmá- 
jukhoz szükséges szakirodalmat (szocioló- 
gusok, helytörténészek, zeneművészek), 
szép számban keres fel bennünket újságiró, 
író, rádiós-tévés, egyetemi oktató stb. 
A legtöbb természetesen a központi 
könyvtárba jár, de a nagyobb kerületi 
könyvtáraknak is megvan a maguk értel- 
miségi közönsége. Abba a fent említettek 
éppúgy beletartoznak, mint a műszaki ér- 
telmiség vagy a pedagógusok. Ez utóbbi 
kategória — bár érthetően a legnépesebb 
része az értelmiségi olvasók táborának - 
létszámához képest a kívánatosnál alacso- 
nyabb arányban használja könyvtárunkat. 
Talán mert szabadidejét nem fordíthatja 
önművelésre, hanem fizetéskiegészítésre 
kénytelen felhasználni? 

A fizikai dolgozók, az olvasó munkások 
elsősorban a kerületi könyvtárakban je- 
lentkeznek. Az utóbbi évtizedben arányuk 
csökkent, ha nem 15 olyan mértékben, mint 
a munkásság létszáma Budapesten. Az igé- 
nyesebb, a középgenerációhoz tartozó (20 
és 40 év közötti) szakmunkások a korábbi- 
nál nagyobb arányban használják a nagy 
kerületi könyvtárakat. A kevésbé igénye- 
sek, akik elsősorban a szórakozás szándé- 
kával olvasnak, beérik a lakásukhoz leg- 
közelebbi fiókkönyvtár vagy a munkahe- 
lyükön működő szakszervezeti könyvtár 
választékával. 

Még két nagy létszámú olvasórétegről 
nem szóltunk, az olvasótáborunk egyhar- 
madát kitevő nyugdíjasokról és az ennél is 
nagyobb lélekszámú (az olvasók 36 száza- 
léka) gyermekolvasókról. Bár a gyermeke- 
ket 78 helyen szolgáljuk ki, a beszerzési 
keret nagy részét költjük gyermekiroda- 
lomra, mégsem tudjuk létszámának és fő- 
leg fontosságának megfelelő mértékben el- 
látni ezt az olvasóréteget. 


A főváros közönségével való kapcsolatain- 
kat elsősorban az olvasóinkkal való vi- 
szony jelképezi. Nem kis kör ez, de még 
mindig kicsi a lehetséges használókhoz ké- 


pest. És még nem találtuk meg a módszere- 
ket (talán a könyvtár baráti körének meg- 
alakítása is segíthetne?) arra, hogy olvasó- 
ink segítségével bővítsük hatókörünket. 

A tömegkommunikáció, elsősorban a te- 
levízió nemcsak a legnagyobb versenytárs 
(ámbár úgy látjuk, nem vesztettünk olva- 
sót miatta), hanem ösztönzője is lehet(ne) 
a könyvtárhasználatnak. Nem egyszerűen 
a primér (majd azt mondtam primitív) ösz- 
szefüggésekre gondolok (például, hogy 
amit sugárzott a tévé, azt könyv formájá- 
ban keresik az olvasók a könyvtárban), 
hiszen azok máris éreztetik hatásukat. Ha- 
nem olyan tudatosabb együttműködésre, 
összedolgozásra, amilyenre a gyermekmű- 
sorok esetében már van egy sor példa. 
Ezeknek a szerkesztői már tudják, hogy a 
gyermekkönyvtárakban találják meg azo- 
kat a gyermekközösségeket, amelyek to- 
vábbviszik a látott, hallott, olvasott élmé- 
nyeket. Attól félek, a televíziónak a könyv- 
tár még nem elég , érdekes" (elkészült, de 
nem sugárzott riportok tanúskodnak er- 
ről). Még mindig nem jellemző, hogy a 
különböző kulturális műhelyek, intézmé- 
nyek együtt gondolnának végig, tervezné- 
nek meg és hajtanának végre akciókat, 
kulturális vállalkozásokat. Talán legin- 
kább még a könyvkiadók számolnak a 
könyvtárakkal tervkészítésük során. 

A szűkebben vett szakmán belül sem 
sokkal jobb a helyzet. Átfogó, összehan- 
golt, több intézmény erejét igénylő és vala- 
mennyit szolgáló elképzelések ritkán szü- 
letnek. Pedig enélkül korszerű könyvtár- 
ügy, javuló szolgáltatások nem jöhetnek 
létre. Mi magunk már nem tűnünk ki a 
magyar közművelődési könyvtárak közül, 
mint Szabó Ervin idejében. Ez részben ör- 
vendetes, mert azt jelenti, hogy a többiek 
is felnőttek. A vidéki városokban kitűnő 
könyvtárak működnek, majdnem minde- 
nütt -— aránylagosan - jobb feltételekkel, 
mint Budapesten. A két világháború kö- 
zött egyáltalán nem, de az elmúlt negyven 
évből is legalább 25-ben sem a bátor kez- 
deményezés jellemezte könyvtárunkat, 
ezért a súlypont óhatatlanul máshova toló- 
dott. A példaként szolgáló intézmény meg- 
tiszteltető helyét elhatározásokkal nem, 
csak teljesítménnyel lehet visszaszerezni. 

Mi a magyar könyvtárak közösségében 
arra vállalkozunk, hogy amit mint a legna- 
gyobb (ha nem is legidősebb) testvértől 
joggal várnak tőlünk, azt igyekszünk fel- 
vállalni és teljesíteni. Van egy sor olyan 
szolgáltatásunk - a szociológiai szak- 
könyvtári szolgáltatásokon túl is -—, amely 
a többi könyvtár áttétele révén érvényesül. 
Az egész könyvtárügy teljesítményének 
növelése érdekében megbízható és egyenlő 
társként állunk minden testvérintézmény 
rendelkezésére. 

Nemcsak a mi könyvtárunk, de a ma- 
gyar közművelődési könyvtárak általában 
is sokat változtak az utóbbi két évtizedben. 
Egyre újabb és újabb dokumentumok jelen- 
tek meg a könyvtári állományokban: a 
hanglemezek, a kazetták, a vizuális doku- 
mentumok széles választéka, legújabban a 
videokazetták. Ezekkel a változásokkal mi 
is igyekeztünk lépést tartani. 14 úgyneve- 
zett zenei részlegünk (amelyek mellesleg 
nemcsak zenei anyagokat, hanem például 
nyelvleckéket is gyűjtenek és szolgáltat- 
nak) a zenei művelődésnek egy egészen új 
hálózatát jelenti a fővárosban. Egyenként 
3-8 ezer lemezük és kazettájuk van, me- 
lyek kölcsönözhetők, helyben hallgatha- 
tók. 1984-ben több mint 2700 eredeti, köl- 
csönözhető grafikával az első artotékát 
hoztuk létre Magyarországon. A Kertész 
utcai szakolvasóteremben évek óta hasz- 
náljuk a videomagnót a könyvtári szolgál- 
tatások kiegészítésére (a Magyar Televízió 
irodalmi műsorait vettük fel, és helyben 
bármikor levetítjük). Ugy gondolom, a ke- 
reskedelmi hálózattól különböző, közmű- 
velődési videotéka-hálózat kiépítésére a 
könyvtárak a legalkalmasabbak. Néhány 
további könyvtárunkban már meg is kezd- 
tük a videokazetták gyűjtését. 

De nem csak ilyen - a dokumentumok 
gazdagodásával lépést tartó — , újításokat" 
vezettünk be. 1984-ben arra kezdtünk kí- 
sérleteket, hogy a könyvtárat belülről, te- 
hát a feltárás, az állomány tálalásának év- 
tizedek óta mozdulatlan gyakorlatát újít- 
suk meg. Családi könyvtárnak nevezett 
kísérletünkben olvasói érdeklődési kategó- 
riák szerint kínáljuk a könyveket, és nem 
a szerzői betűrend, illetve a tizedes osztá- 
lyozás , szent" rendjében. A nevelési szán- 


dék áttételesebb érvényesítése, a szórakoz- 
tatási funkció tudatosabb vállalása mellett 
a használói kör bővülését is várjuk ettől a 
kísérlettől. Azt, hogy a könyvtárosok 
könyvtárát túlhaladva, az olvasók könyv- 
tárát valósítsuk meg. 

Meglévő adottságaink (állomány, infor- 
mációhordozók, személyzet, könyvtári há- 
lózat) újrarendezésével és célszerű kiakná- 
zásával, viszonylag kis kiegészítésével eb- 
ben az esztendőben arra kezdünk kíisérle- 
tet, hogy hálózatunkban jöjjön létre a köz- 
hasznú információszerzés budapesti bázisa. 
Több elszigetelt és a lehetséges érdeklődési 
kör egy-egy szektorára leszűkített próbál- 
kozás után úgy véljük, a könyvtár a legal- 
kalmasabb intézmény nemcsak az irodal- 
mi és ténybeli információk, hanem a min- 
dennapi élethez szükséges közösségi, kul- 
turális, közigazgatási, politikai stb. tudni- 
valók tárolására és az érdekeltekhez való 
eljuttatására is. 

A most kezdődött ötéves tervben talán 
módunk lesz annak, a Magyarországon 
még ki nem próbált lehetőségnek a kísérle- 
ti megvalósítására is, hogy a könyvtár kö- 
zösségi házként működjék. Meggyőzödé- 
sünk, hogy az érdeklődés és az érdekek 
azonosságára épülő közösségek létrehozá- 
sának egyik lehetséges útja az, hogy a 
könyvtárra mint élő szervezetre támasz- 
kodjunk, kihasználva és továbbfejlesztve 
annak adottságait és kezdeményezéseit. 
Olyan feladatok ellátásra is képessé tesz- 
szük, amelyekre most több, másféle intéz- 
ményt működtet - sokszor drágábban és 
alacsonyabb hatásfokkal - a társadalom. 

A könyvtár mindenütt a világon támo- 
gatott, közpénzekből fenntartott, ha úgy 
tetszik , ráfizetéses" intézmény. Egy akko- 
ra szervezetnek, mint a mi könyvtárunk is, 
vannak bizonyos lehetőségei (például 
nyomdájukkal bérmunka vállalása) saját 
erőforrások teremtésére, de ez mindig csak 
a költségvetés szerény kiegészítése lehet. 
Másokkal együtt nekünk is vannak olyan 
elképzeléseink, hogy bizonyos nem lakos- 
sági alapszolgáltatásokat térítésessé te- 
gyünk. 

Gazdaságosabb működésünknek min- 
denekelőtt az az útja, hogy a rendelkezé- 
sünkre álló eszközöket ésszerűbben hasz- 

fedezését, amely nélkül elképzelhetetlen az 
emberi lénvegüktől elidegenített fekete bő- 
rú emberek emancipálódása. 

Fanon óhatatlanul maga 15 túszáva vá- 
lik az itt és most helyzetnek, a fajelmélet- 
ellenes fajelméletnek: , Amikor a gyarmati 
környezetet a maga közvetlenségében pil- 
lantjuk meg, nyilvánvalóvá lesz, hogy ez a 
világ elsősorban az adott fajhoz, fajtához 
tartozás szerint tagozódik." (57. old.) 
E sommás megállapítások mellett azonban 
nagyon sok mindent elmond ennek a világ- 
nak nemcsak a finomszerkezetéről, hanem 
az azt előidéző faktorokról 15. , A gazdasá- 
gi alap a gyarmatokon egyben felépítmény 
Is. Az ok egyúttal következménv: az ember 
gazdag, mert fehér, és fehér, mert gazdag. 
Ezért mindig kissé tágítani kell a marxista 
elemzéseket, valahányszor a gyarmati 
problémához nyúlnak... Nem az üzemek, 
nem a földbirtok, nem is a bankszámla 
jellemzi elsősorban az vuralkodó osz- 
tálytc. Az uralkodó faj éppen az, amelyik 
máshonnan jön, és nem hasonlít az őslakó- 
hoz, va másikhozc." (57. old.) Ebben a 
világban világosak és összetéveszthetetle- 
nek a határvonalak, nincs szükség az erő- 
szak, az uralom, az elnyomás leplezésére, 
a liberalizmus rituáléját mellőzve, marad a 
pőre kizsákmányolás és az erőszak. Mi hát 
a gyarmati világ? Manicheista, " bekerített, 
mozdulatlan világ, ahol az értékek helyre- 
hozhatatlanul megmérgeződtek, s az euró- 
pai , léleknemesítőnek" szánt minták 
, használhatatlannak", , holt szavak hal- 
mazának" bizonyultak. 

A történelemcecsíinálas első lépése, amikor 
a gyarmatosítottak a függetlenség mellett 
döntenek, s az agyakba, izmokba leülepi- 
tett agresszivitás kitör, és először önpusztí- 
tó, véres törzsi háborúkba, gyilkosságokba 
vagy a régi mítoszok és mágiák uralta ritu- 
ális révületbe torkollik. Az erőszak a cse- 
lekvés dinamizmusát öntudatlanul és anar- 
chikusan szabaditotta fel, de a független- 
ség gondolatában ez az erőszak új értel- 
met, célt kap. A gyarmatosított nem egy- 


§ jnanicheisták: a UM. században a Közel-Keleten 
elterjedt vallás hívet, a perzsa Mani (216 276) követőt, 
akik a világ végletes kettéosztottságát vallották. Asz- 
ketükus szektaikban megtartóztattak magukat minden- 
nemű anyagi tevékenységtől és élvezettől. 


szerűen gyarmatossá akar válni, hanem a 
helyét akarja, felismerve, hogy a kolonizá- 
ció és a dekolonizáció egyszerűen erővi- 
szony kérdése. Fanon szerint ez az a pont, 
ahol az eröszak dialektikája új funkciót 
teljesít: a hatalomra tör, s ezzel az erőszak- 
viszony megfordul, s a nemzeti felszabadi- 
tó mozgalmakban a nemzeti függetlenség 
kiharcolásával , abszolút praxisként" dia- 
dalmaskodik. E hadviselés hogyanjára Fa- 
non válasza kérlelhetetlenül egyoldalú. 
Elutasítja a városi nacionalista pártok re- 
formizmusát, az erőszakmentességet és a 
kompromisszumokat. Számára csak egy út 
létezik: a kollektív erőszak, mely által 
nemcsak egy új közösség, hanem egy új 
nemzeti öntudat is születik. Fanon konk- 
dás forradalmi elixírré nemesedik. Rendkí- 
vül veszélyesen és elméletileg végzetesen 
mossa egybe a forradalmi erőszak eszköz- 
funkcióját és az erőszakot mint politikai 
lépést helyettesítő, azt kizáró cselekvést. 
Fanon túlértékeli az erőszak pozitív, alko- 
tó jellegét, amikor arról ír: ,A csoportok 
kölcsönösen magukra ismernek egymás- 
ban, s a leendő nemzet máris egységes. 
A fegyveres harc mozgósítja a népet, azaz 
ugyanarra az egyirányú útra tereli." Ha a 
harmadik világ tapasztalatai részben meg 
is erősítik, hogy a felszabadító háború 
, minden ember tudatába bevési a közös 
ügy, a nemzeti sors, a kollektív történelem 
fogalmát. E vérből és haragból készült ha- 
barcsnak a léte meg is könnyiti a második, 
nemzetépitő szakaszt" (101. old.) — ezt a 
hatást abszolutizálni, a fejlődés szempont- 
jából forrásértékűnek tekinteni hiba lenne. 

Tanulságosak viszont Fanon megállapí- 
tásai az antikolonialista nemzetközi össze- 
fogásról, a regionális konfliktusok és a glo- 
bális politikai tényezők összefüggéséről, a 
nemzetközi szervezetekben megváltozott 
hatalmi erőviszonyokról, a gyarmatbiro- 
dalmak bomlásával módosult nemzetközi 
erőviszonyokról. Fanon jogosan állította, 
,hogy a gyarmatosított által gyakorolt 
erőszak. . . csak addig reménytelen, amíg in 
abstracto hasonlítjuk össze az elnyomók 
katonai gépezetével. Nemzetközi dinami- 
kába helyezve, láthatóan szörnyű veszélyt 
jelent az elnyomók számára ", de tévedett 

akkor, amikor a békés egymás mellett élés 
gondolatának a nemzeti függetlenségi 
mozgalmak céljaival ellentétes törekvést 
tulajdonított. Fanon szerint korunk alap- 
vető ellentmondása Észak és Dél között 
feszül, s bár a harmadik világ nem készül 
megvívni az éhség nagy keresztesháborúját 
Európa ellen, történelmi jogot formál a 
kártérítésre az egykori gyarmatosítókkal 
szemben. 


A nemzeti fejlődés kuülcskérdései: a politi- 
kai hatalom intézményei és természete, a 
nemzettudat és a nemzeti kultúra alkotják 
a kötet további gondolatköreit. Fanon 
nemcsak krónikása, hanem éles szemű kri- 
tikusa is korának és kontinensének. 

Fanon nem anarchista. A spontaneitás 
ereje és gyengeségei címet viselő írása a 
népi hatalom szerveződésének sajátossá- 
gait jellemezve nem hagy kétséget afelől, 
hogy a politikai intézményrendszer euró- 
paizalása járhatatlan út a harmadik világ- 
ban, s az ismerös európai politikai cim- 
szavak mögött itt igen eltérő tartalmak 
rejlenek. A lényeget pontosan ragadja meg 
Fanon: , az elit alapvető fontosságot tulaj- 
donit a szervezetnek mint olyannak. 
A modern harcoknak ezt az eszközét vál- 
toztatás nélkül, gépiesen ültetik át egy 
százféle alakot öltő, kiegyensúlyozatlan 
valóságba, ahol jól megfér egymással a 
rabszolgaság, a jobbágyság, a cserekeres- 
kedelem, a kézművesség és a tőzsdei spe- 
kuláció." (113-114. old.) 

A társadalomrajz jogosan hangsúlyoz- 
za, hogy itt nem a falu és a város hagyomá- 
nyos ellentétéről van szó, de miközben a 
szerző e kettészakítottság mindkét elemé- 
ről máig érvényes igazságokat közöl, nem 
tud mentesülni azoktól a prekoncepciók- 
tól, amelyek a hatvanas évek fordulóján 
széles körben ihlették a harmadik világ 
teoretikusait, miszerint: a falu a forrada- 
lom bázisa, a társadalmi megújulás remé- 
nye, nemcsak az igazi forradalmiságnak 
otthont adó lakóhely, hanem az egyedüli 
forradalmi létforma. A harmadik világ pa- 
rasztsága, mint tudjuk, nem játszotta, nem 
is játszhatta el azt a forradalmi szerepet, 


amelyet egyes gondolkodók tulajdonítot- 
tak neki, mint ahogy nem használt a városi 
proletariátussal szemben tanúsított bizal- 
matlanság vagy a nacionalista pártok 
sommás elítélése sem. 

Am, ha az afrikai politikai rendszerek 
kiegyensúlyozatlanságát, a gyakori pucs- 
csokban és ellenpuccsokban is kifejezésre 
jutó hatalmi űr okait keressük, akkor fel- 
tétlenül oda kell figyelnünk Fanon érvelé- 
sére: a pártok Afrikában a lakosság alig 
néhány százalékát tömörítő városi pártok, 
melyek a modernizmus jelszavával türel- 
metlenül és bizalmatlanul léptek fel a falusi 
tömegekkel szemben, s a szervetlen iparo- 
sítási és modernizálási modellek máig tar- 
tó, kétségbeesett helyzetbe hozták az ag- 
rárnépességet. 

A tribalizmus (a törzsi elzárkózás), a 
területi szeparativizmus, a vallási, etnikai 
megosztottság máig is súlyos konfliktusok 
forrása Afrikában. Ugyanígy rendkívül ta- 
nulságos a politikai ellenzék szerepköré- 
nek, a szakszervezetek reformista termé- 
szetének a bemutatása is. 

A könyv talán legidőtállóbb fejezeteiben 
a szerző a nemzettudatról és az afrikai nem- 
zeti kultúráról ír. Profetikus a megállapítás: 
, Afrikában, ahol a kolonializmus feltar- 
tóztatva bár, de jelen van, minden független 
nemzet bekeritett, törékeny, állandóan ve- 
szélyben forog". (231. old.) A veszélyek 
közül a nemzettudat eltévelyedéseit emliti 
elsőként a szerző. Demokrácia és nemzet- 
tudat egymást szorosan feltételező egységé- 
ből bármelyik hiánya végzetes, mert a tar- 
talom nélküli nemzeti vázban etnikumot és 
törzset lát a nemzeti burzsoázia. A harma- 
dik világban Fanon a nemzeti burzsoáziát 
nem tekinti organikusnak -— gazdasági ere- 
je jelentéktelen, vállalkozói tudata nincs -, 
azaz , a nemzeti burzsoáziának nem ipar- 
vezéri, hanem üzletemberi lelkülete van", 
s alig képes másra, minthogy a hatalom 
díszletei között , közvetítőként szolgálja az 
álcázásra kényszerülő, manapság neokolo- 
nialista maszkot öltő kapitalizmust". (150. 
old.) A burzsoázia természetrajza (148— 
193. old.) egyetemes dimenziót kap - nem- 
csak a fekete-afrikai, hanem a latin-ameri- 
kai és az ázsiai fejlődés ellentmondásaira 
is rávilágít. Fanon szarkasztikusan leplezi 

le a vezérkultuszt, az egyre dagadó bürok- 
ratikus burzsoázia élősködését és a funkci- 
óját tévesztő hadsereg , döntőbíró" szere- 
pét. Számos afrikai államban a politikai 
intézményrendszer repedései már a függet- 
lenség másnapján láthatóvá váltak, nem 
véletlenül van tehát Fanonnak kritikai ész- 
revétele a parlamentarizmusról, a párt- 
rendszerekről, az államról. 

Ellenszerként a tőkés, polgári szakasz 
átugorhatósága mellett érvel a szerző; , az 
elmaradott országokban a polgári szakasz 
csakis akkor nyerne létjogosultságot, ha a 
nemzeti burzsoázia gilag és techni- 
kailag elég erős volna...". (169. old.) Ez az 
állítás lebecsüli a burzsoázia gazdasági ha- 
talmánál számottevőbb politikai hatalmi 


pozícióit (nemzeti és nemzetközi keretek- 


ben egyaránt), és szükségképpen túlbecsüli 
a tömegek és a haladó értelmiség szerepét, 
valamint az intézményrendszer, közte a 
pártok megújulási képességét. 

Nemzeti öntudat, politikai kultúra min- 
dig szoros korrelációban állt a nemzeti kul- 
túrával. A felszabadító harc kulturális 
megnyilvánulás is, de ezeken a harctereken 


XX. századi kiállítás 
(Szamban Kondor Bála: A cénrapülés géniusza) 


mások az ütközetek és elhúzódóbb a küz- 

delem. Fanor rendkívül fontosnak tartot- 

ta, hogy az afrikai értelmiség ne csak az 

afro, illetve az afro-arab, de a nemzeti kul- 

túrákhoz is visszataláljon, saját nyelvén 

alkosson, felelős legyen a nemzeti kultúra 
tásáért és terjesztéséért. 

A kötet befejező része pszichiátriai kór- 
képeket közöl. Esettanulmányok az embe- 
ri szenvedésről? Esettanulmányok a füg- 
getlenségéért harcoló algériai nép hét há- 
borús évéből? Többek ennél: vádiratok. 
A kötet zárszava egyetlen lázas kiáltásba 
sűríti mindazokat a tennivalókat, mind- 
azokat a meggondolni valókat, amelyeket 
a harmadik világ népeinek önmaguk érde- 
kében cselekedetté kell formálniuk. Fanon 
írása irodalmi értékű: érzékletes, lüktető, 


sodró lendülétű. Nem engedi meg a kívül- 
állást. Ha úgy tetszik, küldetése van: a 
harmadik 


világ fejlődéstörténetének ,.kri- 
tikai elsajátítására" ösztönöz, mert Frantz 
Fanon gondolatait csak kritikusan lehet 


É újragogdolai, de VjsA keli gondolni! 


Bede Rita 


Kun Béla a kortársak szemével 


A mintegy hatvan visszaemlékezést tartalmazó, 
centenáriumra megjelent kötet — amelyet Petrák 
Katalin válogatott és szerkesztett — képet ad 
Kun Béla munkásságáról és ennek révén arról 
a történelmi korszakról is, amelyben Kun Béla 
élt. Megismerkedhetünk szüleivel, a századelő 
K olozsvárjának légkörével, Kun Bélával, a fia- 
tal és igen kritikus szemléletű nagyváradi szo- 
ciáldemokrata újságíróval, aki csakhamar az 
országos tekintélyű Budapesti Napló munkatár- 
sa lesz. A közölt írásokból kitűnik: Kun Bélá- 
nak már ekkor alkalma nyílt arra, hogy bepil- 
lantson a magyar társadalom különböző osztá- 
lyainak és rétegeinek életébe, a magyar politikai 
szíéra eseményeibe, összefüggéseibe. Kun Béla 
már pályájának első éveiben olyan iskolát járt 
ki, amely további fejlődése szempontjából rend- 
kívül hasznosnak bizonyult. 

Felismeréseihez hozzájárult mindaz a tapasz- 
talat, amelyet 1914 nyarától a háborúban, majd 
a hadifogságban szerzett. Életének erről a sza- 
kaszáról - többek között — Münnich Ferenc fon- 
tos visszaemlékezéséből ismerkedhetünk meg. 
A tomszki hadifogolytáborról szólva, a szerző 
a következőket állapítja meg: , Közöttünk egye- 
dül Kun Béla rendelkezett jelentős munkásmoz- 
galmi tapasztalatokkal, s így már megismerke- 
désünk elejétől választatlan vezetőnk lett. Esti 
beszélgetéseinken, amelyeken az újsághírekre 
támaszkodva igyekeztünk tájékozódni a világ- 
helyzetről, amelyeken kerestük a világháború- 
ból kivezető utat, a monarchikus rendszer elleni 
demokratikus pacifista kirohanásokat mindin- 
kább kezdte kiszorítani az a felfogás, hogy a 
szociális forradalom elkerülhetetlen befejezője 
az imperialista világháborúnak. Ideológiai fejlő- 
désünket nagyban elősegítette az a körülmény, 
hogy a tomszki egyetem könyvtárából sikerült 
német nyelvű marxista irodalmat kapnunk... 
Politikai fejlődésünk folyamatát még jobban 
gyorsította és kimélyítette a svájci bolseviki 
emigráció visszatérése. Lenin cikkeinek, beszé- 

deinek kézírásos fordítása kézről kézre járt a 
táborban." Műnnich szavait Rabinovics József 
visszaemlékezése is megerősíti. Ebben már feltű- 
nik a fáradhatatlanul agitáló, a bolsevikokkal 
rokonszenvező Kun Béla alakja. Az a Kun Béla, 
aki a nagy októberi szocialista forradalom győ- 
zelmét követően, 1917 decemberében Petrográ- 
don végzett agitációs és propagandamunkát. 
Ekkor került személyes kapcsolatba Leninnel, 
akinek mindhalálig állhatatos híve maradt. 

A kötetben olvashatunk a moszkvai első ma- 
gyar kommunista pártiskoláról, amelynek törté- 
nete már összefügg a KMP megalakulásának 
előkészítésével. E történelmi jelentőségű ese- 
ménnyel több visszaemlékezés is foglalkozik. 
Ezek sorából kiemelkedik Polák Károly írása, 
amelyben a szerző hitelesen vázolja fel a ma- 
gyarországi helyzetet. Az egyik 1918 decemberé- 
ben megtartott szakszervezeti ülésről például a 
következőket írja: , Kun Béla az oroszországi 
proletariátus által választott utat, a burzsoázia 
diktatúrájának a proletárdiktatúra által való 
megdöntését tartotta az egyedüli helyes útnak. 
Erre Kunfi Zsigmond azt válaszolta, lehet, hogy 
a cári Oroszországban ez a helyes út, de Ma- 
gyarországon a munkásosztály feladata a polgá- 
ri demokrácia győzelmének megszilárdítása." 
A szerző tárgyilagosan hozzáteszi: , Nehéz volt 
megállapítani, hogy kinek helyeseltek többen." 

A későbbiek során már nyilvánvalóvá vált, 
hogy a KMP tábora megnövekedett. Szántó 
Béla írása, a Rohamlépésben a diktatúra felé, 
éppen e növekedés folyamatát ábrázolja. Márci- 
us elejéről szólva megjegyzi: , A szociáldemok- 
rata párt az utolsó szalmaszálban, a nemzetgyű- 
lési választásokban bízott. A választási agitáció 
megindult, a szociáldemokrata párt kibocsátot- 
ta választási proklamációját, agitációs munkára 
és a választási alaphoz való hozzájárulásra szó- 
lította föl a munkásságot. De a munkásság lel- 
kesedés helyett ellenszenvvel fogadta a nemzet- 
gyűlési választásokat. ... Ezután a többi gyár 

munkássága is egymás után a választások és a 
szociáldemokrata párt ellen foglalt allást, és már 
az sem használt, hogy a szociáldemokrata párt 
egy proklamációban kijelentette: ha a választá- 
sokon a párt nem kapná meg a többséget, akkor 
felrúgja az egész parlamentet." 

Az elmondottakból kitűnik, hogy a kommu- 
nisták Kun Béla energikus, a taktikai szempon- 
tokat is messzemenően alkalmazó vezetésével 
már 1918. november közepétől kezdve erős tö- 
megpárt kiépítésén fáradoztak. Kezdetben még 
azt remélték, hogy szinte az MSZDP egészét 
megnyerhetik a kommunista program számára. 
Ez ugyan nem volt könnyű feladat, de végül is 
március 21-én a remények valósággá váltak. 
Mint Hirossik János lelkesen megjegyzi: , A ma- 
gyar história szekere rúdja átlendült a kapitaliz- 
mus mocsaras útjáról mélyen balra: a diktatúra 
pallérozatlan, rögös, köves, de a szocializmus- 
hoz vezető útjára." 

E visszaemlékezések különösen azért lényege- 
sek, mert megvilágítják a Magyar Tanácsköz- 
társaság létrejöttének belső tényezőit, meggyő- 
zően cáfolják azokat a nézeteket, amelyek sze- 
rint 1919 márciusában a hatalomváltás valami- 
féle puccsként, Kun Béla , hatalmi törekvései- 
nek" eredményeként következett be. 

Szóba kerülnek a visszaemlékezésekben - he- 
lyesen - azok az aggályok is, amelyekkel nem 
egy kommunista a pártegyesülés létrejöttét fo- 
gadta. , Március 22-én reggel -— olvashatjuk pél- 
dául egy helyütt - Magyarország dolgozó népe 
arra ébredt, hogy a politikai és gazdasági hata- 
lom birtokosa lett, simán, vér és áldozat nélkül. 
Hogy valahol valami nagy és végzetes hiba tör- 
tént, azt csak később és későn tudta meg." Ma 
már jól tudjuk, hogy ezek az aggályok indoko- 
latlanok voltak: a Tanácsköztársaság létét nem 
a pártegyesülés ásta alá, a tragédia nem árulá- 
sok, hanem a nemzetközi viszonyok kedvezőt- 
len alakulása miatt következett be. Ezzel szem- 
ben, ha a két munkáspárt nem egyesül, nem 
kerülhetett volna sor a proletárdiktatúra kikiál- 
tására. 


v 


Igen érdekesek Bihari Mihálynak a Forradalmi 
Kormányzótanács üléseiről szóló feljegyzései, 
amelyek számot adnak például K un Béla emberi 
vonásairól is: , Rendkívül fegyelmezett és udva- 
rias ember volt. Soha semmiféle durva hangú 
utasítást nem hallottam töle. Mindenkivel igen 
előzékenyen és határozottan bánt." Ezek a so- 
rok azért is hitelt érdemlőek, mert Kun Béla 
1919-es emberi magatartásáról mások is hason- 
lóan számolnak be. E memoárokból az is kitű- 


nik, hogy Kun Béla mindenkor olyan vezető- 
ként járt el, aki elsősorban kívánta viselni a 
felelősséget a történtekért: eredményekért és hi- 
báakért egyaránt. 

E kötetből megtudhatjuk azt is, hogy a prob- 
lémákat, hibákat részben már a kortársak 1s 
érzékelték. Rácz László visszaemlékezéséből, 
amely többek között az agrárkérdéssel is foglal- 
kozik, kiderül például, hogy az agrárkérdésben 
többen is kétségbe vonták Kun Béla álláspont- 
jának helyességét. , Leghevesebb vitánk K unék- 
kal — írja — a földkérdésben volt. Ok élesen állást 
foglaltak a Károlyi-kormány tervbe vett föld- 
osztó reformjával szemben, arra hivatkozva, 
hogy a kezdetleges kisbirtokokon folytatott ter- 
melés mellett az ország közellátása veszedelem- 
be kerül. Szovjet-oroszországi példákra utalva, 
hatalmas termelőszövetkezetek, állami birtokok 
alakítása mellett foglaltak állást. Mi cz időben 
nem ismertük a lenini földbirtok-politikát, any- 
nyit azonban parasztmozgalmunkból tudtunk, 
hogy átmenet nélkül nem jöhetünk a föld nélkü- 
li paraszti tömegekhez a kollektiv gazdálkodás 
ajánlásával. Ezért mi határozottan a földosztás 
mellett voltunk." 


Ha a szerző netán túloz Is, a földkérdés meg- 
oldásának módját illetően kétségkívül voltak 
ellenvélemények. A termelési eszközök döntő 
többségének szocializálása azonban nem váltott 
ki heves vitát; a pártvezetés szinte egységesen 
foglalt állást a földosztással szemben. Egyéb- 
ként a forradalmi túlbuzgóságra az is jellemző 
volt, hogy amikor - a munkásság jelentős részé- 
nek kívánságát kielégítendő - a Forradalmi 
Kormányzótanács elrendelte, hogy az iparban, 
a bánya- és a közlekedési üzemekben a szociali- 
zálás csak a 20 főnél többet foglalkoztató üze- 
mekre terjedjen ki, még e radikális rendeletnek 
sem tudott érvényt szerezni, mert a gyakorlat- 
ban a kisüzemeket is szocializálták. Mindez a 
Tanácsköztársaság első időszakában arra vezet- 
hető vissza, hogy a kommunisták és a baloldali 
szociáldemokraták számoltak az általuk alapve- 
tően fontosnak tartott tanácsmozgalom terjedé- 
sével és föként a közép-európai szocialista forra- 
dalom győzelmével. Azt remélték, hogy a Ma- 
gyar Tanácsköztársaságnak nem kell fegyveres 
intervencióval tartósan szembeszállnia és kapi- 
talista környezettel együtt élnie, s így , haladék- 
talanul" megvalósulhat a szocializmus Magyar- 
országon. 

A visszaemlékezések szerzői foglalkoznak a 
proletárdiktatúra megdöntésének körülményei- 
vel is. Ebből a szempontból tanulságos Banérh 
Jenő visszaemlékezése, aki ír arról. hogy a Vö- 
rös Hadsereg katonái már kimerültek, megelé- 
gelték az immár öt éve folyó háborút. A lelkesi- 

tés némelvkor még eredménnyel járt. de ez a 
helyzeten mar nem tudott valtoztatni. 

A legnagyobb hatást az olvasóra természete- 
sen az irók tollából származó visszaemlékezések 
váltják ki. A kötet első részéből Hidas Antal 
Filmkockák cimű irását kell megemliteni. Ebben 
már az emigráns Kun Béla alakja is feltűnik. 
Hidas leirja, hogy 1925-ben Berlinben Komját 
Aladár elvitte őt — szigorú konspiráció mellett - 
egy lakásra, ahol Alpári Gyula, Vágó Béla, 
Szántó Béla és mások között Kun Béla is jelen 
volt. Komját bemutatta Hidast Kun Bélának. 
Es mi Kun Béla kívánsága, mit kér a számára 
addig ismeretlen Hidastól? , Egy ember - írja 
Hidas -, akit egész Európa rendőrsége keres, itt 
ül és arra kér, hogy olvassam fel verseimet." 

Megnyilatkoznak mások is, akik közvetlen 
kapcsolatban álltak Kun Bélával. Landler Jenő 
lánya, Landler Erzsébet az emigrációban kirob- 
bant frakciós küzdelmekről szól, amelyekben 
apja és Kun Bela — mint ismeretes - szembeke- 
rült egymással. A KMP első kongresszusát kö- 
vetően azonban -— mint Landler Erzsébet írja — 
mind Kun. mind Landler megkisérelte a frakci- 
ós küzdelmek megszüntetését. Kun Bélának 
Landler és családja iránti emberi kapcsolatait 
egyébként - mint a visszaemlékezésből kitűnik 
— a viták sem befolyásolták. , Kun mindig baráti 
szeretettel fogadott. beszélgetett velem. érdeklő- 
dött tanulmányaim és életcélom felől..." Apám 
betegségétől, de különösen állapotának rosszab- 
bodásától kezdve nekem kellett rendszeresen 
privát informálni Kunt arról, hogy mire van 
apámnak szüksége. Amikor apám meghalt, s az 
urnával 1928 márciusában Bécsbe érkeztem, 
Kun többször is fogadott bennünket. Részlete- 
sen megbeszélte velünk, hogyan gondoljuk to- 
vábbi életünket berendezni." 

K un egy - ha mégoly rövid ideig is létező — 
proletárdiktatúra vezetője volt; nehezen tudta 
elviselni reményeinek eloszlását. Ezt az érzést 
Landler Erzsébet árnyaltan jellemzi visszaemlé- 
kezésében: , Mindig hátratekintett, visszanézett, 
a múlt volt a szép, az újhoz nehezen szokott 
hozza." 


v 


S itt megint visszakanyarodhatunk az európai 
szocialista forradalommal kapcsolatos elgondo- 
lásokhoz. Ezek tekintetében nem volt lényeges 
különbség Landler, Lukács és Kun Béla között. 
Ma könnyű pálcát törni az akkori illúziók fő- 
lött. De létezett olyan időszak, amikor az oly 
nagyon várt európai szocialista forradalomnak 
volt bizonyos realitása. S érthető, hogy a kortár- 
sak a húszas évek elejétől csak nagyon nehezen, 
megkésve vették tudomásul, hogy reményeik 
időszaka már a múlté. 


Bugvonnij marsall és - részben - Dán István 
tartalmas visszaemlékezései az 1920-1921-es 
krími harcokkal foglalkozva, Kun Béláról mint 
kemény katonai vezetőről adnak képet. Bu- 
gyonnij írja: , Igen jó benyomást tett rám. Ener- 
gikus, vonzó, életörömmel teli embert ismertem 
meg benne. Később tudtuk meg, hogy Kun Bé- 
lát nagyon megviselte a Magyar Tanácsköztár- 
saság veresége. De ami a legfőbb; szavaiból nem 
csendült ki csüggedés. Ellenkezőleg, úgy tekin- 
tette a magyar eseményeket, hogy azok a ma- 
gyar dolgozó tömegek ideiglenes kudarcát jelen- 
tik." 

Vas Zoltán emlékezésének jelentőségét az ad- 
ja meg, hogy tanúsítja: Kun Béla, aki akkor már 
a Komintern vezetésében dolgozott, egyik fő 
szervezője és ihletője volt a KMP 1925-ös (I.) 
kongresszusának, amelyet történetírásunk a 
párt fejlődésének fontos állomásaként értékel. 
Illyés Gyula Szónok az éjben című remek írásá- 
ban felvillan Kun Bélának, a katonákat harcra 
buzdító néptribunnak az alakja, akit Illyés még 
mint fiatalember látott-hallott. Megelevenedik 
az emigráns Kun Béla is, akivel Illyés Gyula 
1934-ben Moszkvában ismerkedett meg; akivel 
beszélgetett-vitázott politikai kérdésekről, Ady- 
ról, Kosztolányiról, József Attiláról, s akit még 
sírni is látott a honvágytól. , Embert még nem 
láttam úgy sírni. Arca mozdulatlan volt, szeme 
sem rebbent meg" - írja Illyés. Erdemes megje- 
gyezni, hogy erről az írásról - bár többször 
megjelent - Kun Béla Nyugaton élő magyar 
ellenfelei és éles kritikusai következetesen meg- 
feledkeznek. 


Sokatmondóak M. T. fovcsuk válaszai a Párt- 
történeti Intézet munkatársának kérdéseire, 
moszkvai Társadalomtudományi és Közgazda- 
sági Könyvkiadó élén kifejtett munkásságáról 
szól. Utal arra, hogy a Komintern VII. kong- 
resszusának határozatát Kun Béla egyértelmű- 
en támogatta. Dr. Pollacsek László - részben 
személyes élményei alapján - kis életrajzi vázla- 
tot ad a KMP megalapítójáról, a Magyar Ta- 
nácsköztársaság vezetőjéről, kiemelve sokolda- 
lú kulturális és tudományos érdeklődését. 


Kun Béláné: Ami a memoárból kimaradt című 
— sajnos befejezetlen — írása megrendítő. Hang- 
súlyozza: milyen lesújtó hatással volt Kunra az 
az 1928-as tilalom, amely szerint nem utazhatott 
többé külföldre. Megjegyzi, hogy Kun méltá- 
nyolta Sztálinnak a szovjet állam megszilárdítá- 
sával kapcsolatos érdemeit, de például Pjatnyic- 
kijjel, a Komintern egyik titkárával (sok vitájuk 
ellenére) éppen a személyi kultusszal szembeni 
ellenérzés kötötte össze Kun Bélát politikailag 
és barátilag. Kun például fontosnak tartotta az 

egyes kommunista pártok önálló működésének 
lehetőségeit, melyek iránt Sztálin nem nagy ér- 
deklődést mutatott. Kun Miklós: Apám dolgozó- 
szobájában című visszaemlékezése Kun Béláról, 
főként az emberről, a családapáról rajzol mar- 
káns képet. 


v 
Recenziónk keretében természetesen nem említ- 


hetünk meg minden visszaemlékezést. Ám talán: 


a felsorakoztatott példák is meggyőzik az olva- 
sót a kötet érdekességéről és értékeiről. A közölt 
- részben különböző újságokban, folyóiratok- 
ban már megjelent, részben a Párttőrténeti Inté- 
zet Archívumában őrzött - visszaemlékezések 
összegyűjtésével a szerkesztő jó munkát végzett. 
(Érthető, hogy a frakciós küzdelmek légköré- 
ben, továbbá a Kun Béla letartóztatása és reha- 
bilitálása közötti időszakban keletkezett vissza- 
emlékezések nem kerültek be a kötetbe.) Persze 
a visszaemlékezés mindenképpen szubjektív 
műfaj, így a kötetbe iktatott írásokban is talál- 
kozhatunk némelykor elfogultsággal, téves érté- 
kelésekkel. 

Feltehető, hogy a kötet alapján is felvetődik 
az olvasóban a kérdés: milyen ember is volt 
valójában Kun Béla? A válasz nem könnyű. 
Kun Bélát, a KMP megalapítóját, a Komintern 
egyik vezetőjét nem lehet polgári-értelmiségi 
mértékkel mérni. Ő elsősorban a forradalom 
katonája volt. Képzett és körültekintő politi- 

kus-forradalmár; ha kellett merész, ha kellett 
taktikus. A forradalomért küzdött, konspirált, 
szervezkedett. 1919-et követően a Komintern 
egyik vezetője, de egyben egyik közkatonája is. 
Akik bármilyen okból a szocialista forradalom 

ellenfelei voltak; azoknak az ő alakja eleve nem 
lehetett rokonszenves. berisskkestét esetenkénti 
konoksága pedíg saját táborán belül is keltett 
bizonyos Életpályájának, tevé- 
kenységének egésze és a tragikus vég azonban 
éppen elegendő okot ad arra, hogy nagyra be- 
csüljük öt, sorsán elgondolkozzunk, eredmé- 
nyeiből és hibáiból is okuljunk. 

A gyűjteménybez Németh Károly, az MSZMP 
főtitkárhelyettese írt tartalmas, értékelő előszót. 
(Pontosabban: a kötet közli azt a beszédet, ame- 
lyet a Kun Béla Emlékbizottság elnőke a bizott- 
ság alakuló ülésén elmondott.) Az egész életpá- 
lya áttekintése után joggal állapítja meg: ,A 
most következő időszakban az lesz a felada- 
tunk, hogy az eddiginél jobban, tisztábban és 
teljesebben mutassuk be az internacionalisták 
szervezőjének, a lenini eszmék követőjének, pár- 
tunk megalapítójának, a Tanácsköztársaság 
tényleges j a vállaló és cselekvő, az 
áldozatra kész, a tömegek élén járni tudó, vezet- 

i képes forradalmárnak az alakját." A Kun 
Béla a kortársak szemével című kötet minden 
bizonnyal segíti e feladat megoldását. 


( Kossuth Könyvkiadó, 1986.) 
Erényi Tibor 

Hanák Péter: Jászi Oszkár dunai patriotizmusa 


Ady Endrének 1912-ben Jásziról írt méltatásával 
zárja Hanák Péter Jászi Oszkár dunai patriotiz- 
musa című könyvét. Kezdjük mi is ezzel az idé- 
zettel, ami Jászi politikai, etikai és tudósi pályá- 
jának mintegy összegzése: , Életét, munkáját 
evangéliumszerűvé az teszi, és tenni fogja egyre 
inkább vallásosan, hogy nem bújt el azon a 
sokféle szellemi területen, amelyek otthonosan 
kellették magukat. És itt több ő a tudósnál, 
agitátornál és hadvezérnél, itt művész ő, kissé a 
krisztusosság fölöslegével: ő egész Magyaror- 
szágot választotta. A legcsalódottabb, a legmeg- 
csaltabb, magára máig sem talált szerény, sok 
népű, sok kínú, sok úrú és sok bűnű, ínséges kis 
Magyarországot." Jászi Oszkár dunai szövet- 
ségről alkotott elképzeléseit ezúttal Hanák Péter 
kiséri nyomon: a gondolat megszületésétől, ge- 
nezisétől a kétszeres világégés okozta katasztró- 
fán át a mai valóságig. 

Ahhoz, hogy a sok-sok kis népet otthonosító 
dést kiváltó harmónia, az eltelt hosszú idő sem 
volt elég. Nemcsak isten malmai, hanem a törté- 
nelem kereke és logikája is lassan őrölnek. 
A dunai szövetség gondolata 1848-ban született 
meg lengyel emigránsok körében. Tőlük kölcsö- 
nözte Teleki, majd 1849 májusában Bálcescu 
tárgyalt Kossuthtal erről a szép eszméről, hogy 
az 1850-es években Klapka, Szemere, majd 
1862-ben maga Kossuth álljon elő , mosolygó 
jövőtervében" hasonló elképzelésekkel. 

Amikorra Jászi megszületett, a dunai szövet- 
ség eszméjének már komoly múltja volt, de 
mindvégig megrekedt a , szándék" szintjén. Mi- 
ért kényszerült a 20. század elejének ez a nagy- 
formátumú gondolkodója, politikusa arra, 
hogy újólag felkarolja a dunai patriotizmus 
gondolatát, hogy a kisnépi nacionalizmusok 
végkifejletének nemzeti államiságát alárendelje 
egy magasabb eszmeiségű és átfogó szervezett- 
ségű konföderációs politikai és ideológiai célki- 
tűzésnek? Ezt a kérdést teszi fel Hanák Péter — 
a Duna-táji történelmi fejlődés biztos ismereté- 
ben —, és Jászi Oszkár életútjának mély elemzé- 
sével ad rá választ. 


v 


Jászi Oszkár Szatmár megyéből indult, jómódú, 
liberális indíttatású családból. Magyarságát 
születésével kapta, vallását apja éppen világra- 
jöttének évében választotta. A Jászi családban 
a református vallás a Felső-Tisza vidékének 


protestáns ihletésű patriotizmusával való azo- 
nosulást is kifejezi. Jászi Oszkár neveltetéséhez, 
műveltségideáljának és -tartalmának kiteljese- 
déséhez a piaristák is hozzájárultak. A várme- 
gye, ahol ifjúságát töltötte, románok, magya- 
rok, németek és zsidók együttélését elviselhető 
keretek közé rendezte. Egyéni konfliktusai in- 
kább ősei vallása és az apja által választott új hit 
felcseréléséből fakadtak, illetve a társadalmi 
konfliktusok osztály- és rétegellentéteiből. 

Ezt az önmarcangolásig fokozódó belső konf- 
liktust mint értelmiségi — kortársaihoz hasonló- 
an — nem feltétlenül nemzeti keretekbe ágyazot- 
tan élte meg. Számukra , a magyarság mint ke- 
ret és közösség: létevidencia és a jövőkép tár- 
gya". Csakhogy el kellett dönteni, majd vállalni, 
hogy az értelmiség - a maga sajátos történelmi 
feladatát teljesítve — miként valósítsa meg, telje- 
sítse ki ezt a jövőképpé fogalmazódott létevi- 
denciáját. 

Mintegy követve a hagyományos magyar ér- 
telmiségi és úri mentalitást és értékrendet, Jászi 
Oszkár jogásznak iratkozott be az egyetemre. 
Ahogy felvérteződött társadalmi ismeretekkel, 
egyre inkább hagyta magát sodortatni mestere, 
Pikler Gyula által a , politikai szociológia szülő- 
földjére", ahol aztán végleg tisztázni kellett ön- 
magával: politikus vagy tudós akar lenni. Pon- 
tosabban tisztáznia kellett volna, de , Hunniá- 
ban igaz ember, tudós művész — nem maradhat 
hű a múzsához: a sors, a szituáció kényszerítette 
kettős etikára, kettős kötődésre, egyfajta etikus 
bigámiára tudománnyal, művészettel is, politi- 
kával is". Nem járt másként Jászi sem. Több- 
szörös kötődés, többszörös , etikus bigámia" 
tette Magyarország egyik szellemi mindenesévé, 
aki Eötvös, Széchenyi, Deák, Teleki, Kossuth 
liberális és demokratikus eszmeiségén növeked- 
ve, ledobhatatlan Nessus-ingként vette magára 
mindazokat a társadalmi, nemzeti, nemzetiségi 
gondokat, amelyek egy évszázad óta izgatták 
ennek a földnek, a Habsburg-birodalomnak, 
benne Magyarországnak jobb sorsra érdemes 
fiait. 

Jászi hamar meggyőződött arról, hogy a ma- 
gyar politikai életet, nagyrészt a társadalomtu- 
dományokat is átható ellentétpár — amelyet fe- 
lületes emberek és komolykodó honatyák mes- 
terségesen kovácsoltak 1848 és 1867 antinómiá- 
jává — nem a társadalom kohójában fogantatott. 
Ez a szembeállítás meddő, terméketlen vajúdá- 
sokhoz vezetett parlamentben, pártpolitikában 
egyaránt, és elfedte a társadalom mélyén fogal- 

mazódó igazi konfliktusokat. Többek között 
ezért fordult Jászi Oszkár Adyval, Szabó Ervin- 
nel és másokkal együtt a kor szocialista eszmei- 
ségéhez, a szociáldemokrata mozgalomhoz. 
Csakhogy annak optimista internacionalizmusa 
nem adott választ Jászi kételyeire és kérdéseire. 
Hozzá Otto Bauer elmélete állt közelebb, aki a 
nemzet és a munkásosztály viszonyát realiszti- 
kusabban kísérelte meg felfogni. mint a II. In- 
ternacionálénak a nemzetről tudomást venni 
nem akaró ideológusai. 

A társadalmi haladás lehetőségét és mikéntjét 
kutatva jutott el Jászi ahhoz a bizonysághoz, 
hogy a szociális és a nemzeti konfliktusok nem 
oldhatók meg Magyarországon demokrácia 
nélkül; a nemzetiségi kérdés rendezésének pedig 
éppen alfája és omegája a demokrácia megvaló- 
sítása. 1905-től tudatosan vallotta, hogy ,a 
nemzetiségi kérdés a magyar demokrácia és álla- 
mi függetlenség archimedesi pontja". A nemze- 
tiségi kérdés megoldásának kritériuma pedig a 
,Jó iskola, jó közigazgatás, jó bíráskodás a nép 
nyelvén". 

Adyn és Jászin kívül kevesen voltak, akik 
ennyire mélyen beleláttak a magyar valóságba, 
és akik életük fő céljának tekintették a magyar- 
ság demokratikus jövőjének megtervezését. 

A világháború könyörtelenül söpörte félre 
tervüket és öntött el minden gondolatot, tettet 
és reményt nacionalista iszappal. Kevesen vol- 
tak azok, akiket nem fertőzött meg a háború 
csiholta hisztériás nacionalizmus. A háború 
azonban, mint ahogyan a vereség és annak kö- 
vetkeztében a győztesek Párizs környéki diktá- 
tuma sem oldotta meg a Duna-táj nagy dilem- 
máját: a kis népek harmóniára épülő egymás 
melletti létét. A háború után Ady, a szellemi 
sorstárs beteg, tehetetlen ember. Erejéből már 
csak a forradalom üdvözlésére futotta. 

Jászi mint tudós, mint politikus megkísérelt 
minden  elképzelhetőt: a  kisnépi  nacio- 
nalizmusok nemzetállami törekvéseivel szem- 
ben 1918 októberében megalkotta a maga, tiszta 
racionalitásra, humanizmusra és demokráciára 
épülő nagy koncepcióját, a Dunai Egyesült Ál- 
lamok keretében megvalósítandó együttműkö- 
dés gondolatát. Mint politikus a beligazgatási 
autonómia felkinálásával kísérelte meg egybe- 
tartani a királyi Magyarország területén élő né- 
meteket, ukránokat, szlovákokat, románokat. 
Mindkét vállalkozása sikertelen volt. Amit egy 
évszázad tévelygése, elhibázott politikája elron- 
tott és amit a győztes nagyhatalmak önérdekü- 
ket mindenek fölé emelve, felelőtlenül szítottak, 
az mind a kisnépi nacionalizmusok malmára 
hajtotta a vizet. Hiába csillant fel 1917 októbe- 
rében a cárizmus bukásával, a szocialista forra- 
dalom győzelmével a remény, hogy sikerül ösz- 


szebékíteni a Duna-völgy népeit - a terv ismét 
illúzió maradt. 

Jászinak tapasztalnia kellett, hogy a monar- 
chia biztosította nemzetiségi létezési kereteknél 
is siralmasabb állapotok köszöntöttek Közép- 
Kelet-Európa népeire. Nem szűnt meg szavát 
felemelni minden igazságtalanság ellen, s to- 
vább őrizte a hitet, hangoztatván: a tiszta racio- 
nalitásra épülő jövötervek reálisabbak és em- 
berszabásúbbak a nacionalizmus irrealitásának 
mindenféle diadalánál. Ezek a gondolatok 
azonban már csak az elme szép megnyilvánulá- 
sai voltak. Elkezdődött az ő kálváriája is. Ame- 
rikába távozott. Elképzelhető, hogy ismerte 
Churchill véleményét az utódállamok történelmi 
keserveiről: , A Habsburg-birodalom tartomá- 
nyainak népei közül egy sincs, amelynek számá- 
ra a függetlenség elnyerése ne hozott volna 
olyan kinszenvedéseket, amelyeket hajdani köl- 
tők és teológusok a kárhozottak számára tartot- 
tak fenn." ÖO maga is osztotta ezt a véleményt, 
de nem kerítette hatalmába töprengéseit a nosz- 
talgia. Reálisan szemlélte és tárta fel az összetar- 
tó, integráló és a széthúzó, divergáló erők küz- 
delmét, valamint az e küzdelemben előállott ká- 
oszt. Ekkor született hatalmas monográfiája, s 
ebben máig érvényes gondolatokra találhatunk. 
A Habsburg- Monarchia felbomlása című könyv- 
ről van szó. (Gondolat Könyvkiadó, 1983) 

Néhány éve szellemi életünk homlokterébe 
került Jászi Oszkár munkássága. Igazságkeresé- 
se, hite a demokráciában ma 1s, generációk múl- 
tán is hat. 1945-ben a magyarság és a németség 
kitelepítése ellen Jászi éppúgy felemelte hangjat, 
mint mindenféle történelmi igazságtalanság el- 
len, amit nemzetiségieken, kis és nagy népeken 
követtek el. Vallotta, hogy nincs kollektív fele- 
lősség. Vannak bűnös emberek, bűnös politik u- 
sok, de nincs bűnös nép. 

Hanák Péter precizen, a legapróbb részletekig 
adatolt könyvében Jászi útjának igazát és botlá- 
letes, ragyogó stílusban tárja az olvasók, érdek- 
lödöők elé. Teszi ezt azzal a hittel és meggyöőző- 
déssel, hogy Jászi dunai patriotizmusa több mint 
elméleti kuriózum. nosztalgikus vágyakozás. 

Hanák Péter - sok-sok jelentős gondolkodót 
követve - jogosan vallja, hogy alig van sürge- 
tőbb feladatunk itt a Duna-tájon, mint tucatnyi 
kis néppel egyetértésben, megnyugtatóan ren- 
dezni közös dolgainkat. Bevallani a múltat, hu- 
mánusabbá varázsolni a jelent, és egy igaz, min- 
den nép és népcsoport számára egyenlő esélyt, 
emberi igazságot biztosító jövőt tervezni. Ez 
nemcsak politikusi, ez társadalmi és nemzeti, 
nemzetiségi teendő, közös szocialista feladat. 


Takács Péter 

Lewis Mumford: A város a történelemben 


Az amerikai Lewis Mumford életművét alapve- 
tően a századunk korlátlan urbanizációja miatt 
érzett aggodalom hatja át. Az 1961-ben megje- 
lent könyv, A város a történelemben magába 
foglalja a szerző korábbi, A városok kultúrája 
címü művét, amelyik a várostörténettel foglal- 
kozó irodalomnak azóta is egyik meghatározó 
jelentőségű forrása. Mumford írásának sajátos- 
ságát az adja meg, hogy bár lenyűgözően széles 
és alapos forrásanyagra támaszkodik, nem 
, szaktudományos" jellegű, hanem , szinopti- 
kus". Szerzője a városi kultúrák történetét az 
emberiség sorsáért aggódó és a mai városfejlő- 
dés torzulásait ostorozó humanista polgár 
szemszögéből ítéli meg, s enciklopedikus méretű 
ismeretanyag birtokában a tökés fejlődés sajá- 
tos építészeti szempontú, de rendkívül mély és 
hiteles kritikáját is megfogalmazza. 

Ennek a sajátos értékrendszernek a hátte- 
rében két szellemi ős húzódik: a skót származá- 
sú Patrick Geddes és a kertváros-alapító angol 
Ebenezer Howard. Mumford Geddestől örököl- 
te a kultúra, a társadalom és a természeti kör- 
nyezet egymást kölcsönösen meghatározó és 
egymásra rímelő formációi iránti érzékenységet, 
Howardtól pedig a számára ma is érvényes meg- 
oldás alapgondolatát: a növekedésükben szabá- 
lyozott városszövetségek mintáját. Geddesre 
utal a városok kialakulására vonatkozó, az írás- 
beliséget megelőző adatok , mitikus extrapoláci- 
ója" is. Eszerint a város őse a , fellegvár", 
amelynek lakója, a paleolit korszak vadásza, 
nemcsak védelmet nyújt a neolit földművesnek, 
hanem fokozatosan fölébe is kerekedik, és 
olyasféle viszony alakul ki közöttük, mint a mai 
amerikai gengszterek és a védelem ürügyén fize- 
tésre kötelezett cégek között. Eközben a matri- 
archális jellegű lomha paleolit társadalmat fel- 
váltja egy patriarchális, aktív és harcos társada- 
lom, és vele a női istenségek elsőbbségét férfias 
istenek, az első városok nagyjából körkörös 
alakzatát pedig derékszögű falrendszerek foglal- 
ják el. Ez azonban nemcsak egy lassú átalaku- 
lás, hanem a neolit és a paleolit kultúra egyesü- 
lésének eredménye is. 

A városban a paleolit falu vívmányai nem 
szűnnek meg, csak az eredetileg szétszórt funk- 
ciók: a védelem, a piac, a vallási kultuszok és az 
öregek tanácsa egy helyen koncentrálódnak, és 
differenciált formában újratermelődnek. A ter- 
mékenységi rítusokból dráma és szinház, az ol- 
tárból templom és katedrális, a raktárakból pe- 
dig kincstár, majd múzeum lesz. De a város nem 


marad meg a falu örökösének szerepében: a 
fallal körülvett fellegvár a szervezett agresszió 
gyújtópontjává válik, és a városok birodalmak- 
ká növekednek. A város kettős funkcióját: a 
,tartály"-t és a , mágnes"-t a személyiség sötét 
oldalai sajátítják ki. A kincstár és a helyi istenek 
fölött örködő királyból rabló hadvezér, a szom- 
szédos települések számára védelmet nyújtó fel- 
legvárból pedig egy élősködő uralkodó osztály 
lakhelye lesz. A háború és a város szorosan 
egymás mellé rendelődik. Ezt példázzák az első 
nagy folyam menti városkultúrák, de Athén, 
Róma és a többi klasszikus város is ennek az 
összefonódásnak a kiindulópontja, haszonélve- 
zője és áldozata. 

A városok - szomszédaik rovására - csak úgy 
növekedhetnek, ha közben elveszítik azokat az 
eszközöket és lehetőségeket, amelyekkel szom- 
szédaik tevékenységének számos értékét saját 
életükbe integrálhatnák. Mert hiába próbálja 
meg az ókori görög város megvalósítani a haj- 
dani falugyűlés új formáját a tanácsban vagy a 
római a szenátusban, a terjeszkedés és a nagy 
számok árnyékában a demokrácia despoták és 
császárok önkényuralmába fullad - ugyanúgy, 
mint napjainkban, ahol az urbanizáció és a helyi 
közösségek a profit nagyon is háborús istenségé- 
nek áldozatává válnak. A települések konföde- 
századvégi javaslatának lényege — az ókorban 
nem jutnak el. Az ókori kultúrák , megapolisza" 
, nekropoliszba", a halottak városába torkollik. 
De az élet folyamatossága nem szakad meg, 
mert a falu túléli a városok tündöklését és buká- 
sát. 


v 


Mindez azonban nem von le a város pozitív 
szerepéből. Mert nem Noé bárkája, hanem a 
városok biztosították leginkább az emberiség 
túlélését a természeti katasztrófák idején, és a 
város az a hibrid és éppen ezért életrevalóbb 
alakzat, amelyik képes volt a biológiai és szelle- 
mi energiák korábban elképzelhetetlen szerve- 
zettségű mozgósítására. Csak a város volt képes 
a különböző kultúrák közti termékeny kölcsön- 
hatás kibontakoztatására, valamint az anyagi és 
szellemi javak olyan mértékű koncentrálására, 
amely lehetővé tette a költészet, szobrászat, fes- 
tészet és építészet, valamint a filozófiai és tudo- 
mányos élet kifejlődését. 

Így a rabszolgaság intézményén alapuló para- 
zita ókori város sok esetben meghaladta azokat 
az eredeti célkitüzéseket, amelyek életre hívták. 
Ebből a szempontból jelentős fordulópontot 
képviselt a politikai és a vallási hatalom külön- 
választása a hellén városi kultúrákban. Számos 
görög város tett kísérletet arra, hogy — tágabban 
értelmezve - alkalmazza a demokráciát és kifej- 
lessze a szabad polgárok felelősségérzetét saját 
városukkal szemben. Így születhetett meg az 
ideális város, az utópia eszméje is. Sajátos iróni- 
ája a történelemnek, hogy Platón állama egy 
fölbomlóban lévő ókori demokrácia idealizált, 
szélsőségesen mechanisztikus munkamegosztá- 
sát rögzíti élő figyelmeztetésül mai korunknak, 
amikor már megvannak a megvalósításához 
szükséges eszközeink. Ez az emberautomaták- 
kal teli technokrata világ rémálma, ami ma, 
sajnos aktuálisabb, mint valaha. 

A középkori város egyik csírája a kolostor, az 
új vallás szellemi fellegvára, a másik pedig a 
királyi palota. Csak az apátságok és a királyi 
birtokok kereskednek nagyobb távolságra, így 
ezeknek van szükségük fallal védett erődítmé- 
nyekre. A fallal visszatérnek a városi élet szok- 
ványos jellegzetességei, és a helyreállított , tar- 
tály" lassan , mágnessé" is válik. A középkori 


városfejlődésnek az ókoritól eltérő sajátossága, - 


hogy a polgársággal kötött szövetség jegyében 
a fellegvár urai éppen azokról a sarcokról és 
kicsikart adókról mondanak le, amelyek annak 
idején a várost létrehozták. Az egyház nemcsak 
világi hatalmakkal vetekedő földbirtokos, ha- 
nem a középkori civilizáció összetartó ereje, a 
földművelés és számos mechanikai újítás terjesz- 
tője, új városi intézmények (kórház, árvaház, 
iskola stb.) létrehozója és üzemeltetője, az írás- 
beliség és a kultúra folyamatosságának őrzője. 


Az egyházi rendek szerepéhez csak a céhek 
jelentősége mérhető. A céh nemcsak a város 
gazdasági vetülete, hanem a társadalmasulás 
egyik igen széleskörűen alkalmazott struktúrája 
is, amelynek pozitív szerepét a mai szakmai 
szakszervezetek próbálják - inkább kevesebb, 
mint több sikerrel - elsajátítani. Az egyetemet 
alkotó valamennyi korabeli , fakultás" eredeti- 
leg szakmai jellegű volt, és a céhek közös megne- 
vezésére a 12. században még az , universitas" 
kifejezés szolgált. Ami pedig a középkori város 
állítólag katasztrofális egészségügyi viszonyait 
illeti, arról kiderül, hogy az csak a beépítés in- 
tenzitásának mértéktelen növelésével követke- 
zett be, és eredetileg semmivel sem volt rosz- 
szabb, mint falun. Ugyanígy a ma , szabályta- 
lannak" ítélt középkori városalaprajzról is ki- 
mutatható, hogy az egy sokkal magasabb szin- 
ten szabályozott organikus rend megvalósulása, 


amely sok tekintetben emberibb és rendezet- 
tebb, mint néhány tervezett mai város. 

A középkori város válságának, majd felbom- 
lásának oka Mumford szerint elsősorban az, 
hogy a falakon belül akarják megoldani azokat 
a problémákat, amelyekkel csak a falakon túl- 
lépve, egy tágabban értelmezett regionális és 
társadalmi egység keretében lehetett volna meg- 
birkózni. A megnövekedett városok, hogy zsar- 
noki uralomra tegyenek szert szomszédaik fe- 
lett, fokozatosan eladják szabadságukat, és 
megnyitják az utat az abszolutizmus felé. A kö- 
zépkori lokalizmusból a barokk centralizmusba 
való átmenet a királyközpontú városok legré- 
gebbi gyakorlatához való visszatéréssel egyen- 
értékű. A háborúskodások miatt a falakon belü- 
li telkek bezsúfolódnak, és az építkezés fölfelé 
tör. Az új rend világi támasza a hadsereg, szelle- 
mi támasza a bürokrácia: mindkettő a tőkés 
iparnak és a bankoknak köszönheti létét. 

A hatalmi politika és a hatalmi gazdaság egy- 
mást erősítik: növekszenek a városok, nő a fo- 
gyasztók és az adózók száma. A templom elő- 
csarnokában rendezett középkori misztériumjá- 
tékok szerepét a nemesség patronálta , rossz 
hírű" színházak veszik át, a káptalani gyűléste- 
remből arisztokraták klubja, a templom főhajó- 
jából tőzsde lesz, Isten szerepét ismét a király, 
Szűz Máriáét viszont a király szeretője, az Ur 
orcájában gyönyörködő szentekét az udvaron- 
cok hada veszi át. Mindez megteremti a maga 
jellegzetes diszletépítészetét, ami a — stratégiai- 
lag is előnyös — hosszú, egyenes és széles sugár- 
utakban és üres díszterekben jut kifejezésre. Ér- 
dekes, hogy a barokk rendnek a városi szövettel 
szembeni brutális érzéketlensége nemcsak 
III. Napóleon Párizsát formálja át a múlt század 
végén, hanem még a legünnepeltebb modern 
városalaprajzokon is megjelenik. Í 

A piactérről a kapitalista piacgazdálkodásra 
való áttérés nemcsak fizikailag, hanem jelképe- 
sen is lerombolja a városfalakat, és a városi élet 
szerkezetét a pénz és a profit képére, hasonlatos- 
ságára alakítja át. A kitüntetett helyekkel ren- 
delkező város képlete nyomába a telekérték 
anonimitása, a gondviselés teológiai koncepció- 
ja helyére pedig a , laissez faire", vagyis a terve- 
zés szükségtelenségének elve kerül. A spekuláci- 
ós építkezések, a nyomornegyedek, a szállítási 
útvonalak zsúfoltsága, a kikötői negyedek zül- 
löttsége, a szennyvízcsatornává változtatott fo- 
lyók, a gyárak, a bányák és a vasút csatamezővé 
változtatják a várost. Ez Dickens , Kokszvá- 
ros"-a, ahol mintegy a , barokk zsarnokság de- 
mokratizálása" jegyében mindenki , önnön ké- 
pességeinek és lehetőségeinek korlátlan ura le- 
het". Ez a marxi értelemben már ismert , kettő- 

sen szabad" igüntáéső , korlátlansága" — a szer- 
ző szavaival egyetlen olyan profitra orientált 
gazdaság, amelynek keretében az emberek leg- 
főképpen élvezetre törekednek". 

Az ember építette világra talán a bányászat 


nyomja rá leginkább bélyegét: nemcsak szervet- . 


len anyagával, hanem azzal is, hogy a természet 
nem pótolható leépülését, az , Abbau"-t képvi- 
seli. De a bányászat módszereivel indul meg az 
ellentámadás is a múlt században a nkokszvá- 
ros" ellen, és az elkerülhetetlen e 

rendszabályok mellett kiépülnek a város , tüde- 


jét" létrehozó parkok, a csatornázás, a vízellá- 


tás, valamint a föld alatti tömegközlekedés — a 


vele járó gyalogos aluljárók kiépítésével szinte 


egy föld alatti város születik. . .- 

Mindez nyilvánvalóvá teszi a közmunkák, 
illetve a kollektíven létrehozott és üzemeltetett 
közszolgáltatások szükségességét. Innen már 
csak egy lépés választ el E. Howard felismerésé- 
től: hogy a tervszerű városi terjeszkedéshez vagy 
új városok létesítéséhez a földtulajdon kollektív 
formájára is szükség van. A zsúfolt nagyváro- 
sok, korunk , megalopoliszai" ma már lakba- 
tóbbak, mint valaha: mégis egy városi , exodus" 


népvándorlásméretű kibontakozódásának Vva- . 


des tanúi. 

Az ,elővárosnak" és a városszéli nyaralónak 
évezredes hagyományai vannak, de az ipari kor 
városából eredetileg csak a kiváltságosok mene- 
külhettek a városkörnyéki szabad természetbe, 
a szuburbiákba. Az elővárosokat először a va- 
Sút hozta létre; az egy-egy vasútállomás körül, 
attól gyalogtávolságon belül kialakult előváro- 
sok még hordozták az önállóság csíráját, de a 
motorizáció nemcsak demokratizálta a városi 
nexodus"-t, hanem a gyalogos léptéket és a ha- 
tárokat is felszámolta. Hála az autóhasználat 
elterjedésének, a házak már nem parkok, hanem 
parkolók közepén állnak és a forgalom sem 
marad el a nagyvárositól. 7 


A metropolisz a tőke természetes tartályává. 


lett, de ez a tartály széthasadt, és a konurbációk 
és szuburbok ma egyre inkább egy fejvesztetten 
menekülő, fölbomlott . hasonlíta- 


nak. A nagyváros létének utolsó indoka éppen... 
." (Gondolat Könyvkiadó, 1985.) 


akkor szűnik meg, amikor egy parttalan város- 
halmaz alakját kezdi magára ölteni. . 
A megoldás és a válságból kivézető út elveit 


E. Howard TESNRERREKEBSERETSTR E valamint. Aa. 


húszas évek Amerikájában kialakuló ,.szom- 
szédsági egység" tervezési modellje képviselik. 
A szomszédsági egység körülbelül 5000 lakossal 
lényegében azokat a társadalmi és környezeti 
előnyöket valósítja meg, amelyekről a város an- 
nak idején lemondott: így az önigazgatást, a 
saját közösségi központot és a parkokat. Ez 


. nagyjából megfelel a város legrégebbi alkotóele- 
. mének, a negyednek, ami nem más, mint a haj- 


dani faluközösség városi változata. Howard el- 
gondolásának lényege pedig az ilyen szomszéd- 
ságokból álló városok laza szövetsége a föld 


. közösségi tulajdonformája és a telkek bérleti 


rendszere mellett, ami lehetővé teszi a növeke- 
dés tervszerű, új városok telepítésével történő 
szabályozását. 

L. Mumford a lehető legsötétebben látja a 
mai városkultúrák jövőjét. Nemcsak azért, mert 
e városok a fellegvár szerepének beteges újjáé- 
lesztésével energiájuk jelentős részét az emberi- 
ség elpusztítására is alkalmas fegyverek kifej- 
lesztésére költik, hanem azért is, mert a cél nél- 
küli műszaki és gazdasági haladás jegyében szét- 
roncsolják a környezetet és az emberi kapcsola- 
tokat. 

Az ókori városoknak mind a pozitív, mind a 
negatív vonásai átöröklődtek minden későbbi 
alakzatra. Ha a negatív vonások erősödését: a 
rákszerű, szabályozatlan növekedést, a termé- 
szeti környezettel és a természeti kincsekkel való 
rablógazdálkodást, a tőke hatalmi rendszerének 
való kiszolgáltatottságot, az emberi kapcsola- 
tok felbomlásának folyamatát nem tudjuk meg- 
állítani, civilizációnk saját vesztébe rohan, és 
előbb-utóbb Babilon vagy Ninive sorsára jut. 
Mert a város legfontosabb funkciója az lenne, 
hogy a tartalmat formává, az energiát kultúrá- 
vá, az élettelen anyagot eleven művészi jelképek- 
ké, a biológiai újratermelést pedig társadalmi 
kreativitássá alakítsa át. Ennek érdekében pedig 
legkisebb szomszédságainkat vagy lakónegye- 
deinket is az immár tágabban értelmezett világ 
működőképes részmodelljeként kellene újjáala- 
kítani. Ez a város történelmi színváltozásainak 
legfontosabb tanulsága. 


Meggyesi Tamás 

Nyerges János: Zöld posztós csatatér 


Az átlagember csak szűkszavú sajtóközlemé- 
nyekből értesül a diplomácia híreiről, a tárgya- 
lások fejleményeiről, s keveset tud az események 
hátteréről, a döntéseket mozgató erőkről. Jelen 
könyv éppen a nemzetközi tárgyalások meneté- 
be enged bepillantást. 

Nyerges János kötete olyan ember tanúságté- 
tele és tanitása, aki szinte szerelmes hivatásába, 
egész élete során törekedett arra, hogy a gazda- 
sági diplomácia minden fogását és titkát elsajá- 
títsa — s ha már elkötelezte magát e foglalkozás 
mellett -, tökéleteset nyújtson. Állítja, hogy a 
diplomata a döntő pillanatokban magányos 
harcos, s a fegyver nélkül vívott küzdelemben 
csak akkor érhet el eredményt, ha feltétel nélkül 
hisz az általa képviselt ügy igazában, és megvan 
az a képessége, hogy hazája , szempontjait" el 
tudja fogadtatni partnerével. A tárgyalások 
színpadán az ország gazdasági adottságai, a Vvi- 
lágpiacokon elfoglalt pozíciói, a politikai rend- 
szer stabilitása vagy éppen gyengesége csak dísz- 
letek: keretet adnak a cselekményhez, háttérül 
szolgálnak, de a ,darabot" a diplomata 
játssza el, személye hiteti el a nézőkkel (a partne- 
rekkel) a szituáció valódiságát, a főszereplő iga- 
zát. A diplomácia módszerei nem mindig talál- 
koznak a közvélemény helyeslésével, de a szerző 
állítja, hogy nagyobb egyetértést keltene egy-egy 
külpolitikai lépés, ha az emberek ismernék e 
mesterség szabályait és sajátos világát. 


v 


Nyerges János könyvének aktualitását a nem- 
zetközi tényezőknek a magyar gazdaságpoliti- 
kában való felértékelődése adja: az elmúlt két 
évtizedben a fejlesztési célok megfogalmazása- 
kor végleg háttérbe szorultak az autarchiás tö- 
rekvések, hazánk mind mélyebben kapcsolódik 
hoz, s egyre tartósabb kapcsolatokat épít ki a 
fejlett tökésországokkal, a fejlődő világgal. Ma- 
gyarország GATT"-tagsága, továbbá néhány 
évvel ezelőtti belépése a Nemzetközi Valuta- 
alapba (IMF) és a Világbankba megnövelte az 
igényt a több nyelven tárgyalóképes, felkészült 
kereskedelmi diplomaták iránt, akik a nemzet- 
közi tárgyalások különböző szintű fórumain 
megfelelő módon tudják képviselni hazánk ér- 
dekeit. A Zöld posztós csatatér éppen az ő 


$ GATT: Általános Vámtarifa- és Kereskedelmi 
Egyezmény 


munkájukról szól, de nemcsak elmesél. hanem 
tanít is: elméleti igénnyel foglalkozik a tárgyalá- 
sok módszertanával, a célok megfogalmazásá- 
magatartásával. 

A Zöld posztós csatatér három részből áll. de 
ezt a ténvt sajnos a könyv tagolása nem teszi 
nyilvánvalóvá. Az első két fejezet a nemzetközi 
kapcsolatok rendszerének elméleti kérdéseivel, 
a konfliktusok absztrakciós modelljével, vala- 
mint a konfliktusok megoldásának megközelíité- 
si módszereivel foglalkozik. Ezt követi a harma- 
dik fejezet, amelyben a szerző a diplomácia és 
a nemzetközi tárgyalások általánosabb össze- 
függéseit elemzi; olvan izgalmas problémák ke- 
rülnek terítékre, mint a titkos vagy a nyilt dip- 
lomácia kérdése, a jog és az erő felhasználásá- 
nak megítélése a nemzetközi kapcsolatok rend- 
szerében stb. 

A könyv eme fejezeteiben kifejtett gondola- 
tok érdekességét a sokoldalú és gyakorlati meg- 
közelítés biztosítja: a nemzetközi kapcsolatok 
rendszerének s ezen belül a konfliktusos szituá- 
cióknak kiterjedt irodalma van, a nemzetközi 
jogtól a politikatudományokig sokféle diszcipli- 
na vizsgálja az államok közötti kapcsolatok ösz- 
szefüggéseit. A szerző az elméletek sokaságából 
igyekszik kiemelni a tárgyalásokat vezető sza- 
kemberek számára fontos támpontokat, s eköz- 
ben szinte észrevétlenül értékeli is. hogy a teóri- 
ák tételeit mennyiben igazolja a hétköznapi dip- 
lomácia. A módszer alkalmazása során rejtett 
előnyök bukkannak föl: a tárgyalások gyakor- 
lata, a szerző sok évtizedes tapasztalata számta- 
lan általánosítható következtetésre ad alkalmat, 
és Nyerges János nem mulasztja el a lehetősége- 
ket. Példa erre az 1983-ban lezajlott williams- 
burgi tőkés csúcskonfercncia sajtóvisszhangjá- 
nak és az értekezleten részt vett országok szerep- 
lésének az értékelése, amelyben bemutatja, hogy 
milyen módszerekkel lehet a legnagyobb belpo- 
litikai előnyöket , kihozni" a konferenciából, 
amelynek jegyzőkönyve tele volt kompromisz- 
szumokkal, s amely nem tartalmazott egyetlen 
résztvevő számára sem egyértelmű sikert. 

Az államok közötti kapcsolatok rendszerében 
a szerző számára a kölcsönös függőség az a 
központi kategória, amelyből kiindulva értel- 
mezi a nemzetközi tárgyalások általános céljait, 
s amely megteremti az alapot a megegyezések 
számára. A nukleáris háború árnyékaban meg- 
növekedett a kölcsönös függőség. ami egyrész- 
ről a tárgyalóasztalhoz ülteti , még a legvér- 

szomjasabb politikai kalandort 157 (50. old.), s 
másrészről relatívvá teszi az abszolút szuvereni- 
tásról korábban kidolgozott elméletek érvényes- 
ségét is. Ez annak ellenére történt — mint a 
szerző írja -, hogy: , Mégis él, működik, mi 
több, a nemzetközi kapcsolatok egyetlen öntör- 
vényű és szabadon döntő eleme az állam..." (13. 
old.). 

Miután a tárgyalások a nemzetközi kapcsola- 
tok működtetésének legelfogadottabb eszközei- 
vé váltak, a szerző úgy véli, hogy a legtöbb időt 
a nemzetközi kapcsolatok , szuverenitáson túli" 
elemeinek kell szentelni: az ideológiai környe- 
zetnek, a többnemzetiségű vállalatoknak, a 
nemzetközi szervezeteknek, mivel ezek a leg- 
újabb , zöld posztós csataterek". Könyvének 
vége felé a szerző megjegyzi, hogy a nemzetközi 
tárgyalások kialakítják a maguk sajátos környe- 
zetét is: , Az emberek kölcsönösen megismerik 
egymást, hiszen annyiszor és annyiféle helyzet- 
ben találkoznak: ma alkalmi szövetségesként, 
holnap ellenfélként... Kifejlődik egy bizonyos 
lojalitás, bizalom egymás iránt, de még sokszor 
az intézmény, a nemzetközi szervezet iránt is. 
Így jön létre az a közeg, amelyet hol a nemzetkő- 
zi szervezetek szabadkőművességének, hol ösz- 
szeesküvésének neveznek." (291—292. old.) 


A konfiiktusokról szóló fejezet a leggazda- 
gabb a felhalmozott szakmai irodalom elemzé- 
sében, az itt található példák, esettanulmányok 
szerencsés módon hozzák közelebb az olvasó- 
hoz a konfliktusok elrendezésének olykor bo- 
nyolult kérdéseit. Nemcsak az az olvasó nyer 
általános áttekintést a konfliktusok belső termé- 
szetéről. aki pusztán el akar igazodni a föleg 
angol nyelvű szakkönyvekben kifejtett főbb 
irányzatok között, hanem a valóságos esetek 
elemzésének sokoldalúsága, a példaként hozott 
szerzők véleményének összevetése további kuta- 
tásokra, a témában való elmélyedésre ösztönzi 
még a szakembereket 1s. 


A konfliktusok szociológiai és játékelméleti 
megközelítésével foglalkozik a legtöbbet a szer- 
ző, és esetek sokaságán keresztül elemzi, hogy 
egy-egy konfliktusos szituációban milyen vari- 
ánsok merülhetnek föl, milyen választási lehető- 
ség előtt állnak a résztvevők. A probléma ilyen 
irányú felvetése azért is indokolt, mivel minden- 
fajta összeütközésben a felek saját maguk által 
determinált, de előre nem kiszámítható erőtérbe 
kerülnek, ami nemcsak a konfliktus jellegét, a 
szembenállás élességét határozza meg, hanem a 
kiutak lehetséges körét is. 

A szerző többször is hangsúlyozza, hogy a 
konfliktusok elemzésénél - kiváltképpen a nem- 
zetközi viszonyok területén -— nem lehet eltekin- 
teni az osztály típusú megközelítéstől, hiszen a 

politikai, katonai, gazdasagi tárgyalások témá- 
jának legtöbbjét a két világrendszer szembenál- 
lása-együttélése dominálja. Mégis hiba lenne az 
absztrakciós jellegű szociológiai, játékelméleti 
elemzésekben kizárólag olyan módszert látni, 
amelynek célja az osztályszemlélet háttérbe szo- 
rítása és lehetetlenné tétele. A fejezet vége felé a 
szerző hangot ad belső meggyőződésének is a 
konfliktusok háborús kimenetelének elkerülhe- 
tőségéről: , A mai modern, akcióképes tömeg- 
szervezetekkel, mozgalmakkal rendelkező világ, 
az egyre tudatosabb tömegek számára a háború 
nem istencsapás, természeti tünemény többé, 
hanem világosan felismert társadalmi jelenség, 
amelynek eltüntetésére vagy legalábbis megfé- 
kezésére a fejlett világ ... tömegei is képesnek 
érzik magukat, és ennek tudatában tartós, állan- 
dó fellépésre is készek." (50. old.) 


v 


A mű második részében összegződnek a tárgya- 
lási stratégiáról, ennek eszközeiről és módszerei- 
ről, a tárgyalások taktikájáról szóló tudnivalók, 
a szerző itt mond véleményt arról, hogy milyen 
az ideális kereskedelmi diplomata magatartása. 
Pályája kezdetén úgy vélte, hogy a diplomácia 
nem egyéb szócséplésnél, a nemzetközi tárgyalás 
pedig , magasabb szintű úri huncutság"; később 
jött csak rá, hogy a , finom társalgás, a sok 
külsőség mögött kegyetlen, józan, céltudatos 
akarat és erő rejtezik" (8. old.), amelyek mind 
az alkudozások megfelelő kimenetelét szolgál- 
ják. 
Ezekből a fejezetekből kiderül, hogy mindent 
a tárgyalások eredményességének kell alávetni, 
és ennek megfelelő céltudatosságnak kell át- 
hatnia a felkészülést, a külsőségek elrendezését, 
a küldöttség összeállítását. a tárgyalási taktika 
és stilus megválasztását stb. A felkészülés vég- 
eredménye egy többszintes, bonyolult kivitelezé- 
sű tárgyalási stratégia lesz, amelyből büntetle- 
nül nem hiányozhat egyetlen tégla sem; mégis 
minden alkotórészét arra szánják. hogy az alku- 
dozás során felcseréljék valami olyasmire, amire 
az adott államnak szüksége van. 

A szerző a könyv 162. oldalán még egy táblá- 
zatot is közöl, amelyben tárgyalási típusonként 
sakktáblaszerűen vázolja az előre látható lépé- 
seket és a tárgyalópartner várható magatartá- 
sát, a várható mellékhatásokat. Hosszasan tag- 
lalja, miként kell a saját álláspontot előadni, 
hogyan kell kérdezni, miként és milyen helyze- 
tekben kell alkalmazni olyan tárgyalási manő- 
vereket, mint az ígéret, az engedmény, a megté- 
vesztés, a befejezett tények elé állítás, esetleg a 
fenyegetés stb. Nyerges János mindezt élvezete- 
sen, történelmi példák felidézésén és anckdoták 

során keresztül adja elő, ami által ezek a fejeze- 
tek nem válnak példabeszédekké, nem tünnek 
moralizálásnak, hanem éppen ellenkezőleg: 
amint a diplomata is elfogadható formákba önti 
céljait, a könyv szerzője is komoly mondaniva- 
lójának kifejtésénél figyelembe veszi az olvasó 
igényeit. 

Rendkívül érdekesen ítéli meg a szerző a tár- 
gyalások szervezeti feltételeit. Mint mondja, a 
tárgyalások, , a felkészülés legfőbb akadálya a 
hatásköri kérdés ... amely átszövődik a külön- 
böző részérdekek ellentéteivel, alkalomszerű 
csoportosulásaival". (176. old.) Arról van szó, 
hogy a diplomata bármennyire is tudatában van 
hazája érdekeinek, ezek az érdekek differenciál- 
tan jelentkeznek, és nemcsak meghatározott pri- 
oritások tapadnak hozzájuk, hanem mögöttük 
az ország vezető köreinek részéről eltérő meg- 
gondolások is húzódnak. A részérdekeket a tár- 
gyaló felé a szervezeti hierarchia közvetíti, 
amelynek utasításai így gyakran nem egyértel- 
műek; ezen felül az érdekek megfogalmazásá- 
ban nem csupán a külső tényezők játszanak 
fontos szerepet, hanem a belső erőviszonyok is. 

A könyv 6. fejezete ismerteti a külgazdasági 
kapcsolatok irányítását ellátó magyar Szerve- 
ket, felsorolja, hogy az egyes minisztériumok- 
nak, kormányközi bizottságoknak milyen szere- 
pük van a nemzetközi tárgyalások folytatásá- 

ban, a döntések meghozatalában. Hangsúlyoz- 
za a hivatali dokumentációk naprakészen tartá- 
sának, a káderek megfelelő felkészítésének fon- 
tosságát, s felvázolja, hogy saját munkahelyén 
miként valósult meg ez a gyakorlatban. 

A könyv utolsó része a multilaterális tárgya- 
lások problémáival, gyakorlati kérdéseivel fog- 
lalkozik. A többoldalú tárgyalások az 1945 utá- 
ni nemzetközi élet általános módszereivé váltak, 
új intézmények felállításával (például GATT), 
új módszerek megjelenésével jártak együtt, nem 
is szólva arról, hogy az ENSZ keretein belül a 
tárgyalások kezdettől fogva sokoldalúak vol- 
tak. A szerző ismerteti a nemzetközi szerveze- 
tekben az országcsoportok helyét és szerepét, az 
eljárási kérdések bonyolultságát és azokat a 
normákat, amelyek a tárgyaló személyét illetően 
eltérően érvényesülnek a kétoldalú tárgyalások- 
hoz képest. 

Végezetül ismét szólni kell a könyvnek a tar- 
talomhoz igazodó élvezetes stílusáról, a monda- 
nivaló kifejtése során a történelmi események és 
az anekdotikus történetek szerencsés elhelyezé- 
séről, amelyek mind a szakemberek, mind a 
kívülállók számára élvezetes olvasmánnyá te- 
szik a Zöld posztós csatateret. 


( Gondolat Könyvkiadó, 1985.) 
Szakács István 

BERECZ JÁNOS: 


Gondolatok a nemzet 
és a munkásmozgalom történetéről 


Társadalmunkban érzékelhetően erősödik az érdeklődés nemzeti, különösen pedig a 
huszadik századi történelmünk iránt. Némely jelzések alapján úgy tűnik viszont, hogy 
— az egyes kérdésekkel kapcsolatos élénk kíváncsiság mellett is — mérséklődött a munkás- 
mozgalom története iránti érdeklődés. Többek között ennek tulajdonítható, hogy esett 
azoknak a könyveknek a száma, amelyek kifejezetten a munkásmozgalom történetével 
foglalkoznak, csökken a Párttörténeti Közlemények című folyóirat példányszáma. 

Úgy tűnik, mintha ezt a jelenséget erősítené meg az, hogy az egyetemi oktatásban a 
magyar munkásmozgalom történetének önálló témaként való oktatását felváltja a Ma- 
gyarország történelme 1918-1975 című tantárgy. Ez utóbbira már a burzsoá propaganda 
is felfigyelt. A Magyarország története a 20. században című kézikönyv megjelenésével 
kapcsolatban arról kezdett elmélkedni, hogy új irányzatként háttérbe szorult a , párttör- 
ténet", és , átértékeltük" történelmünket. 

Nyilvánvaló, hogy a vázolt jelenségek olyan lényegi összefüggéseket is takarnak, 
amelyeket gondosan elemeznünk kell, és késedelem nélkül fel kell tárnunk. Ha ezt nem 
tesszük meg, akkor a jelenség szintű észlelésekből könnyen parttalan viták és szélsőséges 
következtetések kerekedhetnek, amelyek nem segítik — különösen a fiatalok — helyes 
történelemszemléletének formálását. 

Éppen ezért rendkívül fontos, hogy a valóság iránti tisztelettel és elfogultságtól mente- 
sen vizsgáljuk meg: miként függ össze a nemzet és a munkásmozgalom története Magyar- 
országon a 20. században. Az elemzéshez az az általánosítható felismerés nyújtja a 
kiindulási alapot, hogy a munkásmozgalom-történet szerves része a nemzet történelmé- 
nek, egyúttal a munkásmozgalom történetének vannak belső törvényei, sajátosságai a 
nemzet történetéhez való viszonyában. Lehetnek azonban - és vannak is — olyan történel- 
mi időszakok, amikor a kettő oly mértékben fedi egymást, hogy csak a reakciós erők 

mozgásának története feszül szembe a munkásmozgalom és a nemzet történetével. Ebben 
az esetben viszont a munkásmozgalom és a reakciós erők mozgása -— mint az osztályharc 
története — ugyanannak a történelemnek a két oldala. : 
A nemzet és a munkásmozgalom története egybeesésének és különbözőségének dialek- 
tikája konkrét megnyilvánulásait leginkább népünk életének 20. századi sorsfordulóit 


elemezve vehetjük szemügyre. 


Az első ilyen fordulópont az 1918-1919-es időszak. Nem vitatható, hogy Magyarorszá- 
gon akkor forradalmi helyzet volt. A forradalom először nemzeti demokratikus, polgári 
demokratikus, majd proletárforradalommá fejlődött, és létrehozta az első munkáshatal- 
mat. Ebben az időszakban a hazai történések, a mozgásban lévő tömegek végig hármas 

nyomás alatt voltak. Az egyiket a nemzetközi imperializmus, a másodikat az általa erősen 
támogatott belső reakciós erők fejtették ki. A harmadikat pedig az úgynevezett történel- 
mi Magyarországon jelen lévő nemzetiségek nemzeti felszabadító harca, függetlenedési 
törekvései jelentették. Mivel ez utóbbi nemzeti érzelmében érett, társadalmi tartalmát 
tekintve polgári jellegű mozgalmakból állt, ezért a reakciós és imperialista tényezők 
minden alkalommal ki tudták használni a haladóbb, a proletár forradalmi mozgalommal 
szemben. 

A magyar polgári demokratikus erők a társadalmi és a nemzeti felszabadulást, a 
munkásmozgalom és a nemzet törekvéseinek egyesítését nem tudták megoldani. Csődjük 
akkor vált elkerülhetetlenné, amikor megkapták az Antant ultimátumát, a Vix-jegyzéket. 
Ezzel a nemzetközi imperializmus világossá tette, hogy támogat minden olyan nemzeti 
fordulatot, amely szemben áll a magyar forradalommal. A polgári erők ennek hatására 
kénytelenül csődöt jelentettek, és a felvilágosult politikai személyiség, Károlyi Mihály 
révén átadták a hatalmat a forradalom végrehajtására már érett munkásosztálynak. Az 
érettséget az is bizonyítja, hogy a munkásosztály két pártja, a kommunista párt és a 
szociáldemokrata párt egyesült. 

A Magyarországi Tanácsköztársaságban létrejött a proletárforradalom és a nemzeti 
ügy szerves kapcsolata, összefonódott a nemzet és a munkásmozgalom története. A forra- 
dalmi munkásmozgalom a magyar nép igazi képviselőjévé és ügyének megvalósítójává 
vált. Ennek az ügynek volt kiváló képviselője — a történelmi lehetőséget felismerő 
politikus, a magyar hazafi és internacionalista — Kun Béla. 

A hatalmat elvesztő úri magyarság soha nem bocsátotta meg a munkásmozgalomnak, 
különösen forradalmi szárnyának, hogy egy adott nehéz történelmi pillanatban csak ő 
volt képes osztályérdekét és a nemzet érdekét egyeztetni, együttesen képviselni. Erre a 
feladatra a feudálburzsoázia képtelennek bizonyult. Ezért is lett alapvető törekvése, hogy 
kiiktassa a magyar történelemből dicstelenségének tanúit. 

A földbirtokosok és tőkések, amikor az idegen katonaság fegyveres intervenciója 
segítségével ismét magukhoz ragadták a hatalmat, egyik legfőbb feladatuknak tekintet- 
ték, hogy minden átkukat a proletárhatalomra és annak vezetőjére, Kun Bélára szórják. 
A forradalom leverését követő huszonöt ellenforradalmi évnek — amit Horthy-korszak- 
nak is neveznek - az egyik jellemzője éppen a Tanácsköztársaság vezetőinek gyalázása 
volt. 

1918-1919-ben lelepleződött a magyar uralkodó körök gyávasága, és bebizonyoso- 
dott, hogy hatalmuk visszaszerzése érdekében képesek elárulni a nemzeti ügyet. Nem 
egyedülálló jelenség ez; más népek történelmében is előfordult már, hogy a kizsákmá- 
nyoló osztályok saját hatalmuk védelmében feláldozták a nemzeti érdeket. A tanúk 
likvidálásával, rágalmazásával sem tudták azonban eltakarni mindezt. Következéskép- 
pen a mai történelmi értékelésekben semmilyen vonatkozásban sem kaphatnak felmen- 
tést. Ezért is érthető, hogy ennek az időszaknak a feltárásában nem bontakozott ki 
túlságosan sok irányzat. E korszak megítéléséről kevés vitánk van. S az, hogy ezután 
lesz-e, nemcsak az álláspontoktól, hanem a további kutatásoktól is függ. 


Más a helyzet a második fordulóponttal, a fasizmus magyarországi berendezkedésével, 
a Horthy-korszak értékelésével kapcsolatban. Az többé-kevésbé mindenki számára két- 
ségtelen, hogy a Horthy-korszak egésze munkás- és nemzetellenes volt. Születése és 
pusztulása különösen tele van árulással és gyávasággal. Az uralkodó körök — kevés 
kivételtől eltekintve - az utolsó pillanatban sem tudtak lemondani osztályérdekeikről, 
hogy alárendeljék azokat a nemzet jövőjének. Oly mértékben ellenforradalmi és haladás- 
ellenes volt a rendszer vezető magja, hogy félt a felszabadulás teremtette új helyzet 
lehetőségeitől. Természetesen ez elsősorban osztályvakságából ered. (Megjegyzendő: 

nem minden burzsoá uralkodó osztály volt ennyire vak, mint a magyarországi.) Ennek 
az időszaknak a történeti értékelése összetettebb az előzőnél, s több felfogásbeli tenden- 
cia is kialakult. A legjellemzőbbek közül az egyiket , mentegető"-nek nevezhetjük. Az 
árnyaltság jogos igénye mögött ugyanis több lényeges területen mentegetik a történteket. 

Az egyik, ezzel kapcsolatos érv, hogy a Horthy-rendszer mégiscsak fellépett a nemzet 
nevében, nemzeti képviseletet öltött magára: ez valóban így volt. Tette ezt azonban az 
Antant segítségével, az intervenciósok szuronyaira támaszkodva. Uszító, soviniszta 
politikát folytatott, más népek gyűlöletére nevelt. Nem fogadható el mentségül, hogy a 
szomszédos országok kormányzatai is hasonlóan jártak el. Igaz, a zászlós urak fennen 
lobogtatták a nemzeti relikviákat: az ezeréves Magyarország és nem létező alkotmányá- 
nak ködösítő eszményét; március 15-ét, amikor a nemzet tele volt lelkesedéssel és szeme 
csillogással; október 6-át pedig, amikor könnyezett. Mindezzel szellemileg mérgezték a 
magyar nép alapvető tömegeit, a dolgozókat, hogy elszigeteljék őket a forradalmároktól, 
magyarsággal. A velük való törődés elsősorban a kiegyezést és az együttműködést 
követelte volna a szomszéd államokkal. Az ellenforradalmi rend sovinizmusa azonban 
ennél erősebb volt, és fenyegette a szomszéd országok biztonságát. 

A másik érv, ami a mentegetés alapjául szolgál, az, hogy a rendszer lehetővé tette az 
uralkodó osztály egyes csoportjainak, hogy váltógazdaságban kormányozzanak; vagyis 
látszólagos demokratikus formákat teremtett, választásokkal és parlamenttel. Ez való- 
ban megvolt. A rendszer lényegén azonban egyik kormány sem változtatott, mindegyik 
ugyanazt a politikai erőt képviselte. 

Elhangzik, hogy legálisan működhetett a szociáldemokrata párt. Elfelejtik azonban 
hozzátenni azt a tényt is, hogy ennek nagy ára volt. A Horthy-rendszer mindenekelőtt 
a munkásmozgalom forradalmiságának levezetésére és elszigetelésére engedte legálisan 
működni a szociáldemokrata pártot. Ne felejtsük el, hogy először tervszerűen és kegyet- 
lenül leszámolt a munkásmozgalom legjobbjaival, s mellettük több mint 40 ezer embert 
internáltak és mintegy 100 ezernek kellett elhagynia az országot. Ezek után a munkás- 
mozgalom egyik szárnyának legalizálása nem más, mint annak biztosítása, hogy a 
mozgalom egészét ellenőrzés alatt tartsák. Ha ugyanis a munkásmozgalom minden 
megmozdulását elfojtják, akkor a rendszer uralkodásának teljes ideje alatt feszült lett 
volna a helyzet az országban. 

Az sem mellékes körülmény, hogy az MSZDP legalitásának engedélyezése az ellenfor- 
legalizálással bizonyos lehetőségekhez jutottak az ellenzéki és a forradalmi erők is. 
Lehetővé vált, hogy működjenek, szóhoz jussanak, védjék a munkásosztály érdekét. 
Nem feledkezhetünk meg arról sem, hogy a szociáldemokrata párt a munkásmozgalom 
iskolája. volt, ezreket nevelt és juttatott el a Horthy-rendszer bírálatához vagy éppen 
cselekvésre sarkallt. 

A kommunista pártra a valódi fenyegetést a fasisztoid kormányzat elnyomó gépezete 
jelentette. Arról sem feledkezhetünk meg, hogy a hatóságok időről időre felgöngyölítet- 
ték az illegális kommunista mozgalom egy részét, vezérkarát, számtalan esetben elpusztí- 
tottak vagy hosszú börtönbüntetésre ítéltek kommunistákat. Minden alkalommal fel- 
idézték a , prolidiki veszélyét". Ez egyben figyelmeztetésül is szolgált a legális munkás- 
mozgalom vezetőinek, hogy ne engedjék soraikban tevékenykedni a forradalmi munkás- 
mozgalom képviselőit. Ma már nyilvánvaló, hogy a megalkuvásokért nemcsak a legális 
munkásmozgalom vezetői felelősek, hanem az a történelmi szituáció is, amelyben az 
ellenforradalmi uralkodó osztályok tudatosan zsarolták őket. Ez utóbbi megállapítás 
természetesen nem vádaskodás, de felmentést sem adhat, csak annak alátámasztására 
szolgál, hogy sokoldalúan, összefüggéseiben kell elemezni az akkori viszonyokat. Nem 
elegendő azt mondani, hogy bizonyos parlamenti játékokra lehetőséget adott a rendszer. 
Ugyanis a forradalmi munkásmozgalommal szembeni rágalmazó, gyűlöletet keltő ideo- 

lógiai gyakorlata és politikai manőverei hosszú ideig, még a felszabadulás után 15 
hatottak a magyar társadalomban. 

Már többször felmerült a kérdés, hogy milyen alapon értékeltük a Horthy-rendszert 
fasiszta jellegűnek? Az még ugyan nem érvelő válasz, de igaz, hogy a fasiszta uralomnak 
is többféle gyakorlata alakult ki, és nem mérhetjük csak azzal, hogy egyes rendszerek 
, Szelidebbek" voltak, mint a hitleri fasizmus. A Horthy-rendszer fasisztoid jellegét az 
bizonyítja, hogy brutális elnyomást gyakorolt minden forradalmi erővel szemben, és 
durva uszítást folytatott minden haladó eszme ellen. A magyarországi finánctőke hol 
nyíltabb, hol burkoltabb diktatúrája volt, sajátos vonással bővítve az általános képletet: 
az agrártőke is részesült a hatalomból, hiszen az ország agrárjellegű volt. Ezzel együtt 
politikai magatartását és ideológiai tevékenységét a faji uszítás, a kulturális szempontból 
elmaradottnak minősített népekkel szembeni gyűlöletkeltés jellemezte. A rendszer már 
a kezdetkor bevezetett numerus clausustól az antiszemita uszítás fokozásán át eljutott 
a deportálásig, százezrek likvidálásáig. 

A dolgozó népet - a parlamentarizmus látszata ellenére -— durván kirekesztették a 
hatalom minden szférájából, számottevő tulajdont nem birtokolhatott, kulturális elma- 
radottságban tartották, és leplezetlen kizsákmányolás gyötörte életét. Nem mi, a kor 
értékelte a hárommillió koldus országának Magyarországot. E reakciós politika számára 
— a történeti tények alapján — nem adható felmentés, és nem érdemli meg a mentegetést. 

rzékelhető tendencia a , kisajátító" történelemfelfogás, amely a korszak értékelésében 
megjelent. A felszabadulás előtt elsősorban politikai szemléletként született, a felszaba- 
dulás után pedig a forradalmi munkásmozgalom fényében élt tovább. Ez a tendencia 
egyrészt a Horthy-korszak huszonöt éve alatt csak a forradalmi munkásmozgalmat 
tartotta becsületesnek és nemzethez hűnek. Ezért az időszak történelmét elsősorban az 
illegális kommunista mozgalom történetén keresztül szemlélte. Ebből eredt az a felemás 
szemlélet, amelyben nem kapott kellő súlyt azoknak a népi, demokratikus és progresszív 
erőknek a tevékenysége, története, amelyek a nemzeti ügy érdekét képviselték és számos 
feladatát szem előtt tartva kétségtelenül jelen voltak a Horthy-korszakban, ébren tartot- 
ták a haladás ügyét, foglalkoztak a parasztság, a munkásság sorsával, sőt néhány esetben 
sikerült nyilvános fellépési lehetőséggel is élniük a rendszer leleplezésére. 

Másrészt ennek a kisajátító történelmi szemléletnek a következtében a forradalmi 
munkásmozgalom szempontjából gyanús lett minden olyan erő, amely legálisan tudott 
működni a Horthy-időszakban, sőt gyanússá váltak azok a tudományos, kulturális 
eredmények is, amelyeket népünk legjobbjai (de nem a rendszer!) ebben az időszakban 
elértek. Ezzel jelentős mértékben akadályozták a Komintern VII. kongresszusa által 
elindított történelmi fordulat végigvitelét, ami a népfront létrejöttét, a forradalmi mun- 
kásmozgalom, a legális munkásmozgalom, a népi, a demokratikus és az egyéb progresz- 
szív erők összefogását jelenthette volna. 

Az is tény, hogy a magyar forradalmi munkásmozgalom, különösen az emigráció 
egyre gyengülő hatást gyakorolt a magyar társadalomra. Ezt a felszabadulás után is 
lehetett érezni, hiszen az elszigetelésre való törekvés elég mély gyökerekből táplálta a 
magyar társadalomba a forradalmi mozgalom elleni gyanút, a kommunisták rágalmazá- 
sát. 

E szemlélet és a torz következtetések segítettek a Rákosi-Gerő-klikknek az — egyébként 
jogos - éberség indokolatlan felfokozásában, a gyanakvó szemlélet elültetésében. Tovább 
mélyítette az ellentmondást és a tragédiát az, hogy időközben Kun Bélát árulónak 
minősítették, és ez szinte összecsengett a fehérterror korszaka történészeinek értékelésé- 
vel, azzal a szóhasználattal, amely szerint a Magyar Tanácsköztársaság elbukott - s nem 
leverték, ahogyan a valóságban volt. Ez lehetőséget adott arra is, hogy Rákosi, Gerő és 
csoportjuk 1919-et kisajátítsák, mintha az igazi vezetők akkor ők lettek volna. 

Az értékelések harmadik irányzata szerint a Horthy-rendszer huszonöt évéről az 
előzőekben ismertetett álláspontokkal szemben árnyaltabb elemzésre van szükség. Meg- 

erősíthetjük: ez igaz, mert minden történeti időszakot árnyaltan, a maga valóságának a 
teljes feltárására törekedve kell értékelni. Az árnyaltabb értékelés azonban nem lehet 
, Szerecsenmosdatás". Fel kell tenni a kérdést: mi befolyásolta ebben az időszakban a 
nemzet sorsát? j 

Elsősorban az uralkodó osztályok törekvései, céljai, kormányzati módszerei és gya- 
korlati tevékenysége. E tényezők döntő többségükben negatívan alakították a nemzet 
életét. 

Haladó szellemben befolyásolták azonban mindazok a népi, progresszív, demokrati- 
kus erők, amelyek legálisan vagy illegálisan dolgoztak, működtek. Tőlük nem vitatjuk 
el, hogy a progressziót képviselték, s bizonyos kezdeményezéseik eljutottak a nép széle- 
sebb rétegeihez is. Ezek érdemek, és ezért elismerés jár. 

A harmadik tényező, a forradalmi munkásmozgalom - éppen az uralkodó osztályok 
saját szempontjából eredményes hatalomgyakorlásának módszerei következtében — eb- 
ben az időszakban időről időre változó hatást gyakorolt a nemzet sorsára. Ki kell emelni 
a második világháború alatt létrejött, népfrontra épülő mozgalmakat, a Magyar Törté- 
nelmi Emlékbizottságot s a függetlenségért küzdőket 1944-ben egyesítő Magyar Fron- 
tot. Nem lehet azonban csak a forradalmi munkásmozgalom, csak a kommunista 
mozgalom története oldaláról áttekinteni, megérteni ezt a korszakot. 

Az utóbbi években egy nagyon sajátos ellentmondás épült arra a törekvésre, hogy a 
történeti korszak megítélésében az árnyaltabb történelemszemlélet érvényesüljön. Egyes 
memoárírók visszaemlékezéseikben felmentik vagy megpróbálják felmenteni a nemzeti 
tragédia okozóit. Szentimentális és romantikus keretekbe helyezik el a kort. A haladó 
mozgalmak egyes képviselői viszont visszaemlékezéseikben gyakran indokolatlan egyol- 
dalúsággal leplezik le a munkásmozgalom , egyoldalúságát", tévedéseit, szektásságát. Ez 
pedig deheroizálja azt is, ami történelmi tett, hősiesség és humanizmus volt. Az egyik 
irányzat képviselői tehát demokratikus, nemzeti ruhába öltöztetik, a másiké pedig lemez- 
telenítik az elődöket. Ez az ellentmondás nem viselhető el tartósan. Hovatovább ugyanis 
a forradalmi munkásmozgalom eltűnik a Horthy-korszak történetéből, mint hogyha 
csak a társadalmi mozgások perifériáján vagy csak az emigrációban létezett volna. 

Korábban a nagy munkásmozgalmi családok visszaemlékezéseit hallhattuk, olvashat- 
tuk, most pedig azokét az idős emberekét, akik maguk sem tagadják, hogy a volt 
uralkodó osztályhoz tartoztak, s akik elmondják azokat a , szenzációs" dolgokat, ame- 
lyek ismeretével aligha érdemes a mai fiatal generációkat terhelni. Kétségtelen, hogy 
szépen és jól éltek, magyaros ruhában jártak, kardot viseltek az oldalukon, és minden 
nap elmondták a , Hiszek egyet". Nem erre emlékezve kell formálnunk közvéleményün- 
ket, nem is ebben rejlik a szenzáció a Horthy-korszak történetéből! 

Ezek az illúziókkal terhelt törekvések ártalmasak a szomszédainkkal való kapcsola- 

tokban is. Erre alapozva mondhatják egyik-másik országban, hogy nálunk nosztalgia 
van, és teret nyer a nacionalizmus, s van, ahol ezt irredentizmusnak minősítik. Szükségte- 
len ilyen támadási felületeket felkínálnunk. Nem ellenezhető, hogy a középiskolai törté- 
nelmi atlaszban megjelenjenek történelmi térképek. Teljesen szükségtelen azonban köz- 
zétenni a horthysta agitációt tartalmazó térképcsoportot, amely azt ábrázolja, hogy ha 
Franciaországgal, Angliával, az Egyesült Államokkal úgy bántak volna, mint 1920-ban 
velünk, akkor mekkorák lennének ezek az országok. Ami történelmi tény, azt vállalni 
kell. Ami azonban akkor azért készült, hogy a nemzetben gyűlöletet keltsen a szomszé- 
dokkal szemben, azt ma visszahozni éppen olyan ártalmas, mint amilyen annak idején 
volt. Ezért az irodalmi, történeti művekben, visszaemlékezésekben és ezeknek a tömegtá- 
jékoztatásban történő népszerűsítésében a valóban sokoldalúbb, a minden szempontból 
árnyalt megközelítésre kell törekedni, és ezt is kell megkívánni. 

A következő, harmadik fordulópont 1945. A felszabadulás és az azt követő évek értékelése 
is több áramlatot hozott létre. 

A felszabadulás utáni első években a munkásosztály nagy harcban kivívott győzelmét 
írhatta meg történelmében. Joggal tehette, mert élve a katonai felszabadítás teremtette 
lehetőségekkel, időnként éles politikai küzdelemben, a demokratikus pártokkal szövetsé- 
ges kommunista párt irányításával kivívta a társadalmi felszabadulását is. A nemzet 
társadalmi haladásáért folytatott harcban nagy tömegek vettek részt, s ennek során 
megváltoztatták a hatalom jellegét, megteremtették a munkásosztály hatalmát. 

A forradalmi folyamatban azonban egy szűkebb csoport egyre nagyobb aktivitással, 
fokozatosan kisajátította a hatalom gyakorlását. A Rákosi-Gerő csoport a történelmi 
folyamatot annak valóságát is eltorzítva ábrázolta, ugyanis elsősorban a maga igazolásá- 
ra gyűjtötte, súlypontozta a tényeket, az eseményeket. 

Amikor aztán az , elméleti" értékű következtetéseket is alá akarták támasztani törté- 
nelmünk eseményeivel, akkor olyan tételeket torzítottak el, majd használtak fel, mint a 
, szalámi taktika" gyakorlása az egyesülésben részt vett szociáldemokratákkal szemben. 
Vagy vegyük annak a megállapításnak a kritikátlan alkalmazását, amely szerint az 
ellenség saját soraink ba is beépült, így elsősorban magunk között kell keresni; vagy hogy 
az osztályharc törvényszerűen éleződik a szocializmus építésének időszakában. Károkat 
okozott ez népünk történelmének és a történetírásnak egyaránt. 

Ezt követte a valóságra való rádöbbenés néhány éve. 1953 és 1956 között politikai 
válság volt az országban, miközben a hatalmi harc is kibontakozott. Ez a harc részben 
a vezetésen belül folyt, de kiegészült a vezetés és a fokozatosan ellenőrizhetetlenné váló 
nyilvánosság, illetve az egyre aktívabb illegális ellenséges erők szembenállásával. A for- 
radalmi munkásmozgalomban nevelkedettek egy része a hatalom kisajátítása következ- 
tében elvesztette a bizalmat, mások hiányában voltak realitásérzéküknek, és lényegében 
elárulták a munkásosztály ügyét. A megtévedtek, megtévesztettek kijózanodásához is idő 
és tapasztalat kellett. 

Ennek a történelmi időszaknak az értékelésében fellelhető egy másik tendencia is. 
Megjelentek a , mindenáron igazat" kereső írások. Szerzőik két alaptételből indulnak ki. 
Az egyik tétel szerint a felszabadulás után a helyzet nem volt forradalmi. Elsősorban 
nemzetközi okok - egyrészt , a ránk nehezedő külső nyomás", másrészt pedig az imperia- 
lista háborús veszély — miatt , elsiettük" a forradalmat. Másik kiindulási pontjuk, hogy 
az előbbi következtében tisztességes polgári-demokratikus erőket számoltunk fel. Ez 
annak az igazolására is szolgál, hogy a forradalmi mozgalommal szemben nem is voltak 
összeesküvések. A Horthy-Magyarország politikai vezetésének itthon maradt képviselői 
megjuhászodtak, és a hatalmukat vesztett urak, a csendőrök és a fasiszta elemek , de- 
mokratizálódtak". 

Eme álláspont szerint a kisgazdapárt teljes egészében a legdemokratikusabb párt volt 
akkor. A szociáldemokrata párt ugyanis mindig munkáspárt is volt, a parasztpárt pedig 
szektás: a kasza mindig a kézben. A kisgazdapárt képviselte tehát ebben az időszakban 
az országban a demokratikus nemzeti ügyet. Itt a mentegetés szemmel látható. A mente- 
getés mögött pedig a politikai pluralizmus intézményrendszere iránti nosztalgia húzódik 
meg. Kétségtelen, hogy a demokratikus pártok gyors elsorvasztásával hibát követett el 
a Magyar Dolgozók Pártjának vezetése. De az is igaz, hogy az évekkel később adódott 
történelmi helyzetben tucatszámra alakított pártok a , múlt időt", a társadalmi reakciót 
képviselték, az új keletű ellenforradalmat szolgálták. A történelem nem az ismétlések 
egymásra halmozása; egy hibás lépést nem lehet helyrehozni rossz, ártalmas cselekedet- 
tel. 

A marxista történetírás, különösen az utóbbi időben, igyekszik sokoldalúan értékelni 
ezt az időszakot. Ennek lényege először is az, hogy Magyarországon 1945 után társadal- 
mi forradalom zajlott le, amely a második világháború során kialakult társadalmi válság 
talaján bontakozott ki, a fasizmus szétzúzásával gyorsult fel. A folyamat elején a szocia- 


GONDOLATOK A NEMZET ÉS A MUNKÁSMOZGALOM TÖRTÉNETÉRŐL 9 


lizmus még nem volt közvetlen cél. A szocializmus jelszavát a Magyar Kommunista Párt 
III. kongresszusa 1946. szeptember végén fogalmazta meg, amikor nagyon helyesen úgy 
. foglalt állást, hogy ez a szocializmus majd épít a nemzetközi forradalmi munkásmozga- 
lom tapasztalataira, de magyar földön termett, magyar viszonyokhoz szabott szocializ- 
mus lesz. A forradalom alulról és felülről egyszerre zajlott, mindkét helyen működtek 
azok az erők, amelyek előre lendítették. Ezért az osztályharc közvetlen hatalmi harccá 
is alakult, hiszen a munkásmozgalom képviselői benne voltak a kormányzatban, a 
hatalomban. Némelykor ez téveszt meg egyeseket, hiszen a külsőségeken keresztül a 
hatalmi harc általában nem tűnik osztályharcnak. A tömegek aktivitása egyes szerzők 
számára másodlagossá válik, pedig a hatalom sáncaiban is értük folyt a harc. Történelmi 
tény, hogy a hatalom végül is a munkásosztály, a dolgozó nép kezébe került, és a 
tulajdonviszonyokat is ő határozta meg. 

Jelentős, minőségileg új folyamatot indított el a kulturális forradalom. Az egész nép 
előtt kinyitotta a kultúra várának kapuját, ez tagadhatatlan. Ez a forradalom vitte be 
a dolgozó tömegek gyermekeit az egyetemre, nevelte fel azokat a kutatókat is, akik most 
csak a kétségtelenül meglevő foltokat keresik közelmúltunkban. 

Tehát az osztályharcban voltak forradalmi eszközök és voltak hatalmi eszközök, 
amelyeket forradalmian alkalmaztak. Hozzá kell tenni, hogy ha a forradalmi erők nem 
élnek a hatalmi eszközökkel, velük szemben akkor is alkalmazzák azokat azért, hogy ne 
kerüljenek döntő tényezőként a hatalomba, és ne tudják megváltoztatni a tulajdonviszo- 
nyokat. Ezt a történelem korábban is, azóta is sokszor igazolta. A hatalom gyakorlásá- 
ban a torzulás nem a munkásmozgalom lényegéből fakadt, hanem az elvek megsértésé- 
ből, a hatalomnak egy szűk csoport által történt kisajátításából. A hatalom ilyen birtoko- 
lása idegen a munkásmozgalom természetétől és a lényegétől, ellentétben van történelmi 
hivatásával. - 

A megtisztulás és a megújulás a munkásmozgalom bázisán indult meg. Nem Mind- 
szenty és nem a revizionista talajra csúszott baloldaliak hirdették meg ennek programját. 
Ezt a programot 1953-ban és 1956-ban, s úgy adódott, hogy 1956-ban kétszer is, 
júliusban és decemberben a párt, a kommunisták fogalmazták meg. 

Ha áttanulmányozzuk a burzsoá történetírást és a sajátunkat, akkor azt tapasztaljuk, 
hogy a burzsoázia soha sem ábrázolta történelmét olyan kíméletlen őszinteséggel, mint 
amilyenre mi képesek vagyunk. De az nem segít, ha a munkásmozgalom történetét olyan 
megvilágításba helyezzük, mintha az csupán kegyetlenségek sora lett volna! A mi realiz- 
musunk nem lehet önlejárató, a mi objektivitásunk megköveteli a marxista osztályszem- 
léletet, a mi elfogulatlanságunk nem lehet illúziókergetés. A történelmi ábrázolás nem 
lehet szépségtapasz a társadalom önismeretén, éppen ezért a haladó irányú mozgásokat, 
korszakos eredményeket tudatosítani kell, és nem fanyalogni fölöttük. A bírálatot persze 
el tudjuk fogadni, ha az a célja, hogy tanuljunk belőle, s ne kövessük el még egyszer a 
hibákat, de az öncsonkító vájkálásnak, a munkásmozgalom deheroizálásának nem 
adhatunk helyet. A forradalmat megkérdőjelező politikai állásfoglalásnak a történelem- 
tudomány sem adhat teret. 

A felszabadulás utáni időszakban a nemzet története és a forradalmi munkásmozgalom 
története rendkívül közel került egymáshoz, de ez utóbbi nem fogta át az egész nemzet 
történetét. Nagyobb tapintattal, tisztelettel és elismeréssel kell tehát bánnunk azokkal 
a demokratikus erőkkel, amelyek részben tudatosan, részben a történelmi kényszer 
felismerése folytán bekapcsolódtak az új Magyarország építésébe. 


B ő 8 
A negyedik fordulópont az 1956 körüli időszak. Ennek értékelésében is több tendencia van 


jelen napjainkban. 
e Az első képviselői közé tartoznak azok, akik az úgynevezett forradalom nézetének 

a hívei. Közöttük két réteggel találkozhatunk: az egyik az osztályellenség, amely kívül 
rekedt a hatalmon, és az országból is eltávozott. Ezt sohasem bocsátja meg nekünk. Az 
ő körükben ünneplik az évfordulókat, érzelmes visszaemlékezéseket írnak a , hős magyar 
ifjúságról", a , népi-nemzeti felkelésről". Meg lehet érteni őket abból a szempontból, 
hogy helyzetüknél fogva másra nem is lehetnek képesek, de lassan teljesen kikopik 
kezükből ez a kapaszkodó. 

e A másik az úgynevezett ellenzéki-ellenséges nézőpont. Képviselőinek megnyilvánu- 
lásai a következőkben foglalhatók össze: mai magatartásukhoz sehol nem találhatnak 
történelmi bázist, csak 1956-ban. Ha 1945 előttre nyúlnának vissza, akkor az osztályel- 
lenség meztelen képviselőivé vedlenének. De nem vethetik el teljesen az 1945—1953 
közötti időszakot sem, mert enélkül megfoghatatlan lenne 1956. Tehát történelmi kiindu- 
lópontjuk csak az lehet, hogy 1956 nemzeti forradalom volt. Ebből bontják ki gondola- 
taikat, törekvéseiket, céljaikat. Lelkük mélyén szovjetellenesek, a nemzeti kérdésekben 
pedig nacionalisták. Az elsőt bevallani nem tartják illőnek, a másodikat pedig megpróbál- 
ják a magyar nemzetiségek sorsával összefüggésben felhasználni valami új nemzeti 
egység kialakítására, nyilvánvalóan a forradalmi munkásmozgalommal szemben. 

Táplálkozik ellenzéki-ellenséges nézőpont abból is, hogy az 1956-os kibontakozás 
lehetséges programját polgári demokratikus irányban eltorzítja. Az európai kulturális 
fórum időszaka alatt megfogalmazták az erre épülő saját, napjainkra vonatkozó polgári 
demokratikus programjukat is. Nézeteik valójában a mérsékelt hangú nyugati propagan- 
da eszközrendszerébe illeszkednek. A mai nyugati polgári propagandában velük akarják 
hitelesíteni az 1956-os események körül kibontakozó szándékaikat. A szélsőséges reak- 
cióval ma már nem nagyon tart kapcsolatot ez a propaganda, mert az 1956 óta eltelt 30 
év kompromittálta azt. Ezzel számolnak kénytelen-kelletlen, s ezért tartják szükségesnek, 
hogy új hangon szóljanak 1956-ról. Ehhez szállít gondolatokat, tanulmányokat, konfiik- 
tusokat az úgynevezett belső ellenzék. Köréből senkivel sincs okunk közösködni, újat 
sem tudnak a számunkra mondani, hiszen a folyamatokat, történéseket, az ezekkel 
összefüggő dokumentumokat mi jobban ismerjük, mint ők. 

e Napjainkra jelentős mértékig veszített erejéből és bázisából az az irányzat, amely 
csak az ellenforradalom leleplezésére összpontosított, csak az ellenforradalmat vette 
észre abban az időszakban. Elsősorban azért szűkül e bázis, mert nem kap választ a 
legfontosabb kérdésre. Ez az irányzat nem tud választ adni arra, hogy ha csak ellenforra- 
dalom zajlott abban az időszakban, akkor hogyan kell értékelni a tömegek viselkedését. 
Nincs válasz arra a kérdésre sem, hogy miként kell értékelni a követelések jelentős részét, 
főleg azokat, amelyek a kibontakozás, a konszolidáció és egészében az elmúlt 30 év folya- 
mataiban lényegében megvalósultak. S hiányzik a válasz arra a kérdésre is, hogy miképp 
jött létre az ellenforradalom. Az ugyanis nem válasz, hogy akcióba lépett az imperializ- 
mus és akkora felfordulást vitt véghez, amelyben csak jelentős külső segítséggel sikerült 
rendet teremtenünk. E sor megválaszolatlan kérdés miatt szűkül eme irányzat bázisa; 
nosztalgikus mozzanatokkal itt is találkozhatunk. Mi összetettebb, árnyaltabb, minden 
tényezőre kitérő értékelésre törekszünk. 

e A marxista igényű értékelés első következtetése; hogy a munkáshatalom elleni 
fegyveres harc teljes mértékben ellenforradalom és ideológiai gátszakadás is volt. Függetle- 
nül attól igaz ez, hogy azok között, akik fegyvert fogtak a kezükbe, lehettek és voltak 
becsületes fiatalok is. Ennek az egész harcnak a jellegét azonban a cél határozta meg. Ez 
pedig a munkáshatalom megdöntése, a tulajdonviszonyok és a nemzetközi rendben 
elfoglalt helyünk megváltoztatása volt. Ezért minősült ez a törekvés szocialistaellenes- 
. nek, munkáshatalom-ellenesnek, amely sértette és veszélyeztette a szocialista közösség 

biztonságát. Ebben az esetben nemcsak a fegyveres harcról van szó, hanem azokról is, 
akik a hatalom vagy a kormányzás sáncaiba jutva, 1956. október 29-től fokozatosan, 
politikai és kormányzati eszközökkel is próbálták ezeket a célokat megvalósítani. Megkí- 
sérelték nacionalista, szovjetellenes és antikommunista alapon kiragadni a Magyar 

Népköztársaságot a szocialista közösségből, teret adni minden olyan erőnek a társada- 
lomban, amely természetét, tartalmát tekintve a munkáshatalom ellen volt. Így egészében 
ez az időszak — október 23-tól november 4-ig - nem értékelhető másként, csak ellenforra- 
dalomként. A mai ellenzék egy része éppen ezért kötődik 1956-hoz nosztalgikusan, mert 
ugyanazokat a törekvéseket tűzi zászlajára, mint a három évtizeddel előtte járók. 

Szakítanunk kell azokkal, az egyes értelmiségi körökben megjelenő illúziókkal, ame- 
lyek szerint lehetett volna akkor valamiféle demokratikus átalakulás is. Először is 
, nDemzeti-kommunista" kibontakozásról szó sem lehetett, mert annak nemcsak társadal- 
mi, hanem politikai bázisa sem volt meg. A baloldal az illegalitás vagy az ellenforradalmi 
erők elleni aktív fellépés lehetőségével foglalkozott, a jobboldalnak pedig már nem volt 
szüksége , nemzeti-kommunista" fejleményekre. Polgári-demokratikus kibontakozás 
sem lehetett, s nemcsak azért, mert nem volt hagyománya, hanem azért sem, mert nem 
voltak olyan társadalmi erők, amelyek vezérelni tudtak volna egy polgári demokratikus 
fordulatot. Egyedül némely értelmiségi körök bíztak abban, hogy valami ilyesmire van 
lehetőség, mert a nép hallgat majd útmutatásaikra, verseikre és novelláikra, hiszen szépen 
hallgatott rájuk akkor is, amikor kitették a ládákat a terekre és ráírták, hogy az áldozatok 
hozzátartozóinak, s azokba csak beletették a pénzt, de nem lopták el. Ilyen illúziók és 
történetek színesíthetik a történelmet, de nem befolyásolják. A politikai erők mozgását, 
mint minden korszakban, ekkor is, elsősorban az határozta meg, hogy kinek a kezében 
volt fegyver. Vaknak, politikailag kiskorúnak kell lenni ahhoz, hogy valaki elfogadja 
ezeket az illúziókat olyan időszakban, amikor lábbal akasztottak, szíveket vágtak ki, és 
Mindszenty hirdette a , jövő" programját. 

Ebben az időben a történéseket a magyar tömegek aktivitása is befolyásolta. Erről 
beszélni csalókának tűnhet, mert az alapvető, nagy tömegek nem mozdultak, a sztrájkot 
is sokféle körülmény idézte elő, sok embernek a passzivitását vagy félelmét fejezte ki 
inkább, hiszen a fegyveresek, a demagóg, nagyhangú ellenforradalmi szervek uralták a 
terepet. A nagyobb tömegek félve háttérbe húzódtak, óvatosak voltak vagy elvetették 
a gabonát, mint azt a parasztok tették. Érdemes lenne gyakrabban feleleveníteni azt, 
hogy ilyen hányatott körülmények között is a parasztság elvégezte az őszi munkák 95 
százalékát. Tehát az alapvető tömegek vagy féltek és várakoztak, vagy végezték köteles- 
ségüket, mert tudták, hogy a nemzetnek élni kell. 

Azok részéről volt tapasztalható elsősorban aktivitás, akik valamiféle demokratikus 
mozgalmat alkottak. Az Ideiglenes Központi Bizottság 1956. decemberi határozata is így 
nevezi őket. Ezek az emberek zömmel a pártban, pártapparátusban tevékenykedtek, 
némelyek az értelmiség és az ifjúság köréből kerültek ki. Támasz számukra a munkások 
és a parasztok alapvető tömegeinek, az elégedetlen dolgozóknak az igazi érdekei voltak. 
Követeléseik közül sok megalapozottnak minősíthető. Társadalmi céljuk a szocializmus 
megtisztítása volt, s ehhez politikai eszközöket alkalmaztak. Nem ők tehetnek arról, 
hogy átmenetileg ezt a mozgalmat is felhasználhatták törekvéseikkel ellentétes célokra. 


A mozgások más csoportjának résztvevői a revizionisták által megtévesztettek voltak. 
Ezeknek az embereknek kétségtelen az alapvető jó szándéka, nem ismerték fel azonban 
az árulást. Még november 4-e után is azt hitték, hogy annak a programnak a képviselői, 
amelyben bíztak, Nagy Imre és körei még visszatérhetnek a hatalomba. 


Külön csoportot alkottak az ellenség által félrevezetettek és kihasználtak. Többsé- 
gükben fiatalokról van szó, akiknek egy része a fegyveres harcban is részt vett. Ezeket 
a fiatalokat leginkább az zavarta meg, hogy a jeiszavak nem voltak ellenforradalmiak, 
az eszközök pedig forradalminak tűntek. 

Mindezek alapján ma is elengedhetetlen szükség van arra — mint ahogy már 1956. 
november 4-től ezt tette a Magyar Szocialista Munkáspárt —, hogy a történetírásban is 
különbséget tegyünk az ellenforradalomban tudatosan részt. vett, az árulásba csúszott 
erők és ama tömegek között, amelyeket kihasználtak, megtévesztettek vagy félrevezettek. 

Ami döntően meghatározta ezt az időszakot, az a forradalmi központ megalakítása, 
a Forradalmi Munkás-Paraszt Kormány fellépése és az ellentámadás megkezdése. 

Ez az ellentámadás mindenképpen bekövetkezett volna. A magyar nemzet sorsa 
szempontjából azonban nem volt közömbös, hogy a pártot, a szocializmust képviselők 
közül mely erők hozzák létre a forradalmi központot. Külső támogatást — az adott 
helyzetben — a szektás-dogmatikus konszolidáció is kapott volna, mert a fő feladat az 
ellenforradalom leverése volt. A magyar forradalmi munkásmozgalom hagyományai 
következtében azonban szükségképpen léteztek olyan emberek, akik vállalták a szakítást 
az előző évek hibáival, s egyúttal a folyamatosságot és a megújulást a szocializmusban. 

Ez a három tényező együtt jellemezte a forradalmi központ fellépését, majd további 
politikáját. Ez a három kulcsszó azóta is meghatározója politikánknak. A szakítást 
nevezzük kétfrontos harcnak, ma: kétoldalú érzékenységnek. A folyamatosságot az 
jellemzi, hogy a történelem egészében a miénk, eredményeivel és kudarcaival, azok 
tanulságaival együtt. A tanulságokat hordozó eseményeket nem engedjük szembeállítani 
magunkkal, de ahol kell, ott elhatárolódunk tőlük. Nem vállaljuk őket, de levonjuk 
belőlük a tanulságokat. A megújulásra pedig már többször adott példát pártunk. Most 
is az a feladat áll előtte, hogy a társadalomban jelentkező megoldatlan és új problémákra 
megtalálja az új és szükséges válaszokat. 

A forradalmi központ abból indult ki, hogy bármiféle jogos követelés teljesítéséhez 
konszolidált népi hatalmat kell teremteni az országban. Mivel ezt elsősorban a fegyveres 
harc veszélyeztette, ezért elsősorban azt kellett felszámolni. Bár furcsának tűnik a megál- 
lapítás, mégis igaz, hogy itt is humánus taktikát választottak. Az egyik lehetőség a 
polgárháború: abban is a forradalmi erők győztek volna. A nemzetközi közvélemény 
akkor már a szocialista konszolidáció lehetőségét erősítette, biztosította volna a külső 
feltételeket. Bizonyos paraszti és munkás- — főleg bányász- — körzetekben már megala- 
kultak azok a fegyveres erők, amelyek támogatásával, fegyverek kiosztásával erőteljes 
ellentámadást lehetett volna kibontakoztatni. Ez azonban elhúzódó s nagyon sok vérál- 
dozatot követelő folyamatot jelentett volna. 

A másik lehetőség -— s emellett döntöttek — külső segítség kérése volt.A Szovjetunió 
fegyveres erői fellépését illetően meg kellett teremteni a feltételeket. A még fegyverben 
lévő magyar katonai egységeket olyan helyzetbe kellett hozni, hogy ne kezdjenek fegyve- 
res harcot. A kommunista tisztek jelentős többsége, a Honvédelmi Minisztériumban is, 
a katonai alakulatoknál is, ezt segítette elő. Ezért fontos volt az, hogy a szovjet egységek 
körültekintően lépjenek fel. Ennek köszönhető, hogy csak három laktanyánál dördült 
el néhány fegyver, és nem bontakozott ki számottevő fegyveres összecsapás. Ha a még 
együttmaradt, bár dezorganizált katonai egységek és a szovjet katonai egységek között 
harcra kerül sor, akkor súlyos helyzet alakult volna ki. Továbbá, a szovjet hadseregnek 
volt már tapasztalata abban, hogyan kell utcai harcban felszabadítani Budapestet. 
Tudta, hogy ez mindkét fél részéről, főleg azonban az ártatlan lakosság soraiból nagyon 
sok áldozatot követel. Helyette azt a taktikát választotta, hogy tüntetően nagy erőkkel 
vonult fel, demonstratív akciókat indított, ami természetesen házak, lakóépületek pusz- 
tulásával is járt. Egyúttal nyitva hagyták a Nyugat felé vezető országutakat, hogy 
kiszorítsák az ellenforradalmárokat Budapestről a környező erdőkbe, vagy azokon túl, 
az országból. Határlezárás is csak később történt. Arról is szólni kell, hogy a december 
4-i nőtüntetéstől kezdve a kormányzat állandóan arra törekedett, hogy elkerülje az újabb 
fegyveres konfliktusokat. 

Elsősorban tehát véget kellett vetni a fegyveres harcnak ahhoz, hogy olyan népi 
kormányzat, hatalom érvényesüljön, amelyik képes az alapvető népi követeléseket telje- 
síteni. Az Ideiglenes Központi Bizottság december 8-án közzétett határozata ebből a 
szempontból történelmi jelentőségű. Szinte minden eleme benne van annak a politiká- 
nak, amit később megvalósítottunk. 

A program véghezvitelének eszköze, hogy a párt irányít, vezet és a vezető szerepet 
történelmi tapasztalatánál fogva tudatosan vállalja. A közmegegyezés módszerével, 
eszközeivel és annak tartalmával a szocialista nemzeti egység erősítésére, fenntartására 
törekszik, és a megújulás érdekében időnként reformokat kezdeményez. A gazdaságirá- 
nyítás és elosztás területén radikális reformot, politikai intézményrendszerünk ben 
pedig folyamatos karbantartást, korszerűsítést végez, a hatalom gyakorlásának új mód- 
szereit vezeti be. Ez a harminc éve gyakorolt politika tette lehetővé, hogy nemzeti 
identitásunkkal is sokoldalúan foglalkozzunk, nem nacionalista elvakultsággal és nem 
is úgy, hogy a nemzet történetét csak a munkásmozgalom történeteként értelmezzük. 

A kettős érzékenység ezen a területen szükségképpen megvan. A történelmi tények 
feltárásában mindig felszínre jön az érzelem, a személyek megítélésénél érzékelhető még 
elfogultság, elvakultság, a lezárt kérdések tendenciózus felelevenítésére való törekvés. 
Egészében azonban a bejárt történelmi utat nyugodtan, nemzeti érzésektől áthatva, a 
szocializmusért viselt nemzeti és internacionalista felelősséggel vállaljuk. 


Fülöp Erzsébet: Négy évszak 
Nyár (részlet) 


TÁBORI ANDRÁS: 


Gazdasági gondjainkról 


A közelmúlt heteiben a közvélemény elé tárt helyzetelemzések nemcsak érzékeny figyel- 
met, de aggodalommal teli érdeklődést is keltettek. A gazdaságról, az elmúlt esztendő 
és az idei évkezdés teljesítményeiről tudósító statisztikai adatok és a mögöttes tartalma- 
kat értelmező megnyilatkozások egyértelműen arra utalnak, hogy eredményeink nincse- 
nek összhangban a terv előirányzataival, s a tavaly kialakult kedvezőtlen tendenciák az 
idén folytatódnak. 

Ambár az efféle híradások kommentálása aligha adhat okot a gondolatsor pozitív 
előjelű indítására — ezúttal mégis fontos hangsúlyozni: a nyílt szó, az őszinte értékelés, 
amely a társadalmat a teljes valóság, a következetes helyzetfeltárás befogadására alkal- 
masnak ítéli, önmagában is sokatmondó, hiszen politikánk egyértelmű folytatását ígéri. 
S ha szabad már a bevezetőben a megoldásra, a cselekvést kiváltó-ösztönző feltételekre 
utalni, ezek sorában kétségkívül az a legfontosabb, amit az elmúlt hetek közéleti stílusa 
oly érzékletesen kifejez. Nyilvánvaló ugyanis, hogy a folyamatok teljes átláthatósága s 
ezzel a társadalmi cselekvés megalapozása az újra és újra kialakítandó közmegegyezés 
feltétele. 

Idézzünk fel két nagy jelentőségű közéleti megnyilatkozást. 

A Honvédelmi Minisztérium tanácskozásán felszólaló Kádár János elmondta: , Azt 
már jól megtanultuk, hogy a javakat miként osszuk el, de azt még kevésbé, hogy azokat 
miként állítsuk elő. Pedig előbb meg kell teremteni a szükséges javakat, s csak aztán lehet 
dönteni az elosztásukról, s bármilyen vitát vagy eszmecserét folytatni felhasználásukról." 

Az Iparpolitikai Tanács ülésén felszólaló Havasi Ferenc, a Politikai Bizottság tagja, 
a Központi Bizottság titkára arról beszélt, hogy az idei munka tétje az, vajon ráállha- 
tunk-e a XIII. kongresszus elhatározta fejlődési pályára, vagy fokozatosan feléljük azt 
az erkölcsi-politikai tőkét, amelyet 1981-től a gazdaság egyensúlyi helyzetének megóvá- 
sával teremtettünk. 


Az az érzékeny figyelem, amely ezeket a helyzetértékeléseket kísérte, nemcsak hazai, 
hanem külhoni figyelmet is jelent. Igaz, számunkra gazdaságunk belső problémái jelentik 
a vezérmotiívumot, de az sem mellékes, hogy mit tartanak rólunk a világban; hogy e 
közfigyelem részeként milyen a hírünk barátaink körében; miként vélekednek rólunk 
azok, akik rokonszenveznek törekvéseinkkel s egészében: tevékenységünkkel erősítjük -e 
a szocializmus nemzetközi pozícióit. Az elmúlt évtizedek hazai történelmében volt példa 
— kedvező is, tragikus is — arra a nagy felelősségre, amely koránt sincs arányban orszá- 
gunk méreteivel, hatását tekintve messze meghaladja azt. 

Kár lenne tagadni, hogy a külhoni figyelem nagyon is közvetlen kölcsönhatásban van 
teljesítményeinkkel vagy kudarcainkkal. A fizetőképességünk iránti pénzügyi bizalomra 

gondolunk, amely alapvetően függ eredményeinktől, illetve kedvező és kedvezőtlen 
értelemben is visszahat gazdálkodásunkra. Ily módon nincs semmi rendhagyó abban, 
hogy ezekben a hetekben az üzemi beszélgetések és a nemzetközi sajtójelentések aggodal- 
masan pásztázó figyelme sajátosan találkozik. Ezért idézhetjük, vállalva a fogalmazás- 
mód jelentéstartalmát, az angol pénzügyi körök lapjának, a Financial Timesnak március 
13-i budapesti jelentését: , Amennyiben ez az év sem bizonyul jobbnak, mint 1985 — írja 
a lap -, visszaeshet az országgal szembeni külső bizalom." 

Ahhoz, hogy a társadalom, a közvélemény bizalma és cselekvőképessége töretlen 
maradjon, és ahhoz is, hogy megóvjuk kedvező külső gazdasági megítélésünket, nélkü- 
lözhetetlen, hogy visszaesés helyett folytassuk az előrehaladást. 

Mi történt voltaképpen 1985-ben? 

A Központi Bizottság decemberi ülésén már megállapították, hogy , a népgazdaság 
ez évi fejlődése elmarad a terv céljaitól, a termelés és a nemzeti jövedelem növekedése 
kisebb az előirányzottnál. Ebben szerepet játszik, hogy a gazdálkodás és az irányítás nem 
javult kellő mértékben, a szokásosnál hidegebb tél jelentős termeléskiesést és többletki- 
adást okozott, az értékesítési lehetőség a külpiacon romlott. A külkereskedelmi áruforga- 
lom aktívuma a tervezettnél kisebb. A belföldi felhasználás a tervnek megfelelően ala- 
kult." 

Az elmúlt év első felében még úgy tűnhetett, hogy elsősorban a munkánktól független 
tényezők - a rendkívüli hideg, a külpiaci folyamatok számunkra hátrányos változása 
okoz gondokat. A többlet energiabehozatal kétségkívül nagy terheket rótt ránk, hiszen 
mintegy 300 millió dollár kiadást okozott, s az agrárpiaci változások is tetemesen - 
hozzávetőleg 100 millió dollárral — csökkentették bevételeinket. Ám az idő előrehaladtá- 
val mind nyilvánvalóbbá vált, hogy inkább egyszerűsítő és kényelmes, mintsem célrave- 
zető magatartás, ha a gondok legfőbb okait e külső folyamatokban keressük. 

Azóta a helyzetkép árnyaltabbá vált, részint mert időközben elkészültek a vállalati- 
szövetkezeti mérlegbeszámolók, részint mert az idei első hónapok tényei voltaképpen 
visszamenőleges érvénnyel is folyamattá alakítják a kedvezőtlen tüneteket. A folyamat 
pedig azt jelzi, hogy — több évtizedes gazdaságtörténetünkben először - egyszerre kellett 
tapasztalnunk a nemzeti jövedelem csökkenését, a gazdálkodás hatékonyságának romlá- 
sát és a külgazdasági egyensúly erőteljes visszaesését. 

Mindez a tavalyi terv szándékaival, a kibontakozást megalapozó előirányzataival 
szembesítve válik igazán jelentőségteljessé. Tavaly ugyanis már az 1979 óta érvényesülő 
restriktív irányzat némi enyhitését terveztük, oly módon, hogy a nemzeti jövedelem előző 
évi ütemére, ám lényegesen javuló hatékonyságra alapozva kívántuk folytatni az egyen- 
súlyi körülmények javítását és megállítani a reálbérek csökkenésének, a beruházások 
mérséklődésének többéves folyamatát. Ezzel párhuzamosan az adósságállomány további 
mérséklését irányoztuk elő, ezúttal azonban nem csupán a behozatal csökkentésére, 
hanem a növekvő és javuló kiviteli eredményekre építve a számottevő külkereskedelmi 
többletet. 

A kérdés természetesen megfogalmazható, sőt felelősen folytatni is kell az ilyen irányú 
elemzéseket: vajon, ha a terv és a teljesítés ollója ennyire szétnyílt, nem a tervben, nem 
a kitűzött célokban keresendő-e a hibák oka? Nos, a tények gondos vizsgálata egyértel- 
műen arra utal, hogy a tervszámok korántsem voltak feszítettek, hiszen az egészében 
2,3-2,8 százalékos növekedés, az ennél mérsékeltebb — 1-1,5 százalékos -— belső felhasz- 
nálás, az ipar 3, illetve a mezőgazdaság 1 százalékos programja utólag nézve is a 
realitások körébe sorolható; ilyen ütemeket - s ennél jobbat is — az elmúlt években 
többször produkált gazdaságunk. S ha a tavalyi terv előirányzatait utólagos nézőpont- 
ból, tehát a tényszámok oldaláról vizsgáljuk, az is megkérdezhető, hogy vajon akkor lett 
volna-e , reálisabb" a terv, ha jobban , közelít" a kialakult miínuszokhoz -— a csökkenő 
nemzeti jövedelemhez, az alig elmozdult ipari termeléshez, a tetemesen emelkedő adós- 
ságállományhoz? Ez természetesen képtelen feltételezés lenne. 

Akkor pedig mi történt; miért torpant meg 1985-ben a fejlődés? 

Ahhoz, hogy erre akárcsak a fő okok hozzávetőleges elemzésével is válaszolhassunk, 
immár rendelkezésre állnak a mérlegbeszámolók. Összegezve annyit mondhatunk, hogy 
az elmúlt évben a vállalatok jövedelmi helyzete némileg javult — miközben a teljesítmé- 
nyek stagnáltak és a költségvetés pozíciói romlottak. Ez egyszersmind azt jelenti, hogy 
tovább nőtt a támogatások iránti nyomás, nem 1$ sikertelenül: a vállalatoknak nyújtott 
költségvetési támogatások — ágazatonként eltérő mértékben ugyan - összességükben a 
nyereség igen magas, sőt növekvő hányadát érik el. A tények kétséget kizáróan azt jelzik, 
hogy a vállalatokra nehezedő szigor — beleértve az irányítási szigort és a piaci kényszert 
-, a közismert panaszok, a gúzsba kötöttséget kifogásoló álláspontok ellenére, alapjában 
még mindig nem valódi szigor. Ezzel, tehát a , puha" gazdasági környezettel függ össze, 
hogy a vállalati bevételek tetemes része nem a jobb munkából, hanem az árak emeléséből 
származott. 

A kép természetesen tarka; a vállalatok egészében javuló jövedelmi helyzete közepette 
sok vállalat küzd súlyos gondokkal, nőttek a vállalati veszteségek is, összegüket tekintve 
jóval meghaladták az előző év veszteségszintjét, s az érintett gazdálkodók száma is 
jelentősen emelkedett. 

A növekvő árak és az alig növekvő teljesítmények mellett fontos és nyugtalanító tünet 
a gyors bérkiáramlás. Az egy főre jutó munkabér 1985-ben 9,8 százalékkal, az átlagkere- 
setek pedig 9,3 százalékkal, tehát a tervezettet meghaladó mértékben emelkedtek. Ez azt 
jelenti, hogy - a fogyasztói árváltozásokkal egybevetve — lényegében nemcsak megállt 
a reálbérek csökkenése, de némi emelkedés is volt. Ez a folyamat 1986 első negyedében 
folytatódott. 

Ez akár kedvező is lehetne — hiszen a Központi Bizottság decemberi üléséről tudósító 
közleményből az imént idéztük, hogy ,a belföldi felhasználás a tervnek megfelelően 
alakult". Ámde, ha a teljesítmények jóval a tervezett mögött maradtak, akkor -— szakszerű 
kifejezéssel -— viszonylagos túlelosztás jött létre. Magyarán és egyszerűbben: többet 
osztottunk el, mint amennyi értéket megtermeltünk, ami veszélyezteti az árualap és a 
vásárlóerő egyensúlyát. 


A bérkiáramlást, éppen a tanulságok miatt, érdemes kissé tüzetesebben szemügyre venni. 
A folyamat az elmúlt esztendő végére látványos formákat is öltött: akadtak vállalatok, 
ahol 20-30 százalékos, jobbára mozgóbérként kifizetett keresetnövelést hajtottak végre. 
Több száz vállalatnál részint a veszteséget növelve vagy - ami ennél is súlyosabb, mert 
a jövő , megcsapolását" jelenti — az egységes érdekeltségi alap amortizációs hányada 
rovására emelték a béreket. 

Itt pedig már mélyebbre kell ásnunk, ha az okokat valósághűen akarjuk feltárni és 
vizsgálni. Az elmúlt esztendőben jelentősen előrehaladtunk a gazdaságirányítás korsze- 
rűsítésében - folyamatosan megvalósítva a Központi Bizottság 1984. áprilisi állásfoglalá- 
sát, illetve a XIII. kongresszus programját. Egyebek között módosult a keresetszabályo- 
zás, és a változások lényeges elemeként - a korábbi mereven szétválasztott alapok helyett 
— létrejött az egységes érdekeltségi alap, amely magában foglalja a személyes érdekeltség 
és a fejlesztés forrásait. 

A kérdés az — és mostanában ez a kérdés sok eszmecserében, vitában megfogalmazó- 
dik —: vajon a kedvezőtlen folyamatok mennyiben következnek a szabályozás említett 
elmozdulásaiból, a gazdaságirányítás és az intézményrendszer, mindenekelőtt a vállalat- 
irányítás változásaiból? 

A vita — a lényeget tekintve — föltakéssek nem is ezt, hanem a mögöttes folyamatok- 
nak azokat az összefüggéseit érinti, hogy vajon a kormányzati vagy a vállalati kör, tehát 
az irányítás vagy a végrehajtás okolható-e a kialakult helyzetért? 

Szándékosan sarkítva fogalmaztuk meg a polémia kérdésfeltevését, még akkor is, ha 
- meggyőződésünk szerint — maga a kérdés is hibás, így tehát a belőle levonható 
következtetés sem vezethet hasznosítható gyakorlati eredményhez. 

Aligha kétséges, hogy ha a tervtől való eltérés nem korlátozódik néhány vállalatra, 
hanem irányzattá, tendenciává válik, akkor a folyamattól nem függetleníthető a gazda- 
ságirányítás. A Központi Bizottság decemberi határozata, az akkori ismeretekre alapoz- 
va, még óvatosan fogalmazott, amikor arra utalt, hogy , a gazdálkodás és az irányítás 
nem javult kellő mértékben", ámbár már ez az értelmezés sem választja ketté a szabályo- 
zást és a végrehajtást, az irányítást és a gazdálkodást. Az is kétségtelen, s az időközben 
nyilvánosságra került elemzések ezt megerősítik, hogy a kialakult tendenciákra az irányí- 
tás késve reagált, beavatkozásra, a folyamatokat megfordítani szándékozó döntésekre 
GY élét csak az idei első hónapok tényeinek ismeretében szánta el magát. 

ez csupán a helyzetkép egyik oldala, tanulmányoznunk kell a másikat is. Történe- 
tesen: a gazdaságirányítás nem szűkíthető a szabályozás valamiféle gépies automatizmu- 
saira; nem értelmezhető úgy, hogy a gazdaságba csak , jó" szabályokat kell betáplálni, 
s a kedvező végeredmény máris megszületik. Az irányítás és általában a gazdálkodás 
sokféle tényező összműködését feltételezi, s ezek sorában kiemelt jelentőségű az, amelyről 
annyi szó esik manapság, s amely ebből a folyamatból sem rekeszthető ki: az emberi 
tényező, tehát az érdekviszonyok erőterében dolgozó, cselekvő ember, mindenekelőtt a 
gazdaságot vezető, a folyamatokat szervező ember. 

Gyakran hallani manapság, hogy miért is csodálkozunk az imént ábrázolt bérkiáram- 
lás méretein-arányain, elvégre ha ez lehetővé vált, akkor az érvényes szabályozás terem- 
tett hozzá feltételeket. Ebben van igazság, ami azért kiegészítésre is szorul: a gazdálko- 
dásban bizonyos magatartási, viselkedési formák, stílusjegyek, a szuverén emberi cselek- 
vés normái is nagy szerepet játszanak. Éppen a közelmúlt időszak jelzi, hogy mennyire 
meghatározóvá válhatnak: a szabályozás, ha tételesen nem is tiltotta, de nem is engedé- 
lyezte, hogy a pótlás, az egyszerű újratermelés forrásai is felhasználhatók béremelésre, 
s azt sem, hogy a vállalat akár alaphiányossá is válhat a bérek emelése érdekében. Ezúttal 
inkább sajátos taktikai magatartásról — tehát egyfajta viselkedési normáról — volt szó: 
arról, hogy ily módon lehet az előre jelzett idei bázist , megcélozni", s ily módon lehet 
a bejelentett öt százalékos áremelést ellensúlyozni, természetesen teljesítve egyszersmind 
a munkaerőért folytatott versenynek a , saját" vállalatot, a , saját" pozíciót erősítő 
törekvéseit. 

Ilyeténképpen tehát sajátos gazdaságetikai folyamatról is szó van. Elvégre kétségkívül 
elvárható az az országos, társadalmi felismerés is -— a helyi érdekek nem mellőzhető, sőt 
ösztönzött mérlegelése mellett -, hogy a teljesítményektől ilyen mértékben elszakadó 
vásárlóerő-kiáramlás nagy inflációs nyomással terheli a gazdaságot. Logikus lehetne az 
a mérlegelés is, hogy a folyamatok visszavezérlése a megszabott keretekbe a tervezettnél 
nagyobb áremeléseket feltételezne; noha pártunk XIII. kongresszusa és a VII. ötéves terv 
— jól megfontolt társadalmi, gazdasági, politikai okokból — antiinflációs politika mellett 
kötelezte el magát. A növekvő infláció nemcsak súlyos társadalmi-politikai terhelést 
jelentene, de a jövedelmek olyan újraelosztásával is járna, amit semmiképpen nem 
vállalhatunk. 

Ha őszintén és egyértelműen fogalmazunk — és manapság csak ez a fogalmazásmód 
engedhető meg közéleti folyamataink ábrázolásakor -, akkor a kialakult helyzetről 
szólva említést kell tennünk arról is, hogy a kormányzati és a vállalati gazdaságirányítás 
mellett részarányosan immár a választott vállalati vezető testületek is felelősséget visel- 
nek. Ismeretes, hogy a vállalati tanácsok — a teljes vállalati kollektíva érdekeit képviselve 
— részt vesznek a stratégiai döntések meghozatalában. Alighanem további pontosításra 
szorul azonban a fogalom meghatározása, az tehát, hogy milyen döntések tekinthetők 
stratégiainak. Talán nem túlzás feltételezni, hogy a teljesítménnyel arányos bérezés ilyen 
stratégiai elvnek tekintendő; a mindenkori vállalati teljesítmények és az értük kifizet- 

hető bérek ilyen összefüggésben mérlegelendők és döntendők el. Az országosan összegez- 
hető végeredmény: a vásárlóerő és az árualap viszonya mindenképpen ezt igazolja. 

Ismeretes, hogy a vállalati tanácsok az igazgatók megválasztásakor jellemzően azzal 
kezdték tevékenységüket, hogy - elismerésük jeléül, esetleg saját partikuláris érdekeiket 
követve - emelték a megválasztott igazgató fizetését. Természetesen az igazgatók hordoz- 
zák vállukon a vállalati irányítás rendkívül feszítő terheit, viselik a személyes felelősséget, 
s nem napi nyolc órát, hanem ennél többet dolgoznak - a magasabb fizetés méltán 
megilleti őket. Ámbár talán ebben az esetben sem árt pontosító értelemben differenciálni 
- csakúgy mint a gazdálkodás bármely folyamatában -—: megilleti azt az igazgatót és 
vállalati tanácsot, aki s amely a vállalat teljesítményeivel bizonyított. 

Sok ilyen eredményes vállalat működik, sok vállalat ért el az elmúlt év nagyon nehéz 
körülményei közepette is igen jó eredményeket. Jellemző, hogy az 1984. évi nyereség 
szerint sorba rendezett vállalati körben a leggyengébb teljesítményt nyújtók közül 15 
vállalat a legjobbak közé került, s 90 olyan vállalat akadt, amely az alsó mezőnyből 
feljebb került. Elsőrendű társadalmi érdek, hogy ezért személyes elismerés is járjon - 
erkölcsi és anyagi értelemben egyaránt. De ez ezért jár, s nem pusztán a megválasztás 
alkalmából. A bérkiáramlás folyamatairól rajzolt kép csakis így teljes. 

Ami az idei helyzetet illeti, fontos vizsgálnunk: milyen pályaiívet jeleznek a vállalati 
szándékok, mi történne az esztendő végéig, ha a folyamatok pályakorrekció nélkül 
haladnának tovább, részint az első hónapokban megkezdett, részint a vállalati progra- 
mokból kirajzolódó irányban. 

A Gazdaságkutató Intézet még decemberben összegezte szokásos vállalati közvéle- 
mény-kutatását, s ebből kitűnik, hogy a szándékok korántsem illeszkednek a népgazda- 
sági terv vonulatába. Az iparvállalatok rendelésállománya alapján némileg túlzottnak 
tűnik a termelés tervezett üteme; fontos jelzés továbbá, hogy a konvertibilis export 
előirányzott adatai mérsékeltebbek a népgazdasági terv számításainál, s különösképpen 
mérsékeltek, ha az idei elmaradás behozásának programját is mérlegeljük. Az előrejelzé- 
sekből az is kitűnik, hogy - korrekció híján — folytatódna a teljesítmények és a bérek 
eltérő irányzata, s némileg emelkedő tendenciát mutatnak a vállalatok beruházási szán- 
dékai is. 

Különös figyelmet érdemelnek a Gazdaságkutató Intézet véleménykutatásának ama 
tényei, amelyek - nevezzük így —: a vállalati közérzetet, pontosabban a vállalkozókészség. 
illetve az önállóság mozgásterét mérték fel. Ebből, számszerűsítve, az tárul elénk, hogy 
megannyi jogos gond, panasz ellenére a vállalatoknak csaknem a kétharmada értékelte 
pozitív módon a szabályozás vállalkozókészséget ösztönző hatásait, 42 százalék érzékelte 
az önállóságot bővülő, táguló, 9 százaléka pedig szűkülő irányzatúnak. 


Számolva a kialakult helyzettel, az idén módosulnak - természetesen átmenetileg - a 
hetedik ötéves terv 1986-ra érvényesítendő prioritásai. Ez azt jelenti, hogy az év hátralévő 
hónapjaiban a konvertibilis egyensúly erősítése és az antiinflációs politika kerül előtérbe. 
Az indok kézenfekvő: ; természetes gazdasági követelmény, hogy a gazdaság visszarende- 
lítsuk az adósságállomány növekedését, és ismét csökkenő tendenciára váltsunk át. 
Ehhez egyrészt és elsősorban expanzívabb exporttevékenységre, másrészt átgondolt - ám 
a gazdálkodást nem akadályozó - importpolitikára van szükség. Ami az antiinflációs 
programot illeti, erre az évre, mint ismeretes, ötszázalékos fogyasztói áremelést tervez- 
tünk, s ha ezt nem. akarjuk túllépni, akkor a vásárlóerő kiáramlását keretek közé kell 
szorítani. 

Ám az infláció elsősorban a termelés, a gazdálkodás eredményességével mérsékelhető, 
ehhez - és a hetedik ötéves terv teljesítéséhez - arra van szükség, hogy behozzuk idei 

lemaradásainkat, s utólag megteremtsük a teljesítmények nélkül kiáramlott bérek terme- 
lési fedezetét. Ezért az ipar bruttó termelésének az előttünk lévő hónapokban a tervezett 
2,3 százalék helyett 3 százalékkal, a nettó termelésnek pedig öt százalékkal kell emelked- 
nie. A mezőgazdaságnak 1985-höz képest 7 százalékos, 1984-hez képest pedig 1 százalé- 
kos növekedést kell elérnie; ilyen ütemre az elmúlt években már volt példa. 


A tervszámok azonban önmagukban aligha érzékeltethetik a feladatok valóságos mére- 
teit. Arról van ugyanis szó, hogy a termelés folytatólagos emelése az adott szerkezet 
keretében - beleértve a termék- és az exportszerkezetet — visszafordíthatatlanul súlyos 
következményekhez vezetne. Azzal járna, hogy a változatlan szerkezet lényegében bővít- 
ve újratermelné a gondokat, hiszen igen sok termék esetében a termelés emelése nem 
növeli, hanem fogyasztja az ország javait; e termékek exportja, ha bővíti is a konvertibilis 
bevételt, csak növekvő ráfordítások révén, pazarló módon teszi ezt lehetővé: átmenetinek 
kell tehát tekintenünk. 

A struktúra fogalma rendkívül tág; elemző áttekintése nem fér bele ebbe a gondolat- 
menetbe. De ha csak jelzésként is — annyit meg kell említenünk, hogy módosításában 
szükségképpen elkülönülnek a rövid és a hosszú távú feladatok. Rendkívül fontos 
azonban, hogy ez egymással érintkező módon valósuljon meg, hogy tehát a struktúra 
rövid távú elmozdulásai a hosszú távú célok irányába mutassanak. 

A vállalati tevékenység szintjén mindenekelőtt a termékszerkezet gazdaságos és korsze- 
rű megújításáról, a termékek cserélődésének gyorsításáról van szó. Ebben nincs megfele- 
lő előrehaladás, sőt a nyolcvanas évek elején az új termékek aránya az ipari termelésben 
némileg csökkent. Mértéke az ipari termékek értékesítésében ma is mindössze két-három 
százalékra tehető, s a korszerűsített, ám csupán némileg módosított gyártmányok része- 
sedési aránya is csupán 5-7 százalék. Ebből értelemszerűen következik, hogy a gyártmá- 
nyok túlnyomó többsége most is hagyományos, változatlan kivitelben készül. Nyilván- 
való, hogy ez meghatározza e termékek külpiaci helyzetét, az értük kapható árakat; e 
változatlan kivitelű termékeket nagyobb mennyiségben előállítva szükségképpen növek- 
szik a ráfizetés is. (Még egy jellemző adat: az iparban előállított termékek átlagos életkora 
16 év - s ez a tudományos-technikai forradalom korában rendkívül kedvezőtlen mutató.) 

A kormányzat struktúrafejlesztő törekvéseit elsősorban a húzó jellegű központi fejlesz- 
tési programok fejezik ki. E programok is, de általában a struktúrát távlatilag módosító 
más kormányzati lépések is -— a gazdasági reform részeként, az önállóság növelésével 
párhuzamosan - egyértelmű központi döntéseket, határozott központi irányítást feltéte- 
leznek. Súlyos és elfogadhatatlan tévedés az a hiedelem, hogy a központi irányítás 
erősítése a fő folyamatokban - elsősorban a struktúrapolitikában - ellentmond a helyi 
önállóságnak. Hadd jegyezzük meg: a fejlett ipari országokban, a kapitalista piacpolitika 
keretében is központilag ösztönzik a gazdaságot megújító, különösen tőkeigényes struk- 
turális változásokat — a mikroelektronikától az energiapolitikáig. 


A kormányzat úgynevezett rásegítő intézkedésekkel — ösztönző és korlátozó szabályok- 
kal — törekszik új lendületet adni a terv teljesítésének. 

A pótlólagos intézkedések egyik csoportja az exportteljesítményeket, mindenekelőtt a 
konvertibilis irányú kivitelt ösztönzi, például a pályázati úton elnyerhető adó- és hitel- 
kedvezményekkel, továbbá azzal, hogy módosult a forintárfolyam, változtak bizonyos 
hitelek kamatai. Az ésszerű importgazdálkodás keretében javulnak a korszerű technikák 
gépbérlet jellegű behozatali feltételei. Jelentős változás az is, hogy mérséklődtek a 

kőolajfeldolgozó-ipari és a petrolkémiai termékek termelői árai, s igy megőrizhetjük 
exportőr vállalataink versenyképességét a csökkenő olajárak közepette. 

A pótlólagos intézkedéseknek szigorító-korlátozó elemei is vannak, ide sorolva azokat 
a döntéseket, amelyek a felhasználás és a terv arányainak összhangját igyekeznek megte- 
remteni a beruházásokban, a közületi fogyasztásban. 

Az új intézkedések harmadik csoportját a bérgazdálkodási követelmények szigorítása 
jelenti. Itt arról van szó, hogy a bérek, keresetek - nemcsak a főmunkaidőt, hanem a 
kisvállalkozói kereseteket számítva is - jobban függjenek a teljesítményektől. 

A tervteljesítés lendületének igazi forrása persze csak a munkára, cselekvésre kész 
emberekből, a helyzetet felismerő és abból a munkára, a gazdálkodásra felelős következ- 
tetéseket levonni kész kollektivák erőfeszítéseiből származhat. 

Ebben a helyzetben a kommunistákra, a pártszervezetekre hárulnak a legfontosabb 
kezdeményező feladatok. A vállalati pártszervezetek az elmúlt időszakban sok szem- 
pontból új helyzetbe kerültek, s tevékenységükben új módszerek alkalmazására van 
szükség. 

Mit jelent ez a gyakorlatban? A probléma lényege az, hogy a vállalatot irányító 
választott testületek természetesen és logikusan a kollektíva rövid és hosszú távú érdekeit 
fejezik ki. Munkájukkal szemben az a társadalmi követelmény fogalmazódott meg, hogy 
a helyi erőforrások optimális felhasználásával, a termelési tényezők okos kombinációjá- 
val járuljanak hozzá minél kedvezőbb gazdasági eredmények eléréséhez. Ebben a helyzet- 
ben a pártszervezet irányító tevékenysége úgy kapcsolódik a helyi lehetőségek haszno- 
sításához, hogy az érdekek folyamatos elemzésével a társadalmi érdek felismeréséért és 
érvényre juttatásáért is dolgozzék, cselekedjék. Ez a gyakorlatban annak felismerését is 
jelenti, hogy - például -— a teljesítménnyel nem fedezett bérkiáramlás végső soron a 
vállalati kollektívák, tehát a saját dolgozók érdekeit sem szolgálja, hiszen az infláció 
differenciálatlanul , veheti vissza" a többletbért is. 

Végeredményben a vállalati pártszervezetek tevékenységét is érinti az, amit az ipari 
vezetők értekezletén Maróthy László, a Politikai Bizottság tagja, miniszterelnök-helyet- 
tes a vállalati gazdálkodásról szólva jegyzett meg: , nagyon sok rövid távú érdek megjele- 
nését tapasztalom a vállalatainknál; azt a magatartást, hogy most mindjárt, azonnal 
lehetőleg kihozni mindazt, amit lehet..." A pártszervezet most olyan módon haladhatja 
meg ezt a rövid távú szemléletet, ha a vállalati gazdálkodás fejlesztésének tartós elemeire 
összpontosítja figyelmét - ha például arra a felismerésre készteti a dolgozókat is, a 
vállalat vezetőit is, hogy a bérkiáramlás igazi ellentételezése a teljesítmények emelése, s 
ilyen elem a szervezettség javítása, amunkafegyelem erősítése. Megannyi olyan feladattal 
kell tehát a pártszervezetnek szembenéznie, amely feltételezi a távlati összefüggések 
megértetését, annak felismerését, hogy a mai szigor, a mai teljesítményjavítás — a holnapi 
előrelépés, fejlődés nélkülözhetetlen feltétele. 

Fontos, hogy pártszervezeteink ne engedjenek teret a távlatvesztésnek, az elbizonytala- 
nodásnak. Van stratégiánk, van programunk - a XIII. kongresszus határozata, a hetedik 
ötéves terv, a gazdaságirányítási reform folytatása. , A VII. ötéves terv legyen a megala- 
pozott és növekvő ütemű gazdasági fejlődés programja - rögzíti a kongresszusi határo- 
zat -. A tervidőszak legfontosabb gazdaságpolitikai célja, hogy az intenzív fejlődést a 
termelési folyamat minden elemére kiterjesszük." 

Gazdaságstratégiánkból most — mind a vállalati, mind a gazdaságirányítási szférában 
— az 1986. évi terv megnövekedett feladatainak teljesítése következik. Sok múlik ezen: 
a következő évek fejlődése. 


NAGY SÁNDOR: 


A bizalom a mérlegen 


Több mint százéves története során kevés olyan időszakot tudhatott magáénak a magyar 
szakszervezeti mozgalom, amikor önmaga társadalmi szerepéről vallott felfogása, hiva- 
talosan deklarált funkciói, a tevékenységével kapcsolatban jelentkező valóságos társa- 
dalmi igények, a szakszervezeti tagság törekvései, ezek érvényesíthetősége és gyakorlati 
megvalósulása között viszonylagos egyensúly, elfogadható mértékű kölcsönös megfelelés 
lett volna tapasztalható. Hol korlátozták tevékenységét, hol önmaga korlátozta saját 
lehetőségeit, hol pedig a nap mint nap elért , nagyszabású munkasikerek" közepette nem 
volt , érkezése" a szervezett dolgozók kisebb-nagyobb csoportjai reális gondjaival való 
törődésre. 

Napjaink szakszervezeti mozgalmának minden eddiginél nagyobb esélye van arra, hogy 
az adott történelmi periódusban betöltse tényleges társadalmi hivatását, megfeleljen 
azoknak a bonyolult társadalmi, gazdasági, politikai követelményeknek, amelyeket 
változó valóságunk szüntelen megújulásra késztető viszonyai állítanak elé. 

Félreértés ne essék: ez nem azt jelenti, hogy napjainkban a legjobbak a feltételek 
ahhoz, hogy a szakszervezetek a legteljesebb mértékben érvényesítsék a dolgozók érdeke- 
inek képviseletét, amely az életszínvonal kívánt fejlesztésére, a jobb élet- és munkakörül- 
mények megteremtésére, kedvezőbb szociális helyzet kialakítására irányulna. Hiszen 
ezeknek a törekvéseknek napjainkban természetes gátat szab a kedvezőtlen gazdasági 
helyzet. Arról van szó, hogy a szakszervezeteknek ma van politikai mozgásterük ahhoz, 
hogy kiteljesítsék funkcióikat, ebből következően a nehezebb körülmények között sem 
eredménytelenül törekednek a legfontosabb dolgozói érdekek érvényesítésére vagy az 
éppen elkerülhetetlen, kedvezőtlen intézkedések hatásainak lehetséges mérséklésére. 

Az előbbi tételt, tehát a szakszervezeti mozgalom mai esélyeit illető megállapítást 
azonban magam sem tartom magától értetődőnek: szükségesnek érzem kifejtését, mert 
fontos kérdés ugyan, hogy milyenek az esélyek, de ugyanolyan lényeges az is, hogy 
miképp tud ezekkel élni a szakszervezeti mozgalom. 


A szakszervezetek helye, szerepe a mai magyar társadalomban elvileg tisztázottnak 
tekinthető. Legmagasabb szintű politikai dokumentumok, jogszabályok egész sora rög- 
zíti a szakszervezetek társadalmunk politikai intézményrendszerében elfoglalt helyét, 
jogait, legfontosabb funkcióit. Ennek megfelelően elmondhatjuk: 

e a szakszervezetek részesei a politikai hatalomnak, ebből következően részt vesznek 
a politika formálásában, a társadalom stratégiai céljainak megfogalmazásában; 

e a szocializmus ügye iránt elkötelezett szervezetek is cselekvően részt vállalnak a 
szocialista építőmunka gyakorlati feladatainak megoldásában; 

e a szervezett dolgozók szószólójaként védik és képviselik a szakszervezeti tagság 
érdekeit; részt vesznek az érdekek feltárásában, megfogalmazásában, egyeztetésében és 
érvényesítésük lehetőségeinek megteremtésében. 

Mindez elvileg és gyakorlatilag is egyszerűnek és világosnak tűnik — és az is valójában. 
(Még akkor is, ha a mai állapothoz vezető út korántsem volt sima, kitérőktől mentes, 
ha ma sem mondhatjuk azt, hogy az út, amelyen a szakszervezeti mozgalom halad, 
tükörsima és nyílegyenes.) 

Mindenesetre abban, hogy mit vallunk ma a szakszervezetek feladatának, funkciójá- 
nak, több dolog ölt egyszerre testet. Benne van az MSZMP politikája, amely a társadalmi 
és tömegszervezeteket érdemi partnernek, a politika formálóinak, a társadalmi közmege- 
gyezés fontos tényezőinek tekinti. Ennek alapvető jelentősége van társadalmunk egypárt- 
rendszerű politikai berendezkedésében. 

A szakszervezeti mozgalom esetében azonban másról is szó van. Magyarországon igen 
komoly hagyományai vannak a szakszervezeti mozgalomnak, amelynek szinte vala- 
mennyi korszakban fontos jellemzője volt és maradt a munkásmozgalomhoz való szoros 
kötődés és a jelentős társadalmi befolyás. De ennél is lényegesebbnek tartom azt, hogy 
a szakszervezetek társadalmi helye, szerepe és funkciói mélyen gyökereznek mai társadal- . 
mi-gazdasági viszonyainkban, és így objektíveknek tekinthetők, nem pusztán politikai 
szándék és megítélés függvényei. 

Mi jellemzi ezeket a viszonyokat? Abból indulhatunk ki, hogy a termelőeszközök 
döntően (96-97 százalékban) társadalmi tulajdonban vannak, a hatalom a dolgozó nép 
akaratát, törekvéseit testesíti meg, az elosztási viszonyok alapvetően szocialista jellegűek. 
Ebből következik, hogy társadalmunkban nem jöhet létre tartósan olyan, a dolgozók, 
a munkavállalók érdekeitől objektíve, intézményesen elkülönülő és kibékíthetetlenül 
szembenálló érdekeket hordozó hatalom, amellyel mint a társadalom nagy részétől 
elidegenült erővel szemben kellene fellépnie a szakszervezeteknek. Ezek alapján az is 
kézenfekvő, hogy a szakszervezetek törekvéseik, elgondolásaik megvalósításának lehető- 
ségeit nem a hatalmon kívül, még kevésbé a hatalommal szemben keresik. Egyszerűbben 
fogalmazva: ha felismerik potenciális társadalmi szerepükből adódó lehetőségeiket, nem 
válnak semmilyen indíttatású politikai ellenzék gyűjtőhelyévé, és nem tanúsítanak konkrét 
kérdésekben sem - a szó politikai értelmében vett - ellenzéki magatartást. 

Egyúttal az is nyilvánvaló, hogy a mi viszonyaink között, amelyek egy átmeneti 
társadalom viszonyai, a következők jellemzőek: 

mum léteznek és hatnak az áru- és pénzviszonyok , tehát nem valósul még meg a közvetlen 
társadalmi szükségletre való termelés, és ez a termelőszervezetek közötti valóságos 
érdekkülönbségek létrejöttét is kiváltja; 

um a társadalmi tulajdonban lévő termelőeszközök feletti rendelkezési jog a megfelelő 
jogkörrel felruházott vállalati, tanácsi, kormányzati, igazgatási szervek, illetve azok 
képviselői kezében összpontosul és ma még nem ölt, illetve az új vállalatvezetési formák 
esetében is csak kezdetlegesen ölt önkormányzati jelleget; 

u mindezekből következően -— ha nem is kibékíthetetlen formában, de — létezik 
különbség és ellentét a munkáltatók és a munkavállalók között. 

Ezért valóban szükség van a különböző érdekek feltárására és képviseletére, a munka- 
vállalói érdekek védelmére. Ez pedig másként fogalmazva azt jelenti, hagy a szocializ- 
musban sem nélkülözhető, sőt fejlődése során, annak bizonyos szakaszában egyre kevésbé 
nélkülözhető a szakszervezetek érdekvédelmi, érdekképviseleti tevékenysége. 

A szakszervezeti mozgalom előbbiekben körvonalazott kettős funkciója tehát törvény- 
szerűen adódik valóságos viszonyainkból. A két funkció, bár tartalmuk kétségkívül 
eltérő, olykor talán még ellentmondásba is kerülhet egymással, hosszabb távon azonban 
nemcsak nem összeférhetetlen, de erősíti is egymást. Meg kell jegyeznem, hogy mi a 
szakszervezeti mozgalommal kapcsolatban hagyományosan kettős funkcióról beszélünk, 
de ha jobban belegondolunk, a korábbi felsorolás — részvétel a politikai hatalom gyakorlá" 

sában, cselekvő részt vállalás a szocialista építőmunka feldataiból és az érdekképviselete 
érdekvédelem - nem két, hanem három funkciót takar, hiszen a szakszervezetek nemcsak 
a politika formálásából veszik ki részüket és nemcsak érdekeket védenek, képviselnek, 
hanem a napi feladatok megvalósításában is közreműködnek. Azaz, a szakszervezetek 
Magyarországon nemcsak vitatkoznak, nemcsak teoretikus elképzeléseik vannak a társa- 
dalomról, hanem számos területen a fejlődésben nélkülözhetetlen gyakorlati tevékenysé- 
get is folytatnak. 

A szakszervezeti mozgalom összegzett funkciói egymással szoros kölcsönhatásban 
állnak, megbonthatatlan egységet alkotnak. Közülük bármelyik is sérül, az hosszabb 
távon torzulásokhoz vezet, nem csupán a szakszervezeti mozgalmon belül, de politikai 
intézményrendszerünk egészét tekintve is. 

Ezért mindazok a , jótanácsok" - érkezzenek bárhonnan is -, amelyek lényegében a 
szakszervezetek egyik vagy másik funkciójának csorbítására irányulnak, tehát arra, hogy 
a szakszervezetek , vonuljanak ki" a politikai hatalomból, a gazdaságból, vagy éppen 
ennek az ellenkezőjére, ne foglalkozzanak annyit az érdekvédelemmel, inkább a termelés- 
sel törődjenek -— természetesen nem fogadhatók meg. Az ilyen vélemények persze nem 
hivatalos álláspontként jelennek meg, de őszintén meg kell mondani, nemcsak magánsze- 
mélyek fejében fordulnak meg. Így, ami az esélyeket illeti, az összes tényezőt mérlegelve 
meggyőződéssel állítható, hogy hazánkban a szakszervezetek helye, szerepe tisztázott, 
funkciói a gyakorlatban is érvényesíthetők. Valóban van rá esély, hogy a jelenlegi 
történelmi periódusban tevékenységük kiteljesedjen, hatásuk erősödjön, hogy érdemi 
részt vállaljanak a társadalom arculatának, mindennapjainak és jövőjének formálásá- 
ban. 


Az esély azonban önmagában nem azonos a megvalósulással. A körvonalazott körülmé- 
nyek, elvi és gyakorlati lehetőségek — a matematika nyelvén fogalmazva -— szükséges, de 
nem elégséges feltételek a szakszervezetek eredményes tevékenységéhez. Mindehhez az 
is kell, hogy a szakszervezetek valóban éljenek lehetőségeikkel, aminek fontos feltétele, 
hogy tevékenységük tartalmát, módszereit a mindenkori körülményekhez, követelmé- 
nyekhez igazítsák. Ez az érdemtelenül elkoptatott, szólamszerű megfogalmazás a szak- 
szervezeti mozgalom esetében valójában nagyon sok és igen lényeges feladat megoldását, 
egyes pontokon tevékenységünk jelentős megújítását feltételezi. 

A nemrég lezajlott szakszervezeti kongresszusok egyik fontos tanulsága, hogy határo- 
zottabbá kell tenni a szakszervezetek érdekképviseleti, érdekvédelmi tevékenységét. Ez a 
célkitűzés meglehetősen összetett, sokirányú, egymással bonyolult kölcsönhatásban lévő 
problémák elvi tisztázását és gyakorlati megvalósítását kívánja. A teljesség igénye nélkül 
kiemelek néhányat ezek sorából: 

e Az érdekképviselet nem alkalmi feladat. Igényes, koncepciózus érdekképviseleti 
munkát csak a legfontosabb tények, összefüggések ismeretében, a döntésekhez vezető 
folyamat részeseként lehet végezni. Mindemellett nem kevésbé fontos, hogy a szakszerve- 
zeti mozgalomnak az adott kérdésekben megfelelő tapasztalata és felkészültsége legyen, 
amely képessé teszi felelősen végiggondolt, önálló álláspont kialakítására. Egyszerűbben 
fogalmazva: a demokrácia, az érdekek egyeztetése idő- és munkaigényes dolog. Ennek 
az egyszerű és kézenfekvő összefüggésnek a meg nem értése, elhanyagolása megkérdője- 
lezheti az egész érdekképviseleti munka eredményességét. 

e Az érdekképviselet hatékonysága nagymértékben függ a kezdeményezőkészségtől 
is. Attól tehát, hogy mire rendezkedünk be: az állami döntési mechanizmusban napirend- 
re kerülő kérdések véleményezésére, vagy amellett arra is van kellő energiánk, hogy 
fontos kérdésekben átgondolt módon kezdeményezzünk. 

0 0 A szakszervezetek álláspontjának kialakulása adott társadalmi, gazdasági, szociál- 
politikai és más kérdésekben mindinkább és egyre gyakrabban bonyolult szintetizálási, 
szakszervezeten belüli érdekegyeztetési folyamat eredménye. Természetesen vannak 
olyan kérdések, amelyek esetében viszonylag egyszerűen és gyorsan kialakítható a szak- 
szervezeteken belüli egység. A különböző szakmai, foglalkozási és csoportérdekek előtér- 
be kerülésével azonban, az ezek megismerésére, kezelésére irányuló társadalmi igény és 
érzékenység erősödésével mind jobban kifejeződik a szakszervezetek érdekképviseleti 
tevékenységének az a sajátos vonása, pontosabban funkciója, hogy vállalnia kell a 
különböző társadalmi rétegek, csoportok közötti elsödleges érdekegyeztetés egyszerűnek 
éppen nem mondható feladatát. A különböző - így például bér- és foglalkoztatáspoliti- 
kai — kérdésekben jelentkező érdekkonfliktusok szakszervezeten belüli , kihordása" leg- 
alább annyira nélkülözhetetlen a kormányzati munka számára, mint az egyes döntések 
várható fogadtatásának, réteghatásainak pontos megismerhetősége a szükséges közmeg- 
egyezés kialakulása szempontjából. Az ilyen természetű kérdések számának gyarapodása 
több tisztázásra váró problémát is felvet. 

Ezek sorában a legfontosabb, hogy kialakultak-e megfelelőképpen a szakszervezete- 
ken belüli mechanizmusok a , belső" érdekegyeztetéshez? Hiszen vannak olyan természe- 
tű problémák, amelyek esetében az úgynevezett többségi elv nem vagy csak károkat 
okozva alkalmazható. Továbbá, egy adott kérdésben mennyire bízható a kisebbség 
véleményének érvényesülési lehetősége a többség , józan belátására", politikai megfonto- 
lásokon nyugvó önmérsékletére, és mennyiben kellenek hozzá bizonyos intézményes 
garanciák? Adott-e a lehetősége annak, hogy egy kérdésben a többségi elven kialakult 
állásponttal kapcsolatban a kedvezőtlenül érintett vagy a véleményét tekintve kisebbség- 
be szorult ágazati-szakmai szakszervezetek különvéleményük fenntartása mellett vehes- 
sék tudomásul a döntést? 

Végül, de nem utolsósorban: az érdekképviseleti, érdekvédelmi munka eredményessé- 
ge és hatása szempontjából megkülönböztetett jelentősége van annak, hogy milyen a 
nyilvánossága. Mit tud róla a szakszervezeti tagság, milyen mértékben részese, beavatott- 
ja a döntési folyamatoknak, mennyire kísérheti figyelemmel a vélemények, véleménykü- 
lönbségek alakulását — legyen szó a szakszervezeteken belüli vagy a szakszervezetek és 
a kormány közötti vitáról. Biztosak lehetünk abban, hogy e kérdésben a szakszervezeti 
tagság igénye előbbre jár, mint annak kielégítése. A nyilvánosság természetesen nem 
öncél, és nem is egyszerűen a kíváncsiság kielégítését szolgálja. Az emberek többségét 
nem a mende-mondák, az , előszobatitkok" érdeklik, hanem az érvek: A nyilvánosság 
elsődleges szerepe abban rejlik, hogy a szakszervezeti tagság tudjon véleményt mondani 
a vezető szervek tevékenységéről, tudjon hozzászólni, hozzájárulni az adott álláspont 
kialakulásához. 

A változó körülményekhez való igazodás követelménye természetesen nemcsak az 
érdekképviseleti, érdekvédelmi feladatoknál jelentkezik, hanem abban is, hogy miképp 
alakulnak a szakszervezeti munka súlypontjai és színterei. Ebből a szempontból két 
körülmény kíván különös figyelmet napjainkban. 

Az egyik a vállalati önállóság növekedése, a gazdasági döntések szintereinek áthelyező- 
dése, ami különös jelentőséget kapott az új vállalatirányítási formák megjelenésével. 
E kérdést nem kevés tisztázatlanság és félreértés veszi körül — legalábbis a szakszerveze- 
tek vonatkozásában állíthatom ezt feltétlenül. Találkozunk olyan véleményekkel példá- 
ul, amelyek a vállalati tanácsok megjelenésétől a szakszervezetek tevékenységének vissza- 
szorulását, korlátozódását várják. Nem vesznek tudomást arról, hogy a vállalati tanács 
nem érdekképviselti szerv, nem is érdekképviseleti fórum, hanem az irányítás új, demok- 
ratikusabb formája, amely döntően tulajdonosi funkciókat gyakorol és a gazdálkodás 
stratégiai kérdéseiben dönt. Ennek következtében semmilyen formában nem , helyettesíi- 
ti" a szakszervezetet, nem kapcsolódhat annak működési köréhez és jogaihoz. 

Az új helyzetben természetesen változnia kell a szakszervezetek munkájának is. Erősö- 


A BIZALOM A MÉRLEGEN 25 


dik a szerepe és szélesedik a tevékenységi köre, mert növekedni fog önállósága és 
felelőssége. Ha ugyanis a növekvő vállalati önállóságból következően számos kérdésben 
nem az ágazat szintjén születik meg a döntés, akkor ehhez a szakszervezetek tevékenysé- 
gében is igazodni kell. Sok kérdésben az ágazati szakszervezet sem tudja a korábbi 
módon irányítani, befolyásolni a vállalati szakszervezeti szervek munkáját, szükségkép- 
pen önállóbban, nagyobb felelősséget vállalva kell a helyi szakszervezeti szerveknek is 
álláspontjukat, szándékaikat és teendőiket kialakítani. Ennek nyomán nő a szakmai- 
ágazati szakszervezetek szerepe az érdekegyeztetésben és a legfontosabb teendők megfo- 
galmazásában. Előtérbe kerül egy sor feladat megoldása: miképp tudják a helyi szakszer- 
vezeti szerveket információkkal, az összefüggések feltárásával segíteni; tudják-e problé- 
mafeltáró munkájukkal, javaslataikkal, kezdeményezéseikkel a gazdasági szabályozást 
az ágazat érdekeinek figyelembevételével befolyásolni? Sikerül-e a hatékonyságot, a 
termelési eredményeket előtérbe mozdító kezdeményezések élére állni? 

A másik körülményt a kormányzat tevékenységében az ágazati és a funkcionális 
szervek tevékenysége közötti súlyponteltolódás, továbbá a helyi, tanácsi önállóság növeke- 
dése, az ágazati szempontok mellett a területi megfontolások előtérbe kerülése jelenti. 
Ezek a tények sem hagyhatják értintetlenül a szakszervezeti mozgalmat. E sok tekintet- 
ben elemzendő kérdéskör részletes taglalására e helyütt nincs lehetőség, de annyit meg- 
jegyzek: bizonyosnak látszik, hogy a következményeket le kell vonnunk mind az ágazati 
szakszervezetek munkájának irányát, partnerkapcsolatainak alakulását, mind pedig a 
szakszervezetek megyei tanácsainak tevékenységét, feladat- és hatáskörét illetően. 

Nem lenne teljes a kép, ha nem említeném meg, hogy a még olyan nagy hagyományú 
munkaterületen is egyre erősebben érezni a változtatás, a megújulás kényszerét, mint a 
szocialista munkamozgalmak , munkaversenyformák szervezése. Öszintén meg kell mon- 
danunk, hogy e nagy hagyományú és eredményes szakszervezeti munkaforma egyes 
elemeit kikezdte az idő, a gazdaságban lejátszódott jó néhány változás. Azt már többnyi- 
re tudjuk, hogy mit nem kell és hogyan nem szabad, azt azonban még kevésbé, hogy mit 
kell és hogyan érdemes csinálni e téren. 


A szakszervezetek néhány hónapja tartották kongresszusaikat. Sokan azt jósolták, hogy 
a kongresszusok kizárólag panaszfórumok, követeléseket megfogalmazó összejövetelek 
lesznek. Nem egészen így alakult azonban a helyzet. Ezek a kongresszusok a szakszerve- 
zeti mozgalomnak a problémákat, azok lehetséges megoldási módjait és a teendőket 
egyaránt felelősen feltáró, megvitató fórumai voltak. 

Nem túlzás állítani, hogy mindaz, ami a szakszervezeti választások során felszínre 
került és megfogalmazódott, hiteles tükre mai valóságunknak. Ha valaki arra vállalkoz- 
na, hogy a teljesség igényével foglalja össze mindazt, ami a 19 ágazati-szakmai kongresz- 
szuson és a szakszervezeti mozgalom XXV. kongresszusán megfogalmazódott, meglehe- 
tősen nehéz feladatra szánná el magát. A leglényegesebb kérdések, a leginkább jellemző 
hangsúlyok azonban röviden is összefoglalhatók, és úgy gondolom, jellemzik a szakszer- 
vezeti választások politikai tartalmát. 

Természetesen első helyen a gazdasági kérdések álltak, és ezzel szoros összefüggésben 
merültek fel az életszínvonallal, a szociális helyzettel kapcsolatos problémák, teendők. 

Valamennyi szakszervezeti kongresszus alapvető fontosságúnak ítélte a VII. ötéves 
tervben foglaltak végrehajtását, ezzel összefüggésben a szakszervezetek szerepének, fel- 
adatainak csokorba szedését. A szakszervezetek számára világos, hogy valamennyi 
társadalompolitikai cél elérésének kulcsa a gazdaság jövedelemtermelő képességének 
javítása, a tervben foglalt célok teljesítése. Azt hiszem nem tévedek, ha azt állítom: a 
szakszervezeti mozgalomban a legtöbben úgy tekintenek gazdasági feladataink megoldá- 
sára, mint első számú érdekvédelmi, érdekképviseleti problémára. Amit ma ezzel kapcso- 

latban nagyon sokan hangoztatnak, az, hogy mindent meg kell tennünk az elhatározott 
feladatok, a megfogalmazott gazdaságpolitikai célkitűzések megvalósítása útjában álló 
akadályok elhárítására. Ez nem pusztán termelést segítő tevékenység -— ez komoly 
politikai munka is. 

Mind többen felismerik, gazdasági fejlődésünk, továbbhaladásunk egyik kulcsa, hogy 
milyen hatékony a foglalkoztatáspolitikánk, munkaerő-gazdálkodásunk; hogyan vonjuk 
be a termelésbe a legfontosabb termelési tényezőt, az embert. Azok a folyamatok, 
amelyek az elmúlt években a munkaerőmozgás, illetve a bérarányok alakulása tekinteté- 
ben lejátszódtak, mind több embert foglalkoztatnak. Sokan keresik a választ arra: miért 
van az, hogy azok az ágazatok, amelyek alapvető fontosságúak a népgazdaság számára, 
tartósan létszámgondokkal küszködnek, míg más területeken, amelyek léte, súlya nem 
meghatározó, bérezéssel és más eszközökkel vonzóbb, de legalábbis hasonló feltételeket 
tudnak teremteni az ott dolgozók számára. Mindez sürgetően veti fel, hogy bérpolitikánk 
a gyakorlatban a mainál jobban épüljön a teljesítményelvre, tükrözze a végzett munka 
társadalmi fontosságát, hasznosságát. 

Mindez azonban mind a jelenséget, mind a teendőket illetően meglehetősen általános 
és felszíni megközelítése e problémának. Aligha lehet sokáig odázni azt a feladatot, hogy 
szembenézzünk azokkal a társadalmi, gazdasági körülményekkel, okokkal, amelyek miatt 
a nivellálásra, az egyenlősdire törekvés társadalmunkban olyan erős, hogy ellenáll min- 
den határozatnak, központi irányelvnek. Nem állítom, hogy a szakszervezeti mozgalom 
birtokában van az e téren szükséges ismeretnek, még kevésbé, hogy pontosan ismeri a 
megoldást. 

Bizonyos vélemények azonban , összeállni" látszanak. Ezek sorában az egyik az, hogy 
a teljesítményelvű, ösztönző és jelentős jövedelemdifferenciákat is létrehozó bérezési 
gyakorlat meghonosítása nem pusztán elhatározás kérdése. Vannak társadalmi-gazdasá- 
gi feltételek, amelyek hiányában a dolgozó kollektívák nem fogadják el jogosnak a 
jelentősebb jövedelemkülönbségeket. Az egyik ilyen - alapvető gazdasági - feltétel, hogy 
minden dolgozó ember átlagos erőkifejtéssel, tisztességes munkával a társadalmi-gazda- 
sági fejlettségnek megfelelően átlagosnak tekinthető megélhetést legyen képes biztosítani 
maga és családja számára. Ha pedig erre önhibáján kívül képtelen, akkor a szociálpoliti- 
ka teremtse meg ehhez a szükséges körülményeket. 

A másik, hogy eredményesen tudjunk fellépni a munkahelyen a nem munkával, hanem 
ügyeskedéssel, tisztességtelen úton szerzett jövedelmekkel szemben, amelyek irritálnak, 
és amelyek szükségképpen rontják a munkával, megérdemelten szerzett magasabb jöve- 
delmek társadalmi megitélését is. 

E feltételek ma még gyakran nem teljesülnek. Lényeges -— természetesen az előzőekkel 
is összefüggő — morális, etikai, politikai természetű probléma, hogy napjainkban megle- 
hetősen kicsi a társadalom, ezen belül az adott munkahelyeken dolgozó kollektívák 
konfiiktusvállaló képessége. Nem vállaljuk fel a vitát, hogy rosszul, hanyagul dolgozó 
társunk ne kapjon béremelést, a , mindenki a piacról él" felfogása nem tesz különbséget 
teljesítmények, emberek között, mi több, vállalatok felelős vezetői hoznak olyan döntést, 
hogy bár veszteséges, alaphiányos a vállalat, mégis az átlagosnál magasabb béremelést 
hajtanak végre, nagyobbat, mint az eredményesen gazdálkodó, tisztességes jövedelempo- 
litikát folytató vállalat. 

Természetesen e bonyolult kérdéskörhöz az is hozzátartozik, hogy előbb-utóbb meg 
kell vizsgálni mai keresetszabályozási rendszerünket abból a szempontból, hogy a mi 
viszonyaink között, amikor a vállalati nyereség nagysága nem mindig ad pontos eligazí- 
tást a gazdálkodó szervezet tevékenységének tényleges eredményességéről, illetve társa- 
dalmi fontosságáról, hasznosságáról, nélkülözhetetlenségéről: mennyire kell kötni a 
keresetek alakulását a vállalati nyereség alakulásához, mennyiben egészíthető ki a jelen- 
legi szabályozás egy, a kormány és a szakszervezetek megállapodásain nyugvó kereset- 
szabályozással. 

Az előzőekkel összefüggésben merültek fel a főmunkaidő szerepével, becsületével, a 
munkaidőn kívüli vállalkozási formákkal kapcsolatos kérdések is, amelyek napjainkban 
kétségkívül , slágertémának" számítanak. Hogy foglalkoztatja az embereket, az termé- 
szetes. Hisz nem mindenkinek van egyenlő esélye túlmunkát vállalni, és az is kétségtelen: 
hosszabb távon nem lehet célunk, hogy a dolgozók egy része kényszerűségből tartósan 
ntúlfeszítse a húrt". A kongresszusokon a vállalati gazdasági munkaközösségekkel kap- 
csolatban elhangzott vélemények nem e forma ellen irányultak, sokkal inkább azt a 
szándékot tükrözték, hogy teremtsük meg annak feltételeit, hogy az emberek főmunkai- 
dőben, a fömunkahelyen dolgozzanak tisztességesen, és kereshessék meg az elfogadható 
megélhetésükhöz szükséges jövedelmet. 

Ezért teszik mind többen szóvá a szervezettség, a munkafegyelem, általában a fegyelem 
lazulása terén tapasztalható jelenségeket. Nem igaz az, hogy a dolgozók többsége nem 
akar tisztességes munkát végezni, hogy nem igényli a rendet, a fegyelmet, a szervezettsé- 
get. Az sem igaz, hogy a szakszervezetek mint a mindent elnéző , kollektív jóindulat" 
szervei a , lógósokat", a munkakerülőket védenék. Ellenkezőleg. A szakszervezeti moz- 
galom igényli, hogy e téren közös összefogással tegyünk rendet, hogy a gazdasági vezetők 
követeljék meg a munkát, a fegyelmet, és ehhez teremtsék meg a szükséges feltételeket. 

Nagy nyomatékkal szóltak a kongresszusokon a műszakíi-technikai fejlesztés szüksé- 
gességéről, az innovatív magatartás támogatásáról, az ehhez szükséges pénzeszközök 
megteremtésének szükségességéről, az alkotó, kreatív, újítani akaró ember támogatásá- 
nak fontosságáról. Ezzel összefüggésben újból és újból felmerül, hogy nem becsüljük meg 
eléggé a szellemi energiát, a műszaki-gazdasági értelmiség legjobbjainak munkáját. 

Ez a probléma összefügg a bérpolitikánkkal kapcsolatban korábban elmondottakkal. 
A műszaki-gazdasági értelmiség elégtelen anyagi-erkölcsi elismertsége része annak a 
problémának, hogy általában , nyomottak" a bérarányok, hogy nem teszünk kellő 
mértékben különbséget a tényleges teljesítmények Között. Lehetne ennek sajátos okait 
is kutatni, azt tehát, hogy milyen felfogás, milyen elhatározások vezettek oda, hogy a 
műszaki-gazdasági szakemberek bére éveken keresztül nem emelkedhetett jobban, mint 
a fizikai munkásoké. Ennél azonban fontosabbnak érzem annak a kérdésnek a megvála- 
szolását, hogy miért nem jelentkezik a vállalatoknál az a gazdasági kényszer, amely 
lehetetlenné teszi, hogy magas színvonalú műszaki kultúra, fejlesztő tevékenység nélkül 
talpon maradjanak; ami viszont szükségképpen azt idézné elő, hogy jobban megbecsülik 
az ehhez szükséges produktumok hordozóit. A kérdés megválaszolása túlmutat en- 
nek az írásnak a keretein, de ha igazán keressük a válaszokat, nem kerülhető meg 
ez a téma. Í 

Ha mindazokat a kérdéseket summázni akarom, amelyek a gazdaságpolitikával össze- 
függésben felszínre kerültek, amelyekben álláspontok kristályosodtak ki, világosan meg- 
fogalmazhatom: a magyar szakszervezetek nemcsak általában, hanem érdemben is támo- 
gatói a gazdasági reform folyamatának. Érdekeltek abban, hogy ez a folyamat mindany- 
nyiunk javára kiteljesedjen. Ezt azért is hangsúlyozom, mert hallani néha olyan hangokat 
- külföldön és belföldön egyaránt -, hogy a szakszervezetek reformellenesek, valamiféle 
túlhaladott álláspont képviselői és így tovább. Ez nem felel meg a valóságnak. Annyi 
mindenesetre bizonyos, hogy a szakszervezetek nem , szeretnek bele" módszerekbe, meg- 
oldási formákba. Minden módszert aszerint minősítenek, hogy az milyen eredményeket 
hoz a gyakorlatban, és nem annak alapján formálnak véleményt, hogy a megoldási mód 
valamiféle reformgondolat vagy éppenséggel hagyományos gondolkodás talaján szüle- 
tett. 

A szakszervezetek szerepével összefügg, hogy szóvá teszik azokat a gondokat, feszült- 
ségeket, amelyek napjainkban jellemzőek -— függetlenül attól, hogy azok a múltban, 
korábbi helyzetünkben, az elkövetett hibákban, tőlünk független okokban vagy a re- 
formfolyamat részeként alkalmazott módszerekben gyökereznek-e. 

Ezért kaptak hangot a kongresszusokon a nyugdíjasok nagy csoportjának feszítő 

életszínvonal- és megélhetési problémái, a fiatalok lakáshoz jutásának nehézségei, az 
egészségügyi ellátás gondjai, általában szociálpolitikánk működésének hiányosságai és 
aránytalanságai. Ezekkel kapcsolatban szeretném megjegyezni, hogy az elmúlt időszak- 
ban folytatott vitáknak több fontos tanulsága is van. Az egyik kétségkívül az, hogy 
maguknak a működő rendszereknek (szociálpolitikai juttatások, társadalombiztosítási 
ellátások, járandóságok, a lakáshoz jutás feltételei stb.) a belső logikája, alkalmazott 
mértékszabályai mai viszonyaink, illetve a társadalmi igazságosság követelményeinek 
tükrében önmagukban is igazításra, korszerűsítésre szorulnak. Ilyen szempontból vitat- 
hatatlan, hogy ezek a szisztémák megújulásra várnak, és lehet igazságosabb, konziszten- 
sebb rendszereket kialakítani a társadalombiztosítási ellátások, a szociálpolitika terén. 

Az alacsony nyugdíjú idősek, a lakásra sokszor igen kis eséllyel várakozó fiatalok 
azonban mindenekelőtt saját problémáik megoldását várják — és ez nem pusztán e 
rendszerek korszerűsítésétől függ, hanem mindenekelőtt attól, hogy a társadalom milyen 
mértékben tartja fontosnak és vállalja fel eproblémák megoldását. Végül az is tanulság, 
hogy az összetartozó, egymással szoros kölcsönhatásban lévő kérdésekről — mint amilyen 
az életszínvonal-politika, a jövedelmek és bérek alakulása, a társadalmi juttatások, a 
társadalombiztosítási ellátások, a különféle adók, árak stb. — csak együtt, a kölcsönhatá- 
sok figyelembevételével lehet véleményt alkotni, majd közmegegyezésre jutni. 

Mindezekkel és általában a dolgozók, a családok életkörülményeinek alakulásával 
kapcsolatban érthetően kiemelt figyelmet kapott az a gondolat, hogy gazdasági eszkö- 
zökkel mérsékelni kell az árszínvonal növekedési ütemét, ami az elmúlt években a jövedel- 
mi helyzet, az egyes szociális és társadalombiztosítási ellátási formák átrendeződéséhez 
vezetett. 

Az elmondottakból úgy tűnhet, hogy a szakszervezeti kongresszusok termelési tanács- 
kozások voltak. Ez azonban tévedés. A gazdaság, a gazdálkodás, az életszínvonal alaku- 
lásának kérdéseivel azonos súllyal merültek fel életünk más területeinek, így a kultúrá- 
nak, az egészségügynek, az életmódoknak a problémái, örömei és gondjai, nem kevésbé 
a szakszervezetek belső életének kérdései, az e téren megoldásra váró feladatok. Ha két 
szóban kellene az utóbbiak lényegét jellemeznem, azt mondanám: demokrácia és korsze- 
rűség a szakszervezeti mozgalmon belül is! 

A szakszervezeti tagság igényei, törekvései e tekintetben nyilvánvalóak. Ahhoz, hogy 
valóban kifejezésre jussanak szándékai, törekvései, élő, eleven, demokratikus szakszerve- 
zeti mozgalomra van szükség. Ezen az úton a most befejeződött választási sorozat idején 
is léptünk előre. Az új választási formák, eljárások, az általánossá tett titkosság a 
csoportok és szervezetek életében, kötelezővé válása a felsőbb fórumokon - mind ezt a 
szándékot szolgálták. Ami természetesen nem jelenti azt, hogy a vezető szervek, a 
választott tisztségviselők érdemibb, jobb tömegkapcsolatai kialakításának érdekében ne 
érne bennünket jogos kritika munkánk bürokratikus vonásai miatt. 

E gondolatkörhöz kapcsolódik az az igény is, amely minden korábbinál erősebb a mai 
szakszervezeti mozgalomban: erősíteni, javítani, kiteljesíteni a rétegmunkát. Megérteni és 
szervezeti rendünkben is kifejezésre juttatni az egyes rétegek eltérő helyzetéből, sajátossá- 
gaiból fakadó eltérő kérdések és módszerek jelentőségét. Azt, hogy nem az a fontos, hogy 
egyszerre lépjünk, sokkal inkább az, hogy egy irányba menjünk. A rétegmunka valódi 
eredményessége szempontjából nagyon fontos, hogy megértsük: a hangsúlyok időről 
időre változhatnak, és a felfogás, a módszerek rétegenként, foglalkozásonként eltérőek, 
egymáshoz viszonyítva nem azonosak. Jelenlegi helyzetünkben kiemelkedő jelentősége 
van annak, hogy javítsuk a szakszervezetek munkáját az ifjúság, a nyugdíjasok, a nők és 
a műszaki-gazdasági értelmiség körében. 

Tisztában vagyok azzal, hogy nem szerencsés egy ilyen felsorolásból külön is kiemelni 
valamelyik réteget, hogy értelmetlen dolog rangsorolni, nincs fontos és kevésbé fontos. 
Mégis, külön is hangsúlyozom az ifjúság körében és érdekében végzett szakszervezeti 
munka szükségességét, e téren a megújulás fontosságát, mert ennek -— meggyőződésem 

szerint — egyetemes jelentősége van az egész szakszervezeti mozgalom szempontjából. 
Mint ahogyan abban is hiszek, hogy a fiatalok társadalmi helyének, szerepének korszerű 
értelmezése, a társadalmi munkamegosztásban érdemibb lehetőségek megteremtése szá- 
mukra - nemcsak és nem is elsősorban az ifjúság, sokkal inkább a társadalom érdeke, 
a megújulás, a dinamikusabb fejlődés egyik feltétele. 

Végül megemlítem, hogy növekvő mértékben foglalkoztatja a szakszervezeti tagságot 
az a kérdés, hogy javulnak-e a szakszervezetek lehetőségei a dolgozók pihenését, kikap- 
csolódását, szabadidejének hasznos eltöltését illetően. Ennek részeként első helyen áll az 
az igény, amely üdültetési tevékenységünk fejlesztésére, számszerű és minőségi javítására 
irányul. Mindezzel összefüggésben az is napirendre kerül, hogy a szakszervezeti mozga- 
lom a pénzeszközeit, vagyonát ne csak mint költségvetést kezelje, hanem gazdálkodjon 
is velük. 


Egy ilyen kényszerűen sok felsorolást tartalmazó áttekintés során kísért a nehezen 
elkerülhető általánosság. Ennek ellenére talán alkalmas az írás arra, hogy betekintést 
nyújtson abba, hogy mivel foglalkozik a szakszervezeti mozgalom, és milyen elvek 
alapján igyekszik egy-egy kérdéshez nyúlni. Mi foglalkoztatja, milyen feladatokat kell 
megoldania, mely területeken kell megújulnia? Az is kitűnhet belőle - legalábbis ami a 
szándékot illeti -—, hogy a szakszervezeti tagság igen sok feladatot adott és a munkához 
bizalmat is szavazott a választott testületeknek. A bizalom azonban törékeny dolog, 
megszerezni és megtartani nehezebb, mint elveszíteni. S az is nyilvánvaló, hogy nemcsak 
ötévenként kerül mérlegre, hanem állandóan mérettetik. S a mérleg nyelve mindkét 
irányban mozog, attól függően, hogy mennyire eredményes a munkánk, és hogy mit 
váltunk valóra lehetőségeinkből. 


LUDOVICO SILVA: 


Marx irodalmi stílusa 
Utószó az iróniáról és az elidegenedésről 


Osztályharcok Franciaországban (1850) című munkájában Marx ezt írja: ,,4A jelzálog, 
amellyel a paraszt a mennyei javak fölött rendelkezik , garantálja azt a jelzálogot, amellyel 
a burzsoá rendelkezik a parasztbirtokok fölött". (MEM 7. kötet, Kossuth Könyvkiadó, 
1962.) 

Ebben a rövid mondatban, amelynek stilisztikai és fogalmi csillogása szembeszökő 
(vagy , az arcunkba kiált" a német kifejezés szerint, amelyet Marx használni szokott: ins 
Gesicht schreien), sűrítve megtaláljuk minden jellemzőjét annak a stílusnak, amelyet 
ebben a tanulmányban kiemeltem. 

A mondat architektonikája tökéletes. Azonkívül teljesíti azt a funkciót, melyet a 
, kifejezés dialektikájának" neveztünk, ez pedig nem más, mint a , dialektika kifejezése" . 
Gyakori marxi kombináció: az irónia és a felháborodás ötvözete. Hányan próbálták 
Marx stílusát másolva utánozni ezt a felháborodást, s közben megfeledkeztek az iróniá- 
ról! Emlékeztetnünk kell rá, hogy Marx felháborodásának gépezete mindig iróniájának 
fogaskerekeivel működik. Ennek az iróniának a fogalmi eleme mindig Marxnak abból 
a nem mindennapi képességéből ered, hogy a fonákját is látni tudta mindazoknak a 
társadalmi jelenségeknek, melyeknek a közgazdászok, a filozófusok és politikusok csak 
a látszatát, a megjelenési formáját látták meg. Az a szemléleti vagy stilisztikai elem pedig, 
hogy közvetítse az észnek ezt a fortélyát, abból a nem kevésbé erőteljes képességéből 
adódik, hogy olyan mondatokat és körmondatokat tud szerkeszteni, amelyeknek felszál- 
ló ágában ironikusan jelenik meg az, amit a dolgok színének vagy látszatának nevezhet- 
nénk (,a jelzálog, amellyel a paraszt a mennyei javak fölött rendelkezik"), leszálló 
ágában pedig a jelenségek fonákja vagy valódi rejtett szerkezete tűnik fel (, garantálja 
azt a jelzálogot, amellyel a burzsoá rendelkezik a parasztbirtokok fölött"). 

Könyvemben igyekeztem bemutatni, hogy ezek a stilisztikai elemek egyáltalán nem 
véletlenszerűek, nem zseniális ötletek vagy egyszerű díszítések, amelyekkel egy tudós 
azért színesíti prózáját, hogy hozzáférhetőbbé tegye, ellenkezőleg, harmonikus egészt 
alkotnak a fogalmi rendszerrel, amelyet nyelvi elemekként közvetítenek. Az imént emlí- 
tett sajátosság az a stilisztikai formula, amely végső kifejezési formát ad egy Marx 
gondolkodásában központi szerepet játszó problémának. Ez az irónia, amely először a 
társadalmi viszonyok boldog látszatát írja le számunkra, hogy azután leleplezze valódi 
és nyomorúságos szerkezetüket; ez a vádirat a klasszikus és vulgáris közgazdaságtan 
ellen, melyet azzal vádol, hogy megelégszik a tőke látszólagos funkcióinak leírásával, 
tehát elrejti a tőke és a munka antagonisztikus viszonyát; ez nem más, mint Marx 


Az itt közölt írás a Mexikóban megjelent könyv IV. fejezete. E/ estilo literario de Marx. Siglo Veintiuno Editore, 
1978., Mexikó. 

általános történelemfelfogásának konkrét és különös alkalmazása. Marx mindig arra 
törekedett, hogy feltárja a történelmi tények bemutatására használatos ideológiai látsza- 
tok (állam, jog, vallás, erkölcs, metafizika) mögött rejlő anyagi szerkezetet — ez a marxi 
materializmus lényege. Stilisztikai iróniája ezért tölt be mindig kulcsszerepet: leleplezi, 
megvilágítja a valóságot. , Az ideológus számára az egész történelmi fejlődés absztrakci- 
ókra korlátozódik", olvashatjuk A német ideológiában. Vagyis Marx állandóan működő 
iróniája nem akármilyen részlet csupán, hanem kulcsfontosságú elem történelemfelfogá- 
sának megértéséhez. 

Gyakran azt gondolják, Marx pusztán azért volt gúnyos, mert ilyen volt a természete. 
Kétségtelenül ilyen volt, Mehring és mások tanúsága szerint, nem szólva levelezéséről, 
ami a maga helyén legalább olyan értékes, mint Flaubert levelezése. Marx félelmetes és 
agresszív volt. De durva optikai hibát követ el, aki azt gondolja, hogy mindez csak 
pszichológiai és , vérmérsékletbeli" jellegzetesség. Elméleti hőmérsékletről (vérmérséklet- 
ről) is szó van: a gúny, a tréfa és általában a kritika (Marxnak hány müve kezdődik a 
,kritika" szóval?) alkotóelemei voltak a társadalom és történelem általános elméletének. 
A társadalmak a történelem folyamán jogi-politikai , eredményekként" mutatkoznak 
meg, és az ideológus, mint jó értelmiségi strucc, miután egyetlen harapással elnyelte a 
tények összes valódi és materiális okait, arra szorítkozik, hogy felületesen kimutassa: a 
társadalom azonos ezekkel az , eredményekkel". Így az eredmények az alap kategóriájá- 
ba emelkednek, az okozatok okokként tűnnek fel, az ideológia pedig a történelem valódi 
motorjaként jelenik meg. 

Engels szerint a szúk értelemben vett ideológia lényege, hogy a gondolatokkal, fogalmi 
rendszerekkel vagy fogalmi világokkal ( Gedankenwelt) úgy foglalkozik, mintha függet- 
len világokról, tárgyakról, autonóm , lényegiségekről" (selbstündigen Wesenheiten ) vol- 
na szó, és hozzátette, hogy ennek következményeként szem elől tévesztik a valóságot. 
Engels hozzájárulása az ideológia elméletéhez nem csekélyebb, mint Marxé. Mégis 
Marxtól kapjuk a legjobb , empirikusnak" nevezhető anyagot, ha az ideológia fogalmát 
különös megnyilvánulásaiban akarjuk tanulmányozni. A tőke 3. könyve például bővel- 
kedik a poláris ellentétre vonatkozó észrevételekben: ezek azokra a társadalmi látszatok- 
ra vonatkoznak (állam, jogrendszer stb.), amelyek elvakítják a közgazdászokat, és 
elfelejtetik velük, hogy a látszatok milyen valódi alapokon nyugszanak. A politikai 
gazdaságtan kísérteteket, jelenéseket, fantáziaképeket, fétisarcokat lát, amelyeket a tár- 
ami első pillantásra látható, vagyis többé-kevésbé ugyanazt, amit egy bakteriológus 
látna, ha a baktériumokat mikroszkóp nélkül tanulmányozná. 

A társadalomtudomány területén nem a mikroszkóp kezelése a probléma, hanem az 
absztrakció. Marx olyannyira tudatában volt ennek, hogy ezt jegyezte meg először A tőke 
első kiadásának Előszavában: , Ami mármost közelebbről az értékszubsztancia és az 
értéknagyság elemzését illeti, ezt, amennyire lehetett, népszerűsítettem. Az értékforma, 
amelynek kész alakja a pénzforma, igen tartalmatlan és egyszerű. Az emberi szellem 
mégis több mint kétezer esztendő óta hiába próbált a mélyére hatolni, holott másfelől 
sokkal tartalmasabb és bonyolultabb formák elemzése legalább megközelítő módon 
sikerült. Miért? Mert a kialakult test könnyebben tanulmányozható, mint a test sejtje. 
Azonkívül a gazdasági formák elemzésénél sem mikroszkópot, sem vegyi kémlelőszere- 
ket nem vehetünk igénybe. Az elvonatkoztatóképességnek kell mindkettőt pótolni. 
A polgári társadalomra nézve pedig a munkatermék áruformája, illetve az áru értékfor- 
mája a gazdasági sejtforma." (Marx: A tőke, I. MEM 23. kötet. Előszó az első kiadáshoz: 
Kossuth Könyvkiadó, 1967., 5—6. old.) (Kiemelés tőlem, L. S.) 

Az ideológus a társadalmat fejlődő szervezetnek" tartja: látja az államot, a jogrend- 
szert, a törvényekkel szentesített és véglegesített magántulajdonosi rendszert, látja a 
, vastörvényeket", látja az , egalitárius" polgári jogot stb., de nem látja az állam mögött a - 
gazdasági hatalmat; a jogrendszer mögött a gazdasági érdekeket; a magántulajdon törvényei 

mögött egyesek mások által való kisajátítását; a , vastörvények" mögött a gazdasági jármot; 
az egalitárius jog mögött nem látja a mélységes társadalmi egyenlő 

Következésképpen, meg kell teremteni az ideológia radikális kritikáját. De ezt a 
kritikát Marx stilisztikai iróniája kíséri. Egyetlen kritika sem olyan megsemmisítő, mint 
az, amelyik az iróniából felháborodásba és a felháborodásból iróniába csap át. Marx 
műveiben, különösen pedig befejezett és még az ő életében kiadott műveiben ennek a 
sajátosságnak számtalan árnyalatával találkozunk. 

Így halad a részletek ironizálásától a kapitalista rendszer egészének kigúnyolásáig, s 
a rendszer apologetikusait éppenséggel nem kíméli az ádáz tréfáktól. A részletek kigú- 
nyolására példa a következő szöveg A politikai gazdaságtan bírálatából: ,,! kötet Proper- 
tius és 8 uncia tubák egyazon csereérték lehetnek, noha a dohány és az elégia használati 
értéke igen elütő." (MEM 13. kötet, Kossuth Könyvkiadó, 1965., 12. old.) Miért éppen 
az elégiaköltő Propertiust hasonlítja össze nyolc uncia tubákkal? Az ok eredendően 
stilisztikai. Hogyan jellemezhető egyetlen mondattal egy egész gazdasági rendszer, amely 
a csereértéken, az , áru"-forma , érték"-formáján alapul; egy olyan rendszer, amelyben 
a dolgok és javak használati értéke háttérbe szorul? A lehető legjobb módszernek látszik 
gúnyosan kiemelni, miképpen rendelkezhet a csereérték olyan lenyűgöző egyenlősítő 
erővel, hogy bármely dolog, legyen akár a legmagasabb rendű és a legkiválóbb, ugyanar- 
ra az értékre redukálódik, mint bármely más dolog, akármennyire közönséges is; méltó- 
ságuk egyenértékű lesz. A gazdasági rendszer a mennyiség kategóriáján alapul, amely 
mindent átfogó hatalommal rendelkezik a minőség fölött, akár a dolgok, akár a szemé- 
lyek minőségéről van szó. Továbbá, nyolc uncia tubák nemcsak egy kötet Propertiusszal 
vethető össze; a lényeg az, hogy összehasonlítható az emberi munkaerővel is. 

Marx egyik legnagyobb gazdasági felfedezése abban rejlik, hogy meglátta, hogyan tesz 
szert a kapitalizmusban a munkaerő olyan különleges használati értékre, amely képes 
csereértéket hordozni; hogy a munkaerőáru, amelyet a munkapiacon bérért adnak el, 
olyan sajátossággal rendelkezik, amely a legvarázslatosabb a tőke tulajdonosa számára, 
tudniillik olyan áru ez, amely képes más árukat termelni, gép, amelyet üzemanyag és szén 
helyett bérrel táplálnak — azzal, ami munkaerőként való fenntartásához a legszüksége- 
sebb. Hogy ez az áru gondolkodik, tűr, nevet, sír és szeret, annak nincs túlzott jelentősé- 
ge. A kapitalista rendszer aranykapuján ez a felirat olvasható, mondja Marx A tőkében: 
Belépés csak üzleti ügyben. 

A tőke első könyve (amely a tudományos prózairodalom legtökéletesebb műveinek 
egyike, és kifejezőerejét illetően olyan írásokhoz hasonlítható, mint a platóni Phaidros) 
egy fejezetet a munkamegosztásnak szentel, s itt Marx az imént tárgyalt jelenségből 
levonja a végső stilisztikai konzekvenciákat. Marx számára a munkamegosztásról beszél- 
ni annyit jelent, mint diakronikusan és szinkronikusan az elidegenedés elsőrendű jelentő- 
ségéről beszélni. Időben a munkamegosztás, ami — mint A német ideológia írja — a fizikai 
és a szellemi munka kettéválásával kezdődött s a társadalom uralkodó igazgatási és 
vallási szektorának kialakulásához vezetett, az émberi elidegenedés legrégebbi és legradi- 
kálisabb tényezőjeként tűnik fel. 

Csak később jelentkezik az elidegenedés két másik meghatározó tényezője: a magántu- 
lajdon és az árutermelés. A munkamegosztással együtt ezek a változók magyarázzák, ma 
inkább, mint valaha, az elidegenedést mint történelmi jelenséget, amely ennélfogva meg- 
haladható a szóban forgó anyagi tényezők meghaladása révén. Ha időrendben ezek közül 
az egyik előbb, a másik később jelent is meg, a mai kapitalista társadalom szinkronikus 
szemléletének úgy kell őket tekintetbe vennie, mint egymást kölcsönösen feltételező 
változókat, és ebben az analitikus látásmódban az, ami keletkezésének ideje szerint , ok" 
volt, , okozatként" jelenhet meg: a magántulajdon például az elidegenedés történelmi 
oka, de jelenlegi konkrét alakjaiban elemzés útján (durch Analyse -— mondja Marx) 
leszármaztatható az elidegenedésből, és így ennek , okozataként" jelentkezik. 

Mellékesen szólva, így oldódik meg az a látszólagos ellentmondás, amelyet némelyek 
a Gazdasági-fizolófiai kéziratokban találni véltek — abban a szövegrészben ugyanis, ahol 
a magántulajdont az elidegenedés , okozataként" mutatja be Marx, nem pedig ennek 
,Okaként". Mind ez ideig senki sem vette észre, hogy Marx arról beszél nagyon konkré- 
tan, hogy a magántulajdon levezethető az elidegenedésből, de csak elemzés révén. Egy 
dolog az elidegenedés fogalmának /ogikai elsősége a magántulajdon fogalmával szemben, 
és egészen más dolog a magántulajdon valóságos, történelmi elsősége az elidegenedéssel 
szemben (abban a formájában, ahogyan ma ismerjük az elidegenedést, 7000 éves történe- 
te után; ha azután visszatekintünk az elidegenedés legősibb formájára, arra a formára, 
amelyet a munkamegosztás idézett elő, amikor a tulajdon még közösségi volt, akkor a 
magántulajdon megjelenését úgy foghatjuk fel, mint történelmi , okozatát" ennek az 
elidegenedésnek, amely előzőleg a munkamegosztással tűnt fel). 

De kanyarodjunk vissza A tőke idézett részletéhez, amely a munkamegosztást tárgyal- 
ja, s ahol Marx egyik legragyogóbb stilisztikai leírása található az elidegenedésről 
magában a termelőüzemben, vagy ahogyan ő szerette mondani, a , termelés titkos 
műhelyében". Olvassunk el egy részletet a legjellemzőbbek közül: , Mint az egyszerű 
kooperációban, a manufaktúrában is a funkcionáló munkaszervezet a tőke egyik létezési 
formája. A sok egyéni részmunkásból összetett társadalmi termelési mechanizmus a tőkés 
jeként jelenik meg. A tulajdonképpeni manufaktúra nemcsak hogy a tőke parancsnoklá- 
sa és fegyelme alá veti a korábban önálló munkást, hanem ezenfelül hierarchikus tagozó- 
dást is teremt a munkások között. Mig az egyszerű kooperáció az egyesek munkamódját 
nagyjában és egészében változatlanul hagyja, a manufaktúra a munkamódot alapjaiban 
forradalmasítja és az egyéni munkaerőt gyökerében ragadja meg. A munkást abnormis- 
sá nyomorítja, mert részletügyességét melegházszerűen érleli azáltal, hogy a termelő 
törekvések és adottságok egész világát elnyomja benne, mint ahogy a La Plata államok- 
ban azért vágják le az egész állatot, hogy bőrét vagy faggyúját megszerezzék. Nemcsak, 
hogy a különös részmunkákat különböző egyének között osztják el, hanem magát az 
egyént is felosztják, egy részmunka önműködő gépezetévé változtatják és valóra váltják 
Menenius Agrippa ízetlen meséjét, amely az embert saját teste puszta töredékeként 
ábrázolja. ... Miként a kiválasztott népnek homlokára volt írva, hogy Jehova tulajdona, 
úgy a munka megosztása a manufaktúramunkásra jegyet üt, amely őt a tőke tulajdonává 
bélyegzi." (Marx: A tőke, I. könyv 12. fejezet; MEM 23. kötet, Kossuth Könyvkiadó, 
1967., 337-338. old.) (Kiemelés tőlem, L. S.) 

A tudományos irodalomban nem túlságosan gyakran találhatunk olyan részeket, 
amelyek ilyen tudományos pontossággal és egyben irodalmi világossággal szólnak. Az 
idézett részlet példaszerű egy olyan tudományban, amely mint Marxé, önmagában is 
leleplezésként értelmezhető. E tudomány számára az empirikus objektivitás nem gátolja 
az etikai-politikai ítéletmondást. Ezért ez a tudomány mélységesen ingerli a tőke szolgá- 
latában álló tudósokat, akik hiába próbálják 4 tőkét ideológiai munkának minősíteni, 
hiszen A tőke éppen az ideológiakritikák legnagyobbika. I[deológiai tudománynak az 
ellenkezőjét kell neveznünk, azt, amelyik a tőke szükségleteinek és diktátumainak enge- 
delmeskedik. Pontosan az előzőleg idézett részlet folytatásaként mondja Marx félreérthe- 
tetlenül: , Ez az elválási folyamat elkezdődik az egyszerü kooperációban, ahol a tőkés 
az egyes munkásokkal szemben a társadalmi munkaszervezet egységét és akaratát képvi- 
seli. Kifejlődik a manufaktúrában, amely a munkást részmunkássá csonkítja. Kiteljese- 
dik a nagyiparban, amely a tudományt mint önálló termelési potenciát a munkától 
elválasztja és a tőke szolgálatába hajtja." (U. o. 339. old.) (Kiemelés tölem, L. S.) 

Ami elmondható a tudományról, az a kultúra egészéről is elmondható. Marx idéz egy 
igen fontos mondatot W. Thompsontól: , A tudás embere és a termelő munkás messze 
el vannak választva egymástól, és a tudomány, ahelyett hogy a munkás kezében a 
munkás saját termelőerőit őneki magának szaporitaná, csaknem mindenütt szembefor- 

dult vele... Az ismeret olyan szerszámmá lesz, mely alkalmas arra, hogy a munkától 
elválasszák és vele szembeszegezzék.c" (U. o. 339. old.) 

Vajon miért idegenedik el a tudomány és a kultúra a termelőktől? Marx megmutatja 
- kár, hogy nem mélyedt el jobban a kérdésben - ennek a jelenségnek a valódi okát, 
amikor ezt írja: , A manufaktúra-időszak számára gazdag anyagot szolgáltat a munka 
társadalmon belüli megosztásához a világpiac kibővülése és a gyarmati rendszer, ame- 
lyek a manufaktúra-időszak általános létfeltételeinek köréhez tartoznak. Nem itt van a 
helye annak, hogy továbbmenően kimutassuk , miként ragadja meg a munka megosztása 
a gazdasági terület mellett a társadalom minden más területét, és miként veti meg minde- 
nütt az alapot a szakmaiságnak, a specialitásoknak és az ember felparcellázásának ahhoz 
a kialakulásához, amely már A. Fergusont, A. Smith tanítómesterét erre a felkiáltásra 
indította: yHelóták nemzete vagyunk, S nincs közöttünk szabad emberc." (U. o. 332. 
old.) (Kiemelés tölem, L. S.) 

Itt található annak az általános elidegenedésnek a legmélyebb oka, amely száz évvel 
A tőke megírása után a társadalom minden területén átjárja a huszadik század kapitalista 
rendszerét. Gondoljuk csak el, mit mondana Marx, ha látná, hogyan parcellázzák fel az 
embert a monopolkapitalizmus nagy korporációinak világában, ahol a munkamegosztás 
a végletekig fokozódott. Csak megerősíthetné saját előrejelzésének vaskos igazságát. 
Mert Marx előrejelző tudós volt, és nem , próféta", amivé vallásos szellemben át akarták 
változtatni. A társadalomtudomány hatalmas folyamába terelte a legkülönfélébb disz- 
ciplínákat; és ezen a zseniálisan harmonikus panorámán belül mindig igyekezett műveit 
irodalmi erővel felruházni, mert nemcsak szociológus, közgazdász és nyelvész volt, 
hanem nagy író is, a legjobb újlatin irodalmi hagyományok folytatója. 

Ernst Robert Curtius romanista Európai irodalom és latin középkor című kitűnő 
művében precizen összegyűjtötte a legfontosabb metaforikus formákat, amelyeket valódi 
újlatin metaforáknak tekinthetünk. Ilyenek például a Theatrum mundi metaforája, ilye- 
nek a hajózási metaforák, a test metaforái, a személy metaforái stb. Mindezeket a 
metaforákat megtalálhatjuk Marx műveiben is, néha klasszikus utalások formájában, 
máskor a görög-latin és középkori retorika sémáin alapuló újjáteremtett metaforákban. 


A , metafora" görög szó, jelentése: translatio vagy értelemátvitel. A kapitalista társada- 
lomban az emberi élet igazi értelme sajátos és mindent átfogó módon eltorzul, egy 
másféle értelembe helyeződik át. A kapitalizmus metaforája az elidegenedés. Az alienatio 
a középkorban , átruházást" jelentett, vagy átvitelt az egyik értelemből a másikba: a szó . 
saját értelméből egy más értelembe, amely nem a sajátja. Ez szép és pozitív lehet, ha . 
irodalmi metaforában beszélünk, de negatívnak is bizonyulhat, amikor egy szóval olyas- 
mit jelölünk, amit az nem jelöl, és ezzel zavart, kétértelműséget idézünk elő. Ugyanez 
történik a kapitalista alienatióval, amely voltaképpen egy roppant metafora. A kapitalis- 
ta társadalomban a használati érték értelme, a minőség értelme kivetközik önmagából, 
és magára ölti a csereérték, a mennyiség értelmét; okkal fordította Marx az angol 
expropriation szót Entáusserungnak — ezt a szót szoktuk elidegenítésnek fordítani. 


Ebben a társadalomban azt gondolják, hogy az ideológia tartja fenn a társadalom 
épületét, holott az ideológia a társadalmi-gazdasági struktúrán nyugszik. Ebben a társa- 
dalomban a munkamegosztás a munkás megosztása; a magántulajdon a köz kisajátításá- 
ból táplálkozik; a piaci termelés nem az emberi szükségletek kielégítését tűzi ki céljául, 
hanem a piaci szükségleteket, aberrált társadalmi tautológiaként; a kultúra és a tudo- 
mány nem az emberi fejlődést szolgálja, hanem az ember felparcellázását, ha nem éppen 
a háborút; a termelőerők elkápráztató fejlődése kétségtelenül hatalmas gazdagságot hoz 
létre, amit azonban az egyéni kisajátítás törvényei szerint osztanak el, és végül a konkrét 
embert kiszorítja az elvont ember, aki Marx elméletében a gazdagság társadalmi termelője. 

Vajon az értelmeknek ez az átvitele nem valami eleven, gigászi metafora? Vajon az 
ember elidegenedése nem egy kísérteties metafora, amely bennünket abba a fordított 

világba kényszerít vissza, ahol , minden dolog önmaga ellentétével terhes", ahogyan 
Marx mondja? 

Ennek a kivételes embernek a stilisztikai teljesítménye abban áll, hogy művében feje 
tetejéről a talpára állította a kapitalista világot. Ehhez mindenekelőtt ennek a világnak 
a metaforikus jellegét, elidegenedett szerkezetét kellett felfedeznie. 


Fordította: Rozsnyai Katalin 


Máteese sünt 


Vilt Tibor: 
Női portré 


Az elöljárósági munka első tapasztalatairól 


Új választási törvényünknek és a tanács- 
törvény rendelkezéseinek megfelelően az 
1985. évi általános választások után mind- 
azokban a nem székhely társközségekben, 
amelyekben közös tanács működik és így 
nincs önálló tanácsi szervezet, megalakul- 
tak az elöljáróságok. 

Tevékenységüket már kezdettől fogva 
fokozott társadalmi érdeklődés kíséri. En- 
nek egyik oka az új jogintézmény számará- 
nyában rejlik, hiszen összességében több 
elöljáróság (1570) tevékenykedik az or- 
szágban, mint ahány tanács (1528), és az 
érintett településeken több mint egymillió 
ember él. Mindez már önmagában is érzé- 
kelteti az új testületek jelentőségét. 

A másik ok az elöljáróságok jellege, lét- 
rehozásának célja. Az önálló tanáccsal 
nem rendelkező falvak társadalmilag hát- 
rányos helyzetéről régóta folyik vita kü- 
lönböző fórumokon. E nem kívánatos ál- 
lapot megszüntetésére hosszú ideig mégis 
kevés kézzel fogható döntés született. Az 
új intézmény a nem székhely társközségek 
számára az eddiginél jóval hatékonyabb 
érdekérvényesítés lehetőségét kívánja biz- 
tosítani. 


A részletes elemzés előtt célszerű röviden 
áttekinteni a közös tanácsok létrejöttének 
és fejlődésének folyamatát, ezen belül a 
társközségi képviselet helyzetének alakulá- 
sát. 

A tanácsrendszer létrejöttekor alapvető 
célkitűzés volt, hogy lehetőleg minden tele- 
pülésnek legyen önalló tanácsa. Ennek 


megfelelően 1950-ben, az első tanácstör- 
vény hatályba lépésekor az akkori 3169 
községi településen összesen 2978 községi 
tanács alakult. Csak a 300 lakosnál keve- 
sebbet számláló falvakban nem jöttek létre 
önálló tanácsok: ezeket 170 községi közös 
tanács fogta át. A közös tanács -— mint 
szervezeti forma - létezett tehát már a ta- 
nácsrendszer kialakításakor is. Számuk a 
hatvanas évek elejéig érdemben nem válto- 
zott. 

A társadalmi-gazdasági fejlődéssel ösz- 
szefüggésben a szétaprózott községi taná- 
csi szervezet mindinkább a fejlődés gátja 
lett. Különösen a mezőgazdaság kollekti- 
vizálásának befejeződése, a szocializmus 
alapjainak lerakása után vált kérdésessé a 
kisközségi szintig kiépített tanácsszervezet 
fenntartásának szükségessége. Egyrészt 
azért, mert a hatvanas évektől kibontako- 
zó termelőszövetkezeti integrációs folya- 
mat jóval nagyobb befolyást gyakorolt a 
települések életére, mint a kisközségek ta- 
nácsai. Másrészt, a szétaprózottság egyre 
kevésbé tette lehetővé a szakképzett igaz- 
gatási apparátusok kiépítését. 

Mindezekre tekintettel a hatvanas évek 
második felében a tanácsok összevonásá- 
nak folyamata indult meg, mely áthúzó- 
dott a hetvenes évek elejére 15. 1973-ban 
már 685 közös tanács müködött, 2262 kö- 
zségi település átfogásával. (Napjainkig 
ezek a számok nem változtak lényegesen.) 
A folyamat eredményeként nagymérték- 
ben eltávolodott egymástól a község és a 
községi tanácsok hálózata, hiszen mintegy 
1600 községnek közel másfél évtizede nincs 
helyi székhelyű tanácsa. 

A közös tanácsok alapítása (és a község- 
egyesítések) nagyobb részben indokolt és 
szükséges volt. Emellett azonban jó né- 
hány összevonást jogosan ért kritika. Itt 
elsősorban az olyan szélőséges esetekre 
gondolunk, amikor egy-egy közös tanács 
tíznél is több társközséget fog át vagy ami- 
kor a közös tanácsok társközségei közötti 
távolság 12-15 kilométer, nem beszélve ar- 
ról, hogy több életképes, sőt dinamikusan 
fejlődő nagyobb községben is megszünt az 
önálló tanács. 

Ismert, hogy korábban a közös taná- 
csok nem székhely társközségeiben úgyne- 
vezett tanácstagi csoportok működtek, 
amelyeknek azonban nem voltak tényle- 
ges, például döntési jogosítványai. Szere- 
pük elsősorban a közös tanácsi előterjesz- 
tések előkészítésére, pontosabban az anya- 
gok véleményezésére korlátozódott. En- 
nek megfelelően működésük is többnyire 
formális volt, súlyuk csekély maradt, an- 
nak ellenére, hogy esetenként — döntően a 
személyi összetétel következtében - igen 
komoly munkát végeztek, például sikerrel 
mozgósították a lakosságot jelentős össze- 
gű társadalmimunka-végzésre. 

A közös tanácsok szervezésekor helyes- 
nek bizonyult ugyan a szakigazgatási ap- 
parátusok összevonása — miután ezzel le- 
hetőség nyílott a kvalifikáltabb szakigaz- 
gatási szervezet létrehozására, amely az- 
után képes volt a decentralizált hatáskö- 
rök befogadására és gyakorlására -, de 
már távolról sem bizonyult ilyen pozitív- 
nak a nem székhely társközségek tanácsi 
testületeinek teljes felszámolása s a társ- 
községek sajátos érdekeinek háttérbe szo- 
rítása. Sőt a mezőgazdaságban végbement 
nagyarányú integráció s a napjainkban is 
sokat vitatott általános iskolai körzetesítés 
következményeként a kisebb falvak több- 
ségéből nemcsak az állam , vonult ki", ha- 
nem folyamatosan elvándorolt az értelmi- 
ség jelentős része is, mindenekelőtt a mél- 
tán a közélet motorjaként számon tartott 
pedagógusok. A körzetesítés sok helyen 
kiterjedt olyan - a községi közélet szem- 
pontjából fontos - társadalmi szervezetek- 
re is, mint a sportkör vagy az önkéntes 
tűzoltó-egyesület. Ezek a negatív hatások, 
illetve következmények többnyire károsan 


befolyásolták a községek népességmegtar- 
tó képességét is: felgyorsult az elvándorlás 
a kis településekről, és egyre kedvezőtle- 
nebbé vált a lakosság korösszetétele. 
A már említett tanácstagi csoportok - el- 
sősorban jogi eszközök hiányában - nem 
voltak képesek a társközségi érdekek meg- 
felelő érvényesítésére. 

Talán ebből a vázlatos összegezésből is 
érzékelhető, hogy miért született meg az új 
választási törvény kimunkálásakor olyan 
magas szintű politikai, majd állami döntés, 
amely a társközségi képviselet gyökeres 
felülvizsgálatát, illetve az érdemi képviselet 
megteremtését tűzte ki célul. 

E célkitűzés megvalósítására jöttek létre 
az elöljáróságok, törekedve arra, hogy kel- 
lő súllyal, határozottabban és következete- 
sebben fogalmazzák meg és képviseljék a 
társközségi érdekeket, s egyúttal szervez- 
zék a falvak közösségi életét. Emellett — 
mint a közös tanács része — feladatuk a 
közös döntések minél eredményesebb 
megvalósításának segítése Is. 


Az általános választások befejezése után a 
nyári hónapokban mindenütt megalakul- 
tak az elöljáróságok. Első ülésükön saját 
tagjaik közül megválasztották az elöljárót 
és a jogszabályi keretek között megállapí- 
tották tiszteletdíját. A Minisztertanács Ta- 
nácsi Hivatala és a Hazafias Népfront kel- 
lő időben minden elöljárósághoz eljuttatta 
a munkájukat segítő külön kiadványt, az 
Elöljáróságok kézikönyvét, valamint a köz- 
pontilag elkészített igen egyszerű, könnyen 
áttekinthető jegyzőkönyvtömböt. (Utób- 
bit kifejezetten azzal a céllal, hogy csak a 
feltétlenül szükséges, minimális adminiszt- 
ráció terhelje a testületeket. Ennek megfe- 
lelően az ülés helyén, időpontján és a részt- 
vevők felsorolásán túlmenően csak a dön- 
tés, állásfoglalás stb. lényegét kell írásban 
rögzíteni.) 

A megyei tanácsok 1985 őszén képzést 
és konzultációt szerveztek az elöljáróságok 
számára, ahol lehetőség nyílt a különböző 
jogszabályi rendelkezések értelmezésére és 
a kezdeti tapasztalatok kicserélésére Is. 
A résztvevők véleménye szerint ezek a ta- 

nácskozások eredményesek voltak, élénk 
érdeklődést váltottak ki, s az érintettek 
részvétele is csaknem teljes körű volt. Több 
helyen a városi tanács tisztségviselői is 
szerveztek konzultációkat a városkör- 
nyékhez tartozó közös tanácsok tisztségvi- 
selői és az elöljáróságok számára. 

Az eddig ismertté vált adatokból úgy tű- 
nik, hogy az elöljáróságok és az elöljárók 
választása kedvezően alakult. A falvakban 
a választások során a tanácstagok különö- 
sen aktívvá váltak, sáltalában nött a szemé- 
lyük iránti érdeklődés. Más kérdés az, hogy 
a lakosság csak részben ismerte az új jogin- 
tézményt: sok helyen az elöljáróság jogállá- 
sa, tényleges feladata és hatásköre csak az 
őszi falugyűléseken vált közismertté. 

A jogosítványok hangsúlyozottan a tes- 
tületet, tehát magát az elöljáróságot illetik 
meg, de nem mellékes az elöljáró személye 
sem. Ezért fogalmazódott meg már előze- 
tesen az a követelmény, hogy az elöljárói 
tisztséget köztiszteletben álló helyi közéleti 
személyiség töltse be. Nem érdektelen né- 
hány országos statisztikai adatot megnézni 
az elöljárókkal kapcsolatban. 

Viszonylag kevés közöttük a nő (15,6 
százalék). A 35 éven aluli fiatalok aránya 
kedvezőbb: 18,5 százalék. Mindebben köz- 
rejátszhatott a sajátos falusi értékrendszer, 
de fontos lehetett a lakosság korábban em- 
lített, sok helyen kifejezetten kedvezőtlen 
korösszetétele is. Az elöljárók zöme (409 
százalék) 50 évesnél idősebb, tehát nagy 
élettapasztalata és többnyire hosszabb 
közéleti múltja van. Az elöljárók egyhar- 
madát első ízben választották tanácstag- 
nak. 

Annak érdekében, hogy minél szoro- 
sabb kapcsolat alakuljon ki az elöljárósá- 
gok és a közös tanácsok között, olyan 
ajánlások születtek, hogy az elöljárókat 
lehetőleg válasszák meg a közös tanács 
végrehajtó bizottságának tagjaivá, esetleg 
egyben a társadalmi tanácselnök-helyettesi 
tisztséget is töltsék be, illetve minél több 
elöljárósági tag vegyen részt a közös ta- 
nács különböző bizottságainak munkájá- 
ban. E követelménynek megfelelően az 
elöljárók csaknem fele tagja a közös tanács 
végrehajtó bizottságának, jó néhányat kö- 
zülük társadalmi tanácselnök-helyettessé 


is megválasztottak, sőt országosan 23 elöl- 
járó megyei tanácstag is. 

A nyugdíjazás előtti foglalkozásokat te- 
kintve fizikai dolgozó, illetve tsz-tag és 
közvetlen termelésirányító az elöljárók 55 
százaléka, közép- és felsőfokú végzettsége 
van 5] százaléknak. A szellemi foglalkozá- 
súak fele pedagógus, párttag az elöljárók 
52,8 százaléka. 

Ha a foglalkozás szerinti megoszlást 
szakmánként nézzük, igen sokszinú az or- 
szágos helyzetkép. Az elöljáróságok tagjai 
között található többek között: frontmes- 
ter, nyugalmazott malomigazgató, tsz- 
ágazatvezető, ÁFÉSZ-előadó, kirendelt- 
ségvezető, nyugdíjas védőnő, illetve tsz- 
elnök, ügyvezető körzeti orvos, aktív isko- 
laigazgató. Ami többségüket jellemzi és 
amit a statisztika nem képes tükrözni, az 
az egészséges lokálpatriotizmus, a telepü- 
lés és az ott élő emberek alapos ismerete. 

Az elöljáróságok - miként ez várható 
volt - sehol sem jogi kategóriákban gon- 
dolkodnak, s igazán jelentőssé várhatóan 
nem elsősorban a jogi értelemben vett ha- 
táskör, hanem a kisebb települések fejlődé- 
sével kapcsolatban megváltozott közhan- 
gulat miatt válhatnak. Az eddigi tapaszta- 
latok szerint például nem fogalmazódtak 
meg éles vélemények, állásfoglalások a 
székhelytelepüléssel vagy a közös tanács- 
csal szemben sem. Ugy is fogalmazhatunk, 
hogy a testületek reálisan látják saját hely- 
zetüket és egyben településük lehetőségeit. 
Ez természetesen nem azt jelenti, hogy az 
elöljáróságok nem képviselik határozottan 
közösségük érdekeit. Számos településen 
tették szóvá az elkövetkező ötéves tervidő- 
szak tényleges lehetőségeivel kapcsolat- 
ban, hogy a megfelelő anyagi eszközök 
hiányában a tervezettnél, illetve a kívánt- 
nál kevésbé tudnak fejlődni. Ennek megfe- 
lelően szenvedélyesen érveltek a közösségi 
elképzelések mellett, bizonyítva egy-egy 
közösségi létesítmény szükségességét vagy 
éppen elodázhatatlanságát. Településük 
kedvezőtlen helyzetéért azonban általában 
nem a székhelyközséget, a közös tanácsot 
okolták. Az előzetes terveket oly módon 
bírálták, hogy közben azt is vizsgálták, 
miként, milyen segítséggel találhatnának 
problémáikra saját megoldást. 

A célok, elképzelések — azon túlmenően, 
hogy reális lakossági igényeket fogalmaz- 
nak meg - rendkívül szerteágazóak, érte- 
lemszerűen minden településnek más és 
más az alapvető gondja. Ennek megfelelő- 
en jelentősek a nagyságrendi különbségek 
is. A néhány tucat lelket számláló törpefal- 
vakban például legfeljebb autóbuszvárót 
kívánnak létesíteni, esetleg járdát építeni 
vagy utat javítani. Ha több a lakos, na- 
gyobbak az igények - terveznek üzletbőví- 
tést, gázcseretelepet és ravatalozót, ismét 
máshol az intézményes szemétszállítás 
megoldását, iskolabővítést, öregek napi- 
közi otthona építését, különböző felújítá- 
sokat, útépítést, vezetékes ivóvíz bevezeté- 
sét vagy más helyi szolgáltatás megszerve- 
zését szorgalmazzák. 

Figyelemre méltó, hogy a közös taná- 
csok egy része eleve úgy foglalt állást, hogy 
a VII. ötéves terv időszakában minden év- 
ben biztosít bizonyos pénzmennyiséget az 
elöljáróságoknak. (Természetesen a közös 
tanács ellátási feladatai ettől függetlenül 
kiterjednek a társközségekre.) Nem nagy 
összegekről van szó, de a közös tanácsok 
szerint az elöljáróságok a fenntartott ösz- 
szegekkel jól fognak gazdálkodni, irányí- 
tásukkal az anyagi lehetőségek megsok- 
szorozódhatnak. 

Említettük, hogy a központi jogi szabá- 
lyozás több konkrét döntési jogkört enge- 
délyezett az elöljáróságoknak. Az anyagi 
eszközök felhasználásán kívül elsősorban 
a rendkívüli szociális segélykeret elosztása 
és az egyszeri gyámügyi segély odaítélése 
látszik olyan feladatnak, ami már a meg- 
alakulás utáni első hetekben-hónapokban 
szinte minden elöljáróságnál jelentkezett. 
A testületek többnyire felelősséggel foglal- 
tak állást, s általában megfelelően tájéko- 
zódtak a jogszabályi előírásokról is. 

A döntést az egységes községi szakigaz- 
gatási szerv , önti formába". Ez helyenként 
még nem megy zökkenőmentesen, illetve 
az , áttétel" néhol lassítja az ügyintézést. 
Véleményünk szerint a problémák ügyvite- 
l1-technikai jellegűek, amelyek a szakappa- 
rátus rugalmasabb működésével megold- 
hatónak tűnnek. 

Érdekességként említjük, hogy a vi- 
szonylag rövid működés alatt is előfordult 


már, hogy valamely elöljáróság határozott 
a művelődési otthon, illetve a könyvtár 
nyitvatartási idejének megváltoztatásáról, 
az öregek napközi otthona igénybevételé- 
ről, és ezek azok a döntések, melyek - ha 
nem is országos ügyek — egy adott közös- 
ség számára fontosak lehetnek. 

Bizonyos, hogy az elöljáróságok a ké- 
sőbbiekben mind gyakrabban élnek majd 
döntési jogukkal, már csak azért is, mert 
van lehetőség arra, hogy a kedvező műkö- 
dési tapasztalatok alapján újabb jogszabá- 
lyok bővítsék a testület döntési jogkörét. 
Különösen jelentősnek tűnik 1986. január 
óta az egyetértési és véleményezési jogkör 
gyakorlása — annál is inkább, mert ez tény- 
legesen vétójogot jelent valamely ügyben. 

Célszerűnek látszik, ha a megyei szak- 
igazgatási szervek és a körzetközpont ta- 
nács vb-titkára és szakigazgatási szervei 
ellenőrzéseik során azt is folyamatosan 
vizsgálják, milyen mértékben érvényesül- 
nek az elöljárósági jogok. A közös taná- 
csok tisztségviselőinek pedig - különösen 
az egységes szakigazgatási szervet vezető 
vb-titkároknak - hivatalból is figyelemmel 
kell kísérniük a közös tanács és szervei ez 
irányú kötelezettségeinek teljesítését. 

Tanulságos viták bontakoztak ki az 
elöljáróságok működési formájával, rend- 
jével, üléseivel és általában az írásbeliség- 
gel kapcsolatban. 

Megítélésünk szerint a testületek megér- 
tették és magukévá tették azt a törvényi 
sugalmazást, miszerint kerüljék a formális 
elemeket és az érdemi munkavégzésre töre- 
kedjenek. Ennek megfelelően nem készítet- 
tek munkatervet vagy munkaprogramot, 
nem írtak elő kötelező ülésezési számot, az 
írásbeliséget illetően pedig - mint koráb- 
ban már említettük -— többnyire mellőzték 
a formális követelményeket. 

Mindez esetenként félreértésekre is okot 
adhat. Néhol tapasztalható a , mennyiségi 
szemlélet", azaz a komolyabb adminisztra- 
tív elvárás a testületekkel szemben. Talál- 
koztunk például olyan véleménnyel, mely 
elmarasztalt egyes elöljáróságokat amiatt, 
hogy megalakulásuk után hónapokig nem 
üléseztek. Az igazság csak annyi, hogy 
nem készítettek az ülésről jegyzőkönyvet, 
ezért annak egy példánya sem lehetett a 

közös tanács végrehajtó bizottsága titká- 
rának birtokában. 

Elképzelhető, hogy olyan elöljáróság is 
, létezik", amelyik valóban nem végzett 
még komolyabb - esetleg , létesítmény- 
ben" kifejeződő - munkát. Az esetek több- 
ségében azonban arról van szó, hogy - 
különösen kisebb településeken - a testület 
tagjai igen gyakran találkoznak egymás- 
sal, rendszeres a napi munkakapcsolat, 
vagyis mód nyilik a felmerült kérdések ru- 


galmas, rövid időn belüli megbeszélésére, . 


a vélemények egyeztetésére. Elsősorban 
olyan napi problémákról vagy történések- 
ről van szó, amelyek egyáltalán nem igény- 
lik a formális ülésezést és különösen nem 
az írásos rögzítést. 

Ez a gyakorlat egyáltalán nem ellentétes 
a jogi szabályozással, amely szerint az elöl- 
járóság maga határozza meg működési 
rendjét, és az ülésekről sem minden esetben 
kell jegyzőkönyvet készíteni, hanem csak 
szükség szerint, ha például a testület vala- 
mely kérdésben dönt vagy egyetértési jogát 
gyakorolja. 

A jogi szabályozás sokoldalúan foglal- 
. kozik az elöljáróság kapcsolatrendszeré- 
vel. Ennek főbb területei a következőkben 
összegezhetők. 

Magától értetődően a legfontosabb a 
közös tanáccsal és annak szerveivel való 
sokoldalú kapcsolat. Ezen belül a jogsza- 
bályok elsősorban az elöljáróság és a kö- 
zös tanács, valamint a végrehajtó bizottság 
közötti viszonyt rendezik. 

A közös tanács és az elöljáróság kapcso- 
lata lényegében az egész és a rész viszonya, 
de ez nyilvánvalóan leegyszerűsített séma. 
A közös tanács nem egyszerűen az egyes 
társközségekben megválasztott tanácsta- 
gok összessége, hanem minőségileg más, 
annál mindenképpen több; e szervezet te- 
vékenységében ugyanis elvileg a társult te- 
lepülések együttműködése fejeződik ki. 
Eppen ezért a közös tanácsok tehetnek a 
legtöbbet azért, hogy valamennyi település 
lehetőség szerint arányosan fejlődjön, in- 
tenzív kapcsolat és együttműködés alakul- 
jon ki az elöljáróságok és a körzetközpont 
tanácsa, valamint annak végrehajtó bizott- 
sága között. Természetesen az új jogi-szer- 
vezeti forma önmagában nem lesz képes 


megszüntetni a települések közötti különb- 
ségeket, érdekütközéseket s az ennek nyo- 
mán fellépő konfliktusokat.  Segítheti 
azonban ilyen esetekben a közös megoldá- 
sok keresését, a felmerülő érdekkonfliktu- 
sok kompromisszumok útján való felol- 
dását, ami valamennyi érintett település 
számára előnyös lehet. 

Az eddig tapasztalt pozitívumok ellené- 
re feltehetően mutatkozik majd érdekkü- 
lönbség, söt konfliktus az elöljáróságok és 
a közös tanácsok kapcsolatában Is. A jogi 
szabályozás ilyen esetekben lehetővé teszi, 
hogy ha az elöljáróság sérelmesnek tartja 
a közös tanácsnak (illetve a végrehajtó bi- 
zottságnak) a társközséget érintő döntését, 
kezdeményezheti az ügy ismételt tárgyalá- 
sát. E kezdeményezésről - és ez ugyancsak 
az elöljáróság érdekeit szolgáló jogi garan- 
cia — a közös tanács elnöke köteles soron 
kivül tájékoztatni a megyei tanács elnökét, 
aki elősegítheti a felmerült probléma tár- 
gyilagos és az érdekeltek számára elfogad- 
ható rendezését. 

Az elöljáróság és a közös tanács együt- 
tes érdeke, hogy partneri kapcsolat alakul- 
jon ki, s az a kölcsönös együttműködés 
szándékán alapuljon. Ezért jelentős az a 
jogi előírás, mely a közös tanács elnöke és 
a végrehajtó bizottság titkára számára kö- 
telességgé teszi az elöljáróság, illetve az 
elöljáró munkájának segítését. A közös ta- 
nács egységes szakigazgatási szervének pe- 
dig el kell latnia az elöljáróság hatáskörébe 
utalt valamennyi ügyviteli feladatot. 

A gyakorlatban azért e száraz jogi fogal- 
maknál lényegesen egyszerűbb a helyzet. 
A községi üsztségviselők gyakran vesznek 
részt az elöljáróság ülésén, és több helyen 
kialakult olyan gyakorlat, hogy az elöljá- 
rókat meghivják az úgynevezett vezetői ér- 
tekezletekre is. Mindez jól segítheti a köl- 
csönös és hatékony információcserét. 

Már az 1971-es tanácstörvény is utalt a 
tanácsok, valamint a Hazafias Népfront, a 
társadalmi és tömegszervezetek, az egvéb 
nem tanácsi szervek együttműködésének 
fontosságára. Az elöljáróságok esetében ez 
az együttműködés fokozott hangsulyt ka- 
pott. A központi szabalyozás szenint az 
elöljáróság , a Hazafias Népfront helyi bi- 
zottságaival, a tömegszervezetekkel, a la- 

kosság más szervezeteivel együttműködve 
szervezi a helyi feladatok megvalósítását, 
a társközségek közösségi életét, a lakosság 
tájékoztatását, a helyi ünnepségeket, ren- 
dezvényeket". Más helyen pedig az elöljá- 
róságok jogot kaptak arra, hogy szükség 
szerint tanácskozásra hívhassák össze pél- 
dául a községben működő nem tanácsi 
szervek vezetőit - az eredményesebb 
együttműködés, tevékenységüket érintő 
célkitűzésekről való jobb tájékoztatás ér- 
dekében, sőt az elöljáróságok mindazon 
jogokat gyakorolhatják, amelyek egyéb- 
ként a tanácsokat megilletik. (Beszámoló, 
tájékoztatás kérése, felhívás a lakosságot 
érintő ügyben valamely fogyatékosság 
megszüntetésére stb.) 

Tapasztalataink szerint az elöljáróságok 
együttműködése a társadalmi és tömeg- 
szervezetekkel, különösen pedig a Hazafi- 
as Népíront helyi bizottságaival kezdettől 
fogva zökkenőmentes. Az elhangzott véle- 
ményeken túl ezt a tényt tükrözik azok a 
jegyzőkönyvek is, melyek szerint például 
az elöljárósági üléseken szinte minden eset- 
ben képviselteti magát a pártszervezet, il- 
letve a népírontbizottság. Ugyancsak a jó 
együttműködésnek tudható be, hogy a ko- 
rábbiaknál sikeresebben zajlottak le az 
őszi falugyűlések. 

Az elöljáróságok működésének első ta- 
pasztalatait egyértelműen kedvezően érté- 

kelhetjük. Többségük kezdettől fogva érzi 
helyét, látja feladatait, s egyúttal felelőssé- 
gével is tisztában van. Hasonlóan pozitív 
a közös tanács tisztségviselőivel és a szak- 
igazgatási szervezettel formálódó kapcso- 
lat is. 

Mindez távolról sem jelent probléma- 
mentességet. Nem minden közös tanácsi 
tisztségviselő érzékeli az elöljáróságokban 
rejlő erőtartalékot, vannak, akik nem 
együttműködő partnernek, inkább , nyűg- 
nek" tekintik az új intézményeket. Mind- 
ezt erősíti az apparátus helyenkénti nehéz- 
kessége vagy nemtörődömsége is. 

A reális helyzetképhez természetesen az 
is hozzátartozik, hogy az elöljáróságok 
semmiképpen nem gazdálkodó szervek. 
Helytelen lenne olyan illúziókat táplál- 
nunk, hogy ezek a testületek néhány éven 
belül képesek lesznek a több évtized alatt 
felhalmozódott problémák megoldására, 
és ennek eredményeként a települések 
többségének inírastuktúrája eléri majd az 
átlagos községi színvonalat. E távlati cél 
megvalósulásához azonban ezek az új jog- 
intézmények is hozzájárulhatnak. Életké- 
pességük első bizonyítékai mindenképpen 
indokolják munkájuk segítését és tevé- 
kenységünk figyelemmel kísérését a jövő- 
ben is. 


Dr. Kara Pál 

EGY LETUNT KORSZAKRÓL 


A HORTHY-RENDSZER ÉRTÉKELÉSÉHEZ 


A magyar kommunista párt 
az illegalitás szorításában 


Amikor 1918. november 24-én Budapesten megalakult a Kommunisták Magyarországi 
Pártja, vezetőinek, de a párt tagjainak is aligha fordult meg a fejében, hogy az új 
forradalmi párt olyan helyzetbe is kerülhet, amikor nem képviselheti nyíltan állásfoglalá- 
sát, nem vehet részt szabadon a politikai küzdelemben. A KMP megalakulására, mint 
ismeretes, a polgári demokrácia időszakában került sor, egy olyan történelmi szituáció- 
ban, amelyet a legszélesebb politikai mozgásszabadság jellemzett. A kommunisták harc- 
ra, nyílt konfrontációra, a nézetek és érdekek éles ütköztetésére készültek, ennek kimene- 
telétől győzelmüket, a hatalom birtokba vételét, a proletárdiktatúra megteremtését 
várták. Az a rövid időszak, amelyben a párt vezetőinek letartóztatása után, 1919. február 
20-át követően, a kommunisták először kényszerültek soraikat titkon rendezni, átmeneti 
volt, s a szó érdemi értelmében nem is jelentett teljes illegalitást. 

Az illegalitás a maga súlyos feltételeivel sem mint politikai kategória, sem mint 
életforma lényegében nem volt ismert a magyarországi munkásmozgalomban. A parla- 
mentből ugyan a munkásosztály képviselői a , békebeli" Magyarországon is ki voltak 
rekesztve, de évente gyűléseket tarthattak politikai eszméik hirdetésére. S bár törvények 
korlátozták - egyes korszakokban erőteljesebben, máskor kevésbé - a szocialista mun- 
kásmozgalomban részt vevők mozgásszabadságát, a Magyarországi Szociáldemokrata 
Párt és a szakszervezetek legálisan működtek. A szocialista munkásmozgalom résztvevői 
politikai munkájukat a mindennapok megszokott keretei között végezték. A munkás- 
szervezetekben folytatott tevékenységük önműveléssel, testedzéssel, szórakozással páro- 
sult. A szervezkedés titkosságáról, a konspirációról legfeljebb a szabadszervezetekben 
végzett munka adott némi ízelítőt, ugyanis az 1918 előtti jogszabályok értelmében a 
szakszervezetek politikával nem foglalkozhattak, így a szabadszervezet irányította a 
bérmozgalmakat, a sztrájkokat, s kezelte a gazdasági harcok anyagi fedezetét biztosító 
ellátási alapot. Mindössze e titkos szervezetben folyó munka volt az a tapasztalati anyag, 
amelyet 1919 nyaráig a magyar szocialista munkásmozgalom az illegalitást illetően 
megszerzett. 

1919. augusztus 1-jével, amikor a tanácshatalom Forradalmi Kormányzótanácsa le- 
mondásra kényszerült, a helyzet gyökeresen megváltozott. A március 21-én létrejött 
pártegység felbomlott; a szociáldemokrata párt -— támaszkodva a szakszervezetekben 
tömörült munkásságra -— újjászerveződött, s az 1918 előttinél korlátozottabb keretek 
között, a változó körülményekhez alkalmazkodva megőrizte legalitását. 

A volt egyesült párt kommunistái ezzel szemben alapvetően új helyzetbe kerültek. 
Nem lévén idejük a szervezett visszavonulás előkészítésére, szervezetek híján a munkás- 
mozgalmat sújtó ellenforradalmi terror első számú üldözöttjeiként vették fel a harcot, 
egymást kutatva és üldözőik elől bujdosva kellett egymásra találniok, hogy a párt sorait 
rendezzék. Mindez bátorságot, sőt merészséget, nagy fegyelmet és türelmet igénylő 
feladat volt. 

A kommunista vezetők már a Tanácsköztársaság megbuktatásának pillanatában 
számoltak azzal, hogy a kommunista pártot csak illegális körülmények között szervezhe- 
tik újjá. Első intézkedéseik, Korvin Ottó és társainak első kísérletei a párttagok összegyűj- 
tésére, majd Korvin lefogatása jelezte, hogy harcuk súlyos megpróbáltatásoktól lesz 
terhes. 

Az illegalitás formájának és tartalmának kimunkálása égetően szükségessé vált, de az 
illegális tevékenység egész rendszerének kialakítása, az illegális munkában jártas hivatá- 
sos forradalmárok felkészítése éveket vett igénybe. A munka azonban a Tanácsköztársa- 
ság megdöntése után azonnal megkezdődött. , A legális szervezetek támaszpontul szol- 
gálnak ahhoz, hogy az illegális sejtek eszméit terjesszük a tömegek között" - tanítja Lenin 
a bolsevikokat a századfordulót követő években. A magyar kommunisták, akiknek az 
új típusú párt jellegéről, tevékenységéről az illegalitás körülményei között mindent újra 
át kellett gondolniok, sok újat kellett tanulniok, ösztönösen ezt a lenini útmutatást 
követték, amikor az ellenforradalom első hónapjaiban a szakszervezeti helyiségekben 
keresték egymást, ott gyülekeztek. Az ekkor egymással nagyon laza, általában csak 
személyi ismeretség, barátság révén kapcsolatban álló kommunista csoportoknak nem 
volt még átgondolt programjuk, kidolgozott taktikájuk. Az egyetlen cél, amiben biztosak 
voltak, az volt, hogy akár életük kockáztatásával is küzdeniök kell az ellenforradalmi 
rendszer ellen, az új proletárdiktatúra győzelméért. Fő feladatuknak azt érezték, hogy 
a szocialista forradalomért vívott harc szükségességének gondolatát ébren tartsák vagy 
újra ébresszék a munkástömegekben. Az ellenforradalom első heteiben ennyire jutottak 
a KMP Magyarországon működő csoportjai. 3 

A párt vezérkara, amely az antanttal kötött 1919. július 24-i megállapodás értelmében 
osztrák földön gyülekezett, az újjászervezés elméleti és gyakorlati kérdéseinek kidolgozá- . 
sát tartotta feladatának. Kun Béla Forradalomról-forradalomra című művében - amely 
az első hosszabb lélegzetű elemzés a Tanácsköztársaság elbukását követően — nemcsak 
a proletárdiktatúra megdöntésének okait vizsgálta, hanem arra is választ keresett: milyen 
legyen az új helyzetben a kommunista párt, milyen legyen a munkája, hogyan épüljenek 
ki szervezetei. Csak illegális szervezkedést tartott elképzelhetőnek, olyan illegális kom- 
munista párt létrehozását, amelynek az is a feladatai közé tartozott, , hogy jól megválo- 
gassa tagjait". Egyúttal hangsúlyozta a szervezetek, szakszervezetek és üzemi egységek 
kiépítésének fontosságát, hogy a kommunisták a munkásság minden életmegnyilvánulá- 
sánál jelen legyenek és cselekedjenek. Óvatosság, szervezettség, politikai aktivitás: ennyi- 
ben lehet e direktíva lényegét összefoglalni. Ez a koncepció kétségtelenül helyes volt, 
megvalósítása azonban sok tanulással, a direktíva további pontosításával és a nehéz 
küzdelmekben szerzett tapasztalatok érvényesítésével járt együtt. 


9é60.£. 


A KMP politikai és szervezeti elveinek kialakítása a kezdetektől bizonyos vitákkal járt 
együtt. A viták széles körű kibontakoztatását, majd a nézetek egyeztetését az illegalitás 
és az emigrációs lét ugyancsak megnehezítette. A nézetkülönbségek, mindenekelőtt a 
húszas évek folyamán, olykor személyeskedéssel párosuló frakciózássá fajultak. S bár a 
megdöntött forradalmak után, az emigrációban és az illegaliítás súlyos körülményei 
közepette bizonyos frakciós ellentétek (mindenekelőtt a , felelősök" keresése) szinte 
törvényszerűek, a KMP vezetői a Komintern segítségével újra meg újra felléptek a 
frakciózások ellen. Személyi átcsoportosításokkal, de mindenekelőtt szívós munkával 
végül sikerült a frakciós ellentéteket háttérbe szorítani. Ezt az is elősegítette egyrészt, 
hogy a harmincas években az antifasiszta harc körülményei között a kommunisták 
minden erejüket az összefogásra, a népfrontpolitika érvényesítésére fordították, másrészt, 
hogy ebben az időszakban új kommunista generáció lépett a harcosok sorába. 

A húszas évek elején -— mint már említettük -— a Tanácsköztársaságra, a forradalmi 
munkásterror leküzdésére való mozgósítás állt a KMP agitációs és propagandamunkájá- 

nak előterében. A kommunisták röpirataikban a Tanácsköztársaság emlékét idézték, és 
a rendszer elleni szívós ellenállásra, harcra szólítottak fel. Az emigrációban az első, az 
ideiglenes pártvezetőség - a forradalmi munkásmozgalom nemzetközi méretekben is 
folyó osztályharcával összhangban - kitartott a proletárdiktatúra stratégiai célja mellett. 
S ez akkor annyiban helyes volt, hogy egy hatalmon levő proletárdiktatúra után csak 
ezzel a jelszóval lehetett akommunista harcosokat összegyűjteni, ami a párt újjászervezé- 
sének első és alapvető lépése volt. Később a proletárdiktatúra mint közvetlen stratégiai 
cél háttérbe szorult, majd ismét előtérbe került. Az útkeresés évei következtek. Azoknak, 
akik vállalták az illegális kommunista pártban a munkát, a szervezkedést, az illegális 
, aprómunka" gyakorlatában kellett megtanulniok: miként lehet a nagy jelentőségű 
végcélt a mindennapok követelményeiért való harc révén megismertetni és elfogadtatni. 
A pártszervező munka egyúttal megkövetelte a politikai munka taktikai kérdéseinek 
tisztázását Is. 

A Tanácsköztársaság megdöntése után a pártépítés első periódusa az ifjúkommunis- 
ták — akik szinte gyerekemberek voltak -, a munkások és az értelmiségiek bátor helytállá- 
sával kapcsolódott össze. A lebukás veszélyével dacolva ők szórták a röpiratokat, ők 
teremtették meg a kapcsolatokat az emigrációban élő vezetők és a hazai csoportok 
között, az ő munkájuk nyomán vált 1922 elejére több vidéki szervezetet is számláló 
országos párttá az illegális Kommunisták Magyarországi Pártja. Tették pedig mindezt 
akkor, amikor a korabeli emigráns sajtó, a Bécsi Magyar Ujság tanúsága szerint a 
fehérterror gyilkos merényleteihez a kommunistaellenes bírósági eljárások társultak. , Az 
ügyészség 2016 vádiratot adott be, amelynek alapján ... 727 embert ítéltek el ... 36 
kommunistát végeztek ki." Azaz: a mozgalom résztvevői már az illegális szervezkedés 
legkorábbi időszakában is tudták, hogy a föld alá kényszerített párt szervezése nehéz 
se a munkának csupán az egyik oldala. Az illegális pártmunka - mint az a gyakorlatban 
kiderült — nemcsak politikai harc volt a kommunisták számára, hanem egyszersmind 
élet- és magatartásforma. 

A Kommunisták Magyarországi Pártjának tagja, ha még nem volt dolga a rendőrség- 
gel, saját nevén, megszokott környezetében élt, volt munkahelye. Szabadidejét viszont 
nagyrészt a pártmunka töltötte ki. Kávéházban, tejivóban üldögélő vendégként, tereken 
ténfergő sétálóként vagy kirakatokat nézegető gyalogosként várta a megbeszélésre elv- 
társát, akit gyakran nem is ismert. Jelszavakat, jelmondatokat tartott észben, hogy 
azokkal igazolja magát. Ezek a találkozók, összejövetelek általában rövid ideig tartottak, 
s így nem voltak, nem lehettek alkalmasak hosszabb eszmecserékre, beszélgetésekre. Az 
utasítások gyorsan hangzottak el, és a tennivalókról általában nem volt helye a vitának. 
Hosszabb megbeszélésekre, jól előkészített találkozókra csak ritkán és akkor is igen 
gondosan kiválasztott színhely esetében kerülhetett sor. Ilyen jellegű összejövetelekre 
csak a párt szempontjából tökéletesen megbízható, egyúttal a rendőrség és bármely 
hatóság vagy személy szemében , feddhetetlen állampolgár" bocsáthatta rendelkezésre 
otthonát. S bár az ilyen ember maga is nagy kockázatot vállalt, szinte az egész ellenforra- 
dalmi korszakban újra és újra akadtak olyan , szimpatizánsok" akiket a haladás ügyéért 
érzett felelősség a kommunistákkal való együttműködésre ösztönzött. 

Még nehezebb volt annak az illegális pártmunkásnak a helyzete, aki az emigrációból 
érkezett haza vagy már összeütközésbe került a rendőrséggel - akinek tehát priusza volt, 
a neve pedig szerepelt a rendőrségi iratokban, és így fényképét több kerületi rendőrséghez 
vagy csendőrséghez is megküldték. Az ilyen kommunista sohasem tudhatta, hogy hirte- 
len milyen körülmények közé kerül. És nemcsak a rendőrség vagy a csendőrség jelentett 
számára veszélyt, hanem bajt hozhatott rá egy jó baráttal való váratlan, akár futó 
találkozás is. Az ilyen pártmunkás ugyanis álnéven élt, családjának tagjai, hozzátartozói, 
barátai, jó ismerősei nem is sejtették, hogy merre jár, hol tartózkodik. Egy-egy véletlen 
találkozás azonban akaratlanul is ráirányíthatta a figyelmet. Elég volt egy baráti meg- 

jegyzés: találkoztam ezzel és ezzel, és már megindulhatott az illegalitásban dolgozó 
kommunisták szempontjából életveszélyes szóbeszéd. 

Azoknak, akik hamis néven éltek, el kellett , felejteniők" múltjukat, korábbi kapcsola- 
taikat, tudniok kellett viszont mindent arról a személyről, akit , alakítottak". Egy alkal- 
matlan mondat vagy mozdulat, egy felelevenített, de a helyzetnek nem megfelelő emlék 
felidézése elegendő lehetett ahhoz, hogy gyanút keltsen. Elmerülni a mindennapi élet 
szürkeségében - ez volt a feladat. Ezt azonban nehezítette az, hogy az illegális pártmun- 
kásnak sokszor nem volt, nem lehetett munkaviszonya, , dolgát" a pártmegbízatások 
alkották. Feladatait akkor teljesítette jól, ha el tudta hitetni környezetével, hogy egyszerű 

. munkásember vagy tisztviselő stb., aki reggel munkába siet, este fáradtan tér haza. S ha 
napközben gyanúsan sokat tartózkodna otthon, akkor nehéz sorsú munkanélküli vagy 
éppen beteg, aki alig várja, hogy munkát találjon vagy visszanyerje egészségét. Es ez még 
csak a mindennapi életvitel követelte erőfeszítés volt. Hogyan 15 fogalmaz Lenin a Mi 
a teendőben? , A tömegmozgalom szolgálatára olyan emberek kellenek, akik speciálisan 
és teljes egészében a szociáldemokrata tevékenységnek szentelik életüket... az ilyen 
embereknek türelemmel és kitartással hivatásos forradalmárokká kell! nevelniök magu- 
kat." 

A hivatásos forradalmárság lényege tehát, amint azt a fenti idézet is bizonyítja, a 
, tömegmozgalom szolgálata" volt. Ennek módszereit az ellenforradalmi Magyarorszá- 
gon kitapasztalni, kimunkálni ugyancsak nehéz volt, hiszen a kommunisták elől a 
nyilvános fellépés, a szabad szervezkedés minden lehetőségét elzárta , az állami és társa- 
dalmi rend hatályosabb védelméről szóló" 1921. III. törvény, amely az , osztályizgatás- 
sal" szemben a legszigorúbb büntető szankciókat helyezte kilátásba. Márpedig a kom- 
munista eszmék terjesztése kétségtelenül osztályizgatás volt a javából. 

A szervezkedés, amint már utaltunk rá, azonnal megkezdődött — a három-öttagú 

csoportok keresték egymást és a pártvezetőkkel való kapcsolatfelvétel lehetőségeit. 
A KMP ideiglenes szervezeti szabályzata, amely 1920. július 15-én a Proletár című 
lapban jelent meg, lényegében ezt a szervezési elvet szentesítette. A KMP első, majd 
második kongresszusán elfogadott szervezeti szabályzat pontosította a párttagokkal 
szembeni követelményeket, és a párt szervezeti elveit és felépítésének módozatát. ,,A 
KMP szervezeti felépítésének alapja a demokratikus centralizmus" - szögezi le az I. 
kongresszuson elfogadott szervezeti szabályzat. Ez a szervezeti elv, legyen az legális vagy 
illegális, valamennyi kommunista pártra érvényes, szinte alaptörvényszerű követelmény 
volt. Ervényesítését azonban a körülmények, elsősorban az illegalitás ténye nagy mérték- 
ben befolyásolta. Ezt a felismerést fejezte ki a már idézett szervezeti szabályzatnak az a 
pontja, amely megfogalmazta: , amennyiben valamely körülmény (például illegalitás) az 
alsóbb szervek választását megakadályozza, a felettes szervnek Joga van a pártszerveket 
kinevezni és minden szervnek jogában áll önmagát új tagokkal kiegészíteni." Azaz, az 
illegalitásban a centralizmus elve nagyobb hangsúlyt kapott, a demokratizmus a kisebb 
kollektívákban sajátos módon , kiegészítésként" érvényesült, s ez összhangban volt a 
bolsevikoknak az illegalitásban szerzett tapasztalataival. Lenin 1905-ben a bolsevik párt 
munkájáról szólva a következőkre hívta fel a figyelmet: , a legszigorúbb konspiráció, a 
tagok legszigorúbb megválogatása, a hivatásos forradalmárok kiképzése, csakis ez lehet 
mozgalmunk tevékeny résztvevőinek egyetlen komoly szervezeti elve. Ha már megvan- 
nak ezek a tulajdonságok, akkor több Is biztosítva van, mint a demokratizmus: biztosítva 
van a forradalmárok teljes elvtársi bizalma egymás iránt. Erre a többre pedig feltétlenül 
szükségünk van... mert szó sem lehet arról, hogy ezt a többet általános demokratikus 
ellenőrzéssel helyettesítsük." Vagyis a felelősség — ilyen helyzetben szükségképpen - néha 
nagyon szűk testületre, esetenként csupán egy-két emberre hárult. 

A pártba való belépésre - mai fogalmaink szerint — soha sem kerülhetett sor. A több 

próbatételt kiállt jelöltet bevonták az illegális párt alapszervének munkájába. A , bevo- 

nás" felelőssége valóban nagy volt, mivel a rendőrség már a kezdetekben élt azzal a 

lehetőséggel, hogy az illegalitásból eredő esetleges tájékozatlanságot, az információszer- 
zés nehézségeit arra használja fel, hogy spicliket, besúgókat építsen be a mozgalomba. 
A KMP-nek a két világháború közötti története nemcsak a hősök, mártírok, az áldozatra 
mindenkor kész forradalmárok nevét örökítette meg, hanem azoknak a besúgóknak a 
névsorát is, akik sajnálatos módon - de a körülményektől elválaszthatatlanul — beépültek 
a pártszervezetekbe, és amikor elegendő ismeretük és anyaguk volt, a rendőrség kezére 
adták az illegális szervezetek egész sorát. j 

A nehezen kiépült illegális apparátus , lebukása" ily módon ismételten az újrakezdés 
nagy feladata elé állította a kommunistákat. Az ellenforradalom közel két és fél évtizede 
alatt az illegalitásból fakadó nehézségek következményeként a KMP szervezeti ereje 
mindig elmaradt tényleges politikai befolyása mögött, bár ez utóbbit sem volt könnyű 
reálisan értékelni. Nem véletlen tehát, hogy a mozgalomban részt vevők körében - a 
konspiráció szabályainak tüzetesebb megismerése után - felvetődött a gondolat: van-e 
és ha van, mi a különbség az illegális és az összeesküvő szervezetek között. A KMP 
elméleti folyóiratában, az Uj Márciusban az ilyen jellegű kérdésekre 1926-ban a követke- 
ző választ olvashatjuk: , A kommunista párt nem egy összeesküvő szervezet, hanem a 
proletariátus élcsapatának a szervezete. Az összeesküvő szervezet azt hiszi, hogy maga 
végezhet el mindent a tömegek helyett, a kommunistáknak tudniok kell, hogy az élcsa- 
patnak a tömegekre kell támaszkodnia és csak a tömegek élén és azokkal együtt végezheti 
el hivatását." Az illegális KMP tagjai ennek tudatában és ennek érdekében tettek 
erőfeszítéseket a pártszervezetek megalakítására és fennmaradása érdekében. 

A húszas évek elejétől kialakult szervezeti formák a következők voltak. A párt legkisebb 
egysége, alapszervezete a sejt volt. Ez 3-5 tagból állott, és az egy-egy üzemben vagy 
egy-egy meghatározott területen dolgozó kommunistákat fogta össze. A sejtekben dolgo- 
zó kommunisták tagjai voltak a szakszervezeteknek, nemegyszer a szociáldemokrata 
pártnak és más legálisan működő munkásszervezetnek. A legális szervezetekben dolgozó 
kommunista csoportokat frakciónak hívták. Az alapszervezeteket kerületi vagy területi 
felsőbb pártszerv fogta össze. A konspiráció szabályainak értelmében felsőbb szervvel 
csak a sejt vagy a frakció vezetője tarthatott kapcsolatot; a sejtek egymással közvetlenül 
nem érintkezhettek. A kerületi bizottságokat a budapesti pártbizottság vezette. 

Országosan a párt munkáját a Titkárság irányította. (Titkárságnak nevezték a Köz- 
ponti Bizottságnak azt a részét, amely a pártirányítást Magyarországról végezte.) 
A Központi Bizottság másik része külföldön élt. A Külföldi Bizottság tartotta a kapcsola- 
tot a Kominternnel és a testvérpártokkal, szervezte a hazai pártmunka politikai, ideoló- 
giai és anyagi támogatását. A Titkárság és a Külföldi Bizottság tagjai rendszeres időkö- 
zökben váltották egymást. A húszas években kialakult gyakorlat a harmincas években, 
illetve a második világháború alatt a megváltozott körülményeknek, a politikai felada- 
toknak és lehetőségeknek megfelelően módosult. Így például a pártalapszervezeteknek 
1936-ban történt feloszlatása után az újjászervezés a szociáldemokrata párt, a szakszer- 
vezetek, az OIB és a Gondolat című folyóirat körül kialakított pártcsoportokban ment 
végbe. E pártcsoportokat bizottságok fogták össze, és kapcsolták a vezető testületekhez. 
Dél-Szlovákia és Észak-Erdély visszacsatolásával új illegális pártcsoportokkal egészül ki 
a KMP. UJ helyzetet teremtett Magyarország hadba lépése is. Ekkor megnehezült az 
emigrációban lévő vezetőkkel való kapcsolat fenntartása, s így megnövekedett a hazai 
Központi Bizottság felelőssége és hatásköre. 

Még a szervezésnél is nehezebb feladatnak bizonyult a tömegkapcsolatok kiépítése. Az 
illegalitás eleve szűkre szabta a párt közéleti, társadalmi tevékenységének terét. Az 
újjászervezés első időszakától kezdve nyilvánvaló volt, hogy a legális munkásmozgalmon 
kívül alig van lehetőség a kommunista eszmék népszerűsítésére. De az is nyilvánvaló volt, 

hogy egy-egy szociáldemokrata párti, szakszervezeti, kulturális vagy sportszervezeti 
összejövetelen, munkásszemináriumokon vagy más rendezvényeken ugyancsak kockáza- 
tos nyíltan kommunista agitációt, propagandát folytatni. A szóbeli propagandában is 
csak közvetve, áttételesen lehetett a forradalmi célokról beszélni. A tőkés gazdaságpoliti- 
ka bírálata, a munkásság napi érdekeinek következetes képviselete — ezek voltak azok 
a kérdések, amelyekben a kommunistáknak lehetséges és célszerű volt nyiltan állást 
foglalniok. 

Hogyan tudtak tehát a kommunisták híveket szerezni elgondolásaiknak? Hogyan 
közölték véleményüket politikai kérdésekről, miként folyt a tömegeket felvilágosító 
politikai munka? E tekintetben jórészt az írásbeli propagandához folyamodtak. Valószí- 
nű, hogy eleinte csak a KMP néhány vezetője ismerte tételesen a sajtó szerepéről szóló 
lenini definíciót. (Kollektív szervező, agitátor és propagandista). De sokan éppen a hazai 
mozgalomban tapasztalhatták -— még 1918 előtt -, hogy egy-egy betiltott szervezet 
helyébe lépő szaklap szerkesztőségének milyen kitűnő lehetőségei voltak a mozgalom 
összetartására, az emberek mozgósítására. 

E kettős tapasztalat birtokában a KMP az illegalitás egész ideje alatt arra törekedett, 
hogy illegális, féllegális vagy legális sajtótermékekben, továbbá röplapokon ismertesse 
eszméit, nézeteit, politikai elgondolásait. E különböző sajtótermékek előállítása, megírá- 
sa, szerkesztése és terjesztése volt az illegális pártmunka egyik legfontosabb része. A röp- 
lapok egy részének szövegét az emigrációban készítették, másik részét itthon fogalmaz- 
ták, a sokszorosítást az esetek többségében Magyarországon végezték. Voltak olyan 
röpiratok is, amelyek teljes egészében külföldön készültek; s az országba való becsempé- . 
szésük igencsak a veszélyes pártmunkák közé tartozott. 

A röpiratokat mindenekelőtt az üzemekben terjesztették. A műszakra érkező munká- 
sok ott találták őket a munkapadjukon. Ám kikerültek az utcára is, szétszórták őket a 
villamosról, postázták különböző fontos személyeknek - azaz mindent elkövettek, hogy 
a párt szava eljusson az emberekhez. , Az utóbbi időben mind gyakrabban előfordul, 
hogy mind a fővárosban, mind vidéken ismeretlen egyének izgató röpíveket terjeszte- 
nek... Hogy az ily módon űzött agitáció egyre merészebbé és kiterjedtebbé válik, annak 
okát abban látom, hogy egyrészt az ipari és földművelő munkásság körében még mindig 
számosan vannak olyanok, akik ezt az agitációt tettleg vagy passzíve elősegítik..." — 
állapítja meg 1920 augusztusában nem kis elégedetlenséggel egy belügyminiszteri körren- 
delet. Huszonnégy évvel később, 1944. augusztusában a csendőrség nyomozó osztálya 
parancsnokságának összefoglalója hasonló értetlenséggel szögezi le: , újabban Béke és 
Szabadság címmel eddig már rendszeresen megjelent és terjesztett kommunista újságon 
kívül Magyar Front címmel egy másik, újságlap nagyságú és terjedelmű, újságszerű 
röpiratot adtak ki és terjesztettek az előzőhöz hasonló módon. Ebben a röpiratban 
részletesen tárgyalják a háborús és politikai eseményeket, és azokkal kapcsolatban 
féktelenül izgatnak ... a magyar kormány és rendszere ellen." 

Mindkét jelentés, bár más-más korszakból származik, azt példázza, hogy a Kommu- 
nisták Magyarországi Pártja valóságos politikai tényező volt, amelynek léte, jelenléte 
ismételten rémületbe ejtette az uralkodó osztályokat, akkor is, amikor tevékenysége szűk 
körre terjedt ki és akkor is, amikor érlelődött annak a lehetősége, hogy erőteljesebb 
politikai tényezővé fejlődik. 

A Horthy-rendszer egész időszakában megjelentek lapok, folyóiratok is. A pártnak 
volt politikai, elméleti, heti vagy havi folyóirata, és volt hetenként vagy rövidebb időkö- 
, zökben megjelenő újságja is. Az elméleti kérdésekkel foglalkozó folyóiratokat általában 
az emigrációban készítették. Szerkesztőségüket a KMP vezetői alkották, irógárdájuk a 
kommunista mozgalom elméletileg képzett, nagy politikai tapasztalatú, jó tollú vezetői 
köréből került ki. Hogy csak néhány kimagasló személyiséget említsünk: Alpári Gyula, 
Kun Béla, Lukács György, Révai József, Varga Jenő írt e folyóiratokban. 

E lapok olvasói nemcsak a magyarországi politikai helyzet elemzésével, a magyar 
kommunista mozgalom előtt álló feladatok elvi megalapozásának fontos kérdéseivel 
találkoztak a lapok hasábjain, hanem nyomon kísérhették a nemzetközi forradalmi 
munkásmozgalom harcait, gondjait, eredményeit és kudarcait, a Szovjetunióban végbe- 
menő építőmunka egyes állomásainak alakulását és problémáit. Tetszetős borítóval, 
több ívnyi terjedelemben, a korabeli színvonalnak megfelelő nyomdatechnikával készül- 
tek Bécsben, Prágában, Moszkvában és más városokban. Ausztriában és Szovjetunióban 
árusítani is lehetett őket. Illegálissá tulajdonképpen akkor váltak, amikor magyarországi 
terjesztésük megkezdődött. Általában más sajtótermékekbe csomagolva, meghatározott 
címekre, úgynevezett sajtóelosztóhoz kerültek, hogy azután nagy óvatossággal, kellő 
körültekintéssel megindulhasson terjesztésük. 

Az első ilyen hetilap a Bécsben 1920 nyarán megjelenő Proletár volt. Ezt követte az 
ugyancsak Bécsben szerkesztett és ott előállított Uj Március, amely közel nyolc éven át 
(1925—1933) rendszeresen megjelent és érkezett Magyarországra, bizonyítva a kommu- 
nista emigráció nagy felkészültségét és felelősségtudatát a hazai kommunista mozgalom 
támogatásában. A Proletárban, az Uj Márciusban megjelent írásokat átvette a környező 
országok magyarul megjelenő kommunista sajtója is, de írtak magyar kommunisták a 
Kassai Munkásba és a Bukaresti Munkásba 15. És ezzel nemcsak az adott ország forradal- 
mi harcait támogatták, hanem informálták a nemzetközi eseményekről és tennivalókról 
a hazai munkásmozgalmat is. 

Ilyenformán a magyar kommunisták jelentős politikai és ideológiai támogatást nyúj- 
tottak a húszas években szervezkedő közép-kelet-európai kommunista mozgalmaknak, 
s egyúttal segítséget is kaptak tőlük, hiszen a hasábjaikon olvasható írások a magyaror- 
szági kommunista mozgalom problémáival foglalkoztak. A harmincas években Prágá- 
ban jelent meg a Dolgozók Lapja, amely már az egységfront- és népfírontpolitikát 
népszerűsítette. A Moszkvában megjelenő és ezért Magyarországra csak esetlegesen 
eljutó Uj Hang című folyóiratban pedig már a jövő, a független, szabad demokratikus 
Magyarország képe rajzolódott ki. 

A Magyarországon illegálisan készített és terjesztett újságok, a Kommün, a Kommunis- 
ta, az Ifjú Proletár, a Szabad Nép, a Béke és Szabadság elsősorban napi politikai 
kérdésekkel foglalkoztak, a cikkeket általában a hazai munkásmozgalom résztvevői 
közvetlen tapasztalataik alapján írták. Átvettek azonban az újságok rövidebb írásokat 
az elméleti folyóiratokból, valamint a nemzetközi forradalmi munkásmozgalom sajtó- 
szemléjéből, az Inprekorrból is. A párt legféltettebb felszerelése a nyomda volt. Nemcsak 
beszerezni volt nehéz egyes , kellékeit", hanem igen körültekintő munkát kívánt a nyom- 
dai helyiség bérlése is; rendszerint olcsó albérleti szobák jöttek számításba. Amikor végre 
megvolt a helyiség, gondosan kellett megszervezni a nyomdai felszerelés átszállítását, 
majd ügyelni kellett arra, hogy a sajtótermék előállítása alkalmával a sokszorosítógép 
ne csináljon túl nagy lármát, hogy rajtaütés vagy egyszerűen váratlan látogatás esetén 
gyorsan el lehessen rejteni, hogy a kész anyagnak legyen rejtekhelye, és hogy az elszállítás 
minél hamarabb megtörténjék. , 

Sallai Imre, Nemes Dezső, Pataki Hédi, Rákosi Eva - akik valamennyien egy-egy 
korszakban a nyomdatermékek előállításán dolgoztak — szinte egybehangzóan említi, 
hogy mindig a legkínosabban vigyáztak a konspirációs szabályok betartására, s hogy 
mérhetetlen boldogságot éreztek, valahányszor az illegális újság címlapja alá nyomtat- 
ták: készült az illegális KMP vagy KIMSZ sokszorosító apparátusában, Budapesten. 

E lapok technikai kivitele természetesen nem volt tökéletes. Mai ismereteink birtoká- 
ban, mai szemmel persze lehet bírálni egyes cikkek színvonalát vagy politikai állásfogla- 
lásaik, érvelésük gyengeségeit is. Mindez azonban nem von le korabeli értékükből, 
különösen, ha figyelembe vesszük, hogy milyen fontos, máshol nem ismertetett híreket 
tartalmaztak az ellenforradalmi rendszer politikai megnyilvánulásairól, brutális munkás- 
ellenes, de más rétegekkel szemben is alkalmazott módszereiről. A harmincas évek elején 

az itt felsorolt újságok mellett szép számban jelentek meg féllegálisnak mondható szak- 
szervezeti lapok is, amelyek a szakmai szervezetekben folyó ellenzéki, kommunista 
tevékenység híreit adták közre. A rendőrségi nyomozati jelentések tanúsítják, hogy e 
lapokat viszonylag széles körben olvasták. 

Az ellenforradalmi korszak huszonöt esztendeje alatt a KMP-nek mindössze három 
alkalommal sikerült legálisan folyóiratot megjelentetnie. A húszas évek végén a /0099-ot, 
a harmincas évek elején a Társadalmi Szemlét, majd a harmincas évek közepén a 
Gondolatot. Mindhárom folyóirat a kor leghaladóbb társadalmi eszméinek hirdetését a 
kor leghaladóbb tudományos, művészeti és kulturális eredményeinek ismertetésével 
kötötte össze. Hírt adott például a weimari Németország pezsgő kulturális életéről 
éppúgy, mint a Szovjetunióban folyó kulturális forradalom eseményeiről. Az egyetemes 
emberi haladás gondolatait a társadalmi felemelkedés elválaszthatatlan részévé avatta, 
túlmutatott a változások szűken értelmezett politikai elképzelésein; s a nemzetközi 
tapasztalatokat a hazai társadalmi feszültségek feltárásában is hasznosította. 

Az elméleti és apropagandamunka segítségével a KMP-nak szüntelenül folytátni kellett 
a politikai küzdelmet. A szervezés, az agitáció és a propaganda egy célt szolgált: harcot 
az ellenforradalmi rendszerrel szemben és felkészülést a rendszer megdöntésére. A húszas 
évek közepén a Kommunisták Magyarországi Pártjának első kongresszusa - amelyet 
Bécsben tartottak - jelezte, hogy a kommunisták túljutottak az újjászervezés szakaszán, 
jártasságra tettek szert. az illegális pártépítő és politikai munkában, megismerték az 
uralkodó rezsim jellegzetes tulajdonságait. A kongresszuson elfogadott tézisek, amelye- 
ket a résztvevők élénk vita után fogadtak el, hangsúlyozták a rendszer diktatórikus 
jellegét, megvilágították a magyarországi uralkodó osztályok sajátos osztályszövetségét, 
felmérték a különböző ösztályok és csoportok helyzetét, elemezték a magyar társadalom- 
ban levő elléntéteket, latolgatták a politikai küzdelemben lehetséges szövetségesek körét, 
s állást foglalva a földosztásért vívott harc fontossága mellett, lehetőséget teremtettek 
a munkás-paraszt szövetség kialakításához. S bár a kongresszus a helyes és a részletekbe 
menő elemzés ellenére kitartott a proletárdiktatúra stratégiai célkitűzése mellett, a KMP 
a taktikáját a magyarországi társadalmi, gazdasági és politikai helyzetet messzemenően 
figyelembe véve alakította ki. 

Ezt tükrözte a kongresszuson elfogadott határozat is, amelyből kiderült, hogy a 
kommunista párt fontosnak véli a polgári demokratikus követelések népszerűsítését is. 
, Az a felfogás, amely azt tartja, hogy a kommunisták nem küzdhetnek általános válasz- 
tójogért, a köztársaságért, a földreformért, az, adóknak a vagyonos osztályokra való 
hárításáért, mert ezek a polgári demokrácia követelményei — ez a felfogás éppoly élette- 
len, sematikus felfogása a forradalomnak, mint az a nézet, hogy először a polgári 
demokráciát kell: kivívni, a népköztársaságot kell kiharcolni és csak azután, ezeknek 


a tanácsköztársaságért. A polgári demokrácia követeléséért való harcot az imperializmus 
szakaszában általában, a forradalom után Magyarországon különösen nem vezethetik 
a kispolgári demokrácia pártjai, hanem csak olyan párt vezetése alatt küzdhet értük a 
munkásosztály és a társadalom többi dolgozó rétege, amelynek célkitűzése túlmegy a 
polgári demokrácián." Mint látható, a kommunista mozgalom ismerte a polgári demok- 
rácia jelentőségét általában is és magyarországi viszonylatban is. Az első kongresszuson 
elfogadott tételek helyességét a húszas évek magyarországi gyakorlata is igazolta. 

A pártmunka módszereit illetően a húszas évek közepén előtérbe került a legális 
lehetőségek és a törvényesen működő szervezetek jobb kihasználásának, sőt új legális 
formák megteremtésének feladata. 1923-ban ugyanis a szociáldemokrata munkásmozga- 
lomban kibontakozott egy ellenzéki áramlat, amely szembeszegült a Magyarországi 


. 

Szociáldemokrata Párt vezetőségének politikájával. Az MSZDP politikai aktivitása 
ellenére kevés eredményt tudott felmutatni a munkáskérdésekben, s a szakszervezetek 
gazdasági harca sem hozott eredményeket. Az ellenzékiséget fokozta, hogy nyilvánosság- 
ra került a szociáldemokrata párt és a kormány közti megegyezés, az úgynevezett 
Bethlen-Peyer-paktum szövege. Az osztályharcos munkások jelentős tábora megenged- 
hetetlennek tartotta a kormánynak tett engedményeket. Ebben a helyzetben a kommu- 
nisták elérkezettnek látták az időt arra, hogy azokból a szociáldemokratákból, akiket 
osztályharcos magatartásuk, a pártvezetőséget illető kritikájuk miatt a szociáldemokrata 
pártvezetőség eltávolított a szakszervezetekből és a pártszervezetekből, olyan legális 
forradalmi munkáspártot szervezzenek, amelyben a kommunisták is részt vesznek. 

1925. április 14-én alakult meg a Magyarországi Szocialista Munkáspárt, amely - 
amint azt akcióprogramjában megfogalmazta - feladatának azt tekintette, hogy , a falu 
és város dolgozóinak harcos egységét megteremtse, minden osztálybékét hirdető koalici- 
ós politikát elvessen és megvalósítsa a proletár osztályharc egységét a reakció elleni 
élethalálharcban". Az akcióprogramból vett idézet azt példázza, hogy az MSZMP, 
összhangban a kommunista felfogással, a proletariátust tartotta a társadalmi haladás 
legkövetkezetesebb harcosának, de a társadalmi haladás végcélját csak a demokrácia 
megteremtésével vélte megközelíthetőnek. Az MSZMP a KMP , minimális programját", 
vagyis a demokratikus köztársaság megteremtését tűzte zászlajára, harcolt a teljes egye- 
sülési és gyülekezési szabadságért, az általános, titkos választójogért, az amnesztiáért a 
politikai elítéltek számára, síkraszállt a békebeli reálbéreknek megfelelő létminimumért, 
a munkanélküli segélyért. Az 1926 tavaszán megjelent Uj földreformot című agrárprog- 
ramja az első olyan dokumentum, amelyet magyar munkáspárt Magyarországon kidol- 
gozott, és nyilvánosan terjesztett. Megfogalmazta a demokratikus földosztás módját és 
tartalmát, a parasztság földigényeit és napi követeléseit. Szervezeti szempontból — hason- 
lóan a szociáldemokrata párthoz - az MSZMP is beépült a szakszervezetekbe. Ezek 
egységét a KMP kongresszusának irányelvei alapján következetesen védelmezte. 

Az MSZMP néhány üzemben és mintegy 90 vidéki helységben jött létre. A párt 
tagjainak száma 1926-ban körülbelül 11 000-re becsülhető. Az MSZMP azt bizonyította, 
hogy Magyarországon igen nagy számban voltak olyan munkások, akik a társadalmi 
haladás következetes hívei voltak, de objektív vagy szubjektív okok miatt nem tudtak, 
vagy nem mertek csatlakozni az illegális KMP-hez. Az MSZMP révén viszont az illegális 
KMP öket is bevonta a politikai munkába, s az új legális forradalmi munkáspárt 
közreműködésével elképzelhetőnek tartotta a szociáldemokrata párt tagjaival való 
együttes fellépést a fenálló rendszer ellen. Az MSZMP, amely a húszas években a KMP 
, fedőpártjának" funkcióját is betöltötte, azt bizonyította, hogy átgondolt politikával a 
KMP át tudja törni az illegalitás korlátait, és politikáját meg tudja értetni, illetve el tudja 
fogadtatni a széles proletár- és paraszti tömegekkel, sőt hatósugara kiterjed az értelmisé- 
giek és egyes kispolgárok körére is. 

Az MSZMP tevékenysége a KMP politikai és szervező munkájának nagy sikere volt, 
tanulságai és tapasztalatai hosszú ideig élénken éltek a mozgalomban. Nem véletlen, 
hogy a húszas évek végén és a harmincas évek elején ismételten kísérletek történtek egy, 
az MSZMP-hez hasonló szervezet megteremtésére. 

Az MSZMP 1926-ban élte fénykorát. Az 1926-os parlamenti választások után a 
megerősödött államhatalom letartóztatásokkal, a párt kiadványainak elkobzásával, a 
szervezetek állandó zaklatásával lehetetlenné tette a párt működését. A kommunisták- 
nak a húszas évek végén új szervezeti formákat, új lehetőségeket kellett teremteniök 
politikai küzdelmükhöz. 

Az MSZMP megszűnése után a szakszervezetek helyett, amelyek már az MSZMP 
megalakulása előtt is fontos helyet foglaltak el az illegális párt életében, a legális sport- 
és kultúrszervezetek lettek a kommunisták gyülekezőhelyeivé. 

A szektás elzárkózás és a szektás politika nem törvényszerűen jelentkezik egyszerre az 

illegális mozgalomban, de mindig kimutatható bizonyos összefüggés a két jelenség 
között. 

A húszas évek végén, amikor a gazdasági világválság nemzetközi méretekben rázta 
meg a kapitalizmust, új remény csillant fel a kommunisták körében, egy új forradalmi 
fellendülés reménye. Kétségtelen, hogy szinte minden országban balratolódás ment 
végbe a szocialista munkásmozgalomban, ez azonban világméretekben nem volt elegen- 
dő ahhoz, hogy megteremtse azt a baloldali fordulatot, amelyre a kommunisták számí- 
tottak. A viszonylagos forradalmi fellendülésben felerősödtek, sőt egy időre tért hódítot- 
tak a szektás tendenciák. E hatás alól a magyarországi kommunista mozgalom sem 
vonhatta ki magát. Az irreális remények irreális szervezeti elveket és irreális politikai 
fordulatot sugalltak. A Kommunisták Magyarországi Pártja kis híján feladta megszer- 
zett szakszervezeti pozícióit azért, hogy csatlakozzék a nemzetközi méretekben is szorgal- 
mazott, önálló , vörös szakszervezetek" életre hívását célzó mozgalomhoz. Az , osztály 
osztály ellen" hirdetett politikájával szűkítette lehetséges szövetségeseinek körét, s a 
proletárdiktatúra céljának túlzott előtérbe helyezésével széles dolgozó tömegek támoga- 
tásától fosztotta meg magát. 

Az 1929 és 1933 közötti időszakot az illegális kommunista mozgalom legszektásabb 
esztendőiként tartjuk számon. Ám az is vitathatatlan, hogy ezekben az években erősödik 
vidéken a kommunista szervezkedés. A magyar kommunisták 1s résztvevői, sőt szervezői 
annak a tömegdemonstrációnak, amelyben tízezrek tüntetnek 1930. szeptember 1-jén 
Budapest utcáin, munkát, kenyeret követelve. A szektás politika mégis a lehetőségek 
elmulasztását vonta maga után. Mind a nemzetközi, mind a hazai kommunista mozga- 
lom csak súlyos áldozatok árán megszerzett nemzetközi tapasztalatok birtokában ké- 
szült fel az új korszakban az új politikai feladatok megoldására. 

A fasizmus győzelme Németországban Európa-szerte lehetővé tette a fasiszta tendenciák 
fokozódását. 1932 végén Gömbös Gyula kormányfővé történő kinevezésével felerősöd- 
tek a rendszer fasiszta vonásai. Az egymást követő kormányok számos új törvényt 
hoztak, amelyek mindegyike szűkítette valamely társadalmi réteg politikai jogait. A tör- 
vények egy része egyértelműen a munkásmozgalom ellen irányult. A kormányzat a KMP 
végleges megsemmisítésére törekedett, de támadta a Magyarországi Szociáldemokrata 
Pártot és a szakszervezeteket is, azaz a munkásmozgalom egésze védekezésbe szorult. 
Ebben a helyzetben elengedhetetlenül fontos volt, hogy a két munkáspárt tisztázza 
egymáshoz való viszonyát, felszámolja azokat az ellentéteket, amelyek a Tanácsköztársa- 
ság megdöntését követően több mint egy évtizeden át megakadályozták, hogy a rendszer 
ellen közösen lépjenek fel. A szociáldemokrata párt reformista vezetői körében megmu- 
tatkozó kommunistaellenességet épp úgy fel kellett számolni, mint a szociálfasizmus 
helytelen koncepcióját, amely 1927-ben már meghonosodott a kommunisták körében, . 
hogy ezután 1928 végétől a legális munkáspárt megítélésének egyetlen mércéjeként 
szerepeljen. j 
A Kommunisták Magyarországi Pártja 1933-ban a , Be a szakszervezetekbe!" jelszó. 
kiadásával feladta a szakszervezetek egységét korábban átmenetileg elvető politikáját. 
Szorgalmazta a szakszervezetek védelmére a kommunisták és szociáldemokraták együtt- 
működését. A továbbiakban erőfeszítéseket tett arra, hogy a nemzetközi munkásmozga- 
lomban kidolgozott egységfront-, majd népfrontpolitikát a magyarországi. viszonyokra 
adaptálja, hogy összefogjon minden erőt, elsősorban persze a munkásság erőit. A két 
munkáspárt helyzeti különbsége, mindenekelőtt a legalitás és az illegalitás, továbbá a 
korábbi évek rossz beidegződései azonban mindkét félnél nehezítették az eredményes 
együttműködés gyors kibontakozását. , Világos, hogy az egységfrontpolitika bolsevik 
. alkalmazása igen nagy rugalmasságot és határozottságot követel. Mi egy kicsit belemere- 

vedtünk a tegnapi szituációba és hajlamosak vagyunk a mai nap problémáit a tegnap 
eszközeivel megoldani. Ez pedig a politikában nem megy" - állapítja meg önkritikusan 
a KMP KB-ja. 

A tegnap eszközeivel" való leszámolás a Komintern VII. kongresszusa után a magyar 
pártban is felgyorsult. Az 1936. januári elvtársi levél, majd a KB júniusi felhívása már 
tükrözi a KMP stratégiai célkitűzésében végbement változást. A KMP a népfrontpolitika 
vállalásával egy olyan új típusú demokratikus forradalomra való felkészülésre vett 
irányt, amely eredményeit tekintve túlmutat a polgári demokrácia keretein és — mint 
arról már 1925-ben is szó volt — magában hordja egy szocialista forradalomba való 
átmenet feltételeit is. 

A KMP a népfront kereteiben a demokratikus köztársaság kivivásához, a nagybirtok 
felszámolásához, a német és olasz fasizmus magyarországi térhódításának megakadályo- 
zásához, az ország függetlenségének védelméhez, a szomszédos országokkal és a Szovjet- 
unióval való barátság kialakításához akarta megnyerni lehetséges szövetségeseit, politi- 
kai partnereit. A harmincas évek második felében, egészen Magyarország hadba lépéséig 
(1941. június 27.) ezt a politikát szorgalmazták a kommunisták, ennek érdekében fejtet- 
tek ki erőfeszítéseket. Tették pedig mindezt változatlanul illegalitásba szorítva, a szak- 
szervezetekben végzett munkával éppúgy, mint egy új legális szervezet (Márciusi Front) 
életre hivásával, újra és újra áttörve az illegalitás kereteit. És mindezt a tömeges letartóz- 
tatások, a pártszervezetek feloszlatása közepette, a párt szervezeti reorganizációjának 
munkájával összekapcsolva kellett megtenniük. 

Amikor Magyarország 1941 nyarán hadba lépett a hitleri Németország oldalán, a 
országért való küzdelmet állította. Ennek a küzdelemnek jegyében teltek el a háború éveit. 
Ezt a politikát fejezte ki a KMP 1943 áprilisában közzétett programja. , Széles körű 
összefogásra van szükség: még ma kell szembenézni a ma feladataival -— hirdette -. 
A háborúban kell harcolnunk a békéért. A béke, kenyér, föld, szabadság előfeltétele és 
egyben biztosítéka is az ország függetlenségének. A belső és külső szabadság elválasztha- 
tatlan egymástól." 

A munkásság mozgósítása, a politikai szövetségre való törekvés az MSZDP-vel és más 
haladó ellenzéki pártokkal, csoportokkal, minden Hitler-ellenes erővel és irányzattal, a 
fasizmus s a háború elleni küzdelemre - ez volt az antifasiszta, háborúellenes harc 
lényege. E harc közepette nagy számban kerültek rendőrkézre, a Gestapo karmaiba az 
antifasiszta harcosok, sokan haltak mártírhalált. 1942 őszén 200 kommunistát sújtottak 
súlyos ítéletekkel. Ekkor ítélték el és végezték ki Schönherz Zoltánt. Az elkövetkező 
években a letartóztatások és ítéletek száma csak emelkedett. Ezrek — munkások, parasz- 
tok, értelmiségiek — kerültek internáló táborokba, vagy büntetőszázadokban a frontra. Az 
áldozatok között igen magas volt a kommunisták aránya. Az ország megszállása után 
a kommunisták vezetésével, az illegalitás sokéves tapasztalatának birtokában más, illega- 
litásba kényszerített pártokkal, szociáldemokratákkal és polgárokkal együttműködve 
alakult ki az a nemzeti ellenállás, amelyre a háború befejezése után, az ország felszabadi- 
tásával az új népi hatalom, a szabad, független és demokratikus Magyarország épült. 


Szabó Ágnes 

, A tudományhoz nem visz széles országút..." 
( Marx) 


A reális történelmi tudat a hazaszeretet hordozója 


Ormos Máriával, a történettudomány doktorával, a Pécsi Janus Pannonius Tudo- 
mányegyetem rektorával beszélget Bede Rita 


Rendkívül érdekes korszakot kutat, a két világháború közti időszak európai 
történetét. Nem ír történelmi tablókat, átfogó korrajzot. A Matteotti-ügy, a 
Merénylet Marseille-ben, a Padovától Trianonig 1918-1920 című munkái a 
krimi izgalmával ajándékozzák meg az olvasót. Irásaiban a nagy, váratlan 
események egyenrangú társává avatja a szürke és közönséges hétköznapokon 
formálódó történelmet. Miért ilyen fontos Önnek ez a , társadalmi kötőa- 


nyag""? 


Egyszerű lenne, ha e kérdésre valami jól hangzó elmélettel tudnék válaszolni. Ha kifejt- 
hetném, hogy számomra a történelem valóban a hétköznapok szürke eseményei, és hogy 
csakis ezekben vélem felfedezni a fontos társadalmi jelenségeket. 

Sajnos egyáltalán nem ez a helyzet. Ugy gondolom ugyanis, hogy a történelmet sok 
oldalról és számos módszerrel lehetséges közelíteni. Vizsgálni lehet nagy összefüggő 
vonalakat a gazdaságban és gazdálkodásban, a művelődésben és műveltségben, a techni- 
kában, a társadalmi szokásokban és a mentalitásban. De az 15 elképzelhető, hogy valaki 
vagy valakik rászánják magukat egy , világtabló" megrajzolására, de talán inkább azt 
mondanám, hogy egy modern világtörténelem megírására. Mivel ilyen jellegű munka 
magyar nyelven utoljára a 19. század végén jelent meg Marczali Henrik szerkesztésében, 
ennek igazán itt lenne az ideje. 

Mindazonáltal történelmi törvényszerűségekre rá lehet bukkanni akkor is, ha valaki 
, rövid időben" gondolkodik, és a , nagy tablótól" eltérően — amelyben a részleteknek 
kevés hely marad - arra törekszik, hogy a lehető legtöbb részlet feltárásával jusson el 
valamilyen valóságtartalomhoz. Ilyesfajta eljárást kifejezetten hasznos követni a történe- 
lem néhány olyan pontján, amelyet a sokszoros félreértés, téves értelmezés, tudatos és 
öntudatlan félremagyarázás, meghamisítás köde burkol. E ködös területek felderítése 
minden szempontból fontos, és ha egy történész vállalkozik rá, úgy hasznos munkát 
végezhet. 

Sőt, felfogásom szerint értékes történészi tevékenység lehet az is, ha valaki valóban az 
emberek hétköznapi életének változásait próbálja megragadni valamilyen kisebb közös- 
ségben — például egy városban, faluban, egy övezetben vagy a tanyavilágban. 

Ami engem illet, én , Marseille"-t, Matteottit, az etiópiai háborút vagy a trianoni békét 
nem előre megfontolt szándékkal választottam témául. Részben véletlenségből, részben 
óvatosságból ragadtam meg náluk. A véletleneket a kutatómunka hozta magával, de 
hogy hozhatta, az viszont már valóban alkati tulajdonságokkal i is összefügg. A törté- 
nészpályából engem voltaképpen a kutatás érdekel igazán, míg az eredmények megírása 

és közlése inkább csak terhes kötelesség számomra. Ez nem jelenti a közönség, az olvasók 

lebecsülését. Azt szeretném, ha mindenki tudná, amit felfedeztem, de boldogabb lennék, 
ha valaki más írná meg helyettem kutatásaim eredményeit. Nos, a kutatópálya viszont 
tele van meglepetésekkel, és többek között éppen ezért olyan izgató. Azt hiszem, hogy 
egy-két eset kivételével végül szinte sohasem azt írtam meg, aminek a kutatásába belevág- 
tam. Eredetileg például csak az 1934-es királygyilkosság magyar összefüggéseit kerestem, 
és ebből lett a , francia biztonsági politika", Marseille és Etiópia. Egy következő alka- 
lommal a húszas évek francia keleti politikáját szerettem volna feltárni, és ehelyett 
megírtam a Padovától Trianonig című könyvet. Hosszú időn át leküzdhetetlennek mutat- 
kozó iszonnyal kerülgettem a fasizmusproblematika két középpontját, az olasz fasizmust 
és — főként — a nácizmust. Végre, legyűrve belső ellenállásomat, most már túl vagyok egy 
Mussolmi-életrajzon, egy elég vaskos összehasonlító fasizmuselemzés megírásán (ezek 
még nem jelentek meg), és jelenleg a Náci propaganda — náci ideológia című kéziraton 
dolgozom. i 


Európai múltunk sokak által és sokat vitatott témáinak választása arra utal, 
hogy a szellemi óvatosság éppenséggel nem játszott különös szerepet tudomá- 
nyos érdeklődésében. 


Az óvatosság annyiban játszott mindeddig szerepet nálam, hogy nagyobb téma megírá- 
sára nem éreztem eléggé felkészültnek magamat. Mestereimtől azt tanultam, hogy a 
történelem konkrét tudomány. Bár vannak általánosítható fogalmai, tendenciái, sőt 
törvényszerűségei is, nincsenek olyan törvényei, amelyek ismeretében Földünkön, min- 
den civilizációban vagy akárcsak azonos civilizáción belül is minden egyes társadalmi 
: közösség életét és mozgásformáit egyaránt meg lehetne magyarázni, sőt - mintegy - 

" kikövetkeztetni. Az általános törvények alapján nem jutunk el a konkrét társadalom 
konkrét történetéhez. Az emberi társadalmak életében voltaképpen nem az a legfonto- 
sabb, hogy a kettő többnyire mindig és mindenütt kettő, hanem az, hogy kettő meg kettő 
olykor miért négy, máskor viszont öt vagy éppenséggel három. Ezzel nem azt állítom, 
hogy a történelem vagy bármely tudomány nélkülözheti az általános törvényszerűsége- 
ket. 

Hogy példát lássunk, vegyük az európai kapitalizmust az első világháború idején. 
A mindenütt érvényes alaptörvényt Londontól Pétervárig az egész kontinensen ki tudjuk 
mutatni. Ekkor azonban Európa történetének megértésétől még nagyon messze va- 
gyunk. A megelőző nemzeti történelmek vaskos fonadékaira, a sajátos társadalmi és 
gazdasági struktúrák, politikai viszonyok ezer ága-bogára van szükségünk ahhoz, hogy 
feltárjuk, miért mehetett végbe a győztes októberi forradalom Oroszországban, miért 
verhettek le más kisérleteket és miért nem voltak még csak kísérletek sem az országok 
többségében. 

A történelmet valóban az állandó változékonyság, a kiiktathatatlan időtényező, az 
ellentétek egymásba fonódó egysége és az egyenlőtlenség teszi történelemmé, vagyis 
olyasmivé, ami csak konkrét, részletes analizis eredményeképpen árulja el titkait. Sokáig 
emiatt nem is illett történettudományról beszélni, mert nem számíthatott tudományos 
rangra olyasvalami, ami nem dolgozik mindenkor és mindenre érvényes vastörvények- 
kel. Ha azonban a tudomány általában véve a megértés folyamata, úgy a történettudo- 
mány , bűne" csupán annyi, hogy tárgya, az emberi társadalom fejlődése feltehetően még 
a természeti világ mozgásformáinál ií5 bonyolultabb és változékonyabb valami. 

Nos, e körülmények rendkívüli alaposságot és részletességet kívánnak meg a történész- 
től, ha egy-egy lényeges változásról, az emberi társadalmak összefüggésrendszeréről és 
mozgásáról érvényes megállapításokat próbál tenni. Ez a felfogás idővel véremmé vált, 
és talán szerencsétlenséggé is annyiban, hogy százszor is meggondolom, mielőtt leírnék 
valamit, ha nem vagyok minden vonatkozásban meggyőződve igaza felől. Ez a munkastí- 
lus szerfelett megneheziti, hogy az ember miniatúra helyett nagy freskóhoz fogjon. 

Sokat publikált a fasiszta rendszerek és politikai mozgalmak ténáköröbek; 
Könyvei arról győztek meg, hogy Ön szeret világosan és tárgyszerűen fogal- 
mazni. Sokan úgy vélik, hogy a fasizmussal kapcsolatban nem egyszerűen 
szakmai viták folynak, hanem egyfajta ,szerecsenmosdatás" is. Fasizmus 
helyett , konzervatív korporativizmus" , illetve ,konzervatív-autoriatív jegye- 
ket felmutató" rendszerekről olvasni. 


Ha leszögezhetjük is, hogy manapság sem Európában, sem a világban nem működnek 
Hitlerek, a náci-fasiszta világ feltárása mégis sok szempontból fontos. Torz struktúrák 
bármikor keletkezhetnek, és ezek — bizonyos körülmények összejátszása esetén — életre 
hívhatnak a nácizmushoz hasonlóan emberellenes politikai rendszereket. Ezért lényeges 
ismerni mind a , gyanús" szituációk, mind a náci-fasiszta típusú politikai szervezkedések 
és államhatalmi szisztémák természetét. 

,,. Szerecsenmosdatás" valóban létezik e jelenségekkel kapcsolatban, de nem téveszten- 
dő össze a korábbi tévedések kiigazításának jogos igényével. Jogos az itéletmódosítás 
olyankor, amikor a szerecsen nem volt olyan fekete, mint amilyennek korábban feltün- 
tették. A harmincas években összemosódtak a reakció színei, és volt idő, amikor a 
nemzetközi baloldal képviselői mindenütt fasizmust láttak. A , fasiszta" a reakció jelzőjé- 
vé vált, és ez kétségkívül számos politikai hibához vezetett. Ma már jól tudjuk, hogy még 
csak két angol konzervatív sem feltétlenül egyformán konzervatív, és lehetséges, hogy 
alaposan eltérő külpolitikát kövessen, amint az történt például Chamberlain és Churchill 
esetében. Világos az is, hogy egy olyan, egyébként valóban jobboldali fordulat, mint 
amilyen 1934-ben Franciaországban bekövetkezett, semmiképpen sem hozható közös 
nevezőre a fasizmussal, holott annak idején sokan ezt gondolták. Nyilvánvalóvá vált 
továbbá, hogy nem minden szélsőséges polgári diktatúra fasizmus. Miért lenne például 
fasizmus az az 1934-ben létesített bolgár diktatúra, amely kizárólag a hadseregre támasz- 
kodott, nem volt fasiszta bázisa, feloszlatta a macedón terrorszervezetet, és nyugatbarát 
külpolitikai orientációba kezdett? 

De még ennél is tovább mehetünk. A fasizmus fogalma alá vonható rendszerek között 
is voltak nagy eltérések, s ha mostanában a történészek és mások igyekeznek feltárni e 
különbségeket, úgy szintén jogosan járnak el. Bár Mussolini rendszere kétségtelenül 
autentikus fasizmus volt, eltéréseit a nácizmustól jelzik a következő tények: az olasz 
büntetőtáborokat túl lehetett élni, sőt ki lehetett belőlük szabadulni; az olasz fennható- 
ság alatt álló területekre érdemes volt zsidóknak menekülniük; a szellemi ellenzék néhány 
jelentős alakja meg tudott maradni az országban, sőt egyikük, Benedetto Croce mindvé- 
gig lapot szerkesztett; a fasiszta párton belül áramlatok alakulhattak ki, közöttük olyan 
is, amely végül az ellenálláshoz csatlakozott; Mussolinit le lehetett szavaznt. 

Ugyancsak indokolt, ha elhatárolást teszünk a magyarországi rendszer és a legtöbb 
fasizmus között. Fasiszta államhatalom akkor jön létre, ha a fasiszta vezető csoport 
kisajátítja a hatalmat. Fasizmusról beszélni lehet akkor is, ha a kisajátítás nem teljes, de 
a fasiszta csoport szilárdan beépül a hatalmi elitbe. Magyarországon a hatalmi szerkezet 
a két világháború közötti időben változó volt. A fasiszta csoport olykor szorosan 
összefonódott a konzervativ vezető rétegekkel, máskor e tényezők eltávolodtak egymás- 
tól. Volt idő, amikor a fasiszta csoport fontos államhatalmi tényezőként működött, 
máskor a peremre szorult. A konszolidálást a konzervatívok hajtották végre, és a maguk 
ízlése szerint konszolidáltak. Ezzel szemben Bethlen István mindvégig felhasználta a 
fasisztákat mint manipulált eszközöket. 1932-től a hazai fasizmus vezéralakja, Gömbös 
Gyula mint miniszterelnök a hatalomból minden korábbinál többet ragadhatott meg, de 
nem sikerült neki sem a hatalom egészének kézbe ragadása, sem az államszerkezet 
átalakítása. A fluktuálás tovább tartott, amit ítt nem célunk nyomon követni. Az 

eddigieket is csupán illusztrációnak szántam annak érzékeltetésére, hogy a magyar 
rendszer közelebbi vizsgálata lehetővé teszi jobb megértését, elhelyezését az európai 
rendszerek között, és azt a jogos különbségtételt, amit a magyar közvélemény elvár és 
a tényszerűség megkövetel, amikor a nácizmusról, a fasizmusról és a magyar rendszer 
ezekhez való viszonyáról van szó. 

Ez egyébként egy további szempont, ami miatt fontos a fasizmuskutatás és az egyes 
mozgalmak, szervezetek, hatalmi szisztémák pontos leírása (meghatározása). A népek, 
nemzetek ismerni akarják a múltjukat, és erre minden joguk megvan. Ehhez többnyire 
hozzá szoktuk tenni, hogy az emberek az igazat szeretnék tudni a múltról. Efelől - 
bevallom - nem vagyok teljesen meggyőződve. Az ember nem szívesen beszél ifjúsága 
botlásairól, a családok , szekrénybe rejtik a családi csontvázat", és többnyire valameny- 
nyien hajlunk arra, hógy megszépítsük saját múltunkat és hozzátartozóink előéletét. 
Miért is lennének másként ezzel a nagyobb közösségek? Minden jel arra mutat, hogy e 
megszépítési hajlam kiterjed a nemzeti történelemre is. Ezzel kapcsolatban jegyeztem 
meg, hogy a szerecsenmosdatásnak van olyan változata is, amely valóban , mosdatás", 
átköltés, de amely nem áll feltétlenül kapcsolatban politikai szándékokkal, bár nem felel 
meg a valóság tényeinek. 

E törekvésnek vagyunk tanúi akkor, amikor a Horthy-korszaknak már nem tényszerű, 
a valóságnak megfelelő megismeréséről, hanem megszépített elismeréséről van szó. 
Amikor szeretnénk megfeledkezni arról, hogy a konzervativizmus is sokféle lehet, és 
amint azt éppen a magyar történelem tanúsítja, képes lehet rendkívül vad átmeneti 
radikalizálódásra és a fasisztákhoz , méltó" ellenforradalomra is. Ilyesfajta törekvés 
húzódik meg abban 1s, hogy a magyar konzervativizmust már-már liberálisra festegetjük, 
amikor elhanyagolható mennyiségnek véljük az állami adminisztrációban, a fegyveres 
testületekben meglapult fasisztákat. Szeretnénk, ha jótékony feledés homálya borítaná 
történelmünk egy-egy pontját, így például 1944 tavaszát-nyarát, amikor a magyar 
közigazgatás a lakosság nagy többségének néma hozzájárulásával gyűjtötte össze és 
deportálta a magyar zsidóknak több mint a felét. Széretnénk, ha több , hősünk" lenne, 
mint amennyi tényleg van, és ha azt a néhány, valójában létezőt a valóság többnyire 
prózai tényeivel szemben romantikus dicsfény övezné. Egy konkrét példát mondok: 
egyesek szemében jobb lenne, ha Teleki Pál — a szerintük gyávaságra valló — öngyilkosság 
helyett aktív ellenállóként a nácik gyilkos dühének esett volna áldozatul. 

A megszépítő feledés, átköltés, legendagyártás — mint említettem — érthető emberi 
hajlamokkal áll kapcsolatban, de hozzá kell tennem ehhez, hogy véleményem szerint 
indokolatlan lenne azt feltételezni, hogy a magyarokat e hajlam erősebben jellemzi, mint 
másokat; és indokolatlan lenne az is, ha a magyarok azt gondolnák, hogy erre több okuk 
van, mint bárki másnak. Nem szólva arról, hogy az egyéni, emocionális motívumok csak 
befolyásolják, de nem határozzák meg a történelmi folyamatokat, és semmiképp sem 
lehetnek meghatározóak a történetírásban. Indokolatlan a történelem szépítgetése, a 
valóság egyik-másik részének meg- vagy letagadása, mert nincs és nem is létezett egyetlen 
, szeplőtlen" nemzeti történelem sem. Időszakonként minden nemzeti történelemben 
voltak megbicsaklások, bukások, kudarcok, tévedések. Soha, egyetlen országban sem 
valósítottak meg szakadatlan haladást, mindenütt voltak stagnáló korok vagy egyenesen 
visszaesések. Egyetlen nemzet történelme sem állt a dicsőségek szakadatlan sorából, és 
ha ilyenről hallunk, úgy minden okunk megvan a gyanakvásra. Mindenképpen egészség- 
telen dolog ráadásul, ha egy nemzet éppen a hibáira próbál büszke lenni. Annál betege- 
sebb dolog ez, minél inkább vannak múltjának és jelenének pozitívumai, amelyekre 
joggal lehet büszke. 

Veszedelmes is a szépítgetés — még az identitás védelmére hivatkozva is -, mert mögötte 
voltaképpen az önbizalom hiánya húzódik meg. Aggodalmat fejez ki azt illetően, hogy 
a nemzett történelem értékei nem elegendőek vagy nem igazán értékek. E mögött a 
történelemszemlélet mögött egy hosszú időszak értékítéletei állnak, amelyek - bár az 

idők során változtak - alapjában véve a , dicsőséges és lovagias" romantikus nemzetfel- 
fogáshoz fűződtek. A történelemben a hófehér és az éjfekete a legritkább szin, ezzel 
szemben általában megtalálható benne a szivárvány egész skálája. Ugyanez vonatkozik 
számos történelmi személyiségre is. A zsenik és a tetőtől talpig kíválóak csupán kivételek; 
a legtöbb nagy embernek voltak hibái, és a csirkefogóknak, akik ideig-óráig elbánhattak 
egész népekkel vagy egész kontinensekkel, többnyire — sajnos — volt valamiféle tehetsége. 


A második világháború végjátszmájából a katolikus egyház kimenekítési kí- 
sérletét mutatja be A fasizmus és az egyház Közép-Kelet-Európában című 
tanulmányában, ahol arra hívja fel a figyelmet, hogy az ,eretneküldöző, 
ink vizitórikus" egyház nem tűnt el a középkorral. Szükségesnek tartja a 
modern katolicizmus árnyaltabb, alaposabb történeti feldolgozását? 


Természetesen az egyházak történelmét sem lehet megirni tiszta feketében, de éppoly 
kevéssé lehetséges ennek a fordítottja. Az említett cikkemmel az ellen az egyszerűsítés 
ellen tiltakoztam, amely egyes nyugati egyházak magatartásából kiindulva szeret általá- 
nosítani, és általában beszél , a" katolicizmusról és sokszor ugyanígy , a" protestantiz- 
musról stb. is. Nemigen értek az európai egyházak korábbi történetéhez, azt azonban 
le merem szögezni, hogy a huszadik században nagy eltérések voltak egyazon egyház 
kebelén belül a nemzeti egyházakban, ráadásul az egyes nemzeti egyházakon belül is 
több áramlat alakult ki. 

A katolikus egyházak esetében a különbségek egyik oka abban rejlett, hogy egyikük 
a polgári szekularizáció során elveszítette vagyonának s ezzel együtt politikai és közneve- 
lési befolyásának nagy részét. Egyúttal más egyházak - így például a spanyol, a lengyel 
stb. — mindezt megőrizték. A különbségek másik oka, hogy volt, ahol sikerült nemzeti 
egyházként fennmaradniuk, másutt viszont csak a lakosság kisebb-nagyobb részét tar- 
tották meg szellemi gyermeküknek. E tekintetben alapos eltérés mutatkozott a magyar 
és a lengyel katolikus egyház között is, és úgy tűnik, hogy e különbség máig is érezteti 
hatásait. 

Ami a nácizmust és a fasizmust illeti, ezek viszonya nem volt egyforma az egyházak- 
hoz, és fordítva is igaz, az egyházaké is sokféle volt a fasizmushoz. Hitler a Mein 
Kampfban azt írta, hogy egy valamirevaló politikai vezér nem nyúlhat a nép vallásos 
meggyőződéseihez. Ezzel szemben a főhadiszálláson 1942-ben folytatott beszélgetések 
tele vannak a Führer utalásaival, az egyházi vezetők és elsősorban a katolikus püspökök 
elleni gyűlölködő megjegyzésekkel, amelyek a , háború befejezése" utáni leszámolásra 
céloznak. E bosszúhadjárattal kapcsolatban kifejtett részletes tervei arról árulkodnak, 
hogy a téma erősen foglalkoztatta képzeletét. Ami a másik oldalt illetti, tény, hogy 
néhány kivételt leszámítva, a katolikus püspöki kar sok bosszúságot okozott Hitlernek. 
Ám az is tény, hogy a német katolicizmust a nácizmus sokkal erősebben irritálta és 
provokálta, mint ahogyan az bárhol másutt történt. 

Mindazonáltal az sem feledhető, hogy a katolicizmus centruma, a Vatikán - és a hozzá 
igazodó nemzeti katolikus egyházak -— mint minden más európai keresztény egyház, a 
legjobb esetben is csak a keresztény zsidók mellett lépett fel, és amikor a többi zsidóról 
, megfeledkezett", inkább a középkori eretnekellenes hagyományok követőjeként jelent 
meg, mintsem a felebaráti szeretet letéteményeseként. 

Egészében véve azt gondolom, hogy a hazai történetírás keveset foglalkozott egyház- 
történettel, és talán még kevesebbet a vallások eszme-, művelődés- és általában véve 
kultúrtörténeti szerepével. Napjaink eseményei eléggé ékesszólóan igazolják pedig, hogy 
egy adott kultúrkör mozgásformái nemigen érthetők meg a maguk teljességében a hitbeli 
és egyházszervezeti körülmények feltárása nélkül. Röviden, nemcsak a modern katoliciz- 
mus alaposabb történeti feldolgozását tartanám helyénvalónak, de azt hiszem, üdvözölni 
lehetne minden, az egyházak, illetve a vallások történetének elemzésére irányuló vállal- 
kozást. 

Az új vállalkozások , kutatások számos fogalmat, új terminológiát építenek be 
közgondolkodásunkba. Rendkívül elterjedt, úgyszólván divatos fogalommá 
vált a ,közép-kelet-európaiság". Nem parttalan ennek a terminológiának a 
használata? 


A , közép-kelet-európaiság" sajátos fogalom annyiban, hogy földrajzilag és a történelmi 
sors szempontjából valóban létezik, létét azonban mindmostanig -— az én véleményem 
szerint legalábbis - igencsak kevesen fedezték fel, illetve részben félreértve, a fogalom a 
sajátos elmaradottság szinonimája lett. Ezt közelebbről úgy értem, hogy korszakonként 
legfeljebb egy maroknyi értelmiségi beszélt ilyesmiről. Annak, hogy ez a gondolat nem- 
csak sikeresnek nem mutatkozott történelmileg, de még szilárd gyökereket sem vert és 
nem ért el széles rétegeket, minden bizonnyal súlyos okai voltak. Többféle nemzetet és 
nemzetiséget (vagy államot) magukban foglaló övezetek közösségi tudata csak közös 
érdekek és azok felismerésén alakulhatott ki eddig a történelemben. Közös érdekeket 
ismert fel Belgium, Hollandia és Luxemburg, amikor létrehozta a Beneluxot, vagy hogy 
egy nagyot visszalépjünk a történelemben, ugyanez történt, amikor a svájci kantonok 
kialakították államszövetségüket. 

Közép-Kelet-Európában azonban a földrajzi meghatározottság és a történelmi analó- 
giák mellett az érdekellentétek gazdag szövedéke jött létre, és ezek rendszeresen háttérbe 
szorították a vékonyabb szálat képező érdekegységet. Mindenekelőtt, szinte valamennyi 
időszakban túlságosan is nagyok voltak a gazdasági szintkülönbségek, hogysem kiegyen- 
lítődés és közös gazdasági érdek születhetett volna. A kiegyenlítődés a monarchia 
keretein belül sem jött létre, s a különbségek még nagyobbaknak mutatkoznak, ha az 
egykori monarchia határain túlra pillantunk. Emellett az etnikai és a hatalmi viszonyok 
oly összevisszasága uralkodott itt az asszimiláció alacsony fokával párosulva (az iparilag 
fejlődő városi kultúrákat leszámitva, ahol azonban a mindenkori kisebbségek kis hánya- 
da élt csupán), hogy ez az ellentét tartós nemzeti szembenállásokat, sőt ellenszenveket 
és gyülölködést váltott ki. Mindemellett a történelmi sors — a fenyegetettség, az idegen 
uralom elszenvedése — sokszor csak látszólagos érdekazonossághoz vezetett, mert az 
egyes részeket fenyegető veszedelmek más-más forrásokból érkeztek. Amikor a török 
veszedelem a Balkánt fenyegette, a magyarok számára az érdekközösség eléggé felületi 
maradt, és amikor mi kerültünk bajba, hasonló tapasztalatra tettünk szert mind a tőlünk 
északra, mind nyugatra fekvő szomszédainknál. 

A helyzet később még rosszabbul alakult az érdekek azonossága szempontjából. Ami 
az egyik nemzet számára halálos veszedelmet, a másik szempontjából előnyös együttmű- 
ködést jelenthetett. A cári Oroszország egyikük főellensége, másikuk legfontosabb táma- 
sza volt. Az első világháború után a csehszlovák kormány Németországot, a román a 
Szovjetuniót, a jugoszláv Olaszországot tekintette legnagyobb veszedelmének. A lengyel 
kormány csak 1939-ben, bizonyos jugoszláv tényezők 1940-ben értették meg, hogy a fő 
veszély számukra is a német nácizmus, mig a magyar vezető körök ugyanerre a felisme- 
résre majd csak a végromlás pillanataiban s akkor is igen következetlenül jutottak el. 
Tévednénk, ha e különbségeket kizárólag a politikai tényezők alkalmasságával vagy 
alkalmatlanságával próbálnánk magyarázni, bár egy-egy adott esetben e tényezőknek 
szerep jutott. 

1945 után az érdekazonosság szférája rendkivül megnőtt, amit ha valaha, mostanában 
igazán alátámaszthatna az a tény, hogy e terület tradicionális kultúrájában és értékes — 
bár kölcsönösen kevéssé ismert — magas kultúrájában is szerfelett sok a közös elem. 
Egyúttal megszűntek a nemzetközi politikához fűződő érdekkülönbségek is. Ez az övezet 
a Szovjetunióval és a szocialista országokkal közös szférát alkot, összehasonlíthatatlanul 
több az, amiben azonosak a törekvéseink, céljaink, érdekeink, mint ami elválaszt ben- 
nünket. A közép-kelet-európai gondolkodásmód ennek ellenére még nem mindig érvé- 
nyesül megfelelően a gyakorlatban. Esetenként erősen gátolja a közeledés történelmileg 

progresszív folyamatát a viszonyokat rontó, nem kellően kezelt nemzetiségi prob- 
léma. 

A megértést és az együttműködést elég kevéssé támasztja alá az oktatás, legalábbis, 
ha az ember az iskolai tankönyveinkben a szomszédos országok történelmének és 
kultúrájának szánt mennyiséget veszi alapul. 


És ami néhány kérdésben a tartalmat illeti? 


Ami a tartalmat illeti, ott az utóbbi időben talán túlságosan is elszaporodtak a vitatott 
témák. Összefonódó történeti múlt és tradicionális kultúra esetén a tudományos viták 
nemcsak elkerülhetetlenek, de üdvösek is, ha célunk a közös értékek feltárása. A román 
történészek és publicisták részéről azonban az utóbbi időben a vitának egy olyan módja 
alakult ki, ami nélkülözi mind a tények tiszteletét, mind a tudományos módszereket, s 
ráadásul olyan személyiségsértő hangnemet használ, hogy — mindez együttesen - kizárja 
a , tudományos vita" fogalom használhatóságát. Ha a tudományos eszmecserét folytatni 
kívánjuk — márpedig mi kívánjuk -, úgy a tudomány alapvető szabályainak betartása 
mindenkitől elvárandó. Ide kívánkozik természetesen az is, hogy a sajtóviták replikái 
nem mindig a pozitív kibontakozást segitik elő. De nem tűnik sokkal jobbnak a helyzet 
akkor sem, ha a könyvkiadást vizsgáljuk vagy ha azt próbáljuk felmérni, hogy egyálta- 
lán hányan vannak ebben vagy abban az országban, akik hajlandók és alkalmasak a 
szomszédos kultúrák eredményeinek közvetítésére. Csak saját szakterületemnél marad- 
va, én például sajnálom, hogy számos, magyar történelemmel foglalkozó vagy azt 
erősen érintő lengyel, jugoszláv, osztrák stb. munka nincs meg magyar fordításban. 
Végeredményben tehát azt mondanám, hogy a közép-kelet-európaiság mint termino- 

lógia nem is annyira , parttalan", mint amennyire — legalábbis egyelőre — tartalomsze- 
gény. 

A nemzeti identitáskereséshez mindenkor erős érzelmi megnyilvánulások tár- 

sulnak. Hogyan gazdálkodunk ezzel? Nemzeti történelmünk reális ismerete 

miképp alakítja közgondolkodásunkat? 


Meglehetősen naív dolog lenne azt hinni, hogy a reális, az igaz nemzetközi történelem 
felmutatása és megtanítása automatikusan elvezet a kiegyensúlyozott, realista közgon- 
dolkodás kialakításához. A történelem és az aktuális közgondolkodás, vagy másként 
szólva, a múlt és a jelen viszonyában én mindenképpen a jelent látom döntőnek. A jelen 
körülményei szabják meg, hogy mire irányul a figyelem a múltban, mi fontos a történe- 

Erről beszélve, természetesen jó lenne tudni, hogy mit értünk közgondolkodáson. Az 
értelmiségnek mindenesetre mindig kulcsfontosságú szerepe volt a közgondolkodás 
irányításában, és ha a történelemszemléletre gondolunk, akkor Magyarországon azt kell 
mondanunk, hogy azt a történészek mellett különösképpen az írók és az újságírók, 
újabban a filmesek, tévések, rádiósok befolyásolták és befolyásolják. Napjainkban az 
első helyet valószínűleg a televízió foglalja el, és minden más csak utána jön számításba, 
ha a széles közvélemény alakításáról van szó. Az irodalom és a szakirodalom erősen 
befolyásolja, hogy mi kerül a képernyőre. A közvélemény és ezen belül a történetszemlé- 
let alakulása függ tehát attól, hogy milyen a fentebb felsorolt értelmiségi rétegek gondol- 
kodása, és hogy ők miként ábrázolják részben a fiatal nemzedékek, de természetesen 
annál szélesebb rétegek számára is a történelmet. 

Az ötvenes évekre az volt a jellemző, hogy a politikai szféra — különféle okokból — a 
szelektív, rendkívül szűken értelmezett haladó hagyományok terjesztését tekintette a 
népnevelés legfontosabb eszközének és egyúttal politikai érdeknek, míg a történelem 
többi részét vagy hallgatással, vagy különféle átokformákkal sújtotta. Nem volt mód 
arra, hogy e törekvéstől bárki is lényegesen eltérjen. Időálló munkánk így csak a haladó 


60 ALKOTNI KÖTÖDVE-KÉTELKEDVE " 


mozzanatok körébe bevont eseményekkel kapcsolatban születhettek, de e pontokon sem 
minden vonatkozásban és nem is minden esetben volt mód a valóság feltárására. 1848-cal 
kapcsolatban például nem vagy alig eshetett szó Széchenyi szerepéről, az 1919-es Tanács- 
köztársaság történetét pedig alapjában eltorzította, hogy Kun Béláról szinte csak negatív 
értelemben lehetett szólni. 

Mindebből végeredményben egy szabadságharcos, , kuruckodó", meglehetősen nacio- 
nalista ízű történelem kerekedett ki, amelyben elhalványultak a nemzetközi munkásmoz- 
galom szempontjából fontos motívumok és értékek, miközben megcsorbult a nemzeti 
történelem ábrázolása számos más szempontból Is. 

Jó néhány éve egyetértés uralkodik az alapokat tekintve a politikai vezetés, az értelmi- 
ség nagy többsége és a szélesebb közvélemény döntő hányada között abban, hogy a jelen 
reális felfogása és a jövő reális tervezése a múlt ugyancsak tényszerű feltárását kívánja 
meg. Ez az igény az ötvenes évek második felében született meg, és azóta lényegében véve 
erősödött, bár a — már említett — megszépítési hajlam gyakorol bizonyos hatást, sőt 
nyomást 15 a szellemi életre. 

Mindenesetre a történelem iránti érdeklődés ma már messze túlhalad a korábban 
szokásos politikatörténet keretein, és kiterjed az alkotóerő, az invenció, az emberi 
életformák és a különböző szintű közösségek történetére is. Problémák továbbra is a 
politikatörténeten belül és ott is elsősorban a 20. század történetével kapcsolatban 
merülnek fel. Ennek tulajdonképpen két oka van. Az egyik az, hogy a megelőző rossz 
tapasztalatok alapján olykor kétkedés fogadja az igazságot is, amennyiben az nem 
kellemes a nemzeti büszkeség szempontjából. A másik abban áll, hogy történelmünk 
néhány pontját még nem derítettük fel elég mélyen, és a hiányérzet ezért több esetben 
megalapozott. 

Ha helyes a fentiekben megfogalmazott feltevés a realitás iránti igényről s ez közösen 
jellemzi a politikai szférát és aközgondolkodásban meghatározó szerepet játszó értelmi- 
ségi csoportok gondolatvilágát, úgy a történelemszemlélet hozzájárulhat a szélesebb 
értelemben vett közvélemény hasonló hajlandóságának elmélyítéséhez és megszilárdítá- 
sához, valamint - és ez rendkívül fontos - az ifjúság valóban éretté válásához, a nemzet 
kérdéséről felelősen gondolkodó felnőtté neveléséhez. A történelem, ha nem teljesülhetet- 
len vágyak és hamis illúziók keltésére szolgál, hanem a valóságot közelíti, akkor számot- 
tevő része lehet egy magasabb politikai kultúra kialakításának. 

Azt gondolom, nem szükséges külön hangsúlyoznom, hogy csak egy ilyen történelmi 
tudat lehet a hatékony hazaszeretet hordozója, és lehet alkalmas arra is, hogy azok a 
határainkon túl ránk figyelő magyarok és külföldiek, akiknek a véleménye a mi szemünk- 
ben számít, egy számukra is elfogadható és szimpatikus magyarságképpel találkozzanak. 
Manapság a magyarságkép a világban hasonlít ahhoz, amilyennek mi szeretnénk, hogy 
legyen. Szakmai tapasztalataim szerint a számottevő történésziskolák, -csoportok és 
személyek jó véleménnyel vannak a magyar történetírás utolsó, mintegy 25-30 évéről. 


Az elmondottakból következik, hogy a , történelemszemléleti autarkia" igen 
veszélyes dolog. Mennyire , egyetemes" történelemszemléletünk? 


A történetírás nagy lépéseket tett annak érdekében is, hogy a , történelmi autarkia" 
színvakságát meghaladja. Legjobb történészeink jelentős erőfeszítéseket tettek és tesznek 
azért, hogy a magyar történelmet az európai és a világtörténelem kereteiben, attól 
elszakíthatatlan tényleges valójában tárják fel és fogalmazzák meg. 

Mégis azt kell mondanom, hogy az egyetemes történelmi tájékozódással és tájékozta- 
tással állunk még mindig a leggyengébben, talán rosszabbul, mint egy-két évtizeddel 
ezelőtt. Már említettem, hogy nincsenek modern világtörténeti feldolgozásaink, és szű- 
kebben vett környezetünk történelmének ismerete is sok kívánnivalót hagy maga után. 
Kevés külföldi történészmunkát fordítottak magyar nyelvre, és alig van az országban 
történész, aki intenzíven művelné az egyetemes történelmet. 

Ennek számos okára rámutathatunk. A világtörténet művelése megkívánja több nyelv 
ismeretét, az alapkutatások hosszú külföldi tartózkodásokat feltételeznek, a közlés pedig 
nem történhet részletekben, mert nem lenne iránta kellő számú érdeklődő, nem lenne 
számára piac, tehát kiadó sem. Mindez azonban szerintem csak másodlagos következmé- 
nye annak az alapvető oknak, hogy a világtörténelem iránt hazánkban még mindig nem 
jelentős az érdeklődés, és ez egyúttal szomorú mutatója annak is, hogy bár saját történel- 
münket nagyjából megtisztítottuk az ostoba nacionalizmustól, az okos hazaszeretet még 
nem terjedt odáig, hogy közvéleményünk a történelmet egy nagyobb - kelet-európai, 
európai, világ- — egység történelme részeként is hajlandó legyen értelmezni. 


Mennyiben felelős ezért az oktatás? 


Nagyon nehezen tudnám megmondani, hogy ezért ki a , felelős". Ha oktatáson a tan- 
anyagot és a tankönyveket, az egyetemeken, főiskolákon pedig az utóbbiak hiányát értjük, 
akkor természetesen felelős az , oktatás" is. Csakhogy oktatás nincs önmagában véve. 
Jórészt hiányoznak ugyanis azok az alapmunkák, amelyek segítségével új tanterveket 
és tankönyveket lehetne készíteni. Hiányoznak a dokumentumkiadványok. Az egyete- 
mek munkájában nincsenek meg azok a motívumok, amelyek segítségével ki lehetne 
alakítani egy fiatal egyetemestörténész-gárdát. Gyenge lábakon áll a hallgatók nyelvtu- 
dása, s ez megneheziti az alaposabb oktatást is. Sok esetben nem kielégítő az oktatók 
nyelvtudása sem, s ez kizárja, hogy utánanyúljanak a fontos, csak idegen nyelven 
elérhető szakirodalomnak. Egy szóval, egy kicsit még mindig provinciálisak vagyunk, és 
nagy erőfeszítést kell tennünk, hogy ezt leküzdjük. 


Elterjedt nézet, hogy a magyar társadalom történelemre érzékeny társadalom. 
Hogyan és milyen területen lehetne jobban hasznosítani a marxista történettu- 
domány eredményeit? 


A történettudomány eredményei napjainkban sporadikusan, tervszerűtlenül, esetlegesen 
jutnak el a szélesebb közvéleményhez. Szerfelett lassan jelennek meg ezek az eredmények 
például az iskolai tankönyvekben, és ezáltal súlyos dilemmákba sodródnak a legjobb 
tanárok, azok ugyanis, akik olvassák a történelmi munkákat, s azokban más elemzése- 
ket, súlypontokat, sőt nemegyszer tényeket találnak, mint a tankönyvben, amit taníta- 
niuk kell. De ez a hasadás bekövetkezik a diákok és az egyetemisták esetében is. 
A közvetítő közeg egyéb tekintetben is hiányos. Bővült, de még mindig csekély a 
tudományos eredményeket népszerűsítő, továbbadó írások és munkák száma. Bár mind 
több történész vállalkozik ilyen természetű tevékenységre is, az ő fő feladatuk mégiscsak 
az, hogy alapkutatásokat végezzenek, és eredményeiket tudományos közleményekben 
tegyék közzé. Mivel meglehetősen ritka az a tudományos közlemény, amely nagy pél- 
dányszámban lel olvasóra, a tanárok, újságírók stb. sokkal nagyobb számára lenne 
szükség ahhoz, hogy az eredmények gyorsan és hitelesen jussanak el minél szélesebb 
rétegekhez. j 

Ami az oktatást illeti, azt hiszem, hogy a történelem tanítása tényleg súlyos nehézsége- 
ket rejt magában egy más, ezúttal objektív okból is. Egészen más ugyanis, amit egy 
kisdiák , történelemérzékenysége" megkíván, mint az, ami a serdülőt és azután a felnőttet 
érdekli. Bár ez közhely és mindenki tudja, mégsem alakítottunk ki egy olyan történelem- 
oktatási programot, amely figyelembe venné e körülményeket. Így oda jutunk, hogy 
gyakorlatilag szinte ugyanazt próbáljuk megtanítani a történelemből a 10-14 éves 
általános iskolásnak, mint a középiskolásnak, és egy főiskolán is csak mennyiségében 
változik a helyzet. Röviden szólva ez azt jelenti, hogy van ugyan több történelemoktatási 
programunk, de nincs pedagógiai értelemben történetszemléleti stratégiánk. A történe- 

lem iránti , érzékenységet" pedig csak akkor lehet jól kamatoztatni, ha figyelemmel 
vagyunk az , érzékenység" korosztályonként változó jellegére, természetére. 


Milyennek látja történelmi és politikai kultúránk viszonyát? 


Amint az előzőekből kiderülhetett, a történelmi és a mindenkori politikai kultúra között 
szoros kölcsönhatást vélek felfedezni. Hozzáteszem ehhez, hogy benyomásom szerint 
mind a történelemmel szembeni közömbösség, mind a túlzott történelmi érzékenység 
arra enged következtetni, hogy ahol az ilyesfajta jelenség tömegesen fellelhető, ott valami 
baj van a politikai kultúrával. A közömbösség többnyire párban jár az elgyökértelenedés 
egy fajtájával, s ez közönyt rejt magában a jelen és a jövő nagy kérdéseivel szemben is. 
A történelem iránti közömbösséget kiválthatja a múlt terhétől való szabadulás be nem 
vallott vágya, ami szintén nem vezet sok jóra a jelen politikai kérdéseinek megítélésében. 
A történelem iránti érdeklődés és normális érzékenység egy nép nemzeti tudata szem- 
pontjából egészséges mutató. A túlzott érzékenység ezzel szemben annak a jele, hogy a 
közvélemény megszépitést, mentségeket, esetleg kárpótlást keres a múltban. 

Nem állítanám, hogy a hazai közéletben nem lehet mind az egyik, mind a másik 
jelenséggel találkozni. A képet döntően meghatározó áramlatot azonban egészségesnek 
vélem, és azt gondolom, hogy a politikai kultúra növekedése erősíti a helyes történelem- 
szemléletet, és a történettudomány mégiscsak szétszivárgó eredményei segítséget nyújta- 
nak az általános politikai kultúra terjedésében. 


Hogyan szolgálja ezt a felszabadulás utáni korszak történeti (szaktörténeti) 
feldolgozottsága? 


A közelmúlt történeti feldolgozása és az eredmények elfogadtatása mindig a legnehezebb 
történetírói feladat. Az iratok többnyire nem állnak rendelkezésre, a hozzáférhető nyom- 
tatott anyag jelentős részéről kiderül utólag, hogy számos félreértés forrása volt. A visz- 
szaemlékezők magától értetődően szubjektívek, és szinte mindenkinek van oka arra, 
hogy a közelmúlt eseményeivel, fejleményeivel szemben elfogult legyen. 

Nem lehet véletlennek tartani ezért, hogy az utolsó negyven év magyar történelméből 
a legalaposabb feldolgozások a gazdasági fejlődésre, növekedésre, a gazdaságirányítás 
problémáira, a mezőgazdasággal kapcsolatos kérdésekre — földreform, a mezőgazdaság 
átszervezése és fejlődése -—, továbbá településtörténetre, városfejlődésre stb. vonatkoz- 
nak. Dicséretes kezdeményezések és olykor időálló összegzések születtek egyes művelő- 
déstörténeti területeken Is. ; 

A politikatörténet ezt az utat többé-kevésbé rendszeresen csak körülbelül 1948-1949- 
ig követte, mig a későbbi időkre vonatkozóan viszonylag kevés munkát használhatunk 
fel, és a témák feldolgozottsága is eléggé egyenetlen. Az 1956-os eseményekről számos 
cikk, tanulmány született, az oda vezető út azonban sokkal kevésbé ismert. Rákosi 
Mátyásról és az 1949-1956-os periódusról alkotott képünk voltaképpen töredékekből 
áll; e kor szisztematikus feldolgozása még várat magára. Sajnálatos módon az elemző 
feldolgozás azokon a történelmi területeken is sok kívánnivalót hagy maga után, ahol 
a források a jelenleginél sokkal mélyebb értékeléseket is lehetővé tennének. Többek 
között ez az egyik oka annak, hogy a negyvenes évek végéről és az ötvenes évekről 
alkotott képünk össze nem illesztett panelekből áll, és ezek az elemek anélkül jelennek 
meg a kultúra legkülönbözőbb területein, hogy be tudnának illeszkedni egy szélesebb és 
mélyebb, a sokszínű valóságot tükröző képbe. 


, Egy ideológiai rendszert az emberek többsége nem tesz teljes egészében a 
magáévá" - írta egyik tanulmányában. Történelmi jelenünket sokféle szinten 

és színvonalon éljük meg. Megszerezhető-e ehhez a többféle szintű, műfajú — 
de egyaránt színvonalas és hiteles történelmi ismeret? 


Véleményem szerint a mostani hazai történelmi tudat legfontosabb jelensége éppen az, 
hogy az érdeklődés szórttá vált, és ez megfelel annak a kérdésben megállapított ténynek, 
hogy jelenünket sokféle szinten és színvonalon éljük meg. 

Ebből az is következik, hogy a nemzeti történelem megbecsülése, a tiszta történelem- 
szemlélet — amely, mint mondottuk, nagy hasznára lehet a politikai kultúrának és a 
realisztikus gondolkodásnak a ma kérdéseiről — nem feltétlenül ugyanazokból a motívu- 
mokból tevődik össze mindenki számára. A nagy sorsfordulók természetesen csaknem 
mindenkit érdekelnek, de sok emberrel - főleg fiatalokkal — találkozni manapság, akiket 
a csatamezőkön szerzett és szerezhető dicsőségnél jobban foglalkoztat a termelés vagy 
a művelődés, esetleg saját szűkebb szülőföldje, nota bene a házak, az intézmények, a 
műemlékek, szobrok története. Szerintem ez a jelenség nemcsak nem ad okot ijedelemre, 
hanem. üdvös és támogatandó, hiszen történelmünk színes, és tele van értékekkel. 

Ha igaz, hogy a történelem a változékonyság tudománya, akkor az is igaz, hogy a 
változás mindenekelőtt az emberi társadalmak, helyzetek, nemzetközi és világösszefüg- 
gések változásaiból áll. Ez egyúttal azt is jelenti, hogy közben megváltozik maga az 
ember, más lesz az élete, a felfogása, a gondolkodása, az élettel szembeni várakozása. 
Következésképpen a múltjából jobban megértheti jelenét, értelmezheti helyzetét, növe- 
kedhet politikai kultúrája, még bizonyos következtetéseket is levonhat a jövő tendenciái- 
ra nézve, de sohasem talál receptet arra, hogy mit kell tennie. 


" an a NWA aA Md 

A jogot a valósággal együtt kell felfedeznünk 


Király Tibor egyetemi tanárral, az MTA levelező tagjával, az ELTE Állam- és Jogtu- 
dományi Kara Bűnügyi Tudományok Intézetének igazgatójával beszélget GÖnczől 
Katalin 


A társadalom fejlődésében voltak olyan történeti korszakok, amelyekben a 
jogtudomány eredményeit forradalmi mozgalmak zászlajára írták. Képes-e a 
Jog társadalomformáló erővé válni? 


A társadalom megújulása, átalakítása aligha történik anélkül, hogy azt ne előzné meg, 
ne kísérné új eszme, s az ne jelenne meg jelszavakká tömörített követelmények formájá- 
ban is. A polgári átalakulást ünneplő nyilatkozatokban találunk egy sor tételt, amelyek 
jogelveket is kinyilvánítanak. Ilyen volt például a törvény előtti egyenlőség, a tulajdon 
sérthetetlensége, az emberi szabadság védelme. Nagy forradalmi, társadalmi átalakulá- 
sok és - jogi elvek! Ez azonban nem természetellenes szövetség, hiszen a jogi elveknek 
is társadalmi tartalma volt, illetőleg a társadalomról szóltak már akkor is. A magyar 
reformkorban a küzdelem a társadalom átalakitásáért nem kis részben olyan jogi jelsza- 
vakkal folyt, mint az ősiség eltörlése, az örökváltság, a jogegyenlőség. Széchenyi István 
Stádiumának 12 törvénye fejezi ki talán a legvilágosabban, hogy mennyire jogi jelszavak- 
ban fogalmazódtak meg a társadalom átalakításának igényei. A jogtudomány mellett ez 
idő tájt más társadalomtudományok - kiváltképp itt Magyarországon - kevés embert 
sorolhattak híveik és művelőik közé. 

Az emberek a társadalomról tehát még a múlt század elején is jogi kategóriákban 
gondolkodtak, és azt vallották: adj az embereknek jó törvényeket és boldog korszakot 
hozol. Ám amint ezt Engels megállapította: a nyugat-európai polgárság által elképzelt 
,észállam" teljes hajótörést szenvedett. A Rousseau-i társadalmi szerződés nem valósult 
meg, a beígért örök béke vég nélküli hódító háborúba csapott át. 


Hogyan alakult a jog szerepe a szocialista forradalmakat előkészítő folyamat- 
ban? 


A szocialista forradalmakat előkészítő eszmékre, jelmondatokra nem igen jellemző a 
jogiasság: gondoljunk akár a Kommunista Kiáltványra, akár a Tőkére, vagy akár a 
, Minden hatalmat a szovjeteknek" jelszóra. Ez különösképpen érthetővé válik abból a 
marxista elméleti tételből, amely szerint a gazdaság meghatározza a jogot, vagyis a 
gazdasági viszonyokat nem a jogi fogalmak szabályozzák, hanem megfordítva: a gazda- 
sági viszonyokból fakadnak a jogi viszonyok. A forradalmak történetében azonban 
mindig bekövetkezik az a korszak, amikor a politikai és a társadalmi program, a 
vívmányok intézményesülni akarnak, és ez már nem képzelhető el a jog nélkül. Szovjet- 
Oroszországban már 1918-ban, a Magyar Tanácsköztársaságban pedig 1919 júniusában 
hirdettek alkotmányt. Erdekes tanulságokkal szolgálhat a mai Kina is. A kulturális 
forradalom zúrzavaros jognélkülisége után újra hozzáláttak a jogrend kiépítéséhez. Az 
ország alkotmányt kapott, bírósági eljárási és más törvényeket fogadtak el. 


Milyen szerepe van ma Magyarországon a jogtudománynak a politika formá- 
lásában? Jól gazdálkodik -e a politikai hatalom a jogtudomány és a jogpolitika 
nyújtotta lehetőségekkel? 


Napjaink társadalomtudományi és köznapi gondolkodásában egyaránt kevés hely jut a 
jogtudománynak. A jogtudomány apályának korát éljük, mintha az igazolódott volna 

be, hogy minden a gazdasági tartalom és a jog semmi, vagy legalábbis kevés. Ma nem 
születnek olyan nagy hatású és hosszú életű jogi művek, mint Grotiusé ( A háború és béke 
jogáról) vagy Montesguieu-é ( A törvények szelleméről). Ez akkor is tény, ha ezeket a 
munkákat legalább annyira történeti, illetőleg filozófiai jellegűnek tartjuk, mint joginak. 
A két világháború közötti időben működő tudósok közül az emlékezet Szekfű Gyula, 
Gyorffy István, Erdei Ferenc nevét őrzi — és csak halványan Szladits Károlyét, Vánbérv 
Rusztemét vagy Balogh Jenőét. Az a társadalmat magyarázó tudomány, amely ma a 
köznapi gondolkodásba is behatol, inkább a történelemtudomány, a szociológia, a 
közgazdaságtan. A demográfiai robbanás kérdéseiről, a japán gazdasági csodáról, a 
Római Klub prognózisairól mindenesetre többet lehet olvasni, mint például arról, hogy 
milyen intézmények biztosítják a svéd polgári demokrácia működését, vagy melyek az 
1977-es szovjet alkotmány leglényegesebb új vonásai. Ma szinte elképzelhetetlen, hogy 
a napi sajtó olyan terjedelemben foglalkozzék valamelyik jogág részletkérdéseivel, mint 
ahogyan az 1840-es években a Pesti Hírlap tette a büntetőjog-alkotás érdekében, főként 
Kossuth Lajos, Szalay László cikkeit közölve. A sajtót s az olvasókat ma elsősorban a 
bírósági tárgyaláson szereplő történetek (inkább így kellene mondanom: sztorik), illetve 
a munkajogi és a társadalombiztosítási tanácsok érdeklik. 

Az a benyomásom, hogy társadalmunk jogi kultúrája nem sokat emelkedett. A köztu- 
datnak, de főként a cselekvésnek nem alkotóelemei az olyan jogelvek, mint például: a 
joggal való visszaélés tilalma; a méltányosság elve; az egyenlő elbánás elve; a gyanú még 
nem bizonyosság; a másik felet is meg kell hallgatni; az alkotmány a legfőbb törvény. 
Azok a vizsgálatok, amelyek arra irányultak (1967, 1983), hogy felmérjék, milyen a 
jogismeret szintje Magyarországon, nem festettek le valami derűs képet. Húsz évvel 
ezelőtt például a megkérdezettek közel fele nem tudta, hogy az Országgyűlés hozza a 
törvényeket. Azóta bizonyára észlelhető kedvező változás, habár az állampolgári ismere- 
tek széles körüvé válását még ma sem tarthatjuk kielégítőnek. 

Nem vagyok politológus, így amit mondok, jogászként mondom. Túlságosan leegysze- 
rűsített képletnek tartom a jogtudomány, a jog és a politika kapcsolatáról vallott olyan 
felfogást, amely szerint a jog és ennek tudománya a politika eszköze. Emlékeztet arra 
a középkori felfogásra, amely minden tudományban a teológia szolgálóját látta. A jogtu- 
domány ugyanis sokszor megelőzheti az aktuális politikát, s olyan megoldásokat ajánl- 
hat, amelyeket a politika még nem tud vagy nem akar elfogadni. Hadd említsek egy 
történeti példát: 1843-ban olyan büntetőjogi javaslatok születtek a személyi szabadság 
védelméről, az esküdtbíróság bevezetéséről, amelyek az akkori politikai hatalmi viszo- 
nyok számára elviselhetetlenek voltak. Ha ma a jogtudomány ajánlaná, hogy például 
alkotmányjogi tanács helyett hozzanak létre alkotmánybíróságot vagy alakuljon köz- 
igazgatási bíróság - még ha e javaslatok elméletileg indokolhatók is volnának - nem 
kevésbé nehezen találnának meghallgatásra. 


A jog és a politika kapcsolatát történetileg nézve tehát inkább visszafejlődés 
tapasztalható? 


A jog mint elvont normarendszer a politikához, különösen a rövid távú politikához 
képest viszonylag stabil és viszonylag önálló. Hosszú fejlődése során olyan fogalmakat, 
elveket, intézményeket hozott létre, amelyek szívósabbak, erősebbek némely politikai 
szándéknál. Ha mindent fel akarnék sorolni, sohasem jutnék a végére, de lássunk néhány 
példát: törvényhozó szerv, államigazgatási szerv, hatóság, szülői jogok és kötelességek, - 
kiskorúság, cselekvőképtelenség, jogi személy, beszámítási képesség, jogos védelem, 
börtönbüntetés, adónem, illeték — ezek mind viszonylag hosszú életű jogi kategóriák. 
Ellenvethetik: üres jogi formákat említettünk, amelyek tartalmat az osztályuralomból és 
általában a társadalmi viszonyokból nyernek. Ez igaz és nem tagadható, hogy például 
a hatóság büntetőjogi védelméről szóló 1914. évi törvény (amely 1961-ig volt hatályos) 

nem ugyanazt a hatóságot védte 1938-ban, mint 1948-ban. De a tulajdon és a tulajdonjog 
tartalmában is nagy különbségek voltak az említett években, hiszen 1948-ra létrejött a 
társadalmi tulajdon. 

Persze balgaság volna tagadni a politika befolyását a jogalkotásra és a jogalkalmazás- 
ra. Ez a befolyás olyan evidens, amit bizonyítani, például illusztrálni nem is szükséges. 
Tévedés volna azonban ebből a politika mindenhatóságára oly módon következtetni, 
hogy a politika amikor és ahogyan akarja, függetlenítheti magát a jogtól. Az igazság 
ugyanis az, hogy a jogban fellelhetjük a politika és a hatalom befejeződését és egyszersmind 
korlátait is. Egyfelől a jog a politika és a hatalom önkorlátozását is jelenti, másfelől a 
jogban a politika elismeri azokat az értékeket, amelyekhez maga is ragaszkodni kíván. 
Ilyen általános értékként említhetjük például azokat az elveket, amelyeket nemzetközi 
szinten is elismertek, többek között az 1966-os Polgári és Politikai Jogok Nemzetközi 
Egyezségokmányában. 

Az MSZMP Központi Bizottsága 1963-ban elemezte a jogtudomány helyzetét, azóta 
tudomásom szerint nem volt ilyen vállalkozás. Az akkor született megállapítások a 
jogtudomány hatásáról részben még ma is érvényesek. Már akkor megfogalmazták, hogy 
az állam- és jogtudományok, tehát a tudományos-jogi nézetek, eszmék hatását felmérni 
igen nehéz, mert a tudat alakításában más, jelentékenyebb (gazdasági, társadalmi, ideo- 
lógiai) tényezők is közrehatnak. Az állam- és jogtudomány többnyire áttételesen hat: 
legközvetlenebbül a törvényalkotásra, ez pedig a tudománnyal együtt hat a joggyakorlat- 
ra, utóbbi általában a tudat alakulására. Ezért állítható, hogy összetett, bonyolult 
jelenséget kellene mérni, melynek módszerei körül még sok a bizonytalanság. 

Korábban általános volt az a vélemény, hogy a tudomány és a jogalkotás között a 
tudomány terhére fáziskésés mutatkozik. Ami az Ön által feltett konkrét kérdést illeti, 
úgy vélem, az utolsó 10-15 évben pozitív változás következett be. Egyfelől a jogtudo- 
mány általában gazdagodott, izmosodott: fejlődött a jogösszehasonlítás; a jogtudomány 
a társadalmi viszonyok, a joggyakorlat behatóbb, egzaktabb elemzésére is vállalkozik. 
Másfelől a kodifikációs szervek, különösen az Igazságügyi Minisztérium gyakran lép fel 
megrendelőként, elvi álláspontokat, javaslatokat kér a soron lévő jogszabály-előkészítés 
érdekében. A jelentékenyebb kódexek megalkotásából (alkotmánymódosítás, nemzetkö- 
zi magánjogi kódex, büntetőeljárási törvény, a Büntető Törvénykönyv) a jogtudomány 
is kivette a részét. A jogalkotásban kifejeződő politikai döntések azonban más paraméte- 
reket is figyelembe vesznek, nemcsak a jogtudományét. 

A jogtudománynak természetesen van olyan feladata is, hogy bírálja a hatályos jog 
egyes rendelkezéseit. Én például nem tartom elvileg helyesnek, mondhatnám, az alkot- 
mányos elvekkel összeegyeztethetőnek, hogy két hónapig terjedő szabadságelvonást — 
szabálysértés miatti elzárást — bírósági eljáráson kívül a rendőrhatóságok is kiszabhat- 
nak, mégpedig évi tízezer esetet meghaladó nagyságrendben. Ez ugyanis tipikusan bírói 
funkció volna, tehát olyan szervé, amely más által nem utasítható, és csak a törvénynek 
van alávetve. 

A jogtudomány és a politika teljes véleményazonosságát nem tartom elérendő célnak. 
Ennek ugyanis az volna az ára, hogy a jogtudomány alávesse magát a napi politikai 
szükségleteknek, és csupán apologetikus szerepet vállaljon vagy fordítva, hogy a politika 
reális. Az azonban szükséges, hogy mindkettő, bár nem egyenlő erőkről van szó, alapo- 
san mérlegelje a másik szempontjait. 


Az ötvenes évek végén, a hatvanas évek elején lehetőség nyílt a büntetőjog 
társadalmi funkciójának újragondolására. Ennek hatására a büntetőjog-alko- 
tás és jogalkalmazás irányelveit megszabó büntetőpolitika is megváltozott. 
Milyen elméleti és gyakorlati kérdéseket kellett megválaszolni a törvényesség 
megteremtése érdekében? 

Történeti kutatás nélkül nehezen tudnám hitelesen és pontosan ábrázolni azt a folyama- 
tot, ahogyan a büntetőpolitika az elmúlt évtizedek ben változott. De enélkül is felismerhe- 
tő: a bűnözés, a büntetőjog alkalmazásának súlypontjai a társadalom átalakulásával 
párhuzamosan kétségtelenül változtak. Eleinte a politika, az államrend, a gazdasági 
rend, majd a társadalmi tulajdon, a tervgazdálkodás büntetőjogi védelme nyomult 
előtérbe, mígnem a hatvanas években a büntetőpolitika stabilizálódott. Azóta a köztör- 
vényi bűncselekmények felderítése a szokott mederben folyik anélkül, hogy a bűnüldö- 
zésben kiemelkedő csúcsok, prioritások volnának észlelhetők. 

A negyvenes évek végén, ötvenes évek elején még olyan vélemény uralkodott, amelyet 
, Pánkriminalista" szemléletnek neveznék. Ez a legtöbb baj gyógyszerét, számos politikai 
vagy gazdasági feladat megoldását a büntetőjog alkalmazásában látta. A korabeli politi- 
ka sok tízezer emberre igaztalanul súlyos szenvedést zúdított. Az elítéltek abszolút és 
relatív száma Magyarországon 1952-ben volt a legmagasabb, amikor is 136 ezer főt 
ítéltek el jogerősen. (Összehasonlításképpen: 1984-ben ez a szám 63 ezer). 1952 és az azt 
megelőző évek riasztóan magas számadataiban igen nagy részt képviseltek a gazdasági 
bűncselekmények: üzérkedés, közellátási bűncselekmények, amelyeket azonban már 
némi áru otthoni tárolásával, késedelmes szállítással, a munkafegyelem megsértésével, 
a beadási kötelezettség elmulasztásával stb. is el lehetett követni. Az ilyen és hasonló 
okokból elítéltek száma 1951-1953 között évente mintegy 45-50 ezer között mozgott. 
A társadalom számára ezek a mind nehezebben elviselhető viszonyok már 1953-ban 
közkegyelem meghirdetéséhez vezettek, és később megkezdődött a társadalmi tulajdon 
elleni kisebb súlyú büncselekmények , lefokozása": a legenyhébbeket újra kihágássá 
minősítették. Mint tudjuk, a törvénysértő büntetőperek tanulságait az MSZMP először 
1956 decemberében, végül 1962-ben, a VIII. kongresszus határozatában vonta le. 

A törvényesség helyreállítása elsősorban politikai feladat volt, de a politikai szándéko- 
kat követniök kellett azoknak a jogi garanciáknak is, amelyek a törvényesség megszilár- 
dítását szolgálják. A jogalkotásban fontos esztendő volt 1954, amikor is -— többek . 
között — megalkották a bírósági szervezeti törvényt, amelyben újra fogalmazták a 
bíróság függetlenségének szervezeti garanciáit; jelentős a büntetőeljárási Jog 1954-ben 
kibocsátott novellája, amely az eljárás törvényességének alapvető jogi biztosítékait 
határozta meg. Ugyancsak nagyon fontos tény volt, hogy 1953-ban létrehozták az 
Országgyűlésnek felelős ügyészi szervezetet, amelynek feladatává tették a törvényesség 
megtartása feletti örködést, a törvényességi felügyelet ellátását. 

A jogalkotás mellett azonban a jogtudománynak is ki kellett munkálnia azokat a jogi 
elveket és intézményeket, amelyek a politikai szándékkal egyezően a törvényesség meg- 
tartását szolgálhatják. Eközben megújult a büntetőeljárási jog irodalma is, és figyelmét 
az eljárási jog alapkérdései felé fordította. A szerzők rámutattak arra, hogy a büntetőel- 
járási jog nemcsak az állami szervek tevékenységéből áll, hanem abban részt vesznek az 
állampolgárok is, köztük a vádlott, a védő, a sértett, és mindezek jogállása az egész 
büntetőeljárási rendszer szempontjából meghatározó jelentőségű. Hangsúlyozták az 
alapelvek kiemelkedő fontosságát, köztük olyanokét, mint az ártatlanság védelme, az 
eljárási funkciók megosztásának elve; ez utóbbi elv éppen a büntetőhatalom egy kézben 
való összpontosulását zárja ki. Eszerint ugyanis ítélet és büntetés nincs vád és bíróság 
nélkül, a vádló senkit sem ítéltethet el, a büntető igazságszolgáltató szervek nem működ- 
hetnek anélkül, hogy a vádlott kellő jogi védelemben ne részesülne. 

A büntetőjog-tudomány területén mindinkább a differenciálás gondolata erősödött, 
vagyis az arra irányuló törekvések, hogy nagyobb szerephez jusson a bűncselekmények 
súly szerinti osztályozása. 1971-ben mondta ki a törvényhozás, hogy a bűncselekmények- 
nek két kategóriája — a bűntett és a vétség — között súly szerint különbséget kell tenni. 
A jogtudomány mind gyakrabban hangsúlyozta, hogy a büntetések mellett helyet kell 
kapniok az úgynevezett intézkedéseknek is, amelyeknek nincs megtorló funkciójuk, 
hanem inkább nevelő és preventív hatásúak. A jogtudomány azért is határozottan kiállt, 

hogy a büntetés végrehajtása során fordítsanak nagyobb gondot az elitélt személyiségé- 
hez igazodó, a javítást, nevelést szolgáló végrehajtási módokra. E szemlélet kialakításá- 
ban és meghonosodásában a kriminológia újraéledésének kétségtelenül jelentékeny sze- 
rep jutott. Az 1978. évi Büntető Törvénykönyv szankciórendszere az intézkedések életbe 
léptetésével — köztük a próbára bocsátás intézményének bevezetésével, a pártfogói 
felügyelet kiszélesítésével — annak a tudományos gondolkodásnak a termékeként is 
felfogható, amely a büntetőjogban az individualizációt, a cselekmény súlyának kellő 
figyelembevételét, az elkövető személyiségéhez igazodó szankciók alkalmazását szorgal- 
mazta. 


Egyik monográfiájának bevezetőjében a következőket írta: , A büntető ítélet 
csak akkor lehet törvényes és igazságos, ha a ténymegállapítás igaz." ( Bünte- 
tő ítélet a jog határán, 1972.) Hogyan tudta hasznosítani a marxista ismeret- 
elméletet a büntetőperbeli igazság lehetséges megközelítéséről írott munkájá- 
ban? 


A büntetőeljárás gerince: a bizonyítás, mely valamely múltbeli cselekmény megismerésé- 
re irányuló bírósági (nyomozó hatósági, ügyészi) tevékenységként is felfogható. Ha erről 
valamit mondani akarunk, nem tehetünk le az ismeretelmélet, a logika és a szemantika 
tanulmányozásáról. ; 

A büntetőeljárási jog tudománya beszél az , anyagi" igazságról, és ezt szembeállítja a 
, formális", illetve a , jogi" igazsággal. En ezt a felfogást kifogásolom, mert nem hiszem, 
hogy el kell térni — akárcsak a terminológiában is — az ismeretelmélet alaptételeitől. Ami 
a kijelentések igazságtartalmáról általában elmondható, érvényes a büntetőeljárásra 1s. 
Erre is vonatkozik, hogy az igaz kijelentés: objektíve igaz. A bírósági ítélet akkor igaz, 
ha az eseményről és az elkövetőről igaz megállapításokat tartalmaz. Ezeknek az igazsága 
abszolút abban az értelemben, ahogyan abszolút módon igaz az empirikusan megállapí- 
tott tény. Az abszolút igazság itt tényigazságot jelent. 

A büntetőeljárásban a megismerésnek vannak határai, amelyek részben a jogból 
következnek, részben ettől függetlenek. A megismerés jogi akadálya például a bizonyítási 
tilalom. A hatóság és a bíróság nem törekedhet ugyanis bármilyen áron az igazság 
megállapítására. Tilos például a hozzátartozó tanúként való kihallgatása, ha az nem 
kíván vallomást tenni; tilos a kényszervallatás vagy más hasonló bizonyítási módszer. 
A megismerésnek természetes határai is vannak. A múltbeli esemény nyomokat hagy az 
emberek emlékezetében vagy a dolgokban, és ezekből következtethetünk a történtekre. 
De az anyagmozgás során a nyomok eltűnhetnek, megsemmisülhetnek, s ebben az 
esetben bizony a megismerésnek akadályai vannak. 

A bíróság az igazat akkor köteles feltétlenül kimondani, ha bűnösséget állapít meg. 
Ha azonban nem biztos a múltbeli esemény megismerésében, akkor a bíróságnak az 
ártatlanság vélelme alapján felmentő ítéletet kell hoznia, vagyis joga van a nem tudás 
állapotát deklarálni. 

Amit itt elmondtam, tudom még vázlatnak is kevés, de talán elég annak érzékeltetésé- 
re, hogy milyen kérdések merülnek fel a marxista ismeretelmélet és a büntetőeljárás-jog 
összefüggésével kapcsolatban. 


Egy másik munkájában a következőket írta: ,, A bűnözés valószínüleg megma- 
radt az egyenlőtlenségekért, az egyenlőtlen esélvekért fizetett árnak , és olyan- 
nak tűnik, mintha egyszerűen torz árnyékként kísérné a társadalmat. A mai 
embernek , sajnos fel kell magát vérteznie az elviselésére, és eszközöket kell 
fenntartania és újakat keresnie, hogy megelőzze, ami megelőzhető és korlátoz- 
za, ami korlátozható a bűnözésben. Mindez része a társadalom önvezérlő 
rendszerének , amivel önmagát óvja, fenntartja és javítja." ( Kilátások a bűnö- 

zés megszüntetésére, 1978.) A büntetőpolitika ma mit tehet és mit nem a 
bűnözést , termelő" folyamatok befolyásolása terén? 


Megvallom, hogy erről a tárgykörről, nevezetesen a bűnözés szerkezetéről, az elkövetők 
és az elítéltek tipológiájáról nem végeztem kutatásokat. Ismerem azonban az erre vonat- 
kozó különféle statisztikai kimutatásokat, és mások ilyen irányú kutatásait. Mint a 
témakör kutatója, nyilván emlékszik, hogy már az erőszakos bűnözés és a bűnözők 
kriminológiájáról társszerzőkkel írott munkában (Erőszakos bűncselekmények és elköve- 
tőik, 1973) feldolgozták és kimutatták a hátrányos helyzet szerepét a bűncselekmények 
elkövetésében. Az újabb kutatások csak megerősítették az akkor feltárt összefüggéseket, 
és elmélyítették ismereteinket. A büntetőjog szerepe, jelentősége a bűnözés társadalmi 
kezelésében tagadhatatlan, de emellett mindig hangsúlyozzuk, hogy a büntetőjognak 
csak másodlagos, kisegítő szerepe van, csak a végső eszköz azok között, amelyekkel 
fellépünk a negatív társadalmi jelenségek ellen. A bűnözést ugyanis olyan erős társadalmi 
törvények váltják ki és alakítják, amelyekkel szemben a büntetőjog önmagában gyengé- 
nek bizonyul. Bárha elegendő volna annyit tenni, hogy büntetünk, és ezzel máris minden 
rossznak a végére járunk. Ez utópia. Az, amit a büntetőjog a bűnözés ellen tehet és tesz, 
olyasvalami, mint a folyó mentén a gát, amely képes az áradást mederben tartani, de az 
áradást megszüntetni nem tudja. 

A bűnelkövetők egy része szociálpolitikai kezelést kíván, és a bűnözés egy részének 
a megelőzése is szociálpolitikai eszközökkel érhető el. Tudjuk, hogy a bűnelkövetők, a 
büntetőtörvényekkel szembekerülők között nagy számban találhatók a társadalom peri- 
ságvesztés-végrehajtás, melynek során tanítják az írni-olvasni nem tudókat, szakismere- 
kanál oktatnak. De azért mégse gondoljuk, hogy a börtön a szabad életre nevelés legjobb 
iskolája. 

A bűnözésnek vannak olyan területei is, ahol nem a szociálpolitikai intézkedések, 
hanem a büntetőjogon kívüli, más preventív eszközök alkalmazása szükséges. A lopás 
mint a leggyakoribb bűncselekmény mellett második helyen az ittas vezetés áll. Valószí- 
nű, hogy e bűncselekmény megelőzésére leginkább nem a szociálpolitika alkalmas; 
ugyancsak nem a szociálpolitika körébe utalható a gazdasági bűnözés. A bűnözés és a 
megelőzés sokféle gazdasági, szervezeti, társadalompolitikai, jogi eszköz felhasználását 
indokolja, amelyek köréből természetesen a büntetőjog sem hiányozhat. 

Tévedés volna azonban a büntetőjogtól többet elvárni, mint amire képes. A büntetőjog 
nem szüntetheti meg a gazdasági-társadalmi életben jelenlevő zavarokat, nem képes arra, 
hogy egymaga javítsa a társadalmi morált. 


Elősegítené-e a bűnözés csökkenését a büntetőítélkezés szigorának növeke- 


dése? 


Sajnos az a helyzet, hogy - a büntetőtudományok képviselőinek gyakran idézett fordula- 
tával élve — a bűnözés csupán a , jéghegy csúcsát" jelenti; a bűncselekmények a társada- 
lom mindenkori morális állapotát is tükrözik. Ha a közvélemény túl elnéző bizonyos 
normasértő magatartásokkal szemben (például egyes gazdasági bűncselekményeknél 
vagy — ami talán a legfeltünőbb - az állami tulajdon megkárosítása eseteiben), ha a 
lakóhelyi, munkahelyi és egyéb közösségek nem segítik a bűnmegelőzést követelmények 
állításával, ha kell, morális kényszerrel: ezt a preventív hatást a büntetőítélkezés aligha 
képes pótolni. 

A gazdasági és társadalmi életben tapasztalható zavarok hatására mégis sokan úgy 
vélekednek, hogy szigorú büntetéseket kellene alkalmazni. Ha szigorúbb büntetésekkel 
meg lehetne oldani a társadalom gondjait, az rendkívül egyszerű, rendkívül könnyen 
hozzáférhető eszköz volna. De eddig még sehol sem sikerült kimutatni összefüggést a 

szigorúbb büntetések és a bűnözés csökkenése között. A magyar ítélkezési gyakorlat 
meggyőződésünk szerint kiegyensúlyozott, mentes a kilengésektől, a cselekmények súlya 
és az elkövetők személyisége szerint kellően differenciált. Es ne gondoljuk, hogy különö- 
sen enyhe. Magyarországon évente mintegy 12 ezer embert ítélnek el végrehajtható 

, szabadságvesztésre, ami 100 ezer lakosra átszámítva például másfélszerese az ausztriai- 
nak. A cél nem lehet a büntetőítélkezés általános szaporítása, hanem a differenciáltság 
növelése, ami azt jelenti, hogy a szankciókat a cselekmény súlyához és az elítélt személyi- 
ségéhez igazodva kell meghatározni. 

Azt hiszem a közvélemény többet vár a büntetés elrettentő hatásától, mint indokolt 
lenne. Inkább csak példával érzékeltetem, mire gondolok. Azok a gépjárművezetők, akik 
súlyos közlekedési balesetet látnak, azt követően talán egy fél óráig ennek hatására 
fokozott óvatossággal vezetnek, aztán megfeledkeznek a balesetről, és ismét elkövetnek 
kisebb-nagyobb szabálytalanságokat. A sajtó minden évben felhívja a lakosság figyelmét 
a szabadban fürdés veszélyeire, óvatosságra int, közli a halálos baleseteket. Mindez 
majdnem hiábavaló, évente sokan vesztik életüket vízbe fulladás következtében. A halál 
képe sem rettent el a könnyelműségtől. Ahogyan az emberek köznapi viselkedésében (a 
közlekedésben stb.) él valamilyen sérthetetlenségi mítosz, az a hit, hogy a baj csak mást 
érhet, engem nem, úgy valószínű, hogy a bűnelkövetők nem kis része azt gondolja, hogy 
őt elkerüli a büntetés. 


A bűnügyi tudományok művelői közül Ön az elsők között mutatott érdeklődést 
a bűnözés társadalmi összefüggései iránt. Egyetemi tanárként szerepe volt és 
van abban, hogy a jogászok társadalmi realitások iránt érzékeny szakembe- 
rekké váljanak. Milyen oktatás szolgálná e célokat még hatékonyabban? 


Az ötvenes évek közepén tanársegédként váratlanul azzal a feladattal bíztak meg, hogy 
tartsak előadást a bűnözés okairól. A felkészülés során rájöttem, hogy erről a témáról 
kevés anyagom, adatom van. Felhasználtam Engelsnek A munkásosztály helyzete Angliá- 
ban című munkáját, különösen a pauperizmusról írott fejezeteket, de az aktuális helyzet 
bemutatására nem mertem vállalkozni. Az akkor uralkodó elmélet szerint ugyanis a 
bűnözés a szocializmus viszonyai között két tényezőre vezethető vissza: a kapitalista 
környezetre és a burzsoá tudati maradványokra. 

A hatvanas évek elejére a társadalmi viszonyok jobb megismerése érdekében nemcsak 
Magyarországon, hanem más szocialista országokban is szükségesnek tartották a tény- 
kutatások ösztönzését, a társadalmi mozgások hiteles bemutatását. Megindultak a szo- 
ciológiai vizsgálatok és ezekkel párhuzamosan jelentkezett a kriminológia is. Az akkor 
éppen időszerűvé vált jogászképzési reform kínálta a lehetőséget, hogy utat nyissunk az 
oktatásban a szociológia és a kriminológia előtt, amit meg is tettünk. Igen sokan 
ellenezték azonban az akkor még bizonytalan körvonalú diszciplínák bevezetését. 

Meggyőződésem, hogy az elhatározás helyes volt. A jogtudomány és a jogászképzés 
ugyanis nem állhat csak az elmélet és a jogdogmatika műveléséből, illetőleg oktatásából. 
Ezek ugyan rendkívül fontosak, de hitelességükhöz nem nélkülözhető a valósággal való 
szembesítés, a megerősítés vagy a megkérdőjelezés a valóság megismerése által. Nem árt, 
ha a termelőszövetkezeti jogon kívül ismerjük a mezőgazdaság közgazdasági problémáit, 
a családi jogon kívül a családszociológiát, a büntetőjogi normákon kívül a bűnözés 
struktúráját, a bűnözővé válás folyamatait, az államigazgatási jogon kívül a szervezet- 
szociológiát. Elsösorban jogtudományt kell művelni, de a jogot a valósággal együtt kell 
felfedeznünk. 

Jelenünk szolgálatában 


Iparművészeti Múzeum 


Feladatunk meghatározott: az egyetlen 
magyar iparművészeti múzeum vagyunk, 
nem az első. Kerámiamúzeum, modern 
textilgyűjtemény, régi kincstár több is van 
az országban, olyan komplex közgyűjte- 
mény azonban, amely a történelmi ember 
tárgykultúráját a papír karácsonyfadísztől 
a berendezett könyvtárteremig őrzi és a 
művességek nagy teljesítményeit a Közel- 
s Távol-Kelet kultúraköreitől Európa 
nagy stíluskorszakaiig egyaránt gyűjteni 
kívánja, nincsen. Helyzetünk tehát s így 
dolgunk is eleve más, mint az ország első 
képtáraié a többi hazai galéria között, s 
kiváltképp más, mint a vezető történelmi 
gyűjteményeké a magyar történeti múzeu- 
mok munkamegosztásában. 

Különbözünk némiképpen múzeumi 

céljaink és így múzeumi eszközeink tekin- 
tetében is. Ha mostanában úgy fogalma- 
zunk, hogy az Iparművészeti Múzeum a 
múltját figyeli tudatosan és folyamatosan, 
csak a múltunkat felületesen ismerők hihe- 
tik, hogy szerény, esetleg álszerény a prog- 
ramunk és a munkánk. Nemcsak a múze- 
umtörténetből, a magyar iparművészet s 
így a hazai ipar és művészet históriájából 
is tudnivaló, hogy nyolcvan-száz eszten- 
dővel ezelőtti elődeink nem kevesebbet 
akartak, mint közvetlenül-közvetve bele- 
avatkozni koruk termelésébe és fogyasztá- 
sába. 

Művelődéstörténeti közhely, ha kevesen 
tartják is számon, hogy az ódon kelméket, 
antiknak nevezett bútorokat, régi, drága 
ötvöstárgyakat prezentáló, mára jórészt 
patinás épületekben működő iparművé- 
szeti múzeumok a műgyűjtéstörténet leg- 


modernebb, legtudatosabb, azt 15 mond- 
hatnánk, legagresszívabb elhatározásából 
születtek meg Európában, köztük Buda- 
pesten is. Ha más múzeumok a nemzeti és 
egyetemes múlt megismertetésével társa- 
dalmi tudatot, szépművészetek bemutatá- 
sával ízlést, szellemi kultúrát és ideológiát 
kívántak formálni évtizedek, sőt évszáza- 
dok óta, ezek az előzmény nélküli, céltuda- 
tos, újfajta vállalkozások többnyire prog- 
ramos nyíltsággal arra szerveződtek a 
klasszikus múzeumalapító korszakok leg- 
végén, a múlt század második felében, 
hogy tudaton, szellemen és érzületen túl- 
lépve, jelenkoruk tárgyvilágának minőségé- 
be s ilyenformán az élet minőségébe fog- 
nak beleavatkozni. 

Józan, céltudatos és produktív kapitalis- 
ta vállalkozás a múlt századi iparművésze- 
ti múzeum; felveszi és megveszi a hajdani 
főúri-uralkodói gyűjtemények műkincs- 
anyagát, de nincs szüksége a reprezentáló 
gyűjteményi funkció folyamatosságára. 
Még annyira sem, mint az udvari képtár- 
ból lett nemzeti képtárnak; a múlt a jelen 
regulatív eszköze és mércéje a tárlóiban, 
megbecsült eszköz, de a cél a jövő. Az már 
csak paradoxon s a lényegen mit sem vál- 
toztat, hogy ez a kapitalista vállalkozás 
többnyire naiv, rajongó antikapitalista 
eszményekből nő fel, s azt támadja és kí- 
vánja jobbítani, ami nélkül aligha jöhetett 
volna létre: a tőkés tömegtermelést, a szé- 
riaprodukció silány szaporaságát. 


Hogy jobbító eszménye anakronisztikus 
üdvtannak bizonyul-e a következő évszá- 

zad eredményeinek ismeretében, erről 
szakkönyvtárnyi irodalom polemizál nap- 
jainkban is. Nem volna célszerü múzeum- 
s iparművészet-történeti elmélkedésekkel 
megtölteni ezt az irást. Arra azonban szük- 
séges emlékeztetni, hogy a budapesti ipar- 
művészeti közgyűjtemény is a jelenre fi- 
gyelve kezdi számba venni a tárgyi múltat 
114 éve. Alapítását meg éppen annak az 
ötvenezer forintnak az előteremtésétől szá- 
mitjuk, amelyből aztán az 1873-as bécsi 
világkiállításon, tehát egy kortárs nemzet- 
közi szemlén vásárolhatnak műtárgyakat 
ennek a gyűjteménynek. E gyüjtemény 
fénykorát aztán ma is az a szimbólummá 
tömörödött gesztus jelzi a szakmai köztu- 
dat számára, hogy egy nagy korszak nagy 
múzeumigazgatója, Radisics Jenő tekinté- 
lyes vásárlási összeg és még lefegyverzőbb 
szakértelem birtokában a századforduló 
legmodernebb s azóta legmaradandóbb- 
nak bizonyuló francia, belga, amerikai és 
angol szecessziós műveit vásárolja meg az 
1900-as párizsi világkiállításon. Ezt tudva 
talán inkább szerénytelenségnek - s a jelen 
feltételeit ismerve: talán a realitásérzék hi- 
ányának is — tetszik, ha úgy fogalmazunk, 
hogy az Iparművészeti Múzeum ismét a 
múltját figyeli ezekben az esztendőkben. 

Múlton a teljes múzeumi múlt értendő, 
az a történetiségre és jelenre egyaránt fi- 
gyelő - egyaránt felelős tudományossággal 
figyelő - közgyűjteményi magatartás, 
amely múzeumunk nagy korszakait két 
pólus között feszülővé, izgalmassá és tar- 
talmassá tette. Mert a kihívóan és bátran 
korszerű korszak kihívó bátorsággal áldo- 
zott pénzt, figyelmet és tudományos szak- 
értelmet a múltra, s modern szemléletű 
munkatársai történelmi bölcsességgel sze- 
rezték meg és dolgozták fel a nagy törté- 
nelmi korszakok fő műveit. Erről a klasszi- 
kus múzeumi tevékenységről, erről a szak- 
történészi alázatról talán kevesebbet kell 
szólni, ez a munkánk közismert, és a köz 
által tisztelt. Anyagának és eredményének 
fénye, súlya néha mintha el 15 fedte volna 
azt a szandékot és tényt, hogy ez a múzeum 
a mindenkori mának dolgozik. 

Bizonyos, hogy a századelő nagy kor- 
szaka után ez a tendencia a leginkább a 
forradalmakig tartott, mint oly sok nagy 


korszak a magyar kultúra és valóság törté- 
netében. Voltak periódusok, amelyekben 
az Iparművészeti Múzeum valóban nem 
tehetett egyebet, minthogy a históriára fi- 
gyelt és a történelmi korszakok alkotásai- 
nak kutatására összpontosított; az intéz- 
ményt a körülvevő anyagi, szellemi és poli- 
tikai közeg sokszor, sokféleképpen kész- 
tette a későbbi hatvan évben átmeneti be- 
felé fordulásra. De az is bizonyos, hogy 
történetének kezdete a múltat és a jelent 
egyformán fontos és meghatározó szerep- 
pel ruházta fel, és tény, hogy legjobb erői 
a legreménytelenebbül izolált helyzetből is 
a jelen felé pillantottak, s kézzel fogható, 
szemmel ellenőrizhető, hogy a múzeum fel- 
tétlenül arra tekint az utóbbi másfél évti- 
zedben Is. 

Óvatos mondatunkban úgy fogalma- 
zunk, hogy az Iparművészeti Múzeum fi- 
gyeli a múltját az utóbbi tíz-tizenöt évben. 
Ez azt 15 jelenti, hogy nem másolja és nem 
epigonizálja. Történeti műhely lévén, hiva- 
tásból tudjuk, hogy csak a magatartásban 
s a tartásban lehet példánk a századelő, 
céljainkat, feltételeinket s így módszerein- 
ket és stratégiáinkat is a história fél évszá- 
zad Során tőlünk függetlenül megváltoz- 
tatta. Ami tőlünk függ, ami rajtunk múlik, 
nem kevesebb, mint hogy felismerjük-e a 
változott feladatokat, s megtaláljuk-e a 
módszert — módszereket -, amelyekkel 
megoldásuk közelébe érünk. Az elvi vála- 
szok kézenfekvőek. Nem kétséges, hogy 
mit kell tennie egy tárgykultúrát demonst- 
ráló intézménynek egy olyan országban, 
amelyben az utóbbi negyven, még inkább - 
harminc év először vont be milliós rétege- 
ket a modern és általános fogyasztásba, 
hogy meddig terjedjen a figyelmi köre egy 
olyan társadalomban, amelynek alapesz- 
méje az általános szellemi és anyagi életmi- 
nőség, s hogy mi dolga van azzal a háttérbe- 
li termelőszférával, amely először kiala- 
kult, s aztán rákényszerült, hogy megta- 
nuljon gyártani, kereskedni és kommuni- 
kálni. 

Az eszmei döntéseknek nem vagyunk 
hiján. De kimondásuk után nem elkerülhe- 
tő az a praktikus felrsmerés sem, hogy ek- 
kora közösséget, ilyen dimenziójú terme- 
lést és ekkora kiterjedésű szellemi-anyagi 

fogyasztást bizonyosan nem lehet a minta- 
kiállítások, az eszmei pályázatok, az igé- 
nyes folyóiratok és az exkluzív társulatok 
mechanizmusával ma úgy befolyásolni, 
ahogyan elődeink befolyásolhatták a tevé- 
kenységeknek és a populációnak egy jóval 
szűkebb, elit körét. 


Ismervén a nyomasztóan nagy, valódi, de 
egyszerre megoldhatatlan feladatot, keres- 
sük a reális, elvégezhető s elvégzendő rész- 
feladatokat, s igyekszünk ezeket úgy meg- 
válogatni, hogy a nagy felé tereljenek ben- 
nünket és közönségünket. Keressük a 
módszereket, s egyszerre számolunk művé- 
szettörténettel, szociológiával, közgazda- 
ságtannal és pszichológiával. Tudjuk, 
hogy például az iparművészeti múzeumok 
alapkonfiiktusát, azt a bizonyos Tanta- 
losz-effektust is másként éli meg a ma láto- 
, gatója, mint a száz évvel ezelőtti. Az ipar- 
művészeti múzeumok létezésük óta pró- 
bálják feloldani azt az ellentmondást, hogy 
tárgyi értéket kell megismertetniük optikai 
cselekvésre korlátozott publikummal: csak 
megmutathatják — üvegen át, kordon mö- 
götti távolságból — azt, amit az eredeti tu- 
lajdonos használt, azaz a tárgy egzisztenci- 
ája érdekében nemhogy használni, de meg- 
emelni, tapintani, kézbe venni és megko- 
cogtatni sem engedhetik azt a tárgyat, 
amelynek a minősége csak e többszörös 
érzékszervi megismeréssel volna szellemi- 
leg birtokba vehető. 

Ha a , mindent a szemnek" triviális, de 
vastörvénye bénítóan antagonisztikus volt 
más korok minden tárgykiállításán, mit 
tud kezdeni e Tantalosz-effektussal egy 
iparművészeti gyűjtemény olyan korban, 
amikor az optikai élményt, a passzív befo- 
gadást csaknem tökéletesen megteremti 
(legalábbis hamis érzetet kínál és kelt) a 
színes televízió és a színes film, amelynek 
mozgékony látványhatásával a stabil, be- 
zárt tárgy alig vetekedhet? 

Ha emellett azzal az ökonómiai és lélek- 
tani realitással is számolunk, hogy egy 
munkával s túlmunkával túlterhelt társa- 
dalomnak valóban kevés a fizikai ideje és 
energiája vagy a szellemi készenléte a mú- 


zeumba járáshoz, ha számolunk a közhely- 
lyel mint ténnyel, hogy egy hajszolt társa- 
dalom jó, ha televízióval, újabban videoval 
elégíti ki a szellemi és optikai igényeit, nyil- 
vánvaló, hogy miért kényszerülünk s aka- 
runk új módszereket alkalmazni. 

Karácsonyfadísz-bemutatónkkal — egy 
időben múlt századi, elfelejtett minták 
alapján tanultak meg gyerekkezek és gye- 
rekfejek papírdiszeket vágni, ragasztani. 
Ha már múlt századi, féltett és sérülékeny 
tárgyainkat nem adhatjuk kézbe, állandó 
kiállításunk bútortermében kicsiny, stra- 
pabíró modellekből építheti fel a látogató 
az ácsolt ládát és a kecskelábú, ékelt asz- 
talt, az art deco-kiállításunkon pedig, 
amely lényegében egy közelmúlt korszak 
leletegyüttese és rekonstrukciója csupán, 
videosarok várja azokat a harmincas évek- 
beli magyar játékfilmeket, amelyeknek a 
diszletvilága komplexen dokumentálja egy 
történelmileg és szociológiailag nagyjából 
meghatározható csoport életszínterét. Ez 
utóbbi tervünk ugyan még mindig csak 
szándék, de ez mit sem változtat a tényen, 
hogy nem riválisnak, nem legyőzhetetlen 
ellenfélnek, hanem szövetségesnek és segít- 
ségnek tudjuk a filmet, a televíziót, az írott 
és a hangzó tömegkommunikációt. Úgy ta- 
pasztaljuk, a tömegkommunikáció figyel- 
met fordít ránk, hírt ad rólunk és méltatja 
a munkánkat, s úgy véljük, hogy ez kölcsö- 
nösen előnyös mindkét fél számára. 

A közönség ugyanis szereti az iparművé- 
szetet, s minden gazdasági, műveltségbeli 
és lélektani szükséghelyzet ellenére szereti 
az iparművészeti múzeumot. Minden ember 
lakik, öltözködik, étkezik, dolgozik, s ha 
marad még tartaléka, felhalmoz, művelő- 
dik és reprezentál. Ez a mi nagy előnyünk 
és nagy kötelezettségünk. Előnyünk, hogy 
a tárgy keltette izgalom olyan rétegeket is 
vonz hozzánk, akiket az esztétikai vagy 
történeti igény még nem vagy csak ritkán 
vezet képtárakba, múzeumokba. Köteles- 
ségünk, hogy ezeket a látogatórétegeket 
megtartsuk, hozzánk szoktassuk, s közben 
a bonyolultabb esztétikai-történeti igénye- 
ket is kielégítsük. Nem fellengzős szóla- 
munk - ez a múzeum egyébként is mindig 
megtartóztatta magát a kinyilatkozásoktól 
-, hogy az iparművészet minden műveltségi 

és szociológiai réteghez kíván és tud szólni. 
Uj állandó kiállításunk koncepciója s im- 
már egy esztendeje mérhető eredménye a 
bizonyíték. Művészet és mesterség a címe 
ennek az első kiállításegységnek, s a ren- 
dezői abból a demokratikusan kitervelt 
gondolatból indultak el, hogy éppen azok 
a kétkezi emberek, akik a legkevesebbet 
járnak művészethistóriai gyűjteményekbe, 
a legjobb és a legértőbb közönségévé lesz- 
nek egy olyan kiállításnak, amely a fém- 
művesség és a textilművességek, a szilikáti- 
parok és a bútormesterségek eszközei és 
technikái révén mutatja be az iparművé- 
szet alapját és lényegét. Az, hogy e közön- 
ségcsalogató koncepció mellesleg reális 
alapokra helyez bizonyos széplelkű ipar- 
művészeti elképzeléseket — de olyan mó- 
don, hogy az anyagok és a technikák egye- 
nesen vezetnek az ugyanazon termekben 
kiállított textil-, ötvös- és porcelánreme- 
kek felé -, a kiállítás pedagógiájának része. 
S egyszersmind bevezetője annak a máso- 
dik, tervezett és előkészületben lévő állan- 
dó kiállításrésznek, amely már a stílusok és 
korok szerint, a történelem és a szociológia 
mentén mutatja majd be az iparművészet 
processzusa után az iparművészet történel- 
mi folyamatát a középkortól napjainkig, 
vagy legalábbis tegnapjainkig. 


Jelenlétünk a mában nem csak eddigi s 
ezutáni modern tárgyú kiállításaink, kor- 
társbemutatóink révén valósul meg. Gyújt- 
jük napjaink kézműves iparművészetét és 
azt a design-tevékenységet, amelyet min- 
den magyarító szándékkal rokonszenvezve 
sem tudunk formatervezésnek nevezni, 
mert többet, mást jelent; munkatársaink 
kutatják és publikálják a régi művészeté- 
hez hasonlóan a modern produkció törté- 
netét és elméletét, de a korban élés ezzel 
nem merül ki számunkra. Ha gyűjtemény- 
közi kapcsolatainkra jellemző, hogy az Or- 
szágos Műszaki Múzeum legalább olyan 
fontos és természetes partnerünk, mint a 
Magyar Nemzeti Galéria vagy a Nemzeti 
Múzeum, akkor azt sem nehéz belátni, 
hogy nincs a magyar iparnak és a szélesebb 
értelemben vett gazdasági életnek is alig van 


olyan része, amelyhez ne lehatne ma [leg- 
alább annyi közünk, mint a művészethez és 
a történelemhez. 

Ezt a kölcsönös egymásrautaltságot 
még csak most kezdjük felismerni, és a 
jövőben fogjuk kihasználni. Néhány válla- 
lat már velünk együtt tudja, hogy valóban 
egymásrautaltságról s nem pártfogolt és 
mecénás szerepéről van szó; amint a gyár- 
táskultúra, a kereskedelmi kultúra, a rek- 
lámkultúra terjed, mind többen fogják 
tudni: az idő, a bel- és külgazdasági kény- 
szer e felismerésnek dolgozik. Készülünk 
erre a feladatra, mert tudjuk, milyen szelle- 
mi és szakmai szolgáltatást nyújthatunk 
egy korszerű és igényes termelésre rászori- 
tott, de az elavultság és a szegényesség 
ballasztját még magával vonszoló társa- 
dalmi termelésnek. 

Ezeket a ballasztokat a magunk min- 
dennapjaiból is ismerjük. Tudjuk, milyen 
érzés sokszor lomposnak, félkomfortos- 
nak, szükségből pazarlónak lenni, tudjuk, 
mit jelent, ha egy vizuális, kommunikációs 
és anyagi kultúrát szolgáltató intézmény- 
nek még magának sincsen információs 
rendszere, , vállalati arculata". Tudjuk mi 
az, hogy érezvén a hagyományos eszközök 
határait, létszám és anyagi eszközök híján 
az a múzeum nem tudja vallott és megter- 
vezett múzeumpedagógiai-közművelődési 
megújhodásait ma véghezvinni, amely elő- 
ször kezdett modern múzeumpedagógiát 
ebben az országban. Nem csak mi tudjuk, 
gondja ez gazdánknak, a kulturális tárcá- 
nak is. Nem titok, a múzeumi életben köz- 
tudott, hogy a változó Iparművészeti Mú- 
zeum lekéste a nagy múzeumalapító-múze- 
ummegújító évek akcióit, s úgy lépett be a 
mostani szűkös esztendőkbe, hogy fél év- 
százada nem voltak bőségesebb korszakai. 

Nem siránkozunk, nem csupán segítség- 
re várunk, a megoldásokat is keressük. Az 
egyik megoldás minden valószínűség Ssze- 
rint annak a szakmai tudásanyagnak a 
hasznosítása lesz, amelyet munkatársaink 
és intézményünk felhalmozott, s amely kü- 
lönösebb befektetés nélkül aktivizálható és 
értékesíthető. Keressük az együttműkö- 
dést, amely egyaránt hasznos lehet gazda- 
sági formációnak, múzeumnak és múzeo- 
lógusnak, s biztos, hogy meg fogjuk találni 

a lehetőséget. Pozícióink nem rosszak: 
amint szó volt róla, az egyetlen magyar 
iparművészeti múzeum vagyunk. 

Ezért akarunk figyelni a múltunkból ar- 
ra is, hogy mindig egyszerre voltunk ma- 
gyar és egyetemes gyűjtemény. Ezt a kül- 
föld számon tartja; kiküldött kölcsönkiál- 
lításaink, kikölcsönzött műtárgyaink sta- 
tisztikája bizonyítja, hogy az iparművésze- 
ti múzeumok informális, laza, de nagy és 
létező internacionális közösségében olykor 
jobban jelen vagyunk, mint a hazai szak- 


Bódy Irén: 
Pávás 


mai tudatban. Nem elégszünk meg ennyi 
nemzetközi részvétellel. Igaz, mint az egye- 
temes gyűjtőkörű magyarországi múzeu- 
mok általában, a miénk sem szerez be kül- 
földről anyagot gyakorlatilag hatvan éve. 
De nem gondoljuk örök állapotnak, hogy 
a budapesti Iparművészeti Múzeum csak 
olyan egyetemes anyaggal lehet jelen a ha- 
zai és a külföldi kiállítási életben, amelye- 
ket még két emberöltővel ezelőtt szerzett 
meg a műpiacon. 


Rózsa Gyula 


ISKOLA ES TARSADALOM 


A szakmunkásképzés elhúzódó gondjai 


Iskolánk - a 21. sz. Katona József Ipari 
Szakközépiskola és Szakmunkásképző In- 
tézet — úgynevezett közös igazgatású intéz- 
mény. Egyik része - a 21. sz. Szakmunkás- 
képző Intézet — 1952 óta működik. Több 
mint két évtizeden át évente több száz esz- 
tergályost, maróst, köszörűst, szerszámké- 
szítőt adott az országnak. Voltak évek, 
amikor a tanulók létszáma az 1500 főt is 
meghaladta. Az intézmény teljesítménye 
országos hirű volt. Nem akadt olyan tanév 
1984-ig, amelyben ne nyertek volna a tanu- 
lói a szakma kiváló tanulója versenyeken 
dobogós helyet. A hatvanas évek demog- 
ráfiai hullámának múltával a tanulók lét- 
száma is apadni kezdett, és 1980-ra 210 
diákkal a mélypontra süllyedt. Ezt a hatal- 
mas létszámcsökkenést nem lehet csak de- 
mográfiai apállyal magyarázni; kikerülhe- 
tetlen társadalmi változásokkal függ össze. 
A rohamos technikai fejlődés új iparága- 
kat hozott létre. Ennek természetes követ- 
kezménye az újabb szakmákat oktató is- 
kolák létrehozása, a szakmai középiskolák 
vonzerejének növekedése és a hagyomá- 
nyosan nehéz szakmák népszerűségének 
látványos csökkenése. 

1980-ban kezdte el működését iskolánk 
másik része — a Katona József Ipari Szak- 
középiskola -— természetesen szakmunkás- 
képzési céllal, abból a meggondolásból, 
hogy szakmáinkban segítse megállítani a 
létszám sorvadását, segítse kielégíteni a 
középfokú képzés iránt növekvő igényt, 
növelje jelenlegi szakmáink: a szerszámké- 
szítés és a gépi forgácsolás presztízsét. 
A létszámcsökkenés valóban megállt. Sőt! 
Tanulóink létszáma nemcsak a szakközép- 


iskolásokkal növekszik, hanem a szak- 
munkástanulók száma is — lassan ugyan, 
de - évről évre emelkedik. 


Az elmúlt öt év adataiból: 


Szakmunkásképző: 

Év Létszám Lemorzsolódás 
1980-1981-ben 210 fő 19 fő 7.9 százalék 
1982-1983-ban 257 fő 3O0fő 12.00  százelék 
1984-1985-ben 310 tő 18 fő 6.8 százalók 
Szakközépiskola: 

v Létszám Lemorzsolódás 
1980-1981 -ben 54 fő 4 fő 7.4 százalék 
1982-1983-ban 197 fó 8 fő 4.0 százalék 
1984-1985-ben 271 fő 5 tő 1.8 százalék 


Az érzékelhető javulás ellenére is megál- 
lapítható, hogy a szakközépiskolai képzés 
nem hozott áttörést sem a létszámban, sem 
a minőségben, hiszen a tervezett férőhelye- 
ket nem tudjuk betölteni. Tanulóink közül 
nagyon sokan - a szakközépiskolások is — 
lényegesen gyengébb bizonyítványt hoz- 
nak magukkal, mint a divatos iskolákba 
jelentkező társaik. A vas- és gépipar , kék- 
köpenyes" szakma. A szerszámkészítő so- 
kat reszel, az esztergályos sokat áll; nagy 
a fizikai igénybevétel. A jobb tanulók diva- 
tosabb iskolát, könnyebb munkát keres- 
nek. 

Az ide jelentkezők nagyobb része azon- 
ban élvezi a gépek közelségét, szereti a 
munkát, a tanműhely számukra vonzóbb 
a tanteremnél. Sokuknak igen nagy terhe- 
lést jelent a számtan, a nyelvtan, a szöveg- 
tanulás, gyakran a beszéd ií5. Kudarcok 
emlékeit hozzák magukkal, hiszen nagyon 
sokan közülük ott lebzseltek vagy marad- 
tak le az általános iskolai közösségek peri- 

az utolsó sorban, hogy kevésbé zavarják az 
órát. Megizmosodtak, ellustultak, nem 
szoktak hozzá a szellemi erőfeszítéshez. 
Könnyebb volt őket a periférián elviselni, 
mint erőfeszítésre serkenteni. A pontos is- 
kolába járás, a követelményteljesítés szo- 
kása nem alakult ki bennük. Olvasási tech- 
nikájuk és szövegmegértési készségük ala- 
csony fokú, sokan alig tudnak szépen és 
helyesen írni, a beszédkészség és a számo- 
lási készség hiánya szinte ijesztő. 

A nem divatos szakmájú iskolákba 
többnyire nem jelentkeznek, hanem , irá- 
nyulnak" . Irányulnak? A nagyon gyengék- 
nél gyakran ott a jelzés (vagy ítélet?) a 
jelentkezési lapon: , Csak szakmunkásta- 
nulónak javasoljuk." Az utolsó szalmaszál 
vagyunk, amibe még kapaszkodni lehet. 
Elvakultság lenne mindezt az általános is- 
kolák számlájára írni. Az elhúzódó gon- 
dok szemszögéből elhanyagolhatónak tar- 
tom a hagyományos, szinte törvényszerű- 
en előforduló jelenségeket, egy-egy általá- 
nos iskola gyenge teljesítőképességét, egy- 
egy tanár alkalmatlanságát. Ilyen máskor 
és máshol is előfordul, gyenge láncszemek 
az élet minden területén vannak. 

s Periférikus" gyerek, fékezhetetlen, il- 
letve elmaradott lány és fiú nem azért van 
ma több, mert rossz az általános iskola. 
Ezeket a gyerekeket — ismert okokból - 
gyenge hatásfokkal vagy rosszul nevelő 
családok eresztik az iskolába, nem segítve 
sem a gyerekeket, sem az iskolát, sőt na- 
gyon gyakran ellenségesek az iskolával 
szemben. S miközben emelkedik a gyen- 
gén tanuló és nehezebben nevelhető gyere- 
kek száma - szaporodik tehát az általános 
iskolák gondja! -, egyre kedvezőtlenebbek 
az általános iskolák személyi és tárgyi fel- 
tételei. Ezen kellene a leggyorsabban segí- 
teni! 

Ilyen körülmények között is ontják a 
családok és az általános iskolák a középfo- 
kú iskolákba a , rendes gyerekeket", akik 
nem a , nehezen beiskolázható szakmás" 
iskolákat ostromolják: mennek a divatos 
szakmunkásképzőkbe is. Az a baj, hogy 
nekünk alig jut belőlük. 

És mégis, hogyan lehet az, hogy a hoz- 
zánk kerülő, közepesnél jobb jegyeket alig 
hozó, sőt többnyire csak kettesekkel tele- 


tűzdelt gyerekekből minden évben bejut- 
nak néhányan a fővárosi és az országos 
szakmai és tantárgyi versenyek döntőibe? 
Hogyan lehet az, hogy tanműhelyünkben 
— kizárólag elsős és másodikos gyerekekkel 
- olyan termelőmunkát végzünk, amely- 
nek eredményeként évenként három és fél, 
négymillió forint értékű szerszám és alkat- 
rész kerül a megrendelőkhöz, üzemekbe 
vagy a kereskedelembe? Hogyan lehet az, 
hogy erre a termelésre már leromlott, több 
nagyjavításon átesett gépekkel is képesek . 
vagyunk? Miért van az, hogy harmadikos 
tanulóinkat az üzemek szinte kivétel nélkül 
szakmunkásbérrel foglalkoztatják? Ten- 
nék ezt, ha tanulóink nem lennének megfe- 
lelő teljesítményre képesek? Hogyan lehet- 
séges, hogy végzett tanulóink zöme megbe- 
csült, jól kereső szakmunkás? 

Mindez csak egy módon lehetséges: e 

" fiatal szakmunkások , előéletének" faktorai 
(család, általános iskola, szakmunkáskép- 
ző és üzemi gyakorlóhely) ugyan nem egy- 
formán teljesítenek, de a későbbi korrekci- 
ónak van esélye. Nyilvánvaló, hogy az ál- 
talános iskola sohasem lehet képes arra, 
hogy a tantervi követelményeket minden 
gyerek esetében egyformán jól teljesítse. 
De arra képesnek kellene lennie, hogy kia- 
lakítsa diákjaiban — majdnem kivétel nél- 
kül - a rendszeres munka, a kötelességtelje- 
sítés, a pontos iskolába járás szokását, sőt 
igényét. S képesnek kellene lennie arra is, 
hogy megfelelő pontossággal felmérje, mi- 
lyen irányban tud az átlagosnál többet pro- 
dukálni, hol mutat tehetséget a gyerek. S ha 
ebben az irányban erősítené az osztályok 
perifériájára szoruló gyerekeket, kevesebb 
lenne ott is, a szakmunkásképzőben 1s a 
kudarc. (Hiszen az általános iskolából át- 
húzódó kudarcok terhét a szakmunkás- 
képző szenvedi el!) 

A morális alapkövetelményt — a rend- 
szeres kötelességteljesítést — csak a család 
teljes fokú együttműködésével lehet kiala- 
kítani. Annak a családnak a részvételével, 
amelyben a felnőtteket saját munkahelyük 
s társadalmunk légköre, minden arra ren- 
deltetett intézmény a kötelességteljesítés 
irányába befolyásolja. Legalábbis: ennek 
így kellene lennie! E folyamatnak termé- 
szetesen az is nélkülözhetetlen eleme, hogy 

az általános iskola támogatott, védett le- 
gyen, hogy erélyesen is felléphessen a vele 
szemben támasztott követelmények teljesí- 
tése érdekében. 


S mi, szakmunkásképző intézetek, hogyan 
,tükröződünk" a környezet és a társada- 
lom tudatában? 21. sz. Katona József Ipa- 
ri Szakközépiskola és Szakmunkásképző 
Intézet - iskolánknak ez a neve. De hívnak 
bennünket sokféle módon. Nevünk és 
fenntartónk változásaiban három évtized 
kavarodik, hovatovább történelem, a 
szakoktatás fordulatai. És: nomen est 
omen. A magunk bőrén érezzük, milyen 
nehezen alakul a szemlélet az újhoz. Köz- 
vetlen környezetünk is lassan veszi tudo- 
másul, hogy változik a szakoktatás, módo- 
sul iskolánk tartalma, szerkezete, teljesít- 
ménye. Még manapság is előfordul, hogy 
a hozzánk érkező levél címzésében az 
MTH 21. sz. intézete vagyunk. (Munkae- 
rőtartalékok Hivatala: 1950-től 1957-ig.) 
Rendszeresen jönnek a levelek a MÜM 
21-be. Csak így: MÜM 21. Minél távo- 
labbról jön a levél, annál pontosabb, gon- 
dosabb a címzés. A saját kerületünkből 
kapott levelekben vagyunk legtöbbször 
"MÜM". A távolabbi partner jobban fi- 
gyel, a közvetlen szomszéd gyakran még a 
cégtáblaváltozásokat sem veszi észre. Sem- 
miség talán? De a semmiségben, a csepp- 
ben ott a tenger, a környezet magatartásá- 
ban ott tükröződik a vasipari szakmák s 
nemegyszer a szakmunkásképzők presz- 
tízscsökkenése. 

Jóformán csak a mozgalmi meg az üze- 
mi szféra kísér minket figyelemmel és kezel 
szeretettel. A környező közeg azonban ne- 
hezen érzékel, lassabban mozdul. De ha 
nemtörődöm a környezet, hogyan kapna 
értelmes irányítást a helyét kereső gyerek? 
Hogyan tudna tájékoztatást adni rólunk 
az az osztályfőnök, akit felettes környezete 
nem tud információkkal ellátni? S miért 
akarna nálunk tanítani a pályakezdő ta- 
nár, ha érdeklődését már kapunkon kívüli 
kézlegyintésekkel lelohasztják? A tanév vé- 
gén ugyan már a harmadik szakközépisko- 
lás évfolyamunk érettségizik, de az egyik 


közeli általános iskolában megkérdezték 
márciusban: igaz-e, hogy szakközépisko- 
lánk is van? 

Egy állás után érdeklődő kolléga mesél- 
te el, mennyire megragadta őt az, hogy jól 
felszerelt szaktermekben tanítunk, hogy 
nagy forgalmat bonyolít le a könyvtár, a 
diákklub és a számítógépterem, de 8 
inkább tanulóink fegyelme lepte meg. És 
a mosolygós fegyelem, amely azt sejteti, 
hogy sok szeretetreméltóság van a gyere- 
kekben, akkor is, ha a kívülről bírálók 
inkább csak az érdességet, a kulturálatlan- 
ságot látják bennük. Ez is, termelési ered- 
ményeink is, a szakmai versenyek is bizo- 
nyítják, hogy a kettes osztályzatú gyere- 
kekből is lehet többet kicsiholni. De ehhez 
jól képzett tanár, jól együttműködő neve- 
lőközösség, megfelelő tárgyi feltételek kel- 
lenek. 


S hogyan működik a szakmunkásképzés 
egyik legfontosabb eleme, az iskola és az 
ipar közötti kapcsolatrendszer? Iskolánk 
hagyományai, szakmai és gazdasági érde- 
kei azt kívánják, hogy minél következete- 
sebben valósítsuk meg a képzés egész fo- 
lyamatában az üzemekkel való együttmű- 
ködést. A képzés egész folyamatában, 
mondom, s ez azt jelenti, hogy a beiskolá- 
zás kezdetétől a szakmunkásvizsgáig, ille- 
tőleg az érettségi-képesítő vizsgáig. 

Azt is jelenti, hogy nemcsak a szüken 
értelmezett gyakorlati képzésben, hanem a 
nevelési folyamatban is, az elméleti oktatás 
színvonalának, hatékonyságának fejleszté- 
sében is biztosítanunk kell az összehangolt 
együttműködést. Könnyű belátni, hogy 
mindez nemcsak vállalati és iskolai érdek, 
hanem elemi társadalmi és népgazdasági 
igény, hiszen végső soron az egyes vállala- 
toknál jóval szélesebb gazdasági szféra 
számára kell jól képzett, könnyen tovább 
képezhető vagy átképezhető szakmunká- 
sokat s más szakembereket nevelnünk. 

Kulcskérdés, hogy ebben a folyamatban 
hogyan vesz részt az iskola, s hogyan a 
vállalat. A velünk kapcsolatban álló vá/la- 
latok jelentős része okosan fogja fel a maga 
felelősségét, s korrekt partnerként viselke- 

dik. A Fegyver- és Gázkészülékgyár, a Da- 
nuvia, az Orion, a Láng Gépgyár esetében 
tapasztaljuk leginkább a folyamatos 
együttműködést. 

Korrekt módon végzik a hajdani tanuló- 
toborzást felváltó propagandamunkát az 
általános iskolában, s lehetővé teszik, hogy 
a gyerekek - szüleikkel együtt — bejuthas- 
sanak a termelőüzemekbe, s közvetlen be- 
nyomásokat szerezzenek a gyár életéről, a 
propagált szakma vonzó és kedvezőtlen 
jelenségeiről. E vállalatok képviselői részt 
vesznek a hozzánk jelentkező tanulók fel- 
vételi beszélgetésein, s azokon tanácsaik- 
kal segítenek a gyerekek szakmaválasztá- 
sában, s tisztességesen képviselik a vállalat 
s — nyugodt lélekkel tehetem hozzá - a 
szakma érdekeit is. 

"A szükségesnél több gyerek gyakorlati 
képzését vállaljuk - mondják e vállalatok 
vezetői — abban a reményben, hogy néhá- 
nyan majd nálunk maradnak." A kapcso- 
latokban e nézet meghatározó, iránymuta- 
tó. A vállalat érdekelt abban, hogy minde- 
gyik gyerek megfelelő képzést és bánásmó- 
dot kapjon, hiszen nem tudhatja előre, me- 
lyik fog megmaradni nála. E vállalatok 
sokféle módon dolgoznak velünk együtt: 
tanulóink számára tanulmányi versenye- 
ket szerveznek, lehetővé teszik részvételü- 
ket a gyár összes fiataljának versenyén, 
jutalommal vagy külföldi tanulmányúttal 
ismerik el a legjobbak munkáját, fogadást- 
beszélgetést szerveznek velük ünnepi alkal- 
makkor. Segítenek ellátni bennünket 
szemléltetőeszközökkel,  megrendelések- 
kel, segítik termelésünket, részt vesznek az 
ifjúsági fórumok vitáiban. Egymással össz- 
hangban állapítjuk meg az ösztöndíjakat 
is. Sorolhatnám még együttműködési fele- 
lősségük számtalan megnyilvánulását. 

Az említett négy vállalatnál jelenleg 82 
tanulónk van. A további — üzemi gyakor- 
latra kihelyezett — 90 tanulót 41 vállalat 
foglalkoztatja. Alig jut átlag két tanuló egy 
vállalatra! E számok mögött számtalan 
gond, feszültség húzódik meg, esetenként 
sistereg a levegő körülöttünk miattuk. 

A feszültségek gyökere mindenütt a 
szakmunkáshiány, illetőleg a tanulóigény. 
Megjelenési formája szinte összegezhetet- 
lenül változatos. Több kerület általános 


iskolájában évek óta hagyományos módon 
toboroz egy vállalat képviselője. Az órakö- 
zi szünetekben , agitálja" a nyolcadikoso- 
kat, vagy az utolsó óra után lesi meg őket 
a kapu előtt. Noteszt oszt, golyóstollat, 
reklámanyagot ad nekik, s aláírat velük 
egy megállapodást arról, hogy a gyerek 
náluk lesz esztergályos. Némelyik nyolca- 
dikos több vállalattal is , köt" ilyen megál- 
lapodást. Megteheti ezt minden , periféri- 
kus" gyerek, hiszen nem a szülei intézik a 
sorsát. Megteheti, hisz őt nem kötelezi 
semmi. A vállalatok képviselői pedig túlli- 
citálják egymást, esetenként prémium re- 
ményében, mert kell a munkaerő... Mind- 
ez végül is rajtunk és a többi iskolán csat- 
tan. 

A nagy szakmunkáshiánnyal függ össze, 
hogy értelmes, szakszerű  munkaerő- 
gazdálkodás helyett rengeteg ember fölös- 
legesen dolgozik, óriási munkát végez a 
főváros munkaügyi főosztálya, meg szám- 
talan vállalat és szinte mindegyik iskola. 
A vállalatok minden évben felmérik, 
mennyi tanulóra van szükségük, s jelentik 
a munkaügyi főosztálynak, tájékoztatnak 


. bennünket, hogy a következő évben meny- 


nyi és milyen szakmájú tanulóra van szük- 
ségük. Mi jelentjük a főosztálynak, hogy 
hány gyerek beiskolázását kérik tőlünk, 
mennyinek a fogadására vagyunk képesek. 
A főosztály összesít, elkészül a beiskolázá- 
si terv, amelyből több lényeges dolog azon- 
nal kiderül. Elsősorban az, hogy a legtöbb 
vállalat a szükségesnél és a beiskolázható- 
nál lényegesen több tanulót kér; az iskola 
befogadóképessége ennél kisebb, a ,lét- 
számterveket" pedig mi, hiányszakmás 15- 
kolák, másfél évtizede nem tudjuk teljesíte- 
ni. (Ki tudja, hány tanuló kellene valójá- 
ban?) 

Ez a szerencsétlen körülmény a vállala- 
tok többségének magatartását és a tanuló- 
képzésben való részvételét egyfelől kedve- 
zőtlenül befolyásolja, másfelől viszont tük- 
rözi azt. A vállalatok egy része — az említett 
stoborzó" vállalattal ellentétben — egy lé- 
pést sem tesz a beiskolázás érdekében, csak 
számot tart a tanulóra. S csodálkozik vagy 
veszekszik, hogy nem kap vagy kevesebbet 
kap a kértnél. S kényszerhelyzetbe hoz 
bennünket is. Mert kinek jó, hogy a mi 

kihelyezett 90 tanulónkat 41 vállalat foglal- 
koztatja? Melyik iskola képes ennyi válla- 
lattal valóban hasznosan, igényesen 
együttműködni, a gyerekek előrehaladását 
ellenőrizni? E kérdés éles és valós. Akadna 
vállalat, amely például esztergályos tanu- 
lóink többségét is fogadná! De ottani elhe- 
lyezésük nem lenne se reális, se tisztességes. 
Az 1-2-3 gyereket foglalkoztató vállala- 
tok tanulóikat az általános iskolákból ma- 
guk , szerezték", néha nevelését is segítet- 
ték. Szerződést kötöttek velük! Küldhet- 
nénk őket más vállalatokhoz? 

Termelési érdek fűződik hozzá, hogy ta- 
nulóink a beiskolázó vállalatnál vegyenek 
részt szakmai gyakorlaton! A vállalat arra 
törekszik, hogy a gyerekek a vállalat sajá- 
tos termelési feladataival ismerkedjenek, 
vagy teljesítménybérrel foglalkoztatva, 
már tanulóként is részt vegyenek a terme- 
lésben. Mi csak akkor helyezhetjük át a 
tanulókat, ha nem látják el megfelelően 
képzésüket. Előfordul ez is, nemegyszer. 

Minden félévben ellenőrző munkát vé- 
geztetünk az üzemekben gyakorló tanu- 
lókkal. S minden évben előfordul, hogy a 
gyerekek egy része nem tudja olyan minő- 
ségben elvégezni a feladatot, ahogyan azt 
egy évvel korábban (másodikos korában) 
a tanműhelyben tette. Romlottak a körül- 
mények? A gyerekek általában jobb gépen 
dolgoznak . De kevesebb az ellenőrzés, keve- 
sebb a gyakorlás, egysíkúbb a munka. 

. Tanulóink foglalkoztatásában háttérbe 
szorulnak a tantervi szempontok, mert a 
termelés az első. Hiszen szakmunkáshiány 
van! Némelyik gyerek - ha szórványellen- 
őr szakoktatónk nem veszi észre — ugyan- 
azt a munkadarabot gyártja sorozatban, 
heteken, hónapokon át, s közben felejt. . . 
Egyik autójavítónál például hónapokon át 
függőcsapszegeket gyárt, s az egyhangúság 
miatt bajba kerül a szakmunkásvizsgán. . . 


Szerszámkészítő tanulóink foglalkoztatása 
egyre nehezebb, különösen a szakközépis- 
kolásoké. Evről évre érezzük a termelés 
módosulását, csökkenését - a termelési és 
piaci problémák a képzés körülményeire is 
hatnak. Kevesebb minőségi munka jut a 


gyerekeknek, mert elsősorban a már állo- 
mányban lévő szakmunkásokat kell foglal- 
koztatni. A szakközépiskolások számára 
előírt csoportfoglalkozás (8-12 tanuló) ma 
már majdnem csak álom. Melyik üzem tud 
ennyi gyereket egyszerre ellátni munkával, 
géppel, minden szükségessel ebben a szak- 
mában? 

A. vállalat 1981-ben vállalkozott rá, 
hogy 60 munkahelyes szerszámkészítő mű- 
helyben megoldja egy szakközépiskolás 
szerszámkészítő csoport gyakorlati foglal- 
kozását. A műhelyben azonban 1984-re 
már csak négy szerszámkészítő szakmun- 
kás maradt. A többiek egy termelőszövet- 
kezet melléküzemében alakítottak szer- 
számkészítő brigádot. A vállalat ezután 
szövetkezetbe hordta a munkát. Műhelyé- 
ben csak négy szakmunkás maradt. Tanu- 
lóink oktatásának színvonala romlott, má- 
sutt kellett elhelyezni őket. Szélsőséges pél- 
da? Talán igen, de a tendencia adott. 

Adott az a tény is, hogy a szakközépis- 
kolások gyakorlati képzése problematiku- 
sabb, mint a szakmunkástanulóké. Keve- 
sebb a gyakorlati idő — egy-egy szerszám 
elkészítésének átfutási ideje lényegesen na- 
gyobb -, és ezt az üzem nem tudja kivárni. 
Tehát egyszerűbb feladatot kap a gyerek. 
Vagy improduktív munkát végez, holott az 
iskolai műhelyben már termelőmunka vég- 
zése közben tanulta a szakmát. Nincs al- 
kalma arra, hogy egy szerszámot egyedül 
csináljon meg. Pedig ez lenne a motivált, 
hatékonyabb képzés. Ezt pedig csak cso- 
portos foglalkoztatás keretében lehet iga- 
zán megoldani. Oly képzési formában te- 
hát, amelynek bonyolultabb a szervezése, 
több pénzt, több türelmet, több előrelátást 
kíván, s mindez nem minden vállalattól 
telik ki. 

B. gyár a szakmunkásképzési alapból 
négymilliót kapott. A vásárolt gépek azon- 
ban nem a tanműhelybe, hanem a termelő- 
üzembe kerültek. Kettőn-hármon a mi ta- 
nulónk is dolgozik, szakmunkásbérben, a 
többi gépen szakmunkások. A tanműhely- 
ben a termelőüzemből kidobált gépmatu- 
zsálemek működnek. Nem kapnak tanuló- 
kat a tanműhelybe - mondják a gyáriak. 
Ésszerű helyzet ez? Vagy tisztességtelen? 
A vállalatot gazdasági okok és a tanulóhi- 

ány készteti erre a gyakorlatra. Így gazda- 
ságos. E gépek hiánya azonban a szak- 
munkásképzést sújtja, bennünket például. 
Most mi 10-25 éves gépekkel dolgozunk. 
Nagyolásra talán jók, a kezdő gyerek meg- 
tanulja rajtuk a fogásokat. De a tanuló fél 
éven belül már szakmunkás minőségű 
munkára törekszik, joggal. 

Mondhatná bárki: nem ez az általános 
helyzet. Hatalmas pénzeket fordít a tan- 
műhelyre a Láng, a FÉG, a MOM s mások 
is. De engem nem az általános helyzet ér- 
dekel, hanem a mi gyerekeink sorsa izgat, 
azoké, akiknek a képzéséért én is felelős 
vagyok. 

Mondok két példát: C. vállalattól felke- 
resnek, írjam alá én is azt a kérést, amely- 
ben a szakmunkásképzési alapból több 
milliót kérnek. Meglepődnek, hogy elolva- 
som. Rosszul esik a közbenjáróknak, hogy 
nem írom alá. Kérésüket ugyanis azzal in- 
dokolják, hogy tanműhelyüket azért kell 
bővíteni, mert a tőlünk kihelyezett másodi- 
kosok nem férnek el a jelenlegiben. Az az 
apróság elkerüli a figyelmüket, hogy csak 
harmadikosokat helyezhetünk ki, s azok- 
ból sem kaphatnak annyit, amennyit kér- 
nek. 

D. vállalat is pénzt igényel, s támogatá- 
somat, aláírásomat kéri. A beszerzendő 
gépek listáján CNC-gépet is találok. En- 
nek az értéke nagyobb, mint az összes töb- 
bi gépé együtt. De szép is lenne! — suhan át 
rajtam a gondolat. De szép is lenne, ha 
tanulóink ilyen gépen is tanulhatnának! 
De nekem az a fontos, hogy a vállalatok- 
nál gyakorló minden tanulónk jó gépet 
kapjon. S"amikor megjegyzem, hogy a ké- 
rést nem támogatom, mosolyogva húzták 
elő a másikat. , Sejtettük" — mondták. De 
hát nagyon kellene egy CNC-gép a terme- 
léshez. 

Kedvezőtlenül hat ránk s partnervállala- 
tainkra, hogy néhány év óta csökkentek 
tanulóink szakmai versenyzési lehetőségei. 
1985-ben és 1986-ban például a szerszám- 
készítő szakmunkástanulók számára nem 
rendezték meg a hagyományos SZKT- (A 
szakma kiváló tanulója) versenyeket. Ke- 
vés a pénz? Elhárítható akadály. Meg le- 
hetne oldani, hogy hozzájáruljunk a verse- 
nyek rendezéséhez saját költségvetésünk- 


ből. Több vállalat vezetői megerősítettek 
abban a hitben, hogy ök is szívesen hozzá- 
járulnának a kiadásokhoz, ha a közösen 
képzett tanulónk versenyezne. 

Azért maradnak el a versenyek, mert az 
érintett szakmákban kevés a gyerek? Nem 
tartom bölcs érvnek. Hiszen könnyen be- 
látható, hogy propagandát nemcsak a di- 
vatos szakmáknak kell csinálni. Persze 
azoknak is. Az egész tanulóképzés szürkíi- 
tése lenne, ha a divatos szakmák tanulói 
nem versenyezhetnének. Lebecsülése lenne 
egyúttal annak a sok száz tanárnak, szak- 
oktatónak, szakmunkásnak, aki szinte fel- 
mérhetetlen energiát, szellemi és erkölcsi 
kapacitást — és rengeteg időt — mozgósít, 
hogy legjobb növendékeit versenyre tegye 
képessé. Indokolatlan bánásmód lenne az- 
zal a sok ezer lánnyal és fiúval szemben is, 
aki - miként minden kor és társadalom 
ifjúsága — versenyben méri fel és kívánja 
megmutatni képességeit. 

De ez a csökkent presztízsű, kevés tanu- 
lót foglalkoztató szakmákra is áll! Ott bő- 
ven található törekvő felnött és diák. Kü- 
lönösen nyomós érv éppen e szakmák is- 
mertségének és elismertségének gyenge 
volta, hiszen éppen ezért lenne szükség na- 
gyobb nyilvánosságra, ha tetszik: hírverés- 
re. A , hiányszakmás" tanulók között is 
bőven van tehetség, s megkívánja az igaz- 
ságosság, hogy a szakma elsajátításának, 
megszeretésének lehetőségeit tőlük se von- 
ják meg. 


Az elmondottak valóban súlyos gondok, s 
nemcsak elhúzódnak, hanem iparunk, gaz- 
daságunk, oktatási rendszerünk és a szü- 
lők egy részének anyagi állapota miatt éle- 
ződnek és újakkal egészülnek ki. Az egyik 
legégetőbb gond, hogy az általános iskolá- 
ban megszerzett ismeretekre, készségekre 
és jártasságokra épülő nevelő-oktató mun- 
ka helyett központi problémánk a felzár- 
kóztatás, a hiányok pótlása - s ez emberte- 
len munka. Hosszú időn át elviselhetetlen, 
perspektivátlan helyzet. Sok-sok ezer ta- 
nuló (szakmunkásjelölt!) helyzete indokol- 
ja, hogy a tanulmányi problémák csökken- 
tésének útja ne felzárkóztató vergődés, ha- 
nem tantervi rendezés legyen, olyan, amely 

az általános iskolára és a mi közismereti és 
szakmai tárgyainkra egyaránt kiterjed. 

S rendezni végre... Már-már idézném a 
költőt, de minden rendezendőnk nagyon is 
prózai. A tegfontosabbak az iparral, a vál- 
lalatokkal vannak kapcsolatban. Olyan 
rendezésre lenne szükség, amely lehetővé 
teszi, hogy jobban kapcsolódjon össze isko- 
lai és vállalati nevelési és termelési érdek. 
Legyen érdeke a szórványképzésben dol- 
gozó szakmunkásnak, hogy a mellé beosz- 
tott ifjú ember megfelelően fejlődjön szak- 
mailag is, morálisan is. Legyen érdemes a 
vállalatnak gyakorlati képzésben részesíte- 
ni azt a tanulót is, aki más vállalattal kö- 
tött szerződést. Érje meg a vállalatnak cso- 
portos képzést szervezni azokban a szak- 
mákban, amelyekben a munka bonyolult- 
sága vagy a nagy átfutási idő miatt több 
tanuló, esetleg több munkás együttműkö- 
désére van szükség. Például a szerszámké- 
szítő és a vele rokon szakmákban, ahol a 


Szabó Zoltán: Szeretet 


csoportos foglalkozás keretében szervezet- 
tebb lehet a munka, szakszerűbb a beveze- 
tő elméleti foglalkozás, hatékonyabb a 
képzés. 

Érdemes legyen... Arra gondolok, hogy 
a szakmunkásalap képzésében és elosztá- 
sában még több kedvezmény illesse azt a 
céget, amely többet áldoz a szakmunkás- 
képzésért, amelyik nemcsak a maga mun- 
kaerő-utánpótlására gondol az oktatás fej- 
lesztése közben. 

Szubjektív gondolatok ezek, egy növen- 
dékei sorsáért aggódó felnőtt töprengései. 
Egy csokorra való abból a rengeteg gond- 
ból, amely tanárkollégáimmal, üzemi part- 
nereinkkel és növendékeinkkel való beszél- 
getések alkalmával gyakran szóba kerül. 
Mindig azért, mert nyomasztanak, s arra 
serkentenek, hogy igyekezzünk csökkente- 
ni őket. 


Nagy Endre 

Művelődési érdekek és lehetőségek 


Az általános művelődési központok hivatása 


. A hazai művelődésnek mindig központi 
kérdése volt: hogyan alakul a közoktatás 
és a közművelődés viszonya. S nem is csak 
az elméletben — hanem a gyakorlatban. 
A hetvenes évek elején ehhez kapcsolódott 
egy kérdés: milyen szerepet kaphatnak a 
valóságban a kultúra társadalmi jelentősé- 
géről vallott felfogások. A művelődés 
rendszerességéről, — szükségességéről és 
módjáról szóló írások — bár egymással vi- 
tatlkozva — abban azonban egyetértettek, 
hogy a művelődés legfontosabb összefüg- 
gései az emberek igényeiben, a társadalom, 
a gazdaság, a politika elvárásaiban, az ér- 
dekeltségben, illetve a két művelődési terü- 
let, a közoktatás és a közművelődés viszo- 
nyában keresendők. Az oktatási és a köz- 
művelői gyakorlatban az eltérő hagyomá- 
nyok, a feltételek különbözősége, a mű- 
veltség szerkezete, a művelődési szokások 
változásai csak részben szolgálták a közös 
célokat és érdekeket. Az új funkciókeresés 
sok félreértéssel párosult, szakmai presz- 
szet áá és meg nem értés volt tapasztal- 

tó. 
A hetvenes évek első felében a közokta- 
tásról és a közművelődésről megszületett 
dokumentumok már érzékeltetik, hogy a 
művelődés e két fontos részét a korábban 
csak kiegészítő, inkább alárendelő kapcso- 
latban egyenrangúvá nyilvánították. E po- 
litikai határozatok a mindennapokban - 
természetesen nem egyszerre és nem min- 
denütt — fokozatosan teret nyernek. A köl- 
csönös egymásrautaltság felismerése — in- 
dulatoktól sem mentes vitákban — lassan 
összhangba kerül a társadalmi igényekkel. 

Folyamatos jelenidőben fogalmazhatunk, 


hogy érvényesül az a gyakorlattal megerő- 
sített szemlélet, miszerint a közoktatás és 
a közművelődés csakis egymásra épülve, 
egymást feltételezve és kiegészítve, a köl- 
csönös érdekek szem előtt tartásával tölthe- 
ti be hivatását. 

Az önművelés alapozásában, a képessé- 
gek és a készségek kibontakoztatásában 
meghatározó a család indító, inspiráló, 
kulturális igényt keltő magatartása, az is- 
kola szerepe. Az egyén, a család, a munka- 
hely, a környezet, az oktatás, a kultúra- 
közvetítés egész rendszere csak együtt ké- 
pes formálni a művelődési szokásokat. Ma 
is időszerűnek tartom Szent-Györgyi AIl- 
bert gondolatát az iskoláról, tudásról: ... 
, amit az iskolának el kell végeznie, első- 
sorban az, hogy megtanítsa nekünk, ho- 
gyan kell tanulnunk, hogy felkeltse a tudás 
iránti étvágyunkat, hogy megtanítson ben- 
nünket a jól végzett munka örömére és az 
alkotás izgalmára, hogy megtanítson arra, 
hogy szeressük, amit csinálunk és hogy 
segítsen megtalálni azt, amit szeretünk csi- 
nálni" 


A művelődési érdekről, az egyének és 
közösségek érdekeltségéről vallott korábbi 
felfogás és a tényleges gyakorlat a hetvenes 
évek végétől távolodott egymástól. Azaz, 
a közművelődés nagyon is függ attól, hogy 
az egyének mennyire igénylik azt, mennyi- 
re öntevékenyek, mennyit tesznek önmű- 
velésükért. 

[95 


Napjainkra a közoktatás és a közművelő- 
dés kapcsolata jelentős változásokon ment 
keresztül. Mind a hazai, mind a nemzetkö- 

zi gyakorlat a társadalmilag hasznos egy- 
máshoz illeszkedést szorgalmazza. Ebben 
az útkeresésben nagyobb figyelem fordul 
az oktatási, közművelődési és sportintéz- 
mények tervszerű együttműködésére. 
Több mint másfél évtizedes fejlődési sza- 
kaszt tudhat maga mögött a Heves megyé- 
ból indult mozgalom, amely az általános 
művelődési központban találta meg formá- 
ját, kereteit. E mozgalom útja ellentmon- 
dásos, nehéz volt, s a bürokratikus akadá- 
lyokkal is meg kellett küzdeni. A kezdemé- 
nyező pedagógusok, építészek, kutatók, 
népművelők, könyvtárosok, az irányítás- 
ban dolgozók azonban végigjárták e rögös 
utat. Az utólag felvázolható pályaiv a ko- 
rai integrációtól a tudatosan épített komp- 
lex épületekben folyó művelődési tevé- 
kenységig terjed. 

Mit nevezünk általános művelődési köz- 
pontnak? A Köznevelés című hetilapban 
1985-ben megjelent, az oktatási törvény 
végrehajtását elősegítő dokumentumterve- 
zet így fogalmaz: , Az általános művelődé- 
si központ elsősorban a községek lakossá- 
ga művelődési alapellátását szolgáló intéz- 
mények irányítási, szervezeti egysége. 
Alapintézménye az általános iskola, amely 
a jellegének megfelelő szakmai teendőket 
látja el, tartalmi együttműködésben a társ 
művelődési intézményekkel, a helyi műve- 
lődési igények és művelődési feltételek sze- 
rinti módon és mértékben bekapcsolódva 
a felnőttoktatással és felnőttneveléssel ösz- 
szefüggő feladatok megoldásába." Ilyen 
intézmények nemcsak községekben, ha- 
nem lakótelepeken is szerveződtek, és tele- 
pülésenként sok közöttük az eltérés. 

Ma közel 250 intézményt sorolhatunk 
az általános művelődési központok közé. 
A több funkciót ellátó épületek fele 1000—- 
5000 lélekszámú falvakban, egyötöde ki- 
sebb településeken, társközségekben, egy- 
harmada városok lakótelepein működik. 
A földrajzi elhelyezkedés arra utal, hogy e 
kezdeményezés elsősorban azokon a tele- 
püléseken bontakozott ki, ahol a művelő- 
dés feltételei mostohák voltak. A cselekvé- 
si kényszer azonban alkotó energiákat sza- 
badított- fel, összefogásra mozgósított. 
Köztudott, hogy a művelődési intézmény- 
hálózat az országban sok helyütt csak fé- 


lig, illetve részlegesen épült ki, s hasonló- 
képpen hiányok vannak a személyi feltéte- 
lekben is. Mindez sürgette a művelődés 
erőinek és eszközeinek koncentrálását. Az 
integrált intézmények feltételei kialakítá- 
sának jellegzetes módja volt a meglevő köz- 
intézmények szervezeti összevonása. En- 
nek első eredménye Sarudon született meg. 
A maiak többsége ebbe a kategóriába so- 
rolható. A meglevő épületek felhasználása, 
rekonstrukciója már minőségileg is többet 
jelentett. Többek között példa erre Bese- 
nyőtelek és Halásztelek. Új lehetőséget kíi- 
nált az e célra tervezett és épített intézményi 
típus például Debrecenben és Kecelen. Na- 
gyobb, átfogóbb igényű általános művelő- 
közben a tevékenység állandó bővítésével - 
birkóztak meg Pécsett, újabban Kiskunha- 
lason. Ezeknek az intézményeknek a szol- 
gáltatásai beépültek a lakosság hétköznap- 
jaiba és a művelődés rendszerébe. 

Voltak és ma is vannak viták arról, hogy 
ki jár jól a ,komplexben". A gyerekek 
vagy a felnőttek jutnak-e több lehetőség- 
hez? A pedagógusok több népművelői 
munkát végeznek-e, és a népművelők 
mennyire részesei az egységes nevelési 
programnak? Az intézmények közül me- 
lyik erősödik a többi hátrányára? Mára a 
viták hevessége csillapodott. Igazolódott, 
hogy a tanulóifjúság oktatása, a szabadidő 
eltöltése gazdagabb, sokszínűbb lett. A la- 
kosság, a közösség javára pedig szélesebb 
lehetőségek teremtődtek a kulturális kíná- 
latban. Az új módszerek, új kezdeménye- 
zések egy-egy esetben túllépték a település 
határait, és a valójában legjobbak a műve- 
lődés műhelyeivé váltak. 


Az általános művelődési központok alap- 
tevékenysége akkor lehet elfogadható, 
ha az iskola színvonalas működésére ala- 
pozva, a helyi hagyományokra gazdag kul- 
turális életet képes szervezni. Az intézmé- 
nyek törekvéseit a sokféleség jellemzi. Az 
eltérő körülmények által kialakuló sokszíi- 
nűség az intézmények munkájának kisu- 
gárzó hatásában is nyomon követhető, . 
több önállóságra, cselekvésre nyílik lehe- 
tősége az itt dolgozóknak. 

Vannak gondok is. Mindenekelőtt a 
szemléleti különbségekre gondolok. Az elté- 
rő nézetek és módszerek közelítését főként 
az teszi szükségessé, hogy érvényesüljön a 
szélesen értelmezett kultúrafelfogás a la- 
kosság körében, az intézményi munkában. 

Azok a komplex intézmények, amelyek 
ezt jól megértették, sokat tettek tevékeny- 
ségük nyitottságáért. Az általános művelő- 
dési központok vállalják, vállalhatják azt 
a szerepet, hogy átfogóan, a legfiatalabb 
korosztálytól az idősekig megteremtik a 
művelődéshez a lehetőséget. Ez a program 
azt is jelenti, hogy az intézmények egész 
nap a lakosság rendelkezésére állnak, mint 
óvoda, iskola, könyvtár, sportolási lehető- 
ség, mint a művelődési otthon hagyomá- 
nyos és új tevékenységeinek színtere; ahol 
a kultúra ünnepi pillanatai beleolvadnak a 
kultúra mindennapi jelenlétébe. 


A hetvenes évek második felére egymás 
után alakultak meg a komplex - akkori 
elnevezésük szerint — nevelési központok. 
Ami - a már említett — gondokat és tévedé- 
seket illeti: az összevonások néhány telepü- 
lésen, egy-egy megyében formális intéz- 
ményalapításhoz vezettek. Nem a helyi 
társadalom szükségleteihez alkalmazkod- 
tak azok az irányítók, akik csak szervezeti, 
gazdálkodástechnikai szempontok alapján 
vonták össze az oktatási-közművelődési 
intézményeket. Ilyen esetekben a szerveze- 
ti-adminisztratív döntést nem is követhette 
életerős működés. 

Miközben nőtt a komplex intézmények 
száma, tevékenységük jogi, igazgatási, fő- 
ként pedig tartalmi szabályozatlansága 
(vagyis: az intézményi követelmények tisz- 
tázatlansága) sok feszültséget okozott. Vé- 
gül 1977-ben kormányszintű döntés szor- 
galmazta a több célra hasznosítható mű- 
velődési és sportintézmények létrehozá- 
sát. Az Oktatási és a Kulturális Miniszté- 
rium megjelent irányelvei pedig lehetővé 
tették az együttműködés különböző for- 
máit. 1980-ban az MSZMP KB Agitációs 
és Propaganda Bizottsága állásfoglalásá- 
ban felhívta a területi párt- és tanácsi szer- 

vek figyelmét a komplex intézmények jobb 
működtetésére. 

A művelődés irányítása azóta levonta a 
tanulságokat, és olyan igazgatási kereteket 
teremtett, amelyekben fejlődhet a művelő- 
dés eme újabb hajtása. (Igaz, az utóbbi 
évek gazdasági nehézségei szűkítették en- 
nek anyagi forrásait.) Tehát elfogadottá, 
nagykorúvá váltak kulturális életünkben a 
művelődés integrált központjai. Az új ok- 
tatási törvény végrehajtását célzó állam- 
igazgatási intézkedések sorában az alapfo- 
kú nevelési-oktatási intézmények működé- 
si elveire és általános szabályozására tett 
javaslat már részletesen szól az általános 
művelődési központokról. 

A kísérleti időszak lezárult, de a további 
útkeresés természetesen nem. Hiszen eb- 
ben az esetben is vizsgálni kell, hogy a 
változó gazdasági, társadalmi, művelődési 
körülményekre hogyan reagál az irányítás 
és az intézményhálózat. A közelmúltban a 
művelődéspolitikai irányítás az eddigi 
munka alapján megerősítette, hogy szük- 
ség van az általános művelődési közpon- 
tokra. Hangsúlyozva, hogy továbbra is 
csak ott célszerű szervezésük, ahol a helyi 
igények, érdekek és feltételek ezt indokol- 
ják. Ha pedig a továbbfejlődés útját keres- 
sük, nagyon fontos, hogy a közoktatás, a 
közművelődés mellett a sport, a szabadidő 
eltöltése s a rekreációs lehetőség nagyobb 
teret kapjon ezekben az intézményekben. 
A tapasztalatok azt bizonyítják, hogy a 
tömegsportból, az esti, hétvégi családi 
programokból még nagyobb részt vállal- 
hatnak. 

Ma már egyetértés van abban is, hogy az 
általános művelődési központ egy intéz- 
mény az oktatás, a közművelődés rendsze- 
rében — egyesítve és magasabb szinten szol- 
gálva a két tradicionális terület értékeit és 
előnyeit -, de nem az egyetlen. 

Az általános művelődési központnak 
nap mint nap bizonyítania kell a lakosság 
és önmaga előtt. A többféle művelődési 
tevékenység eltérő követelményeket tá- 
maszt az intézmény dolgozóival, a helyi 
irányítással szemben. Jelenleg azonban a 
távlati célok és a mindennapi cselekvési 
lehetőségek nem mindig esnek egybe. Ez 
azt jelenti, hogy a művelődéspolitika tá- 

mogatja ezeket az intézményeket, dea ben- . szerű működéshez - s közben a fejlesztés- 
ne dolgozóknak és a helyi irányítóknak — ről sem mondhatunk le. 

nagyobb munkára, több leleményre és la- 

kossági támogatásra van szükségük a cél- Fodor Péter 

Egy életút a történelem viharaiban 
Bajcsy-Zsilinszky Endre (1886—-1944) 


, Eszmétt és céljait, terveit és hiedelmeit rendezze az idő" — írta róla egyik megemlékezésé- 
ben Illyés Gyula. Az elmúlt négy évtizedben cikkek, tanulmányok, emlékezések egész 
sora foglalkozott ellentmondásos, élete utolsó tíz évében azonban az antifasiszta küzde- 
lem élvonalába kerülő politikus életével. Az egész életpályáját felölelő, átfogó tudomá- 
nyos biográfia azonban még várat magára. 

E cikk is elsősorban tisztelgés a nagy hazafi előtt a centenárium alkalmából, s nem 
vállalkozhat arra, hogy egész politikai pályáját részletesen felvázolja és értékelje. A hang- 
súlyt itt és most nem annyira életútjának problematikus kezdeteire tesszük, hanem 
inkább arra az évtizedre, amikor Bajcsy mind egyértelműbben felismerte a náciellenes 
harc szükségességét, és vállalta az antifasiszta erőkkel való együttes harcot. 


Bajcsy-Zsilinszky Endre 1886. június 6-án született Szarvason. Gimnáziumi tanulmánya- 
it Békéscsabán fejezte be, a kolozsvári egyetemen pedig jogot végzett. Jogi tanulmányai 
során egy évet Németországban töltött. Már diákéveiben foglalkoztatják a társadalmi 
problémák; több - figyelmet keltő — cikke jelenik meg a helyi lapokban, sőt a Budapesti 
Naplóban is. Politikai felfogását, szemléletét az e korban divatos Széchényi-Deák-kul- 
tusz formálja, de hat rá a család birtokszomszédjának, Tisza Istvánnak a politikája i IS. 

Családjának neve - s benne az övé is — Áchim L. András meggyilkolása után, 1911 
májusában vált országosan ismertté. Békéscsabán ez időben , az úri társadalom" és az 
elnyomottak érdekeiért is síkraszálló, , úrgyűlölettől" túlfűtött parasztvezér, Áchim 
között kiéleződtek és botrányossá fajultak az ellentétek. Ebben a feszült légkörben a két 
Zsilinszky fivér, Gábor és Endre — a család nőtagjait ért sérelem miatt — elégtételt követelt 
Áchimtól. A dulakodássá, majd verekedéssé fajult , kihívás" közben Gábor öccse , védel- 
mében" lelőtte a parasztvezért. Az Áchim-gyilkosság — amelyet később mélyen fájlalt — 
Bajcsy-Zsilinszky egész életét végigkísérte. A történtek után a húszas-harmincas években 
a baloldal, főleg a munkásmozgalom tört pálcát felette, s még a második világháború 
alatt is gond volt, hogy a szervezett munkások egy része befogadja őt az antifasiszta 
táborba. Amikor pedig kibontakozóban volt náciellenessége és határozott tenni akarása, 
akkor a szélsőjobboldal, a nyilasok, imrédysták igyekeztek felhasználni ellene az Áchim- 
gyilkosságot. A publicisztika, a történetírás sem tett még egyértelműen pontot az ese- 
ményre. Vannak, akik Bajcsy-Zsilinszky teljes felmentésén fáradoznak, és csupán , Csalá- 
di ügynek" tekintik a történteket, megfeledkezve, hogy ez az osztályküzdelmek része volt. 
Mások, Áchim oldalán, inkább Bajcsy-Zsilinszky Endre egyértelmű elmarasztalása mel- 
lett foglalnak állást. I 

Bajcsy-Zsilinszky Endre az egyetem elvégzését követően először huszárönkéntes, majd 
leszerelése után, 1912 és 1914 között díjtalan közigazgatási gyakornok. Végigharcolja az 

első világháborút, orosz hadifogságba kerül, ahonnan 1918 novemberében tér haza. 
Neveltetésének, eszméinek megfelelően elutasítja az 1918-as polgári demokratikus forra- 
dalmat, s még inkább a Magyarországi Tanácsköztársaságot. A forradalmakat teszi 
felelőssé azért, hogy a Kárpátoktól övezett ország, Nagy-Magyarország álma ábránd 
maradt csupán. Nemcsak passzív szemlélője az ellenforradalmi szervezkedésnek, hanem 
már 1919 tavaszán egyik szervezője a Gömbös Gyula nevéhez fűződő hírhedt szervezet- 
nek, a Magyar Országos Véderő Egyesületnek (MOVE). 

1919 nyarán már Szegeden találjuk Gömbös Gyula, Eckhardt Tibor, Kozma Miklós 
társaságában. S amikor megérkezik Horthy Miklós ellentengernagy, Bajcsy benne találja 
meg azt az ideális vezéregyéniséget, akinek vezetésével elképzelései valóra válhatnak. 
Azok közé tartozott ekkor, akik azon munkálkodtak, hogy Horthy legyen a , Nemzeti 
Hadsereg" fővezére és az ország államfője. Bajcsy-Zsilinszky szemében két évtizeden 
keresztül Horthy mindig az az államférfi volt, aki a nemzet érdekeinek , hű képviselője", 
, tévedésetért" sohasem őt, hanem tanácsadóit tette felelőssé. 

A húszas évek elején elvbarátai voltak a szegedi tiszttársai, továbbá azok a dzsentri-, 
középbirtokos elemek, akik vele együtt gyűlölték a forradalmakat, szemben álltak a 
haladó erőkkel, s a szomszéd országokhoz való közeledés helyett a nacionalizmus, a 
sovinizmus, az erőszakos revízió, Nagy-Magyarország helyreállításának eszméje fűtötte 
őket. Egyúttal politikai hatalmukat és gazdasági biztonságukat a nagybirtok és a zsidó 
nagytőke rovására szerették volna érvényesíteni, és ehhez a tömegbázist szociális dema- 
gógiával, földreformigérettel kívánták megszerezni. Voltak — igaz, nagyon kevesen, . 
köztük azonban Bajcsy-Zsilinszky is -, akik nemcsak propagálták, de reménykedtek is 
a szociális intézkedések valóra váltásában. 

A fővárosba érkezve - barátaival — Bajcsy-Zsilinszky megindítja a Szózat című lapot, 
amelyben a fenti elképzelések kapnak , markáns" helyet. 1923-ban ott van a Bethlen 
István , liberálisabb" felfogását elutasító Fajvédő Párt alapítói között. Nézeteire ez 
időben jellemző, hogy a Zsilinszky nevet nem tartja eléggé magyarosnak és nemesen 
csengőnek, ezért felveszi a Bajcsy nevet, anyja nevét, akinek a családfáját egészen az 
Árpádok koráig vezeti vissza. 

Bajcsy-Zsilinszky Endre 1922-ben, a derecskei parasztok támogatásával kerül be a 
parlamentbe, s ott valóban a parasztok problémáinak szószólója. A nemzetgyűlésben - 
mint ez az országgyűlési almanachban is olvasható -— , különösen a birtokreform, a 
szövetkezeti szervezés, a sajtó, a szociálpolitika, a közoktatás és a honvédelem ügyeivel" 
foglalkozott. Az 1926-os választáson nem jutott mandátumhoz, s mivel a fajvédőket nem 
követi a kormánypártba való visszalépésben, pártkereteken kívül marad. Ezért is indítja 
meg 1928-ban Előőrs című lapját, hogy ennek hasábjain fejthesse ki politikai és társadal- 
mi kérdésekben vallott álláspontját. A válság idején egyre több időt tölt Szabolcsban, 
ahol a beregi parasztok gondjai foglalkoztatják. 1929 szeptemberében lapjában nyilt 
levélben támadja a földművelésügyi minisztert azért, mert az elhanyagolja az almaterme- 
lést, Szatmár , aranyát". Szaktanácsaival, a szövetkezesítés gondolatának népszerűsítésé- 
vel közvetlenül is segíti a beregi parasztokat. Így nem véletlen, hogy 1931-ben és 1939-ben 
is a tarpai parasztok képviselője lesz a parlamentben, s 1935-ben csak Gömbös közvetlen 
fellépése miatt nem sikerül itt mandátumot szereznie. 

A gazdasági válság idején, 1930-ban megalakította a Nemzeti Radikális Pártot. Ekkor 
már szinte teljesen elszakadt régi fajvédő barátaitól, és egyre több baloldali vagy leg- 
alábbis haladó balra tartó íróval, szervezettel kerül kapcsolatba. Utkeresése, a szociális 
igazságosságért való küzdeni akarása vezeti el a húszas évek végén a baloldali szellemű 
fiatal értelmiségieket tömörítő Bartha Miklós Társasághoz. Az Előőrsben, majd az 
1932-ben indított Szabadság című lapban egymás után kapnak fórumot az olyan írók, 
mint Szabó Dezső, Szabó Pál, József Attila, vagy az ekkor induló és később összeková- 
csolódó népi írók többsége - /llyés Gyulától kezdve, Féja Gézán át Veres Péterig. Az 
Előőrs 1932. március 15-i számában jelenik meg Mit akarnak a Márciusi Fiatalok? című 

programjellegű írás, 16 fiatal értelmiségi, köztük Kállai Gyula aláírásával, amely egy 
korai kísérlet az értelmiség és a parasztság összefogására. 

A válság éveiben Bajcsy-Zsilinszky és pártja látószögébe még a korábbiaknál is na- 
gyobb súllyal két, újra meg újra visszatérő kérdés kerül 

Az egyik, a többi baloldali ellenzéki párthoz — az MSZDP-hez és az újonnan alakult 
Független Kisgazdapárthoz — hasonlóan, az agrárkérdés. Elodázhatatlannak tartják a 
földreformot és az 500 holdon felüli nagybirtok felosztását, teljes kártalanítással. 

Az elsőtől ugyan lényegesen eltérőnek tűnő, valójában azzal szorosan összefüggő 
kérdés a nemzet általános műveltségének emelésével kapcsolatos. Bajcsy-Zsilinszky ko- 
molyan vette a kurzus jelszavát, hogy a magyar , kultúrnemzet", de hamarosan rádöb- 
bent, hogy a valóság ezt cáfolja. Ezért támadta élesen a rendszer oktatáspolitikáját, 
sürgetve a nyolcosztályos és az erre épülő egységes, koncentrált tudást nyújtó közép- és 
felsőfokú iskolahálózat kiépítését. Éppen Szabolcs-Szatmárban döbbent rá a nagyfokú 
analfabétizmusra, és szorgalmazta annak mielőbbi felszámolását. Nem véletlen, hogy 
1944 végén, a sopronkőhidai fegyházban mintegy végrendeletszerűen fogalmazta meg e 
gondolatokat az elkövetkezendő új Magyarország demokratikus erői számára. 

Az útkeresés mellett azonban pártja programjában, társadalmi és gazdasági törekvése- 
iben még mindig erősen hatnak konzervatív és erőteljesen nacionalista nézetei. 

1932 októberében fajvédő pályatársa, Gömbös Gyula lett az ország miniszterelnöke. 
Bajcsy-Zsilinszky ugyan már régen eltávolodóban volt tőle, mégis bizonyos reményke- 
déssel tekintett kormányzása elé — bízva abban, hogy Gömbös szociális programjának 
legalább egy része megvalósul. Talán Bajcsy-Zsilinszky maga sem gondolta, hogy éppen 
Gömbös idején kezd élesen szembekerülni magával a rendszerrel, és , ellenzéki magatar- 
tása" legszembetűnőbben a parlamentben nyilvánul meg, ahogy az almanach a tevékeny- 
ségét értékelte. 


Hitler hatalomra jutása után Gömbös az első kormányfő, aki felkeresi Berlinben a náci 
vezért. Ezzel a külpolitikában a két ország szövetsége, a belpolitikában pedig a totális 
diktatúra bevezetése kerül napirendre. Bajcsy-Zsilinszky különösen az első miatt támad- 
ja élesen Gömböst. A parlament szinte megdermed, amikor 1933. június 20-i beszédében 
Bajcsy-Zsilinszky nemcsak tiltakozik a berlini út, a kilátásba helyezett szövetség ellen, 
hanem ki is jelenti: , Vegye tudomásul a miniszterelnök úr, hogy itt német világ nem volt 
ezer éven át, s itt német világ nem lesz! Hogy ezt megakadályozzuk, elmegyünk a golyóig 
és az akasztófáig!" 

Gömbös először ígéretekkel, magas, akár államtitkári pozíció felajánlásával akarja 
jobb belátásra bírni egykori pályatársát, s amikor ez nem megy, a kormányfő az ellentá- 
madást választja. A visszaütés az 1935. tavaszi országgyűlési választáson következett be. 
Bajcsy-Zsilinszky számolt Gömbös retorziójával, ezért a baloldalon szövetségeseket 
keresett, elsősorban a Kossuth-pártban és régi ellenfeleiben, az 1918-as, úgynevezett 
oktobristákban. A tarpai választókörzetben ellenfele Gömbös támogatásával és a csen- 
dőrségi retorziókkal megszerezte a mandátumot, Bajcsy-Zsitinszky alulmaradt. A tör- 
téntek Bajcsy-Zsilinszkyt meggyőzték arról, hogy csak a baloldali ellenzéki pártok 
összefogása és közös fellépése állhatja útját a náci veszélynek, és teremtheti meg a 
feltételeit az általa is egyre jobban sürgetett szociális változásoknak. 1936-ban — abban 
a reményben, hogy a kisgazdapártban jobban érvényesítheti politikai elképzeléseit, mint 
az anyagi csőd szélén álló pártjában — fuzionált a Független Kisgazdapárttal. Röviddel 
utána szakított lapjával is, a Szabadsággal, mert az új társtulajdonos Bajcsy-Zsilinszky 
elveivel ellentétes irányba fordította a lapot. 

Bajcsy-Zsilinszky Endre választási veresége, majd a baloldali erők összefogásának 
felismerése után vállalkozott első ízben arra, hogy nyilatkozzon az MSZDP központi 

lapjának, a Népszavának. A lap szerkesztősége 1935. május elsején Gömbös , reformter- 
veivel" szemben az igazi reformokról kért véleményt politikusoktól, íróktól, tudósoktól. 
Bajcsy-Zsilinszky rövid nyilatkozatában olyan reformokért szállt síkra, amelyeket az 
egész baloldal magáénak vallhatott. , Régóta hirdetem, hogy Magyarországon nem 
egyszerű reformokra van szükség, hanem mély és átfogó, általános és egyetemes átalaku- 
lásra" — mondotta. , Politikai téren . . . becsületes, egyszerre történelmi gyökerű és európai 
szellemű demokráciának és parlamentarizmusnak a kiépítése... Szociális téren ... a 
szociális igazság érvényesítése", a munkaidő csökkentése, a munkanélküliség felszámolá- 
sa szükséges. Mi a teendő a faluban? - kérdi, s a válasza: , egész világnyi" birtokreform, 
s ami legalább ennyire fontos, az általános műveltség emelése, hogy , itt a századok óta 
összegyűlt hatalmas szellemi energiát" az ország és Európa javára kamatoztatni tudjuk. 

Bajcsy-Zsilinszkynek a Gömbössel és a fasiszta Németországgal szembeni megnyilat- 
kozásai átértékelésre késztetik a KMP egyes vezetőit is. A történtek után Révai József 
úgy látta, hogy az MSZDP-n kívül a Nemzeti Radikális Párt az egyetlen polgári párt, 
amely valóban földreformot, titkos választójogot akar, és külpolitikájában határozottan 
náciellenes. Míg a kispolgári pártok 1918 után , balról mentek jobbra". .., Zsilinszkynél 
, Megfordított folyamatot látunk". 1936 elején ezért is fogalmaz az Elvtársi levélben a 
párt, hogy , a polgári ellenzéki pártokat és egyes vezetőiket nemcsak politikai múltjuk 
alapján, hanem jelenlegi ténykedéseik és programjuk alapján kell megítélni". Talán az 
sem véletlen, hogy amikor a KMP 1936 nyarán konkrét formában, pártvezetőkre lebont- 
va is vizsgálja a népíront megteremtésének lehetőségét, mint az utóbbi időben előkerült 
dokumentum is bizonyítja, felvetődik az a javaslat, hogy Bajcsy-Zsilinszky Endrét 
Párizsba kellene hívni, és ott tárgyalni vele a népfront kérdéséről. Hogy a harmincas évek 
második felében nem volt felfogásával teljesen ellentétes a népíront gondolata, azt jelzi, 
hogy - bár csak közvetve — közösséget vállalt az 1937 tavaszán létrejött Márciusi Front 
debreceni szervezetével. 

Bajcsy-Zsilinszky Endre - elvesztve a parlamenti , szószéket" -— a harmincas évek 
második felében a kisgazdapárt keretei között, főleg a Magyarország, 1938 tavaszán 
— barátja, Pethő Sándor alapította — Magyar Nemzet és 1939 szeptemberében a maga 
létesítette Független Magyarország című hétfői politikai hetilapban fejti ki kül- és belpoli- 
tikai nézeteit, s egyre határozottabban küzd elveiért. 1938 őszén, az első bécsi döntés után 
jelent meg az Egyetlen út a magyar paraszt című nagyobb lélegzetű munkája. E könyv 
ismét hitvallás a földreform mellett, egyben annak részletes kifejtése is, hogy egy szük 
körű középosztálybeli elit mellett a nemzet, ha igazán hű akar maradni a Szent István-i 
állameszméhez és Mátyás király, Kossuth Lajos nyomdokain akar haladni, csak ,a 
magyar parasztságra támaszkodhat" és , a belőle kisarjadt ipari munkásságra". 

Könyvében az első terület-visszacsatolás nyomán - ahogy ez korábbi meggyőzödésé- 
ből egyenesen következik — a történelmi Magyarország visszaállítását, , álmaink és 
vágyaink" beteljesülésének lehetőségét látja. Számos politikus sorstársával együtt ő is 
úgy véli, hogy a Szent István-i állam és , állameszme" helyreállításával a magyar nemzet, 
visszaszerezve vezető szerepét a Duna-medencében, képes lesz az őt Keletről és főleg 
Nyugatról fenyegető — mint írta — pánszláv és pángermán veszélynek ellenállni. E remé- 
nyét megerősítette az 1939 tavaszán létrejött lengyel-magyar közös határ, amely — úgy 
vélte — lehetővé teszi a két nép közös, évszázados történelmi küldetésének valóra váltását. 
Az 1939 májusában megtartott választáson, a kisgazdapárt jelöltjeként a tarpai parasz- 
tok bizalmából ismét tagja lesz a parlementnek. Így a második világháború idején a 
parlamentet is fel tudta használni harcos náciellenességének fontos fórumaként. 

A második világháború kitörése, Lengyelország megsemmisítése mind nyilvánvalóbbá 
tette számára, hogy nem a pánszláv, hanem a náci veszély és a vele való szövetség 
fenyegeti az országot. Támogatja Teleki Pálnak a nagyobb önállóságra, a fasiszta 
Németországgal való kapcsolatok lazítására irányuló, a Nyugat felé , kiskaput" kereső 
politikáját. (Mindvégig személyes ügyének is tekintette a Magyarországra menekült 

lengyelek sorsának alakulását.) Bajcsy-Zsilinszky — Telekihez hasonlóan - maga is 
kereste a kiutat az egyre szorítóbb zsákutcából. Ezért is tárgyal 1940. február elején 
Belgrádban egy Hitler-ellenes magyar-jugoszláv szövetség megteremtéséről. 1940 végén 
- úgy tűnik - elképzelése valóra válhat: novemberben, miután Magyarország csatlako- 
zott a háromhatalmi egyezményhez, annak mintegy ellensúlyozásaként Teleki tető alá 
hozza a jugoszláv-magyar örök barátsági szerződést. Bajcsy-Zsilinszky Endre, miközben 
tiltakozik és néhány társával a parlamentben is a fasiszta szerződéshez való csatlakozás 
ellen szavaz, helyesli és üdvözli a jugoszláv-magyar közeledést. 

Bajcsy-Zsilinszky e politika támogatására írja meg másik könyvét Helyünk és sorsunk 
Európában címmel. Ebben nagy teret szentel a magyar és délszláv népek egymásrautaltsá- 
ga gondolatának a közös veszéllyel szemben. Egyben ismét kifejti nézetét a magyar 
nemzet Duna-völgyi , elhivatottságáról " a Kárpát-medencében. Szeretné a könyvet szerb 
és horvát nyelvre is lefordíttatni és kiadni — ehhez Telekitől is biztatást kap. A magyar— 
jugoszláv barátsági szerződés megszegése, majd Magyarország bekapcsolódása a Jugo- 
szlávia elleni háborúba keresztülhúzta Bajcsy terveit; könyvét természetesen betiltották. 

E vészterhes hetekben az ország és Bajcsy-Zsilinszky számára más irányból érkezik 
biztató jel: 1941 márciusában a Szovjetunió visszaadja Magyarországnak az 1848-1849- 
es szabadságharcos zászlókat. Bajcsy-Zsilinszky, aki eddig ellenségesen szemlélte a Szov- 
jetunióban történteket és veszélyesnek vélte a Szovjetunió szomszédságát, most , szimbo- 
likus üzenetnek" tartja a zászlók átadását, s úgy látja, a szovjet vezetőknek Magyaror- 
szággal szemben , nincsenek ellenséges" szándékai. Ellenkezőleg. A Független Magyaror- 
szágban ekkor teszi fel a kérdést: , vajon valóban történelmi kényszer, hogy nekünk, 
oroszoknak és magyaroknak ellenfeleknek kell okvetlenül lennünk?" Nem képzelhető el 
— fejtegeti tovább gondolatát - , a régi történelmi barátság megújulása?" Sajnos nem az 
ő elképzelése valósult meg. 


1941. június 27-én — miután a hitlerista csapatok megtámadták a Szovjetuniót — Magyar- 
ország is hadba lépett a Szovjetunió ellen. Bajcsy-Zsilinszky azonnal tiltakozni kívánt, 
de pártjának vezetői lebeszélték erről. Véleményét az agresszióról 1941. augusztus 5-én 
Bárdossy Lászlóhoz eljuttatott memorandumában fejtette ki. Hangot adott azon meg- 
győződésének, hogy Németország , aligha nyerheti meg a háborút", ezért hibáztatja a 
kormányt, amiért Magyarország belépett a szovjetellenes háborúba. Szerinte az lett 
volna a helyes magatartás, ha , önkéntes csapatok formájában léptünk volna fel, világo- 
san és félre nem érthető módon csak a bolsevizmus ellen". Kérte Bárdossyt, ,,ne erőltesse 
a mindenáron való külpolitikai egységet" és adjon lehetőséget arra, hogy , valamilyen 
módon a külpolitikai ellenzék is megnyilatkozhassék". Álláspontját megismételte a 
parlamentben elhangzott november 11-i beszédében is. , Ez a háború... csak a bolseviz- 
mus elleni önvédelmet" szolgálhatja, és követelményként megfogalmazza, hogy azt 
semmiképpen , sem lehet agressziónak tekinteni Oroszországgal szemben". Kifejti azt is, 
hogy a hadsereget nem az országhatárokon kívül kell bevetni, hanem arra kell felkészíte- 
ni, hogy megvédje nemzetünket abban az esetben, ha , valami fordulat következne be 
Európában, vagy valami anarchia következnék be", hogy , ne úgy álljunk itt, mint 
állottunk 1918-ban". Bajcsy-Zsilinszky tehát, amikor elutasítja a németek oldalán viselt 
háborút, nemcsak attól tart, hogy ez vereséggel végződik, hanem attól is, hogy sor kerül 
az 1918-hoz, 1919-hez hasonló belső változásokra, továbbá az 1938 után megszerzett és 
még megszerzendő területek elvesztésére, és így a Szent István-i , állameszme" ismét csak 
ábránd marad. 
A reményeivel ellentétes események sorozata arra kényszeríti — ellentmondásos nézete- 
inek fenntartása ellenére is —, hogy egyre határozottabban a baloldalon kibontakozó, a 
kommunisták által kezdeményezett függetlenségi frontban keressen szövetségest. Esz- 

ményképe mindinkább - szemben az induló Zsilinszkyvel — Kossuth Lajos lesz. Ez tűnik 
ki abból a parázs sajtóvitából és levélváltásból is, ami Szekfű Gyula és közte zajlott 1941 
végén, 1942 elején. Széchenyi István születésének 150. évfordulóján ugyanis Szekfű 
emlékbeszédében Kossuthtal szembeállítva Széchenyit tartotta a magyar ügy igazi képvi- 
selőjének. Bajcsy-Zsilinszky nem vitatta Széchenyi érdemeit, de kifejtette, hogy az adott 
történelmi helyzetben Kossuth szellemének feltámasztására van szükség. 

Bajcsy-Zsilinszky már a harmincas évek közepén felismerte, hogy a munkásosztály 
és főleg annak szervezett része nagy társadalmi erőt képvisel. A munkássággal való 
szorosabb együttműködéstől azonban mindeddig visszatartotta két, számára elfogadha- 
tatlan eszme: a forradalom, nevezetesen 1919, továbbá az internacionalizmus eszméje. 
Mindez Bajcsy-Zsilinszky számára összeférhetetlen volt az általa képviselt hazafisággal. 
1941 karácsonyán - fenntartásait jórészt feladva — a Népszava azóta híressé vált számá- 
ban csatasorban állt a bontakozó antifasiszta front oldalán. Ekkor írta le az azóta már 
sokszor idézett szavakat: , Bármennyire is bizonytalan a harc kimenetele, de nem hozhat 
végleges bukást egy nagylelkű és bátor nemzet számára, ha minden erejével kiáll nála 
sokszorta hatalmasabb erőkkel szemben is..." Amikor pedig éles támadások érték a 
Népszavában írt cikke miatt, a Magyar Nemzet hasábjain nemcsak vállalta tettét, hanem 
,a kor szavára" apellálva leszögezte, hogy a történelem ma ,, a dolgozó osztályok összefo- 
gását és felsőbb harmóniáját írja mindnyájunk elé". S Bajcsy-Zsilinszky ezzel rálépett 
arra a történelmi útra, amelyet haláláig következetesen végigjárt az antifasiszta erők 
oldalán. 

Az események és a baloldal történelmi szerepének felismerése a fasizmus és a háború 
elleni harcban arra késztetik, hogy a meglelt szövetséget mind keményebbre kovácsolja. 
1942 eleje több szempontból is sorsdöntő Bajcsy-Zsilinszky életében. A magyar kormány 
hadüzenete az Egyesült Államoknak, a 2. magyar hadsereg frontra vitele és nem utolsó- 
sorban a magyar tisztek és csendőrök újvidéki vérengzése végképp elkeseríti. Január 
19-én írja azt a levelét Bárdossyhoz, amelyben tiltakozik a magyar hadsereg kiajánlása 
ellen, és figyelmezteti a kormányfőt a Bácskából érkező vészjósló hírekre. , Nem köthet- 
jük magunkat, a mi nemzetünk sorát ehhez a hullához, hogy vele rothadjunk." Mindent 
megmozgat annak érdekében, hogy elejét vegye a bestiális tömeggyilkosságnak a Bácská- 
ban, majd amikor ez mégis bekövetkezik, követeli, hogy büntessék meg a bűnösöket. 
Tiltakozik a külügyi bizottságban, levelet ír a kormányzó fiához, kihallgatást kér és kap 
Horthytól. A történtek , nemzetközi presztízsünket, nemzeti becsületünket" sértik — írja. 
Követeli a bűnösök szigorú felelősségre vonását, nehogy , valaminő békét diktáló nem- 
zetközi fórum zöld asztalánál sújtsanak le", de , ekkor már nem az igazi bűnösökre, 
hanem a mi szerencsétlen drága nemzetünkre". Ettől kezdve minden lehetséges fórumon 
szót emel azért, hogy a bűnösök lakoljanak tetteikért. Memorandumokat juttat a kor- 
mányfőhöz, felszólal a parlamentben, ahol beléje fojtják a mondanivalót. Ugy véli: a 
bácskai vérengzés olyan súlyos fekély a nemzet testén, amit csak sebészi beavatkozással 
lehet eltávolítani. 

Kétségtelen, hogy az imént említett események szerepet játszottak abban, hogy Bajcsy- 
Zsilinszky Endre 1942 februárjában btkapcsolódott a Magyar Történelmi Emlékbizott- 
ság létrehozásán fáradozó antifasiszták-nunkájába, és a belügyminiszter figyelmeztetése 
ellenére is aláírta az emlékbizottság felhívását március 15-e megünneplésére a nemzeti 
függetlenségért folytatott harc jegyében. Amikor az MSZDP vezetői - a retorziótól félve 
— távolmaradásra szólították fel a szervezett dolgozókat a Petőfi-szobornál rendezendő 
1942. március 15-i tüntetéstől, Bajcsy nem rettent vissza, jelen volt a megmozduláson, 
és ő helyezte el a Magyar Történelmi Emlékbizottság koszorúját. Pedig már korábban 
sejtette, majd március 15-én meg is győződött róla, hogy a függetlenségi mozgalom életre 
hívója a kommunista párt. 

Az 1942 márciusában kinevezett új miniszterelnök, Kállay Miklós és kormánya kegyet- 
len megtorlással akarta elejét venni az antifasiszta erők szervezett mozgalmának. A har- 

cokban részt vettek százait internáló táborokba, büntetőszázadokba hurcolták, a kom- 
munistákat tömegesen fogták le, s mindezt akkor, amikor Horthy az újvidéki vérengzés 
tisztjei ellen pertörlést rendelt el. Bajcsy-Zsilinszky nem tudja szó nélkül hagyni a 
történteket, a miniszterelnökhöz intézett július 27-i levelében tiltakozását fejezi ki. Ugy 
véli, a hadsereg vezetői részéről olyan túlkapásról van szó, mint amilyen már lejátszódott 
Bácskában. A honvédelmi törvények ürügyén történt , ballépésekért, túlkapásokért 
felsőfokon politikailag a kormány felelős" — írta. Gyors intézkedéseket követelt tehát 
Kállaytól, mert — véleménye szerint , semmi esetre sem volna bölcs dolog az ún. balolda- 
lon gyöngíteni a magyar szellemű erőket, melyeknek egykor még igen jelentős szerepe 
lehet nemzetünk jóirányban tartása és a forradalmaktól való távoltartása, esetleg meg- 
mentése körül". 3 

1942. szeptember végén - a kommunisták felkérésére — vállalta, hogy tanúként megje- 
lenik a fővádlottak, elsősorban Schönherz Zoltán védelmében. Határozott kiállása a. 
kommunisták vezette függetlenségi mozgalom mellett és hivatkozása az ország független- 
ségét fenyegető német veszélyre, valósággal sokkolta a bírákat. Amikor pedig tudomásá- 
ra jutott, hogy Schönherzet halálra ítélték, előbb a honvédelmi minisztertől, majd 
Kállaytól, sőt a kormányzótól is kegyelmet kért Schönherz Zoltán számára. , Az utolsó 
pillanatban - írja Kállaynak - a kegyelmi kérés elutasítása után még szerettem volna 
valamiképp a kormányzó elé jutni, de ... az elutasítás után még 24 óra sem telt el", és 
Schőnherzet kivégezték. 

1942 őszén Bajcsy-Zsilinszky már meggyőződéssel hirdeti, hogy a németek elvesztették 
a háborút. Fő célja ekkor az, hogy megértesse az ország legfelső vezetőivel, elsősorban 
a kormánnyal: a német hadigépezet, a hitlerista rendszer, amelyhez a kormány az ország 
sorsát kötötte, nem reménykedhet immár a győzelemben, és Magyarországnak még 
időben meg kell keresnie a kibontakozás útját. 

1942 őszén egyfelől a keleti fronton, majd az Afrikában kialakult helyzet, másfelől a 
megszállt országokban kibontakozó ellenállás arra készteti Bajcsyt, hogy meggyőzze 
Kállayt: kormányának változtatnia kell eddigi politikáján. Memorandumokban, parla- 
menti beszédeiben, interpellációiban, a felsőház és a képviselőház józanabbul gondolko- 
dó tagjainak csatasorba állítását szorgalmazó kisérleteivel igyekszik e célt szolgálni. 
Síkraszáll az Újvidékért felelősök megbüntetéséért, egyúttal intézkedéseket kezdeményez 
— így például szorgalmazza a munkaszázadokba behívottak, a frontra hurcoltak helyzeté- 
nek javítását — az antiszemitizmus barbár módszerei, gyakorlata ellen. 

Sztálingrád és Voronyezs után már nemcsak a képviselők körében szervezi az ellenzé- 
ket, hanem a baloldali politikai pártok, a kisgazdák és szociáldemokraták összefogását 
is szorgalmazza. Ezúttal is két — voltaképpen ellentétes — célt tűz maga elé: a rend 
"mindenáron való fenntartását" és az ország megmentését. Ezért kért, követelt Horthy- 
tól és Kállaytól nagyobb szervezkedési, cselekvési és propagandalehetőséget a kisgazda- 

, a szociáldemokratáknak és a szakszervezeteknek, mert a , kényszerű hallgatás" 
felőrölheti , tömegeikkel való kapcsolataikat, tekintélyüket, népszerűségüket". 

1943 tavaszán a , nemzet legjobbjainak" összefogását szorgalmazta a magyar paraszt- 
sággal és munkássággal. Másokkal szemben ő nem passzív, nem az események kivárására 
építő összefogást, hanem határozottan cselekvő, együttműködést akar. Bírálja saját 
pártjának, a kisgazdapártnak az óvatosságát, visszafogott politikáját, s ismét fontolgatja 
egy új párt megalakítását. Végül 1943 júniusában, amikor megalakul a kisgazdapárt 
polgári és agrártagozata, e két tettre kész, a pártvezetésnél harcosabb szervezetre igyek- 
szik támaszkodni. 

1943 nyarán, amikor az olaszországi uralkodó körök félreállították Mussolinit, majd 
. a király feloszlatta a fasiszta pártot, az események ismét tettekre sarkallják Bajcsyt. Már 
1943. június 5-i levelében — a németek és az olaszok tunéziai veresége után — figyelmeztet- 
te Kállayt, hogy Olaszországban a háborús ellenzék felélénkülése új fejlemények előestéje 
lehet, és olyan - elsősorban személyi — intézkedéseket sürget Magyarországon, amelyek 

előkészíthetik a kibontakozás útját. Az angol-amerikai csapatok szicíliai partraszállása 
után készült el — a kisgazdapárt nevében — Bajcsy híres memoranduma a kormányfőhöz. 
Ebben sürgetik: Magyarország kössön különbékét. A memorandumot Bajcsy és Tildy 
adta át Horthynak. E dokumentumot Bajcsy előzetesen nemcsak pártja vezetőivel, 
hanem a kommunistákkal és a szociáldemokratákkal is megvitatta. E memorandum 
megállapította: az olaszországi események alapot nyújtanak az országnak nemcsak a 
háborúból való kilépésre, hanem , az egész eddig elhibázott külpolitikánk áthangszerelé- 
sére is". Részletesen kifejti, hogy a kormányban, a vezérkarban, a hadsereg tisztikarában 
milyen személyi változtatásokra, milyen , belső átállításra" van szükség. 

Első helyen a hadsereg tisztikarának radikális megtisztítását követeli a nácibarát 
elemektől. Kifejti, hogy biztosítani kell a demokratikus pártok szabad megnyilatkozását, 
hogy a tömegek bevonásával úgy lehessen végrehajtani a külső és belső változást, hogy 
az , túlságosan radikális irányba ne sodorja az országot". Bajcsy tisztában volt azzal, 
hogy a háborúból való kilépés kiválthatja a németek katonai beavatkozását. Mégis - 
szögezte le — vállalni kell , az elháríthatatlan kockázatokat is annak a kormánynak, mely 
Magyarország kivezetését az özönvízből tűzi ki céljául". Emlékiratát eljuttatta Szombat- 
helyi vezérkari főnökhöz és Horthy kormányzóhoz. Tárgyal, cselekvésre ösztönöz; de 
rövid időn belül tapasztalnia kell, hogy senki sem hallgat rá az ország vezetői közül, sőt 
pártjában is egyre ingerültebben figyelik megnyilatkozásait. 1943 második felében nem- 
csak a kormány, hanem saját pártja is korlátozni igyekszik tevékenységét. 

1944 januárjában, amikor az újvidéki vérengzésért újra perbe fogott és bíróság elé 
állított tisztek Németországba szöktek s közben négy kommunista vezetőt halálra ítéltek, 
Bajcsy-Zsilinszky nem tud hallgatni. Miközben , a magyar nemzet ... becstelen meggya- 
lázói ... ezer meg ezer ember legyilkolói és kirablói simán menekülnek az országból", 
kommunistákat ítélnek halálra - állapítja meg. ,, Az Isten szerelmére, tégy meg mindent 
— írja Babos József hadbíró ezredesnek -, hogy a halálos ítéletek meg ne erősíttessenek." 
Amikor a szovjet hadsereg a Kárpátokhoz közeledik - hangoztatja -— olyan merénylet 
volna ez (mármint a halálos ítélet!) , Magyarország legszentebb érdekei ellen, amely ellen 
a legélesebb formában kívánom bejelenteni tiltakozásomat". Bajcsy-Zsilinszky fellépése 
feltétlenül szerepet játszott abban, hogy az elítéltek kegyelmet kaptak, és hogy a kommu- 
nista politikai foglyok körülményei javultak. 

1944 februárjában megértette, hogy az a cél, amit maga elé tűzött, tudniillik, hogy a 
kormány közreműködésével lépjen ki a háborúból, aligha megvalósítható. Ezért is írja 
1944. február közepén Kállayhoz intézett levelében, hogy , majdan ... azért kaphatok 
jogos gáncsot, hogy nem voltam az [elmúlt] időkben elég éles és határozott . . . a kormány- 
nyal szemben... Nem tudom, nem történt-e ez részemről az ország jövendő kárára..." 
Hasonlóan fogalmazott Tildyhez írt március 9-i levelében is: , Eljön majd az idő, amikor 
élesebb megvilágításban és tisztábban fog állni a párt képviselői előtt az én sokszor 
megnyilvánult elégedetlenségem az ütem és a határozottság kérdésében." 


Kárhoztatja a kormányt, hogy nem készül fel az országot fenyegető német megszállás 
elhárítására. Ő írja e sorokat is: , A német megszállást nem az ellene való felkészülés, 
hanem éppen a teljes felkészületlenség provokálja." Amikor pedig 1944. március közepén 
teljesen nyilvánvalóvá vált, hogy rövidesen sor kerül az ország német megszállására és 
a kormányfőnél megforduló számos németellenes vezető (mint Kállay visszaemlékezésé- 
ben írja) különféle tanácsokat adott, ,,. . .Bajcsy-Zsilinszky Endre, aki magával hozta Kiss 
János ny. tábornokot is, a legelszántabb ellenakciót és a munkásság felfegyverzését 
ajánlotta" . A megszállás bekövetkezett, és Bajcsy-Zsilinszky fegyverrel fogadta az elfo- 
gatására érkező német osztagot. 

Bajcsyt a Gestapo a németek bevonulása napján elhurcolta. Október 15-én a háborúból 
való kiugrásra készülő magyar kormány szabadon bocsátotta. 

Bajcsy-Zsilinszkynek a börtönben voltak bizonyos kapcsolatai a külvilággal. Így 
eljutott hozzá az 1944 júniusában megalakult Magyar Front kiáltványa. Bajcsy-Zsilinsz- 
ky — mivel úgy ítélte meg, hogy a Magyar Front kommunista kezdeményezésre alakult 
meg és kommunista irányítás alatt áll - akkor még nem helyeselte, hogy a kisgazdapárt 
részt vegyen benne. A Horthy-féle kiugrási kísérlet kudarca után azonban már másképp 
látta a helyzetet. 


1944. október 15-étől, Szálasi hatalomátvétele után, bujkálásra kényszerül. November 
elején, amikor az antifasiszta tábor képviselői felkeresik, hogy álljon a nemzet megmenté- 
sére alakult szervezet, a Magyar Nemzeti Felkelés Felszabadító Bizottsága élére, azonnal 
a fővárosba jön, és rendkívül aktív munkába kezd. Ekkor már fenntartások nélkül 
vállalja a kommunista párttal való együttműködést is a bizottságban. Budapestre hozatja 
Köszegről barátját, Kiss János tábornokot, akinek irányításával megalakul a Katonai 
Vezérkar a fegyveres felkelés megszervezésére és végrehajtására. Bajcsy-Zsilinszky révén 
a bizottságnak két fontos dokumentuma készül el. 

Az egyik a politikai kiáltvány a nemzethez, amely harcra szólít minden hazafit, hogy 
mind jelentősebb mértékben kivehessék részüket az ország , felszabadításának nagy 
művéből, teljes összhangban a szövetségesek háborús céljaival". Jellemző, hogy Bajcsy- 
Zsilinszky — a dokumentum bevezető részének tanúsága szerint — még mindig Horthyt 
tekinti az ország , törvényes államfőjének"; a bizottság csak a kormányzó fogsága idején 
gyakorolja , a felkelő nemzet politikai hatalmát". Felmenti Horthyt a történtekért is, 
mert, úgymond, kényszerhelyzetben tette, amit tett. 

A másik dokumentum a szovjet kormányhoz intézett levél, amelyben kilátásba helyezi 
a front megnyitását a szovjet csapatok előtt, és szoros együttműködést ajánl az ország 
felszabadításáért folyó harcokban. A felkelés terve — mint ismert — árulás következtében 
elbukott. A vezetőket, köztük Bajcsy-Zsilinszky Endrét, elfogta a Nemzeti Számonkérő 
Szék. A Margit körúti katonai fogházban megtartott tárgyaláson Bajcsy-Zsilinszky 
, bírái" szemébe vágta: , Amit elkövettem, politikai és katonai meggyőződésből tettem, 
ez volt az egyetlen lehetőség, amely az országot és a magyar nemzetet a jelenlegi súlyos 
helyzetből kimenthette volna." Ehhez hozzátette: , az esztelen háborúba rántott országot 
csak olyan eszközökkel lehet megmenteni ...,, amelyek adódnak, és olyan úton, ami 
járható..." 

Bajcsy-Zsilinszky Endrét, mivel országgyűlési képviselő volt, védte a mentelmi jog, 
ezért elkülönítették a többi fogolytól. A törvényesség jelmezében tetszelgő bíróság csak 
a mentelmi jog felfüggesztése után ítélkezett felette. Még a Margit körúton tartózkodott, 
amikor küzdőtársait: Kiss Jánost, Nagy Jenőt és Tarcsay Vilmost, a Katonai Vezérkar 
tagjait kivégezték. Bajcsy-Zsilinszky Endrét a katonai börtön kiürítése után számos 
, súlyos politikai bűnössel" együtt Sopronkőhidára szállították. December 23-án itt 
állították hadbíróság elé, amely kötél általi halálra ítélte. Még aznap este megérkezett 
Beregff) vezérezredes nyilas honvédelmi miniszternek, a vezérkar főnökének a kegyelmi 
kérvényt elutasító döntése. 

Karácsony előestéjének napján, december 24-én reggel, a fegyház udvarán végezték 
ki. Utolsó szavai így hangzottak: , A történelem engem fog igazolni. . . Én jó ügyért halok 
meg..." 

Bajcsy-Zsilinszky Endre nagyon messziről indul el, és nagy utat tesz meg addig, míg 
a magyar nemzeti ellenállás egyik kiemelkedő harcosává, mártírjává válik. A haladás, 
a kommunizmus egykori esküdt ellenfele, alig két évtizeddel később — ha világnézetileg 
nem is vállalt közösséget a szocializmussal, a kommunizmussal — a fasizmus elleni 

harcban a kommunistáknak is küzdőtársa lett. Jelképnek is tekinthető, hogy életét a 
fasiszta gyilkosok három kommunista fiatal, Kreutz Róbert, Pataky István és Pesti 
Barnabás kivégzését követően oltották ki, s tetemüket együtt hantolták el. 

Bajcsy-Zsilinszky Endre földi maradványait 1945 májusában az egész nemzet tisztelgé- 
se mellett szállították — végső kívánsága szerint — Tarpára, hogy , övéi", a tarpai parasz- 
tok között aludja örök álmát. 

A SZIT 1945—1950 


KONYVEKROÓL 


A szakszervezeti Ifjúmunkás és Tanoncmozgalom 1945—1950 


Néhány éves kutatómunka eredményeként meg- 
kezdődött a felszabadulás utáni forradalmi és 
haladó ifjúsági szervezetek működését bemuta- 
tó tematikus dokumentumkötetek publikálása 
az MSZMP KB Párttörténeti Intézete és a Bu- 
dapesti Műszaki Egyetem Marxizmus-Leniniz- 
mus Intézete Tudományos Szocializmus Tan- 
székének gondozásában. A sorozat első kötete 
A MADISZ 1944-1948 címmel 1984-ben jelent 
meg, ezt követte a második kötet, A SZIT 
1945-1950 című gyűjtemény, amelyet Deme Pé- 
ter, Habuda Miklós, Molnár István és Sipos Atti- 
la szerkesztett. Előkészületben van a szociálde- 
mokrata ifjúsági mozgalomról (a SZIM-ről), az 
egyetemi ifjúsági szervezetről (a MEFESZ-ről) 
és a parasztifjúság egységes szervezetéről (az 
MESSZE megjelenő egy-egy kötet összeállí- 


"öjgédlet az a törekvés, hogy a felszabadu- 
lás utáni ifjúsági mozgalom az egykori doku- 
mentumok felelevenítésével a maga sokszínűsé- 
gében kap tárgyilagos értékelést, szemben az 
időközben lerakódott egyszerűsítésekkel, kü- 
lönböző indíttatású politikai megítélésekkel. 
Ezek a dokumentumkötetek az eredeti , forrá- 
sok" közlésével nemcsak az ifjúsági szervezetek 
működésébe engednek betekintést, hanem az 
egyes ifjúsági rétegek szociális, kulturális viszo- 
nyaiba, politikai-ideológiai tudatának változá- 
sába is. 

Ezen belül külön jelentősége van a SZIT- 
kötetnek, hógy nyomon kíséri a szakszervezeti 
keretekben, de az egységes ifjúsági mozgalomba 
tömörült munkásifjúság helyzetének, politikai 
fejlődésének és tevékenységének alakulását a 
felszabadulástól a Dolgozó Ifjúság Szövetsége 
létrejöttéig. A kötet időrendben, négy fejezetben 
159 iratot közöl, s ezekből kiderül: milyen fon- 
tos, sok tekintetben meghatározó szerepet vitt a 
SZIT a felszabadulás utáni évek ifjúsági moz- 
galmában. Ezt annál inkább hangsúlyozni kell, 

mert lendülete, eseménydús, sok eredményt fel- 


mutató tevékenysége kevésbé ismert, a köztu- 
datban sokáig elsikkadt, vagy legalábbis háttér- 
be szorult a MADISZ és más ifjúsági szerveze- 
tek mögött. 

A kötet szerkesztői nem voltak könnyű hely- 
zetben, mivel különösen a kezdeti időszakról 
hiányoznak a történeti források. Sok közülük 
az idők folyamán elveszett vagy el sem készült, 
mivel az akkori ifjúsági funkcionáriusok fonto- 
sabbnak vélték a szándékok megvalósítását, 
mint az események, célok papíron való rögzíté- 
sét. Nyilvánvaló az is, hogy bár az iratok korhű- 
ek, nemegyszer szubjektíven tükrözik vissza a 
valóságos helyzetet. Például a SZIT eredménye- 
it elemző dokumentumokban túlzottan kritikus 
megállapítások vannak saját munkájukról és 
más ifjúsági szervezetekről is. A bevezető tanul- 
mány - dr. Molnár István munkája - és az egyes 
dokumentumokhoz írt jegyzetek igyekeznek 
ezeket a , helyükre tenni", objektív értékelést 
adni az eseményekről. A kötet szerkesztői helye- 
sen törekedtek arra, hogy a már megjelent do- 
kumentumkötetekben közölt iratok helyett 
ugyanarról az eseményről új dokumentumokat 
tegyenek közzé. Meg kell azonban jegyezni, 
hogy nemcsak jelezni kellett volna a máshol 
közölt dokumentumok lelőhelyét, hanem rövid 
tartalmi ismertetést is lehetett volna írni azok 
főbb mondanivalójáról. 

A kötet érzékelteti, hogy a MADISZ-ban és a 
SZIM-ben megtalálhatók voltak a munkásfiata- 
lok is, de elsősorban és tömegesen a szakszerve- 
zeti ifjúsági csoportokban végeztek mozgalmi 
munkát. A dokumentumok mindenekelőtt ezt, 
a Szakszervezeti Ifjúmunkás és Tanoncmozga- 
lom néven kibontakozó munkásifjúsági szervez- 
kedést mutatják be. 

Az 1945. február elején megalakult Szakszer- 


. LA . . 

kárságot, amit SZIT-nek neveztek el. Ez a mun- 
kásfiatalok szervezését és érdekvédelmét vállalta 
el a fővárosban, a két munkáspárt megállapodá- 
sa alapján igyekezett az üzemekben és a szak- 
szervezetekben egyetlen ifjúsági szervezetbe tö- 
möríteni a kommunista, a szociáldemokrata és 
a velük szimpatizáló fiatalokat. Az 1946. márci- 
us 1-én tartott első kongresszus már jelentős 


eredményekről számolt be. A kongresszus alakí- 


totta át hivatalosan a SZIT-et Szakszervezeti 
Ifjúmunkás és Tanoncmozgalommá, megerősít- 
ve, hogy nem egyszerűen érdekvédelmi szerve- 
zet, hanem határozott arculatú, politikai tömeg- 
szervezetté kell válnia. 

A vidéki szervezkedés megindulásával a moz- 
galom taglétszáma tovább nőtt, majd 1948 tava- 
szán, amikor a MADISZ-szal és a SZIM-mel 
egyesült, az egész munkásifíjúságot átfogó tö- 
megszervezetté vált. Társadalmi bázisánál fogva 
jelentősen elő tudta segíteni később a DISZ, az 
egységes ifjúsági szervezet megalakítását. A kö- 
tet jól ábrázolja ezt a fejlődési folyamatot a 
SZIT-ben, az ifjúmunkás-mozgalomra is ható 
politikai küzdelmek talaján. Végső fokon a 
SZÍT nagy érdeme volt, amint azt a bevezető 
tanulmány megállapítja, hogy ,,.. . a kommunis- 
ta ifjúsági mozgalom szerves részeként megőriz- 
te, sőt továbbfejlesztette a munkásegység ifjúsá- 
gi tradícióit, a szakszervezeti kereteket felhasz- 
nálva megteremtette a fiatal munkásnemzedék 
ifjúsági tömegszervezetét". 

Sem a dokumentumkötet, sem a bevezető ta- 
nulmány nem vállalkozhatott arra — nem is volt 
feladata -, hogy mélyebben elemezze: hogyan 
torzult el 1949-től az MDP politikája, s ezen 
belül ifjúságpolitikája is. A közölt iratok azon- 
ban jelzik, hogy a pártvezetés ugyan kiemelte a 
munkásfiatalok növekvő szerepét a szocialista 
társadalom építésében, de ,,...ez párosult egy 
olyan torz értékeléssel is, amely a fiatalok e 
rétegének mechanikus vezető szerepet tulajdoní- 
tott az ifjúsági mozgalomban. Ennek eredmé- 
nyeként látott napvilágot 1949 elején az a párt- 
állásfoglalás, amely a SZIT-et elszakította a 
szakszervezeti mozgalomtól, és a MINSZ vezető 
erejének nyilvánítva, adminisztratív intézkedé- 
sekkel a többi rétegszervezet fölé emelte."" 


v 


A dokumentumkötet széles, sokoldalú, megala- 
pozott és jól körvonalazott képet ad a SZIT 
tevékenységéről, szervezeti fejlődéséről. Nagy 


: A MINSZ, a Magyar Ifjúság Népi Szövetsége 
1948 márciusában jött létre mint egységes ifjúsági szer- 
vezet, amelynek a SZIT is tagszervezete volt. 


súlyt kap az érdekvédelmi munka bemutatása. 
A SZIT szívósan és kitartóan küzdött a mun- 
kásifjúság, a kezdeti időszakban a tanoncok 
jogos követeléseinek megvalósításáért. E küz- 
delem eredményeit számos dokumentum rögzí- 
ti. Állami intézkedések születtek a tanoncok 
testi fenyítésének megtiltásáról, a 28 nap fizeté- 
ses szabadságról, a tanoncidő rövidítéséről. 
Hosszú politikai harc után 1949-ben megszüle- 
tett az új tanonctörvény. Itt jegyezzük meg: ér- 
demes lett volna nemcsak jegyzetben ismertetni, 
hanem közölni is a törvény legfontosabb parag- 
rafusait, összehasonlítva az 1947-es törvényter- 
vezettel. A SZIT harcolt a fiatal szakmunkások, 
segédmunkások bérének emeléséért, a szociális 
juttatások kiterjesztéséért, az üzemi bizottsá- 
gokban a képviselet jogáért. 

A SZIT 1946 őszén társadalmi mozgalmat 
indított a tanoncok otthonhoz juttatása érdeké- 
ben. A szakszervezetek, az üzemi bizottságok és 
a kommunista párt támogatásával s az állami 
szervek védnökségével 1947-ben egymás után 
alakultak meg az új tanoncotthonok. Szervezé- 
süket a Tanonc- és Ifjúmunkásotthonokat Épí- 
tő Mozgalom, (TIÉM), irányításukat a Tanonc- 
és Ifjúmunkásotthonok Országos Szövetsége 
(TIOSZ) végezte. A SZÍT és az irányítása alatt 
álló TIEM - széles társadalmi összefogással -— 
1947 tavaszán megrendezte a Magyar Ifjúsági 
Ipari és Kereskedelmi Vásárt. A fővárosi mun- 
kásfiatalok társadalmi munkában készített ter- 
mékeinek eladásából is fedezték az új tanoncott- 
honok felállítását, a meglevők fenntartását. 
Már 1948 márciusára 30 új tanoncotthon jött 
létre 1200 munkásfiatal számára. Számos irat 
tudósít arról, hogyan bontakozott ki az ottho- 
nokban az új szellemű politikai nevelőmunka, 
hogyan formálódott az önkormányzatok erőső- 
désével, a kulturális tevékenységgel a közösségi 
élet. 

A dokumentumkötet gazdagon tárgyalja a 
munkásfiatalok helytállását a termelés megindí- 
tásában, az újjáépítésben, a 3 éves terv megvaló- 
sításában. Iratok szólnak arról, hogyan vettek 
részt a SZIT ifjúmunkás-brigádjai a romok elta- 
karításában, a gyárak helyreállításában, a szén- 
csatában, a hídcsatában, majd 1948-ban az ifjú- 
sági — munkaverseny-mozgalomban, — amely :- 
Harc a másodpercekért" elnevezéssel indult 
meg. Közvetve utalnak a dokumentumok a 
munkaverseny-mozgalom torzulásaira is. Kiol- 
vasható belőlük a mesterségesen felnagyított 
egyéni teljesítmények hajhászása, bár a jelenté- 
sek győzelemként ünneplik ezeket az eredmé- 
nyeket. 

A SZIT nagy gondot fordított a munkásfiata- 
lok kulturális és sportolási lehetőségeinek meg- 

teremtésére, politikai képzésére. A Ságvári- 
emlékversenyek és a szakmai olimpiák számos 
munkásfiatalt mozgósítottak az aktív sportolás- 
ra. A SZÍT rendezte kulturális vetélkedőkön az 
amatőr ének-, színjátszó és tánccsoportok egyre 
színvonalasabb műsorokkal szerepeltek. Az 
egyik sajtóbeszámoló arról tudósít, hogy a győri 
Rába-gyár ,SZIT ifjúgárdistája, a legjobb ifi 
népnevelők egyike", Galgóczi Erzsébet első díjat 
nyert egy tehetségkutató pályázatra beküldött 
novellájával. A SZIT sokat tett a munkásfiata- 
lok politikai felvilágosításáért, elsősorban a 
kommunista párt programjának népszerűsítésé- 
ért. A proletárdiktatúra győzelme után a mun- 
kásfiatalok ezrei ismerkedtek meg a marxista— 
leninista körökben a tudományos szocializmus 
alapvető tanításaival. A SZIT azonban nemcsak 
felvilágosított, hanem mozgósított is az aktuális 
politikai akciókban való részvételre, a választási 
agitációtól a politikai tüntetéseken át az önálló 
rendezvények tartásáig. 

A bevezető tanulmány helyesen állapítja meg, 
hogy a SZÍT volt az az ifjúsági szervezet, ame- 
lyen belül megteremtődött a két munkáspárt 
ifjúsági vezetőinek — és tegyük hozzá tagjainak 
- szervezett együttműködése. Sajnos a közölt 
dokumentumok nem eléggé tükrözik ezt az 
együttműködést, hacsak azt nem vesszük, hogy 
természetesen a SZIT eredményeiben mind a 
szociáldemokrata, mind a kommunista fiatalok 
munkája benne volt. Több dokumentumból ki- 
tünnek a SZIT kommunista és szociáldemokra- 
ta vezetőinek vélt vagy valóságos politikai ellen- 


tétei. Egyes szociáldemokrata ifjúsági vezetők - 


kommunistaellenes próbálkozásai, a paritás el- 
vének túlhajtása, a SZIM befolyásának növelé- 
sére igénybe vett eszközök — amelyek egyébként 
a SZIM baloldalával is szembeállította őket - 
nemegyszer váltottak ki összecsapásokat. De a 
politikai csatározásokért a kommunista fiatalok 
1s felelősek voltak. Sokszor mereven ragaszkod- 
tak elképzeléseikhez, főként a SZIT-csoportok- 
ban a vezető posztok megtartásához, és gyakran 
bizalmatlanok voltak a szociáldemokrata ifjúsá- 


gi vezetőkkel szemben. Elsősorban a közös épí- 
tő munkában, érdekvédelmi és politikai akciók- 
ban való részvétel segítette elő a két munkáspárt 
fiataljainak szorosabb együttműködését. 

A SZIT kimagasló szerepet játszott a MA- 
DISZ oldalán a népi demokratikus átalakulást 
támogató ifjúsági erőkkel való összefogás meg- 
teremtésében és fejlesztésében, a reakciós ifjúsá- 
gi törekvések elleni politikai küzdelemben. 
A SZIT. forradalmi aktivitása következtében 
növelte politikai befolyását az ifjúsági mozga- 
lomban. Egyúttal öntudatos, a szocialista esz- 
mék befogadására kész munkásfiatalok ezreit 
nevelte, akik a későbbi időszakban felelősségtel- 
jesen megállták helyüket az üzemekben és a 
közélet bármely területén. 


v 


A dokumentumgyűjteményt hasznos útmutatók 
egészítik ki: névmutató, helynévmutató és 
tárgymutató segíti az olvasót az eligazodásban. 
S ki kell emelni, hogy a kötetet gazdag illusztrá- 
ció színesíti: ifjúsági rendezvényeken készült fel- 
vételek, korabeli plakátok, újságok, jelvények 
fotómásolatai. 

A SZIT-kötet gondos, jól szerkesztett és jegy- 
zetelt válogatás a fellelhető iratanyagból, a ko- 
rabeli sajtóból. Nemcsak az ifjúsági mozgalmat 
kutató szakembereknek, hanem mindazoknak 
érdemes kézbe venni a könyvet, akiket érdekel a 
múlt, akik szívesen idézik fel a , fényes szelek" 
korszakának küzdelmes eseményeit, kemény osz- 
tályharcait. A KISZ-vezetők és -tagok s nem 
utolsósorban a most alakulóban levő szakszer- 
vezeti ifjúsági tagozatok fiataljai is nyilván ha- 
szonnal forgathatják a kötet tanulságos lapjait; 
az , örökség" tanulmányozása nemcsak erőt, 
hanem minden bizonnyal számos ötletet, ta- 
pasztalatot ad a mozgalmi aktivitás fejlesztésé- 
hez. 


( Kossuth Könyvkiadó, 1985.) 
; Gál Lajos 

Agárdi Péter: 
Korok, arcok, irányok 
Művészet és közösség 


Művészetpolitika és irodalomtudomány. Írá- 
sunknak ezt a címet adhatnánk, amely azonban 
első pillantásra nem utal nyilvánvaló összefüg- 
gésre. Mégis kifejezi azt a sajátos kettősséget, 
mely e könyvek szerzőjének pályájára, tevé- 
kenységére, érdeklődésére egyébként jellemző. 
A szerző ugyanis a viszonylag ritka tudomá- 
nyos-művészeti $ egyben politikai-közéleti tí- 
pusnak a képviselője. Megkísérelte — s mint mű- 
vei mutatják, eredményesen - ugyanazon a ma- 
gas szinten művelni mind a kultúra szorosabban 
társadalmi-politikai vonatkozásaiból adódó té- 
mákat, mind pedig az úgynevezett szakmai ter- 
mészetűeket. Nem lehetetlen az ilyen típusú fel- 
adatokat mintegy párhuzamosan megoldani, 
noha szerfölött nehéz, s végső soron nem is min- 
dig gyümölcsöző, hiszen az egyik a másiktól 
vonhat el az alkotáshoz nélkülözhetetlen energi- 
ákat. Marad tehát az a lehetőség, amelyet Agár- 
di Péter munkája jellegéből következően, bizo- 
nyára fokozatosan felismert, s munkásságában 
megvalósítani igyekezett. 

A művészet s benne az irodalom megfelelő 
történelmi keretben és társadalmi összefüggés- 
ben számos olyan érintkezést kínál, melynek a 
lényege egyaránt fontos a tudós és a gyakorlati 
politikus számára, így tehát indokolatlan annak 
a tudathasadásnak a feltételezése, amely a szak- 
embereknek meglehetősen széles köreit riasztja 
vissza ilyenfajta kettős feladatok vállalásától. 
Nem szólva ezúttal bizonyos alkati adottságok 
szükségességéről, leszögezendő, hogy a magas 
szintű kultúrpolitikai tevékenységnek előfeltéte- 
le a szakmai ismeretek alapossága és hitelessége, 
az a körülmény, hogy művelője mintegy saját 
jogán gondolataival, eszméivel, műveivel legyen 
jelen azon a területen, melynek irányításából 
részt vállal. 

Lehet, hogy a jelzett igény optimálisnak mi- 
nősíthető: Agárdi Péter esetében azonban 
egyúttal reálisnak mondható. A két kötet közül 
a Korok, arcok, irányok a testesebb, s tartalmaz- 
Za a szerző másfél évtizedes munkásságának sok 
fontos eredményét. Agárdi a régi magyar iroda- 
lom kutatójaként indult el pályáján, erről tanús- 
kodnak A magyar irodalom évszázadaiból össze- 
foglaló cím alatt közzétett írásai. Nem véletlenül 
tette a kötet élére Szücs Jenő ismert tanulmá- 
nyáról szóló méltatását, melyben kitért a régi 
magyar irodalom és a nemzeti ideológia kapcso- 

latára, ezzel is mintegy jelezve, hogy az ideológia 
és az irodalom, a politika és a művészet mint 
viszonyrendszer, egyre nagyobb, sőt meghatá- 
rozó szerepet kap munkásságában. 

Ám nem hiányzik az alapgondolat a közvetle- 
nül a régi magyar irodalom tárgyköréből vett 
témáiból sem, hiszen a magyar barokk epika két 
változatáról értekezve éppen azt mutatja be, 
Zrínyit és Gyöngyösit párhuzamba állítva, hogy 
a jelentős gondolatot hordozó irodalom esztéti- 
kailag is értékesebb, mint valamely igénytele- 
nebb művelődést szolgáló produktum, noha a 
maga helyén annak is megvan a szerepe, s ebben 
a keretben saját értékeket is létrehoz. A Zrínyi— 
Gyöngyösi viszony tisztázása egyébként koránt- 
sem pusztán történeti kérdés, az ilyen típusú 
elágazás, mint egyfajta modell, nem ismeretlen 
irodalmunk későbbi történetében sem. 

Még olyan témákból is kiviláglik ez, mint a 
Kónyi János-féle Hadi román, mely — korántsem 
köztudomásúan - 18. századi szórakoztató ol- 
vasmány, s voltaképpen a Szigeti Veszedelem 
cselekményét szállítja le egy igénytelenebb szint- 
re. A tanulság nem más, mint az a tény, hogy a 
hagyomány továbbélésének számos lehetősége 
van, s a legnemesebb hagyaték is veszíthet érté- 
kéből, ha nem a hozzá méltó színvonalon szólal 
meg a későbbi korok olvasóihoz szólva. Ám 
ebben a korban sem voltak többségben az igé- 
nyes olvasók, sőt már az is érdemnek számított, 
ha valaki magyar nyelven írott könyvet vett a 
kezébe. A magyar felvilágosodásnak is voltak 
művelődéspolitikai gondjai. 


v 


Mi sem kenne képtelenebb állítás, s a szerző 
joggal tiltakozhatna ellene, mint azt sugallni, 
hogy Agárdi Péternek már az ifjúkori műveiből 
— ha rejtetten is — a jövendő kultúrpolitikus szól, 
s egyáltalán: minden írásának vannak ilyen vo- 
natkozásai. Az ilyenfajta direkt célzatosság bi- 
zonyos témákban többet árt, mint használ. De 
hát erről nem is beszélhetünk. Arról viszont 
igen, hogy az irodalomszemléletnek feltétlenül 
van egyfajta szervessége, koherenciája. A lénye- 
ges megállapítások, melyeknek adott összefüg- 
gésekben konkrét helyük és szerepük van, ott 
csak abban a viszonylatban érvényesek. Ám 

általában továbbgondolhatók. S ezáltal már 
meglehetős egyértelműséggel megnyilvánul az 
irodalomszemlélet jellege. Agárdi Péter annak a 
marxista irodalomtörténész és kritikus gárdá- 
nak jeles tagja, mely a marxizmus reneszánsza 
idején lépett fel szellemi életünkben. 

Nem mondhatjuk, hogy gondok s megoldásra 
váró kérdések nélkül. A hatvanas-hetvenes évek 
fordulójának megvolt a maga sajátos atmoszfé- 
rája. Ami azóta történt, az sem kevés. A művé- 
szeti és szellemi élet vonatkozásában sok min- 
den olvasható ki e szellemi mozgásokból éppen 
a kötetben szereplő írások (elméleti cikkek, kri- 
tikák) alapján is. Tanúi lehetünk egyebek mel- 
lett egy radikális irányváltásnak, ami bizonnyal 
összefügg a szerző kultúrpolitikai tevékenységé- 
nek terebélyesedésével. Nyilvánvaló ugyanis, 
hogy a jelenkori szellemi élet problematikája 
körülményesebben demonstrálható a magyar 
barokk alkotásaival, mint a napjainkhoz köze- 
lebbi jelenségekkel. Így azután a szerző munkál- 
kodásának centrumába a huszadik századi és a 
mai magyar irodalom elemzése kerül. 

Írásainak egy csoportja a harmincas évek 
progresszív hagyományaival foglalkozik, egye- 
bek között folyóiratokkal ( Láthatár, 10096) s 
kiemelkedő  baloldali-szocialista alkotókkal 
( Kassák Lajos, Fábry Zoltán, Gaál Gábor, Ba- 
logh Edgár ). Az ebben a témacsoportban említ- 
hető egyéniségek között e kötetben is felbukkan 
Fejtő Ferenc neve. Köztudomású, hogy Agárdi 
Péter éppen Fejtőről írt nagyszabású monográ- 
fiát. E tény említése nemcsak azért fontos, mert 
e munkával irodalmi, eszmetörténeti és politikai 
szempontból egyaránt lényeges kérdések tisztá- 
zásához járult hozzá, hanem azért is, mert e 
munkájában sikeresen szakított egy rossz ha- 
gyománnyal, s mellékesen bebizonyította, hogy 
a tudomány számára nincsenek és nem is lehet- 
nek kényes kérdések; elvszerűen és szakmai hoz- 
záértéssel bármely probléma hasznosan tárgyal- 
ható. Fejtő, aki József Attilával is szoros kap- 
csolatban állt, emigrációja során szakított balol- 
dali, kommunista múltjával, sőt a hidegháború 
esztendeiben az antikommunista irány egyik 
hangadója lett. Nyilván az utóbbi körülmény 
következetében háború előtti hazai tevékenysé- 
ge csak részlegesen került szóba, és korai tevé- 
kenységére rávetült pályafordulatának árnyéka. 
Agárdi munkája a bizonyság arra, hogy megfe- 
lelő történelmi közegben elhelyezve egy ilyen 
pálya konkrét szakaszai tárgyilagosan, a poziti- 
vumok és a negatívumok felcserélése nélkül 
mérlegelhetők, azoknak a tényleges folyama- 
toknak megfelelően, amelyek a valóságban 
adott módon játszódtak le. 

E kötetben is találunk Fejtő Ferenccel foglal- 


kozó tanulmányt. Ez adta az alkalmat a monog- 
ráfia megemlítésére, azzal a pótlólagos tanulság- 
gal, melynek értelmében a jelenkor irodalmát 
sem lehet pusztán — egyébként bármennyire kí- 
vánatos és önmagában véve helytálló — tézisek- 
hez, elképzelésekhez mérni, hanem azoknak a 
jelenségeknek a valóságos természetéből kell ki- 
indulni, melyek a művészeti és irodalmi életet 
uralják. A tájékozódás iránytűje, s ez lényeges 
kívánalom, a marxista irodalom- és művészet- 
szemlélet, amely azonban maga sem minden 
részletében kidolgozott és befejezett elvrendszer, 
hanem része a társadalmunkban és szellemi éle- 
tünkben munkáló folyamatoknak. 

Ez az általános igazság igen sajátosan érvé- 
nyesül a kulturális életben. A marxizmus hege- 
tékhordozó teljesítményekkel szembesül, me- 
lyeknek nem elhanyagolható része ettől a köve- 
telménytől eltérő fogantatású, ám egyenrangú 
tényezőként van jelen a kultúra mezőnyében. 
A tény következtében megnő a szerepe a moz- 
gásteret szabályozó politikának, de szélső ese- 
tektől eltekintve a kultúrpolitika sem operálhat 
mással, mint világnézeti, szakmai-tudományos 
eszközökkel, eszmékkel, művekkel, teljesítmé- 
nyekkel, melyeknek létrejöttéhez a maga testüle- 
teivel, intézményeivel hozzájárul. 

Ebben az összefüggésben növekszik a marxis- 
ta tudománynak, konkrétabban az orientáló- 
kritikai tevékenységnek a szerepe. Tudjuk, hogy 
különösen az utóbbi területet illetően, nem ál- 
lunk olyan jól, mint ahogyan az kívánatos len- 
ne. Ennek okai szerteágazóak, e helyütt aligha 
vállalkozhatunk akár jelzésükre is. Egy azonban 
bizonyos: előrelépés csak akkor lehetséges, ha 
irodalmunk produkcióit nyomon követhetjük, 
mint Agárdi is teszi a hetvenes évek irodalmá- 
nak kritikai feltérképezésével; s ahogyan vizs- 
gálja az irodalomszemlélet és kritika teljesítmé- 
nyeit, a jelentős és fontos összefüggéseket, nagy 
szakmai hozzáértéssel, elvszerűen, toleránsan, 
de ha szükséges határozottan és a vitáktól sem 
riadva vissza, szembeszállva szellemi divatokkal 
és konjunktúrákkal. Nem állíthatjuk, hogy min- 
den esetben meggyőző megoldást sugall, ez kü- 
lönben sem egyetlen személy feladata. Tenniva- 
ló bőven akad mindazok számára, akik hasonló 
témákkal foglalkoznak. 

Sok vonatkozásban egyes alapkérdések azok, 
melyek az újabb időszakkal foglalkozó szaktu- 
domány s a jelenkori irodalom jelenségeit vizs- 
gáló kritika tájékozódását elbizonytalanítják. 
Helyesebben: az általánosabban elfogadott 
eredmények hiánya. Agárdi kötetének utolsó 
írása egy terjedelmes összefoglaló tanulmány. 
melynek címe: A magyar irodalomtörténet-írás 

története (1945—-1975). E munka voltaképpen 
A magyar irodalom története 1945-1975 című 
irodalomtörténeti összefoglalás egyik fejezete. 
Méghozzá igen jól sikerült fejezete. Pedig a fel- 
adat igen nehéz volt, hiszen tekintélyes mennyi- 
ségű tudományos munka áttekintését tette szük- 
ségessé, különböző irányokból érkező s külön- 
böző generációkat képviselő tudósok tevékeny- 
ségét kell elemezni egy mozgalmas történelmi 
korszak kereteiben. 

E témakörben kiváltképpen nagy a szerepe az 
ideológiának. Agárdi mértéktartóan s minden 
lehetséges összefüggést számon tartva alakította 
ki összefoglaló szempontjait. Egyetlen olyan lé- 
nyeges kérdés van, amelyben máig is megoszla- 
nak a vélemények, s ez a folyamatosság problé- 
mája. Vannak neves személyiségek, akik az 1956 
előtti és utáni irodalmi fejlődés között az azo- 
nosság mozzanatait látják erősebbnek, míg az 
irodalmi, sőt nemcsak az irodalmi sajtó tanúsá- 
ga szerint jóval többen, mondhatni növekvő 
mértékben, az elhatárolás, a radikális korszak- 
váltás hangadói. A vélemények megoszlása nem 
csekély mértékben hat az új magyar irodalom 
megítélésének egészére. 

( Szépirodalmi Könyvkiadó, 1985.) 

A Szépirodalmi Könyvkiadónál napvilágot látott 
nagyszabású tanulmánykötet mellett Agárdi Pé- 
ter írásainak egy kisebb kötete is megjelent mos- 
tanában. A Múzsák Közművelődési Kiadó tette 
közzé Művészet és közösség címen (1986) a szerző 
művelődéspolitikai írásait. Ezek zömükben kü- 
lönböző alkalmakhoz kapcsolódnak, amelyek 
azonban nem esetleges jellegűek, hanem fontos 
határozatok interpretációi, érdeklődésre számot 
tartó tanácskozásokon elhangzott referátumok. 
E munkákban a művelődéspolitika gyakorlati 
kérdései abban a sajátos formában kerülnek 
előtérbe, hogy a.szerző mint az érintett kérdé- 
sek előadója igen nagy súlyt fektet a feladatok 
elméleti hátterének megrajzolására, a cselekvést 
irányító elvek megfogalmazására. Ebből a 
szempontból nincs különbség e munkák és a 
szorosabban szakmai tárgyú írások hangvétele 
között. 

Annál is inkább, mert a kultúraelmélet s a 
közművelődés szervezése, ha úgy tetszik, maga 
is széles körű ismereteket feltételező, sőt komp- 
lex jellegű tudományos eredményeket adaptáló, 
lényegében szakmai tevékenység. Kétségtelen, 
hogy az e területen alkalmazott terminológia, 
különösen aktuálpolitikai vonatkozásban csábít 
egy bizonyos típusú uniformizálásra, nem min- 
dig indokolható bőbeszédűségre. Ebbe a hibába 


közszerepléskor úgyszólván valamennyien bele- 
esünk. 

Végső soron azonban a tartalmi mozzanatok 
a döntőek. Ennek kapcsán pedig elmondható, 
hogy legyen szó akár a kultúra és értelmiség 
viszonyáról, a művészet, a szórakozás és a köz- 
művelődés egymással érintkező mozzanatairól, 
a kortársi magyar irodalomban folyó vitákról - 
minden érintett kérdésben számos figyelemre 
méltó gondolattal, magvas megfogalmazással 
találkozunk Agárdi e tárgyú írásaiban. Nem 
maradhat említés nélkül az a körülmény sem, 
hogy ezek az írások egyben szolgálatot is teljesi- 
tenek: az MSZMP művelődéspolitikájának 
megismertetését és gyakorlati alkalmazását hi- 
vatottak elősegíteni. 

Mondhatni: nyitottan, vitára, tapasztalatcse- 
rére készen. Ez a politikai magatartás már csak 
azért is helyeslésre talál, mert a változékony 
időkben minden területen szükségképp érvénye- 
sülő értékátrendeződés közepette igen fontos 
minden hatékony és politikailag jó szándékú 
fellépés hasznosítása a szélesebb értelemben vett 
művelődés terén. Ám szemben a művészet- és 
irodalompolitika minden vitás kérdés mellett is 
kialakultnak mondható kommunikációs csator- 
náival, a közművelődésnek kiváltképp az élet- 
móddal összefüggő területei már nem térképez- 
hetők fel a bevált módszerekkel. S ami mégis 
sikerül, az sokszor inkább látlelet, mint megol- 
dás. Végül is az élet és a művelődés viszonyára 
rendkívül sok tényező hat; az erre hivatott intéz- 
mények működése csakúgy, mint az egyes embe- 
reket érintő anyagi gondok vagy a gazdaság 
általános működése, illetve azok a szemléleti 
elemek, amelyek bel- és külhoni, legkülönböő- 
zőbb eredetű motivációként egyéni és csoportos 
életmintákban realizálódnak, súlyos és sokfajta 
ellentmondást hordozva. Itt sok a spontán, a 
valóságra való egyéni reagálás, amellyel szem- 
ben változó esélye van a tervnek, elképzelésnek, 
programnak. 

Mindeme körülmények azonban nem az e 
téren végzett munka nehézségeit, zsákutcáit in- 
dokolhatják, hanem egyben figyelmeztetnek a 
szélesebb körű valóságismeret, a tudományos 
alapozottságú társadalomelemzés, a rugalmas, 
kísérletektől sem visszariadó cselekvés szüksé- 
gességére. Agárdi írásai, miként művelődéspoli- 
tikánk törekvései is, ezt az egyetlen lehetséges 
irányt követik. 

E két kötet, szemléleti egységben, a tudomány 
és a gyakorlati politika oldaláról egyaránt érvé- 
nyes gondolatokat fogalmaz meg, továbbgon- 
dolkozásra serkentve az érdeklődő olvasót. 

Előtérben a gazdaság 
teljesítőképességének javítása 


A Központi Bizottság a népgazdaság helyzetéről legutóbb tavaly decemberben 
kapott tájékoztatást. Az 1985. évi terv várható teljesítéséről akkor adott prog- 
nózis és a tényleges teljesítés között néhány ponton lényeges eltérés követke- 
zett be: 

— az ipari termelés növekedése az év egészére vetítve --. a decemberi 
visszaesés következtében — nem érte el az 1"/-ot; 

— a mezőgazdasági termelés decemberben prognosztizált 1"/h-os csökke- 
kova téves becslésnek bizonyult, a visszaesés ténylegesen megközelítette a 
6 rot; 

— mindezek következtében a nemzeti jövedelem az akkor jelzett 0,5"/ 
növekedés helyett 1,4"/,-kal csökkent. 

A költségvetés a tervezettnél és a vártnál is nagyobb hiánnyal zárt, s 
megtört az adósságállomány csökkenésének többéves folyamata. 

Az 1985-ös év vártnál kedvezőtlenebb alakulása önmagában is nehezítette 
az 1986. évi terv megvalósításának feltételeit, kiélezte a terv feszültségeit. 
Világossá vált, hogy az 1986. évi terv fő gazdaságpolitikai követelményei ak- 
kor érvényesíthetők, ha 

— a nemzeti jövedelem a tervezett 23—2,7"/--kal szemben legalább 3"/- 
kal növekszik, s ez a termelőágazatok jövedelemtermelésének javulásán alapul; 

— a nem rubelelszámolású külkereskedelem aktívuma nem kisebb az elő- 
irányzottnál; : 

— a rubelelszámolású áruforgalom az államközi megállapodásokkal össz- 
hangban lényegében kiegyensúlyozottan alakul; 

— a lakosság fogyasztásának növekedése és a beruházási színvonal nem 
haladja meg a tervezettet, s a reálbér terv szerinti szinten tartása érdekében 
— a fogyasztói árak mintegy 5"4h-os tervezett növekedése mellett — a 
bérkiáramlás is megfelel az előirányzottnak. 


Az 1985-ös év várható és tényleges fejlődése közötti eltérés mellett tör- 
téntek további olyan, előre nem látható kedvezőtlen fejlemények is, mint a 
kőolajszármazékok világpiaci árának jelentős csökkenése, az olajtermelő or- 
szágok importjának mérséklődése, fontos exporttermékeink (például a búza, 
a marhahús és a növényolaj) árának újabb csökkenése, egyes importtermékek 

(például a kávé) jelentős árnövekedése, a dollár árfolyamának alakulása, a 
csernobili atomerőmű-baleset ürügyén a Közös Piac által az élelmiszer-gazda- 
sági termékeinkre májusban érvényesített embargó. 

E kedvezőtlen változások hatásait felmérve a gazdaságirányító szervek 
meghatározták a szükséges feladatokat. s egy sor intézkedést hoztak. A ki- 
alakult helyzet elemzése alapján úgy kellett döntenünk. hogy következete- 
sebben és szigorúbban rangsorolunk a követelmények és prioritások között: 
1986-ra a külső egyensúlyi helyzet javításának, az életszínvonal megőrzésének 
és egyúttal az antiinflációs politika megvalósításának biztosítunk elsőbbséget. 
Ez a rangsorolás a rövid távlatú feladatok újfajta elrendezését igényli, de 
nem jelenti azt. hogy a többi követelményről lemondtunk volna. 

E célkitűzések elérése érdekében a kormány olyan pótlólagos intézkedé- 
seket fogadott el. amelyek többsége arra irányul. hogy növelje a vállalati 
érdekeltséget a tökés exportban. A pótlólagos ösztönzéshez szükséges többler- 
forrásokat csak a hazai felhasználás más területeiről lehet átcsoportosítani. 
Az intézkedések másik csoportja a teljesítmények és a személyi jövedelmek 
alakulása közötti jobb összhang megteremtését szolgálja; a harmadik csoport 
keretében május 1-től például 15"/h-kal csökkentettük a kőolaj termelői árát, 
mérsékeltük a költségvetési kiadásokat, s más költségkímélő intézkedéseket 
léptettünk életbe. Az intézkedések — mivel életbe léptetésükre márciusban, 
áprilisban került sor — még nem éreztették hatásukat, de ahhoz, hogy meg 
tudjunk felelni az éves tervben megfogalmazott gazdaságpolitikai követel- 
ményeknek, feltétlenül szükségesek és indokoltak voltak. 


A népgazdaság helyzete a megtett lépések ellenére sem könnyű; a termelési 
és a felhasználási folyamatok között a szükséges összhang május végéig még 
nem jött létre. A népgazdaság első öthavi fejlődését összességében a tavalyi 
kedvezőtlen tendenciák folytatódása jellemzi: a külső egyensúlyi helyzet to- 
vább romlott, a termelésben a hatékonyság javulása elmaradt a szükségestől, 
élénkülés csak egyes területeken és nem kielégítő mértékben mutatkozott, a 
belső felhasználás a megtermelt forrásokat meghaladóan növekedett. 

Ismert, hogy az ipari termelés az első negyedévben jórészt egyedi okok: 
a széntermelés, a köőolajfeldolgozás és az élelmiszeripari termelés mérséklő- 
dése miatt valamelyest csökkent. Áprilisban, májusban a termelés már élén- 
kült, de számottevően csak a kohászatban és a gépiparban bővült. Alapvető 
feladat, hogy az év hátralevő hónapjaiban elérjük az ipari termelés élénkí- 
tését. Mindent meg kell tenni azért, hogy a szokásos nyári visszaesést az idén 
elkerüljük, vagy legalább mérsékeljük. A hátralevő hónapokban a termelés 
növekedésének üteme el kell érje a 3—3,5"/a-ot, mert csak így van remény 
arra, hogy az előirányzott évi 2—2,5"/4-os növekedést elérjük. 

A mérsékelt növekedés jelentős szóródást takar, az egyes szakágazatok- 
nál az ütem igen differenciáltan alakult. Az azonos feltételek között tevékeny- 
kedő vállalatok teljesítménye is különböző. Vannak közöttük, amelyek kiválóan 
dolgoznak, de sajnos sokan vannak olyanok is, amelyek munkája igen gyenge. 
A példák sokasága jelzi, hogy ahol a kitartó, célratörő munka, a határozott 
cselekvés a jellemző, az erőfeszítések eredménnyel járnak. És fordítva: ahol 
várakozás tapasztalható, ahol hiányzik a kezdeményezés, a bizakodás, az aka- 
rat, a következetesség, a szervezettség, ott egy helyben topogás vagy vissza- 
esés érzékelhető. 

Jó néhány vállalat szép sikereket ért el a konvertibilis export fokozásá- 
ban, a termelési háttér megszervezésében, a piacképes árualapok biztosításá- 

ban. A könnyűiparban és az élelmiszeriparban is találunk jó példákat a gaz- 
daságos működésre, az importkiváltásra. A vállalatok több mint egyharma- 
dának költséggazdálkodása azt bizonyította, hogy a költségek fajlagos növe- 
kedése nem feltartóztathatatlan jelenség. A korszerű gazdálkodásnak jó pél- 
dája, hogy több tucat vállalat az igényeknek jobban megfelelő választék mel- 
lett növelte a jövedelmezőségét. Az építőipari vállalatok közül is többen meg- 
találták a lehetőségeket kapacitásuk gazdaságos hasznosítására. 

Ugyanakkor sok a negatív példa is. Kedvezőtlenül alakultak az export 
fővállalkozások. Sok területen nincs meg az eredményes munkához szükséges 
rend és fegyelem; nem ritka a szabálytalanul, illetve vitatható módon szer- 
zett vállalati nyereség vagy személyi jövedelem. Gyakori az indokolatlan ár- 
növelési törekvés. Az alacsony hatékonyságú, illetve veszteséges vállalatok 
egy része erőtlen vagy csak egyoldalú intézkedéseket tett. Megszüntettek 
ugyan egyes gazdaságtalan tevékenységeket, de nem gondoskodtak a kieső 
termelés pótlására új tevékenységről, a kapacitás kitöltéséről, söt a foglalkoz- 
tatottak számát sem csökkentették. A lazaságot mutatja, hogy a keresetek és 
teljesítmények közötti összhang nem erősödött. 

A mezőgazdaságban az 1986-os évet megalapozó őszi munkák rendben 
és időben megtörténtek. A kalászosok és a kukorica vetésterülete azonban 
csak megközelíti a tervben előirányzottat. Így még inkább megnő a jelentő- 
sége annak, hogy a soron levő aratást szervezetten, minél kisebb veszteséggel 
bonyolítsák le a gazdaságok. A kedvező időjárás mellett ez is szükséges ah- 
hoz, hogy a tervezett 16 millió tonna gabonatermést elérjük. A mezőgazda- 
sági előirányzatok elérése szempontjából biztató, hogy az állattenyésztésben 
az elmúlt évben kialakult hanyatlási tendenciák megállítására és megfordítá- 
sára hozott intézkedések már éreztetik hatásukat. Szükséges az is, hogy a 
termelésben élenjáró gazdaságok tapasztalatait a gyengébben gazdálkodók 
mielőbb hasznosítsák, s a növény- és állattenyésztésben egyaránt növeljék a 
hozamokat, csökkentsék a ráfordításokat. Különösen fontos ez azoknál a gaz- 
daságoknál, ahol az adottságok jók, de eredményeik messze elmaradnak 
lehetőségeiktől. 


A belső felhasználás fő területeiről megállapítható, hogy a lakossági jövedel- 
mek kiáramlásának gyorsulása már a tavalyi év végén elkezdődött és az idei 
év elején tovább folytatódott. A kormány intézkedései következtében a bér- 
kiáramlás hónapról hónapra mérséklődött, s májusban már nem érte el a 
6"/a-ot. A fogyasztói árak emelkedése öt hónap alatt 5,6"h, valamelyest meg- 
haladja az előirányzottat. Több jel utal arra, hogy az életszínvonal terven fe- 
lüli növekedése az ídén is bekövetkezhet. Ha ez a gazdaság teljesítményével 
nincs alátámasztva, úgy nem kívánatos. Ezt elkerülendő határozottan kézben 
kell tartani a lakossági jövedelem alakulásával kapcsolatos folyamatokat, elő 
kell segíteni a megtakarítások növelését és a szabad vásárlóerő lekötését. 

Az ötéves tervidőszakok elején szokásos beruházási fellendülés jelei most 
is mutatkoznak: növekedett az induló beruházások száma, nagy a nyomás a 
költségvetési és a hitelforrások megszerzésére. Áprilistól a vállalati beruhá- 
zások dinamikusan növekednek, a vállalati beruházási kifizetések a tavalyit 
több mint 109/-kal meghaladják. A beruházások több éve tartó visszaesése 
után ez lehet ígéretes fordulat, amennyiben ezek a fejlesztések megfelelnek 
a gazdaságpolitikai követelményeknek. 

A gazdasági növekedés világgazdasági feltételeiben lényeges változások 
történtek: folytatódott a dollár leértékelődése, az olajárak csökkentek, wz 

inflációs ráta és a kamatlábak mérséklődtek, a világkereskedelem élénkült, 
de visszaesés jelei is tapasztalhatók. 

A rubelelszámolású kivitel és behozatal volumene egyaránt nött. ezen 
belül az élelmiszer-gazdasági cikkek exportja — összhangban a vállalt kötc- 
lezettségekkel — az átlagosnál jobban emelkedett. Május végén az árufor- 
galom mérlege passzív volt. Az év hátralevő részében bővülő, de az év végére 
lényegében kiegyensúlyozott áruforgalom elérésére kell törekedni. 


A nem rubelelszámolású kivitel volumene az elmúlt év hasonló időszaká- 
nak színvonalát érte el. Ezen belül az élelmiszer-gazdasági termékek kivéte- 
lével minden árufőcsoport exportja emelkedett. Ugyanebben a viszonylatban 
a behozatal jelentősen meghaladja a tervben számítottat, így az áruforgalom 
behozatali többlete is felülmúlja az elmúlt év azonos időszakának értékét. 


Felvetődik a kérdés: milyen okai vannak, hogy eddigi teljesítményünk 
gyengébb az elvártnál? 


Nyilvánvaló, hogy objektív és szubjektív, illetőleg külső és belső okok 
bonyolult együtthatásáról van szó. köztük olyan természetű tényezőkről is, 
amelyek gazdaságunk évtizedes fejlődésében gyökereznek. De jelentős azoknak 
az elemeknek a száma is, melyek egy adott év problémáinak, söt napi kérdé- 
seknek a megoldatlanságából adódnak. 


A mélyebben fekvő okok között említést érdemel, hogy a gazdaság és 
benne az ipar alacsony teljesítménye összefügg egy több évtizede fennálló és 
csak lassan változó strukturális problémával. Azzal, hogy amagyar gazdaság- 
ban s ezen belül az iparban aránytalanul nagy a kitermelő ágazatok, az ener- 
getika aránya, hogy termékeink korszerűségi foka közepes, anyag- és energia- 
igénye a világátlagot jóval meghaladja, hogy a mennyiséggel szemben csak 
lassan válnak a termelésben a minőségi, hatékonysági és versenyképességi 
követelmények elsődlegessé. Más szóval: gazdaságunkban lassú a szerke- 
zeti átalakulás, nem kielégítő a műszaki fejlődés, ami most, amikor a gazda- 
ságilag fejlett országokban rendkívüli mértékben felgyorsult a technológiai 
korszerűsítés folyamata, még szembeötlőbb. Mindez fokozza exportkinála- 
tunk leértékelődését. 


A strukturális okokkal és a külpiaci helyzet változásával szorosan össze- 
függő tényező az is, hogy versenyképességünk — a versenytársainknál ma- 
gasabb ráfordítások miatt — elmarad a kívánatostól: még a világpiacon ke- 
resett termékeknél sem tudjuk a hazai ráfordításokat az árakban megfelelően 
elismertetni. Ebben mutatkoznak meg a munka- és üzemszervezés régóta meg- 
levő fogyatékosságai, a vállalati működés rendkívül magas rezsiköltségei, a 
munkatermelékenység alacsony színvonala, sőt az is, hogy az utóbbi időben 
nemcsak a gazdaságban, hanem a társadalmi elet majd minden területén 
tapasztalható a fegyelem fellazulása, egyes esetekben a rend elemi normái- 
nak be nem tartása. Ezzel kapcsolatban elegendő csak a legutóbbi tűzesetekre 
utalni, 

Kedvezőtlen irányba hatnak olyan tényezők is, hogy egyes termékeink 
iránt a világpiacon csökkent a kereslet, s csak mérséklődő árak mellett lehe- 
tett azokat értékesíteni; hogy jelentősen módosultak a tőkés valuták egy- 
máshoz viszonyított árfolyamai, ami összességében ugyancsak kedvezőtlennek 
bizonyult számunkra. Erröl nem vagy csak részben tehetünk. Viszont annál 
inkább tehetünk arról. hogy a szabályozórendszer ösztönző és szigorító ereje 
nem kielégítő; hogy olyan a gazdálkodás feltételrendszere. amelyben még a 
jól gazdálkodóknak sem jut fejlesztésre elegendő eszköz; hogy a güzdaság- 
irányító szervek egyes esetekben — például a nem rubelelszámolású export 

és a mezőgazdasági termelés ösztönzésében — késve hozták meg a szükséges 
intézkedéseket, más esetekben pedig engedtek a középszerűen és gyengén 
gazdálkodó vállalatok támogatás iránti nyomásának. 

Mindez arra hívja fel a figyelmet, hogy a tervezésben, továbbá a köz- 
gazdasági szabályozórendszer fejlesztésében az utóbbi két évben elért kétség- 
telen eredmények ellenére is elmaradás mutatkozik. A tervezőmunka még 
mindig nem tudja kellően figyelembe venni a termelés és a gazdálkodás vala- 
mennyi körülményét, a szabályozás pedig még nem tudja betölteni közvetítő, 
az érdekeket jól összehangoló funkcióit. Erre azért is fontos felhívni a 
figyelmet, mert világosan kell látni, hogy az olyan égető probléma, mint a 
termelési szerkezet átalakítása, csak úgy oldható meg, ha maga a tervezés, 
a terv vállalja fel a megoldást és alakítja ki ezekhez a szükséges eszközrend- 
szert. ; 

A szükségesnél gyengébb teljesítmény okai között szólni kell azokról a 
tényezőkről is, melyek a vállalati gazdálkodásban gyökereznek, illetve a vál- 
lalatvezetés színvonalával, a szubjektív tényezők szerepével függnek össze. 

Amikor önkritikusan és kritikusan vizsgáljuk dolgainkat, arról is kell 
beszélnünk, hogy a legtökéletesebb irányítási és szabályozórendszer sem tud 
felszámolni olyan gondokat, amelyeket a vállalaton belül kell megoldani. A 
magyar vállalatokon belül jelentős tartalékok vannak. Több tucat kongresz- 
szusi zászlót és kiváló címet elnyert vállalat található a magyar gazdaságban, 
de több száz olyan is, ahol nincs fejlődés. Nem véletlen, hogy egy külföldi 
szervezési vállalkozó az első látásra lehetségesnek ítél 30—509 -os hatékony- 
ságjavulást abban a gyárban, ahol a magyar szem megszokásból semmilyen 
hatékonyságjavító lehetőséget sem vesz észre. S nemcsak piaci okai vannak 
annak, hogy a gépiparban az átlagos műszakszám 1,2; hogy nagy értékű — 
sokszor devizáért behozott gépek — kihasználatlanul állnak. Mindez mutatja, 
hogy a vállalaton belüli munka hatékonyságának javításában nagy felelősség 
hárul a vezetőkre, igen jelentős a személyi szubjektív tényezők szerepe mind 
a munka megszervezésében, mind pedig a fegyelem javításában. 

Az elmúlt évekre visszatekintve azt látjuk, hogy a gazdaság teljesítmé- 
nye nem esett vissza, sőt valamelyest nőtt. Az is igaz viszont, hogy a célul 
tűzött élénkülés feltételeit nem tudtuk megteremteni. A dinamizálás több- 
lépcsős és összehangolt intézkedéssorozatot igénylő munka, mert a magyar 
gazdaság stagnálása nem konjunkturális okokkal függ össze, nem hasonliít- 
ható a tőkés országok ciklusainak leszálló vagy stagnáló ágához, és ezért nem 
is orvosolható az ott alkalmazott módszerekkel. Míg ott ezekben az időszakok- 
ban az a jellemző, hogy kihasználatlan termelőerők, munka nélkül tengődő 
emberek vannak, és a gazdaság pangását a tőkés mechanizmus sajátosságai 
okozzák, addig nálunk a gazdaság stagnálása jórészt strukturális tényezőkre, 
az erőforrások rossz elosztására vezethető vissza. A dinamizálás tehát pusztán 
a pénzpolitika eszközeivel nem érhető el, itt megnő a szerepe az erőforrások 
átcsoportosításának — a gazdaságtalan területekről piacképes és hatékony te- 
rületekre —, az exportképesség javításának, a tudományos eredmények dina- 
mikusabb alkalmazásának a termelésben. Az eddigi tapasztalatok alapján min- 
denképpen illúzió azt gondolni, hogy nálunk az egyensúlyorientált gazdasági 
fejlődés élénkítése viszonylag rövid idő alatt elérhető, illetve az hamarosan 
bekövetkezhet. 


EGHELENESZSKTBEKTEZTTÉSZÉ KEZEBE EENES 


1986-ban eddig nem tapasztaltunk és ezután sem várhatunk olyan kedvező, 
radikális változásokat a külső körülményekben vagy a gazdálkodás egyéb fel- 

tételeiben, melyek lökésszerűen lendületet adhatnának fejlődésünkhöz. Ugyan- 
akkor van néhány olyan tényező, melyet úgy tekinthetünk, hogy segít cél- 
jaink megvalósításában. 3 

Remény van arra, hogy a rubelelszámolású áruforgalom az egyeztetetten 
felül bővíthető, az együttműködés pedig gazdagítható lesz olyan új formákkal 
is, mint például a közös vállalkozások, társulások a termelésben és a tudomá- 


nyos kutatásokban. A külföld — miután meghoztuk a szükséges intézkedése- 
ket, így például a beruházásvédelemről és adókedvezményről szóló rendelete- 
ket —. most már vonzóbbnak találja a közös vállalatok létesítésére irányuló 


törekvéseinket. E lehetőségeket jobban ki kell használni mind a tőkés, mind 
a szocialista országokkal közös vállalkozásokra, a működő tőke bevonására. 

A nemzetközi pénzvilágban változatlanul jó az ország pénzügyi-gazda- 
sági megítélése. Igaz, a múlt év sikertelenségének megismétlődése ezt már 
veszélyeztetné. 1981—1982-höz képest megfelelő pénzügyi és valutatartalékok- 
kal rendelkezünk, csökkentettük sebezhetőségünket. Az utóbbi másfél évben 
felvett hosszú lejáratú bitelekből javítottuk adósságállományunk összetéte- 
lét, s ezek egy része felhasználható jól megtérülő exportkapacitások létesi- 
tésére is. De csak erre és nem másra! 

Az olajárak jelenlegi szintjének tartóssá válása hosszabb távon javít- 
hatja külkereskedelmi forgalmunk cserearányait, s lehetővé teheti a ter- 
melői árak növekedésének mérséklését, az infláció gyengítését. Ha nem is 
radikális fordulat, de további mérséklődés remélhető a nemzetközi pénzpiac 
kamatfeltételeiben. 

Az előrevivő tényezőkhöz sorolható, hogy az idén befejeződik az átállás 
az új vállalatirányítási formákra. A választott testületek komoly stabilizáló 
erővé válhatnak a szigorú rendet, fegyelmet megkövetelő vezetők támoga- 
tásában. S végül segítheti a vállalatok tisztánlátását azis, ha idejében ismert- 
té tesszük az 1987. évi szabályozómódosításokat, hogy vállalkozásaikhoz ez- 
zel is segítséget nyújtsunk. 


A helyzet az irányításban és a végrehajtásban is nagyobb következetességet, 
konkrétabb munkát igényel. Nagyon fontos, hogy a feladatok végrehajtásá- 
hoz szükséges egység cselekvésben nyilvánuljon meg, továbbá, hogy párt- és 
állami vonalon egyaránt váljon munkánk részévé a felelősség érvényesítése. 

Alapvető társadalmi és gazdasági érdek fűződik ahhoz, hogy az 1986- 
os év áttörést eredményezzen a strukturális változások felgyorsításában. A 
magyar gazdaság kétségtelenül egyik legégetőbb dilemmája: hogyan, milyen 
gyorsan tud választ adni az itt érzékelhető kihívásra. A strukturális változá- 
sok gyorsításának, a népgazdaság egyensúlyi helyzete javításának, az ezzel 
kapcsolatos határozott irányítási magatartásnak igazi próbaköve a tartósan 
válságba került négy szakágazat —- a szénbányászat, a vaskohászat, a hús- 
ipar, és a magasépíitő-ipar — helyzetének rendezése. Helyzetük komplex át- 
tekintése és egy részüknél a rendezésre vonatkozó javaslatok kidolgozása mey- 
történt, illetve a közeljövőben lezárul. Tevékenységük, szervezetük, termelé- 
si szerkezetük és a részükre nyújtott termelési támogatások felülvizsgálatra 
kerülnek. 

Ha e gondot pusztán a termelés leállításával, korlátozásával megoldhat- 
nánk — bár erről az eszközről sem mondhatuk le —, viszonylag egyszerűbb 
lenne a dolgunk. Mi azonban kedvezőbb pénzügyi viszonyok között már egy- 
szer visszafejlesztettük a szénbányászatot, s tudjuk, milyen következmények- 

kel járt. Természetesen akkor sem az volt a baj, hogy a ráfizetéses, korsze- 
rűtlen termelést visszafejlesztettük, hogy néhány tucat aknát bezártunk, ha- 
nem hogy nem tettük korszerűvé, versenyképessé azt, ami azzá tehető lett 
volna. A negatív tényezők kiküszöbölésével együtt járt a fejlesztések kés- 
leltetése, így kerültünk abba a helyzetbe. ami bekövetkezett. Ha a ható- 
kony fejlesztés lehetőségei más területeken nem javulnak, úgy a kieső ter- 
melés pótlása kérdéscssé válik, sőt a külső és a belső piaci egyensúly rom- 
lásának veszélye is fennáll. Emellett társadalmi, területi feszültségek sorá- 
val is számolni kellene különösen olyan megyékben, mint például Borsod, 
ahol jelentős mértékben koncentrálódnak ezek a válságágazatok. 

Nem azt kívánom mondani természetesen, hogy belenyugodhatunk és 
belenyugszunk a nem gazdaságos termelés konzerválódásába. Hangsúlyozom: 
az ilyen termelést korlátozni, sőt visszaszorítani is kell. Az érdemi meg- 
oldást azonban az jelentené, ha e tevékenységeket gazdaságossá tudnánk ten- 
ni, illetve a hatékony, jövedelmező termelés bővülése elől minden akadályt 
el tudnánk hárítani. 

Már az ez évi célok elérése — különösen a költségvetés egyensúlyi 
helyzetének javítása, a gazdaság jövedelemtermelő képességének fokozása --— 
sem nélkülözheti a tartósan veszteségesen, illetve alaphiányosan gazdálkodó 
szervezetek problémáinak megoldását. Ehhez, úgy vélem, a szemlélet általá- 
nos megváltozása is szükséges. Lényeges annak elfogadása és következetes 
érvényesítése, hogy a gazdálkodó szervezetek alaphiánya és veszteségei nem 
szolgálhatnak jogcímül állami pénzforrások megszerzésére. A gazdálkodási 
problémákat a tevékenység ésszerűsítésével, a költségek csökkentésével, a 
termelési szerkezet korszerűsítésével, végső esetben részleges vagy teljes 
visszafejlesztéssel általában maguknak az érintetteknek kell megoldaniuk. 
Az irányító szervek ezzel kapcsolatos összehangolt magatartása körvonala- 
zódott. Az is szükséges azonban, hogy a vállalati és a népgazdasági érde- 
kek ilyesfajta konfliktusait a helyi érdekképviseleti és politikai szervek is 
megfelelően értelmezzék és helyesen kezeljék. Nem könnyíti, ellenkezőleg, 
nehezíti a munkát, ha a szükséges racionalizáló döntések elodázására a tele- 
vízió vagy a sajtó nyilvánosságát hívják segítségül, mint ezt tapasztaltuk a 
Medicor miskolci gyárának példáján, vagy a Skála kora tavaszi paradicsom- 
ellátási akciójánál. I 

Az az alapelvünk, hogy a népgazdasági, társadalmi érdeknek elsőbbsége 
van a csoport-, az egyéni érdekkel szemben. Az sem újdonság számunkra, 
hogy a vállalati érdek tartós háttérbe szorítása végső soron lehetetlenné teszi 
a népgazdasági érdek érvényesítését is, hiszen a gazdaság helyzete végül is a 
termelésben, a vállalatok, szövetkezetek munkájában döl el. Ugyanakkor tu- 
domásul kell venni, hogy ilyen szorító helyzetben nagyon nehéz, esetenként 
lehetetlen a különféle érdekek mindegyikét érvényre juttatni. 

A népgazdaság egyensúlyi helyzete, de antiinflációs programunk sikere 
szempontjából is megkülönböztetett figyelmet érdemel a költségvetés hely- 
zete. Az állami költségvetés olyan mértékű hiányának veszélye bontakozik 
ki, amely mindinkább az inflációs nyomás fokozódásával, illetve áruhiány 
kialakulásával fenyeget. Ezért olyan költségvetési politikát és gyakorlatot kell 
megvalósítani, mely a hatékonyság romlásából vagy nem kielégítő javulásá- 
ból adódó vállalati jövedelemhiányt nem ellentételezi. Szükséges felülvizs- 
gálni valamennyi termelési támogatás jogcímének és mértékének indokolt- 
ságát, és ennek során érdemi megtakarítási lehetőségeket kell feltárni. Na- 
gyon indokolt az is, hogy a költségvetési szervek az eddiginél szélesebb körű 
és átfogóbb megtakarító intézkedéseket vezessenek be. 

A második fél évre tervezett intézkedéseket már az 1987. évi tervre való 
felkészülés igényével kell elhatározni. Tehát nem csupán az 1986. évi terv 
végrehajtását kell szem előtt tartani, hanem egy olyan folyamatos gazdálko- 
dásra kell törekedni, amely biztosítja középtávú gazdaságpolitikai céljaink 
elérését. Ezért az 1985. és 1986. évi tervezési, szabályozási és gazdaságiírányí- 
tási tapasztalatokra támaszkodva szükséges előbbre hozni és meggyorsítani a 
jövő évi terv kidolgozását. Az ezekkel összefüggő szabályozási lépéseket, 
melyek az ösztönzés és szigorítás jegyeit együttesen tartalmazzák, mihama- 
rabb meg kell hirdetni, sőt ahol ez célszerű, egyes lépéseket már idén meg 
kell tenni. Ennek során a szabályozás némely fontos elemét módosítani szük- 
séges. A keresetszabályozás fejlesztése során a változatlanul helyesnek tar- 
tott alapelveket úgy kell érvényesíteni, hogy a teljesítmények és a kerese- 
tek nagyobb összhangja kiemelt hangsúlyt .kapjon. 


Az év első öt hónapja bizonyos tendenciákra utal, de számszerűségeiből ne- 
héz időtálló következtetléseket levonni. Olyan helyzettel állunk most is szem- 
ben, hogy év elején általábantöbb az import, az export viszont rendszerint 
az év második felében élénkül fel. Ezt idén a rásegítő intézkedések is fokoz- 
zák. Így érthető, hogy a külső pénzügyi helyzet sem alakul egyenletesen. Az 
áremelkedések év eleji szintje is magasabb, mintha 12 hónapra vetítenénk ki, 
és hasonló a helyzet a bérkiáramlásnál is. Mégis egy komoly veszély kétség- 
telenül kibontakozóban van. S ez az, hogy a mai viszonyok között a mérsé- 
kelt növekedés, netalán a visszafogás, a restrikció hatásaiban már nem ered- 
ményezi az egyensúlyi helyzet olyanfajta javulását, mint az 1979 utáni évek- 
ben. Kimerültek ennek a gyakorlatnak az ilyen típusú tartalékai. Ismél 
válaszút elé kerültünk: vagy megtaláljuk az intenzív forrásokra épülő, élén- 
kítéshez vezető utat, vagy a jelenlegi társadalmi fogyasztást sem tudjuk 
gazdaságunk jövedelemtermelő képességéből fedezni. Világosan kell látnunk, 
hogy az 1985-ös év nem véletlenszerű eltérés, kisiklás, hanem egy kedvezőtlen 
szakasz kezdete, s folytatódásának elejét kell venni. 

Legfőbb értékünk, hogy a belpolitikai stabilitás alapját képező bizalom 
a párt és a tömegek, a politikai vezetés és a lakosság között változatlanul fenn- 
áll. Ugyanakkor az is nyilvánvaló, hogy a stabilitás egyre nagyobb teherpró- 
bának van kitéve. Ez elsősorban a gazdaság teljesítményével és az elosztás 
funkciózavaraival kapcsolatos. És az is nyilvánvaló, ha ezt a stabilitást meg 
akarjuk őrizni, újra és újra meg akarjuk teremteni — és a megújulás ér- 
dekében ennél nem lehet fontosabb szándékunk —-, akkor elsősorban a gaz- 
daság teljesítőképességének javítására kell a figyelmet fordítani. 

Társadalmunk, közéletünk gondolkodásában a gazdaság kérdései még 
mindig nem foglalnak el kellő helyet. Ez egyebek mellett azzal is jár, hogy 
gazdasági gondjaink megoldásához hiányzik a kellő társadalmi ráhangoltság. 
A gazdaságot pedig aligha lehet úgy dinamizálni, hogy divattá válik a rossz- 
kedv, a levert hangulat és magatartás. 

Ma a gazdaság az a mágneses tér, ahol találkozik a társadalom minden 
feszültsége, a politikai szélsőségek, az ellenzékiség, a sértődöttség, az egymás- 
ra . mutogatás. Az elmúlt évtizedekben a gazdaság vált nemzetközi presz- 
tiízsünk egyik elemévé, s nem hagyhatjuk, hogy most lerontsuk, gyengítsük 
azt. Ez okból is nélkülözhetetlen az olyan társadalmi ráhangoltság, amely áll- 
hatatosságot, dinamizmust, cselekvést sugall és támogat. 

A kibontakozáshoz feltétlenül szükséges nemcsak a munkafegyelem. ha- 

nem a széles értelemben vett állampolgári fegyelem és rend javítása, a kö- 
telezettségtudat és felelősségérzet erősítése. A szocializmus nem lehet a nem- 
törődömség és a felelőtlenség társadalma. A fegyelmezéstől idegenkedő, a fe- 
gyelemre neveléstől félő vagy mindezeket jelentéktelennek minősítő vezetők- 
től meg kell válni, mert alkalmatlanok posztjukra. Szocialista értékrendünk- 
höz tartozik, hogy védjük, támogassuk a fegyelmezett embereket. Megen- 
gedhetetlen a munkát ímmel-ámmal, fegyelmezetlenül végzők mentegetése. 

Az akarat, a meggyőződés, a cselekvésre hangoltság nagymértékben mo- 
tiválhatja az ország helyzetét, a társadalom állapotát. Tudjuk, hogy csak ez- 
által nem lehet célhoz jutni, de az is tény, hogy enélkül sem. De ezen túl- 
menően minden bizonnyal itt az ideje annak is, hogy ismét sorba szedjük 
tennivalóinkat a pártkongresszus állásfoglalása és a hetedik ötéves terv vég- 
rehajtásának szolgálatában. Teendőink sorában első helyen a gazdasági ter- 
mészetű feladatok állnak, de hiba volna, ha ez irányú sürgető tennivalóin- 
kat nem hangolnánk össze más feladatokkal. Belpolitikai helyzetünk és sok 
vonatkozásban a közérzet javítása tudatos és összéhangolt cselekvést köve- 
tel más területeken is. Ezért is javasolja a Politikai Bizottság a Központi 
Bizottságnak: még ez évben vizsgálja meg a társadalom és a gazdaság, a po- 
litika és a gazdaság viszonyát, valamint a gazdasági építőmunka társadalmi 
feltételeit. Azzal a megközelítéssel: mit kell tennünk, hogy a kongresszusi ha- 
tározat és az ötéves terv céljait elérjük. A nehéz körülmények közepette sem 
kerülhetünk ugyanis olyan helyzetbe, hogy e célokról, követelményekről le- 
mondjunk, a mércét alacsonyabbra állítsuk. 

Fontos, hogy pártszervezeteink ne engedjenek teret a távlatvesztésnek, 
az elbizonytalanodásnak. A társadalmi és tömegszervezetek — köztük a 
szakszervezetek, a KISZ-szervezetek — mozgósítsák tagságukat, a dolgozó- 
kat, segítsék a terv céljainak megvalósítását. Tudatosítsák jobban, hogy van 
programunk: a XIII. kongresszus határozata, a hetedik ötéves terv, a gazda- 
ságirányítási reform folytatása. Most — mind a vállalati, mind a gazdaság- 
irányítási szférában — a legfontosabb az 1986. évi terv megnövekedett fel- 
adatainak teljesítése. Sok múlik ezen: nem kevesebb, mint a következő évek 


fejlődése. S ez felelősséget jelent nemcsak népünk, hanem szocialista bará- 
taink előtt is. 


SZŰRÖS MÁTYÁS: 


Válaszút előtt 


Korunkban egyrészt a tudomány, a technika vívmányai, másrészt viszont a fegyverzetek 
minden korábbit messze felülmúló pusztító ereje következtében az emberiség válaszút elé 
érkezett. Választani kell egyfelől a túlélés, a kínzó világproblémák együttes erőfeszítések- 
kel történő, az egész emberiség javát szolgáló megoldása, a népek boldogulása, másfelől 
a konfliktusok, a feszültség éleződése, végső soron a nukleáris megsemmisülés, a fegyver- 
kezés között. Együttműködés vagy konfrontáció; béke vagy háború; a lét vagy nemlét 
hamleti kérdéseit fogalmazzák meg az emberek napjainkban újra és újra. Mi, a béke 
valamennyi hívével együtt, meggyőződéssel valljuk: az emberiség sorskérdéseinek megvá- 
laszolása nem lehet csupán a kormányok, a pártok, a hivatásos politikusok kiváltsága. 
E kérdésekben a népeknek, a különböző társadalmi csoportoknak, az egyes embereknek 
is joguk, sőt kötelességük a felelősségteljes állásfoglalás és a határozott cselekvés. A né- 
pek válasza nem lehet kétséges: a tisztességes, dolgozó emberek józan értelemmel az 
életre, a munkára, az ünnep- és hétköznapok emberi örömeire — vagyis a békére szavaz- 


Korunk egyik történelmi paradoxona éppen az, hogy miközben a népek, sőt a kormá- 
nyok jelentős része is a béke, a biztonság pártján áll, nemhogy csökkenne a fegyverkezés 
sé teszi, hogy az emberek világszerte összefogjanak, és a jóakarat, a józan ész erejét a 
békemozgalom saját eszközeivel is segítsék érvényre juttatni. 

A nyolcvanas évek közepének jellemző vonása, hogy az emberiség a bizakodás és az 
aggodalom szüntelen váltakozásával él együtt. A nemzetközi kapcsolatokban egyidejű- 
leg, egymással párhuzamosan érvényesül a szembenállás erősödése, a feszültségek tuda- 
tos élezése, illetve az egymásrautaltság, a konfrontációval járó veszélyek felismerése, a 
fegyverzetek korlátozása, a vitás nemzetközi kérdések tárgyalások útján történő rendezé- 
sére irányuló törekvés. Veszélyekkel terhes és reményt keltő fejlemények váltogatják 
egymást. 

A kelet-nyugati kapcsolatok fejlődésének megtorpanása, a bizalmatlanság növekedé- 
se, a tartóssá vált szovjet-amerikai feszültség, a gyorsuló fegyverkezési verseny a nyolc- 
vanas évek elején a kiszámíthatatlanságot erősítette fel a nemzetközi viszonyokban. 
A két vezető nagyhatalom között újra megindult párbeszéd, a Szovjetunió és a többi 
szocialista ország dinamikus külpolitikai kezdeményezései, a józan polgári politikai 
tényezők realista magatartása, a helsinki folyamat intézményrendszerének fennmaradása 
egyúttal a nemzetközi helyzet javulásának reményét keltik. 

A kelet-nyugati párbeszéd megélénkülésének eddig legkiemelkedőbb állomása volt a 
szovjet-amerikai csúcstalálkozó, melyet - több mint hat év után - tavaly novemberben 
tartottak Genfben. Bár a két nagyhatalom között számos kulcsfontosságú kérdésben 

- mindenekelőtt az úgynevezett hadászati védelmi kezdeményezés dolgában - továbbra 
is fennmaradtak a nézeteltérések, a találkozó létrejötte a rendkívül bonyolult és kiélezett 
nemzetközi helyzetben már önmagában véve is fontos esemény volt. A csúcstalálkozó 
elősegítette, hogy a két világhatalom vezetői jobban ismerjék és világosabban értsék 
egymás álláspontját. Ezen túl a találkozó közös nyilatkozatban rögzített, fontos, jövőbe 
mutató elvi és gyakorlati megállapodásokat eredményezett. Alapvető jelentősége van 
annak, hogy a két fél közös állásfoglalása szerint az atomháborúnak nem lehet győztese, 
az Egyesült Államoknak és a Szovjetuniónak sem nukleáris, sem hagyományos háborút 
nem szabad kirobbantania és vívnia egymás ellen; a felek nem törekednek katonai 
fölényre. 


Az elmúlt hónapok kedvező nemzetközi folyamataihoz döntő mértékben járult hozzá a 
Szovjetunió, a szocialista országok megnövekedett külpolitikai aktivitása, rugalmas, 
kezdeményező fellépése. A szovjet külpolitika világszemléletét, hosszú távú céljait és 
törekvéseit legutóbb a Szovjetunió Kommunista Pártjának XXVII. kongresszusa össze- 
gezte. 

A kongresszus egyik vezérlő gondolata az volt, hogy korunk első számú kihívása az 
atomháborús veszély, következésképp a legfontosabb feladat: a béke megőrzése, a 
biztonság megszilárdítása. Ezen alapul az a felismerés, hogy a békéért folytatott küzde- 
lem nem valamiféle tértől és időtől elvonatkoztatható, , vegytiszta" folyamat, ellenkező- 
leg: szervesen összefügg a világproblémákkal, áthatja korunk valamennyi ellentmondá- 
sát, így a két ellentétes társadalmi rendszer között nemzetközi színtéren folyó osztályhar- 
cot is. 

A termonukleáris korszak követelménye, hogy a nemzetközi életet sok tekintetben új 
alapokon, új elvek szerint kell megszervezni. A két világhatalom, a két szövetségi 
rendszer államai, különböző társadalmi rendszerű országai közötti viszony fő szabályo- 
zója ne a pusztulással fenyegető konfrontáció, hanem az objektíve létező és egyre 
erősödő kölcsönös függés és egymásrautaltság legyen. Az ennek tudomásulvételén alapu- 
ló közös politikai akarattal biztosítható, hogy a békés egymás mellett élés váljék az 
államközi kapcsolatok vitathatatlan, egyemetes törvényévé. Csak ily módon érvényesül- 
hetnek a béke megőrzéséhez, a súlyosbodó globális problémák megoldásához fűződő 
közös érdekek. 

Ebből a meggyőződésből kiindulva, a lenini külpolitika szellemében és hagyományai- 
hoz híven tárt a kongresszus olyan átfogó programot a szovjet nép elé, amelynek végcélja 
a tömegpusztító fegyverektől mentes világ, a szilárd béke, valamennyi állam civilizált 
kapcsolatainak és gyümölcsöző együttműködésének megteremtése. 

A kongresszus -— összegezve a megelőző hónapok legfelső szintű szovjet állásfoglalásai- 
nak és konkrét javaslatainak új elemeit — új módon fogalmazta meg a szovjet biztonság- 
politika lényegét. Az SZKP felfogása szerint a nemzetközi életben valamennyi államnak 
egyenjogú együttműködésen alapuló, egyetemes biztonsági rendszer megteremtésére kell 
törekednie. A Szovjetunió nem az abszolút, a maximális, hanem az optimális, az elégsé- 
ges biztonságra való törekvést tartja ésszerünek. Ennek érdekében olyan komplex biz- 
tonságpolitikai megoldásokat kíván elérni, amelyek messzemenően figyelembe veszik a 
biztonság objektív és szubjektív összetevőit, ezek összefüggéseit, a kölcsönösség és a 
kiegyensúlyozottság követelményét. 

A kongresszus kimondta: a biztonság szavatolására ma már nem elégségesek a katonai 
eszközök. A katonai erőegyensúly változatlanul alapvető követelménye a biztonságnak, 
de a fegyverzetek mind magasabb szintjén kialakuló egyensúly már nem jelent fékező, 
elrettentő katonai és politikai tényezőt. Korunkban nemcsak a nukleáris háborút, hanem 
a fegyverkezési versenyt sem lehet megnyerni. A biztonság alapjául ezért csak a fegyver- 

zetek egyre alacsonyabb szintjén kialakítandó erőegyensúly szolgálhat. A katonai ténye- 
ző így - egy átfogó leszerelési folyamat eredményeként - egy idő után fokozatosan 
csökkenő szerepet töltene be. A biztonságot elsősorban politikai eszközökkel kell szava- 
tolni, amit kiegészít a nemzetközi gazdasági biztonság rendszere és a széles körű humani- 
tárius együttműködés. 

E biztonságfelfogás azonos, kölcsönös és egyetemes jellege azt jelenti, hogy a Szovjet- 
unió nem igényel a maga számára bármely országénál nagyobb biztonságot, de kisebbet 
sem fogad el. Az egyenlőtlenség ugyanis kiszolgáltatottsághoz, az pedig kiszámíthatat- 
lansághoz vezet. A Szovjetunió, a Varsói Szerződés tagállamainak közössége ezzel 
összhangban alakítja katonapolitikáját, ügyelve arra, hogy másokban még megílapozat- 
lan félelem se alakulhasson ki. 

A szovjet külpolitikai stratégia fontos jellemzője, hogy fokozódó mértékben számol 
a néptömegek politikaalakító szerepével. Figyelemre méltó, hogy a kongresszuson - a 
világszocializmus, a kommunista és munkásmozgalom, valamint a nemzeti felszabadító 
mozgalom mellett — a nemzetközi haladás negyedik alapvető áramlataként említették a 
demokratikus tömegmozgalmakat, közöttük a békemozgalmakat, a háború- és atom- 
fegyver-ellenes mozgalmakat. A szovjet kommunisták tanácskozása megerősítette, hogy 
a legfőbb közös cél, a béke szavatolása érdekében a Szovjetunió, a szocialista országok 
keresik minden erre kész erővel a kapcsolatfejlesztés, az egyenjogú, demokratikus elvek 
szerinti együttműködés új lehetőségeit. 

A XXVII. kongresszuson összegezték a korábbi szovjet fegyverzetkorlátozási, illetve 
biztonság- és bizalomerősítő javaslatokat, de azokat nem lezárt rendszerként kezelték, 
hanem olyan, egymással összefüggő elemekből álló tervként, mely nyitott mások építő 
jellegű hozzájárulása, további kezdeményezései előtt, s egyúttal alapot jelent újabb 
szovjet javaslatokhoz is. Megerősítették a szovjet kormány 1986. január 15-i átfogó 
leszerelési javaslatát, amelynek célja, hogy az ezredfordulóra mentesítsük a világot a 
nukleáris fegyverektől. A Szovjetunió megegyezési készségét, bizalomépítő szándékát 
példázta a világ közvéleménye előtt az is, hogy egyoldalúan beszüntette minden nukleáris 
fegyverkísérletét. A legutóbb elhatározott meghosszabbítás augusztus 6-ig, a Hirosimát 
ért atombomba-támadás évfordulójáig érvényes. 

Mihail Gorbacsov a közelmúltban Berlinben, az NSZEP kongresszusán terjesztett elő 
további jelentős javaslatokat arra vonatkozóan, hogy csökkentsék a hagyományos 
szárazföldi erőket és fegyverzeteket Európában. Ez választ jelent azokra a nyugati 
kifogásokra, amelyek szerint a szocialista országok hagyományos fegyveres erőinek 
fölénye miatt nem lehet megegyezést elérni a nukleáris leszerelés terén. A Berlinben 
előterjesztett többi javaslat — a Varsói Szerződés és az Észak-atlanti Szerződés Szerveze- 
tének egyidejű feloszlatására, a vegyi fegyvereket gyártó üzemek leszerelésére — ugyan- 
csak hozzájárulhat az eredményes tárgyalásokhoz nélkülözhetetlen bizalom erősítéséhez. 
(Az európai hagyományos szárazföldi erők és fegyverzetek csökkentéséről szóló kezdemé- 
nyezés a Varsói Szerződés Politikai Tanácskozó Testületének 1986. június 10-11-i buda- 
pesti ülésén elfogadott, majd közzétett felhívásban részleteiben kidolgozott közös javas- 
lattá vált.) 


A békés, biztonságos világ megteremtését mindenekelőtt a szocialista országok, más 
haladó erők és a néptömegek béketevékenységének türelmes erőfeszítései, kitartó, Szívós 
küzdelme eredményezhetik. Ez fontos, de önmagában még nem elégséges feltétel. Cél- 
jaink eléréséhez szükség van a tőkésországok kormányzati köreinek józan önmérsékleté- 
re, pozitiv politikai akaratára, felelősségteljes partnerségére is úgy, ahogy az Helsinki es 
Genf szelleméből következik. 

Sajnos a genfi szovjet-amerikai csúcstalálkozó óta eltelt fél esztendő történései azt 
mutatják, hogy a legfőbb nyugati partnerek, elsősorban az Egyesült Államok részéről 
egyelőre hiányzik vagy legalábbis nem elégséges a jóakarat, a megegyezési készség a 
fegyverzetkorlátozás területén és a regionális válságok kezelésében. A genfi csúcstalálko- 
zó óta eltelt hónapokban lényegében csak a szovjet-amerikai kétoldalú kapcsolatok 
egyes másodlagos fontosságú területein léptek előre. Genfben még úgy tünt, lehetőség 
nyílik a közeli megegyezésre a bécsi közép-európai haderő- és fegyverzetkorlátozási 
tárgyalásokon, de az utóbbi időben lelassult az előrehaladás a NATO-országok taktiká- 
zása miatt. I 

A Szovjetunió és a szocialista országok rugalmas álláspontot foglalnak el annak 
érdekében, hogy a következő összeurópai utókonferencia, a bécsi találkozó 1986. novem- 
beri megkezdéséig eredményt hozzon a stockholmi bizalom- és biztonságerősítő intézke- 
désekkel foglalkozó értekezlet munkája. Bár a 35 ország képviselői előrehaladtak a 
szövegező munkában, az utóbbi időszakban itt is lelassult az előrehaladás, mert megme- 
revedett a nyugati országok álláspontja. Amennyiben ez a tendencia nem változik meg, 
kétségessé válhat az értekezlet eredményes befejezése ez év őszéig. 

Csalódottsággal kell megállapítani, hogy az amerikai kormányzat vezető körei — 
eltávolodván a csúcstalálkozón az elnök által is elismert elvektől — eddig elutasítóan 
válaszoltak a szovjet javaslatokra, kezdeményezésekre, egyoldalú kötelezettségvállalá- 
sokra. Mivel az elutasításhoz nincsenek érdemi érveik, a békeofflenzívát propagandafo- 
gásnak minősítik, a konkrét kérdésekben pedig rendszerint a kifogások, az ésszerűtlen 
követelések és feltételek, az egymással össze nem függő kérdések mesterséges GSSZEBADő 
csolásának eszközéhez folyamodnak. 

Úgy tűnik, az amerikai kormányzat és néhány szövetségese hajlamos a jelenlegi 
helyzetet, a Szovjetunió tárgyalási és megegyezési készségét, ésszerű kompromisszumok- 
ra való hajlandóságát úgy értelmezni, hogy az kizárólag az ő kemény fellépésük követ- 
kezménye, illetve a másik fél gyengeségének jele. Ugy vélik, hogy a folytatódó nyomással, 
a fegyverkezési verseny új, minden eddiginél költségesebb fordulójával a Szovjetuniót 
további engedményekre kényszeríthetik, esetleg a nagyszabású szovjet társadalmi-gazda- 
sági fejlesztési programokat is kudarcra kárhoztatják. Ezzel egyidejüleg a regionális 
válságok élezésével és katonai lépésekkel igyekeznek a Szovjetuniót provokáló helyzetet 
teremteni. A Líbia elleni amerikai katonai akciók fogadtatása azonban nyilvánvalóvá 
tette, hogy a szovjet vezetés világosan látja a békekezdeményezések útjába állított 
,Csapdákat". 

A NATO szélsőséges körei, hibás számításokból kiindulva, tovább folytatják a minő- 
ségileg új fegyverek és fegyverrendszerek létrehozására, a katonai erőegyensúly megbon- 
tására, a fölény megszerzésére irányuló erőfeszítéseiket. Különösen veszélyes, hogy az 
Egyesült Allamok változatlanul ragaszkodik csillagháborús elképzeléseihez, az úgyneve- 
zett hadászati védelmi kezdeményezéshez, sőt igyekszik rávenni szövetségeseit is a prog- 
ramban való részvételre — sajnos nem is minden eredmény nélkül. Ez a terv szükebb 
értelemben törekvést jelent egy olyan pajzs létrehozására, amely mögül .büntetlenül, a 
visszacsapás veszélye nélkül lehetne első csapást mérni a másik félre. E cél elérhetősége 
ugyan műszaki és katonapolitikai szempontból egyaránt messzemenően vitatható, de a 
terv megvalósításának szándéka önmagában ! is új, veszélyes fordulatot hozhat a fegyver- 
kezési versenyben. 

A hadászati védelmi kezdeményezés, a katonai megf. ontolások mellett, tágabb értelem- 
ben olyan tudományos-műszaki program, mely egyúttal arra is hivatott, hogy még saját 
szövetségeseivel szemben is szavatolja az Egyesült Államok általános technikai és techno- 
lógiai fölényét. Ez a terv tehát a tőkés hatalmak között is a konfrontáció elemét erősíti 
a nemzetközi kapcsolatokban. 

A szovjet Javaslatok amerikai fogadtatását szemléletesen mutatja az, hogy az Egyesült 
Államok kormánya az európai közepes hatótávolságú fegyverek kérdésében még olyan 

kompromisszumtól is vonakodik, amelyhez hasonlót korábban ő maga javasolt. Ezért 
nem történhetett eddig előrelépés a genfi szovjet-amerikai fegyverzetkorlátozási tárgya- 
lásokon. Az amerikai fél követeli az Ázsiában telepített, közepes hatótávolságú szovjet 
rakéták 50 százalékos csökkentését, de ezt nem hajlandó a Japánban, Dél-Koreában és 
Guam szigetén elhelyezett amerikai nukleáris fegyverek megfelelő mértékű leszerelésével 
ellentételezni. A szovjet atomfegyver-kísérleti moratóriumot az Egyesült Államok nem 
fogadta el, sőt szinte demonstratív módon újabb nukleáris kísérleti robbantásokat 
hajtott végre. Pedig a nukleáris robbantások beszüntetése lenne a legbiztosabb útja a 
fegyverkezési hajsza lefékezésének, illetve megállításának. 

Különösen mély aggodalmat váltottak ki világszerte a regionális válságokat tovább 
élező katonai akciók. E lépések sorában a legsúlyosabb a Líbia elleni agresszió volt. Mint 
köztudott, az Egyesült Államok a nemzetközi terrorizmus elleni harc ürügyén nyúlt 
katonai eszközökhöz Líbia ellen, s hajtott végre olyan támadást, amely ártatlan polgári 
életeket is követelt. Figyelemre méltó, hogy az Egyesült Államok semmiféle olyan 
nemzetközi jogi érvényű bizonyítékot nem tárt a világ közvéleménye elé, amely igazolná 
Líbia és a terrorizmus kapcsolatáról szóló állításokat. 

A terrorizmust illetően a világos és egyértelmű magyar álláspont jól ismert. Elvi alapon 
ítéljük el a terrorizmus valamennyi megnyilvánulását, hivatkozzon az jobb- vagy úgyne- 
vezett baloldali érvekre, jelentkezzék egyének, csoportok vagy államok részéről. Meg- 
győződésünk szerint a terrorizmus eszközeivel lehetetlen megoldani az államok közötti, 
illetve a társadalmi, a nemzeti és egyéb természetű problémákat. Ellenkezőleg, azindok o- 
latlan, tragédiákat okozó terrorcselekmények ártatlan áldozatokat követelő, újabb fe- 
szültségeket szülnek. Elítéljük a független államok ellen indított terror jellegű támnadáso- 
kat is, bármilyen ürüggyel hajtsák is végre azokat. Szolidárisak vagyunk az ilyen támadá- 
sok áldozataival. Az a véleményünk, hogy a terrorizmus megfékezésére közös erővel kell 
törekedni. Ezért minél előbb hatékony nemzetközi politikai megoldásokat kell találni 
azokra a feszültségekre, konfliktusokra, különösen pedig a tömeges méretű kilátástalan- 
ságot sugalló, elkeseredettséget keltő problémákra, amelyek a terrorizmus fő táptalajául 
szolgálnak; nincs más út. A Magyar Népköztársaság együttműködik a terrorizmussal 
szemben fellépő konstruktív erőkkel. 

A nemzetközi légkört mérgezi a Nicaragua körül mesterségesen szított feszültség is. 
Az Egyesült Államok támogatását élvező ellenforradalmi csoportok már eddig is nagy 
emberáldozatot követeltek, és hatalmas anyagi veszteséget okoztak. 

Mi változatlanul azon a véleményen vagyunk, hogy a forradalom exportja értelmetlen 
próbálkozás lenne, viszont az ellenforradalom exportját sem lehet megengedni. A népek- 
nek, a fejlődő országok népeinek is, rendelkezniök kell azzal a joggal, hogy maguk 
döntsenek társadalmi-gazdasági fejlődésük útjáról, és hogy maguk választotta kormá- 
nyok irányítása alatt éljenek és dolgozzanak. Ellenezzük, hogy ezt a jogot akár globális, 
akár regionális érdekekre hivatkozva bárki is megsértse. 

A szovjet kormány ebben a bonyolult nemzetközi helyzetben sem hagyja magát 
eltéríteni higgadt magatartásától. Ujabb és újabb építő javaslatokat terjeszt elő, és kész 
a párbeszéd folytatására. A genfi megállapodás szerint például még az idén meg kellene 
tartani az újabb szovjet-amerikai csúcstalálkozót. Természetesen a fegyverkezés folyta- 
tását leplező protokoll eseménynek nem lenne sok értelme. Ám, ha a Szovjetunióhoz 
hasonlóan az Egyesült Államok is a genfi közös nyilatkozatban rögzített elvek szellemé- 
ben lép fel, akkor az új csúcstalálkozó gyakorlati eredményekkel járhat a fegyverzetkor- 
látozás legfontosabb területein, de legalábbis két kérdésben: a nukleáris kísérletek be- 
szüntetésében, valamint az Európában telepített amerikai és szovjet közepes hatótávolsá- 
gú rakéták megsemmisítésében. 

A megpróbáltatásokkal terhes időkben a béke híveinek van és kell is hogy legyen elég 
türelme, kitartása pozícióinak szakadatlan erősítéséhez. Most különösen fontos, hogy 
a békéért munkálkodó kormányzati körök, szervezett erők mellett a társadalmi mozgal- 
mak, a legszélesebb néptömegek is állandóan hallassák hangjukat, és folyamatos erköl- 
csi, politikai nyomást gyakoroljanak azokra, akiknek realitásérzékét ma még elnyomja 
a profitérdek, az ideológiai elfogultság, az osztálygyűlölet. 

A békemozgalom ma a nemzetközi viszonyok sajátos, semmivel sem helyettesíthető 
összetevője. A világnézeti és társadalmi sokszínűség ellenére a nukleáris veszéllyel szem- 
beni közös tenniakarás a mozgalmat az európai politikai élet fontos tényezőjévé tette, 
amelyet egyetlen kormány, egyetlen politikai erő sem hagyhat figyelmen kívül. 

Az a tény, hogy a nyolcvanas évek elején nem sikerült megakadályozni az új amerikai 
közepes hatótávolságú nukleáris fegyverek, a Pershing-2 rakéták és a robotrepülőgépek 
hadrendbe állítását, ismeretesen a mozgalom lendületének lefékezéséhez vezetett. Az 
erőfeszítések azonban mégsem voltak hiábavalóak. A békemozgalom fellépésének egyik 
maradandó eredménye, hogy földrészünk lakosságának túlnyomó többsége a legkevésbé 
sem tartja valamiféle természetes, megnyugtató állapotnak a nukleáris fegyverek veszé- 
lyesen magas szintű egyensúlyán alapuló biztonságot. További jelentős következmény, 
hogy a biztonságpolitikai koncepciókat, amelyek korábban a kormányok monopóliumai 
voltak, napjainkban már a legszélesebb tömegek vitatják az érdemi beleszólás igényével, 
és álláspontjukat mind kevésbé lehet figyelmen kívül hagyni. 

A rakétatelepítések egész kontinensünk érdekeit érintették, ezért igen nagy gyakorlati 
jelentősége van annak, hogy széles körű együttműködés alakult ki a Kelet- és Nyugat- 
Európában tevékenykedő békemozgalmak között. A legtudatosabb nyugati szervezetek 
kezdettől fogva állást foglaltak a szocialista országok mozgalmaival való együttműködés 
mellett. Néhány szervezet azonban a kapcsolatokat meghatározó elvek közé szükséges- 
nek tartott felvenni a mozgalom fő céljával ellentétes, megosztást okozó ideológiai 
elemeket is, kísérletet téve a szocialista országok békemozgalmainak megbontására. 

Ebben az összefüggésben említendő a Szovjetuniótól és az Egyesült Államoktól való 
, egyenlő távolságtartás" gondolata is. Akik ezt a nézetet vallják, egyformán felelőssé 
teszik a két nagyhatalmat a fegyverkezési verseny gyorsulásáért, a katonai szembenállás 
erősödéséért. Ez a megközelítés azonban történelmi összefüggéseiből ragadja ki a fegy- 
verkezést, és alapot ad ahhoz, hogy az egyes konkrét javaslatokat ne valóságos tartalmuk 
alapján ítéljék meg. Ezzel nem érthetünk egyet. Mi annak vagyunk a hívei, hogy a különbö- 
ző irányzatú, eltérő társadalmi-gazdasági rendszerű országokban működő békemozgal- 
mak a közös feladatra, az összekötő elemekre helyezzék a hangsúlyt, és ne engedjenek 
teret a fő céloktól eltávolító, megosztó törekvéseknek. 

A béketörekvések népszerűsítésének, minél szélesebb körben való elfogadtatásának 
egyik alapvető feltétele az őszinte, nyílt beszéd, a nyilvánosság vállalása. Mindenkinek 
elidegeníthetetlen joga, hogy tudja és értse, mi játszódik le a világban és szűkebb környe- 
zetében. Az őszinte és nyílt párbeszédet szükségessé teszi az az aggodalom is, amely széles 
körben tapasztalható a mindennapjainkat egyre inkább befolyásoló tudományos-techni- 
kai forradalom bizonyos következményei miatt. 

E forradalom kettős módon hat életünkre. Egyrészt az emberiség kezébe adta a 
természeti erők feletti uralom új lehetőségeit és eszközeit, másrészt viszont utat nyitott 
a tömegpusztító fegyverek továbbfejlesztéséhez is. Az e kettősségben rejlő ellentmondás 
feloldása nyilvánvalóan a társadalmi formációk közötti történelmi küzdelem alakulásá- 
nak függvénye. Ám mindezen túlmenően a tudományos-múszaki forradalom előidéz 
olyan gondokat is, amelyekkel társadalmi-politikai rendszerétől függetlenül minden 
országnak szembe kel! néznie. 

A békemozgalom nem a gépromboló hagyományok folytatója. Igent mond a tudomá- 
nyos haladásra, egyúttal számolnia, foglalkoznia kell az emberekben élő indokolt vagy 
olykor megalapozatlan félelemérzettel is, legyen az kapcsolatos akár a közvetlen katonai 

célokat szolgáló nukleáris kisérleteknek, akár egy atomerőmű sajnálatos katasztrófájá- 
nak környezetkárosító hatásával. 

Az egész földgolyót átfogó békemozgalom egyik nagy múltú, fontos szervezete a 
Békevilágtanács. E tanács négy évtizedes történetében kimagasló eredményeket ért el, 
amelyekre méltán lehetünk büszkék. Elég itt utalni a stockholmi felhívás világvisszhang- 
jára vagy a vietnami háború ellen indított széles körű akciósorozat sikereire. Ugyanak- 
kor meg kell állapítani azt is, hogy a BVT az utóbbi időben nem tartott lépést a gyorsan 
változó körülményekkel. A nemzetközi békemozgalomban mindenkinek tudomásul kell 
vennie, hogy a békéért vívott küzdelemben ma senkinek sincs monopolhelyzete, a mozga- 
lom ereje éppen sokszínűségében rejlik. A BVT - bár kétségtelenül fontos tényező - 
csupán egyike a különböző hátterű, eltérő nézeteket valló és sokszínű társadalmi bázisra 
támaszkodó számos békeszervezetnek. A BVT egyik legfontosabb jelenlegi feladatát a 
szófiai ülés után ezért abban látjuk, hogy tovább keresse az együttműködés lehetőségeit 
a háborúellenes mozgalmak minal szélesebb körével. 


A magyar külpolitika elkötelezett, következetes békepolitika. Számunkra létkérdés a 
békés, a kölcsönösen előnyös együttműködés fejlesztését előmozdító nemzetközi környe- 
zet. Külpolitikánk célja is az - ahogyan azt a Magyar Szocialista Munkáspárt XIII. 
kongresszusa is meghatározta -, hogy kedvezőbbé tegyük szocialista építömunkánk 
külső feltételeit, s egyben hozzájáruljunk a társadalmi haladás világméretű előmozdításá- 
hoz és a béke megőrzéséhez. 

Tudatában vagyunk annak, hogy a nemzetközi helyzet alakulásáért különös felelősség 
hárul a két világhatalomra. Meg vagyunk győzödve azonban arról is, hogy a béke és 
biztonság a világ minden népének, minden országának közös gondja. A nemzetközi 
feszültség csökkentéséhez valamennyi állam szívós erőfeszítéseire van szükség. Ez azt a 
követelményt is jelenti, hogy az államoknak - nagyoknak és kicsiknek, fejletteknek és 
fejlődőknek egyaránt - növekvő mértékben kell részt vállalniuk a nemzetközi béke és 
biztonság feltételrendszerének megteremtéséből. A közös cél érdekében minden ország 
adottságai, lehetőségei szerint, sajátos külpolitikai mozgásterét kihasználva, de a világ 
sorsáért érzett közös felelősséggel lépjen fel. Tapasztalataink szerint a kis- és közepes 
országok különösen a tárgyalásokhoz és a kompromisszumos megállapodásokhoz nél- 
külözhetetlen bizalom légkörének megőrzésében és erősítésében tölthetnek be pozitív 
szerepet. Pártunk és kormányunk ebben a szellemben folytatja a realitásokra épülő, elvi 
és ugyanakkor rugalmas, sokrétű, aktív külpolitikai tevékenységét. 

Hazánk a szocialista országok közösségének tagjaként tevékenyen részt vállal a nem- 
zeti érdekeinket kifejező, egyúttal a népek általános érdekeit is szolgáló, egyeztetett 
szocialista külpolitika alakításában, a javaslataink nemzetközi elfogadtatásáért és valóra 
váltásáért kifejtett erőfeszítésekben. 

Mi a magunk részéről mindig annak elősegítésére törekedtünk, hogy a kölcsönösen 
előnyös együttműködés a nemzetközi viszonyok elfogadott normájává váljék. Ennek 
megfelelően - a békés egymás mellett élés elveitől vezérelve — nagy figyelmet szenteltünk 
a fejlett tőókésországokkal való kapcsolatépítésnek, a kölcsönösen előnyös gazdasági és 
egyéb természetű együttműködés kiszélesítésének is. Konstruktív párbeszédet folytatunk 
kormányzati körökkel, szocialista, szociáldemokrata és polgári pártokkal. Lehetősé- 
geinkkel jól gazdálkodva, a maga módján a magyar külpolitika is hozzájárult ahhoz, 
hogy a kelet-nyugati kapcsolatok mélypontján, itt Európában -— a nemzetközi politika 
talán legfontosabb színterén - nem következett be jóvátehetetlen törés a kapcsolatokban. 

Hazánk messzemenően érdekelt a széles körű gazdasági, külkereskedelmi, tudomá- 
nyos-műszaki, pénzügyi kapcsolatok fejlesztésében. Az ilyen irányú együttműködés 
nemcsak a belső fejlődés számára teremt kölcsönösen kedvező feltételeket, hanem egyút- 

tal alátámasztja a politikai kapcsolatokat, és ilyenformán kedvezően hat az általános 
légkör alakulására. Nagy jelentőséget tulajdonítunk az Európai Gazdasági Közösséghez 
tartozó országokkal fenntartott kétoldalú kapcsolataink fejlesztésének, az egyenjogúság, 
a kölcsönös előnyök érvényesítésének, a hátrányos megkülönböztetések felszámolásá- 
nak. Támogatjuk a KGST és az EGK közötti közvetlen kapcsolatok megteremtésére 
irányuló törekvéseket. 

A Magyar Népköztársaság alapvetően érdekelt a fegyverzetkorlátozásban, a leszere- 
lésben, a katonai szembenállás enyhítésében. Politikánk céljai közé tartozik, hogy az 
államok, a katonai szövetségek közötti erőegyensúlyt a fegyverzetek lehető legalacso- 
nyabb szintjén biztosítsuk. Fellépünk azért, hogy az atomfegyvereket egészen a teljes 
felszámolásig csökkentsék ott, ahová ilyeneket már telepítettek, és ne vigyenek oda, ahol 
ilyen fegyverek még nincsenek. Támogatjuk a különböző európai atomfegyvermentes 
zónák létrehozására irányuló konstruktív javaslatokat. Hazánk teljesíti azokat a biza- 
lomépítő kötelezettségeket, amelyeket a helsinki folyamat keretében katonai területen 
magára vállalt. Támogatjuk az Eszak-atlanti Szerződés Szervezete és a Varsói Szerződés 
közvetlen kapcsolatainak felvételét célzó kezdeményezéseket. Egyetértünk a két katonai- 
politikai csoportosulás egyidejű feloszlatására vonatkozó elképzelésekkel. 

Mint egy eléggé elszigetelt nyelvcsaládhoz tartozó, kis létszámú, de meggyőződésünk 
szerint az irodalom, a művészetek számos területén nemzetközileg is jelentős teljesít- 
ményt nyújtó nép, messzemenően érdekeltek vagyunk a népek közötti kulturális érintke- 
zés bővítésében, az egymástól ma még távoleső kultúrkörök közelítésében. Ez - ahogy 
a budapesti kulturális fórumon is tükröződött - elősegítheti az államok és népek közötti 
jobb megértést is. 

Térségünk egyik megoldatlan történelmi öröksége a nemzetiségi kérdés. Hazánk sorsa 
az elmúlt hatvanöt évben úgy alakult, hogy Európa legnagyobb létszámú nemzetisége 
a magyar. A velük való foglalkozás a magyar politika fontos és sajátos feladata. Érthető 
módon érdekünk, hogy a nemzetiségi politikában mindenütt az egyenjogúság, a különös 
figyelmesség és a nagy fokú türelem elve érvényesüljön. Mi azon munkálkodunk, hogy 
a nemzetiségek, kettős kötődésük révén, ne elválasztó, hanem összekötő szerepet játssza- 
nak a velünk szomszédos országok és hazánk viszonyában. Az örökölt feszültségek 
oldása, a humanitárius elvek e területen való érvényesítése elengedhetetlen feltétele 
nemcsak térségünk, de egész földrészünk politikai légköre javulásának. A Magyar 
Népköztársaság a nemzetiségi politika ama elveinek következetes, gyakorlati érvényesi- 
tésével igyekszik jó példával elöljárni, és nem titkoljuk, hogy másoktól is elvárjuk a 
hasonló megközelítést. 

A külpolitika alakítása, a nemzetközi munka hazánkban nem csupán a hivatásos 
politikusok, a diplomaták dolga. Különösen akkor nem, ha legfontosabb feladatunkról, 
a béke, a biztonság, a népek barátsága és a nemzetek közötti jó viszony erősítéséről van 
szó. E célok elérésében semmivel sem pótolható szerepet töltenek be a társadalmi és 
tömegmozgalmak, közöttük a magyar békemozgalom. 

A magyar békemozgalom állásfoglalásaival, akcióival hozzájárul a leszerelés ügyének 
előmozdításához, a bizalom építéséhez. Erőfeszítéseinek középpontjában természetesen 
Európa áll, de élő kapcsolatai vannak más földrészek békeszervezeteivel, mozgalmaival 
is. Tevékenysége nyomán érezhetően megnőtt a nyugat-európai szervezetek érdeklődése 
Magyarország iránt. 

A magyar békemozgalom hazai feladatai sorában a legfontosabb, hogy tömörítse a 
béke minden magyar hívét, jusson el társadalmunk minden rétegéhez, csoportjához, 
minden egyes állampolgárhoz és mozgósítson minél több embert a béke védelmére. 
Ehhez az szükséges, hogy a jövőben is képes legyen alkalmazkodni a változó körülmé- 
nyekhez, folyamatosan újítsa meg munkamódszereit és eszközeit. Ebben természetesen 
hazai békemozgalmunkra vonatkozóan ugyancsak benne foglaltatik az, hogy vállalni 
kell a kertelés nélküli beszédet, az őszinteséget. 

A szervezetileg egységes, de összetételét, arculatát tekintve örvendetesen sokszínű 
magyar békemozgalom az elmúlt években jelentős átalakuláson ment keresztül. Munká- 
ja aktívabb lett, újszerű kezdeményezésekkel reagál a nemzetközi élet változásaira, 
lakosságunk megnövekedett veszélyérzetére, aggodalmára, és épít az emberek tenniaka- 
rására. E megélénkülés tükrözi az egyén és a közösség azon igényét, hogy maga is 
cselekvő részese legyen a nukleáris háború veszélyének elhárítására irányuló erőfeszíté- 
seknek. 

Az ENSZ az 1986-os esztendőt nemzetközi békeévvé nyilvánította. Ez a döntés jó 
alkalmat nyújt ahhoz, hogy a békéért folyó küzdelem hazai és nemzetközi teendőit 
áttekintve, erőinket felmérve minél több honfitársunkat mozgósítsuk, minél több külföl- 
di barátunkat megnyerjük a közös cselekvés gondolatának. Ha a békemozgalmak és 
-szervezetek a békepolitikát folytató kormányokkal karöltve, képesek lesznek fellépni a 
közös, nagy célok eléréséért, akkor 1986 valóban kiemelkedő éve lehet a nemzetközi 
békemozgalomnak. 


Barcsay Jenő freskóterve 

A világgazdasági alkalmazkodás tendenciái 
a fejlett tőókésországokban 


A hetvenes évektől a világgazdaságban új, nagy horderejű folyamatok kibontakozásának 
lehettünk tanúi. Ezek a világgazdasági feltételekben minőségi változásokat hoztak, s a 
gazdaság szereplőit a különböző szinteken átfogó és széles körű alkalmazkodásra kény- 
szerítették. 

e A második világháború utáni tudományos-technikai forradalom a hetvenes évektől 
új, második szakaszába lépett (divatos , harmadik" vagy , negyedik ipari forradalomnak" 
nevezni). A folyamat (mikroelektronika, robotizálás, biotechnika stb.) széles körű és 
mélyreható műszaki és szerkezeti változások hordozója, s a társadalmi és gazdasági élet 
valamennyi területén nagy jelentőségű következményekkel jár együtt. Ezek közül talán 
a legfontosabb, hogy a legfejlettebb tőkésországok és a tudományos műszaki fejlődésben 
élenjáró transznacionális vállalatok technológiai fölényüket mind közvetlenebbül képe- 
sek gazdasági előnnyé konvertálni; a világ fejletlenebb régióinak jelentős része ehhez a 
folyamathoz csupán alkalmazkodni képes. 

e A természeti források felértékelődése. A fő gondot elsősorban az úgynevezett meg 
nem újuló erőforrások okozták. A tartósabb felértékelődés (megdrágulás) különösen az 
energiaszférában jelentkezett, s zavarok keletkeztek a világélelmezésben. Helyenként a 
környezet elszennyezése kritikus méreteket öltött. A nagyarányú és szélsőséges árhullám- 
zások ellenére (1986 elején éppen a , negatív" olajárrobbanásnak vagyunk tanúi) nyilván- 
valóvá vált, hogy hosszabb távon a természeti erőforrásokkal tudatosabban kell gazdál- 
kodni, azok biztosítására és a természeti környezet megóvására nagyobb figyelmet és 
anyagi eszközöket szükséges fordítani. A természeti forrásokkal való ellátás és az ellenőr- 
zésük körüli érdekellentétek súlyos nemzetközi konfliktusok és világgazdasági zavarok 
veszélyét hordják magukban. 

e A hetvenes évekre a nemzetköziesedés történelmi folyamatának új szakasza vált 
jellemzővé. A folyamatot a nemzetközi együttműködés intenzív formáinak előtérbe 
kerülése (közvetlen vállalati kapcsolatok, integrációk stb.), a kölcsönös függés kialakulá- 
sa, a transznacionális vállalatok együttműködési rendszerének kiterjedése és a globális 
világgazdasági problémák (népesség, élelmezés, energia, környezetszennyezés, a világűr 
és a világóceánok hasznosítása, a világméretű fegyverkezés stb.) kiéleződése jelzi. Az 
internacionalizálódás következtében minőségileg megváltozott a nemzetgazdaságok 
helyzete, jelentős mértékűvé vált a nemzetgazdasági folyamatok külgazdasági meghatá- 
rozottsága. A nemzetközi mungkamegosztásban való részvétel a gazdasági fejlődés és a 
hatékonyságnövelés döntő tényezőjévé lépett elő. Szélesedtek a különböző világgazdasá- 
gi folyamatok továbbgyűrűzésének lehetőségei. A nemzetköziesedés a nemzeti jövedel- 
mek nemzetközi újraelosztásának szélesebb csatornáit és új nagyságrendjeit hozta létre. 
Nőtt a nemzetgazdaságok világgazdasági sebezhetősége. 

e A hetvenes évek elejétől a világgazdaság súlyos válságjelenségek hordozója volt. 
A magyar szakirodalomban egyetértés van abban, hogy a konjunkturális zavarok mö- 

gött és azokon túlmenően sajátos strukturális, valamint intézményi és szabályozási 
válsággal állunk szemben, amely viszonylag hosszan elhúzódik. A válságot a világgazda- 
ságban a növekedési ütemek jelentős lassulása, a konjunkturális zavarok, az infláció 
felgyorsulása, az úgynevezett stagfláció, a munkanélküliség fokozódása, a belső és külső 
egyensúlyzavarok kiéleződése stb. jellemezte. 

A válságjelenségekből széles körű világgazdasági alkalmazkodási kényszerek származ- 
tak. A , válsághoz való alkalmazkodás" mégis áttételesen értelmezhető. Azok az orszá- 
gok vagy vállalatok, amelyek az elmúlt időszakban a termelőerők és a termelési viszo- 
nyok minőségi változásait megfelelően követték, el tudták kerülni a válságfolyamatok 
jelentkezését (például Japánban a nyolcvanas évek elején) vagy a negatív hatásokat 
jelentősen mérsékelték. A világ országainak nagy része azonban rosszul vagy nem 
kielégítően alkalmazkodott, amiben természetesen szerepe van a fejlett régióktól való 
korábbi elmaradottságnak is. A jelenlegi válság végső soron a nem megfelelő alkalmaz- 
kodás eredménye, ezért jogos alkalmazkodási válságként minősíteni. A nyolcvanas évek 
elejétől több válságprobléma oldódott (az inflációs ráták erőteljes csökkenése a fejlett 
országokban, több ország nemzeti teljesítménymutatójának javulása), s a folyamatot az 
olajimportőr országokban az olajárak esése gyorsítja. A válságjelenségek ugyanakkor 
számos vonatkozásban csak egyszerűen áttevődtek az eladósodott országokba (rekordinflá- 
ciók, a fejlődési lehetőségek eltorlaszolódása stb.), S az olajárak esése kapcsán újra 
lehetségessé vált a nemzetközi pénzpiacok összeomlása. 

e A világgazdasági alkalmazkodás folyamatai az elmúlt időszakban nagyrészt válto- 
zatlan világgazdasági struktúrák között mentek végbe. (Például az energiagazdaság 
szerkezetében csak mennyiségi eltolódások következtek be, s olyan korszakos struktúra- 
váltások, mint a szénről vagy az olajról való áttérés, egyelőre elmaradtak.) Nem változ- 
tak a világgazdasági intézmények és mechanizmusok, valamint a társadalmi-politikai 
keretek sem, amelyek viszonylag nagyfokú , stabilitást" s változásokkal szembeni inerci- 
át mutattak. Az elmúlt évtizedek világgazdasági rendszere tehát alapvetően változatlan 
maradt, annak ellenére, hogy napjaink technikai fejlődése már olyan társadalom és 
gazdaság távoli körvonalait villantja fel, amely a ma létező struktúrákat és kereteket 
radikálisan törheti szét. 

e A világgazdasági alkalmazkodási kényszerek a szocialista országok számára gazda- 
ságtörténetileg olyan időszakban jelentkeztek, amikor az úgynevezett intenzív fejlődési 
szakaszra való áttérés került napirendre. Az intenzív fejlődéssel a külgazdasági kapcsola- 
tok felértékelődtek. A szocialista országok számára előnyök származnak abból, hogy a 
Nyugattal való együttműködésben fejlettebb régióval érintkeznek, de az mindenképpen 
hátrányt jelent, hogy az alkalmazkodás követelményeit nagyrészt e fejlett országok 
szabják meg. Kedvezőtlen körülmény az is, hogy a világgazdasági környezet éppen 
abban az időszakban került válságba, amikor az intenzív fejlődés gyors kibontakozása 
érdekében szükség lett volna a világgazdaság húzóerejére. Ilyen körülmények között az 
intenzív fejlődéssel napirendre került reformoknak széles körű világgazdasági összefüg- 
gései is vannak. Némi leegyszerűsítéssel azt mondhatjuk, a reform egyúttal világgazdasá- 
gi alkalmazkodás és viszont. 


A vállalati alkalmazkodás főbb irányai 


A vállalati alkalmazkodás két alapvető iránya a hetvenes évektől a , jól! alkalmazkodó" 
fejlett tókésországokban a termékstruktúra gyors ütemű váltása és a termelésieszköz-állo- 
mány radikális megújítása volt. A felgyorsult termékváltásban az új technikák alkalmazá- 
sa, valamint a fajlagos anyag- és energiafelhasználás csökkentése játszotta a főszerepet. 
Nagy tömegben jelentek meg új termékek (személyi számítógépek, videomagnetofonok, 
speciális új anyagok stb.), s meggyorsult a hagyományos termékek modernizálása (pél- 

dául kisebb súlyú és üzemanyag-fogyasztású, a környezetet kevésbé szennyező gépko- 
csik, amelyek értékének mintegy 20 százalékát már a beépített elektronika teszi ki, de 
hasonló folyamatok mentek végbe más ágazatokban is). A termékváltás gyorsulása a 
hagyományos termékciklus erőteljes rövidülését hozta magával. Az új termékek beveze- 
tése a piaci verseny (piacra jutás vagy megtartás és a nyereség realizálása) döntő tényező- 
jévé vált, ezért az elsőként való megjelenés vagy a , gyors második" (guick second) 
pozíciója a fejlesztési és gyártási idő csökkentését, valamint a marketingtevékenység 
korszerűsítését tette szükségessé. A személyi számítógépek forgalma 1981-ben például (a 
recesszió ellenére) egyetlen év alatt megnégyszereződött. 1982-1983-ban már , csak" 
duplázódott, s 1985-től a kereslet fokozatos csökkenése tapasztalható. Ilyen körülmé- 
nyek között az új termékek bevezetési ciklusával kapcsolatos gazdasági eredmények 
egészen döbbenetesek. A Harvard Egyetemen készült tanulmány szerint az elektronikai 
iparban 12 hónapos késés a fejlesztésben a termék egész ciklusa alatt realizálható 
jövedelmet 50 százalékkal csökkentheti.! Az amerikai és nyugat-európai autógyártók 
4-7 éves fejlesztési átlagával szemben a nyolcvanas évek közepére a japán gyártók 
például 3 éves fejlesztési átlagot kényszerítettek ki. Nemzetgazdasági szinten a termék- 
szerkezet megújítása a gazdasági növekedés és a cserearányok alakulásának egyik alap- 
vető meghatározó tényezőjévé vált. 

A világgazdasági alkalmazkodási kényszerek a különböző ágazatokban a termelésiesz- 
köz-rendszerek átfogó és gyors ütemű megújítását és lecserélését is szükségessé tették. 
A fejlődés fő iránya a komputerizált termelésautomatizálás (számítógépes terméktervezés, 
robotizálás; számítógépes gyártás, termelésszervezés és -irányítás, rugalmas gyártórend- 
szerek bevezetése stb.), valamint az úgynevezett irodai automatizálás (a számítástechnika, 
a telekommunikáció és az irodai géprendszerek integrációja). 

A világgazdasághoz való alkalmazkodási kényszer a hetvenes évektől számos ország- 
ban széles körű vállalati rekonstrukciókhoz vezet. A vállalati rekonstrukció szükséglete 
valamennyi ágazatban jelentkezett, s a nem megfelelő alkalmazkodás néhány nagy 
múltú, patinás ipari monopóliumot (AEG, Chrysler vagy Zanussi) is a csőd szélére 
juttatott. Az alkalmazkodásban a legtöbb területen a japán vállalatok jártak az élen, s 
a ráfordítási viszonyokban a távol-keleti teljesítmény világpiaci mércévé vált. 

Az alkalmazkodás kényszere különösen erőteljes volt az úgynevezett válságágazatok- 
ban (acélipar, hajógyártás, textilipar stb.). A válságiparágakban a vállalati rekonstrukci- 
ók a termelési kapacitások leépítésével jártak együtt. Az általános recesszió mellett ezt 
keresleti oldalról számos speciális ágazati tényező (az acélgyártásban például az anyag- 
igények radikális csökkentése, a hajóépítésben a tankhajók iránti kereslet minimálisra 
zsugorodása) gyorsította. Kínálati oldalról az új termelők tömeges belépése (Japán és az 
úgynevezett újonnan iparosodó országok) hozott létre túltermelési helyzetet. Az új 
termelők az esetek többségében valamilyen komparatív előnyt élveztek (az alacsonyabb 
életszínvonal-igények által lehetővé tett bérben, a munkaszervezésben és mentalitásban, 
az olcsóbb nyersanyagban vagy energiában), s esetenként a dinamikus belső piac és az 
agresszív exportpolitika bázisán jól használták ki a nagyobb szériákból nyerhető megta- 
karításokat. A technikai rekonstrukció és a foglalkoztatottság csökkentése a termelé- 
kenység viszonylag gyors növelését és a termelési költségek erőteljes csökkentését ered- 
ményezte. A termelés visszafejlesztése a vállalati alkalmazkodás egyik fontos iránya lett. 

Az elmúlt időszak azt bizonyította, hogy az újratermelés a konjunkturális fellendülés 
éveiben is lehet mennyiségileg szűkített, miközben minőségileg a termelőrendszer átfogó 
korszerűsítése valósul meg. Az új világgazdasági helyzetben szertefoszlott a vállalati 
növekedés minden áron való erőltetésének mítosza és lehetősége. A válságiparágakban 
az újratermelés valóban , szűkítetté" vált, de a rekonstrukciók és a modernizálás megkér- 
dőjelezik ezekkel kapcsolatosan a , hanyatló" jelző használatát. 


1 Financial Times, 1984. szeptember 19. 

A vállalati alkalmazkodásban a vállalatszervezés és -irányítás korszerűsítése, az új 
üzem- és munkaszervezési módszerek átvétele elengedhetetlennek bizonyult. Több, újon- 
nan iparosodó orszag számos területen behozhatatlan komparatív előnyre tett szert 
(például a kohászati ágazatokban az olcsó hazai energia vagy az alacsony bér és szociális 
költségek eredményeképpen), ezért a szervezés és irányítás jelentősége a lépéstartásban 
vagy az előnyszerzésben különösen felértékelődött. Az új módszerek megfelelő munka— 
tőke-viszony mellett bizonyultak hatékonynak, s az eredmények azon is múltak, mennyi- 
re sikerült a szűken vett szakmai, vezetési és vállalkozási kérdéseket, valamint a közérde- 
kű vállalati, kollektív egyetértést kívánó gazdasági és szociális problémákat szétválaszta- 
ni. Azok a vállalatok tudták elsősorban az alkalmazkodási feladatokat sikeresen megol- 
dani, amelyek a szakszerű és felelős döntést igénylő vállalkozási kérdésekben az egyszemé- 
lyi vezetői önállóságot fenntartották , s a hatékony irányítással és gazdálkodással kapcsola- 
tos követelményeknek határozottan érvényt szereztek. Egyúttal bebizonyosodott, hogy a 
magas műszaki és minőségi követelményeket , parancsuralmi" vezetés mellett nem lehet 
biztosítani, s a munkásokkal való , kooperatív" viszonyra is szükség van. 

A nagy volumenú termelés szempontjainak változatlanul fontos szerepe van a gazda- 
ságossági megfontolásokban. Az új technika következtében azonban a kis- és közepes 
vállalatok előtt is szélesebb mozgásterek nyíltak. Ez összefügg a termelési folyamatok 
nagyobb fokú oszthatóságával, amire a rugalmas gyártórendszerek jó lehetőséget adnak. 
Az ágazatok nagy részében az igények a speciális, magas műszaki és minőségi színvonalú 
termékek felé tolódnak el. Fokozódik a specializáció, és előtérbe kerülnek a kisebb 
szériás termékek. A kis- és közepes vállalatok jobban képesek a piaci kényszerekhez való 
gyorsabb és rugalmasabb alkalmazkodásra. A nemzeti termelésen belül a szolgáltatások 
súlyának növekedése is a kisebb vállalatoknak kedvez. Mivel a komputerizált termelés- 
szervezést több területen a vállalati kapukon kivülre lehet vinni, a hagyományos üzemi 
és vállalati koncentráció veszített korábbi gazdasági jelentőségéből. Az erősen koncent- 
rált és monopolizált gazdasági struktúrában a kisvállalkozások függetlensége azonban 
mégis nagyrészt illúzió. A becslések szerint Japánban a kis feldolgozóipari vállalkozások 
65 százaléka a legnagyobb monopóliumok alvállalkozója. A piaci feltételeket alapvetően 
a nagyok diktálják. 

A vállalati alkalmazkodás meggyorsulása, a termékszerkezet és a termelésieszköz-állo- 
mány megújítása széles körű beruházási programok keretében valósult meg. A beruhá- 
zási tevékenység számos ágazatban és vállalatnál a recessziós években is nagyobb méretet 
öltött, olyan körülmények között, amikor az adott vállalatok vagy ágazatok jelentős 
veszteségekkel küzdöttek, és eladósodtak. Az autóipar az Egyesült Államokban a nyolc- 
vanas évek első felében mintegy 80 milliárd dollárt költött beruházásokra, miközben 
1979 és 1982 között a General Motors és a Ford összesített vesztesége 15,7 milliárd dollár 
volt, s a Chryslert csak szövetségi hitelgaranciával sikerült megmenteni a felszámolástól. 
Ilyen körülmények között egyrészt fokozódott a külső finanszírozási források igénybevé- 
tele, a részvénytőke értékesítése, másrészt a kormányzatok - a restrikciós gazdaságpoliti- 
kák és liberális elvek ellenére - állami támogatásokat és különösen hitelgaranciákat 
nyújtottak a válságba került nagyvállalatoknak. 

Az elmúlt időszak fontos tanulsága, hogy a világgazdasági alkalmazkodás nem képzel- 
hető el jelentős vállalati fejlesztések és beruházások, valamint azok megfelelő finanszíro- 
zása nélkül. A bankszféra az adósságválság és az egyes vállalatok eladósodása ellenére 
erre késznek mutatkozott, jól tudva, hogy jövedelmének alapja végül is a termelőtőke 
profitja. A fejlesztések finanszírozása kifejezte a bankoknak azt a feltételezését, hogy az 
ipar képes lesz alkalmazkodásra és megújulásra, s a hatékonyság növelése garantálja azt 
a teljesítményt, ami az adósságok visszafizetéséhez szükséges. A fejlett tökésországokban 

z alkalmazkodásnak az adósságválság ellenére sem voltak érdemi makroszintű tökekorlá- 
tai. A finanszírozások ugyanakkor kemény feltételek mellett történtek, s a hitelszféra az 
alkalmazkodási kényszerek erőteljes közvetítését valósította meg. Az állami hitelgaran- 

ciák, vagy ritkább esetben hitelek, inkább a , biztonság" növelését, mint az alkalmazko- 
dási kényszerek gyengítését vagy a terhek társadalmi átvállalását jelentették (mint ez 
néhány rosszul alkalmazkodó országban történt). 

A technikai forradalom követelményei alapján a hetvenes évektől a nemzetközi vállala- 
ti együttműködés nagyarányú kiszélesedése volt tapasztalható. A nemzetközi munkameg- 
osztásból nyerhető előnyök kiaknázása a világgazdasági alkalmazkodás egyik alapvető 
iránya és eszköze lett. 

A nemzetközi munkamegosztás új irányai és folyamatai lényegében a transznacionális 
vállalati szférára koncentrálódtak. A világgazdasági változásokkal összefüggésben a 
transznacionális vállalati kapcsolatok új vonásokkal és irányokkal gazdagodtak, s a 
folyamat a nyolcvanas évekre minőségileg új, magasabb fokra lépett. A kutatási és 
fejlesztési kapacitásokat túlnyomórészt a transznacionális társaságok birtokolják, s az 
innovációból nyerhető extraprofitokat elsősorban ők monopolizálják. A technikaátadás 
leginkább a transznacionális vállalati struktúrákra koncentrálódott. A transznacionális 
keretekben mozgó és gazdálkodó vállalatok voltak leginkább képesek a ráfordítások 
minimalizálására, az erőforrásoknak a nemzetközi allokáció útján történő optimális 
kihasználására. A közvetlen termelési kooperációk hatékonysági és árnyereségeit a mai 
világgazdaságban elsősorban a transznacionális vállalati rendszeren belül realizálják. Az 
alkatrészek vagy szolgáltatások közvetlen piaci beszerzése számos esetben korlátozott 
vagy csak monopolárak mellett lehetséges a vállalati kapcsolatokon kívüliek számára. 
A külső tőkeforrások megszerzésére, valamint a piacokra való bejutásra is főleg a 
transznacionális rendszeren belül nyilnak kedvező lehetőségek. Ezek a társaságok széles 
terepen építenek a fogyasztói kereslet kihasználására, a , globális manőverezés" biztosítja 
a piacok és a jövedelmek stabilitását, s leginkább ők rendelkeznek a fogyasztói igények 
gyors és rugalmas követéséhez és befolyásolásához szükséges képességekkel és kapacitá- 
sokkal. A világpiac ma már számos területen csak a transznacionálisan szervezett 
optimális termelés és gazdálkodás ráfordítási viszonyait ismeri el társadalmilag szükséges 
munkaként. 


Alkalmazkodás: nemzeti teljesítmények és alternatívák 


A világgazdasági alkalmazkodás mérésére és értékelésére a külföldi irodalomban általá- 
ban a különböző nemzetgazdasági teljesítménymutatókat (növekedés, infláció, munka- 
nélküliség, cserearányok stb.) használják. Az OECD közgazdászai a tagországok gazda- 
sági teljesítményének jellemzésére diagramot szerkesztettek, amelyet a gazdasági növeke- 
dés évi üteméből, a termelékenység évi emelkedéséből, a munkanélküliség rátájából és 
a fogyasztói árak évi átlagos növekedéséből rajzoltak meg. A tőkésországok között az 
utóbbi évtizedben a legkedvezőbb diagramja Japánnak volt, míg az NSZK és Franciaor- 
szág 1976 és 1979 közötti viszonylag kedvező mutatói 1980 és 1983 között negatív irányban 
változtak." Az angol The Economist által javasolt úgynevezett sikermutatót úgy kapjuk 
meg, ha a GNP növekedési ütemét elosztjuk az infláció és a munkanélküliség rátájának 
szorzatával. (Ha valamennyi adat 5 százalék, akkor a mutató — 5:5 x 5—0,2.) Az 1969 
és 1979 közötti időszakban a vezető tőkésországok között a fentiek alapján a következő 
sorrend állítható fel: Japán (0,31); NSZK (0,192); Franciaország (0,098); Egyesült Álla- 
mok (0,092); Olaszország (0,035) és Egyesült Királyság (0,033).? Az Euromoney című 
folyóirat a világ 90 vezető közgazdászának megkérdezésével az országok rangsorát a 
belgazdasági mutatók mellett (növekedés, infláció, foglalkoztatottság) a külgazdasági 
teljesítmények figyelembevételével (fizetési mérleg, árfolyam-stabilitás és külföldi adós- 


2 The OECD Observer, 1984. március. No. 127. 
3 Korunk világgazdasága. II. Közgazdasági és Jogi Kiadó, Budapest, 1984., 208. old. 

ság) alakította ki. 1985-ben a folyóirat szerint a 10 legjobb teljesítményű ország a 
következő volt: Japán, NSZK, Kanada, Svájc, Hollandia, Tajvan, Ausztria, Egyesült 
Királyság, Hongkong, Finnország.? 

A világgazdasági alkalmazkodás szempontjából a műszaki és szerkezeti változásoknak 
volt alapvető jelentősége. A folyamat jelzésére néhány mutató (termelékenység, innováci- 
ós ciklusok vagy a csúcstechnikai termékek aránya az exportban stb.) jól használható, 
gondot okoz azonban, hogy a műszaki és szerkezeti korszerűség a makrogazdasági 
mutatókban csak áttételesen és torzítottan jelenik meg. Erre jó példaként hozható a 
hetvenes években az NSZK gazdasági teljesítményének megítélése. Az alacsonyan tartott 
infláció és az általában kedvező egyensúlyi mutatók (költségvetés és nemzetközi fizetési 
mérleg) alapján sokan vélték úgy, hogy a hetvenes évek: elejétől újabb német , gazdasági 
csodának" vagyunk tanúi. A német ipar jól használta ki az olajtermelők keresletét, s a 
versenyképesség a külkereskedelmi mérleg alapján kitűnőnek mutatkozott. A növekedés 
lassulása és a munkanélküliség olyan árnak tünt, ami aligha kerülhető el a világgazdasági 
válság körülményei között. Csak a nyolcvanas évek elejére vált nyilvánvalóvá, hogy az 
új technikai forradalom követelményeihez az NSZK ipara távolról sem alkalmazkodott 
megfelelően. A high-tech-iparágakban az ország teret vesztett, s lemaradása fokozódott 
az Egyesült Államokkal és Japánnal szemben néhány kulcsfontosságú területen (mikro- 
chipek, biotechnika stb.). A hagyományos iparágakban az ország pozíciói az újonnan 
iparosodó országok versenyében is romlottak, s ez utóbbiak sikerrel hatoltak be a 
nyugatnémet piacra. 

Különösképpen fenntartásokkal kell kezelnünk a világgazdasági alkalmazkodás olyan 
értékelését, amely kizárólag a külgazdasági teljesítménymutatók (fizetési mérleg, csereará- 
nyok, külső adósságállomány stb.) alakulására épül. Kétségtelen, hogy a műszaki és 
strukturális alkalmazkodásnak a vállalati és a nemzetközi pénzügyi teljesítmények elvileg 
jó és pontos fokmérői lehetnek. Ezek jelzik egy-egy ország helyzetét, a kormányzati 
gazdaságpolitika törekvéseit és feladatait. Ugyanakkor ezeket a mutatókat a valóságban 
egyéb tényezők, a fejletlenebb gazdaságokra való nemzetközi áthárítás lehetőségei erőtel- 
jesen befolyásolják. Nyilvánvaló, hogy a rekordszintre kúszó amerikai adósságállomány 
nem egyszerűen a gazdaság gyengeségének következménye. Az utóbbi években kialakult 
hatalmas kereskedelmimérleg-hiányt is hiba lenne önmagában az amerikai strukturális 
alkalmazkodás elmaradása jelének tekinteni, miután elsősorban a dollár 1985-ig tartó 
felértékeltségével függ össze. A valutaárfolyamok vagy a fizetési mérlegek manipulálása 
mögött gyakran a tőkésországok expanziós törekvései húzódnak meg, amelyek többnyi- 
re éppen a világgazdasági pozíciók megerősítését eredményezik. Így számos EGK-ország 
a strukturális alkalmazkodás elégtelensége ellenére — főként a más partnerekre, fejlődő 
országokra való sikeres nemzetközi áthárítás következményeként - képes volt az elmúlt 
években viszonylag kedvező külgazdasági mérleget felmutatni. . 

Az alkalmazkodás értékelésének sokrétűségét jól jelzi az Egyesült Államok esete. Az 
Egyesült Államok ipara az elmúlt években gyors ütemben korszerűsödött, a csúcstechni- 
kai ágazatokban megtartotta vezető szerepét, s a növekedésben és a foglalkoztatás 
bővítésében is kedvező eredményeket mutatott fel. Komplex megközelítésben az Egye- 
sült Államok alkalmazkodási teljesítménye mégis meglehetősen ellentmondásos, s a 
többi fejlett országhoz viszonyítva inkább átlagosnak tekinthető. Az Egyesült Allamok- 
nak nem volt koherens alkalmazkodási politikája, s nemzeti gazdasági teljesítményének 
optimalizálásával szemben a nagyhatalmi-stratégiai érdekek mindig is prioritást kaptak. 
Az elmúlt évek túlméretezett fegyverkezése kritikus mértékű költségvetési deficithez 
vezetett, ami már veszélyezteti a gazdaság stabilitását. A nagyarányú fegyverkezés 
azonban - bár rontja a gazdaság teljesítménymutatóit - jelentős mértékű veszteségáthári- 


4 Euromoney, 1985. október 

tást tett lehetővé azáltal, hogy a magas kamatlábak elősegítették a külföldi tőkeforrások 
mobilizálását. , 

A hetvenes években az Egyesült Államok ellentmondásosan reagált az energiaválsá- 
gokra is, sőt joggal feltételezhető, hogy igyekezett azokat érdekeinek megfelelően kihasz- 
nálni. Így a hetvenes évek elején gyorsan bővítette olajfogyasztását, s nagy volumenű 
importkeresletével jelentős mértékben hozzájárult a második olajárrobbanáshoz, amely 
közismerten világgazdasági zavarokat idézett elő. Az amerikai nagyhatalmi politika 
"közrejátszott az adósságválság kirobbantásában is. A transznacionális pénztőke érdekei- 
nek is megfelelő, magas kamatlábakkal képes volt a fejlődő világ (bizonyos mértékig a 
szocialista országok) világgazdasági pozícióit rontani és az erőviszonyokat még inkább 
a legfejlettebb országok javára átrendezni. Ez a célt szolgálta a dollár magasra kúszott 
árfolyama. Az Egyesült Államok kedvező teljesítménymutatóiban ilyen körülmények 
között viszonylag nagy volt a nemzetközi áthárítás szerepe. 

A világgazdasági zavarok jelentkezése miatt a gazdaságpolitika elméleti alapjainak 
átértékelése (liberalizmus, monetarizmus stb.) már a hetvenes évek elején megkezdődött. 
Bár az új ideológiák a gazdaságpolitikában fokozatosan nyertek teret (a monetarizmus 
például a hetvenes évek közepétől), az évtized végéig a pártpolitikai alapú eltérések 
jellemzők maradtak. A liberális elveket elsősorban a konzervatív kormányzatok tették 
magukévá, mig a szociáldemokraták kitartottak a keresletnek a teljes foglalkoztatás 
érdekében történő időszakos növelése és a jóléti állam fenntartása mellett. A hetvenes 
évek végétől a világgazdasági feltételek rendkívül kedvezőtlenné váltak, s a radikális 
alkalmazkodás elkerülhetetlennek bizonyult. A világgazdasághoz való alkalmazkodás 
kényszere erőteljesebbé vált, és számos ország kormányzatának manőverezési lehetőségei 
viszonylag szűk kényszerpályára szorultak. 

Ezzel magyarázható, hogy a hetvenes évek végétől a hivatalos gazdaságpolitikai gya- 
korlatban nagy fokú , közeledés" és hasonlóság vált jellemzővé. A keynesizmus, a libera- 
lizmus vagy a monetarizmus a gyakorlatban már nem köthető egyik vagy másik ország- 
hoz, de pártpolitikához sem. ,, A thatcherista gazdaságpolitikák, függetlenül attól, hogy 
azok jobbak vagy rosszabbak, nem különböznek nagyon a többi nyugat-európai kor- 
mányzatétól, legyen szó konzervativokról Németországban vagy szocialistákról Francia- 
országban."" A világgazdasági válság zavaros időszakában egyetlen kormány sem volt 
képes arra, hogy bármilyen gazdaságpolitikai ely mellett következetesen kitartson. Az 
elmúlt években nem voltak ritkák a gyors és radikális irányváltások. Tipikus példáját 
szolgáltatta ennek a francia szocialista kormányzat, amely az 1981-es választási győzelme 
után egy évvel gazdaságpolitikájának 180 fokos irányváltására kényszerült. 

A hetvenes évek végére és a nyolcvanas évek elejére bizonyos irányok és hangsúlyválto- 
zások mégis markánsan jelentkeztek. Az állami gazdaságpolitikák intézmény- és eszköz- 
rendszere ugyan nem változott, de a modern tőkés gazdaság bizonyos területein nagyobb 
teret kaptak a közvetlen piaci mechanizmusok. Az állam és a piac szerves egységében 
azonban a liberális ihletésű gazdaságpolitikák sem hoztak érdemi változást. Több or- 
szágban reprivatizálást hajtottak végre, de nem számolták fel teljesen az állami szektort, 
s a gazdálkodási és vállalkozási funkciók az állami szektorban is felértékelődtek. A mo- 
netarizmus elterjedésével a kemény pénzpolitika vált jellemzővé, s általában erőfeszítése- 
ket tettek a költségvetési deficitek csökkentésére. A legtöbb országban - főként a nyolc- 
vanas évektől - erélyes intézkedéseket hoztak a veszteség finanszírozásának visszaszorí- 
tására. A jóléti állam ellen főként a konzervatív kormányok indítottak támadásokat. 
A szociálpolitika és a társadalombiztosítás alapvető intézkedéseit azonban nem számol- 
ták fel, hiszen ezek a munkaerő újratermelése szempontjából össztőkés érdekeknek 
megfelelő szolgáltatásokat képviselnek. 


5 Financial Times, 1984. november 15. 

A nemzetközi szintű alkalmazkodás néhány területe 


A kölcsönös függőség és a magas fokú internacionalizáltság körülményei között a 
hetvenes évektől a nemzetközi szintű alkalmazkodási kényszerek és feladatok egyre 
határozottabban jelentkeztek. Az alkalmazkodás alapvetően a transznacionális vállala- 
tokhoz, államközi szférákhoz, nemzetközi intézményekhez és néhány egyéb fórumhoz 
(például csúcstalálkozók vagy nemzetközi koordinációk) kapcsolódott. 

Az intenzív nemzetközi együttműködés mellett előtérbe kerültek a struktúrapolitikák 
nemzetközi aspektusai. A csúcstechnikai ágazatokban Nyugat-Európában több kor- 
mányközi programot dolgoztak ki, ezek nagyrészt a repülőgépgyártásra, valamint az 
ürkutatásra és az űripar kifejlesztésére koncentrálódtak (Concorde, Airbus, Európai 
Űrügynökség stb.). A különböző nemzetközi intézmények struktúrapolitikai szerepe 
azonban korlátozottnak bizonyult, ebben az EGK kivételnek tekinthető. 

A nyugat-európai integráció kezdettől fogva határozott struktúrakorszerűsítő törek- 
vésekre épült. Az EGK egyik központi célja az Egyesült Államokhoz való felzárkózás, 
a műszaki rés áthidalása és a nyugat-európai ipar világpiaci pozícióinak erősítése volt. 
A piaci mechanizmusokra való támaszkodáson túl (közös piac) az EGK néhány területen 
közvetlen intézményi beavatkozásra is vállalkozott. Ez főként az energia- és nyersanyag- 
termelő ágazatokra (Szén- és Acélközösség, Euratom), valalmint a mezőgazdaságra 
koncentrálódott. A közös agrárpolitikát ugyanakkor a , negatív" struktúrapolitika tipi- 
kus példájaként tartják számon, amely széles körű ártámogatásokkal és erőteljes protek- 
cionizmussal alapvetően veszteségeket finanszíroz és a viszonylag alacsony hatékonyságú 
termelést támogatja. A hetvenes évektől a közösségi szintű ipar- és struktúrapolitikák 
ugyan kiszélesedtek, de ezek változatlanul főleg a válságba került ágazatokra (acélgyár- 
tás, textilipar, hajógyártás) koncentrálódtak. 

Az EGK struktúrapolitikájában a nyolcvanas évektől új irányzatok jelentek meg. 
A veszteségfinanszírozás háttérbe szorítása mellett inkább a műszaki és szerkezeti korsze- 
rűsítést szorgalmazták. Az elmúlt években például EGK-szintű döntések születtek az 
acéliparban a fölösleges kapacitások leépítésére, s a bizottság eredetileg 1985 végéig 
kívánta elérni az ágazat szubvencionálásának megszüntetését. A bizottság döntése sze- 
rint az EGK acéltermelő kapacitásait az 1980-as 169 millió tonnás szintről 1985-ig 27 
millió tonnával (mintegy 16 százalékkal) kellett volna csökkenteni. Gondot okoz, hogy 
ez még mindig nem jelenti a fölös kapacitások felszámolását, hiszen 1984-ben a közöspia- 
ci országok acéltermelése és fogyasztása csak 90 millió tonna volt. A további leépítések 
híján a nyolcvanas évek második felében a kapacitások kihasználását továbbra sem lehet 
a bizottság által minimálisan gazdaságosnak ítélt 80 százalék fölé (1984-ben 65 százalék 
volt) emelni. A kormányok ilyen körülmények között 1984-ben még viszonylag számot- 
tevő szubvenciókra kényszerültek, s a támogatások megszüntetésének 1985-ös határide- 
jét egyelőre nem sikerült tartani. A korábbi agrárfinanszírozási elvekkel és gyakorlattal 
szemben , áttörésnek" itélik az EGK 1984. márciusi döntéseit, miszerint ezentúl az EGK 
költségvetése a mezőgazdasági termelést (főként tejtermékekre) már csak bizonyos , pla- 
fonokig" támogatja, s a költségspirál megtörésére szigorú árellenőrzést alkalmaznak. 

A nyolcvanas évektől tapasztalható fordulat fontos eleme, hogy az EGK határozot- 
tabban vállalkozik a csúcstechnikák fejlesztésének támogatására. Az elektronikai ipar- 
ban 1984-ben fogadták el az Esprit-programot, amelynek támogatására az Európai 
Gazdasági Közösség költségvetéséből 5 évre 750 millió ECU-t irányoztak elő. A magán- 
szektorból ez 1,5 milliárd ECU-ra egészülhet ki, s ebből elsősorban az úgynevezett 
prekompetitív (verseny előtti) kutatásokat akarják finanszírozni. A telekommunikációs 
kutatások támogatására 1985-ben indították a RACE-programot. Költségvetése megle- 
hetősen szerény (43 millió ECU), amelyen a bizottság, a vállalatok és a kutatóintézetek 
osztoznak. A program célja olyan korszerű nemzetközi távközlési halózat kiépítése, 
amely adat, hang és kép közvetítésére egyaránt képes. A csúcstechnikai ágazatok átfogó 

fejlesztését célozza meg az 1985-ben elfogadott, francia kezdeményezésű Eureka-terv is, 
amely a kutatásokon túl már a műszaki bázis és a termelési kapacitások létrehozásának 
előmozdítására irányul. Az 1985 novemberében Hannoverben rendezett konferencián 
több mint 300 javaslatból az első szakaszban 10 programot fogadtak el, amelyek között 
a szabványosított , európai" személyi számítógép, a lézeres és vizuális robotok, valamint 
a nagy $ebességű vonatok kifejlesztése szerepel. 

A második világháború után a nemzetközi munkamegosztás szabályozására (nemzet- 
közi kereskedelem és pénzügyek) több intézmény jött létre. A GATT-ban és számos 
regionális intézményben került sor kereskedelemliberalizációs lépésekre. A liberalizálási 
törekvések részben a nemzetközi kereskedelem szerkezeti változásait követték. Az inten- 
zív ipari együttműködés és termelési kooperációk mellett az importtartalom a hazai ipar 
termelési költségei szempontjából meghatározó szerepet kapott, s nagyban befolyásolta 
az export versenyképességét. Nyilvánvalóvá vált, hogy a protekcionista intézkedések 
emelik a költségek színvonalát, ezért inflációs hatásúak, csökkentik a reáljövedelmeket, 
s rontják a piaci egyensúlyt. A hatékonyság növelésében és korszerűsítésében a külpiaci 
versenynek általában nagy szerepet szántak. A hagyományos védelem szempontjai 
ugyanakkor nem vesztették érvényüket, különösen amikor stratégiai-gazdaságpolitikai 
érdekek kerültek veszélybe. A kereskedelem liberalizálása szervesen következett a transz- 
nacionális társaságok elterjedéséből. Számukra főként a vámok és a mennyiségi korláto- 
zások jelentek meg pótlólagos költségként és nem kívánatos akadályként. 

A nyolcvanas évekre a protekcionista törekvések komoly fenyegetéssé váltak. A ko- 
rábbi liberalizálás eredményeit ugyan nem veszélyeztetik; elsősorban az úgynevezett 
burkolt protekcionizmus formáiban (nem vámjellegű korlátok, műszaki és egyéb előírá- 
sok, szubvenciók, adókedvezmények stb.) jelentkeznek. Ezek az eszközök a transznacio- 
nális vállalati kapcsolatokat kevésbé fenyegetik, s főként a fejlődő és a szocialista orszá- 
gokkal szembeni diszkrimináció eszközei lehetnek. A transznacionális tőke ugyanakkor 
a kereskedelem további liberalizálására törekszik (szolgáltatások, csúcstechnika, külföldi 
tőkebefektetések), ami működési feltételeinek további javítását szolgálná. 

A világgazdasági alkalmazkodásban több nemzetközi pénzügyi intézmény és alap 
kapott fontos szerepet (IMF, Világbank, OECD vagy az Európai Monetáris Rendszer). 
A hetvenes évek elején a Bretton Woods-i pénzügyi rendszer összeomlott, a Nemzetközi 
Valutaalap mégis figyelemre méltó rugalmasságról és alkalmazkodási képességről tett 
tanúságot (rugalmas árfolyamok, az arany demonetizálása, az SDR bevezetése stb.). 
A világgazdasági alkalmazkodás szempontjából különösen nagy fontosságú volt a Nem- 
zetközi Valutaalap pénzeszközeinek és hitelezési feltételeinek bővítése. Az alaptőke 
többszöri kvótaemelések után elérte a 90 milliárd SDR-t, s a világgazdasági zavarok 
elhárítására számos speciális hitelalapot hoztak létre. A kölcsönzés feltételei rugalmasab- 
bá váltak, egy ország az úgynevezett Általános Hitelszámlákról már kvótájának mintegy 
450 százalékáig (a korábbi 100-zal szemben) juthat általában 3 éves időszakra hitelekhez. 
A Világbank főként a fejlődő országok fejlesztési programjainak finanszírozásával töl- 
tött be alkalmazkodást támogató szerepet. 

A hitelek feltételeként a Nemzetközi Valutaalap meghatározott gazdaságpolitikai 
intézkedéseket és stabilizációs programokat követel, ily módon szerepet vállalva a nem- 
zeti alkalmazkodási folyamatokban, ami az utóbbi időben széles körű viták tárgya lett. 
Az IMF hitelei és szigorú alkalmazkodási követelményei az elmúlt években kétségtelenül 
hozzájárultak a nemzetközi pénzügyi összeomlás elkerüléséhez és az adósságválság 
oldódásához. Az IMF által követelt gazdaságpolitikák egyúttal nagy hangsúlyt helyez- 
nek a makro-gazdaságpolitikai intézkedésekre (költségvetési megszorítások, jövedelmek 
korlátozása stb.), amelyeket a szervezet igénye szerint többnyire restriktív módon kell 
alkalmazni. Az IMF-feltételek és -követelmények kétségtelenül figyelmen kívül hagyják 
a hosszabb távú műszaki és strukturális alkalmazkodás követelményeit, de általában 
nem zárják ki a tényleges alkalmazkodási stratégiák és intézkedések végrehajtását. Más 

kérdés, hogy az IMF-feltételek önmagukban nem garantálják , hogy egyes kormányzatok 
a terheket ne a dolgozókra hárítsák át a tényleges alkalmazkodás helyett. 

Az adós országok jogosan vetik fel, hogy az adósságszolgálat érdekében olyan export- 
többletekre kényszerülnek, amelyek csak a hazai fogyasztás és beruházások, valamint az 
import erőteljes korlátozásával érhetők el, miközben az erőforrások kiáramlása meg- 
fosztja őket a szükséges finanszírozási forrásoktól. A feszültség csak a fejlett és fejlődő 
országok, valamint a különböző nemzetközi intézmények (IMF, GATT, UNCTAD stb.) 
közötti, a jelenleginél összehangoltabb együttműködés segítségével látszik oldhatónak. 

A nemzetközi szintű alkalmazkodási folyamat az elmúlt években ellentmondásosnak 
bizonyult, és számos korlátja vált nyilvánvalóvá. Az új követelmények ellenére a hetve- 
nes évek eleje óta nem jöttek létre új nemzetközi intézmények, s a globális világgazdasági 
problémák megoldására i is csak kezdetleges lépések történtek. A nemzetközi intézmények 
kompetenciája és hatásköre szűk maradt, s tevékenységük főként ajánlásokra és az 
orientálásra korlátozódott. A nemzetközi együttműködés számos területén a nemzetközi 
intézmények ez ideig a szocialista országok nagy részének érdemleges részvétele nélkül 
működtek. Enélkül pedig azok univerzális jellege és demokratizálása nem képzelhető el. 


A világgazdasági alkalmazkodási folyamat komplex megközelítést kíván. A vállalati 
műszaki korszerűsítésnek és termékváltásnak — mint láttuk -— széles körű nemzeti és 
nemzetközi struktúrapolitikai feltételei vannak. Az alkalmazkodás nem egyszerűen kor- 
szerűbb technika és termékstruktúra. Az alkalmazkodásnak olyan elemei is létfontossá- 
gúak, mint a korszerű vállalatszervezési és -irányítási módszer átvétele, a bér-, anyag- 
és energiaköltségek racionalizálása, a széria- vagy specializációs előnyök kihasználása, 
a kooperációs kapcsolatok megszervezése, a készletgazdálkodás optimalizálása, a terme- 
lési kapacitásoknak a reális piaci lehetőségekhez való igazítása, ezzel összefüggően a 
termelés visszafejlesztése meghatározott területeken, a nemzetközi munkamegosztás elő- 
nyeinek kihasználása vagy a transznacionális munkamegosztásba való bekapcsolódás. 
Az újratermelési folyamat egyes területein az utóbbi időben a világméretekben meghatá- 
rozott társadalmi ráfordítási viszonyok váltak mértékadóvá, s a termékek világpiaci 
értékelése ezek összeadásából alakul ki. Egyes, korábban fejlődő országok termelői adott 
területeken tartós és nehezen ledolgozható komparatív előnyöket vívtak ki maguknak 
(például távol-keleti munkaszervezés és mentalitás az egyes foglalkoztatott rétegeknél, 
alacsonyan tartott életszínvonal és szociális ellátás vagy az olcsó hazai energia révén). 
Ezt a fejlett országok tudatos és átfogó alkalmazkodási politikával képesek voltak 
ellensúlyozni (például innovációs előnyök tartásával a csúcstechnikai területeken, a 
legkorszerűbb technikán alapuló termelési eszközök és szervezés alkalmazásával, a 
munkaerő magas szakképzettségének biztosításával, a korszerű és magasan szervezett 
háttéripar, szolgáltatások, valamint a szállítási és kommunikációs infrastruktúra segítsé- 
gével). Az alkalmazkodás azonban széles körű vállalati , sebészeti beavatkozások "(kapa- 
citások leépítése) nélkül ezekben az országokban sem képzelhető el - ez számunkra is 
fontos tapasztalat -, s ezekkel összefüggésben erőteljes társadalmi-politikai inerciát és 
ellenállásokat kel! leküzdeni. A , jobban kell gazdálkodni", , többet kell dolgozni" vagy 
, szerkezetet kell váltani" jelszavakkal már nem sokra megyünk, amikor számos vállalat 
és nemzetgazdaság átfogóan és minőségileg újul meg. A magyar alkalmazkodásnak 
természetesen vannak neuralgikus pontjai (a bérgazdálkodási és -szabályozási feszültsé- 
gek, a készletgazdálkodás siralmas helyzete s nem utolsósorban a tőkehiány), amelyek 
az átfogó alkalmazkodási stratégiában külön figyelmet kívánnak. 

A világgazdasági alkalmazkodás ezért nem átmeneti és kampányszerű feladat. Miután 
a fokozott követelmények s a kemény feltételek állandósultak, a mai világgazdaságban 
-csak folyamatos és határozott alkalmazkodási politikával lehet sikert elérni. 


DR. AJKAY ZOLTÁN, DR. BOGNÁR ILONA, DR. KÖKÉNY MIHÁLY: 


Hogyan gazdálkodunk az egészségünkkel? 


Az egészségmagatartás rizikótényezői hazánkban 


Az Egészségügyi Világszervezet (EVSZ) 1986-os évre meghirdetett jelmondata — , Egész- 
séges élet — mindenki nyertes" — jól kifejezi azt a törekvést, mely már a 2000-re kitűzött 
átfogó megelőzési programban (, Egészséget mindenkinek") megfogalmazódott. A világ- 
szervezet tagállamaiban széles körű tevékenység bontakozott ki a felhívásban is deklarált 
célok megvalósításáért, hiszen az államok már korábban felismerték az állampolgárok 
létét alapvetően veszélyeztető, a világ minden táján jelentkező ártalmakat. 

Tanulmányunk ismertetését nem azért tartjuk fontosnak, mert az 1986. februári 
skóciai nemzetközi EVSZ-konferencián nagy érdeklődést váltott ki, hanem azért, mert 
az elmúlt hónapokban végre hazánkban is kibontakozó nemzeti program elvi megalapo- 
zásához is segítséget nyújthat. 


Az egészségmagatartás egyéni és társadalmi meghatározottsága; 
a veszélyeztetés tényezői 


Hazánkban, csakúgy mint a világon mindenütt, az orvostudomány, de például a pedagó- 
gia is évtizedek óta használja az egészségnevelés, a prevenció vagy az egészséges életmód 
kifejezéseket, olyannyira, hogy ezek meghonosodtak a köznyelvben is. Amikor a közel- 
múltban az EVSZ fogalmakat tisztázó tevékenysége nyomán a mi nyelvünkre is le kellett 
fordítani a health behaviour kifejezést, ez mégis némi gondot jelentett szakértőinknek. Az 
említett, korábban használt kifejezések csak részben fedték a megkívánt tartalmat: 
egyrészt bővebbek, másrészt bizonyos vonatkozásban szűkebbek is voltak annál. Az 
egészségnevelés és a prevenció, a megelőzés csak az a folyamat, amely az egészségmaga- 
tartásra irányul, de nem maga az életvitel, a cselekvés. 

Az egészséges életmód áll talán legközelebb a helyes fordításhoz, de az életmód nem 
terjed ki az egyén magatartásának teljességére, például szemléletére. Uj fogalmat kell 
tehát találni, hogy alatta az egészség megtartására és fejlesztésére irányuló tudatos maga- 
tartásformák összességét értsük, továbbá egy olyan feltételrendszer kialakulását, amely 
az egyént egész életvitelében az egészség választására ösztönzi. 

Ebben a meghatározásban az egészséget természetesen nem betegség nélküli állapot- 
ként, hanem olyan testi, szellemi és szociális egyensúlyként értelmezzük, amely kialakítja 
fokozható (vagy adott vagy kárt szenvedett), de lehet stabil vagy labilis, veszélyeztetett. 

Az egészségmagatartás kifejezés ezért nemcsak a pillanatnyi egészséget, hanem annak 
tartós megőrzését, tudatos magatartásformákkal való stabilizálását, a kórok elkerülését, 
kizárását jelenti. Az ártalmak kirekesztése újabb besorolási problémát vet fel. Az egyén 
szempontjából ugyanis károsító tényező nemcsak a személyes felelősségi körbe tartozó 
dohányzás, alkoholfogyasztás lehet, hanem történetesen a környezet ártalmaiból adódó 

por belégzése és a zajhatások is. Ezek nyilvánvalóan nem közvetlenül az egyén magatar- 
tásából erednek. 

A civilizált életformában azonban rendkívül nehéz elkülöníteni az egyéni magatartás 
korlátait a társadalom által kijelölt mozgástér mezsgyéitől (például a belvárosból a 
zöldövezetbe költözés szabadsága nyilván csak relatív). Hasonlóképpen felmerülhet a 
fejlődő országokban, hogy a tiszta ivóvíz fogyasztása környezetvédelmi vagy egészség- 
magatartási tényező. Ezért ebben a kérdésben leegyszerűsítő álláspontot foglalunk el: az 
egészségmagatartást és a környezetvédelmi kérdéseket nem választjuk el egymástól éle- 
sen, már csak azok közös társadalmi gyökerei miatt sem. 

Ez a problémakör már átvezet bennünket egy másik alapvető kérdéshez: a kettős 
meghatározottság problematikájához. Az eddigiekből is egyértelmű, hogy az egészségma- 
gatartás két oldalról determinált: az egyén és a társadalom oldaláról. Az egyes ember 
életében egy adott időszakban mindenfajta magatartásnak számos egyedi, csakis rá 
jellemző adottsága van. Ilyen adottság például a kor, az alkat, az idegrendszer, a testi 
állapot, a hormonális sajátosságok, a biológiailag determinált reakciókészség, az értelmi 
szint, a közérzet, a temperamentum, a tűrőképesség. További egyedi jelek születnek és 
szilárdulnak meg a családban, az iskolába kerülés során is. A nevelési-oktatási folyamat- 
ban kialakulnak a tanult vagy követni kívánt normák, erkölcsi tulajdonságok, viselke- 
désmódok csakúgy, mint a tárgykörünk szempontjából döntő szokásformák, vagy a 
felelősségérzet. Ezekben már nyilvánvaló a társadalmi környezet befolyásoló hatása, de 
ezek még nem a közvetlen társadalmi hatások, hiszen csak feltételként épülnek be az 
egyén egészségmagatartásába. 

Az ilyen módon alakított és az élet során állandóan formálódó egészségmagatartást 
később csaknem folyamatosan érik a társadalmi hatások. Ezek közül elsőként a befolyá- 
solás tömeges funkcióját és hatását kell kiemelni. A többségi magatartás erejére, a 
befogadás intenzitására kevés érvényesebb példa hozható, mint az életmód, a magatar- 
tásminták hatása és átvétele. Nyilvánvaló, hogy a közvetített minták tartalmát, de magát 
a közvetítési módot is döntően meghatározzák a kulturális tényezők: a nemzeti beidegző- 
dés, a népességnek a nemzetközi hatások által is befolyásolt képzettségi, műveltségi 
szintje. Ebben a vonatkozásban ma már nagy és szinte korlátlan a tömegkommunikáció 
hatása. A sajtó, a rádió is hatékonyan formálja az egészségről való gondolkodást, de a 
televízió e téren is robbantott, állandó direkt impulzusaival (például dohányzó tévéssze- 
mélyiségek). Az előítéletek többsége is társadalmi fogantatású, és a minták elfogadása 
szempontjából tagadhatatlanul döntő a kollektivizmus vagy az individualizmus szerepe. 

Tárgykörünket illetően lényeges a társadalmi hatásoknak a szociológián és a szociális 
helyzeten keresztül történő befolyása is. A szociális javak bősége könnyebbé teszi az 
egészséges táplálkozást, a népesség szintű kondicionálást. A szociális helyzet meghatá- 
rozza, hogy az ismeretek, minták milyen rétegek, csoportok számára milyen sikerrel 
közvetíthetők. 

A szociális javak, az életszínvonal emelkedése azonban nem feltétlenül és nem arányo- 
san vonja maga után az egészségmagatartás javítását. 

Ennek a jelenségnek a világméretű kutatása. elemzése egyértelműen mutat rá a rizikó- 
faktorok , a kockázati tényezők jelentőségére, arra a tényre, hogy a civilizáció felerősítette 
az egyének magatartási zavarait, bizonytalanságait és devianciáit. Mindezek tartósan, 
nagymértékben és nehezen befolyásolhatóan veszélyeztetik sokak életét. A rizikófakto- 
rok ma már pontosan megjelölhetők, csoportosíthatók, mégis még nagyon az elején 
vagyunk a konkrét kutatási tevékenységnek. 

A következőkben a fontosság és a gyakoriság részletezése nélkül, a teljességet bizonyá- 
ra meg sem közelítve próbáljuk összegyűjteni azokat a rizikótényezőket, amelyek nem- 
csak konkrét betegségekhez kapcsolódnak, hanem az egészséget általában veszélyeztetik. 

A táplálkozás fogyatékosságai. Hazánkban ezek közül kiemelkedő jelentőségű a túl- 
táplálás, az indokolatlanul magas kalóriafogyasztás. Sajnos a hagyományos magyar 

étkezési szokások kedveznek a zsírok, a cereáliák indokolatlanul gyakori fogyasztásának. 
Kevés eredménnyel járt eddig a fehérjékre, főleg a halételekre építkező korszerűbb 
étkezési kultúra meghonosítása. 


A rendszeres testedzés hiánya, a mozgásszegény életmód. A városiasodás csökkentette, 
a technikai haladás pedig széles körben helyettesíti a fizikai munkát. A falun élő, 
mezőgazdasággal foglalkozók száma rendkívül erőteljesen megcsappant, ugyanakkor 
nagymértékben emelkedett a fizikai inaktivitással járó munkakörök száma. A szabadidő 
eltöltésében meghatározóvá vált a televíziózás, és a fiatalság szokásaiban is háttérbe 
szorult a rendszeres mozgás. A tömegsportmozgalom eddig képtelen volt a folyamatos 
testedzés lehetőségeit megteremteni és kellő vonzást gyakorolni. 


Élvezeti szerek, gyógyszerek tömeges fogyasztása. A dohányzás járványának ez idáig 
nem sikerült gátat szabni, sőt a nöket is egyre jobban hatalmába keríti. Az alkoholfo- 
gyasztás még mindig növekszik, a visszaszorítására hozott intézkedések nem jártak kellő 
eredménnyel. Hazánkban jelenleg még a szórványos kábítószer-fogyasztásnál is nagyobb 
veszély a gyógyszerekkel való mértéktelen és indokolatlan visszaélés. A lakosság jelentős 
részére a mellékhatások vagy az önkényes adagolás kárain túl azért is jelent ez fokozott 
veszélyt, mert egészsége megtartását ezek puszta fogyasztásától várja. 


Az emberi környezet ártalmai; feszültségek, agressziók. Társadalmunk sem mentes a 
többnyire hibás önértékelési zavarokból, tévesen megnyergelt ambíciókból adódó egyéni 
életvezetési kisiklásoktól, személyiségi zavaroktól. Az emberek jelentős részének irreális 
nagyotakarása vagy szerzésvágya, a lehetőségek és a képességek közötti ellentmondások, 
a nem megfelelő viszonyulások és alkalmazkodások túlhajtottsághoz, csalódáshoz, ku- 
darchoz, pszichés megrázkódtatásokhoz vezetnek, ami a közösségi életben sorozatosan 
szüli a feszültségeket és az agressziót. Itt most arról a negatív hatásról van szó, amelyet 
az egyedek az emberi érintkezésekben — mint környezet — másoknak okoznak. Ez a 
közlekedésben tanúsított gátlástalanságtól a munkahelyek türelmetlen mikroklímájáig 
sok, másokat is súlyosan veszélyeztető együttélési problémát okoz. 


A környezet természeti ártalmai és az azokra reagáló hibás magatartás. Már emhltettük, 
hogy az egészségmagatartás rizikótényezői csak részben választhatók el a környezetvé- 
delmi kérdésektől. Sok ipari településünk levegőszennyezettsége, a fürdőhelyek vízminő- 
sége legfeljebb egy rendkívül odafigyelő egészségmagatartással lenne kivédhető és ellen- 
súlyozható. Ugyanakkor a munkahelyek, irodák passzív dohányosai, az autóutak szen- 
vedő defenzív vezetői már kialakíthatnának egy olyan rendteremtő magatartást, mely 
saját védelmük mellett visszahatna az ártalmak okozóira is. 


A kockázati tényezők érvényesülésének mechanizmusa, 
a veszélyeztetettség kialakulása 


Az egészségmagatartás rizikótényezői tehát ma már ismertek, és bár egyre bővülnek, 
egyelőre jól számba vehetők, csoportosíthatók. Ám az is kétségtelen, hogy ezek a 
veszélyeztető magatartásformák nem mindenkire és nem mindenkor jelentenek rizikót. 
Sokan egész életükben , bornemisszák" és önmegtartóztatók, de példának hozhatjuk azt 
is, hogy az erdőmunkásokra -— amíg ott dolgoznak - a mozgásszegénység és a környezet 
ártalmai nem lesznek jellemzőek. Az egészségmagatartás mélyebb elemzése szempontjá- 
ból tehát nemcsak a rizikótényezők megismerése, hanem mindenekelőtt azoknak a 
mechanizmusoknak a feltárása a döntő, amelyek szabályozzák, hogy a rizikók milyen 
egyéni, társadalmi feltételek esetén léphetnek fel és miként hathatnak. A veszély csak egy 
állandó tényező, mely statisztikai átlagban lényegében mindenkire érvényes, a veszélyez- 
tetettség az, ami bizonytalan és mélyebben elemzendő. 

Történelmi meghatározottság 


Az egészségmagatartás rizikótényezői történelmileg változó módon és hatékonysággal, 
de többnyire minden korban jelen voltak, hatottak. A tudományos-technikai forradalom 
évszázadában, a teljes körű, kötelező népoktatás korában az állampolgárnak is több az 
ismerete, jobban fel tudja mérni az egészségét veszélyeztető tényezőket. A bővülő ismere- 
tek azonban alig hoztak eredményt a magatartás szférájában. Hazánkban is számos 
szociológiai felmérés bizonyítja, hogy aggasztóan nagy az eltérés az egészségnevelési 
ismeretek és a magatartásban megjelenített gyakorlat között. 

Nyilvánvaló, hogy a jelenlegi helyzetet alakító tényezők között (annak ellenére, hogy 
az alapproblémák a fejlett országokban csaknem egyezőek) lehetnek nemzeti jellegűek, 
az adott ország hagyományaiban, történelmében gyökeredzőek is. Társadalomkutatóink 
ezek közül már sokat feltártak, mi most csak a tárgyunk szempontjából leglényegesebbe- 
ket emeljük ki. 

A közép-kelet-európai kis nemzetek elmúlt évszázadának történelme súlyos — ha úgy 
tetszik kivételes — megpróbáltatásokat jelentett az egyes ember és a családok számára: 
létet és elemi életfeltételeket közvetlenül veszélyeztető háborúk folytak. De az is igaz, 
hogy e nemzetek nagyobb hányadában olyan belső forradalmi változások következtek 
be, melyek évszázados társadalmi igazságtalanságokat szüntettek meg. 

gy Magyarországon a második világháborút követő években egy nálunk soha nem 
tapasztalt mértékű társadalmi mobilitás ment végbe, mind az egyének és családok, mind 
a társadalmi rétegek közötti mozgásban. Fokozatosan kialakult egy — zömében munkás- 
paraszt indíttatású — új értelmiség. Ezzel együtt olyan jelentős migrációt kiváltó változá- 
sok történtek, mint az urbanizálódás. Ez az új helyzet egyes emberek számára robbanás- 
szerűen kibővítette az addig igen szűkös választási lehetőségeket. 


A családok összetartó erejét gyengítette, lazította a generációk gyakran eltérő társadal- - 
mi, munkamegosztásbeli helyzete, de nemegyszer a migráció is. A döntésben, a választá- 
sokban, az életvitel megtervezésében nem volt még történelmi tapasztalat, s a hagyomá- 
nyos családi mintát az új társadalmi helyzetben sokszor el kellett vetni. Annak következ- 
tében is, hogy nem voltak kialakult minták, rendkívüli módon megszaporodtak az 
irreális elhatározások azokban a kérdésekben, hogy milyen terheket vállalhat valaki 
adottságai, képzettsége révén, vagy, hogy párválasztásában, családépítésben milyen 
döntéseket hoz. Erkölcsi vonatkozásban az évezredes uralkodó valláserkölcsöt csak 
fokozatosan válthatták fel a szocializálódás normatívái, a magatartást mindezek szöve- 
vényesen, a választási lehetőségek bősége miatt is liberalizáltan szabályozták. Az egyén 
szempontjából sorsdöntő kérdések, az energiáknak az önérvényesítésre való összpontosí- 
tása elvonta a figyelmet az egészségmagatartásról. A társadalmi szervezeteknek is ebben 
az időszakban elsősorban más — fontosabb vagy annak tartott — kérdésekkel kellett 
foglalkozniuk. Az egészség — mint érték - fogalma a társadalmi tudatban csak a munka- 
végző képességre koncentrálódott. 

A hatvanas évek társadalmilag meghozták a konszolidációt, mérséklődött a mobilitás. 
Ekkor viszont újabb társadalmi méretű hatás érte a lakosok többségét: ugrásszerűen 
javult az életszínvonal. Kazánkba is betört a motorizáció, elkezdődött a háztartási munka 
gépesítése, rövidült amunkaidő. Számos egyén, család került abba a helyzetbe, hogy maga 
dönthetett életformájáról, főleg szabadidejének felhasználásáról: vásárolhatott televízi- 
ót, hétvégi telket és így tovább. Sajnos az addig kialakult társadalmi minták, az emberi 
egymásrahatás akkor sem az egészséges életmódnak kedvezett. Az alapvető élelmiszerek 
viszonylag alacsony ára, az élvezeti szerek széles körű hozzáférhetősége és státusszimbó- 
lumként is történő alkalmazása (alkohol, dohányipari termékek), valamint az a társadal- 
mi , megértés", amely még az előző időszakból öröklődött: mindez lehetővé tette az 
egészségtelen életmódra jellemző szokások térhódítását. 

A még nem eléggé felvilágosult, felkészített lakosok egy része torz életmódmintákat 

kezdett követni. A motorizáció által egyébként is redukált mozgásmennyiség, a szabad- 
időből jelentős részt betöltő televíziózás tovább rontotta a testedzés, sportmozgás esé- 
lyeit. 

A hetvenes évek végén újabb gazdasági időszak kezdődött: az életszínvonal már lénye- 
gesen nem emelkedett, a jövedelmek jelentősen polarizálódtak, az új gazdasági szisztéma 
egyre nagyobb körben tette lehetővé, hogy a lakosság munkaidőn túli kereső foglalkozá- 
sokat űzzön. Életformáját tekintve ismét választás, döntés elé került sok ember: többlet- 
munkával szabadidejének vagy szabad energiáinak felhasználásával magasabb jövede- 
lemhez, életszínvonalhoz juthatott. Az egészséges, kiegyensúlyozott életforma kevesek 
számára volt igazi alternatíva, egyes rétegeknél fokozódott a hajszoltság, nőtt a stressz- 
helyzetek száma. A fáradt, saját döntésétől és annak következményeitől csalódott embe- 
rek egy része könnyebben nyúlt a cigaretta, az alkohol után. 

Időközben -— már a hetvenes évektől -— az egészségmagatartás kialakítására a korábbi- 
nál hatékonyabb állami és szervezeti programok születtek. 

Az idült, nem fertőző betegségek egyik döntő okaként a köztudatban realizálódott az 
életmódbeli tényezők szerepe. Ez azonban egyelőre csak arra volt elég, hogy egy szűk, 
de bővülő, főleg értelmiségi csoport már több időt fordított a sportra, illetve a rendszeres 
mozgásra, igyekezett egészségesebben táplálkozni (elsősorban fogyni), lemondani a do- 
hányzásról, az alkoholról. Az emberek többségének azonban az elmúlt évtizedek nem 
segítettek a megfelelő, hatékony egészségmagatartásbeli minták kialakításában. 


Az egyén életútjának buktatói 


Nem tévedünk nagyot, ha hazai tapasztalataink alapján azt feltételezzük, hogy az egyén 
magatartásának csaknem valamennyi összetevőjére — így az egészség megtartására és 
fejlesztésére is — a családnak van meghatározó befolyása. A közelmúlt hazai szemléletvál- 
tozását mi sem jellemzi jobban, mint az, hogy ma ismét családpolitikáról beszélünk, a 
társadalmi beilleszkedési zavarok többségét családterápiával, családgondozással kíván- 
juk oldani. Ismét tért hódít az a felismerés, hogy jelenlegi viszonyaink között is ez a 
kiscsoport, a család az alapvető a mintaképzésben, és a mintakövetésben is meghatározó 
jelentőségű. 

Tárgykörünk szempontjából ide kell sorolnunk néhány örökletes, genetikusan is befo- 
lyásolt tényezőt (alkat, testi állapot, idegrendszeri és hormonális sajátosságok, értelmi 
szint, teherbíró és tűüröképesség stb.). Nem szabad azonban eltúlozni ezek jelentőségét. 
K özismert például a kiváló mozgáskoordinációval született (például korán járó) gyerme- 
kek későbbi, ilyen vonatkozású visszaesése vagy visszamaradása, ha ingerszegény kör- 
nyezetbe kerülnek. Meghatározó tényezőnek ezért a családon belül az egészségfogalom- 
mal kapcsolatban kialakított tudatos álláspontot és azokat az esetleg tudattalanul ható 
tényezőket tartjuk, amelyek az egyes magatartási szokásokban rögzültek. Azt, hogy az 
egészség érték, először éppúgy a családban tanulhatja meg a gyerek, mint azt, hogy az 
egészségért neki is cselekvően tennie kell. A minta, amit el kell sajátítania, a legkevésbé 
sem egyszerű: a személyi higiénia állandó megteremtésétől a rendszeres életritmus (étke- 
zési, alvási idők) betartásáig rendkívül sok dolgot kíván. Nyilvánvaló, hogy ebben a 
rábeszélés vagy megnyerés, de akár a szülői példa sem mindig elég. 

Meghatározó lehet, hogy a környezetéből vett minta alapján (például egy kövér rokon 
állandó betegeskedése) vagy akár saját tapasztalataiból (édességtől romló fogak) minél 
hamarabb felismerje, hogy ki-ki tevékenyen alakíthatja saját egészségét. 

A családban kell elkezdeni a testedzés szoktatását is. A szülők sportszeretete, mozgás- 
igénye a legdöntőbb indíték a későbbi rendszeres sportolásra. Közismert jelenség a kövér 

szülők kövér gyermeke, ami mögött ritkán kell alkati, szervi tényezőt feltételeznünk. 
Olyan értékrendet szükséges tehát felépíteni a gyermekben, amelyben az állóképesség- 
nek, fittségnek vagy akár a testi erőnek, a test harmóniájának is megfelelő helye van.. 

A beteggel való szeretetteljes családi foglalkozást sosem szabad annyira parttalanná 
tenni, hogy a gyermek számára vonzó vagy egyenesen kívánatos legyen betegnek lenni. 

A fiatalokkal foglalkozó szervezetek egyre szélesebb körben számolnak be a fenti 
mintaközvetítés elfajulásáról. A rendszertelenül, egészségtelenül élő szülők, nagyszülők 
nemcsak mintaképnek alkalmatlanok, hanem arra is, hogy egészséges életmódra nevelje- 
nek. Mert ilyenkor hitelét veszti a felvilágosítás, a jó szó, még akkor is, ha szülő a 
rohanásban, az ismétlődő családi stresszhelyzetekben esetleg szakít is időt a nevelésre. 

Ha pedig a családban káros szokások is meghonosodnak, az már végzetes hibákra 
vezet. Az alkoholfogyasztás mai társadalmi normái mellett így kezdik el a serdülők az 
idő előtti alkoholfogyasztást és dohányzást, ami később szenvedéllyé válhat. A családban 
törvényesített alkalmak csak arra jók, hogy a , felnőttség", az önállóság státusszimbólu- 
mává avassák az egészségkárosító élvezeti szereket, kialakítva vagy szentesítve a rászo- 
kást. Az alkoholbetegek családi kórtörténetének vizsgálata, csakúgy mint a dohányzás 
járványtana világosan rámutat arra, hogy ezek a magatartásbeli zavarok szinte családi, 
közvetlen fertőzésként terjednek. 

A család belső gondjai, feszültségei megsokszorozzák - és éppen kényszerű háttérbe 
szorításuk miatt a későbbiekre nézve végzetessé teszik — a családi egészségnevelés problé- 
máit. Melyek a családi kis közösség hazánkban is észlelhető általános problémái, ame- 
lyek rizikótényezőket teremthetnek? 

e A családok többsége ma, legalábbis az egészségmagatartás szempontjából, nem 
tekinthető teljesnek. Az egymást követő nemzedékek csak átmenetileg és többnyire két 
generációt átfogva élnek együtt. A gyermekek számának csökkenése és a mobilitás miatti 
gyakoribb lakhelyváltozások is ritkítják a háromgenerációs együttéléseket. A gyermeke- 
ket így kevesebb és egyre inkább egyoldalú egészségnevelői és mintahatás éri. A szaporo- 
dó válások is növelik a csonka családok számát. A nagyszülők az egészséges életmódra 
nevelésben, a rizikók elhárításában komoly szerepet játszhatnának, de erre ma már alig 
van lehetőség. Az értékrend változásai miatt az egymást követő generációk egészségfelfo- 
gása a korábbinál jóval inkább eltávolodott egymástól. A nők csaknem teljes körű 
munkába állítása — társadalmi, pszichés és családi értékei mellett - korábban domináló 
nevelési tényezőket szüntet meg. 

e A családi háztartás keretei között végzett munka - köztük nem egy testi tevékeny- 
ség - kiesésével a gyermekek számára a munkában történő szocializáció szinterévé szinte 
kizárólag a szervezetek váltak. A szülők jelentős része szinte teljesen felmenti gyermekeit 
a családi gazdaságban végzendő munka alól. Az utódokkal szembeni hazai bánásmód 
egyik alapvető hibája, hogy a szülők többsége saját gyermekkorához viszonyítva , bősé- 
get" igyekszik teremteni. Azt, hogy ez történetesen a táplálkozásban mit jelent: nap mint 
nap látja a gyermekorvos az édességre szoktatott kövér gyermekek képében. Amire 
egykor a szülő vágyott, de annak idején elérni nem tudta, az a jelenlegi helyzetben még 
gyakran örömet sem jelent a gyermeknek, mert olyan választási helyzetekbe hozza, 
melyre még éretlen. 

Ezek egy része egyenes következménye az imént vázolt családi helyzetnek. Már óvo- 
dáskortól belépnek és a serdülőkorban a középfokú tanintézetekben tetőznek a szociali- 
zációs zavarok. A magyar oktatásügy ismételt reformátalakításai nyilvánvalóan abból 
a felismerésből indulnak ki, hogy a ma iskolája alig képes a társadalom által támasztott 
- elsősorban nevelési — feladatok megoldására. Eme kérdés mélyebb elemzését most 
mellőznénk, csupán a pedagógusok társadalmi megbecsülésének hiányaira és ennek 
következményeire (értékszelekció stb.), valamint a családi felfogás bizonyos körökben 
tapasztalható iskolaellenességére utalnánk. 

Az egészségmagatartást formáló közvetlen tényezők közül csak megemlítjük a még 
nagy számú, építészetileg elavult (tornaterem nélküli). zsúfolt iskolát. a gyermekélelme- 
zés megoldatlan kérdéseit. Döntőbbek azonban azok a tanulói beilleszkedési zavarok, 
melyek tagadhatatlanul széles körben hatnak. Az alapvető gond, hogy nemegyszer 

nemcsak a másolt vagy követni kívánt reakciókkal és viselkedési módokkal van a 
gyermekek esetében probléma, hanem gyakran a tanult, tehát a nevelési rendszerben 
sugallt magatartás is hibás. A szűkös tantermek, a pedagógus számára áttekinthetetlen 
osztályközösségek tanári értékrendje eleve nem kedvez sem a nagyobb mozgásigényű, 
sem az ambíciózusabb, sem pedig a szétszórt érdeklődésű gyermekeknek. Ezek visszaha- 
tásaiként a kisközösségek rejtett alakulataiban létrejönnek az informális , nevelési" 
hatások és értékrendek. a 

A személyiségfejlődés korai szakaszának rendellenességet — ha esetleg csak az osztály- 
közösség tagjainak töredékét érintik is — ebben a mikroklímában felerősödve széles 
körben továbbítanak magatartási hibákat. Tehát a szórványos rendellenességek kitermel- 
hetnek újakat, és a közösségi életben összegződhetnek. A felelősségérzet, az esetleges 
családi vagy egyéb mintaértékek teljesen feloldódhatnak a sokféle hatás kavalkádjában. 
Elfogadottá, sőt vonzóvá válhat a gyermekkori dohányzás, alkoholfogyasztás. A gyer- 
mekközösségek közös szabadidő-eltöltésében már-már kizárólagos szerepet kap a disz- 
kózás, megcsappan a sportra és a kirándulásra fordított idő. 

A serdülőkor az egészséges személyiségfejlődésben is kritikus állapot, de a jelzett 
előzmények után már nemegyszer krízishelyzeteket is teremt. Kellő testi-lelki edzettség 
hiányában a családi azonosulás elégtelensége, a tekintélyfelfogás otthoni és iskolai 
zavarai, az első magányosan megélt teljesítménykudarcok, a párkapcsolatok utáni sóvár- 
gás olyan személyiségzavarokat okozhatnak, melyek a magatartásra is — közvetlen és 
távolabbi — egészségveszélyeztető tényezőket tartósítanak. Kialakulnak a szexuális ma- 
gatartás körvonalai, az elfojtások, és ezek a közösségi életben is agressziót, stresszhelyze- 
teket szülhetnek. A női egyenjogúság liberalizált értelmezéséből fakadó szabados gya- 
korlat újabb értékzavarokat, szereptévesztéseket okozhat. 

Tudományosan ugyan ez aligha igazolható, de az empíria valószínűsíti, hogy a min- 
dennapi élet feszültségei egyre növekednek. A korábbiakban már kibontakoztak történel- 
münknek, társadalmi változásainknak azok az irányai, amelyek jelenkorunk személyisé- 
gét mintegy kívülről befolyásolták. Az egyéni élet hétköznapjaira aktualizálva, ezek akut 
és krónikus tényezőként befolyásolhatják az egyén magatartását. Akut tényezőként a 
különböző pszichés megrázkódtatások, krízisek időleges, míg a krónikus tényezők közül 
a kiábrándultság, a céltalanság, az elszigeteltség és a közöny már inkább tartós magatar- 
tási zavarokhoz vezethetnek. 

Az egészségmagatartásban okozott károsító hatásukat vizsgálva (még ha nem is a 
szélsőséges önpusztító formákra utalunk), mindenképpen a rizikótényezők döntő kórme- 
chanizmusához jutunk. A válsághelyzetben lévő ember gyakran mozgásvilágában is 
beszűkül, tétlenné, mozgásszegénnyé válik. Kevesen próbálják pszichés válságaikat a 
sportmozgás okozta kifáradással levezetni. Közismert, hogy ilyenkor sokan evésben, 
ivásban keresik a feloldódást. Az egyébként is káros szokások (nikotin, alkohol) köny- 
nyen válnak szenvedéllyé, a rögzült neurózis a hétköznapi érintkezésben is agressziót 
szül. 

Végül röviden szólunk az idős emberek egészségmagatartásának problematikájáról. Az 
életmód már említett változásai miatt a gyakran különélő öregek családi kapcsolataik- 
ban is elszegényednek. A testi változások zavarják a megszokott életstílust, különösen 
az, érzékszervi változások akadályozzák a napi kommunikációt, a kapcsolatteremtést. 
Gyakori a visszahúzódás, a sajátos álomvilágba menekülés. Ezekből újabb egészségve- 
szélyeztető magatartási zavarok származhatnak. Itt most csak egyet emelnénk ki: a 
gyógyszerekhez való beteges kötődést. 


A társadalmi tényezők szerepe 


A következőkben mintegy keresztmetszeti vizsgálódást követve, elsősorban arra keres- 
sük a választ, hogy napjainkban milyen közvetlen társadalmi hatások érik az egyént, 

melyek befolyásolják vagy befolyásolhatják egészségmagatartását és konkrétan annak 
rizikótényezőit. 

A szocialista társadalom alapvető törekvése, hogy tagjainak lehetőséget adjon a 
potenciális emberi értékek, képességek szabad kibontakoztatására. Ennek érdekében a 
kormányok nyilvánvalóan törekszenek arra, hogy állampolgáraik számára olyan fokú 
anyagi és szociális jólétet biztosítsanak, mely lehetővé teszi a széles körű ismeretek 
megszerzését, hogy azokat majd magatartásukba is mintegy , beépítsék". 

Felszabadulás utáni társadalmunknak múlhatatlan érdeme, hogy az egyes korszakok- 
ban érvényes koncepciótól, valamint az anyagi-gazdasági feltételektől függően biztosi- 
tották a magyar társadalomfejlesztés szociális érdekeinek prioritását. A progresszió, az 
emberi értékek hívei biznak ennek az alapelvnek a további megvalósításában. Nyilvánva- 
ló azonban, hogy a gazdasági és védelmi érdekek érvényesítése — továbbá az ország 
ismert gazdasági, külgazdasági nehézségei és a megromlott világhelyzet -— hallatlan 
mértékben megnehezíti a szociálpolitikai érdekek preferálását. 

A makrostruktúra érdekviszonyainak azonban ilyen módon szövevényes és néha 
változó érvényesítése ma nem mindig kedvez a társadalom közérzetének. Különösen a 
gazdasági életben lezajló döntő változások, az egyre szélesebb formákat öltő egyéni 
feladat- és kockázatvállalás nyomán kialakuló jelentős jövedelemkülönbségek és a szelle- 
mi munka nem kellő javadalmazásának értékzavarai rontják a közérzetet. Az életsziínvo- 
nal stagnálása a nyugdíjasokat, nagycsaládosokat és pályakezdő fiatalokat sújtja elsősor- 
ban és - mint már utaltunk rá — ezek egy része pszichoszociálisan is veszélyeztetett. 

A biztonság anyagi értelmű fellazulását országunkban némileg kompenzálja a szemé- 
lyes biztonság nyugat-európainál magasabb szintje. Ujabb buktató azonban a külső 
háborús fenyegetettség, a hidegháborús tendenciák. Mindezek alapjában befolyásolják 
a tudatos és nem tudatosult (esetleg a társadalmi érdek ellen ható) magatartásmintákat. 
Az érvényesülés, az anyagi jólét látszólag az egyén és a család biztonságának meghatáro- 
zó momentuma, és a most kialakuló gazdasági szisztéma kedvez a tudatosan erre 
törekvőknek, azoknak, akik a szabad energiáikat is az anyagi javak szerzésére fordítják. 
A korábban hivatalosan, tehát államilag és politikailag szorgalmazott magatartásminta 
-— az össztársadalmi érdekek elsődlegességét mindennapos magatartásukban is elfogadó 
és kifejező egyéniségek ideálmintája — nem tudott és nem tud eredményesen konkurálni 
azzal a magatartásformával, amelyik a hétköznapok realitásából indul ki. A magasabb 
jövedelemhez, életszínvonalhoz vezető hajsza, a fokozott tehervállalás, de erkölcsi vonat- 
kozásban az anyagiasság és az önzés is újabb rizikótényezője az egészségmagatartásnak. 

A közvélemény, a közmorál nem tud igazán hatékonyan fellépni ezekkel a mintákkal 
szemben, a kiegyensúlyozott, az egészséget mindennél fontosabbnak tartó magatartásnak 
nincs elég széles körű vonzása. Ezzel egyidejüleg társadalmi méretekben elfogadottá és 
a veszélyeket könnyelműen elfojtva egyre általánosabbá váltak olyan szokások, melyek 
mintegy talajául szolgálnak a szenvedélybetegségeknek. A közösségi együttlétnek, a csalá- 
di találkozóknak, de egyre inkább a munkahelyi ünnepségeknek is megszokott kellékévé 
vált az alkohol. A dohányzás az elmélyülten, feszes ütemben végzett munka egyik 
állandó kisérője, képzelt feszültséglevezetője. A fáradságot, a monotóniát a legtöbben 
nem testedzéssel, mozgással, hanem étkezési élvezetekkel vezetik le. 

A jól és preferáltan működő szociálpolitika egyik alapelve, hogy az életmód, a társa- 
dalmi szokások befolyásolásával támogassa és teremtse meg a lakosság széles köreiben 
az egészséges magatartást. E gyakorlatnak érvényesülnie kellene a gazdasági élet, a 
termelő tevékenység szférájában is, megteremtve az egészséges munkavégzés feltételeit. 
A gazdasági körülmények azonban közbeszólnak: ugyanis csak a termelt javak céltuda- 
tos újrafelosztásával lehet a szociálpolitika érvényesüléséhez is megfelelő feltételeket 
teremteni. A gazdasági eszközök olyan szociális érvényesítésére lenne szükség, mint 
amilyen a célzott árképzés (az egészséges táplálkozás segítése, az alkohol- és a nikotinfo- 
gyasztás visszaszorítása, a bér és jövedelem befolyásolása, a hátrányos helyzetek minima- 

lizálása), a szabadidő eltöltése egészséges formáinak támogatása (sportolási alkalmak 
teremtése stb.). 

Ezeknek a kívánalmaknak ma még csak korlátozott körben tudunk eleget tenni. A zsír 
és a zsírtartalmú élelmiszerek alacsony ára, szembeállítva például a magas zöldségárak- 
kal, eleve akadályozza a táplálkozási struktúra korszerűsítését. Ezzel szemben, az ismé- 
telt emelések ellenére még mindig rendkívül olcsó számos alkoholtartalmú ital. A nyug- 
díjak reálértékének sajnálatos csökkenése, a népesedéspolitikai intézkedések hiányos 
gazdasági megalapozása fenntart és újratermel olyan hátrányos helyzeteket, melyekben 
az egészséges életmód csak másodrendű kérdés lehet. 

Az utóbbi évek tagadhatatlan fejlődése ellenére kevés a széles körben hozzáférhető 
sportpálya, és a sporteszközök ára is túl magas. Az urbanizáció és az iparosítás a 
környezet ártalmait az egész népességet érintő veszéllyé növeli. A beépítések és az 
iparszerű művelés miatt csökkennek a zöldterületek. A kemizáció, a szennyező végtermé- 
kek és hulladékok miatt egyre veszélyeztetettebb a levegő, a föld és a víz minősége. Az 
utóbbi évtized számos állami intézkedése sem tudta minden területen megakadályozni 
más jellegű - elsősorban gazdasági — érdekek káros érvényesülését. A lakosok egy része 
magatartásából eredendően is szennyezi, veszélyezteti biológiai környezetét, és noha 
kialakulóban van egy ezzel szemben — végre erélyesen — fellépő társadalmi közmorál, 
maga a romlás tendenciáinak megállítása is nagyobb erőfeszítéseket kíván. 


Szervezeti tényezők, a társadalombiztosítás, az egészségügy és 
a tömegkommunikáció felelőssége 


A modern társadalmak intézményeinek, szervezeteinek többsége valamilyen formában 
érinti az egészséges magatartást befolyásoló tényezőket. 

A társadalombiztosítás hazánkban immár teljes körű, az állampolgártól külön vagy 
fakultatív ráfordítást többnyire nem kíván, mert költségeit a központi automatizmus 
útján vonják le és gazdálkodják ki. A lakosok számára ez a forma kétségtelenül jelentős 
biztonságot jelent, és a társadalmi egyenlőséget is kellően erősíti. Néhány markáns műkö- 
dési zavara azonban egyre több problémát vet fel. 

Az egyik ezek közül, hogy nem ösztönöz kellően az egészség megőrzésére, az egészséges 
életmódra. Mivel csaknem teljes biztonságot garantál betegség esetére, így az egyénben 
azt a helytelen, tudat alatti érzést erősíti, hogy egészsége megőrzéséért a szervezeteknek, 
az államnak kell cselekednie és nem elsősorban neki magának. A jó biztosítási rendszerek 
preferálják a kockázati tényezők elhárítására törekvő magatartást, a mi társadalombiz- 
tosításunk azonban még a saját egészségüket tudatosan veszélyeztetők (alkoholisták, 
dohányzó bronchitisesek) részére is másokéval azonos ellátást nyújt. Az ebből -— és a kellő 
ellenőrzés hiányából — fakadó másik zavar, hogy e rendszer következtében érdemes 
betegállományban lenni, vagy aszociális egyének esetében legalább a betegség látszatát 
kelteni. Táppénzes állományban - vagy különösen a rokkantság kinyilvánítása esetén — 
számos legális és illegális kereseti lehetőség kínálkozik. Sajnos az a tény, hogy a betegség 
ilyen szemléletből vonzó is lehet, bizonyára sok ember számára - akárcsak tudat alatt 
is — egészségmagatartást károsító tényező. A deviáns magatartást, az egészséggel való 
élni tudás teljes hiányát, a káros szokásokat sem szankcionálja semmilyen formában e 
biztosítási rendszer. 

Az egészségügy ebben a helyzetben kettős szorításban van. Egyfelől az ingyenes jelleg 
megadja a teljes körű hozzáférhetőséget, ami a nagy és emelkedő morbiditás mellett 
hatalmas ellátási terhet jelent. Másfelől az egészségügyet irányító, a társadalmi közegben 
dolgozó orvosok tudják, hogy ezen morbiditás visszaszorításának kulcskérdése a lakosok 
életmódjának, egészségmagatartásának javítása lenne, de ennek eszközei nem az ő kezük - 
ben vannak. Egyre szélesebb körben válik tudatossá a medicinán belül, hogy a döntő az 
elsődleges megelőzés lenne, de ebben még sem kellő gyakorlatuk, sem megfelelő motivált- 

ságuk nincs az egészségügyieknek. Az egészségmagatartással mindennapi munkájuk 
során is foglalkozó orvosok (például iskola-, üzem-, pszichiátriai gondozó orvosok) 
anyagi megbecsülése és presztízse jóval kisebb, mint a többi orvosé. 

A szociális medicina elveinek meghonosodása a korábbi hagyományos biológiai medi- 
cinán nevelkedett orvosok körében lassú, és helyenként a tekintélyelv miatt nehézzé is 
válik. Ez a szemlélet kedvez az indokolatlan gyógyszerrendelésnek, a , fölösleges vizsgá- 
latoknak", a , túlkezeléseknek", és gyakran lemond az életmód befolyásolásának lehető- 
ségéről. Ujabban néhány egészségnevelési program mellé már sikerült az orvosok többsé- 
gét felsorakoztatni, így a dohányzásellenes intézkedések egyik kiindulópontjává vált a 
nem dohányzó vagy legalább a betegek előtt, illetve az egészségügyi munkahelyen nem 
dohányzó orvos. 

A tömegkommunikáció századunkban a társadalmi közvéleményt keményen befolyá- 
soló, mondhatni szuggeráló tényező. Ma már az egészségmagatartás szemszögéből kettős 
hatásról beszélhetünk. Egyrészt a tömegkommunikáció a közölt ismeretekkel, közvetlen 
és rejtett mintákkal a közösségi magatartás egyik döntő formálója. Másrészt az emberek 
szabadidejéből egyre többet vesz igénybe (újságolvasás, tévézés). A hazai televízióról 
könnyű lenne bizonyítani egészségmagatartást károsító hatását is. Ez azért is visszás, 
mert az alapvető orgánumok (rádió, tévé, sajtó) állami irányítás alatt állnak hazánkban, 
márpedig az emberek egészsége elsőrendű államérdek is. A Magyar Televízió — megfelelő 
változtatásokkal — az egészségmagatartás egyik megalapozója lehetne itthon. 


A rizikótényezők kiküszöbölésének lehetőségei 


A rizikótényezők kiküszöbölésének módszerei, a ma már tudatosan szervezett és irányí- 
tott programok ismertetése nem tartoznak szorosan írásunk témájához. Itt ezért csupán 
a , veszély-veszélyeztetettség-károsult egészségmagatartás" folyamatba történő beavatko- 
zás taktikáját kívánjuk feltárni. Külön gondot szeretnénk fordítani a tudatos beavatko- 
zások során esetlegesen előidézett másodlagos magatartáskárosodásokra, tehát azokra 
a csapdákra, melyek éppen a szervezett küzdelem reakciójaként léphetnek fel. Az elvileg 
hármas támadáspont nyilvánvalóan: 

e a veszély kiiktatása (például az elvi, bizonyos helyzetekhez kötött alkohol- és 
dohányzástilalom, illetve a veszélyek mérséklése stb.); 

e a veszélyeztető állapotok megelőzése (testedzési programok, a táplálkozás befolyá- 
solása, mentálhigiéne stb.); 

e a már kialakult károk visszaszorítása úgyis, mint a , fertőző gócok" leküzdése 
(alkoholisták, dohányzók leszoktatása, fogyókúrák, pszichoterápia stb.). 

Az írásunk elején részletezett rizikótényezők elhárítására a közelmúltban az egészség- 
ügy kezdeményezésére hazánkban nemzeti program körvonalazódott ki. Ennek éppen az 
a döntő eleme, átfogó elve, hogy a felsorolt rizikó ellen nem egyenként, nem részprogra- 
mok formájában lép fel, hanem egységesen átfogja azok teljes tartalmát. Magát az 
általános egészségmagatartást kívánja megreformálni — nem , szeletel". Ennek alapvető 
taktikája, hogy mindenekelőtt a ma ható negatív társadalmi tényezőket akarja mihama- 
rabb kikapcsolni. Egy előnyben részesített szociálpolitika jegyében a szervezetek (iskola, 
iparágak, vállalatok, társadalombiztosítás, egészségügy, tömegkommunikáció) számára 
konkrét feladatokat ad, és ezzel a makroközösségek szintjén kezdi a konkrét beavatko- 
zást, a szemléletformálást. Ez a szint különben a veszélyek redukálására, tudatosítására 
alkalmas. 

A veszélyeztető állapotok megelőzésében a nemzeti program már elsősorban a mikro- 
közösségekre, mindenekelőtt a családra, a lakóközösségre, a kis munkahelyi kollektívára 
tekint. Itt már az átfogó intézkedések (utasítások stb.) helyett döntő módszer lett a 
személyes foglalkozás, az egyének befolyásolása, megnyerése az egészségmagatartás 

ügyének. A tiltás, a szigorú korlátozás valóságos csapdává válhat, ha a kisközösségek 
szintjén akadályba ütközik, ha ott , felülvizsgálják" őket. A teljes alkoholtilalom azért 
nem válhat be sehol sem, mert az ilyen általános tiltásokra a kisközösségek nemegyszer 
rendkívül érzékenyen, a kijátszást is elfogadó magatartással reagálnak. Tudomásul kell 
venni, hogy némely korlátozások vagy akár a túlhangsúlyozott, maximalista célok és 
eszmék az emberek nem kis részénél az egészségmagatartásban visszavágó ellenérzéseket 
váltanak ki. 


Az egészséges táplálkozás programja. A túlzott kalóriabevitel visszaszorításának egyik 
feltétele a célszerűen kialakított árstruktúra lehet. A tömegélelmezés (üzemi, iskolai) 
hazánkban általános jellege miatt — megfelelő központi elvek esetén — az ízlés ís kellően 
befolyásolható. Döntő fontosságú a zsírfogyasztás csökkentése. A veszélyeztetettek szá- 
mára itt is a kisközösségekben lehet eredményesen kialakítani az egészségesebb táplálko- 
zás feltételeit. Számos helyen úgynevezett lipid klubokban foglalkoznak a tartósan 
magas koleszterin vérszintű egyének felvilágosításával, diétájuk szervezésével. A fogyó- 
kúrázókra is kedvező befolyást gyakorolnak a közösségek. Kísérletek igazolják, hogy 
családokban vagy kisebb munkahelyi közösségekben versenyszerűen kezdeményezett 
fogyókúrák nagyobb és tartósabb eredményre vezetnek, mint a klinikai beavatkozások. 


A testedzés támogatása. Súlyos ellentmondás, hogy hazánkban az élsportnak komoly 
hagyományai és a lakosságszámhoz viszonyítva még ma is jelentős eredményei vannak, 
miközben a tömegek sportolásában nem járhatunk előbbre, mint például a versenysport- 
ban nem számottevő szomszédos Ausztria. A cselekvésben, a programok kidolgozásában 
fel kell használni az élsport vonzását, ösztönzését. Az alap ennek jegyében csakis az 
iskolai testnevelés kiterjesztése, vonzó tartalommal való megtöltése lehet. Mindenekelőtt 
olyan sportolási formákat kell megszerettetni a fiatalokkal, amelyeket felnőttkorukban 
is, elsősorban családjukkal, baráti körükkel együtt űzhetnek (úszás, tenisz, síelés). Éppen 
ezekhez a sportágakhoz azonban szükségesek a létesítmények. Ezeket a sportolási szoká- 
sokat és formákat viszont jól ki lehet egészíteni — főként akkor, ha a tömegkommunikáci- 
ós eszközök és a tömegmozgalmak is kötélnek állnak — tömeges úszás- és futásrendezvé- 
nyekkel. Nagy tartalékai vannak a lakóközösségi aktivitásnak és az önerőből történő 
létesítményépítéseknek is. j 


A makro- és mikrokörnyezet védelme. A környezetvédelem az elmúlt tíz évben már 
kiemelt állami program, miniszteriális szintű irányítással. A meghirdetett elveknek azon- 
ban csak a vélt vagy a rövid távú gazdasági érdek szélesebb körű háttérbe szorításával 
lehet a jövőben eleget tenni. Hazánkban a mezőgazdaság jelentősége miatt különösen 
fontos a talajvédelem és a kemizáció ártalmainak kivédése, hiszen ilyen módon az 
egészséges táplálkozás (gondoljunk a növényvédőszerek következményeire) egyik alapját 
teremtjük meg. 

Mindettől elválaszthatatlan a mikrokörnyezet védelme, hiszen itt már az egyes szemé- 
lyek felelőssége, környezetalakítható hatása jobban nyomon követhető, és befolyásolha- 
tó is. A közvetlen környezet esetleg neurotizáló (vagy például a passzív dohányzással! 
közvetlenül is veszélyeztető) hatása csak a közösségi magatartás befolyásolásával védhe- 
tő ki. A lakosok többségének kell ráébredniük, hogy maguk lépjenek fel az ártalmak 
ellen. 


A beilleszkedési zavarok megelőző programja: a káros szokások elleni küzdelem.E za- 
varok visszaszorításában leginkább a kultúra, a mindennapi élet , mély rétegeinek" 
befolyásolásában kell eredményeket elérni. A szocializáció hibái torzulásokat okoznak 
a társadalmi szerepek bonyolult hálózatában és a személyiség azonosságtudatában. 
Hazai vizsgálatok is kimutatták, hogy a hozzáférhetőség (otthon tárolt gyógyszer, 
alkohol) megkönnyíti a káros, az egészségtelen magatartás kialakulását. Nincsenek kellő 
tapasztalataink a kizárólag , kínálati oldalról" drasztikusan beavatkozó adminisztratív 

lépések hatásairól. Félő azonban, hogy az egyes deviáns magatartástípusok között 
fennálló , felcserélhetőségi viszony" folytán a beilleszkedési zavarok szerkezete ebben az 
esetben súlyosabbá, nehezebben kezelhetővé válna, vagyis többet ártana, mint használ- 
na. Persze a beilleszkedési zavarok kezelésére hivatott állami és társadalmi intézmények 
elégtelen működése maga is aktív tényezője lehet a zavarok stabilizálódásának. Az 
intézmények munkatársainak elégtelen létszáma vagy hiányzó szakmai hozzáértése, 
esetleg az objektív okok által is meghatározott , ügyintézési tehetetlenség" növeli a 
lappangó, társadalmi reakció nélkül maradt ügyek számát, vagy éppenséggel bővítetten 
újratermeli azokat. Ezért is nélkülözhetetlen a felelős intézményrendszer mennyiségi és 
minőségi fejlesztése, koordinációs gyengeségeinek megszüntetése. 

Végül semmiképpen sem szeretnénk a rizikótényezőkkel kapcsolatban túlzó álláspontot 
kialakítani és általánosítani. A dramatizálás nem a helyzet megoldását szolgálja, söt 
esetleg növeli a , nincsen remény" vagy a cselekvés hiábavalóságának helyzetét. Nagyon- 
nagyon sokan vannak, akik saját életvezetésükben és utódnevelésükben képesek a veszé- 
lyeket elhárítani, a rizikótényezőket elkerülni vagy kiszorítani. Ezt a lehetőséget kell 
megragadni, mert ők jelenthetik a nemzeti program bázisát, ők szolgálhatnak mintával 
és segíthetnek cselekvő közreműködésükkel. 


Domanovszky Endre: Asszonyok szekér mellett 
NT 


szaga 


A fiatalok útja a párthoz 


Közel 877 ezer tagja van az MSZMP-nek, s 
évente mintegy 30 ezer jelentkezőt vesznek fel a 
párt soraiba; közülük mintegy 17 ezren a 
taglelvétel évében még nem töltik be a harmin- 
cadik életévüket. Őket tekinti a közfelfogás és a 
statisztika fiatalnak; az új párttagoknak mint- 
egy 60 százalékát teszik ki. Az így kialakult 
arány jelentősen elmarad a párt vezető testülete- 
inek határozatai nyomán elvárt , nagy többség" 
követelményétől. 

A fiatalok körében végzett pártépítő munká- 
ról adhatunk azonban , megnyugtatóbb" képet 
is. Való igaz, hogy a párt szervezettsége megkö- 
zelíti a felnőtt lakosság körében a 11 százalékot. 
A taglétszám évek óta emelkedik, bár a növeke- 
dés üteme folyamatosan mérséklődik. A tisztes- 
séges eredmények ellenére hiba lenne a pártszer- 
vek és -szervezetek lelkiismeretének megnyugta- 
tása. Hiszen az esetenként hallható vélekedés, 
hogy alapvetően rendben vannak a dolgok, ta- 
lán a mára igaz, de csak erős megszorításokkal. 
Közismert tény, hogy évek óta emelkedik a 
párttagság átlagéletkora, s a fiatal korosztályok 
körében a párt szervezettsége alig éri el az 5 
százalékot. Tehát a tapasztalatok azt mutatják, 
hogy minden szándék és akarat ellenére a felnö- 
vekvő nemzedék tagjai a szükségesnél és a lehet- 
ségesnél kisebb számban és lassabban jutnak el 
a pártba. Történik mindez annak ellenére, hogy 
a párt vezetése és a testületek döntései évek óta 
hangsúlyozzák: az erőfeszítések a társadalom 
minden osztályában és rétegében a fiatalok párt- 
taggá nevelésére összpontosuljanak. Márpedig 
— fogalmazzák meg gyakran a párttagság köré- 
ben -, ha törekvéseinknek, szándékainknak tar- 
tósan nem tudunk a várt eredménnyel érvényt 
szerezni, akkor ezen érdemes legalábbis elgon- 
dolkodni. Hiszen a politikában sem a ráolvasás, 
sem a szuggerálás különböző formái nem célra- 
vezetőek. Ezzel szemben egyszerűnek tűnik a 
felismerés: ha azt akarjuk, hogy tevékenységünk 
valamely területén változás történjen, akkor 


cselekedni kell. De ahhoz, hogy pontosan meg- 
fogalmazható legyen a válasz a , miben" kérdés- 
re, részletes elemzésre van szükség. Tisztán kell 
látni a fiatalok párttaggá nevelésének, tagfelvé- 
telének helyzetét, a mögötte meghúzódó ok- 
okozati összefüggéseket, s nem utolsósorban a 
levonható következtetéseket. 


Cikkekben, előadásokban és másutt gyakran 
azonos vagy hasonló tartalommal - sokszor 
pontatlanul — használnak három kifejezést: tag- 
felvételi munka, párttaggá nevelés és pártépítés. 
A kifejezések közül legszűkebben értelmezett 
tevékenység a tagfelvételi munka. Ez a pártba 
való jelentkezéstől a tagfelvétel jóváhagyásáig 
terjedő időszakot öleli fel. A párttaggá nevelés 
már jóval mélyebb tartalmú és hosszabb ideig 
tartó munkára utal. Tételesen arra a nevelési 
folyamatra, amely révén valakiben kialakul a 
felismerés és a belső késztetés, hogy a párt tagja 
kíván lenni. Szorosan ide tartozik azonban a 
pártszervezet, a közösség igénye is, amelynek 
nyomán foglalkozni kezd a pártonkívülivel (fia- 
tallal), és kifejezi szándékát, hogy a párttal kap- 
csolatot keresőt várja soraiba. Ha csak a szűken 
vett hivatalos intézményekre szorítkozunk, ak- 
kor is a kisdobosok 6 pontjának megtanulásától . 
a KISZ-ben tudatosan vállalt és politikai elköte- 
lezettséggel végzett közéleti tevékenységen át a 
tagfelvételi kérelem megfogalmazásáig terjed ez 
a folyamat. Ebben legalább 12 évnyi, változó 
intenzitású politikai nevelőmunkáról s ennek 
hatásáról van szó. 

A legtágabb tartalmú kifejezés a pártépítés. 
Míg az előző két folyamat lényegben a pártba 
való felvételig terjedő eseményeket öleli fel, a 
pártépítés a párton belüli történéseket is magá- 
ban foglalja. Egyszerűsítve a fogalmat, e kifeje- 
zésnek három eleme van. Az egyik a párt után- 
pótlásának folytonos biztosítása; a másik a 


44 SZEMLE 


párttagok felkészültségének, politikai tapaszta- 
latainak gyarapitása; a harmadik pedig a párt 
tisztasága, vagyis az azoktól való megválás, 
akik a párt normáit nem teljesitik, azzal szembe- 
helyezkednek. A szóösszetételnek megfelelően a 
párt épüléséhez egyidejüleg és folyamatosan 
szükség van mindhárom elemre. A tagfelvételi 
munka, a párton belüli nevelő, formáló tevé- 
kenység, a szervezeti élet befolyása és a pártfe- 
gyelmi munka együttesen eredményezheti a párt 
egészséges fejlödését. Mindez együttesen szüksé- 
ges ahhoz, hogy minden kommunista környeze- 
tének elismert és megbecsült tagja legyen. Ehhez 
példamutató helytállás, szerény, fegyelmezett 
magatartás, a közéleti, politikai követelmények 
teljesítése teremti meg az alapot. 


Az utánpótlás nevelése, a fiatalok felvétele a 
pártba és részvételük az alapszervezetek munká- 
jában sok tényezőtől függ. Nyilvánvalóan hiba 
lenne, ha valaki csupán a statisztikai adatokból 
akarna megközelitöleg ís teljes képet alkotni a 
párt és az ifjúság kapcsolatáról s annak minősé- 
géről. Hiszen e munka eredményességére vagy 
esetenkénti eredménytelenségére együttesen hat- 
nak a társadalmi, politikai, gazdasági, ideoló- 
giai tényezők. A pártszervezetek munkájának 
hatását többek között befolyásolja a társadalmi 
beilleszkedés, a pályakezdés, az önálló egzisz- 
tenciateremtés, a családalapítás, a gyermekne- 
velés; de a munkahelyi légkör, a politikai-közé- 
leti cselekvési tér lehetőségei, gondjai is. 

Tapasztalható, hogy lendületes, fejlődést elő- 
segítő időszakban többen közelednek a párthoz, 
könnyebben, kevesebb fenntartással fogadják el 
törekvéseit. A nemzetközi politika változásai — 
ha nem is közvetlenül és azonnal, de hosszabb 
távon mindenképpen kimutatható - hatással 
vannak a politikához, a párthoz való közeledés- 
re vagy távolodásra. Amikor erősödik a fegy- 
verkezési verseny, amikor a világ különböző 
térségeiben gyakoribbá válnak a politikai és 
fegyveres ütközések, akkor a fiatalok nem elha- 
nyagolható körében teret nyer a befelé fordulás, 
az apolitikusság, s ezzel együtt a bizonytalan- 
ság. A gazdaságban, az életszínvonal fejlődésé- 
ben s általában az élet- és munkakörülmények 
terén a nyolcvanas évek első felében bekövetke- 
zett megtorpanás ugyancsak kedvezőtlenül ha- 
tott a felnövekvő nemzedék megnyerésére, akti- 
vizálására. Pedig a nehezebb körülményeknek is 
van mozgósító hatása, felkelthetik az érdeklő- 
dést a közös ügyek rendezésére. 

Látni kell azonban, hogy a saját otthon meg- 
teremtésével járó gondok növekedése vagy az 
önálló életkezdés feltételeinek létrehozásában a 


szülők anyagi helyzetének gyakran meghatáro- 
zó szerepe az ifjabb korosztályok jelentős részé- 
nél fékezte a politika, a közélet iránti érdeklő- 
dést és aktivitást. Mindezek együttes következ- 
ménye, hogy megnőtt a távolság az ifjúság egyes 
rétegei és a párt között. Ezért is fontos, hogy a 
pártszervezeteknek a jelenleginél érdemibb és 
valóságosabb ismereteik legyenek az ifjúság 
egves rétegeinek és korosztályainak helyzetéről, 
törekvéseiről s körükben a politika hatásáról. 
Önmagában ez persze kevés. Olyan intézkedé- 
sek sorára van szükség, melyek javitják a fiata- 
lok önálló életkezdésének lehetőségeit, társadal- 
mi és anyagi feltételeit. Ennek alapja a korabbi 
évekénél lendületesebb gazdasági fejlődés, erő- 
teljesebb műszaki-technikai előrelépés, valamint 
a jobban és eredményesebben szervezett munka. 
A párt XIII. kongresszusán jóváhagyott közép- 
távú programban megvan annak az esélye, hogy 
aki nem rest tenni, aki vállalja a cselekvést, az 
érdemei szerint előre juthat. A politika azzal 
tudja megteremteni, fenntartani vagy visszaszt- 
rezni a hitelét, ha képes a gyakorlat kérdéseire 
reális választ adni, ha kétértelműség nélkül, vila- 
gosan, elvi alapon szól a fejlődéssel együttjáró 
ellentmondásokról és azok feloldásának lehető- 
ségeiről. 


A párt és a felnövekvő nemzedék viszonyára és 
kapcsolatára erős befolyást fejt ki a társadalom 
ifjúságpolitikai gyakorlata. A legutóbbi másífel 
évtizedben folytatott tevékenység nyomán nő- 
vekedett a fiatalokról való társadalmi gondos- 
kodás, születtek jelentős eredmények is. Számos 
területen azonban az elmozdulás feltételeit nem 
sikerült megteremteni, több területen ellent- 
mondások, nehézségek és feszültségek keletkez- 
tek vagy teremtődtek újra. Ezek elsősorban az- 
zal függtek össze, hogy egyes kérdésekben hibas 


. szemlélet alakult ki, s nyert teret. Ez hatott. 


visszahatott a párttaggá nevelés folyamatára 15. 


Az ifjúságpolitika egyik jellemző hiányossa- . 


ga, hogy a lakosság túl nagy hányadát minosíti 
fiatalnak. Ennek okai szerteágazók, de ki kell 
emelni a legfontosabbakat: közismert, hogy tár- 
sadalmilag a korábbinál később, idősebb kor- 
ban érnek a fiatalok; tendenciáját tekintve növe- 
kedett az átlagéletkor; lassult a , teljes jogú" 
felnőtté válás folyamata, torlódnak a generá- 
ciók. A pártszervezetek nagy része — követve ezt 
a szemléletet — úgy véli, hogy a párttaggá neve 
lés, a tagfelvételi munka nyugodtan kitolható a 
harmincas korosztály derekáig. hiszen még ök 
is fiataloknak tekinthetők. Addig pedig — úgy- 
mond - ott az ifjúsági szervezet, a KISZ, amely- 
nek különben is feladata a párt utánpótlásának 

nevelése. Ennek az eléggé általános gyakorlat- 
nak a következtében kész, felnőtt emberek élet- 
koruk miatt nem vagy csak megkésve lesznek a 
párt tagjai. A várakoztatás káros következmé- 
nye, hogy egyes ifjúsági rétegekben, különösen 
egyes értelmiségi rétegekben folytonossá vált a 
generációs torlódás a párt kapuja előtt. Mindez 
károsan hat a párt és a fiatalok kapcsolatára, 
annak lazulását is okozhatja. — 

Ifjúságpolitikai — gyakorlatunk következő 
gyenge pontja a fiatalokkal való foglalkozás. 
Tartalma, stílusa gyakran egyoldalú, sematikus. 
Nem ritka a jótékonykodó, atyáskodó, gyám- 
kodó nevelési felfogás. A pártba jelentkező fia- 
talokkal szemben a politikai mellett emberi, 
erkölcsi követelményeket is kell állítani. Olyan 
fiatalokra számít a párt, akik szakmájuk jó is- 
merői, munkájukat lelkiismeretesen végzik, és 
magánéletük is rendezett, mentes a képmutatás- 
tól. Azt is tudni kell azonban, hogyha a fiatalok 
á környezetükben a párttagok, pártcsoportok, 
alapszervezetek vagy vezetőségek elvtelenségé- 
vel, képmutatásával találkoznak, ez rombolja a 
párt tekintélyét, befolyását. Olyanok is haboz- 
nak, akik politikailag, eszmeileg azonosulnak a 
párt céljaival, de a tapasztalt hibákat nem tud- 
ják elfogadni, ezért nem kérik felvételüket. 
Gyakran tetten érhető ez a párt- és a KISZ-szer- 
vezetek kapcsolatában, a pártirányítás gyakor- 
latában; mindez kedvezőtlenül hat vissza a fiata- 
labbak és a felnőttek viszonyára, s bizalmatlan- 
ságot szül. 

Olyan szemléletre van szükség, amely a fiata- 
lokkal való foglalkozásban a hangsúlyt a fel- 
adatadásra, a követelménytámasztásra és a cse- 
lekedtetésre, a részvételre helyezi. Ez azért is 
lényeges, mert ily módon lehet kiaknázni a kü- 
lönböző korosztályok, nemzedékek együttmű- 
ködésében, ésszerű munkamegosztásában és kö- 
zös felelősségvállalásában rejlő lehetőségeket. 

A változtatásra érett harmadik problémakör 
azzal függ össze, hogy nem alakult ki megfelelő 
munkamegosztás az ifjúság nevelésében. Gyak- 
ran túlzottan nagy súlyt kapott a közös felelős- 
ség hangoztatása, s ennek árnyékában elhalvá- 
nyult az egyes szervek, intézmények felelősségé- 
nek és tennivalójának pontos meghatározása. 

Ez két területen is feszültséget teremt. Számos 
társadalmi szervezet és mozgalom hosszú éve- 
ken keresztül adós maradt a saját keretek közöt- 
ti ifjúsági munka tartalmának, formájának és 
szervezeti feltételeinek kialakításával. Ennek 
következtében a KISZ-re olyan sokféle feladat 
hárult, hogy teljesítését sem az ifjúsági szövetség 
lehetőségei, sem a meglévő feltételek nem bizto- 
sították. Így a KISZ-munka sok helyen elapró- 
zottá, jellegtelenné vált, gyakran éppen a lényegi 


teendőkre nem maradt erő és figyelem. Minde- 
zek együttesen és folyamatosan okoztak tartal- 
mi, működési és hatékonysági zavarokat az ifjú- 
sági munkában. A fiatalok párttaggá nevelése 
terén elsősorban az elmulasztott lehetőség okoz 
feszültséget: biztosra vehető, hogy ha a felnö- 
vekvő nemzedék bevonása a szocializmus építé- 
sébe már korábban változatosabb, sokrétűbb 
keretek és formák között történik, akkor szá- 
mos probléma felszámolásában előbbre tarta- 
nánk. 

A fiatalok politikai-közéleti aktivitásának lét- 
rejöttében jelentős szerepet töltenek be azok az 
élmények, amelyeket a fiatalok a párttal, köze- 
lebbről a párttagokkal való találkozás során 
szereznek. Ezek a tapasztalatok gyakran hosszú 
időre meghatározzák a fiatalban a pártról kiala- 
kuló kép jellegét, minőségét. A fiatalok nem 
általában találkoznak a párttal; élményük min- 
dig konkrét és szubjektív. Ők a középiskolában, 
az egyetemen vagy a munkahelyeken egy adott 
alapszervezet, pártcsoport tevékenységét látják, 
és a környezetükben dolgozó párttitkárral, párt- 
taggal találkoznak, beszélnek. Gyakori tapasz- 
talat, hogy a fiatalok a pártról, a párt politikájá- 
ról általában kedvezőbb véleményt alkotnak, 
mint az általuk megismert vagy többé-kevésbé 
ismert pártszervezetről, az ott folyó pártmunká- 
ról. Ebben az értékítéletben gyakran megnyilvá- 
nul a szélesebb körű ismeretek hiánya, az ese- 
tenkénti illúzió, a valóság leegyszerűsítése, de 
nemegyszer az általuk ismert pártszervezet mű- 
ködésével vagy egyik-másik tagjának munkájá- 
val. magatartásával szembeni megalapozott el- 
marasztalas, kritika ís. 

Sokszor merül fel annak igénye, hogy a párt 
hiteles, valóságos és vonzó képet adjon önmagá- 
ról. Olyan képet, amely bizonyítja képességét a 
társadalom előtt álló feladatok meghatározásá- 
ra és megoldására, a fejlődést kísérő ellentmon- 
dások felismerésére és megszüntetésére, a foly- 
tonos megújulásra. Ez szükséges törekvés, e té- 
ren számos adóssága van a pártnak. Látni kell 
azonban azt is, hogy ez elsősorban nem a propa- 
ganda feladata. A valóban. hiteles, meggyőző 
képet a hétköznapok pártmunkája alakítja. 
Ahol a pártszervezet képes az ügyek érdemi 
befolyásolására, ahol a párttagság vállalja és 
támogatja a valódi értékek térnyerését, ahol van 
bátorság szembenézni saját tevékenységünk hiá- 
nyosságaival, ott ez elismerést, támogatást vált 
ki a környezetben, a fiatalok körében, s egyben 
példát is ad számukra. 

Ahol azonban a pártszervezet és tagsága nem 
vállalja a következetes politikai munkát, nem áll 
élére az évek óta tornyosodó gondok, hiányos- 
ságok felszámolására irányuló egészséges törek- 

véseknek, ahol a valódi cselekvést üres fecsegés, 
esetenként a reformhivatkozások mögé bújás 
helyettesíti, ahol norma a sablonosság, a kicsi- 
nyesség - ott nincs okunk azon csodálkozni, 
hogy a fiatalok számára nem vonzó a párt, hogy 
nincs igazi politikai hatása. S ezt a hiányt nem 
tudják betölteni a nagypolitika tisztességes 
szándékai, a nagy erőfeszítések árán elért ered- 
mények sem. 


Fontos, hogy a pártszervek, -szervezetek és 
minden kommunista igényelje és vállalja a jobb 
együttműködést, a közvetlen, formalitástól 
mentes kapcsolatok kiépítését a fiatalokkal. Eh- 
hez elengedhetetlen az őszinte, közvetlen párbe- 
széd, a személyes meggyőzés, a példamutatás. 
Nem egyszer-egyszer, nem alkalmanként, ha- 
nem folyamatosan, nap mint nap közöttük kell 
lenni, vállalni a beszélgetést, az őszinte válasz- 
adást a nem 18 mindig túl udvarias kérdéseikre. 
Ennek érdekében mindinkább szükségessé válik 
a politikai munkában, a pártmegbízatások terén 
a pártszervezetek, alapszervezetek felfogásának 
és gyakorlatának radikális módosítása, különö- 
sen ott, ahol sok fiatal van környezetükben. Az 
élő, gyakorlati politikai munka végzését, az ifjú- 
ság szemléletének formálását rangos s a legjobb 
erőkkel végzendő pártmegbízatásként kel! telje- 
síteni és értelmezni. 


A fiatalok pártba való jelentkezésének és felvé- 
telének alakulására ható negyedik tényező a 
tagfelvételi munka. Ennek része az irányító mun- 
ka, amellyel a felsőbb pártszervek a politikai 
követelményeket közvetítik a tagfelvételt végző 
pártszervekhez és -szervezetekhez. Ide tartozik 
annak számba vétele is, hogy egy-egy időszak 
tagfelvételi munkájának tényeit, eredményeit és 
árnyoldalait hogyan minősítik a pártszervek, 
testületek. A pártépítésben egyértelmű, világos 
a politikai követelménytámasztás. A XIII. 
kongresszus határozata ezt így fogalmazza meg: 
,A tagfelvételek során nagy figyelmet kell szen- 
telni annak, hogy a társadalom minden rétegé- 
ből azok kerüljenek a pártba, akik aktívak a 
közéletben, szocialista módon élnek, munkájuk, 
magatartásuk, társadalmi tevékenységük alap- 
ján megbecsülést élveznek. A párt sorainak erő- 
sítéséért minden pártszervezet, minden kommu- 
nista személyesen is felelős." 

Az idézetből két dolog válik nyilvánvalóvá: a 
párt a társadalom minden rétegére számít, s 
minden párttag személyes felelősségévé teszi a 
párt építését. Ez a követelményrendszer mindin- 
kább beépül a pártszervek és -szervezetek min- 
dennapi gyakorlatába. Igaz ez azzal együtt, 
hogy esetenként még maguk a pártalapszerveze- 
tek és az irányító pártszervek is számos rossz 
példával szolgálnak. 

Nem ritkán kísért a merev statisztikai szemlé- 
let vagy a politikai követelménytámasztás he- 
lyett a párttagok összetétele országos normái- 
nak mechanikus lebontása. Ez hiba, mert így az 
alkalmasság meg sem méretik. ,, Elég" a formális 
mutatók szerint végezni a tagfelvételi munkát. 
Ujra és újra fel kell hívni a figyelmet arra. hogy 

a tagfelvételnél az egyéni elbírálás elvét kell ér- 
vényesíteni, és ez nem keverhető össze a párt 
összetételének alakulását terelő, egyébként 
szükséges és helyes követelményekkel. 

Az eredményes pártépítésnek elengedhetetlen 
feltétele az alapszervezetekben folyó munka 
színvonalának emelése. Növelni kell az ajánlók 
felelősségét, erősíteni kell az előkészítés demok- 
ratikus jellegét s az együttműködést a párttaggá 
nevelésben részt vevő társadalmi szervekkel, 
mozgalmakkal. Mindezeknek elsődleges célja, 
hogy a fiatalok közül mind többen politikailag 
aktívvá, a szocializmus iránt elkötelezetté válva, 
a mainál általában korábbi életszakaszban jus- 
sanak el a párttagok közé. Nem ritkán használt 
ellenérv — főleg a tanintézeti pártszervezetek kö- 
rében —, hogy kockázatos dolog túl fiatal kor- 
ban, kellő élettapasztalat nélkül jelentkezőket 
felvenni a pártba. 

Elismerve, hogy esetenként jószándék, a párt 
féltése vagy a biztonságra törekvés húzódik meg 
e nézetek mögött, mégsem tudok azonosulni az 
idézett véleményekkel. Egyszerű magyarázata 
van. Ha a párt szervezeti szabályzata 18 évben 
határozta meg a tagfelvétel alsó határát, akkor 
ezt nemcsak elvi tételnek kell tekinteni, hanem 
ennek gyakorlati értéket is kell adni. 

Ellenvetésem másik része abból fakad, hogy 
az élet nemegyszer igazolta: társadalmi viharok 
közepette tizen- és huszonéves emberek felelős 
posztokon elkötelezetten és felkészülten álltak 
helyt nálunk, és gyakran állnak helyt a világ más 
részein. Ezt konszolidált, békés, kiegyensúlyo- 
zott társadalmi körülmények között a mainál 
stk gyakorisággal is ki kell és lehet pró- 

álni 

Ellenérveim harmadik összetevője: lehet, 
hogy ez csak feltételezés, de úgy vélem, a kivá- 
rás, a halogatás mögött nemegyszer kényelmes- 
ség, a felelősségvállalás hiánya is meghúzódhat. 
Márpedig könnyen belátható, nem abban van 
az igazi kockázat, hogy kipróbált, a közéletben 
megfelelő jártasságot szerzett embereket húszas 
éveik határán felveszünk a pártba. Ezt a kocká- 
Zatot természetesen vállalni szükséges. A párt- 
szervezeteknek védeniük kel! a fiatal tagokat a 
romboló hatásoktól, erősíteni meggyőződésü- 
ket, széles körű, őszinte tájékoztatással, törő- 
déssel, neveléssel megteremteni a garanciát arra, 
hogy szilárd kommunistává váljanak. 

A pártmunka gyakorlatában mind több érv 
sorolható fel amellett, hogy érdemes lenne vé- 
giggondolni a tagfelvételi munka értékelésének 
és statisztikai rendjének továbbfejlesztését. 
A gondok két területen érzékelhetők egyre éle- 
sebb kontúrokkal. Az első probléma, hogy a 
tagfelvételi statisztikai rendszer differenciálatla- 


nul 30 évben állapítja meg az ifjúsági korhatárt. 
Nem veszi figyelembe például a munkásfiatalok 
vagy a fiatal értelmiség élethelyzetében meglévő 
különbséget. Az a 24-25 éves munkásfiatal, aki- 
nek legalább 4-5 éves szakmai gyakorlata van, 
aki letöltötte sorkatonai szolgálatát, akinek 
gyermekei vannak, minden szempontból fel- 
nöttnek tekintendő. Ezt az állapotot a tagfelvé- 
teli munkánál is így kellene értékelni, tehát a 
munkás-, parasztfiatalok tagfelvételéről valahol 
húszas éveik első feléig lehetne beszélni. E felfo- 
gás szerint egy 26-27 éves munkáspárttag már 
nem számít fiatalnak. 

Ezzel szemben a fiatal diplomásoknál - 
eltérő tanulmányi és társadalmi beilleszkedési 
idő miatt — a 26-27 évet lehetne a felső ifjúsági 
korhatárnak tekinteni. A változtatással a pon- 
tosabb helyzetkép mellett természetesen jelezni 
is lehet: reális ifjúságpolitikára, reális ifjúság- 
képre van szükség. A statisztikai szemlélet he- 
lyébe az egyéni elbírálás lépjen! 

A testületi elemzések, értékelések gyakran ab- 
szolút vagy arányszámokkal támasztanak alá 
megállapításokat. Ezek értéke azonban ritkán 
állapítható meg egzakt módon. A tények vi- 
szonylag pontos leírására leginkább a szerve- 
zettségi mutató alkalmas. Ha a párt szervezeti 
jelenlétét akarnánk bemutatni a társadalom kü- 
lönböző rétegei és korosztályai körében, akkor 
ez a legnagyobb biztonsággal az egyes rétegek, 
korosztályok szervezettségének kiszámításával 
történhet. Ezt a módszert ritkán alkalmazzák, 
gyakrabban élnek a párttagság összetételi muta- 
tóival, amelyek azonban vajmi keveset jeleznek 
a valódi helyzetről. Mert az, hogy egy városban, 
mondjuk, a párttagság 40 százaléka munkás, ez 
lehet egészen jó vagy egészen rossz arány is. 
Attól függ, hogy milyen a város lakóinak foglal- 
kozás szerinti összetétele. A követelmények me- 
chanikus kezelése gyakran erre vezethető vissza. 
Hiszen előfordul, hogy egy statisztikai adat a 
megyére nézve jó, de egyik vagy másik városá- 
ban már teljesen torz következtetésre vezet. 
Fontos, hogy a jövőben a tagfelvételi munka 
statisztikai rendje jobban járuljon hozzá a párt- 
építés javításához és a pontosabb következteté- 
sek levonásához. 


Amikor a párt azért száll sikra, hogy a felnövek- 
vő nemzedék egésze arányában legyen jelen tag- 
jai sorában, akkor ezt nem jótékonyságból vagy 
illendőségből teszi. Ez elemi politikai érdeke. 
Hiszen az a párt, amely működése lényegi ele- 
mének tekinti a mind gyakoribb társadalmi, 
gazdasági kihívásokra való gyors és hatásos vá- 

laszadást, a folytonos megújulás képességét, az 
nem mondhat le az új és új korosztályok meg- 
nyeréséről, tevékenységébe való bevonásáról. 
Egy marxista-leninista párt számára a mai poli- 
tikai, társadalmi feltételek között más, reális 
alternatíva nehezen képzelhető el. 

A párt adta lehetőségek kihasználása, az ak- 
tív politikai-közéleti tevékenység végzése érdeke 
az ifjúságnak is. Hiszen - s ez könnyen belátha- 
tó — itt nyílik leginkább alkalom arra, hogy a 
fiatal generáció mérlegelje a ma döntéseinek a 
holnapra, holnaputánra gyakorolt hatását, kö- 


Raszler Károly Etűdök sorozatából 


vetkezményeit, s szükség szerint befolyásolja 
azt. A felnövekvő nemzedék így válhat társadal- 
munk korszakos vívmányainak megőrzőjévé, 
fejlesztőjévé és gyarapítójává. Így lehet reális cél 
olyan társadalmi, politikai viszonyok megte- 
remtése, amelyek gazdagabb anyagi, szellemi és 
kulturális javakat, nagyobb társadalmi igazsá- 
got és szélesebb körű demokráciát eredményez- 
nek. Ez pedig már túlmutat mind a párt, mind 
az ifjúság érdekein, ez már a társadalom egyete- 
mes érdeke. 

Tóth András 


EGY LETUNT KORSZAKRÓL 
A HORTHY-RENDSZER ÉRTÉKELÉSÉHEZ 


A legális munkásmozgalom a Horthy-rendszerben 


Az ellenforradalmi diktatúra időszakában Magyarországon a legális és az illegális moz- 
galom együttesen fejezte ki a munkásság és a társadalom többi dolgozó osztályának, 
rétegének érdekeit. A legalitás korántsem jelentett korlátoktól mentes működési szabad- 
ságot; a szociáldemokrata párt, a szakszervezetek és munkásegyesületek életében számos 
féllegális vagy rejtett, titkos mozzanat volt. Az illegalitás pedig nem tudta a forradalmi 
pártot teljesen a föld alá szorítani, hiszen a kommunisták sokféle módot találtak arra 
— nem utolsósorban éppen a legális mozgalom közvetítésével -, hogy jelenlétük észlelhe- 
tő, érezhető legyen a közélet több fontos területén. 

A Tanácsköztársaság megdöntésével az egyesült munkáspárt felbomlott. A szociálde- 
mokrata vezetők egy része emigrált, másokban - egy ideig - az az illúzió tartotta magát, 
hogy szociáldemokrata-szakszervezeti vezetéssel vissza lehet térni a polgári demokráciá- 
hoz. A szakszervezeti kormány megbuktatása, a fehérterror tobzódása hamarosan véget 
vetett ezeknek a reményeknek. 

Augusztus első heteiben a munkásmozgalom folyamatosságát a szakszervezetek tar- 
tották fenn. A Szakszervezeti Tanács végrehajtó bizottsága töltötte be ideiglenesen a 
szociáldemokrata pártvezetőség feladatkörét, és 1919. augusztus 24-re összehívta a párt 
újjáalakulását kimondó rendkívüli kongresszust. 

A pártgyűlés deklarálta az 1903-as program és az 1908-as szervezeti szabályzat érvény- 
ben tartását, valamint azt, hogy a Magyarországi Szociáldemokrata Párt a II., nem pedig 
a III., a lenini Internacionáléhoz tartozik. Az MSZDP vezetői úgy vélték, hogy az általuk 
irányított mozgalom működése érdekében bizonyítaniok kell, hogy nincs összefüggés, 
nincs folytonosság a reformista és a forradalmi áramlat között, és nemcsak módszerbeli- 
taktikai ellentétekből épül válaszfal közöttük, hanem elvileg ís kizárják egymást. Ez a 
szemlélet nem csupán porhintést jelentett a legalitás érdekében. A kommunistaellenesség 
áthatotta az MSZDP egész tevékenységét, meghatározta a két párt viszonyát és e 
viszony ábrázolását az agitációban, a propagandában, a nyilvános gyűléseken és a zart 
körű értekezleteken egyaránt. 

A gyakran változó kormányok 1920-1921-ben nem voltak hajlandók elismerni a 
munkásmozgalom önálló létét, garantálni működésének feltételeit. Az államhatalom 
képviselői követelték a , nemzeti alapra" helyezkedést és a lemondást az osztályharcról; 
azt, hogy a szociáldemokrata párt tagadja meg nyilvánosan a marxizmust és a szocializ- 
must; az MSZDP és a szakszervezetek szakítsanak meg minden kapcsolatot a nemzetközi 
munkásmozgalommal. A pártvezetés nem fogadta el ezeket a feltételeket. Csak abban 
az esetben volt hajlandó beilleszkedni az újjáformálódó tőkés rendszerbe, ha az uralkodó 
osztályok politikai képviselői biztosítják a szervezett munkásság önálló pozicióját és 
szervezeteinek mint szociáldemokrata eszmeiségű és proletár osztálytartalmú organizáci- 
óknak a függetlenségét. Az MSZDP szabad utat kívánt magának biztosítani a munkás- 
sághoz, hogy monopoljoggal irányíthassa politikai és gazdasági harcait. Célja — szélesebb 

értelemben - az volt, hogy elismertesse az MSZDP-t az összmunkásság mint osztály 
érdekképviseleteként, a reformista programnak megfelelő szerepkörben és rendeltetéssel. 

A szociáldemokrata pártvezetőség 1921 második felében több fontos politikai ügyben 
(például a második , királypuccs") olyan magatartást tanúsított, amely minden deklará- 
ciónál erőteljesebben bizonyitotta megegyezési hajlandóságát az év áprilisa óta hatalmon 
lévő gróf Bethlen István kormányával. 

A legális mozgalom irányítóira eközben roppant erkölcsi nyomás is nehezedett az 
elhurcolt munkások hozzátartozóinak könyörgései, továbbá a működésükben megbék- 
lyózott funkcionáriusok, bizalmiak elkeseredettsége következtében. 

1921 decemberében tárgyalások folytak a kormányzat és a szociáldemokrata párt 
képviselői között. A megbeszélések befejeztével Bethlen, valamint Peyer Károly és az 
MSZDP más megbízottai egyezményt kötöttek, amelyet mindkét fél aláírt. 

Az MSZDP vezetőt írásban kötelezték magukat: nem szövetkeznek az ellenzéki polgá- 
ri liberális és demokrata partokkal, nem fejtenek ki köztársasági propagandát és nem 
folytatnak a mezőgazdasági munkásság soraiban olyan agitációt, mint 1918 őszén. 
Elfogadták a kormány ama döntését, hogy , a közalkalmazottak, a vasutasok és postá- 
sok szakszervezetei nem állíthatók vissza". Vállalták, hogy nyiltan megszakiítanak min- 
den összeköttetést az emigrációba szorult szociáldemokrata vezetőkkel, felveszik ellenük 
külföldön a harcot, felhasznaljak a párt nemzetközi kapcsolatait a trianoni békeszerző- 
dés megváltoztatása érdekében, és cáfolják a feherterrorról szóló hireket. 

Ennek fejében megállapodás jött létre, hogy a rendőrhatóság ellenőrzési jogának 
fenntartásával az MSZDP hetenként pártnapokat tarthat előzetes engedéllyel, és zárt 
vagy elkerített helyen politikai gyüléseket is rendezhet. A tüntető felvonulás azonban 
továbbra is tilos maradt. A szakszervezetek politikával nem foglalkozhatnak, de a 
kormány által jóváhagyott, alapszabályaikban körülirt működésüket akadálytalanul 
folytathatják. A szakszervezeti összejövetelekhez nem kellett előzetes engedély, elegendő 
volt a bejelentés. Az országos szövetségek külön helyi alapszabály nélkül vidéki szerveze- 
teket alakíthattak, előzetes bejelentés után. A kormány igéretet tett politikai amnesztiára, 
azzal az MSZDP által elfogadott kikötéssel, hogy az internalást továbbra is fenntartja 
mindazokra, akik , mint veszedelmes kommunista agitátorok, különös veszélyt jelente- 
nek". 

A megállapodást Bethlen - távolabbi politikai céloktól, netán egy zsarolás lehetőségé- 
től ösztönzött - kívánságara írásba foglalták. , A megegyezést teljes egészében egyik fél 
sem közölheti" - irta 1922 elején az Epitómunkás Szövetség egyik tisztségviselője egy 
vidéki pártszervezet titkárának. 

Az MSZDP vezetőt egészen 1924 novemberéig váltig tagadták, hogy bármiféle jegyző- 
könyvet alaírtak volna, bár a tárgyalások tényét közölték, s a megegyezés legtöbb 
pontjáról nyilvánosan beszámoltak. A közalkalmazott, postás- és vasutas-szakszerveze- 
tekre vonatkozó pont kivételével azonban nem tartották, nem tarthatták be a megállapo- 
dast. 

A paktum kifejezte, hogy az MSZDP lemondott ama pozícióinak visszaszerzéséről, 
amelyekből 1919 augusztusa óta kiszorult. A kormány pedig belenyugodott, hogy az 
MSZDP, a szakszervezetek és a többi, szociáldemokrata vezetés alatt tevékenykedő 
munkasintézmény legálisan működik, a Tanácsköztársaság megdöntése után hirdetett 
és gyakorolt reformista módszerekkel; megtűrte a marxista kifejezésmódot a munkásság 
politikai törekvéseinek megfogalmazásában és az osztályérdek elvének képviseletét gaz- 
dasagi harcainak vezetésében. 

A szakszervezetek számára a megegyezés -— a tabunak nyilvánított dolgozó rétegeken 
kívül . lehetővé tette a szervezkedést és a gazdasági harcot. A szakszervezetek politikai 
tevékenysége mint 1918 előtt is, féllegalis és törvényen kívüli keretek között folyt. 

A szociáldemokrata pártban és a szakszervezetekben sokan élesen bírálták a Bethlen— 
Pever-paktumot. Állást foglalt ellene a II. Internacionálé vezetősége is, továbbá a bécsi 

magyar szociáldemokrata emigráció úgynevezett Világosság-csoportja, élén Kunfi Zsig- 
monddal. I 

A kommunisták elitélték az egyezséget; sokallották azt az árat, amit a szociáldemokra- 
ták a munkásosztály képviselőiként alkudozva, a nagyobb mozgási szabadságért fizettek, 
s rámutattak arra, hogy ki kellett volna csikarni a korlátozás nélküli mozgási szabadsá- 
got, a teljes amnesztiát és a magasabb béreket. Arra pedig nem láttak semmi garanciát, 
hogy Bethlenék önszántukból teljesítik a munkásokra nézve előnyös kötelezettségeiket, 
s még kevésbé tételezték fel a szociáldemokratákról, hogy a proletariátus mozgósításával 
kényszeritik majd a kormányt igéretei beváltására. Az azonban nyilvánvaló volt, hogy 
a paktum az 1919 és 1921 közötti időszakhoz képest kedvezőbb lehetőségeket nyújtott, 
amelyek kihasználása azon í5 múlt, hogy mennyire lendülnek mozgásba a szervezett 
munkásság tömegei. 


e... 


Az 1921. decemberi megegyezés lehetővé tette, hogy az MSZDP részt vegyen az 1922-es 
nemzetgyűlési választásokon. A párt, amely először indult az ellenforradalom időszaká- 
ban országos választáson, közel 300 000 szavazó révén 24 mandátumot szerzett, tehát 
parlamenti párttá lett. 

A kiépülőben lévő ellenforradalmi államnak szerves része volt a parlament: 1926-ig 
az egykamarás nemzetgyűlés, majd ez után az országgyűlés, képviselő- és felsőházzal. Az 
önálló, a végrehajtó hatalomtól elkülönült és látszólag fölötte álló törvényhozó intéz- 
mény alkotmányos szinezetüvé és elfogadhatóvá tette a rendszert Európa, elsősorban a 
nyugati polgári demokráciák számára. 

A parlamentarizmus tényleges szerepe azonban korlátozott volt, és a kormányzat 
elsőbbségét számos formális és informális eljárás, módszer szolgálta. Így a kormánypárt 
túlnyomó többségét eleve biztosító választási rendszer, a kivételes, rendeleti úton való 
kormányzás lehetőségének fenntartása, s nem utolsósorban Horthy Miklósnak, a kor- 
mányzónak számos diktatórikus elemet, többek között a miniszterelnök kijelölésének 
jogát is magában foglaló hatásköre. 

A nemzetgyűlés, illetve a képviselőház mégsem csupán a diktatórikus hatalom leleple- 
zésére, az indulatok levezetésére szolgált. Egyidejűleg az egyes társadalmi csoportok 
érdekeit kifejező politikai pártok számára a nyilt konfrontáció színtere volt, az ellenőrzés 
és a bírálat más fórumokon nem gyakorolható lehetőségeivel. 

A pártok élete elsősorban a parlamenti tevékenység körül szerveződött, hiszen ezzel 
összefüggésben nyiltak rések a szabadságjogok korlátain. A képviselők gyűléseket tart- 
hattak, interpellációs és mentelmi joguk volt, a minisztériumokban és más közhivatalok- 
ban különböző ügyek elintézését szorgalmazhatták. 

A harmincas évek végéig mindenekelőtt a városi lakosság dolgozó rétegei számára a 
szociáldemokrácia jelentette a tőkés-földbirtokos osztályuralommal szembenálló legszé- 
lesebb, leghatékonyabb mozgalmat. A párt támogatását részben a proletárszocializmus 
eszmevilágához, programjához, valamint a demokráciához, a progresszióhoz való ra- 
gaszkodás ösztönözte. Ezen túlmenően azonban az MSZDP-re leadott szavazat sok 
esetben a fennálló rendszerrel való spontán elégedetlenséget, ellenzéki tudattartalmat 
fejezett ki, akár meghatározott világnézeti alap nélkül is. 

A munkásmozgalom történetében fontos új mozzanat volt, hogy a szociáldemokrata 
párt - parlamenti képviselete révén - országosan elismert párttá lett, és lehetőségei a 
tömegagiítációra képviselői beszamolók, választók toborzása címén kibővültek. A Nép- 
szava közölte a szociáldemokrata képviselők sokszor igen éles hangú, az ellenforradalmi 
diktatúra intézkedéseit, intézményeit és vezető személyiségeit vádoló felszólalásait, ame- 
lyek tartalma cikk formájában nem jelenhetett volna meg. 

Az MSZDP képviselői a kormányprogram, az évi költségvetés és az egyes törvényja- 
vaslatok vitáiban követelték a rendszer demokratizálását (elsősorban az általános, titkos 

v lasztójog és a szabadságjogok biztosításával): a sztrájkjogot, a kollektív szerződés 
törv nyes védelmét, a nyolcórás munkaidő bevezetését, az adóterhek arányos elosztását. 
Tiltakoztak az állami szervek, különösen az erőszakapparátus és a közigazgatási hatósá- 
sok kirívó visszaélései, túlkapásai ellen. A túlnyomó többségben levő kormánypárt és 
a szélsőjobboldali ellenzék szemében a szociáldemokraták voltak a , vörösök", akik az 
122-es nemzetgyűlés ünnepélyes megnyitása napján a parlament kupolacsarnoka he- 

"tt a temetőbe mentek a különítményesek által meggyilkolt Somogyi Béla és Bacsó Béla 
.. jához, az első hivatalos ülésen pedig gomblyukba tűzött piros szegfűvel jelentek meg. 

A szociáldemokrata párt számottevő eredményeket ért el a budapesti törvényhatósági 
.§ a vidéki helyi önkormányzati választásokon. Sikerült a dolgozók érdekeinek megfelelő 
:észleges vívmányokat kiharcolnia a községpolitika hatáskörébe tartozó területeken: a 
- kasénitésben, a közlekedésben, a szociális, egészségügyi, népművelési és oktatási politi- 
kn aban 

A Magyarországi Szociáldemokrata Párt egy legális és egy féllegális alapszervezeti 
PF Io satot, valamint központi szerveket és intézményeket foglalt magában. A törvényes 
ke. ciek között - noha korántsem szabadon - működtek a területi organizációk. Buda- 
pcs cen 22 választókerületben, majd 1930-tól a 14 közigazgatási kerületben, a főváros 
környéki peremvárosokban és számos vidéki helységben egy-egy szervezet állott fenn, 
szükség szerint még úgynevezett csoportokra tagozódva. Ezekhez csatlakoztak értelmisé- 
giek. kispolgárok, dolgozó parasztok, agrárproletárok, valamint olyan munkások és 
alkalmazottak, akiknek a szakmájában az adott helyszínen nem létezett szakszervezeti 
Csoport. 

A párt legfontosabb végrehajtó szerve a központi titkárság volt. Az apparátusban 
mintegy 15—20 függetlenített politikai munkatárs és körülbelül ugyanennyi ügyviteli 
alkalmazott dolgozott. 

A titkárságot 1933-ig Farkas István vezető titkár, majd főtitkárként 1936-ig Mónus 
Illés, 1938-ig Büchler József, 1942-ig Szakasits Arpád és 1944 márciusáig Szeder Ferenc 
irányította. Ez a tisztség nem lebecsülhető befolyást, tekintélyt nyújtott. Egyszemélyi 
döntésekre, diktatórikus hatalom kiépítésére azonban nem adott módot, hiszen a vezető 
testületeken belül a főtitkárnak sem volt meg a meghatározó szó joga. 

A szociáldemokrata mozgalom általános politikai irányvonalára, taktikájára, gyakor- 
lati lépéseire, intézményeinek, sajtójának tevékenységére, személyi kérdéseire vonatkozó 
döntéseket a pártvezetőség hozta. Tagjainak száma 1931-ig 11, ezután 13 fő volt. A veze- 
töségben általában fele-fele arányban voltak a párt- és a szakszervezeti funkcionáriusok. 

A vezetőségi tagok legtöbbje eredetileg szakmunkás volt, munkásmozgalmi tevékeny- 
ségüket rendszerint valamelyik szakszervezetben kezdték és kapcsolatukat - eltérő szin- 
ten és minőségben — pártvezetőségi működésük idején is fenntartották. A személyi 
összetétel kialakításánál fontos szempontot jelentett a képviseleti elv. Helyet kaptak a 
párttagság zömét adó nagyobb szakszervezetek, továbbá a politikai tevékenység alapve- 
tő intézményeinek a vezetői: a pártapparátus titkárai és a pártlapok szerkesztői, akik 
tanácskozási joggal akkor 1s részt vettek a vezetőség ülésein, ha nem voltak a tagjat. 

A szociáldemokrata politikai és gazdasági szervezetek közös érdekeit az MSZDP 
parlamenti frakciója képviselte. 

A szociáldemokrata párthoz tartoztak még a Népszava, a Szocializmus és más lapok 
szerkesztőségei, a Népszava Könyvkereskedés és Kiadó, a Világosság Nyomda, az 
Altalános Fogyasztási Szövetkezet és leányvállalatai. 


9060... 
E sokrétű mozgalom alapvető társadalmi erejét a szakszervezetek adták. A magyaror- 


szági munkásmozgalomnak a kontinentális Európában egyedülálló sajátossága volt az 
a szerep. amelyet a szakszervezetek a mozgalom alapvető keretintézményeként betöltöt- 

tek. A szakszervezetek egyfelől képviselték a munkásság gazdasági és szociális érdekeit 
az osztályharcban, másfelől pedig működési feltételeket teremtettek a munkáspártok, a 
kulturális egyesületek és más intézmények számára. 

A szakszervezeteknek az ellenforradalmi rendszer időszakában is tiltott volt a nyilt 
politikai tevékenység. Ezért továbbra is működtek a féllegális szabadszervezetek." Ezek 
egyben a szociáldemokrata párt alapszervezetei is voltak. Minthogy a belépés a szabad- 
szervezetbe valamennyi szakszervezeti tagra kötelező volt, minden szervezett munkás és 
alkalmazott közvetve a szociáldemokrata párt tagjává is vált. A szakszervezeti tagok egy 
része személy szerint is belépett a szociáldemokrata pártba. Az egyéni párttagság vállalá- 
sa külön belépési nyilatkozat kitöltésével történt, és újabb járulék fizetésével járt. Az 
egyéni párttagság vállalása kötelező volt a szakszervezeti bizalmiaknak, a szervezőbizott- 
sági és vezetőségi tagoknak. 

A központi párttitkárság politikai ügyekben közvetlenül vezette a szabadszervezeteket 
irányító szervezőbizottságokat, amelyek mint pártalapszervi vezetőségek is működtek. 
A párttal csak közvetett függésben levő tagsághoz (ök tették ki az összlétszám túlnyomó 
többségét) tehát a gazdasági mozgalom juttatta el a politikai információkat, az MSZDP 
gyűléseire, kampányaira, akcióira stb. vonatkozó gyakorlati utasításokat. 

s5A szak- és pártszervezetek helyi csoportjainak működése el nem választható" — 
állapította meg egy összefoglaló hatósági jelentés. , A helyi pártszervezet vezetősége 
rendelkezik és ezen rendelkezéseket különféle szakmák helyi csoportjai útján közlik a 
munkássággal és hajtják végre." 

A szakszervezetek és az MSZDP taglétszáma az 1922. évi 202 ezerről 1930-ra fokoza- 
tosan 88 ezerre csökkent, de 1936-ban már meghaladta a 120 ezret. 1942-ben a tagság 
72 ezer főre esett ugyan, de 1944 elején ismét megközelítette a 100 ezret. Ennyi ember 
abszolút értelemben is jelentős tömeg. Különösen, ha nem valamiféle alkalmi gyülekezet- 
ről, amorf masszáról van szó, hanem tartós érdekekkel összefűzött és rendszeres közössé- 
gi életet folytató szervezett csoportról. Magyarországon az ellenforradalmi diktatúra 
egész időszakában csak a szakszervezeteknek és általuk a szociáldemokrata pártszerveze- 
teknek voltak olyan bázisai, amelyeket központi elhatározásra napokon belül mozgósít- 
hattak. Igaz, hatékonyságukat érzékelhetően befolyásolta a taglétszám ingadozása. Vi- 
szont az állandó keretek biztosították a visszaáramlást, a tagság viszonylag gyors re- 
konstrukcióját a kedvezőbbre fordult feltételek esetén. 

A legális munkásmozgalom szociáldemokrata szellemű és óvatos, megalkuvó lépések- 
től sem mentes taktikáját a felső vezető réteg dolgozta ki és valósította meg az irányítás 
szintjén; a döntéseket pedig a közép- és alsó szintű tisztségviselők hajtották végre. 
A reformista politika bázisa azonban nem szűkíthető a funkcionáriusokra, és nem 
állítható, hogy ez a réteg lett volna úgymond az opportunizmus megtestesítője, amellyel 
szembenállott a következetesen osztályharcos szellemű tagság. Téves dolog feltételezni 
egy idealizált tömeget, amely homogén a forradalmiságban, s mindig kész a revolúciós 
tettre — saját vezetői ellenében. A radikalizmus fokozatai szerint elkülöníthető csoportok- 
nak nem voltak állandó határaik: folyamatosan újra és újra rendeződtek olyan erővona- 
lak mentén, amelyek mozgalmi pozíciótól függetlenül metszették az osztálytudatos 
munkásságot. 


9... 
Az 1919 után kibontakozó legális munkásmozgalom fontos jellemző vonása volt, hogy 


heterogén rétegek csoportosultak benne. A szociáldemokrata párt és a szakszervezetek 
összekapcsolódása, továbbá a KMP törvényenkívülisége (aminek következtében sok 


$§ A szabadszakszervezetekről lásd Sipos Péter: Az ipari munkásság gazdasági harcai. Társadalmi Szemle, 
1986., 3. szám. 

kommunista vett részt a szociáldemokrata párt munkájában) sokszínűvé formálta a 
mozgalom politikai-ideológiai arculatát, közös szervezeti keretek közé kényszerítve 
eltérő tudati szinten álló elemeket. 

A szociáldemokrata párt baloldali, demokratikus álláspontot képviselt. A képviselő- 
hazban, az önkormányzatokban és a közélet minden fórumán, ahol egyáltalán szóhoz 
jutott, a leghatározottabb progresszív ellenzéki tényezőt jelentette. A párt tevékenységé- 
ben ez tükröződött egy pragmatikus, eredményekre orientált politikai koncepció jegyé- 
ben. E felfogás szerint a munkásszervezetek olyan érdekcsoportot alkotnak, amely 
állandó nyomást gyakorol az államra és a tőkésekre a munkásság szabad szervezkedésé- 
ért, politikai jogaiért és a jobb életviszonyokat szolgáló reformokért. 

Az MSZDP céljai középpontjába a részleges sikereket helyezte. A szociáldemokrácia 
reformista jellegű osztályharcszemlélete nem zárta ki eleve az erőteljesebb harci módoza- 
tokat, a sztrájkot és a tüntetést sem. A párt- és szakszervezeti vezetők megnyilatkozásaik- 
ban gyakran fenyegetőztek a tömegek mozgósításával, és hivatkoztak arra, hogy ez 
esetben sor kerülhet erőszakos cselekményekre is. A konfrontáció fő módszere az 
MSZDP számára azonban nem az erőszakos demonstráció volt, hanem a tárgyalás, az 
alku. Viszont a megbeszéléseken, a küldöttségjárásokkor, a memorandumok átnyújtásá- 
nál azt igyekeztek bebizonyítani a kormányzatnak és a munkáltatóknak, hogy akkor 
választják a kedvezőbb alternatívát, ha viszonozzák a megállapodási óhajt, és nem 
kényszeritik a munkásmozgalmat, hogy , más eszközökhöz" folyamodjék. Persze valódi 
fedezetre ís szükség volt annak igazolásához, hogy a fenyegetések beválthatók. Biztosíi- 
téknak az erőteljes szervezeteket tekintették, ezért helyezték a harci eszközök értékrend- 
jében az első helyre az agitációt, a tagtoborzást, a tagsági kötelékek megszilárdítását. 

A reformista stratégiát és taktikát a szocializmus mint elmélet közvetlenül nem befo- 
lyásolta; a szociáldemokraták igazán lényegesnek magát az átmenetet, az evolúciós 
folyamatot tekintették. Az osztályharc végső célja, az osztálynélküli társadalom a párt 
számára absztrakt eszmévé halványodott, amelyről oly módon emlékeztek meg - ma- 
gasztosan emelkedett hangvételben -, mint egy beláthatatlan messzeségben lebegő, szinte 
már utópisztikus ideálról. 

Az MSZDP a húszas években abban bízott, hogy a fogyatékos parlamentarizmus is 
felhasználható első lépésként a Bethlen-kormány megbuktatására, majd az ellenforradal- 
mi diktatúra fokozatos felszámolására. A vezetőség, még a háború előtti kategóriákban 
gondolkodva, úgy vélte: a szociáldemokraták a polgári ellenzékkel karöltve átvehetik a 
kormányzattal szemben azt az oppozíciós mozgásteret, amit a dualizmus korában a 
függetlenségi párt és szövetségesei uraltak. A párt irányítói egyébként nem is annyira a 
belső erőviszonyok megváltozásától vártak fordulatot, hanem elsősorban attól, hogy 
erőteljes nemzetközi nyomás kényszeriti majd ki a demokratikus engedményeket, sőt a 
rezsim bukását. E hitet az emigráció is osztotta. A szociáldemokrata politikusok nem 
vették figyelembe, hogy Nyugat-Európában és a szomszédos országokban a polgári 
demokratikus kormányok a Horthy-Bethlen-rendszerben a közép-európai tőkés rend 
egyik pillérét láttak. nem feledkezve meg arról, hogy a magyarországi polgári demokrati- 
kus kormányzat uralma 1918-1919-ben rövid időn belül a proletárforradalom győzelmé- 
hez vezetett. 

Elvileg helyes, bár illuzórikus álláspontot vallott az MSZDP a trianoni békeszerződés 
reviziójával kapcsolatban. Az egyetlen olyan legális politikai szervezet volt az egész 
magyar közéletben, amely a demokratizálásnak elsőbbséget adott a revizióhoz képest, 
hangsúlyozva, hogy roppant nagy veszélyt jelentene, ha a trianoni határok módosítását 
az ellenforradalmi kormányzat valósítaná meg. Már a húszas évek második felében, a 
bethleni , aktív külpolitika" indulásakor felismerték; milyen hallatlan erőgyarapodást 
hozna a rendszer számára, ha sikereket könyvelhetne el a békeszerződés revízója terén. 

A szociáldemokraták jogosan tekintették a trianoni békeszerződést igazságtalan impe- 
rialista diktátumnak. Elutasították azonban a magyar uralkodó osztályok külpolitikájá- 

nak ama koncepcióját, amely szerint az európai hatalmi viszonyokkal elégedetlen nagy- 
hatalmakkal együttműködve, akár fegyverrel is ki kell erőszakolni a határok módosítá- 
sát, a történelmi Magyarország visszaállítását. Az MSZDP Trianon felülvizsgálatát 
békés eszközökkel, a szomszéd országokkal folytatandó tárgyalások, kölcsönös megálla- 
podások révén kívánta megvalósítani. 

A párt és a szakszervezetek tevékenységének részleges eredményei sem fedhették el a 
legális munkásmozgalom súlyos bajait, belső viszályait. A húszas évek közepétől — éppen 
az elért pozíciók talaján — mindinkább felerősödtek a belső bírálat hangjai. A baloldali 
ellenzék bázisát egyes szakszervezetek (cipészek, szabók, építőmunkások), több fővárosi 
területi pártszervezet, valamint a munkás kultúr- és sportegyesületek alkották. (A balol- 
dali ellenzék fogalmán itt az olyan csoportosulást értjük, amelyik a pártvezetőségtől 
magának a szociáldemokráciának a következetes megvalósítását, osztályharcos prog- 
ramjának érvényesítését kívánta, így a KMP-hez való viszony e csoportosulásnak nem 
volt egyedüli, feltétlen ismérve.) A politikai rendőrség 1929-ben 5—6 ezer főre becsülte 
az ellenzék befolyása alatt álló tömböt. Az emigrációnak a Világosság című lap körül 
tömörült személyiségei szoros kapcsolatot tartottak a párton belüli ellenzékkel. 

A magyarországi ellenzék munkáját először Vági István, majd Stromfeld Aurél, továb- 
bá Madzsar József irányította, ők kapcsolatban álltak a KMP-vel is. Az MSZDP 
kongresszusain mintegy 40-50 főnyi csoport követte őket. Stromfeld a megalkuvó szel- 
lem elvetését, a demokratikus köztársaságért folytatott harcot kérte számon a pártveze- 
töségtől. 

A belső krízis megoldásának sok tekintetben e baloldali ellenzék álláspontjához hason- 
ló útját jelölte meg Garami Ernő, aki 1929 és 1931 között ismét a hazai munkásmozga- 
lomban tevékenykedett, és jelentős szerepe volt a párt tevékenységének megújításában. 

Az MSZDP politikai céljainak korszerűsítését célzó kezdeményezések sorából a leg- 
fontosabbnak tekinthető az 1930-ban elfogadott agrárprogram, és ezzel egyidejűleg a 
fordulat a falu felé. Az MSZDP követelte minden hitbizományi és egyházi birtok teljes 
kisajátítását, minden magántulajdonban lévő egyéb nagybirtok 200 holdat meghaladó 
részének kisajátítását, állami kártérítés ellenében. A program előirányozta az elkobzott 
földek szétosztását a nincstelen földművesek, a gazdasági cselédek, valamint a törpe- és 
kisbirtokosok között, akiknek nem volt elegendő földjük családjuk megélhetésének 
biztosításához. A program tartalmazta a fejlett agrotechnika elterjesztését, az adó-, a 
hitel- és a telepítési rendszer modernizálását is. A kistulajdon és a szocialista társadalmi 
elvek összeegyeztetésének módját a dokumentum abban jelölte meg, hogy , az önkéntes 
szövetkezésen alapuló magasabb rendű gazdálkodás hasznosítja majd a nagyüzem tech- 
nikai előnyeit a földművelők számára". Az agrárprogram megalkotásával a Magyaror- 
szági Szociáldemokrata Párt helyesen jelölte meg az agrárkérdés megoldásának útját. 

A falusi szövetségi politika szervezeti alapjainak kiépítésére a , Föld, kenyér, szabad- 
ság!" jelszóval nagyszabású agitációs kampányt kezdeményezett. Ennek nyomán egymás 
után alakultak pártszervezetek sokszor olyan falvakban is, amelyeknek a létezéséről a 
pártközpontban sem tudtak. A propagandában központi helyet kapott az a gondolat, 
hogy az ipari munkásság sorsa — Mónus Illés szavaival — , elválaszthatatlanul egybe van 
fűzve a magyar parasztság sorsával... az ipari munkások, kisgazdák és földmunkások 
érdeke Magyarországon azonos". A kormányzat igen veszélyesnek tartotta azt a lehető- 
séget. hogy a munkásság és a szegényparasztság akár a reformista szociáldemokrata párt 
keretében is találkozzék egymással. Ezért Keresztes-Fischer Ferenc, az 1931 augusztusá- 
ban hivatalba lépett új kormány belügyminisztere titkos utasításokat adott kiaz MSZDP 
falusi szervezkedése felszámolására. A falusi szocialista agitáció volt az a kérdés, amely- 
ben a rendszer politikusai semmiféle engedményre nem voltak hajlandóak. Tudatában 
voltak annak, hogy milyen roppant szociális feszültség halmozódott fel az agrárproleta- 
riátus és a Szegényparasztság soraiban. 

Az MSZDP eszközrendszerében a leglátványosabb új mozzanat a nagyszabású tömeg- 

akciók szervezése volt. A kommunisták is felfigyeltek arra, hogy e változások lényege: 
, merész és éles fordulat a tömegmunka módszereiben". Ez azzal is összefüggött, hogy 
a gazdasági világválság mélyülése nyomán növekedett a dolgozók aktivitása. 

A gazdasági világválságot követő esztendőkben meghatározó jelenség volt az éles 
küzdelem a konzervatív ellenforradalmi diktatúra fenntartásában érdekelt csoportok és 
a totális fasiszta diktatúráért sikra szálló erők között. A belpolitikai , átállítás" és ezzel 
összefüggésben a külpolitikai orientáció kérdésében még inkább éleződő ellentétek lété- 
ben érintették a legális munkásmozgalmat is. 

A szociáldemokrata pártnak és a szakszervezeteknek a bethleni időkben is számolniok 
kellett a , nemzettesítés" és a segelyegyletté való degradálás veszélyeivel. Az osztályharcos 
munkásmozgalom felszámolasát célzó kísérletek azonban akkor még nem kapcsolódtak 
össze az egész politikai modell radikális jobboldali irányba történő átalakításának 
kísérletével, nem jártak együtt széles körű szociálpolitikai reformokkal, nem bontakozott 
ki alforradalmi konkurens tömegmozgalom, és a nemzetközi életben sem jelentkeztek 
még az ilyen lépéseket kifejezetten ösztönző tendenciák. A harmincas években a fasizmus 
nemzetközi előretörése közepette mindez összpontosultan fenyegette a szociáldemokrata 
mozgalmat. 


900... 


Gömbös Gyula, az 1932 októberében hivatalba lépett új miniszterelnök nem csinált titkot 
abból, hogy célja a.totális fasiszta diktatúra módszeres, következetes kiépítése Magyar- 
országon. Az MSZDP vezetői számos éles hangú nyilatkozatban jelentették ki, hogy 
visszautasítják Gömbös fenyegetőzéseit, megvédik szervezeteiket és intézményeiket. 
A párt irányító csoportja a miniszterelnökkel folytatott tárgyalások során ismételten 
elutasította a , nemzeti" alapra helyezkedést, és a szociáldemokrata elvek feladását. 
Viszont a pártvezetőség nem tartotta kivánatosnak az erőteljesebb mozgalmi aktivitást, 
amely, esetleg az 1930. szeptember 1-i nagyarányú megmozduláshoz hasonlóan, ellen- 
örizhetetlenné válik; attól felt, hogy a munkásmozgalom olyan veszélyt jelenthet a 
polgari rend számára, amely a szélsőjobboldal táborát erősítheti a politikai és a kor- 
mányzati hatalom szintjén. Holott ezúttal a kormányzat ellen számíthattak a viszonylag 
erőtlen polgari ellenzékre is, söt még a gouvernementális táboron belül is olyan partne- 
rekre, akik elég hatalmasak voltak ahhoz, hogy meghiúsítsák Gömbös tervbe vett 
, reformjait". Bethlen nem egyszerűen egy bukott miniszterelnök volt, hanem változatla- 
nul a kormánypárt zömének vezetője, a kormányzó tanácsadója. Peyer és a szociálde- 
mokrata pártvezetés többi tagja tisztában volt azzal, hogy a konzervatív tényezők nem 
az ő érdekükben szállnak szembe Gömbössel, de biztak abban, hogy a Bethlen-csoport- 
nak sikerül megtorpedóznita a totális fasiszta elképzelések hajóját, és azzal együtt elsüly- 
lyednek a szakszervezetek helyére tervezett korporációk is. 

A szociáldemokraták szenvedélyes szavakban kifejezett ellenállását, a nem fasiszta 
társadalmi-politikai tényezőkkel történő együttműködést és a kormánnyal való alkudo- 
zást ötvöző taktika azonban 1935 tavaszától már egyre kevésbé felelt meg a belpolitikai 
fejleményeknek és a munkásmozgalomban kibontakozó új jelenségeknek. A Bethlen 
vezette konzervativ ellenzék az új választásokkal összefüggő csatározások során átmene- 
tileg kiszorult a kormányzati hatalomból - egyelőre nem lehetett rá számítani. Kétségte- 
len ténynek tünt, hogy Horthy teljes politikai felhatalmazást adott Gömbösnek a , nem- 
zeti munkaterv" megvalósítására. A közvetlenül fenyegető veszély arra késztette a párt- 
vezetest, hogy aktivabb, határozottabb politikát szorgalmazzon és alkalmazzon. 

A legális munkásmozgalom erejét fejezte ki 1936 tavaszán a , Szakszervezeti Hónap", 
amelyet a pártvezetőség politikai támogatásával a Szaktanács szervezett. Április 27. és 
május 22. között országszerte gyűléseket, bizalmi értekezleteket. tagavató és jubileumi 
ünnepélyeket, kultúresteket rendeztek, nagyszámban terjesztették az agitációs röpirato- 

kat és a szaklapok különszámait. Emelkedett a sztrájkok és más bérmozgalmak száma. 
, Olyan kis községekben és falvakban is vannak bérharcok, ... ahol a múltban azt sem 
tudták, hogy ilyesmi létezik" -— állapította meg a politikai rendőrség. 1935 és 1936 a 
munkásmozgalom fellendülésének esztendei voltak, amelyekben a magyar proletariátus 
határozottan elutasította a szocialista munkásmozgalmat veszélyeztető terveket, kisérle- 
teket. 

A fasizmus elleni küzdelem előtérbe került az MSZDP ideológiai tevékenységében 1s. 
Ebben jelentős szerepe volt a párt értelmiségi gárdájának. A szociáldemokraták , szellemi 
osztályharcot" hirdettek. , Szólunk mindenkihez, aki elégedetlen, aki elnyomott és aki 
megalázott" - fogalmazta meg a párt szövetségi politikáját támogató célzattal Kertész 
Miklós. 

Az eszmei: osztályharcban a párt legfontosabb eszköze a Népszava és a Szocializmus 
című elméleti folyóirat volt — mindkettő Mónus Illés irányításával -, továbbá a kiterjedt 
pártoktatás Braun Soma vezetésével. A pártsajtó , agytrösztjéhez" tartozott még Weltner 
Jakab, Gergely Győző, Szakasits Arpád, Révész Mihály, Várnai Dániel. Később, a máso- 
dik világháború idején ide integrálódott a fiatal kommunista újságírógeneráció — Kásztel 
András, Kállai Gyula és Losonczy Géza. 

József Attila több nagy verse első ízben a Népszavában jelent meg. Tragikus halála 
után a nekrológ , az új magyar irodalom legszebb ága"-ként értékelte a költőt, akinek 
temetésén Mónus Illés mondott búcsúztatót. 

A Népszava politikai publicisztikájának problémaérzékenységét jelentősen finomítot- 
ta, hogy a baloldali népi írók — elsősorban Veres Péter és Darvas József — számos, a 
parasztság és az agrárproletariátus szempontjából lényeges problémát a lap hasábjain 
elemeztek. A szociáldemokraták felfigyeltek arra is, hogy Szekfű Gyula útja elkanyaro- 
dóban volt Horthyék németbarát és a totális fasizmus perspektíváját, a háborús veszélyt 
felidéző politikájától. 

A Népszava és a Szocializmus a fasizmus leleplezésében és a fasizmus előretöréséből 
szükségszerűen következő háborús veszélyre való figyelmeztetésben egyedülálló szerepet 
töltött be a legális magyar sajtóban. Lukács György elsősorban a legális munkásmozga- 
lom fórumain kibontakozó magyarországi antifasiszta szellemű ellenállást értékelve 
idézte fel Marxnak az 1849 utáni Németországgal kapcsolatban megfogalmazott gondo- 
latát: az ellenforradalmi talaj í15 forradalmi. ; 

Külpolitikai téren a szociáldemokraták a harmincas évek második felében különös 
aggodalommal figyelték a tengelyen belül a hatalmi eltolódást Hitler javára és ezzel 
párhuzamosan a magyar kormány erősödő német orientációját. Az MSZDP szószólói 
minden alkalmat felhasználtak arra, hogy tiltakozzanak a Berlinnel szemben vállalt 
újabb és újabb kötelezettségek ellen. A párt erőteljes harcot folytatott a nyilasok ellen, 
és elítélte a növekvő és mindinkább az állami politika szintjére emelt antiszemitizmust. 

1938 őszén, a müncheni egyezmény után, Magyarországon még a dolgozó osztályok, 
rétegek túlnyomó többsége is úgy látta: elérkezett az ideje Trianon felszámolásának, a 
nemzeti sérelmek jóvátételének. A területi revízió igenlése elől a legális politikai életben 
egyetlen politikai erő, igy az MSZDP sem tért ki. A hivatalos köröktől és a szélsőjobbol- 
dali ellenzéktől e kérdésben a szociáldemokrata vezetők oly módon határolták el magu- 
kat, hogy azt hirdették (tegyük hozzá, hogy e helyzetben illuzórikus módon): nem kell 
,megfizetni" a fasiszta országoknak a területeket bel- és külpolitikai engedményekkel. 

A szociáldemokrata pártban a fasizmus következetes leleplezéséből nem bontakozott 
ki mozgósító erejű program, a fasizmus elleni gyűlöletet és az áldozatok iránti rokonszen- 
vet nem sikerült tettekben megtestesíteni. A teendők helyes meghatározását a szociálde- 
mokrácia politikai koncepciójában levő görcsös elfogultságok és feloldhatatlan ellent- 
mondások akadályozták. Az MSZDP vezetői nem vették tudomásul, hogy a demokrácia 
és a szövetségi taktika kérdéseiben fokozatosan feloldódott a kommunista mozgalom 
szektássága. Az SZDP csupán egyetlen kiutat látott: továbbra is támogatni az uralkodó 

osztályok konzervatív és liberális erőit, védelmezni az ellenforradalmi rendszernek a 
bethleni konszolidáció idején kialakított szerkezetét. Ez a magatartás a , kisebbik rossz" 
választásának sohasem kielégítő, de időnként - a politikai pártok életében előforduló - 
kényszerű taktikáját jelentette. Nehezebbé tette a programalkotás feltételeit, hogy a 
pártnak szinte megalakulása óta hirdetett több sarkalatos követelését (8 órás munkaidő, 
titkos választójog stb.) ha felemás módon is, de a kormányzat ez időben megvalósította. 
Az SZDP és a szakszervezetek nem tudtak tért hódítani a gyorsan gyarapodó új munkás- 
rétegek soraiban, így viszonylagos erejük, befolyásuk jelentősen csökkent. 

A párt nehéz helyzetéből való kiút kérdésében, a munkásmozgalom átmentésére 
alkalmas politikai vonal tárgyában 1938 végén-1939 elején súlyos belső harc bontako- 
zott ki. Fellépett egy kisebb, főleg néhány vidéki kerületi titkár támogatására táamaszko- 
dó csoport, amely azt követelte — antiszemitizmustól sem mentes érveléssel -, hogy a part 
tagadja meg a nemzetköziséget és térjen át , nemzeti" alapra. Az 1939. januán kongresz- 
szuson a nacionalista kisérleteket határozottan visszaverték, és a kezdeményezoket 
kizárták a párt soraiból. Taktikai lépésként azonban a párt nevéből elhagyták a , Ma- 
gyarországi" jelzőt, ami arra utalt, hogy a párt része a nemzetközi szocialista mozgalom- 
nak. 

A kongresszust követően a szociáldemokrata párt már a küszöbön álló választasokra 
készült. Akcióprogramot azonban nem sikerült kidolgoznia, és ez akadályozta az erőtel- 
jes agitáció kibontakozását. A párt helyzetét több kormányintézkedés is nehezitette. 
A szakszervezetek önkormányzatának fölfüggesztése szinte lehetetlenné tette, hogy a 
párt a szakmai szervezetektől anyagi támogatást kapjon. Az 1939 májusában lezajlott 
választásokon előretört a jobboldal, miközben a Magyar Élet Pártja 183 mandátumot, 
a Nyilaskereszt Párt pedig 31 mandátumot szerzett — a SZDP mandátumainak száma 
öt főre csökkent. 

A választásokon elszenvedett vereség arra késztette a vezetőket, hogy keressék az 
orvosságot a pártot emésztő kóros tehetetlenségre. Ez a felemás ellenzékiségből, a 
mozgósító erejű program hiányából. a szervezeti gvengeségből és a tespedt agitacióból 
következett be - az általános kül- és belpolitikai jobbratolódás közepette. Csak 1939 
második felében vált az agitáció központi jelszavává a , Független Magyarországot 
kifelé! Szabad Magyarországot befelé!" gondolat. Ám, amikor a Teleki-kormány a 
második világháború kirobbanását követően, a honvédelmi törvény alapján korlátozta 
a gyülekezési és egyesülési jogot, elrendelte a sajtócenzúrát, felfüggesztette a szocialis 
törvényeket s felszólította a pártokat, hogy szüntessék meg a belső helyzet , kiélezésére 
alkalmas problémák" felvetését, a szociáldemokrata párt alapvető célkitűzése a mozga- 
lom életben tartására, a nehéz idők átvészelésére szorítkozott. A pártvezetés támogatta 
a Teleki-kormány semlegességi politikáját, és alkalmazkodott a ,. belpolitikai fegyverszü- 
nethez". 

A szociáldemokrata vezetők Magyarország hadba lépése után is számíthattak arra, 
hogy nem számolják fel a legális munkásmozgalmat. Egy ilyen lépést ugyanis a magyar 
politika további fasizálódásaként értelmezhettek volna az angolszász hatalmak, amelyek 
felé a vezető körök befolyásos csoportjai igyekeztek bizonyítani a kormányzatnak leg- 
alább a belső cselekvési szabadságát. A gazdasági megfontolások ugyancsak a szakszer- 
vezetek fenntartása mellett szóltak, hiszen a betiltás, a felszámolás a haditermelést 
veszélyeztette volna. A szociáldemokraták előtt nem volt kétséges, hogy a háború a 
tengelyhatalmak vereségével végződik. Ezért támogatták a kormányzat olyan lépéseit, 
amelyek a tengelytől való függőség lazítására, illetve a háborúból való kiugrásra irányul- 
tak. 

Az 1941 és 1944 közötti időszakban a legalitás ellenére nyomasztó erkölcsi és fizikai 
terror nehezedett a szociáldemokrata párt és a szakszervezetek tagjaira. Korántsem a 
megszokott hatósági packázásról volt szó, egy-egy rendezvény betiltásáról, az alapszabá- 
lyok betartásának firtatásáról, netán sajtóperekről. Mindez a hatalmaskodás, törvény- 

sértés szinte semmiségnek tűnt most, amikor nap mint nap a tisztségviselők, aktivak 
szabadsága, élete forgott kockán. 

A szervezett dolgozók a legtöbb gyárban, üzemben, magánvállalati irodában, üzlet- 
ben, áruházban stb. korábban is kisebbséget alkottak. Az öket környező inditferens 
tömeg hangulatát sokféle árnyalat jelezte, a rokonszenvtől az idegenkedésig. A harmin- 
cas évek végétől azonban a szervezett munkásoknak, alkalmazottaknak a munkahelyen 
belül is számolniok kellett a kifejezetten ellenséges, aktív erőkkel. Terjedoben volt a 
nyilas propaganda, a gyűlölködés, ami spicliskedésben. feljelentésekben 15 megnyilvá- 
nult. Az elfogatás most már nemcsak toloncházat, szabadságvesztést jelentett. hanem az 
Andrássy-laktanya, Alag, Csillaghegy és más hírhedt, rettegett helyek kinzókamráit. az 
Ukrajnába küldött halálszázadot, a pusztulást a , mozgó vesztőhelyek" egviken. 

Ez időben a szociáldemokrata párt és a szakszervezeti tagság körében mind nagyobb 
hangsúlyt kapott a politikai elkötelezettség a proletár szocializmus elvei jegyében műkö- 
dő munkásmozgalom iránt. A háború időszakában ez a kötődés az egész emberiség 
sorskérdéseiben vallott állásfoglalást fejezte ki. Hiszen mindenki számára. akinek politi- 
kai kultúrája elérte a rendszeres újságolvasás. radióhallgatás szintjét, nyilvánvaló volt: 
ezúttal nem csupán ellentétes érdekű államszövetségek vívnak egymással elkeseredett 
küzdelmet, hanem a fasiszta tengely és a demokratikus-szocialista koalició harcában 
ideológiák, társadalmi rendszerek csapnak össze. Nem volt kétséges, hogy a szociálde- 
mokraták az antifasiszta szövetség győzelmét kívánják. Tehát az SZDP és a vezetése alatt 
álló szakszervezetek tagsága azonosult a szovjet-angol amerikai koalició ügyével, eluta- 
sító magatartást tanúsított a kormányzat Hitlerrel vállalt fegyveres szövetsegével szem- 
ben. 

1941 őszén jelentős előrelépés történt a munkásosztály akcióegvségének formálódásá- 
ban. A KMP KB képviseletében Horváth Márton több ízben tárgyalt Szakasits Arpáddal, 
az SZDP 1939-ben megválasztott főtitkárával. A megbeszélések során egvetértés alak ult 
ki a két párt együttműködéséről a függetlenségi mozgalomban. A tárgyalásoknak fontos 
szerepe volt az első antifasiszta demonstrációk sikerében az 1941 őszétől 1942 tavaszáig 
terjedő mozgalmas fél esztendőben. Az SZDP-n belül azonban több vezető, élükön Pever 
Károllyal, kifogásolta a Szociáldemokrata Párt és a szakszervezetek részvételét a kom- 
munisták kezdeményezte akciókban. A kampány végül Szakasiítsnak a főtitkári tisztség- 
ből való leváltásához vezetett, helyébe a kommunistaellenes Szeder Ferenc került. 

1944. március 19-e után - más pártokkal együtt — a szociáldemokrata pártot és a 
kulturális munkásegyesületeket is betiltották, a Népszava sem jelenhetett meg többé, a 
szakszervezetek élére pedig a belügyminiszter kormánybiztost nevezett ki. Nagyszámú 
szociáldemokrata funkcionáriust és tagot internáltak, deportáltak. A nyilasuralom ide- 
jén pedig Mónus Illés, Kabók Lajos, Koltói Anna és sok társuk mártírhalált halt. 

A két munkáspárt jövendő együttműködését alapozta meg az illegalitásban 1944. 
október 10-én elfogadott egységfront-megállapodás, amelyet a kommunista párt képvi- 
seletében Kállai Gyula, az SZDP nevében Szakasits Arpad írt alá. Az okmány értelmé- 
ben a két párt szorosan együttműködik a háború gyors befejezéséért és az út, demokrati- 
kus Magyarország megteremtéséért folyó küzdelemben: a háborút követően pedig meg 
kell teremteni az , egységes és egyetlen szocialista munkáspártot". A szakszervezetek 
kérdésében Kabók Lajosnak fenntartásai voltak, részben politikai-elvi okokból. részben 
a felhatalmazás hiányának - az adott körülmények között - formális, merev értelmezésé- 
ből fakadóan. 


960.0£L. 
A legális munkásmozgalom működésének mérlege nem vonható meg kizárólag a politi- 


kai eredményesség szempontjai alapján. A magyarországinál jóval hatalmasabb, erőtelje- 
sebb munkáspártok sem voltak képesek arra, hogy elképzeléseiket maradandóan erveny- 

re juttassák akár a belső, akár a nemzetközi politikában. Az MSZDP sem tudta a 
történelmi jelentőségű fordulópontokon a munkásság és a többi dolgozó osztály, réteg 
érdekeinek megfelelően befolyásolni a kormányzati döntéseket, az ország sorsát. 

Tevékenysége mégsem volt meddő, mert a szociáldemokrácia hatókörébe tartozó 
szervezetek, intézmények tartós sikereket értek el a szocialista eszmék, a marxista gon- 
dolkodás terjesztésében. A párt sajtója, könyvkiadása, oktatási és kulturális munkája - 
a kommunisták közreműködésével - tízezreket nevelt az osztályharcra, a proletár szoli- 
daritásra, a polgári ideológia és értékrend elutasítására. Ily módon hozzájárult az 1944 
és 1945 fordulójától kibontakozó társadalomátalakító folyamatok bázisának létrehozá- 
sához. A kommunista tömegpárt gyors gyarapodását a felszabadulás után — még a 
konjunkturális tényezők beszámításával is — csak úgy lehet megérteni, ha számításba 
vesszük: voltak előzményei nemcsak a szűk területre szorított illegális KMP-ben, hanem 
a szociáldemokrata pártban és a szakszervezetekben is. 


Sipos Péter 


Feledy Gyula: Bányászok 

, A tudományhoz nem visz széles országút..." 
( Marx; 


Az újszerű emberi viszonyok ígérete 


Pataki Ferenccel, az MTA levelező tagjával, az MTA Pszichológiai Intézeténer 
igazgatójával beszélget Horváth György 


Ön ahhoz a nemzedékhez tartozik, amelyik a felszabadulás után egészen 
fiatalon - és az országban zajló nagy történelmi átalakulással szinte egyidejű 
leg - ismerkedett meg a marxizmussal. Mi tette Önöket fogékonnyá akkor u 
marxista elmélet iránt? Miként lett marxista? 


Az effajta kérdésre hosszas önéletrajzi vallomással is válaszolhatnék. Talán nem is lenne 
tanulság nélkül való sok ilyen vallomást egymás mellé illeszteni; alighanem szociológiai 
érvényük is lenne, s talán a mélyebb történelmi mozgásokból, rejtett áramlatokból is 
tükröznének egyet és mást. Ezúttal azonban inkább röviden válaszolnék. A magam 
esetében három mozzanatot vélek fontosnak. Először is a családi hagyományt. amely 
több közvetlen szálon is kötődött a munkásmozgalomhoz, 1919 emlékeihez, s amely ma 
már nehezen kitapintható hajszálereken engem is elért. Azután említhetem a személyes 
sors mindennapi tapasztalását: az akkori, ,. régi időkben" három gyermekét iskoláztató 
nyomdász apa gondjait, erőfeszítéseit s az ezekből való részesedést. S végül: ahhoz a 
, Szerencsés nemzedékhez" tartozom, amelynek ifjúkora, eszmélése az újabb magyar 
történelem legnagyobb fordulatához, a felszabadulás tényéhez s a vele született , nagy 
várakozások korához" kötődik. Ez nem nemzedéki érdem, miként oly gyakran vélik a 
, fényes szelek" korának ifjúságáról szólván, hanem valóban történelmi esély és szercn- 
cse, amely ritkán adatik meg fiatal generációknak. Hiszen cselekvően benne élhettek 
— benne élhettünk - a valódi vagy az olykor csak annak hitt történelemcsinálás sűrűjében, 
a , tavasz Magyarországon" hiteles pátoszának levegőjében, amelyet sok-sok személyes 
sors hitelesített, közeli embereké, társaké is. Meglehet, ez a történelemalakító indulat és 
pátosz ma már józanabb és kritikusabb ítéletünk tárgya, a mai fiatalok számára meg 
talán nem is hozzáférhetőek a benne müködő érzelmek, szándékok és helyzetek. De igaza 
van Illyésnek: , Örökre szép, mi szép volt egykoron..." Ez a korszak számunkra nem 
csupán történelem, személyes sorsunk és életünk is! 

Mindehhez hozzá kell még fűznöm egy fontos tényt. Szellemi eszmélkedésemben - sok 
más kortársaméhoz hasonlóan -— már a háború éveiben, a középiskola utolsó osztályai- 
ban rendkívül fontos szerepet játszott a népies mozgalom forradalmi indulata, valóság- 
igénye, szellemi tágassága és szembenállási gesztusa. Máig is emlékszem azokra a szellemi 
izgalmakra, amelyeket A minőség forradalma, a Néma forradalom. A tardi helvzet. a 
szárszói jegyzőkönyv vagy Veres Péter könyvei és Sinka balladái keltettek. Számomra 
itt fogalmazódtak meg azok a kérdések, amelyekre szomjasan kerestük a választ. S a 
válaszok reménye vezérelt a marxizmus és a forradalmi politikai gyakorlat felé. Aligha 
véletlen, hogy az alig 18 főre apadt érettségiző osztályunkból hárman is a Győrffy-kollé- 
gium tagjai lettünk. De előtte a Püski-féle Magyar Élet Kiadó könyvbarátai voltunk. 11 
sok mindennek köszönhető, hogy az érettségi évében József Attiláról kedves tanáro: 
kérésére már én tarthattam órát. 

Az a fiatal nemzedék, amely a felszabadulás után a marxizmussal találkozott, egyszerre 
birkózott a valóságalakítás gondjaival, önmaga új távlatainak megalapozásával és azzal 
a feladattal, hogy nem kis szellemi erőfeszítések árán birtokba vegye azokat az elméleti 
eszközöket, amelyekről úgy hitte, hogy világos és egyértelmű választ adnak a valóság 
alakíthatóságának, mozgásirányainak titkaira, a magyar történelem nagy, megoldatlan 
kérdéseire és egyúttal a napi politika közvetlen teendőire 1s. 

Itt van egy fontos elem, amelyet külön is hangsúlyozni kell: a marxizmusnak az a 
kettős jellegzetessége — amit az ellenfelei gyakran ki is játszanak ellene —, hogy egyszerre 
támasztja a legmagasabb igényeket a maga filozófiai, elméleti gondolkodásában, végső 
konzekvenciája azonban nem a teoretikus világmagyarázat, hanem a valóságalakitó 
gesztus — ennek minden iszonyatos felelősségével. Mert a marxizmus nem négy- vagy 
nyolcéves elnökválasztási programot kinál, hanem világtörténeti perspektivájú cselek vési 
irányt. 

A mai fiatal nemzedék útja a marxizmushoz simább is, bonyolultabb is. 
Legalábbis ez tetszik ki a körülötte zajló vitákból, a hiányérzeteket megfogal- 
mazó írásokból. 


Igen, szerintem is az új, mostanában felnőtté váló fiatal értelmiségi nemzedékek viszonya 
a marxizmushoz sokkal problematikusabb, mint a korábbi nemzedékeké. Ez meglehető- 
sen paradox helyzet, de a valóságos történelem ismeretében nem is olyan váratlan. Nem 
kifogástalan az analógia, de azért mégis ideillő: Lenin mondotta, hogy Oroszország 
valósággal kikinlódta magának a marxizmust, hiszen a forradalmi terrortól kezdve az 
anarchista mozgalmon át a tudományos szocializmusig kipróbálta a legkülönbözőbb 
elméleti és gyakorlati-politikai alternatívákat. Valamilyen értelemben az egyénre is igaz 
ez: a marxizmust egyénileg is , ki kell kínlódnia" mindenkinek. Nem is csupán azért, mert 
a marxizmus tudományos teória, tehát csak személyes erőfeszítés árán lehet birtokba 
venni. (Egyebek közt ezért sem szabad összetéveszteni az alapos marxista iskolázottságot 
a szocialista eszmékhez való vonzódással, amiként önmagában a marxista tudás sem szül 
politikai elkötelezettséget.) De itt az is fölmerül, hogy milyen motívumok, milyen indité- 
kok késztetik manapság a fiatal szakembert arra, hogy vállalkozzék az autentikus 
marxizmus birtokbavételéhez szükséges erőfeszítésekre. Az autentikus marxizmus elsajá- 
tításáról beszélek, vagyis nem szurrogátumainak, nem pótlékainak, nem ötödkézből 
származó formáinak megtanulásáról, hanem a marxizmus olyan birtokbavételéről, ami- 
kor ez nem csak filológusi ismeretszerzés, hanem egyúttal a valóság meghatározott 
szemléletű birtokbavétele, s egyszersmind gyakorlati elköteleződés és cselekvés is. 

Ma a marxista gondolkodásnak történeti tehertétele az, hogy valóságalakító pátoszá- 
hoz nehézségek, konfliktusok, kudarcok társultak, olykor a történelmet , megerőszako- 
ló" voluntarizmus vagy a vele együttjáró naiv illuzionizmus ütötte rá a bélyegét. Magyar- 
országon az ötvenes években vagy nemrégiben a lengyeleknél olyan társadalmi krizisek 
árnyékolták be, amikor az elméleti gondolkodás önmagába zárult, és csakugyan elsza- 
kadt a valóságos folyamattól. Márpedig a marxizmus a fiatal nemzedékek szemében - de 
nemcsak az övékben - csakis a valóság által és a valóságban hitelesülhet, nem pedig 
a teoretikus gondolkodásban. ks itt még sokáig régi számlákat kell törlesztenünk.. . 

De azzal is számolnunk kell, hogy a szocializmus eszméje s annak tudományos alakja 
a tőkés viszonyokkal szembeni felháborodás, tagadás és szembenállás indulatából szüle- 
tett és táplálkozott: lényege szerint kritikai elmélet. Mai létformáiban viszont az állítás, 
a védelmezés, a legitimálás gesztusát is magára kell öltenie; ez pedig korántsem mindig 
egyszerű, hiszen könnyen az elmerevedett és ritualizált , államvallás" képzetét keltheti 
a fiatalok szemében. Megtalálni a kritikai pozícióra, a fejlődésre, a szakadatlan mozgásra 
törekvés, valamint a vállalás, a pozitív állítás és a tett józan egyensulyát — alighanem 
ebben rejlik napjaink marxizmusának egyik legfontosabb problémája, a kor legerotelje- 
sebb kihívása vele szemben. 


ALKOTNI KÖTÖDVE-KÉTELKEDVE 63 


A hiányérzetek azonban igen gyakran éppen az elméleti gondolkodás vissza- 
maradására vagy egyoldalúságaira utalnak... 


Ha módszeresen szemügyre vesszük a hazai társadalomtudomány jelentős vívmányait, 
árnyaltabb lesz a kép. Nézzük meg például a szociológiát. Ma a hazai társadalmi 
struktúráról újszerű, sokkal árnyaltabb elemzéseink vannak, csakúgy. mint a mobilitási 
folyamatokról. Az iskolaügy és a társadalmi folyamatok kapcsolatait is sokkal ponto- 
sabban értjük, mint az ötvenes években, vagy akár később is. Vizsgáljuk meg a hazai 
történelemtudomány jelentős teljesítményeit (nem akarok itt sem műveket. sem neveket 
emlegetni). Vagy a közgazdaságtudomány állapotát. Bár mindenütt heves polémiák 
zajlanak, mégis úgy látom, és ezt konkrét művek sorával lehetne igazolni, hogy a 
legjelentősebb teljesítmények java részében a marxizmus módszere és általános szemlélet- 
módja érvényesül. Miközben egyáltalán nem kétlem, hogy egvre több jelentős eredmény 
születik úgy is, hogy az legalábbis vitatható, vajon a kapott eredménvek integrálhatók-e 
a marxista gondolatrendszerbe, vagy sem. De nem fogadom el minden további megszoríi- 
tás nélkül azt a nézetet, miszerint a marxizmus kiszorulóban, visszavonulóban van. 
Valószínűleg különbséget kell tenni aközött, vajon valóban kiszorulóban van-e. vagy 
pedig csupán a maga adekvát szerepében működik. Tehát nem lép fel mint a . tudomá- 
nyok tudománya", a valamennyi konkrét és szakszerű társadalomtudomány helyébe 
behelyettesíthető egyetemes tudomány. 

Ami a hiányérzeteket illeti: amennyire ezt a mostani vitákból megitélhetem. két 
alapvető hiányérzet fogalmazódik meg. Az egyik a működőképes és a társadalmi totali- 
tás megragadására alkalmas , nagy elmélet" hiányát rögziti. A másik szélcsendet emleget, 
a marxista gondolkodás defenzívába szorulásáról beszél vagy még inkább egvfáajta 
szuverén mellőzéséről fiatal értelmiségi körökben. A vitákban természetesen gyakran 
fogalmazódnak meg alkalmi és rögtönzött megállapítások. érdemes tehát ezeket a jelen- 
ségeket történetileg is szemügyre venni. 

A hatvanas években két rendkívül igéretes elméleti folyamat indult meg. Az egyik a 
Lukács György által megfogalmazott formulával jellemezhető: ,, Vissza Marxhoz!". 
(Időnként így is fogalmazódott a jelszó: Előre Marxhoz!) A remény és a cél a marxizmus 
reneszánsza volt. A másik áramlat, amely ugyancsak a hatvanas évek első felében lépett 
színre, elsősorban a valóság igézetében bontakozott ki. Megjelenése természetes volt: a 
marxizmusnak tulajdonképpen csak úgy lehetett és kellett megújulnia, hogy kritikusan 
újra birtokába vette a valóságot, a hazánkban is létező szocializmus valóságát. Nem 
önnön dogmáit , látta bele" a valóságba, hanem a valóság megragadásához igazította 
elméleti eszközeit. Egyrészt tehát jelen volt a marxizmus inherens reneszánszára. teoreti- 
kus megújítására irányuló gesztus és elméleti erőfeszítés. Ez Lukács kései munkásságá- 
ban csakúgy megmutatkozott, mint például a filozófiai, az antropológiai. a történetfilo- 
zófiai, etikai érdeklődés felélénkülésében, a marxista közgazdasági gondolkodás új ortien- 
tációiban és jónéhány más jelentős teljesítményben is. 

Másrészt pedig megjelent a valóság újólagos, de az előbbinél konkrétabb eszközökkel 
történő birtokbavételére irányuló szándék, amely újra polgárjogot adott olyan empirikus 
társadalomelemző tudományoknak, mint amilyen a szociológia, a demográfia vagy a 
pszichológia bizonyos ágai. Félreértés ne essék, a Lukács-formulához köthető törekvés 
is a valósághoz fordult, de ezt elsősorban elméleti, fogalmi eszközökkel, a teoretikus 
gondolkodás és elemzés eszközeivel tette. 

Ez a két nagy áramlat azonban nem tudott megfelelően találkozni. Minthogyha az 
előbbi fokozatosan elvesztette volna kapcsolatát azokkal az erőfeszítésekkel, amelyek a 
valóság empirikus, elemző vizsgálatára irányultak. Az utóbbi pedig mintha még mindig 
összetévesztette volna az erőteljes elméleti gondolkodást a dogmatikus, életidegen. ideo- 
logikus spekulációval. A szaktudományos viták gyakorta rossz végleteket hordoztak és 
hordoznak. Egyfelől valóban felbukkant egy szűk látókörű és önmagára elméletileg 

kellően nem reflektáló empirizmus. Másfelől viszont a , nagy elmélet" reményének és 
óhajának szükségszerűen megvan az a kockázata, hogy vagy zárójelbe teszi az éppen 
adott valóságot, vagy túlságosan hamar emelkedik elvont sikokra, s nem lel kapcsolatot 
a gyakorlati tennivalókkal. Nézetem szerint ezek az elemek már a hatvanas évek vitáiban 
fellelhetők voltak. 


Fellelhetők-e ezek a tendenciák a pszichológián belüli vagy a pszichológia 
körüli vitákban is? 


A hatvanas évek vége felé a pszichológiában is vita zajlott arról, hogy mit jelent a 
marxizmus a pszichológiában. Az mihamar világossá vált, hogy egy-egy szakszerű 
pszichológiai kérdés megoldásához nem érdemes a klasszikusoktól idézeteket gyűjteni, 
mert idézetektől a megoldás még nem feltétlenül lesz marxista. Az is nyilvánvalóvá vált, 
hogy egy-egy konkrét pszichológiai kérdésfeltevésen, egy-egy konkrét pszichológiai 
kutatás témáján nem lehet a marxizmust a maga egészében számonkérni. Ekkor születik 
meg az a megfogalmazás, hogy talán célszerűbb a marxizmus általános szemléletmódjá- 
val összeillő, összeférő pszichológiáról vagy pszichológiákról szólni, és megszabadítani 
a kutató pszichológust attól a kényszertől, hogy rituális formulákkal, elnevezésekkel, 
, elméleti tiszteletlkörökkel" oldja meg szaktudománya és a marxizmus kapcsolatát. 
S attól Is, hogy egyetlen szaktudományos álláspont minősüljön a marxista pszichológiá- 
nak (amiként ez a kanonizált pavlovizmus esetében történt), s ennek képviselői az 
autentikus marxistáknak. 

Ne feledjük: a konkrét szaktudományok nem szerves részei, nem alkotóelemei a 
marxizmus elméleti rendszerének. Ez utóbbi hiedelem egyebek mellett azzal a kockázat- 
tal ís jár, hogy a marxizmus legáltalánosabb, filozófiai elvontságú tételeit közvetlenül 
alkalmazzák konkrét, empirikus kérdésfeltevések megválaszolásaként, mintegy behelyet- 
tesitik a szaktudományos megállapítások helyébe. A tevékenységpszichológiában vagy 
a személyiségpszichológiában Marxnak a nagyon általános, az emberre mint nembeli 
lényre vonatkozó filozófiai-antropológiai megállapításai (például az, hogy az ember 
lényege a társadalmi viszonyainak együttese) gyakorta olyan szakszerű pszichológiai 
tételekként jelentek meg, mintha azok a konkrét, itt és most individuumra közvetlenül 
vonatkoztathatók lennének, s egyúttal megoldanák a szaktudomány feladatát is. Holott 
a szaktudomány számára éppenséggel ott kezdődik a valódi feladat, hogy a konkrét 
működésmódokat képes legyen megfejteni és értelmezni, ne pedig tétován csúszkáljon 
az absztrakció és az elemzés különböző szintjei között. 

A korábbi látszatmegoldások olyan űröket hagytak, amelyekbe nagyon könnyen 
beszivárognak különböző szellemi divatok. Jellemző például, hogy a pszichoanalízis 
most kibontakozó szellemi divattá válása már-már a húszas évekre emlékeztet, és nem 
mentes bizonyos megkésettségi, provinciális vonásoktól sem, hiszen nem is a pszichoana- 
lízis differenciált és korszerű alakjaihoz, hanem az ősformáihoz kapcsolódik. 

Ez ís egy sajatos történelmi , adósságlerovás" a korábbi korszakokban dívott vulgáris, 
leegyszerűsített birálatokért és a szubjektív tényezőnek olyan kezdetleges kezeléséért, 
amely a voluntarisztikus politikában is megtestesült. Ennek egyik legfontosabb, máig 
ható ártalma a belső elbizonytalanodás: nehogy megismételjem a régi vétkeket. Itt is igaz: 
akit a kigyó egyszer megmart, az a gyiktól is fél. Ezen a háttéren a különféle szellemi 
divatok könnyűszerrel érvényesülnek, es itt paradox helyzetek alakulnak ki. Megmoso- 
lyogni való, hogy miközben nálunk a közösségi nevelés válságáról elmélkednek, az ember 
arról olvashat, miként bukkan fel a ,kommunitás" eszméjének fontossága, a közösség- 
eszme egyes újabb nyugati pedagógiai áramlatokban. Reménykedjünk abban, hogy ez 
a divat 15 elér majd egyszer hozzánk?! 

Kétségtelen, hogy a marxizmus bizonyos - hogy 15 fogalmazzam - elégtelen jelenléte 
is magyarázza, ha a szellemi divatok a társadalomtudományokban majdnem olyan 

gyorsasággal vibrálnak, változnak, tünnek fel és tűnnek el, mint a mindennapi élet 
divatjai. A divathullámzás ma a szaktudományokat is jellemzi, s ez kétségtelenül a 
biztonságvesztés tünete, jóllehet az új eszméket, a gyors tudományos haladás és változás 
tényeit nem volna célszerű minden további nélkül a divat fogalma alá rendelni. 


Miként volna biztosítható a marxista gondolkodás intenzívebb jelenléte és 
aktívabb hatása a társadalomtudományi kutatásokban? 


Meglehet, hogy a Lukács György által fogalmazott jelszó - a , Vissza Marxhoz!" —, amely 
a marxizmus teoretikus megújításának programját hordozta, pontosabban fogalmazó- 
dott volna akkor, ha valahogy így szól: vissza a valósághoz és onnan Marxhoz, majd 
ismét vissza a valósághoz. Ha tehát sikerül jobban egységbe foglalni azt a kettős tenden- 
ciát, amelyről már szóltam, vagyis azt, amely egyrészt a nagy elmélet igézetében, másrészt 
azt, amely a valóság igézetében bontakozott ki a hatvanas évektől kezdve. 

Hadd emlékeztessek egy olyan marxi gondolatra, amely ebben az összefüggésben 
mindig nagyon fontosnak tűnt számomra. Marxnak arról a gondolatáról van szó, hogy 
a proletárforradalmak újra és újra visszakanyarodnak kiindulásukhoz, bírálják tulajdon 
fogyatékosságaikat, ballépéseiket. A marxista gondolkodás létmódjának - főleg amikor 
már a szocialista valóság talaján működik - legfontosabb formája a szakadatlan, folya- 
matos, történeti-kritikai reflexió önmagára és arra a valóságra, amelyet részben maga 
teremtett több évtized tudatos és tervszerű politikai cselekvéseivel, de amely sok ok miatt 
sohasem lehet pontosan olyan, mint ahogyan azt a tudatos politikai erő és cselekvés 
elgondolta. A szocialista viszonyok lényegéből következik, hogy csak belülről, csak a 
saját kritikai , józan és tiszta eszével" oldható meg a valóságnak ez a folyamatos feldolgo- 
zása, mert külső bírálata szükségszerűen más alapról, a gyökeres negáció alapjáról 
hangzik el. Márpedig számunkra nem a leleplező kritika a dolog lényege, hanem a 
cselekvést megalapozó, az új történelmi alternatívákat és feladatokat megjelölő kritika, 
amelyik viszont valóban a valóság és a valóságalakítás igézetében bontakozik ki. 

Néha az az érzésem, hogy ma egyfajta cselekvési bátortalanság -— olykor szinte a 
cselekvésképtelenség - állapotában leledzünk. Ez természetes reakció lehet egy volunta- 
risztikus tradícióra vagy az olyan kényszerhelyzetekre, amilyenek a gazdaságban és 
egyebütt vannak. De ez csak átmeneti állapot lehet. Rendkívül tanulságos Leninnek a 
forradalom utáni írásait olyan szempontból átolvasni, hogy a marxizmust mint , nagy 
elméletet" vajon lehet-e, jogosult-e, okos-e szembeállítani a mindennapi, empirikus 
valóságkezelés -— úgymond - , aprópénzével". E forradalom utáni írások egyik vezető 
eszmeköre - majdnem azt mondhatnám: alappátosza - ilyenfajta lenini megállapodások- 
ban fedezhető fel: kevesebb általános eszmefuttatást; kevesebb jelszót, több ellenőrzött 
tényt; számunkra az a fontos, hogy szakadatlanul nyomon kövessük, mi és milyen 
mértékben valósul meg az életben és így tovább. Érdekes módon az ilyen típusú kijelenté- 
sek jelentős része éppen az oktatásügyre vonatkozó írásokban fordul elő, de persze 
nemcsak ott. 

Hadd szóljak egy másik szálról is, amely a marxizmus közérzetét, aktuális állapotát, 
belső teherbíró képességét érinti, s ez a következő: minthogyha hajlamosak lennénk a 
kontinuitás, a folyamatosság túlhangsúlyozására. Emlékezetes, hogy Lukács kapcsán 
korábban már lezajlott e kérdésről egy vita. Ebben alighanem Lukácsnak volt igaza. Azt 
gondolom, hogy a mai magyar valóság, vagyis a nyolcvanas éveké nemhogy az ötvenes 
évek valóságára nem hasonlít, hanem a hatvanas évekére sem. Természetesen ugyanab- 
ban a társadalmi rendszerben, ugyanabban a politikai szisztémában élünk, nem erről van 
szó. De ezen az állandóságon belül gyökeres diszkontinuus változások zajlottak le pozitív 
és negatív értelemben egyaránt, amit az elméleti gondolkodás — megítélésem szerint — 
állandóan kontinuus formákba rendez. 

Márpedig a kontinuitás szakadatlan hangsúlyozása óhatatlanul apologetikus elemet 

visz be az elméletbe. És én nagyon félek az olyan helyzetektől, amikor a marxizmus nem 
tud a saját maga által teremtett történeti valóság tapasztalataiból tanulni. Van egy 
közkeletű formulánk: akkor az volt a helyes, most megváltozott a helyzet, elvtársak, most 
ez a helyes. Holott meglehet, hogy egy és más , akkor" sem volt helyes! Ha elmulasztjuk 
a szüntelen kritikai reflexiót, elzárjuk magunk elől a marxizmus belső gazdagodásának 
egy sajátos forrását. Azt hiszem, hogy ez ma az egyes szaktudományokban is meg 
általában is problematikus mozzanat. 


Nem lehetséges-e, hogy mindezek a problémák abból is adódnak, hogy szükre 
szabjuk a marxista elmélet érvényességi körét? 


Azt hiszem, hogy ez alapprobléma: nehezen tudom elgondolni, hogy a marxizmus 
hagyományos alkotórészei, tehát a filozófia (annak minden elemével), a közgazdaság 
gondolkodás és a tudományos szocializmusra vonatkozó teoretikus gondolkodás a 
továbbiakban tisztán elméleti gondolkodásként mozoghatnának, vagyis hogy elszakad- 
hatnának attól a - politikum által teremtett — valóságos, létező szocializmustól, amely 
körülvesz bennünket, és amelynek alakítása a feladatunk. Nem kétséges, hogy a marxiz- 
mus elméleti reneszánsza csak ebből a kapcsolatból táplálkozhat, ezen múlik. 

A mai magyar helyzet egyik legérdekesebb vonásának tartom - és ez bizonyos értelem- 
ben a marxista gondolkodásnak is eredménye! -, hogy sokkal több új mozzanat és új 
eredmény fedezhető fel benne, mint amit teoretikusan általánosítani képesek voltunk és 
vagyunk. Például a valóságban előbb születtek meg a mezőgazdasági munkaszervezés 
új formái, mintsem azt akár csak a közgazdaságtanban is elméletileg feldolgozták volna. 
Ezt a példát azért is fontosnak tartom, mert ebben nemcsak egy tisztán ökonómiai 
jelenség születését követhetjük nyomon, hanem a társadalmi viszonyok új formáit, az 
tait, a helyi kommunitások működésének új formáit is felfedezhetjük benne. Ezeket az 
összefüggéseket nem mindig szokás végiggondolni. Pedig — hogy egy másik példát 
említsek -, ha a magánvállalkozás új formáit is csak tisztán ökonómiai kategóriaként 
kezeljük, és nem gondoljuk végig a kérdés más társadalmi metszeteit is, konjunkturális 
egyoldalúságban rekedhetünk meg: 

Egyébként a hatvanas évek végétől és a hetvenes évek elejétől kezdve az elméleti 
gondolkodás különös beszükülésének lehettünk tanúi, s ez még ma is érezteti hatását. 
A gazdasági mechanizmus reformja kétségtelenül ma is középponti eleme a valóság 
megújításának, a radikális reformnak, és részint előfeltétele, részint kiváltója volt az 
elméleti gondolkodás felpezsdítésének. Ámde a hetvenes évek elejétől szinte már kizáró- 
lagos módon foglalkoztatta az elméleti gondolkodást, s szinte felszívta magába a hatva- 
nas évek első felében megindult, sok irányban újító elméleti törekvéseket. Nyilván azért 
is, mert harcokban tört utat magának. Az a benyomásom azonban, hogy a szocialista 
folyamatok jó néhány más metszetét - és itt sorra vehetném a szocializmus politikai 
viszonyainak autonóm mozgását, a kulturális-tudati szférát, az emberi viszonyok alaku- 
lását, a közmorált, de kiemelhetnék akár olyan elemet is, mint az iskolaügy -, mindezeket 
a folyamatokat és területeket mintha túlságosan is csak a gazdasági reform kontextusá- 
ban kezdtük volna tárgyalni. Mintha itt kizárólag egyoldalú ökonómiai determináció 
érvényesülne, s az említett szférák nem hatnának erőteljesen a gazdasági folyamatokra. 
Nagyon jellemző, hogy a hatvanas évek végéig tartó filozófiai-antropológiai érdeklődés 
mára erőtlenné vált, a szubjektív tényezők problémáinak tudományos feldolgozása 
visszaszorult; jellemző például, hogy Magyarországon nem volt és nincs érdemleges 
gazdaságpszichológia sem. 

Visszatérve azonban az eredeti kérdésre: az, hogy Magyarországon a szocialista való- 
ság spontán folyamatai több új elemet szülnek, mint amit az elmélet előre lát vagy 
folyamatosan követni képes, alapjában véve pozitívum. Sőt, Lenin alighanem valami 

ilyesmire utalt, amikor oly szivesen idézgette a goethei szavakat arról, hogy , szürke 
minden elmélet, de zöld az élet aranyfája..." 


Rendkívül pozitív jelenség lehet ez - ha csakugyan így van - a valóság 
oldaláról, de az elmélet számára már nem annyira dicsérőleg hangzik egy ilyen 
megállapítás. 


A marxizmussal jól összefér az a felfogás, hogy a társadalomban szakadatlanul folyik 
a spontán alkotásnak, teremtésnek, az új viszonyok létrehozásának folyamata; mert 
különben hogyan konkretizálnánk azt a filozófiai tételt, amely a néptömegek alkotó 
szerepéről s a marxizmus alkotó jellegéről, antidogmatizmusáról szól. Ezt minden szemi- 
náriumon biflázzák, csak éppen nem szoktuk konzekvenciáit elméletileg végiggondolni. 


Egyik tanulmányában ( Szocializmuskép és pedagógia) Makarenko életművé- 
vel kapcsolatban részletesebben olvashattunk ezekről a gondolatokról. Miként 
értendő, hogy a szocializmus a permanens reform állapota? 


Igen. Ha a szocializmust úgy fogjuk fel, mint a társadalom forradalmi lényegét perma- 
nens reformok révén megvalósító folyamatot, akkor ez az elmélet számára azt jelenti, 
hogy magában a valóságban egyre több olyan új jelenség. képlet születik meg, amire 
elméletileg reflektálni kell. A reformfolyamatnak nemcsak , felülről", hanem ..alulról" 
is ki kell bontakoznia. Ha ebben túlságosan elmaradunk, akkor nem vesszük észre 
időben a nem kívánatos tendenciák felerősödését sem. j 

A mai marxizmus elméleti problemai között, de a társadalomtudományok egyéb 
diszciplinái esetében is a marxista megközelítés számára a legaktuálisabb problémák 
egyike annak a módszeres elemzése, hogy miben áll a tudatos elem szerepe, melyek a 
lehetőségei és a határai a társadalmi folyamatok szabályozásában. 

[tt ismét sújtanak bennünket a korábbi voluntarisztikus korszak tapasztalataiból 
táplálkozó félelmek. Messze vagyunk már azoktól a naiv, illuzionista hiedelmektől, hogy 
egy modern társadalom egyetlen hatalmi központból totálisan átfogható és centralizál- 
tan irányítható. Nagyon keveset tudunk viszont arról, hogy az elméleti megfontolásokon 
nyugvó céltudatos társadalmi cselekvések miként érvényesíthetik hatásukat a társada- 
lomban, illetve hogy milyen folyamatos önkorrekciós mechanizmusokkal, kollektív 
ellenőrzési formákkal kell rendelkezniük. Azt mindenesetre tudjuk, hogy itt nincsenek 
tiszta , pozitív" és tiszta , negatív" folyamatok, mindig ellentmondásos, konfliktusos 
folyamatok kapcsolódnak össze. Tehát bizonyos, hogy ha például a szocialista demokra- 
tizmus fejlődik, ez bonyolultabbá teszi politikai viszonyainkat, több kockázatot épit 
beléjük. Ha erősödik a decentralizálás, akkor partikuláris érdekeltségek is működésbe 
lépnek. Ezeket a kockázatokat azonban vállalnunk kell. 


Szükségszerű-e, hogy ezeknek a folyamatoknak ellentmondásossága a jövő- 
kép beszűkülését, értékbizonytalanságot, perspektívavesztést okozzon, tehát 
olyan jelenségeket váltson ki, amelyeknek ma nem egy tüűnetével találkozha- 
tunk? 


Itt meg kell különböztetnünk valamit: nem ugyanazok a törvények szabályozzák a 
társadalmi-politikai centrumok és a tudatos politikai erők tevékenységét és a mindennapi 
tudatot. A mindennapi tudatról szólván meg lehet állapítani, hogy beszükült a jövöképe, 
vagy hogy kialakulóban van az egyik napról a másikra élő, rövid távú, jellegzetesen a 
fogyasztói lázra jellemző életszervezés. Ez kétségtelen. Es ennek nyomai a társadalmi 
közhangulatban is jelen vannak. Ezt azonban egy elvont jövőtételezés nem hidalhatja át. 
Főleg akkor nem. hogyha nehéz felfedezni a jelenségek közti kapcsolatok s a társadalmi 
mozgások valódi okait. 

A fejlődés perspektívái körül, azt gondolom, tényleges politikai polarizálódás és 
differenciálódás is lezajlik a mai magyar társadalomban. A társadalom jelentős, politikai- 
lag tudatos csoportjai szocialista perspektivában kívánnak egy érettebb, működőképe- 
sebb szocializmust teremteni. Jelen vannak azonban olyan felfogások és törekvések is - 
éppen nyitottságunk, fejlődésünk jellegzetességei és a két rendszer közötti szakadatlan 
kihívás miatt is -—, amelyek más politikai alternatívákban gondolkodnak, és amelyek, ha 
nom is a klasszikus tőkés formákhoz, de egy olyan gazdasági és politikai struktúrához 
szeretnék szorgalmazni az átmenetet, amely már elszakad a szocialista távlatoktól. 

De vajon melyek az egyik és melyek a másik pontos kritériumai? Ez ma a marxista 
teoretikus gondolkodás egyik alapkérdése. Az szociológiailag-politikailag természetesen 
vitathatatlan, hogy a tulajdonviszonyok szocialista jellegűek, mert az alapvető termelő- 
eszközök társadalmi tulajdonban vannak. De a szocialista, marxista gondolkodás gyöke- 
resen újszerű értékdeklarációval lépett annak idején a történelem színpadára. A kizsák- 
mányolás és a magántulajdon megszüntetése eszerint csak előfeltétel a továbbiakhoz: a 
tarsadalmi méltányosság, egyenlőség, igazságosság, a kollektív, szolidáris létformak, 
humanista életviszonyok megteremtéséhez. Ahhoz persze, hogy ezek az értékdeklarációk 
működöképesek legyenek, a maguk kötáblára vésett, elvont alakjából le kellene fordíta- 
ni, valóságközelbe kellene hozni őket. Nekem úgy látszik, mintha hellyel-közzel nem ez 
valósulna meg, ellenkezőleg, mintha spontánul kiiktatódna ez a tevékenység a gyakorlat- 
ból. Mindebben az a kockázat is ott lappang, hogy a szocialista értékdeklarációk a 
maguk elvont alakjában - például az egyenlősdi, a tehetetlen és passzív humanizmus, az 
elvont és történetietlen egalitarizmus képében - szembefordíthatók aktuális és jogos 
törekvéseinkkel is. 


Mit tehet itt az elmélet? 


Itt van például a társadalmi egyenlőség kérdése. Ma nincs kidolgozott, általánosan 
elfogadott elméleti válasz erre. Ezért egyszerre élhet a teljesítmény szerinti differenciálás 
elvével együtt egy sokat szidott egyenlősdi a mindennapi tudatban, ami nehezíti a 
bérdifferenciálást. De mellette ott él egy magas elméleti szinten megfogalmazott egalitá- 
rius ideológia is, amelyik más szempontból vitatja a társadalmi differenciálódásnak 
azokat a folyamatait, amelyek manapság nálunk zajlanak. Milyen mértékig lehet a 
differenciálódás vagy az egyenlősítés egészséges? — ez nemcsak a mi problémánk, hanem 
a gazdasági fejlődés egy bizonyos szakaszában valamennyi szocialista országé. 

Vagy itt van a társadalmi szolidaritás, a kollektivizmus kérdése. Egészen nyilvánvaló, 
hogy Magyarországon egy grandiózus méretű megkésett individualizációs folyamat 
zajlik. Nem látjuk még megszületni az új szocialista kollektivitásformák tömegét, sőt, ma 
éppenséggel a hagyományos közösségi formák tűnnek el. Csak sejtjük és reméljük, hogy 
a társadalmi-politikai demokratizmus kiterjesztése, a helyi közösségek megerősítése, az 
új munkaszervezési módok, az új társadalmi egyesülési formák új közösségi kapcsolatok- 
hoz is elvezethetnek. Ha nem tudjuk korszerűsíteni a kollektivisztikus gondolatot és nem 
vagyunk képesek a kollektivizmust úgy látni és láttatni mint az egyéni szuverenitás, 
gazdagság és szabadság egyfajta társadalmi feltételét, akkor valóban tartós értékválság 
léphet föl. De ez egy olyan értékválság lesz, mint amikor az értékek az égben trónolnak 
s az isten néma, mert az értékdeklaráció nem tud a mindennapi nyelven megfogalmazód- 
ni, életmóddá és életstílussá válni. 


Ön pszichológus. Beszélgetésünk ben mégis főként pszichológián túli, általáno- 
sabb elméleti kérdéseket érintettünk, de úgy, hogy válaszaiból a szociálpszt- 
chológus szemléletmódja is kiérződött. Miként függ össze munkásságában. 
miként hat egymásra ez a kétféle érdeklődés? 

Válaszul azt a metaforikus marxi gondolatot idézhetem - ebben, úgy tetszik, benne van 
a pszichológia is! -, hogy a marxizmus radikális elmélet, mert a dolgokat gyökerüknél 
ragadja meg, és a dolgok gyökere maga az ember. Végül is engem kezdettől fogva a 
szocializmus mint az emberi viszonylatok egy új lehetősége foglalkoztat. Innen ered a 
szociálpszichológiai és pedagógiai érdeklődésem - egyebek közt a Makarenko iránti 
rokonszenvem - is, és ebből származik az általános elméleti problémáknak a valóság felől 
való megközelítési szándéka is. Hiszen ma már akár a legabsztraktabb filozófiai-antropo- 
lógiai kérdéseket is egy fél évszázad vagy lassan egy évszázad történelmi-társadalmi 
tapasztalatai alapján lehet és kell mérlegelnünk és megválaszolnunk. 

Munkám sokfelé ágazónak látszik, egyebek közt azért is, mert viszonylag későn 
kerültem az úgynevezett akadémikus tudományba, s talán nem is vagyok egészen ottho- 
nos benne. Gyakran irigylem azokat, akiknek megadatik, hogy az egyetem padjaiból 
egyenes úton induljanak a tudomány nemzetközi világába. De hát végül is a személyes 
sorsok is magukon viselik a hazai történelem kacskaringóinak lenyomatát. Cserébe 
viszont a magam nemzedékének tagjai olyan emberi, társadalmi és történelmi tapasztala- 
tokat gyűjthettek, amelyeket sokért nem adnék oda. 

Nos, e sokfelé ágazó érdeklődés — úgy vélem — megtalálta a maga értelmezési kereteit 
a szociálpszichológia tudományos határai között. S bár az elmúlt két évtizedben - 
politikai-mozgalmi tevékenység, tanárkodás, pedagógus-továbbképzés után — módom 
nyilt a csoport- és közösségi viszonyokkal, az életmóddal, ifjúságkutatással is foglalkoz- 
ni, e témák közös nevezője az említett alapérdeklődés: az ember pozíciója, az emberek 
közötti viszonyok alakulása, a társadalmi csoportok és közösségek dinamikája mai 
viszonyaink között. Az utóbbi évtizedben, amikor egyre inkább az emberi szubjektivitás 
kérdései kezdtek foglalkoztatni, s a szociális én, a társadalmi azonosságtudat ügyei 
kerültek érdeklődésem tengelyébe, a magam számára is még inkább nyilvánvaló lett ez 
a tematikus elköteleződés. Annál is inkább, mivel úgy vélem, hogy a marxista tudomá- 
nyosságnak - mint eddig is - e területen kell szembenéznie a legerőteljesebb kihívásokkal: 
az emberre vonatkozó optimista hipotézisének megalapozottságával, az emberi termé- 
szet ellenálló erejével és makacsságával, az újszerű emberi viszonyok ígéretének realitásá- 
val. Ma még nincs a kezünk ügyében egy átfogó és megbízható elméleti alapvetés a sokat 
emlegetett , emberi tényezőről", a társadalmi folyamatokban ható szubjektív faktorról. 
Ugy látom, hogy ennek kidolgozása módfelett időszerű. 

A pszichológiát szeretem és a magam ügyének érzem, ám jelenlegi állapotában sok 
minden zavar; néhány tényről már említést tettem. Még egyet fűznék hozzájuk. A pszi- 
chológia mindig is magában hordta annak kockázatát, hogy - tárgyánál, egyes megjele- 
nési alakjainál fogva — egy különös laikus vallás alakját öltse magára; s olybá tűnjék, 
mintha a helyes élet, a morális lét tudománya is lenne. A mai pszichológiában nem kevés 
a próféta, nagy erők hatnak abba az irányba, hogy az erkölcs, a vallás kiürült helyét a 
pszichológia — pontosabban annak bizonyos alakjai — foglalják el. A pszichológus sokak 
képzeteiben úgy jelenik meg, mint korunk hivatott , lelkésze". Ez a fejlemény aggodalom- 
mal tölt el, mert teret ad a gátlástalan ígérgetésnek, a sarlatánságnak, a mindentudás és 
a talmi , életbőlcsesség" illúziójának. 

Nincs terem most arra, hogy a részletekre is kitérjek. De úgy vélem, hogy egy szaktu- 
domány - bármily fontos és emberszabású legyen is — mértékvesztése és szerepzavara 
súlyos kockázatokkal fenyeget. Amire szükség van, az a tudomány szigorú önkontrollja, 
a társadalom színvonalasabb pszichológiai kultúrája, ezzel is elősegítendő az új emberi 
viszonyok létrejöttét. 

ismernünk kell azt, ami van, 
ha mást akarunk helyette 


Erdős Péter akadémikussal, az MTA Közgazdaságtudományi Intézetének tudomá- 
nyos tanácsadójával beszélget Szegő Szilvia 


Vannak-e a marxista politikai gazdaságtannak olyan pillérei, amelyek nem 
szorulnak újragondolásra, újraértelmezésre? 


Ha pillérekről beszél, akkor azok biztosan nem szorulnak újragondolásra, újraértelme- 
zésre. Újraértelmezésre az szorul, hogy ezekből a gondolati pillérekből milyen következe- 
tetéseket vonhatunk le. Persze nem a pillérekből, hanem a gyakorlati valóság megfigyelé- 
se alapján. 


Önt 1953-ban kizárták a Magyar Dolgozók Pártjából. Ismert, hogy pályája 
ekkor törést szenvedett, de az is köztudott, hogy e törés dacára Ön dolgozta 
ki, vagy ahogy Ön mondaná, adalékokkal szolgált a modern kapitalista 
társadalom, az állami monopolkapitalizmus marxista értelmezéséhez. Igy az 
ár-, a pénz-, a profit-, a konjunktúra- és válságelmélet továbbfejlesztéséhez. 
Hogyan alakult élete, munkássága, miután kizárták a pártból? 


Természetesen kizárásomat a pártból igazságtalannak tartottam. Hallatlanul levert az, 
ami velem történt, és odáig jutottam, hogy ha az utcán járva észrevettem, hogy valaki 
ismerős jön velem szemben, akkor átmentem a másik oldalra. Egyfelől, hogy ne kondole- 
áljon, másfelől, hogy ne kelljen magyarázkodnom, harmadsorban, hogy ne kelljen 
szégyenkeznem. A magam igazságáról azonban én mindvégig meg voltam győződve. 
A következő pártkongresszushoz fellebbeztem, és végül a kizárást — 1929-es párttagsá- 
gom megerősítésével — visszavonták, igaz, szigorú megrovássá enyhítve a pártbüntetése- 
met. Ezt én megfelelő elégtételnek éreztem. 


A történtek akadályozták-e munkájában? 
Munkámban semmiféleképpen nem akadályoztak. 
Jelentett-e valamilyen irányváltást? 


Irányváltást nem, témaváltást igen. Én valamikor 1956-ban magyar közgazdasági kérdé- 
sekkel foglalkoztam. Ezzel kapcsolatban sütötték rám, hogy revizionista vagyok, s hogy 
az ellenforradalom egyik fő ideológiai előkészítője voltam. Ilyen körülmények között úgy 
éreztem, bezárult előttem a magyar közgazdasággal való foglalkozás lehetősége, tehát 
kerestem a kiutat. A kapitalizmus politikai gazdaságtanával kezdtem el foglalkozni, és 
e mellett kötöttem ki. A kapitalizmusról igen sok minden megismerhető az irodalomból, 
a szocializmus számos fontos elméleti kérdése ezzel szemben nincs kidolgozva, az iroda- 
lomból a szocializmusról nagyon kevés ismerhető meg. Ha én mégis ezzel a társadalom- 
mal szerettem volna foglalkozni, akkor rendszeresen járnom kellett volna üzemekbe, 
vállalatokhoz, minisztériumba, a gazdasági élet vezetőihez és nem tudom még hova. Erre 
az adott körülmények között nem volt lehetőségem. 

A szocializmus, a létező szocializmus annyi különböző válfajt mutat fel, hogy én a 
szintetizálásra törekvő kutatást kilátástalannak tartottam. Egyelőre, azt hiszem, nincs 

megfelelő történelmi tapasztalatunk arra vonatkozóan, hogy a szocializmusról valami- 
lyen átfogó, az egészre kiterjedő és érvényes véleményt, következtetést vonhassunk le. 
Tehát ezért kezdtem el foglalkozni a kapitalizmus politikai közgazdaságtanával mint 
olyan területtel, ahol az ellenkezőjét véltem igaznak. 


Hol tart a modern kapitalizmus marxista elmélete? Ki lehet-e dolgozni a több 
mint száz évvel ezelőtt született marxi elméletre támaszkodva a mai kapitaliz- 
mus törvényszerűségeit? 


Valóban sokan mondjak, hogy Marx a szabadversenyes kapitalizmussal foglalkozott, és 
ezért marxi alapokon nem lehet a mai monopolkapitalizmusra messzemenő következte- 
téseket levonni. Az én véleményem szerint nagyon is lehet. A monopólium sohasem 
valamilyen abszolutum. A monopólium idején is létezik verseny, a monopolista verseny. 
Ami pedig a politikai gazdasagtan legalapvetőbb kérdését illeti, az tulajdonképpen az 
elosztás elmélete; nevezetesen az, hogy a létrehozott új értékből mit kap a dolgozó és mit 
kapnak más társadalmi rétegek. Ennyi tökéletesen elegendő ahhoz, hogy a mai állapoto- 
kat -— legfontosabb gazdasági összefüggéseiben — megértsük. Persze azzal a különbséggel, 
hogy az állami monopolkapitalizmus létrejötte óta bizonyos közbülső rétegek - így az 
improduktív foglalkoztatottak — sulya jelentősen megnőtt. Ezen rétegeknek, különös- 
képpen pedig az államnak a szerepét ma már külön kell tárgyalni. Itt túl kell haladni 
azon, amit Marx elgondolt, én ezt iparkodtam 15 megtenni. 


Hogyan tudta az államot beilleszteni a marxi elosztáselméletbe, hiszen Marx- 
nál a bér és a profit a döntő elosztási forma. Az Ön egyik könyvének címe ezzel 
szemben: Bér, profit, adóztatás. Összeegyeztethető-e az adóztatás ilyen kitün- 
tetett szerepeltetése egy olyan elosztási elmélettel, amely, mint ismert, lénye- 
gében csupán a bér és a profit antinómiájára épít? 


Marxnak van olyan megjegyzése, hogy az új érték bérre, profitra és adókra oszlik fel. 
Így tehát nem csináltam valami vadonat újat. Egyébként pedig ezekben a gondolatokban 
engem a nagy lengyel közgazdász, M. Kalecki művei inspiráltak, sok mindent átvettem 
azokból. Azt hittem, hogy sok mindent én mondtam ki először, amiről azután kiderült, 
hogy azt Kalecki általánosabb formában és nálam jóval korábban feltárta. Gondolok 
itt a profitalakulás makrogazdasági összefüggéseire. Tehát, amit önálló felfedezésnek 
véltem, nem volt az, pontosabban önálló volt annyiban, hogy magam jöttem rá, de nem 
önálló, amennyiben Kalecki hamarabb rájött azokra. 


Mi a véleménye arról, hogy többek bizonytalankodnak a tekintetben, vajon 
Kalecki életműve — ebből is kifejezetten a profitelmélete — marxistának tekint- 
hető-e? 


Kalecki közgazdaságtana véleményem szerint föltétlenül marxista. Azért, mert Kalecki 
a profitalakulás olyan összefüggéseit tárta fel, amelyekre Marx nem gondolt, attól ő még 
marxista. Sot: marxistának lenni nem azt jelenti, hogy Marx tételeit magoljuk, s ha Marx 
valamit kimondott, azt Bibliának tekintsük. Szembe lehet fordulni Marx egyes állításai- 
val, csak az a fontos, hogy bizonyitsuk igazunkat. Én is megtettem ezt egyszer-másszor. 
Feltettem például a kérdést, igaz-e az, hogy a profitrátának kellően hosszú időszakban 
süllyednie kell, és arra a következtetésre jutottam, hogy nem kell. 


Miben áll — a Kaleckitól függetlenül kidolgozott, de azzal lényegében rokon 
— profitelméletének lényege? 

Az értéktöbblet elvileg létezik, marxi értelemben több értéket hoznak létre, mint amennyi 
a munkásnak abból jut, tehát értéktöbblet keletkezik. De kié az értéktöbblet? Ott van 
áruk formájában a tőkésnél, de a tőkés nem tud vele mit kezdeni, nem vásárolhatja meg, 
mert hiszen az ő tulajdona. A munkás sem vásárolhatja meg, hiszen ez az árumennyiség 
értéktöbbletet testesít meg. Viszont ameddig az értéktöbblet nem válik pénzzé, addig az 
nem realizálható. Amikor azonban pénzzé válik úgy, hogy az értéktöbbletet megtestesítő 
beruházási javakat vagy a tökés fogyasztására szánt javakat a tőkések megvásárolják, 
amikor tehát az értéktöbblet realizálódik, akkor az a tőkés zsebébe jut, nem a munkásé- 
ba. Az értéktöbblet, a profit az állami szférán keresztül is a tőkés zsebébe jut. Az állami 
költségvetés hiánya csakúgy, mint a külkereskedelmi mérleg többlete és a munkások 
többletköltekezése növeli a profitot. Az ily módon létrejövő profitot neveztük el a 
papirosprofitnak , mert az csak pénzformában, papirosformában jut el a végső élvezők- 
höz, nem úgy, mint az anyagi profit, amely a beruházási javakból és a tőkések által 
megvásárolt fogyasztási javakból áll. A papirosprofit tudomásulvétele, a vele való szá- 
molás, az általa történő magyarázat nélkülözhetetlen a mai kapitalizmus jelenségeinek, 
így például a konjunktúraingadozásoknak a tudományos leírásához. 


Ezt bizonyítja legújabb - Molnár Ferenccel közösen írt — könyvük, az Infláció 
és válságok a hetvenes évek amerikai gazdaságában. E könyv révén az is 
kiderült a marxi profitelméletről, hogy az nemcsak nagy történelmi távlatok - 
ban képes a társadalmi-gazdasági mozgások , váltások leírására, hanem rövid 
távon ís. A marxi profitelmélet tehát alkalmas arra, hogy magyarázza és 
előrejelezze egy országban akár egyetlen évtized alatt végbemenő főbb gazda- 
sági folyamatokat, így az inflációt, a konjunktúraingadozásokat és a foglal- 
koztatottság változásait. De adódik a kérdés, hogy nem éppen azért volt 


lehetséges ez, mert Ön megkérdőjelezte Marx profitelméletének egyes részle- 
teit? 


A marxi elmélet egyes részeit, egyes következtetéseit igen. Én úgy mondanám, hogy 
Marxot meghaladva, de rá építve jött létre ez a profitelmélet, s írtuk meg Molnár 
Ferenccel könyvünket az Egyesült Államok gazdaságáról a hetvenes években. 


Az előzőekben azt állította, hogy az értéktöbblet az államon keresztül is a 
tökésekhez kerül. Ebből a tételből fontos következtetések vonhatók le. Sokan 
azért bírálják az állam gazdasági tevékenységét, hogy agyonadóztatással 
tönkreteszi a magántökét , csökkenti annak mozgásterét. Mi a véleménye erről 
az okfejtésről? 


8 Amit a tőkéstől elvesznek adóban, az minden körülmények között, záros határidőn belül 
visszajut hozzá. Adóztatással a tőkéseket kisajátítani nem lehet, mert az adó visszakerül 
az ő zsebükbe. A , túladóztatás" egyes tőkéseket sérthet, másokat tönkretehet, de nem 
teheti tönkre az összes tőkést. Mi az, hogy túladóztatás? Ennek a szónak tulajdonképpen 
nincs értelme, ha a tőkésosztály egészére vonatkoztatjuk. Nem lehet rájuk vonatkoztatni, 
mert ők az adót visszakapják, például a költségvetési vásárlások során. A költségvetési 
vásárlásokba beleértem, hogy a költségvetés a saját alkalmazottait fizeti. A költségvetés- 


ből fizetett alkalmazottak vásárlásai során a töőkésekhez visszakerül az adó formájában 
elvont pénz. 


Végül is csökkenti-e a költségvetés a tőke életterét, hiszen napjainkban a 
bruttó hazai termék 30-50 százalékát a költségvetés központosítja. Valóban 
visszafogja ez a tőkések beruházási tevékenységét, mérsékli a gazdasági növe- 
kedést? 

Aligha. Itt talán valami egyébről van szó, nevezetesen arról, hogy az államadósságok 
növekedése - ez egyfajta költségvetési magatartás — emeli a kamatlábakat, hiszen az 
államnak mind nagyobb kamatlábak mellett kell a hiteleket felvennie. Ilyen körülmények 
között valóban konkurencia van a bizonytalan eredményű anyagi magánberuházások 
és a biztos, a garantált kamatjövedelem között. Tehát a tőkéseknek egy jelentős része 
ahelyett, hogy produktívan működne, a hajdani uzsoráshoz hasonlóan egyszerűen ka- 
matélvezővé válik. A költségvetés ennyiben gyakorolhat fékező hatást a növekedésre. 


Csökkenti-e a költségvetési centralizáció azt a forrástömeget, amiből beru- 
házni lehet? 


A beruházás mindig megteremti a maga forrását. A beruházás jövedelmet indukál, és ez 
a jövedelem lesz a beruházás forrása. Tehát nincs értelme annak az állításnak, hogy a 
költségvetés elszippantja a magánberuházások elől a beruházási forrásokat. A kiszoríi- 
tásról szóló elmélet, az úgynevezett , crowding out", miszerint a költségvetés kiszorítja 
a piacról a magántőkét, egyes tőkéseket tekintve biztosan igaz. A költségvetés bizonyos 
beruházásai kétség kívül konkurenciában vannak a tőkések beruházási indítékaival; ha 
az állam beruház, a tőkések ugyanabban, ugyanolyan módon nem tudnak beruházni. 
Ennyi igaz. Ha az egész tökésosztályra vetítjük ki ezt az elméletet, akkor abból az igaz, 
hogy - mint említettem — a költségvetés által felhajtott magas kamatlábak mellett a 
tőkésosztálynak egy jelentős része nem ruház be, hanem kamatélvezővé válik. 


Tehát nem a jövedelmek költségvetési központosítása, hanem — mint ahogy Ön 
mondta - egyfajta költségvetési magatartás az, amely fékezi a gazdasági 
aktivitást. Mindezek után hogyan összegezné a profitadóztatásnak a gazda- 
ságra gyakorolt hatását? 


Létezik egy mese az özvegyasszony korsójáról. Valamelyik próféta azzal áldotta meg az 
özvegyasszonyt, hogy ha az valahányszor kitöléó a korsójából egy kis olajat, utána a korsó 
magától ismét tele lesz. Ez, az özvegyasszony korsójáról szóló történet — parabola, 
érvényes a tőkésekre is. Bármennyit költenek vagy bármennyit vesznek is el tőlük adó 
formájában, az visszajut hozzájuk. A profitot nem lehet kimeríteni. A tőkéseket ilyen 
értelemben nem lehet adóval megcsapolni, agyonadóztatni. Továbbá, a költségvetés nem 
vonulhat ki a gazdaságból, elvégre a társadalomnak, a társadalom tagjainak, akár 
egyének, akár szervezetek, akár intézmények, szükségük van jövedelemre, és ehhez az 
államnak megfelelő mértékben hozzá kell járulnia. Más kérdés az, hogy az állami 
költségvetés túlhajtása, az államadósságok fokozása inflációs hatású-e. Egyértelműen 
inflációs hatású. 


Mi a véleménye a marxista elmélet bizonyíthatóságáról? Lehet-e a gazdasági 
valóságot egy olyan fogalom segítségével elemezni, mint az érték, amely oly 
mértékben elvont, hogy a gyakorlatban megragadhatatlan? 


Arra, hogy az értékfogalmat lehet-e bizonyítani vagy sem, Marx egy igen rövid mondat- 
tal válaszolt, mondván, minden gyermek tudja, hogy minden nemzet tönkremenne, ha 
— nem azt mondom, hogy egy évig. hanem - akárcsak néhány hétig is abbahagyná a 
termelést. Ez így van, ez igaz. Ha azt kérdezzük, hogy az árarányok az értékarányokkal 
arányosak-e, a válasz: nem arányosak. De ezt a kérdést már Marx 4 tőke második és 
harmadik kötetében igen részletesen kifejtette. Véleményem szerint a munkaérték-elmé- 
let nem szorul bizonyításra, az evidencia. Az a , dolog", amit Marx értéknek nevezett, 
tudniillik a ráfordított munkamennyiség, a ráfordított költség munkamennyiséggel értel- 

mezve, ez a , dolog" létezik, ez evidencia. Hogy a munkás a bér munkatartalmát illetően 
kevesebbet kap vissza, mint amennyit befektetett, ez í5 evidencia, tehát az értéktöbblet 
IS az. 


Miért tekint el a polgári közgazdaságtan mégis ezektől az evidenciáktól? 


Azok tekintenek el tőle, akik a mennyiségeket nem munkamennyiséggel, nem költség- 
mennyiséggel, hanem élvezetmennyiséggel, haszonmennyiséggel értelmezik. Mást nevez- 
nek értéknek, mint amit Marx nevezett annak. Erték alatt valamiféle formában használa- 
ti értéket vagy határhasznot értenek. Az utolsóként fogyasztott jószágegység szubjektív 
módon érzékelt hasznossága a határhaszon. Ez a meghatározás feltételezi, hogy az egyén 
mindig meghatározható és meghatározott haszonnagyságot tulajdonit mindenféle jó- 
szágfajta egy-egy egységének. A határhaszon-fogalom valóságmagját körülbelül a követ- 
kezökben lehetne megfogalmazni. A társadalom oly módon allokálja többé-kevésbé az 
arányosság követelményének megfelelően a termelés tényezőit, hogy a termékkinálatot 
a termékkereslethez igazítja. A keresletnek a szükségletek a mozgató motívumai; a 
költségek, vagy.s a szükségletkielégítés ráfordításai pedig a korlátjai. 

A határhaszon-elmélet esetében egészen más fogalomkörben dolgozunk, mint ami- 
lyenben a marxi gazdaságelmélet. Attól, hogy ugyanazt a szót használjuk, még egészen 
mást érthetünk alatta. Nem szabad becsapnunk magunkat ezzel. Az én gondolatmene- 
temmel nem lehet az ő gondolatmenetüket cáfolni. Haszondolog és értékdolog - mind- 
kettő értelmes elvonatkoztatás. 


Ezek szerint a polgári határhaszon és a marxi munkaérték -elmélet két külön- 
böző témáról szóló elmélet. 


Így van. A marxi értékelmélettel a határhaszon-elméletet cáfolni nem lehet, de fordítva 
is ez a helyzet. Természetesen ettől még kételkedhetünk a határhaszon-elmélet állításai- 
ban. A polgári közgazdászok is megtették ezt. Joggal bírálták a mindent tudó homo 
economicus fikcióját. Ha ismerné 15 a fogyasztó a piac minden lehetőségét, akkor is annyi 
időt venne igénybe, amig a számára leghasznosabb terméket kiválasztaná, hogy rég éhen 
halna, mielőtt dönteni tudna. Továbbá, a javak mint használati értékek nyújtotta élvezet 
nem az egyetlen indítéka a javak megszerzésére irányuló törekvéseknek. Az okok között 
egyfelől nem racionális indítékok szerepelnek, mint amilyen a megszokás, az utánzásvágy 
és a divat, másfelől a javak birtoklása által biztosítható hatalmi pozíció. A fogyasztás 
iránya reklám és egyéb ráhatások révén is módosítható. De a javak megszerzésének 
vágya sem alakul feltétlenül összhangban azzal a haszonérzettel, amelyet birtoklásuk 
nyújt. Ilyen és még hasonló problémák sora vethető fel, ha vizsgáljuk a határhaszon- 
elmélet logikai építményét. Ismétlem mégis, a határhaszon-elméletet nem lehet bírálni 
azzal, hogy a rendszere kiindulópontját jelentő értéket nem munkadologként, hanem 
haszondologként definiálták. 


Marx a hasznosságot kizárta az értékfogalomból. Az árakat ezzel szemben 
nem lehet másképpen értelmezni, csak ha nézzük a vevő viszonyulását a termék 
hasznosságához is. Jobb termékért többet hajlandó fizetni; az árakból tehát 
nem lehet kizárni a hasznosságot. Hogyan lehet akkor az ár az érték megjele- 
nési formája? 


Jobb termékért a vevők csak akkor hajlandók többet fizetni, ha azt a terméket nem 
termelik olyan mennyiségben, hogy a kereslet fedezze az illető termék termeléséből remélt 
hasznot. 

Erre mondta Paul Davidson, amerikai közgazdász azt, hogy a marxizmus 
távollátásban szenved, nem képes rövid távú folyamatok megragadására. 


Azt hiszem, magára Marxra vonatkoztatva ez tökéletesen így van. Marx valóban hosszú 
távú következtetéseket vont le, és általában nem foglalkozott az átmeneti, rövid távú 
közgazdasági jelenségekkel. Ebből csak az következik, hogy ezeknek a kérdéseknek a 
vizsgálatával túl kell haladni Marxon, ki kell egészíteni őt, és ismét megerősíthetem, hogy 
ezt csinálta M. Kalecki, ezt csináltam én, ezt csinálta néhány más magyar közgazdász. 
Marx hosszú távban gondolkodott, a mindennapi valóságban azonban az árak állandó- 
an ingadoznak, átmeneti jelenségek vannak, tehát nem értjük meg teljesen a gazdaságot 
akkor, ha megmaradunk azokon a határokon belül, a gazdasági összefüggések ama 
területén, amelyet Marx a munkásságában részletesen kidolgozott. Foglalkoznunk kell 
az átmeneti jelenségekkel, így a különböző használati értékek megvásárlása közötti 
választás mikéntjével is. E tekintetben sokat tanulhatunk a jó minőségű polgári közgaz- 
daságtantól, közgazdászoktól. A határhaszon-elmélet igaz elemeivel ki kell egészíteni a 
marxi elméletet, mert Marx nem foglalkozik azzal a kérdéssel, hogy a különböző haszná- 
lati értékek közül mint tárgyak, dolgok közül a társadalom miket vásárol meg és miket 
nem. Ezt a kérdést a munkaérték-elmélet nem tárgyalja, holott ezek rendkívül fontos 
összefüggések. Ha ezeket nem tudjuk valamiféleképpen eldönteni, akkor nem tudunk 
gazdálkodni, akkor a tőkés nem tudja, hogy mit termeljen abban a reményben, hogy mit 
fognak majd megvásárolni. A kérdésnek ezzel az oldalával Hoch Róbert Fogyasztás és 
ár című könyvében kimerítően és igen helyesen foglalkozott. 


Mit tart a munkaérték-elmélet érdemének? 


A termelésnek - nem csak a tőkés termelésnek! — az anatómiáját nem lehet megérteni, 
ha nem támaszkodunk a marxi fogalomrendszerben szereplő munkaértékre, a ráfordítá- 
sokra. Értékelni lehet ráfordítást, értékelni lehet haszonhatást. De csak a ráfordítás 
alapján tudjuk megérteni a társadalmat, a hosszú távú gazdasági folyamatokat, de a 
rövid távúakat is annyiban, hogy azok csak ingadozások a munkaérték körül. A munka- 
érték fogalma azért fontos számunkra, mert a valóság lényeges oldalait ragadja meg, és 
a legfontosabb összefüggések megismerését teszi lehetővé. 


Ezt igazolja a már említett Infláció és válságok a hetvenes évek amerikai 
gazdaságában című könyv is. Ez a mű véleményem szerint páratlan kísérletet 
tett arra, hogy a marxi értékelméletre épülő árszintelméletre és profitelméletre 
támaszkodva szembesítse az elméleti eredményeket egy ország gazdaságának 
valamely adott időszakban végbement fejleményeivel. 


Az említett, Molnár Ferenccel közösen írt könyvünkben valóban azt vizsgáltuk, hogy 
a hetvenes években az Egyesült Államok gazdaságában hogyan kapcsolódott egymáshoz 
az árszint, a profitképződés és a konjunktúra alakulása, illetve hogy miképp reagáltak 
mindezek a felső szintű gazdaságpolitika alakulására. Épp ez az utóbbi pont, a gazdaság- 
politika és a politika remélt és tényleges hatása alkotta vizsgálataink egyik súlypontját. 
Előző könyvemben foglalkoztam a pénz vásárlóerejének a kérdésével. Az árszint képletét 
Pp, képletnek neveztem el, amelynek a számlálójában a munkabérek és annak valamennyi 
vonzata szerepel, a nevezőjében pedig a munkások által megvásárolt javak. Ez fejezi ki 
a pénz vásárlóerejét, azt, hogy egy egységnyi pénzért mennyi, valamiféle egységekben 
értelmezett, fogyasztási cikket vásárolhatnak meg az emberek. Itt a pénzt a munkásosz- 
tály jövedelmeként értelmeztem. Persze ehelyett írhattam volna az összes jövedelmet, 
beleértve a tőkések jövedelmét is. Akkor azonban a képlet értelmetlenné, semmitmondó- 
vá válna, mert a munkások a bérükért vásárolnak, és alapjában véve csak a bérükért 

vásárolhatnak. Kaphatnak ugyan hiteleket, azokat azonban vissza kell fizetniük. Tehát 
a munkásosztály pénzbeli vásárlóereje végeredményben a bérétől függ. A tőkések vásár- 
lóképessége ezzel szemben attól függ, hogy mennyit fogyasztanak, mennyit vásárolnak. 
Amit ók vásárolnak, azt visszakapják és azt újra elkölthetik. A munkasoknaál nem ez a 
helyzet. Tehát az tette a p,-képletemet osztályszempontból értékelhetővé, osztályszem- 
pontból jellegzetessé, hogy a számlálóban a munkások jövedelme, a nevezőben a munká- 
sok által megvásárolt fogyasztásicikk-mennyiség szerepel. 


zzel az árszintelmélettel pontosabban leírható és előrejelezhető a kapitaliz- 
mus árszintmozgása, mint a polgári közgazdász J. M. Keynes árszintelmé- 
letével? 


Igen, mert Keynesnél a jövedelem, az jövedelem; munkásjövedelem vagy tökésjövedelem 
-— ez számára egykutya. Keynes szívesen összekeveri a más-más osztálytípusú jövedelme- 
ket. Lehetőleg nem hangsúlyozza a köztük lévő különbségeket, de nemegyszer rákény- 
szerül arra, hogy kiemelje a bér és a profit közötti ellentétet. 


A marxi újratermelés-elméletnek egyik érdeme éppen az, hogy megteremti az 
osztályviszonyok gazdasági elméletét, amelyben a korábban pusztán politikai 
viszonynak tekintett osztályviszonyok közgazdasági leírását adja. Bemutatja, 
hogy az újratermelés egvben a fennálló társadalom újratermelése is. A polgári 
közgazdaságtanban az osztályellentétek inkább a politika szférájába tolód- 
nak át. 


Mondjuk, hogy így van. De hát azért ez egy kicsit sántító fogalmazás. Azt azért ők is 
tudják, hogy más a munkás és más a tőkés, és közöttük ellentét van. Az egyik bérből, 
a másik profitból él. Annyi persze igaz, hogy a polgári közgazdászok nagy többsége a 
tiszta, objektív, ideológiamentes tudomány bajnokának akarja látni, láttatni magát. 


Az évszázados vita azonban még ma is folyik arról, hogy mitől tökés a tókés, 
attól, hogy van tökéje vagy attól, hogy kezdeményező, innovatív, kockázatvál- 
laló; vagyis e szerint ez utóbbi emberekből lehetnek , lesznek tökések. 


Ez nem igaz, mert a tökés azért tőkés, mert tőkéje van. Nem a tőkés foglalkozik a 
termelési folyamatokkal, hanem az igazgatótanács vagy az igazgató. A menedzser privát 
emberként lehet tökés is, de mint igazgató nem tökés. A tulajdonosnak az érdekeit 
köteles védeni. Persze minden szentnek maga felé hajlik a keze, azért az igazgató is vigyáz 
arra, hogy ő maga is jól járjon. A munkás meg azért munkás, mert nincs egyebe, amit 
értékesíthet, csak a munkaereje; egyetlen áruja a munkaereje. 


Vagyis a tökés azért tökés, mert van tőkéje. 


Hát persze. És ez ott kezdődött az eredeti felhalmozásnál. A tőkés lehet a legjobb 
családapa és így tovább, de a cselekedeteit nem ő mint ember, hanem a töke irányitja, 
ő a tőke megszemélyesítője, mert ő a tőke letéteményese, a tőke lelke; ezt írja Marx és 
ebben tökéletesen igaza van. 


Kutatásai során mi volt a legfontosabb célja? 


Könyveim, tanulmányaim megírásakor a fő feladatomnak a marxista politikai gazdaság- 
tan továbbfejlesztését tekintettem. Marxista szellemű választ kerestem olyan gazdasagel- 

méleti problémákra, amelyeket részben J. M. Keynes és a keynesisták, részben a kapita- 
lizmusnak állami  monopolkapitalizmussá történt átalakulása vetettek fel. 

amely valóban politikai, tehát szociológiai tartalmú gazdaságtan, s így a EAN VÉREB 
bírálata is. A polgári közgazdaságtan munkaérték-elmélettel szakító szárnyának kiala- 
kulása után a közös nyelv elvesztése fájdalmas tény, de saját tudományunkat bizonnyal 
nem hagyjuk cserben valamely manapság divatos, látszatra depolitizált és dezideologi- 
zált, a tőkés gazdaságtan specifikus törvényeit állítólagos örökérvényű törvényekkel 
helyettesítő, szintelen és szagtalan, a javak szubjektív jelentőségét , értékké" nyilvánító 
gazdaságtan-változatért. 

Hiába csúszott ki az utolsó száz év polgári közgazdaságtudománya alól az az alap, 
amelyre ráépült - ama hedonista és mindig racionálisan cselekvő gazdálkodó 1kcIOJ8 
maga az épület fennmaradt. Fennmaradt az elmélet egy tegyünk úgy, mintha" JÁltoza. 
ta, egy olyan változata, amelynek a szóvivői leszögezik ugyan gondolati modelljük 
lényeges elemeinek - a tökéletes versenynek, a mindig racionálisan cselekvő fogyasztók- 
nak és hasonlóknak - irreális voltát, de ezzel mitsem törődve, mégiscsak úgy propagálják 
a tökéletes versenyt, mégiscsak úgy állítják szembe a szocializmus megfelelő viszonyaival, 
mintha lehetséges volna a megvalósulása, és mintha éppen a kapitalizmusban valósulna 
meg. 

De igen nagy hiba lenne az is, ha nem vennök észre, hogy a legmélyebb összefüggések 
belátására alkalmatlan polgári közgazdaságtudomány számos hasznos elemző módszert 
dolgozott ki, és segítségükkel sok tekintetben a valósággal összhangban írtak le törvény- 
szerűségeket. Az ilyen ismereteket nem elvetnünk, hanem - ha tudjuk - értelmeznünk 
kell, helyesebben, s így vagy úgy el kell sajátítanunk. 

Amíg a marxista politkai gazdaságtannak egyszerűen csak a kapitalizmus bírálata 
volt a feladata, addig akár meg is lehetett marginális számítások és a velük kapcsolatos 
fogalmak nélkül. Amikor azonban a szocializmus építésének feladatai megkövetelték az 
olyasféle, A tőke három kötetében természetesen nagyon háttérbe szoruló problémák 
alapos vizsgálatát, mint amilyen a nem egyensúlyi állapotok, vagy a különböző termék- 
fajták ára, valamint a lakosság különböző rétegeinek jövedelme közötti törvényszerű 
összefüggések. illetve a gazdasági tevékenység optimális alakítása, akkor elkerülhetetlen- 
né vált a kereslet ár- és jövedelemrugalmassági függvényeinek és a marginális mennyisé- 
gek (határhaszon. határtermelekenyseg) tögalmanak az alkalmazása. 

A korábbi hibás gyakorlat abban az értelemben is bosszút állt, hogy már-már dogma- 
tikus akadékoskodásnak kezd számítani a polgári elméletek bárminő kritikája. Ma még 
egész sor magyarországi közgazdász sok mindent kritikátlanul vesz át a burzsoá politikai 
gazdaságtan nagyon 15 kritizálható módszereiből és tételeiből. Bár közhellyé vált, mégis 
hangsúlyozni kell, hogy fordítsuk le a magunk nyelvére, fogalmazzuk meg a saját 
nyelvünkön mindazt, aminek az első megfogalmazását a polgári közgazdászok adták 
meg. Jobban és tartálmasabban kell megfogalmaznunk még a jelentős igazságmaggal 
bíró tételeket is, mint ahogyan polgári ellenlábasaink tették. 

Munkásságomat az állami monopolkapitalizmus törvényszerűségeinek a kidolgozá- 
sára összpontosítottam, azokra az összefüggésekre, amelyek segítenek megérteni azt a 
gazdasági rendszert, amelyben a fejlett tőkés világ dolgozói élnek. Miért fontos ez 
nekünk, akik szocialista viszonyok között élünk? Ismernünk kell azt, ami van, ha mást 
akarunk helyette. 

A történelmi rang kötelez 


Magyar Nemzeti Múzeum 


Az 1802-ben alapitott Magyar Nemzeti 
Múzeum - Európa egyik legrégibb múzeu- 
ma — a múlt század folyamán igen sokolda- 
lú, , mindenes" gyűjteménnyé fejlödött, 
amelyből a század végi specializálódás s0- 
rán rendre kiváltak és önállóvá lettek a 
mai nagy budapesti közgyűjtemények 
(Iparművészeti, Néprajzi, Szépművészeti, 
Természettudományi Múzeum). A Nem- 
zeti Múzeum szerepe nem korlátozódott 
Budapestre, a század második felében a 
társadalmi kezdeményezés útján megala- 
kuló vidéki múzeumok szakmai, szellemi 
támogatását is magára vállalta. 

Az anyaintézmény, a Nemzeti Múzeum 
alapjában véve oly közgyűjteménnyé , sze- 
gényedett", amelynek gyűjtököre a régeé- 
szeti és a történeti jellegű emlékanyagra 
terjedt ki, és ezeket foglalja magában nap- 
jainkban ís. A Magyar Nemzeti Múzeum 
feladata, hogy felkutassa, megőrizze és 
közkinccsé tegye a hazánk területén élt 
népek régészeti emlékanyagát a legrégibb 
időktől kezdve, majd a magyar nép régé- 
szeti és történeti emlékeit a honfoglalástól 
napjainkig. Ez a történeti örökség korunk 
felé közeledve egyre sokoldalúbb és a 
Nemzeti Múzeum számára az egyes kor- 
szakok teljes életének bemutatására vonat- 
kozó forrásanyag megőrzését jelenti. 

Dr. Fülep Ferenc posztumusz írását közreadva 
megjegyezzük: a hirtelen halal megakadályozta a szer- 
zöt, hogy cikkét teljesen befejezze: az egyetlen rövid 
kiegészítést és törlést - szóban elhangzott kivánságá- 
nak megfelelően -— munkatársa, a múzeum tudományos 


titkara, Cs. Lengyel Beatrix hajtotta végre a hátraha- 
gyott kéziraton. (A szerkesztőség) 


A Nemzeti Múzeumnak mindenképpen 
rendelkeznie kell az egyes történelmi kor- 
szakok életének fő vonásait bemutató tár- 
gyi emlékanyaggal. Ez igen nehéz feladat 
az egyes országos múzeumok gyűjtököreé- 
nek átfedései (például Nemzeti Múzeum 
újkori osztálya, Munkásmozgalmi Múze- 
um stb.), a nagyfokú specializálódás és a 
szakmúzeumok széles hálózatának kiépü- 
lése miatt. A népünk történetének komp- 
lex bemutatását célul kitüző kiállítást ma 
már csupán a Nemzeti Múzeum gyűjtemé- 
nyéből megvalósítani nem lehet. Segítségül 
kell hívni például a műszaki, mezőgazda- 
sági, irodalmi, művészeti, munkásmozgal- 
mi stb. anyagokat. 

Hogyan tudja ellátni a Nemzeti Múze- 
um klasszikus hármas múzeumi feladatát: 
az emlékanyag összegyűjtését, megőrzését, 
bemutatását, illetve feldolgozásat? 

A gyűjtömunka az öskortól egészen a 
napjainkig terjedő emlékanyag gyűjtését 
jelenti, föleg régészeti ásatások, vásárlá- 
sok, ritkábban ajándékozás révén. A régé- 
szeti kutatásoknál nagy problémát jelent, 
hogy ezek igen költség- és munkaigénye- 
sek. A vásárlások terén legfőbb gondunk 
az, hogy a műtárgyárak emelkedésével a 
múzeumok szúkre szabott költségvetése 
nem tud lépést tartani, igy a történeti fejlő- 
dés szempontjaból fontos, még kiemelke- 
dő történeti személyekhez füzödő, sajátos 
tárgyak ís gyakran magánemberek kezébe 
kerülnek. Kevés lehetőségünk van külföl- 
dön lévő magyar vonatkozású anyag meg- 
vásárlására. A gyűjtemények gyarapodása 

így is óriási iramban történik: a felszaba- 
duláskor a Nemzeti Múzeumban körülbe- 
lül 300 ezer, ma 1,2 millió tárgyat őrzünk. 

A múzeumba került tárgyakat meg kell 
őrizni a jövő számára. Ezt a feladatot a 
restaurátorok látják el, igazán jó felké- 
szültséggel és nagy felelősséggel. Műhelye- 
ink felszereltsége azonban messze elmarad 
a kívánalmaktól. 


A bemutatás klasszikus formája a kiállítás. 
A Nemzeti Múzeum egyik nagy állandó 
kiállítása az őskőkortól a magyar honfog- 
lalásig, a másik a honfoglalástól 1849-ig 
öleli fel népünk, hazánk történetét (helyhi- 
ány miatt nem lehetett a kiállítás harmadik 
részét, a napjainkig terjedőt megvalósíta- 
ni). 1978-tól a magyar korona és a koroná- 
zási ékszerek bemutatása a harmadik ál- 
landó jellegű kiállításnak számít. Ezeket 
időszaki tárlatok egészítik ki speciális té- 
mákkal. Elsősorban ezeken találkozik a 
múzeum a látogató közönséggel, épül bele 
kulturális életünkbe, és látja el a Nemzeti 
Múzeum speciális feladatát: a történelmi 
tudat formálását, múltunk és hagyomá- 
nyaink megbecsülését; röviden a hazafias 
nevelést. (Ennek a koncepciónak a jegyé- 
ben tartoznak a Nemzeti Múzeumhoz a 
történelmi emlékhelyek: Esztergom, Viseg- 
rád, Sárospatak. Monok.) 

A visszajelzést a látogatói statisztikák 
igen pontosan tükrözik. A két világháború 
közötti időből egyetlen adat maradt ránk: 
a harmincas években egy év alatt 38 ezer 
látogatót jegyeztek fel. Mióta a korona 
hazatért, 1978-ban 11 hónap alatt 870 ezer, 
1985-ben 761 ezer látogató kereste fel a 
Nemzeti Múzeumot, 1978 óta kereken öt- 
millió. E kiállítások hatását még fokozhat- 
nánk, ha lenne olyan kiállításvezető gár- 
dánk (mint a nagy külföldi múzeumok- 
ban), amelyik szakavatott tárlatvezetők- 
ként kalauzolhatná végig a csoportokat a 
kiállításokon. 

A bemutatás szerves része a múzeumban 
a feldolgozás. Ennek tudományos-népsze- 
rűsítő oldala kapcsolódik a kiállításokhoz, 
illetve a látogatókhoz: a népszerűsítő-tu- 


dományos művek elkészítése, kiadása és 
terjesztése. Ezen a téren nagyon csekély 
választékot tudunk kínálni a látogatók- 
nak, holott az ilyen jellegű kiadványok 
rövid idő alatt elfogynak. 

Sokkal kevésbé ismert a Nemzeti Múze- 
um tudományos feldolgozó munkája, 
amellyel a feltárt, összegyűjtött anyagot 
bekapcsoljuk a tudományos élet vérkerin- 
gésébe, történeti feldolgozó munkát végez- 
ve. A Nemzeti Múzeum tudományos kuta- 
tóhely, ahol 3 tudományok doktora (I! 
újabb értekezés benyújtva) és 8 kandidátus 
dolgozik. A tudományos kutatómunká- 
ban a Nemzeti Múzeum ma is tartja a múlt 
század második felében kivívott rangját. 
Idegen nyelven megjelentetett könyveink, 
kiadványaink a világ minden részébe eljut- 
nak, kutatóink rendszeres előadói a nem- 
zetközi tudományos konferenciáknak. 
Szakkönyvtárunk körülbelül 500 külföldi 
múzeummal és intézménnyel áll cserekap- 
csolatban. 

u 
A Nemzeti Múzeum - a közművelődési 
párthatározat és a közművelődési törvény 
után — új utakat keresett a közönséggel 
való kapcsolatok kiépítésében. Két réteget 
igyekeztünk megközelíteni: az ifjúságot és 
a munkásosztályt. 

Az iskolák szakmai munkájának segíté- 
sére kialakultak a kiállításokra épülő, mú- 
zeumi történelemórák, a családos múzeu- 
mi foglalkozások. 1979 óta kéthetenként 
vasárnap délelőtt szülőknek (nagyszülők- 
nek) és gyerekeknek közös programot ren- 
dezünk. A legnagyobb sikert a múzeum 
közművelődési osztálya a Múzeumi játszó- 
nap megrendezésével érte el. A kiállítási 
termekben 8-12 helyszínen egy időben egy- 
egy csoport — 15-20 gyermek - rövid beve- 
zetés után a kiállítás egy-egy témájára tá- 
maszkodva manuális, tárgyalkotó munkát 
végez. Edényt készítenek őskori módon, 
cserepeket ragasztanak, honfoglaláskori 
tarsolyt, íjat készítenek, középkori várakat 
építenek, török babákat kreálnak stb. Ezt 
a foglalkozást ki is vittük a múzeumból, 
például a Magyar Néphadsereg Művelő- 
dés Házába, és így született meg a Történe- 
ti játszóház mozgalom. 

Jelenleg 15 kidolgozott történeti téma 
közül lehet választani. A Történeti játszó- 
haz programmal a Nemzeti Múzeum mun- 
kacsoportja az Országos Közművelődési 
Tanács, a KISZ és a Magyar Népművelők 
Egyesületének pályázatán 1984-ben I. díjat 
nyert. 

A munkásművelődés előmozdítása cél- 
jából a Nemzeti Múzeum belekapcsoló- 
dott a több múzeum részvételével lebonyo- 
litott Múzeumról múzeumra című művelő- 
déstörténeti játékba, amelyet szocialista 
brigádok és munkahelyi közösségek szá- 
mara rendeztek. Ennek keretében múzeu- 


munkat 67 szocialista brigád kereste fel. 


Ugy gondolom, hogy ez csak szerény kez- 
det; ezt aproblémakört fel kellene mérni és 
terveket készíteni a szocialista brigádok, 
de általában a munkásosztály múzeumlá- 
togatásának érdekében. Ezen a téren még 
igen sok fehér folt van, a magyar múzeu- 
mok évi 20 milliót kitevő, világviszonylat- 
ban is jelentős látogatói létszáma ellenére. 


Igen erős az értelmiségi réteg érdeklődése. 


a Nemzeti Múzeum iránt, közüle kerül ki 
a legtöbb visszatérő látogató. 

A múzeumok és a nagyközönség kap- 
csolatának fejlesztése terén nagy szerepe 
van a különböző tömegkommunikációs 
eszközöknek. Ezeket a kapcsolatokat a 
Nemzeti Múzeum minden eszközzel építi 
és ápolja. A sajtóval, beleértve a nagyobb 
üzemi lapokat is, kapcsolataink jók, a rá- 
dió is mindig odafigyel rendezvényeinkre. 
Sajnos ez nem mondható el a televízióról, 
holott a hatását kézzelfoghatóan tudjuk 
mérni. Ha például a televízió a péntek esti 
híradó első kiadásában bemutatja egy új 
kiállításunkat, több ezerrel megugrik a 
hétvégi látogatók száma. Ugy látjuk, hogy 
a televízió ezt a fontos szempontot nem 
mérlegeli eléggé. De azt is tapasztaljuk, 
hogy a Nemzeti Múzeum más műsorok- 
ban is háttérbe van szorítva a művészeti 
jellegű múzeumok mellett (például a Hét 
mútárgya). 


A Nemzeti Múzeum - a többi múzeummal 
együtt - költségvetési intézmény, amely 
állami támogatásból él. Ennek szintje - 


más nagy kulturális intézményekkel vagy 
művelődési házakkal összevetve — rendki- 
vül alacsony. Saját bevételi forrásai zömét 
a belépőjegyből szerzi, amely -— 5 Ft-os 
belépőjegyet számítva — teljesen minimális. 
Ellene vagyok azonban a belépőjegyek ára 
felemelésének, mert a Nemzeti Múzeumot 
mindenki számára elérhetővé kell tenni. 
Eppen a belépőjegyek árának teljesen jel- 
képes összege miatt azonban nem kellene-e 
a szombati ingyenes látogatást megszün- 
tetni? Megfontolásra javasolok még egy 
dolgot: vajon a nagy idegenforgalmi vonz- 
erőt képviselő múzeumoknak nem lehet- 
ne-e részesedést biztosítani az idegenfor- 
galmi bevételekből? (Ezzel talán a deviza- 
hiány miatt visszafejlődő múzeumi könyv- 
tárak helyzetén is lehetne változtatni.) 

Saját erőforrásaink? Valamit jelentene 
az, ha a népszerűsítő kiadványok előállítá- 
sához kapnánk egy alaptőkét, és azt ma- 
gunk forgathatnánk. Fontos és gyümöl- 
csöző lenne az egyes gyűjtemények anya- 
gát ismertető, leíró katalógusok előállítása 
(idegen nyelven) és külföldi terjesztése. Ev- 
tizedekkel ezelőtt felmerült a műtárgymá- 
solatok saját műhelyünkben való előállitá- 
sának kérdése. Ezt csak a restaurátorok 
készithetnék, de munkaidejüket nem lehet 
elvonni az óriási műtárgyallomány restau- 
rálásától. Munkaidön kívüli foglalkozta- 
tás keretében esetleg járható utat jelentene. 

Végül röviden fel kell vetni a múzeumi 
dolgozók anyagi és erkölcsi megbecsülését. 
A múzeumi dolgozók, kutatók fizetése 
messze elmarad a humán értelmiség más 
kategóriái mögött. , Aranykezú" restaurá- 
torainkat olyan alacsony anyagi szinten 
tartjuk, hogy - a nagy külső vonzás miatt 
— elveszíthetjük őket, s pótolhatatlan nem- 
zeti kincseink gondozó nélkül maradnak. 

A Nemzeti Múzeum 1977-ben, fennaálla- 
sának 175. éves jubileuma alkalmából 
megkapta a Munka Vöröszázló Erdem- 
remdjét. Igen ritka azonban a kormányki- 
tüntetéssel rendelkező dolgozó. 

A 200. életéve felé közeledő Magyar 
Nemzeti Múzeum nagy eredményeit, hazai 
és nemzetközi tekintélyét ugy tarthatja 
fenn, ha belső munkájában megújul, s ki- 
vülről több figyelmet és támogatást kap. 


Fülep Ferenc 

Történelemőrzés 


Magyar Munkásmozgalmi Múzeum 


Az új- és legújabb kori történeti gyűjtemé- 
nyeket a hatvanas évek elején határozott 
társadalmi és politikai igény hívta életre. 
Nem előzmények nélkül, hiszen például az 
1896-ban rendezett ezredéves kiállítás, az 
1919-ben alapított Kommunista Proletár 
Múzeum, az ötvenes évek elején pedig a 
Magyar Munkásmozgalmi Intézet múzeu- 
mi alosztályának tevékenysége már ebbe 
az irányba mutatott. Megjegyzem, hogy e 
kutatási terület nemzetközileg és orszá- 
gonként is jelentős eltéréseket mutat, sőt 
több helyen még létrehozásának igénye 
sem merült fel. Ugyanakkor a szakma fel- 
szabadulás utáni fejlődésének egyik legje- 
lentősebb eredménye, hogy az új- és a leg- 
újabb kori történeti muzeológia bevonult 
a múzeumi szakágak közé. 

A jubileumi kiállítások kapcsán a múze- 
umokba bekerült történeti emlékek meny- 
nyisége, az időszaki kiállítások látogatott- 
sága, a bennük rejlő közművelődési lehető- 
ségek felismerése országszerte mozgásba 
hozta a múzeumi hálózatot. 

Am kiállításaink készítése során - egy 
idő után — azt tapasztalhattuk, hogy egy- 
egy történelmi eseményt bemutató tárla- 
tunk a maga meglehetősen egysíkú anya- 
gaival (fotó, plakát, röpcédula, újság, ma- 
gyarázó felirat), néha pedig egy-egy illuszt- 
ratív szerepre kárhoztatott tárggyal in- 
kább csak azoknál a látogatóknál érte el a 
kivánatos hatást, akik részesei voltak a 
szóban forgó eseményeknek, és az újrafel- 
fedezés örömével keresték a fényképeken 
ismerőseiket vagy önmagukat. Viszont ép- 
pen azt a réteget érintette igen kevéssé, 
amelynek a kiállítást tulajdonképpen szán- 
tuk - a fiatalságot. Az úgynevezett fotódo- 
kumentációs kiállítások helyett új utat kel- 
lett tehát találnunk ahhoz, hogy közműve- 
lődési tevékenységünk, agitációs és politi- 
kai nevelőmunkánk árnyaltabb, eredmé- 
nyesebb legyen. 

Ha külföldi múzeumokra vetjük a fi- 
gyelmünket, egyfelől azt látjuk, hogy azok 


szinte csak az életmód változásait bernuta- 
tó tárlatokat készítenek, ég a társadalom 
történetét, fejlődését, a történelmi esemé- 
nyeket, a politikai küzdelmek állomásait 
nem vagy alig-alig mutatják be, Másfelől 
viszont sok helyütt a történeti kiállítások- 
ból az egyes osztályok, társadalmi rétegek — 
életmódjának alakulását hitelesen bemuta- 
tó részletek hiányoznak, a pONGESZORAGSE. 
szinte kizárólagossá válik. 

Hazai gyakorlatunkban megpróbáltunk a a 
kettő között szintézist teremteni, hiszen az" 
életmód- és a politikatörténet elválastt ez 
tatlan egymástól. 

Ezen az alapon változtattunk a kon beep 


ción és a gyakorlatunkon, s tágítottuk mús . -- 


zeumunk vizsgálódási, gyűjtő- és szetnióle- 
ti körét. 


1973 után az állami irányítás. is mege Í X 


szabta a tennivalókat. Fő feladat lett, hógy - . 
tudományos alapokra helyezzük a gyűjt tő-- 
munkát, s hogy a politikai, a gazdásági és. 
a kulturális fejlődés muzeális emlékeit a: 
teljesség igényével gyűjtsük. A köztörténeti: . 
feladatoknak változatlan jelentőséget tus 
lajdonítva, az új- és a legújabb kori törté." 
neti gyűjteményekben fontos helyük van a". 
helyi gazdasági struktúrát leginkább meg: . 
határozó ipari és mezőgazdasági szakága: - . 
zatok és szakmák fejlődését reprezentáló: 


tárgyegyütteseknek, valamint a minden 


társadalmi osztály és réteg életmódváltos 


zásainak bemutatására alkalmas an kozt ks 


együtteseknek. A társadalom fejlőd 
betöltött szerepének megfelelően kell sa 
teni a munkásosztály fejlődésével, osztály. 
szervezeteinek kialakulásával és harcaivál 
összefüggő emlékeket. A megyei múzeunmi — 
szervezetekre várt, hogy létrehozzák az 
egységes megyei történeti Kezhtetétáe 
amelyeknek feladata egy-egy terület új- és 
legújabb kori történeti emlékeinek gyűjté- 
se, tudományos és muzeológiai feldólgozá- 
sa, valamint közművelődési hasznosítása. 
Muzeális tárgyaink többnyire esemény- 
hez. személyhez és szervezethez fűződnek. 

A történeti muzeológia abban tér el a többi 
múzeumi szakágtól, hogy a muzeológus 
nem általában gyűjt valamilyen tárgyat — 
. " nem gyűjti például a fegyverek valamennyi 
típusát, ez más múzeum feladata -, hanem 
mindig valamilyen eseményhez, illetve sze- 
mélyhez kapcsolódva tevékenykedik. Az 
életmódtörténeti emlékeket sem fajták és 
típusok szerint gyűjtjük, hiszen akkor ele- 
gendő lenne megvásárolni ezeket a keres- 
kedelemből, de ez a vásárolt gyűjtemény 
legfeljebb egy árumintavásárral érne fel, 
mert mögötte nem lenne ott az az ember, 
aki ezekből a tárgyakból környezetet ala- 
kított magának. 

Szerintünk a történeti muzeológia által 
gyűjtött tárgy csak olyan lehet, amelyet 
előzőleg emberek ténylegesen használatba 
vettek, s amelynek tulajdonosát, felhasz- 
nálásának módját, helyét és idejét is ismer- 
jük. 


Rendkívül tárgygazdag világban élünk, s a 
környezetünket alkotó tárgyakat eddig el- 
képzelhetetlen gyorsasággal cseréljük. 
Minket, történész-muzeológusokat körül- 
vesznek tárgyaink, és nekünk kell gondos- 
kodnunk arról, hogy az utókornak azok a 
tárgyak maradjanak fenn, amelyek legin- 
kább jellemzik korunkat. És ebben rejlik 
az új- és a legújabb korral foglalkozó törté- 
nész-muzeológusok felelőssége. Napjaink, 
illetve a közelmúlt tipikus tárgyait úgy és 
akkor kell minősítenünk, kiválasztanunk, 
ahogyan és amikor ezek még környeze- 
tünk alkotó részei. 

A Magyar Munkásmozgalmi Múzeum 
(jogelődje a Legújabb Kori Történeti Mú- 
zeum) mintegy 600000 tárgyat és doku- 
mentumot őriz gyűjteményeiben. Az olva- 
sót aligha érdekli e tárgyak részletes osztá- 
lyozása, ezért csak megemlítem, hogy ezek 
között a munkaeszközöktől a zászlókig, a 
képzőművészeti műtárgyaktól a térképe- 
kig, a portréfotóktól a különböző nyom- 
tatványokig számtalan dokumentum talál 
gazdára múzeumunkban. 

A történeti muzeológia országos hálóza- 
ta napjainkra már kiépült. Az élen három 
országos történeti múzeum: a Magyar 


Nemzeti Múzeum, a Magyar Munkásmoz- 
galmi Múzeum és a Budapesti Történeti 
Múzeum áll, amelyek a Magyar Munkás- 
mozgalmi Múzeum vezetésével látják el a 
terület szakfelügyeletét. (A Magyar Nem- 
zeti Múzeum és a Budapesti Történeti Mú- 
zeum feladatainak természetesen csak egy 
arányos részét teszi ki az új- és a legújabb 
kori történelem anyagainak gyűjtése.) Ma 
már egyetlen megyei múzeumi szervezet 
sem akad az országban, ahol ne tevékeny- 
kedne történész-muzeológus, sőt többsé- 
gükben, ha különböző szervezeti felépítés 
szerint is, de létrejöttek az új- és a legújabb 
korral foglalkozó történeti osztályok is. 
Az 1957-ben létrehozott Legújabb Kori 
Történeti Múzeumban - amely 1966-ban a 
Magyar Munkásmozgalmi Múzeum nevet 
vette fel — a kezdeti útkeresés után igen 
hamar megindult a tudatos, koncepciózus 
gyűjteményfejlesztés. Nyugodt lelkiisme- 
rettel jelenthetjük ki, hogy a felszabadulás 
előtti időket illetően a munkásmozgalom 
történetére vonatkozó tárgyi és dokumen- 
tációs anyagot lényegében begyűjtöttük. 
Mivel a munkásmozgalom nem tekinthető 
másnak, mint nemzeti történetünk elidege- 
nithetetlen részének, a Magyar Munkás- 
mozgalmi Múzeum gyűjteményi anyaga és 
tevékenysége ma már túlmutat a szorosan 
vett munkásmozgalom-történeten, gya- 
korlatilag felöleli a 19-20. század nemzeti 
történetét. Fényképtárunk nagyságrendjé- 
nél és profiljánál fogva már eddig is nemze- 
ti történeti archívum volt. A Tanácsköz- 
társaság idejét és a felszabadulást követő 
időszakot illetően pedig szinte megoldha- 
tatlan a munkásmozgalom-történet és a 
nemzeti történet anyagainak kettéválasz- 
tása. Gyüjteményeinkben továbbra is ott 
találjuk azokat a nem munkásmozgalom- 
történeti vonatkozású tárgyakat is (a fo- 
galmazás azért ilyen bonyolult, mert a 
munkásmozgalom történetének anyagai a 
nemzeti történet tárgyai!), amelyeket 1957 
és 1966 között nem kis számban már be- 
gyűjtöttünk. Múzeumunk koordinálja az 
életmód- és az egyéb új- és legújabb kori 
kutatási programokat, többek között a 
történelmi emlékhelyek országos kataszte- 
rét, az 1918-1919-es időszak múzeumban 
őrzött anyagainak országos katalógusát. 

Törvény szabta kötelességünk az 1849 utá- 
ni kiemelkedő történeti értékű tárgyak vé- 
detté nyilvánítása. 

Az új- és legújabb kori történeti-muzeo- 
lógiai szakág egyik problémaforrása, hogy 
tevékenységi körünk átfedésekhez és funk- 
ciókeveredésekhez vezetett a Magyar 
Munkásmozgalmi Múzeum és a Magyar 
Nemzeti Múzeum között. A gyűjtési profi- 
lok egyeztetése és pontos behatárolása a 
két múzeum között elméletileg is rendkívül 
nehéz, gyakorlatilag azonban csaknem 
megoldhatatlan. Tehát a szakág egyik fon- 
tos feladatának a Magyar Nemzeti Múze- 
um és a Magyar Munkásmozgalmi Múze- 
um kapcsolatainak rendezését tartjuk, s ez 
csak a két intézmény legszorosabb együtt- 
működésével, tevékenységük integrálásá- 
val érhető el. 

A legkedvezőbb feltételek a megyei mú- 
Zeumi szervezetekben alakultak ki, hiszen 
a megyék gyűjtőköre, ha meghatározott 
földrajzi korlátozottsággal is, de felöleli 
egész területük történeti anyagának gyűj- 
tését. A megyei történeti osztályok azok a 
szervezeti egységek, amelyek elvileg megte- 
remtik a történeti muzeológia egységes me- 
gyei fejlesztését. Szerintünk ezeken az osz- 
tályokon belül kell folytatni a helyi mun- 
kásmozgalom történetének kutatását is. 

Teljesen érthető, hogy jó ideig az új- és 
a legújabb kori történeti muzeológia fő 
feladata a 19-20. század történeti feltárása 
lett, hiszen ennek a korszaknak; ezen belül 

is a munkásmozgalomnak, a munkásosz- 
tály kialakulásának, osztályharcának, élet- 
módjának, kulturális fejlődésének muzeá- 
lis anyaga gyűjteményi és egyéb szempont- 
ból szinte teljességgel hiányzott. A munká- 
nak ez a koncentrálása teljességgel indo- 
kolt volt. Ma már azonban jogos követel- 
mény, hogy az előző korszakkal is többet 
foglalkozzunk, hiszen a régészeti korok és 
az újkor közötti időszak (17-18. század) 
kutatása véletlenszerűvé, esetlegessé, hiá- 
nyossá vált. 

Arról sem szabad azonban elfeledkezni, 
hogy a történeti muzeológia az elmúlt két 
évtizedben elsősorban a munkásosztály és 
a munkásmozgalom emlékeit gyűjtötte 
egybe, és fő muzeális anyaga - legalábbis 
az 1948 előtti időket illetően — bekerült a 
gyűjteményekbe. Elmaradás van viszont az 
1948 utáni idők, tehát a szocialista építő- 
munka korszaka, főként az utóbbi 30 év 
köztörténeti és művelődéstörténeti anyagai- 
nak, valamint az életmódban bekövetke- 
zett hatalmas változásokat dokumentáló 
anyagoknak a begyűjtésében. 

Éppen ezek a jelzett irányok, tennivalók 
adnak ösztönzést a következő időszak 
munkájában arra, hogy mind a tudomá- 
nyos munkában, mind a közművelődési 
tevékenységben arányosan foglalkozzunk 
a megoldott témák továbbgondolásával és 
a fehér foltok eltüntetésével. 


Dr. Szikossy Ferenc 


KONZULTÁCIÓ 


A társadalmi tények mérhetősége 


A , arsadalomról való gondolkodás történetében a szociológia megjelenését, a filozó- 
fiatól való különválását szokták attól a pillanattól számítani, amikor a központi kér- 
désfeltevés nem úgy hangzik, hogy milyen /egyen a társadalom, hanem, hogy milyen 
a társadalom. Az ideák felvázolása helyett a jelen tényeire tevődik a hangsúly, a 
társadalmi valóság minél pontosabb feltérképezése, megismerése lesz a cél, ami aztán 
elvezethet a társadalmi jelenségek magyarázatához. 

A megismerésnek, a valóság gondolati visszatükrözésének ebben a folyamatában 
lényeges szerepet kap a mérés. A társadalmi jelenségek vizsgálatakor ugyanis fontos 
feladat ezek megkuülönböztetése, illetve minősítése, másképp sem a köztük lévő 
összefüggések, sem az egymásra vonatkozó hatásmechanizmusok nem elemezhetők. 
Mindkét feladat megoldásához közelebb visz, ha a jelenségeket megmérjük, számok- 
kal fejezzük ki őket. . 

Ez az eljárás, kiindulását tekintve, a mindennapi gondolkodástól egyáltalán nem áll 
távol. Napjainkban például az egyik leggyakoribb beszédtéma az emberek anyagi 
helyzete. Amikor ennek során valaki a saját vagy a mások anyagi viszonyait jónak, 
közepesnek vagy rossznak találja, éppen megkülönböztet, illetve viszonyít. Ez a 
mindennapi gyakorlat valósul meg a kutatásban a mérés révén is. 

Mindez természetesen egyáltalán nem kizárólag a társadalomtudományok sajátsá- 
ga. Sőt, a mérés fogalma általában sokkal inkább kapcsolódik a természettudomá- 
nyokhoz. A szó keltette asszociációk hatására hajlamosak vagyunk laboratóriumra, 
kísérleti eljárásokra gondolni: dolgok súlyának, tömegének, hőmérsékletének stb. 
mérésére. Nyilvánvaló, hogy a társadalmi tények esetében nem erről van szó. A mé- 
résnek, pontosabban a mérendőnek itt jellegzetes sajátságai vannak, amelyekről azért 
is szót kell ejteni, hogy a kapott kutatási eredmények megbízhatóságáról minél 
reálisabban alkothassunk képet. 


A természettudós, ha valamely anyag tulajdonságait vagy ezek fizikai, kémiai stb. 
hatásokra történő megváltozását vizsgálja, jobban megbizonyosodhat abban, hogy 
az általa vizsgált darab (mennyiség) mennyire reprezentálja magát az anyagot. Ami- 
kor a szociológus társadalmi tényeket vizsgál, az anyag maga a társadalom, egy 
ország népessége (vagy annak bizonyos szelete: csak a férfiak, csak a 30 éven aluliak, 
csak a falvakban élők stb.) . A kutatás itt is az ,anyagból" vett mintán folyik, de jóval 
kétségesebb, hogy ez mennyire reprezentálja az egészet. Jóllehet a szociológiai 
mintavételnek pontos matematikai -statisztikai játékszabályai vannak, mégis — miután 
a minta megbízhatóságát csak bizonyos demográfiai ismérveken keresztül (nem, 
életkor, lakóhely, foglalkozás) lehet a népszámlálási adatok alapján ellenőrizni - 

csupán feltételezhető, hogy ez a minta jól tükrözi a népesség bármilyen egyéb 
társadalmi jellemzőjét is, amire a kutatás irányul. 

Egy másik különbség, hogy egy természettudományos kísérlet keretében történő 
méréssel szemben egy szociológiai vizsgálat azonos módon, azonos feltételekkel . 
történő megismétlése sokkal problematikusabb, ami szintén a mérés eredményénék Í 
ellenőrzését korlátozza. I 

S végül, ami talán a legfontosabb, a társadalmi tények mérésekor többnyire kvalita j 
tív jelenségek kvantifikálására tesznek kísérletet. Az olyan társadalmi jellemzők, mint 
lakáshelyzet, fogyasztási színvonal, kulturális aktivitás, anyagi életkörülmények, - 
egészségi állapot stb. csupa olyan minőségi dolgot jelentenek, amelyek megmérése, . 
mennyiségi kifejezése csak nagyon bonyolult, és áttételes módon valósítható meg. 

Vegyünk konkrét példákat! Ha egy szociológiai kutatás célja a különböző társadali- 
mi rétegek lakáshelyzetének összehasonlítása, az emberek lakáshelyzetét valamilyen 
módon meg kell mérni és összehasonlíthatóvá tenni. Lehetséges például megkérni 
minden mintába került személyt, hogy osztályozza le az iskolai osztályozásnak megfe- 
lelő módon a saját lakáshelyzetét, vagyis adjon valamilyen minősítést 1 és 8 között. 
Ez a módszer azonban nagyon kevéssé objektív, hiszen könnyen lehet, hogy ugyan: . 
olyan lakások fognak eltérő osztályzatot kapni. A szociológus Így hem a lakáshelyzé- 
tek különbségét, hanem az embereknek saját lakáshelyzetükről alkotott véleményé: . 
nek különbségét mérné meg. Mivel azonban a lakáshelyzet túlságosan komplex 
jelenség ahhoz, hogy összességében mérhető legyen, meg kell találni bizonyos 
összetevőit, amelyekre vonatkozóan már konkrét kérdéseket lehet feltenni egy vizsgá- 
latban. Ilyen összetevők lehetnek például a lakás nagysága (négyzetméterben vagy 
a szobák számával mérve); az ott lakó személyek száma; a fürdőszobával és WC-vel 
való ellátottság; a fűtés, a melegvízellátás, a főzés módja; a lakás fekvése; a lakás 
(vagy a ház) építési éve - és a sor még hosszan folytatható. A mérés módja gyakorlati- 
lag a legtöbb esetben ehhez hasonló eljárást jelent. Egy társadalmi jelenség mérhető, 
számszerűsíthető összetevőinek megtalálása tehát fontos feladata a szociológusnak. 

A mérés következő lépését illetően a szakmában is viták folynak. Az egyik felfogás 
szerint a kutatónak ki kell választania az általa előzetesen fontosnak tekintett Összete- 
vők közül azt az egyet vagy kettőt, amely az illető jelenség egészét a legjobban 
jellemzi. Ehhez segítségül hívhatók matematikai-statisztikai módszerek is, amelyek 
alapján elképzelhető, hogy - az előbbi példánál maradva - valaki a lakáshelyzet 
összetevői közül a laksűrűséget és a fűtés módját fogadja el, mint olyan mutatót, 
amely a lakáshelyzetet a legjobban visszatükrözi. 

A másik megközelítés ezzel szemben azt tartja, hogy az összetevőként figyelembe 
vett elemi információkat valamilyen módon összesíteni kell, s belőlük egy összevont 
mutatót kell kialakítani. A matematikai-statisztikai módszerek itt ismét felhasználha- 
tók ahhoz, hogy - példánk szerint — a lakáshelyzetről összegyűjtött adatokból egyet- 
len szintetikus index szülessen. I 

Az első eljárás előnye, hogy egy laksűrűség vagy egy fűtési mód mutatója esetében 
az egyes kategóriák tartalma általában értelemszerűen meghatározható, míg a2 Öss20- 
vont index egyes értékei mögötti valóságtartalom sokkal nehezebben ragadható meg. . 
A második esetben viszont a kutató abban bízhat, hogy az elemi információk Összeg- - : 
zésével kialakított mutató végül jobban leírja a vizsgálandó társadalmi jelenséget, 
mint bármelyik egyedi összetevője külön-külön. Mind a hazai, mind a nemzetközi . 
empirikus szociológiában mind a két megközelítés elfogadott és alkalmazott, a lényeg — 
tehát nem a köztük való választásban, hanem a választott eljárás korrekt megvalós tá jó 
sában van. - 

A társadalmi tények mérésekor a szociológusok tehát sajátos eljárásokra kényszerül- 
nek, ha számszerű formában akarnak kifejezni dolgokat, amelyek nehezen számszerű- 
síthetők. E feladat megoldásának különféle szintjei vannak, amelyeket mérési szintek - 
nek neveznek. A legalsó szintet jelentik az úgynevezett nominális (névleges) skálák, 
amelyek esetében tulajdonképpen csak a megkülönböztetés történik meg. Jellegze- 
tes példa erre az adatfelvétel során megkérdezett személy neme: férfi — nő, vagy a 
lakóhelye: annak a településnek a neve, ahol él. A lakáshelyzetről vet példánkból 
hivatkozhatnánk a fűtési mód mutatójára, mellyel kapcsolatban kategóriák lehetnek: 
fa — szén - villany — gáz - olaj — központi kazánfűtés stb. Ezen a szinten nincs többről 
szó, mint hogy egy társadalmi jellemző (nem, lakakóhely, a lakás fűtése) egyes 
megjelenési formáit meg lehet egymástól különböztetni. : 

Nyilvánvaló azonban, hogy a szociológus - ahol csak lehetősége nyílik — ennél 
többre törekszik, s igyekszik a megkülönböztetésen túlmenően minősíteni is a mérés 
során. Ennek első lépését jelentik az ordinális (rendező) skálák. Itt már a vizsgált 
társadalmi jelenség egyes megjelenési formái valamilyen rangsorban helyezkednek 
el. A fűtési mód példájában a kutató mondhatja azt, hogy a legjobbnak a kazánfűtést 
vagy a távfűtést tekinti, a legrosszabbnak a fa- vagy széntüzelést, míg a többi módo- 
zat a kettő között helyezkedik el. Bizonyos esetekben a kategóriák módosítására van 
szükség ahhoz, hogy a megkülönböztetés minősítéssé válhasson. 

A települések nevével jelölt lakóhelyeket nagyon nehéz lenne rangsorba állítani, 
de ha a kategóriákat a kutató úgy módosítja, hogy Budapest - a többi város - a falvak: 
már egy rangsorhoz jutott, ami persze csak bizonyos absztrakciós szinten fogadható 
el, hiszen számos esetben lehet jobb egy községben vagy egy városban élni, mint 
Budapesten. Jellegzetes ordinális mutatók az iskolázottsági szintek is, az egyetemtől 
kezdve a középiskolán, a szakmunkásképzőn, a befejezett 8 osztályon át a befejezet- 
len általános iskolai végzettségig. A rendező skálák tehát egy jobb-rosszabb vagy a 
legjobbtól a legrosszabbig értelemben jelentenek minősítést. S noha kétségtelen, 
hogy a rangsor kialakításában szerepet játszhatnak a kutató értékei, beállítódásai is, 
mégis e sorrendek döntő többsége általában valamilyen társadalmi közmegegyezést 
tükröz. 

Az empirikus szociológia napi gyakorlatában a kódolás, a feldolgozás során a 
mérés úgy valósul meg, hogy a jelenségekhez számok rendelődnek. Így keletkeznek 
a szociológiai elemzés változói, például a lakóhelyre vonatkozóan: 1. falu, 2. város, 
3. Budapest; vagy az iskolázottságra vonatkozóan: 1. befejezetlen általános, 2. 8 
osztály, 3. szakmunkásképző, 4. középiskola, 5. egyetem, főiskola. Ekkor viszont már 
valójában többről van szó, mint egyszerű rangsorról. Az adatok feldolgozásakor 
ugyanis - ha bonyolultabb matematikai-statisztikai eljárásokat is alkalmaznak — a 
számok már bizonyos fokig önálló életet élnek, s ebből - egyszerű számtani okokból 
— olyan állítások adódnak, mint hogy egy budapesti lakóhely annyival jobb, mint egy 
városi (3—2 — 1), mint amennyivel jobb egy városi lakóhely, mint egy falusi (2— 1 
— 1). Avagy: a felsőfokú végzettség annyival jobb a szakmunkásképzőnél (5—3 -— 
2) , mint amennyivel a szakmunkásképző jobb a befejezetlen általános iskolánál (3— 1 
z 2). A mérésnek ezen újabb, magasabb szintjén tehát — amit intervallum skálának 
neveznek - a minősítés már nemcsak egy jobb-rosszabb értelemben vett rangsorolást 
jelent, hanem azt is mutatja, hogy az adott jelenség valamely megjelenési formája 
mennyivel jobb-Arosszabb egy másik megjelenési formánál. A mérésnek ez a szintje 
viszont az előzőeknél mindenképpen problematikusabb, mivel sokkal kevésbé alapul 
közmegegyezésen, sokkal vitathatóbb. Kevéssé kétséges, hogy a diploma .jobb", 
mint az érettségi, de sokkal nehezebb lenne megegyezni abban, hogy .mennyivel 
jobb". 

Ezen a ponton található a társadalmi tények mérhetőségének legnagyobb korlátja, 
leginkább megoldatlan gondja. Visszautalva a természettudományos méréssel való 

összehasonlításra, nyilvánvaló, hogy ott ilyen probléma kevésbé merül fel. Hiszen ha, 
mondjuk valamely anyagnak hő hatása alatt a hossza 1 méterről 2 méterre növelhető, 
ez ugyanúgy kétszeres növekedés, mintha 4 méterről 8 méterre való növekedésről 
lenne szó. 

A társadalmi tények mérésének esetében az ilyen szintű objektív mérés, ami meg- 
mutatná, hogy mondjuk valamelyik réteg lakáshelyzete vagy kulturális szintje meny- 
nyivel jobb egy másikénál, sokkal problematikusabb. A jelenségek bizonyos jól 
számszerűsíthető összetevői esetében persze kiderülhet, hogy egy társadalmi cso- 
portnál a laksűrűség vagy az évi színházba vagy koncertre járás gyakorisága kétszer: 
akkora, mint egy másik társadalmi csoportnál, de ebben az esetben is fennáll az a 
kérdés, hogy ezek a jól mérhető összetevők mennyire tükrözik vissza az egész jelensé- 
get, illetve mi a helyzet a kevésbé jól mérhető összetevőkkel. Ezzel kapcsolatban 
megjegyzendő még, hogy ha az elemi összetevőkből összevont változó készül, ez sok 
esetben a mérési szint javítását is jelentheti. így egy szintetikus indexről megfelelő 
konstrukció esetén inkább mondható, hogy annak 6-os értéke annyival jobb a 4-es 
értékénél, mint amennyivel a 3-as értéke az 1-es értékénél, miközben ugyanez az 
index egyes, egyenként megmért összetevőinek esetében kevésbé áll fenn. 


Összességében, a társadalmi tények mérésekor számos megoldatlan feladat áll a 
kutatók előtt. Egyúttal a mérés egyre fontosabb lesz, mivel a kutatók egyre bonyolul- 
tabb összefüggésekre kíváncsiak, s ezek vizsgálatához mind többször hívják segítsé- 
gül a számítógépet. A szociológiai elemzésekhez ma már egyre több számítógépes 
program is rendelkezésre áll, ezek többsége viszont eredetileg nem társadalomtudo- 
mányi feladatok megoldására készült, s így nem is veszi figyelembe a társadalmi 
tények, illetve mérésük speciális vonásait. A továbblépéshez, a mind megbízhatóbb 
kutatási eredményekhez tehát egyrészt a mérés állandó javítására, tökéletesítésére, 
másrészt speciális, szociológiai kutatások céljára kifejlesztett elemzési eljárások kidol- 
gozására is szükség lenne. 

Egyúttal nyilvánvaló, hogy a mérés végül is egy technikai lépés, s természetesen 
nem is az egyetlen lehetséges módszer, amelynek révén a társadalomra vonatkozó 
ismeretekhez juthatunk. Fontos tudni, hogy sok olyan kiváló szociológiai munka 
ismeretes, amely nem méréssel, hanem más úton jutott el társadalmi összefüggések 
feltárásához. A mérés tehát nem helyettesíti a szociológiai elméletet, s a kutatói 
felelősség sem hárítható át a ,technikára". A szociológiai elemzés igazi kulcsa az 
interpretáció, az összegyűjtött adatok, információk, tapasztalatok értelmezése. Nézet- 
különbségek természetesen itt is lehetnek, mivel egyrészt a mérés módja kihat az 
elemzések eredményére, másrészt elképzelhető, hogy hasonló eredményeket külön - 
böző módon, eltérő hangsúllyal interpretálnak különböző kutatók. De hihető, hogy 
hosszú távon az ilyen viták is közelebb visznek a társadalmi jelenségek megismerésé - 
hez és megértéséhez. 


; Róbert Péter 

Tilkovszky Loránt: A szociáldemokrata párt 
és a nemzetiségi kérdés Magyarországon 1919—1945 


Történeti irodalmunk nyeresége, hogy egy évvel 
Kövágó Lászlónak A magyar kommunisták és a 
nemzetiségi kérdés című sikeres könyve után 
tudományosan megalapozott elemzés jelent meg 
a szociáldemokrata párt nemzetiségi politikájá- 
ról is Tilkovszky Loránt tollából. Méghozzá a 
két világháború közötti időszakra vonatkozó- 
an, amely az 1919-et megelőző évtizedekhez ké- 
pest eddig ebből a szempontból feldolgozatlan 
volt. A korszakot s közelebbről a magyarorszá- 
gi németség történetét kitűnően ismerő szerző- 
nek már csak ezért is elsősorban magyar és 
részben német levéltári forrásokra, valamint a 
korabeli sajtó anyagára kellett támaszkodnia 
ahhoz, hogy feladatát eredményesen megoldja. 
Munkája szinte kizárólag a német kisebbségre 
koncentrál, mivel az MSZDP a többi nemzeti- 
séggel alig foglalkozott. 

Ismert, hogy Közép- és Kelet-Európában a 
munkásmozgalomnak a nemzeti-nemzetiségi 
kérdésekben is önálló proletár álláspontot kel- 
lett vagy legalábbis kellett volna kidolgoznia, 
már szinte születése pillanatában, mivel mind- 
eme államok - az Osztrák-Magyar Monarchia, 
a cári Oroszország, de Németország és a Balkán 
éppen függetlenné vált országai is —, mind pedig 
a munkásosztály, a munkásmozgalom soknem- 
zetiségű volt. Magyarországon is nagy elméleti 


és politikai nehézségeket kellett leküzdeni ah- 


hoz, hogy - jórészt a századforduló után formá- 
lódó ausztromarxizmus szempontjai alapján — a 
szociáldemokrácia megkísérelje anélkül felka- 
rolni a sajátos nemzeti-nemzetiségi törekvése- 
ket, hogy engedett volna a proletariátust meg- 
osztó, a nemzeteket-nemzetiségeket egymással 
szembeállító nacionalizmusnak. Tudjuk, e kí- 
sérlet 1919 előtt nem vezetett eredményre; az 
akkor összegyűjtött tapasztalatok azonban 
nemcsak a kommunista, hanem a szociálde- 
mokrata mozgalom esetében is elősegítették a 
nemzeti-nemzetiségi kérdés igazi horderejének 
felismerését, egyúttal új, megoldást szolgáló 
utak keresésére ösztönöztek. 


A trianoni békeszerződés megkötése után 
gyökeresen megváltoztak azok a feltételek, ame- 
lyek között a szociáldemokrata párt kifejthette 
nemzetiségi politikáját. Egyfelől az ellenforra- 
dalom légköre és politikája ebben a vonatkozás- 
ban is szűkítette mozgásterét, másfelől számot 
kellett vetnie azzal, hogy az új országhatárokon 
belül nemcsak a lakosság száma csökkent, ha- 
nem lényegesen megváltozott a nemzetiségi ösz- 
szetétel is. A nem egészen 8 milliót kitevő lakos- 
ságnak csupán 7 százaléka tartozott most már 
különböző nemzeti kisebbségekhez, mintegy fél- 
milliót tett ki a németek és kereken 200 ezret a 
szlovákok, románok, szerbek és horvátok lélek- 
száma. A nemzetiségi kérdés mégsem vesztett 
jelentőségéből. Magyarországon is, a szomszé- 
dos országokban is fennmaradt a nemzetiségi 
elnyomás, az új államok között nagy volt és 
időnként fokozódott a feszültség, különösen a 
magyar revíziós törekvések következtében. 


v 


Tilkovszky Loránt munkája alapján a szociálde- 
mokrata nemzetiségi politikában — szerintem - 
három főbb időszakot különböztethetünk meg. 

Az első 1919 augusztusától a harmincas évek 
elejéig tartott. Magában foglalja az 1919 szep- 
temberében újjászervezett Országos Német Bi- 
zottság kezdeti erőfeszítéseit a német nyelvű 
szociáldemokrata pártszervezetek összefogásá- 
ra, újjászervezésére éppúgy, mint azt a minden- 
napos fáradságos, kudarcokat és kisebb- 
nagyobb sikereket egyaránt hozó munkát, ame- 
lyet az MSZDP a konszolidált ellenforradalom 
éveiben folytatott a német kisebbség nemzetségi 
érdekeiért és politikai befolyásolásáért. Kiemel- 
kedő állomása volt e küzdelemnek az 1922. évi 
nemzetgyűlési választás, amelynek során négy 
választókörzetben győztek a párt képviselője- 
löltjei, miközben a Bleyer Jakab által vezetett 
német nacionalista irányzat nem tudott a ma- 
gyar parlamentbe bekerülni. 

Ebben az időben a félmilliós német kisebbség- 
ből mintegy 100 ezer rokonszenvezett a szociál- 
demokrata párttal. A legfőbb bázist azok a vidé- 
kek jelentették, amelyek megfeleltek a forradal- 
mak idején tervezett német önkormányzati terü- 
leteknek: Budapest és környéke, a tolna-bara- 
nyai kerület és végül Sopron központtal Nyu- 
gat-Magyarország. A párt német nyelvű újságja, 
az ötvenéves múltra visszatekintő Volksstimme 
azonban részben anyagi okok miatt, részben 
pedig azért, mert nem bírta a versenyt a többi 
német lappal, 1924 közepén kénytelen volt be- 
szüntetni megjelenését. Az új pártlap csak 1928. 
november 1-jén jelent meg Die Partei(A Párt) 
címen, amely egészen 1934-ben történt beszün- 
tetéséig propagálta a szociáldemokrata nemzeti- 
ségpolitikai nézeteket a német lakosság köré- 
ben. 

A szociáldemokrata pártnak — miközben a 
nemzetiségpolitika kérdéseiben is szembeszállt a 
hivatalos szervekkel -— meg kellett küzdenie a 
német nacionalisták erősödő mozgalmával is. 
Tilkovszky ennek ábrázolása közben ismerteti a 
kormány és a német nacionalisták közötti ellen- 
téteket is. Az előbbi ugyan fontosabb feladat- 
nak tartotta a szociáldemokraták visszaszorítá- 
sát a német területeken, azonban a német nacio- 
nalista befolyás növekedésében sem volt érde- 
kelt. Az ellentétek a három politikai erő között 
különös élességgel csaptak össze a nemzetiségi 
politika hagyományosan központi kérdésében, 
az anyanyelvi népoktatásban s általában a kul- 
turális ügyekben. (Mindkettő vonatkozásában 
— valamint a kor alapvető politikai kérdéseiben, 
a revíziót és a demokráciát illetően — sajátságos 
szerepet töltött be az 1924-ben megalapított 
Magyarországi Német Népművelődési Egyesü- 
let.) 

A Szocialista Munkásinternacionálé vezető 
pártjaihoz - elsősorban a Német Szociáldemok- 
rata Párthoz - igazodva az MSZDP is szüksé- 
gesnek tartotta a versailles-i rendszer, benne a 

ióját. Ám ezt az or- 
szág demokratizálásától tette függővé. A terüle- 
ti revíziónak - hangoztatta Zuschlag Vilmos, az 
SZDP nemzetiségpolitikájának egyik vezető 
képviselője — egy , belső revízió" a feltétele, azaz 
n az ország politikai rendszerének megváltozta- 
tása, mert valódi vonzerőt csak valódi demokra- 
tikus állam képes kifejteni". (74. old.) 


v 


A korszak második nagyobb időszaka lényegé- 
ben a harmincas évekre esik, a fasizmus német- 
országi előretörését, majd uralomra jutását, ex- 
panziós törekvéseinek kezdeteit öleli fel, s 1938- 


cal, az Anschluss, a müncheni egyezmény, az 
első bécsi döntés évével zárul. 

Bár a volksdeutsch, a , német népközösségi" 
gondolat terjedése, továbbá a Bleyer-féle moz- 
galom mellett a náci szellemű , Német Munka- 
közösség" illegális szervezkedése is egyre erőtel- 
jesebbé vált, a magyar szociáldemokraták a fa- 
sizmus veszélyének nagyságát csak megkésve 
ismerték fel. A nemzeti kisebbségek szociálde- 
.mokrata képviselőinek 1933. január 8-i országos 
értekezlete például még nem számolt a fasizmus 
németországi hatalomra jutásával, amely pedig 
a hónap végére bekövetkezett, s nem ismerte fel 
a Bleyer-féle volksdeutsch-mozgalom jobboldali 
radikalizálódásának valóságos tartalmát sem. 

A nácizmus erősödő nemzetközi és belső tér- 
hódítása azonban hamarosan éreztette hátrá- 
nyos következményeit. Azáltal, hogy 1933 júni- 
usában a német, 1934 februárjában pedig már 
az osztrák szociáldemokrata pártot is betiltot- 
ták, az MSZDP elvesztette legfontosabb külső 
támaszait. A párt befolyása ezzel egy időben 
jelentősen meggyengült a német nemzetiségi vi- 
dékeken, — különösen Nyugat-Dunántúlon. 
A Die Partei 1933-as évfolyamában számos cikk 
foglalkozott a nemzetiszocializmus leleplezésé- 
vel; az 1935. évi országgyűlési választások alkal- 
mából kiadott egyik röpirat figyelmeztetése pe- 
dig - , Szocialisták, ne feledjétek, mit követett el 
Hitler Németországban" - antifasiszta elszánt- 
ságot jelzett. A nemzetiszocialista nézetek ellen 
- nem utolsósorban a német kisebbség befolyá- 
solása céljából - az MSZDP harcot inditott a 
Szocializmus hasábjain csakúgy, mint a Népsza- 
vában, rámutatott a diktatúra és a nemzetiségi 
elnyomás közötti összefüggésre, s arra a kapcso- 
latra 15, amely a magyar nemzetiszocialista pár- 
tok és a náci-pángermán szervezkedés között 
elvileg fennállott. A Szocializmus 1936. júniusi 
száma hangsúlyozta, hogy bizonyos látszólagos 
ellentétek dacára a magyar és a hazai német 
nemzetiszocialisták , ugyanannak a megbízónak 
a szolgálatában dolgoznak", tudniillik a náciz- 
mus szolgálatában. (87. old.) 

A párt befolyása azonban a harmincas évek 
közepére a német falvakban minimálisra csök- 
kent. Az 1937-ben tartott pártkongresszus al- 
kalmával elmaradt az a hagyományosan meg- 
tartott külön értekezlet, amelyen a német ki- 
sebbség szociáldemokrata képviselői vettek ed- 
dig részt, s azt a későbbiekben már csak időn- 
ként és rendkívüli jelleggel — tehát nem a kong- 
resszusokhoz kapcsolódva -— hívták össze. 


v 


A Tilkovszky Loránt által tárgyalt korszak har- 
madik időszaka — megítélésem szerint - az 1938 

és 1945 közötti évekre esik. A magyar kormá- 
nyok Gömbös halála után is engedményeket tet- 
tek a német kisebbséget fenyegető náci tervekkel 
és törekvésekkel kapcsolatban. 

Az MSZDP nemn táplált illúziókat az Ansch- 
luss várható következményeit illetően: a pártve- 
zetőség 1938. március 11-i ülésén általános volt 
az a vélemény, hogy Ausztria megszállása és 
bekebelezése esetén - amely két nappal később 
be is következett — a náci-pángermán propagan- 
da rendkívül felerősödik, s ez különösen Nyu- 
gat-Magyarországot fogja fenyegetni. Amikor 
az Imrédy-kormány - 1938 novemberében - 
hozzájárult a Volksbund megalapításához és az 
általa képviselt , népcsoport"-elvet ki akarta ter- 
jeszteni a hazai szlovákokra és a zsidóságra is, 
a szociáldemokrata szervezetek élénken tilta- 
koztak az ellen, hogy , az ország lakosságát fa- 
jokra és csoportokra taglalják". (100. old.) 


Ettől kezdve a párt nemzetiségpolitikájának 
tengelyébe került a Volksbund elleni küzdelem, 
és összekapcsolódott az ország függetlenségéért 
vívott harccal. Az 1939-es kongresszuson a náci 
Németország által támogatott Volksbundot e 
függetlenség veszedelmes ellenségének nyilvání- 
tották. De azt is hangsúlyozták, hogy a nemzeti- 
szocialista demagógia a német lakosság súlyos 
szociális gondjai miatt vált hatékonnyá, nem 
elégségesek tehát az ellene tett rendőrségi intéz- 
kedések; a szociális problémák megoldására van 
szükség. 

Az 1938-as első bécsi döntés következtében 
számbelileg is, öntudatában is megerősödött a 
magyarországi szlovákság. Miután pedig a 
Horthy-rendszer 1939 márciusában megszerezte 
Kárpátalját, 1940 augusztusában -— a második 
bécsi döntés értelmében — Észak-Erdély és Szé- 
kelyföld jelentős részét, végül 1941 áprilisában, 
a Jugoszlávia elleni német agresszióhoz csatla- 
kozva. délvidéki területeket kebelezett be, a 
nemzetiségek aránya a lakosságon belül, a ruszi- 
nok, a románok, a délszlávok s nem utolsósor- 
ban az erdélyi szászok, a bácskai svábok és más 
német települések bekapcsolása következtében, 
a korábbi 7,1-ről 22,5 százalékra nőtt. Ez új 
feladatok elé állította az MSZDP-t is. Ám a 
visszacsatolt területek szociáldemokrata szerve- 
zeteivel a vezetőség csak a legnagyobb nehézsé- 
gek árán tudott úgy-ahogy kapcsolatot létesíte- 
ni, illetőleg fenntartani, és a nemzetiségi párt- 
szervezetek is csak részben tudtak megalakulni, 
vagy újjászerveződni, illetve működni. 


A szerző így továbbra is a szükebben vett 
magyarországi szervezkedéseket helyezi a figye- 
lem középpontjába. Hangsúlyozottan tárgyalja 
azt a hatást. amelyet Hitler kitelepítési terve 
váltott ki Magyarországon, rámutatva az egyér- 


telműen elutasító szociáldemokrata álláspont 
ellentmondásaira is. Miután az 1940-es bécsi 
német népcsoportegyezmény lehetővé tette a 
volksbundisták számára a náci népcsoportelv 
szerinti szervezkedést, a nemzetiszocialista vi- 
lágnézet nyilt propagálását és vállalását, az er- 
délyi szász, de főleg a bácskai náci szervezetek- 
kel megerősödött Volksbund mindinkább hatal- 
mába kerítette a német falvakat Magyarorszá- 
gon. Az MSZDP úgyszólván teljesen kiszorult 
ezekből, sőt egyes jelentések szerint részben még 
a német nyelvű szociáldemokrata párttagság is 
volksbundista befolyás alá került. j 

Ilyen körülmények között a magyar szociál- 
demokrácia inkább csak teoretikusan tudta 
folytatni a hazai németség fasizálása elleni har- 
cot, gyakorlati lehetőségei — a hatóság brutalitá- 
sa és a volksbundisták által szított terrorlégkör 
következtében - igen gyengék voltak; különösen 
az ország háborúba lépése után s a németek 
között illegálisan, majd a kormány hozzájárulá- 
sával legálisan folyó SS-toborzások idején. 

A passzivitás, vagy ahogy a szerző írta: a 
vkiívárás vagy kezdeményezés dilemmája" 
nyomta rá bélyegét 1941 és 1942 folyamán az 
MSZDP nemzetiségpolitikájára. Egy szociálde- 
mokrata jövőkép kialakítása — s ebben a nemze- 
tiségi problematika - azonban továbbra sem 
került le a napirendről. Annál kevésbé, mivel a 
háború menetében bekövetkezett nagy fordulat, 
a németek sztálingrádi veresége és a magyar 
hadsereg voronyezsi katasztrófája ezekben a 
kérdésekben is aktivitásra ösztönzött. Egy tár- 
sadalmilag megújhodott, soknemzetiségű Ma- 
gyarország képe rajzolódott ki a főleg 1943-ban 
megjelent szociáldemokrata írásokból. A Nép- 
szava fölelevenítette Kossuth tervét a dunai né- 
pek konföderációjáról. Éles vita folyt a Népsza- 
va és a Volksbund között, amelyben a demokrá- 
cia elveire és a fajelméletre épített nemzet-nem- 
zetiségfelfogások, illetve nemzetiségpolitikai né- 
zetek csaptak össze. 

1943 novemberében átszervezték az MSZDP 
Országos Német Bizottságát Nemzeti Kisebbsé- 
gi Bizottsággá, minthogy a területi gyarapodá- 
sok következtében az ország soknemzetűvé vált. 
A szervezeti változással karöltve a magyaror- 
szági román szociáldemokraták eredményes te- 
vékenységet fejtettek ki Észak-Erdélyben: a Ko- 
lozsvárott november elején megtartott nagyvá- 
lasztmányi gyűlés a román és a magyar szociál- 
demokraták együttműködésének szellemében 
zajlott le. Nem kérdőjelezte ugyan meg az akko- 
ri erőszakos úton szerzett területgyarapodás jo- 
gosságát, de hangsúlyozta a nemzetiségi kérdés, 
a demokrácia és a földkérdés összefüggését és 
megoldásának fontosságát. 

Befejezésül és mintegy elvi összegzésként he- 
lyesen mutat rá a szerző, hogy a magyar szociál- 
demokrácia a nemzetiségpolitikai kérdésekben 
is haladó nézeteket képviselt, de nem tudta kel- 
lőképpen felmérni a Duna-medencében a hábo- 
rú során s főleg annak utolsó esztendejében 
kialakult viszonyokat, így koncepciója alapve- 
tően téves volt. Nemcsak azért, mert az 1938 és 
1941 közötti magyar határokat a szövetséges 
hatalmak nem ismerték el, hanem mindeneke- 
lőtt azért, mert az MSZDP - eltérően a bécsi 
döntések egyértelmű elvetését, a nemzeti önren- 
delkezés elvének következetesebb képviseletét 
tartalmazó korabeli kommunista állásfoglalá- 
soktól — a magyarországi nemzetiségek törekvé- 
seit sem ítélte meg helyesen. Nem ismerte fel, 
hogy a revíziós területgyarapodások során Ma- 
gyarországhoz került nemzetiségek progresszív 


Miadonyiczky Béla: r 


erőire nagyobb vonzerőt gyakorol , anyanépe- 
ik" antifasiszta küzdelme, az évek óta tartó ju- 
goszláviai felszabadító harc, Románia szembe- 
fordulása Németországgal 1944 augusztusában 
és a szlovákiai felkelés, mint az a perspektíva, 
amit a magyar államkeretekben való maradás 
nyújthatott. Annál is inkább, mert hazánkban 
— mint ismeretes - 1944 végétől is csak lassan, 
jó ideig csupán Kelet-Magyarországon kerültek 
előtérbe azok a haladó társadalmi-politikai 
irányzatok - köztük a szociáldemokrácia -, 
amelyek garantálhatták az ország demokratizá- 
lását, s biztosíthatták volna a nemzetiségi érde- 
kek maradéktalan érvényesülését. 


( Kossuth Könyvkiadó, 1986.) 
Tokody Gyula 

Nagybaczoni Nagy Vilmos: 


Végzetes esztendők 1938—1945 


Nagybaczoni Nagy Vilmos 1942. szeptember 
. . 24. 65 1943. június 12. között a Kállay-kormány 
"honvédelmi minisztere volt. Visszaemlékezése 

. csaknem negyven évvel ezelőtt jelent meg első 
. kiadásban. Akkor szinte szenzációnak számí- 
. tott, hiszen megélt tapasztalatai, a legilletéke- 
sebb helyekről szerzett hiteles információi és az 
. általa megismert dokumentumok alapján Nagy 
. Vilmos, mondhatni, elsőként vázolta föl, foglal- 
ta Össze — természetesen úgy, ahogyan ő látta - 
Magyarország történetét a második világhábo- 


. rú időszakában. Számos tényt, adatot, memo- - 


. randumot és más okmányt ő közölt első ízben 
. emlékiratában, a tette láthatóvá: mi zajlott le a 
. döntési szférában a tárgyalt időszak kritikus 
. . történelmi pillanataiban. 
" Az elmúlt csaknem négy évtizedben a forrás- 
feltárások eredményeként megjelent dokumen- 
tumkötetekből és a monografikus elemzésekből 
. mamár természetesen jóval részletesebben, pon- 

. tosabban és szélesebb összefüggésbe ágyazottan 
" ismertek a szerző által tárgyalt események és 
. azok mozgatórugói. A könyv újrakiadása mégis 
: indokolt, annak ellenére, hogy az átdolgozás 
során Nagy Vilmos csak kevéssé hasznosíthatta 
a tudományos kutatások eredményeit (a mun- 
. kát 1964. nyár elején fejezte be), ezért emlékirata 
nem mentes a kisebb-nagyobb pontatlanságok- 
: tól, tévedésektől, és jó néhány megállapítása 
nem bizonyult időtállónak. 

Mint előszavában Ránki György is megálla- 
pítja, Nagy Vilmos könyve annak idején csak 

evesekhez jutott el, nem vált közismertté, és a 
későbbiekben főleg a korszakkal foglalkozó tör- 
ténészek merítettek belőle. A szerző személye, 
mondanivalójának őszintesége indokolja, hogy 
széles körben megismerjék korai vallomását a 
végzetes esztendőkről. 

A köznemesi székely-szász családban szüle- 
tett Nagy Vilmos katonai pályafutása során 
elérte a Magyarországon akkor legmagasabb 
tábornoki rendfokozatot, majd karrierje csúcsa- 
ként kilenc hónapon át a Honvédelmi Miniszté- 
rium élén állt. Református valláserkölcsi nevel- 
tetése életre szólóan maghatározta emberi ma- 
gatartását, 

Huszonegy évesen, 1905-ben, rangelsőként 
avatták gyalogsági hadnaggyá a Ludovika Aka- 
démián. A magyar királyi honvédségnél töltött 
alig pár éves csapatszolgálat után 1909 és 1912 
között elvégezte a bécsi hadiiskolát, s az első 
világháborúban különböző hadszíntereken már 


vezérkari tisztként szolgált. A Tanácsköztársa- 
ság idején a Vörös Hadsereg főparancsnoksá- 
gán dolgozott. Pályafutása töretlen maradt a 
Tanácsköztársaság megdöntése után is, egészen 
gyalogsági tábornokként (vezérezredes) 1941. 
január végén történt nyugdíjazásáig. 

Nagy Vilmos az ellenforradalmi rendszer idő- 
szakában betöltött valamennyi beosztásában -— 
a minisztérium különböző posztjain, vezérkari 
,sSzakközegként", csapat- és seregtestparancs- 
nokként - azon munkálkodott, hogy egy olyan 
jól felkészült és felszerelt, ütöképes hadsereg 
jöjjön létre, amely megbízhatóan és eredménye- 
sen szolgálja a hivatalos politikát, a rendszer 
területi revíziós törekvéseit. Pártpolitikai érte- 
lemben nem politizált, és szemben állt a szélső- 
jobboldallal. A Horthy-rendszer hivatalos poli- 
tikáját szolgálta, kiváló felkészültséggel, tehet- 
séggel és mindvégig a kormányzó iránti hüűség- 
gel. 

Politikai felfogása gróf Teleki Pál koncepció- 
jához állt a legközelebb. Elfogadta a területgya- 
rapodást hozó német szövetséget, s ennek fejé- 
ben a hadba lépést a Szovjetunió ellen. A politi- 
kai vezetést nem a hadba lépés ténye miatt birál- 
ta, hanem azért, mert katonailag teljesen felké- 
születlenül lépett be a háborúba. 

Kezdetben hitt Németország győzelmének le- 
hetőségében, majd abban, hogy Magyarország 
elkerülheti a teljes katonai összeomlást. Hazafi- 
sága, valláserkölcsi neveltetése és a törvényesség 
tisztelete azonban szembeadallította őt a rendszer 
politikájában mindinkább eluralkodó módsze- 
rekkel, az embertelenséggel, a német politikai, 
gazdasági és katonai követelések szélsőjobbol- 
dali kiszolgálóival. Felfogasát minisztersége 
utolsó heteiben így összegezte 1943. május 3-án 
a kormányzó számára készített feljegyzésében: 
Mindig azt hirdettem, hogy nekünk a tengely- 
hatalmak oldalán ki kell tartanunk a végső dön- 
tésig. Ez azonban nem jelenti azt, hogy a ma- 
gyar nemzetet a teljes pusztulásba is hajlandó 
vagyok belevinni" — írta. S levonta a következte- 
tést: , Miután Magyarország már eddig is erején 
túlmenve vett részt az Oroszország elleni hábo- 
rúban, most amikor a végkifejlődes felé hala- 
dunk, az országot tovább gyengiteni nem sza- 
bad."" 


8 A feljegyzés teljes szövegét Bonhardt Atula és 
Szakály Sándor közölte a Kritika 1984. évi 8. száma- 
ban. 13-15. old 

A 2. hadsereg pusztulása után Nagy Vilmos 
nem akart több katonai erőt küldeni a keleti 
hadszíntérre, és ellenezte, hogy magyar csapa- 
tok részt vegyenek a Balkán megszállásában. 
Miniszterként itthon akart olyan hadsereget ki- 
építeni, amely képes a visszaszerzett területeket 
megvédeni. Alig egy hónappal azonban a kor- 
mányzóhoz intézett feljegyzése után a hitleristák 
és a hazai szélsőjobboldal nyomása lemondásra 
kényszerítette. 


v 


Nagy Vilmos a fasiszta Németországgal való 
szakítás elszalasztott lehetőségei miatt elma- 
rasztalta a hivatalos politikát, s különösen ke- 
mény szavakkal mondott ítéletet a katonai veze- 
tésnek a szélsőjobboldal törekvéseit erősítő ma- 
gatartása fölött. Kritikájának jogosságát, helyt- 
álló voltát a történeti kutatások eredményei 
mindenben igazolták. Megfelelnek a valóságnak 
a katonai vezetőkről — Werth Henrikről, Szom- 
bathelyi Ferencről, Vörös Jánosról — és szere- 
pükről, tevékenységükről adott jellemzések is. 

Némely esetben azonban álláspontja nem 
eléggé átgondolt és megalapozott. Az előszó is 
utal - a többi között - arra, hogy az emlékirat 
szerzője túlzott jelentőséget tulajdonít annak, 
hogy a tábornoki kar és a tisztikar egy része 
német származású volt. Ezzel a máig élő nézettel 
szemben az újabb kutatások eredményei egyér- 
telműen azt bizonyítják, hogy a katonai vezetés 
szélsőjobboldali politikát támogató tagjai kö- 
zött legalább annyi magyar származású volt, 
mint német, s azt is, hogy a tábornoki és tiszti- 
kar zöme nem volt német eredetű. 

Nagy Vilmos bírálja a katonai vezetést 
amiatt, ahogyan a 2. magyar hadsereget mozgó- 
sította. Mint írja: , Még véletlenül sem fordult 
elő, hogy egyazon hadoszálynak vagy ezrednek 
mindenik zászlóalja első vonalbeli lett volna." 
(102. old.) Ennek kapcsán a recenzensben már 
régen megfogalmazódott a kérdés: vajon más- 
képp alakult volna-e a 2. hadsereg sorsa, ha 
mozgósítása a szokásos módon történik, és csu- 
pa első vonalbeli alakulatból áll? Erre a kérdésre 
határozott nemmel felelhetünk. A változás 
Csupán" annyi lett volna, hogy a veszteség nem 
az ország egész területét terhelte volna meg 
egyenletesen, hanem valamely tájegység (pél- 


dául a Dunántúl) 21-25 éves férfilakosságának — 


pusztulásához vezetett volna. 

Nagy Vilmos a 2. hadsereg pusztulásának 
legfőbb okát abban jelöli meg (s ez a nézet 
ugyancsak jelen van máig is a köztudatban), 
hogy a , B" hadseregcsoport vezetése többszöri 
sürgetésre sem csökkentette lényegesen a hadse- 


reg arcvonalát, s nem gondoskodott számára 
kellő tartalékról és páncélosokról. Kétsegtelen. 
hogy mindennek jelentős szerepe volt a 2. hadse- 
reg veszteségének katasztrofalis mértékében. 
Vereségének okát azonban másutt kell keresni. 
Ugyanis — mint az események meggyőzően bizo- 
nyitják — a vereséget egyetlen, még a legkorsze- 
rübben felszerelt, legerősebbnek minősíthető 
hadsereg sem kerülhette el az akkor már a szov- 
jet fegyveres erők általános tamadásának ható- 
sugarába került Don menti arcvonalon. 


v 


A könyvben külön-külön fejezetet foglal el a 
kiugrási kisérletnek, illetve a honvédség szercpé- 
nek tárgyalása az 1944. október 15-i események - 
ben. Ez az első, legkorábbi összefoglalása a té- 
mának, és éppen ebben rejlik legfőbb értéke. 
Nagy Vilmos jól látja, hogy a katonai vezetők 
szélsőjobboldali elemei ( Beregffv és társai) azzal 
hiúsították meg a háborúból való kiugrást, hogy 
bűnös módon részt vettek Szálasi hatalomra 
juttatásában; más katonai vezetők (mint például 
Horthy főhadsegéde, Vattay) azért voltak fele- 
lősek, mert nem készítették elő — katonai oldal- 
ról - a kiugrás feltételeit. Nagy Vilmos azonban 
nem méri fel, hogy a katonai bűn, illetve felelős- 
ség lényegében egy tőről fakadt: a rendszer hiva- 
talos politikájából, szovjetellenes, nacionalista, 
progresszióellenes lényegéből. E politika leg- 
főbb inspirátora, megszemélyesítője Horthy 
Miklós volt. 

Nagy Vilmos és nyomában a szakirodalom 
máig pozitívan értékeli többeknek ama javasla- 
tát, hogy a kormányzó Huszton, az 1. hadsereg- 


. parancsnokság törzsszállásán jelentse be a fegy- 


verszünetet. Elfogadva e pozitív értékelést, ma 
már föl kell tennünk azt a kérdést is: vajon 
Horthy utazása Husztra megvalósítható lett 
volna-e a németek tudta nélkül, illetve milyen 
indokok alapján utasította el Horthy a javasla- 
tot. 

Meggyőződésem szerint a kormányzó utazá- 
sát nem lehetett volna eltitkolni a németek előtt, 
s az ez esetben vagy meghiúsult volna, vagy 
pedig Horthy Veesenmayerral együtt érkezett 
volna az 1. hadsereghez. Az utazás terve azon- 
ban feltételezte a magyar hadseregnek a néme- 
tek ellen való fordítását, márpedig ezt mind a 
kormányzó, mind a katonai előkészületekért fe- 
lelős tábornokok valójában el akarták kerülni. 
Ezért maradt Horthy a budai várban. 

Nagy Vilmos -— miután kénytelen volt lemon- 
dani honvédelmi miniszteri posztjáról — teljesen 
kiszorult a politikai életből. Allandó céltáblája 
maradt azonban a szélsőjobboldalnak, és a nyi- 

lasok hatalomátvétele után a letartóztatást sem 
kerülte el. Addig azonban fenntartotta kapcso- 
latait korábbi köreivel. Nem ir róla és a kutatás 
sem tárt föl arra vonatkozóan adatot, hogy az 
úgynevezett , kiugrási iroda" vagy más ellenállá- 
si csoport kereste-e hozzá a kapcsolatot, illetve 
ő tett-e erre kísérletet. Az eddigi ismeretek sze- 


Mazsaroft Miklós: Tancarnart 


rint megmaradt az aggódó, kritikus szemlélő 
szerepében. Emlékirata is ennek szellemében fo- 
gant, s mint ilyen a legkorábbi őszinte vallomás 
arról: hogyan gyorsult fel az ország sodródása 
a katasztrófa útján. 
( Gondolat Könvvkiadó, 1986.) 
Tóth Sándor 

A megújulás kongresszusa 
Szerkesztőségi beszélgetés az SZKP XXVII. kongresszusáról 


Az SZKP XXVII. kongresszusáról rendezett szerkesztőségi beszélgetés résztvevői voltak: Be- 
rend T. Iván akadémikus, a Magyar Tudományos Akadémia elnöke; Grósz Károly, az 
MSZMP Politikai Bizottságának tagja, az MSZMP Budapesti Bizottsága első titkára; Kótal 
Géza, az MSZMP Központi Bizottságának tagja, az MSZMP KB osztályvezetője; Knopp 
András, az MSZMP KB osztályvezető-helyettese; Maróthy László, az MSZMP Politikai 
Bizottságának tagja, miniszterelnök-helyettes. A beszélgetést Benke Valéria, az MSZMP 
Központi Bizottságának tagja, a Társadalmi Szemle szerkesztőbizottságának elnöke vezette. 


BENKE VALÉRIA . Az SZKP XXVII. kongresszusát világszerte - így hazánkban is — nagy 

várakozás előzte meg. A kongresszus, Gorbacsov elvtárs beszámolójá- 
nak tartalma és hangvétele, a vita és a határozatok igazolták ezt a várakozást. Úgy 
tapasztaljuk, hogy növekszik az érdeklődés az elfogadott elvek, elgondolások alaposabb 
megértése és az elhatározott tervek gyakorlati megvalósítása, a végrehajtás módozatai 
iránt. 

Számos orgánumban és megnyilatkozásban igen nagy elismeréssel méltatták, történel- 
minek nevezték ezt a tanácskozást. Valóban rendkívüli jelentőségűvé tette a kongresszust 
az, ahogyan a világ helyzetének elemzésével, valamint a szocializmus kérdéseivel és a 
Szovjetunió belső fejlődésével foglalkozott. A helyzetelemzésből levont következtetések, 
a felmerült kérdésekre adott igényes marxista-leninista szellemű válaszok jelentős fordu- 
lat előkészítői. 

A plénum a nemzetközi helyzet kérdéseivel a veszélyeket és a lehetőségeket egyaránt 
számba véve foglalkozott. Felvázolta a világbéke esélyeit, s programjával maga is növelte 
azokat. A Szovjetunió saját jövőjét az emberiség holnapjának szerves részeként kezeli, 


. s felfogása szerint a biztonság a politikai és a gazdasági kapcsolatok erősítése s a katonai 
. eszközök csökkentése útján érhető el. Erre irányuló javaslatai egy igazságosabb gazdasá- 

. gi világrend követelményét, valamint a természeti környezet giobális összefogáson ala- 
.  puló megvédésének feladatát tartalmazzák. 


—. Mk WA 


Beszélgetésünk során természetesen nem eshet szó minden, a kongresszuson felvetett 
nagy horderejű és orientáló kérdésről. Csupán arra vállalkozhatunk - és ez a szerkesztő- 
ségi beszélgetés célja -, hogy a kongresszus gazdag anyagából a legjelentősebb gondolato- 
kat kiemeljük; hogy ráirányítsuk a figyelmet a leglényegesebb összefüggésekre. 

Ezzel a kongresszus dokumentumai feldolgozásához is hozzá kívánunk járulni, ezért 
a beszélgetés résztvevőitől azt kérem, mondják el: mi az, amit elsősorban ajánlanak az 
olvasók figyelmébe. 

Mondandónkkal nem helyettesíteni, inkább ösztönözni kívánjuk az önálló elolvasást. 
Reméljük, hogy ki tudunk emelni olyan mozzanatokat, amelyek növelik az érdeklődést, 
és segítik a megvalósulás folyamatának figyelemmel kísérését is. 

Javaslom, hogy beszélgetésünk első nagyobb témaköre a kongresszus reális belpolitikai 

és nemzetközi helyzetértékelése legyen. A Szovjetunióban folyó szocialista építés belső 
problémáiról szólva a kiindulópont ugyanis a gazdasági-társadalmi folyamatok valóság- 
hű elemzése volt. Egy hosszabb időszak - mintegy 15 év -— mérlegét úgy vonta meg a 
kongresszus, hogy a nagy eredmények, a fejlődés tényeinek bemutatásával és méltatasá- 
val együtt nyilt és alapos kritikával szólt a korábbi években felhalmozódott fogyatékos- 
ságokról, a kialakult negatív jelenségekről és folyamatokról. A konstruktiv kritika, az 
elvi alapokon nyugvó következtetések a gyakorlati cselekvésig vezető programban össze 
geződtek. Az új elgondolásokból, a tapasztalatokból és az újabb kísérletekből adódó 
feladatmeghatározás orientálja és segíti a cselekvést, a kongresszus által elfogadott 
tennivalók megoldását. 


Reális társadalomelemzés és megújulási program 
egy giobális nemzetközi rendszerben 


BERENDT.IVAN , A XXVII. pártkongresszust — bár egy ilyen eseményt történetileg csak 

hatásában lehet értékelni — jelentőségében az általunk átélt elmúlt idő- 
szak kongresszusai közül leginkább a XX. kongresszushoz tudnám hasonlítani. A ha- 
sonlóságot abban látom, hogy átfogóan nyúlt a gazdaság, a társadalom, a politika, az 
ideológia, a nemzetközi kapcsolatok értelmezése kérdéséhez, s olyan mélyreható, gyöke- 
res változások programjait hirdette meg és indította el tulajdonképpen minden téren, 
amilyenekhez hasonlót hosszú idő óta nem tapasztaltunk. 

A kongresszus felidézte bennem a Német ideológiának azt a gondolatát, amelyben 
nagyon korán, az 1840-es években megfogalmazódott az az alapvető marxi gondolat, 
hogy nem lehetséges spekulatív elgondolásokkal előállni, és azokat megpróbálni ráhúzni 
a valóságra, hanem a társadalom, a gazdaság, a politika folyamataiból kel! kibontani 
a jövőt. Ez a megközelítés — úgy érzem - a XXVII. kongresszus gondolatrendszerét is 
jellemzi. Anélkül, hogy egy-egy mondatot igyekeznénk kiragadni, látható, hogy tulajdon- 
képpen megváltozott az a közeg, melyben a kongresszus a népgazdaság átalakulását 
kívánja ösztönözni. Ezért bírálja a korábbi gyakorlatnak azokat az elemeit, melyek a nem 
időben megtett vagy nem megfelelő reagálást jelentették, és voltaképpen ebből igyekszik 
megfogalmazni a szocialista fejlődés távlatát. Ez a szemlélet a tudományos kutatások 
programjára ugyanúgy vonatkozik, mint a gazdasági vagy a társadalmi programokra. 

Mindezekhez járul még - ezt ugyancsak különösen jelentősnek ítélem, bár látszólag 
másodrendű kérdés - a stílus, a módszer és a terminológia radikális megváltoztatása, 
megújítása. Ez elsősorban - legyen szabad azt mondani - bizonyos rituális megközelité- 
sek vagy formulák elvetése, ami nyilván nem megy megrázkódtatások nélkül, mert 
erőteljes berögződésekkel száll szembe. De az az őszinteség, amellyel a kongresszus a 
. legkényesebb témákat is feszegette — itt most az előadói beszédre, a Központi Bizottság 
beszámolójára és a felszólalások tömegére egyaránt utalni kell — nagyon egészséges problé- 
maérzékenységet jelez, amely például a szocialista országok kapcsolatában kialakult 
bizonyos túlzottan udvarias formák mögé húzódó változatlanság ellen is hathat. Tehát 
félre tudott söpörni látszólag kötelező udvariassági formákat, egymás kölcsönös dicsér- 
getését, ami például a tudományos együttműködés nagyon sok területén jellemző volt, 
és nem vezethetett el a mai tudomány, technika és gazdaság követelményeinek megfelelő. 
valóságos munkamegosztás kibontakozásához. 

Ugy érzem, hogy itt a stílus és a módszer tartalmi elemmé vált, mert a valóságos 
helyzetfeltárást és a valóságos célmegjelölést segíti. Az a nagyon erős kritika is itt 
említhető például, amely a társadalomtudományok bizonyos ágaira vonatkozott. Mind- 
az, amit a jogos kritikával kapcsolatban mondtam, összefüggött azzal, hogy a társada- 
lomtudományok nem egy ága eddig csupán egyfajta magyarázó, apologetikus szerepet 
vállalt, és látható, hogy a XXVII. kongresszus nem ezt várja ettől a területtől, hanem 
a valóság feltárását, elemzését és az átalakításhoz való hozzájárulást. 

KNOPPANDRAS A realitásokra való támaszkodás igényét a megújítandó ideológiai mun- 

ka alapkövetelményeként is megfogalmazta a kongresszus. , Realista, 
minden szempontból mérlegelt cselekvési programot kell kidolgoznunk, amely szerves 
egységbe foglalja a célok nagyságát és a lehetőségek realizmusát" - olvashatjuk a 
Központi Bizottság beszámolójában. A célok nagyságát és a lehetőségek realizmusát 
igyekezett ötvözni a kongresszus előtt vitára bocsátott és a kongresszuson jóváhagyott 
újszerkesztésű pártprogram Is. 

A most elfogadott program a szocialista társadalom fejlesztésének, , a teljes szocializ- 
mus" megteremtésének programja, s nem tér ki a kommunizmus magasabb fázisában 
időszerűvé váló feladatokra. 

Ezért az előzőt jellemző voluntarizmus bírálataként és a realizmus követelményeként 
is értékelhető az új program azon megállapítása, miszerint , a szocializmus átnövését a 
kommunizmusba a társadalomfejlődés olyan objektív törvényei határozzák meg, ame- 
lyeket nem lehet figyelmen kívül hagyni. Minden előreszaladási kísérlet, a kommunista 
elveknek a társadalom anyagi és szellemi érettségének felmérése nélkül való alkalmazása, 
mint a tapasztalat mutatja, csak balsikerrel, gazdasági és politikai természetű vesztesé- 
gekkel járhat." 

Mint Berend elvtárs is utalt rá, a kongresszus a korábbi évekhez képest a , leglátványo- 
sabb" változást éppen a valóságismeret igényében és ennek az igénynek olykor kíméletle- 
nül kritikus érvényesítésében mutatta. Többen szót emeltek , a kényes kérdéseket szé- 
gyenkezve megkerülő féligazságok", a problémák bagatellizálása, elfedése ellen. Talán 
e kritikus alapállás újszerűsége az egyik magyarázata annak is, hogy az egyesek számára 
még szokatlan hangvétel, az ehhez való igazodás olykor kapkodó igyekezete néhány 
felszólalóban túlbuzgóságot, nem őszintének ható önkritikát, stílustöréseket is kiváltott. 

A realitásokkal való szembenézés, az őszinteség a közvélemény megnyerésének, jó 
értelemben vett befolyásolásának is egyik jelentős feltétele. Ez már csak azért is fontos, 
mert az ideológiai program egyik, új hangsúlyt kapott eleme a tömegek szándékaira, 
energiáira való jobb támaszkodás - néha a konzervatív, pozícióféltő, változni és változ- 
tatni nem akaró , káderekkel" szemben is. 

A valóság nagyobb tisztelete az elméleti munkában is megkívánja, hogy — mint a 
beszámoló megfogalmazza -— , újszerűen vizsgáljunk egyes elméleti elképzeléseket". 

Az újszerű vizsgálatra szoruló legfontosabb kérdések között a KB beszámolója a 
termelőerők és a termelési viszonyok kapcsolatát, a szocialista tulajdon formáit, az áru- 
és pénzviszonyok szerepét, a központi irányítás és a gazdasági szervezetek önállóságának 
egymáshoz való viszonyát jelöli meg. E vizsgálódások elvi előfeltevéseként a politikai 
beszámoló a következő fontos gondolatot emeli ki: a termelőerők és termelési viszonyok 
összhangja a szocializmusban sem érvényesül automatikusan, itt is számolni kell tehát 
ellentmondásokkal. Az összhang érvényesítése megkövetelheti a gazdasági mechanizmus 
módosítását; alaptalanok tehát azok az aggodalmak, amelyek a mechanizmus minden 
változásából a szocializmus elveinek sérelmére következtetnek. 


KÓTAI GÉZA Számunkra, külpolitikai kérdésekkel foglalkozók számára rendkívül 
fontos, hogy az SZKP XXVII. kongresszusa milyen világképet rajzolt 

fel. E területen is jelentős megújulást látunk. A valóságból, a nemzetközi életben végbe- 
menő reálfolyamatokból kiinduló dialektikus elemzés egy ellentmondásos, de kölcsönö- 
sen összefüggő és sok tekintetben egységes világot tár elénk. Ebből eredően a külpolitikai 
teendőket a kölcsönös egymásrautaltság határozza meg, nem az ideológiai szembenállás. 
Korszakunk alapvető, a szocializmus és a kapitalizmus közötti ellentmondása közis- 
mert. Hangsúlyoznunk kell, hogy a XXVII. kongresszus árnyalt kapitalizmusképet ad. 
Egyfelől rámutat a kapitalista társadalom ellentmondásaira, másfelől azonban azt is 
elismeri, hogy ez a társadalom még mindig képes a növekedésre, a jelentős műszaki-tudo- 

mányos fejlődésre, s az sem zárható ki, hogy egyes területeken — igaz átmenetileg - 
pozíciókat szerez vissza. 

Fontosnak tartjuk azt is, hogy a kongresszus különbséget tesz az imperializmus és a 
kapitalizmus, a hatalmi központok, illetve a kapitalista vagy imperialista államokban élő 
népek között. Ha ugyanis ilyen árnyalt képet vázol, és ebből vezeti le cselekvési program- 
ját, akkor van okunk feltételezni, hogy az a korábbinál árnyaltabb, rugalmasabb s ezért 
eredményesebb lesz. 

A második, a fejlett tőkés világon belüli ellentmondással kapcsolatosan a kongresszus 
megállapítja, hogy a három erőközpont - az Egyesült Államok, Nyugat- -Európa és 
Japán - között sok az érdekellentét. Leglényegesebb vonásnak azt tartja, hogy az 
Egyesült Államok a másik két tőkés erőközpont érdekeit is veszélyezteti, és ezt nekünk, 
szocialista országoknak tevékenységünkben feltétlenül figyelembe kell vennünk. Ugyan- 
akkor belátható időn belül nem várható, hogy a három erőközpont alapvető érdekének 
láncolata megszakad, tehát itt a szocialista külpolitika céljainak, tevékenységének objek- 
tív korlátjával kell számolnunk. 

A harmadik ellentmondás az imperializmus és a fejlődő világ közötti ellentét. Meg- 
jegyzem, hogy a fejlődő világ problémáira a kongresszus sokkal érzékenyebben reagált, 
mint ez a korábbiakban tapasztalható volt: nyíltabban, pontosabban utal eme országok 
politikai, gazdasági és más jellegű gondjaira, megteremtve ezzel a szocialista külpolitika 
számára a fejlődő világgal való hatékonyabb közös nemzetközi fellépés lehetőségét. 

A kongresszus végül az emberi civilizáció létalapjait fenyegető folyamatok veszélyessé- 
gét hangsúlyozta. Bármilyen is a jelenkori tőkés társadalom, ezzel kell keresnünk az 
együttműködést, mert a globális problémák (mint például a gazdasági növekedés lehető- 
ségei, az energiakorlátok, a környezetszennyezés stb.) megoldására egyetlen államnak 
vagy államcsoportnak sincs önállóan lehetősége. E téren kell — természetesen az emberi- 
ség békéjének, biztonságának megóvása mellett, mert ez az elsődleges feladat, a legfonto- 
sabb tennivaló — összefognunk a fejlett tőkés államok együttműködésre kész kormányai- 
val éppúgy, mint a fejlődő világ országaival. 

Ezeknek az ellentmondásokkal terhelt viszonyoknak az ismeretére és reális bemutatá- 
sára épül a XXVII. kongresszus békepolitikája, amely szorgalmazza a civilizált nemzet- 
közi kapcsolatok kiépítését a békés egymás mellett élés és a békés versengés elve alapján. 
Fontos megállapítás, hogy a szocializmusnak nem földrajzi kiterjedésével, extenzív 
térnyerésével, hanem saját társadalmi-gazdasági fejlődésével kell elsődlegesen hatást 
gyakorolnia a nemzetközi viszonyok alakulására, a nemzetközi kapcsolatok fejlődésére. 

A XXVII. kongresszus nemzetközi kérdésekben is jelentkező szemléleti váltása külöő- 
nösen markánsan jelenik meg a külpolitikai cselekvési program legfontosabb területén, 
az új biztonságpolitikai koncepcióban. A kongresszus ugyanis a békés egymás mellett 
élés elvét a nukleáris kor jelenlegi követelményeihez igazítja, rámutatva, hogy a fegyverek 
mennyiségi növelése a mai viszonyok között már nem biztosít előnyt senki számára; 
teljesen mindegy, hogy az egyik fél a másikat nyolcszor vagy tizenkétszer tudja megsem- 
misíteni. Ma már az abszolút biztonság felfogása abszurd, mivel nemcsak a nukleáris 
háborút, hanem a fegyverkezési versenyt sem lehet megnyerni. Ezért került előtérbe az 
elégséges, illetve szó szerinti fordításban az ésszerű biztonság koncepciója. Ennek lénye- 
ge, hogy az elégséges biztonság nem katonai, haditechnikai eszközökkel, hanem elsődle- 
gesen politikai cselekvéssel garantálható, kiegészítve a biztonság más, gazdasági és 
humanitárius elemeivel. 

A politikai összetevőre már utaltam; ez elsősorban a korrekt, , civilizált" nemzetközi 
kapcsolatok kialakítását, továbbfejlesztését jelenti. Jóllehet a gazdasági biztonság vala- 
mennyi államnak létfontosságú, mindenekelőtt a fejlődő országoknak lenne hasznos, 
mert növelheti bizonyos mértékben a nemzetközi stabilitást. Nem lenne kisebb jelentősé- 
ge azonban a kicsi vagy a gazdaságilag nyitott országok esetében sem. Ezért nekünk, 
magyaroknak különösen érdekünk, hogy a nemzetközi gazdasági biztonság erősítése, a 

X.X VII. kongresszuson körvonalazott koncepció megvalósuljon; jóllehet valamennyien 
tudjuk, hogy számos akadályt kell leküzdenünk a világgazdaságban meglévő korlátozó, 
diszkriminatív intézkedések csökkentésére, illetve megszüntetésére. A biztonság humani- 
tárius aspektusa új elem a szovjet külpolitikai gondolkodásban. Olyan törekvéseket 
tartalmaz, mint egymás jobb megismerése, kölcsönös tisztelete, a biztonságot erősítő 
kulturális, tudományos, turisztikai kapcsolatok kialakítása. 

A kongresszus egyértelműen megerősítette: a Szovjetuniónak nem érdeke, hogy na- 
gyobb biztonságban érezze magát, mint a másik fél, ez ugyanis a másik félben rettegést 
váltana ki, fokozná bizonytalanságát; mindez a nemzetközi viszonyok kiszámíthatatlan- 
ságához vezetne. Ezért a Szovjetunió védelmi jellegű katonai doktrínájában számol a 
másik fél biztonságával is. Itt jelenik meg véleményem szerint a biztonságpolitikai 
koncepcióban a szemléleti megújulás, a mennyiségről a minőségi megközelítésre való — 
mondhatnám így - történelmi váltás. 


A párt szerepe és felelőssége a megújulási folyamatban 


BENKE VALÉRIA . A kongresszusi dokumentumok magas követelményeket támasztanak 

a gazdasági, társadalmi élet különböző területein -— és szintjein — dolgo- 
zó vezetőkkel és testületekkel szemben. Különösen nagy jelentőséget tulajdonítanak a 
pártszervek és -szervezetek munkája megújításának; azt várják, hogy a párt példát 
mutasson az új követelményekre való átállásban, a gondolkodás és a gyakorlat egész 
társadalmat átfogó megújításában. Milyen tényezőket emelhetünk ki a párt e szerepvál- 
lalásával kapcsolatban? 


GRÓSZ KÁROLY AZ egész kongresszusi anyagra — tehát a beszámolóra és a programra 

egyaránt — igaz, hogy az új minőség megfogalmazásánál rendkívül 
egyszerű és konstruktív megközelítési módot alkalmaz. Mégpedig azt, hogy a pártmoz- 
galom megújítása nem cél, hanem eszköz. 

Ezt azért fontos hangsúlyozni, mert a kongresszus a gazdaság, a politika, az erkölcs, 
az ideológia megújulása eszközeként kezeli a pártot: a párttal kezdi, erre helyezi a 
hangsúlyt. Ennek gyakorlati politikai előnyeit tartom értékesnek. Ugyanis egyértelműen 
foglal állást egy nálunk is sokat vitatott kérdésben. Abban, hogy a politikai intézmény- 
rendszer megújulása, megújítása hogyan és miképpen kövesse a gazdaságban végbemenő 
megújulást. A kongresszusi beszámoló a gazdaság, az egész társadalom megújulása 
érdekeinek rendeli alá a párt frissítését s a párton belüli konzervatív elemek felszámo- 
lását. 

A beszámoló többször is utal az , új módon dolgozni" követelményére. Nem tudom, 
jól látom-e, de én arra a felismerésre jutottam, hogy ez az új mód tulajdonképpen semmi 
újat nem tartalmaz, hanem a lenini elvek visszahozását, alkalmazását jelenti a gyakor- 
latban. 

Sorra vettem, hogy a beszámoló az új módon dolgozni követelménye címén milyen 
fontosabb elemeket hangsúlyoz. Ilyen a párt összefogásának és fegyelmének szükségessé- 
ge, a pártdemokrácia és a kollektív vezetés fontosságának kiemelése, ilyen, ami különö- 
sen nagy hangsúlyt kap: a bírálat és az önkritika erősítése. De említhetjük a felelősség 
. és az ellenőrzés követelményét, a kádermunka színvonalának emelését, a célirányos 
. gyakorlatiság igényét és más követelményeket is, melyekkel a párt a mai problémákhoz 
. közelíteni kíván. 

. . E követelmények és a lenini elvek azonossága szövegszerűen is bizonyítható. Felidéz- 
. hetjük például Leninnek 1921. október 29-én a VII. moszkvai pártkonferencián elmon- 
. dott beszédét, melyben a kritikával és önkritikával kapcsolatos aggályokat teszi szóvá. 
. Szó szerint idézem: , Az elvtársak nagyon siránkoztak amiatt, hogy úgymond hibákról 

beszélünk, s nem volna-e jobb, ha nem találnánk ki hibákat? Persze, ha a hibákat 
kitaláljuk, az már egészen rossz dolog. De túltenni magunkat a gyakorlati kérdéseken, 
teljesen helytelen." 

Ugyancsak Lenin fogalmazta meg azt a gondolatot is, mely a kongresszus munkájának 
egészével összecseng. Leninnél a változtatás igénye ugyanis nemcsak a hibákból ered. 
A kongresszusi szemlélet rendkívül értékes elemének tartom, hogy a változtatás igénye, 
a megújulás szükségessége nemcsak a korábban elkövetett hibák vagy a ki nem használt 
lehetőségek számonkéréséből, hanem a közeg, a helyzet, a körülmények változasaból 
adódik. 

Számunkra, a magyar párt számára ez azért is tanulságos, mert néha hajlamosak 
vagyunk a változást és a megújulást csak az általunk korábban elkövetett, valódi vagy 
vélt hibákra visszavezetni. Holott a változást a korábbi nem helyes gyakorlat mellett 
mégiscsak a fejlődés, az objektív és a szubjektív körülmények átrendeződése kell hogy 
igényelje vagy kikényszerítse a mozgalomtól. Azért fogalmaztam így. hogy kikényszerit- 
se, mert vannak helyzetek, amikor a politikai vezetés késve ismeri fel a változás szüksé- 
gességét, de az objektív körülmények rákényszerítik, hogy szembenézzen a tényekkel, és 
ez nem hiba. 

Természetesen optimális, ha a politikai vezetés előre látja a változtatás szükségességét, 
de nem tartom drámainak, ha egyes esetekben kényszer hatására cselekszik. 

A párttal kapcsolatban az egyik legizgalmasabb s az egész szocialista világ számára 
aktuális kérdésnek tartom azt, amely a párt társadalmi szerepének megfogalmazásával 
kapcsolatos. Itt a beszámoló tételesen megerősíti azt az alapelvet, amely egyébként köz- 
ismert, hogy a párté a politikai irányítás, a párt határozza meg a fejlődés fő irányát, de 
a konkrét megoldási módok kidolgozásában és alkalmazásában fontos szerepet kell 
biztosítani az igazgatóknak, a kollektiíváknak, a gazdasági vezetőknek, az igazgatási 
apparátusoknak. A beszámoló megfogalmazása szerint a párt határozottan küzd a 
pártbizottságok, illetve az állami szervek és a társadalmi szervezetek funkcióinak egybe- 
olvadása ellen, s hozzáteszi: ez nem egyszerű kérdés. 

A beszámoló a nehézséget is jelzi: igen nehéz ugyanis megállapítani, hol húzódik a 
határ a párt vezető szerepe, az irányításhoz szükséges konkrétság, valamint a gyámko- 
dás és a párhuzamosság között. Ez szerintem minden szocialista országban a politikai 
intézményrendszer egyik legidőszerűbb és legkevésbé megoldott problémaköre. 

Itt az alapkérdés az, hogyan fogjuk fel a pártot magát mint a politikai intézményrend- 
szer leglényegesebb elemét. A megoldás keresésekor, úgy vélem, abból kell kundulnunk, 
hogy a párt ugyanúgy, mint minden politikai szervezet, érdekegyeztető funkciót tölt be, 
s a pártnak ugyanúgy nyitottnak kell lennie a különböző érdekek befogadására és 
számbavételére, mint minden más politikai szervezetnek. Ha ugyanis ezt nem teszi, ak- 
kor ezek az érdekek - legalábbis a magyar politikai intézményi tapasztalatok szerint -— 
a mozgalmon kívül keresnek maguknak érvényesülési lehetőségeket, s attól függetlenül 
megjelennek, hogy ezt tudomásul vesszük-e vagy sem. Ha a tudomásulvételre később 
mégis rákényszerülünk, általában már nagyobb árat kell fizetni az érdekkonfliktusok 
egyeztetéséért és feloldásáért. 

A párt szerepe a többi szervezetétől -— akár a szakszervezettől, akár az állami mechaniz- 
mustól - megítélésem szerint abban tér el, hogy egyedül a párt az a politikai szervezet. 
amely szem előtt tartja az érdekek feloldásában a szocialista út perspektíváját. Ebben a 
pártnak - ha úgy tetszik — megkülönböztetett felelőssége van, ami több tényezővel függ 
Össze. 

Vegyük például az érdekek rangsorolását. A párton kívül nem várható el a politikai 
intézményrendszer egyetlen szervezetétől sem, hogy az érdekek rangsorolásában ne a 
saját érdekeit tartsa szem előtt. Egyetlenegytől sem! Ez vonatkozik a kormányra. a 
szakszervezetre, az ifjúsági mozgalomra egyaránt. Egyedül egy kommunista párttól lehet 

elvárni, hogy a sajátos partikuláris érdekek helyett a szocialista célokkal összhangban 
álló társadalmi érdekek képviseletére törekedjék elsősorban. 

Mindennapos tapasztalat az érdekek rangsorolásakor, hogy a rövid és a hosszú távú 
érdekek konfliktusba kerülhetnek egymással. Ilyenkor bármelyik politikai intézmény 
megengedheti magának, hogy előre sorolja a rövid távú érdekeket, mert azok napi 
szorító erőként feszítik és határolják be mindennapi mozgását. A párt ezt nem teheti meg. 
Nem adhatja el a holnapot a máért, még akkor sem, ha a ma gondjai esetleg rendkívül 
súlyosak. Ezért legfontosabb feladata a sokirányú érdektörekvések közötti kompromisz- 
szumkeresés. Hangsúlyoznám, hogy a kompromisszum szót pozitív értelemben kell 
kezelni. A többirányú érdekkonfiiktusok egyeztetése ugyanis elképzelhetetlen úgy, hogy 
mindig és általában csak tiszta törekvések, mindig egyértelműen szocialista megoldások 
jussanak érvényre. 

Mindebből azonban nem vonható le az a következtetés az SZKP kongresszusán és 
nálunk sem, hogy nem a munkamegosztás, a társadalmi ellenőrzés szélesítése felé kell 
haladnunk. Tudnunk kell, hogy ez objektíve nehézségekkel jár, s hogy ez nem menti fel 
a pártot a felelősség alól, de a politikai intézményrendszer továbbfejlesztésének útja a 
szélesebb körű munkamegosztás a párt-, az állami, a kormányzati és a társadalmi szervek 
között, valamint a társadalmi ellenőrzés kiterjesztése. 

Természetes, hogy ez a fajta szereposztás óhatatlanul együtt jár vitákkal. Nem képzel- 
hető el, hogy vita nélkül megy végbe, ha a párt megosztja a politikai felelősséget és a 
gyakorlat irányítását. Eddig még nem tanultuk meg a viták kezelését a párt és a különbö- 
ző társadalmi szervek között. Sőt, néha beszélni sem illik arról, hogy egy-egy konkrét 
kérdésben disputa alakult ki egy párttestület és a különböző állami, kormányzati, 
társadalmi szervek vezető testületeti között. Ha néha el is jutunk odáig, hogy elismerjük 
a vita tényét, mindent elkövetünk, hogy rendkívül hamar olyan helyzetet teremtsünk, 
amiből csak a párt - bocsánatot kérek a kifejezésért — kerülhet ki győztesen. Ez nem jó 
dolog. elsősorban azért, mert megakadályozza az alkotó erők szabadabb és konzekven- 
sebb kibontakozását, felszínre törését. Ha viszont ezek az erők nem tudnak a hivatalos 
intézményi rendszerben a párton kívül érvényre jutni, akkor — mint az előbb mondtam - 
többnyire másutt keresik a megjelenés lehetőségét. A magyar ellenzék létének szerintem 
ez az egyik forrása. Nem hiszem, hogy egyetlen, de mindenképpen egyik forrása. 

A párttal kapcsolatban még egy fontos kongresszusi gondolatot emelnék ki, mégpedig 
azt, hogy a párt olyanná válik, amilyenné az emberek teszik. Tehát a párt nem önmagától 
párt, nem automatikusan vezető erő, az új minőséget nem automatizmusok, hanem a 
párt tagjai, a szubjektumok biztosítják. A kongresszus erre a gondolatra építi a káder- 
munka nagyon szigorú követelményeit. Ugyanehhez a gondolathoz kapcsolható a politi- 
kai apparátusok kérdése is. Az apparátusoknak ugyanis - jóllehet a választott testületek- 
nek alárendelten működnek - óriási szerepük van abban, hogy milyen tanulságokat 
vonnak le és milyen gyakorlati konzekvenciákat honosítanak meg nemcsak az SZKP, 
hanem valamennyi testvérpárt nemzetközi tapasztalatából. Az apparátusok rendkívül 
nagy szerepe abból adódik, hogy bizonyos mértékig megszűrik a politikai vezetéshez 
eljutó élményanyagokat, információkat, ezáltal szándékuktól függetlenül torzító ténye- 
zőként hathatnak, s ez a , központból" kiinduló információáramlásra is igaz. Ezért az 
apparátusok felkészültsége, nyitottsága, problémaérzékenysége alapvető kérdése a párt 
belső megújulási törekvéseinek. 


Gyorsítás és gazdasági reform 


BENKE VALÉRIA A Szovjetunió a gazdasági fejlődés felgyorsítását a tudományos-techni- 
kai forradalom és a szocialista társadalmi rend lehetőségeinek egybe- 

kapcsolásával kívánja elérni. Ez a stratégiai program a legkülönfélébb társadalmi hajtó- 
erők energikus mozgásba hozását, célirányos működését és együttműködését követeli 
meg, S a program csak a kollektív és egyéni érdekeltség hatására bontakozhat ki megfele- 
lően. A kongresszus a termelőerők nagyléptékű fejlesztéséhez a termelési viszonyok 
hozzáigazítását, összhangjának megteremtését és folyamatos fenntartását tartja szüksé- 
gesnek. A gyorsítás, az intenzív útra térés, a nagyszabású strukturális és műszaki fejlesz- 
tési tervek megvalósulásához szükséges feltételek között nagy szerepet játszik a gazdasági 
mechanizmus mélyreható átalakítása, a gazdaságirányítás radikális reformja; az áru- és 
pénzviszonyok, a közgazdasági tényezők felhasználása, a központi irányítás és a vállalati 
önállóság olyan összekapcsolása, amely a szocialista tervgazdálkodás kiteljesedését segíti 
elő. Kérem az elvtársakat, hogy e témakörről is mondják el véleményüket. 


BERENDT.IVÁAN . Két kulcsfogalmat emelnék ki: ez a gyorsítás és a radikális reform 

átfogó gondolata. Az utóbbival kezdeném: teljesen nyilvánvaló a kong- 
resszus dokumentumából, hogy a radikális reform a társadalom, a politika és a gazdaság 
egységben való szemléletét is jelenti. Ebbe bele kell érteni - ahogyan Grósz elvtárs is utalt 
rá — a párt egész tevékenységét s tulajdonképpen a politikai szférának olyan áttekintését, 
átalakítását is, amely elősegítheti a mai korra való korszerű reagálást, tehát a gyorsítást, 
a felzárkózási folyamatok megerősítését. 

A radikális reform fogalma egyértelműen a strukturális változások igényét jelzi. Tehát 
több annál a technokrata megközelítésnél, melyet a Központi Bizottság előterjesztése 
bírál, s amely legfeljebb odáig jut el, hogy jobban, hatékonyabban kell dolgozni, jobb 
technikát stb. kell alkalmazni. 

Hadd ragadjam ki példaként a tudományos területet, ahol a tudományos-műszaki 
fejlődés komplex jellegét különös erővel hangsúlydzza a dokumentum. Ha ugyanis az 
innovációs folyamat teljességét akarjuk átfogni, akkor csupán az egyik vagy másik elem 
változtatása révén nem lehet jó végeredményhez jutni. A kongresszus ezért olyan megol- 
dást próbál nyújtani, amely az alapkutatásoktól a kísérleti gyártásig, a gyári termelésig 
egységes egészként kezeli a folyamatot. Külön hangsúlyoznunk kell a vállalatok szerepét 
és jelentőségét, tehát azt, hogy egy ily módon felfogott innovációs folyamat hatásos és 
gyors gyakorlati megvalósulásához a vállalatok érdekeltsége nélkülözhetetlen. 

A gazdasági folyamatok átalakításához egy sor társadalmi kérdés is közvetlenül 
kapcsolódik, mely nem kevésbé fontos a gyorsítási stratégia szempontjából; azaz az új 
szerkezeti átalakulások csak a társadalmi folyamatokkal összhangban valósulhatnak 
meg. 

Kiemelkedőnek tartom a kongresszusi dokumentumnak azt a fontos mozzanatát is, 
miszerint a gazdasági, politikai szféra tervezett átalakítása egyfajta emberközpontúság- 
gal, a hétköznapok, az ember mindennapi élete javításának igényével jelenik meg. Ami 
miatt úgy érzem, hogy ez ma különösen fontos mozzanat, az az emberi tényező sajátos 
kettős szerepe: egyrészt az átalakítások tényezője, tehát a valóságot, a gazdaságot, a 
társadalmat, a politikát alakító faktor, másrészt minden átalakulás értelme és lényege 
az ember. Ez a kettősség olyan gyakorlatias problémafelvetésekben is kifejeződik, mint 
a lakáskérdés újszerű, nagyon kritikus kezelése, vagy a szolgáltató szektor elmaradottsá- 
gának problémája. 

Ilyen súllyal — az én ismereteim szerint — a szovjet politikában hosszú idő óta nem 
merült fel a gazdaság emberközpontúsága, tehát nem csupán arról van szó, hogy több 
fogyasztási cikk előállítására van szükség. 

A gazdaság tervezett gyorsítása és radikális megújítása természetesen nemcsak az 
ember környezetével, életmódjával áll szoros kapcsolatban. A növekedés mértéke, a 
nagyobb hatékonyság, a gazdasági potenciál erősödése számos fontos, oktatással kap- 
csolatos koncepcionális kérdést is felvet: a folyamatos oktatás rendszerétől egészen a 
felsőoktatásig, amellyel kapcsolatban nagyon erőteljes kritikai értékelések is elhangzot- 

tak. Vagyis a gazdaság megújításának programja a szerkezeti változásoktól a szubjektív 
tényezőn, az ember érdekeltségén, az ideológia egyes elemeinek új felfogásán keresztül 
az oktatásig terjedően az élet minden szféráját felöleli. 


MARÓTHY LÁSZLÓ Ismert, hogy a kongresszusi beszámoló gazdasági fejezete részletesen, 

mélyrehatóan és főként reálisan elemezte a korábbi időszak fejlődését, 
rámutatott azokra a hiányosságokra, gazdasági-társadalmi feszültségekre, melyek a 
fejlődést lassítják, és a céloktól való elmaradáshoz vezettek. A problémák és okok 
feltárása egy új, az ezredfordulóig tartó mélyreható gazdasági-társadalmi fejlesztési 
program kialakításához vezetett, amely a társadalmi-gazdasági fejlődés meggyorsítását 
tekinti kulcsnak a társadalmi, politikai és ideológiai problémák megoldásához. A növe- 
kedés új minősége megkívánja a termelés intenzifikálását, a tudományos-műszaki fejlő- 
dés gyorsítását, a gazdasági szerkezet átalakítását és szelektív fejlesztését. Mindez nem 
képzelhető el az irányítási rendszer radikális reformja nélkül, melynek középpontjában 
a tervezőmunka hatékonysága, valamint a gazdasági szabályozók és ösztönzők szerepé- 
nek erősítése áll. Utóbbival kapcsolatban a dokumentumok elsősorban az önálló gazda- 
sági elszámolás jelentőségét emelik ki, amelynek fő célja, hogy a vállalatoknál hagyott 
eszközök nagysága az általuk végzett munka eredményességéhez kötődjön. 

Mivel az előttem szóló Benke elvtársnő és Berend elvtárs is utalt a gazdasági 
stratégiai fordulat jelentőségére, én ezúttal elsősorban azt emelném ki, hogy az SZKP 
kongresszusának határozata a gazdasági-társadalmi fejlesztés fő irányairól meghatározó 
jelentőségű a magyar gazdaság szempontjából is. 

A világgazdaság kihívását a magyar gazdaság, a magyar társadalom is érzékelte, 
gazdaságunk mérete, a külkapcsolatoktól való nagymértékű függősége miatt — egyes 
időszakokban - szinte drámai módon. Érthető, hogy erre a kihívásra országunk csak 
saját erőforrásaira támaszkodva nem adhat hathatós választ. 

A szovjet társadalmi-gazdasági fejlődés programja segíthet abban, hogy -— képletesen 
szólva — a személyvonatról gyorsvonatra szálljunk át, ezért elemi érdekünk, hogy éljünk 
ezzel a lehetőséggel. Gondjaink, céljaink olyan sok területen közösek, hogy csak példa- 
ként említenék néhányat. A gazdasági stratégia középpontjában mindkét országban a 
szocializmus gazdasági alapjainak erősítése, az életkörülmények javítása áll. Ennek 
keretében energikus lépéseket tervezünk a műszaki-tudományos fejlődés gyorsítására s 
a legfejlettebb országokkal szemben meglévő technikai, technológiai hátrány felszámolá- 
sára. Az együttműködés elmélyítése, a gazdasági koordináció javítása, a gyakorlati 
megoldások keresése központi feladat a KGST egész szövetségi rendszerén belül. 

A gazdasági együttműködés fő irányainak gyakorlatban való követése a magyar 
gazdaság számára növekvő és igényes piacot jelenthet, melynek kedvező hatása várha- 
tóan más irányú exportunknál is jelentkezni fog. A szorosabb együttműködés révén 
könnyebben hozzájuthatunk például fontos kutatási eredményekhez és korszerű techni- 
kához, technológiához, s ellátásunk is biztonságosabbá válhat korszerű anyagokból, 
energiából, melynek következtében gazdagodhat a feldolgozóipari termékek cseréje. 

Kutatóink, tudósaink részt vehetnek olyan feladatok, részfeladatok megoldásában, me- 
lyekhez ma nincs elegendő erőforrásunk. Hozzájuthatunk s adaptálhatunk olyan tudomá- 
nyos, technikai eredményeket, melyek nehezen szerezhetők meg más térségekben. (Mikro- 
elektronikai technológiák, korszerű szerkezeti anyagok, különleges féltermékek stb.) 

Mindez felhajtó ereje, dinamizáló tényezője lehet gazdaságunknak, hozzájárulva szer- 
kezeti problémáink megoldásához is. : 

A szocialista országokkal -— közöttük a Szovjetunióval — kialakított, összehangolt 
középtávú tervezőmunka során megismertük az elgondolásokat. Nagy jelentőségű szá- 
munkra, hogy a gazdaságfejlesztési programok, célok minden korábbi időszakhoz képest 
nagyobb összhangot mutatnak a szovjet gazdasági program fő elemeivel. Így a központi 
fejlesztési programok között általában mindenütt szerepel az elektronizáció, az energia- 

gazdálkodás, a technológia korszerűsítése, valamint a melléktermék- és hulladékhaszno- 
sítás racionalizálási programja. 

Ezen túlmenően a Magyar Népköztársaság és a Szovjetunió közötti gazdasági és 
tudományos-műszaki együttműködés 2000-ig szóló fejlesztési programja pontosan meg- 
határozza a közeljövőben aktuális s a hosszabb távra szóló feladatokat. Ennek értelmé- 
ben a két ország elmélyíti a gazdaságpolitika egyeztetését a gazdasági együttműködéssel 
összefüggő, kölcsönösen fontos területeken. Néhány fontosabb területet konkrétan ki- 
emelve ide sorolható: 

6 a népgazdaság elektronizációja, a mikroelektronika, a számítástechnika széles körű 
alkalmazása; 

60 a komplex automatizálás, a robotokkal felszerelt rugalmas gyártórendszerek létre- 
hozása; 

6 az atomenergetika fejlesztése; 

60 új anyagok és technológiák létrehozása; 

0 a biotechnológia fejlesztése; 

60 a közútijármű-fejlesztés (autóbusz, személygépkocsi), kooperáció a termékekben és 
technológiai együttműködés. 

Jelentős együttműködés valósul meg az építésügy területén a jamburgi gázkitermelés 
kapcsán. Előtérbe került — különösen a határmenti területeken -— a lakóház- és szálloda- 
építések magyar fővállalkozásban történő megvalósítása. E téren a lehetőségek kihaszná- 
lása érdekében további tárgyalások szükségesek. 

A környezetvédelemben különösen a környezetkímélő gyártási technológiák, a 
szennyvíztisztító berendezések fejlesztése, közös gyártása kínálhat együttműködési lehe- 
tőségeket. 

A KGST-együttműködés vezérfonalául szolgáló komplex program legutóbbi feladat- 
meghatározása során az országok kijelölték a fő irányokat. Ennek keretében mintegy 90 
együttműködési téma szerepel a , közös asztalon". 

E nagyívű program végrehajtása természetesen nem képzelhető el az együttműködési 
mechanizmusok fejlesztése nélkül. Az együttműködésben való gyorsabb előrehaladáshoz 
kevesebb formalizmusra, fegyelmezettebb munkára, nagyobb rugalmasságra van szükség, 
valamint arra, hogy minden kérdés a súlyának megfelelő szinten az eddigieknél gyorsab- 
ban oldódjék meg. Az elmélyültebb együttműködés elősegítésére célszerű ösztönözni az 
érintett vállalatok közötti közvetlen kapcsolatok felvételét. Egyúttal az eddigi kooperációs 
kapcsolatok, a gyártásszakosodás, a műszaki-tudományos együttműködés fejlesztése is 
további lehetőségeket nyújthat a partnerek számára. Úgy gondolom, mindenképpen 
javítanunk kell az előkészítő munkát, a feladatok megfogalmazása, elfogadása eddig 
kialakult gyakorlatát. Gyorsabb, több alternatívát értékelni képes döntés-előkészítésre 
van szükség, amihez a hazai gyakorlat újragondolása és igazítása is indokolt. 

A kereskedelmi, árucsere-kapcsolatokban ösztönözni, a feltételek tormálásával segite- 
ni kell az ésszerű í munkamegosztás kialakulását. A központi szervek rendszeres koordiná- 
ciója mellett az áru- és pénzviszonyok, a kereskedelmi módszerek fokozottabb alkalma- 
zása látszik indokoltnak, különösen a műszaki fejlesztés élenjáró területein. Új elem lehet 
magyar-szovjet közös vállalatok létesítése. Ennek tapasztalatai még hiányoznak, a Jogi- 
közgazdasági keretek kidolgozása jelenleg folyik, mégis úgy gondolom, hogy e forma 
belátható időn belül hozzájárulhat fejlődésünkhöz. 

A szovjet és a magyar gazdasági program egyaránt feltételezi a munkakultúra, a 
munkafegyelem, az igényesség érzékelhető növelését, s azt is látnunk kell, hogy a szovjet 
gazdaság fejlesztési programja számunkra nemcsak lehetőséget, hanem lényegesen maga- 
sabb követelményeket is jelent. 

Ügyelnünk kell arra, hogy a gyorsvonatról — bár az csak fokozatosan éri el a maximális 
sebességet — ne maradjunk le, mert várni senki sem fog ránk. 

BENKE VALÉRIA . A kongresszus gazdaságpolitikai programja szervesen összekapcsoló- 

dik egy társadalompolitikai programmal, ez utóbbi pedig a demokratizá- 
lódási folyamattal. Szembetűnő vonása a kongresszuson megfogalmazott koncepciónak 
ezek kölcsönös összefüggése. A demokratizmusnak a politikai szférában történő erősíté- 
sét ugyanis a gazdasági életben létrehozandó változtatások támasztják alá. Olyan kérdé- 
sekre gondolok, mint a helyi önállóság, a tanácsok hatáskörének növelése, a gazdasági 
egységek önállóságának és felelősségének az önelszámolásal történő erősítése vagy az 
önigazgatási vonások érvényesülése. 

A kölcsönhatásokat a társadalompolitikai program is számításba veszi. Ez a program 
felöleli az anyagi és szellemi javak gyorsabb növelését, elosztásuk szocialista módját. 
Ebbe a munkajövedelmek mellett a társadalmi járandóságokat is beleérti, hangsúlyozva, 
hogy azok nem jótékonysági jellegűek. A társadalmi fogyasztási alapok rendeltetése, 
hogy - többek között — garantálja az oktatás-képzés feltételeit, annak érdekében, hogy 
az egyén a munkamegosztásban képességei szerint vehessen részt. Ami új és igen nagy 
hangsúlyt kapott: a javak gyarapítását a közös cselekvés, a kollektív és egyéni kezdemé- 
nyezés, a társadalmi öntevékenység új lehetőségeinek megteremtésével kívánják serken- 
teni. 

Amit Gorbacsov elvtárs a jövedelemelosztás szocialista elvéről mondott — hogy tudni- 
illik a teljesítményekhez kapcsolódjanak a jövedelmek -, mi hosszú ideje próbáljuk, s úgy 
érzem, eddig nem értünk el számottevő eredményt. Ezzel kapcsolatban azonban egy 
fontos ellentmondásra utalnék, melynek lényege, hogy a többet produkáló ember maga- 
sabb jövedelme, az így támasztott magasabb kereslet olyan szükségletként jelentkezik, 
amely ma még messze nem kielégített, s ha nincsenek meg az igényesebb termékek és 
szolgáltatások gazdasági feltételei, akkor ez a helyzet visszásságok, visszaélések forrása 
lehet. A kongresszusi beszámolóban erre az összefüggésre utal az a gondolat, hogy az 
elosztási viszonyok javítását célzó erőfeszítések csak akkor lehetnek eredményesek, ha 
sikerül a piacot különböző árukkal feltölteni, s kialakítani a lakosság igényeit kielégítő 
korszerű szolgáltatások rendszerét. — 

A megoldás lehetséges módjaira utalva a beszámoló arról szól, hogy a szocialista állam 
támogatja az együttműködés változatos formáit. Ez történhet szövetkezeti alapon vagy 
az állami vállalattal kötött szerződések alapján, bevonva a családi és egyéni tevékeny- 
séget. 

Figyelemre érdemesnek tartom, hogy a visszás jelenségek, ezen belül is a nem munká- 
ból származó jövedelmek elleni morális kritika a gazdasági fejezetben, a társadalompoli- 
tika részeként szerepel, s nem — mint hagyományosan - az ideológiai fejezetben. 

Ha már szóba került, engedjék meg, hogy áttérjünk az elméleti és ideológiai kérdé- 
sekre. 

A kongresszusi anyagban szereplő ideológiai kérdések egy része már felmerült problé- 
mákra ad választ, más esetben a továbbgondolás (újragondolás) igényét támasztja. 
A kongresszus az adott problémakör kellőképpen fel nem tárt volta miatt csak a 
gyakorlati cselekvéshez szükséges mértékig vállalkozik a jelenségek és folyamatok értel- 
mezésére, és nem törekszik elméleti általánosításokra ott, ahol még nem értek meg ennek 
a feltételei. 

Hogyan látják az ideológiai élet új vonásait? 


Elméleti kérdések, az ideológiai élet új vonásai 


KNOPPANDRÁS Közvéleményünk a kongresszuson kirajzolódott a porgramból elsősor- 
ban a gazdasági és a külpolitikai vonatkozásokra figyelt. Erdemes 
azonban azt is észrevennünk, hogy a kongresszus külpolitikai és gazdaságpolitikai 

mondanivalója is szorosan összefonódik e problémakörök megközelítésének és , kezelé- 
sének" ideológiai szempontból új mozzanataival. Már a korábbi másfél évtizedet jellem- 
ző bizonyos fokú társadalmi-gazdasági , pangás" okai között is - a gazdaságirányítás 
problémái mellett - második helyen szerepelnek a politikai-ideológiai munka hiányossá- 
gai és az ezekkel kapcsolatos szubjektív tényezők. 

A kirajzolódó új programban is szoros egységet alkotnak a gazdasági, politikai és 
ideológiai feladatok. Gorbacsov elvtárs a KB politikai beszámolójának elején leszögezi: 
A gyorsítás iránya nem korlátozódik arra, hogy gazdasági területen hajtunk végre 
változásokat. A gyorsítás stratégiája feltételezi a társadalmi viszonyok tökéletesítését, a 
politikai és ideológiai intézmények tevékenységének, módszereinek megújítását, a szocia- 
lista demokrácia elmélyítését, a fásultság, a pangás, a konzervativizmus határozott 
felszámolását." 

A kongresszus és az elfogadott dokumentumok természetesen nem foglalkoztak és 
nem is foglalkozhattak részletesen az ideológiai munka valamennyi fontos témájával. Az 
SZKP-ban beindult nagy lendületű megújulási folyamat középpontjában -— érthető mó- 
don - a gazdasági kérdések állnak. 

A gazdaságpolitikához és a külpolitikához képest az ideológiai szférát lassabban érik 
el az átalakulás, a megújulás , hullámai". Ebben szerepe van az ideológiai szféra nehe- 
zebb alakíthatóságának is - kissé paradox módon fogalmazva: a , lágy" struktúrák 
kemény ellenállásának. Néhány fontos területen azonban - különösen a szocialista 
demokrácia értelmezésében, a nemzeti-nemzetiségi viszonyok vagy az emberiség általá- 
nos fenyegetettsége kérdéseiben - így is megfogalmazódtak elméletileg fontos új elképze- 
lések, nemegyszer az átalakulás új irányai. 

A szocialista demokrácia szélesítésével kapcsolatban külön hangsúlyozzák például a 
közvetlen demokrácia fontosságát: a munkahelyi kollektívák demokratikus jogai bővíté- 
sének (munkahelyi közgyűlések, munkahelyi tanácsok működtetése), a vezetőválasztás 
gyakorlata fokozatos kiterjesztésének, a nagy horderejű döntések előtti országos viták- 
nak, a nyilvánosság kiszélesítésének, kritikai szerepének jelentőségét. Új igények és 
követelmények fogalmazódtak meg a társadalmi szervezetek nagyobb aktivitása iránt, 
sőt új szervezetek alakításának lehetősége is felmerült. 

A kongresszus a szocialista tudat kérdései mellett foglalkozott azokkal a veszélyekkel 
és tudati megjelenésükkel is, amelyek az egész emberiség sorsát érintik. Az elidegenedés 
veszélye nemcsak a háborús fenyegetettségre vonatkozik. A kongresszusi beszámoló és 
a vita is reagált az új problémákra: többek között a természeti környezet veszélyeztetett- 
ségére is, aminek különleges nyomatékot adnak a csernobili katasztrófa eseményei. 
Elismerve a természeti környezettel kapcsolatos aggodalmak jogosságát, a kongresszus 
a szükséges kormányzati munka mellett ösztönözte az egészséges megoldások érdekében 
munkálkodó társadalmi erőket is. 

Ez az érzékenység már csak azért is fontos, mert — ahogy a KB beszámolója hangsú- 
lyozza -— az új. kérdések olyan éles, világméretű ideológiai szembenállás formájában 
vetődnek fel, amelyeket , az imperializmus által kibontakoztatott lélektani hadviselés" 
erősödése jellemez. 

Nagy hangsúlyt kaptak — a kongresszuson újszerűen felvetődött kérdésekkel összefüg- 
gésben is — a meggyőzés, a tudatformálás kérdései. Az új pártprogram is a szavak és a 
tettek egységére, valamint arra helyezi a hangsúlyt, hogy az ideológiai tevékenység álljon 
közel az emberekhez, legyen hiteles és érthető. Ezek a követelmények szinte törvénysze- 
rűen következnek abból a felismerésből, hogy az új stratégia érvényesítése lényegében 
a tömegek aktivizálásán áll vagy bukik. Ezért az ideológiai munka legfontosabb aktuális 
feladataként jelenik meg annak megértetése és elfogadtatása, hogy a szovjet társadalom 
minőségileg új feladatok elé került, hogy , fordulat" előtt áll. 

A tudatformálás területén sajátos és sürgető részfeladat , a káderek gondolkodásmód- 
jának megváltoztatása". Igen sok kritika érte a régi refilexekhez ragaszkodó, kényelmes, 

az újtól riadozó funkcionáriusokat, noha természetesen itt is óvnak az álatalánosítástól, 
a jó vezetők lebecsülésétől. A bírálat azokat a — Gorbacsov elvtárs kifejezésével élve — 
, gogoli figurákat" illeti, , akik abban reménykednek, hogy majd minden elcsitul és 
visszatér a régi kerékvágásba". Vezetőkhöz és vezetettekhez egyaránt szól a figyelmezte- 
tés: , A gazdasági mechanizmus mindenfajta átalakítása, mint ismeretes, a tudat átalakí- 
tásával kezdődik. Azzal, hogy szakítunk a gondolkodás és a gyakorlat beidegződött 
sablonjaival." Ezeket a gondolatokat számos hozzászóló konkrét példákon keresztül is 
kifejtette, konkretizálta. 


BERENDT.IVÁN . A kongresszuson felmerült elméleti problémák közül az egyik, amit 

meglehetősen összetett módon érzékelhetünk, az extenzív és az intenzív 
szakasz különbségének a problémája. Korábban legtöbbször olyan fogalmazással 
találkozhattunk, hogy a szocializmus fejlődik, és a világ mind nagyobb részére terjed ki. 
Tulajdonképpen ez a kongresszus fordította meg elsőként ezt a szemléletmódot, és azt 
mondja, hogy a létező szocializmus minőségével, vonzásával, színvonalával kell elsősor- 
ban a szocializmus nemzetközi erősítését szolgálnia. 

E fordulat jelentőségét kiemeli az a tény, amelyről már annyit beszéltünk, hogy 
közhellyé vált: tudniillik a történelmi meghatározottságuk következtében elmaradott, 
nem iparosodott országokban a mennyiségi fejlődés, az iparosodás növekedési mértéke 
egy időben érthetően preferenciát kapott, és ettől sokáig nagyon nehezen tudtunk 
megszabadulni. A probléma mélységére jellemző, hogy nemegyszer a tudományban is 
hasonló volt a helyzet, s a fejlesztés extenzív útjai érvényesültek. Ahol probléma jelentke- 
zett, ott még egy intézetet, még egy státust, kutatócsoportot hoztunk létre. A mennyiségi 
megoldásokkal próbáltunk választ adni a kérdésekre. Meg kell mondanom, hogy ez 
teljesen érthető. Hadd fogalmazzam így: az elmaradottságból következő pszichózis 
alapján mindenből többnek kell lenni, erre is, arra is kell terjeszkedni. Éppen ezért 
különleges jelentőségű az az igény, hogy az extenzív fejlődésről intenzív, belső minőségre 
épülő növekedésre álljunk át. 

A másik, amit hangsúlyozni szeretnék, hogy nem szabad abba a hibába esnünk, hogy 
most úgy érezzük: minden saját feladatunkra választ találhatunk a XXVII. kongresszus 
megállapításaiban. Sok minden természetszerűen más a szovjet fejlődés közegében és 
történelmi előzményei után, mint a mi esetünkben. Magyarország elmúlt három évtize- 
des fejlődése következtében mi máshol tartunk a reformfolyamatokban, az ideológiai 
kérdések vitájában, a politikai kérdések kezelési módjában és szerkezetében, tehát egy 
sor olyan különbség van, amit ugyanolyan fontos hangsúlyozni, mint azt, hogy a 
megközelítés módja maradéktalanul közös. Számunkra is kétségkívül rendkívül fontos: 
a kongresszus hihetetlen nyitottsága, a folyamatok - nem is csak azt mondanám, hogy 
kritikus, hanem - elemző kezelése. 

Megemlíteném végül azt, hogy a XXVII. kongresszus állásfoglalásainak jelentőségét, 
a meghirdetett programot nagyon fontosnak tartom. De éppen akkor járunk el a 
kongresszus szellemében, ha igazi jelentőségét a program és a valóság egységében értékel- 
jük. Ugy érzem, hogy ez a mai egy előzetes, első beszélgetés, és egy-két év múlva 
térhetünk vissza a kongresszus jelentőségének igazi mérlegelésére, mert pontosan a 
kongresszus, a gorbacsovi beszámoló hangsúlyozta, hogy ezek a kongresszusi gondola- 
tok nem egyszerűen a felismerés-meghirdetés sorrendjében realizálódnak. Az ellentétes 
érdektörekvések ellenállása, a nehézkedési erő, a megszokottság, a megrögzöttség erőtel- 
jes ellenállásával kell számolnunk, és erről nem szabad nem beszélnünk, mert az nem 
lenne méltó a kongresszushoz. Úgy érzem, hogy ez a nagyon őszinte és nagyon dinamikus 
nekifeszülés pontosan azért van, mert a szovjet pártvezetés számol azzal, hogy a program 
által meghirdetett célok csak igen kemény és nem is rövid távú harc során válhatnak 
valóra. 

KÓTAI GÉZA Kicsit továbbfolytatom azt, amit Berend elvtárs mondott. Kétségtelen 

tény, hogy ezen a kongresszuson olyan nagyszabású cselekvési progra- 
mot vázoltak fel, amelynek végrehajtása időt kíván, méghozzá egyiké néhány évet, 
másiké pedig annyit, hogy talán átnyúlik a következő évezredbe. Egyébként Gorbacsov 
elvtárs maga mondta: arról van szó, hogyan lép a szovjet társadalom a XXI. századba, 
illetve milyen lesz a szocializmus az ezredfordulón. Mindenképpen szeretném megerősíte- 
ni, amit Berend elvtárs mondott, hogy egyrészt időre van szükség, ha ilyen nagyszabású 
feladatok végrehajtásáról van szó, másrészt ha azt a fejlettségi szintet nézzük, amit 
megítélésünk szerint a kongresszus helyesen állapított meg, tehát hogy hol tart a szocia- 
lizmus építésében most a Szovjetunió, és azt is figyelembe vesszük, milyen nemzetközi 
környezetben, milyen világhelyzetben kell mindezt megvalósítani, kétségtelen, hogy igen 
kemény munkára - évek, évtizedek munkájára - van szükség. Nincs kizárva, hogy bizony 
esetenként kemény harcra is szükség lesz ahhoz, hogy mindaz úgy valósulhasson meg, 
ahogy azt az SZKP Politikai Bizottsága, Központi Bizottsága, illetve a XXVII. kongresz- 
szus megfogalmazta. Ahogy Gorbacsov elvtárs kongresszusi beszámolójában rámuta- 
tott: , Az irányvonal gyakorlati megvalósítása szempontjából a legfontosabb a szívós 
munka, a párt és a nép egysége, az összes dolgozók egységes cselekvése." 


Bér Rudolf. Faintarzia-vázlat 


NYITRAI FERENCNÉ DR.:: 


A központi gazdaságfejlesztési programokról 


A nyolcvanas évek gazdasági problémái nagyobb hangsúlyt adtak annak a sokszor 
vitatott kérdésnek: hogyan érvényesülhet a gazdaság fejlesztésében az állami akarat, 
milyen módon célszerű meghatározni a gazdaság fejlesztésének prioritásait, s főként, 
hogy a gyakorlatban milyen eszköztárunk van ahhoz, hogy ezek valóban érvényre 
jussanak? A szocialista országokban általában, és így hazánkban is, nyilvánvaló, hogy 
a prioritásokat a hosszú, a középtávú, valamint az éves tervek keretében határozzák meg. 
Ezek a prioritások országonként és egy országon belül időszakonként eléggé eltérőek 
lehetnek. Meghatározásukban az első és a legfontosabb követelmény, hogy lehetőleg 
homogén tevékenységeket részesítsenek előnyben, s ehhez az adott célra orientált eszkö- 
zöket vegyék igénybe. 

ppen a korábbi hazai tapasztalatok indokolják ezt a gyakorlatot, hiszen sem az 
ágazati (emlékezzünk az 1962-es gépipari határozat megvalósulásának rögös útjára), sem 
pedig a szervezeti prioritások nem hatnak szükségszerűen a kívánt irányban. Korábban 
a megcélzott ágazatok vagy szervezetek (vállalatok, más gazdasági egységek) egész 
tevékenysége kapott preferenciát, s köztük korántsem csak a kiemeltnek nyilvánított 
vagy az ahhoz közvetlenül csatlakozó tevékenységek. Ez utóbbi megjegyzésünk már 
ahhoz a megállapításhoz is elvezet, hogy nem lehet egyetlen tevékenységcsoport egy 
bizonyos gyártási szakaszát előnyben részesíteni (s ugyanígy nem lehet hátrányos hely- 
zetbe hozni sem), mert az ehhez kapcsolódó, illetve a megelőző fázisba tartozó, vagy az 
adott tevékenységet segítő más tevékenységek háttérbe szorulása gyakran éppen a fő 
célok megvalósulását akadályozza. 

Nézetem szerint tehát a , mit preferáljunk" kérdésre feltétlenül az a válasz, hogy a 
fejlődés motorjának tekintett tevékenységek, tevékenységcsoportok teljes hazai gyártási 
vertikumát, az előállításhoz szükséges alkatrészektől és részegységektől a végtermékekig, 
valamint a végtermékekhez szükséges kiegészítő berendezésekig, tartozékokig, sőt az 
ezekhez kapcsolódó szolgáltatásfajtákat is. Bár ez a megfogalmazás látszólag bővíti a 
prioritások körét, nézetem szerint ez az egyetlen olyan lehetőség, amely biztosíthatja, 
hogy az előnyben részesített termék- vagy tevékenységcsoport a valóságban is az átlagos- 
nál gyorsabban hódítson teret és képes legyen a gazdaságon belül nagyobb szerephez 
jutni. Ez a felfogás azonban feltételezi, hogy a húzóerőként számon tartott tevékenységek 
köre nem túl széles, hiszen erőforrásaink korlátozottak, s ha nem szelektálunk megfele- 
lően, akkor többfajta tevékenység egy-egy vertikumára aprózzuk el lehetőségeinket, 
amire a múltban több példa volt, s ami bizony kevéssé hatékony megoldás. 

Szorosan kapcsolódik a , mit preferáljunk"-hoz a , hogyan tegyük" kérdése. A gyakor- 
latban hazánkban is számos módszert alkalmaztak több-kevesebb sikerrel. Emlékezzünk 
vissza a , kiemelt ágazat" koncepcióra vagy a korábbi -— nézetem szerint sikerrel záródó - 
úgynevezett 45 milliárdos hitelakcióra stb. 

A prioritások és az ezeket meghatározó állami tevékenység problémája minden ország- 
ban felmerül. A szocialista országok többségében ennek a terv a fő eszköze, a kapitalista 

országokban számos más módszert alkalmaznak. Több országban évtizedes vita folyik 
arról, hogy egyáltalán szükséges-e az állami iparpolitika-struktúrapolitika (e téren pél- 
dául az Egyesült Államokban napjainkban eléggé eltérő nézetek érvényesülnek); az 
azonban kétségtelen, hogy mind a fejlett tőkés országokban, mind a fejlődés alacsonyabb 
szakaszában levő országokban, a világ minden táján létezik állami ráhatás, és a struktú- 
rapolitika irányításában érvényesül az állam befolyásoló szerepe. Ez pedig elsősorban az 
anyagi előnyökhöz juttatás útján realizálódik. 

Nyugat-Európa fejlett iparú országaiban, többek között az NSZK-ban a hetvenes 
évek óta elsősorban a technikaintenzív ágazatok fejlődését segíti az állam, s ez különösen 
nyilvánvalóvá vált a hetvenes évek végén, a strukturális válságok idején. Az állami 
, Tásegítés" ezekben az országokban alapkövetelménynek tekinti az egyes területek nem- 
zetközi versenyképességre való alkalmasságát vagy már elért versenyképességi színvona- 
lát. A segítő-támogató intézkedéseket elsősorban azok az ágazatok, vállalatok s ezeken 
belül főként azok a tevékenységfajták kapták, amelyek magasan kvalifikált munkát és 
egyidejűleg magas színvonalú technikát képviseltek. 

Az UNIDO! egyik legutóbbi jelentése? azt állapította meg, hogy az ipari prioritások 
számottevően változtak az elmúlt években, a tőkés és a szocialista úton haladó fejlett 
országokban egyaránt növekedett a kormányok kutatásra és fejlesztésre fordított kiadá- 
sainak szerepe. Ez nem mindig az ilyen típusú kiadások GDP-n belüli arányának 
növekedésében jutott kifejezésre, hanem az esetek többségében e kiadások felhasználásá- 
nak más területekre történő átcsoportosításában. A legfejlettebb iparú országokban a 
korszerű technikai színvonalat képviselő iparágak növekedtek dinamikusan, éppen az 
állami ráhatás révén, ugyanakkor ezekben az országokban egyre zsugorodik a piacképte- 
len, elavult tevékenységek szerepe. A gyakorlat azt mutatja, hogy a fejlett országokban 
az összes kutatási-fejlesztési ráfordításoknak tetemes részét, mintegy a felét közvetlenül 
vagy közvetett módon az állam finanszírozza; finanszírozásának körébe tartozik első 
helyen az elektronika (ezen belül gyakran nagy szerepet kap a fogyasztási elektronika). 

Ugyancsak a prioritást élvező tevékenységek közé tartoznak azok a flexibilis rendsze- 
rek , amelyek robotokat és NC-típusú szerszámgépeket tartalmaznak, ezeknek a rendsze- 
reknek is a számítógép a lelke. Az UNIDO-jelentés azzal is foglalkozik, hogy a fejlődő 
világ országaiban az állami rásegítés, ösztönzés elsősorban az új típusú tevékenységek 
honosítására és az ezekkel kapcsolatos kutatás-fejlesztés finanszírozására irányul. Ezek- 
ben az országokban - a nagyvállalatokban - a tulajdonosi jogok egy részét is átvette az 
állam, mert felismerte, hogy a gyorsan fejlődő ágazatokban igen fontos az egyes országok 
jelenléte a világban, s hogy ezt állami rásegítés nélkül nehéz elérni. Az elmúlt évek 
tapasztalata azt is jelzi, hogy a fejlett és a fejlődő világ közötti szakadék áthidalásában 
az ipari tevékenység vertikális munkamegosztása jobban segít, mint a horizontális, mert 
ez jobban szolgálja a specializációt, figyelembe véve azt is, hogy az egyes országokban 
milyen mértékben áll rendelkezésre szakképzett munkaerő, illetve hogy számuk miképp 
növekszik. 

A nemzetközi kitekintés kapcsán végül arról is érdemes szólni, hogy az aktív iparpoliti- 
ka általában az ernyő szerepét tölti be (ez a jól ismert umbrellaelv), és mindazokat a 
kormányzati akciókat tartalmazza (az ernyőhasonlattal élve: maga alá gyűjti), amelvek 
a gazdaság termelési struktúrájának alakulását közvetlenül vagy közvetett formában 
befolyásolni képesek. Ide tartoznak a protekcionizmus különböző fajtái, az adópolitikai 
kedvezmények vagy elvonások s egyéb, kifejezetten állami jellegű tevékenységek. 


1 Az Egyesült Nemzetek Iparfejlesztési Szervezete (United Nations Industrial Development Organization) az 
ENSZ szerveként a Közgyűlés 1966-ban hozott határozata alapján jött létre. Célja a fejlődő országok iparosításá- 
nak elősegítése. 

2 Industry in a Changing World. Special Issue of the Industrial Development. Survey for the Fourth General 
Conference of UNIDO. New York, 1983. 

Központi fejlesztési programok - a prioritás érvényesítésének új útjai 


A magyar gyakorlat számára nyilvánvaló, hogy úgy kell a prioritásokat meghatározni 
és érvényesíteni, hogy azok jól illeszkedjenek a magyar tervezési rendszerbe. Olyan 
szisztéma kialakítására volt szükség, amely szorosan kapcsolódik a tervezéshez, s első- 
sorban a középtávú tervekhez. A magyar gyakorlatban viszonylag korán, már a IV-V. 
ötéves tervidőszakban megjelentek a központi fejlesztési programok. Ezek azonban a 
gazdaságnak még viszonylag szűk körét ölelték fel, és jelentőségük is erősen körülhatá- 
rolt volt. A fő cél az V. ötéves terv prioritásai között a műszaki fejlesztés gyorsítása volt, 
s ezzel egyidejűleg a társadalmi termelés hatékonyságának növelése. A kiemelt feladatok 
körét is ennek érdekében határozták meg. 

A VI. ötéves terv időszakában új hangsúlyt és a korábbinál jóval nagyobb szerepet 
kapott az egyensúly javításának, helyreállításának prioritása. Ennek eszköztárában is 
szerephez, sőt a korábbinál lényegesen nagyobb szerephez jutott a központi fejlesztési 
programok segítették, előrelendítették az ország technikai haladását. 
moké is. Az egyensúly helyreállításában, a külgazdasági és a fizetési mérleg egyensúlyá- 
nak javításában kétségtelenül közreműködnek operatív elemek is, amelyek a gyorsan 
kiaknázható tartalékokra építenek. Nyilvánvaló azonban, hogy az egyensúlyt hosszabb 
távra csak úgy lehet biztosítani, ha a gazdaságban azokat a tevékenységeket fejlesztjük 
gyorsabban, koncentráltabban, az állami és a vállalati erőforrások együttes igénybevéte- 
lével, amelyek motorjai lehetnek a fejlődésnek. Az előbbiekben említett célokat szolgál- 
ják azok a központi gazdaságfejlesztési programok, amelyek egy része kibocsátásra 
orientált, vagyis bizonyos fajta termékek és tevékenységek fejlesztésére irányulnak, és 
közvetve természetesen ezt segítik azok a programok is, amelyek ráfordításortentáltak. 
Ilyennek tekinthetők azok a programok, amelyek a termelésre fordított anyag, energia 
jobb hasznosításával kívánják növelni a végtermékek versenyképességét. 

Prioritásrendszerünkben a központi gazdaságfejlesztési programok a hatvanas évek 
végén, a gazdasági mechanizmus reformját követően jelentek meg. Az első ilyen típusú 
programok kifejezetten kibocsátás jellegűek voltak, és főként azt célozták, hogy növe- 
kedjék részesedésünk a nemzetközi munkamegosztásban s elsősorban a szocialista orszá- 
gokkal való együttműködésben. Különös hangsúlyt kaptak azok a tevékenységek, ame- 
lyek a Szovjetunióval kötött kétoldalú egyezmények realizálását kívánták elősegíteni. 

Már az V. ötéves terv kidolgozásakor érzékelhető volt, hogy ezeknek a programoknak 
kiemelt szerepet szán a gazdaságirányítás, hiszen külön fejezetben jelentek meg az 
V. ötéves tervtörvényben. A kidolgozott és a mechanizmus által biztosított normatív 
keretek között ezek a programok voltak hivatva arra, hogy a gazdaság intenzívebb 
műszaki fejlesztését szolgálják, a hazai és az importból (elsősorban szocialista országok- 
ból) származó erőforrások hatékonyabb felhasználását, jobb működtetését segítsék. 

Ebben az időszakban dolgozták ki az alumíniumipar programját, amely elsősorban a 
magyar-szovjet és a magyar-lengyel timföld-alumínium-egyezményre alapozott, és az 
volt a cél, hogy a viszonylag nagyobb mértékben rendelkezésre álló nyersanyagkincsünk, 
a bauxit gazdaságos felhasználásával növeljük az alumíniumtermékek hazai felhasználá- 
sát és kivitelét. 

A petrolkémiai programot még az első világgazdasági árrobbanás előtt dolgozták ki. 
Ezzel a programmal mindenekelőtt a műanyaggyártás fejlődését és korszerűbb alapra, 
a szénhidrogénbázisra való áttérést kívánták elősegíteni. A nemzetközi mezőnyben 
ebben az időszakban mind a műanyaggyártást, mind pedig a műanyag-feldolgozást 
illetően igen kedvezőtlen volt a helyzetünk, a petrolkémiai bázis kiépítése ezen is segíteni 
tudott. A program ugyancsak a szovjet-magyar és a lengyel-magyar együttműködésen 
alapult, valamint később a román-magyar megállapodáson is. A végrehajtás már a 
világgazdasági árrobbanást követő időszakban kezdődött, 8 ez számos nehézséget oko- 
zott. 

Az első olyan, hosszabb távra is nagy hatást gyakorló program, amely kifejezetten új 
tevékenységfajta meghonosítását célozta, a számítástechnikai program volt, ennek alap- 
jául szolgált a KGST-országok egységes számítógéprendszere (ESZR), s az ezzel létrejött 
új tipusú munkamegosztás a KGST-országok között. Az indításkor ez a program erősen 
gyártásorientált volt, bár már akkor is voltak alkalmazási-fejlesztési elemek a program- 
ban. A második szakaszban az alkalmazás kapott nagyobb hangsúlyt. j 

Ennek az időszaknak egyik legsikeresebb programja a közútijármúű-program. Újszerü- 
tást alapozott meg, amely erősen exportorientált volt. Nem volt kisebb a jelentősége 
annak sem, hogy az alkatrészek és a részegységek tekintetében ez a program magas 
szinvonalú, jól szervezett kooperációt hozott létre a KGST-országok, s köztük elsősor- 
ban a Szovjetunió és Magyarország között. 

Mind a négy fő irány, amelyben az első központi fejlesztési programokat kidolgoztuk. 
jól illeszkedett a KGST 1971-ben jóváhagyott komplex programjához, és érvényesítette 
annak prioritásait is, figyelembe véve természetesen a hazai sajátosságokat. Ezek a 
programok segitették, előrelendítették az ország technikai haladását. 

A hetvenes évek második felének fő problémáját az a két világgazdasági árrobbanás 
okozta, amely átértékelte az alapanyag-termelési és a feldolgozóipari tevékenységet és 
ezeknek egymáshoz való viszonyát. Nyilvánvaló, hogy e változásokra új módon kellett 
reagálni. Így kerültek előtérbe azok a ráfordításorientált programok, amelyek keretében 
a korszerűsítésnek, a műszaki fejlődésnek elsősorban a termelési tényezők jobb hasznosi- 
tásán keresztül kellett hatniok. Ilyen új típusú programok voltak a következők: 

Az energiagazdálkodási program, amelynek kimondott célja volt, hogy a nagymérték- 
ben importból származó energiaforrásokat racionálisabban hasznosítsuk, és hogy a 
különböző energiahordozók közötti helyettesítést az újonnan kialakult árviszonyoknak 
megfelelően befolyásoljuk. Emellett a program technológiai korszerűsítési feladatokat 
is tartalmazott. 

A hulladék- és másodnyersanyag-hasznosítási program célja az, hogy a termelés során 
keletkezett másodnyersanyagokat és hulladékokat a gazdaság termelőszféráiban a fel- 
használóknál és a feldolgozóknál egyaránt a korábbinál jobban hasznosítsa, s ezzel 
tulajdonképpen új termelési tényezőhöz juttassa a gazdaságot. 

A gazdaságos anyagfelhasználás és a technológia korszerűsítési programja kifejezetten 
a múszaki fejlesztést szolgálja, azt, hogy meglevő szűkös anyagi forrásainkat a korszerű 
technológiák révén hatékonyabban vegyük igénybe. E program kidolgozása azért vált 
különösen időszerűvé, mert bár az elmúlt évtizedben jelentős elmaradásunk volt a 
nemzetközi középmezőnyben a gyártmányfejlesztés terén, még ennél is nagyobb a gyár- 
tás színvonalában. 

A számiítástechnikai programhoz kapcsolódik, de a gazdaság szélesebb területét is 
érinti az elektronikai alkatrész- és részegységgyártás programja, amelyet közismerten 
mikroelektronikai program néven szoktak emlegetni. 

A gazdaságfejlesztési programok közül a legújabb az elektronizálás komplex program- 
ja, amely a mikroelektronika magasabb színvonalú bázisán a számítástechnika, az 
informatika, a távközlés összehangolt fejlesztésével azt a célt tűzi ki, hogy az elektronizá- 
lás az egész gazdaságnak, sőt az egész társadalomnak is részévé váljon. Ez a program 
már nemcsak az ide kapcsolódó anyagi, hanem a szellemi tevékenységeket, köztük az 
oktatást is nagymértékben támogatja. 

E központi fejlesztési programoknak egyértelmű tartalmi követelménye, hogy megfele- 
lő műszaki-gazdasági koncepcióra épüljenek, olyan koncepcióra, amely tartalmazza 
azokat a tevékenységeket, amelyek kiemelkedő mértékben hatnak a társadalmi termelés 
szerkezetére, növekedési ütemére vagy a fogyasztás szerkezetére. Általában olyan tevé- 
kenységeket foglalnak a központi gazdaságfejlesztési programba, s nyújtanak hozzá tar- 
tós állami támogatást, melyeknek társadalmi jelentősége kiemelkedő, és a végrehajtás 

időtartama általában hosszabb öt évnél. A program kialakításának az is feltétele, hogy 
olyan típusú tevékenységeket érintsen, amelyek szoros koordinálást, esetenként a normál 
gazdasági tevékenységtől eltérő működtetést kívánnak, és sokszor jelentős központi 
erőforrások igénybevételét teszik szükségessé. 

Mindezzel a hazai prioritásrendszerben a központi gazdaságfejlesztési programok 
kiemelkedő szerephez jutottak a hetvenes évek második felétől napjainkig. Van már 
annyi tapasztalatunk e programok működtetésében, hogy feltehetjük a kérdést: vajon a 
központi gazdaságfejlesztési programba foglalt prioritás megfelel-e a népgazdaság fej- 
lesztési követelményeinek? Ugy is fogalmazhatnánk, hogy érdemes megvizsgálni: hogyan 
vizsgáztak az elmúlt öt-tíz évben ezek a programok, mennyiben segítették elő valóban 
a gazdaság műszaki fejlesztését és strukturális átalakulását, milyen mértékben voltak 
képesek az állami szándékot közvetíteni a gazdálkodó szférához, s mennyiben minősül- 
tek hatékonynak az eszközök racionális felhasználásában, működtetésében? 


Az egyes központi gazdaságfejlesztési programok 
végrehajtásának tapasztalatai 


A hetvenes években működő programok egy része a nyolcvanas évek elején lezárult. Bár 
ezeket az első világgazdasági árrobbanást megelőző időszakban dolgozták ki - s így a 
világgazdaság változásai a programokon szükségképpen csak menet közben jelenhettek 
meg —, széles körű gazdasági hatásuk miatt foglalkoznunk kel! velük. 

A hetvenes években kialakított programok egyike az alumíniumipari központi fejleszté- 
siprogram volt, amelyet 1983-ban a kormány befejezettnek nyilvánított. A program tehát 
13 évet fogott át (eredetileg 15 évre tervezték). Menet közben, éppen a változó világgaz- 
dasági feltételek és az ennek kapcsán változó hazai helyzet miatt többször módosították 
a programot, a feladatok tartalma azonban kevéssé változott. A világgazdasági helyzet 
kedvezőtlen hatással volt e programra, az alumíniumipart erősen sújtotta a dekonjunktú- 
ra. E kétségkívül hátrányos körülmények ellenére is az alumíniumipari központi fejlesz- 
tési program hatással volt az ipar fejlődésére és az alumínium felhasználásának szerkezeti 
összetételére is. 

A bauxittermelés 1983-ban 44,3, a timföldgyártás 86, az alumínium félgyártmányter- 
melés pedig közel 90 százalékkal haladta meg az 1970. évi szintet. Bár e volumennöveke- 
dés önmagában nem jelent műszaki fejlesztést, e néhány adat ennél többet mutat; a 
szerkezeti átalakítást is jelzi, hiszen jóval nagyobb mértékben növekedett a feldolgozott 
és félgyártmány formájában hazánkban vagy exportra értékesített alumínium mennyisé- 
ge, mint az alapanyagoké. Emelkedett azoknak az alumíniumtermékeknek a volumene 
Is, amelyek több magasan kvalifikált fizikai és szellemi munkát testesítettek meg. Az 
állami nagyberuházásként létrehozott Székesfehérvári Könnyűfémmű e tekintetben kü- 
lönös jelentőségű, s a program zárása utáni időszakban is lényeges tényezője a magyar 
gazdaságnak. Nem mellékes az sem, hogy ez a beruházás egyike volt a jóváhagyott 
költségelőirányzaton belül megvalósuló beruházásoknak, ami még inkább érzékelteti a 
ráfordítások sikerét. 

Az alumíniumipari program jótékony hatása abban is érvényesült a programzárás 
után, hogy az alágazaton belül továbbra is kedvező irányban változott a termékszerke- 

zet. A hengerelt termékek közül a 04 mm-nél vékonyabb termékek, a sajtolt termékek 
közül az ötvözött, vékony falú idomok aránya nőtt, s ez a felhasználóknál jobb anyag- 
hasznosítást, korszerűbb szerkezetű végtermékek gyártását eredményezte, s javította a 
végtermékek nemzetközi versenyképességét. .. 

Látványosan nőtt az alumínium-félgyártmány kivitele: rubelviszonylatban a VI. öt- 
éves terv időszakában 22 százalékkal, nem rubelviszonylatban pedig az 1980. évinek 
közel két és félszeresére. Ez utóbbi relációban azonban a nyolcvanas években jelentős 

árveszteséget szenvedtünk el. Az új és növekvő kapacitások az alumínium-készáru 
termelésében korszerű technológiát képviselnek. A felhasználók azonban korántsem 
hasznosították olyan mértékben az aluminiumot, amint azt tervezték. Az építőiparban 
például lassan hódít tért, s ebben szerepe van a magas árnak is. Az egy lakosra jutó 
alumiíniumfelhasználás szintje viszont számottevően emelkedett, s a program zárásának 
időszakában a hazai felhasználás 194 kg/fő volt, csaknem azonos a japánokéval és a 
nyugatnémetekével. A miénknél lényegesen alacsonyabb volt a francia (12,4 kg/fő). 
valamint az angol (9,6 kg/fő) felhasználás. A program egyik, talán legjelentősebb ered- 
ménye az, hogy. szélesítette az alumínium felhasználási körét az országban, és ezzel 
viszonylag új típusú termelési kultúrát is meghonosított számos területen. 

A petrolkémiai központi fejlesztési program a többihez viszonyítva kétségkívül kedve- 
zőtlenebb körülmények között valósult meg. A kormányzati döntés éppen 1973-ban 
született, az első világpiaci árrobbanás évében. A kormányprogram azt kívánta elérni, 
hogy a hazai petrolkémiai szükségleteknek 1970 és 1985 között tervezett hétszeres 
növelése mintegy háromnegyed részben hazai termelésből és szocialista importból való- 
suljon meg. Ezek az elképzelések megfeleltek az ötvenes és a hatvanas évek világtenden- 
ciáinak. A programot menet közben többször kellett módosítani, figyelembe véve a 
külpiaci változásokat. A program nagy feladatot szánt a műanyag alapanyag gyártásá- 
nak és feldolgozásának egyaránt, azonban nem sikerült összehangoltan kiépíteni az 
alapanyaggyártást és a feldolgozó vertikumot, az utóbbi területén lemaradás mutatko- 
zott. Bár kétségtelen, hogy a petrolkémiai programnak voltak eredményei, többek között 
az, hogy gyorsan nőtt az etilén-, propilén-, marónátrontermelés, a program nem lehetett 
teljes mértékben sikeres, hiszen a világpiac és elsősorban az árarányok változásai ez ellen 
hatottak. A programnak számos olyan eleme volt, amely a hazai műanyaggyártást és 
-feldolgozást kedvezően érintette. A korszerű előrecsomagolás, a fóliasátras zöldség- és 
primőrtermelés a műanyagok szélesebb körű meghonosítása nélkül elképzelhetetlen lett 
volna. 

Ez a program is tovább élt, s egy sor kedvező hatása volt. Például a műanyag- és 
vegyiszálgyártás 1985-ben I I,6 százalékkal meghaladta az 1980. évit, ezen belül ugrássze- 
rűen (a bázisévinek 2,3-szeresére) nőtt a polipropilén termelése. E termék külpiaci 
értékesítése ma is viszonylag kedvező. i 

A petrolkémiai program keretében kiépített alapanyaggyártó bázis tette lehetővé a 
műanyagfeldolgozó-ipar termelésének gyors növekedését, s az export bővítését. 1985-ben 
a műanyagfeldolgozó-ipar értékesítésében az export aránya már 12 százalékos volt, s van 
lehetőség további bővítésre is (rubel- és nem rubelrelációban egyaránt). Struktúrafejlesz- 
tési törekvéseink között a műanyag-feldolgozó vertikum növelését a Világbank szakértői 
is szükségesnek és hatékonysági szempontból is támogatásra érdemesnek tartják. Ennek 
eredményei nem kizárólag, sőt nem is elsősorban ennek az alágazatnak a végtermékeiben 
testesülhetnek meg, hanem beépített alkatrészek és részegységek formájában a gépipar 
több területén hasznosulhatnak. 

A gyógyszer-, növényvédőszer- és intermediergyártási program egyike azoknak a prog- 
ramoknak, amelyek a magyar sajátosságokat, adottságokat és a világban elfoglalt he- 
lyünket, szerepünket egyaránt jól vették figyelembe, s amely céljaiban az MSZMP KB 
1977. október 20-i struktúrapolitikai határozatának is megfelel. Ez a program 15 export- 
orientált, de úgy, hogy a teljes innovációs folyamatot (a kutatástól a termelésen át az 
értékesítésig) figyelembe veszi. A programot 1980-ban fogadta el a kormány azzal. hogy 
az nyitott jellegü, alkalmas a változó feltételek adta új elemek befogadására. Feladatául 
tűzte ki, hogy növeljék az originális kutatási tevékenység arányát, ehhez méretezte a 
kutatóbázis bővítését és a meglevő bázisok összehangolt fejlesztését. A feladat: az 1980. 
évi 9-ről 1990-re lehetőleg 20 százalékra növekedjék az originális gyógyszerek részaránya 
a termelésben. A növényvédőszerekben ennek az aránynak 1990-re el kell érnie a 10-15 
százalékot. Ez a program kifejezetten intenzív fejlesztésre irányuló és rekonstrukciós 

típusú, amely figyelembe veszi a környezetvédelmi szempontokat is. E kormányprog- 
ramnak mind közvetlenül, mind közvetve kicsi az energiaigényessége. Amellett, hogy 
végtermék-orientált (elsősorban a gyógyszeriparban és a növényvédőszer-gyártásban), 
már az intermedierek gyártásának is nagyobb szerepet szán. 

Az eddigi eredményeket az jelzi, hogy növekszik a gyógyszerexport: 1985-ben 1980- 
hoz viszonyítva 81,2 százalékkal volt magasabb a gyógyszerkivitel nem rubel- és 858 
százalékkal rubelviszonylatban. Évről évre nő a program devizából származó aktívuma, 
elsősorban rubelviszonylatban, kisebb mértékben nem rubelszámolású külkereskedel- 
münkben is. Egyre megfelelőbb a hazai gyógyszerszükséglet kielégítése is (bár nem 
minden járványkor zökkenőmentes). A program számol a termékszerkezet korszerűsíté- 
sével, az innovációs tevékenység hatékonyságának növelésével. 1985-ben a gyógyszeripa- 
ron belül az új (legfeljebb három éve gyártott) termékek részaránya 7,1 százalék volt. Ez 
az arány a rubelelszámolású kivitelben 0,6 százalék, a nem rubelrelációjú exportban 
pedig 2,6 százalék. A hatékonyság és a jövedelmezőség (s ezen belül az exportjövedelme- 
zőség) szempontjából a gyógyszeripar lényegesen kedvezőbb helyet foglal el, mint a 
vegyipar átlaga vagy az ipar más területei. 

A számítástechnikai központi fejlesztési program tartalmában, megfogalmazásában és 
szemléletében egyaránt új típusú volt. Ez a program is korábban fejeződött be, mint 
ahogy azt eredetileg tervezték. Itt azonban ez egyértelműen pozitív, hiszen a program 
átnőtt egy szélesebb vertikumot magában foglaló s így a számítástechnika feladatkörét 
is szélesebben értelmező programba. Ennek megfogalmazásakor a cél a számítástechni- 
kai kultúra meghonosításához szükséges számítástechnikai termelés hazai megvalósítása 
volt. A programot 1971-ben hagyták jóvá - akkor ez a technika világszerte új volt -, így 
viszonylag időben csatlakoztunk a világtendenciákhoz, s e téren a kormány figyelembe 
vette a hazai híradástechnika és műszeripar kedvező múltbeli adottságait is. A hazai 
indítás egybeesett a Szocialista országok többségének hasonló kezdeményezéseivel. 
A szocialista országok kormányközi egyezményt kötöttek annak érdekében, hogy a 
számítástechnikai gépek és berendezések fejlesztését és termelésének bevezetését orszá- 
gaik koordináltan oldják meg. Egyidejűleg kellett a számítástechnikai termékek termelé- 
sének honosítását, a számítástechnika alkalmazását és az ehhez nélkülözhetetlen szakem- 
bergárdát létrehozni, s az utóbbit továbbképezni is. Bár a háttér a híradástechnikai ipar 
néhány nagyvállalatánál kétségtelenül megvolt, a feladat az ő számukra is újszerűnek 
mutatkozott. 

Jellemző a korabeli helyzetre, hogy az országban néhány helyen már megindult az 
alkalmazás; 1970-ben 120 számítógépe volt hazánknak és ezek 200 ezer gépórát teljesítet- 
tek, zömében adminisztratív feladatok megoldására. A gyártás elsősorban licencátvétel 
alapján indult meg, részben KGST-kooperációban. A fejlett tőkés országokból származó 
licencnek voltak korlátai, hiszen az embargó már a hetvenes években is sújtotta ezt a 
területet. A számítástechnikai gépek és berendezések gyártásának első másfél évtizede 
sikeres volt. A gyártóipar túlteljesítette az erre az időszakra előirányzott termelést, és 
ennek szerkezetét is számottevően megújította. A gyártást és a honosítást számítástechni- 
kai kutatási célprogram is segítette: jellemző, hogy 1971 és 1980 között erre a célra 6,7 
milliárd forintot fordítottak. Ez a kutatási program jól hasznosult. 

Már az indulás éveiben is világos volt, hogy a hazai adottságoknak jobban megfelel, 
ha szoftvereket? készítenek nagyobb mértékben, mint hardvereket," és — mint ezt a 
nyolcvanas évek jelezték — a , szoftvertermelés" mellett ezek exportja is kifizetődőbb. 
A szoftver a nyolcvanas években már a világpiacon önálló termékként jelent meg, s 
hazánkban felnőtt egy olyan új generáció, amely számára a szoftverkészítés vonzó 


3 Szoftver: a számítógépi programok, eljárások, szabályok és az ezekhez kapcsolódó, az adatfeldolgozási 
rendszer működésére vonatkozó dokumentumok összessége. 
4 Hardver: az adatfeldolgozáshoz használt berendezések vagy ezek részei. 

feladat volt. A tőkés export nehezen indult: az 1971 és 1980 közötti tíz évben a számítás- 
technikai szoftver tőkés exportjának értéke összesen 500 millió forint volt, de 1981-ben, 
egyetlen évben 129 millió forintot, s a nyokvanas évek közepére, 1985-re 392 millió 
forintot tett ki. 

A nyolcvanas évek elején a nemzetközi színtéren új irányzat jelentkezett a számítás- 
technikában: a mikroszámítógépes fejlesztések és a nagyszámítógépek mikroszámítógép- 
pel összekötött rendszerének megvalósítása kapott egyre nagyobb teret. Hazánkban is 
megkezdődött a mikroszámítógépek gyártása, bár e tekintetben még napjainkban is az 
indokoltnál nagyobb az elmaradásunk. 

Már a számitástechnikai program első évtizedében megkezdődött, majd a nyolcvanas 
évek első felében folytatódott a számítástechnika hazai alkalmazásának központi támo- 
gatása. A számitástechnika kezdetben az államigazgatásban és a vállalati adminisztrá- 
cióban honosodott meg; a termelés területén fáziskéséssel kezdték el alkalmazását. 
A fejlesztések eredményeképpen 1985 végén az országban 19 796 számítógépet tartottak 
nyilván, ebből 4600 hazai előállítású és általában kisebb teljesítményű gép volt, 2990 
származott szocialista importból és 12 206 tőkés importból. Ezek az adatok tartalmazzák 
a mini- (1500) és a mikro- (17 000) számítógép-állományt is. A nyilvántartott számítógé- 
pek közül 5200 működött az iparban, ezek nagy hányada mini- és mikroszámiítógép; 
1350-et az építőiparban, 600-at pedig a mezőgazdaságban használtak. A számítógép- 
állomány eléggé heterogén, az első évtizedben a beszerzések kifejezetten a vállalatok, 
gazdálkodó szervezetek saját iniciativái alapján történtek, és a gépek csereszabatossága 
nem volt elsődleges szempont. A nyolcvanas években már koordináltabbá vált a beszer- 
zés, ugyanakkor még mindig működtetni kellett a nemzetközi összehasonlításban vi- 
szonylag öreg, tíz évnél idősebb gépeket is. Az 1985. év végi állomány átlagos életkora 
2,34 év volt, ezen belül a minigépek voltak a legfiatalabbak. 

Bár kétségtelen, hogy a számítástechnikai központi fejlesztési program működésének 
másfél évtizede alatt rendkívül nagy fejlődést ért el, elmaradásunk a fejlett, sőt a közepe- 
sen fejlett nyugat-európai tőkés országokhoz és néhány szocialista országhoz képest még 
ma is jelentős. A nyolcvanas években kezdtük el a számítástechnika oktatását a középis- 
kolákban, az első néhány év alatt sikerült az összes középiskolát felszerelni számítógép- 
pel. A fogadókészség a vártnál is jobb volt, föként a tanulók, de a tanárok körében is. 

A feladat most az, hogy a gyerekek már az általános iskola felső tagozatában megismer- 
kedhessenek a számítástechnika lehetőségeivel, s erre építve lényegesen nagyobb számí- 
tástechnikai ismeretet lehessen adni a középiskolában, majd a felsőoktatás területén. 


A ráfordításorientált programok között az egyik legjelentősebb az energiagazdálk odási 
központi fejlesztési program. Ezt a hetvenes évek végén dolgozták ki, akkor, amikor 
kiderült, hogy az ország energiastruktúrája s főként az energia hazai hasznosítása 
nemzetközi összehasonlításban kedvezőtlen. Az energiagazdálkodási program főbb cél- 
kitűzései a következők voltak: az energia pazarlásának megszüntetése, megtakarítás az 
energiafelhasználásban, a fajlagos energiafelhasználás csökkentése a gyártásban, s ennek 
érdekében az energiaigényes technológiai folyamatok korszerűsítése. Szerepet kapott az 
is, hogy a fogyasztóknál szorgalmazzák a hazai előállítású tüzelőanyagok (köztük a szén) 
nagyobb mértékű felhasználását, takarékos, jobb hatásfokú fogyasztói készülékeket 
hozzanak forgalomba. Az eredeti program azt tűzte ki célul, hogy a VI. ötéves tervnél 
hosszabb időszakban működjön ez a program, s az élet ezt az elhatározást igazolta. 
A célok megvalósítását megpályázható hitellel és többfajta állami preferenciával segíti 
a kormány. 

Bár ez a program komplex jellegű, a hangsúlyt a felhasználásra, fogyasztásra helyezi. 
Széles körű akcióprogram egészíti ki, elsősorban technikai, szervezési feladatok megjelö- 
lésével. A program a termelés szinte minden szférájára, a lakosság és a közületek 
energiafelhasználására egyaránt kiterjed. 

E program legjelentősebb eredménye az első öt évben az, hogy az energiaszerkezet 
kedvezően alakult. A Paksi Atomerőmű első 440 MW blokkja 1983 augusztusában 
üzembe lépett, megkezdték a második blokk párhuzamos kapcsolását, és folyik a harma- 
dik blokk üzembe helyezésének előkészülete is. Az atomenergia részarányának növelése 
kedvező irányba változtatja energiaszerkezetünket. Sikerült előrelépni a fajlagos energia- 
felhasználás csökkentésében is, bár a tervezettnél kisebb mértékben. Az előrelépés külö- 
nösen a bevezetés éveiben volt kedvező, amikor még viszonylag sok és aránylag egyszerű 
eszköze, felhasználható tartaléka volt gazdaságunknak. A folyamat a nyolcvanas évek 
közepe felé lassult. Az import aránya továbbra is jelentős, és ez a gazdaságra egyre 
nagyobb terheket ró. Például 1984-ben 7,3 százalékkal többet voltunk kénytelenek 
energiaimportra költeni (nettó módon számítva), mint a megelőző évben." 

Voltak a gazdaságnak olyan területei, ahol számottevően csökkent a fajlagos energia- 
felhasználás. Ilyenek: az építőipar, valamint a közlekedés, a posta és a hírközlés. Ezeken 
a területeken az 1984-ben közvetlenül felhasznált energia az 1980. évinek összességében 
72,3, illetve 86,5 százalékát tette ki, a fajlagos energiafelhasználás (a termelés egységére 
vetítve) pedig 78,7, illetve 79,3 százalékát. Csökkent a fajlagos energiafelhasználás az 
ipar és a mezőgazdaság, erdő- és vízgazdálkodás területén is8, a csökkenés mértéke négy 
év alatt a 12,2-17,1 százalékos intervallumon belül változott. Ugyanakkor a lakosság 
energiafelhasználása növekedett, s elsősorban azért, mert tovább bővült a háztartások 
gépesítése, és csak alig nyílt mód arra, hogy az energiafaló háztartási eszközöket kedvez- 
ményes áron cseréljék ki az energiát hatékonyabban hasznosító berendezésekre. Erre a 
célra kevés hazai gyártású, praktikus és olcsó készülék állt rendelkezésre, s a hiányt 
. szocialista importból sem lehetett pótolni. 

Ami a tervezett energiafelhasználási összetételt illeti, a VI. ötéves terv időszákábaú 
sikerült az eredeti előirányzatnak megfelelően növelni az atomerőművi villamos energia 
arányát, az össz-energiaforrásokon belül 27-27 százalékon tartani a szén és a földgáz 
arányát, nem sikerült azonban csökkenteni az importból származó energiahordozókét. 
Az energiaracionalizálás tekintetében előrehaladásunk a központi fejlesztési program- 
ban megfogalmazottnál és a lehetségesnél is lassúbb volt. Jóllehet többfajta ösztönzési 
forma, hitelek, kedvezmények segítik elő ezt a folyamatot, úgy tűnik, ezek a gazdálkodó 
szervezeteket nem ösztönzik eléggé a racionálisabb energiahasznosításra. 


A hulladék- és másodnyersanyag-hasznosítási program egyike a viszonylag fiatal, ráfor- 
dítás jellegű programoknak, hiszen mindössze 1981-ben hagyták jóvá. A feladat megfo- 
galmazása menet közben kisebb-nagyobb mértékben módosult, természeteseh az eredeti 
koncepció megtartásával. A program előirányzatai a gazdaság szempontjából legfonto- 
sabb hulladékfajtákra terjednek ki: a vas- és acélhulladékra, az egyéb fémhulladékra, a 
szennyezett, használt kőolaj-feldolgozási termékek újrafelhasználására, valamint a mű- 
anyag-, a papír- és a textilhulladékokra. A kulcsszerep a begyűjtésen keresztüli hasznosí- 
tásnak jut, bár legalább ilyen fontos, hogy már a keletkezés helyén nagyobb mértékben 
hasznosítsák ezeket a hulladékokat. 

A kezdeti évek jelentős eredményeket hoztak a vállalatoknál a hulladékhasznosítás- 
ban. Az eredmények sok esetben a tervezettnél is jobbak, s a programot segítő tevékeny- 
ségek a vártnál szélesebb körben bontakoztak ki. Eredmény az is, hogy a termelésben 
keletkező hulladékok értéke az anyagköltséghez viszonyítva lényegében szinten maradt 
az elmúlt években, s ez annak köszönhető elsősorban, hogy takarékosabban gazdálkod- 
tak az anyaggal, és hogy egyre inkább terjednek az iparban a hulladékszegény technoló- 
giák. Vas- és acélhulladékokból csökkent a szocialista szektortól felvásárolt mennyiség 
aránya, s nőtt a lakosságtól származó hulladék volumene. Eredményük: a vaskohászat 
fajlagos vas- és acélhulladék felhasználása négy év alatt több mint 5 százalékkal emelke- 
dett. Ugyancsak jelentős a színesfémhulladékok begyűjtése, hasai feldolgozásuk azonban 
még nem teljesen megoldott. A gumihulladék hasznosítása elsősorban hagyományos 

módon történik, a személygépkocsi, valamint a teher- és társasgépkocsi-köpenyek felúji- 
tásával (a felújított köpenyarány a személygépkocsik esetében 26, a teher- és társasgép- 
kocsiknál 19 százalékos volt). 

A gumihulladék más módon való hasznosítása még kevéssé haladt előre. Bár a 
program nagy reményeket fűzött a fáradtolaj regenerálásához, ez nem tudott teljes 
mértékben megvalósulni (részben környezetvédelmi okokból). A műanyag hulladékok 
felhasználása gyorsult a feldolgozóknál, és növekszenek a kapacitások erre a célra. 
A papírhulladék felhasználása ma már megközelíti a technológiai szempontból optimális 
szintet, nőtt a jobb minőségű, válogatott és hazai feldolgozásra alkalmas hulladék 
aránya. Évek óta változatlanul problémák vannak a textilhulladékok begyűjtésével és 
felhasználásával, amit a nálunk fejlettebb iparú országok már megoldottak. A fogyasztá- 
si hulladékok begyűjtése és felhasználása tekintetében még igen sok a tartalékunk. 
Továbbra sem megoldott a kommunális hulladékokból, a háztartási szemétből a hasznos 
anyagok kinyerése és felhasználása. Ezzel szemben számottevően növekedett a mezőgaz- 
dasági hulladékok és melléktermékek felhasználása, főként takarmányként. 

Hulladékgazdálkodásunk már a program első éveiben nemzetközi összehasonlításban 
a korábbi alacsony szintről magasabbra emelkedett, a szocialista országokkal való 
összehasonlításban a mezőny első felében, az európai tőkés országok sorában pedig a 
mezőny második felében helyezkedünk el. (A szocialista országok közül hulladékhaszno- 
sításban az NDK áll az élen, a tőkés országok közül Európában az NSZK. Mindkét 
országban a hulladék hasznosításában és begyűjtésében jelentős a társadalmi részvétel 
és ellenőrzés.) 


Viszonylag fiatal, ráfordítás jellegű program a gazdaságos anyagfelhasználás és a 
technológiák korszerűsítésének programja. A Minisztertanács 1982-ben hagyta jóvá azzal 
a céllal, hogy a termelés anyagigényességét csökkentsük, főként az import eredetű 
alapanyagok és félkész termékek tekintetében. A program a korábbiaktól eltérően 
alulról felfelé építkezik, tehát igen széles körű vállalati, szövetkezeti bázisra épül. Az 
állami intézkedések elsősorban rásegítő jellegűek (árszabályozási, bér- és egyéb ösztönzé- 
si jelleggel). A program irányításának módszerei is igazodnak a speciális jelleghez, 
vállalati teamek, konzultációs csoportok és állami munkacsoportok irányítják. Részt 
vesznek a program egyes akcióiban, sőt az egész program menedzselésében a Magyar 
Kereskedelmi Kamara, a MTESZ és más társadalmi szervek e témakörben érdekelt 
csoportjai is. ; 

Részben ennek a programnak, részben más irányú fejlődésnek és nem utolsósorban 
a megváltozott árak hatására a termelés anyagfelhasználása a gazdaságban 1980 és 1985 
között csökkent, s ennek mértéke több mint 1 százalékos volt. A fajlagos anyagfelhaszná- 
lás változását csak kismértékben befolyásolta az ágazati szerkezet módosulása és na- 
gyobb részt az egyes fajlagos anyagköltségek csökkenése. A legjelentősebb csökkenés az 
ipar területén következett be, ahol 1985-ben a 100 Ft bruttó termelési értékre jutó nettó 
anyagköltség folyó áron 64,5 százalék volt, 2 százalékponttal kevesebb, mint 1980-ban. 
(Látszatra ez nem tűnik soknak, nagy volumenét tekintetbe véve azonban minden 
százalék számottevő értéket képvisel.) Jelentős eredményeket ért el az ipar az import- 
anyagokkal való takarékos gazdálkodásban. A fajlagos anyagfelhasználás a program 
kezdeti éveiben a mezőgazdaság és az erdőgazdálkodás területén nem csökkent, söt 
1984-ben folyó áron 1,9 százalékkal meghaladta az 1980. évi szintet. 1985-ben valame- 
lyest kedvezőbb változás következett be (1,1 százalékos csökkenés az előző évhez képest). 

Az egyes anyagfajtákra vonatkozóan különböző előirányzatokat tartalmaz a prog- 
ram. A minőségi acélok nagyobb mértékű felhasználását és a termékek, szerkezetek 
súlyának mérséklését írja elő. A felhasználás általában ennek megfelelően változott. 
E téren is vannak tartalékaink, hiszen a vasanyagok a gazdaság számos területén jól 
helyettesíthetők alumíniummal. Bár növekedett a hazai alumíniumfelhasználás, ez a 

hazai adottságokhoz képest viszonylag kismértékű. Ugyanezt mondhatjuk el a műanya- 
goknak mint helyettesítő anyagoknak az alkalmazásáról is. Termékeink túlméretezettek, 
nagyon anyagigényesek, és ennek megszüntetésére még csak kevés történt az elmúlt 
években, jóllehet az anyagfelhasználás csökkentésének itt a legnagyobbak a tartalékai. 

A program végrehajtása számos, az egyes gazdálkodó egységek szempontjából jelentős 
változást hozott. A részt vevő vállalatok, szövetkezetek egész sora tudta kimutatni, hogy 
technológiakorszerűsítéssel vagy  műszaki-szervezési intézkedésekkel csökkentette 
anyagfelhasználását. Az ipar vagy más népgazdasági ágak egészére összegezve azonban 
ezek a hatások nem olyan szembeötlőek. Kétségtelen, hogy a méretpontos darabolás az 
egyes gazdálkodóknál ma már számottevő eredményeket hoz, a számítógépes optimali- 
zálás sok területen javítja az anyagkihozatalt, sikeres az importból származó nyersanya- 
gok, félgyártmányok hazai előállítású termékkel való helyettesítése, s a végrehajtott 
intézkedések nemcsak az anyaggazdálkodás, hanem a műszaki színvonal szempontjából 
sem elhanyagolhatóak. Tartalékaink hasznosítása ezen a területen azonban éppen csak 
hogy megindult, és számos más (zömében beruházásigényes) technológiai korszerűsítés- 
től várhatunk a jövőben látványosabb eredményeket. 

A hetvenes évek végén a pályamódosítás elhatározásakor került napirendre az elektro- 
nikai alkatrészek és részegységek központi fejlesztési programja, ugyancsak jó néhány 
speciális feladattal. A program hátterében az állt, hogy a magyar gépiparnak jelentős 
hagyományai vannak az elektronikával rokon tevékenységek területén, ezek a tradíciók 
azonban jórészt az első generációs korszakhoz fűződnek. Azt a robbanásszerű változást, 
amit a hatvanas évek végén, a hetvenes évek elején az Egyesült Államokban, Japánban . 
és Nyugat-Európában tapasztalhattunk az elektronika fejlesztése terén, többek között 
azért sem sikerült itthon elérni, mert részegységgel való ellátásunk nem megfelelő sem 
hazai forrásokból, sem a KGST-országokból. A program előnye, hogy már induláskor 
megvolt a kutató-fejlesztő szellemi bázis, sőt a kivitelezéshez elengedhetetlenül szükséges 
szakemberek nagy részét is meg lehetett találni az ipar különböző területein. A program 
a nemzetközi középmezőnyhöz való felzárkózásunkat kívánta elérni, figyelembe véve 
azt, hogy a magyar elektronikai iparban 1990-ig újabb generációváltásnak kell bekövet- 
keznie, s ennek kedvező továbbgyűrűző hatást kell gyakorolnia az ipar széles körére. Az 
indulás nehézségei közé tartozott, hogy először szervezeti intézkedéseket kellett tenni, 
megalapítani a Mikroelektronikai Vállalatot más, korábban különböző területeken 
dolgozó üzemek bázisán. A vállalat a tervezettnél később jött létre, és nem egészen az 
eredeti elképzelésben megfogalmazott feltételek között. Az ipari nagyvállalatokról nehéz 
volt a megfelelő fizikai és szellemi felkészültségű gyáregységeket, üzemeket leválasztani, 
s az anyagiak is a korábban tervezettnél csak kisebb mértékben álltak rendelkezésre a 
nyolcvanas évek elején. 

Az új vállalat élére kormánybiztos került, hangsúlyozva a feladat kiemelt jelentőségét. 
A Mikroelektronikai Vállalat ma már egyaránt foglalkozik kutatásfejlesztéssel, kísérleti 
és tömeggyártással. 1983 végéig a programban előirányzott beruházásoknak mindössze 
38 százalékát sikerült megvalósítani a mikroelektronika területén és csak 16 százalékát 
az egyéb elektronikai alkatrészeket illetően. Bár késve indult a program, a néhány éves 
gyakorlat bizonyította jelentőségét. Részben külföldön vásárolt licenc és know-how 
alkalmazása, részben saját, hazai fejlesztés eredményeképpen a program a berendezés- 
orientált áramkörök fejlesztésében komoly eredményeket hozott, s hatásuk ma már a 
számítástechnikai termékeknél és a hazai híradástechnikai közszükségleti cikkek gyártá- 
sában is érvényesül. Az alkalmazásorientált technológiák honosítása nagy léptekkel 
indult meg, S ez ígéretes a hazai gépipar versenyképessége szempontjából. A Mikroelekt- 
ronikai Vállalatnál történt tűzeset e program végrehajtását jelentősen akadályozza. 

Bár ma még csak kezdeti fázisban van az elektronizálás társadalmi-gazdasági meghono- 
sításának központi gazdaságfejlesztési programja, erről is érdemes szót ejteni. A program 
arra épít, hogy hazánkban az 1984. évi becslések szerint az egy főre jutó elektronikai 

felhasználás volumene körülbelül 20 százaléka a nyugat-európai átlagos értéknek, s ezzel 
alig fele a világátlagnak. A lakossági szükségleteket kielégítő elektronika területén pedig 
elmaradásunk talán még ennél is nagyobb a nálunk fejlettebb országokhoz képest. 
A széles körű elektronizációs társadalmi-gazdasági program (amelynek társadalmi vo- 
natkozásait érdemes hangsúlyozni) azt a célt tűzi ki, hogy hátrányunkat a közeli öt-tiz 
évben számottevő mértékben ledolgozzuk. Szükség van olyan új szolgáltatások iránti 
igények kielégítésére is, mint a TELETEX, TELEDATA-rendszer, a számítógép-hálóza- 
tok közvetlen összekötése, az integrált szolgáltatásokat nyújtó komplex távközlési háló- 
zat kiépítése, amely adatot, szöveget, képet és hangot azonos csatornán tud adni. 
Mindehhez megfelelő és biztonságos telefonhálózat kiépítése szükséges. Fontos követel- 
mény, hogy a mikroprocesszorok és a berendezésorientált integrált áramkörök jobban 
beépüljenek a hazánkban gyártott gépekbe, géprendszerekbe, s ezzel növeljék ezeknek 
a gépeknek a világpiaci versenyképességét. A termékek minőségét garantálhatja az 
elektronika alkalmazásával ezek lényegesen könnyebben és olcsóbban megoldhatók. 
a közlekedésíirányításban, a készletgazdálkodásban, az egészségügyben, az oktatásban 
vagy a lakosság szempontjából számottevő készpénzforgalom mérséklésében (például az 
OTP-csekkrendszer széles körűvé válása). Vannak természetesen a gyártás mellett állam- 
igazgatási, irodai, ügyviteli feladatok is, amelyek korábban rendkívül élőmunka-igénye- 
sek voltak, s amelyekhez egyre kevésbé áll rendelkezésre a megfelelő munkaerő. Az 
elektronika alkalmazásával ezek lényegesen könnyebben és olcsóbban megoldhatók. 

Az elektronizáció nemcsak berendezések gyártása, technológiai és konstrukciós fej- 
lesztése, hanem egyre nagyobb mértékben kíván szellemi munkát, szoftver és alkalmazói 
rendszerfejlesztést és az ezekhez szorosan kapcsolódó oktatást, tehát a társadalom széles 
rétegeinek felkészítését az elektronizációs eredmények fogadására, hasznosítására. 
A program annyiban tér el a korábbiaktól, hogy elfogadásával egyidejűleg négy ágazat- 
közi részprogramot is jóváhagyott a Minisztertanács. Ezek: a távközlés fejlesztésére 
vonatkozó; az informatika alkalmazásának fejlesztési feladatait és feltételeit az állam- 
igazgatásban magában foglaló; az elektronizálás oktatási, képzési és átképzési koncep- 
cióit megfogalmazó; az elektronizáció, a számítástechnika, a hirközlés és az automatizá- 
lás kutatási és fejlesztési feladatait felvázoló programpontok. 


A központi gazdaságfejlesztési programok 
mint a prioritások megfogalmazói 


A hetvenes-nyolcvanas években létrehozott és a napjainkban is működő központi gazda- 
ságfejlesztési programok vázlatos áttekintése nem adhat képet e programok teljes hatásá- 
ról, csupán érzékeltetni kivánta ezek főbb eredményeit, problémáit. Arra a kérdésre már 
lehet közelítő választ adni, vajon alkalmasak-e arra, hogy a kormányzat által megjelölt 
prioritások irányába vezessék a gazdaságot, jól testesítik-e meg azokat a legfontosabb 
prioritásokat, amelyeket a nyolcvanas évek és az ezredforduló előre látható feladatai az 
ország elé állítanak, és nem utolsósorban annak vizsgálatára, hogy eszköztárunkban 
vajon a központi gazdaságfejlesztési programok-e azok az eszközök, amelyek a közvetett 
irányítás más módszerei mellett a prioritásokat a legjobban érvényre tudják juttatni. 
Nem lehet ezekre a kérdésekre egyértelmű igennel vagy nemmel válaszolni, hiszen ahány 
program, annyiféle a megoldás, annyiféle a , speciális" jelleg. Mégis az elmúlt 15 év. s 
különösen a VI. ötéves tervidőszak tapasztalatai alapján a válaszok néhány eleme eleg 
tisztán kirajzolódik. 

Megállapítható, hogy mind a hetvenes évek elején, mind a hetvenes évek végén és a 
nyolcvanas évek indulásakor megfogalmazott programok elsősorban a múszaki fejlesztés 
gyorsítását célozták. Ezek a programok azokat a területeket ragadták meg, amelyek 
serkenthetik az ország műszaki előrehaladását, s különösen azokat, amelyek a vállalati 

erőforrás-ráfordításokon kívül igénylik az állami rásegítést. A VI. ötéves tervidőszak 
jellege s az ország fizetőképességével kapcsolatos nyolcvanas évek eleji problémák azon- 
ban hatottak ezekre a programokra, különösen a nyitott jellegűekre. 

A korábban jobbára állami ráfordításokra alapozó programok egyre inkább átalakul- 
tak nagyobb mértékben vállalati erőforrásra épülő és ezeket állami eszközökkel támoga- 
tó programokká. Ez ugyan előnyös a költségvetés szempontjából, de befolyásolja a 
programok realizálásának menetét, hiszen a szabályozás mai körülményei közepette 
létrejövő vállalati eszközöket egyre nehezebb olyan célok irányába terelni, amelyek az 
állami prioritás-meghatározásoknak hosszabb távon is megfelelnek. Minél nagyobb 
mértékben épül vállalati erőforrásokra egy-egy program, annál nagyobb a bizonytalan- 
sági tényező a megvalósulás során, hiszen a vállalatoknak módjuk van válogatni rendel- 
kezésre álló lehetőségeik között, és figyelembe véve érdekeltségük különböző elemeit 
-elsősorban az elmúlt években és napjainkban is hangsúlyos közvetlen tőkésexport-érde- 
keltségüket -, nem biztos, hogy éppen azt a tevékenységet fogják preferálni, amit a 
központi gazdaságfejlesztési programok szorgalmaznak. 

Ha a kérdést úgy fogalmazzuk meg, hogy vajon a központi gazdaság- és társadalomfej- 
lesztési programok útja megfelel-e a gazdaság alapvető érdekeinek, egyértelmű igen a 
válasz. Hazánk nyitott gazdaság; belső gazdasági és társadalmi fejlődésünket nagymér- 
tékben befolyásolják a világpolitika és a világgazdaság körülményeiben bekövetkező 
változások. A legutóbbi egy-másfél évtized bőven hozott ilyen változásokat, s többségük 
a feldolgozóiparra orientált, nyitott gazdaságú országok számára kedvezőtlen volt. Mind 
szükségesebbé vált tehát, hogy az állam fogalmazza meg azokat a prioritásokat, amelye- 
ket támogatni óhajt, s a megfogalmazott programok jó célokat állítottak a gazdaság elé. 
Ilyen, a magyar gazdaság hagyományainak, jellegének megfelelő célok: a számítástechni- 
ka, az elektronizálás, a gyógyszer-, növényvédőszer- és intermediergyártás, s a jó célok 
közé tartozónak tartom az alumíniumipart és a közúti járműgyártást is. Jelentős szerepe 
van a konvertibilis valutát hozó exportban a gyógyszergyártás növelésének, közvetve 
igen figyelemre méltó lehet az elektronizálás hatása a termékek versenyképességére, s 
több program szolgálja a korábbi import gazdaságos helyettesítését hazai termékkel. Azt 
is eredményesnek tekinthetjük, hogy a központi gazdaságfejlesztési programok kompléx 
irányítási és vezérlési módszereket is. kidolgoztak az egyes területekre, éspedig a progra- 
mok sajátosságait is figyelembe véve. Ezekben a módszerekben a korábban túlhangsú- 
lyozott , ágazati elv" helyett (ami sok esetben egy-egy minisztérium közvetlen irányítását 
takarta) az ágazatköziség érvényesült. Jó példa erre az energiagazdálkodás és az anyag- 
felhasználás, valamint a technológiák korszerűsítési programja. A bizottsági keretekben 
való irányítás és ellenőrzés az ágazati és tárcaérdekek mellett (jobb esetben ezek helyett) 
a népgazdaság egészének érdekeit képviseli. A prioritásoknak ez a módja tehát célra 
orientált, s így jól segítette elő a népgazdasági szintű vezérlést és áttekintést, többségében 
az eredményesség igazolta is ezt a módszert. 

Különösen fontosnak értékelhetjük a VII. ötéves terv készítésekor történt ama 
változást, hogy egy időben dolgozták ki a VII. ötéves tervet és azokat a központi 
gazdaságfejlesztési programokat, amelyek ebben a tervidőszakban élnek és hatnak, s 
ezek szerves részévé váltak a tervnek (tehát nem utólag illeszkedtek a tervhez, mint a VI. 
ötéves terv időszakában). Fz a megoldás a programok eszközhátterét tekintve is kedvező, 
mert az ötéves tervidőszak beruházásainak kialakításakor már számolni tudtak az egyes 
programok által kívánt beruházásokkal, míg korábban a már elhatározott beruházási 
keretből kellett kihasítani a szükséges beruházásokat. De nemcsak ez az egyetlen ok, 
amiért pozitívan értékelem a módszert, hanem azért is, mert a VII. ötéves terv kidolgozá- 
sa során mód nyílt arra, hogy számoljunk a kölcsönhatásokkal is. A programok beépíté- 
se a terv kereteibe ugyanis közvetítette a programok hatását a gazdaság különböző 
ágazataira, tevékenységeire, számolt azzal is, hogy más ágazatok féjlesztése (vagy elégte- 
len fejlesztése) hogyan hat vissza a programokra. Egyik példája ennek az elektronizálási 

program és a távbeszélő-hálózat fejlesztésének kölcsönhatása, másik a növényvédőszer- 
gyártás és a mezőgazdasági fejlesztés közötti összefüggés. 

A VII. ötéves terv kidolgozásakor tehát nemcsak azt tudták a tervező szervek, hogy 
mi az, amit biztosítani kell az egyes programokhoz, hanem azzal is számolhattak, hogy 
ezek működése milyen mértékben hat a gazdaság más, kevesebb prioritást élvező terüle- 
teire. A koncepcionális közelítés tehát kétirányú volt, egyfelől prioritást adott a legfonto- 
sabb feladatoknak, amelyeket e programok magukban foglalnak, másfelől számolni 
lehetett a programon kívüli területekre vonatkozó hatásmechanizmussal is. Nagy jelen- 
tőségűek abból a szempontból is, hogy kitekintést nyújtanak 10-15 évre. 

Ezek a programok nem ágazatra, nem szervezetre, hanem elsősorban tevékenységre 
orientáltak , s a programok többségében a tevékenység innovációs láncba foglalt egészét 
felölelik. Ezt elsősorban a kibocsátás jellegű programokról mondhatjuk el, ezek tervezhe- 
tősége, mérhetősége s a végrehajtás ellenőrizhetősége is lényegesen jobb, mint a ráfordí- 
tásra orientáltaké. Bár az egyes konkrét programok vezénylése színes képet mutat, hiszen 
az a jellegtől, hatókörtől, méretektől és koordinációs igénytől függ, nyilvánvaló, hogy 
irányításuk jól illeszkedik az állami irányítás jelenlegi rendszerébe, tehát a Miniszter- 
tanács és a hozzá tartozó kormánybizottságok felügyeleti körébe is. Az egyes programok 
vezérlése túlnő a minisztériumok adta kereteken, s ez önmagában i is előnyös, hiszen az 
irányítás szemlélete a gazdaságnak nem egy-egy SZEBMENSEt fogja át, hanem a gazdaság 
egészét. 

A programok között jelentős számban vágják az exportot ösztönző jellegűek, köztük 
olyanok, amelyek a KGST nemrég kidolgozott és az ezredfordulóig kitekintő komplex 
programjához is jól igazodnak. Ilyennek tekinthető az elektronizációs program, s ilyen 
elemek vannak a gyógyszer-, intermediergyártási programban is. Egyes programokban 
az export mellett nagy hangsúlyt kapott az importhelyettesítés, elsősorban az ország 
rövidebb távú érdekeit figyelembe véve. A programok az állami erőforrásokat és a 
vállalatok pénzeszközeit egyaránt igénybe akarják venni, s ez utóbbit hitelakciókkal, 
pénzügyi preferenciák nyújtásával kívánják elősegíteni. 

Meglehetősen nehéz közvetlen képet alkotni a már évek óta működő programoknak 
a népgazdasági hatékonyságra gyakorolt hatásáról, hiszen ez az esetek többségében nem 
vagy nem csupán közvetlenül érvényesül. A korszerűbb alumínium félgyártmányokat 
felhasználó gépek, a petrolkémiai program bázisán előállított műanyagok széles körűvé 
válása az ipari felhasználásban, az alufólia- vagy a műanyagcsomagolás növeli a végter- 
mék versenyképességét, eladhatóságát, de ez aligha számszerűsíthető. Van azonban 
néhány közvetlen mérőszám is. Például: az említett programok teljesítése során létrejött 
termékek, termékcsoportok többségének kedvezőbb a dollárkitermelési mutatója az 
ipari átlagnál. E termékek többsége növekvő mértékben vesz részt a nem rubelexpor- 
tunkban, s így termelésük bővítése hozzájárult az elmúlt években elért pozitív külkeres- 
kedelmi szaldóhoz. Több esetben ezt ésszerű importhelyettesítéssel is elősegítették, bár 
e téren jócskán van még tennivaló. 

A nem rubelexportban elért eredményeket jellemzi, hogy az alumiíniumkohászati, a 
kőolaj-feldolgozóipari termékek, a műanyag alapanyagok és vegyiszálak, a gyógyszer- 
ipari termékek együttesen az 1982. évi nem rubelexport 10,4, az 1984. évinek pedig 15,6 
százalékát adták. S ezek csak a közvetlen exportarányok; feldolgozott formában a 
közvetett hatások is növekszenek. Nem ilyen egyértelmű e tevékenységek exporthaté- 
konysága, az erőteljes volumenérdekeltség azonban a VI. ötéves tervidőszakban nem 
tette lehetővé a hatékonyság szerinti szelektálást. 

Az előbbiek alapján tehát azt mondhatjuk, hogy ezek a programok jó eszközül 
szolgálnak a gazdaság előtt álló fő feladatok végrehajtásához. Ha azonban azt vizsgál- 

juk, vajon az egyes programok közötti arányok, a különböző közelítésű programok 
közötti kapcsolatok megfelelőek-e, már nem ilyen kedvező a válasz. Jelenlegi gyakorla- 
tunkban az indokoltnál nagyobb teret foglalnak el azok a ráfordítás jellegű központi 

gazdaságfejlesztési programok, melyeknek hatása a termékkibocsátásra és a verseny- 
képesség alakulására nem elég közvetlen. Kétségtelen, hogy fontos a gazdaságos anyag- 
felhasználás és technológiakorszerűsítés; az alulról felépített program azonban lehetővé 
teszi, hogy egy-egy területen látványos részeredményekről számoljanak be. Egyes vállala- 
tok például a technológiakorszerűsítés útján való anyagmegtakarításról vagy más gazda- 
sági-műszaki intézkedés eredményeképpen jelentkező anyagcsökkenésről tájékoztatnak, 
mig a gazdaság más területein (esetleg ugyanazon vállalat más termékeinél) továbbra is 
fennáll vagy erősödik az anyagpazarlás, és a látványos, egyedi eredmények hatása 
összességében nem érzékelhető. Meglehetősen nehéz egy központi gazdaságfejlesztési 
program keretében a technológiák sokaságát irányítható módon átfogni olyan igénnyel, 
hogy az állami szervek képviselőiből alakult munkacsoport ezeket úgy tudja kormányoz- 
ni, hogy az egyedi eredmények összességükben is érzékelhetők legyenek. 

Gazdaságfejlődésünk gyakorlati tapasztalatai alapján az a véleményem, hogy a jövő- 
ben nagyobb figyelmet kellene fordítani a kibocsátás jellegű programokra. A műszaki 
fejlesztés érvényesítése szempontjából fontos körülmény, hogy ezek a programok az 
innovációs folyamatot közvetlenebbül tudják befolyásolni, sőt a ráfordítás jellegű felada- 
tok megoldását is hatékonyan legyenek képesek segíteni. Például az elektronizáció és az 
ehhez kapcsolódó mikroelektronikai program kibocsátás jellegű, de rendkívül jelentős 
mértékben és kedvezően befolyásolja a ráfordítást is, hiszen az elektronizáció fejlesztése 
az egész gazdasági folyamat megújítását, a korszerű technológiák telepítését é és meghono- 
sitását jelenti, s ehhez ad a mikroelektronikai program alkatrész, részegység szempontjá- 
ból számottevő segítséget. Úgy vélem, a prioritások érvényesítésében ez az a módszer, 
amelyet a jövőben célszerű nagyobb mértékben alkalmazni. 

Érdemes lenne azon is gondolkozni, hogy a ma működő ráfordítás jellegű programo- 
kat hogyan lehetne valamilyen módon jobban kapcsolni a kibocsátás jellegűekhez. 
Például a hulladékhasznosítás jól illeszkedhetne egy környezetkímélő kibocsátási prog- 
ramhoz is a gazdaság s ezen belül az ipar vagy a mezőgazdaság számos területén. 
A ráfordítás jellegű programok sikerét egyébként az a hagyományos és igen nehezen 
kiiktatható szemlélet 15 akadályozza hazánkban, amely , sikeres" tevékenységnek minősí- 
ti, ha új terméket (elsősorban végterméket) hoznak létre, új kutatási eredmény születik, 
s már kevésbé tekintik látványos eredménynek a kutatási-fejlesztési, de még a gyárakban 
dolgozó irányító szakemberek is a licenc, know-how adaptálást (bár ezen a téren az elmúlt 
évtizedben volt előrehaladás). Még kevésbé minősül nagy eredménynek valamely korsze- 
rű hulladékhasznosító módszer kialakítása. Ezen a téren elengedhetetlenül szükséges a 
szemléleti változás is, s ez nem csupán anyagi megbecsülést jelent (bár ez is fontos), 
hanem erkölcsi elismerést, jobb sajtóvisszhangot is. A központi fejlesztési programok 
általános szemléletformáló hatása már a korábbiakban is jól érvényesült, s e tekintetben 
kedvező változást várhatunk a jövőben is. 

A központi fejlesztési programok végrehajtása során szerzett tapasztalatok az irányíi- 
tás néhány fontos feladatára hívják fel a figyelmet. Ezek egyike a koordináció az irányítás 
minden szintjén. Azok a programok voltak igazán sikeresek, amelyeknél a koordinációt 
elsősorban a különböző szintű (vállalati és népgazdasági) érdekek összekapcsolásával 
tudták elérni, és a rövid távú érdekek mellett sikerült a szélesebb kitekintés is. A progra- 
mok irányításában ma a direkt és a közvetett módszerek egyaránt érvényesülnek, ezt 
különösen a részletes akcióprogramok jelzik. Tapasztalataink szerint itt is nagyobb teret 
kellene engedni a közvetett irányításnak, s a normativitás érvényre jutását e programok- 
ban is célszerű megvalósítani. Az eddigi, többségükben kedvező tapasztalatok mellett 
vannak e programoknak figyelemre méltó tanulságai. Történetesen: az akcióknak be kell 
simulniok egy síruktúrafejlesztési koncepció keretébe annak érdekében, hogy a gazdaság 
versenyképességét közvetlenül és a továbbgyűrűző hatások révén is növeljék. Erősíteni 
célszerű az ágazatközi jelleget is. Módszereinket érdemes tovább fejleszteni, s talán a 
cikkben elmondottak érzékeltették azt is, hogy van mire alapozni a jövőt. 

Mezőgazdaságunk fejlesztésének stratégiája 


Mezőgazdaságunk fejlődését és az ezt meghatározó módon befolyásoló agrárpolitikát 
mindig is folyamatosan elemeztük, hogy feltárjuk a fejlődés jellegzetességeit és e politika 
hatásait. Erre azért is nagy szükség van, mert ebben a népgazdasági ágban - inkább, mint 
másutt — a fellendülés alapvető tényezőit csak fokozatosan lehet kiépíteni, és a fejlődést 
akadályozó, esetleg visszavető tényezők hatása is csak hosszabb időszak alatt szüntethe- 
tő meg. 

A mezőgazdasági termelés belső és külső feltételei az utóbbi években jelentősen 
megváltoztak, ezért szükséges áttekinteni a fejlődés jelenlegi jellemzőit; az eredmények 
mellett a gondokat és a feszültségeket is. Ugy gondolom, hogy a továbbhaladás iránya- 
nak meghatározásához erre elengedhetetlenül szükség van. 


Eredmények és gondok, feszültségek 


A mezőgazdaság a VI. ötéves tervét az 1985-ös megtorpanás ellenére teljesíteni tudta 
— 1981. évi változatlan áron — 22 százalékkal növelte bruttó termelését. Ezen belül a 
mezőgazdasági termékek termelése 12 százalékkal (a terv előirányzata 12-15 százalék 
volt), az ipari, a szolgáltató tevékenységé pedig 68 százalékkal növekedett. A nettó 
termelés növekedése 19 százalék volt, a nemzeti jövedelemhez való mezőgazdasági 
hozzájárulás aránya az előző tervidőszakhoz képest emelkedett. Így a mezőgazdaság 
nemcsak bővítette termelését, hanem javította jövedelemtermelő képességét is. Jó megél- 
hetést biztosított parasztságunknak, s ezzel tovább szilárdította a munkás-paraszt szövet- 
ség gazdasági bázisát. Ha ehhez még hozzávesszük, hogy az élelmiszeripar és a kereskede- 
lem közreműködésével -— jelentős nettó export mellett — folyamatosan jó belső ellátást 
tudott nyújtani élelmiszerekből, akkor teljes mértékben megalapozottnak tekinthetjük 
azt a megállapítást, hogy a mezőgazdaság népgazdaságunk stabilizáló tényezőjévé vált. 

Mi sem természetesebb ezek után, mint az a következtetés, hogy ezt a szerepét a 
következő években 15 meg kell őriznie. A helyzet azonban nem ilyen egyszerű. Ennek a 
természetes igénynek a kielégítése agrárpolitikánknak is újabb feladatokat jelent. A ha- 
todik ötéves terv összességében sikeres teljesítése ugyanis sok feszültséget takar, amelyet 
a továbbhaladás érdekében oldani kell. Ilyenek: 

e A nnettó termelés növekedése nem az alaptevékenységben, hanem az ipari, szolgálta- 
tó tevékenységekben volt a legjelentősebb. Ennek konjunkturális időszaka azonban (az 
iparban megjelent kisszervezetek konkurenciája és az igények bizonyos telítődése miatt) 
befejeződött; a korábbi évek látványos fejlődésére a továbbiakban már nem számit- 
hatunk. 

e A termelés bővülésének, a nettó termelés fokozásának jelentős része a tervidőszak 
első felére, kétharmadára esett. Az ipari szolgáltató tevékenységben már 1984-től meg- 
torpanás volt észlelhető, az ,alaptevékenységben pedig 1985-ben visszaesés követke- 
zett be. 

e A nettó termelés jelentős növekedése csak részben tudható be a hatékonyságjavu- 
lásnak (nem kisebbítve ezzel az ágazat dolgozóinak erőfeszítéseit és tényleges eredmé- 
nyeit). Ez nagyrészben abból származott például az állattenyésztésben, hogy a szükséges 
fejlesztések elmaradtak, az anyagi ráfordítások tehát nem úgy növekedtek, ahogy az 
" gazdaságilag indokolt lett volna. Az üzemek kezdték felélni meglévő erőforrásaikat, 
ennek következtében 1985-ben már jelentősen csökkent az állatállomány, az ágazat 
termelése. 

A gondok és a feszültségek több tényező együttes hatására keletkeztek. Az alaptevé- 
kenységben az 1983. évi igen súlyos aszály, az ipari szolgáltató tevékenységben pedig az 
említett konjunkturális időszak vége a termelés csökkenését, illetve a növekedés mérsék- 
lését okozta. Ezek hatásait felerősítette az a körülmény, hogy a népgazdasági egyensúly 
javítása érdekében tett jövedelemelvonó intézkedések a mezőgazdaságot éppúgy érintet- 
ték, mint más ágazatokat. A mezőgazdaság helyzetét a többi népgazdasági ághoz képest 
rontotta az a körülmény, hogy a termelőeszköz-árak emelkedéséből fakadó költségnöve- 
kedés olyan nagymértékű volt, hogy azt teljes egészében a mezőgazdasági üzemek nem 
tudták kigazdálkodni, s csak részben volt lehetőségük, hogy ezt az árak emelésével 
továbbhárítsák. (A hatodik ötéves tervben a mezőgazdaságban felhasznált termelőeszkö- 
zök ára 32 százalékkal, a mezőgazdasági termékeké pedig 22 százalékkal növekedett.) 
Mindezek együttesen erősen beszűkítették a termelés jövedelmezőségét. Ezt igazolja az 
a körülmény, hogy a mezőgazdasági nagyüzemek nyeresége 1980 és 1985 között folyó 
áron mindössze 16 százalékkal, lényegesen kisebb mértékben növekedett, mint termelé- 
sük. A jövedelmezőség különösen az állattenyésztésben csökkent, aminek hatására a 
termelők sok helyen felszámolták ezt az ágazatot, vagy csökkentették a termelést. 

Nem kedvezett az élelmiszerek nemzetközi piaca sem az exportőr országoknak, már- 
pedig mi élelmiszer-termelésünk 30 százalékát külpiacon értékesítjük. Kivitt termékeink- 
nek mintegy felét nem rubelelszámolású piacokon értékesítjük, ahol a jelentős túlkinálat 
és a korlátozott fizetőképes kereslet hatására eladási áraink folyamatosan (5 év alatt 28 
százalékkal) csökkentek. A termelőeszközök áremelkedésének hatására jelentkező és ki 
nem gazdálkodott költségnövekedést tehát nemcsak a belföldi piacon nem lehetett 
továbbhárítani, hanem az exportárakban sem. 

A mezőgazdaság számára kedvezőtlen külső tényezők hatása felerősítette vagy látha- 
tóvá tette a meglévő hiányosságokat is. A korábbi évek sorozatos jó eredményei talán 
egy kicsit elbizakodottá, kényelmessé tették az üzemek egy részének vezetőit, kevesebb 
figyelmet fordítottak fontos szakmai kérdések folyamatos megoldására. Így történhetett 
meg például, hogy az állattenyésztés szaporulati mutatói nem javultak, nemzetközi 
összehasonlításban igen csak közepesek. A felnevelésben a veszteségek nagyok és inkább 
növekvő, mint csökkenő tendenciát mutatnak, egyes állatfajok esetében romlott a takar- 
mányhasznosulás az elmúlt években. 

A külső és a belső tényezők együttes hatására tehát a múlt évben megtorpanás, 
visszaesés következett be a mezőgazdasági termelésben, ami a korábban kialakult egyér- 
telműen kedvező képre néhány vonatkozásban árnyékot vetett. Ezért az élelmiszer- 
termelés (mezőgazdasági és élelmiszeripari tevékenység) esetében is tárgyilagos értékelés- 
re, önértékelésre van szükség a jelenlegi helyzet megítéléséhez, de még inkább a tovább- 
haladás irányának és ütemének meghatározásához. 

Napjaink gondjai és feszültségei természetesen nem kérdőjelezhetik meg, nem tehetik 
semmissé mezőgazdaságunknak a szocialista átszervezés óta végbement jelentős fejlődé- 
sét és azt, hogy ez a fejlődés az egész országnak hasznos volt. A mezőgazdasági termékek 
termelése (összehasonlítható áron) 1984-ben kereken 90 százalékkal volt nagyobb, mint 
1960-ban a szocialista átszervezés befejezését megelőző évben. A negyedszázad alatt — évi 
kisebb-nagyobb ingadozásokkal — nemzetközi mércével mérve is jelentős volt a fejlődés. 
A termelésben természetesen korábban is voltak visszaesések, az 1985. évi mértékének 
megfelelően csökkent a termelés 1965 és 1970-ben. Ez a mezőgazdaságban előfordulhat, 

hisz például az elmúlt évben Ausztriában 8, Svédországban pedig 1 százalékkal esett 
vissza a termelés. 

. Mezőgazdaságunk látványos fejlődését nemcsak a korábbi önmagunkhoz mért össze- 
hasonlítás mutatja, hanem a mértékadóbb nemzetközi összevetés is. A KSH számításai 
alapján Európa 23 országának mezőgazdasági sorrendjében a termelési színvonal alapján 
1969—-1971-ben a 12. helyen, tíz évvel később, vagyis 1979-1981-ben már a 9. helyen 
álltunk. Még kedvezőbb az összehasonlítás számunkra az egy lakosra jutó termékmennyi- 
séget illetően, hiszen baromfihúsból első, gabonából és tojásból második, sertéshúsból 
pedig harmadikok voltunk a VI. ötéves tervidőszak elején Európában. A nyolcvanas 
évek első felének hazai és nemzetközi eredményeit ismerve valószínűsíthetjük, hogy 
1984-ig az európai élvonalhoz való felzárkózásunk tovább folytatódott, úgy hogy közben 
kontinensünk legtöbb országában jelentősen nőtt az élelmiszer-termelés. 

. E fejlődés alapján mezőgazdaságunk indokoltan kapott sok elismerést belföldön és 
határainkon túl egyaránt. Pártunk agrárpolitikáját nemcsak a testvéri szocialista orszá- 
gokban, hanem másutt is elismeréssel emlegetik. 

, .. Korábbi eredményeinkből azonban ma már nem lehet megélni. Szűkebb és tágabb 
világunk állandóan változik, újabb é és újabb kihívással áll szemben az élelmiszer-termelés 
is. A világ szinte minden országa erőfeszítéseket tesz a termelés fokozására, az önellátás 
javítására. Ez azt jelenti, hogy a fizetőképes piacokon növekszik a kínálat, s emiatt 
exportunkkal szemben emelkednek a minőségi, szállítási stb. követelmények. Hasonló 
a helyzet természetesen az élelmiszereink fő piacának számító belföldi ellátásban is. Ezért 
az élelmiszer-termelésben is igényesebb munkára, műszaki-technikai fejlesztésre, a tudo- 
mány eredményeinek még szélesebb körű gyakorlati alkalmazására, vagyis piacképessé- 
günk fokozására van szükség — ha versenyben akarunk maradni. 


Fejlesztés vagy visszafejlesztés az élelmiszer-termelésben? 


A kérdés azért merül fel, mert a megközelítően 100 milliárd forint értékű élelmiszerexpor- 
tunknak azt a részét, amelyiket nem rubelelszámolású piacon értékesítjük, egyre kiélezet- 
tebb körülmények között tudjuk csak eladni a hagyományos piacainknak számító nyu- 
gat-európai országokban, de Észak-Amerikában is. A kérdés sokakban úgy fogalmazó- 
dik meg, hogy szükségünk van-e ilyen mértékű élelmiszer-kivitelre, nem volna-e célsze- 
rűbb annak egy része helyett mást, gazdaságosabban exportálni. 

A kérdésre érzelemtől mentesen kell válaszolni: ha van olyan termékünk, amelyet 
hasonló mennyiségben, gazdaságosabban és hosszabb távon lehet az élelmiszerek egy része 
helyett kemény devizáért exportálni, akkor azt kell tenni. Ez esetben az exportcélú 
élelmiszer-termelést csökkenteni lehet(ne) a legkevésbé gazdaságos kivitel megszüntetésé- 
vel. Ez a kérdés az elmúlt évek során többször, legutóbb a hetedik ötéves terv kidolgozá- 
sánál merült fel, és erre a kérdésre mindig ugyanazt a választ kellett adni: nincs olyan 
termék vagy termékcsoport, amelyik a fenti kritériumnak megfelelne, és amelyik az 
élelmiszer egy részét ki tudná szorítani nem rubelelszámolású kivitelünkből. Más népgaz- 
dasági ágak termelési színvonala, termékeinek piacképessége nincs abban a helyzetben, 
hogy eddigi feladatán felül előnyösebb feltételekkel átvállalhatná az élelmiszerek deviza- 
SZÉrZő feladatának teljesítését. 

Élelmiszerexportunk nagy és növekvő hányadát államközi megállapodások alapján a 
gzocinliáta országokban értékesítjük. A szocialista országok tartós értékesítési lehetősé- 
get biztosítanak, de egyben növekvő minőségi követelményeket támasztanak élelmiszer- 
kivitelünkkel szemben. A gazdasági életünk számára nélkülözhetetlen anyagok és ener- 
giahordozók behozatalát ugyanis jelentős részben s az elkövetkező években minden jel 
szerint növekvő arányban, éppen élelmiszerekkel tudjuk ellentételezni. 

Az előbbiek alapján megállapíthatjuk, hogy az élelmiszerek exportját nem tudjuk 
csökkenteni, ellenkezőleg, a szocialista országokba növelni kell kivitelünket. - 

Arra a kérdésre tehát, hogy kell-e fejleszteni a mezőgazdasági termelést, egyértelműen 
igennel kell válaszolni; lakosságunk ellátása, a rubelelszámolású export jelentős növelése, 
valamint a nem rubelelszámolású piacokon elért pozícióinknak legalább a megőrzése 
csak a mezőgazdaság és az élelmiszeripar termelésének bővítése, minőségének, szerkeze- 
tének javítása esetén valósítható meg. A minőség javítása, a piachóz való igazodás 
azonban rendkívül komoly feladat. Ennek megoldása feltétele annak, hogy folytatódhas- 
son a mezőgazdaság fejlődése. A mennyiségi igények kielégítése mellett.meg kell keresni 
a külpiacnak azokat a , réseit", ahol a kínálati pozíció mellett is különleges minőséggel, 
csomagolással, a szállítás pontosságával javítani tudjuk piaci pozícióinkat. Ez nem 
könnyű feladat, de nem lehetetlen a megoldása, hiszen Dánia például az elmúlt években 
Ápt ageájs ahol mi jelentős árveszteségeket szenvedtünk, növelni tudta eladá- 
sait és árait is 

Szerencsére van jó példa a magyar élelmiszer-kivitel gyakorlatában is. Amikor 1986 
első hónapjaiban összességében semmit nem javult a helyzet a húspiacon, a vevő igényei 
szerint darabolt sertés- és baromfihús-kivitelünknél több mint 20 százalékkal tudtuk 
növelni az eladási árakat. 

A mennyiségi növekedés előirányzatai mellett a minőségi munka minden eddiginél 
nagyobb fontosságát fogalmazza meg a hetedik ötéves terv is. Azt gondolhatnánk, hogy 
a terv elfogadása lezárta a vitát: indokolt-e a tervezett mértékben vagy egyáltalán 
fejleszteni az élelmiszer-termelést. Sajnos a tervciklus indulása után néhány hónappal 
már vannak, akik ismét előhozakodtak ezzel a kérdéssel, jelentősen zavarva az ágazati 
irányítás, sőt az érintett vállalatok munkáját is. Az igaz, hogy a terv induló feltételei, 
közöttük az élelmiszerek exportárai néhány tekintetben rosszabbak, mint azt a terv 
kidolgozásakor számításba vették. Semmit nem javultak azonban, hanem inkább rom- 
lottak annak az esélyei, hogy élelmiszerexportunk egy részét más termékek exportjával 
váltsuk fel. Így nemcsak felesleges, hanem kifejezetten káros, zavart keltő ezzel ismételten 
előhozakodni. 

Úgy gondolom, hogy a terv vitatása helyett előirányzataink minél eredményesebb 
megvalósítására kellene mindenkinek a figyelmet összpontosítania. Arra, hogy az irányí- 
tásban és a termelőmunkában milyen módon lehet növelni a teljesítményeket, javítani 
a hatékonyságot, a nemzetközi versenyképességet. A továbbiakban ezekre szeretném a 
figyelmet felhívni, nevezetesen arra, hogy agrárpolitikánk milyen feladatok megoldása 
előtt áll a következő években, és azokat hogyan lehet a legjobban kötő 7 34 


Kisebb növekadési ütem - nem kisebb feladatok 


A hetedik ötéves terv az előző öt év átlagához viszonyítva a jeö gizda ágazat 
termelésének évi növekedését 2,8 százalékban határozta meg. Ezen belül a mezőgazdasá- 
gi termékek termelését 1,7 százalékkal, az ipari-szolgáltató tevékenységét pedig évi 5.2 
százalékkal kell növelni. Érdekes megállapításokra ad alkalmat, ha a mező gi 
termékek termelésének hetedik ötéves tervi előirányzatát összehasonlítjuk az elmúlt 25 
év ötéves ciklusonkénti évi átlagos növekedési ütemével. 


A mezőgszdesági termékek bruttó termelésének évi átlagos növekedése 
az előző Öt év átlagának százelékében 


1961-1965 — 19866-1970  1971-19756  1976-1980  1981-19856 ( 1986-1990 
tényleges , ! tervezett 
14 3.0 3.5 2.9 2.2 1,7 

A táblázat adatai szerint 1961 és 1975 között jelentősen emelkedett a növekedés 
mértéke, 1976-tól pedig fokozatosan csökken. Erről azért kell említést tenni, nehogy 
valaki csak a növekedési ütem alapján (publikációkban leginkább ezek szerepelnek) azt 
gondolja, hogy csökken a mezőgazdaság teljesítménye, hogy leszálló ágba került a 
korábban dinamikusan fejlődő ágazat. Egyre magasabb termelési szintről tovább lépni 
— vagy akárcsak azt megtartani 15 — egyáltalán nem jelent kisebb feladatot, mint koráb- 
ban az alacsony szinteket jelentősen túlszárnyalni. Ennek igazolására el lehet mondani, 
hogy a hatodik ötéves terv évi növekedési átlaga a táblázat szerint 0,7 ponttal elmaradt 
ugyan az előző ciklusétól, de a mezőgazdaság egyebek között 9 millió tonna gabonával 
és 1,5 millió tonna vágóállattal termelt többet 1981 és 1985 között, mint az előző öt 
évben. 

A VII. ötéves terv évi átlagos növekedési előirányzata ugyancsak alacsonyabb az előző 
ötévinel, de 1990-ben gabonából 19 százalékkal, gyümölcsből 14 százalékkal, zöldségből 
12 százalékkal kell többet termelni, mint 1985-ben. Ezek az adatok - az elért termelési 
színvonal bázisán — nagy teljesítménynövelést irányoznak elő. S ne feledjük, hogy ilyen 
mennyiségi! növekedés mellett kell a minőség javításában, a piacképességben lényegesen 
előrelépni. I 

A termelési, ellátási és exportfeladatok megoldásával a mezőgazdaságban dolgozók- 
nak hasznos elfoglaltságot és biztos megélhetést kell találniok, úgy ahogyan eddig. Az 
MSZMP agrárpolitikájának egyik sarkalatos pontja volt, hogy a parasztok személyes 
jövedelmeinek színvonala érje el a munkásokét. A hetvenes években ez megtörtént, és 
azóta a jövedelmek közel azonos mértékben növekszenek. Ennek az igénynek maradék- 
talanul megfelel az a gyakorlat, hogy a parasztság egy főre jutó személyes jövedelme a 
hatodik ötéves terv indulásakor néhány százalékponttal meghaladta a munkásosztályét, 
a tervidőszak végén pedig ez fordítva volt. A termelési célkitüzések megvalósításának, 
a jövedelemtermelő-képesség fokozásának többek között az is feladata, hogy a két 
alapvető osztály személyes jövedelmének egyensúlyát meg tudjuk tartani. 


Az irányító munka feladatai 


A mezőgazdaságunk, élelmiszer-termelésünk fejlesztésére vonatkozó fő számokat a hete- 
dik ötéves terv előirányzata tartalmazza. Azt is tudjuk, hogy a gazdálkodás szigoru 
követelményeivel tartósan indokolt számolni. Ezek ismeretében kellett, illetve kell folya- 
matosan meghatározni a vállalati gyakorlatot és a kormányzati feladatokat. 

Nyilvánvaló, hogy a , dolgozzunk egy kicsivel jobban" mentalitás nem elegendő, 
folyamatos erőfeszítésekre van szükség az irányításban és a termelésben egyaránt. 

A mezőgazdasági üzemek érzékenyen reagálnak a kormányzati intézkedésekre, és meg 
akarnak felelni azoknak a népgazdasági követelményeknek, amelyeket ezek az intézke- 
dések közvetítenek. Ezt mutatja a mezőgazdaság korábbi fejlődése, de elmúlt évi vissza- 
esése í5. Döntő szerepe van tehát annak, hogy az ösztönzés és késztetés megfelelő 
arányainak kialakításával, az anyagi-technikai ellátottság, a jó színvonalú szakmai 
munka feltételeinek megteremtésével milyen közgazdasági környezetet sikerül kialakiíta- 
ni a vállalatok, a szövetkezetek munkájához, a háztáji és kisegítő gazdaságok tevékenysé- 
géhez. 8 eg 

Legfontosabbnak azt tartom, hogy az ágazati és funkcionális irányító szervek mind- 
egyike (és minden képviselője) egyértelműen a VII. ötéves terv célkitűzéseit tartsa szem 
előtt és annak feltételeit igyekezzen megteremteni. A közelmúltban az esetenként túlzot- 
tan szigorú - az ágazati sajátosságokat figyelmen kívül hagyó - közgazdasági szabalyo- 
zás, a néhány esetben nem elég világos szakirányítás (például állattenyésztő vállalatok 
tevékenységének meghatározásában), vagy a felvásárló szervezeteknek a minőségi köve- 
telményeket nem eléggé átgondoltan érvényesítő intézkedései elbizonytalanították a 


.- 

nagyüzemek vezetőinek egy részét, de még inkább a kistermelőket. A tenyésztői munka 
hosszú távú szemléletet kíván, s ennek érvényesítését zavarja az állattenyésztő vállalatok 
rövid távú érdekeltsége. A kistermelőknek úgy tünhetett, hogy talán már nem olyan 
fontos a mezőgazdasági termelés bővítése, mint korábban, talán nincs szükség olyan 
mértékű állattenyésztésre, hiszen rontják a feltételeket, bizonyára azért, hogy csökkenjen 
a termelés. 

A termelők vélekedésének volt némi alapja, hiszen 1984-ről 1985-re kismértékben 
mérsékelni tervezték a vágósertés-termelést. Ez a termelés jelentős felfutása és a kedve- 
zőtlen világpiaci értékesítési lehetőségek miatt indokolt volt. Csak megfeledkeztek arról 
(amiről pedig korábbi tapasztalatok alapján nem szabadna), hogy ahol a kistermelésnek 
olyan nagy a részaránya a termelésben, mint a sertés esetében, ott rendkívül körültekin- 
tően kell eljárni a szabályozók módosításánál, és a központi szándékról időben megfele- 
lően tájékoztatni kell az érdekelteket. E nélkül a körültekintő eljárás nélkül a termelésben 
a visszaesés akár a többszöröse is lehet annak, mint amire az adott helyzetben szükség 
lenne. 

Igen fontos tehát. hogy a termelők. a nagyüzemek és a kisgazdaságok egyértelmuen 
ugyanazt hallják és tapasztalják a szakmai információban, a szabályozásban és a part- 
nervállalati magatartásban: nevezetesen azt, hogy a mezőgazdaság, ezen belül az állat- 
tenyésztés fejlesztésére szükség van, csak az eddiginél jobb minőségű terméket kell 
gazdaságosabban előállítani. Aki erre vállalkozik, az saját munkája és a központi intéz- 
kedések eredményeként jobban jár, mint korábban. Az árak, a támogatások, illetve a 
minőségi követelmények tekintetében a termelők realisták. Nem kergetnek illúziókat, 
nem várják, hogy az állami intézkedések olyan helyzetet teremtsenek, amelyben változat- 
lan munkával több jövedelemhez juthatnak. Elfogadják, hogy csak jobb munkával, 
nagyobb teljesítménnyel képesek a jövedelmezőséget javítani. Azt azonban már aligha 
tudják elfogadni, ha az eddiginél több, jobb munkával is csak kevesebb jövedelemhez 
juthatnak. Ez esetben a termelés csökkentésével reagálnak, különösen a háztáji és a 
kisegítő gazdaságok. 

Rendkívül fontos ezért, hogy a szigorú szabályozás, amely alól természetesen a mező- 
gazdaság sem lehet kivétel, megfelelően tartalmazza az ösztönző és késztető elemeket: 
jobb minőségre ösztönözzön, egyértelmű legyen, és ami a legfontosabb - az elvárható 
emberi, szakmai erőfeszítések mellett tegye lehetővé a jövedelmek növekedését és a 
bővített újratermelést. Különösen fontos, hogy a szabályozók ösztönözzenek a minőség 
javítására. A felvásárlási árak esetében ezt határozottan érvényesíteni kell. Ha jövede- 
lemnövelő árintézkedéseket hoznak, akkor feltétlenül, ha pedig csak a begyűrűző költsé- 
geket ellentételezik, akkor is lehetőleg a minőségileg értékesebb termékeknek az árát kell 
emelni ott, ahol a minőség mérésének objektív feltételeit meg tudják teremteni. 

Bármennyire is nehéz, nagyon fontos, hogy az irányító szervek jól mérjék fel a 
mezőgazdasági és élelmiszeripari vállalatok, szövetkezetek teherbíró képességét. A szabá- 
lyozók túlzott szigorítása, a központi segítség nagyfokú csökkentése egy-egy ágazat 
esetében olyan visszaesést okozhat, ami nem áll szándékunkban és annak megfordítása 
végül is többe kerül, mint amennyit az elvonással nyerhetünk. 

A mezőgazdasági üzemek nemcsak gazdasági erejüket, hanem szakmai felkészültségü- 
ket illetően is nagy differenciáltságot mutatnak. Vannak, amelyek szinte követelik a 
tudomány (biotechnológia), a műszaki fejlesztés legújabb eredményeit, sőt maguk kutat- 
nak vagy finanszírozzák az ilyen típusú tevékenységeket. A sor másik végén pedig olyan 
üzemek is találhatók — a kisgazdaságok nagy része is ide sorolható -, ahol a mezőgazdál- 
kodás hagyományos követelményeinek való megfelelés (agrotechnikai fegyelem betartá- 
sa, munkafolyamatok időbeni elvégzése) is gondot okoz. Éppen ez a nagyfokú különb- 
ség, a nagyüzemek, szakcsoportok, háztáji és kisgazdaságok sokszínűsége mutatja, hogy 
nem lehet az intenzív gazdálkodásra való áttérést mint követelményt mechanikusan 
értelmezni. 

"A nagyüzemek egy része már ma is a szó igaz értelmében intenzíven gazdálkodik. 
Korszerű növény- és állatfajtákat, technológiát alkalmaz, évről évre bővíti termelését és 
növeli nyereségét. Ezeknek az üzemeknek olyan anyagi és szellemi erejük van, amellyel 
a kedvezőtlenebbé váló körülményeken is úrrá tudnak lenni, bár termékeik minőségi 
értékét (minőségét) nekik is növelniök kell. 

Az üzemek másik csoportja nagy erőfeszítéssel követni tudja az előzőeket, így az 
intenzív szakaszra való áttérés itt reális követelmény. Van azonban egy olyan jelentős 
rész ís, amelyiknél még a gazdálkodás extenzív módszereinek a kihasználása is hátra van. 
Itt elsősorban ezek jelentik a mozgósítható tartalékokat. 

Az ágazati irányításnak biztosítania kell, hogy az üzemeknek — befogadóképességük- 
nek megfelelően — meglegyenek a termelés megújulásához, a jobb minőséghez, a piac- 
képesebb termékek előállításához szükséges anyagi, biológiai, műszaki feltételeik. Arra 
keli tehát nagy figyelmet fordítani, hogy a legkorszerűbb fajták és hibridek mellett a 
hagyományos vetőmagot, tenyészállatot is beszerezhessék; hogy a legkorszerűbb és 
használatba vehető biológiai, kémiai hozamfokozók felhasználásával készült takarmány 
vagy növényi tápanyag éppúgy hozzáférhető legyen, mint a hagyományos abraktakar- 
mány vagy a szokványos műtrágya. 

. A termelési rendszerközpontoknak - amelyek eddig rendkívül sokat tettek a korszerű 
eljárások, anyagok, gépek meghonosításáért — ugyancsak nagyobb figyelmet kell fordíta- 
niuk az üzemek differenciált igényeinek kielégítésére. Mint ahogyan vannak hektáron- 
ként 8 tonna búzát és 10 tonna kukoricát termelő gazdaságok, úgy olyanok is, ahol ennek 
a hozamnak a felét sem érik el. Az utóbbiak gazdálkodásának elősegítése ugyancsak 
nagyon fontos. A termelési rendszerek térhódításának éppen az volt az alapja, hogy mind 
a rendszerközpont, mind pedig a taggazdaság megtalálta számítását. Az irányító szervek- 
nek olyan feltételeket kell kialakítaniuk, hogy a termelési rendszerek legyenek érdekeltek 
a minőség javításában, a jövedelmezőség fokozásában és abban is, hogy az alacsonyabb 
FYI gazdálkodó gazdaságok igényeit is kielégítsék, termelésük bővítését előmoz- 
Az állami gazdaságok és a mezőgazdasági szakvállalatok, valamint az élelmiszeripari 
vállalatok gyakorlatilag már áttértek az új vállalatirányítási formára. Ezzel az ágazati 
minisztérium munkájában a vállalatirányítás helyett csaknem teljes egészében a tevé- 
kenység — vagyis más szóval a szakirányítás került előtérbe. Ez nem jelent teljes újszerűsé- 
get, hiszen a termelőszövetkezetek esetében ez korábban is így volt. Ebben a helyzetben 
jogos a tárca vezetésének az a törekvése, hogy találja meg a hatékony szakmai irányítás- 
nak azt a formáját, amely — tiszteletben tartva a vállalati önállóságot — jól szolgálja az 
ágazat célkitűzéseinek megvalósítását. Egyidejűleg őrizze meg azt a korábban kialakult 
jó gyakorlatot, miszerint a tárca időben szerzett információt a termelői szándékról, 
annak minden jelentősebb változásáról, a vállalatok pedig kellőképpen tájékozódtak a 
népgazdasági igényről, a kormányzati intézkedésekről. 

Ezeknek az információcserén alapuló kapcsolatoknak a fontossága a jövőben minden 
bizonnyal növekszik. Szigorúbb gazdálkodási körülmények, magasabb minőségi köve- 
telmények között a kormányzati (szakmai és közgazdasági) intézkedések kialakításánál 
az érdekeltek véleményének, várható reagálásának előzetes megismerése még fontosabb 
lesz, mint eddig volt. (Sőt egyre inkább a háztáji és a kisegítő gazdaságokra i is ki kell 
terjeszteni ezt a kölcsönös tájékozódást.) Természetesen nem azt kell ettől várni, hogy 
például az üzemek szavazzák meg terheik növelését. Azt azonban reális lehetőségnek 
tattom, hogy amennyiben a gondokat megosztják velük, úgy segíthetnek a megoldáshoz 
legcélszerűbb módszerek megtalálásában. 

A piaci követelmények növekedésének (minőség, csomagolás, szabványszerűség, szál- 
lítás ütemezése) a termelőüzem csak akkor tud megfelelni, ha azokról időben értesül, és 
ha kielégítésükben anyagilag érdekelt, hiszen ez rendszerint többletmunkát, nagyobb 
figyelmet igényel. A jelenleginél több és jobb információval részben a mezőgazdasági, 

kereskedelmi irányításnak, részben a kereskedelmi vállalatoknak kell szolgálniuk. Az 
üzemek persze ma is kapnak információt, csak ezek egy részével nem tudnak -mit kezdeni. 
Leginkább olyan tájékoztatásra volna nagyobb szükség, hogy miből mennyit, milyen 
minőségben állítson elő egy üzem ahhoz, hogy a népgazdasági igényeknek megfeleljen, 
s ezáltal maga is anyagilag jobban járjon, nagyobb jövedelemhez jusson. 

A szabályozó rendszer eligazítja, a felvásárló-forgalmazó vállalatok sok tekintetben 
tájékoztatják a termelőket. Eppen a nem rubeleiszámolású export esetében azonban, 
ahol a leginkább szükség volna az anyagi konzekvenciákkal járó piaci tájékoztatóra, a 
legtávolabb van egymástól a termelő és a terméket külpiacon értékesítő szervezet. 
E távolság áthidalására tett különféle intézkedések eddig nem hoztak lényeges változást. 
Meggyőződésem, hogy nem is hoznak mindaddig, amíg a szervezetileg elkülönült s 
ráadásul más tárca felügyelete alatt dolgozó vállalatok csak a partneri kapcsolat javításá- 
nak örök érvényű igyekezetével próbálnak a helyzeten javítani. Úgy gondolom, hogy a 
külkereskedelmi vállalatoknak a külkereskedelmi tárca törvényességi és szakfelügyelete 
mellett a termelő- és feldolgozóvállalatok közös vállalataivá kellene átalakulniok, hogy 
érdemi előrelépés legyen a külkereskedelmi munkában. 

A piachoz való igazodás általános érvényű követelménye, hogy a. mezőgazdasági 
termékek feldolgozottsága növekedjen, ezért az élelmiszeripari tevékenység egyre inkább 
felértékelődik. A feldolgozott (tartósított) termékeket lehet va vagy legalábbis jobban lehet 
tárolni, veszteségmentesen szállítani messzebbre, s az igényesen csomagolt áru felhívja 
magára a figyelmet, tehát jobban lehet eladni. Egy-egy esetben előfordul, hogy a nyers- 
anyag vagy a kevésbé feldolgozott termékek értékesítése a gazdaságosabb. Hosszabb 
távon azonban minden eddigi tapasztalat és prognózis szerint a magasabb feldolgozott- 
ságú termékek a piacképesebbek, az előnyösebben értékesíthetők. 

Mivel a magyar élelmiszerekkel tartósan és eredményesen akarunk a nemzetközi 
piacon jelen lenni, csak helyeselni lehet azt a központi törekvését, hogy erősödjön az 
élelmiszer-termelésben a vertikális kapcsolat, a feldolgozás és a csomagolás fejlesztése 
kapjon az eddiginél nagyobb figyelmet és támogatást. Még így sincs azonban elég anyagi 
erő ahhoz, hogy mindenfajta élelmiszer-feldolgozást egyaránt a kívánatos mértékben 
lehessen fejleszteni, ezért itt is prioritásokat kell érvényesíteni. A központi segítséget a 
legfontosabb, az exportban meghatározó ágazatok (hús-, baromfi-:, növényolaj-, tártósí- 
tóipar) fejlesztésére célszerű fordítani, s ezen belül is — pályázat alapján — azoknál a 
vállalatoknál, amelyek a legjobban tudják ezt a pénzt hasznosítani piacképességük 
fokozására. A feldolgozás fejlesztésével mindenképpen a minőség javításának feltételeit 
szükséges megteremteni. Azon a szemléleten szerencsére túljutottunk, hogy a , legna- 
gyobb a legkorszerűbb". Lehet közepes vagy kiskapacitású vállalat is korszerű, s ezek 
a speciális vásárlói igényekhez jobban tudnak igazodni. Folytatni kell tehát azt az utóbbi 
években kialakult jó gyakorlatot, amely az élelmiszeripart egyetemes feldolgozási tevé- 
kenységnek tekinti, függetlenül attól, hogy ipari, mezőgazdasági állami vállalat vagy 
pedig mezőgazdasági, fogyasztási, ipari szövetkezet folytat ilyen tevékenységet. 


A termelőüzemek teendői 


Vitathatatlan, hogy a mezőgazdasági, élelmiszeripari termelés megújulásának döntő 
feladata a termelőüzemek vállán nyugszik. Feltételezve, hogy a gazdasági környezet 
megfelelő hátteret ad az üzemi erőfeszítésekhez, az élelmiszer-termelés fejlesztése érdeké- 
ben a következőkre lehet felhívni a vállalatok, szövetkezetek figyelmét: 

e A szabályozó rendszer a legjobb szándék és hozzáértés mellett sem tud olyan automa- 
tizmust kialakítani, hogy azonos erőfeszítés, anyagi és szellemi befektetés azonos jövedel- 
met hozzon az egyes ágazatokban. A termelés színvonalában, az ökológiai adottságok- 
ban, időjárási tényezőkben levő különbségek miatt ez nem lehetséges. Az köliazssttsés 

nem jó, hogy ágazatonként tartósan nagy jövedelmi különbségek alakulnak ki. Ezen 
lehet és kell is változtatni. ami kormányzati feladat. Az üzemek viszont ne számolják fel 
a kevésbe jövedelmező tevékenységüket anélkül, hogy erőfteszíteseket tennenek a termele- 
si szinvonal növelésére, a jövedelmezőség javitására. Mert ha tömegesen ezt teszik, akkor 
előbb-utóbb saját létalapjukat számolják fel. 

Manapság az allattenyésztés és a zöldségtermelés — különösen annak néhány ágazata - 
tartozik abba a körbe, ahol fennáll annak a veszélye, hogy jövedelmezőségi okok ból több 
üzem abbahagyja az egyébként az adott üzemben hagyományosnak számító termelését, 
s ennek a kapacitásnak a kiesését mások sem pótolják. Ez pedig veszélyeztetheti a VII. 
ötéves terv előirányzatainak teljesítését. 

Mezőgazdaságunk imponálóan gyors fejlődésén belül - föleg az állattenyésztésben - 
mindenekelőtt a sertéstenyésztésben a gyorsan elérhető mennyiségi fejlesztés volt a 
jellemző, és a minőségi munkára kevesebb figyelmet forditottak. A baromfihús-termelés- 
ben a látványos mennyisegi fejlődés mellett korábban az intenziv fejlődés elemei domi- 
náltak, napjainkban megtorpanas történt a takarmányhasznosulás, az elhullás mutató- 
számainak javulásában. Lelassult a tejtermelési átlaghozamok növekedése, csökkent a 
marhahústermelés. A nagyüzemi zöldségtermelés hozamai a zöldborsó kivételével hosszú 
idő óta alig változtak, így a növekvő termelési költségeket nem fedezik, s ennek hatására 
az üzemek egy része itt is, mint az állattenyésztés egyes ágazataiban, a termelést vissza- 
fogta vagy megszüntette, vagyis a könnyebb megoldást választotta. 

A kormányzat a közelmúltban intézkedéseket tett az állattenyésztés jövedelmezősegé- 
nek javítására. Az üzemektől pedig azt lehet elvárni, hogy üzemi körben tegyenek 
maximális erőfeszítéseket a termelés jövedelmezőségének javitására. Nem mindenütt és 
nem mindent tettek meg még ennek érdekében. A fajlagos hozamokban sokszor az 
egymás mellett gazdálkodó, azonos természeti adottságú üzemek között igen nagy 
különbségek vannak, s ahogyan arról korábban már szó volt, a szaporulati-felnevelési- 
takarmányhasznosulási mutatók elmaradnak a jó nemzetközi szinvonaltól. 

Az üzemeken kívüli közgazdasági környezet gyakran megneheziti a vállalatok, szövet- 
kezetek dolgát. Ezek mellett azonban a helytelen üzemi magatartas, esetenként a hozzá 
nem értés, máskor a szakmai becsvágy hiánya, vagy a kényelmesség ís közrejátszott 
néhány fontos mezőgazdasági termék termelésének stagnálásaban vagy csökkentésében, 
illetve abban, hogy ezeknek az előállítása nem elég jövedelmező. Rögtön hozzá kell tenni, 
hogy tisztelet a nagyon jelentős kivételnek, mert a szövetkezetek és az állami gazdaságok 
körülbelül egyharmada a kor nemzetközi szinvonalán, megfelelő jövedelmezőséggel 
végzi termelőtevékenységét ugyanabban a szabályozórendszerben és világpiaci körülme- 
nyek között, amelyekre mások szakmai hiányosságuk takargatásául gyakran hivatkoz- 
nak. Ezen a helyzeten mindenképpen változtatni kell. és meggyőződésem, hogy erre a 
változtatásra nemcsak az ösztönzésnek kell kézzelfoghatóbbnak lennie az eddiginél, 
hanem a késztetésnek is. 

Vannak üzemek, ahol a vezetés szakmai, vezetői felkészültsége nem felel meg a 
jelenlegi igényeknek sem, még kevésbé a növekvő jövőbeni követelményeknek. Elsősor- 
ban a pártszervek feladata, hogy az érintett kollektívákat hozzásegitsék olyan vezetők 
kiválasztásához, akik meg tudnak felelni a jövő követelményeinek. Vannak ilyen embe- 
rek, csak bátran kell lépni az MSZMP Központi Bizottság káderpolitikáról szóló 1986. 
márciusi határozatának szellemében. 

8 Az üzemek munkájában a termékek minőségének javítása minden eddiginél fonto- 
sabb. Nem fakultatív kérdés, hogy igazodunk-e vagy sem a növekvő piaci követelmé- 
nyekhez, hanem további boldogulásunk egyik legfontosabb feltétele. A hozamokat 
illetően jelentős, esetenként látványos fejlődés történt az elmúlt évtizedben. elsősorban 
a szántóföldi növenytermelésben. Ez azonban nem járt a minőség egyidejű javulásával. 
ellenkezőleg: egyes termekeknel, például a búzánál, a kukoricánál inkább romlott. Ez ma 

egyik, ha nem 15 meghatározó oka az állattenyésztésben a kedvezőtlen takarmányhaszno- 
sulásnak. 

A termelési rendszereknek a gabona, a napraforgó és a baromfihús termelésének 
felfutásában rendkívül jelentős szerepük volt. Eddigi tevékenységükben azonban a rend- 
szerek - miként a gazdaságok 15 — főként a hozamok növelésére törekedtek, a termékek 
minőségének javítása nem szerepelt a fő célkitűzések között. Igaz, hogy a szabályozó- 
rendszer — mindenekelőtt a felvásárlási ár — különösebben nem is ösztönzött és még ma 
sem ösztönöz erre. Ezen a helyzeten mindenképpen változtatni szükséges. A felvásárlási 
árak folyamatos figyelemmel kísérésénél a piaci minőségi követelményeket fokozatosan, 
de a lehető leggyorsabban érvényesíteni kell. Az üzemeknek pedig ezt el kel! fogadniuk 
általános gyakorlatnak, hiszen mindenütt ezt teszik a nálunk fejlettebb élelmiszer-terme- 
lést folytató országokban is. A minőség javítását szolgáló termelési eljárások meghonosí- 
tásában a termelési rendszereknek kellene élenjárniuk, mint ahogy korábban ezt tették 
a mennyiségi növekedést elősegítő technológiák bevezetésében. 

e A termelés bővítésének, a minőség javításának döntő üzemni feltétele, hogy a dolgo- 
zók anyagilag érdekeltek legyenek ebben. A mezőgazdasági nagyüzemekben, különösen 
a szövetkezetekben eddig is születtek olyan megoldások, amelyek a hagyományos szerve- 
zési, érdekeltségi rendszer kiegészítéseként jól szolgálták a szövetkezet és az egyes tagok 
(családok) érdekeit is. Jelenleg a szövetkezetekben a szőlőtermelés 10 százalékában, a 
gyümölcstermelés 3 százalékában, a nagyüzemi állattenyésztésnek pedig mintegy 6 száza- 
lékában olyan szerződéses, kihelyezett stb. munkaszervezési formát alkalmaznak, amely- 
ben a dolgozót közvetlenül érdekeltté teszik munkája legnagyobb gondossággal, szakér- 
telemmel való végzésére. Ezek a megoldások - ahol megfelelő körültekintéssel alakítot- 
ták ki és vezették be azokat - szinte kivétel nélkül megnöveltek az adott tevekenyseg 
teljesítményét, csökkentették a költségeket, s így jól járt a közös gazdaság és a tsz-tag Is. 

Ezeket a módszereket a jövőben indokolt széles körűvé tenni, mert a mezőgazdaság 
jövedelemtermelő-képessége ezáltal is növelhető. Ugy gondolom, hogy minden olyan 
eljárást — a szabályozás eszközeivel is — támogatni kell, amely a jövedelem növelése 
érdekében a nagyüzem keretei között szocialista típusú módszert talál a hagyományos 
munkaszervezési, érdekeltségi formák továbbfejlesztésére. Mindazt szocialista típusú 
megoldásnak lehet tekinteni, ami a szocialista termelési viszonyokat érintetlenül hagyva 
tartósan biztosítja, hogy a szövetkezet, az állami gazdaság eredményesen oldja meg 
termelési feladatát, és ami nagyobb teljesítményekre ösztönzi a dolgozókat. 


A mezőgazdasági termelés fejlődésének elmúlt két évtizedes tapasztalata azt igazolja, 
hogy gazdaságirányítási rendszerünk a mezőgazdaságban is-(vagy itt leginkább) jól tölti 
be feladatát, a tervgazdálkodás közvetett rendszere bevált. A tapasztalatok azt is mutat- 
ják, hogy a követelmények az irányítási rendszer és az üzemi fogadókészség továbbfej- 
lesztését teszik szükségessé. Mivel a gazdálkodás hirtelen megnőtt követelményei az 
elmúlt években ugrásszerűen jelentkeztek,-ennek elviseléséhez sem az irányítás, sem az 
üzemi kör nem tudott elég gyorsan és kielégítően igazodni. Ezért előfordultak döccenők, 
megtorpanások, elmaradások. Ezek okainak elemzése esetenként nélkülözte a kellő 
tárgyilagosságot, előfordult, hogy a , felek" a másik munkájában látták a hibát. Neveze- 
tesen az üzemek a szabályozásban, általában az irányítás nem megfelelő színvonalában, 
az irányítás pedig a nem megfelelő üzemi reagálásban, az alacsony szakmai színvonalban 
stb. Kialakult egy bizonyos mértékű egymásra mutogatás és bizalmatlanság is. 

Nem kell különös bölcsesség annak megállapításához, hogy mind az irányításban, 
mind pedig az üzemi munkában van javítani való. Talán még az indokolt előrelépés 
mértéke is azonos nagyságrendű. Ezért az a helyes megoldás, ha egymásra mutogatás 
helyett mindenki először a saját tevékenységét értékeli, észreveszi és meghatározza abban 

a javíitandókat, mindent megtesz azok megvalósításáért. Ezután — mert így lesz annak 
hitelé — lehet és célszerű azt is észrevenni, szóvá tenni, amit másnak kell tenni az 
élelmiszer-termelés javításáért. 

Az irányításban meghatározó szerepe van a pártirányításnak, amely az elmúlt évtize- 
dekben nálunk kialakult tartalmával és módszereivel jól szolgálta egész népünk érdekeit. 
Ennek az irányításnak a gazdaságban, a mezőgazdaságban is meghatározó szerepe van, 
és szándékaink szerint az lesz a jövőben is. Feladatát természetesen a pártirányítás is 
akkor tudja betölteni, ha nemcsak igazodik a változó követelményekhez, hanem annak 
előtte is jár, pro ot tud adni és mozgósítani képes a feladatok megoldására. Szocialis- 
ta mező gunk történelmében ez ideig ez volt a jellemző. 

Agrárpolitikánk eddigi eredményeit legutóbb a XIII. kongresszus nyugtázta elismerés- 
sel, és ismételten folytatása mellett foglalt állást. A részletesebb tennivalókat a Politikai 
Bizottság 1985. júliusi határozata szabta meg, amely világos programot adott a követke- 
ző évekre. Leszögezte, hogy a növekvő követelményekhez igazodva fejleszteni kell mező- 
gazdaságunkat és megőrizni stabilizáló szerepét. Mindehhez biztosítani kell az ágazat 
számára a feladatok és a feltételek összhangját. A politikai állásfoglalás konkretizálása 
a VII. ötéves tervben megtörtént. Az tehát, hogy mi a feladat, világos. 

A megoldás mikéntje, az, hogy kinek mit kell tennie, agrárpolitikánk megvalósításá- 
nak é cikkben vázolt legidőszerűbb gyakorlati feladata. Ez folyamatos gondolkodást, 
aktív cselekvést kíván mindenkitől, aki valamilyen formában részese az agrárágazattal 
kapcsolatos döntéseknek és a gyakorlati megvalósításnak. 

MOLNÁRNÉ VENYIGE JÚLIA: E ől 
Nők a változó társadalmi munkamegosztásban. : . 


A gazdaságunkban kialakult és több éve tartó "hullámvölgy" számos, korábban már 
megoldottnak vélt társadalmi-gazdasági kérdést újra vizsgálandóvá tesz. Ezek közé 
tartozik megítélésem szerint a , nőkérdés""is. Mint ilyen esetekben gyakran, szélsőséges 
nézetek most is felmerülnek, például, hogy a nők foglalkoztatása az egyik leglényegesebb 
oka a munka nem kielégítő hatékonyságának, a munkafegyelem lazaságainak. Vagy, 
hogy a női emancipáció már túlságosan messze ment, és előfordul, hogy a nők kihasznál- 
ják a férfiakat. Az is gyakori, hogy a születésszám kedvezőtlen alakulását FEyEMteTÜSE 
sőt kizárólag a női foglalkoztatás magas arányára vezetik vissza. 

A túlzó, nem kellően megalapozott véleményeken túl azonban — nézetem szerint e 
reális alapja is van annak, hogy a kérdés ismét napirendre került. — 

Konzekvensebben végig kellene vinni annak a nézetnek a felülvizsgálatát; amely 
szerint a nők a férfiakkal teljesen egyenlően, sőt egyforma módon vehetnek részt a 
társadalmilag szervezett munkában. Ez nemcsak elképzelés, ideológia, hanem gyakorlat 
is volt, hiszen a foglalkoztatottak közé 25—30 évvel ezelőtt tömegesen beáramló nőknek 
egy korábban döntően a férfiak biológiai-társadalmi adottságainak megfelelően kiala- 
kult munkamegosztás rendszerébe kellett volna beilleszkedniük. Ennek nehézségei ha- 
mar megmutatkoztak, ám ezeket átmenetinek, a gyermekintézmények kiépülésével és a 
családi munkamegosztás változásával egyértelműen megoldhatónak tekintettük. A gya- 
korlat nem igazolta teljesen ezt az elképzelést. Sőt, a gyes bevezetése — ami a valós gondok 
hatására történt és jelentős szociálpolitikai vívmánynak tekinthető — már korán rést ütött 
ezen az elméleten. A teljesebb körű következtetések levonására azonban - úgy vélem - 
ma is szükség van. 


A nők szerepe a hagyományos munkamegosztásban 


A munkamegosztás társadalmi rendszerében sok évszázadon keresztül nagymértékben 
különbözött a nők és a férfiak szerepe. Bizonyos fokig a múlt megszépítése az a véleke- 
dés, hogy a nők ebben az időben csak a háztartással és a gyerekneveléssel foglalkoztak. 
Az a tény, hogy a nők csak az utolsó 3-4 évtizedben jelentek meg tömegesen a foglalkoz- 
tatottak között -— nemcsak nálunk, hanem a fejlett és a közepesen fejlett országokban is 
- nem jelenti azt, hogy csak akkor kezdtek el dolgozni. Ellenkezőleg. A nők túlnyomó 
többsége — amellett, hogy a családban betöltötte sajátos szerepét — korábban is jelentős 
volumenű munkával vett részt a gazdasági tevékenységben, a család eltartásában. Egy 
olyan társadalomban ugyanis, ahol a kisárutermelésnek nagy a szerepe, a termelőtevé- 
kenység, a produktív munka jelentős hányadát a családon belül végezték. Egy nyugat- 


1 A nemzetközi irodalomban a , nőkérdés" helyett inkább a , nemek szerepe" kifejezést használják. Helyesen, 
hiszen a nők a népesség felét jelentik, helyzetük, szerepük az egész társadalmat érinti. 

európai társadalomkutató a következőképpen jellemzi ezt a helyzetet, illetve ennek az 
utóbbi évtizedben tapasztalható átalakulását. ,,... Valaha a háztartás gazdasági egységet 
képezett. Gyapjút, lent fontak, ruhát szőttek, a természetet nemcsak ételekké alakították 
át, hanem befőtteket, konzervet, füstölt húsokat készítettek. Azonkívül a ház a gyermek- 
nevelés és oktatás központja is volt. A nő távolról sem volt vmellékesxc. Napjainkban a 
gyermekeket iskolába küldik, a férj házon kívül dolgozik, és ha elő 15 fordul, hogy a nő 
köt vagy konzervet készít, ez már csak a régi szokások maradványa. Az otthon nevelő 
szerepének nagy részét és termelő szerepének csaknem teljes egészét elvesztette."? Ez a 
változás nem zajlott le egyik napról a másikra, és nem is valósult meg mindenütt 
egyforma mértékben. Magyarországon - és a kelet-európai országokban -— nem is alakult 
ki tömegesen az igazán eltartott nő típusa. A mezőgazdaság nagy súlya a gazdaságban 
és a kisárutermelés jelentős aránya az iparban más gazdasági szerepet és életformát 
jelentett a nőknek, mint ami a fejlett tőkés országokban kialakult. Az utóbbiakban 
ugyanis a népesség számottevő része városokban élt, magasabbak voltak a férfikeresetek, 
illetve az életforma úgy alakult, hogy az asszonyok zömmel valóban csak a háztartásban 
tevékenykedtek. Magyarországon a ténylegesen (és nemcsak a statisztika szerint) , ház- 
tartásbeli" nők rétege meglehetősen szűk volt, és csak néhány nagyobb városban lehetett 
jelentősebb 1945 előtt. E rétegbe elsősorban a jobb módú, nagyobbrészt polgári szárma- 
zású nők tartoztak. 

Valójában ebben az időben a nők a társadalmi munkamegosztás sajátos — zömmel nem 
árutermelő - területén tevékenykedtek. , Mindenesek" voltak, akik a családi munkaszer- 
vezet keretén belül részben anyagi javak előállításával foglalkoztak, részben ellátták a 
ma szolgáltató és szociális tevékenységnek nevezett munkák jelentős részét. Ennek alapja 
az volt, hogy a nők számára az otthon és a munkahely egybeesett, így idejüket rugalmasan 
— az aktuális szükséglethez igazodva, legtöbbször nagy hajszoltság árán — oszthatták meg 
a különböző tevékenységek között. 

Ez az életforma társadalmi rétegenként, illetve gazdasági ágazatonként különbözött, 

bár voltak közös vonásai. A kisárutermelő mezőgazdaságban, iparban, kiskereskedelem- 
ben tulajdonképpen a család minden tagja részt vett a termelésben, illetve a jövedelem- 
szerző tevékenységben, így a feleség is. Mert igaz, hogy a nő idejének nagy részét a 
gyermeknevelés és a háztartás kötötte le, de a parasztasszony emellett megművelte a 
. kertet, ellátta az állatokat, sok mindent termelt nemcsak saját használatra, hanem a 
piacra is. A kisiparos, kiskereskedő felesége rendszerint besegített a műhelyben vagy az 
üzletben. A falusi-kisvárosi munkások, alkalmazottak feleségeinek túlnyomó részben 
szintén volt házkörüli gazdasága és a család élelmiszer-szükségletének nagy részét maguk 
termelték meg.? 

A munkamegosztásnak ez a formája tulajdonképpen beépült a társadalom munkaszer- 
vezetébe, és feltétele volt annak, hogy az zavartalanul működjön. Vagyis az otthon 
dolgozó nők munkája mentesítette a család házon kívül dolgozó tagjait - mindenekelőtt 
a férfiakat — az élet, a munkaképesség fenntartásához nélkülözhetetlen tevékenységek 
többségétől. A munkával rendelkező férfiak keresték a pénzt, és ennek fejében mintegy 
természetes módon elvárták, hogy a nők otthon mindent ellássanak, hogy a meleg étel, 
a tiszta ruha készen várja őket, az otthon , előállításával" nekik semmi gondjuk ne 
legyen. Általában nem volt idejük a gyerekek nevelésével foglalkozni - ez nem is fért 
volna össze az akkori , férfiszereppel". De a nagyobb gyermekek munkára szoktatásából 
- minthogy azok jelentős részben apjuk mesterségét követték — már részt vállaltak. 


2 Idézi E. Sullerot: A női munka története és szociológiája. Gondolat Könyvkiadó, 1971., 25. old. 

3 Az 1930-as évek közepén-végén 444 ezer 5-50 kat. holdas kisgazdaság volt a mezőgazdaságban, és 137 ezer 
magánkisiparosnak volt iparigazolványa. Ez hozzávetőleg ugyanennyi - körülbelül 480 ezer - családot jelent, ahol 
a nők ebben az életformában éltek. De hasonló volt az életmód a törpebirtokosok (3-5 kat. hold) mintegy 300 
ezres táborában is. Számítva: az 1935. évi mezőgazdasági összeírás adataiból (Statisztikai Közlemények, 105. 
köt.), továbbá A magyar ipar statisztikai adatgyűjteménye alapján. 

Ennek a helyzetnek voltak társadalmilag kedvező hatásai is. Ezek érvényesülése termé- 
szetesen erősen függött a. családok társadalmi helyzetétől, a mindenkori gazdasági felté- 
telektől és az egyéni életkörülmények alakulásától stb. Lehetővé vált például, hogy a 
férfiak — illetve a házon kívül dolgozók általában — munkájukra, a hivatásukra koncent- 
ráljanak, jobban alkalmazkodjanak annak követelményeihez. Mögöttük ugyanis ott állt 
a , láthatatlan infrastruktúra", az otthon dolgozó feleség munkája, aki mentesítette őket 
a munkaerő, az élet megújításával-fenntartásával kapcsolatos számos tevékenységtől. 

Kedvezőnek kell tekintenünk azt is, hogy a munkamegosztásnak ez a formája - a kor 
színvonalán elfogadható szerény jövedelem esetén - jobbára nyugodtabb, kiegyensúlyo- 
zottabb életvitelt tett lehetővé, mint amilyenben ma élünk. Nem volt gond, ha több 
műszakban vagy váltakozó beosztásban dolgozott a férfi, vagy ha néhány napig beteg 
volt a gyerek, hiszen az otthon dolgozó feleség alkalmazkodni tudott a helyzet változásá- 
hoz. Bár igen-igen sokat dolgozott, munkája nem kötödött nagyon szigorú időrendhez, 
rugalmasan változtatható volt, így kevesebb feszültség, rohanás, stresszhelyzet fordult 
elő a családok életében, mint ma." Ilyen körülmények között a mainál lényegesen több 
idő és figyelem jutott az otthon gondozására, a család jövedelmével való jó gazdálkodás- 
ra, az ebben való ügyesség, leleményesség kialakítására. Ma gyakran megfeledkezünk 
róla, hogy a jövedelmet nemcsak megtermelni-megkeresni szükséges, hanem azzal jól kell 
gazdálkodni, mert az növeli reálértékét. 

A nök tevékenységének középpontjában tehát az otthon és a család ellátása állt. Ez 
a helyzet jó lehetőséget adott a kisebb - 10 év alatti — gyermekek gondozására-nevelésére. 
A , hagyományos családban" a nő, a háziasszony nevelési tevékenysége mintegy termé- 
szetes módon beépült a háztartási-családi munkába, hiszen a gyermekek már korán részt 
vettek a könnyebb munkákban, kisebb testvéreik gondozásában. Így a nevelés minden- 
napos. sőt szinte mindenórás együttlétre támaszkodott. Bár az anyák nagy része nem volt 
művelt, és nem voltak nevelési ismeretei, de a családi együttműködés szoros személyi 
kapcsolatot, szeretetet és a gyermek tevékenységének folyamatos kontrollját jelentette. 
A nevelésbe föként az oktatás oldaláról , segitett be" az iskola, esetleg az óvoda. A gyer- 
mek nevelésének súlypontja csak 10-12 éves kor után tevődött át az iskolára — főként 
azoké, akik középiskolába is eljutottak." 

Ez a nevelés családi értékeket közvetített, amelyek gyakran többé-kevésbé konzervati- 
vok voltak, de általában szilárd alapot adtak a gyermekeknek az életben való eligazodás- 
hoz. Annál is inkább, hiszen abban az időben lassúbb volt az ismeretek változása, kisebb 
az ismeretek köre, a gyermekek többsége pedig a szülők foglalkozását követte. 

A munkamegosztás e hagyományos rendszere azonban több megatív hatással 15 járt. 
Nem tette például lehetővé a társadalom munkaerő-potenciáljának jó kihasználását. 
A kisgazdasággal össze nem kapcsolt háztartás, ha a gyermekek már elértek egy bizonyos 
kort (14-15 év), egy nő idejét sem kötötte le igazán hasznosan. Vagyis a háztartásokban 
húzódott meg a rejtett női munkanélküliség jelentős része, amely egyik összetevője volt 
annak, hogy sok család - a kor igen korlátozott lehetőségeit figyelembe véve is — kis 
jövedelemből, alacsony életszínvonalon élt. Továbbá az , egykeresős" rendszer fokozta 
a munkás- és alkalmazotti család létbizonytalanságát, hiszen ha a kereső férfit baj érte, 
a család jövedelem nélkül maradt. A családfő megrokkanása vagy halála gyakran idézett 
elő drámai változást a család anyagi-társadalmi helyzetében. Mindezekért vált gyakori- 


4 Időbeli kötöttség természetesen akkor is volt — például a mezőgazdaságban az állatok ellátása -, de egészében 
mégis rugalmasabban gazdálkodott a nő az idejével. Sokat jelentett az is, hogy a közlekedés nem vett el időt a 
munkájától. 

S A középiskolába járók aránya igen alacsony volt. Az 1937 1938-as tanévben például 52 ezer fő járt a mai 
értelemben vett középiskolába. Ez a 15-19 éves korosztálynak nem egészen 7 szazalékát tette ki. Ugyanennek a 
korosztálynak 1984-ben közel 40 százaléka volt szakkózépiskolás, és további 39 szazalek szakmunkásképzőbe járt. 
Számítva: az 1938. és az 1984. évi Statisztikai Evkönyv alapján. 

vá, hogy a lányok a férjhezmenetel időpontjáig munkát vállaltak többnyire házicseléd- 
ként, gyári betanított munkásként, illetve irodákban. E század első évtizedében — Ma- 
gyarországon és több más országban is — az aktív keresők 20-25 százaléka nő, akik 
zömmel ezen fiatal korosztályhoz tartoztak. S 

A hagyományos munkamegosztás - vagyis az, hogy a nők közvetetten, mintegy 
nháttérként,, kapcsolódtak be a társadalmi munkamegosztásba - legjelentősebb negatív 
hatása az volt, hogy elzárta a nők nagy többségét a társadalmi-politikai életben való 
részvételtől, s minimális lehetőséget adott arra, hogy saját sorsuk alakításába beleszólja- 
nak. Ez a felemásan kapitalizálódott gazdaság sajátos munkamegosztási struktúráján túl, 
egyrészt a beszűkült életformából és látókörből, másrészt az alacsony iskolázottságból 
következett. A nők iskolázottsága hagyományosan alacsonyabb volt a férfiakénál. Külö- 
nösen a közép- és felsőfokú, illetve általában a szakképzettséget adó végzettségűek 
között volt kicsi az arányuk. 


Az iskolázottság alakulása nemek szerint 
(1941 és 1984 között, százalékban) 


A legalább az általános 
. iskola 8. osztályát 


A legalább A felsőfokú oklevelet 


43 8 érettségizettek aránya szerzettek aránya a 25 
Tsai jsaztkeyágerkádetki a 18 évesek és évesek és idősebbek 
3 idősebbek között között 


Forrás: Az 1973. és 1984. évi mikrocenzus adatai 


. Az otthon dolgozó nőknek nem volt önálló, saját munkán alapuló társadalmi státusuk, 
anyagi és társadalmi helyzetüket a férj vagy az apa munkája, a társadalmi munkamegosz- 
tásban elfoglalt helye határozta meg. Az előbbiekből következően esélyük is kevés volt 
arra, hogy például válás, megözvegyülés vagy valamilyen más szükséghelyzet esetén 
megfelelő munkához jussanak. Vagyis a nők ebben a helyzetben nagymértékben kiszol- 
gáltatottak voltak. A háztartásban, a gyermeknevelésben végzett munkájukat sem a 
család, sem a társadalom nem értékelte megfelelően. A társadalmi munkamegosztásnak 
ez a rendszere tehát a társadalmi egyenlőtlenség egyik leglényegesebb formájának, a 
nemek közötti egyenlőtlenségnek alapja, illetve megnyilvánulása volt. 


A változás és következményei 


A huszadik század első évtizedétől a fejlett és közepesen fejlett országokban fokozatosan 
bővült a nők foglalkoztatása, majd a második világháború alatt és után tömegessé vált. 
Jelentős az a változás, hogy a férjes nők is egyre nagyobb arányban vállaltak munkát. 
Különösen gyors volt a nők bevonása a társadalmilag szervezett munka különböző 


6 Magyarországra vonatkozóan: 1980. évi népszámlálás, 22. kötet. Nemzetközi adatokat közől Koncz Katalin: 
Nök a munka világában című munkája. Kossuth Könyvkiadó, 1982. 

területeire a szocialista országokban, ahol a nők aránya az aktív keresők között má is 
a legmagasabb." 

Ezt a társadalmi folyamatot kiváló hazai és külföldi tanulmányok"? egész sora írja k 
és elemzi, amelyekre támaszkodva itt csak összefoglalnám a legfontosabb elősegítő- 
kiváltó tényezőket. 

Az iparosítás, a technika fejlődése nagy számban hozott létre olyan munkahelyeket, 
amelyeket nőkkel is — fizikai adottságaikra tekintettel — be lehet tölteni. Különösen jól 
látható ennek hatása a szocialista országok iparosításának extenzív szakaszában, amely 
az ipari létszám rendkívül gyors bővülésével jár együtt. Az egészségügyi helyzet javulása, 
a csecsemőhalandóság csökkenése és más tényezők hatására már a századfordulóra 
jelentősen csökkent a születések száma, majd ez a tendencia tovább folytatódott. Ez a nők 
energiájának és idejének számottevő részét felszabadította, mert a terhességgel, szüléseel, 
kisgyermekek nevelésével lekötött időszak életükből ma már legfeljebb 8-10 évet vesz 
i jVAY S Vagyis a születésszám csökkenése megelőzte a nők tömeges munkavállalását, 

- legalábbis kezdetben — — feltétele és nem következménye volt annak. Kisebb lett a 
család ; is, ellátására kevesebb időt és energiát kellett fordítani. 

Jelentős szerepe volt az egyenlőségeszmék térhódításának, elsősorban a munkás- és 
nőmozgalmon belül. A nők többsége nem kívánt a régi módon élni, és a férfiak is egyre 
kevésbé követelték ezt meg. Részben az általános társadalmi haladással, részben a 
gazdaság igényeivel kapcsolatban lényegesen emelkedett a nők iskolázottsága, és például 
hazánkban a fiatal korosztályoknál szinte teljesen kiegyenlítődött a férfiak és .a nők 
iskolázottságában korábban meglévő lényeges különbség. (Lassabb az előrehaladás a 
szakképzettség terén, mert a fiatal nők jelentős része 8 általános iskolai, illetve gimnáziu- 
mi végzettséggel dolgozik, és alacsony a szakmunkás-képesítésűek aránya. ) 

Más tényezők is ösztönözték a női foglalkoztatás bővülését. A szolgáltatások megjele- 
nése és fejlődése például megkönnyítette a nők házimunkáját, egyúttal új, , testhezálló" 
munkahelyeket teremtett a nők számára. A javak és szolgáltatások bősége, amely ma 
már számos országban megvalósult, szintén munkavállalásra ösztönzött, hiszen egy 
keresetből csak ritkán lehet ezeket megvásárolni. 

Az, hogy a nők jelentős része otthonán kívül is dolgozik, egy olyan társadalmi folyamát 
eredménye, amely - némileg eltérő mértékben és formában ugyan - a fejlett és közepesen 
fejlett országokban mindenütt végbement. Tehát a társadalmi haladás része, amely bővíti 
a gazdaságban felhasználható emberi erőforrásokat, és alapja a női egyenjogúság megva- 
lósulásának. De — mint minden haladásnak - ennek is ára van. A gondot az okozza, hogy 
nálunk ez az ár — úgy tűnik - az elkerülhetetlennél jóval nagyobb. A nők teljes foglalkozta- 
tottságának" több nem szándékolt, kedvezőtlen hatása van, amelyeket felerősít a sali 
ság jelenlegi nehéz helyzete. 


A nők teljes foglalkoztatásának nem kívánt hatásai 


A nemkívánatos jelenségek rendszerint több társadalmi folyamat, változás eredőjeként 
jönnek létre. Gyakran azt is nehéz megállapítani, hogy a tényezők közül melyik az 
elsődleges, a kiváltó ok. De vegyük sorra a főbb összetevőket. j 


7 Például a nyolcvanas évek elején Csehszlovákiában 46,8; az NDK-ban 50,3; Magyarországon 45,1 százalék. 
Igaz, újabban néhány észak-európai országban is igen magas ez a mutató: Dániában 43,6, Finnországban 466 
százalék. Forrás: 1985. évi Nemzetközi Statisztikai Évkönyv. 

$ Simone de Beauvoir: A második nem. Gondolat Könyvkiadó, 1969.; Evelyne Sullerot: A női munka története 
és szociológiája. Gondolat Könyvkiadó, 1971.; Ferge Zsuzsa: Nők a munka világában és a családban. Társadalmi 
Szemle, 1976... 6. szám.; Koncz Katalin: Nők a munka világában. Kossuth Könyvkiadó, 1982.; Molnár László: 
A munka szerepe a nök életútjában. Akadémiai Kiadó, 1981. 

9 Hazánkban a nök foglalkoztatása is teljesnek tekinthető. 1984-ben -— a gyesen lévőkkel együtt — a munkaképes 
korú nők 82 százaléka aktiv kereső volt, a férfiaknál ez az arány 83 százalék. Számítva az 1985. évi szzjátsó 
Statisztikai Zsebkönyv alapján. 

Kétségtelen, hogy a családi kötelékek lazulása társadalmunk egyik problematikus 
jelensége. Ezt jelzi a válások számának növekedése, illetve nemzetközi összehasonlítás- 
ban is magas színvonalon történő stabilizálódása (1980 és 1984 között a válások száma 
évi 27-29 ezer volt, az ezer fennálló házasságra eső válás 10 körül alakult).!9 Káros 
hatása sajnos kisugárzik a következő nemzedékre is: a harmonikus családi háttér nélkül 
felnövekvő gyermekek jelentős részénél szocializációs nehézségek, illetve egészségbeli 
károsodások lépnek fel. További negativ hatása megmutatkozik a zaklatott, neurózisra 
hajlamos emberek számának emelkedésében, az irreálisan megnövekvő lakásszükséglet- 
ben stb. Hogyan függ ez össze a nök otthonon kívüli munkájának általánossá válásával? 
Az összefüggést kvantifikálni nem lehet, de tapasztalati és logikai alapon ilyen kapcsolat 
kétségtelenül fennáll. 

A nők gazdasági önállóságának, függetlenségének egyenes következménye, mintegy 
másik oldala: a gazdaságilag független nő kevesebbet kénytelen eltűrni egy rosszul 
sikerült házasságban. Fellazult tehát az egzisztenciális kényszer, amely a nőt a házasság- 
hoz láncolta. Ez természetesen messzemenően pozitív, mintegy a legelemibb emberi jogot 
jelenti a nők számára. De bizonyára nem ritka az olyan eset sem, amikor alacsony szintű 
a tűrőképesség a házasság nehéz szakaszaiban - nők és férfiak részéről egyaránt. Így a 
türelmetlenség a hosszabb távon potenciálisan életképes házasságok felbomlását is 
okozza. 

Az önálló munka általánossá válásával a nők ambíciója már nem kizárólag a családra, 
a házasságra irányul, mint a korábbi évtizedekben, évszázadokban. Értékrendjükben a 
család mellett — sőt bizonyos esetekben azt megelőzve - jelen van a munka, a hivatás, 
amelyet az önmegvalósítás, a társas kapcsolatok fontos forrásának tekintenek.!! Ez a 
beállítódás, illetve a foglalkozásra koncentrálás foka életkortól és társadalmi-foglalkozási 
csoporttól függően változik. A nők többségénél a házasságkötés utáni, illetve a kisgyerme- 
kes életszakaszban rendszerint a család áll előtérben, és a munka másodlagos szerepet tölt 
be, sőt gyakran terhes kötelezettséget jelent. A legkisebb gyermek 10 éves kora után 
azonban a családi kötelezettségek csökkennek - ekkor a nő még rendszerint 40 év alatt 
van -, és az értékrendben ismét előre kerül a munka. A nagy foglalkozási csoportok közül 
elsősorban az értelmiségi nők egy része karrierorientált. Ök azok, akik csak rövid ideig 
veszik igénybe a gyest, és gyakran jelentős anyagi áldozatok árán szereznek segítséget 
a gyermekneveléshez. Azon igyekeznek, hogy a kisgyermekes időszakban se maradjanak 
le nagymértékben a szakmában, hogy esélyük legyen szakmai karriert befutni. De 
általában az iskolázottabb, illetve szakképzett nők többsége - legalábbis aktív életkora- 
nak legnagyobb részében - fontosnak tartja munkáját és munkahelyét, a család mellett 
életének ez a másik fundamentuma. 

Külön kell említeni az egyedülálló nőket, hiszen napjainkban sokan tartoznak ebbe a 
kategóriába.!? Külföldi és hazai vizsgálatok egybehangzó következtetése, hogy az ide 
tartozók döntő többsége egész aktív életében a munkára, a hivatásra koncentrál, ebben 
találja meg vagy kénytelen megtalálni élete célját, értelmét. Számukra a foglalkozás 
egyúttal gazdasági szempontból is elkerülhetetlen, hiszen nem támaszkodhatnak férfi- 
keresetre. 

Egészében a nők (és férfiak) nagy többsége minden társadalmi rétegben természetesnek 
tartja az otthonon kívül végzett munkát. Ez részben a kétkeresős családmodáellel együtt- 
járó egzisztenciális kényszer, hiszen a már társadalmi szükségletté vált javakat nem lehet 


10 Népesség- és Társadalomstatisztikai Zsebkönyv, 1984. 

11 Molnár László: Az otthonon kívül végzett munka szerepe a nő életútjának különböző szakaszaiban. 
Demográfia, 1977., 1. szám 

12 1985. január 1-jén 659 ezer 20-59 éves hajadon, özvegy és elvált nő éli Magyarországon. Bár e sokaságnak 
nyilvánvalóan csak egy része tekinthető szociológiai értelemben is magányosnak, a munkára túlnyomó részük 
mind anyagilag, mind társadalmilag rá van utalva. Forrás: Népesség- és Társadalomstatisztikai Zsebkönyv, 1984. 

egy keresetből megszerezni. Másrészt — az életút legnagyobb részében -— ma már a nők 
társadalmi és biztonsági igénye Is. 

Az állandó kereső tevékenységgel együttjáró életforma ugyanakkor igen nagy erőfeszí- 
tést kíván a házas és gyermekes nőktől. Ha a férj — néha más családtagok - részéről nem 
társul ehhez kellő megértés és segítőkészség, ha a hagyományos családi szerepek megva- 
lósításához ragaszkodnak, ez áthidalhatatlan konfliktusok forrása. 

Nemcsak a nők, hanem a férfiak élete is megváltozott, hiszen a dolgozó nőtől szükség- 
szerűen át kell (kellene) vállalniuk bizonyos otthoni feladatokat.!? Tulajdonképpen az 
egész család élete — a kisgyermeké is! — időpontokhoz kötötten , beprogramozott". Így 
a családtagok idejének egyeztetése, a családi-háztartási tevékenység normális menetének 
fenntartása egy 4-5 tagú családban olyan szervező tevékenységet kíván, amely önmagá- 
ban is feszültség forrása. Különösen a városokban, de leginkább a fővárosban szembetű- 
nő a hajszolt, nyugtalan életmód. Ebben a fárasztó, feszült életvitelben túlságosan 
gyakran keletkeznek konfliktusok. Ráadásul — a kényszerítő körülmények csökkenő 
tendenciája ellenére — leszoktunk a békés kompromisszumokról. 

Fájdalmas és negatív jelensége társadalmunknak, hogy az ifjú nemzedék szocializáció- 
jában zavarok mutatkoznak. (Legalábbis saját, korábbi helyzetükhöz viszonyítva). Ez a 
fiatalkori bűnözés magas, illetve emelkedő számában nyilvánul meg leginkább. (1970 és 
1981 között évente 5 ezer körül volt az elítélt fiatalkorúak száma. de az utóbbi években 
ismét emelkedett: 1984-ben már meghaladta a 6 ezret. Erre mutat az ideges tünetekkel 
kezelt gyermek és fiatalok emelkedő aránya, továbbá — szoros összefüggésben az előző 
pontban érintett tényezővel, a családi kötelékek lazulásával -— az állami gondozottak 
szintén folyamatosan magas száma.!4) 

Logikai és tapasztalati alapon joggal feltételezhető — újabban ezt kisebb volumenű 
konkrét vizsgálatok is alátámasztják -—, hogy ez a jelenség összefügg a nők otthonon kívül 
végzett munkájának általánossá válásával, családi-társadalmi szerepének megváltozásá- 
val is. (A negatív jelenségek kialakulásához természetesen más tényezők is hozzájárul- 
nak.) 

Ma nemcsak az oktatás, hanem a nevelés is döntő részben intézmények keretében 
történik. Az anya — munkája mellett — viszonylag kevés időt tud gyermekeivel tölteni. 
Az időhiányt legtöbben nem tudják pótolni a gyermekkel való tartalmas és bensőséges 
foglalkozással. Így sok családban lazák a belső kapcsolatok, nem folyamatos vagy 
egyoldalú a figyelem, a gyermek fejlődésének kontrollja. Ezt csak kismértékben enyhíti, 
hogy ma már változott a családi munkamegosztás, és számos családban az apa is részt 
vesz a gyermekek gondozásában. 

Sajnálatos tény, hogy ma a gyermekneveléssel kapcsolatban a köztudatban az , áldo- 
zatvállalás" dominál. Háttérbe szorult a gyermekvállalásnak az örömteli, kiteljesítő 
oldala, annak tudatosulása és átélése, hogy az élet leginkább a családban lehet teljes és 
harmonikus, s hogy az egyén elsősorban utódaiban örökítheti meg és múlhatja felül 
önmagát. 

A gyermekek többsége napjainkban reggeltől estig óvodában, iskolában, illetve nap- 
köziben van. Az oktatási intézmények keretében pedig a lehetségesnél sokkal ritkábban 
jön létre szoros személyes kapcsolat a gyermek és a pedagógus között.!5 Ezt nemcsak 
az oktatott gyermekek nagy száma - esetleg a pedagógus nem kellő rátermettsége — 
akadályozza, hanem más tényezők is, amelyekkel itt nincs mód foglalkozni. 


13 A nem kielégítő teljesítmények fő okát azonban tévedés lenne ebben keresni. Ezt döntő részben olyan 
,kemény" tényezők váltják ki, mint a társadalmi munkaszervezet nehézkes működése, a szervezetlenség (vagy 
túlszervezettség), a nem jó irányba ható érdekeltség, az egyenlősdi stb. 

14 A hetvenes évek második felében az állami gondozottak száma némi csökkenést mutat. Ez azonban 
valószínűleg a születések számának visszaesésével függ Össze. 

15 Nagyon találó volt ebből a szempontból a nőnapi TV-műsor egyik pedagógus szereplőjének megfogalmazá- 
sa: fáradt pedagógusok oktatnak fáradt gyerekeket. 

A család, az anya nem minden esetben és csak nagy erőfeszítések árán tudja a 
hiányokat pótolni és a gyermek nevelését valóban kézben tartani, irányítani. Ha pedig 
a családban egyébként is lazák a kapcsolatok, gyakoriak a konfliktusok, a gyermek 
elveszíti a lába alól a talajt, , rossz társaságba kerül", a számára oly fontos személyes 
kötődést galerikben véli megtalálni. (Ez azonban nem jelenti azt, hogy reális vagy 
igazságos volna például a 18-20 éves bűnelkövetők magatartásáért a felelősséget kizáró- 
lag a társadalomra és a rossz családi körülményekre hárítani.) 

Mind a családi kötelékek lazulása, mind a fiatalok szocializációjában mutatkozó 
gondok összefüggnek az otthon szerepének csökkenésével. Ez maga is bonyolult jelenség, 
több társadalmi folyamattal kölcsönhatásban alakult ki. 

Első helyre talán az a felfogás kívánkozik, amely — a kispolgári elzárkózás és önzés 
elleni harc jelszavával — a reálisnál lényegesen nagyobb szerepet szánt az emberek életében 
a nagyközösségnek. E nézet hatásával kétségkívül leértékelte az otthon szerepét, és vele 
a nők otthonteremtő munkáját is. 

A nők házon kívüli munkájának általánossá válása erősítette ezt a folyamatot, hiszen 
kevés időt és energiát tudnak az otthon megteremtésére és fenntartására fordítani. 
Valójában a fiatalabb korosztályhoz tartozók többsége nem is ambicionálja ezt a tevé- 
kenységet, ami egyáltalán nem meglepő, hiszen ez a munka is sok kötöttséggel jár, 
eredményei nem látványosak, és sokszor - rövid távon - nem is hálásak. Itt is — mint 
az élet sok más területén — csökkent az igényesség. Az emberek nem mindig hajlandók 
erőfeszítésre az igényesebb környezetért, a családért, a társukért. Így lassan a hagyomá- 
nya is elkopik e fontos, családot összetartó, társadalomépítő tevékenységnek. Nem 
kedvez az otthonteremtésnek az sem, hogy a fiatalok nagy része nehezen és hosszú idő 
alatt jut lakáshoz. 

A teljes női foglalkoztatás és a nukleáris család általánossá válása nagymértékben 
megnehezítette bizonyos szociális feladatok ellátását is. Elsősorban az öregek és a kórházi 
ellátást nem igénylő betegek gondozásáról van szó. A hagyományos családban, ahol a 
nők gazdasági tevékenységüket is a ház körül végezték, munkájukat rugalmasan tudták 
megosztani a gyermeknevelés, a beteg vagy az idős családtag ellátása és a háztartási- 
gazdasági teendők között. Mindezt mégsem kívánhatjuk vissza, mert ez a megoldás 
természetesen csak az akkori idők gazdasági fejlettségéhez és lehetőségeihez képest volt 
többé-kevésbé kielégítő, és távolról sem tekinthető ideálisnak vagy napjainkban változat- 
lanul megvalósíthatónak. Tény viszont, hogy ma egy idős szülő vagy tartósan beteg 
családtag ellátása szinte megoldhatatlan nehézségek elé állítja a családot, a dolgozó nőt. 

Végül szólni kell a születések számának kedvezőtlen alakulása és a női foglalkoztatás 
összefüggéséről. Mint láttuk, eredetileg a születések erőteljes csökkenése előzménye, 
feltétele volt a nők tömeges foglalkoztatásának. Ma azonban már - más tényezők 
mellett - a nők munkavállalása is kedvezőtlenül hat vissza a népesedés folyamatára. 
Mindkét szülő házon kívüli munkája esetén a kívánatosnak tartott 3 gyermek világra- 
hozatala és felnevelése olyan, sok éven át tartó erőfeszítést követel meg a házaspároktól, 
amelyre —- minden szociális támogatás ellenére — csak kevesen vállalkoznak. Így a 
családok többsége 1-2 gyermek mellett dönt, s ez a HESPGSSB egyszerű reprodukcióját sem 
biztosítja.!§ 


Merre tovább? 
Az elmondottakból kitűnik, hogy - hangsúlyozni kell: más társadalmi folyamatokkal 
kölcsönhatásban - a nők teljes foglalkoztatottságának sok nem várt, nemkívánatos 
következménye van. Kérdés, hogy miért van ez így? 

Egyik összetevője valószínűleg az, hogy az átalakulás túlságosan gyors volt. (A munka- 


16 Klinger András: Népesedés — a népesedéspolitika és eszközei. Társadalmi Szemle, 1981., 3. szám 

képes korú női népességnek 1949-ben 34, 1970-ben 64 százaléka volt aktiv kereső.) Azt 
is meglehetős biztonsággal lehet állítani, hogy a nök foglalkoztatási színvonala maga- 
sabb a társadalmilag-emberileg kívánatosnál — és a gazdaságilag racionálisnál is. 

A női foglalkoztatással kapcsolatos gondokat legtöbbször arra vezetik vissza, hogy 
nem épült ki eléggé a munkavállalást megkönnyítő intézményrendszer. Ugy vélem, sok 
intézménvünk van erre a célra, és ezek egy része jól 5 működik. Ilyennek tartom elsősor- 
ban a gyes, illetve a gyed rendszerét, a házon kívüli ellátás formái közül - legalábbis 
alapvetően — az óvodát. Kétséges viszont a bölcsődék társadalmi-gazdasági hatékonysá- 
ga, illetve a 10 éven aluli gyermekek napközi ellátása. Valószínűleg nem újabb intézmé- 
nyek létrehozása vagy a meglévők bővítése mozdítaná előre a kérdés jobb megoldását. 
Inkább a társadalmi munkaszervezet rugalmassága hiányzik , amely a keresőtevékenység 
változatos formáit tenné lehetővé — a munkaidő hosszúsága, beosztása, az otthondolgo- 
zás, a kisebb magánvállalkozások a humánszolgáltatások terén -, hogy a családok ki 
tudják választani azt a formát, amelyet a kisgyermekes időszakban leginkább össze 
tudnak egyeztetni a gyermekgondozás-nevelés feladataival. 

A nők bevonulása a társadalmilag szervezett munka világába szükségszerű folyamat, 
visszafordítani nem lehet és nem is kívánatos. Olyan kompromisszumos , megoldásra"!7 
kellene törekedni, amely -— legalábbis részben — megőrzi a hagyományos munkamegosztás 
legfontosabb pozitívumait, és számottevően mérsékli a magas női foglalkoztatottság nem- 
kívánatos hatásait. 

A tapasztalaton kívül ma már kutatási eredmények is alátámasztják, hogy a családi 
nevelést nem helyettesíti jól semmiféle intézmény. Ezért olyan feltételeket kellene kialakí- 
tani, hogy a gyermekek gondozása-nevelése 8-10 éves korukig túlnyomó részben a család- 
ban történjék. Valószinűleg az lenne az optimális, ha a gyermekek 3 éves korukig teljesen 
otthon nevelkednének, inkább kivételként kerülne sor bölcsödei elhelyezésre. (Ennek 
feltételei a gyed és a gyes rendszerében tulajdonképpen adottak.) 3 éves kortól minden 
gyermek óvodába járna, de csak kisebb részük töltené ott egész napját. Hasonlóképpen 
a 8-10 év alatti gyermekeknek a mainál kisebb hányada lenne napközis, viszont ott 
lényegesen javulnának a nevelés körülményeit. ! 8 

Ennek változatos lehetőségeit kellene megteremteni. Egyik fontos módja lehetne a 
részmunkaidős foglalkoztatás, az otthondolgozás lehetővé tétele a kisgyermekes nők 
számára. De elképzelhetők más, , nem szervezett" formák is. A részmunkaidő meghono- 
sítását azért célszerű szorgalmazni, mert több országban ez már bevált, mint olyan 
módszer, amely segít összehangolni a családi-háztartási feladatok ellátását és a szakmai 
munkát.!? Az NDK-ban is széles körben meghonosodott ez a forma. Ezekben az 
országokban túlnyomórészt a nők dolgoznak részmunkaidőben, ezen belül is a férjes és 
az iskoláskorú gyermeket nevelő nők. 

A részmunkaidő szélesebb körű (nemcsak nyugdíjasokra vonatkozó) bevezetése ko- 
rábban is felmerült, de erős és többoldalú ellenállásba ütközött, és nem valósult meg. 
Valóban felhozhatók ellene megalapozott és kevésbé megalapozott érvek. Talán leggya- 
koribb, hogy konzerválja a nők hátrányos helyzetét a munka világában. Kérdés azon- 
ban, hogy a jelenlegi - formálisan teljes munkaidőben, valójában sok megszakítással 
végzett munka, megtetézve a vele együttjáró feszültséggel, rohanással - nem ugyanolyan 
vagy nagyobb hátrányt jelent-e? Többen a munkafegyelmet, a termelékenységet féltik a 


17 Az idézőjel nem véletlen. Úgy vélem, a társadalmi kérdéseket nem lehet teljesen megoldani. Reálisabb arra 
törekedni, hogy olyan helyzetet alakítsunk ki, amely az előzőnél kevesebb ellentmondást tartalmaz. 

18 1984-ben az alsó tagozatosak 62 százaléka volt napközis. Forrás: Népesség- és Társadalomstatisztikai 
Zsebkönyv. 

19 Például Dániában az 1980-as évek elején a nők aránya az összes foglalkoztatottból közel 44 százalék volt, 
ezek 42 százaléka részmunkaidőben dolgozott. Az Egyesült Királyságban ugyanez 42 és 38 százalék. Forrás: 
Szeminárium a nők gazdasági szerepéről az EG-régióban. Bécs, 1984. október. (A szeminárium írásos anyaga.) 

részmunkaidőtől. Ezzel szemben felhozható, hogy a fejlett, magas termelékenységüű orszá- 
gokban jól tudják alkalmazni a részmunkaidőt, sőt néhány helyen - a munkanélküliség 
megelőzése-mérséklése céljából - államilag is támogatják. Reális viszont az az ellenvetés, 
hogy nálunk az alacsony keresetek nem teszik kifizetődővé az ilyen munkavállalást. Az 
is tény, hogy igen sokan - zömmel nők - keresnek részmunkaidős vagy otthon végezhetó 
munkát, de a gazdálkodó szervezetek ilyet nem kínálnak. 

Nézetem szerint az ellenérvek eltörpülnek ama parancsoló szükség mellett, hogy jobb 
feltételeket kell kialakítanunk a családi élet, mindenekelőtt a gyermekek családban történő 
nevelése számára. Ehhez több, nem költségigényes tényező is jobban hozzájárulhatna, 
például a családon belüli munkamegosztás fejlesztése, a nemzedékek jobb együttműkö- 
dése. Kívánatos volna, hogy a nyugdijas nagyszülők a mainál nagyobb részt vállaljanak 
unokáik neveléséből. De alapvetőnek tartom, hogy a családok életének kisgyermekes 
szakasza mentesüljön a mai rendkívül feszített időgazdálkodás nyomásától, nyugodtabb, 
kiegyensúlyozottabb legyen. Ez pedig - magas női foglalkoztatottság mellett — csak a 
társadalmi munkaszervezet rugalmasságának növelése, a részmunkaidő, az otthondolgo- 
zás mellett képzelhető el. Ennek érdekében a vállalatoknak, intézményeknek és a csalá- 
doknak is meg kell hozniuk azt az áldozatot - az előbbieknek gyakorlatilag szervezési 
többletmunkát -, amely a részmunkaidő jó felhasználásához nélkülözhetetlen. Természe- 
tesen szükség volna megfelelő garanciákra és rugalmasságra, hogy idővel a teljes munka- 
idős foglalkozásba vissza lehessen térni. Mi várható a felvázolt irányba történő jelentő- 
sebb előrehaladástól? 

A nők számára kiegyensúlyozottabb, nyugodtabb életet adna a kisgyermekes életsza- 
kaszban. Biztosíthatná az anyai szerep betöltésének jobb lehetőségét. Ezzel szemben, 
valószínűleg, gyengítené a szakmai karrier esélyeit. Azért csak valószínűleg, mert egy 
kétgyermekes, átlagos körülmények között élő fiatalasszony a szülés után legalább 6-8 
évig ma sem tud igazán a foglalkozására, szakmájára koncentrálni. Továbbá azért, mert 
a nők jelentős része ma is olyan munkakörben dolgozik, ahol szakmai előrehaladásra 
kevés a lehetőség. 

A család számára is kiegyensúlyozottabb, nyugodtabb körülményeket jelentene éppen 
a házasság első évtizedében, amikor általában kialakul a stabil vagy éppen instabil 
helyzet. Több idő jutna az otthon megalapozására, vonzóbbá tételére, ami jelentős 
tényezője az , élet minőségének". 

A társadalom számára legkézzelfoghatóbban a népességreprodukció minőségi feltéte- 
leit javítaná. Vagyis testileg és szellemileg egészségesebb, családhoz jobban kötődő, 
szilárdabb erkölcsi talajon álló gyermekek lépnének a tizenéves korba, és ez bizonyára 
a mainál szilárdabb alapot adna további életútjuk alakításához. 


ei essátás s zmezteámálsttettzttztettsi 


LENDVAI ILDIKÓ: 


Közönség és művészet 


Közönség és művészet — úgy tűnhet - szétválaszthatatlan fogalmak. Legalábbis madár- 
távlatból nézve. , Művészet" és , közönség" a maga elvontságában tekintve valóban nem 
képzelhető el egymás nélkül. Közönségnek lenni — divatos szóval élve — egyike a , társa- 
dalmi szerepeknek", amelyeket az ember csak valamilyen művel találkozva, a művel való 
viszonyában tölt be. A műalkotást már könnyebb önmagában, a közönségtől független, 
autonóm jelenségként értelmezni, de ez is erősen viszonylagos: a művészet mint sajátos 
jelrendszer része egyfajta kommunikációnak, feltételezi a kommunikációban részt vevő, 
annak szabályait ismerő és elfogadó partnereket, magyarul: a közönséget. 

Művészet és közönség egymásrautaltsága a bizonygatásra nemigen szoruló esztétikai 
alapigazságok egyike. Az elvi egység a gyakorlatban mégis problematikus; kielégítetlen 
közönségigényekről és közönség nélküli művekről, olykor irányzatokról beszélünk. A tör- 
téneti okok messzire vezetnek. Amióta már nem a mindennapok világában is együtt 
tevékenykedő, hasonló életfeltételeket hasonló módon megélő, alig tagolt kis közösségek 
. termelik ki a maguk élményeinek művészi megszólaltatóit (mint ahogy a népművészet 
egészen külön sosem váló , alkotója"-, befogadója" esetében volt), azóta mű és közönség 
találkozását mesterséges módon meg kell szervezni, elő kell állítani. S amióta a művészetek 
iránti úgynevezett társadalmi megrendelés nem feltétlenül konkrét szükséglet alapján 
konkrét művet rendelő mecénás közvetítésével érkezik el a művészekhez (mint a közép- 
kor és gyakran a reneszánsz művészetében), azóta a közönségigényeket bonyolult társa- 
dalmi folyamatokból, szükségszerű kísérletek és tévedések árán kell , dekódolni", kifejte- 
ni, érzékelhetővé tenni. 

Semmiképpen sem valamiféle visszafejlődésről, az egykori idilli állapotok elvesztéséről 
van azonban szó művészet és közönség viszonyában. Mű és közönség problémátlan 
egységét — mi tagadás -— előrevivő történelmi tendenciák: egyfelől a társadalom differenci- 
álódása, a munkamegosztás finomodása, másfelől a lehetséges közönség kiszélesedése 
bontották meg. A mű hatáslehetőségei kitágultak — igaz, azon az áron, hogy a művész 
számára a közönség bizonyos fokig arc nélkülivé vált, alkotó és befogadó viszonyának 
meghitt személyességét a két szerep elkülönülése, eltávolodása váltotta föl. A művészi 
élmény létrejöttét, a mű közönséghez juttatását egy egész közvetítő rendszer (a művészet- 
közvetítés intézményvilága) szervezi. A mű nem spontán módon talál közönségre, hanem 
el kell , szállítani" hozzá. 

A közönség növekedése (és emellett a tömeges terjesztésre alkalmas eszközök megjele- 
nése) más tényezőkkel együtt oda vezet, hogy a modern társadalmakban mű és közönség 
elvi összetartozása , magától" nem válik gyakorlattá. Különösen a mi társadalmunkban 
- ahol a kultúra demokratizálása, a közönség kiszélesítése a legfontosabb elérendő 
értékek közé tartozik -— követel tudatos erőfeszítést az alkotás és a befogadó találkozási 
esélyeinek növelése. 

u 

Értékes mű és nagyközönség elválását a polgári kultúra viszonyai között , elitművészet" 
és , tömegkultúra" szembenálló kategóriával szoktuk leírni. Ez a terminológia pontosan 
fejezi ki azt a folyamatot, amelynek során a mű (legalábbis az értő kevesekhez szóló 
autentikus művészet, a , nagybetűs" MŰ) és a széles közönség, a társadalom többsége 
közti távolság szakadékká növekszik, melyet kivételes történelmi szituációkban kivételes 
tehetségek tudnak csak átlépni. Ebben a helyzetben az , elitművészet" szükségképpen 
ezoterikussá, életidegenné, a tömegkultúra pedig manipulálttá és sekélyessé válik, hiszen 
a művészi tehetség és a tömegek között nem jön létre mindkettőjüket éltető véráram. 

Könnyű azt mondani: mindez már meghaladott társadalmi viszonyok terméke: az 
érték mára már nem szükségképpen a zárt, arisztokratikus , elitművészet" része, a 
tömegek kultúrája pedig nem a régi értelemben vett , tömegkultúra", sem a vele kapcso- 
latos politikai-ideológiai szándékokat, sem a színvonalat illetően. Sok igazság van ebben: 
éppen ezért az , elit- és tömegkultúra" terminusait mai viszonyainkra nem is szoktuk 
alkalmazni. A terminológia mögötti problémát azonban a mi viszonyaink között is 
érdemes újragondolni: mintha valami hasonló - mű és közönség közötti — , szakadék" 
rontaná művészeink közérzetét és befolyásolná a közművelődési munka objektív lehető- 
ségeit is. Az is biztos, hogy - különösen bizonyos művészeti ágakban: a komoly zenében, 
a képzőművészetben s újabban talán a szépirodalomban, sőt a filmművészetben is — a 
vitathatatlan értékek egy része ma sem talál szélesebb közönségre, miközben jelentős 
társadalmi rétegek szinte kizárólag a , kommersz", a , lektűr" (olykor egyenesen a bóvli) 
fogyasztói. Gondoljunk a , művészfilm" és , közönségfilm" — csak ritka példákban meg- 
haladott — hatáskülönbségeire, a szépirodalmi művek kiadásában (és vásárlásában) a 
,lektűr" javára mutatkozó nagy példányszámeltérésre. 

A helyzet bonyolultabb annál, mintsem hogy egyszerűen a , múlt örökségét" emleget- 
hessük. Hiszen a nagy társadalmi átrendeződéssel párhuzamosan (a negyvenes évek 
végén, az ötvenes évek elején) először forradalmi gyorsasággal indult meg a közönség 
ehhez hasonló átrendeződése, az , új közönség" születése és gyors gyarapodása; később, 
a társadalmi konszolidáció éveiben, a mobilitás természetes lassulásával a közönség 
, mobilitása" is mintha csökkent volna. Néhány területen — utalhatunk a filmre, később 
a tévére, vagy akár az iparművészetre, az igényesebb formakultúrára - tovább tartott 
vagy tart ma is az értő közönség számokkal is mérhető növekedése, más művészeti 
ágakban (különösen modern műalkotások esetében) viszont igazi , áttörés" nem valósult 
meg, sőt arra is van példa, hogy a közönség megcsappan, mint újabban — különböző 
okokból - a modern magyar szépirodalom (egyáltalán a szépirodalom) olvasásában. 

Nem is csupán arról van szó, hogy az előző társadalom nálunk talajtalannak tekintett 
öröksége oly gyakran csak hosszú távon és nem egyenes vonalúan küzdhető le. Hanem 
arról is, hogy saját ellentmondásaink alapján a művész nem tud vagy nem akar a 
nagyközönséghez fordulni. Ha akar is: küszködik a problémával, közegellenállásra talál 
saját berkeiben, s elrontott ízlésre a másik oldalon. 

Valószínűleg az a helyzet, hogy , elitkultúra? és , tömegkultúra" (a polgári társadalom 
viszonyai között kialakult és megtapasztalt) ellentéte a művészet és a közönség kapcsola- 
tában felbukkanó konfliktusok, működési zavarok, ellentmondások egyik történelmi 
formája, amelyet erősen meghatároz a manipuláció, az elidegenedés ideológiai-politikai- 
gazdasági természetrajza. Ezt a konkrét történelmi formát a társadalmi viszonyok válto- 
zásával meg kell, meg kellene haladni — noha természetesen nálunk még ez a folyamat 
sem fejeződhetett be. 


HB 
Művészet és közönség kapcsolatában azonban egyéb tekintetben is lehetséges konftik tus- 


helyzet: más viszonyok között, más okokból más ellentmondások keletkezhetnek és 
teremthetnek időleges távolságot egy-egy értékes művészi vonulat és a nagyközönség 

között. Sokféle oka lehet az ilyen távolság létrejöttének vagy megmaradásának: az 
értékrend változásai, az életmód átalakulása, a kulturális javak társadalmi presztízsének 
mozgása, a művészeti ágak, művelődési formák , hierarchiájának" elmozdulása, az egyes 
társadalmi rétegek helyzetében beállt változások és így tovább. 

Létezik-e akkor a mi viszonyaink között ,elit"- és , tömegkultúra"? A fogalmak 
eredeti, történelmi értelmében nem, hiszen ,elit" és , tömeg" társadalmi jelentése is 
megváltozott. De elit- és tömegkultúra hasadására emlékeztető tünetcsoport — nevezzük 
ezt bármilyen néven — ma is jelen van szellemi életünkben. Óriási különbséget jelent 
természetesen, hogy ezek a tünetek most nem a művelődéspolitika törekvéseivel szink- 
ronban, azok mentén, hanem éppen azok ellenében keletkeztek. 

Ezért a művelődéspolitika egyik fontos kötelessége éppen az, hogy , bemérje" a külön- 
böző társadalmi-gazdasági-kulturális folyamatok hatásait és mellékhatásait a művé- 
szet—közönség viszonyának alakulására, és , rásegítő" vagy ellentételező intézkedéseivel, 
koncepcióival tegye minél sűrűbbé az értékes művészet és a közönség találkozási pontja- 
it. A kétoldalú érzékenységre a művészeti kultúrában is szükség van. Ha úgy tetszik, a 
, távolságot" kétfelől kell-lehet csak oldani, csökkenteni. 

Ha történetesen a művésznek romlanak az alkotási feltételei, ha panaszkodik közérze- 
tére, ha a világ és a társadalom gondjai őt 15 nyomasztják, akkor némi megértés indokolt 
a műben is tükröződő zavar megítélésében. De kaphat-e a művész , felmentést" az alól, 
hogy hivatástudatát érzékelje, hogy távolabbra is lásson, hogy elmélyüljön a folyamatok, 
az emberi viszonyok érzékelésében? A valósággal való birkózás, az igazság kiküzdése, 
az életre való tendenciák fürkészése talán csak a nagy fellendülések időszakának sajátja 
a művészetben? Vajon a közönség érdeklődését befolyásoló objektív és szubjektív körül- 
ményeket elegendő-e csupán konstatálni? Vajon reménytelen vállalkozás e hatások 
korrigálása, igazítása, ellentételezése? 


A Központi Bizottság mellett működő Művelődéspolitikai Munkaközösség 1984-es 
művészetpolitikai állásfoglalásának (mellyel a Társadalmi Szemle olvasói a lapban is 
találkozhattak: 1984., 10. szám, 3—-23. old.) legfontosabb , szemléleti fordulata" talán 
éppen a befogadói szempontok megnövekedett hangsúlya, a közönségigények pontosabb 
számbavétele, az a törekvés, amely a művészetpolitika feladatai között méltó helyet akar 
adni az alkotómunka segítése, ortentálása mellett a közönséghez juttatás, a művészetköz- 
vetítés, a befogadás befolyásolásának. a társadalmi szükségletek képviseletének 15. Ugy 
is mondhatnánk: a művészetpolitika nem kizárólag a művészértelmiséggel foglalkozó, 
közöttük ideológiai-politikai szerepet vállaló , művészpolitika, hanem legalább ennyire 
,közönségpolitika" is, amely a lehetséges befogadók: az egész társadalom igényének 
figyelemmel kísérője és befolyásolója, a nagyközönség művelődési érdekeinek közve- 
títóje. 

Logikus és természetes, hogy a szövetségi politika kiépítésének, egy újfajta művészet- 
eszmény megalkotásának idején előtérbe kerülnek (kerültek) a művészetpolitika , mű- 
vészpolitikai", értelmiségpolitikai feladatai. Amikor azonban a nagyközösség, a nemzet, 
a társadalom műveltségének emelése válik létkérdéssé — és ma erről van szó! -, akkor 
különös fontosságot kapnak a művészetközvetítéssel, az értékszelekcióval, a kulturális 
ellátás mechanizmusának javításával, a művelődési esélyek közelítésével kapcsolatos, 
szélesebb értelemben vett művelődéspolitikai, társadalompolitikai, szívesen mondanám: 
, közönségpolitikai" funkciók 15. 

Ebben a helyzetben természetes, hogy művészet és közönség viszonya számtalan 
dilemmát vet föl, viták kereszttüzébe kerül. Hogy csak néhány megkerülhetetlen kérdést 
említsek: egészében csökken-e vagy nő a művészetek közönsége? Egyáltalán: változik-e 
a művészetek társadalmi szerepe, , leértékelődik-e" a közönség, a társadalom értékrend- 

jében a művészet? Milyen új közönségigények jelenlétével számolhatunk? Van-e egysé- 
gesnek tekinthető közönség, alakul-e a művészetek nyomán közös cél- és értékrendszer? 
Vannak aztán a közönség-művészet viszonyának messzebbre vezető gazdasági-gazdál- 
kodási elemei is, amelyek azt a kérdést vetik föl: mit tart el a közönség, és milyen 
következményekkel jár, ha a művészeti intézmények az ő pénztárcáját is célba veszik? 

Érdemes a gondolkodást azzal kezdeni: változott-e a művészetek társadalmi szerepe, 
presztízse az objektív szükségleteket és a közönség megítélését tekintve? Már csak azért 
is érdemes ezzel foglalkozni, mert mintha egy sajátos frusztrációs érzés hatalmasodna el 
művészeken és művészetbarátokon egyaránt, mintha fenyegetve éreznék a művészetek, 
általában a humán kultúra korábbi pozícióit. A veszélyérzetnek — épp a közönségszoká- 
sok tekintetében — van is bizonyos alapja. Az életszínvonal megtartásának érthető 
szándéka, a megélhetés gondjai az egyéni életvitelben hátrább sorolhatják a művelődési 
érdekeket. Tegyük hozzá: többnyire még a bizonyítványt nyújtó, konkrét, mérhető 
eredményeket hozó tanulási, szakképzési formák , presztízse" is csökkent annak követ- 
keztében, hogy a szaktudás, a kvalifikált (esetleg szellemi-értelmiségi) munkára való 
felkészültség anyagi megbecsülése relatíve kisebb lett, kisebb mértékben nőtt a szakkép- 
zetlen munka anyagi megbecsülésénél. Világos, hogy így még nehezebben mozdult a 
vállalkozókedv a pályakorrekcióra, előnyös mobilizációra sem jogosító művészeti ön- 
képzés, élményszerzés irányába. Ahol a jobb megélhetés, az anyagi javakban való 
gyarapodás vágya objektív okokból vagy értékzavarok következtében minden más 
igényt elsöprően jelentkezik, ott a művészetekkel való barátkozás megengedhetetlen 
luxusnak, időrablásnak, , úri huncutság"-nak is tűnhet. 

Ilyen esetben nyilván mit sem segíthet az aufklérista attitűd, a művészetek nélkülözhe- 
tetlen szerepének - egyébként teljesen helytálló — fejtegetése. Emellett — vagy inkább 
ehelyett — ki kell építeni azt a mechanizmust, amely a művelődés ellenében ható rövid 
távú érdekeltséggel szemben , kijátssza", felmutatja és érvényesíti azt a hosszú távú 
társadalmi érdeket, amely a , civilizációs szint", a műveltség, a szűkebb és tágabb értelem- 
ben vett kultúra emelését a társadalmi-gazdasági előrelépés egyik ugrópontjának tekinti. 
Ha a tudás, a műveltség presztízse — néhány jól kiszámított jövedelempolitikai és egyéb 
intézkedés következtében - érzékelhetően javul, akkor a művészetekkel való foglalkozás 
, esélye" is megnő. Nemcsak a szaktudás növelésének fontosságáról van szó tudniillik. 
Vajon kétséges-e, hogy a művészet indítékokat adhat az értelmes emberi élethez - 
, taníthat" méltó módon élni -, hogy befolyásolhatja a belső problémák, a családi-emberi 
konfliktusok elviselését és kezelését. Lehetséges nyereségként a fantázia, az empátia 
fejlesztésére is gondolhatunk, hiszen egy újfajta munkakultúra és állampolgári , kultúra" 
e képességek és érzékenységek kimunkálását kívánja, amelyek többek között a művésze- 
tekkel való intenzív kapcsolatban szoktak kicsiszolódni. 

A művészetek felértékelődésének objektív folyamataira is számíthatunk tehát, még 
akkor is, ha ennek a rövid távú és rövidlátó érdekek olykor ellentmondanak. De a 
fölértékelődés irányába hat a nemzeti kultúra, a nemzeti kohézió utóbbi időben megnö- 
vekedett jelentősége, a , nemzet" fogalmában összefoglalható közösségi kapcsok, tradíci- 
ók és erkölcsi értékek iránti fokozott igény és érdeklődés, ami a közösségi értékek, a 
kollektivisztikus morál és elkötelezettség eleven életének, folyamatos jelenlétének ma 
egyik táplálója, a társadalmi konszenzus fenntartásának fontos eszköze. A , nemzeti 
problematika" iránti érdeklődés megelevenedése szerencsés esetben erősítheti a nemzeti 
kultúra egyik fő vonulatát jelentő hazai művészet közönségkapcsolatának erősödését. 


A művészet társadalmi szerepe objektív okok folytán általánosságban tehát megnöveke- 
dett, még akkor is, ha az egyes művészeti ágak, áramlatok egymáshoz való viszonyában 

s rangsorában", hatásában, közönségkapcsolataiban ezzel ellentétes mozgások is lehetsé- 
gesek vagy megfigyelhetők. 

A , társadalmi szükséglet" és a ,közönségigény" azonban nem esik automatikusan egybe, 
hiszen a "közönség" és a , társadalom" terjedelme sem azonos (természetesen az aktuális, 
a tényleges és nem a potenciális közönséget tekintve). Másrészt arra sincs semmi garan- 
cia, hogy az objektív folyamatokból, az előrevivő mozgásokból kielemezhető társadalmi 
szükséglet felismert, vállalt, más érdekekkel is korreláló, tömeges közönségigényben 
fejeződik ki. Ebben a helyzetben igen erős a kísértés a paternalista, gyámkodó irányítási 
gesztusokra, az aufklérista magatartásra, az , én jobban tudom, mi kell neked", a , majd 
én megmondom, mire legyen igényed" -— és más ehhez hasonló megfontolások alapján 
születő kinálatalakításra. Az igényszint ésszerű, a realitásokból kiinduló emelésének 
programját és a valóságos tömegigények lebecsülését, figyelembe nem vételét keskeny 
határ választja el egymástól. A jó szándékban nincs is különbség a kétféle magatartás 
között: az eredményességben viszont annál inkább. 

Akár tetszik, akár nem, a művészetek , fogyasztása" nem tehető kötelezővé: hiába a 
legigényesebben válogatott, értékekben gazdag művészeti kínálat, ha az semmilyen 
számottevő közönségréteget nem , talál el". Művészet és közönség tényleges találkozásá- 
nak elősegítésére nincs jobb általános receptünk, mint a meglévő igényekre építkező (és 
azokat továbbépítő), egy-egy réteg, csoport ízlésszintjének felső sávját , támaszpontjának" 
tekintő, onnan tovább terjeszkedő kulturális stratégia kialakítása. Ennek a stratégiának 
arra a felismerésre kell alapoznia, amely szerint a művészet társadalmi szerepének 
fölértékelésére vonatkozó objektív történelmi szükséglet nem jelent feltétlenül ezzel 
mindenben adekvát közönségigényt, pontosabban: okos beavatkozásokkal segíthető, 
hosszú, bonyolult mozgásfolyamat vezethet csak el a művészetek iránti objektív társadal- 
mi szükségletek növekedésétől a művészetek tényleges megítélésének, presztízsének, 
hatókörének változásáig. Hadd idézzem Németh László nemrégiben nyilvánosságra 
hozott kultúrpolitikusi , ars poeticájának" (Ha én miniszter lennék. ..; Valóság, 1986., 6. 
szám) egyik megfogalmazását: , A szocializmus építésében, hogy ezt a fülünkbe evődött 
kifejezést használjuk, a csalódásokat okozó illúzió épp az, hogy a keretek kijelölése a 
dolgok megvalósítását is jelenti. Holott a keret csak feltétele annak, hogy a dolog 
létrejöjjön, a nehezebb s hosszabb szakasz utána következik." 


Ahhoz, hogy épp az igények megnemesítése érdekében reálisan számot vessünk a közön- 
ség mai igényeivel, valóban le kell számolnunk néhány, , csalódásokat okozó illúzióval". 
Mit tudunk egyáltalán a közönség mai arculatáról, milyen változásokat észlelhetünk rajta? 

Tudunk először is jó néhány kedvező változásról. A közönség iskolázottabb, mint 
régen - a szó konkrét, iskolai végzettségre utaló értelmében bizonyosan az. Számos új 
eszköz, tömegkommunikációs forma megsokszorozta a műalkotások (vagy azok egy 
csoportja) potenciális, de gyakran tényleges közönségét is. Nemcsak a rádiózás, a televí- 
ziózás általánossá válásának közismert folyamatáról van szó. Még az életszínvonal- 
problémák sem akadályozták meg például a hanglemez- és könyvvásárlás (az árak 
emelkedésénél nagyobb arányú) növekedését, s ez mindenképpen figyelemre érdemes 
adat. 

Szembesülnünk kell persze néhány illúziónak bizonyult várakozással is. Először is: 
nem igazolódott be, hogy a szabadidő s ezen belül különösen a művelődésre, művészi 
élményszerzésre fordítható idő egyenletesen, évről évre növekszik. A kötelező munkaidő 
csökkenése jelentős létszámú rétegek esetében nem járt együtt az önképzésre, kikapcsoló- 
dásra szánt idő meghosszabbodásával. Az okok jól ismertek: az életszínvonal megőrzésé- 
re, az életkeretek javítására irányuló erőfeszítések szükségképpen időt szívnak el a 
főmunkaidőn kívüli órákból. Igaz, ezek a tevékenységek sem , ab ovo" kultúraellenesek: 

a ház körüli foglalatosságok ismereteket, sajátos munkakultúrát is adhatnak, ősi, harmó- 
niához segítő emberi képességeket éleszthetnek föl. Végül is, miért lenne például a 
szükségből divattá is váló kertészkedés , barbár", a műveltség értékeivel szembenálló 
elfoglaltság? 

Annyi azonban biztos: a művészi élményszerzésre szánt, különösen a teljes intenzitást 
kivánó alkotásfajták befogadására szentelhető időmennyiség kedvezőtlen irányban ala- 
kult az utóbbi években. A , derékhad", a fiatal felnöttek és a középkorúak többek között 
ezért is vallalkoznak kevésbé az otthonról való kimozdulást követelő, csak külön prog- 
ramként megszervezhető művészeti élményekben való részesedésre. Ez azzal jár, hogy a 
művészeti intézmények programjainak közönsége - némi túlzással — olykor csak az 
életszinvonaluk megalapozását még el nem kezdő fiatalokból és (kisebb számban) az ezt 
a feladatot már befejező idősebbekből áll: a közöttük lévő generációk a művészettel való 
találkozásra szívesebben szánják az otthoni tevékenykedés . üresjáratait", könnyebben 
kiszakitható pihenőit, vagy az elfoglaltságokkal párhuzamosan , háttérzene-hallgatást "", 
,háttértévézést", , háttérrádiózást" folytatnak. 

, Ezért 15" — így fogalmaztam az imént. Mert a korosztályok művészeti igényeit az is 
alakítja, hogy éppen a fiatalok kívánják a művészettel is összekapcsolható társas, közös- 
ségi alkalmakat, mig az idősek gyakran ott találnak menedéket a magány gyötrő rabsá- 
gából. 

Voltak illuzórikus elemek abban a feltételezésben is, hogy az iskolázottsági szint 
országos emelkedése minden ponton növekedést jelent majd az értékes művészet közön- 
ségében. Nagy vonalakban helytálló is ez az elképzelés, hiszen az iskolázottság és az 
izlésszint között szoros korreláció mutatható ki. Ez az általános igazság azonban auto- 
matikusan nem vonatkoztatható minden konkrét területre: noha az iskolázottság egyen- 
letesen emelkedik, bizonyos művészeti ágak, élmények befogadói köre (a hangverseny- 
látogatóké, a rendszeres olvasóké és másoké) az utóbbi években stagnál. Azt mondhat- 
nánk: az iskolázottság színvonalának javitása fontos feltétele az igényes közönség kibő- 
vülésének - és nagy általánosságban rendszerint el is éri ezt a hatást -, de a magasabb 
végzettségtől nem válik mindenki minden téren feltétlenül , kvalifikáltabb", értő befoga- 
dóvá. Az iskolai művészeti nevelés adott szintje, a közművelődés, a művészetközvetités 
munkája, az életmód, a szokások alakulása, a művelődés gazdasági-társadalmi környeze- 
te fölerősítheti, de keresztezheti is azt az alapvetően pozitív befolyást, amit az iskolázott- 
ság a befogadás mélységére és szélességére gyakorol. 

Azzal is szembe kell néznünk: a művészi értékek elsajátításában mutatkozó egyenlőt- 
lenségek csak lassan mérséklődnek és olykor újra is termelődnek. A művészeti befogadás 
esélyeit befolyásoló rétegkülönbségek csökkentésében nem sikerült igazi , áttörést" elér- 
ni: az úgynevezett rendszeres műélvezők aránya (akik a tömegkommunikációs eszközök 
használata mellett részt vesznek zenei és színházi rendezvényeken, szépirodalmat 15 
olvasnak) rétegenként nagy eltérést mutat. Említsük csak a két szélső értéket: ez az arány 
a vezetők és értelmiségiek között 53 százalék, a mezőgazdasági fizikai dolgozók között 
pedig 3 százalék. 


Beszélhetünk-e ebben az esetben , a" közönség valamennyire egységes fogalmáról? Egy- 
általán: kell-e, hogy a közönség valamilyen szempontból egységes legyen? Nem természe- 
tesebb-e, hogy az ízlések és igények differenciálódnak, ki-ki megtalálja a neki és csoport- 
jának szóló műalkotást? Ilyen formán van-e egyáltalán művészeti kultúra, mint olyan. 
vagy inkább szubkultúrák laza szövedékével állunk szemben? 

Az nyilvánvaló, hogy az ízlésben — a művészeti ízlésben is - uniformizáltságra nem 
lehet, nem is szabad törekedni. Ellentmondana ez nemcsak a művészet természetének, 
de az autonóm személyiség kiteljesedését kívánó társadalmi érdeknek is. A befogadói 

igények és ezzel párhuzamosan a művészi kifejezésmódok sokszínűsége és további diffe- 
renciálódása alapjában pozitív, értékeket teremtő folyamat. A veszély két irányból jelent- 
kezhet. 

Egyrészt a közönség oldaláról: ha az igények differenciálódása olyan szélsőségeket hoz 
létre, amelyben egyes rétegek minden vonatkozásban a színvonallétra alsó fokain helyez- 
kednek el, és ez egybeesik más, nemcsak a művészeti élményszerzésben észlelhető társa- 
dalmi-gazdasági hátránnyal is. Vagyis: ha az ízlés, az igények nemcsak egy horizontálisan 
ábrázolható gazdag színskálán helyezkednek el, hanem , vertikálisan" is rendeződnek. 
Ha egyes csoportok különböző okoknál fogva tartósan a , kultúra alatti", , művészet 
alatti" régiókba szorulnak s a társadalomnak nincsenek eszközei kimozdításukhoz. Erről 
a veszélyről (az esélyegyenlőtlenség problémájáról) gyakran beszélünk. Orvoslására a 
művelődés-, gazdaság-, társadalom- és szűkebben vett szociálpolitikai eszközök egész 
sorát, mozgékony, megújulásra képes rendszerét lehet csak csatasorba állítani. 

Van azonban egy másik, kevésbé drámai formában mutatkozó veszély is, amely a 
művészet oldaláról jelenik meg. A művészeti értékmező sokszínűsége, differenciáltsága 
örvendetes dolog. De ha ez az értékmező széttöredezik, Almási Miklós kifejezésével élve, 
,fragmentalizálódik", vagyis nem képes átlépni a , csoport- és ízléshatárokat" (lásd 
Almási Miklós felszólalását az 1983-as művelődéspolitikai tanácskozáson is: , Művelő- 
déspolitikánk 25 éve. Kossuth, 1984., 149. old.), az már a művészet-közönség viszonyá- 
nak szempontjából is aggasztó jelenség. Ha elvész a különböző ízlések, gondolkodásmó- 
dok közötti dialógus képessége, akkor a művészet nem képes a közösségi sorskérdések 
ügyében hathatósan szót emelni, a döntő társadalmi folyamatokat katalizálni, a gyakran 
használt szójátékkal élve a , közönségből" nemzeti, társadalmi , közösséget" formálni. 


Művészet és közönség viszonyában , problémahelyzet", végiggondolandó ellentmondás 
van tehát éppen elég. Általános program persze mindig nehezen fogalmazható meg, hi- 
szen valamennyi művelődéspolitikai gondunk orvoslására alkalmas csodaszer nemigen 
létezhet. Az bizonyos: művészet és közönség találkozási pontjait elsősorban abban a 
mezőben kell sűrítenünk, ahol szélesebb közönségrétegek a maguk igényei alapján 
kulturális élményeket keresnek. Ez a mező — minden kedvezőtlen tendencia ellenére — 
létezik, bővül, és elég pontosan körvonalazható: a nagyközönség növekvő érdeklődéssel 
fordul a tömegkommunikációs programok, elsősorban a televízió, a szórakoztató kulturá- 
lis kínálat és bizonyos fokig a vizuális kultúra tartományai felé. A művészetpolitika 
figyelmét, energiáit, mozgósítható eszközrendszerét is elsősorban ezekre a területekre kell 
tehát koncentrálni, itt különös felelősséggel és tudatossággal törekedve a valódi értékek 
közvetítésére, népszerűsítésére. Művelődéspolitikai eszmények és közönségigények köze- 
lítésének ez a legjobban járható útja — ideje még előbbre jutni rajta. 


A láthatatlan jövedelmek adóztatásának 
gazdasági és jogi összefüggései 


,Két évtizeddel ezelőtt a lakossági adózás 
szinte kizárólag a viszonylag szűk kisáru- 
termelői réteg és az adóhatóságok ügye 
volt. Egy-egy adórendelet megjelenése nem 
számított a társadalmat igazán foglalkoz- 
tató eseménynek. Napjainkra a helyzet 
megváltozott. Ha az adózás még nem is 
vált mindennapjaink részévé, de a kívána- 
tos lakossági adórendszerről, az adópoliti- 
káról folytatott viták már igen. A gazda- 
ság és a társadalom legkülönbözőbb kér- 
déseit napirendre tűző politikai és szakmai 
tanácskozásokon vetik fel az arányos, 
igazságos és méltányos teherviselés köve- 
telményeit. 

A láthatatlan és általában a magas jöve- 
delmek, egyes rétegek vagyonosodása ma 
már hétköznapi beszélgetéseknek is tár- 
gya. Természetes igény, hogy ezek a réte- 
gek fokozottabban járuljanak hozzá a köz- 
terhekhez, az adózás eszközei mérsékeljék 
a kiugró, a munka nélkül szerzett vagy a 
végzett munkával arányban nem álló jöve- 
delmeket. E problémával kapcsolatban 


egy sor kérdés merül fel. Növelhető-e az 


adóztatott jövedelmek köre, hogyan adóz- 
tathatók a láthatatlan jövedelmek? Milyen 
célok elérésére használható fel az adó? Mi- 
lyen az a gazdasági és jogi környezet, 
amelyben az adózás kívánt hatását kifejt- 
heti? 

A kérdések sora folytatható. Valameny- 
nyire egy tanulmány keretében nem is ad- 
hatunk megnyugtató választ. A figyelmet 
elsősorban arra kívánjuk ráirányítani, 
hogy a lakossági adózás nem a pénzügypo- 
litika belső, szakmai ügye, hanem a jöve- 
delemelosztásról, az életszínvonal- és szo- 


ciálpolitikáról vallott eltérő nézetek ütkö- 
zőpontja, amely mai valóságunk látszólag 
messze eső területeit is érintheti. 

Az adó hatalmi-vagyoni jellegénél, ma- 
teriálisan értékelő természeténél fogva a 
legkülönbözőbb gazdaság- és társadalom- 
politikai célokat közvetítheti. E sajátossá- 
gával hozható összefüggésbe az, hogy a 
hetvenes évek eleje óta újra és újra felme- 
rülő - a társadalompolitika által is több 
ízben megfogalmazott - igény a láthatat- 
lan forrásból származó magas jövedelmek 
adó útján történő megcsapolása. 

Társadalmi feszültségek okaként a köz- 
véleményben nemcsak a láthatatlan jöve- 
delmek fogalmazódnak meg, hanem gyak- 
ran — a forrástól és a teljesítménytől füg- 
getlenül - általában a magas vagy a , túlsá- 
gosan" magas jövedelmek , esetleg a kihívó, 
pazarló életvitel. Nem kíván részletes bizo- 
nyítást az, hogy a kiemelkedő teljesítmé- 
nyek megfelelő anyagi elismerése nem el- 
lentétes jövedelemelosztási elveinkkel és az 
sem, hogy a kiugró jövedelem nem feltétle- 


"nül párosul pazarló életvitellel. 


A jövedelmi egyenlőtlenségek a társa- 
dalmi egyenlőtlenségeknek csak egyik ve- 
tületét jelentik, amelyek hatnak más társa- 
dalmi egyenlőtlenségekre, de azokkal nem 
feltétlenül esnek egybe.! Az egyenlőtlensé- 
gek közül az adózás természetesen csak a 
jövedelmi és a vagyoni egyenlőtlenségeket 
ragadhatja meg siker reményében. A folyó 
jövedelmek eltérő méretein és aránytalan- 
ságain kívül más tényezők is növelik a tár- 


1 Lásd Kolosi Tamás; Jövedelem, kereset, társadal- 
mi helyzet. Társadalmi Szemle, 1983., 10. szám, 48. old. 

sadalmi különbségeket. A lakásszerzés és 
a gyermeknevelés aránytalanul megnöve- 
kedett költségei, egyes rétegek vagyonoso- 
dása, más rétegek deprivációja, az érdekér- 
vényesítési lehetőségek különbségei rész- 
ben olyan szempontok, amelyek a hetve- 
nes-nyolcvanas években kerültek a társa- 
dalmi érdeklődés középpontjába. 

A következőkben arra keressük a vá- 
laszt, hogy a láthatatlan jövedelmek szabá- 
lyozására irányuló törekvések között mi az 
adózás szerepe és jelentősége. Felvázoljuk 
egyrészt azokat a gondokat, amelyekkel 
adópolitikánk és adóigazgatásunk napja- 
inkban szembesül, másrészt azokat a felté- 
teleket, lehetőségeket és korlátokat, ame- 
lyek meghatározhatják e jövedelmek adóz- 

A személyi jövedelmek adóztatásának 
a jövedelem-újraelosztás folyamatában 
hosszú időn keresztül perifériális helyzete 
volt. A szocialista gazdaság túlsúlyának 
fokozatos megteremtésével az ötvenes 
években az egycsatornás, azaz az egyetlen 
— ellenőrzött — forrásból származó jövede- 
lemszerzés volt a tipikus. Uralkodóvá vált 
az a nézet, hogy a szocialista szektorból 
származó jövedelmek már a kibocsátáskor 
megfelelően szabályozhatók. A bérből, fi- 
zetésből élők jövedelmét a megélhetési 
költségekre és a társadalmi juttatásokra 
tekintettel állapították meg, tehát a ki- 
áramláskor , nettósították", így ebben a 
szférában az adó feleslegessé vált. Feltéte- 
lezték a kisárutermelés fokozatos megszü- 
nését és ezzel összefüggésben a lakossági 
adórendszer szerepének fokozatos csökke- 
nését is. 

A szolgáltatási igények kielégítésének 
hiányai és részben az adminisztratív kö- 
töttségek miatt azonban egyre szélesebb 
körben terjedt a fusizás, az engedély nélkü- 


li kontármunka. A háztáji gazdaságok, 


majd a hatvanas évek végétől a másodla- 
gos jövedelemszerzés újabb lehetőségeivel 
a többcsatornás jövedelemszerzés tipikus- 
sá vált. Ezzel párhuzamosan a vállalatok 
és a magánszektor közötti pénzmozgás le- 
hetőségei (például termelési kooperációk 
révén) kibővültek. 

A vállalati szférából származó keresetek 
említett , nettósítása" miatt a lakosság 


adói — más szocialista országokhoz hason- 
lóan -— a költségvetés bevételeinek csekély 
hányadát adják.? Így a láthatatlan jövedel- 
mek adóztatását nem az államháztartás 
bevételi szükséglete motiválja, bármilyen 
jelentősek is a lakossági jövedelemszerzés- 
nek e forrásai. Ezek teljes megismerése és 
adóztatása sem eredményezne ugyanis 
olyan számottevő többletbevételt, amely — 
az adóigazgatás többletráfordításaira is fi- 
gyelemmel — a költségvetési egyensúlyt je- 
lentősen befolyásolná. Az ilyen jövedel- 
mek adóztatásának vásárlóerőt korlátozó 
hatása — ha egyáltalán van ilyen hatás - 
akkor sem lehet összességében olyan mér- 
tékű, amely önmagában indokolná az 
adóztatást. 

Feltételezésünk szerint a láthatatlan jö- 
vedelmek adóztatásánál a költségvetési, 
pénzügyi szempontok helyett a társadalmi, 
politikai indokok a meghatározóak. 

Az elmúlt években az életszínvonal 
emelkedésének megtorpanása kiélezett 
olyan társadalmi feszültségeket, ellent- 
mondásokat, amelyek korábban is létez- 
tek, de a lakosság döntő többségének dina- 
mikusan emelkedő reáljövedelme elfedte 
ezeket a konfliktusokat. E folyamat páro- 
sult a második gazdaság legális kereteinek 
kiszélesítésével, ami nemcsak növelte a jö- 
vedelemkülönbségeket, de át is rendezte a 
korábbi jövedelemarányokat. Feltételezé- 
sünk szerint ugyan nőttek a láthatatlan 
jövedelmek az elmúlt néhány évben. de 
hasonló jelentőségű, hogy korábban tit- 
kolt jövedelmek, vagyonok - legalábbis 
részben —- bekapcsolódtak a magánszektor 
működésébe, az illegális szférából a legális 
keretek közé kerültek (például a panziók 
esetében). 

A láthatatlan jövedelmek adóztatásá- 
nak az is indoka lehet, hogy a második 
gazdaságból kimaradó vagy a főállás kere- 
tében többletjövedelemben csak kismér- 
tékben részesülő rétegek, csoportok — a 


2 Az 1984. évi állami költségvetés végrehajtásáról 
szóló 1985. évi V. törvény szerint a lakossági adó- és 
társadalombiztosítási befizetések a költségvetés bevéte- 
leinek 7,9 százalékát teszik ki. A KSH adatai szerint a 
termeléssel kapcsolatos lakossági adók összege 1983- 
ban 7,05 milliárd forint volt. A lakosság jövedelme és 
fogyasztása 1960-1983., Budapest, 1984., 24. old. 

, maszekvilág" egészének magas jövedel- 
mét feltételezve — társadalmilag károsnak 
tartják a második gazdaságot. A közvéle- 
mény jelentős része a társadalom számára 
is gazdasági eredményt hozó vállalkozói 
tevékenység kockazatából eredő többletjö- 
vedelmet 15 munka nélküli jövedelemszer- 
zésnek tekinti. A politikai motiváció kiala- 
kulásaban szerepet játszik továbbá az, 
hogy az illegális forrásokból és a különbö- 
ző piaci és egyéb monopolhelyzetek ből (az 
orvosi ellátás is ide sorolható) keletkező 
jövedelmek - a jövedelemarányokat mó- 
dosító tényleges gazdasági hatásuknál Jjó- 
val nagyobb mértékü - demoralizáló ha- 
tást fejtenek ki. A gazdasági visszaélések 
leleplezéséről szóló hirek is alkalmasak ar- 
ra, hogy egyes rétegekben kialakuljon 
olyan előítélet, miszerint a magas jövede- 
lem megszerzésének ez a tipikus módja. 

Vizsgáljuk meg. hogy milyen adópoliti- 
kai eszközök képzelhetők el a jelzett fe- 
szültségek feloldására. 


A láthatatlan jövedelmek 


adóztatásának sokfélesége 


A láthatatlan jövedelmek léte nem hazai 
sajátosság. Az elmúlt évtizedekben a fejlett 
ipari országokat is jellemzi az , árnyékgaz- 
daság" növekvő szerepe. Az okok, formák 
és körülmények mások, mint nálunk, ter- 
mészetesen az adóeltitkolási szándék min- 
denütt fontos szerepet játszik. Az extra, 
illetve a láthatatlan jövedelmek megcsapo- 
lására a pénzügyi irodalom szerint sokféle 
kiserlet történt a modern adórendszerek- 
ben. A már-már eltemetett - elvileg áthárit- 
ható - közvetett adózás (például forgalmi 
adó) reneszánszát éli, hivei nálunk is sza- 
porodnak. A közvetlen adózásnak sem a 
jövedelemadózás az egyetlen lehetséges 
módja, mint azt nálunk sokan vallják. Fő- 
vagy mellékadóként más adókonstrukció- 
kat is alkalmaznak egyes államok. 

A szakterminológia megkülönbözteti az 
adókikerülés (tax avoidance) és az adóki- 
játszás (tax evasion) fogalmát." Adókike- 
rülésen az adókötelezettség csökkentésé- 
nek nem tiltott módszereit (a kiskapuk 
megtalálását) értik. Az adókijátszás a til- 


tott eszközökkel való adóeltitkolás (adó- 
csalás). 

Több nemzeti konferencia mellett az 
adóelkerülés formáiról ENSZ-szemináriu- 
mot 15 rendeztek. A szemináriumnak az 
adókijátszás csökkentésére tett javaslatai 
között az adóigazgatási apparátus növelé- 
se, az adóigazgatás strukturális reformja, 
az adófizetők nevelése, az adórendszer 
egyszerűsítése, az adómértékek csökkente- 
se szerepelt. Ugy véljük, s a láthatatlan 
jövedelmek adóztatása területén nagy ha- 
gyományú országokból érkezett szakem- 
berek javaslatai is azt mutatják, hogy né- 
hány általános elven túl, a körülmények 
különbözősége miatt nem lehet az adoózta- 
tásra általános recepteket adni. 

Ezt azért is fontos hangsúlyoznunk, 
mert az utóbbi néhány évben gyakoribbá 
váltak az adóztatás nyugati példáira való 
hivatkozások. A helyzet valójában az, 
hogy a jog társadalmi kötöttsége nemcsak 
a tankönyvekben leirt tétel. A különböző 
jogrendszerek eltérő hagyományokon. tár- 
sadalmi, politikai és jogi feltételeken ala- 
puló intézményeinek adaptációja, recepci- 
ója nem egyszerű dolog más társadalmi 
berendezkedésű, más jogtipusba tartozó 
jogrendszerek esetén. 

Ugyanaz az adó vagy annak valamely 
részeleme (például az ingatlanvagyon adó- 
ja) egészen más hatást fejt ki egy magántu- 
lajdonon alapuló gazdaságban, ahol jelen- 
tös vagyonok, vállalkozói és tökejövedel- 
mek léteznek, mint szocialista viszonvok 
között, ahol ilyen tipusú vagyonok, jöve- 
delmek vagy nincsenek, vagy legalábbis 
nagyságuk, jelentőségük összehasonlítha- 
tatlanul kisebb. Nem kíván bövebb ma- 
gyarázatot az sem, hogy az adózás rend- 
szere vagy az elvonás mértéke csak az ár- 
és bérrendszerrel, valamint a szociálpoliti- 
kával összhangban alakítható. Még az 
adótechnika átvételét is korlátozhatjak 


3 Lásd International Tax Avoidance and Evasion. 
Amsterdam 1981., valamint Nagy Tibor: The Domes- 
tic and International Tax Avoidance and Tax Evaston: 
the Hungarian Expcrience. (Legal Development and 
Comparative Law, Budapest. 1982., 305-333. old.) 

4 Tax Evasion Avoidance (Foreign investment and 
tax administration. United Nations, New York. 1951.. 
37-40. old.) 

olyan körülmények, mint például a kész- 
pénzfizetés aránya a pénzforgalomban. 
Más országok adórendszereinek megisme- 
rése természetesen az átvétel korlátozott- 
sága ellenére sem felesleges: a sikertelen 
kisérletek megóvhatnak bizonyos megol- 
dások gyakorlati bevezetésétől, a sikeres 
konstrukciók alapján a kodifikációs tevé- 
kenység keretében mérlegelhető az adaptá- 
ció lehetősége. 


A regisztrálatlan jövedelmek 
orrasai és adóztatásuk 
néhány gyakorlati kérdése 


Az adópolitika egyik fő kérdése, hogy a 
személyi jövedelmek mekkora hányada is- 
merhető meg és szabályozható. 

Az adózás szempontjából a láthatatlan 
jövedelem helyett pontosabb a regisztrá- 
latlan jövedelem fogalmának használata. 
A láthatatlan jövedelem fogalma a máso- 
dik gazdaság jövedelmeinek egy részét és 
az úgynevezett , harmadik" vagy nem legá- 
lis gazdaságot fogja át. A regisztrálatlan 
jövedelem fogalma ennél tágabb. Ilyen jö- 
vedelme van mindenkinek, aki a gazdálko- 
dó szervnél végzett főfoglalkozásából szár- 
mazó homogén (egycsatornás) jövedelmén 
kívül számottevő más jövedelemre tesz 
szert. . 

A regisztrálatlan jövedelmek legjelentő- 
sebb forrása a legális jövedelmek láthatat- 
lan, egységesen nem regisztrált része. Köz- 
ismert, hogy a személyi jövedelmek több- 
csatornás elvonása" következtében a jöve- 
delemarányok átrendeződnek. A mai sza- 
bályozás szerint például lényegesen kisebb 
közterhet visel - következésképpen na- 
gyobb nettó jövedelemhez jut -— az, aki 
ugyanolyan bruttó jövedelemhez több for- 
rásból jut (mellékfoglalkozásból, másodál- 
lásból stb.), mint aki ugyanazt a jövedel- 
met főfoglalkozásban kapja. Az összjöve- 
delmek valójában nem regisztráltak: a kü- 


S Jelenleg a tevékenységi formától függően kell az 
elért jövedelem után nyugdíjjárulékot, illetve magán- 
személyek társadalombiztosítási járulékát, általános 
jövedelemadót vagy a háztáji és kisegítő gazdaságok 
jövedelemadóját fizetni. 


lönböző  jövedelemcsatornák egységes 
nyilvántartása — bár megoldható lenne - 
ma még hiányzik. 

Az adójogi szabályozás által teremtett 
,láthatatlanság" is széles körű. Az adójog- 
szabályokban a különböző mentességek és 
kedvezmények következtében számottevő 
jövedelmek válnak regisztrálatlanná. Pél- 
dául az ingatlaneladásból eredő jövedel- 
mek túlnyomó többsége adózatlan marad. 
Ugyanis a lakásmobilitáshoz fűződő érde- 
kek, a lakáspolitikai prioritások miatt a 
korábbi szigorú, gyakran azonban mél- 
tánytalan adó- (és illeték-) rendelkezések 
közé fokozatosan számos preferencia épült 
be. Ezek az adózási szabályokat kijátszha- 
tóvá tették. A találmányok, újítások jöve- 
delmei után elkülönített adózás érvényesül 
e tevékenységek ösztönzésére. Egyes mű- 
vészi alkotótevékenységeknél — részben az 
érintett csoportok érdekérvényesítésének 
eredményeként - kultúrpolitikai megfon- 
tolásból olyan mértékű adókedvezmény 
van érvényben, amely már elfedi e jövedel- 
mek tényleges arányait, méreteit. Egyre 
több az olyan jövedelemforrás, amelynek 
adója független a ténylegesen elért jövede- 
lemtől (például az árbevétel alapján adóz- 


. tatott kisipari és más egyéni kisvállalkozói 


jövedelmek, a mezőgazdasági kistermelés, 
a fizetővendég-látás). 

A jövedelmek egységes szabályozásához 
fűződő érdekekkel szemben - az említett 
esetekben — más gazdaság- és társadalom- 
politikai célok (például az élelmiszer- 
termelés vagy a szellemi alkotómunka ösz- 
tönzése) kaptak elsőbbséget. E preferenci- 
ákkal maga a jog teszi összehasonlíthatat- 
lanná a jövedelmek egy részét. 

Az engedélyezett vállalkozói tevékeny- 
ségek jövedelmeinek egy része is láthatat- 
lan. A lakosságon belüli jövedelem-átcso- 
portosítás megbízhatóan nem mérhető. 
Azok a jövedelmek, melyeket megadóztat- 
nak, lényegesen alacsonyabbak, mint ami 
e jövedelmekről a köztudatban a hétköz- 


6 Az érdekérvényesítés általános feltételeiről lásd 
Papp Zsolt: Érdekorientáció és érdekérvényesítés. (Ré- 
ésmodáell-vizsgálat I. Elméletek és hipotézisek. 


. Budapest, 1982.) 155-156. old. 

napi tapasztalatok alapján él." A gazdál- 
kodó szervektől származó jövedelmek egy 
része is adózatlan marad a jogszabályok 
megsértésével adómentesen juttatott vagy 
rosszul adóztatott kifizetések és az adat- 
szolgáltatás elmulasztása következtében. 

A második gazdaság féllegális forrásai 
esetében az a tevékenység, amelyből a jö- 
vedelem származik, nem tiltott. Az ilyen 
megtűrt jövedelmek közé tartozik az ágy- 
és albérletek jövedelme, a borravaló, a há- 
zilagos építkezéseknél szervezett — kaláká- 
nak álcázott - brigádok haszna. E jövedel- 
mek többsége a jogszabályok szerint adó- 
köteles, de igen ritkán adóztatják meg 
őket. 

A ,harmadik" gazdaság illegális jöve- 
delmei sokfélék. Jogi és erkölcsi megítélé- 
sük is különböző. E tevékenységeknek 
csak egy része bűncselekmény (például de- 
vizabűncselekmények). A tiltott tevékeny- 
ségek másik része csak szabálysértésnek 
minősül (például kontár iparűzés). Az ille- 
gális jövedelmet az adó - a közhiedelem- 
mel ellentétben — nem legalizálja, ráadásul 
természeténél fogva nem képes a teljes 
anyagi előny elvonására, legfeljebb meg- 
csapolhatja azokat. Például az üzérkedés- 
sel elért jövedelem, ha utólag megadóztat- 
ják, nem válik engedélyezetté. Az is nyil- 
vánvaló, hogy az ilyen jövedelemnek csak 
bizonyos százaléka vonható el adóeszkö- 
zökkel, a teljes összeg nem. 

A láthatatlan jövedelmek adóztatásá- 
nak jogi keretei formálisan ma is adottak, 
de a rendelkezések ténylegesen nem élnek 
a gyakorlatban. A jövedelemadó-rendelet 
az adómentessé nyilvánított jövedelmek 
kivételével minden jövedelemforrást adó- 
kötelessé minősít. Ennek alapján a borra- 
való vagy más hasonló jövedelem is elvileg 
adó alá esik, bár a jogszabály az adózás 
feltételeit, módszerét nem szabályozza. Ez 
a szabályozási hiányosság azért nem oko- 


7 1983-ban például az autószerelők országos átlag- 
ban 75 ezer forint évi bruttó jövedelem után adóztak. 
Az adóeltitkolás arányait jelzi az is, hogy az adóható- 
ságok évente az adóbevallásra kötelezett kisiparosok és 
kiskereskedők bevallásainak hatvan-hetven százalékát 
nem fogadják el. Meglepő módon azonban az adózók 
többsége a felemelt adóalapot azonnal tudomásul ve- 
szi, a fellebbezések száma csekély. 


zott eddig zavart, mert borravaló után - 
tudomásunk szerint — az elmúlt években 
senki nem fizetett adót. 

Speciális rendelkezés szól több mint egy 
évtizede az úgynevezett nem igazolt jöve- 
delmek, a vagyongyarapodás adójáról. Jö- 
vedelemadó-köteles az az összeg, amelyet 
a magánszemély számottevő vagyonszer- 
zésre vagy egyéb jelentős kiadásra fordít, 
ha annak eredetét az adóhatóság megálla- 
pításaival szemben nem tudja igazolni. 

A nem igazolt jövedelem adója évtizedes 
tapasztalat szerint — különböző okoknál 
fogva —- nem bizonyult a jövedelemszabá- 
lyozás hatékony módszerének. A rendel- 
kezés a jövedelemadó keretében nem jöve- 
delmet, hanem fogyasztást, vagyont szabá- 
lyoz. Célja ellentmondásos, mert értelmet- 
len pazarlásra ösztönöz azáltal, hogy a 
jövedelem helyett, kizárólag a tárgyiasult 
jövedelmet, a vagyonfelhalmozást sújtja 
adóval. Ebből természetesen nem az kö- 
vetkezik, hogy a vagyonadónak nem lehet 
létjogosultsága, például a jövedelemadó 
melletti mellékadóként. A szaktudomány 
már régen egyetért abban, hogy az adózás- 
nak nem lehet egyetlen adó az eszköze. 

Az adó alá vonható vagyongyarapodás 
köre gyakorlatilag az ingatlanvagyonra 
koncentrálódik, mert az ingó vagyon jó- 
részt ellenőrizhetetlen. Amennyiben elfo- 
gadjuk azt a tételt, hogy a vagyongyarapo- 
dást a vagyonadó jellegű vagyonszerzési 
illetékeknek kell (kellene) szabályozniuk, 
akkor a nem igazolt jövedelem adójának 
funkciója is tisztázatlan jelenlegi formájá- 
ban, az adóforrás kétszeres megterhelése 
miatt. 

A nem igazolt jövedelem adójának jog- 
szabályi rendezése is ellentmondásos." 


8 A jogszabály szankcionáló jellegű, mert nem a 
jövedelemszerzés évében elért jövedelmet adóztatja, 
hanem büntetésként - függetlenül keletkezésének idejé- 
től — a feltételezett összes jövedelmet egyszerre. A mai 
adókonstrukció inkonzisztens az általános jövedele- 
madó rendelkezéseivel. Nem egyeztethető össze pél- 
dául a többszöri becslés lehetőségét korlátozó szabály- 
lyal. Elméletileg megalapozatlanná teszi az egyre széle- 
sebb körben alkalmazott adóátalány és a tételes adózás 
intézményét. Ellentmond az adóelévülés - az adózót 
védő - szabályainak: az adóhatóság éppen az elévülés- 
re hivatkozással csak öt évre visszamenőleg vesz tudo- 
mást az adózó igazolt jövedelméről, így a korábbi 
törvényes jövedelemszerzés figyelmen kívül marad. 

Nemcsak a felemás jogi szabályozás az oka 
annak, hogy az adómegállapítás kivételes 
ezen a jogcímen. A tanácsi adóapparátus 
a hetvenes évek közepén az ugyanabban az 
időszakban bevezetett — és azóta megszün- 
tetett — adók (házértékadó, vízijárműadó) 
kapcsán észlelt olyan jelzéseket, amelyek- 
ből a jogszabályt megalapozó politikai cél- 
kitűzés — módosulására következtetett. 
A jogalkalmazás a társadalmi feltételeket 
úgy értékelte, hogy az állampolgárok eset- 
leg indokolatlan felszólítása jövedelmük 
igazolására nagyobb társadalmi feszültsé- 
get teremthet, mint az, ha nem kezdemé- 
nyez ilyen vizsgálatokat. A kezdeti időszak 
után évről évre kevesebb vizsgálatot végez- 
nek. Az apparátus azért sem érdekelt az 
ilyen bonyolult, munkaigényes vizsgálatok 
lefolytatásában, mert az eredmény (az 
adóbehajtás) bizonytalan. Az ügyek több- 
ségében bírósági felülvizsgálat is történt, 
ahol nem ritka az államigazgatási határo- 
zat hatályon kívül helyezése bizonyítottság 
hiányában. A gyakori jogszabályváltozás 
és a különböző kampányfeladatok miatt 
az adóhatóságok - a jelenlegi létszám- és 
képesítési színvonalon — a rutinfeladatok- 
nak is egyre kevésbé képesek eleget tenni, 
így az ilyen , többletfeladatok" teljesítésé- 
től elzárkóznak. 
Az adóköteles jövedelem becsléssel tör 

ténő megállapítása az adóhatóság által fel- 
tételezett, láthatatlan jövedelem adóztatá- 
sának — az esetek jelentős részében nélkü- 
lözhetetlen s a nemzetközi gyakorlatban 
mindenütt alkalmazott — eszköze. A hazai 
gyakorlatban jelenleg csak a kisiparosok 
és a kiskereskedők jövedelmének megálla- 
pításakor alkalmaznak becslést. A magán- 
tervezők vagy a magánpraxist folytató or- 
vosok jövedelmét például szinte kivétel 
nélkül az adóbevallások elfogadásával 
adóztatják. 


A láthatatlan jövedelmek 
adóztatásának lehetőségei 
orlátai 


A közvetlen államigazgatási parancsokat, 
tilalmakat, korlátozásokat felváltó rugal- 
masabb pénzügypolitikai eszközök alkal- 


mazása általában a társadalom nagy több- 
ségének helyeslésével találkozik. A gazda- 
ság területén szerzett tapasztalatok ezt 
egyértelműen alátámasztják. A láthatatlan 
jövedelmek adóztatásának általános gya- 
korlattá tétele azonban feltehetően nem 
ilyen eset. Az emberek életviszonyaiba, a 
privátszférába történő rendkívül intenzív, 
az utóbbi évtizedekben szokatlan beavat- 
kozást (például a vagyon helyszíni ellenőr- 
zése) is szükségessé teheti. A beavatkozás- 
nak ez a módja kétségtelenül nehezen 
egyeztethető össze a szolgáló közigazgatás 
kiépítésére vonatkozó elképzelésekkel. Pa- 
radox módon még azoknak a társadalmi 
csoportoknak az ellenkezését is kiválthat- 
ja, amelyek egyébként túlzottnak tartják a 
jövedelmi és vagyoni egyenlőtlenségeket. 

Az elmúlt években sokan a láthatatlan 
jövedelmek adóztatását a személyijövede- 
lem-adó , csomagtervének" részeként, be- 
vezetésének egyik legfontosabb feltétele- 
ként értékelték. A regisztrálatlan jövedel- 
mek adóztatása azonban nem egyszerűen 
a személyijövedelem-adózás kérdése. Az 
adózatlan jövedelem társadalmi feszültsé- 
gek forrása ma is, ahogy a jövedelemadó- 
zás kiterjesztése esetén is az marad. Az 
eltérést főként abban látjuk, hogy ameny- 
nyiben a lakosság legszélesebb rétegei adót 
fizetnek, a regisztrált és a regisztrálatlan 
jövedelmek közötti különbségek várható- 
an tovább erősítik az arányos köztehervi- 
selés tényleges megvalósításának igényét. 

A folyó jövedelmek és a vagyoni helyzet 
között ugyan nincs szoros összefüggés, de 
amennyiben növekednek az elosztást torzi- 
tó adózatlan jövedelmek, akkor általában 
előtérbe kerülnek a vagyonadóztatás esz- 
közei is. A vagyonadó egyik deklarált vagy 
mögöttes célja ugyancsak a feltételezett 
láthatatlan jövedelmek szabályozása. 

A láthatatlan jövedelmek jelentős része 
ugyanis a különböző piaci és egyéb mono- 
polhelyzetekkel van összefüggésben. Ezért 
az adóztatás csak másodlagos eszköz lehet 
a hiányok megszüntetése vagy mérséklése 
egyéb gazdasági eszközeihez képest. Az 
elérni kívánt cél — legalábbis az elmélet 
szintjén — egyértelműen a piaci egyensúly 
közelítése. Az adó azonban az ár- és jöve- 
delempolitika szempontjából is ellentmon- 

dásosan hathat, ha nem párosul a mono- 
polhelyzetek megszüntetésével. Bizonyos 
körülmények között ugyanis a jövedele- 
madók is átháríthatók az árak emelésével. 
Ennek következtében a borravaló elleni 
,harc" paradox módon a borravaló kikö- 
vetelését okozhatja egyes szolgáltatások- 
nál. A gazdaságon kívüli szférában (példá- 
ul az egészségügy területén) ráadásul még 
elvileg sem tisztázott a beavatkozás mód- 
ja, lehetséges eszköztára. 

Az adókorlát előtérbe állítása helyett — 
ahol erre lehetőség van -— inkább a legali- 
zálható jövedelmek törvényesítésének to- 
vábbi útjait kell keresni (mint az például a 
magántaxi esetében történt)" 

Az adóztatás széles körű kiterjesztésé- 
nek legnagyobb veszélye az, hogy a máso- 
dik gazdaság fontos területein visszaesés 
következik be az adózás várható vagy fel- 
tételezett terhei miatt. Ennek veszélye a 
háztáji gazdaságon kívül különösen a kis- 
vállalkozások tőkeigényesebb formáinál 
áll fenn. 

A lakossági adórendszer a modern álla- 
mokban egyre bonyolultabbá válik. Az ál- 
lampolgárok szakértő közreműködése nél- 
kül általában mindenütt nehezen igazod- 
nak el az adójogszabályok között. Magyar- 
országon az adójogi kultúra, jogismeret 
meglehetősen alacsony szintű, főként az 
adózási hagyományok hiánya és a lakos- 
ság adóinak az elmúlt évtizedekben betöl- 
tött perifériális szerepe miatt. 

A jövedelemeltitkolással kapcsolatban 
mind a szaktudomány, mind a jogalkotási 
gyakorlat a szankciórendszert állította a 
vizsgálódás, illetve a szabályozás közép- 
pontjába. Ujra és újra felbukkan a szank- 
ciók szigorításának szükségessége mint az 
adórendszer hatékonysága növelésének 
egyik legfontosabb módszere. Új szankci- 
ók bevezetése vagy a szankciók szigorítása 
viszonylag egyszerű szabályozási feladat, 
de nem feltétlenül eredményes. A jogtudo- 
mányban régóta ismert az a jelenség, hogy 
a legsúlyosabb szankció sem képes önma- 


9 Az említett magántaxi példán kívül más eszközök 
is elképzelhetők. A vendéglátóiparban 10-15 százalék 
borravaló beépítése az árba - egyéb előnyök mellett - 
azzal is járna, hogy a jövedelem ténylegesen adóztatha- 
tóvá válik. 


gában a magatartás befolyásolására. Ha- 
tástalan marad, ha egyéb eszközök nem 
irányítják a társadalmi cselekvést. 


Az érvek és ellenérvek száma tovább gya- 
rapítható. Végül is a társadalomirányítás- 
nak azt kell mérlegelnie, hogy a láthatatlan 
jövedelmek adóztatását motiváló gazda- 
ság- és társadalompolitikai szempontok 
mennyire erősek, s hogy a tervezett intéz- 
kedések nem okoznak-e súlyosabb gazda- 
sági és társadalmi konfliktusokat, mint 
amelyek feloldása az adóztatás nyomán 
várható. Amennyiben a társadalompoliti- 
ka a , hasznok" és a , költségek" összevetése 
után a láthatatlan jövedelmek fokozottabb 
adóztatása mellett foglal állást — s feltehe- 
tően ezt kell tennie -, akkor sem célszerű, 
ha az adóztatás a mai jogi konstrukcióra 
épül. 

A várható konfiiktusokra is felkészülve, 
megvalósítható a láthatatlan jövedelmek 
egy részének adóztatása. Több — párhuza- 
mosan is alkalmazható — módszer képzel- 
hető el (például időszakonként megismé- 
telt vagyon- és jövedelembevallás legalább- 
is meghatározott szakmákban vagy az 
ellenőrzés adatain alapuló becslés széles 
körű alkalmazása). A módszerek, az adó- 
és jogtechnikai megoldások attól függenek, 
hogy egyrészt milyen jellegű, nagyságú és 
rendszerességű jövedelmek szabályozására 
törekszünk , másrészt milyen mértékben kí- 
vánjuk meg az állampolgárok közreműkö- 
dését, illetve teremtjük meg érdekeltségüket 
e jövedelmek feltárásában (például társa- 
dalombiztosítási eszközökkel). 

Az állampolgárok védelmére, a megala- 
pozatlan adómegállapítások elkerülésére 
(például a becslés széles körű felhasználása 
esetén) elvileg feltétlenül indokolt lenne a 
bírósági felülvizsgálat kiterjesztése adó- 
ügyekben, akár minden kérdésre. 

Bármelyik adóztatási módszer hatékony 
alkalmazása korszerű adatbázist, sokolda- 
lú információs rendszert és kvalifikált adó- 
apparátust kíván. 

A láthatatlan jövedelmek adóztatásá- 
nak eddigi negatív tapasztalatait — mint 
jeleztük — nem egyszerűen a jogi szabályo- 

zás vagy a végrehajtás következetlensége 
okozta. 

Összegzésül megállapítható, hogy a lát- 
hatatlan jövedelmek által keltett társadal- 
mi feszültségek feloldásának elsődleges 
eszközei azok, amelyek e jövedelmek kelet- 
kezését befolyásoló gazdasági és társadal- 
mi környezet módosulását eredményezhe- 
tik. Az adórendszer a láthatatlan jövedel- 
mek korlátozásának csak másodlagos esz- 

köze, jóllehet sokan e jövedelmek szabá- 
lyozhatóságát kizárólag adózási eszközök- 
kel látják megvalósíthatónak. A láthatat- 
lan jövedelmek adózásának előbbiekben 
felsorolt nehézségei ellenére keresni kell 
azokat a sajátos adó- és jogtechnikai meg- 
oldásokat, igazgatási és ellenőrzési mód- 
szereket, amelyek alkalmasak a láthatatlan 
jövedelmek korlátozására. 

Földes Gábor 

Pártmunka a gazdaságban 


Húsz év telt el azóta, hogy a párt kidolgoz- 
ta és elfogadta a gazdasági reformot meg- 
alapozó, elindító határozatát, és az a szük- 
séges előkészítések után 1968. január 1-jén 
életbe lépett. Az eltelt időszak bővelkedik 
eseményekben: eredményekben, sikerek- 
ben és megtorpanásokban, kudarcokban 
egyaránt. 

Azt azonban megállapíthatjuk: a reform 
gondolata, koncepciója a gazdaságban - 
beleértve az ott működő pártszervezeteket 
is — fokozatosan fogott talajt, és a pártál- 
lásfoglalásokban a megkezdett út tovább- 
folytatásának szükségessége kapott min- 
dinkább nagyobb hangsúlyt. Ezt az utat 
erősítette meg az MSZMP XIII. kongresz- 
szusa IS. 

Ma a reform társadalmi kritikája a gyor- 
sabb előrehaladást sürgeti. Ez természetes, 
hiszen a gazdasági fejlődésben az idő sür- 
get bennünket. A reform folyamatának 
több vetülete van: bel- és külgazdasági, 
piaci, foglalkoztatási és sorolhatnám to- 
vább. Ezeknek bő irodalma van, vitaanya- 
gok, konferenciák közleményei; a külön- 
böző területeken munkálkodó szerzők so- 
kat írtak már az alapvető és a részkérdé- 
sekről egyaránt. Mindez helyes, mert a fo- 
lyamat nyilvánosságát jelenti, és elvezet a 
gazdasági, társadalmi összefüggések lénye- 
gének megértéséhez, az előrejutás lehetősé- 
geinek megtalálásához. 

A reform a gazdaság ügyét valóban 
össztársadalmivá tette. Van azonban egy 
terület, ahol az előrejutás a szükségesnél 
lassúbb: ez a pártmunka a gazdaságban. 

Mivel lehet ezt magyarázni? Talán azzal, 
hogy bár a gazdaságban folyó pártmunka 
szükségszerűen társadalmi jelentőségű, 
vizsgálata mind a mai napig jórészt a párt 
belső ügye maradt. Sőt, a pártszervezetek 
belső ügye, mert a meglévő tapasztalatok 
rendszerezése, a jól használható elemek 
általánosítása sem történik a szükségletek- 
nek megfelelően. 

A sajtó, az irodalom inkább vulgarizált 
módon közelíti meg az üzemi pártmunkát, 
gyakran párttitkár-igazgató viszonyként 


vizsgálja és értelmezi. Szereposztási és SZe- 
repigénylési zavarokkal foglalkozik. Fel- 
színesen vitatja a párt szerepét a gazdaság- 
ban, és eljut a , szoruljon ki" a gazdaság- 
ból, a , ne avatkozzon bele" a gazdaság 
ügyeibe felfogás hangoztatásáig. 

Ugyanakkor a párt üzemi szervezési elve 
olyan politikai alap a szocialista társada- 
lom építéséhez, amely a társadalmi folya- 
matok befolyásolásának és ellenőrzésének 
eszköze, s amelyről lemondani hosszú távú 
előretekintéssel is aligha lehet. Ezért újra 
és újra célszerű megvizsgálni az üzemi 
pártszervezetek munkáját, elemezni hely- 
zetüket, segíteni felkészülésüket a mai fel- 
adatok ellátására. Ez annál 15 inkább szük- 
séges, mivel a párt XIII. kongresszusának 
a gazdasági életre vonatkozó határozata 
igen komoly és nehéz feladatokat fogal- 
maz meg. A feladatok megoldása pedig 
nem nélkülözheti azt a politikai inditó, 
mozgató, lendítő erőt, amely az üzemi 
pártszervezetekben rejlik. 

Ezek előrebocsátása után néhány olyan 
kérdést vizsgálok meg, amely napjainkban 
az üzemi, gyakorlati pártmunkában merül 
fel. 


A változtatásokra való felkészülés 
és az üzemi pártszervezetek 


0ga szsége 


A változás társadalmi mozgásforma. Sok 
változás megy végbe rajtunk kívül (szó- 
használatunkban: külső körülmények), és 
természetesen sok akaratunkkal, közre- 
működésünkkel, általunk szorgalmazott 
módon. A kérdés most már úgy vetődik 
fel; hol és miben keressük a szükséges vál- 
toztatás forrását, indító erejét. Az üzemi 
pártmunka hosszú időn át kívülről, felül- 
ről várta és kapta ezt az indíttatást. Mond- 
ják meg, mit kell csinálni, végrehajtjuk - 
hangzik sokszor ma is. Erősítette ezt a 
szemléletet az egész pártmunkában meg- 
nyilvánuló törekvés is, miszerint minden 
aktuális tettet és történést valamilyen párt- 

határozatból vezessünk le. Visszahatóan 
pedig ez a törekvés fokozta a határozatok 
operativitását ott is, ahol csupán a politi- 
kai elviségre van szükség. Ezt vizsgálva ma 
már megállapíthatjuk: jelentős és jó irányú 
elmozdulás történt a párt gyakorlatában. 
Kiemelkedő jelentőségű ebből a szempont- 
ból a XIII. kongresszus határozata, és az 
azóta hozott határozatok is ezt a szemléle- 
tet hordozzák, jelzik. 

Az elviség a mozgalmi eszköztáron ke- 
resztül válik napi cselekvéssé. Viszont a 
pártszervezetekben továbbra is gondot 
okoz a párt határozatainak összekapcsolá- 
sa a konkrét állami intézkedésekkel, azok 
helyi érvényesülésével, alkalmazásával. Ez 
a gond igen széles körű, felöleli szinte az 
egész gazdasági szférát, a szabályozóktól 
az új vállalatirányítási formákig egyaránt. 
Ez a forrása az információs jelentésekben 
megjelenő , elbizonytalanodásnak" — fon- 
tos tehát, hogy felfigyeljünk erre és segít- 
sünk. 

Miben állhat ez a segítség? A párt üzemi 
munkamódszerének alakításában, hogy a 
pártszervezetek a párthatározatok alapján 
— melyek a társadalom egészének szintjén 
konkrétak -— tudjanak és akarjanak helyi 
feladatokat teremteni, megfogalmazni ma- 
guknak és felvállalni azokat. Munkájuk 
során a párthatározatokat vezérelvként és 
politikai alapként használják. Ez pedig azt 
jelenti, hogy a határozatokon keresztül 
vizsgáljanak minden kívülről érkező vagy 
belső intézkedést. 

Még mindig általános tünet, .hogy az 
üzemi pártszervek a felső államigazgatási 
szervek utasításaiban, rendeleteiben is pár- 
telőírást látnak. A szoros központi irányí- 
tás utóhatása ez. Azzal a kényelmes ma- 
gyarázattal, hogy akik a rendeleteket hoz- 
zák, azok is párttagok, illetve ott is dolgoz- 
nak párttagok, s a rendeletek, intézkedé- 
sek hozói is mindig valamilyen párthatáro- 
zatra hivatkoznak. j 

A jelenséget csak úgy haladhatjuk meg, 
ha erősítjük pártszervezeteink politikai 
tartását és elvitathatatlan jogukat, hogy 
minden intézkedést összevessenek a párt- 
határozatokkal és a gyakorlattal. Nélkü- 
lözhetetlen, hogy a pártcsatornákon ke- 
resztül jelezzenek hatásokat, elindított 


vagy elindult folyamatokat saját vélemé- 
nyükkel, meglátásaikkal kiegészítve. Min- 
dezekből adódóan az a feladatunk, hogy a 
pártszervezetek, a határozatok politikai 
tartalmát ismerjék meg alaposan, s a párt- 
munka alulról, felülről egyaránt és egyen- 
rangúan tudjon építkezni, kibontakozni, 
hatni. 

A változtatások szükségessége ma már 
általánosan felismert. Szóban még azok is 
mellette vannak, akik keveset tesznek, akik 
a pártmunkában is végrehajtási utasítá- 
sokra várnak. A határozatokra épülő üze- 
mi pártmunka módszertana fejlesztésre 
szorul, ehhez világos állásfoglalásokra és 
helyi cselekvésre van szükség. 


Az üzemi pártszervezetek jelző, 
közvetítő szerepe 


A jelzés az irányító munkában való részvé- 
tel egyik formája, de csak akkor hatékony, 
ha súlya van, ha komolyan veszik és igény- 
lik. A pártmunkában a jelzés lehetőségé- 
nek kiépített rendszere és gyakorlata van. 
Ide sorolom a pártfórumokat, más szerve- 
zetek fórumainak nyilvánosságát, a belső 
információs rendszert. Ma minden feltétel 
és eszköz megvan ahhoz, hogy a jelzések 
valós tartalommal, szabadon áramolja- 
nak, és ott emeljék ki őket, ahol érdemben 
tudnak vagy kell foglalkozni a dolgokkal. 

Az üzemi pártszervezetektől érkező jel- 
zések forrásértékűek még akkor is, ha sok 
bennük a hangulati, érzelmi elem. Ezzel 
együtt előfordul megyénkben is, hogy 
pártfórumon az üzem, a vállalat testületi 
tagja nem az általa tapasztalt és a helyi 
ismeretekre épülő, látott, hallott jelensége- 
ket értékelő nézeteket is magába foglaló 
véleményét mondja el. Inkább felolvassa a 
számára készített gazdasági vezetői, veze- 
tési értékelést. Korábban ez általános köz- 
lési mód volt, szerencsére ma már eltűnő- 
ben van. I 

A politikai tartalommal és célokkal tisz- 
tában lévő, azokat gondosan elsajátító 
pártszervezetek nem mások szócsövei, ha- 
nem irányító, ellenőrző funkciójukból 
adódóan egyaránt jeleznek kifelé és befelé. 
A befelé irányuló jelzésekkel általában ke- 

vesebb a gond, a kifelé menőkkel azonban 
már több. 

Figyelmet fordítunk arra, hogy a kam- 
pányidőszakokban -— választások, beszá- 
moló taggyűlések - felvetett kérdésekre 
visszatérjünk. Ez a kampány, a rendez- 
vénysorozat része. Más a helyzet az üzemi 
folyamatok figyelemmel kísérése során fel- 
merülő felvetésekkel. Ezekre gyakorta ké- 
sik a reagálás, a válasz, sőt gyakran el is 
marad. A fő problémát a visszajelzés kése- 
delme jelenti. A késői - a folyamatok által 
kikényszerített — visszatérés és intézkedés 
a pártszervezetekben nem hat ösztönzően, 
sőt ellenkezőleg azt az érzést kelti, hogy 
felesleges jelezni, szóvá tenni az érzékelt 
problémákat. Ilyen esetekben az intézke- 
dés fogadtatása az , ugye megmondtuk"-ra 
hasonlít inkább, ahelyett, hogy cselekvésre 
mozgósítana. 

Az üzemi pártszervezetek szerepe erősö- 
dik, ha jelzéseikre gyors válasz érkezik. 
Gyakorlati példával is szeretném ezt alátá- 
masztani. A közelmúltban különböző álla- 
mi intézkedések következményeként Vesz- 
prém megyében is csökkenni kezdett az 
állatállomány. A pártszervezetek kezdettől 
fogva értetlenül figyelték az ilyen hatást 
kiváltó , ösztönzőket", jeleztek a megyei 
pártbizottságnak és a központi szervek- 
nek. A jelzésekre válasz érkezett, intézke- 
dések történtek, és a pártszervezetek ennek 
nyomán nagyobb lendülettel vesznek részt 
e fontos gazdasági ágazat helyzetének sta- 
bilizálásában. A gazdasági vezetés és a 
közvélemény is igényli s nagyra értékeli a 
pártszervezetek közvetítő szerepét. 


Az üzemi pártszervezet 
gazdaságírányító munkája 
és a vállalatírányítás 


A pártmunka gyakorlatában az ,irányí- 
tás" kifejezés igen gyakori. Szinte minden 
nap beszélünk a párt termelésirányító tevé- 
kenységéről, a párt szakszervezeteket irá- 
nyító munkájáról. Ezek a megfogalmazá- 
sok helyesek, de leegyszerűsített megköze- 
lítésre is alkalmasak. A pártmunka üzemi 
viszonyai között különösen gyakoriak 
ezek a leegyszerűsítések, éppen ezért cél- 


szerű megnézni, hogy mit jelent az irányí- 
tás. 

A magyar nyelv szabályai szerint és a mi 
gondolkodásunkban akárhogy is vesszük 
— az irányítás közvetlen és tevőleges bea- 
vatkozást jelent. Ehelyett a pártmunka 
üzemi tartalmát illetően a , felügyelet" fo- 
galmát találom a mai korban jobbnak, 
még akkor is, ha az nem fejez ki minden 
üzemi pártfunkciót. A vezetéselméletben 
van egy bebizonyított és elismert elv, 
amely a jó vezetést a kivételes beavatkozás 
elvére építi, aminek a felügyelet szükséges 
és elengedhetetlen feltétele. A kivételes be- 
avatkozás akkor következik be, ha a folya- 
matok akadoznak, a céltól eltérően módo- 
sulnak, vagy ha új irányt kell meghatároz- 
ni, új körülmények, új feltételek adódnak, 
beleértve ebbe például a rendkívüli esemé- 
nyeket is. 

A párt alapszervezeteinek, tagságának 
igen jelentős hányada, sőt döntő hányada 
üzemekben és a termelőszférában dolgo- 
zik. Az üzemekben a termelésben részt ve- 
vő dolgozó párttagság alkotja a párt gerin- 
cét. Veszprém megyében több mint 25 ezer 
párttagot számlálunk. Ebből az üzemek- 
ben, a termelő szférában 14-15 ezer párt- 
tag dolgozik. A párttagság átfogja, átszövi 
az üzemi élet egészét, ám a pártmunka 
gyakorlatában ezt nem hasznosítjuk elég- 
gé. Mire gondolok? Az üzemek, a külön- 
böző termelőszervezetek életéről és körül- 
ményeiről a felső vagy területi pártszervek 
- mai gyakorlatuk szerint -— a gazdasági 
vezetőknél tájékozódnak. Természetesen 
odahívják a párttitkárt is, de ez nemegy- 
szer formai és nem lényegi kérdés. Olyan 
munkamódszert kell alkalmaznunk, hogy 
a párt szintenkénti kapcsolatrendszere is 
segítse elő az üzemi pártszervek tevékeny- 
ségét, növelje fontosságérzetüket. 

A pártmunka üzemi körülményeinek 
vizsgálata során többször foglalkoztunk a 
párttitkárok munkajogi hovatartozásával, 
besorolásával, bérezésének kérdéseivel. 
Tapasztalataink szerint sok a túlzás és a 
leegyszerűsített megközelítés. Vitatkoznak 
arról, hogy a párttitkár , kinek az embere", 
kit képvisel, és mi a viszonya a vállalathoz. 
A legszélsőségesebb megnyilvánulásoknak 
lehetünk tanúi. Kádár János ezzel kapcso- 

latban a következő összefüggésre hívta fel 
a figyelmet: ha a vállalatvezetésnek nincs 
hatásköre, akkor a pártvezetés a világon 
semmit sem tud csinálni, de ha a vállalat- 
vezetésnek van hatásköre, akkor azzal 
arányban a pártszervezeteknek is van és 
kell, hogy legyen teendője. 

Minthogy manapság az igazgatók tö- 
megbázisra törekednek és ez természetes, 
ugyanúgy a pártszervezeteknek is tömeg- 
bázisra kell építeni törekvéseiket. A tö- 
megbázis elsődleges forrásai pedig a testü- 
letek. Ha a testület valósan nem áll mögöt- 
tünk, akkor szélesebb tömegbázisra sem 
tehetünk szert a vállalati közvéleményben. 
Ha a testület formálisan működik, akkor 
a testületen kívül tömegbázist szerezni 
szintén nagyon nehéz, mert éppen a formá- 
lis testületi munkát , elszenvedő" testületi 
tagok dolgoznak ez ellen. Az igazgató nem 
a vállalat, a párttitkár pedig nem a párt- 
szervezet - tehát önkényesen nem kezelhe- 
tik egymást, nem rekeszthetik ki, nem te- 
hetik demokratikus díszletekké a gazdasá- 
gi, politikai fórumokat, testületeket. 

Nem vagy csak elvétve helytállóak azok 
a megjegyzések, amelyek arra utalnak, 
hogy a párttitkár a bérmegállapításon ke- 
resztül függővé válik az igazgatótól vagy 
más fogalmazásban: a párttitkár ezért nem 
tud szembeszállni az igazgatóval. A szem- 
beszállni szóhasználatra teszem a hang- 
súlyt. Valahogy olyan kép él még ma is 
társadalmunkban, hogy a pártszervezet ak- 
kor működik helyesen, ha örökös küzdelem- 
ben van a gazdasági vezetéssel. Az idősebb 
párttagság körében ez a mentalitás általá- 
nosan megfigyelhető. Pedig az eredményes 
pártmunka gyakorlata mást követel és 
mást is mutat. Akkor jó az együttműkö- 
dés, ha a pártszervezet a politikai, széle- 
sebb értelemben a társadalmi érdeket össz- 
hangba tudja hozni a szervezet és a szerve- 
zetben dolgozók gazdasági érdekeivel. Eb- 
ben a munkában a gazdasági vezetés nem 
ellenfél, hanem partner. Az elvszerű párt- 
munka tehát az együttdolgozásra épül. 
Mindegyik fél az össztársadalmi érdek más 
és más aspektusát jeleníti meg önmagán. 
Az együttdolgozás felületeit pedig éppen 
az érdekek egyeztetésének rendszerében 
kell rugalmassá és érzékennyé tenni, még 


a jellegzetes konfliktushelyzetekben is. 
Ilyennek tekintem például üzemeinkben a 
pártrendezvények, a pártoktatás megtartá- 
sának rendjét. Sok helyütt még ma 15 fon- 
tos, de általában már nem hangoztatott 
szempont a gazdasági vezető megítélésé- 
ben, hogy ezekben az ügyekben mennyire 
elnéző. Ez munkájának megítélésében fon- 
tos politikai szempont. A pártszervezetnek 
el kell számolnia a felsőbb pártszervezet 
előtt az oktatással, a rendezvényekkel, 
ezek sikerével. Ezen a helyzeten változtatni 
lehet, ha mérsékeljük a munkaidőn belüli 
és kívüli mozgalmi igénybevételt, a túlmé- 
retezett ismétlődő oktatást, a tömegren- 
dezvényeket. A párthoz tartozás a munká- 
ban jelentkezzen! A jó irányú elmozdulá- 
sok azonban az említett kérdésekben még 
alig kitapinthatók. 

A pártszervezet és a párttagok együtt 
élnek az üzem dolgozóival, egy közösséget 
alkotnak. Az együttlét, a térbeli közelség, 
amit napi munkakapcsolatnak is neve- 
zünk, az emberek között olyan érzelmi és 
láthatatlan kapcsolatokat is létrehoz, ame- 
lyek csak az odatartozáson keresztül érthe- 
tők meg, és csak azon keresztül vizsgálha- 
tók. Ezeknek a kapcsolatoknak a jelentő- 
sége a munkában, így a pártmunkában is, 
igen nagy. A közösséghez tartozásról van 
itt szó, ami nélkül jó érzéssel munkát vé- 
gezni nem lehet. Ez a körülmény is sokszor 
lesz konfliktusok forrása. A pártszervezet 
gyakorta akkor is azonosul a közszellem- 
mel, ha tudja: politikai meggyőződése 
mást kíván. Így aztán sok kérdésben kiala- 


. kul a hallgatólagos megegyezés a pártszer- 


vezetek, a gazdasági vezetés, illetve az 
egész üzemi kollektíva között. 

Így vagyunk a vállalati tervekkel. Míg 
korábban azért kellettek a laza tervek, 
hogy azokat túl lehessen teljesíteni, ma a 
szabályozók közvetítette elvonásokat kell 
ezekkel mérsékelni. Cinkosan együttdol- 
gozni a tartalékok elrejtésén, miközben 
mindenki azok feltárásának szükségessé- 
géről beszél. Csoportreagálásról van itt 
szó, amelyen felülemelkedni a kívülrekedés 
veszélye nélkül nagyon nehéz. Pártszerve- 
zeteink pedig nyilvánvalóan nem kívánnak 
a kollektíván kívül rekedni. Ebben az év- 
ben különösen szembetűnővé vált ez a 


72 SZEMLE 


helyzet megyénk gazdasági szervezeteiben. 
A vállalati tervek tessék-lássék alapon ké- 
szültek, és jó néhány esetben csak az első 
negyedév végén öltöttek formát. Így a té- 
nyek - többnyire - bizonyosan a terveket 
fogják igazolni és nem a követelményeket. 
Pedig a fejlődés csak a valós követelmé- 
nyek érvényesülése nyomán vehet lendüle- 
tet. 

A tervezés jelentősége a piaci viszonyok 
szélesítésével nem csökkent. Erre számos 
pártdokumentum már eddig is felhívta a 
figyelmet. Kötelességünk tehát a tervfegye- 
lem erősítése. Belső tervfegyelem nélkül 
nincs külső sem. Ennek hiányára viszont 
pártszervezeteink is gyakran hivatkoznak 
mentségként, míg végül mindenki felmenti 
magát a másokra való hivatkozással. Nem 
egy üzemi pártrendezvény végződik ilyen 
s eredménnyel". Ma ez szinte általános je- 
lenség, és nagyon nehezen birkózunk meg 
vele. 


Teljesítményértékelés, 
teljesítményelismerés 


A pártszervezetek fontos feladata, funkci- 
ója a termelőszervezetekben a teljesítmé- 
nyértékelés rendjének és szintjének meg- 
tartása. Megítélésem szerint gazdasági 
gondjaink nagy része abból származik, 
hogy nálunk a teljesítmények rendszeresen 
túlértékelődnek. A helyzet kialakulásában 
a pártmunka korábbi gyakorlata is nagy 
szerepet játszott. A példakeresés, a példa- 
állítás kényszere és módszere a mérce álta- 
lános leszállításához vezetett. Az anyagi, 
erkölcsi elismerések alkalmakhoz kötődé- 
se szintén kedvezőtlen tendenciákat indí- 
tott el. A kitüntetések számával az alkalom 
jelentőségét növeltük meg, és nem a munka 
lett jobb. 

A kedvezőtlen jelenségek mélyen be- 
ivódtak a pártmunkába is. Jó néhány he- 
lyen a pártszervezetek a szakszervezetek- 
kel együtt ma is mondják: , mi megteszünk 
mindent, bennünket ezért nem érhet hát- 
rány". A , megteszünk mindent" az önma- 
gunkkal szemben állított viszonylag ala- 
csony mércére utal. A külső, kedvezőtlen 
hatásokat pedig mind a mai napig jórészt 


kiegyenlíti az állam. Az alacsonyra állított 
mérce és az ahhoz rendelt jogi és mozgalmi 
biztosítékok rendszere egyik forrása a fő- 
munkaidő alacsony szervezettségének, ki- 
használatlanságának, a fizikai és műszaki 
munka alacsony hatékonyságának. 

Változtatni ezen csak igen következetes 
és szinvonalas munkával lehet. Kevés he- 
lyen mondhatják el, hogy ez a folyamat 
megindult. A teljesítmény ilyen felértékelé- 
sének természetes következménye a bére- 
zés, a javadalmazás alulértékelése. Így jött 
létre újabb szakszavunk, a , bérnyomás". 
Mindenki alulfizetett, miközben a bérek a 
teljesítményeknél gyorsabban nőnek a me- 
gyében is. A társadalom fejlesztéséhez pe- 
dig nehezen tudjuk előteremteni a legszük- 
ségesebb eszközöket. Ha már a fejlesztés- 
nél tartunk, meg kell említeni, hogy a rövid 
távú érdekképviselet vált jellemzővé jó né- 
hány üzemen belül. Ennek okai is fellelhe- 
tők a korábbi gyakorlatban, hiszen a bőví- 
tett újratermelés döntésrendszerét a szoros 
központi irányítással az állam központi 
szervei tartották kézben. 

A hosszú távú érdekképviselet ma alig 
jelenik meg vállalati fórumokon, ami két 
szempontból is káros. Egyrészt, mert felél- 
hetjük a jövőt, másrészt mert kellő figye- 
lem híján szubjektív, megalapozatlan fej- 
lesztéshez is vezethet, ami fokozza a gazda- 
sági nehézségeket. Az utóbbira úgyszintén 
bőségesen akad példa a gazdaság legkü- 
lönbözőbb területein és az üzemekben egy- 
aránt. 

A pártmunkában a teljesítményértékelés 
javítása elengedhetetlen feladat. Igen nagy 
ezen a területen az ellenállás. Valójában 
ezt nyíltan szóvá tenni és erre megnyerni a 
világosan látó felelős embereket — ez az 
igazi értékelés alapja és a párt feladata. 
Fontos, hogy a teljesítmények valódi szint- 
je a társadalomban is megjelenjen, bemu- 
tatásra kerüljön nyíltan, őszintén, az ösz- 
szes következményével együtt. A magas 
teljesítményből származzon előny, az ala- 
csonyból pedig érezhető és látható legyen 
a hátrány. 

Nyugtalanító tapasztalataink csak sür- 
getik az előbbiekben felvetettekre a vá- 
laszt. Ma gyakori, ha egy munkás szólal fel 
egy pártfórumon, többnyire béremelést, a 

munka jobb megfizetését sürgeti, ha egy 
gazdasági vezető, akkor az áremelést kí- 
ván. A válasz csak az általánosságok szint- 
jén mozog, mert a teljesítményszintek sze- 
rint ma mindenki jól dolgozik. Nem köve- 
telünk a gyengétől, a gondokkal küszkö- 
dőtől, hanem sajnáljuk őket. A szociálpo- 
litikát a bérpolitika és a munkafegyelem 
részévé tettük. Vállalati szociálpolitikára 
szükség van, a vállalatnak mindig is lesz- 
nek szociális funkciói. Az ez ellen fellépők- 
kel a pártmunkában nem lehet egyetérteni. 
De szükség van munkafegyelemre és ered- 
ményhez - nem az elfáradáshoz — igazodó 
bérezésre is. Ezek összekeverése hiba, 
bomlaszt, kárt okoz egyénnek, vállalat- 
nak, a társadalomnak egyaránt. 

A pártmunka is javulni fog, ha fejleszt- 
jük a vállalatok önértékelését, és ehhez 
igényeket fogalmazunk meg, nem pedig vi- 
tatható példákat állítunk. Világosan lát- 
ható, hogy a pártmunka régi módszerei a 
vállalatoknál még tovább élnek, miközben 
újítani csak a mérce emelésével lehet. 


A pártfórumon mindenki párttag 


Az új vállalatirányítási formák bevezetése 
igen élénk mozgást váltott ki a különböző 
feladatokat ellátó vállalati szervezetekben. 
Lehet azon töprengeni, hogy vajon az új 
formák bevezetése során az előkészítésre 
kellett volna-e esetleg több időt szánni, 
egyes lépéseket mélyebben átgondolni, 
vagy a gyakorlati tapasztalatokra bízni a 
dolgok további alakulását, alakítását. 
Napjainkban inkább az utóbbi a jellem- 
ző. Újra át kell gondolni sok mindent, 
hogy le tudjuk írni az új vállalati folyama- 


tokat. Tulajdonos, munkavállaló, vállal- 


. kozó, érdekképviselet új megvilágításba, 


szereposztásba kerül. Pezseg minden, sok 
az ütközés, a tisztázandó kérdés. 

A pártszervezetek, belső felépítésüknél 
fogva, a párt szervezeti szabályzatából 
adódóan gazdájává, fórumává válhatnak 
a megoldandó kérdéseknek. Mert a pártfó- 
rumra a párttag beosztásától függetlenül 
párttagként megy el. Ez teszi lehetővé az 
egyenlő alapú és esélyű véleménycserét és 
véleményalkotást, majd a döntést, amely a 
magatartásra és a cselekvésre hatva vi- 
szont a beosztás, a munkafolyamatban el- 
foglalt hely révén ölt testet. 

A vállalati élet demokratizálódása át- 
alakítja az egész  kapcsolatrendszert. 
A személyek, egyes vezetők kapcsolata, 
amelynek korábban kizárólagos fontossá- 
ga volt, és mindent eldöntött, ma át- 
alakulóban van. Szerepét átveszi egy elle- 
nőrizhetőbb, tartalmasabb forma -— a tes- 
tületek kapcsolata. 

Ezt az átalakulást a pártszervezetek is 
segítik, az ő feladatuk és felelősségük a 
változás serkentése. [gy kerül a párt műkö- 
dési elvei és szervezeti szabályzata alapján 
mind beljebb a gazdaságba, ennek eszköze 
pedig nem más, mint a pártdemokrácia fej- 
lesztése. 

A vállalati testületeknek pontosan beha- 
tárolt szerepkörük van, működésük csak 
így lehet eredményes. A párttestületeké a 
legáltalánosabb funkció: rendszerünk tár- 
sadalmi jellemzőinek, politikai tartalmá- 
nak érvényre juttatása. Ez növeli jelentősé- 
güket a gazdaságban és a társadalmi élet 
más területein is. 


Gyuricza László 

A vállalati tanácsok és az igazgatók 


Aligha vitathatja bárki is, hogy a gazda- 
ságirányítási rendszer korszerűsítési prog- 
ramjában az elmúlt években a leglátványo- 
sabb változás az új vállalatvezetési formák- 
ra való áttérés. Az állami vállalatokról szó- 
ló törvény végrehajtásáról 1984 végén kia- 
dott rendelet alapján 1986 elejéig több száz 
állami iparvállalat tért át az új vezetési 
formára. Ezzel kapcsolatban a gyakorlat- 
ban számos probléma merült fel.! Nem kis 
gondot okoz az igazgatókkal szemben tá- 
masztott követelmények megfogalmazása 
sem. A vonatkozó rendelet szerint az igaz- 
gató részére a választás és a kinevezés al- 
kalmával ugyanis , meg kell határozni a 
vállalat gazdálkodásával kapcsolatos, 
hosszabb időre - általában öt évre — szóló 
legfontosabb követelményeket". Az igaz- 
gató munkájának értékelésénél vizsgálni 
kell, hogy a követelményeknek mennyiben 
tett eleget. , Ha az igazgató nem teljesítette 
a megválasztása (kinevezése) alkalmával 
meghatározott követelményeket, a határo- 
zott idő eltelte előtt is felmenthető." 

A feladatokat legtöbb helyen a vállalat 
legjobb szakembereiből alakított bizottság 
dolgozta ki és terjesztette elő. A vállalati 
tanács a követelményrendszert nem külső 
szervek részére és nem valamilyen irányelv, 
elvárás alapján, hanem a vállalat adottsá- 
gai, lehetőségei figyelembevételével saját 
maga, tehát a vállalat érdekében fogalmaz- 
ta meg. A követelmények ily módon a kol- 
lektíva középtávú céljait, a megoldandó 
problémákat, végső soron a vállalat moz- 
gásának várható tendenciáját tükrözik. 


A követelmények mennyiségi és 
minőségi jellemzői 


A vizsgált vállalatok követelményrendsze- 
re elsősorban nem az arányok, hanem a 


1 Példaként utalunk Nyikos Lászlónak A vállalati 
tanácsok és a szakszervezetek című cikkére. Társadalmi 
Szemle, 1986., 3. szám 


kiválasztás módja és a minőségi ismérvek 
miatt jellemző az egész iparra.? 

A vállalati tanácsok az igazgatóknak 
átlag 12 (a vegyiparban 18, a könnyűipar- 
ban 8) általánosan megfogalmazott felada- 
tot írtak elő. A vállalati tanácsok által 
megfogalmazott követelmények többsége 
- nagyjából egyenlő megoszlásban — a 
munkaerőhelyzettel, az élet- és munkakö- 
rülmények javításával, a műszaki fejlesz- 
téssel, a hatékonyság és a jövedelmezőség 
növelésével foglalkozik. Kisebb hányaduk 
tűzi ki célul a vállalaton belüli mechaniz- 
mus fejlesztését, valamint a vállalat piaci 
pozícióinak erősítését. 

A vezető testületek a munkaerővel kap- 
csolatos kérdéseknek, a káderhelyzet, vala- 
mint az élet- és munkakörülmények javítá- 
sának kiemelt szerepet tulajdonítanak. 
Ezek a gondok főleg a kohászati és a köny- 
nyűipari vállalatoknál égetőek. A vállala- 
toknak körülbelül a fele a káderutánpótlás 
erősítését, az oktatás és képzés fejlesztését 
is követelményként írja elő. (A továbbiak- 
ban az egyes követelménycsoportnál né- 
hány, tipikusnak tekinthető példát is idé- 
zünk vállalati dokumentumok alapján.) 

Az igazgató ,a kádermunka tervszerű- 
ségének szilárdításával a jövőben is bizto- 
sítsa a megfelelő utánpótlás kiválasztását, 
nevelését, különös tekintettel a VII. ötéves 
tervidőszakban várható nagyarányú veze- 
tőcserére. E munkát szükséges időben 
megszervezni és jó színvonalon végrehajta- 
ni." 

"A követelményeknek megfelelően 
funkcionálisan és általánosan is erősítse a 
személyzeti munkát." 

A vállalati tanácsok fontos követel- 
ménynek tekintik a kereseteknek legalább 


2 Ötven igazgatóval (4 kohászati, 18 gépipari, 8 
vegyipari, 20 könnyűipari) szemben megfogalmazott 
követelményt tekintettünk át. A vizsgált vállalatok 130 
ezer főt foglalkoztatnak, részesedésük az érintett ága- 
zatok termeléséből és létszámából 10-15"5: nem rubel- 
elszámolású exportjuk meghaladja a félmilliárd dol- 
lárt. 

a népgazdasági (ipari) átlagot elérő növelé- 
sét. 


, Feladat, hogy a racionális létszámfog- 
lalkoztatás mellett a vállalat állományi lét- 
száma stabilizálódjon. Ennek érdekében a 
dolgozók évenkénti keresetnövekedése — a 
vállalati eredménnyel arányosan — a szak- 
mai átlagot meghaladó mértékű legyen." 

, Az alkalmazandó keresetpolitika tegye 
lehetővé olyan reálkereset létrehozását, 
amely biztosítja a népgazdasági átlag elé- 
rését, a gazdálkodás eredményeinek ará- 
nyában való túlteljesítését." 

A szociális helyzet és a munkakörülmé- 
nyek javítása főleg a vegyipari és a köny- 
nyűipari, a környezetvédelem pedig a 
vegyipari vállalatoknál kiemelt feladat. 

A vállalat dolgozóinak életszínvonala, 
munkakörülményei és szakmai kötődésük 
javuljanak, a vállalatnál dolgozók társa- 
dalmi megítélése kedvezőbb legyen." 

, Az élet- és munkakörülmények javítása 
a szociális tervekben elhatározottak sze- 
rint történjen." 

A kollektív vezető testületek szerint a 
műszaki fejlesztés és a termékszerkezet 
korszerűsítése fontos követelmény. A ter- 
mékszerkezet fejlesztését, az új gyártmá- 
nyok arányának növelését a vállalatok fele 
(a gépiparban 70 százaléka), az innováció 
gyorsítását körülbelül egyharmada írta 
elő. Az importkiváltás fokozását főleg a 
kohászati és a könnyűipari, a minőség javí- 
tását a gépipari vállalatok jelölték feladat- 

nak. 


Az igazgató törekedjen ,az általános 
műszaki haladás előmozdítására, a fejlő- 
dés biztosítására, a műszaki színvonal 
emelésére a vállalat erőforrásainak és lehe- 
tőségeinek optimális felhasználásával". 

sA tőkés importhányad csökkentése ér- 
dekében vezessen be hatékony érdekeltségi 
rendszert." 

A hatékonyság és a jövedelmezőség javí- 
tásának követelménye a kohászati és a 
gépipari vállalatoknál az átlagosnál erő- 
sebb. A kapacitások jobb kihasználását a 
kohászati vállalatok háromnegyede, a 
vegyipariak kétharmada, a gépipariak egy- 
harmada jelölte feladatnak. A termelé- 
kenység növelését a kollektív testületeknek 


csak alig egyötöde (főleg a gépiparban), a 
szervezettség javítását a gépipari és a 
könnyűipari vállalatoknak csupán 20-30 
százaléka tartja követelménynek. Hasonló 
a helyzet a nyereség növelésével és a költsé- 
gek csökkentésével is; ilyen jellegű felada- 
tokat a tanácsoknak csak 15-25 százaléka 
fogalmazott meg. A vizsgált 50 vállalatból 
a vagyon növelését három, a fegyelem meg- 
szilárdítását pedig csak kettő jelölte meg 
követelményként. 

A vezető testületek a gazdálkodás haté- 
konyságával kapcsolatos feladatokat álta- 
lános megfogalmazásokkal körvonalaz- 
ták 


v Biztosítsa a vállalati gazdálkodás terén 
az eredményességet..." 

, Korszerűsítse a vállalat stratégiáját a 
jövedelemtermelő és adóviselő képesség 
növelése érdekében." 

, Gondoskodjon a gazdálkodási fegye- 
lem további megszilárdításáról. . ." 


A belső szervezet, mechanizmus fejleszté- 
sét, az egységek önállóságának növelését, 
valamint a belső érdekeltségi rendszer kor- 
szerűsítését a vállalatok fele tartja csupán 
szükségesnek. A belső érdekeltség erősíté- 
sét főleg a gépipari, a differenciálás erősíté- 
sét pedig a könnyűipari vállalatok sürge- 
tik 


A követelményeknek körülbelül egytize- 
de az igazgatói kapcsolatok fejlesztésére 
vonatkozik. Kiemelt feladatnak tekintik (a 
vállalatoknak körülbelül a fele) az üzemi 
demokrácia fejlesztését, a dolgozókkal való 
kapcsolat javítását, a vállalaton belül a 
kedvező légkör kialakítását. 

Az igazgató , törekedjen a dolgozókkal 
közvetlénebb kapcsolat kialakítására. En- 
nek érdekében rendszeresen keresse fel az 
üzemeket, kirendeltségeket, a fizikai és 
szellemi dolgozók munkahelyeit." 

,, Biztosítsa a demokratikus fórumok 
működését, adjon segítséget hozzá, fejlesz- 
sze a dolgozók tulajdonosi tudatát." 

, Gondoskodjon a dolgozók jogainak 
védelméről és a törzsgárda megbecsülésé- 
ről." 

Az állami szervekkel való kapcsolat javí- 
tásával — elsősorban a vállalat pénzügyi 
stabilitása érdekében (bitelátütemezés, új 

források felkutatása) - a testületeknek kö- 
rülbelül egyharmada (a vegyiparban majd- 
nem minden vállalat) foglalkozik. 

s, Az érintett hatóságokkal folytasson fo- 
lyamatosan egyeztetést, és az átütemezett 
hitelek visszafizetésének feltételeiről folya- 
matosan gondoskodjon." 

, Járjon el a beruházási hitelkonstrukció 
kedvezőbb módosítása érdekében." 

sA vállalat az érdekeltségi alapon túl- 
menően egyéb forrásokat is kutasson fel." 

A vállalati tanácsok egyötöde (az összes 
követelménynek csupán 2 százaléka) a 
párt- és társadalmi szervekkel való együtt- 
működés további erősítését is követel- 
ménynek jelölte meg az igazgatóval szem- 


n. 

, Tekintse továbbra is kiemelt feladatá- 
nak a párt- és társadalmi szervezetekkel 
való konstruktív és hatékony együttműkö- 
dést. Ezzel járuljon hozzá a párt- és társa- 
dalmi szervezetek munkájának eredmé- 
nyességéhez is. Ennek érdekében észrevé- 
teleiket és iránymutatásaikat, operatív jel- 
zéseiket munkája során mérlegelje és vegye 
figyelembe." 

A piaci helyzetet a követelmények 9 szá- 
zaléka (a vegyiparban 13 százalék) érinti. 
A nem rubelelszámolású export növelését 
főleg a vegyipari, a piackutatási tevékeny- 
ség fejlesztését a gépipari vállalatok szor- 

és egyre inkább a gazdaságos 
exportot helyezik előtérbe. 

, Mindhárom értékesítési relációban fel- 
adat a népgazdasági elvárások helyes 
egyeztetése a vállalati érdekekkel." 

sA vállalati exportkötelezettségek bizto- 
sítása érdekében törekedni kell a termék- 
szerkezet strukturális átalakítására a dol- 
lárkitermelési mutató megfelelő szinten 
tartása mellett." 


A VII. ötéves tervidőszak feladatainak 
nincs különösebb szerepük a követelmé- 
nyek között (részesedése 4 százalék), an- 
nak ellenére, hogy egyrészt a vállalati taná- 
csok hatásköre főleg a középtávú fejlődés- 
sel kapcsolatos, másrészt az igazgatók 
mandátuma a következő öt évre szól. 

,A vállalati tanács közreműködésével 
biztosítsa, hogy a VII. ötéves tervre olyan 
vállalati stratégiát dolgozzon ki, amely 


összhangban van a XIII. pártkongresszu- 
son megfogalmazott határozattal, vala- 
mint a VII. ötéves tervtörvény vállalati 
célkitűzéseivel." 

A 600 követelménynek csupán 3 százalé- 
ka jelölt meg (főleg a nyereségnöveléssel, 
az exportbővítéssel, a dolgozók kereseté- 
nek növelésével kapcsolatosan) konkrét 
feladatot. 

, A nem rubelelszámolású export növe- 
lése (a népgazdaság ilyen irányú érdeke 
esetén) olyan mértékben, hogy az elérje az 
összes alaptevékenység 20 százalékát." 

,A kutatás-fejlesztési tevékenységet, a 
piaci igényekhez igazodó új termékek ki- 
fejlesztését úgy kell irányítani, hogy az éves 
árbevétel 20 százaléka új termékekből rea- 
lizálódjon." 

,A tervidőszak végén a nem rubelrelá- 
ciójú exportunk megduplázása 1985. évhez 
viszonyítva." 

A VII. ötéves terv végére el kell érni a 
8 százalék árbevétel-arányos nyereséget." 

Az egyéb csoportba tartozó feladatokra 
ismét az általános megfogalmazás a jellem- 
ző. Egy részük az igazgató magatartásával 
foglalkozik. 

s, Megkülönböztetett figyelmet kell for- 
dítani a dolgozók tulajdonosi szemléletére, 
szocialista életformájára, általános mű- 
veltségének fejlesztésére, szakmai, politikai 
ismereteinek gyarapítására, jóléti, szociális 
és kulturális igényeinek kielégítésére." 

, Az elkövetkező időszakban kifejtett te- 
vékenységét továbbra is nagy odaadással, 
a dolgozók és a vállalat érdekeinek szem 
előtt tartásával végezze." 

Egyes követelmények a vállalati tevé- 
kenység részterületeire vonatkoznak, má- 
sok a különböző szabályzatok betartását 
írják elő. 

, Szenteljen külön figyelmet a környe- 
Zet-, a tűz-, a munka-, az egészség-, vala- 
mint az általános vagyonvédelemre és a 
rendészeti szervek működtetésére." 

,Korszerűsítse a számviteli rendet és fo- 
kozza a közgazdasági szemléletet." 

, Gondoskodjon a vállalat működési kö- 
rébe tartozó tevékenységek ellátásáról a 
vonatkozó jogszabályoknak, a szervezeti 
és működési szabályzatban, a kollektív 

szerződésben és a vállalati tanács határo- 
zataiban foglaltaknak megfelelően." 


Általános a vezető testületeknek az a 
véleménye, hogy a vállalat helyzetének 
alapvető megváltoztatásához mindenek- 
előtt a vezetés szakmai színvonalának jelen- 
tős emelése, a vezetői utánpótlás javítása 
szükséges. Maguknak a követelmények- 
nek a megjelölése azonban ismert tételek 
felsorolásából áll. 

A vezetői feladatokat jobban ossza 
meg vezetőtársaival. Igényelje önállóságu- 
kat, kezdeményezésüket. Éljen a követke- 
zetesebb számonkérés, ellenőrzés módsze- 
rével, szorgalmazza vállalati szinten az 
utánpótlás nevelését. Követelje meg a 
funkcióban levő vezetők folyamatos kép- 
zését, továbbképzését szakmai és politikai 
téren egyaránt." 

, Indokolt a vezetés megfontolt, átgon- 
dolt felfrissítése, szükség szerinti cseréje, 
erősítve ezzel a vállalati akarat betartását 
is. E területen egyetlen követelményt kell 
felállítani: a jogokkal és felelősséggel alátá- 
masztott eredményes munkát." 


Összefoglalás és következtetés 


Az igazgatók számára megállapított fel- 
adatokból az új vezetési formáknak több, 
nemegyszer a központi célokkal ellentétes 
sajátosságai, feszültségei is felszínre ke- 
rülnek. 


A vállalati tanácsok eddigi működésé- 
ben döntően rövid távú érdekeltség és elosz- 
tási szemlélet érvényesül. A választott tes- 
tület elsősorban a tárgyévi átlagkereset 
maximális növelését tartja szem előtt, és a 
nyereség alakulását, valamint az alapok 
elkülönítését, illetve felhasználását is en- 
nek rendeli alá. 

A rövid távú és keresetcentrikus érde- 
keltséget nemcsak az éves célok megfogal- 
mazása tükrözi, hanem az is, hogy az ösz- 
szesen 600 követelményből csupán egy 
volt, amelyik az elosztásnál a rövid és 
hosszú távú érdekek összehangolását írta 


elő. 
,A vállalat felhasználható jövedelmének 
elosztására vonatkozóan az előterjesztései- 


ben vegye figyelembe, hogy a keresetek és 
a felhalmozás aránya segítse elő a hosz- 
szabb távú jövedelemtermelő képességet, 
és ezen keresztül a dolgozók hosszabb távú 
anyagi érdekeltségét." 

A követelményrendszerben az átlagbér 
növelése, a dolgozók szociális helyzetének 
javítása mellett nincs megfelelő súlya az 
ahhoz elengedhetetlenül szükséges haté- 
konyság növelésének, a szervezett és a fe- 
gyelmezett munkának, a veszteségek csök- 
kentésének: a kollektívára háruló felada- 
toknak és kötelezettségeknek. Mindez je- 
lentősen befolyásolja az igazgatói döntése- 
ket, intézkedéseket is. 

Az igazgatók mindinkább ellentétes irá- 
nyú hatások között őrlődnek: magatartá- 
sukat befolyásolják a lehetőségek és a nép- 
gazdasági érdekek; a nemzetközi piac elvá- 
rásai; a szabályozórendszer hatása és nem 
utolsósorban a vállalati kollektíva érdekei, 
céljai, mely utóbbiak között a szervezett- 
ség, a fegyelem javítása még nem az első 
követelmények között szerepel. Nem hagy- 
hatjuk itt figyelmen kívül azt a körül- 
ményt, hogy az új vállalatvezetési formák- 
ban működő vállalatoknál nemcsak a tu- 
lajdonosi jogokat gyakorló szervezet (tes- 
tület) változott meg, hanem az igazgató és 
a tulajdonos kapcsolata is. 


Az igazgató magatartását és döntését 
egyre inkább az őt megválasztó, kinevező 
kollektív testületben uralomra jutó érde- 
kek befolyásolják. A vállalaton belüli cso- 
portérdekek felerősödésére a központi irá- 
nyítási, szabályozási rendszer sincs felké- 
szülve, miután ütközés esetén mindig a 
népgazdasági érdekek érvényesülését téte- 
lezi fel. 

A központnak jelenleg nincsenek olyan 
indirekt (vagy direkt) tartalék szabályozási 
eszközei, amelyek alkalmazása idejében és 
megrázkódtatás nélkül biztosítaná a mak- 
roszintű célok teljesítését. 4z elmondottak- 
nak nem lebecsülendő a szerepük az 1985. 
és 1986. évi erőteljes bérnövelésben, a telje- 
sítmények keresetektől való elmaradásá- 
ban, a vállalatoknak a központi célokhoz 
és követelményekhez nem közelítő mozgá- 
sában, a gazdálkodás kedvezőtlen tenden- 
ciáiban. 

Az igazgatók tevékenységét befolyásolja 
az is, hogy nincs egyértelműen rögzítve a 
feladatuk, a hatáskörük és a felelősségük, 
bár a vállalati törvény előírja: , A vállalat 
az igazgató felelős vezetésével működik." 
Ennek értelmezése a gyakorlatban több 
hatásköri problémát is felvet. A vállalati 
tanácsok egy része — tévesen értelmezve a 
rendelet által hatáskörébe utalt tulajdono- 
Si Jogok gyakorlását - elsősorban a gazdál- 
kodás mindennapi problémáit kívánja figye- 
lemmel kisérni. Az operatív jelleg eseten- 
ként már a tanácstagok választásánál elő- 
térbe kerül. Ezt jelzi, hogy a vezető testü- 
letbe viszonylag kevés munkást delegáltak, 
ám jelentős számban kerültek be , megfele- 
lő áttekintéssel rendelkező" munkahelyi 
vezetők. A vezető testületek egyre több 
operatív jellegű feladattal foglalkoznak. 
Ez a gyakorlat keresztezi annak a követel- 
ménynek az érvényesítését, hogy a vállalat 
operatív vezetése nem a tulajdonosi jogo- 
kat gyakorló vállalati tanács, hanem az 
igazgató feladata és felelőssége. 


A , mindenről tudni" törekvés nemegy- 
szer zavart okoz a vezetésben, de akadá- 
lyozza a tanács szükséges és nélkülözhetet- 
len információs bázisának kiépítését, fej- 
lesztését is. A vezető testület által esetleg 
létrehozandó újabb bizottságok (, a válla- 
lati tanácson belül munkabizottságot hoz- 
nánk létre az Országgyűlés szakbizottsá- 
gainak mintájára") az egyszemélyi vezetés 
gyengítéséhez vezetnek, a bizottságok bur- 
jánzása pedig csupán az amúgy is túlterhelt 
néhány vállalati szakember számára jelent 
ismétlődő feladatot. A vezetés , demokrati- 
zálása" sok esetben a döntési felelősség 
megosztását célozza. A tanácsok ilyen jel- 
legű működése a gazdálkodás feszültségei- 
nek növekedését idézheti elő. , Van még 
egy hátrányunk: a kollektívák szerepe nö- 
vekszik a döntések kialakításában, de ha 
valami nagyon nem jó történik, a személyi 
felelőst nehéz megtalálni. A javaslatokat 
becsúsztatják valahogy a testületek elé, de 
a végén nincs felelős."? 

A tulajdonosi jogokat gyakorló vezető 


3 Kádár János felszólalása a Taurus vállalati tanács 
ülésén. Pártélet, 1986., 2. szám, 6-7. oldal 


testület hatáskörébe azért került a kineve- 
zéssel együtt az igazgatói feladatok megha- 
tározása is, mert ahhoz a tanácsoknak a 
vállalati sajátosságok alapján konkrét is- 
mereteik vannak. A követelményeknek 
azonban csak 3-4 százaléka vonatkozik 
ilyen jellegű feladatra. Szinte minden válla- 
latnál probléma volt ugyanis, hogy egyál- 
talán milyen konkrét követelményt lehet 
az igazgató számára öt évre előírni. Lénye- 
gében a vállalati működés minősítésének, a 
teljesítmény mérésének kérdéséről van szó. 
A szabályozórendszer s így a gazdálkodás 
feltételei is állandóan változnak, erőteljes 
a különböző központi intézkedések, korlá- 
tozások, elvárások stb. kényszerítő hatása. 
A nyereség nem fejezi ki a tényleges teljesít- 
ményt, és így a vagyon-, az árbevétel-, az 
eszköz t bérarányos nyereség, a komplex 
hatékonysági mutató stb. sem minősíti 
megfelelően a vállalati gazdálkodást, és így 
az igazgató tevékenységét. 

Nem kétséges, hogy a megfelelő haté- 
konysági mérce hiánya megnehezíti a válla- 
lati tanácsok helyzetét a követelménytá- 
masztásban. Semmiképpen nem mentheti 
fel őket azonban az alól, hogy éppen a 
vállalati gazdálkodással kapcsolatos hely- 
ismeretüket hasznosítva, a vállalati adott- 
ságokat és lehetőségeket felmérve konkré- 
tan ellenőrizhető és értékelhető feladato- 
kat fogalmazzanak meg az igazgató szá- 
mára. E fokozott felelősség fényében még 
feltűnőbb, hogy a vállalati jövedelemter- 
melő-képesség emelésével kapcsolatos el- 
várásokban az általános megfogalmazás, a 
közhelyek ismétlése a jellemző. 

Az általánosítás elfedi a valóságot, s így 
hátráltatja a szükséges intézkedéseket. , Az 
általánosítás a fejlődést körülbelül ugyan- 
úgy hátráltatja, mint a köd a közlekedést. 
Bár a köd nem jelent szükségszerűen igazi 
akadályt, mégis mint sűrű függöny, amely 
fölött nincs hatalmunk, valóságos aka- 
dályként hat. Olyan általános és változé- 
kony, hogy az esetleges valódi problémá- 
kat nem lehet miatta látni, de egyáltalán 
nem biztos, hogy a köd rejt magában prob- 
lémákat."t Az általános, nem értékelhető, 


4 Lawrence D. Miles: Értékelemzés. Közgazdasági 
és Jogi Könyvkiadó, 1973., 141-142. oldal 

nem ellenőrizhető feladatok előírása az 
igazgatónak is megnyugtató lehet. Nem 
véletlen, hogy az igazgatók egy része ilyen 
jellegű megfogalmazást szorgalmazott. 

Az általános jellegű követelmények 
azonban bizonytalanságot jelentenek, bi- 
szen ez esetben a munka minősítése gyak- 
ran szubjektív tényezőkön, személyi érdek- 
ütközéseken alapszik. Az igazgatók meg- 
ítélésénél gyakran már a megválasztáskor 
is ilyen tényezők kerültek előtérbe. Így pél- 
dául túlságosan nagy hangsúlyt kapott az 
igazgató modora vagy az, hogy miképpen 
beszél a dolgozókkal, mennyit van közöt- 
tük (mint láttuk, ez a követelményrend- 
szerben is megjelenik), ezzel szemben hát- 
térbe szorult a vállalat gazdálkodásának 
eredményessége, fejlődése. Nem vitatva a 
szubjektív elemek jelentőségét, mégis indo- 
kolt hangsúlyozni, hogy a vezetői munka 
értékelésénél — a szubjektív és hangulati 
elemeken felülemelkedve — mindenekelőtt a 
gazdálkodás rövid és középtávú folyamatait 
és eredményét kell vizsgálni. 

Nem kizárt az sem, hogy a vezető testü- 

let működésében az egyes vállalati szerve- 
zetek vagy személyek érdeke, szempontjai 
kerülnek előtérbe. E veszély realitását jelzi 
az, hogy nem egy vállalatnál például a 
pártbizottság, illetve a végrehajtóbizottság 
részletesen meghatározta álláspontját a 
vállalati tanács elé kerülő kérdésekben és 
elvárta a párttagoktól, hogy annak megfe- 
lelően szavazzanak." Fennáll tehát az a 
veszély is, hogy a vállalati tanács szerepe 
pusztán a másutt elhatározott álláspont 
jóváhagyására korlátozódik. Mindez a 
döntések elodázását, az ellenőrzés és a fele- 
lősségre vonás elmaradását, a vezetés hatá- 
rozottságának, következetességének gyen- 
gülését okozhatja. Az igazgatóknak sok, 
gyakran nem is kiegyensúlyozható tényező 
figyelembevételével, állandó stresszhatás 
alatt — a második gazdaságot is figyelembe 
véve viszonylag alacsony jövedelemmel - 
kell munkájukat ellátni. 

Az igazgatók közérzetéhez tartozik az is, 
hogy gyakran ok nélkül sorozatosan és ál- 
talánosságban elmarasztalják őket. 
A mikroszférán kívül dolgozók a hibákért 


5 Pártélet, 1986., 3. szám, 46-47. oldal 


és problémákért egyoldalúan csak a válla- 
latot teszik meg bűnbaknak: a vállalatok 
, nem élnek", hanem , visszaélnek" az ön- 
állósággal; a feltételek és a körülmények 
ismerete nélkül nyilvánítanak véleményt; 
minden igazgató arra törekszik, hogy , ki- 
játssza a szabályozást", , összeköttetéseket 
építsen ki", , visszatartsa a teljesítményt, 
az exportot"; a vállalatok taktikáznak; az 
igazgatók , kéz kezet mos alapon felemel- 
tették fizetésüket a vállalati tanáccsal" stb. 

Az igazgatók fizetésének megemelésével 
kapcsolatos vitákban különböző viszonyí- 
tásokra hivatkoznak. Természetesen más 
képet kapunk, ha az igazgatói jövedelme- 
ket a fizikai dolgozók keresetéhez és ismét 
see ha a magángazdaságban vagy a má- 

sodik gazdaságban elérhető jövedelmek- 
hez hasonlítjuk. Semmilyen viszonyítás 
nem adhat azonban felmentést a munka 
minősítésének kötelezettsége alól. A fizeté- 
sek meghatározójának az igazgatói körben 
is a teljesítményt, a produktumot kell te- 
kintenünk. Erről az oldalról nézve a kér- 
dést, a tények azt mutatják, hogy — hason- 
lóan a gazdaság és a társadalom egyéb 
területeihez — itt sincs mindig összhang a 
kereset és a teljesítmény között, azaz a 
fizetések rendezése gyakran a teljesítmé- 
nyektől függetlenül történt. 

Az elmondottak miatt jelentősen csök- 
kent az igazgatói beosztás presztízse. Nem 
véletlen, hogy a meghirdetett igazgatói pá- 
lyázatokra — a várakozással ellentétben — 
gyakran csak néhány jelentkező akad; egy 
nagyvállalat két pályázója közül az egyik- 
nek csak technikumi végzettsége volt; nem- 
egyszer meg kell ismételni a pályázat kiírá- 
sát; volt olyan eset, amikor végül egy pá- 
lyázó közül kellett , választani" stb. 

A vállalatok számára nem érthető pél- 
dául az sem, hogy a központi (ágazati és 
funkcionális) irányító szervek, kutatóinté- 
zetek magasan képzett szakemberei (ritka 
kivételtől eltekintve) miért nem élnek a 
lehetőséggel, hogy egy-egy vezetői posztot 
megpályázva elképzeléseiket a gyakorlat- 
ban is megvalósítsák. 

A pályázatok kapcsán igen erőteljesen 
felszínre kerültek a vállalaton belüli káder- 
helyzet, káderutánpótlás égető problémái 
is. (Több szakember például a személyi 

feltételek hiánya miatt nem pályázott.) Az 
iparban 1984-ben 100 foglalkoztatottból 
5—6 főnek volt felsőfokú végzettsége. Eb- 
ből 62 százalékuk műszaki, 16 százalékuk 
pedagógiai, valamint művészeti, 10 száza- 
lékuk közgazdasági végzettségű. Az utób- 
bi években gyorsul a szakemberek elván- 
dorlása, nő a nyugdíjkorhatárt elérők szá- 
ma. A vállalati gazdasági vezetők közül 
többnek még a technikumi számviteli is- 
merete sincs meg. Az iparban 200 foglal- 
koztatottra jut egy közgazdász. A gyárak, 
gyáregységek jelentős részében — főleg vi- 
déken - nincsenek megfelelő képzettségű 
szakemberek, többségük emiatt sem képes 
önálló vállalatként működni. 

A növekvő kereslet miatt a vállalatoknál 
a felsőfokú végzettségűek — gyakran a , pu- 
ha" diploma és az utóbbi évek (évtizedek) 
teljesítménykényszerének hiányából szük- 
ségszerűen következő szakmai lemaradás 
ellenére -— talán túlságosan is (a teljesít- 
ménnyel korántsem arányosan) felértéke- 
lődtek. E nemegyszer magasra értékelt 
, Szürke állomány" mobilizálásának (ha ki- 
mondjuk, ha nem) vannak minőségi korlá- 
tai is. Műszaki elmaradásunk növekedése 
előbb-utóbb szükségszerűen együtt jár(t) a 
tágabban értelmezett szellemi erő és szelle- 
mi élet fokozódó ,késésével, s így egyre 
nehezebb a növekvő fajlagos szellemi érté- 
ket megtestesítő termékek világpiaci verse- 
nyén egyáltalán részt venni, illetve helytáll- 
ni, A káderhelyzet ily módon a vállalatok 
kívánatos alkalmazkodó- és vállalkozási 
képességének nem lebecsülendő korlátait 
is jelzi. 


A vállalati tanácsok szerepe és működése 
folyamatosan módosul, és csak nehézsége- 
ken, feszültségeken keresztül, a gyakorlat- 
ban kristályosodik majd ki. Így például a 
belső irányítási rendszer korszerűsítésével, 
a fegyelem megszilárdításával, a szerve- 
zettség javításával és a teljesítménykény- 
szer erősítésével kapcsolatos követelmény- 
és döntési rendszer bizonyos érdekeket 
sért. Jó lenne, ha az új vezetési formával az 
érdekellentétek felszínre kerülnének, még 
akkor is, ha ez rövid távon nemcsak segít- 


heti, hanem esetenként gátolhatja is a tár- 
sadalmi, népgazdasági érdekek érvényesi- 
tését. Alig vitatható azonban, hogy a válla- 
lati tanácsoknak nem formális a szerepük, 
hiszen az új vezetési forma a gazdálkodás 
és a gazdaságirányítás fejlesztésének fon- 
tos eszköze. Az MSZMP főtitkára így fo- 
galmazott: , Én a demokratizálást úgy ér- 
tem, hogy nagyon melegen üdvözöljük a 
vállalati tanácsok köznapi munkáját, ami- 
nek még tisztulni kell természetesen, 
amennyiben ez segíti a szocialista rendsze- 
ren belül a hatékony gazdálkodást és a 
fejlődést, segíti létrehozni azt az alapot, 
ami a dolgozók életnívójának, emberi éle- 
tének magasabb szintre emelését szolgálja. 
Én ebben látom a vállalati tanács rendelte- 
tését. Az összes többi részkérdés."5 

Véleményem szerint a vállalati tanácsok 
rendeltetésszerű — működése érdekében 
szükség van az igazgatók tekintélyének 
megerősítésére, anyagi-erkölcsi megbecsü- 
lésüknek a teljesítménnyel összhangban 
történő növelésére, valamint a mozgáste- 
rüket indokolatlanul korlátozó tényezők 
visszaszorítására. Ehhez egyidejűleg kell 
javítani a vállalkozói tevékenység közgaz- 
dasági feltételeit (például mérsékelni a vál- 
lalati jövedelemátcsoportosítást) és fokoz- 
ni a vállalkozást kiváltó gazdasági kény- 
szert. Ez esetben az igazgatóval szemben 
valóban követelményt támasztani kívánó 
vállalati tanács is egyértelműbben határoz- 
hatná meg a vezetői munka minősítésének 
kritériumait. 

A jelenleg még zajló változások értékelé- 
séhez megfelelő tapasztalat és idő szüksé- 
ges. Halaszthatatlan azonban az a feladat, 
hogy a vállalati kollektívák figyelmét rá- 
irányítsuk a már látható feszültségekre, az 
ezeket kiváltó okokra. A kedvezőtlen ten- 
denciák elleni fellépés elodázásával ugyan- 
is egyre nehezebbé válik a nem kívánatos 
folyamatok visszafordítása. 


Pető Márton 


6 Pártélet, 1986., 2. szám, 4. old. 


EGY LETUNT KORSZAKRÓL 
A HORTHY-RENDSZER ÉRTÉKELÉSÉHEZ 


Oktatáspolitika a Horthy-rendszerben 


Klebelsberg Kunó és Hóman Bálint 
miniszteri tevékenységének tükrében 


A Vallás- és Közoktatásügyi Minisztérium (VKM) legalább akkora szerepet vállalt a 
Horthy-rendszer megalapozásában és működtetésében, mint az egymást váltó kormá- 
nyok. Különösen két kultúrpolitikus érdemel figyelmet: Klebelsberg Kunó — ahogyan 
ellenfelei nevezték: , A Gróf" — és Hóman Bálint. 

Klebelsberg Kunó (1875—1932) jogi doktorként kezdte pályafutását. Már a monarchia 
idején, Tisza István bizalmi embereként magas politikai tisztségeket kapott. Az 1921. 
december 3-án megalakult Bethlen-kormányban belügyminiszter lett. Hihetetlenül rövid 
idő alatt kidolgozta azt a választójogi törvényjavaslatot, amelyet Bethlen 1922 márciusá- 
ban rendeletileg léptetett életbe, s amely a parasztság és a munkásság hatalmas tömegeit 
zárta ki a választásokból. Klebelsberg 1922. június 16-án megvált a belügyminiszteri 
poszttól, hogy mintegy tíz éven keresztül a VKM első embere lehessen. 

Tanulmányai során nagy hatással volt rá a reakciós német filozófia. Majd mint 
gyakorlati tapasztalatokat szerzett, jó taktikai érzékű, sőt koncepciózus gondolkodású 
politikus, miniszterként tudatosan és roppant energiával látott munkához. 

Gyűlölte a forradalmakat, legfőképpen a Tanácsköztársaságot. Azokat a , magyar nép 
lelkétől idegen és ahistorikus jelenségeknek" tekintette. A polgári demokratikus forra- 
dalmat és a Tanácsköztársaságot , Károlyi- és Kun-féle silány zendülésnek" minősítette. 
Megvetette a munkásosztályt és a szegényparasztságot, egyúttal tartott is tőlük. A mun- 
kásosztály hatalomra jutását 1919-ben a tömegek , tudatlanságával", a társadalmi mére- 
tű nevelés elhanyagolásával magyarázta. 

Klebelsberg arra a következtetésre jutott, hogy a magyar ellenforradalom konszolidá- 
ciója érdekében sem szabad egyszerűen az erőszakra hagyatkozni, hanem mindenekelőtt 
mélyreható ideológiai küzdelmet kell folytatni, és jelentős reformokat kell életbe léptetni 
a művelődésügy, az oktatásügy terén. Klebelsberg koncepcióját és gyakorlati tevékenysé- 
gét az úgynevezett neonacionalizmus gondolatköre határozta meg. Mint a KMP 10096 
című lapjában 1928-ban Németh Lajos írta Klebelsberg Neonacionalizmus című könyvét 
elemezve-bírálva: ez a neonacionalizmus a magyar ellenforradalom konszolidációs irány- 
zatát képviseli, amely a fő ellenfelet a szocializmusban találja meg. A cikk bizonyságul 
idézi is egyebek között a következő, önmagukért beszélő szavakat: , Ez a nacionalizmus 
elsősorban a szocializmusban rejlő nemzetköziséggel tusakodik. A XX. század naciona- 
lizmusának nem fent, a trónokon, hanem lent, a szocializmus által megszervezett töme- 

gekben van az ellensége... Azzal a veszedelemmel kel! neki küzdeni, hogy az állam 
keretén belül a csoportosulás ne akként történjék, hogy a nemzeti gondolatot az intelli- 
gencia, a nemzetköziséget a fizikai munkásság képviseli..." Az államnak tehát — akár 
anyagi áldozatok árán is -— nagyobb jelentőséget kell tulajdonítania a kultúrpolitikának 
s ezen belül az oktatáspolitikának, azért, hogy mélyebb gyökereket tudjon ereszteni a 
tömegek be, hogy az értelmiség közvetítésével bele tudja plántálni a népbe az osztályharc 

és a nemzetköziség gondolata helyett az , össznemzeti kollektív", a közös nemzeti érde- 
kek eszméjét, a , keresztény-nemzeti gondolatot". 

,Diagnózisával" a forradalmaktól rettegő egyházi körök - noha néhány kérdést 
eltérően ítéltek meg — egyetértettek. Elsősorban a katolikus papság szorgalmazta az 
salsóbb néposztályok" valláserkölcsi nevelését. , A Gróf" - aki a népet nemcsak , műve- 
letlennek és demokráciára éretlennek", de istentelennek is tartotta — egyetértett pedagó- 
giai céljaikkal. Az állampolgári nevelés és a vallásosságra nevelés összekapcsolását a 
rendszer egyik tartópillérének tekintette. 

A klebelsbergi , neonacionalizmus" a biológiai fajelmélet hirdetőivel szemben egységes 
történelmi fajnak tekintette a magyar nemzetet, de egyúttal , magasabb rendű"-nek is. 
5 Mi nagyobb és értékesebb kultúrát tudunk ezen a helyen kifejteni — hangoztatta -, mint 
azok a népek, amelyeket az Entente a mi rovásunkra területileg mesterségesen nagyobbá 
tett"; miközben , politikai okosságra" hivatkozva magyarnak tekinthetőnek tartott eb- 
ben az országban mindenkit, aki , lelkiségben és nyelvben teljesen és fenntartás nélkül 
magyarrá válik". Klebelsberg a , neonacionalizmus" és , kultúrfölény" elméletével — az 
alkotó" és , ellenálló" magyarok párharcának tulajdonítva a társadalom belső ellentéte- 
it -— próbálta meg elterelni a figyelmet az osztályharc valóságáról. Klebelsberg magyar 
kultúrfölényt hirdető koncepciójának természetesen fontos külpolitikai aspektusa is volt. 
Számolva a trianoni Magyarország valóságával és belátva, hogy rövid úton, fegyveres 
erőszakkal lehetetlen visszaszerezni az elszakított területeket, Klebelsberg a revíziós 
célok elérése érdekében is szükségesnek tartotta a széles körű oktatást, nevelést a , neona- 
cionalizmus" jegyében. 

Beszédeiben és cikkeiben gyakran hivatkozott azokra az állítólagos veszélyekre, ame- 
lyek Magyarországot a környező államok részéről , fenyegették" azáltal, hogy , megelő- 
zik a kultúra terén". Azt hangoztatta, hogy a , magyar kultúrfölénynek toronymagasan 
kell emelkednie Kelet-Európa népei fölé", mert az ország , sorsának jobbra fordulását" 
csak attól lehet elvárni, ha a művelődés terén , fajsúlyosabbá" válik a nemzet. Azaz 
Klebelsberg a , kultúrfölényt" nemzeti sorskérdésként kezelte, és manipulálta a köztuda- 
tot. Többek között ezért tekintette a kultusztárcát egyben honvédelmi tárcának is. 

A kultuszminiszter , kultúrfölény" propagandájával és , neonacionalizmus" teóriájá- 
val jelentős hatást gyakorolt az úgynevezett középosztályra, a kispolgári tömegekre, 
alkalmazotti és értelmiségi csoportokra, de bizonyos munkás-paraszt rétegekre is. Ked- 
vezett ennek a propagandának az elcsatolt területekről elmenekült tisztviselők, állami 
alkalmazottak tízezreinek létbizonytalansága, a bennük felgyülemlett keserűség. 

Eltérően minisztertársaitól és a rendszer politikusaitól (Gömbös Gyula, Rakovszky 
Iván, Prónai Pál, Simonyi-Semadam stb.), Klebelsberg szakember volt. Ez magyarázza, 
hogy elvi-elméleti célkitűzéseitől többnyire eljutott a konkrét gyakorlati cselekvés prog- 
ramjáig, és még a progresszív törekvéseket is látszólag a , maga szekeréhez tudta kötni". 
Elképzeléseinek megvalósítása érdekében képes volt osztályának egyes , keményfejű" 
képviselőivel is szembeszállni. Elsősorban az agráriusokkal vívott kemény csatákat. 
A földbirtokosok zöme ugyanis a szegényparasztok tanulásában és művelődésében (még 
az analfabéták számára indított tanfolyamokban is) az , olcsó munkaerő megdrágulását, 
a tömegek forradalmiasulását" látta. 

Klebelsberg részint politikai, részint gazdasági megfontolásokból szorgalmazta az 
iskolarendszer fejlesztését. Számolt azzal, hogy az oktatás segítségével a tömegek szert 
tesznek alapvető műveltségbeli, szakmabeli ismeretekre, és ezáltal lépést tarthatnak a 
kapitalista ipar és a mezőgazdasági termelés korszerűsítésével. 

Klebelsberg megreformálta az egész iskolarendszert. Az oktatás intézményei közül 
ekkor talán a legsúlyosabb helyzetben az egyetemek voltak. Akadályokba ütközött az 
1921. évi XXV. tc. alapján Pozsonyból Pécsre telepített Erzsébet Egyetem és a Kolozs- 
várról Szegedre költöztetett Ferenc József Tudományegyetem elhelyezése. E gondokat 


növelte az elszegényedett ország közvéleménye, amely a kultúrát luxusnak tekintette. 

Klebelsberg legfontosabb feladatának tartotta, hogy megértesse: az egyetemekre ép- 
pen az ország elszegényedése miatt van szükség. A leghevesebb vitákat az agráriusokkal 
folytatta, akik attól tartottak, hogy a , művelteket elviszi a város, a destrukció [értsd: a 
szocializmus] hirdetőivé lesznek"; jóllehet nagyon kevés paraszt- és munkásszármazású 
fiatalnak sikerült bejutnia az egyetemekre. Még az 1930-1931-es tanévben is csupán I,5 
százalék szegényparaszti származású és 2,8 százalék munkásszármazású fiatal tanult a 
felsőoktatásban. Mások a Magyarországra menekült nagyszámú értelmiségivel számol- 
va, a , túltermelésre" és a , szellemi proletariátus" létrejöttének veszélyeire hivatkozva 
próbálták megakadályozni az egyetemek vidékre való telepítését. 

Klebelsberg ellenérvei hatásosaknak bizonyultak. A veszteségek fölötti , kesergések- 
kel" szemben sikerrel hangoztatta a nemzetgyűlés előtt, hogy az , európai kultúrnemze- 
tek között" csak akkor lesz képes az ország továbbra is helytállni, ha megmaradnak az 
egyetemek, és , nem következik be kulturális leszerelés". Az utóbbi különben sem ajánla- 
tos — mondta -, mert a , volt Monarchia nemzetiségei saját államhoz való jogukat 
nemzeti könyvtárak, múzeumok és egyetemek létesítésével is igazolják". 

Az egyetemekért vívott küzdelemben a közvéleménynek címzett szólamokon kívül 
Klebelsberg szakmai-politikai érveket is hangoztatott. Az egyik a , kiművelt emberfők" 
megtartására vonatkozott. A kultuszminiszter ugyanis szemben találta magát azzal a 
reális veszéllyel, hogy a békeszerződés következtében Magyarországra menekült egyete- 
mi oktatók — amennyiben állástalanok maradnak - elhagyják az országot, elhelyezked- 
nek a nyugati államok jól felszerelt intézményeiben. A forradalmak leverését követően 
amúgy is sokan kerestek külföldön menedéket. Amennyiben folytatódik a kivándorlás 
— hirdette —, veszély fenyegeti a felsőoktatást. 

Másik érve a kulturális élet szerkezetmódosulásaival függött össze. A harmadára 
csökkent ország két egyetemét (a budapestit és az épülő debrecenit) a , középosztály"-beli 
gyermekek valósággal elárasztották. E jelenséget a , történelem pillanata" idézte elő, az 
a felismerés, hogy az egyetemi padokból a , középosztály"-beli fiatalok közül politikai 
konszolidációs okokból senkit nem célszerű kirekeszteni. Lényeges volt Klebelsbergnek 
az a felismerése is, hogy az egyetemi városok , kultúrtartományi központokká" fejleszt- 
hetők, és regionális bázisaivá válhatnak a századforduló óta mind erőteljesebben han- 


.  goztatott kulturális decentralizációnak, potenciálisan ellensúlyozva a , bűnös Budapest" 


mesterkedéseit. A polgári politikusok többsége ugyanis a fővárosba özönlő, elszegénye- 
dett tömegekben vélte felfedezni a forradalmak potenciális bázisát. Klebelsberg is azt az 
elvet vallotta, hogy a forradalmi eszmék nem tudtak volna tért hódítani, ha a , főváros- 


. ban szükségképpen kiterjedt radikális gondolkodásnak önálló vidéki kulturális gócpon- 

tokban ellensúlya lett volna". 

A vidéki egyetemek révén kialakuló központok területi megoszlásukkal kedvező felté- 
teleket teremthettek volna a decentralizáláshoz. De Klebelsberg nem számolt kellően 
például az egyházak érdekeivel. Az egyházi vezetők ugyanis másként vélekedtek a 
miniszter kezdeményezéseiről. Őrizték hatalmukat az irányításukkal működő intézmé- 
nyek fölött. Klebelsberg hiába törekedett már 1923-ban arra, hogy decentralizálja a 
népoktatást, és a , kinevezések helyben dőljenek el". Nem számolt a helyi erőkkel és 
érdekekkel sem. Például Szegedre nagy terhek hárultak a kulturális intézmények fejlesz-. 
tésekor. A városnak az egyetemi építkezésekhez jelentős nagyságrendű külföldi hitelekre 
volt szüksége. Ezzel szemben Szegeden nem volt vízvezeték-hálózat és csatornarendszer, 
a külvárosok lakói viszontagságos körülmények között éltek. Több politikus pedig attól 
tartott, hogy a centrumok , vidéki kultuszminisztériumokká" válnak. Decentralizációra 
irányuló törekvése miatt nemcsak a nagybirtokosokkal folytatott szópárbajokat, szembe 


" került a nálánál rövidlátóbban gondolkodó nagytőkésekkel is — noha a , kultúrcentru- 
. mok" kialakítása elsősorban az uralkodó osztályok érdekeit szolgálta. 


A miniszter erőfeszítései eredményeként 1923 szeptemberében megnyílhatott a , Me- 


. csek alján a magyar Heidelberg". Pedig Pécs befolyásos körei nem fogadták egyértelmű 

lelkesedéssel az intézményt. Az egyetemi fakultások a város nagyobb közintézményeiben 
(fő-reálgimnáziumban, tornacsarnokban, szegényházban stb.) kaptak helyet, s ez csak 
fokozta a pécsi polgárság ellenszenvét. A klebelsbergi törekvésekkel szemben kialakult 
magatartás befolyásolta az egyetem későbbi fejlődését. 

Szegeden más volt a helyzet. A város azzal, hogy rossz anyagi helyzete ellenére 
ragaszkodott az egyetemhez, áthidalt számos akadályt. (Noha a fakultásokat Szegeden 
is népiskolákban, menhelyeken, az ítélőtábla épületében stb. helyezték el.) Az egyetemi 
építkezésekre, a Tisza-parti klinikák létesítésére csak a húszas évek derekától kerülhetett 
sor. Az anyagi alapot ehhez Klebelsberg Szegedhez fűződő személyes kapcsolatai követ- 
keztében a VKM, a népszövetségi kölcsön és a város erejét meghaladó hozzájárulás 
teremtette meg. 

Viszonylag kedvezőbb helyzetben volt a debreceni egyetem. Klinikáinak, központi és 
bölcsészkari épületeinek, az oktatók lakásául szolgáló villasornak az építése — az ország 
anyagi gondjai ellenére — 1923-1924-től folytatódott. 

Szükséges röviden kitérni a klebelsbergi oktatáspolitika egyik legtöbbet vitatott intézke- 
désére. A többnyire pejoratív éllel idézett kijelentés, miszerint: , a nemzetek kultúráját 
három-négyezer ember képviseli", voltaképpen az uralkodó osztályok érdekeit kifejező, 
tipikusan arisztokratikus megnyilvánulás volt. Az ő felfogásában azonban kétségkívül 
tartalmazta a tehetséggondozás szükségességének felismerését is. A Klebelsberg-féle 
selitképzés" nem csupán a kifejezetten gazdag , elitrétegek"-ből, a hagyományos uralko- 
dó osztályokból kikerülő, kiváltságos helyzetű fiatalok nevelését és iskoláztatási módját 
jelentette, hanem a , középosztály", főként a közalkalmazotti, értelmiségi körökből 
származó ifjakét is. Az általa beterjesztett és elfogadott törvény lehetővé tette, hogy bel- 
és külföldi ösztöndíjakat, úgynevezett magyar intézeteket és kutatóműhelyeket létesíthes- 
sen a leendő értelmiség nyelvi kultúrájának emelésére, valamint általános látókörének 
szélesítésére. 

gy létesült Klebelsberg minisztersége idején a Bécsi Magyar Történeti Intézet, a 
berlini Ungarisches Institut, valamint a római Accademia d" Ungheria. A képzés nem- 
csak e magyar intézetekben folyt. Bizonyos ösztöndíjak - szűk körben - lehetővé tették, 
hogy a fiatalok olyan országokban is tanulhassanak, amelyekben nem létesültek intéze- 
tek. Ezen túlmenően a vagyonosok gyermekei — helyzetüktől függően - akár éveket is 
eltölthettek Nyugat-Európa leghíresebb egyetemein. Több külföldi ország kormánya 
pedig bizonyos ösztöndíjkeretet létesített. A Párizsban tanuló magyar diákok egy részét 
például csaknem teljesen a francia kormány ösztöndíjai támogatták. Közülük többen 
éppen a numerus clausus miatt nem látogathatták a hazai egyetemeket. A zsidó szárma- 
zású , középosztálybeliek" közül százak kényszerültek külföldi (osztrák, francia, angol) 
egyetemre menni. Munkába állásukat itthon úgy igyekeztek megakadályozni, főleg a 
harmincas években, hogy évekre elhúzták a diplomák honosítását. Ehhez még hozzá kell 
tennünk, hogy a népi származású, progresszív körökből kikerülő vagyontalan fiatalok 
— ha ki is jutottak külföldi egyetemre , önerőből" — baráti segélyekből nyomorogtak. 
E témának valóságos memoárirodalma van, ilyen nem utolsósorban Zllyés Gyula Hunok 
Párisban című műve. 

Érdemes megemlíteni azt a klebelsbergi törekvést is, amely megpróbálta közös telepre 
egyesíteni a budapesti főiskolákat, a különféle tudományos intézmények természettudo- 
mányos laboratóriumait és gyűjteményeit. Elképzeléseit arra az elgondolásra alapozta, 
hogy a közös bázis a különféle tudományterületeket koncentrálja, miközben nagyobb 
fokú specializálódást biztosít. Az elképzelt , magyar Dahlem" alapját a Műegyetem és 
a Pázmány Péter (ma Eötvös Loránd) Tudományegyetem Bölcsészeti Karából leválasztott 
matematikai, valamint természettudományi egységekből és a hozzájuk tartozó intézetek- 
ből, laboratóriumokból létrehozott kar jelentette volna. 

A klebelsbergi oktatáspolitika sajátos időszakának tartják 1924-et, a középiskolai 
reform évét. Magyarországon 1924-ig a középiskoláknak két típusa létezett. Az egyik a 
természettudományos műveltségre koncentráló reáliskola, a másik a gimnázium. A re- 
form a reáliskolákat megtartotta olyanoknak, amilyenek korábban voltak. A gimnáziu- 
mot viszont további két típusra bontotta: humángimnáziumra, amely görög és latin tanul- 
mányokkal széles körű történeti ismeretanyagot és egyetemes műveltséget kívánt adni; 
és reálgimnáziumra, ahol az oktatásban a latinra alapozott humán ismeretanyagok 
kerültek előtérbe. A 120 középiskolából 14-et megszüntetett, 20-at humángimnáziummá, 
71-et reálgimnáziummá és 15-öt reáliskolává minősített. Mindhárom középiskola-típus- 
ban kötelező volt a német nyelv tanulása. A reform a korábbi időszakhoz mérten 
nagyobb lehetőséget nyújtott a természettudományok oktatására. Klebelsberg ugyanis 
azt a nézetet vallotta, hogy a , kor kifejezetten természettudományos irányt vett". Ezért 
a tanrendben, elsősorban a reáliskolában, előtérbe helyezte a matematikát és a földraj- 
zot. A reform elvileg lehetővé tette, hogy mindhárom középiskolából bármelyik egyetem- 
re lehetett jelentkezni. 

A reáliskolák az egyetemi és főiskolai felvételeknél mégsem tudtak versenyezni a 
reálgimnáziumokkal. Az 1934. évi XI. tc. megszüntette ezt az iskolatípust; igaz ebben 
más szempontok is közrejátszottak. Klebelsberg a ránehezedő nyomás hatására belátta, 
hogy a latin és különösen a görög nyelv szerepe évről évre csökken, viszont a franciáé, 
az angolé és az olaszé ezzel párhuzamosan mindinkább előretör. Ez adja a magyarázatát 
annak, hogy bár az 1924. évi XI. tc. háromféle iskolatípust hívott életre, a gyakorlatban 
mégis legalább ötféle működött. Humángimnázium, humángimnázium görög nyelv 
nélkül, illetve valamilyen modern nyelv tanulásával, reálgimnázium, reáliskola latinnal 
és reáliskola. Megtörtént 1926-ban a leányközépiskola, vagy ahogyan Klebelsberg nevez- 
te, a , nőnevelés" reformja is. A XXI. tc. ugyancsak háromféle középiskola-típust hozott 
létre: a leánygimnáziumot, a leánylíceumot és egy , csekélyebb jogosítású" leánykollégiu- 
mot. Ez kezdő lépés volt a , középosztályhoz" tartozó nők egyenjogúsításához. Hiszen 
a VKM 63 000/1927-es számú rendelete még akadályozta felvételüket a tudományegyete- 
mekre, a Műegyetemre és a közgazdaságtudományi karra. 

Klebelsberg az 1924. évi XI. tc-kel, ha nem is jelentősen, de korlátozta a felekezeti 
autonómiát. Az egyházi középiskolák átszervezését gimnáziummá, reálgimnáziummá 
vagy reáliskolává ugyanis jóvá kellett hagynia a miniszternek, és a VKM által meghatá- 
rozott arányokon az egyházak nem változtathattak. A rendelkezést vitató egyházi képvi- 
selőkkel azonban a tárca kénytelen volt kompromisszumot kötni. A törvény hatályba 
lépése előtt megállapodott a felekezetekkel, hogy a papnevelés szempontjából fontos 
gimnáziumokból nem szervez reálgimnáziumokat. 

A klebelsbergi oktatáspolitika a nagytőkések, nagybirtokosok és az úgynevezett úri 
középosztály érdekeit fejezte ki. Klebelsberg nyíltan hirdette, hogy a proletárdiktatúra 
a munkásosztályt helyezte művelődéspolitikai célkitűzéseinek előterébe, így , természe- 
tes", hogy az ő kultúrpolitikája a , középosztályt" szolgálja. Az 1924. évi XI. tc. ezt a 
célkitűzést messzemenően figyelembe is vette. Bizonyítja a statisztika, amely szerint az 
1919-1920-as tanévben a középiskolai tanulók 42 százaléka, 1937-1938-ban pedig már 
538 százaléka származott tisztviselő-, altiszt- vagy értelmiségi családokból. 

Néhány példa azokról az intézkedésekről, amelyek elősegítették e nagyarányú növeke- 
dést. Klebelsberg megerősítette Haller István felvételi vizsgákról szóló rendeletét. Az 
1920. évi XXV. tc. (numerus clausus) a tudományegyetemekre, a Műegyetemre, a 
budapesti egyetem közgazdaságtudományi karára, a jogakadémiákra való beiratkozást 
szabályozta, s a zsidó és részben nemzetiségi származásúak ellen irányult. (Klebelsberg 
annak idején részt vett a tc. kidolgozásában. Politikai megfontolásból — és néhány zsidó 
nagytőkéshez fűződő személyes kapcsolatai miatt — 1927-ben kezdeményezte a fajvédel- 
mi törvény enyhítését, de továbbra is fontosnak tartotta, hogy a , zsidó egyetemi hallga- 
tók ezreit ne bocsássák a nemzet nyakára, és az intézmény lényegét megmentse".) 

Az 1924. évi középiskolai reform nemzetgyűlési vitáján a kormánypárt képviselői 
gyakran hivatkoztak erre a rendelkezésre. Többször elhangzott az , oda nem való elemek 
távolságtartásának" nyilt követelése. Klebelsberg egyetértett a felszólalókkal. De nem 
csupán azért tartotta fontosnak a felvételit, hogy az , alsóbb és idegen néposztályok ne 
tömegesíthessék el" a középiskolákat, hanem azért is, mert szerette volna befolyásolni 
a , középosztálybeli" gyerekek továbbtanulását. 

A klebelsbergi tandíjpolitika ugyancsak az uralkodó osztályoknak kedvezett. A mi- 
niszter az indemnitásról szóló törvénytervezet tárgyalásakor arról tájékoztatta a nemzet- 
gyűlést, hogy a , legszélesebb értelemben vett közalkalmazottak gyermekei" a tandíj 33 
százalékát fizették, amit lecsökkentett 25 százalékra. Tandíjelengedést kaphatott bárki, 
aki egy vagy két kötelező tárgyból , nem jól, csupán egyszerűen kollokvált". Klebelsberg 
az intézkedését azzal indokolta, hogy amennyiben az elszegényedett , középosztály" 
a tradícióinak megfelelően" nem tud részt venni a társadalom építésében, akkor , mellő- 
zöttsége folytán elproletárosodhat", a politikai rendszer ellenzékévé válhat. 

Az 1868. évi XXXVIII. tc. a kispolgárság és a birtokos parasztság kevésbé tehetős és 
szerényebb kulturális igényű gyermekei számára létrehozta az úgynevezett polgári isko- 
lát. Klebelsberg nagy lehetőségeket látott ebben az iskolatípusban. Az 1927. évi XII. 
tc-ben előírta, hogy valamennyi, 5000 lélekszámon felüli település köteles polgári iskolá- 
kat építeni. A törvény nyomán a békekötés utáni 253 ilyen típusú iskola száma 1932-re 
395-re emelkedett. Az elvileg hat-, a gyakorlatban négyosztályos polgáriban a húszas 
években az ipari munkásság és a parasztság gyermekei közül egyre többen tanultak. 
Számukra ugyanis ez az iskolatípus biztosította szinte az egyetlen lehetőséget a közép- 
szintű műveltség eléréséhez. A fővárosban a polgári iskolákban tanuló munkásszármazá- 
sú gyerekek aránya például majdnem elérte a munkásság lakosságbeli arányát. 

Ez az intézmény lényegében tudatosan kialakított zsákutca volt a dolgozók tovább- 
tanulni akaró gyermekei számára. Nem adott semmiféle végbizonyítványt. Azok, akik 
be akartak iratkozni a gimnázium 5. osztályába, hogy tovább tanulhassanak, csak 
kemény különbözeti vizsga letétele után tudtak bejutni. Így a polgári csak igen kevesek- 
nek jelentett lehetőséget az érettségi és még kevésébbéknék az egyetemi felvételhez, a 
diplomaszerzéshez. 

Klebelsberg az tervezte, hogy bevezeti a nyolcosztályos iskolát, és ehhez az átmenet 

lehetőségét a polgáriban látta. A valóság azonban nem igazolta elképzeléseit. Még 
1939-ben is csupán az iskolák 2,5 százalékában folyt nyolcosztályos képzés. Az 1940-ben 
elfogadott XX. tc. pedig úgy tette általánossá és kötelezővé a nyolc osztályt, hogy még 
a minimális feltételek is alig voltak adottak. 
. ,Kultúrpolitikai felfogásom az, hogy először népiskolákra van szükség az iskolán 
kívüli népművelés terén is" — foglalta össze a kultusztárca fontos feladatát a nemzetgyű- 
lés előtt tartott beszédében a miniszter. Annak ellenére, hogy az állami költségvetésben 
a népoktatás nem bruttó, hanem nettó rendszerű volt — vagyis a felekezeti és községi 
iskolák maguk fedezték kiadásaikat, az állam csupán támogatta őket -, az elemi oktatás 
helyzetét a miniszter viszonylag pontosan ismerte. 


900... 


Az 1917-1918-as tanév 14370 népiskolájából a békeszerződés után 5584 maradt az 
ország területén. Magyarországon 1920-ban a 7980 000 lakosból 1 092 715 volt a hat 
éven felüli analfabéta, és igen magas volt a beiskolázatlan gyermekek száma. A VKM 
büntetés kilátásba helyezésével megpróbálta beparancsolni az iskolába a tanköteles korú 
gyermekeket. A beíratás elmulasztása azonban hiába minősült nkihágásnak " . A négy- 
szeri hiányzás esetén kiróható egyhónapi elzárás és 600 korona pénzbüntetés ellenére az 
1920-1921-es tanévben 252 ezer tanköteles, az összes tankötelezett gyerek 22,7 százaléka 
mégsem járt iskolába. Ennek több oka volt. Egyik a magyar irodalomból is ismert: a 

gyermekeket ősszel és tavasszal szüleik befogták dolgozni. Az uradalmi iskolákban a 
nagyobb mezőgazdasági munkák idején szünetelt a tanítás, mert a gyermeki munkaerő 
olcsó volt. Télen pedig azért maradt távol sok gyerek az órákról, mert nem volt cipőjük 
és meleg ruházatuk. Gondot okozott a férőhely is. Kevés volt a tanterem és a tanító. 
Jóllehet az elcsatolt területekről sok néptanító érkezett, de a forradalmakban és a 
Tanácsköztársaság idején betöltött szerepükért sokan ,,B"-listára kerültek. Klebelsberg 
1922-1923-ban mintegy 4,5 ezer tanárt és óvónőt elbocsátott, 1924-1925-ben pedig a 
népszövetségi kölcsön egyik feltételére hivatkozva újabb százakat , anélkül - mondta -, 
hogy a magyar kultúra számottevő kárt szenvedett volna". A valóságban ez is súlyosan 
kihatott az amúgy is alacsony színvonalú oktatásra. 

Klebelsberg fontosnak tartotta, hogy a pedagógusok az úgynevezett középosztályból 
származzanak. ,Ezen a területen a tradíciót" azért , tartotta kívánatosnak, mert a 
óvónőkre bízta. Klebelsberg ezért figyelmeztette i is a pedagógusokat, hogy , csak azokkal 
tud együtt dolgozni, akik 100 százalékban teljesítik elvárásait". Nem felejtette el ugyanis, 
hogy számos pedagógus szerepet vállalt a forradalmakban. 

Az 1925—-1926-os tanévben 916 olyan elemi iskola működött, amelyikben egy tanítóra 
nyolcvan, 270-ben száz és 28 iskolában százötvennél is több tanuló jutott. A súlyos 
helyzeten a népszövetségi kölcsön felvételét és a szanálások befejezését követően lehetett 
javítani. Klebelsberg munkatársaival azt tervezte, hogy 8-9 ezer tanterem megépítésével 
az ország egy évtized alatt elérheti, hogy a tankötelesek felét , beiskolázzák", a munkás- 
és parasztgyerekek többsége legalább a négy elemit elvégzi, még ha zsúfoltak is az 
osztálytermek, és többnyire osztatlanok maradnak az iskolák. 

Különösen súlyos helyzetben volt ebből a szempontból az alföldi tanyavilág, valamint 
a népességi és gazdasági tekintetben Budapesthez tartozó, de közigazgatásilag különálló 
Pest megye. Ezért Klebelsberg szaktanácsadói javaslatára kijelölte az építkezés sorrend- 
jét: először az iskolázatlan községekben, tanyavilágban, majorokban kell építkezni, majd 
a rossz és nem megfelelő iskolaépületek helyett újakat létesíteni, végül meg kell szüntetni 
a zsúfoltságot. 

Az 1926. évi VII. tc-ben elfogadott népiskola-építési program a tervezett 8-9 ezer 
tanterem helyett 3475 új tanterem és 1525 tanítói lakás felépítéséről rendelkezett. A nem- 
zetgyűlés a terv megvalósítására mintegy 51 millió pengőt biztosított. 

A kultuszminiszter a program megvalósításában számított a vagyonosokra is. Nézete 
szerint ugyanis , akinek az ország területéből tekintélyes része van, vagyis a nemzeti 
vagyon tekintélyes részének ura, az tekintélyes részt vállaljon a kulturális terhekből is". 
Az agráriusok zöme azonban elzárkózott a program , társadalmasításától". Az úgyneve- 
zett érdekeltségi iskolákból a népiskola-építés évei alatt csupán 26 létesült. A problémák 
(agráriusok ellenállása, elhúzódó építkezések, kisajátítási perek) ellenére, a miniszter 
energikus szervezőmunkájának eredményeként 1930-ban Szegeden átadták (a Magyar 
Rádió nyilvánosan is közvetítette a ceremóniát) az 5000. népiskolai tantermet, illetve 
tanítói lakást. Az akció keretében 1925 októbere és 1930 decembere között 502 új iskola 
épült, amelyből 402 tanyai volt. Az analfabéták százalékos aránya az összlakossághoz 
viszonyítva ugyan 5,6 százalékkal csökkent, de Bethlen miniszterelnök maga is elismerte 
1928-ban, hogy a felnőtt lakosság között még mindig 1 millió az analfabéták száma. 

Magas volt továbbá azoknak az aránya, akik két-három elemit kijárva, néhány év 
múltán még a nevüket is alig tudták leírni. 

Klebelsberget a húszas évek vége felé mind több támadás érte. , Túl van dotálva a 
kultusztárca" - hangoztatta sok parlamenti képviselő. Akadtak, akik azt vetették a 
szemére, hogy utánozza a nagy és erős nyugati országokat. Lényegretörően és megalapo- 
zottan bírálták a klebelsbergi kultúrpolitikát a szociáldemokraták. A parlamentben és 
kiadványaikban - főként a Népszavában - élesen támadták a miniszter elsősorban 
általános kultúrpolitikai elgondolásait és munkamódszereit. Kifogásolták Klebelsberg 

antidemokratikus intézkedéseit és demokráciaellenességét. Vádolták azért, mert meg- 
akadályozza a kultúra egész szférájában, s ezen belül az oktatásban is, a szabad véle- 
ménynyilvánitást, hogy kultúrpolitikájában a hatalmi érdekek dominálnak, a kiváltságos 
osztályok érdekei jutnak kifejezésre. A Németországgal egyre szorosabb kapcsolatokra 
törekvő szélsőjobboldali csoportok viszont azért támadták, mert az Egységes Párt tőkés 
— részben zsidó - szárnyával mind szorosabb kapcsolatot tartott, és Klebelsberg , neona- 
cionalizmusát" is , eredménytelennek" tartották. E szélsőséges jobboldali erők nyomásá- 
ra a húszas évek végére Klebelsberg elképzelései jórészt lekerültek a politikai porondról. 
Ez természetesen összefüggött a gazdasági világválság kialakulásával, a fasiszta erők 
előretörésével Európában, s ennek következtében a szélsőjobboldali politikai áramlatok 
élénkülésével. 

90600. 


Klebelsberg kétségtelenül koncepciózus miniszterségét követően egy év alatt a VKM élén 
három kultúrpolitikus váltotta egymást. Először Ernszt Sándor prelátust nevezte ki 
Horthy, majd két hónap múlva Karafiáth Jenő követte öt; alig háromnegyedévi minisz- 
tersége után pedig Hóman Bálint következett, aki tíz évig irányította az ellenforradalmi 
rendszer kultuszminisztériumát. (1932. október 1-től 1938. május 13-ig a Gömbös- és a 
Darányi-kormányban, majd 1939. február 16-tól 1942. július 3-ig a Teleki-, a Bárdossy- 
és a Kállay-kabinetben.) . 

Hóman Bálint (1885-1953) történészként hivta fel magára a figyelmet. 1915-ben 
Egyetemi Könyvtár, majd 1922-ben az Országos Széchenyi Könyvtár igazgatója lett. 
Klebelsberg 1923-ban a Nemzeti Múzeum vezetőjévé nevezte ki; 1925-től 1931-ig pedig 
egyetemi tanár volt. Önmagát spiritualista történésznek tartotta; a , szellemi és erkölcsi 
erőt" tekintette a történelem meghatározó irányítójának. Szekfű Gyulával együtt, a 
, szellemtörténetirás" kiemelkedő alakja volt. 

Klebelsberghez hasonlóan szakemberként, nem politikusként került a VKM élére. 
Neki azonban nem voltak államigazgatási tapasztalatai. Hómant szoros szellemi és 
személyes kapcsolatok fűzték főként Gömböshöz. Kultuszminiszterré történt kinevezé- 
sében az is közrejátszott, hogy ő készítette a gömbösi , nemzeti munkaterv" kulturális 
fejezeteit. Az sem volt mellékes, hogy történészként jelentős nevet szerzett magának. 
A Horthy-rendszerben a történelemmel való foglalkozás ugyanis közvetlen politikai 
tevékenységnek számított, a történetírás pedig ideológiai , kulcstudománynak". 

Hóman ellentmondásosan viszonyult a klebelsbergi , hagyatékhoz". A Magyar Törté- 
nelmi Társulat előtt 1933. május 4-én tartott beszédében ezt kifejezésre is juttatta. 
Kifejtette, hogy Klebelsberg alkotásainak egy része , mai viszonyainkhoz mérve" korai 
és túlméretezett: egyiknek vagy másiknak a fenntartásáról, illetve fejlesztéséről le kell 
mondani. Mégis az irányelv, amelyből Klebelsberg kiindult, a , kultúrfölény" eszméje a 
továbbiakban is , ideálja legyen minden magyar kultúrpolitikusnak". , Nem habozok 
— írta -, hogy ma a magyar művelődéspolitika legfőbb problémáját nem a szervezésben, 
az intézmények létesítésében, a külső alkotásokban látom, hanem a közszellem javítására 
hivatott belterjes nevelőmunkában." 

Hóman a klebelsbergi kultúrpolitika , formai jellemzőivel" szemben , csupán" a ..tar- 
talmi reformokra" helyezte a hangsúlyt. A , tartalmi munka erősítését" azzal indokolta, 
hogy a gazdasági válság társadalmi osztályokat és rétegeket súlyosan megrendítő csapá- 
sai , elhomályosították az irredentizmus szellemét"; az anyagi nélkülözés , lehütötte a 
soviniszta érzelmeket", az osztályok közötti , konfiiktusok akadályozzák a nemzeti 
egység megszilárdulását". A túlságosan konzervatív , neonacionalizmus" sem bizonyult 
elég alkalmasnak arra, hogy kialakítsa az , egységes magyar világnézetet". Képtelen volt 
s, tartalommal megtölteni" a , túlmérezetett" kulturális infrastruktúra kereteit. 

Hóman ,lépést és léptéket vált", a , neonacionalizmust" felcseréli az úgynevezett 
nemzetnevelés elvével. Hóman elődjeinél jobban hangsúlyozta a nemzetnevelésnek, az 

osztályok fölött álló , nemzeti szintézis" megteremtésének szükségességét. A művelődés 
.demokratizálásán" a , nemzeti szemlélet", a , keresztény erkölcsiség" és a , kötelességtu- 
dat" széles körű elterjesztését értette. A cél érdekében a magyar nevelésügy feladatának 
elsősorban nem a szakmai ismeretek elmélyítését tekintette, hanem a rendszer érdekeit 
kifejező erkölcsi erő", a , jellemszilárdság" és az , egységes magyar világnézet" kialakítá- 
sát. Hóman szerint ugyanis a történelmi osztályoknak (ő az arisztokráciát, a , középosz- 
tályt", a parasztságot és a munkásságot értette ezen) ugyanaz az érdekük, s ez azonos 
a nemzet egyetemes érdekével. Állította, hogy a nemzetek egészséges fejlődése mindig az 
osztályok békés együttmunkálkodásán és nem az egymás ellen vívott harcán alapult. 

A hómani ideológiában - hasonlóan a klebelsbergihez — nincs földesúr, cseléd, paraszt, 
tőkés és munkás. Klebelsberg , új embertípusával" szemben (aki az , igazi magyart" 
aktívnak, pozitívnak, produktívnak nevezte és az , ellenálló magyart" tekintette destruk- 
tívnak), Hóman az , egységes magyar lélekről" beszélt. Teóriájával azonban éppúgy 
tagadta az osztálykategória fogalmát és vele az osztályharc létezését is, mint Klebelsberg. 
Sőt Hóman továbbment, amikor azt hirdette: nem az osztályok közötti harc, hanem 
a népek közötti küzdelem viszi előre a fejlődést. 

Hóman reformjai elsősorban az iskolarendszert érintették, lényegében változatlanul 
hagyva a kelbelsbergi , művet". A gazdasági válság miatt félbemaradt népiskola-építési 
programot 1935-től folytatta, és 1940-ig mintegy kétezer intézményt létesített. Ez még 
mindig elmaradt a , nagy előd" által minimálisnak tekintett fejlesztéstől, enyhített viszont 
a legsúlyosabb gondokon. A népiskolák száma az 1932-1933. évi 6875-ről az 1938—-1939- 
es tanévben 8103-ra, 1942-re pedig 10 990-re gyarapodott. Az egy tanítóra és tanteremre 
jutó zsúfoltság azonban alig csökkent. 

Hóman a népiskoláktól nem annyira az ismereteket, mint az erkölcsi, jellem- és értelmi 
nevelést kérte számon. Beszédeiben is azt fejtegette, hogy az élet szükségletei a szakisme- 
retek korlátozását, az erkölcsi, jellembeli, világnézeti nevelés fokozását követelik. A régi 
iskola — írta — , csak a gyakorlati életre oktató iskola volt", és elhanyagolta a , nemzeti 
összefogásra", az osztályharcoktól mentes , társadalmi harmóniára" nevelő feladatát. 
Elrendelte — s itt szó sem lehetett pedagógiai önállóságról -, hogy. a pedagógusok 
hatékonyabb munkával alakítsák a , nemzeti világnézetet". Mégpedig úgy, hogy adjanak 
s Szociális színezetet" a nevelésnek. Ez utóbbi koncepció ugyanis megfelelt a szélsőjobbol- 

Hóman Klebelsbergtől örökölte a nyolcosztályos népiskola fejlesztési programját is. 
Törvényjavaslatát 1940. május 7-én terjesztette a nemzetgyűlés elé. Az elfogadott XX. 
tc. 1941. szeptember 1-jével lépett életbe. Az 1928-ban kidolgozott tervezet szerint 
1940-ig kellett volna a hatosztályos elemi népiskolákat fokozatosan nyolcosztályosokká 
alakítani. A fejlesztés azonban - részint anyagiak hiányában - elmaradt. Az 1940-ben 
elfogadott tc-ben megfogalmazottak nem azonosak a későbbi nyolcosztályos általános 
iskolával, mert felső tagozatával párhuzamosan megmaradt a polgári, valamint a gimná- 
zium alsó négy osztálya is. 

Az új típusú elemi népiskolák teljes mértékű megvalósítását megakadályozta a háború, 
de az osztatlan és részben osztott iskolák nagy száma is gátolta a program megvalósulá- 
sát. Az 1936-1937-es tanévben 3109 volt az osztatlan, 3149 a részben osztott és csupán 
629 a teljesen osztott elemi népiskola Magyarországon. A polgári iskolák sem alakultak 
nyolcosztályosokká. Hóman ugyanis úgy látta, hogy az 1927 óta érintetlen, zsákutcának 
számító polgárit inkább a , tömegnevelést szolgáló gyakorlati irányú gazdasági oktatás 
alapintézményeivé" szükséges fejleszteni. 

A polgári iskolákat Hóman falusi és városi típusokra bontotta, és többet közülük 
kisebb átszervezéssel új leány-középiskolává alakított. Ez utóbbi azt a célt szolgálta, 
hogy a nőket a gyakorlati élet (az anyaszerep és a háztartás) felé orientálja. Az elhelyez- 
kedni képtelen női pedagógusok száma ugyanis erőteljesen emelkedett. Budapesten 
1935-ben a 13 198 munkanélküli szellemi dolgozó között 5631 tanítói, 2386 egyetemi és 

2184 főiskolai végzettségű nő volt. A miniszter az 1937—1938. évi VKM-költségvetés 
tárgyalásakor elismerte, hogy , még 5800 tanító és tanítónő, valamint 350 óvónő van 
állás nélkül". Hóman az állástalanság megszüntetését elsősorban a területrevíziótól 
várta, de ezt szolgálta a zsidó vallású pedagógusok foglalkoztatását korlátozó 1172/1940. 
sz. rendelete is. Egyfelől a nyolcosztályos népiskola felső osztályának tantervi anyaga és 
a polgári iskoláé, de még inkább a gimnáziumok alsó osztályainak tanterve között 
változatlanul megmaradt a minőségi eltérés; hiszen a rendszer az uralkodó osztályok és 
a középosztály gyermekeinek magasabb műveltséget kívánt nyújtani, mint a dolgozók 
gyermekeinek. 

Hóman 1936-ban, elsősorban a német kisebbség érdekeit figyelembe véve, egységesítet- 
te a nemzetiségi iskolákat és egytantervű, kisebbségi nyelvű iskolai tantervet készítte- 
tett. Az anyanyelvi tárgyak, a számtan, a természettan, valamint a gazdasági ismeretek 
tanítása a tanulók anyanyelvén történt. A testnevelés és a nemzeti tárgyak oktatása 
viszont magyarul folyt. A , kisebbségi oktatási rendszerű" iskolák azonban nem bizo- 
nyultak életképesnek. A nemzetiségi iskolákra vonatkozó rendeletet kevesen vették 
komolyan. Maga Hóman ugyanis rendeletileg utasította a tankerületi főigazgatóságo- 
kat, hogy szabotálják saját korábbi, nemzetiségi iskolákra vonatkozó törvényes rendek- 
tét. Előírta viszont, hogy a magyar nyelvet kötelező tárgyként oktassák. Kivételt jelentet- 
tek a német nyelvű iskolák. Az 1938. évi bécsi döntés értelmében, Hitler kívánságának 
megfelelően, Horthy kötelezettséget vállalt arra, hogy a , magyarországi németek anya- 
nyelve az eddiginél nagyobb mértékben" érvényesül. 

Ahogyan a magyar kormányok a fasiszta hatalmakhoz közeledtek, úgy tekintette 
Hóman is mind fontosabb feladatának a nevelés militarizálását. Hóman az , engedel- 
mes", , jó állampolgárrá formálás" eszközének tartotta a leventeintézményt és a testneve- 
lést. A katonaszellemű nevelést a nevelőmunka szerves részévé tette. Az 1939. évi II. tc. 
értelmében a leventeszervezetben való részvétel honvédelmi kötelesség lett, sőt a 13. 
paragrafus úgy rendelkezett, hogy a nyilvános oktatási intézmények tanszemélyzetének 
— későbbi módosítás szerint pedig már az összes iskola tanszemélyzetének — részvétele is 
kötelező a leventeoktatásban. Erre a célra az iskolák helyiségeit, sportintézményeit, 
felszerelési tárgyait egyaránt lehetett használni. 

A szovjetellenes háborúba való bekapcsolódást követően fokozódott a nevelés milita- 
rizálása. Napirendre került a honvédelmi ismeretek című tárgy oktatása, elsősorban a 
középiskolák valamennyi osztályában és a népiskolák felső tagozatában. Az 1942—1943- 
as tanévben a honvédelmi nevelés már a , nemzetnevelés" gerince volt; a VKM 8777: 
1943. sz. rendelete kötelező tárgyként bevezette oktatását. Hóman ezzel egy időben 
továbbfejlesztette a leventeintézményt. A leventekötelezettség a 12. életévtől 21 éves 
korig tartott. A három korcsoportra osztott fiatalok , nevelését", a fapuskás , harci 
kiképzést" helyenként embertelen és megalázó módszerekkel folytatták. A katonai szol- 
gálat megkezdésekor a levente , fejlődési törzslapját" a honvédségnek továbbították, 
amely így képet kapott a bevonuló újonc testi és szellemi erejéről, képességeiről. 

A nevelés militarizálása céljából Hóman felemelte a testnevelési órák számát. Bevezet- 
te az osztályfőnöki foglalkozásokat, amelyek a tanár és tanuló viszonyának , bensősége- 
sebbé tételén" kívül elsősorban a rendszer érdekeit kifejező, úgymond hazafias nevelést 
szolgálták. A cserkészet foglalkozásai is mindinkább katonai tevékenységekhez hasonli- 
tottak. A , totális állam totálissá váló kultúrpolitikája" még a leánylevente-intézményt 
is megszervezte. 

Hóman kétségtelenül a középiskolai reformmal idézte elő a legnagyobb változást. Míg 
Klebelsberg a középiskolák differenciálására, addig Hóman az egységesítésükre töreke- 
dett. Formálisan ezt azzal indokolta, hogy a középiskolák , kaotikus tömkelege megfelel 
talán a 19. század második felében uralkodó specializálódó irányzatnak, az általános 
műveltség elvétől mindinkább eltávolodó szakműveltségi gondolatoknak, de egészséges- 
nek semmiképp sem mondható". Klebelsberggel szemben, aki a 20. századot a , termé- 

szettudományok korszakának" nevezte, Hóman a , nemzeti kultúra" intenzív szakaszá- 
nak tekintette. A kultuszminiszter úgy vélte, hogy Magyarország mezőgazdasági ter- 
mékszerkezetű ország, ezért , nincs szükség a reáliák olyan nagymértékű oktatására, 
mint az ipari államokban". Tudni kell azonban, hogy az általános műveltségen nem a 
humán műveltséget értette, hanem a műveltség , nemzeti jellegét". A műveltség fő elemé- 
nek és egyben a középiskolai oktatás gerincének az úgynevezett nemzetismeretet tartotta. 
Egy szűkkeblű , nemzeti műveltséget" állított a középpontba Klebelsberg egyetemes — és 
bizonyos fokig a tudományban fejlettebb nyugati országokra figyelő — műveltségeszmé- 
nyével szemben. 

Kéthly Anna, a szociáldemokrata párt kulturális szakreferense határozottan szembe- 
szállt a hómani elgondolásokkal. Tiltakozott a , nevelés uniformizálása" ellen, az ő 
szavaival a , birkanyájak neveléséhez hasonló elv" ellen. Rámutatott arra, hogy a Hóman 
által képviselt , egységes nemzeti világnézet" valójában az uralkodó osztályok világnéze- 
te, amely éles ellentmondásban áll a nép szükségleteivel s a haladó tömegek világfelfogá- 
sával. Bírálta a törvényjavaslatot, amely érintetlenül hagyta a felekezeti oktatás proble- 
matikáját. Hóman válaszában elismerte, hogy Kéthly Annának a , materializmus és az 
osztályelmélet szempontjából igaza van", de az ő spiritualista álláspontja és nemzetneve- 
lési elvei szerint nem. 

A középiskoláról szóló 1934. évi XI. tc. a magyar középiskolákat egységesen gimnázi- 
umnak nevezte. Ez a formailag egyébként célszerű egyszerűsítés tartalmilag tovább 
növelte a humán tárgyak súlyát. A hómani reform és az 1938. évi gimnáziumi és 
leánygimnáziumi tanterv ugyanis nagyobb teret biztosított a magyar nyelv és irodalom, 
a történelem, a gazdasági és társadalmi ismeretek, a földrajz és néprajz oktatásának. 
Persze ezzel is a szélsőjobboldali ideológiának nyitott szabadabb utat. Mérsékelte a latin 
és görög, valamint a természettudományos órák számát. Az 1934. évi XI. tc. is — mint 
az 1924. évi — érintette a felekezeti iskolák autonómiáját. Kimondta, hogy az egyházi 
hatóságoknak a tanterveket jóváhagyásra, a tankönyveket pedig engedélyezésre a VKM 
elé kell terjeszteni. 

A klebelsbergi reformok mögött valóságos követelmények is álltak, mégpedig a mo- 

. dern nyelvek, a matematika és a természettudományok oktatásának előtérbe kerülése, 
valamint az a szemlélet, hogy a középiskola az , egyetem előszobája". Ezzel szemben 
Hóman elgondolásai kevésbé találkoztak a társadalmi valóság kihívásaival. Hóman 
ugyanis mereven, kifejezetten direkt politikai szempontokat részesített előnyben a reform 

. megalkotásakor. 

Hóman végül, hogy növekedjen a szakoktatás vonzereje, az 1938. évi XIII. tc-kel 
kénytelen volt középiskolai rangra emelni a felső kereskedelmi iskolát, a felső mezőgaz- 
dasági és felső ipariskolát. Elvileg valamennyit egyenrangúvá nyilvánította a gimnáziu- 
. mokkal, azaz lehetővé tette, hogy az itt érettségizők az egyetemek megfelelő karain 
. folytathassák tanulmányaikat. Hóman is rákényszerült tehát a középiskolák bizonyos 
mértékű differenciálására. Egyébként az 1938-1939-es tanévben összesen 138 gimnázium 

. és 49 leánygimnázium működött az országban. 

. . Az 1934. évi XI. tc-nek volt egy tartalmi okokból haladónak egyáltalán nem nevezhető 

, rendelkezése. Ez ugyanis az érettségi bizottságok feladatává tette annak eldöntését, hogy 
. kik alkalmasak tanulmányaik folytatására az egyetemeken. Felhívta a bizottságok figyel- 
, mét, hogy ne csupán a tanulók tanulmányi eredményét nézzék. A bizottságok vizsgálják 
a jelentkező , erkölcsi szemléletét", azt vessék egybe a , nemzeti világnézettel", és ez 
, alapján döntsenek alkalmasságáról. Nyilvánvaló, hogy politikai szelekcióról volt szó. 
. . Az 1934-es törvény az értelmiségi , túltermelés", valamint az egyetemekre és főiskolák- 
, ra az , alsó osztályokból" bekerülők számának csökkentése érdekében jelentősen meg- 
, emelte a tandíjakat, vizsgadíjakat, egyidejűleg mérsékelte az ösztöndíjakat és a szociális 
" juttatásokat. E , gazdasági numerus clausus" ellen bontakozott ki a korszak egyik 
. kgprogresszívebb mozgalma, a kommunista Rajk László irányította tandíjreform- 

mozgalom. A mozgalmat a diákok és a szülők százai támogatták. Érdekükben 1934 
novemberében Kéthly Anna, az MSZDP országgyűlési képviselője is interpellált a parla- 
mentben. E mozgalom kiindulópontja lett a népfrontos törekvéseknek, amelyekben 
mindvégig fontos szerephez jutott a rendszer oktatáspolitikájának alapvető megváltozta- 
tása, az iskolapolitika demokratizálása. 

Hóman 1935-ben megreformálta a tanfelügyeletet is. Az országot nyolc tankerületi 
főigazgatóságra osztotta, és ezek alá rendelte az összes iskolatípust (azokat az egyházi 
intézményeket is, amelyekben az állami támogatás összege meghaladta az 50 százalékot). 
Hóman azt javasolta, hogy a , tanfelügyeleti szervekben" az egyesült pedagógiai és 
igazgatási funkciók miatt ne csak tanárok vagy tanítók dolgozzanak, hanem közigazga- 
tással szakszerűen foglalkozó tisztviselők is. A tankerületi főigazgató lehetőleg , tanári- 
jogászi" végzettségű hivatalnok legyen. Nyilvánvaló, hogy a törvény célja nemcsak a 
tanfelügyelet egyszerűsítése volt, hanem az is, hogy előmozdítsa az , egységes nemzeti 
világnézet" kialakítását. 

Amíg a klebelsbergi irányítási rendszer elsősorban arra irányult, hogy a specializáló- 
dott intézményeket több központból, szakszerűen igazgassák, addig Hóman minisztersé- 
ge alatt maga az ellenőrizhetőség vált elsődlegessé. A klebelsbergi neonacionalista kon- 
zervativizmussal szemben a hómani reform a szélsőséges, jobboldali politika céljainak 
kívánta alárendelni az oktatást. 

Hóman kísérletezett az egyetemek megreformálásával is. Fontosnak tartotta az egye- 
temek állami ellenőrzését, mert véleménye szerint a , tanszabadság örve alatt állam- és 
társadalomellenes politikai és világnézeti propaganda is történik", ezért olyan szervezetet 
hozott létre, amely nem állt az egyetemekkel sem fölérendeltségi, sem mellérendeltségi 
viszonyban. Az Országos Felsőoktatási Tanács szakmai véleményére támaszkodva- 
bivatkozva szeretett volna áttérni az , intézmények szelekcióján alapuló arányosító" 
egyetempolitikára. Például azt javasolta a vidéki egyetemeknek, hogy , szüneteltessék 
néhány kar működését", mert a , többi csak akkor lesz képes zavartalanabbul működni". 
Hóman még a fővárosi egyetemet is megpróbálta kijátszani a vidékiekkel szemben, 
amikor kijelentette, hogy jelenleg csak , a budapesti tekinthető nemzetközi tudományos- 
ság mércéje szerint komoly egyetemnek". Kornis Gyula kultúrpolitikus, filozófus azon- 
ban határozottan visszautasította , az egyetemek és a tudományosság szabadságát veszé- 
lyeztető" törekvéseit. 

Nemigen sikerült Hómannak elérnie — az egyetemeken egyáltalában nem -— az , elitne- 
velés" fokozottabb ellenőrzését. A ntehetségmentés" jegyében eltörölte Klebelsberg ösz- 
töndíjrendeletét, amely a vközéposztályból" kikerülő fiatalokat tanulmányi eredmé- 
nyüktől függetlenül tandíjkedvezményben részesítette. Az 1941-ben létrehozott Országos 
Tehetség Kutató Intéző Bizottság ténykedéseihez fűzött reményei felemásan valósultak 
meg. A kományprogram szerint az intézménynek évente öt-hatszáz szegénysorsú gyer- 
mek középiskolai tanulmányait kellett volna anyagilag is támogatnia. Hóman törekvése 
kevés eredménnyel járt, noha lényeges társadalmi ügyről volt szó. A szegénysorsú 
gyermekek támogatása továbbra is az egyházakra, a vagyonos mecénásokra és a kulturá- 
lis mozgalmakra (például a korszak végén jelentkező, demokratikus indíttatású népi 
kollégiumokra) hárult. Ez a segítség azonban csak egy szűk ifjúsági rétegre terjedt ki. 

A harmincas évek második felében, a fasizmus nemzetközi előretörése idején Hóman 
az oktatásban és általában a szellemi szférában utat nyitott a szélsőjobboldali ideológiák 
különböző áramlatainak. Míg Klebelsberg a bethleni koncszolidációs politikát támogat- 
ta, addig Hóman az egyre erősödő német orientáció híve volt, és ennek megfelelően 
azoknak az erőknek a szolgálatába igyekezett állítani az iskolaügyet, amelyek ennek az 
orientációnak hazai bázisát alkották. Ahogy a nagypolitika kérdéseiben a horthysta 
rendszer egyre szorosabban fűzte az ország sorsát a fasiszta hatalmakéhoz, úgy a hómani 
, nemzetnevelés" is mind több szálon kötődött főként a német fasizmus nevelési modelljé- 
hez. A második világháború kirobbanásával pedig az oktatásban mindinkább előtérbe 

került a , hadipedagógia". Hóman alávetette magát a , korszellem követelményeinek", 
teret engedve a nevelés militarizálásának. 

Mint láttuk: a Klebelsberg és a Hóman nevével fémjelzett oktatáspolitika között voltak 
nem lebecsülendő eltérések, különbségek - mind a színvonalat, mind a politikai-ideoló- 
giai tartalmakat illetően. E különbségeket és ellentéteket azonban végül is áthidalta a 
közös eszmei alap: a , keresztény-nemzeti" gondolat. Ez akkor is igaz, ha tudjuk: e 
gondolatban is többféle interpretáció lehetősége rejlett. Az bizonyos, hogy a Horthy- 
korszak egészében az oktatási intézmények legnagyobb többségét nacionalista, soviniszta, 
ellenforradalmi szellemiség hatotta át. Abban, hogy uralkodó körei hagyták belesodorni 
az országot az imperialista, szovjetellenes háborúba, amely a katasztrófa szélére juttatta 
a nemzetet, ennek az oktatáspolitikának is megvolt a maga nem csekély felelőssége. 


T. Kiss Tamás 

ALKOTNI KOTODVE KETELKEDVE 


,A tudományhoz nem visz széles országút..." 
( Marx) 


A gazdasági és társadalmi folyamatokat 
együtt kell mérlegelnünk 


Huszár Istvánnal, az MSZMP Központi Bizottságának tagjával, az MSZMP KB 
Párttörténeti Intézetének igazgatójával beszélget Forgács Imre 


A sorozatunkban megkérdezettek többsége beszélt a marxizmushoz vezető 
életútjáról. En is azzal az obligát kérdéssel kezdeném, hogyan, milyen élmé- 
nyek hatására jutott el a marxizmushoz? 


Úgy gondolom, nem lenne szerencsés, ha egy ideológiai fejlődési önéletrajzot vázolnék 
fel. Inkább azokról a találkozásokról szólnék, melyek — nem feltétlenül mindig teoretikus 
módon, hanem élményszerűségükkel - nemegyszer szubjektív hatásukkal vittek mind 
közelebb és közelebb a marxizmus és a szocializmus eszmeköréhez. Nagyon szegény 
környezetből indultam. Először egy szovjet hadifogságból a szülőfalumba hazakerült 
tanítótól kaptam egy könyvet. Az SZK(b)P rövid története című, a Szovjetunióban 
magyarul megjelent kötet volt, amely nyilván — mai megítélésünk szerint — nem volt egy 
mélyenszántó elméleti munka, elolvasása mégis fantasztikus élmény volt számomra. 
A sárospataki tanítóképzőbe kerülve, a könyvtár jelentette az igazi felfedezést; ez ugyanis 
igen gazdag volt például a népi írók műveiben. Személyes indíttatásom révén természetes, 
hogy Veres Pétert, Németh Lászlót, Féja Gézát, Sinka Istvánt, Erdei Ferencet, Szabó 
Zoltánt sokat olvastam. Es nagyban segített az is, hogy a tanítóképző végzett diákjai 
vissza-visszajártak, s elláttak bennünket , komoly" marxista irodalommal is. Közülük 
külön hálás vagyok a fájdalmasan korán elhunyt Csizmadia Ernőnek, akitől sokat 
tanultam. 

A marxizmushoz eljutni persze, nem csupán könyvek olvasása, hanem a valóság 
ismerete által lehet. A társadalmi valóság iránti érdeklődés tulajdonképpen természetes 
volt a tanítóképzőben, ahol úgymond néptanítókat neveltek. Nekik végül is kicsit 
mindennel kellett foglalkozniuk. Azzal, hogy hogyan kell egy faiskolát működtetni, 
énekkart vagy öntevékeny művészeti együttest létrehozni, vagyis mindenféle, a falus 
élettel összefüggő kérdést valamelyest ismerni kellett. A tanítóképző tehát nem a marxiz- 
mus elméletének ismeretére orientált elsősorban, ezt már csak azért sem tehette, mert 
egyházi iskola volt, de elég nagy érzékenységet alakított ki a társadalmi valóság iránt, 
és hozzátehetem: természettudományos gondolkodásmódra tanított. Na most, mindebk- 
hez az induláshoz nagyon sokat jelentett, hogy népi kollégiumba kerültem 1947-ben, 
Budapestre, miközben az akkori Műegyetem Kereskedelmi Karára jártam, mivel a 
Közgazdaságtudományi Egyetem csak egy évvel később nyílt meg. A József Attila-kollé- 
giumban lehetőségünk volt az akkori társadalmi-politikai vezető személyiségekkel sze- 
mélyesen is találkozni. 


Nyilván akad ezek között egy-két emlékezetesebb találkozás. 

Tulajdonképpen elég sokat lehetne felsorolni, de talán az is elegendő, ha néhány nevet 
említek. Hegedűs Géza, Nánási László, Mező Imre és Kádár János igen szoros kapcsolat- 
ban volt a kollégiummal, de tartott előadást Erdei Ferenc, Lukács György, Rudas László 
és Révai József is. 

Szóval, mint mindebből látható, sokféle formában találkoztam a marxizmussal, amit 
- ismétlem — nem lehet csak könyvekből megtanulni. Úgy gondolom, hogy senki sem 
takaríthatja meg magának azt a szellemi erőfeszítést, hogy tisztázza saját egyéni viszo- 
nyát a társadalom nagy kérdéseihez. Vagyis a történelmi konfliktusok, sorsfordulók 
egyéni átélése is alakítja az egyén világnézetét. Az állásfoglalás persze nem egyszerűen 
csak a valósághoz való viszony tisztázására, hanem a magatartásformára is vonatkozik, 
azaz, hogy mit vállalunk föl a korból. Én őszintén szólva azt szeretem, hogy az általáno- 
sabb társadalmi összefüggések megértése mellett valahogyan a konkrét politikai kérdé- 
sekhez való visZonyunkat is tisztázzuk. 


Úgy vélem, ez koroktól, élethelyzetektől függően mindig összetett feladat. 
Korábbi munkahelyein bizonyára sokféle kérdéssel foglalkozott, amelyek 
mindegyikére itt nem térhetünk ki. A nyolcvanas években megjelent publiká- 
ciói alapján azonban úgy látom, hogy valójában egyetlen kérdéskör foglalkoz- 
tatja, s ez a gazdaság társadalmi összefüggései. Azt hiszem, ez egy olyan 
terület, amely mindig izgalmas lehetett egy tudományt művelő politikusnak, 
de a kérdés ma igazán aktuális. Milyen dilemmákat emelne ki ezzel kapcsolat- 
ban? 


Talán azzal kezdeném, hogyan botlottam bele ebbe a problémakörbe, bocsánat, hogy 
ezt a kifejezést használom, de végül is egy életút vagy szakmai érdeklődés kialakulásában 
a véletlenek nagyon komoly szerepet játszanak. Miután statisztikai tanszékről — ahol 
gazdasági statisztikával foglalkoztam intenzívebben - kerültem a pártközpont gazdaság- 
politikai, akkori elnevezés szerint terv-pénzügyi és kereskedelmi osztályára, feladatom 
volt a gazdasági helyzetképek készítése, illetve a gazdasági élet alakulásáról szóló infor- 
mációk összesítése politikai vezetők számára. De már egyetemi statisztikai tanszéki 
munkatársként is az foglalkoztatott, hogy mi magyarázza a gazdasági jelenségeket, 
mindig érdekelt, mi vált ki egyes gazdasági folyamatokat, illetve e folyamatoknak melyek 
a társadalmi hatásai, következményei. Ennek megismeréséhez viszont az kell, hogy ne 
álljunk meg a gazdaság határán, ugyanis gyakran csak ez a módszer ad értékelhető 
fogódzkodókat a gazdasági folyamatok megítéléséhez. 

A gazdasági teljesítményeket nemcsak az elképzelt tervekhez, az előző évi színvonal- 
hoz, a nemzetközi gazdasági környezetünkhöz vagy a gazdaság belső harmóniájához kell 
viszonyítanunk, hanem e teljesítmények társadalmi hatásait, pozitív és negatív következ- 
ményeit is értékelnünk kell. 

Ami a gazdaság és politika kapcsolatának mai kérdéseit illeti, ezek egy része politikai- 
ideológiai jellegű. A reformfolyamatról zajló vitákban megfogalmazódott például az a 
tétel, hogy a politika túlsúlyos a gazdaságban, ezért a politikai beavatkozásokat csökken- 
teni lenne célszerű. Én nem vitatom, hogy ez a feltevés bizonyos értelemben jogos lehet, 
de valójában a kérdés nem így, mennyiségi problémaként merül föl. Valódi dilemmának 
azt tartom, hogy egy adott időszakban, adott gazdasági körülmények között milyen 
társadalompolitikai célok valósíthatók meg, mi a politikum a gazdasági tevékenységben. 
Ebből következik, hogy egy olyan gazdasági szituációban, amelyben jelenleg vagyunk 
- hogy tudniillik a gazdaságpolitika mozgástere igen szűkre szabott, miután immár 
nyolcadik éve a belső felhasználás erőteljes korlátozásával teremtettünk fedezetet a külső 
egyensúly javítására -, másféle társadalmi mozgások indulnak el, mint amilyeneket 
korábban megszoktunk. E társadalmi mozgások elemzése nem csupán közgazdasági 
szakkérdés, miután a keletkező érdekellentmondások, konfliktusok egy része társadalmi 
értékrendszerünk változásaival is összefügg. 

Úgy vélem, gazdasági lehetőségeink és társadalmi értékeink együttes figyelembe vételé- 
re csak egy olyan társadalompolitikai szemlélet alkalmas, mely képes a gazdasági reform- 
mal kapcsolatos , részpolitikákat" egységes társadalomstratégiává formálni. Igaz, a jelen- 
legi nehézségek inkább a rövid távú , válságmenedzselő" beavatkozásoknak kedveznek. 
Mégis arra kell törekednünk, hogy az ilyen típusú intézkedések se kerüljenek ellentétbe 
hosszabb távú társadalmi céljainkkal. 


Ha jól értem, akkor elsősorban ezért van szükség a tudatos társadalompoliti- 
kai elemzésre és cselekvésre. Viszont, amit gazdasági alkalmazkodásunk 
nehézségeiről mondott, felveti azt a kérdést is, hogy ahol ennyire szük a 
gazdaságpolitika mozgástere, ott segíthet-e egyáltalán a társadalompolitik ai 
szemlélet? Arra gondolok, hogy ma a legfejlettebb tökés országok képesek 
—- például a nemzetközi pénzügyi rendszer segítségével — saját gazdasági 
alkalmazkodásuk terheit a fejletlenebb régiókra, többek között a hozzánk 
hasonló fejlettségű országokra áthárítani. 


A társadalompolitikai szemlélet természetesen önmagában nem képes feloldani a gazda- 
sági eredetű társadalmi konfliktusok mindegyikét. A feszültségsávok megismerése és 
elemzése azonban nem nélkülözhető, ha például fontos gazdaságpolitikai lépések várha- 
tó társadalmi következményeit kívánjuk mérlegelni. Egy-egy intézkedés általában pozitív 
és negativ hatásokat egyaránt kiválthat; politikailag nem közömbös annak helyes megité- 
lése, hogy a feszültségeinket kiváltó okok - például nemzetközi tényezők vagy gazdasági 
erőforrások szűkössége - közül melyek függetlenek tölünk; mely feszültségeket kell 
tudatosan vállalnunk éppen ösztönző erejük miatt; s melyek felszámolására kell töreked- 
nünk szocialista értékeink védelmében. 

Való igaz, hogy konfiiktusaink egy része például olyan nemzetközi tényezők következ- 
ménye, melyek gazdaság- és társadalompolitikai eszközökkel gyakorlatilag nem befolyá- 
solhatók. Ilyenek például azok a diszkriminatív kereskedelempolitikai korlátozások, 
melyek nemcsak a csernobili katasztrófa időszakában sújtották az országot; említhetők 
a nemzetközi pénzügyi rendszernek azok a változásai is, melyek a hazai teljesítményektől 
függetlenül okozhatnak s okoztak súlyos veszteségeket a népgazdaságnak. 

A társadalmi mozgásoknak, érdekellentmondásoknak azonban van egy másik cso- 
portja, amely a gazdasági kilábalás pótlólagos erőforrásává válhat. Ítt arra gondolok, 
hogy a például mind gyakrabban emlegetett jövedelmi, vagyoni, életmódbeli különbsé- 
gek gazdasági hajtóerővé válhatnak, ha azok tényleges munkateljesítményekhez - s nem 
tőkeként funkcionáló tulajdonhoz - kötődnek. Ilyen esetben tehát vállalnunk kell a 
konfliktusokat, s politikai eszközökkel kell törekednünk a megfelelő arányok, a reális 
kompromisszumok megtalálására. Azokban a szférákban pedig, ahol nem nélkülözhető 
a magánkezdeményezés s a jövedelemkülönbségek mögött nincs munkából származó 
gazdasági teljesítmény, ott a jövedelemszabályozás (például lakossági adópolitika) 
— vállalkozói tevékenységet még ösztönző, de a viszonylag arányos közteherviselést is 
biztosító — eszközeivel kell próbálkoznunk. 

Bajainkat tehát nem egyszerűen gazdasági bajoknak tekintem, így a változtatási 
irányok keresésekor a gazdasági és társadalmi feszültségeket együttesen, egymásrahatá- 
sukban kell mérlegelnünk. Aligha hihető, hogy egy vagy néhány zseniális intézményi, 
vagy szabályozási ötlettel megoldhatók lennének gazdasági gondjaink. Vagyis azt mon- 
dom, hogy sokféle eszközzel kell dolgoznunk ahhoz, hogy túljussunk gazdasági nehézsé- 
geinken, melyek egyben társadalmi nehézségek. Ezért fontosnak tartom, hogy minden 
eszközzel gyarapítsuk a társadalmi erőforrásokat. Hangsúlyoznám a társadalmit, vagyis 
nem egyszerűen arról van szó, hogy bővítsük a kapacitásokat, mert ez csak egyik eleme 
az erőforrásoknak. Társadalmi erőforrásként hat, ha sikerül egyetértésre jutnunk a 
közvéleménnyel a bajok természetét illetően, mert csak ekkor képzelhető el a tennivalók- 

ban való egyetértés. A lakosság viszonylag széles köreinek támogatása nélkül ugyanis 
- mint ezt a múltban is tapasztaltuk -— semmiféle reformpolitika nem lehet sikeres. Ha 
tehát egy valós, kellőképpen árnyalt társadalomelemzésre tudunk megfelelő cselekvési 
programokat építeni, akkor ez olyan eszközrendszer, amelyik a gazdasági nehézségek 
leküzdéséhez is nagyon fontos. 

Tehát amikor a társadalomra fokozott gazdasági terhek jékézsdhek ebből nem arra 
kell következtetnünk, hogy a társadalompolitikai cselekvés mozgástere leszűkült, hanem 
épp ellenkezőleg, törekednünk kell a társadalompolitika erőforrásjellegét feltárni. Ter- 
mészetesen a társadalmi erőforrások gyarapításának lehetőségeit keresve nem arra gon- 
dolok, hogy a korábban megszokott fejlesztési gyakorlatot kövessük. Ma köztudottan 
nem a mindent fejlesztés időszaka van Magyarországon. A szocialista építés kezdeteinél 
a megkésettségből, abból adódóan, hogy nagyon alacsony szintről indultunk, valójában 
minden fejlesztés elemi szükségleteket elégített ki. Tehát gyakorlatilag nem rangsorol- 
tunk. Más kérdés, hogy ezt most hogyan minősíthetjük, de az egyértelmű, hogy ma a 
sokkal szigorúbb szelekció időszakát éljük. Ez az egyetlen esély ugyanis, hogy a magyar 
munka nemzetközi leértékelődését megállítsuk. 

Ma, amikor azonos mennyiségű importért sokkal többet kell exportálnunk, mint 
korábban, már nem tartható fenn a jelenlegi struktúra, s a struktúraváltásnál megint ott 
vagyunk a gazdasági és társadalmi folyamatok elválaszthatatlan egységénél. 

E folyamat ugyanis nyilvánvalóan újabb konfiiktusokat jelent a társadalom számára, 
miután a szigorúbb szelekció, az erőforrások átcsoportosítása mindenképpen egyes 
gazdasági tevékenységek megszüntetéséhez fog vezetni. Az új struktúrára való átállás 
azonban nem csupán az átmenetileg munka nélkül maradók szociális segélyezése miatt 
politikai kérdés. A korszerű gazdasági ágazatok munkaerő-szükséglete például oktatás- 
és foglalkoztatáspolitikánk újragondolását kívánja. Végül is azon dől el minden, hogy 
milyen lesz.a magyarországi termelőerők állapota, beleértve a munkaerő minőségét, 
felkészültségét, tehát a társadalmi faktort is. 

A gazdasági és társadalmi folyamatokat együttesen mérlegelni képes struktúrapolitika 
kialakítása ma túlzás nélkül az egyik legfontosabb nemzeti feladatnak tekinthető. Ha 
ugyanis nem leszünk képesek a gazdaságot dinamizálni, akkor teljesítményünk további 
leértékelődése, hosszan tartó stagnálás várható, s végső soron egy válság lehetősége sem 
zárható ki. A dinamizmus persze, nem a korábbi módszerekkel bemutatható, kvantifiká- 
lással jellemezhető növekedési ütemet jelenti. Nem azt mondom, hogy érjük el a nemzeti 
jövedelem növekedésének 3-5, vagy nem tudom, mennyi százalékát. Nem egyszerűen 
erről van szó. Olyan dinamizálásra van szükség, mely összekapcsolódik a gazdasági 
Struktúra átalakulásával. 

A gazdasági növekedés tőkemegtakarító pályára való áttérésekor az alkalmazkodás 
két változatát veszélyesnek s ezért elkerülendőnek tartom. Egyik változat az úgynevezett 
,Passzív védekezési stratégia", amely csak a belső felhasználás korlátozásával, az export 
erőltetésével igyekszik a gazdaság egyensúlyát védeni, s ezzel tulajdonképpen állandósítja 
a stagnálást. Nem veszélytelenebb a , laissez faire" korlátlan alkalmazkodási politikája 

sem, mely csak a mikroszféra feladatának tekinti a korlátlan alkalmazkodást, és a 
makroszintű struktúrapolitika helyett a spontán tőkeáramlástól várja a jótékony hatást. 
A nemzetközi tapasztalatok arra intenek, hogy ez utóbbi stratégia követésekor a tőke- 
mozgás iránya nem feltétlenül a termelés korszerűsítését, hanem például spekulációs 
célokat is szolgálhat, s az indokoltnál is jobban kiélezheti a foglalkoztatási feszültségeket. 

E két szélsőséges nézettel szemben, mindenképpen az aktív iparpolitikai alkalmazko- 
dást tartom helyes stratégiának a jelenlegi helyzetben, amely egyszerre képes a kompara- 
tív előnyőket ígérő ipari tevékenységek fejlesztésére és a , válságágazatok" tudatos 
visszafejlesztésére. Ehhez azonban olyan irányítási struktúrát kellene kialakítanunk, 
mely képes összekötni a struktúrapolitika makroszemléletét a mikroszféra, a vállalatok 
piaci informáltságával. Úgy gondolom, e folyamat fontos állomása a bankrendszer 

napirenden levő továbbfejlesztése, mely várhatóan a jövedelmeket és a megtakarításokat 
nem csupán költségvetési szempontok alapján központosítja, hanem pénzintézetszerűen 
áramoltatja. 


Tehát a gazdaság dinamizálása mindenképpen a gazdaság és a társadalmi 
tényezők együttes szemléletét kívánja? Ha már az eszközöknél és az intézmé- 
nyeknél tartunk, akkor hadd kérdezzem, hogv vajon tervezési gyakorlatunk 
és általában a politikai döntéshozatal hogyan birkózik ma ezzel a feladattal? 


Azzal kezdeném, hogy én nem nagyon szeretem a gazdasági- -társadalmi tervezés kifeje- 
zést. miután az egymás mellettinek tekinti, két egyenrangú szférára bontja a társadalmi 
totalitást. 

Ha azzal értünk egyet, hogy a gazdaság mindig társadalmilag meghatározott, akkor 
a társadalmi folyamatok részének kell tekintenünk a gazdasági folyamatot. Ha tehát 
társadalmi a tervezés, akkor azon belül kell megragadni a gazdasági folyamatokat. Az 
ezzel ellentétes álláspont a társadalmi tervezést úgy tekinti, hogy az tulajdonképpen az 
életszínvonal, a foglalkoztatottság, a lakossági infrastruktúra gazdaságilag megragadha- 
tó, kvantifikált folyamatainak tervezése, azt hiszem, ezt nevezhetjük a prakticista társa- 
dalmi tervezésnek. Szerencsére azért ezen már többé-kevésbé túl vagyunk. Különöskép- 
pen elmondható ez a hosszú távú tervezésről, ahol azért a szocialista értékekkel, a 
társadalmi mozgásokkal összhangban álló gazdasági fejlesztést próbálunk valamilyen 
módon kialakitani. 


Persze tervezést mondunk, de a tervezésnek is tulajdonképpen több értelme van. Végül 
is nem tekinthetjük egyszerűen számítási eljárásnak vagy metodikának. A tervnek leg- 
alább háromféle értelmezése képzelhető el: először a terv mint prognózis, mint gazdasági 
jövőkép, másodszor mint gazdaságpolitikai döntés és végül mint a gazdaság - és mond- 
hatjuk -, a társadalomirányítás eszköze. Az egyik fő feladatot abban látom, hogy a 
tervkészítés során e három dimenziót a jelenleginél jobban hangoljuk össze. A másik 
problémakör a második dimenzióra utal: a terv mint gazdaságpolitikai döntés — ezt úgy 
is szoktuk mondani, hogy a terv a gazdaságpolitika nyersanyag-szállítója. Nos, a tervké- 
szítés menete közismerten döntések sorozatából áll. A tervezőmunka során a tervezők 
kiiktatnak egyes alternativakat, döntési kombinációkat fogalmaznak meg és hasonlók. 
Az igazi nagy kérdés azonban az, hogy a társadalomirányítás és a tervkészítés menete 
megfelelően kombinálódik-e, harmóniába kerül-e egymással. Nem kerülünk-e olyan 
helyzetbe, hogy a politikai döntéshozóknak végül is egy, a tervezők által kialakitott 
alternatíva fölött kell szavazniuk, tehát nem dönteniük, hanem szavazniuk. 

Összességében azt mondanám, hogy a tervezés kezd alternatívákban gondolkodni, és 
alternatíván nem azt értem. amit gyakran értenek, vagyis hogy alsó és felső határát 
szabják meg a lehetséges növekedési vagy fejlődési pályának vagy ráfordítási eszközök- 
nek. Ezt úgy szoktam mondani, hogy ma már nem a mini-max tervezés jellemző ránk, 
hanem arra törekszünk, hogy komplex alternatívákat is kináljunk. Ezért nagyon fontos- 
nak tartom, hogy a terv tényleg stratégiai változatokat és ne egy meghatározott időpont- 
ra elérhető fejlettségi szinteket kínáljon, hanem tulajdonképpen a fejlődés útját is tudja 
fölvázolni. Ehhez annak felmérése is hozzá tartozik, hogy gazdaságunkban hol találha- 
tók az úgynevezett inflexiós pontok, ahol módosítani kell a fejlődési pályára vonatkozó 
elképzeléseket. Persze, hozzá kell tennünk, hogy olyan helyzet soha sincsen, hogy egy 
tervezőmunka befejezett legyen. A valóság sokkal összetettebb - , szoktuk mondani -, 

Egy ilven típusú tervezés nyilván a tudomány és a politikai döntéshozatal 
jelenleginél jobb együttműködését feltételezi. Szerintem a mai helyzet úgy 
jellemezhető, hogy mindkét oldalon, tehát a tudomány és a politika képviselői 
körében is erősödő türelmetlenség tapasztalható. Még az is megkockáztatha- 
tó, hogy egyfajta barikádszemlélet jellemzi mindkét tábort, amit a különböző 
intézményi szervezeti vagy szabályozási javaslatok vitája során tapasztalha- 
tunk. Egy-egv javaslat, elképzelés támogatói, illetve ellenzői úgy tűnik, néha 
inkább egymás kirekesztésére, megbélyegzésére, mintsem együttműködésre 
törekszenek. 


Sajnos én is látom annak veszélyét, hogy esetleg kialakulnak - elnézést kérek a kifejezé- 
sért — szekértáborok. Mégis hadd utaljak a XIII. kongresszusnak arra a gondolatára, 
hogy a tudomány és a politika természetes szövetségesei egymásnak. Azt hiszem ezt 
először mondta így ki kongresszus, és ezt én nagyon lényegesnek tartom. Talán ebben 
az is benne van, hogy amikor a politikára az útkeresés vagy keményebben fogalmazva, 
helyenként a tanácstalanság jellemző, akkor erősödik a fogadókészség, a politika keresi 
a kapaszkodókat, jobban igényli a tanácsokat, hasznosító gondolatokat, a tudományos 
megközelítéseket. Ez végül is a tudománynak nagyobb mozgásteret is nyújt, s nem 
véletlen, hogy a tudományos köröknek a tanácsadói funkciója éppen most erősödött 
meg. 

Az viszont jelenlegi helyzetünk ellentmondásosságát tükrözi, hogy a tudományos 
nézetek régen tértek el annyira egymástól bizonyos kérdésekben, mint jelenleg. Ez a 
nézetdivergencia ugyanakkor lehetővé tette azt, hogy csoportok alakuljanak ki, vagy 
barikádszemlélet jöjjön létre. Mindez szerintem összefügg egy távolabbi kérdéssel, neve- 
Zetesen azzal, hogy miképpen tudjuk kezelni konfliktusainkat, milyen a konfliktus felol- 
dásának politikai eszközrendszere. Van-e elég tolerancia bennünk a mienktől eltérő 
nézetek meghallgatására, megvitatására? Azt gondolom, hogy ma jobban szükségünk 
van az eszmecserére a társadalmi gondjaink megoldására vonatkozó elgondolásokról, 
mint bármikor korábban. En ennek természetes, de mégis leküzdendő következményé- 
nek tartom a saját nézetek abszolutizálására való törekvéseket, melyeket lépten-nyomon 
tapasztalhatunk. Ez, őszintén szólva, nem gyarapítja erőforrásainkat, végül is azok 
szétaprózódásához vezet. 


Mégis azt hiszem, hogy a sokfajta, látszólag egyaránt megalapozott tudomá- 
nyos és szakmai álláspont között azért valójában nagy különbségek vannak 
a társadalmi értékek , érték valasztások szempontjából. 


Igen. Sokszor egyszerűbb a divatos értékválságra vagy az értékorientációs zavarokra 
hivatkozni, 8 ennek jegyeben a latszólag értékmentes megoldásokat hirdetni, mint feltár- 
ni a választásaink mögött húzódó ertéktartalmakat. Szerintem értékmentes társadalom- 
tudományi megoldások nincsenek, s az értékválság is bonyolultabb probléma. 

. AZ nem tagadható, hogy egyes értékek veszítettek egyértelműségükből, bizonyos 
értelemben Janus-arcúvá váltak. Bármelyik szocialista értékünkről van is szó, a teljes 
foglalkoztatottságról, a humanizmusról, a társadalmi szolidaritásról vagy másról, min- 
dig hivatkozhatunk olyan jelenségekre, melyek megkérdőjelezik egyik-másik értékünk 
- mondjuk így - értékállóságát. 

Nem szólunk viszont arról, hogy a zavarok mellett tulajdonképpen értékteremtés is 
folyik a tarsadalomban. Az olyan szorító gondjaink, mint a lakáskérdés például, egy 
ugrasszerűen megnövekedett társadalmi igényszinttel is összefügg. Egyes társadalmi 
retegek szocializmusbeli gyors anvagi felemelkedése sokak számára ma csak a tradicio- 


naális (például paraszti) életmód és életvitel válságaként jelenik meg, de folytathatnánk 
a peldák sorát. 

Tehát, azt hiszem, arról van szó, hogyha arcot vált egy-egy megszokott jelenség, akkor 
mindjárt ideológiai zavart látunk, pedig tulajdonképpen át kell gondolni, hogy a régi 
magyarázat az új jelenségekre elegendő-e vagy nem? Az persze más kérdés, ha időközön- 
ként gazdasági cselekvéseink előkészítettsége, ha tetszik, elfogadtatása társadalmilag, 
politikailag, ideológiailag nem történik meg. A közelmúltban említette valaki egy érte- 
kezleten, hogy az 1979-es , nagy", mintegy 9 százalékos fogyasztóiár-emelést másfél-két 
évig készítettük elő ideológiailag, politikailag, társadalmilag. És tulajdonképpen na- 
gyobb társadalmi zavar nem következett be. Most kisebb áremelési lépések is ingerülteb- 
bé teszik az állampolgárokat, igaz az 1979-es csak első lépcsőfok volt. De vajon nem 
kellene-e ebből levonni azt a következtetést is, hogy a fontosabb gazdasági-társadalmi 
folyamatokról vagy az értékekkel kapcsolatos gondjainkról az eszmecsere célratörőbb, 
orientáltabb, szélesebb körű és tudatosabb legyen? Hogy tudjuk, egyes lépéseinknek mi 
az elvi-ideológiai magyarázata? Hogy gyarapítja vagy csökkenti-e értékeinket, hogy 
értékeket áldozunk-e föl vagy értékgyarapítás érdekében akarunk cselekedni? 

Vannak nem kellően megalapozott döntéseink, amelyeken később változtatni, módo- 
sítani kell. Előfordul, hogy a számítások nem válnak valóra, de azt gondolom, hogy 
fontos lépéseinknek jobb lehetne a társadalmi fogadtatása, hogyha az elméleti, elvi 
kérdéseket világosabbá tudnánk tenni. Ha feltárnánk, hogy egyes lépéseink hogyan 
függnek össze az általános elgondolásainkkal. Világos, hogy a társadalmi teljességet sose 
lehet megragadni. Közelíthetjük a teljességet, de mindig csak a részeket lehet megragad- 
ni. De mégis, állandóan vizsgálnunk kell, hogyan függ össze a rész az egésszel, legalábbis 
milyen módosításokat várunk az egész tekintetében a részekben hozott cselekvéseinktől. 


Talán áttérhetünk a politika és a gazdaság összefüggéseiről egy másik terület- 
re, ami már jelenlegi munkahelyéhez kapcsolódik. A politikatörténet-írásról 
nekem mindig egy profán és talán itt nem is illő kérdés jut eszembe. Vajon 
mennyire határolja be az értékelés és egyáltalán a megismerés lehetőségeit a 
napi politika, ahogyan arról Stefan Heym ma már klasszikus szatírájában, a 
Dávid király krónikájában ír? Ezzel függ össze az is, hogy a munkásmozga- 
lom-történetírás ma mennyire képes felvállalni a társadalomtörténeti szemlé- 
letet. A sztereotip kérdés a történetírás e területével kapcsolatban az szokott 
lenni, hogy miért nem hozzáférhetők a közelmúlt politikai dokumentumai. 
Számomra úgy tűnik, hogy pusztán a dokumentumok elemzése nem mindig 
elegendő a társadalmi-gazdasági folyamatok, vagyis az okok megértéséhez. 
Reálisnak látja-e egyáltalán ezt a problémafelvetést? 


A problémafelvetés mindenképpen reális. De ha már említette a Dávid király krónikáját, 
akkor én is hadd idézzem egy gondolatát. Azt nevezetesen, hogy van egy délibáb, míg 
élsz, futni fogsz utána! A neve igazság. Ezt a főhős történetíró maga mondja, de azt 
hiszem, ez nagyon fontos a politika, a tudomány és benne a politikatörténet kutatása 
számára is. Hogyan lehet egyáltalán ezt az igazságot megközelíteni? 

n azért egyéves tapasztalatom alapján abban is látok gondot, hogy a dokumentumok 
egy része - mint mindenütt a világon - valóban nehezen hozzáférhető. Nem lehet a 
politikatörténetet vagy a munkásmozgalom-történetet csak a publikus írások alapján 
kutatni. A nem publikus források nélkül a történetírás nem tud képet adni arról, hogy 
milyen gyötrődések, viták, olykor kegyetlen tépelődések közepette születik egy-egy 
döntés. Ha nincs birtokában azoknak az ismereteknek, amelyeket a döntéshozók a 
döntés születésekor valamilyen, akár helyes, akár nem helyes meggondolásból, vagy 
mondjuk, nemzetközi szempontból nem tartottak alkalmasnak a közlésre, akkor enél- 
kül, azt hiszem, nem lehet igaz történetet írni. Ha viszont úgy fogalmazunk, hogy nem 
elegendő csupán archívumi kutatásokra alapozni a politikatörténet-írást, azzal teljes 
mértékben egyetértek. 

Továbbá: ahol csak lehet, mozduljunk el a szűken értelmezett politikatörténet-írástól, 
mégpedig olyan irányban, hogy a társadalomtörténethez közelítsük a politikatörténetet, 
ami a munkásmozgalom-történet esetében a párttörténettől az osztálytörténethez való 
közelítés. Tehát a társadalmi mozgások, az objektív folyamatok függvényeként próbál- 
juk értelmezni az eseményeket is, és a különböző politikai állásfoglalásokat is. Igaz, hogy 
ez a követelmény gyakran nem érvényesül. Törekvéseink iránya azonban mindenképpen 
ez. Példaként hadd említsem, hogy a közelmúltban vitattuk meg a magyar munkásmoz- 
galom több kötetre tervezett történetének koncepcióját, ahol alapvető követelményként 
fogalmaztuk meg, hogy az közelítsen a mozgalomtörténet felé. Tehát a magyar szocialis- 
ta munkásmozgalom története ne legyen elszakított az osztálytörténettől, és tulajdonkép- 
pen egyfajta társadalmi kitekintést is nyújtson. 


Tehát több legyen a pártok frakciótörténeténél. 


Több legyen a pártfrakció-történetnél. És hozzáteszem, hogy a magyar politikai gondol- 
kodás történetének megismerésére is adjon módot. Tulajdonképpen mulasztásunknak 
tartom, hogy a politikai gondolkodás történetének föltárását elég későn kezdtük meg. 
Igaz, az utóbbi években néhány ilyen kísérlet volt, nem is jelentéktelen; ilyennek tekintem 
végül is a Lukács György születésének centenáriuma alkalmából rendezett ülésszakot, 
és ide sorolható a Kun-centenáriummal kapcsolatos ülésszak, s az annak kapcsán 
megjelent kötetek is. Végül hadd említsem meg, hogy most tettük közzé a Forradalmi 
Kormányzó Tanács szó szerinti jegyzőkönyveit. 


Ha már a nagy vállalkozásoknál tartunk, úgy tudom, hogy folyik a magyar 
gazdaságirányítási reform történeti feldolgozása az intézetben. Megtudhat- 
nánk erről valamit? 


Tulajdonképpen elindult ez a munka, a kezdeteknél tartunk. És hadd tegyem hozzá, 
szerencsére nemcsak az intézetben indult el, intézeti forrásokból kutatnak külső kutatók 
IS, egyetemekről, akadémiáról, más intézményekből. Ide sorolható az intézet egy másik 
fontos munkája, a Magyarország története 10 kötetes sorozatának egyik kötete is, amely 
a felszabadulás utáni Magyarország történetét a hatvanas évek közepéig tekinti át, 
kitekintéssel a nyolcvanas évekre is. Nos világos, hogy ez a korszak nem nélkülözheti 
a gazdaságireform-folyamat történetének áttekintését sem. 

De az MSZMP 30. évfordulója szempontjából is lényeges, hogy az újjászervezett párt 
hogyan vetette fel a szocializmus megújulásának kérdéseit. Bár még csak most folyó 
kutatásokról van szó, már ma is bizonyíthatónak látszik, hogy a magyarországi reform- 
törekvések sose álltak meg a gazdaság határán. Elegendő példaként említenünk, hogy 
1957-től nemcsak a gazdaságirányítási rendszer részleges módosítása kezdődött meg, 
hanem a pártirányítás gyakorlati módszereiről is jelentős állásfoglalások születtek. 
A hatvanas évek közepétől, szinte a gazdaságirányítási reformmal egy időben programot 
dolgoztunk ki az államélet és a szocialista demokrácia fejlesztésére, mely többek között 
olyan nagy horderejű kérdéseket is érintett, mint a helyi tanácsok önkormányzattá 
kilesztése, a választási rendszer reformja, de ugyancsak a gazdaságirányítási reformhoz 
TAGS ÉJÉŐK az érdekképviseletek — különösen a szakszervezetek — szerepének újraértékelése 
je tek c Programok a hetvenes években csak korlátozottan valósultak meg, a politikai 

ndszer továbbfejlesztésének jelenlegi koncepciói visszavezethetők e korai törekvésekre. 
mk Szeretnénk, hogy e kutatás ne csak egyszerűen a reformfolyamat története legyen, 
ö em a reformfolyamat politikai történetének kutatását politikai gondolkodásunk 

Iléneteként is felfoghassuk. 

Kongresszus után — új utakon 
az Olasz Kommunista Párt 


Hogyan tovább a szocializmushoz vezető olasz úton, miközben az utóbbi években 
csökkent az Olasz Kommunista Párt tömegbefolyása és a taglétszáma is visszaesett? 
Milyen programmal konszolidálhatnák a mozgalom helyzetét, alkalmazkodva azokhoz 
a mélyreható gazdasági-társadalmi változásokhoz, amelyek a fejlett tőkés világban, így 
Nyugat-Európában és Itáliában is végbemennek? Milyen új politikával terjeszthetnék ki 
tömegbázisukat, szerezhetnének új szövetségeseket a szocializmus felé mutató demokra- 
tikus átalakulásért folyó küzdelemben? Ezekre a kérdésekre kerestek választ olasz test- 
vérpártunk XVII. kongresszusán Firenzében, április 19-21. között. 

A kongresszus idő előtti összehívását az indokolta, hogy a pártot — maga által is elismert 
tévedései, továbbá a konzervatív erők támadása következtében — sorozatos politikai 
sikertelenségek érték , defenzívába szorult. Az élet nem igazolta az OKP és a Keresztényde- 
mokrata Párt (DC) 1978. évi parlamenti összefogását, az eredetileg szövetségi politika- 
ként megfogalmazott , történelmi kompromisszum" pártközi hatalmi kiegyezésként való 
értelmezését. A pártot mélységesen megrázta az akkori kisérlet, majd az azt követő évek 
politikai összecsapásainak sora — áll a tézisben. Az OKP az 1976. évi 344 százalékos 
csúcseredményéhez képest 1979-ben 4,5 százalékot vesztett, 1983-ban pedig további fel 
pontot. Az Enrico Berlinguer halálát követő európai parlamenti (EGK) választáson az 
ország legnagyobb pártjává vált ugyan, de a részvét által keltett rokonszenv nem bizo- 
nyult tartósnak, egy évre rá tovább gyengült pozíciója, a DC 35,5 százalékával szemben 
29 ,9 százalékot sikerült elérnie. Csökkenő tendenciát mutatott a párt tömegbefolyása a 
sziciliai tartományi választásokon is, 1986. június végén. 

A tavalyi helyhatósági választáson kiszorult több nagyváros, köztük Róma vezetésé- 
ből is. A szocialista párt több helyütt hátat fordított a baloldali összefogásnak, és a 
polgári erőkkel lépett szövetségre a helyi közigazgatásban is. A párt a mozgóbérskáláról 
tartott népszavazáson is alulmaradt. A vereség következményeként súlyosbodott a leg- 
szerényebb körülmények között élők helyzete, meggyengült a szakszervezetek pozíciója 
a gyárakban és a vállalatoknál. Megkésett az OKP harca az eurorakéták ellen is. Sokáig 
a Szovjetunióval és az Egyesült Államokkal szembeni egyenlő távolságtartás álláspontjá- 
ra helyezkedett, közben pedig Olaszország területe amerikai célokat szolgáló robotrepü- 
lőgép-bázissá vált. 

A parlamenti többségből való kényszerű kiválása után az OKP meghirdette ugyan a 
, demokratikus alternatíva" tervét, de valóra váltani mindmáig nem tudta. Craxi szocia- 
lista pártja mindeddig elutasította a kommunista—szocialista összefogás gondolatát, és 
inkább az OKP befolyásának visszaszorítására törekedett. 

A harc csökkenő hatékonyságának és az elszigetelődés fokozódásának okait egyre 
többen a párt politikájában kezdték keresni. Maga Alessandro Natta főtitkár 15 úgy ítélte 
meg, hogy az OKP nem mérte fel helyesen, mit jelent a neokonzervatív támadás közepet- 
te végbemenő tudományos-technikai forradalom a tőkés világ fejlett régióinak társadal- 

maira és munkásmozgalmára nézve. A párton belül is kétségek merültek fel a , létező 
szocializmust" illető olykor féktelen bírálatok miatt, és mind többen szorgalmazták, 
hogy ne a létező szocializmussal szemben ajánljanak programot, hanem a konzervativiz- 
mussal szemben mutassanak kiutat, demokratikus alternatívát. Mindehhez nélkülözhe- 
tetlenné vált a gazdasági-társadalmi folyamatok elmélyültebb elemzése, hiszen enélkül 
elképzelhetetlen az új helyzetnek megfelelő politikai következtetések levonása. 


Társadalmi szerkezet - szövetségi politika 


A tudományos-technikai forradalom nyomán rendkívül lényeges változások mennek 
végbe az olasz gazdaság és társadalom szerkezetében is. Egész termelési folyamatok 
automatizálása, a számítógép vezérelte robotok működése azt eredményezi, hogy többé 
nincs szerves öszefüggés a termelés növelése és a foglalkoztatottság bővítése között. 
Növekedhet a termelés a munkanélküliség emelkedésével együtt is. Olaszországban a 
keresőképes korúaknak több mint 10 százaléka munkanélküli. A , technológiai munka- 
nélküliség" anyagi és erkölcsi következményeit különösen a pályakezdő fiatalok sinylik 
meg. ( Beilleszkedeési zavarok, tömeges kabítószer-fogyasztás, bűnözés.) Az automatizá- 
lással párhuzamosan csökken a munkásosztály létszáma, változnak az ipari munkás 
tevékenységének jellemzői, megszünnek korábbi szakmai besorolások és újak születnek; 
átalakulnak egész szakmak. Növekszik a műszaki értelmiség súlya, továbbá az alkalma- 
zottak, az új szolgáltatásokban, a közvetítő szférában tevékenykedő önálló vállalkozók 
szerepe. Achille Occhetto, az OKP , második embere" szerint tendenciájában a lakosság 
többsége fokozatosan kívül kerül a közvetlen értelemben vett anyagi termelés folyamatain, 
és részleges, alkalmi munkával foglalatoskodik majd, illetve egyszerűen munkanélk ülivé 
válik. 

Ílyen merőben új folyamatban a munkásmozgalomnak válaszolnia kell arra, hogy 
pusztán asszisztálni kíván-e egy olyan állapot kialakulásához, melyben az aktív népesség 
egy része eltartóvá, a másik pedig eltartottá válik, vagy esetleg abban keres megoldást, 
hogy mindenki munkához jusson, mégha rövidebb ideig dolgozik is. 

A firenzei kongresszus a tudományos-technikai forradalom társadalmi irányításában 
jelölte meg a fő tennivalót. Abból indult ki, hogy mind nyilvánvalóbbá válik a tőkés 
termelési mód alapvető ellentmondása - a termelés társadalmi jellege és a kisajátítás 
magánjellege — a nyolcvanas évek nemzetközi informatikai forradalma, az atomkorszak 
és a komplett automatizálás közepette. A rendszer olyan új problémákat szül, melyeket 
maga képtelen megoldani. A válasznak a munkásmozgalom részéről"kell érkeznie. Az 
OKP szerint a válasz a , gazdasági demokrácia" kibontakoztatásában és a , szociális 
állam" szerepkörének kibővítésében rejlik. A gazdasági demokráciáért vívott harc kere- 
tében arra törekednek, hogy a dolgozók és szakszervezeteik beleszólási jogot kapjanak 
a vállalati stratégia kialakításába, hozzájussanak a szükséges információkhoz, közvetle- 
nül részt vehessenek a munkaszervezés új formáinak tervezésében és kikisérletezésében, 
összefüggésben az informatikai forradalom és a mikroprocesszorok elterjedése szülte új 
helyzettel. Az OKP elő akarja mozdítani a , társult munka", a szövetkezeti és az önigaz- 
gatási formák terjedését mindenütt, ahol a technológiai újítás lehetővé teszi az önigazga- 
tási szempontból előnyös méretű termelőegységek kialakítását. 

A párt véleménve szerint az állam szociális funkciói reformra szorulnak: át kell 
szervezni a közszolgáltatásokat, növelni kell a munka hatékonyságát, felszámolni a 
bürokratizmust, demokratikusabban irányítani, kibővítve a vezető szervek önállóságát, 
növelve felelősségüket, biztosítva az ellenőrzés jogát és az önigazgatás lehetőségét a 
szolgáltatásokat igénybe vevőknek. Ennek keretében fontosnak tartják a központi és a 
helyhatósági szervek reformját is. A társadalombiztosítás és az egészségügyi ellátás 
reformját a társadalmi igazságosság szempontjai szerint sürgetik végrehajtani. Védelme- 

zik az állam szociális funkcióit a konzervatív erők arra irányuló támadásával szemben, 
hogy privatizálják szolgáltatásainak jelentős részét, és szerepkörét szinte kizárólagosan 
a szegények megsegítésére korlátozzák. 

A tudományos-technikai forradalommal kapcsolatban két csapdát igyekeznek elke- 
rülni: azt, hogy szembehelyezkedjenek a termelőerők fejlődésével, úgy gondolván, hogy 
a munkásmozgalomnak csak a termelési viszonyokkal kell törődnie (tehát a kapitalizmus 
meghaladására kell összpontosítania), illetve azt, hogy alárendeljék a mozgalmat a tőkés 
struktúraváltás folyamatainak. Nagyon fontos a gazdaság korszerűsítése, önmagában 
azonban mégsem oldja fel az ellentmondásokat, hanem újabbakkal tetézi. A fejlödés 
tényleges követelményeinek csak úgy lehet érvényt szerezni, ha áthidalják a szakadékot 
Olaszország északi és déli része között, ha fokozzák a termelőberuházásokat, s a műszaki 
fejlődést társadalmilag orientálva felszámolják a munkanélküliséget. j 

Occhetto feltételezése szerint a tudományos-technikai forradalom - foglalkoztatás 
dilemináját hosszabb távon, úgymond, a jelenleg létező két társadalmi rendszer közti 
sávban fogják tudni feloldani. (Azt azonban nem fejti ki pontosan, hogy mire gondol.) 


Az OKP mindebből arra a következtetésre jutott, hogy 30 százaléknyi tömegbázisát csak 
úgy tudja kiszélesíteni, ha felismeri, megérti és összekapcsolja az új rétegek érdekeit a 
munkásosztályéval. Ha nem , osztályidegennek" tartja, hanem igyekszik megnyerni őket 
a szocializmus felé mutató demokratikus társadalmi átalakulásnak. Ilyen sokrétű való- 
ságban - társadalmi forradalom közvetlen lehetőségének híján - nem kínálkozik más 
alternatíva, mint kísérletet tenni olyan közös platform kialakítására, amelyen kapcsolat 
teremthető a hagyományos értelemben vett munkásosztály és olyan társadalmi rétegek, 
csoportok között, amelyeknek érdekei részben vagy egészében egybeesnek a munkássá- 
géval a békeharc, a fejlesztés, a munkanélküliség elleni harc, a délvidék fejlesztése, a 
terrorizmus, a bűnözés, a korrupció elleni küzdelem, az igazságos közteherviselés, a kis- 
és közepes vállalatok támogatása, a hitelpolitika, a szakmai képzés, a korszerű technoló- 
giához való hozzájutás tervezése, az államappatárus reformja, az állam és szerveinek 
alkotmányos normák szerinti működtetése, a közigazgatás hatékonysága, a közélet 
erkölcsi tisztasága stb. talaján. Natta szerint a mozgalomnak nem elég a jövedelemelosz- 
tással törődnie, vagy pedig a modernizálás jelszavát a zászlajára tűznie, hanem a struktú- 
rákra, a felhalmozási mechanizmusra kell összpontosítania figyelmét. Ehhez szorgalmaz- 
Za a , függő és az önálló munka" szövetségét, a különféle kultúrák és politikai hagyomá- 
nyok találkozását egy ,programmegállapodás" - amolyan társadalmi szerződés - 
alapján. : 

, Szükséges és lehetséges a pozitív kapcsolat és az összefogás azon vállalkozói burzsoá 
erőkkel, amelyek érdekeltek az egyensúlyhiány és az elmaradottság elleni harcban. 
Érdekeltek abban, hogy Olaszország ne kerüljön alárendelt helyzetbe a fejlettebb iparú 
országokkal szemben, s készek közreműködni az ipari kapcsolatok olyan rendszerének 
kiépítésében, amely a szakszervezet szerződéskötő szerepének elismerésén és a vállalato- 
kon belüli szélesebb demokrácián alapul" - írják a tézisekben. 


A , más kultúrákkal" való kapcsolatépítésben különösen a katolikus és a keresztény 
mozgalmakra utalnak. , Nagy értéke van a katolikus és a keresztény mozgalmak, söt az 
egyházi hierarchia segítségének is a békeharcban, a munkáért vívott csatákban, a szerve- 
zett bűnözés különféle formái elleni küzdelemben, a társadalom peremére szorulás és a 
kábítószerek elleni harcban. Sok ilyen ütközetben bebizonyosodik, hogy a kulturális 
hagyományok különbözősége nem akadálya a társadalmi élet alapértékeivel kapcsolatos 


közös fellépésnek vagy akciónak, ellenkezőleg, hasznos találkozásokhoz és kölcsönös 
gazdagodáshoz vezet". 


Potenciális szövetségest látnak számos ifjúsági mozgalomban, demokratikus nöszövet- 
ségben, környezetvédő és pacifista erőben, reformpárti diák- és oktatói szövetségben, a 
tudományos kutatás világában. 

Demokratikus alternatíva - eurobaloldal 


Olaszországban a baloldal jelenleg nincs többségben, de többségbe kerülhet és alternati- 
vát kínálhat, más országokhoz hasonlóan — mondta Natta. 


A , demokratikus alternatíva" gondolata 1980-ban fogalmazódott meg, amikor az 
OKP kénytelen volt kiigazítani a , történelmi kompromisszum" sikertelen gyakorlatát, 
mely meggyengítette a pártot. Megállapították, hogy a DC-vel való politikai együttmű- 
ködés helyett alternatív erőként kell fellépni a kereszténydemokrácia 40 éve tartó korrupt 
hatalmi rendszerével szemben; ebben a harcban pedig a szocialistákkal való együttműkö- 
désre tevődik át a hangsúly. Egyúttal változatlanul meg akarják szerezni a katolikus népi 
erők, a nyitott szellemű haladó polgári körök támogatását is. Ennyiben tehát a , demok- 
ratikus alternatíva" megőrzi a , történelmi kompromisszum" eredeti szövetségi gondola- 
tát, de új alapokra helyezi azt. , Az OKP-ra hárul annak feladata, hogy egy olyan 
kormány fő biztosítékává váljék, amely kifejezi és tömöríti az olasz demokrácia legegész- 
ségesebb energiáit" — írták a KB 1980. novemberi határozatában. 

A kongresszusi tézisekben állást foglalnak egy , új reformbaloldal" kialakítása mellett. 
Ezt annak a , programmegállapodásnak" az alapján szeretnék megvalósítani, amelyet 
jelenleg dolgoznak ki azzal a céllal, hogy platformjává váljék mindazon erőknek, ame- 
lyek készek volnának a , demokratikus alternatíva" értelmében egy — a jelenlegi ötpárti 
koalíciót vagy bármilyen módosított változatát felváltó — alternatív , programkormány" 
megalakítására. Az OKP szerint egy ilyen baloldali tömörülés kialakításának folyamatá- 
ban a haladás és a reform javára módosulnának az erőviszonyok, és a szocialista pártot 
is haladóbb irányba terelhetnék. A kommunisták és a szociáldemokraták közti falak 
lebontásával kiszabadíthatnák az olasz demokráciát kényszerzubbonyából, melyben a 
DC tartja. , A programkormány tehát abba a folyamatba illeszkedik, amely előmozdítja 
és érleli a demokratikus alternatíva perspektíváját" — állítják. 

Nem ideológiai paktumot ajánlanak , hanem együttműködést keresnek az összes baloldali 
erővel az egyenjogúság és a kölcsönös tisztelet alapján — hangoztatta Natta. A leghatáro- 
zottabban kizárta, hogy , programkormányon" bárki is olyant értsen, amilyent az OKP 
1978-ban támogatott a parlamenti többség részeseként. Hasonlóképpen kizárta a keresz- 
ténydemokrata-—szocialista tengelyű ötpárti koalíció vagy bármilyen módosított változa- 
tának támogatását is. , Nem vagyunk hajlandók mások politikai céljainak kiszolgálóivá 
válni" — szögezte le, 

Az OKP azt is felismerte, hogy a békéért, a munkanélküliség felszámolásáért, a 
szociális állam új alapokra helyezéséért, a reformpolitikáért folytatott küzdelme túlnő 
Itália határain, és nemzetközi dimenziókat ölt. Tekintettel a tudományos-technikai forra- 
dalom által kiváltott alapvetően azonos, vagy hasonló gazdasági-társadalmi folyamatok- 
ra, főként a nyugat-európai integráció keretei között keresi az érintkezési pontokat a 
Szocialista Internacionáléhoz tartozó pártokkal, a pacifista erőkkel, továbbá demokrati- 
kus polgári és vallásos körökkel is. 

sAnnak az eszmének az erejét, mely módosítani kívánja a valóságot, nem lehet 
másképpen megmérni, mint úgy, hogy bevisszük a valóságba" - hangoztatta Natta. 

Az OKP a nyugat-európai baloldal szerves részének tartja magát. Arra törekszik, hogy 
közelítse egymáshoz a munkámozgalom két nagy irányzatát: a kommunistát és a szocialis- 
ta-szociáldemokratát, kutassa történelmi megosztottságuk felszámolásának lehetőségét, 
abban a meggyőződésben, hogy ettől lendületet kaphat a nyugat-európai országok 
társadalmi reformja. 

A párt szerint a mozgalom történetében -— a II. és a III. Internacionálét követően - 
most egy , harmadik szakaszhoz" érkeztek: a kommunista és a szociáldemokrata erők 
találkozásához. 

Az ezzel kapcsolatos elemzések lényegében arra engednek következtetni, hogy az OKP 

a nyolcvanas évek kapitalizmusára alkalmazva ujrafogalmazza a Komintern 1935-ös VII. 
kongresszusán a fasízmussal szemben kialakított népfrontpolitikát. Egy olyan korban, 
melyet beárnyékol az atomháború veszélye, kötelességének tartja a párbeszédet minden 
potenciális szövetségessel. Mi több, saját kommunista mivoltát is ebben az új szövetségben 
kívánja megvalósítani. 

Ennek jegyében Natta Mihail Gorbacsov után Willy Brandtot 15 telkereste. Giorgio 
Napolitano, a KB új külügyi titkára , közös politikai programot" ajanlott a szociálde- 
mokratáknak a strasbourgi európai parlamenti választások sikereért a jobboldallal 
szemben. 

Peter Glotz, az SPD egyik vezetője Egy új európai baloldal kialakításáért című kiáltvá- 
nyában - Gramsci nyomán - , történelmi tömb" kikovácsolását sürgette a jobboldallal 
szemben, , Nyugat-Európa hanyatlásának feltartóztatása végett, melyre a konzervatív 
politika ítéli". Az OKP lehetőséget lát a kapcsolódásra az SDP-nek a ,. keleti politika 
második szakaszával", a , kollektív biztonsággal", a kelet-nyugati együttműködés bőví- 
tésével és intenzívebbé tételével kapcsolatos tervei alapján is. 


A szocializmussal és az új internacionalizmussal kapcsolatos felfogásról 


A XVII. kongresszus megerősítette azt az évtizedek óta követett vonalat, miszerint a 
szocializmus felé vezető út a polgári társadalom demokratizálása, a társadalmi-gazdasági 
folyamatok feletti tényleges népi ellenőrzés megteremtése révén tárul fel. , Az olasz 
kommunisták nem nagy, traumatikus törésekkel vélik elérni a tökés rendszer meghaladá- 
sát, hanem olyan gazdasági formák bonyolult szövevénye révén, amelyben egyfajta 
termelési és életmód felülkerekedik a másikon" - áll a tézisekben. Ennek lehetőségere 
abból következtetnek, hogy a termelés fokozódó mértékben társadalmivá válik, a terme- 
lőerők fejlődése mindinkább túlnő a tőkés társadalmi kereteken, és előre vetíti a szocia- 
lizmus távlatát. Nem ringatják azonban magukat olyan illúzióban, hogy a tudományos- 
technikai forradalom automatikusan társadalmi haladással párosulna. , A konzervatív 
támadás újabb bizonyítéka annak, hogy a műszaki megújhodás folyamata nem esik 
gépiesen egybe a társadalmi haladással" — hangsúlyozzák. 

A szocializmusba való fokozatos átmenet szempontjából alapvetőnek tartják a minél 
békésebb és enyhültebb nemzetközi légkört. A , béke új kultúráját" olyan kölcsönös és 
globális biztonságban jelölik meg, melyben a politikai tényezők a katonaiak fölé kere- 
kednek. Elutasítják az űrfegyverkezést, az SDI-programot. Olyan , fokozatos és kiegyen- 
súlyozott" leszerelésért szállnak síkra, mellyel , gyökeresen csökkenthetik a nukleáris 
fegyverkészletet a tömbök fokozatos meghaladásának perspektívájában . 

Sem a tézisekben, sem Natta főtitkári előterjesztésében többé nem neveztek néven az 
, eurokommunizmust" és a , harmadik utat". Közvetve mégis hivatkoztak rá, és érvé- 
nyesnek minősítették az előző kongresszus vonatkozó álláspontját. Mint ismeretes, az 
OKP a letező szocializmus és a szociáldemokrácia között vélte feltárulni a szocializmus- 
hoz vezető olasz utat. Berlinguer még élete vége felé is kitartott amellett. hogy az olasz 
szocializmus megvalósításához kedvezőbb Itália NATO-hoz tartozása, mint volna az, ha 
Olaszország a Varsói Szerződéshez tartoznék. Natta eddig ugyan nem ment el, de maga 
is úgy vélekedett, hogy Olaszország NATO-hoz tartozása ..nem pusztán történelmi tény, 
hanem követelmény is az oly kényes nemzetközi egyensúly fenntartása szempontjából, 
mely a béke támasza". Az OKP mind Itália, mind Nyugat-Európa vonatkozásában a 
NATO-hoz tartozás mibenlétében akar változást: bírálja és elutasítja az alázatos csatla- 
kozást minden Washingtonból jövő utasításhoz. Olyan Olaszország és Nyugat-Európa 
lebeg a szeme előtt, mely az Egyesült Államok szövetségese marad, de barátja a Szovjet- 
uniónak is. anélkül, hogy bárkinek is alárendelődnek. 

Sajátos ellentmondás tapasztalható az OK P polntikajáhan a szocialista orszaguk megiíté- 

lésével kapcsolatban. Egyrészt fenntartották a létező szocializmus hajtóerejének kimerü- 
léséről szóló XVI. kongresszusi ismert tézisüket, másrészt viszont elismerték, hogy az 
SZKP XXVII. kongresszusán jóváhagyott politikai vonal a dinamikusabb fejlődés útját 
egyengeti, a tartalékok mozgósításának irányába hat. Natta Gorbacsovval Moszkvában 
folytatott februári megbeszélésén nagyra értékelte az SZKP törekvését a fejlődés meg- 
gyorsítására, a szocialista demokrácia kibontakoztatására, a pártmunka nyilvánosságá- 
nak és erkölcsi tisztaságának erősítésére. 

Különösen nagyra tartotta, hogy a szocializmus a tudományos-műszaki haladás 
eredményeit a teljes foglalkoztatottság keretében alkalmazza, s a tömegek egyre inkább 
részt vesznek a társadalom ügyeinek irányításában. , A világ valamennyi demokratikus 
ereje őszintén érdekelt a Szovjetunió szerepének növekedésében. Nemcsak a kommunis- 
ták, hanem világszerte jelentős erők várják az Önök előrehaladását" — mondta Gorba- 
csovnak. 

Az OKP kongresszusán, mely egy hónappal követte az SZKP XXVII. kongresszusát, 
Natta így beszélt: , Azt tartjuk a leglényegesebbnek Gorbacsov főtitkár kijelentései 
közül, ami a kölcsönösen összefüggő és sok mindenben egységes világra vonatkozott. 
Továbbá azt, hogy lehetetlen szembenézni a robbanó ellenmondásokkal a különböző 
társadalmi berendezkedésű országok összefogása nélkül, kezdve a fegyverkezési verseny 
megfékezésével, melyben óriási anyagi erők fecsérlődnek el." A tézisekben értékelik a 
Szovjetunió erőteljes politikai és diplomáciai kezdeményezéseit az enyhülésért és a lesze- 
relésért. Natta kiemelte annak a gorbacsovi gondolatnak a fontosságát, miszerint nem- 
csak az atomháborúnak nem lehet győztese, hanem a fegyverkezési versenynek sem, s 
hogy a biztonság erősítéséért előtérbe kell állítani a politikai elemeket a katonaiakkal 
szemben. Úgy hírlik, Natta Moszkvában készségét nyilvánította, hogy az OKP nemcsak 
a propagandában támogatná a szövjet leszerelési kezdeményezéseket, hanem 8 lépé- 
sekre is vállalkoznék az olasz vezető körök befolyásolása végett. 

A jelek szerint módosult az OKP véleménye Afganisztánnal kapcsolatban is: míg az 
afgán demokratikus erők katonai megsegitésekor az OKP-ban egyesek elmentek egészen 
a Szovjetunió megrágalmazásáig, most egyetértenek azzal a szovjet állásponttal, hogy 
a szovjet katonák kivonását meg kell előznie az Afganisztán körüli politikai rendezésnek, 
nem pedig fordítva. 

Feltűnő viszont, hogy a firenzei kongresszus téziseiben sehol sem esik szó nemzetközi 
kommunista vagy munkásmozgalomról. A jelek szerint az OKP vezetése berzenkedik 
minden olyan kapcsolattól, amely túlnőne a kétoldalú pártközi kontaktusokon, és 
nemzetközibb jelleget öltene. Elutasítják a sokoldalú eszmecserék gondolatát. (Így például 
legutóbb elutasították Jaruzelskinek a LEMP X. kongresszusán tett javaslatát, hogy a 
kommunista és munkáspártok tartsanak nemzetközi tanácskozást a béke kérdéseiről.) 
A szociáldemokrata erőkkel viszont nemzetközi méretekben akarják építeni viszonyukat. 
Nem világos, miért állítják szembe a kettőt. Különösen olyan körülmények között, 
amikor az SZKP XXVII. kongresszusán elutasították a mozgalmon belüli hierarchia 
gondolatát, és tényként indultak ki a pártok önállóságából, a mozgalom sokszínűségé- 
ből, a kommunista pártok feladatainak roppant sokféleségéből — összhangban az európai 
kommunista pártok berlini konferenciájának (1976) felfogásával. Elvégre bizonyára 
azok a szociáldemokrata pártok sem tervezik hogy hátat fordítanának mozgalmuknak, 
a Szocialista Internacionálénak, amelyek egyébként esetleg készek kapcsolatba lépni az 
OKP-val. 

A kongresszusi vitában néhányan feltették a kérdést: vajon az OKP politikai szövetsé- 
get keres-e a szociáldemorata erőkkel, vagy netán szervezetileg is társulni kíván a 
Szocialista Internacionáléval? Elhangzott a vitában, hogy helytelen Nyugat-Európára 
szűkíteni az OKP , európai baloldalhoz" tartozását. 

Mindent egybevetve az SZKP vezetése a vitás kérdésekkel együtt is arra helyezi a 
hangsúlyt, ami a két pártot összeköti. Mint Gorbacsov mondotta Nattának: , A múltat 

nem szabad feledni, hiszen abban gyökerezik a jelen. Mégis előre, a jövőbe kell tekinte- 
nünk, csak azt vállalva, amit az élet igazolt, és nosztalgia nélkül sutba dobni mindazt, 
ami akadályoz bennünket, hogy egységesebben és hatékonyabban dolgozzunk." 

A firenzei beszámoló nem foglalkozott a szocialista országok eredményeivel, viszont 
úgy ítélte meg, hogy azok mindmáig , súlyos, megoldatlan problémákkal küzdenek 
gazdasági, társadalmi és politikai életükben". A tézis szerint a gazdaságirányítás új 
formái iránti igény nem választható el a demokratikus életformák, az egyéni szabadság, 
a politikában való részvétel és a népi kezdeményezés ösztönzésének követelésétől. 

A kongresszus nagy jelentőségűnek ítélte a kínai külpolitika alakulását a béke, az 
enyhülés és az új nemzetközi kapcsolatok építése szempontjából, s megerősítette ,jó 
véleményét" Jugoszlávia szerepéről az el nem kötelezett mozgalomban. 

, ÚJ internacionalizmusát" az OKP a hetvenes évek derekán fogalmazta meg. Azt 
értette rajta, hogy a szocializmusért, a békéért, a társadalmi haladásért, a népek szabad- 
ságáért és a nemzetek függetlenségéért küzdő mozgalom , messze túlnő" a kommunista 
pártokon, különféle politikai beállítottságú és eszmei töltetű erőket fog át. Mivel az OKP 
harcában szövetséget keresett mindezen erőkkel, a nemzetközi kommunista mozgalom- 
hoz viszonyítva kiterjesztően fogta föl nemzetközi szolidaritását Is. 

A XVII. kongresszuson ennél tovább mentek. Nemcsak nemzetközi munkásmozga- 
lomról nem tettek említést, hanem tézisbe is foglalták: , Az OKP nem része semmilyen 
európai vagy világméretű ideológiai tábornak vagy mozgalomnak, és nem is érzi annak 
magát." 

Feltételezhetően az a remény és törekvés vezérli az OKP-t, hogy a kommunista 
mozgalommal szembeni lépéstávolodásával nagyobb együttműködési hajlandóságot 
váltson ki szociáldemokrata részről. A jövő a megmondhatója, vajon ez így célra vezet-e 
majd. Az OKP - hangoztatott szándéka szerint — túl akar lépni , az elavult doktrinális 
sémákon, a szektás és részrehajló gyakorlaton", s olyan fellépési és akcióformákat keres, 
amelyek révén , bevonható Európa és az egész világ minden olyan ereje, mely a munkás- 
és demokratikus mozgalomból meríti ihletét". , Uj viszonyra" törekszik nemcsak a 
kommunista, hanem a szocialista, a szociáldemokrata és munkáspártokkal, valamint a 
nemzeti felszabadító és haladó mozgalmakkal, a laikus vagy keresztény, katolikus beálli- 
tottságú demokratikus erőkkel, a szakszervezetekkel, a béke- és a környezetvédő mozgal- 
makkal Is. 


A párt megújhodásáról 


Ahhoz, hogy új politikai szakasz nyíljék, hogy kitörjenek a defenzívából és meghiúsítsak 
a kommunisták elszigetelésére irányuló törekvéseket, elsősorban az OKP megújhodását 
tartják szükségesnek. Ki kell tárnunk ajtót és ablakot, ki kell szellőztetnünk, fel kell 
frissülnünk eszmeileg és politikailag — jelentette ki Natta. 

Az előrelépés kulcsát a pártélet demokratizmusának fejlesztésében, a vitába való foko- 
zottabb bekapcsolódásban, a párttagok mélyrehatóbb tájékoztatásában látják. 

A kongresszus előtt többen élesen birálták a demokratikus centralizmus elvét, mond- 
ván, hogy , akadálya a szabad vitának", hiszen úgyis mindent felülről döntenek el. 
A kongresszus határozata szerint a demokratikus centralizmus a párt demokratikusabb 
működésének és az egységnek az elve, semmi köze a kritikátlan egyöntetűséghez és a 
tekintélyuralmi döntésekhez, hanem sok tekintetben éppen ellenkezője annak, amit ezen 
értenek. 

A kongresszus elutasította a párton belüli frakciók gondolatát. Megerősítette, hogy 
a többség döntését a kisebbségnek is végre kell hajtania. Viszont új megoldáshoz folya- 
modott a kisebbségi vélemény kreatív visszaáramoltatása céljából, hogy a kisebbségben 
maradt, de esetleg elemeiben hasznos, jó gondolatok, célok ne vesszenek kárba. Ugy 
döntött, hogy - a határozatok egységes végrehajtása kötelezettségének megőrzésével - 

"minden párttagnak joga, hogy akár nyilvánosan is hangot adjon a többségitől eltérő 
véleményének". A párt sajtóorgánumainak a jövőben még nagyobb teret kell biztosítani- 
ok az ilyen különvéleményeknek. 

Határozatba foglalták továbbá, hogy senkit sem szabad kizárni a párt vezető szervei- 
ből azért, mert nem ért egyet a többséggel. (Viszont Armando Cossuttát, az OKP 
skégizú tagját, aki , balról" bírálta a politikai vonalat, nem választották újjá a testü- 
etbe.) 

Állást foglaltak a pártapparátus , karcsúsítása", és politikai, kulturális színvonalának 
emelése mellett. A gyakorlatban is érvényesíteni kívánják az apparátusi besorolás és a 
választott funkció elkülönítésének elvét. 

Úgy módosították a szervezeti szabályzatot, hogy a FGCI, az olasz KISZ önállósága 
még teljesebbé váljék. Hasonlóképpen széles körű önállóságot biztosítottak akommunis- 
ta nők szervezetének. Az új párttagokat is főként a nők és a fiatalok közül szeretnék 
verbuválni. 

Az OKP kongresszusait a jövőben három évenként tartják majd az eddigi négy helyett. 
Program Iroda néven külön osztályt hívtak életre a KB-nál az említett , programmegálla- 
podás" kidolgozására. Vezetőjévé Luciano Lamát választották, a kommunista-—szocialis- 
nagy tapasztalatokat halmozott föl a szocialista-szociáldemokrata, reformista erőkkel 
való együttműködés terén. Politikai életrajzához tartozik, hogy vezetésével lépett ki a 
CGIL a Szakszervezeti Világszövetségből, és csatlakozott a brüsszeli Európai Szakszer- 
vezeti Szövetséghez (CES), melyben addig csak reformista szakszervezetek tömörültek. 

Elhatározták, átprofilírozzák a párt központi lapját, a L Unitát, hogy a kommunistá- 
kon kívül szélesebb társadalmi közeg igényeit is kielégítsék. A Rinascitának, a párt 

elméleti-politikai hetilapjának pedig feladatául szabták, hogy mindinkább tágítsa ki 
látókörét az európai kultúrára is. 


UJ utakon halad-e az OKP, vagy inkább újabb útkeresés közepette? A kérdés nyitott, 
az élet válaszol majd rá. Annyi bizonyos, hogy — a kommunista mozgalom egész történe- 
tének tanúsága szerint — egy párt csak akkor tud helyes stratégiát és taktikát kialakítani, 
ha folyamatosan és helyesen elemzi helyzetét, küzdelmének hazai és nemzetközi összete- 
vőit, feltételeit. Ha alkalmazkodni képes a szüntelenül változó valósághoz, melyben egy 
új, emberibb társadalomért harcol. 

Ugy tűnik, az az irány, amelybe az OKP lépni kíván, bonyolultságával, ellentmondá- 
sosságával, a gyakorlat által még igazolandó útkereséssel együtt is a látókör és a politikai 
kezdeményezés horizontjának tágítását szolgálhatja. Régi gondolat, hogy oda kell vinni 
az eszmét, ahol a tömegek vannak. Ma a baloldali többség kialakítására irányuló roppant 
nehéz vállalkozás megkívánja a munkásmozgalom reformista szárnyával való kapcsolatépt- 
tést. Ez egyrészt feltételezi az eszmei harc vállalását a szociáldemokráciával szemben, 
másrészt a kommunisták egyfajta kihívása is önmagukkal: korábbi nézeteikkel, megkö- 
zelítési módszereikkel, gyakorlatukkal szemben. I 

Természetesen nyitott a kérdés e vállalkozás eredményességét tekintve, ám sikerre csak 
akkor lehet számítani, ha csinálják a dolgokat, ha elmennek a potenciális szövetségeshez, 
nem pedig megvárják, míg ő áll elő ajánlattal a szocializmusba való átmenet útjának 
egyengetését illetően. 

Megméretik ebben a vállalkozásban az Olasz Kommunista Párt önazonossága is. 
Hogy képes-e kellő eszmei szilárdsággal és politikai következetességgel érvényt szerezni 
a dolgozó osztályok érdekeinek, és a táradalom szocialista átalakításának medrébe 
terelni az együttműködést, figyelembe véve a másik fél olykor merőben különböző 
érdekeit, vagy pedig alárendelődik, és nem tudja, vagy csak részlegesen tudja megvalósí- 
tani céljait, szándékait. 

Alessandro Natta, az OKP újjáválasztott főtitkára ezzel kapcsolatban azt mondta a 
kongresszusi vitát összegző záróbeszédében: , Nem az a világos és járható út, amelyet 
abszolút bizonyosságok öveznek, hanem az. amelyik a rögös terepen bizonyul annak. Mi 
régóta tudjuk. hogy ezt az utat senki sem taposta ki előttünk. Nem tudom, sikerül-e 
végigmennünk rajta. Csak mindennapi munkánkkal adhatunk választ arra, hogy képe- 
sek leszünk-e következetesen és határozottan végrehajtani feladatunkat." 


Simó Endre 


Gyimesy Ildikó: Cseppkövek 

Költségvetési politika 
- vállalati gazdálkodás 


Kerekasztal-beszélgetés a szerkesztőségben 


A költségvetési politika korszerűsítésének egyik fontos terulete a költségvetési és a vállalati 
gazdálkodás közötti viszony javítása. Túlzott-e a költségvetési centralizáció? Milyen kapcsolat 
van az államháztartás és a gazdaságpolitika, ezen belül is a külgazdasági és a struktúrapolitikánk 
között? Lehet-e válságágazatokat pusztán piaci eszközökkel rendbe hozni? Hogyan vonhatunk 
ki tőkét a veszteséges területekről? Ilyen és hasonló kérdésekre kerestük a választ, amikor 
szerkesztőségünkbe meghívtuk a téma államigazgatási és tudományos szakértőit, valamint 
néhány vállalat képviselőjét. Az eszmecserén részt vett Benke Valéria, a Társadalmi Szemle 
szerkesztőbizottságának elnöke. A vitában hozzászólt: Antal László, a Pénzügyminisztérium 
Pénzügykutatási Intézetének igazgatóhelyettese; Baracskai Ferenc, a Tungsram RT pénzügyi 
főosztályvezetője; Illés Iván, az Országos Tervhivatal Tervgazdasági Intézetének igazgatóhe- 
lyettese; Krausz József, a Budaprint gazdasági igazgatója; Juhász Jánosné, a Központi 
Statisztikai Hivatal főosztályvezetője, Kupa Mihály, a Pénzügyminisztérium főosztályvezetője; 
Nagy Sándor, az MSZMP Budapesti Bizottság Oktatási Igazgatóságának igazgatóhelyettese; 
Patak Tamás, a Kismotor- és Gépgyár pénzügyi főosztályvezetője; Rudi Béla, a Nyíregyházi 
Konzervgyár igazgatója és Wiener György, az Államigazgatási Szervezési Intézet tudományos 
főmunkatársa. A vitavezető Bácskai Tamás, a Marx Károly Közgazdaságtudományi Egyetem 
Pénzügyi Tanszékének vezetője volt. A beszélgetés anyagát sajtó alá rendezte Forgács Imre 
és Szegő Szilvia, a Társadalmi Szemle rovatvezetői. 


BENKE VALÉRIA  Vitatémánk olyan nagy súlyú társadalmi kérdés, amelyben összegeződ- 

nek gazdaság-, illetve társadalompolitikánk legfontosabb összefüggései, 
dilemmái:. Szerkesztöségünk néhány előzetes kérdést javasolt a vita résztvevőinek. A töb- 
bi között: 

e Mekkora költségvetési befizetéseket teljesít és mennyi költségvetési juttatást kap az 
ön vállalata (illetve a vállalati szféra egésze), milyen aránytalanságokat lát e téren? 
Véleménye szerint hogyan lehet ezeket orvosolni? 

e Át tudja-e hárítani belföldi, illetve külföldi vevőire az adóköltségeket vagy azok egy 
részét? Mit mutatnak e tekintetben a népgazdasági jövedelemfolyamatokról készült 
elemzések? j ; 

e Milyen a költségvetési támogatások jelenlegi szerkezete, az egyedi és a normatív 
támogatások súlya s e támogatások összefüggése a gazdasági tevékenység irányával? 
Milyen módszereket javasol (tart lehetségesnek) a vállalati támogatások leépítésére a 
közeljövőben? Milyen típusú támogatásokat kell (lehet) az elkövetkező években jelentő- 
sen mérsékelni, figyelembe véve a főbb támogatási irányokat? 

e Mi tartja fenn — még a kifejezett szándék ellenére is — az úgynevezett költségvetési 
túlcentralizációt, milyen összefüggés van a költségvetési jövedelemcentralizáció és a 
népgazdasági jövedelemfolyamatok között? 

A költségvetési politika természetesen sokkal szélesebb problémakört érint, mint 

amilyenre konkrét kérdéseink irányultak. Ezek mindegyikét azonban nem akartuk be- 
vonni a vitába; olyan értelmes szükítésre törekedtünk, amely a költségvetési politika és 
a vállalati gazdálkodás viszonyát állítja középpontba. 

Mivel a költségvetési politika olyan társadalmi kérdéseket ölel át, amelyeket illetően 
az érdekek, következésképpen a vélemények is nagyon eltérőek, előnyösnek tartjuk, ha 
a véleménykülönbségek megjelennek a vitában. Kerekasztal-beszélgetésünk résztvevői- 
nek köre erre jó esélyt ad; a meghívottak között a tudomány és a gyakorlat, a központi 
szervek és a vállalatok képviselői egyaránt jelen vannak, s természetesen nemcsak a 
helyzetük adta látásmódjuk érvényesítése, hanem gazdag ismereteik, egyéni elemzéseik 
alapján is várjuk hozzájárulásukat e problémakör világosabb bemutatásához, a kölcsön- 
hatások sokoldalúbb elemzéséhez. Ez utóbbira bizony nagy szükségünk lenne, mert 
meglehetősen gyakori, hogy egyoldalúságok, leegyszerűsítések terjednek el, melyek ellen- 
súlyozására az egészséges szemlelet kialakítása érdekében szükség lenne. 

A problémakör elemzéséhez azért választottuk a kötetlen eszmecsere formáját, mert 
számítunk arra, hogy alkalmasabb lehet a kérdés több szempontú megvilágítására, mint 
az egyetlen szerző tollából származó elemző tanulmány. Természetesen tudjuk, hogy 
minden műfajnak vannak hátrányai is: esetünkben a kötetlen eszmecsere inkább a 
költségvetési politika társadalmi- gazdasági összefüggéseinek feltárását segíti, s csak 
közvetett módon járulhat hozzá a jogosan várt megoldási javaslatok kimunkálásához. 


BÁACSKAITAMÁS Azt javaslom, hogy a résztvevők először röviden foglalják össze állás- 
pontjuk lényegét költségvetési politikánk legfontosabb dilemmáiról. 


KUPA MIHÁLY Az előzetes kérdésekben megfogalmazott túlcentralizáció fogalmát 

nem tudom értelmezni. A központosítás mértéke csak valamihez képest 
lehet túlzott: tervhez, vállalati fejlesztési elképzelésekhez, struktúrapolitikai követelmé- 
nyekhez, szabályozáshoz, külső egyensúlyhoz stb. viszonyitva. Ám ettől függetlenül az 
a véleményem, hogy csak és kizárólag a vállalati körrel szemben érvényesül túlzott 
központosítás. A költségvetési centralizációval kapcsolatban a támogatásokat kell néz- 
nünk , mégpedig a termelési támogatásokat. A fejlesztés esetében ugyanis nem nagyon 
lehet nyomon követni, hogy a költségvetés ténylegesen, közvetve és közvetlenül mennyit 
fordit fejlesztésre. A folyó termelés nyereségét alakító elvonások és támogatások esetében 
a költségvetési centralizáció az elmúlt öt esztendőben csökkent. Ez kétirányú változás 
eredménye volt. 

Egyrészt nagymértékben nőttek a vállalati elvonások, másrészt ennél nagyobb mérték- 
ben csökkentek a támogatások. Ha árnyaltabban fogalmazunk, akkor azt állapíthatjuk 
meg, hogy két szférától, a feldolgozóipartól és a kereskedelemtől vonunk el túl sokat. 
E két tevékenységi körben többé-kevésbé normatív a szabályozás, mig az összes többi 
területen számos kedvezmény, mentesség, kivétel van. Tehát az előbb említett két szférát 
sújtják leginkább az elvonások. Minél kedvezőbb helyzetbe hozzuk az alapanyagipart. 
a kitermelőipart, az energiaágazatot, annál magasabb adókkal kel! terhelnünk a feldol- 
gozóipart és a kereskedelmet. 

Mérsékelhetjük-e, s ha igen, miként az úgynevezett túlcentralizációt? A költségvetés 
a vállalatoktól elvont pénznek mintegy 25 százalékát áramoltatja vissza a vállalatokhoz. 
E téren, valamint a költségvetés nem vállalati kiadásánál lehetne a költségvetési terheket 
csökkenteni. A költségvetés ugyanis ismét növelte részvételét a népgazdasági jövedelem- 
folyamatokban a lakosság, a közösségi fogyasztás, a védelem és felhalmozás területén. 
noha e téren a nyolcvanas évek elején sikerült jelentős visszafogást elérni. 

Az állami centralizáció mértéke - ha a külső egyensúlytól eltekintünk - nagymérték- 
ben függ attól, hogy milyen struktúrapolitikát folytatunk. Ha kitermelő-, energia- és 
alapanyag-ipari fejlesztéseket nagy volumenben végzünk, akkor erős jövedelemk özpon- 
tosítási politikára van szükség. Az utóbbiak lassan megtérülő, nagy költségigényű beru- 
házások, terheiket valahonnan fedezni kell. A fedezet elsősorban a feldolgozóiparban és 

a kereskedelemben van meg, de végül is egyre inkább a fogyasztásra, a lakosságra 
terheljük ennek költségeit. 

A centralizáció arányát tehát döntően ezek az összefüggések határozzák meg. Ezért 
illúzió azt gondolni, hogy a centralizációs rátát az adott fejlesztési politika mellett rövid 
idő alatt mérsékelni lehet. A veszteséges tevékenység felszámolásával is csak bizonyos 
késedelemmel csökkenthető a költségvetés súlya, bár erre — szandékaink szerint — törekszünk. 

Térjünk rá a költségvetés nem vállalati kiadásaira, amelyek minden területen nöttek. 
Már csak a rendelkezésre álló források szűkössége miatt is újra meg kell vizsgálnunk az 
állam szerepét, azt, hogy mit tud az állam a hosszú távon meghirdetett elkötelezettségei- 
ből továbbra is vállalni. Az elmúlt öt évben egváltalán nem tudtuk a külföldre áthárítani 
a centralizációnövelést, az adóemelést. Az infláció jelentős része ebből származott: a 
ádözááéás tovább bárították terheiket az erre legkevésbé képes háztartások, a lakosság 
elé. 

1980-tól kezdve a komoly problémákat csak fiskális költségvetési eszközökkel próbál- 
tuk megoldani, alapvetően adóemeléssel, támogatásokkal, áremelkedéssel. A pénzinté- 
zeteket, a pénzfolyamatokat tehát nem nagyon tudtuk a szabályozásra felhasználni, 
népgazdasági tervezésünk elsődlegesen ma is fiskális összefüggésekben gondolkozik. 


JUHÁSZ JÁNOSNÉ A jelenleg centralizált hányadot aligha lehet csökkenteni. E tekintetben 

osztom Kupa Mihály véleményét. Abban a kérdésben viszont, hogy 
nőtt-e vagy csökkent a centralizáció az utóbbi években, nekem más a véleményem, és 
ezt néhány statisztikai adattal szeretném bizonyítani. 

1980 és 1984 között a létrehozott összes tiszta jövedelem 42 százalékkal emelkedett. 
A további adatok nem tartalmazzák a pénzintézeteket, mert a tiszta jövedelemhez való 
hozzájárulásuk minimális — a jövedelemelosztás folyamatában mégis jelentős szerepük 
van. Így — sajátos tevékenységük miatt — eléggé eltorzítják a többi gazdálkodó szervre 
jellemző arányokat. A jövedelemelosztási folyamat első szakaszának lezártával a tiszta 
jövedelem két tényezőre bontható fel: a vállalati nyereség kialakulása előtt centralizált 
tiszta jövedelemre és magára a vállalati nyereségre. Négy év alatt a nyereség csak 31 
százalákkal lett nagyobb; összevetve ezt a teljes tiszta jövedelem 42 százalékos növekedé- 
sével, egyértelmű, hogy már a nyereség kialakulása előtt elvont tiszta jövedelem sokkal 
dinamikusabban emelkedett, mint a nyereség. Emellett a nyereséget terhelő adók is 
gyorsabban nőttek a nyereségnél. Ezeknek a folyamatoknak a végeredményeként a 
nyereség kialakulása előtt és után centralizált tiszta jövedelem együttes összege 1980-ban 
az Összes tiszta jövedelem 73 százalékát, 1984-ben pedig a 79 százalékát tette ki. 1980 
és 1984 között tehát erősödött a centralizáció, fokozásának indokoltságát azonban nem 
tudom vitatni. A belső -— vásárlóerő, árualap — egyensúly megőrzése érdekében szükség- 
szerűen volt ez így. 

Az 1985-ös év nehezen kapcsolható az évtized első négy évéhez, mert az adózás 
rendszerében olyan jelentős változások zajlottak le, amelyek az adatsor közvetlen össze- 
kapcsolását lehetetlenné teszik. Az előző évhez azonban létrehoztuk a jövedelemelosztás 
összehasonlítható szerkezetét, és e szerint a számítás szerint az összes centralizált tiszta 
jövedelem hányada tovább emelkedett (mintegy 2 százalékponttal). 

A centralizáció foka tehát magas és növekvő. Megítélésem szerint azonban ennél 
nagyobb problémát okoz, hogy a tiszta jövedelem alapvető struktúrája kedvezőtlen, 
vagyis az adózási-(támogatási) rendszer nem mindig szolgálja optimálisan a gazdaság 
hatékonyabb működését, sőt némely esetben kifejezetten hátráltatja. Emellett az egyes 
elvonási formák és mértékek túl gyakran változtak az elmúlt években. A különböző 
tisztajövedelem-elemek többféle megfontolás alapján rendszerezhetőek. A gazdasági 
F7RKEEZESISÉSA betöltött funkciójukat tekintve a következő három nagy csoport alakít- 

ató ki: 


Az első csoportba a termelés körén kívül eső - elsősorban a fogyasztáshoz kapcsoló- 

dó - adók tartoznak. (Például a fogyasztói forgalmi adók és támogatások egyenlege.) 
Ezek a termelői és a fogyasztói árak közé ékelődnek be, és alapvetően meghatározzák 
az árrendszer kétszintűségének mértékét. Arányuk az összes tiszta jövedelmen belül — bár 
az utóbbi években emelkedett — még 1984-ben is sajnálatosan kicsi, mindőssze 5 százalék. 

A második csoportba tartoznak azok az adók és támogatások, amelyek a termelés 
folyamatával közvetlen kapcsolatban állnak. Ide sorolom az anyag- és energia-felhaszná- 
lást drágító termékadókat. Például az import és egyes hazai termékek után fizetett 
KÜTEFÁT (különbözeti termelői forgalmi adót), valamint a vámokat is. Itt jelennek 
meg a termelési költségként viselkedő adófajták — például a bérjárulékok —, végezetül 
pedig a vállalati nyereségből fizetendő adók. 

Ezeknek, a második csoportba sorolható elvonási formáknak közös jellemzője, hogy 
részei a termelői árnak. Mivel arányuk rendkívül magas — az ide tartozó adók és 
támogatások egyenlege az összes tiszta jövedelem háromnegyed része — a tiszta jövedelem- 
nek ez a struktúrája mesterségesen megemeli a termelői árszintet. 

Ha ebben a csoportban bruttó módon az elvonásokat és a támogatásokat külön-külön 
vesszük szemügyre, az összes tiszta jövedelem 99 százaléka elvonásra kerül a termelés 
szférájában, majd az állami költségvetés közel 25 százaléknyi tiszta jövedelmet — támoga- 
tások formájában - visszajuttat a vállalatoknak. Így alakul ki az előbbi háromnegyedes 
nettó elvonási arány. 

A harmadik csoportba a tiszta jövedelemnek az a része sorolandó, amely a nyereségből 
a vállalatoknál marad. 1984-ben ez mintegy 20 százalékot tett ki. Ez a hányad használha- 
tó fel nyereségrészesedésre, fejlesztési-tartalékolási és egyéb célokra. A vázolt tisztajöve- 
delem-struktúra negatív következménye, hogy a termelés fázishatékonyságát teljesen 
áttekinthetetlenné teszi. Mivel a tiszta jövedelem döntő hányada beépül a termelői árba, 
a magasabb feldolgozottsági fokú termékek népgazdasági szintű hatékonysága már csak 
bonyolult modellezési módszerek alkalmazásával állapítható meg. 

Ez nagy problémát okoz az exportban és belföldön egyaránt, de főként az előbbit 
illetően, hiszen ha egy termék több feldolgozási fázison megy keresztül, aránytalanul 
megnövekedik a rárakódott halmozott tiszta jövedelem. Hosszú időn keresztül, évtize- 
dek óta emelni kívánjuk a magas fokon feldolgozott termékek arányát az exportban. 
Adórendszerünk azonban ezt a célt inkább gátolta, mint segítette. Hiszen minél maga- 
sabb feldolgozottságú volt egy termék, annál több - halmozódó - tiszta jövedelmet 

tt, amit a külföldi vevő nem ismert el az árban, így annál kevésbé látszott 
jövedelmezőnek. Emiatt a vállalatok tartózkodtak az ilyen termékek kivitelétől. Ezért 
is fontos egy hozzáadottérték-adó típusú adórendszer kialakítása — aminek kidolgozása 
egyébként már folyamatban van -, mert ez megszüntetné az imént vázolt ellentmondásos 
helyzetet. 

Az elvonási rendszer problémái az utóbbi évek során még élesebbé váltak, mert a 
termelői ár összetevői közül a centralizált tiszta jövedelem emelkedett a leggyorsabban. 
A költségként viselkedő elvonások növekedése esetén — ha a piaci árkorlát elég erős, 
vagyis a többletterheket a vállalatok nem tudják kibocsátási áraikban továbbhárítani - 
szükségszerűen a nyereségnek kellene csökkennie, hacsak a hatékonyság olyan mértékű 
javítása nem következik be, ami ellensúlyozni tudja az adók emelkedését. Az utóbbi évek 
során sem ez, sem az nem következett be. Ez arra mutat, hogy költségeik növekedését 
a termelők többsége elismertette belföldi eladási áraiban. 

Ezt főként az az adat támasztja alá, hogy a tiszta jövedelem 1981 és 1984 között 45 
százalékkal növekedett, a termelés volumene pedig csak 8 százalékkal. Ezért nem sok 
összefüggés mutatható ki a tiszta jövedelem és a termelés tömegének növekedése között. 
A tiszta jövedelem növekedése döntően áremelkedésből származott. 

1985-ben még pregnánsabban kifejezésre jutott ez a helyzet, ugyanis csökkenő volume- 
nű termelés mellett a centralizált tiszta jövedelem több mint 10 százalékkal, a vállalat 
nyereség pedig mintegy 6 százalékkal lett nagyobb, vagyis a többletjövedelem forrása 

egyértelműen az áremelés volt, mégpedig kizárólag a belföldi árak emelése. Az elvonások 
növekedése ily módon az utóbbi években erősödő infláció egyik oka és egyben okozata 
is volt. A növekvő elvonás azonban azokat a vállalatokat is sújtja, amelyek nem áreme- 
léssel, hanem hatékonyabb gazdálkodással érték el többletjövedelmüket. 

Az adórendszer gyökeres átalakítása a piaci viszonyok erősítésével párhuzamosan, 
elkerülhetetlenül szükségesnek látszik. 


ILLÉS IVÁN Úgy vélem, hogy a jövedelemcentralizáció nem függetleníthető a nép- 

gazdaság egészében végbemenő folyamatoktól. Gyakran hajlamosak 
vagyunk a költségvetést, a költségvetési politikát a gazdaság egészéből kiszakítva vizsgál- 
ni és megítélni. Azt feltételezzük, mintha csak a jövedelemszabályozáson, a költségvetési 
politikán múlna a költségvetési egyensúly, a jövedelemcentralizáció stb. kérdése. Néha 
hajlamosak vagyunk - nyilvánvalóan, mert így a kényelmesebb — költségvetési kérdés- 
ként kezelni azt, ami szélesebb gazdaságpolitikai, gazdaságszerkezeti kérdés. 

Számos példa hozható ezzel kapcsolatban. Ilyen a támogatások és az elvonások 
kérdése. Ha azt mondjuk, hogy sok a támogatás, akkor az egyenértékű azzal, hogy a 
gazdaságban számos olyan tevékenység van, amely tartósan nem képes jövedelmezően 
gazdálkodni. Van persze egy-két vállalat, szakágazat, ahol a veszteségek nem objektív 
jellegűek, azaz szervezési, gazdálkodási módszerekkel megszüntethetők, de a többség 
nem ilyen. A támogatás zöme vagy csak jelentős befektetéssel vagy a tevékenység 
felszámolásával volna megszüntethető. Azt mondjuk, hogy a gazdaság a könnyen moz- 
gósítható erőforrásait már kimerítette, de lényegében hasonló helyzetben van a költség- 
vetés is. Magyarul, nem lehet a támogatást eltüntetni, ha a támogatandó tevékenységet 
nem tüntetjük el, ez pedig elsősorban gazdaságpolitikai probléma. 

A jövedelemcentralizáció kérdését szerintem kétfelé kell választani, a költségvetés 
közvetlen jövedelemcentralizációjára és a költségvetésnek a rendelkezésre álló jövede- 
lemből, illetve a végső felhasználásból való részesedésére. 

A kérdés első fele a folyó támogatások és elvonások nagyságára vonatkozik, arra, 
hogy a költségvetés milyen mélyen nyúl bele az újratermelési folyamatba, milyen mértékű 
átcsoportosításokat hajt végre. Mint láttuk, ez szorosan összefügg a gazdasági szerkezet- 
változással, a támogatott tevékenységek fennmaradásával. Semmi kétség, hogy e tekin- 
tetben a költségvetési szerep hosszabb távon csökkenthető. 


részesedés - ez a kérdés második fele -— már sokkal determináltabb. Törvényszerű, hogy 
a foglalkoztatottak körében nőjön az infrastruktúra, ezen belül a nem termelő infra- 
struktúra részesedése. Márpedig, ha ezen a téren helyet hagyunk is egyéb kezdeményezé- 
seknek, a nem termelő infrastruktúra foglalkoztatottjainak döntő hányada a jövőben is 
költségvetési alkalmazott lesz. Ugyancsak törvényszerű, hogy -— ha lassabban is, mint 
korábban - a lakosság jövedelmeiből egyre magasabb lesz a társadalmi juttatások 
részesedése. Adódik ez már abból is, hogy a nyugdíjasok száma emelkedik, és a nyugdí- 
jaknál működnek bizonyos automatizmusok. 

Továbbá, a költségvetés beruházó, felhalmozó tevékenysége ma már a minimumra 
csökkent. 1979-ben még a népgazdaság beruházásainak 41 százaléka volt állami beruhá- 
zás (korábban közel 50), 1985-ben 33,3 százalék, a tanácsi beruházások nélkül csak 
21-22 százalék. Ez a 21-22 százalék lényegében nem több, mint amivel a tőkésállam a 
beruházásokból részesedik, sőt sok országénál kevesebb. Ha az infrastruktúra arányát 
a beruházásokban is emelni akarjuk, ha az állami lakásépítés immáron 15 százalékra 
csökkent arányát csak kicsit is növelni kívánjuk, akkor e téren a költségvetési kötelezett- 
ségek mérséklésének alig van tere. 

Végül számolnunk kell azzal, hogy külső egyensúlyunk biztosítása érdekében hosszú 
távon külkereskedelmi aktivumot kell elérnünk, tehát a népgazdaság belső felhasználása 
kisebb lehet. mint a termelése. Ez két úton biztosítható: vagy e fedezetnek a költségvetés- 

ben való centralizálásával és el nem költésével, vagy a gazdasági és lakossági szférában 
a jmiegtakántasok ösztönzésével, illetve kikényszerítésével. "Még ha a módszerek kombi- 
szerepet kell játszania a megtakarítások létrehozásában. 

A tökésországoktól eltérően nálunk a vállalatoktól származó jövedelem a költségvetési 
bevételnek óriási hányada, s csupán töredék az, amit a lakosság fizet be. Ennek oka az, 
hogy a vállalati szférában nagy tömegű nyereség keletkezik, míg a lakosság bérei és 
jövedelmei nem olyan szintűek, hogy adóképesek lennének. 

Az áremelkedések és a költségvetés szerkezete közötti összefüggésekből a következőre 
hívom fel a figyelmet; 1978- ban még negatív kétszintűség volt az árrendszerben, tehát 
jelentette, hogy az egész gazdaságnak a termékadó szférájában költségvetési juttatása és 
nem befizetése volt. Azóta ez a helyzet gyökeresen megváltoztott, mivel a befizetett 
forgalmi adó összege egyre jelentősebben meghaladja a fogyasztói ár kiegészítéseit. 
E költségvetési művelet tehát maga is hozzájárult ahhoz az áremelkedéshez, amely az 
utóbbi években végbement. 


KRAUSZ JÓZSEF . Az elvonások mértékét túlzottnak tartom. Vállalatunk 12-13 százalé- 

kos, alacsonynak nem mondható vagyonarányos nyereség mellett is 
csak arra képes, hogy - központi bérszabályozásba sorolva — az amortizáció összegét 
költse beruházásokra. Ez még az egyszerű újratermeléshez sem elég, mert az elkövetkező 
öt évben a nullára leírt állóeszköz-állomány 80 százalékának a pótlására nyílik lehetőség. 
mintegy 50 százalékos külső forrásbevonást feltételezve. A jövedelem ilyen szintű elvoná- 
sa egyértelműen profilváltásra ösztökéli vállalatunkat, ez azonban a mi méreteink és 
exportunk mellett gyakorlatilag kivitelezhetetlennek tűnik. A problémát súlyosbítja a 
vállalat piaci viszonyaitól idegen. számunkra külsödleges célrendszer szerinti árszabályo- 
zás. A mai, európai szintű (nem csúcs-) technológia beszerzése és megtérülése a termelé- 
kenységnövekedésből, pontosabban a teljes kibocsátásunk egyötödét kitevő dollárexport 
árnövekedéséből, szinte lehetetlen. A szocialista exportban pedig nehéz elismertetni az 
új termékben megtestesülő többletbefektetést. A belföldi áralakulás a szubjektív áralku 
gyakori volta miatt nem kalkulálható, de e téren is az a tapasztalatunk, hogy nem 
biztosítható az új technika megtérülése. ze EGZ példaként hivatkozhatom arra, . hogy 
bővülése mellett — 10-15 év alatt térülne meg a szövők megtakarított béréből (beleértve 
a bérek járulékait. a szociális kiadásokat. a béradóként kifizetett összegeket). Az eddig 
hozzászólók azt hangsúlyozták, hogy a költségvetési jövedelem központosítása részben 
azért nő, mert alacsony a vállalatok megtakarítási hajlandósága. Az összefüggés azonban 
meg is fordítható. Azért alacsonyak a vállalati megtakarítások, mert a jövedelemsza ba- 
lyozás erre készteti a vállalatokat. Vegyünk egy példát! 

A pótlólagos költségmegtakarításnak, az ebből adódó nyereségnövelésnek 13 százalé- 
kos vagyonarányos nyereség alatt — legalábbis vállalatunk esetében - nincs gyakorlati 
haszna. Eddig a szintig minden képződő nyereséget elvon a költségvetés. E szint felett 
a megtakarítás fele helyezhető az érdekeltségi alapba. Mindebből következik, hogy a 
költségekben, az egyes költségnemekben elérhető megtakarításokat ésszerű azonnal 
elkölteni. Érdemes például lizingdíj fizetésére fordítani, vagy fokozottabb arányú gépkar- 
bantartásra, esetleg alkatrészenkénti gépcserére. (A felsoroltak egyben adalékot szolgál- 
tatnak arra, miért nőtt sok gazdálkodó szervnél az általános költségek szintje tavaly. 
ellensúlyozva a közvetlen költségeknél elért megtakarításokat.) Természetesen ezzel a 
politikával hosszú távú, dinamikus fejlődést nem lehet elérni, rövid távon azonban ez a 
taktika segít a likviditási problémák megoldásában. 

Továbbá: nálunk a megtakarításnak sem hagyománya, sem üzleti értéke nincs. Ami a 
hagvományokat illeti. csak rosszízű emlékeket idézhetek fel. Vállalatunk a tartalékalap- 

szabályozás 1984. évi megváltoztatásánál 120 millió forintjától volt kénytelen elbúcsúzni. 
Ez az összeg megfelelt az egy év alatt képződő amortizációnk kétharmadának. A bértö- 
meg-szabályozás 1982. évi megszüntetésekor több mint 70 millió forint bértömegtartalé- 
kot (éves bértömegünk 10 százalékát) zárolták , ideiglenesen", majd ezt követően végle- 
gesen elvonták. Ameddig ilyen gyakorlat folytatható — vagyis amíg a szabályozás révén 
rendszeresen elvonják a vállalati tartalékokat -, nem lehet csodálkozni a vállalatok 
alacsony megtakarítási hajlandóságán. Végül, nincs a megtakarításoknak üzleti értéke; 
ez azt jelenti, hogy az átmeneti tartalékok nem fektethetők be. Ugyan mitől lenne jó üzlet 
ma az, ha egy vállalatnak megtakarított pénze, netán szabad pénztőkéje lenne? Mibe 
fektethetné azt be (a felhalmozási adó levonása után)? Hogyan forgathatná megtakarítá- 
sát, és szükség esetén mobilizálhatná-e azonnal — lehetőleg nyereséggel? Helyezzük el 
bankbetétként? Abba a bankba, ahol nem is olyan régen még hatóságként előtörlesztést 
vajánlottak" nekünk a meglevő hitelszerződéseinkre? Es milyen kamatszinten? A vállala- 
ti megtakarítási hajlandóság növeléséhez megfelelő intézményekre lenne szükség, a 
mainál kiterjedtebb körben, olyan intézményekre, mint az üzleti bankok és olyan sza- 
kemberekre (köztük vállalatiakra is). akik ezt a szakmát ismerik és művelni tudják. 


WIENER GYÖRGY Elsősorban a költségvetési politika makrogazdasági kérdéseit érinte- 
ném. Amikor azt vizsgáljuk, hogy milyen mértékű a jövedelemcentrali- 
záció, akkor azt a kérdést is fel kell tennünk, hogy a népgazdaságban képződött összes 
jövedelemből mekkora részarányt képvisel a vállalati nyereség. E megközelítés esetén 
egyértelműen kiderül, hogy a vállalatokra nehezedő magas adóteher jórészt abból fakad, 
hogy a magyar gazdaságban - akár a GDP-hez, akár a nettó nemzeti termékhez, illetőleg 
a nemzeti jövedelemhez viszonyítva — rendkívül magas a vállalatok adózás előtti nyeresége 
(amelyet a statisztikai és a számviteli gyakorlatban tiszta jövedelemnek neveznek). 
Azokban a fejlett tőkésországokban, amelyekben az adóterhek nagyobb részét nem a 
vállalatok, hanem a bérből élők viselik, a munkajövedelmek a nettó nemzeti termék 
65—70 százalékát alkotják. Ezzel szemben a magyar gazdaságban a makroszintű jövede- 
lem megközelítően fele-fele arányban oszlik meg a bérek és a vállalati nyereségek között. 
Az adózás utáni nyereségnek a nettó nemzeti termékhez viszonyított arányában azonban 
már nem tapasztalhatunk számottevő különbségeket; míg például az Egyesült Államok- 
ban 1978-ban a részvénytársaságok és az egyéni tőkések adózás utáni profitja a nettó 
nemzeti termék 11,6 százalékát tette ki, addig hazánkban az 1980 és 1984 közötti 
időszakban a gazdasági egységeknél maradt jövedelem esetében ez a részarány 9,7-13,0 
százalék között mozgott. Az alacsony bérszint tehát szükségessé teszi, hogy az adókkal 
főként a vállalatokat terheljék. 

A lakosság adóterheiben egyébként az utóbbi időszakban bizonyos változások már 
történtek. Egyfelől valamelyest nőtt a közvetlen lakossági befizetések részaránya, másfe- 
lől jelentős mértékben emelkedett a fogyasztói forgalmi adók összege. Amikor a szakiro- 
dalomban a tisztajövedelem-elemeket számba veszik, illetőleg a vállalatokat érintő adó- 
terheket vizsgálják, a fogyasztói forgalmi adót egyértelműen a vállalati adók közé 
sorolják. Ez azonban egy köztes adó, hiszen végső soron a vásárlók fizetik meg, s ezért 
a lakosságot érintő elvonásként is értékelhetjük. Ha azt a 81 százalékot, amivel a vállalati 
szféra a költségvetés összes adóbevételeihez hozzájárul, a fogyasztói forgalmi adóval 
csökkentjük, a gazdasági egységeknek az adófizetésekből való részesedése 65 százalékra 
esik vissza. i 

Az eddigi hozzászólások már hivatkoztak arra, hogy az áremelkedések egyik döntő 
oka a fogyasztói forgalmi adók emelése s ezzel párhuzamosan a fogyasztói árkiegészíté- 
sek egy részének leépítése volt. 1980-ban a forgalmi adók és a fogyasztói árkiegészítések 
egyenlege még csupán 4,8 milliárd forint többletet mutatott a forgalmi adók javára. 
1984-ben viszont a különbség 33,8 milliárd forintra emelkedett. E tényt a költségvetési 
kiadások szerkezetében végbemenő változások vizsgálatakor teljes mértékben figyelembe 

kell vennünk. Kétségtelen, hogy az utóbbi években a költségvetés szociális, kulturális és 
társadalombiztosítási terhei számottevően fokozódtak. A növekvő összegű társadalom- 
biztosítási juttatások azonban bizonyos fokig a fogyasztói árkiegészítések leépítését 
ellensúlyozták. Ha a fogyasztói árkiegészítést is transzfernek tekintenénk, a lakosságot 
érintő költségvetési kiadások arányában már nem látnánk olyan nagyarányú emelkedést. 

A költségvetés a jövedelemelvonással párhuzamosan költekezik, s ezért nemcsak a 
támogatásokon keresztül juttat jövedelmet a vállalati szférának, hanem a költségvetési 
vásárlásokkal, illetőleg a lakosságnak folyósított transzferekkel is. Ez az összefüggés 
csak makrogazdasági szinten ragadható meg, s ezért a vállalati és ágazati elemzések, 
érthetően, figyelmen kívül hagyják. 

Amikor azt vizsgáljuk, hogy a költségvetés mennyire telepszik rá a vállalati szférára, 
nem egyszerűen azt kell néznünk, hogy mekkora a gazdasági egységek adóterhe. Ez az 
egyes vállalatok, illetőleg ágazatok esetében helyes megközelítés, de téves következteté- 
sekre vezet, amikor a vállalati szféra egészének helyzetét elemezzük. Népgazdasági 
szinten , túladóztatásról" csak akkor beszélhetünk, ha a költségvetés végérvényesen 
kivon jövedelmet, vagyis arra törekszik, hogy mérleghiányát csökkentse, illetőleg többle- 
tét növelje. Ilyenkor valóban a vállalati gazdálkodást keményen érintő intézkedések 
történnek. A népgazdasági szintű elemzések során tehát mindig figyelembe kell vennünk, 
hogy a költségvetés el is költi a jövedelmét, ebből a jövedelemelköltésből nyereség 
keletkezik, és ezért a költségvetés a vállalati szféra egészét csak akkor érinti hátrányosan, 
ha a külgazdasági egyensúly megteremtése érdekében, illetőleg más problémák miatt arra 
kényszerül, hogy végérvényesen jövedelmet vonjon ki a vállalati szférából. 

Ha azt nézzük, hogy az egyes években a vállalati szféra egészének adózás utáni nettó 
nyeresége hogyan alakult, azt tapasztaljuk, hogy 1980 és 1981 között jelentős emelkedés 
történt, a nyereségtömeg csaknem 10 milliárd forinttal nőtt. 1982-ben és 1983-ban 
viszont a nyereségszint számottevően esett, majd 1984-ben ismét emelkedett és legalábbis 
nominálértékben meghaladta az 1981. évi értéket. Ez arra utal, hogy a jövedelemkivonás 
1982-1983-ban volt különösen jelentős. 

A jövedelemkivonás egy másik formája — amely ugyan nem költségvetési eszköz, de 
1982-1983-ban fontos szerephez jutott a restrikciós politikában — a kamatlábemeléssel 
történő jövedelemkivonás. Ez az összes vállalati jövedelmet azért mérsékli, mert az elvont 
kamat jelentős hányadát a Magyar Nemzeti Bank kénytelen a nemzetközi kötelezettsé- 
gek teljesítésére fordítani, s külföldre sokkal több kamatot fizet, mint amennyit onnan 
kap. 
A vállalatokkal szemben, mindezeken túlmenően, egy további megszorítás is érvénye- 
sült. 1983-1984-ben a költségvetés nem egyszerűen a folyó jövedelmeket vonta el, a 
restrikciós intézkedések a már megállapodott, leülepedett vállalati alapokra, pénzva- 
gyonra is kiterjedtek. Ezek az alapelvonások a vállalatok pénzügyi lehetőségeit nagymér- 
tékben korlátozzák, hiszen a jelenlegi szabályozási rendszerben a gazdasági egységek 
folyó nyereségükből nem finanszírozhatnak fejlesztéseket. 

A különféle elvonási csatornák együttes hatásaként a vállalatok úgy érzik: az állam 
agyonnyomja őket. A vállalati szférából történő jövedelemkivonás azonban véleményem 
szerint sokoldalúan megalapozott politikai döntés következménye, mert az 1976 és 1978 
közötti időszakban az úgynevezett túlelosztás elsődlegesen a vállalati szféra beruházási 
fellendülésében nyilvánult meg, és csak csekély mértékben érintette a lakossági fogyasztást. 
Tehát gazdaságpolitikai és általános politikai megfontolások egyaránt azt indokolták, 
hogy a belső felhasználás csökkentésének terheit főként a vállalatokra hárítsák. 

Népgazdasági szinten a költségvetés már a statisztikai értelemben felfogott tiszta 
jövedelem kialakítására is jelentős befolyást gyakorol, mivel az elvonások, illetőleg a 
támogatások előtt keletkező árnyereség már magában foglalja a költségvetési vásárlá- 
sokból és a lakosságnak nyújtott transzferek elköltéséből származó eredményt is. Ilyen 
értelemben tehát az állam már az elsődleges elosztásban is szerepet játszik. E megközeli- 

tésben újra kellene értékelnünk az állam gazdasági szerepét a makroszintű jövedelemfo- 
lyamatokban. Szakítanunk kellene azzal a felfogással, amely a költségvetési politika 
eszközeivel történő beavatkozást azonosítja a bevételek beszedésével — amit a vállalatok 
közvetlenül érzékelnek -, s eltekint attól, hogy a költségvetés nemcsak elvon adókat, 
hanem el is költi azokat, méghozzá úgy, hogy jelentős részben a vállalati szférát juttatja 
ezáltal árbevételhez, illetve nyercséghez. 

A jövedelemcentralizáció kérdésének makroökonómiai vizsgálata tehát nemcsak új 
összefüggések felismerését teszi lehetővé, hanem bizonyos fokig a közvéleményt is for- 
málhatja. Azt azonban kevéssé várhatjuk, hogy a vállalati vezetők álláspontjában jelen- 
tős módosulást idéz elő, hiszen az egyes vállalatok közvetlenül az elvonásokat érzékelik, 


s érdekeiket a mindennapi tapasztalatok alakítják. 


ANTALLASZLÓ Annyiban bizonyosan túlzottan sok jövedelmet von el a költségvetés, 

amennyiben gátolja a vállalatok mozgását döntéseik kialakításában. Ez 
teljesen független attól, hogy a költségvetésben központosított jövedelem a GDP-hez 
viszonyítva hogyan alakul. Nemzetközi összehasonlításban ez az arány nálunk nem 
túlzottan magas, például Svédországhoz vagy az NSZK-hoz hasonlítva. Más oldalról 
vizsgálva a kérdést, tény az, hogy a vállalati elvonások - főleg struktúrájuk és az 
elvonásokhoz tartozó korlátok miatt (lásd például a keresetszabályozást) -— meglehetősen 
akadályozzák a jövedelmek konvertálását, s ennyiben teljesen egyértelmű, hogy gátolják 


a vállalatok mozgását. 

A költségvetési centralizáció foka erősen összefügg azzal, hogy a gazdaságnak export- 
többletre kell törekednie. Mivel sem a vállalatok, sem a lakosság esetében nem számolha- 
tunk azzal, hogy az önkéntes megtakarítások kellő mértékben növekednek — különösen 
akkor, amikor a bizalom megromlott a pénzügyi szervek és a vállalatok között -, a 
külkereskedelmi aktívumot elsődlegesen a költségvetési jövedelemkivonás biztosíthatja. 
deficitből szufficitbe mehet át. Ily módon a költségvetés nálunk kényszerpályára került. 

Létezik tehát a költségvetési újraelosztás, amely mértékét tekintve az utóbbi években 
hullámzik, de aligha lehetne vitatni, hogy a nyolcvanas évek előttihez képest érdemben 
nem csökkent. A költségvetési centralizációt kétségtelenül csökkenthetnénk , ha vállalnánk , 
hogy a gazdaságtalan tevékenységből néhány évig tőkét vonjunk ki. Ekkor rövid távon a 
jövedelmek jobban csökkennének ugyan, hosszabb távon viszont ez előnyös lenne. 

Igaz-e minden körülmény között az a tétel, hogy csak addig nyújtózkodhatunk, amíg 
a takarónk ér? Azért jogos a kérdés, mert minden modern gazdaság képes bizonyos 
határok között befolyásolni -— képletesen szólva -— nyújtózkodással a takarót, ha ezt nem 
voluntarista módon teszi. Mi olyan helyzetbe kerültünk, amikor úgy tűnik, nekünk ez 
nem sikerülhet. Vegyük sorra, miért. 

Felvethetnénk, hogy az állam csökkenthetné végső kiadásait, tehát a lakossági transz- 
feren, a katonai kiadásokon, a közösségi fogyasztáson stb. jelentősebb összeget takarít- 
hatna meg. Feltételezem, hogy ez nem megy, már csak azért sem, mert a kiadások 
csökkentése e területeken jelentős átalakulásokat kívánna. 

A döntő kérdés az, hogy csak akkor lehet dinamizálni a gazdaságot úgy, hogy 
megfordítjuk a takaróról és a nyújtózkodásról szóló közmondásban foglalt tételt, ha 
valami képes kezdeti lökést adni a gazdaságnak. Nem látjuk azonban azt a tényezőt, 

amelytől a dinamizálás beindulását várhatjuk. Ha a beruházásokat fokozzuk, sérülékeny 
egyensúlyi helyzetünk miatt a gazdaságban veszélyes helyzet alakulhat ki: távlatilag nagy 
eredményekkel kecsegtethetnénk magunkat, de mit érne ez, ha az egyensúlyi helyzet 
romlása következtében rövid távon mozgásképtelenné válnánk. Van olyan vélemény, 
amely szerint külföldi működő tőkét kellene bevonni, és ez megmozdítaná a gazdaságot. 
Ugy vélem azonban. hogy csak akkor számíthatunk jelentős külföldi tőkére, ha már 

megmozdultunk; a sorrendet megfordítani nem lehet. A külföldi töke csak akkor tanúsit 
érdeklődést irántunk. ha a gazdaság már valamilyen dinamizmust mutat. 

A kérdés tehát az, hogy milyen úton tudnánk gazdaságunkat jelenlegi helyzetéből 
kimozditani. Altalában erre két megoldási lehetőség kinálkozik. Az egyik a gazdaságta- 
lan tevékenységek visszafejlesztése, a másik a beruházások növelése. Ez két ellenkező 
irányú válasz. En abban nem hiszek, hogy a beruházások gyorsításával bármilyen úton 
lendületet adhatnánk a gazdaságnak. 


KUPA MIHÁLY Egy megjegyzést füznék az Antal elvtárs által felvetett kérdéskörhöz. 
Az államháztartás, illetve a népgazdaság nem egyéni háztartás, amely- 
ben állandóan vizsgálnom kell, mennyi a bevételem és a kiadásom; a kockázatvállaló- 
képességnek tehát az állam esetében nagyobbnak kellene lennie. A vállalatokat állan- 
dóan lefegyverezzük azzal, hogy mindig azt vizsgáljuk, mi ronthatja egyensúlyi helyze- 
tünket. Egyetlen szempontunk a létrehozandó kiviteli többlet, a nettó devizakitermelés; 
-— és ebből vezetünk le mindent. Arra nem is gondolunk, hogyha egy kicsit engednénk 
felgyorsulni a gazdaságot, akkor is kihozhatnánk a szükséges devizatöbbletet. 


BACSKAITAMAS Vitatkozom veled, mert a dinamizálás szerintem a struktúrapolitikán 

múlik és nem önmagában véve a többletberuházásokon. Korábban volt 
már nagy arányú beruházási fellendülésünk és növekedési gyorsításunk, mégsem ment 
végbe ennek eredménveként jelentős struktúraváltás. 


NAGYSÁNDOR A költségvetési centralizációt én is összekötöm a jövedelemkivonás 

kényszerével. A jövedelemkivonás mint kényszerpálya vagy kényszerfe- 
ladat nemcsak a múltban állt előttünk; a VII. ötéves terv időszakában sem igen tehetünk 
mást, mert exporttöbbletre továbbra is szükség van. Ebben az esetben fedezetlen pénzek 
keletkeznek a gazdaságban, amelyeket természetesen olyan jövedelemtulajdonoshoz kell 
juttatnunk, aki azt nem költi el, hanem megtakarítja. A bizalom sem a vállalati, sem a 
lakossági szférában nem tűnik olyannak, hogy a többletjövedelmek általuk történő 
megtakarítását várhatnánk. Marad az egyetlen megoldás, a költségvetés, amely képes a 
kivont jövedelmet zárolni. Ily módon csökkentheti nagy arányú hiányát, sőt egyenlege 
deficitből szufficitbe is átmehet. Ezek az elvi lehetőségek. Jó lenne, ha ezt a folyamatot 
az Országgyűlés által elfogadott költségvetési adatok alapján is figyelemmel lehetne 
kisérni, de ehhez külön számításokra lenne szükség. 

Az elmúlt évek jövedelemkivonó intézkedései körülbelül úgy differenciálták a vállalato- 
kat, ahogyan a fogyasztói ár gyorsuló ütemű növekedése az egyes rétegeket. Az elmúlt 
években a nagyvállalatok mind a kompetitív szférában, mind a kitermelő szektorban - 
a jövedelemkivonó intézkedések következtében - az átlagosnál hátrányosabb helyzetbe 
kerültek. Egyúttal a dollárelszámolású exporttöbbletünk jelentős részét is ez a vállalat 
szféra hozta létre. Ennek fényében alaptalannak tűnik a nagyvállalat-ellenes közhangu- 
lat, amely abból fakad, hogy a költségvetési elvonás igen bonyolult szövevényét kevesen 
ismerik és vizsgálják, s a legtöbben egyetlen mozzanatot ragadnak ki, azt, hogy a 
nagyvállalatok az átlagosnál magasabb költségvetési támogatásban részesültek. 

A mérlegbeszámolók általunk elvégzett számítógépes elemzései egyrészt bizonyították. 
hogy a nagyvállalatok sem a kompetitív, sem a nem kompetetív szférában nem rosszabb 
hatékonyságúak a vállalatok átlagánál. Másrészt a kompetitív nagyvállalati szférára 1ut 
a dollárelszámolású export 63-65 százaléka, és a legkeményebb piaci feltételekkel kell 
megküzdeniük. A három értékesítési irány közül kimagaslóan a hazai értekesítés a 
legkedvezőbb. 

Az értékesítési irányok okozta eltérő hatékonyság és jövedelmezőség meghatározza a 
vállalati érdekeltséget az értékesítési piacok megválasztásáhan. Így például 1980-ban 
dollárelszámolású exportunk a kellő érdekeltség hiányában, érthetően, erőteljesen vissza- 

esett, illetve elmaradt attól, amit terveztünk. 1985-ben pedig rubelelszámolású exportun- 
kat a tervhez képest túlteljesítettük, amiben nyilvánvalóan szerepet játszott az értékesítési 
irányok közötti jövedelmezőségi különbség. 


BARACSKAI FERENC A vállalat alapvetően adottságnak tekinti a költségvetési kapcsolato- 

kat, és megpróbál valamiképpen ilyen körülmények között gazdálkod- 
ni, versenyhelyzetbe kerülni. A Tungsram esetében az elvonások 1980-hoz képest 1985-re 
40 százalékkal nőttek, ezzel szemben a támogatások nagymértékben csökkentek. Az 
elvonások és a támogatások egyenlegét számítva — amennyiben a bankköltségeket is a 
befizetések közé sorolom - a két időpont között az elvonási többlet közel 80 százalékkal 
emelkedett. Amennyiben a mérleg szerinti eredményt vizsgáljuk, megállapítható, hogy 
az 1985. évi nyereségarányos elvonás, valamint az érdekeltségi alapot terhelő elvonás 
következtében a felosztható érdekeltségi alap negatív egyenleget mutat; azaz kiélezett 
megfogalmazásban ez úgy fest, hogy a vállalat kénytelen a képződő amortizációból 
befizetni a kereseti és a béradót. 

Ezek közül kiemelkedik az árrendszer korlátozó hatása. A Tungsram értékesítési piacai 
között mindhárom reláció (belföldi, szocialista, tőkés) jelentős részarányt képvisel. 
A szocialista piacon érvényes áraink tárgyalásos megegyezés útján alakulnak ki, és 
lényegesen magasabb nyereségtartalmúak, mint a többi piacon elérhető árak. Mivel az 
árszabályozás szerint a vállalat a szocialista piacon történő értékesítés után nem juthat 

"nagyobb fedezethez, mint amekkora a belföldi és a tőkés fedezet átlaga, a különbséget 
a költségvetés termelési adó útján elvonja. A következmény: az a vállalat, amelyik a 
szocialista relációban kimagasló eredményt tudna elérni az árakban, inkább visszavonul, 
árengedményt ad, amit a szocialista partnerek nehezen értenek. 

Bonyoliítja a helyzetet, hogy a különféle értékesítési relációkban keletkező fedezetek 

. összehasonlítása során a vállalatnak az , almát a körtével" kell egybevetnie. A Tungsram 
- esetében a szocialista reláció értékesítési szerkezete alapvetően gépipari jellegű, az árbe- 
. vétel-aránvos nyereségráta 25 26 százalékos. Tőkés relációban alapvetően fogvasztási 
. cikkekkel (fényforrásokkal) kereskedünk. A gazdálkodás során tehát a fényforrásgyártást 

. kell a gépágazattal összehasonlítani. Az árszabályozás ellentmondásai az árfolyam-poli- 

. tika exportösztönző hatását is lerontják. Az árfolyam-politika a forint leértékelésével 
javítja a vállalatok versenyképességét. Ez azonban a fennálló árszabályozás mellett 

: korlátozza a jogos belföldi áremelkedéseket, illetve a szocialista exportnál termelési adó 

. fizetési kötelezettséget válthat ki. Olyan nagyvállalat, mint a Tungsram Rt. csak azért 
nem kényszerült belföldi árait csökkenteni, mert nagy tőkés exportőr. 

Utoljára, de nem utolsósorban emlitem azokat a nehezsegeket, amelyeket az adoztalas 

, a vállalati pénzalapok szabadabb felhasználása elé állít. A tőkés piacon a versenyképes- 

"ség elengedhetetlen tényezője a folyamatos helyszíni jelenlét. A tőkés export növelését 
. szolgáló külföldi érdekeltségi hálózat fejlesztésében messze elmaradunk a versenytársak 
lehetőségeitől, mert amig a konkurencia költségként számolhatja el beruházási ráfordítá- 

. sait, addig minket külön - az érdekeltségi alapot terhelő — elvonás is sújt. Összefoglalva: 

. vállalatunknak sokkal nagyobb nyereségszintet kell produkálnia ugyanazon versenyké- 

. pesség eléréséhez. mint a tőkés versenvtársnak. 

ANTAL LÁSZLÓ . A nagyvállalatok megítélésénél nem szabad eltekinteni attól, hogy 
4 azok a jövedelmezőségüktől függetlenül jóval nagyobb arányban része- 
. sülnek a beruházásokból. A beruházásokból való részesedésük ugyanis nem a nyereség- 
től függ. A nyereségviszonyokhoz képest ezek a vállalatok jóval nagyobb mértékben 

" ruházhatnak be, nagy összegű ingyenes, illetőleg visszterhes beruházási juttatásokat 

. kapnak, lásd a kohászat példáját napjainkban, 

az Azt is megjegyezném, hogy itt nem a nagy- és kisvállalatok problémájáról van szó, 

, hanem arról. hogy három olyan terület van — a bányászat. a kohászat és az élelmiszer- 
v 

ipar —, amelynek csökkent a hozzájárulása a nemzeti jövedelemhez, a beruházásból való 
részesedésük viszont radikálisan nött. Nem mondhatjuk, hogy e két jelenség független 
egymástól. 


NAGYSÁNDOR — Véleményem szerint nem a nyereség, hanem a tiszta jövedelem az a 

kategória, amelynek alapján az egyes vállalatcsoportok beruházásokból 
való részesedését megítélhetjük. A nyereség ugyanis különböző osztozkodások eredmé- 
nyeként jön létre a vállalat és az állam között, tehát egy meglehetősen manipulált 
kategória. Kétségtelen, hogy a nagyvállalatok a beruházásokból viszonylag nagyobb 
arányban részesedtek, de ehhez azt is hozzá kell tennünk, hogy e szférában a költségvetési 
elvonások összege a megtermelt tiszta jövedelem körülbelül 116 százaléka. Ez azt jelenti, 
hogy a költségvetés e szférától elvonja az egész általa megtermelt tiszta jövedelmet, plusz 
még 16 százalékot. 

Ilyen feltételek mellett nyilvánvaló, hogy ezek a vállalatok csak az állami költségvetés 
révén tehetnek szert folyó nyereségre. Ilyen mértékű elvonás mellett e terület költségveté- 
si támogatások nélkül hosszabb távú fejlesztéseket nem tud megvalósítani. A nagy 
arányú elvonáshoz az is hozzájárul, hogy a vállalati adók jelentős része erőforrás- 
aránvos. ami kifejezetten sújtja a nagy állóeszköz-állománnyal dolgozó vállalatokat. 


WIENER GYÖRGY Ha már felmerült a vaskohászat és az élelmiszer-gazdaság kérdése, nem 

hagyhatjuk figyelmen kívül, hogy ezek vezető exportáló ágazatok vol- 
tak, s így jelenlegi nehézségeikben szerepet játszik az, hogy egy időben ök viselték a 
magyar exportterhek jelentős részét. A hitelek és főleg az állami kölcsönök eredménye- 
ként a nagyvállalatok nyereségviszonyaikhoz képest valóban sokkal többet ruháztak be. 
Viszont ugyanezek a vállalatok fizették meg — már amelyik meg tudta fizetni — az állami 
kölcsön utáni, felemelt kamatot is, hiszen a hitelfelvétel még egészen más feltételek 
mellett történt. 


ANTALLAÁSZLÓ — Az állami kölcsön feltételei mindenki számára megváltoztak. A visz- 

szafizetést azonban főként az alapanyag- és a kitermelőiparban enged- 
tük el. Ez is hozzájárul ahhoz, hogy ezek a területek a feldolgozóipar elől elszívják az 
erőforrásokat. 


JUHÁSZ JÁNOSNÉ Nagyon fontos, amit Nagy elvtárs mondott, mert tulajdonképpen az 

adó-visszatérítés nem a vállalat méretéhez, az ágazathoz, hanem az 
exporthoz kötött. Mivel az export koncentrált és zömét a nagyvállalatok adják, termé- 
szetszerűleg az adó-visszatérítés jelentékeny része náluk jelenik meg. Ennek azonban az 
az oka, hogy zömmel ők exportálnak. 


ANTALLÁSZLÓ Növekszik a nagyvállalatok részaránya az exportban vagy nem? 


JUHÁSZ JÁNOSNÉ Növekszik. Ha a közepes és a kisvállalatok exportálnának, akkor ök 
kapnák ezért az adó-visszatérítést, és mindjárt megszűnne az a helyzet, 
hogy ők kevésbé részesülnek belőle, mint a többiek. 


BÁCSKAI TAMÁS Nekem az a véleményem, hogy már régóta nem a nemzeti jövedelem 

újraelosztásáról, hanem a tőke jövedelemmé való átcsoportosításáról 
van szó. A jelenlegi állóeszköz-értékelés és az amortizációs kulcsok nem fedezik az 
újrabeszerzés, illetve az újraelóállítás költségeit, különösen, ha azt is figyelembe vesszük. 
hogy a lekötött állóeszközöket régi, beszerzési árukon értékeljük. Ezen felül a tökeátcso- 
portosítás elsödlegesen az alapanyag- és a kitermelőipar javára történik, tehát a szándé- 
kolthoz képest pontosan fordított struktúrapolitikát folytatunk. 

KUPA MiHÁLY —— Jelenleg az amortizáció egy részét is béradóra fordítják a vállalatok, s 

ezáltal oly mértékben vonnak ki tőkét, hogy ezt egy fejlődésben lévő 
ország hosszabb távon nem tudja elviselni. Az életszínvonal védelme miatt azonban 
jelenleg nem tehetünk mást. 


ANTALLASZLÓ — Azt hiszem az életszínvonal-csökkentés még a gazdasági racionalitás 
szempontjából sem alternatíva, mert kizárja az ösztönzés lehetőségét, 
A gazdasági racionalitás puszta szempontjából is indokolt volt, hogy a politikai vezetés 
a beruházásokra próbálta hárítani a belső felhasználás csökkentésének terheit, mert 
dekonjunktúra idején a gazdaság mozgásából egyébként is ez következne. 


BÁCSKAI TAMAS 1968-ban értékeltük utoljára újra az állóalapokat, azóta eltelt majdnem 

húsz év. Ez alatt az időszak alatt kamatos kamatszerű leértékelődés 

ment végbe. Ez beruházási fellendülés idején nem olyan nagy baj, mert évente olyan nagy 

mennyiségű új állóeszköz lép be a termelésbe, ami ezt a leértékelődést viszonylag ellensú- 

lyozza. A beruházási visszafogást követően azonban még ez az ellensúly sincs meg. 

KEZE alapján nehezen tudnám elképzelni, hogy a nettó beruházás szintje a minimális 
ölött lenne. 


ANTALLASZLÓ A kohászat adósságelengedésének következtében olyan nagy összeget 

juttattunk ennek az ágazatnak, hogy az hosszú évekre befolyásolja a 
gazdaság helyzetét, s ez csak azt jelentheti, hogy újabb veszteségeket kell finanszíroz- 
nunk. Természetesen nem állítom azt, hogy egész vállalatokat, például a Lenin Kohászati 
Műveket meg kell szüntetni, azt azonban igen, hogy a legrosszabb Martin-kemencék 
bezárása gazdaságpolitikai alternatíva lehet. Még akkor is, ha ez rövid távon vesztesége- 
ket idéz elő. Ha ezt az alternatívát nem vetjük fel, a feldolgozóipart bénítjuk meg. 


NAGYSÁNDOR — A kieső termékmennyiséget ki fogja megtermelni? 


ANTALLÁSZLÓ — AZ egyenleget kell néznünk. A kohókokszot már most is dollárért 

vásároljuk, az energiát dollárkeménységű exportcikkért szerezzük be. 
Ezt kell egybevetnünk a kieső export miatti dollárveszteségekkel. E tényezőket figyelem- 
bevéve, pillanatnyilag a kohászati termelés fenntartása a kisebb veszteség. A beruházá- 
sokkal viszont a további évek veszteségeit garantáljuk. A visszafejlesztés mellett nem az 
az érv, hogy az azonnal csökkenti a veszteségeket, hanem az, hogy ma olcsóbb visszavo- 
nulni, mint 3 vagy 5 év múlva (és persze a legjobb lett volna már hamarabb). 


RUDI BÉLA Az élelmiszeripari ágazat esetében a tőkekivonást ekképpen nem alkal- 

mazhatjuk. Egy adott térségben ugyanis megfelelő eltartó- és megtartó- 
képességet kell biztosítanunk, és ezért nem tehetünk mást, mint hogy a fennálló mezőgaz- 
dasági feltételek mellett megműveljük és hasznosítjuk a rossz hatékonyságú területeket 
is, a megtermelt alapanyagot pedig az ipar feldolgozza. Ennek következtében megint 
csak tovább gyűrűzik a veszteség, mégpedig adott esetben az élelmiszeriparba. A veszte- 
séges tevékenységek elbírálásakor tehát nagyon gondosan kell eljárnunk. 


BARACSKAI FERENC A Tungsram is hasonló helyzetben van, mint a kohászat, újabb átüte- 

mezett hitelelengedés előtt áll. Ezt a kedvezményt megkapja, de meg 
kell mondanom, hogy ez csak részmegoldás, mert a továbbfejlődéshez elengedhetetlenül 
szükséges az újabb beruházások beindítása. 

Mélyebb elemzést kíván az is, hogy mi idézte elő egyes gazdálkodók mai nehéz 
pénzügyi helyzetét. Nálunk például a IV. és az V. ötéves tervben megkezdett beruházások 
és a feltételrendszerükben időközber végbement változások okozzák a gondokat. 
A Tungsram RT még manapság is olyan hiteleket tart nyilván, amelyeket a tőke egy 

részének visszafizetésével, illetve a kamatokkal már többszörösen visszatérített. Ennek 
ellenére a tőke nagyobbik részének visszafizetési kötelezettsége még mindig fennáll. 
Egyúttal a továbbfejlődéshez elengedhetetlenül szükséges lenne újabb beruházások bein- 
dítása IS. 

A vállalati vagyonnal történő gazdálkodásra a jövőben kedvező hatást gyakorolna a 
vagyonérdekeltség és a vagyonértékelési rendszer korszerűsítése. A jelenleg érvényben 
lévő állóeszköz-értékelési rend nem veszi kellően figyelembe a beruházási javak körében 
végbement értékarány-módosulást (inflációt). Az alacsony leírási kulcsok miatt a vállala- 
tok nincsenek rákényszerítve a szűkös beruházási javakkal való hatékony gazdálko- 
dásra. 


ANTALLASZLÓ —— Teljesen világos, hogy sok területen el kellene engedni a múltbeli adóssá- 
got. Ezek nagyságrendje a 2000-ig terjedő időszakban 350 milliárd 
forintot tesz ki. Ebből 250 milliárd alig több mint tíz nagyvállalatot terhel. Nyilvánva- 
lóan el lehetne engedni ezeket az adósságokat, és az is egyértelmű, hogy mindenütt 
fejlődni szeretnének, mert sok helyütt elavultak az eszközök. A kérdés az, hogy milyen 
alapon döntjük el, hogy kinek érdemes juttatni a szűkös beruházási eszközökből. 

n erről a következőket gondolom. Csak egy megrázkódtatásos átmenettel juthatunk 
olyan helyzetbe, amikor viszonylag könnyen eldönthető, hogy mi hatékony és mi nem. 
Ez az átmenet ugyanis megteremti annak kényszerét, hogy mindenki hatékonyan gazdál- 
kodjon. Amennyiben a vállalatvezetést a bukás veszélye fenyegeti, s ezért mindenki a 
legjövedelmezőbb megoldást keresi, van esély arra, hogy akár a pénzintézet, akár a 
költségvetés a korszerű fejlesztésekhez juttasson eszközöket. Erre azért van esély, mert 
nem nekünk, az államigazgatás területén dolgozóknak kell eldöntenünk, hogy valamely 
tevékenység hatékony-e. , 

Kérdés, hogyan juthatunk el ilyen viszonyokhoz? Ugy vélem, ténylegesen be kellene 
vezetni a fizetésképtelenség intézményét, amivel még nem azt mondom, hogy minden 
veszteséges vállalatnak csődbe kell mennie. Ezt úgy oldhatnánk meg, hogy az adósságo- 
kat fokozatosan engednénk el; ha a vállalat reális programban vállalja, hogy gazdaságta- 
lanságát megszünteti, akkor a program első szakaszának megvalósulása esetén törölnénk 
a veszteségét. A fizetésképtelenség bevezetése előtt hagynánk úgy másfél éves időszakot, 
hogy a vállalatok kölcsönösen rendezzék adósságaikat, ennek lejárta után viszont — noha 
az állam továbbra is szanálna — a vállalatvezetőket a fizetésképtelenség egzisztenciálisan 
érintené. Ezzel párhuzamosan kellene bevezetni a hozzáadottérték-adót, amely egysége- 
sen mérné meg a vállalatokat, és kizárná, hogy az adózás differenciáljon közöttük. 

A fizetésképtelenség ilyetén szankcionálása esetén megítélésem szerint két-három év 
alatt rendet teremthetnénk. Elismerem, lenne olyan vállalat, vállalatvezető, amely igaz- 
ságtalanul bukna el, de kialakulna egy olyan gazdasági morál - reális átmeneti időszak 
után -, hogy az állammal, a bankkal és a partnervállalatokkal szembeni fizetési kötele- 
zettségeket be kell tartani. 

Kétségtelenül felmerülhet az az ellenvetés, hogy a likviditási szempontok kemény 
érvényesítése a kevésbé jövedelmező tőkés exportot korlátozhatja. E kedvezőtlen hatást 
azonban olyan -— GATT-konform - bankszerű és adókedvezmények ellensúlyozhatják, 
amelyeknek bizonyos elemei már kialakultak (például hitelbiztosítás). Ezen túlmenően 
a fejlesztéspolitikában a költségvetésnek is támogatnia kell a konvertibilis célú beruházá- 
sokat. Ezt a támogatási formát sokkal életképesebbnek tartom, mint azt, ami csak az 
adók visszatérítésével valósul meg. A visszatérítés ugyanis nem kényszerit, nem ösztönöz, 
sőt akadályozza a kedvező irányú struktúraváltást. 


NAGYSÁNDOR Antal elvtárs elképzeléséhez azért hozzátenném, hogy a jelenlegi helyze- 
tet a nagymértékű exportaktívum kényszere, erőteljes túlkeresleti álla- 
pot és nagyon alacsony fokú megtakarítási hajlandóság jellemzi. 1981 óta az 15 a magyar 

gazdaság kísérő jelenségévé vált. hogy romlott a gazdaságvezetés és a vállalatok viszo- 
nya. Ha e feltételeket egybevetem a vázolt elképzelésekkel, akkor egy dolog biztosnak 
látszik: a többéves megrázkódtatás. Ha a döntések ebben a helyzetben kizárólag a 
vállalati motivációkra épülnének, nehezen lenne elképzelhető, hogy teljesíteni tudnánk 
dollárelszámolású kötelezettségeinket, és valószínű, hogy a belső ellátásban is súlyos 
zavarok keletkeznének. Ismert dolog ugyanis, hogy jelenleg is meglehetősen eltér a 
keresett és kínált termékek mennyisége, illetve struktúrája. Az elképzelés választ ad 
ugyan arra, hogy mi történik a veszteséges vállalatok vezetőivel, de arra nem, hogy 
milyen úton teljesülnének makrogazdasági célkitűzéseink. 


RUDI BÉLA Óriási gond, hogy nincsenek eszközeink, módszereink az egyes vállala- 

tok hatékonyságának mérésére, elemzésére és értékelésére. Tőkés ver- 
senytársaink esetében, ha egy vállalat hitelt akar felvenni, akkor a bank rendkívül 
körültekintő módon , kivesézi" a vállalatot, megvizsgálja, hogy potenciálisan mi van az 
adott vállalatban, és hogy a vállalat ki tudja-e hozni magából a benne rejlő lehetőségeket. 


ANTALLÁSZLÓ — A súlyos gazdaságpolitikai kérdéseket, a válságágazatokat és az érintett 

vállalatok helyzetét nem lehet piaci eszközökkel rendezni, és sehol a 
világon nem rendezik így. Különösen a nagyvállalatoknál nem valószínű az ilyen típusú 
válságrendezés. Más területeken azonban a veszteség piaci típusú rendezését nagyon 
komolyan vennénk. Feltételezem, hogy a kemény likviditási szabályok nem vetnék vissza 
az exportot, hiszen amennyiben egy vállalat exportfejlesztési támogatást kap a kivitel 
számára, az akkor is előnyös lehet számára, ha az exportárban nem térül meg neki az 
összes, hanem csak a marginális költség. 


KRAUSZ JÓZSEF A költségvetési centralizáció mai mértékét elsősorban a költségvetés 

túlelosztása tartja fenn. Ez alatt azt értem, hogy a költségvetés , túltá- 
mogatja" a vállalatokat. A , túltámogatásnak" persze része az is, hogy az egyes vállalatok 
tartós, nyilt vagy burkolt veszteségeit vagy a vállalatok , csődbe jutását", tönkremenését 
nem tudjuk a költségvetésen kívül rendezni. Holott ezek nagy részét, ha nem is egészét, 
nem államigazgatási, hanem üzleti aktusként kellene kezelni. 


PATAKTAMAÁS Avállalatok ésa költségvetés közötti jelenlegi kapcsolat sérti az igazság- 

érzetünket, és nem szolgálja a vállalatok közötti egészséges szelekciót. 
Nem tartjuk helyesnek azt a jelenlegi gyakorlatot, amely a viszonylag jól működő 
vállalatoktól (így tőlünk is) jelentős összegeket von el, és az így begyűjtött pénzzel a 
kevésbé hatékony vállalatokat támogatja meg. Érvényt kellene végre szerezni annak a 
deklarált elvnek. amely differenciált adózással éppen az úgynevezett ..jó" vállalatokat 
sújtja kevésbé. 


RUDI BÉLA Az élelmiszeripar a költségvetéstől csak támogatásokat — méghozzá igen 

jelentős támogatásokat — kap. Az egész élelmiszer-gazdaságon belül a 
mezőgazdaság 2 milliárd forintot tesz le a költségvetés asztalára, az élelmiszeripar pedig 
12 milliárdot vesz el onnan. Ez azonban nem a gazdálkodás hatékonyságának különbsé- 
geit jelzi, ez a helyzet az adott árrendszer következménye. Ugy tudom, a világon minde- 
nütt a mezőgazdaságot támogatja az állam és nem az élelmiszeripart. Nálunk fordított 
a helyzet: a támogatás az iparban jelenik meg, ezért a közvéleményben az élelmiszeripar 
tekintélye romlik. Ezt a fonák helyzetet illusztrálom néhány példával. A Nyíregyházi 
Konzervgyár 2,5 milliárd forintos árbevételén belül több mint 800 millió forint az állami 
támogatás. De mi húzódik meg a háttérben? Például: 1985-ben a szabolcsi alma árát 2,50 
forintról 4 forintra kellett felemelnünk, holott ezt az árat a világpiac nem ismerte el. Az 
indoklás az volt, hogy a mezőgazdaság nem viseli el azt az árszintet, amely. a világpiaci 
ártendenciák alapján érvényesülne. De említhetnénk más példákat is. A két évvel koráb- 

ban 7 forintért vásárolt uborkáért 1985-ben 12 forintot kellett fizetnünk. Ezt a felvásárlá- 
si árat sem ismeri el a világpiac. Ez esetben arról van szó, hogy a mezőgazdaságnak az 
élelmiszeriparon keresztül nyújtunk ártámogatást. 

Ilyen elvonási és támogatási rendszerben a vállalati veszteségesség megítélése csak 
mélyreható elemzés alapján történhet. A veszteségesség mértéke azonban az élelmiszer- 
ipar esetében is jelzi a ga]zdálkodás milyenségét. Eppen ezért nem értek egyet a konzerv- 
iparban folytatott támogatáspolitikával, ugyanis a magyar konzervipar termelési feltéte- 
leiben nincsenek túl nagy különbségek. 


ILLÉS IVÁN A tökés exporttal, annak támogatásával kapcsolatban vetnék fel egy 

gondolatot. Különös feszültség van ugyanis a költségvetési és a külgaz- 
dasági egyensúly között. Ha többet exportálunk, az adóbevétel csökken: az export 
növekedése tehát általában a költségvetés egyensúlyát rontja. Az importnövekedés vi- 
szont inkább bevétellel jár, mert vámot, KÜTEFÁ-t, importilletéket lehet kivetni. A tő- 
kés export relativ jövedelmezőségi helyzetéből fakadóan a nyereségadóból származó 
bevétel e relációból kisebb. Minél inkább javul a külgazdasági egyensúly, annál inkább 
romlik - kizárólag ezeknek a tételeknek alapján - a költségvetési egyensúly. Es minél 
jobban javul a költségvetési, annál inkább romlik a külgazdasági egyensúly. A kettő 
között tehát kétségtelenül fennáll bizonyos ellentét, s nyilvánvaló, hogy inkább a külgaz- 
dasági egyensúlynak van prioritása. 


ANTALLÁSZLÓ E gondolatmenetből egy fontos láncszem kimaradt: ha a külgazdasági 
egyensúly javul, akkor más területekről olyan mértékben kel! elvonni 
jövedelmeket, hogy a végén mégiscsak javulni fog a költségvetési egyensúly. 


ILLÉS IVÁN Ezzel egyetértek. De a jövedelemkivonás függetlenedik a külgazdaság- 


gal összefüggő költségvetési kapcsolatoktól. A külgazdasági egyensúly 
javításával azonban automatikusan romlik a költségvetés helyzete. 


WIENER GYÖRGY. A költségvetés és a külgazdasági egyensúly kapcsolatát másként látom, 
mint Illés Iván. Az 1980 és 1984 közötti időszak adataiból az tünik ki, 
hogy amikor a külgazdasági egyensúly nagyon rossz volt, a költségvetést is deficit 
jellemezte. 1984-ben viszont a külgazdasági aktívumot a költségvetés deficitjének csökke- 
nése, illetve kismértékű többlet kisérte — ez utóbbi úgy jött létre, hogy a költségvetés az 
úgynevezett hitelfedezeti alapot nem költötte el. 1985-ben viszont az exportaktivum 
számottevően mérséklődött, s a költségvetésben is újból deficit keletkezett. 
A költségvetésnek — mint ezt az eddigi hozzászólások is megerősítették -— azért javult 
a mérlege, mert a vállalatoktól jelentős jövedelmeket vontak el annak érdekében, hogy 
csak korlátozottan tudjanak importálni, és ennek következtében magas külkereskedelmi 
aktívum jöjjön létre. Még arra szeretném felhívni a figyelmet, hogy a forintleértékelés 
valójában támogatás, csak pénzpolitikai és nem költségvetéspolitikai eszköz. 


JUHÁSZ JÁNOSNÉ Az adórendszer várható reformja jelentős mértékben javithatja verseny- 

képességünket, mivel a költségként megjelenő tisztajövedelem-elemek 
mérséklése elvileg csökkenti a termelői ár szintjét. Az adórendszer átalakításának a 
vagyonadó eltörlését is magában kellene foglalnia, mert az szerintem a muszaki fejlödes 
ellen hat. 


ANTALLÁSZLÓ —— Úgy vélem, hogy a vagyonadó - hátrányos vonásai ellenére — a műszaki 

fejlődést nem akadályozza. Korábban az amortizációt adóztattuk., mely 
elsősorban a gépeket érintette. Az amortizáció helyébe lépett vagyonadó arányaiban 
nagyobb mértékben terheli az épületeket, s ezért kisebb mértékben hátráltatja a műszaki 

fejlesztést, mint az amortizáció központosítása. A vagyonadó hátránya inkább az, hogy 
egyrészt túlzott mértékben differenciál, másrészt hátráltatja a fizetési fegyelem megterem- 
tésére irányuló törekvéseinket. A vagyonadó ugyanis - a béradóhoz hasonlóan - olyan 
helyzetet hozhat létre, hogy nyereséges vállalatok is bajba kerülhetnek, ha a lekötött — 
források adóterhei meghaladják a nyereség összegét. Ily módon a fizetésképtelenség 
újfajta esetét intézményesíthetjük. 
BÁCSKAI TAMÁS Mivel az erőforrás-arányos adók mindig a tőkeigényesebb területeket 
sújtják, intenzív gazdaságpolitikai szakaszban ez különösen hátráltatja 
a fejlődést. 


JUHÁSZ JÁNOSNÉ A vagyonadó az állóeszköz-állomány műszaki állapota szerint jelentős 

mértékben differenciál. Ahol a bruttó és a nettó érték között nagy a 
különbség, sőt gyakori, hogy a nullára leírt állóeszközök aránya magas, a vagyonadó 
nem jelent számottevő terhet. Az a vállalat jár tehát jól, amelyik nem fejlesztett, és hagyta 
előregedni egész állóeszköz-állományát. A hozzáadott érték adójának bevezetése remél- 
hetőleg feloldja ezt az ellentmondást. 

A különféle adónemekről folytatott vita is abbéli meggyőződésemet támasztja alá, 
hogy a költségvetési politika alapvető kérdése jelenleg nem a jövedelemcentralizáció 
úgynevezett túlzott volta. A költségvetési jövedelemközpontosítás valószínűleg nem 
csökkenthető, de megváltoztatandó és meg is változtatható a központosított tiszta 
jövedelem szerkezete. Úgy vélem, ez a vita is azt tanúsítja, hogy olyan adózási és 
költségvetési juttatási rendszer kidolgozására van szükség, amely a VII. ötéves terv, az 
abban foglalt távlati célok követelményeinek megfelelően támogatja — költségvetés-poli- 
tikai eszközökkel - gazdaságpolitikánk érvényre jutását. 


BÁCSKAI TAMÁS Mint cseppben a tenger, úgy jelennek meg gazdaságunk alapproblémái 
a jövedelmek költségvetési központosításával kapcsolatos vitában. Ez 
természetes, hiszen a költségvetés a gazdaságpolitika megvalósításának egyik alapvető 
eszköze. Önmagában ugyan vitatható, hogy a gazdaságpolitikai szándékok érvényesíté- 
sére a legalkalmasabb pénzügytechnikai módszereket alkalmazzuk-e, de az kétségtelen, 
hogy a költségvetés aránya a nemzeti jövedelemben, a vállalatok közötti jövedelem 
újraelosztása. az államnak a tőke- és jövedelemképződésben betöltött szerepe a gazda- 
ságpolitika egyenes következménye. Ebben a vita valamennyi résztvevője egyetértett, 
valamint abban is, hogy a vállalatokat csak akkor tudjuk eredményes tevékenységre 
ösztönözni, illetve kényszeríteni, ha olyan költségvetési politikát folytatunk, amely nem 
ellentételezi a hatékonyság romlásából származó jövedelemkiesést. i 

Ha egyetlen mondatban próbálnánk összegezni a vita eredményét, azt mondhatnánk: 
költségvetési politikánk értékelése és korszerűsítése nem csupán pénzügyi szakkérdés. 
A költségvetési gazdálkodást ugyanis nem lehet a gazdasági és a társadalmi folyamatok 
egészétől elvonatkoztatottan szemlélni. A sokat vitatott költségvetési centralizáció túl- 
zott vagy megfelelő volta e szemléletben nem csupán számarányok kérdése, mivel a 
jövedelemközpontosítás a gazdaság fejlettségének, strukturális változásainak s a gazda- 
ság- és társadalompolitikai prioritásoknak mindenkori visszatükröződése is. A centrali- 
záció mértékét elsősorban a külgazdasági és egyensúlypolitika, az ár- és életszínvonal- 
politika, a fejlesztési és — az egyelőre nem létező, de kívánatos — visszafejlesztési politika 
határozza meg. 

A vita résztvevői számos kérdésben egyetértettek, de az is kiderült, hogy fontos 
részkérdésekben jelentős vélemény-, illetve megközelítésbeli különbségek vannak. Mind- 
ez indokolja a vitatott problémák további elmélyült elemzését. A következőkben röviden 
utalunk néhány olyan területre, ahol egyetértés, illetve annak hiánya mutatkozott. 

Ami az állam hosszú távon vállalt szociális-kulturális és védelmi elkötelezettségeit 

illeti, a vitában az a vélemény fogalmazódott meg, hogy e kiadások csökkentésére alig 
nyílhat lehetőség. A fejlesztési és a struktúrapolitikát azonban a többség megváltoztatha- 
tónak tartotta, mégpedig a feldolgozóipar javára, ideértve a mezőgazdasági cikkek 
továbbfeldolgozását 15. A stuktúrapolitika megvalósításában a felszólalók nagy része a 
jelenleginél nagyobb szerepet szánt a megtakarítások ösztönzésének és a tőkepiac külön- 
böző intezményeinek, mert ezek üzleti szempontjaitól jobb tőkeallokációt várnak, és azt 
is remélik, hogy a vonzó megtakarítási lehetőségek ösztönzik az önkéntes és ideiglenes 
lemondást a pénzfelhasználásról. A megtakaritási hajlam hiánya miatt jelenleg - a 
költségvetési aktívum biztosítása érdekében - a költségvetés végérvényesen von ki jöve- 
delmet a gazdasági szférából. Ez a megoldás azonban a vállalatok számára jelentős terhet 
jelent; a költségvetés ugyanis csak ez esetben, azaz végleges jövedelemkivonáskor érinti 
hátrányosan a vállalati szféra egészét. A vitában az is felmerült, hogy a megfelelő 
befektetési alkalmak hiánya azonnali pénzelköltésre ösztönöz; azt is a megtakarítást 
fékező tényezőnek tartották, hogy a szabályozórendszer változásai bizonytalanná teszik 
a vállalati megtakarítások feletti rendelkezést. 

A vita során világossá vált, hogy hazánkban - a gazdaság túlkeresleti állapota mellett 
és az ezzel összefüggő kisintenzitású verseny következtében - a vállalatok közterheik java 
részét képesek továbbhárítani, s így azokat végső soron a lakosság viseli. 

A vélemények megoszlottak a centralizáció mértéke s annak a vállalatokat érintő terhe 
tekintetében is. Nemzetközi összehasonlításban a vállalati adóteher aránya valóban nem 
nagy nálunk. Ám igen kérdéses, hogy az összes elvonás együttesen (kamatokkal, éves 
törlesztésekkel stb.) milyen mértékü vállalati terhet jelent. Az arányokat csak akkor 
hasonlíthatjuk össze, ha figyelembe vesszük a magyar és a külföldi vállalatok felhasznál- 
ható nyereségtömegét, felhalmozási szükségletét, és ezeket is egybevetjük egymással. 
Ezzel összefüggésben a vitában többen megállapították, hogy az amortizációs alapok 
nem fedezik a berendezések megújításának költségeit. Különösen aggasztó az a jelenség, 
hogy az amortizációs alapok nagysága alatta marad a berendezések és a gépek újraelóál- 
lítási vagy újrabeszerzési költségeinek. Elhangzott azonban olyan vélemény is, hogy a 
bruttó beruházási ráta még mindig annyira magas, hogy az ellensúlyozza az amortizációs 
alap inflációs eredetű elértéktelenedését. Abban a kérdésben megegyeztek az álláspon- 
tok, hogy a magas költségvetési centralizációt jórészt az exporttöbblet szükségessége in- 
dokolja. 

Az eszmecsere során felmerült az a kérdés, hogy a költségvetési újraelosztás milyen 
mértékig kötödik a strukturális ellentmondásokhoz. A többségi álláspont az volt, hogy 
a centralizáció fokát mérsékelhetnénk, ha a gazdaságtalan tevékenységből tőkét von- 
nánk ki. A centralizálási igényt az is csökkentené, ha a vállalatok bukásának egy részét 
üzleti aktusként s nem államigazgatási eljárásként kezelnők. Mindez azonban a kieső 
termelés pótlása és a területi foglalkoztatási érdek érvényesítése miatt egy átgondolt, 
előkészített fejlesztési-visszafejlesztési elgondolás keretében valósítható meg. Különösen 
az úgynevezett válságiparágak kezelése igényel különleges eszközöket, ahol a legjobb 
üzemekben érdemes koncentrálni a termelést. 

Vita folyt arról is. hogy a vállalatok múltbeli adósságainak egy részét el kellene 
engedni, mert azokat gyökeresen más szabályozási feltételek mellett vették fel, mint 
amilyenek a törlesztési időszakban uralkodnak. A többségi álláspont szerint a múltbeli 
adósságok elengedése a jövőben felelőtlen hitelfelvételre orientálhat. E nézet képviselői 
is hangsúlyozták, hogy a múltbeli adósságok egy részét el kell törölni, az adósságtörlést 
azonban meghatározott feltételekhez kell kötni. Ha a vállalat saját programjában vállal- 
ná, hogy a veszteséget megszünteti, akkor a program első részének teljesítése esetén a még 
fennálló adósságát törölnék. E megoldást azon elvi megfontolás alapján vázoltak fel, 
hogy a válságágazatokat és az e körbe tartozó vállalatok helyzetét pusztán piaci eszkö- 
zökkel nem rendezhetjük. Ily módon a szelektív fejlesztési politikához szelektív adóssag- 
törlesztés kapcsolódna. 

A pénzügyi politika által alkalmazott eszköztárat is éles és nemegyszer egymásnak 
ellentmondó bírálatok érték. Abban egyetértés volt, hogy a termelői árszintcsökkentés 
végett — az exportban amúgy sem érvényesíthető, a magasabb feldolgozottságú termékek 
előállítását gátló — költségként kezelt tisztajövedelem-elemeket s azok adórészét jelentő- 
sen mérsékelni kell, s helyettük nagyobb adóhányadot indokolt a végső realizálás, a 
fogyasztás során behajtani. E változást helyes összekötni egy, a termelés valamennyi 
fázisában a hozzáadott érték után fizetett s export esetén visszatérített forgalmi adóval. 
A vagyonadó megítélése már nem volt egységes. A többségi álláspont szerint az erőfor- 
rásarányos adók (vagyonadó, béradó) nemcsak a teljesítmény, hanem az egyes tevékeny- 
ségek tőke-, illetve munkaigényessége alapján is differenciálják a vállalatokat. 

A vita mindazonáltal nem vállalkozott adórendszerünk részletekbe menő elemzésére, 
már csak azért sem, mert az adórendszer korszerűsítésének szakmai munkálatai jelenleg 
folynak. 

. . Az eszmecsere során a költségvetési politika korszerűsítésének rövid távon mutatkozó 
korlátai is nyilvánvalóvá váltak, mely korlátok elsősorban nem versenyképes struktú- 
ránkkal és egyensúlyi helyzetünkkel függnek össze. A nyolcvanas évek magyar gazdasá- 
gát a már említett exportkényszer jellemzi. Ilyen feltételek mellett a visszafejlesztés mind 
az exportkötelezettség teljesítésében, mind a belső ellátásban -— legalábbis meghatározott 
területeken — jelentős feszültségeket idézhet elő, az importból történő pótlás is nehézsége- 

"ket okoz. 

Ilyen viszonyok között további kutatásokat, elmélyült szakmai elemzéseket kívánnak 
azok a kérdések, amelyek a költségvetés és a struktúrapolitika, valamint a külgazdaság- 

. és az életszínvonal-politika kapcsolatáról a vitában is felmerültek. Egy rövid vitazáró, 

csakúgy mint a vita egésze, nem vállalkozhat olyan problémák megoldására, mint 

: például a költségvetés és a vállalatok közötti pénzügyi kapcsolatok feszültségei, valamint 

. az ár- és a támogatási rendszer ellentmondásai, vagy arra, hogy kimutassa, mindezek 
hogyan függnek össze külgazdasági orientációnkkal. A vita alapján azonban egyértelmű- 

" vé vált, hogy költségvetési politikánkban nem elegendő jó célokat megjelölni. Szükség 

. van olyan - a tervezett átállást segítő — átmeneti programok, valamint közvetítő megol- 

. dások kidolgozására is, melyek képesek kapcsolatot teremteni a makrogazdaság és a 

. vállalati szféra — mint az eszmecseréből is kitűnt — nem mindig harmonizálható érdekei 

. között. Ez szolgálhatja ugyanis a költségvetési politika és a gazdaságpolitika kívánt 
összhangját, amely szükséges ahhoz, hogy a vállalatok a népgazdasági tervekben megha- 
tározott célok szerint működjenek. 

A lokálpatriotizmus 
Megközelítések hét tételben 


1) A magyar nyelv értelmező szótára (Akadémiai Kiadó, 1961.) kifejező szócikkel 
magyarázza a fogalmat: , Valakinek saját szűkebb hazájára, lakóhelyére irányuló 
szeretete, vonzalma, a helység, a város, táj, vidék értékeinek és érdekeinek fokozott 
védelme, illetve az így megnyilvánuló szűk körre korlátozódó helyi érdekű hazaszeretet." 
Nem sokkal lejjebb már a címszó rosszalló megszorítása: , Ennek egyoldalú, túlzó 
formája, a szűkebb körű helyi értékeknek és érdekeknek az általánosabb, országos 
jelentőségű dolgok rovására való túlbecsülése, minden más elé helyezése." 
. Ez a meghatározás kielégítő kiindulási alapot ad: benne van a lényeg színe-fonákja. 
Ha körkérdést intézünk környezetünk tagjaihoz, azt is látjuk, hogy ami a meghatározást 
illeti, véleményükben nincs is eltérés a szótár szavaihoz képest. Ha a mindennapi élet 
gyakorlatát figyeljük, azonnal észrevehető, hogy bizonytalanság csak a határ pontos 
megállapításakor jelentkezik, azaz annak eldöntésekor: mikor járunk a helyes értelmű 
lokálpatriotizmus ösvényein és mettől kezdve a már elítélt, helytelen utakon. 

Az alábbiakban elsősorban gyakorlati példák segítségével hívom az olvasót együttgon- 
dolkodásra. Mivel célszerű az embernek lehetőleg a saját háza előtt söpörni, példáimat 
elsősorban napjaink életéből és szűkebb hazám, Szabolcs-Szatmár köréből hozom, s csak 
ritkán nyúlok történelmi hivatkozáshoz, más vidék gyakorlatához. 

Itt kell latba vetni: meddig terjed maga a fogalom, mi lehet , földrajzi értelmezése"? 
A patriotizmusnál világos: addig terjed, amíg a haza határai. De mire vonatkoztatható 
az a szűkebb lokalitás, amelyre fogalmunk értelmezendő? Nyilván kisebb körre: lehet ez 
egy nagyobb tájegység. Csakugyan: beszélhetünk például a dunántúliak önérzetéről, 
pannón öntudatáról, nevezetesen, hogy ott sokkal régebben kezdődött a polgárosodás, 
a városok fejlődése. Van ilyen, de kézzelfogható hajtóerőként, valamilyen , eredmény" 
okozójaként aligha kimutatható. 

Kisebb körben már eredményesebben keresgélhetünk. A meglevő közigazgatási egysé- 
gekhez világosabban kapcsolható a lokálpatrióta együvétartozás. Megyénk hivatalos 
nevét egyébként a szatmári részek bennszülöttei magánhasználatban szívesebben mond- 
ják Szatmár-Szabolcsnak, a Tarpa környékiek pedig gyakran szóvá teszik, hogy e terület 
elnevezésében nem szerepel Bereg megjelölése, bár az a rész is a megye egészéhez tartozik. 

Még körülhatárolhatóbb egy-egy város lakóinak öntudati hasonlósága, és így tovább: 
minél jobban szűkítjük a földrajzi környezetet, annál erősebb lehet a lokálpatriotizmus. 
De azt is láthatjuk, hogy nemcsak az ugyanazon a helyen születés, lakás, élés szerint 
különülhetnek el, illetve forrhatnak össze ezek az érzések, az ezt érző-valló emberek, 
hanem megannyi más körülmény is befolyásolja az összetartozás vagy különállás vállalá- 
sát. Az alvég és a felvég megkülönböztetés lehet tényleges szintkülönbség kifejezője egy 
hegyi faluban, de utalhat vagyoni, felekezeti különbségre, nemegyszer az őslakosság és 
az újonnan jöttek (odatelepítettek) szembenállására. Olykor meg is fogalmazva, mint 
például az ószer-újtelek elnevezéspárban. Megjelennek ezek a nagyvárosi kerületekben 

is (Angyalföld, Csepel, Újpest, Ferencváros), vagy kisebb körben, amikor a Pál utcai fiúk 
grundszeretete áll szemben a füvészkerti suhancok csapatával. Mindenképpen látható, 
hogy lokális elfogultságom, lokálpatriotizmusom, helyi identitástudatom nem föltétlenül 
egyenesvonalúan, elszigetelten fejlődik, hanem az élet folyamán alakulhat — és alakul is, 
de irányt változtathat, úgy, ahogy a körülmények befolyásolják. 


e Ahogy hajdan a külföldön tanuló magyar diákok patrióta köröket, Hungária- 
klubokat szerveztek Göttingában és Genfben, Párizsban és Krakkóban, a múlt 
század végén a legtöbb megyéből Budapestre került felsőiskolás ifjak alapszabályok 
szerint működő, szabályos társadalmi egyesületekbe tömörültek. (A húszas évek elején 
az erőszakolt , bajtársi" korporációknak az egyetemekhez fűződő szervezkedése miatt 
szűntek meg ezek a megyei társulások.) Hivatalos céljuk a kulturális élet közös művelése, 
olykor táncolással is egybekötve, de a lényeg a lehetőség megteremtése volt az egy vidékre 
valók klubszerű találkozásához. Ezeket az egyesületeket nemegyszer a megye alispánja 
is támogatta valamilyen módon, hogy kedvet csináljon a magasabb végzettséget szerzett 
ifjaknak a majdani otthoni pályakezdéshez, letelepedéshez. Egy-egy hasonló megnyi- 
latikozásnak napjainkban is tanúi lehetünk. 

Manapság gyakoribb ennek a szerveződésnek a sajátosan fordított formája, a Hazafias 
Népfront keretében vagy az önálló baráti társaságokban. Az egyes tájakról, megyékből 
Budapestre került, ott letelepedett, sokszor immár nyugdíjas felnőttek szülőhelyük, 
iskolai székhelyük szerinti csoportosulásban szervezkednek. Összetartóerő a közös ifjú- 
kor iránti nosztalgia formájában jelentkező lokálpatriotizmus, illetve a szűkebb pátriáért 
való tenniakarás. Szerencsés esetekben ezek a közösségek , hivatalos" kapcsolatokat is 
keresnek és találnak a hajdani szülőföld mostani vezetőivel. Gyakori, hogy nemegyszer 
afféle patronáló szerepre is vállalkoznak a fővárosi közösségek. Tartóssá azok a kötelé- 
kek válnak, amelyek összefűzik az elszármazottakat, illetve a most is a szűkebb szülőföl- 
dön élőket — köztük művészeket, tudósokat. Találkozóik, előadóestjeik, tájékoztató 
beszélgetéseik erősítik együvé tartozásukat. A termékeny eszmecseréken nemcsak közös 
múltjuk színterének régmúlt históriáit vitatják meg, hanem a jelen gondjait s a jövő 
tennivalóit is. 

Ami az országban a megye, egy-egy nagy város, az Budapesten egy-egy kerület. 
A kerületi összetartozás ott , öntudatosabb", ahol a lakóhely és a munkahely közel esik, 
ugyanabban a szűkebb körben található. De itt is lehet ennek az érzésnek más meghatá- 
rozója. A legegyszerűbb példa erre a sport világából való. Egy-egy kerületnek nagy 
hagyományú, régi labdarúgócsapata van. A szurkolók, a baráti kör áldozatkész tagjai 
főleg az adott kerület lakóiból kerülnek ki, esetleg annak ellenére, hogy a kedvenc 

játékosok nem is abban a kerületben születtek vagy laknak. Itt is lokálpatriotizmusról 
van szó, meglehetősen sajátos alakulásban. 

A megyei lokálpatriotizmusnak nem ritka megnyilvánulásaként a megyehatárokat 
olykor élő sövénynek fogják fel, és például a termelésben, a beruházási tervekben 
kizárólag az ezen belül élő lakosság ellátását, érdekeinek szolgálatát tartják szem előtt. 
Am ilyennek minősülhet egy-egy nagyvállalat vezetési módszere is, amikor az csak 
vállalati érdeket vesz figyelembe, tekintet nélkül a régió vagy az egész ország gazdasági, 
társadalmi érdekeire. 

Továbblépve: ismerős Mikszáth anekdotája a Szent Péter esernyőjéből. Ott a felvidéki 
városkák vetélkednek egymással: az egyiknek saját dobja, a másiknak nevezetes, tűzoltó 
vízipuskája van; a harmadikat viszont azért ócsárolják, mert még patikája sincsen. Így 
lesz a regénybeli Bábaszéknek kiváltságos zsidó boltosnéja, Münczné - s erre a többi 
kisváros irigy lakói már csak a bábaszékiek , nagyzási hóbortjának" elítélésével tudnak 
válaszolni. Ma ezt úgy hívjuk, hogy státusszimbólum. Ezek, természetesen változott 
formában, ma 15 kísérői a lokálpatriotizmusnak. Nézzük most megyére kivetítve. 

Nem igazi megye (megyei jogú város), ahol nincs színház, lehetőleg önálló társulattal; 

amelyiknek nincs jelentős labdarúgócsapata, lehetőleg az első osztályban; amelyikben 
nem kívánnak felsőoktatási intézményt mint a terület leendő szellemi bázisát. De vajon 
lehet-e az ilyesmit kárhoztatni? Egyáltalában nem, hiszen ezek a törekvések -— ha nem 
is azonos szinteken — valamennyire a haladást, a feljebb lépés szándékát fejezik ki. Csak- 
úgy, mint az, hogy kerüljenek ide periodikus rendezvények, fesztiválok, jelentős hazai 
és nemzetközi konferenciák, tudományos kongresszusok. Ha ugyanis ezek kellő tartal- 
mat kapnak és reális feltételeik adottak, vagyis, ha ezek a létrejött intézmények, rendez- 
vények csakugyan integrálódnak, haszonnal járnak a megyében: mondjuk, az élsport 
magával húzza az egészségesebb lakossági életet elősegítő tömegsportot; a színház művé- 
szeti kultúrára neveli a felnövekvő fiatalságot; a sokba kerülő szimfonikus zenekar 
ténylegesen erősíti a megye minden városának zenei életét, a lakosság zenei ízlésének 
fejlődését; a régen áhított önálló megyei folyóirat valóságos műhelye és hajtóereje lesz 
a megye kutatóinak, irodalmárainak -— ha tehát csakugyan kifejezik a terület igényét és 
biztatnak a folytatásra, fejlődésre, akkor az ilyen igényeket üdvözölni lehet. Azzal együtt, 
hogy a létesítés, a megvalósítás sorrendje aligha nélkülözheti a jól értelmezett közérdek 
— a társadalmi, a gazdasági és a művelődési szempontok - figyelembevételét. 

Lényegében minden kezdeményezés valakitől indul ki, és fokozatosan növekszik a 
támogatók vagy ellenzők tábora. Nem vállalkozom arra, hogy elválasszam az indító 
okok között az egyéni föltűnési vágyat, akár a sznobságot a megszállottságtól, a közszol- 
gálati működéssel összefüggő természetes, munkaköri teljesítményektől. Az azonban 
elgondolkodtató, hogy egy-egy ilyen kezdeményezés — akár egyéni, akár hivatali — milyen 
gyakran talál ellenzésre az egy lépcsővel magasabb fórumokon. Vonatkozik ez egy 
igényesebb zenei vagy olvasótábor rendezésére, művészeti seregszemlére éppúgy, mint 
arra, amikor a falusi-kisvárosi pedagógus, pap vagy lokálpatrióta nyugdíjas elkezdi 
gyűjteni az abbahagyott mesterségek elhagyott eszközeit, a népi iparművészet emlékeit, 
tárgyait. A hivatásos, , szakképzett" múzeológusok nemcsak megmosolyogják, hanem 
többnyire gátolják a helyi , amatőr", , sarlatán" műkedvelő bogarasságának elismerteté- 
sét, támogatását. Minden területen nem egy ilyen példa található, azzal együtt, hogy sok 
ilyen kezdeményezés mégiscsak megvalósult (nemegyszer a magasabb fórumok megér- 
tőbb támogatásával), tető alá került, elismertetést kapott — de miért így, és miért csak 
egy Jó idő elmúltával? 


6 Érdemes szűkíteni a kört a nagyobb, megyei közösségtől a városok felé. Itt lényegé- 
ben ugyanúgy szó eshet a közöségekről, mint a falvak és a tanyák esetében — csak 
a méretek változtatandók. 

Amikor a lokálpatrióták bázisára gondolunk, természetesen azokra figyelünk először, 
akik ott születtek és ma is ott élik életüket kisebb-nagyobb megszakításokkal. 

De nemcsak az lehet lokálpatrióta, aki helyben marad a szülőföldjén, a falujában. 
Ahogy a haza szeretete, szolgálatának szükségessége sok emberben akkor fogalmazódik 
meg, amikor külföldön jár, esetleg tartósabban kint tartózkodik — úgy ebben a kisebb 
körben a szülőhelyhez való ragaszkodás is gyakran csak akkor tudatosodik, amikor azt 
az országhatárokon belül maradva -— hosszabb-rövidebb időre - elhagyjuk. (Ez a hiányér- 
zet lehet , honvágy" is, de az mindenképpen kevesebb, mint a hazaszeretet.) Mindkét 
, méretű" rádöbbenésnek az a lényege, hogy távolabbról plasztikusabb rálátást nyerünk 
tágabb-szűkebb környezetünkre; a különbségek, eltérések felismerése egyszerre megin- 
dítja bennünk az összehasonlítást, szerencsés esetekben a kellő tanulságok levonását. 
Így, a hazatérés után már sokkal világosabb: mit és hogyan kellene az előrelépés érdeké- 
ben tennünk. 

Az irodalomból, a történelemből közismert a nagy hazafiak külföldi tanulmányútjai- 
nak itthoni hasznosítása: ugyanez érvényes lehet a kisebb körre is. Aki viszont elzárkóz- 
va, elszigetelten él, nem is tudja, hogy mitől van elmaradva és hol is tarthatna ő és 
környezete, ha jobban figyelne és lépést tartana a kor fejlődésével. Ezért eleve nem lehet 

általánosítani és elfogadni azok elítélését, akik magasabb fokú tanulmányaik után nem 
jönnek haza szűkebb pátriájukba; ráadásul nemegyszer azon a szinten a szülőváros 
szűkösebb viszonyai között nem lehetne úgy dolgozni, mint az egyetemi városban vagy 
éppenséggel Budapesten. Az egy helyben maradás lokális hűsége nem is fejez ki semmilyen 
minőséget, mint ahogy már arra is rájöttünk, hogy a nyilvántartott és alkalmilag premi- 
zált törzsgárda hű tagjai sem automatikusan a leghasznosabb dolgozói az adott termelő-, 
hivatali, iskolai közösségnek. 

Külön kell szólni a beköltözöttek lokálpatriotizmusáról. Azokról, akik , odaházasod- 
tak", szolgálati okból vagy akár megélhetési javulást remélve lettek egy új lakossági 
közösség tagjai. Igaz, mindig lesznek olyanok, mint Mikes Kelemen, aki minél régebben 
élt Rodostóban, annál kevésbé feledi Zágont, vagyis akik , nem tudnak itt megszokni", 
mindig el- vagy visszavágynak. Néha azonban éppen az új városlakók a legtürelmetle- 
nebb lokálpatrióták. Különösen megbecsülendők azok, akik kedvezőbb, fejlettebb kö- 
rülmények közül kerültek mostani helyükre, s ott nem finnyáskodva hordják fenn az 
orrukat, hanem mindent elkövetnek azért, hogy magasabbra emeljék az új lakóhely 
gazdasági színvonalát, zenei és általános művelődési életét, közgondolkodását, a közös- 
ségi érintkezés formáit. 

A lokálpatriotizmus , foka" általában függ az életkortól is. Az idősebb emberek 
kötődése természetesebb; őket elsősorban egykori ifjúságuk vidám, kedves , feledhetet- 
len" élményei, emlékei kötik a régi folyóparthoz, iskolához, utcákhoz, emberekhez. 
Természetesen erősödik ez az érzés, ha az illető úgy nézhet körül a városban, hogy része 
volt akár a város külső képe, akár , szellemi arculata" alakításában, esetleg ez vonatko- 
zott egész családjára hosszú generációkon keresztül. 

A lokálpatriótákhoz sorolhatók azok is, akik távolba szakadva számon tartják egyko- 
ri szülőhelyüket, szüleik sírját. Közülük ugyan kevesen költöznek haza életük végefelé 
egykori, szó szerint is fatornyos hazájukba, de alkotásaik gyűjteményét már szülőváro- 
sukra hagyják, esetleg szerzői jogdíjuk egy részét a falu tehetséges gyerekeinek ösztönzé- 
sére, továbbtaníttatására fordítják, egykori iskolájuknak különféle alapítványokat ad- 
nak. Nem is kicsi ma már az ilyenek száma: többen vannak, mint amennyiről a nagyobb 
nyilvánosság értesül. Az ilyen cselekedet még akkor is elismerő figyelmet és tiszteletet 
érdemel, ha egy-egy rossznyelvű megjegyzés az adományozó adóhivatali jóváírásának 
kedvezményét is emlegeti a nemes gesztust serkentő motívumok között. 


610 A hagyományőrzés és a korszerűség mindig szembeállítható egymással a lokálpat- 
riotizmus tárgyalásakor, s ez a szembesítés a gyakorlatban szinte naponként törté- 
nik, például az örvendetes gyorsasággal létrejött városvédő klubok, egyesületek körében, 
vagy a Népfront honismereti mozgalmában, a környezetesztétikai (szépészeti) bizottsá- 
gokban. 3 

Mert mit mond a konzervatív városvédő? Hogy minden, ami régi, az eleve megőrzen- 
dő. És mit a korszerű városszépítő? Hogy minden, ami értékes, maradjon meg, de a 
korszerű követelmények miatt nem lehetünk a végtelenségig megértők, türelmesek az 
érzelmi érveléssel szemben. Talán elfér itt egy kis kitérő. Azt hiszem, nemcsak az én 
számomra maradt emlékezetes, tisztelettel vegyes elismerésre méltó ama kis faházikó, 
amelyik Moszkva egyik hatalmas körútján magas házak kilométeres sorának ritmusát 
töri meg. Ezt nem bontották le, mert Csehov egykori lakóháza. Azt is ugyanígy fogad- 
tam, ha bárhol a világon, immár nem is ritka gyakorlatként, hatalmas költséggel és 
fáradsággal, messzebb toltak egy-egy műemlék épületet, hogy megőrizzék a múlt becses 
emlékét, hogy egyszersmind helyet nyissanak valamilyen fontos útnak, építkezésnek. De 
vajon minden esetben így kell, kellene, kellett volna eljárni? Meddig lehet ezt az elvet 
értelmesen és következetesen vallani, követni, végrehajtani — s egyáltalában hol van itt 
a kimutatható és értelmes határ? 

Könnyű a helyzete egy évszázadok sokaságára visszatekintő, nagy hagyományú város- 

nak, településnek. Világos a megőrzés szükségessége egy-egy faluszéli kastély, várrom 
esetében. Amikor nyilvánvaló az építmény, épület műemléki mivolta, máris adva van a 
megtartás értelme, legfeljebb a helyreállítás, a felújítás és karbantartás nem csekély 
problémái okoznak gondot alsóbb és felsőbb szinten. Elvi vita kevesebb akad: minden 
városrendezési, településfejlesztési terv ezekhez az értékekhez mint stabil tényezőkhöz 
igazodik. 

De mit csináljanak a hozzánk hasonló fiatalabb városok, amelyekben a másutt csak 
fitymálva emlegetett, könnyű kézzel akár lebontásra ítélt stílustalan épületek jelentik a 
múltat, szüleink életének, a mi gyermekkorunknak nevezetességeit, féltve őrzött emlékét? 
K ülönösen olyan vidékeken, ahol mindig a kő a legdrágább építőanyag, mert csak messzi 
vidékről hozathatják ide, s már egy téglából épített, egyemeletes ház is nevezetesség- 
számba ment. 

Minden bizonnyal az a városvezetőség jár el helyesen, amelyik először tájékozódik a 
, Vitás" épületek stabilitásáról, modernizálási lehetőségeiről; kutatásokat végeztet a levél- 
tárakban, múzeumi gyűjteményekben az egykori építési tervek, engedélyek homlokzati 
képek felkutatása érdekében, és az így készített, megalapozott javaslatával, terveivel a 
lakosság nyilvánossága elé lép. Ilyen mozzanatra az alkalmi városrendezési kiállítások 
éppúgy alkalmasak, mint a sajtó nyilvánossága - ahol akár ellentétes vélemények is teret 
kaphatnak -, vagy akár egy körzeti tanácstagi, képviselői beszámoló, megfelelő szakér- 
tők jelenlétében. Mindenképpen az a fontos, hogy ne csak elvi nyilatkozatok hangozza- 
nak el a nyílt várospolitikáról, hanem ezt ténylegesen gyakorolják is azok, akik a 
lakosság bizalmából állnak a közösség élén. Azt is természetesnek kell venni, hogy 
mindezek után a végső döntésnek is lesznek ellenzői; ez azonban minden kérdésben így 
van. A többséget azonban előbb meg kell nyerni még a nyilvánvaló helyi érdekek 
védelméhez is. s 

A távolabbra néző lokálpatrióta meggyőzhető, ha érvelve tárgyalnak vele, illetve ha 
fórumot kap, talál, ahol kételyeit kifejtheti, ahol válaszolnak kérdéseire. Az ilyen társa- 
dalmi demokrácia nyugodtan támaszkodhat a lokálpatrióták tömegeire is: mert az 
emberek többsége szereti rendbe tenni saját kiskertjét, háza táját, sőt még az igencsak 
formális , Tiszta udvar, rendes ház" tábla egyszerű kitűzhetése érdekében is hajlandók 
fáradságot, folyamatos karbantartást, kisebb-nagyobb külön költséget is vállalni. Ezek 
az emberek a tágabb, szélesebb környezet, a város érdekében sem riadnak vissza a 
kötelezettségektől, áldozatoktól. A jó előkészítés és az érdekeltség tudatosítása a hétvé- 
gén bezárkózó és a csak magának élő családokat is fel tudja lelkesíteni olyan értelmes 
társadalmi akciók végrehajtására, olyan többletmunka vállalására, amelyeknek haszna, 
jövedelme közcélokat szolgál. 

Nem lehetett keserű szájíz nélkül figyelni 1985-ben a területfejlesztési hozzájárulás 
bevezetésével kapcsolatos huzavonákat. Egyes helyeken már egyébként is nagy volt a 
közösség anyagi hajlandóságának igénybevétele, ott eleve nem számíthattak sikerre, ezt 
meg lehet érteni. Több helyen azonban, a régi beidegzésű, , rendelkező" hajlamú szerve- 
zők, akik elfeledkeztek arról, hogy ők közszolgálati alkalmazottak, rosszul nyúltak az 
ügyhöz, és természetesen ellenállásra találtak. Sajnos, a szenzáció kedvéért - olykor a 
távlati cél lényegéről is elfeledkező hírközlő szervek — éppenséggel ezeket a rossz példákat 
helyezték előtérbe: így elbizonytalanították a jó szándékú embereket is, és az ellenkezők 
malmára hajtották a vizet. Szerencsére ott, ahol nem úgy vetették fel a kérdést, hogy 
kell-e a , teho" vagy nem, hanem meggyőző érveléssel azt állították a középpontba, hogy 
az adott közösségi célok megvalósításához ezt az adózási formát kell felhasználni (ami 
egyébként nem is új, nem ismeretlen: legfeljebb községfejlesztési hozzájárulásnak vagy 
régebben pótadónak hívták), a hozzájárulásról magáról nem folyt vita, hanem arról, hogy 
az így összegyűlt összegeket milyen sürgősségi sorrendben használják fel a következő 
feladatok megoldására. Aki járt ilyen lakógyűléseken, tudja, hogy milyen óriási különb- 
ség van a két megközelítés között! 

0 Néhány apróbb , részletkérdés" is idetartozhat: lássunk ezek közül egyet-kettőt. 
A lakosok eléggé erősen kötődnek a területek elnevezéséhez. A városrészi elnevezé- 
sekkel nincs különösebb , baj", mert ezek többnyire irányt jelölnek, nevük környezeti, 
telepítési jellegzetességet tartalmaz, általában meg is maradtak, nem törölte el őket 
neofita buzgalom. Így a város történelmére utalnak az olyan nevek, mint: ószőlő, újszólő, 
örökösföld, cinevég, bujtos, alsó-felső pázsit stb. Már ami az utcákat illeti és a tereket, 
nehezebb a helyzet. Ezek nevének alkalmankénti változásai — már amióta általános 
szokás az utcanévadás - kifejezhetik a település történelmi, politikai, társadalmi változá- 
sait. A felszabadulás után sorra került új nevek bevezetése természetes volt; csak akkor 
zavarta a lokálpatriótákat, ha az újabb bevezetése ugyanakkor törölte a nemzetnek vagy 
aközségnek kedves nagyjait az utcatáblákról, esetenként úgy, hogy az egyiket a másikkal 
helyettesítették. Azok a városok voltak a szerencsések, ahol vagy egy különben jellegte- 
len nevet cserélhettek át, vagy egészen újonnan keletkezett utcákat, tereket nevezhettek 
el. Tehát nem Bethlen Gábor, Deák Ferenc, Vay Ádám utcák és hasonlók helyett lett 
Lenin tér, Dózsa György út vagy Makarenkó utca. A szükséges korrekciók az elmúlt 
évtizedek során -— nem könnyen ugyan, de szinte mindenütt — megtörténtek. De azt is 
látni kell, hogy ilyen változtatgatások együtt járnak az élő város fejlődésével: eltűnnek 
utcák, negyedek, helyükre új körutak, házak, tömbök épülnek. Igen szépnek találom azt 
a debreceni gyakorlatot, ahogy például a teljesen lebontott egykori Vénkert nevét a 
rekonstrukció után is megtartották, az ott volt régi, várostörténetileg fontos személyisé- 
gek (Domokos Lajos, Sinai Mihály és mások) utcaneveivel együtt, nagyjából ugyanazon 
a területen. Egyúttal az is kiderülhet, hogy a felszabadulás után gyorsan kiosztott Bartók 
vagy Móricz Zsigmond elnevezések ma már a személyiségekhez teljesen méltatlan környe- 
zetben rekedtek, mert a város másfelé fejlődött. Jó tehát, ha van a városnak védett 
utcáiról, utcaneveiről tanácsi határozata, de még fontosabb, hogy ezekhez igazodjék a 
későbbi gyakorlat, s ha a fejlődés meg is szünteti egyiket-másikat, a történelmi emléket 
őrizzék továbbra is az utcanév újbóli kijelölésével. 

Megszokott jelenség, hogy egy-egy város énekkarának , egyenruháján" az adott táj 
népművészeti díszítése látható, a népi táncosok is odavaló, tájjellegű öltözetben lépnek 
fel. A labdarúgók trikója, nadrágja, lábszárvédője a város színeit juttatja kifejezésre. 
olykor a város címerét, szimbólumállatát is szívük felett hordják. Természetes: ezeknek 
a szimbólumoknak a használata kifejezi a képviselt városhoz való tartozást, a lokálpat- 
riotizmust. Ugyanerről van szó, ha az ott előállított termékeken szerepeltetik ezeket a 
színeket, jeleket. Néhány éve a História című szaklap kritikai tolla alá sorozta városaink 
címereit. Tény ugyanis, hogy az utóbbi egy-két évtizedben városaink fölelevenítették a 
régi szokásokat: megtartották, restaurálták vagy, elvetve a régit, új címert terveztettek. 
Hasonló történt a hajdani privilégiumlevélben adományozott színekkel is. A képek mégis 
meglehetősen riasztó példákat mutatnak. A nyilt várospolitikát hirdető városi vezetők, 
okulva az említett cikken, méltán revízió alá vehetnék a városi tanáccsal együtt a mai 
helyzetet, jobban hallgatva a lokálpatriótákra, mint a város történetét nem ismerő, 
odahívott alkalmi iparművész tervezőkre. 

Az idők múlásával minden, még működő temetőben növekszik az elhagyott, gondozás 
nélkül maradt sírok száma. Sajnos, a temetők manapság haszonérdekeltségű üzemként, 
vállalkozásként működnek, ahol a régi sírok , jó" helye különösen becses és drága, nem 
is beszélve arról, hogy a síremlékek ott maradt anyaga újabb bevételek forrása lehet. 
Szomorú látvány, ahogy az egykori városi vezetők, akiknek oly sokat köszönhet az 
utókor is, nem részesülnek olyan megbecsülésben, hogy sírjukat a köztisztelet gondozná. 
Közhely: csak az a közösség becsüli meg magát és jelenét, amelyiknek gondja van a 
múltjára. Szerencsére van jó gyakorlat is: ahol az ilyen síremlékeket vagy eredeti helyü- 
kön gondozzák, környezetét tisztán tartják, vagy ha már nagyon nagy lenne a közkölt- 
ség, akkor egy történelmi parcellában gyűjtik össze a sírköveket sima, füves terepen 
elhelyezve. Így a felsorakoztatott emlékművek maguktól magyarázzák a hely történetét, 

a múlt nagy egyéniségeit, rendszerint néhány pontos életrajzi adattal együtt; a Kerepesi 
temetőben biztosan sokan találkoztak már ezzel a jó példával Budapesten. Rosszul teszi 
egy város vezetősége, ha az ilyen kérdést bagatellizálja, nem foglalkozik vele; viszont 
sokat segit, ha méltó módon őrzi az eltávozottak emlékét, eligazításul és tanulságul a 
lokálpatriótának, tájékoztatásul az idegen látogatóknak. 

Itt ejtsünk néhány szót azokról a szobrokról, műalkotásokról, emlékfalakról is, ame- 
lyek a háborús cselekmények áldozatainak emlékét hivatottak őrizni, hirdetni monumen- 
tálisabb, művészibb vagy akár meglehetősen kisszerű kivitelben. Az első világháború 
után egész kurzusa lett az ilyen szobrok felállításának. S igaz, hogy nemegyszer egy-egy 
járási főszolgabíró stréberségének lehetünk tanúi, mert az illető dicsekedve hirdethette, 
hogy körzetében hány falusi emlékművet állíttatott, de azért ezek az emlékművek az 
ottaniak lokálpatriotizmusának áldozatkész tiszteletét is kifejezik. Azokért, akiknek a 
mi városunkért aludt ki életük gyertyája, legalább mi gyújtsunk világot az évfordulókon 
vagy általában a halottak napján. A lokálpatrióta tudja. hogy ő ezt valahol visszakapja: 
ott, ahol az ő távolba szakadt szeretteinek egyike-másika hasonlóképpen idegenül nyug- 
szik - szintén a nagy világégések áldozataként. 


6 A lokálpatriotizmus erős érzelmi telítettségű fogalom: természetesen találkozunk 
ebből eredő szélsőséges, túlzó megfogalmazásokkal is. Ha például a lekicsinylés 
országos méreteit fejezi ki valaki, az állandó fordulat: a , magyar módra" megkülönböz- 
tetés. Kisebb körben ez így hangzik: , nálunk persze semmit sem csinálnak", , ezt csak a 
mi városunkban tudják így elpuskázni" - és hasonlók. Es ezek mellett hamarosan 
következik a bezzeg bevezetésű példa. Ezt nemcsak rosszallóan lehet érteni, hiszen az 
összehasonlítás méltán lehet serkentő erő is. 

Szülővárosomnak a kiegyezés korában és még jó sokáig határozott szerencséje, hogy 
Szabolcs megyén belül nem volt olyan város, amelyikkel , versenyben" állhatott volna, 
s amelyikhez mérten elégedetten nézegethette volna saját haladását. Így a városatyák 
hozzászólásaiban, az újságcikkekben mindig Debrecen vagy Miskolc a példakép. S ez 
vonatkozik a csatornázásra, a vízvezetékre, a , bezzeg" városokban felállított kereskedel- 
mi kamarára, postai vagy vasúti igazgatóságokra - a központi forrásokból ott épült 
, palotákkal" együtt stb. Pontosan nyomon követhető, hogy nem egy képviselőtestületi 
döntésnek, polgármesteri intézkedésnek az így felpiszkált helyi büszkeség és sértődöttség 
formájában jelentkezett lokálpatriotizmus a létrehozója. És ez nem föltétlenül rossz egy 
város életében, hasonlóan az e , módszer" mozgatta egyéni törekvésekhez. Baj csak 
akkor van, ha a nagyobbra vágyás nélkülözi a feltételeket, a kitartó szorgalmat és a 
folyamatos munkát, amelyek a vágyott eredmény elérésének alapjai: ez pedig vonatkozik 
a beruházásokra éppúgy, mint egy-egy rendezvényre, vagy az egyéni nyelvtanulás elhatá- 
rozására. Ha nincs meg minden feltétel vagy nem teljesül az áhított cél, következnek a 


torz, félbemaradt, sehogyse sikerült , eredmények", siralmasan provinciális kivitelezés- 
ben. 


ő Az érzelmi hullámzás túlsó .véglete a lokálpatriotizmus hiperboláiban mutatkozik 
meg. Amikor a helyi eredményeket túlzóan értékeljük; már nemcsak önmagában 
örülünk a sikernek, hanem úgy véljük, hogy az a megyében, sőt azon túl országosan is 
milyen jelentős, sőt... Aki egy atlétikai számban a nyilvántartás szerint a legjobb helvi 
eredményt éri el, tudhatja, hogy mennyivel többet kell dobnia, ugornia, ha a körzeti. a 
megyei versenyeken akar győzni - és ismerheti a világcsúcsot is. Más területeken mások 
a lehetőségek, ezért kell keményebb szívvel megítélni saját eredményeinket. 

Csak egyetlen példát az ilyen hiperbolizálásra a sajtóból, ahol ilyesféle túlzásokat 
nemcsak régebben lehetett olvasni. , Hát az nem is olyan kis esemény, hogy szót ne 
érdemeljen. Ma, nyomasztóan súlyos gazdasági helyzetünkben minden új alkotást, épü- 
letecskét kétszeres örömmel fogadunk. A belépésnél keringő, utat szabó forgóajtó is 
ebben az esztendőben jelent meg Nyíregyházán, s akármilyen kicsiny vívmány is, de lépés 

a nagyvárosiasság felé. Az első forgóajtója a Nagytakaréknak volt, most ezen jutunk a 
K oronába is. A forgó bejáratot Suhanesz mester műhelye készítette." (Nyírvidék, 1923. 


október 27.) 


Ugyanebbe a sorba tartoznak azok az elnevezések, amelyek a negyvenszobás, vízveze- 
ték nélküli fogadót nagyszállónak , az éttermi alkalmi étlapon Grand Hotelnek titulálja, 
az első vízvezetékes bérházakat egyenesen Nyírvízpalotának, Takarékpalotának keresz- 
teli. Vagyis nem egyszerűen a nagyobbra vágyás, a magasabb teljesítmény serkentő ereje 
működik itt, hanem a -— különösebb fáradság nélküli — nagyobbnak /áttatás nyilvánvaló 
manipulációja. 

Hasonló jelenséggel számtalan változatban találkozunk a mindennapi életben. Például 
az iskolában, ahol a kisközség tantestülete a jeles osztályzatnak nem a rendtartási 
előírását, a tudás abszolút értékét figyeli, hanem annak relatív lehetőségét. Az osztályban 
N. N. a legjobb, pontosabban a legkevésbé gyenge, tehát ő az ötös, a jeles, és hozzá képest 
a többiek sorrendje is kialakul. És ez folytatódhat tovább, az érettségiig — vagy talán még 
tovább is, megfelelő körben. És ha jönnek a visszajelzések a kitűnő minősítések gyakorla- 
ti használhatatlanságáról, akkor nagyon ritkán következik az önkritika, sokkal inkább 
a kabaréból ismert , nyomják Krahácsot" hangulat eluralkodása. A liberalizmus a 
lokálpatriotizmusnak egyik tipikus, torz megnyilvánulása. Ez a torzulás egyszersmind 


. az igénytelenség, a kényelmes megelégedés eredménye: egyszerűen nem érdeklődnek a 
. máshol szokásos követelmények, eredmények iránt - s ez természetesen nemcsak iskolai 
. körben van vagy lehet így. Ezért fontos, hogy a gazdasági életben és másutt érdemesnek 

. tartsák a részvételt a bemutatókon, a vásárokon, a kiállításokon és egyéb összeméretteté- 


seken, hogy tanuljanak, okuljanak s emeljék az otthoni munka színvonalát. Az elmara- 
dottság leplezése nem fér össze a lokálpatriotizmussal, különösen ott, ahol a termelési 
lemaradás forinttal mérhető kára azonnal jelentkezik. Kulturális, szellemi téren, sajnos, 


ezt ma még nem érezzük ilyen , zsebbe vágóan". 


Ha a haza szeretete, a patriotizmus hiperbolikus túlzásokba téved: sovinizmusról, 
nacionalizmusról beszélünk. Ha a szűkebb szülőföld szeretete, a lokálpatriotizmus követi 


. el ugyanezt a hibát: a sokat emlegetett provincializmus következik be. A provincializmus 


nemcsak nevetséges, hanem veszélyes is, mert visszafogja a továbblépésre serkentő 


. aktivitást és színvonal nélküli önelégültséget okoz, tétlenségre kárhoztat. A provincializ- 

. must vidékiességgel szokták fordítani. Azt azonban aligha kell külön is hangsúlyoznom, 


hogy a provinciális magatartás nem kizárólag a vidéken élők tulajdonsága; a legnagyobb 
világváros kellős közepén is lehet az egyén vagy a közösség életmódja, szemlélete provin- 
ciális, vidékies, rossz, korszerűtlen, értéktelen. 

Az utóbbi évtizedben felgyülemlett elmaradást felszámolandó, szükséges az előbbre 
lépést biztosító, értelmes szemléletváltozás. Épp ezért van még bőven tennivalónk a józan 
és egészséges, tevékeny lokálpatriotizmus felébresztése, táplálása, terjesztése, mindenna- 
pi gyakorlata terén. 


Margócsy József 


KONZULTÁCIÓ 


Jövedelemdifferenciák és megtakarítások 


Jólétünk mai szintjéről a múlt örökségét és a háború következményeit magán viselő 
harminc év előtti helyzetünkre emlékezve a szegénység egyenlősége jut eszünkbe. 
Étkezéseink egyhangúsága, öltözeteink kortfekcionált egyformasága, az individuali- 
zálható luxuscikkek szinte teljes hiánya és a telkek, üdülők értéknélkülisége. Azóta 
anyagiakban gazdagabbak lettünk. De egyforma gazdagodást hozott-e a magasabb 
életszínvonal? A nivellálódás vagy differenciálódás tendenciája rajzolódik-e ki társa- 
dalmunkban? Néhány oldalon nehéz e kérdésekre választ adni, e sorok Írója is csak 
egy-két gondolatot kíván a téma kapcsán felvetni. 

Amit látunk, az a differenciálódás. S nemcsak azért, mert a sárga (irigység) faktor 
miatt mindig a különbséget érzékeljük, helyzetünk hátrányos voltát, mert a viszonyí- 
tási pont az elérhető legmagasabb életnívó. Van, aki meg tudja venni 15 ezer forintért 
négyszögölét a budai teleknek, és van, aki az albérleti előleget is nehezen képes 
előteremteni. Van, aki rendszeresen külföldön nyaral, és van, aki belföldi nyaraláshoz 
sem jut soha. És sorolhatnánk tovább a mindennapokban lépten-nyomon tapasztalt 
szélsőséges példákat. De mit mutat a statisztika? 

A jövedelemkülönbségek a hivatalos statisztikából több mutatón keresztül kísérhe- 
tők figyelemmel. Ezeket felhasználva, Fogyasztás és jövedelem című könyvükben 
Hoch Róbert, Kovács Ilona és Ördög Miklós arra a következtetésre jutott, hogy 
x...1967-től 1972-ig a lakosságon belül jövedelemdifferenciálódás ment végbe, a 
jövedelmi egyenlőtlenségek fokozódtak, majd 1972 után a jövedelmi egyenlőtlensé- 
gek csökkenésének tendenciáját figyelhetjük meg." (143. old.) 

A következő táblából látható, hogy az átlag feletti jövedelmek körülbelül kétszere- 
sét teszik ki az átlag alattiaknak, és a munkásosztályt valamint a kettős jövedelműeket 
kivéve ez a különbség minden társadalmi csoportnál csökkent. (7. számú táblázat) 
1. számú táblázat 


A jövedelemegyenlőtlenség alakulása 
(az átlag felettiek jövedelme az átlag alattiak százalékában) 


j Szövetke- Kettős Szellemi Inaktív 
Társadalmi Munkás- zeti pa- jövedel- foglalko- 1 háztar- 
tagozódás  OSZTÁY — rasztság —— műek —— zásúak 70 9ÓK 9. tások 


1972 181 196 172 187 211 214 
1977 174 190 161 179 202 192 
1982 177 185 166 179 186 181 


Forrás: A családi jövedelmek színvonala és szóródása 1982-ben. Központi Statisztikai Hivatal, 1985 


A szerző a tanulmányt az MTA Soros-alapítvány anyagi támogatásával végzett munka részeként készítette 

A jövedelemkülönbségek mérséklődését jelzi az is, hogy az 1972 és 1982 közötti 
időszakban minden társadalmi osztályon, illetve rétegen belül csökkent az átlagos 
jövedelmek körüli szórás mértéke. 

A 2. számú táblázat azt mutatja, hogy az 1 főre jutó személyes jövedelmek alapján 
számított legfelső jövedelmi kategóriákban lévők jövedelme hányszorosa a legalsóké- 
nak. A tábla szerint a legmagasabb és a legalacsonyabb jövedelmek közti szorzószám 
1983-ra mintegy 10 százalékkal mérséklődött. 


2. számú táblázat 


A jövedelemegyenlőtlenség alakulása 
(a legmagasabb és a legalacsonyabb jövedelmek aránya százalékban) 


1984. év 1974 
Megnevezés 1978 1983 százalékában 
Munkásosztály 48 4,1 854 
Szövetkezeti parasztság 5,1 4,6 91,9 
Kettős jövedelműek 3,7 4,5 121,6 
Szellemi foglalkozásúak 3,7 3.8 102,7 
Inaktív háztartások 5.3 5,2 98,1 
Együttesen 4,5 4,1 91,1 


Forrás: A Központi Statisztikai Hivatal háztartás-statisztikai kiadványai. 


A 3. számú táblázatból nemcsak a jövedelemkülönbségek időbeli csillapodása 
olvasható ki (csökkent az átlag felett lévők jövedelme az átlag alattiak százalékában 
és a relatív szórás is, azaz az átlagtól való eltérés mértéke), de az is, hogy 1972 és 
1982 között valamelyest nőtt az alsó (1.2.3.4.) jövedelemdecilisekhez tartozók, azaz 
a szegények aránya. 


3. számú táblázat 


Az egy főre jutó személyes jövedelem nagysága alapján képzett népességtizedek 
részesedése az összes személyes jövedelemből és az egyenlőtlenség mértéke 


Népességtizedek 1972 1977 1982 
Éaz LM ee e e ee E a een eza 
1. 4.0 45 4.9 
2. 59 6.3 6.4 
8 7.0 7.3 7.3 
6. 79 8.1 8.1 
5 8.8 8.9 8.8 
sú 9.8 9.8 9.6 
A 108 108 10,7 
a 12.1 120 119 
10 140 137 137 
ÜAkösékeső 197 18.6 186 
As tis 9 összesen 1000 100,0 1000 
árát, g felettiek átlagjövedelme 
Rel 9 alattiak százalékában 196 184 182 
atív szórás 474 41,5 40,2 


4 


F :. bes 
orrás: A családi jövedelmek színvonala és szóródása 1982-ben. Központi Statisztikai Hivatal, 1985. 

A jövedelemkülönbségek növekedését érzékelő napi tapasztalat ellentmond a sta- 
tisztikai tényeknek. Adódhat ez abból, hogy a differenciálódás fokozódását ma érzé- 
keljük, az adatok pedig 1983-mal záródnak, de még inkább abból, hogy a statisztika 
alapvetően az első gazdaságból származó jövedelmeket képes rögzíteni, míg az 
utóbbi években felszaporodtak a differenciálódást eredményező különjövedelmek. 

Az első gazdasági jövedelmek valószínűsíthetően ma is a kiegyenlítődés irányába 
mutatnak, jóllehet a gazdaságpolitika — különösen az utóbbi időben — erőteljesen 
hangsúlyozza a teljesítmények szerinti differenciálódás erősítésének szükségességét. 
A mikroökonómiai vizsgálatok arról tanúskodnak, hogy a megélhetési költségek 
nehezülése következtében a bérfejlesztéseknek ma még kevesebb közük van a telje- 
sítményekhez, mint annak előtte; a bérek szociálpolitikai funkciója erősödött. A het- 
venes években (1973-tól) a bérfejlesztéseknek hivatalosan is volt egy, az árak emel- 
kedését kompenzálni hivatott hányada. Megszűnte után a gyakorlat nem lett gyöke- 
resen más. A bérfejlesztési lehetőségek beszűkülése, a munkaerő megtartásának 
kényszere és a konfliktusviselő képesség alacsony foka is az egyenlősdit erősítette. 
időben lett legfeljebb differenciált a bérnövelés, a ma nekem, holnap neked csendes 
alkuja által. A béremelésekben kifejezett nem hivatalos monetáris korrekció (a fo- 
gyasztói árnövekedés kiegyenlítésére) a legalacsonyabb jövedelemkategóriákban 
volt a legjelentősebb, hisz itt a legalacsonyabb az inflációviselő képesség. 

A makroökonómiai összefüggések szintjén sem adódhatott más, mint a jövedelmek 
kiegyenlítődésének tendenciája, amikor a teljes foglalkoztatás fenntartása mellett a 
csökkenő termékhalmaz elosztásának elvévé a . megőrizzük az elért életszínvonalat" 
direktívája lett. 

A jövedelemdifferenciák fokozódását érzékelő köznapi tudat tartalmát megerősíte- 
ni látszanak a lakosság pénzmegtakarításainak alakulásából levonható következteté- 
sek. A lakosság megtakarítási hajlandósága (az összes pénzmegtakarítást viszonyítva 
a rendelkezésre álló jövedelemhez) csak néhány évre tört meg az 1979-cel kezdődő 
új szakaszban. Az utóbbi három évben azonban körülbelül 1 százalékponttal meg is 
haladta az .aranykori fejlődés" -re emlékeztető hetvenes évekbeli mértéket. 1981 -től 
— az 1979 előttihez hasonlóan - a betétállomány növekedési üteme ismét kétszámje- 
gyű. 1981 óta a kamatjóváírások nélkül számított megtakarítási hajlandóság is az 
1977 előttihez közelálló szinten látszik megállapodni. A felsorolt jelenségek különö- 
sen a következők tükrében figyelemreméltók: 

e 1980 és 1985 között a reálbérek 4-5 százalékkal csökkentek; 

e a fogyasztói árak emelkedésére a lakosság fogyasztási szintjének mérséklésével 
és struktúrájának átalakításával is reagált; 

e 1980-tól ösztönzést nyertek a tőkeelőlegezést is igénylő különböző kisvállalko- 
zási formák; 

e 1983-tól emelkedett a személygépkocsik behozatala és az autóárak is nőttek; 

e 1981 és 1985 között mindössze körülbelül 2000-rel kevesebb lakás épült ma- 
gánerőből, mint a megelőző ötéves tervben, a lakáspiacok áremelkedési üteme vi- 
szont a korábbiaknál erőteljesebb volt; 

e a negatívvá lett reálkamatlábak mellett a pénzmegtakarítások gyakorlatilag ne- 
gatív ösztönzöttségűvé váltak. 


Ezek után nem érdektelen a kérdés, miből tudott az utóbbi években a lakosság 
felhalmozni. Válaszul az időközben felszaporodó különjövedelmek szolgálhatnak, 
amelyek - voltak akár láthatók, akár láthatatlanok - részben a pénzmegtakarításokban 
is megjelentek. 


A megtakarítási szokások vizsgálata szerint a lakosság többségénél a megtakarítás 

és nem a fogyasztás képződik maradványelv alapján. A megtakarításra szolgáló 
pénzalap tehát az úgynevezett diszkrecionális (a szükséges fogyasztáson felüli) 
jövedelemhányadból adódik. Ilyen azonban csak akkor képződhetett, ha a megélhe- 
tési költségek növekedésével lépést tartani nem tudó első gazdaságból származó 
jövedelmek más forrásokból is kiegészültek. A nyolcvanas években a jövedelem olyan 
átcsoportosulásának kellett létrejönnie, amelynek következtében egyes csoportoknál 
a diszkrecionális jövedelemhányad kompenzálta, sőt túlkompenzálta a másoknál 
kieső megtakarítási forrásokat. 

A pénzmegtakarításokból kiolvasható információk bizonyos mértékig tájékoztatnak 
a jövedelemdifferenciálódási folyamatokról is. Az 1975 és 1984 közötti 10 év alatt 
az OTP-nél lévő megtakarítások jelentősen átrendeződtek. Csökkentek a kismegtaka- 
rítások, és erősödött a betétkoncentráció. Szerepe volt ebben természetesen az inflá- 
ciónak is. De ha 1975-ben az 5 ezer forint alatti betéteket minősítjük kicsinek, 
1984-ben pedig a 25 ezer forint alattiakat (ekkora különbséget nem is indokol az 
infláció), akkor is az adódik, hogy a betétállományon belül 1975-höz képest jelentő - 
sen mérséklődött a kismegtakarítások aránya. (Az alacsonyabb betétsávokban még 
nagyobb a csökkenés.) A nagymegtakarítások növekedését jelzi az is, hogy amíg 
1975-ben a megtakarítások 20 százaléka koncentrálódott a 100 ezer forint feletti 
betétkönyvekben, ez az arány 1984-re megduplázódott. Megfigyelhető, hogy minél 
magasabb a betéti sáv, annál nagyobb az ott elhelyezett betétek növekedési üteme. 

A pénzmegtakarítások emelkedésében a különjövedelmek polarizáló hatása jut 
kifejezésre. Lehet ezt a polarizációt nem kívánatosnak tartani és egyfajta adórendszer- 
rel semlegesíteni. Ekkor azonban számolni kell a teljesítmények visszaesésével és a 
társadalom számára átengedett lakossági pénzforrások szűkülésével. S azzal is — az 
adózás mértékétől függően -, hogy még különmunkával sem volna biztosítható az 
anyagi szempontból középrétegekhez tartozóknál a munkaerejük újratermeléséhez 
szükséges javak megszerzése. A különjövedelmek a családok zöménél ugyanis - 
megítélésem szerint — messze nem a luxusfogyasztást és az extrafelhalmozást szolgál- 
ják, hanem a napi megélhetést. Jövedelemkiegyenlíítést jelent például a háztáji gaz- 
daságokból, a különböző kisvállalkozásokból származó pénzek jelentős hányada. 
Ismertek olyan munkaterületek is, ahol már az első gazdaságból származó bér megál- 
lapításánál is számolnak a szerezhető különpénzek kiegyenlítő hatásával. Ezek az 
összegek ,liftként" szolgálnak ahhoz, hogy a megélhetés normális szinten teljesül- 
hessen. 

A különjövedelmek bizonyos része azonban koncentráltan jelentkezik a lakosság 
körében, és emiatt számottevő jövedelemdifferenciák jöhetnek létre. A pénzalapon 
képződött polarizáció mellett létezik a nem pénzalapú is, ami abból adódik, hogy a 
javak és a szolgáltatások bizonyos köre különböző okokból ingyen vagy kedvezmé- 
nyes (előnyös) áron áll egyesek rendelkezésére, és ez naturális formájú jövedelemki- 
egészítést jelent. Nem a mindenki által igénybe vehető kedvezményekre gondolok, 
hanem azokra, amelyek a munkamegosztásban elfoglalt helyből adódnak. Ennek 
szakmához kötődő része, például a vasutasok kedvezményes vasúti jegye, többnyire 
az alacsonyan megállapított bérek kiegészítésére szolgál. (Összegüket körülbelül 35 
milliárd forintra becsüli egy pénzügyminisztériumi tanulmány.) 

Differenciáló hatása inkább a pozíció alapján szerezhető naturális juttatásoknak, 
.jószolgálatoknak" van, amelyek jobbára a személyi kapcsolatok anyagiasulását je- 
lentik. A pozícióval való visszaélés nélkül is sok formája van ennek, kezdve a csak 
bizonyos állásokhoz kapcsolódó extraminőségű szolgáltatásoktól, a külföldi utazási 
lehetőségeken keresztül a hiánygazdaságban különösen értékessé váló információk 
megszerzéséig. 

Vannak, akik mindenből kimaradnak. Kimaradnak, mert életkoruk, egészségi álla- 
potuk nem teszi lehetővé, hogy különmunkát vállaljanak (zömükben nyugdíjasok). 

Vagy kimaradnak azért, mert olyan munkaterületen dolgoznak, ahol nem esik le külön 
pénz (például a hivatalnoki körben) és nincs is lehetőség különmunka vállalására 
(például a honvédségnél). S olyanok is vannak, akik ki akarnak maradni vagy mert 
. annál kényelmesebbek", vagy mert számukra szakmájuk, családjuk mindennél fon- 
tosabb, azok megszállottjai. További problémát jelez az, hogy a jelenleg nálunk 
végbemenő társadalmi differenciálódás folyamata nem az első gazdaságbeli teljesít- 
ményeken alapszik. A társadalmi igazságosság érvényesülése azt kívánná, hogy mind 
az első, mind a második gazdaságban a jövedelmek egyenlő mérce alapján: a teljesít- 
mények szerint jöjjenek létre. Ez adna olyan gazdasági hajtóerőt, aminek eredménye- 
képpen visszaszoríthatók lennének mindazok a lehetőségek, amelyek ma a teljesítmé- 
nyekhez képest aránytalanul magas jövedelmek megszerzésének forrásául szolgál- 
nak. 

Társadalmunk jövedelmi, vagyoni differenciálódását minősítve nem a differenciá- 
lódás ellen kell szót emelnünk. A különböző képességeket a társadalomnak különbő- 
zőképp, a teljesítményekkel arányosan kell elismernie, ha a társadalmi egyenjogúság 
elvét hirdeti. Így formálódik ki az a permanens többletteljesítményt ösztönző hajtóerő, 


amely nélkül a fejlődés elképzelhetetlen, és eredményes szociálpolitika sem folytat- 
ható. 


Petschnig Mária 


Bálint Ildikó: Utazás 


FORUM 


Mennyibe kerülnek a Maxwell- egyenletek? 


A Társadalmi Szemle 1986., 4. számában 
jelent meg Szilágyi László: Az alapkutatá- 
sok gazdasági haszna és szerepe című cikke. 
Az írás rokonszenves, meditatív jellegű, és 
talán ezért is sok szempontból következet- 
len. Vannak olyan részei, amelyekkel mint 
alapkutató egyet tudok érteni — nagyobb 
része azonban megítélésem szerint idegen 
az alapkutatástól, félreértésre épül. Az 
alábbiakban néhány kritikai megjegyzést 
ALYIDEK tenni a tanulmánnyal kapcsolat- 
an. 

e Természetesen mindenekelőtt tisztáz- 
nunk kellene, hogy mit értünk alapkutatás 
alatt. Az általános megfogalmazás és meg- 
ítélés szerint az alapkutatás, célját tekint- 
ve, olyan tevékenység, amellyel meg akar- 
juk ismerni a természet törvényeit, fel aka- 
runk tárni a természetben eddig nem is- 
mert jelenségeket. A motivációkat illetően 
az alapkutatót mindenekfelett az érdeklő- 
dés, a kíváncsiság, a természet megismeré- 
sének vágya vezeti. Nem feladata az alap- 
kutatásnak, hogy bármilyen gyakorlati 
kérdést megoldjon. Nem vezeti az alapku- 
tatót munkája során a közvetlen gazdasági 
vagy társadalmi hasznosság követelménye. 

Az előbbi definíciók és megállapítások 
nem állnak ellentétben azzal, hogy az em- 
beriség és a tudományok története során 
azt tapasztalhattuk, hogy gyakorlatilag a 
legelvontabb alapkutatások többsége is — 
előbb vagy utóbb - társadalmi és gazdasá- 
gi haszonnal jár, de legtöbbször csak hosz- 
szú távon, áttételesen, az alkalmazott ku- 
tatáson és műszaki fejlesztésen keresztül. 

Ez a felismerés vezeti a legkülönbözőbb 
allamok vezetőit akkor, amikor támogat- 


ják a tudományt és a tudomány rendelke- 
zésére bocsátanak viszonylag nagy össze- 
geket, és megbecsülik az alapkutatással 
foglalkozó kutatókat. Teszik ezt anélkül, 
hogy szűklátókörűen elvárnák a mielőbbi 
gazdasági vagy társadalmi hasznot ezektől 
a kutatásoktól, de teszik ezt azért is, mert 
egyúttal bölcsen levonva a történelemből 
a szükséges következtetéseket, biztosak 
abban, hogy ez a befektetés hosszú távon 
feltétlenül megtérül. Az alapkutatási ered- 
mények közül nagyon sok olyan van, 
amely alapvetően átalakította az egész em- 
beriség életét és lehetőségeit. Az alapkuta- 
tási jelenségek felhasználása tette lehetővé 
a napjainkban felhasznált technikát és 
technológiát, teremtette meg a civilizáció 
alapjait. 

e Az előbbiek fényében érthető módon 
érdeklődéssel kezdtem neki az említett 
cikk olvasásához. Meg kell mondanom, 
hogy mindjárt a bevezetőben feltett két 
problematikus és ezért leginkább vitatott 
kérdés meglehetősen meghökkentett. Az 
egyik: , Vajon a kutatás és tudományos 
eredménye már az alapkutatási fázisban is 
szerves része az anyagi termelőerőnek és a 
termékek  — összmunka-ráfordításának?" 
A második: , S ha igen, akkor hogyan tud 
beilleszkedni az anyagi termelés szocializ- 
musban is érvényesülő áruviszonyaiba?" 
Ha a szerző az anyagi termelőerők szerves 
része alatt azt érti, hogy a kutatás-termelés 
folyamatának széles skáláján, a legkezde- 
tibb ponton az alapkutatások helyezked- 
nek el, akkor teljesen egyetértek vele; én is 
úgy érzem, hogy a kutatás-termelés komp- 
lex folyamatának kiindulópontja az alap- 

kutatás — nincs azonban közvetlen szerepe 
az anyagi termelés folyamatában. 

e A cikkben szerepel a következő állí- 
tás: ,Ma azonban az egyre költségesebb 
alapkutatásokat a csupán eszmei eredmé- 
nyekért még a legmagasabb rendű távlati 
társadalmi érdeket szem előtt tartó állam 
sem finanszírozná!" Ez nem így van. Példát 
az engem közvetlenül érintő szakterület- 
ről, az úgynevezett részecskefizikáról em- 
líthetek. Részecskefizikára nemzetközi vi- 
szonylatban évente mintegy 1 milliárd dol- 
lárnak megfelelő összeget költenek. Ennek 
a területnek a kutatásával mintegy 25 ezer 
ember foglalkozik. Mind a Szovjetunió- 
ban, mind az Egyesült Államokban hatal- 
mas intézetek létesültek és működnek az- 
zal az egyetlenegy céllal, hogy a részecske- 
fizika művelését lehetővé tegyék. A kisebb 
országok, élve a nemzetközi integráció le- 
hetőségével, társulásokban tömörültek, 
ilyen például a szocialista országok közös 
atomkutató-intézete Dubnában, és ilyen a 
nyugat-európai országok hasonló intézete 
Genfben, a CERN. Ezeknek az intézetek- 
nek az egyik legfontosabb alapeszköze az 
úgynevezett gyorsító, amelynek az energiá- 
ját rendszeresen igyekeznek emelni, és ne- 
mes nemzetközi versengés alakult ki az 
újabb és újabb, mind nagyobb energiájú 
gyorsítók létesítése érdekében. Ez nem ol- 
csó mulatság; egy mai gyorsító létesítési 
költsége néhányszor 100 millió dollár vagy 
rubel, a jelenlegi amerikai tervek pedig 
3 milliárd dollárt is meghaladó költségű, 
új gyorsító tervezésével foglalkoznak. 
Ugyancsak drága a gyorsítón végzett kí- 
sérletekhez felhasznált kísérleti berende- 
zés, és sokba kerül a gyorsítók üzemelteté- 
se, fenntartása is. Ezzel szemben a részecs- 
kefizika semmilyen közvetlen gyakorlati 
haszonnal nem jár, és a részecskefizikuso- 
kat, amikor vizsgálják például a kölcsön- 
hatásokat közvetítő vektorbozonok tulaj- 
donságait, semmiféle gyakorlati cél meg- 
valósítása nem vezérli. Mégis mind a szo- 
cialista, mind a tőkés országokban teljesen 
egyértelműen támogatják ezt a fajta kuta- 
tást — amely, mint látjuk, par excellence 
alapkutatás. 

E kutatások eredményei nagymértékben 
tudják formálni konkrét elképzeléseinket, 


az atomi részecskék esetleges szerkezetéről 
és ilyen eredményekért több Nobel-díjat 
adtak már ki: az eddig kiadott fizikai No- 
bel-díjaknak majdnem egyharmada a ré- 
szecskefizika területére eső tevékenységet 
ismerte el. 

Ez csak egy példa volt az alapkutatások 
köréből, amelyből azonban világosan lát- 
ható, hogy nem igaz az a megállapítás, 
mely szerint csupán eszmei eredményekért 
ilyen kutatásokat nem támogatnak. Sze- 
rencsére támogatnak. 

Teljesen egyetértek azzal, hogy az alap- 
kutatás valamilyen áttételes formában, de 
mindenesetre része vagy kiindulópontja az 
anyagi színvonal emelésének és a termelés 
hatékonyságának, valamint az alkalma- 
zott kutatás megtermékenyítésének. Nem 
értek egyet azonban azzal, hogy ezt úgy 
lehessen értelmezni, hogy az alapkutatás- 
nak közvetlen haszna van és ez - mint a 
cikk írja -— ,,... nagy arányban és rövid idő 
alatt realizálódó tényező". Abban, hogy 
egy tisztán alapkutatási eredmény milyen 
arányban realizálódik majd gyakorlati 
hasznosságú feladatra, esetenként válto- 
zik, a különböző alapkutatási területek 
meglehetősen eltérnek egymástól: az ese- 
tek nagy részében 5-10 évet vagy ennél is 
hosszabb időt vesz igénybe a gyakorlathoz 
vezető út. (Téves az a nézet, hogy egy alap- 
kutatási eredmény megszületése és alkal- 
mazása közötti idő az utóbbi időben egyre 
csökken. Ez nem így van.) 

e Erőszakoltnak érzem azt a próbálko- 
zást a szerző részéről, hogy az alapkutatási —. 
eredményeket az árutermelési viszonyokba 
illessze be, és az alapkutatást áruvá minő- 
sítse. A magam részéről nem szomorko- 
dom amiatt, hogy az alapkutatási eredmé- 
nyek nem váltak még tényleges áruvá, sőt 
őszintén szólva rendkívül veszélyesnek 
érezném és kétségbeesnék, ha azzá válná- 
nak. A szerző összetéveszti az okot az oko- 
zattal. Az alapkutatás árujellegének egyik 
objektív jellegű akadálya - mint írja -, 
hogy , az alapkutatások ... önálló kutató- 
intézetekben vagy pedig a fő feladatként 
oktatásra profilozott felsőoktatási intéz- 
ményekben folynak". Nem ez az oka, hogy 
a kutatás nem áru, hanem fordítva: mivel 


ka dltirzaszili 


FÓRUM 


a kutatás ab ovo nem árujellegű, művelése 
természetesen lehetséges az anyagi terme- 
léstől elkülönült önálló kutatóintézetek- 
ben, illetve egyetemeken. 

A szerző hiányolja, hogy az alapkutatási 
eredmények , nem monopolizáltak" az 
egyéni kisajátítás, birtoklás, elidegenítés 
értelmében. Én — és, azt hiszem, rajtam 
kívül még sokan - a tudomány egyik nagy 
vívmányának tartom, hogy az alapkutatás 
eredményei publikációkban jelennek meg 
a nemzetközi porondon, részesei egy nagy 
nemzetközi tudományos munkamegosz- 
tásnak. Örülök, hogy az alapkutatási ered- 
mények ellenszolgáltatás nélkül, ingyene- 
sen hozzáférhetők. A katonai és ipari érde- 
kektől független nemzetközi együttműkö- 


. dés óriási hajtóerő. Az alapkutatási ered- 


: mények titkosítása, monopolizálása abszo- 


lút negatív, retrográd, tudományellenes kí- 
vánalom. 

e A , megoldásra" vonatkozó javasla- 
tokra a következő megjegyzéseim vannak: 

a Elnem tudom képzelni, hogy mennyi 
pénzben lehetne kifejezni például a Max- 
well-egyenleteket. Vajon kinek és mennyit 
kellene fizetni azért, hogy a Maxwell- 
egyenleteket felhasználja? Márpedig a gya- 
korlatban az elektronikában minden mér- 
nök mindennap ezt teszi az egész világon. 
Vagy el nem tudom képzelni, mennyire 
lehetne taksálni az ataommaghasadás felfe- 
dezésének tisztán alapkutatási eredmé- 
nyét? Ki, meddig és kinek fizetne ezért 
akkor, amikor beindítjuk például a paksi 
atomreaktort, amelynek működését az 


. atommaghasadás felfedezése tette lehető- 


vé? Még számtalan példát lehetne felsorol- 
ni, amelyek mindegyike azt bizonyítja, 
hogy az alapkutatási eredmény áruként 
való felfogása képtelen gondolat. Teljesen 
abszurdnak érzem tehát az önálló ,,tudo- 
mányáru" fogalmát. 

aA A szerző szerint: az alapkutatási 


, eredmények áruvá válása , pozitív versen- 


gésre ösztönözné az alapkutatókat" is. 
Szerintem ez az alapkutatások és az alap- 
kutatók teljes félreismerése. Az alapkuta- 

tót pozitív versengésre ösztönzi a tudo- 
mány nemzetközi haladása, az, hogy sze- 
retne részese (sőt ha lehet kiemelkedő sze- 
mélyisége) lenni a természet megismerésé- 
ért folytatott kutatásoknak. Ez és gyakor- 
latilag csak ez lehet motiváció. Mélysége- 
sen egyetértek viszont a szerző parafrázisá- 
val, mely szerint , a tudós közvetlen igényei- 
től és a társadalmi szükségletek napi sürge- 
tésétől függetlenül kutat csak igazán". Va- 
lóban így van, de akkor önellentmondás- 
nak érzem mindazt, amit a cikkben e soro- 
kat megelőzően kifejtett. 

Összefoglalólag: úgy tűnik, hogy ez az 
írás félreismerésen, közvetlen alapkutatási 
tapasztalatok, élmények hiányán alapszik, 
és erőltetni kíván valami olyasmit, ami a 
tudománytól, az alapkutatástól teljesen 
idegen. Lehet, hogy valami terminológiai 
félreértés jegyében a szerző parttalanul ér- 
telmezi az alapkutatások fogalmát, és túl- 
zottan közvetlen hatásúnak tekinti azok 
gyakorlati hasznosságát. Ily módon hely- 
telenül elmosódik a határ az alkalmazott 
kutatások bizonyos típusú műszaki fejlesz- 
tése és alkalmazása között. Holott ezek a 
termékeny kölcsönhatás ellenére megőrzik 
önállóságukat. 

Az alapkutatás elvileg más kategória, és 
vétek lenne ráerőltetni olyan fogalmakat, 
amelyek idegenek tőle és amelyekre nin- 
csen szükség. A fenti megjegyzések nem 
érintik azt a tényt, miszerint előfordulhat, 
hogy egy alapkutatási eredmény viszony- 
lag hamar nemcsak az egyetemes általános 
tudás kincsévé válik, hanem mindjárt al- 
kalmazást is talál magának, és így viszony- 
lag hamar bekerül a termelőtevékenység- 
be. Ez azonban inkább a kivételek sorába 
tartozik, és ebből kiindulva nem megen- 
gedhető az általánosítás valamennyi alap- 
kutatásra. Természetesen az alapkutató 
nem idegenkedik attól, sőt örül neki, ha 
teljesen elvont alapkutatási eredménye mi- 
nél előbb gazdaságilag is hasznosul. Ez az 
öröm azonban csak elég ritkán adatik meg. 

Megjegyzések a Kt F-eredmények 


értékesítéséhez 


Szilágyi László az alapkutatások gazdasá- 
gi hasznával és szerepével foglalkozott. 
Több olyan problémát is felmutatott, 
amely továbbgondolást kíván. Ezek közül 
néhányra térek itt vissza. 

Ha a kutatási - s szintúgy a fejlesztési — 
tevékenység az árutermelés gazdasági tör- 
vényeinek hatókörébe kerül, szükségszerű- 
en kibontakozik egy igen éles konfliktus, 
amelynek lényege a következő. 

A gazdasági verseny résztvevőinek ter- 
mészetes, sőt szükségszerű törekvése, hogy 
versenyelőnyre tegyenek szert, s azt minél 
tovább megtartsák. Versenyelőnyhöz jut- 
tathat az új kutatási-fejlesztési eredmények 
felhasználási -— hasznosítási — lehetőségei- 
nek kisajátítása is. (Mellesleg, árutermelési 
viszonyok között éppen ez a fejlesztés ta- 
lán legfőbb mozgatóereje.) A versenytár- 
sak igyekezete érthetően arra irányul, hogy 
a versenyelőnyt biztosító K t F-eredmé- 
nyeket maguknak is megszerezzék, és azo- 
kat a saját javukra hasznosítsák. Ezeknek 
az eredményeknek a birtokosai ezt nyil- 
vánvalóan igyekeznek megakadályozni, 
aminek gyakori - egyéb jogi eszközök hi- 
ján pedig egyetlen -— módja, hogy igyekez- 
nek az eredményeket s főként azok lénye- 
gét minél tovább a maguk titkaként meg- 
őrizni. Ez a törekvés azonban szembekerül 
a társadalomnak a haladáshoz kapcsolódó 
érdekeivel — ez utóbbiak ugyanis azt kíván- 
ják, hogy ne csak minél több, a fejlődést 
előbbre vivő vagy ehhez alapul szolgáló új 
mielőbb és minél szélesebb körben tényle- 
gesen be is kerüljenek a gazdaság vérkerin- 
gésébe. 

E konfliktus feloldása, de legalábbis 
enyhítése érdekében hozták létre s tartják 
fent ma is a - berendezkedésüket tekintve 
igen különböző - társadalmak az iparjog- 
védelem rendszerét. A társadalom, illetve 
az annak nevében eljáró állam az iparjog- 
védelem jogintézményei útján azzal hono- 
rálja a jogszabályokban meghatározott 


feltételeket kielégítő alkotó teljesítménye- 
ket — s ösztönöz ezzel alkotásra -, hogy 
létrehozóik, illetve birtokosaik számára 
meghatározott körben kizárólagos jogo- 
kat biztosít az eredmények hasznosítására, 
valamint értékesítésére. A legismertebb 
ilyen jogintézmény a szabadalom. 

Az iparjogvédelem nagyon finoman ki- 
dolgozott és kiegyensúlyozott intézmény- 
rendszer, amely — a fentebb vázoltaknak 
megfelelően -—- szükségképpen kompro- 
misszumokra épül. Az általa nyerhető ol- 
talom, helyesebben az oltalommal szava- 
tolt monopolpozíció igen nagy gazdasági 
értékű is lehet, éppen ezért a társadalom 
szempontjából nemcsak méltányos, de va- 
lóban szükségszerű is, hogy elnyerése meg- 
határozott szintet meghaladó alkotó telje- 
sitményhez kötődjék. Rendkívül szélesek 
viszont az oltalom tárgyául alkalmas alko- 
tások kategóriái: a gazdasági élet lényegé- 
ben valamennyi résztvevője előtt nyitva áll 
a lehetőség, hogy megfelelő alkotást létre- 
hozva -— vagy ilyen alkotás felett idejeko- 
rán rendelkezési jogot szerezve -, arra ki- 
zárólagos hasznosítási jogokat nyújtó ol- 
talmat nyerjen. 

Az iparjogvédelem intézményrendszere 
magában foglalja a tisztességtelen verseny 
elleni védekezést, így egyebek között az 
üzleti titok védelmét is. A gyakorlatban ez 
biztosítja a know-how-nak a szabadalmi 
oltalomtól minőségileg eltérő oltalmát. Ez 
utóbbi típus monopoljogokat nem nyújt, s 
hatása megszűnik a titok nyilvánosságra 
kerülésével. Eppen ezért nem is alkalmas 
arra, hogy a K t F-eredmények közreadaá- 
sát segítse. 

Az általa felmutatott problémára Szilá- 
gyi maga is lényegében a szabadalmi olta- 
lom intézményében - vagy akörül — keresi 
a megoldást. Alkalmasabb jogintézmény 
valóban nincs, és — úgy tűnik — egyköny- 
nyen nem is teremthető, hiszen a meglévő 
is évszázados és nagyon módszeres, szívós 
fejlesztés eredménye. Arra azonban sajnos 

ez sem ad, nem is adhat univerzális megol- 
dást, hogy miképp lehet a tojást megenni, 
meg ki is keltetni, hogyan lehet a friss 
K t F-eredményeket közreadni, s ugyan- 
akkor létrehozóik számára gazdasági ér- 
tékként meg is őrizni. 

Mindama K t F-eredmények vonatko- 
zásában, amelyek a szabadalmazhatóság 
jogszabályban meghatározott feltételeinek 


. megfelelnek, a szabadalmaztatás valóban 
. teljes értékű megoldást jelent — legalábbis 
. ami a K t F-eredmények közreadását és 


létrehozóik gazdasági érdekeinek védelmét 


. . illeti. Más kérdés, hogy ilyenkor is mindig 
. számolni kell a jogok tényleges érvényesíté- 
. sének lehetőségeivel és akadályaival. Lát- 
. tuk azonban azt is, hogy a társadalom - az 


egymással ütköző érdekek ésszerű egyezte- 
tésének és arányos védelmének céljával - 
korlátozza a jogszerzés lehetőségét. Ezt a 
mindenki számára egyenlő mérvű korláto- 
zást a szabadalmazhatóság feltételei jelen- 
tik. Közülük itt a következőket kell kiemel- 
nünk: csak konkrét megoldás vagy megol- 


.  dáshalmaz szabadalmazható; a megoldás- 


nak - vagyis a szabadalom tárgyának - 


, mindig műszaki jellegűnek kell lennie. 


A műszaki jelleg követelményét viszont a 
szabadalmi jog igen tágan értelmezi: , Mű- 
szaki jellegű a megoldás, ha termékben 


vagy termelési eljárásban változást jelent", — 


.. Sőt , műszaki jellegűnek kell tekinteni a mé- 

rési, analitikai, növénytermesztési és állat- 
tenyésztési eljárásokat is". További köve- 
telmény: az újdonság, a haladó jelleg, ami 
egy valóban értékes K-t F-eredményt 


. amúgy is jellemez. Szabadalom kapható új 


növény- és állatfajtára, valamint mikroor- 
ganizmustörzs felhasználásán alapuló ta- 
lálmányra is. 

Minden kutató és minden kutatóhely 
számára nyitva áll annak lehetősége, hogy 
a vázolt követelményeknek megfelelő 
K t F-eredményeiket szabadalmaztassák, 
s így szerezzenek a lehetőségekhez képest 
maximális jogbiztonságot, jogilag védett 
birtokosi pozíciót azok közreadásához. 
Ebben és ennyiben tehát már megvalósult 
az, amit Szilágyi megoldásként javasol. 

Az új ismeretek széles körű meghonosí- 
tását és ezzel az általános haladást jobban 
szolgálja az a jelenlegi rendszer, amelyben 

az ismeretek többé-kevésbé szabadon ter- 
jednek, s az iparjogvédelmi oltalom a hasz- 
nosításukat korlátozza — ennek jogát kell 
az oltalom jogosultjától megvásárolni -—, 
mint az a javasolt megoldás, hogy magu- 
kat az ismereteket is csak az árak lefizetése 
után kapnák meg a vevők, a felhasználók. 
Ez igen szoros titokvédelemhez vezetne, 
aminek árnyoldalait a know-how-kereske- 
delem problémáit illetően a gyakorlatban 
érezzük. 

A szabadalmi oltalom maximális időtar- 
tamát s úgyszintén annak kezdetét minde- 
nütt jogszabály határozza meg. Ez ismét 
egyike e rendszer alapköveit jelentő komp- 
romisszumoknak. Önmagában bármeny- 
nyire is racionális a , ha majd, akkor" típu- 
sú hatályba léptetési időzítés, amelyet Szi- 
lágyi javasol, erősen kérdéses, hogy mikép- 
pen lehetne összehangolni az oltalom tár- 
sadalmi-gazdasági szerepével és működési 
mechanizmusával, s lehetne-e egyáltalán. 

Végezetül, de nem utolsósorban, rövi- 
den érintenünk kell egy kardinális kérdést, 
az originális szellemi termék értékének és 
árának problémáját. 

Kezdjük a végén, gyakorlati szempont- 
ból a lényegnél: jóllehet számos elméletet, 
módszert dolgoztak már ki az originális 
szellemi termékek, szélesebb értelemben a 
technológiák értékének és arra alapozott 
árának tudományos megalapozottságú 
meghatározására, a gyakorlat próbáját 
ezek közül lényegében egy sem állta ki. Az 
ENSZ Iparfejlesztési Szervezetének (UNI- 
DO) egy 1983. szeptemberi kiadványa ezt 
a következőképpen összegezi: , Nincs mér- 
tékadó módszer egy technológia méltá- 
nyos árának meghatározására... A tényle- 
ges ár főként az érintett vállalatok alkuere- 
jétől ... függ." 

Annak felvázolása, hogy ez miért van 
így, hosszabb terjedelmet igényelne. A lé- 
nyeget a legrövidebben az alábbiakban 
foglalhatjuk össze. 

Az originális szellemi termék - s így az 
új K -t F-eredmény is - természetéből adó- 
dóan egyedi. A kompetitívnek tekinthető 
szellemi termékek - technológiák — adásvé- 
teli ügyleteinek száma 15 igen korlátozott. 
Ebben fontos szerepet játszik az is, hogy 
minél szélesebb körben terjed el egy-egy 

szellemi termék, annál inkább elveszíti azt 
a képességét, hogy áruként szerepelhessen. 
Az originális szellemi termék tehát az egye- 
di, monopoljellegű árucikkek megkülön- 
böztető jegyeit mutatja, és ezért ára is azok 
áralakulásának törvényszerűségeit — rend- 
hagyó voltát — követi. Ennek hátterében 
ott van az is, hogy a gyakorlatban ezen a 
területen hiányoznak azok a mechanizmu- 
sok, amelyek működése lehetővé tenné, 
hogy az originális szellemi termék újrater- 
melését s az ahhoz társadalmilag szükséges 
ráfordítást értelmezzük, s főként amelyek 
az áralakulást az értéktörvénynek megfele- 
lően befolyásolhatnák. 


Barabás Márton: Visszaszámlálás 

Ellentmondásos tendenciákat képvisel 
tehát a tudományos kutatások eredménye- 
inek versenyelőnyt biztosító birtoklása és 
széles körű gyakorlati alkalmazása, mi- 
ként egy szellemi termék általános elter- 
jedtsége és egyedi monopoljellegű árumi- 
volta. Mindennek aláhúzásával nem vita- 
tom el Szilágyi László ama törekvésének 
létjogosultságát, hogy a tudományok tár- 
sadalmi hasznosságát az áru-—pénzviszo- 
nyok szempontjából is megpróbálja végig- 
gondolni, de egyértelmű eredményre, e 
komplex jelenség természetéből fakadóan, 
aligha lehet jutni. 


Osman Péter 


Magyarország a XX. században 


Az új- és legújabb kor kutatói a megoldandó 
problémák sokasága és bonyolultsága, a forrá- 
sok gazdagsága miatt kénytelenek vizsgálatai- 
kat a történelmi folyamatok egy-egy részletére 
összpontosítani. Lelkiismeretesen nem is járhat- 
nak el másként, noha minden történészben ele- 
venen él az az igény, hogy lehetőleg a jelenségek 
teljességét ábrázolja. 

A történelem iránt érdeklődő közvélemény és 
az oktatás szükséglete — mondhatjuk, nyomása 
- viszont kézikönyvszerű szintézisek írására ösz- 
tönöz, s ez elől nem lehet kitérni, különösen 
akkor, ha egy-egy korszakot a szakkutatás rész- 
leteiben meglehetősen feltárt. Ebből a szem- 
pontból igen szerencsés vállalkozás történel- 
münk közelmúltjának szintetikus feldolgozása, 
a dr. Balogh Sándor szerkesztésében megjelent 
mű, Magyarország a XX. században, amelynek 
fejezeteit — a szerkesztő mellett -— a korszak 
ismert kutatói: Gergely Jenő, Romsics Ignác, 
Pritz Pál, Izsák Lajos és Jakab Sándor írták. 
Nem kétséges, hogy épp e témánál találkozott 
leginkább a közönségigény, a szakmai megala- 
pozottság és az a törekvés, hogy a széles ol- 
vasóközönségnek áttekinthető összegzést ad- 
janak a mába ívelő történelmi folyamatokról, 
hogy kimutassák a kontinuitás és a diszkontinu- 
itás elemeit a jelen és a történelmi közelmúlt 
között. 

A szerzői kollektíva célja az volt, hogy egysé- 
ges, összefüggő képet nyújtson hazánk modern 
történelméről, éspedig nemcsak a széles értelem- 
ben vett politikatörténetről, hanem kitekintéssel 
a gazdaság, a társadalom, a kultúra fejlődésére 
az adott korszakban. A kötet olvasói egy-egy 
részfejezetben alapos képet kaphatnak az állam- 
szervezetről, a jogrendszerről s annak változása- 
iról. A szerzői együttes szándékai közé tartozott 
az is, hogy a munkásmozgalom történetét az 
általuk ábrázolt egységes nemzeti történetbe in- 
tegrálják. E törekvés helyességét aligha lehet 
vitatni, s hozzátehetjük, hogy a munkásmozga- 

lom reális történelmi teljesítményét is így lehet 
a legpontosabban felmérni. 

Ám nem szeretném tagadni, hogy vélemé- 
nyem szerint ez utóbbi az első nekifutásra nem 
teljesen sikerült. Azt hiszem továbbá, hogy a 
felszabadulás utáni eseményeket tárgyaló fejeze- 
tek kiérleltebbek, mint az 1945 előttiek. Ez a 
tény talán azzal is magyarázható, hogy e részek 
szerzői nemcsak jelentős önálló művekkel gaz- 
dagították eddig is a felszabadulás utáni időszak 
történetét, hanem már korábban is kipróbálták 
erőiket egy másik nagy sikerű történelmi szinté- 
zisben: A magyar népi demokrácia története cíi- 
mű monográfiában. 


v 


A kötet első magyar kronológiai egységének 
Gergely Jenő a szerzője, s tárgya a századfordu- 
lótól a Tanácsköztársaság megdöntéséig tartó 
periódus. A könyv első hét fejezetének kell képet 
adnia a dualista korszak államrendszeréről (e 
bonyolult mechanizmus ábrázolása kitűnően si- 
került), a politikai válságokról, a gazdaság, a 
társadalom, a kultúra fejlődéséről, a progresszió 
erőiről és küzdelmeiről, az első világháborúról, 
valamint 1918 és 1919 forradalmairól, azaz a 
magyar történelemnek eseményekben és problé- 
mákban talán leggazdagabb két évtizedéről. 

A feladat bonyolultsága is érthetővé teszi, 
hogy ezzel a periódussal kapcsolatban van vi- 
szonylag a legtöbb észrevételünk. A pártviszo- 
nyok ábrázolásánál említés sem esik például a 
nemzetiségi pártokról. A demokratikus paraszt- 
pártokról, pontosabban Áchimról szólva a szer- 
ző a parasztság zömét összefogó politikai egység 
lehetőségére utal, holott szerintem inkább az 
egység hiányának objektív okait kellene elemez- 
nie. Ugy tűnik: túlságosan szűkkeblű a szerző a 
progresszió akkori fő erejével, az MSZDP-vel 
szemben. Helyes lett volna leszögezni, hogy e 

párt a progressziónak akkor nemcsak legjelen- 
tősebb, de mondhatni történelmi ereje volt. 

Az 1903-as program - amely, mint tudjuk, az 
erfurti program mintájára készült s alig-alig tért 
el a kor hasonló pártdokumentumaitól -— az 
elméleti dogmatizmus és a gyakorlati reformiz- 
mus szimbólumaként jelenik meg. Felrója a 
szerző a pártnak, hogy nem ismerte fel a demok- 
ratikus forradalom alapkérdéseit, a demokrati- 
kus földreformot, a nemzeti függetlenséget és a 
nemzetiségek önrendelkező jogának elvi biztosí- 
tását. Ám kérdés, hogy a századelőn a demokra- 
tikus átalakulás útja szükségképpen a forrada- 
lom volt-e; kérdés, hogy az MSZDP-nek felada- 
ta volt-e ekkor a konkrét küzdelem a nemzeti 
függetlenségért (elvileg ugyanis nem volt ellene). 
Ami a demokratikus agrárreformot illeti, az ak- 
koriban nemcsak a magyar szociáldemokrácia, 
hanem egyetlen más marxista párt programjá- 
ban sem szerepelt, és az is tény, hogy századunk 
első éveiben e követelést hazánkban más de- 
mokratikus pártok, politikai erők sem tűzték ki 
programként. 

Az első világháború kapcsán - olvashatjuk - 
Magyarország vonatkozásában is nagy szerepet 
kap a nemzetiségi politikusok emigrációs szer- 
vezkedése. Ez igaz az összmonarchiára, de igen 
kevéssé Magyarországra, ahonnan a legkiemel- 
kedőbb nemzetiségi politikusok nem emigrál- 
tak. 

Vitathatók a szerző kritikai megjegyzései a 
Károlyi-kormánnyal kapcsolatban a fegyveres 
ellenállás kérdésében. A néhány sikeres felvidéki 
összecsapás egyáltalán nem bizonyítja, hogy lett 
volna a győzelemre esély a szerb vagy a román 
haderővel szemben is. 

A Tanácsköztársasággal kapcsolatban is a 
szerző ítéletei olykor túl szigorúnak tűnnek. Így 
például az a megállapítása, hogy a tanácshata- 
lom kultúrpolitikája mindent , vörösre akart 
festeni" — holott közismert, hogy éppen a műve- 
lődésügy területén a proletárdiktatúra igazán 
toleráns volt. Nem lehet egyetérteni továbbá 
Kun Béla 1919. augusztus 1-i beszédének azzal 
az értékelésével, hogy illúziókat keltett. Kun 
ugyanis nyíltan szólt az elkerülhetetlen ellenfor- 
radalomról - így hát nem voltak illúziói a ta- 
nácshatalom bukását követő időszakkal kap- 
csolatban. 

Sajnos a kultúráról szóló részek kissé elna- 
gyoltak, noha az e fejezetben ábrázolt két évti- 
zed a nagy fellendülés időszaka. A szépirodalmi 
műveket és a jelentősebb folyóiratokat ugyan 
megemlíti a fejezet, de alig esik szó benne más 
művészeti ágakról és a tudományokról. Szabó 
Ervint például csak mint ellenzéki vezetőt, Lu- 
kács Györgyöt, Jászi Oszkárt, Szende Pált is 


inkább csak politikusokként említi meg. AÁgos- 
ton Pétert vagy Varga Jenőt pedig egyáltalán 
nem. A fejezetben többször szereplő Szabó De- 
zsőt viszont végig radikális nacionalistaként ér- 
tékeli, holott Szabó az első világháború idején 
A Tett-nek, 1919-ben pedig a Körös Lobogó-nak 
a munkatársa, s A forradalmas Ady című esszé 
szerzője is volt. 

Az ellenforradalom hatalomra kerülésével s a 
Bethlen-korszakkal Romsics Ignác foglalkozik 
avatott módon. A magas színvonal nem vélet- 
len, hiszen Romsics e témáról monográfiát is írt. 
Itt csupán az kifogásolható, hogy a szükségesnél 
és lehetségesnél kevesebb tér jut mind a legális, 
mind az illegális munkásmozgalom ábrázolásá- 
ra. Nemigen lehet egyetérteni azzal a megállapi- 
tással, hogy a KMP inkább volt külföldön kitú- 
zött zászló, mint komoly hazai bázissal rendel- 
kező szervezet. Mindezt ott írja a szerző, ahol 
beszámol a húszas évek elejének jelentékeny, a 
kommunisták által is inspirált baloldali ellenzé- 
ki mozgalmáról. 

A kiválóan sikerült kulturális körkép szűk- 
keblűen bánik az emigránsokkal. Ha Szende Pál 
vagy Jászi Oszkár (akikről itt egyébként nem 
esik szó) vagy a fejezetben megemlitett Lukács 
György, Varga Jenő és Balázs Béla nem is volt 
jelen hivatkozásokban, lábjegyzetekben, azért 
túlzás, hogy munkásságuk ,.alig gyakorolt ha- 
tást a hazai tudományos életre". Ez legfeljebb a 
hivatalos tudományos szférára igaz; szellemi je- 
lenlétük, hatásuk a baloldali értelmiségre azon- 
ban -— emigráns helyzetükhöz képest — nem két- 
séges. 

Pritz Pál írta meg Magyarország történetét 
Bethlen bukásától a felszabadulásig. A kor kül- 
politikai problémáinak szakértője e kérdéskört 
igen jól ábrázolja, hasonlóképp sikeres a kor 
szellemi életét felvillantó körkép, amely tartal- 
mazza a tömegkultúra jelenségeit is. Problema- 
tikusabbak írásának belpolitikai vonatkozásai. 
Nyitó fejezetének címe: Gömbös Gyula kísérlete 
egy fehér radikális Magyarország megteremtésé- 
re. Nemigen világos, hogy amikor a szerző nyil- 
tan szól a gömbösi politika fasiszta tendenciái- 
ról, mi szükség van e formula beiktatására? Saj- 
nos a fasiszta veszély ellen védekező munkás- 
mozgalom legális és illegális szárnya néhány 
sommásan kritikus mondatot kap e részben, 
reális lehetőségeik mérlegelése nélkül. A nem- 
zetközi kommunista mozgalom 1933 utáni hely- 
zetéről olvashatjuk: , A Kominternben elurál- 
kodó sztálini politika pedig eleve dermesztőleg 
hatott bármiféle józanabb törekvésre." E meg- 

állapítás — éppen ebben az időszakban nem állja 
meg a helyét. A szociáldemokrata pártról csak 
annyit tudunk meg, hogy ezoterikus harcot foly- 
tatott a fasizmus ellen. Bérmozgalmakról, a 
szakszervezetek tevékenységéről nem esik szó, 
még a szociálpolitikai törvények életbe léptetése 
kapcsán sem. 

A második világháború eseményei vonatko- 
zásában is problematikus néhány megállapítás. 
Nem tudjuk, honnan merítette a szerző a KMP, 
illetve a Békepárt kedvező anyagi helyzetére vo- 
natkozó adatokat (azt tudniillik, hogy a , vagyo- 
nosok közül többen" Sztálingrád után számítás- 
ból támogatták a pártot). Szerencsétlen továbbá 
a zsidó- és a cigánydeportálás , összevetése" s az 
az utalás, hogy az utóbbiaknak , nem voltak 
nemzetközi szervezeteik", s ezért kiszolgáltatot- 
tabbak voltak, mint az előbbiek. Nos, a , nem- 
zetközi szervezetek" ellenére a Magyarországról 
deportált zsidók közül 320 000 semmisült meg. 
Mi szükség van ez esetben arányokat méricskél- 
ni a tragikus végben osztozók között? 

Meghökkentő az a megállapítás, hogy a 
Horthy által , szervezett" előkészítetlen kiugrási 
kísérlet , szovjet sürgetésre" történt. Ezt az idő- 
pontot a németek , választották", mivel a né- 
hány nappal későbbre tervezett akció katonai és 
politikai biztosítása még nem történt meg, s így 
a kormányzó fiának elrablásával közvetlenül ők 
határozták meg Horthy fellépésének időpontját. 

Ami a felszabadulás utáni periódust illeti, az — 
mint említettük - e korszak fontos részproblé- 
máit alaposan feldolgozó s a történelmi szintézi- 
sek megalkotásában is tapasztalt, avatott szer- 
zők munkája. Az 1944-1947-es periódust Ba- 
logh Sándor; az 1947-1948-as fordulatot Izsák 
Lajos; az 1948 és 1953 közötti időszakot Balogh 
Sándor; 1953 júniusától 1962-ig terjedő idősza- 
kot Izsák Lajos dolgozta fel. A nyolcvanas évek 
elejéig tartó részt Jakab Sándor írta. Ezzel kap- 
csolatban szeretném kiemelni az 1944-1947-es 

időszak — külpolitikai vonatkozásait, az 
1947—1948-as fordulatot, az úgynevezett ötve- 
nes évek, illetve az 1956-os ellenforradalmi ese- 
mények ábrázolását, amelyeket különösen sike- 
resnek tartok. 

A felszabadulást követő időszak kulturális 
képe azonban gazdagabb lehetne. A koalíciós 
éveket persze nem kell valamiféle szellemi 
aranykornak tekinteni, de a könyvnapok adatai 
mellett helyet kellett volna szoritani néhány fo- 
lyóiratnak, egy-két fontosabb vitának is. 

A Jakab Sándor által írt zárórész túlságosan 
, adatközlő" jellegű, a , történeti" rész túl korán 
(1962 táján) záródik le, holott ennél a problé- 
mák feltárásában a gazdaságtörténészek már 
tovább mentek. 

Ami a kötet egészét illeti, annak olvasmá- 
nyossága, adatgazdagsága, kezelhetősége nagy 
érték. A felszabadulás előtti időszak feldolgozá- 
sa azonban nem érte el teljesen a célját. Az ösz- 
szegzések sokszor nem látszanak tudomásul 
venni szakmánk újabb, útkereső törekvéseit, 
amelyek - igaz - nem fejeződtek ki például egy 
többkötetes munkásmozgalom-történetben, de 
tanulmányokban, részmonográfiákban jelen 
vannak. Egy kialakultabb, lezártabb, de sok 
szempontból régi értékrend alkalmazását látjuk 
a szociáldemokrácia történelmi szerepének meg- 
ítélésénél, a forradalmak története bizonyos vo- 
natkozásainak értékelésénél, a népfrontos for- 
dulat körülményeinek ábrázolásánál. Úgy vé- 
lem, ez nem használ egy egészében nyitottabb 
szemléletű történelmi összegzésnek. Ez csak erő- 
teljesebbé teszi a cezúrát a felszabadulás előtti és 
utáni fejezetek között, hisz az utóbbiak szerzői 
az új kutatási eredményeket is felhasználták. 

E műnek nyilván lesznek új kiadásai 15. Ennek 
előkészítése során célszerű volna a hiányokat 
pótolni, a vitatható értékeléseket újra átgondol- 
ni, s ezzel ennek az igen fontos munkának érté- 
keit és pozitív hatását erősíteni. 


( Kossuth Könyvkiadó, 1985.) 
Kende János 

Hámori Balázs: A szocialista gazdaság elmélete 


A hazai szakközgazdasági kutatások és az okta- 
tásorientált, ideológiavezérelt politikai gazda- 
ságtan közti -— számos okra visszavezethető — 
kommunikációs zavarok ismertek. Ezért is biz- 
tató fejlemény, hogy a közgazdaságtan és a spe- 
ciális szükségleteknek is eleget tenni hivatott 
politikai gazdaságtan közti , érintkezés" végre 
kilépett a süketek párbeszéde állapotból, és az 
eddig többnyire egyoldalú, féllegális kapcsolat- 
keresés helyett most mérvadó tankönyvben tes- 
tesült meg. 

A korábbi szakmai teljesítményeket — melyek 
között számos igen figyelemreméltó is akad -— a 
politikai gazdaságtan tradicionális látásmódja, 
problémafelvetése, nyelvezete nem tudta , ma- 
gába szippantani", illetve amikor erre egy-egy 
részterületen kísérlet történt, akkor ez a hagyo- 
mányos felfogás szétzilálódásával, inkonzisz- 
tenciájának fokozódásával járt. Tegyük hozzá: 
nem kár érte, túlhaladta az idő. A nyugtalani- 
tóbb az volt, hogy az így felbomló , rendszer" 
helyébe nem lépett azt felváltani képes, maga- 
sabb színvonalú elméleti szintézis. A szaktudo- 
mány számára nem volt - egyelőre — létkérdés, 
hogy általánosított ideológiai formát öltsön. 
Annál nagyobb nyomás nehezedett (nehezedik) 
a közvetlenebb ideológiai szférára, mindenek- 
előtt az oktatásra. Ennek kellett volna ugyanis 
, négyszögesítenie a kört", vagyis egy reális és 
orientatív szocializmusképet nyújtania - a ha- 
gyományos tételek bázisán. Ez nyilvánvalóan 
megoldhatatlan feladat volt, és számos kínos, 
groteszk, a tudományos és politikai morálnak 
csöppet sem kedvező helyzetet hozott létre. 

Ilyen körülmények közt ki-ki boldogult, 
ahogy tudott, szakmai tudása, meggyőződése 
alapján próbált eligazodni (és eligazítani) az 
egymástól eltérő igények szövevényében. Ezen 
a helyzeten változtathat jelentős mertekben a 
Marx Károly Közgazdaságtudományi Egyetem 
új tankönyve. Miért és hogyan? Melyek e tan- 
könyv érdemei és gyengéi? Ezt vázolom az aláb- 
biakban egy recenzió nyújtotta terjedelmi korlá- 
tokon belül. 

A szocializmus politikai gazdaságtana eddigi 
tankönyveinek és jegyzeteinek - néhány kivétel- 
től eltekintve - meglehetősen mereven rögzült 
, témahalmazuk" volt, és a reformálási kisérle- 
tek általában kimerültek az adott témák sorren- 
di átforgatásában, illetve aktualizáló áthangsze- 


relésében. Nyilvánvaló, hogy ez a megoldás nem 
vitt komolyan előre, mivel nem merült fel, hogy 
mi egy releváns politikai gazdaságtani kérdésfel- 
tevés vagy probléma. Ezt a szokásjog jelölte ki. 

Az új tankönyv szerencsés módon és radikáli- 
san felforgatja e hagyományos problémahal- 
mazt, és egy lehetséges logikai gondolatmenetet 
választva ir arról, ami fontos, és nem pusztán 
sorra veszi a témákat, hogy mondjon róluk ,.va- 
lamit". Ezzel az európai szocializmus eddigi tár- 
sadalom- és gazdaságtörténeti folyamatai értel- 
mezéséhez megfelelőbb fogalmi, logikai keretet 
kínál. Az új tárgyalási szerkezet persze azzal a 
kockázattal jár — és ezzel a szerző tisztában 
van -, hogy most a szövegnek magának kell 
bizonyítania, mi miért kerül bele, és miért pont 
az adott helyen. Ez nagyobb szerkesztési fegyel- 
met és erősebb érveket kiván. Ezt a feladatot a 
szerző megoldotta. Egy régi szemléletmóddal 
olvasva azonban a művet, hiányérzetek támad- 
hatnak az olvasóban. Erre a szöveg nem fordit 
kellő gondot, így számos ponton nyitott és véd- 
telen a könyv, túl nagy felületet kínálva későbbi 
bírálatoknak. 

Feltétlenül a mű javára írható, hogy monda- 
nivalóját szakszerű érvekkel kívánja elfogadtat- 
ni, nem pedig kinyilatkoztat. Megvizsgál, mérle- 
gel különböző megoldási javaslatokat (lásd pél- 
dául a munkaerőpiac problémáiról írtakat), be- 
mutat olyan elképzeléseket is, amelyekkel szem- 
ben más teoretikus megoldások előnyben része- 
síthetők magyarázó erejük, illetve konzisztenci- 
ájuk miatt. Nem denunciálja az , ellenfelet" tu- 
dományon kívüli eszközökkel. A kötetben fog- 
lalt állítások a társadalomtudományi elemzés 
bizonyos tesztelő eljárásainak alávethetők, raci- 
onálisan mérlegelhetők, és nem válnak puszta 
hit kérdésévé. 

Érdeme az írásnak a szokatlanul szabatos és 
élvezetesen gördülékeny stílus. Tankönyvről lé- 
vén szó, ez nem mellékes kérdés. A szöveg olva- 
sása bizonyos , esztétikai" élvezetet is nyujt. a 
szerzőnek frappáns - de nem öncélú - humora 
van, a kötet szerkezete pedig szellemes, izgalmas 
építkezést mutat. Tulajdonképpen álinduktív te- 
makezelésről van szó, hiszen az általa már 15- 
mert végeredmény birtokában kalauzol végig 
bennünket a gazdasági élet aktorainak bemuta- 
tásától a gazdasági élet szereplői közti interakci- 
ók és viszonyok feltárásán át a szocialista társaá- 
dalom lényegi összefüggéseit sűrítő tulajdoni 
rendszerig. Talán épp az integráló, összegző rész 
sikerült az egész mű átlagánál gyengébbre. 


KÖNYVEKRŐL 


Úgy vélem, hogy végeredményben egy , nega- 
tív" politikai gazdaságtan körvonalai bontakoz- 
nak ki. A félreértések elkerülése végett értelme- 
zem, hogy mire gondolok: a korábbi szocialista 
politikai gazdaságtan pozitív volt, vagyis nor- 
mativ állításokat fogalmazott meg egy többnyi- 
re feltételezett vagy kívánatosnak tartott rend- 
szerről és működésmódjáról. Ebben a logikában 
a problémák és nehézségek mint időleges, korri- 
gálható működési zavarok jelentek meg, ame- 
lyeknek nem volt komoly kapcsolatuk a rend- 
szer alapstruktúrájával, sót attól idegenként 
voltak bemutatva. Ezzel szemben a jelenlegi kí- 
sérlet a rendszer szerves normál állapotaként 
irja le a zavarokat, és kimutatja szükségszerű 
mivoltukat, az alapviszonyokkal való összefüg- 
gésüket. A tankönyv így elmozdul a politikai 
gazdaságtan eredeti (marxi) kritikai funkciói 
felé. Megítélésem szerint ezzel jobban szolgálja 
a rendszer érdekeit, mint a direkt apológia. 
Jobb, ha a saját , szennyesünket" magunk tere- 
getjük ki, mintha politikai ellenfeleinknek en- 
gedjük át a terepet. 

Megitelésem szerint a könyv egyik fő erőssége 
. Szervezetszociológiai megalapozottsága. A fenn- 
álló szocializmus minden eddiginél intézmény- 
. centrikusabb társadalom; ezért különösen 
fontos az intézményes formák és szervezetek 
, természetének feltárása. Még a rendkívül erős 
. nem intézményesített kapcsolatrendszerek titka 
. IS az adott intézményi struktúra felől érthető 
. meg igazán (hierarchikus viszonyok, kölcsönös 
, kiszolgáltatottsági helyzetek stb.). E megalapo- 
. zás nélkül nem lehetett volna felvázolni a gazda- 
. Sági élet szereplőinek rövid és hosszú távú célja- 
, 1t. (Itt jegyzem meg, hogy a társadalmi célfügg- 
, Vényről és fogyasztásmaximalizálásról írtak — 
" lásd 362-366. oldal — bővebb kifejtést érdemel- 
. tek volna, mert így csak felsejlik egy differenciál- 
.  tabb jólétértelmezés, de aztán a szöveg a nemze- 
. ti jövedelem és felhalmozás maximalizálásával 
. polemizálva túlságosan a fogyasztásmaximali- 
. zálásra koncentrál, ezzel kissé egydimenzióssá 
" téve a célmeghatározást. A polémia történeti és 
" elméleti okokból érthető, magam is osztom eb- 
ben a kérdésben Hámori álláspontját, azonban 
. úgy vélem, hogy válasza túlságosan a szűkös- 
ség-elmaradottság problémából nő ki. Talán 
érdemesebb lett volna azon a nyomon tovább 
menni, amivel a társadalmi célmeghatározás 
alanyával foglalkozó gondolatmenetét zárja: ,,A 
már megismert történelmi korlátok következté- 
ben a szocialista gazdaságokban ebből a szem- 
pontból is megfigyelhető még egyfajta funkció- 
csere az állam és a társadalom között. Az állam, 
az állami politika a célmeghatározó, míg a tár- 
sadalom [érdekképviseletek] a célokat korrigá- 

ló, helyesbítő vagy végső esetben átalakító té- 
nyező. Mindenfajta érdemi előrelépés alapfelté- 
tele ennek a helyzetnek a megváltoztatása." 366. 
old.) 

Visszatérve a szervezetszociológiai megalapo- 
zottságra: úgy tűnik, itt szisztematikusan végig- 
gondolt módszerről van szó. Hámori következe- 
tesen alkalmazza a funkcionális elemzést, ezzel 
sikerül megtisztítania az egyes területeket a rá- 
rakódott külsődleges szempontok tömkelegétől. 
Ennek az előnyei a legvilágosabban talán a szo- 
ciálpolitikai kérdéseket érintő részeknél mutat- 
hatók ki, ahol a korábbi jótékony-osztogató 
attitűd helyett e területnek a társadalmi újrater- 
melésben betöltött reális gazdasági szerepét 
kapjuk a leírásban. 

A könyv alaptendenciájában leíró, magyará- 
zó elméletet kínál a hazai élvonalbeli közgazda- 
sági kutatásokra építve, értékelő kijelentéseiben 
pedig explicit és implicit formában is a reform- 
folyamatok továbbvitelét támogatja. Ezzel 
mind a szakmai, mind az ideológiai igényeknek 
—- úgy vélem, kiemelkedően magas szinten - 
eleget tesz. A tényleges gondok akkor kezdőd- 
nek, amikor megpróbáljuk , meghosszabbítani" 
a könyvben leírtak konzekvenciáit egyrészt, és 
rákérdezünk kimondatlan előfeltevéseire más- 
részt. Szeretném előrebocsátani, hogy az itt kö- 
vetkező , aggályok" nem csökkentik a könyv 
értékét, mert ezek a jelenlegi marxista gazdaság- 
és politikatudományok közös gondjai, amelyek- 
ben nincs megnyugtató konszenzusos megoldás. 
Az első ilyen gond, hogy a könyv adós a létező 
szocializmus formációelméleti körülhatárolási 
kisérletével. Hiába szerepelnek a szöveg külön- 
böző pontjain korlátozott érvényű részösszeha- 
sonlítások a tőkés termelési móddal, hiányzik a 
két létező rendszer globális egybevetése. Ez an- 
nál feltűnőbb, mert bizonyos utalásokból úgy 
tűnik, hogy a szerző nem fogadja el teljesen a 
sorozat korábbi kötetében felvázolt kapitaliz- 
musképet sem, így az összevetés nem adódhat 
automatikusan. A formációelmélet megnyugta- 
tóbb kidolgozása aligha kérhető számon egyet- 
len szerzőtől, ez esetben Hámori Balázstól. Ugy 
vélem, a politikai gazdaságtan a jelenlegi körül- 
mények között rá van utalva az átfogó társada- 
lomelméleti kutatások eredményeinek átvételé- 
re, és nem terhelhető rá minden megoldatlan 
szocializmuselméleti probléma. 

Az áru- és pénzviszonyoknak a racionális erő- 
forrás-allokációban játszott szerepe jelen 
könyvben olyan megvilágításba kerül, amelynek 

alapján újra kellene fogalmazni e kategóriák 
történelmi szerepét és érvényességét a kapitaliz- 
musban is, a szocializmus ismert formáiban is. 
Hasonló a helyzet a modern tőkés gazdaságban 


154 


tapasztalható globális termelésszabályozási tö- 
rekvésekkel. A következő gond - és ez szorosan 
összefügg a formációelmélettel -, hogy a könyv 
végeredményben technikai piacfogalommal és 
árufogalommal dolgozik (bármennyire többré- 
tegűnek írja is le ezeket), így elvész e kategóriák 
eredeti  társadalomelméleti-kritikai tartalma. 
Rendszersemleges közvetítő eszközökként buk- 
kannak fel, amelyeknél igazából csak az érvé- 
nyesülés és a kibontakozás mértéke a kérdés. 

Mivel e rendszersemleges fogalomhasználat 
nem szembesül a formációelmélettel, így joggal 
vethető fel: a létező szocializmus a nem kapita- 
lista államgazdálkodásnak a többi prekapitalis- 
ta formát meghaladó. de a kiteljesedett áruter- 
melő vegyes gazdaságot még el nem ért alakja? 
Vagy mi egyéb? Ez egyben a reformfilozófia 
egész belső ellentmondásosságának is alapja. 
Hiszen a dilemma úgy is megfogalmazható, 
hogy lehet-e a megreformált szocialista piacgaz- 
daság képét és programját kontinuus módon 
összekötni a marxi elméleti (és mozgalmi) tradí- 
ciókkal? Hámori leíró modellje indirekt módon 
kisérletet tesz erre, és a tulajdonról szóló fejezet- 
ben ezt explicite is kimondja az egyéni tulajdon 
— közös birtoklás (Marxtól hivatkozott) formu- 
lájával. (407. old.) Ennek azonban az az ára, 
hogy jelentős tartalmi fogalomcsúsztatással kell 
interpretálnia e formulát, mivel Marxnál ez sem 
a szocializmus, sem a kommunizmus fázisában 
nem az árutermelés bázisán van értelmezve, sőt 
azt egyenesen kizárja. Ebből persze nem a refor- 
mok szükségtelensége. hanem megalapozásuk 
nem kielégítő volta következik. 

A továbbiakban néhány részmegoldáshoz fűzök 
észrevételeket. A könyv mértéktartó és kiegyen- 
súlyozott, erre jó példa a költségvetési intézmé- 
nyek gazdálkodását tárgyaló negyedik fejezet. 
Sikerül elfogadható arányt találni — bizonyos 
alapvető szempontok figyelembevételével —, hogy 
mely szolgáltatásrendszert indokolt az állami- 
társadalmi finanszírozás keretei közt tartani, és 
melyeket lehet a nyereségérdekeltség körébe át- 
utalni, illetve hol célravezetők a , vegyes" meg- 
oldások. 

Vitatható a társadalombiztosítási pénzalap- 
nak az állami költségvetésen belüli hangsúlyo- 
zottan külön kezelése. Az ide tartozó bevételek 
és kiadások közt nincs belső egyensúly, ezt a 
területet a jövedelmi trendek és az életciklus- 
alakulások befolyásolják, az itt kifizetett keret- 
összegek jóváhagyási mechanizmusa lényegé- 
ben megegyezik más területek költségvetésének 
jóváhagyásával. A társadalombiztosítási pénz- 

eszközök nem lényegi, hanem technikai elkülöő- 
nülést mutatnak csak. Valószínűleg azért kap 
hangsúlyt a szövegben ennek különálló mivolta, 
mert a szerző ezzel is állást foglal a társadalom- 
biztosítási rendszer továbbfejlesztésével kapcso- 
latos vitákban. Erre konkrétan utal is a társa- 
dalmi transzferekkel foglalkozó fejezetben. 

Fontos és jól kidolgozott része a könyvnek a 
különböző hiányelméletek összekapcsolása, a 
keresleti és kínálati oldalú megközelítések közös 
elméleti alapra való  visszavezetése (lásd 
300-302. old.). Annál sajnálatosabb, hogy a hi- 
ányjelenségek egyik legfontosabb területét, a la- 
kásgazdálkodást alig érinti, lényegében megke- 
rüli. Hámori saját indoklása szerint: , A nagy 
értékű jószágok (tartós javak), illetve a fogyasz- 
tói beruházások körében egészen kivételes jelen- 
tőségű jószág a lakás. A lakáskérdés nemcsak a 
háztartások gazdálkodásának egyik kulcskérdé- 
se, de bizonyos értelemben a társadalomé is. 
A probléma bonyolultsága és kiélezettsége miatt 
röviden nem tárgyalható, ezért terjedelmi okok- 
ból e helyütt eltekintünk elemzésétől." (133. 
old.) A könyv egy későbbi részében is csak jöve- 
delmi hatásaira utal röviden. A lakásberuházá- 
sok kérdésének negligálása azért különös, mert 
ezen keresztül jól modellezhető a központi irá- 
nyítás, a vállalati szféra és a lakosság bonyolult 
kapcsolatrendszere. Továbbá a beruházási cik- 
lusokkal is szerves a kapcsolata a lakásépítési 
tevékenységnek. 

A kulturális jövedelemtranszferekkel kapcso- 
latos megjegyzések elnagyoltak és problemati- 
kusak. (Talán inkább ezt a részt kellett volna 
kihagyni és a lakáskérdésről bővebben írni.) 
Számomra úgy tűnik, hogy hibás átváltásokat 
feltételez (lásd 238. old.) a közönség, a támoga- 
tás és a művészi érték közt. Ugyanakkora a 
lehetősége egy kontraszelekciónak is. , Népsza- 
vazás" nem dönthet abban, mi a kulturális se- 
lejt, és mi nem. Itt több különböző forrás és 
szűrő szükséges. 

A könyvben vázolt rendszer (modell) elemci- 
nek összekapcsolását a tulajdonnal foglalkozó 
utolsó rész hivatott megoldani. Ez a fejezet 
azonban nem képes betölteni az integráló-össze- 
gező funkciót. Néhány elvi megállapításra és 
formai osztályozásra futja csak, az anyag vér- 
szegényebb a kötet más részeinél. Tartalmilag 1s 
megfogalmazható néhány ellenvetés. Például az 
érdek és a tulajdon nem kapcsolható össze köz- 
vetlenül a szükségletek nélkül. Nincs bizonyítva 
az a korreláció, amelyet demokrácia és haté- 
konyság közt feltételez. Ugyancsak nem bizo- 
nyítható a korreláció demokratizmus, közvetlen 
érdek és hosszú távú helyes, racionális döntés 
közt. (Lásd 408-410. old.) Legfeljebb hozzátre. 

hetjük: sajnos. Bár a buktatók mások, mint a 
,Szakmai-hivatali" döntéseknél. 

Kérdés, hogy miért laposodik el az anyag a 
kiváló előkészítő részek után éppen a tulajdon- 
problémáknál? A lehetséges okok közül egy — itt 
nem bizonyítható — feltevésemet szeretném meg- 
fogalmazni: a könyv közgazdaságilag és szerve- 
zetszociológiailag , erős lábakon" áll, azonban 
a politikaelmélet oldaláról nincs megtámogatva. 
A szocialista politikai hatalom természetrajza 
nélkül nem írható le a tulajdoni rendszer kielégí- 
tő módon. Ezért és így torlódnak össze a koráb- 
ban jelzett problémák (formációelmélet, techni- 
kai piacforgalom, reformideológia) a tulajdoni 
rendszer elemzésénél, és teszik azt a könyvben 
felvázolt modell gyenge láncszemévé. 

Hámori Balázs könyve egészében ambíciózus, 
tisztességes, és komoly szakmai alapokon nyug- 
szik. Régóta meglevő igényeknek és elvárások- 
nak tesz eleget. Az írás egyik vitathatatlan érde- 
me a precedensteremtés, és ezzel remélhetőleg 
egy , demonstrációs hatás" elindítása. A könyv 
feltehetően inspirálni fog további olyan műve- 
ket és megközelítéseket a szocialista gazdaság 
alapviszonyaival kapcsolatban, amelyek ha nem 
is vállalják feltétlenül Hámori álláspontját, de 
leválnak az immár elavult tradicionális politikai 

gazdaságtan köldökzsinórjáról, és új, terméke- 
nyebb utakon indulnak el. Mert ha vitatható is 
az, hogy a jelenlegi társadalomtörténeti körül- 
mények közt a politikai gazdaságtan legadekvá- 
tabb formája-e egy leíró közgazdasági elmélet, 
az vitathatatlan, hogy a létrejött produktum 
minden eddigi szocializmus politikai gazdaság- 
tana tankönyvnél és jegyzetnél messze színvona- 
lasabb, hitelesebb, többet és lényegesebbet mon- 
dó. Körülbelül tizenöt éves hátrányt sikerült egy 
, nagy ugrással" ledolgoznia. Ezért rendkívül 
fontosnak tartom, hogy a könyvet ne sújtsa 
agyonhallgatás. Inkább tomboljanak körülötte 
viták — a szövegből úgy ítélem meg, a szerző nem 
tart ezektől -, mintsem lapos és sunyi csend 
vegye körül. Nem szabad pusztán tankönyvként 
kezelni, amiként a boldog emlékezetű első 
(1954-es) tankönyv is több volt annál — hatását 
tekintve. 

Itt egy olyan kísérlettel van dolgunk, amely 
szerencsés körülmények esetén egy egész oktatói 
generációnak (mindenekelőtt a fiatal marxiz- 
mus-oktatókról van szó) szolgálhat meghatáro- 
zó szakmai élményül. És a hallgatóknak is, s ez 
legalább olyan fontos, ha nem fontosabb. A kö- 
tet végül is értük íródott. 


( Közgazdasági és Jogi Könyvkiadó, 1985.) 
Márkus Péter 

Hadsereg és politika Magyarországon 1938—1944 


Az elmúlt években különösen a politika-, diplo- 
mácia-, gazdaság- és hadtörténészek átfogó 
munkák vagy részmonográfiák közreadásával 
nagyon sokat tettek történelmi közelmúltunk 
alaposabb megismertetéséért, s ezáltal a napja- 
inkat jobban megérteni vágyók tudásszomjának 
enyhítéséért. 

Dombrády Lóránd, az ellenforradalmi rend- 
szer hadtörténelmének egyik legkiválóbb kuta- 
tója újabb fontos monográfiával lepte meg a 
téma iránt érdeklődők mind népesebb táborát. 

A szerző természetesen épitett bizonyos diplo- 
máciatörténeti  forráskiadványokra, egyúttal 
bőségesen kiegészítette ezeket a különböző le- 
vél- és könyvtárakban általa felkutatott, eddig 
ismeretlen dokumentumokkal, így vázolva fel a 
magyar uralkodó osztály 1938-1944-es években 
folytatott katonapolitikáját. Ennek köszönhe- 
tően a legszélesebb olvasóközönség kap egy hi- 
teles, árnyalt, átfogó, sót — az adott lehetőségek- 
hez képest — teljes képet Magyarország második 
világháborús pusztulásának egyik nagyon fon- 
tos okáról, a , katasztrófapolitika" meghatáro- 
zó elemeinek egyikéről. 


v 


A mindenkori katonapolitika irányításában 
fontos szerepe volt a Honvéd Vezérkar főnöké- 
nek. Így érthető, hogy Dombrády Lóránd köny- 
ve - az egyéb mozaikok beillesztése, alapvető 
kül- és belpolitikai, valamint hadászati-hadmű- 
veleti összefüggések feltárása mellett — főként 
Werth Henrik gyalogsági tábornok és Szombat- 
helyi Ferenc vezérezredes tevékenységén keresz- 
tül mutatja be a hadsereg és a politika viszonyát, 
s ennek eredőjét: a katonapolitikát. Egyúttal azt 
is egyértelműen bizonyítja, hogy a katonapoliti- 
káért nem egyszerűen bizonyos személyeket, ha- 
nem az uralkodó osztályokat terheli a súlyos 
történelmi felelősség. 

A magyar katonapolitikai törekvések alakulá- 
sa a bécsi döntés előtt címet viselő fejezet bemu- 
tatja az 1938-1940-es időszak katonapolitikai 
törekvéseit, amelyeknek alakulására Werth gya- 
logsági tábornok személyisége is erőteljesen rá- 
nyomta bélyegét. Helyesen állapította meg vele 
kapcsolatban a szerző, hogy: , ÖO mindent a szo- 
rosan vett katonai szempontok szerint ítélt meg, 
ez határozta meg szemléletét. A különböző poli- 
tikai rendszerek közül a katonai erőre támasz- 


kodó tekintélyuralmi berendezkedések voltak 
számára a legszimpatikusabbak, mivel ezek a 
hadsereg elképzeléseinek megfelelően alakitjak 
politikájukat." (6. old.) 

Ebből a mentalitásából fakadtak azok a - 
gyakran keresztülerőszakolt — törekvései. ame 
lyek arra irányultak, hogy a honvédség legfekő 
vezetőire minél nagyobb befolyást gyakorolz- 
nak az ország életének létfontosságú szféraiban 

Ezt a célt szolgálta például 1938 decembere 
ben a honvédelmi törvény elfogadtatása, amel 
már a háborús veszély időszakában is kivéteics 
hatalommal ruházta fel a kormányt. Előírta to- 
vábbá e törvény a levente- és a hadkötelkezettsé 
get, a honvédelmi munka- és légoltalmi szolgi- 
latot; ezzel lehetővé vált az országmozgósítás 
hálózatának kiépítése, valamint fontos termelő 
egységek hadiüzemekké nyilvánítása, üzemi ka- 
tonai parancsnokok alá rendelése. Mindez jelen- 
tősen fokozta az agresszív militarista körök be 
folyásának erősödését az ország ügyeinek mene- 
tére, azoknak az erőknek a nyomására, amelvek 
az , országgyarapítás" fegyveres megoldásató 
sem riadtak vissza. A honvédelmi törvény ad 
lehetőségekkel Werth gyalogsági tábornok és 
környezete a későbbi években gyakran élt is, sót 
visszaélt. 

Werth tevékenységét meghatározta az a felfo- 
gása, hogy a revíziós törekvések feltétlen érvé 
nyesítése céljából minden körülmények közúti 
, egészen be kell hódolnunk a németeknek". (13 
old.) 

Sok más tényező mellett talán ez a kettő adja 
meg a kulcsot Werth vezérkarfönöki tevékeny 
ségének megértéséhez. Ezek magyarázzák meg 
a közte és a különböző kormányok között. 
olykor élesre forduló ellentétet. 

Ez a tendencia különösen Teleki Pál minsz- 
terelnöksége idején erősödött fel, amikor is a 
kormányfő felismerte, hogy a feltétlen németbz- 
rátságra építő, agresszív katonapolitika magi- 
ban hordozza a nyilt szakítás lehetőségét 1s. 

Werth egyre gyakrabban , bbmbázta" memo- 
randumaival a Teleki-kormányt,  amelvnek 
hangneme, kioktató jellege egyre elviselhetete- 
nebbé vált Teleki számára. 

Csak olajat öntött a tűzre a vezérkar fönöké- 
nek magatartása az 1940. nyári román—magyar 
feszültség időszakában. Az egyre növekvő ne- 
met befolyást ellensúlyozandó, , Teleki hallam 
sem akart arról, hogy Hitlertől döntöbíróságot 

kérjen" (138. old.), ennek ellenére Werth német 
illetékesekkel közölte. hogy a magyar kormany 
nem zárkózik el ez elől. Pedig — mint más forrás- 
ból olvasható -— saját beosztottjától, Homlok 
Sándor vezérkari ezredestől, berlini katonai at- 
tasétól tudhatta, mi várható ettől: , A közvetítő 
szerep, melyet a Tengelyhatalmak vállalnak, 
egyúttal ellenőrző szerep, s ha szükséges, diktáló 
szerep is." Sajnos nem is oly sokára, szóról szóra 
bevált ez a , jóslat". 

Magvarország belépése a második világháborúba 
című fejezetben Dombrády Lóránd végigvezeti 
olvasóit azon az úton, amelyet a magyar politi- 
kusok és a katonai vezetés egyre gyakoribb ösz- 
szeütközései kísértek, s ezek Telekit arra ösztő- 
nözték, hogy 1940. szeptember 1-jén felajánlja 
lemondását, mivel nyilvánvalóvá vált, hogy 
,, Magyarországon jelenleg két kormányzati ap- 
parátus és két kormányzat van: az egyik a törvé- 
nyes, a másik a közigazgatás majdnem minden 
ágára kiterjedő katonai kormányzat, amelynek 
működését a törvényes kormányzat áttekinteni 
és ellenőrizni se tudja." (151. old.) Horthy kor- 
mányzónak azonban sikerült Sztójai gyalogsági 
tábornokot megvédenie, és miniszterelnökét rá- 
bírnia a maradásra. 

A vezérkar fönöke feltétlenül támaszkodha- 
tott Sztójai Döme altábornagy, berlini követre, 
aki mindenben támogatta őt. Jól jellemzi ezt a 
magatartást a szerző által idézetteken túl az a 
jelentés, amelyet Sztójai a külügyminiszternek 
1940. szeptember 10-én küldött. Eszerint: , Szik- 
laszilárdan kell megállnunk helyünket Német- 
ország mellett... A bécsi döntéssel való megelé- 
gedést és hálanyilatkozatokat nem szabad csor- 
bítani, kritikát gyakorolni... Németországot tá- 
mogatni kell nyersanyagokkal, élelmiszerrel, és- 
pedig az egyezményen felül, még áldozatok árán 
is. Sőt látható áldozatokat kellene hozni, és bi- 
zonyos korlátozásokat bevezetni (liszt- vagy ke- 
nyérjegy)." 

Így folyt az ország és javainak, majd honvéd- 
ségének kiárusítása, ami az elkövetkező évek- 
ben egyre nagyobb ütemben fokozódott. 

K ülönösen 1941 tavaszán s még inkább nya- 
rán vett nagy lendületet ez a folyamat, ekkor az 
uralkodó osztályok legszélsőségesebb körei - 
élükön a vezérkar főnökével és közvetlen kör- 
nyezetével - a Szovjetunió elleni támadásban 
való aktív közreműködéssel akarták megvásá- 
rolni Hitler kegyeit a további területgyarapítás- 
ra. A katonai vezetők önkéntes felajánlkozásai 
ekkor azonban - legalábbis látszólag - nem 
találtak megértésre Berlinben. Helyesen mutat 

rá Dombrády Lóránd az elutasító német maga- 
tartas lényegére: így akarták elkerülni a szolgá- 
latot , menetrendszerűen" követő újabb magyar 
revíziós igényeket. A magyar kormány pedig 
éppen azért szerette volna kierőszakolni a német 
felkérést a háborúban való részvételre, hogy 
ennek fejében benyújthassa a számlát Hitlernek. 

Bárdossyék tehát nem tették magukévá Teleki 
Pál ama, néhány hónappal korábban kifejtett 
nézetét, miszerint , a magyar politika vezetőinek 
első, majdnem egyetlen feladata az, hogy Ma- 
gyarországot épen és erőben megtartsák a hábo- 
rú végéig. Kockáztatni az országot, fiatalságun- 
kat, hadierőnket csak önmagunkért szabad és 
senki másért." (189. old.) A kassai bombázás 
ürügyén Magyarország hadban álló féllé vált, 
így teljesült Werth Henrik és revansista, milita- 
rista környezetének régi vágya. A vezérkar fő- 
nöke azonban nem örülhetett ennek sokáig: 
Bárdossynak sikerült szeptember elején a kor- 
mányzóval nyugdíjaztatnia a több kormány éle- 
tét megnehezítő katonai vezetőt. 

Az új magyar katonapolitikai kísérlet kudarca 
című fejezetben Dombrády Lóránd az általános 
kül-, bel- és katonapolitikai helyzetben bekövet- 
kezett változásokat elemzi, amelyek szükségsze- 
rűen vezettek el egy új katonapolitika kialakítá- 
sához. Ennek kimunkálásában -— mint hangsú- 
lyozza — a polgári politikusok mellett jelentős 
szerepet játszott a vezérkar új főnöke, Szombat- 
helyi Ferenc altábornagy, majd vezérezredes is. 
Szombathelyi vezérezredes egész katonapoliti- 
kai  törekvésére rányomta bélyegét az 
1918-1919-es - számára örök időkre szóló - 
tanulság, miszerint a háborút erős, fegyelmezett 
hadsereggel kell befejezni, amely képes és haj- 
landó az uralkodó osztály megvédésére a forra- 
dalmi mozgalmakkal szemben, és eleve kilátás- 
talanná tesz minden intervenciót. Nem véletlen, 
hogy még a kormányba való bekerülése előtt azt 
mondta a kormányzónak, hogy jobb lett volna 
távol maradni a háborútól, de ha már a hadba 
lépés megtörtént, , a jövőben az erők megőrzésé- 
re kellene törekedni, ami egyetlen záloga lehet, 
hogy a bizonytalan kimenetelű háború befejezé- 
se után biztosítani tudjuk az ország területi ép- 
ségét, illetve annak belső rendjét". (256. old.) 

Dombrády Lóránd plasztikusan ábrázolja 
azokat az objektív és szubjektív összefüggése- 
ket, amelyek szükségszerűen , elgörbítették" ezt 
a katonapolitikai irányvonalat. Ezt szemlélete- 
sen mutatja Szombathelyinek a hadműveleti te- 
rületre induló 2. magyar hadsereget búcsúztató 
parancsa, majd egy néhány hónappal későbbi 
állásfoglalása. Óriási különbség volt ugyanis a 
két álláspont között. Az 1942. április 11-i pa- 
rancs egyebek közt kimondta: , Elsősorban a 

zászlóalj parancsnokokat, de az összes ennél ala- 
csonyabb és magasabb parancsnokokat is fel- 
szólítom, hogy vigvázzanak  csapataikra... 
A drága magyar vérrel takarékoskodni kell; ezt 
minden magyar parancsnoknak kötelességévé te- 
szem." A december 27-i parancs: , Visszamenni 
senkinek sem szabad. Nincs hátra, csak előre 
van" (298. old.), már mas szellemet tükröz. 

A doni katasztrófa döntő hatással volt annak 
az álláspontnak a kialakulására, hogy a jövőben 
minden erőfeszítés az országhatárokon belüli 
haderő fejlesztésére összpontosuljon. Az ezzel 
kapcsolatos próbálkozások jól nyomon követ- 
hetök Dombrády monográfiájában. Egyúttal az 
olvasó a következő koncepció kudarcával is 
megismerkedhet: , Mi ma már csak saját érdeke- 
inkkel foglalkozhatunk. A végső pillanatra fel 
kel! készülve lennünk." (325. old.) Mindezt le- 
zárja az ország 1944. március 19-i német meg- 
szállása. 

A szerző tömören, ám közérthetően mutatja 
be azt a szomorú történelmi utat, amelyet az 
ország végső soron a katasztrofális magyar poli- 
tika, katonapolitika következtében bejárt. 

Dombrády Loránd nagy szakértelemmel, ala- 
possaggal és tiszteletre méltó objektivitással írta 
meg monografiáját. Ha a recenzens felvet né- 
hány apró észrevételt, azt csak azért teszi, hogy 
a szerző esetleges újabb kiadás eseten figyelembe 
vehesse. 

Bár csak a honvédség még élő tagjait vagy a 
legbeavatottabbakat érdekelheti. megis ponto- 
sabb volna, ha Werth és Szombathelyi beosztá- 
sának jelölésére következetesen a , vezérkarfő- 
nök", vagy a , vezérkar fönöke" kifcjezéseket 
használná, mert a , vezérkari fönök" minden 


esetben alacsonyabb - hadsereg, hadtest, had- 
osztály, mai terminológiával törzsfőnöki — szin 
tű beosztást jelölt. 

Azon megállapítása, miszerint: , Sajnálatos, 
hogy nem ismerjük a vezénylő magyar táborno- 
kok véleményét a hadműveletek esélyeiről" - 
némi pontosításra szorul. Lakatos Géza — ebben 
az időben a 2. hadsereg vezérkari főnöke - 
ugyanis ezt írta ezzel kapcsolatban az Ahogyaz 
én láttam című, 1981-ben kiadott emlékirat:- 
ban: , A katonai vezetőket a hadsereg szegényes 
és elavult hadifelszerelése aggasztotta. K ülönő- 
sen a légierők terén volt ok aggodalomra... ha 
komoly mérkőzésre került volna sor, tekintette 
repülőink roppant hiányaira, súlyos vereséggel 
végzödött volna." Bár nem valószínü, bog 
mindez csak a légierő állapotán múlt volna, 
hiszen a szárazföldi csapatoknál is kimutatba- 
tók jelentős hiányosságok, mégis jellemző, hogy 
egy magas parancsnoki beosztásban levő tábor- 
nok miként ítélte meg — utólag — az általános 
helyzetet. 

S végül: 1941. június 26-án Bárdossy bejelen- 
tését nemcsak a szélsőjobb ünnepelte (246. old.) 
hanem az egész T. Ház. 

Befejezésül, abban összegezhetjük e rendkivül 
fontos könyv nagy értékét, vitathatatlan érde- 
meit, hogy Dombrády Loránd újabb értékes 
ismeretek közreadásával, alapos elemzésekkel. 
új összefüggések feltárásával járult hozzá a reá- 
lisabb nemzeti önismeret kialakításához. 

Remélni szeretnénk: a szerző tovább folytatja 
kutatásait az 1944. március 19-ét követő idő- 
szakra vonatkozóan is, teljessé téve ezzel a képet 
e tragikus végkifejletű korszakról. 


( Kossuth Könyvkiadó, 1986.) 


M. Szabó Miklós 

NYÚL EMIL: 
A népgazdasági teljesítmények és a lakossági jövedelmek 


A hetvenes évek közepétől kialakult és ma már közismert külgazdasági és hazai gazdasá- 
gi feltételek megváltozott jellege közepette az MSZMP - 1957 óta folytatott — életszínvo- 
nal-centrikus politikája lényegében nem változott, noha a népgazdaság teljesítőképessége 
csökkent. 

E cikk keretében - a teljesség igénye nélkül — megkiséreljük felvázolni a népgazdaság 
teljesítményeinek és a lakossági jövedelmeknek az alakulását, a jövedelmi folyamatok- 
ban megfigyelhető néhány új tendenciát, gazdasági-társadalmi hatást. Ezekben a folya- 
rmatokban az 1979. évi gazdaságpolitikai irányvonal-módosítás jelzi a gyökeres változá- 
sokat, ezért vizsgálódásaink az azóta eltelt és az azt megelőtő hét esztendő jelenségeire, 
összefüggéseire terjednek ki. 


A lakosság nomináljövedelmei és a népgazdaság teljesítményei 


A , hogyan dolgozunk és hogyan élünk" kérdése megválaszolhatatlan az idevágó statisz- 
tikák nélkül. 

Hogyan alakult a népgazdaság jövedelemtermelő képessége és ezzel összefüggésben a 
lakosság összes jövedelme? A népgazdaság jövedelemtermelő képességét legátfogóbban 
a nemzeti jövedelmen keresztül követhetjük nyomon; ez alkalmas a nemzeti mértékű 
hatékonyság bemutatására. 

A lakossági jövedelmek a lakosság munkából származó jövedelmeit és a pénzbeli és 
természetbeni társadalmi juttatásokat tartalmazzák. Alakulásukat névleges és tényleges 
mértékükön, azaz mind nominál-, mind reálértéken érdemes szemügyre venni. 

A nemzeti jövedelem és a lakossági jövedelmek között szigorú objektiv meghatározott- 
ság és kölcsönhatás érvényesül. A mindenkori nemzeti jövedelem az alapja a termelés 
bővítését és korszerűsítését szolgáló felhalmozásnak és a lakosság fogyasztását fedező 
lakossági jövedelmeknek. A lakossági munkajövedelmek és a társadalmi juttatások 
együttesen a nemzeti jövedelem — a konkrét körülményektől függően, változó mértékben 
— túlnyomó részét teszik ki. 

Nos, akár a lakosság nominál-, akár reáljövedelmeit vesszük tekintetbe, megállapít- 
hatjuk az összhang hiányát, mégpedig fokozódó hiányát a megtermelt és belföldön 
felhasználható népgazdasági jövedelmekhez képest. Különösen szembetünö az össz- 
hanghiány a lakossági nomináljövedelmek és a gazdaság reális jövedelmeinek alakulása 
között. A vizsgált időszakot ugyanis a népgazdaság jövedelemtermelő képességének 
radikális csökkenése és a lakossági nomináljövedelmek egyenletes, gyors növekedése 
jellemezte. 

A népgazdaság jövedelemtermelő képességének radikális csökkenése több tényező 
együttes hatására következett be, és nyilt, valamint burkolt formában is kifejezésre jutott. 


4 NYÚL EMIL 


Ha a nemzeti jövedelmet a hagyományos módszerekkel számítjuk, úgy tűnik, hogy 
jövedelemtermelő képességünkben 1979-ig nem következett be lényeges rosszabbodás. 
A megtermelt nemzeti jövedelem volumene 1972 és 1978 között, évenkénti kisebb hul- 
lámzás mellett, közel 50 százalékkal emelkedett, ami megfelelt a korábban megszokott 
évi 6-7 százalékos növekedési ütemnek. Jövedelemtermelő képességünk rohamos csök- 
kenése ebben az időszakban, jórészt közvetett (burkolt) formában, a külkereskedelmi 
cserearányok romlásából származó árveszteségekben és részben az ennek nyomán gyor- 
san növekedő külföldi eladósodásunkban jelentkezett. Külkereskedelmi cserearányaink 
1972 és 1978 között mind a rubelelszámolású, mind a nem rubelelszámolású külgazdasá- 
gi kapcsolatainkban közel 20 százalékkal romlottak. 

Az 1979-es gazdaságpolitikai irányváltozást követően jövedelemtermelő képességünk 
csökkenésének tendenciája nyilt formában felgyorsult. A hagyományos módszerekkel 
számított megtermelt nemzeti jövedelmünk volumene 1979 és 1985 között — évenkénti 
hullámzás mellett — összességében, már csak mintegy 7 százalékkal gyarapodott, azaz a 
hetvenes évek éves növekedési ütemének mintegy hatodára esett vissza. A burkolt 
formák közül a külkereskedelmi cserearányok romlásának tendenciája továbbra is érvé- 
nyesült. A cserearányok 1979 és 1985 között rubelelszámolásokban mintegy 15 százalék- 
kal, nem rubelelszámolásokban mintegy 5 százalékkal tovább romlottak. 

Jelentős új megterhelés volt gazdaságunk számára a hetvenes években felhalmozódott 
nem rubel-adósságállomány kamatterheinek tetemes mértéke és ugrásszerű növekedése 
is. 
Az elmúlt hét év gazdasági erőfeszítéseinek kiemelkedő sikereként könyvelhetjük el 
viszont, hogy a külföldi eladósodás gyorsan terjedő folyamatát sikerült lelassítani, s az 
ország fizetőképességét megőriztük; ez előfeltétele a jövedelemtermelő képesség jövőbeni 
javításának Is. 

A vizsgált időszak egészében a hagyományos módszerekkel számított megtermelt 
nemzeti jövedelem volumene mintegy 66 százalékkal emelkedett. Ha ezt korrigáljuk a 
külkereskedelmi cserearányok romlásából származó veszteségeinkkel, a tényleges forrás- 
gyarapodás mindössze 38 százalék. S ha az 1979 és 1985 közötti csekély mértékű 
nemzetijövedelem-növekedést korrigáljuk az elszenvedett cserearány-veszteséggel, kitű- 
. nik, hogy a belföldön felhasználható reálforrásaink volumene ebben az időszakban egy 
fillérrel sem gyarapodott, sőt némileg még csökkent is. 

Ha a lakossági nomináljövedelmeket összevetjük az előbbi összefüggésekben értelme- 
zett reálforrással, a valós népgazdasági teljesítőképességgel, igen éles eltérést tapasztalha- 
tunk a két jövedelemfolyamat között. A nominálfolyamatok összevetése a reálfolyama- 
tokkal természetesen nem mindenkor célszerű. Esetünkben azonban ennek az összeha- 
sonlitásnak fontos szerepe van, mert belőle a gazdaságra nehezedő inflációs nyomásra 
következtethetünk. 

A lakossági nomináljövedelmek éves kiáramlásának üteme a vizsgált időszak teljes 
egészében kis kilengésekkel 7 és 9 százalék között mozgott. Nem változott ez az ütem 
az 1979-es gazdaságpolitikai irányváltást követően sem, amikortól pedig jövedelemter- 
melő képességünk alacsony színvonala nyílt formában, a nemzeti jövedelem termelése 
ütemének feltűnő mértékű csökkenésében is kifejezésre jutott. 

E folyamatokból több következtetés is adódik. Mindenekelőtt megállapítható, hogy 
a lakossági nomináljövedelem-szabályozás jelenlegi rendszere teljesen figyelmen kívül 
hagyja a külgazdasági kapcsolatokban jelentkező népgazdasági teljesítményvesztesége- 
ket, jóllehet ezek nagyon is korlátozzák az elosztható forrásokat. Ugy tűnik, hogy a 
. jövőben indokolt újraszabályozni ezt a kérdést a tervezéstől a jövedelemkiáramlás konk- 
rét mechanizmusáig terjedően, azért, hogy csökkentsük a túlelosztást, és elkerülhessük 
a jövedelmek utólagos korrekcióját. 

A nomináljövedelmek, ezen belül is a döntő hányadukat kitevő munkajövedelmek a 
hagyományos módon számolt nemzeti jövedelem alakulásákoz csak közvetetten kapcso- 

lódnak. Nem a reálértéken, hanem a folyó áron mért népgazdasági forrásképződést 
követik (minthogy a nyereségalakuláshoz kötődnek), ami értelemszerűen tartalmazza az 
inflációból származó jövedelemnövekményeket is. Vagyis a jövedelemszabályozási me- 
chanizmusok az inflációs jövedelmek egy részét eleve szétosztják a lakosságnak, aminek 
az a hátulütője, hogy működésbe hozzák az ár-bér-jövedelem spirál öngerjesztő mecha- 
nizmusát. 

Minél gyorsabb a nomináljövedelmek-bérek növekedése a reálértékben számolt nem- 
zeti jövedelem növekményéhez képest, annál nagyobb az infláció üteme és fordítva. 

Ha ebből a szempontból tekintjük át a vizsgált időszakot, azt tapasztaljuk, hogy ez 
a folyamat mindvégig jelen volt gazdaságunkban, s különösen szignifikánsan 1979 óta. 

Az elmondottak alapján mindenekelőtt azt a gazdaságpolitikai következtetést szeret- 
ném erősíteni, hogy a lakossági nomináljövedelmeket az eddigieknél szorosabban kellene 
kapcsolni a népgazdaság tényleges teljesítményéhez. Az 1986-tól meghirdetett antiinfláci- 
ós program ebhez elvi irányt jelölt ki. A gyakorlati megvalósítás sikere attól függ, milyen 
ütemben leszünk képesek javítani a népgazdaság jövedelemtermelő képességét. 


A lakosság reáljövedelmei és 
a népgazdaság teljesítményei közötti összefüggés 


Hogyan alakult az összhang a lakossági reáljövedelmek és a gazdaság teljesítőképessége 
között a vizsgált időszakban? Az előzőnél nem kevésbé izgalmas kérdés. 

Nos, a korreláció itt lényegesen szorosabb volt, mint a nomináljövedelmek esetében 
(az inflációnak , köszönhetően"). Természetesen más-más képet kapunk az összefüggé- 
sekről, ha a lakossági jövedelmeket a hagyományos módszerekkel számított nemzeti 
jövedelemmel (mint népgazdasági teljesítménnyel) vagy a külkereskedelmi cserearány- 
ban bekövetkezett, veszteségekkel korrigált tényleges népgazdasági teljesítménnyel ha- 
sonlítjuk össze. 

A hagyományos módon számított nemzeti jövedelem 1972-1985-ben 66 százalékkal 
gyarapodott, a lakosság jövedelmei reálértékben 43 százalékkal emelkedtek. Ezen belül 
az 1979-ig terjedő időszakra esik a növekedés döntő része: ekkor ugyanis a hagyományos 
módszerrel számított nemzeti jövedelem 48, a lakosság reáljövedelmei 30 százalékkal 
emelkedtek. Az 1978-at követő hét évben a hagyományos módon mért nemzeti jövede- 
lem növekedése mindössze 7, míg a lakossági jövedelmek növekedése 10 százalékot 
tesz ki. 

Valójában azonban a cserearány-veszteségekkel korrigált népgazdasági teljesítmé- 
nyekhez kell mérni a lakosság reáljövedelmeit, mert ez jelenti a népgazdaság valós, 
reálisan elosztható forrásait. Ily módon mérve a nemzeti jövedelmet, az előzőnél kedve- 
zőtlenebb kép bontakozik ki. 

Belföldön ténylegesen felhasználható forrásaink 1972 és 1985 között nem egészen 40 
százalékkal gyarapodtak; a lakossági reáljövedelmek növekedése ugyanakkor jóval meg- 
haladta a 40 százalékot. Az 1978-at követő hét év egésze alatt a gazdaság tényleges 
teljesítménye (azaz a külpiaci veszteségek figyelembe vételével korrigált nemzeti jövede- 
lem) nemcsak hogy nem növekedett, de néhány százalékkal még csökkent is. A reáljöve- 
delmek ennek ellenére kb. 10 százalékkal gyarapodtak. Az adatok egyértelműen arra 
utalnak, hogy közgazdaságilag erőnkön felül költekeztünk. 

Ha politikailag mérlegeljük a lakosság reáljövedelmeinek alakulását, az elmúlt éveket 
kedvezőtlennek, feszültségekkel terhesnek minősíthetjük. 1979-től az éves növekedési 
ütem a korábbinak egyharmadára csökkent, színvonala gyakorlatilag stagnál. Meggyő- 
ződésem szerint a gazdaságpolitika az elmúlt években a reáljövedelmi folyamatok fő 
elvei, keretei tekintetébenn a maximumot vállalta, abban a tudatban, hogy az életszínvo- 
nal megőrzése és fokozatos, lassú javulásának kilátásai mellett is mozgásba hozhatók, 

megszervezhetők a gazdaság jövedelemtermelő képességét gyökeresen megjavító gazda- 
sági-társadalmi erők és folyamatok, s megalapozható a későbbi dinamikus fellendülés. 

Ez feltételezi gazdálkodási viszonyaink, a gazdasági mechanizmus tervbe vett fejleszté- 
sének követezetes megvalósítását, a forrásgyarapítást ösztönző és késztető változások 
összehangolt véghezvitelét, a kibontakozással óhatatlanul együttjáró feszültségek, konf- 
liktusok vállalását is. 


A jövedelmek és az árak összefüggései 


A vizsgált időszakban a lakosság összjövedelmének a gazdaság teljesítményével történő 
összehangolásában kiemelkedő szerepet játszottak a fogyasztói árak. Különösen jellem- 
ző ez 1979 óta. Mig az 1972-1978-as időszakban az általános fogyasztóiár-színvonal 28 
százalékkal, addig 1979 és 1985 között 65 százalékkal emelkedett. Ez a folyamat töltötte 
be azt a funkciót, hogy a lakosság reáljövedelmeit a megtermelt nemzeti jövedelemhez 
igazítsa, tekintettel arra, hogy a nomináljövedelmek kiáramlásának üteme nem igazodott 
a valóságos forrásokhoz. 

Ugy tünhet, hogy a lakossági reáljövedelmek növekedési üteme jelentős csökkenésé- 
nek és ezért az életszínvonal stagnálásának 1979-től az áremelkedések gyorsulása az oka. 
Ez azonban csak a látszat, amely ezúttal is csal. Az ár- és jövedelmi folyamatok ilyen 
alakulása mögött mélyebb okok húzódnak meg, s csak ezek vizsgálatával kapunk 
magyarázatot a politikai és közgazdasági logika gyakorlati eltérésére, amely az életszín- 
vonal kérdésében tapasztalható volt. A probléma egyrészt az 1973-1974-es világpiaci 
árrobbanás után kialakult nemzetijövedelem-veszteségeinkre, másrészt az azóta is tartó 
nem kielégítő jövedelemtermelő képességünkre vezethető vissza. Alapvetően ez a két 
tényező határolta be az elosztható jövedelmek nagyságát. A kezdeti időszakban abból 
a feltételezésből kundulva, hogy a világpiaci, világgazdasági feltételek változásai nem 
lesznek tartósak és abban a reményben, hogy viszonylag gyorsan pótolni tudjuk a 
cserearányromlásból származó nemzetijövedelem-veszteségeinket, nem engedtük kifeje- 
zésre jutni az árakon keresztül a megtermelt és felhasználható jövedelemforrások között 
keletkezett aránytalanságot. Holott az árak objektív természetéből következne, hogy 
jelezzék a gazdaságban kialakuló aránytalanságokat és változásaikkal hatást gyakorolja- 
nak az aránytalanság megszüntetésére. Az árfolyamatok állami vezérlésével a korábbi 
évtizedekben létrejött rendszer alapján ideig-óráig központilag meg lehetett akadályozni 
az árak változását, de a reálfolyamatokban végbement változások gazdasági következ- 
ményeit nem lehetett semmissé tenni. Az inflációs nyomás tehát szükségszerűen növeke- 
dett a gazdaságban. Néhány évnek kellett eltelnie, míg tudomásul vettük a világgazdasá- 
gi feltételek változásainak tartósságát és szükségszerű következményeit a gazdaság kü- 
lönböző területein, így az árakban is. Kezdetben erre csak a termelés szférájában került 
sor, a fogyasztói árakban nem. A fogyasztói árakban csupán 1979-től tükröződnek a 
valóságos jövedelemkorlátok. 

A fenti eszmefuttatás magyarázza ugyan az árak változásának, az árszínvonal emelke- 
désének szükségességét, de nem magyarázza annak adott mértékét és ütemét. Különösen 
nem a lakossági nomináljövedelmek összefüggésében. Az elmúlt közel tizenöt évben a 
lakosság nomináljövedelmei viszonylag egyenletesen, évi 7-9 százalékkal növekedtek, a 
fogyasztói árszínvonal növekedési üteme pedig 1979-től az előző időszak kétszeresére, 
7-8 százalékra emelkedett. 

A lakossági reáljövedelmeknek a népgazdaság tényleges jövedelmeihez igazitása a 
nomináljövedelmek és a fogyasztói árak együttes hatására történik. Elméletileg és gya- 
korlatilag is ugyanazt az eredményt lehet elérni szigorúbb nomináljövedelem-szabályo- 
zással, amellyel alacsonyabb árszínvonal-emelkedés párosul, vagy lazább jövedelemsza- 
bályozással, amelyhez rugalmasabb áremelkedés társul. 

Nincsenek bevált receptek a nomináljövedelem- és árdinamika optimális arányára. Az 
egyes országok feltételei különböznek egymástól. A tényleges dinamikát számtalan 
gazdasági-társadalmi-politikai tényező befolyásolja. Véleményem szerint Magyarorszá- 
gon az elmúlt tizenöt évben, s annak 15 első szakaszaban, 1979-ig, az árak az indokoltnál 
kisebb szerephez, második szakaszában, 1979 és 1985 között pedig indokolatlanul nagy 
szerephez jutottak a reáljövedelmek szabályozásában. 

A többféle összefüggés közül megkülönböztetett figyelmet érdemel az árak, a nominál- 
jövedelmek és a társadalmi termelés hatékonyságának kölcsönös kapcsolata. A nominál- 
jövedelmek az ár szerves részei. Minél szorosabb a nomináljövedelmek és a termelékeny- 
ség kapcsolata, a nomináljövedelmek — adott hatékonyságnövekedés mellett — annál 
kevésbé kényszerítenek ki áremelkedést és forditva. Nálunk 1979-től a nemzeti jövedelem 
növekedési üteme (ami elvileg méri a makroszintű hatékonyság változását) igen alacsony 
volt, és viszonylag magas nomináljövedelem-dinamikával párosult. Ennek következmé- 
nyei voltak az erőteljes áremelési impulzusok a gazdaságban a jövedelem oldaláról. Ha 
a kiváltó tényezők szerint vizsgáljuk e folyamatot, kiderül, hogy az elmúlt hét év 
áremelkedésének több mint a felét a nomináljövedelmek növelése kényszerítette ki. 

Ugy tűnik, hogy alacsony ütemű vagy stagnáló reáljövedelmek esetén politikai szem- 
pontból is elfogadhatóbb az a gazdaságpolitikai gyakorlat, amely szigorúbb nomináljö- 
vedelem-szabályozás mellett szerényebb inflációt , igér". Tévednénk azonban, ha arra a 
következtetésre jutnánk, hogy , egyszerű" jövedelemszabályozási kérdésről van szó. Bár 
ismertnek tekinthető, talán nem felesleges hangsúlyozni, hogy itt és most is a hatékony- 
ság növekedése a döntő tényező, csak ez biztosíthatja a reáljövedelmek megalapozott és 
kívánatos emelését. 


A lakossági jövedelemarányok alakulása 


A lakosság főbb jövedelemforrásait elemezve megállapítható, hogy az összes jövedelmen 
belül egyrészt folytatódnak a korábbi nivelláló tendenciák, másrészt új jelenségek is a 
felszínre kerültek. Sajátos helyzet alakult ki: az összességében lényegében stagnáló 
életszínvonalat a nivelláló és differenciáló tényezők egyidejű felerősödése kiséri, ami 
számos kérdés újragondolását kívánja. A mozgatórugók helyes értelmezése ugyanis 
előfeltétele annak, hogy a további teendőket is helyesen határozzuk meg. 

Az első szembetűnő folyamat: a lakosság összes jövedelmén belül megnőtt a társadal- 
mi juttatások részaránya és csökkent a munkajövedelmeké. K ülönösen gyorsan emelked- 
tek a pénzbeli társadalmi juttatások. 1970-ben részarányuk a lakosság összes jövedelmé- 
ben 11, 1975-ben 15, 1980-ben 19, 1985-ben pedig már 20 százalék volt. Mi rejlik e feltűnő 
változás mögött? Alapvetően a nyugdíjkiadások emelkedése. Mégis, a gyors növekedés 
ellenére is, csak nehezen oldható társadalmi feszültség jött létre ezen a területen. Ha 
ugyanis a népgazdaság erőforrásainak tükrében értékeljük a kialakult helyzetet, úgy 
találjuk, hogy a nyugdíjkiadások relatív súlyának növekedése komoly próbára tette a 
gazdaság teherbíró képességét. Ha a nyugdíjasok szempontjából tekintjük a folyamatot, 
úgy az eredeti nyugdíjak reálértékének (vásárlóértékének) differenciált mértékű csökke- 
nése okoz feszültséget. 

A probléma több tényezőre vezethető vissza. Az egyik s alighanem a legfontosabb: 
nyugdíjrendszerünk felépítése. 1975-ben, amikor több évtizedes fejlődés eredményeként 
többé-kevésbé egységessé formálódótt nyugdíjrendszerünk, a gazdaságpolitika még nem 
számolt azzal, hogy viszonyaink között a gazdaság jövedelemtermelő képessége tartósan 
stagnálhat; ellenkezőleg: állandó forrásbővülést feltételezve határoztuk meg a rendszer 
alapkonstrukcióját, mértékeit. Alapvető jelentőségű döntésnek ninősíthető az az elhatá- 
rozás, hogy a nyugdíjak, a munkához kapcsolódva, az aktív kor után a keresetekhez 
viszonyítva nemzetközi összehasonlításban is viszonylag magas (maximum a keresetek 

75 százalékáig terjedő) jövedelmi szintet biztosítsanak a nyugdíjba vonulóknak. De 
nemcsak erről van szó. Az elmúlt években jelentősen bővült a nyugdíjasok állománya, 
nagyarányú volt a cserélődés is, mégpedig az átlagos szolgálati idő folyamatos hosszab- 
bodásával egyidejűleg. Mindez az elmúlt években automatikusan növelte a nyugdíjak 
relatív súlyát a lakossági jövedelmeken belül. A probléma másik forrása az, hogy a 
nyugdíjrendszer rugalmatlansága miatt és a reáljövedelmeknek a népgazdaság teljesítő- 
képességével való összhangba hozása érdekében ezen a területen is erőteljesen érvénye- 
sült az infláció. Ez a nyugdíjak széles körű vásárlóérték-csökkenését hozta magával. 
A nyugdíjrendszer alapkonstrukcióját, a korábbi döntéseket már csak azért is indokolt 
újragondolni, hogy a rendszert dinamizáljuk, és a jelenleginél alkalmasabbá tegyük a 
népgazdaság erőforrásaihoz való igazodásra, a nagyobb társadalmi feszültségek megelő- 
zésére. 

Indokoltnak látszik nagyobb társadalmi garanciát vállalni a nyugdíjak vásárlóértéké- 
nek megőrzésében, a munkajövedelmekkel való együttmozgásban, még esetleg annak 
árán is, hogy a leendő nyugdíjasoknak a nyugdíjba vonulás pillanatában nem biztosítunk 
a jelenlegihez hasonló, viszonylag magas jövedelmi színvonalat a keresetekhez képest. 
Az adatok tanúsága szerint az elkövetkező időszakban a jelenlegi nyugdíjrendszer műkö- 
dése mellett sem növekszik már érdemben a nyugdíjak relatív súlya a lakossági jövedel- 
mekben. Már csak ezért is nagyobb figyelmet lehet és kell fordítani a vásárlóérték 
megőrzésére. 

A lakossági jövedelmekkel összefüggésben talán a legszenvedélyesebb viták a munká- 
ból származó jövedelmek alakulása körül bontakoztak ki. Kiváltképpen vonatkozik ez 
az elmúlt öt-hétéves időszakra. Mik a fő jellegzetességei a kialakult tendenciáknak? 

A munkából származó jövedelmek részaránya a lakosság összes jövedelmén belül 

folyamatosan csökkent. 1970-ben még 76, 1975-ben 72, 1980-ban 67, 1985-ben már csak 
kb. 65 százalékot tett ki. Vagyis a társadalmi juttatások relatív súlya számottevően 
megnőtt — alapvetően a nyugdíjaknak a lakosság összes jövedelmén belül megemelkedett 
részarányával összefüggésben -; az egyéb társadalmi juttatások részaránya ugyanis 
összességében lényegében nem változott. 
" Erdemes kissé tüzetesebben szemügyre venni, hogyan alakultak a munkából származó 
jövedelmek. Ezeken belül folyamatosan csökkent a munkások és alkalmazottak bérek 
és keresetek formájában realizálódó jövedelmeinek részaránya. Arányuk a pénzbeli 
munkajövedelmekben 1980-ban még 90 százalék volt — az előző években is kb. ezen a 
színvonalon mozgott -, 1985-ben már csak 82 százalékot tett ki. Ezzel párhuzamosan 
viszonylag gyorsan növekedtek a magántevékenységből (kisiparosok, kiskereskedők, 
különböző társas vállalkozások) származó jövedelmek. 1980-ban arányuk 5,6, 1985-ben 
9.6 százalék volt. 1982-től megjelentek a kiegészítő és kisegítő gazdasági tevékenység 
újabb formái (vgmk-szakcsoport stb.). Az ezekből származó jövedelmek aránya 1985- 
ben meghaladta a pénzbeli munkajövedelmek 3 százalékát. 

A munkajövedelmek közé soroljuk a lakosság mezőgazdasági termékeket értékesítő 
tevékenységéből szérmazó jövedelmeket is. Ezen a területen érdemi változás nem történt. 
Részarányuk a bevételekben kb. 5 százalékos szinten alakult. 

Milyen látszólagos vagy valóságos ellentmondásokat tükröznek az említett folyama- 
tok? Társadalmilag kétségtelenül fájdalmas tény, hogy a lakosság és a foglalkoztatottak 
nagy többségét kitevő bérből és fizetésből élő dolgozók keresete az alapmunkahelyeken 
reálértékben mérve hét év alatt kb. 10 százalékkal csökkent. A reális megítéléshez 
azonban azt is figyelembe kell venni, hogy a gazdaság összteljesítménye sem az eredetileg 
számított mértékben emelkedett. A VI. ötéves terv célkitűzései 1981 és 1985 között 17-19 
százalékos nemzetijövedelem-gyarapodást és — a külgazdasági egyensúly követelményeit 
előtérbe helyezve — változatlan reálbérszínvonalat irányoztak elő. A gazdaság össztelje- 
sítménye azonban, amint erről már szó volt, ennél kisebb mértékben emelkedett, öt év 
alatt — nemzeti jövedelemben mérve — (az újabb külgazdasági veszteségeket nem is 

számolva) mindössze 6 százalékkal. Ez a rendkívül szerény növekedés sem elsősorban 
az alapmunkahelyeken végzett tevékenységek javulásából származott, hanem az egyéb 
tevékenységek bővüléséből. Az új formák lehetővé tették egyrészt a munkavégzés intenzí- 
vebbé tételét, másrészt a munkaidőalap extenzív bővítését mindazokon a területeken, 
ahol alkalmazták őket. Nélkülük forrásaink gyarapodása az elértnél is kisebb lett volna, 
értékes energiákat hagytunk volna kihasználatlanul. Az 1982 óta kiterebélyesedő új 
kiegészítő és kisegítő gazdasági tevékenységi formák keretében ma már kb. 400 ezer 
ember nyújt pótlólagos teljesítményeket önmaga és az egész gazdaság javára. Az új 
tevékenységi formák elterjedése s ezeknek a hagyományos szervezeti formákban végzett 
tevékenységekkel való egymás mellett élése számtalan új gazdasági, politikai, ideológiai, 
tudati problémát hozott felszínre. Ezeket mérlegelnünk kell, ügyelve arra, hogy olyan 
megoldást találjunk, amely alkalmas rá, hogy hasznosítsuk a pozitív tapasztalatokat a 
teljesítmények növelésére a termelés minden területén, a hagyományos szervezeti for- 
mákban is, és ne öntsük ki a fürdővízzel együtt a csecsemőt is. 

E cikk keretei nem teszik lehetővé, hogy a munkajövedelmek jelzett tendenciáival 
kapcsolatos minden problémára kitérjünk. A jövő szempontjából leglényegesebbek kö- 
zül szeretnénk csupán néhányra felhívni a figyelmet. Ilyen például a különböző tevékeny- 
ségi formákban kifejtett teljesítmények és a kialakult jövedelmek arányainak kérdése. 
Eltekintve az új tevékenységi formákban helyenként tapasztalható , ügyeskedésektől" 
(amelyek visszaszorítására a jogi és társadalmi ellenőrzés erősítése és szélesítése, valamint 
a kínálatbővítés is alkalmas és szükséges), többé-kevésbé elfogadott megítélés, hogy az 
itt szerzett jövedelmek mögött az esetek többségében reális teljesítmények húzódnak 
meg. De vajon helyes arányban állnak-e az itt produkált teljesítmények és jövedelmek 
egymással, és arányosak-e az alapmunkahelyen végzett tevékenységek teljesítményeivel- 
jövedelmeivel? Erre a kérdésre nem lehet — eleve eldöntötten — kielégítő választ adni. Ugy 
gondolom, időt kell hagyni arra, hogy a valóságos érdekütközések és korrekciójuk révén 
kristályosodhassanak ki azok a tartós jövedelemarányok, amelyeket előbb-utóbb a 
társadalom többsége is elfogad. Jelenleg, időegységre számítva, a föőmunkahelyen és a 
kiegészítő tevékenységi formákban szerzett jövedelmek közötti arány általában egy a 
kettőhöz, egy a háromhoz. Igaz, a munka az utóbbiakban többnyire intenzívebb, túl- 
munkának minősül, amit a mai kereseti rendszer is többletjövedelemmel honorál. 

Véleményem szerint ma nagyobb jelentőséget kell tulajdonítani annak a kérdésnek, 
hogy általában a fő szervezeti formákban végzett tevékenységek jövedelmei nincsenek 
megfelelő arányban az ott kifejtett teljesítményekkel (a munka mennyiségével és minősé- 
gével), indokolatlanul nivelláltak, ami gátolja az intenzív növekedés kibontakoztatását. 
Mindenekelőtt ezen a helyzeten kellene változtatni a főszervezetekben hosszú évek alatt 
kialakult érdekeltségi, ösztönzési viszonyok és kereseti arányok átalakítása révén. 

A felismerés természetesen nem új, párt- és állami határozatok évek óta visszatérően 
szorgalmazzák a teljesítmény szerinti erőteljesebb differenciálás szükségességét. Az előre- 
haladás e területen azonban továbbra sem kielégítő. A differenciálás a korábbi években 
sem volt megfelelő — ezt fel is ismertük -, mégis a nivellálás tendenciája jutott érvényre. 
Az 1976-ban kialakított öt bércsoport legalacsonyabb és legmagasabb kategóriái közötti 
különbség már. nem egészen négyszeres volt, és azóta ezek az arányok még tovább 
szűkültek. A szellemi munkák bértarifáinak aránya az átlagbérekhez képest még na- 
gyobb mértékben csökkent. 


A munkajövedelmeken belül valóságos gazdasági, politikai konfliktust jelent, hogy az 
egyes jövedelmi források esélyei — viszonylag magas infláció mellett — egyenlőtlenek a 
növekedési ütemet tekintve. Viszonylag fejletlen piaci viszonyok között a magán- és 
társas vállalkozások az árakban könnyen át tudják hárítani költségnövekedéseiket a 
felhasználókra, sőt még javítani is képesek saját jövedelmi pozícióikat az utóbbiak 
rovására. A központilag szorosabban szabályozott béreknél és kereseteknél ez kevésbé 

lehetséges. A megoldást a jövedelemnövelési feltételek egymáshoz közelítése jelenthetné 
a piaci viszonyok , keményítésével", a központi szabályozás, az adózás stb. eszközeivel 
a teljesítménykövetelmények általános fokozása alapján a gazdaság minden területén. 


Úgy vélem, a cikkben elmondottak egyértelműen alátámasztják azt a gondolatot, hogy 
feszítő társadalmi-gazdasági problémáink megoldásához a kiutat csakis a teljesítmények 
növelése jelentheti; hogy gazdasági és társadalomfejlesztési stratégiánknak sarkalatos 
pontja: a népgazdaság jövedelemtermelő képességének növelése, az intenzív növekedési 
források, tényezők feltárása és mozgásba hozása. S ha látványos, gyors előrehaladásra 
nem számíthatunk is, meg kell teremtenünk a gyakorlati megvalósítás kedvezőbb feltéte- 
leit. A gazdasági teljesítmények növelésében - sürgetőbben, mint valaha — fordulatszerű 
változásra van szükség. Az is nyilvánvaló, hogy meg kell szabadulnunk néhány, a 
fejlődés gyorsaságáról a korábbi évtizedekben kialakult és akkor helytálló, de ma már 
nem érvényesíthető elvárástól. A gazdaság intenzív fejlődési pályára való átállítása a 
tapasztalatok szerint a vártnál nehezebb és hosszadalmasabb gazdasági-társadalmi fo- 
lyamat, és e realitáshoz alkalmazkodnunk kell, hogy elkerülhessük a mesterségesen 
felszított társadalmi feszültségeket. 

A lakossági jövedelmek alakulását illetően kívánatosnak látszik, hogy az összes lakos- 
sági! nomináljövedelem növekedési üteme - szigorúbb szabályozás mellett — némileg 
lassuljon, és jobban összhangba kerüljön a népgazdaság valós teljesítményeivel. Ugy 
vélem, hogy jelenleg még megoldatlan kérdés a lakossági jövedelmek összehangolása a 
várható külgazdasági veszteségekkel korrigált népgazdasági teljesítményekkel. Ehhez a 
tervezéstől a szabályozáson át a gazdaságpolitikai, politikai gondolkodásig terjedően sok 
mindenben meg kell változtatni az eddigi gyakorlatot. Célszerűnek látszik, hogy a 
tervezés az általa kijelölt célok és forráselosztás meghatározásánál egyértelműen a korri- 
gált nemzeti jövedelemből induljon ki. A szabályozásban a nomináljövedelem-kiáram- 
lást ugyancsak a veszteségek figyelembevételével számított népgazdasági forrásokhoz 
indokolt kapcsolni. Mai körülményeink között pontosításra szorul az a korábbi alapelv 
is, amely szerint annyit oszthatunk el belföldön, amennyit megtermeltünk; csak annyit 
oszthatunk el, amennyit a külgazdasági veszteségekkel korrigálva megtermeltünk. Töb- 
bek között ez az egyik fontos feltétele annak is, hogy a következő időszakban eredménye- 
sen folytathassuk a párt- és gazdasági vezetés által meghirdetett és joggal oly fontosnak 
tartott antiinflációs politikát. 


SZLAMENICKY ISTVÁN: 


Szövetkezeti kongresszusokra készülve 


Az ötévenként sorra kerülő kongresszusok a szövetkezeti mozgalom életében számvetést 
készítő és a továbbhaladás irányát kijelölő fórumok. Egyúttal alkalmat nyújtanak a 
szövetkezeti szektor társadalmi szerepének és népgazdasági jelentőségének megméretésé- 
re is. Fontos, hogy fejlődési lehetőségeik és esélyeik tovább javuljanak, mivel az előttünk 
. álló gazdaságpolitikai célok eléréséhez a szövetkezetek nagyban hozzájárulhatnak. 


Az elmúlt öt év számvetése 


A szövetkezetek valamennyi ágazata az elmúlt öt évben magasabb osztályba lépett, s 
növekedett e szektor társadalmi-gazdasági tekintélye. Közben valamennyi népgazdasági 
ágazatnak a számítottnál nagyobb terhet kellett viselnie. A korábban vártnál gyakorib- 
bak voltak a szabályozóváltozások, s ezek szinte mindig a terheket növelték. Elesebbé 
vált az egyes szektorok és gazdasági szervezetek közötti verseny, felgyorsult a gazdaság- 
ban a jogok és a kapcsolatok átrendeződése, a szervezetek funkcióváltása, a differenciá- 
lódás; és a külpiaci viszonyok romlása miatt el kellett viselni számos kellemetlen szakaszt 
— főleg a tervidőszak közepe táján. Ezektől a hatásoktól a szövetkezeti ágazatok sem 
voltak mentesek, de bírták a , gyűrődést". Termelési és forgalmi értékük valamelyest a 
népgazdasági átlagot meghaladó ütemben nött, gazdálkodásuk hatékonysága is javult, 
ami lehetővé tette a személyi jövedelmek arányos és a költségvetési befizetések előírások- 
nak megfelelő növelését. 

A közteherviselésen túl az egész szövetkezeti mozgalom elismerésre méltóan vett részt 
az életszínvonal, az életkörülmények megőrzésében, illetve javításában. Az élelmiszer- 
termelés négyötödét a szövetkezeti szektor adja. Érdemleges szerepet töltenek be az 
iparcikk-ellátásban is, vagy megemlíthetjük, hogy ma a kiskereskedelmi forgalomban 
részarányuk csaknem 40 százalékos, és ők gondoskodnak sok száz kistelepülés lakóinak 
alapellátásáról. De szóba hozhatók sokféle szolgáltatásaik, amelyeket az ipari szövetke- 
zetek mellett mind kiterjedtebb formában a mezőgazdasági tsz-ek, áfészek, szövetkezeti 
áruházak, takarékszövetkezetek nyújtanak. A korábbi időszakhoz képest ha mérsékel- 
tebb ütemben is, de tovább nőtt a lakásfenntartó szövetkezetek száma, kezelésükbe ma 
több mint 260 ezer lakás tartozik. Egyúttal gyorsan szaporodnak az üdülöőszövetkezetek, 
az iskolaszövetkezetek, de leginkább az ipari tevékenységet folytató kisszövetkezetek 
száma nő. 

A szövetkezetek jelentős részt vállaltak a külgazdasági egyensúly megőrzésében és 
javításában. E szektor évi 70 milliárd forint értékű kivitele az összes exportnak több mint 
egyötöde, s ennek 40-45 százaléka dollárelszámolású. A legjelentősebb arányt a mező- 
gazdasági és élelmiszeripari termékek teszik ki, de szép számmal található közöttük 
könnyűipari termék, és jelentős tétel az idegenforgalmi bevétel is. Szélesedett a nemzetkö- 

A szövetkezetek teljesítményei a VI. ötéves terv időszakában 


1980 1985 Index 
1985/1980 

Árbevétel (milliárd forint) 

Mezőgazdasági szövetkezetek 186 288 155 

Ipari szövetkezetek 70 108 154 

Fogyasztási szövetkezetek 121 174 144 

Takarékszövetkezetek (betétállomány) 18 34 189 
Nyereség (milliárd forint) 

Mezőgazdasági szövetkezetek 158 17,1 108 

Ipari szövetkezetek 7,4 13,6 184 

Fogyasztási szövetkezetek 3,7 5,2 140 

Takarékszövetkezetek 0,13 0,8 615 
Nettó költségvetési kapcsolat 

(milliárd forint) 

Mezőgazdasági szövetkezetek 5,6 10,5 - 

Ipari szövetkezetek 5,1 11,2 219 

Fogyasztási szövetkezetek 2,7 6,1 226 

Takarékszövetkezetek 0,1 0,3 300 


zi kooperáció, jelenleg mintegy 150 ilyen együttműködés van, amely számos közvetett 
előnnyel is jár. A hazai áruválasztékot bővítő belkereskedelmi árucsere kétharmadát a 
szövetkezeti szektor bonyolítja le. A korlátozottabb importlehetőségek miatt nőtt a 
jelentősége, és észrevehetően gazdagítja az áruválasztékot, nemegyszer hiánycikkeket 
pótol. 

Jelenleg a mezőgazdasági, az ipari és a fogyasztási szövetkezetekben jön létre az ország 
nemzeti jövedelmének közel egynegyede. (A szövetkezeti szektor részaránya a többi 
szocialista országokban becslés szerint 5-15 százalék között van.) Ez a közel egynegyedes 
arány nálunk önmagában is jelzi, hogy szocialista gazdaságunk gyarapításában milyen 
nélkülözhetetlen szerepet töltenek be a szövetkezetek. 

Az elmúlt öt év során bővült a szövetkezeti formák köre. A hagyományosnak számító 
mezőgazdasági termelőszövetkezetek, ipari, általános fogyasztási és értékesítési, lakásé- 
piítő és -fenntartó, takarékszövetkezetek, valamint az önálló jogi személyiséggel nem 
rendelkező szakcsoportok, átalányelszámolású részlegek stb. mellett megjelentek, majd 
gyorsan emelkedett a kisszövetkezetek, az ipari szolgáltató szakcsoportok, üdülő-, műhely- 
és iskolaszövetkezetek száma. Ez is tükrözi gazdaságpolitikai szándékunkat, hogy a 
szövetkezeti szektorban növeljük a formagazdagságot, s nem az , egytípusú" szocialista 
gazdasági szervezet megvalósítását favorizáljuk, hanem a változatos igényekhez igazodó 
sokszínű vállalati, szövetkezeti szerkezet kialakítását. 

A szövetkezetek a csoporttulajdon, a tagsági viszony révén sajátos érdekeket hordoz- 
nak. A sokrétű szövetkezeti tevékenység és intézményrendszer alapján az érdekek skálája 
igen széles, hiszen ugyanaz a személy tagja lehet mezőgazdasági vagy ipari szövetkezet- 
nek, s egyúttal áfésznek és lakásszövetkezetnek is. Tapasztalataink szerint a kedvező 
politikai légkör és az állam támogató közreműködése mellett a szövetkezeti tagság 
érdekkifejezése és érdekérvényesítése volt az egyik legfontosabb forrása az eddigi dinami- 
kus fejlődésnek, a szövetkezetek rugalmasságának és kezdeményezőkészségének. 

Az elmúlt ötéves ciklus alatt az elvonások nagymértékben növekedtek, a legfontosabb 
hajtóerő mégis a szövetkezeti önkéntesség és önállóság érvényesülése volt. Nagy jelentősé- 
gű az a tény, hogy maguk dönthetnek a szövetkezet sorsáról, fejlesztéséről, a termelés 
szerkezetéről és a megtermelt javak elosztásáról. 

Társadalompolitikai jelentőségű, hogy a különböző termelő és fogyasztási típusú 
szövetkezetek sokrétű szines tevékenysége milliós tömegeknek teszi lehetővé a tevékeny 
személyes és anyagi közreműködést, lehetőséget adva a gazdasági demokráciának, az 
érdekek érvényesítésének. Tisztségviselők, testületi tagok tízezrei szereznek ismereteket, 
gyakorlatot felelős gazdasági döntésekben és az ellenőrzés területén. A szövetkezeti 
fórumokon a tagok nagy tömegei rendszeresen nyilvánítanak véleményt, az ezeken folyó 
politizálás fontos láncszeme a társadalmi közmegegyezés erősítésének. 

A szövetkezeti tagság az utóbbi években ismét, ha csak lassan növekvő mértékben is, 
de vagyoni részvételt is jelent, hiszen az alaprészjegyek, célrészjegyek, tagsági kölcsönök, 
a fejlesztési támogatások, a kötvények együttes értéke a három szövetkezeti ágazatban 
ma már milliárdokat tesz ki. Ily módon nemcsak a pénz egyfajta kamatozását érik el, 
hanem tulajdonosi tudatuk is erősödik, hiszen amibe a tagok a pénzüket befektetik, 
annak eredményeit közvetlenül vagy közvetve maguk élvezik. Jellegzetes szövetkezeti 
vonás a tetemes saját munkavállalás. Előrelendítő szerepe van a módszerek változatossá- 
gának, a szervezeti megoldások sokszínűségének. A fejlődés fontos forrása a helyi 
adottságok kihasználása, amelyik a földre, a meglévő épületekre vagy eszközökre és 
munkaerőre egyaránt vonatkozik. 

Az öt év során elkísértek bennünket gyengeségeink is, a lehetőségeket korántsem 
aknáztuk ki. Számos szövetkezet tevékenysége — a piacképes áruk termelésében, a 
kiskereskedelem egyes szféráiban, a kistermelőktől való termékfelvásárlásban, a lakás- 
építésben — nem kielégítő, s ezért jogos bírálat tárgya lehet. A szövetkezetek egy része 
elmarasztalható azért, mert tevékenységük során nagyok a veszteségek, nem megfelelő 
a készletgazdálkodás színvonala stb. A belső mechanizmus korszerűsítése sem olyan 
ütemben halad, mint ahogy az kívánatos lenne. A vezetés és irányítás költségei alig 
csökkentek, továbbra is részben önmaguk hibájából, részben külső körülményekből 
adódóan, de mindenképpen a kelleténél több pénzt emészt fel az adminisztráció. Végül 
a szövetkezetek közötti együttműködés sem ideális, sőt itt-ott a súrlódások még szapo- 
rodtak 1s. 


A továbbhaladás iránya és mértéke 


A szövetkezetek — kongresszusaikra készülődve -— abból indulnak ki, hogy az eddig bevált 
gyakorlatot tovább folytassák, elismerést kiváltó eredményeiket megőrizzék, és azokat 
újakkal gyarapítsák. A párt XIII. kongresszusa és a VII. ötéves terv megfogalmazta a 
népgazdaság előtt álló feladatokat. A szövetkezetek tevékenysége több ponton is jól 
kapcsolódik ezekhez. A működés feltételeit — csakúgy, mint eddig — a gazdaságirányítási 
rendszer, annak különböző elemei egyetemlegesen szabják meg valamennyi gazdasági 
szervezet, így a szövetkezetek számára is. Fejlődésüket azonban erősen befolyásolja az, 
hogy meglévő szövetkezeti sajátosságaik talaján vagy sajátosságaikat új elemekkel gaz- 
dagítva, miképpen tudják versenyképességüket fokozni. 

Szövetkezeti körökben vita folyik arról, hogy a szövetkezetek versenyképességének 
megőrzéséhez és erősítéséhez a jövőben elégségesek lesznek-e a jelenlegi szövetkezeti 
vonások, vagy a külső kényszer és a belső önmegújulásra való készség szükségessé teszi 
e vonások gazdagítását, megújítását. Jelenleg is széles körben alkalmazzuk a jó módsze- 
reket, de mégsem osztom a túlzottan elégedett, a , minden így jó" felfogást. Látnunk kell, 
megvan az esélye annak, hogy egyes szövetkezeti sajátosságok (tagsági viszony, vagyon- 
érdekeltség, önkormányzat) megkopnak, és észre kell venni, hogy az állami vállalati 
szervezeti rendszer korszerűsítése és a vállalatvezetés gyökeres átalakítása nagy kihívást 
és versenyt jelent a szövetkezetek számára. A szövetkezetek versenyképességét a mai 
viszonyokhoz igazítva kell növelni, úgy, hogy a szövetkezeti vonások ne csak megmaradja- 
nak, hanem a növekedés forrásai is legyenek. Akkor járunk el helyesen, ha ezt a fajta 


14 SZLAMENICKY ISTVÁN 


gondolkodást tesszük közfelfogássá a kongresszusokra való készülés során és a kong- 
resszusokon. 

Meggyőződésem, hogy akkor vállalunk kisebb kockázatot, ha szövetkezeti gyakorla- 
tunkat, stílusunkat, módszerünket az előrehaladás gyorsítása érdekében gazdagabbá és 
sokszínűbbé tesszük. Ügyünkre is igaz, hogy a mai világban a helyben maradáshoz is 
sietni kell. 

Ismertek az iparra, a mezőgazdaságra, valamint az életszínvonal- és külgazdasági 
politikára vonatkozó trányelvek; e cikk keretében a továbbiakban a gazdaságpolitikai 
célok megvalósítását szolgáló szövetkezetpolitikai kérdéseket veszem sorra: a reformfo- 
lyamatba illeszkedve, milyen területeken van elsősorban szükség megújulásra, újabb 
módszerek alkalmazására. 


Hatékonyabb belső irányítási, érdekeltségi rendszert! 


A szövetkezetek működésének eredményességét talán leginkább a belső irányítási, érde- 
keltségi viszonyok fejlesztésével, az önkormányzati működés igazabbá, érdemibbé tételé- 
vel, a vezetés színvonalának növelésével lehet elérni. Gondoljunk csak arra, hogy koráb- 
ban milyen nagy port vert fel a nádudvari módszer, a részes művelés különböző megoldá- 
sainak alkalmazása, a félkészházakció stb., amely a szövetkezeti szektorban érlelődött 
ki és vált széleskörűen alkalmazott módszerré. De ma, a nyolcvanas években új módsze- 
rekre és megoldásokra is szükség van ahhoz, hogy eredményeinket tovább javíthassuk. 
Ma nem a részhatékonyságok javításának ügyét kell piedesztálra emelni, hanem az 
általános teljesítményorientáltság feltételeit kell megteremteni, azt, hogy minél nagyobb 
tiszta jövedelmet érjenek el minél kevesebb anyag- , energia- és munkaerő-ráfordítással. Azt 
szeretnénk, hogy a szövetkezeti élet minden területén jobban éljen a , mit mennyiért" 
gondolata. Olyan szemléletváltozásra van szükség, amely természetesnek tekinti, hogy 
tevékenységünk üzleti jellegü. Nem elég. hogy csak a kényszer vigyen bennünket ebbe 
az irányba, hanem az eddiginél 15 tudatosabban kell a szövetkezetek vállalkozói arculatát 
erősíteni. . 

A hetvenes évek egyesülési hulláma az ismert negatívumok ellenére (átmenetileg 
csökkent a rentabilitás, lazult a tagsági viszony) nagyjából megfelelő szövetkezeti mérete- 
ket hozott létre. Ennek előnyei a célszerűbb fejlesztéspolitikában, a szakosodás előmoz- 
dításában, a vezetés színvonalának növelésében, a monopolszervezetekkel való partnen 
viszony megteremtésében kétségtelenül megmutatkoztak. 4Az elmúlt egy-másfél évtized- 
ben a hatékonyság növelésének fő forrása a tevékenység- és struktúraváltoztatás volt, ami 
tartósan kiugró jövedelmeket hozott. De közben az ilyen tevékenységek végzésére mások 
is vállalkoztak, s ráadásul az infláció megfékezése céljából az árképzésben az állam 
erősebb korlátokat s szigorúbb feltételeket szabott. Mindent egybe véve, az elmúlt 
évtized során a jövedelmek növelésének ez a módja bizonyos mértékben elvonta a 
figyelmet arról, hogy magán a munkamódszeren, a tevékenység . hogyanján" is markán- 
sabban változtatni kell. A szövetkezeti mozgalom nem fordított kellő figyelmet arra, hogy 
kedvező belső érdekeltségi rendszert alakítson ki, olyat, amelyben a teljesítmény és a 
felelősség a tevékenység minden láncszemében mérhető. Ehelyett az irányítás sok helyütt 
túlcentralizálttá vált, a döntési jogokat erősen központosították, és ezzel együtt indoko- 
latlanul felduzzasztották az adminisztrativ létszámot. 

Az igényekhez igazodó vállalkozások és tevékenységek kialakítása. az erők szükség 
szerinti gyors átcsoportosítása továbbra is fontos feladat, de talán ma ennél is lényege- 
sebb a szövetkezetek egyes szervezeti egységeinek önállóbbá válása, az egyes közösségek 
jövedelemtermelésben való érdekeltségének megteremtése. Ennek a folyamatnak — a 
hatáskörök ésszerű decentralizálása útján - el kell vezetnie a teljesítményelv következetes 
érvényesítéséhez, a döntési jogok, az érdekeltség és a felelősség összehangolt alkalmazá- 

sához, egyúttal a szövetkezeti vezetés stratégiai, döntéshozó képességének erősítéséhez, 
a vállalati központi vezetés ésszerűbb, költségtakarékosabb megszervezéséhez, az ügyvi- 
tel modernizáláshoz. 

A belső érdekeltségi rendszer fejlesztésében alapvető célkitűzés olvan vállalkozási for- 
mák létrehozása és működtetése, amelyek szövetkezeti keretekben maradnak , önkormány- 
zati alapokon működnek, a tag és a szövetkezet érdekeinek egyaránt megfelelnek, és 
lehetőség szerint a szervezeti egységek tevékenységében a kockázati elem is megjelenik. Ezt 
a folyamatot elsősorban az önelszámoló egységek és a kiscsoportos vállalkozások szol- 
gálják legeredményesebben. Kedvezőek az iparban a kisszövetkezetek, a mezőgazdasági 
termelőszövetkezetekben az átalányelszámolásos rendszerek működésének tapasztalatai, 
sokat ígér továbbá a költségtérítéses megoldás, a részes művelés, a kereskedelemben a 
szerződéses és a jövedelemérdekeltségü üzemeltetés vagy a különböző szakcsoportok 
működtetése. Nem a forma a lényeg, hanem a vállalkozói jelleg erősítése, a tag és a 
szövetkezet közötti érdekazonosság nagyobb fokú megteremtése. Arra is ügyelni kell 
azonban, hogy a személyes felelősségnövelés ne csorbítsa a szövetkezeti jegyeket, mint 
ahogy például itt-ott ezt a szerződésbe adott üzleteknél tapasztalni lehet. 

Az effajta szabadabb vállalkozói magatartás meghonosítása egyfelől a jogi és közgaz- 
dasági szabályozás, másfelől a belső működési rend (kölcsönös garanciák biztosítása, 
önkormányzati jogosítványok elosztása stb.) korszerűsítését kívánja. Ehhez mindenek- 
előtt a keresetszabályozás átalakítása szükséges oly módon, hogy ne kényszerítsen a 
teljesítmények visszafogására, és hosszabb időre szóljon. 

Nagyon fontos dolog, hogy az önállóság és a felelősség alsóbb szintre kerülése, 
lebontása mindenekelőtt az adott egységek eredményesebb működését, az erőforrások 
gazdaságos hasznosítását segítse elő. Egyúttal a bővített újratermelésre vonatkozó tevé- 
kenységet, a fejlesztéspolitika kialakítását vagy a kereskedelemben a nagybani árubeszer- 
zést központosítottan és előrelátóan, összehangolt, hosszú távra szóló elvek alapján kell 
megszervezni. Ez a kettősség: a működésben a decentralizálás, a fejlesztéspolitik ában pedig 
a szövetkezeti vállalati szintű stratégiai elgondolások érvényesítése alapvető kérdés. Min- 
dezek még csak helyenként érvényesülnek példamutatóan, holott ez nagy tartaléka az 
előrehaladásnak. 


A tagsági viszony fejlesztése 


A szövetkezet ereje nagyrészt azon múlik, hogy miként sikerül a tagsági viszonyt kialaki- 
tani és erősíteni. Ez eszmei, szemléleti egységet is kíván, továbbá különböző előnyökben 
(munkalehetőség, kedvezményes termékhez, áruhoz jutás, áruértékesítés könnyebbé 
tétele, szociális előnyök stb.) nyilvánul meg, egyben személyes közreműködést, vagyoni 
hozzájárulást, elkötelezettséget is jelent. 

A tagsági viszony tartalma koronként és körülményenként változik. Természetes 
dolog, hogy 1945-ben a fő szövetkezeti tagsági érdek az volt, hogy a falusi ember jusson 
hozzá az alapvető élelmiszerekhez, iparcikkekhez, meg tudja művelni a földet, kölcsönbe 
vehessen vetőgépet stb. Ugyanakkor a kötelezettséget a bevitt föld, a ló vagy kisipari 
berendezés jelentette. Az eltelt négy évtized alatt — a körülményekkel, a civilizációs 
fejlődéssel együtt — a tagsági viszony merőben megváltozott. 

A mezőgazdasági szövetkezetekben a szövetkezet és a tag korábbi vagyoni és szemé- 
lyes közreműködéséből döntően az utóbbi maradt meg, ami elsősorban a munkavégzés 
alapján járó részesedésben jelenik meg. A generációváltás következtében a tsz-tagság 
mind nagyobb hányada már nem örököse a valaha bevitt paraszti vagyonnak, s tulajdon- 
képpen a belépést csak nyilatkozattal szentesíti. A fogyasztási és ipari szövetkezeteknél 
az alaprészjegyek reálértéke erősen csökkent, s szinte már csak névleges szerepe van. 
A célrészjegy mai intézménye sem jelent teljes megoldást. A tagsági előnyök, kedvezmé- 

nyek szűk körűek. A szövetkezeti vonások megőrzése és fejlesztése érdekében — felhasz- 
nálva a nemzetközi tapasztalatokat — e téren is újítani 

Mindenekelőtt a tulajdonosi érdekeltséget, a gazdaérzetet kellene erősíteni. Látszik, 
hogy ezt a nyereségérdekeltségen keresztül nem sikerült elérni. Ezért a szövetkezeti 
dolgozók mindennapos tevékenységük során nem eléggé érdekeltek a racionális gazdál- - 
kodásban, ami megmutatkozik a szövetkezeti vagyon iránti közömbösségükben, az 
anyagok, eszközök pazarlásában, a pontosság, a gondosság hiányában és a gyenge 
vagyonvédelemben. Hogy megakadályozzuk a szövetkezeti tag , bérmunkássá" válását, 
meg kell teremteni hosszú távú érdekeltségét, azt, hogy a kollektív tulajdon gazdájának 
érezze magát. Ez a törekvés új színt adhat a szövetkezésnek olyan körülmények között, 
amikor az emberek fogyasztói magatartása meglehetősen előtérbe került. A népgazda- 
ságnak érdeke fűződik ahhoz, hogy a lakosság pénzének egyre nagyobb hányadát 
fordítsa a termelőalapok bővítésére. Meggyőződésem, hogy a szövetkezetekben a va- 
gyonérdekeltség korszerűsítése és érdemi kibővítése általános példamutatás lehet arra, 
hogy ezáltal miként növelhető a társadalom egyes tagjainak érdeke az eszközök jobb 
hasznosításában, védelmében és gyarapításában. 

Ami a megoldási módokat illeti, az többféle lehet. Kezdve onnan, hogy célszerű lenne 
minden szövetkezetnél belépési hozzájárulást kérni, s folytatva a részjegyek névértékének 
növelésével, a többszörös vásárlás szorgalmazásával. De talán a legfontosabb, hogy a 
tag konkrét szövetkezeti célokra fektesse be a pénzét célrészjegy formájában. Az áfészek 
célrészjegy-állománya 1980-ban mindössze 640 millió forint volt, s jelenleg mintegy 3 
milliárd. A tsz-ekben két évvel ezelőtt kezdték ösztönözni a jegyzést, s ma már közel ! 
milliárd forinttal számolnak. Az érdeklődést azonban elsősorban az előnyös kamat 
keltette fel: igazi tulajdonosi érzetet javarészt csak a konkrét, a tagok életét kézzelfogha- 
tóan érintő beruházásoknál (ABC-áruház, étkezde, kultúrházépítés stb.) és a falvakban 
kelt. A jegyzési akció sajnos nem érintette a szövetkezeti tagság széles körét, a módosab- 
bak jegyeztek, akik a szövetkezeti tagság csekély hányadát teszik ki. Vannak persze jó 
példák is, ahol a tagság zöme nem otthon s még csak nem is takarékbetétben tartja a 
pénzét, hanem a szövetkezeten keresztül forgatja, s ez a szövetkezet számára szinte teljes 
önfinanszírozást tesz lehetővé. 

Előrelépés lenne, ha a célrészjegy után a tag garantált kamatot kapna, s további előnye, 
részesedése a befektetés hozadékától, a működés nyereségességétől függne. (S ezt az OTP 
betétikamat-mértéke sem korlátozná.) Még szerencsésebb találkozás lenne, ha a tag a 
pénzét egy meghatározott célra fektetné be, s ugyanebben a tevékenységben dolgozna 
is, így ez közvetlen, valós tulajdonosi kötődést teremtene, s bér helyett tulajdonképpen 
jövedelemrészesedést kapna. Jó lenne ugyanis elérni, hogy a tagok (leginkább a termelő 
típusú szövetkezeteknél) nagyobb felelősséget vállaljanak a szövetkezet gazdálkodásáért, 
az esetleges veszteségekért is. Arra természetesen ügyelni kell, hogy a meghatározó 
továbbra is a munkából szerzett jövedelem legyen. Ezt a részjegyek jegyzésének korlátozá- 
sával lehet elérni, s ezáltal a befektetett tőke hozadéka nem csökkenti, hanem inkább 
növeli a munkában való érdekeltséget. 

A tagsági viszony továbbá bizonyos előnyökben, kedvezményekben nyilvánul meg. 
Máig rangja maradt a háztáji földnek, miközben egyre erősödött árutermelő jellege. 
A tag a tsz-től előnyös furvarfeltételek mellett kap tömegtakarmányt, gondoskodnak a 
sertések átvételéről és továbbításáról, vásárlási visszatérítéshez jut az áfész-tag, kedvez- 
ményes áruakciók elsőszámú részese stb. 

Manapság gondot okoz, hogy a tagság kevésbé becsüli a szövetkezet eredményéből 
megvalósítható közös létesítményeket. A közvetlen tagi érdekeltség biztosítása mellett 
pedig az a legfontosabb, hogy a szövetkezet eredményesen működjék, mert így teremthető 
lehetőség arra, hogy mindenki érdekében kulturáltabb legyen a munkahely, jobb a 
szociális ellátás, jusson pénz az utak megjavítására a tsz, áfész vagy ipari szövetkezet 
területén, vásárolhassanak a népi táncosoknak ruhákat stb. Az effajta előnyöket jobban 

tudatosítani kell, egyúttal természetesen fontos színesebbé és markánsabbá tenni a közvet- 
len tagi előnyöket is. Hiszen ez a legkifejezőbb módja a tagi kötődés erősítésének. 
(Megjegyzem, e tekintetben eltér a fogyasztási szövetkezet helyzete, hiszen a tagoknak 
csak töredéke egyben a szövetkezet dolgozója is, míg a termelő típusú szövetkezetek 
alapvetően a tagság megélhetését biztosítják.) 

Az áfészek a mai szerény és utólag elszámolt vásárlási visszatérítés helyett (vagy 
mnellett) tagsági vásárokat, akciókat szervezhetnének. E célból részvételre jogosító igazo- 
lásokat lehetne adni, amelyekkel fel nem használásuk esetén sorsolásokon vehetnének 
részt. Az akciók jobban kötődhetnének a szövetkezet üzletpolitikai céljaihoz, és eseten- 
ként egyes rétegeket (alapítók, idősek, fiatalok, házasodók stb.) előnyben részesítenének. 
A tag élvezzen előnyt a szövetkezeti boltokban a vásárlási előjegyzéseknél; a takarékszó- 
vetkezetek nyújtsanak kamatkedvezményt, adjanak elsőbbséget bizonyos hiteligények 
kielégítésénél; a tsz nagyobb mértékben nyújtson hitelt a háztáji gazdaság felszerelésének 
korszerűsítéséhez, váljék lehetővé célrészjegyek jegyzése e célok megvalósításához. 

Az utóbbi évek jelensége, hogy nemegyszer ellentétbe kerül a szövetkezet nyereségérde- 
keltsége a tagi érdekeltséggel. Az egész magyar gazdaságnak gyenge a tisztajövedelem- 
termelő képessége, ennek növeléséhez népgazdasági érdekek fűződnek, többek közt a 
szövetkezetekben is. Kétségtelen viszont, hogy a nyereségre való törekvés nem minden 
esetben vág egybe az egyes tagok érdekeivel. Például az áfésznek mint szövetkezetnek 
ahhoz fűződhet jövedelemérdekeltsége, hogy valamilyen keresett ipari cikk gyártásával 
foglalkozzék, ahol jó esetben 10 százaléknál is több nyereséghez juthat. Ugyanakkor 
általában a tagok többségének például érdeke, hogy kulturáltabb körülmények közt 
vásárolhasson. Ilyen tevékenységnél azonban a legjobb esetben is csak 2-2,5 százalék 
nyereséghányadot lehet elérni. Ez a probléma valós, és legélesebben a kistelepüléseken 
jelentkezik, ahol az üzletek, vendéglátóegységek működtetése gyakran ráfizetéses. Noha 
az ottani lakók sorsáért nem az áfészek felelnek, mégis, amikor a falu majd minden 
lakója szövetkezeti tag, rendre elsőbbséget élveznek a tagok érdekei, s ilyenkor a boltok 
veszteségét más, nyereséges vállalkozások pénzéből fedezik. Viszont a városokban, a 
nagyobb községekben, ott, ahol más szektorok is kereskednek vagy termelnek, a műkö- 
désnél a gazdaságosság legyen a perdöntő, és itt a tag érdeke elsősorban a szövetkezet 
nyereségességéhez fűzödjék. 

A tagok érdekvédelmének lehetőségeit sem aknáztuk ki teljesen. Hiszen egyrészt a 
termelők, főként a kistermelők érdekét szolgálná az, hogy ha a jobb minőségű, a piacon 
jobban eladható áruk előállítását a szövetkezetek a mainál jobban segítenék és szorgal- 
maznák, másrészt, a szövetkezeteknek sokkal nagyobb értékesítési biztonságot kellene 
nyújtaniuk a kistermelőknek. De a termelők érdekvédelme mellett a fogyasztói érdekvé- 
delem is fontos dolog, hiszen a több mint 1,5 millió vegyes foglalkozású áfész-tag egyben 
fogyasztó is. A lakásfenntartó szövetkezeti tagok érdekvédelme szempontjából előbbre 
lépést jelentene, ha megteremthetnénk a lakások építésére és felújítására a jótállási 
rendszert. Bizonyára elismerés övezné az önköltségen való gépkölcsönzés gyakorlatát és 
a kiskereskedelemben vásárolt áruk gyakoribb ingyenes házhoz szállítását. A kistelepü- 
léseken olyan , mindenes" jellegű boltokat lehetne létrehozni, amelyek a szokásos áruel- 
látás mellett postai szolgáltatást éppen úgy nyújtanának, mint ahogy vény nélküli gyógy- 
szereket árulnának. 


Érdemibb önkormányzatot! , 

A belső mechanizmus fejlesztésével és a tagsági viszony erősítésével együtt korszerűsíteni 
kell a szövetkezetek önkormányzati szerveinek működését is. Mindenekelőtt a meglevő 
gyakorlaton szükséges javítanunk: vagyis száműzni kell a formalitásokat, vigyázni arra, 
hogy az egyes fórumokon az odaillő témákat terjesszék elő, és a résztvevők jól felkészül- 

jenek a döntésekre. Kívánatos az is, hogy csökkentsük a gyűlések demonstratív jellegét 
és növeljük azok munkajellegét. Valószínű, hogy ritkítani kell a bizottságok számát, és 
számukra rugalmasabb működési rendet kell teremteni. 

Ma a jogszabályok például az áfészek számára összesen 7 bizottság létrehozását írják 
elő kötelezően, vagy ajánlják. A vezetőség, az igazgatóság és a felügyelő- (ellenőrző-) 
bizottság kötelező létrehozásán kívül fakultatívvá kellene tenni, hogy a szövetkezet milyen 
célból kíván bizottságokat létrehozni. Ahol a tagok között nincsenek fiatalok, ott minek 
például ifjúsági bizottságot létrehozni? A szakmai bizottságokat is mindig az igényekhez 
igazítva kellene életre hívni, illetve megszüntetni. Ha például háztartás vezetésére akarják 
a tagokat megtanítani, akkor erre hozzanak létre szakmai bizottságot, de ha a sertéste- 
nyésztéssel van baj, akkor ennek a felszámolására kell megalakítani. Amennyiben a 
probléma megoldódott, a bizottságot is meg kell szüntetni. Hogyha központilag előírják 
egy-egy bizottság létrehozását, akkor ahhoz már tisztségviselők kellenek, munkatervet 
kell készíteni, időnként összeülni (ha kell, ha nem), ez mind-mind az érdemi munkától 
vonja el a figyelmet. 

A szervezeti és működési rend átgondolása után arra is fel kellene hívni a figyelmet, 
hogy manapság egyidejüleg növekszik a szakavatott vezetés, a nívós menedzselés iránti 
igény, és egyben a tagi, tulajdonosi képviselet erősítésének szükséglete. Ma ez a két 
szempont a szövetkezeti testületekben meglehetősen keveredik, különösen ott, ahol a 
testületek összetételére vonatkozó kívánalmakat (korösszetétel, iskolai végzettség, a 
nemek aránya stb.) komolyan veszik. 

Az újítás lehetősége, legalábbis a fogyasztási típusú szövetkezetekben, mindenképpen 
kínálkozik. Ugyanis a versenyszférában szükséges gyors reagálóképességet csakis a 
mainál , profibb" szakvezetés teremtheti meg. Egyúttal a tulajdonosi irányítást és ellenőr- 
zést is a mainál hatékonyabban kellene megvalósítani. Ezt egyszerűen úgy lehet megolda- 
ni, hogy ezentúl a felügyelőbizottság testesítse meg teljeskörűen a tagok, a tulajdonosok 
képviseletét, és bővüljön ki az intézőbizottságok elnökeivel, akik a helyi , üzeneteket" 
hozzák. Természetesen a felügyelőbizottságnak a mainál nagyobb hatásköre lenne, 
aktívabban működne, a tagságot érintő és az egész szövetkezet életét befolyásoló kérdé- 
seket tárgyalna meg, szükség szerint döntene a szövetkezetet érintő alapvető, lényeges 
kérdésekben és ellenőrizné a szakvezetés tevékenységét. Ám az igazgatóságokba a válasz- 
tott elnök vezetésével kizárólag alkalmazottakat, szakvezetőket, ún. menedzsereket, a 
szövetkezet kulcsembereit kellene bevonni, kinevezni. (Jelenleg ezeknek a szakemberek- 
nek az aránya az igazgatóság létszámának csak egyharmadát teheti ki.) 

Egyidejűleg a mainál nagyobb szabadságot kellene adni az igazgatóság élén álló 
elnöknek, aki az igazgatóság segítségével, tehát a kollektív vezetés útján teljes felelősséget 
vállalna a munka megszervezéséért, annak eredményességéért, s azért, hogy a tagok által 
megszabott fejlődési irány érvényesüljön. Nem véletlen, hogy a szerepek ilyen megosztá- 
sára éppen azokban az országokban került sor, ahol valós és élénk piaci verseny van, 
ahol az üzleti szempontok erőteljesen érvényesülnek, s ahol egyidejűleg kell nagy hang- 
súlyt helyezni a szövetkezet működésének hatékonyságára és a szövetkezeti jelleg fenn- 
tartására. 

Gyakorta használjuk azt a kifejezést, hogy , szövetkezeti mozgalom". Valóban mozga- 
lom a szó igazi értelmében, mert a szövetkezetekbe tömörülő tagokat nem csupán a 
megélhetés, az üzleti tevékenység, a gazdasági haszon vezérli, hanem társadalmi célokat 
is követ, az összefogás széles értelmű kollektivizmust jelent. Már az 1947. évi Szövetkeze- 
ti Törvény is kimondta: , A szövetkezet mindig gazdasági célból alakul. Gondoskodni 
kell azonban arról is, hogy tagjai közösségi szellemben nevelődjenek és egyúttal a 
szövetkezet tárgyának megfelelő gazdasági szaktudást, a szövetkezeti önkormányzati 
ügyekben és életvitelben való jártasságot, közgazdasági, illetőleg társadalomtudományi 
tájékozottságot szerezhessenek." Ma már persze a törvényt a gyakorlat bőven igazolta, 
és a valóságban létezik az, amit közel 40 évvel ezelőtt jogszabály fogalmazott meg. 

A szövetkezés abban az értelemben is mozgalom, hogy eredendően a tagok alulról jövő 
kezdeményezésére jön létre. 1945 tavaszán a földműves-szövetkezeteket a szegényparasz- 
tok, az újonnan földhöz juttatott gazdák alapították, egymásban társat keresve, hogy 
az ezeréves jussukon mielőbb megindulhasson a termelés. Ma a mozgalmi jelleget az 
mutatja, hogy valamennyi szövetkezet együttes taglétszáma több mint 4 millió. A felnőtt 
lakosság fele tagja valamely, esetleg egyszerre több szövetkezetnek is. Mozgalmi jellegét 
tükrözi az a sok javaslat, kezdeményezés is, amely a szövetkezeti tagság köréből nemcsak 
szövetkezeti, hanem társadalmi-gazdasági kérdésekben is napvilágot lát. Széles körű ez 
a társadalmi bázis, mert a szövetkezeti parasztokon és munkásokon túl magában foglalja 
a társadalom legkülönbözőbb foglalkozású tagjait: állami vállalatok dolgozóit, tisztvise- 
lőket, tanítókat és nyugdíjasokat egyaránt. 

Nagyon fontos szerepet töltenek be a szövetkezetek a tagok kulturális és művelődési 
színvonalának emelésében. Sok helyen vállalkoznak kulturális értékek, műemlékek meg- 
őrzésére, kulturális rendezvények tartására, sőt az ún. hétköznapi kultúra támogatására, 
meghonosítására, számos helyen felkarolják a népi kultúra hagyományainak őrzését, 
ápolását is. 

Miért kell a szövetkezés mozgalmi oldalát jelenleg emlegetni? Azért, mert egyfelől 
megvan a reális veszélye annak , hogy a mozgalom társadalmi vetülete a haszon egyoldalú 
hajszolása következményeként gyengül. Ezt nem szabad megengedni. Más szempontból 
viszont a mozgalmi vonást azért kell hangsúlyozni, mert mintha itt-ott ezt lebecsülnék 
egy kicsit, vagyis azt, ami alulról jön, amit alulról kezdeményeznek. Pedig ez éltető ereje, 
fontos forrása lehet a fejlődésnek a nyolcvanas években éppen úgy, mint ahogy ez volt 
a felszabadulás utáni korszakban. Ebben a vonatkozásban vissza kell térni a szövetkezeti 
mozgalom haladó hagyományaihoz. A szövetkezeti élet legyen emberközeli, a vezetés 
munkastílusa pedig mozgalmi jellegű. Vagyis ne a parancs, hanem a meggyőzés, ne az 
egyénieskedés, hanem a kollektivizmus váljon uralkodóvá. Legyenek biztosítékai annak, 
hogy a tagok még inkább magukénak érezzék azt a közösséget, amelyben élnek, ahova 
vagyoni vagy személyes közreműködésükkel tartoznak. S minél inkább így lesz, annál 
életerősebb lesz szövetkezeti mozgalmunk. 

A szövetkezeti belső működésnek nagyon fontos feltétele a színvonalas vezetés. A gya- 
korlati tapasztalatok bizonyítják, hogy az előrehaladásnak, a korszerűsödésnek egyik 
hordozója az első számú vezető, s a vezetés — mint csapat — összehangolt munkája. 
Kézzelfoghatóan igazolható, hogy az alacsony hatékonyságú vagy azzá váló, illetve a 
felemelkedő szövetkezetekben szoros összefüggés van a tevékenység és a vezetés rossz, 
illetve jó színvonala között. Noha a tényezőket nem lehet pontosan számszerűsíteni, 
annyi a tapasztalatok alapján biztosan állítható, hogy a két tényező között legalább 
70-80 százalékos a korreláció. A fogyasztási szövetkezetekben végzett vizsgálataink 
szerint egy-két év elegendő ahhoz, hogy egy rosszul működő szövetkezet felemelkedjék 
vagy egy jól működő szövetkezet lezuhanjon, és ebben a legfontosabb az első számú 
vezető vállalkozási hajlama, gyorsasága, közgazdasági gondolkodása, kezdeményező- 
készsége és kockázatvállalása, vagy éppen gyengesége. Persze emellett a szövetkezetek- 
ben is fontos, hogy a vezető vonzó egyéniség, mozgalmi beállítottságú ember legyen, és 
ne autokratikus, hanem demokratikus stílusú vezetést valósítson meg. 

A VII. ötéves terv minden eddiginél jobban számít az emberi kezdeményezőkészségre. 
Szövetkezeti mozgalmunk minden korban, az 1945 utáni években és a hatvanas évekbeli 
reform időszakában egyaránt tudott alkalmazkodni a körülményekhez. Ezek a tulajdon- 
ságok megvoitak a mozgalomban, és hatottak is. Élesszük fel jobban ebbéli hagyomá- 
nyainkat, s ezek között a célratörő kádermunkát is! 

Verseny, kooperáció, szervezetfejlesztés 


Nagyon fontos, hogy a szövetkezetek tudomásul vegyék és felismerjék a gazdasági 
verseny létezését és erősödését, egyúttal az integráció, a kooperáció magasabb szintü 
megvalósításának szükségességét. A gazdasági verseny fokozódása irányítási rendsze- 
rünk korszerűsítésének egyik lényegi eleme és a gazdaságosabb termék-előállítás egyik 
ösztönző tényezője. Azért hozom ezt szóba, mert vannak szövetkezetek, amelyek , lelkiz- 
nek" azon, hogy verseny van, és védelmet, hosszú időre mentőövet kérnek ahelyett, hogy 
megtanulnának , úszni". Ez utóbbit kell tenni, vállalva a nehézségeket is. Versenyezni kell 
a piacképesebb áruelőállításban, a kiskereskedelemben, a nagykereskedelemben, az állami 
és magánszektor viszonylatában, a lakásépítés frontján, az exportelőnyök megszerzésében 
egyaránt. 

Fontos azonban a verseny helyes értelmezése. Manapság jobbára inkább a magasabb 
árért folyik, nem az alacsonyabb költségek révén, s nem több és nem új termékek 
előállítása útján, hanem a már létrehozott termékek előnyöket nyújtó osztozkodásán 
folyik a harc, a régi konstrukciójú, de jövedelmező termékek gyártásának megszerzésé- 
vel. E torzulásnak az az elsődleges oka, hogy számos termékből nincs kínálati piac. Arra 
kell berendezkednünk, hogy ez fokozatosan megteremtődik, s akkor a verseny fő ténye- 
zőjévé válik, hogy ki tud kevesebb ráfordítással többet termelni, forgalmazni, tetszető- 
sebb árut a pultra tenni, olcsóbban eladni, ki tud otthont keresőknek, pénzügyi szolgálta- 
tást igénylőknek előnyösebb feltételeket teremteni. Számos országban irigylésre méltó, 
hogy a verseny fő tényezőjévé az válik, hogy ki tud több vevőt maga számára megszerezni 
azáltal, hogy jobb árut kínál és olcsóbban, mint a másik. 

Elkeserítő az is, hogy sajnos mai gyakorlatunkban a verseny nem erősíti az összefo- 
gást, hanem ellenkezőleg, a túlzottan egyéni siker hajszolására ösztönöz. Pedig rövidesen 
el kell jutnunk majd oda - mint ahogy néhány fejlett piacgazdaságú országban már 
eljutottak -, hogy megtaláljuk az együttműködés formáit, annak ellenére, hogy verseny 
van. 

A szövetkezeti társulások, közös vállalatok nagymúltúak, a mozgalom elválaszthatat- 
lan részei, jól szolgálták az elmúlt időszakban a szövetkezeteket. Fejlődésük üteme és 
gazdálkodásuk hatékonysága gyorsabb és jobb színvonalú, mint az adott szakmai közeg 
átlaga. Az utóbbi években azonban gyarapodtak az érdekkülönbségek, az ütközések. 

A szigorúbbá vált gazdasági környezetben a tagszövetkezetek fokozottabb előnyöket 
várnak társulásaiktól, ezzel szemben a közös érdekű fejlesztésekhez való hozzájárulásuk 
a korábbinál is kisebb. Érdekellentétet szül az erősödő vállalati, szövetkezeti önállóság. 
Újra kell értékelni helyzetüket, és meg kell találni az összefogás gyümölcsöző módjait. 
Méghozzá abból kiindulva, hogy a társulások tagjai valóban érdekelt és aktív tagok 
legyenek (ma jó részük nem az), az önkormányzat váljék igazibbá, az alapítók viseljék 
döntéseik minden következményét, a közös vállalatok alakítsanak ki vonzó, gazdaságos 
fejlesztési célokat és azok megvalósításához az alapítók tőkével is járuljanak hozzá. A tő- 
kehozzájárulás mellett a szövetkezeti társulások működtetésében is meg kell jelenniük a 
szövetkezeti jegyeknek. Kínálkozó az egyes szövetkezeti ágazatok közötti gyakoribb 
együttműködés, termelők és kereskedők, pénzintézetek és lakást építők közt egyaránt. 
Mindezt ösztönzően segítse az érlelődő új társulási jogszabály is. 

Gazdaságirányítási rendszerünk korszerűsítése során rövidesen meg kell érlelni a szó- 
vetkezeti bank vagy bankok létrehozásának gondolatát. Ezáltal lehet megszabadulni egy 
olyan pénzügyi gyakorlattól, hogy majd minden szövetkezet a saját eszközét saját 
kerítésén belül használja fel, ahelyett, hogy a tőke a gazdaságosabb vállalkozások fele 
áramolna. A takarékszövetkezetek országos hálózata kiépült üzletházaival és begyakorolt 
apparátusával önmagában is beérett a bankká szerveződésre, élvezve a közel kétmilliós 
tagság támogatását, és a bankká szerveződéssel megteremtve a tagi betétek vállalkozá- 
sokba fektetésének esélyeit. 

Nemzetközileg komoly figyelmet kap a magyar szövetkezeti gyakorlat formagazdagsá- 
ga. Jelenleg 13-féle szövetkezet létezik, és emellett 3 olyan közösségi vállalkozás van, 
amely szövetkezetekhez kapcsolódva működik. Ennek ellenére megfontolandó, hogy a 
szövetkezés lehetőségei, mint amelyek a társadalmi önszerveződés és önigazgatás egyfajta 
megoldási módjai, tovább terebélyesedjenek. Más országokban a szövetkezetek , választé- 
ka" a miénknél is gazdagabb. Hiszen vannak országok, ahol szövetkezeti alapon szerve- 
zik a kábeltelevíziózást, vagy kulturális szövetkezetek működnek, vagy egészségügyi 
szövetkezetet hoznak létre kórházakkal, vagy biztosítási szövetkezetet létesítenek. , Nap- 
hasznosító" szövetkezetet szerveznek a lakóházak energiaellátásra, óvodát, csecsemő- 
gondozót tartanak fenn, fuvarozási szövetkezet működik, sőt előfordul, hogy az állam 
által törvényesen jóváhagyott módon szövetkezetek alapíthatnak iskolát. Van ahol 
vegyes profilú, komplex szövetkezeteket szerveznek, főként a fejlődő országokban vagy 
az elmaradott térségekben. S az élet azt is ki fogja kényszeríteni, hogy egy-egy szövetkeze- 
ti forma a másikba , átmehessen", hogy a működési terület senki számára se legyen 
tiltott. 


Az állam és a szövetkezetek viszonya 


A szövetkezetek és az állam kapcsolatát magas szintű jogszabályok megfelelően és 
hosszú távra rendezik. (Ama nagyon kevés ország közé tartozunk, ahol ezt a viszonyt 
törvény szabályozza.) Ezekben elismerést nyer a szövetkezetek gazdasági és szervezeti 
önállósága, a szövetkezeti tulajdon egyenrangúsága és szocialista jellege, továbbá a 
szövetkezeti önkormányzat. Az állami törvényességi felügyelet intézménye is alapvetően 
jól segíti a törvényes rend érvényesülését. Az érdekképviseleti szerveknek az érdekelt 
állami intézményekkel való kapcsolatai kialakultak, alapvetően rendezettek. 

Van persze tennivaló a jogszabályok korszerűsítése terén is. A fentebb leírtakat is 
figyelembe véve, azt gondolom, a szövetkezeti kongresszusokon is hangot kell adnunk 
annak, hogy egyszerűsödjenek e jogszabályok. Váljék a szövetkezeti törvény keretjelle- 
gúűbbé, továbbá valamennyi jogszabály jobban igazodjék a valóságos szövetkezeti élet- 
hez. Minthogy ma tucatnyi szövetkezeti forma működik hazánkban, eltérő jellegzetessé- 
geiket a működési előírásokban, a határozathozatali képességben és még sok minden 
másban a jogszabályoknak is árnyaltabban kellene megfogalmazniuk. 

A szövetkezeti mozgalom állandósult gondja, hogy a magas szintű jogszabályokat 
rengeteg utasítás, útmutató, körlevél, irányelv egészíti ki, amely burkoltan jogszabály- 
ként , viselkedik". Mindez nehezíti a központi akarat és egyben a szövetkezeti érdekek 
felismerését és értelmes kezelését is, zavarja a szövetkezeti működést és gazdálkodást. 
A szövetkezetek a jogilag biztosított önállósággal akkor tudnak élni, ha van mi fölött 
dönteni, ha pénzügyi, közgazdasági szempontból is megvannak a feltételek. Sajnos az 
elmúlt időszakban csökkent ez a lehetőség. Az áfészek esetében például 1970-ben az 
elvonás után a tiszta jövedelem fele maradt náluk, 1980-ban már csak 37 százaléka, s 
tavaly mindössze 20 százaléka. A termelőszövetkezetekben, ipari szövetkezetekben ha- 
sonló mértékű változás következett be. A szövetkezeti vezetők megértik, hogy szükséges 
a jövedelmek központosítása, de mint gazdálkodók, mint vállalkozók lehetetlen helyzet- 
be kerülnek, és sokszor tehetetlenek, nem tudnak mit csinálni. Egyik-másik szövetkezet 
kezdi felélni saját vagyonát, hiszen már az amortizációból fizetik az adót. 

Nemegyszer egy-egy szabályozót visszamenőleg érvényesítenek, ami külön traumát 
okoz. Mindez nem engedi eléggé kibontakozni az önállóságot. Mostanában külön 
problémát jelent, hogy gyorsan szaporodnak a különböző gazdálkodó és társadalmi 
szervek részéről azok a kérdések vagy előírások, amelyek a szövetkezetek fejlesztési 
alapjait terhelik: ezek elsősorban a csatornázáshoz, telefonhálózat építéséhez, gázbekő- 
téshez, környezetvédelemhez való hozzájárulásra vonatkoznak. 

A gazdasági szabályozók változásai sokszor kiszámíthatatlanok. Ezért a szövetkezetek 
nem mernek hosszabb távra vállalkozni, hiszen mindig minden változik. Nincs a szabá- 
lyozórendszernek fix pontja. Bonyolult a szisztéma, a gazdasági kényszert megfogalma- 
zó előírások nemegyszer következetlenek, az ösztönzés pedig bátortalan. Ezekkel a 
kritikákkal mindenképpen számolni kell akkor, hogyha erősíteni akarjuk a stratégiai 
szemléletet, ha előrelátóbb gazdálkodást és struktúraátalakítást is magában foglaló 
fejlesztéspolitikát akarunk megvalósítani. 

Végül említésre érdemes fontos elvi kérdés, hogy a szövetkezetek a közgazdasági 
szabályozókban a normativitás és az egyenlő feltételek elvét elfogadják, helyeslik. Ha 
kérnek valamit, hogy ezt az elvet az érdekelt állami szervek következetesebben érvényesít- 
sék szektorra és tevékenységre, kis- és nagyvállalatra való tekintet nélkül. Mindemellett 
léteznek a szövetkezeti tulajdon tényéből és főként a működési terület sajátosságaiból 
adódóan az általánostól eltérő jegyek is. Vannak az országnak olyan térségei, ahol a 
népességmegtartást munkahelyteremtéssel, az áruellátás javításával, a közművelődés 
lehetőségeivel döntően a szövetkezetek vállalják magukra jórészt a tagok iránti elkötele- 
zettség alapján. Ezeket a szempontokat az illetékes állami szervek nem mindig tartják 
számon, és nem kellően honorálják. 


Az érdekképviselet változó feladatai 


A gazdaságirányítási rendszer korszerűsítésével tovább fejlődik a szövetkezeti önállóság 
és autonómia. Ezzel együtt azok a sajátos érdekek, amelyeket a különböző szövetkezetek 
hordoznak, még inkább felszínre kerülhetnek. Ilyen körülmények között elengedhetetlen 
a megfelelő intézményrendszer, a hatékony képviselet. A gazdasági szabályozás normati- 
vitása és a verseny erősödése láthatóan a gazdaság területén fokozza a hatékony képvise- 
let jelentőségét. A szövetkezeti mozgalom összefogása, együttműködése mindig nagy 
erőforrás volt a fejlődéshez. Az új körülményekhez és feladatokhoz igazodva ezt az 
összefogást és együttműködést megőrizni és tovább erősíteni közös feladatunk. 

Az érdekképviseletek funkciója, munkájuk tartalma az elmúlt évtizedek során nagyot 
változott. Hiszen volt időszak, amikor például a SZÖVOSZ és az OKISZ tervfeladatokat 
kapott, s a fő tennivalója abban állt, hogy a népgazdasági tervben előírtakat megértesse, 
avagy rákényszerítse a szövetkezetekre, s felülről segítse azok megvalósítását. Ma viszont 
azt kell tudomásul vennünk, hogy a szövetségek a megbízást a szövetkezetektől kapják, 
sajátos érdekeik védelmére és közös kezdeményezéseik realizálására. Egyszóval az érdek- 
képviselet iránya megfordult: egy-egy ágazatot érintően nem annyira fölülről lefelé, 
hanem alulról fölfelé működik. Mai irányítási rendszerünk megkívánja a sokirányú 
kontrollt, s információt, véleményeket és kritikát vár a döntésekhez. E feladatok ellátásá- 
ban az érdekképviseleti munka nagy jelentőséget kap. 

Azzal, hogy a szövetkezetek fokozatosan egyre , felnőttebbé" válnak, óhatatlanul 
módosul az érdekképviseleti munka tartalma. Hiszen számos olyan funkciót lehet levenni 
a megyei vagy az országos szövetségek válláról, amelyeket eddig kényszerűségből végez- 
tek el, mert a szövetkezetek nem voltak képesek rá, segítséget kellett kapniuk. A mostani 
időszakban újszerű követelmények jelentkeznek az érdekképviseleti munkával szemben. 
Növekszik a szövetkezetek közötti együttműködések kiépítésében való szerepük vagy 
például segíthetik a számítástechnika bevezetését és alkalmazását, új termelési és kereske- 
delmi módszerek meghonosítását stb. Az érdekvédelmet erősíteni kell az önállóságot 
sértő hatósági fellépések és követelések ellen. 

Végül fejlesztésre szorul az érdekképviseleti szervek irányítása is. Fontos, hogy az 
érdekképviseleti munkában az alapítók akarata érvényesüljön, amihez az intézményi. 
személyi és a munkastílusbeli feltételeket, garanciákat is meg kell teremteni. Ennek érdeké- 
ben kell erősíteni a mozgalom vezetésében a társadalmi-szövetkezeti jelleget, növelni a 

testületek szerepét és rangját. A testületi állásfoglalások következetesebben érvényesülje- 
nek, legyenek meghatározóak a mozgalomban. A tagi képviselet a mainál jobban tükrö- 
ződjék a testületek összetételében, működésük demokratizmusában. Erősödjék a moz- 
galmi jelleg, szabaduljanak meg a munkastílusukban még fellelhető igazgatási jellegű és 
bürokratikus vonásoktól. Az ésszerűség döntse el az ülések gyakoriságát és a hozandó 
határozatok számát. 

E képbe illeszthető az a törekvés is, hogy a tagi képviseletet megvalósító választott 
testületek élén aktív szövetkezeti elnök álljon, aki személyében a szövetkezeti tagok 
érdekeinek közvetlen szószólója. Egyúttal a mozgalom ügyvezetését, a döntések előkészí- 
tését, valamint a határozatok végrehajtásának elősegítését, a két ülés között a mozgalom 
képviseletét a függetlenített apparátus segítségével főhivatású vezető lássa el. A megválto- 
zott igényekhez és szerepkörhöz igazodóan az apparátusok szervezetének és létszámának 
kialakításánál legyen állandó követelmény a magas fokú szakmai színvonal, s az egyes 
szövetkezeti ágazatok differenciált igényének figyelembevétele. —. 

Indokoltnak látszanak szervezeti módosítások, bizonyos funkciókat, szerepeket nem 
közvetlenül az érdekképviseleteknek kellene ellátniuk, hanem szolgáltató részlegekként 
működhetnének a szövetkezetek megbízásából. 


A szövetkezetek kongresszusaikra jó , hátszéllel" készülnek, van politikai elismerés és 
biztatás, jó alapot adnak az elmúlt öt év eredményei is. Számolnak a fejlődés, az 
előrelépés , belső" szükségletével, s ebből kiindulva keresnek feleletet, válaszokat kong- 
resszusaikon a jelen és a jövő kérdéseire. Mindent egybevetve azt tűzik ki célul, hogy 
valamennyi ágazatban a szövetkezetek saját arculatukat megőrizve, a szövetkezés nagy 
történelmi és nemzetközi tapasztalatait és formakincseit fölhasználva növeljék verseny- 
képességüket, gazdagítsák szövetkezeti vonásaikat. 


M. Kiss József: 
Téli Balaton 

A tájékozódás joga — a tájékoztatók felelőssége 


Országgyűlésünk 1986. március 20-án törvényt alkotott a sajtóról, a tájékoztatásról. Ez 
a sajtótörvény társadalmunk szocialista fejlődésének jelentős eredménye, egyben tovább- 
építésének alkalmas segítője és ösztönzője lehet. Nemcsak megerősíti alaptörvényünk- 
nek, az alkotmánynak a 64. §-ában foglaltakat: , A Magyar Népköztársaság a szocializ- 
mus, a nép érdekeinek megfelelően biztosítja a szólásszabadságot, a sajtószabadságot és 
a gyülekezési szabadságot", hanem ezt az alkotmányos alapjogot lényegesen ki is terjesz- 
ti. Mégpedig kiegészíti a népnek a tájékozódáshoz való jogával, valamint a sajtó dolgo- 
zóinak ama jogával és kötelességével, hogy felelősen, megbízhatóan, hitelesen s lehetőség 
szerint gyorsan tájékoztassanak a haza és a nagyvilág eseményeiről. 

Ez a most alkotott — szocialista — törvény szerves folytatása annak a progresszív 
törvényalkotó munkának, melynek mágjg is ható, becses alkotása volt az 1848. évi XVIII. 
törvény, az első magyar sajtótörvény. A második sajtójogszabály, vagyis az 1914. évi 
XIV. törvény néhány hasznos újítást vezetett be ugyan (helyreigazítási jog, a hírlapírók 
védelme), de az 1848-ban alkototthoz viszonyítva mégis inkább a sajtószabadság korlá- 
tozásának irányában hatott. A hamarosan kitörő első világháború idején pedig már 
olyan kivételes jogszabályokat léptettek életbe, amelyek igen-igen szűk határok közé 
szorították a sajtószabadságot. Ekkorra egyébként a magyar sajtó jó része különböző 
tőkés konszernek kezébe került, s ezek politikai, üzleti érdekei határolták be, szabták 
meg a sajtó mindenkori mozgásterét. Egyúttal a dualizmus éveinek kormányai is igen- 
igen nehezen tűrték, nem tolerálták sajtónk legjobbjainak törekvéseit. 

Az első magyar proletárdiktatúra újra a sajtószabadság zászlaját emelte fel. A Magyar 
Tanácsköztársaság alkotmánya 1919. július 28-án kinyilvánította: , A Tanácsköztársa- 
ságban a dolgozók véleményüket írásban és szóban szabadon kifejthetik." Törvénybe 
iktatták, hogy , megszűnt a sajtónak a tőkétől való függése", a kiadás joga a munkásságé. 
A Tanácsköztársaság elleni fegyveres intervenció felülkerekedését követően, az ellenfor- 
radalmi korszakban aztán már az 1914. évi sajtótörvénynek is számos rendelkezését 
hatályon kívül helyezték, illetve magát a törvényt is többször módosították. A kommu- 
nista és más baloldali orgánumok ellen hadakozva előbb jogszabályok egész sorával, a 
harmincas évek végétől, a negyvenes évek elejétől pedig már fasiszta jellegű követelmé- 
nyekkel, az emberi jogokat sértő diszkriminációkkal szigorították a magyar sajtó helyze- 
tét. A Horthy-korszak végén, a német megszállást követően pedig a sajtószabadságnak 
még a látszatát is felszámolták. 

A sajtószabadság szempontjából is igen figyelemreméltó, hogy nemzeti újjászületésünk 
történelmi dokumentuma, az Ideiglenes Nemzetgyűlés Szózata 1944. december 21-én 
Debrecenben kinyilvánította: , Szabadságot, széles körű politikai jogokat biztosítunk a 
dolgozó tömegeknek, hogy megvédhessék érdekeiket és hallathassák szavukat az ország 
ügyeinek döntésénél." Már ekkor, az Ideiglenes Nemzetgyűlés vitájában, amikor az 
idegen uralom alól fölszabadult magyar nép saját kezébe vette sorsának intézését. 

megfogalmazódott: , Legyen szabadság minden polgár számára, legyen szólás- és sajtó- 
szabadság, hogy a múlt minden korrupcióját ... ki lehessen irtani, hogy közéletünk 
tisztaságát, a hazával szembeni kötelességteljesítést a szabad sajtó tudja ellenőrizni és 
segíteni!" 

A felszabadulást követően a demokratikus, majd a szocialista átalakulás igényeit a 
sajtóra vonatkozó, illetve a tájékoztatással kapcsolatos különböző, alacsonyabb szintű 
jogszabályok fogalmazták meg. A szocialista sajtószabadság elvét 1949. évi alkotmá- 
nyunk is kinyilvánította. Ennek alapján 1959-ben a sajtójogot alacsonyabb szinten 
szabályozták és korszerűsítették, s ekkortól már lépésről lépésre haladva megfogalma- 
zódtak mai sajtójogi normáink. Így jutottunk el odáig, hogy az információrobbanás mai 
időszakában az Országgyűlés -— legjobb hagyományaink szellemében - megalkothatta 
szocialista sajtótörvényünket. 

Társadalmi fejlődésünk eredményei, történelmi vívmányaink és súlyos áron szerzett 
tapasztalataink egyaránt testet öltenek ebben a törvényben. Egyrészt a nehéz idők 
próbáját kiálló politikánk eredményei nélkül nem alkothattuk volna meg a sajtótörvényt, 
másrészt e politika megvalósítása, új körülmények között való továbbfejlesztése hasonló- 
képpen kívánta a sajtótörvény létrejöttét. , A szocialista demokrácia fejlesztése, elmélyíi- 
tése pártunk történelmi programja" — mondja ki a Magyar Szocialista Munkáspárt XIII. 
kongresszusának határozata. A szocialista demokrácia fejlesztése, a tömegek tudatos 
cselekvésének, alkotóképességének kibontakoztatása a pártnak és a népnek mindenkor 
közös érdeke. A szocialista demokrácia intézményeinek minél hatékonyabb működése, 
fórumainak kiszélesedése a dolgozó nép hatalmát erősíti, nemzeti céljaink megvalósulá- 
sát szolgálja. A szocializmust nem egyetlen szervezet, intézmény vagy népgazdasági 
ágazat, hanem az egész nép, az emberek milliói építik. Ezért társadalmunk vezető 
erejének demokratizmust fejlesztő törekvései találkoznak a tömegekben már a szocializ- 
mus építésének kezdetekor is meglévő, majd , felülről" is támogatott demokrácia iránti 
igényével. A néptömegek törekvése a valóságos viszonyok és az elvégzendő feladatok 
minél alaposabb, teljesebb megismerése iránt nemcsak természetes, hanem örvendetes 15. 
A szocializmusnak sem a belső, sem pedig a mai nemzetközi viszonyokra ható erejét nem 
tudnánk növelni a tömegek mind jobb tájékoztatása nélkül. 


Legújabb kori történelmünk közismert sajnálatos ténye, hogy a személyi kultusz évei 
nemcsak általában sorvasztották a szocialista demokráciát, hanem eltorzították annak 
egyik alapeszközét, a sajtót is. Ezt használták ki a revizionista körök, amikor megpróbál- 
ták kezükbe kaparintani, politikájuk szolgálatába állítani a sajtót s annak a régi vezetés . 
által gyakran megsértett munkatársait. A tömegtájékoztatásban rejlő hatalmi erőt felis- 
merve, az ellenforradalom nem véletlenül mért csapást elsőként ebbe az irányba, s 
igyekezett pozíciókat szerezni a sajtóban. A Magyar Szocialista Munkáspárt - az ellen- 
forradalom leverése után felszámolva ezen a téren is a politika, a párt és a nép közötti 
viszonynak a szocializmus építése során korántsem szükségszerűen jelentkező torzulásait 
— 1957-től folyamatosan igyekezett megújítani a tömegtájékoztatás tartalmát és szerveze- 
ti kereteit egyaránt. A kongresszusi határozatok mellett a párt Politikai Bizottsága is 
számos dokumentumban - határozatokban, elvi állásfoglalásban — fogalmazta meg 
azokat az elveket, normatív, szakmai értékeket, követelményeket, amelyek a szocialista 
céljainkért munkálkodó, korszerű tájékoztatáshoz szükségesek. Ezek a dokumentumok 
eligazítást adtak a tájékoztatás egész bonyolult gépezetének működtetésére, és politikai 
irányításának stílusára, módszereire vonatkozóan 15 sok-sok fontos megállapítást tartal- 
maztak. 

A Magyar Szocialista Munkáspárt Politikai Bizottságának 1958. január 12-i határoza- 
ta tudatosan szembefordult a korábbi évek torzulásaival, és a tájékoztatás egész norma- 

rendszerét elvi alapokra helyezte. Pontosabban: újra a lenini elvek alapjaira. Alapelvként 
nyilvánította ki a tájékoztatás elkötelezettségének és pártosságának igényét. Elvetette a 
pártirányítás szükségességét tagadó, jobboldali, revizionista nézeteket. Ugyanakkor 
megvédte a sajtót és az újságírókat a még 1956 után is vissza-visszatérő szektás, dogma- 
tikus reflexektől, törekvésektől, amelyek a központi irányítás ürügyén a szerkesztőségek 
munkájába való állandó, operatív, nemegyszer kicsinyes beavatkozás , jogaiba való 
visszahelyezését" tartották szükségesnek. Ebben a pártdokumentumban világosan kifeje- 
zésre jutott az elkötelezett újságírók iránti bizalom; az, hogy a tömegtájékoztatásban a 
politika érvényesítéséért elsősorban a szerkesztőségek vezetői s az ott dolgozók felelő- 
sek, a szerkesztőségek munkájukat önállóan végzik. 

Követelményként fogalmazta meg ez a határozat azt is, hogy a tömegek tájékoztatása 
legyen nyílt, őszinte, gyors és teljességre törekvő. Ne kerülje meg a legkényesebb kérdése- 
ket sem, és hitelesen tárja fel az események lényegi összefüggéseit. A hibák feltárása, a 
bírálat a sajtónak nemcsak joga, hanem kötelessége is; ez a kritika azonban legyen 
mindenkor megalapozott, átgondolt, hiteles és felelős. Ez az első dokumentum már 
körvonalazta az információk átadásának kötelezettségét is: minden testület, vezető és 
irányító szerv s ezek tisztségviselői kötelesek a tömegeket folyamatosan tájékoztatni. 

A Magyar Szocialista Munkáspárt Politikai Bizottsága 1965. június 8-i határozatában 
újólag megfogalmazta: , A tájékoztatás megjavítása elsőrendű fontosságú politikai érde- 
künk. A tájékoztatás nyíltsága, őszintesége és teljessége a demokráciának elengedhetet- 
len tartozéka, a szocialista tudatformálásnak, a tömegek közéleti aktivitásának, a párt 
s a tömegek közötti bizalomteli kapcsolat erősítésének feltétele. Eppen ezért fel kell 
számolni a tájékoztatást gátló előítéleteket, szemléleti korlátokat, amelyek jórészt a 
közvéleménytől való félelemből, illetve a közvélemény nem ismeréséből táplálkoznak." 
Ez a dokumentum már az 1958. január 12-i határozat végrehajtását nehezítő előítéletek- 
kel, szemléleti s magatartásbeli korlátokkal szemben fogalmazza meg követelményként: 
, Közöljük a számunkra kedvezőtlen tényeket, s azokat a véleményeket is, amelyekkel 
nem értünk egyet, s ezektől ne a hallgatás, hanem a jelenségeket helyükre tevő magyará- 
zat útján határoljuk el magunkat." 

A Politikai Bizottság 1968. november 12-én vizsgálta meg s elemezte az 1965-ben 
született határozat végrehajtásának helyzetét. A vezető testület megállapította, hogy 
hazánkban jelentősen javult, sokat fejlődött a tömegtájékoztatás. Az illetékes párt- és 
állami szervek a tájékoztatást mindinkább politikai kérdésnek, a közéleti demokrácia 
szükséges részének tekintik. Teret nyert az a felismerés — olvashatjuk az állásfoglalás 
helyzetelemző részében -, hogy a fennálló nyílt hírrendszerben számunkra nem adatik 
monopolhelyzet. Éppen ezért a tájékoztatásban sem engedhetjük át a teret az ellenség- 
nek. A gyors, hiteles és alapos tájékoztatással a mi befolyásunkat kell biztosítani és 
erősíteni. A tömegkommunikációs tevékenységre vonatkozóan - állapította meg a Politi- 
kai Bizottság — nem szükséges új határozatot hozni. Ennek következetes megvalósítása 
viszont megköveteli az e téren jelentkező hiányosságok, fogyatékosságok felszámolását. 

A tájékoztatás gyengesége — hívta föl a figyelmet a határozat —, hogy néhány kivételtől 
eltekintve szinte még mindig kizárólag utólagos. A tájékoztatás nem egyenletes, folyama- 
tos, gyors és következetes. Nem használja ki az előzetes tájékoztatásban rejlő lehetősége- 
ket, nem készíti elő a lakosságot a várható eseményekre, így nem teszi eléggé érdekeltté 
a tömegeket a közügyekben. A nagy jelentőségű bel- és külpolitikai problémákról szóló 
központi tájékoztatás nem ötvöződik eléggé a helyi kérdésekről szóló rendszeres tájékoz- 
tatással. E dokumentum nyomán korszerűsítettük tovább sajtóstruktúránkat, szélesítet- 
tük a regionális sajtó működésének körét. A helyi sajtó megerősödésének nagyszerú 
példájaként ma már több megyei napilapunk túlhaladta a százezres példányszámot, s 
mellettük felnőttek a helyi rádió- és televízióstúdiók is. 

A Magyar Szocialista Munkáspárt Politikai Bizottságának 1977. szeptember 6-i hatá- 
rozata a két előző határozat és az 1968. évi állásfoglalás normáit megerősítve így 

összegezte a tájékoztatás kötelezettségét: , A megbízható, gyors, összefüggéseket bemu- 
tató tájékoztatás minden testület, szerv és vezető politikai kötelessége." Az információk 
közreadása — hangsúlyozza a dokumentum - segíti a szocialista építőmunkát, egyúttal 
minden hiányos információ gyengíti, dezorientálja a közgondolkodást. Éppen ezért 
, Különös figyelmet kell fordítani a sajtó, a rádió és a televízió vezetőinek és MUNKATÁTSAK 
nak tájékoztatására". 

A Politikai Bizottság 1982. december 7-én tárgyalt a sajtó pártirányításának tövábbisi 
lesztéséről. Ez a határozat újólag leszögezte, hogy a párt a sajtót egységesen, a tájékozta- 
tás egészére kiterjedően, elvi alapokon és osztatlanul irányítja. Ez az irányítás alapvetően 
politikai eszközökkel, testületi döntések és határozatok útján valósul meg. A pártsajtóra 
értelemszerűen kötelező érvényűek a párt döntései, határozatai és állásfoglalásai. A sajtó 
más területein az ott dolgozó, felelős beosztásokban tevékenykedő kommunisták, a 
szocializmus iránt elkötelezett szerkesztők és munkatársak révén valósul meg a párt 
politikája. Ez utóbbi feltételezi a sajtó dolgozóinak meggyőzését, rendszeres tájékoz- 
tatását. 

Mint a felsoroltakból is kitűnik, a sajtó munkájára vonatkozó párthatározatok általá- 
ban elvi, politikai kérdésekre, nem pedig a napi, konkrét sajtóügyekre vonatkoznak. 
A sajtópolitika egészét érintő határozatok azokat az elvi kereteket körvonalazzák, 
amelyek közepette aztán a sajtó és a sajtóirányítás szervezeti rendszere folyamatosan, 
hivatása szerint működik. A Magyar Szocialista Munkáspárt politikája határozza meg az 
egész sajtó alapvető céljait, feladatait. A sajtót a párt a sajtótájékoztatás egyre kiterjed- 
tebb társadalmi és állami intézményei útján orientálja. A tömegtájékoztatás rendezett, 
tervszerű, gazdaságilag megalapozott működtetésének feltételeit állami részről — a törvé- 
nyes előírásoknak megfelelően — a Minisztertanács Tájékoztatási Hivatala biztosítja. 


A Magyar Szocialista Munkáspárt Politikai Bizottságának imént felsorolt dokumentu- 
maiban a tájékoztatással kapcsolatban is felhalmozódott, túlzás nélkül, történelminek 
nevezhető tapasztalatai összegeződtek. Ez az út szükségszerűen vezetett el az új sajtótör- 
vény megalkotásához. A törvényt szakmai vita előzte meg, amelyben az újságírók százai, 
az újságírók és az írók különböző szervezetei vettek részt. 

Amikor a tájékoztatás témája a törvényalkotás szándékával napirendre került, nem 
egy szakma szűk körű kérdéseként vizsgáltuk, elemeztük a hazai tömegtájékoztatás 
helyzetét és feladatait. Hiszen a tájékoztatás valamely vagy éppenséggel több formájában 
is ma már tartós otthonra lelt a magyar családok körében. A tömegtájékoztatás a 
szakmai rétegen túl széles tömegeket is alapvetően érdeklő és érintő kérdés. Hárommillió 
található. A Magyar Rádió három körzeti és öt regionális programját heti 540 órás 
műsoridőben sugározza. A Magyar Televízió két fő, valamint körzeti műsorai milliók 
tájékoztatását, nevelését és igényes szórakoztatását szolgálják. Nemcsak sajtónk szerke- 
zetének és változatos tartalmának, de egész társadalmunk demokratizmusának tükre az, 
hogy napjainkban 1720 időszaki lap jelenik meg Magyarországon, évente együttesen 
1 milliárd 400 millió példányban! Csupán a központi és a megyei, városi politikai 
napilapok együttes példányszáma meghaladja a napi 3 milliót, a 35 hetilapé pedig a heti 
7 milliót. 

Az évtizedek során a párt központi és megyei napilapjai a legolvasottabb tömeglapok- 
ká váltak. A pártlapokon kívül igen keresettek a szakszervezetek lapjai, folyóiratai. 
A szakszervezetek gondozásában 23 lap jelenik meg több mint 1 millió 200 ezer példány- 
ban. Egy-egy ágazati szakszervezet lapjának egyszeri átlagos példányszáma eléri a 40-50 
ezret, de akad köztük 70-80 ezres példányszámú is. Valamennyi szakszervezeti orgánum 

országos terjesztésű. Közkedveltek a Hazafias Népfront, az ifjúsági, valamint a Magyar 
Nők Országos Tanácsa orgánumai. 

Sajtóstruktúránk állandó változásban van, miként maga az élet. Palettáján új színt 
jelentenek a közelmúltban indult képeslapok, mint például a színes családi lap, a Képes 7 
és a Debrecen című várospolitikai képes újság. Az olvasók széles köréhez jutnak el az 
üzemi lapok és az egyetemi, főiskolai KISZ-bizottságok újságjai. A szakmai és a társa- 
dalmi munkamegosztás követelményeinek megfelelően hazánkban ma már 259 műszaki 
és tudományos szakfolyóirat lát napvilágot, az egy megjelenésre jutó együttes példány- 
számuk több mint félmillió. A Magyar Tudományos Akadémia 116 folyóiratot jelentet 
meg, összesen 138 ezer példányban. A Műszaki és Természettudományi Egyesületek 
Szövetségének, illetve tagegyesületeinek 83 szakfolyóirata 280 ezer példányban jut el az 
olvasóhoz. Saját lapjuk van a Magyarországon élő nemzetiségek szövetségeinek, s vala- 
mennyi egyház és felekezet is saját újságokat jelentet meg. Ezek a hitélet tevékeny segítői, 
ugyanakkor ideológiai különbözőségeink ellenére hozzájárulnak ahhoz, hogy a nem 
vallásos és a vallásos emberek gyakorlati együttműködése tovább fejlődhessen. 

Nyilvánvaló, hogy ez a széles és sokszínű - az élethez igazított és igazodó — sajtóstruk- 
túra újszerű, növekvő követelményeket támaszt a sajtó párt- és állami irányításában, 
szervezésében, koordinálásában is. Felesleges bizonygatnom, hogy a tömegtájékoztatás 
eredményei a nép széles körében éreztetik hatásukat, s e tájékoztatás működésének 
zavarai olykor hasonlóképpen széles körben vetnek hullámokat. Ilyen , zavarnak" tekin- 
tendő esetenként a párt elvi irányításának fölcserélése a , napi ügyekbe" való beavatko- 
zással, a tömegtájékoztatás konkrét kérdéseinek felülről történő , kézi vezérlésével". De 
ide tartozik az indokolatlan (van indokolt is!) hírembargó; a kisebb, sokszor a hatás 
kedvéért vétett hibákkal szembeni türelmetlenség stb. 

Mindennek gyakran kiváltója és provokálója a szerkesztőségek vezetőinek időnkénti 
, hagyvonalúsága" az elvi tévedésekkel, bizonytalanságokkal szemben, valamint az az 
újságírói magatartás, amely a különböző orgánumokat már-már magánszócsőnek tekin- 
ti, és az eseményeket eredetieskedő módon vagy éppen felszínesen értelmezi, esetleg a 
tényeket eltorzítja. Ezért is fontos, hogy új sajtótörvényünk szándékának megfelelően 
tovább növekszik a főszerkesztők személyi politikai felelőssége. 

De ilyenfajta zavart okoz az informátorok (az információra kötelezettek) elzárkózása, 
titkolózása, szűkmarkú információadása. Lényeges tehát a sajtótörvénynek az informá- 
cióadás kötelezettségét előíró paragrafusa is. 

Senki sem tagadhatja, hogy tömegtájékoztatásunkra is nagy-nagy súllyal nehezednek 
az egész magyar társadalmat és népgazdaságunkat nyomasztó gondok. Az elmúlt évek- 
ben éleződött a nemzetközi helyzet, az agresszív, militarista körök által szított újabb 
fegyverkezési hajsza mindenkinek súlyos károkat okozott. A gazdaságban a protekcio- 
nizmus és a diszkrimináció számos országban az állami politika rangjára emelkedett. 
A korszerű technika és technológia áramlásának útjait embargókkal torlaszolják el. 
Mindezek következményei alól a Magyar Népköztársaság sem vonhatta ki magát, 
miközben munkánk gyengeségei sem segítették e hátrányos hatások kivédését. Hatalmas 
erőfeszítésekkel tudtuk csak elérni, hogy egyensúlyhelyzetünket megőrizzük, s még 
nagyobb energiákat kell mozgósítanunk ahhoz, hogy dinamikusabb fejlődési pályára 
léphessünk. Olyan pályára, melyen megalapozottan megújulhat egész népgazdaságunk, 
újra, gyorsan gyarapodhat az egyén, a család, a nemzet. 

Gondjainkról, feladatainkról többek között a tömegtájékoztatás útján az ország-világ 
előtt felelősen, nyíltan szólnak a párt és a kormány vezetői, a törvényhozó, népképviseleti 
testületek tisztségviselői és a helyi vezetők. Éppen ezért nálunk a sajtóra nem vár 
valamiféle olyan feladat, hogy , leleplezze" a tömegek előtt a vezetés által rejtegetett s 
elfedett valóságot. A sajtó, éppen mivel az egész nép, a nemzet jövőjéről van szó. nem 
lehet kívülálló és közömbös. Részt kel! vállalnia és részt is vállal a bajok feltárásában 
és abban, hogy gondjainkat és feladatainkat tudatosítsa széles körben. Sajtónkat elköte- 

lezett cselekvőkészségnek kell áthatnia, mert csak meggyőződésel lehet népünket tettek- 
re, hatékonyabb, jobb munkára ösztönözni. 

E funkció ellen hat az a burzsoá nézeteket és hamis illúziókat tükröző érvelés, misze- 
rint a tömegtájékoztatásnak valamiféle speciális feladatként kell vállalnia , az egypárt- 
rendszerű társadalomban a népi kontroll" szerepét, és neki kell , kimondania azt, amit 
a vezetés nem mer nevén nevezni". A sajtónak valóban részt kell vennie a társadalomban 
tapasztalható bajok, hibák és ellentmondások feltárásában. De csak részese e feladatnak, 
és nem ez az egyetlen dolga. A problémák feltárása a párt vezető szerepéből fakadóan 
elsőrangú pártfeladat, de feladata valamennyi társadalmi szervezetnek, érdekképviseleti 
szervnek és mozgalomnak. A tömegkommunikáció eszközeinek megtisztelő kötelessége 
a nagy társadalmi célok, a megoldást segítő alternatívák ismertetése, értelmezése és 
megértetése, nem utolsósorban pedig a célok megvalósításához szükséges érzelmi és 
tudati azonosulás elősegítése, az állampolgárok mozgósítása. 

Jelenlegi nehézségeink leküzdésében, eredményeink gyarapításában minden eddiginél 
fegyelmezettebb, lelkiismeretesebb, összehangoltabb munkára van szükség. A sajtó 
egyetlen munkatársa sem nézheti kívülről, a , pálya széléről" a népünk jövendőjéért folyó 
küzdelmet, a jobbra törekvő fáradozást. A sajtónak segítenie kell a fegyelmezett, jól 
szervezett munkát végzőket, sajátos eszközeivel erősítenie az emberi, állampolgári fele- 
lősséget. Nem lehet tétlen a közvagyon prédálóival, a másokat megkárosítókkal, a rend, 
a nyugalom, a békés alkotó munka s a biztonságos emberi élet feltételeit zavarókkal, 
veszélyeztetőkkel szemben. 

Széles skálájú lehetőségeivel küzdénie kell a primitív magatartás, a nemtörődömség, 
a közösséget sértő önzés stb. ezernyi válfaja ellen; miközben milliók fáradoznak javaink 
gyarapításáért, a gondatlanság és felelőtlenség vagy éppen a munkahelyi rendetlenség 
következtében óriási értékeinket hamvasztják el a lángok; miközben erőnk megfeszítésé- 
vel igyekszünk javítani a korszerű termelés és az emberi élet feltételeihez tartozó infra- 
strúktúránk viszonyait, a feltört, használhatatlanná tett utcai telefonfülkék, az összetört 
autóbuszmegállók, eligazítótáblák, az értelmetlenül felhasított ülésű vasúti kocsik, villa- 
mosok, HÉV-szerelvények sokaságával találkozhatunk. E jelenségek és mögöttes tartal- 
muk feltárása, elítélésük és megakadályozásuk tudati-hangulati szervezése szintén fontos 
feladata a ömegkommunkációnak. 

Gyakorta hangoztatjuk, hogy tájékoztatásunkban nem kezelhetjük gyermekként a 
közvéleményt. A felnőttség tudatszintjéig eljutott társadalom előtt világos, hogy a föld- 
rengésekért, a katasztrófákért vagy éppenséggel az egész emberiség számára veszélyeket 
rejtő globális problémákért nem társadalmi rendünk, a szocializmus a felelős. Ezért sem 
hibáinkat, sem a tőlünk független erők hatalmának következményeit nem kell elhallgat- 
nunk. Ám ennek a felnőtt társadalomnak a munkáját, nyugalmát s emberi életét a 
sajtóval, a tömegtájékoztatásban dolgozókkal együtt kell védenünk. Kár lenne az apró, 
lényegtelen kérdésekről szóló tájékoztatás özönével, túlinformálással manipulálni a 
közvéleményt, kiszorítva figyelméből az emberiséget, a dolgozók millióit érintő, esetleg 
sorsukat meghatározó kérdéseket. 


Közvéleményünkben, de időnként még a tömegtájékoztatásban dolgozók körében is 
találkozhatunk olykor a polgári sajtó objektív és teljes körű informáló munkáját feltéte- 
lező illúziókkal. Semmiképpen sem akarok itt e kérdés részletesebb taglalására vállalkoz- 
ni. Annyi azonban bizonyos, hogy sajtótörvényünk alapelvei és szelleme kibírják e 
tekintetben is a nemzetközi összehasonlítást. 

Az európai polgári államokban jobbára a 19. században vagy a századfordulóra 
alakult ki az úgynevezett sajtójog. Ekkorra jöttek létre a sajtójogi kódexek, igyekeztek 
egységes rendszerbe foglalni a polgári értelemben vett sajtószabadság biztosítékait és 

korlátait. Gyakori jelenség a polgári jogalkotásban az, hogy míg az alkotmányok és a 
magas szintű jogszabályok ma is lényegében azokat az elveket nyilvánítják ki, amelyeket 
az első polgári alkotmányok fogalmaztak meg, a sajtójogi korlátozásokról alacsonyabb 
szintű jogszabályok rendelkeznek, mint például Angliában. A Német Szövetségi K öztár- 
saság 1949. évi alkotmányának 5. cikkelye szerint mindenkinek joga van véleményét, 
nézeteit írásban és szóban kinyilvánítani, terjeszteni, információit, értesüléseit , hábori- 
tatlanul" beszerezni. 

A gyakorlatban a tájékoztatás korlátozásának sajátos rendszere s módszere alakult ki 
valamennyi polgári államban. A Német Szövetségi Köztársaságban például az alkot- 
mány a sajtószabadság korlátjaként az úgynevezett általános törvényeket jelöli meg (így 
elsősorban a büntetőtörvényeket, valamint az állami és hivatali titkok védelméről szóló 
jogszabályokat, illetve a munkajogi elveket és törvényeket), ez az értelmezés a gyakorlat- 
ban már széles lehetőségét szüli a sajtórendészeti beavatkozásnak. A garanciákkal szem- 
beni korlátozó jellegű intézkedések súlya a legnagyobb hagyományú Írancia jogi szabá- 
lyozásra is jellemző. Például a kiadó még az időszaki sajtótermékek megindítása előtt 
köteles bejelenteni a megjelenés helye szerint illetékes ügyészségnél a kiadvánnyal kap- 
csolatos legfontosabb adatokat. 

A sajtószabadságnak jelentős jogi korlátai alakultak ki az Egyesült Államokban is. 
, Absztrakt tanok hirdetése nem büntetendő cselekmény, ugyanakkor büntetendő a 
törvényben tilalmazott cselekvésre való felhívás akár absztrakt tanok alapján is" - 
tartalmazza az egyik jogszabály. Ennek alapján már a vélemények szabad kifejtése és 
terjesztése, olykor akár tudományos eszmék - például a darwinizmus -— propagálása is 
korlátozható. 

S talán szükségtelen utalni rá: a tényleges sajtószabadság legnagyobb korlátja a 
kapitalista államokban a lapok tőkés tulajdona. Egyetlen újságíró, szerkesztő sem jelen- 
tethet meg lapjában olyan írásokat, amelyek a laptulajdonos személy vagy konszern 
gazdasági érdekeit, politikai irányvonalát, személyi kapcsolatainak körét, sértik vagy 
veszélyeztetik. 

Természetesen — miként az Országgyűlés ülésén, a sajtótörvény vitájában is világosan 
megfogalmazódott - mi nem méricskéljük, nem hasonlítgatjuk sajtótörvényünket és 
sajtóigazgatási rendszerünket sem a burzsoá jog- és igazgatási rendhez, sem más orszá- 
gok joggyakorlatához, tájékoztatásának mechanizmusához. Mi a magyar nép hasznára, 
legjobb történelmi törekvéseink szellemében, folyamatosan igyekszünk tökéletesíteni a 
tömegtájékoztatást, és fejleszteni a szocialista sajtószabadságot. A Magyar Szocialista 
Munkáspárt vezető, irányító szerepéből pedig következik, hogy igyekszik folyvást növel- 
ni az egész sajtó alkalmazkodóképességét a változó körülményekhez, s korunk növekvő, 
újabbnál újabb igényeket támasztó követelményeihez. 

Új sajtótörvényünkben - mint egységes, magas szintű alkotmányos jogszabályban - 
tudatosan fogalmaztuk meg a tájékozódás jogát, s ezzel egyidejűleg a tájékoztatás jogát 
és felelősségét. Kifejeződik ebben az, hogy a tájékoztatás eredményéhez, a hazai és 
nemzetközi információkhoz való hozzájutást a nép jogának tartjuk. A sajtótörvény 
fontosnak mondja ki, hogy az állami és társadalmi szervek, az egyesületek, a vállalatok 
és az intézmények folyamatosan tájékoztassák a közvéleményt a közérdekű kérdésekről, 
s ennek korlátait csakis a , közjó", az állami, a hivatali titok, a személyi s az emberi jogok 
védelme jelentheti. Törvényünk biztosítja a tájékoztatást nyújtók s a sajtó dolgozóinak 
jogi védelmét is. 

Sajtónknak mind többet kell tennie azért, hogy a tömegek alkotó cselekvésének 
kibontakozásához szükséges információk, ismeretek eljuthassanak a nép legszélesebb 
rétegeihez. Ezért is hárulnak egyre nagyobb feladatok tömegtájékoztató eszközeinkre, 
az írott és az elektronikus sajtó fórumaira. Ugyanakkor ma, a sokat emlegetett , informá- 
ciórobbanás" korában a tájékoztató munka felelőssége azért is növekszik, mert az 
újságíróknak az információk hatalmas tömegéből, úgyszólván tengeréből kell kiválaszta- 

niok azokat, amelyek a társadalom jogos érdeklődésének kielégítéséhez szükségesek. 
A telexgépek, a rádiókészülékek, a hazai és külföldi fórumok, kiadványok információi- 
nak tömegéből sokszor pillanatok alatt kell kiemelni és a hazai tájékoztatás csatornáiba 
s táplálni" azokat az adatokat, elemzéseket, amelyek az állampolgárok részére haszno- 
sak, s eredendően nem a , híreket fogyasztók" dezinformálására szolgálnak. 

Az információ tengernyi áradatában olykor a sajtó munkásainak sem könnyű eliga- 
zodniok. Ez tovább növeli a sajtó felelősségét, az itt dolgozók mindennapi, akár pillana- 
tonkénti helytállásának szükségességét. Ez magas szintű tudást, egyúttal elkötelezettsé- 
get, politikai, etikai helytállást követel. De ugyanígy növeli azok felelősségét is, akik a 
sajtó orientálására, tájékoztatására, információkkal való ellátására kötelezettek. 

Szocialista demokráciánk fejlesztésének követelménye az is, hogy a haza minden jó 
szándékú, becsületes állampolgára szabadon élhessen a véleménynyilvánitás lehetőségé- 
vel. A közélet különböző — tömegszervezeteink és mozgalmaink által szervezett — fóru- 
main kívül a tömegtájékoztatásnak is fontos szerepe van abban, hogy állampolgáraink 
a politika alakításának cselekvő részeseivé válhassanak. Az embereknek ama képessége 
és készsége, hogy céljainkkal azonosuljanak s a feladatokban cselekvően részt vállaljanak 
— hatalmas politikai érték. Ezt tömegtájékoztatásunknak növelnie, erősítenie kell, és 
szembe kel! fordulnia mindazokkal, akik ezt az értéket valami úton s módon el akarják 
herdálni. , Aki a szocializmust félti, az gondolkozzon népben, országban, hazában, 
nemzeti távlatban; aki pedig a nemzetet félti, gondolkozzon el azon, hogy ennek a népnek 
a boldogulása csakis a szocializmus útján lehetséges" - mondotta legutóbb Kádár János, 
a Magyar Szocialista Munkáspárt főtitkára. 

A szocialista sajtó munkásainak olykor nyomasztó felelőssége éppen abból követke- 
zik, hogy ennek a - minden túlzás nélkül állíthatom -— történelmi felelősségnek olykor 
pillanatok alatt, számtalan külső vagy egyéb eltérítő szándék közepette kell megfelelniök. 
Ezért a tévedés jogát senki sem vitathatja. Egy-egy olyan pontatlan ítélet jogát semmi- 
képpen, amit adott esetben, pillanatnyi mérlegelés után kellett az újságírónak meghoznia, 
s mely értékelést egy-egy szakapparátus esetleg csak több napi vagy heti munkával, 
elemzéssel hozott volna meg. Ezzel nem a tájékoztatásban dolgozók hibáira akarok 
felmentést adni. A szándékos megtévesztésre, az egyéni felelőtlenségre, a történelmileg 
bebizonyosodott tévutak, antiszocialista nézetek hirdetésére nem adunk menlevelet. De 
inkább a döntések hibáinak esetleges , melléktermékét" vállaljuk, mintsem tétlen, a 
felelősségtől menekülő s folyvást — még jelentéktelen kérdésekben is -— központi utasítá- 
sokra váró tájékoztató apparátus működjön. Az ilyen apparátusnak ugyanis társadalmi- 
politikai szempontból gyakorlatilag semmi haszna sincs. 

Sajtónknak s a benne dolgozóknak elkötelezetteknek kell lenniök. Vállalniok kell a 
szocialista eszmék terjesztését, társadalmi viszonyaink erőteljesebb, gyorsabb fejlesztését, 
a szocialista értékrend megszilárdítását. Sajtónk semmiképpen sem lehet — éppen a nép 
iránti hűségből eredően — szószólója idegen, a Magyar Népköztársaság népének nyugal- 
mát s alkotmányos rendünket vagy szövetségi elkötelezettségünket sértő eszméknek, 
nézeteknek. A sajtó közösségi tulajdonán alapuló sajtószabadságnak mindenkor haladó 
társadalmi céljaink, eszményeink, progresszív nemzeti törekvéseink érvényesülését kell 
szolgálnia. 


SZABÓ MÁTÉ: 


A Zöldek és az új társadalmi mozgalmak 
a fejlett tókésországokban 


A hetvenes években a fejlett tőókésországokban sokszínű mozgalomegyüttes alakult ki, 
amely felöleli az ökológiai mozgalmat, az új békemozgalmat, az új feminizmust és 
bizonyos , ellenkulturális" csoportokat. Egymás közötti határaik elmosódnak; közös 
vonásuk, hogy a jelenlegi tőkés társadalommal szemben egy , alternatív" társadalom 
utópiáját képviselik. 

Keletkezésük összefügg a , jóléti államnak" a gazdasági növekedés megtorpanásakor 
kialakuló válságával. Sorra feltárulnak a korlátlannak hitt növekedés természeti és 
társadalmi határai; csődöt mond a korábbi keynesiánus gazdaságpolitika, s nyomában 
ismét nő a munkanélküliség. Megbomlik a korábbi időszak , neokorporatív kompro- 
misszumán", azaz a nagy érdekszervezetek, mindenekelőtt a tőke és a munka szervezetei- 
nek egyezségein nyugvó társadalmi konszenzus. A politikai pártok hagyományos eljárá- 
sai kiüresednek, elvesztik vonzerejüket. A , jóléti állam" elleni neokonzervatív offenzívá- 
val és a hagyományos szociáldemokrata pártpolitika tanácstalanságával szemben ekkor 
lép fel az új társadalmi mozgalmak formájában egy harmadik stratégia igénye, amelynek 
képviselői új módon akarnak radikálisak és új módon konzervatívok lenni. 

E harmadik stratégia társadalmi alapja az a , harmadik erő", amelyet az inaktívak, a 
tőke és a munka világából kiszorult, a , szociális állam" fejlődésével kialakult vagy 
támogatott rétegek alkotnak: háziasszonyok, diákok, diplomás munkanélküliek, főleg 
pedig a szociális-kulturális szféra munkásai és munkanélkülijei (tanárok, szociális mun- 
kások). Egész neveltetésük és értékrendjük eltér a korábbi időszak átlagától. A jólét és 
a biztonság eleve adott volt számukra, és ezért az ezeken túlmutató úgynevezett posztma- 
terialista értékekre orientálódnak. Így egykönnyen nem integrálhatóak az újraelosztás 
révén a politikai rendszerbe. De nem hajlandók viselni a válság terheit sem, feladni 
kialakult életmódjukat és társadalmi pozíciójukat. Érdekeik itt ellenkeznek az összes 
aktív rétegekéivel; azzal a , maggal", amely nekik a válság terheit viselni kénytelen 
, periféria" szerepét szánja a társadalomban. E stratégia képviselői küzdenek a jóléti 
állam létrehozta szociális-kulturális szféráért, de nem magáért ezért az államért; politikai 
rendszerét elutasítják. Más szervezési elveken alapuló modelleket hoznak létre: az új 
társadalmi mozgalmakat, helyenként új típusú pártokat. Felrúgják a nagy érdekszerveze- 
tek zárt ajtók mögött megkötött kompromisszumait, és elvetik bizonyos fokig a képvise- 
leti parlamentarizmust is. , Új politikát" akarnak, és olyan új gazdasági-társadalmi 
rendszert, amely nem a , jólét", , biztonság" és , növekedés" értékein alapul. 

Az új társadalmi mozgalmak megjelenése és hatása a politikai kultúra külsőségeiben 
is szembeszökően megmutatkozik. Így például megkérdőjelezik a politikai vezető szemé- 
lyiség hagyományos képét és hivatásszerű modelljét, egész értékrendjét. A magánélet és 
a közélet elválasztását — de a magánéletnek a közélet alá rendelését is — szimbolizáló 
öltöny és nyakkendő, a hirdetéseket utánzó ápoltság, a , szent" családi fészek és általában 
a vezető politikusra aggatott normatív jelentőségű életmódminták fokozatosan hitelüket 

vesztik egy új módon politizáló generáció megjelenésével. Az új társadalmi mozgalmak 
azzal, hogy , magánéleti" moráljukat tudatosan beleviszik a , közélet" szférájába, csekély 
parlamenti súlyukon túlmutató jelentőségre tesznek szert, amely az értékrend és a 
politikaértelmezés átalakításával a politikai kultúra egészére is hatással lesz. 

Az új társadalmi mozgalmak döntési kihívást, innovációs, modernizációs kényszert 
jelentenek a hagyományos társadalmi mozgalmak és az intézményes politikai berendez- 
kedés számára. A politika új tartalmait és formáit közvetítik az intézményes berendezke- 
dés és a politikai kultúra felé. A fejlett tőkésállamok politikai rendszerében betöltött 
funkciójuk: a társadalom materiális-indusztriális értékrendű többségéhez kötődő hagyo- 
mányos politikai formák és tartalmak korrekciója, a társadalom , posztmaterialista" 
kisebbségének érdekképviselete, a bürokratikus-indusztriális modernizáció folyamatá- 
nak kritikája és vele szemben alternatívák felmutatása. Ennyiben bizonyos , katalizátor- 
funkcióval" rendelkeznek, de nem képesek önmagukban befolyásolni a társadalmi fejlő- 
dés alapvető irányát. Utópikus alternatíváik ellenére mégis van gyakorlati EKSLHLÁSÁ 


.?.. 


Ez a , harmadik erő" jelen van a hagyományos politikai pártokban is, de elsősorban a 
parlamenten kívüli ellenzékben és az új típusú pártokban helyezkedik el. Súlypontja az 
ökológiai mozgalmakban van, melyeket Zöldek néven foglalunk össze. Az ökológiai 
mozgalmak ökológiai és szociális célokat képviselnek a politikában. Nem csupán környe- 
zetvédelmi követeléseket állítanak föl; az ökológiának az egészre, a totalitásra és egyen- 
súlyra épülő szemlélete alapján a társadalom és a természet, az ember és a társadalom, 
illetve az egyén belső harmonikus viszonyát kívánják kialakítani. Az ökológia tudomá- 
nyából kiindulva teoretikusaik (E. F. Schumacher, A. Gorz, I. Illich) sajátos, ún. , politi- 
kai ökológiát" hoztak létre, amely e mozgalmak ideológiájának tekinthető. Bár az 
ökológiai mozgalmak jelen vannak a kevésbé fejlett országokban is (Olaszország, Spa- 
nyolország), nagyobb politikai jelentőségre csupán a fejlett tőkésországokban (Egyesült 
Államok, Japán, NSZK, Franciaország, a skandináv országok és a Benelux államok) 
tettek szert. Mivel már korábban is jelentkeztek környezetvédelmi törekvések a társadal- 
mi mozgalmakban, az új jelző a hetvenes-nyolcvanas években kialakult mozgalmakra 
vonatkozik. Ezeknek sajátos közös jellemzőik vannak a megelőzökkel szemben: így az 
autonóm, spontán szerveződés (alig szervezettek, hálózati jelleggel működnek), a kör- 
nyezetvédelmi kérdések középpontba állítása, az eltávolodás a marxizmustól és a forra- 
dalmi stratégiától, a politikán túlmutató jelleg, vagyis az, hogy magukat nem politikai 
mozgalomként értelmezik. 

Társadalmi mozgalmak ezek annyiban, hogy önállóan, spontánul, nem pedig más 
politikai szervezetek kezdeményezésére és szervezésével alakulnak ki. Elképzeléseik álta- 
lánosabbak a politikánál; ökológiai-szociális céljaik az ember és a társadalom átfogó 
megváltoztatására, az ember-társadalom-természet új viszonyrendszerének kialakítására 
irányulnak. Ezeket a politikán túlmutató célokat azonban részben a polirik ában, politikai 
eszközökkel és közvetítésekkel kívánják elérni. I[deológiájuk és tevékenységük ezért egyre 
politizálódik, politikusabbá válik. De ezt a fejlődést — a sikerek ellenére — a mozgalom 
egy része káros kompromisszumnak, beszűkülésnek tekinti. Annal is inkább, mivel e 
folyamat során maga a mozgalmi jelleg kerül veszélybe, politikai pártok jönnek létre, 
amelyek kisajátítani igyekeznek a mozgalom politikai képviseletét. 

Az ökológiai mozgalom kialakulásának alapja végső soron a második világháború 
után a tudományos-technikai forradalom kibontakozásával megjelenő ökológiai válság- 
jelenségek sorozata, a természeti környezet rohamos pusztulása volt. De ez önmagában 
nem magyarázza meg. miért éppen társadalmi mozgalom formájában jött erre a reakció, 
és miért éppen a legfejlettebb tőkésállamokban. 

Az ökológiai mozgalmak kialakulásának okai gazdasági, társadalmi, politikai jellegűek. 
Nem pusztán a környetvédelmi problémák súlya hívja létre az ökológiai mozgalmakat. Az 
ökológiai veszélyeztetettség gazdasági, társadalmi, politikai tényezők közvetítésével vál- 
hat csupán mozgalomszervező erővé. Az ökológiai mozgalmak kialakulásához sajátos, 
a környezetvédelmi problémák iránti társadalmi érzékenységre és megoldásuk érdekében 
politikai cselekvési készségre van szükség. 


Melyek az ökológiai mozgalmak kialakulásának gazdasági, társadalmi, politikai feltéte- 
lei a fejlett tőókésállamokban? Első helyen az anyagi jólétet, az egyéni szükségletkielégítés, 
és az állami jóléti szolgáltatások magas fokát kell említenünk, amely megalapozza a 
, posztmateriális", az , anyagi utáni" értékek, az életmóddal, életminőséggel összefüggő 
kérdések , így az egészséges, a szennyezésmentes környezet iránti érzékenységet. Ez az új 
értékrend a politikában a második világháború után felnövekedett új generációkkal 
jelenik meg. Az eleve az anyagi jólét és politikai biztonság feltételei között élő nyugati 
fiatalok inkább hajlamosak a politikában az életminőség témáinak (például szép váro- 
sok, egészséges környezet) képviseletére, mint a háború előtt és után felnőtté vált korosz- 
tályok, amelyeknek alapélménye volt a gazdasági és politikai létbizonytalanság, s ezért 
az anyagi jólét és biztonság kérdései elsődlegesek a számukra. Ezért elsősorban az új 
generációk, a fiatalok alkotják az ökológiai mozgalmak bázisát. Az új generációk 
képviselte , új politika" tartalmában, formájában és stílusában egyaránt ellentétbe kerül 
a hagyományos politikai irányzatok és szervezetek képviselte, a gazdasági növekedésre 
irányuló, , technokrata" politizálással. 

Ezek a feltételek — a jólétben felnövekvő új generációk és konfliktusuk a hagyományos 
politikával, amelyet Ronald Inglehart amerikai szociológus , csendes forradalomnak" 
nevezett -— csupán a legfejlettebb tőkésországok egy részében eredményezték jelentős 
ökológiai mozgalmak kialakulását. Ahol az olyan , régi" politikai problémák, mint a 
gazdasági elmaradottság és a szegénység foglalják el az embereket (például Olaszország, 
Spanyolország), illetve ahol nem volt éles a politikai generációkülönbség és a hagyomá- 
nyos politikai irányzatok képesek az ifjúság integrálására (például Angliában), ott nem 
jöttek létre jelentős ökológiai mozgalmak. 

Hogyan fejlődtek ki ezek a mozgalmak, melyek a jellegzetességeik? Mindenekelőtt az 
ökológiai válság tényének tudatosítását előmozdító tudományos kutatásokat, illetve azok 
eredményeinek propagálását kell megemlíteni mint általános előfeltételt. Ez azonban 
csak a mozgalom egyéb gazdasági, társadalmi, politikai feltételeinek fennállásával vált 
hatótényezővé; hiszen ezek a tudományos eredmények már korábban nemzetközi publi- 
citást kaptak, s mégsem alakult ki mindenütt ökológiai mozgalom. A tisztán tudományos 
felismerések alapján, illetve azok propagálására kialakult, gyakran nemzetközi szerveze- 
tek (például Friends of Earth, A Föld barátai) és a hagyományos, többnyire a 19. 
században keletkezett környezet- és természetvédő egyletek (például az Egyesült Álla- 
mokban, Kaliforniában a Sierra Club) fontos tényezői az ökológiai mozgalomnak - de 
önmagukban nem fejleszthették volna azt a mai szintre. 

Az ökológiai válság felismerése és a mozgalom kialakulásának lehetősége a közvetlen 
érintettség tudatosításában kapcsolódik össze. Ez az egyént vagy a közösséget viszonylag 
közvetlenül érintő valamilyen környezetszennyezés hatásának tudatosítását jelenti. A ve- 
szélyeztetettség alapján szerveződő politikai konfiiktusban a lakóközösség vagy a helyi 
lakosság — esetleg , külső" aktivisták segítségével — saját környezetének védelmében 
szembe kerül a helyi igazgatással vagy a nagyüzemmel. Spontán szerveződésük kerete 
mindenütt az ún. állampolgári kezdeményezés, avagy ,iniciatíva". Ez egy konkrét feladat 
végrehajtására, rendszerint valamilyen létesítmény létrehozásának meggátolására szerve- 
zi tagjainak tevékenységét, politikai vagy ideológiai alapállásra való tekintet nélkül 

bevonva minden érintettet. Igy elvileg megtalálhatóak benne az összes társadalmi rétegek 
tagjai, mindenki, akit az adott veszélyhelyzet érint. Bázisuk ennyiben heterogén, de 
legjellemzőbb résztvevői és aktivistái mégis a művelt, értelmiségi középosztályból kerül- 
nek ki. 

Az ökológiai mozgalom szerveződésének másik fontos forrása az alternatív életmódkö- 
zösség. Ezek a közösségek, amelyek a hagyományos életmóddal szembeni alternatív, új 
együttélési formák kialakítására tettek kísérletet, egyidősek a kapitalizmus kialakulásá- 
val (például romantikus mozgalom, utópisták, új baloldal). A hetvenes évek elejétől 
kezdve azonban új, ökológiai profilt felmutató, alternatív technológiát alkalmazó moz- 
galom kialakulása figyelhető meg, melynek bázisa elsősorban az ellenkultúra, az egykori 
diákmozgalom, az új baloldal értelmisége, valamint a különféle, a társadalom peremére 
szorult, marginális, ellenkulturális csoportok (például fiatal munkanélküliek, házfog- 
lalók). 

Jóllehet mind a polgári kezdeményezések, mind az alternatív életközösségek kezdetben 
tartózkodtak mindenfajta általános politizálástól — hiszen létrejöttük egyik indoka a 
kiábrándulás a hagyományos politikából -, a hetvenes évek második felében politizálás- 
ra kényszerültek az ún. atomkonfliktus során, vagyis a fejlett tőkésországokban az 
atomerőművek telepítése körüli küzdelemben. Az ökológiai mozgalom teoretikusai 
szerint csak az atomenergia mindenfajta felhasználásának megszüntetésével oldhatók 
meg az atomkor felvetette problémák. A békés és háborús felhasználás csak ugyanannak . 
az éremnek a két oldala. Így az ún. , atomenergia-ellenes" mozgalom elsősorban az 
atomerőművek ellen irányul -— s felerősödőben van a csernobili katasztrófa óta. Az 
atomerőművek építése körüli konfliktus érlelte politikai mozgalommá az ökológiai moz- 
galmat. A különféle helyi, kisközösségek itt szembekerültek a gazdasági növekedést 
szolgáló központi fejlesztési programokkal, az energiaipar monopolizált állami és félálla- 
mi vállalataival, azaz a technokrata bürokráciával, s így jutottak el az általánosabb 
politikai kritika, a pozitív koncepciók és a politikai szerveződés igényéhez. 

Megjelent, illetve elterjedt e mozgalomban annak az ökonómiai szemléletnek és gazda- 
sági növekedésnek az elutasítása, amely mellőzi az ökológiai szempontokat. Ez egyszer- 
smind a nagy, centralizált technológiák és szervezetek kritikája is. Velük szemben a 
stabil, egyensúlyra épülő ökológiai gazdaság eszméjéhez jutottak el, s a kis, decentralizált 
technológiákat és szervezeteket tűzték ki célul. Az alá- és fölérendeltség, a bürokrácia 
és a centralizáció leépítését szorgalmazták, az önálló egységek közötti kooperációra, a 
decentralizálásra és a közvetlen demokrácián alapuló, hálózati típusú szerveződésre 
törekedtek. 

Ez az eszmei kritika, továbbá a mozgalmi hálózatok kiépítése (Amis de la Terre, 
Franciaország, Clamshell Alliance, Egyesült Államok) alakította ki az ökológiai mozga- 
lom egységét. Összekapcsolódott benne az eredetileg eltérő profilú polgári kezdeménye- 
zések és alternatív életformák mozgalma. De ezzel még mindig nem vált kifejezetten 
politikai mozgalommá abban az értelemben, hogy a fő cél az általános politikai hatás 
elérése, a politikai nyomásgyakorlás lett volna. A polgári kezdeményezések tartózkodtak 
a , nagy" politikától, mivel tagságuk eltérő pártállású embereket foglalt magában, az 
alternatívok pedig rendszerint szemben állnak a politikával, általános társadalom- és 
életformaalakító céljaikhoz képest a politikai tevékenységet túl szűknek, elidegenültnek 
tekintik. 


Az ökológiai mozgalom nagyobbik része még ma sem tette meg azt a lépést, és valószínű- 
leg nem is fogja megtenni, amely a kifejezett politikai mozgalommá válástól elválasztja. 
Ahhoz, hogy az ökológiai mozgalom , politizálódjék", általános politikai jelleget kapjon, 
a politikai rendszer súlyos problémáira, különösen a környezetvédelmi területen elköve- 
tett mulasztásokra és a politikai szerveződés pozitív esélyeire, feltételeire van szükség. 

Az ökológiai mozgalom poltikai szerveződésének számos formája létezik. Általános 
a nem pártjellegű politikai szerveződés: például az Egyesült Államokban , nyomást gya- 
korló" csoportok formájában, amelyek a törvényhozásban és az igazgatásban egyaránt 
kifejtik tevékenységüket. Más csoportok beérhetik olyan meglevő párt vagy pártok 
támogatásával, amelyek hajlandók ökológiai célok képviseletére (például Dániában, 
Hollandiában). Végül létrejöttek új, ökológiai profilú politikai partok is (például az 
NSZK-ban, Franciaországban). 

Ezek a szerveződési formák egy országon belül együtt jelentkeznek, de fontossági 
sorrendjük eltér; például az NSZK-ban, az ökológiai mozgalom számára fontos az 
önálló párt, az Egyesült Államokban viszont -— bár vannak ilyen kezdeményezések - 
jelentősége elenyésző. 

Az ökológiai mozgalomban különféle indokokból élesen kritizálták és elutasították a 
hagyományos értelemben vett , politizálást", a választásokra, a pártokra, a parlamentre 
irányuló ténykedést. Igy -— a pártpolitikai eredmények ellenére — sokan kétségbe vonják 
az önálló pártalapítás szükségességét és értelmét. A pártokat gyakran az ökológiai 
mozgalom egységének megbontásával vádolják. 

A Zöldek pártjának ún. bázisdemokratikus szervezeti modellje van, ami radikális ön- 
igazgató berendezkedést jelent. Eszmetörténeti elődjeként épít a bűrokráciakritikák (M. 
Weber, R. Michels, C. W. Mills) tradiciójára, valamint pozitív céljaiban a szocialista 
tanácsköztársasági, kommunális önigazgató modellekre. Vajon beigazolódik-e az a szer- 
vezeti tendencia, amelyet Robert Michels német pártszociológus az oligarchia vastörvé- 
nyének nevezett: azaz szükségképpen el kell-e szenvedniük az alternatívoknak a politikai 
részvétellel együtt a modern bürokrácia negatív hatásait is? Az alternatív politikai 
szervezetek többéves müködése után sokan igennel válaszolnak e kérdésre. Jóllehet a 
politikai célok szintjén az alternatívok kitartanak önigazgató modelljük mellett, a politi- 
ka gyakorlatában ez illúziónak bizonyul, s így újratermelődnek bizonyos elutasított 
struktúrák. A szilárd szervezet hiánya viszont problémákat okoz. 

A szervezeti modellel kapcsolatos problémák egyik alapja, hogy a zöldek és az alterna- 
tívok társadalmi mozgalomként jelentek meg a politikában. Mint formális politikai 
szervezeteket nem alkotó, lazán koordinált mozgalom, hosszú ideig képesek voltak 
kikerülni a nagy bürokratikus szervezetek nehézkességét, formalitásait; viszont szerveze- 
tet, pártot alkotva követniük kellett a politikai rendszernek egy sor olyan szabályát és 
igényét, amelyek lehetetlenné tették eszményeik érvényesítését. Párt vagy mozgalom? — 
tették fel a kérdést az alternatívok és ellenfeleik is. Nem jobb-e az, nem felel-e meg jobban 
saját céljaiknak, ha megmaradnak az életmódkísérlet, a pusztán társadalmi mozgalom 
szintjén? Ez a dilemma ma a zöldek és az alternatívok egyik központi szervezeti-stratégiai 
vitatémája. A pártforma hívei az új tipusú párt, az antipárt-párt gondolatát vetik fel - 
azaz a kör négyszögesítését javasolják. 

Ez a kérdéskör a zöldek politikai perspektíváinak egyik neuralgikus pontja, mivel az 
alternatív , szervezeti" koncepció tulajdonképpen túlmutat a modérn szervezetek, de a 
szűken vett hivatásos politika határain is. Az alternatívok a politikát nem önértékű 
tevékenységnek, hanem az alternatív életforma, életmódkísérlet meghosszabbításának, 
folytatásának tekintik. Szervezeteik nem a hagyományos értelemben vett politikai szer- 
vezetek, hanem - valóságos vagy illuzórikus — életmódközösségek. Pártjaik szervezete 
nem homogén. A párt igyekszik minél több bázisközösség, mozgalom, polgári kezdemé- 
nyezés összekapcsolására, koordinálására, kommunikációjuk szervezésére. Az , alterna- 
tív politizálás" fel akarja számolni a modern politikában kialakult éles különbséget a 
magánszféra és a közszféra között, meg akarja szüntetni a magánember és az állampolgár 
kettéválását. Az alternatív párt nemcsak politizálást, hanem sajátos életmódmodáellt is 
jelent tagjai számára. 

Az ökológiai mozgalmak ideológiája azonban belsőleg megosztott és ellentmondásos. 
Különböző elméleti tradiciókhoz kapcsolódik, mivel vannak progresszív, de vannak a 

modern ipari civilizációval szembenálló jellemzői is. Az anarchizmus, az újbaloldal, de 
a romantika és a klasszikus konzervativizmus bizonyos elemei egyaránt fellelhetők 
benne, és hatottak rá a különböző szocialista irányzatok, így a marxizmus is. Ez az 
ideológia egyesíteni szeretné az ellentéteket. Vannak például , ökoszocialista" és , ökoli- 
berális" irányzatai, amelyek eltérő álláspontokat foglalnak el a kapitalizmussal, illetve 
az uralkodó politikai-ideológiai irányzatokkal szemben. Ellentmondásos az állásfoglalá- 
suk a tudomány és a technika fejlődésével, illetve általánosabban az e társadalmi területe- 
ket jellemző racionalitással kapcsolatban. Vannak tudományellenes, technikaellenes és 
irracionalista irányzatok, ám jórészük nem egészében veti el a tudomány és a technika 
fejlődését és a racionalitást, hanem ezek alternatív fejlődését tűzi ki célul. 

Ez az ellentmondásosság e mozgalmak , harmadik utas", utópikus jellegén alapul. 
A fennállóval szembeni radikális elméleti alternatívák sokféleségét dolgozzák ki, amelye- 
ket ellenzéki pozícióik következtében nem kell visszavezetniük a társadalmi-politikai 
realitásokhoz. Az elvi tagadásban, a fennálló elutasításában így sokféle és ellentétes 
alternatív irányzat működhet együtt. Az ideológiai sokféleség és a , gyökerek" eltérő 
irányai ellenére azonban mégiscsak a progresszív, a baloldali és jelesül a szocialista 
tradíció és irányzat a domináns. Az alternatív mozgalmak egész spektruma szemben áll 
a neokonzervatív tendenciákkal, radikálisan kritizálja a fejlett tőókésországok társadalmi- 
politikai berendezkedését, és meg kívánja változtatni ökológiai, szociális, bázisdemokra- 
tikus és erőszakmentes irányban. 

Kitűzött céljaikban az új társadalmi mozgalmak rendszerint új, az ökológiai és az ökonó- 
mia egyensúlyán alapuló közösségi berendezkedést írnak körül. Ez , harmadik utat" 
jelent a létező szocializmus és a kapitalizmus között; mindkettőt — az ipari társadalmak 
azonosságát feltételezve — mint technokrata, környezetromboló, elidegenedett és bürok- 
ratikus képződményt utasítják el. Az ember, a munka és a természet, illetve a közösség 
harmonikus egyensúlyának elképzelése, amelyet az ökológiára hivatkozva alapoznak 
meg, a romantika radikális és konzervatív tradícióihoz egyaránt kötődik. Céljaik között 
alapvető az erőszakmentesség, amelyet az indiai Mahatma Gandhi nyomán egyaránt 
érvényesnek tekintenek ember és természet, valamint ember és ember viszonyában. 
Többek között ez a pacifizmus választja el őket a marxizmus és a munkásmozgalom 
forradalmi stratégiájától, és köti őket össze elsősorban a pacifista békemozgalommal, 
amellyel rendszerint szorosan együttműködnek. 

Politikájuk meg kívánja haladni a hagyományos politizálás szervezetét, kereteit, érté- 
keit, sőt sokan el is utasítják a politikát, visszavonulnak tőle, apolitikusak. Valójában 
inkább a politikának egy új eszményét és a politizálás új stílusát képviselik. A mozgal- 
mukra jellemző decentralizált, közösségi, kooperatív jellegű hálózat mintájára kívánják 
felépíteni a közvetlen demokrácia eszményét megtestesítő , bázisdemokráciát" új típusú 
pártjaikban, melyeknek feladata a társadalmi mozgalom politikai képviselete. Politikai 
tevékenységük többnyire tiltakozó akciókból áll, amelyeket más , tiltakozó mozgalmak- 
hoz" (diákmozgalom, békemozgalom stb.) hasonlóan nem konvencionális, erőszakmen- 
tes akciókkal (például tervezett atomerőmű telepítési helyének megszállása) hajtanak 
végre. Heterogenitásuk folytán nem sorolhatóak egyértelműen a jobb- vagy a baloldali 
sémába; ami nem zárja ki azt, hogy egy államon vagy gyakran egy szervezeten belül is 
vannak és együttműködnek jobb- és baloldali irányzatok is. Igaz, rendszerint nyomó- 
sabb, nagyobb súlyú a baloldal. 

K ülön említést érdemel a zöldek , gazdaságpoitikája". Az idézőjelet az indokolja, hogy 
inkább , gazdasági nézetek" és , gazdasági utópiák" heterogén együtteséről van szó, 
amelyben eltérő kidolgozottsági fokot tapasztalunk az egyes témáknál. Általában megál- 
lapítható, hogy az új társadalmi mozgalmak posztmateriális, posztindusztriális és poszt- 
ökonómiai céljai, társadalmi bázisa és ideológiája mostohán bánik a gazdaságnak a 
modern társadalomban oly nagyfontosságú területével. Az alternatív mozgalmak a 
társadalom szociokulturális alrendszere felől, annak igényeit és érdekeit képviselve nyúl- 

nak a gazdasági témákhoz, és ez gyakran ellentmondásokhoz, utópikus elképzelésekhez 
vezet (például garantált átlagjövedelem, a világkereskedelem leépítése), amelyek némelyi- 
ke azonban sokszor rokonszenves ötleteket is tartalmaz (például a jóléti állam átépítése, 
a , harmadik világ" külső függőségének felszámolása). 


Melyek a perspektívák, milyen esélyei vannak az általuk elérhető változásoknak? Az új 
társadalmi mozgalmak önálló politikai szervezetei — véleményem szerint — aligha válhat- 
nak tartósan integráló, stabil politikai tényezővé. A népesség nagy többsége nem vagy 
csak ad hoc, eseti jelleggel vesz részt bennük. Szervezettségük foka nem tesz lehetővé 
tartósan stabil működést. Állandó bennük a tematikus átrendeződés, az új és új témák 
felé fordulás. , Egypontos", egy aktuális feladatra irányuló taktikájuk alkalmatlanná 
teszi őket a rendszeres, általános politizálásra. 

Csak a pártjelleget vállalva képesek tartós politikai befolyást gyakorolni. Ez a mai 
feltételek mellett integrálódásukat jelenti, és belülről bomlasztja a mozgalmat. Ha vi- 
szont nem válnak párttá, akkor rövid távú jelenségek lesznek, bár bizonyos témákban 
befolyásolhatják egy ideig a közvéleményt és ezzel a politikát. 

Politikájuk további ellentmondása, hogy az összérdekre hivatkozva kisebbségi akara- 
tukat szembeállítják a többségével úgy, hogy tagadják a többségi elv érvényességét. Saját 
céljaikat az élet és a társadalom fennmaradását egyedül biztosító, abszolút programnak 
tekintik, amely mellett más politikai érdekek és célok irrelevánsak. Ebből vezetik le a 
többségi döntés és a , neokorporatív" egyezkedések, illetve a parlamentarizmus kritiká- 
ját. Céljaiknak nem legális eszközökkel is megpróbálnak érvényt szerezni, s ennek során 
- akár a mozgalom-párt problémánál a pártformát — kérdésessé teszik a parlamentariz- 
mus struktúráit. 

Mennyiben lehetséges, realizálható alternatíva a , jóléti állam" válságában az új társa- 
dalmi mozgalmak, a , harmadik erő" képviselte megoldás, és milyen változásokat hozhat 
ez a ,harmadik erő" a fejlett tőkésországok társadalmi-politikai struktúrájában? Ha 
fennmarad a gazdasági-technológiai fejlődés jelenlegi trendje, amely radikálisan csökke- 
nő munkamennyiség mellett teszi lehetővé az újratermelést, akkor a , harmadik erő" 
szerepe növekedhet. Mivel a , harmadik erő" eddig a , jóléti állam" rendszerén belül a 
, megszüntetve megőrző" változás programját vázolta fel, bizonyos pontokon érintkezik 
a szociáldemokráciával, melynek viszont csökken a társadalmi bázisa egyes rétegeknek 
a munka világából való kiszorulása miatt. Ez előmozdíthatja a szociáldemokrácia és az 
új társadalmi mozgalmak közeledését, sőt politikai akcióegységüket is. 

A szociáldemokraták és a Zöldek viszonyának politikai problémája egy általánosabb 
és a politikát meghatározó, szélesebb társadalmi problémára utal: a munkásosztály és az 
új társadalmi mozgalmak viszonyára. A fejlett tőókésországokban az új társadalmi mozgal- 
mak társadalmi bázisának alapja a , posztindusztriális" világ, az improduktív szféra, a 
jóléti, szociális-kulturális szektor mint a gazdaság és a politika szféráinak bürokratizált 
világától, , kemény" magjától különböző terület. A fejlett tőkés társadalmak általános 
fejlődési tendenciái megnövelik ezt a , posztmaterialista" területet, miközben radikálisan 
csökkentik az újratermelésben foglalkoztatottak számát, a , munkatársadalom" és ezzel 
egyben a hagyományos munkásmozgalom bázisát. Hogyan viszonyulhatnak egymáshoz 
ezek az eltérő társadalmi minőségű, politikailag mégis a baloldali platform közösségéhez 
húzó erők, a , hagyományos" és az , új" társadalmi mozgalmak? 

A strukturális előfeltételek ellentmondásossága folytán viszonyuk meglehetősen kétér- 
telmű. A munkásmozgalomban az új társadalmi mozgalmakkal kapcsolatban az ..uJ 
munkásosztály", a , posztindusztriális proletariátus" minősítésével és így az együttműkö- 
dés gondolatával is találkozunk. Ám jelen van az , új középosztály" minősítés és az 
elutasító konfrontáció is. Az új társadalmi mozgalmak számára hasonló dilemmak 

jelentkeznek a munkásmozgalommal kapcsolatban. A munkásosztály részvételének hiá- 
nya az új társadalmi mozgalmakban eltérő stratégiai következtetésekhez vezet. A Zöldek 
,Öökoszocialistái" együttműködést sürgetnek a szakszervezetekkel és a szociáldemokra- 
tákkal, ami közelebb hozhatja a Zöldeket és a munkásmozgalmat. Az , ökoliberális" 
irányzat ezzel szemben a szakszervezeteket és a munkásmozgalmat a hagyományos 
,munkatársadalomhoz" kötődő, felbomlóban levő képződményeknek tekintve az új 
társadalmi mozgalmak fő feladatának a , munkatársadalom" további felbomlasztását 
véli, és nem támogatja a szakszervezetekkel és a szociáldemokratákkal kapcsolatos 
szövetségi politikát. 


Az új társadalmi mozgalmak ma még inkább csak , lehetőségeket" képviselnek a politi- 
kában. De a politika a , levés", a lehetőség világa is, nem csupán a létezőé és a valóságosé, 
8 épp ezért az új társadalmi mozgalmak és az általuk hordozott lehetőségek figyelmet 
érdemelnek korunk társadalmi-politikai tendenciái között. 


HÁROM ÉVTIZED TANULSAGAIBOL 


AZ MSZMP POLITIKÁJÁRÓL 


Az alábbi írással cikksorozatot indítunk, amelyben az MSZMP - immár három 
évtizedes - történelmi útjának tanulságait mutatjuk be. Hogyan szerveződött újjá 
a párt, hogyan küzdötte le a válságot és miképpen ment át a konszolidáció a 
társadalom szerveződésének egy magasabb formájába? Hogyan alakult az ipar- és 
gazdaságpolitika? Miben állt a magyar falunak, a parasztság életének, a mezőgaz- 
daságnak a gyökeres átalakulása? Mit tettünk a politikai intézményrendszer és a 
kultúra korszerűsítéséért? Milyen nehézségekkel kellett szembenéznünk az ország 
belső életében, miképpen vívtuk ki mai pozíciónkat a nemzetközi kapcsolatokban? 
Többek között ezekre a kérdésekre keressük a választ, és olyan írásokat, tanulmá- 
nyokat adunk közre, amelyek a társadalom életének fő áramlataiban ragadhatják 
meg a szocialista megújhodás - a lényeges felismerések és döntések - csomó- 
pontjait. Sorozatunkkal hozzá kívánunk járulni ahhoz, hogy a politikai tapasztala- 
tok érvényesüljenek a ma és a holnap feladatainak megoldásában. 


A szerkesztőség 


A politikai bizalom útja 


Fejlődésünk legutóbbi 30 évében — szükségszerűen — különböző eredményességű, változó 
dinamikájú szakaszok követték egymást. Ám a megtett út egésze mégis egységes volt, és 
olyan felismerések birtokába juttatta pártunkat, amelyek a változó valóság konkrét 
követelményeivel összevetve fontos kiindulópontot jelentenek politikájában. E tapaszta- 
latok egy része a politikai bizalomra vonatkozik. A bizalom elválaszthatatlan szocialista 
fejlődésünktől, egyik kifejezője a hatalom népi jellegének, szocialista és demokratikus 
tartalmának. A tömegek bizalma és támogatása, tudatos cselekvése nélkül a párt nem 
töltheti be történelmi hivatását, hiszen — mint köztudott — a szocialista társadalmat a 
kommunisták csak a dolgozó tömegekkel együtt építhetik fel. A párt számára tehát a 
szocializmus építése nem öncél, hanem egyszersmind a nép szolgálata is. A bizalom 
történelmi és politikai felelősségvállalásra kötelez. Eddigi útja során az MSZMP arra 
törekedett és a jövőben is úgy alakítja politikáját, hogy megfeleljen ennek a bizalomnak. 

A politikai bizalmat a párt szocialista fejlődésünk egyik fontos erőforrásának tekinti, 
és sohasem-vált kezében puszta politikai eszközzé. A politikai bizalom megléte és 
megtartása nem egyszerűen a politikai célok könnyebb megvalósíthatóságát szolgálja, 
hanem politikánk lényegét fejezi ki. 

1956 után a visszaszerzett bizalom politikai tőkévé vált, amelynek birtokában képesek 
voltunk valós, le nem becsülhető eredmények elérésére. Ennek nyomán alakulhatott ki 

a tömegekben az a reális meggyőződés, hogy az MSZMP-ben bízni lehet, mert volt ereje 
kivezetni az országot a legsúlyosabb ellenforradalmi válságból; a fejlődés nehezebb és 
ellentmondásosabb periódusaiban is a társadalmi haladás tényleges vezetője tudott lenni; 
programja nemcsak a társadalmi osztályok és rétegek általános érdekeit, hanem az egyes 
emberek céljait is szolgálja. A bizalom így vált a társadalom értelmes, önként vállalt 
cselekvésének hajtóerejévé. 

Nem túlozhatjuk el, de tudnunk kell: a bizalom nem csodaszer. Csak általa nem tudjuk 
megoldani társadalmi gondjainkat, de nélküle sem. A tömegek és az egyes emberek 
megnyerése a szocializmus ügyének - tapasztalataink szerint — csak következetesen 
megvívott politikai és ideológiai harc, eredményes gazdasági munka révén valósulhatott 
meg. A hatalommal együtt a bizalom nem hullott automatikusan a vezetés ölébe. 
Garanciák sincsenek sem általában a bizalom megőrzésére, sem töretlen megvalósításá- 
ra. Két tanulságot azonban az MSZMP három évtizedes történelme megerősített. Az 
egyik: a párt a bizalmat olyan politikai tőkének kell hogy tekintse, amelynek tartalmát 
folyamatosan megújítani és erősíteni szükséges. A másik: csak konkrét célokra lehet 
bizalmat szavazni, s ennek érdekében a szocialista építés naponta megfogalmazódó 
kérdéseire reális választ kell adni. 

Természetesen a bizalom és az egyetértés még a legkiegyensúlyozottabb politikai 
viszonyok esetén sem teljes körű, még kevésbé az a sok konfliktust hordozó, nagy 
átalakulások idején. A megértők és egyetértők mellett ott áll a türelmetlenek, a csalódot- 
tak, az elkeseredettek tábora is. A bizalom válsága? Nem. Veszélyes tévedés forrása 
lenne, ha a párt a valóságos társadalmi folyamatok, érdektörekvések helyett az átmeneti 
hangulati elemek alapján ítélné meg a bizalom mértékét. A közhangulat nem a bizalom 
abszolút fokmérője. Természetesen ismerni kell, de legyünk tisztában öngerjesztő termé- 
szetével is. Az egyetértés és támogatás megszerzése és megtartása pártunk politikájában 
sohasem az óhajok és a kívánságok kiszolgálását jelentette, hanem - akár az , ár ellen 
úszva" is — a társadalom valóságos és reális érdekeinek szem előtt tartását. Más problé- 
ma, hogy ezek érvényesítésében nem dicsekedhetünk sem hibamentességgel, sem a min- 
denkor érvényesülő következetességgel. 

Saját történelmünkből is ismert, hogy ott, ahol nem érvényesül elvszerűen a párt 
vezető szerepe, ott megtorpan a fejlődés, súlyos konfliktusok keletkeznek, megrendül a 
nép bizalma. Visszaszerzése csak igen nehéz, hosszú és következetes, szinte , téglánként" 
történő építkezés eredményeként történt meg. Fontos tanulság az is, hogy nem szabad 
megengedni, hogy a bizalomhoz és a meggyőződéshez elengedhetetlen hit dogmatikus 
vakhitté váljék, mint ahogy azt sem, hogy a mindent megkérdőjelező relativizmus rom- 
boljon. 

Az MSZMP történelmi tapasztalata, hogy bizalmat csak a nyílt, őszinte szó, a szavak 
és a tettek egysége, az eredmények meggyőző hitele ad. A bizalom megerősitésén túl ezek 
a felismerések tették lehetővé azt is, hogy az MSZMP gyakorlati politikájában meghatá- 
rozóvá váljék a realizmus. Máig érvényes gyakorlat, hogy őszintén, szépítgetés nélkül 
tárjuk fel a párttagság és a társadalom egésze előtt gondjainkat, nehézségeinket. A prob- 
lémákkal való nyílt, kritikus és önkritikus szembenézés a mindennapi munka természetes 
része, a továbblépés előfeltétele lett. A szavak és a tettek egységét fejezi ki az a konszoli- 
dáció idejétől folytatott gyakorlat, hogy a párt nem ígér többet, mint amennyit teljesíteni 
tud. Az MSZMP változatlanul vallja, hogy előrehaladásunk anyagi alapját a termelő- 
munkával magunknak kell megteremtenünk, s , boldogulásunk csak a termelés eredmé- 
nyeiből jöhet létre". Ez utóbbi történelmi tapasztalatot azonban nem sikerült maradékta- 
lanul hasznosítanunk az eltelt évtizedben. 

A politikai realizmust szolgálja annak elismerése is, hogy nem vagyunk csalhatatla- 
nok, s a hibákból és tévedésekből lehet és kell tanulnunk. Helyes volt, hogy a párt a hibák 
feltárását és megszüntetését a szocializmus önkorrekciós mechanizmusának részeként, 
annak egyik funkciójaként ismerte el. Nem alakult ki azonban a hibák és tévedések 

megfelelő korrigálását szolgáló demokratikus nyilvánosság, következetes számonkérési 
rendszer és fegyelem. Meggyőző ereje -— a hibák feltárásán túl — annak van, ha Bebizonyo- 
sodik, képesek vagyunk hibáink korrigálására. 


Az MSZMP történeti útja választ ad a kérdésre: miből épült fel a politikai bizalom? 
Pártunk számára a néphatalom megvédése és megszilárdítása jelentette azt az erőpróbát, 
amely a bizalom visszaszerzésében is meghatározónak bizonyult. A legmélyebb ellenfor- 
radalmi válság idején a munkáshatalom megvédéséért, a szocialista építés korszakos 
eredményeinek megőrzéséért, a marxizmus-leninizmus következetes megvalósításáért 
harcoló forradalmi erők - történelmi hivatásukat érvényesítve és a nemzet érdekét 
szolgálva — a Szovjetunió fegyveres segítségére támaszkodva sikerrel verték le az erőszak- 
kal támadó ellenforradalmat. A külső támogatást is élvező ellenforradalmárok nemcsak 
a felszabadulás utáni demokratikus és szocialista vívmányaink megsemmisítésére töre- 
kedtek, hanem nacionalista és szovjetellenes uszítással Európa nemrég és nehezen meg- 
szerzett békéjét is veszélyeztették. 

A társadalmi drámának véget vetők történelmi érdeme, hogy nemcsak tudták és 
hitték, hogy van az ellenforradalmi válságból szocialista kiút, hanem cselekedtek is annak 
érdekében, hogy ezt az utat megtalálják. A lenini normák helyreállításával újjászervező- 
dő Magyar Szocialista Munkáspárt a múlt hibáival gyökeresen szakító elvi politika 
meghirdetésével sikeresen mozgósította a szocializmushoz hű erőket. 

A bizalom gyors helyreállításának okai között kell említenünk azt, hogy az MSZMP 
[deiglenes Központi Bizottságának 1956. decemberi határozata nem késlekedett; egyér- 
telműen és helyesen foglalt állást az 1956 előtt elkövetett hibákat és bűnöket illetően. 
Határozottan szakított a korábbi vezetés törvénysértő politikájával. Világosan kifejtette 
álláspontját az ellenforradalmi lázadás okairól, s ennek szellemében cselekedett. Tudato- 
sította, hogy számít mindenkire, aki felelősséget érez az országért, a szocializmusért, 
függetlenül attól, hogy tagja-e a pártnak vagy sem. 

Ugyanez a dokumentum hívta fel a figyelmet arra, ami az ellenforradalmi káoszban 
egyáltalán nem volt nyilvánvaló, de a gyors konszolidáció tényével is igazolódott: a 
súlyos hibák miatt elkeseredett kommunisták és haladó erők hűek maradtak a szocializ- 
mus eszméihez és társadalmi rendjéhez. A bizalom megrendülése tehát nem volt olyan 
széles körű, mint ahogy azt az ellenforradalom napjaiban feltételezni lehetett. 

Az MSZMP világos programot készített, és szilárd egység alakult ki abban, hogy a 
párt folytatni akarja a társadalomépítés szocialista útját, melynek eszmei alapja a marxiz- 
mus-leninizmus. Megvalósítható feladatként tűzték ki, hogy a marxizmus-leninizmus 
következetes alkalmazásával védjék meg és erősítsék tovább azokat az eredményeket, 
amelyeket - a korábbi hibák ellenére — a szocialista Magyarország a párt vezetésével 
ért el. 

A tömegek támogatásának megnyerését segítette, hogy a szocialista országok közössé- 
ge - elsősorban a szovjet kormány és a Kínai Népköztársaság - áruval, pénzügyi hitellel 
is hozzájárult a kibontakozáshoz. Pártunk az internacionalizmus lenini elvei alapján 
erősítette meg és fejlesztette hazánk szövetségét a Szovjetunióval és a szocialista közösség 
országaival. Ez együttműködésünk és szövetségünk jelenlegi alapja és változatlan célja is. 

Az MSZMP az ötvenes évek elejének hazai és nemzetközi tapasztalatait elemezve, 
abból tanulva, elvetette az egyetlen szocialista fejlődési modeli létezésének hibás feltétele- 
zését, a szovjet példa gépies másolását, s korrigálta a gyakorlat ebből eredő fogyatékossa- 
gait. Ugyanakkor politikájában továbbra is figyelembe vette és alkalmazta a szocialista 
építés általános, közös törvényszerűségeit és tapasztalatait. A párt a nemzeti sajátosságo- 
kat érvényesítette azzal, hogy a feladatok meghatározásakor számolt földrajzi, gazdasági 
adottságainkkal, sajátosságainkkal, kulturális és történelmi hagyományainkkal. 

A bizalom értékes forrása, hogy a feszültebb és bonyolultabb nemzetközi helyzetben 
is számíthatunk hazánk pozitív nemzetközi megítélésére. A legutóbbi másfél évtizedben 
külgazdasági helyzetünk romlása és belső problémáink egyaránt arra intenek, hogy 
fokozzuk erőfeszítéseinket gazdasági teljesítőóképességünk és nemzetközi pozícióink erő- 
sítése érdekében. 

0600. 


A párt vezető szerepe, társadalomirányító tevékenysége csak a bizalom és a közmegegye- 
zés megléte esetén érvényesülhet. A szocializmus építésének változó körülményei és 
feltételei között magának a vezető szerep gyakorlásának is korszerűsödnie kell. Saját 
történelmi tapasztalataink is megerősítik, hogy a vezető szerep nem téveszthető össze a 
tévedhetetlen irányítói vagy a mindenbe beavatkozó, dirigista gyakorlattal. E funkció 
valóságossá akkor válik, ha a párt a nép egyetértésével és cselekvő közreműködésével 
irányítja a társadalmi folyamatokat. Ezt az elvet szolgálja például annak kimondása és 
következetes érvényesítése, hogy hazánkban, párttisztséget kivéve, minden vezető pozí- 
ciót betölthet pártonkívüli. 

Az MSZMP az újjászerveződés első napjától hangsúlyozta, hogy olyan kominunista 
párt kíván lenni, amely tevékenységét a nép érdekében és szolgálatában fejti ki. Nem 
vindikál előjogokat, sőt arra törekszik, hogy mind szélesebb körből vonjon be pártonkí- 
vülieket is a közös gondolkodásba, cselekvésbe. Nem mond ellent ennek ama történelmi 
tapasztalat, hogy a pártnak mindenkor a társadalmi-politikai haladás élén kell járnia. 

Az ellenforradalom után az MSZMP iránti bizalmat erősítette, hogy soraiba és vezeté- 
sébe bevonta azokat a kommunistákat, akik a korábbi politikai gyakorlat torzulásai 
ellen és a szocializmus megújulásáért már 1953 óta határozottan és elvhűséggel harcol- 
tak. Nemcsak a konszolidáció idején, hanem a későbbiekben is döntő jelentősége volt 
annak, hogy a kommunisták a gyakorlati munkában olyan eredményeket értek el, 
amelyek bizalmat hoztak a pártnak. 

Az eltelt évek igazolták, hogy az ötvenes évek elején nem a szocializmus mint társadal- 
mi rend került válságba, hanem a szocializmus nevében fellépő konkrét politikai gyakor- 
lat és stílus. Az MSZMP határozottan és nyíltan szakított a szektás-dogmatikus, illetve 
a revizionista irányvonallal, s képes volt arra, hogy kétfrontos elvi-politikai harcban 
újítsa meg politikáját, s állítsa helyre a pártegységet jö nyert gyakorlati igazolást, hogy 
a szocialista építés során bekövetkezett torzulások és hibák, a szubjektivizmus és a 
törvénytelenségek nem a szocializmus természetéből fakadnak — mint ahogy ezt osztályel- 
lenségeink állították -, hanem éppen ellenkezőleg, idegenek attól, a szocialista rendszer 
lényegének kiteljesedése ellen hatottak, és veszélybe sodorták azt. 

A bizalmat is súlyosan mérgezték a korábbi időszak ellentmondást nem tűrő, bürokra- 
tikus vezetési módszerei, amelyektől az újjászerveződő párt határozottan elhatárolta 
magát. A pártvezetés lenini normáinak helyreállítása, a pártélet tisztaságát szolgáló elvek 
és gyakorlati intézkedések, a szabad és demokratikus viták biztosítása nemcsak a párt 
és a tömegek közötti kölcsönös bizalom helyreállítását szolgálták, hanem az MSZMP 
eszmei, politikai, cselekvési egységének erősödését is. 

Az MSZMP helyes szövetségi politikája közvetlenül is hozzájárult a bizalom erősödé- 
séhez, ahhoz, hogy mind nagyobb tömegek kapcsolódhattak be a szocializmus építésébe, 
a közéletbe. A vonzó célok, az új gazdaságpolitikai elvek, a dolgozó osztályok és rétegek 
szövetségének újjáteremtése, megszilárdítása ezt is szolgálták. A párt arra törekedett, 
hogy az egypártrendszer körülményei között olyan széles népfrontmozgalom szerveződ- 
jön, amely a munkásosztály és a párt köré tömöríti az ország valamennyi tenniakaró, 
haladó polgárát. 

A működőképes nemzeti egység megteremtése természetesen nem volt zavartalan. Az 
alapvető érdekazonosság és az érdekkülönbségek tudatosítása, s maga a szövetség is 
vitákban fejlődött. 

A párt mindig különös fontosságot tulajdonít a munkásosztály bizalmának. Elismerte 
és a lehetőségek szerint teljesítette a jogos és az adott feltételek között kielégíthető 
munkásköveteléseket, de következetesen visszautasította a szélsőséges, irreális követelé- 
seket támogató demagógiát. A konszolidáció idején az erő forrása lett az, hogy az 
MSZMP vállalta a , népszerűtlen" feladatokat is, amelyek a rend helyreállításához, a 
fegyelmezett termelés beindításához, a politikai élet normalizálásához elengedhetetlenek 
voltak. Ez a munka nemcsak határozottságot, hanem türelmet és értő odafigyelést kívánt 
— s a párt képes volt ezeknek a követelményeknek megfelelni. 

A munkásosztálynak társadalmunk vezető osztályaként ma is meghatározó szerepe 
van fejlődésünkben. Helyzetének alakulása és véleménye mindenkor fontos a párt szá- 
mára, segíti helyes politikája kidolgozásában, megvalósításában. Így van ez akkor is, ha 
a munkásosztály a növekvő gondok és feszültségek miatt élesebben bírál. 

A szövetkezeti parasztság az eltelt években a munkásosztály szilárd szövetségesévé 
vált. A párt vezetése kendőzetlenül szólt a korábbi években elkövetett agrárpolitikai 
hibákról, a termelőszövetkezeti mozgalom létrejöttekor gyakorolt adminisztratív kény- 
szerről, az erőszakos szervezésről. De egyetlen határozatában, megnyilatkozásában sem 
tette kétségessé, hogy a magyar falu, a magyar mezőgazdaság felemelkedésének útja csak 
a termelőszövetkezeti mozgalom teljes győzelmével válik járhatóvá. Amikor újra napi- 
rendre került a mezőgazdaság szocialista átszervezése, a párt figyelme nemcsak az 
önkéntesség, a fokozatosság betartására és a meggyőzésre irányult, hanem arra is, hogy 
az átszervezés, átalakulás időszakában se csökkenjen, hanem a lehetőségekhez képest 
még nőjön is a termelés. 

A párt agrárpolitikája — a szövetségi politika alapján - kettős célt tűzött ki és valósított 
meg: fokozta az egyéni gazdaságok termelési kedvét, érdekeltté tette a parasztságot a 
mezőgazdasági termelés növelésében, a termékek értékesítésében. Megszilárdította a 
szövetkezeti gazdaságokat, elősegítette, hogy a termelőerők fejlődésével termelési ered- 
ményeik tartósan és érzékelhetően javuljanak. A hatvanas években, a mezőgazdaság 
szocialista átszervezése után erősödött a termelőszövetkezetek önálló gazdálkodása, 
bővültek jogaik és lehetőségeik. A két alapvető osztály között létrejött szoros szövetségi 
viszony erősítette a kölcsönös bizalmat, az MSZMP agrárpolitikájának a szó teljes 
értelmében lenini elvekre épülő gyakorlatát. 

Hasonlóan nagy türelmet és belátást, egyszersmind elvi szilárdságot és következetessé- 
get kívánt az értelmiséggel való szövetséges viszony megújítása, megszilárdítása. A társa- 
dalom szellemi életében, s főként a kultúra terén, a válság, az ellenforradalom súlyos 
nyomokat hagyott. Az értelmiség egy része eszmeileg zavaros, retrográd hatások alá 
került. Sokan közülük nem hitték, hogy Magyarországon a kommunista mozgalom 
képes kijavítani a hibákat. Megnyerésükhöz nemcsak meggyőzésre és vitára volt szükség, 
hanem annak igazolására is, hogy a politika a döntések kimunkálásában, a valóságos 
társadalmi-gazdasági viszonyok feltárásában és elemzésében, a gyakorlati politika meg- 
valósításában számít és támaszkodik az értelmiségre. Az MSZMP 1958-as művelődéspo- 
litikai elvei a bizalom alapján közelítettek az értelmiséghez. Ez azon a várakozáson 
alapult, hogy a művészek, az írók, a költők progresszív, humanista, szocialista szellemi- 
ségű alkotásaikkal járuljanak hozzá valóságismeretünk gazdagításához, az emberek 
szocialista életszemléletének alakításához, ízlésének formáláshoz. 

Az értelmiség jelentős rétegei megfeleltek a bizalomnak. Legjobb hagyományaikhoz 
hűen, a haladás élvonalába álltak, és kivették részüket az ellenforradalom következmé- 
nyeinek, eszmei káoszának felszámolásában, majd az újrakezdésben és a szocialista 
kibontakozásban. 

A marxista értelmiség szerepének erősödésével fokozatosan kelt életre a tudományos 
és művészeti alkotó műhelyek önállósága és felelőssége. Ez az önállóság és felelősség 
kulturális életünk vitáiban is érvényesült, még akkor is, ha e vitákban a marxista 
álláspontok nem találtak osztatlan támogatásra. Így például gyakran vitába kellett 

szállni az értelmiség szerepét túlértékelő nézetekkel s olykor az értelmiség szerepét 
alábecsülő felfogással is. 

A nézetek ütközése nem ritkán viharos, erős feszültségeket és indulatokat robbant ki. 
A párt azonban mindenkor fontosnak tartja, hogy legyenek ilyen eszmecserék. A viták- 
nak viszont csak akkor van eszmei tisztázóerejük, ha sikerül kölcsönösen elfogadható, 
közös vitaalapot teremteni, mely egy későbbi cselekvés kiindulópontjául szolgálhat. Ez 
nem minden esetben sikerül. Az értelmiség bizalmatlan vagy közömbös rétegeinek 
megnyerése a jelenleginél színvonalasabb eszmei-politikai munkát, türelmet kíván. Más 
a helyzet abban az esetben, ha olyan törekvésekről van szó, melyek eszméinktől idegenek, 
szocialista viszonyainkat torzítják, szemben állnak társadalmi rendszerünkkel, tagadják 
értékeinket. A párt ebben az esetben kellő eréllyel — ha kell, adminisztratív eszközökkel 
-— akadályozza meg e törekvések térnyerését. 


A bizalom fontos összetevője, hogy a társadalomnak legyen olyan értékrendje, amely 
normáival stabilizál, vonzásával pedig perspektívát ad és cselekvésre ösztönöz. Az érté- 
kek a társadalomban akkor válnak belsővé és normatívvá, ha a mindennapi tapasztala- 
tok megerősítik ezek igazát, használhatóságát. Amennyiben az emberek tapasztalatai 
tartósan ellentmondanak az értékmintáknak, úgy bizalmuk a legszebb, legszentebb 
értékekben is megrendül. Paradoxon például, hogy miközben az érdekeltség érvényesíté- 
se mellett kötelezzük el magunkat, nem tudjuk egyik legfőbb értékünk, a munka társa- 
dalmi leértékelődését meggátolni. 

Az értékek sokszor összekeveredve jelennek meg a köztudatban és az egyes emberek 
tudatában. Elsősorban szocialista céljaink irányába változó létviszonyaink képesek befo- 
lyásolni azt, hogy milyen értékek válnak a társadalomban meghatározókká, elfogadot- 
takká. Az ideológia elsősegítheti a szocialista értékrend megszilárdulását, de értékeink 
elsődlegesen mégis a valóságos viszonyok függvényében változnak. E valóság pedig 
egyaránt tartalmazza a haladó, a szocialista viszonyokat tükröző értékeket, a változá- 
soknak makacsul ellenálló régieket s a nemzetközi mechanizmusok által közvetített 
külső, átvett értékeket és divatot is. 

Ideológiai szélcsend, passzivitás? Bizalomhiány? Hiányzik a marxista ideológia elméle- 
ti megalapozottsága, eszmei-politikai érzékenysége, vitakészsége? 

E kérdések a marxista ideológiát illetően tapasztalható bizonytalanságot fejezik ki. Az 
elmúlt években valóban nőtt a passzivitás, az ideológiai elbizonytalanodás. Az okokat 
keresve igaztalan dolog lenne az itt lecsapodó gondokért, hiányosságokért csak az 
ideológiai életet felelőssé tenni. Célunk az, hogy az okokat és a problémákat feltárva, 
javítsuk ideológiai munkánkat, erősítsük eszmei befolyásunkat. Ha máról holnapra nem 
is tudunk kielégítően válaszolni a fejlődésünk által felvetett elméleti kérdésekre, annak 
biztosítottak a feltételei, hogy a marxista ideológiai munka a jelenleginél eredményesebb 
legyen. Élnünk kell e feltételek adta lehetőségeinkkel mind a valóságfeltárásban, mind 
a fejlődési irányok bemutatásában, mind pedig a hatékonyabb társadalmi cselekvés 
eszmei ösztönzőinek kimunkálásában. 

A szellemi erők egészségesebb aktivitását, az eszmei tisztázást s általában a társadalom 
mozgósítását, dinamizálását segíthetik elő a nyílt, demokratikus viták. Nem általában a 
viták szaporítására van szükség, hanem a felelősséggel, felkészülten folytatott eszmecse- 
rékre. Ne féljünk kimondani: a marxista szellemi erők nagyobb bátorsága, felkészült 
vitakészsége nélkül továbbra is késni fognak a korszerű, társadalmilag érvényes vála- 
szok. E válaszokra és vitákra azért is szükség van, mert a keletkezett vákuumot és az 
utóbbi években megnövekedett belső ideológiai szükségletet más nézetek töltik, illetve 
elégítik ki. Szellemi életünk egészének felelőssége, hogy meggyőzően világítson rá a 
túlhaladott polgári eszmék, a konzervatív gondolatok s a burzsoá propaganda tényleges 

eszmei és osztálytartalmára. Ezek ismerete nélkül ugyanis könnyebben teret hódíthatnak 
bizonyos körökben a liberális eszmék, a privatizmus, a konzervatív ideológiák és értékek 
vagy a kritikainak feltüntetett antimarxista nézetek. 


A gazdaságpolitika alapvető változásai, az irányítás reformja, korszerűsítése is a párt 
politikájának megvalósítását szolgálták. Alapvető fontosságú volt a párt által meghirde- 
tett életszínvonal-emelés valóra váltása. Ez más tényezőkkel, mindenekelőtt az agrárpoli- 
tika megújításával alapot adott a tömegek bizalmának visszaszerzéséhez, ahhoz, hogy 
a lakosság túlnyomó többsége szövetségessé váljék, hogy létrejöhessen a közmegegyezés, 
erősödjön nemzeti egységünk. Az ötvenes évek végén az életszínvonal-politikát a szükség- 
letek mind bővebb és színvonalasabb kielégítésének követelménye, az áruellátás javítása 
határozta meg: A hatvanas és hetvenes években a figyelem és a teendők középpontjába 
az életkörülmények javítása került. Egyre fontosabbá vált a szolgáltatások bővítése és 
színvonalának fejlesztése, a települések kommunális ellátottságának javítása, a lakás- 
helyzetben felhalmozódó feszültségek érezhető csökkentése, a társadalmi létbiztonság 
garanciáinak megteremtése. 

A gazdasági célkitűzések megfogalmazása és megvalósítása az elmúlt három évtized- 
ben természetesen nem volt ellentmondás- vagy hibamentes. Egyoldalú megítélések 
fogalmazódtak meg például a hetvenes évek elején a háztáji gazdaságokról. Az átmeneti 
adminisztratív lépések következményei azonban világossá tették, hogy tévedés a háztáji 
gazdaságok és a szocialista tulajdon szembeállítása, mert ez sajátosan illeszkedő termelé- 
Si forma, a magyar mezőgazdaság és a közellátás alapvető, szerves része. Érdekelt benne 
a munkásosztály is, termelőként és fogyasztóként egyaránt. 

Ma a bizalom legnagyobb teherpróbájának a gazdaságpolitika van kitéve. Itt sűrűsöd- 
nek leginkább az ellentétek, csapnak össze az érdekek, szaporodnak a nehézségek. 
Mindezt figyelembe véve a jelenleginél nagyobb optimizmusra ad okot az, hogy a párt 
mindvégig képesnek bizonyult a szükséges reformok kezdeményezésére és irányítására. 
Tudatában van, hogy új eredmény csak a felszínre került ellentmondások megoldásából 
születik. Mind az ipari termelésben, mind a gazdaságépítő munka más területén nem 
lebecsülendők az elmúlt három évtized eredményei, vívmányai. Ezt azért is hangsúlyozni 
kell, mert nem lehet sem bizalmat, sem gazdasági dinamizmust teremteni pesszimizmus- 
sal, közömbösséggel, kényelmességgel. Minden eddigi eredményünk azt példázza, hogy 
még a legnehezebb körülmények között sem maradtak el a sikerek, ha képesek voltunk 
az erőfeszítésre, a fegyelemre, a kemény munkára. 

A ránk váró feladatok megoldásához, a gazdasági fejlődés élénkítéséhez, az intenzív 
gazdálkodás erőteljes és tartós kibontakozásához a mainál nagyobb következetességre, 
saját munkánk kritikusabb elemzésére és radikális javítására van szükség minden szinten, 
az irányításban és a végrehajtásban egyaránt. 

A gazdaságpolitikánk iránti bizalmat nem egyszerű megőrizni akkor, amikor a terve- 
zett változtatások óhatatlanul terheket rónak a lakosságra is. A párt nem él vissza a 
lakosság türelmével és megértésével. Intézkedéseink tanúsítják, hogy a párt figyelembe 
veszi a társadalom konfliktustűrő képességét, s nem a lakosság gazdasági terheinek 
növelésével, hanem elsősorban a gazdálkodás eredményességének javításával kíván elő- 
relépni. Politikai befolyásunkat, tekintélyünket ma sem a konfliktusok - ezekből többet 
kell vállalnunk -— kerülése erősíti, hanem azok következetes megoldása. A legnehezebb 
problémák, gondok felszámolásához is meg lehet szerezni az emberek cselekvő támoga- 
tását, ha megfelelő politikai munkával tesszük ezt. 

A politika hitelét feltétlenül erősítheti annak tudatosulása, hogy jelen gondjaink és 
nehézségeink nem megoldhatatlanok. Már több területen vannak elmozdulásra utaló 
eredményeink. Bebizonyosodott például, hogy egyik legnagyobb viívmányunk a teljes 

foglalkoztatás. A teljes és a hatékony foglalkoztatás nem áll feloldhatatlan ellentétben 
egymással, a felesleges munkaerőt át lehet és át is kell irányítani oda, ahol valóban 
szükség van rá. Ez előrelépést jelenthet mind a munkahelyek belső szervezettségének 
javításában, mind a követelmények és érdekeltségi viszonyok jobb érvényesítésében. De 
nemcsak gazdasági szemléletformálásról van szó. Az emberek életének, értékrendjének 
fontos láncszeme lazul meg, ha a munka értéke nincs társadalmi helyén. Szükség van 
arra, hogy az anyagi érdekeltség következetesen érvényre jusson gazdasági gyakorla- 
tunkban. Rossz munkával ma még mindig túl jól lehet keresni, s ez a becsületesen és jól 
dolgozók igazságérzetének megcsúfolása is. 

Az új vállalatirányítási formák létrehozása segítheti a tulajdonosi funkciók jobb 
gyakorlását, s lehetőséget ad a kollektíváknak arra, hogy a mainál eredményesebben 
vegyenek részt mind az irányító, mind pedig az ellenőrző funkciók gyakorlásában. 
A döntési és a felelősségi jogkörök következetesebb tisztázása és érvényesítése világosab- 
ban körülhatárolja az alá- és fölérendeltségi viszonyokat, és lehetővé teszi, hogy követke- 
zetesebben és közvetlenül érvényesülhessen a felelősség. 

A pártunk politikája iránti bizalmat fejezi ki az a széles körű társadalmi igény, amely 
ma a nagyobb rend, a következetesség, a felelősség iránt megnyilvánul. Rend és demokrá- 
cia nem ellentétes fogalmak -— érvényt szerezni mindkettőnek csak a közösségek erejével 
és bizalmával lehet. : 


Az eltelt harminc év vívmányokban és tanulságokban egyaránt gazdag. Kötelességünk 
a tanulságokat levonni, a tapasztalatokat továbbadni. Érdemes meggondolni: azok, akik 
1956-ban ütköztek meg, lassan nyugdíjba vonulnak. Sajnos egyre kevesebben élnek a 
19-esek, a spanyolosok, az egykori illegális harcosok közül, akik biztos támaszai voltak 
a néphatalom, a szocializmus megvédésének. Hazánk polgárainak zöme már 1956 után 
született. A harminc-negyven éveseknek a konszolidációról, a magyar falu gyökeres 
átalakulásáról jó esetben csak személyes emlékeik, mintsem politikai tapasztalataik 
vannak. Ezek pedig különösebben fontosak ma, amikor a lelassult fejlődés vagy a 
stagnálás gondjaival kel! szembenézni. Ha az előző időszakokhoz mérve ma nehezebb 
is a megélhetés, ha a társadalmi igazságosság sokszor csorbát szenved, ha elveink a 
hétköznapokban kemény próbára kényszerülnek, ha a közösségi gondolkodás és cselek- 
vés nemritkán a magánérdek mögé sorolódik, ha a kívánt cél és a tetterő sokszor nehezen 
talál egymásra - akkor keresnünk kell, hogy miként javíthatunk helyzetünkön. 

Ebben a tekintetben is számolnunk kell tapasztalatainkkal. Azzal, hogy megtanultuk: 
a kommunisták aktív egységes cselekvését semmilyen más erő nem tudja helyettesíteni; 
azzal, hogy történelmi utunk felívelő szakasza is elképzelhetetlen lett volna az elhatáro- 
zott célok következetes végrehajtása nélkül; azzal, hogy nemcsak a múltban, hanem a 
jövőben is meg kell különböztetni a szövetségeseket a fecsegőktől, a pánikkeltőktől, az 
illúziókergetőktől, az utunkat keresztezőktől, a tetteikben retrográd emberektől; azzal, 
hogy tudatában legyünk, mekkora ellenfél a közöny, a távlatvesztés, a kishitűség, a 
politikai-ideológiai dezorganizáció. 

A politikai tapasztalatok arra tanítanak, hogy a szocialista progresszió erői a mainál 
összehasonlíthatatlanul nehezebb helyzetből is megtalálták a kiutat, amikor összefogtak, 
és minden mást alárendeltek a közösség, a nép érdekének. 


SZEMLE 


Kistermelés és nemzedékek a mezőgazdaságban 


Hazánk kielégítő élelmiszer-ellátása és me- 
zögazdaságunk exportképessége a nagy- 
üzemi gazdaságok termelési színvonalának 
erőteljes növekedése mellett jórészt annak 
köszönhető, hogy sikerült a mezőgazdasági 
kistermelést! szervesen beilleszteni szocia- 
lista mezőgazdaságunk egészébe, előreha- 
ladt a kistermelőknek a nagyüzemekkel 
való sokoldalú és eredményes együttmű- 
ködése. Az elmúlt ötéves tervben a nagy- 
üzemek, valamint a háztáji és a kisegítő 
gazdaságok termelésének növekedési üte- 
me a Központi Statisztikai Hivatal végle- 
ges adatai szerint gyakorlatilag azonos 
(11,6, illetve 11,7 százalék), bár a nagyüze- 
mek beruházási, fejlesztési forráshiánnyal 
küzdöttek. 

A párt- és az állami vezetés legmagasabb 
szintjein újra és újra leszögezték a közös és 
a háztáji gazdaságok egységét, a kisterme- 
lés társadalmi és gazdasági szükségességét. 
Ennek ellenére helyenként még ma is talál- 
kozhatunk olyan, szerencsére egyre rit- 
kább véleménnyel, miszerint a mezőgazda- 
sági kistermelés ilyen mértékű eltűrését és 
támogatását csak átmeneti gazdasági ne- 


1 A mezőgazdasági kistermelés fogalma alatt ért- 
jük: a tsz-tagok háztáji gazdaságait, az állami gazdasá- 
gok dolgozóinak illetményföldjét, a nem mezőgazdasá- 
gi dolgozók kisegítő gazdaságait, a hétvégi telkeken 
folyó - elsősorban önellátásra való - termelést és az 
egyéni gazdaságokat. A kistermelés döntő hányada, 95 
százaléka a bérből és fizetésből élő emberek főfoglalko- 
zású munkája mellett, túlmunkaidőben folytatott ter- 
melői tevékenységéből származik. A kistermelés a me- 
zögazdaság bruttó termelésének egyharmadát adja, te- 
vékenysége döntően a munkaigényes ágazatokra (állat- 
tenyésztés, zöldség-, gyümölcstermesztés) terjed ki. 


hézségeink indokolják, vagyis ezzel a ter- 
melési formával csak ideig-óráig kell 
együttélnünk.? Ez a szemlélet esetenként 
hátrányosan hat a kistermelés társadalmi 
és gazdasági környezetének alakulására. 
A kistermelők -— különösen a fiatalabb 
nemzedék belépésével és az árutermelés 
előtérbe kerülésével — igénylik, hogy hely- 
zetük ne csak egyértelmű politikai, hanem 
társadalmi megítélést kapjon, illetve hogy. 
szilárd érdekeltségi alapokra helyezett ter- 
melési biztonságot élvezzenek. 

A kistermelés társadalmi-politikai érté- 
kelését befolyásolja a mind itthon, mind 
külföldön tapasztalható bizonytalanság a 
háztáji és kistermelés jellegének megítélé- 
sében. Fejlődésükben sokan a magángaz- 
daságok továbbélését és erősödését látják, 
míg mások azt hangsúlyozzák, hogy a 
nagyüzemi és a kisüzemi termelés ma már 
nálunk szerves egységet jelent és statiszti- 
kailag sem választható külön a két gazdál- 
kodási forma termelési tevékenysége. Vizs- 


2 Az Agrárgazdasági Kutató Intézet Agrárszocio- 
lógiai Osztályának 1985-ben végzett, több mint ötszáz 
termelőszövetkezeti vezetőre kiterjedő felmérése - az 
egyértelmű politikai állásfoglalások ellenére - mutatja 
a kistermeléssel kapcsolatos megítélés bizonytalansá- 
gát. A megkérdezett termelőszövetkezeti vezetőknek 
7,3 százaléka úgy nyilatkozott, hogy helyesnek tartaná 
a tagok háztáji tevékenységének korlátozását; 10,7 szá- 
zalékuk pedig úgy gondolja, hogy a háztáji mint gaz- 
dálkodási forma csak átmenetileg, egy-két tervidőszak- 
ban, legföljebb az ezredfordulóig marad fönn. Figye- 
lemre méltó, hogy a különböző szintű tsz-vezetők úgy 
tapasztalják, hogy a megyei vezetőknek csak alig több 
mint kétharmada , nézi jó szemmel" a tsz-tagok háztáji 
tevékenységét, és közel egyharmaduknak inkább nega- 
tív a kistermelésre vonatkozó véleménye. 

gálataink lehetővé teszik, hogy erről a ko- 
rábbinál hitelesebb képet nyerjünk, oszlas- 
suk a félreértéseket. 


A mezőgazdasági kistermelés 
társadalmi-gazdasági jelentősége 


A mezőgazdasági kistermelésben elsősor- 
ban a termelőszövetkezeti tagok háztáji 
gazdaságaiban, valamint a nem mezőgaz- 
dasági foglalkozású dolgozók kisegítő gaz- 
daságaiban folytatott termelőtevékenység 
a meghatározó, amelynek célja egyrészt az 
önellátás, másrészt pedig az árutermelés. 
Ez a termelési forma jelenleg mintegy más- 
fél millió családot érint, és egyre szerveseb- 
ben kapcsolódik a mezőgazdasági nagy- 
üzemekhez: a termelési folyamatok és a 
tulajdonviszonyok mind nehezebben vá- 
laszthatók szét egymástól. Ezen kívül még 
körülbelül 700 ezer család folytat — szinte 
kizárólag önellátásra — hétvégi telkeken 
mezőgazdasági termelést. A háztáji és kise- 
gítő gazdaságok derekasan kiveszik a ré- 
szüket az ország lakosságának élelmisze- 
rekkel való ellátásából, illetve — közvetve 
és közvetlenül - számos termék esetében 
hozzájárulnak az élelmiszer-gazdaság ex- 
portjához is. 

Kevésbé ismert a mezőgazdasági kister- 
melés szerepe a falvak népességeltartó ké- 
pességének erősítésében. Bár ezt a feladatát 
is a nagyüzemmel együtt fejti ki, aligha 
túlzunk, ha jelentős mértékben ennek a 
termelési formának tulajdonítjuk, hogy a 
közelmúlt egyoldalú településfejlesztési 
gyakorlata miatt nem keletkezett még na- 
gyobb különbség a városok és a falvak, 
valamint a kisebb és a nagyobb falusi tele- 


. pülések között. A kistermelésnek a falusi 
. népesség megtartásában és foglalkoztatá- 


sában játszott szerepe különösen három 
területen érvényesül. Ezek a következők: 
e A kistermelés jelentős szerepet tölt be 
azáltal, hogy kiegészítő munkalehetőséget 
teremt a falun élők számára. Különös fon- 


. tossága van ennek az aprófalvas és a ta- 


nyás vidékeken, s általában azokon a ked- 


,  vezőtlen termőhelyi adottságú területeken, 
. ahol rendszerint a mezőgazdasági termelő- 
." szövetkezetek nem tudnak kellő foglalkoz- 


tatást biztosítani tagjaiknak. Ilyen körül- 
mények között a kistermelés fontos ténye- 
ző a népesség - legalábbis egy részének -— 
helyben tartásában. Ennek tudatában in- 
dokoltnak látszik, hogy ilyen tájakon lehe- 
tővé tegyük, sőt ösztönözzük a kistermelés 
némely formáinak extenzív növekedését is. 

Nem szabad figyelmen kívül hagynunk, 
hogy az ország népességének több mint a 
fele olyan családban él, amely valamilyen 
formában részt vesz a mezőgazdasági kis- 
termelésben. Így a kistermelőknek ma már 
csak a kisebbik része él főfoglalkozásban 
is a mezőgazdaságból, nagyobb része - 
mint ezt az 1. táblázat adatai is mutatják 
- a munkásosztályhoz, valamint a nem 
fizikai dolgozók rétegéhez tartozik. Hogy 
milyen jelentősége van a mezőgazdasági 
kistermelésnek a falusi lakosság foglalkoz- 
tatásában, azt jelzi a KSH által közölt 
számadat, miszerint a háztáji és kisegítő 
gazdaságokban 1982-ben mintegy 2,7 mil- 
liárd munkaórát dolgoztak, ami megfelel 
1,2 millió dolgozó egész évi főmunkaidejé- 
nek. A kistermeléssel foglalkozó háztartá- 
sokban élők munkával töltött ideje 20 szá- 
zalékkal volt több, mint az ilyen tevékeny- 
séget nem folytató háztartásokban élőké.? 

e A mezőgazdasági kistermelésnek a 
falusi népesség megtartásában játszott sze- 
repe a lakosság jövedelemkiegészítése ré- 
vén érvényesül a leghatározottabban, hi- 
szen ezeken a településeken a lakosság szá- 
mára gyakorlatilag az egyetlen, de úgy- 
szólván mindenki számára hozzáférhető 
lehetőség kiegészítő kereset szerzésére. 
A kistermelésből származó jövedelem 
nagysága és jelentősége társadalmi osztá- 
lyonként és rétegenként természetesen szá- 
mottevő eltérést mutat (2. táblázat), mint 
ahogy különbözik - általában éppen ellen- 
kező előjellel - a munkahelyről származó 
jövedelem is. Ezek az adatok pedig -— ame- 
lyek tartalmazzák a saját termelésű fo- 
gyasztást i5 — azt mutatják, hogy országos 
átlagban a személyes rendeltetésű jövedel- 
meknek kevesebb mint egytizede származik 
a kistermelésből. Ezen belül a paraszti ré- 
tegnél 24 százalékos, a végyes jövedel- 


3 Időfelhasználás a mezőgazdasági kistermelésben. 
II. kötet, Központi Statisztikai Hivatal, 1985., 6. old 

1. táblázat 
A kistermelők háztartásaiban élők aránya a főbb 
társadalmi rétegek és osztályok szerint 
és séji 100 aktív gazdaságra jutó 
Megnevezés ászáesű aktív —— inaktív ebből — - 
megosSFEZEZ eltartott 14 éven zernölv 
lása kereső feluli 
Munkásosztályhoz tartozó 31,2 165 47 135 58 347 
Szövetkezeti parasztsághoz 
tartozó 11,2 131 41 146 67 318 
Vegyes jövedelmű: 
— munkásosztályhoz tartozó 
háztartásfővel 3.3 245 40 122 46 407 
— szövetkezeti parasztsághoz 
tartozó háztartásfővel 5,6 239 18 132 48 389 
Nem fizikai foglalkozású 18,1 209 38 123 45 370 
Kisárutermelő kiskereskedő 3,7 171 26 123 61 320 
Inaktív 269 — 125 45 41 170 


Összesen: 100,0 132 63 108 51 303 
Forrás: A mezőgazdasági kistermelés, I. kötet, Központi Statisztikai Hivatal, 1982., 20. old. 


2. táblázat 


A mezőgazdasági kistermelésből származó jövedelem 
alakulása (1982) 


A társadalmi osztály és réteg Családi jövedelem 1 főre jutó jövedelem 
megnevezése Ft/hónap 
Munkások 830 248 
Parasztok 2591 776 
Vegyes jövedelműek 2156 528 
Szellemi foglalkozásúak 573 185 
Önállóak 1879 573 
Aktív keresők együtt 1087 324 
inaktívak és eltartottak 783 477 
Mindösszesen 1006 348 


Forrás: Dr. Guba Mária, Dr. Varga Gyula: A mezőgazdaságban dolgozók jövedelmi viszonyainak, életkörül- 
ményeinek néhány új vonásáról. Az Agrárgazdasági Kutató Intézet kiadványa, 1985., 19. old. 


műeknél 15 százalékos, a munkásoknálpe-  vedelmeknél mutatkozó hárrányos helyze- 

dig 8 százalékos. , Vagyis a mezőgazdasági  tüket korrigálni."" 

vállalatok dolgozói s a családok, amelyek- 

hez tartoznak, számottevő összeggel képe- 

sek az alkalmazásból, illetve a munkavi- — . $ Dr. Guba Mária, dr. Varga elre ák ERESZTI 
ket ki. ságban dolgozók jövedelmi viszonyainak, életkő 

szonyból eredő személyi jövedelmüket ki- nyeinek néhány új vonásáról. Az Agrárgazdasági Ku- 

egészíteni, s a munkaviszonyból eredő Jó- tató Intézet kiadványa. 1985., 19. old. 

Természetesen tudnunk kell, hogy a kis- 
ermelésből származó jövedelemért kemé- 
nyen meg kell dolgozni — mégpedig rend- 
szerint túlmunkaidőben -, továbbá, hogy 
a kistermelés az esetek jelentős részében 
holtmunka-ráfordítás formájában tetemes 
pénzlekötést kíván, végül pedig arról sem 
szabad megfeledkezni, hogy a kistermelő 
évről évre komoly, főleg értékesítési koc- 
kázatot is vállal. 

A falun, kisvárosban lakó embernek 
azonban, különösen ha családalapításhoz, 
építkezéshez fogott és kiegészítő jövede- 
lemhez akar jutni, alig van más lehetősége, 
mint hogy intenziv és erőteljes gazdálko- 
dásba fogjon a háztáji vagy a kisegítő gaz- 
daságban. Ezt teszi a növényápoló, az ál- 
latgondozó, -a íraktoros vagy az agronó- 
mus, de a helyi ipari üzemben dolgozó 
villanyszerelő, a könyvelő és a boltos vagy 
a pedagógus is. Ez a helyzet nem minden 
esetben és nem föltétlenül kedvező, de még 
mindig sokkal jobb, mintha a falusi lakos- 
ságnak ez a lehetősége sem lenne meg arra, 
hogy számos más területen megmutatkozó 
hátrányos helyzetét részben ellensúlyozza. 

Ott azonban, ahol egyéb kisvállalkozási 
formák tért hódítottak a falvakban, máris 
módosul a helyzet. Ha akár a mezőgazda- 
sági nagyüzemek, akár más ipari vagy 
szolgáltató vállalatok lehetőséget teremte- 
nek arra, hogy a falusiak ne csak a háztáji 
és a kisegítő gazdaságban végzett többlet- 
munkával, hanem ipari bedolgozással jus- 
sanak kiegészítő jövedelemhez, ott rend- 
szerint élnek is ezzel a lehetőséggel. Mivel 
pedig a fiatalok már egyre kevésbé megszo- 
kásból, a hagyományhoz való ragaszkodás- 
ból, a föld és az állatok szeretetétől indíttat- 
va foglalkoznak kistermeléssel, természe- 
tes, hogy elsősorban ők azok, akik a keve- 
sebb pénzlekötéssel járó, könnyebben vé- 
gezhető és még jövedelmezőbb ipari bedol- 
gozásra vállalkoznak, s akik teljesen fel is 
hagynak a mezőgazdasági kistermeléssel. 

e Jelentős a kistermelés szerepe a saját 
termelésű élelmiszerek fogyasztásában. Jel- 
lemző módon nem a foglalkozás vagy a 
társadalmi réteghez való tartozás határoz- 
za meg a háztartások saját termelésű ter- 
mékek fogyasztásának arányát, hanem 
sokkal inkább az, hogy milyen típusú tele- 


pülésen lakik a család. A háztartás-statisz- 
tikai adatok szerint a falun lakó munkás- 
családoknál két és fél-háromszor, a szelle- 
mi foglalkozásúaknál három és fél-négy- 
szer, az inaktív családok esetében pedig 
három-három és félszer nagyobb a saját 
termelés aránya az élelmiszer-fogyasztás- 
ban, mint a hasonló réteghez tartozó váro- 
siaknál. A falun lakó paraszti és a vegyes 
jövedelmű családoknál a saját termelés fo- 
gyasztásának aránya hasonlóan alakul, 
mint a másik három réteg falun lakó cso- 
portjánál. j 

A kistermelésnek tehát igen fontos sze- 
repe van a falusi lakosság ellátásában, el- 
sősorban a friss élelmiszerek tekintetében, 
de jelentős a falun élő emberek termékfel- 
dolgozó és -tartósító tevékenysége is. Ha a 
faluból a városba költözik egy család, ak- 
kor fogyasztásában a saját termelésű élel- 
miszerek aránya a korábbinak mintegy har- 
madára csökken, legyen az a család mun- 
kás-, szellemi foglalkozású vagy éppen 
nyugdíjas. 

Bár a mezőgazdasági kistermelésnek 
minden kétséget kizáróan elsősorban gaz- 
dasági — anyagi — indítékai vannak, a tel- 
jesség kedvéért szót kell ejtenünk arról a 
szerepéről is, amelyet a szabadidő hasznos 
és értelmes eltöltésében, az idős emberek 
hasznosságtudatának fenntartásában ját- 
szik. Különösen érvényesül ez olyan kister- 
melőknél, ahol a cél nem a nagyarányú 
árutermelés, hanem inkább az önellátás, a 
meglévő föld és az egyre több szabadidő 
egészséges hasznosítása. Itt kell megemlí-. 
teni továbbá a gyermekek munkára - reális 
családi munkamegosztásra — nevelésében 
betöltött, eddig viszonylag kevéssé vizs- 
gált, de semmi esetre sem elhanyagolható 
szerepét. 


A nemzedékváltással járó jelenségek 


A nemzedékváltás természetes biológiai és 
társadalmi folyamat, amely azonban bizo- 
nyos esetekben különös jelentőséget kap- 
hat. A hosszú évszázadokig viszonylag sta- 
bil társadalmakban, mint például amilyen 
a feudalizmus volt, a fiatalabb nemzedék 
magától értetődően követte a megelőző 

generációk tradícióit, , apáról fiúra" örök- 
lődött a munkához - és általában az egész 
élethez — szükséges ismeret. Napjainkban 
azonban, amikor fölgyorsultak a társadal- 
mi és gazdasági változások, számottevő 
különbségek jöttek létre az egymást köve- 
tő nemzedékek, korcsoportok között. Ez 
pedig - egyebek között — azt is jelenti, hogy 
másként gondolkodnak, éreznek és visel- 
kednek azok az ötvenévesnél idősebb falu- 
si emberek, akik valamilyen formában még 
élték a hagyományos kisparaszti gazdál- 
kodás világát, másként azok, akik az ötve- 
nes-hatvanas években, a nagyüzemi gaz- 
dálkodás kialakulásának nehéz időszaká- 
ban kezdték önálló életüket és megint más- 
ként azok a 30 évesnél fiatalabbak, akik a 
hetvenes években váltak keresőkké. A kis- 
termelés jövőjét természetszerűleg elsősor- 
ban a ma fiatal és a jövőben bekapcsolódó 
korosztályok kistermeléshez fűződő kap- 
csolata határozza meg. 

A mezőgazdasági kistermelőkkel kap- 
csolatosan meglehetősen elterjedtek az 
olyan nézetek, miszerint , a fiatalok már 
nem csinálják", ,ha az öregek kihalnak, 
nem lesz aki gazdálkodjon" és ehhez ha- 
sonlóak - mintha valami sorsszerű elren- 
deltetésről lenne szó, ami ellen semmit sem 
tehetünk. Ily módon időnként a mezőgaz- 
dasági kistermelés fejlődését akadályozó 
szabályozó módosítások hatásai úgy je- 
lentkeznek, mint a fiatal kistermelők kész- 
ségének csökkenése. Arra vonatkozóan 
azonban, hogy a fiatalok valójában milyen 
tényezők hatására és milyen mértékben 
térnek el a kistermeléshez való kötődésük 
szempontjából a középkorúaktól vagy az 
idősektől, a szakirodalomban csak nagyon 
kevés adatot találunk." 

Az elmúlt egy-másfél évtizedben jelentő- 
sen csökkent a háztáji gazdaságok száma, 
a kisegítő gazdaságoké csekély mértékben 
ugyan, de növekedett. Egészében véve pe- 
dig erőteljesen mérséklődött a kistermelés- 
ben részt vevő fiatalabb korosztályok ará- 
nya. Ez azonban még nem föltétlenül jelen- 


5 A téma irodalmának áttekintését lásd Halász Pé- 
ter: Nemzedéki vonások a mezőgazdasági kistermelés- 
ben. Az Agrárgazdasági Kutató Intézet kiadványa. 
1984., 71—72. old. 


ti azt, hogy a fiatalabb nemzedékhez tarto- 
zókban nincs meg a készség a kistermelés- 
re. A jelenség egyrészt összefügg az ország 
lakosságának, különösen pedig a falu né- 
pességének elöregedésével, hiszen falvaink- 
ból elsősorban a fiatalabb korosztályok 
költöztek el. Másrészt pedig összefügg az- 
zal, hogy a mezőgazdasági kistermelés — 
elsősorban a fiatalabbak szemléletében - 
egyre kevésbé tekinthető életformának, 
mindinkább vállalkozás lesz, annak minden 


hatjuk, hogy a fiatalok kevesebb érdeklő- 
dést mutatnak azok iránt a hagyományos 
kistermelői ágazatok iránt, amelyeknél a 
jelentős munkaráfordítás nincs arányban 
az elérhető jövedelem mértékével és biz- 
tonságával. 

Jellemző egyúttal a kistermelésre a sza- 
kosodás és a koncentrálódás, ami természe- 
tesen összefügg a mezőgazdasági nagyüze- 
mek, illetve más vállalatok különböző 
mértékű és teljességű, kitermelést szervező 
tevékenységének erősödésével is. A keve- 
sebb kistermelő általában intenzívebb nö- 
vénytermelést folytat, illetve gazdaságon- 
ként több állat tartására vagy nagyobb 
mennyiségű termék értékesítésére vállalko- 
zik. A termelés koncentrációjának növelésé- 
ben elsősorban a fiatalabb korosztályokhoz 
tartozók járnak az élen. 

Jó példákat szolgáltatnak erre vonatko- 
zóan azok a mezőgazdasági termelőszövet- 
kezetek és szakszövetkezetek, ahol a közös 
gazdaság a háztáji — és nemcsak a háztáj 
-— földekre telepített ültetvényeknek jórészt 
nagyüzemi művelését (talaamunkák, nö- 
vényvédelem elvégzését) valósította meg. 
Sőt jó néhány gazdaság megoldotta a ház- 
tájiból kikerülő termékeknek nemcsak az 
értékesítését, hanem a feldolgozását 1s. 
Ilyen feltételek között a fiatalabb nemze- 
dék aktívan kapcsolódik a hagyományos- 
nak már egyáltalán nem nevezhető s a ta- 
gok szempontjából már csupán néhány 
munkafolyamat elvégzésére szűkülő , ház- 
táji" gazdálkodásba, amely természetesen 
nagyobb jövedelmet is nyújt, mint a ,ha- 
gyományos" formák között folytatott ter- 
melés. 

A termelés egyik leggyengébb pontja - 
különösen a kertészeti kultúránál — a gép- 

ellátottság. A nagyüzem általában csak az 
alapmunkák elvégzésére vállalkozik, tehát 
a nagyüzemek gépimunka-szolgáltatása 
esetén is szükség van kisgépekre. Különö- 
sen hiányoznak a speciális talajműveléshez 
és a szállításhoz a gépek. Márpedig a ter- 
rmelőszövetkezetek nagy teljesítményű gé- 
peikkel, szállítóeszközeikkel egyre kevésbé 
vállalkozhatnak a kistermelők szétapró- 
zott földecskéinek megművelésére, termé- 
keik szállítására. A kistermelés sajátos igé- 
nyeit kielégítő gépek hiányából fakadó pa- 
zarlással is egyre gyakrabban lehet talál- 
kozni, s ez nyilvánvalóan megdrágítja a 
mezőgazdasági termelést. Sok házi készíté- 
sű járművet használnak, sokszor személy- 
gépkocsit alakítanak át szállítójárművé 
stb. Ilyen helyeken a gyökeres megoldást 
csak a kistermelés gépesítése jelentené. 
czeknek a kistermelőknek egyre kevés- 
bé a néhány lóerős apró gépekre van szük- 
ségük, hanem a 25-30 lóerős kistraktorok- 

ra, amelyek megfelelő kihasználására gép- 
használati társulásokat lehetne létrehozni. 

A kisgépellátás — a kistraktorok, mun- 
kagépek választékbővítésének és folyama- 
tos kínálatának megoldása -— régóta húzó- 
dó gondja a szocialista mezőgazdaságnak. 
A gépellátottság tekintetében különösen 
kedvezőtlen helyzetben vannak a fiatalabb 
nemzedékhez tartozók. A KSH adatai sze- 
rint a 30 évesnél fiatalabb kistermelőknél 
minden századik gazdaságra sem jut egy 
kisgép, de az idősebbeknél sem igen jut 
egynél több. Pedig a kerttel, gyümölcsös- 
sel, szőlővel vagy zöldséggel rendelkező 
kisgazdaságok között a legfiatalabbaknak 
semmivel sincs kisebb területük, mint az 
idősebbeknek. 

Az állattartással foglalkozó kistermelők 
számának és arányának csökkenésénél (3. 
táblázat) is megfigyelhetők a fiatalabb 
nemzedékre jellemző vonások, s ez a jelen- 
ség azóta tovább erősödött. 


3. táblázat 
Az állattartással foglalkozó kisgazdaságok arányának 
változása 1972 és 1981 között 
Átlag Ebből: 
; 30 évesnél 
100 kisgazdaságból 1972 — 1981 fiatalabb 30-39 éves 
1972 1981 1972 1981 
Szarvasmarhát tart 17 9 8 5 13 6 
ebből: tehenet tart 14 7 5 3 10 4 
Sertést tart 55 51 53 46 61 53 
Nyulat tart 10 10 9 9 13 11 
Baromfit tart 79 76 59 53 73 66 


Forrás: A háztáji és a kisegítő gazdaságok összefoglaló adatai. Általános Mezőgazdasági Összeírás, 
: 1972/14., KSH, 1977. A mezőgazdasági kistermelés II. 1981., KSH, 1983. 


. . Ha azonban konkrétabban egy-egy gaz- 
daság adatait vizsgáljuk, újabb jelensége- 
. ket is felfedezhetünk. Erre vonatkozóan 
számos településről vannak adataink, 
. amelyek segítségével megragadhatjuk egy 
új, hatékony szervezeti forma, a bérhizlalás 
bevezetésének hatását és annak nemzedéki 
. sajátosságait is. A bérhizlalásra jelentkező 


kistermelő hizóalapanyagot és - amennyi- 
ben igényt tart rá — tápot is kap, mindket- 
tőt hitelbe, amit a kész hízók leadásakor 
egyenlítenek ki. A kisvállalkozót az állatok 
gyarapodásáért fizetik, ez az összeg tekint- 
hető a férőhely használati díjának, munka- 
díjnak, sőt bizonyos kockázatvállalási há- 
nyadot 1s tartalmaz. Az új, szorosan szer- 

vezett hizlalási mód bevezetése után a ser- 
téstartóknak rendszerint csak a kisebbik 
fele marad meg a hagyományos formánál. 
A legfiatalabb korosztályhoz tartozó kister- 
melők úgyszólván kizárólag bérhizlalásra 
vállalkoznak, ugyanakkor a legidősebbek 
ragaszkodnak leginkább a hagyománvos 


formához. Nem kétséges tehát, hogy a bér- 
hizlalási rendszer — és nem csupán a sertés, 
hanem a kihelyezett marha, valamint a 
különféle baromfiak hizlalása — és ennek 
anyagi formája elsősorban a fiatalok élet- 
formájának, gazdasági szemléletének felel 
meg. A 4. táblázatból az is kiderül, hogy 


4. táblázat 
Az egy gazdaságból évente leadott hízósertések száma 
és a bérhizlalás aránya 
-eadott sertések száma — gárhizlalók aránya 
A családfő 
életkora 
hagyomá- A százalékban 
nős bérhizlalás atlag kifejezve 
30 évesnél fiatalabb 65 21,5 203 92 
30-39 éves 6.8 21,7 17,6 72 
40-49 éves 5,7 19,6 15,5 71 
50-59 éves 7.7 17,2 12,7 53 
60 évesnél idősebb 4,2 138 8.6 40 
Átlag 5.8 189 139 62 


a teljes szervezettség eredményeként gaz- 
daságonként és évente több mint háromszor 
annyi hízó kerül ki, mint a hagyományos 
keretek között tartottakból. Aligha lehet 
túlbecsülni annak a jelentőségét, hogy a 
bérhizlalóknál minél fiatalabb korosztály- 
hoz tartozik a kistermelő, annál több állatot 
ad le évente. 

A kistermelés nagyüzemi szervezésének 
kibontakozását és széles körű meghonoso- 
dását ma még jó néhány, eltérő előjelű 
érdekeltség fékezi. Olyan integráció meg- 
honosodását azonban aligha várhatjuk, 
amelyben a szervezet valamelyik tagjának 
ne lenne jövedelmező a részvétel. És ezen 
a téren sok esetben éppen a mezőgazdasági 
nagyüzemek jövedelemérdekeltsége az, 
amely a legnehezebben teremthető meg, 
noha ők a kistermelés legkézentekvőbb in- 
tegrátorat. 


A kistermelés és a nagyüzemek 
eladatai 


A nagyüzem által szervezett, különböző 
formákban megvalósított kistermelési mó- 
doknak már úgyszólván semmi közük 
sincs ahhoz a hagyományos háztáji gazdál- 


kodáshoz, amely tulajdonképpen a parasz- 
ti gazdaságok kicsinyitett maradványa, 
mind termelési formája, mind pedig a tu- 
lajdonosok gazdasági szemlélete tekinteté- 
ben. A kistermelő ugyanis rendszerint csak 
a munkaerejével, valamint gazdasági épü- 
leteivel és felszerelésével! , száll be" ebbe a 
szervezetbe: az állatok a nagyüzem tulaj- 
donában vannak, a takarmányt a nagy- 
üzem szállítja és a késztermék a nagyüze- 
men keresztül értékesül. A kockázat is töb- 
bé-kevésbé közös. 

Az pedig. hogy elsősorban a fiatalabb - 
és tegyük hozzá: inkább a nem tsz-tag - 
kistermelők érdeklődnek ezek iránt a szer- 
vezeti megoldások iránt, jelzi, hogy a kis- 
termelés jövőjének lehetőségei elsősorban 
ebben az irányban kereshetők! 

A kistermelés újabb szervezeti formái- 
nak kialakulásával a növénytermelésben és 
az állattenyésztésben egyaránt fokozód- 
nak , difflerenciáltabbá válnak a mezőgazda- 
sági nagyüzemek szervezési feladatai. E te- 
ren pedig -— bár vannak biztató és előremu- 
tató megoldások - a két forma szerves és 
reális munkamegosztáson alapuló kapcso- 
latának megteremtése még nem vált általá- 
nossá. 

Mindenekelőtt le kell szögeznünk, hogy 
csak erős, biztos alapokon álló, határozot- 
tan vezetett nagyüzemi gazdaság képes ar- 
ra, hogy kellő színvonalon megteremtse és 
folyamatosan működtesse a kistermelés 
megbízható anyag- és eszközellátását. 
A kistermelés szakosodása, specializációja 
újabb és újabb feladatokat ró az őket szer- 
vező nagyüzemekre. Nemcsak megfelelő 
tápokkal, koncentrátumokkal, speciális 
eszközökkei, novenyveagoszerekkel s más 
anyagokkal kell ellátni őket, de meg kel! 
teremteni a gépi munkákkal való kiszolgá- 
lásuk lehetőségét, a  szórványterületek 
hasznosításának módját; a környezetvé- 
delmi szempontok figyelembevételével ter- 
veket, javaslatokat kell készíteni számukra 
a régi istállók korszerűsítésére és az újak 
építésére; keresni kell a kisgazdaságokban 
szervezetten előállított termékek értékesí- 
tési lehetőségeit, esetleg megszervezni az 
integrált termeltetés produktumának fel- 
dolgozását; törekedni kell a kistermelők 
érdekeinek képviseletére és így tovább. 

Az előbbiekben felsorolt — és még szá- 
mos egyéb - tevékenység hárul a nagyüze- 
mekre az integrációs munkamegosztás so- 
rán. Ahol ezeket a komplex feladatokat 
megoldják vagy legalábbis törekszenek a 
megoldásukra, ott már beszélhetünk a kis- 
termelés nagyüzemi integrációjáról. Ennek 
pedig nem csupán gazdasági szempontból 
van jelentősége, hanem azért is, mert a 
hatékony szervezeti keretekként szolgáló 
integrációval jelentős mértékben erősíthető 
a tagokban a közös gazdasághoz való tarto- 
zás érzése. A fiatalabb nemzedékek eseté- 
ben pedig - ha más jelleggel is, de — részben 
ez pótolhatja a tulajdonosi szemléletben 
gyökerező kapcsolatok sorvadását, a nem 
tsz-tagoknál pedig a helyi társadalomhoz 
kötődést is erősítheti. 

A kistermelés integrálásával járó szerte- 
ágazó és összetett feladatokat ma még vi- 
szonylag kevés gazdaság tudja megfelelő 
színvonalon ellátni. Ennek megvalósításá- 
hoz ugyanis elengedhetetlen, hogy a háztáji 
ágazat önálló -— eszközökkel és pénzügyi 
elszámolással rendelkező - szervezeti egy- 
ség legyen. Reprezentatív felmérésünk sze- 
rint azonban termelőszövetkezeteink felé- 
ben még mindig a meglehetősen elavult, 


minden szempontból túlhaladott háztáji bi- 
zottsági rendszerben szervezik a kisterme- 
lést, ami semmi esetre sem alkalmas a kor- 
szerű, munkamegosztáson alapuló, komp- 
lex szervezeti keretek (integráció) kialakí- 
tására és eredményes működtetésére. 

Szövetkezeteink másik fele ágazati (40 
százalék), illetve főágazati (10 százalék) 
rendszerben szervezi területének kisterme- 
lőit, ami ugyan még nem garanciája, Csu- 
pán egyik fontos feltétele a hatékony integ- 
ráció működésének. Egy-egy speciális ter- 
mék esetében (szőlő, málna, pulyka stb.) 
természetesen elképzelhető, hogy a kister- 
melők tevékenységükkel közvetlenül az il- 
lető nagyüzemi ágazathoz kapcsolódnak, 
de még ilyenkor is külön háztáji ágazatot 
kívánnak azok a tagok, akik nem a speciá- 
lis ágazattal foglalkoznak. Kívánatos te- 
hát, hogy egyre több termelőszövetkeze- 
tünk térjen át a kistermelési forma önálló 
ágazatként vagy - szerteágazóbb tevé- 
kenység esetében — főágazatként való szer- 
vezésére. Az ilyen önálló egység azután 
nem zavarja a nagyüzemi gazdálkodást és 
azon kívül, hogy anyagilag fenntartja ma- 
gát, esetenként még szerény -— olykor nem 
is olyan szerény - jövedelmet is hoz. 

Erre sokféle lehetőség kínálkozik, s min- 
denkor más megoldás látszik célszerűnek. 
Ahol mód van rá, ott a vezetésnek célszerű 
erőfeszítéseket tenni annak érdekében, 
hogy a háztáji és a kisegítő gazdaságok a 
nagyüzemmel azonos jelleggel specializá- 
lódjanak, mert így hasonló technológiával 
és gépekkel megoldható a kistermelők ki- 
szolgálása. Ugyancsak megfontolásra ér- 
demes az a lehetőség, hogy a háztájiban 
végzett munkák következetesebb elszámo- 
lásával a közgyűlés az alapszabály módosí- 
tásával indokolt esetben csökkentse a kö- 
zösben ledolgozandó kötelező munkaórák 
számát. Ezzel elkerülhetővé válik, hogy a 
foglalkoztatási kötelezettség teljesítése s0- 
rán némely nagyüzemi ágazatnál fölöslege- 
sen fizessenek ki bért. 

A kistermelés szervezésének fő útja a 
jövőben minden jel szerint az, hogy a nagy- 
üzemek egyre inkább irányított termelte- 
tést folytatnak a kistermelőkkel, vagy leg- 
alábbis azok növekvő hányadával, és en- 
nek során mind több olyan terméket állíta- 

nak elő, amit saját maguk közvetlenül 
vagy saját üzemükben feldolgozva értéke- 
sitenek. Ily módon a közös gazdaság anél- 
. kül tudja növelni feldolgozókapacitásának 
kihasználtságát és saját árutermelését. 
hogy számottevő beruházásra kényszerül- 
ne. Egyúttal a kistermelők megszabadulnak 
jelenlegi legnagyobb gondjuktól, az érté- 
kesítési bizonytalanságtól. Számos jó példa 
mutatja, hogy egy-egy termék esetében mi- 
lyen eredményesen járható ez az út, elég ha 
a baromfi-, nyúl- és sertésfeldolgozóval 
vagy a szörpkészítő, borpalackozó üzem- 
mel rendelkező gazdaságok tevékenységé- 
re utalunk. 

Természetesen a nagyüzemnek elsősor- 
ban az az érdeke, hogy az általa szervezett 
kistermelés az ő árutermelését növelje, 
költségeit csökkentse. Ez a törekvés talál- 
kozik a kistermelők alapvető érdekeivel is, 
hiszen a háztáji és kisegítő gazdaságok leg- 
nagyobb gondja már régóta nem az időjárás 
kiszámíthatatlansága, hanem az értékesítés 
bizonytalansága és szervezetlensége, főként 
pedig a különböző felvásárlószerveknek va- 
ló kiszolgáltatottsága, a kistermelők hátrá- 
nyos megkülönböztetése. Azoknak a ter- 
mékeknek az értékesítésére pedig, ame- 
lyekre a nagyüzem valamilyen ok miatt 
nem tud vállalkozni, célszerű lenne ha a 
kistermelők kialakítanák saját értékesítési 
szövetkezeteiket. Csak így lehetne felolda- 
ni azt a feszültséget, amely a dinamikus és 
az érdekeltség legkülönbözőbb formáit ér- 
vényesítő kistermelés és az elnehezedett, 
lanyha érdekeltségű felvásárló és forgalma- 
zó apparátus között létrejött. Ennek leglát- 


ványosabb következményei a zöldség- és 
gyümölcstermelésnél jelentkeznek. 

A termelőszövetkezeteken, állami gaz- 
daságokon és a saját értékesítési szövetke- 
zeteken kívül elképzelhetők más integráto- 
rok is, mint ahogy máris számos példát 
ismerünk arra, hogy konzervgyárak és 
egyéb feldolgozóüzemek, termelési rend- 
szerek, áfészek stb. egy-egy termék eseté- 
ben eredményesen szervezik a kistermelő- 
ket. De a kistermelők alacsony technikai 
felszereltsége miatt a termelőszövetkezetek 
és az állami gazdaságok nélkül jelenleg ök 
sem integrálhatnak, hiszen nem tudnak 
nyújtani sem almot, de még fuvart, gépi 
munkát, növényvédelmi szolgáltatást sem 
(sok esetben takarmányt sem); és mindig 
csak a kistermelők egy szűkebb, valamely 
termékre vagy termékcsoportra szakoso- 
dott rétegét tudják szervezni. 

Márpedig — mint láttuk — éppen a nem- 
zedékváltással növekszik azoknak a kister- 
melőknek az aránya, akik igénylik azt a 
fajta integrációt, amelyben a kistermelői 
tevékenység néhány kézimunka-igényes 
folyamatra szűkül, s a szükséges tőkét és 
az értékesítés kockázatát a nagyüzemekkel 
megoszthatják. Így az is látszik, hogy a 
fiatalabb, az apáik szemléletétől különbö- 
ző nemzedék belépésével a szocialista tár- 
sadalmi-gazdasági környezet hatására a 
háztáji és kisegítő gazdálkodásban nem a 
magántermelői vonások kerülnek előtérbe. 
hanem a közvetlen egyéni érdekeltséget 
fenntartó, sőt kibontakoztató, a nagyüze- 
mek által szorosan integrált kistermelői jel- 
leg erősödik. 


Halász Péter 

Gazdasági kérdések három pártkongresszuson 


Ez év tavaszán tartotta soron levő kongresszusát a Csehszlovák Kommunista Párt, a 
Bolgár Kommunista Párt és a Német Szocialista Egységpárt. 

A kongresszusokon - amellett, hogy fontos bel- és külpolitikai kérdésekben hangzot- 
tak el nyilatkozatok, születtek határozatok — az érdeklődés és a viták középpontjában 
a gazdasági kérdések álltak. Hogy miért — erre a kérdésre cikkünk egészét válasznak 
szánjuk. Elöljáróban, előzetes összefoglalóként csak annyit, hogy a szocialista országok 
válaszút elé jutottak a gazdaságfejlesztés terén. Erőteljes lépéseket kell tenniük azért, 
hogy a vágányokat a fejlesztés extenzív útjáról az intenzívre állítsák át. Ez történelmi 
, lecke", elodázhatatlan követelmény. Természetesen egy történelmi feladat jelentkezését 
nem lehet egyetlen eseményhez, kongresszushoz, évszámhoz vagy akár egy évtizedhez 
kötni. Napjainkra azonban számos olyan probléma, amely gazdaságpolitikai váltást 
sürget, viszonylag rövid idő alatt kitapinthatóvá vált. 


Azonos korszak - eltérő fázisok 


A három ország gazdasági fejlettsége különböző; Bulgária egy főre jutó nemzeti jövedel- 
me például ismert történelmi okok következtében lényegesen elmarad a másik két 
országétól. Eltérő fázisban van a három ország a gazdasági növekedés aktuális irányzatát 
tekintve is. Az NDK gazdasági fejlődése meglehetősen egyenletes és gyors ütemű, az 
elmúlt öt évben a nemzeti jövedelem évi átlagban 4,5 százalékkal emelkedett. 

Csehszlovákiában az elmúlt ötéves tervperiódus első két esztendejét bizonyos egyen- 
súlyzavarok és átmeneti gazdasági stagnálás is jellemezték. Csak 1983-tól javult a gazda- 
sági egyensúly, és indult meg bizonyos élénkülés. Ezt az irányzatot tartósítani szeretnék 
északi szomszédaink, és — a pártkongresszus dokumentumainak tanúsága szerint — az 
évezred végéig nagyjából egyenletes, évi 3,5 százalék körüli nemzetijövedelem-növeke- 
dést kívánnak elérni. 

Bulgária a gazdasági fejlődésnek meglehetősen bonyolult fázisában van. Számos 
régóta húzódó strukturális, hatékonysági probléma került felszínre az utóbbi időben, 
emellett természeti csapások is sújtották az országot. A nemzeti jövedelem a múlt évben 
- a korábbi bolgár mércével mérve — alacsony mértékben, csupán 1,8 százalékkal nőtt; 
6,8 százalékkal csökkent a villamosenergia-termelés, visszaesett a szénbányászat; a mező- 
gazdaság teljesítménye 10,8 százalékkal, ezen belül a növénytermesztésé 20,6 százalékkal 
maradt el az előző évitől. A bolgár vezetés új reformpolitikát hirdetett meg, és a növeke- 
dés erőteljes élénkítésének útjára kíván térni. 

A fent vázolt eltérő feltételek és adottságok ellenére a három szocialista ország azonos 
gazdaságtörténeti korszakot él át. E korszak meghatározó sajátossága, hogy lehetetlenné 
válik a további extenzív jellegű fejlődés. Kiapadtak a gazdasági növekedés hagyományos 
forrásai. Szűkössé váltak a természeti kincsek, a munkaerő, a beruházási eszközök. 

A hatékonyság nem kielégítő alakulásával kapcsolatos gondokat még nem sikerült 
átfogóan és hosszabb távon megoldani -— ez a körülmény a nemzetközi versenyképesség 
fogyatékosságaiban is megmutatkozik. 

A bevezetőben szükségesnek tartjuk még egy körülményre felhívni a figyelmet. Az 
ötéves tervek összeállítása, az előirányzatok előzetes publikálása, illetve a kongresszusok 
óta több fontos esemény történt a világgazdaságban és a szocialista országok gazdaságá- 
ban, amely jelentősen befolyásolja a helyzetet és az események várható irányát — tegyük 
hozzá, főleg olyan értelemben, hogy a feladatok bonyolultabbá és feszítettebbé válnak. 
Mint erre később még visszatérünk, nem utolsósorban az elmúlt hónapokban a világpiaci 
olaj- (energiahordozó) árakban bekövetkezett negatív , robbanás" alakítja a gazdasági 
folyamatokat a várakozásoktól eltérően. 


Önértékelés 


Hogyan értékelik általánosságban a gazdaság teljesítményét az egyes kongresszusok? 
Elöljáróban az értékelések pozitív elemeit foglaljuk össze. 

A BKP Központi Bizottságának a pártkongresszus számára készített előterjesztése! 
a következőket állapítja meg. , A VIII. ötéves terv szociális-gazdasági fejlesztési előirány- 
zatai egészében teljesültek. Széles fronton folytatódott a szocializmus anyagi-műszaki 
bázisának kiépítése, egyre szélesebb körben alkalmazták a tudományos-műszaki haladás 
vívmányait. Kibontakozik a népgazdaság minden irányú intenzifikálásának folyamata. 
Elfogadást nyert és ma már a megvalósítás stádiumában van a minőség javításának 
elválaszthatatlan része. Tökéletesebbé váltak a szocialista termelési viszonyok, új, pozitív 
változások jelentkeztek a társadalom szociális és osztályszerkezetében... A gazdaság 
fejlődés sikere kedvező feltételeket teremtett a tudomány, a kultúra, az oktatás újabb 
fellendítéséhez, a lakosság életszínvonalának emeléséhez." Tovább javult a gazdaság 
szerkezete — szögezi le ezt követően a jelentés. Az ipar ma már a nemzeti jövedelemnek 
60,2 százalékát szolgáltatja az 1980. évi 51,3 százalékkal szemben. 

A csehszlovák pártkongresszus dokumentumai? is lényegében pozitívan értékelik az 
elmúlt öt esztendő fejleményeit. A nemzeti jövedelem ugyan csak az elmúlt három évben 
emelkedett az eredeti tervcéloknak megfelelő ütemben, végül is azonban az öt év során 
elért mintegy 10 százalékos növekedés - tekintettel a külső és belső feltételek sok 
szempontból kedvezőtlen alakulására — tisztes eredménynek nevezhető. Sikerült biztosi- 
tani a külső gazdasági kapcsolatok egyensúlyát. A nem szocialista országok viszonylatá- 
ban kiegyensúlyozott volt a fizetési mérleg. Sikerült megőrizni, sőt némely vonatkozás- 
ban emelni is a lakosság életszínvonalát, erősödött a szociális biztonság. Az ipari termelés 
anyagigényessége kétszer olyan gyorsan csökkent, mint a megelőző ötéves tervidőszak 
folyamán. 

. A NSZEP Központi Bizottságának a XI. kongresszus számára készített jelentése? - 
amelynek előadója Erich Honecker volt — a következőket mondja. 

, teljesítettük a X. pártkongresszus határozatait. Teljesítettük egy olyan időszakban, 
amely velünk szemben, pártunkkal, népünkkel szemben gyakran magas követelményeket 
támasztott. Biztonsággal kormányoztuk hajónkat a hullámokon át ... egy olyan világ- 
ban, amely az enyhülés szakasza után a legélesebb nemzetközi konfrontáció helyzetébe 


1 Otcset Centralnego Komiteta BKP XIII szezdu partii. Szófia. 1986. április (orosz nyelvű kiadvány) 6. és 44. oki. 

2 A CSKP KB elnökségének beszámolója a VIII. ötéves terv és az 1986. évi terv kidolgozásáról, L. Strougal 
előterjesztésében. Új Szó, 1985. november 30. 

A CSSZSZK gazdasági és társadalmi fejlesztésének fő irányai az 1986-1990-es évekre és a 2000-ig terjedő 
időszakra. Új Szó, 1986. január 11. 

Felszólalások a pártkongresszuson; a napi sajtó 1986. március 24-i és azt követő számai. 

3 Neues Deutschland. 1986. április 18. Lásd még az ötéves gazdaságfejlesztési direktívákat Willi Stoptk 
előterjesztésében. Neues Deutschland, 1986. április 20. 

került. Nagyfokú szolidaritást, támogatást élveztünk ugyanakkor Lenin pártjától, az 
SZKP-tól, a Szovjetuniótól, a szocialista testvérországoktól, amelyek hozzánk hason- 
lóan sikerrel törekszenek a szocializmus és kommunizmus magasztos céljainak megvaló- 
sítására... Az NDK-ban, a sokrétű imperialista zavaró manőver ellenére, a szocializmus 
tovább fejlődött." I 

Az eredmények mellett a problémák is széles körű publicitást kaptak a tanácskozá- 
sokon. 


Problémák és feladatok 


A már idézett bolgár pártdokumentum a következők szerint foglalja össze a problémák 
lényegét: az ötéves terv némely naturális mutató tekintetében nem teljesült. Romlott 
néhány minőségi mutató, különösen a termelési állóalapok, hozamok mutatója. Egyes 
ágazatokban növekszik a fajlagos (100 levára számított) anyagköltség. Bizonyos nehéz- 
ségek léptek fel a népgazdaság és a lakosság energiaellátásában. Mindamellett nem 
csökkent a lakosság életszínvonala — állapítják meg a dokumentumok -, sőt új feltételek 
teremtődtek meg a további javításhoz. 

A problémák okait bolgár részről objektív és szubjektív kategóriákba sorolják. Az 
objektív nehézségek csoportjában emlitik a természeti csapásokat (hideg tél, aszály), a 
nemzetközi piacok konjunktúrájának romlását, a nemzetközi helyzetnek az imperializ- 
mus hibájából bekövetkezett kiéleződését. A szubjektív tényezők közé kerülnek többek 
között a termelőkapacitások felújításában jelentkező késedelmek és minőségi hibák, a 
tervezési mulasztások, a gazdasági mechanizmusban, annak alkalmazásában mutatkozó 
fogyatékosságok. Biírálják bolgár részről, hogy az , önigazgató egységek" nem kellően 
fogékonyak a tudomány, a technika újdonságai iránt, és ilyen irányú érdekeltségük sem 
kielégítő. 

A beruházási politikában számos hiányosság már hagyományosnak minősíthető. Az 
új beruházások általában nem vezetnek a kívánatos műszaki megújhodáshoz, a munka- 
termelékenység jelentékeny növekedéséhez. A korábbiakhoz hasonlóan igen magas a 
befejezetlen építkezések állománya. 

A csehszlovák pártdokumentumok a nehézségek okainak vizsgálatánál különös figye- 
lemmel foglalkoznak a külső feltételek alakulásával: a nyersanyag- és fűtőanyagárak 
szlovák feldolgozóiparban az importárak gyorsabban nőttek az exportáraknál. A hazai 
gazdaság sem alkalmazkodott azonban megfelelő ütemben a változásokhoz. , Nincs 
olyan terület, ahol ne lennének tartalékok" — mondotta beszámolójában Gustav Husák. 

Az újonnan létesített termelőkapacitások időbeni üzembe léptetését illetően javult a 
helyzet, de egyes fontos építkezéseknél nem tartották be a határidőket. Nem volt kielégíi- 
tő az állóeszközök kihasználása. Hatékonyságuk a tervidőszak folyamán évi 3,8 száza- 
lékkal romlott. A javuló piaci ellátás mellett is fogyatékosságok voltak a kínálatban, a 
választék és a minőség terén egyaránt. Hasonló a helyzet a szolgáltatások dolgában is. 

Táblázatunk a fontosabb népgazdasági tevékenységek, ágak eddigi teljesítményét és 
a következő ötéves terv kongresszusi előirányzatait veti egybe a három országban. (Lásd: 
60. old.) Az adatok a következő fontosabb irányzatokat mutatják: 

e Mindhárom országban számottevően növekedett a nemzeti jövedelem az elmúlt öt 
év során. A megelőző öt évhez képest azonban egyszersmind lassulás is mutatkozott. 
Csehszlovákiában az elmúlt öt év átlaga viszonylag szerényebb teljesítményre utal, 
figyelembe kell azonban venni, hogy az utóbbi három esztendőben a növekedés átlago- 
san 3 százalék körül alakult. 

e Mindhárom ország a gazdasági növekedés kisebb-nagyobb ütemű élénkítését terve- 
zi. (Az NDK-ban a sávosan megadott növekedési előirányzat alsó határa nem éti ugyan 

Adatok az elmált kongresszusi periódusról 
és a következő ötéves időszakról 


(százalékos változás évi átlagban) 


Bulgária Csehszlovákia NDK 
Nemzeti jövedelem 
1981-1985 3,7 1,7 4,5 
1986—1990 4,1—4,6 3.4—3,5 44-47 
Ípar 
1981—1985 4,5 2.8 4.1 
1986—1990 46-54 2,8-3,4 4.144 
Mezőgazdaság 
1981-1985 —0,2 1,7 2, 
1986-1990 1,2-1,6 12-14" 
Beruházások 
1981-1985 36" — 08 — 1.9" 
1986—1990 46-54 2,1-2,7 


a 1981-1984-ben. Az ötéves átlag feltehetően ehhez hasonlóan alakult. 

b Ötéves időszakok egybevetése útján számított éves átlag. 

c 1981-1984-ben. Az ötéves átlag ettől nem különbözhet nagymértékben, de vélhetoen némileg alacsonyabb, 
tekintettel az 1985. esztendő már említett szerényebb gazdasági teljesítményére. 

d 1981-1984-ben. Tavaly a beruházási tevékenység megélénkült. 
Forrás itt és a következő tábláknál: nemzeti és KGST-statisztikák, tervdokumentumok. 


el az elmúlt öt év tényleges teljesítményét, de a felső határ azt meghaladja, emellett a 
tervezett növekedés önmagában is igen magas ütemű.) Bulgáriában a pártkongresszusi 
előirányzatok túlteljesítésére törekednek. 

e A gazdasági növekedés hordozója az ipar. A mezőgazdasági növekedés teljesítmé- 
nye ingatagabb. Megjegyzendő, hogy Bulgáriában a negatív ötéves mezőgazdasági átlag- 
teljesítmény főleg az 1985. évi rossz terméseredmények hatását tükrözi. 

e A beruházási tevékenység üteme mindhárom országban elmarad a nemzeti jövede- 
lem növekedésétől, sőt Csehszlovákiában és az NDK-ban az elmúlt öt év alatt abszolút 
értelemben is visszaestek a beruházások. Olyan szempontból talán kedvezőnek nevezhe- 
tő ez az irányzat, hogy kisebb beruházási teljesítmény nagyobb nemzeti jövedelmet 
produkált. Az összefüggés azonban nem ilyen egyszerű. Egyrészt a beruházások visszafo- 
gása a KGST-országokban bizonyos belső feszültségek, egyensúlybomlások talaján nem 
pusztán döntés dolga, hanem kényszerűség is, másrészt az emúlt öt év beruházásai 
zömmel csak később , fordulnak termőre", és a beruházási visszaesések, lemaradások 
megnehezitik a következő öt év feladatainak valóra váltását. A küszöbönálló idő- 
szakra a vizsgált országok a beruházások élénkítését tervezik. A beruházási erőforrások 
azonban továbbra is szükösek maradnak. 

A továbbiakban arra a kérdésre keresünk választ, hogy miképp alakulnak - a kong- 
resszusi jelentések, viták tükrében - a gazdasági növekedés tradicionális erőforrásai. 


A növekedés hagyományos forrásai 


A munkaerő már nem lehet az európai KGST-országok ban a fejlődés hajtóereje. Ez nem 
jelenti azonban azt, hogy csökkenne a munkaerő-gazdálkodás jelentősége, vagy hogy a 
munkaerő ne lehetne bizonyos fokig a gazdaság dinamizáló tényezője. 

Az NDK népgazdaságában a foglalkoztatottak száma még növekvőben van ugyan, 
de ez a növekedés elhanyagolhatóan szerény mértékű. A gazdaságot inkább a munkaerő 

hiánya jellemzi, mintsem annak bősége. A helyzetet azonban nem tartják aggodalomra 
okot adónak. A termelés racionalizálása, a szerkezeti átalakítások révén tavaly 77 ezer 
dolgozó átcsoportosítása vált lehetővé. A pártkongresszusi előirányzatok szerint a to- 
vábbi ésszerűsítések, az automatizálás, a robotok alkalmazása révén a küszöbönálló 
ötéves időszakban évi 500-600 millió munkaóra megtakarítására nyílik mód. 

Csehszlovákiában — demográfiai hullám eredményeként — növekvőben van a munka- 
erő-kínálat. A növekedési irányzat — amint az a kongresszusi dokumentumokból kitű- 
nik - a kilencvenes években lesz a legdinamikusabb. A feladat a régi és az új munkaerő 
racionális hasznosítása. Nem lenne célszerű, ha a növekvő munkaerő a termelőszektorok 
állományát , hígítaná", esetleg a termelés racionalizálását gátolná. Mint ahogy Lubomir 
$irrougal kongresszusi beszámolójából" kitetszik, az előbbi szempontok is közrejátszhat- 
nak abban, hogy Csehszlovákiában az infrastruktúra és a szolgáltató szféra gyors 
fejlesztését a fontos feladatok közé sorolják. 

Bulgáriában szintén kimerültek a munkaerő-tartalékok, és ilyen források felszabadítá- 
sa csak a termelés racionalizálásától várható. A munkások és alkalmazottak száma 
1983-ban érte el eddigi csúcsszintjét, azóta, ha szerény mértékben is, de mérséklődik. 
Különösen érzékenyen érinti a csökkenés az anyagi termelés szféráját. 

A bolgár kongresszusi dokumentumok a demográfiai problémát az egyik legfontosabb 
társadalmi kérdésnek minősítik. Alacsony a születések száma, csekély a lakosság termé- 
szetes szaporodása. A lakosságon belül növekszik az idős korcsoportok hányada. 
A helyzet javítására különféle szociálpolitikai intézkedéseket tettek. 

Mindhárom ország energiaforrásai szűkösek, feszített az energiamérleg. A legbonyo- 
lultabb a helyzet Bulgáriában, nem teljesen stabil Csehszlovákiában, míg az NDK-ban 
jelenleg viszonylag kiegyensúlyozott az energiamérleg. 

A bolgár kongresszusi dokumentumok részletesen beszámolnak az energiagondokról. 
Az 1984. év végén kezdődő nehézségek részben az akkori kemény télre, a folytatólagos 
aszályra (vízi erőművek) vezethetők vissza, részben viszont arra, hogy lemaradások 
voltak az erőművek építésében, mulasztások történtek azok működtetése során, a javítá- 
soknál és a berendezések megóvásában. További nehézségeket okozott a villamos ener- 
gia nem gazdaságos felhasználása a termelésben, a kommunális szektorban és a lakossági 
fogyasztásban egyaránt. 

Az idézett problémák természetesen nemcsak a bolgár gazdaság sajátjai. A vizsgált 
országokban eléggé általános jelenség az energiaigényes iparszerkezet, a kevéssé takaré- 
kos felhasználás, bár az energiatakarékosság terén sikert is elkönyvelhetnek a szocialista 
országok, főleg az NDK. Az ipari beruházásoknak igen nagy hányadát köti le a fűtő- 
anyag- és energiatermelés, akadályozván a korszerűsítő beruházásokat. 

Hazai fűtőanyag-forrásokban mindhárom ország szegény. Mindegyikükben úgyszól- 
ván egyetlen fűtőanyagkincs a szén. Jó minőségű kőszén csak Csehszlovákiában találha- 
tó, dera kitermelésben itt is a barnaszén dominál. Az NDK és Bulgária barnaszene, 
ignitje csekély fűtőértékű. 

Csehszlovákiában a szénkitermelés 1984-ben valószínűleg már megismételhetetlen 
csúcsot ért el. Amint azt táblánk adatai is mutatják, a pártkongresszusi előirányzatok 
az ötéves tervidőszak végére már jelentékeny csökkenést vesznek tekintetbe. Ennek oka 
egyrészt a készletek gyors kimerülése, másrészt a kedvezőtlen környezeti hatások. A szá- 
mok tanúsága szerint Bulgáriában sem fejlődik ütemesen a széntermelés (tavaly csök- 
kent) — az ötéves előirányzatok azonban jelentős fellendüléssel számolnak. Nagy mennyi- 
ségű és egyenletesen növekvő irányzatú az NDK széntermelése, de a költségek itt is igen 
magasak, és kedvezőtlen az ökológiai hatás. Ennek ellenére — jobb megoldás híján — a 
szén szerepének további növelését tervezik az energiaháztartásban. 


4 Új szó, 1986. március 26. 


62 Í NEMZETKÖZI SZEMLE 


A 
(millió tonna ) 


1990 


1975 1980 1983 1984 1985 köüdrésszüsi előirányzat 


Bulgária 

szén" 289 31,6 33,8 33,9 32,5 42—45 
Csehszlovákia 

köszén 28 28 27 26 26 25 

barnaszén 86 95 100 103 100 94 
NDK I 

barnaszén 247 258 278 296 312 330—-335 


s Gyakorlatilag barnaszén, lignit 


Az atomenergia hányada a villamosenergia-termelésben 


(százalékban) 
1985 1990 
(terv) 
Bulgária 32 ss 
Csehszlovákia . 15 28-29 
NDK 11 15 


Mindhárom országban növelni kívánják az atomenergia arányát. (Megállapításunk 
Bulgáriára is érvényes, bár itt a pontos számszerű előirányzatot nem ismerjük.) 

Növekvő szerephez jut a Szovjetunióból importált földgáz, míg az olaj relatív szerepe 
óhatatlanul csökken. 


Az anyagi termelés sajátosságai 


Nagy vonásokban már foglalkoztunk az ipar és a mezőgazdaság általános eredményei- 
vel, valamint az ötéves terv célkitűzéseivel. Az alábbiakban -— teljességre való törekvés 
nélkül — szót ejtünk az ipar-, illetve a mezőgazdasági politika néhány sajátosságáról. 

Minden európai KGST-országban, így a vizsgált három államban is, középpontban 
áll a gépipar fejlesztése: a következő öt év folyamán az iparág teljesítményét Bulgáriában 
50 százalékkal (évi átlagban 8.4 százalékkal), az NDK-ban 30-32 százalékkal (évi 
5,4-5,7), Csehszlovákiában 30 százalékkal kívánják növelni. 

Hadd jegyezzük meg e ponton, hogy a tervbe vett iparistruktúra-módosításokat a 
három országban nem annyira az egyes ágazatok közötti arányok megváltoztatásával, 
mint inkább az egyes ágazatokon belül, a termelési mezzo- és mikrostruktúra átalakítá- 
sával, korszerűsítésével kivánják elérni. Így a gépiparban kiemelt szerepet kap az elektro- 
nika-elektrotechnika, az automatizálás, a robotgyártás. Az NDK-ban az elektronika- 
elektrotechnika teljesítményét 49-51 százalékkal, Csehszlovákiában az elektrotechnikáét 
több mint 60 százalékkal kívánják növelni. 

A vegyipar fejlesztése Bulgáriában továbbra is gyors lesz. a termelés tervbe vett 
növelése öt évre 40 százalék (évi 7 százalék). Csehszlovákiában 13 százalék (évi 2,5 
százalék) az előirányzat, de a gyógyszeripar termelése 40 százalékkal emelkedik. 

Mindhárom országban a vegyiparon belül is jelentősek az előirányzott belső strukturá- 
lis átalakítások a bonyolultabb, korszerűbb, kevésbé energiaigényes termékek javára. 

Bulgáriában az évtized végére vaskohászati termékekből 85-90 százalékos, szinesfé- 
mekből pedig csaknem 100 százalékos önellátást kívánnak elérni. E célkitűzések komoly 
feladatok elé állítják a gazdaságot a szükséges nyersanyag és energia biztosítása tekinte- 
tében. . 

Figyelemre méltó jelenség, hogy az NDK a gépipari termeléssel azonos ütemben kíván- 
ja növelni a fogyasztási iparcikkek gyártását. Csehszlovákiában a könnyűipari előirány- 
zat 12 százalék (évi 2,3 százalék), a bolgár terv szerint pedig az ipari, mezőgazdasági 
eredetű fogyasztási cikkek, valamint a lakossági szolgáltatások értékének együttes növe- 
kedése 20-24 százalék (évi 3,7—-4,4 százalék) lenne. 

Az elmúlt öt évben az egyébként nagy nemzetközi hírnévnek örvendő, exportorientált 
bolgár mezőgazdaság szerényebb teljesítményt nyújtott, Csehszlovákia és az NDK vi- 
szont lépéseket tett a deklarált cél, az élelmiszer-önellátás megvalósítása útján. (A múlt 
évben egyébként mindhárom országban csökkent az állatállomány.) 

A mezőgazdasági lemaradásokkal kapcsolatban a bolgár kongresszusi dokumentu- 
mok utalnak a szokatlanul tartós, katasztrofális szárazságra, egyben megállapítják, hogy 
mind a növénytermesztésben, mind az állattenyésztésben az anyagi-műszaki bázis elöre- 
gedett, és , döntő mértékű" megújítást kíván. A bolgár mezőgazdaság fejlesztésének 
stratégiai vonala az elkövetkező öt évben a gabona és az egyéb takarmányfélék termesz- 
tésének, valamint az állattenyésztésnek a korszerűsítése. Gabonából tavaly mindössze 
5,5 millió tonnát takarítottak be (a megelőző négy év átlagában csaknem 9 milliót). 
A következő öt évben 10 millió tonna körül kívánják állandósítani az évi átlagtermést. 

Az NDK-ban - mint ahogy erre a kongresszusi dokumentumok is rámutatnak - az 
őnellátási törekvések főleg a gabonatermesztést érintik. Emellett tavaly 15 éves ambíció- 
zus gyümölcstermesztési programot léptettek életbe. 


Kissé bővebb kommentárt kíván a sajátos csehszlovák mezőgazdasági politika. A ko- 
rábbi években az állattenyésztés fejlődése megelőzte a növénytermesztését, pontosabban 
szólva ez utóbbi elmaradt az igényektől. A , rést" az országnak nagyszabású gabonaim- 
porttal kellett kitöltenie. Ez a probléma a nyolcvanas évek kezdetén vált akuttá, és 
csehszlovák részről elhatározták, hogy az egyensúlyt még az állattenyésztés némi vissza- 
szorítása árán is helyreállítják. Az elmúlt. ötéves tervidőszak utolsó éveiben lépéseket is 
tettek efelé: a gyebbonaimport nagymértékben csökkent. Az öt év átlagában a növényter- 
mesztés teljesítménye már meghaladta az állattenyésztését. Ezt az irányzatot kívánják a 
következő ötéves periódusban is fenntartani. A gabonatermesztés előirányzata évi átlag- 
ban 11,5 millió tonna, valamivel nagyobb az eddigi tényleges teljesítménynél. A kong- 
resszusi tervdokumentumok szerint az állattenyésztést a társadalmi igényeknek megfele- 
lően és a reális takarmányforrásokkal összhangban fejlesztik — az állatállomány és a 
vágósúly optimálása, a hozamok növelése útján. Mint ahogy azonban Lubomir $trougal 
is hangsúlyozta kongresszusi felszólalásában, a jövőben a cél már nem lehet a mezőgaz- 
dasági termelésnek a költségektől független növelése. 


Az ENSZ Európai Gazdasági Bizottságának adatai szerint a lakosság egy főre jutó 
reáljövedelme 1981 és 1985 között -— évi átlagban -— az NDK-ban 3,7 százalékkal, 
Bulgáriában 3,6 százalékkal, Csehszlovákiában pedig 1,0 százalékkal nőtt. A kongresz- 
szusi dokumentumok olyan törekvéseket tükröznek, hogy — az égetővé vált fejlesztési 
feladatok mellett is — a lakosság életszínvonalában elért vívmányok megőriztessenek, sőt 
a lehetőségek határain belül az életszínvonal tovább javuljon. Szorosabb kapcsolatot 
kívánnak teremteni a munka eredménye és a bérek között. 

Bulgáriában az elmúlt öt évben az egy főre jutó reáljövedelem 19,5 százalékkal 
emelkedett — az új előirányzat szerényebb: öt évre 12-15 százalékos (évi 2,3-2,8 százalék) 
a növekedés. Az NDK-ban a lakosság nettó pénzbevétele évi 4 százalékkal emelkedik 

a terv szerint, meghaladva az elmúlt öt év átlagos gyarapodását. Csehszlovákiában öt 
évre 6 százalékos (évi 1,2 százalék) reálbér-növekedést irányoztak elő. 

A korábbinál fontosabb helyet kapnak a kongresszusi dokumentumokban a környe- 
zetvédelem elodázhatatlan kérdései is. A bolgár párt központi bizottságának dokumen- 
tuma elégedetlenségét fejezi ki a jelenlegi helyzettel. A következő öt évben fokozzák 
Bulgáriában a környezetvédelmi erőfeszítéseket, csökken a levegőbe bocsátott káros 
anyagok hányada (növekszik a visszafogott hányad); a szennyvizekből a tisztított rész- 
periódusban megkétszerezik a környezetvédelmi ráfordításokat, de még így is csak a 
levegőtisztaság jelenlegi, igen kedvezőtlennek minősített színvonalát tudják fenntartani. 
Javulást csak a kilencvenes évekre igérnek. Az NDK-ban a környezetvédelmet szorosán 
összekapcsolják a nyersanyagok másodlagos hasznosításának, a hulladékanyagok fel- 
használásának kérdésével. 


Gazdasági mechanizmus 


Az eddigiekben főleg a gazdasági növekedés hagyományos forrásairól szóltunk, utalván 
arra, hogy ezek a továbbiakban már nem lehetnek a haladás motorjai. A jövőben a 
fejlődés csak a termelés intenzív tényezőinek kibontakoztatásával képzelhető el, ez pedig 
elengedhetetlenné teszi a gazdálkodási módszerek javítását. 

Az NDK-ban állandóan tovább fejlesztik ugyan a gazdálkodási módszereket, de úgy 
ítélik meg, hogy a jelenlegi mechanizmusrendszer alapjában véve bevált, így lényegi 
változtatásokat nem is terveznek. Erről Erich Honecker a következőképpen szólt a 
kongresszuson: I 

s5A Német Demokratikus Köztársaságban jól funkcionál a szocialista tervgazdaság. 
Teljesítőképesnek, dinamikusnak és rugalmasnak bizonyul. . . Természetesen az élet meg- 
követeli, hogy a már elért vívmányokat is tovább tökéletesítsük... Az össztársadalmi 
érdekek kötelező módon nyernek kifejezést az őtéves tervben, valamint az éves népgazda- 
sági és költségvetési tervekben. Lényeges követelmény, hogy a központi állami irányítás 
és tervezés egyre hatékonyabban fonódjék össze a dolgozók alkotó munkájával, a 
kombinátok, üzemek, szövetkezetek és a helyi állami szervek saját felelősségen nyugvó 
tevékenységével. A szocialista munkaverseny, a tervek széles körű megvitatása, a szocia- 
lista üzemgazdálkodás bevált módszereinek kiterjedt alkalmazása, valamint a teljesítmé- 
nyek pontos összehasonlítása elengedhetetlen elemei a rendszer működésének. Az NDK 
szocialista tervgazdaságának gerincét a kombinátok és a hozzájuk tartozó üzemek 
jelentik. Az intenzifikálás feltételei közepette az iparban és az építőiparban, a szállításban 
és a hírközlésben, továbbá a helyi iparban egyaránt a szocialista nagyüzemi termelésirá- 
nyítás nagyon jól bevált modern formájának bizonyultak." 

A fentiekből következtethetően tehát az NDK gazdasági vezetése az eddig alkalmazott 
módszereket megfelelőnek tartja a ga]zdaságban mutatkozó bizonyos kedvezőtlen folya- 
matok megállítására is. 

, Következetesebben kell alkalmazni és gazdagítani kell a demokratikus centralizmus 
elvét, rendszeresen tovább kell fejleszteni az önigazgató szocialista szervezeteknek mint 
árutermelőknek a működését, ésszerűsíteni kell az irányítás és a politikai felépítmény 
struktúráját, szüntelenül bővíteni a szocialista demokráciát" -— mondják a bolgár párt- 
kongresszus téziseit. 5 

Egyelőre azonban még nem teljesen tisztázott, hogy a bulgáriai szocialista önigazgatás 
letéteményesei a vállalatok lesznek-e vagy az egyes iparágakat átfogó egyesülések. Az 


5 Rabotnicseszko Delo, 1986. február 21. 

irányításban mindenképp növekszik a gazdasági szabályozók, az árképzés, a pénzügyi 
és hitelmechanizmusok szerepe. 

Máris fontos szervezeti változtatásokat hoztak az irányítás bürokratizmusának vissza- 
szorítására. Az ágazati minisztériumok csekély kivétellel megszűntek, egybeolvadtak, 
illetve egyesülésekké alakultak át. 

A demokratikus centralizmus elveinek megszilárdítása, a központi irányítás tökéletesi- 
tése, egyben az , alsóbb láncszemek" jogkörének és felelősségének bővítése jelenti a 
csehszlovákiai törekvések lényegét is. Mint erről a pártkongresszuson G. Husák beszá- 
molt, csökkentik a tervmutatók számát, különösen a mennyiségi mutatókét, egyúttal az 
irányítás gazdasági módszereinek térhódítását szorgalmazzák, hosszabb távú gazdasági 
normatívák, hatékony kritériumok rendszerét alakítják ki. Célkitűzés a , szocialista 
vállalkozói készség" kibontakoztatása. 

A csehszlovák mezőgazdaságban ez évtől kezdve gyakorlatilag csak két kötelező 
mutatót alkalmaznak, éspedig a gabona- és a vágóállat-felvásárlásáét. Emellett azonban 
több, a mezőgazdasági vállalatok gazdálkodását mederbe terelő intézkedés fennmarad. 

A korábbiakkal összehasonlítva a jelenlegi ötéves tervek egyik jellegzetes vonásának 
a nyitottságot minősíthetjük, olyan értelemben, hogy bizonyos kérdések még nem dőltek 
el, a feladatok menet közben még nagymértékben konkretizálódnak. Ennek egyik oka 
a vizsgált országok gazdaságában fellelhető problémák sokrétűségében rejlik. A másik 
ok alighanem az, hogy mig régebben a tervek meglehetősen támaszkodhattak az elég jól 
számszerűsíthető hagyományos forrásokra, most sokkal kevésbé megfogható tényezők 
alakulását kell prognosztizálni, előre meghatározni. Igy tehát fel kell mérni bizonyos, 
már megtett vagy megteendő gazdaságpolitikai lépések, mechanizmust jobbító intézke- 
dések várható hatását a gazdaságosság, hatékonyság, minőség, takarékosság stb. alaku- 
lására. 


Külgazdaság 


Mint már a bevezetőben említettük, az új ötéves tervek összeállítása óta több új tényező 
befolyásolta a szocialista országok gazdálkodását - általában olyan irányban, hogy a 
feladatok feszítettebbekké váltak. Eleződik a piaci verseny, különösen azokat a terméke- 
ket illetően, amelyeknek a szocialista országok fontos exportöret. 

Fordulatszerű változást jelentett az olaj és általában az energiahordozók árának 
világpiaci zuhanása. Az ármozgások még nem állapodtak meg, az erőteljes csökkenés 
ténye azonban már biztosra vehető. 

A három vizsgált országban gyakorlatilag nincs szénhidrogénkincs, olajból és gázból 
importra rendezkedtek be. Az árcsökkenések hatása eszerint kedvezően kellene hogy 
érintse őket. Hosszabb távon ez a kedvező hatás vélhetően érvényre is jut majd, rövid 
és középtávon azonban - mint ez hazánkban 1s ismert - a kedvezőtlen következmények 
érezhetőek. A KGST-országok a Szovjetuniótól importált olaj ellenértékét az úgyneve- 
zett csúszó árbázis elve alapján térítik, ami a világpiaci árváltozásokat csak bizonyos 
késéssel gyűrűzteti be. Az elmúlt másfél évtizedben ez az elszámolási rendszer nagymér- 
tékben elősegítette azt, hogy az olajimportőr KGST-országok viszonylag elnyújtva 
érzékeljék a világpiaci árrobbanásokat és változásokat. Most viszont a KGST-országok 
közötti kereskedelemben a magas energiaárak csak késve és lassan kezdenek csökkenni. 
Az energiaimportőrök gazdaságát egyelőre nagy energiaköltségek terhelik. Ezek termé- 
szetesen az exportba is beépülnek. A világpiac azonban az export energiatartalmát csak 
a pillanatnyi árak figyelembevételével honorálja, és ez a körülmény a vizsgált szocialista 
országok exporttermékeinek versenyképességét tovább csökkenti. 

Az új ötéves terveket és főleg azok külgazdasági előirányzatait annak figyelembevételé- 
vel kell mérlegre tennünk, hogy ezeket lényegében még a fent említett világpiaci változá- 
sok előtt dolgozták ki. 

A kongresszusi anyagok, bár számos fontos külgazdasági jellegű iránymutatást és 
megállapítást tartalmaznak, végső soron nem bocsátkoznak részletekbe e tekintetben. Ez 
érthető, különösen a szocialista országok nyugati relációjú kapcsolatait ijletően. hiszen 
a feltételek nehezen előrelátható változásai nem kedveznek a szilárd tervek kialakításá- 
nak. 

A három ország külkereskedelme az elmúlt évek során jelentős fejlődést mutatott. 
A KGST-partnerekkel lebonyolított forgalom növekedése folyamatos és számottevő. 
Különösen jelentős Bulgária gazdasági összefonódása szocialista partnereivel: tavaly 
külkereskedelmi forgalmának több mint háromnegyedét velük bonyolította le; a Szovjet- 
unió részesedése 56 százalék volt. 

A nem szocialista országok relációjában az egyensúlyi szempontok előtérbe állítása 
volt megfigyelhető, azaz az export erőteljesebb növelésére irányuló törekvés a szocialista 
országok részéről, egyidejű importtakarékosság mellett. (Bulgáriában ugyan 1950 és 
1985 között a fejlett tökésországokba irányuló export valamelyest csökkent - 1,4 milliárd 
valutaleváról 1,2 milliárdra —, a fejlődő országokba történő kivitel azonban igen gvorsan 
nőtt, 1,2 milliárd valutaleváról 2,0 milliárdra.) 

A tavalyi külkereskedelmi adatok már ennek a gazdaság erőforrásait meglehetősen 
igénybe vevő politikának a korlátaira is utalnak mindhárom országban. Bulgária nem 
szocialista viszonylatú kivitele, ha nagyon szerény mérték ben Is, de csökkent, behozatala 
ezzel szemben erőteljesen nőtt. Csehszlovákia tavalv a fejlett töőkésországokba csak 
szerény mértékben növelte exportját, mig onnan származó importja ennél erősebben 
emelkedett. Az ország külkereskedelme a fejlődő országokkal némileg visszaesett. 

Lubomir $trougal a következők szerint számolt be a kongresszuson Csehszlovákia 
tőkés viszonylatú kereskedelmének általános helyzetéről: , Az elmúlt időszakban hataro- 
zott lépéseket tettünk a külföldhöz fűződő fizetési kapcsolataink kiegyensúly ozottságá- 
nak felújítására. A konvertibilis valutában mért adósságállományunk csökkentését azon- 
ban mindenekelőtt a maximális importmegtakarítások kal és a tüviteli erőforrások moz- 
gósításával értük el, gyakran a kisebb hatékonysag aran 15. Nem ertük el a fejtételezett 
exportteljesítőképességünket, nem alkalmazkodtunk a kemény kiviteli könkürenciához 
és a világkereskedelem új irányvonalahoz. Ebből mind a termelésben. mind pedig a 
külkereskedelemben le kell vonnunk a szükséges következtetéseket." 

§trougal szorgalmazta a nem szocialista országokba irányuló export dinamikaiának 
növelését és szerkezetének javítását, föleg a gépexport bővítésével. 

A kongresszusi dokumentumok hitet tesznek a nemzetközi munkamegosztás tovahb: 
fejlesztése mellett. Kiemelik a KGST-partnerországokka! kialakuló gazdasagi integiáció 
különös jelentőségét. " 

A BKP kongresszusi dokumentumai iránymutatásokat adnak az export-aimportstruk- 
túra javítására, szorgalmazzák, hogy az exporttermékek minősége jobban telelien meg 
a külpiacok igényeinek. A nyilvánosságra hozott dokumentumok számszerű külkereske- 
delmi előirányzatokat nem tartalmaznak. Pozitívamként emliuk meg azonban. hogy az 
elmúlt öt évben az ország külkereskedelme gyorsabban nőtt a nemzeti jövedelemmel. ez 
pedig — megítélésünk szerint — olyan elvi állásfoglalás a nemzetközi munkamegosztásba 
való fokozott bekapcsolódás mellett, amely a jövöre nézve is érvényes. 

Csehszlovákia külkereskedelmének tervezett növekedése a következő öt évre az et- 
portoldalon 24 százalék, az importot tekintve 22 százalék. Ez szamottéevően meghaladja 
a nemzeti jövedelem növelésének előirányzatát. 

Az NDK ötéves terve szerint az ország exportja a szocialista országokba 29 szazalok- 
kal, ezen belül a Szovjetunióba 30 százalékkal nő. Kongresszust beszamolójaban Éneh 
Honecker megemlitette, hogy a Szovjetunió lényegében az eddigi magits szinten bory tetld 
az NDK-ba történő nyersanyag-szalításait: a következő őt evben többek között 55.38 
millió tonna nyersolaj és 36 millárd köbmeter földgáz érkezik az erszágba Masreszrol 

az NDK továbbra is beruházási hozzájárulásokkal működik közre a Szovjetunióban 
nyersanyag-kitermelő és energiatermelő objektumok létesítésében. 

nyozzák elő. Ez — mint megállapítják — megköveteli, hogy az ország csúcsszintet képvise- 
lő termékeket állítson elő, javítsa a piaci munkát, jobban és gyorsabban alkalmazkodjék 
a külső piacok igényeihez. 

Számos utalást tartalmaznak a három ország dokumentumai a fejlődő országokkal 
fenntartandó kapcsolatokra is. 

Bulgária külkereskedelmében e reláció súlya nagyjából megegyezik a fejlett tőkésor- 
szágokéval, ezen belül az exportban lényegesen nagyobb. 

Csehszlovákia arra törekszik, hogy a következő öt évben növelje a fejlődő viszonylatú 
külkereskedelem súlyát. Ez, mint hangoztatják, az ebben a relációban alkalmazott 
hitelpolitika újragondolását is szükségessé teszi. Bővebb teret kívánnak adni — a kölcsö- 
nös előnyök szem előtt tartása mellett — a fejlődő országokból származó fogyasztási 
cikkek, egyéb kész- és félkész termékek importjának. 

Az NDK ötéves tervének irányelvei a fejlődő országok viszonylatában az egyenjogú- 
ság és a kölcsönös gazdasági előnyök szempontját emelik ki első helyen, de utalnak az 
NDK támogató tevékenységére is. 


Hogyan tovább? 


A nyolcvanas évek közepe számos vonatkozásban fordulópont az európai KGST-orszá- 
gok számára. Ahhoz, hogy gazdaságuk növekedését fenn tudják tartani és hogy a 
modernizálás folyamatát meggyorsíthassák, hatékonyabb módszerek, új utak keresése 
szükséges a gazdálkodás valamennyi területén. A most lezajlott pártkongresszusokon ez 
a tapasztalat jutott -— természetesen az egyes országok messzemenően eltérő nemzeti 
sajátosságainak megfelelően — kifejezésre. A testvérpártok hangoztatták: a saját tapasz- 
talatok konkrét, átható elemzéséből kell kiindulni, azzal együtt, hogy szükség van 
egymás tapasztalatainak, gyakorlatának figyelmes és gondos tanulmányozására is. 

A gazdaságot illető kritikai megjegyzések végső soron abban sommázhatók, hogy a 
szocializmusnak mint társadalmi rendnek mind a mai napig inkább csupán a felszíni 
lehetőségeit használták ki. Márpedig az idő sürget. Tovább kell lépni a , mélységi" 
lehetőségek kiaknázásában, akkor is, ha ez igen bonyolult feladat, hiszen a külső körül- 
mények nehezebbek lettek, és a belső feltételek is nagy erőfeszítéseket kívánnak. 


Munkácsy Gyula, Puskás Ádám 

Korszakváltás küszöbén a hadügyben? 


Se szeri, se száma azoknak a cikkeknek, tanulmányoknak, melyek napjainkban a háború 
és béke kérdéseivel, a szovjet-amerikai viszonnyal, a fegyverkezési versennyel foglalkoz- 
nak, beleértve természetesen az SDI" rövidítéssel köztudatba került tervet is, mely ezen 
a néven egy új fegyverkezési , fordulót" lenne hivatva elindítani. Ez az elképzelés az 
imperialisták által diktált, a földön, a tengereken és a levegőben folytatott fegyverkezési 
verseny programját kiterjesztené a világűrre is. (A földi, légi és óceáni hadszíntér mellett 
ebben az elgondolásban jelennek meg először a kozmosz mint hadszíntér, és a sugárfegy- 
verek mint fegyverzet.) E cikk néhány gondolattal kíván hozzájárulni a helyzet megiítélé- 
séhez. £ 

Az Egyesült Államok vezetői által 1983-ban meghirdetett SDI mint az Egyesült 
Államok jelenlegi katonapolitikájának alapvető, legalábbis a legjellemzőbbnek tekinthe- 
tő eleme - egyértelműen a szocialista országok, a Szovjetunió ellen irányuló program. 
K omoly nézeteltéréseket váltott ki az Egyesült Államok szövetségesei körében, ellenzést 
a világ népeiben, viszonylag szélesnek tűnő egységíront alakult ki azonban támogatására 
az Egyesült Államok gazdasági és politikai vezetői között. Ennek a széles körű konszen- 
zusnak az okait az amerikai társadalom gazdasági alapjaiban kell keresni. 

Az Egyesült Államok a hetvenes években kibontakozott gazdasági, pénzügyi és ener- 
giaválságot egyrészt gazdasági kapacitása, korszerű ipari struktúrája, rugalmassága és 
alkalmazkodóképessége, másrészt a neokonzervatív gazdaságpolitika és az életszínvona- 
lat befolyásoló szigorító központi intézkedések segítségével élte át. Emellett nemzetközi 
méretekben mind gazdaságilag, mind politikailag elég erős volt ahhoz, hogy a nehézségek 
jelentős részét áthárítsa szövetségeseire és a tőle függő fejlődő országokra. Az Egyesült 

amokon belül a válságból különösen megerősödve került ki az a kaliforniai tőkéscso- 
port, mely mindenekelőtt a legkorszerűbb technika (a nukleáris energia és az elektronika) 
kutatása és alkalmazása -— főként katonai alkalmazása -— terén ért el eredményeket. 
A gazdaságilag megalapozott fellendülés egyik eredményeképpen, annak politikai vetüle- 
teként az 1980. évi elnökválasztáson ez a legagresszívebb tőkéscsoport viszonylag igen 
szilárd hatalmi bázisra tett szert. 

Sok amerikai szerző is úgy fogalmaz, hogy Ronald Reagant annak idején lényegében 
a katonai-ipari érdekcsoportok juttatták a kaliforniai kormányzói, majd az elnöki 
hatalomra, és a későbbiekben sem vonták meg támogatásukat az elnöktől. Az minden- 
esetre tény, hogy az amerikai történelemben korábban egyetlen kormányzat sem szolgál- 
ta ilyen egyértelműen a katonai-ipari komplexumok érdekeit. Az Egyesült Államok egész 
ipari termelése pedig a hetvenes-nyolcvanas évekre - többek között éppen a válságból 
kivezető út keresése révén is -— rendkívüli mértékben militarizálódott. A hadiipari terme- 
lés példátlan felfuttatása lehetővé tette, hogy a gazdaság és a tőke más, nemcsak katonai 

érdekeltségű területei is részesedjenek a fellendülés előnyeiből. Ezért ez a gazdasági és 
nemzetközi politika az Egyesült Államok össznemzeti érdekei védelmének, úgymond, az 
egész társadalom igényének, javának is feltüntethető volt. Így alakulhatott ki az a 
jelentős mértékű konszenzus, amely - legalábbis az érdekek ideiglenes egybeesése alapján 
- jelenleg a hatalom politikai bázisa. 


Érdemes szemügyre venni a szocialista közösségre immár évtizedek óta rákényszerített 
fegyverkezési verseny , természetrajzának" néhány vonását. 

Szakemberek kiszámították, hogy az Egyesült Államok katonai kiadásai 1945 és 1985 
között, vagyis 40 év alatt -— 1985-ös árakon számolva — 4000 milliárd dollárt tettek ki. 
Ez azt jelenti, hogy a katonai-ipari komplexum 4000 milliárd dollár garantált állami 
megrendeléshez, az egész militarizált amerikai gazdaság pedig óriási impulzushoz jutott, 
s ennek segítségével áthidalhatta a kapitalista társadalomban ciklikusan jelentkező 
gazdasági válságperiódusokat. (Összehasonlításul: a két világháború teljes költsége 1700 
milliárd dollárra tehető, ugyanazon az alapon számítva.) 

Az Egyesült Allamok számára a saját gazdasági , létfeltétel" biztosítása mellett nagy 
politikai súlya van annak a ténynek is, hogy a fegyverkezési verseny kierőszakolásával 
hatalmas terheket háríthatnak a szocialista országok, mindenekelőtt a Szovjetunió gaz- 
daságára. A ránk kényszerített katonai védelmi erőfeszítések természetesen lassíthatják 
gazdasági előrehaladásunkat, fékezik az életszínvonal emelését, noha, mint erre még 
utalunk, az Egyesült Államokban hajlanak e , fékező hatás" túlbecsülésére. 

Különböző forrásokból származó adatok elemzése útján megállapítható, hogy jelenleg 
az atomhatalmak birtokában a civilizált élet többszörös megsemmisítésére elengedő 
nukleárisfegyver-készletek halmozódtak fel. Különösen időszerű erre emlékeztetni a 
Csernobilban bekövetkezett atomerőmű-baleset kapcsán, amikor az elképzelhető legki- 
sebb nukleáris robbantásnál is sokkal kevesebb radioaktív anyag került ki az ellenőrzés 
alól, mégis kontinensnyi méretű problémákat okozott. 

Az amerikai fegyveres erőknél a jelenlegi rendszerbe állított hadászati hordozóeszkö- 
zök száma mintegy 2000 darab, a rajtuk elhelyezett robbanófejek (beleértve az atombom- 
bákat is) száma pedig meghaladja a 10 ezer darabot. A Szovjetuniónak valamivel több 
hordozója és valamivel kevesebb robbanófeje van. A két fél birtokában mindösszesen 
így is mintegy 4400 hadászati hordozó és kb. 20 ezer hadászati robbanófej található. Ez 
a mennyiség sokszorosan elegendő nemcsak a hadviselő felek, hanem az egész emberiség 
elpusztítására. 

Az előbbiekhez hozzá kell még számítani továbbá a közepes hatótávolságú eszközöket 
is. Európában a NATO-országok (az Egyesült Államok, Nagy-Britannia és Franciaor- 
szág) összesen több mint 1000 közepes hatótávolságú hordozóeszközzel és több mint 
3000 robbanófejjel rendelkeznek. Ebbe a mennyiségbe beleértendő a már Európába 
telepített 108 darab Pershing-2 és 180 darab manőverező robotrepülőgép is. Minden. 
alapunk megvan feltételezni, hogy nagyjából hasonló mennyiség található a Szovjetunió- 
ban is. Ezenkívül ugyancsak Európában a NATO-országok fegyveres erőit 200 darab 
- 1000 kilométernél kisebb hatótávolságú -— hadműveleti-harcászati rakétával és 2100 
darab, atomlőszer kilövésére is alkalmas tüzérségi löveggel látták el; természetszerüleg 
hasonló rakétái a Szovjetuniónak is vannak. Ha a különböző rendeltetésű harcászati- 
hadműveleti repülőbombákat is beszámíitjuk, akkor túlzás nélkül állíthatjuk, hogy mini- 
málisan 30-40 ezer között van azoknak a nukleáris robbanófejeknek a száma, amelyek- 
kel a felek együttesen rendelkeznek. 

A fenti számadatokból mindenekelőtt az a következtetés adódik - és ez egyúttal a 
legfontosabb is -, hogy a felek birtokában nemcsak egymás, de az emberiség elpusztításá- 
hoz szükséges mennyiség sokszorosa lelhető. Ennek megkétszerezése vagy további több- 
szörösére növelése már értelmetlen, indokolatlan, és semmilyen kézzelfogható eredmény- 

nyel nem járhat. Ezzel az emberiség lényegében eljutott a rakéta-nukleáris fegyverrend- 
szerek telítettségének állapotához, illetve a fegyverkezésnek, a hadügynek a negyvenes 
évek elejétől kezdödött rakéta-nukleáris korszakának végéhez, nem kizárva természetesen 
további korszerűsítésük lehetőségét sem. 

Ez a korszak a maga spirális fejlődésével jó néhány , menetet" mutatott fel, újra meg 
újra lehetővé tette a tudományos-technikai forradalom eredményeinek alkalmazását a 
hadügyben. Kifejlesztette a fegyverzetek néhány nemzedékét. és biztosította az előbb már 
említett 4000 milliárd dolláros garantált megrendelést és nem kevésbé az ezzel járó biztos 
profitot a monopóliumoknak. Most tehát, a telítettség állapotában, logikusan merül fel 
előttük a kérdés: hogyan tovább? Miként lehetne biztosítani az eljövendő újabb évtize- 
dekre 15 ezt a garantált megrendelést, a tökés vállalkozást , megtermékenyítő" fegyverke- 
zési verseny összegeit és a velük járó profitot? 

A történelem tanúsítja, hogy a minőségileg új fegyverfajták megjelenése sohasem járt 
együtt az azokat közvetlenül megelőző fegyverek kiiktatásával. Ellenkezőleg, az új fegyve- 
rek létrehozását eredményező tudományos és műszaki ismeretek birtokában lehetőség 
kínálkozott a régi fegyverzetek megújítására, újabb nemzedékeinek rendszeresítésére 15. 
A harckocsi és a repülőgép megjelenése nem járt együtt a géppuska és a géppisztoly 
alkalmazásának megszűnésével, de a rakéta-nukleáris korszak megőrizte szinte az összes 
korábbi fegyverfajtát. Ugyanez várható jelenleg az SDI címen kibontakozó új, kozmi- 
kus-sugárfegyver korszakban is, amikor — hacsak politikai döntéssel nem korlátozzak 
a fegyverkezési hajszát — egyidejüleg további fejlesztési perspektívák nyilhatnak szinte 
minden, jelenleg rendszeresített fegyverfajta előtt is. 

Mi viszont a haditechnikai szempontból rakéta-nuklearis korszaknak minősített pe- 
riódust úgy 15 tekinthetjük, mint egyrészt az éles nemzetközi osztályharc évtizedeit, 
másrészt mint a politikai harc időszakát a rakéta-nukleáris világháború ellen a békéért 
— lényegében az emberiség fennmaradásáért. Ebben a küzdelemben a szocialista orszá- 
gok történelmi jelentőségű sikereket értek el. Mindenekelőtt: a Szovjetunió véget vetett 
az Egyesült Allamok nukleáris monopóliumának, majd a szocialista közösség elérte a 
hadászati erőegyensúly állapotát. Közbülső részsikerek sorozatának tekinthetjük. hogy 
a nyugati felet -— pontosabban s mindenekelőtt az Egyesült Államokat — sikerült tárgyala- 
sokra, érdemi megállapodásokra késztetni. Az elért eredmények, megállapodások jelen- 
tős mértékben gátolták, fékeztek a fegyverkezési versengést. A legfontosabb történelmi 
eredménynek azonban végső soron azt kell tekintenünk, hogy immáron 40 éven át nem 
sikerült a kapitalista hatalmaknak a korábban bevált módszerek alkalmazása. nevezete- 
sen a felhalmozott, a telítettség állapotába került fegyverkészletek , rendeltetés szerinti" 
felhasználása, magyarán egy új világháború kirobbantása. 


A tőkés termelési viszonyokból következik, hogy a monopóliumok ragaszkodnak a 
befektetések gyors megtérülését biztosító és a túltermelési válságtól soha sem fenvegetett 
hadiipari termelés felfuttatásához. Most hosszú távú, újabb 30--40 évre szóló programok- 
ra van tehát szükségük, amelyek kitölthetik a rendelkezésre álló kutató-fejlesztő és 
termelési kapacitást. (Ide kívánkozik az a megjegyzés, hogy az Egyesült Allamokban 340. 
Nagy-Britanniában 47, az NSZK-ban 73, Franciaországban 30 és Olaszorszagban 40 
különféle intézmény foglalkozik elsődlegesen hadiipari kutatásokkal, világszerte pedig 
1 millió tudós és mérnök , kamatoztatja" tehetségét ezen a területen.) 

Az első ilyen, még csak , áthidaló" programnak tekinthető koncepció a NATO 1978- 
ban elfogadott, komplex átfegyverzési terve volt. Ez a hagyományos és a rakéta-nukleá- 
ris fegyverekre is kiterjedően irányozta elő a fegyverrendszerek uj generációjának kifej- 
lesztését és rendszeresítését, átmenetként a rakéta-nukleáris fegyverek történelmi tdeszas 
kából a kozmikus-sugárfegyverek korába. E program 1995-ig mintegy ujabb 5000 milli- 

árd dolláros kiadást tételezett fel az eddig már elköltött 4000 milliárd dolláron felül. 
Terveik szerint ebben az időszakban már megkezdődnek a kozmikus sugárfegyverekkel 
folytatott kisérletek is. Ezért nem hajlandó mindmáig az Egyesült Államok pl. az 
atomkísérletek betiltására sem, hiszen a kialakítás stádiumában levő sugárfegyverekhez 
az energiaforrást főleg a felszabaduló nukleáris energia szolgáltatná. 

Az igazi nagy üzletet azonban, mindenekelőtt az amerikai monopóliumoknak - de 
bizonyos mértékig a nyugat-európai tőkének is -, a Reagan elnök által 1983-ban meghir- 
detett Hadászati Védelmi Kezdeményezés és várható kihatásai kínálják. Hozzávetőleges 
becslések szerint a kozmikus telepítésű rakétavédelmi sugárfegyverrendszer rendszerbe 
állítása — műszaki oldalról nézve tehát akkor, ha ennek politikai döntéssel nem sikerül 
elejét venni — legkorábban is az ezredfordulő utánra várható, esetleg körülbelül 2015-ig 
képzelhető el; becsült költségei 1000-1500 milliárd dollár körül vannak. (Az elkészült 
középtávú tervek a kilencvenes évek végéig tartalmazzák a fejlesztésekre vonatkozó 
elképzeléseket. Egyes információk szerint ezt követően a prototípusok megtervezésére. 
felépítésére és kipróbálására kerülne sor. A kilencvenes évek végéig az új , védelmi" 
fegyverrendszereket a , támadó" fegyverekkel párhuzamosan telepítenék. A következő 
évezred elején pedig — kb. 2000 és 2015 között — telepítenék a nagy hatótávolságú, 
többszakaszos és többzónás , rakétavédelmi" rendszereket.) 

Könnyen belátható, hogy a Hadászati Védelmi Kezdeményezésre fordítandó összeg 
csak egyik összetevője lenne az elkövetkező mintegy 3-4 évtized, az új fegyverkezési 
forduló kiadásainak. A katonai-ipari komplexum szándékai szerint ugyanis rendszerben 
maradnának a rakéta-nukleáris korszak összes többi fegyvertípusai (beleértve természe- 
tesen magukat a rakéta-atomfegyvereket) is. Már ma is léteznek korszerűsítési és tovább- 
fejlesztési tervek minden fegyverfajtára. Az Egyesült Államok jelenlegi katonai kiadásai 
meghaladják az évi 300 milliárd dollárt. Még akkor is, ha ezek a kiadások nem növeked- 
nének, 30 év alatt elérnék a kb. 10 000 milliárd dolláros összeget. Ehhez hozzá kell 
számítani természetesen a többi NATO-ország részéről kb. fele ekkora összeget, mintegy 
5000 milliárd dollárt, mint részvételt a közös teherviselésből. 

Lehetséges korszakváltás küszöbéhez érkeztünk tehát a hadügyben. Az Egyesült 
Államok :monopóliumai érdekében rá akarja kényszeríteni a világot, hogy a rakéta- 
nukleáris korszakból a kozmikus-sugárfegyverek korszakba lépjen, noha a távlati tervek 
még csak kialakulófélben vannak. Ugyanúgy, mint ahogyan az atombomba kifejlesztése 
korában sem lehetett kezdetben előre látni a következő évtizedek fejlődési végeredmé- 
nyeit, ma még kevésbé vázolhatók fel pontosan évtizedekre előre a jelzett korszakváltás 
esetére várható fejlemények. Ezek nyilvánvalóan a fejlesztések folyamatában fognak 
kikristályosodni, és természetesen kölcsönös függőségben lesznek egyrészt a tudomá- 
nyos-technikai forradalomban bekövetkező további változásokkal, másrészt a katona- 
politikai helyzet alakulásával, a nemzetközi politikai küzdelemben elért eredményekkel. 

Mindez természetesen nem szükségszerű; egyértelműen megállapítható, hogy a féke- 
vesztett fegyverkezési hajsza előtt már ma is jelentős akadályok tornyosulnak. Ezek 
között említendő, hogy az újabb és újabb fegyverfajták — éppen a tudomány és a technika 
rohamos fejlödése következtében —- egyre gyorsabb ütemben követik és szorítják ki 
egymást. Ugyanakkor a rendszeresítésre kerülő új eszközök általában többször annyiba 
kerülnek, mint a rendszerből kivont fegyverek. Ily módon egy szabadjára engedett 
fejlesztés során a fegyverkezési kiadások üteme lényegesen gyorsabban növekedne, mint 
a megtermelt nemzeti jövedelem. Következésképpen a megtermelt értékek egyre nagyobb 
hányadát nyelné el a fegyverkezés, ami önmagában is gátolhatja a termelés dinamikus 
növekedését. Példaként említhető, hogy - ugyancsak 1985-ös árakra átszámolva - az 
atombomba kifejlesztésével kapcsolatos Manhattan-terv 10 milliárd dollárba, az ember 
Holdra szállását biztosító Apolló-program végrehajtása 100 milliárd dollárba került. 
A következő lépcsőfok, a Hadászati Védelmi Kezdeményezés több nagyságrenddel 
költségesebbnek bizonyulhat. 

Komoly tudósok kétségüknek adnak hangot, hogy a csillagháborús tervek egyáltalán 
megvalósíthatók-e. Hallatlan nehézségeket jelent a szükséges energiakoncentráció bizto- 
sítása, az óriási mennyiségű anyag és eszköz feljuttatása az orbitális pályára. Ezzel 
szemben a Szovjetunió viszonylag kisebb költségráfordítással is elérheti, hogy a kialaki- 
tandó rakétaelhárító-rendszer ne működjön kellő hatásfokkal (a legkézenfekvőbb mód- 
szer pl. a valóságos és megtévesztő rakéták és robbanófejek számának növelése). 

Az Egyesült Allamok vezetését azonban - az eddigi jelek szerint — mindez kevéssé 
érdekli, illetve elsősorban nem ez érdekli: a lényeg számukra az új program beindítása, 
a hadiipar foglalkoztatása, a kapacitások kitöltése és nem utolsósorban a garantált, 
NATO-viszonylatban kb. 15 000 milliárd dolláros megrendelés, illetve a megfelelő profit 
biztosítása az elkövetkező évtizedekre. A katonai-ipari komplexumok benyújtják a 
politikai vezető köröknek a számlát — és úgy tűnik, hogy a programok beindítását 
visszafordíthatatlanná kívánják tenni még a jelenlegi kormányzat idejében. Ezért nem 
könnyű az SDI megakadályozásáért folyó harc folytatása -— de nem is reménytelen. 
Bizonyíték az elmúlt negyven esztendő példája is. Különösen nagy terhet ró e harcban 
népeinkre a kölcsönös biztonság érdekében az erőviszonyok egyensúlyának fenntartásá- 
ra irányuló szellemi és anyagi erőfeszítés, melyet ezer és ezer más helyen lehetne kamatoz- 
tatni országainkban. 

Ezért is óriási jelentőségű a Szovjetunió és a Varsói Szerződés tagállamainak reális, 
rugalmas, kezdeményező kül- és katonapolitikája. Az egész emberiség létének és bizton- 
ságának érdekeit képviselik az e politikából fakadó javaslatok is, melyek többek közt azt 
a célt is szolgálják, hogy az emberiséget ne lehessen kész helyzet elé állítani, s hogy meg 
lehessen akadályozni egy minden eddiginél sokkalta veszélyesebb fegyverkezési verseny 
új korszakának, a kozmikus-sugárfegyverek periódusának megindítását és kifejlődését. 

A Varsói Szerződés budapesti felhívása is javasolta új doktrinális elvek, mindkét fél 
számára meghatározó védelmi doktrína kidolgozását, ami növelné a kölcsönös bizalmat 
és akadályozná a támadás, az agresszió veszélyét. Ebben feltehetően fontos szerepet 
játszanának majd - a sok közül például — az olyan tételek is, mint a következők: 

e a rakéta-nukleáris fegyverek tömeges alkalmazásával folytatott kozmikus-sugár- 
fegyver háborúnak már nincs értelme: nem lenne győztese, s ez nemcsak a hadviselő felek 
számára döntő; nemcsak egymást, hanem az élővilág nagy részét is elpusztítaná. 

e következésképp a rakéta-nukleáris, kozmikus-sugárfegyver háborút ezért már nem 
lehetne a politika folytatásának tekinteni más eszközökkel - mint a megelőző korokban -, 
hiszen következményeként megszűnne a folytatandó politika alanya, a gazdaság, a 
társadalom, az alap- és a felépítmény; 

e ebből kiindulva kell kialakítani elképzeléseinket az egyensúly fenntartásának mind 
a béke biztosítékának szerepéről, módjáról, a kölcsönös biztonság létrejöttének érdeké- 
ben, a fegyverzetek minél alacsonyabb szintjén. 

A kozmikus-sugárfegyverekkel való kísérletezés, a programok alakítása megkezdő- 
dött, és az Egyesült Államokban azt hangoztatják, hogy ezek fejlesztése nem alku tárgya. 
Az egymást követő szovjet fegyverzetkorlátozási javaslatok azonban a tömegek, sőt a 
kormányok nyomására mégis tárgyalóasztalhoz kényszeríthetik az Egyesült Államokat, 
és fékezhetik, lassíthatják vagy megakadályozhatják e programok realizálását. A szocia- 
lista országoknak a kozmikus sugárfegyver korszakában ugyanezt kell tenniük — az új 
körülményekhez igazodva és jobb , hatásfokkal" -, mint amit a rakéta-nukleáris korszak 
40 éve alatt tettek: feltétlenül megőrizve az egyensúlyt, minden eszközzel folytatni a 
nemzetközi politikai küzdelmet a békéért, a kozmikus-sugárfegyver-rendszerek kifejlesz- 
tése ellen, a leszerelésért, a népek támogatásának megnyeréséért, az emberiség fennmara- 
dásáért. A Szovjetunió és a Varsói Szerződés többi országának legutóbbi javaslatai 
mutatják, hogy minden erőfeszítést megteszünk, minden ésszerű kompromisszumra 
hajlandóak vagyunk a fenti célokért. 

: Szücs Ferenc 

A kormányzat szélsőjobboldali ellenzéke 
az ellenforradalmi Magyarországon 


Az 1918-1919-es polgári demokratikus, majd szocialista forradalmak után Magyaror- 
szágon felülkerekedett ellenforradalomban -— mint ismeretes - hírhedt szerepet játszottak 
különféle szélsőjobboldali szervezetek. (Egyik legismertebb volt közülük az Ébredő 
Magyarok Egyesülete.) Ezekben a hangadók az elvesztett háború nyomán létbizonyta- 
lanságba jutott katonatisztek, a megszállt területekről tömegesen menekülő tisztviselők, 
az úri társadalom deklasszálódó soviniszta, fajgyűlölő tagjai s a hozzájuk csapódó 
lumpenelemek voltak. Az ún. nemzeti hadsereg Horthy-féle fővezérségének oltalma alatt 
véres hajszát indítottak a vörösök (azaz a kommunisták és a szociáldemokraták) ellen. 
De a különböző titkos társaságok, így a hírhedt Etelközi Szövetség irányításával kímélet- 
lenül felléptek a polgári liberálisok, demokraták, radikálisok ellen is. Azzal vádolták 
őket, hogy egyengették az utat a baloldal, a , vörösök" előtt. Nemcsak a szociáldemokra- 
tákat és a kommunistákat, hanem e polgári progresszív erőket is a nemzettől idegen 
elemeknek bélyegezték meg akár a zsidóságot, s olykor szinte azonosították őket a 
zsidósággal. Dühöngött az antiszemitizmus; az antiszemita terrorakciók a fehérterror 
szerves részei voltak. 

Miután a szélsőjobboldali szervezetek, a különféle különítmények a haladó, baloldali 
emberek elleni terrorcselekményeikkel elvégezték az ellenforradalomra főleg kezdetben 
jellemző piszkos munka javát, kezdtek terhessé válni a kormányzat, sőt az általuk 
hatalomra juttatott Horthy számára is. Kül- és belpolitikai szempontok egyaránt a 
viszonyok konszolidálását sürgették, ezért lépések történtek a szélsőjobboldali csoportok 
fokozatos háttérbe szorítására, illetve leszerelésére. A tömeges hecckampányok és a 
terrorcselekmények feladása azonban nem jelentette a szélsőjobboldali politikai erők 
kikapcsolását. Ezek az erők elvárták Horthytól, hogy továbbra is érvényt szerezzen 
felfogásuknak. 

Eszerint a forradalmak előtti uralmi formák változatlan helyreállítása immár nem 
elégséges, hanem tekintélyuralmi rendszer kiépítésére, diktatórikus módszerek alkalma- 
zására, a társadalom militarista szellemben való megszervezésére van szükség. Az igazi 
nemzetfenntartó erő - állították — nem a nagybirtok, hanem a magyar nemesi eredetű 
(dzsentri) középbirtok és a , magyar fajú" birtokos parasztság. A jórészt hitbizományi 
latifundiumok rovására földreform szükséges, melynek révén meg kell erősíteni a kis- és 
törpebirtokos parasztságot, illetve csökkenteni kell a számukra veszedelmes, tengerré 
duzzadt agrárproletariátus létszámát. Az ország alapvetően agrárjellegének megfelelően 
az agrárius érdekeknek kell dominálniuk. Azt követelték, hogy meg kell zabolázni a zsidó 
tőkét és hitelrendszert, amely szerintük tönkreteszi az országot. 

A mezőgazdasági és az ipari munkásság szociális érdekvédelmét nacionalista szellemű 
szervezeti keretek kiépítésével kívánták biztosítani, megszabadítva a , zsidó-internacio- 
nalista-szociáldemokrata" (kriptokommunista!) politikai befolyástól, amelynek nem le- 
het helye egy , keresztény-nemzeti" Magyarországon. Meg kell gátolni — mondották - 

a zsidó származásúak további bevándorlását, elő kell segíteni kivándoroltatásukat, meg 
kell rendszabályozni, illetve ellensúlyozni kell a zsidó kézen levő és zsidó szellemiséget 
terjesztő sajtót. (Ezen ők természetesen minden progresszív és baloldali sajtóterméket 
értettek). Véget kell vetni — hirdették — az értelmiségi pályák zsidók általi elözönlésének; 
következetes , magyar fajvédő" politikára, a keresztény középrétegek, kispolgári egzisz- 
tenciák minél hatékonyabb támogatására van szükség. 

Mindez jórészt már a Tanácsköztársaság ellen Szegeden szervezkedő ellenforradalmá- 
rok dzsentri-katonatiszti-államhivatalnoki rétegének körében kristályosodott ki. A szél- 
sőjobboldali politikai erők azért küzdöttek, hogy az összefoglalóan , szegedi gondolat- 
ként" emlegetett program minél hiánytalanabbul érvényesüljön az ellenforradalmi rend- 
szer kiépítése során. Szerintük csak ilyen jellegű ellenforradalmi államépítés és társada- 
lomszervezés mellett bontakozhat ki az a nemzeti erő, amely a történelmi Magyarország 
helyreállításához szükséges. 

Ez utóbbi aspirációnak jelentős szerepe volt a királyság mint államforma fenntartásá- 
ban. Bár a királypuccsok meghiúsítását, a Habsburg-ház trónfosztását a szélsőjobboldali 
erők hatékonyan támogatták, és amellett foglaltak állást, hogy a királyi trón maradjon 
betöltetlen, a Szent Korona eszméjében a szabad-királyválasztó szélsőjobboldaliak Is 
olyan erőt véltek megtestesülni, amely képes összefogni a trianoni békediktátum által 
szétdarabolt országterület népeit. A , Duna-medencei magyar birodalmisághoz" való 
ragaszkodásuk olyan elképzeléssel is párosult, hogy Trianon megismétlődése ellen csak 
egy etnikailag homogén magyar nemzetállam lehet biztonságban. Ezért célul tűzték ki, 
hogy a nemzetiségek arra hajlandó részét fokozott erőfeszítéssel el kell magyarositani, 
a többieket pedig az országból és a visszaszerzendő területekről ki kell telepíteni, és 
pótlásukra lehetőleg hazatelepíteni a külföldön, így Amerikában élő magyarokat. Elkép- 
zeléseik szerint az amerikai üzletvilágba beleszokott magyarok hazahozatala egyben 
megkönnyítené az , őrségváltást", azaz a zsidók kiszorítását az ország gazdasági, keres- 
kedelmi életéből. 


900.eE. 


A , keresztény-nemzeti" eszme államrezonná történő emelése megadta azokat a kerete- 
ket, amelyeken belül a szélsőjobboldal nem minden kilátás nélkül indulhatott harcba 
céljaiért. Hallatta szavát a forradalmak utáni első években az egykamarás törvényhozás- 
ban, az ún. nemzetgyűlésben, valamint a , keresztény-nemzeti" sajtóban s a közvélemény 
formálásában oly fontos szerepet játszó , hazafias" egyesületekben. A kiépülő ellenforra- 
dalmi rendszer egész törvény- és rendeletalkotása, a szabadságjogok korlátozása, a 
, törvényes" megtorlások a baloldal ellen — mind magán viselte a szélsőjobboldali erők 
erős befolyásának bélyegét. Hogy csak néhány példát említsünk: a kommunista párt föld 
alá szorítása, a zsidóellenes egyetemi numerus clausus bevezetése, az ellenforradalmi 
célokat szolgáló és korántsem mélyreható földreform megkezdése, , vitézi telkek" jutta- 
tása ellenforradalmi érdemekért, a leventeszervezet létrehozása az ifjúság jobboldali 
szellemű katonai előképzésére: megannyi jele volt annak, hogy a szélsőjobboldalnak 
módjában állt érvényesítenie befolyását az ellenforradalmi rendszer kiépítésében. Ami- 
kor Bethlen István létrehozta az egységes kormánypártot, abban is fontos poziciókat 
töltöttek be a szélsőjobboldali erők: Gömbös Gyula például ügyvezető alelnök volt. 
Mégsem voltak elégedettek: részesei voltak ugyan az ellenforradalmi hatalmi koalíció- 
nak, ám rétegérdekeiket nem érvényesíthették a kívánt mértékben. A kormányzói jogkór 
kiterjesztéséért folytatott harc csak részeredményekkel járt: nyilt diktatúra helyett 
- amelynek gondolatától a kormányzó is egyre jobban eltávolodott — egyfajta álparla- 
mentarizmus valósult meg, amely választási rendszerével abszolút fölényt biztosított 
ugyan a kormánypártnak, ám a szélsőjobboldal szemében oly gyűlöletes szociáldemok- 
rata pártnak és a liberális pártoknak is helyt adott. A szélsőjobboldali erők az olasz 

fasiszta és a kibontakozóban levő német nemzetiszocialista orientációban jelölték meg 
a követendő utat a magyar belpolitika és revíziós külpolitika számára. A Bethlen- 
kormány viszont -— külföldi kölcsön szerzése és az ország gazdasági helyzetének stabilizá- 
lása érdekében - a nyugati demokráciák felé 15 tájékozódott, és rákényszerült a kisantant- 
országok ellenállásának , puhitására" 15. A mindezek miatt , aggódó" szélsőjobboldal 
mindinkább az ellenzék szerepébe jutott a kormánypárton belül. 

A miniszterelnöknek jelentős erőfeszítésekre és taktikai ügyességre volt szüksége 
ahhoz, hogy 1923 nyarán távozásra tudja szorítani Gömböst és néhány legközelebbi 
hívét a kormánypártból. Ezek Magyar Nemzeti Függetlenségi (Fajvédő) Párt elnevezés- 
sel szélsőjobboldali ellenzéki pártot hoztak létre, az ún. Fajvédő Kiáltványban közzétett 
programmal. E párt az 1926. évi parlamenti választásokon mindössze 4 mandátumot 
tudott szerezni, bár fajvédő eszméi mellett különösen erős szoviniszta propagandát fejtett 
ki, , magyarellenességgel " vádolva a Bethlen-kormány nemzetiségpolitikáját, főleg nem- 
zetiségi iskolapolitikaját. Önmagaban ez a párt aligha volt veszélyesnek tekinthető; 
nagyobb veszélyt jelentett. hogy a szélsőjobboldal zöme megmaradt a kormanypártban, 
s jollehet Bethlen megfelelő stallumok juttatásával többnyire elkötelezte őket, belső 
szorgalmazói maradtak a fajvédő, soviniszta szempontok fokozottabb érvényesítésének. 

A Fajyédő Párt 1928-ban felbomlott. Vezére, Gömbös Gyula híveinek egy részével 
visszatért a kormanyba. Ujra beépültek a hatalmi rendszerbe, amit szembetűnően muta- 
tott Gömbös államutkari. majd honvédelmi miniszteri kinevezése. A felbomlott Fajvédő 
Part egy másik része az 1930-ban alakult ellenzéki Függetlenségi Kisgazdapárthoz 
csatlakozott, amelyben kekhardt Tibor hamarosan pártelnöki pozicióba került. A kis- 
gazdapárti közegben a szélsőjobboldali fajvédő program agresszív vonásai eltűnőben 
voltak; a , pozitív fajvédelem" (vagyis az elsősorban a parasztságban megtestesültnek 
látott , magyar faj" értékeinek védelme) hangsúlyozásával egyre szélesebben közeledtek 
bizonyos demokratikus paraszti tömegekhez. A Fajvédő Párt harmadik része a Bajcsy- 
Zsilinszkv Endre által 1930-ban alapitott ellenzéki Nemzeti Radikális Párt magva lett. 
A part könyvterjedelmű programjanak államépítő és társadalomszervező elképzelései az 
olasz fasizmus befolyására utalnak. A parasztság érdekében teendő lépések azonban 
magukban rejthették egy demokratikus irányú fejlődés ígéretét. A Nemzeti Radikális 
Párt radikális retormokat sürgetett, nem utolsósorban a kisgazdapárttal rivalizálva az 
ellenzeki paraszti tömegek megnyeréséért, de célul tűzte ki az ipari munkásságnak a 
szociaáldemokrataktól való elhódításat is. Radikalizmusa alkalmas lehetett volna arra is, 
hogy kifogja a szelet a világgazdasági válság hatására tömegmozgalmakat könnyen 
szervező és azokra támaszkodó, kifejezetten szélsőjobboldali ellenzéki pártok vitorláiból. 

1931-ben Hitler Nationalsozialistisehe Deutsche Arbeiterpartei-jának mintájára Bö- 
szörmeny Zoltan, a lezüllött dzsentri újságíró (miután látogatást tett Münchenben a 
horogkeresztes vezérnél) megalapította a Nemzeti Szocialista Magyar Munkáspártot, 
amely jelvényéve a horogkereszt sajátosan magyar" változataként a , kaszáskeresztet" 
tette. E part az SA-nak meglelelő magyar rohamosztagokat szervezett a demagógiától 
és az egyenruhától. no meg a bőkezüen osztogatott rangoktól megszédített emberekből; 
náci mintára telvonulásokat, tömegdemonstrációkat rendezett; meghonosította a karlen- 
diteses köszönést. Böszörmény misztikus elhivatottságú vezérként lépett fel, akit obsku- 
rus elemekből verbuvalódott alvezérei istenítettek, s akire messianisztikus várakozással 
tekintettek a tarsadaiom legelmaradottabb pauperelemei. Féktelen szocialis demagógiá- 
val, ocsmány antiszemita uszítassal fanatizálni igyekezett a tömegeket. Azt hirdette, hogy 
ha hatalomra kerül, 24 órán belül megoldja a gazdasági válságot, s minden agrárprole- 
tarnak 15 hold földet ad. 

A kaszaskeresztesek mozgalma ellen a kormányzat egy darabig nem lépett fel; a 
gazdasagi válság evetben ugyanis annyira tartott a baloldali mozgalmak, a szociálde- 
mokratak, SOt a kommunistak megerősödésétől, hogy szinte még megkönnyebbüléssel 
fogadta a feszültségeknek akár szélsőjobboldali irányban történő levezetését is. Gömbös, 

akit 1932-ben miniszterelnökké neveztek ki, nem mutatott hajlandóságot arra, hogy 
Böszörmény gyengítésére igénybe vegye a korábban a fajvédő Echardt, illetve Bajcsy- 
Zsilinszky vezetése alatt álló ellenzéki pártokat, a kisgazdapártot és a Nemzeti Radikális 
Pártot; nem akarta e pártok erősödését, mégha a kaszáskeresztesek rovására történnék 
is. Ehelyett a szélsőjobboldal megosztására törekedett, arra, hogy annak vezetése számá- 
ra , megbizhatóbb" kezekbe kerüljön. Igy két országgyűlési képviselő, aki az 1931. évi 
választásokon kormánypárti programmal került be a parlamentbe, lépett fel ekkoriban 
új, kifejezetten nemzetiszocilista pártalapítóként: 1932-ben Meskó Zoltán nyugalmazott 
belügyminisztériumi államtitkár létrehozta a Magyar Nemzeti Szocialista Földműves és 
Munkáspártot (ebbe olvadt bele a Szász Zoltán-Csomóss Miklós féle, már 1928 óta 
létező úri szélsőjobboldali Nemzeti Szocialista Párt), majd 1933-ban gróf Festetics Sán- 
dor 40 ezer holdas nagybirtokos arisztokrata a Magyar Nemzeti Szocialista Pártot 
alakította meg. 

A szélsőjobboldali ellenzéket megosztotta továbbá az 1933-ban megalakuló, gróf 
Páalffv Fidél földbirtokos vezette Egyesült Nemzeti Szocialista Párt, valamint egy debre- 
ceni nagygazda, ifj. Balogh István nemzetiszocialista csoportja. Mindezek a kaszáskereszt 
helyett a horogkereszt egy másik magyar változatát honosították meg a szélsőjobboldali 
ellenzéki mozgalomban: a , nyilaskereszt" jegyében szervezkedtek. Ők is kapcsolatot 
kerestek Hitlerhez; Böszörmény tehát már nem tekinthette kizárólagosnak a maga 
kapcsolatait. A nyilas pártok elhódították tőle alvezéreinek és híveinek jelentős részét 
is. Azzal, hogy Böszörmény , forradalmi" módszereitől elhatárolták magukat, sőt hang- 
súlyozták törekvéseik látszólag , alkotmányos" voltát, a kormányzó iránti hűségüket, 
szociális demagógiájukat pedig moderálták, Böszörménnyel szemben támogatást kaptak 
a kormány és a közigazgatási hatóságok részéről. 

Gömbös azonban mindenekelőtt arra törekedett, hogy ő maga fejtsen ki széles körü 
reformdemagógiát. Még a kisgazdapárt és a Nemzeti Radikális Párt vezetőivel is el tudta 
hitetni átmenetileg, hogy valódi reformpolitikára készül, amelyben nekik is számottevő 
szerepet szán. Így segítséget nyújtottak Gömbösnek kormánypárton belüli ellenfeleivel, 
a , reformok" kerékkötőivel szemben. A valóságban Gömbös az ellenforradalmi rend- 
szer kialakult struktúrájának , megreformálásával" totális fasiszta diktatúrát akart meg- 
valósítani, s ehhez a kormánypártot fasiszta tömegpárttá átszervezni. Ebben a konstruk- 
cióban nemcsak a baloldali ellenzéknek nem kívánt helyt adni, hanem feleslegessé vált 
volna minden szélsőjobboldali ellenzéki párt és mozgalom is. Gömbös koncepciója 
szerint Hitler sem szorult volna rá az ilyen mozgalmak támogatására Magyarországon; 
a Gömbös-féle totális fasiszta diktatúra kormánya egymaga élvezhette volna a náci 
Németországtól várt s a magyar revíziós törekvések szempontjából nélkülözhetetlennek 
tartott segitséget. 

Az 1935. évi országgyűlési választás Gömbös jelentős sikerét hozta a kormánypárton 
belüli és kívüli ellenfeleivel szemben is; a szélsőjobboldali ellenzéki pártok jelöltjei közül 
csak Festetics és ifj. Balogh István tudott mandátumot szerezni. Meskó ekkor kiesett, 
Böszörményék sem jutottak semmire. A választásokkal! foglalkozó német diplomáciai 
jelentések Gömbös választási sikerét rendkívül nagyra értékelték, mint a német—magyar 
viszony további alakulása szempontjából igen igéretes eredményt. Egyetlen szót sem 
vesztegettek a szélsőjobboldali, nemzetiszocialista pártok sikertelenségére; a magyaror- 
szági német kisebbség náci befolyás alá került , volksdeutsch" irányzatát pedig egyenesen 
megrótták, amiért jelöltjeit ezúttal az ellenzéki kisgazdapárt oldalán indította. Vereségük 
így nem meglepő - hangsúlyozták -, hiszen , német népi" igényeik kielégítését csak attól 
a rendszertől várhatják , amelynek kiépítéséhez Gömbös éppen választási sikerével terem- 
tette meg a feltételeket. A miniszterelnök így lényegében akadálytalanul léphetett fel 
kemény eszközökkel a Németországból pénzelt Volksdeutsche Kameradschafttal szem- 
ben is, bebörtönözve néhány hónapra annak vezérét, Basch Ferencet. 

A kaszáskeresztes mozgalomban - a teljes választási kudarc hatására — a puccsra való 

felkészülés lépett előtérbe. Kidolgoztak egy tervet, amely szerint Debrecenben felfegyver- 
zik rohamosztagaikat, onnan Budapestre vonulnak, s a kormányzót arra kényszerítik, 
hogy adja át a hatalmat Böszörménynek. Ez azonban kitudódott, s 1936 áprilisában 
letartóztatták a kaszáskeresztesek egész vezetőségét. Mikor másfél év múlva sor került 
perükre, a kaszáskeresztes mozgalom már teljesen elenyészett. Helyébe a nyilaskeresztes 
mozgalmak nyomultak. Ezeknek tarka együttesében egyre nagyobb szerephez jutott az 
ún. Nemzeti Akarat Pártja, amelyet Szálasi Ferenc nyugalmazott vezérkari őrnagy 
alapított 1935-ben. Hozzá csatlakoztak egyes volksdeutsch-nácik is. 


90660.£s 


Gömbös 1936 októberében meghalt; nem érhetett célba az a törekvése, hogy ő maga 
valósítsa meg Magyarországon a totális fasiszta diktatúrát. Szálasi ekkor egy Horthyhoz 
intézett memorandumában a kormányzót igyekezett megnyerni hasonló jellegű tervének. 
E koncepció alapjait Szálasi már 1933-ban lefektette (, A magyar állam felépítésének 
terve" címen), majd 1935-ben pártjának programjává tette annak továbbfejlesztett válto- 
zatát (, Cél és követelések"), és felszólította a kormányzót: adja kezébe a hatalmat. 
Hangsúlyozta, hogy nem puccsal, hanem Horthy révén akar diktátori hatalomra szert 
tenni, hogy egyedül szabhassa meg a politika irányát; kormányának tagjai az ő akaratát 
végrehajtó szakminiszterek lennének. Szerinte egyedül egy nemzetiszocialista berendez- 
kedésű ország képes a gazdasági és társadalmi problémák megoldására, s a Trianonban 
elvesztett területek visszaszerzésére. Belpolitikai vonatkozásban a szélsőjobboldali fajvé- 
dő gondolatmenetből ismert általános közhelyeket ismételgette csupán, külpolitikai 
vonatkozásban azonban eltért a homogén magyar nemzetállam ideájától, és , Hungária 
Egyesült Földek Szövetsége" elnevezéssel egy területi autonómiák föderatív együtteséből 
álló nemzetiszocialista Nagy-Magyarország, egy soknemzetiségű , hungarista biroda- 
lom" képét vázolta fel. 

Személyére és pártjára azonban igazából nem e programmal, hanem szervezkedésével 
hívta fel a figyelmet: 1936. őszi németországi útjáról visszatérve nagyszabású tömegszer- 
vezésbe kezdett, és közben radikális, sőt puccsista elemek is szép számmal csatlakoztak 
pártjához. A Darányi-kormány e pártot 1937 áprilisában betiltotta, hogy ezzel megnyug- 
tassa a belpolitikai életnek azokat az erőit, amelyek tartottak a németek támogatta 
szélsőjobboldali puccs veszélyétől. E veszély valódi volt, annál is inkább, minthogy 
Gömbösnek a kormánypártból kiszoruló , élharcosai" is folytatták szervezkedésüket a 
MOVE (Magyar Országos Véderő Egyesület) elnevezésű szélsőjobboldali militarista 
szervezet keretei között. 

Szálasit 1937 áprilisában, majd júliusában bíróság elé állították, nem jogerősen előbb 
3, majd 10 hónapra ítélték, ám végül is szabadlábon maradt. Nem véletlenül. Szálasi 
őrnagy és pártvezér eszméivel és törekvéseivel a katonai vezető körökben is igen sokan 
rokonszenveztek. Így Rácz Jenő vezérkari főnök, aki 1937. júliusi memorandumában a 
stúlságos parlament-tisztelet" ellen lépett fel Horthynál, és autoritatív intézkedéseket 
sürgetett; Soós Károly tábornok 1938. januári memoranduma pedig egyenesen az alkot- 
mány felfüggesztését és katonai diktatúra bevezetését követelte, valamint szabad szervez- 
kedést a szélsőjobboldali mozgalmak számára. 

Szálasinak 1937 októberétől már új pártja volt: a Magyar Nemzeti Szocialista Párt, 
amely magába olvasztotta ifj. Balogh István Nemzeti Szocialista Pártját, valamint Endre 
László és gróf Széchenyi Lajos az év júniusában alakult Fajvédő Szocialista Pártját. 
(Ezzel szemben Festetics pártja Pálffyéval szövetkezett, s megőrizte különállását az 
1936-ban alakult, főleg úri-értelmiségi elemeket tömörítő szélsőjobboldali Nemzeti 
Front is.) Szálasi új pártja is a kormányzó megnyerésére törekedett, de ifj. Balogh 
Istvánék alaposan túllőttek a célon, amikor egy 1937. novemberi debreceni gyűlésükön 
Horthyt királlyá kiáltották ki I. Miklós néven. Horthy az esetet provokációnak fogta fel, 

s Szálasi hiába zárta ki Baloghot és Kémeri Nagy Imrét, pártját 1938 februárjában 
betiltották, őt magát pedig két hónapig rendőri felügyelet alatt tartották. Jellemző 
azonban, hogy ezúttal kormánypárti képviselők is szót emeltek Szálasiék védelmében. 

Miután 1938 márciusában a német birodalom bekebelezte Ausztriát, és Magyarország 
közvetlen szomszédságba került a hitleri Németországgal, felélénkültek a szélsőjobbol- 
dali ellenzéki, nemzetiszocialista mozgalmak. A Darányi-kormány engedékenyebbé vált 
irántuk: a parlament elé terjesztette az első zsidótörvényt, s a korábban nemzeti radikális, 
utóbb Szálasihoz pártolt Hubay Kálmánt egy időközi választáson mandátumhoz engedte 
jutni. Majd pedig - miután Hubay megígérte neki, hogy kormányzóhű politikát fog 
folytatni — lehetővé tette számára, hogy Nemzeti Szocialista Magyar Párt-Hungarista 
Mozgalom néven megalakítsa a betiltott Szálasi-párt utódját. Darányi a soron következő 
országgyűlési választásokra 10 mandátumot helyezett kilátásba e pártnak, s beleegyezett, 
hogy a mandátumok egyike Szálasié lehet. 

A kormányváltozás azonban 1938 májusában véget vetett a nemzetiszocialistákkal 
való paktálásnak. Imrédy Béla lett az új miniszterelnök, s , rendtörvényei" a szélsőjobbol- 
dali ellenzéki izgatás letörésére is irányultak. Szálasit bíróság elé állították, amely jogerő- 
sen 3 évi fegyházra ítélte. Távollétében Hubay vezette a pártot. E mozgalom vitorlaáiból 
Imrédy úgy igyekezett kifogni a szelet, hogy — mint annak idején Gömbös — ő maga 
kezdett erőteljesebb reformdemagógiába, maga tett kísérletet az ellenforradalmi rendszer 
hatalmi struktúrájának totális fasiszta irányú átalakítására. Emiatt a kormánypártban 
1938 őszén szakadás következett be, s így a kormánypárt elveszítette a parlamentben az 
abszolút többséget. Ez még inkább arra sarkallta Imrédyt, hogy ő maga is fasiszta 
tömegmozgalmat szervezzen, ami Magyar Élet Mozgalom elnevezéssel meg is történt. 
E keretben akart összefogni minden jobboldali és szélsőjobboldali , egészséges erőt", a 
parlamenti pártok elsorvasztásával, a társadalom , hivatásrendi" átszervezésével. 

Imrédyt azonban éppen ezért Horthyék 1939 februárjában leváltották a miniszterel- 
nökségről. Utódja gróf Teleki Pál lett, aki az Imrédy által beterjesztett második zsidótőór- 
vényt tető alá hozta, és visszaterelve a kormány munkáját a parlamentáris keretekbe, a 
májusi országgyűlési választásokon visszaszerezte a kormánypárt abszolút többséget. 
Teleki még februárban betiltotta a Magyar Nemzeti Szocialista Párt-Hungarista Mozga- 
lom nevű pártot, majd az annak pótlására szánt, Rátz Kálmán-féle Hungarista Pártot 
is. Helyettük a Hubay által márciusban megalakított, jelentős tömegbefolyást szerző 
Nyilaskeresztes Párt vehetett részt az 1939-es választásokon. A nyilasok váratlan sikert 
értek el. A Németországból kapott pénzt és propagandaanyagot is felhasználva, 31 
mandátumot szereztek. A 31 nyilas egyenruhásan vonult be a 260 tagú képviselőházba, 
ahol más szélsőjobboldali ellenzéki képviselőkkel együtt egy 49 fős blokkot alkottak, 
szemben a baloldali ellenzék igen meggyengült, mindössze 28 főre olvadt táborával. (A 
szélsőjobboldali ellenzéki képviselők száma egy darabig még emelkedett is egy-egy 
hozzájuk csatlakozó képviselővel, viszont néhányukat — különböző okokból -— megfosz- 
tották mandátumuktól.) 

Groteszk jelenség volt, hogy a magyarországi német kisebbség náci befolyás alá került 
szervezetének, a Volksbundnak két képviselője a kormánypárti padsorokban foglalt 
helyet. A Volksbund azt állította magáról, hogy a magyarországi német népcsoport 
szociális és kulturális érdekeit, társadalmi törekvéseit képviselő szervezet, amely — úgy- 
mond - nem avatkozik be a pártpolitikába. A valóságban az ellenforradalmi kormányza- 
tot annyiban támogatta, amennyiben annak kül- és belpolitikája megfelelt a német 
birodalmi érdekeknek. A kormányzat befolyásolása érdekében viszont titokban együtt 
tartott a szélsőjobboldali ellenzékkel, bár voltak aggályai annak a német népcsoport 
érdekeit veszélyeztető sovinizmusa miatt. 

Az 1938. őszi felvidéki és 1939. tavaszi kárpátaljai területi revizió idején a szélsőjobbol- 
dali ellenzék igyekezett kidomborítani szerepét annak sikereiben, a revízió előkeszitésé- 
ben: főként saját soraiból önként verbúválódott, nem reguláris, hanem ún. magyar 

szabadcsapatok tevékenységére hivatkozott. A visszacsatolt területeken mutatkozó 
problémákat viszont kihasznalta a kormány ellen. Azzal agitált, hogy a visszaszerzett 
területek pacifikalása. valamint a további területszerzések csak egy nemzetiszocialista 
rezsimben lennének igazán eredményesek. Azzal a követelésükkel, hogy a kül- és belpoli- 
tikaban egyaránt szorosabban kell kapcsolódni a náci Németországhoz, nem álltak 
egyedül: velük tartott a kormanypárt szélsőjobboldali szárnya, s maguk mögött tudhat- 
ták a katonai vezető köröket is. Mindezek az erök 1939 őszén, a második világháború 
kirobbanása utan együtt léptek fel Teleki ellen, aki nem járult hozzá a német csapatok 
magyarorszagi területen való atvonulásához. Egyébként a nyilas képviselők - tiltakozá- 
sul Szálasi fogva tartása és a közüsztviselőknek a szélsőjobboldali ellenzéki pártokba 
lépését nem engedélyező rendelet ellen -— az interpellációs napok kivételével nem vettek 
részt a parlament ülésein. Ezért, jóllehet a választások idején nagy földreform-demagó- 
giat fejtettek ki. távollétükben tárgvalták le a földbirtok-politikai törvényjavaslatot. 

A kormánypárt szélsőjobboldalanak Teleki elleni újabb támadásait 1940 márciusá- 
ban. majd júniusában Ímrédy volt miniszterelnök vezette, ismét a szélsőjobboldali ellen- 
zekkel együtt. A Nyilaskeresztes Párt azonban ez esetben is a németeknek való közvetlen 
felajánlkozás útját kereste: Hubay Kálmán és Vágó Pál júniusban törvényjavaslatot 
terjesztett be a magyarországi nemzetiségi kérdés, valójában a német kisebbségi kérdés 
rendezésére. Ez eltért Szálasi eredetileg föderatív megoldási elképzelésétől. A Volksbund 
vezetőivel történt konzultálás alapján Hubayék elfogadták a náci német népcsoportjogi 
követelményeket, s az egész Kárpát-medencét német élettérnek ismerték el. Teleki csak 
úgy tudta elhárítani ezt az akciót, hogy a javaslat beterjesztőit megfosztotta mandátu- 
muktol. és ő maga igyekezett különleges helyzetet biztosítani a német kisebbségnek. 

Az erdelyi területi revízió kapcsán írták alá — mintegy fizetségül — azt az egyezményt, 
amelyben a magyar kormány elismerte a magyarországi német kisebbség nemzetiszocia- 
lista szervezkedésének szabadságát is. Szálasi, aki a náci Németország iránti gesztusként 
1940 őszén amnesztiában részesült, fájlalta. hogy a magyarországi német nemzetiszocia- 
listák nem a magyar nemzetiszocialistákkal mint a hatalom várományosaival, hanem a 
kormánnyal kötött egyezmény útján akarnak érvényesülni. Minthogy azonban ragasz- 
kodott a poliukailag egységes magvar nemzet eszméjéhez, összeütközésbe került a Volks- 
bunddal és az azt instruáló németbirodalmi szervekkel. 

1940 őszén Szálasinak sikerült -— néhány kisebb csoporttól eltekintve — megvalósítania 
a nyilas egységet: ezzel a Nyilaskeresztes Párt lett a legnagyobb ellenzéki párt a parla- 
mentben. f úlbecsülve lehetőségeiket, a kormány megbuktatására irányuló kísérletükhöz 
megpróbáltak felhasználni az októberi országos bányászsztrájkot. Ez a kísérletük azon- 
ban balul ütött ki. mert a sztrájk okozta tetemes termeléskiesés német gazdasági érdeke- 
ket is sértett. A kormány helyzetét ezután a Németországnak tett újabb és újabb gazdasá- 
gi: és egyéb engedményeken túlmenően különösen az szilárdította meg, hogy november- 
ben Magvarország csatlakozott a háromhatalmi egyezményhez, azaz belépett a fasiszta 
szövetsegi rendszerbe. A kormánypárton belüli szélsőjobboldalt Telekinek sikerült meg- 
gyengitentie azzal, hogy már októberben kilépésre kényszerítette Imrédyt és legközelebbi 
híveit. Ezek önálló szélsőjobboldali ellenzéki pártot alapítottak Magyar Megújulás 
Pártja elnevezéssel; programjuk vitorláiból Teleki úgy igyekezett kifogni a szelet, hogy 
maga jelentette be a , korszellemnek" megfelelő alkotmányreform és immár a harmadik 
zsidótörvény előkészítését. 

A nyilasokat reményekkel töltötte el, hogy Romániában a Vasgárda elnevezésű test- 
vérmozgalmuk 1940 őszétől részese lett a hatalomnak; ám nagy csalódás volt számukra, 
hogy a Vasgárdát 1941 januárjában fegyveresen leverték, kiszorították a hatalomból, és 
ezt Németország eltűrte. Egyre inkább bebizonyosodott, hogy a náci Németország 
azokban a Szövetséges országokban, amelyeknek kormányai maguk is hajlandók a német 
érdekek kiszolgálására, nem támogatja az — óhatatlanul megrázkódtatásokkal járó — 
nemzetiszocialista rendszerváltozási kisérleteket. A szélsőjobboldali, nemzetiszocialista 

ellenzéki mozgalmaknak ezekben az országokban azt a szerepet szánta, hogy általuk 
nyomas ala helyezze, és egyre messzebbmenő szolgálatokra késztesse a kormányokat. 
Természetesen fontosnak tartotta, hogy a kormánypártok szélsőjobboldali szárnyát 
kepviselő politikusok, illetve a feltétlenül németbarát katonai vezetők kellő súllyal 
vegyenek részt a kormányban. Szálasinak azt is érzékelnie kellett, hogy ha a náci 
Németország politikaja adott esetben mégis elkerülhetetlennek vélne egy rendszerválto- 
zast Magyarországon, akkor Ilmrédyt tartaná alkalmasnak a Ouisling-szerepre. 

A fasiszta Németország Magyarország irányában a , Zucker und Pettsche" (, cukor és 
korbács") politikáját folytatta. Ennek jellegzetes megnyilvánulása volt egyfelől az újabb 
reviziós lehetőség felkínálása 1941 tavaszán, másfelől annak tudatosítása, hogy ha a 
magyar kormány elutasítaná a Jugoszlávia elleni egybehangolt katonai fellépésben való 
részvételét, a németek a szélsőjobboldali ellenzéket juttatnák hatalomra. Teleki öngyil- 
kossága után utódja, Bárdossy László, végrehajtotta a fasiszta Németország által köve- 
telt akciót: Magyarország részt vett a Jugoszlávia elleni támadásban. A szélsőjobboldali 
cilenzék helyzete tehát nem változott, de az a fenyegetés, amelyet ennek az , ötödik 
hadoszlopnak" a léte jelentett, ugyancsak változatlan maradt. A szélsőjobboldali ellen- 
zék és a kormánypárt szélsőjobboldali szárnyának nyomása, továbbá a katonai vezető- 
körök követelődzése együttesen birta rá a magyar kormányt arra, hogy haderejével 1941 
júniusában csatlakozzék a hitleristák Szovjetunió elleni agressziójához. Az a cél is 
vezette, nehogy , lemaradjon" Szlovákia és Románia mögött. Eredetileg egyébként csak 
szabadcsapatokkal akart részt venni a hadjáratban, és ilyenek felállítására a nyilasok és 
a volksbundisták előkészületeket 15 tettek. 

A német politika, amely Imrédyt és pártját tekintette elsősorban kormányképesnek a 
szélsőjobboldalon belül, meg akarta bontani a Szalasi által létrehozott nyilas egyseget. 
Így hát 1941 szeptemberében rávette Palffyt, hogy állítsa helyre pártja korabbi önállósá- 
gat, és Imrédyvel lépjen szövetségre. Az így létrejött Nemzetiszocialista Pártszövetségnek 
a parlamentben 33 képviselője volt. Szálasi Nyilaskeresztes Pártjának 31 képviselője 
maradt. de közülük később néhányan átálltak Pálffyhoz. Bár ez soraikban surlódásokat 
idézett elő, egységesen követelték a szociáldemokraták kidobását a parlamentből, és a 
kisgazdaparti képviselők megfosztását mandátumuktól. (Ez utóbbiakkal kapcsolatban 
arra hivatkoztak, hogy kapcsolatot tartanak a párt volt vezérével, Eckhardt Tiborral, 
aki Amerikából polgári függetlenségi mozgalmat hirdetett meg.) Egységesen szorítottak 
tovabba a kormányt abba az iranyba, hogy a Németországgal való szolidaritás jeléül 
1941 decemberében az Egyesült Államokkal is nyilvánítsa hadiállapotban lévőnek az 
országot; 1942 januárjában pedig arra: járuljon hozzá a 2. magyar hadseregnek a szovjet 
frontra való irányitasahoz. A kormánynak azt a lépését viszont, hogy a Waffen-SS-nek 
toborzáasi engedélyt adott a magyarországi német lakosság körében, egyedül az SS-szer- 
vek magyarországi ügynökeinek közvetlen befolyása alatt álló Palffy-párt helyeselte. 
Imrédy kényszeredetten tudomásul vette, Szálasi pedig azon az állásponton volt, hogy 
ha őt juttatnák hatalomra, nem lenne szükség az ország szuverenitását sértő ilyen 
megoldásra, hiszen az általa vezetett rezsim amúgy is megvalósítaná az ország totális 
hadba állítását a fasiszta Németország oldalán. 

Az 1942. februari kormányzóhelyettes-választáson a szélsőjobboldali ellenzék nem 
vett részt. sót röpcédulákon támadta az e méltóságra jelölt Horthy Istvánt, a kormányzó 
hát, zsidó kapcsolataira és az angolszászok iránti rokonszenvére hivatkozva. Ok a 
tütiernél kilincselő Habsburg Albrecht királyi herceg sikerétől remélték, hogy majd 
hataiomra juttatja öket. Nagy csalódás volt tehát szamukra, hogy Hitler nem ellenezte 
biorthy Hanak kormányzóhelyettessé választását, utódlási jog nélkül. Amikor 1942 
augusztusában a kormányzóhelyettes, majd csakhamar a helyébe szánt ifj. Károlyi G vula. 
a kormányzó veje 15 repülöszerenesétlenség áldozata lett, felmerült a gyanú: vajon nem 
szélsőjobboldali merényletek okozták-e halálukat. A kormányzó helyettesítésének, utod- 
lásának kérdése akkor lekerült a napirendről. (K uriózumkent érdemes megemliteni, 

hogy a Meskó-féle nyilas pártocska Horthy kis unokájának királlyá választásáért emelt 
szót.) 

A szélsőjobboldali ellenzék tevékenységét bizonyos fokig fékezte, hogy nem vehette 
magára annak az , ódiumát", hogy zavarja a kormány háborús erőfeszítéseit. Gátlástala- 
nul folytatta viszont az antiszemita uszítást, igyekezvén alátámasztani a német kormány- 
nak azt a - Kállay által elhárított — követelését, hogy a szomszédos országok eljárását 
követve Magyarország is kezdje meg a zsidók sárga csillaggal való megjelölését, gettóba 
zárását, deportálását. Véresszájú szószólója volt ez a mozgalom annak a követelésnek, 
hogy a katonai szolgálatból kizárt, és munkaszolgálatosnak degradált zsidókat kímélet- 
len, szadista bánásmódban részesítsék, sőt nem titkolta, hogy elpusztításukat kívánja. 
Egyúttal mindent elkövetett, hogy elhallgattassa azokat, akik — mint elsősorban Bajcsy- 
Zsilinszky — azt követelték: állítsák bíróság elé azokat a katona- és csendőrtiszteket, akik 
vétkesek voltak a délvidéki szerbek és zsidók ezreinek lemészároltatásában 1942 január- 
jában. 


90600. 


Az 1942-1943 telén bekövetkezett világháborús fejlemények (angolszász partraszállás 
Eszak-Afrikában, a magyar hadsereg voronyezsi, a német hadsereg sztálingrádi veresége) 
a magyar kormányt az angolszász hatalmak felé történő tapogatódzásra késztették, a 
belpolitikában pedig felélénkítették a kormány baloldali ellenzékét. Ezért Hitler 1943 
áprilisában Klessheimben Kállay leváltását követelte Horthytól, és mivel erre a kor- 
mányzó nem mutatott hajlandóságot, a szélsőjobboldali ellenzék utasítást kapott a 
budapesti német követtől a miniszterelnök megbuktatására. Ezt a kísérletet azonban a 
parlament üléseinek öt és fél hónapos szüneteltetésével meghiúsították. A Nemzetiszo- 
cialista Pártszövetség képviselői csak memorandumban tehették szóvá, hogy Kállay 
- úgymond - eltűri, sőt bátorítja a baloldali erők , népfrontos" összefogását, s ezzel a 
zsidók malmára hajtja a vizet. Engedett viszont a kormány a nyomásnak abban, hogy 
leváltotta Nagybaczoni Nagy Vilmos honvédelmi minisztert, aki a zsidó munkaszolgála- 
tosokkal szembeni kegyetlenkedés megfékezésére tett intézkedéseivel kihívta maga ellen 
az antiszemiták gyűlöletét. Kis híja volt, hogy helyébe nem az a szélsőjobboldal által 
jelölt Jány Gusztáv vezérezredes került, akinek hadseregét a Donnál szétverték, s aki e 
sereg visszaözönlő maradványainak , megfegyelmezésére" azt az embertelen parancsot 
adta ki, hogy minden visszavonuló katonát fel kell koncolni. 

Szálasit, aki még kihallgatást sem kapott Horthytól, a német politika sem méltatta 
ekkor figyelemre. Edmund Veesenmayer titkos birodalmi megbízott, aki a magyaror- 
szági belpolitikai viszonyok , tanulmányozására" 1943 tavaszán, majd őszén Budapesten 
tartózkodott, számos szélsőjobboldali személyiséggel tárgyalt, de Szálasival nem. Ennek 
ellenére a Szálasi-párt , országépítési irodájában" , hungarista alkotmány", törvények és 
rendeletek kidolgozásán fáradoztak. A pártvezető az időnként összehívott nagytanácsi 
üléseken, a párttanfolyamokon zavaros ideológiai fejtegetésekkel traktálta híveit, akik 
nem láttak teret a cselekvésre. Így a Nyilaskeresztes Párt tagsága, amely 1939-1940-ben 
meghaladta a 200 ezret, 1943 őszén a felére csökkent. A Nemzetiszocialista Pártszövetsé- 
get alkotó Imrédy-párt és Pálffy-párt taglétszámáról csak annyit tudunk, hogy az vi- 
szonylag alacsony volt. Hozzájuk tartozott az úri középosztály és az értelmiség szélső- 
jobboldali része, Szálasinál pedig még a csökkent taglétszám ellenére is tekintélyes erőt 
képviseltek a kispolgári elemek, a falusi szegények és nincstelenek, s főként azok, akik 
a háborús években faluról nagy számban kerültek be a gyáriparba. 

A , napkerékké" formált horogkereszt jegyében szervezkedő Volksbund taglétszáma, 
amely 1942-ben még 300 ezret tett ki, részint kilépések, részint az SS-hez történt bevonu- 
lások következtében 1943 őszére ugyancsak csökkent mintegy 50 ezerrel. A Volksbund 
1943 őszén újabb, második toborzóakciót indított el. Képviselői, akiknek száma a 

területrevízió révén, a német népesség növekedésének megfelelően végül is 7-re emelke- 
dett, csak formálisan voltak tagjai a kormánypártnak, valójában önálló német nemzeti- 
szocialista blokkot alkottak. Basch Ferenc , népcsoportvezető" csak azért nem alakíthat- 
ta meg nyíltan a magyarországi volksdeutschok német fasiszta pártját, mert Németor- 
szág tekintettel volt a szövetséges Magyarország kormányának érzékenységére. Bár a 
volksbundisták tartottak a magyar nemzetiszocialisták sovinizmusától, szorosan együtt- 
működtek velük abban, hogy minden körülmények közt megtartsák Magyarországot , a 
szövetségi hűség útján", és ne engedjék kiválni a háborúból. 

Az angolszász haderő olaszországi partraszállása, Mussolini fasiszta rendszerének 
bukása, Olaszországnak a háborúból való kiválása fontos következményekkel járt a 
magyar belpolitikában. A kisgazdapárt Bajcsy-Zsilinszky által szövegezett 1943. július 
végi memorandumához, amely a háborúból való kilépést, egy független szabad demokra- 
tikus Magyarország megteremtését szorgalmazta, csatlakozott a Szociáldemokrata Párt 
is. A két párt e memorandum szellemében szövetséget kötött egymással. A Kállay- 
kormány fellépett ugyan e paraszti és munkástömegekre támaszkodó, a fennálló rendszer 
hatalmi struktúráját fenyegető pártszövetség ellen, de nem azzal a határozottsággal, mint 
azt a németeknek és a nemzetiszocializmusnak elkötelezett Imrédy október eleji memo- 
randuma követelte. Ezért a Nemzetiszocialista Pártszövetség 1943. november végén az 
akkor már újra ülésező parlamentben a Nyilaskeresztes Párttal együtt bizalmatlansági 
nyilatkozatot tett a kormány ellen. Ám ez a kormánybuktatási kísérlet eredménytelen 
maradt. Egyes szélsőjobboldali ellenzéki képviselők ez idő tájt nyilvános önkritikát gya- 
korolva átléptek, illetve visszaléptek a kormánypártba. Ugyanakkor a kormánypárton 
belüli szélsőjobboldali erők, Hóman Bálint volt miniszterrel az élen, 1944 februárjában 
maguk is memorandumban követelték a leszámolást a , népfrontos" szervezkedéssel, s 
különösen az ekkoriban Békepárt néven befolyásra szert tevő illegális kommunista 
párttal. Szélsőjobboldali körökben nagy izgatottságot keltett, hogy 1943 decemberében 
mégis megkezdődött a délvidéki vérengzésben bűnös tisztek pere, de a szabadlábon 
védekező vádlottak 1944 januárjában — épp e körök segítségével — Németországba 
szöktek, ahol az SS vette őket pártfogásába. 

A szélsőjobboldali ellenzék számított arra, hogy Németország előbb-utóbb katonailag 
megszállja Magyarországot, és azt remélte, hogy ez egyet fog jelenteni hatalomra juttatá- 
sával. A német megszállás 1944 márciusában be is következett. A nyomában létrehozott 
bábkormányt Veesenmayer, aki ekkor már budapesti követ és a német birodalom 
teljhatalmú megbízottja volt — mivel Imrédy kinevezését Horthy ellenezte —, az addigi 
berlini követtel, Sztójay Dömével alakította meg. A kormánypárton belüli szélsőjobbol- 
daliak mellett imrédysták is helyet kaptak e kormányban. Maga Imrédy egyelőre kívül 
maradt. A Winkelmann német rendőrtábornok által pártfogolt Pálffy-pártnak egy bel- 
ügyi államtitkári poszt jutott. Nem teljesült a volksbundista Basch Ferencnek az a régi 
ambíciója, hogy a német népcsoport vezetőjeként — szlovákiai mintára — államtitkári 
státusra tegyen szert a kormányban. Szálasit és pártját, amelynek 1944 augusztusáig nem 
volt hathatós német támogatása, a kormányalakításnál teljesen mellőzték. Ámde hama- 
rosan tárgyalások indultak Bárdossy volt miniszterelnök, majd Sztójay vezetésével egy 
átfogó szélsőjobboldali egység létrehozásáról, amelyben a kormány egységes támaszává 
olvadnának össze a szélsőjobboldali pártok. Ennek a törekvésnek Szálasi mereven ellene 
szegült; ragaszkodott ahhoz, hogy ő maga alakíthasson szélsőjobboldali koalíciós vagy 
tisztán nyilas hungarista kormányt. Imrédy, aki a szovjet frontról visszatért katonákból 
szervezett magának némi tömegbázist (Keleti Arcvonal Bajtársi Szövetség), májusban 
belépett a kormányba, mint tárca nélküli gazdasági csúcsminiszter. Ezt a lépést azon- 
ban a Pálffly-párt árulásnak tekintette, s felmondta a Nemzetiszocialista Pártszövetséget. 
A szélsőjobboldali egység létrehozására irányuló minden kísérlet csődöt mondott, s 
Szálasi egyre többször hangoztatta: egyedül az ő vezetésével valósulhat meg az egység. 
A Sztójay-kormányt azért is támadta Szálasi, hogy a harmadik SS-akcióval, amely már 

valójában nem toborzás, hanem kényszersorozás volt, , koncokban árusítja ki az orszá- 
got", amelyet ő - ha hatalomra kerülne — totálisan a további hadviselés szolgálatába 
állítana. Támogatta viszont az ország , zsidótlanítását" deportálások útján. 

A hitleristákat egyre jobban aggasztotta Horthy magatartása, aki — számolva a hadi- 
helyzet alakulásával — később felfüggesztette a deportálásokat, kísérletet tett az SS-be 
történő sorozás kényszerjellegének megváltoztatására, és a háborúban való magyar 
katonai részvétel csökkentésére. A német megszállók magyarországi politikájának egyes 
lépéseit szélsőjobboldalról is kifogásolták; a legnagyobb megrökönyödést Imrédy 1944. 
augusztus eleji lemondása keltette, aki nem tudott egyetérteni azzal, hogy az SS saját 
tulajdonába vette az ország legnagyobb ipari komplexumát, a Csepeli Weiss Manfréd 
Műveket. 

Amikor az 1944. augusztus 23-i romániai fordulatot követően Horthy a Sztójay- 
kormány helyébe Lakatos Géza vezérezredes kormányát ültette, a parlamentben a szélső- 
jobboldali Törvényhozók Nemzeti Szövetsége Lakatos megbuktatására készült. Amikor 
pedig a szovjet csapatok elérték és átlépték Magyarország. határát, és Horthy elszánta 
magát arra, hogy fegyverszüneti delegációt küldjön Moszkvába, a német politika számá- 
ra nem maradt más megoldás, mint hogy Szálasi hatalomra juttatásához folyamodjék. 
Szálasi azért lehetett alkalmas a németek utolsó magyarországi politikai tartalékának 
feladatára, mert egy fasiszta tömegpárt vezére volt, amelynek befolyása a német megszál- 
lás után ismét felerősödött. E párt centralizáltan irányított szervezetei behálózták az 
országot, nyilt vagy titkos tagjai jelen voltak valamennyi közigazgatási, katonai, gazda- 
sági és kulturális intézményben; a mozgalom pontos hatalomátvételi tervekkel rendelke- 
zett. 

A németbarát, szélsőjobboldali katonai vezetők segítségével a nácik könnyűszerrel 
érvénytelenítették Horthy október 15-i fegyverszüneti kiáltványát; a kormányzót lemon- 
datták Szálasi javára, majd , védőőrizetben" Németországba szállították. Szálasi egy 
személyben államfő (, nemzetvezető") és kormányfő lett. Vezetésével szélsőjobboldali 
koalíció jött létre, bár a résztvevők között állandóan voltak surlódások. A Szálasi 
elnökletével tartott minisztertanácsot koronatanácsnak nevezték el; teljesen formális 
üléseinek a minisztereken kívül a német népcsoportvezető Basch is meghívott állandó 
résztvevője lett. Fennmaradt, de minden jelentőség nélkül ülésezett a továbbra is kétka- 
marás parlament. A kormányhivatalokat, közigazgatást, igazságszolgáltatást átszervez- 
ték, hogy bennük a Nyilaskeresztes Párt diktatúrája érvényesüljön. Mindez inkább 
kapkodás, rögtönzés volt az egyre zavarosabbá váló viszonyok között, a szovjet előnyo- 
mulás miatt egyre kisebbre zsugorodó , hungarista birodalomban", mintsem a korábban 
kidolgozott , országépítő" tervek megvalósítása. A német politikát e tervek éppúgy nem 
érdekelték, mint Szálasi ideológiája, vagy az az ostoba igénye, hogy ezt a tipikus bábálla- 
mot a német birodalom egyenrangú partnerként kezelje. A német politika számára 
Szálasi totális fasiszta diktatúrájából az adott körülmények között egyedül az volt 
fontos: hajtsa végre az ország totális hadba állítását, totális gazdasági kifosztását. Szálasi 
még a német fasiszták szempontjából is teljes csődöt mondott. Rémuralma Hitleren már 
nem tudott segíteni, ám végromlásba döntötte az országot, óriási emberveszteséget, 
gazdasági és erkölcsi kárt okozva a magyarságnak. 


900.0E 


Mint láttuk, a hatalomra jutás mohó vágya, görcsös igyekezete tartotta össze mindvégig 
a szélsőjobboldali ellenzéknek egymás közt a vezető szerepért versengő erőit és torzsalko- 
dó vezetőit; ideológiailag valamennyien a , szegedi gondolattól" jutottak el — az olasz 
fasizmusért való lelkesedés után mindenekelőtt a német nemzetiszocializmus hatására 
- a magyar ,, vér- és rögvalóság" sajátos , korszerű" értelmezéséhez, a , talajgyökeres" 
népelemeknek a , téridegen" elemektől való teljes megszabadítását célző programig, a 

nemzetiszocialista magyar élettérnek az európai német nagytérben való kijelöléséig. Az 
ideológiai különbségek némely tekintetben nem voltak csekélyek a nyilasok és más 
magyar nemzetiszocialisták között. Így például Szálasi s hungarista birodalomról", 
egykori Nagy-Magyarországnak a Kárpátok vonulata és a Duna által seopolitikailag 
meghatározott egysége helyreállításáról (, Kárpát-Duna-Nagyhaza") ábrándozott. 
Pálffy pártja pedig egy, a magyar etnikumra szorítkozó nemzetiszocialista Magyarorszá- 
got kívánt létrehozni, amely szövetkezett volna a szlovák, román, szerb, horvát csatlósál- 
lamokkal, szorosan kapcsolódva a német birodalomhoz. Abban mégis egyek voltak, 
hogy a német fasizmus győzelme nyomán az , új Európában" létrejövő új Magyarország- 
nak fasiszta, a demokratikus elemeket, sőt a liberalizmust is felszámoló, , zsidómentes" 
Magyarországnak kell lennie. 

Szálasi hatalomra jutásával a kör bezárult. Hiába voltak ellentétek Horthy körei és 
a szélsőjobboldali ellenzék között, a , keresztény-nemzeti" jelszavakkal berendezkedő 
ellenforradalmi rendszer magában hordta mint lehetőséget a nyilas rémuralmat. E lehe- 
tőség Magyarországnak a második világháborúban betöltött szerepe következménye 
ként válhatott szörnyű valósággá. 


Tilkovszky Lóránt 

EVFORDULOÓ 


, Végig menni a megkezdett úton!" 


Az MKP III. kongresszusára emlékezve 


Az MEP III. kongresszusa negyven évvel ezelőtt, 1946. szeptember 28-a és október 1-e 
között történelmi fordulópont időszakában ült össze. 1946 őszére ugyanis a magyar 
társadalomban egyre nyíltabban vetődött fel a merre és hogyan tovább kérdése: tovább 
haladni a népi demokrácia útján, vagy stabilizálni az adott társadalmi-politikai viszonyo- 
kat, megrekedni az 1945-ös őszi választások teremtette helyzetnél, a polgári demokráciá- 
nak valamiféle magyar válfajánál? Az 1946 nyárutójára kialakult helyzetet frappánsan 
jellemezte Rajk László az MKP III. kongresszusán elhangzott felszólalásában: , megál- 
lottunk félúton, mert ha nem is vagyunk egyszerűen polgári demokrácia, de nem va- 
gyunk még népi demokrácia sem. Felemás állapotban pedig nem lehet sokáig büntetlenül 
élni. Dönteni kell, melyiket akarjuk..." 

E kérdés, mint ahogyan a válasz is, már hosszabb idő óta érlelődött. Az egységes 
politikai patform, az új program kimunkálásának feltételei valójában azonban csak 1946 
nyárutóján, a társadalmi fejlődést veszélyeztető infláció megszüntetésével, a stabilizáció 
megteremtésével jöttek létre. A munkáspártok vezetői ugyan az 1945. november 4-i 
választások után - amikor a szavazatok 57 százalékát megszerző kisgazdapártban tömö- 
rült nagypolgári, polgári és más konzervatív-reakciós erők aktivizálódtak -— sem hallgat- 
ták el, hogy nem hajlandók lemondani közelebbi és távolabbi célkitűzéseik megvalósítá- 
sáról: az ország demokratikus és szociális, illetve szocialista átalakításáról. Ezt bizonyí- 
tották az általuk indított akciók, mint például, a , földet vissza nem adunk" jelszó 
kiadása, a földreform megvédése, a termelés fokozását és az ország helyreállítását célzó 
mozgalmak, a köztársaság kikiáltásáért indított harc, majd 1946 tavaszán az MKP, az 
SZDP, a Nemzeti Parasztpárt és a Szakszervezeti Tanács által létrehozott Baloldali 
Blokk, amelynek programja már nyíltan tartalmazott antikapitalista követeléseket is. 
A stabilizáció, amely ugyancsak a népi demokrácia baloldalának erőfeszítései következ- 
tében született meg, s bizonyos mértékig szintén korlátozta a nagytőkét, újabb lépést 
jelentett a munkásosztály és a dolgozó tömegek előrehaladásában, a népi demokratikus 
átalakulás irányába. 

A fejlődés útjában álló legnagyobb akadály, az infláció leküzdése után kerülhetett csak 
sor arra, hogy a baloldal számba vegye az 1945 nyara óta elért sikereket és kudarcokat, 
felmérje a stabilizáció teremtette új helyzetet, s meghatározza a követendő célokat, a 
továbbfejlődés irányát, választ adjon a merre és a hogyan kérdésére. 

Fontos nemzetközi esemény elé is nézett ekkor az ország. , Most folyik Párizsban a 
béketárgyalás, amely évtizedekre megszabja hazánk helyét" — állapította meg a kongresz- 
szusi beszámoló. A békeszerződés aláírását valóban nagy várakozás előzte meg. A máso- 
dik világháborút lezáró békekötéshez a nyugatbarát, antikommunista, szovjetellenes 
erők vérmes reményeket fűztek. Azt várták, hogy ezzel szabad út nyílik a nyugati 
országokkal való szorosabb diplomáciai, gazdasági és más kapcsolatok előtt, s lehetővé 
válik e hatalmak beavatkozása a népi demokratikus átalakulás és forradalom menetének 

megállítására, a polgári rendszer visszaállítása érdekében. Ily módon ez az esemény 15 
fontos belpolitikai kérdés, sőt a belpolitikai válság egyik forrása lett. 

A kongresszusra az MKP igen körültekintően készült fel. Élénk eszmecserét folytattak 
a kommunisták mindenekelőtt a párton belül; a vezetők kikérték a közép- és felsőszintű 
vezető káderek véleményét, felmérték az üzemi és a helyi pártszervezetek helyzetét, 
figyelemmel kísérték a tömegek hangulatát. Kongresszusi versenyt indítottak a pártmun- 
ka javítása, a párt tömegbefolyásának növelése, a politikai tevékenység növelése érdekeé- 
ben. 

Behatóan tárgyaltak a szövetséges pártokkal 15, mindenekelőtt a szociáldemokrata 
párttal. 1946 augusztusában, szeptemberében a munkáspártok összekötő bizottságának 
ülésein és a baráti találkozókon terítékre került a népi demokrácia fejlődésének minden 
fontos gazdasági és politikai kérdése; a munkáspártok egyeztették álláspontjaikat, kiala- 
kították közös platformjukat, igyekeztek megszüntetni az egységíront működésében 
megmutatkozó zavarokat. 

A tárgyalások során kitűnt, hogy a két pártot nemcsak a demokráciáért, hanem a 
szocialista irányú fejlődés feltételeinek megteremtéséért kibontakozó harcban is igen 
szoros kötelékek fűzik össze — a rövidebb távra szóló programok pedig azonosak. 
Megegyezett a véleményük abban, hogy a demokrácia mélyítése nincs ellentétben a 
szocialista perspektívával, ellenkezőleg, szerves kapcsolat áll fenn közöttük. Demokráci- 
án nem polgári demokráciát, a burzsoá hatalom egyik vállfaját értették, hanem a dolgozó 
tömegek, a nép hatalmát, amely törvényszerűen torkollik a szocializmusba. 

A kapitalizmus és a szocializmus közötti nemzetközi és hazai konfrontáció erősödése 
fokozta a munkáspártok elszántságát. Az a vélemény alakult ki, hogy a polgári erők által 
nyíltan folytatott éles osztályharcra a munkáspártoknak , megfelelő választ" kell adniok. 
Annál is inkább, mert az elért sikerek ellenére az ország helyzete rendkívül nehéz volt, 
a dolgozó milliók szociális helyzetét a stabilizáció lényegesen nem tudta megjavítani; az 
infláció következtében kialakult nagy nyomor éppen azokat az osztályokat és rétegeket 
sújtotta, amelyek a munkáspártok tömegbázisát alkották. Ahogyan ezt Szakasits Arpád 
az egyik gyűlésen megfogalmazta: az ország , az elégedetlenség és türelmetlenség lázában 
égett". A munkáspártok vezetői ezért jutottak arra a következtetésre az egyik augusztus 
végi baráti tárgyaláson, hogy az elkövetkező időben , egyértelműen támadó politikát kell 
folytatni" . A támadó politika célja: valóra váltani a tömegeknek tett ama ígéretet, hogy 
, az ő számukra stabilizáltunk". Határozottan fel kell vetni , az államosítás kiterjesztését, 
elsősorban a bankokra, továbbá a nehéziparra", a vegyészeti iparra és különösen a 
műtrágyagyártásra. 

Egy új és a nagyjövedelmeket erősen érintő nagyvonalú adókódex kidolgozását sürget- 
ték azzal a céllal, hogy ez kényszerítse majd a kisgazdapártot a nyílt állásfoglalásra a 
gazdagok, a vagyonosok mellett: ki fog tehát derülni, hogy a kisgazdapárt a tőkések és 
a jómódúak pártjává vált. E radikális gazdasági és politikai terv megvalósítása — olvasha- 
tó a megbeszélésen készült összefoglalóban — megköveteli a kormány balratolását, 
ugyanis a fenti program végrehajtására ,, a mai kormány nem alkalmas, tehát kormányát- 
alakításra van szükség, amelynek során a vezető gazdasági tárcáknak feltétlenül munkás- 
párti kézbe kell kerülni". Ez az átfogó terv — hangsúlyozták -— nemcsak .a takuka 
részletes és pontos kidolgozását" teszi szükségessé, hanem a baloldal összefogását és 
szorosabb együttműködését i 1s. 

Az MKP szeptember végén összeült III. kongresszusa a párttagság és az ország előtt 
beszámolt a helyzetről, és meghatározta programját, a továbbhaladás útját. A főreferá- 
tumot az MKP főtitkára, Rákosi Mátyás tartotta, és ez felölelte az összes soron levő 
feladatot. 

"DEMOKRATIKUS KÜLPOLITIKÁT?!" 


A kongresszus főreferátumában - és a többi referátumban, hozzászólásban, a különböző 
rendezvényeken elhangzott beszédekben - nagy teret szenteltek a nemzetközi helyzetnek 
és az ország külpolitikájának. A , demokratikus külpolitika" jelszava tömören foglalta 
össze a párt elgondolását. 

A haladás erőinek elsőrendű problémája, a népi demokratikus átalakulás kulcskérdése 
volt ekkor az: miként sikerül lezárni a múltat, rendezni a viszonyt a környező országok- 
kal, normalizálni az antifasiszta nagyhatalmakkal a megromlott, szinte mélypontra 
süllyedt kapcsolatokat. A pártvezetőség reálisan felmérte az ellenforradalmi rendszerben 
folytatott németbarát, profasiszta külpolitika és a vesztes háború rendkívül súlyos 
következményeit, a győztes antifasiszta hatalmakkal és a környező államokkal kialakult 
viszony örökségét, ami az ottani magyar kisebbség számára a háború után is súlyos 
terhet jelentett. Nem hunyt szemet a valóságos gondok, a sokak sorsát befolyásoló 
nacionalista politika káros hatásai előtt, nyiltan foglalkozott a problémákkal. 

Az MKP vezetősége számolt azzal, hogy a Párizsban elkészült békeszerződés-tervezet 
igen kedvezőtlen visszhangot vált majd ki az ország közvéleményében, megnehezítheti 
a munkásosztály és a munkáspártok vezette forradalmi erők helyzetét, a népi demokrácia 
útján való továbbhaladást; hiszen a múlt bűneiért — nemcsak a második, hanem még az 
első világháború súlyos következményeiért is -— valójában az új demokratikus rendszer- 
nek kellett viselnie a felelősséget. A párt mégsem engedett a nacionalista nyomásnak. 
Mindenekelőtt elhárította a reakció azon vádjait, miszerint a súlyos békeszerződésért a 
demokrácia, a munkáspártok a felelősek. A beszámoló — abból kiindulva, hogy ,a 
magyar jelen egyik legsúlyosabb és legdöntőbb kérdése a békekötés" — többek között azt 
is hangsúlyozta, hogy a párt , a határon kívül maradó magyar kisebbség érdekeinek a 
legnagyobb figyelmet szenteli, s fel fogja emelni szavát, ha a határokon túl élő magyarság 
demokratikus jogait bármilyen téren csorbítanák". Ezt nemcsak a magyar demokrácia 
érdeke követeli meg — mondotta Rákosi Mátyás -, hanem a dunavölgyi népeké is. ,,A 
dunavölgyi népek egymásra vannak utalva, és ha azt akarjuk, hogy a Duna medencéje 
valóban a demokratikus dunai népeké legyen, ne pedig távoli imperialisták küzdőpo- 
rondja, akkor gondosan el kell távolítani minden olyan akadályt, amely a népek demok- 
ratikus összefogását gátolja." És valóban: a párt elítélte a magyar kisebbségekkel szem- 
ben néhány országban folytatott diszkriminációs politikát, az erőszakos kitelepítéseket, 
a jogfosztást. 

A hangsúly azonban a kül- és a belpolitika összefüggésére helyeződött: , A magyar 
demokrácia külpolitikája nem lehet más, mint egészséges, őszinte, demokratikus viszony 
a szomszéd népekhez, mindenekelőtt új szomszédunkhoz, a nagy és bennünket felszaba- 
dító Szovjetunióhoz" - mondotta az előadó. A párt azt sem rejtette véka alá, hogy a 
külpolitika fő kérdése: , vajon továbbra is, ahogy ez évtizedeken keresztül történt, idegen, 
imperialista törekvések eszköze legyen-e a magyarság, vagy pedig saját érdekeit és jövőjét 
szem előtt tartva, minden kétszínű, a múltban oly végzetes hintapolitikával szakítva, 
őszintén és határozottan haladjon a Duna-völgye népeivel, elősorban a Szovjetunióval 
való gazdasági és politikai együttműködés útján". Csak effajta külpolitikával lehet 
rendezni Magyarország és a nyugati hatalmak viszonyát, kiépíteni velük a baráti kapcso- 
latokat — állapította meg a kongresszus. 

Az ország, a nép jövője, boldogulása - hirdette a párt — a szigorú és kemény békeszer- 
ződés ellenére is döntően a belpolitika alakulásától függ. 


"NEM A TŐKÉSEKNEK - A NÉPNEK ÉPÍTJÜK AZ ORSZÁGOT?! 


Ez a jelszó a gazdaságpolitika fő irányát és jellegét tükrözte, azt, hogy a párt egyik 
stratégiai feladatának a kapitalizmus gazdasági pozícióinak gyengítését tekinti. A népi 

demokratikus átalakulás során már korábban is hoztak bizonyos antikapitalista intézke- 
déseket. A forradalmi módon végrehajtott földreform a tőkések földmagántulajdonát is 
felszámolta; a bányák államosítása, a kiszolgáló üzemekkel, gyárakkal együtt, 
1945-1946 fordulóján ugyancsak erősen érintette a tőkések érdekeit. 1946 őszén, a 
kongresszus idején a nemzetgazdaságnak már több mint 30 százaléka az állami szektor- 
hoz tartozott, s a munkások közel egyharmada állami üzemekben dolgozott. A tökés 
magántulajdonban maradt vállalatokat pedig egyfelől az állami szervek, másfelől a 
messzemenő jogokkal bíró üzemi bizottságok és szakszervezetek útján ellenőrizték; a 
tőkés termelést és elosztást tehát a népi hatalom befolyásolta. 

A kongresszusi beszámoló azonban lebecsülte a gazdasági szférában kialakult változá- 
sokat, s felnagyította a tőkések lehetőségeit. Ezt tükrözte az a követelés, hogy: , A népi 
demokráciának a termelésbe is be kell vonulnia". A jelszó kiadása tehát nem valami 
merőben új vonal meghirdetését jelentette, hanem az addigi nagytőkeellenes politika 
átfogóbb, egyértelműbb megfogalmazását, erőteljesebb végrehajtását. 

A beszámoló és a hozzászólások utaltak arra, hogy a munkásság hatalmas áldozatokat 
vállalt már eddig is a termelés megindítása, a lerombolt gyárak újjáépítése, az infláció 
leküzdése érdekében. A tervszerű gazdálkodást, a szűkös nyersanyagelosztás központi 
irányítását -— a kongresszus megállapítása szerint — nemcsak az újjáépítés hatalmas 
gazdasági feladatai követelik meg, hanem a munkások, a dolgozók új beállítottsága, 
társadalmi törekvése is. 

Az MKP gazdasági programja a fejlődés adott szakaszában a vegyes gazdasági struk- 
túra mellett foglalt állást. Követelte a nagyipar államosítását, a középipar szigorú 
ellenőrzését, a kisipar állami támogatását, a szövetkezeti ipar és kereskedelem fejleszté- 
sét, előmozdítását. , Tekintettel arra, hogy a demokratikus fejlődésnek alapja a nemzet- 
gazdaságnak a nép érdekének megfelelő átszervezése, a Magyar Kommunista Párt a 
nemzetgazdaság demokratikus reformjáért száll síkra." Ennek megfelelően ,küzd a 
közérdek érvényesítéséért, a profithajhászó nagytőke önző érdekeivel szemben. Küzd az 
állami, községi termelési formák fejlesztéséért. Küzd a szövetkezetek kiépítéséért a 
városokban és a falun egyaránt. Nem akarja gátolni a széles körű polgári magánkezde- 
ményezést, de szigorú korlátozásokat követel a gazdasági életben a nagytőke hatalmának 
gátak közé szorítására." Követelte a termelés és a hitel állami irányítását, a bankok és 
a külkereskedelem állami ellenőrzését, a demokratikus pártok államosítási programjá- 
nak haladéktalan végrehajtását, a köz érdekeivel szembehelyezkedő, a nem gazdaságo- 
san és nem a demokrácia érdekében termelő nagytőkések üzemeinek állami igénybevéte- 
lét, illetve a szorgalmas kisipar és a nélkülözhetetlen kiskereskedelem hatásosabb támo- 
gatását. 

A tökés magántulajdon korlátozása és a termelés emelése, a minőségi termelés fokozá- 
sát szolgáló célok szorosan kapcsolódtak az életszínvonal emelésének politikájához; a 
gazdasági intézkedések arra voltak hivatva, hogy a dolgozók közvetlen érdekeit is 
szolgálják. 

A kongresszus önálló napirendi pontként vitatta meg a mezőgazdasági termelés emelé- 
sét, a parasztság megélhetési és termelési viszonyainak javítását, a falusi tőkéselemek 
visszaszorítását szolgáló intézkedések sorozatát. A , jómódú, művelt parasztságot, virág- 
zó mezőgazdaságot!" jelszó — amit a kongresszus megfogalmazott - ugyan inkább a 
távolabbi jövőt sejtette, mint a közeli években várható eredményeket, mégis jelezte: a 
párt ezen a téren is fordulatot kíván elérni. Változtatni kellett a parasztság milliós 
tömegeinek sanyarú helyzetén, javítani a mezőgazdaságban a termelési feltételeken; e 
nélkül egyébként elképzelhetetlen volt az ipari munkásság életkörülményeinek jobbiítá- 
sa is. 

Az agrártervek központjába a kisparasztok és az újgazdák megsegítése került, hiszen 
a földreform eredményeként ezek a parasztgazdaságok 80 százalékát tették ki. így a 
mezőgazdasági termelés sorsát nagyrészt ők döntötték el. A program szem előtt tartotta 

jelentős társadalmi-politikai súlyukat is. Egyúttal tervbe vette a szövetkezetek (ezeken 
elsősorban a fogyasztási, az értékesítési stb. formákat értette) hatékony állami felkarolá- 
sát és megsegítését; ezzel is a termelés növekedését kívánta előmozdítani. Követelte a 
parasztság érdekében is a kartellek, az egykézvállalatok feloszlatását, a bankuzsora 
feléledésének megakadályozását, a földreform befejezését, a parasztok hitelellátásának 
megszervezését a Nemzeti Bankon keresztül. A malomuzsora megszüntetése érdekében 
kilátásba helyezte a nagymalmok államosítását, a közép- és kismalmok községesítését, 
illetve községi ellenőrzését és állami segítését, a minőségi termelésre való átállás előmoz- 
dítását. 

A gazdaságpolitikát összegezve a program végül leszögezte: , A magyar nemzetgazda- 
ság demokratikus reformprogramjának megvalósítása szilárd gazdasági alapokra helyezi 
a népi demokráciát. Ez a program a munkásság érdeke, mert biztosítja életszínvonalának 
emelését, és jogot ad neki a termelés irányításában való közreműködésre. Ez a program 
a parasztság millióinak érdeke, mert megvédi a termelőmunkán alapuló kismagántulaj- 
dont a harácsoló nagytőkével szemben. Ez a program az értelmiség érdeke, mert biztosít- 
ja anyagi felemelkedését és lehetővé teszi számára, hogy nem magánérdekeket, hanem 
a népet, a közt szolgálja. Ez a program tehát az egész dolgozó nemzet közös programja. 
Ez a program azt jelenti: nem a nagytőkének, a népnek építjük az országot." 


"KI A NÉP ELLENSÉGEIVEL A KOALÍCIÓBÓL!" 


Az előremutató, átfogó gazdasági program feltétele — mint azt a referátum és a hozzászó- 
lások megfogalmazták - a hatalom, a politikai rendszer további demokratizálása, azaz 
népi jellegének és tartalmának erősítése volt. A demokratikus pártok összefogásán 
nyugvó koalíciós kormányzási rendszert, a partlamentarizmust a kongresszus nem érin- 
tette; tudomásul vette a többpártrendszert mint a nemzeti összefogás formáját. Egyúttal 
fellépett az ellen, hogy a többségi kisgazdapárton keresztül, a demokrácia jelszavával, 
menedéket kapjanak a népi demokratikus átalakulás ellenfelei, s így a hatalom sáncain 
belül gátolják az előrehaladást. A kisgazdapártban hangadóvá vált nagytőkés, konzerva- 
tív, volt nagybirtokos, esetenként ellenforradalmi (akkori gyűjtőfogalommal: reakciós) 
társadalmi csoportok a kisgazdapárt parlamenti többségét felhasználva akarták rákény- 
szeríteni politikájukat nemcsak saját pártjuk centrista és baloldali erőire, hanem a 
Baloldali Blokkba tömörült pártokra és a szakszervezetekre is. A demokratikus többség 
érdekeit kifejezésre juttatva szögezte le az MKP: , nem a formális, de a tényleges demok- 
rácia hívei vagyunk"; nem engedhető meg, hogy a kisgazdapárt tőkés csoportjai váljanak 
hangadóvá. A fent említett reakciós erők uralmával a párt szembeszegezte , a magyar 
nép demokratikus többségének akaratát". A weimari Németország példájára hivatkozva 
utasította el azt a törekvést, hogy a demokrácia eszközeivel, jelszavaival valójában a 
demokrácia ellenségei kerüljenek hatalomra. 

A polgári demokrácia és a népi demokrácia kérdésében kiéleződő vitában az MKP 
természetesen az utóbbi mellett foglalt állást. A kongresszuson többen utaltak arra, hogy 
akik a polgári demokrácia mellett kardoskodnak, gyakran valójában még a nyugati 
polgári demokráciákat sem követik. Így például nem sürgetik az állam és az egyház 
viszonyának rendezését, elítélik az angol munkáspárti kormány politikáját, globálisan 
elutasítják az államosítások minden formáját, általános támadásokat folytatnak még a 
szövetkezetek ellen is. 

A , Ki a nép ellenségeivel a koalícióból!" jelszó azt a követelést fogalmazta meg, hogy 
a kapitalista erőket, illetve azok képviselőit el kell távolítani a hatalomból. Az MKP ezt 
a célt mindenekelőtt úgy vélte elérni, hogy rábírja a kisgazdapártot: tisztítsa meg sorait 
a tőkés, a földbirtokos és a gazdagparaszti elemektől. A kongresszus azonban hangsú- 
lyozta, hogy a támadás nem irányul a kisgazdapárt demokratikus, kispolgári, paraszti 
és értelmiségi tömegei ellen. 

Az MKP felmérte, hogy ebben a harcban kikre, milyen szövetségesekre számíthat. 
A viták, a nézeteltérések ellenére kétségkívül voltak, lehettek szövetségesei, akikkel 
hosszú távra is számolhatott. Igaz: azzal a kommunista taktikával, hogy a kisgazdapár- 
tot kívülről kell rákényszeríteni a megtisztulásra és a balratolódásra, sem az FKgP 
baloldali és centralista politikusai, sem az SZDP vezetői nem igen értettek egyet; még 
azok sem tartották ezt célravezetőnek, akik a nagytőkések és szövetségeseik elleni harccal 
egyetértettek, s e küzdelemben részt is vettek. 

A kongresszus állásfoglalásai azt mutatták, hogy az MKP legközelebbi szövetségesé- 
nek a szociáldemokrata pártot tekintette, amely jelentős befolyást gyakorolt mind a 
munkásosztályra, mind más dolgozó rétegekre. A kommunista párt nem utolósorban 
ezért is számolt a szociáldemokrata párttal — mint fontos partnerrel. A két pártot emellett 
közös érdekek, közös elvek, közös politikai célok kapcsolták össze; ezek természetesen 
nem zárták ki azt, hogy a mindennapi gyakorlatban ne keletkezzenek köztük olykor 
súlyos zavarok is. E zavarokért mindkét munkáspárt kisebb-nagyobb mértékben felelős 
volt: mindkét pártban számos előítélet élt még a múltból, és ezeket erősítette a verseny 
a munkások megnyeréséért, s ezzel összefüggésben is a hatalmi pozíciókért. Mégis: a 
legfontosabb kérdésekben való egyetértés, az alapvetően közös osztályérdekek alapján 
az MKP joggal jelenthette ki: , A két munkáspárt el van szánva, hogy a magyar demokrá- 
cia fejlődésének érdekében és a szocialista munkásmozgalom harcos hagyományainak 
szellemében latba veti a szervezett munkások és a dolgozó parasztság tömegeit is." 
A kommunista párt a parlamenti harci módszereket továbbra is ötvözte a parlamenten 
kívüli tömegmozgalmakkal, hogy a kisgazdapárt paraszti és más demokratikus tömegei- 
demokrácia új, szilárd kormányzati alapja". A politikai harc célja tehát ekkor egy 
baloldalibb kormány létrehozása volt. 


ELŐRE A NÉPI DEMOKRÁCIÁÉRT?!" 


A kongresszuson elhangzott főreferátumok, a hozzájuk kapcsolódó referátumok és 
hozzászólások azt tükrözték, hogy az MKP nem kíván szakítani az 1944-1945 fordulójá- 
tól kialakított, az 1945. májusi első legális konferenciáján elfogadott és azóta követett 
stratégiai vonallal, s nem kíván alapvetően változtatni a népi demokratikus rendszer 
politikai struktúráján, működési mechanizmusán. A dokumentumok azt demonstrálták, 
hogy a párt ekkor nem törekedett felszámolni a többpártrendszert, a parlamentarizmust, 
a népi hatalmi szerveket stb. — sőt ezek felhasználásával kíván előrehaladni a társadalmi 
átalakulás útján, a szocializmus felé. 

A kongresszuson azonban a korábbinál sokkal nagyobb hangsúlyt kapott a népi és 
a polgári demokrácia közötti különbség elemzése, a népi demokrácia és a szocializmus 
szerves összefüggése, az, hogy a népi demokráciának át kell nőnie a szocializmusba. Az 
MKP vezetősége korábban sem rejtette véka alá, hogy a népi demokráciát olyan uralmi 
formának, olyan hatalomnak tekinti, amelynek végső célja a szocializmus, a munkásha- 
talom megteremtése. Már 1944. november közepétől a különböző belső értekezleteken 
a párt vezetői nemegyszer rámutattak arra, hogy minél előbbre halad az ország a népi 
demokrácia kiépítésében, annál közelebb kerül a szocializmushoz. Igaz, a széles nyilvá- 
nosság előtt elsősorban az ország demokratikus átalakítását szorgalmazták, mint a 
legközvetlenebb feladatot, de ekkor sem titkolták, hogy a távolabbi cél a szocializmus. 
1946 elejétől azonban már mind a párton belül, mind a széles nyilvánosság előtt egyre 
többet foglalkoztak ezzel az összefüggéssel. 

A népi demokrácia és a polgári demokrácia viszonyát, a népi demokrácia és a Szocia- 
izmus társadalmi összefüggéseit a párt a III. kongresszuson fogalmazta meg egyértelmű- 
en, határozottan, és fogadta el programként. Nagy hangsúlyt kapott e cél nemzeti jellege 

S. , A kommunista pártok az utolsó negyedszázad alatt megtanulták — szögezte le a 
beszámoló -, hogy a szocializmushoz nemcsak egy út vezet, de csak olyan út vezet, melyet 
minden ország sajátos viszonyainak figyelembevételével építünk." A szocializmusnak 
minél több elemét hozzák létre a népi demokráciában, , annál könnyebb, gyorsabb, 
kevesebb áldozatot, vérveszteséget követelő az átmenet, és meglehet takarítani annak a 
sok szenvedésnek jó részét, amelyet a szovjet nép átélt, amikor a szocializmus útjára 
lépett" — emelte ki a beszámoló. Ez az átmenet a szocializmushoz, a nemzetközi tapaszta- 
latokat is szem előtt tartva, ,csak a magyar történelmi fejlődés, a magyar gazdasági, 
politikai és társadalmi erők eredményei alapján jöhet létre. Mint ilyen, magyar földön 
termett, magyar viszonyokhoz szabott szocializmus lesz" — mondotta nyomatékosan a 
beszámoló. A kongresszus tehát a szocializmushoz vezető békés, fokozatos, a polgárhá- 
borút elkerülő út programját hirdette meg. 

A kongresszus dokumentumaiból kitűnt az a felfogás, hogy a magyar társadalom 
fejlődésének adott szakasza, az ún. népi demokrácia, a szocializmust közvetlenül megelő- 
ző, a szocializmushoz vezető időszak. A kongresszus ezt az átmeneti időszakot vázolta 
fel; az itt elfogadott program ezt az átnövést szolgálta, és ennek konkrét tennivalóit 
tartalmazta. Az MKP III. kongresszusán tehát nem a szocializmusnak , hanem a szocializ- 
mushoz vezető útnak átfogó gazdasági, politikai, szociális programját munkálták ki, 
közvetlen célnak tűzve ki a szocialista fordulat előfeltételeinek megteremtését, előkészíté- 
sét. S bár a kongresszuson bizonyos nézetkülönbség mutatkozott annak megítélésében, 
hogy ez az előkészítő szakasz várhatóan milyen hosszú, az átnövés üteme mennyire gyors 
lehet és lesz, abban azonban egységes álláspont alakult ki, hogy a szocializmushoz való 
eljutás az adott nemzedék feladata, s a nemzetközi és hazai feltételek ehhez sokkal 
kedvezőbbek, mint néhány évtizeddel korábban. 

Ekkor még a nemzetközi helyzet nem gyakorolt kényszerítő hatást a politika megvál- 
toztatására. Bár az antifasiszta nagyhatalmak koalícióján belüli ellentétek már megnöve- 
kedtek, az imperialista erők támadásba lendültek, Churchill szovjetellenes, antikommu- 
nista és antiszocialista fultoni beszéde már elhangzott, a háborús hisztéria kezdte eluralni 
a nyugati sajtót, másfelől azonban sok tény, számos jel arra mutatott, hogy a baloldali, 
népi, a szocialista tömegek és pártok pozíciói még szilárdak, a kelet-nyugati együttműkö- 
dés és párbeszéd feltételei még adottak, a szálak nem szakadtak el véglegesen. Ez 
kedvezően befolyásolta az ország belpolitikai életét, a munkásosztály, a munkáspártok 
- közelebbről az MKP - politikáját is. Úgy tűnt tehát, hogy az ország töretlenül haladhat 
előre a népi demokrácia útján a III. kongresszus határozatainak szellemében, s ezt semmi 
sem akadályozhatja meg. 


nrA MAGYAR KOMMUNISTA PÁRT A MAGYAR NÉP ÉLÉN" 


Nagy hangsúlyt kapott a kongresszuson az MKP szerepe a megtett út eredményeiben; 
az a gondolat, hogy csakis a párt befolyásának növelése, vezető erővé válása teszi 
lehetővé, hogy a magyar munkásosztály, a dolgozó nép sikeresen haladhasson előre a 
szocializmus felé vezető úton. 1946 őszén a III. kongresszust — érthetően - a szabadság 
felemelő érzése, az MKP igazába, erejébe vetett hit, és a mozgalom legyőzhetetlenségé- 
nek tudata hatotta át. A jogos önbizalmat a felszabadulás óta eltelt közel két esztendő 
sikerei, a párt politikai és szervezeti erejének gyors növekedése és az ország fejlődésében 
betöltött döntő szerepe táplálta. 

Az 1944 szeptemberétől eltelt időszakban az egy-két ezer tagot számláló, lényegében 
szekta jellegű, sok szervezeti, káder- és mozgalmi problémával birkózó pártból hatalmas, 
ütőképes, jól szervezett forradalmi tömegpárt jött létre, amely egyenrangú félként vett 
részt a kormányzás nehéz munkájában, sőt még vetekedett is a tekintélyes legális tradi- 
ciójú pártokkal. A párt taglétszáma a kongresszus idején 653 300 fő volt, ezen belül 
Budapesten 149 ezer tagot tartottak nyilván. Az ország lakosságának mintegy 6,7 

százaléka tartozott a párthoz, de az MKP politikai befolyása ezt — érzékelhetően — jóval 
meghaladta. A tagság szociális összetételének adatai azt mutatták, hogy a párt a lakosság 
minden rétegében megvetette a lábát. A párttagok 42 százaléka munkás, mintegy 40 
százaléka paraszt, kb. 5 százaléka értelmiségi, a többi egyéb foglalkozású volt. Jelentősen 
megnövekedett a párt befolyása a nők és a fiatalság körében. A tagság mintegy 30 
százalékát nők, 15 százalékát pedig a 24 évnél fiatalabb tagok tették ki. A tagok mintegy 
félmilliós tömege 4800 alapszervezetben tömörült. 1946 őszére a szociális összetételét, 
politikai beállítottságát tekintve nem homogén tíz- és százezrekből - zömében a társada- 
lom forradalmi, baloldali, radikális rétegeiből verbuválódó tagságból -— a pártvezetésnek 
sikerült olyan szervezett erőt kovácsolnia, amely vállalta a harcot a párt politikájának 
megvalósításáért. A párt politikai, szervezeti, ideológiai egységének erősítése érdekében 
a tagság körében széles körű propaganda-, nevelő és oktató munka folyt. A párttagok 
a társadalmi átalakulásért folyó küzdelemnek, a mindennapi politikai harcoknak, az 
építő munkának közvetlen résztvevői, tudatos alakítói lettek. Míg az első legális értekez- 
leten, az 1945. májusi konferencián a központi feladat a pártegység szervezeti, politikai, 
ideológiai feltételeinek kikovácsolása és elfogadtatása volt, addig 1946 őszén a vezetőség 
joggal jelenthette a kongresszusnak azt, hogy a kommunista mozgalom mélyen beágya- 
zódott , a dolgozó magyar nép leghaladottabb rétegeibe... pártunk nehéz harcokban és 
szenvedésekben megedzett szervezet, amelyet nem lehet összehasonlítani sem szívósság- 
ban, sem egységében, sem harcos szellemében a többi pártokkal". 

A kongresszus meghirdette azt a feladatot is, hogy tovább szélesítve az ipari munkás- 
ság körében a párt befolyását, irányt kell venni a dolgozó parasztság nagy tömegeinek 
megnyerésére. Nyiltan megfogalmazta, hogy ezen a téren fordulatot akar elérni, mert azé 
lesz a jövő, akié a parasztság. A szocializmus felé vezető úton a párt olyan erővé kívánt 
válni, amely képes determinálni a fejlődés menetét, azaz vezetni az egész munkásosztályt, 
az egész nemzetet. Ezzel összefüggésben egyre nagyobb hangsúlyt helyezett arra, hogy 
vezetőképes káderek tömegét nevelje ki. A párt tehát tudatosan készült a hatalom 
erőteljesebb, szélesebb körű gyakorlásának feladataira. 


Az MKP III. kongresszusán elfogadott program megvalósulása — mint tudjuk — nem 
egészen úgy ment végbe, ahogyan azt 1946 őszén elképzelték. A későbbiekben ugyanis 
egyrészt rendkívüli módon kiéleződött a nemzetközi helyzet, másrészt az országban 15 
aktivizálódtak a népi demokrácia és a szocialista irányú fejlődés ellenfelei. 1946-1947 
fordulóján és azt követően kiéleződtek az osztályellentétek a koalícióban és az egész 
társadalomban, s ebben olykor a párt hibás taktikai lépései is szerepet játszottak. A párt 
ily módon olyan politikát kívánt folytatni, amely előbbre hozza a néphatalom, a prole- 
tárdiktatúra győzelmének időpontját hazánkban. A fejlődés, az átalakulás menete fel- 
gyorsult, és ez később bizonyos torzulásokkal párosult. Mindez azonban nem változtat 
az MKP III. kongresszusának hatalmas történelmi jelentőségén. 

A kommunista mozgalom sok évtizedes történetében a kongresszusoknak mindig 15 
fontos szerepük volt. Az MKP 1946. szeptember 28-a és október 1-e között lezajlott III. 
kongresszusa azonban ezek sorából is kiemelkedett. És nemcsak azért, mert ez volt a párt 
első magyarországi legális kongresszusa. Legfőbb érdeme az volt, hogy helyesen alkal- 
mazva a marxizmus-leninizmust a hazai viszonyokra, felismerve az új történelmi helyzet- 
ből adódó lehetőségeket, jól átgondolt, nagyvonalú, átfogó komplex programmal készült 
fel a döntő feladatra: a történelmi jelentőségű fordulatra a szocializmushoz vezető úton. 
Abban, hogy hazánkban - ha sok buktató árán is, de - megvalósult a szocializmus, e 
kongresszus határozatainak is rendkívüli jelentőségük volt. 


Strassenreiter Erzsébet 

A jó ügy csendes szolgálatában 


Magyar Országos Levéltár 


Elmúltak az idők, amikor még nem keve- 
sen akadtak, akik a levéltárat — mint intéz- 
ményt — a posta kézbesíthetetlen leveleket 
raktározó részlegének vélték. Funkcióját 
illetően azonban ma sem hiányoznak a 
tévhitek. Sokan gondolják azt, hogy a le- 
véltár a maga iratai alapján a múlt bármi- 
lyen kis jelentőségű kérdéséről pontos ada- 
tokat tud szolgáltatni, és hogy tulajdon- 
képpeni feladata a hozzáforduló állampol- 
gárok egyéni kíváncsiságának lexikális kie- 
légítése. Noha a levéltár az ilyen jellegű 
igényektől sem teljesen zárkózik el, valójá- 
ban más a történelmileg kialakult rendelte- 
tése. 


A levéltár megszületésének az írásbeliség 
kialakulása volt a feltétele. Kezdetben — a 
megírás módjától és a felhasznált anyagtól 
függetlenül — olyan gyűjteményt jelentett, 
amelynek darabjaiban és egyedeiben azok 
alkotói vagy megalkottatói fontosnak ítélt 
dolgokat kívántak hírül adni, illetőleg az 
utókorra örökíteni. Ez a gyűjtemény hosz- 
szú időn át egyszerre töltötte be a könyvtár 
és a levéltár szerepét. Kettejük szétválása 
csak fokozatosan, véglegesen pedig csupán 
a könyvnyomtatás megjelenésével követ- 
kezett be. Ekkor vette át a levéltár egyér- 
telműen és kizárólagosan a közös gyűjte- 
mény ősfunkciójának azt a részét, amely 
azután tartalmát és jellegét századokra 
meghatározta. 

Az archívumnak elnevezett levéltárba 
mindenkori birtokosaik ugyanis azokat a 
dokumentumokat helyezték, amelyeknek 


megőrzését és szükség esetén bizonyíték- 
ként történő felhasználását valamilyen ér- 
dekük indokolta. Az államhatalom birto- 
kosain, képviselőin és szervein túlmenően 
mind a magánosoknak, mind a kollekti- 
váknak azt diktálták érdekeik, hogy az e 
szempontból számba jöhető dokumentu- 
mokat vagy maguk őrizzék meg, vagy má- 
sok által fenntartott levéltárba adják be. 
A levéltárak alapanyagát ily módon azok 
az írásos produktumok alkották, amelyek 
valaki vagy valakik számára valamiféle 
jogbiztosítást, illetőleg jogi szabályozást je- 
lentettek, illetve amelyeket ilyen célokra 
alkalmaztak. 

Nyilvánvaló azonban, hogy az idők so- 
rán — más viszonyok és mai körülmények 
között — az iratok ilyen funkciója szükség- 
telenné válik vagy hatályát veszti. Ezzel 
párhuzamosan viszont egyre nő annak a 
jelentősége, hogy a dokumentumok tartal- 
ma lehetőséget kinál a múlt különböző szfé- 
ráinak tudományos rekonstruálására. En- 
nek fontosságát különösen megemeli a le- 
véltári anyagnak az a jellegzetessége, hogy 
összetevő darabjai — eltérően a könyvtárak 
állományától — egyetlen példányok, vagy 
nagyon is korlátozott számban jöttek létre, 
pusztulásuk vagy elkallódásuk esetén tehát 
pótolhatatlanok. 

Hazánkban a tudományok, elsősorban 
a történettudomány művelői említésre 
méltóan csak a 16. században kezdték a 
levéltári anyag kiaknázhatóságát felismer- 
ni. Am csak korlátozott mennyiségü 
anyagra támaszkodhattak. A legrégibb le- 
véltárak közül az egyháziak zártaknak szá- 
mitottak, a legfontosabb archívumnak, az 

epfag 


a Mohácsot követő menekitéskor a Duna 
hullámaiba veszett, részint Budán rekedt, 
ahol a vár 1686. évi ostroma során a lán- 
gok martaléka lett. Az iratmennyiség idő- 
közbeni gyarapodása ezért csupán a 18. 
században tette lehetővé a kutatás kiter- 
jesztését a levéltárak anyagára. 

Hivatalosan 1756-ban mondta ki a ma- 
gyar törvényhozás az Országos Levéltár 
— az Archivum Regni - létrehozását, amely 
az országgyűléseken és a velük kapcsolat- 
ban keletkezett iratok gondozását kapta 
feladatául. Korábban az ilyen dokumentu- 
mokat az ország első közjogi méltósága, a 
mindenkori nádor őrizte és adta tovább 
utódjának. 

Az Országos Levéltár kiépítése azonban 
egészen második születéséig, 1874-ig csak 
vontatottan haladt. Ekkor viszont olyan 
döntést hoztak, amely a levéltár gondjaira 
bízta, kezelésébe utalta a korábban létezett 
összes országos hatáskörű hatalmi-igazga- 
tási, gazdasági és bírósági szerv iratanya- 
gát is. A feladatkör e lényeges kibővítését 
két fontos fejlődési momentum követte. 
Egyfelől sziszifuszi munka indult meg a 
Mohács előtt keletkezett, szétszóródott 
vagy magánkézbe került iratok összegyűj- 
tésére. E mindmáig tartó munka eredmé- 
nyeképpen a Magyar Országos Levéltár 
Közép-Kelet-Európa legnagyobb, kis hí- 
ján 109 ezer darabot számláló ilyen jellegű 
gyűjteményét mondhatja magáénak. Más- 
felől általában is megkezdődött a roppant 
mennyiségű anyag rendszerezése és feldol- 
gozása. E tevékenység azonban csak a leg- 
utóbbi 40 esztendő során érte el a kívánt 
eredményt: a levéltár a maga mintegy 34 
ezer folyóméter anyagát (folyóméter mint 
levéltári egység!) szinte csaknem teljes egé- 
szében olyan rendszerben tárolja, amely 
mindenképpen alkalmas a kutatók kiszol- 

. gálására. 


A 20. század első évtizedeiben is történtek 
kisérletek és születtek intézkedések azon 
írásos dokumentumok körének kiterjeszté- 
sére, amelyeknek átvétele az intézmény jo- 
ga és kötelessége. Így került birtokába 


— részint más közintézményektől, részint 
magánosoktól — családi levéltárak egész 
sora. Az elvi (a levéltár illetékességét 
tartalmilag kitágító) fordulat azonban a 
felszabadulást követően következett be. 
1950-ben külön szabály rögzítette általá- 
ban a levéltárak jogát, nemcsak valameny- 
nyi állami-közhatalmi orgánum, hanem 
valamennyi gazdasági és társadalmi szerv 
iratainak átvételére i5. Egy 1969-ben szüle- 
tett döntés pedig azzal egyidejűleg, hogy a 
működő szervek iratkezelésének ellenőrzé- 
sét levéltári feladattá tette, a levéltárakat 
egyszersmind kötelezte is valamennyi ,,tör- 
téneti értékű" irat átvételére. Egyúttal az 
Uj Magyar Központi Levéltár felállításával 
a Magyar Országos Levéltárat olyan törté- 
neti levéltárrá változtatta, amelynek gyűj- 
tési illetékessége csak az 1945 (illetőleg a 
gazdasági szervek vonatkozásában 1948) 
előtt keletkezett iratokra terjed ki. Végül: 
szélesre tárta a levéltárak kapuit a társada- 
lom számára, amikor kimondta, hogy a 
levéltári anyag kutatására — meghatáro- 
zott keretben és feltételek között — minden 
felnőtt magyar állampolgár jogosult. 

Az érvényes, ám egyre nehezebben tart- 
ható jogszabályokban a levéltár funkciói 
ugyancsak kodifikálódnak. Közülük kettő 
a döntő: először a történeti értékű iratok 
biztonságos és ép megőrzése, másodszor 
annak szakszerű lehetővé tétele, hogy eze- 
ket szűkebb értelemben a kutatók, tágabb 
értelemben — mind közvetlenül, mind köz- 
vetve — a társadalom hasznosíthassa. Ta- 
lán nem szorul bizonyításra, hogy a levél- 
tárak anyagának folytonos és módosuló 
megközelítésű igénybevétele nélkül (éppen 
az iratok egyedi jellege miatt) nincs, nem 
lehet reális történetírás, következésképpen 
reális közgondolkodás sem. Az sem vitat- 
ható, hogy az archívumok dokumentumai 
egy sor más tudományág (művészettörté- 
net, jogtörténet, néprajz, szociológia, filo- 
zófia, technikatörténet stb.) számára szol- 
gáltathatnak máshonnét be nem szerezhe- 
tő adatokat és anyagot. az őrzött ira- 
tok nem lebecsülendő hányada a gazdaság 
szférában is kamatozik, ha avatott szemek 
vallatják őket. Elég utalni többek között 
azoknak a terveknek, térképeknek, javas- 
latoknak, elaborátumoknak levéltáraink- 

an megbúvó mennyiségére, amelyek 
tak, hídak építésénél, csatornázásoknál 
s folyamszabályozásoknál, építkezési el- 
épzelések kimunkálásakor stb. munka-, 
nergia- és pénzkímélő tényezőkként vehe- 
ők és veendők számba. 

Jindez fokozottan érvényes a Magyar Or- 
zágos Levéltárra. Mert ez az intézmény 
elmérhetetlen értékű szellemi-ideológiai és 
nateriális javak birtokában van. Hiszen — 
! már említett Mohács előtti gyűjtemény- 
ől, az országunkat 1945 előtt igazgató 
zervek anyagáról nem beszélve — olyan 
ryújteményei vannak, mint a hazai törvé- 
iyek első, tehát hiteles változatai vagy a 40 
:zer darabnál többet tartalmazó térkép- és 
ervtár, a Rákóczi-szabadságharc irat- 
inyaga, az 1848-1849-es forradalom - 
cöztük a Függetlenségi Nyilatkozat — do- 
cumentumai, a hajdani országgyűlések 
rásba örökített anyaga, egész sor egykori 
vagy ma 15 működő gyárnak és vállalatnak 
a jelzett idő előtt keletkezett irományai és 
sorolhatnám tovább. 

Az intézmény dolgozói - saját és elődeik 
erőfeszítéseinek jóvoltából — a benn őrzött 
anyag rendezésének-rendszerezésének 
munkáját jórészt már maguk mögött tud- 
hatják. Az előttük álló feladatok nagysága 
és mélysége, szakértelem-, türelem- és idő- 
igénye azonban talán még nagyobb, mint 
a korábbi szakaszban volt. Most ugyanis 
az adatfeltárás periódusában tartunk. Ez 
pedig a dokumentumok egyenkénti vizsgá- 
latát, alkalomszerű regisztrálását követeli 
meg. Mindezzel a kutatók érdekében javít- 
juk-gyorsítjuk szolgáltatásainkat. 

Irategyüttesek darabjairól részint kivo- 
natokat készítünk, részint az irat jellemzőit 
rögzítjük írásba. E munka keretébe tarto- 
zik középkori gyűjteményünk számítógé- 
pes feldolgozása, amelyre az UNESCO-val 
kötött szerződés alapján, a szomszédos or- 
szágok közül szinte egyedülállóan, vállal- 
koztunk. Forrásaink kimerülése azonban 
azzal fenyeget, hogy ezt az ígéretes munkát 
külső segítség hiányában - a tudomány 
nagy kárára — szüneteltetni kényszerülünk. 
Munkánk része az is, hogy mi magunk 
gyűjtünk egybe és teszünk - kiadvánnyá 
feldolgozva — közkinccsé fontos dokumen- 
tumokat. Példának hozom fel a Mohács 


előtt tartott országgyűlések határozatait, a 
Zsigmond-kor okleveleit, Mária Terézia 
úrbéres összeírásait vagy a dualista kor 
minisztertanácsainak jegyzőkönyveit. 


És eközben az intézmény különféle gon- 
dokkal küszködik. Ilyen például: hely hiá- 
nyában alig-alig tudjuk átvenni a Magyar 
Országos Levéltárba kötelezően tartozó 
iratanyagot, holott  vásárlásokkal is 
ugyancsak gazdagítjuk gyűjteményünket. 
A bőség zavara ismételten vitákat lobbant 
fel a , történeti érték" fogalma körül. Hi- 
szen ennek megállapításáról magának a 
levéltárnak kell határoznia valamely irat 
megőrzése vagy kiselejtezése kapcsán. 

Elméletileg világos, hogy minden doku- 
mentum értékét adatai mennyiségének és 
fontosságának, korának, megjelenési for- 
májának, állapotának, típusa egyediségé- 
nek vagy tömegességének és számos más 
tényezőnek együttese adja, amelyen belül 
persze korántsem minden faktor súlya 
egyenlő. Az irat konkrét vizsgálatakor vi- 
szont nemcsak arra kell tekintettel lenni, 
hogy a tömeges irattermelés jelen korában 
csupán a dokumentumok kicsi hányadá- 
nak megőrzésére van szükség, és hogy ir- 
datlan volumenű papíranyag tárolására 
nincs is lehetőség. Egyidejűleg fontolóra 
veendő, hogy egy kisebb közösség számára 
az is becsülendő érték, amit társadalmi 
mértékkel ítélve nélkülözhetőnek talál a 
józan értelem. Hozzáteszem: mivel a , tör- 
téneti érték" maga is történeti, azaz válto- 
zó kategória, ott kísért a dilemma, hogy 
valamilyen okból nem válik-e majdan ér- 
tékhordozóvá a ma jelentéktelennek minő- 
sített irat. A levéltáros minden értékelési 
esetben lelkiismereti problémát él át, 
amelyből csak egyfajta kompromisszum- 
mal van kiút. 

Ellentmondás feszül az állampolgárnak 
garantált iratkutatási, illetőleg -használati 
jog, valamint a levéltár iratmegóvási köte- 
lessége között, hiszen nyilvánvaló, hogy 
forgatása közben az irat is fokozatos 
amortizálódáson esik át. Megoldás azzal 
lehetséges, ha a kutató nem az eredeti doku- 
mentumot, hanem annak valamely válto- 

zatú reprodukcióját kapja kézhez. Erre an- 
nál inkább törekedni kell, mert a kutatói 
bázis az elmúlt évtizedekben hihetetlen 
mértékben kiszélesedett: manapság évente 
12-13-szor annyian fordulnak meg kutató- 
termeinkben, mint az ötvenes évek elején, 
kiszolgálásukra pedig csupán 1985-ben 
— azaz egyetlen esztendő alatt — irataink- 
nak csaknem 4 százalékát kellett megmoz- 
gatnunk! i 

A Magyar Országos Levéltár az iratvé- 
delem érdekében is programjába vette és 
évtizedek óta folytatja állományának mik- 
rofilmezését, és tekercsein (a külföldről 
szerzett és más intézmények dokumentu- 
mairól készített mikrofilmekkel együtt) 
több mint 43 millió felvételt őriz. Mindez 
azonban csak a tenger cseppje. Beláthatat- 
lan, hogy jelenlegi kapacitásunk mellett 
mikor kerül összes anyagunk filmszalagra, 
és mikor helyettesíthetjük vele az eredeti 
dokumentumok kézbe adását. 

Ugyanilyen cipőben - nem is jár, hanem 
csak - sántikál az intézmény az iratóvás 
másik, fertőtlenítést, konzerválást és res- 
taurálást együttesen jelentő területén. 

Az anyagromlás részlegesen tárolási kö- 
rülményeinkkel is összefügg. A Magyar 
Országos Levéltárnak a század második 
évtizedében emelt és a harmadik évtized 
elején el is foglalt épülete, amely mint 

ilyen, a legutóbbi évtizedig az ország egyet- 
len levéltári célra tervezett építménye volt, 
annak idején modernnek számított. De 
raktározási viszonyain túlhaladt az idő, 
befogadóképességét az átvételre váró 
anyag mennyisége múlja felül, amelyet pe- 
dig - törik-szakad - biztonságba kell he- 
lyezni. Es hát maga az 1944. évi ostrom 
meg az 1956. évi tűzvész megpróbáltatásai 
is nagy-nagy veszteséget okoztak. 


A levéltár és a levéltári munka messze nem 
oly látványos, mint a múzeumok tevékeny- 
sége. Közvetlenül nem olyan nagy a tömeg- 
hatása és vonzereje, mint a könyvtáraké, 
de nem is mérhető azonnal le. Alighanem 
ez a magyarázata annak, hogy testvérterü- 
leteire mindig nagyobb figyelem irányult és 
erősebb fény vetődött, mint reá. Pedig sok- 
kal többet érdemel, hogysem a magyar tu- 
domány és közművelődés pusztán tudo- 
másul vett perifériája legyen. Olyan bánya 
ez, amely hihetetlen kincseket tartalmaz, 
de azok napfényre hozásához és értékesíté- 
séhez a bánya karbantartása is elengedhe- 
tetlen. Önzetlen munkásai pedig még nem 
vesztették el a reményt, hogy egyszer ezt a 
bányát is modernizálják. 


Dr. Varga János 

A hétköznapok kultúrájának gyűjteménye 


Néprajzi Múzeum 


A költői kérdésre, hogy ti. , szükség van-e 
múzeumra?" - Bereczky Lorándnak, a Ma- 
gyar Nemzeti Galéria főigazgatójának 
nem volt nehéz válaszolnia, s nem is volt 
kétséges, hogy csak igennel fog válaszolni. 
(Társadalmi Szemle, 1986., 5. szám, 75—80. 
old.) 

A legfőbb érv egyébként, ami ebben az 
ügyben elhangzik, az a közel két magyar- 
országnyi múzeumlátogató, akit évente re- 
gisztrálnak a statisztikai jelentések. 
A helyzet azonban bonyolultabb. 

Az egyik nehézség abból adódik, hogy 
csaknem valamennyi múzeum múlt száza- 
di épületben működik, azaz olyan építésze- 
ti keretben, amilyent az akkori vizuális kul- 
túra normái szerint alakítottak ki. (Ráadá- 
sul — ideális esetben -— minden múzeum 
egyben kulturális üzem is, amelyben cél- 
szerűen elhelyezett raktárak, restaurátor-, 
fotó- és egyéb műhelyek, munkaszobák is 
helyet kapnak; persze az évszázados múltú 
épületekben csak néha és a szükségesnél 
csekélyebb számban.) Egy évszázad alatt 
vizuális kultúránk ugyancsak megválto- 
zott. Nem elég a régi vitrineket újakra cse- 
rélni, belsőépítészek igazítják a kiállítás 
látványához (igazából a mondanivalóhoz) 
az épületet. Ez így szokás az egész világon, 
ahol elő tudják teremteni a belső építészeti 
látvány egyébként korántsem kis költségeit. 

A vizuális kultúra változásaival indo- 
kolható belsőépítészeti forradalom termé- 
szetesen legkevésbé a művészeti múzeumo- 
kat érintette. A képek és szobrok látványa, 
önmagukban hordozott esztétikai értéke 
csak ritkán és aránylag csekély mértékben 
kényszerítette ki az épületek belső tereinek 
átépítését, a kiállítás látványának, optimá- 
lis információértékének érdekében elvég- 
zett sebészeti beavatkozást. Vannak azon- 
ban olyan régészeti kiállítások is (ilyen pél- 
dául a Museum of City London), ahol a 
látogatót arra késztetik, hogy különféle 

régészeti korszakokból származó tárgyak- 


kal berendezett helyszíneken haladjon ke- 
resztül. Mivel pedig a régészeti leletek csak 
töredékesen képviselik hajdanvolt őseink 
környezeti kultúráját, a kiállítás rendezői 
kiegészítik a töredékeket, és nem vitrinbe 
zárt történelmi morzsákkal táplálják a lá- 
togatót, ellenkezőleg: rekonstruálják az 
egykori környezetet, a látogató pedig el- 
gondolkodhat egy római lakás vagy egy 
középkori otthon konyhájában, miként is 
teltek valamikor a hétköznapok. 

Ugyanez az igény hívta életre a szabad- 
téri néprajzi múzeumokat is, söt némely 
országban még az egyelőre sokat vitatott 
régészeti szabadtéri múzeumokat is. Erde- 
kes, hogy ezek a századforduló óta épülő 
szabadtéri múzeumok mind a múlt iránti 
nosztalgia kézzelfogható bizonyítékait, 
amolyan , háztemetők ", és ebbéli funkció- 
jukban egyáltalában nem különböznek a 
helyben megőrzött (és múzeumként beren- 
dezett) műemlékektől. Egyelőre nem sike- 
rült olyan látványt teremteni, ahol a néző 
választ kap a ,honnan hová" kérdésre. 
Ennek ellenére valamennyi szabadtéri mú- 
zeum azért épült meg, mert a múzeumokat 
fenntartó társadalmak történelmileg meg- 
haladták azokat az életkörülményeket, 
amelyeket a múzeumok konzerválnak. 
A szabadtéri múzeumokra a legkevésbé 
ilhk a , művészet- és ritkasággyűjtemény" 
minősítés, vagyis a szabadtéri múzeumok 
távolodtak el leginkább a múzeumok őseit- 
től, a főúri gyűjtemények 17-18. századi 
zárt világától, ahol a kincs, az esztétikum 
és a ritkaság sajátos egyvelege tárult fel 
néhány kiváltságos előtt. A szabadtéri mú- 
zeumok (ha fogyatékosan 15) arról győzik 
meg a látogatót, hogy a társadalom legszé- 
lesebb rétegeinek életkörülményei változ- 
tak meg - és ez a változás maga a történe- 
lem. 

u 


A modern ipari társadalmak létrejöttével 
egyre jobban nött az igény a társadalom 

alapvető. osztálvainak  életkörülményetben 
beállott változások tanulmányozása iránt. 
Egy sor olvan tudomany keletkezett. 
amelynek feladata kifejezetten az életmód- 
változással kapcsolatos problemák vizsgá- 
lata volt. Az . utca embere" egyre kívan- 
csibb lett múltjára, kiváncsi volt az életkö- 
rülmények valtozasaira és a technikai ha- 
ladas történelmi teényeire. A technikai és 
természettudományos műveltség teret hódi- 
tott az esztétikai és morális ismeretrend- 
szer klasszikus hagyományainak rovására. 

A különtéle rendű és rangú technikai 
múzeumok, a mezőgazdasági múzeumok 
alapítása, a természettüudömányos múzeu- 
mok növekvő aktivitása egyrészt jól érzé- 
keltett a miúzetinok demokratizálódásának 
széles körű folvamatát. másrészt érzékelte- 
ti az értékrendszer változását. A kifejezet- 
ten esztettkai értékekről, azokról! a kin- 
csekről és történelmi ereklyékről, amelyek 
valamikor a történelmi arisztokrácia élet- 
feltételeinek tartozékai voltak. majd a 
pénzarisztokrácia szamára jelentettek va- 
gyontárgyakat, a múzeumi , nemzeti va- 
gyon" súlypontja eltolódik a hérköznapi 
élet kellékei, a gépek a telszerelések , a luk - 
berendezési tárgyak, a weneikaeszkozók és 
az öltözék sek féle múzeumban felhalmoz- 
ható javat fele (A pénzarisztokrácia szere- 
pét említve azt 15 meg kell jegyezni. hogy 
a műkincsek ebben az értelemben miinő- 
sülnek a műtárgy-kereskedelem nemzetkö- 
Zi piacán ma IS. ezért egy szocialista ország 
muzcuma komoly lépéshattányba kerül, 
ha korábbi évtizedek szerzeményezési mu- 
lasztasait pótoim akarja.) 

Ez a folvamat természetesen nagyon las- 
san és vontatottan halad. és földindulás- 
szerüen sem a múzeumlátogatási szokáso- 
kat nen változtatid meg - a művészeti 
múzeumok látogatottsága csaknem min- 
den országban, így hazankban 15, hstaveze- 
tő a statisztikákban. sem a művelődési 
politika muűuzeumalapitási szandékait nem 
terítette el a múűzeümífeglesztés iránymutató 
sarkcsiliagától Anyvel elsösorban d:cse- 
kedhetünk (és muűzecumügyben nemzetközi 
mercével imérve talan a legtébb eredményt 
minoségi es mennyiseg tekintetben tudja 
telmiiatni - más agazataihoz merten! - a 
magyar kuültörájis ejet), az elsősorban a 


régi mulasztások pótlása. Szemmel látható 
ez akkor is, amikor az elmúlt három és fél 
évtized. azaz egy emberöltő múzeumépüle- 
teinek szolgálatba állítását vagy amikor 
egyes múzeumtipusok alapítását tekintjük 
át. Funkcióvesztésük folytán az épületek 
nagy többsége vált múzeum otthonáva; a 
várpalota Budán, a Kúria Pesten, különfe- 
le megyeházak, pártbizottságok irodahá- 
zat Nyíregyházától Miskolcon át Pécsig. 
Es ítt van a csak papiron létező műszaki 
múzeum, a természettudományi muzeoló- 
gia mostohagyermeke, amelyet budapesti 
épületgondjai és vidéki képviseleteinek hi- 
anya nyomaszt. 

Nem akarom azt a látszatot kelteni. 
mintha olyan távolugró lennek, aki mielőtt 
elrugaszkodik, legalább négyszáz métert 
fut, hogy lendületbe jöjjön. Am meggyőző- 
désem, hogy a feltételek ismerete vagy leg- 
alábbis vázlatos jellemzése nélkül nem al- 
kothatunk magunknak korrekt képet 
egyetlen ágazat, jelen esetben a néprajzi 
muzeológia helyzetéről és talán sorsárol 
sem. Eddigi története mindenesetre beleil- 
lik abba a háttérbe, amit az imént jellemez- 
tem. 

A budapestt Néprajzi Múzeumot 1972- 
ben alapították a Nemzeti Múzeum egy Osz- 
tályaként, aztán idővel önállósodott (mint 
csaknem minden egves országos múzeum 
a fővárosban). Erdekes ellentmondás. 
hogy a megyei közigazgatási rendszer ke- 
retéhe tartozó múzeumi szervezetek ben ez 
a szakosodás nem ment végbe, ma 19 ..kis 
nemzeti múzeum" muködik hazánkban a 
helyzet adta előönvökkel és hátránvokkal. 
A budapesti múzeum önállósodása a gyúj- 
temény növekedésének volt köszönhető. 5 
ha az kinötte átmeneti otthonát, újabb 
épületbe költözött. 1975-ben az ötödik 
lakhelyét vette birtokba (a volt Kúria- 
épület kétharmadat), ahova egy kültelki 
iskolaépületben eltöltött ötven esztendő 
társbérleti szorongasa után került. 

Ez a költözködés - immár rangot sejtető 
- új otthonába közvetetten összefüggött a 
magyar társadalom szerkezeti átalakulásá- 
val, urbanizálódásával és ezzel egvüttjáró- 
an a műveltség egészen alapvető változúsali- 
val. A Parlament terén álló közgyűjte- 
mény, amelyben többségben írástudatlan 

mberek egykori alkotásait őrzik és mutat- 
ik be a nemzeti kultúra jeles értékeiként, 
zt a változást érzékelteti, amely történelmi 
ávolságba tolta az analfabetizmust, amely 
melte a múszaki és természettudományos 
nűveltség rangját, sőt a közgondolkodás- 
an 1s tudatosította a politikai folyamatok 
zerepét és jelentőségét. Ez persze jószeré- 
el inkább lehetőség, mint megvalósított 
redmény, legalábbis az intézmény számá- 
a. Ugyanis nagyon sok a technikai nehéz- 
ég. Az épület nem tudja befogadni raktá- 
ait (kollekcióinak fele vidéken van, ami 
negneheziíti a kiállítások rendezését és a 
eldolgozómunkát, de vagyonvédelmi 
zempontból sem mondható ideálisnak). 
A legfőbb nehézség azonban a gyűjtemény 
ovábbi fejlesztése. 

A közelmúltban rendezte meg a múze- 
am (a Munkásmozgalmi Múzeum közre- 
nüködésével és több fővárosi gyüjtemény 
részvételével) az elmúlt negyven év életmód- 
beli változásait bemutató kiállítását, 
Utunk, életünk címmel. Az előkészületek 
során kiderült, hogy a magyar múzeumok- 
ban nemigen akad az elmúlt négy évtized 
életmódbeli változásait érzékeltető múzeu- 
mi tárgy. Ha volt a magyar történelemben 
sorsdöntő életmódbeli változás, akkor az a 
múlt század második felében és a második 
világháborút követő évtizedekben, első- 
sorban az elmúlt két-három évtizedben 
zajlott le. A századfordulón, amikor az 
, ezredéves Magyarország" emlékét tuda- 
tosító nagyszabású kiállításokat rendezték 
(így többek között a kontinens egyik leg- 
korábbi szabadtéri néprajzi falubemutató- 
ját a Városligetben), senki sem jött zavar- 
ba, ha a gyűjteményekben válogatva kiállí- 
tási anyagot keresett. (Pedig ezeket a szak- 
embereket aligha érdekelték a társadalmi 
átrétegződés, az életmódbeli átalakulás és 
az urbanizálódás elméleti problémái. Tu- 
dománytörténeti értékelésekben ezért jó 
esetben a pozitivista minősítést érdemlik 
ki.) Múzeumunk mai gondjai közül a leg- 
főbb nehézséget a raktárhiány okozza. Ez 
természetesen csaknem valamennyi, törté- 
neti folyamatokat dokumentáló múzeum 
közül a leginkább szembetűnő közös be- 
tegség. 

Ha az imént a hazai életmódváltozások- 


ból indultunk ki, akkor érinteni kell a nép- 
rajz szempontjából egy másik (szélsőséges) 
pólust, történelmi alternatívát is, ez pedig 
a volt gyarmatok lakosságának eredeti kul- 
túrájával kapcsolatosan adódik. A múze- 
umnak jelentős gyűjteményei vannak vala- 
mennyi földrészről, ám ezek zöme a múlt 
században és az első világháború előtt ke- 
rült a raktárakba. Mindenesetre a második 
világháború óta egészen minimális a gya- 
rapodás, és ennek elsősorban anyagi okai 
vannak. A múzeum az elmúlt negyven év- 
ben sosem indított tárgygyarapító expedí- 
ciót valamelyik távoli földrészre. A felho- 
zott okok miatt annak fel sem merülhet a 
lehetősége. hogy a mult században gyűjtött 
tárgyegyütteseket a közelmúltban gyűjtött 
tárgyegyüttesekkel összevegyítve állítsuk 
ki, ami lehetőséget adna a változások do- 
kumentálására, tulajdonképpen a világtör- 
ténelem napjainkban lezajló legfontosabb 
folyamatainak bemutatására. 


Mármost a mondottakból - remélem - 
nyilvánvalóvá válik, hogy ennek a múze- 
umnak a feladata a korunkban lezajló fo- 
lyamatok, a dolgozó osztályok és rétegek 
életmódjában bekövetkezett átalakulások 
vizsgálata, tárgyi bizonyítékainak gyűjté- 
se, feldolgozása és közszemlére bocsátása 
volna. Ennek megvalósítása anyagi és 
technikai nehézségekbe ütközik. Am van- 
nak szellemi akadályok is. Ezek nem annyi- 
ra a tudományon belül jelentkeznek. A ha- 
gyományos társadalmak felbomlását kö- 
vetően ugyanis mindenütt — mondhatni — 
divat lett a kortársi szociokulturális folya- 
matok vizsgálata. 

A tudomány nemzetközi áramlata tehát 
a modern társadalmak partjai felé sodorja 
még a szakma hajótöröttjeit is. A mun- 
kánkat nehezítő szellemi akadály tehát 
nem a tudomanyból, hanem a közgondol- 
kodásból adódik: a múzeumtól parádés be- 
mutatót, , vasárnapi néprajzot" várnak el, a 
hétköznapok kultúrája és a puritán fogal- 
mazást kívánó törvényszerűségek helyett. 
Ennek egyik megnyilvánulása, hogy az 
identitástudat a . népi-nemzeti" fogalmak 
kulturális azonosításának lehetőségét sür- 

geti, azt, hogy a kevésbé urbanizált, a ha- 
gyományőrzőbb közösség kulturális érté- 
két mutassuk fel, mert az való , tiszta 
forrásból". Ezt a tévhitet nemcsak a köz- 
gondolkodás tartja fenn, hanem megerősí- 
tik a szépirodalom szociografikus hagyo- 
mányai és a kultúrpolitika régebbi mulasz- 
tásai, tehát mindazon okok, amelyek köz- 
vetlenül vagy közvetve elodázták azt, hogy 
a népi kultúra múzeuma Zavar- és akadály- 
mentesen funkcionálhasson, azaz úgy, 
ahogyan és amire lehetőséget kapott az 
elmúlt tíz évben. 

A dolog már csak azért is említendő, 
mert a marxizmus gyökeret eresztése a 
közgondolkodásban természetszerűen kel- 
tette fel az érdeklődést a történelmi folya- 


KULTURÁLIS ÉLETÜNKBŐL 


matok iránt, sőt a megértés készségét is 
kifejlesztette. A közgondolkodás tehát ma- 
gától értetődően elvárja a közkultúra át- 
alakulási folyamatának múzeumi bemuta- 
tását, kézenfekvő tényeinek dokumentálá- 
sát egyfelől a hagyományos társadalom- 
ban, másfelől a modern társadalom feltéte- 
lei között. 

Mindent egybevetve: a Néprajzi Múze- 
um szakemberei előtt világos feladatok áll- 
nak, hivatásuk, rendeltetésük a munka- 
megosztás szempontjából is pontosan kör- 
vonalazott. Az akadályok leküzdése pedig 
próbára tevő küzdelmet ígér. Ennek tuda- 
tában igazolhatjuk vissza: szükség van mú- 
zeumokra! 

Hoffmann Tamás 


Mattiom Eszter" 
Sióesgérdi enya gvermekévei 


A nők rugalmas foglalkoztatásáról 


Megjegyzések egy életmódvizsgálat kapcsán 


A szerző írása a teljes női foglalkoztatás 
negatív társadalmi következményeit is 
vizsgálja, és javaslatokat tesz a nemkívá- 
natos hatások mérséklésére. Teljesen 
egyetértek a cikk számos megállapításával 
és következtetésével, s néhány megjegyzés- 
sel alátámasztanám a szerző ama állítását, 
hogy a társadalmi munkaszervezet merev- 
sége - közte a férfiak demográfiai, bioló- 
giai, társadalmi jellemzőihez kialakított 
uniformizált munkaszervezet — nemcsak 
szociális gondjaink, de a munkavégzés ala- 
csony hatékonyságának is egyik okozója. 
Az utóbbi években végzett vizsgálataim 
és tapasztalataim alapján szeretném leszö- 
gezni, hogy a munkaszervezet kötöttségei- 
nek oldása, a hagyományostól eltérő és 
rendkívül változatos lehetőségeket nyújtó 
formák alkalmazása nemcsak a nők és fő- 
leg nemcsak a kisgyermekes anyák számára 
hiányzik. 
A társadalmilag szervezett munka vilá- 
egységes  követelményrendszere 
csak addig elégíthető ki konfliktusok nél- 
kül, ameddig a termelésbe bevont munka- 
érő 15 többé-kevésbé homogén abból a 
szempontból, hogy egységesen meg tud fe- 
lelni a gazdaság által támasztott követel- 
ményeknek. A gyakorlatban azonban tö- 
megesen jelentkeznek olyan munkaerők is, 
.kK Speciális minőségi jegyeik, demográ- 
fiai, egészségi, családi körülményeik követ- 
keztében nem képesek huzamosabb időn 
keresztül teljes mértékben összeegyeztetni 


i el zzászólás Molnárné Venyige Júlia: A nők szere- 
Pének változása a társadalmi munkamegosztás rend- 


szerében című cikkéhez. Társadalmi Szemle, 1986., 
8-9. szám 


saját, speciális lehetőségeiket és a munkál- 
tatók igényeit. Arról van szó, hogy a több 
mint 5 milhó aktív keresőnek eltérőek a 
társadalmi jellemzői, s más és más lehetősé- 
geik vannak. Nem pusztán mint munka- 
erőkről van szó, hanem háztartásban, csa- 
ládban élő nemzedékekről, akik gyereke- 
ket nevelnek, betegeket ápolnak, öregeket 
gondoznak, munka mellett tanulnak, pót- 
lólagos jövedelemért dolgoznak és szinte 
állandóan építkeznek. (Állandó otthont te- 
remtenek, korszerűsítenek,  felújítanak, 
nyaralót építenek és kezdik az egészet elöl- 
ről a második házasságban vagy saját 
gyermekeik számára.) 

A munkaképes korú népesség inhomo- 
genitasa és amunkaszervezet uniformizált- 
sága a teljes foglalkoztatás mai értelmezése 
mellett -— bizonyos, jól elhatárolható cso- 
portok számára és ugyancsak bizonyos 
életciklusokban, tehát időlegesen — csak 
komoly károkat okozó konfliktusok köze- 
pette egyeztethető össze. Erre a következ- 
tetésre többek között az utóbbi években 
folytatott empirikus vizsgálatunk bizonyí- 
tékkal is szolgált. 

Akkor még nem tudtuk - ma már az 
1983. évi statisztikai adatok birtokában 
tudjuk -, hogy a népesség több mint 2 
százaléka rendszeres otthoni felügyeletre, 
ápolásra szorul, és csak 0,2 százaléknyi a 
tartósan intézeti elhelyezett. Ezen felül 6—7 
százalék az olyan tartósan keresőképtelen 


" felnőtt, aki hosszabb-rövidebb időn át 


nem képes ellátni önmagát.! Saját becslé- 


1 Komplex országos morbiditási vizsgálat összefog- 
laló eredményei. KSH, 1983.; Egészsegügyi ellátás. 
Életszínvonal-füzetek. V. KSH., 1984. 

seim szerint 1982-1983-ban 5 százalékot, 
pontosabban, maximálisan 500 ezer csalá- 
dot tekintettem olyannak. ahol tartós ápo- 
lasra szoruló családtag van. (Durva meg- 
közelítéssel szálnoltam 60 ezer, az utolsó 
10 évben rendellenesseéggel született gyer- 
mek családját. a keresőképes korú rokkan- 
tak közül folyamatos gondozásra szoruló 
30 ezer főt, és a 70 éven felüliek közül az 
aktiv keresős háztartásokban élőket.) MI- 
vel egy csaladban két idős is élhet, így 
becsültem kb. 500 ezer családot, ahol elő- 
fordulnak vagy előfordulhatnak a kisgyer- 
mekes csaladok életmódjához nagyon ha- 
sonló, megoldatlan problémakkal, a mun- 
kavállalás és a betegápolás összeegveztet- 
hetetlenségéből adódó konfliktusokkal ter- 
helt életszakaszok. 

Az empirikus vizsgálatot elsősorban az 
indokolta, hogy erről a népességcsoportról 
1982-ig (amikor a vizsgálat elindult) szinte 
semmit sem tudtunk, és életmódjában a 
hátrányos helyzet egy típusának ok- 
okozati összefüggéseit óhajtottuk feltárni. 
A minta - alig több mint 6 ezrelékes az 
érintett népességből -— nagyon jól reprezen- 
tálja bizonyos család! életciklusok pszichi- 
kai es fizikai nehézségeit, a családi életből 
fakadó leterheltséget és a munkát vállaló, 
munkaszervezetben dolgozó munkaerő 
konfliktusait a városi, urbánus lakótelepü- 
léseken.? 

A testi vagy szellemi fogyatekos gyer- 
mek. megrokkant, hosszas betegségben 
szenvedő felnőtt, az öregség sajátos beteg- 
ségeivel bajlódó idős ember gondozása, 
ápolása rendkívül időigényes tevékenység. 
Sokszor áll naponta ismétlődő, elaprózott 
feladatokból, máskor egésznapos odafi- 
gyelést, illetve felügyeletet jelent. Az ápo- 
lásra szorulók között a többség nem Is 


2 Többek között ilven céllal választottunk olyan 
mintát budapesti kerületekben, illetve Debrecenben, 
tehát nagyvárosi körzetben -, ahol a beteg mellett aktiv 
kereső van a csaladban. A kistelepüléseken. a falvak- 
ban a tartós beteg ápolásához több segítségnyújtási 
lehetőseg adódik, mint a nagyvárosban. A rugalmas 
családi munkaszervezet a mezőgazdasági termelőszö- 
vetkezetekben a hatvanas évek első feletől meghonoso- 
dott és ma is létezik. Fontos szempont az is, hogy a 
szomszédi viszony tradicionális jellegét a falu jobban 
megőrizte, sok lehetőséget ad a segitségnyújtáshoz a 
gondozásban. 


igazán tekinthető betegnek, hiszen beteg- 
ség (vagy szülés) következtében kerül al- 
landósuló, rendellenesnek számitó állapot- 
ba, amely nem kíván kórházi kezelést, ál- 
landó orvosi ellátást; ezek az emberek 
azonban kisebb-nagyobb mérték ben állan- 
dó segítségre szorulnak. 

A vizsgált családokban az életmód a 
kisgyermekes családokéhoz hasonlit, mivel 
azonban csak alig egytized éli a gyesen lévő 
kismamák családi életét, így súlyos probleé- 
mákkal küszködnek. Az életmódot ille- 
tően ezek a következőkben nyilvánulnak 
meg: a kötött idő növekedése a szabadidó 
rovására, a társas kapcsolatok eltűnése, a 
befelé forduló, elzárkózó életmód, a jöve- 
delemcsökkenés, a fogyasztási szerkezet 
torzulása, valamint döntő részben az ápo- 
lási munka és a munkavállalás időbeli ösz- 
szeegyeztetésének konfliktusa. 

Azoknál a családoknál, ahol ez a torzult 
életmód már igen hosszú idő óta tart - nem 
ritkán 10 évnél is hosszabb ápolási idő 
esetén -, ott már valamilyen formában si- 
került a konfliktust oldani, vagy az ápolási 
munkákban a szociális segítség megfelelő 
formáját megtalálni, vagy a kötött formájú 
munkaviszonyt kötetlenebbre felváltani. 

Felmérésem szerint az ápolók döntő 
többsége nő, arányuk 84 százalék. Közel 
10 százalék gyesen van, 68 százalék aktív 
kereső. Az összes megkérdezett közel fele 
(49 százalék) gyermekét, 23 százalékuk 
szülőt vagy házastársa szüleit, végül 18 
százalékuk házastársát ápolja. A korösz- 
szetételt 15 figyelembe véve jellemző. hogy 
a középkorosztálybeli nőkre — átlagéletko- 
ruk 42 év - hárul a legtöbb teher. Figyelmet 
érdemel, hogy amig a fogyatékos gyermek 
mellett 6 évig otthon lehet maradni, ha 
még egy gyermeket szül az anya, akkor 10 
évig is , ki lehet húzni" - addig a házastárs, 
az idősebb gyermek, a szülő betegsége ese- 
tén még rövidebb időszakokra sincs meg- 
nyugtató megoldás. (Természetesen nem 
akut, hanem idült betegségekről van szó.) 

Van tehát igény a rugalmas foglalkozta- 
tásra, nem nagymértékben, de hozzávető- 
leges becslésem szerint a mai hivatalos sta- 
tiszukák szerint ide sorolt létszamnak leg- 
alább a duplája élne ilyen lehetőségekkel - 
ha volnának. Ma az ilyen fajta szükséglet 

különböző legális, de inkább illegális for- 
mában próbál utat törni magának. Jó len- 
ne ezt a munkaerő-gazdálkodásban, a női 
foglalkoztatás hátrányos következményei- 
nek enyhítése érdekében is, a mainál job- 
ban figyelembe venni. 
A munkáltatók pozitívabb magatartását 
a rugalmasabb foglalkoztatási formák iránt 
számos tényező akadályozza. Az első és 
talán a legnyomósabb ellenható tény gaz- 
daságunk szervezettségi színvonala. Az 
amúgy is állandó szervezési gondokkal 
küszködő vezetők rengeteg szervezési és 
adminisztrációs munkát végeznek. Nyo- 
masztó gond sok helyütt a legalapvetőbb 
munkafeltételek megteremtése, azaz, hogy 
az adott napon megjelent dolgozók folya- 
matos munkája biztosított legyen. Bármi- 
lyen újfajta, a hagyományostól eltérő 
munkarend, munkaidő, foglalkoztatási 
forma annyi többletmunkát jelent — leg- 
alábbis a bevezetése alkalmával — hogy azt 
senki nem vállalja önszántából. A mereven 
elzárkózó vállalati magatartást? meg lehet 
érteni, még akkor is, ha olyan indokokat 
sorakoztatnak fel ellenérvként, amelyek 
nem mindig állják meg a helyüket; például 
a technológiai folyamatokat nem lehet 
munkaszakaszokra bontani, több dolgo- 
zóra kell felügyelni, tervezni, adminisztrál- 
ni, normákat kellene változtatni, és egyéb- 
ként is a dolgozók a teljes munkaidős fog- 
lalkoztatást (hozzáteszem, hogy az ahhoz 
kapcsolódó béreket és pótlékokat, vagyis 
kereseteket) választják. Itt természetesen 
három dolgot világosan látni kell. Az 
egyik , valóban létezhet az az objektiv aka- 
dály, hogy egy adott területen jelentkező 
igényt a speciális felkészültségű munkavál- 
lalók foglalkoztatására a megkeresett vál- 
lalatok  munkaszervezetük sajátosságai 
miatt nem tudják kielégíteni. A másik, 
hogy a munkavállaló részére a részfoglal- 
kozás nem a megoldás, hanem kompro- 
misszumos megoldás lesz. Nincs garancia 
arra, hogy részmunkaidőben saját szakmá- 
jában, korábbi beosztásában, szakképzett- 


3 A Magyar Nők Országos Tanácsa 1983-ban vég- 
zett felmérést a rugalmas foglalkoztatás helyzetéről a 
mezőgazdaságon kívüli szektorokban. Az eredmény 
rendkívül lehangoló, a vállalatok teljes elzárkózását 
mutatja. 

ségének megfelelően tudják majd foglal- 
koztatni; s az í5 biztos, hogy bére is csak 
a ledolgozott munkának megfelelő lehet. 
Végül, ha az így szerzett jövedelem olyan 
alacsony, hogy nem biztosítja a szolid lét- 
feltételeket, a keletkezett feszültség nem 
jelenthet bérnyomást a munkáltatóra; fel- 
oldása az állam szociálpolitikai feladatai 
közé tartozik. 

Bár az utóbbi időben a munkaerőért 
folyó konkurenciaharc a legtöbb területen 
csitult, és úgy tűnik, hogy csökkent a mun- 
kaeró állandóan maximális termelési ka- 
pacitásra méretezett tartalékolásának, ka- 
pun belüli tartásának igénye, még mindig 
kedvezőtlennek tartom a vállalati és a szö- 
vetkezeti gazdálkodó egységek munkaerő- 
gazdálkodását. Nincs meg az ösztönző erő, 
amely például a mezőgazdasági termelőszö- 
vetkezetekben a kooperáló háztáji gazdál- 
kodást, a családi művelést, a munkaszer- 
zödéses termelést, a töredék munkaerőt 
hasznosító rugalmas foglalkozási formákat 
a hatvanas évektől kezdve szinte kikény- 
szerítette. Az a tény, hogy a munkaerő az 
év egy részében kevésnek, más részében 
viszont soknak bizonyult az elvégzendő és 
elvégezhető munkákhoz képest, sikeresen 
ösztönözte a rugalmasan alkalmazható 
munkaerőbázis kiépítését. 

Jelenleg a szolgáltató szférában találha- 
tók meg ennek a gazdasági ösztönző erő- 
nek egyelőre halvány jelei. A szerződéses 
üzemeltetési forma az, amelyik a termelés 
és jövedelem biztonsága érdekében már 
érzi a rugalmas foglalkoztatás szükségessé- 
gét, és ki 15 használja annak előnyeit, akár 
családi munkaszervezeti formában, kisüze- 
mi módszerrel, akár alkalmazottak mun- 
kájának mozgatásával. 

Más országok tapasztalatait összevetve 
a hazai körképpel, az a meggyőződésem 
kezd kialakulni, hogy a munkaerő-gazdál- 
kodás terén a vállalatok még akkor sem 
mernek a látszólag kockázatos kezdemé- 
nyezésekbe belevágni, ha történetesen ezt 
a felsőbb szervek , megengedik", vagyis 
egyáltalán nem tiltják, sőt kívánatosnak 
tartják. Pedig világosan látni kell, hogy a 
munkavállalók részéről nem lesz teljesíthe- 
tetlen tömeges igény a rugalmas foglalkoz- 
tatás iránt, legyen bármely formájáról is 

szó: részidő, bedolgozás, csúszó-rugalmas 
munkaidő, eltérő munkarendek, munka- 
körmegosztás, a munkaidő megkötése nél- 
küli munkadíjazás stb. 

Nálunk nem a munkanélküli-segély 
vagy a rugalmas munkavállalás alternati- 
vája, hanem a teljes idejű, kötött munka- 
rend és a rugalmas, kötetlen munka alter- 
natívája előtt áll a munkavállaló. Ez pedig 
az aktív keresőknek mindig csak bizonyos 
hányadát jelenti, egyes családi életciklusok- 
ban, amelyekbe a kisgyermekesek szinte 
biztosan, más korosztályok esetlegesen és 
előre meghatározatlan időre belekerülnek. 
A csoport létszáma ingadozik ugyan, de 
törvényszerűen váltják egymást, ahogy a 
nemzedékek kora és egészségi állapota is 
változik. Nincs olyan óriási igény a rugal- 


mas foglalkoztatásra, amitől félnünk kelle- 
ne - de akiknél ez az egyetlen lehetséges 
megoldás ahhoz, hogy életvitelüket, csa- 
ládjuk életmódját, saját egészségüket ezzel 
normalizálják, azok számára ez létkérdés, 
amelyet minden lehetséges eszközzel meg 
kell adni. 

Nem lehet szó természetesen a munkál- 
tatót sújtó kényszerről. Az azonban elgon- 
dolkoztató, hogy ha az iparban minden 
termelési tényező mennyiségben, minőség- 
ben és optimális időben rendelkezésre áll- 
na, akkor talán megszűnne a mai munka- 
erő-tartalékolás. Ez az alapfeltétele annak 
is, hogy megnyugtatóbb módon rendez- 
zük, tartsuk kézben a rugalmas foglalkoz- 
tatás ügyét. 

Orolin Zsuzsa 

Németh Károly: Párt, társadalom, politika 
Válogatott beszédek és cikkek. 1979—1985 


A Kossuth Könyvkiadó rendszeresen könyv- 
alakban is megjelenteti az MSZMP vezetőinek 
beszédeit, írásait. Ebben a hagyománnyá vált 
folyamatban kiemelkedő esemény Németh Ká- 
roly: Párt, társadalom, politika című gyűjtemé- 
nyes kötetének megjelentetése. A kötet az 1979 
és 1985 közötti időszak eseményeivel foglalko- 
zik, az elmúlt több mint fél évtizedben tartott 
beszédeit, előadásait, cikkeit tartalmazza, S a 
legutóbbi évek politikai krónikájanak is tekint- 
hetjük. Nyilvánvaló, hogy nem minden részletre 
kiterjedően, de a társadalmunkban végbement 
alapvető, lényegi folyamatokról átfogó és teljes 
képet ad az olvasóknak. 

A tapasztalatok, tanulságok — amelyeket e 
könyv gondolatgazdagságával olvasóinak nyújt 
- a mához 15 szólnak. A mögöttünk levő évek 
gondjai, annak kiváltó okai sok tekintetben még 
ma is, némelyek még koncentráltabban hatnak. 
Ugy tűnik, hogy az alaphelyzettel és az abból 
következő politikai következtetésekkel -— ame- 
lyeket a könyv olyan sokrétűen elemez — hosszu 
távon számolnunk kell. A beszédek, írások poli- 
tikai szemlélete, a feladatok konkrét, gyakorla- 
tias megfogalmazása jó útmutatás napjaink te- 
endőihez. 

Nem érdektelen elöljáróban még egy momen- 
tumra felhívni a figyelmet: arra. hogy a könyv 
a párt főtitkár-helyettesének rendkívül sokolda- 
lú politikai, közéleti, mozgalmi tevékenységét is 
tükrözi — legyenek azok a Központi Bizottság 
ülésén elhangzott beszédek, pártrendezvénye- 
ken, népgyűléseken, hazai és nemzetközi konfe- 
renciákon elhangzott felszólalások, elméleti, tu- 
dományos tanácskozások előadásai vagy a ha- 
Zai és a nemzetközi sajtóban publikált cikkek. 
A módszer, amely minden íráson végigvonul, a 
valóságos helyzet tárgyszerű elemzése. Más sza- 
vakkal: a válaszkeresés arra, hogy melyek politi- 
kai teendőink, mit kell tennünk, hogyan kell 
cselekednünk a pártban, a társadalmi élet legkü- 
lönbözőbb területein ahhoz, hogy szocialista 


rendszerünk fejlődését elősegítsük, a feszültsé- 
geket feloldjuk, nehézségeinken úrrá legyünk, a 
társadalmi haladás, a béke, a nép boldogulásá- 
nak útján tovább haladjunk. 

Az ország, a párt vezetői mindig nagy politikai 
felelősséggel viseltetnek azért, hogy reális legyen 
a kép az ország helyzetéről, helyesen értékeljék 
a kialakult viszonyokat, tartózkodjanak a torzí- 
tó túlzásoktól, a megalapozatlan ítéletektől. 
Különösen nagy a felelősségük bonyolultabb 
viszonyok között, olyan helyzetben, mint ami- 
lyent a nyolcvanas évek szocialista építőmunká- 
ja állított elénk. Németh Károly beszédei, írásai 
reálisak, segítenek eligazodni a ma problémái- 
ban. A szerző az egyes tennivalókat a történeti 
folyamatokba ágyazva elemzi, hogy értékítéle- 
tünk megbízható maradjon, ne essünk az időt- 
lenség csapdájába. 

, Manapság gyakran esik szó valóságos ne- 
hézségekről, gondokról - olvashatjuk Az alkot- 
mány történelmi jelentősége című írásban. - 
Ezekkel szembenézni elemi kötelességünk: tő- 
lünk függ, hogy úrrá legyünk rajtuk. Ne tévesz- 
szük szem elől azt sem, hogy a hatalom birtoká- 
ba jutott nép a felszabadulás 35. évében olyan 
szocialista vívmányokat mondhat magáénak, 
amelyekre az előttünk járó nemzedékek legjobb- 
jai 15 csak a szárnyaló képzelőerő és a jövőbe 
vetett mélységes hit birtokában gondolhattak. 
Joggal mondhatjuk: volt és van értelme a mun- 
kának, van mit megvédenünk, megbecsülnünk, 
s van mire alapozni további fejlődésünket. 

A nagyobb követelmények láttán is magabiz- 
tosan tekinthetünk előre. Ha egységes szellem- 
ben, okosan, célszerűen, fegyelmezetten dolgo- 
zunk, akkor meg tudjuk teremteni az eredmé- 
nyek megszilárdításának és a további előrelé- 
peésnek a feltételeit: akkor biztos, hogy erőfeszí- 
téseinknek ezúttal is meg lesz a gyümölcse." 
(33. old.) 

Ezek a szavak 1979 nyarán hangzottak el. Az 
azóta eltelt évek igazolták a megállapítás helyes- 
ségét. A kommunistáknak épiteniük kell a törté- 
nelmi út sikereire, és ügyünk igazába vetett hit- 
tel, bizalommal kell tekinteniük a jövöbe. A kis- 
polgári sopánkodás vagy a cinikus közöny nem 
lehet a kommunisták magatartása, bármilyen 
nehézségek tornyosulnak is előttük. 

A könyv sokféle összefüggésben rendszerezi, 
valósághűen elemzi gazdasági, politikai életünk 
valamennyi területét. 

,Ha nem akarunk tévedésbe esni, mindkét 
oldalt látnunk kell, méltányolnunk kell eredmé- 
nyeinket, őszintén kell szólnunk a problémak- 
ról. Ez - csakis ez - lehet a felelős állampolgári 
gondolkodás alapja, a cselekvés kiindulópontja: 

Fontos, hogy eredményeinket és lehetőségein- 
ket, erényeinket és gyengeségeinket reálisan ítél- 
jük meg. Hibás gyakorlathoz vezetne, ha bárme- 
lyiket kisebbítenénk vagy felnagyitanánk. Néha 
úgy érzi az ember, mintha az utóbbi időszakban 
az eredmények és a mögöttük álló erőfeszítések 
lekicsinylése lenne a kötelező norma. Tudjuk, 
hogy munkánk, közállapotaink nemcsak elis- 
merésre, de jogos kritikára is alapot adnak. 
Nincs szükség úgynevezett sikerpropagandára, 
de a pesszimizmus terjesztésének sem engedhe- 
tünk teret" — hangzik az Előrehaladásunk főbb 
feltételeiről című parlamenti felszólalásban. 
(299. old.) 

Az MSZMP főtitkárhelyettese könyvében sokat 
és sokoldalúan foglalkozik a gazdasági építő- 
munka problémáival és feladataival. Ezek sorá- 
ban 1982-ben az egyik nemzetközi tanácskozá- 
son a többi között a következőket fogalmazta 
meg: , A párt vezető szerepe érvényesítésének 
fontos területe a gazdaság. . . Mint más szocialis- 
ta országban, a mi hazánkban 15 folyamatban 
van a gazdaság átállítása az intenzív fejlődés 
vágányára. Ez sok tekintetben más es minőségi- 
leg magasabb követelményeket támaszt a gaz- 
daságirányítással, a végrehajtással és — ehhez 
kapcsolódóan - a párt munkájával szemben is." 
(138-139. old.) 

A gazdaságról szóló gondolatok elvileg is 
megalapozottak. Emlékeztetnek arra, hogy poli- 
tika és gazdaság szervesen összefügg egymással, 
lenini meghatározással élve: a politika a gazda- 
ság koncentrált kifejezése. Ez mai helyzetünk- 
ben azt jelenti, hogy a gazdaságnak összhang- 
ban kell lennie politikai céljainkkal, a szoctaliz- 
mus építését, elsősorban az emberek anyagi ús 
kulturális jólétét kell szolgálnia. A helyes gazda- 
ságpolitika azonban nemcsak hazánk belső 
ügye, hanem nemzetközi célokat, internaciona- 


KÖNYVEKRŐL 


lista érdekeket is szolgál. Mindenekelőtt azzal, 
hogy növeli szocialista rendszerünk tekintélyét 
és vonzóerejét a világ dolgozói előtt. Am segit 
a napi gyakorlati munka kérdésében is, mert 
átmeneti gazdasági nehézségeinket csakis a párt 
vezetésével és a néptömegek öntudatos, aktív 
közreműködésével gyözhetjük le. 

, Igazi nemzeti sorskérdésünk - szól erről al- 
kotmánynapi beszédében 1985-ben -—-, hogy a 
gazdaság intenziv fejlesztése meggyorsuljon, jö- 
vedelmezősége lényegesen javuljon. Ez éppen- 
úgy elodázhatatlan feladatunk, mint annak ide- 
jén a mezőgazdaság szocialista átszervezése 
volt, vagy a gazdaságirányítás folyamatos fej- 
lesztése. Ha ezeken a területeken idejében nem 
léptünk volna előre, a világgazdaság ránk nehe- 
zedő terhei sokkal nehezebb gondokat okoztak 
volna az országnak. A gazdaságban, a kultúrá- 
ban, életünk minden területén nyissunk még 
szabadabb utat az előrevivő törek véseknek, kez- 
deményezéseknek." Majd igy folytatódik a gon- 
dolat: .. A termelésben a megbízható, a jó minő- 
ség akkor válhat meghatározóvá, ha javul a 
munkaerkölcs, nagyobb rangot kap a szaktu- 
dás, növekszik az egymásért és a társadalomért 
érzett felelősség. Az emberi értékek sorában első 
helyre a munkát, a teljesítményt kell állítani. 
Adottságaink, anyagi és szellemi erőforrásaink 
jó hasznosításában meghatározó szerepe van a 
tudatosan cselekvő embernek." (273. old.) 

A párt tevékenysége és a gazdasági épitömun- 
ka közötti szoros kapcsolatot Németh Károly 
cikkekben is elemzi. A múlt év nyarán megje- 
lent, Tovább a lenini úton című irasában a követ- 
kezőket írja: , Az 1968-ban bevezetett gazdaság- 
irányítási rendszer, amely a szocialista orszá- 
gokban kidolgozott és életbe léptetett irányítási 
rendszerek egyike, szocialista céljaink valóra 
váltásának eszköze, eredményesen tölti be szere- 
pét. Figyelembe veszi a szocialista építés általa- 
nos törvényszerűségeit és országunk adottsága- 
it, szamol a magyar népgazdaság szerkezeti sa- 
játosságaival, segíti a kezdeményezőkészseg ki- 
bontakoztatását. A gazdaságirányítási rendszer 
a szocialista tervgazdálkodás keretében fejlödik, 
és a népgazdasági terv, valamint a szocialista 
gazdaságban 15 létező áru-, pénz- és piaci VISZO- 
nyok összekapcsolására épül. Folyamatban k- 
vő továbbfejlesztésével el akarjuk érni, hogy a 
tervezés, a közgazdasági szabályozás, valamint 
a szervezeti és intézményi rendszer korszerűsíté- 
se révén javuljon a központi irányítás hatékony- 
sága, jobban kiteljesedjen a vállalatok önállósá- 
ga. erősödjön felelőssége és érdekeltsége." 
(288-289. old.) 

Németh Károly sikraszáll a műszaki fejlődés 
meggyorsitásáért, szorgalmazza a helyes gazdal- 
kodást, szükségesnek tartja a közgazdasági tör- 

vények alkalmazását, a kezdeményezőkészséget, 
a felelős gazdasági kockázatvallalást. Egyúttal 
erőteljesen hangsúlyozza, hogy ezeknek együtt 
kell járniuk az értéktermelő emberi munka 
rangjának és becsületének növelésével. Ehhez 
nyugodt, kiegyensulyozott politikai legkörre is 
szükség van. A szerző a gazdasági építőmunká- 
ban rendkívül nagy jelentőséget tulajdonít az 
emberi tényezőknek. A gazdaság fejlődésére 
erősen visszahat a politikai és a szellemi élet, 
gyorsithatja vagy fékezheti azt. 

Következtetésképpen a gazdaság fejlesztésé- 
ért közvetlen vagy közvetett módon társadal- 
munkban mindenki felelős, senki nem tekintheti 
magát kivülállónak, senki nem állhat a pálya 
szélén. Akkor dolgozunk jól, ha mindenki tisz- 
tességesen elvégzi a maga munkáját, és nem 
alakul ki olyan helyzet, hogy egyesek a munka 
helyett csak beszélnek, kritizalnak, mások pedig 
csendben és szorgalmasan dolgoznak. 

A szocializmus ügyét nem az üres szavak, az 
általános beszédek, hanem a konkrét tettek, a 
becsületes munka viszi előbbre. Sok nehézséget 
leküzdöttünk már a dolgozók öntudatos mun- 
kája révé, és meggyőződésünk, hogy így lesz ez 
a jövőben is. 

s .. életünknek nincs egyetlen olyan területe 
sem -— hangsúlyozta a Politikai Főiskola diplo- 
makiosztó ünnepségén 1980 őszén --, amelynek 
fejlődése ne függne a gazdaság eredményeitől. 
Természetesen a többi területen folyó munka is 
visszahat a gazdasági fejlődés ütemére, minősé- 
gére, lendületére. Most a gazdasági eredmé- 
nyekben testet ölt a társadalom egyetemes telje- 
sítménye - s Itt természetesen nemcsak a közvet- 
lenül termelésben dolgozókra kell gondolni. 
A közoktatás, a szakemberképzés, a kulturális 
és a tudományos tevékenység szinvonala, az 
ügyintézés, a szolgáltatások minősége, a szocia- 
hsta törvényesség következetes érvényesítése, a 
közrend, a környezeti kultúra állapota - vagyis: 
összessegeben a társadalmi-polinikai légkör - 
mind-mind hatással van a gazdasági teljesítmé- 
nyekre." (67-68. old.) 

Németh Károly beszédei és írásai a gazdasági 
problémák mellett politikai eligazodást adnak 
valamennyi lényeges társadalompolitikai kér- 
désben. Csupán a figyelem felkeltésének szándé- 
kával szeretnék utalni azokra az írásokra, ame- 
lyek a párt osztály- és rétegpolitikajával, a szö- 
vetségi poliuka kérdéseivel, a szocialista demok- 
rácia fejlesztésével foglalkoznak. Különösen bö- 
séges forrásanyagot talál az olvaso nolitikai 
rendszerünk működeséről, a társadalmi es tó- 
megszer vezetek, -mozgaimak tevékenységéről. 


A könyv néhány fejezetére külön 15 érdemes 
felhívni a figyelmet: többek között a III. orszá- 
gos nökonferencián történt felszólalására, a 
párt központi bizottságanak ülésein, valamint a 
szakszervezeti munka fejlesztéséről. az iftuság 
helyzetéről, az ifjúságpolitika To kerdéserről el- 
hangzott beszédeire. Azert 15 érdemelnek ezek 
különös figyelmet, mert több olvan új elemet 
fogalmaznak meg, amely a fejlödés mai követel- 
ményervel kapcsolatos, és gyakorlati alkalmazá- 
sa most van napirenden. A könyv megismerteti 
az olvasóval e szervezetek életében es teévékeny- 
ségeben azokat az új jelenségeket, amelyek a 
politikai munka fontos tartalmat jelenük. és 
segítséget kapunk ezek helyes értelmezéséhez, 
gyakorlati alkalmazásahoz. 

A part föutkarhelyettesének legújabb köny- 
vében fontos elvi megalíapítások ut, értékes gvd- 
korlan útmutatásokat olvashatunk a párt törté- 
nelmi hívatásáról, feladatairól, konkrét tenniva- 
lótról. Mindez nem véletlen. Az elmult evtizedek 
bebizonyntották, hogy minél nagyobbak a társa- 
dalom előtt allo feladatok, annal inkább erősö- 
dik a párimunka jelentősége. 

Nemeth Karoly történelmi tapasztalatainkra 
hivatkozva, tenyekre támaszkodva bizonyitja 
be, hogy az uj feladatok kidolgozása. vegrehaj- 
tása es ellenőrzése csakis a párt vezetésével való- 
sulhat meg. 

, Mostanaban egyesek - a gondok. feszültseé- 
gek láttán — ketsegbe vonjak a part Vezető szere- 
penek ervényesüléset. Talalkozm olvan leegy- 
szefűsítő felfogással — mondotta a Központi 
Bizottság 1983. aprihist ülesen —, miszerint ha az 
épitomunka zavartalanul, teszültségektől men- 
tesen folyik, akkor ervénvesül a part vezető sze- 
repe, ha viszont ellenkező előjeiü jelensegek ta- 
pasztalhatok, akkor az eleve a gyengeségére 
vagy hianvara vezethető vissza. A dolyok azon- 
ban korántsem ennyire egyszerügk. Barnnlyen 
jelentős tenyezőle a párt a tarsadalmi eletnek. 
tevékenységet, lehetőségeit szükségképpen be- 
határollak a szocialista epttes adott idoszaka- 
nak beiso és külső körülményei A part termé- 
szetesen maga 15 alakítja ezeket a köorülmenye- 
ket... Ez azonban nem valtoztat azon az alapve- 
tő tényen. hogy a part semimikeppen neni [ug- 
getlenítheti magat az objektiven ható tenyezők- 
től... Visszetekintve az elmult évekre, bizten 
aluthatjuk. hogy megtettük mindazt, amire mo- 
dunk nyílt, amu lehetett Ezt tükrözi potnkai 
programunk. amely kyeióh a cselekves Jő írá- 
ny:tt a nepgazdasag koörszerüsíteseben, a társa- 
dalmi viszönyok tovabtijetlesztéséeben, a SZOCL- 
lista demokracia elmélytiteseben. A part nem- 
csak a cselekvesi iranyt volt kenes megyelolni, 
hímnem tel tudta kelteni az emberek tenni akará- 
sat, kezdemenyezékeszseget 15, (178. es 179 vid.) 

nmnez kesz megiaialni a végrehartas szemeélses 
feszserumt Mrr:dezekhez azonban hozza kell ten- 
ni még egy mega: iapttast: a feradatok semmifeie 
elosztása nem adhat felmentesi a kiönböző 
allarm. gazdasági vagy egyeb szervekhen dolgo- 
76 kommunistaknak a ponukáai fegeosseg a.ol. 
Barmilven szervezetről 15 legveri SZÓ. az ott tevé- 
kenskedőo parttagok felelősek a cart €:ótt pofrt- 
kank kepviselettert. és az ebből következő ten- 
nivalok helves kidolgozasaert. megoidásaert. 

..... a part iranvitasaval kibontakozo folva- 
matban fontos feladat harul a poliukai rendszer 
különböző intézményeire. az allami szervekre. a 
tömegszervezetekre es -mozgalmakra - allapiítja 
meg Nemeth Karolv -. A part kidolgozza a 
poljukai rranvvonalat, biztosítja az eredmenyes 
tevékenyseg felteteleit. de nem vallalhatja maga- 
ra mas Szervek feladatait. A párt vezeto szerepe 
akkor érvényesül hatékonvan. ha a pohtkai 
rendszer valamennyi intézménye és szervezete 
rendeltetesének megfelelően. őnallóan és felelő- 
sen tölü be hivatasát" - szögezi le 4z MSZMP 
szerepe a szocialista demokrácia fejlesztésében 
cimű irasban. (39. old.) 

A partnak a társadalmi életben betöltött vezető 
szerepe elvalaszthatatlan kólcsönhatasban áll 
belső helyzetével. gyakorlati életével. működé- 
sével, munkamódszerével. A könvv e kerdések- 

Ezek a gonGoziok 15 KIZÖDÖSEM KÖÖTSZETŐEK 
ma A DnÖS€tKŐ kend alok szükiegeSKE tésZK a 
part Ideokogmai pocuázi es cseiekvesi egysege- 
nek erőszteset. a parUegveiem tavriasat. a Kon 
mun:szax perdamutato klaszzsatl es magalarta- 
sat. a nart scrarnak folvarmatos tesztrtaszt. €s u 
erőkkel vajó feitőlteset Ez alzpvetó feltetele a 
vezetős kepcsseg növegesenek. az ITanvTIO es el- 
kenorző munka magasabb sznvonasanak 

A kötetben mint fó gondotat vengvonul a 
felelősség. Az irasok. beszedek a maguk sdex- 
ben kü:sön-külön meggientek namlapoktan. fo- 
horratokban. § fontos elemzest. ertekelest. fet- 
adatkir:őrest jelentettek egy-egy időszerű vagy 
éppen hosszabb távon fontos kérdesben. A we- 
zető partmunkas felelőssegerzetet tükrözi az a 
tudatos törekves. amellvel a partot. a tarsadal- 
mat foglalkoztató nagy kerdesek minden össze- 
fuggeset es azok mozgatorugott igvek szik feltar- 
m. igazolva latjuk a felelős gondolkodasi a ur- 
sadalomért. a partert. a gazdasagert. a demok- 
racia ferlődéséert, a pohukai imtezrményrendszer 
muűködesenek feseszteséert. 

K ülön figyelmet érdemelnek az egvmással rs 
összefüggő kerdesek. A gazdaságpoliukarol. a 
tarsadaiompoiitikarol. a párt- és tarsadalmi de- 
mokraciaról. a tömegszervezetek szerepéről - és 
ezen belül 1s az iffuságpoliukáról. ennek újszerű 
megfogalmazasáról - szóló elemzesek napjaink 
legfontosabb kérdéseit tárják az olvasok ele. 
Mert a jövöben is gondolkodni kell. Ez a jövőert 
felelős gondolkodas a kötet vezerfonala. 

Németh Károlv legújabb könvve nemcsak 3 
kommunistáknak szól. hanem mindazoknak. 
akik a szocialista társadalom építésében öntu- 
datosan részt akarnak venni. hozzájárulva né- 
pünk boldogulásához. hazánk felvirágoztatásá- 
hoz, a nemzetközi kommunista és munkásmoz- 
galom egységének további erősítésehez 
( Kossuth Könyvkiadó, 1986.) 


Petrovszki istván 

Fernand Braudel: 

Anyagi kultúra, gazdaság és kapitalizmus 


XV-XVIII. század 


A mindennapi élet struktúrái: a lehetséges és a lehetetlen 


Megjelent hát végre magyarul is Braudel nagy 
műve. Azaz, pontosabban, Braudel második 
nagy művének első kötete; hangsúlyozni kell 
ezt, mert A mindennapi élet struktúráinak igazi 
értelme és jelentősége csak a teljes új mű tükré- 
ben lesz világos. Szólni kell néhány szót azon- 
ban a régebbiről is, mert ez a másik ezernyi 
szállal kötödik hozzá, s igazából érthetetlen nél- 
küle. Az a régebbi nagy könyv, Braudel Medi- 
terráneuma a mostani előtt pontosan 30 évvel, 
még 1949-ben jelent meg, s negyedszázad szün- 
telen munkáját és tömérdek történésztapaszta- 
latát sűrítette imponáló és meghökkentő szinté- 
zisbe. Tegyük hozzá. hogy változó történészta- 
pasztalatát, mert az a negyedszázad csendben, 
látványos forradalmak nélkül olyan alaposan 
átalakította a francia történetirást, hogy vissza- 
tekintve, a régi szinte egészen más szaktudo- 
mánynak látszik. 

, Amikor 1923-ban belefogtam - írja Braudel 
a Mediterráneum című művének előszavában — 
ebbe a könyvbe, klasszikus (és nyilvánvalóan 
okosabb) módon II. Fülöp földközi-tengeri po- 
litikájának akartam szentelni. Akkori mestere- 
im lelkesen helyeselték ezt a célt. Ok ahhoz a 
diplomáciatörténeti irányhoz tartoztak, amely 
eléggé közömbösen nézte a földrajzi erőket, ke- 
véssé gondolt (mint gyakran maga a diplomácia 
is) a gazdasági és a társadalmi kérdésekkel, meg- 
lehetősen lekezelte a civilizáció, a vallások vagy 
akár az irodalom és a művészet eredményeit, 
: minden valamirevaló történelem eme nagy ta- 
núit. Ez az irány, bezárkózva elfogultságaiba, 
megtiltott magának minden kitekintést az ál- 
lamhivatalok ablakain túl, a való életre, a ter- 
mékeny és a sűrű életre." 

Braudelt, a fentiekkel ellentétben, az új francia 
történetírás hullámai hamarosan az élet sűrűjé- 
be sodorták. Algíri professzorsága idején megis- 
merkedett Lucien Febvre-rel, barátságot kötöt- 
tek, s Braudel az Annales (a ma már legendás 
hírű nagy fÍrancia gazdaság-, társadalom- és 
mentalitástörténeti folyóirat) legfőbb munka- 
társainak egyike lett. Innen nézve azután egé- 
szen másként látszott a történelem, mint az ál- 


lamhivatalok ablakaiból. Ezt a radikálisan más- 
féle látásmódot tükrözi Braudel Mediterráneu- 
ma, ám valami sajátságosan és félreismerhetetle- 
nül braudeli látószögből, ami miatt azután a 
nagy könyv ugyanolyan meghatározóvá vált az 
egész új irány szempontjából, mint amilyennek 
előtte tán csak Marc Bloch könyve, A francia 
mezőgazdaság eredeti jellegzetességei. 

Talán túlzás nélkül állíthatjuk, hogy Braudel 
Mediterráneuma új fejezetet nyitott a historio- 
gráfiában. Braudel észrevette és felszínre tudta 
hozni a történelem mély áramait, meglátta és 
méltányolta interferenciáikat, eleven emberekre 
tudta lebontani a statisztikák nagy átlagait, a 
, gazdaság", a , társadalom", a , civilizáció" el- 
vont fogalmai mögött felfedezte az élet ezernyi 
szálból szövődő valódi struktúráit. Ezentúl nem 
lehetett (vagy legalábbis nem illett) úgy nézni a 
történelemre, mint addig; Braudel Mediterráne- 
umának színes gömbje mellett elsápadtak a régi 
történetírás egysíkú konstrukciói. Hiánytalanul 
tán csak egyvalakinek sikerült megismételni a 
Mediterráneum csodáját: magának Braudelnek, 
ebben a másik nagy művében, aminek első köte- 
tét most magyarul is kezébe veheti az olvasó. 

Megvan ennek a könyvnek azonban a maga 
szűkebb históriája is. Ez az első kötet még 1967- 
ben jelent meg, abban, a Lucien Febvre által 
korábban indított sorozatban, amely az új törté- 
netírás-szemléletet kívánta szélesebb körben 
meghonositani. Ezt az első — lelkes híveket és 
fanyalgó ellenfeleket egyaránt maga köré gyűjtő 
— kötetet csak 13 év múltával, 1979-ben követte 
a másik kettő. A két újabb kötet szöveg szerint 
semmi lényeges változtatást nem tett szükséges- 
sé az elsőn, de az csak az egész műből derült ki, 
hogy Braudelnek valami hasonlót sikerült al- 
kotnia, mint régebben Mediterráneumában, ám- 
de most egész földgolyónkra vonatkozóan. Így 
aztán más fény vetül az első kötetre. Az persze 
mindig nyilvánvaló volt, hogy Braudel Anyagi 
kultúrájában aligha könyvelhetők el a mégoly 
apró részletek is holmi művelődés- vagy techni- 
katörténeti érdekességként, amilyeneket élénkí- 
tésül és az olvasó ébrentartása végett szokás 
fölsorakoztatni a historiográfiában. De az tán 
még maga Braudel számára is csak a kész mű 
nagy távlatából tudatosodott, hogy milyen fon- 

tos, milyen alapvető témakört tárt fel és járt 
körül, amikor a demográfiai, biologiai, geográ- 
fiai, ökológiai, ergonómiai, táplálkozás-, lakás- 
és öltözködéstőrténeti s ki tudja még miféle ada- 
tok nyomába szegődve földerítette hihetetlenül 
bonyolult összefonódásukat és kölcsönhatásu- 
kat: azaz a mindennapi élet struktúráit. 

Ezek a struktúrák határozzák meg azt a kor- 
látot, , amely minden korban, még a mienkben 
is a lehetséges és a lehetetlen között húzható 
meg, a között, amit persze nem csekély erőfeszi- 
téssel el lehet érni, és a között, ami megtagadta- 
tik az emberektől: a múltban azért, mert nem 
volt elégséges elelmük, mert - anyagi forrásaik- 
hoz viszonyítva - túl kevesen vagy túl sokan 
voltak, mert munkájuk nem volt elég termelé- 
keny és mert a természet vmegszelidítésétc még 
éppen csak elkezdték. A XV. és a XVIII. század 
vége között ezek a határok alig változtak vala- 
mit. Pedig az emberek még messze voltak adott 
lehetőségeik végétől." 

Braudel nagyon nyomatékosan hangsúlyoz- 
za ,ezt a lassúságot, ezt a tehetetlenséget". 
A könyv egyik fő kérdése - a , korlát" kijelölhe- 
tösége mellett — éppen az. hogy mi gátolja, mi 
akadályozza meg a lehetőségek realizálódását. 
A válasz pedig az, hogy -— nincsen válasz. Nem 
jelölhető ki egy vagy két vagy akárhány aka- 
dály, mert egy lehetőség megvalósulásához min- 
dig tényezők egész sorának összjátéka szüksé- 
ges, és ezt az összjatékot az anyagi kultúráeénal 
magasabb szintek erői szabályozzák. Erről a két 
következő szintről szól a sorozat masik két kö- 
tete, amelyeket a maga ,, korlátaival" együtt a 
jelen kötet alapoz meg; továbba az összjáték 
bemutatásával óhatatlanul előlegezi is a masik 
két kötet témáját és eredmenyeit. Ugyhogy nem 
ok nélkül irta Braudel az első kötet új - 1979-es 
- kiadásához. hogy a könyv bizonyos értelem- 
ben , előtte futott". 

S ha még őt is megelőzte, mennyivel inkább 
a többi történészt! Vegyük csak például a könyv 
egészet átható jellegzetes kvantitativ szemléle- 
tet. A számok és a statisztikai adatok ma már 
meglehetősen általánosak a legkülönfélébb tör- 
ténettudományi művekben, kivált gazdaság- és 
technikatörténeti szakmunkákban, s előfordul- 
tak természetesen már Braudel előtt ís. Am 
Braudelig teljességgel ismeretlen volt a statiszti- 
ka olyasféle összehasonlító rávetítése az egvé- 
nek és a közösségek életére, mint ahogyan, 
mondjuk, a gabona, a rizs és a kukorica adott 
körülmények közt, adott mennyiségű emberi 
munkával - kalóriában mért energiával — elér- 
hető termésatlagait összeveti az európai, a tá- 
vol-keleti, a prekolumbián amerikai földmive- 
lők lehetőségeivel; ahogyan a kvantitatíve meg- 
becsült össztermék nagyságából meghatározza 

az illető civilizációknak a földmiveléstől elvon- 
ható, mas elfoglaltságokra fordítható munka- 
vegzését; ahogyan végül ezeket a kvantitatív 
eredményeket - ez a braudeli statisztika lényege 
és hasonlithatatlan érdeme - rá tudja veüteni 
az illető civilizációkra úgy, hogy a jól ismert 
felszin alatt hirtelen megpillantjuk a mélyen fek- 
vó és az egész dinamikát meghatározó struktú- 
rát. 

A gabonanemüek meglepően alacsony és az 
évszázadok során alig növekvő terméshozama 
például valósággal permanens élelemhiaányt te- 
remtett, s ezt a mezőgazdaság - az iparosodas 
előtt Európa legnagyobb mezőgazdasaga - 
csak ritkán es helyileg tudta fölszamolni. Növel- 
te a gondot a termés időjárástól függő évi nagy 
ingadozása. 

A viszonylag tűrhető ellátás a szállítás, a táro- 
lás, az őrlés, az elosztás, a sütés. az árusítas 
komplex rendszerétől függött, még viszonylag 
nem túlságosan nagy népsűrűség esetében is. 
A gabonaarak hektikusan ingadozó görbéi jól 
mutatják a rendszer kiegyensúlyozatlansagát és 
nagy érzékenységét, amely azonban egyben arra 
is rakenyszeríitette a kisebb-nagyobb közössége 
ket, hogy megtanuljanak szembenézni a várat- 
lan valtozásokkal. Ez a , gabonán edződött pa- 
rasztság" lett ezután az európai fejlődés fontos 
forrása, fedezete, tartaléka. A rizs 15 ugyanolyan 
sok munkát követel, mint a búza, ugyanugy 
rabszolgája a paraszt. de sokkal kevésbe szesze- 
lyes, és területegységre szamitva sokkal kiadó- 
sabb, igy sokkal nagyobb állandóságot tesz k- 
hetőve. A kukoricatermés meg szinte tulságosan 
is jóra sikeredett: viszonylag kevés munkával 
megtermelhették belőle a szükséges mennysé- 
get. s aztan az urak hajthatták a parasztokat a 
nagy középitkezésekre, haborúkba. 

Ne értsük félre: Braudel az alapélelmiszer 
megtermelésének kvantitatív különbsegeit nem 
arra használja, hogy valamiképpen erre vezesse 
vissza a harom nagy civilizáció eltérő arculatat. 
Ugy képzelhető el inkább, mintha egy bonyolult 
kirakós játékhoz keresné meg a hiányzó eleme- 
ket, amelynek azonban nincsenek előírt körvo- 
nalai, s minden egyes elem beépítésével az egesz 
megváltozik. Ebben az értelemben beszél akko- 
ra nyomatékkal búzáról, rizsről, kukoricárol 
mint , egyéniségek "-ről. 

A kvantitativ adatok persze nem mindig kinál- 
koznak olyan bőségesen, mint ennek a harom 
nagy .egyeéniségnek" — kivált a búzának - az 
esetében. Braudcl leleménye azonban ilyenkor 15 
talál kiutat. Az ipari forradalom előtti vasterme- 
les számadatait például a berendezésekkel hasz- 

nositható mechanikai energia és a viszonylag 
könnyen elérhető hőenergia tükrében vizsgalja, 
es ezeket a kvantitatív lehetőségeket veti össze 
a megváltozott hadviselés miatt jelentősen nö- 
vekvő igényekkel. Az utóbbi természetesen a 
háború és a béke ritmusában változik; ám külö- 
nösen kedvező helyeken, ahol az ére. az erdő, a 
vizi erő, a szállítási lehetőségek találkoznak, a 
vastermelés függetlenedik a fegyverkezés ritmu- 
sától, s a békés célokra szolgáló eszközök egyre 
olcsóbb clőállításával bár lassan, de folyton nö- 
vekvő új igényt teremtenek. [gy azután .,a keres- 
let megerősödésével koncentrációk, helyesebben 
prekoncentrációk keletkeznek, amelyek azon- 
ban egyelőre lazák, mert a szállítás, a tüzelö- 
anyag, az egy helyben mozgósítható hajtóerő, 
az élelmiszer-ellátás, valamint az ipari tevékeny- 
ség szaggatott üteme még nem tesz lehetővé 
nagyon fejlett tömörüléseket". 

K ülönös gonddal elemzi Braudel a szállítás és 
a közlekedés legkülönfélébb formáinak gyenge- 
ségét és lehetőségeit, a teherhordó allatoktól az 
óceánjáró vitorlásokig. Becslésci a szállítható 
teher súlvára kiterjednek csakúgy, mint a szálli- 
tás, illetve a közlekedés sebességére. Ebben a 
tükörben a régi primitiv sémát, amely legfeljebb 
a vízi szállítás előnyeit hangsúlyozta, egy sok- 
változós rendszer funkcionalása váltja fel, ám 
amelynek nehézkességét és lassúságat csak né- 
hány kivételes esetben — mint például az atlanti- 
tengeri hajózásnál — sikerült áttörni. 

Nem utolsósorban éppen ennek az áttörésnek 
is köszönheti az európai fejlödés a nagy felgyor- 
sulását; az áttörés mögött viszont újból a fejlo- 
dés összefonódó szálai húzódnak. , Felgyorsu- 
lás, fékeződés: a technika e két folyamat együtt, 
gyakran előbb az egyik, aztán a másik. A tech- 
nika viszi előre az emberek életét, lassan halad- 
va újabb, magasabb szintű egyensúlyi helyzetek 
felé, ahol aztán hosszan elidőz, mert stagnál 
vagy észrevétlenül halad tovább az egyik forra- 
dalomtól a másik forradalom, az egyik újítástól 
a másik újítás felé." 

Ugyanez a teljesebb és életes szemlelet külön- 
bözteti meg Braudel történeti demográfiai mceg- 
fontolásait is a demográfusok szakmunkáittól. 
A világ nagy népesedési tartományait mennyisé- 
gi tendenciáiban összehasonlítva, Braudel a 
korszak globális demográfiat jellegzetességeként 
tárja elénk a nagy visszacsésekkel tarkitott ál- 
landó lassú szaporodást, megkeresi a szaporo- 
dást fékező tényezőket (időjárás, éhínség, táp- 
lálkozási hiányok, járványok, közegészségi álla- 


potok stb.), hogy aztan az egymásnak ütköző és 
cevmást atható nepességek dinamikajaval kije- 
lölje a történelem térfoglalásait. , Mindez így 
leegyszerűsítve, egy szintre hozva termeszetesen 
nem kizarolag a pszamc muve, az eroknek, a 
feszültségkülönbségeknek vagy a durva nehéz- 
kedési erőknek az egyszerű játéka. De a szám- 
nak a szazadokon át megvolt a maga jelentősé- 
ge. Ezt ne telejtsük el. Az anvagt let a számban 
találja meg egyik szabályos magyarazatat, pon- 
tosabban: egyik kényszerite és allandó tényező- 
get." 


há 


A számok vegül 15 bonyolult eloszlásokat és 
hatalmi struktúrákat jelentenek, s a népsürűség 
tér- és időbeli változásait. Ezekbe a keretekbe 
ágyazza be Braudel nagy könyve végső fejezetei- 
ben a városok targyalasát. Bemutatja azonossá- 
gukat és sokféleségüket, állandóságukat és vál- 
tozóikat, kicsiségüket és nagysagukat. erejüket 
és sebezhetőségüket. Ismertett az iszlám városo- 
kat, Kina városait, legfőképpen azonban Euró- 
pa varoshálózatát. Ez a hatalmas. együttérző 
háló — amelyben minden egves város tügg vala- 
miképpen. valamilyen mertékben a tébbitől, 
csakúgy mint sajat közvetlen környeketől - lesz 
az a változó és változásokat kivédeni képes ru- 
galmas, ám kelloen laza egység, amely az euró- 
pair civilizáció mozgatója, a változások és vallal- 
közasok szülője és suritoje, különbségek generá- 
lója és telhalmozója. különtele korlatok terem- 
tője es attörője. 

Braudel mindent tud Európa varosairól, amit 
csak tudni lehet: ismeri Jó és rossz oldalukat, 
nagyszerüségüket és szörnyűségeiket, termé- 
keny és rombolo feszüitségetket. A varosok vilá- 
ga Braudel Európajának igazit ,anvagi lelke". 

A könyvet Pödör László fordította. Braudcel 
kivételes irni tudásához méltóan, szép és pontos 
magvyarsaggal. A magyarul megjelent Braudel- 
könyv így egyben szerény törlesztés 15 a nagy 
történész knüntető érdek ledéséért a kelet-euró- 
pai, benne a magyar történelem s törtenetírás 
iránt. A remek fordítás sajnos legutolso munká- 
ja Pódörnek; a könyv magvarországi megjele- 
nése éveben, 1985 novembereben meghalt Fer- 
nand Braudel 15. Több volt történésznel: az eu- 
rópai szellem nagy formálóinak és ritka vigasza- 
inak egyike századunk masodik felében. 


( Gondolat Könyvkiadó, 1985.) 
Vekerdi László 

KATONA ISTVÁN: 


Demokrácia és egypártrendszer 


Közismert pártunk álláspontja, hogy az egy- vagy többpártrendszert a szocializmus 
építésében nem elvi, hanem gyakorlati kérdésnek tekinti. Abból indul ki, hogy a szocialis- 
ta fejlődés során egyes országokban több politikai párt közreműködésével alakították 
ki a társadalom politikai rendszerét, másokban kezdetben többpárti, később egypárt- 
rendszerű hatalmi szerkezet jött létre, és vannak olyan országok, ahol kezdettől fogva 
egyetlen párt, a munkásosztály forradalmi élcsapata vezeti az átalakulás és a fejlődés 
társadalmi-politikai folyamatait. Mindig a szóban forgó ország adott történelmi, politi- 
kai, társadalmi körülményei határozzák meg, hogyan alakul a pártok sorsa, mi a helyük, 
szerepük. Nálunk történelmileg olyan helyzet jött létre, hogy az ellenforradalmat követő 
harminc évben egypártrendszerben épül az új társadalom. E cikk keretében nem az a 
feladatunk, hogy kifejtsük: miként és miért alakult a magyarországi pártok sorsa úgy, 
hogy ma az MSZMP egyedül, ellenzéki vagy szövetséges pártok nélkül tevékenykedik, 
tölti be az egy pártra háruló politikai szerepet. 

Annyit azonban el kell mondani: 1956-ban megvolt a történelmi lehetőség arra, hogy 
többpártrendszerű politikai intézményrendszer konszolidálódjon. Nem a Forradalmi 
Munkás-Paraszt Kormányon múlt, hogy nem ez történt, hogy lehetetlenné vált a nem 
kommunista pártok működésének engedélyezése. Ugyanis nem a felszabadulás utáni 
baloldali koalíció vagy a többi, addig valójában soha be nem tiltott, hanem a politikai 
harcokban elvérzett és elsorvadt, elsorvasztott párt éledt fel: ezek új pártok, a saját 
baloldalukat is megtagadó, a kormánnyal szembeforduló, vele együttműködni nem 
hajlandó politikai tömörülések voltak. Az a különös helyzet állt elő, hogy éppen az a 
kormány, az a párt, amely széles alapokra helyezte politikáját és a demokrácia kiszélesí- 
tését tűzte ki célként, egymaga volt kénytelen magára vállalni az ország kormányzásának 
felelős feladatát. Nem tehetett mást, ezt kívánta a hatalom védelme. A gomba módra 
elszaporodott pártok ugyanis történelmi anakronizmusként vagy eleve az előretörő 
ellenforradalom leplezésére és támogatására jöttek létre vagy leplezőivé, támogatóivá 
váltak. A legújabb kori magyar történelem nagyon súlyos időszakában nem álltak a népi 
hatalom, az újjászervezett kormány, a konszolidálás mellé. Miközben a kommunista párt 
szakítani tudott múltjával, ezek a pártok legjobb esetben ott folytatták, ahol a felszaba- 
dulás utáni években jobboldaluk abbahagyni kényszerült. Politikai szembenállásukkal 
önmaguk felett mondták ki az ítéletet, önmagukat oszlatták fel. Csak azok, akik politikai 
emlékezetkiesésben szenvednek, feledkezhetnek meg e tényekről. Nem ennek a cikknek 
a feladata az sem, hogy elemezze, miért lenne viszont ma már újabb történelmi anakro- 
nizmus felvetni a többpártrendszerű politikai struktúra lehetőségét. 

Azt kell megvizsgálnunk, hogy ha már ilyen helyzet alakult ki történelmileg, miként 
érvényesülhet a demokrácia az egypártrendszer körülményei között, és különösképpen 
a párt miként képes megfelelni hivatásának és rendeltetésének. 

Mielőtt a téma taglalására rátérnénk, meg kell említeni azt is, hogy a pártok száma 

a kapitalista rendszerben sem meghatározó a társadalom állapotát és jellegét tekintve. 
Volt és van kapitalista ország, ahol több politikai párt tevékenykedik, mégsem beszélhe- 
tünk a demokrácia magas szintjéről, amint a Horthy-rendszerről is elvakult szűklátókó- 
rűség lenne azt állítani, hogy demokratikus volt. Volt és van továbbá kapitalista ország, 
ahol ténylegesen csak két párt váltógazdálkodásáról beszélhetünk, mégis ezekben az 
országokban fejlődött ki a legteljesebben a polgári demokrácia. 

Ne tagadjuk, a többpártrendszerű polgári demokráciák sok tekintetben demokratiku- 
sabbnak tűnnek, mint a szocializmusban megvalósuló demokrácia. Bizonyos, hogy 
tanulni is lehet belőlük, de látványosságuk sok mindent elfed, félrevezető. Van-e történe- 
tesen a magántulajdonra épülő polgári demokráciák közül egy is, amely lehetővé tenné, 
hogy a dolgozók döntsék el, ki álljon vagy kik álljanak a gyár, a vállalat, az intézmény 
élén? Pedig az emberek életében mégiscsak az a meghatározó, hogy ott mi történik, ahol 
az élet alapvető tevékenysége folyik, ahol eldől a társadalom s az egyén anyagi helyzete, 
megélhetése, sorsa. 

Eljutottunk tehát a kérdéshez: ha nem a pártok számától függ egy társadalmi rendszer 
demokratikus működése, akkor mitől? A pártok száma és tevékenységük jellege megha- 
tározott országban és időszakban kétségkívül nem elhanyagolható, fontos tényező. 
Szokás arra is hivatkozni, hogy a demokrácia mértéke attól függ, kinek a kezében van 
a hatalom - ez valóban meghatározó tényező, de még nem minden. Egyszerre láthatjuk 
az egy ugyanazon kizsákmányoló hatalomra épülő demokratikus és despotikus államot. 
Az azonos hatalmi jellegű szocialista országokban is eltérő a demokrácia jellege, mértéke, 
megvalósulási módja. 

Félreértés ne essék: végső fokon azonban a demokrácia alapvető kérdése mégiscsak 
az, hogy kié a hatalom. Csupán a politikai széplelkek hihetik, hogy létezik vegytiszta 
demokrácia. Az emberiség történetének minden egyes demokratikus berendezkedése 
— bárhol és bármikor jött is létre -— valakik demokráciája volt valakik ellenében. Eddig 
kivétel nélkül minden demokrácia osztálytartalmú volt. Azt, hogy kinek és milyen 
mértékben volt demokrácia, végső soron mindig az döntötte el, hogy kinek a kezében 
összpontosult a hatalom. Ez így volt és így van ma is: nálunk is, , odaát" is. A fogalom 
eredeti és szó szerinti értelmének megfelelő néphatalmat a szocializmus valósította meg 
a legteljesebben. 

Az, hogy milyen lesz az osztály nélküli, kommunista társadalmak politikai rendszere 
— a jövő kérdése, amelyre ma nem és nem nekünk kell válaszolnunk. Meddő dolog lenne 
azon merengeni, hogy akkor mi lesz. Mert kérdés az volna. Vajon meghozza-e az idő, 
hogy a közélet akár legmagasabb tisztségeiben való részvétel nyíltan bevallható életcél 
lehessen. Vagy, hogy a közéleti ember teljes politikai és anyagi biztonsággal ideiglenesen 
vagy tartósan visszavonulhasson, s főleg legyen hová visszavonulnia. Semmilyen vonat- 
kozásban ne legyen bukott ember, ne tekintsék annak sem környezetében, sem hivatalo- 
san. Ez utóbbit - azt hiszem, senki sem vitatja — jó lenne mihamarább intézményesen 
megoldani. De térjünk vissza eredeti témánkhoz: hasznosabb azt vizsgálgatni, mi volt 
és még inkább azt, hogy mi van. 

Alapvető kérdés — úgy tűnik -— az, hogy a társadalom különböző rétegeinek eltérő 
érdekei hogyan kerülnek felszínre, s ami a legfontosabb, miként érvényesülnek. Mindez 
ugyanis sokféleképpen történhet vagy fordítsuk visszájára, sokféle ok miatt nem valósul- 
hat meg. 


Nézzük meg ezek után, hogy mi a helyzet nálunk, e tekintetben. A társadalom demokra- 
tikus működésének egy szocialista országban mindenekelőtt az a feltétele, hogy a párt 

ismerje fel és ismerje el: a szocialista társadalom erősen rétegződött — különösen az 
átmeneti korszakban, amelyben a legtöbb szocialista ország ma is tart —, s a társadalom- 
ban sokféle belső érdek létezik, ellentmondások és ellentétek feszülnek. Az MSZMP ezt 


a tényt felismerte, és elismeri, társadalmi szinten képviseli. A legutóbbi harminc év . 


politikájának egyik legfontosabb elve és gyakorlata, hogy a párt a szocializmus belső 
ellentmondásait igyekszik feltárni és érvényesülésüket tudatosan befolyásolni. Ez sem 
egyik napról a másikra történt. Érdemes figyelemmel kísérni, hogy az MSZMP tevékeny- 
ségében miként alakult ki fokozatosan s vált egyre egyértelműbbé és teljessé az olyan 
érdekekre épülő politika elve és gyakorlata, amelyben nem tűnik el az egyén és a csoport 
a társadalomszintű integrációban. 

Rendkívül fontos volt ezt a politika egyik alapelvévé tenni, mert az ellentmondások 
megléte, az érdekek különbözősége egyúttal belső erő is. Ha rosszul használjuk fel, 
elszabadul, károkat okoz, mint nálunk 1956-ban, de ha okosan, jól hasznosítjuk a belőle 
fakadó társadalmi energiát, akkor előrehajtó erő. 

Egy honi teoretikus a közelmúltban rendszerünk demokratikus állapotát vizsgálva az 
iméntiekkel ellentétben azt fejtegette, hogy a jelenlegi politikai struktúra nem teszi 
lehetővé a különböző érdekek és nézetek nyilt és demokratikusan ellenőrizhető megütkö- 
zését. Szélsőséges és megalapozatlan vélemény ez. Nem hiszem, hogy például a tömeg- 
kommunikációt ki lehetne zárni a politikai struktúrából. S ki vonná kétségbe, hogy a 
legutóbbi években éppen általa a legszélesebb nyilvánosság előtt folyt vita a gazdaságirá- 
nyítás reformjának minden lehetséges változatáról, olykor meg is hökkentve a közvéle- 
ményt az éles fogalmazással. 

Hogy nem tökéletes az, ami van — senki sem tagadja. De az idézett minősítés alkalmat- 
lan arra, hogy elfogadható, reális kiindulópont lehessen a helyzet és a tennivalók valósá- 
gos felméréséhez és kijelöléséhez. Mert tenni- és javítanivaló van bőven. Még nem 
valósult meg igazán, hogy például a rendkívül fontos káderügyekben, személyi kérdések 
megítélésében minimálisra csökkenjék a bürokrácia, a szubjektivizmus, az emberek 
valóban a munkájuk és magatartásuk alapján méressenek meg, s ott és azok döntsenek 
róluk, ahol és akik legjobban ismerik őket; a tehetség versenyezhessen a tehetséggel, a 
rátermettség a rátermettséggel. Nagy feladat az is, hogy megteremtsük az igazi és valódi 
helyi demokráciát, az önkormányzatot, a mindennapok demokráciáját. 

Hogyan érvényesüljenek az elvek a gyakorlatban? Melyik az a fórum, amelyen kifeje- 
zésre juthatnak a társadalom rétegérdekei? A Magyar Népköztársaságban mind állami, 
mind társadalmi vonalon a politikai intézmények egész hálózata alakult ki, amely átfogja 
az egész társadalmat, annak minden osztályát, rétegét, s lehetővé teszi az állampolgárok 
millióinak közvetlen vagy közvetett részvételét a szűkebb vagy tágabb életkörülményeik, 
munkaközösségük, pátriájuk közös dolgainak alakításában. Hosszasan lehetne szólni 
arról a sajátos és fontos szerepről, amelyet az MSZMP demokratikus politikájában a 
szakszervezeti és a hazafiasnépíront-mozgalom, az ifjúsági szövetség a párt törekvéseinek 
megfelelően - különösen az utóbbi időben — mind nagyobb mértékben betölt. 

Feladatunk vizsgálni, hogy a párt miért és miként képes más pártok nélkül megfelelni 
a demokratikus követelményeknek az egypártrendszer körülményei között; miként képes 
kifejezni legmagasabb szinten az egész társadalom demokratikus voltát? Ez a nehezebb, 
összetettebb kérdés. Politikai intézményrendszerünkben a párt választott testületei azok 
a fórumok - a kongresszustól a pártvezetőségekig -, ahol negyven éve, egyes időszakok- 
ban ugyan nem kielégítően, a legmagasabb politikai szinten kifejezésre juthat a társada- 
lom egészét érintő minden alapvető kérdés. 

A kormányzó párt rendeltetésének megfelelő kommunista párt - ellentétben az egyes 
rétegeket tömörítő és azok érdekeit kifejezésre juttató polgári vagy rétegpártokkal — az 
egész társadalom érdekeit képviseli. Ez természetesen nem jelenti azt, hogy a párton belül 
van vagy lehet egy-egy társadalmi rétegnek megnevezett képviselője. Senkinek sem kell 
ugyanakkor megtagadnia, hogy milyen szociális környezetből jött, milyen réteghez 


6 KATONA ISTVÁN 


tartozik, s onnan milyen élettapasztalatokat hozott magával, s milyen mértékben ismeri 
annak a rétegnek a problémáját. Ezeknek hangot adhat, és hangot is kell adnia. Így van 
ez a párt legfelsőbb testületeiben is. Ily módon a testületek tagjai szükségképpen megjele- 
nítenek területi, réteg-, foglalkozási szempontokat, érdekeket. Ez önmagában természe- 
tes. Miközben figyelni kell az egyes rétegek érdekeire, ügyelni kell arra is, hogy a 
döntésekben ezek ne a társadalmi érdekek ellenére érvényesüljenek. Mert ha ez történik, 
eltorzulhat a párt politikája. 

A szocialista társadalomban arra kell törekedni, hogy az érdekek lehetőleg ne spontán 
módon, hanem szükség szerint szabályozott rendben érvényesüljenek. Könnyen végig- 
gondolható és belátható, hogy ha valami az egész társadalomnak rossz, az nem lehet 
tartósan jó a kisebb közösségeknek, ami viszont rossz ezeknek, az nem lehet jó az 
egyéneknek sem. A háztáji gazdaságokban azért találhatják meg a számításukat az 
emberek, mert termelési és értékesítési biztonságukat szavatolja a mögöttük levő szocia- 
lista mezőgazdasági nagyüzem, a termelőszövetkezetek, az állami gazdaságok egységes 
rendszere. Ezért a társadalmi érdekeknek az egyéni érdekek érvényesülésén keresztül kell 
kifejezésre jutniuk. Ha ez utóbbiak ellentétbe kerülnek egymással, mindig a magasabb 
szintű érdek érvényesüljön: egyénivel szemben a csoport-, a csoportéval szemben a 
társadalmi érdeknek van prioritása. 

A pártdemokrácia megvalósulásának mikéntje nem egyszer és mindenkorra adott. Sok 
mindentől függ, hogy mikor, milyen mértékben, hogyan érvényesül. Objektíve és szub- 
jektíve az az általános politikai helyzet, körülmény határozza meg, amelyben a párt 
tevékenykedik. Azt is mondhatjuk, amilyen a párt általános politikája, munkastílusa, 
olyan a párt demokráciája, és ez megfordítva is igaz. Természetes, hogy másként érvénye- 
sül a demokrácia a föld alá kényszerített, illegálisan tevékenykedő pártban, másként egy 
legális pártban és megint másként — mint a mi pártunk esetében is -, amikor nemcsak 
legális, hanem kormányzó, sőt egyetlen pártként is tevékenykedik. 

Az illegalitásban a párt létének, a párttagok életének védelme a tűzzel-vassal rájuk 
törő, őket életre-halálra üldöző osztályellenséggel szemben kevés lehetőséget nyújt a 
demokrácia érvényesülésére. Inkább a centralizáltság, a kis harci közösségekre jellemző 
szigor határozza meg a tevékenység jellegét. A legális — különösen a kormányzó - pártnál 
létkérdés, hogy a társadalom minél szélesebb rétegeivel, minél nagyobb tömegekkel 
tartson szoros kapcsolatot. Az illegális párt csak résnyire nyithatja a demokrácia ajtaját, 
a legális és kormányzó pártnak ki kell tárnia, amennyire csak lehet. 

Pártunk demokratikus voltának fejlődése is megfigyelhető annak megfelelően, hogy 
milyen volt az adott helyzet, amelyben tevékenykedett, milyen volt a párt általános 
politikája és munkastílusa. A tényezők közül nem szabad kihagyni azt a nem lebecsülhe- 
tő szubjektív tényt sem, hogy mikor és személy szerint kik határozhatták meg, befolyá- 
solhatták — személyiségük vonásait is rányomva - a párt munkastílusát, a demokrácia " 
érvényesülését. 


Az 1918 novemberében megalakult magyar kommunista párt átvett mozgalmi hagyo- 
mányokat az akkor már több évtizede tevékenykedő szociáldemokrata párttól, s ott állt 
előtte a lenini típusú párt felépítésének célja és példája. Aligha juthatott a párt megalapi- 
tóinak sok ideje arra — és igazságtalanság lenne számon kérni tőlük -, hogy hosszasan 
tűnödjenek a párt felépítésének jellegén és bíbelődjenek annak centrális vagy demokrau- 
kus felépítésével. A történelmi helyzet nem adott erre időt — azonban demokratikussá 
tette a pártot. A polgári demokratikus forradalomnak nem lehetett volna az élére állni, 
nem lehetett volna átvenni és fokozni lendületét, a Magyar Tanácsköztársaságot megte- 
remteni, az első magyar proletárdiktatúrát kivívni, ha nem demokratikus a párt. A törte- 
nelem azonban, mint ismeretes, akkor csak kilenc hónapot adott a magyar kommunis- 

táknak arra, hogy megalapozzák és kiépítsék új típusú centralizált és egyúttal demokrati- 
kus pártjukat. Ez, bármilyen mércével mérjük is, kevés, nagyon kevés idő. 

Ezt a rövid időszakot a párt majdnem teljes fizikai megsemmisítése, majd több mint 
negyedszázadon át tartó illegalitása és az a történelmileg meghatározott sajátos helyzet 
követte, amelyben egyaránt voltak mély- és csúcspontok a párt belső élete szempontjá- 
ból. Amint említettük. az illegalitás szigorú törvényei eleve nem kedveznek a demokrati- 

"kus módszereknek. Hozzájárult ehhez, hogy a mi pártunk sem tudta kikerülni azt a 
veszélyt, amely a hasonló helyzetbe került szervezetekre leselkedik. A vereség miatti 
elkeseredettség, okainak eltérő megítélése, az adott történelmi helyzet és a belőle adódó 
feladatok értékelése megengedhetetlen frakcióharcokhoz vezetett. Bármelyikük oldalán 
volt is adott kérdésben az igazság, létezésük semmiképpen sem használt a párton belüli 
demokratikus módszerek kialakulásának és fejlődésének. 

A nemzetközi kommunista mozgalomra abban az időben jellemző irányítási mód - 
amely a Kommunista Internacionálé tevékenységében fejeződött ki, ennek pozitív voná- 
sai ellenére is - ugyancsak nem a kedvező tényezők közé tartozott. Ide kell sorolni többek 
között azt a kényszerű körülményt, hogy a pártnak olykor három vezetősége is volt, a 
hazai mellett egyszer Bécsben, máskor Prágában, Moszkvában. Azt is mondhatnánk, 
hogy a pártnak alig maradt ideje és lehetősége, hogy azt a kevéske demokratikus 
hagyományt, amelyet örökölt, megőrizze; arra pedig végképp nem jutott ideje és lehető- 
sége, hogy kiegészítse a bolsevik típusú párt újonnan kialakítandó demokratikus mód- 
szereivel. 

Hiba lenne mindebből azt a következtetést levonni, hogy a demokratikus módszerek 
tekintetében a párt teljesen tapasztalatlanul érkezett el 1944 őszéhez, a legalitás vissza- 
nyerésének időpontjához. A kommunistáknak módjuk volt a demokratikus módszerek 
tapasztalására a szociáldemokrata szervezetekben, a szakszervezetekben és egyéb legális 
munkásszervezetekben végzett munkájuk közben abban az időszakban, amikor működ- 
hetett a párt legális szervezete, a Magyarországi Szocialista Munkáspárt, vagy amikor 
a Békepárt keresett utat olyanokhoz is, akiket a kommunista célok még nem nyertek 
meg, de a Hitler-fasizmus, a második világháború elleni fellépés több kérdésben közös 
nevezőre hozhatott a kommunistákkal. 

1944 őszén az 1918-hoz hasonló helyzet állt elő; ezt azzal a megszorítással jelenthetjük 
ki, hogy a történelemben soha nem ismétlődhetnek meg az események. Mindkét időpont- 
ban a párt előtt rengeteg feladat tornyosult, amelyet csak úgy oldhatott meg, ha tömeg- 
pártként, demokratikus eszközökkel a lehető legszélesebb tömegekhez jut el. Ezek a lázas 
cselekvés hetei, hónapjai, évei voltak, és 1948-ig tartottak. Erre az időszakra esik a 
háború ütötte sebek begyógyítása, az ország talpra állítása, a földosztás, az államosítás, 
a kulturális forradalom megindítása, az új demokratikus állam megteremtése. Ilyen és 
ehhez hasonló nagyszerű, csak történelmi mércével mérhető feladatok álltak a párt, a nép 
előtt. 

A párton belüli életet és a közéletet is a demokratikus pezsgés, a jótékony lelkesedés 
jellemezte. Azután, sajnos, a mi pártunkat is elérte akommunizmus Lenin által diagnosz- 
tizált gyermekbetegsége: a , baloldaliság". Amilyen mértékben terjedt a kórokozó, a 
szektásság, a dogmatizmus, a kommunista dölyfből, a hatalmi szerep rossz értelmezésé- 
ből táplálkozó voluntarizmus és szubjektivizmus, úgy halmozódtak egymásra a hibák és 
a bűnök, úgy halványultak el a pártban és a párton kívül a demokrácia fényei. Ezek a 
felszabadulás utáni rövid években éppen csak kigyúltak, és máris kihunytak. A revizio- 
nisták, a jobboldali opportunisták — hiába tűnt úgy, hogy a szektássággal, a dogmatiz- 
mussal szemben a kibontakozást, a demokratikus utat képviselik és mutatják — valójá- 
ban, amint azt a tragikusra fordult események kétségbevonhatatlanul bebizonyították, 
ugyanúgy frakciós érdekeket képviseltek, mint a szektás-dogmatikus csoport. Megtanul- 
hattuk az eseményekből, hogy a kommunista párton belül a frakció nem a demokrácia, 
hanem a pártegység hiányának jele — és a párt veszte. A frakció nem pusztán nézetcso- 

port, hanem szervezett tömörülés, amely nem tűr ellenvéleményt, megbontja az egységet. 
Egyszer s mindenkorra szóló tanulság ez. A demokratikus centralizmus elvén alapuló, 
lenini típusú párt nem tűrhet meg magában frakciókat. Mindez azonban nem jelenti azt, 
hogy a pártban nem lehetnek véleménykülönbségek. Sőt szükségszerűek a viták, amelyek 
előreviszik a pártot, általuk edződik a párt cselekvőképessége. 

Talán itt helyénvaló érinteni a munkásmozgalom évtizedek óta tartó és valószínűleg 
még sokáig véget nem érő vitáját, hogy melyik demokratikusabb: a kommunista vagy 
a szociáldemokrata típusú párt. Az egyikre — a kommunista pártra — azt mondják, 
kaszárnya, a másikra - a szociáldemokrata pártra — azt mondják, vitaklub. Az igazság 
és a lényeg az, hogy mindkét munkáspárt demokratikus — csak a maga módján. Politikai 
megítélés dolga, hogy ki melyiket választja, a demokratikus centralizmusra épülő, a 
frakciókat kizáró vagy a frakciózást is megengedő, sőt az irányzatok létezését a demokrá- 
cia fő kritériumának tekintő pártot. 

Mindezek után érthető, hogy azoknak, akik harminc évvel ezelőtt újjászervezték a 
pártot, válaszolniuk kellett arra a kérdésre is, hogy milyen típusú pártot szerveznek újjá. 
Mint ismeretes, a demokratikus centralizmus alapján szervezett, lenini típusú, egységes 
munkáspárt mellett döntöttek, rendezve egyszer és mindenkorra a kommunisták és a 
szociáldemokraták politikai és ideológiai egységét és egyenjogúságát. A párt újjászerve- 
zőinek egyik legfontosabb feladata az volt, hogy a párt életében helyreállítsák a lenini 
normákat, elősegítsék a demokratikus centralizmus hiánytalan érvényesülését, visszaál- 
lítsák jogaiba a párt választott testületeit minden szinten. Szimbolikusnak is fel lehet 
fogni azt a többnapos vitát, amelyben a párt fő politikai irányvonalát alapjaiban mind- 
máig meghatározó 1956. decemberi határozat megszületett. Kádár János maga 15 el- 
mondja, hogy akkor még nem lehetett beszélni túlzottan nagy egységről sok fontos 
kérdés megítélésében. Mégis -— talán éppen az alapos vita következtében — időt álló, 
egyértelmű, világos határozat született, olyan, amelynek egyetlen alapvető megállapítása 
sem szorult azóta kiigazításra. 

A legutóbbi harminc év belpolitikai életének egyik jellemző vonása, hogy a párt 
vezetősége mindvégig nagy figyelmet fordított mind a párton belüli, mind a közéleti 
demokrácia fejlesztésére. Természetesen erre a több mint negyedszázadra sem az a 
jellemző, hogy a demokrácia minden időszakban egyforma súllyal esett latba. Érthető, 
hogy 1956 őszén és 1957 tavaszán a figyelem a hatalom megvédésére és megerősítésére 
összpontosult. A legidőszerűbb és legfontosabb politikai, gazdasági feladatok elvégzése 
után azonban rögtön az államélet és a szocialista demokrácia fejlesztése került előtérbe. 
Már a hatvanas-hetvenes években számos intézkedés történt a párton belüli és a közéleti 
demokrácia erősítésére. Az 1968-as esztendő nemcsak a gazdaság irányítása szempontja- 
ból minősült jelentősnek; egyben új vezetési stílus kezdete is volt. A gazdaságirányítás 
új rendje ugyanis a politikai vezetés számára is újabb követelményeket támasztott, új 
feltételeket teremtett. Növekedett a helyi szervek, intézmények politikai hatásköre, 
szerepe és fontossága is. A húsz évvel ezelőtt bevezetett új gazdaságirányítási rendszerrel 
a politikai demokrácia fejlődésének alapjait vetettük meg a gazdaságban. Téglát téglára 
rakva. a demokrácia építményén a nyolcvanas évek elején született meg a Központi 
Bizottság határozata a munkarendjéről és munkamódszeréről, valamint a választási 
rendszer továbbfejlesztéséről. 


A demokrácia ma is belpolitikánk központi témája. Nem egyszerüen azért, mert a 
demokrácia szocialista rendszerünk lényegi vonása. Hanem azért is, mert demokratikus 
közélet nélkül nem tudnánk megoldani az előttünk álló nagy feladatokat. E célból a 
legutóbbi években is számos párt- és állami intézkedés történt. Van mire hivatkozni. 
Érdemes utalni az új választási rendszerre, amely most már nemcsak lehetővé, hanem 

kötelezővé is teszi a több jelölt állítását; az országgyűlés és a kormány hatáskörének 
pontosabb körülírására, felelősségük növelésére, tevékenységük nagyobb nyilvánosságá- 
ra; a tanácsok, a helyi önkormányzati szervek politikai hatáskörének, anyagi lehetőségei- 
nek növelésére; a tisztségek betöltésénél a pályázati rendszer kiszélesítésére; a vállalati 
tanácsok és vezetőségek intézményének létrehozására, ami által több tízezer ember jutott 
új és ténylegesen demokratikus lehetőséghez; és még sok más szervezeti intézkedést 
említhetnénk. Ezekről szólva meg kell jegyezni valamit. 

Amilyen politikai naivitás lenne azt hinni, hogy a kitűzött nagy célok, a gazdasági 
életben tervezett mélyreható változások elérhetők és megvalósíthatók a politikai intéz- 
mények fejlesztése nélkül, éppoly politikai naivitás azt gondolni, hogy az utóbbiak 
korszerűsítése a politikai rendszer gyökeres megváltoztatását jelentheti. Azért kell szólni 
erről, mert manapság divatos a politikai struktúra, úgymond, megváltoztatásáról rébu- 
szokban, homályosan, sokat sejtetően beszélni. Jobban használna az ügynek, ha minden- 
ki egyértelműen kimondaná, hogy mire gondol, amikor a politikai struktúra megváltoz- 
tatása mellett szól. 

Világosan meg kell mondani, hogy a fejlődés során gazdagodó társadalmi gyakorlat 
egy percre sem teheti kétségessé a párt vezető szerepét, nem szoríthatja ki a politikai 
folyamatok vezérléséből, nem jelentheti a politikai intézményrendszer alapvető átrende- 
zését, a hatalom újrafelosztását. A párt fog vezetni a jövőben is, csak másképpen; a 
szocialista állam fog irányítani a jövőben is, csak másképpen; demokráciánk szélesedik 
és bővül, de szocialista jellegű lesz a jövőben is. A politikai vezetés módszerét és stílusát 
fejlesztjük tovább a szükséges és megengedhető mértékben. 

Egyúttal látni kell, hogy a jelek szerint a demokratikus változások nehezen bontakoz- 
nak ki, ütköznek a teljes stabilitásra való törekvéssel. Tartja magát és utóvédharcokat 
folytat az a gyakorlat és a vele járó felfogás, amely az alapszinteken sem viseli el a 
gyorsabb változásokat, az összeütközéseket. Érvényes ez a politikai szervezetek belső 
viszonyaira és gazdaságra egyaránt. Ezért is nagy a jelentősége annak, hogy a párt . 
szervezeteiben élő, valóságos viták legyenek azokról a feladatokról, körülményekről, 
amelyek meghatározzák a fejlődés folyamatait, és azokról a személyekről, akik befolyá- 
solják azokat. Az elavulttól, a működésképtelentől, a visszahúzótól haladéktalanul meg 
kell szabadulni. Ez a párt felelőssége. 


A párt mindig vallotta, hogy a demokrácia olyan a közéletben, amilyen a pártban. Ez 
azt fejezi ki, hogy a mi rendszerünkben alapvetően és mindenekelőtt a pártban kell 
megvalósítani a demokráciát, és amilyen mértékben ott megvalósul, olyan mértékben hat 
ki a közéletre. Ezért érthető, hogy a párt vezetése ma nagy figyelmet fordít a párton belüli 
demokráciára, fejlesztésére. Ennek az álláspontnak és magatartásnak a helyességét saját 
történelmi tapasztalataink is igazolják, a törekvést pedig jól kifejezi a XIII. kongresszus 
határozata, amely nyomatékkal hívta fel a figyelmet a párton belüli demokrácia fejleszté- 
sének fontosságára. 

A kongresszust követően az új Központi Bizottság ismételten áttekintette a választott 
testületek munkamódszerére vonatkozó határozatát. A múlt év őszén a Központi Bizott- 
ság A párton belüli demokrácia fejlesztése címmel országos tanácskozást rendezett, 
amelyen elméleti és gyakorlati szakemberek bevonásával vizsgálta, hogy milyen módon " 
lehet és szükséges a jelenlegi helyzetben fejleszteni a demokráciát. A párton belül is 
lehetővé vált a többes jelölés; két megyei pártbizottság két jelölt közül választotta meg 
az első titkárt. A párton belüli demokrácia a demokrácia sajátos formája, mert a 
demokratikus centralizmus révén fejeződik ki és jut érvényre. A demokratikusan hozott 
határozatok végrehajtása és érvényesítése a centralizmus révén valósul meg. Ebben van 
a kommunista pártok ereje. De csak addig, amíg a demokrácia és a centralizmus 

egymással összhangban van. A kettő nem ellentéte egymásnak, egymás nélkül, szétvá- 
lasztva értelmetlenné válnak a párt számára. jö 

Az egypártrendszerű politikai intézményrendszerben a demokrácia csak akkor való- 
sulhat meg, ha minden nézet, vélemény, javaslat, észrevétel olyan fórum elé kerülhet, 
ahol érdemben tud hatni és választ kapni, ahogyan az a több párt létezése mellett 
megtörténhetne. Ennek viszont feltételei vannak. 

A demokrácia: egyenjogúság és függetlenség. Enélkül még beszélni sem lehet róla. Ezért 
a párt három évtizeddel ezelőtti újjászervezésekor az egyik legfontosabb lépés egy lenini 
elv helyreállítása, a párt tagjainak egyenjogúsítása volt. A párt különböző testületei 
azóta is szigorúan őrködnek e fontos elv betartásán, és saját tevékenységüket is ennek 
szem előtt tartásával végzik. Külön kiemelendő, hogy a vezetőtestület tagjai egzisztenciá- 
lisan nem lehetnek függő viszonyban a végrehajtó szervektől, és egzisztenciájukat érintő 
ügyekben csak választott testület dönthet. — 

A demokrácia: a gondolat és véleménynyilvánítás szabadsága. Nem jó, ha a párt tagsága 
és testületei eldöntött javaslatokról szavaznak. A párton belüli demokratikus vitáknak 
a legutóbbi három évtized minden jelentős társadalmi-gazdasági kérdésének eldöntésé- 
ben nagy szerepe volt. Nagy, párton belüli, esetenként országos társadalmi vitákban 
alakultak ki az álláspontok az 1956 után követendő politikáról, a mezőgazdaság átszer- 
vezéséről, a szocializmus építésének üteméről, a gazdaság irányításának korszerűsítésé- 
ről, a demokrácia fejlesztéséről. Az egész közvélemény előtt zajlanak az eszmecserék a 
mai időszerű feladatokról. Mégis hányszor előfordul ma, hogy megrettenünk és a hatal- 
mat féltjük a szokatlan gondolattól, addig nem hallott véleménytől. Kívánatos lenne 
szakítani azzal a szokással, hogy minden eltérő véleményben eleve rossz szándékot 
véljünk felfedezni. Különösen napjainkban fontos ez, amikor mernünk kell az elképzel- 
hetetlent is elképzelni. 

Gyakran hallani, hogy a párt nem vitaklub. Ez igaz. De ennek ürügyén nem szabad 
az emberekbe fojtani a szót vagy elvenni kedvüket a vitatkozástól. Ám a demokrácia nem 
tűri el a partvonalon kívüli bekiabálást sem. Aki a , kibicnek semmi sem drága" alapon 
kéri a bebocsátást a demokrácia falai mögé, az nem számíthat tárt kapukra. A közösségi 
szemlélet, a közösségért, a közös ügyért érzett felelősség a demokrácia kritériuma. 

Demokrácia: nyíltság , őszinteség, kritikus, önkritikus szellem. Pártunk saját tapasztala- 
taiból tudja, hogy érdemes, kifizetődő ezekhez az elvekhez ragaszkodni. A fejlődést 
lassítja, az előrelépés lehetőségei szűkülnek, ha nem kielégítő a kritikai szellem a párton 
belül. Nem szabad kritikátlanul viszonyulni saját tetteinkhez, mert ez a csalóka tévedhe- 
tetlenség csapdáját állítja, amelybe könnyű besétálni. Nem lehet viszont ráfizetni, ha a 
kormányzó párt kellően kritikus és önkritikus, ahogy azt Lenin megkövetelte. Nincs 
szükség ellenzékre, ha a párt valóban önmaga legszigorúbb kritikusa. Azt hiszem, nem 
sok polgári párt lett volna képes olyan szigorú és mély önvizsgálatra, mint amilyenre 
pártunk 1956-ban vállalkozott, és képes is volt rá. 

A demokrácia: nyitottság. A párt nem tekinti magát orákulumnak, csalhatatlannak. 
Eszmei, ideológiai kérdésekben elismeri a sokszínűséget, de nem ismerheti el a pluraliz- 
must; kész azonban befogadni mindent, ami a marxizmus-leninizmus elméletét és gya- 
korlatát gazdagítja. Ez megfelel a tudományos szocializmus lényegének, természetének 
és módszerének. Hiszen a tudományos szocializmus nem a semmiből jött létre, hanem 
úgy, hogy kritikusan átvette az addigi tudományokból és tapasztalatokból mindazt. amit 
hasznosnak vélt és előremozdította a haladást. 

A demokrácia: szókimondás és bátorság. Mit érnek a demokratikus fórumok, mit 
érnek a demokratikus lehetőségek, ha azokkal nem élnek azok, akikért vannak. Ha a 
demokratikus fórum néma leventék, lapítók gyülekezete. Pusmogóké, akiknek legfeljebb 
a folyosón vagy a lépcsőházban van bátorságuk véleményt nyilvánítani. akkor ts ugy, 
hogy előzőleg kipuhatolják a másik véleményét, mert óvatos duhajok, semmit sein 
akarnak kockáztatni. A demokrácia tehát nemcsak lehetőség, hanem készség 15. 

A demokrácia: időigényes és hosszadalmas. De megéri. Utasításos rendszerrel, úgy- 
mond, , kézi vezérléssel" lehet rövidíteni az utat, meg lehet takarítani időt, de hosszú 
távon nem éri meg. A politikában is sokszor, ugyanúgy, mint az életben, a hosszabb út 
a rövidebb. Kifizetődőbb a téma alapos, ha kell, többszöri megvitatása, mindaddig, amíg 
nem egységes a tennivaló értelmezése. De mindez nem lehet ok és jogcím a véget nem 
érő vitatkozgatásra, a cselekvés halogatására. 

A demokrácia: cselekvés és szervezettség. Ebben van a párt belső demokráciájának 
ereje. Ha véget ért a vita, megszületett a döntés, akkor elérkezett a cselekvés ideje. Akkor 
már a közösen hozott határozatok végrehajtásán a sor. Most, a jelenlegi helyzetben is, 
amikor van már döntésünk a gazdasági irányítási rendszer továbbfejlesztésére — a to-— 
vábbi elmélkedés helyett már az erők összpontosításán, a tetteken a Sor. 

Egyáltalán nem lehet örülni annak, ha történetesen felelős politikai, gazdasági vezetők 
két évvel a legfelsőbb párt- és állami szinteken meghozott határozatok után, amikor 
minden erőt és figyelmet azok végrehajtására kellene összpontosítani, még mindig azon 
meditálnak - sőt olykor a nagy nyilvánosság előtt -, hogy ők mit hogyan értelmeznek 
a gazdaságiírányításunk továbbfejlesztésére hozott intézkedések közül; azt fejtegetik, 
hogy ők mit látnának helyesnek. Arról beszélnek, hogy mit kellene tenni, ahelyett, hogy 
amit kell, azt megtennék. Természetesen mindenkinek lehetnek kételyei, újabb ötletei, 
különösen az olyan gyorsan változó világban, mint a mai. De mindent a helyére kell tenni 
és mindenre a maga idején kerüljön sor. Most a cselekvés ideje van itt. 

A demokrácia: fegyelem és önuralom. Ha megszületett a határozat, senkinek sincs joga, 
hogy ezután nyilvánosan, nem pártfórumon az elfogadott határozattól eltérő álláspontot 
képviseljen. Fenntartásait — miközben köteles a párt vonalához tartani magát és a 
határozatait végrehajtani — csak pártfórumok előtt teheti szóvá és képviselheti. Megen- 
gedhetetlenül politizál, kárt okoz és bomlasztja a párt egységét az, aki másképpen 
cselekszik. Emberileg megérthető, mert csábító dolog a különvélemény képviseletében 
tetszelegni, eredeti gondolkodóként feltűnni. De politikailag elfogadhatatlan, mert nincs 
másról szó, mint arról, hogy az illető nem veti magát alá a párttagként önként vállalt 
fegyelemnek, nincs kellő önuralma, hiúsága, egyéni ambíciója fontosabb neki, mint a 
párt önként vállalt fegyelme. Eszébe sem jut, hogy ha mindenki így cselekedne, mi lenne 
a párt egységével, mivé lenne a párt. 

A demokrácia: egyéni felelősség. Az egyénnek felelősséget kell éreznie a közösségért, 
a demokrácia nem ment fel az egyéni felelősség alól. Nem kis feladat a helyes összhang 
megtalálása, mert a rosszul értelmezett demokrácia könnyen fügefalevél lehet, amely 
elrejti az egyéni felelősséget. Ez leginkább a , kollektív döntés — egyéni felelősség" helyes 
elvének helytelen gyakorlati alkalmazásakor figyelhető meg. A kollektív döntés elve 
ugyanis elfeledtetheti, hogy a döntés előterjesztésében és meghozatalában mégiscsak 
, valakinek" vagy , valakiknek" az egyéni befolyása is érvényesül, hiszen a párt sem arc 
nélküli, , láthatatlan" emberek gyülekezete. És ha a kollektíven hozott döntés hibásnak 
bizonyul? Akkor, olykor a kollektíva rosszul értelmezett önbecsülése nem engedi meg, 
hogy a kollektíva előtt személy szerint feleljenek javaslatukért azok, akik a kollektívát 
döntésében meghatározóan befolyásolták. Ez a demokrácia és a kollektív vezetés nagyon 
romantikus felfogása. Ami veszélyeket hordoz, mert felelőtlenséget szül a testületek 
mögé bújtatott felelőtlenség. Az érdemek sem személytelenek, így a tévedések sem 
oldódhatnak fel a névtelenségben. A demokrácia nem lehet senki számára menlevél. 

Még inkább szembeötlik az, ha a demokratikusan, kollektíven hozott döntést a testület 
tagja, a vezető nem vagy rosszul hajtja végre. Ha úgy tesz, hogy egyetért a döntéssel, talán 
még bólogat is hozzá, aztán úgy cselekszik, mintha ott sem lett volna a feladatok 
demokratikus elfogadásánál. De tételezzük fel a jobbik esetet, hogy nem képes, nem 
alkalmas végrehajtani a feladatot, bár az ügy szempontjából ez sem nevezhető jobbnak. 
Mindkettő jóvátehetetlen károkat okoz a pártnak, a környezetnek, végső soron a társa- 
dalom egészének is. És mi van ilyenkor? Az illető személyeknek ilyen esetekben fel kellene 

állniok és azt mondaniok, hogy nem hajlandók a határozatot végrehajtani, vagy — úgy 
érzik - nem alkalmasak a végrehajtásra. Nem valószínű, hogy túl sok ilyen eset előfordult 
volna. De a közösség lássa kárát e gyakorlat hiányának? Egyetlen út marad ez esetben 
járható; a kollektívának kell a felelősséget megállapítania, és az illetőt vagy illetőket a 
megbízatásukból felmenteni, lehetőleg idejében. 

A demokrácia: tolerancia. Harminc esztendeje a párt politikájának sarkalatos elve ez. 
Tolerancia a párton belül és a párton kívül; tolerancia a nézetekkel, a képviselőikkel, a 
vitázókkal szemben. Hazánkban tágas a politika, a közélet játéktere. A párt most sem 
ennek szűkítésére, hanem a bővítésére törekszik. A politikai játéktérnek is van azonban 
partvonala, vannak partjelző zászlói. Igaz, találkozhatunk itthon is, külföldön is olya- 
nokkal, akik kétségbe szeretnék vonni a szocialista államnak azt a jogát — amely egyéb- 
ként kivétel nélkül minden jogállamnak szuverén belső ügye -, hogy a partvonalakat 
kijelölje. Ha van tolerancia, akkor határa is van. Ugyanúgy, mint a türelemnek. Ez a 
politika nyelvén: a szocialista haza, a nép tételes törvényekben is megfogalmazott érdeke. 

Ez a szemlélet határozza meg a párt viszonyát az ellenzékieskedő, az ellenzéki körök- 
ben megfogalmazódó, kijegecesedő nézetekhez, véleményekhez. Nem aszerint tesz kü- 
lönbséget, hogy ki mondja és milyen szándékkal, hanem az a fontos, hogy mit mond, 
használható-e a gondolat, figyelemre méltó-e a vélemény. (Egyértelmű és világos a párt 
álláspontja abban a kérdésben, hogy miként a frakciózást, úgy az ellenzékieskedést sem 
tartja megengedhető magatartásnak, szervezkedésnek a párton belül. Ezt szervezetileg 
is, politikailag is tiltja. Ezzel védi cselekvőképességét, eszmei tisztaságát.) 

Az ellenzék a párt számára politikai kérdés. Az ellenzék politikai fellépésére a párt 
politikai fellépéssel válaszol. Ha viszont az ellenzék túllépi a , Rubicont", a megengedhe- 
tő határt, akkor az már nem tolerancia kérdése, az ellenzék akkor már az állammal, 
jogrendjével, hatalmi intézményeivel kerül szembe. Senkinek sincs tehát oka meglepődni, 
ha netán a hatalom szigora sújtja. 


Eljutottunk a demokrácia megvalósulásának egyik alapvető problémájához: milyen 
intézményes garanciák vannak a demokrácia érvényesüléséhez? Nem elég a demokráciát 
deklarálni! Mondhatjuk napestig, hogy rendszerünk demokratikus, ha közben nincsenek 
meg érvényesülésének objektív és szubjektív, anyagi és szervezeti feltételei. Mert hiába 
van politikai lehetőség, ha nincs anyagi lehetőség, és megfordítva, hiába volnának meg 
az anyagi lehetőségek, ha politikai korlátok miatt nem lehet élni velük. A sokféle feltétel 
közül a személyi feltétel tűnik a legfontosabbnak. Ha van is igazság abban, hogy egy 
adott helyen olyan a demokrácia, amilyen a vezető, nem múlhat azon a demokrácia, 
hogy a párt-, állami, gazdasági és más fórumok élén álló személyek éppen demokratikus 
érzelműek-e vagy sem, természetüknél fogva készek-e, képesek-e az adott közösséget 
demokratikusan vezetni vagy sem. Nyilvánvaló, hogy a demokráciát nem lehet a vélet- 
lentől függővé tenni. A demokrácia megkívánja a közügyekben részt vevő emberek, a 
közéleti posztokon álló tisztségviselők mobilitását. Sokféle tapasztalat bizonyítja ugyan- 
is, hogy nem jó, ha a hatalom túlságosan sokáig és viszonylag kevés ember kezében 
összpontosul, bármelyik szinten. Ez eleve gátja lehet a szocialista demokrácia, a közéleti 
és párton belüli demokrácia kellő érvényesülésének. 

Az sem jó, ha valakinek túl sok közéleti funkciója van, mert ezáltal eleve leszűkül 
annak lehetősége, hogy új arcok, új tehetségek tűnjenek fel. Ugyanazok a személyek 
foglalják le tartósan a helyeket, elzárják a lehetőséget mások elől. Felmerül az a gondo- 
lat, hogy ilyen esetekben három eshetőség fordul elő. Vagy a funkció felesleges, vagy az 
azt betöltő személy felesleges a munkahelyén, vagy pedig a funkciók ugyan fontosak, a 
személyre is szükség van, de feladatait képtelen ellátni tisztességgel és érdemben. Ezért 

lépett fel nemegyszer pártunk a funkcióhalmozás ellen, s érdemes időnként feleleveníteni 
ezt a nagyon fontos állásfoglalást. 

Nem véletlen, hogy amióta az emberiség a demokráciát mint politikai intézményt 
feltalálta, azóta keresi a demokrácia önvédelmének és működésének intézményes garan- 
ciáit. A demokrácia keresi önvédelmének fontos eszközét, a védekezés módját a hatalom- 
ra törés, a hatalommal való visszaélés, a rossz egyéni ambíciók, a belterjesség ellen. 

Amit a polgári demokrácia a pártok vagy legalább két párt váltógazdálkodásával meg 
tud valósítani, hogy időközönként gendszeresen cserélődjenek a közéleti tisztségekben 
levők, azt a szocialista demokrácia is képes megoldani. Még az egypártrendszer körülmé- 
nyei közepette is többféle módszer kínálkozik erre. A mi pártunk most egyfajta intézményes 
megoldást választott, amikor a Központi Bizottság ez évi, 1986. márciusi ülésén a 
káderpolitikáról tárgyalva úgy döntött, hogy választott és kinevezett párt-, állami, 
tömegszervezeti vezetők meghatározott köre a jövőben csak két ciklusban tölthesse be 
ugyanazt a tisztséget, munkakört. Ez újabb bizonyítéka és biztosítéka a nagyobb demok- 
ráciára való törekvésnek. 

A nyugodt belpolitikai helyzet egyik feltétele annak, hogy a káderhelyzetben is stabili- 
tás legyen. Különösen 1956-ot követően, amikor a rendszer konszolidálása volt a fő 
feladat, pártunk erre törekedett. A Központi Bizottság ezzel a határozatával — amelyet 
feltételezhetően majd a XIV. kongresszus is meg fog erősíteni — nem ezt a stabilitást 
szakítja meg. A demokrácia lehetőségeit, az emberek esélyeit növeli, s a stabilitást a 
közéleti tisztségviselők kiszámítható, rendszeres intézményes cseréjével biztosítja. Újabb 
bizonyíték arra, hogy nem kell mindenért a kapitalista szomszédba menni: saját ügyeink- 
re van és található szocialista megoldás. 


A demokrácia megvalósulását az egypártrendszer körülményei között e helyütt elsősor- 
ban a párt oldaláról vizsgáltuk. Csak utaltunk rá, hogy a rendszer demokráciája számta- 
lan állami és társadalmi fórum, intézmény tevékeny közreműködésével valósul meg. 
A politikai intézmények egész hálózata fogja át a társadalmat, és egész rendszere műkö- 
dik, nyújt alkalmat arra, hogy a dolgozók tömegesen részt vegyenek a közügyekben. 

Ha utalásszerűen is, de említsük meg, hogy egyre fontosabbá fog válni a helyi demok- 
rácia működése, ami meghatározó a társadalom demokratikus fejlődésének folyamatára. 
Mert ezen a szinten érzik leginkább, a legközvetlenebbül az emberek azt, hogy van, lehet 
közük a dolgokhoz. Ha a demokratikus fórumok el vannak zárva előlük, ha nem 
mondhatnak véleményt, nem dönthetnek a hétköznapi, csak ott, helyileg elintézhető 
ügyekben, akkor az általános, országos demokrácia veszít a súlyából. Ezért is fontos, 
hogy a politikai intézmények, a párt szervezetei a lakóhelyen is ténylegesen töltsék be 
politikai, társadalmi hivatásukat. 

Két sommás következtetést vonhatunk le. Az egyik az, hogy a sokat emlegetett 
pluralizmusnak nem a pártok számában kell kifejeződnie, nem is abban nyilvánul meg 
igazán, hanem az érdekek sokféleségének, sokféle módon történő kifejezésre jutásában. 

A másik következtetés: a pártnak mint élcsapatnak az a feladata, hogy a sokféle 
érdeket szintetizálva kifejezze a társadalmilag helyes törekvéseket, a sokféle állami és 
társadalmi intézményt működésben tartsa, saját belső demokráciája jótékonyan kihas- 
son az egész közéletre, s ezáltal az egypártrendszer sajátos körülményei között megvaló- 
suljon, kifejezésre jusson, fejlődjön a szocialista rendszer lényegi vonása: a demokrácia. 


LUKÁCS JÓZSEF: 


Marxizmusról és vallásosságról párbeszéd közben 


Sajtónkban megélénkült az elméleti vita a vallás és marxizmus viszonyáról, illetve az 
elméleti párbeszédnek a gyakorlatba is áthajló kérdéseiről." Ez érthető: a fenyegetettség- 
nek abban az állapotában, amelybe a század végén az emberiség került s a magyar 
társadalom fejlődése belső nehézségeinek szaporodtával minden eddiginél jobban meg- 
növekedett a tudatos társadalmi és egyéni állásfoglalás jelentősége. S jóllehet az állam és 
az egyházak jó kapcsolata állja a megnehezült körülmények teherpróbáját is, sokan 
szükségesnek látják újra megvizsgálni egymáshoz (és ennek révén önmaguk szemléleté- 
nek alapkérdéseihez) való viszonyuk problémáit. Ugyanez a fokozódó érdeklődés nem- 
zetközi sikon is jelentkezik, amint ezt egyfelől a marxisták és hívők dialógusainak újabb 
élénkülése, másfelől a , felszabadulás teológiája" körül kibontakozott vita és a legutóbbi, 
a marxizmust élesen elítélő pápai enciklika tanúsítja. 

E kérdéseknek mindenekelőtt világnézeti, ideológiai és erkölcsi tétjük van, de vitatha- 
tatlan a szóban forgó problémák megválaszolásának eminens társadalmi, politikai jelen- 
tősége is. Az együttélés, együttműködés és az ezzel párhuzamosan folyó dialogikus vita 
a nemzeti egység konstitúciójának, erősítésének fontos eleme, szövetségi politikánk egyik 
pillére. E dialógus termékenysége természetesen főként mai fejlődési problémáink mé- 
lyebb, a másik fél nézeteit figyelembe vevő megválaszolásától függ. Ez lehet egyben 
annak próbája is, sikerül-e megőrizni azt, amit az Új Ember cikkírója kiemel: a párbeszé- 
det folytató felek szuverenitását? , és azt lényeges pontokon párosítani a közös gondok 
megoldására irányuló kooperációval. 

A viták - számos pozitívumuk mellett — azt tanúsítják, hogy akadnak félreértések, és 
nem mindig érvényesül a következetesség sem. Mindamellett sem a marxizmus elterjesz- 
tése, sem a dialógus szempontjából nem a polémia további tornyozását érezzük a 
legsürgetőbb feladatnak. Éppen a vitázók, esetünkben a marxizmus elméleti álláspontjá- 
nak elvszerű és a másik fél álláspontját is tekintetbe vevő kifejtése vezethet olyan 
párbeszédhez, amelyből a konstruktív cselekvés is adódik, és amely hitelesen tanúsítja 
azt is, hogy a hívőkkel való együttműködés nem holmi taktikai szükségszerűség, hanem 
elveinkből következik. 


Szekularizáció, vallásosság, marxizmus 


Elöljáróban vessünk egy futó pillantást társadalmunk mai világnézeti-ideológiai szinké- 
pére. 

Először: a szekularizáció előrehaladása világszerte magával hozta a tradicionális vallá- 
sosság számszerű csökkenését, a vallás közéleti-politikai szerepének erőteljes mérséklő- 

! Lásd egyebek között a Kritika és a Világosság című folyóirat hasábjain zajló vitákat 

2 Giczy György: Dialógusok útjain. Új ember, 1986., május 25. 4. old. 

dését, valamint a vallás kritikája, az ateizmus különböző formáinak eddig nem ismert 
méretű elterjedését. ? 

A szekularizáció folyamata azonban nem jelentette és — a korábbi prognózisoktól 
eltérően — valószínűleg a belátható jövőben sem jelenti a társadalom világnézeti pluralitá- 
sának megszüntét. A vallásosság különböző formáinak számottevő jelenlétével orszá- 
gunkban nemcsak átmenetileg, hanem tartósan, hosszabb távon is számolnunk kell. 

Másodszor: a szekularizáció maga is egyenlőtlenül fejlődő folyamat — érvényesülése 
objektív és szubjektív okokból következően sem zárja ki meghatározott rétegekben a 
főként személyes és kisközösségi vallásosság bizonyos fokú élénkülését és intenzívebbé 
válását. Ezeknek a vallási szerveződési formáknak a társadalom egészéhez és a történelmi 
egyházakhoz való viszonya ma még nem határozható meg egyértelműen. Az új tendenci- 
ák bizonyosan a múltbelitől némileg eltérő feladatok elé állítják az egyházak vezetőit, 
s természetesen a szocialista állam egyházpolitikáját is. 

Harmadszor: a társadalom világnézeti színképét természetesen nem lehet egyedül az 
embereknek a valláshoz, illetve a marxizmus világnézetéhez való viszonyával jellemezni. 
Ez - egyebek mellett — már csak azért sem célszerű, mert noha a szekularizáció meggyor- 
sította a lakosság nem jelentéktelen részének a vallástól, a hagyományos, egyebek közt 
a valláserkölcsi értékektől való elhatárolódását, ez a folyamat nem párosul minden 
esetben a materialista-ateista humanizmus erősödésével, a szocialista értékek térhódításá- 
val. A hazai szociológiai vizsgálatok is a két pólus közt viszonylag széles körű világnézeti 
(és erkölcsi) közömbösség jelenlétéről, a különböző világnézeti töltésű eszmékkel szembe- 
ni idegenkedés megmaradásáról, sőt kiterjedéséről tanúskodnak. 

Mindebből megkisérelhetünk levonni néhány következtetést. Ha a vallásosság jelenlé- 
tével hosszú távon számolunk, szükségképpen nagyobb figyelmet kell szentelnünk a 
vallásosság (és a hozzá kapcsolódó ideológiai és erkölcsi értékvonzatok) társadalmi 
minőségének , az életben, a társadalomban játszott tényleges szerepének. Más szóval: a 
vallás világnézeti epicentruma mellett a korábbiaknál jóval nagyobb figyelmet érdemel 
ama normák, értékek, erkölcsi szabályozók tartalma, amelyeket a hívők és egyháziak az 
istenbe vetett hittel többé vagy kevésbé koherens módon kapcsolatba hoznak. (Minden- 
nek megfordítva is érvényesülnie kellene: a vallások hívei sem redukálhatják a marxiz- 
must azokra a világnézeti alapelvekre, amelyek révén a marxisták az ember lehetőségeit 
és korlátait, a világban elfoglalt helyét megítélik; figyelmet kell fordítaniok arra a 
társadalom- és emberfelfogásra, azokra az erkölcsi értékekre is, amelyek segítségével a 
marxizmus a társadalmi cselekvésre itt és most hatni kíván. Belátható ugyanis, hogy a 
vallásos és marxista-materialista világnézet ellentétének elvont hangsúlyozása - amivel 
például ZI. János Pál legutóbbi enciklikájában találkozhatunk — meddő marad, ha nem 
veszik gondosan számba azokat a társadalmi és erkölcsi törekvéseket is, amelyek közvetíi- 
tésével e világnézet orientáló erőként hat a mai világban.) 

Nem feledkezhetünk meg tehát arról, hogy maga a vallási szféra is a különböző reális 
szükségletek, érdekek, értékek érvényesítésére törekvő emberek tevékenységének hatása 
alatt áll. A vallás világnézet, amely nem redukálható ideológiára, de a tényleges vallásos- 
ságban kétségtelenül jelen lévő ideológiai és erkölcsi elemek a történeti múltban és 
napjainkban is különneműek, sőt ellentétesek is lehettek és lehetnek. (Különbségek 
mutatkoznak ugyanazon valláson, egyházon belül is, pl. akár a politikai tevékenységhez 
való viszony megfogalmazásában, akár a kapitalizmus és a szocializmus közti — erkölcsi- 
leg motivált — választás tekintetében stb.) Igen fontos tehát megértenünk, hogy ellentétes 

3 Vó. Franz König cikke az Entschluss 1984. 7-8. számában; Interjú Karl Lehmannal a Herder Korrespondenz 
1985. novemberi számában; Louis Dupré: The other dimension, New York, 1979., 21-22. old. 

4 , Ez az ellentét (ti. a szellem és az anyag, a lélek és a test ellentéte — L. J.) konfiiktussá, az etikai tartományban 
lázadássá válik ama bűn által, amely úrrá lesz az emberek szívén." Az enciklika más pontokon is közvetlenül 
összekapcsolja az ellentét ontológiai, etikai és pneumatológiai dimenzióit, s a materializmusból próbálja levezetni 


korunk csaknem valamennyi nagy krízisét. Domimum et vivificantem, II. János Pál pápa enciklikája. 55. pont In: 
Osservatore Romano, 1986. május 30. 


16 LUKÁCS JÓZSEF 


ideológiai töltésekkel ugyanazon világnézet esetében is számolni kell (lásd példának a 
radikális, baloldali latin-amerikai felszabadításteológiákat és a Hittani Kongregáció által 
kifejtett konzervativ vatikáni bírálatukat). 

Továbbá: az emlitett világnézeti, ideológiai, erkölcsi közömbösség gondot okoz mind 
a marxista szocializmusnak, mind a vallások reprezentásainak: hiszen ezzel nemcsak az 
életvitel üressége, tartalmatlansága, de egyfajta erkölcsi felelőtlenség, szélsőséges indivi- 
dualizmus, a másik ember iránti közöny, a társadalom és a közösségek érdekeinek 
ignorálása, sőt bűnözés és önpusztítás is párosulhat. Ezért a marxistákat és az elkötele- 
, zett hívőket - minden fennmaradó világnézeti differencia mellett — közös érdek is összefű- 
zi e közöny szűkítése, káros hatásainak korlátozása érdekében. Azok viszont, akik 
korunkban nem tesznek különbséget a szekularizációs folyamat különböző értéktartal- 
mai (az erkölcsi nihilizmus és a marxizmus ethosza) között, akik minden mai erkölcsi 
negatívumot legszívesebben a marxizmus terhére írnának, miközben kritikátlanok ma- 
radnak a vallásos moralitás ellentmondásos voltával szemben, éppen az erkölcsi érték- 
vesztésnek , a közömbösségnek ezt a körét hagyják figyelmen kívül. A világ így szemléle- 
tükben kettéválik az abszolútumot tartalmazó vallási erkölcsre és a relativizmus , amorá- 
lis" terrénumára. Tomka Miklós A vallás szerepe a mi társadalmunkban című, vitát 
kiváltó cikke (Kritika, 1985. 1. szám) sem mentes attól, hogy -— miközben a közgondolko- 
dást szerzési lázban, kapni akarásban marasztalja el - ennek gyakorlatilag egyetlen 
alternatíváját mutassa fel: a transzcendenciára alapozó és ezért , magasabb erkölcsi 
minőséget", emelkedettséget nyújtani képes vallásosságot. 

Míg egyesek - a közös tevékenység eszmei alapjait keresve — olyan szinteken is feloldják 
a marxizmus és a vallásosság közti határt, ahol az elvileg lehetetlen; addig mások 
megfeledkeznek a közös gondokról, melyek megoldásában szocialista viszonyaink közt 
marxistáknak és hívőknek együttes feladataik adódnak. Némelyek pedig mindkét olda- 
lon eleve , megalkuvásnak" minősítik a gyakorlatban való együttműködést, vagy az 
ennek megkönnyítésére irányuló, ideológiai, erkölcsi érintkezési pontokat kereső elméleti 
párbeszédet. 

Ezek az egyoldalú megközelítések nem egyszerűen tévedésből vagy éppen rosszindulat- 
ból adódnak. Mindenekelőtt - akarva-akaratlanul — az jut bennük kifejezésre, hogy a 
történelmi folyamat reális ellentmondásosságát nem , minden egyes társadalmi tovább- 
mozgás belső ismérvének" fogják fel, hanem ellenkezőleg, , egyetlen, leegyszerűsített 
antinómiává" merevítik, az ily módon gondolkodó pedig az antinómia , egyik oldalát 
többé-kevésbé feltétel nélkül helyesli, a másikat pedig lényegileg maradéktalanul eluta- 
sítja".5 

Ám mind a történelem tanúsága, mind az elméleti vizsgálat azt igazolja, hogy ha a 
világnézeti ellentétek áthidalhatatlanok maradnak is, ezek a valóságban nem jelennek 
meg szükségszerűen antagonisztikus formában. 


Néhány vallástörténeti tanulság: legitimáció és társadalomkritika 


Vessünk először is egy pillantást a kérdés társadalmi-történeti oldalára. A nagy egyházak 
vezető erői, mint ismeretes, évezredeken át közvetlen, gyakran perszonáluniókat is magá- 
ban foglaló kapcsolatban álltak a prekapitalista társadalmak kizsákmányoló, uralkodó 
erőivel. A polgári társadalom kialakulása s ennek menetében az egyházak és a polgán 
állam többé-kevésbé következetes elválasztása ezt a kapcsolatot ugyan közvetetté tette, 
de lényegében nem szüntette meg. Mégis: az az álláspont, mely szerint a vallásosság - az 
ateizmussal ellentétben - mindenkor konzervatív vagy kizárólag retrográd szerepet 
játszott volna, nem vet számot a valóságos történelmi folyamattal. Olyan viszonyok közt 


5 Lukács György: A társadalmi lét ontológiájáról. 1976., II. köt., 755. old. 

— s ez az emberiség egész eddigi történetére, de jelenére és a belátható jövőre is vonatko- 
zik -, amikor a vallás szükségképpen van jelen a történelemben, elkerülhetetlen, hogy 
benne a különböző, ellentétes kihatású társadalmi törekvések egyaránt kifejeződjenek. 

A vallások domináló tendenciái alkalmasak voltak arra, hogy segítségükkel közvetve 
(ám közvetlenül is) legitimálják az éppen fennálló viszonyokat, de arra is, hogy belőlük 
kiindulva tiltakozzanak ellenük. Ez azért van így, mert a vallásokban nemcsak az fejező- 
dik ki, hogy az embert kielégületlenül hagyja a világ: a hívők vágyaik, reményeik és hitük 
révén gondolatban ki is egészítik az idegennek érzett világállapotot. Ily módon a vallás 
szubjektíve csökkenteni képes ugyanannak az idegenségnek a tudatát, amelynek talaján 
keletkezett, és — legalábbis egy bizonyos pontig — belsőleg oldani tudja az élet feszültsége- 
it, vigasztalást képes nyújtani az elszenvedett kudarcokért. A hívők a transzcendenciába 
vetett hit révén egyfajta emelkedettséget, erkölcsi tartást, belső tisztaságot élnek át, 
amelynek talajáról bírálhatók is a világ fonákságai. 

Így a kereszténység történetileg átvett és kifejlesztett olyan ideológiákat is, amelyek 
eszmeileg és erkölcsileg , transzcendálták", meghaladták a rossznak, idegennek, emberel- 
lenesnek érzett állapotokat. Sőt, szerepet játszott olyan mozgalmak inspirációjában is 
- gondoljunk csak a német parasztháborúra, a németalföldi vagy az angol polgári 
forradalmakra -, amelyek a földi életben akarták kiküzdeni az igazságtalanság és egyen- 
lőtlenség megszüntetését. Fontos megjegyezni, hogy — jóllehet e mozgalmakat természe- 
tesen résztvevőik társadalmi szükségletei és érdekei is ösztönözték - a vallási elem itt sem 
csak , külső formája" e törekvéseknek. (Csak utalunk itt Engelsre, aki szerint a , szocia- 
lizmus ... amennyiben akkoriban lehetséges volt, valójában fennállott és uralomra is 
jutott" a korai kereszténységben.) 

Nem hagyható persze figyelmen kívül — és a közelmúlt hazai vitáiban ezt egyesek 
elfeledték -, hogy az emberi lényegnek a természetfölöttibe való transzpozíciója lehetővé 
teszi földi létünk korlátainak abszolutizálását vagy éppen az evilági cselekvés lehetőségei- 
nek ignorálását is. Ezen az úton a vallásosság hajlamos lehet arra, hogy minden életet 
a halál utáni lét puszta , előkészületévé" redukáljon vagy — amire egyes mai kísérletek 
utalnak is -, hogy az istenhit nélküli életet bűnben marasztalja el, eleve rosszra hajlónak 
fogja fel. De a keresztény szeretetparancs indítéka lehet a békéért, a háborúk ellen vívott 
aktív küzdelemnek is. Az a hívő, aki istene előtt minden embert egyenlőnek tart, aki 
istenét igazságos istennek vallja, isteni parancsként is felfoghatja azt a kötelességét, hogy 
küzdelmet folytasson a szegények oldalán a társadalmi egyenlőségért, az igazságtalannak 
minősített rend meghaladásáért. 

gy a kommunizmus vallásos-idealisztikus felfogása sem a történelem szeszélye követ- 
keztében volt jelen a nagy történelmi vallások forrásvidékein. Hadd utaljunk itt a bibliai 
hagyomány fontos rétegeire — a nagy próféták szociális törekvéseire, Jézus erkölcsi 
tanításainak jelentős részére, a vallásos középkori népi mozgalmak egész sorára, amelyek 
Isten országa eljövetelét a társadalmi egyenlőség és az örök béke megvalósításának 
vallási utópiájával kapcsolták össze. 

Ezek a vallásos utópiák aztán objektíve előfutárai voltak az újkor profán utópista 
kommunizmusának és szocializmusának.S Így, ha az utópista szocializmust a marxizmus 
egyik forrásának tekintjük, ezzel azt is megengedjük, hogy a kereszténység bizonyos 
áramlatainak társadalomkritikájától volt és van reálisan járható út is az utópista szocia- 
lizmus közvetítésével a tudományos szocializmushoz, bár ez utóbbit a világnézetileg 
velük ellentétes materialista állásponton nyugvó marxizmus alapozta meg. Ebből a 
szempontból érthető, hogy a , forradalom teológiája" , majd a , felszabadítás teológiája" 
Latin-Amerikában és nem egy protestáns irányzat számos módszertani és elméleti kérdés- 
ben támaszkodni kíván a marxista társadalomelemzésre. Más irányzatok azért találják 


6 Lásd erről a többi közt I. Kautsky könyvét: A szocializmus előfutárai, Eric Hobsbawm Primitív lázadók, V. 
Lanternari: Gyarmatosítás és vallási szabadságmozgalmak című művét. 

lehetségesnek a megértést a marxistákkal, mert maguk is erőteljesen hangsúlyozzák az 
evilági emberi tevékenység jelentőségét. Ismét mások bizonyos általános humanista érté- 
kek védelmében keresnek szövetségeseket. 

Kelet- és Közép- Kelet- Európában, ahol a polgári és a szocialista átalakulás viszonylag 
fejletlen társadalmi körülmények közt ment végbe, a vallások a közelmúltig igen intenzív 
ideológiai, sőt politikai szerepet játszottak, s a korunkban végbement erőteljes szek ulari- 
záció ellenére is napjainkig fontos, bár különböző előjelű ideológiai jegyeket és társada- 
lomkritikai törekvéseket mutatnak fel, amelyek közt hazankban ma már domináló a 
szocialista értékek respektálása, sőt honorálása is." 

Mindez amiatt nyer különös fontosságot, mert a vallásos emberek, az egyházak - 
jóllehet küldetésük lényegét nem ilyen vagy amolyan társadalmi rend támogatásában, 
mások visszautasításában jelölik meg - a gyakorlatban nem kerülhetik meg a választást, 
méghozzá nem csupán egy tőlük idegen világnézet és a sajátjuk közt, hanem saját 
hagyományaik eltérő tendenciái közt sem. A hagyomány - a kereszténység esetében a 
Szentírás — mindig 15 interpretációra szorult, s az interpretáció teológiai variánsai valami- 
képpen számot kell vessenek annak a kornak ellentmondásos igényeivel, amelyben a 
hagyomány érvényesülését elő akarják mozditani. 

A hagyományokhoz való viszonyt bizonyos értelemben a vallási intézmény jellege is 
befolyásolja. Lukács György tanulságosan elemzi, hogy míg a tanaik elterjesztésére 
törekvő egyházak arra kényszerülnek, hogy alkalmazkodjanak a mindenkori társadalmi 
status guóhoz, a szekták viszont - annak érdekében, hogy az élet mindennapjaiban 
maradéktalanul érvényesítsék a tanítás lényegét — eszmeileg átugorják a reális közvetíté- 
seket a , magában való" és a , magáért való" nembeliség között. Az egyházak ily módon 
veszítenek vallási vonzerejükből, a szekták viszont inkább csak gondolatban képesek a 
reális elidegenülés bírálatára, és a társadalmasodásban játszott szerepük szükségképpen 
ellentmondásos marad. Ezzel a feszültséggel persze éppúgy számot kell vetni, mint azzal, 
hogy az egyház-szekta-differenciálódás önmagában véve még nem dönti el társadalmi 
orientációjuk irányát. 

Az egyházak emellett természetesen más jellegű intézmények, mint az államok vagy 
a politikai pártok. Ezért érthető Giczy György kijelentése: , az egyház nem azonosulhat 
hiánytalanul sem az intézményrendszerrel, sem a társadalommal". (Persze nemcsak az 
Uj Ember tekinti bajnak, ha a hatalom ..az elidegenülés jegyeit viseli", vagy ha ..a rendet 
a hivatalos szabályok kijátszásával biztosítják. ..")$ Az a feltételezés viszont már bövebb 
magyarázatra szorul, amely szerint a marxisták a kritikai funkció gyakorlását elvileg 
ellentétesnek tartják a kooperáción nyugvó egység keresésével. Bizonyos kérdésekben 
-— például az emberiség létét fenyegető nukleáris háború esetében - nyilvánvalóan nem 
a kritika, hanem az együttes fellépés lesz az alapveto. De az is igaz. hogy maga a 
kooperáció viszonyaink közt nem is fogható fel másképp, mint a két felet közösen 
aggasztó (és ezért kritikai szemléletet is kiváltó) társadalmi, erkölcsi problémák megoldá- 
sára irányuló, más-más motívumokból kiinduló szövetkezésként. Ám nem hallgathatjuk 
el: ugyanez a kritika megkövetelné az egyházaktól is, hogy önmagukkal, saját történelmi 
múltjuk tehertételeivel és jelenük negatív jelenségeivel is szembesüljenek. (Itt meg kell 
jegyezni, hogy egyes egyházak saját történelmüket nem mindig ugyanazon kritikai 
mércével mérik, mint a más világnézetűek önreflexióit. . .) 


7 A magyarorszagi álláspontok jellemzésére hadd álljon itt egyetlen. katolikus szerzőtől száttnazó idézet. a. e 
körülmények közt úgy fogalmaznám a Római Katolikus Egyház feladatait a magyar lársadalbomoan — murjja 
Cserháti József , hogy ... segítse minden hívő öntudatosan, hitéből kifolyolag a szocialista magyar hazának 
felépítését" (Kritika, 1983. 9. szam). A prute sráns egyházak megfelelő állasfoglalásaíira vonatkozolug lasd á 
Marxizmus, protestantizmus, párbeszéd című kötetet (1985.) 

8 Giczy Gy.: id. cikk. 

Marxizmus és elméleti humanizmus 

Természetesen maga a marxizmus is csak akkor válhat képessé a társadalmi problémák 
és a másik világnézet konstruktív-kritikai megközelítésére, ha megfelelő önkritikával és 
kritikával viseltetik önmagával, saját történelmi előzményeivel szemben. Ha az imént a 
modern szocializmusnak az utópista tendenciákkal való kapcsolatát, a közöttük mutat- 
kozó folytonosságot említettük, most le kell szögeznünk: a marxizmus elméleti alapten- 
denciája mégis éppen az ösztönösségből, a hitszerűségből, a vágy- és reménységszülte 
utópizmusból való kiemelkedés — a racionalitás, a dialektikus gondolkodásmód, a törté- 
nelmi materializmus irányába. 

Ezt a tendenciát, az emberi tevékenység feltételeinek tudományos vizsgálatát persze 
még az elméletben sem könnyű maradéktalanul megvalósítani, a vallásos megközelítést 
akár ateista talajon sem egyszerű meghaladni. Utaljunk e nehézségek példái közt Luna- 
csarszkij, Bogdanov, Gorkij ,astenépítésére", a fiatal Lukács György vagy Ernst Bloch 
messianizmusára, vagy arra a problémakörre is, amelyet dogmatizmusnak vagy — némi 
egyszerüsítéssel — , személyi kultusznak" nevezhetünk. 

De ugyanigy jelen volt (és részben van) ez a kvázi-vallásos attitűd a munkásmozgalom 
gyakorlat egyesítése távolról sem egyszeri aktus, hanem állandóan újra fogalmazódó 
feladat. Az elméletnek a fennállóhoz való viszonya kritikai viszony, de a szocialistáknak 
meg kellett tanulniuk a kritika dialektikáját: nem elegendő az utópiák nyomvonalán a 
kívánatosként elgondoltat valamilyen Legyen-ként (Sollen) pusztán csak szembehelyezni 
a már megvalósulttal, a Lét-tel, (Sein), de az sem járja, hogy az örök igazság nézőpontjá- 
ból (sub specie aeternitatis) szemrehányásokat tegyenek a jelennek azért, mert csak jelen, 
mert csak átmeneti pont a múlt és a jövő határán. 

Ebben a tekintetben a marxizmus nem folytatása az utópizmusnak, a végső igazságté- 
telbe vetett vallásos hitnek, az erkölcsi világrend érvényesüléséért vívott küzdelmet 
magával a szocializmussal azonosító idealizmusnak. ,, A szocializmus mindőjük szemé- 
ben az abszolút igazság, ész és igazságosság kifejezése és csak fel kell fedezni, hogy saját 
erejével meghódítsa a világot - írja Engels az utöpistákról —. Ahhoz, hogy a szocializ- 
musból tudományt lehessen csinálni, előbb reális talajra kellett állítani."? A fiatal Marx 
módszertani krédója az egész marxizmus alfája és omegája: nem kitalálni kell a jelszava- 
kat a világ számára, hanem , csupán" a világból fejteni ki a világ elveit, tudatosítani, 
, odakiáltani a világnak" azt, amiért a világ maga küzd: a tudományos elmélet segítségé- 
vel feltárni azokat a lehetőségeket, amelyek választásra, döntésre késztetnek, hogy a 
jelenben fészkelő, de a jelenen valóban túlvezetni képes, azt érdemben transzcendáló 
alternatívák megragadásával, kiküzdésével, realizálásuk megszervezésével előbbre jut- 
hassunk. (,.... kevesebb homályos eszmefuttatást, nagyhangú frázist, önelégült tetszel- 
gést, és több meghatározottságot, több elmélyülést a konkrét állapotokban" — írja 
Marx).!9 Es: több figyelmet a történelmi gyakorlat problémáira. 

Ez nem jelent holmi prakticizmust. A marxizmus az emberiség , igazi történetéhez" 
kíván végigjárható elméleti és gyakorlati utat törni, felismerni, korlátozni, majd leküzde- 
ni a történelem objektív elidegenüléseit, az osztályelnyomást és az osztálykizsákmányo- 
lást. De a marxizmus nem válhat remény táplálta eszkatológiává, s nem feltételezhet 
semmiféle ellentmondásmentes jövőbeli állapotot. Arra kell törekednie, hogy az emberek 
a való élet küzdelmeiben, magában életünk szocialista folyamatában fokozatosan megta- 
nulják a dolgok igazgatását és — igen hosszú történelmi fejlődés során — meghaladják a 
személyek igazgatásának kényszerét. Más szóval: világnézetének lényege egyfajta realista 
és dialektikus elméleti humanizmus. Humanizmus, amennyiben az embert és csakis az 
embert tekinti képesnek arra és felelősnek azért, hogy az adott (bár szintén az előző 


9 Engels: A szocializmus fejlődése az utópiától a tudományig. MEM, 19. köt., 194. old. 
10 Marx levele A. Rugéhoz. MEM, 27. köt., 387. old. 

nemzedékek által létrehozott) társadalmi feltételek nyújtotta lehetőségeket megértse és 
realizálja. Számára a vizsgálódás előfeltételei a természeten kívül , a valóságos egyének, 
cselekvésük és anyagi életfeltételeik", !! világszemléletében pedig a vallások és az ateiz- 
mus különböző formái — a vallás elméleti kritikája — egyaránt az emberi életviszonyokból 
levezetendő, magyarázatra szoruló történelmi termékek. 

Ez az elméleti humanizmus világnézeti szempontból eltökélten arra törekszik, hogy a 
világot önmagából magyarázza, hogy az emberek gyakorlati és eszmei tevékenységét — 
a termelést, a társadalmi és politikai tagozódást, a társadalmi tudat világát — egyazon 
bonyolult egész egymással kölcsönhatásban álló elemeiként fogja fel, és ezeken a termé- 
szeti-társadalmi kölcsönhatásokon, törvényszerűségeken kívül ne vegyen tekintetbe a 
világfolyamat alakulásában semmilyen más tényezőt. Amennyire nyitottnak, rugalmas- 
nak kell maradnia az említett tényezők egymáshoz való és történelmileg is változó 
viszonyának bemutatásában, annyira határozottan ragaszkodik az immanencia ontoló- 
giai alapelvéhez annak érdekében, hogy az emberi cselekvés valóságos feltételei és lehető- 
ségei tudományosan tisztázhatók legyenek. Ez persze nem zárja ki, hanem feltételezi azt 
is, hogy a marxista szüntelenül tanuljon a világkultúra fejlődésének más értelmezéseiből 
(természetesen a vallási értelmezésekből is), ám — mint minden eszmei rendszer — ezek 
eredményeit a maga sajátos, dialektikus és materialista logikája szerint integrálja. 

Engels a materialista történelemfelfogás kidolgozását nevezte Marx legjelentősebb 
felfedezésének, és valóban: ez a materializmus — Hegyi Béla felfogásával ellentétben — nem 
mellékes, netán kiiktatható mozzanat, hanem, a maga dialektikus formájában, éppenség- 
gel a dolog lényege. Egy olyan marxizmus, amely abból indulna ki, amit az emberek 
hisznek, vélnek, gondolnak a világról és önmagukról, nem pedig a való világ objektív 
összefüggéseiből, az emberek tényleges viszonyaiból és azokból az objektív lehetőségekből, 
amelyek között aztán az emberi cselekvés több-kevesebb tudatossággal választhat — tehát 
egy idealista vagy vallásos marxizmus feladná önmaga lényegét. 

Ennek a materialista világnézeti humanizmusnak , a társadalmi lét objektív alternatívái 
tudatosításának, az ember (minden egyes ember) teljes történelmi felelőssége hangsúlyo- 
zásának jelentőségét hiba volna alábecsülni. S különösen az volna olyan körülmények 
között, amikor a nemzetközi és hazai gazdasági, politikai és kulturális problémák 
halmozódó sokasága új kérdőjeleket rajzol ki a társadalmi élet úgyszólván minden 
területén, amikor az ember értelmes cselekvésének, a történelem alakíthatóságának 
lehetőségébe vetett bizalom sok ponton megingott, s ezzel együtt a szubjektív tudatosság 
tartalmának, az elmélet tudományos voltának jelentősége hatványozottan megnöveke- 
dett. Ez a humanizmus ugyanakkor természetesen elvileg ellentétes valamiféle , elége- 
dett" tudattal, sőt magában foglalja a tévedések, csalódások, kudarcok, katasztrófák, sőt 
a halál elkerülhetetlenségének tudatát is, és , csupán" a gyakorlati életfolyamat szerkezeti 
alapjának megértésére és átalakítására, a fejlődés negatív hatásainak tudatos korlátozá- 
sára, konstruktív elemeinek felerősítésére irányul. 

Említettük, hogy az élet kritikus helyzeteiben éppen a vallásos hit bizonyos belső 
békét, megnyugvást mozdíthat elő, olykor azonban csak a valóságos problémákkal való 
nyilt szembenézés mellőzése árán. A materialista humanizmus - ellenkezőleg -— csakis 
azokon a pontokon hozhat , nyugalmat", ahol valóban kínálkozik reális megoldás. Söt: 
ez a belső, felettébb viszonylagos elégedettség ekkor is csak e megoldások kivívására való 
törekvésben lehet jelen. Es nem hallgathatjuk el: bizonyos kérdések esetében — akár a 
halállal szemközt - akkor is vállalnia kell emberi mivoltunk terheit, súlyos ellentmondá- 
sait, ha azokra elvileg sem lehet megoldást lelni. 

Egyesek erre azzal reagálhatnak, hogy az egyes ember döntései közben soha nem 
kapcsolhatja ki zeljesen cselekvésének motívumai közül a bizalmat, az odaadást, a 
meggyőződést, a reményt - ha úgy tetszik, a hitet. Szcientista illúziók nélkül erre a 


11 Marx-Engels: A német ideológia. MEM, 3. köt., 23. old. 

kérdésre csak azt válaszolhatjuk, amit Lukács György is felelt: abból a tényből, hogy , az 
emberek sohasem hajhatják végre teleológiai tételezéseiket az összes eközben valóságo- 
san működő erő adekvát ismeretében", valóban nemcsak a tévedés lehetősége követke- 
zik, hanem az is, hogy valamilyen módon , hitszerűen" ki kell egészíteniök ismereteiket. ! 
A kérdés csupán az, milyen irányban történik meg ez a kiegészítés. Éppen itt jut szerephez 
az a mód, ahogyan az emberek élettapasztalataikat pszichikailag és elméletileg feldolgoz- 
zák. És éppen itt dől el, hogy az egyén milyen mértékben képes felvállalni az emberiség 
nembeli céljai megvalósításának — individuálisan sok vonatkozásban sziszifuszi — felada- 
tát. 

A mindennapi gondolkodásban ez a hit nem vallásos jellegű, inkább a tudás , előfoka", 
ahogyan Hegel nevezte. A különbség viszont ott kezdődik, hogy az elméleti tudat lehető- 
leg e hitszerűség korlátozására (bár nem kiiktatására) irányul, míg a vallásosság bizo- 
nyos hittartalmakat eleve az elméleti tudat fölé emel, s inkább e hittartalmak utólagos 
racionalizálásának lehetőségeit keresi. 

Hit és racionális megismerés tehát mind a vallás, mind a materialista ember gondolatvi- 
lágában jelen van, csakhogy - ami világnézeti szintjeiket illeti — aszünmetrikus viszonyban 
állnak egymással. A vallás esetében az emberi megismerés végső soron alárendelődik a 
(többé vagy kevésbé) racionalizált hitnek, a materialista számára viszont éppen a min- 
dennapi hit kritikai átvilágítása az újra és újra elvégzendő feladat. 

De vajon nem hitszerű-e magának a marxizmusnak mint elméletnek a kiindulópontja? 
Vajon eldönthetők-e számára maguk az alapkérdések? Kénytelenek vagyunk itt e bonyo- 
lult kérdés egyetlen vonatkozására szorítkozni. 

Egyes katolikus szerzők úgy vélik, hogy az isten létének vagy az anyagi világ elsődle- 
gességnek kérdésére adott marxista válasz csak egy posztulátum révén lehetséges, vagyis 
lényegében véve ugyancsak hitszerű (esetleg hipotetikus). Ezeket az alapkérdéseket 
— úgymond - a marxizmus szerint csak a gyakorlat döntheti el, a tényleges (nem pusztán 
elméleti) ateizmust csak egy olyan jövőbeli gyakorlat igazolhatja, amely egyben megszün- 
teti ennek az ateizmusnak és persze vele együtt a vallásnak az előfeltételeit. !? 

A marxista számára természetesen nem pusztán (és nem is elsődlegesen) az a kérdés, 
kinek van ebben a nagy súlyú kérdésben igaza, sokkal inkább az: milyen feltételek közt 
alakul ki és nyer teret a vallásos hit reális szükséglete, és megfordítva: milyen feltételek 
mozdíthatják elő azt, hogy az emberek nembeli szükségleteiket nem vallásos módon 
elégítsék ki. Ezért abban is egyetérthetünk a bírálókkal, hogy a vallásos hit nem egyszerű- 
en a helyes vagy a téves gondolkodás, a műveltség vagy a műveletlenség következtében 
áll elő - hiszen a vallásos ember a maga logikáján belül teljességgel konzekvensen 
gondolkodhat. 

Az eltérés a kiindulópontban, az előfeltevésekben van, amelyek voltaképpen megelőz- 
nek minden , logikát". A vallásos ember számára a természetfölötti léte — minden utólagos 
bizonyítási eljárás mellett is — a tapasztalást és gondolkodást megelőző hitszerű evidencia. 
Isten transzcendens létét mindenekelőtt a hívő szubjektív hite igazolja, hiszen nincs és 
nem is lehetséges olyan, a hívő számára elfogadható tapasztalati és elméleti érv, amely 
isten létét cáfolhatná, aminthogy olyan okfejtés sem, amely racionálisan feltárhatná Isten 
lényegét. A marxizmus kiüindulópontjai viszont eleve más jellegűek: azokat itt tapasztala- 
ti, empirikus viszonyok jelentik (a természet és az ember léte s tevékenysége), amelyeket 
az emberiség történelmi gyakorlata egzisztenciálisan igazol, és a tapasztalat értelmezése, 
racionális kritikája sem független elveiben ettől a gyakorlattól. 

Egyik esetben sem hipotézisről van azonban szó. A vallások esetében azért nem, mert 
istent eleve nem elméletileg tételezik fel (és így valójában a hipotézis falszifikálásának 
kérdése sem merülhet fel), hanem létének evidenciájából indulnak ki. A materialista 

12 Lukács György: A társadalmi lét ontológiája. Budapest, 1976., II. köt., 646-647. old. 


13 Vö. J. Y. Calvez: La Pensée de Kari Marx. Parizs 1956., 552-553. old; Szabó Ferenc: Párbeszéd a hitről. 
Róma, 1975., 36-37. old. 7 

dialektika esetében pedig azért nem, mert annak előfeltételei , nem dogmatikusak és 
spekulativak", nem a szubjektum által tételezettek, nem pusztán ismeretelméletileg igazo- 
landók, hanem létszerűek , ontológiaiak. (Az ember objektív tevékenységének primátusát 
mindazonáltal ontológiai értelemben megalapozzák az antropogenezis és a pszichogene- 
zis korszerű tudományelméletei.) 

Hivatkoztunk rá, hogy ezt a tételezést a gyakorlat igazolja. Ez a gyakorlat általában 
a tudat fejlődésének forrása, és végső értelemben az igazság kritériuma 15. Ehhez azonban 
hozzá kell fűznünk néhány megszorítást. Egyrészt azt, hogy éppen a legáltalánosabb 
ontológiai kérdésekben a történelmileg szükségképpen korlátozott gyakorlat nem lehet 
mérvadó; ahogyan a gyakorlat nem igazolhatja kielégítően azt, hogy mincs a világon 
egyetlen zöld hattyú sem, nem döntheti el azt sem, hogy világunk időben véges-e vagy 
végtelen stb. ,,. . nem szabad elfelednünk, hogy a gyakorlat kritériuma a dolog lényegénél 
fogva sohasem igazolhat vagy cáfolhat meg teljesen semmiféle emberi képzetet"! - 
szögezi le Lenin. 

Másrészt: a közvetlen gyakorlat mindaddig nem , cáfolhatja" meg a vallást, amíg a 
világon egyetlen vallásos ember él, és megfordítva: bizonyos értelemben már azáltal Is 
, igazolja" a , tényleges" ateizmust, ha akárcsak egyetlen ateista létét konstatálja. A világ- 
történelmi praxis fogalma azonban nem közvetlen: feltételezi azt, hogy racionális elképze- 
lésünk legyen az emberi nem egész addigi történetéről és annak fejlődéstendenciáiról, 
vagyis már a történelem értelmezésén alapszik. Ez a felfogás lehetővé teszi, hogy e 
világtörténelmi praxisból történetfilozófiailag magyarázzák a vallások keletkezését, fejlő- 
dését, szekularizációjukat (anélkül, hogy kialakulásuk szükségszerüűségéből mindjárt 
egyes vallási jelenségek, egyes konkrét emberek és csoportok vallásossága következnék). 
Eppiígy: lehetővé teszi azt is, hogy bizonyos mai fejlődéstendenciákat történetfilozófiailag 
értelmezzünk, s ilyen alapon a vallások társadalmi-történeti szükségletének jövőbeli 
sorsát tudományos kérdés tárgyává tegyük (ismét csak anélkül, hogy ezzel közvetlen 
prognózist akarnánk mondani az egyes emberek és csoportjaik jövőbeli vallásosságáról). 

Ily módon: számos hipotetikus elem mutatható ki konkrét állitásainkban, kivéve azt 
az egyet, hogy a marxizmus az embert természeti-társadalmi - és ezzel történelmi - 
lénynek tekinti, akinek tudati fejlődése nagyjából és egészében (de nem mechanikusan és 
nem minden részletében) társadalmi gyakorlatának történelmi változásából magyarázha- 
tó racionálisan. 

A vallás vagy az elméleti humanizmus keletkezésének, létének és fejlődésének kérdése 
éppen ezért nem elsősorban a helyes, vagy helytelen gondolkodás kérdése, hanem magá- 
nak az emberi életnek a kérdése. Pontosabban: a kérdés elméletileg is arra redukálódik, 
milyen történelmi (és tudati) feltételek közt tekintik az emberek elkerülhetetlennek, hogy 
legfőbb élettartamaikat csak a transzcendenciában, vagy legalábbis a transzcendencia 
közvetítésével tekintsék megvalósíthatónak, és megfordítva: mikor tekintik ezt a koráb- 
ban abszolút kiindulópontnak tekintett transzcendenciát a történelmi változás függvé- 
nyének? 

Ebben a kapcsolatban az ateizmus és a vallás sorsára vonatkozó állítások csak akkor 
posztulátumszerűek, ha a jövőt is mintegy , posztulálják", vagyis utópisztikusan fogják 
fel, nem pedig a társadalmi folyamat reális feltételei függvényében szólnak róla. (Ráadá- 
sul: a fent említett kérdésfeltevés különböző szintekre vonatkozik: a vallás számára isten 
létéhez fűződik a vizsgálat, a marxizmus viszont az istenhez való emberi viszony, a vallás 
múltját, jelenét és jövőjét elemzi.) 

Ezen a ponton jut kifejezésre a marxizmus ateizmusa is, amely azonban lényege szerint 
nem más, mint elméleti humanizmusának következménye, egyik aspektusa. Ezt helyesen 
kell felfogni. Marx számára a vallás kritikája azzal a tanítással végződik, hogy az ember 
a legfőbb lény az ember számára, vagyis azzal a kategorikus imperativusszal, hogy ,.fel 


14 Lenin: Materializmus és empiriokriticizmus. LÖM, 18. köt. 128. old. 

kell forgatni mindazokat a viszonyokat, amelyekben az ember lealacsonyított, leigázott, 
elhagyott, megvetendő lény".!5 Mindenekelőtt ez és nem más a marxi ateizmus világnéze- 
ti mondanivalója, amelynek nevében joggal megkövetelhetjük azt is, hogy néven nevez- 
zék a viszonyok embertelenségének reális forrásait és mutassanak járható utat azok 
meghaladására.! 5 


A marxizmus és a hagyományos ateizmus 


Ez a materialista humanizmus tehát egy másik elhatárolódást is megkövetel: szakítást 
a felvilágosodás és Ludwig Feuerbach elvont ateizmusával. Marx már 1844-ben egyene- 
sen odáig ment, hogy kijelentse: a szocializmusnak mint olyannak nincs szüksége a 
(hagyományos) ateizmusra mint a lényegtelenség tagadására és bevallására, mivel az az 
ember létét közvetve, Isten tagadása révén tételezte. A szocializmus viszont olyan mozga- 
lomhoz kapcsolódik, amelynek menetében elméletileg és gyakorlatilag érzékelhetővé 
tehető és teendő az ember lényegének megvalósulása. Más szóval: a voltaképpeni feladat 
az osztálytársadalom, az elidegenülés meghaladása, a lényegi vonások - az ember társadal- 
misága, munkavégző képessége, tudatossága, univerzalitása — gazdagodásának folyamatos 
biztosítása, ami egyben az emberi nem fejlődése magasabb szakaszának tartalma; a 
vallással szembeni kritikája pedig annak függvénye, hogy az gátolja-e ezeknek a voná- 
soknak a kibontakozását. Az a valláskritika, amely — Marxszal és Engelsszel szólván — 
, a vallási illúzióval, Istennel való harcot csempészi be megint a valóságos harc helyé- 
be", !" akadályozza a tényleges feladatok tudatosítását. 

Miközben azonban a marxizmus azt tekinti céljának, hogy tudatosítsa az ember 
szerepét saját történelme formálásában, miközben beláthatóvá kivánja tenni, hogy a 
transzcendenciahit mint az ember istenbe vetett hite maga is a történelem méhében 
született, ezenközben egyáltalán nem tagadja, hogy a vallás történelmi fennállásának 
és hatásának egész tartama alatt maga is aktívan közrehat bizonyos történelmi állapotok, 
bizonyos megismerés-szintek konzerválásában, illetve meghaladásában. Az istenekbe 
vetett hit — kialakulása után - tárgyának, a természetfölöttinek ontológiai vagy metafizi- 
kai lététől, illetve nem lététől függetlenül ugyanolyan módon hat, mint mindazok az 
ember teremtette, imaginárius szellemi hatalmak, amelyeknek az emberi tudat objektív 
létet kölcsönöz. !? Ily módon abból, hogy a marxizmus elméletileg nem indul ki transzcen- 
dens lények létéből, nem következik, hogy ne kellene tekintetbe vennie a vallások reális 
történelmi szerepét. 

A vallás tehát e materialista szemléletben a történelmi-társadalmi fejlődés meghatáro- 
zott körülményei közt fellépő szükségszerű és inmanens termékének, együtthatójának , 
nem pedig a külső erőktől való félelem és a tudatlanság puszta produktumának tekinten- 
dő. A vallás nem , epifenomenon" , holmi harmadrangú következménye az anyagi-gazda- 
sági folyamatnak, hanem történelmi-emberi viszonyok szükségszerű kifejezése, amely 
saját létfeltételei közt maga is messzemenően hat a gazdasági-társadalmi valóságra. 

Egyáltalán: a kialakult fogalmak, célképzetek igen fontos szerepet játszanak minden 
emberi tevékenységben, s magában az alapjukul szolgáló munkában is. , Mi a munkát 


15 Marx: A hegeli jogfilozófia kritikájához. Bevezetés. MEM I. köt., 385. old. 

16 Legalábbis utalnunk kell arra, hogy Marx álláspontjából, mely szerint az elidegenülést a maga konkrét 
formájában kell bírálni és meghaladni, az is következett és következik, hogy (az általánosságban vett) vallás 
megítélését feltétlenül párosítani kell, sőt lehetőleg fel kell váltani a konkrét vallási formák , típusok elemzésével, 
funkcióik és struktúrájuk specifikált elemzésével. Maga Marx is ezt az utat követte: az 1843-1845-ös évek 
valláselemzéseihez képest a Nyersfogalmazvány. A tőke vagy a levelezésben foglalt elemzések java történelmileg— 
társadalmilag lényegesen konkrétabbnak tekinthető. 

17 Marx-Engels: A német ideolgia. MEM, 3. köt., 219. old. 

18 Vö. Marx: A démokritoszi és epikuroszi természerfilozófia különbségéről. Doktori disszertáció, Bp. 1969., 
90-91. old. 

olyan formájában tételezzük fel — írja Marx -, amelyben kizárólag az ember sajátja ... 
a legrosszabb építőmestert már eleve a legjobb méh fölé helyezi az, hogy fejében már 
felépítette a sejtet, mielőtt viaszból megépítené."!? A munka teleologikus szerkezete révén 
(tehát a tudatos tételezés segítségével) alapozódik meg Marxnál, Leninnél az a koncepció, 
ami elvileg megkülönbözteti felfogásukat a visszatükrözés mechanikus formáitól. Így az 
emberi kultúrát is egyszerre tekinthetjük az adott feltételek tudatosításának és a közvetlen 
valóságban még nem létező, ezt a világot transzformálni hivatott késztetések, tervek, 
célok és tevékenységek komplex együttesének. Ezért a tudat formái (s köztük a vallások) 
jelentős civilizációs és kulturális szerepet játszhatnak, s a bennük összpontosuló történel- 
mi tapasztalat és a mindennapi élethez való kapcsolatuk következtében a profán világi 
kultúra számára is fontos tanulságokat hordoznak. 

Másfelől: annak a modern dialektikus materializmusnak, amely a vallást vizsgálat 
tárgyává teszi, valóban , semmi köze a hibák nélküli tudomány és az igazság nélküli 
ideológia sommás dichotómiájához","" vagy ahhoz a perfekcionista önhittséghez, mely 
szerint a vallásosság értelmezésében netán nem is volna érdekelt. Marx még azt is 
tekintetbe vette, hogy amikor a vallásos ember a tudományos racionalitás korlátozottsá- 
gáról beszél, amikor a megismerés folyamatában kielégületlenül érzi magát, ez nem 
okvetlenül jelent visszaesést a pusztán hitszerű gondolkodásba. 

A dialektika csírái először a középkori misztikusoknál jelentek meg, hogy később, 
Hegel korában ésszerű alakjukban a megismerés történetiségének elveként, a formális, 
pusztán értelemszerű gondolkodási mód meghaladásának dialektikus módjaként válja- 
nak átfogó módszerré. Ha - fontos kivételektől eltekintve — korunkban már többnyire 
el is válnak a vallásos hit és a dialektika útjai (sőt: a racionális megoldások sikertelensége 
miatt a gondolkodás gyakran nem a dialektika szintjére emelkedik, hanem éppen a 
hitszerűség közvetlenségéhez tér vissza), ez nem lehet akadálya annak, hogy a marxista 
a hit számos aktusa mögött is releváns kérdésfeltevéseket vegyen észre. (Ebből azonban 
persze megint csak nem következik, hogy magát az életet, a létet bonyolultsága, olykor 
átláthatatlansága miatt , irracionálisnak", , misztikusnak" minősítsük.) 

Ezt azonban nem elég deklarálni. A marxizmus csak úgy igazolhatja igazán materializ- 
musát is, ha képes feltárni, milyen tényleges jelentést hordoztak az emberek alkotta 
történelemben a világ mindenkori gyakorlati-szellemi elsajátításának különböző alakjai. 
Ebből a kontextusból kiszakítva az ateizmus mozzanata sem volna más, mint egyfajta, 
még vallásosan korlátozott tudat, vagy — ahogyan Marx nevezte — ,a teizmus utolsó 
foka". Egy ilyen, pusztán negativisztikus ateizmusról szólván talán igaza is lenne Paul 
Poupard bíborosnak, a Vatikáni Nem-hívők Titkársága elnökének, amikor azt állítja: az 
ateizmusnak nincs többé új mondanivalója.? ! 

Mindezek miatt az a formula, amelyet a propagandában nemegyszer alkalmaztak a 
marxizmus és a vallás viszonyára, , a vallás elleni harc" általános és elvont képlete 
differenciálatlansága miatt nem mondható kielégítőnek. Lényegesen fontosabb ennél, ha 
a marxizmus materialista humanizmusa és a természetfölöttibe vetett hit, az istenhit közti 
világnézeti ellentétről beszélünk, és ezenközben elsőrendű fontosságúnak minősítjük az 

gy igazában nem pusztán arról van szó, hogy - eszméinket átmenetileg , zárójelbe 
téve" — megállapítsuk, milyen fontos politikai-társadalmi kérdésekben folytatható gyü- 
mölcsöző együttműködés hívők és nem hívők közt. Kiderülhet és kiderül az is, hogy az 
igazi választóvonal elsősorban nem világnézeti, hanem társadalmi-ideológiai téren húzó- 
dik az emberek közt; más szóval, hogy alkalmasint a szocializmus, a haladás, a béke nem 
vallásos és vallásos hivei állnak az egyik, a polgári társadalom vallásos és nem vallásos 


19 Marx: A tőke I. köt. MEM, 23. köt., 168-169. old. 

20 L. Séve: Bevezetés a marxista filozófiába 1984., 344. old. z 

21 ,...hogy a másikat meghallgassuk..." A Spiegel interjúja P. Pouparddal. Magyarul: Világosság, 1986. 3. 
szám, 190. old. 

képviselői a másik oldalon. A világnézetek mindenekelőtt az embernek a külső világhoz, 
a természethez és a többi emberhez való viszonyát jelenítik meg, vagyis alapvetően 
azokat a legátfogóbb, , végső" kérdéseket teszik fel és válaszolják meg, amelyek alapján 
az emberek saját lehetőségeiket és korlátaikat megítélik. Jóllehet az ideológiáknak 15 
mindig van világnézeti töltésük, kereteik tágabbak: itt már helyet kapnak mindazok az 
eszmék, erkölcsi és esztétikai értékek, normák, sőt azok a vélekedések és hiedelmek is, 
amelyek révén az emberek és csoportjaik saját küzdelmeiket, érdekeiket, szükségleteiket 
tudatosítják, s amelyek segítségével az emberek e küzdelmeket végigharcolják. Ha a 
világnézetek közt nem is lehet konvergenciára számítani, érintkezési pontok bizonyos 
társadalmi eszmékben és az erkölcsben kétségtelenül mutatkoznak, s még inkább mutat- 
kozik egyezés azok között az objektív érdekek, szükségletek közt, amelyek az eszmék 
hátterében fellelhetők. 

Ezért nem szükségszerű, hogy a világnézeteknek országunkban is meglévő pluralitása 
szükségszerűen és minden esetben a politikai akarat pluralizmusában realizálódjék: hiszen 
az ellentétes világnézeti alapokból kiinduló, eltérő, de egymáshoz közelítő ideológiai- 
erkölcsi tendenciák konkrét kérdésekben — XXIII. János pápa szavaival — , ajó vagy jóra 
vezető dolgokban" egységesülő cselekvéssé kapcsolódhatnak össze. (Teljes azonosság 
persze nem érhető el ezen az úton, miképp persze eszmék és gyakorlat teljes egybeesése 
sem.) 

Az együttes munkálkodás, az elméleti és gyakorlati párbeszéd tehát lehetségesnek 
látszik identitásunk , szuverenitásunk megőrzése és fejlesztése esetén is (sőt éppen akkor), 
jóllehet a párbeszédtől a felek bizonyára eltérő eredményeket várnak. A gyakorlat, a 
lehető közös cselekvés szempontjából persze minden bizonnyal meddő (sőt, meglehet, 
hátrányos) dolog volna azokat a világnézeti kérdéseket állítani a dialógus homlokterébe, 
amelyekből a felek szubjektíve kiindulnak: így csak a nézetek kibékíthetetlenségét tanú- 
síthatnánk (sajnos, ezt az attitűdöt tanúsítja II. János Pál már említett enciklikája, amely 
a marxizmus és a katolicizmus közti világnézeti ellentét hangsúlyozása közben, a II. 
vatikáni zsinat álláspontjától visszalépve a párbeszéd lehetőségét és szükségességét nem 
is méltatja figyelemre), vagy ellenkezőleg: a különbségek eltüntetésére törekedhetnénk. 
A párbeszéd azonban mindkét esetben önmagát oltaná ki: tisztázatlan elvi alapon a 
gyakorlati együttműködés kérdései is nehezen tisztázhatók. 

Az igazság mindig konkrét: a dialógus és a kooperáció fejlődése mindenekelőtt a 
századvég kapitalizmusa, szocializmusa, a fejlődő országok társadalma mai objektív 
karakterisztikáinak, igazi konfiiktusainak, ellentmondásainak hamis látszatoktól men- 
tes, az összefüggések elidegenült, fetisisztikus megjelenési formáin áthatoló bemutatását 
követeli meg tőlünk."? Ahhoz viszont, hogy ezt a marxista elmélet eredménnyel végez- 
hesse el, világnézetének, emberfelfogásának s leginkább talán etikumának általános 
vonásait, aktuális hangsúlyait -— ezen belül mindenekelőtt a béke védelméért vívott 
harcban adódó feladatainkat — is a kor igényeinek inkább megfelelően kell kifejtenie, 
érvényesítenie. Erre már azért is szükség van, mert ezek a problémák - kimondatlanul 
vagy kimondva - jelen vannak párbeszédünkben. Mi több: ezek rajzolják ki azt az 
általános hátteret is, amely előtt a különböző világnézetű emberek együttes tevékenysége 
folyik. A vallással folytatott dialógus, a hívőkkel folytatott eszmecsere is csak akkor hoz 
igazán gazdag termést a résztvevők számára, ha kölcsönösen arra törekszenek, hogy jól 
megértsék a forrongó világ hozzánk intézett kihívásait és választ váró üzenetét. 


22 Vö. Marx: A politikai gazdaságtan bírálatának alapvonalai. MEM, 46/I. köt., 26-27. old. 

A magyar bankrendszer az átalakítás útján 


A magyar bankrendszer és az általa megvalósított hitelezési rendszer hosszú fejlődési 
folyamat eredményeként 1987. január elsején lényegi változáson megy keresztül. Ekkor 
válnak le szervezetileg az ország jegybankjáról a korábban annak kebelében működő 
úgynevezett üzleti bankok. Ezzel a Magyar Nemzeti Banknak az a két népgazdasági 
szabályozási feladata marad meg, amelynek ellátására 1924-ben létrehozták: az ország- 
ban forgalomban lévő, az árszínvonalra hatást gyakorló pénzmennyiség gazdasági esz- 
közökkel történő szabályozásának funkciója és a kormányzat bankárának feladata. 
Átmenetileg még ebben a bankban összpontosul az ország devizaműveleteinek zöme is; 
a későbbiekben az ország devizagazdálkodása elsősorban az üzleti bankok befolyásolása 
révén megvalósított jegybanki irányítást foglalja magában. 

A Magyar Nemzeti Bankból 1987-ben kiváló három kereskedelmi bankkal ötre emel- 
kedik azoknak az általános felhatalmazású bankoknak a száma, amelyek a vállalatok 
számláit vezethetik, betéteiket elfogadhatják, s azoknak hitelt nyújthatnak; továbbá 
alaptőkéjük és realizált adóztatás utáni nyereségük terhére tőkével is részt vehetnek 
meglévő vállalalatokban vagy újak alapításában. Ezzel megszűnik a vállalatok , röghöz- 
kötöttsége" — hiszen viszonylag széles az általuk kiválasztható bankok köre, s megszűnik 
a bankoknak a kijelölt ügyfeleikkel szembeni hitelezési kényszere is, hiszen adósaikat 
maguk válogathatják meg. S mivel e bankoknak üzleti alapon, nyereségérdekeltség és 
saját kockázatvállalás alapján kell működniük, a hitelnyújtásnak a megtérülés szempont- 
jából érvényesített szelektív jellege megerősödik. Ez versenyhelyzetet hoz létre mind a 
bankok, mind a vállalatok között: a bankok részéről ez a szolgáltatások javítását, szoros 
kalkulációt kíván, a vállalatok részéről pedig fizetési helyzetük megjavítását és hiteligé- 
nyeik gondosabb megalapozását. j ; 

Az üzleti bankok kiválásával egy időben Állami Fejlesztési Intézetté alakul át az Állami 
Fejlesztési Bank egy része, mely a központi állami beruházásszabályozásban tölt be 
fontos feladatot, méghozzá elsősorban a kereskedelmi bankoknak nyújtott állami garan- 
ciával - ez a kamatlábra mérséklően hat -, továbbá a nagyberuházások finanszírozásá- 
nak feladatait is ez az intézet látja el. 

Fejlesztési céllal 10 szakosított pénzintézet működik majd, ezek közül 9 már eddig is 
tevékenykedett. Ezek a speciális pénzintézetek nem gyűjthetnek — legalábbis egyelőre - 
betéteket, csak az érdekeltségi alapból képzett célbetéteket, vagyis csak saját tőkejük, 
továbbá korábbi befektetéseik hozama, illetve hiteleik kamata erejéig fektethetnek be, 
illetve hitelezhetnek. Ezért — e korlátozott bankfunkciók miatt — nem hívják ezeket 
banknak. Ám kiemelkedő szakértelmükkel, innovációmegítélési, szabadalombejegyezte- 
tési és -védelmi stb. kérdésekben, ha korlátozott forrásokkal is, de ugyancsak versenyt 
támasztanak a többi banknak csakúgy, mint a jelenlegi két, hazánkban működő vegyes 
tulajdonú bank Is. 

A lakosság is élvezi a bankátszervezés teremtette versenyhelyzetet azáltal. hogy a 

takarékszövetkezetek tevékenysége és működési köre is kibővül. A biztosítóintézetek is 
kialakítottak már és létrehoznak olyan, megtakaritással kombinált biztosítási formákat, 
amelyek versenyt támasztanak a két takarékintézménnyel szemben. Egyáltalán nem 
zárható ki újabb takarékintézménynek létrehozása sem. Végül az ís valószínű, hogy a 
további fejlődés során a kereskedelmi bankok egyike-másika felveszi majd tevékenységi 
körébe a lakossági műveleteket. 

Az itt felsorolt változásokkal a túlnyomórészt költségvetéspolitikai eszközökkel élő 
gazdaságpolitika a monetáris politikának a korábbiaknál sokrétűbb, kezelhetőbb esz- 
köztárát használhatja majd az eddigieknél szélesebb körben és nagyobb hatásfokkal. 


A monetáris hatóságtól az üzleti bankok kialakulásáig 


A gazdaságpolitika kialakításának és végrehajtásának kimagasló fontosságú alrendszere 
egyfelől a monetáris (pénz-)politika s annak intézményrendszere, a jegybank vezérelte 
bank- és pénzintézeti rendszer, másfelől a költségvetési politika, a pénzügyminisztérium 
irányította államháztartási intézményrendszerrel. A bank- és a pénzügyi politika közös 
feladata, hogy a gazdaság teljes fizetőképes kereslete olyan legyen, hogy az viszonylag 
szilárd pénzérték (vásárlóerő) és külgazdasági egyensúly mellett a teljes foglalkoztatott- 
ságot és az optimális kapacitáskihasználást szolgálja. 

A pénzpolitika sajátos feladata, hogy — a belső és külső pénzérték stabilitása érdeké- 
ben - akkora pénzmennyiséget, illetve a pénzmennyiség akkora változását tegye lehető- 
vé, amely mellett a pénz kínálata egyensúlyban van az iránta való kereslettel. A pénz 
iránti keresletet a háztartások, a vállalatok és a közületek pénztartási szándékát határoz- 
zák meg, amelyek egyrészt ügyleti, másrészt biztonsági tartalékok, s végül befektetési 
célokat szolgálnak. Ezeket a szándékokat számos tényező befolyásolja, a jegybank 
részéről leginkább a kamatláb hat a pénztartási szándékokra. A gazdaságban a forga- 
lomban lévő pénzmennyiséget úgy értelmezzük, mint a bankokon kívüli bankjegy- és 
érmeállománynak és a látra szóló, nálunk rövid lejáratú, egy évnél rövidebb lekötésű 
betéteknek az összegét, tehát azt a pénzmennyiséget, amely hatással van vagy lehet az 
árszínvonalra. 8 

A költségvetési politika a fizetőképes keresletre s annak szerkezetére a költségvetés kia- 
dásaival, adóival, a költségvetés összegével (a jövedelmek központosításának fokával és az 
újraelosztás mértékével), továbbá bevételi többletével avagy hiányával hat. Mindezek ré- 
vén befolyásolja a társadalmi termék keletkezését és felhasználását, a foglalkoztatást és a 
folyó fizetési mérleg alakulását. A költségvetési politika alapvető feladata a jövedelemará- 
nyok alakítása egyfelől az állam, a vállalatok és a háztartások között, másfelől a társadal- 
mi rétegek, a földrajzi területek, a gazdasági tevékenységek között. E feladatok ellátása 
során azonban a kialakított pénzmennyiségi mutatók keretei között kell maradnia, azaz 
a kamatláb és az árszínvonal szempontjából éppenséggel nem aktív, hanem semleges ma- 
gatartást tanúsítva. Ehhez szükség van a pénz- és a költségvetési politika közötti világos 
munkamegosztásra, a két területen követett prioritások összehangolására. 

A jegybank mint hatóság oly módon érvényesíti a pénzpolitikát az üzleti bankok 
irányában, hogy kihelyezhető forrásállományukat befolyásolja különféle eszközökkel (a 
kötelező tartalékráta megállapításával, állami értékpapírok vételével és eladásával, illet- 
ve zálogba vételével, pénzteremtéssel), továbbá a jegybanki kamatlábbal befolyásolja a 
vállalatok és a háztartások megtakaritási, illetve hitelfelvételi hajlamát. 

Az üzleti bankoknak kizárólag kihelyezéseik biztonságos és jövedelmező voltáról, 
tehát a pénz helyes allokációjáról kell gondoskodniuk. Eközben megtakarításokat tőké- 
vé alakítanak át, mivel az összegyűjtött forrásokat, figyelembe véve lejáratukat — bizo- 
nyos határok között — hosszabb lejáratú kihelyezésekké transzformálják. Az üzleti 
bankok ezzel kockázatot vállalnak át adósaiktól, annak az elvnek a betartásával, hogy 
nem veszélyeztethetik hitelezőik biztonságát. 

A kétszintű bankrendszer működtetésének elengedhetetlen feltételei vannak. Ezek 
közül a legfontosabb a pénzmennyiségre, illetve az annak változására vonatkozó irány- 
számoknak alapvető tervfeladatként való kezelése, az irányszámok betartása és betarta- 
tása. Ez feltételezi a kormányzat tudatosan vállalt önkorlátozását a költekezésben s a 
jegybank kormányzati szerepének növelését. Hasonlóan fontos, hogy a bankoknak és 
ügyfeleiknek jelentős önálló mozgásterük és kockázatvállalásuk legyen. Üzleti alapon 
hitelt nyújtani csak üzleti megfontolások alapján működő vállalatoknak lehetséges. Mind- 
addig, amíg a vállalati célokat széles körben és nagy mélységben a népgazdasági terv, 
vagy — mint 1968 és 1976 között - a terv számítási anyaga, vagy a kormányzati döntések 
határozzák meg, addig a vállalat nem vállalkozó, s a bank hitelezési kényszerlépéseket 
tevő hivatal. 

Felvetődik a kérdés, hogy miért csak most, s miért nem a reform kezdetekor, illetve 
egy korábbi stádiumban került sor bankátszervezésre? Azért, mert mindaddig, amig 
ágazati, alágazati mélységben meg voltak határozva a vállalati szféra feladatai s a 
bankoknál a végrehajtáshoz szükséges beruházási hitelkeretek, a bank csak a meghatáro- 
zott feladatokat megvalósító vállalatok között válogathatott. A magyar ipar korábbi, 
igen centralizált szervezete mellett még ennek a válogatásnak is szűk tere volt; számos 
alágazat egyetlen vállalatból állt. Továbbá mindaddig, amíg nem szántuk rá magunkat 
egy, a fejlesztést és a visszafejlesztést ötvöző gazdaságpolitikára, a befektetéseknek tőke- 
kivonásból is történő finanszírozására, a bank hitelezési kényszerhelyzetben volt a forgó- 
eszközök tekintetében is. Hitelmegtagadással, hitelcsökkentéssel ugyanis nem volt joga 
egy meglévő vállalat létét vagy tevékenységének körét veszélyeztetni. 

Így az 1968-as reform bevezetése idején még nem voltak meg a feltételei egy új 
bankrendszernek. A vállalatokra csak az úgynevezett , szinttartó" beruházások elhatáro- 
zása tartozott, a beruházási döntések zöme központi maradt, még akkor is, ha a finanszí- 
rozás mind nagyobb hányadban a vállalatokra hárult. Nem szakítottunk még sem a 
vállalati ellátás, sem a vállalati szinten értelmezett foglalkoztatási felelősséggel sem. Ezért 
a magyar hitel- és bankrendszer csak 1987. január elsején — bár kétségtelen, hogy hosszú 
fejlődési folyamat eredménye ez — megy keresztül minőségi változáson. Ekkor válik el 
. szervezetileg egymástól — a központi gazdaságirányítás részeként — a népgazdaság pénztö- 
megének és hitelállományának egészét alakító, jegybanki funkció és a vállalatok szelektív 
finanszírozásának funkciója, amely a népgazdasági tiszta jövedelem maximalizálására 5 
a befektetések megtérülésének biztonságára törekedni hivatott hitelkihelyezési ( allokáci- 
ós) tevékenységet foglalja magában. 

Ezzel világos munkamegosztás alakul ki a jegybank és az üzleti elv szerint működő 
bankok között. Az előbbi mint a , bankok bankja" a pénzintézetek által kihelyezhető 
összes források nagyságát alakítja makroökonómiai, azaz népgazdasági szempontú is- 
mérvek alapján. Az utóbbiak, egymással versenyezve, kizárólagosan a nyereségérdekelt- 
ségen, a kihelyezések biztonságán, az önálló kockázatvállaláson és a mindenkori fizető- 
képesség fenntartásának követelményén alapuló, az egyes bankok üzemgazdasági szem- 
pontjait érvényesítő, azaz , üzleti" pénzintézeti tevékenységet folytatnak. Az így létrejövő 
bankrendszert nevezi a szakirodalom kétszintűnek, szemben a korábban nálunk, illetve 
néhány szocialista országban ma is működő egyszintű bankrendszerrel. 


A hitel mint a központi elosztás tárgya 


Az egyszintű bankrendszer — annak ellenére, hogy hatékonysága alacsony volt - a 
közvetlen utasításokkal működő központosított gazdaságirányítási rendszer elengedhe- 
tetlen, abba szervesen beilleszkedő eleme volt.! 


1 Ezt a szoros összefüggést emeli ki Hámori Balázs is, amikor ezt írja: , Az egyszintű bankrendszer. . . logikusan 
illeszkedett a túlzott redisztribúcióval jellemezhető direkt gazdaságirányítás rendszerébe." (Hámori Balázs: Politi- 

A forgalomban lévő pénzmennyiségből csak a készpénz mennyiségét igyekezett eleinte 
rögzített bankjegyplafonnal, majd a termelési tervek bérvonzásához igazított pénztári 
tervvel s végül - mind a mai napig — a hitelezés minőségi ismérveivel meghatározni. 

Ha minden egyes vállalat a központ által naturáliákban meghatározott kötelező 
feladatokat s ehhez normatívan kiszámított — saját, költségvetési és banki eredetük 
szerint felosztott — pénzforrásokat kap, akkor a banknak csak a neve bank; valójában 
országos, vállalatonkénti, a természetbeni mértékegységeket pénzben kifejező főkönyvelő- 
ség, nyilvántartási rendszer. Az általa finanszírozott vállalatok tervkötelezettsége a bank 
számára mint finanszírozási kötelezettség jelentkezik, tehát nincs tere önálló allokációs 
tevékenységének. 

A bank úgynevezett monopóliumai direkt gazdaságirányítás mellett nem a bank 
gazdasági-pénzügyi hatalmát, hanem a tervező központét testesítik meg. 

A pénzforgalmi monopólium azt jelenti, hogy a szocialista szektor minden pénzbevételé- 
nek meg kell jelennie a bank számláin, s minden kiadást ezekről teljesítenek. Így lehet 
gondoskodni arról, hogy minden fillér a részletes vállalati tervcélokra fordíttassék. Egyes 
monopóliumok egyenesen illuzórikusak voltak, s maradtak. Így a hitelmonopólium csak 
azt jelenti, hogy a vállalatok és szövetkezetek egymástól vagy egy más banktól nem 
vehetnek fel hitelt, de nem foglalja magában a hitelmegtagadás jogát az adós vállalat 
hitelképtelensége esetén, ha az , magyarázható" a tervben szereplő célokkal. Valójában 
a hitelmonopólium azért sem érvényesült, mert időnként igen nagy összegű lejárt válla- 
latközi tartozások halmozódtak fel, tehát a vállalatok egymásnak gazdasági kényszerből 
nyújtottak hiteleket. Ez szükségszerűen alakult így, mert azok a gazdasági döntések, 
amelyek nem számoltak a pénzügyi lehetőségekkel, fizetési gondokat okoztak, amelyek 
végiggyűrűztek a gazdaságon. A fedezeti elv is formális volt; az , anyagi érték" fedezetül 
szolgált, függetlenül eladhatóságától. A visszafizetések részbeni lehetetlenülése megkér- 
dőjelezte a lejárati ely komolyságát. A kamatlábnak pedig e rendben nem volt közgazdasági 
tartalma; a döntések ugyanis attól függetlenül történtek. Az ilyen típusú bank tervei — a 
hitelterv és a pénztári terv — sem önálló tervek, hanem a vállalti tervek pénzbeli kihatásai- 
nak mérlegelt összesítései voltak. A banktól e bankrendszerben csak azt várták el, hogy 
a gazdasági folyamatok tervtől való — igen gyakori - eltéréseit jelezzék, adott esetben a 
vállalatokat szankcionálják, vagy, jogosultnak elismerve a , tervszerűtlenséget", finanszí- 
rozzák a többlet forrásszükségletet. 

A bank azonban ebben a rendszerben sem vált egyszerű főkönyvelőséggé, a finanszíro- 
zási eszközök korlátlan folyósítójává. A monobankon belül is kialakult egy olyan 
önmozgás, amely - ha nem is a cselekvés, de - legalábbis a bankszerű elemzésen és a nem 
várt gazdasági folyamatok korai felismerésén alapuló javaslattétel irányába vitt. Ennek 
az volt az egyik oka, hogy a banknál csapódnak le menet közben a vállalati tervek 
megvalósíthatatlanságából, egymással való összehangolatlanságából eredő feszültségek, 
valamint a valós pénzügyi folyamatok összesített pénzforgalmi eredményeinek és a 
makroökonómiai tervmutatóknak (pl. a bankjegyforgalomnak, azaz a forgalomban lévő 
bankjegymennyiség felső határának, a költségvetési bevételeknek és a kiadásoknak) az 
ellentmondásai. 

A bank , főkönyveinek" és a nála folyó hitelezési ügymenetnek köszönhetően, átlátta 
és vizsgálta az eladhatatlan készleteket és az elkölt(hetjetlen pénzmennyiséget, az úgyne- 
vezett bankjegyplafont túllépő pénzmennyiséget, , szenvedte" a feszített önköltségi nor- 
mákat rendszeresen meghaladó tényleges önköltség vállalati forgóeszközöket felemésztő 
hatását. Éppen ezért, a maga szerény eszközeivel, erőfeszítéseket tett a folyamatok 
megváltoztatására vagy a tervek reális irányú terelésére. Ehhez egyrészt banktechnikai 


kai gazdaságtan 3. A szocialista gazdaság elmélete. Közgazdasági és Jogi Könyvkiadó, Budapest, 1985. 182. old.) 
Megjegyzem, hogy ,,a túlzott redisztribúcióval jellemezhető" jelző fölösleges; a direkt gazdaságirányítás modelljé- 
nek nem szükségszerű attribútuma a túlzott újraelosztás. 

megoldásokat kerestek — természetesen sikertelenül — a reálgazdasági ellentmondások 
feloldására. Másrészt törekvés alakult ki a bank hatáskörének bővítésére, arra, hogy az 
említett problémák egy részét — operatívan — a maga eszközeivel is , kezelhesse". Végül, 
de nem utolsósorban, a bank igyekezett a problémák orvoslását a népgazdasági tervezés- 
hez kapcsolódó. továbbá a felső szintű döntések előkészítése során kialakított javaslatai- 
val előmozdítani. (Az ilyen döntések elérésének időigénye azonban túlságosan nagy volt 
a gazdaság szükségleteihez képest!) Ebben a folyamatban lényegesen fejlődött a bankári 
gyakorlat, ezzel együtt a bank- és a hitelelmélet, s tulajdonképpen paradox módon a 
bank műhelyeiben érlelődtek - legalábbis a kezdetben - a hitel- és a bankreform gondola- 
ta is. A bankrendszer átalakítására irányuló törekvéseket motiválta még természetesen 
a minden irányitó apparátusra, hivatalra jellemző küzdelem a nagyobb befolyásért s az 
ezzel járó magasabb helyért a hierarchiában, következésképpen a nagyobb presztízs. 

Az egyszintű bankrendszer tehát a Magyar Nemzeti Bankban, e monetáris hatóságnál 
centralizálta az ország devizagazdálkodásaát, a szocialista szektor valamennyi vállalatá- 
nak s a központi költségvetésnek a teljes számlavezetését, pénzforgalmát, hitelezését (a 
forgóeszközökét teljes egészében, a beruházásokét igen nagy mértékben). Egyben , kvá- 
zi"-jegybanki funkciókat is betöltött, amennyiben előírásokkal befolyásolta a többi 
bankot, méghozzá úgy, hogy magához vonta betétállomány-növekedésük egy részét, 
illetve hitelei révén kiegészítette forrásaikat. E bankok viszont a maguk kijelölt ügyfélkö- 
rében vagy üzleti műveleti körében a Magyar Nemzeti Bankéhoz hasonló monopoljogo- 
kat élveztek (például az Országos Takarékpénztár a lakosság és a tanácsi fejlesztési 
alapok, a Magyar Külkereskedelmi Bank bizonyos külkereskedelmi műveletek tekinteté- 
ben stb.). Valamennyi bank úgynevezett nagybank volt, nagyvállalati rendben szervező- 
dött a monopolhelyzetű nagyvállalatok összes ismert hátrányával. Az ügyfeleket jogsza- 
bály s nem a jó üzleti viszony hozta és tartotta meg, s a hitel központilag elosztott 
hiánycikk volt. Ennek aztán szükségszerű következménye lett a kisebb ügyfelek vagy 
üzletek elhanyagolása, általában az üzletfelek nem egyenrangú partnerként való kezelése. 
A banki magatartás , hatósági", bürokratikus jelleget öltött, a bankszervezeten belül 
számos hierarchikus szint s túlságosan tagolt munkamegosztás alakult ki, melyeknek 
szükségszerű következménye a lassú, sokfokozatú döntési folyamat, a sematizált döntési 
ismérvek és eljárás, a könnyű áthárítási lehetőségek miatti gyenge létszám- és költségér- 
zékenység.? 

Ezeket a vonásokat erősítette az is, hogy a hitelbanki tevékenységből teljesen hiányzott 
a nyereségérdekeltség.? 

Nem lehetett továbbá kielégíteni a banktevékenységgel szemben azt a joggal támaszt- 
ható igényt sem, hogy hozza létre a rugalmas, a kis- és a középméretű specialista 
, háttérbankipart"." 


A jegybankkal egyesült hiítelbank kritikája 


Pénzügyi elméletünk már a hatvanas évek második felében bírálta az egyszintű bank- 
rendszert. Rámutatott, hogy ez a szervezeti rend inflációérzékeny, mert a kereskedelmi 


2 Minél nagyobb a szervezet, mennél szélesebb a szervezeten belüli munkamegosztás, annál nehezebb az egvén 
számára a saját munkája és a szervezet egésze közötti kapcsolat áttekintése, annál inkább rutinszerüvé valik a 
munkavégzés, annál standardabbá válik még a vezetési munka is, vfogaskerékszerűvex transzformaálódik az 
individuális tevékenység a szervezeten belül". Ifj. Gyenes Antal, Rozgonyi Tamás: Hierarchia a gazdasagi 
szervezetekben. MTA Szociológiai Kutató Intézetének Kiadványai, Budapest, 1974. 16. old. 

3 A megfelelő érdekeltség szükségességére hívja fel a figyelmet Pozsgay Imre. ,,... a dolgozók ... kétféle 
szerepben lépnek fel a gazdasági szervezetekben. Az egyik a rulajdonosi szerep, amely a vállalkozásban és a 
hatékonyságban teszi érdekeltté őket. Ez az érdekeltség nem a kontraszelekciót támogatta, hanem a nagy tudásu, 
sikeres vezető kiválasztását. Ezért elengedhetetlen, hogy ez az érdekeltség mindenhol benne legyen a vallalan 
kollektívában." Lásd Pozsgay Imre: Gazdaság és demokrácia. Tervgazdasági Fórum, 1986. 2. sz. 3. old. 

4 Ezekben , a tevékenységeket ... a kis szervezetekre jellemző állandó személyes felügyelői parancsok és 
utasítások határozzák meg". Lásd ifj. Gyenes Antal, Rozgonyi Tamás id. m. 20. old. 

bank hitelkiterjesztésének nincs úgynevezett üzemgazdasági korlátja akkor, ha az a 
jegybank részeként működik. A valóban kereskedelmi bankként működő bankoknak 
ezzel szemben fizetőképességüket folyamatosan fenn kell tartaniuk, s ezért a náluk 
elhelyezett betétek, továbbá alaptőkéjük és az általuk felvett kölcsönök (kötvények, 
bankközi kölcsönök stb.) behatárolják hitelezési műveleteik terjedelmét. Az ilyen ban- 
koknak még arra is ügyelniük kell, hogy forrásaik és kihelyezésik lejárati összetétele ne 
térjen el túlzottan egymástól. Ezt nevezzük minden vállalat, így a bankok, a biztosítók 
tekintetében is /ik viditásnak , fizetőképességnek , aminek az a lényege, hogy a vállalatok- 
nak, a bankoknak a napi és a rövid időszakon belül esedékes kötelezettségeik fedezetére 
vagy azonnal rendelkezésre álló pénzeszközökre vagy olyan eszközökre (a bankok 
esetében értékpapírokra) van szükség, amelyek rövid idő alatt pénzzé tehetők. 

A jegybankkal szimbiózisban élő kereskedelmi bank hitelnyújtásainak ezzel szemben 
nincs belső, üzemgazdasági korlátja, mert a jegybank képes pénzteremtésre. , A jegy- 
bankkal egy testté egyesült hitelbanknak -— a dolog természetéből következően - nem 
lehettek likviditási problémái, ugyanakkor, mert a gyakorlati hitelezéssel a kapcsolatot 
nem találhatta meg, a sjegybanki magxc kezében, a hozzáértés és a többet érdemlő 
tisztességes szándék ellenére, a bank likviditás a hitelmérlegben lecsapódó bonyolult 
számítástechnikai kérdéssé degradálódott." 

Ezt a gondolatot erősíti a jegybanki funkcióról szóló másik tanulmány is: , A jegybank 
mérlegében a hitelnyújtással egyidejűleg minden esetben szükségképpen ellensúlyozó 
tételként jelenik meg azonos összegű számlapénz- vagy bankjegyforgalom-emelkedés. 
A jegybank úgynevezett járulékos vásárlóerőt alkotó hitelnyújtásának éppen ezért tech- , 
nikailag nincs határa. A jegybanknál ugyanis likviditási probléma belföldi fizetőeszköz 
tekintetében nem merülhet fel... Más a helyzet kétszintű bankrendszer esetén, ahol 
járulékos vásárlóerő kreálására a hitelbankok rendszere is képes... A hitelbank járulékos 
pénzt kreáló tevékenységét azonban a jegybank befolyásolni tudja... A hitelbankok csak 
számlapénzt képesek kreálni... e tevékenységüknek azonban határt szab a bankrendszer 
likviditása, amely elsősorban jegybanki eszközökkel való ellátottságuktól és a jegybank- 
kal szembeni követelésük minimumának kötelező előírásától függ."" 

A jegybankkal párosuló hitelbank nem észlel hitelezési kockázatot. Nem fenyegethette 
ugyanis az a veszély, hogy követeléseinek elmaradt törlesztései miatt nem tudja betétesei- 
nek megbízásait teljesíteni, hiszen azt — mert a jegybank ebben nem korlátozza — pénzte- 
remtéssel mindig meg tudja oldani. Formálisan ugyan követeléseinek behajtására a 
legszélesebb jogi biztosítékokkal rendelkezett: a meghitelezett anyagi értékek felett zálog- 
joga volt; elöl sorolt a követelések behajtásának rendjében, számos adósának költségve- 
tési kezességgel nyújtott hitelt. Ám nem élt, mert nem élhetett e jogaival, mert csak az 
adós vállalat forgó- illetve állóvagyonának, kapacitásának, létszámának-és termelésének 
csökkentése árán érvényesíthette volna azokat - erre pedig nem volt jogosítványa. Egy 
deficites költségvetés kezessége pedig makroökonómiailag kétes értékű. 

Igy, bár a bank a hitelkérelmek előírásaiban formailag nagy teret szentelt a vállalati 
fizetőképesség alakulásának, a hitel futamideje tartamának, s magas késedelmi kamatokat 
helyezett kilátásba, ezzel még nem szorította a vállalatokat körültekintő magatartásra. Ez 
utóbbiak tisztában voltak azzal, hogy a banknak nincs módjában szankciókat érvényesíte- 
ni a késedelmes vagy nem fizető adóssal szemben és közömbös is számára — banktechnikai 
szempontból csakúgy, mint a bank fizetőképessége szempontjából - a belföldi bankadós- 
ságok átütemezése. 

Végül fontos körülmény az is, hogy a jegybank - kebelében a hitelbankokkal -— mint 
politikai szervezet, mint hatóság (ráadásul pénzteremtő hatóság!) erősen ki volt téve 
egyes területek, egyes ágazatok stb. politikai nyomásának a hitelkeretek ágazatközi 
elosztásában és az egyedi hitelezési ügyekben is. 


5 Dr. Hagelmayer István: A bankrendszer és feladata. Pénzügyi Szemle, 1969., 2. sz. 166. old. 
6 Dr. Bartha József: A jegybanki funkció megerősítésének kérdéséhez. Pénzügyi Szemle, 1969., 9. sz. 731. old. 

Az 1976. évi ,minifordulat" 


Az 1976-os esztendő fordulatnak tekinthető a bankszerűbb tevékenység kibontakoztatá- 
sában; 1976-ig ugyanis teljes egészében előírták a beruházási hitelkereteket. A fordulatot 
az jelentette, hogy a fenti évben az ötéves beruházási hitelkeret 5 százalékát, 45 milliárd 
forintot — amelyet később lényegesen felemeltek — nem osztották fel ágazatok között. 
E hitelekért ágazati hovatartozásuktól függetlenül versenyezhettek a vállalatok, amelyek 
a beruházások tiszta devizahozamából viszonylag gyorsan megtérülő exportkapacitás 
bővítésére vállalkoztak. Csakhogy, miközben e tekintetben a Magyar Nemzeti Bank 
válogatott, más akciókban ezzel szemben a fennálló kötöttségek miatt más bank válogat- 
hatott ugyanazon ügyfelek ajánlatai között. A vállalatok adott köre ugyanis egy-egy 
bankhoz volt kötve, ahol hitelkérelmeikről döntöttek. 

Az 1976-os , minifordulat" jelentőségének megértéséhez tekintsünk vissza újra az 
elmúlt idők fejleményeire, csak most a beruházási hitelezés szempontjából. 1976-ot 
megelőzően a beruházási hitelezésben jelentős központosítás ment végbe, s a hitelezők 
és hitelezettek kapcsolatát kevésbé alakították az üzleti meggondolások, sokkal inkább 
az , elkötelezettség" s a hitelosztás. A beruházásokat finanszírozó bankjainkra jellemző 
volt önmaguk túlértékelése s az a törekvés, hogy egymás rovására e téren teljes monopol- 
helyzetet teremtsenek. Ennek a teljes monopolhelyzetnek a kialakításában a Magyar 
Nemzeti Bank sikeresen ragadta magához a hetvenes évek elején az akkori Beruházási 
Bank szerepkörének jelentős részét, azzal a jelszóval, hogy az a helyes és természetes, 
ráadásul nemzetközileg is elfogadott gyakorlat, hogy az a bank finanszírozza egy-egy 
vállalat beruházásait, amely annak számlavezetője és a vállalat folyó tevékenységét rövid 
lejáratú hitelekkel támasztja alá. Arról, hogy ez helyes és természetes-e, lehet vitatkozni. 
De ahhoz kétség sem fér, hogy a nemzetközi gyakorlat ebben rendkívül változatos. 

Az angolszász bankjog egyenesen elkülöníti egymástól e két tevékenységi kört. Az 
európai kontinentális gyakorlatban pedig a vállalatok , házi bankjai", számlavezetői a 
kliens vállalat beruházásait egyáltalában nem szükségképpen finanszírozzák. Egyrészt 
azért nem, mert egy-egy projektumot másként ítélnek meg, mint az ügyfelük, vagy 
egyszerűen üzletpolitikai, illetve likviditási okokból nem teszik ezt. Az is gyakran előfor- 
dul, hogy az ügyfél más banktól kedvezőbb ajánlatot kap. Vegyünk egy másik példát. 
A Világbanknak, amely létesítményeket finanszíroz, szintén nincs szüksége arra, hogy 
az adós számláját vezesse a célból, hogy annak hitelképességéről meggyőződjék. S akkor 
még nem is említettük azokat a nagylétesítményeket, amelyeknek a finanszírozására csak 
több bank együtt, konzorciumként vállalkozhat, vagy a volumen nagysága, vagy a 
kockázat megosztása miatt. 

A fenti érvelésekben a monopolhelyzetek megtartásának és konszolidálásának a törek- 
vése jelentkezett, amely -— tudva vagy nem tudva - a hatékony piaci ellenőrzés alóli 
mentességet kívánta megőrizni. Hiszen így nincs lehetőség arra, hogy egy másik bank a 
gyakorlatban, egy másutt elutasított hiteligényt jóváhagyván, , felülbírálja" a hitelkérel- 
met elutasító bank tevékenységét. Így bizonyos vállalati elképzelések sorsa egyetlen bank 
egyetlen szakosodott szervezetének, az utóbbi személyi állományának vállalkozói kedvé- 
től, illetve annak hiányától, kockázatvállaló képességétől és hajlamától függ. 

A vita a beruházási hitelezés centralizálásáról, illetve decentralizálásáról már a reform 
bevezetését követően elkezdődött. Sokan ostorozták a bankbürokráciát, ezzel szemben 
mások azzal érveltek, hogy csak az egy , kézben" összpontosított forrásokat lehet opti- 
mális hatásfokkal elosztani. A következőkben idézett érvek és ellenérvek mintegy annak 
esszenciáját is adják, hogy az elmúlt közel két évtizedben miről is folyt a vita. Az idézett 
cikk szerzői reagálnak az egyszintű bankrendszert ért kritikára. , A gazdaság legkülönbő- 
zőbb területeiről érkező hiteljavaslatok összemérhetősége és versenyeztetése érdekében 
előírt mutatók megkövetelése, az adott keretek és a jelentkező igények ellentmondásából 
szükségszerűen adódó nagymértékű visszautasítás olyan véleményeket is kiváltott, hogy 

a korábbi tervutasításos bürokrácia helyébe most a ,bankbürokrácia" lépett" (kiemelés 
tőlem - B. T.)" A szerzők ezt a vádat azzal próbálták cáfolni, hogy , a Bank -— mint a 
népgazdasági érdekek egyik képviselője — szubjektív tényezők kizárásával olyan hitelme- 
chanizmust működtet, amely előtérbe helyezi az optimális változatokat, nem elégíti ki 
a kevésbé gazdaságos javaslatokat"." A beruházások azóta mérhető hozamai s a szerke- 
zet változására gyakorolt hatásuk azonban nem igazolják a szerzőket. A magyarországi 
beruházási hitelbírálat implicit kritikáját adja Pulai Miklós: ,A Világbank hitelekből 
megvalósuló fejlesztések piaci hátterét, a termékek minőségét, műszaki színvonalát a 
nálunk szokásosnál alaposabban vizsgálják, a megvalósítás előkészítése is szervezettebb, 
s az eredmény is többet ígér, mint a hazai forrású beruházásoké."? 

Az is igaz, hogy ha egyszer elmarasztaltuk a beruházást finanszírozó bankokat, a 
meghitelezett beruházások hozama és a szerkezetváltozásra gyakorolt hatásuk szem- 
pontjából, akkor arra is utalnunk kell, hogy e bankok csak a vállalatok jobb-rosszabb 
ajánlatai között válogathatnak. Ezekről pedig álljon itt az egyébként a Magyar Nemzeti 
Bankkal szemben igen kritikus Csernok Attila volt elnökhelyettes megállapítása: , A 
lényeg az, hogy jó üzlethez van pénz, most már csak az a kérdés, hogy hány jó elképzelés 
fekszik a vállalatok fiókjaiban. Mert a gond mindig az volt, hogy kevés olyan üzletet 
hoztak a vállalatok , amelyre csukott szemmel is ad hitelt egy bankár" (kiemelés tőlem — 
B. T.).!9 

Így aztán csak helyeselhető az a szimmetria, amely a bankrendszer átszervezésével 
teremtődik meg, s amelynek lényege a bankok versenye az ügyfelekért és az ügyfeleké 
a bankokért. 


A bankközi verseny jótékony hatása a forrásokra 


Nemrégen még a bankközi verseny lehetőségét is tagadták bankkörökhöz (természetesen 
az akkoriakhoz) közelálló tudósok. Mi is várható ettől a versenytől, amennyiben a 
bankok vagy egy részük nem tömörül — hallgatólagosan -— valamiféle kartellbe? (Ezt 
egyébként a pénzügyminisztériumi felügyelet hivatott megakadályozni.) 

Mindenekelőtt az várható, hogy a betétekért és a hosszabb lejáratú forrásokért folyta- 
tott verseny következtében a bankok, a pénzintézetek és a biztosítók szolgáltatásaik 
javítására kényszerülnek, aminek következtében nőni fog az alacsony hazai vállalati és 
lakossági pénzfelhalmozási és -megtakarítási hajlam, következésképpen bővülnek fej- 
lesztési forrásaink. Már a kötvényekkel kapcsolatban is bebizonyosodott, hogy nemcsak 
más megtakarítási formákból csoportosult át a kötvényekhez a megtakarítás, hanem 
növekedett a megtakarítási hajlam és a megtakarítási ráta is! 

Több bank és több pénzintézet, mindezen túlmenően, vonzó hosszú lejáratú pénzfel- 
halmozási célok és formák kialakításával meghosszabbíthatja a vállalati, a szövetkezeti 
és a lakossági pénzfelhalmozás átlagos lekötési idejét. Az így kialakított pénzrendszer 
tehát egyrészt több - korábban a forgalomban megülő — pénzt vonz magához, másrészt 
hosszabb időtartamra képes azt társadalmi tőkévé transzformálni. 

Végül az is valószínű, hogy a bankok külföldi fellépésétől, azok minőségétől függően 
több versengő bank a maga kedvező üzleti elgondolásaival és szervezéseivel több külső 
forrás — főként működő tőke - bevonásáról képes gondoskodni, mint a nagyon kevés 
számú tagbankot számláló egybankrendszer. 


7 Farády Gábor, dr. Havas Gábor, dr. Szabó László: A Magyar Beruházási Bank 20 éve. Pénzügyi Szemle, 
1969., 6. szám. 483. old. 
8 Uo. 
9 Pulai Miklós: Szerkezetátalakító hitelek. Népszabadság, 1986. augusztus 6., 10. old. 
10 Csernok Attila: A jó üzlethez mindig van hitel. Világgazdaság, 1980. február 16. 

A bankrendszer korszerűsítése tehát elősegíti a tőkeképződést éppen az előzőekben 
megjelölt utakon, módokon. Vagyis nem a több bank puszta léte nyújt magyarázatot az 
ország tökeellátottságának javulására. Mert hiszen több bank -— minden bank folyószám- 
lapénz-teremtési lehetőségei folytán — jelenthet ugyan több pénzt (ami hatékony jegyban- 
ki ellenőrzés hiányában nagy valószínűséggel inkább csak a magasabb árszínvonal s 
kevésbé a jobb üzletmenet serkentője lesz), de a több bank léte önmagában véve még nem 
jelent több tökét Is. 

Az üzleti szempontok szerint folytatott versenytől a tőkeallokáció jelentős javulását is 
várhatjuk , aminek következtében különösen az úgynevezett elmaradt hasznok csökkené- 
sére lehet számitani. Mint már korábban is kiemeltük, a kétszintű bankrendszerben 
egyetlen bank elutasító magatartása többé nem ellenőrizhetetlen cselekvés; lesz bank, 
amely másként itéli vagy ítélheti meg a vállalati kezdeményezéseket, mint a másik bank. 
Az is természetes, hogy sok esetben a megítélés egybeesik majd, mert a vállalat vagy a 
kockázatot, vagy a várható hozamot becsülte meg hibásan, illetve pusztán tőkeéhsége 
volt szülője hitelkérelmének. Am a többszöri és a többféle kipróbálás puszta lehetősége, 
a kiszolgáltatottság érzetének megszűnése jobb vállalati közérzetet, egyenrangúbb part- 
neri viszonyokat teremt. S ez nélkülözhetetlen ahhoz, hogy a vállalatoknál alkotó jellegű 
üzleti atmoszféra jöjjön létre. 

A bankok közötti verseny jelentőségét példázza az is, hogy az ügyfelek már évek óta 
azok felé a pénzintézetek felé gravitálnak, amelyekre meghatározott szakkérdésekben Is 
számíthatnak, s várhatóan a tőlük kért bankári tanácsadás megbízható és magas színvo- 
nalú lesz. Ez a tanácsadás a külső találmány- és szabadalomvédelemtől átterjedt a piaci 
információk beszerzésére, és független műszaki szakértők felkérésére is. A közelmúltban 
igen hasznosnak bizonyult a Világbank pályázataival kapcsolatban létrejött, integrált 
magyar nemzeti banki információrendszer. A mai világban az információ egyenlő értékü 
a pénzzel! Azok a bankok válhatnak vonzóvá a vállalatok számára, amelyek integrált 
kül- és belföldi információrendszerrel szolid ügyfélszolgálatot fejlesztenek ki, s képesek 
a külföldi bankok ügyfélszolgálataival szervesen összekapcsolódva eljutni az üzletszerzé- 
sig és -szervezésig, s ezekhez az üzletekhez — magas színvonalú szolgáltatói apparátusuk- 
nak köszönhetően - a legjobb finanszírozási kombinációkat választhatják meg. 

Csodát azonban a bankátszervezéstől nem várhatunk. Kedvezőbb intézményi kerete- 
ket teremtettünk a struktúra átalakulását előmozdító tőkeáramláshoz. Ha ezt a bank- 
szervezeten kívül álló gazdasági és politikai erőközpontok — a vállalatok megszüntetése, 
zsugorítása, beolvadása megakadályozásával — megbénítják, akkor nincs olyan szerveze- 
ti forma, amely a fel nem szabadult tőkét átcsoportosíthatná. Továbbá, az új kereteket 
bankárok s nem az önmaguk fedezésére részletes utasításokat felhasználó, s azokat 
államigazgatási aktusként végrehajtó banktisztségviselők tudják csak tartalommal meg- 
tölteni. Ezek a korábbi bankrendszerben s a képzésben csak kis számban, szinte , a rend 
ellenére" jöhettek csak létre — s ha szellemileg megszülettek is, nem mindenkiben volt 
akkorra merészség, hogy e minőségének tanújelét is adta volna. S a jegybank személyi 
állományának is át kell állnia arra, hogy keretek és utasítások helyett gazdasági eszkő- 
zökkel irányítson. 

Türelem kell tehát ahhoz, hogy még mielőtt egy tanulási folyamat eredményei jelent- 
kezí(het)nének, újra át- vagy visszaszervezzük a gazdaságpolitikának ezt az új instrumen- 
tumát. 


SZŐNYI PÉTER: 


A KGST programja a tudományos-műszaki 
haladás gyorsítására 


A Kölcsönös Gazdasági Segítség Tanácsába tömörült országok együttműködésük to- 
vábbfejlesztésének új, fontos szakaszához érkeztek. A párt- és kormányvezetők részvéte- 
lével 1984 nyarán megtartott gazdasági csúcsértekezleten elhatározták a tudományos- 
műszaki haladás meggyorsítását. Megállapodtak abban, hogy nemzeti javaslatok alap- 
ján 15-20 évre szóló komplex tudományos-műszaki programot dolgoznak ki, amely 
alapul szolgál az egyeztetett, egyes területeken pedig egységes tudományos-műszaki 
politika kimunkálásához. 

A magyar népgazdaság közép- és hosszú távú fejlődése szempontjából húzóerőnek, 
a szocialista gazdasági integráció továbbfejlesztése vonatkozásában pedig kulcskérdés- 
nek tekinthetjük ezt az elhatározást. Hazánk kis ország; s bár egyes területeken jelentős 
tudományos-műszaki potenciálunk és eredményeink vannak, a fejlett tőkésországok 
által a nyolcvanas években elért technikai eredmények követését csak széles körű, szoros 
és a magyar népgazdaság érdekeit és sajátos adottságait figyelembe vevő nemzetközi 
együttműködés keretében tudjuk megvalósítani. 

Szovjet kezdeményezésre a KGST-országok meggyorsították a tudományos-műszaki 
haladás 2000-ig szóló komplex programjának kidolgozását, amit a múlt év decemberé- 
ben a KGST 41. (rendkívüli) ülésszaka jóváhagyott. Az Országos Középtávú K utatási- 
Fejlesztési Terv kidolgozása során mi is jelentős mértékben számoltunk már ezekkel a 
fejlesztési célokkal. 

Az SZKP XXVII. kongresszusán elfogadott gazdaságfejlesztési koncepció kifejezésre 
juttatja, hogy a komplex program végrehajtásának bázisául szolgáló szovjet népgazdaság 
és tudományos-műszaki potenciál lehet az alapvető biztosítéka annak, hogy megfelelő 
eredmények szülessenek a szocialista gazdasági integráció e fontos kulcsterületén. 
A KGST-régió termelőpotenciáljának mintegy háromnegyedét kitevő szovjet gazdaság 
exportőrként és importőrként, a tudományos-műszaki együttműködés és a technológiai 
koncepciók kidolgozásában és megvalósításában meghatározó jelentőségű résztvevőként 
aktivizálódni kíván a szocialista integráció továbbfejlesztésében. Ez igen fontos új mo- 
mentum, amely előreláthatóan jelentős hatással lesz az egész együttműködési rendszerre. 


A komplex program tartalma 


A világközvélemény a tömegkommunikáció jóvoltából ismeri az amerikai , csillaghábo- 
rús" terveket. Ismeri — és nyugtalanítónak tartja. Az amerikai , csillagháborús" program- 
mal szemben a KGST-országok a békés fejlődést és együttműködést, a békés gazdasági 
versenyt szolgáló, az alapvető gazdasági-technikai problémák megoldását megalapozó 
tudományos-műszaki programot dolgoztak ki. A műszaki fejlődés meggyorsítása szá- 
mukra - belső haladásuk szempontjából - létkérdés, de jól tudják: kulcsterülete ez a két 
társadalmi rendszer küzdelmének is. 

Mindenekelőtt az alábbi öt területen kívánják a fejlődést közös erővel előrelendíteni: 


e a népgazdaság elektronizálása; 

e a komplex automatizálás, a rugalmas, automatizált termelési rendszerek, a robot- 
technika széles körű meghonosítása; 

e az atomenergetika továbbfejlesztése; 

e új anyagok és ezek gyártási és feldolgozási technológiájának kifejlesztése; 

e a biotechnológia fejlesztése és legfontosabb eredményeinek bevezetése. 


Ha vázlatosan is, talán érdemes közelebbről is szemügyre venni az egyes kiemelt 
fejlődési területek műszaki tartalmát. 

A népgazdaság elektronizálása arra irányul, hogy a termelés és a társadalmi élet 
valamennyi területét — beleértve a nem termelő szférákat is — széleskörűen felszereljék a 
legkorszerűbb számítástechnikai eszközökkel. Ily módon sok területen gyökeres fordula- 
tot lehet elérni a termelékenységben. Ez a fő irány felöleli a perspektivikus számítástech- 
nikai nagy- és mikroberendezések, összefüggő alkalmazási rendszerek, az integrált táv- 
és hírközlési rendszerek gyors ütemű fejlesztésének feladatait. A terv előirányozza a 
korszerű méréstechnika eszközeinek kifejlesztését és a mikroelektronikai alkatrészek új 
generációjának létrehozását. 

A komplex automatizálás keretében többrendeltetésű automata gépsorok, folyamatos 
gyártósorok, ipari robotok, saját vezérlő rendszerekkel ellátott automatizált berendezé- 
sek, valamint integrált rendszerek létrehozását, széles körű alkalmazását irányozzák elő. 
Ezek termelésbe állításával a munka termelékenysége — azokon a területeken, ahol az új 
szisztémákat alkalmazzák - 1,5—4-szeresére emelhető, az új termékek gyártásának beve- 
zetésére fordított idő 40 százalékkal csökkenthető, és az energiaráfordításokat is mintegy 
15 százalékkal lehet mérsékelni. 

Az atomenergetika továbbfejlesztése lehetővé teszi, hogy a szűkös szénhidrogénkészle- 
teket jelentős részben atomerőművekben megtermelt villamos energiával váltsák ki. 
Számítások szerint minden 1000 MW-nyi atomerőművi kapacitás több mint 2 millió — 
tonnányi tüzelőanyag-egyenértéket takarít meg. Az atomenergetika gyorsított fejleszté- 
sének programja magában foglalja az atomerőművek, fűtőerőművek és fűtöőművek, 
gyors neutronos szaporító reaktorok berendezéseinek gyártását, a termonukleáris ener- 
getika alapjainak létrehozását, az eddigieknél is jobban törekedve a maximális bizton- 
ságra. 

Az új anyagok kifejlesztése és előállításukat, megmunkálásukat, felhasználásukat célzó 
technológiák felkutatása, illetve termelésbe állítása terén kiemelt figyelem irányul a kohá- 
szat és a gépipar termelékenységét számottevően javító anyagok, félgyártmányok, az új 
mikroelektronikai félvezetőanyagok, nagy tisztaságú fémek és fémvegyületek, valamint 
a kerámiák kifejlesztésére és gyártására. Az együttműködés fő célja e területen, hogy 
olyan, elvileg új típusú anyagokat vezessenek be széles körben a népgazdaságban és 
mindenekelőtt az iparban, amelyeknek a hagyományos anyagoknál sok tekintetben 
előnyösebb, értékesebb tulajdonságaik vannak. Ilyen például a hosszú élettartam, a 
korrózióállóság, a sugárzással szembeni ellenállás, a hő- és kopásállóság. E tulajdonsá- 
gok révén ezeknek az anyagoknak kisebb tömegével lehet elérni ugyanazt a célt. Nem 
kétséges, hogy ez egyúttal a KGST-tagországok termékeinek versenyképességét is javítja 
a világpiacon. 

A biotechnológia fejlesztésének célja, hogy az életjelenségek ősidők óta ismert fiziko- 
kémiai folyamatainak tudatos alkalmazásával, a genetikai eljárások széles körű felhasz- 
nálásával — a jobbára hulladékmentes technológiák útján — az élelmiszer-, gyógyszer- és 
energiatermelés új, sajátos és az eddiginél hatékonyabb lehetőségeit kidolgozza és meg- 
honosítsa. Ehhez többek között szükség van a tudományos területek egész komplexumát 
átfogó alapkutatásra, a speciális technikai berendezések létrehozására és gyártásuk 
megszervezésére. 

Nos, a műszaki tartalmat vizsgálva szembeötlik, hogy valóban a csúcstechnika került 
kiválasztásra; a részfeladatok is a legfejlettebb technika kifejlesztésére irányulnak. Nem 
tekinthető véletlennek, hogy az Euréka-program is — amelynek kidolgozását 1985-ben 
határozták el — jórészt hasonló területeket ölel fel. A 20. század utolsó másfél évtizedének 
műszaki haladását, különösen az elérendő célokat, a tudományos-műszaki területen 
tevékenykedők lényegében azonos módon ítélik meg az egész világon. Az már a végrehaj- 
táson, az eszközösszpontosítás mértékén és hatékonyságán, azaz a KGST-országok 
tudományos-műszaki kapacitása színvonalán és kihasználásán múlik, hogy az eddigi 
lemaradást a világszínvonalhoz képest milyen mértékben és ütemben tudják behozni, s 
a fejlődés követő jellegű marad-e vagy bizonyos területeken — pontosabban: a jelenlegi- 
hez képest újabbakon - sikerül-e az élvonalba törni, azaz folyamatosan és növekvő 
mértékben kezdeményezővé válni a világfejlődésben. A szándék mindenesetre ez. Nyil- 
ván mindkét fejlődési fokozattal találkozhatunk majd: hogy milyen arányban, azt igen 
sok - részben tőlünk független — tényező is befolyásolja. 

A program elfogadását ebben a folyamatban nagy jelentőségű eseménynek kell tekin- 
tenünk, tudva azt is, hogy ez csak az első lépés; a munka neheze, a végrehajtás még 
előttünk álló, megoldásra váró feladat. Nem csekélyek az idevágó, ma még nyitott 
feladatok sem. Emellett a program végrehajtása nagy szervező munkát is kíván. Az öt 
fő irány keretében összesen 93 fejlesztési munkát kell megszervezni, s ezek mindegyike 
is további feladatokra és témákra oszlik. Az elfogadott közös célkitűzés az, hogy a 
kutatások több mint felének az eredményeit már az elkövetkező három évben bevezessék 
a termelésbe. (Olyan feladatokról van szó elsősorban, amelyeknek nemzeti szintű kutatá- 
sa, fejlesztése már megkezdődött, és viszonylag előrehaladott állapotban van; a nemzet- 
közi koordináció itt az előrehaladás gyorsítását szolgálja.) 

Új és fontos mozzanat, hogy a tudományos-műszaki fejlődés komplex" programja 
erősíteni kívánja a gazdasági integrációt a mikroszférában, vállalatok és intézetek szint- 
jén kívánja aktivizálni az együttműködés közvetlen kapcsolatokon alapuló műszaki- 
termelési feltételeit és magát a tevékenykedő embert. Eddig az ilyen kapcsolatok az esetek 
többségében az eredmények cseréjére korlátozódtak; az új feltételek és követelmények 
közepette már maga a közös tudományos-kutatási, fejlesztési és termelési tevékenység 
kerül előtérbe. A sok száz, sok ezer részfeladat végrehajtása az intézetek, vállalatok 
közötti magánjogi megállapodások, szerződések alapján fog megindulni mind a kutatás- 
fejlesztés terén, mind pedig az elért eredményeknek a nemzetközi szakosítás és kooperá- 
ció alapján történő bevezetésével. Csak a közvetlen vállalati kapcsolatok kiépítésétől 
remélhető, hogy a kulcsterületeken érdemi előrehaladást érjünk el, s hogy a gazdaság 
széles körében alkalmazható gyakorlati műszaki-fejlesztési eredményekhez juthassunk. 


A megvalósítás szervezeti, közgazdasági feltételei 


A KGST illetékes szervei jelenleg, a szervezeti feltételeken túl, nagy energiával dolgoznak 
a végrehajtás eszközeinek kimunkálásán. Talán nem túlzás azt állítani, hogy a legtöbb 
tisztázásra, kimunkálásra váró probléma éppen itt tornyosul. 

Miről is van szó? 

A komplex program kormányzati szinten elfogadott dokumentum, államközi megálla- 


s A ,komplex" szó e program megnevezésében a szocialista gazdasági integráció 1971-ben elfogadott komplex 
programjához képest új, bővebb tartalmat kapott. A komplexitás itt is azt jelenti, hogy az együttműködés keretei 
a termelési-műszaki tartalmon túl magukban foglalják a tervezési, közgazdasági, jogi, pénzügyi és egyéb feltétel- 
rendszert is. A tudományos-műszaki fejlődés komplex programja azonban azt is jelenti, hogy az együttműködés 
rendszerszemléletben épül ki, az innovációs lánc teljes hosszában. A program a kutarás-fejlesztés, gyártásbevezetés, 
-értékesítés és -felhasználás teljes láncolatának figyelembe vételével képzeli el a kitűzött műszaki-gazdasági fejleszté- 
si célok elérését. 

podásokat tartalmaz. amelyek biztosítékai a kitűzött feladatok végrehajtásának, az arra 
irányuló állami irányításnak. Ezeket a megállapodásokat azonban - bármilyen irányítási 
rendszerről is van szó - , le kell fordítani" a tényleges kutatási-fejlesztési együttműködés- 
sel foglalkozó vállalatok és kutatóintézetek , nyelvére" oly módon, hogy döntési hatáskó- 
rüknek, valamint törekvéseiknek megfelelően tudjanak bekapcsolódni az adott területen 
a csúcstechnikák fejlesztésébe. Az együttműködés keretében pedig biztosítani kell, hogy 
az egyes kutatási-fejlesztési célok műszaki-gazdasági megalapozó anyagait az illetékes 
kutató-fejlesztő intézetek, gyártóvállalatok megismerhessék és érdekeltségük alapján 
állást foglaljanak: kívánják-e az új terméket majd gyártani, beilleszkedik-e az fejlesztés- 
politikai. termeléspolitikai terveikbe, elképzeléseikbe, illetve bekapcsolódnak-e az adott 
részterületen a programszerű kutatásba. 

A programban részt vevő vállalatra és intézetre nemcsak az országon belül érvényesülő 
érdekeltségi rendszer hat, hanem az a közgazdasági közeg is, mellyel a szocialista gazda- 
sági integráció keretében találkozik. Ma már nyilvánvalónak látszik, hogy a komplex 
programban kitűzött nagy célok végrehajtásához a nemzetközi mechanizmusok gyökeres 
átalakítása is szükséges annak érdekében, hogy a vállalati közvetlen kontaktusok létre- 
jöjjenek és az érdekek kölcsönösen összehangolhatók legyenek. Ez nemcsak bonyolult, 
hanem időigényes feladat is. 

Az előbbivel összefüggő kérdés: hogyan kezeljük a komplex program által előirányzott 
egyezmények és szerződések rendszerét? A kutatási főirányokon belül kialakított na- 
. gyobb feladatcsoportokra, témákra kormány-, illetve minisztériumok közötti keret- 
egyezményeket kötnek. Ezek , szervező" jellegűek, tartalmazzák a munkák végrehajtásá- 
nak feltételeit, határidőit, azokat a tényezőket, amelyek alapján az állami irányító 
szervek koordinálják az illetékes vállalatok, intézetek tevékenységét. Új vonás, hogy a 
munka tényleges tartalmát a vállalati és intézeti magánjogi szerződések fedik le. Ezek 
tartalmazzák a vállalkozás kereskedelmi, pénzügyi feltételeit mind a szellemi termékek 
átadására (licenc, know-how), mind a kifejlesztett termékek export-import feltételei 
vonatkozásában. Magyar részről például csak magánjogi szerződések megkötése révén 
lehet reális kötelezettségeket vállalni, mert irányítási rendszerünkben minden vonatko- 
zásban vállalati és intézeti hatáskörben vannak a komplex program végrehajtásához 
szükséges feltételek. Mindamellett a hazai kutatásirányításnak megfelelő eszközei van- 
nak arra, hogy a népgazdasági érdekek e szférában is érvényesüljenek. Ezekkel az 
eszközökkel - amelyek elsősorban az Országos Középtávú Kutatás-Fejlesztési Terv 
keretében biztosítottak -— a kutatásirányítás illetékes államigazgatási szerveinek felelősen 
élniök is kell. 

A KGST-országok tervgazdálkodást folytatnak; gazdasági együttműködésük alapja 
is az ötéves tervkoordináció lehet. Fontos ezért, hogy a komplex programban kitűzött 
célokért vállalt kölcsönös kötelezettségeket már a tervkoordináció során, majd a hosszú 
lejáratú államközi egyezményekben rögzítsék, és megteremtsék a feltételeket az együtt- 
működés e szférájának gyorsabb fejlődéséhez. S mert a szocialista gazdasági integráció 
keretében nincs konvertibilis valutánk és az egymás közötti forgalom kiegyenlítése — a 
hitelrendszer gyengesége miatt - feltétele a normális gazdasági kapcsolatoknak, a komp- 
lex program végrehajtásához szükséges szellemi termékek átadásához és az áruszállítások- 
hoz a külkereskedelmi struktúrákban kölcsönösen előnyös megoldásokat kell teremteni. 

A megvalósítás legfontosabb feltétele az együttműködés finanszírozási rendszerének 
kialakítása. A komplex programban rögzített megállapodás szerint az egyes együttmű- 
ködési intézkedések finanszírozását az országok saját eszközeikkel, a Nemzetközi Beru- 
házási Bank és a Nemzetközi Gazdasági Együttműködési Bank hiteleivel, valamint az 
egyes témákkal kapcsolatban aláírt egyezményekben és szerződésekben meghatározott 
és az érdekelt országok által létrehozandó alapok felhasználásával oldják meg. 

Ezzel kapcsolatban talán érdemes hangsúlyozni - a félreértések elkerülése végett -. 
hogy az új tudományos-műszaki eredmények terén nem az ingyenes átadás szófiai 

elvéhez térünk vissza a KGST gyakorlatában, hiszen a hatvanas évek vége óta a szocialis- 
ta gazdasági integrációban is érvényesül az új eredmények licenc-, illetve know-how- 
formában történő átadása. Egy-egy nagy jelentőségű tudományos-műszaki eredmény ma 
már nem egy-két magányos kutató munkája, hanem nagy létszámú, komoly felkészültsé- 
gű kutató- és fejlesztőintézetek, valamint jelentős fejlesztőbázissal rendelkező termelő- 
vállalatok összehangolt tevékenysége révén érhető el. A K t F nemcsak szellemi munka-, 
hanem beruházásigényes tevékenység is, amihez a világon mindenütt szükséges a megfe- 
lelő pénzügyi eszközök biztosítása. 

Valószínű, hogy Magyarország esetében leginkább az a megoldás lesz érvényesíthető, 
hogy amikor egy magyar kutató- vagy fejlesztőintézet vállalkozik új fejlesztési feladat 
kidolgozására, akkor ez a vállalkozás — miután egybeesik az intézet fejlesztési céljaival, 
adott esetben az országos kutatási-fejlesztési terv céljával is — saját eszközök felhasználá- 
sával történik. Ezzel a befektetéssel mintegy tőkemegelőlegezéssel járul hozzá a közös 
eredmény eléréséhez, valamint ugyanezen úton jogot kap a külföldi eredményekből való 
részesedéshez. 

Persze ezek még csak előzetes elképzelések. A megoldandó problémák zömükben majd 
csak a gyakorlatban lesznek érzékelhetők. Nagyon fontos, hogy az együttműködési 
mechanizmus folyamatos fejlesztését tekintve mi magunk és KGST-partnereink is nyitot- 
tak legyenek, s a tisztázandó feladatokat menetközben meg lehessen oldani. 

A KGST-országok tudományos-műszaki együttműködésének több évtizedes gyakor- 
latában az eddigiekben elsősorban kutatási-fejlesztési koordinációról beszélhettünk. 
A komplex program most ennél többet: a multilaterális programszerű kutatás szervezésé- 
nek általános alkalmazását irányozza elő. Ez eddig úgyszólván kizárólag a nemzetközi 
intézetekben volt gyakorlat. Erre leginkább a Dubnai Egyesült Atomkutató Intézet és 
néhány, kétoldalú együttműködésben tevékenykedő nemzetközi intézet a példa. A téma- 
összehangolás mint multilaterális együttműködés általában csak kétoldalú relációban 
érvényesült. Ez tehát a KGST sokoldalú gyakorlatában új feladat, amely új formák 
alkalmazását kívánja. 

Ujszerű - a KGST-országok együttműködési gyakorlatában eddig nem igen alkalma- 
zott — megoldás az is, hogy az egyes problémák koordinálására, majd az egyes témák 
kutatási tevékenységének összefogására, irányítására egy-egy kutatóintézetet, úgyneve- 
zett főszervezeteket bíznak meg. Ezek nemzeti intézetek, amelyeket nemzetközi koordi- 
nációs — a kutatási témák összefogásában, irányításában témavezetői, , fővállalkozói" — 
feladatokkal bízhatnak meg az érdekelt országok. 

A program valóraváltásában a kulcsszerepet a főszervezetek kapják. Éppen ezért 
érdemes egy kicsit közelebbről szemügyre venni őket. A már említett kétféle főszervezet 
tevékenysége a következőkre irányul: 

e a problémákkal kapcsolatos munkák koordinálása; 

e a konkrét munkák felelős teljesítése. 

A megállapodásoktól függően mindkét feladatot egyazon intézet is elláthatja. A koor- 
dinátorokra hárul, hogy kidolgozzák a problémákkal kapcsolatos műszaki-gazdasági 
tanulmányterveket, indoklásokat, programokat (a konkrét végeredmények feltüntetésé- 
vel és az elérendő eredmények határidejének megjelölésével); meghatározzák a kutatási- 
fejlesztési munkák tájékoztató volumeneit és értékeit; javaslatokat tegyenek a munkavég- 
zés formájára és rendjére, valamint a finanszírozási feltételekre. Rájuk hárul az egyez- 
mény- és szerződéstervezetek, továbbá más együttműködési javaslatok előkészítése is, 
valamint a munkák menetéről szóló tájékoztatók elkészítése ama KGST- és kormánykö- 
zi szerveknek, amelyek felelősek a témával kapcsolatos együttműködésért. A program- 
tervezeteket — beleértve a létrehozandó technika műszaki-gazdasági paramétereit -, 
valamint a szakosított és kooperációs gyártásra vonatkozó javaslatokat egyeztetik az 
érdekelt országok közreműködő vállalataival és intézeteivel. 

A Szovjetunió ilyen fő szervezeti funkciók ellátására a legnagyobb kapacitású és 

tekintélyű tudományos-kutatási intézeteit, fejlesztőszervezeteit, tudományos termelő- 
egyesüléseit jelöli ki. Így például a különböző technológiai rendeltetésű rugalmas gyártó- 
rendszerek létrehozásához fő koordináló szervezetnek a Szovjetunió Szerszámgépipari 
és Szerszámipari Minisztériuma mellett működő , Robot" ágazatközi tudományos- 
műszaki komplexumot választották ki; a lézeres eljárások felhasználásával történő új 
anyagmegmunkálási technológiák megteremtését célzó munkákat a , Lézertechnológia" 
ágazatközi tudományos-műszaki komplexum fogja koordinálni; a fémipari termelést 
folytató tudományos kutatóközpontot, kísérleti üzemet és tervezőirodát magában fogla- 
ló komplexum feladata lesz a lézeres robotizált technológiai komplexumok és anyagmeg- 
munkálási eljárások meghonosítása a különböző iparágazatokban, s még hosszan foly- 
tathatnánk a felsorolást. 

A konkrét munkákért felelős főszervezetek közvetlen kapcsolatot tarthatnak fenn a 
különböző KGST-országokban működő végrehajtó vállalatokkal, intézetekkel, magán- 
jogi szerződéseket köthetnek ezekkel a társszervezetekkel, illetve a kutatási eredmények 
átvételében érdekelt megrendelőkkel. Arra is jogosultak, hogy a végrehajtó szervezetek- 
ről tájékoztatást kapjanak a munka menetéről, eredményeiről. A főszervezetek jogai 
közé tartozik az is, hogy szükség esetén menet közben, a megállapodás szerinti módon 
pontosítsák a problémával kapcsolatos együttműködés részleteit. Természetesen jogok- 
hoz illő kötelezettségeik is vannak. A főszervezetek a partnerekkel kötött magánjogi 
szerződésekre támaszkodva felelősséggel tartoznak a fejlesztések magas műszaki színvo- 
naláért és minőségéért, a feladatok teljesítési határidejének betartásáért. Több száz ilyen 
- a konkrét munkáért felelős — főszervezet között feltehetően a mi intézeteink is találnak 
maguknak testre szabott feladatot, és felvállalhatják az egy-egy részfeladat végrehajtásá- 
ra irányuló témavezetői, , fővállalkozói" szerepet. 


A programban való részvétel várható hatása gazdaságunk struktúrájára 


A magyar népgazdaság VII. ötéves terve fontos forrásként számol a szerkezetváltáshoz 
kapcsolódó műszaki fejlődéssel. Kiemelt területként kezeli az anyagtudományi és bioló- 
giai kutatásokat; az elektronizáció széles körű társadalmi-gazdasági bevezetését; a 
gyógyszer-, növényvédőszer- és biotechnológiai ipar fejlesztése tudományos-műszaki, 
termelési megalapozását, az anyag- és energiatakarékossági célok teljesítését célzó mű- 
szaki, technológiai fejlesztéseket. Ezek jól illeszkedhetnek a KGST-ben elfogadott fej- 
lesztési irányokhoz. 

A komplex programban való részvételünk kettős hatású: egyrészt jelentős segítséget 
kaphatunk saját gazdaságfejlesztési céljaink teljesítéséhez, másrészt magunk is hozzájá- 
rulunk a fejlesztés meggyorsításához más szocialista országokban. A stratégiai érdekazo- 
. nosság tehát adott. 

Tudományos kutatásra és műszaki fejlesztésre ötéves tervünk a nemzeti jövedelem 
belföldi felhasználásának mintegy 3 százalékát irányozza elő. Ennek keretében az anyagi 
és szellemi erőforrásokat az Országos Középtávú Kutatási-Fejlesztési Tervben szereplő 
feladatokra kell fordítani. A terv szerint úgy, hogy az országos ráfordításokon belül 
növekedjék a vállalati döntésű kutatás-fejlesztés részaránya. 

Kormánydöntés értelmében a KGST-országok tudományos-műszaki fejlődéséről ho- 
zott, 2000-ig szóló komplex programjában a főszervezetek által koordinált közös kutató- 
fejlesztő munkákban való részvételünket elsősorban azoknak a feladatoknak a megoldá- 
sában kell szorgalmazni, amelyek eredményei közvetlenül vagy közvetve leginkább 
hozzájárulhatnak a hazai termelés korszerűsítéséhez. 

Talán néhány példával szemléletesebbé tehető, hogy számos kapcsolódási pont kínál- 
kozik. 3 

Elektronikai iparunk számára meghatározó jelentőségűvé válhatnak olyan fejlesztési 

területek, mint például a professzionális híradástéchnikai perspektivikus rendszereknek, 
az új számítástechnikai generációk keretében létrejövő , szakértői rendszereknek" (olyan 
eszközök, amelyekbe egy szakterület szakembereinek ismeretei be vannak programoz- 
va) és az ember-gép-kapcsolat legmodernebb megoldásait képviselő , újszerű perifériák - 
nak (optikai olvasók, optikai tárolók, beszéd input-output) az előállítása. Jó lehetősége- 
ink vannak az elektronikusberendezés-gyártás különleges technológiai eszközeinek gyár- 
tásfejlesztésében, az egészségügy és a mezőgazdaság elektronizálása terén nyert tapaszta- 
lataink tömeges — nemzetközi léptékű — hasznosításában, valamint a programanyag- 
készítés továbbfejlesztésében. 

A hazai elektronikai tudományos erőforrások hasznosításának fontos területévé vál- 
hat az új számítógép-arhitektúrák , a száloptikás hírközlés, a műholdas távközlés kiterjesz- 
tésében és az alkatrészkutatásban való részvételünk. 

A biotechnológia területén jelentős eredményeket értünk el a növényi sejt- és szövette- 

. nyésztési eljárások kutatásában és széles körű gyakorlati hasznosításában. Ezzel a mód- 

szerrel például olyan mennyiségű vírusmentes burgonyaszaporító anyagot sikerült előál- 
lítani, amely jelentős hatással lesz a burgonyatermesztésre. 
.  Eredményeink vannak zigóta- és embriómanipulációs genetikai módszerek felhasználá- 
sa terén a szarvasmarha-tenyésztésben. Az embriómanipulációs módszereket kiegészítet- 
tük állategészségügyi vizsgálatokkal is, és így fertőzésmentes utódok létrehozását is 
sikerült megvalósítani. 

Nagy értékűek a Phylaxia állami oltóanyagtermelő vállalatnál elért sejtszaporítási 
munkák, mert több sejtvonallal sikeres szaporítást kísérleteztek ki. 

A génsebészetben is vannak sikereink. A szegedi Gabonatermesztési Kutató Intézet- 
ben különféle búzahibrid növényeket állítottak elő. 

A bővebben vett biotechnológiai fogalom körébe tartoznak a már eddig is alkalmazott 
genetikai, fermentációs, mikrobiológiai módszerekkel végzett kutatások, amelyeket né- 
hány ágazatban - elsősorban az élelmiszeriparban -— sikerült a gyakorlatba bevezetni. 

Ma már a gyakorlatban hasznosítják azokat a Magyarországon készült enzimeket és 
baktériumkészítményeket, amelyeket az élelmiszeripar számára korábban tőkés import- 
ból szereztünk be. 

A vegyipar és a vegyipari gépgyártás területén a komplex program problémái és 
feladatai közül kutató- és fejlesztőintézeteink, vállalataink a következőkkel foglalkoz- 
nak: növényi növekedésszabályozók létrehozása és alkalmazása; egyes gépi berendezé- 
sek kifejlesztése a takarmányozási célokat szolgáló fehérje-vitaminkoncentrátumok 
gyártásához, szintetikus metanol bázison; bizonyos aminósavak gyártásának meghono- 
sítása állattakarmányozási célokra; mikrobiológiai takarmánykonzerváló szerek létreho- 
zása; új prosztaglandin készítmények előállítási technológiájának kidolgozása állatgyó- 
gyászati és humán célokra. 

Az atomenergetika területén a magyar kutatási és műszaki kapacitás viszonylag szűk 
volta ellenére vannak olyan eredményeink, amelyekkel hasznosan járulhatunk hozzá a 
program előreviteléhez. Mindenekelőtt az erőművi reaktorok számítógépes vezérlőrend- 
szereinek fejlesztése, a nemzetközi együttműködés keretében folyó kutatások, illetve az 
irányított termonukleáris folyamatok terén megvalósuló kísérletekben való részvételünk 
érdemel külön említést. 

E cikkben aligha lehet részletezni mindazokat a területeket, ahol érdemi lehetőségeink 
vannak a bekapcsolódásra. Vitathatatlannak tűnik azonban, hogy a magyar népgazda- 
ság — ezen belül elsősorban a gépgyártás, az elektronikai ipar és a finomvegyipar, 
valamint a biológiai iparok struktúrájának korszerűsítése — szempontjából különösen 
jelentős a szocialista integráció fentiekben említett új irányzatának kibontakozása. Az 
elmúlt évtizedek tapasztalatai azt bizonyítják, hogy a magyar népgazdaság termékszer- 
kezete és külkereskedelmi struktúrája azokon a területeken fejlődött a legerőteljesebben 
és legeredményesebben, ahol lehetővé vált a nagy és biztos piacra alapozott termelés. 

Elsősorban a Szovjetunióval folytatott kereskedelmi kapcsolataink jelentettek ilyen 
előnyöket (például a közúti jármű-, a híradástechnikai, a műszer-, a gyógyszer- és a 
vegyipar több ágazatában). 

A hazai kutatás-fejlesztés jelenlegi szerkezete sokban alátámasztja gazdaságfejlesztési 
céljainkat, a feldolgozóipar fejlesztésének kívánatos irányait. Kutatási-fejlesztési poten- 
ciálunkban ma már nagy súlyt képvisel az elektronika, a számítástechnika, a mikrobio- 
lógia, a finomvegyészet fejlesztését szolgáló kutatás. A KGST-országok tudományos- 
műszaki fejlesztése komplex programjához való eredményes, népgazdaságunk érdekeit 
valóban kifejező csatlakozásunknak az az alapkérdése, hogy mennyire vagyunk képesek 
felhasználni saját tudományos-műszaki eredményeinket, és tudunk-e élni az integráció 
keretében adott szélesebb lehetőségekkel. Ezek létkérdést jelentenek számunkra — így is 
kell kezelni őket. Nem túlzás és nem frázis: itt is vállalkozni kell. 

Tudjuk, a tudományos-műszaki haladás 2000-ig szóló komplex programja is megerő- 
síti azt, hogy a csúcstechnikában történő előrehaladás elsősorban a gépipar, az elektroni- 
ka és a műszeripar terén eredményezheti a világ legfejlettebb műszaki színvonalának 
elérését. A magyar népgazdaság nem tűzheti ki célul, hogy teljességre törekedve irányoz- 
za elő a legmagasabb műszaki színvonalat; ugyanakkor gazdasági létkérdés számunkra 
a feldolgozóipar gyors ütemű fejlesztése. A programban való részvételünktől várható, 
hogy ez újabb lendületet ad a magyar kutatás-fejlesztési eredmények mielőbbi bevezeté- 
sének, és partnereinktől mind szélesebb mértékben értékes kutatás-fejlesztési eredménye- 
ket veszünk át. A programban előirányzott legfejlettebb technikák gyakorlati alkalmazá- 
sa a magyar népgazdaság olyan sokat említett strukturális változását és ezen belül 
elsősorban a feldolgozóipar belső szerkezetváltozását kell hogy elősegítse. Ezáltal, várha- 
tóan, a magyar exportstruktúra is előnyösebbé válik, és fokozatosan kiválthatjuk a 
gazdaságtalan termékek gyártását is. 

Mindehhez - mind a kormányzati szervek, mind a kutatóintézetek és vállalatok 
részéről — tudatos, hosszabb távra tekintő intézkedések sorozatára és az együttműködési 
feltételek (államközi és magánjogi) alapos tisztázásán túl a magyar érdekeket kifejező 
lendületes kezdeményezésre van szükség. 


Maurer Dóra múve 


HÁROM EVTIZED TANULSÁGAIBÓL 
AZ MSZMP POLITIKÁJÁRÓL 


BERECZ JÁNOS: 


Pártról és reformról — — 
kétfrontos érzékenységgel 


Korunk nem ismer egyszer s mindenkorra lezárt, megválaszolt kérdéseket. Szocialista 
társadalmunk alapelveinek igaza ma is, mint a múltban, vitákban, a valóságos viszo- 
nyokban feszülő ellentmondások tudatos feloldásán keresztül erősödik, kap korszerű 
tartalmat. Sokáig, évtizedeken keresztül hazánk kialakult politikai rendszere, működése 
természetes módon adott keretet a szocializmus építésének. Ma mégis a viták, nézetfor- 
málódások témája lett a politikai rendszer és a párt vezető szerepe. Nem új azonban e 
nézetek, vélemények ütközése. Az osztályellenség támadásának mindig első számú cél- 
pontja volt a párt és a szocialista állam. Mégis új módon kell megközelíteni a ma 
kibontakozó vitát. Hiszen a harminc évvel ezelőtti történések tapasztalatai senki számára 
sem múltak el nyomtalanul. Tanultunk belőle mi is, kommunisták, tanultak belőle 
szövetségeseink, és levonták a következtetéseket a velünk szemben álló ideológiák képvi- 
selői is. De nem lehet lerázni a felmerülő kérdéseket, a bíráló véleményeket azért sem, 
mert a ma problémáira mai válaszokat kell adni. 

Napjaink az eredmények, a kétségbevonhatatlan fejlődés ellenére gondokkal, megol- 
dásra váró feladatok sorával terheltek. Várakozás jellemzi társadalmunkat, a közvéle- 
ményt, általában mindenkit, akit érdekel és foglalkoztat a szocializmus magyarországi 
építésének jövője. A társadalom vezető erejének, az MSZMP-nek válaszolnia kell azokra 
a kérdésekre, amelyeket a szocializmusért, hazánk jövőjéért érzett felelősség diktál, s 
meggyőzően vissza kell utasítani a sanda szándékokat, leleplezni az ellenséges kisér- 
leteket. 

Az MSZMP elvi álláspontja egyértelmű. Fejlődnie, gazdagodnia, korszerűsödnie kell 
a társadalom politikai intézményrendszerének, maguknak az intézményeknek. Ebből a 
folyamatból a párt sem marad kívül. Belső életének is mozgásban kell lennie, olyan 
irányban kell formálódnia, hogy a jövőben 1s élén járjon a társadalmi folyamatoknak. 
Egy politikai kérdésben félreérthetetlenül egyértelmű az álláspontunk: a párt vezető 
szerepét nem engedjük megkérdőjelezni, senki sem teheti azt zárójelbe. Mert aki ezt teszi, 
az már nem a reform, a változás egyik-másik kérdését feszegeti, hanem a kérdések 
kérdését - nem a társadalom működésének korszerűsítésével foglalkozik, hanem a 
néphatalom, a szocializmus alapvető tényezőjével. 

Akadtak társadalomtudományi szakírások, amelyekben a hangot kapott nézetek egy 
része mégis ebbe az irányba csúszik. Kétségbe vonja a pártnak azt a képességét, hogy 
a fejlődés folyamatában egyaránt alkalmas megújítani a társadalom működését és önma- 
ga tevékenységét, történelmi hivatása teljesítése érdekében. Pusztán spekulatív következ- 
tetések formális logikája ez. Mert a kommunista párt az elmúlt közel hét évtized alatt 
nem egyszer újult meg a társadalmi harcok közepette, hogy a kor követelményeit felismer- 
ve, a dolgozó nép akaratát szolgálva vezesse a haladó erőket. 

Ezért szükséges a pártról, a pártegységről és ezek tükrében a reformról szólni -— 
kétírontos érzékenységgel. 

A párt egysége a szocialista társadalom szilárdságának meghatározó eleme. A történe- 
lem tapasztalatai azt bizonyítják, hogy soha egyetlen párt sem volt képes vezető erővé 
válni, tartósan az maradni, politikai küzdelmeket vezetni, ha megosztott volt, ha nem 
volt egységes akarat a célokban és a megvalósításban. Ez ma sincs másként. A párt 
egysége azonban nagyobb fontosságot kap mai viszonyaink között, amikor a társadalmi 
folyamatok irányítását olyan politikai intézményrendszerben kell megvalósítani, ahol 
egyetlen párt, a munkásosztály élcsapata, a kommunista párt szervezi, tömöríti a társa- 
dalom meghatározó erőit. 


Leninnek, a forradalmi párt megalapítójának, a szocialista forradalom vezetőjének a 
forradalom érlelődése és fordulatai megvalósulása során, a kiélezett helyzetekben életbe 
vágóan fontos kérdésekkel kellett szembenéznie, meghatározva a párt szerepét, működé- 
sét, a születő új társadalom politikai intézményrendszerében elfoglalt helyét. 1905-ben, 
a februári események után, a moszkvai felkelés előtt így fogalmaz: , Dobjunk félre 
minden kicsinyességet, amikor a párt elengedhetetlen megreformálásáról van szó: lép- 
jünk rá nyomban az új útra." (1905. november.) 1918 első hónapjaiban, a forradalom 
sorsdöntő napjaiban nem kevésbé alapvető követelményt szab: , Vessék el az illúziókat, 
amelyekért az élet megbüntette és még jobban meg fogja büntetni önöket." (1918. 
március 9.) E gondolatok tanulságai máig érvényesek. 

Ilyén természetű kérdéseknek ma sem vagyunk híján. A történések folyamata mindig 
kérdez. Tőlünk, magyar kommunistáktól is. Ma is, amikor pártunk sok évtizedes küzdel- 
meiből, történetéből olyan három évtizedet tudunk magunk mögött, amely minden 
korábbi időszaknál kiegyensúlyozottabb, alkotó munkára alkalmas, és így nagy hordere- 
jű, maradandó társadalmi eredményeket tud felmutatni. 

A Kommunisták Magyarországi Pártját 1918 novemberében alapították meg a Szov- 
jet-Oroszországból hazatérő forradalmárok a magyar szociáldemokrácia baloldali szár- 
nyának, valamint a forradalmi szocialistáknak a képviselőivel. Ez a párt története során 
éppúgy megismerte az illegaliítás, a halálba üldözöttség fájdalmát, mint az egyedül 
kormányzás felelősségét. Ez a párt nemegyszer változtatta meg módszereit, munkastílu- 
sát, nevét is. Ennek a pártnak nemcsak az ellenségei, hanem saját hibái-tévedései, 
politikájának torzulásai is jelentős károkat okoztak, amelyekből mindig tanult; s végül 
pedig ez a párt 1956 novemberében a legmélyebb válságból mai nevén, Magyar Szocialis- 
ta Munkáspártként született újjá. Nos, a mi pártunk minden önünneplés nélkül, inkább 
önvizsgálattal emlékezik meg újjászervezésének évfordulójáról. Azzal a tárgyilagos ön- 
vizsgálattal, amelyről soha egyetlen, magát komolyan"vevő marxista-leninista párt sem 
mondhat le, s amelyet nemcsak válságos időkben nem nélkülözhetett, de most a békés, 
konszolidált és az alkotó munka eredményeivel gazdag három évtized után sem. Hosszan 
tartó, nyugodt, konszolidált időszakokban éppen úgy kötelesség a szüntelen önvizsgálat, 
mint a válságok alatt. 

Pártunk nem tér ki társadalmi vezető szerepét, a politikai intézményrendszerben 
elfoglalt helyét érintő kérdések elől azzal, .hogy minderre már régen tisztázott, kiérlelt- 
kikristályosodott válaszunk van, elméletben és gyakorlatban egyaránt. Mégsem eléged- 
hetünk meg a , készen kapott következtetésekkel"; mert tudni kell eligazodni a változó 
valóság új tényei között, amelyeket kötelességünk kritikus szemmel nézni. Pártunk 
konszolidált körülmények között sem ringatja magát veszélyes illúziókban. Eléggé meg- 
bűnhődött a táplált illúziókért a múltban. 

Az MSZMP-nek van bátorsága szakítani megszokott eljárásokkal, sáblónossággal, 
félredobni minden kicsinyességet, amikor elengedhetetlen reformokról van szó. Nem 
söpri le a szerepét és munkáját érintő kérdéseket az asztalról azzal, hogy ezekből az 
sellenség hangját" lehet kihallani. Bár néha azt is lehet. Amióta a marxizmus mint 


AZ MSZMP POLITIKÁJÁRÓL 45 


tudományos forradalmi elmélet létezik, a burzsoázia mindig a forradalmi pártról szóló 
tanításokat támadja a leghevesebben. Amióta a szocializmus a valóságban, a társadalmi 
gyakorlatban létezik, ellenségei mindenekelőtt a pártot, a párt vezető szerepét igyekeznek 
diszkreditálni. Érthető, hisz ez a szocialista mozgalom és a társadalmi rend legfőbb 
biztosítéka, garanciája. 

Támadja-bírálja pártunkat a szocializmus valamennyi külső ellensége, a hazai ellen- 
zék, külső sugallatra vagy anélkül, de objektíve annak szolgálatában állva. Bántják 
nyíltan vagy burkoltan, kimondva vagy kimondatlanul olyan, szubjektíve talán jó szán- 
dékú gondolkodók is, akik minden bizonnyal a szocializmus hívének érzik magukat, 
kritikájuk tényleges hatása mégis egybecseng az antikommunista támadásokkal. Támad- 
ják pártunkat a burzsoá eszmék teljes érvrendszerét felvonultatva, jóllehet érvelésükből 
kiviláglik az eminens tőkés érdekek, a nemzetközi imperializmus érdekeinek szolgálata. 
A marxista párt vezető szerepét, az egypártrendszert a demokratikus fejlődés, sőt min- 
denféle demokrácia elemi akadályaként állítják be. A párt vezető szerepére épülő politi- 
kai intézményrendszerünket alkalmatlannak tartják a demokrácia fejlesztésére, a gazda- 
ságirányítási és társadalmi reformfolyamat továbbvitelére, miközben társadalmi reform- 
folyamaton a politikai intézményrendszer olyan strukturális átalakítását értik, amelyben 
a pártnak már alig maradna hely, eltűnne meghatározó szerepe. 

Egyszerű lenne a feladatunk, ha csak az ellenséges vagy ellenzéki támadásokkal kellene 
szembenéznünk. Egyidejüleg azonban érzékelhetővé válnak olyan tények is, amelyek 
arra mutatnak, hogy politikai intézményrendszerünk nem mindenütt és nem minden 
funkciójában működik kifogástalanul, a kor követelményeinek, a társadalom előtt álló 
feladatoknak megfelelően. Azt is látni kell, hogy pártunk munkája sem elég hatékony. 
Ezeket a tényeket kellő kritikával és önkritikával vizsgáljuk. 

Az utóbbi harminc évben történtek jelentős szerkezeti változások politikai intézmény- 
rendszerünkben. Elég utalni a szövetkezeti mozgalom fejlődésére, a vállalatirányítás 
testületi, dolgozói fórumaira, a tanácsrendszer korszerűsödésére. Ezeknek a párt volt a 
kezdeményezője - és így lesz a jövőben, akkor is, ha jelenleg konkrét javaslatok és 
megoldások még láthatóan nincsenek kidolgozva, de a tudományos műhelyekben már 
folynak ilyen irányú kutatások, készülnek tanulmányok. Konzervativizmus azt állítani, 
hogy intézményrendszerünk , így jó, ahogy van". Változnia kell, hogy magasabb színvo- 
nalon működhessen. 

Határozottan vitatunk azonban minden olyan nézetet, kritikát, minden olyan nyílt 
vagy burkolt javaslatot, olyan álreformeri törekvést, amely a társadalmi reformfolyamat 
továbbvitelének ürügyén oly módon kívánná átalakítani társadalmunkat, hogy benne a 
vezető marxista párt meghatározó szerepe gyengülne vagy feloldódna. Ez nem fejlődés, 
hanem visszalépés volna, ez nem a demokráciát mozdítaná előre, hanem ellenkezőleg: 
fosztanák így meg. Pártunk a szocialista forradalom legfontosabb vívmányainak védel- 
méért viselt felelőssége tudatában utasítja vissza ezt. Azzal a felelősséggel, amellyel egész 
népünknek és történelmi hivatásának tartozik. A párt fellép a tényleges konzervativiz- 
mussal szemben: a munkáját, a politikai intézményrendszer működését elavulni hagyó 
és megmerevíteni akaró önelégültség, tunyaság, tespedtség, cinizmus és passzivitás ellen. 
A valóságos reformfolyamatnak nálunk mindenkor a párt volt és lesz is a motorja. Ezt 
a feladatot, a reform korszakformáló küldetését nem engedjük, hogy a visszalépés, a 
polgári fejlődés irányába ható vagy sodródó tényezők - a szocializmus perspektívájához 
mérten retrográd körök - kivegyék kezünkből, zászlóként kisajátítsák maguknak. 

Pártunk e kérdésekben is kétfrontos harcot folytat. Az immár három évtizede jellemző 
kétfrontos érzékenységgel viszi előbbre a gazdasági és társadalmi reformfolyamatot. 
Nem hagyja magát zsarolni semmiféle álreformeri sürgetéstől, semmiféle álradikális 
türelmetlenségtől, hogy olyan megoldásoknak adjon teret, amelyek a szocialista útról 
való letéréssel volnának egyértelműek. De nem tekinti az eddigi gyakorlatot örök érvé- 

nyű megoldásnak sem. Nem ragaszkodik dogmatikusan a történelmileg szükségszerűen 
megszületett és alkalmazott eszközökhöz. Megújítva gyakorlatát, nem engedi megkötni 
kezét sem álbaloldali konzervativizmustól, sem belehajszoltatni magát kiforratlan dönté- 
sekbe, hogy ezzel , reformernek" tűnjék. 

Ennek a kétfírontos érzékenységnek, ha maga az elnevezés újabb keletű is, a lenini 
életműben van a forrásvidéke. Mert valóban a mi pártunk is , kérlelhetetlenül elvet 
minden nem tárgyilagos álkritikát", és a mi pártunkra is vitathatatlanul találó a megálla- 
pitas, hogy , új módszerek kipróbálásával továbbra is minden eszközzel fáradhatatlanul 
küzdeni fog a bürokratizmus ellen, a demokratizmus és az öntevékenység kiszélesíté- 
séért". (Lenin, 1921. március.) Még akkor is igaz ez, ha e téren sok a mulasztásunk. 


A mai ideológiai küzdelmek, politikai próbálkozások középpontjában a szocializmusban 
kialakult egypártrendszer áll. Az MSZMP az egypártrendszer-többpártrendszer kérdé- 
séről határozott álláspontot alakitott ki. Legutóbb a párt XIII. kongresszusán Kádár 
János fogalmazta meg a következőképpen: 

ss . történelmileg úgy alakult, hogy Magyarországon egypártrendszer van, és az is ma- 
rad. A történelmi tapasztalatokat is figyelembe véve úgy véljük, hogy az egypártrendszer 
a szocialista társadalom számára nem elvi, hanem gyakorlati kérdés, amit az adott 
országban a fejlődés dönt el. Ma egyes szocialista országokban egypártrendszer van, 
másokban több politikai párt működik. Ugy gondolom, hogy a szocialista világrendszer 
fejlődésének további szakaszaiban ez utóbbiak száma valószínűleg növekedni fog." 

M:t jelent valójában az a kifejezés, hogy Magyarországon a helyzet , történelmileg úgy 
alakult", hogy gyakorlati szükségszerűségből egypártrendszer jött létre? Nos, pártunk 
története során több izben is , úgy alakult" a helyzet. Mindig kritikus körülmények 
között, de nem mindig azonos tartalommal. 

Már röviddel a Kommunisták Magyarországi Pártja megalakulása után a KMP és a 
szociáldemokrata párt egyesüléséből létrejött marxista munkáspárt egyedül maradt a 
politikai porondon. Az első világháborús vereség, az Osztrák-Magyar Monarchia szét- 
hullása és az 1918-as , őszirózsás" polgári-demokratikus forradalom győzelme következ- 
tében a feudális és tőkés uralkodó osztályok hagyományos pártjai szükségszerűen csúsz- 
tak le a történelem színpadáról. A klasszikus forradalmi helyzetben ugyanis a volt 
uralkodó osztályok már képtelenné váltak a hatalom gyakorlására, a nemzeti ügy 
védelmére, s pártjaik is szétestek. Az egyesült munkáspárt, a meghatározó erőt jelentő 
kommunisták az első magyar proletárhatalom megteremtésére, a Tanácsköztársaság 
kikiáltására vállalkoztak, felismerve és elfogadtatva egyszersmind az imperialista táma- 
dásokkal szemben a fegyveres harc szükségességét is. Végeredményben tehát az egypárt- 
rendszer kérdése történelmileg , alakult úgy" s vált gyakorlati kérdéssé a forradalmi 
élcsapat számára a Tanácsköztársaság rövid, de történelmi értékű forradalmi hagyo- 
mányt jelentő időszakában. 

Hazánk felszabadulásakor, 1944-1945-ben a történelem ismét felvetette az egypárt- 
rendszer-többpártrendszer kérdését. Minthogy Magyarországot a Szovjetunió hadsere- 
ge szabadította fel, sokak, elsősorban a nem kommunista politikai erők képviselői 
számára kézenfekvőnek látszott, hogy Magyarországon egypártrendszerű, kommunista 
vezetésű politikai rendszer lesz. Nem biztak a Szovjetunió kinyilvánított szándékának 
komolyságában, hogy egyetlen felszabadított országra sem kívánja ráerőszakolni a maga 
társadalmi-politikai berendezkedését, hanem annak megválasztását a felszabadított or- 
szág népére bizza. 

Csak biztatásra-bátorításra, az első tapasztalatok birtokában kezdték meg működésü- 
ket azok a demokratikus, antifasiszta erők és pártok, amelyeket a nyilt fasiszta diktatúra 
a háború végén éppen úgy illegalitásba szorított, mint ahogy negyedszázadon át a föld 

alá kényszerítette a Horthy-rendszer a kommunista pártot. A szélsőjobboldali fasiszta 
pártok, a Horthy-Magyarország uralkodó, parlamenti pártjai együtt buktak a rendszer- 
rel. Bebizonyították alkalmatlanságukat az ország vezetésére; nyilvánvalóvá vált, hogy 
nincs társadalomszervező erejük és képességük. Csödöt mondtak emberileg, erkölcsileg 
egyaránt. Ezért a kábultságából magához térő országban nem volt talaja és lehetősége 
a reakciós csoportoknak, osztálymaradványoknak, hogy önálló politikai erőként, párttá 
szerveződve próbálják meg vesztett hatalmuk visszaszerzését. Megragadták a lehetőséget 
azonban arra, hogy a szerveződő polgári pártokhoz csatlakozva megkiséreljék saját, 
reakciós szándékaik érvényesítésére felhasználni a fiatal demokrácia kereteit. A pártok 
belső tagoltsága, politikai sokszínűsége természetes módon nyújtott erre lehetőséget. 

Az osztályharc kibontakozásának ilyen sajátos formáját az MKP felismerte. Ebből 15 
következett, hogy a politikai küzdelmekben differenciált módon törekedett különbséget 
tenni a koalíciós pártok baloldala, valamint a bennük szervezkedő ellenséges erők 
között. Politikai rendszerünk sajátossága volt, hogy a kormányban a kommunistákkal 
együttműködő polgári pártok, sőt bizonyos mértékig a szociáldemokrata párt is, egyszer- 
re jelentettek szövetségest és ellenfelet is. Az osztályharc e sajátos körülménye a párttól 
érzékenységet, határozottságot és körültekintést követelt. Mert valóságosan létezett a 
veszély, hogy a jobboldal elleni harcban elvéreznek a kommunistákkal együtt haladó, 
feléjük közeledő politikai erők is. 

A felszabadulást követően az egypártrendszer-többpártrendszer dilemmája átmeneti- 
leg az utóbbi javára dőlt el. A kommunista párt és a vele koalícióban lévő szociáldemok- 
rata, kisgazda- és parasztpárt balszárnya - éles politikai küzdelemben, egymással is 
vitázva és csatázva, történelmi jelentőségű népi követeléseket, demokratikus vívmányo- 
kat megvalósítva — fokozatosan megszerezte a nép többségének bizalmát, s az 1947-es 
választásokon együttesen már fölényes és abszolút győzelmet aratott. Eközben a koalí- 
cióban részt vevő pártok jobbszárnyai erőteljesen dezorganizálódtak, kiszakadtak és 
önálló kis pártokká, pártocskakká alakultak. A retrográd politikai erők gyűjtőömedencéi- 
vé válva vereséget szenvedtek. A felszabadulást követő évek gazdag hagyományú forra- 
dalmi időszakot jelentenek, melynek politikai küzdelmei szükségszerűen vezettek el a két 
munkáspárt egyesülése után a munkáshatalom, a szocialista társadalmi rendszer megte- 
remtéséhez. 

A szocialista hatalom kivívása, a , fordulat éve" után, 1948-1949-ben a , hogyan 
tovább" kérdésével összefüggésben a történelem ismét felvetette az egypártrendszer— 
többpártrendszer alternatíváját. A Magyar Dolgozók Pártja akkori vezetése — félredobva 
a differenciált politikai megítélést, a harcokban szövetséges erőkkel való további elvi- 
gyakorlati együttműködés és közös felelősségvállalás lehetőségét — lényegében egypárt- 
rendszert kialakítva , oldotta meg" a kérdést. A baloldali koaliciós társakat gyakorlatilag 
vagy elsorvadásra kárhoztatta egy megkérdőjelezett, majd leértékelt és korlátozott szere- 
pű népfront keretében, vagy az ellenséghez sorolta. Amikor erre az időszakra gondolva 
mondjuk azt, hogy , úgy alakultak a történelmi körülmények", hogy pártunk egy párt- 
ként maradt a politikai porondon, e folyamatot elvileg politikailag is hibásnak, tévesnek 
minősítjük. 

Az egypártrendszer kialakulásában az akkor kezdődő és a következő évekre jellemző 
politikai torzulások, az azokat , megalapozó ideológiák", ha nem is egyenlő mértékben, 
de érvényre jutottak a szocialista országokban, a nemzetközi kommunista és munkás- 
mozgalomban is. Az egypártrendszer-többpártrendszer kérdésére 1948—1949-ben adott 
voluntarista válasz a későbbiekben megbosszulta magát. 

Majd újra napirendre került a kérdés, de egészen más körülmények és politikai 
feltételek között, az 1956-os ellenforradalmi eseményeket övezve. Ismét jelentkeztek az 
ötvenes évek elején megszűnt vagy tevékenységüket felfüggesztett pártok. A kisgazda- 
párt, a parasztpárt Petőfi Párt néven, a szociáldemokrácia jobboldala, a polgári demok- 
raták, majd az ellenforradalom második szakaszában, október végétől egy sereg olyan 

skeresztény", jobboldali, sőt nyíltan fasiszta színezetű párt is a porondra lépett, amely 
a felszabadulás után nem mert, a közvélemény ítéletével szemben nem is tudott volna 
fellépni. Közel hetven nagyobb és kisebb, régi és új párt vagy pártocska bontott zászlót 
ötvenhat őszének véres napjaiban. 

Mi jellemezte őket? A politikai színskála igen széles sávjában helyezkedtek el, a 
szélsőjobboldaltól a mérsékeltebb, centrista vagy , középutas" irányzatokig. A napiren- 
den lévő kérdésekben, a jövőt illetően igen eltérő vagy egymással szöges ellentétben levő 
álláspontokat hirdettek. Voltak, amelyek elismerték — mert saját bázisukra tekintettel 
nem tehettek mást — az 1945 óta bekövetkezett nagy társadalmi-politikai változásokat, 
az államosításokat, a földreformot stb. Mások a felszabadulás után hozott minden 
törvényt, rendelkezést és intézkedést semmisnek nyilvánítottak. Voltak csoportosulások, 
amelyek legalábbis szavakban, programjukban taktikailag pozitív viszonyt hirdettek egy 
homályosan felfogott szocializmust láttatva, mert a szocializmus ellen általában megfo- 
galmazott jelszavak a legszélesebb néptömegeket fordították volna velük szembe. 

A szélsőjobb viszont, ezzel sem törődve, nyíltan kapitalista restaurációra tört, sőt 
egyes pártok a királyság intézményének és Mindszentyvel az élen az egyház politikai- 
gazdasági hatalmának visszaállítására, mások pedig a nyilt fasiszta diktatúra bevezetésé- 
re szervezkedtek. 

Elveikben azonban megegyeztek: antikommunisták és szovjetellenesek voltak. Érzé- 
kelve az MDP mély politikai és morális válságát, majd csődjét, akommunistáknak csak 
igen csekély, lényegében semmilyen helyet és szerepet nem szántak a restaurálni tervezett 
polgári rendszer politikai palettáján. A véres kommunistaellenes terrorcselekményektől 
a mérsékeltebbek, ha csak szavakban is, de elhatárolták magukat. A kommunisták által 
állított miniszterelnököt, Nagy Imrét azonban csak átmeneti figuraként kezelték: arra 
alkalmas eszköznek tartották, hogy nemzetközi-politikai követeléseiket, a Varsói Szerző- 
dés felmondását, a szovjet csapatok kivonását megoldja. Aztán pedig félreállíthatónak 
tekintették. Ő pedig még ilyen körülmények között is készségesnek bizonyult a követelé- 
sek teljesítésére. 

1956. november 4-e után néhány hétig elvileg és gyakorlatilag fennállt egy szocialista 
típusú többpártrendszer kialakításának lehetősége. A Forradalmi Munkás-Paraszt Kor- 
mány és az újjászülető párt, az MSZMP Ideiglenes Központi Bizottságának és Intéző 
Bizottságának vezetői tárgyalásokat kezdeményeztek és folytattak az 1948-1949-ben 
megszűnt vagy elsorvadt koalíciós partnerpártok vezetőivel. Az MSZMP kereste a 
lehetőséget az együttműködésre, és a válság mélypontjáról kimdulva akart politikai 
partnereket, segítőtársakat az élet megindításához, a konszolidáció megkezdéséhez, a 
széthullott politikai rendszer újjászervezéséhez. A párt természetes kötelességének tekin- 
tette a néptömegek jogos követeléseinek kielégítését. Az októberi tömegmegmozdulások 
jelszavai között szerepelt a nemzeti sérelmek orvoslása mellett a demokrácia kiszélesítésé- 
nek igénye is. Azt persze mint marxista munkáspárt nem vehette komolyan, hogy a 
polgári demokráciához való visszatérés , munkáskövetelés" lett volna. Az alapelveiben 
és jellegében szocialista, többpártrendszerű kormányzás azonban nem állt ellentétben a 
kommunista felfogással. 

Nem az MSZMP-n múlott, hogy e törekvések meghiúsultak. A lehetséges szövetségre, 
a nép érdekeinek közös szolgálatára, az együttműködésre e pártok képviselői nem voltak 
hajlandók. Az együttműködés előfeltételéül olyan politikai követeléseket állítottak, ame- 
lyek realitásérzékük és társadalmi felelősségérzetük hiányát mutatta. 

A történelmi körülmények tehát akkor is , úgy alakultak", hogy a kommunista párt 
mint párt egyedül maradt a politikai harcban. Arra kényszerült, hogy az egypártrendszer 
keretei között fogjon hozzá a politikai, társadalmi, gazdasági és kulturális élet újjászerve- 
zéséhez. Elemi szüksége volt, hogy a dolgozó nép bizalmát visszaszerezze. Mindezt 
rendkívül nehéz és keserves munkával, éles, kétfrontos harcban kellett valóra váltania. 
Mert nemcsak a jobboldallal, a revizionista és ellenforradalmi erőkkel kellett megküzde- 

nie, hanem azokkal a szektás , baloldali" erőkkel is, amelyek 1956 végén és 1957 elején 
ott és úgy akarták folytatni a történelmet, ahol és ahogyan az MDP volt vezetősége 
kudarcot vallott. 

A Magyar Szocialista Munkáspárt az 1956-os ellenforradalmi tragédiából nem mint 
az MDP gyakorlatának folytatója, hanem mint megújult párt született újjá. A szó 
szűkebb értelmében azonban mégsem új, hanem eredeti értelemben vett kommunista, 
forradalmi, marxista-leninista munkáspártként, a dolgozó nép pártjaként. Azokat a 
lenini elveket és normákat, amelyeket a Rákosi-féle vezetés pusztán szavakban hirdetett, 
de félredobott, tevékenységével megcsúfolt, az MSZMP az első pillanattól kezdve komo- 
lyan vette, helyreállította a gyakorlatban. Ez a tény vetette meg az alapját annak, hogy 
a néptömegek bizalmát politikai és emberi mértékkel rövid idő alatt sikerült visszaszerez- 
nie. 

Pártunk sikerrel szerepelt a történelem egyik legnehezebb vizsgáján. Vállalt hivatását 
harminc évvel ezelőtt szükségszerűen saját sorainak rendezésével alapozta meg. Ez volt 
az első és döntő láncszeme a szocialista politikai rendszer újjászervezésének. Az MSZMP 
tevékenységének kibontakozása a párt reformjával, elveinek tisztázásával, politikai, 
eszmei és erkölcsi szilárdságának helyreállításával kezdődött. Az MSZMP a politikáját 
a forradalom és reform dialektikus egységére alapozza. Az ellenforradalom leverése, a 
párt vezető szerepének helyreállítása, a munkáshatalom megszilárdítása, a társadalmi 
folyamatok újjászervezése és mozgásba hozása a szocialista forradalom szerves része 
volt. 

Az MSZMP forradalmi módon hántotta le a társadalomról és önmagáról is a szocialis- 
ta fejlődés torzulásait. Határozottan leszámolt az ellenforradalmi erőkkel. Ezt nem 
tehette másként, csak forradalmi eszközökkel. Ugyanilyen elszántsággal utasította vissza 
a bukott, szektás vezetés kísérletét a torz gyakorlat visszaállítására. A termelés újraindí- 
tásával a szocialista gazdasági törvényszerűségek érvényesülése előtt nyitotta meg az 
utat. Vitathatatlanul igaz, hogy a mezőgazdaságban is marxista-leninista elvek alapján, 
forradalmi átalakulások élére állt. Szükségszerűen ez fejeződött ki a kormány nevében is. 

A változások, átalakulások gyors és heves időszakát a konszolidált, kiegyensúlyozott 
haladásnak kellett követnie. 1962-ben a szocializmus alapjainak lerakásával, a nagy 
társadalmi mozgások nyugvópontra jutásával olyan új fejlődési pályára lépett a magyar 
nép, amelyen a forradalmi vivmányok elvszerű továbbfejlesztését a következetes korsze- 
rűsítés, a gazdasági és társadalmi folyamatok reformja útján valósítja meg. Ennek 
szellemében az MSZMP a reformot politikája szerves és természetes eszközének tekinti. 
Számára a reform nem a múlt közvetett, burkolt vagy éppen leplezetlen felidézése. 
Ellenkezőleg, a már elért vívmányok, létező viszonyok továbbvitelét, fejlesztését szolgálja 
a forradalmi hivatás szellemében. ; 

Igaz, 1956-1957-ben nem volt forgalomban a reform szó, ez csak a hatvanas években, 
a gazdaságirányítási reform előkészítése kapcsán vált közhasználatú, a közgondolkodás- 
ban központi helyet elfoglaló fogalommá, mégis, alapjait tekintve, a reformfolyamat 
1956 novemberében kezdődött el. 

Harmincéves fejlődésünket egységes korszaknak tekintve, nyugodt lelkiismerettel nevez- 
hetjük szocialista reformkornak. A párt forradalmi újjászületése egyben reform is volt, 
működésének az eredeti lenini elvek és normák szerinti újjáélesztése bizonyította mára 
érvényesen is, hogy e párt képes elvetni a rossz gyakorlatot, szembenézni önmaga 
hibáival, s meg tudja újítani saját sorait, tevékenysége egészét osztálya és a dolgozó nép 
egészének érdekében, javára. 

Még láthatóan nem került napirendre a gazdaságirányítás átfogó megújítása, amikor 
már jelentős gazdasági reformlépések történtek. A kötelező beszolgáltatás eltörlése, az 
ipari üzemi kollektívák nyereségérdekeltségének kezdődő kialakítása, a mezőgazdasági 
gépállomások megszüntetése stb. mutatja az új szándékokat. A politikai intézményrend- 
szer működésének újjászervezése kezdetben nem járt nagy jelentőségű strukturális átala- 

kítással. Az intézmények munkáját azonban az új helyzetnek megfelelő új szellemnek 
kellett áthatnia. Nem válhatott kétségessé a párt vezető szerepe funkciójuk gyakorlásá- 
ban, helyük meghatározásában, de a direkt utasítások helyett fokozatosan olyan irányi- 
tási módok váltak uralkodóvá, amelyek az állami és társadalmi szervek ben-szervezetek- 
ben, mozgalmakban az ott dolgozó kommunisták befolyására és munkájára épültek. Így 
jelentősen nőtt a politikai intézmények önállósága, felelőssége, kezdeményezőkészsége. 
Következésképpen, kivált 1962-től, a konszolidációs folyamat befejeztével, a mezőgazda- 
ság gyökeres szocialista átszervezése révén a szocializmus alapjainak lerakásával széle- 
sedtek a szocialista demokrácia fejlődésének alapjai. Szűkiteneé a politikai-társadalmi 
reform ma 1s tartó és a jövőben terebélyesedő folyamatát, ha kirekesztjük belöle e 
. kezdeti, forradalmi szakasz és az azután következő évek nagy horderejű változásait. 
E változásoknak, majd a reformfolyamatnak kezdettől a párt volt a kezdeményezője, 
kidolgozója, szervezője — és ma IS az. 

Az 1968-ban elindult gazdaságirányítási reformnak és a jelen időben szükségessé vált 
újabb, lendületes továbbvitelének szükségszerű velejárója a politikai intézmények változ- 
tatása, korszerűsítése és az ezzel összefüggő reformlépések sora. A választási rendszer 
több lépésben történt demokratikus fejlesztése, a kormányzat és a helyi államhatalmi és 
népképviseleti szervek munkájának korszerűsítése, a közigazgatás ésszerűsítése, a társa- 
dalmi és tömegszervezetek, mozgalmak, például a KISZ, a szakszervezetek, a Hazafias 
Népfront funkcióinak, tevékenységének kiszélesedése és jelentőségük fokozódása a vál- 
tozások lényegét mutatják. 

A politikai intézményrendszerben új érdekképviseleti szervek léptek színre a harminc 
év alatt. A szövetkezeti mozgalom élén a TOT, az OKISZ és a SZÖVOSZ, a vállalati 
érdekképviseletet ellátó Kereskedelmi Kamara a kisárutermelők és forgalmazók érdek- 
képviseleti szervezeteinek szerepváltozásával az érdekérvényesítés érdemi fórumaivá is 
fejlődött. A szocialista termelés hatékonyságát átütő módon fokozni hivatott gazdasági 
reform és a szocialista demokrácia kibontakozását, kiszélesítését, elmélyítését eredmé- 
nyező politikai-társadalmi reformfolyamat a mi telfogásunk szerint is elvalaszthatatlanul 
összefonódik, kölcsönösen erősíti egymást. A folyamatoknak nem vagyunk a végén, 
egyiket sem kívánjuk lefékezni. Söt éppenséggel a párt halad e reformfolyamat élén. 
akkor is, ha időközben mindezzel kapcsolatban voltak viták, átmeneti elbizonytalanoda- 
sok is. 

Az MSZMP ma is megújulni kész marxista párt, amely a dolgozó nép érdekeit tartja 
szem előtt, a jelen és a jövő pártja; az ifjúság pártja a szó politikai értelmeben. Olyan 
párt, amely tudományos felismerésekre támaszkodva pontosan érzékeli a huszadik 
század végének és már a következő évszázadnak is a követelményeit. 

Pártunk a reformfolyamatok élén haladva a kezdettől jellemző kétfrontos érzékenység- 
gel küzd a haladást szolgáló gazdasági és társadalmi-politikai változásokat nyiltan vagy 
burkoltan ellenző fékező, gátló konzervatív erők és törekvések ellen. Nemcsak azokra 
gondolunk, akik képtelenek az új, megváltozott és változó követelményeknek megtele- 
lően végezni munkájukat a gazdasági, társadalmi-politikai élet különféle középvezetői 
posztjain. Akik nagyon is átlátszó módon , hazabeszelnek", amikor .. kapitalista módsze- 
reket" látnak a fejlődés által megkövetelt új gazdálkodási, irányítási és vezetési formak- 
ban. Hanem azokra is, akik önös , hazabeszélés" nélkül, szubjektíve öszintén, de egy 
évtizedekkel korábban megmerevedett világképhez ragaszkodva féltik-óvják pártunkat 
az új formáktól, módszerektől. 

De nemcsak róluk van szó. Működnek konzervatív ösztönök széles dolgozó tömegek- 
ben is, amikor a szocialista termelés hatékonysága érdekében tett erőfeszítések keseru 
piruláit is le kell nyelni. Nem kevesen .ovisszasírják" azokat a ,boldog" allapotokat, 
amikor nem kellett elviselni például a termelés hatékonyabbá tétele érdekében ármozga- 
sokat vagy népgazdasági szintű munkaerő-átcsoportosítást. Nem látják, hogy ha a husz 
vagy huszonöt évvel ezelőtti gazdálkodási gyakorlatot folytatjuk, akkor a magyar nep- 

gazdaság mai teljesítőképessége, nemzetközi stabilitása, a kivívott életszínvonal mélyen 
a jelenlegi szint alatt volna. Nem látják, hogy a korábban megszokott munkavégzés és 
életvitel a megváltozott körülmények között egyszerűen tarthatatlan, gazdasági, társa- 
dalmi és politikai csődhöz vezetett volna. 

Ám nemcsak e konzervatív erőkkel és ösztönökkel kell szembenéznie a reformfolya- 
mat élén haladó pártnak, hanem a másik oldalon - a szembenálló fronton - jelentkezők- 
kel is, amelyek egyre élesebben és fenyegetőbben hallatják hangjukat. 

A gazdasággal szükségszerűen összefonódó politikai-társadalmi reformfolyamatban a 
szocializmus nyugati és hazai ellenségei kitűnő alkalmat látnak a szocialista viszonyok 
aláásására. Hiszen az alakulás, formálódás szükségképpen teremt feszültségeket, rejt 
buktatókat. Roppant bonyolult, ködösített — sok, szocialista módon gondolkodó embert 
is megtévesztő — kampányról van szó, amelyből azonban éles hallással ki lehet hallani 
a leplezett vagy nyíltan vallott célt. Részt vesz ebben a kampányban a külső antikommu- 
nista propagandaszervezet és a hazai ellenzék is, a harmincéves évforduló ürügyén teljes 
erőre kapcsolva minden erősítőberendezést. Nemritkán akaratlanul is beleesik ebbe a 
csapdába a hazai sajtó is. Átvesz egy-egy tetszetősnek látszó, de lényegét, céljait gondo- 
sabban megvizsgálva szocializmusellenes érvet-gondolatot. 

A reformnak ma Magyarországon nagy vonzereje, tekintélye van, ez érthető. Valószí- 
nűleg senki sem venné magára ma nálunk a reformellenesség bélyegét. Sokan egymásra 
licitálva versengnek abban, hogy ki a nagyobb reformer, ki a merészebb, a radikálisabb. 
Ebben a felfűtött-felfokozott légkörben csak kifinomult hallással és éles szeminel lehet 
észrevenni, hogy a túlzó, radikálisnak tűnő reformtörekvések már átcsapnak önmaguk 
ellentétébe, a haladást gátolják. Mi, kommunisták és szocializmust igenlő szövetsége- 
seink, népünk igen nagy többsége, a szocialista rendszer hívei valóban konzekvensen 
reformpártiak vagyunk. De más a reform - és más a régi eszmék új köntösbe öltöztetése. 

Az álradikális reformkövetelések ködösek, s ezért zavarokat is okoznak, megfelelve 
ezzel a szocializmus külső és hazai ellenfelei reményeinek. Mit gondoljunk például 
azokról a , reformkövetelésekről", amelyek csak általában és pontos kifejtés nélkül 
hangoztatnak , politikai reformot"? Magát a politikát, a társadalmi rend lényegét akar- 
ják megváltoztatni? Pártunk önkritikusan kezeli saját munkáját, és kész következetesen 
javítani azon. Meg kell nyitni a teret a helyi önállóság előtt s az állampolgári öntevékeny- 
ség számára, a cselekvés lehetőségét mozgássá alakítva. A közeli jövőben meg kell tenni 
ennek érdekében a legfontosabb lépéseket. 

De mit lehet kezdeni az olyan kritikákkal, amelyek a pártot a reform útjában levő 
akadálynak állítják be, feleslegesnek minősítik a politikai intézményrendszerben? Hova 
tegyük az olyan ködös megfogalmazásokat, amelyek szerint a , nagy szervezetek" — így 
a párt is — legfeljebb , érdekbeszámításra" képesek. Helyüket pedig a társadalmi rétegek 
és csoportok különérdekeinek képviseletére és érvényesítésére rendelt formációk vennék 
át. Ami a politikai intézményrendszer olyan átalakításával járna, hogy nincs további 
helye benne a pártnak, a szocialista kormányzatnak és az államhatalomnak. , Reformkö- 
vetelésnek" foghatjuk-e fel a párt és kormányzati politika teljes elkülönítésének realitást 
nélkülöző, a polgári demokráciákban sem létező követelését? Olyan , alulról jövő mozga- 
lom" ösztöklését, amelynek a kinyilvánított cél szerint politikai intézményrendszerünk 
teljes decentralizációjához kellene elvezetnie? Ne folytassuk. Egyetlen modern társadalom 
sem volt még működőképes központi irányítás nélkül. Minden társadalomban a politikai 
szervezetek, intézmények - lényegüket tekintve — szerves fejlődés eredményeképpen 
jöttek létre, formálódtak, nem pedig szubjektív szándékok, csoportkonjunktúrák, önző 
számítások nyomán. 

A társadalmi-politikai folyamatok racionális vezérlése nélkül anarchia, káosz keletke- 
zik. Bármilyen tetszetős is, de bizonyítékok híján el kell utasítani azt a felfogást, hogy 
csak az a korszerű és működőképes, ami spontánul jön létre, ami pedig szervezett és 
fegyelmezett, az eleve konzervatív. 

A magyar nemzet legigazibb és legátfogóbb érdeke a szocializmus mainál tökéletesebb, 
jobb, fejlettebb társadalmának megteremtése. Pártunk politikája ezt a legátfogóbb érde- 
ket érvényesíti, juttatja kifejezésre, egész munkájával ezt szolgálja. A szocialista vívmá- 
nyokat, a szocializmus alapjait azonban nem teszi soha kockára. Amikor kezdeményező- 
ként és szervezőként a reformfolyamat élén halad, a szocializmus pozícióinak erősítését, 
az igazi fejlődést szorgalmazza. 

Reformpárt az MSZMP? Nem, forradalmi párt. De a forradalom fő útja szilárd 
. politikai hatalom és konszolidált belső viszonyok esetén reformokon keresztül vezet a 
fejlődéshez. A reformot a forradalomnak, a társadalom forradalmi átalakításának része- 
ként kezeli. Számunkra a reform nélkülözhetetlen a szocialista társadalom mind teljesebb 
megteremtéséhez. Az MSZMP éppen ezért nem engedhet teret annak, hogy a reformot 
illetéktelenek kisajátítsák, szellemével visszaéljenek. Elutasítva minden, ennek ürügyén 
felszínre került restaurációs törekvést, következetesen halad tovább a párt a harminc 
évvel ezelőtt megkezdett úton, Lenin gondolataihoz híven, megfelelve a jelen és a jövő 
új meg új követelményeinek. 


Csohány Kálmán: Érintés 


A munkaidő-gazdálkodásról 


A munkára fordított idő - akár a szocialista 
szektor munkaidőalapját, akár a társadal- 
mi újratermelés időalapját tekintjük — csök- 
kent az elmúlt tizenöt év folyamán. A mun- 
kaidőalap fogyásának megvannak az ob- 
jektív tényezői: így a foglalkoztatottak lét- 
számának demográfiai okok miatti mér- 
séklődése, a törvényes munkaidő központi 
döntés alapján végrehajtott csökkentése, a 
fizetett szabadság növekedése, a szociális, 
illetve — népesedéspolitikai szempontok 
alapján biztosított fizetett és fizetés nélküli 
munkaidő-kedvezmények bővülése. 

A munkaidőalap társadalmi szempont- 
ból szükségesnek és helyesnek minősíthető 
mennyiségi csökkentése előtérbe helyezi a 
megmaradt, rendelkezésre álló munkaidő- 
alap racionális kihasználását, a munkafe- 
gyelem javítását. Közismert, hogy népgaz- 
daságunkban a termelékenység színvonala 
alacsony, növekedési üteme az elmúlt 
években lelassult, egyes népgazdasági 
ágakban kifejezetten csökkent. Az időegy- 
ségre vetített termelékenységi mutató nö- 
vekedési üteme jelentős hullámzásokat je- 
lez. A kiugrás azokban az években követ- 
kezett be, amikor a törvényes munkaidő- 
alap csökkentését, a kedvezőbb munka- 
rendre történő átállást a vállalatok önerő- 
ből valósították meg. Ez arra utal, hogy a 
vállalatok termelékenységi tartalékaikat 
konkrét akciókhoz kapcsolódóan mobili- 
zálják, de csak olyan mértékben, ami rövid 
távú céljaik eléréséhez feltétlenül szük- 
séges. 

A munkafegyelem romlása mint jelenség 
gazdaságunk működési zavarainak szá- 
. mos elemét magában hordozza, ezért javí- 
tása összetett, egyidejűleg sok szálon futó 
tevékenységet kíván. 

A munkafegyelem javításához szükséges 
teendők akárcsak vázlatos körülírásához 
tisztáznunk kell, hogy mi is a munkafegye- 
lem szerepe a gazdaságban és a társada- 
lomban. 


A munkafegyelem értelmezése 


A munkafegyelmet legalább kétféle néző- 
pontból lehet vizsgálni. A munkafegyelem 
formális oldala a munkahelyi jelenlét té- 
nyét, az ottani magatartásra vonatkozó, 
elsősorban írott szabályok betartását je- 
lenti (így a törvényes munkaidő alatt a 
munkahelyen való tartózkodást, a késések, 
a munka közbeni magán célú eltávozások, 
illetve a munkaidő befejezése előtti távozás 
elkerülését stb.). 

A munkafegyelem tartalmi oldala alatt 
a technológiai fegyelem betartása, a gyár- 
tás és gyártmány minőségi paramétereinek 
előírás szerinti produkálása, a termelési 
program pontos teljesítése értendő. 

A munkafegyelem két oldala kölcsönö- 
sen feltételezi egymást. A formális munka- 
fegyelem rendszeres és tömeges megsértése 
rontja annak esélyeit, hogy mennyiségileg 
és minőségileg megfelelő áruk és szolgálta- 
tások jöjjenek létre. A bármilyen okból 
selejtes, hibás áruk és szolgáltatások, tehát 
a munkafegyelem tartalmi lazaságai rend- 
kívüli mértékben növelik az igényt a mun- 
kaidő alatti távollétekre — a munkafegye- 
lem formális részének megsértésére -, mert 
a minőségileg nem megfelelő produktu- 
mok korrigálására hazai viszonyaink kö- 
zött általában csak munkaidő alatt van 
mód. Ebből a kedvezőtlen körforgásból 
kizárólag a termelés, a szolgáltatások és az 
ügyintézés minőségének javításával, a szer- 
vezettség erősítésével lehet kikeveredni. 
Ameddig bevett gyakorlat, hogy a tartós 
fogyasztási cikkek jó részének (pl. televí- 
ziók, hűtőgépek, bútorok stb.) gyártása a 
fogyasztó lakásán fejeződik be, nehéz pró- 
bálkozás az állampolgárral szemben kemé- 
nyebb munkafegyelmi követelményeket 
támasztani. 

A munkafegyelem elsődlegesen és alap- 
vetően nem morális kérdés. Kétségtelen, 
hogy a munkafegyelemnek vannak erköl- 

csi, tudati vetületei is, de az elsősorban 
komplex szervezési, gazdálkodási kategó- 
ria. Sem erkölcsi, sem anyagi ösztönzéssel, 
sem az állampolgárok adminisztratív jelle- 
gű szankcionálásával nem lehet e téren je- 
lentős javulást elérni, ha nincsenek meg 
azok a szabályozási, munkaszervezési 
kényszerpályák, amelyek lehetővé és szük- 
ségessé teszik a fegyelmezett munkavég- 
zést. Több jel mutat azonban arra, hogy a 
közgazdasági érdek és késztetés mellett 
szükség van munkavégzéssel kapcsolatos 
szokásaink, szabályaink, gyakorlatunk fe- 
lülvizsgálatára, a mai követelményeknek 
megfelelő átalakítására. 


A munkaidőalap felhasználásának 
gazdasági feltételei 


Az idő és a munkaidő alakulásának néhány 
számszerű jellemzője . 


Bár a statisztika csak a fizikai dolgozók 
egész napos munkaidő-kiesését figyeli 


2. számú táblázat 


meg, nincs okunk feltételezni, hogy a nem 
fizikai munkakörökben dolgozóknál lé- 
nyegesen másképpen alakul a globális 
munkaidő-veszteség, legfeljebb a struktú- 
rája lehet eltérő. Az egész napos munkaidő 
kiesésének aránya rendkívüli stabilitást 
mutat az elmúlt 10 évben: a munkarend 
szerint teljesíthető munkaidőalap 15 száza- 
léka körül mozog néhány tizedes eltéréssel. 
Ezen belül 90 százalék fölött van az úgyne- 
vezett objektív jellegű munkanapkiesések 
aránya, tehát a fizetett szabadságon és be- 
tegállományban töltött idő (1. sz táblázat). 
A szubjektív jellegű munkanapkiesések (az 
igazolatlan távollét, az üzemszünet miatti 
kiesés, az engedélyezett, de nem fizetett 
távollét) aránya enyhén csökkenő tenden- 
ciát mutat, és a népgazdaság munkaidő 
alapjának közel egy százalékát teszi ki. (Ez 
a látszólag kis arány tetemes abszolút 
nagyságrendet, 80-100 millió munkaórát 
jelent évente. (2. sz. táblázat.) 


A fizikai foglalkozásúak(?) 1983. évi munkaidőmérlege a munkanapkiesések okai szerint 
(népgazdaság összesenlb. c) gzocialista szektor) 


Az összes Az 1 főre jutó 
A munkarend 
Megnevezés napok száma(9) szerinti időalap 
96-ában 
1000 nap nap 
Teljesíthető munkaidő a munkarend szerint 565 536 257,78 100,0 
Fizetett szabadság 45 324 20,66 80 
ebből: Tanulmányi szabadság 782 . 0,36 0,1 
Fizetett egész napos távollét 4 124 1,88 0,7 
Egész napos hiányzás betegség miatt 36 028 1642 6.4 
Engedélyezett, de nem fizetett egész napos hiányzás 2 741 1,25 0,5 
Igazolatlan egész napos mulasztás 1 325 0,60 0,2 
Egyéb egész napos munkaidő-kiesések 314 0,14 0,1 
Egész napos munkaidő-kiesések összesen 89 856 4096 159 
Ténylegesen teljesített munkaidő a munkarend szerint 475 680 21682 84,1 
A munkarenden kívül teljesített munkaidő 9 736 444 1,7 
Maximális időalap 575 272 262,22 101,7 
Teljesített összes munkaidő 485 417 221,26 84,4(e) 


a A statisztikai állományban lévők adatai, bizonyos kizárásokkal 

b Mezőgazdaság és erdőgazdálkodás: állami szektor 

C Kizárólag vállalatok, szövetkezetek (koltségvetési szervek nélkül) 
d Kizárólag a munkarend szerinti időalapból kiesett munkanapok 
6 A maximális időalap százalékában 


Forrás: Foglalkoztatottság és kereseti arányok 1982, 1983. 1984. KSH, 1985., 76. oldal 

Az elmúlt tíz évben a munkaidő-kiesé- 
sek belső struktúrájában következtek be 
jelentősebb változások, ezek azonban köz- 
ponti intézkedések hatásait tükrözik visz- 
sza. A fizetett szabadságnapok száma és 
munkaidő-veszteségen belüli aránya meg- 
nőtt (több mint 50 százalékra), aminek a 
szabadságrendelet módosítása, a gyermek- 
neveléshez juttatott több szabadidő, vala- 
mint a foglalkoztatottak korösszetételének 
megváltozása az oka. A fizetett szabadság 
nem csekély része azonban minden jel sze- 
rint növeli a társadalom munkára fordított 
időalapját, mert sokan ennek terhére mun- 


kát végeznek (házilagos lakásépítés, kis- 


kert háztáji művelése, keresetkiegészítő al- 
kalmi munkavállalás vagy otthoni munka- 
végzés kiadást megtakarító tevékenységek 
formájában, sok esetben kényszerűségből). 
Egyes becslések szerint a dolgozók évi fize- 
tett szabadságának mintegy fele visszake- 
rül a társadalom munkaidőalapjába. 

A betegség miatti egész napos távollét a 
fizikai dolgozó körében mennyiségében és 
arányában is csökkent. E folyamat kiala- 
kulásában feltétlenül szerepet játszottak a 
táppénzfegyelem szigorítását célzó intéz- 
kedések. A táppénzen töltött napok szá- 
mának csökkenését azonban kétes értékű 
eredménynek tekintjük, ismervén hazánk 
lakosságának sok tekintetben romló egész- 
ségi állapotát, az aktív korúak magas és 
tendenciájában növekvő halálozási arány- 
számát. Kétségtelen, hogy nem egyedi eset 
a táppénzzel való visszaélés. Figyelembe 
véve azonban, hogy az elmúlt évek során 
a gyermekek betegsége címén igénybe ve- 
hető táppénz időtartamát többször is 
emeltük, s még ennek ellenére is csökkent 
a betegség miatti hiányzás, vélelmezhető, 
hogy az enyhébb lefolyású vagy annak tű- 
nő betegségekkel a dolgozók nagy szám- 
ban munkát végeznek, ami hosszabb távon 
bosszulja meg magát, rokkantság vagy ko- 
rai elhalálozás formájában. 

Tehát, amíg a betegállományban le- 
vők egy része indokolatlanul veszi 
igénybe ezt a társadalmi juttatást, má- 
sok a szükséges esetekben sem élnek 
vele. Egészségügyi kultúránk színvona- 
lát minősíti az a tény, hogy az aktív 
korú elhalálozottak mintegy egyharma- 


dát a halált megelőző évben nem ke- 
zelte orvos.! 

A veszteségidők között a fizetett egész 
napos távollét 5-6 százalékos aránya kü- 
lönféle társadalmilag szükséges elfoglalt- 
ságokból származik: népi ellenőrzés, mun- 
kásőrszolgálat, népi ülnöki tevékenység, 
szakmai továbbképzés. E tevékenységeket 
természetesen meg lehetne úgy is szervezni, 
hogy az erre fordított idő ne a veszteségek 
között jelentkezzék, azonban a hivatásos 
bírói állomány bővítése, a hivatásos és sor- 
állomány növelése a fegyveres testületek- 
nél jóval nagyobb ráfordításokat kívánna 
népgazdasági szinten, mint amilyen veszte- 
séget jelent, hogy az aktív keresők egy tő- 
redéke időszakosan a jelzett tevékenységet 
végzi; és akkor még nem számoltunk a 
politikai, társadalmi hatásokkal. Jobb 
szervezéssel, ésszerű időbeosztással indo- 
kolt viszont arra törekedni, hogy az ilyen 
természetű távollétek csak az elkerülhetet- 
lenül szükséges mértékben terheljék a tár- 
sadalmi munkaidőalapot. 

A veszteségidő eddig tárgyalt összetevő- 
inek többsége (szabadság, betegség) tulaj- 
donképpen nem is tekinthető társadalmi 
értelemben veszteségnek, hanem az élet 
természetes velejárójaként kell felfognunk. 
A fejlett tőókésországok statisztikája példá- 
ul a fizetett szabadságot nem is tartja nyil- 
ván a veszteségek között. A gazdasági és 
társadalmi értelemben vett igazi veszteség : 
idő az, amikor a dolgozó jelen van a mun- 
kahelyén, de különböző okok miatt egyál- 
talán nem vagy csak részben látják el mun- 
kával. Erre a veszteségidőre nincs informá- 
ció, de szűk körű vállalati vizsgálatok 
alapján az így elfolyt időt 20 százalék kö- 
rülire becsülik a szakemberek.? Ez ell-: 
kell! fellépni minden lehetséges eszkö. col. 

A munkaidő veszteségeit növelik a uc": 
egész napos kiesések, a néhány órás magát 
célú ügyintézés miatti távozások a munka- 
helyről. Azok a szakértői becslések, ame- 
lyek 15 és 20 százalék közötti értékre teszik 


1 Jurth Rudolf: Merre tart a magyar társadalom- 
biztosítás? Valóság, 1985., 11. szám 

2 Timár János: Munkaidő-veszteség. A munkaidő 
politika - munkaidő-gazdálkodás. Résztanulmány, 
kézirat. 1986. március 

a munkarend szerinti munkaidőalap vesz- 
teségeit, ezt a tételt is magukban foglalják. 

A statisztikailag összehasonlíthatóvá 
tett adatok azt mutatják, hogy a munka- 
rend szerinti munkaidőalap kihasználásá- 
nak aránya hazánkban hasonló az európai 
fejlett tőkésországokéhoz, de náluk a be- 
tegségek, sztrájkok stb. időtartamával 
csökkentett munkaidőt magas színvona- 
lon kihasználják, s minimális a munkaszer- 
vezetlenség miatti további munkaidőalap- 
kiesés.? 

Miközben a munkaidő-kihasználás reá- 
lisabb megítélése érdekében helyesnek tar- 
tanánk az ezt rögzítő statisztika módszeré- 
nek és tartalmának felülvizsgálatát, ! pusz- 


tán a veszteségidők elemzésénél megragad- 

A veszteségidők stagnáló aránya, ami- 
hez a foglalkoztatottak számának utóbbi 
években bekövetkezett csökkenése társul, 
természetesen szűkíti a társadalmi munka- 
időalapot. Vannak azonban kompenzáló 
tényezők is. Az aktív keresők igen jelentős 
hányada szabadidejének tekintélyes részét 
- nem ritkán egészét — munkavégzésre for- 
dítja legális, féllegális vagy éppen illegális 
formában. 

Igen szemléletes ennek bemutatására Ti- 
már János becslése," amely rendszerszem- 
léletben kísérli meg felvázolni a társadalmi 
időfelhasználást. 


A társadalmi újratermelés időslapjának megoszlása 


Megnevezés 1967 
Közlekedés 12,0 
Háztartásgazdaság 35,2 
Második gazdaság 13,2 
Szocialista szektor 396 
Együtt 1000 


Ez a becslés tulajdonképpen azt bizo- 
nyítja, hogy a létszám és a törvényes mun- 
kaidőalap csökkenéséből származó társa- 
dalmi munkaidőalap-fogyás igen jelentős 
részét kiegyenlíti a törvényes munkaidőa- 
lapon kívül végzett munkatevékenység fo- 
lyamatos bővülése. Ez a keresők egyre na- 
gyobb hányada számára azt jelenti, hogy 
a naponta (fő és egyéb) munkavégzésre és 
utazásra fordított idő igen magas, a napi 
nyolc órát jóval meghaladja. 

A szocialista szektorban végrehajtott 
törvényes — munkaidőalap-csökkentések 
társadalmi igényeket elégítettek ki, de gaz- 
daságilag a teljesítmények oldaláról nem 
voltak kellően megalapozottak. Az egyszer 
már végrehajtott munkaidőalap-csökken- 
tés megvonása jelentős társadalmi feszült- 


3 Frey Mária - Késedi Ferenc: Munkaidő kiesések 
— nemzetközi összehasonlításban. Munkaügyi Szemle, 
1985., 12. szám 

4 Sajnos a gazdálkodó egységek, intézmények 
többségénél nem tartják nyilván a dolgozók magán 
célú eltávozásaiból és a termelés szervezetlenségéből 
származó törtnapi munkaidő-kieséseket. 


1967 - 

1974 1980 1984 10096 
12.0 11,6 11,9 96,7 
32,7 31,7 32.0 88,6 
15.9 173 189 1394 
394 394 373 91,9 
1000 100,0 1000 97.,6 


ségekhez vezetne, és gazdasági nézőpont- 
ból is az a helyes, ha a munkaidő extenzív 
típusú bővítése helyett az időegységre vetí- 
tett teljesítmények emelkedését szorgal- 
mazzuk. Az alapvető probléma a munkára 
fordított idő felhasználásának minőségé- 
ben, racionalitásában van. 


A munkaidő kihasználatlanságának okai 


A munkaidő alacsony színvonalú, kevés 
produktumot hozó felhasználásának lé- 
nyegesen mélyebben fekvő gazdasági okai 
vannak, mint a munkavállalók esetenkénti 
lógása.$ 5 
Népgazdaságunk veszteségeket okozó 
működési zavarai számos okra vezethetők 
vissza. Emlékeztetőül csak a legfontosab- 
bakra utalunk. Gazdaságunk legnagyobb 
gondja — a nemzetközi fizetőképesség meg- 
őrzése — olyan, a korábbi években nem 


5 Timár János: Idő és munkaidő. Közgazdasági 
Szemle, 1985., 11. szám 

6 Szirtes Gábor: Munka- és szabadidő. Pártélet, 
1985., 12.szám 

vagy ilyen mértékben nem jellemző feszi- 
tést vitt a gazdaságba, amely esetenként a 
gazdasági erőforrások irracionális felhasz- 
nálását idézi elő. Az import időnkénti radi- 
kális visszaszorítása, az exportgazdasá- 
gossági szempontokat háttérbe szorító 
erőltetése, a gazdasági szabályozás gyakori 
és ellentétes irányú változtatása — a nem- 
zetközi piac Magyarország számára tör- 
tént beszükülésével párosulva — tovább fo- 
kozta a hiánygazdálkodás tipusjegyeinek 
megfelelő pazarló  erőforrás-felhaszná- 
lást.7 

E népgazdasági szempontból kedvezőt- 
len helyzet konzerválása a gazdálkodó 
egységek széles táborának érdekévé vált, 
mert a meglehetősen kusza elvonási-támo- 
gatási mechanizmusok szövevényét ki- 
használvá tényleges teljesítmények nélkül 
juthatnak pótlólagos külső erőforrások- 
hoz. 

Csökkent a termelés ütemezettsége és 
a vállalatok előrelátási képessége, ami a 
,puha költséggazdálkodás" mellett azt 
okozta, hogy a gazdálkodó egységek 
továbbra is maximálisan ragaszkodnak a 
létszámukhoz. A népgazdaságban bekö- 
vetkezett létszámcsökkenés demográfiai 
okok miatt jött létre, nem pedig a tudatos, 
takarékos vállalati munkaeró-gazdálkodás 
következtében. A létszám által megtestesí- 
tett munkaidőóalap kihasználtsága rendki- 
vül hullámzó: a termelési csúcsok idején 
túlórára, vgm-ekre is szükség van, de a 
termelési hullámvölgyekben a munkaidő 
kihasználatlan marad, és mivel a termelés 
dinamikája erősen lelassult, az utóbbi idő- 
ben túlsúlyba kerültek az alacsony munka- 
idő-kihasználású periódusok. 

A vállalati gazdasági munkaközösségek, 
számos pozítivumuk mellett, konzerválták 
az extenzív munkaidő-felhasználási gya- 
korlatot, érdekeltséget teremtettek a fő- 
munkaidőben a teljesítmény-visszatartás- 
ra, ezáltal biztosítva kellő mennyiségű 
munkát saját maguk számára. 

Kedvezőtlenül hatott a  munkaidő- 
kihasználás alakulására a pótlásra és fel- 
halmozásra fordítható források beszükü- 


7 Rába András: Fejlődés - szűk keresztmetszetek- 
kel. Gazdaság, 1985.. 4. szám 


lése is. A géppark fokozatosan elöregszik, 
teljesítménye csökken, javítási igénye no, 
ami az időegységre vetített gyártási pro- 
duktum mennyiségét mérsékli, és általában 
a termékek minőségi szinvonalát is rontja, 
legalább relative. A műszaki fejlődésben, a 
gépesítésben, az automatizálásban, az 
elektronizációban egyre nagyobb az elma- 
radásunk a világszinvonaltól. Ez többek 
között a munkaidó-kihasználas javítási le- 
hetősegeit is gátolja, hiszen a modern ipar! 
társadalmakban a termelékenység növeke- 
dését (akár az egy főre, akár az órara Jjutót) 
alapvetően a termelőberendezések teljesi- 
tökepességének hatékony munkaszerve- 
zéssel párosuló gyors növekedése biztosit- 
ja. Nálunk a termelékenység alacsony szin- 
vonala maga 15 hozzájárul a beruházási 
erőforrások szüűküléséhez, ráadásul a kül- 
földi hitelek hazai befektetése sem eredmé- 
nyezett érzékelhető javulást a műszaki fej- 
lesztésben. 

A gazdaság primer és szekunder szekto- 
rában a munkaidőalap kihasználásának fo- 
kozásában a gépesítés bővítésével egyen- 
rangú tényező a Szervezés, a tercier szektor- 
ban pedig ez az elsődleges hatékonysagnő- 
velő tényező. Sajnálatos módon hazánk- 
ban a szervezettség szinvonala messze el- 
marad a nemzetközi átlagtól mind a gaz- 
dálkodó egységeken belül. mind a gazdál- 
kodó egységek egymás közötti kapcsolat- 
tartásában. Bár a hetvenes évek elejétől 
párt- és állami határozatok szorgalmazzák 
a szervezés szinvonalának emelését, eleddig 
nem sikerült valós érdekeltséget, közgazda- 
sági kényszert teremteni ennek a hatékony- 
Ságjavító tényezőnek a térnyerésére. 

Az iparban 1982 és 1984 között 20 sza- 
zalékkal csökkent a megvalósított — amúgy 
is kevés — szervezések száma, és ez a csök- 
kenés azokat a területeket érintette döntö- 
en, ahol igen nagyok még a tartalékok a 
munkaidő felhasználásában (javitás, kar- 
bantartás, anyagmozgatás, szállítás stb.)." 

A munkaidő kihasználása a gazdaság 
különböző területein igen nagy különbsé- 
geket mutat. A szalagszerű termelésben 
dolgozók  munkaintenzitása esetenként 


8 Pető Márton: Növekvő bér, mérsékelt teljesít- 
mény. Népszabadság, 1986. HI 26. 72. szam, 10. olda) 

igen magas színvonalú, és tovább már csak 
a technika korszerűsítése esetén fokozha- 
tó. De az így foglalkoztatottak aránya az 
iparban is csak 10 százalék körüli. A többi 
területen nagy lazaságok tapasztalhatók, 
, fekete" fusi munkára is jut idő. 
Szervezettségi szempontból a legtöbb 
gondot a szolgáltató szféra azon részei 
okozzák, amelyek igénybevételi lehetősége 
egybeesik a népgazdaság más területeinek 
munkaidejével. Az üzletek esti nyitvatartá- 
sának, illetve a szolgáltatások kibővítésé- 
nek széles körűvé válása valami javulást 
hozna, de csak részben segítené elő a mun- 
kaidó alatti magáncélú távollétek mérsék- 
lését. Ennek oka abban rejlik, hogy a dol- 
gozók tekintélyes hányadának az úgyne- 
vezett szabadideje is kötött felhasználású. 
A munkaidő-felhasználást befolyásoló 
fontosabb tényezők felsorolásából kitű- 
nik, hogy akad ezek között olyan, amely az 
állampolgár számára objektív adottság- 
ként neheziti a hatékony munkavégzést, 
azonban többségük valahol az emberek, 
illetve azok egyes csoportjának nem meg- 
felelő munkavégzésére, hozzáértésének hi- 
ányára, felelősségérzetének elmaradására 
vezethető vissza. A gazdaságirányítás kor- 
szerűsítése, a szabályozás változtatása 
eleddig nem tudott olyan közgazdasági fel- 
tételeket teremteni, hogy ha valaki nem 
nyújtja a tőle elvárható teljesítményt a ma- 
ga posztján, annak olyan egzisztenciális 
következményei legyenek, amelyek önma- 
gukban is fegyelmező erőt jelentenek. 
Erdekeltségi mechanizmusaink szinte 
kizárólag a többletjuttatás által elérhető 
teljesítményekre koncentrálnak, és alig fo- 
galmaznak meg követelményeket a már 
elért jövedelmi színvonal megtartásáért, 
pedig az sokkal jelentősebb tétele az élet- 
színvonalnak, mint pl. a bérnövekmény. 
Az egzisztenciális helyzet változásának ha- 
tása föleg a vezetők kinevezésénél, felmen- 
tésénél, anyagi és erkölcsi elismerésénél ér- 
vényesül. A beosztott dolgozók érdekeltsé- 
ge csekély, a személyi jövedelmek és a telje- 
sitmények között esetleges a kapcsolat. 
Nem kielégítő teljesítmény esetén a szemé- 
lyi alapbér csökkentése ma még elképzel- 
hetetlen hazánkban. 
Az eddigieken túlmenően az infrastruk- 


túra fejletlensége ís kedvezőtlenül hat a 
munkaidő-felhasználás racionálisabbá vá- 
lására. A lakosság ellátását, ügyintézését 
biztosító létesítmények (áruházak, kórhá- 
zak, szakrendelők, utazási irodák, állami 
hivatalok stb.) jó része területileg egyenlőt- 
lenül, általában a nagyvárosokra, illetve a 
megyeszékhelyre koncentráltan helyezke- 
dik el. Elérésük időigényes, mert a tömeg- 
közlekedés menetideje a munkakezdéshez, 
illetve -befejezéshez igazodik. A telefon- és 
telexellátottság alacsony színvonalú, a cso- 
magküldő hálózat kiépítetlen, az ügyinté- 
zés bürokratikus, a nem személyes ügyinté- 
zésnek sem a hagyományai, sem a feltételei 
nincsenek meg. Mindebből az következik, 
hogy viszonylag jelentéktelen ügyintézni 
valók 15 egész napos programmá duzzad- 
nak. 


A munkaidő felhasználásának 
társadalmi feltételei 


Hazánban az időgazdálkodás intenzív je- 
gyeinek hiánya, a munkához, a megfelelő 
keresethez szükséges idő további extenzív 
típusú bővítése a nyolcvanas évek első felé- 
ben felemás módon befolyásolta a társa- 
dalmi közérzetet. Ha nem sikerül a mun- 
kára fordított időt a racionális felhaszná- 
lás és egyben a tényleges rövidítés felé szo- 
rítani, úgy a kedvezőtlen hatások felerő- 
södhetnek. 

A Tímár János által felvetett gondolatot 
továbbfolytatva: az embereknek nemcsak 
a gazdaság szocialista szektorában végzett 
munkához van szükségük időre, hanem a 
reálkeresetek csökkenését némileg ellensú- 
lyozó tömeges munkaidőn túli munkavég- 
zéshez, a közlekedéshez (ami becslések sze- 
rint a törvényes munkaidőt 15-20 százalék- 
kal megnöveli), fizikai szükségleteik kielé- 
gítéséhez, háztartásuk ellátásához, gyer- 
mekeik neveléséhez, öregeik ápolásához, 
képzéshez, továbbképzéshez, társadalmi, 
közéleti feladataik teljesítéséhez — és akkor 
már szinte ide sem merem írni, hogy pihe- 
néshez. szórakozashoz, sportoláshoz, rege- 
nerálódáshoz stb.? 


9 Timár Jánost: A főmunkaidőről. Kcerekasztal- 
beszélgetés. Pártélet, 1985., 12. szám 

A lakosság időgazdálkodását ezért cél- 
szerű rendszerszemléletben végiggondolni, 
és felállítani egy  preferenciasorrendet, 
amely tudatosan felvállalja bizonyos tevé- 
kenységek visszaszorítását, leépítését, an- 
nak összes rövid és hosszú távú konzek- 
venciájával együtt. 

e Amennyiben a törvényes munkaidő- 
alap felhasználását nem sikerül számotte- 
vően javítani és ezzel egyidejűleg a keresők 
jövedelemigényét a főmunkaidő alatti ke- 
resetből kielégíteni, akkor szembe kell néz- 
ni azzal, hogy a dolgozók szabad rendelke- 
zésű idejének felhasználásában nem kívá- 
natos kényszerpályák jönnek létre. 

Ebben a vetületben két erős meghatáro- 
zottságtól nem lehet eltekinteni. A család 
életviteléhez szükséges pótlólagos anyagi 
erőforrások előteremtésétől, ami valami- 
lyen túlmunkavégzés formájában történik, 
valamint a család ellátásával, a háztartási 
munka elvégzésével kapcsolatos, időben 
állandó kötöttségektől. 

e Sokak véleménye, hogy a társada- 
lom, a közélet ügyei iránti érdeklődés, a 
szervezeti élet nem alakul kielégítően, ha 
időben is megszorítjuk ezeket, további el- 
satnyulásukkal számolhatunk. Mindenna- 
pos tapasztalat ugyanakkor, hogy a köz- 
életi tevékenység is alapvető racionalizá- 
lásra szorul. Ebben is sok az , üresjárat", 
e téren sem elég lényegre törő az időfel- 
használás. 

e Gazdasági céljaink között kiemelke- 
dő fontossággal szerepel a gazdasági struk- 
túra radikális átalakulása, a felzárkózás 
gyorsítása a tőlünk fejlettebb országok- 
hoz. Ennek eléréséhez kikerülhetetlenül 
szükséges a jelentős volumenű felnőtt kép- 
zés és továbbképzés is. Pillanatnyilag 
azonban sok a felesleges, a valódi, használ- 
ható tudást nem biztosító, főleg tanfolya- 
mi képzés, amelynek létjogosultsága meg- 
kérdőjelezhető. A gazdasági céljaink eléré- 
sét elősegítő tudás megszerzésére irányuló 
képzést adott esetben munkaidő-kedvez- 
ménnyel is támogatni kell, de e téren is a 
korábbinál nagyobb differenciáltságra, 
szelekcióra van szükség. 

e A társadalmi munkaidőalap felhasz- 
nálásának racionalizálása és a népesedés- 
politikai célkitűzések megvalósítása csak 


akkor hozható összhangba, ha világos vi- 
szonyokat teremtünk a gyermeknevelés 
feltételeit illetően. A jelenlegi társadalmi 
gyakorlatban a gyermekek ellátására való 
hivatkozás az íratlan szabályok szerint bi- 
zonyos lazaságok eltűrésére készteti a gaz- 
dasági vezetőket. Ezen a helyzeten akkor 
lehet változtatni, ha a társadalmi juttatá- 
sok mértékének növelésével, fajtáinak bő- 
vítésével lehetővé válik, hogy a több gyer- 
meket nevelő anyák az otthon maradást 
válasszák, vagy részmunkaidőben dolgoz- 
hassanak a család életszínvonalának nagy- 
mértékű csökkenése nélkül. 

A munkaidőalap kihasználását befolyá- 
soló társadalmi feltételek fontos tényezői 
a kulturális, magatartásbeli normák, szo- 
kások. A munkahelyi viselkedés kóros tü- 
netei közül a legnagyobb romboló hatást 
az italozás fejti ki. A munkaidő alatti alko- 
holfogyasztás a dolgozók egyre nagyobb 
tömegeiben életformává, a , munkakultúra 
részévé" vált, és sajnos a munkahelyhez 
kötődő társadalmi rendezvények lebonyo- 
lításának is megszokott velejárója. A mun- 
kahelyi és főleg a munkaidő alatti italozást 
semmi sem mentheti, semmi sem igazolja. Ez 
ellen minden eszközzel, közöttük szigorú ad- 
minisztratív szankciókkal is fel kell lépni. 
Az is látni való azonban, hogy a központi 
utasítások a munkahelyi italozás vissza- 
szorításában közvetlenül nem segíthetnek. 
A döntő szerep itt az adott munkahely 
vezetőjének jut. Az ő személyes példamu- 
tatásán, következetes fellépésén múlik el- 
sősorban a kívánatos fordulat. 


A munkaidő-felhasználás javításának 
feltételei, lehetőségei 

A statisztika által megfigyelt ún. veszteség- 
idők döntő többsége olyan tételeket takar, 
amelyek számottevő csökkentése nem le- 
het cél (például szabadság, betegállo- 
mány). 

Feltétlenül vissza kell szorítani a mun- 
kaidőn belüli -— a központi statisztika és a 
vállalati nyilvántartások által eddig nem 
vagy alig regisztrált — veszteségidőket, 
amelyek a munka szervezetlenségéből, az 
akadozó anyag- és alkatrészellátásból, a 

gépek meghibásodás miatti állásidejéből, 
illetve a dolgozók magáncélú eltávozásá- 
ból adódnak. A fejlett tőkésországokhoz 
való közeledés, a világpiaci versenyben 
maradás csak úgy képzelhető el, ha a mi- 
nőség javításával egyidejűleg az időegység- 
re jutó produktum mennyiségét tudjuk nö- 
velni, nem pedig a termékek előállítására 
fordított időt bővítjük. 

A gazdaság hatékony működését csak 
komplex gazdasági-társadalmi program- 
mal lehet elérni, amely a változások tartal- 
mi, érdemi részeire koncentrál, nemcsak a 
gazdasági szabályozórendszer formális, 
konstrukcionális módosulásaira. Egy ilyen 
átfogó változás azonban hosszú időt vesz 
igénybe, és addig is szükség van a kedve- 
zőtlen tendenciák megfékezésére. 

A munkaidő-kihasználás lazaságai egy 
idő után szokásjoggá válnak, a munkaidő 
alatti, főleg törtnapi távollétek természe- 
tessé lesznek és ennek mérséklése, vissza- 
szorítása nehéz és sok konfliktussal járó 
feladat a helyi vezetés számára. A vezetés 
nyilvánvalóan csak akkor tudja elfogad- 
tatni a dolgozókkal azt az álláspontot, 
hogy a munkaidő a munkára való és nem 
másra, ha a munkaidő alatt tud is folya- 
matos munkát biztosítani számukra, ellen- 
kező esetben érthető a dolgozók ellenállása 
a munkafegyelem szigorításával kapcso- 
latban. A legnagyobb fegyelmező erőt a 
szervezetten, folyamatosan biztosított mun- 
ka jelenti a dolgozók számára. Éppen ezért 
a korábbinál lényegesen nagyobb teret kell 
engedni a munkaidő és a szabadidő rugal- 
mas, konvertálható, a gazdaság és az 
egyén igényeit együttesen kezelő felhaszná- 
lásához. A rugalmas munkaidőrendszere- 
ket főleg a kötetlenebb, időbéres területe- 
ken dolgozók (pl. adminisztratív munkate- 
rület) munkaidő-felhasználásának hatéko- 
nyabbá tételére kell felhasználni. Termé- 
szetesen ez csak akkor lehetséges, ha a 
munkahelyi vezető szigorúan ellenőrzi és 
számonkéri a törvényes munkaidő ledol- 
gozását. 

A vállalatok munkaerő-gazdálkodásá- 
ban szemlélet- és gyakorlatváltozásra van 


szükség, aminek hatására csak a feltétlenül 
szükséges létszámot kötik le tartósan: al- 
kalmi, pótlólagos munkaidőalap-bővítésre 
a rugalmas munkavégzési feltételek adta 
lehetőségeket használják fel. Elve mind- 
azokkal az eszközökkel, amelyeket a mun- 
kajog ma is biztosít (pl. több munkakör- 
ben történő rugalmas munkaidős, bedol- 
gozói stb. foglalkoztatás), de amelyeket 
igen szerény mértékben használnak ki a 
gazdasági szférában. A munkajog széles 
körű lehetőséget nyújt a munkáltató szá- 
mára a nem megfelelően teljesítő dolgozók 
szankcionálására, a munkaerő iránti túlke- 
reslet miatt azonban a gazdálkodó egysé- 
gek nem élnek törvény adta lehetőségeik- 
kel. Ameddig a vezetők nem jutnak el ah- 
hoz a felismeréshez, hogy akár átmeneti 
veszteségek árán is, de meg kell szabadulni 
az elfogadhatatlanul teljesítőktől — s ebben 
a szakszervezet, a munkaügyi döntőbizott- 
ság és bíróság nem partner -, addig a mun- 
kafegyelem javítása csak kívánság marad. 

Végül nem szabad számításon kívül 
hagynunk az állampolgárok aktivitását, 
racionális gondolkodását az időgazdálko- 
dás egy mainál sokkal értelmesebb, célsze- 
rűbb kialakításában. Az elmúlt évek gya- 
korlata bebizonyította, hogy amennyiben 
az egyének, illetve kiscsoportok nagyobb 
szabadságot kapnak saját munkájuk meg- 
szervezésében, akkor ennek komoly ered- 
ményei születnek. Az ilyen aktivitást ezért 
nagyobb mértékben kellene érvényesíteni 
a főmunkaidőben is, például önálló mun- 
kacsoportok kialakításával, főmunkaidős 
vállalkozásokkal stb. 

A munkaidőalap kihasználása csak ak- 
kor javítható, ha több irányból egyidejűleg 
történnek ennek érdekében lépések. Fon- 
tos az ehhez szükséges gazdasági feltételek 
megteremtése, és ezzel együtt a helytelen 
gyakorlat, bizonyos megrögzött rossz szo- 
kások visszaszorítása. Megalapozott, tar- 
tós javulás a valamennyi erőforrás felhasz- 
nálását egyidejűleg racionalizáló, komplex 
program kidolgozásától és következetes 
végrehajtásától várható. 

Adler Judit 

Bérrendszer, vgm és belső vállalkozás 


A magyar gazdaság fejlődésével több mint 
20 éve elégedetlenek vagyunk. Igaz, köz- 
ben volt néhány jó évünk is. Az 1967 utáni 
néhány esztendőt egyenesen aranykornak 
szokás nevezni. Ekkor a nemzetközi felté- 
telek számunkra 15 kifejezetten kedvezően 
alakultak. A 20 év alatt útjára bocsátottuk 
az új gazdasági mechanizmust. Megéltük 
a reformfolyamat hullámzásait: az indulás 
lendületét, az 1972 utáni visszafogást, az 
1979 és 1984 közti átmeneti időszakot, az 
1985. évi továbbfejlesztést, majd a rossz 
évet követő újabb korrekciót a centralizá- 
lás irányába. 

22-24 év már történelmileg is számotte- 
vő időszak. Ahhoz mindenképpen elég 
hosszú, hogy térvesztésünket ne magyaráz- 
hassuk külső okokkal. A XIII. kongresz- 
szus reális értékelést adott, felfedve saját 
gyengeségeinket. Általánosan szólva: ter- 
melőerőink és termelési viszonyaink az ex- 
tenzív növekedési szakasz befejeződése óta 
nincsenek összhangban. Ez a tény akadá- 
lyozza előrejutásunkat. Az eddigi reform- 
intézkedések nyomán helyenként és időle- 
gesen javult a helyzet, de áttörést nem sike- 
rült elérni. 


Termelési viszonyok és az élőmunka ha- 
tékonysága 


A változás esélye nem csak a gazdasági 
mechanizmustól függ. E cikk keretében 
azonban maradjunk ezen a területen, sőt 
szűkítsük azt tovább. Nem vagyok a poli- 
tikai gazdaságtan tudósa. Talán túlzott 
merészség, hogy bevezetőként megkísér- 
lem vázlatosan (és nem teljeskörűen) ösz- 
szefoglalni, hogy véleményem szerint me- 
lyek a termelési viszonyok azon elemei, 
amelyek az élőmunka-hatékonyság javítá- 
sát elsősorban akadályozzák. További 
szűkítést jelent az a tény, hogy tapasztala- 
taim az iparból, a nagyvállalati szférából 
származnak. 

Az 1984. áprilisi KB-határozatot meg- 
előző szakmai vita résztvevőinek jelentős 


része a társadalmi tulajdon államigazgatá- 
si formában való gyakorlását tette felelős- 
sé azért, hogy (egyebek között) nem sike- 
rült meghaladni a , bérmunkásállapotot", 
nem alakult ki . gazdatudat" a dolgozók 
között. E vita érveit nem szükséges megis- 
mételni. 

Itt említem meg azt a körülményt, hogy 
vállalatainkon belül nincs olyan, elegendő- 
en erős érdek, amely a teljesítménnyel 
arányban nem álló bérfelhajtásnak gátat 
vetne. Ebben az új vállalatirányítási for- 
mák bevezetésétől sem várhatunk válto- 
zást. Elég arra utalni, hogy ma is gyorsab- 
ban nőnek a bérek a teljesítményeknél. 
A , gazdatudat" helyett a , Csáky szalmá- 
ja-tudat" mutatkozik meg az amortizáció- 
ból származó érdekeltségi alap béremelésre 
fordításának jelenségében. 

A belső ellenérdek hiánya miatt a bérek 
kordában tartását kívülről, művi úton, el- 
különült keresetszabályozással kell rá- 
kényszeríteni a vállalatokra. E szükséges 
rossz káros következményei között a nem 
bérjellegű költségek ..megpuhulását" és a 
munkaerőpiac költség-bér-konverzió által 
előidézett eltorzulását, ésszerűtlen többsi- 
kúságának kialakulását említem meg. 

A munka szerinti elosztás térvesztése, az 
egyenlősdi megmaradása az állandóan Oos- 
torozott jelenségek közé tartozik. Keveset 
segitenek ezen a teljesítményelv érvényesi- 
tését követelő határozatok. Több évtizedes 
tapasztalat, hogy a végrehajtást nem kérik 
komolyan számon. A béremelések egy Je- 
lentős részének forrása nem a nagyobb 
eredmény, hanem a különböző úton- 
módon kicsikart preferenciák, központ 
bérintézkedések. Az, hogy a vállalati bér- 
diplomácia ennyire fontossá vált, ismét a 
belső, egyensúlyban tartásra hivatott ér- 
dek hiányát, kívülre és felfelé helyeződéset 
mutatja. 

A munkagazdaságtan számon tart más- 
féle differenciálásellenes mechanizmust 15. 
Ismeretes, hogy a  munkaértékelésben 
nagyfokú egyszerűsítés — tapasztalhato. 
A munka bonyolultságát (képzettségi 

i1gény, felelősség. alkotó jelleg) bérrendsze- 
rünk és még inkább bérezési gyakorlatunk 
jelentőségén alul értékeli. Ennek következ- 
tében viszonylag kicsik a hierarchia külön- 
böző lépcsőin elhelyezkedő rétegek közti 
bérkülönbségek. Ez a tény önmagában is 
behatárolja az egyéni munka alapján való 
differenciálást. 

A teljesítményelv gyengítését jelenti az 
is. hogy a néhány éve csökkenő reálbérek 
időszakában nyilvánvalóan erősödnek a 
munkajövedelmek elosztásában a szociál- 
politikai jellegű megfontolások. 

Csökkenti a motivációs erőt a bérek ala- 
csony szintje, valamint a munkajövedel- 
mek és a társadalmi juttatások között 
fennálló, a mi fejlettségi szintünkhöz mér- 
ten vitatható arány 15. Ismeretes, hogy a 
keresetek nálunk - összehasonlítva pl. 
Ausztriával — jóval alacsonyabbak, mint 
azt a munka termelékenységének eltérései 
indokolnák. Erre számos magyarázat ad- 
ható, ettől azonban a következmény még 
megmarad. 

Egyetértek a Héthy-Vass szerzőpáros! 
következtetésével: tény, hogy a bérrend- 
szer erős központi kontrollja, amelyhez a 
vállalati kollektivákban eluralkodó ugyan- 
csak erőteljes nivellációs nyomás társul, 
fellazította a teljesítménykövetelményeket, 
meggyengítette a teljesítményösztönzést. 
Többször próbáltunk ezen változtatni, ér- 
demi eredmény nélkül. Az igazán új lele- 
mény, a keresetiszint-szabályozás 15 sokat 
vesztett ösztönző erejéből, kisérleti kora 
óta. 

E széles témakörből csak néhány rész- 
kérdésre térek ki. Elsősorban azokra a fo- 
gyatékosságokra, amelyek a vállalati gaz- 
dasági munkaközösségekkel (vgm) kap- 
csolatos tapasztalatok tükrében váltak 
nyilvánvalóvá. 

A főmunkaidőbeli munkaszervezés két 
ok miatt i5s meggyengült. Az egyik, hogy a 
közvetlen termelésírányítók presztízsvesz- 
tesége és ezzel kapcsolatos kontraszelekci- 
ója (a változtatási szándékok ellenére) to- 
vább folyik. E rétegen belül sok az elfásult 
ember, aki beletörődött a termelési feltéte- 


1 Héthy Lajos, Vass Dezső: Tegnapi bérrendsze- 
rünk ma. Mozgó Világ. 1985., 10. szám 


lek biztosítása, amunkafegyelem betartása 
körüli küszködés gyakori sikertelenségei- 
be. A másik ok, hogy ezenkívül a főmun- 
kaidőben a vgm-hez képest sokkal erőtle- 
nebb a munkások saját munkáját szervező, 
a termelési zavarokat elhárító tevékenysé- 
ge. Valódi teljesítménybér, motiváció hiá- 
nyában - a vegm-ben betöltött szereppel 
ellentétben -— sokszor akkor sem hárítják el 
saját kezeményezéssel a termelésszervezési 
zavart, ha ez módjukban állna. Ne feled- 
jük, hogy a munkásnak 15 vannak feladatai 
a munka megszervezésének többlépcsős 
rendszerében. 

A munkászervezés, a munkamegosztás 
diszfunkcionális működésére utal az a Jje- 
lenség, amit némi túlzással munkaszerve- 
zeten belüli kasztrendszernek nevezhe- 
tünk. A munkamegosztás és -elosztás me- 
rev felfogása esetén gyakori, hogy a terme- 
lési folyamatot fékezi a nehézkes átrende- 
zés. A folyamat egy pontján valamely ok- 
ból túlterhelés, zavar keletkezik. A többiek 
állnak, hiszen megakadt a termelés, még- 
sem sietnek kiosztott szerepüktől függetle- 
nül segíteni még akkor sem, ha ezt a kép- 
zettségük lehetővé tenné. Az effajta merev- 
ség és az ebből eredő veszteség a közvetlen 
termelésírányító mulasztásából és a mun- 
kás munkaszervezési öntevékenységének 
hiányából egyaránt adódhat. Vannak szép 
számmal ellenpéldák 15. A művezető darut, 
targoncát vezet, a munkás bcáll a másik 
melle (vagy helyett) kisegíteni. Ezek azon- 
ban a fömunkaidőben inkább kivételek, 
korántsem olyan természetesek, mint pl. a 
vgm-munka alatt. 

A munkafegyelem hiányosságait össze- 
foglaló tünetegyüttes több alpont alá is 
besorolható lenne. Annyira közismert je- 
lenségről van szó, hogy hatóságaink, illet- 
ve egyes gyáraink központi intézkedések- 
kel küzdenek ellene. Az eredmény azonban 
csekély, hiszen ezek általában megmarad- 
nak a tüneti kezelés színvonalán. 

A termelési viszonyok megújításának 
szükségességéért érvelve talán túlságosan 
vulgáris, gyakorlati példákat soroltam fel. 
Célom annak érzékeltetése volt, hogy a 
változás, dinamik usabb fejlődés érdekében 
mélyebbre kell nyúlni, az okokig. Elegen- 
dő-e például a sokat szidott keresetszabá- 

lyozás, a bérrendszer változtatása? Aligha. 
Ha semmi más nem változna, akkor a mai 
érdek- és érdekképviseleti viszonyok, dön- 
tési mechanizmusok anélkül idéznék elő a 
bérinflációt, hogy bármi is történne köz- 
ben a teljesítményelv, a differenciálódás 
érdekében. Ezért nem értek egyet azzal a 
sokszor hallható leegyszerűsítő vélemény- 
nyel, hogy a vgm-eket megszüntetve, vál- 
lalkozásidíj-tömegüket bérként a vállala- 
tok rendelkezésére kellene bocsátani. Alig- 
ha lenne elkerülhető a veszély, hogy az 
átmenetileg erősödő teljesítményelv idő- 
szaka után a változatlan körülmények el- 
nyelnék ezt az impulzust is, és visszaállna 
a mai érdektelenség. 


A vállalatok jobbító törekvései 


A továbblépés útját, a következő szakasz 
irányának adatait és egyéb menetjellemző- 
it elméletileg meghatározni, a hegemón vi- 
lágnézeti-filozófiai alapokból képletszerű- 
en levezetni nem lehet. Az Asymov-féle 
programozott jövőtervek a sci-fi világában 
helyénvalóak, az életben nem. Utkereső, 
kísérletező társadalom vagyunk. A terme- 
lési viszonyok helyes irányban való kor- 
rekciója sem képzelhető el kísérletek nél- 
kül. A következőkben néhány ilyen -— fo- 
lyamatban levő vagy tervezett — kísérletről, 
akciókutatásról lesz szó. 


A bérrendszer felélesztése 


Testes köteteket tölthetne meg azoknak a 
próbálkozásoknak a leírása és értékelése, 
amelyekkel megkiséreltük megerősíteni 
bérrendszerünk motivációs erejét. Nem ju- 
tottunk lényegesen előbbre. E sommás 
megállapítás mellett el kell ismernem, hogy 
a vállalatok között számottevő különbsé- 
gek vannak a bérrendszer ösztönző erejét 
illetően. Van egy szűk csoport, amely ké- 
pes volt ezt az alapkérdést az átlagból ki- 
emelkedő módon megoldani. Véleményem 
szerint a relatív sikerhez három feltétel 
egyidejű teljesülése szükséges. 

e A vállalat a regionális munkaerőpia- 
con ne legyen alávetve a munkaerőhiány 


teljesítménykövetelményt romboló hatásá- 
nak. E feltétel általában azáltal teljesül, 
hogy a vállalat vonzóereje környezetéből 
kiemelkedő kereseti szintjének hatására 
megnő, így az erőforráskorlátos piacon is 
ki tudja elégíteni szükségletét, káros en- 
gedmények nélkül. 

e A vállalat és munkavállalói számára 
legyen nyilvánvaló a teljesítmény és a kere- 
setek szintje közötti közvetlen, az egész 
intervallumban működő és erőteljes mérté- 
kű kapcsolat. Ez 1983-1984-ben a kísérleti 
bérszabályozás, 1985-ben a keresetiszint- 
szabályozás esetében jobban teljesült. 

e A vállalatnál olyan kiemelkedő szak- 
mai színvonalú és kivételesen magas erköl- 
CSI erejű vezető egyéniség (vagy vezető 
együttes) működjön, aki e tulajdonságai- 
nál fogva pótolni tudja az e vállalatoknál 
is hiányzó, a bérfelhajtással egyensúlyt tar- 
tani képes vállalaton belüli érdeket. 

Nyilvánvaló, hogy a három feltétel nem 
független egymástól. A környezetből ki- 
emelkedő kereseti szint és a vezetési szín- 
vonal között a kapcsolat kívánatos és fel- 
tételezhető. 

Gazdasági és hatalmi viszonyaink azt 
sem zárják ki, hogy a prosperálásban, a 
magas kereseti szint elérésében nem a veze- 
tés szakmai-erkölcsi kvalitásai, hanem ki- 
tűnő felső kapcsolatai, eredményes lobby- 
tevékenysége, monopolista manipulációi 
tükröződjenek. Itt azonban olyan vállala- 
tokról van szó, amelyek a teljesítményelvet 
sikeresen alkalmazzák bérrendszerükben. 
(A csak lobbyzóknak erre nincs szüksé- 
gük.) E körbe zömmel átlag feletti haté- 
konyságú vállalatok tartoznak. 

Sokkal kisebb az esélyük a bérrendszer 
gyors átalakítására, motivációs erejének 
növelésére a közepes és alacsony jövedel- 
mezőségű, illetve kereseti szintű vállala- 
toknak. Ezek kettős csapdában vergőd- 
nek; 

e A munkaerőpiacon -— csökkenő mér- 
tékben, de még mindig meghatározóan - a 
kereslet túlsúlya tapasztalható. A kereseti- 
szint-előnnyel nem rendelkező vállalat az 
itteni versenyben másféle előnyt kénytelen 
nyújtani: mérsékli a követelményeket, 
vgm-lehetőséget kínál. 

e E körben gyakoribbak a bázisos ke- 
resetszabályozási formák. Ezek nagyobb 
biztonságot nyújtanak ugyan a már elért 
kereseti szint megtartásában, de cserébe 
rendkívül magas adóterhekkel fogják visz- 
sza a teljesítménnyel alátámasztott kere- 
setnövelést. A teljesítményelv e makrogaz- 
dasági szintű kiiktatása elemi erővel , gyű- 
rűzik be" a belső mechanizmusba, egészen 
a munkahelyekig. 

A valódi teljesítménykövetelményt tá- 
masztó bérrendszer, a differenciálás beve- 
zetésének esélyei e körben minimálisak. 
A tipikus érv: , Ilyen kis béremelkedésből 
nem tudunk differenciálni." Minden köz- 
benső vezetési szint felteszi magának a kér- 
dést: miért pont nálam kezdődjön a diffe- 
renciálás, ha fölöttem (az üzemnél, a gyár- 
egységnél, a vállalatnál) ezt nem érvényesí- 
tik? 

A bázis (vagy adómentes emelési lehető- 
ség) teljesítménycsökkenés esetén is véd, 
tovább rombolva a motivációt. Aligha 
kockáztatja meg a vállalat azt, hogy a sza- 
bályozás szerint felhasználható bért a telje- 
sítménycsökkenésre hivatkozva ne fizesse 
ki. A követelményeket feloldó döntések 
általában november—-december folyamán 
születnek. Ez is közrejátszik a bérkiáram- 
lás év végi felgyorsulásában. 

A rossz lelkiismeretet segít elhallgattatni 
az a kétségtelen tény, hogy mesterkélt, szi- 
mulációkkal, kompromisszumokkal zsú- 
folt szabályozórendszerünk nem képes re- 
álisan értékelni a vállalati hatékonyságot. 
Az alacsony jövedelmezőségűnek minősí- 
tett vállalatok sokszor nem fogadják el ezt 
az értékítéletet, és megalkotják ideológiá- 
jukat saját nyomott, diszpreferált helyze- 
tükről. 

Az előzőek nyomán úgy gondolom, 
hogy bármennyire is szükséges lenne, be- 
látható időn, egy-két éyen belül mégsem 
javulhat érdemlegesen  bérrendszerünk 
motivációs ereje. Ennek esélyeit a stagnáló, 
csökkenő reálbér is rontja. (Az okozat en- 
nek kapcsán egyre inkább okká válik.) 
A nivelláló mechanizmusok kiiktatásához 
az eddigieknél mélyebbre nyúló politikai 
döntésekre és e döntések társadalmi elfo- 
. gadtatására lenne szükség. 


A vem-forma felhasználása 


A vgm a mennyiségi növekedést illetően 
négyéves korára gyors karriert futott be. 
Közben kialakultak az alkalmazás főbb 
céljai, sajátosságai, következményei. Ezek 
sokban eltérnek az útra bocsátók deklarált 
szándékaitól, várakozásaitól. 

Az eredeti, a főmunkaidőtől elválasztott 
vgm ma zömmel a vállalatok munkaidő- 
alap-hiányának mérséklését szolgálja. 
Nagy pozitívuma, hogy a teljesítménybére- 
zés erőteljes érdekeltséget teremtő formái- 
nak megvalósításával az intenzitás fokozá- 
sa, a munkás saját munkaszervező tevé- 
kenységének felélénkítése révén tetemes 
növekedést produkált az élőmunka terme- 
lékenységében. Eközben azonban gyengíti 
a főmunkaidő teljesítménymotivációs vi- 
szonyait. A munkaerő mai, nagyon eltérő 
módon megfizetett, kétféle cértékesítési 
lehetősége mellett az menne csodaszám- 
ba, ha a tulajdonos, a munkás nem tö- 
rekedne minél nagyobb részt átmenteni 
az olcsó piacról a drágábbra. Ilyen módon 
nemcsak magasabb jövedelemhez jut, ha- 
nem a főmunkaidős teljesítményvisszatar- 
tással keresletet is támaszt a vgm-piacon a 
megőrzött munkaerőre. 

Sok közvetett és közvetlen tényező utal 
arra, hogy a vgm-ben kifejtett teljesítmény 
egy része hiányzik a főmunkaidőből. Az 
alkalmazás során egyre erősödik az a meg- 
győződés, hogy a főmunkaidőtől elhatá- 
rolt, többletmunkaidős vgm haszna csök- 
ken. A vállalatok keresni kezdték a vgm 
olyan felhasználásának lehetőségét, amely 
nem gyengíti, hanem erősíti a főmunkaidő 
motivációját. A következőkben ezekről a 
megoldásokról lesz szó. 

Vezetői ellenőrzés a főmunkaidőben - 
szankcionálás a vem-ben. Ez a módszer a 
főmunkaidős tevékenység vezetői értékelé- 
séhez köti a vgm-ben való részvétel lehető- 
ségét. Általánosan alkalmazható lenne, 
hatékonysága azonban csekély. Kevés 
közvetlen termelésirányító vállalja az ilyen 
szankcionálásból származó konfliktuso- 
kat. 

A főmunkaidős termelési feladat és a 
vem-produkció elismerésének összekötése. 
Lényege az, hogy a vgm-teljesítményt csak 

akkor ismerik el, ha az üzem (a termelés- 
programozási egység) a fömunkaidős fel- 
adatát teljesítette. Ha ebben lemaradás 
van, a hiányzó részt a vgm-produkcióból 
levonják. Ez az eljárás hatásos küszöbkö- 
vetelményként működik. A módszer révén 
a fömunkaidős program 100 százalékos 
teljesítése biztosra vehető. Alkalmazási fel- 
tételeihez tartozik, hogy a termelésprogra- 
mozási egység (üzem) dolgozói egyben 
vgm-tagok 1s legyenek. Mivel tovabbra is 
megmarad a kéttéle munkaidő elválasztá- 
sa, az ellenőrzés szerepe nem csökken. 
Hátránya, hogy a főmunkaidőben nem 
ösztönöz a program túlteljesítésére, sőt azt 
kifejezetten fékezi. Ilyen rendszert alakí- 
tottak ki például a Dunai Vasmű acélszer- 
kezet-gyártásánál. 

Együttes föőmunkaidő-vem, teljesítmény- 
követelmény és kombinált díjazás. Néhány 
vállalat a vgm vállalkozásjellegével kap- 
csolatos illúziókkal végképp szakítva arra 
törekszik, hogy a két rendszerből egységes, 
az egyetlen egésznek tekintett munkaidő- 
ben végig érvényesülő progresszív teljesít- 
ménybér-rendszert alakítson ki. Az elszá- 
molási válaszfalakat lebontva, egységes 
teljesítménymérést valósítanak meg. A di- 
jazás forrását tekintve megmarad a kettős- 
ség: vállalatonként eltérő határt jelölnek 
ki, amely alatt a bérköltségből fizetik a 
munkát. A határ feletti teljesítmény díjá- 
nak forrása a vgm-vállalkozásidíj. A vá- 
lasztóvonalat általában 100 és 130 százalék 
teljesítményhatár között húzzák meg. 

A hatás egyértelmű: a fömunkaidő és a 
vgm-többletmunkaidő megkülönböztetése 
értelmét veszti. Eltűnik a teljesitmény-visz- 
szatartás-ráhajtás kettőssége. A munkás 
választhat: változatlan intenzitás mellett a 
munkaidő megnyújtásával vagy a vgm-nél 
kialakult szervezési módszer és intenzitás 
főmunkaidőbe való átvitelével, kisebb ösz- 
szes időráfordítás mellett is elérheti a kí- 
vánt jövedelemszinthez tartozó munka- 
mennyiséget. Elegendő lehet ehhez adott 
esetben a törvényes munkaidő is. Milyen 


feltételek mellett valósítható meg az ilyen . 


,kombinált díjazás"? 

A formai feltétel az, hogy a kétféle díja- 
zásban részesítendő kétféle szervezet sze- 
mélyi összetétele azonos legyen. Az üzem, 


a bérgazdálkodási egység valamennyi dol- 
gozója egyúttal vgm-tagsággal is rendel- 
kezzék. 

A lényegi, tartalmi feltétel a szakszerűen 
kialakított és valóban működő munka- 
szervezési-teljesítménybérezési rendszer. 

Az első feltétel abból a kényszerből 
származik, hogy a többletteljesítményt a 
legtöbb magyar vállalat nem képes bérből 
megfizetni. (Azt már Taylor is tudta, hogy 
munkaszervezési módszere csak akkor va- 
lósítható meg sikeresen, ha nemcsak ma- 
gasabb teljesítményt követel, de többet is 
fizet a munkásnak.) 

A prosperáló, kereseti szintet szabályozó 
vállalatok jelentik a kivételt. Néhány ezek 
közül a mai napig sem szorul rá a vgm- 
pótmegoldás alkalmazására. A többiek 
számára a többletdíjazás forrása a vgm 
lehet. 

Ha a vgm-et bérrendszerként használ- 
juk, akkor persze felesleges dekorációvá, 
sokba kerülő bürokráciává válik az a ma- 
sinéria, ami elfogadható a vállalkozó vgm 
esetében; a megalakulás, a társasági szer- 
ződés, a tanácsi-cégbírósági feladatok, a 
könyvvitel, az adózás mai megoldásait. 
Jobb lenne, ha ezekre nem lenne szükség. 

A vgm formai előírásainak kényszeru, 
bürokratikus megtartása azonban érdekes, 
újszerű megközelítést is lehetővé tesz. Az 
üzemi szervezettel való egyezőség és a vem 
belső döntési szabályainak megtartása 
együtt az , autonóm munkacsoportok" lé- 
nyeges ismérveivel ruházhatja fel az így 
kialakuló, egyszerre formális (a hierarchiá- 
ba tartozó) és a hierarchiától függetlenebb, 
önállóbb elvek szerint szerveződő csopor- 
tokat. Az autonómia elsősorban az aláb- 
biakban nyilvánulhat meg: 

e a munkaszervezés és -elosztás megha- 
tározása; 

e a többletteljesítményért járó díjazás 
elosztása; 

e a csoportba való felvétel; 

e a csoport szabályainak betartása fe- 
letti ellenőrzés, és a kifogásolt magatartá- 
sok szankcionálása (az eltávolítást is bele- 
értve). Ez -— alkalmas, jól megválasztott 
teljesítménybér-követelmények esetén - 
sokban elősegítheti a technológia és mun- 
kafegyelem betartását. 

e Ha a vállalat által kinevezett közvet- 
len termelésíiraányítók alsó rétege és a vgm 
választott vezetése azonos személyekből 
áll, erősebb a csoportautonómia és a válla- 
lati kádermunka együttes fejlesztésének 
esélye. Ismeretes, hogy a vgm-ek olyan ká- 
derutánpótlást hoztak felszinre, akik a vál- 
lalatvezetők kiválasztásánál -— a közvetlen 
termelésírányítóknál különösen sok kont- 
raszelekciós elemet tartalmazó folyamat- 
ban - nem kerültek szóba. Ahhoz, hogy az 
ebből származó előnyöket megszerezhes- 
sük, egyrészt gondosan kell megválasztani 
az összeférhetetlenség miatti kizárás szint- 
jét, másrészt valóban meg kell adni a cso- 
portoknak a vezetőkiválasztás jogát. 

A módszer alkalmazása szükségessé te- 
szi a már létrejött vgm-ek átrendeződését, 
ha azok nem felelnek meg a bérrendszer 
csoportképzési követelményeinek. Az át- 
rendeződés során figyelembe vehető egy 
újabb, harmadik fontos szerveződési elv Is: 
a hierarchikus szervezet, a vgm-csoport és 
a szocialista brigád összetétele megegyez- 
het. Ma, amikor sok szó esik a szocialista 
brigádmozgalom lanyhulásáról, eddigi 
formáinak kiüresedéséről, ezt a lehetőséget 
helyes kihasználni. 

A második feltételként említett szaksze- 
rű — munkaszervezési-teljesítménybérezési 
rendszer legfontosabb feladata, hogy meg- 
teremtse a többletteljesítmény és a többlet- 
jövedelem összhangját. Két nézőpontból 
támasztott követelményről van szó: a 
munkás az erőfeszítés és a személyi jövede- 
lem viszonyát, az elegendő ösztönző erőt 
vizsgálja. A vállalatnak a nyereségjavulás 
és a személyi jövedelem arányát kell(lene) 
elsősorban megkövetelnie. A zárójelről 
még szó lesz a következőkben. 

Konkrét teljesítménybér-formaként al- 
kalmazhatók pl. az alábbiak: 

e az ismert teljesítménybér-rendszerek 
(egyéni és csoportos darabbér), az akkord- 
bér, az egy összegű bérutalványozás; 

e egyszerű termékszerkezet és megala- 
pozott programozás: rendszer esetén a tel- 
jesítménybér az egész üzem programfel- 
adatának teljesítéséhez is köthető. 

A szakszerűség követelménye azt is Jje- 
lenti, hogy a munkák jellegének megfelelő 
arányban van szükség képzett normások- 


ra. Nem feledkezhetünk meg a munkaszer- 
vezés és a teljesítménybérezés összefüggé- 
séről sem; a karbantartásnál pl. a teljesít- 
ménybér alkalmazásának előfeltétele a 
megfelelő munkaszervezési eljárás beveze- 
tése. 

A főmunkaidő-vgm egységes teljesít- 
ménykövetelménye és kombinált díjazási 
rendszere tehát megfelelő segédeszköz le- 
het ahhoz, hogy a vgm-ek munkaszervezé- 
si,  teljesítménynövelési előnyeit a fő- 
munkaidőben hasznosíthassuk. Mivel 
azonban csak az egyik hatékonysági korlá- 
tot bontjuk le (a fömunkaidő - vgm elhatá- 
rolást), a mai rendszer hátrányainak, ve- 
szélyeinek egy része megmarad: 

A továbbra 15 hiányzik a vállalaton be- 
lüli érdek, amely a személyi jövedelem ki- 
áramlását az elért teljesítmény szerint kor- 
latozza; 

A a módszer még inkább kiélezi (mivel 
a fömunkaidőről van szó) az összeférhetet- 
lenség miatt kimaradt vezetők, a funkcio- 
nális területek szakemberei és az ilyen 
rendszerben dolgozók közötti jövedelem- 
különbségek irritáló hatását. 

Ezek miatt továbbra is számolni kell 
például a laza normaképzés és a korrupció 
veszélyével. 


Belső vállalkozások 


A jelenlegi vgm-ek atmeneti formák. Nyil- 
vánvaló, hogy tartósan nem maradhat 
fenn a munkaidő megnyújtása mint az 
élőmunka főmunkaidőbeli alacsony haté- 
konyságának ellensúlyozására szolgáló 
eszköz. Az egyik kivezető út az előbbiek- 
ben leírt teljesítménybér-rendszerré való 
átalakítás lehet. Ez végbemehet a vgm- 
forma megtartásával, az autonóm csoport 
és a szocialista brigád felé való közelítéssel 
vagy a konvertálhatóság megteremtésével 
a vgm-dijak és a progresszív teljesítmény- 
bér-rendszerek bérei között. 

Szükség van azonban más megoldásra, 
más kivezető útra 15. A vgm-nek mint vál- 
lalkozásnak a kudarca nem jelenti azt, 
hogy az iparvállalatok nélkülözhetik a fő- 
munkaidőn belüli, a kezdeményezőkészsé- 
get hasznosító valódi belső vállalkozást. 
Az ebbe az irányba történő kibontakozást 
az akadályozza, hogy sem az 1981-es kis- 

vállalkozási rendeletcsomag, sem az 1985- 
ös új reformlépcső nem tartalmaz erre al- 
kalmas főmunkaidős formákat. A szerző- 
déses üzemeltetés módszere ugyan az álla- 
mi iparban is ismert, de alacsony létszám- 
korlátja miatt csak nagyon korlátozott 
körben terjedhetett el. Az iparvállalat nem 
alkalmazhat a szövetkezetek átalány- 
elszámolásos részlegéhez vagy szakcso- 
portjához hasonló formákat. A fejlett or- 
szágok vállalatainak eszköztárában meg- 
található a , belső profitcentrum", a belső 
vállalkozás vagy az innovációban a kocká- 
zati tőke vállalaton belüli vállalkozásszerű 
alkalmazása. Részben e minták, részben a 
keresetszabályozás merevségének hatására 
több magyar vállalatnál megkezdődött a 
belső vállalkozási modellek kidolgozása. 

A többletmunkaidős vgm és annak 
újabb változata, az egységes főmunkaidő- 
vgm, teljesítménykövetelmény-rendszer és 
kombinált díjazás egyaránt csak a hatéko- 
nyabb élőmunkára, a munkateljesítmény 
javítására motivál. A kidolgozás alatt álló 
belső vállalkozási modellek közös jellem- 
zője, hogy a termelés anyag- és energiará- 
fordításának csökkentésében, a befektetett 
tőke jobb hasznosításában is érdekeltté te- 
szik a résztvevőket. Igaz, ez nagyobbrészt 
rövid vagy középtávú nyereségérdekeltsé- 
get jelent, de történt már kísérlet arra is, 
hogy a hosszú távú vagyongyarapítási ér- 
dekeltséget belső vállalkozásban érvénye- 
sítsék. 

Különböző vállalatok dolgoznak eze- 
ken a modelleken. Más-más időben kezd- 
ték a munkát, de az alkalmazásig tudomá- 
som szerint a cikk írásának időpontjában 
még egyik sem jutott el. A tájékozódás is 
hiányos lehet az előkészületi munkákról. 
A következőkben ezért modelltípusokról 
lesz szó a vállalatok megnevezése nélkül. 


Kollektív belső vállalkozás nyereségér- 
dek-centrummal. Az előzőekben a többlet- 
munkaidős vgm-ek túlnyomó részétől elvi- 
tattam vállalkozásmivoltukat. A szakiro- 
dalomban szereplő kritériumok engedé- 
keny alkalmazásával ez az alakulat akkor 
lépheti át a béírmunkás-vállalkozói válasz- 
tóvonalat, amikor a jövedelem már egyér- 
telműen a nyereségtől függ. Ilyen tartalmú 


vállalkozási szerződéseket (kis arányban) 
a mai vgm-ekkel is kötnek a vállalatok. 

Amennyiben a korábban leírt főmunka- 
idő-vgm, egységes  teljesítménykövetel- 
mény-rendszer és kombinált díjazás alkal- 
mazása során a teljesítménykritérium vala- 
mely vállalati belső egység gazdasági ered- 
ménye, és az így működő vgm-nek van 
korlátozott autonómiája a munkaszerve- 
zésben és a gazdálkodásban, a formáció 
már a belső vállalkozás egyszerűbb fajtájá- 
nak tekinthető. 

A gazdasági eredmény csak akkor tehe- 
tő reális érdekcentrummá, ha az adott bel- 
ső egység termelésszervezése és gazdasági 
elszámolása elkülöníthető. Ehhez a válla- 
laton belüli anyag- és termékáramlás mé- 
résére, a szolgáltatások számbavételére 
van szükség, s arra, hogy a belső árrend- 
szer minél közvetlenebbül adja át a vállalat 
gazdasági környezetének jelzéseit. A sza- 
bályozásból származó terhek, elvonások, 
adók, a forgóeszköz-lekötés tőketerhei és 
a különböző támogatások szintén beépí- 
tendők a belső válalkozás eredménymeg- 
határozásába. 

Mivel vállalataink számviteli rendszeré- 
ből adódóan általában az üzem az a legki- 
sebb belső egység, amelyről adataink van- 
nak, célszerű ezt választani a termelési, 
szolgáltatási tevékenységet folytató belső 
vállalkozások keretéül. Ezt indokolja az is, 
hogy a termelésprogramozásnak is leg- 
gyakrabban az üzem az alapegysége. 

A belső vállalkozás méretét a nehezen 
elkülöníthető, fontos külső kapcsolatok - 
például anyagbeszerzés, karbantartás - 
vállalkozáson belülre vitele is befolyásolja. 
Mindennek az lehet a következménye, 
hogy a belső vállalkozásban részt vevő 
kollektíva létszáma túllépi a vgm-eknél fel- 
ső határként szabott 30 főt. Figyelembe 
kell venni továbbá azt a tényt is, hogy az 
önmaga tevékenységét közvetlenül, cso- 
porton belüli személyes kapcsolatok révén 
szabályozni képes kollektíva mérete nem 
növelhető korlátlanul. A tervezett vállal- 
kozási kisérleteknél 100-150, illetve 
400-600 fős felső határról van szó. A ma- 
gam részéről azt tartom helyesnek, ha a 
felső határt kezdetben alacsonyabb szinten 
húzzuk meg. Amennyiben a vgm jogszabá- 

lyi keretei között marad a szervezés, legfel- 
jebb 4-5 munkaközösség közös vállalko- 
zását kell létrehozni megfelelő szerződési 
konstrukcióval. 

A kockázati elem, mint vállalkozási kri- 
térium, ebben a formában még mindig 
eléggé korlátozott: részint a vállalati ter- 
meléshez szükséges tőke több nagyság- 
renddel haladja meg a tagok rendelkezésé- 
re álló megtakarításokat, részint a rendsze- 
res jövedelem jelentős és tartós megcsap- 
panásának elviseléséhez a munkásoknak 
nincsenek tartalékaik. Érdemi, saját tőke- 
befektetés nélkül induló, a mai keresetek 
nagy részét biztosított bérként garantáló 
rendszerről lehet szó. A vállalkozási díj az 
elért többleteredményből való részesedés- 
ként jöhet létre. 


Az autonómia fokát az adott vállalati 
struktúra kapcsolódásai nyilvánvalóan be- 
folyásolják. Ezen belül is marad azonban 
választási, döntési lehetőség a vertikum 
által megszabott feladatok megoldási 
módjában, a kapacitások teljesebb kihasz- 
nálásában, a munkaszervezésben. 

Az ilyen típusú belső vállalkozás legfon- 
tosabb hasznát a termelés anyag- és ener- 
giaköltségeivel való takarékos gazdálko- 
dásban, a kapacitáskihasználásra való tö- 
rekvésben és az önkéntes létszámracionali- 
zálásban látom. Előnyös hatással lehet to- 
vábbá a termék- és technológiai fejlesztés- 
re, az újítási tevékenységre (amikor az 
érintettek nemcsak újításokat , adnak be", 
hanem maguktól és azonnal alkalmazzák 
az ésszerűbb megoldásokat). A hátrányok 
a rövid távú nyereségérdekeltség ismert ne- 
gatívumaiból következnek. 


Egyének vagy kisebb csoportok belső 
vállalkozása  nyereségérdek-centrummal. 
A részleteiben kidolgozott másik típus a 
szerződéses üzemeltetés jogszabályi kere- 
tén alapszik. A vállalkozó szerepét betölt- 
heti egy személy vagy legfeljebb 5 főből 
álló csoport. A vállalat az egység működte- 
tésére vonatkozó vállalkozói szerződést 
azzal köti meg, aki a nyilvánosan meghir- 
detett versenytárgyaláson a legkedvezőbb 
ajánlatot teszi. A vállalkozó köteles az át- 
vett állóeszközök műszaki állapotát leg- 
alább változatlan szinten megőrizni. En- 


nek elmulasztása esetén (a műszaki állapot 
romlásából származó fiktív eredményjavu- 
lás mértékének megfelelően) csökkenteni 
kell a záró elszámolás eredményének ösz- 
szegét. j 

E típus kipróbálása mellett az szól, hogy 
alkalmazásával a vállalkozó kockázata és 
teljesítményérdekeltsége jóval erősebb le- 
het, mint a mai vállalati menedzsereké. 

A belső vállalkozás ilyen formája szigo- 
rúbb kockázati-vállalkozási kritériumok 
alkalmazását teszi lehetővé, mert: " 

u a vállalkozók versenyeztetése köny- 
nyebben megoldható, kollektívák esetében 
erre alig van lehetőség; 

u a vállalkozó személyi jövedelménél 
elhagyható a biztosított bér, így a jövede- 
lem teljes egészében a többleteredményben 
való osztozás alapján számított vállalkozá- 
si díjból állhat; 

um előírható a szerződésben az, hogy a 
vállalkozó a tényleges eredménytől függet- 
lenül folyamatosan , fizesse be" a vállalat 
kasszájába a vállalati részesedést. Ez fede- 
zetet ad a vállalati költségekre, adókra, 
amortizációra és az elvárt nyereségre. 

A vállalkozó kockázata tetemes, hiszen 
két módon is csődbe kerülhet: ha folyama- 
tos kiadásaira a bevételeiből és a rendelke- 
zésére bocsátott forgóalapból nincs fedezet 
(likviditási zavar), vagy ha nem tudja elér- 
ni a vállalt eredményt. A munkavállalók 
teljesítményösztönzését az erősítené, ha 
biztosított bérük a bázisév szintje alatt ma- 
radna, és csak az egység többleteredménye 
után növekedne. (A munkavállalók hely- 
zetét a szerződéses üzemeltetés alaprende- 
lete szabályozza.) A vállalkozó fontos ér- 
deke e kísérleti típusnál az, hogy a belső 
vállalkozásban hatásos teljesítményelvű 
érdekeltség működjön. 

A kísérletre olyan belső egységek java- 
solhatók, amelyek a gazdasági elszámolás, 
az üzem- és munkaszervezés, a technológia 
szakmai követelményei szerint jól elhatá- 
rolhatóak; a vállalati eredményre kimutat- 
ható befolyásuk van; működésük a vállal- 
kozó(k) által még áttekinthető (kis- és kö- 
zepes méretű üzemegységek). 

A vállalkozás ellenőrzését a külön e cél- 
ra létrehozott, a kísérlet ideje alatt műkö- 
dő csoport végzi. Tagjai a vállalat dolgo- 

zóiból és külső szakemberekből kerülnek 
ki. Feladatukat, a vállalkozás pénzügyi 
helyzetének folyamatos figyelemmel kísé- 
rését (számlavezetés, eredményelszámolás, 
csődeljárás kezdeményezése), a vállalati 
kollektíva tájékoztatását a vállalat vezér- 
igazgatójának megbizása alapján látják el. 

Miközben felhívjuk a figyelmet arra, 
hogy ennél a megoldásnál legalább részle- 
gesen megjelenik az a korábban hiányolt, 
vállalaton belüli érdek, amely a személyi 
jövedelmek és a teljesítmények közötti ra- 
cionális arányt igyekszik betartani, azt is 
látnunk kell, hogy ez az érdek csak a vállal- 
kozáson belül hat. A belső vállalkozó és a 
vállalat alkujából még mindig hiányzik az 
egyensúlyban tartó érdek.? 


A vállalaton belüli kísérletezésről 


A magyar reform fejlesztése során több- 
ször nyúltak a kisérletek eszközéhez. 
A belső vállalkozás itt említett változatai- 
nál is célszerű a korlátozott mértékű kipró- 
bálás. A vállalaton belül végzett ilyen belső 
mechanizmuskíisérletnek azonban néhány, 
a makrogazdasági kisérletekhez többé- 
kevésbé hasonló sajátossága van. A szer- 
vezésnél erre figyelemmel kell lenni, mert 
különben nem kapunk értékelhető ered- 
ményt. A szakszerútlen kisérlet ezen túl- 
menően kisebb-nagyobb körben ronthatja 
a reformtörekvések hitelét is. A feltétele- 
zett alaphelyzetben (vállalaton belüli egy 
vagy néhány belső részlegre kiterjedő ki- 
sérlet) a következőkre kell ügyelni: 

aA A kiválasztott és kemény érdekeltségi 
feltételek közé helyezett részlegeket kevés- 
bé motivált közeg veszi körül. Nagyon el- 
térő érdekeltségű belső részlegek kerülnek 
egymással elszámolási viszonyba. 

a Vállalataink zömének belső elszámo- 
lási, költségelemzési, bizonylati rendszere 
nem alkalmas az egyes termelési fázisok, 


2 Többek között ennek a problémanak a feloldását 
célozzák azok a mezőgazdaságban folyó belső vállal- 
kozási kisérletek, amelyek a , szocialista vallalkozasi 
koncepció" egyes elgondolásait igyekeznek a gyakor- 
latba átültetni. A magam részéről hasznosnak tarta- 
nám e megoldások ipari feltételek közötti kipróbalá- 
sát is. 


részlegek, egyes termékek eredményének 
pontos meghatározására. A bizonylati fe- 
gyelem általában laza, sok helyütt hia- 
nyoznak az anyag- és energiaáramlás mé- 
résének feltételei. 

A A belső részlegek veszteségeinek nem 
kis részét a vállalaton belüli koordináció 
zavarai, hibái okozzák. (Anyaghiány, kar- 
bantartások elhúzódása, szálliítóeszközhi- 
ány stb.) Ha a kisérleti részlegeket a válla- 
latirányítás preferáltan vagy diszpreferál- 
tan kezeli, az értékelés nem lesz reális. 

A kisérletező vállalat e zavaró tényezők 
egy részét kiiktathatja. Különösen fontos 
a mérési és elszámolási feltételek megte- 
remtése. Nem lehetséges azonban a teljes, 
steril elkülönítés. Ilyen körülmények kö- 
zött még nagyobb szerepet játszik a vezetői 
ellenőrzés. A csalással, korrupcióval való 
,eredményjavítás" kizárására igénybe kell 
venni a társadalmi kontroll segítségét. Eh- 
hez reális légkörre van szükség a kísérletek 
körül. Vannak tehát buktatók, de kisérle- 
tek nélkül a belső mechanizmus sem fej- 
leszthető. 

A folyamat néhány zökkenője arra fi- 
gyelmeztet, hogy a vállalat, a mikroszféra 
reformjaihoz is meg kell nyerni az embere- 
ket. Az elfogadtatásért meg kell küzdeni, 
hiszen lehetnek olyan csoportok, amelyek- 
nek vélt vagy valós érdekei nem esnek egy- 
be a tervezett változtatásokkal. Néhány 
példa erre az alábbiakban. 

Ha a keresetszabályozás megakadályoz- 
za azt, hogy a növekvő teljesítményeket 
arányosan kövessék a bérek, aligha lesz 
népszerű a belső egységek érdekeltségének, 
illetve  teljesítménybérezésének erősítése. 
Ilyen esetben a belső egységek azt mond- 
hatják, hogy a másiknál elért teljesítmény- 
többlet honorálásához tőlük vonják el az 
eszközöket. 

A többletmunkaidős vgm ma sem álta- 
lános, hanem csak egy réteg számára hoz- 
záférhető. Ahol szinte monopóliummá 
vált, ott a , birtokon belüliek" idegenked- 
hetnek a főmunkaidős belső vállalkozas 
bevezetésétől, hiszen ez kivételezettségüket 
csökkenti vagy megszünteti. 

Ha a változások - ahogy a korábban 
leírtakból következik - egyelőre a gyan 
alapegységekre, az üzemekre és kisebb ré- 

szeikre terjednek ki, s nem javítják közvet- 
lenül a gazdasági-társadalmi közép- és fel- 
ső vezetők helyzetét, akkor számítani kell 
ezek egy részének ellenállására, ambiva- 
lens magatartására. ő 

Idegenkedni fognak a változások beve- 
zetésétől azok is, akik , elvből" reformelle- 
nesek, akik legszívesebben a makrogazda- 
ságban is visszatérnének a , kemény, di- 
rekt" módszerekhez. 

A viták során nem mindig a valódi, a 
veszélyeztetett érdekre hivatkozó ellenér- 
vek hangzanak el. Néhány példa a szoká- 
sos aggályok közül: 

e az érdekeltség, a differenciáltság erő- 
sítése fokozza a feszültségeket, ellentéteket 
kelt a dolgozók között; 

e a gazdasági racionalitásra, erős ér- 
dekre alapozott belső vállalkozásban nem 
szívesen végeznek majd társadalmi tevé- 
kenységet, ezekből a részlegekből kiszorul- 
nak a társadalmi szervezetek; 

e tisztázatlanná válik az érdekvédelem, 
a munkajogi szabályozás, és a kollektív 
szerződés veszít erejéből; 

e a bbelső vállalkozás bevezetése eltereli 
a figyelmet a bérrel való ösztönzésről; 

e sokan egyszerűen félnek a vállalaton 
belüli konfliktusoktól, attól, hogy ezek le- 
vezetése bonyolultabb helyzetet teremt, 
mint az eddigi egységes, felfelé síró, köve- 
telődző taktika; 

e az elfogadtatást az sem könnyíti meg, 
hogy a gazdasági reformok ideológiai fel- 
dolgozása lemaradt a gyakorlat mögött; 
sokakban még a korábban kialakult (ki- 
alakított) nézetek befolyásolják az állás- 
foglalást. 

Az előbbiek figyelembevételével érthe- 
tők meg olyan furcsaságok, hogy hiányos 
előkészítés esetén egyesek a vitában tényle- 
gesen a 8 órán túli többletmunkát védik. 
A valós érdekviszonyok felismerésének 
fontosságából következik a társadalmi el- 
fogadtatás azon alapvető szabálya is, hogy 
a változtatások feletti vitát nem szabad az 
érdekelt dolgozók elől elzárni, a vezetői 
egyeztetési régióban lefolytatni. Pontosan 
tájékoztatni kell a dolgozókat, lehetővé 
téve azt, hogy véleményt nyilvánítsa- 
nak, és az ő véleményükre alapozva 
kell dönteni. 

A vállalati alkalmazkodásnál, az inno- 
vatív készségnél, a gazdálkodás megjavítá- 
sánál aligha van fontosabb feladatunk. 
A belső mechanizmus átalakításában még 
a munka elején tartunk. A különböző bel- 
ső vállalkozási elképzelések segíthetnek e 
célok elérésében. A viták mellett a gazda- 
sági kísérletek, az akciókutatás módszerei 
segíthetnek a legalkalmasabb belső vállal- 
kozási formák kiválasztásában is. 


Szmicsek Sándor 

Vezetés és felelősség 


A pártnak kialakult módszerei vannak a 
testületi munkára, a területi, intézményi 
pártbizottságok és -szervezetek irányításá- 
ra. Látszólag egyszerű lehetőség, hogy eze- 
ket alkalmazni kell, és lényegében így telje- 
síthetők a politikai célkitűzések, feladatok. 
Azt hiszem azonban, hogy ez leegyszerűsí- 
tett megfogalmazás, amivel nem jutunk 
messzire. Mégis gondolkodni kell arról, 
hogy az alapkövetelményeknek, a párt po- 
litikájának következetes érvényesítése és 
megvalósítása milyen tényezőktől függ. 
Hogyan képviselhetők helyesen és tényle- 
gesen azok a törekvések, amelyek a mar- 
xista-leninista párt vezetésével a szocializ- 
mus ügyét szolgálják? 

A párt vezető szerepének érvényesítése, 
irányító tevékenységének erősödése társa- 
dalmi, politikai igény, amelyet nem lehet 
csupán formálisan kialakított eljárásokkal 
érvényesíteni, hatékonyabbá tenni. Keres- 
ni kell azokat a mozzanatokat, amelyek 
révén erősödik a párt szerepe a társadalmi- 
politikai, eszmei területeken jelentkező te- 
endők, feladatok szervezésében, érvényesí- 
tésében. Tudom, a következő kérdésre s0- 
kan felkapják a fejüket: akkor tehát egy 
direktebb, mindenbe beleszóló vezetési 
gyakorlat érvényesüléséről van szó? Nem 
szabad — szélsőségekben — gondolkodni. 
A párt nem adja, nem adhatja fel irányító 
pozícióját, és ez nem egyenlő az utasításos, 
vitát és véleményütköztetést nem tűrő gya- 
korlattal. Meggyőződésem, hogy a kollek- 
tív, testületi vezetésben, az irányításban a 
helyzet elemzése, az érvelés, a vélemények 
megfogalmazása és szembesítése, valamint 
az erre épülő döntések elengedhetetlén fel- 
tételei a pártmunkának. Csak határoza- 
tokkal, a testületi döntések írásba foglalá- 
sával és , szétpostázásával" egy helyben 
topognánk. 

Mindenekelőtt arról van szó, hogy a 
pártbizottságok, a végrehajtó bizottságok 
tevékenységében érvényesülnie kell a kol- 
lektivitásnak. Ezt már sokszor mondtuk, 
sokat hallottuk. Mégis megismétlem, de 
. egyben ki is egészítem: a kollektivitás nem 


az egyhangúlag elfogadott határozatot je- 
lenti. Ez csak egy mozzanat, ami nem is 
biztos, hogy önmagában elegendő feltétele 
a testületi vezetés valóságos érvényesülésé- 
nek. 

Ha a bizottság vagy a szűkebb testület 
munkájában az előterjesztések, javaslatok 
kicentizetten, alternatívák nélkül oly mér- 
tékben előre egyeztetetten kerülnek napi- 
rendre, hogy a résztvevőknek semmi más 
feladatuk nem marad, mint a jóváhagyás, 
akkor kétséges, mennyire tudnak érvelve 
az elfogadottak mellé állni a végrehajtás 
időszakában. 

Ha a testület tagjai arra várnak, hogy az 
elnöklő vezető mondja el véleményét és 
majd ehhez csatlakozva foglalnak állást, 
akkor szűkül a mélyreható elemzés, a véle- 
mények ütköztetésének lehetősége; ismét 
csak csökken a személyes felelősség és a 
tényleges azonosulás esélye. Egy rossz gya- 
korlattal, vezetői felfogás és elvárás horda- 
lékával kell szembenézni. A testületi ülése- 
ken általában elfogadott, hogy a titkár 
vagy első titkár véleménye gyakorlatilag a 
vita végét jelenti, s a testületi tagok vélemé- 
nye igazából nem méretik össze és nem is 
összegződik az összefoglalóban megfogal- 
mazott álláspontban. Előfordul az is, hogy 
ha az ülést vezető testületi tag módosítja 
álláspontját a vitában elhangzottak alap- 
ján, akkor azt gyengeségnek tekintik. 

Nekem más erről a véleményem. Meg- 
győződésem, hogy az a vezető az igazán 
gyenge, aki makacsul ragaszkodik előre 
kialakított álláspontjához. Még akkor is, 
ha a vitában olyan információk, megfon- 
tolások és vélemények kerülnek felszinre, 
amelyek a benne korábban megfogalma- 
zottakat érdemben módosíthatják. Ez a 
valóságos bizonytalanság. Mert semmiféle 
garancia nincs arra, hogy az így létrejött 
döntés egészséges változást, eredményeket 
hoz. Ha hónapok, esetleg évek múltán ki- 
derül a tévedés, akkor már nehéz és helyte- 
len is arra hivatkozni, hogy mindenki kö- 
vethet el hibát. Az élet pedig folyamatosan 
szembesít minket korábbi nézeteinkkel. 

döntéseinkkel. A formális tekintélyhez, a 
hibásan meghozott döntésekhez való ra- 
gaszkodás a testület és a vezetők hitelét 
rombolja, politikánkat gyengíti a hétköz- 
napokban, de hosszabb távon is. 

Ezért meggyőződésem, hogy a döntések- 
nek a testületi vitákban kell kiérlelődniük, 
követelményként állítva, hogy a megfogal- 
mazott álláspontok, érvek és ellenérvek 
együttesen eredményezzenek közös dön- 
tést, felelősséget és egységet a végrehajtás- 
ban. 


A közelmúltban például személyi kérdések 
szerepeltek a párt megyei végrehajtó bi- 
zottságának ülésén. Többek között egy in- 
tézmény vezetőjének megbízatásáról kel- 
lett döntenünk. Evek óta dolgozik beosz- 
tásában, miközben állandósult a vezetés- 
ben az elvtelenség, a klikkeken keresztül 
gyakorolt irányítás. A vezető egyébként 
szakmai felkészültségét tekintve tehetséges 
embernek bizonyult, politikailag is -— leg- 
alábbis elkötelezettségét illetően — felké- 
szült volt, azonban emberi, vezetői tulaj- 
donságai bomlást idéztek elő. Bennem fel- 
merült, hogy haladékot, még egy esélyt 
kellene adni neki. Nem voltam erről teljes 
mértékben meggyőződve ugyan, de a lehe- 
tőséget nem zártam ki. A testület ülésén 
azonban azt emelték ki, hogy már nem lett 
volna idő a változásra, s egyébként az egész 
intézmény szétzüllésének veszélyéről van 
szó. Én magam is azt az álláspontot fogad- 
tam el, hogy haladéktalanul meg kell vonni 
a bizalmat, s azt is megemlítettem, hogy ez 
a határozott vélemény bennem a vita alap- 
ján alakult ki. Így tartottam tisztességes- 
nek. Tudják meg a testület tagjai is, hogy 
véleményüknek, kifejtett érveiknek súlyuk 
van! Ezért szerintem nem bizonytalanság, 
nem határozatlanság, ha a vezető vélemé- 
nye a vitában válik határozottabbá, egyér- 
telműbbé. Az eleve eldöntött ügyekről 
ugyanis nincs mit beszélni, vitatkozni. 
Fontosnak tartom, hogy olyan vezetők 
dolgozzanak a politikai élet, a gazdaság- 
irányítás parancsnoki posztjain, akiknek 
elképzeléseik és a megvalósításhoz szüksé- 
ges ismereteik vannak. Rontja a feladatok 


teljesítésének esélyét, ha olyan vezetők áll- 
nak a munkahely élén, akik csak annyit 
akarnak, hogy , menjen a szekér". 

Mert nem mindegy az, hogy a tehetetlen- 
ség, a rutin, a megkövesedett gyakorlat 
alapján látszólag ugyan, de rendben halad 
a termelés, a szolgáltatás, a hivatali élet, 
vagy pedig dinamikusan fejlődő, megújuló 
folyamatok bontakoznak ki a vezetők kez- 
deményezésére, mindig jobbat, újat akaró 
elképzeléseik nyomán. A párt testületei- 
nek, tisztségviselőinek erre figyelniük kell, 
kettős értelemben. Ha olyan szakemberek- 
kel találkozunk, akik munkájukat jól, ma- 
gas színvonalon végzik, de képességüket, 
munkabírásukat ez nem köti le teljes mér- 
tékben, keresni kell a lehetőséget, hol tud- 
nák maradéktalanul kibontakoztatni alko- 
tó energiájukat. Viszont már rövidebb tá- 
von sem lehet együttmaradni a lélektelen, 
visszahúzó, a dolgozók munkáját akadá- 
lyozó vezetőkkel. 

A kiválasztás, a megbízatás a párttól 
lelkiismeretességet, körültekintést követel. 
Ha azt látjuk, hogy valahol a vezetőváltás 
időszakában egyéni ambíciók, belső hatal- 
mi törekvések élednek fel, amelyek nem a 
feladat szolgálatára, hanem önös érvénye- 
sülésre irányulnak, a pártszervezeteknek, 
irányító bizottságoknak fel kell lépniük, s 
keresni kell azt a megoldást, amely szak- 
mailag is, politikailag is a legalkalmasabb 
személyt helyezi az intézmény élére. Nem 
szabad azonban kényszerrel, hatalmi szó- 
val kollektívák fölé ültetni vezetőket, mert 
ez szükségképpen feszültséget és megosz- 
tottságot, ennek nyomán pedig tartós, mű- 
ködési zavarokat idéz elő. Ezek a követel- 
mények azt kívánják, hogy a párt vezetői 
állandóan jelen legyenek a megye társadal- 
mi, politikai közéletében. Mert ez a garan- 
ciája annak, hogy ne tűzoltómunkával, 
kényszermegoldásokkal rendezzük a dön- 
tésre érett problémákat, az ember és a kö- 
zösségek sorsát. i 

Meggyőződésem és tapasztalataim alap- 
ján állíthatom, hogy a párt vezető szerepé- 
nek érvényesítése alapos és körültekintő 
szervezőmunkát követel az irányító pártbi- 
zottságok munkájában. Nem hagyatkoz- 
hatunk pusztán érzésekre, mendemondák- 
ra, nem fogadhatjuk el, hogy egyoldalú 

információk alapján alkossunk képet ar- 
ról, ami az irányitott területeken történik. 
. Erre már más körülmények között - de 
mai igazsággal - Marx 15 figyelmeztetett 
"A Mosel vidéki tudósító igazolásá"-ban. 
Nem tekinthetjük vágyainkat, azt hogy ró- 
lunk jó vélemény alakuljon ki, a területi 
munka valóságának. Ezért a városi pártbi- 
zottságok vezetőivel való rendszeres talál- 
kozók mellett a megyei pártbizottság veze- 
tőinek, munkatársainak kötelessége, hogy 
állandóan jelen legyenek a megye életében. 
Egy munkatársnak pedig külön, kizáróla- 
gos feladata, hogy az üzemeket, intézmé- 
nyeket, szövetkezeteket járva rendszeresen 
tájékozódjék a megyei testületek határoza- 
tainak végrehajtásáról, a politikai, társa- 
dalmi folyamatok, események hétköznap- 
jairól. 

Véleményem szerint tehát arról van szó, 
hogy a személyes és párhuzamos tájékozó- 
dást nem helyettesíthetik a hivatalos infor- 
mációk. Oly módon kell tájékozódni, hogy 
lehetőségünk legyen a különböző forrá- 
sokból származó tényeket, ismereteket 
összevetve a lehető leghitelesebb képet 
kapni arról, hogyan alakulnak elhatározá- 
saink, törekvéseink, a felsőbb párthatároza- 
tok végrehajtása a városokban, a munka- 
helyeken, a párt életében. Az pedig termé- 
szetes, hogy megyei szinten is a párt és a 
tanács vezetői rendszeresen tájékoztatják 
egymást az időszerű feladatokról, és meg- 
állapodnak arról, hogy mit kell közösen 
elvégezni. Mindemellett, az apparátus sze- 
repével megkülönböztetett figyelemmel 
kell foglalkoznunk. Erről gyakran folyik 
disputa, és még sokat fogunk vitatkozni a 
jövőben Is. Az a kérdés, hogy az apparátus 
milyen szerepet tölt be a testületek vezető, 
irányító szerepének érvényesülési folyama- 
tában. Apparátus nélkül a bizottság igazá- 
ból - mai körülményeink között -— nem 
tudná politikai hivatását teljesíteni. Ez 
azonban nem jelenti, nem jelentheti azt, 
hogy az apparátus önállóvá válva, a testü- 
letek helyett, nevükben, de azoktól függet- 
lenül lépjen fel. 

A testületek munkáját hatékonyan kell 
szolgálniuk a függetlenített pártmunká- 
soknak. Oriásiak a lehetőségeik, de nagy a 
felelősségük is. Tekintélyük van, amikor a 


pártbizottság megbízásából eljárnak egy- 
egy ügyben. Eppen ezért csak erkölcsileg, 
politikailag megbízható, a könnyelműsé- 
get kerülő elvtársaknak van helyük az ap- 
parátusi munkában. Mert gyakori a csábi- 
tás. Nemegyszer ajánlanak fel előnyös le- 
hetőségeket, szívességeket. Ezekkel azon- 
ban tilos élni. Mert lehet, hogy holnap 
éppen azoktól kell számon kérni a párt 
határozatait, az állami rendelkezések be- 
tartását, végrehajtását, akik tegnap , ked- 
ves figyelmességgel" halmoztak el minket. 
Ilyenkor pedig megoldhatatlan helyzet jön 
létre. 

Gyakran találkozom egy sajátos közfel- 
fogással: a pártapparátus aktagyártó, aka- 
dékoskodó hivatal. Sem a tapasztalat, sem 
az igazságérzet nem támasztja alá ezt. 
Mert tény, hogy vannak bürokraták a 
pártapparátusban, mint mindenütt az élet- 
ben. De a függetlenített pártmunkásra ál- 
talában ilyen minősítést aggatni hiba. 
Döntő többségük lelkiismeretesen, áldoza- 
tos munkával segíti a testületek tevékeny- 
ségét, szerez érvényt a párt politikájának. 
Ez a meghatározó. Nem fogadom el, hogy 
ha a testületek hibáznak, az feltétlenül az 
apparátus gyengesége, s az sem igaz, hogy 
a bizottságok eredményes működése fug- 
getlen a pártmunkások hozzájárulásától. 
Tehát e téren is csak a valóság sokszínűsé- 
gének ismerete ad igazi értéket és eligazo- 
dást a munkában. 

Tapasztalom, hogy a párt vezető szere- 
pének, az irányító testületek hatáskörének 
érvényesítésében is sok megszokás, ellent- 
mondás rögződött. Esetenként háttérbe 
szorul a személyes jelenlét, a tájékozódás 
és az érvelés jelentősége. Hivatallá válik a 
pártmunka és hivatalossá a párttagsággal 
való kapcsolat. Elvész a személyes tarta- 
lom, és az érvelő eszmecsere helyébe a ha- 
tározatok ismertetése lép. Pedig sokféle- 
képpen lehet állást foglalni olyan kérdé- 
sekben, amelyek közösségeket, együttdol- 
gozó, politizáló embereket érintenek. 
A munka hétköznapjaiban gyakran kelet- 
keznek konfliktusok, ütközések. Ilyenkor 
megméretnek a pártszervezetek 1s. 

A megye egyik nagy iparvállalatának 
üzemeiben új alapszervezeti párttitkárt 
kellett választani. s ez ellentéteket váltott 

ki az alapszervezetben. Többen is pályáz- 
tak a megbízatásra, s körülöttük csopor- 
tok szerveződtek. Végül is döntésképtelen- 
né vált az alapszervezet, megbénult a párt- 
munka. Ugy gondoltam, hasznos lehet, ha 
én is részt veszek azon a taggyűlésen, ahol 
napirendre kerül az új titkár megválasztá- 
sa. Kívülről nézve nem volt világos szá- 
monmra, mi idézte elő a , válságot". A tag- 
gyűlésen azonban kiderült, hogy az alap- 
szervezeten belül azért alakultak ki csopor- 
tosulások, mert az üzemegység vezetése 
nem tartotta igazán kézben a hétköznapo- 
kat, s az így keletkezett vitákban, érdek- 
szerveződésekben minden csoport a maga 
jelöltjét akarta behozni vezető posztra, 
hogy ezzel legyen nagyobb nyomatéka sza- 
vának, törekvéseinek. Eles, kemény, már- 
már kíméletlen vita alakult ki. Nekem az 
volt a véleményem, hogy jelenlétemre való 
tekintet nélkül őszintén kell vitatkozni, s 
nem szabad korlátozni a vélemények üt- 
köztetését. A taggyűlésen felszínre kerül- 
tek azok a hibák, amelyek az éles helyzetet 
előidézték, és a vita nyomán érvényesült az 
a követelmény, hogy nem a csoportok szű- 
kebb érdekei, hanem az üzemegység és a 
pártszervezet kollektív törekvéseit legin- 
kább szolgálni tudó elvtárs legyen az alap- 
szervezet titkára. 

Olyan párttitkárt választottak, aki tény- 
legesen megszerezte a tagság bizalmát. Ez 
később is bebizonyosodott, mert egy mun- 
kahelyen kívüli konfliktus miatt szükséges- 
sé vált fegyelmi felelősségrevonás során a 
tagság kiállt a titkár mellett, megvédte őt, 
bizonyítva, hogy alapvetően nem volt fele- 
lős a történtekért. Előfordul másfajta gya- 
korlat is. Van, amikor ilyen esetben az 
irányító bizottság jelentést kér. Ennek 
nyomán pedig a döntésképtelenné vált 
alapszervezet segítése érdekében előzete- 
sen állást foglal arról a személyről, akit ő 
titkárnak javasol, s ezt a határozatát írás- 
ban felolvassák a taggyűlésen. Biztos, 
hogy rossz megoldás. Mert bár lehet, hogy 
ennek nyomán a javasolt jelöltet megvá- 
lasztják titkárnak, de hogy éles helyzetben 
nem áll mögé a tagság, azt hiszem ez nem 
kétséges. 

A rendszeres, közvetlen jelenlét időigé- 
nyes, nem lehet szívtelenül csinálni, nem 


lehet ötpercenként az órára nézni. Együtt 
kell gondolkodnunk és éreznünk azokkal 
a kollektívákkal, amelyeknek problémái 
vannak. Többek között ez adja a párt 
mozgalmi jellegét. 


Győr-Sopron megyében a nyolcvanas évek 
második felének politikai munkájában öt 
kiemelt feladat a meghatározó. Első he- 
lyen természetesen a gazdasági tevékeny- 
ség politikai irányítása áll. A gazdaságpo- 
litikai munkában a folyamatos megújulás 
igényét a bátor, kezdeményező magatar- 
tást, annak támogatását, a következetes 
számonkérést természetes követelménynek 
tekintem. Nem elég a vezető párttestületek 
kinyilatkoztatása, a mindennapi munká- 
ban példával kell bizonyítani az eredmé- 
nyekért való küzdelmet. 

A gyakorlati pártmunkában ez nem 
mindig népszerű feladat. Sok esetben a 
fejlődés érdekében hozott döntés a kollek- 
tívákra, a vállalati, szövetkezeti dolgozók- 
ra átmeneti, vélt vagy valós hátrányt je- 
lent. Ezt vállalnunk kell. I 

A társadalom és a szűkebb kollektíva 
holnapi, holnaputáni érdeke megköveteli, 
hogy olyan döntést is hozzunk, amely vál- 
toztat a megszokott munkarenden, új fel- 
adatot kíván, és bizony nem jár azonnali 
többletjövedelemmel. 

Nagyon fontosnak tartjuk, hogy a me- 
gyei, városi, illetve vállalati és intézményi 
pártszervek és szervezetek döntései, állami 
döntéseket támogató tevékenységeik felül 
tudjanak emelkedni a pillanatnyi érdeke- 
ken, és a nagyobb közösség, ezen belül a 
kisebb kollektíva érdekeit is szem előtt 
tartva foglaljanak állást. 

A megye iparvállalatai között a korábbi 
években volt néhány, amelyiknek tevé- 
kenysége a korszerűtlen termékösszetétel, 
elavult technikai színvonal miatt gazda- 
ságtalanná vált és a dolgozók jövedelme 
sem tudott lépést tartani a megyei átlaggal. 
Szükség volt egy távlati érdekeket figye- 
lembe vevő politikai döntés meghozatalá- 
ra. Elére állítottuk a kérdést: szüntessünk 
meg három vállalatot és csoportosítsuk át 
a dolgozókat más termelői területre, vagy 

a vállalati vezetés személyi cseréjével, 
szemléletváltással, átmeneti hátrányok 
vállalásával hajtsunk végre dinamikus kor- 
szerűsítést? Az utóbbit választottuk. Ma a 
három vállalat, a Gardénia, a Kötöttkesz- 
tyűgyár és a Keksz- és Ostyagyár korszerű 
termékekkel versenyképes a bel- és a kül- 
piacon, saját erőből fizeti hiteleit, és bizto- 
sítja a folyamatos fejlesztést is. 

A mezőgazdaságban olyan döntést kel- 
lett hozni, amelynek nyomán a vesztesé- 
gessé vált szövetkezetet — az ott dolgozók 
hosszabb távú érdekében és a népgazdasá- 
gi érdek alapján is -— fel kellett számolni. 
A felszámolás ténye az ott dolgozókat egy 
ideig hátrányosan érintette, de ma már biz- 
tos megélhetést jelentő gazdaságos terme- 
lőmunkát végeznek. 

Nagy vitát váltanak ki a megye vállala- 
tainál a munkaidőalap védelmében hozott 
helyi intézkedések, szigorítások. A megyei 
párttestületek állásfoglalásai a munkaidő 
kihasználásának javítását, a munkafegye- 
lem szigorításának követelményeit szor- 
galmazzák. 

A megvalósulást szolgáló vállalati intéz- 
kedések a dolgozók egyes rétegei részéről 
sok esetben kemény ellenállásba ütköznek. 
A párt nem szemlélheti előkelő távolságból 
az érzelmek megnyilvánulását. Nagyon 
fontos, hogy az ellenállás okait helyesen 
mérlegeljük. Amennyiben a szükséges in- 
tézkedés törvényes úton és a népgazdaság, 
valamint a kollektíva távlati érdekeit és a 
kijelölt célt szolgálja, mindent el kell kö- 
vetni, hogy az intézkedés érvényesüljön. 

A pártszervezetek, szakszervezeti szer- 
vek feladata, hogy a dolgozók szempontja- 
it érzékelve, a demokratikus fórumok véle- 
ményeinek helyt adva, egyeztessék az érde- 
keket, megértessék, illetve elfogadtassák a 
vezetőkkel és dolgozókkal egyaránt a kö- 
rültekintő lépéseket s annak szükségessé- 
gét. 

A gyorsított megújulás, termékváltás 
minden esetben kockázatot is rejt magá- 
ban - államnak és vállalatnak különböző 
mértékben. Ugy gondolom, a szilárd poli- 
tikai háttér kialakítása elengedhetetlen az 
újat akaró, a kezdeményező, kockázatot 
vállaló ember mögött. 

Az állítás igázolására számos példát 


idézhetek fel a gyakorlati munkából. 
A közelmúltban egyik szolgáltató vállala- 
tunk osztrák partnerrel együttműködést 
alakított ki. Ez a népgazdaságnak és a 
vállalatnak is jelentős hasznnal jár. Mint 
minden újnak, azonban ennek a kezdemé- 
nyezésnek is akad ellenzője, aki attól füg- 
gően, hogy milyen beosztásban ténykedik, 
hangulatot is tud formálni. A megyei párt- 
és tanácsi szervek kiállása, a kormányzat 
és az Ipari Minisztérium elfogulatlan állás- 
foglalása volt szükséges ahhoz, hogy a kez- 
deményezés folytatódhasson, és a kocká- 
zatot vállaló kollektíva támogatást kap- 
jon. 

Meggyőződésem, hogy az említett né- 
hány eset tanulsága és a fejlődés, a gyor- 
sabb előrehaladás is az emberi tényezők 
hatalmas tartalékainak kiaknázását, kö- 
vetkezetes, igényes, sokszor részletekig me- 
nő politikai munkát kíván. Ez nem azonos 
az operatív beavatkozással, de a párt a 
gazdasági folyamatoktól semmiképpen 
sem maradhat távol. 

Az életünk alapját jelentő kérdések mel- 
lett a másik négy feladatcsoport is külön- 
külön húsba, vérbe vágó problémákat fog- 
lal össze: iskolafejlesztés, lakásépítés, az 
ifjúság helyzete és a szociális biztonság. 
Tehát a legfiatalabb és az idősebb nemze- 
dékek problémáit akarjuk kiemelten kezel- 
ni, a körükben jelentkező gondokon kell 
segítenünk vagy, ha lehet, azokat meg- 
szüntetni. 

A lakáshelyzet megoldása érdekében ki- 
dolgozott stratégiánk eredményesnek bi- 
zonyul. A megye üzemei, vállalatai, szövet- 
kezetei és a tanácsok mintegy 160 millió 
forintnyi lakáspolitikai alapot létesítettek, 
elkülönítetten az ötéves tervben szereplő 
lakásépítési programtól. Ezzel el tudjuk 
azt érni, hogy megyénkben nem nagyon 
növekednek a lakásárak, és hogy a fiata- 
loknak nem sokat kell várakozniuk az első 
önálló otthonra. Az, hogy ez sikerült, ko- 
moly szervező, érvelő, meggyőző munkát 
követelt. El kellett fogadtatni, hogy ez 
nemcsak a fiatalok érdeke, hanem a megye 
egész társadalmának is. 

Arra, hogy a fiataloknak, de általában 
a megye lakosainak életét otthonosabbá. a 
környezetet emberközelibbé tegyük, társa- 

dalmi programok születnek. Megvalósítá- 
sukhoz szervezzük, mozgósítjuk az üzeme- 
ket, a dolgozókat, a társadalmi és tömeg- 
szervezeteket. Tanultunk azonban a kam- 
pányjellegű társadalmi munkák keserves 


tapasztalataiból. Nem egy-két napra össz- 


pontosítva szervezünk ezreket, hanem 
hozzáértő szakemberek megtervezik egy- 
egy létesítmény kialakításának ütemtervét, 
és mindig azokat hívjuk, akikre éppen 
szükség van. Így létesült a sportcsarnok, 
jégpálya, játszótér és egy 400 főt befogadó 
tábor gyerekeknek, hogy ne kallódjanak a 
nyári szünetben. 

Ezt a munkát is lehetett volna úgy szer- 
vezni, hogy levélben fordulunk a városi 
üzemek vezetőihez és kéregetünk tőlük kü- 
lönböző anyagokat vagy szállítóeszközö- 
ket. Valami eredménye persze lett volna, 
de biztos, hogy nem alakult volna ki sze- 
mélyes felelősség, és az emberek érzelmileg 
sem kötődtek volna ahhoz, amihez segítsé- 
get adtak. Ezért rendszeresen meghívtuk a 
megvalósításban részt vevő intézmények 
vezetőit: nézzék meg, mi készül, sőt amikor 
már működni kezdett például a nyári tá- 
bor, a gyerekek közé is elmentünk, körül- 
néztünk. Kiderült, hogy az épületekre még 
ráfér a csinosítás. Nem kellett kérni, a láto- 


gatók maguk ajánlottak fel megoldást, se- - 


gítséget. 
Hi 


Vita bontakozott ki a körül, hogy a me- 
gyében az idős, segítségre szoruló emberek 
helyzetén hogyan tudnánk a legjobban se- 
gíteni. Hogyan könnyítsünk gondjaikon 
úgy, hogy ne érezzék magukat kiszolgálta- 
tottnak, a társadalmi áramlásból kizárt 
egyéneknek. Az erőforrások szűkösek, és 
társadalmi összefogásra is szükség van. 
Ezért szervezőmunkába fogtunk, hívtuk a 
párt-, a tanácsi és a tömegszervezeti veze- 
tőket, tegyék világossá számunkra, hogy 


hol, kinek, milyen segítségre van szüksége. 
Nem szabad minden idős emberre egyfajta 
uniformizált támogatást rákényszeríteni. 
Hiszen akkor sokan inkább nem is kérnek 
belőle. Ez elsősorban nem pénz, hanem 
emberség és körültekintés kérdése. Az a 
vélemény alakult ki, hogy a rászorultak- 
nak a szociális otthonokon kívül építsünk 
nyugdíjasok házát is, amelyben saját laká- 
sukban összkomfortos körülmények kö- 
zött, gondoskodás és orvosi ellátás mellett 
élhetnek az egyedülálló idős emberek, há- 
zaspárok. Találkoztunk az érdekeltek egy 
körével, beszélgettünk, elmondtuk tervein- 
ket. Egyetértettek, hangsúlyozták, hogy ez 
az Ő igényük is. Az eszmecserén részt vevő 
egyik fiatal, aki tulajdonképpen nem érin- 
tett a gondban, hatásvadászóan kifejezésre 
juttatta, hogy nem ért egyet terveinkkel, 
mondván, hogy az idős embernek ne idő- 
sek házát építsünk, hanem adjunk maga- 
sabb nyugdíjat és a fiatalokkal közös nagy 
lakásokat. A résztvevők ezzel is egyetértet- 
tek. Ugy tűnt, hogy patthelyzet alakult ki. 
Ekkor világosan érvelve elmondtuk, hogy 
a megye lehetőségeivel akarunk élni, az 
elképzelés pedig a nyugdíjrendszer orszá- 
gos kérdéseit érinti. A szociális biztonságot 
mi helyi erőből kívánjuk így elősegíteni, 
majd megkérdeztük, ki van ellene. Végül 
mindenki mellettünk volt. 

Meg lehet persze fogalmazni a kérdést: 
mindehhez mi köze van a pártnak? Azt 
hiszem, nem indokolt az ilyen felvetés. Mi 
felelősséggel nem egy-egy rétegért vagy te- 
rület sorsáért tartozunk, hanem az egész 
társadalomért. Benne fiatalokért, tanuló- 
kért éppen úgy, mint dolgozó munkásokért 
vagy a munkával kiédemelt nyugdíjas éve- 
ikben járó idősebbekért. Csak olyan politi- 
kának van hitele a hétköznapokban, amely 
mindenki gondját magáénak tekinti, s nem 
rázza le azt, ami utánajárást, körültekin- 


- tést, aprólékos figyelmet kíván. 


Lakatos László 


EGY LETUNT KORSZAKROL 
A HORTHY-RENDSZER ÉRTÉKELÉSÉHEZ 


A nemzetiségi politika Magyarországon 
a két világháború között 


Az első világháború végén az Osztrák-Magyar Monarchia összeomlása és a területén 
bekövetkezett hatalmas társadalmi változások (új nemzeti államok létrejötte, a Magyar- 
országon végbement, majd vérbe fojtott forradalmak) történelmi ténnyé tették az integer 
Nagy-Magyarország megszűnését. Már 1918 végén, a több évszázados, s főleg a Monar- 
chia idején eluralkodó magyar soviniszta, s még inkább az asszimilációs politika követ- 
keztében az országban élő nemzetiségek — a nemzeti állam megteremtését, illetve az 
anyaországhoz való csatlakozást óhajtva — a Magyarországtól való elszakadás mellett 
döntöttek. E törekvéseket a győztes nagyhatalmak is támogatták. 

Az 1918-as polgári demokratikus forradalom elismerte a nemzetiségek önkormányza- 
tát, de elutasította a területi autonómiához való jogot. A Károlyi Mihály kormánya által 
képviselt nemzetiségi politika — bármennyire is nagy előrelépés volt a nemzetiségi problé- 
mák rendezése terén — nem tudta, nem tudhatta megváltoztatni a nemzetiségek szándékát 
az elszakadásra. A Magyarországi Tanácsköztársaság - bár a világforradalom lehetősé- 
gében gondolkodott - a nemzetiségi kérdésben túllépett Károlyiék felfogásán. A nemzeti 
önrendelkezés mellett sikra szállt a területi autonómiáért, sőt deklarálta a nemzetiségek- 
nek az államtól való elszakadási jogát is. Ebben az elképzelésben realizálódott Kárpátal- 
ja és a német nemzetiség autonóm státusa, és tulajdonképpen részben ennek a nemzetisé- 
gi politikának volt konkrét eredménye a Szlovák Tanácsköztársaság létrejötte. A Ta- 
nácsköztársaság rövid élete azonban lehetetlenné tette, hogy a munkáshatalom nemzeti- 
ségi politikája a maga teljességében kibontakozzék. 

Az 1920. évi békeszerződés egyfelől szentesítette a nemzetiségek jogos elszakadási 
törekvéseit, másfelől azonban — imperialista béke révén — a történeti Magyarország 
területének 70 százalékát elszakította az országtól, és így mintegy hárommillió magyar 
- akiknek fele az új határok mentén zárt tömbben élt — a szomszédos országokhoz került. 
Ennek következtében a Romániában élő magyarok száma több mint másfél millió, 
Jugoszláviában ötszázezer, Csehszlovákiában pedig háromnegyed millió lett. Az addig 
soknemzetiségű Magyarország - amelynek több mint 55 százaléka nem volt magyar - 
a békeszerződés révén lényegében nemzeti állammá vált. Területén közel 90 százalékban 
csak magyarok éltek. A magyarországi nemzetiségek aránya Trianon után alig haladta 
meg a 10 százalékot: mintegy 800 ezer főt tett ki. Közülük legnagyobb számban - a 

nyugati határszélen, a főváros környékén, Tolna és Baranya térségében — német nemzeti- 
ségiek éltek, mintegy 600 ezer fős létszámban. Lélekszámukat tekintve a szlovakok 
küvették őket, akik a határ mentén, a főváros környékén és főleg Békés megyében 
iktak. A románok náluk is kisebb számban elsősorban Gyula térségében. a szerbek 
ös horvatok pedig a Dráva mentén éltek. 

Az eiső világháborút követően megkötött különböző. nemzetközi megállapodások a 

nszédos országokat, a trianoni békeszerződés pedig Magyarországot kötelezte a 
"usvrek egyenjogúságának. anyanyelvük, oktatási és kulturális intézményeik hasz- 

nálatának biztosítására — lényegében a nemzeti kisebbségek védelmére. A nemzetiségek 
jogainak, a nemzeti kisebbségeknek a védelmét a húszas évek elején létrejött Népszövet- 
ség — tehát egy nemzetközi fórum - hatáskörébe utalták. , 

Látszólag így minden rendben levőnek tűnt a nemzetiségi kérdésben. Ám a valóságban 
a Duna-völgynek ez az átrendeződése korántsem oldotta meg a nemzetiségi problémá- 
kat, ellenkezőleg: bizonyos területeken — elsősorban Magyarország és szomszédainak 
viszonyában - az ellenségeskedés forrása lett. 

A nemzetiségek , pálfordulása", majd a trianoni békeszerződés következtében a ma- 
gyar társadalom szinte egésze — ahogy L. Nagy Zsuzsa egyik tanulmányában megállapít- 
ja — oly nagy nemzeti válságot élt át, amilyent voltaképpen egyetlen más ország sem 
Európában; nemcsak a háború elvesztését, a területfoglalásokat, hanem a magyar népes- 
ség közel 30 százalékának más államkeretbe kerülését is tudomásul kellett vennie, azt, 
hogy a magyar lakosság egy része a szomszédos országokhoz kerülve többségi nemzetből 
kisebbség lett, hogy széles néprétegek számára a szülőföld és az adott államkeret már 
nem volt azonos. 

E sokkhatást csak tetézte, hogy az elcsatolt területekről — részben a felelősségre 
ben tisztviselő hagyta el lakóhelyét és menekült Magyarországra. Többségük évekig 
rendkívül súlyos körülmények között élt, és így a magyar revizionista, irredenta és 
soviniszta politika fő támasza lett. A lakóhelyükön maradt magyaroknak is - főleg a 
kezdeti, politikailag kaotikus időszakban - igen sok sérelemben, politikai megaláztatás- 
ban volt részük. A magyar nagybirtokosok földjét — akiknek zöme Magyarországra 
menekült - elkobozták, vagy nagy részét felosztották a parasztok között. E földreform 
során azonban a magyar nincstelen parasztság rendkívül hátrányos helyzetbe került, alig 
jutott földhöz. 

Kezdetben komoly gondok voltak a magyarság oktatási és kulturális intézményeinek 
működésével is. Szinte minden úgynevezett utódállamban megindult egy nagymértékben 
erőltetett asszimiláció. Az erőszakos asszimiláció folyamatának szerves része volt, hogy 
a szomszéd országok magyarlakta településein egymás után tűntek el a magyar feliratok, 
megváltoztatták a magyar helységneveket, utcaelnevezéseket, eltávolították az emlékmű- 
veket stb. A magyar kisebbségi sajtó a cenzúra állandó ellenőrzése alatt, súlyos anyagi 
problémákkal küszködött. Politikai szervezetek, intézmények, pártok (Szlovákiában az 
Egyesült Magyar Párt, Romániában az Erdélyi Magyar Párt) normális működésére is 
csak néhány év után került sor. A háborút követő időben, majd a gazdasági válság alatt 
a munkanélküliség elsősorban a magyar nemzetiséget sújtotta. Mindez együttesen ma- 
gyarázza, hogy miért lett úrrá a magyar társadalmon egy általános nemzetiségellenes, 
illetve a szomszéd országok elleni hangulat. 

Az elcsatolt területeken élő magyaroknak az új helyzetbe való beilleszkedése, az új haza 
elfogadása tehát súlyos konfliktusokat okozott, amit a nemzetiségellenes hangulatba 
belekapaszkodó magyar ellenforradalmi rendszer igyekezett a maga javára hasznosítani. 
Ahelyett, hogy a nemzetiségi problémák nyugvópontra juttatására, a sérelmek orvoslásá- 
ra, a kölcsönös megértésre törekedett volna, a helyzet állandó kiélezését tűzte ki célul. 

Az ellenforradalmi rendszer hazai nemzetiségi politikájában azonban ez a hozzáállás 
nem érvényesült ennyire határozottan. Ebben szerepet játszott az is, hogy a rendszer 
urainak elsősorban a baloldallal kellett leszámolniuk, a forradalmak hatását kellett 
hatálytalanítaniok. 

Horthvék nemzetiségi politikájában egymástól ugyan határozottan nem elválasztható, 
mégis lényegében három szakaszt lehet megkülönböztetni: az 1919 és 1922 közötti 
éveket, majd főleg a Bethlen-kormány időszakát és végül a harmincas évek közepétől a 

második világháború végéig terjedő periódust. Mindhárom szakasznak - eltérő voltuk 
ellenére — közös jellemzője, hogy azonos célt szolgált: a területi döntések felülvizsgálatát, 
annak revízióját, illetve az utolsó időszak végén a már megszerzett területek megtartását. 

Az első szakaszban, amely a békeszerződés megkötéséig, Burgenland elcsatolásáig, 
illetve a Sopron és környékén megtartott, az ország számára kedvező döntést hozó 
népszavazásig tartott, a rendszer viszonylag toleráns nemzetiségi politikát folytatott. Azt 
a látszatot igyekezett kelteni, mintha nem akarná folytatni az 1918 végén csődbe jutott 
nemzetiségellenes politikát, sőt, hogy nagyon is méltányos nemzetiségi politikája nem 
indokolja a nemzetiségeknek az anyanemzetekhez való csatlakozását. A Tanácsköztár- 
saság megdöntése után alig egy hónappal hozott első nemzetiségi rendelet a magyar 
állampolgárokéval azonos jogot biztosított a nemzetiségeknek. A hivatalokban, intézmé- 
nyekben széles körben használhatták anyanyelvüket, és lehetőséget nyújtott az anyanyel- 
vi iskolahálózat kiépítésére, a nemzetiségi területeken a hivatalokban a , kétnyelvűség" 
használatára. Amikor pedig Csehszlovákiában a csehek és a szlovákok között a nemzet- 
és államegység, illetve Kárpátalja hovatartozásának kérdésében kiéleződtek az ellenté- 
tek, a Csehszlovákia esetleges széteséséhez fűzött remények arra késztették a magyar 
kormányt, hogy felvesse a szlovák autonómia tervét. Hasonló volt a helyzet a burgenlan- 
di probléma kiéleződésekor. A kormány ekkor az ott élő németeknek adandó autonómia 
gondolatával állt elő. 

Később, a Kárpátalja hovatartozása körüli huzavonák idején hasonló meggondolások 
foglalkoztatták a magyar kormányszerveket. 

Még 1919 őszén létrehozták a Nemzetiségi Minisztériumot, amely mintegy másfél évig 
működött; megszűnése után a nemzetiségi ügyek a külügyminiszter irányítása alá kerül- 
tek. 1922 őszén Bethlen István a nemzetiségi ügyeket a miniszterelnökség keretében 
működő német, szlovák, román kormánybiztosok és egy délszláv referens feladatkörébe 
utalta. Ezzel lényegében lezárult az a szakasz, amikor a magyar kormány még abban 
reménykedett, hogy liberális nemzetiségi politikával változtathat a történteken. i 

1923-ban született meg a Bethlen-féle nemzetiségi rendelet, amely lényegében a triano- 
ni békeszerződésben vállalt kötelezettségek végrehajtását foglalta magában. A doku- 
mentum kimondta ugyan, hogy minden magyar állampolgár, faji, nyelvi vagy vallási 
különbség nélkül azonos polgári és politikai jogokkal bír, alapjában azonban a rendelet 
a nyelvhasználat és az oktatás kérdéseire koncentrálódott. A 2.§ kimondta: , Minden 
magyar állampolgár szabadon használhatja anyanyelvét a magánéletben és az üzleti 
forgalomban, vallása gyakorlásában, a sajtóban és nyilvános gyűlésen, továbbá a követ- 
kező szakaszokban foglalt részletes szabályozás szerint a községi, törvényhatósági gyűlé- 
seken, törvényhatósági s állami hatóságokkal és hivatalokkal való érintkezésben". (Bu- 
dapesti Közlöny, 1923. június 22. szám.) Ez a bel- és külföldön is elismerést kiváltó 
rendelet kétségkívül nem annyira a hazai nemzetiségek széles körű jogainak tényleges 
biztosítását, hanem inkább azt a célt szolgálta, hogy a szomszéd országok is hasonló 
nemzetiségpolitikai intézkedéseket hozzanak, mindenekelőtt a magyar kisebbség érdekében. 

E rendelet alapján készült el a Vallás- és Közoktatási Minisztérium dokumentuma a 
nemzetiségi területeken bevezetendő három iskolatípusra vonatkozóan. Eszerint: 

az a típus, amelyben a magyar nyelvet kötelező tantárgyként, az összes többi tantár- 
gyat azonban a kisebbség nyelvén tanítják; 

a b típus olyan iskola, amelyben a reáltárgyakat a nemzetiségek anyanyelvén, mig a 
humán tárgyakat és a földrajzot magyar nyelven, a testnevelést, az éneket stb. két nyelven 
tanítják; 

a c típus, ahol a tanítási nyelv a magyar, a kisebbségi nyelvet csak kötelező tantárgy- 
ként tanítják. 

A három iskolatípus közül a szabad választás joga ott volt megadva, ahol a lakosság 
többségét a nemzetiségiek alkották. Ott pedig, ahol 40 kisebbségi tanköteles gyerek volt, 
a szülők vagy gyámjaik dönthették el, hogy melyik típust választják. 

A rendelet lehetőséget adott arra, hogy a legnagyobb kisebbség, a német nemzetiség 
létrehozza kulturális szervezetét. 1923 nyarán megalakult a Magyarországi Német Nép- 
művelődési Egyesület — hivatalos német nevén: Ungarlándisch Deutscher Volksbildungs- 
verein. Tényleges működését azonban - az alapszabály körüli vita miatt — csak egy évvel 
később, 1924 augusztusában kezdhette meg. Az egyesület létrejötte körüli huzavona jól 
jelzi a magyar nemzetiségi politika gyakorlati alkalmazásának ellentmondásait; végül is 
csak azért jöhetett létre, mert vállalta a magyar nacionalista célokért való fenntartás 
nélküli együttműködést, beleértve az erőszakkal történő revíziót is. 

Magyarországon ugyanis a rendszer fajvédő irányzata és a hozzájuk közelálló hivatali 
apparátus, az úgynevezett türelmetlenek nem nézték jó szemmel a Bethlen István nevéhez 
fűződő, az erőszakos asszimilációs és revíziós törekvéseket háttérbe szorító mérsékelt 
irányzatot. Bethlen — mint ezt több ízben is kifejtette — nem mondott le az integer 
Magvarország visszaállításának gondolatáról, de az időt nem tartotta még alkalmasnak 
erre. Úgy vélte, hogy méltányos nemzetiségi politikája megfelelő arra, hogy a szomszédos 
országok magyarsága számára jogokat követeljen, és valódi, olykor pedig felnagyított 
sérelmeiknek a Népszövetségben hangot adjon, illetve megakadályozza, hogy az , utódál- 
lamokban" élő magyarság beilleszkedjen az új nemzeti államkeretbe, és ezzel állandó 
támasza legyen a magyar revíziós terveknek. Tulajdonképpen ezt a célt szolgálta az 
1927-ben megalakult Magyar Revíziós Liga is, amely — bár a magyar etnikumú területek 
hivatalos támogatója mind az országon belül, mind külföldön; a Berlinben, Rómában, 
Párizsban és Londonban felállított titkárságán keresztül és idegen nyelvű kiadványai 
révén. 

A gyakorlat korántsem volt összhangban Bethlen mérsékelt nemzetiségpolitikai rende- 
leteivel. Ahogy Tilkovszky Lóránt egyik munkájában megállapítja: , a kormány minden 
nemzetiségpolitikai lépése, kezdeményezése ugyanis beleütközött a nemzetiségpolitikai 
türelmetlenség híveinek ellenállásába; a nemzetiségi rendeletek végrehajtása, a nemzetisé- 
geknek adott bizonyos engedmények érvényesítése többnyire súlyos csorbát szenvedett 
a megyei, járási, községi hatóságok szabotázsa, sőt ellentétes akciói folytán". A közvéle- 
mény magatartását is gyakran ez befolyásolta, esetenként a kormány hallgatólagos 
beleegyezésével; így a mérsékelt, óvatos nemzetiségpolitikai elvek főként a külföldnek 
szóló propagandát szolgálták. Ez a magyarázata annak is, hogy a legnagyobb nemzeti 
kisebbség, a német, tapasztalva a kormányzat erélytelenségét, nemegyszer a szomszéd 
országok német kisebbségeinek szervezeteitől s főleg sajtójától kért segítséget a rendele- 
tekben rögzített jogai érvényesítéséhez. Ez természetesen nem növelte a kormány tekinté- 
lyét külföldön, s alapot adott a szomszédos országoknak is ahhoz, hogy a labdát mintegy 
visszadobva, bírálják Bethlen nemzetiségi politikáját. Mégis — bár a nemzetiségi iskolák 
körében a c típusú forma dominált (a típusú iskolájuk lényegében csak a németeknek 
volt), Bethlen miniszterelnökségének végére az országban 53 szlovák, 53 délszláv és 11 
román nemzetiségi iskola működött. 

A trianoni békeszerződést a liberális polgári ellenzéki pártok és csoportok, továbbá 
a legális és illegális munkásmozgalom sem ismerték el. Egyúttal elutasították a rendszer 
által kezdeményezett vagy támogatott revíziós terveket, úgyszintén a hivatalos nemzeti- 
ségi politikának mind a türelmetlen, mind a mérsékelt irányzatát, amelyeknek közös célja 
nyiltan vagy burkoltan a revíziós célok szolgálata volt. A polgári liberálisok és a szociál- 
demokraták egyaránt a rendszer belső demokratizálódásában és az ennek során kibonta- 
kozó nemzetiségi politikában láttak egyedül olyan lehetőséget, amelynek alapján jogosan 
és sikerrel lehetne fellépni a szomszéd országok magyarságának kisebbségi jogai védel- 
mében. 

A Magyarországi Szociáldemokrata Párt, miközben bírálta a Bethlen-féle óvatos nemze- 
tiségi politika hibait — föleg a politikai jogok: a gyülekezési, a sajtó- és a szólásszabadság 
túlzott korlátait -, élesen fellépett e politika gyakorlati végrehajtásában tapasztalható 
súlyos hibák ellen is. Ugy látta, hogy Bethlen tulajdonképpen , kirakatpolitikát üz", mert 
az elv és a gyakorlat keresztezi egymást. Ezt a politikát nemcsak arra tartották képtelen- 
nek, hogy vonzerőt gyakoroljon az elszakadt nemzetiségekre, hanem arra is, hogy a 
kisebbségi sorsra jutott magyarok helyzetén - viszonossági alapon - ténylegesen enyhit- 
sen. A parlamentben a szociáldemokrata képviselők többször is kifejtették: a nemzetisé- 
gek számára az anyanyelv használata mellett biztosítani kell a kulturális és az önrendel- 
kezési jogokat Is. 

Az MSZDP ugyanakkor - szükre szabott lehetőségei között — igyekezett, elsősorban 
a munkásmozgalomban is a legnagyobb létszámú német nemzetiségnek önállóságot 
biztosítani a párton belül, hogy hatékonyabban küzdhessen jogaiért a , nagypolitiká- 
ban". A pártvezetőség újjászervezte az Országos Német Nemzetiségi Bizottságot, amely- 
nek hetenként megjelenő újságja ismét — mint 1918 előtt — a Volkstimme című lap lett. 
A húszas években ugyan megszűnt, de néhány évig még a Die Partei című havilap 
helvettesítette elődjét. A harmincas évek elejétől azonban már ezt sem tudták megjelen- 
tetni. 

Az Országos Német Nemzetiségi Bizottság a húszas években mintegy 100 német 
településsel tartott kapcsolatot, és 1922-ben e területek 4 szociáldemokrata képviselőjü- 
ket juttatták a parlamentbe. Később a viszonyok egyre nehezebbekké váltak: már nem 
voltak képviselői a parlamentben, és a nemzetiségi településekkel a kapcsolatok sem 
voltak elég szorosak. A szociáldemokrata pártnak nem volt önálló szlovák csoportja, de 
— föleg a Viharsarokban működő pártszervezeteiben — jelentős volt a szlovák párttagok 
száma. 

Az MSZDP nemcsak az országon belül, hanem a szomszéd országok pártjaival 
fenntartott kapcsolatai révén és a Szocialista Internacionálé keretei között is igyekezett 
a hazai nemzetiségek és a szomszéd országokba került magyar kisebbség politikai és 
szociális jogaiért, illetve követeléseiért szót emelni. Ezt megkönnyítette, hogy az ország- 
határon kívülre került magyarok közül sokan, akik korábban a hazai munkásmozgalom- 
ban tevékenykedtek, részt vettek a szomszédos országok szociáldemokrata mozgalmá- 
ban; mások viszont az ottani kommunista pártok megalapításában, majd munkájában 
játszottak fontos szerepet. 

A Kommunisták Magyarországi Pártja, amely 1919-et követően igen súlyos vérveszte- 
séget szenvedett, és csak szigorú illegális körülmények között kezdhette meg működését, 
ugyanúgy elutasította a trianoni békeszerződést, mint a Kommunista Internacionáló az 
egész — imperialista érdekeket szolgáló — versailles-i békerendszert. Egyidejűleg fellépett 
az uralkodó osztályok nacionalista, soviniszta és a nemzetiségek tényleges érdekeit 
valójában figyelmen kívül hagyó reviziós törekvései és propagandája ellen. 

A KMP azonban - hasonlóan a Kominternhez - nem munkált ki önálló politikai 
álláspontot a nemzetiségi kérdésben. A húszas években ugyanis a mozgalomban az a 
felfogás érvényesült, hogy a nemzeti és a nemzetiségi kérdés csak a proletárforradalom 
keretében oldható meg. A párt időről időre állást foglalt ugyan a nemzetiségek önrendel- 
kezési és elszakadási joga mellett, de ezt az adott körülmények között az érintett kommu- 
nista pártok inkább csak elvi, mintsem gyakorlati lehetőségnek tartották. Elsősorban 
országaik nemzetiségei politikai jogaiért, sérelmeik orvoslásáért szálltak síkra, valamint 
azért, hogy minél nagyobb számban harcolhassanak mozgalmuk keretei között. 

Magyar vonatkozásban különös jelentősége volt annak, hogy az emigrációba kénysze- 
rült, illetve az elcsatolt területeken élő magyar kommunisták jelentős szerepet vállaltak 
a csehszlovák, a román és részben a jugoszláv kommunista párt létrehozásában. Így 
nemcsak a magyar nemzetiségek problémáinak megoldásában, demokratikus mozgal- 
maik felkarolásában, szervezeteik létrehozásában, az ott időközben létrejött magyar 

nacionalista, az ellenforradalmi rendszert támogató pártok és szervezetek tevékenységé- 
nek leleplezésében vettek részt, hanem szerepet vállaltak az anyaországi kommunista 
mozgalom támogatásában is. 

Igaz L. Nagy Zsuzsának az a megállapítása, hogy a baloldal törekvése a nemzetiségi 
és a területi problémák megoldására , nem számíthatott olyan széles és mély hatásra, 
mint amilyen a kormányzat" revíziós politikája volt. Ám mégis méltányolni kell és lehet 
a baloldal erőfeszítéseit. Mindenekelőtt azért (amiről még később is lesz szó), mert ezek 
nemcsak Magyarországon hatottak, hanem kölcsönhatásban is voltak a szomszéd orszá- 
gok hasonló progresszív mozgalmaival és fékezték — bár messze nem a szükséges mérték- 
ben - a nacionalista ellentétek szításának hatását. A baloldal mindvégig a Duna-medence 
népeinek közös érdekeit, egymásrautaltságát, a kölcsönös együttműködés szükségességét 
hangsúlyozta. A progresszív irányzatok által megfogalmazott elvek nyújtottak olyan 
alternatívát, amely lehetővé tette volna a közös út megtalálását abból a végzetes politiká- 
ból, amely a Duna menti népeket belesodorta a második világháborúba. 

A gazdasági világválság, amely mind Magyarországon, mind a szomszéd országokban 
különös erővel sújtotta a nemzetiségeket (elsősorban azok dolgozó tömegeit), ismét a 
sérelmek egész lavináját indította el. Ezt magyar részről a Népszövetségben igyekeztek 
is gazdagon kamatoztatni. A válságot követően Németországban Hitler hatalomra 
kerülése nemcsak a nemzetközi politikában, hanem a Duna-völgye országainak nemzeti- 
ségi magatartásában is új helyzetet teremtett. Magyarországon Gömbös Gyula kormány- 
zata idején Bethlen burkolt revíziós törekvéseit és óvatos nemzetiségi politikáját a területi 
revízió nyilt, kormányszintre emelt követelése, a türelmetleneket támogató, rájuk építő 
agresszív nemzetiségi politika váltotta fel. 

A Gömbös-kormány, majd az őt követő kormányok idején mindazt a sérelmet, ami 
a trianoni békeszerződést követően a magyarságot érte, az ellenforradalmi rendszer a 
korábbinál is radikálisabban igyekezett - nem sikertelenül — saját céljaira felhasználni. 
A , Csonka Magyarország nem ország, egész Magyarország Mennyország" nacionalista 
jelszavával félrevezetett, megszédített tömegek -— a válság súlyos szociális bajai alatt 
roskadozva - még inkább áldozatává váltak a soviniszta uszításnak. 

A náci hatalomátvételt, majd 1934 nyarán az Ausztriában végrehajtott sikertelen 
puccskisérletet követően Magyarországon is megerősödött a német nemzetiségiek köré- 
ben a náci, úgynevezett volksdeutsch irányzat. Ez részben ellenhatása is volt a hazai 
németség jogait korábban fokozatosan megnyirbáló intézkedéseknek. A volksdeutsch 
irányzatának ellensúlyozására növelték a német nemzetiség kulturális lehetőségeit, s a 
kormány i is — kevés sikerrel — megkísérelte , rendezni" a náci Németország és a hazai 
németség kapcsolatát. Éppen a német nemzetiség igényeinek növekedése késztette a 
magyar kormányszerveket arra, hogy változtassanak az 1923-as rendeleten, amely a 
nemzetiségi iskolák — mint már említettük - három típusát alakította ugyan ki, de ami 
a gyakorlatban a c típus meghonosodását eredményezte (azét az iskoláét, amely a 
nemzetiségi anyanyelvet csak kötelező tárgyként írta elő). 

Az 1936-ban napvilágot látott új rendelet egységesen a vegyes tannyelvű népoktatás 
fokozatos bevezetéséről döntött, és nagyobb lehetőséget biztosított a nemzetiségek kultu- 
rális szervezeteinek is. A Volksbildungverein szervezettel szemben -— amelyet e változtatás 
kielégített — a volksdeutschok a tiszta német anyanyelvi oktatás bevezetését követelték 
a németek lakta területeken. Ennek az lett az eredménye, hogy egyfelől itthon és a nácik 
részéről is nőtt a nyomás a német nemzetiségűek külön jogainak elismerésére, másfelől 
a magyar közigazgatási szervek részéről — a volksdeutschok ellenében -, ahol csak 
lehetett, akadályozták a kétnyelvű oktatás bevezetését. Egyébként a volksdeutsch irány- 
zat, amely éppen a területi revízió reményének feléledése következtében elérte, hogy 

1938-ban Magyarországon is megalakulhatott a Volksbund, mindvégig azon munkálko- 
dott - egyre nagyobb sikerrel -, hogy a felette gyakorolt magyar állami ellenőrzést 
névlegessé, a náci befolyást teljessé tegye a német , népcsoport" világnézetében és politi- 
kai irányításában. j 3 

A náci Németország jóvoltából és részben a nyugati hatalmak hallgatólagos tudomá- 
sulvételével bekövetkezett területi revízió Magyarországot ismét soknemzetiségű állam- 
má tette. 1938 novemberében volt az első bécsi döntés, amely magyarlakta csehszlovák 
területeket csatolt vissza. 1939. március végén Kárpátalja, az 1940. augusztusi második 
bécsi döntés révén Észak-Erdély, majd 1941 áprilisában a jugoszláviai események nyo- 
mán Bácska is Magyarország része lett. Az átcsatolások nyomán az ország területe 
majdnem megduplázódott; közel 172 ezer km? lett. A lakosság a korábbi 9,3 millióról 
közel 14,7 millióra növekedett. Az újonnan Magyarországhoz került népességből 2,7 
millió volt a magyar anyanyelvű, így számuk elérte a 11,3 milliót. A románok száma 
meghaladta az 1 milliót, az ukránoké a félmilliót, a szzovákoké a másfél százezret (az 
országban élőkkel együtt számuk megközelítette a 300 ezret), a délszlávoké több mint 300 
ezer volt, a német nemzetiség létszáma pedig az országban élő és az újonnan idekerültekkel 
együtt 720 ezer körül mozgott. A megnagyobbodott ország lakosságának tehát 22 és fel 
százaléka, azaz 3,3 millió honpolgár nem magyar anyanyelvű volt. 

Az egymást követő átcsatolások után szinte megismétlődtek, esetenként még fel is erő- 
södtek azok a retorziók a nemzetiségekkel szemben, amelyeket a magyarok éltek át az 
1918-as , összeomlás" és a trianoni békeszerződés után. A bevonuló magyar hadsereg és az 
őket követő hivatali apparátus a polgári közigazgatás helyreállításáig és még azután is a 
nemzetiségekkel szemben gyakran alkalmazott megtorló intézkedéseket. A nemzetiségi 
tisztviselőket, tanítókat stb. elzavarták; revízió alá vették a kereskedői és iparengedélye- 
ket, korlátozták az iskolai oktatást, a kulturális intézmények működését. A Felvidéken és 
Kárpátalján — miközben közel 10 ezren menekültek szlovák és lengyel területekre — a 
háború kitörése után a magyar hatóságok majd 20 ezer, elsősorban zsidószármazású em- 
bert , raktak" át a határon, akiknek nagy része később Ukrajnában elpusztult. 

Arányaiban ennél is jóval nagyobb volt az Erdélyből elüldözöttek száma. Észak- 
Erdélyből mintegy 200 ezer román — zömében tisztviselő - menekült Romániába, ugyan- 
akkor 60 ezer dél-erdélyi magyar kényszerült lakóhelyét elhagyni. A románok , marha- 
kocsikba préselve, a legembertelenebb módon, hegyére-hátára zsúfoltan, kiéheztetve, 
szomjúságtól cserepes ajakkal érkeztek át a határon Aradnál" - idézi könyvében Csatári 
Dániel az egyik újságíró szemtanút. , Házukat, igásállatukat, földjüket, szerszámaikat 
hagyták oda egyik óráról a másikra, amikor megjelent értük a csendőr. Amikor én 
beszéltem velük, még nem lángolt a gyűlöletük a magyarra, kábultak voltak az esemé- 
nyektől. Az asszonyok csecsemőjükkel a karjukon a fagyos földön ültek és jajgatva 
hívták az istent, segítse őket mérhetetlen bánatukban, bajukban." Semmivel sem volt 
azonban jobb a határon átdobott magyarok sorsa sem. 450 Dél-Erdélyből érkezett 
tanító, tanár amagyar kormányhoz intézett memorandumában azon kesergett: nem elég. 
hogy mindenüket ott kellett hagyniok, még a magyar közigazgatási szervek is lelketlenül 
bántak velük. A 450 menekült tanárból 1941 nyaráig csupán tizenkettőt helyeztek 
állásba, azokat is falura. , Mi lerongyolódva, megalázottan, elkínzottan, kétségbeesetten, 
. a számkivetettek érzésével élünk"; , Elnünk nem, csak meghalnunk lehet" — írták végső 
elkeseredésükben. 

A visszacsatolt felvidéki és kárpátaljai területen nemcsak a nemzetiségek, hanem az 
országhoz került magyar lakosság is elégedetlen, csalódott volt. Életkörülményeik nehe- 
zebbé váltak. Rá kellett döbbenniük, hogy nem egyszerűen átmeneti nehézségekről van 
szó, hanem olyan alapvető bajokról, amelyek a csehszlovák polgári demokratikus köz- 
társaság és a magyarországi ellenforradalmi rendszer közötti alapvető különbségben 
gyökereznek. A magyar kormány arra kényszerült, hogy határozott és fenyegető intézke- 
déseket hozzon, ellenpropagandát folytasson a magyarok körében is egyre inkább fel- 

gyüűlemlő ellenérzésekkel szemben. , Tiltakozni kell a legnagyobb eréllyel az ellen, hogy 
a csehszlovák impérium alatti helyzettel szemben hátrányosan emlegessék az anyaország 
viszonyait — hangoztatta a felsőház egyik tagja -—. A csonkamagyarországi viszonyok 
lekicsinylése, szapulása az ország érdekei ellen való, s Magyarország j jó hírnevét és hitelét 
rontja. Ez vétek az állam ellen és vétek a nemzet ellen" — mondotta. Propagandával 
azonban nem lehetett változtatni a valóságon, azokon a tényeken, amiket nemcsak a 
nemzetiségeknek, hanem ,, a hazakerült" magyaroknak is minden területen tapasztalniok 
kellett. Joggal hangzott el gyakorta az a panasz a Felvidéken, hogy , miféle édesanya az, 
amely hazatért gyermekének kisebb darab kenyeret szel, mint állítólagos mostohája?" . 

Így váltak eszközzé a magyar és a szomszéd országok lakói az őket egymás ellen 
kijátszó német fasizmus kezében. 


9... 


Az átcsatolás után különösen súlyos helyzetet teremtett a földreform revíziója. Ez 
ugyanis nem azt jelentette, hogy a húszas években a romániai magyar nagybirtokosok 
felosztott földje a reform során annak idején kisemmizett magyar parasztok kezébe 
került volna. A föld nagy részét a magyar kormány visszaadta a volt nagybirtokosoknak. 
Bethlen István, az egyik érdekelt nagybirtokos hangsúlyozta: a visszakapott területeken 
, helyre kell állítani és életképessé kell tenni a magyar birtokos osztályt". A csehszlovákiai 
földreform revíziójáról pedig több jelentés megállapította, hogy a reform hatálytalanítá- 
sa szinte minden esetben a szlovákok rovására történt, , tulajdoni és haszonbérleti 
juttatásokban kizárólag magyarok részesültek". 

A Magyarországhoz átcsatolt területeken megindult egy felülről irányított erőteljes és 
erőszakos asszimiláció mind az iskolaügy, mind a kultúra területén. Ugyanez volt 
tapasztalható másfelől Szlovákiában és Romániában is. Mindennapos volt mind Észak-, 
mind Dél-Erdélyben a nemzeti érzület megsértése — olvasható a helyzet kivizsgálására 
alakult német bizottság jelentésében. Románok és magyarok százait fosztották meg 
állampolgárságuktól, vagy utalták őket kényszerlakhelyekre. Mindez erős ellenhatást 
váltott ki nemcsak a nemzetiségek, hanem az ott élő magyar lakosság körében is. Félő 
volt, hogy a , még idegen területen" élő magyarsággal szemben is állandósulnak a 
retorziók, ha a magyar katonaság és a közigazgatási szervek nem változtatnak álláspont- 
jukon. Ez a körülmény, valamint az, hogy a magyar uralkodó osztályok egy része 
véglegesnek tartotta a Hitler , kegyeiből" megszerzett területek sorsát, sőt újabb területek 
megszerzésében is reménykedett, oda vezetett, hogy kezdték belátni a nemzetiségekkel 
való bánásmód veszélyeit. 

A mérsékelt irányzat úgy vélte, hogy a nemzetiségek jogait semmibe vevő politika 
következtében az országhoz került nemzetiségek nem fogják , otthon" érezni magukat, 
sőt — a jövőt illetően — a kialakult helyzet lehetetlenné teszi, hogy a nagyhatalmak 
támogatólag vegyenek tudomást a Duna-medencében történt változásokról. Ezért Teleki 
Pál miniszterelnök jelentős erőfeszítéseket tett arra, hogy gátat vessen a nemzetiségeket 
súlyosan sértő, Magyarországtól őket elriasztó türelmetlen nemzetiségi politikának. 
Megpróbálta - ha nem is a maga teljességében — a gyakorlatban 1s érvényesíteni az Ő, 
meg Bethlen István által is pártfogolt és még a húszas években kimunkált , Uj Hungária" 
címen napvilágot látott nemzetiségi politikát. Ez a program egy föderatív Nagy-Magyar- 
ország helyreállításának koncepcióját tartalmazta, amelyben a különböző nemzetiségek 
az autonómia különböző formáival rendelkeznének, beleértve a területi autonómiát is. 
A terv Szlovákiának, Kárpátaljának és Erdélynek - teljes visszatérésük esetén — területi 
önkormányzatot helyezett kilátásba. 

A Teleki-Bethlen-csoport most, 1939-ben ismét visszatért ehhez az elgondoláshoz. 
Mivel ekkor egyedül Kárpátalja volt olyan terület, ahol nagy többségben nem magyar 
lakosság élt, felvetették, majd kidolgoztatták Kárpátalja autonómiájának tervét. Az 

uralkodó körök e csoportja igyekezett mérsékelni a felvidéki területek nemzetiségeivel, 
sőt az ott élő magyarsággal szembeni visszaéléseket (az anyaországból érkező tisztviselők 
harácsolása és magatartása egyébként a magyarokat is sújtotta) - ugyanez állt Eszak- 
Erdélyre is. Telekiék a Felvidéken országgyűlési választásokat is terveztek. Látva azon- 
ban. hogy a szélsőjobboldal befolyása igen erős, és a baloldaltól is tartva, végül ettől 
elálltak és helyette — választás nélkül -— behívtak a parlamentbe Teleki-kormányhoz hű 
képviselőket. Ugyanez történt Eszak-Erdélyben is, ahol 63 képviselőről volt szó, közülük 
12 kepviselő román lett volna, ám ezek behiívására — a magyar-román államközi viszony 
kiéleződése miatt — nem került sor. A behívás módszerét alkalmazták a Bácskában is. 

A Kárpátalja autonómiájára vonatkozó törvénytervezet benyújtását végül is az akadá- 
lyozta meg, hogy 1940 nyarán a nyilasok - a fasiszta népcsoportelv alapján — ugyancsak 
törvényjavaslatot nyújtottak be a parlamenthez. Ez a javaslat a magyarokat Is a német, 
szlovák, rutén, román mellett egy népcsoportnak tekintette, s ezzel az országot politikai- 
lag népcsoportok szerint szétszabdalta volna. Ennek hátterében nyilvánvalóan a német 
fasiszták álltak. Miután — a második bécsi döntést követően — a hazai németség lényegé- 
ben megkapta a népcsoportelv alapján a szervezkedés jogát (a Volksbund), a nyilasok 
akciója csúfos kudarcot vallott. Egyidejüleg azonban Teleki tervezete is lekerült a 
napirendről. [gy lényegében csak a német nemzetiség jutott különleges jogokhoz, miköz- 
ben a németeknek a magyar hazához hű része mind gyakoribb zaklatásoknak lett kitéve. 
A Volksbund ez időtől kezdve , állam lett az államban", és mint más országokban is, a 
náci Németország ötödik hadoszlopának szerepét töltötte be. 

Teleki erőfeszítései ellenére a többi nemzetiség helyzete is alig javult, sérelmeik nem 
mérséklődtek. 1941 februárjában -— ugyan elérte, hogy éppen a soknemzetiségűvé vált 
ország helyzetét figyelembe véve - az iskolapolitikában visszatértek az 1923-as rendelet- 
hez, és így az adott helység szülői közösségének döntésén múlt, hogy a három iskolatípus 
közül melyiket választják. Az anyanyelvi oktatás nyújtotta ezen előnyöket azonban 
szinte hatálytalanította a gyakorlaban az a tény, hogy ismét előtérbe került a szomszéd 
országok , elnemzetlenítő" hatásával szemben a , magyar hazafias szellemben" való 
nevelés elsödleges követelménye. 

Magyarországnak a Szovjetunió elleni hadba lépése teljesen háttérbe szorította a 
mérsékeltek úgynevezett türelmi és a jövőt is számba vevő nemzetiségi politikáját. 
A Bácska és Muraköz Magyarországhoz kerülése után e területeken a katonai közigaz- 
gatás az ott élő nemzetiségekkel szemben a végsőkig fokozta - részben a kibontakozó 
szerb ellenállás és partizánharc miatt — az ellentéteket. Ennek a politikának volt mintegy 
a mélypontja az 1942. januári hírhedt bácskai vérengzés, amelynek során a magyar 
csendőrök és katonák közösen közel hatezer szerb nemzetiségű embert gyilkoltak halom- 
ra, majd egy részüket, léket verve a befagyott Dunán, leúsztatták a folyón. A kormány 
által elrendelt, a valóságot erősen szépítő adatok szerint is a legyilkoltak száma három 
és félezer, köztük mintegy 500 magatehetetlen öreg és gyermek volt. 

Az újvidéki vérengzés végleg megpecsételte a rendszer nemzetiségi politikáját. De 
nemcsak itt, hanem - a németség kivételével — más nemzetiséglakta területeken is az 
adminisztratív intézkedések egész sorát léptették életbe. Jól tükrözi a nemzetiségellenes 
kormánytisztviselők álláspontját a brassói magyar konzul levele, amelyben kifejti, hogy 
nem ért egyet a kölcsönös jóindulatot sugallók felfogásával. , A való helyzet az, hogy 
Dél-Erdély magyarságát csak a legerélyesebb retorziók alkalmazásával lehet megmenteni 
- írja -—. Ha a román kormány látja, hogy az utolsó dél-erdélyi magyar kiüldözésével 
egyidejűleg az utolsó észak-erdélyi román kénytelen elhagyni Magyarországot, akkor 
esetleg hajlandó lesz a magyarok további tervszerű üldözésétől eltekinteni. Engedékeny 
magatartással ... modus vivendit találni nem sikerülhet" — így a konzul okfejtése. 

A retorziók tehát kölcsönösen folytatódtak. Ennek egyik következményeként nagy 
számban hívtak be különböző nemzetiségeket a 2. magyar hadseregbe. Különösen nagy 
volt számarányuk a fronton és a hátországban is a munkaszolgálatosok körében. Csupan 

a hadiiparban és az erdőkitermelésben 25 ezer észak-erdélyi román munkaszolgálatost 
foglalkoztattak. A velük való bánásmód lényegében azonos volt azzal, ahogyan a zsidó 
munkaszolgálatosokat kezelték. 

A sztálingrádi, majd az olaszországi események, a háborúban beállott döntő fordulat 
után a Kállay-kormány - hintapolitikájának megfelelően — változtatni kívánt a mind 
tűrhetetlenebbé vált nemzetiségi politikán is. Abból indult ki, hogy a rendszert fenntarta- 
ni és a megszerzett területeket megőrizni már csak a nácik oldaláról való fokozottabb 
leszakadással, a kormányt támogató erők nagyobb aktivitásának biztosításával, 
valamint a nemzetiségi sérelmek egy részének orvoslásával és bizonyos jogok megadásá- 
val lehet. Ezért 1943 tavaszán a román és a magyar kormány között közvetett tárgyalá- 
sok kezdődtek a román, illetve a magyar kisebbség sérelmeinek kölcsönös orvoslására. 
Ezek azonban nem vezettek eredményre. Kállay ily módon elhatározta, hogy az adott, 
sürgető helyzetben a kölcsönösség igénye nélkül tesz bizonyos lépéseket a nemzetiségek 
helyzetének megjavítására. 

Kállay mérsékelte az adminisztratív intézkedéseket, változtatott a nemzetiségellenes 
propagandán, a kormány tagjai, sőt a kormányfő is ellátogatott a nemzetiségi területek- 
re, találkozott a nemzetiségek képviselőivel. Bizonyítani kívánták ezzel, hogy Magyaror- 
szágon a nemzetiségek számára lehetőség nyílik jogaik biztosítására, azok gyakorlására. 
1943 őszén megindultak az előkészületek egy román, illetve rutén párt létrehozására. 
A Kállay-kormány bizonyos támogatása is segítette a németek körében az úgynevezett 
hűségmozgalom kifejlődését, amely a Volksbunddal szemben a magyar hazához való 
ragaszkodás mellett lépett fel. 

Kállay törekvései azonban — akárcsak egész hintapolitikája — egyrészt következetlenek 
voltak, másrészt java részük elsikkadt a helyi hatóságok ellenállása, sőt nemegyszer 
éppen ellentétes irányú akciói következtében. 

Az ország német megszállása után újból kiéleződtek a nemzetiségi problémák, a hazai 
németség pedig mindinkább a náci érdekek közvetlen kiszolgálója és kiszolgáltatottja 
lett. A német SS-be való korábbi önkéntes toborzás formáját felváltotta a kényszersoro- 
zás; ennek eredményeként 1944 nyarán mintegy 60-80 ezer hazai németet soroztak be 
az S5-be. Szálasi hatalomra kerülése után kormánya - elsősorban a Dunántúlon - a 
nemzetiségi kérdésben a nyilasok által vallott népcsoportelv megvalósítását tűzte napi- 
rendre. Az ország felszabadítása azonban ezt a tervet is keresztülhúzta. 


900... 


A harmincas évek második felétől a baloldalon is mindinkább felismerték a nemzetiségi 
probléma fontosságát. Amikor a revízió nyílt kormányprogrammá vált Gömbös idején, 
majd a későbbi években a baloldali pártok határozottabban foglaltak állást. A szociálde- 
mokrata párt - és a válság évei alatt létrejött Független Kisgazdapárt is — a harmincas 
évek közepén erőteljesen fellépett a hazai németség körében a náci befolyás hatására 
erősödő volksdeutsch irányzat, majd az 1938-ban megalakult Volksbund tevékenysége 
ellen. Egyúttal igyekeztek a hazai németség körében ébren tartani a hazafias érzelmeket, 
és síkra szállni a nemzetiségi sérelmek orvoslásáért. Ekkor - és a háború alatt is — az 
MSZDP befolyása azonban jelentős mértékben visszaesett, miközben a Volksbundé 
viharosan emelkedett, a párt az állandósult retorzió ellenére az Országos Német Bizott- 
ság tevékenysége révén továbbra is szervezte és aktív munkára serkentette a mozgalom 
soraiban megmaradt németeket. 

A szociáldemokrata párt a területi revízió kérdésében - amikor az ténylegesen napi- 
rendre került - nem tudott egyértelmű és világos álláspontot kialakítani. Fenntartva a 
,békés revízió" álláspontját, naivan abban bízott, hogy a Szocialista Munkásinternacio- 
nálé és a nyugati nagyhatalmak támogatásával — a német és az olasz fasiszták egyoldalu 
döntésével szemben - rendezhetik a területi kérdést. Ez a remény — mint ismeretes - nem 

vált valóra. Az első bécsi döntést követően a Független Kisgazdapárt általában, az 
MSZDP vezetősége és tagságának, a szervezett munkásságnak nagyobb része is az egész 
országot elárasztó nacionalizmus hatása alá került. Így az itt élő nemzeti kisebbség 
sorsa is kezdetben háttérbe szorult a szociáldemokrata politikában. A kisgazdapárt 
1941-ig lényegében a Teleki-féle nemzetiségi politika támogatója volt. Ez a politika csak 
fokozatosan, az ország hadba lépése s főként a háborúban beállott fordulat után válto- 
zott meg. 

Bajcsy-Zsilinszky Endre - a kisgazdapárt egyik vezetője — volt az, aki már 1940-ben, 
éppen amikor az ún. népcsoportelv terítékre került, követelte a nemzetiségek jogainak 
elismerését, és síkraszállt a nemzetiségek önkormányzatának alkotmányos biztosításáért. 
Ő volt az, aki a szociáldemokraták által is támogatva, fellépett a nemzetiségek védelmé- 
ben a , törlesztés szellemének eluralgása" ellen. Bajcsy-Zsilinszky — mint ismert — rendkí- 
vül éles formában tiltakozott a bácskai szerb lakossággal szemben alkalmazott tömegmé- 
szárlás ellen; a parlamentben és a kormányhoz intézett memorandumokban követelte az 
eseményekért felelős magas rangú tisztek felelősségre vonását. , Ha történtek a (csehszlo- 
vák, román) jugoszláv uralom alatt politikai és közigazgatási, művelődési vagy igazság- 
szolgáltatási sérelmek a magyarság ellen - írta egyik memorandumában -, ez semmikép- 
pen sem lehet jogcím vagy ürügy arra, hogy mi magyarok ugyanezeket a módszereket 
alkalmazzuk vagy éppen megtetézni kívánjuk." Jogosan figyelmeztetett arra is, hogy a 
nálunk történt megtorlások a szomszéd országokban még keményebb , visszatorlásokat" 
válthatnak és váltanak ki. 1943 nyarán a szociáldemokraták és a kommunisták támoga- 
tásával pártja nevében benyújtott emlékezetes memoranduma ugyancsak figyelmeztetett 
arra, hogy Magyarországon a megoldatlan nemzetiségi kérdés, a kormány e területen 
tett, eredményekre alig vezető kísérletei, a változatlanul uralkodó magyar sovinizmus 
felmérhetetlen károkat okozhat a háború utáni , végelszámolásnál". 

A szociáldemokrata párt a területi kérdésben változatlanul a tárgyalásos megoldást 
vallotta, s a nemzetiségek jogainak kiterjesztését és tiszteletben tartását szorgalmazta. 
A területátcsatolások után a mozgalom kiterjesztésével és a nemzetiségi sérelmek orvos- 
lásának szorgalmazásával igyekezett a súlyos helyzeten javítani. A megváltozott helyzet- 
hez alkalmazkodva a háború alatt — a párt saját szervezeti keretein belül — létrehozta az 
Országos Nemzetiségi Bizottságot és, főleg az átcsatolt területek szociáldemokrata szer- 
vezeteinek erőfeszítései nyomán, a működő német bizottság mellett kísérletek történtek 
elsősorban a román nemzetiségi bizottság megalakítására is. 

A háború alatt -— az antifasiszta és Hitler-ellenes összefogás kibontakozása során - a 
szociáldemokraták álláspontját is tükrözte Jordáky Lajosnak, az SZDP kolozsvári szer- 
vezete egyik, kommunistákkal szimpatizáló vezetőjének a Népszavában kifejtett állás- 
pontja: , Felvidék, Erdély és Délvidék velünk együtt élő nemzetiségeket hozott haza. 
Történelmi sors az együttélésünk. Lehet-e nagyobb feladata a magyar népi rétegeknek 
felszabadulásuk mellett, mint a nemzetiségi kérdés késedelem nélküli megoldása." 

A párt 1943-ban kidolgozott programtervezetében , teljes állampolgársági egyenlősé- 
get" követelt az itt élő nemzetiségeknek. A Duna-medencében élő népek , békés együtt- 
élését" pedig , államszövetségi alapon" látta megoldhatónak. Nem véletlen, hogy a párt 
propagandájában - különösen 1943-ban - nagy szerepet kapott Kossuth Duna-konföde- 
rációs tervének elemzése. 1943 őszén, 1944 tavaszán - a kibontakozást keresve — Kolozs- 
várott a kisgazdapárttal közösen, majd a Nagyváradon tartott nagygyűlésen a nagy 
országos politikai problémák között a nemzetiségi kérdés demokratikus megoldását 
döntő feladatnak minősítették. Ettől remélték, hogy a háború utáni , átrendeződésnél" 
a demokratikus útra lépő ország javára a területi kérdésben is méltányosan döntenek. 

A Kommunisták Magyarországi Pártja a harmincas évek közepén fokozatosan feladta 
azt a stratégiai elképzelését, hogy a térség nemzeti és nemzetiségi problémái csakis a 
szocialista forradalom keretei között fognak megoldódni. Miközben változatlanul val- 
lotta, hogy Trianon igazságtalan, imperialista béke volt, elutasította azt, hogy ennek 

fordítottjaként, Hitler érdekei szerint, Hitler kegyeiből rendeződjenek a területi problé- 
mák. A nemzeti sérelmekkel visszaélő és azokkal nagy tömegeket maguk mögé állító 
fasiszta propaganda ellensúlyozására a kommunisták is — az internacionalizmus hangsú- 
lyozása mellett — a korábbinál nagyobb gondot fordítottak a nemzeti és nemzetiségi . 
kérdésekre. 

A Duna-medence területi és nemzetiségi problémáinak erőszakos megoldása helyett 
a KMP is a népek önrendelkezési jogát figyelembe vevő tárgyalás útját szorgalmazta. 
Egyúttal hangsúlyozta: addig is mindent meg kell tenni azért, hogy a magyar kisebbség 
politikai, gazdasági és kulturális követeléseiért a szomszéd országok demokratikus erői, 
elsősorban a kommunisták is síkraszálljanak. Ez nem csupán óhaj volt, hanem egyre 
inkább realizálódott is. 

A válság éveiben Csehszlovákiában a kommunisták támogatásával létrejött a magyar 
nemzetiség ügyét felkaroló sarlómozgalom, majd a Magyar Fiatalok Szövetsége, Romá- 
niában pedig a Magyar Dolgozók Szövetsége, a MADOSZ. Ezek a szervezetek - az adott 
országok kommunista pártjainak támogatásával — nemcsak a magyar nemzetiség jogai- 
ért szálltak síkra, hanem felismerték a dunai népek egymásrautaltságát, és keresték is a 
kapcsolatot a demokratikus szervezetekkel. 1937. március 15-én a KMP kezdeményezé- 
sére létrejött Márciusi Front programja hasonló célokat fogalmazott meg. Leszögezte: 
kívánatosnak tartja , a Duna-völgyi népek számára az önrendelkezési jog tiszteletben 
tartását" és a nagyhatalmi befolyástól mentes , Duna-völgyi öncélúság és konföderáció 
gondolatának megvalósítását". A közös veszély felismerése, s ebben a megoldatlan 
nemzetiségi kérdés késztette e térség demokratikus erőit arra, hogy jobban figyeljenek 
egymásra, s közösen keressék a választ a nemzeti problémákra is. 

A KMP azt hirdette: a Hitler segítségével végrehajtott területi revízió nem a területi 
és a nemzeti problémák megoldását szolgálja, hanem felszítja a nemzeti és nemzetiségi 
gyűlölködést és viszálykodást. Miközben az átcsatolás pillanatától kezdve harcoltak az 
e területeken élő nemzetiségek jogaiért, a kommunisták gyors ütemben teremtették meg 
a kapcsolatot az itt működő kommunista szervezetekkel és vonták be őket a hazai 
pártmunkába. 

Az ellenforradalmi rendszer ezt tűzzel-vassal igyekezett megakadályozni. A magyar 
belügyi szervek által nyilvántartott kommunistákat és a velük rokonszenvező baloldalia- 
kat a területi átcsatolások után — elsősorban a volt csehszlovák területeken — lefogták 
és internálták. Mégis mind a Felvidéken, mind Eszak-Erdélyben sikerült a sorok rendezé- 
se és a kapcsolatok megteremtése a hazai mozgalommal. A reakció azonban ugyanúgy, 
mint a hazai kommunista mozgalmakat, az átcsatolt területekét is állandóan tizedelte. 
Számára mindennél nagyobb veszélyt jelentett a kommunista mozgalom megerősödése 
és a baloldali, illetve a balra tartó, haladó erők befolyásolása. Ezért is került újból és 
újból sor tömeges letartóztatásokra. 

1940 tavaszán a KMP-vel kapcsolatot teremtő és a mozgalomba bekapcsolódó felvidé- 
ki és kárpátaljai kommunisták közül közel 400-at tartóztattak le. 1941 nyarán hasonló 
sorsra jutottak az észak-erdélyi kommunisták is; itt a letartóztatottak száma elérte az 
1200 főt. Zömüket internálták, mintegy 300 személyt bebörtönöztek. Amikor 1943 
nyarára e területeken ismét rendeződtek a kommunisták sorai, újra több száz embert 
fogott le a magyar elhárítás. S ez megismétlődött az ország német megszállása után. 

Mindezek ellenére a KMP Központi Bizottságának nemcsak szervezeti kapcsolatot 
sikerült teremtenie az átcsatolt területek kommunistáival, hanem be tudta vonni őket a 
függetlenségi mozgalomba i5s. A KMP ez időben programszerűen is állást foglalt a 
nemzetiségi kérdésben. 

A KMP Központi Bizottsága — a Komintern ajánlásával — nemcsak a nemzeti sérelmek 
jóvátételét követelte és az SZDP által is megfogalmazott nemzeti önrendelkezési jogot 
ismerte el, hanem állást foglalt abban is, hogy Kárpátalja és Erdély népei maguk 
döntsenek az állami hovatartozás kérdésében. A német nemzetiséget illetően követelése 

kettős volt. Egyrészt az, hogy meg kell szüntetni a németség kiváltságát, a Volksbundot; 
másrészt, hogy ki kell vonni őket a náci befolyás alól, és meg kell nyerni őket a fasizmus 
elleni közös harcnak. Ennek eredménye volt a Magyarországi Népi Németek Demokrati- 
kus Szabadságmozgalmának létrejötte a háború utolsó szakaszában. 

A kommunisták - a függetlenségi mozgalomba bevont erőkkel együtt — azt hangsú- 
lyozták é és azon munkálkodtak, hogy a nemzetiségek jogaik valóra váltása érdekében is 
együtt küzdjenek az ország demokratikus erőivel a nácik oldalán viselt háborúból való 
kiválásért és Magyarország demokratikus átalakulásáért. A KMP már az ország háború- 
ba lépése után, s főleg 1943-tól jelezte, hogy csak akkor lehet változtatni az igazságtalan 
trianoni béke területi döntésein, a nagyhatalmak csak akkor vehetik némileg figyelembe 
az etnikai határokat, ha az országban olyan nemzeti ellenállás bontakozik ki, amely 
képes lesz érdemben közreműködni abban, hogy Magyarország kiszakadjon a fasiszta 
tömbből, és egyben megteremtse a demokratikus átalakulás feltételeit is. 

Az 1944 májusában megalakult Magyar Front, bízva Horthy kormányzó és az őt 
támogató erők kiugrási sikerében és egy Trianonnál kedvezőbb területi megoldásban, 
1944. október 2-i programtervezetében a következőkben fogalmazta meg az új Népköz- 
társaság nemzetiségi politikáját: , A Népköztársaság az állam területén élő összes nemze- 
tiségeket gazdaságilag, politikailag és kulturálisan egyenjogúnak nyilvánítja. Biztosítja 
a nemzetiségeknek a közigazgatásban az állami élet minden területén való részvételét, 
egyenjogú és arányos képviseletüket a törvényhozásában és a végrehajtásban. Nemzeti- 
ségi iskolák, tanerők kiképzése, nemzetiségi társadalmi és kultúrintézmények ugyano- 
lyan elbírálásban és állami támogatásban részesülnek, mint a magyar nemzetiségieké." 

Az 1944. október 15-i kiugrási kísérlet sikertelensége, a magyar uralkodó osztályok 
háború alatti politikája, illetve a nemzetközi erőviszonyok háború utáni alakulása nem 
tette lehetővé a trianoni határok megváltoztatását. A felszabadulást követő első évek 
nem mindenben kedveztek a nemzetiségi kérdések demokratikus megoldásának. Az 
évszázados problémák, amelyeket a fasizmus, illetve a második világháború eseményei 
csak halmoztak, olyan mély sebeket ejtettek a nemzeteken, a nemzetiségeken, hogy azok 
begyógyítása — úgy tűnik - a nagy erőfeszítések ellenére is csak nagyobb távlatban 
valósítható meg maradéktalanul. 

A szbtcialista Magyarország, híven a háború előtt és alatt megfogalmazott elvekhez, 
biztosítja a hazánkban élő nemzetiségek jogait és azon fáradozik, hogy a nemzetiségek, 
határainkon innen és túl, a híd, az összekötő kapocs szerepét töltsék be a Duna menti 
szocialista országok népei között. 

KULTURÁLIS ÉLETÜNKBŐL 


Mai magyar grafika — egy új nemzedék körvonalai 


Hosszú időn át — a hatvanas évek közepé- 
től a hetvenes évek derekáig — a grafika 
volt a magyar művészet , bezzeg" gyereke. 
Ha a kritikusoknak nem tetszett a festé- 
szet, ha az állami mecénatúra elégedetlen 
volt a köztéri szobrászat teljesítményével, 
ha az országos seregszemlék unalomba ful- 
ladtak, akkor is volt kivétel: a grafika. 
Hogy kivétel volt-e valójában? Azt hi- 
szem - nem egészen. Túloztunk, és én ma- 
gam is éltem e sztereotípiával. Olyan hely- 
zetképet festettünk, hogy a piktúra és a 


szobrászat vergődik, miközben a grafika 


virágzik. Ezt a nézetet — utólag — korrigál- 
nunk kell, de nem alapvetően. Aligha vi- 
tatható, hogy - legalábbis a hatvanas évek 
második felében — nagyszerü teljesítményt 
nyújtott a magyar grafika Csohány Kálmán 
és Feledy Gyula, Kondor Béla és Gross Ar- 
nold, Kovács Tamás és Gyulai Líviusz nevé- 
vel jellemezhető aranycsapata. De azért ne 
feledjük: akadtak jelentős produkciók 
ugyanekkor a plasztikában is (Somogyi Jó- 
zseftől Vígh Tamáson át Schaár Erzsébetig) 
és a festészetben szintúgy (Bálint Endré- 
től Kokas Ignácig). Optikánk mégsem vé- 
letlenül torzított. A könyvkiadóknak - 
művészethez értő szerkesztőinek és vezető- 
inek — hála: a grafika, a festészettel és a 
szobrászattal szembesítve, egészséges lég- 
körben dolgozhatott. A közelmúlt magyar 
művészetének legjelentősebb alkotója 
Kondor Béla személyében egy grafikus 
volt. Jelentőségét nem utolsósorban az 
mutatja, hogy még az általa művelt műfaj- 
nak is kivételes helyzetet biztosított. 
Kondor Béla halálával (1972) új korszak 
kezdődött, mivel a halál, történetesen, le- 
zárt életmű végére tett pontot. Azaz Kon- 
dor távoztával egy fejlődési folyamat is 
lezárult. Hozzá hasonló formátumú egyé- 
niség a magyar művészetben azóta sem 
jelentkezett. Ami azonban jelentősebb: az 
egyetemes kultúrában is valami új kezdő- 
dött. Kondor, mint Németh Lajos megírta, 


nagyszabású kisérletet tett arra, hogy a 
művészetet, a klasszikus örökség szellemé- 
ben, ismét totális világképpé tágítsa. Ez a 
próbálkozás már az ő életében, a részprob- 
lémákat feszegető avantgarde kísérletek 
közepette is heroikusnak tűnt. A hetvenes 
évektől azonban még a korábbinál is par- 
ciálisabb és ezoterikusabb irányzatok lép- 
tek szinre. Ezt az időszakot, az elmúlt más- 
fél évtizedet mutatjuk be. Ami alább kö- 
vetkezik, az nem elemző művészettörténeti 
feldolgozás, csupán összegzése és számba- 
vétele azoknak a fontosabb eszmetörténeti 
jelenségeknek, amelyek azóta a magyar 
grafikában jelentkeztek. 

Mindenekelőtt a közeg változását kell je- 
leznünk. A hetvenes évek első felében je- 
lentős átalakulás ment végbe a kulturális 
élet minden területén. Decentralizálódott 
és szakemberekkel töltődött fel a mecéna- 
túra, az ízlés szerencsés módon rétegező- 
dött, az esztétikai előítéletek oldódtak. 
A fordulat különösen akkor feltűnő, ha 
szembesítjük a régi és a mai helyzetet. 
Kondorra még bélyegként sütötték az eg- 
zisztencializmus (nem is igaz) vádját, nap- 
jaink grafikusai minden következmény 
nélkül meríthetnek a kortársi művészet 
legfrissebb áramlataiból. 

Ki vitathatná, hogy a stílusszabadság, 
amely a kulturális politika elveiből szerve- 
sen következik, sok keserűségtől menti és 
egészséges szellemi kultúrával ajándékozza 
meg a művészeket. De van ennek, az oly- 
kor liberalizmusra váltó szabadságnak 
árnyoldala 15. Kicsi az ellenállás. Nem kész- 
teti próbára a fiatalokat. Főiskolai útravaló- 
val és tehetséggel, kis ügyességgel és némi 
műveltséggel sikeres művész lehet bárkiből, 
aki figyel arra: mi történik a világban. 
Az üdvösséghez - ahhoz, hogy valakiből 
jelentős személyiség legyen — azonban az 
alkalmazkodás kevés. Ahhoz eredeti kon- 
cepcióra van szükség. Eredeti koncepció- 
val pedig ritkán találkozunk. 

Hogy a magyar grafikát szinte azonosí- 
tottuk Kondorral, az a halála után derült 
ki. Hiszen legjobb nemzedéktársai — Cso- 
hány Kálmán, Rékassy Csaba, Feledy Gyu- 
la, Gross Arnold és mások - továbbra 
is szorgalmasan dolgoztak, rendszeresen 


kiállítottak. Mégis sokan érezték úgy: vé- . 


get ért egy dicső korszak. Ennek az érzés- 
nek nem utolsósorban az volt az oka, hogy 
a szakma jó pár évig szinte megmerevedett. 
Kondor pályatársai következetesek ma- 
radtak önmagukhoz. Egyikük sem válto- 
zott. Csohány, 1980-ban bekövetkezett ha- 
láláig, balladás rajzoló, a népmesék költői 
ihletésű illusztrátora maradt. Gross játé- 
kos infantilizmusát a végletekig fokozta. 
Rékassy a mesterség bűvöletében a cizel- 
lőrség erényét klasszikus jelképrendszerrel 
ötvözte. Feledy Gyula tisztult ugyan: szin- 
te telehímzett felületeit az elmúlt években 
vonalrajzok váltották fel, ettől azonban 
művészetének eredendő programja nem 
módosult; az emberi dráma most már 
mind konkrétabb megnyilvánulásai foglal- 
koztatják. Würtz Adámnál épp ellenkező 
előjelű stiláris folyamat játszódott le: festői 
elemekkel gazdagodott fantasztikus alap- 
karakterét hűségesen őrző művészete. 

Mint tudjuk, a magyar grafika nem 
Kondorral kezdődött. Ám az idősebb 
nemzedék munkásságában sem követke- 
zett be irányváltozás. Reich Károly mind- 
máig a sugárzó, tökéletes szépség igézeté- 
ben dolgozik, Kass János a puritán vonal- 
geometria szerelmese; a szakma áttekinté- 
sekor inkább csak hiányuk tűnik fel, jelen- 
létük az elmúlt években alig érzékelhető. 
Illusztrátori tevékenységük visszaszorult, 
az országos seregszemléken ritkán vesznek 
részt, egyéni tárlatokkal nem jelentkeznek. 
Anélkül, hogy valamiféle névsorolvasást 
tartanék, megemlítem még az expresszív 
Kunt Ernőt és az ornamentikás Ágotha 
Margitot - egyrészt a nemzedék erejének 
érzékeltetésére, másrészt annak jelzésére, 
hogy jelentős életművel rendelkező egyéni- 
ségek sora mutatott példát a pályakezdő 
ifjú grafikusoknak. 

Csak példamutatásról lehetett szó. Kon- 
dor nem toborzott iskolát, a főiskolai mes- 
terek -— Ek Sándor és Koffán Károly — alig- 
hanem legjelentősebb adománya pedig az 


önállóságra nevelés volt. A festészet csak 
úgy ontja az epigonokat: a Domanovsz- 
ky-, majd a Kokas-, végül a Sváby-követő- 
ket. Hasonló helyzet nem állt elő a grafiká- 
ban. A másfél évtizeddel ezelőtt induló fia- 
talok - Szabados Árpád, Szemethy Imre, 
Banga Ferenc, Somogyi Győző és a többiek 
-— senkinek sem kerültek a hatása alá. Szin- 
te öntörvényű művészként kezdték pályá- 
jukat; azonnal fel is figyelt rájuk a közön- 
ség. Korábbi eredetű ugyan, de ebben az 
időben rögződik - nem alaptalanul — a 
grafika kivételesnek minősítése. 

A helyzet is indokolja a megkülönbözte- 
tést. Miközben Kondor új fejezetet nyitott 
a grafikában, az avantgarde iránti felfoko- 
zott érdeklődés a hetvenes évek elején a 
fiatal nemzedéket a festészetben és a plasz- 
tikában főképp a konstruktivizmusból sar- 
jadt új áramlatok felé terelte. A geometri- 
kus absztrakciónak óriási tábora alakult 
ki, már csak azért is, mert olyan jelentős 
egyéniségeket mondhatott szellemi elődei- 
nek, mint Martyn Ferenc vagy Kassák La- 
jos. Részben Kondor szerepének, részben 
a grafika sajátos műfaji karakterének kö- 
szönhetően a neokonstruktivizmus ebben 
a művészeti ágban alig jutott szerephez. 
Hacsak nem vesszük grafikának Hencze 
Tamás, Keserű Ilona, Fajó János, Lantos 
Ferenc és társainak látványos-játékos Szi- 
tanyomatait, amelyekkel — vagy hozzájuk 
hasonlókkal — nagy számban találkozhat- 
tunk a nemzetközi grafikai seregszemlé- 
ken. (Ezek azonban nem annyira a magyar 
grafika elmúlt időszakának történetéhez 
tartoznak, inkább a festői tevékenység 
melléktermékeinek tekinthetők.) 

Egyvalaki kivétel azonban ezen a kivéte- 
les területen is: Maurer Dórának hívják. 
Indulásakor még hűséges a grafika hagyo- 
mányos formáihoz: szabályos rézkarcokat 
készít. Igaz, meglehetősen szabálytalan, 
már-már szürrealista képzeteket keltő 
alakzatokból állította össze fantasztikus, 
tájkép benyomását keltő, látványos kom- 
pozíciót. A hetvenes évek derekától azon- 
ban Maurer megváltozik. A legavantgar- 
dabb irányzatok hatása alá kerül, és olyan 
műveket készít, amelyek a happeninggel és 
a konceptuális művészettel tartanak ro- 
konságot. Objekteket csinál, fényképez és 


KULTURÁLIS ÉLETÜNKBŐL 93 


filmez. Hadd ne szóljak művészetének 
ezekről a grafikától műfajilag távol eső 
kísérleteiről, maradjunk csak grafikai lap- 
jainál, amelyekben a technika - a rézlemez 
- marad. Egyébként gyökeres stiláris áta- 
lakulásnak vagyunk tanúi — szemléletvál- 
tásnak. Maurer mértani alakzatokat jele- 
nít meg a felületen, ezeknek azonban nincs 
közük a konstruktivizmus dekorativizmu- 
sához. Akármilyen szabályos mértani áb- 
rákat - például négyzeteket — látunk is, 
folyamatok ábrázolása (mondjuk egy 
négyzet meghajtogatása és annak képi ha- 
tásmechanizmusa) kerül a művész vizsgá- 
lódásának középpontjába. Vagyis az ábrá- 
zoló-közlő művészetet vizuális alapkuta- 
tásnak nevezhető tevékenység váltja fel. 

Nem a széles közönségnek szánt, hanem 
a nyelvi kifejezőkészlet gazdagítása révén 
a szakma belső megújulását segítő mun- 
kálkodás kezdődik el nála. Ez a tevékeny- 
ség, tegyük máris hozzá, mind a mai napig 
tart; és olyan egyetemessé vált életművé- 
ben, hogy átcsapott a grafika műfajából. 
Maurer ma már nem is elsősorban grafi- 
kus, mint inkább festő vagy videoművész. 

A grafika konzervatív műfaj. Vagy 
ahogy talán meggyőzőbben hangzik: pub- 
likus közlési forma. A sokszorosításban, a 
többszörözés lehetőségében rejlik a lénye- 
ge; ez a technikai eljárás hívta életre, ez jelzi, 
ha bennfentes program eszközévé válik. 

A hetvenes évek elején színre lépő fiatal 
nemzedék ezért egyszerre vállalta fel a ge- 
nerációs küldetéstudattal járó újítás és a 
műfaji szerepből törvényszerűen adódó 
hagyományőrzés feladatát. Szabados Ár- 
pád, Szemethy Imre, Banga Ferenc, Sáros 
András Miklós és a többiek jelentkezésével 
nyilvánvaló nyitást érzékelhetett a közön- 
ség, de azzal is tisztában volt minden értő 
laikus és tisztességes szakember: művésze- 
tüknek közérdekű mondandója van. Meg- 
próbálom legalább körvonalazni őket. 


Szabados Árpád mítoszos képekkel kért 
bebocsátást; olyan lapokat mutatott be el- 
ső kiállításán, amelyeken az általa alkotott 
mesebeli lények népesítették be a világot. 
A nézőnek szinte nyomokból kellett re- 


konstruálni a történetet, például a szépség 
elvesztését, a hit válságát. A fiatal művészt 
maga a költőfejedelem, Nagy László üdvö- 
zölte, s ezzel Szabados - nem érdemtelenül 
— azonnal a szakma legjobbjai között tud- 
hatta magát. A pálya azonban még csak 
ezután kezdődött; azokkal a grafikákkal, 
ahol szinte szociografikus realizmussal tar- 
tott görbe tükröt egy ház lakói s vele kör- 
nyezetünk elé. Ezekben a miniatűr kvázi- 
portrékban a mai magyar valóság jellegze- 
tes alakjait jelenítette meg, egyszerre kriti- 
kával és szeretettel. Szabados útja ezt kö- 
vetően kanyart vett. Néhány éven át olyan 
fotóesszéket és plasztikákat készített, ami- 
lyenekről Maurer Dóra kapcsán már tet- 
tünk említést. Közben, mivel folyamato- 
san foglalkozott gyerekekkel, stílusa a gye- 
rekrajzok világához igazodott. Ez termé- 
szetes fejlemény volt, tehetjük hozzá, hi- 
szen Szabados már korábban is úgy raj- 
zolt, ahogy érzelmei diktálták; s bár min- 
den kritikára érdemes dolog megragadta 
figyelmét, tartózkodott az ítélethozataltól. 
Erősebb benne az emberek iránti szeretet, 
mint a hibák miatti kiközösítés kísérteties- 
veszedelmes szelleme. j 

Banga Ferenc, akire még nagyobb hatást 
gyakorolt a gyerekrajzok kegyetlen őszin- 
tesége és érzelmi tisztasága, valóságos ma- 
nóvilágot teremtett. Göcsörtösen keresgé- 
lő vonalakkal sárgarépaorrú, kíváncsi sze- 
mű, görbe lábú élőlényeket varázsolt a pa- 
pirosra. Velük azonban, mintha csak állat- 
meséket illusztrálna, valóságos élethelyze- 
teket jelenített meg. Vetélkedő drámát, 
csúfondáros pimaszkodást, kötekedő von- 
zalmat. 

Szemethy Imre még tovább merészke- 
dett a képzelet vidékén. Az ő indulását 
Joyce segítette; nagy művéhez, az Ulysses- 
hez készített illusztrációi ihlették lelemé- 
nyes fantáziáját, mert végül is Szemethy- 
nek magának kellett megteremtenie azokat 
a képi metaforákat, amelyekhez a regény- 
folyamból legfeljebb impulzusokat kapha- 
tott. Az igazsághoz tartozik, mondjuk el 
tehát: volt segítsége ehhez a nagy vállalko- 
záshoz. Bálint Endre, pontosabban az ő 
Vajdával, Korniss-sal közös szürrealista 
képmágiája jóvoltából nem akármilyen 
minta ösztönözte a pályakezdő grafikust 

programja valóra váltásában. Úgy is 
mondhatnám: megtalálta azt, ami az Ulys- 
sesben a magyar olvasó számára szóló üze- 
net. S ezt közvetítette nézőinek. Az emlé- 
kek kacskaringós indázását, a régi tárgyak 
lomha varázsát, az idő bágyadt mozgását, 
ami nemcsak nagy alapélménye sok közép- 
kelet-európai művésznek, hanem egyúttal 
e térségnek az életformára nagy hatást 
gyakorolt történelmi öröksége is. Ahhoz, 
hogy traumáin felülemelkedjen és ura le- 
gyen sorsának, tisztában kell lennie mind- 
ezen, embertársaival őt eltéphetetlen szá- 
lakkal összekötő tulajdonságaival. 

A múlt alighanem Somogyi Győző mun- 
kásságában kapta a legnagyobb hangsúlyt. 
A firkáló Szabadossal, a manócskázó Ban- 
gával, a fantáziáló Szemethyvel szemben ő 
kemény drámát vetít elénk rajzaiban: nyo- 
morult sorsokat, lélektipró eseményeket és 
szegény környezetet. Nem deheroizál; ép- 
penséggel hősök ezek az emberek. Magasz- 
tos emberi tartásuk mutatja meg: milyen 
óriási próbatétel elé állította őket az élet. 
Somogyi aprólékos részletezettséggel áb- 
rázolja alakjait, dokumentáris hűség hatja 
át jeleneteit, mégsem mondhatjuk művé- 
szetéről, hogy ez valamiféle naturalizmus 
volna. Mert e régi viskók meleget áraszta- 
nak, az öreg emberek megindítóak, a te- 
kintetek sugárzóak — azaz Somogyi torzító 
optikája egyúttal a művész rokonszenves 
állásfoglalását is érzékeltetni képes. 

Mint a vázlatos körkép is mutatja, te- 
hetséges fiatalok egész sora lépett a hetve- 
nes évek közepén Kondor és nemzedéke 
örökébe. Hiszen a fenti lista korántsem 
teljes; esetlegességet is tükröz a kiemelés. 
Olyan, nem kevésbé jelentős alkotókkal 
egészíthető ki a névsor, mint Sáros András 
Miklós, Swierkiewicz Róbert, Pincehelyi 
Sándor, Prutkay Péter, Almássy Aladár, 
akik szintén önálló egyéniségek. Minthogy 
azonban ezúttal csupán a legfontosabb 
tendenciák felvázolására vállalkozhatunk, 
azokat elemeztem részletesebben, akik a 
Kondor halála után támadt bizonytalan- 
ság-tanácstalanság eloszlatásában a kezde- 
ményező szerepet játszották. 

Szabados és társainak fellépésével 
ugyanis újabb átalakulás kezdődött. Míg a 
korábbi időszakra a nagy egyéniségek 


nyomták rá bélyegüket, most az egész gra- 

fika pezsgése lesz a jellemző. Ennek ered- 
ményeképpen a korábbiakhoz mérten is 
feltűnő technikai és stiláris bőség jellemzi 
ma a magyar grafikát. 

Szó volt már arról: miként váltott kép- 
zőművészetre Maurer Dóra és — átmeneti- 
leg — Szabados Árpád. Az utak azonban 
kétirányúak. Az elmúlt időszak egyik leg- 
jelentősebb fejleménye ezért, hogy számos 
par excellence festő is kiemelkedő grafikai 
tevékenységet fejtett ki. Újházi Péter Sza- 
bados gyerekfirkálásaihoz hasonlítható 
kalligrafikus montázstechnikával él; Váli 


" Dezső sejtelmes vonalrajzaival Vajda La- 


jos finom líráját folytatja; Kárpáti Tamás 
drámaian sejtelmes kompozíciókban szol- 
gál erkölcsi példázatokkal. De még szob- 
rászként is nem egy remek rajzoló akad: 
Farkas Ádám, Várnagy Ildikó vagy Szabó 
Tamás kívánkozik említésre. 

Festészet és grafika kapcsolatának szo- 
rosabbá válását az olyan életművek szem- 
léltetik, amelyekben grafika és festmény 
szinte nem is különböztethető meg egymás- 
tól. Fotón bizonyosan nem; a valóságban 
is csak úgy, hogy a festmény vászon és 
olajfesték, a grafika viszont papíron akva- 
rell vagy toll. A kompozíció és a mondan- 
dó azonban egy és ugyanaz. Ef Zámbó 
István, Wahorn András képviseli legbravú- 
rosabban ezt a kétlaki magatartást. A gye- 
rekrajzok játékos és spontán világa ibleti 
művészetüket, amely önfeledt életörömöt 
áraszt. Kompozícióik szinte szétverik a 
tarkaságig színes felületeket. Tagolatlan 
indulatkitöréseknek is tekinthető töredék- 
motívumaikat, mintha csak zenei kompo- 
zíciót szerkesztenének, erős ritmusra fűzik 
fel.  Műveik  rockkoncert hangulatát 
árasztják, bennük természetszerűleg egy- 
szerre árad az ifjúság öröme, fájdalma, 
lendülete, akarása, kamaszos mutálása és 
sírós érzelmessége. 

Talán a jellemzésekből is érzékelhető: a 
magyar grafika a képzőművészet évszáza- 
dos motívumrendszerével dolgozik , azaz al- 
legóriákkal és stílusfordulatokkal kelt élet- 
re szituációkat. Fikciókat teremt, és így 
mondja el véleményét a világról. Van 
azonban a mai magyar grafikának több 
olyan művelője is, aki nem riad vissza a 

direkt politikai közléstől. Biztatást is kap 
erre, hiszen Stettner Béla vagy Raszler Ká- 
roly munkássága jóvoltából grafikánk de- 
rékhada - az egykori Kondor-nemzedék - 
két hasonló karakterű mestert is magáé- 
nak mondhat. A teljes igazság az, hogy 
Stettnert betegsége, majd korai halála 
megakadályozta életműve kiérlelésében, 
Raszler Károly pedig az elmúlt években 
semleges témák felé fordult. Így annál ha- 
tározottabban érzékelhető Bálványos Hu- 
ba elszántsága; robbanásig feszült jelene- 
teinek alakjai minden részletükben azt su- 
gallják, hogy cselekedni kell. Bálványos 
művészete, amely Szalay Lajos expresszív 
indulatiságát idézi, felhívás az akcióra. 

Még direktebb eszközökkel dolgozik 
Pinczehelyi Sándor, aki közismert jelképek 
— vörös csillag, nemzetiszínű zászló, sarló- 
kalapács — segítségével ad képet arról: mi 
a viszonya ezekhez a szimbólumokhoz, az 
általuk megtestesített politikai tartalmak- 
hoz. Pinczehelyi látlelete nem mindig kelle- 
mes; művei közömbösségről és nemtörő- 
dömségről is tudósítanak. Mégis fontos 
hozzájárulások ahhoz, hogy a politikai 
köztudat állapotát híven — szépítés nélkül 
— lássuk, mert csak a tények tudatában 
változtathatunk rajta. 


Hiba volna a politikusságot néhány élet- 
műre korlátozni; egy sor más művésznek 
is van közéleti mondandója. Czinke Ferenc 
" szimbolikus kompozícióiban mindig a 
szenvedő ember áll a középpontban; Bar- 
czi Pál művészete tele van nehéz sorsú em- 
berekkel. De említhetjük a korábban más 
összefüggésben már elemzett Somogyi 
Győzőt is. 

A groteszk hangvételű, de játékos ka- 
rakterű kisrealizmus nagy súlya önmagá- 
ban jelzi, hogy a magyar grafikusok erősen 
kötődnek a mindennapokhoz. Leleményes 
fantáziájuk az élet apró megfigyeléseiből 
táplálkozik. Ezzel a vonzalommal magya- 
rázható a fotó mint dokumentum jelentősé- 
ge. Fotóval dolgozik Pinczehelyi Sándor, 
kikeményített fényképeket idéznek Somo- 


gyi kompozíciói. (Már mindkettőjükről 
szóltunk.) De vannak nem kis számban 
olyanok is, akik számára a fotó nem egy- 
szerűen a megjelenítés eszköze. Közülük a 
legjelentősebb egyéniség Schmal Károly. Ő 
tükröket, ablakokat, üveglapokat fényké- 
pez; csupa egyszerű, hogy ne mondjam, 
mindennapi dolgot, csakhogy a tárgyakat 
nem önmagukban ábrázolja. Nem az ab- 
lak vagy - ami talán még vonzóbb - a 
tükröződés szépsége foglalkoztatja, ez vol- 
taképp Vart pour Vart művészkedés volna. 
Maga a tükröződés, a terek összekapcsolá- 
sával pedig az itt és az ott viszonya érdekli. 
Azaz elméleti kérdéseket érzékel és elemez 
a látványban. 

Más természetű Pócs Péter munkássága, 
amelyben a fotó a hétköznapi élet triviális 
jelenségeit örökíti meg. A közhelyek - a 
gondolkodás és a cselekvés paneljainak — 
felismerésében segít, annak érdekében, 
hogy fellázítson bennünket az önálló kez- 
deményezéseket elnyomó automatizmu- 
sok ellen. A koncept art, mint említettem, 
a grafikára viszonylag kis hatást gyako- 
rolt, pontosabban: az effajta művészet nem 
fér a grafika műfaji keretébe. De hatása 
van, s minthogy a fénykép az egyik legfon- 
tosabb médiuma, fényképpel, írással appli- 
kált művek egész sora (Forgács Péter, 
Bukta Imre, Gémes Péter ) vall stíluseszkö- 
zeinek jelenlétéről. 

Egy szakmabéli friss tanulmánya két fő 
tendenciát rajzol a kortárs magyar grafiká- 
ban: a fotóhasználatot és a szociográfiát. 
Sok igazsága van e megállapításának; vi- 
tathatatlan mind a fénykép megnöveke- 
dett szerepe, mind a dokumentális kisrea- 
lizmus jelentősége. Látnunk kell azonban: 
a mai magyar grafika egyik legvonzóbb 
tulajdonsága-vonása éppen az, hogy nem 
osztályozható. Hogy a tendenciák nem 
egységesek, hogy számos olyan művész 
akad, aki nehezen vagy egyáltalán nem 
sorolható valamilyen iskolához. Befejezés- 
képp ez utóbbiak közül említek néhányat. 
Háy Ágnest, akinek dülöngélő tárgyai női 
melegséggel idézik meg az ember minden- 
napi környezetét. Balla Margitot, aki li- 
dérces lényekkel népesítette be körülöt- 
tünk a világot, tudva, hogy az embernek 
együtt kell élnie félelmeivel. Valkó Lászlót, 

aki azt vallja: semmi nem tökéletes, a tü- 
kör, amelyben megjelenik a világ, tele van 
repedésekkel és torzulásokkal. 


Ma a magyar grafikára kevesebb figyelem 
vetődik, mint korábban. Örüljünk neki: a 
festészet és a szobrászat elevensége ugyanis 
a magyarázat. A grafika nem vesztett len- 
dületéből, dicséretünket változatlanul meg- 
érdemli. Nincsenek Kondorral mérhető 
egyéniségei, ez igaz, igazságtalanság azon- 
ban nagy tehetségeket halhatatlan zsenihez 
hasonlítani. Márpedig a mai magyar grafi- 
ka nagy tehetségek sorát vonultatja fel. 
Az összkép sem akármilyen azonban. 
A személyiségeket és különbözőségüket 
összemosva, tanulságos mérleget készíthe- 
tünk. Az a tény, hogy a totális világkép 
megteremtése lehetetlen (legfeljebb, mint 
Maurer Dóra példája mutatja, elvont for- 
mában képzelhető el), jól jelez egyfajta illú- 
zióvesztést, amiben ennek a nemzedéknek 
része volt. Nem nehéz mögötte a társadalmi 
hátteret fellelni. A Szabados-generáció, 
maradjunk ennél az egyszerűsítő kifejezés- 
nél, még megtapasztalta ugyan a hatvanas 
évek gyors és látványos gazdasági sikerei- 
ből fakadó derűt, művészi tevékenysége 
azonban végső soron már arra az időszakra 
esik, amelyet a világgazdasági válság és en- 
nek hazai következményei — előbb a szá- 
munkra előnytelen árváltozások, majd a 
belső fejlesztés és a mechanizmus elakadá- 
sa, az életszínvonal korábbi emelkedésének 
érzékelhető megtorpanása — jelképeznek. 
Mégis hiba volna gazdasági folyamatok 
pusztán közérzetbeli visszatükröződésének 
tekinteni ezt az élet apró jelenségeit ironi- 
kusan széljegyzetelő mai magyar grafikát. 
Mint ahogy a termelésben a külső körül- 
mények már lappangó belső ellentmondá- 
sokat és hiányosságokat erősítettek fel, 
úgy ez a valóság hétköznapjai felé forduló 
művészet is régóta esedékes feladatot talált 


magának a magatartás és a személyiség kri- . 


tikus megnyilvánulásainak ábrázolásával. 
A grafika, már csak méretei miatt is, 
intim műfaj, különösen illusztrációként; az 
lett volna tehát a furcsa, ha nem fordul 
figyelme az élet esendő jelenségei felé. Már- 
pedig az elmúlt másfél évtizedben ez tör- 


f 


tént. Ha Kondort, a megelőző periódus- 
ban, még az emberiség nagy sorskérdései 
(háború és béke, a lét értelme, az emben 
nem küldetése) foglalkoztatták, mai utó- 
dainak egy sor kisebb, de a hétköznapok 
számára nem kevésbé fontos jelenséggel 
kell szembenézniük. Az érdekviszonyok 
kibontakozásával megnőtt az erkölcs sze- 
repe; ha már nem háború és béke közül 
kell választani, akkor próba elé kerül min- 
denki, aki szeretne egyszerűen csak jól élni. 
Hiszen kemény döntésekre kényszerít ben- 
nünket az élet, amelyben művelődés és 
pénzkeresés, hivatás és elismerés, egyéni 
érvényesülés és társadalmi jólét nem min- 
dig és nem feltétlenül fedi egymást. 

Ezért — ezen anomáliákat érzékelve — nő 
meg a jelentősége az új grafikában az iróni- 
ának, amely alkalmas az erkölcsi lazulás 
ingatag megnyilvánulásainak ábrázolásá- 
ra. Nem elítélő, gyilkos szatíra ez; hogyan 
is lehetne az? Nem főbenjáró bűnök lelep- 
lezéséről, csupán arról van szó, hogy az 
autóra, szöríre vagy videóra vágyó polgár 
nagy igyekezetében meg-megbotlik. Ez a 
grafika tehát nem ítélkezés. Olyannyira 
nem, hogy sokan még a kritikát sem vállal- 
ják. Így szaporodik meg a tényrögzítés, a 
dokumentáció, amiből következik a natu- 
rralizmus és a fotóhasználat gyakorisága. 

A fejlődés új meg új eredményeket hoz; 
e csábítások közepette egyedül a múlt 
nyújt segítséget a biztos értékelésben — vé- 
lekednek többen a grafikusok közül is, aki- 
ket, akárcsak a közvéleményt, egyre élén- 
kebben foglalkoztat a történelem, minde- 
nekelőtt a magyar história. A mának innen 
merítenek tanulságot jelentő példán túl 
eszményt is. Ha lehet, ideálra még na- 
gyobb szükségük van a fiataloknak, akik 
számára már csak szüleik szép emléke a 
hatvanas évek reményteljes időszaka. Gór- 
csös téblábolásuk, keservesen zaklatott 
gesztusaik mögött, amelyeket éppúgy felle- 
lünk zenéjükben, mint grafikájukban (a 
kettő különben több művész munkásságá- 
ban elválaszthatatlanul összefonódik) két- 
ségbeesett sóvárgás húzódik meg. hogy 
olyan társakra leljenek, akikkel értelmes 
életprogramot adó közös cél köti össze 
őket. Nemcsak lehet, kell is bízni bennük. 

Vadas József 

Dél-Afrika: szankciók és realitások 


A Dél-afrikai Köztársasággal kapcsolatban az apartheid mellett napjainkban valószínűleg a 
szankció kifejezést használják a leggyakrabban. A nemzetközi közvélemény által élesen elítélt 
fajgyűlölő politika felszámolását elősegítendő, évek óta szorgalmazzák a különböző embargók 
és szankciók életbe léptetését." Foglalkozott a témával az ENSZ közgyűlése, a Biztonsági 
Tanács, a Brit Nemzetközösség, az apartheid kérdésében összehívott világkonferencia, a közös piaci 
tagországok külügyminiszteri tanácskozása, a frontállamok értekezlete; az utóbbi hónapokban 
pedig az amerikai törvényhozásnak állandó napirendi pontja volt a Dél-Afrika elleni szankciókról 
szóló törvénytervezet. A már bevezetett vagy tervbe vett megtorló intézkedések nehezen szület- 
tek meg, a szankciócsomagtervek felemásak, időben elhúzódóak. 

Vajon miért ilyen nehéz a határozott fellépés ebben a kérdésben, mi lehet az oka annak, hogy 
a Nyugat oly lassan szánja rá magát az egységes lépésekre az általa megbélyegzett pretóriai 
rezsimmel szemben - s ily módon akarva-akaratlanul is segít életben tartani az apartheid 
rendszert. A következőkben a hátteret szeretnénk megvilágítani, kiemelve azokat a fő okokat és 
összefüggéseket, amelyek magyarázatot adhatnak a nyugati országoknak - elsősorban Nagy- 
Britanniának és az Egyesült Államoknak - Dél-Afrikával szemben tanúsított magatartására. 

Mindenekelőtt Afrika déli részének stratégiai nyersanyagokban való gazdagságát kell kiemel - 
nünk. Sokan hasonlítják a térséget e szempontból a Perzsa-öbölhöz, amely a nyugati országok 
olajellátásában játszik jelentős szerepet. A Dél-afrikai Köztársaságnak viszont — amellett, hogy 
itt vannak a tőkés világ legnagyobb arany- és gyémántlelőhelyei — más szempontból van kulcsszere- 
pe. Területén olyan nem energiahordozó nyersanyagok találhatók nagy mennyiségben, amelyek 
nélkülözhetetlenek a modern ipari termelésben, s kiváltképp a hadiipar számára. 

A nem energiahordozó nyersanyagok közül az ipari termelésben döntő szerepe van a mangán- 
nak (e nélkül nincs acéltermelés), a krómnak (rozsdamentes nemesacélok előállításakor alkal- 
mazott ötvözőfém), a kobaltnak (ötvözőfém, a hajtómű- és repülőgépgyártásban különösen 
nagy jelentőségű), a platinafémeknek (kiváló katalitikus, elektromos tulajdonságaik miatt elen- 
gedhetetlenek pl. a gépkocsigyártásban, a petrolkémiai és vegyiparban). 

Figyelemre méltó, hogy a nyugati államok milyen mértékben szorulnak e stratégiai nyersanya- 
gok importjára. Az Egyesült Államok, a Közös Piac és Japán gyakorlatilag teljes krómszükségle- 
tét importból fedezi. A króm mint acélötvóző más nyersanyaggal nem helyettesíthető, és sem 
megtakarítással, sem új lelőhelyekkel nem vagy csak korlátozott mértékben pótolható. (Dél- 
Afrika 1985-ben a nyugati világ krómtermelésének 58 százalékát adta. Króm egyébként nagy 
mennyiségben ezen kívül csak a Szovjetunióban és Zimbabwéban található.) A három nagy 
ipari térség mangánból is Dél-Afrikára szorul, ahol a nyugati világ kimutatott mangántartalékai- 
nak több mint 90 százaléka található. 

Vanádiumból Japánnak és az EGK-nak nagymértékű a behozatala, platinafémeket mindhá- 
rom térségnek importálnia kell. Afrika déli része 1983-ban a nyugati világ platinaszükségletének 
90 százalékát fedezte. (Az adatokat az Europa Archiv 1986. június 10-i száma közli.) 

Ha az ásványkincsekben való gazdagsága kapcsán Dél-Afrika a Perzsa-öbölhöz hasonlítható, 
geostratégiai szerepe miatt viszont második Gibraltárnak nevezhető. Abban az időben, amikor 
Anglia haditengerészete uralkodó szerepet játszott a térségben, Simonstown - amely közel 
fekszik a Jóreménység fokához - volt az angolok egyik legfontosabb támaszpontja. Ma a 
szuverenitást ugyan a dél-afrikai kormány gyakorolja, Anglia és az Egyesült Államok azonban 
békeidőben is használhatja a bázist. Nagy-Britannia az 1955. évi egyezmény értelmében jogo- 
sult a simonstowni támaszpontra, amely háború esetén angol parancsnokság alá kerülne. Az 
egyezmény egyébként intézkedik a két ország tengeri haderőinek kooperációjáról és a techni- 
kai, katonai hírszerzői együttműködésről is. Dél-Afrika katonapolitikai jelentőségét növeli az is, 
hogy a nyugati katonai stratégák terveiben szerepel egy, a Délatlanti-óceán térsége országait 
tömörítő katonai szervezet (SATO) létrehozása. 


" A Dél-afrikai Köztársaság elleni szankciókat Albert Lutuli, az Afrikai Nemzeti Kongresszus (ANC) egykori elnöke jevasolta 
25 évvel ezelőtt. 

Dél-Afrika geostratégiai jelentőségét az adja, hogy itt találkozik az Atlanti- és az Indiai-óceán, 
itt fut össze a világ néhány legforgalmasabb tengeri útvonala. A. C. Hiemstra tábornok, Dél-Afri- 
ka legmagasabb rangú katonai vezetője 1970-ben így nyilatkozott: , Az Ausztráliától Dél-Ameri- 
káig húzódó egész területen Dél-Afrika az egyetlen biztos pont, amely haditengerészeti támasz- 
pontot ajánl, stabil ipara és kormánya van." 

Ami a földrajzi fekvésből adódó kereskedelemstratégiai szempontokat illeti, a Szuezi-csatorna 
lezárásakor ugrásszerűen megnőtt a Jóreménység foka körüli forgalom. A hajózásban betöltött 
szerepe azonban Szuez megnyitása után sem csökkent jelentősen, mivel a mai óriás, 70 ezer 
tonnánál nagyobb űrtartalmú tartályhajók túl nagyok ahhoz, hogy át tudjanak haladni a Szuezi- 
csatornán. Angliának például azért is fűződik érdeke a Jóreménység foka melletti tengeri 
útvonalhoz, mert kereskedelmének 25 százalékát Szueztől keletre fekvő országokkal bonyolítja 
le, s olajimportjának legnagyobb részét is ezen az útvonalon szállítják. 


A Dél-afrikai Köztársaságnak nemcsak azért van számottevő stratégiai szerepe a Nyugathoz 
fűződő kapcsolataiban, mert bővelkedik létfontosságú hadi- és minden lényeges ipari nyers- 
anyagban, hanem mert jól kiépített repülőtereivel, sűrű úthálózatával, jó vasútvonalaival, fejlett 
iparával a nyugati hadászat szempontjából jelentős védőbástya az Egyenlítőtől délre fekvő 
térségekben. 

A dél-afrikai kormány ma elsősorban azzal érvel, hogy az ország a stratégiai nyersanyagok 
miatt nélkülözhetetlen a Nyugat számára. És bár Dél-Afrika valóban fontos nyersanyagbázisa 
a fejlett ipari országoknak, a térség e szempontból való nélkülözhetetlenségéről már megoszla- 
nak a tőkésországok véleményei. Ezáltal is kifejeződnek az eltérő gazdasági érdekeltségek, és 
ezek az ellentmondások érződnek a szankciókkal kapcsolatos magatartásokban is. 

Egyes értékelők szerint Dél-Afrika nyersanyagait más exportáló országok szállításaival, illetve 
más nyersanyagokkal helyettesíteni lehet, az esetleges ellátási zavarok pedig piaci alkalmazko- 
dási folyamatokkal leküzdhetők. Az Egyesült Államok Nemzetbiztonsági Tanácsának jelentése 
a jelenlegi válságnál jóval korábban megállapította: .Noha az Egyesült Államoknak jelentős 
érdekei vannak a térségben, az nem alapvető az ország biztonsága szempontjából." Ami Fran- 
ciaországot illeti, egy 1983-ban készült bizalmas külügyminiszteri jelentés szerint az ország 
nélkülözni tudná a dél-afrikai nyersanyagokat. A jelentés felsorolja a szóba jöhető alternatív 
megoldásokat, majd megállapítja, hogy a közvetlen kereskedelem leállítása nem érintené súlyo- 
san az országot. , Dél-Afrikának sokkal nagyobb szüksége van a Nyugatra, mint viszont. A devi- 
za, a tőke, a technológia és a nagyberendezések beáramlása képes fenntartani a pretóriai fehérek 
uralmát immár 20 éve." 

Hogy melyik ország milyen mértékben szorul a másikra, nehéz pontosan meghatározni. Talán 
úgy lehetne fogalmazni, hogy az ipari országoknak nagy szükségük van - gazdasági, politikai 
szempontból egyaránt — Dél-Afrikára, ez utóbbi kormánya pedig hatalmon maradásához nem 
nélkülözheti a Nyugat támogatását. Erre utal az országban mára kialakult gazdasági, pénzügyi 
helyzet is. 

Pretóriában ugyanis két dologtól tartanak: a tőkebefektetések kivonásától és a kereskedelem 
beszüntetésétől. Tavaly ősszel pl. közel 300 külföldi bank kezdte törölni a hiteleket, mivel ?. V. 
Botha miniszterelnök nem jelentette be a várt reformokat, és nem tett lépéseket az apartheid 
felszámolására. A hitel elmaradása megállította a dél-afrikai gazdaság növekedését, likviditási 
zavarokat okozott, s olyan mértékben meggyengítette a dél-afrikai valutát, a randot, hogy az 
elvesztette értékének kétharmadát a legfontosabb nyugati valutákhoz képest. (Az amerikai 
dollárhoz viszonyítva pl. 78 centről 35-re csökkent.) 

Gyorsul a tőkekivonás, a dél-afrikai tőke - első ízben — menekül; mindez fokozza az üzleti 
körök félelmét. A politikai nyomás miatt a külföldi bankárok érthetően tartózkodóbbak a beruhá- 
zások mérlegelésénél. A profit nem emelkedik, mind több beruházó távozik az országból. 

Az egyre labilisabb gazdasági helyzet a politikai rendszer 1984 óta tartó mély válságával 
párosul, mely átfogóbb és mélyebb, mint idáig bármikor. Olyan helyzet alakult ki, amelyben 
egyrészt a fekete politikusok mérsékelt javaslatokkal már aligha léphetnek a nyilvánosság elé, 
másrészt a válság méreteiből arra is következtetni lehet, hogy a Botha-kormányzatnak az 
apartheid rendszer óvatos liberalizálására tett kísérlete, illetve a lépésről lépésre megvalósítandó 
reform túl keveset adott és túl későn jött. időközben erős polarizáció ment végbe mind a fehérek. 
mind a feketék körében is. A rendkívüli állapot, a fokozódó, mind több halálos áldozattal járó 
erőszak, a szomszédos független államok ellen meg-megújuló támadások olyan ingoványos 
talajra juttathatják a pretóriai rendszert, amely teljes elnyeléssel fenyegeti. 


— 

Az ENSZ éppen 16 évvel ezelőtt, 1970 decemberében nyilvánította ki határozatában, hogy: . A 
dél-afrikai kormány apartheid politikája az ENSZ alapokmányában foglaltak tagadását jelenti, 
és az emberiség elleni bűntettet testesíti meg". Az ENSZ-határozat erőteljesen elítélte azokat az 
államokat és gazdasági érdekeltségeket, melyek együttműködnek a Dél-afrikai Köztársasággal 
katonai, gazdasági, politikai és egyéb területeken. A határozat javasolta továbbá, hogy a Bizton- 
sági Tanács vegye fontolóra hatékony intézkedések foganatosítását. 

A határozatból nem sok vált valóra, és a nyolcvanas években mind az ENSZ, mind a Biztonsági 
Tanács több ízben foglalkozott a pretóriai rendszer elleni nemzetközi szankciók érvényre juttatá- 
sával. Például az 1985. évi 566-os és 569-es BT-határozat — amelyet 13 szavazattal, ellenszava- 
zat nélkül, 2 tartózkodással (Nagy-Britannia és az Egyesült Államok részéről) fogadtak el — 
sürgeti az ENSZ-tagállamokat, hogy amennyiben időközben nem hoztak megfelelő önkéntes 
intézkedéseket Dél-Afrika ellen, vegyék fontolóra azokat. 

A Dél-Afrika elleni szankciók világpolitikai jelentőségére utal, hogy ez év júniusában nemzet- 
közi konferenciát tartottak Párizsban. A tanácskozás határozata kimondja: azért ültek össze, 
hogy hatékony nemzetközi akciót sürgessenek. A dokumentum felrója a Biztonsági Tanácsnak, 
hogy az 1977-es fegyvereladási embargót kivéve, egyes nyugati országok ellenállása következ- 
tében, képtelen volt bármilyen szankciót foganatosítani. A világkonferencia ezért felszólította 
azokat a nyugati hatalmakat, amelyek továbbra is szembeszegülnek a Dél-Afrika elleni megtorló 
intézkedésekkel és megakadályozzák a BT kötelező érvényű szankcióinak elfogadását, vizsgál- 
ják felül álláspontjukat, és vegyenek részt a nemzetközi akcióban. 

A kongresszus megállapította, hogy az 1977-ben elfogadott kötelező érvényű fegyverembar- 
gó nem valósult meg ténylegesen, ezért fontos, hogy az államok szüntessenek be minden, 
katonai téren való együttműködést Dél-Afrikával. A tanácskozáson elfogádott határozat arra is 
felhívta a figyelmet, hogy néhány transznacionális vállalat — a kormányzatok, a részvényesek és 
a közvélemény nyomására - csökkentette ugyan tevékenységét Dél-Afrikában, de sajnálatos 
módon ennek hatékonyságát rontja, hogy helyettük néhány nyugat-európai és japán vállalat 
igyekszik az így keletkezett űrt új beruházásokkal kitölteni. 

A szankciók kérdésében az EGK külügyminiszterei is több ízben tanácskoztak. S bár London- 
ban megállapodás született arról, hogy belátható időn belül közös gazdasági intézkedéseket 
foganatosítanak Dél-Afrika ellen — beszüntetnek minden beruházást az országban, leállítják az 
arany, a szén, a vas és az acél importját -, a szeptemberi, brüsszeli külügyminiszteri tanácskozás 
mégis inkább az érdekek különbözőségét tükrözte. Az NSZK és Portugália képviselője pl. 
elutasította a Dél-Afrikából származó szénimport tilalmára vonatkozó javaslatot. Az NSZK 
viszont sürgette, tiltsák be kötelező érvénnyel a dél-afrikai aranyérmék behozatalát, és az EGK 
ne hajtson végre újabb beruházásokat. Ez utóbbit viszont London helytelenítette. Hollandia 
ezzel szemben ragaszkodott ahhoz, hogy a júniusi hágai csúcsértekezlet elvi döntéseinek 
maradéktalanul tegyenek eleget. Ezen az állásponton volt a többi tagország is. (A megosztottsá- 
got jelzi az a tény is, hogy Franciaország a nyugati országok közül elsőként, már tavaly júliusban 
szankciókat jelentett be. Bonnban viszont ez év szeptemberében még viták folytak ezek elvi 
kérdéseiről. Kohl kancellár — elítélte ugyan a fajüldöző rendszert, de — úgy vélte, a szankciók nem 
vezetnek változáshoz Dél-Afrikában.) 

Az angol és részben a nyugatnémet magatartás következtében végül is a közöspiaci szankciók 
olyan .legkisebb közös többese" alakult ki, amely sem politikailag, sem gazdaságilag nem 
veszélyezteti az apartheid rendszert. Nyugati lapok szakértőkre hivatkozva nevetségesnek minő- 
sítették a szankciókat. A Financial Times megállapította: , A szankciócsomagocska Pretóriában 
azokat fogja erősíteni, akik úgy vélik, hogy a bojkottintézkedések a továbbiakban nem rázzák 
meg a dél-afrikai gazdaságot." 

A pretóriai rendszerrel szembeni megtorló intézkedések ellen a jelek szerint legkeményebben 
Margaret Thatcher brit kormányfő lép fel. Politikáját nemcsak a Nemzetközösség tagállamai és 
a közvélemény ítéli el, de ellenzői vannak magán a torty párton belül is. Az angol szankcióellenes 
politika komoly bírálatot kapott a Nemzetközösség mini-csúcsértekezletén, amelyen hét tagor- 
szág állam- és kormányfői vettek részt ez év augusztusában Londonban. A dél-afrikai szankciók 
kérdésében összehívott értekezleten a fejlődő országok képviselői egységes és erélyes lépéseket 
követeltek, s támogatta őket az ausztrál és a kanadai miniszterelnök is. A hat tagállam vezetője 
végül is 11 pontos csomagtervet fogadott el. Nagy-Britannia csupán arra szánta rá magát, hogy 
nem kötelező érvénnyel leállítja az új dél-afrikai beruházásokat, és megszünteti a két ország 
közötti turistaforgalmat. A bojkott tehát önkéntes, és a kormány nem ad utasításokat e téren a 
magárvéállalatoknak. 

A ,minicsúcs" eredményei messze elmaradtak a tavalyi nassaui csúcs határozatától, amelyen 
valamennyi nemzetközösségi tagállam részt vett. A londoni értekezlet után ARadzsiv Gandhi azt 
nyilatkozta: .Nagy Britannia elvesztette nemzetközösségi vezető szerepét és egyedül marad a 
szervezetben a gazdasági tilalmak ellenzésével." 

Az angol kormány magatartását mindenképpen befolyásolja, hogy Anglia a legnagyobb 
dél-afrikai beruházó, messze megelőzi az Egyesült Államokat és a többi vezető tőkésországot. 
A Dél-Afrikában megvalósuló külföldi beruházások 40-50 százaléka brit. Nagy-Britannia a 
dél-afrikai üzleti kapcsolatokból évenként 4 milliárd font körül részesedik, és jelentősek a 
közlekedési kapcsolatokból származó bevételek is. 

Thatcher szankciók elleni érvelése egyébként megegyezik Aeaganéval: e szerint a Dél-Afrika 
elleni intézkedések a fekete lakosságot és a szomszédos államokat sújtják a munkahelyek 
elvesztésével, illetve Pretória frontállamok elleni viszontszankcióival. 

A Fehér Ház mindeddig szintén a szankcióellenes politika mellett szállt síkra. A Reagan- 
kormányzat törölte a Carter által bevezetett embargót, amely a Dél-Afrikának átadandó — többek 
között nukleáris - technológia tilalmára vonatkozott, és az ún. konstruktív elkötelezettség 
(Constructive Engagement) politikáját hirdette meg. Ez a gyakorlatban azt jelentette, hogy 
Washington diszkréten, színfalak mögötti munkával fokozatosan igyekszik rávenni a pretóriai 
rendszert egy reformprogram elfogadására, közben nem zárja ki a széles körű katonai és gazda- 
sági segítséget. Shultz külügyminiszter például így érvelt a kormány politikája mellett. . Kétség- 
beesést sugallna, ha az Egyesült Államok gazdasági nyomást gyakorolna a Dél-afrikai Köztársa- 
ságra. Ragaszkodnunk kell szerepünkhöz, azaz folytatni kell az építő szellemű szerepvállalás 
politikáját." (A szankciókkal kapcsolatos hivatalos amerikai magatartás hátterében valószínűleg 
olyan politikai megfontolások is szerepet játszanak, hogy a Dél-Afrikával szembeni megtorló 
intézkedések ne teremtsenek precedenst a latin-amerikai diktatúrák elleni fellépéshez.) 

A Fehér Ház a végsőkig kitartott dél-afrikai irányvonala mellett. Ezt bizonyította Reagan elnök 
vétója, miután a kongresszus mindkét háza nagy többséggel elfogadta a szankciókról szóló 
törvényjavaslatot. Előbb azonban a képviselőház, majd a szenátus is elutasította az elnöki vétót. 

A törvényjavaslat elfogadásában, az elnöki vétó leszavazásában nyilvánvalóan szerepet ját- 
szottak a novemberi választások is. A törvényhozás az időszakos választások évében különösen 
érzékeny a közhangulatra. A felfokozott apartheidellenes hangulatban a honatyák természete- 
sen nem kívánnak lemondani a színes bőrű választópolgárok potenciális szavazatairól. Emellett 
elsősorban a demokrata többségű képviselőház a Reagan-kormányzatétól lényegesen különbö- 
ző politikát tart követendőnek. A Fehér Ház hisz abban, hogy a Botha-kormányzat minimális 
engedményekkel tartani tudja magát, és ezzel garantálja a Nyugat giobális pozícióit; a törvény- 
hozás szankciói viszont már ama politikai vezetők felé építenek hidat, akikről feltételezik, hogy 
az apartheid rendszer helyébe lépnek. 

Miközben a szankciók körül politikai csatározások folytak a törvényhozás és a Fehór Ház 
között, polarizálódtak az amerikai üzleti körök. A gazdasági és pénzügyi elit növekvő része - 
kilátástalannak Ítélve a pretóriai rendszer helyzetét, s tartván egy nagyobb politikai konfrontáció 
lehetőségétől — határozottabb lépésre szánta rá magát. (Meg kell jegyezni, hogy az Egyesult 
Államok befektetései mintegy egyharmada az angolokénak, és kereskedelme sem függ olyan 
mértékben Dél-Afrikától, mint Nagy-Britanniáé.) A Dél-afrikai Köztársaságban beruházó 350 
amerikai vállalatból mind több vélekedik úgy, hogy az elérhető profit nincs arányban a növekvő 
politikai kockázattal. Több mint 30 amerikai vállalat távozott 1980 óta, s ebben az ingatag 
politikai helyzet, az apartheidellenes hangulat, a részvényesek nyomása mellett a beruházások 
megtérülésének csökkenése és a dél-afrikai termékek egyre szűkülő piaca is szerepet játszott. 
A pénzügyi szféra is hasonlóképpen reagált: a 25 jelentősebb amerikai pénzintézet többsége 
közölte a pretóriai kormánnyal, hogy nem nyújt újabb hiteleket. 

A tőkés világ legfontosabb erőközpontjainak elsődleges gazdasági, politikai érdeke, hogy 
megtartsák Dél-Afrikát érdekszférájukban. Ám az erősödő tömegmozgalom fokozza időzavaru- 
kat — mint ezt az eltérő taktikai reagálások is tükrözik -, s mind bizonytalanabbak a tekintetben, 


hogy milyen eszközökkel érhetik el céljukat nagyobb megrázkódtatások nélkül, a legbiztosab- 
ban. 


Déri Erzsébet 

Szabó Bálint: Az ,ötvenes évek" § 


Szabó Bálint kutatásainak középpontjában két 
évtizede a marxista forradalomelmélet fejlődé- 
sének, hazai sajátosságainak bemutatása áll. 
E tárgykörben 1970-ben megjelent monográfiá- 
ja az antifasiszta népírontpolitika magyarorszá- 
gi tapasztalatait, a népi demokrácia megterem- 
téséért harcoló Magyar Kommunista Párt elmé- 
leti munkásságát, e munkásság eredményeit, 
hiányosságait és tanulságait elemzi 1948 végéig, 
1949 elejéig." Újabb, nemrégiben napvilágot lá- 
tott s néhány hónap alatt második kiadást is 
megért könyvében — említett kutatásai folytatá- 
saként — az 1948 és 1957 közötti időszak, más 
szóval az , ötvenes évek" eseményeit vizsgálja, 
főként a pártpolitika, a politika és elmélet köl- 
csönhatása szempontjából. , A párt politikai 
irányvonalát tekintve azonban ez az időszak 
nem egységes - állapítja meg előszavában a szer- 
ző -, sőt több szakasz különböztethető meg 
benne attól függően, hogy a kommunista párt, 
a párt vezető magja mennyire volt képes a mar- 
xista forradalomelmélet alkotó alkalmazására. 
1949 és 1953 között e téren súlyos fogyatékossá- 
gok voltak: a párt. vezetősége, pontosabban a 
vezetést kisajátító csoport erre képtelennek bi- 
zonyult, s letért a marxizmus-leninizmus alap- 
jairól. 1953 júniusában nagy jelentőségű fordu- 
lat következett be a párt politikájában, ez azon- 
ban nem tudott kiteljesedni. Sőt röviddel ké- 
sőbb már a korábbi időszak hibáihoz való visz- 
szatérés veszélye fenyegetett, és szinte egyidejű- 
leg a szocialista alapelvek megtagadása is erőtel- 
jesen jelentkezett a párton belül. . . Az ellenforra- 
dalom leverésének, a szocialista konszolidáció- 
nak elsőrendű politikai követelménye volt a 
negyvenes évek végén, az ötvenes évek elején, 


$ Népi demokrácia és forradalomelmélet. A mar- 
xista forradalomelmélet fejlődésének néhány kérdése 
Magyarországon 1935-1949. Kossuth Könyvkiadó, 
1970. 


illetve az ötvenes évek első felében elkövetett 
hibák feltárása, elemzése. Ezt a feladatot vállal- 
ta és vitte véghez a Magyar Szocialista Munkás- 
párt." 

A hat fejezetből álló monográfia — az eseménye- 
ket kronologikus sorrendben tárgyalva — első- 
ként a szocialista építés feladatait meghatározó — 
Magyar Dolgozók Pártja programnyilatkoza- 
tát, majd a politika eltorzulását, e hibák elméle- 
ti-politikai okait elemzi. A szerző az MDP 1951. 
február végén, március elején tartott második 
kongresszusát tárgyalva felhívja a figyelmet ar- 
ra, hogy az ötvenes évek elején a dolgozó töme- 
gek támogatásával a gazdasági építőmunkában 
jelentős eredmények születtek, és ennek megfe- 
lelően a párt vezetői iránt megvolt a bizalom. 
A párt vezetését kisajátító csoport azonban visz- 
szaélt ezzel a bizalommal. A baj nemcsak az 
volt, hogy irreális célokat tűzött ki, hanem hogy 
akkor is ragaszkodott azokhoz, amikor már 
egyre több jel mutatta: a tervek megvalósítha- 
tatlanok, a hibák halmozódásával nagymérték- 
ben csökkent a párt iránti bizalom. 

Érdemes lenne ehhez hozzátenni azt is, hogy 
a szektás fordulat kiteljesedése nemcsak a gaz- 
daság szférájában okozott súlyos károkat, ha- 
nem a társadalmi érdekeknek és szükségletek- 
nek megfelelő demokrácia érvényesülését is 
megakadályozta. 1951—-1952-re a népi hatalmat 
személyi hatalom árnyékolta be, eluralkodott a 
személyi kultusz, és ez azzal a veszéllyel is járt, 
hogy a demokratikus kormányzást tekintély- 
uralmi módszerek váltják fel. Így került 1953 
tavaszára-nyarára az ország a belpolitikai vál- 
ság állapotába. , A politika felülvizsgálata azon- 
ban váratott magára — állapítja meg helyesen a 
szerző - s a szükséges, immár egyre elkerülhetet- 
lenebb fordulatot a pártvezetőség a saját erejé- 
ből nem is tudta végrehajtani." (63. old.) 

Szabó Bálint - ahogy erre könyvében utal - 
csak röviden, néhány szavas magyarázat erejéig 
tér ki az MDP politikájának alakulását 15 lénye- 
gesen befolyásoló nemzetközi eseményekre. 
1953 tavaszan J. V. Sztalin halála utan azonban 
a nemzetközi kommunista mozgalomban és a 
nemzetközi viszonyokban olyan változások kö- 
vetkeztek be, amelyek lehetővé és egyúttal elke- 
rülhetetlenné tettek a part :politikajanak felül- 
vizsgálatát. 

A könyv következő fejezetei már a nemzetkö- 
Zi escményekkel való szoros kölcsönhatásban 
világítják meg a politika fordulatait. Itt kell 
említést tenni arról, hogy a szerző hatalmas 
mennyiségű, elsőként kutatott elsődleges levél- 
tári forrásanyagot dolgozott fel: a Központi 
Vezetőség. a Politikai Bizottság üléseinek jegy- 
zőkönyveit, több, eddig egyáltalán nem vagy 
csak szük körben ismert és publikált határoza- 
tokat, korabeli bizalmas jelentéseket stb. 

Az 1953. júniusi fordulat előzményeinek is- 
mertetése után Szabó Bálint -— minden korabbi 
feldolgozásnál részletesebben - elemzi a Köz- 
ponti Vezetőség júniusi határozatát, annak fo- 
gadtatását s a végrehajtására tett intézkedése- 
ket. Így rámutat arra, hogy a határozat lényegé- 
ben helyes volt, de a párttagság nem volt felké- 
szítve a politikai fordulatra. Az , új szakasz" 
politikájának értelmezését és végrehajtását ille- 
tően pedig a párt vezetésén belül két csoport 
alakult ki: a szektás, dogmatikus politika képvi- 
selői, akik Rákosi Mátyás és Gerő Ernő mögé 
sorakoztak fel, valamint a revizionista csoport, 
amelynek tagjai Nagy Imre köré csoportosultak. 
Az MDP vezetésén belüli ellentétek 1954 őszén 
elsősorban a gazdaságpolitikai kérdések megíté- 
lésében jelentkeztek. A Központi Vezetőség ok- 
tóberi ülésének vitájából - ahogy ezt a szerző 
részletesen ismerteti — kiderül, hogy a vitát Nagy 
Imre megpróbálta a hatalmi harc eldöntésére 
felhasználni. Az ülésen a Rákosi-csoport egye- 
lőre meghátrált, de azt bizonyos magyarázko- 
dással tette, és nem ismerte el Rákosi személyes 
felelősségét a hibakban, az új politikai irányvo- 
nal késedelmes végrehajtásában. 

Az MDP vezetőségében a hatalmi harc to- 
vább dúlt; a politikai irányvonal újabb módosí- 
tására a Központi Vezetőség 1955. márciusi ülé- 
sén került sor. Az itt elfogadott határozatot 
elemezve a szerző arra a megállapításra jut, 
hogy ,.a jobboldali nézetek és törekvések (értsd 
Nagy Imre és követői - 7. L.) elítélése nagyrészt 
a valós folyamatok, jelenségek elemzésén ala- 
pult, ennyiben szükséges és indokolt volt. Ugyan- 
akkor e dokumentumból - inkább, mint 1953 
júniusa óta bármikor - hiányzott a forradalmi 
elmélet alkotó, önálló alkalmazására való tö- 


rekvés, a problémák és a viszonyok sokoldalu. 
konkrét számbavétele. Ez pedig azt jelentette, 
hogy a jobboldali nézetek elítélése. a jobboldalt 
jelenségek elleni fellépés az 1953 előtti módsze- 
rekhez, a korábbi hibás politikához való vissza- 
téréssel, pontosabban ilyen törekvésekkel és je- 
lenségekkel párosult." (262. old.) E szektás pol 
tika leküzdésére, a hibák kijavitására csak jóvai 
később, több mint egy esztendő múlva kerúlt 
sor, miközben a politikai válság egyre mélvüit 

A szektás fordulat után, 1955 folyamán még 
kétszer ülésezett a Központi Vezetőség, ekkor is 
döntően gazdasági kérdésekkel foglalkozott 
A határozatok azonban figyelmen kivül hagy- 
ták a gazdasági irányítás módszerének megval- 
toztatására, az ipar struktúrájának javítására, a 
lakosság jobb ellátására vonatkozó korábbi 1a- 
vaslatokat, és ismét napirendre került a mező- 
gazdaság átszervezésének meggyorsitási. 
A nemzetközi helyzet enyhülése és a szovjet-u- 
goszláv viszony javulása viszont arra kesztette 
a Rákost-csoportot, hogy végre megkezdg a 
törvénytelenül elítéltek rehabilitációját. Rajk 
Lászlót és társait azonban csak jóval! később - 
az SZKP XX. kongresszusa után -, 1956. mar- 
cius végén rehabilitálták. 

Az SZKP XX. kongresszusa - miként az egész 
nemzetközi munkásmozgalomban - Magyaror- 
szágon is rendkívül mély hatást keltett. Az 
MDP Központi Vezetőségének 1956. márcus 
ülésén sok fontos észrevétel, kritika és javaslat 
hangzott el, ami elősegíthette volna a XX. kong- 
resszus tanulságainak hasznosítását. Erre azon- 
ban Rákosi és csoportjának ellenállása miat 
nem került sor. A párt mélyülő válságát Rákost 
nak a vezetőségből való eltávolítása nélkül mar 
nem lehetett megoldani. A Központi Vezetőseg 
1956. július 18-21-i ülésén Rákosi Mátyást fet- 
mentette első titkári tisztségéből, és más fontos 
határozatokat is hozott a helyes politikai kibon- 
takozáshoz. Ez utóbbiakat értékelve a szerző 
leszögezi: , A plénum elvi alapon. a kétírontos 
harc jegyében határozta meg a feladatokat. 5 
kiindulópontul szolgált ahhoz, hogy a megújult 
pártvezetőség tömörítse a párt egészséges erőn 
hogy ettől kezdve olyan úton haladjon tovább. 
amely a politikai válság felszámolásához, a szo- 
cialista rendszer konszolidálásához vezet." (325. 
old.) 

A szerző említett értékeléseivel egyet lehet 
érteni. Érdemes lett volna azonban rámutam 
arra is, hogy a határozat végrehajtása, a gyors 
és határozott cselekvés elmaradt, mert a pártve- 
zetőség továbbra sem volt egységes a múlt meg- 

ítélésében, a tennivalókat illetően, s nem volt 
tisztában az országot fenyegető veszély teljes 
nagyságával sem. A pártvezetőség és a kormány 
bizonytalansága következtében júliustól októ- 
ber közepéig alig történt olyan intézkedés, 
amely a dolgozók számára határozottan és kéz- 
zelfoghatóan bizonyította volna a politika meg- 
változtatását, megújulását. A határozatot köve- 
tő intézkedések közül a lakosság nagy többségét 
közvetlenül csupán a békekölcsönök kibocsátá- 
sának megszüntetése érintette; elmaradt viszont 
olyan intézkedések meghozatala, mint például 
az ipari munkások és az összes kiskeresetű értel- 
miségiek és alkalmazottak jelentős rétegei béré- 
nek felemelése, nem is szólva a kötelező beszol- 
gáltatási rendszer azonnali megszüntetéséről 
stb. 

A szakirodalomra történő hivatkozással a 
szerző eltekint az 1956. októberi tragikus esemé- 
nyek ismertetésétől, de bemutatja: hogyan lett 
úrrá az MSZMP és a Forradalmi Munkás-Pa- 
raszt Kormány az ellenforradalom által okozott 
nehézségeken. 1956. november 4-én - írja Szabó 
Bálint — minőségileg új szakasz kezdődött a párt 
és a forradalmi elmélet alkalmazásában. , Míg 
korábban, 1953 után a pártvezetőség, illetve a 
vezetés többsége részéről inkább kényszerű s 
ezért felemás volt az alkalmazkodás az új viszo- 
nyokhoz, ami ekkor sem volt mentes a más 
pártokban, főként az SZKP-ban követett politi- 
ka másolásától -— állapítja meg Szabó Bálint -, 
addig 1956. november 4-e után a párt vezetősége 
a marxizmus-leninizmus alkotó, önálló alkal- 
mazásának útjára tért, és a megújulás — termé- 
szetesen ekkor sem egy csapásra, hanem a dolog 
természeténél fogva folyamatként, nem konflik- 
tusok nélkül - a lényeget tekintve töretlenül, 
következetesen haladt előre, s a társadalmi élet 

valamennyi szféráját felőlelte." (328. old.) 


y 


A monográfia záró fejezete az MSZMP politiká- 


jának és tevékenységének alapelveivel foglalko- 
zik, bizonyítva, hogy az új vezetés nemcsak kija- 

vította a korábbi évek hibáit, hanem egyúttal 
megteremtette a szocialista építés gyorsításának 
feltételeit is. Ennek során kiemelkedő szerepe 
volt a kétírontos harc és a forradalmi örökség 
vállalása alapján a munkáshatalom helyreállítá- 
sának és a munkás-paraszt szövetségre épülő 
szövetségi politika megújításának. 1957 nyarára 
kialakultak a párt gazdaságpolitikájának helyes 
elvei, és körvonalazódtak a fejlesztés irányai. 
A kultúrpolitikában pedig az MSZMP arra az 
álláspontra helyezkedett, hogy minden haladó 
törekvésnek helyt kell adni anélkül, hogy a párt 
lemondana arról, hogy a művészetek, az iroda- 
lom fejlődését a pártosság, a szocialista realiz- 
mus irányába mozdítsa elő. Az MSZMP 1957. 
júniusi országos értekezletével lezárult a párt 
újjászervezésének folyamata. A pártértekezlet 
egyúttal olyan időszak nyitánya is lett, amelytől 
kezdve a marxizmus-leninizmus alapján a 
konkrét helyzet elemzése, a szocializmushoz ve- 
zető új utak és formák keresése a párt tevékeny- 
ségének alapelvévé vált. 

Szabó Bálint voltaképpen nem az , ötvenes 
évek" teljes történetének feldolgozására vállal- 
kozott, mégis úttörő munkát végzett. Politikai- 
elméleti szempontból elsőként ad összefoglaló 
áttekintést felszabadulás utáni történelmünk 
egyik legvitatottabb, legkevésbé feltárt idősza- 
káról, bizonyítva egyúttal azt is, hogy a szocia- 
lizmus építése során milyen nagy jelentősége van 
az elmélet és a politikai gyakorlat egymáshoz 
való viszonyának, a forradalmi elmélet alkotó 
alkalmazásának és az elméleti örökség értő 
hasznosításának. A kötet nemcsak a legújabb 
kori történelmünk iránt érdeklődők és a kuta- 
tók, hanem a szélesebb közvélemény — köztük 
a párt, a szakszervezet, a KISZ aktivistái, a 
marxizmus-leninizmus tanszékek oktatói, törté- 
nelemtanárok, egyetemi és főiskolai hallgatók 
stb. - körében is nagy érdeklődésre tart számot. 
Nagy figyelemmel, őszintén várjuk a folytatást, 
mert ezzel válhat majd teljessé az , ötvenes évek" 
története. 

( Kossuth Könyvkiadó, 1986.) 

Előrehaladásunk feltétele — 
erőforrásaink jobb hasznosítása 


A XIII. kongresszus húsz hónappal ezelőtt világos politikai és gazdaságpolitikai progra- 
mot fogadott el, mely népünk egyetértésével, támogatásával találkozott. A szakszerveze- 
tek, a KISZ, a Hazafias Népfront kongresszusai, továbbá más társadalmi szervek köz- 
gyűlései felelősen határozták meg feladataikat a következő évekre, s nem kis szerepük. 
volt abban, hogy a kongresszuson elfogadott társadalmi szervek közgyűlései felelősen 
határozták meg feladataikat a következő évekre, s nem kis szerepük volt abban, hogy 
a kongresszuson elfogadott társadalmi, gazdasági program nemzeti üggyé vált. 

A kongresszusi határozatok végrehajtása minden területen megkezdődött, az előreha- 
ladás azonban egyenetlen, a követelményekhez képest főként a gazdasági építőmunká- 
ban mutatkozik elmaradás. 

Az eredmények között tarthatjuk számon, hogy folytatódott a szocialista demokrácia, 
a politikai intézményrendszer, a gazdasági mechanizmus fejlesztése. 

A kongresszus gazdaságpolitikai programjának lényege, hogy elsőbbséget ad a külső 
és a belső egyensúlyi viszonyok javításának, az életszínvonal-politikában célul tűzi a 
reálbérek csökkenésének megállítását, az életszínvonal, az életkörülmények szerény 
javítását, a gazdaság jövedelem- és devizakitermelő képességének növelését, a gazdasági 
növekedés élénkítését. E célok elérésének alapvető eszközeként a kongresszus a gazda- 
ságirányítási rendszer érdemi továbbfejlesztését és a hetedik ötéves terv mellé rendelt 
különböző központi társadalmi-gazdasági programok megvalósítását jelölte meg. 

A végrehajtás kezdeti eredményei következtében 1985-1986-ban is gyarapodott a 
nemzeti vagyon. A lakossági beruházásokkal együtt megközelítőleg 500 milliárd forintot 
ruháztunk be; olyan ipari objektumok kezdtek termelni, mint a Paksi Atomerőmű III. 
számú reaktorblokkja vagy a dunaújvárosi új kokszolómű.. Felépült 150 ezer, a koráb- 
biakhoz képest csaknem 20 százalékkal nagyobb átlagos alapterületű é és jobb minőségű 
lakás; sor került több színház és kulturális intézmény újjáépítésére. Az új kórházi helyek, 
az úthálózat bővítése, az új vagy felújított hidak — ha SZERB mértékben is — tovább 
javítótták a lakosság életkörülményeit. 

Az anyagi gyarapodást jelzi, hogy ebben az időszakban a iakosás több mint 200 ezer 
személygépkocsit, 300 ezer színes tv-t és több mint 50 ezer videómagnót vásárolt. 
A takarékbetét-állomány mintegy 53 milliárd forinttal nőtt, s új megtakarítási formaként 
a lakosság megközelítőleg 7 milliárd forintért vásárolt kötvényt. Eredményeink közt 
tarthatjuk számon azt is, hogy noha konvertibilis adósságunk nőtt, az ország rendben 
eleget tett fizetési kötelezettségeinek. 

Az elmúlt két évben számos olyan vállalati döntés és elhatározás született, amely 
megegyezik politikai törekvéseinkkel és visszaigazolja azokat. Lényegük az intenzív 
növekedési források feltárása, a profilváltoztatások, a vállalatok szervezeti korszerűsíté- 


Az MSZMP Központi Bizottságának 1986. november 19-i ülésén elhangzott előadói beszéd rövidített szövege 

se, létszámleépítések, közös vállalati összefogások, tökéletesebb belső vállalati érdekelt- 
ségi rendszerek kialakítása. Felgyorsulóban van a működő tőke bevonása, a vállalatközi 
kapcsolatok és közös vállalatok létesítése külföldi, köztük szocialista vállalatokkal is. 

A gyarapodás ellenére látni kell, hogy főként a felhasználási célokat sikerült elérni, a 
gazdaság egészének fejlődése nem felelt meg a kongresszus határozatában foglalt köve- 
telményeknek. Egyes ágazatoknál és vállalatoknál megkezdődött ugyan az erőforrások- 
kal való takarékosabb gazdálkodás, a gazdaság egészét tekintve azonban növekedés, 
élénkülés, nem következett be. Összességében az ország továbbra is többet fogyaszt. mint 
amennyit megtermel: megtört a külső és a belső pénzügyi egyensúly javításának folya- 
mata. 


Mi történt a gazdaságban 1984 után, miért nem folytatódott az egyensúlyi helyzet 
javításának 1983-1984-ben tapasztalt folyamata, milyen tényezőkkel függ össze, hogy 
nem tudtuk a gazdasági növekedést élénkíteni? 

Az elmaradás okai között nagy szerepük van bizonyos objektív tényezőknek, amelyek- 
re mi nem vagy csak alig tudunk hatást gyakorolni. 

E tényezők első csoportjaként a külpiaci feltételek további romlását kell megemlíte- 
nent. Agrártermékeink exportárainak nagyarányú csökkenését mutatja, hogy a kukorica 
eladási ára a két évvel ezelőtti tonnánkénti 140 dollárról 70-80 dollárra csökkent, s 
körülbelül 90 dollárért lehet ma, a két évvel ezelőtti, közel 150 dollár helyett búzát eladni. 
A hús- és húsipari termékeket is csak 35-40 százalékkal olcsóbban tudjuk értékesíteni, 
mint két-három évvel ezelőtt. A szénhidrogén-származékok ára is zuhanásszerűen, a 
tőkés export esetében 40-50 százalékkal csökkent. 

Az olajpiac alakulása azzal is hatással van ránk, hogy azok az olajtermelő országok, 
amelyek korábban a magyar termékek vásárlói voltak - éppen a kőolajexportból szárma- 
zó bevételük csökkenése miatt — egyre kevesebbet s kedvezőtlenebb feltételek mellett 
vásárolnak tőlünk. Növeli gondjainkat, hogy - főként a Közös Piac országaiban - 
folytatódott exportunk egy részének hátrányos megkülönböztetése. A szocialista orszá- 

gok piacain is egyre magasabbak a követelmények. 

Az objektív tényezők második csoportját gazdaságunk strukturális problémái alkot- 
ják. E gondok nemcsak a külpiaci feltételek változásait, hanem a múlt örökségét is 
tükrözik. 


Ilyen problémákkal küzd például a vaskohászat, A kormány, az ágazat termelési 
szerkezetének megújítása érdekében, a közelmúltban több milliárd forintot kitevő támo- 
gatásról hozott döntést, de még most sem mondhatjuk el, hogy a végleges, megnyugtató 
megoldás útján volnánk. Hasonló helyzetben van a szénbányászat is, amely csak növek- 
vő ráfordítások és költségvetési támogatás mellett képes megoldani feladatait. 

A bauxitvagyonunkon alapuló és BY §/ ráfordításokkal kiépített alumíniumipar termó- 
kei az utóbbi időben szintén leértékelődtek a nemzetközi piacon. Ugyanez vonatkozik 
olefiniparunk termékeinek zömére is. Könnyűiparunk a költséges rekonstrukciók ellenó- 
re sem tudta versenyképességét érdemben javítani, Élelmiszeriparunk termékei is növek- 
vő mértékben ütköznek a világpiacon ár- és keresleti korlátokba. 

A felsorolt ágazatok termeléskiesését, illetve vosztoségeit kellene pótolniuk az úgyneve- 
zett progresszív, húzó tevékenységeknek, így például a műszer-, a híradástochnikai, a 
gyógyszer- vagy a finomvegyiparnak. Ezek termelésének növekedési üteme ma is ESGöhe 
ladja az átlagot, de ahhoz, ék a gondokkal küzdő ágazatok jövedelemkicsését pótol 

ják, a mainál versenyképese tra lenne szükség, és termelésűknek becslés szerint 
évente legalább 15 Zázalát Kál kellene növekednie, 

Az objektív tényezők sorában kell megomlítenem a mezőgazdaságot több éve sújtó 
aszályt is. Csupán ebben az évben mintegy 12 milliárd forint jövedelem.esett ki emiatt. 

E gondokat az sem kisebbíti, hogy az idei több mint 14 millió tonna gabonatermés a 
felszabadulás utáni évek negyedik legjobb termése. 

A népgazdaság nem kielégítő teljesítményében kétségtelenül szerepük van az említett 
külső és belső objektív tényezőknek. Helyzetünk alakulásában azonban legalább ilyen 
mértékben játszottak közre a gazdaságirányítás fogyatékosságai, a vezetői munka gyen- 
geségei, vagyis a szubjektív, rajtunk múló tényezők. 

Ezek sorában főként a következőkre kell utalni: 


6 Gazdaságirányítási eszközrendszerünk egészét — tehát a népgazdasági tervezést, a 

szabályozást és az intézményrendszert — nem sikerült a szükséges mértékben a külső 
és a belső egyensúlyi viszonyok javításának, a gazdaság élénkítéséhez elengedhetetlen új 
források feltárásának szolgálatába állítani. Olyan helyzet állt elő, hogy a régi forrásokra, 
így a belső felhasználás csökkentésére már nem, az új, intenzív tényezőkre, mindenekelőtt 
a gazdaság jövedelemtermelő- és exportképességének javulására, a struktúra átalakulá- 
sára viszont még nem támaszkodhatunk. 


6 Sem a tervezőmunka, sem a szabályozás nem tudta megfelelően követni a felgyorsult 
nemzetközi és hazai változásokat, nem tudta megtalálni és kialakítani a magyar 
gazdaságnak a külgazdasági folyamatokkal összhangban álló fejlesztését. A tervezésnek, 
az irányításnak vállalni kell, hogy a fő arányok, a növekedés és az egyensúly mellett 
tervezze a struktúraátalakítást is. Ha e folyamatot nem a terv vezérli, ha e feladatok nem 
épülnek be a népgazdasági tervbe, ha a szabályozók ezt nem segítik megfelelően, akkor 
a jövőben sincs biztosítékunk arra, hogy az átalakulás nagyobb zökkenők és hiányhely- 
zetek kialakulása nélkül valósuljon meg. A szabályozásnak mind a szelektív élénkítést, 
mind a szelektív visszafejlesztést tudnia kell közvetíteni. 


6 Évek óta nem sikerül kielégítően összehangolni a társadalmi és a vállalati érdekeket. 

Amikor például a gazdaságirányítás 1985-től a tőkés export szabályozásában növel- 
te a hatékonysági követelményeket, a vállalatok egy része — saját érdekeinek megfele- 
lően - lemondott a leggazdaságtalanabb exportról, mert volt lehetősége arra, hogy más 
piacok meghódításával pótolja kieső jövedelmét. A vállalatok megtalálták számításukat. 
az ország viszont az emiatti dollárkiesést nagyon megérzi. 

Zavar van az ösztönzés és a szigor összhangjának megteremtésében - hol az ösztönzés 
sikerül , túl jól", hol a szigorítás okoz gondokat. Egész adó- és támogatási rendszerünket 
valójában lazaság jellemzi, nincs megfelelő pénzügyi szigor, viszonylag könnyen hozzá 
lehet jutni támogatásokhoz, hitelekhez. A vállalatok jövedelmük egy részét nem a 
gazdálkodás javításával érik el, hanem áremelésekkel. A vállalat — természetszerűleg — 
saját érdekeit követve jár el, a tervezésnek és a szabályozásnak viszont meg kellene 
oldania, hogy egyúttal az országos kívánalmaknak is eleget tegyen. Ezért javítani kell 
az együttműködést a központi irányító szervek, valamint az érdekképviseleti szervek és 
a vállalatok között. 


6 A szubjektív tényezők sorában kell megemlíteni a folyamatos központi gazdaságirá- 
nyító és szervező munka gyengeségeit. Az irányítási rendszernek ez a fontos eleme 
az utóbbi két évben nem funkcionált kielégítően. Fontos export- és importgazdálkodási 
kérdésekben vagy a piac zavarainak megelőzésében, elhárításában csak nagy késedelem- 
mel születnek a döntések. 


6 Szólni kell arról is, hogy a gazdaságirányítás csúcsszerveinek tevékenysége között 
jelentősek az átfedések, párhuzamosságok, amelyek gyengítik az irányító munka 
hatásfokát. j 


6 Bin előrehaladást nehezíti az is, hogy a gazdaságirányítási rendszer elhatározott 
továbbfejlesztését nem valósítottuk meg következetesen. Formálisan ugyan sokat 
tettünk, de érdemileg a tervezettnél lassúbb az előrehaladás. Különösen vonatkozik ez 

a szervezeti struktúra változtatására, a monopolhelyzetek megszüntetésére, a miniszté- 
riumok funkcióinak a megváltozott termelési-irányítási viszonyokhoz való igazítására, a 
piacfelügyelet korszerűsítésére stb. A vállalatirányításban bekövetkezett változások pél- 
dául azt igényelnék, hogy a minisztériumok munkája - szakítva a korábbi beidegződött- 
ségekkel — a tervezés, a közgazdasági szabályozás, a műszaki fejlesztés, a struktúraátala- 
kítás irányába fejlődjön. Ehhez azonban a feladatok világosabb elhatárolására is szükség 
van a kormányzati munkában. 


Fontos, a jövőt érintő gazdaságpolitikai kérdésekben nem alakult ki közös álláspont. 
Az egyik ilyen vitakérdés, hogy a jelenlegi külső és belső pénzügyi egyensúlyhiány- 
ból hogyan lehetne eljutni egy kedvezőbb állapothoz. E tekintetben két álláspont ala- 
kult ki. 

Az egyik felfogás képviselői a hangsúlyt az adósságnövekedés megállítására, a költség- 
vetési deficit lefaragására, valamint a vállalati és lakossági jövedelmek -— , teljesítmények- 
kel arányos" - visszaszabályozására helyezik. A technikai fejlődés és az exportnövelés 
követelményeit ennek a felfogásnak a képviselői is hangoztatják, de feltételeit az eddig 
alkalmazott, túlnyomóan restriktív eszközökkel kívánják megteremteni. Ez azonban 
járhatatlan út, hiszen a gyakorlatban az általánosan korlátozó rendszer eddig mindig 
forráshiányt idézett elő, s inkább a hiányok, mintsem az új erőforrások termelődtek újjá. 

A másik felfogás - s a határozat is ezt tartalmazza — a gazdasági növekedés export- 
orientált és jelentős technikai fejlődéssel együtt járó, szelektív élénkítését tartja elsődle- 
gesnek, amely természetesen a gazdaságtalan termelés jelentős visszaszorításával is páro- 
sul. 

A külső erőforrások bevonásával kapcsolatban azonban hangsúlyozni kell, hogy a 
kibontakozás érdekében az adósság növekedését — még átmenetileg is — csak akkor 
érdemes vállalni, ha az a jövő egyensúlyát, vagyis a termelés korszerűsítését és nem a 
fogyasztás növekedését szolgálja, s kiegészül a belső veszteségforrásoknak az eddiginél 
határozottabb felszámolásával, a társadalom magas rezsiköltségeinek csökkentésével. 

Egy másik vitakérdés a már említett struktúraváltás mikéntjével függ össze. Sokan azt 
vetik fel, miért nem hagyjuk abba például a kohászat leggazdaságtalanabb termékeinek 
gyártását, miért nem fejlesztjük vissza a szénbányászat legráfizetésesebb részét, vagy 
éppen miért termelünk nagy ráfordításokkal ennyi húst? A kérdések terrmmészetesen 
jogosak, de azonnal felvetődik két dolog. Az egyik: vállalja-e a politika az átmeneti 
munkanélküliséget? A másik: ha valamit leállítunk, meg tudjuk-e oldani, hogy abból ne 
legyen áruhiány, ellátási zavar? 

Magyarországon valóságos munkanélküliségtől, úgy vélem, nem kell félni, hiszen az 
iparból vagy máshonnan kiszoruló munkaerőt a szolgáltatás lényegében fel tudja venni. 
Az ellátás zavartalanságának biztosítása már nehezebb kérdés. Ha a leggazdaságtalanab- 
bul termelt hengerelt áruból (ami körülbelül 250 ezer tonna) kevesebbet állítanánk elő, 
akkor a kieső részt valahol meg kellene venni. Szocialista relációból csak a tervben 
koordinált mennyiséget tudjuk megszerezni, ennél többet legfeljebb kemény cikkek 
ellenében. Tőkés viszonylatban meg lehetne vásárolni ezeket az árukat -— ha volna 
pénzünk. Az a megoldás is nehéz, amely árut áruért cserél, mivel az eladók tudják, hogy 
Magyarországnak milyen termékekre van szüksége, és barter üzletet ilyenkor nem igen 
kötnek. 

Hiába tanácsolják nekünk egyes közgazdászok, hogy a vezetés ne akarjon mindenről 
gondoskodni, mert így nem lesz kilábalás. Szerintük hadd jöjjön egy kis , káosz, 
amelyben aztán önmaguktól rendeződnek az ügyek. Ez nem felelős hozzáállás. A veze- 
tésnek tudnia kell, hogy mi célból vállaljuk egyes területeken az átmeneti munkanélküli- 

séget, az érintett rétegek életszínvonalának csökkenését, s hogyan fogjuk az ellátás 
zavarait megelőzni. 

A harmadik vitatéma az infláció mértéke körül alakult ki. A politikai vezetés — tár- 
sadalompolitikai, de hozzátehetem, gazdasági mégfontolásokból is — hitet tett az infláció 
mérséklése mellett, s ebben szerepe volt a tudós közgazdászok és szociológusok erre 
buzdító tanácsának is, melyet még a kongresszusi irányelvek vitája idején fogalmaztak 
meg. Azóta sok minden változott, a gazdasági fejlődés külső és belső feltételeitől kezdve 
a szakemberek véleményéig. Ma már éppen az említett körökből hallunk olyan vélemé- 
nyeket, hogy az árnövekedés fékezésének szándéka politikai voluntarizmus, amely gátol- 
ja az ésszerű ár- és támogatáspolitikát, halogatja a problémák megoldását, s jelenleg védi 
ugyan az életszínvonalat, de egy későbbi nagyobb törés veszélye árán. 

A számok nem azt mutatják, mintha az árak. ügyében a politikai vezetés az elmúlt 
időszakban merev álláspontot foglalt volna el. 1980 óta az ipari termelői árak 33 
százalékkal, a fogyasztói árak pedig csaknem 47 százalékkal emelkedtek, de sem az 
árrendszerben és a támogatásoknál, sem pedig a termelési szerkezet átalakítását tekintve 
nem vagyunk jobb helyzetben, mint hat évvel ezelőtt. Most, amikor egyesek az antiinflá- 
ciós politika feladását követelik, megint csak nem látszik semmi biztosíték arra, hogy ha 
vállaljuk ezt, s a reálbérek ezzel együttjáró ésökkenését, akkor annak gyümölcse két- 
három év múlva beérik. Márpedig ennek reménye nélkül a vezetés nem kockáztathatja 
a párt és a nép közötti bizalmat, a társadalmi közmegegyezést. 

Viták vannak abban a kérdésben is, hogy a gazdaságirányítás rendszere hogyan és 
milyen ütemben korszerűsödjön. Egyes vélemények szerint az országot a reform tette 
tönkre, mások viszont azt vetik fel, hogy egy ilyen óvatos, araszolva előrehaladó politiká- 
val nem lehet kibontakozást elérni. Ehhez egy vállalkozóbb szellemű, bátrabb politikára 
és vezetésre lenne szükség. 

Ez a beállítás figyelmen kívül hagyja egyrészt, hogy gazdasági nehézségeink többsége 
a reform nélkül is létezne, sőt enélkül még nagyobbak lennének, másrészt, hogy a 
gazdaságpolitika és az irányítás fejlesztése immár 30 esztendeje a párt politikájának 
szerves része, s a szükséges reformokat mindig is a párt kezdeményezte. Sok mindent 
vállalt a párt — az áru- és pénzviszonyok realista felfogását, a nemzetközi pénzügyi 
szervezetekhez való csatlakozást, az eszköz- és tőókeáramoltatás, a foglalkoztatáspolitika 
mai értelmezését, a bankrendszer átalakítását stb., amihez politikai bátorság kellett. 
Szakítottunk egy sor dogmával, s korábban tabunak tekintett kérdésekre új válaszokat 
adtunk. A politikának természetesen a jövőben is meg kell fontolnia, hogy az általa 
kialakított mozgástér elegendő-e ahhoz, hogy a szakmai kérdésekben az előrehaladás 
biztosítva legyen. De a szakembereknek legalább ennyire kötelességük, hogy számot 
vessenek a politikai következményekkel. 

Az MSZMP-nek régi felismerése, hogy aki gazdasági kérdésekben dönt, annak szá- 
molnia kell a politikai következményekkel, aki pedig politikai döntéseket hoz, annak 
figyelembe kell vennie azok pénzügyi, gazdasági hatását. Nem lehet célunk egy olyan 
helyzet kialakítása, amelyben egy elméletileg jól funkcionáló közgazdasági rendszernek 
az a végeredménye, hogy a néptömegek csalódnak pártjukban. Nekünk ezért a jövőben 
is a társadalompolitikai és a közgazdasági követelmények együttes érvényesítésére kell 
törekednünk. 

Mint e néhány vitapont vázlatszerű felvetéséből is kitűnik, nem elfogult, szubjektív 
indíttatású véleménykülönbségekről van szó, hanem olyanokról, amelyeket a realitás, az 
élet vet fel. Egyik álláspontról sem lehet azt mondani, hogy egyértelműen hibás. Mind- 
egyikben van bizonyos igazság. Lehetnek kérdések, amelyekről esetleg csak évek múlva 
fog kiderülni, hogy melyik álláspont a helyesebb, dönteni azonban most kell. A viták, 
az eltérő vélemények tehát természetesek, de a döntés után a végrehajtásban egységnek 
kell lennie. 

A kibontakozás lehetőségeit mérlegelve, a XIII. kongresszus határozatait és a hetedik 
ötéves tervet tekintjük irányadónak. Meggyőződésünk, hogy van kiút a jelenlegi helyzet- 
ből, ha meghozzuk a szükséges intézkedéseket, és ezek szellemében tevékenykedünk. 

Az évek óta tartó mérsékelt növekedési ütemet, amely nem teszi lehetővé i 
gondjaink megoldását, fel kell váltani egy szelektív, egyensúlyorientált, a gazdaság 
jövedelem- és devizakitermelő képességét javító élénkítéssel. Ebben meghatározó szere- 
pet kell vállalnia az iparnak. Elsősorban a hatékony, versenyképes, legígéretesebb tevé- 
kenységek fejlesztését kell felgyorsítani. A gyártási kultúra korszerűsítésében különös 
jelentősége van az elektronizálásnak, amely javíthatja a népgazdaság egészének teljesít- 
ményét. 

A hatékonyság, a termelékenység növelését a munkaerő átcsoportosításával is elő kell 
segíteni. E követelmények szerencsére már szerepelnek a vállalati tervekben is. A gazda- 
ságtalan termelés megszüntetése, a termelési szerkezet korszerűsítése vagy éppen fejlesz- 
téspolitikai célkitűzések miatt már 1987-ben jelentős létszámleépítések, illetve átcsopor- 
tosítások várhatók. A munkaerő átcsoportosításának lehetővé kell tennie a progresszív 
termelési kultúrák átlagos műszakszámának növelését, a meglévő kapacitások nagyobb 
mértékű kihasználását, mindenekelőtt az export növelése érdekében. 

A szerkezeti változások mellett a jövedelemtermelő képesség növelését a ráfordítá- 
sok csökkentésével, ezen belül elsősorban az anyagigényesség és a fajlagos energiafel- 
használás mérséklésével kell elérni. 

Az energetikai szektor és az alapanyagipar fejlesztését a korábbi évekhez viszonyítva 
lassítani kell, előtérbe helyezve a feldolgozóipar gyorsabb korszerűsítését. Ugyanakkor 
meg kell őrizni az energiaellátás biztonságát. Az alapanyagiparnak jobban kell igazodnia 
a feldolgozóipar megnövekedett minőségi igényeihez. 

Iparunk fejlődésében továbbra is meghatározóak a KGST-kapcsolatok. Számítunk 
arra, hogy szocialista partnercink kielégítik igényeinket az alapvető energiahordozókból 
és nyersanyagokból, s a korszerű technika és technológia egy részét is be tudjuk tőlük 
szerezni. Az ellentételezésben arra kell törekednünk, hogy a magasabb feldolgozottsági 
fokú termékek, mindenekelőtt a gépek és berendezések kiviteli aránya növekedjen, és a 
lehetőségekhez képest maximálisan használjuk ki a partnereink igényeire kifejlesztett 
kapacitásainkat. Az egyszerű kereskedelmi kapcsolatokon túlmenően jobban be kell 
kapcsolódnunk a KGST-tagországok — mindenekelőtt a Szovjetunió — átfogó gazdaság- 
fejlesztési programjainak megvalósításába. — j 

A közelmúltban miniszterelnöki szinten két kormányközi egyezményt írtak alá a 
magyar és a szovjet vállalatok, egyesülések közötti közvetlen termelési és műszaki-tudo- 
mányos kapcsolatok rendjéről, valamint a magyar—szovjet vegyesvállalatok létesítésének 
szabályairól, működésük alapelveiről. Ennek alapján számítani lehet arra, hogy már 
1987-ben bővíthető lesz a szerződéses alapokon közvetlen kapcsolatokat fenntartó ma- . 
gyar és szovjet gazdálkodó szefvezetek köre, s a közeli hónapokban befejezhető több 
közös vállalatra, kutató és fejlesztő kollektívára vonatkozó megállapodás előkészítése. 

Ami az élelmiszer-termelést illeti, ma már nem elég egyszerűen többet termelni gaboná- 
ból, húsból vagy kertészeti termékekből. Piacon maradni, versenyképesnek lenni ugyanis 
csak a mainál értékesebb beltartalmú, jobban feldolgozott, korszerűbben csomagolt és 
pontosabban szállított termékekkel tudunk. 

A mezőgazdaság és az élelmiszeripar feladatai között is az első helyre kell tenni a 
minőségi igények kielégítését és a jövedelemtermelő képesség fokozását. Ez a munka 
tartalmát érintő, új követelményeket támaszt a termelésben és az irányításban egyaránt. 
Annak a már elkezdődött folyamatnak a felerősítéséről van szó, amely az eddiginél 
intenzívebb pályára akarja állítani az élelmiszer-termelést. Nagyon fontos, hogy a kor- 
mányzati, a szakmai intézkedések és a szakmai propaganda összehangoltan, az eddiginél 
következetesebben közvetítse ezt a követelményt. 

A gazdasági hatékonyság növelésének fontos feltétele a műszaki fejlesztés, a korszerű- 

sítés a gazdaság minden területén. Ezt szolgálja, hogy a kutatásra és a műszaki fejlesztés- 

re fordítandó eszközök a nemzeti jövedelemnél gyorsabb ütemben növekednek. A mű- 

szaki fejlődés színtere alapvetően a vállalat, ezért olyan megoldásokra, szemléletváltozás- 

ti van szükség, amely a VEPSEGYKEDESSESET megalapozó és javító megoldásokra ösztönöz 
késztet. 

Az élénkítéshez szükséges anyagi eszközöket kombinatív módon, több forrásból kell 
előteremtenünk. Támaszkodnunk kell mindenekelőtt a hatékonyság javításából, a vesz- - 
teségek felszámolásából, a tőke és a munkaerő gazdaságos területekre való áramoltatásá- 
ból, a közületi és a lakossági fogyasztásnak a termeléshez való igazításából nyerhető 
belső forrásokra, de igénybe kell vennünk mindenekelőtt a működő tőke bevonásából 
nyerhető külső forrásokat is, s a gazdasági diplomáciát, köztük külképviseleteinket is, 
jobban gazdasági érdekeink szolgálatába kell állítani. 

Céljaink elérése megköveteli külgazdasági politikánk és gyakorlatunk átalakítását is. 
Gazdaságunk jelenlegi érdekeltségi viszonyai, állami intézményei, döntési rendszere 
ugyanis sokkal inkább az eladósodás előtti helyzethez, mintsem a világgazdasági környe- 
zet átalakulásából fakadó követelményekhez illeszkedik. 

Külgazdasági tevékenységünk egész rendszere széttagolt. A különböző tevékenységek, 
a termelés és az értékesítés nemcsak ágazatilag válnak szét és nemcsak érdekrendszereik- 
ben ellentétesek, hanem mindennapi működésükben sem alakult ki olyan kapcsolatrend- 
szer közöttük, amely a koordinált, hatékony cselekvéshez szükséges lenne. Ezért külgaz- 
dasági munkánk egész szervezeti—szerkezeti—intézményi rendszerét meg kell reformálni, 
s a szelektív, exportorientált gazdaságpolitika követelményeinek megfelelően kell felépí- 

Ennek során biztosítani kell az exportösztönzés korszerű módszereit, a bedolgozó 
vállalatok anyagi érdekeltségétől kezdve az új technika finanszírozásának speciális mód- 
szerein át a technikai import növelését szolgáló módszerekig. Fejleszteni kell az ipari 
exporthoz kapcsolódó szolgáltatási tevékenységeket, és elő kell mozdítani olyan vegyes 
vállalatok létesítését, amelyek egyidejűleg biztosítanak technikát és piacot számukra. Az 
értékesítésben is új megoldásokra kell törekedni. 

Változtatnunk kell eddigi elosztáspolitikai gyakorlatunkon i is. Következetesebben kell 
érvényesíteni a munka szerinti elosztás elvét, a teljesítményekkel arányosan megfelelő 
teret engedve a jövedelmek differenciálódásának. A jövedelmekben j jusson kifejezésre az, 
hogy a kollektívák és az egyének mennyivel járulnak hozzá a nemzeti jövedelem gyarapo- 
dásához. Egyúttal igazságosabb alapra kell helyezni a szociálpolitikát. 

Nem folytatható a teljesítményeket megelőlegező, illetőleg a teljesítmények által nem 
megalapozott bérkifizetés gyakorlata. Meg kell akadályozni, hogy fedezet és teljesítmény 
nélkül adjanak béremelést. 

Nem folytathatjuk azt a gyakorlatot sem, hogy az árualap és a vásárlóerő, a teljesítmé- 
nyek és a jövedelmek közötti összhangot folytonosan áremelésekkel teremtsük meg. Ez 
a megoldás mindenkit érint, tehát azokat is sújtja, akik megdolgoztak jövedelmükért, s 
azokat is, akik az áremelés ellen sem többletteljesítménnyel, sem fogyasztásuk alakításá- 
val nem tudnak védekezni. Meg kell kísérelnünk olyan gyakorlatot kialakítani, hogy 
azokon a területeken, üzemekben és rétegeknél, ahol a teljesítmények nem alakulnak 
megfelelően, ahol veszteséges tevékenységet folytatnak vagy ahol érdekünk a munkaerő 
átcsoportosítása, ott a bérek az átlagosnál kisebb mértékben vagy egyáltalán ne növeked- 
jenek. El kell érni, hogy a bérek lefelé is mozogjanak, s ez is késztessen a hatékonyabb 
munkaerő-gazdálkodásra, a felesleges létszám leépítésére 

A gazdaság helyzete, terveink valóra váltása, céljaink elérése a túsikükelyekéi dől el. 
Változtatnunk kell azon a gyakorlatunkon is, hogy az állampolgárt mint fogyasztót 
jobban támogatjuk és ösztönözzük, mint termelőt. 

Sokszor mondtuk, hogy csak azt oszthatjuk el, amit megtermeltünk. Ha a fogyasztás 

meghaladja a termelést, akkor az összhangot végsősoron két úton teremthetjük meg: 

vagy visszafogjuk a fogyasztást, vagy a termelés területén lépünk előbbre. Az első 
megoldás nem nyújt perspektívát, ezért is döntött a kongresszus a termelés élénkítése 
mellett. Ezt a célkitűzést következetesen végig kell vinnünk. 

Céljaink megvalósításának elengedhetetlen feltétele a gazdáságítányitás érdemi to- 
vábbfejlesztése. Nem kevés, amit ezen a területen 1984 óta tettünk. Azt kell elérni, hogy 
további lépéseink érdemiek legyenek, s erősítsék egymás hatását. Az új vállalatvezetési 
formák kialakítása után például el kell kezdeni a gyarkolati munkát. A tulajdon feletti 
rendelkezés és a munkáltatói jogok gyakorlásával e testületeknek vállalniok kell a rájuk 
háruló kötelezettségeket is. Közöttük fontos helyet foglal el a rájuk bízott vagyon 
eredményes működtetéséért s a dolgozóik élet- és munkakörülményeinek alakulásáért 
viselt felelősség. A kormány ugyanis társadalmi méretekben felelős az élet- és munkakö- 
rülmények, a reáljövedelmek alakulásáért. 

A gazdaságirányítás fejlesztésében nagy horderejű lépés lesz jövőre az új bankrendszer 
életbe léptetése. Ez együtt jár a népgazdasági tervezés, a költségvetés, valamint a jegybank 
közötti munkamegosztás és feladatelhatárolás korszerűsítésével, a monetáris eszközök 
szerepének növekedésével, a kereskedelmi bankok megfelelő mozgásterének biztosításá- 
val. 

Komoly előkészítő munka folyik a vállalati adórendszer korszerűsítése, a személyi 
jövedelemadó-rendszer bevezetése érdekében is. A tervezett vállalati adóreformmal az a 
célunk, hogy a jelenleginél áttekinthetőbb, a termelési tényezőket reálisabban értékelő 
és egyszerűbb adórendszert alakítsunk ki. Ehhez arra van szükség, hogy a termelési 
folyamatot terhelő közvetlen adók egy része megszűnjön, illetve jelentős részük átkerül- 
jön a végső felhasználás szférájába. Ezt az elemzések és számítások szerint legjobban a 
hozzáadottérték-adó rendszerével lehet megvalósítani. Az elgondolt adórendszer a válla- 
latok számára a mainál erősebb nyereségérdekeltséget fog teremteni, egyúttal reálisabb 
vállalati költséggazdálkodást kényszerít ki, s áttekinthetőbbé, stabilabbá teszi a támoga- 
tási rendszert is. 

A személyijövedelem-adó bevezetésével elősegítjük az igazságosabb közteherviselést, 
azt, hogy az egyének jövedelmeikkel arányosan járuljanak hozzá a társadalmi közkiadá- 
sokhoz. Olyan adórendszerre van szükség, amely a lakosság valamennyi jövedelmét 
egységesen szabályozza. A személyijövedelem-adó rendszerével nem akarunk többet 
elvonni a bérből és fizetésből élőktől, és nem kívánjuk a tisztességesen dolgozó vállalko- 
zásokat visszaszorítani. A becsületes munka rangját erősíteni kell, és az így szerzett 
jövedelmet jogosnak elismerni. Egyidejűleg fel kell lépni a HSZtÉSSÉSÍETEN úton szerzett 
jövedelmekkel szemben. 


Mindig is vallottuk, hogy a felépítménynek követnie keli az alap, a termelési viszonyok 
változását. Ha a gazdaság nem támaszkodhat megfelelő társadalmi, ideológiai háttérre, 
közhatalmi és jogi támogatásra, akkor nem tudunk előre haladni a gazdaságban sem. 
A politika fő erőinek e területeken is egyirányban kell , húzniuk", máskülönben társadal- 
mi feszültségek keletkeznek. Az utóbbi évek fontos tapasztalata, hogy ezt a kölcsönha- 
tást nem vettük elég komolyan, pedig tudjuk, hogy automatikusan nem változik a 
felépítmény, nem alakul át a tudat. 

Nem véletlen, hogy a kommunista pártok a gazdasági reformok mellé követelmény- 
ként a szemléleti és a gondolkodásmód megváltoztatását állítják. Teszik ezt azért, hogy 
a gazdaság ne fedezetlen előőrsként haladjon előre, hanem kövesse egyrészt a szemlélet- 
és gondolkodásváltást megalapozó ideológiai munka, másrészt az állami intézményrend- 
szer, benne a jogrend közhatalmi ereje. E kettő támogatása nélkül kockázatos vállalko- 
zás a gazdasági előretörés. 


ELŐREHALADÁSUNK FELTÉTELE - ERŐFORRÁSAINK JOBB HASZNOSÍTÁSA 11 


A közvélemény formálásában igen nagy a tömegtájékoztatási eszközök szerepe. Ami- 
kor időnként szóba kerül, hogy nem megfelelő arányban és szemlélettel foglalkoznak a 
gazdasági élet jelenségeivel, s a szenzációt inkább a negatívumok pellengérre állításában 
találják meg, erre a leggyakrabban azt válaszolják, hogy a nehézségeket, a gazdasági 
helyzetet és a negatívumokat a sajtó nem teremti, csak tükrözi. Ez azonban csak részben 
igaz, a legnagyobb torzítások ugyanis éppen az összefüggésekből kiragadott részigazsá- 
gok nyomán születnek. A gazdaság nem kielégítő teljesítménye valóban rontja a társada- 
lom hangulatát, de a kibontakozást gátolhatja a nem megfelelő ráhangoltság is. Ennek 
megváltoztatásáért a sajtó sokat tehet. 

Nálunk a gazdasági építőmunkát nem segíti megfelelően a jogi, hatósági munka sem. 
A reform lépéseit egyrészt nem követi időben a gazdasági jogalkotás, másrészt az nem 
lép fel a jogszabályoktól eltérő, ezzel ellentétes gyakorlattal szemben. Szinte általánossá 
vált, hogy azok is , jeleznek" - s általában felfelé -—, akiknek éppen az előírásoktól eltérő 
gyakorlat tiltása vagy szankcionálása a hatáskörük. Megesik, hogy a kisvállalkozások 
szabálytalanságait azok észrevételezik, akik engedélyezik a működést, és akiknek fel- 
ügyeletet kellene gyakorolniuk e tevékenység törvényes volta felett. Az adócsalásokon 
azok vannak leginkább felháborodva, akiknek azt le kellene leplezniók. A munkaügyi 
bíráskodás liberalizmusát is azok kifogásolják, akik tehetnének valamit a helytelen 
gyakorlat ellen. Gyakran hangoztatott érv, hogy amíg hiány van, addig visszaélés is lesz. 
Igaz, hogy a hiány visszaélést szülhet, s ezt csak a gazdaság jobb működése tudja 
felszámolni, de az is tény, hogy a passzív hatósági magatartás csak növeli a veszélyforrá- 
sokat, segíti a társadalom igazságérzetét sértő jelenségek elburjánzását. 

Ma már a kenő- és hálapénzek rég kiléptek a vendéglői és a benzinkutas borravaló 
kereteiből, s megjelentek a tanácsoknál, az adóhivatalokban, az egyetemek vizsgakérdé- 
seinek kijátszásában, a nagyértékű ajándékozások elszaporodásában, a külföldi, főleg 
nyugati munkavállalások, ösztöndíjak protekció és összeköttetések útján való megszer- 
zésében. Lehet baksisért butikengedélyt szerezni és külföldi tanulmányutakra eljutni. 
Felerősödött a pénzért való előnyszerzés az egészségügyben és a sportban is. 

Fejlődésünknek nem törvényszerű velejárója a fegyelem és a munkaerkölcs általános 
fellazulása, beleértve ebbe az állampolgárokat és állami intézményeinket is. De csak úgy 
lehet felvenni a harcot ellenük, ha a párt meg tudja őrizni intaktságát és szuverén 
fellépésének feltételeit. Régi igazság, hogy az igényességnek, a fegyelemnek, a demokra- 
tizmusnak a pártélet kell legyen példája. De a párt belső élete is sok vonatkozásban nem 
a kongresszus időtálló útmutatásai szerint alakul. Egyre gyakoribb a passzív pártrendez- 
vény vagy a , jól előkészített" értekezlet. Sok a formális, bürokratikus elem a pártmunká- 
ban, a szükségesnél több a fentről előírt napirend. Van félelemérzet azokban, akik 
kritizálnak, s harag, sértődöttség azokban, akiket megbírálnak. Létezik retorzió, a 
bírálat elfojtása, nem elég demokratikus és jó szellemű a kádermunkánk. Sokan kinézik 
maguknak a megfelelőnek vélt állást és azt , megpályázzák", de nem a pályázati rendszer 
keretében, hanem a , hátsó bejárón" keresnek s találnak protektorokat. Kialakult a 
lobbyzás, veszít értékéből az önzetlen társadalmi munka, a közéletiség: 

Pártunknak természetesen sok aktív, kezdeményező tagja, vezetője, szerve és szerveze- 
te van. Sokan vannak, akik mernek kezdeményezni, önállóan, felelősséggel dolgozni. 
Mégis szólni kell arról az erősödő hibás személetről és magatartásról is, amelyre a felfelé 
mutogatás, a , nálunk minden rendben, de fent minden rossz" mentalitása a jellemző. 

Vállalatok, szövetkezetek, intézmények tucatjait lehetne felsorolni, ahol az elmúlt 
évtizedben nem javult, sőt romlott a munka hatékonysága. Szép számmal találunk olyan 
városokat, kerületeket, lakókörzeteket, talán még megyéket is, ahol mintha megállt 
volna az idő és - nem az anyagiakra gondolva — egy helyben topogás, visszafejlődés 
tapasztalható, ahonnan éveken át nem indul el kezdeményezés, ahonnan kiveszett az 
öntevékenység, a tenni akaró pozitív erők összefogásának képessége, csökkent az aktivi- 
tás. A helyzet felett siránkozva viszont megegyeznek abban, hogy nem ők a felelősek, 

hanem a szabályozók, az elvonás, vagy az elődök, akik elrontották a dolgokat. E bele- 
nyugvó, kollektív siránkozásnak helyenként részesei a párt-, a tanácsi és a szakszervezeti 
szervek is. 


Az 1987. évi népgazdasági terv irányelveit a Politikai Bizottság a megszokottnál koráb- 
ban terjeszti a Központi Bizottság elé. A javaslat az, hogy most és a jövőben a Központi 
Bizottság a részletekbe menő döntés helyett gazdaságpolitikai irányvonalat, koncepciót 
hagyjon jóvá. Ilyen módon a célok konkretizálásában növekszik a kormány mozgástere 
és egyúttal a terv egészéért — ezen belül a politikai követelményekkel összhangban álló 
ár-, bér- és szociálpolitikáért — viselt felelőssége is. 

Az 1987. évi gazdaságpolitikai és gazdaságirányítási gyakorlat legfontosabb feladata 
az egyensúlyi helyzet romlásának fékezése, az 1985—1986-ban elért életszínvonal főbb 
elemeinek stabilizálása, a munka- és életkörülmények szerény javításának megalapozása. 

A nemzeti jövedelem 2 százalék körüli növekedése irányozható elő, ami feltételezi az 
ipar 2—2,5 százalékos, a mezőgazdaság termelésének pedig 4,5-5,5 százalékos bővülését. 
A gazdaság szelektív élénkítése érdekében a termelőberuházások -— különösen a feldolgo- 
zóiparban - emelkednek, a kiemelt célokat szolgáló központi eszközök pedig bővülnek. 
A gazdaságirányításnak, a kormánynak különleges felelőssége van abban, hogy a köz- 
ponti gazdaságfejlesztési, valamint a ráfordításcsökkentési programok további konkreti- 
zálásával és végrehajtásának meggyorsításával egy időben meghatározza a termelési 
struktúra javításának, s ahol erre nincs mód, a veszteséges termelés megszüntetésének 
gyakorlati teendőit. Elengedhetetlen, hogy a finanszírozási és döntési rendszer, a veszte- 
séges termelés felszámolásával kapcsolatos következetes irányítói magatartás is biztosít- 
sa az előre vivő területek fejlődéséhez a forrásokat. Csak egy ilyen határozott program 
szolgálja országunk érdekeit, ad világos célt és értelmet dolgozó népünk áldozatvállalá- 
sának és célszerűséget a jövöre még elkerülhetetlen külső forrásbevonásnak. 

Mivel ebben az évben a lakossági fogyasztás növekedését a termelés nem támasztotta 
alá, ezért 1987-ben az életkörülmények csak szerény mértékben javíthatók, a lakosság 
fogyasztása és az egy főre jutó reáljövedelme nem növelhető. Arra kell törekedni, hogy 
a jó teljesítményt nyújtó kollektívák és egyének reálbére ne csökkenjen. 

Béremelésre az elért eredmények alapján az anyagi fedezet megteremtését követően, 
differenciáltan kerülhet sor. 1987-ben a keresetek tömege népgazdasági szinten 4.5-5 
százalékkal, az átlagkeresetek 5-5,5 százalékkal emelkedhetnek. A dinamikus fejlődésre 
képes, hatékonyan gazdálkodó szervezetek teljesítményük növekedése arányában emel- 
hetik a kereseteket. A veszteséges, illetve alaphiányos vállalatoknál a keresetek nem 
növekedhetnek, sőt néhány helyen csökkennek. Szükségesnek tartjuk, hogy 1987 első 
negyedévében - a sajátosságok alapján indokolt kivételektől, például a jogszabályban 
kötelezően előírtaktól eltekintve — ne legyen általános béremelés. j 

A vállalati gazdasági munkaközösségek, a kisvállalkozások és a magánszektor jövede- 
lemszabályozásában is szigorításokra kerül sor. 

A szociálpolitikában folytatódik a leginkább rászorultakat segítő intézményhálózat 
kiépítése, a tanácsi segélyezési pénzeszközök bővítése. A nyugdíjasok, a gyermekesek és 
néhány más szociális juttatásban részesülő réteg, például az ösztöndíjasok, az egyes 
alapvető termékeket érintő fogyasztói áremeléshez kapcsolódóan jövedelemkiegészítést 
kapnak. 

EieiszóvósálHólkzát részeként megkülönböztetett jelentőséget kell tulajdonítani 
minden lépésnek, amely javítja a lakosság életkörülményeit, közérzetét. Fenn kell tartani 
az elfogadhatónak minősíthető áruellátást. Megépül 55 ezer személyi tulajdonú és mint- 
egy 6-7 ezer állami bérlakás. Fokozott ütemben folytatódik az állami lakások felújítása. 
Kedvezőbbé válnak a lakáscserék feltételei. A nagylétszámú korosztályok igényeivel 

összhangban a korábbi évekhez képest több középiskolai tanterem létesül. Az egészség- 

ügyi ellátásban a legjelentősebb előrelépés a megelőzési és a gyógyítási tevékenység 

segtaesk áz biga dási javítása. Folytatjuk a lakosság egészséges ivóvízzel való ellátásának 
rogramját 

Mitől reméljük, hogy elérjük a jövő évi terv céljait? . 

A külső tényezőket adottságnak tekintve egyértelmű a követelmény: csakis belső 
erőforrásaink jobb hasznosításával, munkánk javításával teljesíthetjük feladatainkat. 

Segítenek a jövő évre már meghirdetett szabályozóváltozások is. Növekszik a vállala- 
tok érdekeltsége a rubelelszámolású export bővítésében, amit a vállalati jövedelemszabá- 
lyozás kiigazításai és más kedvezmények, Így például a hitel, az adózás szelektív alakítása 
is szolgálnak. Továbbra is fontos kiegészítő eszköznek tekintjük a dollárelszámolású, 
kivitelt segítő pályázati rendszert, amelyet az eddigi tapasztalatok alapján továbbfejlesz- 
tünk. A keresetszabályozásban végrehajtott változások is arra irányulnak, hogy a jelen- 
leg működő szabályozás fő vonásait megőrizve, erősödjék a racionális létszámgazdálko- 
dásra való ösztönzés, a létszámfeleslegek leépítése, a teljesítmények és bérek összhangja. 

Javul az élelmiszer-gazdaság érdekeltsége is. Elsősorban az állattenyésztés, valamint 
a hatékonyan dolgozó üzemek jövedelempozíciói válnak kedvezőbbé. 

Jövőre csökken a szocialista relációból behozott energiahordozók ára, a cserearányok 
e relációban némileg javulnak. A vállalatközi kapcsolatok, közös vállalkozások erősíté- 
sével új lehetőségek nyílnak a szocialista együttműködésben, a tőkés relációban pedig 
számíthatunk a működő tőkének az eddiginél nagyobb beáramlására, az idegenforgalom 
devizaszerző képességének további növekedésére. 

A Központi Bizottság határozatának az éves tervre vonatkozó része tükrözi e törekvé- — 
seinket, s a tervezőmunka is ezek megalapozására összpontosítja erőfeszítéseit. Ugyan- 
akkor őszintén szólnom kell arról is, hogy az 1987. évi terv megalapozása még nem 
tekinthető kielégítőnek. A kormányzati szerveknek még dolgozniuk kell a terv belső 
konzisztenciájának erősítésén, főleg a források és a felhasználás jobb összehangolásán. 

Ennek érdekében át kell tekinteni, hogy a költségvetési kiadások — kiváltképpen a 
támogatások, a társadalmi rezsiköltségek, néhány központi nagyberuházás kiadásai, a 
központi fejlesztési programok megvalósítására szánt pénzeszközök — hogyan és milyen 
mértékben csökkenthetők. Megoldást kell találni egyes lakossági rétegek magas jövedel- 
meinek fokozott megadóztatására csakúgy, mint a jövedelemtermelő képesség fokozásá- 
ra, a tartalékok feltárására. 


Harminc évvel ezelőtt nehéz napokat élt át az ország. Súlyos sebet ejtett rajtunk a 
történelem. A seb azóta begyógyult, de a politikai frontátvonulásokra ma is érzékeny. 

A megtett útra visszatekintve olyan korszakos eredményeket vehetünk számba, mint 
a sikeres politikai konszolidáció, a ma már mintegy 880 ezer főt számláló megújhodott 
párt, a kiépült és szilárd szocialista államhatalom, a szocialista mezőgazdaság, a többszö- 
rösére nőtt ipari termelés és nemzeti jövedelem. Az akkor rangos nemzetközi fórumokon 
megbélyegzett Magyarország tekintélyes és megbecsült tagja lett a nemzetek közösségé- 
nek, hűséges maradt szövetségeseihez, eszméihez, barátaihoz, s megbízható partnere a 
világ országainak. Í 

Most azt mondjuk, nehéz napokat élünk, de harminc évvel ezelőtt e gondokat szívesen 
vállaltuk volna cserébe az akkoriakért. Ha az elmúlt harminc év tanulságait nem felejtjük 
el, ha akkori fogadalmainkhoz hűek maradunk, bizonyosak lehetünk abban, hogy a 
következő évek csatáit is sikerrel vívjuk meg. 


Az MSZMP Központi Bizottságának határozata 
a gazdasági munka megjavításának feladatairól 
és az 1987. évi népgazdasági terv 

és állami költségvetés irányelveiről 


A Központi Bizottság november 19-20-i ülésén áttekintette a népgazdaság helyzetét, a 
XIII. kongresszus óta végzett gazdasági munka tapasztalatait, és a kongresszuson elfoga- 
dott gazdasági program megvalósítása, a VII. ötéves terv teljesítése érdekében meghatá- 
rozta a fő tennivalókat. 

A Központi Bizottság megállapította, hogy a XIII. kongresszuson elfogadott társadal- 
mi-gazdasági program népünk egyetértésével találkozott. Ez kifejeződött az országgyűlé- 
si és tanácsi választásokon, a szakszervezetek, a Kommunista Ifjúsági Szövetség, a 
Hazafias Népfront kongresszusain és más felelős társadalmi fórumokon is. Az Ország- 
gyűlés elfogadta a kormány munkaprogramját, a kongresszuson elhatározott gazdasági 
célokkal és feladatokkal összhangban törvénybe iktatta a VII. ötéves tervet. 

A kongresszusi határozatok végrehajtása megkezdődött. Tovább fejlődött a szocialis- 

ta demokrácia, a társadalom életében erősödtek az önkormányzati elemek, szélesedett 
a társadalmi részvétel a döntések előkészítésében. Folytatódott a gazdaságirányítási 
rendszer korszerűsítése. Befejeződött az áttérés az új vállalatirányítási formákra. Tör- 
vény szabályozza a tisztességes gazdálkodás normáit és a tisztességtelen tevékenység 
tilalmát. Folyamatban van a bankrendszer átalakítása. 
. A Minisztertanács jóváhagyta a középtávú tervhez kapcsolódó szerkezetátalakító és 
hatékonyságnövelő központi gazdaságfejlesztési programokat, döntött a szénbányászat, 
a vaskohászat, a húsipar, a magasépítőipar helyzetének rendezéséről. Elkészültek a 
vállalatok középtávú tervei. Számos nagyüzem, vállalat és szövetkezet kollektívája javi- 
tani tudta gazdálkodásának hatékonyságát, figyelemre méltó kezdeményezéseket indított 
el a termékszerkezet korszerűsítésében, a létszámgazdálkodásban, a vállalatok közötti 
együttműködésben. 

A kongresszus célul tűzte ki, hogy a gazdasági egyensúlyi viszonyok fenntartása és 
megszilárdítása mellett a VII. ötéves népgazdasági terv a hatékony és fokozatosan 
élénkülő gazdasági fejlődés programja legyen, alapozza meg a nemzeti jövedelem növe- 
kedését, a műszaki haladást, a lakosság életszínvonalának érzékelhető emelkedését, 
életkörülményeinek javulását. 

A Központi Bizottság megállapította, hogy a gazdasági fejlődés élénkülése 1985—1986- 
ban nem következett be, a VII. ötéves terv első évének eredményei nem kielégítőek. 
A kiadások - a nemzetközi fizetési kötelezettségek, a beruházások, a közkiadások, a 
személyi jövedelmek - meghaladták a bevételeket. Az szög többet fogyasztott, mint 
amennyit megtermelt. 

A népgazdaság nem megfelelő teljesítményében szerepük van a számunkra kedvezőt- 
len nemzetközi körülményeknek, az értékesítési lehetőségek szűkülésének. Az elmúlt két 
évben jelentős exportcikkeink, például a búza, a kukorica, a hús és húskészítmények. a 
növényolaj, az alumínium, a kőolajszármazékok világpiaci árai 35-50 százalékkal csók- 
kentek. Nehézségeinket fokozta a múlt évi hosszú, kemény tél és a több éve tartó aszály. 

Az elmaradásban a rajtunk kívül álló tényezők mellett jelentős szerepe volt saját mun- 
kánk gyengeségének, az irányítás fogyatékosságainak. 

A népgazdasági tervezés, a szabályozás és az intézményrendszer nem biztosította kellő 
mértékben a külső és a belső egyensúlyi viszonyok javítását, a gazdaság élénkítéséhez 
szükséges új források feltárását. Nem sikerült kielégítő módon összehangolni a népgaz- 
dasági és a vállalati érdekeket. Fontos export- és importgazdálkodási kérdésekben, a piac 
zavarainak megelőzésében és azok elhárításában késedelemmel történtek meg a dönté- 
sek. A gazdaságirányítási rendszer elhatározott továbbfejlesztése nem valósult meg. 
következetesen. Az irányítás fogyatékosságaiért, a végrehajtás és az ellenőrzés követke- 
zetlenségeiért felelősség terheli a Központi Bizottság végrehajtó szerveit és a kormányt. 

A határozatok végrehajtásának szervezése, segítése és ellenőrzése nem kielégítő a helyi 
párt-, állami és társadalmi szerveknél sem. A vállalati és intézményi kollektívákban nem 
vált még általánossá az a szemlélet, amely abból indul ki, hogy első az eredményes 
munka. Indokolatlanul nagyok az eltérések azonos adottságú vállalatok, szövetkezetek 
teljesítménye között. Sok vállalat nem hasznosítja megfelelően erőforrásait, s nem a 
hatékonyság növelésével, a költségek csökkentésével, a munkaerő jobb kihasználásával, 
hanem költségvetési támogatással, indokolatlan áremelésekkel akarja növelni bevételeit. 

A hatékony gazdálkodást akadályozza, hogy sem az irányításban, sem a végrehajtás- 
ban nem érvényesítik az alapkövetelményt, hogy a jövedelmek a teljesítményekkel ará- 
nyosan alakuljanak, ellenkezőleg, gyakori az elnéző magatartás a kötelezettségeiket nem 
teljesítőkkel szemben. Eltűrik, hogy büntetlenül megsértsék a szocialista normákat, a 
törvényes előírásokat, az állampolgári és a munkafegyelmet. 

Az ország népgazdaságának gondjai, a rendkívül lassú fejlődés, a kibontakozás nehéz- 
ségei erőteljesen foglalkoztatják és nyugtalanítják közvéleményünket, az általános köve- 
telményeket sértő rendellenességek, a helyi visszásságok felháborítják a túlnyomó több- 
séget képviselő, becsületesen dolgozó embereket. 

A Központi Bizottság elengedhetetlen és sürgős feladatnak tartja a gazdasági fejlődés 
élénkítésének útjában álló akadályok eltávolítását, az irányítás színvonalának emelését, 
a munka megjavításához szükséges politikai és társadalmi, szervezeti és személyi feltéte- 
lek megteremtését. 


[A 


A Központi Bizottság a XIII. kongresszus határozatában megfogalmazott, a VII. ötéves 
tervben konkretizált gazdaságpolitikai célok elérését tartja a szocialista építőómunka 
legfontosabb feladatának. Ezt kell szolgálnia az 1987. évi népgazdasági tervnek is. 
Hangsúlyozza, hogy táradalmi-gazdasági programunk teljesítéséhez nincs más járható 
út, mint a munka megjavításával, az erőforrások ésszerű felhasználásával a gazdasági 
fejlődés élénkítése. 

e Társadalmi életünk minden területén, az irányításban és a végrehajtásban egyaránt 
elengedhetetlen a céltudatos, a követelményeknek megfelelő, jól szervezett, fegyelmezett 
munka. 

e Javítani kell a vállalatok és a dolgozók érdekeltségét a teljesítmény növelésében. 

e Véget kell vetni annak a gyakorlatnak, hogy többet használunk fel, mint amennyit 
megtermelünk. 


14. A gazdasági fejlődés élénkítése megköveteli a termelési szerkezet korszerűsítését, a 
műszaki haladás gyorsítását, a szelektív fejlesztés érvényesítését, az anyag- és ener- 
giatakarékosság fokozását, az exportképesség javítását. Mindezt konkrét gyakorlati 
intézkedésekkel kell elősegíteni. 

e Növelni kell a vállalatok érdekeltségét a gazdaságos termelésben, a ráfordítások 
csökkentésében. Ez a gazdaságtalan termeléshez nyújtott támogatások csökkentése ré- 
vén felszabaduló forrásokból, adókedvezményekkel, alapjuttatással, kamat-visszatérí- 
téssel, kamatkedvezménnyel és más alkalmas eszközökkel kell támogatni. Következete- 
sen ösztönözni kell a jövedelmező export bővítését, az importot helyettesítő megoldáso- 
kat. Az exportképes termelés fejlesztését elősegítő pályázati rendszert a jövőben is fenn 
kel! tartani, és egyúttal a technológiai korszerűsítés szolgálatába állítani. 

e Programot kell kidolgozni a veszteségesen és az alacsony hatékonysággal gazdálko- 
dó egységek tevékenységének gazdaságossá tételére, a költségvetési támogatás fokozatos 
leépítésére, a gazdaságtalan termelés megszüntetésére, E folyamatban figyelmet kell 
fordítani arra is, hogy nélkülözhetetlen termékekből és cikkekből hiány ne keletkezzen. 
A szerkezetváltás nyomán felszabaduló munkaerőt a hatékony gazdasági ágazatokban 
kell foglalkoztatni. 

e A kutatásra és a műszaki fejlesztésre fordított eszközöket koncentráltan, hatéko- 
nyabban kell felhasználni. Az érdekeltség növelésével elő kell segíteni, hogy a kutatási 
eredmények gyorsabban hasznosuljanak a termelésben. A műszaki fejlesztést még in- 
kább a nemzetközi versenyképesség és a gazdaságosság szolgálatába kell állítani. 

e Népgazdasági feladataink megoldásában támaszkodni kell a Szovjetunióval, a 
KGST-tagországokkal folytatott gazdasági együttműködés lehetőségeinek jobb haszno- 
sítására, a fejlettebb formák - a kooperáció, a szakosítás, az üzemek közti együttműkö- 
dés - kibontakoztatására, közös vállalkozások és közös vállalatok létrehozására. 

A fejlett tőkésországokkal, valamint a fejlődő országokkal törekedni kell a kölcsönö- 
sen előnyös kereskedelmi és kooperációs kapcsolatok fejlesztésére, vegyes vállalatok 
alapítására. 

e Korszerűsíteni kell a külgazdasági tevékenység szervezeti és érdekeltségi rendszerét, 
a piacfeltáró és a kereskedelemfejlesztő munkát. Az export növelése megköveteli, hogy 
a vállalatok bővítsék és javítsák szolgáltatásaikat. 


6 A Központi Bizottság az 1987. évi terv és költségvetés legfőbb követelményeinek a 
gazdasági teljesítmény és hatékonyság növelését, a külkereskedelmi és a pénzügyi 
mérleg javítását, a gazdasági szerkezet változtatását, a műszaki fejlődés gyorsítását, az 
életkörülmények jobbítását tartja. Az éves terv, a gazdasági szabályozás és az irányítás 
összpontosítson a gazdasági növekedés szelektív élénkítésére. 

A versenyképes termelés és kivitel erőteljesebb növelésével meg kell alapozni a gazda- 
sági és pénzügyi folyamatok jobb összhangját. A költségvetés hiányát mindenekelőtt a 
kiadások mérséklésével, széles körű takarékossági intézkedésekkel kell csökkenteni. 

Az 1987. évi népgazdasági terv a nemzeti jövedelem legalább 2 százalékos növekedését 
irányozza elő. 

Az ipari termelés 2,5-3 százalékkal emelkedjen. Meg kell gyorsítani a versenyképes 
termékeket előállító ágazatok és vállalatok fejlesztését, az ipar szerkezetének korszerűsi- 
tését. Az energetikai és alapanyagipar egyes területein folytatni kell a gazdaságtalan 
kapacitások leállítását, a munkaerő átcsoportosítását. A feldolgozóipar, ezen belül a 
fejlett technikát megtestesítő elektronikai szakágazatok, a gyógyszeripar, a műanyag- 
feldolgozás, a járműipar és a mezőgazdasági gépgyártás termelése az átlagot meghaladó 
mértékben emelkedjen. Lehetővé kell tenni az eszközök ésszerű átcsoportosítását is a 
gazdaságtalanul termelő vállalatoktól. Általában gondoskodni kell arról, hogy a rendel- 
kezésre álló termelési kapacitásokat népgazdasági céljainknak megfelelően maximáli- 
san hasznosítsák. 

A mezőgazdasági termékek termelésének az ideihez képest 4,5-S,5 százalékos növeke- 
dését kell előirányozni. A termelés szerkezete rugalmasan igazodjon a minőségi követel- 
ményekhez és az exportlehetőségekhez. Az ideinél nagyobb gabonatermést szükséges 
elérni. Emelkedjen az állattenyésztés színvonala. Növekedjen a vágósertés- és vágóba- 

romfi-termelés. A sertés- és juhállomány növekedése járjon együtt a tenyészállomány 
minőségi cseréjének meggyorsításával. Az élelmiszeripar növelje a magas fokon feldolgo- 
zott és jó minőségű termékek arányát, s csökkentse a termelés fajlagos költségeit. 

Az építőipar legfontosabb feladata a lakásépítés minőségének és ütemességének, 
valamint gazdaságosságának javítása. Fokozni kell a munka szervezettségét, emelni az 
irányító és vezetői munka színvonalát. 

A termelő infrastruktúra területén a meglevő kapacitások jobb kihasználásával kell 
a termelés és a lakosság szükségleteit kielégíteni. Nagy figyelmet kell fordítani a távközlé- 
si hálózat rekonstrukcióval egybekötött fejlesztésére, az áruszállítások ésszerű szervezé- 
sére. A természeti környezetet óvni kell, az ezt szolgáló rendelkezéseket szigorúan be kell 
tartani. 

A beruházási eszközöket elsősorban a termelés és az azt közvetlenül szolgáló infra- 
struktúra korszerűsítésére, a jövedelemtermelő képesség növelésére kell felhasználni, 
ideértve a hitelnyújtást és az alapjuttatást is. A népgazdaság beruházási ráfordításaiban 
növekedjen a technológiai korszerűsítést szolgáló vállalati beruházások aránya. 

A termelés, a jövedelmek és az árak megfelelő összehangolásával biztosítani kell az 
1985—1986. évi életszínvonal stabilizálását és az életkörülmények szerény javítását. Gon- 
doskodni kell a lakosság kiegyensúlyozott áruellátásáról. Az egyes dolgozók, kollektívák 
jövedelmének alakulása teljesítményükkel arányos legyen. Béremelésre mindenütt csak 
a már elért eredmények alapján, az anyagi fedezet megteremtését követően, differenciál- 
tan kerüljön sor. A gazdaságosan termelő vállalatoknál az átlagosnál nagyobb béreme- 
lésre, a foglalkoztatottság növelésére legyen lehetőség; az alacsony jövedelmezőségű, 
teljesítményeiket nem vagy alig növelő vállalatok a bérek szinten tartására, illetve 
mérséklésére, ésszerű létszámgazdálkodásra kényszerüljenek. A jó munkahely legyen 
megbecsült érték a dolgozók számára. 

1987-ben a külkereskedelemre is növekvő feladatok várnak. A külkereskedelmi válla- 
latok javítsák együttműködésüket a termelőkkel. Törekedjenek a piaci lehetőségek jobb 
kihasználására, új piacok megszerzésére, a külkereskedelmi és kooperációs tevékenység 
javítására. A rubel viszonylatú kereskedelemben bővülő és kiegyenlített áruforgalomra 
kell törekedni. A nem rubelelszámolású áruforgalom egyenlegében 1986-hoz képest 
határozott javulást kell elérni. 


(3 a csaknem két évtizede bevezetett gazdaságirányítási rendszerünk működőképes, 
folyamatosan fejlődik, a gazdaságra és a társadalmi életre gyakorolt hatása összessé- 
gében kedvező. A megtett útra visszatekintve, a tapasztalatokat értékelve megállapítha- 
tó, hogy a reform bevezetésekor sem a központi irányító szervek, sem a gazdálkodó 
szervezetek nem voltak megfelelően felkészülve az új követelményekből fakadó felada- 
tokra. Ezt a gyengeségünket még a mai napig sem sikerült teljesen felszámolni. 

A kongresszus határozatának végrehajtása, a VII. ötéves és az 1987. évi terv céljainak 
alátámasztása szükségessé teszi, hogy a gazdaságirányítás átfogó továbbfejlesztéséről 
szóló 1984. áprilisi központi bizottsági állásfoglalásban kijelölt feladatok végrehajtása 
meggyorsuljon. 

e A szabályozó rendszer segítse elő, hogy a vállalatok jövedelmezőségükkel arányo- 
san gyorsabban fejlődjenek. Az árrendszer fejlesztésével is biztosítani kell, hogy a nyere- 
ség a valódi teljesítményt fejezze ki. Gátat kell vetni az indokolatlan áremelésből, 
költségvetési támogatásból származó vállalati nyereségnövekedésnek. Olyan kereset- és 
bérszabályozást kell alkalmazni, amely biztosítja a teljesítmények és a jövedelemkiáram- 
lás összhangját, elősegíti a munkaerő ésszerű átcsoportosulását, a hatékonyabb munka- 
erő-gazdálkodást. A bértömeg-gazdálkodást és a létszámot mérséklő más megoldásokat 
fokozatosan általánossá kell tenni. A szükséges munkaerő-átcsoportosítást központi 
intézkedésekkel és eszközökkel is segíteni kell. 

e A jogi szabályozás is kövesse a fejlődést, és segítse a gazdasági munkát. Szűnjön 

meg a túlszabályozás. A gazdasági kötelezettségeket rögzítő szerződéseket be kell tartani 
és be kell tartatni. Az ellenőrzés a társadalmi-gazdasági élet minden területén tárja fel 
a szabálytalanságokat. A törvényes előírások megsértését az eddiginél következetesebb 
felelősségre vonás kövesse. 

e A gazdaságírányításban erősíteni kell a hitel és a pénzügyi eszközök szerepét. 
A Magyar Nemzeti Bank pénzkibocsátási és devizamonopóliuma változatlanul fennma- 
rad. A működésüket 1987. január elsejével megkezdő kereskedelmi bankok tevékenysé- 
güket rugalmasan végezzék, és azt az üzleti, jövedelmezőségi megfontolások vezéreljék. 

e Elő kel! készíteni egy új vállalati és személyi jövedelemadó-rendszer bevezetését. 

A vállalatoknál olyan adórendszert kell alkalmazni, amely a jelenleginél egyszerűbb, 
jobban megfelel mind a vállalati önállóságnak, mind pedig a szükséges jövedelemköz- 
pontosítás szempontjainak. 

A személyi jövedelemadó-rendszer érvényesítse az igazságos közteherviselés elvét. 
Bevezetése ne csökkentse a bérből és fizetésből élők főállásból származó nettó keresetét, 
ne gátolja a teljesítmény növelését. 

e A szociálpolitikában végre kell hajtani azokat a korszerűsítő és módosító lépéseket, 
amelyek biztosítják, hogy az egyes juttatások, szolgáltatások jobban igazodjanak a 
szociális helyzethez és a tényleges rászorultsághoz. Bővüljön a helyi állami szervek 
szociális tevékenysége. 


[/ 


A Központi Bizottság hangsúlyozza: legfontosabb feladat az elfogadott gazdaságpoliti- 
kai célok és tervelőirányzatok megvalósítását szolgáló szemléleti és cselekvési egység 
megteremtése, a társadalmi aktivitás kibontakoztatása. 

Az egész társadalomban nagyobb rendre és fegyelemre van szükség. Ehhez elengedhe- 
tetlen a pártfegyelem erősítése, az ellenőrzés, a számonkérés rendszeressé tétele, a köz- 
ponti és a helyi irányító szervek, illetve vezetőik felelősségének határozottabb érvényesi- 
tése. A politikai, az állami és a társadalmi intézmények mindegyike adjon meg minden 
támogatást a gazdasági munka megjavításához, a fejlődés élénkítését szolgáló erőfeszíté- 
sekhez. 


1) A párt társadalmunknak, a szocialista építőómunkának elismert vezető ereje, ezért 
népünk most is elvárja, hogy utat és példát mutasson az időszerű gazdasági feladatok 
megoldásában. Előrehaladásunknak alapvető feltétele a párt és a tömegek közötti biza- 
lom, a párt és a nép egysége. 

A Központi Bizottság és végrehajtó szerveinek legfontosabb feladata a gazdaságpoliti- 
ka stratégiai céljainak meghatározása, a végrehajtás irányítása és ellenőrzése. A buda- 
pesti és a megyei pártbizottságok tevékenységében kapjon nagyobb hangsúlyt a gazda- 
ságpolitika képviselete, elfogadtatása, helyi érvényesítése és a mozgósítás a végrehajtás- 
ra. A területi, vállalati, szövetkezeti és intézményi pártszervek és -szervezetek legfonto- 
sabb feladata a politika, s azon belül a gazdaságpolitika képviselete. Munkájuk mércéje, 
hogy tevékenységi területükön milyen hatásfokkal tudják segíteni a gazdaságpolitika 
gyakorlati megvalósítását. 

Az eredményes munka fontos feltétele a káderpolitikai elvek érvényesítése. A Közpon- 
ti Bizottság végrehajtó szervei, a pártszervek és -szervezetek kezdeményezzék a gazdasági 
feladatok sikeres megoldását biztosító személyi feltételek megteremtését. Következetesen 
lépjenek fel azért, hogy a vezetők munkájában az önállóság megfelelő felelősséggel 
párosuljon. Ne tűrjék el a káder- és személyzeti munkában az elvtelenséget, az igénytelen- 
séget, a szubjektivizmust. 

OG yőveni kell a Minisztertanácsnak a gazdaság irányításában, a fő folyamatok össze- 
hangolásában, az országos tennivalók konkrét meghatározásában, az akadályok 
elhárításában, a végrehajtás megszervezésében és ellenőrzésében betöltött szerepét, fele- 
lősségét. Munkájában erősítse a testületi jelleget és a személyi felelősséget, fordítson 
különös figyelmet a távlati és a napi feladatok összehangolt megoldására. 

A kormánynak és irányító szerveinek fontos feladata, hogy gondoskodjanak a VII. 
ötéves tervben előirányzott szerkezetátalakító és hatékonyságnövelő központi gazdaság- 
fejlesztési programok, többek között az elektronizáció, a gyógyszer- és növényvédőszer- 
gyártás, az energiaracionalizálás, a hulladék- és másodlagos anyagfelhasználás program- 
jának megvalósításáról. 

Átgondolt intézkedéseket kell tenni a költségvetési intézmények, intézetek gazdálko- 
dásának javítására, szervezeti rendszerének korszerűsítésére. A meglevő eszközök célsze- 
rű felhasználásával arra kell törekedni, hogy feladataikat — kevesebb létszámmal, takaré- 
kosabb gazdálkodással — az eddiginél színvonalasabban lássák el. 

A becsületesen élő és dolgozó túlnyomó többség segítségével, a törvényes eszközök 
alkalmazásával határozottan kell védeni a társadalmi tulajdont, felelősségre kell vonni 
a munkájukat elhanyagoló, a kisebb és a nagyobb közösségeket megkárosító, a törvénye- 
ket, szocialista normáinkat megsértő személyeket. Ez összehangoltabb politikai, gazda- 
sági, jogi és hatósági tevékenységet és demokratikus ellenőrzést igényel. 

A tanácsok gazdálkodásának korszerűsítése növelte önállóságukat, felelősségüket, 
önkormányzati lehetőségeiket. 3 

A tanácsok gondoskodjanak arról, hogy az irányításuk, illetve a felügyeletük alá 
tartozó vállalatok a gazdaságpolitikai célokkal összhangban javítsák gazdálkodásukat, 
termelésük, szolgáltatásaik igazodjanak a lakosság igényeihez. Az ügyintézést egyszerűsí- 
teni, szakszerűségét, gyorsaságát fokozni kell. Ugyanakkor legyen következetesebb a 
hatósági jogkörök gyakorlása, valamint az ellenőrzés. A választott testületek rendszere- 
sen ellenőrizzék a végrehajtó szervek és a szakapparátus tevékenységét. 


[3 A vállalatok éljenek a nagyobb önállósággal, a gazdasági szabályozás adta lehetősé- 
gekkel. 

Az új vállalatvezetési formákban gazdálkodó szervezeteknél a vállalati tanácsok a fő 
figyelmet fordítsák a rendeltetés szerinti működés kialakítására, a szocialista tulajdonnal 
való hatékony gazdálkodásra, a munkáltatói jogok ésszerű gyakorlására, az igazgató 
hatáskörének és felelősségének érvényesítésére. A vezető testületeket meg kell,óvni a 
formális, bűrokratikus, öncélú munkától. 

A vállalatok, szövetkezetek gazdálkodásának eredményességét mindenekelőtt a fő- 
munkaidőben végzett tevékenység határozza meg. Továbbra is szükség van a népgazda- 
sági érdeket szolgáló, a vállalat hatékony, gazdaságos működését kiegészítő, kisegítő 
tevékenységekre. Meg kell követelni a törvényes előírások szerinti munkát; az állami 


szervek, a vállalatok, a szövetkezetek vezető testületei lépjenek fel a negatív jelenségekkel 
szemben. 


A sajtó, a tömegtájékoztatás dolgozói mindennapi munkájukkal szolgálják társadal- 

. mi, gazdasági programunk végrehajtását. Cikkeikben, műsoraikban ismertessék, 

képviseljék és magyarázzák a párt álláspontját, a kormány intézkedéseit, terjesszék az 

előremutató tapasztalatokat, vitatkozzanak a téves nézetekkel, és bírálják a politikánk- 
kal ellentétes gyakorlatot. 


A Központi Bizottság felhívja a pártszervezeteket, a kommunistákat, párton kívüli 
szövetségeseinket, a szocializmus híveit, a társadalmi és tömegszervezeteket — mindenek- 

előtt a szakszervezeteket és a Kommunista Ifjúsági Szövetséget -, a vállalati tanácsokat, 
a vállalatok vezetőit, a dolgozó kollektívákat, hogy a XIII. kongresszus határozatainak 
végrehajtását, az idei és az 1987. évi terv teljesítését minden termelőegységben és 
munkahelyen következetesen támogassák. 

A Központi Bizottság szilárd meggyőződése, hogy a rendelkezésre álló erőforrások jó 
hasznosításával, a fegyelmezett munkával meggyorsíthatjuk gazdasági előrehaladásun- 


kat, biztos alapot teremthetünk az életszínvonal további javításához, népünk boldogulá- 
sához. 


Budapest, 1986. november 20. 


Kohán György: 
Óra gyümölccsel 


HAROM EVTIZED TANULSÁGAIBÓL 
AZ MSZMP POLITIKÁJÁRÓL 


NYITRAI FERENCNÉ: 


A magyar gazdaság és társadalom fejlődése 


Az ellenforradalom leverése, az MSZMP megalakulása óta eltelt három évtized immár 
történelmi táv; indokolja a számbavételt s annak áttekintését, hogy mit ért el a magyar 
gazdaság és társadalom e 30 év alatt. Az elemzőt két csapda is fenyegeti: könnyen eshet 
abba a hibába, hogy e hosszú időszakot áttekintve , csak a szépre emlékezik", de olyan 
hibát is elkövethet, hogy túlzottan elmerül a jelen problémáiban; mindkettő torzíthatja 
a megtett útról alkotott képet. E két hibaforrás elkerüléséhez kapaszkodót a politikai 
elkötelezettség és a statisztika objektivitása együttesen adhat, a tények ugyanis — mint 
jól tudjuk -— makacs dolgok. 

Az MSZMP megalakulását közvetlenül követően az alábbiakban jelölte meg a legfon- 
tosabb feladatokat: 

s Tovább kell folytatni a szocialista iparosítást, ezen belül a nehézipar hazánkban 
szükséges mértékű fejlesztését, figyelembe véve és hasznosítva az előző esztendőkben 
szerzett tapasztalatokat. Csak az ipar fejlesztése nyújt biztos alapot a mezőgazdasági 
termelés növeléséhez és a lakosság közszükségleti cikkekkel való egyre javuló ellátásá- 
hoz." 

,A szocializmus további építésének központi kérdése — a mezőgazdaság általános 
fejlesztésével egy időben és ennek érdekében -— a mezőgazdaság szocialista átalakítása." 

, A mezőgazdaság felvirágzásának, a paraszti jólét biztos emelésének egyedüli útja a 
korszerű mezőgazdasági nagyüzem, amit a parasztság szövetkezeti formában teremt meg 
és fejleszt ki." 

s, Mezőgazdaságunk fejlődése erősen elmaradt az ipar fejlődése mögött, ennek az 
aránytalanságnak megszüntetése olyan gazdaságpolitikát kíván, amely az állami gazda- 
ságok és termelőszövetkezetek mellett az egyénileg dolgozó parasztságot is hozzásegíti 
ahhoz, hogy termelését növelje." 

, Különös figyelmet kell fordítani a termelékenység növelésére, az önköltség csökken- 
tésére, a fokozott takarékosságra, különösen az energiával és importanyaggal, a termelés 
tervszerűségének biztosítására, az exporttervek teljesítésére. .."! 

A határozatban jelzett úton haladt a magyar gazdaság, hogy az 1957-ben megfogalma- 
zott feladatokat teljesítse. Bár az eltelt harminc év sem a világ-, sem a magyar gazdaság 
szempontjából nem tekinthető homogén időszaknak, a realitásokra építő gazdaságpoliti- 
ka, az ország nyitottabbá válásából következő szükségszerűen erőteljesebb igazodás a 
világgazdasági változásokhoz jó alapul szolgált ahhoz, hogy a magyar gazdaság nemzet- 
közi összehasonlításban is figyelemreméltóan fejlődjön, s megteremtse az ország s az 
egész magyar társadalom jelentős mértékű felemelkedésének alapjait. 

Az elmúlt harminc év gazdasági fejlődésének főbb jellemzőit a következő tábla adatai 
mutatják: 

1 Megjelent a Magyar Szocialista Munkáspárt határozatai és dokumentumai 1956-1962 című kötetben. 59-78. 
old. Kossuth Könyvkiadó, 1964. 

A magyar gazdaság főbb adatai 


Megnevezés 1955 1960 1970 1980 1986 


A nemzeti jövedelem indexe 100 134 227 354 377 
Az aktív keresők számának indexe 100 106 111 114 110 
Az ipari termelés indexe 100 144 281 452 497 
ebből: 
a feldolgozóipari termelés indexe 100 147 295 478 525 
A mezőgazdasági termékek termelésének 
indexe 100 102 124 175 181 
megoszlása: I 
a növénytermelés aránya (százalékban) 60 61 50 50 50 
az állattenyésztés aránya (százalékban) 40 39 50 50 50 
Az állóeszköz-állomány indexe 100 117 179 312 387 
A kivitel indexe (folyó áron) 100 145 385 1045 1580 
A behozatal indexe (folyó áron) 100 176 451 1193 1630 
Az egy főre jutó reáljövedelem indexe 100 134 213 290 313 
A munkások és alkalmazottak közül egy 
keresőre jutó reálbér indexe 100 147 190 231 222 


Az ipar, a mezőgazdaság és az életszínvonal alakulásában azonban nem volt töretlen 
a fejlődés; voltak dinamikusan felfelé ívelő időszakok, s voltak megtorpanások. Összeha- 
sonlítva viszont adatainkat a nálunk fejlettebb és a korábbi években is magasabb bázisra 
épülő országokéval, eredményeink összességében így is rendkívül elismerésre méltóak. 
Csupán néhány példa ennek érzékeltetésére: a Világbank adatai szerint? a legutóbbi két 
évtizedben (1965 és 1984 között) a piacgazdálkodást folytató ipari országokban az ipar 
termelése évenként átlagosan 3,2 százalékkal, a mezőgazdaságé 1,3 százalékkal növeke- 
dett, a szolgáltatások színvonala pedig 3,2 százalékkal bővült. Ebben a két évtizedben 
ezekben az országokban az egy főre jutó lakossági fogyasztás évenként átlagosan 2,8 
százalékkal emelkedett. 

A megfelelő időszakban a magyar adatok többsége ennél kedvezőbb volt. Ipari terme- 
lésünk évi átlagos növekedési üteme elérte a 4,7, a mezőgazdaságé a 3,] s a szolgáltatáso- 
ké - lényegesen alacsonyabb bázisról indulva - a 4,8 százalékot. A magyar lakosság egy 
főre jutó fogyasztása évenként átlagosan 3,4 százalékkal növekedett. Ha ehhez még azt 
is hozzátesszük, hogy a hetvenes években a tőkésországok tekintélyes hányadában 
kétszámjegyes infláció és növekvő munkanélküliség volt, joggal állapíthatjuk meg, hogy 
— figyelembe véve lehetőségeinket és erőforrásainkat - a magyar fejlődés az elmúlt 
harminc évben nemzetközi összehasonlításban megállja a helyét. (A sokat emlegett 
infláció a Világbank adatai szerint a piacgazdálkodást folytató ipari országokban 1965 
és 1973 között évenként átlagosan 5,2, 1973 és 1984 között évenként 7,9 százalékos volt, 
a megfelelő magyar adat: 1,6 és 5,8 százalék. ) 


Az elmúlt harminc év gazdasági fejlődését meghatározó tényezők 


Gazdaságunk legutóbbi harmincévi fejlődését számos külső és belső tényező segítette, 
de voltak olyanok is, amelyek hátráltatták. Közülük csak a legfontosabbakat említjük. 

Az ellenforradalom leverését követően a bizalom megszerzése, a helyreállítás volt az 
alapvető feladat; és hogy ez milyen mértékben sikerült, mi sem bizonyítja jobban, mint 
az 1957 és 1960 közötti második hároméves terv sikere. A terv az ipari termelés 22 és 


2 Forrás: World Development Report 1986. World Bank. Oxford University Press, 1986. július. New York 

a mezőgazdasági termelés 12 százalékos növekedését irányozta elő; s ennél kedvezőbb 
volt a teljesítés: az iparban a termelés 36 százalékkal nőtt, és a mezőgazdaság is hozta 
a tervezett növekedést. 

A fejlődésnek korszakos és a mai napig is meghatározó jelentőségű tényezője volt az 
önkéntességre épülő kollektivizálás a mezőgazdaságban. A szövetkezetekbe belépő pa- 
rasztság maga döntött a gazdálkodás konkrét formáiról, s egyidejűleg a családok számá- 
ra lehetővé tették a háztáji gazdálkodást. A nagyüzemi és a kisüzemi termelés összehan- 
golt fejlesztése alapozta meg a magyar mezőgazdaság sikereit a következő évtizedekre. 

Meghatározó volt az is, hogy — mivel a gazdaság extenzív tartalékai már a hatvanas 
évek elején csökkenni kezdtek — a politikai és a gazdasági vezetés időben ismerte fel azt, 
hogy az ipar gyorsabb ütemű és nagyobb strukturális változásokra építő fejlesztését már 
nem lehet a korábbi eszközökkel, módszerekkel megvalósítani. A gazdasági reform 
gondolata már a hatvanas évek elején-közepén felvetődött, és amikor ténylegesen beve- 
zették a gyakorlatban, ez új energiákat szabadított fel országszerte. A gazdasági reform 
elindítása 1968-ban nemcsak társadalmi közmegegyezésen alapult, hanem a szakembe- 
rek cselekvő támogatásán is. 

A hetvenes években két újabb kihívás érte a magyar gazdaságot: az 1968 és 1972 
közötti fellendülést követően az első világpiaci árrobbanás, majd a hetvenes évek végén 
a második világgazdasági árrobbanás sújtott minden olyan országot — köztük hazánkat 
is —, amely feldolgozóiparát fejlesztette. E két világpiaci árrobbanásra a magyar gazdasá- 
gi vezetés eltérő módon reagált: míg az elsőt úgy értékelte, hogy az átmeneti jellegű, és 
az árrobbanás megrázkódtatásait nem akarta áthárítani a gazdálkodó szervezetekre — 
amelyeket így e negatív hatások csak mérsékelten érintettek —, ez önmagában is zavaró 
tényező volt. A második világpiaci árrobbanás hatását már időben felismerték. Az 1978. 
decemberi MSZMP KB-határozat feladatul tűzte ki, hogy a gazdaságot új pályára állítja. 
Ez magában foglalta azt a célt is, hogy a jövőben a gazdálkodó szervezetek és a 
kormányzat együttesen érzékelje és küzdje le a világpiaci hatásokat. 

Gazdaságunkat kétségkívül jelentős mértékben érintette az is, hogy ebben az időszak- 
ban a fejlődő országok körében komoly átrendeződés indult meg, s e tekintetben több 
tendenciaváltás is történt. Az első világgazdasági árrobbanás növelte az olajtermelő 
országok piac- és felvevőképességét, kapcsolatainkat a hetvenes években ezekkel az 
országokkal bővítettük, tartós piacot remélve bennük. Az időközben bekövetkezett 
változások azonban eme országok egy részét oly módon érintették, hogy maguk is 
gyorsították fejlesztésüket, sok esetben éppen olyan ágazatok, tevékenységek, termékek 
tekintetében, amelyekkel versenytársainkká váltak a világpiacon — nálunk lényegesen 
kedvezőbb belső feltételek mellett. A fejlődő országok részéről tehát újabb kihívás érte 
a magyar gazdaságot. 

A világgazdaságnak a korábbi évtizedekben a megszokottnál lényegesen gyorsabb, 
gyakoribb és mélyebb változásai mellett azt is hangsúlyoznunk kell, hogy hazai gazdasá- 
gi előrehaladásunkat jelentősen segítette — és ez így van napjainkban is — a KGST-hez 
. való tartozásunk. Az a biztos felvevőpiac és nyersanyagforrás, amelyet a KGST-országok 
közössége nyújt, nemcsak jó hátteret ad, hanem a nemzetközi munkamegosztásban való 
részvételünk tervezhető jövőjét is jelenti. Azt is figyelembe kell vennünk azonban, hogy 
a tőkésországok részéről ért hatások a KGST kisebb tagállamait ugyanúgy érintették, 
mint minket, sok esetben azonos problémákat (például külső eladósodást) okozva. 

E hatásokhoz társult az a belső változás, amely az ország lakosságának összetételében 
következett be. A munkaképes korú lakosság aránya csökkent - az átlagos élettartam 
növekedésével természetszerűen együttjáróan -—, és az inaktív népesség, s ezen belül 
elsősorban a nyugdíjasok aránya, bővült. Mindez azt jelentette, hogy a gazdaság extenzív 
tartalékaira e három évtized második felében már egyáltalán nem lehetett számítani, az 
intenzív fejlesztés új módszereit pedig magunknak kellett kialakítanunk, nemegyszer 
saját korábbi hibáinkból okulva. 


24 HÁROM ÉVTIZED TANULSÁGAIBÓL 


A fejlődés biztos támasza volt e három évtizedben a társadalmi közmegegyezés s a 
gazdaságban a társadalmi felemelkedésért is tevékenykedő, alkotó ember. 


A magyar gazdaság fejlődésének főbb jellemzői 


Az ellenforradalmat követő helyreállítási korszak lezárulása után a legjelentősebben az 
ipar termelése növekedett; ez egyúttal számottevő strukturális átalakulással párosult. 
A már idézett világbanki jelentés arról ad számot, hogy 1965 és 1984 között a piacgazdál- 
kodást folytató iparosodott országok termelésének szerkezete a szolgáltatások irányába 
tolódott el. E 19 év alatt az említett országok bruttó nemzeti termelésében (GDP) az ipar 
aránya 39-ről 35 százalékra csökkent, miközben a szolgáltatásoké 56-ról 62 százalékra 
növekedett. A magyar gazdaság még nem ért el ebbe a fejlődési szakaszba. E 19 év alatt 
az ipar termelése a GDP-n belül 37-ről 42 százalékra nőtt, a szolgáltatásoké pedig 
valamelyest visszaesett, 39-ről 38 százalékra. 

Az iparon belül a fejlődés két alapvető területre koncentrálódott; a gépiparra és a 
vegyiparra. A mezőgazdaság új alapokra fektetését követően az élelmiszeripari termelés 
is számottevően bővült. Az 1958 és az 1962-1963 közötti években számos ipari ágazatban 
évenként átlagosan 8-I0 százalékos termelésnövekedés realizálódott, míg az ipar más 
ágazatai ennél lényegesen lassabban fejlődtek. Ebből következően a gépipar aránya már 
a hatvanas évek elején elérte az iparon belül a 28-29 százalékot, s a vegyipar részarányá- 
nak növekedése is jelentősen gyorsult. 

E két fontos ipari ágazatban belső szerkezetváltozás is történt. A gépiparon belül a 
villamosgépipar, a híradástechnika, a műszeripar aránya növekedett kiemelkedően, a 
vegyiparon belül pedig mind nagyobb helyet foglalt el a gyógyszeripar. Az ipar fejlődését, 
műszaki színvonalának növelését ebben az időszakban még jelentős mennyiségű beruhá- 
zás kísérte; az iparban üzembe helyezett beruházások volumene 1960-ban elérte a tíz 
évvel korábbinak a 2,7-szeresét, és ez a tendencia a hatvanas években folytatódott. 
Ebben az időszakban korszerüűsítettek jó néhány elavult ipari üzemet; a fő módszer 
azonban új, nagy volumenű létesítmények építése volt, főként a szénbányászatban és a 
vaskohászatban. Már ezekben az években is lényegesen kevesebb erőforrás jutott a 
feldolgozóiparra. Egyidejűleg indítottak sok, igen jelentős erőt lekötő beruházást, s ez 
egy sor új ellentmondást is felszínre hozott: többek között a beruházások elhúzódása 
miatt a megvalósult létesítmények hatékonysága nem érte el azt a színvonalat, amelyet 
a beruházás indításakor terveztek. Ezek máig élő, meg nem haladott problémáink. 

Az állóeszköz-állományon belül elsősorban a termelési rendeltetésű eszközök állomá- 
nya növekedett (a hatvanas években még évenként 7-8 százalékkal). Az új beruházások 
új munkahelyeket teremtettek, s ezek betöltésére rendelkezésre állott a szükséges munka- 
erő. Megvolt az ipar szakmai utánpótlása is, egyfelől a hagyományos iparitanuló-képzés 
útján, másfelől az akkor számottevő mértékben induló átképzések segítségével. 

A hatvanas évek elején nagymértékű centralizációt hajtottak végre az iparban, ez 
egyúttal. A gazdasági mechanizmus reformja új fellendülést hozott az iparban, elsősor- 
ban két vezető ágazatban: a gépiparban és a vegyiparban. A két világpiaci árrobbanás 
azonban éppen ezt a két területet érintette a legerőteljesebben. A hetvenes évek első 
felében, a IV. ötéves tervidőszakban még tartott az ipar jelentős mértékű termelésnöveke- 
dése, évenként átlagosan 6,3 százalékkal (a tervezettnél gyorsabban). A növekedés a 
vegyiparban kiemelkedő volt, meghaladta az évi átlagos 10 százalékot, a gépipar termelé- 
se is az átlagnál nagyobb mértékben, évenként átlagosan 7,8 százalékkal emelkedett. 
Folytatódott a strukturális átalakulás is abban az értelemben, hogy a bányászat kisebb 
mértékben bővült, s általában a könnyűipar területén is alacsonyabb volt a termelés 
növekedése. 

Ebben az időszakban kezdték éreztetni hatásukat a korábban beindított központi 
fejlesztési programok, különösen a gépipar területén az autóbuszgyártás és az ehhez 
kapcsolódó közútijármű-alkatrészek gyártásának bővülésével. 

Az élelmiszeripar fejlődése nem követte a mezőgazdaság adta lehetőségeket, a feldol- 
gozó kapacitások, tárolók építésében elmaradás mutatkozott, s így az élelmiszeripar 
aránya kisebb mértékű volt, mint azt az alapanyag-adottságok lehetővé tették volna. 

A külkereskedelem bővítésében jelentős eredményeket értünk el ebben az időszakban. 
A hetvenes évek közepétől kezdve — a kedvezőtlen világpiaci helyzet ismeretében - 
megváltoztak az iparban, mint az egész gazdaságban általában is, a feladatok. Első 
helyre került a népgazdaság egyensúlyi helyzetének javítása, s ez motiválta az ipar 
célkitűzéseit is. Az új helyzetet értékelte az MSZMP KB 1978. decemberi határozata, 
amely úgy fogalmazott, hogy kulcskérdés a népgazdaság egyensúlyi helyzetének javítása, 
s ennek kell alárendelni a gazdaság növekedési ütemét. Továbbá: csak az exportképes 
és a belföldi keresletet gazdaságosan kielégítő hatékony termelés maximális növelése 
lehet feladat. Ezt a határozatot erősítette azóta több politikai és állami döntés is, s 
ezeknek köszönhető, hogy sikerült megőrizni az ország hitelképességét, változatos — s 
nemegyszer operatív — intézkedésekkel javítani tudtuk az egyensúlyi helyzetet. Ebben az 
iparnak és a mezőgazdaságnak egyaránt jelentős feladatai és eredményei voltak. 

Az egyensúly javítását azonban - erről is sokszor esett már szó -— mindeddig nagyobb 
mértékben segítették elő az importot s a beruházásokat korlátozó intézkedések, mint az 
export versenyképességének növelése. Ez a fő oka annak, hogy az 1982 és 1984 közötti 
években elért és számottevő eredménynek minősített külkereskedelmi pozitív szaldó nem 
tekinthető elegendő biztosítéknak az egyensúly tartós és töretlen megalapozásához, ami 
változatlan intenzitással élő és napirenden levő, megoldandó feladatunk. 

Közismert, hogy a magyar ipar számos ágazatának tevékenységét a világpiac leértékel- 
te, s így jelentős cserearány-veszteség érte az országot, különösen a hetvenes évek 
második felében. Ebben az időszakban a gazdasági szabályozás nem segítette kellően a 
változó körülményekhez való rugalmas alkalmazkodást az iparban, s így a nyolcvanas 
évek indulásakor szükségessé vált a szabályozók továbbfejlesztése, módosítása, s ez a 
folyamat napjainkban is tart. Az ipar az új feladatoknak jelentős részben eleget tett. Az 
V. ötéves tervidőszakban - a tervnek megfelelően — az ipar konvertibilis elszámolású 
exportját a korábbinál gyorsabban növelte, szélesítette piacait is, elsősorban a fejlődő 
országokkal. Ez azonban nem bizonyult tartósan jó megoldásnak, mivel a fejlődő 
országok (köztük a tőlünk vásárlók) egy része maga is eladósodott, tehát vásárlásait 
hosszú lejáratú hitelekhez kötötte. Más fejlődő országokban a kirobbanó és fegyveres 
harcba torkolló események korlátozták a beruházási lehetőséget, így újabb piacokat 
vesztettünk. 

Tovább folytatódott az iparban a központi fejlesztési programok - s köztük már 
nemcsak a kibocsátás, hanem a ráfordítás jellegű programok - kidolgozása és végrehaj- 
tása is, hiszen az iparnak egyre inkább fel kellett készülnie a gazdaság intenzív fejlesztésé- 
nek feladataira. A hatékonyság növelésének igényét — mind sürgetőbb követelményként 
— több állami és párthatározat is megfogalmazta, gyakorlati megvalósításában azonban 
előrehaladásunk nem kielégítő. A külső körülmények kényszerítő hatása, a konvertibilis 
valutákban elszámolt export minden áron való fokozása, irányítási, érdekeltségi és 
munkaszervezési fogyatékosságok ezt a szempontot gyakran háttérbe szorították és 
szorítják ma is. 

Már 1975 óta fontos feladat, s még inkább az a nyolcvanas években, az ipar szerkezeté- 
nek hozzáigazítása a változó követelményekhez; s ez korántsem csak a makroszerkezetre, 
tehát az ipar ágazatonkénti összetételére, hanem ezen belül elsősorban a termék és 
tevékenység szerinti összetételre vonatkozik. Előrehaladásunk itt is lassúbb a kívánatos- 
nál, az új termékek részaránya az iparban igen alacsony, évenként mindössze I,8 és 2,7 
százalék között ingadozik, ma is sok a korszerűtlen termék. I 

Az előbbieket összefoglalva megállapíthatjuk, hogy az ipar harmincéves fejlődése - 
bár korántsem mindenben sikerült a változó körülményekhez igazodnia, s az egyes 
területek fejlődési jellemzői meglehetős eltéréseket mutatnak — összességében lépést 
tartott az általános gazdasági fejlődés követelményeivel. A legutóbbi évtized fejlődésében 
már számottevő - ám még korántsem kielégítő — mértékű szelektivitás érvényesült. 
Biztató azonban, hogy az iparon belül kialakultak azok a vállalatok, tevékenységek, 
amelyek a fejlődés hordozóivá képesek válni, s amelyek a külpiacokon is helytálltak. Jó 
hírnevet szerzett és a világgazdasági válság éveiben is meg tudott maradni a külföldi 
piacokon a magyar autóbuszgyártás, a gumiipar, a vegyipar és a műszeripar többfajta 
tevékenysége. Napjainkra már elég nagy biztonsággal körvonalazódtak az alacsony 
hatékonyságú, a változó körülményeket követni nem képes vállalatok, tevékenységfajták 
is. Ennek felismerése a tartós megoldások kimunkálása szempontjából ugyancsak fontos. 
Példaként hozhatjuk a , válságágazatként" emlegetett vaskohászatot, több gépipari 
nagyvállalatot, a húsipar néhány gyártóegységét. Ezek a területek elviszik az iparban 
keletkező jövedelmek egy részét, s nagymértékben rontják az ipar egészének jövedelem- 
termelő-képességét és fejlődési lehetőségeit. 

Az elmúlt harminc év - s ezen belül különösen a hetvenes évek közepétől számított 
utolsó évtized - korábban szokatlan versenyhelyzet elé állította az ipari termelőket, s ez 
szelektálta a gazdálkodó szerveket. Napjainkban, a fejlődés intenzív szakaszába való 
átmenet időszakának kezdetén, az alacsony hatékonyságú tevékenységek hatékonyabbá 
tétele, vagy ha ez nem oldható meg, egyes tevékenységek felszámolása lehet csak a 
meghirdetett és múlhatatlanul szükséges dinamikusabb fejlődés feltétele és biztosítéka. 

Az elmúlt évtizedek fejlődése jelezte, hogy a hazai termelésnövekedés nagymértékben 
importra támaszkodott. Az erős importfüggés az ország természeti adottságaiból és a 
nemzetközi munkamegosztásban elfoglalt helyéből 15 következik. A hatvanas években 
a GDP 1 százalékos növekedéséhez 2,1—2,2 százalékos, a hetvenes évek első felében 1.4 
százalék körüli importnövekedés volt szükséges; a hetvenes évek közepe óta azonban 
ezen a területen is jelentős változások észlelhetők. Míg 1977-1978-ban számottevően 
bővült az importigényesség, 1979 és 1984 között 1 százalékos gazdasági növekedést már 
0,4 százalékos importcsökkenés mellett értünk el. Ezt egyfelől az tette lehetővé, hogy 
korábban elég tekintélyes mértékű import halmozódott fel az országban, másfelől az 
anyag- és energiatakarékosság ösztönzését szolgáló központi programok hatása is ér- 
vényre jut e folyamatban. Közrejátszott ebben azonban az is, hogy elhalasztódott némely 
igény kielégítése, ami 1985 és 1986-ban újabb importnövekedést váltott ki. 

Figyelemre méltó az is, hogy az importigényesség és az exportképesség között az ipari 
ágazatok többségében szoros a kapcsolat. Jobbára azok az ipari ágazatok, vállalatok 
képesek exportjukat jelentősen növelni, amelyek számottevő importanyagot használnak 
fel. Ez a megállapítás több gépipari és ruházati ipari tevékenységre vonatkozik. Ezeken 
a területeken a hazai vállalatok közötti szerződéses fegyelem lazulása is fokozta az 
importigényt. 

A mezőgazdaság - az új módszerrel végrehajtott átszervezésre építve — gyors fejlődés- 
nek indult már a hatvanas évek elején. Az elmúlt harminc évben a mezőgazdasági 
termőterület jelentősen csökkent, összesen 706 ezer hektárral, közel 10 százalékkal. Ez 
arra int, hogy még jobban kell ügyelnünk a termőterület védelmére. A mezőgazdaságban 
foglalkoztatott aktív keresők aránya 1985-ben mindössze 51 százaléka volt az 1955. 
évinek; a fokozottabb mértékű csökkenés az 1955 és 1975 közötti időszakban következett 
be, azóta a kisegítő (ipari, építőipari, szolgáltató) tevékenységek növekedésével lényegé- 
ben stabilizálódott a létszám. A mezőgazdaságban foglalkoztatottak közel háromnegye- 
de a szövetkezeti, 17 százaléka az állami szektorban s mintegy 8-9 százaléka a kisegitő 
és egyéni gazdaságokban tevékenykedik. 

A mezőgazdaság állóeszköz-állománya jelentősen bővült, 1985 végén elérte az 1960. 
évi állomány 4,2-szeresét. Ezen belül elsősorban a gép- és berendezésállomány gyarapo- 

dott, az 1960. évinek 7,7-szeresére. Mindez azt eredményezte, hogy a mezőgazdaság 
vonóerő-motorkapacitása 1985-re elérte az 1955. évi állomány közel 13-szorosát, s 
tekintettel arra, hogy közben a rendelkezésre álló földterület csökkent, a mezőgazdasági 
területegységre jutó gépivonóerő-kapacitás több mint 14-szeresére emelkedett e harminc 
év alatt. A mezőgazdaság termelésének bővítéséhez hozzájárult az is, hogy lényegesen 
gyarapodott a műtrágyaellátás. Míg 1955-ben egy hektár mezőgazdasági területre mind- 
össze 7 kg műtrágyát fordítottak (hatóanyagban számítva), 1985-ben 205 kg-ot. (A mű- 
trágya-ellátottság szintje a hetvenes évek végén volt a legmagasabb, azóta csökkent.) 
A műtrágya- és a növényvédőszer-felhasználást 1975 és 1985 között az árak növekedése 
és az állami támogatás arányának csökkenése jelentősen befolyásolta. Ebben érvényesült 
egyrészt a takarékosabb felhasználásra való ösztönzés, másrészt pedig voltak periódu- 
sok, amikor a magas ár miatt a termelők még a szükséges mértékű műtrágyát sem 
juttatták a földbe. 


Az ötvenes évek közepéhez viszonyítva közel kétszeresére nőtt a mezőgazdasági 
termékek bruttó termelése, s ezen belül számottevőnek minősíthető a strukturális átala- 
kulás az állattenyésztés javára. Az állatállományon belül elsősorban a sertés- és a 
baromfiállomány bővült: 1955 végén az ország sertésállománya 6,6 millió volt, 1985 
végén megközelítette a 8,3 milliót; a baromfiállomány 1955 végén meghaladta a 23,5 
milliót, 1985 végén pedig csaknem elérte a 38,4 milliós állományt. Sem a sertés-, sem a 
baromfitermelésből nem ez volt a csúcs; a hetvenes évek végén mindkettőből nagyobb 
állományt is elértek. A szarvasmarha-állomány azonban csökkent, főként a nyolcvanas 
évek során: míg 1955 végén 2,2 millió volt számuk, 1985 végén már csak 1,8 millió. Az 
állatállomány nemkívánatos mozgásaiban egyes szabályozási, érdekeltségi megoldások 
is közrejátszottak. Az állatállomány jelentős részét közvetlenül vagy feldolgozott formá- 
ban exportáljuk; gondot jelent, hogy a nyolcvanas években ez folyamatosan romló 
cserearány mellett történik. 


A termelés átlagos eredményeinél kedvezőbben alakultak a termésátlagok. Búzából az 
1979 és 1985 közötti években átlagosan 4470 kg volt a hektáronkénti termésátlag, 
szemben az 1950 és 1955 közötti 1470 kg-mal. A kukorica termésátlaga 1980 kg/hektár- 
ról az 1979 és 1985 közötti években 5870 kg-ra emelkedett. A cukorrépa termésátlaga 
2,6, a napraforgóé 2,3, a burgonyáé 3,5-szeresére növekedett. Javultak az állattenyésztés 
hozamai is, csupán példaképpen: az egy tehénre jutó tejtermelés 1955-ben 1700 liter, 
1985-ben 4400 liter körüli volt, az egy tojóra jutó tojástermelés az 1955. évi 70 db-ról 
1985-re 152 db-ra emelkedett. 


A mezőgazdaság fejlesztésében sikerült az elmúlt évtizedekben a folyamatosságot, a 
folytonosságot és az egymásra építettséget megvalósítani; állandósult a kapcsolat a 
szocialista nagyüzem és annak tevékenységét kiegészítő háztáji és egyéni gazdaság kö- 
zött. A hatvanas években a megszilárdulást erősítette az is, hogy koncentráció ment 
végbe a szocialista mezőgazdaságban, és ezzel egyidejüleg megvalósult a termelés szako- 
sodása, specializációja is. A mezőgazdaság jól hasznosította azokat a külföldi kutatási- 
termelési eredményeket is, amelyeket licenc és know-how formájában honosítottak, s 
mindebben szerepe volt annak, hogy a mezőgazdaságban a termelőszövetkezeti forma 
jól bevált, a szövetkezeti önkormányzat rendszere bővült, a demokrácia nemcsak erősö- 
dött, hanem termelést szervező erővé vált. Az anyagi erő bővülése és a tudati tényező 
erősödése együttesen eredményezte, hogy a mezőgazdaságban a munkatermelékenység 
nemcsak az alaptevékenységben, hanem a kisegítő tevékenységben is számottevően 
növekedett, s a mezőgazdasági termelőüzemek zömében jól alkalmazták az eltérő profilú 
kisegítő tevékenységet. 

A hatékonyság mértéke azonban a mezőgazdaságban sem alakult kedvezően, a techni- 
kai felszereltség bővülését sem az állami gazdaságokban, sem a mezőgazdasági termelő- 
szövetkezetekben nem kísérte az állóeszköz hatékonyságának javulása; az anyagfelhasz- 

nálás hatékonysága pedig romlott. Nemzetközi összehasonlításban (pl. Ausztriához 
hasonlítva is) viszonylag magasak a magyar mezőgazdaság fajlagos ráfordításai. 

A mezőgazdaság gépesítésével növekedett az energiafelhasználás. Az energiaracionali- 
zálási program és az ebben foglalt szabályozók, kedvezmények hatására azonban meg- 
fordult a tendencia, és már a nyolcvanas években számottevő energiamegtakarítást értek 
el a mezőgazdaság több területén. A mezőgazdaság jelentős fejlődésének eredményeit 
jelzi mind nagyobb exportja. Bár ezen a területen a cserearányok számunkra kedvezőtle- 
nül alakultak, a mezőgazdaság növekvő volumenű exportjával biztosítani tudja az 
egyensúly javításához nélkülözhetetlen, jelentős mértékű hozzájárulást. 

A két legnagyobb termelőágazat mellett számottevően nőtt az építőipar. a közlekedés 
és az egyéb infrastruktúra jellegű ágazatok szerepe a gazdaságban. A hatvanas-hetvenes 
években ezekben az ágazatokban is jelentősek voltak a beruházások. Ennek eredménye- 
képpen például az építőipari tevékenység jellege is alapvetően megváltozott. Meghonoso- 
dott a házgyári termelés, és az építőiparban egyre nagyobb hányadot tett ki. A hatvanas 
években az építőiparban is komoly centralizálódás ment végbe, aminek következtében 
mamutvállalatok alakultak, és ezzel nagymértékű monopolhelyzet jött létre. Az ipar, a 
mezőgazdaság és a tercier ágazatok maguk is kiegészítő jellegű építőipari tevékenységbe 
kezdtek, s mindinkább versenytársává váltak a nagy építőipari szervezeteknek. S bár 
kétségtelen, hogy az állami építőipar nagyvállalatai lényegesen magasabb termelékeny- 
séggel dolgoznak, mint a nem építőipari profilú szervezetek ilyen jellegű tevékenységet 
folytató részlegei, a munka eredményességében ez a különbség nem mindig érződik. 

Az építőipar fejlődését mutatja, hogy az új építmények átlagos kivitelezési ideje a 
hatvanas évek eleje óta jelentősen csökkent, s bővült az építőipari export — bár ez 
korántsem volt egyértelműen sikeres. A technikai korszerűsítés eredményei különösen 
a nagy volumenű építkezéseknél jelentékenyek, a panelszerkezetes építkezés aránya 
1980-ra már elérte a 29 százalékot. Kevésbé kedvező, hogy az építkezések árszínvonala 
a hetvenes évek óta gyorsan nőtt, s különösen a lakások ára emelkedett, ami társadalmi, 
gazdasági és politikai szempontból egyaránt nagy és feszítő probléma, és csak részben 
magyarázható a beépített szerkezetek, szerelvények, berendezési tárgyak valós értéknö- 
vekedésével. A lakások minősége javult, de még ma is sok a jogos panasz, minőségi 
kifogás, reklamáció. Az ország beruházási korlátai erősen érintették az építőipar tevé- 
kenységét, és főleg annak struktúráját, s különösen a magas- és mélyépítőipar arányát 
módosították. 

A közlekedés és a hírközlés általában igazodott a fő termelőágazatok tevékenységéhez. 
Ezen a területen érzékelhető szerkezeti változások történtek, különösen a vasúti és a 
közúti szállítás tekintetében, a légi úton való szállítás növekedésében s a személyszállítás 
körében is. Az infrastrukturális igények a posta tevékenységét is nagymértékben érintet- 
ték; a legkevésbé a telefonhálózat tudott ezeknek a kívánalmaknak megfelelni. A hírköz- 
lés teljesítménye lényegesen jobban igazodott a nagyobb igényekhez. 

A szolgáltatószférán belül különös jelentősége volt az elmúlt évtizedekben az idegen- 
forgalom bővülésének. Ez egyfelől az ellenforradalmat követő időszak , nyitásának" 
eredménye, hiszen már a hatvanas években egyre több turista érkezett hazánkba, és 
ismerkedett az ország eredményeivel; másfelől az idegenforgalom egyre inkább deviza- 
termelő ágazattá is vált, különösen a nyolcvanas években. Ezt a folyamatot jól segítette 
az a tény is, hogy az idegenforgalom céljait szolgáló létesítmények száma jelentősen 
bővült, különösen a legírekventáltabb turistavidékek, a Balaton környéke és Budapest 
szállodahálózata gyarapodott. Napjainkban már nem az a cél, hogy minél több turista 
keresse fel hazánkat. Sokkal inkább feladatunk, hogy azonos számú turista mellett 
növekedjék a hazánkban eltöltött idő és az elköltött összegek aránya. (A hatékonyság 
szempontjának az idegenforgalomban is érvényesülnie kell!) 

Az elmúlt három évtizedben jelentősen változott a gazdaság szerkezete, ami a hatva- 
nas-hetvenes években elsősorban a makroszerkezet változásában érvényesült; ez a folva- 

mat a nyolcvanas évekre lassult. A jelenlegi ipari szerkezetnek kétségtelenül pozitív 
vonása, hogy a gépipar és a vegyipar néhány fontos alágazatának aránya illeszkedik 
ahhoz a nemzetközi középmezőnyhöz, amelybe az ország fejlettsége alapján tartozunk. 
Nem következett azonban be az a - nálunk fejlettebb országokban tapasztalt — strukturá- 
lis átalakulás, amely a magas színvonalú technológia, kutatásintenzív termékek és tevé- 
kenységek arányát növelte volna, megalapozva ezzel mind erőteljesebb jelenlétünket az 
igényes piacokon. A feldolgozott élelmiszerek aránya számottevően növekedett — igazod- 
va a mezőgazdasági bázis adta lehetőségekhez -, itt is jócskán vannak tartalékaink. Ipari 
szerkezetünk számos eleme azonban a középmezőnytől való elmaradásunkat jelzi. Az 
iparon belül az indokoltnál ma is nagyobb arányt képviselnek a kitermelő- és az alap- 
anyag-gyártó tevékenységek. Sok a közepes minőségű, az élesedő piaci versenyhez 
alkalmazkodni nem tudó, gyenge kivitelű, csomagolású termék. Gyakran fordul elő, . 
hogy jó minőségű könnyű- és élelmiszeripari terméket silány csomagolásban, korszerűt- 
len megjelenéssel és ebből fakadó veszteséggel szállítunk igényes piacokra is. Még mindig 
magas a termékek anyaghányada, sok a , túlsúlyos" gép, műszer. Nem megfelelő jó 
néhány termék szervizelése, pótalkatrész-ellátása. Ezek a látszólag kisebb hiányosságok 
nagymértékben rontják iparunk versenyképességét. Mindez együttesen teszi, hogy nap- 
jainkra a struktúrakorszerűsítés gazdaságunk jó ideje felismert központi problémája lett, 
olyan, amelynek megoldása nélkülözhetetlen az egyensúlyjavítást tartósan megalapozni 
tudó versenyképesség növeléséhez, a gazdaság kívánatos dinamizálásához, a termelés 
fejlesztési feltételeit és a lakosság életkörülményeit javítani hivatott forrásbővüléshez, a 
gazdaság jövedelemtermelő-képességének fokozásához. 


A gazdasági fejlődés társadalmi kihatásai 


. A gazdaság fejlesztésének legkülönbözőbb szakaszaiban két alapkövetelmény érvénye- 
sült: az egyik a teljes foglalkoztatottság, a másik az életszínvonal védelme. A hatvanas 
évek eleje óta stabilizálódott a teljes foglalkoztatottság, sőt az ország több területén, 
különböző tevékenységi körökben jelentős mértékű (bár esetenként látszólagos) munka- 
erőhiány alakult ki. A nyolcvanas évek elején-közepén a munkaképes korú férfinépesség- 
ből az aktív keresők aránya 82-84, a nők között pedig 72-74 százalék (a gyesen levőkkel 
együtt 82 százalék), mindkét nem esetében tehát csaknem teljes körű a foglalkoztatottság 
(ha figyelembe vesszük azt is, hogy magas a korkedvezményes és rokkantnyugdíjasok, 
valamint a tanulók száma is). 

A foglalkoztatottak körében az elmúlt húsz évben a munkavégzés jellege szerint 
jelentős változások következtek be. A hatvanas években a fizikai dolgozók aránya az 
aktív keresők 83 százalékát tette ki, a nyolcvanas évek során már csak 69 százalék volt. 
Az aktív keresők közül a mező- és erdőgazdálkodásban dolgozók száma 1960 és 1985 
között 1 millió 832 ezerről 1 millió 35 ezerre, 38,5-ről 21,1 százalékra csökkent. Az 
iparban foglalkoztatottak száma 1 millió 329 ezerről 1 millió 540 ezerre, 27,9-ről 31,3 
százalékra emelkedett, a szolgáltatásokban dolgozók száma 693 ezerről 999 ezerre nőtt, 
aránya 14,6-ról 20,3 százalékra változott. 

Gazdasági fejlettéégünknek megfelelően a szakképesítést vagy betanulást igénylő fizi- 
kai dolgozók aránya érzékelhetően növekedett, a nyolcvanas évek elején már 83 százalék 
volt. Módosult a szellemi foglalkozásúak összetétele is; míg a hatvanas években a 
műszakiak létszáma növekedett erőteljesebben, a hetvenes években az egészségügyi, 
szociális és kulturális munkakörben dolgozóké. Jelentősen változott a foglalkoztatottak 
iskolai végzettsége is, például 1980-ban a nem fizikai foglalkozásúak 26 százalékának 
volt már felsőfokú, 50 százalékának pedig középiskolai végzettsége. Ezt a kvalifikált 
fizikai és szellemi bázist a jelenleginél lényegesen hatékonyabban lehetne foglalkoztatni 
gazdaságunk számos területén. 

Az elmúlt három évtizedben lényegesen csökkent a kötelező heti munkaidő, ami a 
hatvanas évek elején még általában 48 óra volt (ekkor csak 350 ezer embert foglalkoztat- 
tak ennél rövidebb munkaidőben), napjainkban a 40-42 órás munkaidő vált általánossá. 
Ez egyben növeli a többletjövedelem-szerzésre (vgm, kisegítő gazdaság stb.) fordítható 
és fordított időt. 

A gazdasági fejlődés a munkakörülmények jelentős javulását hozta magával az ipar- 
ban, a mezőgazdaságban s az infrastruktúra területén is. A munkakörülményeket nem- 
csak az új beruházások és a rekonstrukciók javították, hanem szervezési intézkedések is. 
A mezőgazdaságban, ahol az ötvenes évek közepén a nehéz fizikai munka még általános 
volt, a gépesítés ezeket a munkafolyamatokat nagyban és igen kedvezően érintette, s ma 
már a korábban jelentős szezonális csúcsok terhelését is érzékelhetően csökkentették. 

A lakosság reáljövedelme 1960 és 1980 között több mint kétszeresére növekedett, 
évenként átlagosan 4 százalékkal. E két évtizeden belül is voltak hullámzások. A lakos- 
ság reáljövedelme a III. ötéves tervidőszakban, 1966 és 1970 között nőtt a leggyorsabban, 
évenként átlagosan 6,2 százalékkal. Ennél lényegesen lassabban emelkedett 1980 és 1985 
között: öt év alatt összesen 7,8 százalékkal. 

Számottevő változás következett be a jövedelmek forrás szerinti összetételében. Nap- 
jainkban az összes jövedelem közel kétharmada munkavégzésen alapul, egyharmad része 
társadalmi jövedelem, s mindössze néhány százaléka az úgynevezett egyéb jövedelem 
(kamat, földjáradék stb.). 

A lakosság jövedelemszerkezetében egyre nagyobb a társadalmi jövedelmek szerepe. 
Napjainkban a nyugdíjak és járadékok címén kifizetett összeg a nettó nemzeti termelés 
közel 10 százaléka, míg 1960-ban 2,8 százalékot tett ki, 1970-ben pedig 44 százalék volt. 
Ez egyrészt a nyugdíjasok számának gyarapodásából adódott, másrészt abból, hogy a 
viszonylag alacsony nyugdíjak összegét a kormány az átlagosnál gyorsabban növelte, s 
a minimális nyugdíjak reálértékét megőrizte. 

Míg a reáljövedelmek s ezen belül a munkajövedelem alakulásában az 1960 és 1980 
közötti két évtizedben a reálbér emelkedése mellett jelentős volt a foglalkoztatottak 
létszámának növekedése is, az utolsó években a jövedelmek alakulásában a reálbér vált 
meghatározóvá. Az elmúlt három évtizedben a keresetek és a jövedelmek differenciáltsá- 
gában nem volt lényeges változás, bár több politikai és állami határozat is megfogalmaz- 
ta a munkateljesítmények szerinti jövedelemdifferenciálás szükségességét. A különböző 
rétegek keresetei között inkább nivellálódás történt. Ezt jól jellemzi az, hogy a foglalkoz- 
tatottak legtöbbet kereső 10 százalékának összes keresete a hetvenes években még több 
mint négyszerese volt a legalacsonyabb jövedelmű 10 százalék keresetének; a nyolcvanas 
években ez az arány 3 8-szeresre csökkent. Nivellálódás következett be az aktív keresők 
és a nyugdíjasok jövedelemhelyzetében is, és ez kétségkívül előnyös. Már kevésbé tekint- 
hető annak az, hogy a nivellálódás az aktív keresők kategóriáiban a különböző szintű 
és eredményességű munkát végzők között is érvényesült. 

A gyermekneveléshez, a családok helyzetének javításához való társadalmi hozzájáru- 
lás 1970-ben a nettó nemzeti termelés 1,8, 1985-ben pedig 3,3 százaléka volt. A gyermek- 
nevelés segítésének legjelentősebb formája a családi pótlék; 1960-ban mindössze 577 ezer 
család részesült benne, 1985-ben pedig több mint 1,3 millió. Egyre nagyobb a jelentősége 
az 1967-ben bevezetett gyermekgondozási segélynek s ennek korszerűsített formájának, 
a gyermekgondozási díjnak is. 

A lakosság életszínvonala az elmúlt három évtized során — ha nem is töretlenül, de - 
jelentősen emelkedett. Ez a növekedés a legutóbbi évtizedben meghaladta a gazdaság 
jövedelemtermelő-képességét, é és ez sajátos ellentmondás forrása. Míg a lakosság számá- 
ra és politikailag az életszínvonal utolsó évtizedbeli szokatlanul lassú, alig érzékelhető 
emelkedése okoz problémát, gazdasági szempontból e növekedés fedezetnélkülisége, 
teljesítményekkel való megalapozásának hiánya a feszítő gond. A forrásoknak az utóbbi 
évtizedbeli beszűkülése dilemmát jelent ezeknek a forrásoknak termelési vagy fogyasztási 

célokra történő felosztása tekintetében is. Néhány évben bekövetkezett a reáljövedelem- 
nek a gazdasági teljesítményekkel összhangban nem álló emelkedése is, ez rétegenként 
eléggé eltérő mértékű volt. 

A lakosság életszínvonalának javulását jelzi, hogy az elmúlt három évtizedben nem- 
csak bővült az egy lakosra jutó fogyasztás, hanem komoly mértékben korszerűsödött a 
fogyasztás szerkezete. Az összfogyasztáson belül — mint minden fejlett országban — egyre 
kisebb hányad az élelmiszerekre fordított kiadás, s egyre növekszik az egészségügyre, 
testápolásra, oktatásra, üdülésre, kultúrára fordított összeg, természetesen emelkedik a 
lakással, háztartással kapcsolatos kiadások részaránya is. 

Számottevően javultak a lakosság életkörülményei. Bár közismert, hogy a legnagyobb 
probléma ma is a lakáshiány, a lakásállomány bővülése ebben a három évtizedben 
figyelemre méltó volt. Az utolsó évtizedben a magánerős építkezések aránya nőtt jobban, 
s ezzel egyidejűleg az újonnan épített lakások alapterülete is. 1957 és 1985 között 2.1 
millió új lakás épült (üdülőkkel együtt), és 446 ezer lakást szüntettek meg. 29 év alatt 
tehát az ország lakásállománya 1,6 millió, a korábban épülteknél komfortosabb, jobban 
felszerelt lakással bővült. Csökkent a zsúfoltság. Míg 1960-ban 360, 1986-ban 277 
személy jutott száz lakásra. 

A lakosság életszínvonalának, életkörülményeinek alakulása tehát az ország gazdasági 
helyzetének megfelelő, sőt esetenként annál kedvezőbb is volt az elmúlt három évti- 
zedben. 


Az eltelt 30 év fejlődését fő vonalaiban áttekintve arra a következtetésre juthatunk, hogy 
van mire alapozni a következő évek intenzív, a korábbinál hatékonyabb fejlesztését. 
Ennek módszereit azonban még kutatnunk kell, erre kész receptet sem a múlt elemzése, 
sem a nemzetközi összehasonlítások nem adnak. Ma, amikor a napi problémákkal való 
birkózás sok szakembert (s a gazdaságpolitikában szinte minden felnőtt magyar állam- 
polgár szakembernek érzi-vallja magát) elkeserít, talán nem árt visszapillantani a megtett 
útra, hogy ennek alapján erőt gyűjtsünk új feladataink megoldásához. 


Kelló Viktor: Szövőnő 


KONYVEKROL 


Kádár János: 
A szocializmus megújulása Magyarországon 


Válogatott beszédek és cikkek 


Amint a könyvet kézbe vettem, megkapott a címe: A szocializmus megújulása Magyaror- 
szágon. Idehaza is. külföldiekkel beszélgetve is minduntalan felmerül a .. magvar modell". 
a magyarországi , különlegességek" kérdése. Kádár János 1957 és 1986 közötti váloga- 
tott beszédeinek és cikkeinek kötete két módon is megfelel erre, a nyolcvanas évek végén 
nemzetközi összefüggésben is időszerű kérdésre. Mindenekelőtt magával a címmel: e 
harminc év alatt megújult a szocializmus Magyarországon; vagy pontosabb szórenddel, 
mely egyúttal értékrend is: a szocializmus újult meg Magyarországon. És felel a könyv 
természetesen tartalmával, egész mondanivalójával: ami e három évtized alatt történt, 
amióta Kádár János a párt - és az ország — vezetője, csak Magyaroroszágon volt 
lehetséges, mert a megújulás gyökerei a magyar történelem nemes hagyományaiból és 
a jelenidő magyar valóságából táplálkoznak; tekintetbe veszik a szinte jelenkori közel- 
múlt hibáiból és bűneiből fakadó tanulságokat, a nép életmódját, szokásait, igényeit s 
mindezt a szocializmus általánosan érvényes eszményrendszerében. E megújulás új han- 
got, új megközelítést, új vezetési jelleget és új nunkamódszert, egyszóval új stílust kívánt 
meg. Kádár János könyve nemcsak a változtatás nehéz útjainak számos fontos jelzőtáb- 
láját mutatja fel, hanem a megújult stílus jegyeit is. 

Aki először átfutja a tartalomjegyéket, majd belelapoz a négyszáz oldalas könyvbe, 
úgy érzi - főképpen, ha a harminc évet felnőtt fővel élte át -—, hogy hiszen ezeket a 
beszédeket és cikkeket mind ismeri; ha pedig fiatalabb, akkor is a kötetnek sok darabja 
ismerős. Ezután elkezdi olvasni, és csakhamar rájön, hogy csak általánosságban emléke- 
zik: a helyzetre, amelyben Kádár Jánost a rádióban hallotta vagy a televízióban látta. 
az országos légkörre, amelyben a cikkeket olvasta. De ki emlékszik arra, hogy Kádár 
János már 1957. január 28-án, tehát alig három hónappal október 23. után a Szakszerve- 
zetek Országos Tanácsának ülésén olyan beszédet mondott, amelyben megtalálhatók a 
megújítás szándékának és tartalmának is legfőbb jegyei. Öt hónappal későbben pedig. 
a nevezetes - harminc esztendő távolából már habozás nélkül írom le -, történelmi 
jelentőségű országos pártértekezleten elmondott beszámolójában kirajzolódott a meg- 
újulás útja, azok a jellegzetességek, amelyek ma már itthon is, a nagyvilág szemében is 
elválaszthatatlanok a Magyarország-képtől. 


Izgalmas élménye az emlékezésnek végigolvasni a könyvet, végigjárni ezt az utat. A kötet 
szerkezete nem egyforma arányban mutatja be a harminc év termését. Hasznos módon 
a három évtized legelején és a legvégén sűrűbb egymásutánban közli a beszédeket és a 
cikkeket. Helyes szerkesztési elv, hogy az indulás eseményeire nagy gondot fordit. 
éspedig nemcsak az emlékezet felfrissítése kedvéért, hanem azért is, mert felnőtt egy egész 
nemzedék, már-már kettő is, amelynek ez már történelem, de az iskolákban nem tanítják. 

A legutóbbi évek szövegeinek bővebb közlését pedig az indokolja, hogy az előző kötetek- 
ben eddig meg nem jelent beszédeket és cikkeket is hozzáférhetővé tegye. 

A kötet elején a már említett két beszéd után következik az ugyancsak 1957-es 
felszólalás a barcsi Vörös Csillag termelőszövetkezetben, ahol az , ősi föld" ma már 
groteszkül ható követeléséből kiindulva — ki emlékszik például erre? — kibontotta a 
szövetkezeti fejlődés lehetőségeit. Éppen a termelőszövetkezetek sikeres újjászervezéséig, 
a könyv válogatásában a cikkek és beszédek. Az 1959. novemberi beszámolóban a VII. 
pártkongresszuson Kádár János részletesen elemezte azokat az okokat, amelyek a három 
évvel azelőtti ellenforradalmi felkeléshez vezettek, köztük első helyen Rákosinak és 
csoportjának hibáit. Nyomatékosan kiemelte, hogy Rákosiék , figyelmen kívül hagyták 
a hazai adottságokat és a nemzeti sajátosságokat", ezzel is hangsúlyozván, hogy a 
megújuló szocializmusnak éppen a magyarországi valóságon kell felépülnie. 

1960 májusában a Hazafias Népfront országos kongresszusán a szövetségi politika 
lényegét határozta meg, majd másfél év múlva ugyancsak a Hazafias Népfrontban, az 
országos tanács ülésén nagy jelentőségű kijelentést tett. Most már sajnálom, hogy az 
imént nem bántam takarékosan a történelmi jelzővel, mert ha valami, akkor Kádár 
János egyik itt elhangzott mondata valóban a magyar történelmi fejlődés egy forduló- 
pontját fejezi ki olyan epigrammai tömörséggel, hogy aki egyszer hallotta vagy olvasta, 
nem felejti el — s nemcsak e hazában. Talán nem is kell ideírnom e szavakat szállóigévé 
vált alakjukban, de érdemes a kötetből a mondat környezetét, az egész bekezdést idézni: 
Azt mondják a nyugati publicisták. ..: ezek a Kádárék rendkívül ravaszak, mindenkit 
be akarnak csapni. Mert Rákosiék azt mondták régen: aki nincs velük, az ellenük van; 
ezek a Kádárék most azt mondják, hogy aki nincs ellenük, az velük van." (A mai komoly 
külföldi elemzők ezt éppen ama harmincadik évforduló alkalmából nem győzték lapjaik- 
ban, televízióikban, rádióikban a magyar fejlődés alaptételeként idézni.) 

A két hazafias népfrontbeli felszólalás közé esik az 1960-as ENSZ-közgyűlésen elmon- 
dott megrendítő beszéd; a megújuló szocializmus mellett a megújuló magyar nemzeti 
azonosság méltó kifejezése. Itt Kádár János a drámai helyzethez illően többször használ- 
ta, bizonyára nem emelt hangon, de emelkedett öntudattal , az én hazámban" szavakat. 

A szövegek időrendjében ezután hosszabb, ötéves szünet következik, 1967-ig. E he- 
lyütt az ENSZ-beli beszédnek mintegy e kötetbeli kiegészítéseképpen Kádár Jánosnak 
Az imperializmus — ma címmel a Népszabadságban megjelent cikkét olvashatjuk: ebben 
főként az egyes kommunista pártok közti viszony új vonásait foglalta össze. 

A reform gondolatának és megvalósításának jegyében hangzott el az 1967. novemberi 
felszólalás a Központi Bizottságban, s ezzel elkezdődött a szocializmus magyarországi 
megújulásának újabb szakasza. Ettől a dátumtól kezdve megint nagyobb időközi lépé- 
sekkel halad előre a válogatás. A nemzetközi munkásmozgalom folyóiratának, a prágai 
Béke és Szocializmusnak 1970. áprilisi számában a szerző A szocializmus — a világfejlődés 
iránya címmel nagyvonalú áttekintést adott a nemzetközi helyzetről, az elmúlt évtized 
magyarországi tapasztalataival is hathatósan érvelve. 

Más jellegű, a magyar megújulás politikáját és a mögötte álló világnézetet kifejező az 
a beszéd, amelyet 1970 áprilisában hazánk felszabadulásának huszonötödik évforduló- 
ján az országgyűlés ünnepi ülésén mondott el. Ekkorra az ország már túljutott a hatalom 
tnegvédésének és megszilárdításának, a párt újjászervezésének nehéz évein, a termelőszö- 
vetkezeti mozgalom első, új sikerein, s azután megkezdődött, az egész világ figyelmétől 
kísérve, a gazdaságirányítás magyar reformja. Ez a beszéd az eredmények megállapításá- 
val és a gondok el nem hallgatása mellett körképet rajzolt a nemzetközi helyzetről, az 
enyhülés kezdetének időszakában. Kádár János ugyanannak az évnek ugyanabban a 
hónapjában, a Lenin-centenárium alkalmából cikket írt a Társadalmi Szemlében Lenin — 
a szocializmus építésének teoretikusa és szervezője címmel és mondanivalóval. 

Ujabb ötéves időköz után ismét fontos szöveg: felszólalás a helsinki értekezlet záróülé- 

sén, 1975 augusztusában. Úgy is mondhatnám: az enyhülés aranybullájához csatlakozó 
magyar állásfoglalás ismét a kétszeres megújulás tanúbizonysága. Kádár János együtt 
hivatkozott a honfoglalás óta Európa szivében eltelt 1100 évre és az 1969-es budapesti 
felhívásra, amely javasolta az európai biztonsági értekezlet összehívását. 

Nemzetközi olvasóközönségnek szól a Béke és Szocializmusban 1977 januárjában 
szögezte le a megújulás egyik alapelvét, a változatlanság és a változtatás kölcsönhatását: 
, Munkánk közben új problémákkal is találkozunk, ezekre kerestük és keressük a vála- 
szokat." E kölcsönhatás igénye és követelménye élesebben merül fel a következő évek 
cikkeiben és beszédeiben. Az 1981-es márciusi központi bizottsági ülésen elmondott 
beszéd még egy sikeres és szerencsés szakasz lezárásának érzékletes dokumentuma. (Ma, 
egy fél évtized múlva az olvasó alaposan elgondolkozhat: akkor nem tudtuk, milyen jól 
megy nekünk.) Ebben a felszólalásban fogalmazza meg Kádár János a szocialista de- 
mokráciát , mint a valódi demokrácia intézményrendszerét". 

Az értelmiséghez fűződő újragondolt és megváltozott viszonyt fejezi ki a Magyar 
Tudományos Akadémián 1981 novemberében elmondott beszéd. Kádár János ismétel- 
ten leszögezte - s ez í15 a megújuló szocializmus egyik ismérve -, hogy a , Központ 
Bizottság eddigi gyakorlatának megfelelően, a jövőben sem vállalja magára tudományos 
viták eldöntését". 

A következő években megnehezült az idők járása felettünk. A nevezetes 1983-as 
központi bizottsági ülésen elmondott beszéd teljes őszinteséggel, egy emberöltővel azelőtt 
elképzelhetetlenül szókimondóan elemezte a nehézségeket és állapította meg: mit kell a 
kormánynak és a társadalomnak tennie és vállalnia, hogy a megbillent külkereskedelmi 
egyensúly helyreállhasson. A megnövekedett nehézségek között tapasztalható , ellentétes 
jelenségeket, bizonyos ellenzéki, sőt ellenséges mozgolódásokat" sem rejtette véka alá ez 
a beszámoló, majd a fonákja után visszatért a színéhez: , Társadalmunkban pártállásra, 
világnézetre való tekintet nélkül mindenkinek helye, szerepe van, s a pártfunkció kivéte- 
lével minden tisztséget betölthet pártonkívüli is." Néhány hónap múlva, 1984 áprilisá- 
ban, ugyancsak a Központi Bizottságban Kádár János a bér- és jövedelempolitikáról 
szólván rámutatott a közhangulat hullámzására, amelyet , amennyire lehetséges, meg- 
próbálunk követni". Ami a beszédben a helyzet őszinte elemzésén felül fontos és megma- 
rad, az a kijelentés, hogy nem tartható fenn az örökös hivatkozás a nemzetközi gazdasági 
körülményekre és az életszínvonal megőrzésére, mert , ezzel a párt, a rendszer nem tud 
perspektívát mutatni a dolgozó népnek". 

A kötet zárórészében olvasható szövegek a megváltozott világgazdasági helyzet meg- 
követelte új stratégia kidolgozásának folyamatában is a perspektívát keresik. Erre utal- 
nak az elmúlt hónapokban elmondott beszédek is: az eleven, szinte beszélgetéshangú 
vita-összefoglalóban a XIII. kongresszuson, a két csepeli beszédben — a választási nagy- 
gyűlésen és a magyar-szovjet barátsági gyűlésen — s végül a felszólalás a Taurus vállalati 
tanácsának ülésén, amely már a helyszínnel és az új intézménnyel is jelzi a megújuló 
szocializmus új, még kitaposatlan útjának jelentőségét és nehézségeit is. 


A válogatott beszédeket és cikkeket egységbe fogja — a politika elvi állandóságán és 
gyakorlati alkalmazkodásán felül — a könyv stílusa. A stílus szót itt két értelemben 
használom: nemcsak a megújuló szocializmus új stílusáról van szó, hanem természetesen 
Kádár János írásmódjáról, a szövegek jegyeiről, a fogalmazás színeiről és a mondatfűzes 
jellegzetességeiről. E két stílust nem lehet és nem is szabad különválasztani, hiszen a stilus 
nemcsak az ember, hanem kiváltképpen szocialista viszonyok között, a stilus a társada- 
lom is. 

Kádár János stílusát elemezve, ami először megkap - hallgatva is, olvasva ís — az a 

hang közvetlensége, a bonyolult mondanivalónak, az elvont fogalmaknak, a nehezen 
megmagyarázhatónak közérthető kifejezése. Egy tömören rövid meghatározás, amely a 
Központi Bizottság 1983. áprilisi ülésén hangzott el: , A reform lényege: szocialista 
tervgazdálkodás a piaci törvények figyelembevételével." Kádár János az egész kötetben 
eleget tesz a jó magyar stilus ama hármas követelményének, amit az egykori gimnáziu- 
mok felső osztályaiban tanítottak: legyen a stilus világos, szabatos és magyaros. Egysze- 
rűség okából főképpen a kötet két első szövegét vizsgálom meg Kádár János egyéni 
stílusát keresvén. Íme egy mondat a világos, szabatos, tehát félreérthetetlen és félrema- 
gyarázhatatlan megfogalmazás példájául, a szakszervezeti tanácsban elmondott 1957. 
januári beszédében: , Az elmúlt években alapvető hiba volt, hogy pusztán a párttagok 
többségével akarták biztosítani a pártvezetést egy-egy szakszervezetben. Ez nem járható 
út." Az egyéni stílus egyszerűsége egyszersmind az új társadalmi stilus egyik fontos 
meghatározóját is kifejezi. 

És a stílus második fontos jegyét: az őszinteséget. Erre voltaképpen minden beszéd és 
cikk száz és egy mondatát idézhetném, de hadd emelek ki megint a legelsőből egy 
programnak is felfogható mondatot: , A tapasztalat megmutatja, hogy a tömegek szemé- 
ben igazán becsületet csak azok szereznek, akik megmondják az igazat." A nyiltságtól 
elválaszthatatlan és Kádár János egyéniségének, tehát stílusának is megkapó, szerves 
velejárója az irónia és annak magasabb formája, az önirónia. Megint e legelső beszédéből 
emelek ki egy fájdalmasan őszinte és érdesen önironikus mondatot: , Amikor november 
3-án ennek a kormánynak a létrehozásán gondolkodtunk, azt hiszik, nem tudtam azt, 
hogy nem virágkoszorúval fognak minket fogadni?" A gondolkodni ige többes száma 
elvisz majdnem harminc évvel későbbre, a XIII. kongresszuson mondott zárszó egy 
mondatához: , Amikor az összefoglalón gondolkoztam, természetesen szót váltottam a 
kollégákkal arról, hogyan tudnánk felelősen szólni a vitában felvetett kérdésekről, 
igényekről." Egy mondatban az egyéni felelősség kifejezése és utalás a kollektív vezetésre, 
s közben a stílus közvetlenségének jeleként a váratlan , kollégák" szó. 

A váratlan, de spontán fordulatok is jellemzőek. Íme egy, még mindig a legelső 
beszédből. Kádár János, miután kijelentette a párt és a szakszervezet viszonyáról, hogy 
neki , teljesen megfelel az a formula, amelyet Lenin használt", így folytatta: , Ha valaki 
ennél jobbat tud mondani, megvizsgáljuk." 

A szavak elkoptatott jelentéséről szólt az 1981-es központi bizottsági ülésen. Azt 
bírálta, hogy sokan nyakra-főre és túlságosan korán használták a , szocialista" szót. 
s: . hozzáragasztották a szocialista jelzőt mindenhez a világon, például a kereskedelem- 
hez, s mivel korán írták oda, én majd elhültem akkor, gondolván, istenem, ez a szocializ- 
mus a kereskedelemben?" Tud ennél élesebb is lenni, de igen ritkán, és ezért egy-egy más 
értelemben váratlan szava meghökkentően hatásos. Például az 1962-es központi bizott- 
sági ülésen, amikor a falu szocialista átalakításáról volt szó, az egyik nézetről, amely ott 
is hangot kapott, azt mondotta: , Ez klasszikusan ostoba módon elevenítette fel a szektás, 
antimarxista politikát." i k 

Az irónia szelídebb testvérére, a humorra jellemző példa, amikor ugyanebben a 
felszólalásában arra a kérdésre, vajon a termelőszövetkezetekben érvényben van-e a 
lenini hármas jelszó, így felelt: , A válasz világos. Lenin nem azt mondta, támaszkodj a 
volt szegényparasztra, szövetkezz a volt középparaszttal, és harcolj a volt kulák ellen." 
A megfogalmazás szellemességére egy mondat az 1957-es pártértekezleti beszédből: ,, Az 
ifjúságnak adósa a párt, s az ifjúság is adósa a pártnak és a népnek." 

Roppantul jellemző Kádár János beszédeinek irályára az élmények felidézése, szemé- 
lyes találkozások, beszélgetések beleszövése elsősorban a nehéz vagy nehezebbnek tűnő 
részletekbe. Ötvenhét júniusában a párttagok és a pártonkívüliek viszonyáról szólva 
elmondott egy kis utcai jelenetet. Tíz-tizenkét éves gyerekek verekednek az utcán. Arra 
megy egy felnött és tréfásan rájuk szól: , Gyerekek, ne veszekedjetek, legalább mi, 
pártonkívüliek tartsunk össze!" Még most, három évtizeddel később olvasva is, nem 

nehéz elképzelni, micsoda hatása lehetett ennek a közvetlen hangnak az újrakezdés 
nehéz, első évében. 1972 novemberében egy központi bizottsági zárszóban a párt szövet- 
ségi politikájának kellő megvilágítására Veres Péterhez való viszonyát idézte: , Mi mindig 
vitatkozó szövetségesek voltunk. Veres Péterrel ideológiai kérdésekben nem mindig 
értettünk egyet. De a nép iránti odaadásban, a közügyek iránti szenvedélyben és az 
alapvető tisztesség dolgaiban igenis találkoztunk." 

Ez az egészen személyes hang ritka a beszédekben és a cikkekben. Az ENSZ-belh 
felszólalásban ment talán legmesszebbre, amikor az őt ért méltánytalanságokra utalt: 
, Engem személyemben is sokszor támadtak ezen a helyen. Ezért engedtessék meg nekem 
egy magántermészetű megjegyzés is. Én magyar munkás vagyok. Világnézeti meggyőző- 
désem miatt nem kevés üldöztetésben volt részem a Horthy-fasiszta rendszer és a hazá- 
mat megszálló német fasiszták részéről, de mindig meggyőződésem és lelkiismeretem 
szerint cselekedtem." Ugyanez a gondolat és emlék tér vissza másfél évtized múlva Ma- 
gyarország és az európai béke című cikkében, amelyet a New Hungarian Ouarterlynek 
írt, összekötvén a személyes mondanivalót a magyar nép békevágyával és a két világhá- 
ború európai tanulságaival: , Én magam még ahhoz a generációhoz tartozom, amely a 
két világháború között nőtt fel. A harmincas esztendőkben a vasas ifjúmunkások sorai- 
ban ismerkedtem meg a szocialista eszmékkel és lettem kommunista, antifasiszta. .. 
Látnunk kellett, mint válik mind nyomasztóbbá a háború fenyegetése Európában." 

Fiatalságára emlékezett vissza az Akadémián is. Kádár János mint ipari munkás, 
, történetesen", ahogyan mondta, 1929-ben szabadult, amikor , az ipari munkásoknak 
40 százaléka máról holnapra az utcára került". Hogy ezt elkerüljék, a kis irodagépmű- 
helyben, ahol dolgozott, úgy határoztak, hogy a kétheti munkát négy hétre osztják be. 
, Életemben olyan fáradt nem voltam, mint akkor. Jobban megviselt, mint bármilyen 
megfeszített munkaidőszak." A stílus — íme, megint egyszer — az ember... Ebben az 
összefüggésben kár, hogy a válogatásban nem szerepel a hatvanadik születésnapján 
mondott valóban személyes beszéde, benne számos elgondolkoztató megfigyelés és em- 
beri megnyilatkozás, köztük az, amelyik 1956-ról szól: , 1956-ban súlyos és kritikus 
helyzet jött létre, amit a történészek ellenforradalomnak neveznek. Tudjuk, hogy ez a 
tudományos meghatározása annak, ami 1956-ban történt. De van rá egy másik elnevezés 
is, amit mindnyájan elfogadhatunk: nemzeti tragédia volt." 


Még idézhetnék számos példát e stílus társadalmi jellemzőire: a valóság tiszteletére, a 
személyes és politikai szerénységre. Ha ezt tenném, úgyszólván a könyv javát kellene 
kimásolnom, hiszen a harminc évre éppen e két vonás a legjellemzőbb: a valóság 
fáradhatatlan megismerése, a politikai döntéseknél a való helyzet kérlelhetetlen fgyelem- 
bevétele és az elért eredmények ismertetésénél pedig minden dicsekvés férfias elkerülése, 
az inkább kevesebbet mondás, mint a nagyhangú eredményhirdetés. Ezért lehet optimis- 
ta Kádár János — mint nem egy beszédének kicsengésében érződött -, mert ismeri a 
nehézségeket, nem titkolja a gondokat, mentes az illúzióktól, nyitott a változásokra és 
kész a változtatásokra. Ez a társadalom stílusa, a megújult szocializmusé, a vezetésé, 
Kádár János könyvéé, amelyet végül úgy ís fel lehet fogni, mint harminc év kollektív 


önéletrajzát. 
Boldizsár Iván 


Foglalkoztatási lehetőségek, követelmények és korlátok 


Az élőmunka termelékenységének emelése 
mindenkor a szocialista építés céljai között 
szerepelt, és a hatékony foglalkoztatás 
megteremtése sem új feladat. Eddig azon- 
ban a különböző határozatokban s főleg a 
napi gyakorlatban a teljes foglalkoztatás 
elsőbbséget élvezett a hatékonysággal 
szemben. A gazdasági szabályozók egyes 
elemei tompították a gazdálkodó szerveze- 
tek érdekeltségét a túlfoglalkoztatás meg- 
szüntetésében, a veszteséges vállalatokkal 
szembeni erélyes intézkedések pedig rendre 
elmaradtak (ez persze a foglalkoztatási 
szempontok mellett egyéb okokra is visz- 
szavezethető). Az utóbbi egy-két évben vi- 
szont fokozatos változásnak lehetünk ta- 
núi: a gazdasági szabályozók kialakításá- 
ban s a tartósan veszteséges vállalatok né- 
melyikének felszámolásában is a haté- 
konysági szempontok előtérbe helyezése 
tükröződik. 


Ma a felső szintű határozatokban a teljes 
és a hatékony foglalkoztatásra azonos 
hangsúly esik, s ez komoly gyakorlati kö- 
vetkezményekkel járó változás társada- 
lom- és gazdaságpolitikánkban. A foglal- 
koztatás hatékonyságának növelése tisz- 
tán gazdaságpolitikai célból társadalom- 
politikai követelménnyé vált. Nem egysze- 
rűen arról van szó, hogy az egy dolgozóra 
jutó termelés emelkedjék, hanem arról is, 
hogy az elmúlt 5-10 évben a reáljövede- 
lem, az életszínvonal alig nőtt, sőt sokaké 
csökkent; ez olyan társadalmi feszültségek- 
hez vezetett, amelyeknek a jelentősége túl- 


nő a helyi - és megfelelő intézkedésekkel 
ott helyben megoldható - foglalkoztatási 
konfiiktusokon (az elbocsátásokat, az át- 
csoportosításokat, a szigorúbb fegyelmi 
intézkedéseket kísérő feszültségeken). 


Döntéskényszer 


A hatékony foglalkoztatás lényege a gaz- 
daságos (tehát a hasznos, az értelmes), ter- 
melékeny és intenzív munkavégzés; vagyis 
a foglalkoztatás hatékonyságának növelé- 
se egyet jelent a gazdaságtalan tevékenysé- 
gek gazdaságossá tételével, illetve meg- 
szüntetésével; a korszerübb munkahelyek 
létrehozásával, a termelékeny berendezé- 
sek jobb kihasználásával, valamint a mun- 
ka szervezettségének fokozásával, a mun- 
kafegyelem javításával, a munkaidőalap 
védelmével. Mindez valamennyiünk szá- 
mára előnyös, úgy is mint fogyasztóknak, 
s úgy is mint munkavállalóknak. Tagadha- 
tatlan azonban, hogy vannak a hatéko- 
nyabb foglalkoztatásnak társadalmi fe- 
szültségekkel járó hatásai is. Például a szi- 
gorúbb teljesítménykövetelmények, a sze- 
mélyes, a családi érdekek háttérbe szorulá- 
sa a munkahely érdekeivel szemben, a 
munkahelyek elvesztésének veszélye, illet- 
ve — és esetleg — a nem minden gond nélküli 
újraelhelyezkedés. 

Nyilvánvaló, hogy a külgazdasági 
egyensúly helyreállítása, az adósságállo- 
mány csökkentése az egyes állampolgárok- 
tól is áldozatvállalást követel: ha eddig 
többet osztottunk el, mint amennyit meg- 
termeltünk, akkor most többet kell termel- 

nünk. mint amennyit eloszthatunk, illetve 
kevesebbet oszthatunk el, mint amennyit 
megtermeltünk. A két megfogalmazás lé- 
nyege ugyanaz. Az eltérő hangsúly azon- 
ban egy választási lehetőségre utal: 

e vagy a fogyasztás területén vállalunk 
áldozatokat, amihez a nagyobb áremele- 
sek, tehát a bérek, nyugdíjak, egyéb jutta- 
tások reálértékének csökkenése Is tartozik; 

e vagy a termelésben vállalunk áldoza- 
tokat, azaz szigorítjuk munkafegyelmün- 
ket, kitöltjük a munkaidőt, visszafejleszt- 
jük a gazdaságtalan tevékenységeket, meg- 
szüntetjük a felesleges munkaköröket stb. 

A VII. ötéves terv elfogadásával a máso- 
dik lehetőség mellett döntöttünk, ami azt 
is jelenti, hogy szembe kell nézni bizonyos 
foglalkoztatási feszültségekkel, konfliktu- 
sokkal, és ki kell (ki kellett) dolgozni a 
kezelésükre alkalmas módszereket. 

Tudati, magatartásbeli kérdés is, hogy 
jól vagy hanyagul dolgozom. Magatartá- 
sunkat azonban elsősorban a társadalmi- 
gazdasági környezet határozza meg: tu- 
dok-e, hagynak-e, érdemes-e jól dolgozni? 
A foglalkoztatás hatékonysága ezért a gaz- 
daságiírányítási rendszer sikeres továbbfej- 
lesztésének (nagyobb önállóság, kevesebb 
mesterséges korlát, keményebb belső piaci 
verseny, teljesítmény szerinti jövedelemdif- 
ferenciálódas) függvénye. Ám a foglalkoz- 
tatás hatékonyságától sokan a teljes foglal- 
koztatást féltik. 

Máris meg kell jegyeznünk, hogy az iga- 
zi veszélyt a nem hatékony és a nem teljes 
foglalkoztatás együttes bekövetkezése je- 
lenti. Ha ugyanis a hatékonyság fokozásá- 
val nem teremtődnek meg a műszaki fej- 
lesztés feltételei, akkor termékeink jó része 
maholnap eladhatatlanná válik. A külgaz- 
dasági egyensúly további romlása pedig a 
termeléshez szükséges anyagok, alkatré- 
szek importját, következésképpen az egész 
termelést, tehát a foglalkoztatást is fenye- 
getné. Vagyis nincs választási lehetősé- 
günk, hogy tudnullik lemondva a foglal- 
koztatás hatékonyságának növeléséről, vi- 
szonylag könnyen megőrizzük a teljes fog- 
lalkoztatottságot. A hatékony és a teljes 
foglalkoztatás konfliktusát ebben az össze- 
függésében, illetve ennek tudatával kell 
vizsgálni. 


A teljes és a hatékony foglalkoztatás 
konfliktusa 


A foglalkoztatás hatékonyságának növelé- 
se — s ezt tudni kell! - munkahelyek meg- 
szüntetését is jelenti. A felesleges munka- 
köröket, a veszteséges és reménytelenül 
gazdaságtalan műhelyeket, üzemeket, gyá- 
rakat fel kell számolni, és alapvető feladat- 
nak kell tekinteni a gondoskodást az érin- 
tett dolgozók újbóli munkába állításáról. 
Ennek elvi lehetősége máris adott, hisz a 
gazdaság egyes területein valós munkaerő- 
hiany van, az infrastrukturális ágazatok 
(például a kereskedelem. a posta. az egész- 
ségügy) létszámának növelése is elkerülhe- 
tetlen. Am megfelelő foglalkoztatáspoliu- 
kai eszközök kellenek ahhoz, hogy a mun- 
kahelyüket elveszítő dolgozók a meglevő, 
illetve az új s még betöltetlen munkahe- 
lyekre kerüljenek. Evek óta tart a megfele- 
lő módszerek kialakítása. A szervezeti ke- 
retet az új típusú munkaerő-közvetítok, az 
ún. munkaerő-szolgálati irodák létrejötte 
teremtette meg. Ezek kulturált körülmé- 
nyek között működnek, személyi és tárgyi 
feltételeiknél fogva alkalmasak arra, hogy 
segítsenek az elhelyezkedési nehézségekkel 
küszködő embereken. 

A jogi kereteket a szervezett munkaerő- 
átcsoportosítás fogalmának bevezetése te- 
remtette meg. Erről csak akkor beszélünk, 
ha a munkáltató a hatékonyság növelése 
érdekében 10 vagy annál több dolgozója 
munkaviszonyát kívánja megszüntetni. 
E szándékát előzetesen be kell jelentenie a 
munkaerő-közvetítőnek, hogy az felké- 
szülhessen az érintettek elhelyezésére. Kü- 
lön jogszabályok gondoskodnak arról, 
hogy a dolgozók áthelyezéssel kerüljenek 
új munkahelyükre, és joghátrány ne érje 
öket. 

Közbevetve némi - ám szükségesnek lát- 
szó -— kitérő: gyakran hallott vélemény. 
hogy a hatékonyság növekedése csak a 
, lógósokat" hozza nehéz helyzetbe, a be- 
csületesen dolgozóknak nincs mitől fél- 
niük. Valóban - és tapasztalataink bizo- 
nyítják — egyre nehezebben jutnak munka- 
hoz azok, akik korábban sűrűn változtat: 
tak munkahelyet vagy bűnöző, italozo, 
munkakerülő életmódot folytattak. A tar- 

tós munkanélküliség azonban az ő esetük- 
ben sem gyógymód, éppen ellenkezőleg: 
még inkább a társadalom perifériájára Sszo- 
rítaná őket. Ezért szükséges például — át- 
menetileg -— közmunkával foglalkoztatni 
őket vagy a gyökértelen, a társadalomba 
nehezen beilleszkedő fiatalok számára 
(szak)képzéssel összekötött részidős fog- 
lalkoztatási lehetőséget teremteni. 

A munkahelyek esetleges megszűnése 
azonban nemcsak a , lógósokat" érintheti. 
A munkahelyek elvesztésénél az egyik , ri- 
zikófaktor" kétségkívül a fegyelmezetlen- 
ség, a rossz munkamorál, de veszélyezte- 
tett helyzetben vannak azok a becsületesen 
dolgozó emberek is, akik például családi 
körülményeik, megromlott egészségi álla- 
potuk vagy egyszerüen csak életkoruk 
miatt nem alkalmazkodhatnak a változó 
munkahelyi követelményekhez (például 
nem vállalhatják az átképzést vagy a több- 
műszakos munkarendet). 

Ha a munkáltatót a piaci helyzet, a gaz- 
dasági szabályozók csak néhány dolgozó 
elküldésére kényszerítik, akkor elvileg le- 
hetősége van arra, hogy csak a leggyengéb- 
bektől váljon meg. Ha azonban egész üze- 
meket kell bezárni, akkor ez az üzem ösz- 
szes dolgozóját érinti, azokat is, akik csak 
80 százalékos, de azokat is, akik akár 130 
százalékos teljesítményekre képesek. 
Ilyenkor a munkáltatónak legfeljebb arra 
van lehetősége, hogy a kiváló teljesítményt 
nyújtó dolgozóinak a vállalat más üzemei- 
ben, részlegeiben ajánljon fel megfelelő 
munkahelyet. Ám ez a lehetőség sincs meg 
akkor, ha kényszerűségből az egész gaz- 
dálkodó szervezetet felszámolják. 

Minderről csak azért szólunk, hogy fi- 
gyelmeztessünk: igazságtalan és sok kárt 
okoz az a nézet, amely szerint a vállalatok- 
tól elküldött dolgozók iránt a munkaügye- 
seknek kár is érdeklődniük, mert közöttük 

használható munkaerőt — úgymond - alig- 
ha találnak. 


Az egyén érdeke, védelme 
A foglalkoztatáspolitikai eszközrendszer 


kiépítésénél is abból kell kiindulni, hogy 
nagyobb létszámcsökkentéseknél, üzemek 


bezárásánál, vállalatok felszámolásánál a 
dolgozók önhibájukon kívül kerülnek ne- 
héz helyzetbe. Ezért érdekeik védelmében 
olyan "mechanizmust kell működtetni, 
amely mentesíti őket az átmeneti kereset- 
veszteségtől, és egyben megfelelő új mun- 
kahelyhez segít. Erre már-már klasszikus 
példa az átképzési támogatás. Ez a kereset- 
kiegészítés — egyéb esetek mellett — annak 
adható, aki korábbi munkaköre megszün- 
tetése miatt kerül új munkakörbe, és ott 
átképzésben részesül. A támogatás értelme 
és célja nyilvánvaló. A munkahelyüket el- 
veszítő dolgozók mindegyike számára alig- 
ha található szakképzettségének megfele- 
lő munkahely, viszont szép számmal van- 
nak betöltetlen állások. A támogatás arra 
ösztönöz, hogy az érintettek vállalják az 
átképzést, hiszen akkor ez idő alatt az ál- 
lam garantálja a korábbi átlagkeresetet. 
Foglalkoztatáspolitikai szempontból kü- 
lönösen indokolt esetben a gazdálkodó 
szervezetek közvetlenül is érdekeltté tehe- 
tők az átképzésben, mert ezzel kapcsolatos 
költségeik egy részét az állam átképzési 
támogatás formájában megtéríti. 

Sokszor azonban az átképzés nem cél- 
szerű, illetve nem a legcélszerűbb megol- 
dás. Idős emberek esetében például nem 
ésszerű erőltetni. Ehelyett például ez évben 
a rudabányai és a gyöngyösoroszi bányák 
megszűnésekor a kormány lehetővé tette a. 
korengedményes nyugdíjazást mindazok 
számára, akik hosszú szolgálati idő után, 
néhány évvel a nyugdíjkorhatár előtt áll- 
tak, és nem találhattak volna megfelelő 
munkahelyet. 

Egyébként a , megfelelő munkahely" fo- 
galma pontosan nem definiálható. Ám e 
fogalom lényegén tán nem árt kicsit eltöp- 
rengeni, mert nemcsak: az idős emberek 
esetében, de minden kényszerű munka- 
hely-változtatásnál lényeges, hogy mit ér- 
tünk , megfelelő feltételek" melletti elhe- 
lyezkedésen. Az a felfogás, hogy , nálunk 
van elég üres munkahely, s magára vessen 
az, aki nem talál megfelelőt" — a szocialista 
humanizmus, a jogos egyéni érdekek sem- 
mibevétele lenne. 

Az emberek hosszas tanulás és sok évi 
munka után találják meg helyüket a foglal- 
kozások kereseti, szakmai rangsorában. 

Embertelen volna azt mondani, hogy eddi- 
gi erőfeszítéseik semmisek, és a gazdasági 
ésszerűség azt parancsolja, hogy mindent 
kezdjenek elölről és egyedül. A dolgozó 
ember védelme megkívánja, hogy azt 
mondjuk: ,jogod van megvárni, amíg 
megfelelő munkahelyet találsz és a társa- 
dalom ez idő alatt gondoskodik a létbiz- 
tonságodról". Ehhez először a , megfelelő 
munkahely" fogalmát kellett meghatároz- 
ni, s ennek jogszabályban rögzített krité- 
riumai figyelnek az egészségi állapotra és 
a képzettségre is. Az utóbbi azt is jelenti, 
hogy a szakmunkásnak segédmunkási 
vagy betanított munkási állásokat nem 
kell elfogadnia, kivéve akkor, ha (a támo- 
gatott) átképzés révén hamarosan ismét 
szakmunkásként dolgozhat. További felté- 
telek: az új munkahelyen várható kereset 
ne legyen kevesebb a korábbi kereset 90 
százalékánál és a napi munkába járás -— 
tömegközlekedési eszközzel — a két órát ne 
haladja meg (mert, sajnos, hazánkban 
munkavállalók százezreinek: kell naponta 
ennyit ingázniuk munkahelyükre). 

Tehát senki sem kényszeríthető bármely 
felajánlott munkahely elfogadására; kö- 
vetkezésképpen a , megfelelő munkahely" 
megtalálására időt kell adni. 


időt és türelmet 


Újabb kitérő, s ezúttal a szükségesnek lát- 
szó technikai részletek miatt. A munkálta- 
tónak a jelentősebb (10 vagy több embert 
érintő) létszámcsökkentéseket 3 hónappal 
azok végrehajtása előtt be kell jelentenie a 
területileg illetékes munkaerő-közvetítő- 
nél. E 3 hónap alatt a munkavállaló még 
dolgozik, de a munkaerő-közvetítő máris 
keresi a számára megfelelő új munkahe- 
lyet. 

A felmondás kézhezvétele utáni felmon- 
dási idő 15 naptól 6 hónapig terjedhet 
munkabérfizetési kötelezettség mellett. 
A felmondási idő egy részére a dolgozót fel 
kell menteni a munkavégzés alól, hogy 
nyugodtan kereshessen magának új mun- 
kahelyet. Ha e felmondási idő alatt nem 
tudna megfelelőt találni (s ezt a területi 
munkaügyi szervek igazolják), akkor a 


dolgozó felmondási idejét a munkáltató 
köteles a maximális 6 hónapig meghosz- 
szabbítani. Ez alatt az idő alatt az érintett 
dolgozónak már nem kell munkát végez- 
nie. Átlagkeresetét munkáltatójától kapja, 
ezt az összeget azonban utólag a munkál- 
tatónak az állami költségvetésből megtéri- 
tik. 

Mindeközben folytatódik az új munka- 
hely keresése, ami elsősorban a munkaerő- 
közvetítő feladata, de ebben a dolgozó is 
részt vállalhat, sőt — és legalább — a közve- 
títő rendszeres felkeresésével ebben részt is 
kell vennie. Ha végül is elhelyezkedik vagy 
a számára megfelelőnek tartott munkakört 
indokolatlanul nem fogadja el, akkor régi 
munkáltatója már nem folyósíthatja to- 
vább az átlagkeresetét. Ha azonban nem 
tud elhelyezkedni, akkor a várakozási idő 
következő, immár negyedik szakasza kez- 
dődik meg. E szakaszban — amely további 
s megint csak legfeljebb 6 hónapig tart — az 
érintett személy már nincs munkaviszony- 
ban. Megélhetéséről az állam , elhelyezke- 
dési támogatás" folyósításával gondosko- 
dik. A támogatás összege az első 3 hónap- 
ban a dolgozó korábbi átlagkeresetének 75 
százaléka, a második három hónapban pe- 
dig 60 százaléka. E mögött már kimondott 
késztetés van a felajánlott munkakörök 
mielőbbi elfogadására. 

A leírtakból kitűnik, hogy összesen 15 
hónap a , várakozási idő" ahhoz, hogy a 
munkahelyét elveszítő dolgozó megfelelő 
új munkahelyet találjon. S ennyi idő a mai 
munkaerő-helyzetben bőségesen elegendő 
az elhelyezkedéshez. 

Máris kérdés — és sokan megfogalmaz- 
ták -, hogy az elhelyezkedési támogatás 
lényegében nem munkanélküli-segély-e, 
és ha az, akkor miért nem nevezzük an- 
nak? Nos, azért nem, mert itt a munka- 
nélküli-segélynek egy sajátos formájáról 
van csak szó. Erre a támogatásra az egyes 
emberek nem egyszerűen azért jogosultak, 
mert nincs munkájuk (például azért, mert 
kiléptek a munkahelyükről vagy mert fe- 
gyelmileg elbocsátották őket), hanem mert 
a munkahelyük megszüntetése miatt vesz- 
tették el korábbi állásukat, és most még 
nem találtak megfelelő új munkahelyet. 
Számos tőkésországban is többféle válto- 

zata és elnevezése létezik a munkanélküli- 
segélynek, attól függően, hogy kik, milyen 
körülmények között s mennyi ideje váltak 
munkanélkülivé. 

A következő kérdés pedig az, hogy az 
elhelyezkedési támogatás — mint a munka- 
nélküli-segély sajátos formája — vajon nem 
ellentétes-e a munkához való alkotmányos 
joggal? Nem! Gyakorlati okok miatt sem. 
Arra számítunk, hogy a következő évek- 
ben csak ritkán folyósítják majd e támoga- 
tást, mivel az érintettek elhelyezéséről sike- 
rül már korábban gondoskodni. De akkor 
miért volt szükség az elhelyezkedési támo- 
gatás bevezetésére? Azért, hogy ezzel a ha- 
tékony foglalkoztatást segítsük. A foglal- 
koztatáspolitikai mechanizmus által válik 
tartalmassá az a jelszó, hogy a vállalatok 
feladata a hatékony foglalkoztatás, de álla- 
mi feladat a teljes foglalkoztatásról való 
gondoskodás. A munkaerő-közvetítő há- 
lózat kiépítése, az átképzési, majd az elhe- 
lyezkedési támogatás felszólítást jelent a 
gazdasági vezetőknek, de a helyi társadal- 
mi és politikai vezetőknek is: bátran hagy- 
ják kibontakozni a foglalkoztatás haté- 
konyságát javító folyamatokat. Ha nincs 
ssel ésszerű megoldás, akkor szüntessék 

a gazdaságtalan munkahelyeket, 
küldjék el a felesleges embereket, s az ál- 
lam majd gondoskodik az érintettek létbiz- 
tonságáról, átképzéséről és újraelhelyezé- 
séről. 

Az elhelyezkedési támogatás bevezetése 
és a munkához való jog között elméletileg 
sincs ellentét. Sőt — mint azt korábban 
kifejtettük — az elhelyezkedési támogatás 
bevezetése éppen azt teszi lehetővé, hogy a 
munkahelyét elveszítő dolgozó kivárja, 
amíg megfelelő új munkát talál. A munká- 
hoz való jog tehát nemcsak hogy nem csor- 
bult, hanem még ki is teljesedett a , megfe- 
lelő munkához" való jog garanciájával. 

Egy dologra azonban fel kell hívni a 
figyelmet. Nevezetesen, ha a hatékony fog- 
lalkoztatást komolyan vesszük (a remény- 
telenül gazdaságtalan és a felesleges mun- 
kahelyeket megszüntetjük) és az egyén vé- 
delmét is szolgáljuk, akkor előbb-utóbb 
állandóan lesz néhány ezer ember az or- 
szágban, aki éppen munkahelyet keres, mi- 
közben anyagi támogatást kap; azaz lesz- 


nek olyanok, akik munkanélkülieknek te- 
kinthetők. Vannak azonban a gazdaság 
élénkítésére, az új munkahelyek létrehozá- 
sa ösztönzésére olyan — hatékony gazdál- 
kodás esetén mozgósítható - tartalékaink, 
amelyek lehetővé teszik a tartós munka- 
nélküliség elkerülését (az infrastruktúra 
előtérbe helyezése, a húzóágazatok kiemelt 
fejlesztése, a vidéki ipartelepítés ösztönzése 
stb.). A hatékony foglalkoztatás tehát nem 
kell hogy együtt járjon a tartós munkanél- 
küliség kialakulásával. 


A veszélyeztetett rétegek 


A hatékonyság növekedése azzal a veszély- 
lyel jár, hogy azok a rétegek, amelyek a 
nagyobb követelményeknek személyes, 
családi vagy egészségi okok miatt nem tud- 
nak megfelelni, kiszorulnak a munkalie- 
lyekről. Az idős embereket, a többgyerme- 
kes anyákat és a megváltozott (csökkent) 
munkaképességűeket szokták ilyen réteg- 
ként említeni. Sokak szerint az ő helyzetü- 
ket nem foglalkoztatáspolitikai, hanem 
szociálpolitikai kérdésként kell kezelni. 

: Nem osztom e nézetet. Annyi azonban 
igaz, hogy ma gyakorta a szociálpolitikai 
problémákat is foglalkoztatási eszközök- 
kel kívánjuk megoldani. Példa erre a na- 
gyon idős, gyakorlatilag munkaképtelen 
nyugdíjasok foglalkoztatása, akik így jut- 
nak , egy kis nyugdíj-kiegészítéshez". Nyil- 
vánvaló, hogy egy hatékonyságra orientált 
foglalkoztatási rendszer ezt a szociális fel- 
adatot nem láthatja el. Megoldásáról a 
társadalombiztosítási, a szociálpolitikai 
rendszer keretein belül kell gondoskodni. 

Vannak azonban olyan társadalompoli- 
tikai feladatok, amelyeket legeredménye- 
sebben a foglalkoztatási rendszer keretein 
belül lehet végrehajtani. Ilyen a megválto- 
zott munkaképességűek foglalkoztatása, 
vagy azoknak a többgyermekeseknek a be- 
dolgozói, részmunkaidős foglalkoztatása, 
akik akarnak ugyan dolgozni, de nem vál- 
lalhatnak teljes munkaidős állást. 

A részmunkaidős, a bedolgozók és a 
megváltozott munkaképességűek foglal. 
koztatását a kormányzat évek óta külön- 
böző adókedvezményekkel ösztönzi, kevés 

és ellentmondásos eredménnyel. A rész- 
munkaidős munkavállalás lassan honoso- 
dik meg, a bedolgozók létszáma csökken, 
a megváltozott munkaképességűek több- 
sége a rokkantsági nyugdíj megszerzésére 
törekszik, és aztán nyugdíjasként kisegítő 
munkakörben dolgozik tovább, megma- 
radt munkaképességének töredék részét 
sem hasznosítva. 

A helyzet ellentmondásosságának egyik 
oka az, hogy az adókedvezmények a nye- 
reség növelésében nem eléggé érdekelt gaz- 
dálkodó szervezeteket alig-alig késztették 
e foglalkoztatási formák bővítésére. Sok 
olyan vállalat volt, amely nem is kérte a 
megváltozott munkaképességűek foglal- 
koztatása után járó dotációt, mert a né- 
hány tízezer, esetenként néhány százezer 
forintos tétel se nem osztott, se nem szor- 
zott gazdálkodásában. (Természetesen vol- 
tak olyan gazdasági és munkaügyi veze- 
tők, akik belső lelkesedéstől hajtva koma- 
lyan vették a foglalkozási rehabilitáció 
ügyét, és értek is el eredményeket.) 

A versenyhelyzetben levő (kis- és kö- 
zép-) vállalatok esetében az adókedvezmé- 
nyek a foglalkoztatáspolitikai célok előse- 
gítésének sokkal eredményesebb eszközei 
lehetnek, hiszen e szervezeteknél az ezer, 
tízezer forintoknak is van becsületük. Fi- 
gyelemre méltó, hogy például a bedolgo- 


zók létszáma egyedül a kisszövetkezetek 
körében emelkedik. Jó példát szolgáltat 
egy kaposvári gyár is, amely, miután elvált 
az anyavállalattól, azonnal rehabilitációs 
munkahellyé alakította át az egyik szerelő- 
szalagot, ahol adókedvezménnyel foglal- 
koztathat csökkent munkaképességűeket. 
Jeléül annak, hogy a keményebbé váló 
gazdasági környezetben a szociális felada- 
tokat (is) ellátó szervezetek csak akkor le- 
hetnek versenyképesek a csak üzleti vállal- 
kozásokkal, ha működésükhöz, fejleszté- 
sükhöz meghatározott pénzügyi (adó-, hi- 
tel-) kedvezményeket kapnak. E pénzügyi 
kedvezmények mellett persze állami, taná- 
csi és központi gazdaságszervező munkára 
is szükség van: például a megváltozott 
munkaképességűek képzésének, átképzé- 
sének köordinálására, s arra is, hogy e 
speciális feladatokat vállaló munkáltató- 
kat állami megrendelésekhez juttassák. 
Az máris elmondható, hogy a foglalkoz- 
tatáspolitika lehetősége a foglalkoztatási 
folyamatok befolyásolására a gazdaság 
sokszínűbbé válásával a nyereségérdekelt- 
ség növelése ellenére sem csökken, hanem 
nő. Az elvi lehetőségből akkor lehet gya- 
korlat, ha a befolyásolás eszközrendszere 
is teljesen kiépül — s ez a folyamat megkez- 
dődött. 
Pulay Gyula 


EGY LETUNT KORSZAKRÓL 


A HORTHY-RENDSZER ÉRTÉKELÉSÉHEZ 


Horthy Miklós ,,a legfelső hadúr" 


A magyar ellenforradalmi rendszer kialakulása, fennállása és bukása egyaránt Horthy 
Miklós személyével forrott össze. Az ő működése a maga dicstelenségében is alapvető 
volt a rendszer számára. Sokrétű, igen különböző aspektusokból vizsgálható tevékenysé- 
ge egyik meghatározónak mondható vonását igyekszünk ezúttal felvázolni: Horthy és 
hadserege kapcsolatát s ennek szerepét a rendszer történetében. Tudatában vagyunk 
annak, hogy e rövid áttekintés — bár Horthy pályáját a tragikus végkifejletig kíséri — 
jószerével csak egy portrévázlatra vállalkozhat, a teljesség igénye nélkül. 


90... 


A cs. és kir. hadiflotta 1919 júniusában Szegedre érkező volt parancsnokát örömmel 
fogadta a szervezkedő ellenforradalom. Mint a jelenlevő legmagasabb rangú katona, 
Ferenc József császár egykori szárnysegéde, majd Károly király által flottafőparancsnok- 
ká kinevezett ellentengernagy -— aki a flotta lázadásának letörésével is bizonyította 
keménységét — a gyülekező ellenforradalmárok minden csoportja szemében alkalmasnak 
látszott arra, hogy vezesse a Szegeden szervezkedő fegyveres ellenforradalmat. Őt támo- 
gatta az ellenforradalom arisztokrata-legitimista, valamint a hivatásos és tartalékos 
katonatisztekből, jobboldali politikusokból álló dzsentroid hivatalnoki és polgári réteg 
egyaránt. 

Személye vonzotta a tiszteket, akik az ország különböző részéről érkeztek Szegedre, 
hogy az ellenforradalmi kormány által hadügyminiszterré kinevezett Horthy június 9-i 
felhívására jelentkezzenek a nemzeti hadseregbe, mely a , vörös terror" elleni harcot és 
a , rend" visszaállítását tűzte ki célul maga elé. A július 13-án alakult Károlyi Gyula- 
kormányban Horthy már nem kivánt részt venni, csak a nemzeti hadsereg fővezéreként 
tevékenykedett tovább. Ezzel magát és szerveződő hadseregét függetlenítette a kormány- 
tól, amelynek hatalma amúgy is illuzórikus volt számára, és csak hátráltatója lehetett 
terveinek. Korábban Horthy katonaként sohasem folyt bele az országos politikába, 
evnél fogva ez irányú ismeretei is csak korlátozottak voltak. Most is, felismerve a 
lözhetetlenné és meghatározóvá akarta tenni önmagát az ellenforradalom számára. 

Horthy augusztus 13-án csapatai nyomán megérkezett Siófokra. Itt a , rendcsinálás" 
mellett egyik legfőbb törekvése az volt, hogy a dunántúli katonai körletek megalakításá- 
val s ezek alakulatainak felvonultatásával megerősítse reguláris erőit, s meggyőzze az 
antant megbízottait, hogy ő rendelkezik az egyetlen, a rend helyreállítására képes fegyve- 
res erővel. Ennek révén ki akarta náluk eszközölni a román csapatok kivonulását, és 
Budapestre történő bevonulásának engedélyezését. Horthy személye elfogadható volt a 
szövetségesek megbízottai, elsősorban George Clerk számára is, mint olyan katonáé, aki 
mögött valóban gyülekezett egy, alkalomadtán a szövetségesek számára is felhasználha- 
tó hatékony fegyveres erő. 

Horthy különítményeseivel és a nemzeti hadsereggel november 16-án bevonult Buda- 
pestre. Az előtte hódoló küldöttségeket biztosította a , bűnös város" rendjének helyreálli- 
tásáról. Vezérkarának tagjai között, Soós Károly vezérkari főnök vezetésével, olyan, 
háborús tapasztalatokat szerzett tábornokok voltak, mint Sréter István, Nagy Pál, Janky 
Kocsárd, Berzeviczy Béla és mások, akik később is főszerepet játszottak a hadsereg 
vezetésében. A fővezérség különböző részlegeinek vezetésével is háborús múltú vezérkari 
tiszteket bízott meg. A hadsereg vezetőit az antant és az uralkodó osztályok különböző 
csoportjai számára egyaránt szalonképes tábornokokból és tisztekből válogatta össze. 

Ily módon Horthy a nemzeti hadsereg vezetését gondosan különválasztotta a tiszti 
különítményeknek és egyéb terrorszervezeteknek a Britannia szállóban és másutt székelő 
vezetőitől, akiknek rémtetteiért — bár Horthy legmegbízhatóbb és leglelkesebb híveiként 
s az ő megbízásából tevékenykedtek — a felelősséget addig sem kívánta vállalni az 
antanthatalmak előtt, amíg létrejöhetett a konszolidáció. Azon fáradozott, hogy minél 
gyorsabban olyan reguláris hadsereget építsen ki, amely hosszú távon alapozhatja meg 
" uralmát, sőt egy közeli háborúban is szóba jöltet. Az utódállamokban várhatóan fellob- 
banó vörös forradalmak leverésében és a lengyelek megsegítésében való közreműködés- 
sel — ily módon a szovjetellenes intervenció támogatásával — kívánt érdemeket szerezni 
az antanthatalmaknál, hogy visszakapja az elvesztett területeket, illetve rábírja az antan- 
tot a trianoni szerződés megváltoztatására. Hadseregében már csak időlegesen kaphat- 
tak helyet az 1920 tavaszán kényszerűségből vadászzászlóaljakká keresztelt különítmé- 
nyek. 


A budapesti bevonulást követően (ha formailag nem is, hiszen léteztek a politikai 
pártok és működött a polgári közigazgatás) a fővezérség gyakorlatilag katonai diktatú- 
rát gyakorolt. Irányítása alatt tartotta a kormányt, valamint az átszervezés alatt álló 
rendőrséget és csendőrséget. A karhatalom és a különítmények a polgári hatóságok 
megkerülésével folytattak nyomozásokat, és foganatosítottak letartóztatásokat, kivégzé- 
seket. 


Az antanthatalmak már 1919 végén felvetették az államforma és az államfő személyé- 
nek kérdését. Ez utóbbival kapcsolatban nem voltak különösebb kikötéseik; az egyetlen 
az volt, hogy ne legyen a Habsburg-ház egyik tagja sem. A tisztség betöltésére természete- 
sen a tényleges hatalmat birtokló, a rendcsinálásban kitűnt Horthy került előtérbe. 
A legitimisták és a liberálisok az adott hatalmi helyzetben még akkor sem tudtak volna 
mást állítani vele szemben, ha lett volna jelöltjük. A hadsereg, a különítményesek, 
valamint a hatalomból részt kérő hivatalnoki középrétegek Horthy mellett voksoltak. 


A szélsőjobboldal irányítása alatt álló sajtó nagy reverenciával üdvözölte a , nemzeti 
hadsereget" s annak vezérét. A politikussal szemben a katona kapott hangsúlyt, akinek 
első és döntő feladata, hogy a nemzeti hadsereget a nemzet életét betöltő és irányító 
intézménnyé fejlessze. Horthy személyében vélték megtalálni az államfői posztra legal- 
kalmasabb embert is. Horthy szerepe nem merülhet ki az antant által amúgyis szűkre 
szabott magyar hadsereg vezérletében — írta a Szózat cikkírója. , Az ő egyéni erejére, 
személyének és nevének hasonlithatatlan varázsára a nemzeti konszolidáció, minden 
magyar erő egybefogásának munkájában jelentős, talán döntő hivatás vár". A békefelté- 
telek ellen tiltakozó népgyűléseken is elhangzott az a követelés, hogy a királykérdés 
eldöntéséig a nehéz külpolitikai helyzetben az egyedüli cselekvőképes Horthyt bizzák 
meg ideiglenesen az államfői teendők ellátásával. A kampány éppen Szombathelyen, a 
legitimizmus egyik fellegvárában indult útjára. A már idézett Szózat vezércikkírója 
szerint, ezzel Vas megye elindította , a kavicsot" és , most már nincs emberi hatalom, 
mely megállíthassa". 

Január 31-én jelent meg Horthy napiparancsa a soron lévő nemzetgyűlési és államífő- 
választásról. Ebben azt ígérte, hogy az esemény zökkenőmentes lebonyolítását a , nemze- 
ti hadsereg" fogja szavatolni. A napiparancs leszögezte: az új nemzetgyűlés megalakulá- 

sát követően a lelépő miniszterelnök már az új államfőnek adja vissza a mandátumát, : 
és az új tőle vegye át megbízatását. 

A hadsereg ellenőrzése alatt megválasztott új nemzetgyűlés 1920. március 1-jén kor- 
mányzóvá kiáltotta ki Horthyt. Visszaemlékezése szerint , lelki válságot élt át", mivel 
nehezen tudta összeegyeztetni annak idején őfelségének katonaként tett esküjét az új 
magyar alkotmányra tett esküjével. Mindez azonban nem zavarta abban, hogy megvá- 
lasztása előtt kérje a kormányzói hatalom kiegészítését a királyéval megegyező jogkörrel. 
Ezt meg is kapta. 

A nemzetgyűlés által februárban elfogadott 1920: I. tc. szinte teljes királyi jogkörrel 
ruházta fel a kormányzót. A törvény 8. §-a kimondta: az ország védelmére és a biztonság 
fenntartásában való közreműködésre nemzeti hadsereg állíttatik fel. Ennek legfelső 
hadura a kormányzó, akinek a hadügy körébe tartozó , a nemzeti hadsereg vezérletére 
és vezényletére és belszervezetére" vonatkozó alkotmányos jogainak gyakorlása nem 
kerül a nemzetgyűlés ellenőrzése alá. A kormányzó személye sérthetetlen. Az 1920: XVII. 
tc. pedig felhatalmazta a kormányzót, hogy az országot közvetlenül fenyegető veszély 
esetén a , magyar minisztérium felelőssége és a nemzetgyűlésnek késedelem nélkül kiké- 
rendő utólagos hozzájárulása mellett" elrendelheti a hadseregnek az ország határain 
kívüli alkalmazását. Ez utóbbi törvény már kiegészítése volt az 1920: I. tc. 13. §-ának, 
mely még az országgyűlés hozzájárulásától tette függővé a hadsereg határon kívüli 
alkalmazását 


A törvény életbe lépését követően több, hadsereget érintő intézkedés született. Meg- 
szűnt a fővezérség, s helyét a vezérkar vette át. A vezérkar főnökét és a hadsereg-főpa- 
rancsnokot közvetlenül a kormányzónak rendelték alá. A kormányzó mint legfelső 
hadúr törvényben biztosította magának a hadsereg feletti korlátlan rendelkezését mint 
hatalmának legfőbb eszközét és biztosítékát. A hadsereget kivonta az országgyűlés 
közvetlen ellenőrzése alól. Ha nem is mondatott ki, de nyilvánvalóvá vált, hogy a 
hadsereg, annak tisztikara — elsősorban a vezérkari testület — kivétéles helyzetet élvez. 
A magyar uralkodó osztályok pedig készek voltak ezt elfogadni, minthogy Horthy 
vállalta, hogy hadseregével biztosítja a rendszer zavartalan működését. Cserébe szemé- 
lyes hatalmának elismerését kérte. 

A rendszer nemzetközi kapcsolatainak rendezése, valamint az uralkodó osztályok 
érdeke 1920 elején már a , vörösök" -— kommunisták és szociáldemokraták -, valamint 
a liberálisok ellen intézményesített terror és a velük való teljes leszámolási törekvések 
visszaszorítását, a , jogrend" visszaállítását követelte. Elsősorban a politikai konszolidá- 
ció élére álló Bethlen-Teleki-csoport sürgette a kormányzót a cselekvésre, aki immár az 
állam fejeként és , a jogrend védelmezőjeként" nem is habozott kényelmetlenné vált hívei 
félreállításában. Meg kellett szüntetnie a különítményesek garázdálkodását és a hadsereg 
túlzott beavatkozását a polgári életbe. Az újjászervezett rendőrség és csendőrség, vala- 
mint a polgári közigazgatás ekkorra már oly mértékig megbízhatóvá vált, hogy átvehette 
a hatalom gyakorlását. 

Mindez nem ment a fővezér és a különítményesei közötti konfliktus nélkül — ez 
utóbbiak nem vették tudomásul, hogy idejük lejárt. 

Az akciót mindenesetre úgy kellett végrehajtani, hogy a korábbi hívek végkielégítést 
kapjanak. Olyan pozíciókba kellett helyezni őket, ahol továbbra is a rendszer Horthyhoz 
hű, bármikor mozgósítható erejét jelenthetik. Ők nem szűntek meg a , szegedi gondolat" 
és a kemény keresztény kurzus lovagjaiként fellépni. Többen — mint Héjjas Iván, Lukács 
Béla, Magasházy László, Marton Béla, Mecsér András, Taby Árpád és mások - szélső- 
jobboldali programmal képviselőként a kormánypárt jobbszárnyán kapcsolódtak be a 
politikai életbe. Gömbös Gyula és Kozma Miklós pályája ívelt közülük a legmagasabbra. 
Nehezebb volt a helyzet az ellenforradalom , közembereivel", elsősorban Ostenburggal, 
Prónayval, valamint más különítmények tisztjeivel és altisztjeivel, akik számára nem nyilt 
meg a politikai pálya, de méltán várták a jutalmat tetteikért. 

1920 júniusában a honvédelmi miniszter feloszlatta a különítményeket, csak az erősza- 
kos Prónay és Ostenburg zászlóaljai maradtak meg egyelőre a hadsereg alárendeltségé- 
ben. Feloszlatásuk nem váratott sokáig magára. A Horthytól elpártolt Ostenburg a 
király oldalán fejezte be dicstelen szereplését. Prónay szerepét a nyugat-magyarországi 
bandaharcok . meghosszabbították ugyan, amikor azonban nem akarta belátni, hogy 
rábírni különítménye feloszlatására. 

A királypuccs végleg tisztázta Horthy és a hadsereg viszonyának még függőben lévő 
kérdését. A kormányzó a várható külföldi reagálásra hivatkozva hárította el ugyan 
magától a csalódott legitimisták vádjait, azonban saját jól felfogott érdekében is el volt 
szánva a hatalom megtartására. Ebben a hadsereg tisztikarának várható viselkedése volt 
az egyetlen bizonytalansági tényező. A hadseregbeli legitimista mozgalmak elleni előzetes 
fellépés ugyanis rossz vért szült volna mind a hadseregben, mind a legitimista politikusok 
körében. A Soós honvédelmi miniszter által kiadott parancsok, amelyek lázadásnak 
minősítettek minden, a király érdekében történő fellépést, nem nyugtatták meg Horthyt. 
Még az 1920. október 22-i a király és csapatai elleni fegyveres fellépést elrendelő parancs 
hatása is bizonytalannak látszott. 

Mint ismeretes, a helyzet kedvezően alakult Horthy számára. A dunántúli alakulatok 
kisebb részének kivételével, amelyek a királyhoz csatlakoztak, a csapatok felvonultak a 
király csapatai ellen. A kisantant azonnali fenyegető fellépése következtében eleve siker- 
telenségre ítélt puccsot látva a legitimista érzelmű tisztek döntő része is jobbnak vélte, 
ha Horthy mellett gondoskodik jövőjéről. 

A királypuccs során tanúsított magatartás megkönnyítette a kormányzóhoz hű tiszti- 
kar kialakítását. Mindazokat, akik meginogtak, meneszteni és nyugdíjazmi lehetett. 
A kormányzó úgy értékelte a történteket, hogy tisztjei és hadserege átesett a próbán, 
bizton számíthat rájuk. Ez megelégedéssel töltötte el a rendszer teljes stabilizációjat 
Horthytól váró uralkodó osztályokat 1s. 

A középbirtokos sorból kormányzóvá emelkedett dzsentrit végtelenül büszkévé tette 
a szerep, amelybe valójában az események szerencsés összjátéka juttatta, de amit hivatás- 
és küldetéstudatként élt át. Hiúságának hízelgett, hogy arisztokraták és nagytökések 
tüntették ki bizalmukkal, barátságukkal. 

A kialakuló rendszerben a vezető szerep a külföldi kapcsolatokkal rendelkező, a 
gazdasági stabilizáció érdekében is tenni képes nagybirtokos és nagytőkés köröké lett. 
melyek osztoztak a hatalomban a rendszer mindenkor mozgósítható szélsőjobboldali 
államhivatalnoki, értelmiségi, katonatiszti rétegével. Horthy a hadseregére támaszkodva 
vállalkozott arra, hogy biztosítja a két hatalmi csoportosulás egyensúlyának fennmara- 
dását, készen arra is, hogy adandó alkalommal visszaszorítsa az uralkodó nagybirtokot 
és nagytőkét is célba vevő, a hatalomból nagyobb részt kérő szélsőjobboldali erőket. 
Ennek feltétele volt, hogy igyekezzen távoltartani a szélsőjobboldali demagógiát az erre 
fogékony tisztikartól, s megakadályozza a hadsereg elhidegülését, saját vezető szerepé- 
nek bárki által történő megkérdőjelezését. 


900.ee. 


A rendszer megszilárdulását követő években a propaganda valamennyi eszközével tuda- 
tosan alakított Horthy-kép egyik fő vonása a legfelső hadúri szerep volt. A , vörösöket" 
leverő és az országban rendet teremtő katona és államfő személye, akit külföldön is mint 
a bolsevizmus elleni küzdelem kiemelkedő harcosát ismernek, a legfőbb biztosíték arra, 
hogy hadseregével garantálja a belső rendet, megváltoztassa a trianoni békeszerződest, 
minden bajnak okozóját, s visszaszerezze az elvesztett területeket. 

Horthy maradéktalanul kezébe kívánta tartani a hadsereg felső vezetését. Csak bizo- 
nyos mértékig tűrt beleszólást a hadsereget érintő legfelső döntésekbe, még olyan kipró- 

bált harcostársától is, mint Gömbös Gyula. Ő a későbbiek során főként a hadsereg 
kérdésében került szembe Horthyval. Gömbös ugyanis mint honvédelmi államtitkár, 
majd miniszter bel- és külpolitikai céljai érdekében egyaránt eredménnyel törekedett a 
szélsőjobboldali radikális eszmék iránt nyitott tisztikar megnyerésére. Azzal igyekezett 
hatást gyakorolni rájuk s megnyerni az elégedetlenkedőket, hogy megígérte a válság 
éveiben egyre rosszabb anyagi viszonyok közé kerülő, nyugtalan tisztikar helyzetének 
javítását, valamint a hadsereg fejlesztésének meggyorsítását. Gömbös saját híveivel 
igyekezett betölteni a vezérkar és a honvédelmi minisztérium egyes helyeit, és ezzel is 
erősíteni kívánta pozícióját. Kevésbé sikerült a térhódítás az öregedő, szélsőséges eszméi 
iránt bizalmatlan tábornokok között, akik kisebb mértékben ISAZOCÍAK a távlatban az 
ő pozícióikat is veszélyeztető Gömböshöz. 

Gömbös a Németország felé történő külpolitikai nyitással is növelte befolyását az 
olasz szövetségben csalódott, a német orientációra fogékony tisztikar soraiban. A ma- 
gyar katonai vezetés is reménykedve állapította meg, hogy a fegyverkezésben élenjáró 
szerepre törő német hadsereg előbb-utóbb feltehetően a Duna-medencében is a fegyverek 
erejével fogja megoldani a vitás kérdéseket. Azt várta, hogy amennyiben a külpolitika 
egyértelmű lesz, a hadsereg jelentős segítséget kaphat a német fasiszta hadseregtől. 
Gömbös külpolitikai sikerein, de nem utolsósorban hadseregbeni pozíciójának erősödé- 
sén felbuzdulva elérkezettnek látta az időt a fasiszta tömegpárt létrehozására és a totális 
kormányzat megteremtésére. Ezzel egyben háttérbe akarta szorítani a harmincas évek 
elején szaporodó, tömegbefolyásra törekvő szélsőjobboldali pártokat. . 

A gazdasági helyzet javulása következtében a belső helyzetét stabilizálódni érző nagy- 
birtokos és finánctőkés körök azonban nem jó szemmel nézték Gömbös törekvéseit. 
Ehhez megnyerték az egyre féltékenyebb kormányzót is. Horthy kezdetben maga is 
rokonszenvezett ugyan Gömbös törekvéseivel — különösen annak külpolitikai vonatko- 
zásaival —, túlzott vezéri törekvéseit, előretörését a tisztikar körében azonban magára 
nézve is veszélyesnek tartotta. Amikor Gömbös a hadsereg felső vezetésének átalakításá- 
ra is javaslatot tett, betelt a pohár. A régi, kipróbált, de koruknál fogva a szolgálatból 
kiváló tábornokok és törzstisztek pótlása lehetőséget adott új emberek bevonására. 
Horthynak nem volt mindegy, hogy Gömbös hívei vagy saját, megbízhatónak vélt 
emberei foglalják-e el a hadseregvezetés kulcspozícióit. Megvonta bizalmát egykori 
hívétől, akit bukásában csak halála akadályozott meg. 

Horthy felismerte, hogy nemcsak a szélsőjobboldalon, hanem a hadseregben is aktivi- 
zálódnak azok az erők, melyek meg akarják bontani az uralkodó osztályok között 
meglevő egyensúlyt, és — akár a kormányzó hatalmának megkérdőjelezése révén is — 
nagyobb részt kérnek a hatalomból, továbbá, hogy a német befolyás növekedésével 
felerősödő jobboldali roham rá személyesen is veszélyes lehet. Helyzetének megszilárdi- 
tására született meg az 1937: XIX. tc. a kormányzói jogkör kiterjesztéséről, illetve a 
kormányzóválasztás módjáról. A korábbi gyakorlattal szemben a kormányzó az or- 
szággyűlés alkotta törvénytervezetet immár kétszer is , visszadobhatta", és végső soron 
élhetett az országgyűlés feloszlatásának lehetőségével is. Mindez megfelelő eszközt adott 
a kormányzó kezébe ahhoz, hogy felléphessen az országgyűlés neki nem tetsző törvény- 
hozása ellen. A törvény lehetővé tette továbbá, hogy a kormányzó tetszés szerinti három 
titkos jelöltet állíthasson utódjaként, biztosítsa hatalmának átmentését egy számára 
megfelelő személy, akár a fia részére is. Így kiiktatta azt a lehetőséget, hogy nem 
kívánatos utód kerülhessen a hatalmi hierarchia csúcsára. 

Hatalmának megerősítése mellett Horthynak gondoskodnia kellett arról is, hogy 
kifogja a szelet a hadsereg soraiban egyre inkább érvényesülő, személyét is megkérdőjele- 
ző, szélsőjobboldali törekvések vitorlájából. A politizálás ellen keményebb fellépést 
helyezett kilátásba. Igyekezett visszahódítani azokat, akiknek bizalma megingott iránta; 
ezt elsősorban a hadsereg tisztikara által óhajtott német orientáció támogatásával, 
valamint a hadsereg követelte újrafelfegyverzés mielőbbi megkezdésének pártolásával 

kívánta elérni. Aktuálissá akarta tenni a képet az országgyarapításra kész hadúrról, aki 
— megértve az idők szavát - kész hadseregével a cselekvés mezejére lépni. Ezt a törekvést 
célozta a hadsereg felső vezetésében olyan személyiségek felkarolása is, mint a Gömbös 
által is favorizált, de annak halála után Horthyhoz közeledő Rátz Jenő tábornok, 
vezérkari főnök, aki 1937-ben immár Horthy támogatásával nagy hévvel fogott hozzá 
a hadsereg fejlesztésének előkészítéséhez. Rátz a politikában és a gazdaságban egyaránt 
a kemény kéz bevezetését követelte. 

A magyar politikában 1937-ben erősödött a német nyomás. A Hitlernél vendégeskedő 
és hatása alá került Horthy mind a csehszlovák, mind pedig az osztrák kérdésben teljes 
nézetazonosságáról biztosította a német diktátort. Szilárd hite a német külpolitika 
várható eredményességében, valamint az a szándéka, hogy engedményeket tegyen a 
hadseregnek, az óvatosabb, a Nyugat és a kisantant felé is kapcsolatokat kereső magyar 
politikával szemben óhatatlanul elősegítette a további jobbratolódást. (Paradox módon 
akkor, amikor egyszersmind éppen saját hatalmi helyzete érdekében le is akarta fékezni 
azt.) 

Ilyen előzmények után hirdették meg 1938 márciusában a győri újrafelfegyverzési 
programot, majd augusztusban, a bledi szerződésben kimondták Magyarország fegyver- 
kezési egyenjogúságát. A hadseregvezetés által követelt és a Darányi-kormány által 
túlzottnak talált egymilliárdos fegyverkezési programot végül is Horthy közbelépésére 
fogadták el, és bízták meg Imrédy Bélát annak kidolgozásával. Rátz Jenő vezérkari főnök 
lemondással fenyegetőzött, amennyiben Horthy nem jár közbe tervezete elfogadása 
érdekében, mert, úgymond, a hadsereg lemaradhat a várható háború adta lehetőségként 
a revízió megvalósításáról. Az országgyarapító szerepre készülő kormányzó vállalta Rátz 
javaslatának támogatását. 

Az 1938-as területgyarapodással újabb jobbratolódás időszaka kezdődött a magyar 
politikában. A folyamat egyik támogatója továbbra is a hadsereg volt, amely súlyának 
növekedését, így katonapolitikai szerepének fokozott érvényre juttatását a keményebb 
kormányzástól és az egyre szorosabb német kapcsolatoktól remélte. Az események 
hatására a pártpolitikától távol álló tábornokok és tisztek is a hitlerista törekvéshez való 
szorosabb alkalmazkodásban látták a célhoz vezető utat. Horthyt a nála megforduló 
tábornokok könnyen meggyőzték; befolyásukat a mérsékeltebb politika híveinek egyre 
nehezebben sikerült egyensúlyozniuk. 

Az 1938. augusztusi németországi látogatás ugyan mély benyomást tett Horthyra és 
Imrédy miniszterelnökre, mindez azonban nem volt elégséges ahhoz, hogy Hitler kíván- 
ságára a még felkészületlen hadsereget felajánlják egy Csehszlovákia elleni hadjárathoz. 
A , lemaradástól" való félelem a fegyverkezés gyorsítására ösztönözte Imrédyt és a 
hadsereget. A miniszterelnök, akitől Bethlen és a köréje csoportosulók éppen a jobbrato- 
lódás megfékezését várták, most helyzetének megerősítése érdekében a politikai és 
gazdasági élet fasizálódását, a parancsuralmi kormányzati módszerek megvalósítását 
állította politikája középpontjába. Miként Gömbös, ő is ily módon akarta kifogni a 
szelet az egyre aktívabb szélsőjobboldal vitorlájából. Ennek nyomán a hadseregben is 
erősödött a szélsőjobboldali politizálás. Az első bécsi döntést (1938. november másodi- 
ka) követően, amelynek során Szlovákia déli területét visszacsatolták Magyarországhoz. 
a még erőteljesebben németbarát külpolitikától tették függővé a további területszerzés 
lehetőségét. 

Horthy immár másodszor nézett szembe a hadseregre is kiterjedő szélsőjobboldali 
hatalomátvétel veszélyével. Ismét lépésre kényszerült tehát, hogy megkísérelje visszafog- 
ni a számára sem kívánatos irányzatok terjedését és szerveződését a hadseregben. Ebbe 
az irányba befolyásolta őt a magyar uralkodó osztályoknak Bethlen gróf köré tömörült 

csoportja, amely tartott a nyugati hatalmakkal való teljes szakítástól, a német fasizmus- 
hoz való feltétlen csatlakozástól, s ezzel együtt a belső radikális jobboldali ellenzéki 
erőktől, amelyek már az ő érdekeiket is veszélyeztették. Horthy törekvését némileg 
megkönnyítette, hogy ekkor még elsősorban a csapattisztek körében tűntek népszerűnek 
a különböző szélsőjobboldali programok, bár ezek egyre inkább fellelhetők voltak a 
vezérkar és a honvédelmi minisztérium beosztott munkatársai körében is. Rátz honvédel- 
mi miniszter menesztésével a kormányzó útját akarta állni a további ultrajobboldali 
fertőzésnek. 

Horthy Bethlenék tanácsára a hadseregben szükséges rendcsinálást, a politizálás 
visszaszorítását Werth Henrik gyalogsági tábornokra bízta; őt nevezte ki a vezérkar 
főnökévé. Werth Bartha Károly táborszernaggyal, az új honvédelmi miniszterrel együtt 
fogott hozzá a feladat végrehajtásához; mint azonban csakhamar kiderült, ő is fenntartás 
nélkül németbarát volt. Werth - Rátzhoz hasonlóan -— a további revízió egyetlen letéte- 
ményesét a fasiszta Németországban látta, Hitler birodalmát tekintette az elkerülhetetlen 
háború győztesének és az azt követő rendezés meghatározó erejének. Ezért a hitleristák- 
kal történő összehangolt politikai és katonai együttműködés feltétlen szükségességét 
hangsúlyozta, mivel, úgymond: minden ezzel szembenálló önálló magyar külpolitikai 
vagy katonai akció kiválthatja Németország ellenérzését. Werth túlzó követelései csak- 
hamar szembeállították őt a kormánnyal, s legfőképpen a bukott Imrédy helyére lépett 
új miniszterelnőkkel, Teleki Pállal, egyúttal viszont népszerűvé tették a tisztikarban. 
Törekvései kedvező fogadtatásra találtak Horthynál is, aki miniszterelnökével szemben 
sorozatosan a vezérkar főnökét támogatta. 

A németek 1939-es, 1940-es győzelmei nyomán Werth igaza bebizonyosodni látszott 
Horthy előtt is. Teleki nem nagy sikerrel hangoztatta a fegyveres semlegesség politikáját, 
a háborúból való kimaradás szükségességét, a revíziónak tárgyalások útján vagy saját 
erőből történő megvalósítását. Hiába szerette volna elkerülni a Nyugattal, elsősorban 
az angolokkal való szakítást. A Horthy által támogatott Werth a kormány ellenében is 
szívesen együtt menetelt volna a német hadsereggel a lengyel hadjárat idején. Felajánlotta 
a magyar csapatok részvételét Románia esetleges megszállásában 1940 tavaszán, s a 
második bécsi döntés előtt a kormány nevében, de annak tudta nélkül azt nyilatkozta 
a németeknek, hogy az szívesen látna egy német döntőbíróságot. 

Ezek sorozatosan felbőszítették Telekit, aki a hatalmát túllépő vezérkarfőnök ellené- 
ben többször is Horthyhoz fordult orvoslatért. Már a németek nyugati hadjárata idején, 
amikor Werth memorandumban követelte a kormánytól a Németország melletti egyér- 
telmű kiállást és cselekvést, Teleki kétségbeesetten kérte Horthyt: hasson oda, hogy a 
katonák ne politizáljanak. Horthy azonban gyakorlatilag semmit sem tett; reálisnak és 
meggyőzőnek tekintette Werth megítélését a német győzelem hatásáról, Németország 
jövőbeni szerepéről, Habár óvatosságból a Teleki-féle külpolitikai vonallal sem akart 
teljesen szakítani, a német sikerektől elkápráztatva egyre inkább hajlott a még szorosabb 
német orientáció felé. Teleki óvatoskodását túlzottnak tartotta. Úgy látta: a németbarát 
irányzat elfőgadása végső soron nincs ellentétben a magyar politikával, hiszen az a 
legfőbb célt, a revíziót szolgálja. Nem vonta le a tanulságot akkor sem, amikor a második 
bécsi döntést követően (atninek értelmében 1940. augusztus 30-án Észak-Erdélyt és a 

Székelyföldet Magyarországhoz csatolták) Teleki felajánlotta lemondását, mivel képte- 
len volt úrrá lenni a vezérkari főnök hatalmaskodásain. Az erdélyi bevonulás napjaiban 
Horthy nen látott okot arra, hogy , ünneprontó módon" akár Telekitől, akár Werthtől 
megváljon. 

Horthyt szűklátókörűsége és nem utolsósorban hiúsága, , az országgyarapító" szere- 
pében való tetszelgése megfosztotta ítélőképességétől. Nemcsak a politikai helyzet ilyetén 
alákulásának helyességéről hagyta magát meggyőzni, hanem abba a hitbe is belelovalta 
magát, hogy é politikával és azzal, hogy Werthet támogatja, a szélsőjobboldali demagó- 
gia által befolyásolt hadsereg bizalmát maradéktalanul visszaszerezte. 

Az engedmények politikája 1941-ben tragikus lépésekhez vezetett. Amikor 1941. 
március 27-én Hitler a berlini követ útján bizalmasan megüzente Horthynak, hogy 
megfelelő revíziós ellenszolgáltatás fejében számít Magyarországra egy Jugoszlávia elleni 
támadásban, Horthy lelkesen fogadta az ajánlatot. Azonnal, a minisztertanács ülését 
meg sem várva, válaszolt: biztosította a Führert arról, hogy , a magyar nemzet" erejéhez 
képest a német birodalom mellett áll. Werth, Horthy tudtával, de ismét Teleki miniszter- 
elnök háta mögött, felajánlotta a magyar hadsereg csatlakozását a Jugoszlávia elleni 
hadjárathoz. Az újabb területszerzés lehetőségétől elcsábuló kormányzó ezúttal sem 
hallgatott Teleki figyelmeztetésére, aki — nem látva más kiutat — öngyilkosságba mene- 
kült. 

1941. április 11-én Horthy felhívást intézett az országhoz, és kiadta a parancsot a 
magyar csapatok bevetésére Jugoszlávia ellen. (Mint Teleki megjósolta, ez nyitánya ktt 
Magyarország háborúban való részvételének.) 

Az újabb területgyarapodásokkal Horthy az akadékoskodókkal szemben igazolva 
látta a hadsereg vezetőinek elképzeléseit, így közvetve saját elgondolásait is. A kormány- 
zó számára csakhamar új alkalom adódott ahhoz, hogy megnyerje a hadsereg vezetőit, 
tisztikarát. A jugoszláv hadjáratot követően megkezdődött Magyarország területén 
keresztül is a német haderő felvonulása a , Barbarossa-terv" (a Szovjetunió elleni villám- 
háború hadművelet: terve) végrehajtásának előkészítéséhez. Erről egyébként a németek 
nem tájékoztatták a magyar kormányt, és egyelőre nem is kívánták, hogy a magyar 
hadsereg is részt vegyen a támadásban. A honvéd vezérkar főnöke ennek ellenére 1941 
májusában memorandumokban követelte a kormánytól az előkészületek azonnali meg- 
kezdését és az önkéntes felajánlkozást. Fenyegetően szólt a mindezek elmulasztásával 
járó következményekről. A kormány 1941. június 15-i ülésén elutasította Werth javasla- 
tait, aki végül is ismét Horthynál talált megértésre. A kormányzó, a bolsevizmus elleni 
harc veteránja, örömmel fogadta a Szovjetunió elleni hadjárat megindításának hírével 
jelentkező német követet, és jókívánságait fejezte ki Hitlernek. Nem állt tehát távol tőle 
a támadáshoz való csatlakozás gondolata. Bár visszaemlékezésében utólag arra hivatko- 
zik, hogy félrevezették — de hagyta is magát félrevezetni. Amikor 1941. június 26-án 
Werth és Bartha a Kassa elleni szovjet légitámadás hírével megjelent nála, nem kívánt 
bizonyítékot: nyomban, minden megfontolás nélkül hadban lévőnek nyilvánította az 
országot, kiadta a parancsot a légierőnek és a csapatoknak a harcok megkezdésére. 

A beigért villámháború a Szovjetunió ellen — mint ismeretes — kudarcba fulladt; a tények 
erre csakhamar rádöbbentették a kormányzót. Mérsékletre és óvatosságra intette őt az 
anglofil politikai csoport is, mely korábban, a német győzelmek láttán maga is elbizony- 
talanodott. Amikor Werth 1941 augusztusában önhatalmúlag a magyar hadsereg egészét 
felajánlotta Hitlernek, Bárdossy miniszterelnök is csatlakozott az elkötelezettség további 
fokozását ellenző körökhöz, s ellentámadásba ment át Horthynál a vezérkar főnöke 
ellen. Kettejük összecsapásából ezúttal Bárdossy került ki győztesen. Bebizonyította, 
hogy Werthnek a kormány elleni vádaskodásai — miszerint az tradicionálisan antibolse- 
vista beállításához nem méltó erőbedobással, vonakodva vesz részt a szovjetellenes 
hadjáratban — minden alapot nélkülöznek. Kimutatta, hogy annak idején a kormányzó 
hozzájárulásával éppen Werth véleménye alapján határozták meg a háborúban való 
részvétel mértékét, és ezt a németek sem kifogásolták. A vezérkar főnöke tehát most 
önkényesen, a kormányzó és a kormány. megkérdezése nélkül cselekedett. 

Horthy, akinek hadúri jogait is sértette Werth vádaskodása, menesztette őt tisztéből. 
Valóban sértve érezte magát hiúságában is, de elhatározásának fő motívuma más volt. 
A szovjet ellenállás erősödése, a hadműveletek elhúzódása arra késztette, hogy a helyzet 
alakulásáért az őt , rosszul tájékoztató" Werthre hárítsa át a felelősséget, és menis 

önmagát. , Elfelejtette", hogy a hadba lépés idején és még utána is tökéletes volt az 
összhang a helyzet megítélésében közte és vezérkari főnöke között. 

A kormányzó Werth után 1942 febrárjában Bárdossyt is menesztette, aki önhatalmú- 
lag, a minisztertanács és a kormányzó tudta nélkül, német nyomásra nemcsak megszakí- 
totta a diplomáciai viszonyt az Egyesült Államokkal, hanem 1941. december 12-én 
közölte az amerikai követtel, hogy hadiállapot jött létre Magyarország és az Egyesült 
Államok között. Ez talán még nem is lett volna elegendő vétség ahhoz, hogy az elégedet- 
len nyugatbarát körök rábírják Horthytya miniszterelnök menesztésére, ha Bárdossy ezt 
nem tetézi azzal, hogy a kormányzóhelyettes választása során különvéleményt jelent be. 
Az öregedő és egyre bizonytalanabb Horthy - szemben a dinasztialapítástól tartó legiti- 
mistákkal és a katolikus egyházzal, valamint a szélsőjobboldallal — keresztül vitte, hogy 
a képviselőház és a felsőház módosítsa az 1937. XIX. tc.-et, és fia, Horthy István 
személyében kormányzóhelyettest válasszon. Úgy vélte: az egyre bonyolultabb bel- és 
külpolitikai helyzetben ez megerősíti helyzetét. 

Elérkezett az idő, amikor Horthynak szembe kellett néznie azzal a kétségtelen ténnyel, 
hogy miközben a háborús kilátások egyre bizonytalanabbakká váltak, a németek és az 
általuk mozgósított szélső jobboldali ellenzék nyomása egyre nagyobb és követelőzőbb 
lett a tekintetben, hogy Magyarország fokozottabban vegyen részt a háborúban. Horthy 
végre kezdte felismerni, hogy meg kellene kísérelni a háborúból való kiválást. Az ebben 
érdekelt nagybirtokos és burzsoá, valamint haladó polgári és értelmiségi körök által 
támogatott váltásban minden bizonnyal számított fia támogatására. 

Az ifjabb Horthy 1942 augusztusában bekövetkezett halála keresztülhúzta számítá- 
sait. A tragikus eset megrendíthette az immár 74 éves kormányzó egészségi állapotát. 
Hiba volna azonban azt állítani, hogy alapvetően ez határozta meg Horthy szereplését 
az ezt követő években. Fia életben maradása esetében sem igen lett volna képes fellépni 
a bekövetkező veszélyekkel szemben. Az a törekvése, hogy az uralkodó osztályokkal 
kötött alkut fenntartsa és a hadsereget kézben tartsa, ez ideig még sikerült, éppen a 
szélsőjobboldalnak tett engedmények révén. Ez a módszer most használhatatlanná vált. 
Horthy kezdte elveszteni uralmát a hadsereg felett, melynek immár többet nem tudott 
mit ígérni, s így az óhatatlanul az ígéretekben nem fukarkodó szélsőjobboldal befolyása 
alá került. Történt ez akkor, mikor a kormányt és a kormány Horthyt követő ellenzékét 
az események angolszász irányú tapogatózásra késztették. A végső bukást elkerülni 
igyekvő uralkodó körök pedig — céljaiknak megfelelően — most is a hadsereg feletti teljes 
rendelkezést várták Horthytól. Ehhez kellett megnyerni az e feladatra alkalmasnak 
mutatkozó Szombathelyi Ferenc vezérezredest, vezérkarifőnököt. 

Horthy és Kállay Miklós miniszterelnök azt kívánta Szombathelyitől, hogy érvényesít- 
se az új politikai irányvonalat: azaz, miután a 2. magyar hadsereget kiküldték a frontra, 
gondoskodjék az itthoni erők megőrzéséről, azok gyarapításáról, elsősorban azért, hogy 
a rendszer megtarthassa belső és külső cselekvőképességét a háborút követő békekötésig. 
Mint ismeretes, a Kállay mögött sorakozó uralkodó körök csak olyan programot voltak 
hajlandók vállalni, amely a rendszernek szinte változatlan formájú átmentését tartalmaz- 
ta. Szombathelyi azonban - a várakozással szemben - többször is kifejtette Horthynak 
és Kállaynak, hogy nem tartja lehetségesnek az elszakadást a németektől, sőt a további 
háborús erőfeszítések megtagadását sem. Ennek okát egyrészt a német hadsereg erejében 
látta, másrészt a hadseregben uralkodó légkörben, amelyet egyfelől a német befolyás, 
másfelől a szélsőjobboldali fertőzés határozott meg. Kétséges volt: vajon a tábornoki és 
a tisztikar engedelmeskedne-e a legfelső hadúrnak egy — a rendszer átmentése szempont- 
jából kedvező - angolszász fegyveres jelenlét vagy annak reménye esetén is. Ilyen körül- 
mények között Horthy lemondott a hadsereg vezetésében szükséges változtatásokról. 
Sőt, a németek és a szélsőjobboldal követelésére arra kényszerült, hogy menessze Nagy- 
baczoni Nagy Vilmos honvédelmi minisztert. 

A hadsereg így látszólag hű volt az 1943-ban 75. születésnapját ünneplő legfelső 

hadúrhoz, és kifejezte engedelmességre való készségét. Horthy a kedvezőtlen jelek és 
értesülések, Szombathelyi figyelmeztetései ellenére is megpróbálta azzal áltatni magát, 
hogy ez talán így igaz is. Osztoztak ebben Horthyval azok a köréhez tartozó elemek is, 
akik igyekeztek előkészíteni a háborúból való kiugrást, sőt odáig mentek, hogy a hadse- 
reg állapotáról angolszász partnereiket is hamisan tájékoztatták. 

Horthy tehát nem számolt reálisan a hadsereg helyzetével. A hadseregben nem volt 
könnyen megváltoztatható a tradicionálisan kötelező antibolsevizmus és maradiság, a 
teljes ellenállás a társadalmi megújulás minden gondolatával szemben, a fasiszta Német- 
ország iránti barátság. Mindezt betetőzte — mint erre már rámutattunk — Horthy politiká- 
ja, amely állandó engedményeket tett a jobboldalnak, és amely csak erősítette a hadsereg 
e vonásait. Ilyen előzmények után Horthy maga is kétségesnek tartotta, hogy hitelének 
elvesztése nélkül mindannak az ellenkezőjét követelje meg tisztjeitől, amit addig kötele- 
zően írt elő számukra. Ezzel különben is végleg átadta volna a terepet a hadseregben is 
egyre hangosabb, éberebb és ugrásra kész szélsőjobboldalnak. Nem utolsósorban saját 
meggyőződése és bizonytalansága is megkötötte a kezét. Arról sem volt határozott 
elképzelése, hogy mi történne, ha angolszász csapatok jelennének meg az ország határán, 
másról pedig hallani sem akart. 

Az antibolsevista harc veteránja ekkor még teljes egészében elvetett mindenféle közele- 
dést a Szovjetunióhoz. Nem tudott szabadulni németbarátságától sem. A szembefordu- 
lást a hitleri Németországgal nemcsak a Szombathelyi által felvázolt várható sikertelen- 
ség okán vetette el, hanem azért, mert ő maga sem volt arra elszánva, hogy szembefordul- 
jon régi szövetségesével. A németek sztálingrádi veresége és a voronyezsi katasztrófa után 
is — amelynek során mintegy 150 000 magyar katona pusztult el értelmetlenül — Horthy 
és a Kállay-kormány még mindig csak odáig jutott el, hogy béketapogatózásokat folytas- 
son a nyugati szövetséges hatalmak irányában. Amikor pedig 1943 áprilisában Hitler 
magához hívta Horthyt Klessheimbe, a rideg fogadtatást és a fejéhez vágott szemrehá- 
nyásokat, azt hogy a birodalmi kancellár Kállay miniszterelnök leváltását követelte, 
Horthy az egyre nehezebb fronthelyzetnek tudta be, és eszébe sem jutott, hogy azt a 
Hitlerrel való szakítás nyitányának tekintse. 

Horthy azok közé tartozott, akik 1944 tavaszán sem hitték el az ország német megszál- 
lásának tervéről érkező híreket; ő ugyanis úgy érezte, hogy részéről fennáll a szövetségi 
hűség. Ekkorra az angolszászokkal folytatott tárgyalások is kudarcot vallottak, mint- 
hogy a rezsim nem merte vállalni a cselekvést. Amikor azután 1944. március 18-ra Hitler 
ismét meghívta magához Horthyt Klessheimbe, bár több híve lebeszélte a meghívás 
elfogadásáról, Szombathelyi tanácsára mégis elutazott a Führerhez. Hitler közölte vele 
az ország megszállásának tervét, és Horthy beltegyezését kérte. Horthy megdöbbenéssel 
és mélyen megsértve először tiltakozott. Végül is Szombathelyi biztatására azzal a hátsó 
gondolattal , hagyta magát meggyőzni", hogy így megtarthatja magának államfői tisztsé- 
gét, valamint a hadsereg feletti rendelkezési jogot, még az esetben is, ha annak jelentős 
részét fel kell áldoznia a német érdekek oltárán. Azzal áltatta magát, hogy továbbra is 
kezében tárthatja csapatait, s alkalomadtán a háború végkifejlete idején felhasználhatja 
őket a belső rend fenntartására, a rendszer átméntésére. 

Ami ezután következett, at már a rendszer agóhiája volt. Az új miniszterelnök a 
nácizmus feltétlen szolgálatára kész egykori német követ, Sztójay Döme lett. Valójában 
azonban az ország irányítása Veesenmayer, az új német birodalmi megbízott kezébe 
került. A kormányzó abban reménykedett, hogy a megszállást követő sokkból ocsúdva, 
maga mellé állíthatja a hadsereget, s ennek birtokában majd lépéseket tehet erősen 
kétségessé vált személyi hatalmának visszaszerzésére. Úgy gondolta: ezt elősegítheti, 
hogy a német megszállók nem követeltek nagyobb átalakítást a hadsereg vezetésében. 
Horthynak sikerült átmejténi Csatay honvédelmi minisztert. Habár német óhájra Szom- 
bathelyit sorsára hagyta, végül is az alkudozások trediményeként az ő hozzájárulásával 
vezérkarfőnökké lett Vörös Jánost is a maga embérének hitte. A magasabb parancsno- 

kok körében alig volt mozgás. A kormányzó a tábornoki testület zöméről különben is 
változatlanul feltételezte, hogy a megszállást vele együtt ellenzik, azt kényszernek és 
átmenetinek tartják, s hogy nem hívei az új politikai adminisztrációnak sem. Az esemé- 
nyek alakulása azonban nem igazolta a kormányzó illúzióit. 

Az ország megszállását követően német utasításra gyors egymásutánban vonultak ki 
a frontra a hadsereg ütőképes alakulatai, ahol német alárendeltségbe kerültek. Ennélfog- 
va egyre felszínesebb lett a kapcsolat a kint lévő csapatokkal. A felettük való rendelkezés, 
egyes alakulatok esetleges kivonása és hazarendelése egyre kevésbé volt elképzelhető. 
Erről gondoskodott a német vezetés is. Az itthon felhasználható erők pedig számbelileg 
a front utánpótlása következtében egyre zsugorodtak. 

Horthynak és a német tisztogatások következtében amúgy is leszűkült megbízható 
körének a továbblépéshez mindenesetre legalább azt kellett volna tudnia, hogy a fronton 
és a hátországban milyen arányban vannak németbarát tisztek a bármilyen fordulat 
esetén meghatározó jelentőségű posztokon. Horthyék azonban ezúttal sem voltak képe- 
sek ennek feltérképezésére. A német megszállók náluk jobban ismerték a magyar tiszti- 
kar hovatartozását. Nem véletlen, hogy a megszállást követően nem tartottak szükséges- 
nek nagyobb változtatásokat a hadsereg vezetésében. 

Közben a Vezérkari Főnökség és a Honvédelmi Minisztérium berkeiben egyre erősöd- 
tek és szervezkedtek azok, akik nemcsak a Sztójay-kormány és a német fasiszták kiszol- 
gálására voltak készek, hanem a nyilasok felé közeledve s velük együtt a hatalom 
átvételére is készülődtek. 

A kormányzó nem fogta fel intő jelként azt, hogy vezééketífönöke passzivitásra 
beszélte rá. Amikor a hadihelyzet a németek számára ismét kedvezőtlenül alakult (újabb 
vereségek a keleti fronton, sikeres angol-amerikai partraszállás Normandiában stb.), 
Horthy felfüggesztette a deportálásokat, leállította a budapesti zsidók elszállítását, és 
terveket szőtt az itt lévő SS- és Gestapo-alakulatok erőszakos eltávolítására. Vörös János 
ekkor is megfontolásra intette, arra hivatkozva, hogy kevés erőnk van, és a németek még 
képesek a visszavágásra, hogy , újból tatárjárást rendeznek". Arra is figyelmeztette a 
kormányzót, hogy ha a keleti harctérről visszavonna erőket, akkor ez a keleti front 
összeomlását, a szovjet haderők beözönlését okozhatná. Ugyancsak óvta Horthyt egy 
Hirtler engedélye nélküli kormánycserétől. (Nem véletlen, hogy Szálasi alkalmasnak 
találta Vörös Jánost arra, hogy részt vegyen az általa megalakítandó kormányban.) 

A legfelső hadúr változatlanul abban az illúzióban ringatta magát, hogy adott esetben 
parancsát a hadsereg fenntartás nélkül követi majd. Túlértékelte a számára kedvezőnek 
látszó eseményeket, így például az esztergomi páncéloshadosztály alakulatainak sikeres 
fellépését a budapesti zsidók puccsszerű deportálására összevont csendőrök ellen. Nem 
vette figyelembe a levonható következtetéseket; semmit sem tett azért, hogy saját kezében 
tartsa utolsó ütőképes hadosztályát. Röviddel ez akció után a hadvezetés intézkedett 
arról, hogy az esztergomi hadosztály elvonuljon Budapest közeli helyőrségeiből. A Hor- 
thy ellen dolgozó németbarát erők jobbnak tartották, ha e páncéloshadosztály a Dráva 
vonalán védelmi tevékenységet folytat a beszivárgó partizánok ellen. 

Horthy és az uralkodó osztályok azon körei, amelyek belátták, hogy valami módon 
meg kell szabadulni a nácik magyarországi helytartóitól s hogy az idő égetően sürget a 
háborúból való kiugrásra, még akkor sem voltak képesek átlépni osztálykorlátaikat és 
megtenni a döntő fordulatot, amikor már csak gyors és határozott cselekvés menthette 
volna meg az országot a pusztulástól. Horthy azt hitte, egy számára megfelelő emberek- 
ből álló új kormány kinevezésével úrrá tud lenni a helyzeten, mozgósítani képes maga 
mellett a hadsereg maradványait. Amikor Románia fegyverszünetet kért és szakított a 
fasiszta Németországgal, a kormányzó (1944. augusztus végén) menesztette Sztójay 
bábkormányát, és Lakatos Géza vezérezredest bízta meg az új kormány megalakításával. 
Bár ez a kormány a magyar szuverenitás visszaszerzését és a háborúból való kilépést 
tűzte ki célul - nem váltotta be a hozzáfűzött reményeket. Tehetetlensége nem akarással 

ötvöződött. A szovjetellenesség, a huzavona a fegyverszünet kérése körül, a félelem a 
munkástömegek, az antifasiszta erők mozgósításától, a német megszállókkal való azon- 
nali, határozott szembefordulásra való képtelenség — eleve kudarcra ítélte e kormányt. 

Miközben Horthy és köre tétovázott, késlekedett, nem akadályozta meg, hogy a 
szélsőjobboldal - immár a németek közvetlen segítségével — gyors ütemben és háborítat- 
lanul készüljön a hatalomátvételre. Kiépítették és felkészítették szervezeteiket a hadsereg 
vezető szerveiben és a csapatoknál, valamint a közigazgatásban, s felfegyverezték lumpen 
tömegeiket. Minthogy a szélsőjobboldali egység létrehozására irányuló tárgyalások - 
Imrédy vezetésével -— sorozatosan kudarcot vallottak, így a német fasiszták számára 
addig nem szalonképes nyilaskeresztes párt került előtérbe. Azonnali cselekvésre késztet- 
te a németeket, hogy a szovjet hadsereg 1944 szeptemberének végén megkezdte a magyar 
területek felszabadítását, hogy Horthy fegyverszüneti delegációja október 1-jétől Moszk- 
vában tárgyalt, továbbá az, hogy tudomásukra jutott: Horthy készül az ideiglenes 
fegyverszüneti kérelem bejelentésére. 

A németek mozgósították azokat az utolsó erőket, amelyek még hajlandóak voltak 
velük együttműködve, rájuk támaszkodva átvenni a hatalmat. Horthy 1944. október 15-i 
fegyverszüneti proklamációja megkésett, és nem volt realizálható; előkészítése mind 
katonai, mind politikai tekintetben elmaradt. Nem sikerült kapcsolatot teremteni a 
csapatokkal. A legfelső hadúr - tisztjei jóvoltából — már nem tudott érintkezni csapatai- 
val; azok nem teljesítették parancsát. Igaz, a kormányzó még az októberi proklamáció- 
ban sem vállalkozott a döntő lépés megtételére. Nemcsak hogy nem készítette elő a 
fegyverszünetet, hanem még attól is tartózkodott, hogy elrendelje a front azonnal 
megnyitását, és azt, hogy a csapatok nyomban kezdjék meg a harcot a németek ellen, 
a szovjet csapatokkal együttműködve. Ez is alkalmat adott a bizonytalanságra, s időt 
a németek és a szélsőjobboldal számára az ellenlépések megtételére. A kudarc tehát 
törvényszerű volt. Horthy német nyomásra visszavonta proklamációját, és mintegy 
törvényesítette Szálasi kormányát, rázúdítva ezzel az országra a véres terrort, az ország 
, totális hadbavetésének" következményeit, a további értelmetlen pusztulást és szégyent. 
A legfelső hadúr, aki 1919-ben csapatai élén győztesként vonult be Budapestre, most 
kormányzói méltóságától megfosztva, csapataitól elhagyatva, német őrizet alatt távozott 
el az országból, hatalmas csödtömeget hagyva maga után. 


960... 


Horthy bukása egy rendszer bukása volt. A nyilas rémuralom csupán e rezsim végső 
következménye, pokoli végkifejlete volt. Bármilyen különbségek voltak is Horthy és 
Szálasi uralma között, az alapot 1944 októberéhez 1919 augusztusa teremtette meg. És 
nem véletlen, hogy Magyarországnak a Tanácsköztársaság bukásától a felszabadulásig 
terjedő korszakát, az egész ellenforradalmi rendszer időszakát végül is Horthy neve 
fémjelzi. 


Dr. Dombrády Lóránd 

TUDOMÁNYOS ÉLETUNKBÓL 


A biotechnológia jövője 


A biotechnológiát néhány éve világszerte úgy emlegetik, mint a társadalmi-gazdasági 
fejlődés új, nagy lehetőségét, a mezőgazdasági és az ipari termelés jövőbeli csúcstechnoló- 
giáját. , A biotechnológia és a biológiai iparok a következő évtizedekben olyan meghatá- 
rozó és átütő fellendülést fognak hozni a tudományos és a gazdasági élet szféráiban, mint 
amelyhez hasonlót a mikroelektronika terén tapasztalhatunk" - olvashatjuk a Magyar 
Tudományos Akadémia irányításával még 1982-ben készült helyzetelemzésben." Az 
azóta eltelt idő alatt is tovább fokozódott e terület iránt a tudományos és a gyakorlati 
szakemberek érdeklődése. A világ több tucat országában évente sok száz millió dollárral 
támogatják a biotechnológiai kutatásokat és fejlesztéseket, elősegítik az ezekkel kapcso- 
latos vállalkozások létrehozását és működését. 

Közgazdászok előrejelzése szerint e fejlődési irány nagyarányú előretörése következté- 
ben a világon az ezredfordulóra évente 200-650 milliárd dollár értékű biotechnológiai 
termék előállítása várható. Ebből az egyes országok — gazdasági teljesítőképességük által 
szabott korlátokon túl - attól függően fognak részesedni, hogy biotechnológiai kutatá- 
suk és fejlesztésük a nemzetközi tudományos-gazdasági folyamatokkal mennyire tud 
majd lépést tartani. E téren napjainkban azonban még sehol sincsen széles körű technoló- 
giai áttörés, sőt az eddigi fejlődésből arra lehet következtetni, hogy a biotechnológiai 
eljárások iparáganként is fokozatos térhódítással honosodnak meg. 


MI IS AZ A BIOTECHNOLÓGIA? 


Az élő szervezetek termelési célú hasznosítása testanyagaik vagy anyagcseretermékeinek 
felhasználása útján több évezredes múltra tekint vissza. Erre az a jellemző, hogy a 
természetben található vagy azokból célszerűen kiválasztott élő szervezetek felhasználá- 
sára alapozzák a termelést. E termelési módszerek legnagyobb része a közismert növény- 
termelési és állattenyésztési eljárások körébe tartozik. Amennyiben nem magasabb rendű 
élőlényeket hasznosítottak termelési célra, hanem mikroorganizmusokat, akkor azt 
erjesztésnek (bor, sör), kelesztésnek (kenyér), fermentálásnak (dohány, tea), savanyítás- 
nak (tej), silózásnak (takarmány) stb. nevezték el. 

Már viszonylag más termelési módszerek előtt nyitotta meg az utat a múlt század 
derekától Pasteur munkássága, vagy e század negyvenes éveitől kezdődően Flemming 
felfedezése, amikor is egyes mikroorganizmusok célszerű termelésbe vitelével és ezek 
hasznosítása érdekében újszerű fermentációs technológiákat lehetett kialakítani. Ezek 
segítségével egyes szerves savak, különböző vitaminok, majd antibiotikumok előállítása 
vált lehetővé. E valóban korszakos változást eredményező, új biológiai iparágat létreho- 
zó fejlesztéssel is csak a természetben megtalálható élőlények termelési célú kiválogatása, 


$ Javaslat a biotechnológia tudományos eredményeinek gyakorlati felhasználására. MTA, 1982. 

szelektálása történt, ezért nevezhetjük ezeket a módszereket az előbbiekkel együtt hagyo- 
mányosnak. 

Az új biológiai iparágak megteremtése után született meg az újszerű szóhasználat, a 
biotechnológia elnevezés, amely szerint , a biotechnológia, a biokémia, a mikrobiológia, 
a genetika és a műszaki tudományok olyan integrált alkalmazását jelenti, amelynek célja 
a mikroorganizmusok, tenyésztett szöveti sejtek vagy azok valamely részének technoló- 
giai felhasználása". (Ez a megfogalmazás egyben a Kémikusok Nemzetközi Uniójának 
fogalmi meghatározása, amellyel hazánkban is egyetértenek a szakemberek.) 

Az elmúlt évtizedekben a növényi sejt- vagy szövettenyésztés számos új módszerét 
dolgozták ki. Megfelelő beavatkozással növényi szöveteket sikerült speciális táptalajo- 
kon növekedésnek, szaporodásnak indítani, és ily módon teljes növényeket előállítani. 
Ugyanígy lehetséges betegségmentes, illetve betegségekkel szemben ellenálló, rezisztens 
állományok kialakítása. 

Amíg az új tulajdonságú növények nemesítési ideje hagyományos úton 8—10-25 év, 
addig a szövettenyésztéses szaporítás alkalmazásával a nemesítők egyrészt függetleníthe- 
tik magukat a környezeti feltételektől és évszakoktól, másrészt a nemesítési időt egyötö- 
dére-egytizedére csökkenthetik. A szövettenyésztéses eljárást napjainkban már vala- 
mennyi hazai növénynemesítő intézményben alkalmazzák. 

Gazdasági állatainknál eddig csak a fajra jellemző szaporasági arányokkal lehetett 
számolni. A biotechnológia révén ennek határai is kitágultak, mivel az embrióátülteté- 
sekkel kapcsolatosan bebizonyosodott, hogy a korai (csak néhány sejtből álló) állati 
embriók minden egyes sejtjéből normális magzat fejlődhet. Amennyiben az ilyen embrió- 
kat kettévágják vagy darabolják, és azokat különböző fogadóanyákba átültetik, egy 
termékenyítésből több utódot nyerhetünk, amelyek mind egypetéjű ikrek. A módszer 
meghonosítása az állattenyésztésben beláthatatlan tenyésztési, gazdasági haszonnal és 
minőségjavulással járhat. Az embriómanipulálási technikák alkalmazása a továbbiak- 
ban azt is lehetővé teszi, hogy a tenyészállat-kereskedelem helyett mélyhűtött embriók 
vásárlása terjedjen el. Ezeket az eljárásokat már Magyarországon is alkalmazzák, és több 
gazdaságunkban már több száz szarvasmarha és juh született embrióátültetésből. 

A speciális enzimek - amelyek nagy hatékonysággal, gyorsabban, kevés energiaráfor- 
dítással képesek egyes biológiai anyagokat átalakítani — élelmiszeripari technológiai 
alkalmazása is több új eljárás kialakítását tette lehetővé. Így fejlesztették ki a kukoricá- 
ból a folyékony cukor előállítását többlépcsős enzimes úton, vagy az enzimes sörgyártást. 
Mindkét módszer alkalmazásában Magyarország élenjáró szerepet játszott. 

Az ötvenes években külföldi kutatók különböző ércbányák vizében olyan mikroorga- 
nizmusokat találtak, amelyek anyagcseréjük során különböző szervetlen anyagokat (pl. 
ként, vasat, rezet stb.) képesek a testükben felhalmozni. Ezek a baktériumok (legelőször 
az ún. Thiobacillus ferrooxidanst fedezték fel) a szervetlen vegyületeket átalakítják, s így 
jutnak a növekedésükhöz és a szaporodáshoz szükséges energiához, miközben ezeket a 
vegyületeket ipari felhasználásra alkalmassá teszik. Bebizonyosodott továbbá, hogy a 
baktériumok más színesfémeket — kobaltot, uránt, nikkelt, cinket, ólmot stb. — is képesek 
hasznosítani. 

Ez a felismerés vezetett el azokhoz az eljárásokhoz, amelyek során külszíni fejtéseknél, 
meddőhányóknál az alacsony fémtartalmú kőzetek ércdúsítására baktériumokat hasz- 
náltak fel. Az eljárás lényege, hogy baktériumtartalmú oldatot őrölt kőzetre permetez- 
nek, majd a mikroorganizmusok elszaporodását követően a baktériumokat kiszűrik, s 
a bennük felhalmozott ásványokat különböző módon kivonják. Ez a művelet gyorsabb 
és olcsóbb, mint a korábban használt, többnyire fizikai ércdúsítási eljárások. 

A mikrobiológiai bányászatnak rendkívül nagy gazdasági jelentősége van. Az Egyesült 
Állaniokban termelt réz mintegy 20 százalékát ma már mikroorganizmusokkal termelik 
ki, és a Szovjetunióban és Jugoszláviában is működnek ilyen üzemek. A , biometallurgia" 
bizonyára rövid időn belül több új módszer kifejlesztéséhez vezet. A környezetvédelemben 

. például nagy reményeket fűznek a fémeket is tartalmazó szennyvizek baktériumos kezelé- 
. séhez, amely a víztisztítás mellett a fémkinyerés új technológiáját jelentheti. 
. . A technológiai fejlődés rendkívül nagy előrelépése volt 1972-ben az amerikai Stanford 
. Egyetem kutatóinak felfedezése, amikor is két vírus öröklődő tulajdonságait úgy sikerült 
, egymással kombinálni, hogy így új tulajdonságokat örökítő egyedeket hoztak létre. Ezzel 
és az azóta kidolgozott többféle új módszerrel vált lehetségessé az , új biotechnológia" 
megteremtése. Ettől az időponttól kezdődően ugyanis az ember által előre meghatározott 
— vagyis megtervezett — örökletes tulajdonságait sikerül rögzíteni különböző élő szerveze- 
tekben, amelyeket felhasználva fejleszthetünk ki speciális mezőgazdasági, ipari stb. 
termelési technológiákat. 

Az új biotechnológiai módszerek között jelentős előrelépés az úgynevezett protoplaszt- 
fúzió felfedezése, amely során először sejtfal nélküli sejteket nyertek, majd ezeket speciális 
kezeléssel egybeolvasztottak. Ezáltal a különböző fajok sejtmagjai egyetlen sejtbe kerül- 
ve, egészen új tulajdonságok hordozóivá váltak. E módszerrel tehát az örökletes állo- 
mány olyan új kombinációit hozhatják létre, amelyek hagyományos keresztezési eljárá- 
sokkal nem állíthatók elő, illetve a természetben nem található, tehát teljesen új növény- 
változatok létrehozását teszi lehetővé. Ezt.követően a kutatóknak sikerült növényi 
sejteket állati sejtekkel is egyesíteni. Amennyiben nem a magasabb rendű élőlények testi 
sejtjei, hanem a baktériumok, élesztők vesznek részt a fúzióban, akkor ezek mindkét 
szülőjük előnyös tulajdonságait egyesíthetik, és a létrehozott utóddal pl. egyidejűleg 
kétféle antibiotikumot is termelhetnek. A protoplasztfúziós eljárásokat a magyar kuta- 
tók évek óta eredményesen alkalmazzák. 

Az új biotechnológiai műveletek felhasználásával kiszélesedik a biológiai bányászat 
lehetősége is. Jelen időszakban a kutatók a mikroorganizmusok genetikai manipulációi 
révén olyan új tulajdonságokat és képességeket kívánnak a baktériumokban meghonosí- 
tani, amelyek révén azok ipari alkalmazása sokkal hatékonyabbá válik. 

Egyes életfontosságú aminosav-termelés (pl. a lizin előállítása) esetében génmanipulá- 
lással sikerült olyan mikroorganizmus-törzseket produkálni és elszaporítani, amelyekkel 
a fermentációs idő felére-harmadára csökkenthető. Ilyen eljárással fog működni a hazai 
lizintermelő üzem a kabai cukorgyárhoz kapcsolódóan. 

Azokat a lehetőségeket is meg kell említeni, amelyek túlmutatnak a biotechnológiai 
eljárások termelésben történő alkalmazásán. A sejtfúzió módszereivel lehetővé válik 
speciális ellenanyagok előállítása is, amelyeket az embergyógyászat, a növényvédelem 
vagy az állategészségügy érdekében hasznosíthatunk. 

Ismeretes ugyanis, hogy magasabb rendű szervezetek a számukra idegen (antigén) 
anyagokkal szemben védekezésül immun válasszal reagálnak, vagyis speciális ellenanya- 
got termelnek. Ezúton nemcsak oltóanyagot lehet előállítani, hanem olyan, úgynevezett 
monoklonális ellenanyagokat is, amelyek alkalmasak kórokozók kimutatására. Az ellen- 
anyagok lehetővé teszik rendkívül veszélyes fertőző vagy vírusos betegségek felismerését, 
pontos diagnosztizálását és így gyógyítását. Monoklonális ellenanyagok révén rendkívül 
kis mennyiségű anyagfelhasználással egyszerű, gyors és pontos diagnosztizálás lehetsé- 
ges, ami gyógyászati szempontból nagy jelentőségű. Az erre vonatkozó hazai fejlesztés 
is erőteljes ütemben folyik. 


A KUTATÁS ÉS A FEJLESZTÉS ÖSSZEHANGOLÁSA 


A biotechnológia széles termelési és alkalmazási területet ölel fel. Jelentőségét és alkal- 
mazhatóságát nem egyformán ítélik meg a vegyiparban, a gyógyszeriparban, az energia- 
termelésben, az élelmiszer-termelésben, a környezetvédelemben vagy a gyógyászatban. 
A fejlesztésben az sem közömbös, hogy nagy értékű, de viszonylag kis mennyiségű 
termékek (pl. antibiotikumok, enzimek, vitaminok) vagy alacsony árfekvésű, de nagy 

tömegű termékek (metan, szervessavak) előállításával vagy hulladékok és biomassza 
feldolgozásával kívánnak foglalkozni. De az is mérlegelendő, hogy egy adott fejlesztés 
beruházási összege, technológiaigényessége, a dolgozók szakmai tudása, vagyis a terme- 
lési színvonal között milyen összhangot lehet teremteni. 

Az iparilag fejlett tőókésországokban már 8-10 év óta látványos kutatási-fejlesztési 
munkák folynak. A modern biológiai irányzatok területén az anyagi és szellemi erők 
rendkívül gyors átcsoportosítása következett be. Több országban nagy kutatóintézeteket 
hoztak létre, és multinacionális vállalatok eredeti profiljuktól távol eső területek haszno- 
sítása érdekében támogatják a biotechnológiai K t F-tevékenységeket. Ez nyilvánul meg 
abban. hogy például a legnagyobb vegyi- és gyógyszeripari cégek közvetlenül és nagy 
összegekkel segítik az élenjáró egyetemi laboratóriumokban folyó molekuláris bio- 
lógiai és biotechnológiai kutatásokat, és egyúttal saját maguk is új típusú kutató-fejlesztő 
intézeteket hoznak létre, ahova tekintélyes kutatókat csábítanak át. A kutatók ezrei 
váltottak témát, illetve új eljárások gyakorlati alkalmazásának kérdéseivel kezdtek fog- 
lalkozni. 

Ezek az átcsoportosítások jelentősen megnövelték a biotechnológiai eljárásokra fordi- 
tott pénzeszközöket. Kezdeti időszakban a kutatások és a fejlesztések szinte kizárólago- 
san a biotechnológiai kisvállalkozásokban történtek, és csak újabban figyelhető meg 
koncentrálódás. E kutatások pénzügyi támogatása abszolút értelemben is megsokszoro- 
zódott. A különböző országok kormányai közvetlenül nagy összegekkel és közvetve jelentös 
adókedvezményekkel, kedvező hitelfeltételekkel támogatják e szakterület Kt F-munkáját. 
Ez az állami tudománypolitikai irányzat párosul a magántőkéseknek azzal a felismerésé- 
vel, hogy az új eljárások gyakorlati alkalmazása akkor hoz nagy hasznot, ha az eredmé- 
nyekhez gyorsan jutnak hozzá. j 

A szocialista országok jelentős eredményeket értek el a hagyományos biotechnológiai 
eljárások kutatásában és a termelésben való hasznosításban. Nagy hírű mikrobiológiai, 
genetikai, biokémiai intézeteik vannak, amelyek lehetővé teszik, hogy ezek az országok 
is bekapcsolódjanak az új biotechnológiai világversenybe. 

A KGST-tagországok az elmúlt években egyeztették azokat a legfontosabb biotechno- 
lógiai kutatási feladatokat, amelyek megoldása közös érdek. A szocialista országok 
kutatói abból indultak ki, hogy a biotechnológia, az új eredményeket szintetizáló mikro- 
biológia, a genetika, a biokémia, a fiziológia és más tudományágak fejlődésével új, széles 
lehetőségek nyithatók meg a környezetvédelemben, az élelmiszer-termelésben, a terme- 
szetes nyersanyagok kitermelésében, gyártási eljárások kidolgozásában és nem utolsó- 
sorban a veszélyes betegségek diagnosztizálása, gyógyítása, valamint megelőzése terén. 
Minden tagországnak érdeke e lehetőségek minél jobb és gyorsabb kihasználása. 1985 
végén a KGST-tagországok 2000-ig terjedő tudományos és műszaki haladásának komp- 
lex programjába felvették a biotechnológia gyors ütemű fejlesztését. 

Ebben a biotechnológiai főirányban a szakemberek több mint 160 probléma megoldá- 
sára vonatkozó közös kutatást és fejlesztést határoztak el. A KGST-országokkal megva- 
lósítandó közös munka nem zárja ki azt, hogy a tagországoknak ne legyen saját nemzet 
biotechnológiai programjuk. Így a Szovjetuniónak már a nyolcvanas évek elejétől, 
hazánknak 1984-től van országos biotechnológiai K t F-programja. Az NDK-ban, Bul- 
gáriában, Csehszlovákiában napjainkban dolgozzák ki a saját terveket. 

A világon más nemzetközi szervezetek is foglalkoznak biotechnológiai fejlesztésekkel. 
Közöttük tekintélyes helyet foglalnak el az ENSZ szakosított szervezetei ( az UNIDO, 
UNITAR stb.), ahol munkaprogramok szervezésére, konferenciák tartására, közös 
kutató-fejlesztő helyek létesítésére vállalkoznak. Tehát bővül a sokoldalú, a több orszag 
együttműködésével megvalósuló tevékenység is (így pl. a nyugat-európai országok Eure- 
ka-programja is tartalmaz biotechnológiai kutatási-fejlesztési feladatokat). 

A világszerte megindult biotechnológiai versengés magával hozta a zárkózottságot is, 
hiszen minden új felismeréstől, találmánytól rendkívüli gazdasági előnyök remélhetők. 

A világszerte elfogadott gyakorlattal szemben a biotechnológiával foglalkozó kutatók 
a konferenciákon, a szaksajtóban a korábbinál kevésbé közlékenyek az alapkutatások: 
ban elért eredményeikről. Az alaptudományok - főként a biológia, a genetika, a bioké- 
mia stb. területein — eredményeinek, a. tudományos ismereteknek új értékrendje alakult 
ki: minden külföldi kutatóhely egyre tiagyobb gondot fordít új eredményeinek szabadal- 
maztatására. 

Megkezdődött a szigorúan anyagi, üzleti alapokon történő kapcsolatteremtés is, 
amellyel a nagyvállalatok más országokban levő kutatókat vagy fejlesztő vállalatokat 
vonnak be saját céljaik megvalósításába. Számos biotechnológiai problémát ugyanis 
egy-egy vállalat vagy ország már nem képes vagy csak nagyon nagy időráfordítás árán 
tud egyedül megoldani. A partnerek kiválasztását a józan üzleti mérlegelés, körültekintés 
és biztonságra törekvés jellemzi. 

Nyugati országok szakemberei szerint az elkövetkező évtizedben a biotechnológia 
legfontosabb üzleti haszonnal járó alkalmazási területe a gyógyszergyártás és az egész- 
ségügy lesz. A mi felfogásunk szerint leghamarább a mezőgazdasági termelésben alkal- 
mazott eljárásoktól várható nagy termelési előny. Bármelyik várakozás is realizálódik 
elébb, az kétségtelen, hogy egyre növekszik a biotechnológia szerepe a világgazdaságban, 
az emberiség egészségi állapotának és életkörülményeinek javításában. 


HOL ÁLLUNK A VILÁGBAN? 


Hazánk gazdasági életében a biológiai eredetű anyagok termelése, feldolgozása, felhasz- 
nálása és értékesítése, mindig jelentős tényező volt. A mezőgazdaság, az élelmiszeripar 
és a biológiai eredetű anyagokat feldolgozó iparok — beleértve tágabb értelemben a 
nemzetközileg is kiemelkedő eredményeket elért gyógyszeriparunkat és a vegyipart is — 
együttesen nemzeti jövedelmünk közel egyharmadát adják. Ismerve a legutolsó 5—10 
évben a világon elért biotechnológiai K t F-eredményeket, hazai viszonylatunkra vonat- 
kozóan azt prognosztizálhatjuk, hogy az ezredfordulóig a biotechnológiai termékek 
értékaránya tovább emelkedik, és ennek elérése érdekében igen aktív és koncentrált 
kutató-fejlesztő munkával, összehangolt termelésfejlesztéssel lehet és kell felkészülnünk. 

Nemzetközi tapasztalatok szerint a biotechnológia terén kialakítandó fejlesztési straté- 
gia alapja először is a célok pontos meghatározása. További feladat, hogy egyensúlyban 
kell tartani a rövid és hosszú távú kutatási terveket, és óvakodni kell a piaci viszonyok 
fejlődésének (változásának) téves becslésétől. Ez utóbbi azt jelenti, hogy már a kutatás 
fázisában is nagy figyelmet kell fordítani a folyamatos marketing munkára. 

Az elmúlt évekre vonatkozó tudományos-műszaki fejlesztési számvetéseink készítése- 
kor - gazdasági helyzetünk, erőink és a világ ez irányú fejlődési trendjének ismeretében 
— olyan elhatározás született, hogy a biotechnológia fejlesztése ne általánosságban és ne 
széles körben történjék. Anyagi és szellemi erőforrásaink jelentős részét néhány kiemelt 
területre összpontosítva, elsősorban a távlatilag versenyképesebb új eljárások kifejleszté- 
sét és alkalmazását kell előtérbe állítani. E célok elérése érdekében a kormányzat elfogad- 
ta az Országos Műszaki Fejlesztési Bizottság (OMFB) előterjesztésében azt a javaslatot 
és programot, amelynek alapján 1984-ben az Országos Középtávú Kutatási Fejlesztési 
Terv (OKKFT) részeként összehangolt kutatómunka indult meg a , biotechnológiai 
eljárások kutatása és fejlesztése, alkalmazása a mezőgazdaságban és az iparban" prog- 
ramban. 

A célok eléréséhez szükséges erők átcsoportosítása és koncentrálása mindeddig csak 
részben történt meg. Hazánkban több mint 40 intézményben (kutatóintézetben, egyetemi 
tanszéken, gyárban, mezőgazdasági üzemben) folyik a biotechnológia valamelyik részte- 
rületét érintő kutató- vagy fejlesztőmunka. Az e területen dolgozó diplomás kutatók 
létszáma meghaladja a 400 főt. Ez a létszám az ország kutató-fejlesztő szférájában 

dolgozóknak mindössze 1 százaléka, és a részterületek közötti megoszlás rendkívül 
egyenlőtlen. Tekintettel a biotechnológia széles területére, a jövőben el kell érni a szellemi 
erők fokozatos bővítését. Jelenleg csak 8 olyan intézményünk van, ahol a kutatók 
létszáma meghaladja a 10 főt. Közöttük legnagyobb és legjelentősebb az 1971-ben 
létrehozott MTA Szegedi Biológiai Központ, amelynek elsődleges feladata az alapkuta- 
tások végzése. A kutatási témák koncentráltsága hasonlóképpen nagy szórást mutat. 
A legerősebb koncentráltság a nagy kutatóintézetekre, tanszékekre jellemző. Kisebb 
létszámú kutatóhelyeken — de a gyógyszergyári kutatásokban is — jellemző az elaprózó- 
dottság; több a téma, mint a kutató. 

Az említett alapkutatások legtöbb területén a hazai színvonal elég jó, eredményeiket 
a nemzetközi tudományos életben jól ismerik és számon tartják, néhány területen pedig 
kiemelkedő jelentőségűek. Ez utóbbiak száma nem nagy, mégis a magyar alapkutatókat 
nemzetközileg igen magasra értékelik, és keresik velük a kapcsolatokat az együttműkö- 
désre. Az MTA Szegedi Biológiai Központja évek óta rendszeresen fogad és képez 
külföldi kutatókat. 

A fermentáció és az enzimtechnológiák területén általában közepes fejlettségű, a 
növényeknél alkalmazandó biotechnológiák területén viszont nemzetközi összehasonli- 
tásban is igen jó színvonalú a hazai alkalmazott kutatás. A biotechnológia egyes modern 
irányzatait illetően -— génmanipuláció, sejt- és protoplasztfúzió, sejt- és szövettenyésztés 
— ígéretes eredményeink vannak, amelyeket a közeljövőben várhatóan szélesebb körűen 
alkalmaznak (pl. új rezisztens növényfajták, vakcinatermelés, antibiotikumok előálli- 
tása). 

A kutatóhelyek felszereltsége (műszer, berendezés) és anyagellátottsága általában 
messze elmarad a hasonló kutatásokat folytató külföldi intézetektől. Több jelentős 
kutatóintézet és gyári kutatólaboratórium felszereltsége kifejezetten gyenge. A laborató- 
riumi berendezések korszerűtlensége vagy hiánya hátráltatja az eredményes munkát. 
Eddig teljesen hiányoztak a biotechnológiai kísérleti nagylaboratóriumok és az új tecbh- 
nológiai üzemek; kormányzatunk az elmúlt hónapokban jóváhagyta e hálózat kiépítését. 
Így indult meg a Gödöllői Alkalmazott Biotechnológiai Mezőgazdasági Kutató- és 
Oktatóbázis, továbbá a Szegedi Biológiai Kutató-Fejlesztő Park kiépítése, amelyek 
feladata lesz a laboratóriumnál nagyobb méretű fejlesztési munka a mezőgazdaság, 
illetve az ipar számára. E két fejlesztőhelyen kívül legalább további 7—10 kísérleti üzemre, 
nagyobb laboratóriumi kutató-fejlesztő park létesítésére volna szükségünk. 

A biotechnológia új eredményeinek hasznosítása érdekében szükség van egyes gyártás- 
technológiai műveletek (termékizolálás, -tisztítás stb.) ipari továbbfejlesztésére. Elodáz- 
hatatlan feladat tehát az új kísérleti üzemek, technológiai vonalak létesítése, mert ezek 
nélkül nem lehetséges a laboratóriumokban született eredményeket nagyobb méretekben 
megismételni, igazolni és az új technológiákat a gyakorlatban alkalmazható 
eljárásokká kifejleszteni. Ezeknek a céloknak a megvalósításához vannak jó szakembe- 
reink, akikkel a fejlesztés alapjait meg lehet teremteni. Lényegesen rosszabb helyzetben 
vagyunk az anyagi és a tárgyi feltételeket illetően. Általában nincs elegendő beruházási 
eszközünk a technológiaváltáshoz vagy az új termelési bázisok kiépítéséhez. Ezenkívül 
főként a gép-, eszköz- és műszergyártás terén van szükség változásra. A biotechnológiai 
műveletek új technikai megoldásokat kívánnak, és figyelembe véve a korlátozott deviza- 
lehetőségeket is, be kell rendezkednünk a szükséges eszközök gyártására — e feltételek 
hiányában különben mind a nemzetközi porondon, mind a hazai termelésben véglegesen 
elmaradunk a biotechnológiában már elért szinttől, és kárba vesznek eredményeink. 

A kutatási-fejlesztési tervnek megfelelően nagy figyelmet fordítunk a korszerű génátvi- 
tel, enzimtechnika és sejttenyésztés eredményeire épülő , biológiai iparok" megteremtésé- 
re, a hazai alapkutatási eredmények sejtegyesítési, sejtszaporítási, a génátviteli eljárások 
számítógépes folyamatirányításának gyors továbbfejlesztésére, gyakorlati alkalmazásá- 
ra. A K 4 F-munkák kiemelt területe a génátviteli technika, a sejt alkotórészeinek elvá- 

lasztása, a sejtek tenyésztésének és szaporítási módszereinek meghonosítása. Az állati és 
különösen a növényi sejtszaporítási módszerek fejlesztésével rövid időn belül el kívánjuk 
érni a növény- és állattenyésztés mennyiségi és hatékonyságbeli növelését, új minőségű 
és jobb beltartalmú termékek gazdaságosabb előállítását. 

Elkezdődött azoknak a módszereknek a kidolgozása, amelyek a biológiai eredetű 
anyagok genetikai alapját javítják. Jelentős kutatások folynak azért, hogy lehetővé 
váljon a biomassza mikroorganizmusokkal, enzimekkel való feldolgozása, és nagyobb 
arányú hasznosítása. Ehhez kapcsolódóan célszerű a szerves anyagok hasznosítását és 
körfogalmát optimáló termelési rendszerek kidolgozása. A fermentációs eljárások fej- 
lesztése elsősorban a hatékonyabb gyógyszerek előállítására és új típusú gyógyászati, 
diagnosztikai anyagok kifejlesztésére irányul. 

Az OKKFT-program keretében megindított és máris Ígéretes részeredményeket pro- 
dukáló termelési célú kutatási-fejlesztési feladatok közül az alábbiak emelhetők ki: 
sejt- és szövettenyésztési módszerek alkalmazása gazdasági növényeknél; 
rezisztens növényfajták nemesítése és előállítása; 

a biológiai növényvédelem módszereinek kifejlesztése; 
embrióátültetési módszerek kidolgozása gazdasági állatoknál; 
enzimtermelési eljárások fejlesztése élelmiszeripari célokra; 

a vakcinatermelés új technológiáinak alkalmazása; 
antibiotikumok előállítása biotechnológiai módszerekkel; 
diagnosztikai anyagok előállítása és alkalmazása. 


E feladatok sikeres elvégzése részben már most is, részben az elkövetkezendő 3-4 
évben jelentős gazdasági eredményt fog hozni. Ezek között említhető, hogy a növényne- 
mesítési munkák révén sikerült új nyugati piacokra bejutni, É: évi néhány millió dolláros 
üzleteket kötni. A vetőburgonya új típusú szaporítási eljárásának kikísérletezésével vagy 
a vakcinatermeléssel több évtizede tartó tőkés eredetű importot lehet megszüntetni. 
A biológiai növényvédelem, az enzimfelhasználás nagy anyagmegtakarítást eredményez. 
Az antibiotikumok, diagnosztikai anyagok előállítása fokozatosan új piacokat teremt. 

A kimondottan termelési, illetve gazdasági célú témákon kívül nagy súlyt helyezünk 
a biotechnológia szellemi és tárgyi , hátterének" biztosítására, elsősorban a szakmérnökök 
képzésére. 1984-ben a Budapesti Műszaki Egyetemen és 1986-ban a gödöllői Agrártudo- 
mányi Egyetemen indult meg posztgraduális oktatás formájában a biotechnológiai 
szakmérnökök képzése. A program keretében speciális kutatóképzést szerveztünk első- 
sorban fiatal vállalati szakemberek részére, akik 1-I éves tanulmányi idejük alatt a 
legújabb biotechnológiai módszereket sajátíthatják el vezető kutatók mellett. A két 

képzési formában évente 40-60 szakember vesz részt. 

A biotechnológiai képzés iránti igény a nappali egyetemi oktatásban is erősödik. 
Ennek szép hagyományai vannak a szegedi József Attila Tudományegyetemen, de javul 
az ilyen irányú epeciális képzés a budapesti Eötvös Lóránd és a debreceni Kossuth Lajos 
Tudományegyetemen i is. 

" Fontosnak tartjuk a kutatási programban részt vevők naprakész biotechnológiai 

információellátását. Ezért az OMFB megindította a BIOTECH-INFO című havi referáló 

szemle kiadását, és szorgalmazza a biotechnológiai tárgyú hazai szakkönyvek megjelen- 
tetését is. A kutatáshoz és a nemzetközi partneri kapcsolatokhoz nélkülözhetetlen a 
mikroorganizmusok törzsgyűjteményének kialakítása és működtetése. E munka feltételeit 
is sikerült megteremteni, és a Kertészeti Egyetemen egy mikrobiológiai , nemzetközi 
letéteményes intézményt" alakítottak ki. 

Nemzetközi összehasonlításban a többi területhez képest az ipari alkalmazás területén 
a legsúlyosabb a lemaradásunk. Az ipari fejlesztő kapacitás hiánya, a technológiai 
elmaradottság, a megfelelő fejlesztőszakemberek hiánya az ipar egyes részterületein 
mutatott sikerek vagy eredményes szabadalmak ellenére gátolja a kívánatos előrehaladás 

ütemét. Szellemi, technikai és beruházási erőforrások jelentős bővítésére van szükség, hogy 
egyrészt a születő kutatási-fejlesztési eredményeket hasznosítani tudjuk , másrészt, hogy a 
biotechnológiai termékek piacán még szerepet tudjunk játszani. 


A biotechnológiai kutatási eredmények gyakorlati alkalmazásában a mezőgazdaság 
területén, a növénytermesztésben és az állattenyésztésben az iparinál nagyobb előretörés 
várható, mivel a mezőgazdasági vállalatok rugalmasabbak, fogadókészségük jobb, mint 
az iparvállalatoké. Ennek során olyan új tulajdonságú növényekre, állatokra tehetünk 
szert, amelyekkel közvetlenül vagy feldolgozásuk révén közvetetten új termék és feldol- 
gozási eljárás kifejlesztése válik lehetővé. Az új genetikai, enzimológiai, biokémiai mód- 
szerek és hagyományos eljárások célszerű kombinálásával kedvezőbbé és gazdaságosab- 
bá tehetjük a hazai termelést, a belföldi szükségletek kielégítését, jobban tudjuk kihasz- 
nálni a külgazdasági lehetőségeket. je 

Hazai feladataink megoldásához elengedhetetlenül szükséges a szocialista, valamint 
az iparilag fejlett tőkésországokkal megvalósítható kétoldalú együttműködés a kutatás és 
fejlesztés néhány konkrét témájában. Ezenkívül tervbe vettük gépek, berendezések közös 
gyártását és a hazai fejlesztéshez szükséges licenc- és know-how-vásárlásokat. Termelési 
érdekeink azt diktálják, hogy igyekezzünk közös vállalkozásokat is létrehozni, mert 
ezáltal nem csak pénzeszközökhöz, a legújabb technológiákhoz, ismeretekhez tudunk 
igen rövid időn belül hozzájutni, hanem a jobb piacok és kisebb kockázati lehetőségek 
mellett egy magasabb technológiai szintről indíthatjuk a további fejlesztési munkákat. 


VÁRHATÓ TÁRSADALMI ÉS GAZDASÁGI HATÁSOK 


A biotechnológia kétségtelenül a műszaki fejlődés új irányzatát és szintjét jelenti. A kuta- 
tási eredmények várhatóan gyorsabban hasznosulnak, mivel a hagyományos biotechno- 
lógiák gyakorlata, az elért műszaki-technológiai kultúra már jó alapot nyújtanak ehhez. 

Hogy hazánkban a gazdasági szférában az új biotechnológiák alkalmazása milyen 
hatásokat és az egyes szakterületeken mekkora átrendeződés vált ki, azt ma még nehez 
megmondani. Ez egyrészt a beruházások pénzügyi lehetőségeitől, másrészt a mezőgazda- 
ság, az élelmiszeripar, a gyógyszeripar, a biogépipar, a humán- és az állatgyógyászat, a 
környezetvédelem jövőbeli sajátos igényeitől függ. A gazdasági fogadókészséget azonban 
a vállalati önállóság, érdekeltség fokozásával jelentős mértékben és rövid időn belül 
javítani kell. Az erre vonatkozó szándék nyilvánul meg abban, hogy a közeli jövőben 
dolgozzák ki a biotechnológiai központi gazdaságfejlesztési programot, amelynek tartal- 
maznia kell a teljes innovációs lánchoz szükséges gazdasági feladatokat és feltételeket. 


A biotechnológia nagyarányú fejlődésével számolhatunk - és ezért foglalkozni kívá- 
nunk - a társadalom biológiai irányú szemléletének jelentős módosulásával. A génátviteli 
eljárások alkalmazásával például csökkenni fog a kemikáliák jelenleg túlzott mérteku 
felhasználása, és így mérséklődik a veszély, hogy a vegyszerek a táplálkozási láncba 
kerülnek. Ugyanekkor várhatóan nő a társadalom aggodalma a biológiai folyamatokba 
való nagyobb arányú beavatkozás miatt. Sokan félnek ugyanis attól, hogy az élő szerve- 
zetekbe történő beavatkozás felborítja a természet évezredes természetes egyensúlyat, és 
elszabadul a , genetikai pokol". Meggyőződésünk, hogy ilyen veszélyekre nem kell 
számítani, mert — ahogy ez már többszörösen bebizonyosodott - a génátviteli eljárással 
létrehozott módosított szervezetek és mikroorganizmusok csak sajátos és a normálistól 
jelentősen eltérő környezeti feltételek között életképesek. 


Ezenkívül az új genetikai módszerekkel, az új biotechnológiákkal előállított termékek 
hatósági engedélyeztetését az utóbbi néhány évben számos országban jelentősen megs2- 
gorították. Világszerte nagy figyelmet fordítanak tehát arra, hogy a társadalom itt-ott 

felmerülő félelme ne alapozódjék bizonytalanságra. Tehát nemcsak a kutatás szférájá- 
ban, hanem a biztonság érdekében is erősödtek a jogi szankciók, a vizsgálati előírások, 
ami megnyugtató és tudatos előrelátást bizonyít. 


Összefoglalva megállapítható, hogy hazánkban a szakemberek felészültek az új biótech- 
nológiák kutatására és fejlesztésére. Tevékenységeink összhangban vannak a világ ha- 
sonló munkáival; elmaradottak vagyunk viszont a fogadókészségben, nem elégségesek 
a fejlesztéshez szükséges pénzügyi alapok. Reméljük azonban, hogy az összehangolt 
hazai kutatási program, a közeljövőben kialakítandó biotechnológiai központi gazda- 
ságfejlesztési program koncepciója, valamint az ezekhez kapcsolódó nemzetközi együtt- 
működés a fejlődés gyorsabb ütemét eredményezi. A biotechnológia pedig eléri a bioló- 
giai iparok, a hatékonyabb mezőgazdasági termelés, az egészségügyi ellátás, gyógyítás 
területén azt a részarányt, amely gazdasági életünk fejlődése érdekében a jövő szempont- 
jából elengedhetetlen. 


Láng István, rajövánááy U. Pál 


Kohán György NN 
műve d 

Anyanyelvuünk és a számítógép 


Amig néhány évvel ezelőtt a számítástechnikával, informatikával közvetlenül csak az 
azzal foglalkozók (azon belül is elsősorban a matematikusok, tudósok) találkozhattak, 
addig ma már - a személyi és mikroszámítógépek tömeges elterjedésének, az elektronizá- 
lás kiteljesedésének hatására, az egész világra kiterjedő technológiai váltás eredménye- 
ként - egyre nagyobb tömegek kerültek és kerülnek vele közvetlen vagy közvetett módon 
kapcsolatba külföldön is, és immár hazánkban is. A számítógép kilépett a számítóköz- 
pontok többé-kevésbé még ma is fetisizált világából, és a lakások tartozékává, lakóiknak 
személyi tulajdonává vált. 

, Hányadán is állunk" magukkal a gépekkel? Magyarországon jelenleg mintegy 2000 
univerzális (, nagyobb") számítógép mellett — melyek jobbára a hivatásosokat segítik 
munkahelyeiken - hozzávetőlegesen 20 000 mikro- és miniszámítógép dolgozik az állami 
vállalatoknál, iskolákban. Egyesek szerint (erre ugyancsak nincs pontos adat) 90-150 
ezer - legnagyobbrészt hobbi kategóriájú — számítógép van magánkézben, illetve kisvál- 
lalkozások tulajdonában. Számuk többek szerint évente megkétszereződik. 

És most nézzük, kik kerültek kapcsolatba eddig a számítógépekkel! Lássuk először is, 
hányan vettek részt valamilyen szervezett oktatásban! Hazánkban eddig mintegy 300 
ezer ember kapott számítástechnikai képzést, vagyis ennyien sajátították el jól-rosszul azt 
a rétegnyelvet, amely az abszolút laikust, ha csak néhány lépéssel is, de közelebb viszi 
a számítógépek világához.! 

Ha a szükségletek felől közelítünk, s úgy keressük a választ, még nagyobb számot 
kapunk. Mindent egybevetve körülbelül egymillió olyan felnőttel és fiatallal számolha- 
tunk, akitől a számítógépes és informatikai rendszerekkel való kapcsolatai révén 
— irányítás, gyártás, kutatás-fejlesztés, értékesítés, szolgáltatás, alkalmazás stb. — elvárha- 
tó, hogy ha nem azonos színvonalon is, többé-kevésbé birtokában legyen a számítástech- 
nikai szaknyelvnek, s azt a társadalom céljai érdekében megfelelő módon, kommuniká- 
cióképesen tudja használni. 

Noha felsorolásunkban már említettük az iskolákat, velük külön is foglalkoznunk kell. 
Köztudomású, hogy minden középiskola a magáénak mondhat legalább két, de ma már 
inkább több személyi számítógépet, s az általános iskolák egy részében is bevezetik 
bizonyos számítástechnikai alapismeretek oktatását. Aligha tévedünk, ha azt állítjuk, 
hogy az ilyen irányú fejlődés egyre rohamosabb lesz.? Állításunkat kellően megtámogat- 
ja az a nyilatkozat, amelyet Páris György minisztériumi főtanácsos, az iskolai számítás- 
technikai oktatási program szervezésével megbízott Tudományszervezési és Informatikai 
Intézet igazgatója adott a Népszabadságnak 1986. június 5-én. Idézünk belőle: 

A VII. ötéves tervben meginduló elektronizációs program a VI. ötéves terv eredmé- 
nyeire alapozva újabb célokat tűz ki. A közoktatási, felsőoktatási, tanfolyami és lakossá- 
gi részprogramok az általános iskolások, a középfokú oktatásban részt vevők, az egyete- 
mi hallgatók, a szakemberek újabb körét kívánják bevonni az oktatásba, bővítve az 
elsajátítható ismeretek körét is. A program céljai szerint az alapismeretek oktatását már 
az általános iskolában meg kell kezdeni. Minden természettudományi karon tanuló 
hallgatót számítástechnikai képzésben kell részesíteni, és megfelelő számítástechnikai 
ismereteket kell biztosítani a felső tagozatos természettudományi szakos általános iskolai 
tanároknak, valamint minden középiskolai tanárnak." 

A napilapokból arról is mindenki értesülhetett, hogy a szocialista országok akadémiái- 


1 Pál László (OMFB) beszámolója a Parlamentben az elektronika hazai elterjesztéséről. 1986. május 15. 
2 E kérdésekről lásd: Papp Ferenc: Magyar nyelvoktatás és az iskolai számítógépek. Magyar Nyelvőr, 1984. 
83-89. old.; Tóth Etelka: Iskolaszámítógép és nyelvhasználat. Magyar Nyelvőr, 1985., 281-285. old. 

nak elnökei — idén júliusban Berlinben tartott értekezletükön - olyan fontos kérdések 
megvitatása mellett, amilyen a béke és a leszerelés, valamint a tudomány és a termelés 
kapcsolata, egy tanulmányunkat közvetlenül érintő tárgyban is eszmét cseréltek. E tárgy: 
az informatika és a számítástechnika mint a tudományos műszaki haladás meggyorsítá- 
sának két döntő tényezője. A számítástechnika meghonosodásáról szóló tájékoztatónk 
befejezéseként idézünk a tárgyalásról szóló beszámolóból. 

"A tudományos akadémiák képviselői egyetértettek abban, hogy az informatikának 
és a számítástechnikának elsőrangú stratégiai jelentősége van a szocialista társadalom 
fejlesztése szempontjából. A szocialista országok akadémiái az együttműködés révén új 
számítógépcsaládot kívánnak létrehozni, szorgalmazták a számítástechnika tömeges 
elterjesztését, illetve az oktatásban való alkalmazását." Lehet ennél fényesebben igazolni 
a számítástechnikának és szaknyelvének korszakos jelentőségét?? 

Mindezek alapján mi úgy gondoljuk, a számítógépeknek és általában a számítógépesí- 
tésnek robbanásszerű elterjedése azon ritka események egyike az emberiség történetében, 
amikor egy technika, egy technológia valóban átszövi az egész társadalmat. Következés- 
képpen néhány év múlva szinte nem is lesz olyan állampolgár hazánkban sem, aki 
legalább a szolgáltatás szintjén ne találkozna az elektronikával, a számítástechnikával, 
az infdrmatikával. 

E rétegnyelv bizonyos általánosan használható (kisebb) része lassanként a köznyelv 
részévé válik, s csak a , szakmaibb" része marad meg a hivatásosok meg a félig hivatáso- 
sok rétegnyelveként. Ebből következőleg korántsem mindegy, hogy tudatosan s a szüksé- 
ges határozottsággal foglalkozunk-e ennek a speciális rétegnyelvnek a közérthetővé tételé- 
vel, vagy teret engedünk a pontatlanságnak, nyelvi-szakmai bizonytalankodásnak, szno- 
bériának, nyelvi elidegenedésnek; noha tudván tudjuk, hogy e nyelv bizonyos elemei 
áttörik a szaknyelv sorompóit, s utat találnak a köznyelvbe is. Azon, hogy ez az egyre 
növekvő szerepű nyelvi réteg az átlagosnál sokkal több nyelvhasználati problémát rejt 
magában, egyáltalán nincs mit csodálkoznunk. A nyilvánvaló ok az, hogy hazánkban 
— sőt bizonyos mértékig másutt is -— sokkal gyorsabb, sokkal nagyobb ütemű a számítás- 
technika fejlődése, elterjedése, hogysem e fejlődéssel lépést tarthatna a hozzá tartozó 
szaknyelv kikristályosodása, megszilárdulása. Persze, ha már látjuk a veszélyt, ha már 
érezzük a lemaradást, még inkább törekednünk kell elkerülésére, illetve csökkentésére. 


MILYEN JELENLEG A SZÁMÍTÓGÉPI SZAKNYELV? 


A számítástechnikára, elektronikára, informatikára és az ezekhez szorosan kapcsolódó 
szakterületekre — mint említettük — a folyamatos, sőt rohamos fejlődés és gyors megho- 
nosodás jellemző. Ez azonban nem jelenti azt, hogy e tudományszakok egészükben 
népszerűsödnek. Éppen ellenkezőleg, növekszik az elkülönülés, a specializálódás, mégpe- 
dig mind a technológia, technika, mind a szaknyelv terén.! Egyszerűen arról van szó, 
hogy ma már nincs olyan szakember, aki egy ilyen széles szakterület minden egyes 
részterületén otthonosan mozoghat. Nincs, mert ez a terület az utóbbi egy-két évtizedben 
immár beláthatatlanná, egy ember számára áttekinthetetlenné növekedett. S nincs azért 
sem, mert még akik közelebbi kapcsolatba kerültek a számítástechnikával, azok is 
mást-mást hordoznak a tarisznyájukban, aszerint, hogy mikor s milyen körülmények 
között folyt le ez az ismerkedés. 

Némi erőszakolt egyszerűsítéssel azt mondhatjuk, hogy az 50 év felettiek számítástech- 
nikai műveltsége még a lyukkártyás HONG A TESABOlOSIAÁSZ kapcsolódik, a 25-50 


3 Magyar Nemzet, 1986. július 14., 3. old. 

4 Nem csupán azért használjuk itt is, máshol is a szaknyelv megjelölést szakszókincs helyett, mert így szokás, 
hanem mert egyébként is gyümölcsözőbbnek ítéljük azt a felfogást, amelyik egy-egy szakterület nyelvi anyagában 
többet lát pusztán szakszavak együttesénél. Hasonlóképpen vélekedik Szaknyelvművelésünk időszerű kérdései 
című tanulmányában Pusztai István is: Magyar Nyelv, 1982., 67. old. 

közöttieké a korszerűbb számítástechnika ún. első, második és harmadik korszakához, 
mig a náluk is fiatalabbak, főleg a tizenévesek, már a számítástechnika forradalmi 
változásai közepette, a mikrók, illetve PC-k (azaz személyi számítógépek) tömeges 
elterjedése idején szerzik ismereteiket. E határok - elismerjük — elég mesterkéltek, mégis 
számolnunk kell velük, különösen abban a vonatkozásban, hogy a fiatalabbak már sok 
mindennel nem találkoznak, ami a hőskorhoz tartozott. Igaz, nekik a korábbi korszakok 
sajátosságait mélységükben jobbára nem is kell ismerniük, nagy vonásokban azonban 
igen, mivel ez nélkülözhetetlen a jelen megértéséhez. Annak az idősebbnek pedig. aki 
lépést akar tartani a fejlődéssel, mind a szakmai, mind a nyelvi összefüggéseket illetően, 
állandóan képeznie kell magát, különben menthetetlenül lemarad. 

Így egyrészt arról van szó, hogy nem lehet a régi szakmai és nyelvi terminológiai 
ismeretek mögé bújni, másrészt arról, hogy csakis az újdonságok alapján sem lehet 
komplex ismeretekre szert tenni. Nem lehet tehát nélkülözni az összefüggések feltárását. 
Más diszciplíinákhoz hasonlóan a számítástechnika is megkívánja saját történetének 
elsajátítását, ezen keresztül fogalomkörének, nyelvi sajátosságainak megismerését s a 
gépi, alkalmazási közelségtől függően a fogalmakhoz kapcsolódó magyarázatok megkö- 
zelítően pontos ismeretét is. 

A szakemberek ezt természetesen jól tudják, a laikus azonban nemigen van vele 
tisztában. A nagyközönség, a társadalom az informatikai eszközök nagyfokú elterjedése 
ellenére csakis a szakma felszínével találkozik: a legáltalánosabb fogalmak megnevezésén 
kívül elsősorban az eszközök kezeléséhez, néhány billentyűhöz kapcsolódó utasítás 
nevével, továbbá néhány programutasítással és eszköznévvel. A szakma mélyebb össze- 
függéseit leíró fogalmak és ismeretek továbbra is , láthatatlanok" maradnak számára. 
Mindezek alapján bátran állíthatjuk, hogy a nagyfokú társadalmasodás ellenére csupán 
néhány száz olyan fogalom van, amely valóban közismertté, általánosan használttá vált, 
s nyelvi szempontból is reflektorfénybe került. A többi néhány ezer fogalomról a társada- 
lom nem 15 igen tud. 

Arra a kérdésre, hogy helyessége, épsége, nyelvhasználati értéke tekintetében milyen 
ez a szaknyelv, a válasz, amelyet adhatunk, meglehetősen lehangoló. Nemcsak, sőt, nem 
is elsősorban azért, mert magán viseli azoknak a betegségeknek a jeleit, amelyek - bár 
kisebb-nagyobb eltérésekkel - más nyelvi rétegeken, közelebbről más szaknyelveken is 
megfigyelhetők. (Ilyen betegség a terjengős, szószaporító kifejezések , kedvelése" — növe- 
kedést mutat, végrehajtást eszközöl az egyszerűbb növekedik, végrehajt helyett stb. -, a 
be nem avatottak számára érthetetlen szakkifejezésekkel való öncélú, műveltségfitogtató 
dobálódzás, a terminológiai tisztázatlanság és még jó néhány.) Ezekért is elmarasztalha- 
tó a számítástechnikai szaknyelv, de nem jobban más szaknyelveknél. Ám az az idegen- 
szó-, főleg angolszó-imádat, amely erre a nyelvi rétegre jellemző, szinte példátlan, leg- 
alábbis ilyen fokban nem jellemző egyik szaknyelvre sem. (Ebből a szempontból a 
kereskedelmi, illetve vendéglátóipari nyelv áll hozzá legközelebb, de még itt is jobb 
valamivel a helyzet.) 

A számítógépi nyelvben, sajnos, mindennaposak az olyan, szóhasználat, írás és kiejtés 
tekintetében egyaránt keverék mondatok, mint pl. az alábbi, amelyet egy közlésre 
beküldött kéziratból másolunk ide: , A netvörk szrúgputjait Node-okkal fortifikáljuk." 
Magyarra - mármint valódi magyarra - , fordítva" ez kb. így fest: , A hálózatok teljesit- 
ményét csomóponti számítógépekkel növeljük." 

Bemutatunk még egy példát, ezt azonban, noha maga az a kiadvány is előttünk van. 
amelyben ott éktelenkedik, másodkézből idézzük, hogy a félig angol, félig magyar 
szöveget elrettentésül közlő cikkíró kísérő megjegyzéseinek is helyet adhassunk. Dr. Se- 
bestyén Béla írja a Magyar Nemzet 1986. február 3-i számában megjelent Te szegény 
magyar nyelv! című cikkében: , Vezessük be az angolt hivatalos nyelvként a szakterületen. 
s vele párhuzamosan hozzunk létre egy közhasználatra szólót? Vagy mivel a számitás- 
technika az életnek lassan minden területére behatol, tegyük az angolt (második) állam- 

nyelvvé? Használjuk netán a két nyelvet összekeverve? Ma sokan ezt teszik. Csakhogy 
kétféle struktúra, kétféle hangzásvilág, kétféle szellem. Két nyelvet nem lehet vaspor és 
kénpor módjára összekeverni. Íme egy példa az elburjánzó ezernyi közül: pA párhuza- 
mos port hand-shaking jeleit jumperekkel lehet konfigurálni. A soros portok karakter- 
formátuma, sebessége és flow control eljárásai installáláskor definiáltak. ..x (Idézet egy 
akadémiai intézet kiadványából.) 

Ugye milyen kerek, szép, kifejező, szakszerű, világpolgári? Ez volna a művelt magyar 
követendő nyelvi mintája? Egy másik pedig közhasználatra és a tömnegkommunikáció 
céljára — a köznép számára -— vsaját provinciális ízű szabályaink szerint valahogy 
mondjuk így: yA párhuzamos porták parolajeleit átkötővezetékekkel lehet megválaszta- 
ni. A soros porták karakterformátumai, sebessége és áramlásszabályozási eljárásai a 
telepítéskor határozhatók meg.€ 

Ehhez csak annyit teszünk hozzá: lehetséges, hogy a javított változat egyik-másik 
szava, kifejezése helyett alkalmasabb, megfelelőbb is kínálkozna - pl. a porták helyett 
talán célszerűbb volna csatlakozókat emlegetni —, de hogy ezen az úton, a magyarosítás 
útján kell haladni, az szerintünk is kétségtelen. 


A SZAKMA VÉLEMÉNYE 


Mivel nem tartjuk szerencsésnek, s általában óvakodunk is attól, hogy a magunk 
véleményét, bármennyire mély meggyőződésből fakad is, vitán felül helyesnek, sőt az 
egyetlen elfogadhatónak kiáltsuk ki, szükségesnek látjuk azt is bemutatni, hogy mások 
hogyan vélekednek e kérdésben. Minden megnyilatkozást nem részletezhetünk, de uta- 
lunk egy olyan vitára, amelynek során többen is kifejtették nézeteiket a számítástechnika 
nyelvének, szakszavainak magyarításával kapcsolatban. A szóban forgó vitát a Magyar 
Tudományos Akadémia Anyanyelvi Bizottsága kezdeményezte azáltal, hogy 1984. jú- 
nius 4-re tudományos eszmecserére hívta össze a bizottság tagjait és a számítástechnika 
számos jeles szakemberét a számítógépek iskolai alkalmazásával kapcsolatos nyelvi- 
nyelvhasználati gondok megvitatása céljából. Mivel abban a szerencsés helyzetben va- 
gyunk, hogy a megnyilatkozások egy részét a Magyar Nyelvőr című folyóirat nyomtatás- 
ban is közzétette, idézünk néhány jellemző részletet: 

, Az kérdéses lehet, hogy a számítástechnikai szaknyelvnek mennyire kell magyaros- 
nak lennie. Az viszont kevésbé, hogy legalább azt a részét, amely a mindennapi számító- 
gép-használathoz szükséges, a lehetőség szerint igyekeznünk kell minél közérhetőbbé 
tenni, s ha ez csak bizonyos mértékű magyaritás révén lehetséges, azt is vállalnunk kell. . . 
A mindenáron való magyarítás is okozhat olyan nehézségeket, mint az idegen szavak 
nyakló nélküli átvétele. Mégis az látszik reális kívánalomnak, hogy minél tisztább, 
pontosabb, egyértelműbb, és amennyire ehhez szükséges, magyarabb számítástechnikai 
szaknyelv kialakítására törekedjünk." (Seregy Lajos: Magyar Nyelvőr 1984., 338. old.) 

, Ha egyáltalán rászánjuk magunkat bizonyos magyarítási akcióra (amire véleményem 
szerint már rég sor kerülhetett volna, ma már a helytelen nyelvi rögzülések miatt alapos 
késésben vagyunk, esélyeink kedvezőtlenek), akkor azt a számítástechnikai-informatikai 
szóhalmazt kellene elsősorban behatárolni..., amely az általános műveltség, a napi 
szóhasználat referenciakörébe kerül." (Ada-Winter Péter: i. h. 450. old.) 

,, Kuülcskérdés. . ., hogy mielőbb elkészüljön egy olyan szókészlet- vagy kifejezésgyűjte- 
mény, amely az egyes angol szakkifejezések megfelelő magyar nyelvű változatát tartal- 
mazza, hogy a beszéd során a magyar nyelvű kifejezéseket használják. E! kell érni, hogy 
a sajtó, a tömegkommunikáció a magyar kifejezéseket használja." (Páris György: 1. h. 
460. old.) 

Az egész vita tanulságául többé-kevésbé azt szűrhetjük le, hogy a számítástechnikai 
szaknyelv gyökeres magyarosításáról nem lehet ugyan szó, ez azonban korántsem menle- 

vél minden számítógépi idegen szó számára. Szavanként, kifejezésenként külön-külön 
kell bonckés alá venni e szaknyelv idegen elemeit, s az érdekeltek — számítástechnikusok, 
nyelvészek — körültekintő, alapos közös vitája után kell dönteni arról, hogy ez vagy az 
a szakszó szükséges-e (s milyen formában), vagy pedig jól helyettesíthető-e valamilyen 
magyar szóval." 

Az elmondottakhoz még szükségesnek tartjuk hozzátenni a következőket: mindenkitől 
elvárható, hogy az általa használt fogalmakkal a lehető legpontosabban legyen tisztában, 
s azokat kellő módon használja. A gyermek többek között ezért jár iskolába, de a felnőtt 
ember is csak akkor képes hatékony munkavégzésre, ha jobbára ennek a követelménynek 
is megfelel. Ennek híján egyfajta műveltségi (szakmai, kulturális, kommunikációs) korlá- 
tok közé kerül, amelyek csakis tanulással törhetők át. A számítástechnikát oktatóknak, 
a szakkönyvek íróinak s a tájékoztatásnak ezért már ma is igen nagy a felelőssége, s ez 
a jövőben, e technika még szélesebb társadalmi térhódításával csak növekszik. Ha nem 
törekszünk helyes fogalomhasználatra, az anyanyelvi szintű megértésre, nyelvi tisztaság- 
ra, akkor a társadalmi haladás számára is igen káros nyelvi MveteÉSnSSB; barbárság 
számára tárjuk ki a kaput.$ 

E negatívumok ellen küzdeni csakis társadalmi szintű tudatos összefogással lehet, s 
ebből az összehangolt tevékenységből minden arra hivatott, alkalmas és hozzáértő tudo- 
mányos és társadalmi szervezetnek ki kell vennie a részét; az MTESZ-nek és a hozzá tarto- 
zó szervezeteknek (pl. a Neumann János Számítógép-tudományi Társaságnak - 
NJSZT), a Magyar Tudományos Akadémia illetékes kutatóintézeteinek és bizottságai- 
nak, a Magyar Nyelvtudományi Társaságnak, az Országos Fordító- és Fordításhitelesítő 
Irodának, a Magyar Szabványügyi Hivatalnak, a tömegkommunikációs szervezeteknek 
stb. 

E teendők elvégzéséből semmiképpen nem maradhatnak ki a fiatalok, akiknek egyéb- 
ként is generációs feladatuk a nyelv ápolásával kapcsolatos teendők folyamatos átválla- 
lása. 


ÉS A KÖZVÉLEMÉNY HANGJA? 


Említettük már, hogy a számítástechnikai szaknyelv elemeinek egy része a köznyelvbe 
is utat talál. Nagyon fontos tehát, hogy e szaknyelvről ne csupán a szorosabb értelemben 
vett szakemberek nyilvánítsanak véleményt, hanem a csak valamelyest hozzáértők 1s. 
Nos, egy olyan általunk kezdeményezett vitát is megemlíthetünk, amelyen a szakembere- 
ken kívül laikusok is részt vettek. Ez a vita még frissebb, ugyanis a múlt év végétől 1986 
derekáig zajlott a sajtóban. Fő színtere a Magyar Nemzet -— itt nem kevesebb, mint 
huszonöt vitacikk látott napvilágot -, de nem hagyhatjuk figyelmen kívül annak a 
további tíz-tizenkét cikknek a tanulságait sem, amely más sajtóorgánumban jelent meg 
(a Számítástechnikában, a Népszabadságban, a Népszavában, a u Magazinban, a Mik- 
rovilágban.) 

Többen is foglalkoztak a hardver és a szoftver írásmódjával és magyarításának lehető- 
ségével. Azon, hogy éppen ebben a sok hozzászólót vonzó kérdésben nem jött létre 
megegyezés, nincs mit csodálkoznunk. A vitázók egy része ugyanis egyszerűen szóalkotói 
feladatnak fogta fel a dolgot, s úgy érezte, javaslataival mindenképpen használ az 
illetékes szakembereknek. 

Az egyes álláspontokban való elmélyedés helyett hadd számoljunk be inkább arról, 
hogy a vita résztvevői hogyan vélekedtek általában a magyarításról. Nos, örömmel 
állapíthatjuk meg, hogy ennek a disputának az alaphangja, fő mondanivalója még 
egyértelműbben, még hangsúlyozottabban az volt, hogy a számítástechnika szaknyelvé- 


5 A vitáról és tanulságairól bővebben lásd: Grétsy László: Magyar Tudomány, 1984., 725—727. old. 
6 Lásd még: dr. Szabó Iván: Magyar Sajtó, 1984. 11. szám 25-27. old. 

. ben elengedhetetlen egy jól átgondolt, alaposan előkészített, immár sokáig nem halasztható 
. magyarítás. 
. No persze, azért vannak még más lényeges összefüggések is, ahogy ez a vitából szépen 
Így pl. igen-igen fontos az, amit nem valamely anyanyelvünket féltő laikus, 
még csak nem is nyelvész (aki e kérdésben csak bizonyos szempontból számít szakember- 
. nek), hanem egy műszaki ember, egy számítógépekkel (is) foglalkozó tudós, a tanulmá- 
nyunkban egyszer már idézett dr. Sebestyén Béla írt (Magyar Nemzet, 1986. június 16.): 
nA számítástechnika sikeres elterjesztésének és jó hatásfokú alkalmazásának a tiszta 
magyar szaknyelv létrehozása nemhogy akadálya volna, hanem éppenséggel elengedhe- 
tetlen feltétele... Az egységes és egyértelmű szakszókincset... ma jórészt a szűkebb 
szakmai körökben kialakult, innen-onnan véletlenszerűen összeállt, a tudatos nyelvi 
tevékenység nyomait csak alig viselő zsargon helyettesíti... Ma ott tartunk, hogy az e 
konyhanyelven közölt szakcikkek többnyire a hozzáértő számára sem érthetők." Ugye 
ez világos beszéd? A cikkíró szakember szerint számítástechnikai szaknyelvünk jelenleg 
olyan elhanyagolt állapotban van, hogy ez az állapot már nemcsak a nemzeti nyelv 
épségét veszélyezteti, hanem magának a szakterületnek, a számítástechnikának a hazai 
fejlődését is gátolja. Még ha számolunk is azzal, hogy a szerző által megrajzolt kép egy 
fokkal sötétebb a valóságosnál, meg kell hajolnunk, azazhogy a szaknyelvi magyarítás 
ellenzőinek meg kell hajolniuk dr. Sebestyén érvelése előtt. 

E fejezet lezárásaként még egy gondolatot idézünk az említett hírlapi vitából. Ennek 
is számítástechnikai szakember a szerzője. , Minden nép legnagyobb alkotása az anya- 
nyelve. Ennek bárhol, bármilyen eszközzel való korlátozása, elsorvasztása természetelle- 
nes ... — mindenki lelkiismereti kötelessége, hogy a tőle elvárhatót meg is tegye a 
normalizálás érdekében." (Sipka László: Magyar Nemzet, 1986. január 27.) 


AZ MTA ELNÖKSÉGÉNEK HATÁROZATA AZ IDEGEN SZAVAK ÜGYÉBEN 


Mivel az idézett vitákban, de más fórumokon is többször felmerült az iránymutatásnak, 
az állásfoglalásnak, a folyamatos cselekvésre késztetésnek intézményes igénye, úgy érez- 
zük, hogy az alcímben jelzett — 11 pontból álló — határozat" néhány pontját érdemes 
legalább részben idéznünk. Világosan rámutathatunk ezáltal arra, hogy a számítástech- 
nika szakszavainak magyarításával kapcsolatos teendőknek már régen megvan a tudomá- 
nyos keretük, s a megoldás módozatait olyan szabály rendezi, amely valóban iránymuta- 
tó. A rendezetlenség tehát nem a határozaton múlik! Lássuk tehát az ide vonatkozó 
pontokat: (2) Az idegen szavak kérdése része egy nagyobb, tágabb kérdéskörnek: a mai 
magyar nyelvhasználat, a szóbeli és írásbeli kifejezőkészség kérdéskörének. Az idegen 
szavak használatának megítélésekor számba kell venni, miként fejlődik, alkalmazkodik 
a magyar nyelv a mai korszerű, tudományos, gazdasági, technikai körülményekhez, 
igényekhez; a már meghonosodott idegen szavak esetében pedig azok helyes, pontos 
alkalmazására kell törekedni. Nemcsak az idegen szavak használatát kell elemezni, 
hanem ki kell terjeszteni a vizsgálatot magyar és idegen szavak, stiláris fordulatok, 
mondatszerkezetek helytelen, idegenszerű használatára is. 

A kérdés előtérbe kerülése, vitatott volta azt is jelzi, hogy a magyar közvélemény 
érzékenyen figyeli a nyelvvel kapcsolatos fejleményeket; a nyelv kérdéseit joggal a nemze- 
ti tudat részének tartja. 

A Magyar Tudományos Akadémia alapítási céljának megfelelően s mai feladatainak 
tudatában a magyar nyelv ápolását és fejlesztését saját ügyének is tekinti. 

(3) Az Elnökség megállapítja, hogy az egész kérdéscsoport vizsgálatában különös 
felelősség hárul a nyelvtudományra. Az eddiginél behatóbban kell foglalkoznia a mai 


7 1978. június 27. Forrás: Magyar Nyelvőr, 1979. 1. szám. 1-2. old. 


70 TUDOMÁNYOS ÉLETÜNKBŐL 


magyar nyelv fejlődésének fő tendenciáival, az írott és beszélt nyelv állapotával, a 
nyelvművelési munkának még mélyebb tudományos megalapozást kell adnia. 

(4) Az Elnökség úgy véli, hogy az idegen szavak használata, a tudományos szaknyelv 
alakítása terén valamennyi tudományágnak jelentős teendőit. . . vannak . . . művelői tegye- 
nek újabb erőfeszítéseket a terminológiai tisztaságért, a fogalmak világosabb meghatáro- 
zásáért, ennek keretében válthatják fel a pótolható idegen szakkifejezéseket fogalmilag 
tisztázott és érthető magyar megfelelőkkel. Az idegen szavak használatát illetően vala- 
mennyi tudományszakban indokolt különbséget tenni a tudományos célú és az ismeret- 
terjesztő közlések között. 

(6) Az Elnökség felhivja az akadémiai folyóiratok szerkesztőségeit, hogy közlemé- 
nyeikben fokozottabban ügyeljenek a nyelvezet magyarosságára, szabatosságára, kö- 
zérthetőségére, s adjanak ösztönző példát a nélkülözhető, felesleges idegen szavak mellő- 
zésére. 

(7) Az Akadémia felkéri azokat az intézményeket, amelyeknek a közművelődésben 
fontos szerepük van (rádió, televízió, sajtó), hogy a maguk területén törekedjenek a 
megértést gátló, felesleges idegen szavak használatának visszaszorítására. E tevékenysé- 
gükben az Akadémia kész tudományos-szakmai segítséget adni. 


NÉHÁNY TOVÁBBI PROBLÉMA 


Noha tanulmányunkban az anyanyelv és a számítástechnika nyelvének kapcsolatában 
legfőképpen arra a kérdésre kerestük és keressük a választ, hogy elengedhetetlenül 
szükséges-e, s ha igen, milyen mértékben és milyen körben szükséges magyarítani a 
számítástechnika szaknyelvét, nem mehetünk el szó nélkül olyan más problémák mellett 
sem, amelyek e nyelvi réteg szempontjából fontosak. A következőkben néhány ilyen 
problémára hívjuk fel olvasóink figyelmét, nem hallgatva el véleményünket sem. 

B A számítástechnika szaknyelvét nem szabad összetéveszteni a programozási nyelvek- 
kel. A számítógépek ma még általában megkövetelik az eredeti — jobbára angol - 
szakkifejezések használatát; a programok másként nem működnek megfelelően. De míg 
a programnyelvek használata, illetve a gépekkel folytatott párbeszéd során a gépek 
nyelveként ma még szinte kizárólag angol fogalmakat, illetve szavakat, rövidítéseket kell 
használni, addig a tulajdonképpeni számítástechnikai szaknyelvben — beszédben és irás- 
ban egyaránt - e kötöttség megszűnik, és előtérbe kerül a magyar. Persze csak akkor és 
ott kerül valóban előtérbe, amikor és ahol a számítástechnika szakemberei (de természe- 
tesen mások is, s itt elsősorban a tájékoztatásra gondolunk) erre valóban törekednek 15. 

B Az eddiginél sokkal jobban el kellene látnia a számítástechnika iránt érdeklődő 
vagy vele szorosabb, tartósabb kapcsolatba is lépő embereket — a felnőtteket is, de még 
inkább a fiatalokat — megbízható kézi- és oktatókönyvekkel, szótárakkal, terminológiai 
gyűjteményekkel. Jelenleg egyáltalán nem rózsás a helyzet. Sürgető feladat mielőbb 
létrehozni, majd közkinccsé tenni a számítástechnikai szaknyelv terminológiai szótárát 
és különféle rendeltetésű szakszótárait. A közkinccsé tevésre utaló megjegyzésünk legfó- 
képpen a Szabványügyi Hivatal terminológiai bizottsága által évek munkájával összeálli- 
tott, MSZ 7788 sz. szabványsorozatra és az azt kiegészítő szakszótárra vonatkozik; ez 
ugyanis 1984-ben megjelent, s kívánatos volna, hogy minél többen éljenek is vele. Erről 
az alapjában véve igen hasznos munkáról a Magyar Nemzet által kezdeményezett vita 
során többen is szóltak: Sima Dezső-Szabó Iván (1985. október 17.), Kis Ádám (1986. 
március 17.), Forbáth Róbert (1986. május 10.) és mások is. Sajnos, a vitából arra lehet 
következtetni, hogy sokan nem is ismerik ezt a kiadványt, s ezért olykor fantomok ellen 
is küzdenek. Nem tudják pi., hogy a file már az említett terminológiai szabványsorozat 
és szakszótár szerint is (adat )állomány, a computer — számítógép, nem pedig komputer. 
a memory — tár(oló) , a display — megjelenítő, illetve képernyő, a task - feladat, a disk 
drive - lemezmeghajtó stb. 

Más kérdés, hogy ez a terminológiai gyűjtemény korántsem old meg minden gondot. 
Nem old meg már csak borsos ára miatt sem (430 Ft-ba kerül). Ezért szükség van egyéb 
számítástechnikai szakszótárakra is, kisebbekre és nagyobbakra egyaránt, de persze nem 
egymásnak ellentmondókra, mert ilyenekkel ott lennénk, ahol a part szakad. Napjaink- 
ban legsürgősebbnek egy diákoknak szóló, olcsó számítógépi értelmező szótár elkészítése 

. látszik. Erre a következtetésre jutott nemrégiben - ha nem is közvetlenül e vita kereté- 
ben — Szende Aladár is, midőn Az idegen szavak — az iskolából nézve című cikkének 
befejező soraiban így írt (Népszava, 1986. június 2.): , A zsargonjelenségek azt bizonyít- 
ják, hogy a diákok intim kapcsolatba kerültek a számítógéppel, s — nem lévén birtokuk- 
ban a magyar szakmai szókészlet — ösztönösen teremtették meg a torz formákat, s teszik 
ezzel sürgetővé egy magyar szakszótár szerkesztését." A magunk részéről nagyon remél- 
jük, hogy ez a diákoknak szóló kis szótár már nem sokáig várat magára. De nagymérték- 
ben enyhíti a gondokat az a Mi micsoda magyarul a számítástechnikában? című kiad- 
vány is, amely a Tömegkommunikációs Kutatóközpont kiadásában jelent meg ez év 
őszén. — . 

u Igen fontosnak és sürgetőnek tartjuk annak szorgalmazását, hogy egyszer s min- 
denkorra szűnjön meg végre a hiányos betűkészletű, tehát ékezetes betűket egyáltalán nem 
vagy csak részlegesen tartalmazó számítástechnikai eszközök szellemi környezetszennye- 
zése. Elszomorító, egyszersmind szégyenletes, hogy bár a szakirodalom tanúsága szerint 
nincs elháríthatatlan akadálya a megnyugtató megoldásnak (pénzügyi vonatkozása 
pedig éppenséggel elenyésző, legalábbis az eszközök árához képest), mindmáig — azaz 
tanulmányunk írásának időpontjáig, 1986 nyaráig — ezt a szellemi környezetszennyezést 
folytatja szinte mindegyik; szöveges szolgáltatást nyújtó számítógép-alkalmazó, az OTP- 
től a Postáig s a Fővárosi Tanácstól (közüzemi számlák) a Televízió képújságáig. Ígéretet 
már kaptunk a változtatásra, a megoldást azonban még mindig csak várjuk." Itt jegyez- 
zük meg, hogy a külföld ezt a speciális magyar problémát igen korán felismerte. Az 
OMRON japán cég például már 1977-ben értékesített Magyarországon teljes magyar 
karakterkészlettel kialakított szövegszerkesztő rendszert a hozzá tartozó billentyűzettel 
és képernyővel. Egyben késznek mutatkozott kooperációs gyártásra is — amely , termé- 
szetesen" nem jött létre! (Csak érdekességként említjük, hogy még ma is hiányzik a 
képernyős terminálok billentyűzetének magyar szabványa, s a teljes magyar kódkészlet- 
szabvány is.) 

Wu A számítástechnikai szakembereknek és a nyelvészeknek megegyezésre kell jutniuk 
abban a tekintetben, hogy ha már mindenképpen szükség van valamely idegen szóra, azt 
eredeti helyesírásával vegyük-e át, vagy fonetikus átírásban tegyük-e a szaknyelv részévé. 
Azért hívjuk föl erre külön is a figyelmet, mert a szakirodalom tanúsága szerint e kérdés 
ádáz viták forrása. Vagyis: software vagy szoftver, byte vagy bájt? Ami e két kiragadott 
példát illeti: a Szabványügyi Hivatal terminológiai munkacsoportjában dolgozó szakem- 
berek már mindkettő esetében évekkel ezelőtt állást foglaltak, a fonetikus átírás mellett 
törve lándzsát, de mindmáig sokan idegenkednek a kiejtés szerint leírt alakoktól. 

A magunk részéről készséggel elismerjük, hogy a mindent átírás riasztólag hathat a 
szakemberekre, de hozzátesszük: az akadémiai helyesírási szabályzat nem is ír elő, még 
csak nem is sugall ilyesmit. A szabályzat 212. pontjából világosan kiderül, hogy a még 
nem közkeletű idegen szavak írásában — tehát a csak bizonyos szakterületen használt 
szavakéban is - az idegen írásmód követése a célszerű. Egyszersmind azonban azzal is 
számolnunk kell, hogy bár bizonyos szavak fonetikus átírása a szakemberek egy részét 
idegesíti, más részüknek, főleg az angolul nem eléggé tudóknak értékes információkkal 
szolgál a kérdéses szavak kiejtésére vonatkozólag. Javaslatunk: a számítástechnika 
szaknyelvében minél kevesebb idegen szó kapjon zöld utat; amelyik pedig mégis szabad 

jelzést kap, annak írásképét a számítógépes szakemberek és a nyelvészek együttesen 


8 Vő.: Sipka László: Magyar Nyelvőr 1982., 37—39. old.; Füredi Mihály: Magyar Nyelvőr, 1984., 454-458. old. 

állapítsák meg, mégpedig felgyorsult világunkban lehetőleg késlekedés nélkül, de mégis 
nagy körültekintéssel és felelősségtudattal, elejét véve ezzel az esetleges későbbi vitáknak. 

u Jogosan vetődik fel az a kérdés is: mi legyen az idegen (angol) kifejezéseken, 
elnevezéseken alapuló betűszavakkal, az olyanokkal, mint CAD (Computer Aided De- 
sign — számítógépes tervezés), IC (Integrated Circuit — integrált áramkör), RAM (Ran- 
dom Access Memory — közvetlen hozzáférésű tár), ROM (Read Only Memory — csak 
olvasható tár) stb. Szerintünk ezek a betűszók nélkülözhetetlenek, ugyanis akár a ma- 
gyar .fordítás szavainak kezdőbetűiből alkotnánk helyettük magyar betűszót, akár a 
teljes értelmezést használnánk a rövid idegen forma helyett, sokkal rosszabbul járnánk. 
De azt szükségesnek tartjuk, hogy a tankönyvekben, szójegyzékekben legyen ott mind 
a betűszó értelmezése, mind pedig a teljes angol nyelvű szókapcsolat, amelyből alakult, 
söt szükség esetén még a kiejtésül ajánlott forma is, hiszen korántsem mindegy, hogy pl. 
a CAD betűszót cad, céádé vagy ked alakban ejtjük ki. Egyébként véleményünk szerint 
akkor járunk el helyesen, ha a magyar olvasatnak megfelelő kiejtési formákat ajánljuk, 
tehát a CAD esetében a cad alakot. Ezzel a hazánkban és más népeknél is csaknem 
általánosnak mondható gyakorlatot követnénk. 

u Ugyancsak gond a következő. A szakszavak jó részének magyarosítása megtörtént 
(illetve tovább folytatódik), az eredmények mégsem hasznosulnak a kívánatos módon. 
Mert az eredményeket összefoglaló gyűjtemény drága, megjelenése nem kapott megfelelő 
propagandát, visszhangot, az oktatók nem használják, az újabb és újabb fogalmak 
megjelentetése lassú, a kezdeti néhány hibát a dicséretes törekvések ellenzői felnagyítják, 
pellengérre állítják. És sajnos , jó magyar módra" kétségeket ébresztenek az egész termi- 
nológiai munkával, annak eredményeivel szemben. Ezen pedig változtatni kell. Az 
eredményeket be kell vinni a társadalom vérkeringésébe és e feladatból számítástechnikai 
szakembereknek és nyelvészeknek egyaránt ki kell venniük a részüket. Mindazoknak 
hallatniuk kell szavukat, akik a nyelv fejlődéséért hivatalból vagy valamilyen más okból, 
összefüggésben felelősek, s nyelvértékeink őrzése feladatuk. Hiszen: , Az anyanyelv adja 
meg a gondolkodásnak azt az érzelmi töltést, amely szüntelenül táplálja az értelmet, s 
lehetővé teszi az igazi emberi kommunikációt." (Fülöp Géza: Ember és információ. 
Múzsák Közművelődési Kiadó, 1983.) 

Már csak azért is elengedhetetlenül szükséges ez, mert a határainkon kívül élő magyar- 
ságnak is felelősséggel tartozunk többek között terminológiánk egységességéért és ma- 
gyarságáért is. Ma már érzékelhető egy sor bizonytalanság, kifejezési korlát, amely a 
magyarság történelmi széttagoltságán, a különböző általános és technikai műveltségen 
alapul, a nyelvi környezethez, a különböző szakmai (angol, francia, orosz, német) 
iskolákhoz kapcsolódik. 

Az e dolgozatban felvetett probléma megoldása különös jelentőségű az egyetemes 
magyar nyelv szempontjából is, és ennek a feladatnak mi, az országhatárokon belül élő 
magyarság képviselői vagyunk letéteményesei. Helyettünk ezt senki sem oldja meg, 
viszont a megoldást - joggal - elvárja. Enélkül, a technológiai fejlődés eredményeként 
helytelen jelenségek üthetik fel a fejüket, s hamarosan eljöhet az idő, hogy kommuniká- 
ciós problémák miatt megértési problémákra, pontatlanságokra kerül majd sor ugyan- 
azon magyar anyanyelvűek között. 

A szakma két hivatalos és rangidős lapja a Számítástechnika újság, valamint az 
Információ Elektronika folyóirat ilyen értelemben túl belterjes, hatóköre nem elég széles, 
hiszen a szakmai anyagok publikálása során ez a két sajtóeszköz, bár következetesen a 
legmagyarabb, mégis csupán a nyomtatott szövegre és a szerkesztőséggel munkakapcso- 
latba kerülőkre, olvasóira fejthet ki hatást. A nagyközönségre nem. 

u Gondot okoz az is, hogy az anyagi források a szükséges munkálathoz nem elegen- 
dőek. Mindenképpen több pénz kellene ahhoz, hogy az e feladattal foglalkozók nagyobb 
elismerésben részesüljenek, a kiadványok gyorsabban elkészüljenek, s aktualizálásuk 
- átdolgozásuk, nyomdai átfutásuk — minél többször és gyorsabban megtörténjék. Ezt 

nemcsak a közvélemény, a társadalom várja el, hanem a szakma is. A szakma mellett 
elsősorban a jövő nemzedékét, a diákokat kell kiemelni, a diákokat, társadalmi, nemzeti 
előrehaladásunk, nemzetközi érvényesülésünk zálogait, akiktől a szakmai ismeretek 
mellett mind a magyar nyelvi, mind az idegen nyelvi, mind pedig a szaknyelvi ismeretek 
elvárhatók. Azoknak van igazuk, akik azt vallják, hogy egyik sem pótolja a másikat. 

Az ifjúság az új ismeretek megszerzése során nemigen támaszkodhat tanáraira a 
számítástechnikai kifejezések átvétele terén, mivel azokat sajnos tanáraik sem ismerik. 
Rettenetes kézi- és tankönyvek vannak forgalomban, amelyek mind szakmailag (pl. 1200! . 
megtalált hiba egy könyvben!), mind pedig terminológiailag hibásak, pontatlanok. Még 
a számítástechnika hivatalos oktatói sem ismerik azokat a szaknyelvi eredményeket, 
amelyeket egyébként, ha megismernének, nem kérdőjelezhetnének meg. Egyes fordítók 
szakmai felkészültsége csapnivaló. Borzalmas, szakmai szempontból érthetetlen fordítá- 
sok születnek, s e lehetetlen termékeket még felkészületlenebb lektorok ellenőrzik. Az 
igazi mély. összefüggéseket feltárni szándékozó fordítások használhatatlanok, annak 
ellenére, hogy maguk a mondatok magyarok. A fordítókból és lektorokból hiányzik az 
a kötelező alázat, amely meggátolná őket abban, hogy általános nyelvi tudással speciális 
ismereteket feltételező területekre tévedjenek. Az elüzletiesedett szakma képviselői által 
előállított fordítások nagyobb része minőségi hiányosságok miatt jórészt használhatat- 
lan. Igen időszerű lenne, ha például a Neumann János Számítógép-tudományi Társaság 
keretében szakmai, fordítói klubok alakulhatnának, éppen a szakma legjobbjainak 
irányításával. 3 

m Általánosan jellemző a pontatlan szakmai ismeretek miatti , elbújás" az angol mögé 
mind írásban, mind pedig szóban. Nem tudjuk, megérjük-e, de ha a technológiai fejlődés 
eredményeként bizonyos elsődleges kutatási eredmények először Japánban látnak majd 
napvilágot, akkor az anglomán törekvéseket mi váltja majd fel? Japán szavak kerülnek 
majd a magyarba? És hogyan írjuk őket? Hogy e problémával is hamarosan számolnunk 
kell, nem nehéz megjósolni. A megoldás egyértelműen csakis a magyarosítás lehet. 


ÖSSZEGEZÉS HELYETT KITEKINTÉS 


Mivel e napjainkban oly fontos kérdéskör taglalása során mindvégig arra törekedtünk, 
hogy a helyzetkép bemutatásán kívül ésszerű javaslatokat is tegyünk, helytelenül járnánk 
el, ha összegezés címén újból előadnánk az egyszer már kifejtetteket. Ezért most 
— összegezés helyett kitekintésként — csupán egyetlen gondolatot, pontosabban fogalmaz- 
va jó tanácsot ajánlunk az olvasók, ill. a számítástechnika szaknyelvéért felelősséget 
érzők figyelmébe. Íme: mindaz, amiről szóltunk — tehát egy jól átgondolt és előkészített 
magyarítás, megbízható szakszótárak és szójegyzékek kiadása stb. — csak akkor kecsegtet 
igazi sikerrel, ha nem egyének vagy szűk közösségek elszigetelt próbálkozása marad, 
hanem számítástechnikai szakemberek és nyelvészek intézményes keretek között végzett 
együttes előkészítésének eredményeként, az illetékes szervek, testületek és a tönegkommu- 
nikációs eszközök folyamatos támogatásával valósul meg. , Csak egyetértéssel lehet nagy 
dolgokat véghezvinni" — írta csaknem két és félezer éve a materialista görög filozófus, 
Démokritosz. Ha az érintettek valóban komolyan veszik ezt a bölcsességet, akkor, de 
csak akkor. nem kell aggódnunk a magyar számítástechnikai szaknyelv jövőjéért. 


Grétsy László, Szabó Iván 

Az ember autonómiája és felelőssége 


Az ember autonómiája tetteinek megválasztásában, élete döntő — talán nem is csak 
sorsdöntő - választásaiban az etikai gondolkodás egyik legrégibb kérdése, a filozófiai 
alapok különbözőségére való tekintet nélkül. Ha ugyanis az embernek nem tulajdoni- 
tunk viszonylagos autonómiát, akkor tettei etikailag nem betudhatók - s akkor nincsen 
felelősség. Mégsem lehet posztulálni az autonómiát pusztán azért, hogy értékelhetők 
legyenek az ember tettei, hogy lehetséges legyen az erkölcsi megítélés és a felelősség. Az 
autonómiát az emberi létezés lényegi sajátosságából lehet csak levezetni. 


Az ember elmetszette a pórázt, amely őt a természethez kötötte, kilépett a pusztán 
biológiai szükségletek határai közül, lévén, hogy nem csupán ösztönvezérelte lény, s nem 
hézagmentesen meghatározott, hanem -— Herder szavával — Mangelwesen, s ennek a 
hiánynak köszönhetően létét az alternatív karakter jellemzi. Ez emberi mivoltából fakad, 
mégha társadalmi koronként autonómiájának tere, alternativitásának foka változik is 
- s így máshol húzódnak autonómiájának korlátai. 

Korlátokról beszélek az emberi autonómiáról szólva, mert az ember — bár nem 
predeterminált, ám -— egyszerre determinált és autonóm. A determináció ugyanis nem 
zárja ki az egyéni cselekvés mozgásterét és alternatív karakterét. Egyetlen ember sem zéró 
a történelemben — mondja Lukács György az Ontológiában. Így a determináció egyálta- 
lán nem zárja ki a tettek erkölcsi megítélhetőségét és megítélendőségét sem. Az a 
meggyőződésem, hogy erkölcsi autonómiánk nem annyira a mindenkori normák által 
szabályozott és szokások által garantált erkölcsben érvényesül — tehát nem a szabálykó- 
vető cselekvésben, bár ebben is -, hanem kitüntetett módon azokban a szituációkban, 
konfiiktushelyzetekben, amikor magunknak kell mintegy megalkotni a tettet. Ebben az 
esetben éthoszról beszélek és nem morálról. Az éthosznak a szokáserkölcsökhöz képest 
lényegesen erősebb konstanciája van, és egyértelműen az autonómiára épül. 

Az erkölcsi megítélés és önítélkezés tehát nem történhet pusztán a történelmileg 
változó morálok, hanem a csak egyes számban használható éthosz alapján, amelynek 
bázisa az emberi összetartozás. 


Az ethosz gyökere, hogy mégicsak létezik egy milliószor és milliószor megtagadott, de 
meg nem semmisíthető abszolút tradíciója az emberi létnek: az összetartozásé. Az olyan 
összetartozásé, amelyben nincs, mert nem lehet eszközjelleg; amelyben ember az ember 
számára nem lehet eszköz. Ilyen összetartozás van. Pontosabban: van az összetartozás- 
nak olyan magasfeszültsége, amely hatályon kívül helyezheti az embereket egymástól 
elszakító, elválasztó társadalmi, világnézeti határokat. Amikor az sem választ el embert 
embertől, hogy az egyik vádlott, a másik pedig bíró vagy börtönkáplán. 

Az ember nembelisége kivételesen felerősítheti az autonómiát és a felelősséget. Ha mi. 
marxisták az embert nem teremtménynek tekintjük, akkor ezzel fokozott felelősséget 
ruházunk rá, hiszen tetteiért és azok következményeiért felelnie kell, nincs felette álló erő, 

amely ezt jóvátegye. Minden tett irreverzíbilis, s ez nem csorbítja, hanem felfokozza az 
emberélet súlyát, méltóságát. 

Az éthosz evilági transzcenzus, mert túllépés történik itt több értelemben is. Túllépés 
a most-idő uralkodó normáin csakúgy, mint az egyén érdekein, de mindenekfelett: az 
éthosz transzcendálja az osztály-társadalmiságot, azokat az antagonizmusokat, amelyek 
az emberi nemet uralkodó és elnyomott fajokra, etnikumokra, osztályokra szakítják. 

Az éthosz felmond a célracionalitásnak is, nem tisztel partikuláris érdeket, mindezt 
transzcendálja. Ennek a transzcenzusnak valamiféle szükséglete pedig mindenkor meg- 
marad. Ezért nincs az a morális gyöngeség, amely végérvényesen megszüntetné az 
emberben az éthoszigényt, bibliai szavakkal szólva azt a szükségletet, hogy , megszaba- 
duljon a gonosztól". S azért maradhat meg ez a szükséglet, mert a morális torzulás 
sohasem pusztán az emberek személyes kicsorbulása. 

Van-e hát válasz Heidegger kérdésére, hogy: , Ki mondja meg, miképpen vagyunk 
bűnösök, és mit jelent a bűn?" Az a meggyőződésem, hogy van bűn és lennie kell akkor 
musoktól szaggatott világban. 

Az a meggyőződésem, hogy a legsúlyosabb jelenségek egyike az anonim bűnösség, 
mely büntetlen marad. Ezért el kell utasítani a bűnöket anonimizáló felfogások mind- 
egyikét. 

Az autonómia nem önérték, de feltétele annak, hogy az emberek teljes súlyában 
vállalják tetteiket, tudván, hogy egyetlen cselekvés -— másokat érintő cselekvés — sem 
reverzibilis. Csak így lehet visszaadni a bűnök nevét. Azért is legsúlyosabb az anonim 
bűnösség, mert természete büntetlen és büntethetetlen mivoltában - sőt, a mindenkori 
morálöltözetre igényt tartó farizeusságban — ragadható meg. Az individuális bűn legalább 
involválja a lehetséges büntetést. 
de ezt sokszor olyan áron teszi, csak olyan áron teheti, BT felmond az elk itt 
és most összetartozásnak. Ez is vétség, mert kötelmeket szakít el, bár magasabb rendű 
értékek védelmében teszi. Ezért lesz az éthosz is menthetetlenül antinomikus természetű. 

Biztonsággal csak annyit mondhatunk, hogy az éthosz visszaadja a bün nevét, s bár 
lehet, hogy ez semmiségnek tűnik a moralisták utópiáihoz képest, a valóságban azonban 
egy eszmeileg tételezett , erkölcsi világrend" megteremtésének nélkülözhetetlen tette. Ha 
a bűnök anomitásának felszámolási lehetőségeit keressük, ez olyan közösségeket feltéte- 
lez, amelyek átfogják az emberek egész életét, nevén nevezik a tetteket, és választ 
keresnek minden cselekedetre. 

Az éthosz, nem lévén etikai öntudata, nem tudja, nem is akarja igazolni magát. Nem 
keres igazolást és nem szorul rá. Mert nem önmagáért van, hanem másokért. Nem keres 
igazolást nagy és távoli célokban sem, de - s ez igen fontos -— amit éthosznak nevezek 
önmagát sem tekinti célnak. 

Az emberi tevékenység teleologikus jellegének felismerése nem jelenti és nem is feled- 
tetheti, hogy éppen azért emelkedhet céllá, avagy lényegülhet át céllá az, ami valamikor 
csak eszköz volt, mert új szükségletek keletkeznek. 

Célokról szólva nem akármilyen, hanem kényszerűen szűk célok uralmára gondolok. 
A polgári racionalitásra, amely likvidálni törekszik mindent, aminek se a profit, se az 
önreprodukció avagy más praktikum szempontjából úgymond , nincs értelme". 

Lehet, sőt biztos, hogy mindezzel együtt s mindezek ellenére, az éthosz semmilyen 
mérleg serpenyőjében sem nyom eleget ahhoz, hogy lényegileg megmozdítsa azt. De a 
mérleg még metaforikusan sem az a készülék, amely dönthetne az éthosznak nevezett és 
elementárisnak bizonyuló emberi megnyilatkozási mód értelmének megítélésében. 

Minden autonóm tett, amely más embereket érint, erkölcsi súlyú. Méghozzá nem egy 
adott morál normáihoz viszonyítva, hanem azon túl is az. A terminusbeli különbséggel 
is jelzem, hogy az éthosz olyan tett, amit meg kell alkotni, amelyben mintegy világra kell 

hozni az igazságot. Egyszersmind igazságtételnek is nevezem tehát az éthoszt. De vajon 
van-e, aki pusztán az igazságért tesz igazságot, anélkül, hogy ennek bármi köze lenne 
az emberekhez - még ha nem is megnevezhető személyekről van szó?! Lehet-e az össsze- 
tartozás jegyében gondolkodni, dönteni és cselekedni, ha azt — vagy éppen hiányát — soha 
nem volt mód megtapasztalni?! Nyilvánvalóan nem lehet. I 

Az éthosz tehát emberi kapcsolatokban alapozódik, akármilyenek is azok. Annak 
fölismerésében vagy megsejtésében, hogy az ember ugyan szinguláris — egymagában 
álló — lény, de léte puszta szingularitásában elviselhetetlen. 

Kapcsolatokról és kötelékekről beszélek, beleértve a konfliktusokkal terhes emberi 
érintkezés minden formáját - tehát nem csupán a szeretetről. Arról, amire a fiatal Marx 
gondol, amikor a másik ember mint a legnagyobb gazdagság iránti szükségletről beszél. 
Ez nem azt jelenti, hogy a szeretet ne lenne kitüntetett jelentőségű, szabadon választott 
kötelék. De nem lehet kötelességként, normaként szólni róla. 

A gyakorlati ész kritikájában Kant is elutasítja annak a lehetőségét, hogy a szeretet 
morális maxima lehessen, mondván, hogy senki sem képes rá parancsra. (Igaz, hogy 
ugyancsak Kant, más etikai művében a szeretetet a jóakarat maximájának nevezi, s ily 
módon az ember kötelességévé teszi, bár itt is hozzáfűzi, hogy ez nem akarat dolga.) 

Kontaktusok az emberek közt természetesen minden társadalomban létrejönnek, de 
sem az összetartozás fölismerését nem hozzák szükségképpen létre, sem pedig az éthoszt. 
Nélkülük viszont éthosz nem születhet. A kötelékek, amelyek másokhoz fűznek, nem 
mondanak ellent autonómiánknak, sőt annak feltételeit jelentik. Nincs autonómia avagy 
ami ugyanezt jelenti, üres az az autonómia, amely nem a másokhoz fűződő kötelékeken 
belül fejlődik ki, az értük vállalt felelősségben. 

Az emberi autonómia a cselekvésben nem biztosítja, hogy urai lehetünk tetteink 
következményeinek is. Mégis, az ép erkölcsi érzékű ember a nem szándékolt következmé- 
nyekért is felelősnek érzi magát, sőt bűntudatot érez. A bűntudat - írja Jean Nabert - 
nem úgy jelentkezik mint egy szabály megszegése, mint egy követelés teljesítésének 
elmulasztása, hanem mint a teremtmény lefokozása önmaga által.! Ez viszont feltételezi, 
hogy minden emberi lény igényt tart arra, hogy mások szemével önmagát elfogadhassa. 
S szenved, ha ráébred, hogy ez lehetetlenné vált — mert a bűntudat: szenvedés. De erről 
szólva, vajon nem feledkeztem-e meg a felelősség áthárítására és a bűntudat kioltására 
irányuló — olykor bizony nagyon is rutinos — törekvésekről? Nem. Csak azt gondolom, 
még ez is arra vall, hogy az emberek valamit tenni kényszerülnek elementáris bűntudatuk 
ellen. Hogy ez sikerül-e nekik? Nem tudhatjuk. 

A konstitúció értelmében a valóságos bűntudatnál talán még nyilvánvalóbban hozza 
létre a tételezett erkölcsi világrendet a szándékaikat tekintve ártatlanok bűntudata. Még 
azt is mondhatjuk talán, hogy létezik egy különös , Oidipusz-effektus"; a felelősség - 
felvállalása a legkevésbé sem szándékolt következményekért. Ez az így értelmezett Oidi- 
pusz-effektus nem racionális — bár nem is irracionális, ámde van értelme! Mert a látszólag 
merő etikai , túlzásból" felvállalt felelősségért cserébe az ember olyasmit kap, amiért - 
minden tudásunk szerint — , megéri", hogy Oidipusz szeme világát kioltsa. Azt a tudatot 
kapja ugyanis cserébe, hogy mégis van objektív erkölcsi világrend, amennyiben a követ- 
kezmények minden fenntartás - és mentség — nélkül függnek a tettektől; ha másként nem, 
hát az értük vállalt felelősség utólag teremti meg ezt a valóságban egyáltalán nem mindig 
fennálló, a legkevésbé sem hézagmentes, meg-megszakadó, erősen MULGNEISS kapcso- 
latot. 

Nietzsche a , szabad akarat" fogalmához kötődő igényt azzal jidáya rázás természe- 
tesen elítélően -—, hogy az emberek maguk akarják viselni a teljes felelősséget tetteikért, 
mentesítve istent, világot, előzményt, véletlent, társadalmat." Elmulasztja viszont meg- 
kérdezni, vajon miért? Megkísérlek válaszolni erre. 

1 Jean Nabert: Essai sur le mal. Éditions Aubier. Montaigne. 1970., 90. old. (Kiemelés tőlem A. É.) 


2 Friedrich Nietzsche: Jenseits von Gut und Böse. Nietzsche"s Werke, VIII. kötet. Leipzig: Neumann Verlag 
1906., 32. old. 

Emberéletet élni, tudván, hogy cselekedni kell, miközben közel sem lehet minden 
következmény felett úrrá lenni, nehezebben viselhető, mint olyan világban élni, ahol 
sártatlanul" is - legalább a szándékok tekintetében ártatlanul — vállalni kell a bűnt. Ezt 
a látszólag rejtélyes jelenséget , radikális emberinek" nevezem. 

Ez a képesség a felelősség utólagos felvállalására igen sok történelmi jel szerint 
elsorvadhat — hiszen nem antropológiai sajátosság -, de arra sincs kevés bizonyságunk, 
hogy a következményekkel közömbösen szembesülő nem autonóm, hanem izolált indivi- 
duum tétovábban támolyog a világban a világtalan Oidipusznál. S nincsen reménye arra, 
hogy Kolonoszban nyugalomra leljen. 

Szándék, tett és következmény objektív kollíziója ellenére kell az autonómiát kiküz- 
deni. 

Az emberéletet más kollíziók is feszítik. Kétségtelenül fennáll — Schlegel szavaival — 
sa gondolkodó és a tevékeny erő határtalan aránytalansága "?, kolosszális disszonanciá- 
ja is. j 

A súlyos disszonancia kifejezést joggal használhatjuk a tetterő és a következmények 
feletti kontroll! lehetőségének ellentmondására is. Márpedig a sokféle szenvedés közül, 
amit az emberek ismerni kénytelenek, az életről talán legtöbbet eláruló — s minél autonó- 
mabb az egyén, őt cselekvő lényegében annál inkább sújtó — gyötrelem ez. Autonómiánk 
lényegi aszimmetriájának is nevezhetném ezt. De vállalni mégis érdemes, mert az autonó- 
mia az emberi élet méltóságának is alapja, méghozzá éppen az említett aszimmetria 
ellenére vállalt felelősség révén. 


Az erkölcsi ítélkezés antinómiái 


Akár kontrollálhatók a tettek következményei, akár nem - akár ismerik az emberek ezt 
a disszonanciát, akár nem -, ítélkeznek saját cselekvésük felett is. Az önítélkezésnek ezek 
a közismert faktumai arra vallanak, hogy az emberekben erős az igény az autonómiára, 
hiszen azért is felelősnek tudják magukat, amit nem áll hatalmukban befolyásolni. 

Igaza van-e Hegelnek, amikor a megítélő tudat alávalóságáról beszél? Lehet-e itélni? 
Ha a hegeli álláspont, azaz az ítélkezésnek az elutasítása elfogadhatatlanul kategorikus 
is, mégis van igazságmagva. Hiszen éppen a legkétesebb értékű morálok képviselői 
túlbuzgón, sőt olykor immorális élvezettel szoktak ítélni a szabályszegők felett. Talán 
saját kétségeiket is így próbálják elfojtani — avagy mások vétségeinek felnagyításával 
képesek csak lelkiismeretük hézagait betapasztani? 

Minél labilisabb az a morális értékrend, amelyet szószólóik képviselnek, s minél 
inkább általános igazság híján való, annál kégyetlenebb lesz a megszegők feletti ítélkezés. 
Így, ha öntudatlanul is, megerősíteni vélik a titokban általuk is gyöngének vagy teljesít- 
hetetlennek érzett, s csak a megfélemlítés módszerével érvényesíthető normáikat. 

Hegel joggal beszél tehát elutasítóan a tisztesség nevében ítélkezők , gyűlölködő 
szigoráról".t Ez mégsem lehet mérvadó az ítélkezés filozófiai-etikai kérdésében. 

A mások feletti ítélkezés semmiképp sem eleve elutasítható, de antinómiákkal valóban 
terhes. Melyek ezek az antinómiák? 

Az ember nem ítélhet, mert: 

e joggal kérdezheti, kérdezi, kérdeznie kellene: ,ki vagyok én, hogy ítéljek?"; 

e minden emberi tett egy világnak is a tette; 

e a tett elkövetője — mint minden ember — bűntelen amúgy sem lehet; 

e a bűnös tett (das Böse) bármikor rászakadhat elkövetőjére mint szerencsétlenség 
(das Übel). 

3 Friedrich Schlegel: , A görög költészet tanulmányozásáról" in: August Wilhelm Schlegel és Fricdrich Wilhelm 
Schlegel, Válogatott esztétikai írások. Budapest, Gondolat, 1980., 199. old. 


4 Hegel: Geist das Christentums. In: G. W. Hegel: Frühe Schriften, Werke in zwanzig Bánden, 1. kötet 
Suhrkamp. Verlag, Frankfurt am Main. 1971., 353. old. 

Mégis ítélni kell, mert: 

a az ítélkezés — az önmagunk feletti ítélkezést is beleértve -— elementáris erővel kép 
fel, tehát leküzdhetetlen; 

a a bűnt elkövetőknek szükségük van a megítéltetésre, hogy ne maradjanak magukra 
bűntudatukkal. 

a erkölcsi ítélet nélkül nem adható meg a bűn neve, és név nélkül félelmetes szfinksz 
marad; 

a csak a megítélt tettet lehet megbocsátani. 

Lehetséges-e feloldás tehát az igen és a nem között? 

Lehetséges, ha: 

mu ítélünk, de nem mondunk végítéletet (haláláig senki felett sem mondhatunk végső 
ítéletet!); 

u magáért az emberért ítélünk, mert nem hagyhatjuk magára bűnével; 

m ítéletünkben jelen kell lenni, ha némán is, de megnyilatkozásra készen az irgalom- 
nak, vagyis annak a tudásnak, hogy a bűn átválthat nyomorúságba. 

Az irgalom: emberi válasz a bűnösség és a szenvedés együttes meglétére. Az irgalom 
más mint a szeretet. (Bár a szeretet is implikálja az irgalmat, hiszen megszünteti a másik 
ember kontingenciáját, s lévén fenntartás nélküli, eleve megbocsát.) 

Hegel a kereszténység fölfedezésének tekintette, hogy lehetséges megbocsátani. 
A megbocsátás a marxistáktól sem idegen. Hadd idézzem nagy forradalmár költőnket, 
József Attilát, aki egyenesen eredendő bűnnek nevezte a meg nem bocsátás bűnét. 
Megbocsátás viszont csak ott van, ahol megértés és tisztelet. Ezt elősegíteni közös 


feladatunk. 
Ancsel Éva 


Kő Pál: Portró 

A pártközvélemény a pártdemokrácia 
intézménye 


A szocializmus politikai rendszerében kimagasló szerepe van a pártközvéleménynek. 
Ebben testesül meg ugyanis az a szellemi erő, ami a pártot alkalmassá teheti az általa 
kialakított politika széles körű elfogadtatására. Amennyiben a pártközvélemény valami- 
lyen oknál fogva elégtelenül funkcionál, a társadalom irányításában elkerülhetetlenül 
előtérbe kerülnek az olyan bürokratikus megoldások, amelyek a párttagokat s általában 
az állampolgárokat még érdekeltté tehetik a politikai rendszer működésében, de a 
teljesítményhiányokra nagy valószínűséggel felelősségelhárítással reagálnak. 

Mindez általában is indokolja, hogy a kommunisták jelentőségének megfelelő figyel- 
met fordítsanak a párton belüli közvélemény kialakításának feltételeire, ismétlődő sza- 
bályszerűségeire, hiszen a párt vezető szerepének nagyon lényeges eleméről van szó. 
Napjainkban az erre irányuló elméleti és gyakorlati erőfeszítések hangsúlyt kapnak két 
szempontból is. Először: a párt által kezdeményezett és irányított demokratizálódási 
folyamat megköveteli a párton belüli demokrácia fejlesztését, a pártközvélemény szere- 
pének növekedését. Másodszor: a gazdaságban fellépő, de a politikai rendszer működését 
is minősítő nehézségek, a társadalmi várakozásokkal és gazdaságpolitikai megfontolá- 
sokkal ellentétesen jelentkező teljesítményhiányok mellett csak akkor lehetséges a stabili- 
tás fenntartása, ha ezekre nem felelősségelhárítással, hanem felelősségvállalással reagál- 
nak az állampolgárok. 

Úgy vélem, az elöljáróban mondottak elemzésre szorulnak, ezért az alábbiakban 
kísérletet teszek arra, hogy mintegy jelzésszerűen felvázoljam: milyen feltételek léteznek 
egy minden tekintetben korszerű pártközvélemény megteremtéséhez, illetve hol, miben 
érhetők tetten azok a régi gondolkodás- és cselekvésmódok, amelyek ennek a feladatnak 
a megoldását késleltetik? 

Lukács György, a modern nyugati társadalomfejlődés modelljével, áz ókori görögség- 
gel foglalkozva, Jacob Burchardt fontos észrevételét idézi: , Mindenekelőtt itt semmiféle 
papság nem egyesítette a vallást és a filozófiát, és a vallásnak sem volt, mint már 
mondtuk, különösebb igénye olyan kasztra, amely a tudás és a hit adott védőjeként 
egyúttal a gondolkodás tulajdonosa is lehetett volna." Lukács többször is utal arra, hogy 
ez a történeti kiindulópont elkerüli a Keletet, ahol a kialakult államdespotizmusok olyan 
megmerevedett politikai kultúrákat hoztak létre, amelyekben sem a tudomány, sem a 
köznapi gondolkodás nem emancipálódhatott a vallás társadalmi és politikai szükségle- 
tétől, az állami rabszolgaság sokáig megőrzött formációi alól. S amikor azt mondjuk, 
hogy a szocializmus — a marxi előfeltevéssel szemben — nem a legfejlettebb régiókban, 
hanem egy elmaradott térségben került először a megvalósulás állapotába, a nyugati 
társadalomfejlődéstől eltérő, gazdasági meghatározottságú, de nem csupán gazdasági 
jellegű elmaradottságra is gondolni kell. Kétségtelen tény, hogy itt nem voltak megtalál- 
hatók a politikai kultúrának olyan, csak valamennyire is jelentős elemei, amelyek közvet- 
lenül átvihetők lettek volna a szocializmusba. 

Maurice Paléologue, Franciaország egykori szentpétervári nagykövete a többi között 
ezeket jegyezte naplójába: , Alapelvei és szerkezete szerint a cárizmusnak tévedhetetlen- 
nek,- hibátlannak, tökéletesnek kell lennie. Egyetlen kormánynak sincs szüksége annyi 
okosságra, becsületességre, bölcsességre, szervezőkészségre, éleslátásra, tehetségre, mint 
a cári rendszernek; mert rajta kívül nincsen semmi: sem ellenőrző mechanizmus, sem 
önálló szervek, sem törvényes pártok, sem társadalmi csoportosulások, semmiféle legális 
vagy hagyományos szervezet, amely kifejezhetné a közvéleményt. Így az elkövetett hibát 
mindig későn veszik észre, és nincs, aki jóvátegye." Ez a súlyos örökség a katartikus 

forradalmi átalakulások legdöntőbb pillanataiban még viszonylag könnyen felszámolha- 
tónak tűnik, de később a helyzet másként alakult. Sem a belső feltételek, sem a nemzet- 
közi erőviszonyok nem kedveztek ahhoz, hogy a demokrácia lényegi, tartalmi vonatko- 
zásai mellett tartósan előtérbe kerülhessenek annak egyáltalán nem lebecsülendő formai 
oldalai, sajátosságai. Az előbbihez adalékul szolgálhat, hogy Lenin keserűen kényszerül 
megállapítani: mind a szakszervezetek, mind a Munkás-Paraszt Népi Ellenőrzés szerve- 
zete a frakcióharcok martalékaivá váltak. Az utóbbi pedig a nemzetközi feltételek 
megváltozásával, azoknak a reményeknek elvesztésével volt összefüggésben, amelyek az 
európai proletariátus forradalmi küzdelmeihez fűződtek. 

Már Lenin életében nyilvánvalóvá válik, halála után azonban mind nyomasztóbb 
tehertételként jelentkezik, hogy az orosz forradalom elszigetelődött. A német forradal- 
mat leverték. Ez lett a sorsa a Magyar Tanácsköztársaságnak is. Franciaország tétlen 
maradt. Olaszországban Mussolini feketeingesei masíroztak. A világtörténelem első 
szocialista forradalmát Európa nem segítette tovább a megkezdett úton. Ráadásul a 
bolsevikoknak nem csupán a politikai kultúra elégtelenségeivel, az évszázados orthodox 
görögkeleti vallási hagyományokkal, az írástudatlansággal, a szegénységgel, egy alacso- 
nyan fejlett és szétzilált gazdasággal kellett szembenézniök, hanem a potenciális külső 
fenyegetettséggel is, aminek valóságos bekövetkeztét J. V. Sztálin 1931-ben dátumsze- 
rűen s - amint az később kiderült — hátborzongató pontossággal jósol meg. Mindez 
nyomós indokot szolgáltatott az eredeti szocialista tőkefelhalmozás gyorsításához, az 
erőltetett gazdaságfejlesztéshez, ami a szocialista demokrácia kibontakoztatásához ak- 
kor sem szolgáltatott volna ideális alapokat, ha a szovjet fejlődést nem terheli meg a 
személyi kultusz. 


Ezek az előzmények különböző mértékben, különféle módokon, de beleszövődtek a 
szocializmus egész kelet-európai történetébe, s magától értetődően nem hagyták érintet- 
lenül a kommunista pártokat sem. A pártélet mintájául a magyar kommunistáknak zöbb, 
közvetlen tapasztalatuk is volt, de közülük elsősorban azokat kell megemlíteni, akik hosszú 
éveket töltöttek szovjet emigrációban. Ez az emigráció gazdag tárházát kínálta annak, 
hogy különlegesen kiélezett helyzetekben, történelmi határszituációkban miként lehet 
mozgósítani a pártközvéleményt a szocializmus mellett. Éppen az elmondottak követ- 
keztében azonban nem sokkal járulhatott hozzá annak: elsajátításához, hogy milyen 
szervezeti és viselkedési minták követhetők, amikor a szocializmuson belüli alternatívák 
megválasztása és képviselete kerül napirendre. Kiváltképpen nem elégséges már olyan 
körülmények között csupán ebből a tapasztalatforrásból meríteni, amikor a társadalom 
alapberendezkedése közvetlenül nincs kitéve belső vagy külső fenyegetettségnek; a szocia- 
lista felhalmozás természete gyökeresen átalakul; a fotografálható szenvedés a múlt 
emlékévé válik; forradalmi átalakulások mentek végbe a kulturális, civilizációs szférá- 
ban, az életvitelben, a jövő kilátásait mérlegelő emberek gondolkodásában. 

A másik tapasztalatforrás azoké volt, akik végigcsinálták az illegalítást. Az illegalitás 
olyan erkölcsi tulajdonságokat követelt, mint a feltétlen elvhűség, emberi szilárdság, 
következetesség, mélységes humanizmus s gyakran lemondás az oly annyira áhított 
otthon, gyerek, párkapcsolat melegéről. Olyan élet volt ez, amelyben szert lehetett tenni 
politikai elemzőkészségre, a manapság néha fájdalmasan hiányzó elvtársi összetartozás- 
ra, szervezői és propagandistakészségek fejlesztésére. Ezek a pártsejtek valóságos műhe- 
lyei voltak a korabeli marxista ismeretek tanulmányozásának és terjesztésének, de a 
hangsúly magától értetődően nem a párton belüli demokráciára, hanem a centralizmusra 
helyeződött. Ez nem is lehetett másként. A lebukás állandó veszélye, ezeknek a szerveze- 
teknek harci élcsapat jellege egyszerűen nem tette lehetővé egy mai értelemben vett 
pártközvélemény funkcionálását, mivel ehhez hiányzott a társadalmi nyilvánosság. 

Ez korántsem jelentette azt, hogy nem akadtak nézetkülönbségek, szenvedélyes és 
nyílt, a maiaknál sokszor jóval szókimondóbb viták, de ezek a helyzet kényszere folytán 
elkerülhetetlenül elszigeteltek maradtak, nem tarthattak igényt társadalmi nyilvánosság- 
ra, s így már nem nyújthatnak elégséges tapasztalatot egy olyan, hatalmon lévő kor- 
mányzó párt számára, amely politikájának kialakításába is be akarja vonni a tömegeket. 

A Magyar Tanácsköztársaság időszakának ebből a szempontból jellegzetessége volt, 
hogy - noha a kommunisták egy hatalmon lévő, kormányzó pártot alkottak - egyrészről 
az idő rövidsége, másrészről a forradalom vívmányaiért és a nemzeti szuverenitásért 
egyszerre folytatott élethalálharc következtében nem bontakoztathatták ki s főként nem 
intézményesíthették azokat a párton belüli demokratikus vitákat, amelyek a vélemények 
és ellenvélemények integrálási folyamatait kívánták volna. Létezett egy rendkívül nagy 
horderejű, egységes pártközvélemény, ami döntő befolyást gyakorolt a forradalmi intéz- 
kedések keresztülvitelére és elfogadtatására, de hiányoztak a történelmi körülmények a 
szocializmus, a hatalomgyakorlás politikai alternatíváinak megvitatásához. Tehát az itt 
szerzett tapasztalatok sem emelhetők át minden további nélkül a mába. 

A második világháborút követő koalíciós időkben a párt egészen sajátos körülmények 
között folytatta küzdelmeit a hatalom megragadásáért. Ez a sajátosság elsősorban abban 
nyilvánult meg, hogy választási eredményeinél jóval nagyobb erőt képviselt, míg a 
kisgazdák éppen fordítva, nem érvényesítették tényleges választási sikereiket. Ezt a 
helyzetet az idézte elő, hogy a kisgazdapárt szervezeti, eszmei szétforgácsoltsága a 
legszorosabb kölcsönhatásban volt heterogén választói tömegeivel, a magyar demokrá- 
cia minden rendű és rangú ellenfelét, reakciós elemeit is összegyűjtő politikájával, ami 
minimálisra zsugorította akcióképességét, míg a kommunisták egy világosan körülhatá- 
rolt, elvileg és gyakorlatilag követhető program alapján cselekvésre tudták késztetni 
azokat, akik őszintén akarták a nemzeti megújhodást. 


A kisgazdákkal szemben a kommunisták tehát kitűntek rendkívüli akcióképességük- 
kel, amit azzal értek el, hogy elvi politikát folytattak, és a nemzet sorskérdéseire helyes 
gyakorlati válaszokat tudtak adni. Ez úgy is megfogalmazható, hogy egy csupán választói 
többséggel szemben mindig képesek voltak felsorakoztatni egy jelenlévő többséget. Ebben 
a helyzetben magától értetődően a hangsúly nem a párton belüli tisztázó vitákra helyező- 
dött, hanem a szembenállásra, a konfrontációra azokkal az erőkkel, amelyek igyekeztek 
késleltetni a magyar társadalom régen megérlelődött feladatainak megoldását. Ezek a 
tapasztalatok semmit sem veszítettek értékükből, de aligha szorul bizonygatásra, hogy 
a gyökeresen megváltozott társadalmi-politikai viszonyok közepette, amikor a nemzet 
sorskérdései csak szocialista alternatívák kereteiben merülhetnek fel, többé nem adhat- 
nak teljes értékű mintát a pártközvélemény szerepéhez. 


Végül fontos tapasztalatforrásként kell szólni a szociáldemokrata s az ahhoz szorosan 
kapcsolódó szakszervezeti mozgalmakról. Nem voltak egységesek, jelentős hányadában 
mélyen átitatódtak azzal a kispolgári szocializmussal, ami egy beláthatatlan jövőbe 
utalta volna a tőkés termelési rend felváltását a szocialista tulajdonviszonyokkal. Egyút- 
tal sok olyan értéket is hordoztak, amelyek csak olyan baloldali mozgalmakban jöhetnek 
létre, szerves fejlődés következetében, amelyek hosszú és legális tradíciókra tekintenek 
vissza. Kétségtelen tény, hogy itt kialakulhattak a politikai kultúrának azok a vonásai 
is, amelyek a demokratikus szokásrendszerekben, toleranciakészségben, egy hétköznapi- 
nak nevezhető, állandó társadalmi kontrollt tűrő nyilvánosságban inutatkozhatnak meg. 
Sajnos a két párt egyébként történelmi jelentőségű egyesülése nem hozta magával ezek- 
nek a sokrétű és fontos, mondhatnók, nélkülözhetetlen hagyományoknak a tartós integ- 
rációját az MDP gyakorlatába. Ezt meggátolták a szektás torzulások, amelyeknek a 
szociáldemokrácia elleni fellépését megkönnyítette, hogy az utóbbiban rejlő értékek egy 
részét nem lehetett könnyen megkülönböztetni az oppurtunizmustól. Ám ez a differen- 
ciálatlanság több mint hiba, ez bűn volt. Ez is szerepet játszott abban, hogy a súlyos 

megrázkódtatásokat követően az MSZMP-nek gyakorlatilag közvetlen előzmények nél- 
.kül kellett hozzálátnia a belső viták toleráns kezeléséhez. 

A pártközvélemény korszerű értelmezése, működési mechanizmusának fejlesztése a 
legszorosabban összefügg azzal, hogy egy meglehetősen újszerű, mindeddig nyíltan nem 
kimondott kérdést vet fel: vajon nem bomlaszthatja-e a pártközvélemény a pártegységet, 
ha egyszer nem a kapitalizmus és a szocializmus közötti, hanem az utóbbin belüli 
alternatívák kerülnek napirendre? Nincs ugyanis semmiféle kétség: amíg az előbbi eset- 
ben biztosítható egy teljesen egységes pártközvélemény, az utóbbiban már nem feltétle- 
nül. 

Ez a probléma a hatalomért folytatott küzdelem során és a szocialista átalakulás 
kezdeti stádiumaiban fel sem merül. Hadd hivatkozzak ismét Lukácsra, aki Az esztéti- 
kum sajátosságaiban mintegy jelzésszerűen regisztrálja: , A polgári gondolkodás fejlődé- 
sének kezdeti időszakában az az irányzat uralkodott, amely úgy helyeselte a haladást, 
hogy eltekintett ellentmondásaitól..." Nagyon valószínűnek tűnik számomra, hogy ez 
a megjegyzés tágabb értelmezésre is lehetőséget nyújt. A nagy szellemi áramlatok inkar- 
nálódásának, testet öltésének korai periódusaiban föltehetően általában is csak alig vagy 
legalábbis nehezen kikerülhető, hogy a haladás ne tekintsen el ellentmondásaitól. Ami- 
kor az abszolút monarchiák bukásának előestéjén, a politikai hegemóniára és hatalomra 

. törő burzsoázia egyik elsőszámú fegyvereként megjelenik a közvélemény, az még úgy- 
szólván kizárólagosan és csakis harci módszer a régi kiváltságok, jogok, függési viszo- 
nyok ellen, s nem a polgári társadalom ellentmondásokat kezelő manipulatív , politikai 
technikája". S ugyanígy: a politikai hegemóniára és hatalomra törő proletáriátus forra- 
dalmi pártjai mögött felsorakozó közvélemény kezdetben egyetlen célra összpontosít, a 
régi igazságtalanságok megszüntetésére. 

Ancsel Éva , a messianizmus történelmi évadjának" nevezi azokat az időket, amikor 
Isaak Babel beáll a Lovashadseregbe. Babel és a forradalom rendhagyó viszonyának 
elemzése attól válik páratlanul mélyértelművé, hogy Ancsel a forradalmat is ellentmon- 
dásosan megélő intellektuel és vöröskatona kapcsán felteszi a kérdést: , Lehet-e harcolm 
ennyi fölösleges tudással, legalábbis a másnapi rohamhoz fölösleges tudással?" 

Aligha kétséges, hogy Babel olyan korban tud valamiről sokat, amikor a többiek úgy 
helyeslik a haladást, hogy eltekintenek ellentmondásaitól. A többiek ezt megtehetik, sót 

csak ezt tehetik és semmi mást, mivel a forradalom lélektana nem tűri az ambivalenciát. 
A progressziónak ez a válfaja azonban a szocialista konszolidációban többé nem gyako- 
rolható. Ma a differenciálatlanság nem tarthat igényt progresszivitásra. A párt mint 
valamiféle monolitikus egység korszerűtlen és megvalósíthatatlan követelmény. 


A jelenlegi helyzetben az segítheti elő a párton belüli demokrácia fejlődését, ha a nyilt 
vitákban kialakuló és megszilárduló többségi vélemény nem szüntetheti meg automat- 
kusan az egyébként létező kisebbségi vélemények nyilvánosságát, hogy azokkal tényleges 
súlyuknak megfelelően lehessen számolni. Ez ugyanis nem csökkenti, hanem kifejezetten 
növeli egy hatalmon lévő párt kormányzati képességét olyan viszonyok között, amikor 
a hatalom megtartásának és erősítésének alapvető kérdései közé sorolódik a szocializmus 
értelmes vagy kevésbé értelmes hétköznapi megoldásainak keresése. 

Tarthatatlan a demokratikus centralizmusnak egy olyan hamis, az eredeti lenini 
felfogástól eltávolodott értelmezése, ami nemcsak szervezetileg, hanem valamennyi nézet 
monolitikus egysége révén akarja biztosítani a pártegységet. A cselekvési egységnek 
természetesen előfeltétele egy alapvető nézetazonosság, de az ennek kialakítására irányu- 
magától értetődően jelentkezhetnek olyan vélemények, amelyek a lényegi célkitűzéseket 
nem keresztezve, új, esetleg szokatlan megközelítéseket tartalmaznak. Ezt a tényt akkor 

sem szabad valamiféle bomlasztásnak tekinteni, ha egyben-másban ellentmond az éppen 
uralkodó véleménynek. Egyébként elkerülhetetlen lenne, hogy új felfogások, új nézetek, 
új gondolatok csak a párton kívül szülessenek, amelyeket azután úgy kell beépíteni egy 
zárt, statikus rendszerbe. A gondolkodástörténet nem ismer olyan esetet, amikor egy új 
ítélet, megközelítés, szempont vagy következtetés azonnal többségi véleményként szüle- 
tett volna meg. Sőt, ha a kommunisták tértől, időtől, körülménytől függetlenül erre a 
gyakorlatra rendezkednének be, kettős értelemben is megfosztanák önmagukat saját 
tradícióiktól. Először azért, mert a szocialista eszmék is kisebbségi véleményként vertek 
gyökeret, s követelték ki a helyüket. Másodszor meg azért, mert a kommunista pártok 
szervezeti összeforrottságát, akcióképességét mélyreható viták alapozták már mozgal- 
munk kezdeti lépéseitől fogva. 

Az MSZMP a lenini normákkal, a demokratikus centralizmus elvének érvényesítésével 
összhangban teremtett akcióegységet először saját soraiban, majd nemzeti méretekben 
is számos, a jelenleginél összehasonlíthatatlanul nehezebb helyzetben. S tette ezt annak 
a felismerésnek a birtokában, hogy a párt és a tömegek közötti zavartalan, nyílt kapcso- 
lat nem tűr semmiféle befelé forduló elzárkózást még a legkényesebb ügyekben sem. 
Ebből következően demokratikus vitáit, tisztázó eszmecseréit nem a párt szigorúan 
titkos belügyének tekintette, hanem olyan eszköznek, amelynek segítségével tömegkap- 
csolatait, vezetési pozícióit szilárdíthatja. Ilyen tisztázó eszmecserék előzték meg a mar- 
xizmus-leninizmus korábbi eltorzításainak felszámolását, a szocialista törvényesség 
helyreállítását, a párton belüli lenini normák újraérvényesítését, a mezőgazdaság szocia- 
lista átszervezését, a szocialista demokrácia fejlesztésének társadalmi programját, a 
gazdasági reform bevezetését, a hetvenes évek második felétől mindinkább érezhető 
gondok és problémák nyilt feltárását — csak néhányat említve azoknak a helyzeteknek, 
cselekedeteknek a sorából, amikor jelentős szerephez jutott a társadalmi közvéleményt 
formáló pártközvélemény. 

A párt e történelmi felelősséget bizonyító, céltudatos, de egyúttal a köznapi realitáso- 
kat soha figyelmen kívül nem hagyó politikájával nagy erkölcsi tőkét halmozott fel. 
Mindez azonban nem kapcsolódott össze eléggé a pártközvélemény funkciójának, kom- 
petenciájának, működési mechanizmusának elméleti feltárására irányuló szükségletekkel 
és késztetésekkel. Ez a többi között valószínűleg arra is visszavezethető, hogy a szocialis- 
ta demokrácia fejlesztésének programjában a párt belső életére kevesebb figyelmet 
fordítottunk, mint a gazdaság, az államélet, a szakszervezetek, az ifjúsági mozgalom vagy 
az általában vett társadalmi nyilvánosság kérdéseire. Természetesen a pártból kiinduló 
és a párt által mozgatott átfogó kezdeményezések magára a pártra is hatottak. Minthogy 
ezek roppant nagy figyelmet kaptak a párton belül és kívül is, azt a benyomást kelthették, 
hogy minden valamire való ügyben létezik egyetlen jól körülhatárolt pártközvélemény, 
s nincs más tennivaló, mint felszólítani a párttagokat ennek határozott és okos képvisele- 
tére. Ez azonban nincs így, ez lefegyverző várakozást szül. 

A párt általános politikai vonalának elfogadása önmagában nem biztosítja, hogy 
minden fontos dologban mindig egyetlen vélemény váljék kitapinthatóvá a párton belül. 
Ennek egyrészt az az oka, hogy a gyakorlatban számos olyan probléma adódik, amelyre 
nézve nem nyújt eligazítást semmiféle általános vonal vagy tétel. Másrészt azt sem szabad 
kizárni, hogy adott feltételek hiányában egyáltalán nem alakul ki közvélemény egy adott 
kérdésben. Jerzy J. Wiatr, az ismert lengyel társadalomkutató mutatott rá arra: a 
közvélemény-kutatások legnagyobb bizonytalansági tényezője, hogy amikor a társada- 
lom különféle kutatási módszerek segítségével kiválasztott képviselőit valami felől meg- 
kérdezik s a kapott adatokat feldolgozzák, még egyáltalán nem lehet tudni, hogy a 
közvéleményt mérték-e fel vagy csupán magánvélemények additív összegéhez jutottak. 
A közvélemény ugyanis nem egyszerűen az emberek meghatározott csoportjaira jellemző 
ítéletalkotásokból áll, hanem olyan közös ítélkezésekből, amelyek létezéséről általános 
ismereteket lehet szerezni. Ez utóbbi révén válik az ítéletalkotásnak eme formája olyan 

tényleges erővé, ami hatást gyakorolhat mások viselkedésére — s amit közvéleménynek 
nevezhetünk. 4 gyakorlati életben kifejezésre jutó közös ítélkezések nyilvánossága nélkül 
nem funkcionálhat megfelelően a pártközvélemény. 

Az elmondottakból következően is úgy vélem, hogy a pártélet fejlesztésének egyik 
legidőszerűbb kérdése ma nálunk az, hogy miként, milyen formákban biztosítható a 
párttagságra leginkább jellemző vélemények nagyobb nyilvánossága. Ez azonban együtt 
jár azzal a másik feladattal is, hogy a párttagok egyénileg képviselt, szétforgácsolt 
nézeteit és ítéleteit egyesíteni törekedjünk, kritikailag felkutatván azt, ami egyforma a 
látszólagos különbözőségben, s megfordítva: ami különböző a látszólagos egyformaság- 
ban. A közös akaratképzésnek ezt az állandó, szakadatlan folyamatát nem nélkülözhet- 
jük, ha azt kívánjuk, hogy a párt tagjai a pártközvéleményt juttassák kifejezésre társadal- 
mi érintkezéseikben, s ne egyszerűen a jól vagy kevésbé jól megalapozott magánvélemé- 
nyeiket. 

Nem hallgathatom el, hogy nem csupán a demokrácia, a szabad véleménynyilvánítás 
jeleként értelmezem, amikor a párttagok egyénileg megfogalmazott, szétforgácsolt néze- 
tek sokaságát tárják a pártonkívüliek elé olyan kérdésekben is, amelyek széles körű 
közmegegyezést kívánnak. Nem érthetek egyet azonban azokkal, akik ezt a jelenséget 
csupán a pártfegyelem lazulására próbálják visszavezetni. Nyilvánvalóan szerepet játszik 
ebben a kommunistáktól elvárható fegyelmezettség indokolatlan aláértékelődése is, de 
a mélyebben rejlő okok között ott feszül az is, hogy egy sor aktuális kérdésben nem 
alakul ki időben egy olyan határozott pártközvélemény, amely a maga sajátos szankció- 
képességével, erkölcsi súlyával, normatív fegyelmező erejével jobban szabályozhatja a 
viselkedéseket, mint megannyi bizottság verdiktje. 

Pártunknak hosszú ideje gyakorolt politikája, nagy erénye, hogy nemcsak eltűri, 
hanem kifejezetten biztatja is tagjainak készségét az egyéni véleménynyilvánításra. Ezek 
az egyéni véleménynyilvánítások azonban csak akkor válhatnak társadalmi közvéle- 
mény-formáló erővé a döntő ügyekben, ha előbb pártközvéleménnyé szerveződve gyako- 
rolhatnak szellemi hatást a nemzet egészére. 


A pártközvélemény a pártdemokrácia intézménye, ami nélkül elképzelhetetlen a korszerú 
pártegység. A párttagok állásfoglalásait vagy ahogyan mondani szoktuk, , egyéni kiállá- 
sait" is csak az ennek révén létrejövő közös szellemiség alakíthatja meghatározó módon, 
s minden, ami úgy van ezen kívül, hogy nincs ezzel összhangban, bürokratikusnak fog 
tűnni akkor is,-ha egyébként helyes. Ezért rendkívül nagy jelentősége van annak, hogy 
a pártközvélemény kialakítását a döntési folyamatok elidegeníthetetlen részének tekint- 
sük, olyan előzetes feltételnek, amely nélkül nem kívánatos a társadalom tagjait megha- 
tározó módon érintő egyetlen intézkedés meghozatala sem. Ez a követelmény nem a 
demokráciának tett engedmény a centralizáció rovására. Ellenkezőleg! A demokratikus 
centralizmus lenini formulájának dialektikája éppen abban rejlik, hogy itt nem két, hanem 
egyetlen fogalomról van szó. A marxista-leninista pártok története azt bizonyítja, hogy 
a demokratikus elemek alábecsülése, háttérbe szorulása ideig-óráig talán elviselhető, de 
végezetül is meggyengíti és aláássa azt az egységteremtő képességet, ami a párt egészének 
lehet a sajátja. 

A magyar társadalom közel két évtizeden keresztül dinamizmust, fokozódó jólétet 
tapasztalt, ami rendkívül nagy bizalmat váltott ki a tömegekből pártunk politikája iránt. 
A dinamizmus megtorpanása, az életszínvonal növekedési ütemének fékeződése, sőt 
egyes rétegek számára az életszínvonal romlása nem szüntette meg ezt a bizalmat, ennek 
még jelentős tartalékai vannak. Mindez azonban korántsem jelenti azt, hogy ez ma 
ugyanolyan szilárd, mint volt mondjuk a hatvanas évek végén vagy a hetvenes évek 
elején. A korábban felhalmozott erkölcsi tőke nem merült ki, de csökken, mivel újabb 
és jelentős akkumuláció nélkül fogyasztjuk. 

Magától értetődően az erkölcsi tőókeakkumuláció legkézenfekvőbb módja a gazdaság 
növekedési pályára állítása, a nehézségekből való kilábalás, hogy ismét átfogó sikerél- 
ményhez jusson a társadalom. Ennek a szorító szükségletnek azonban nem szabad a 
legcsekélyebb mértékben sem elhomályosítania a realitások iránti sokszor bizonyított 
fogékonyságunkat. A hetvenes évek első felében kirobbant tőkés világgazdasági válság 
elsősorban azokat a társadalmakat sújtotta, amelyek tőkeszegények voltak, nyersanyag- 
és energiabehozatalra szorultak, továbbá a munka kvalifikáltságát tekintve nem tartoz- 
tak a legfejlettebb régiókhoz. Ezek az ismérvek teljes mértékben jellemezték akkori 
helyzetünket, amit még külön megterhelt, hogy az extenzív gazdaságfejlesztés tartalékai- 
nak kimerülése önmagában is tőkeigényes feladatok megoldása elé állított bennünket. 
Minthogy e tennivalók viszonylag gyors elvégzéséhez nem voltak meg a szükséges 
eszközeink, arra kényszerültünk, hogy egy időre késleltessük az extenzív növekedés 
felváltását az intenzív növekedéssel. és átmenetileg a megőrzésre rendezkedjünk be. 

Ez a program jól szolgálta a stabilitást társadalmi méretekben, de egyben ez a program 
természetesen nem ugyanazt jelentette a prosperitás éveit kamatoztató középnemzedékek 
számára, mint azoknak a fiataloknak és idősebbeknek, akik ebből keveset profitáltak. 
Az ilyen és ehhez hasonló új feszültségek láttán érthetően felerősödik a késztetés a 
dinamikus növekedés iránt, de nem engedhetjük át magunkat az illúzióknak. Az a mód, 
ahogyan a legfejlettebb tőkésországok maguk mögött hagyják a válságot - a mikroelekt- 
ronikával váltván ki a kreativitást nélkülöző szellemi tevékenységet -, ismételten arra 
figyelmeztet: erőteljesebb bekapcsolódásunk a világgazdaságba a munka kvalifikációjá- 
nak nagyfokú fejlesztését követeli, ami hosszú távú és rendkívül tőkeigényes beruházáso- 
kat kíván. Napjaink modern technológiájára s e technológia alkalmazásához nélkülözhe- 
tetlen munkakultúrára senkit sem lehet szakérettségin felkészíteni. § 

Ebben a helyzetben rendkívül megnövekszik a jelentősége annak, hogy a társadalom 
legkülönbözőbb rétegeivel és csoportjaival újabb és újabb közmegegyezéseket alakítsunk 
ki nemcsak a tennivalók fő irányaira, hanem a konkrét cselekvésekre vonatkozóan is. 
Ez az alapja annak, hogy felelősségvállalással s ne felelősségelhárítással reagáljanak a 
sorsukat meghatározó viszonyokra. Nehéz körülmények nemcsak rossz, hanem kivétele- 
sen jó tulajdonságokat is mozgósíthatnak, felszínre hozhatnak, ha az emberi cselekvés, 
állásfoglalás súlya nyilvánvalóan felértékelődik. Ehhez pedig az kell, hogy a felelősség- 
nek eme érzetét a valóságos felelősség átélhetőségével szerezhessék meg önmaguk szá- 
mára. 

. A pártközvélemény szerepe, a társadalmi közvéleményre gyakorolt szellemi hatása ma 
Jórészt azon múlik, hogy mennyire képes meggyőzni a társadalmi közvéleményt a szocia- 
lista építés egy-egy konkrét megoldásáról. Ez nem nélkülözheti a világnézeti elkötelezett- 
séget, de nem teljesen azonos azzal. A közös történelmi ügyre szövetkezettek világnézeti 
egysége — amint arra a marxizmus klasszikusai annyiszor rámutattak — nem biztosíthatja 
már eleve a teljes nézetazonosságot az élet által természetszerűen felkínált cselekvési 
alternatívákat illetően. Ezt a mindennapi nézetazonosságot pedig csak a cselekvéseket 
megelőző, információs esélyegyenlőségre támaszkodó, konkrét eszmecserékben lehet 
kialakítani. 

Fodor Gábor 

Genf, Reykjavik és a folytatás 


A Szovjetunió és az Egyesült Államok között csúcstalálkozók sora zajlott le az ötvenes 
évek közepe óta. Mindaz a pozitívum, ami az elmúlt évtized elejétől érdemben fékezte 
a katonai szembenállást és kiküszöbölte annak — ha pusztán technikai oldalról nézzük - 
lehetségessé vált legveszélyesebb tényezőit, elválaszthatatlan e találkozóktól. Ebben az 
értelemben a milliók tudatában nem véletlenül kapcsolódott össze a béke fennmaradása 
a több-kevesebb rendszerességgel ismétlődő csúcsértekezletekkel. Eisenhower óta Ronald 
Reagan volt az egyetlen, aki első elnöki periódusa alatt nem találkozott a szovjet vezetés 
első emberével. Önmasábaa véve ez a tény is mutatja, hogy a kapcsolatok a nyolcvanas 
évek elejére rég látott mélyponthoz érkeztek: növekedett a feszültség, a kölcsönös bizal- 
matlanság, fokozódott a fegyverkezési verseny, amelynek , főszereplői" elkerülhetetlenül 
azok a hatalmak, amelyek a két világrendszer legnagyobb erejét jelentik — a Szovjetunió 
és az Egyesült Államok. 

Ezért váltott ki világszerte nagy figyelmet a Brezsnyev és Carter között 1979-ben, 
Bécsben létrejött csúcstalálkozó óta az első legmagasabb szintű tanácskozás, Mihail 
Gorbacsov és Ronald Reagan találkozása 1985 novemberében Genfben. A dokumentu- 
mok hosszú évek óta az első jeladásai voltak annak, hogy nincsenek áthidalhatatlan 
akadályai a szovjet-amerikai viszony jobbra fordításának. A legnagyobb visszhangot a 
közös nyilatkozatnak az a pontja keltette, amelyben a két vezető kijelenti: , Atomháborút 
sohasem lehet kirobbantani és abban nem lehet győztes. Felismerve, hogy bármilyen 
konfliktus a Szovjetunió és az Egyesült Államok között katasztrofális következmények- 
kel járhatna, hangsúlyozták: fontos, hogy elejét vegyék a kettőjük közötti bármilyen 
— akár nukleáris, akár hagyományos — háborúnak. Nem fognak katonai fölény elérésére 
törekedni." 


Gyakran mondják, hogy a politikában a tények és a tettek fontosabbak, mint a szavak. 
a szavaknak is megvan a jelentőségük. A Reagan-kormányzat ezzel a genfi nyilatko- 
zattal elhatárolta magát olyan tézisektől, amelyeknek némely vezető képviselői — mint 
Caspar Weinberger hadügyminiszter — hangot adtak. Ilyen tétel volt az, hogy a korláto- 
zott atomháború nem kizárt, sőt meg is nyerhető. És ilyen nézet volt az is, hogy a katonai 
előny politikaivá váltható át. Ezért mondhatta határozottan az SZKP KB főtitkára a 
Legfelső Tanács plénuma előtt: , Joggal mondhatjuk, hogy Genf végső egyenlege pozitív. 
Igazságtalanság volna elhallgatni azt is, hogy a találkozó során az amerikai fél álláspont- 
jában megjelentek a realizmus bizonyos elemei, és ez hozzájárult több kérdés megoldásá- 
hoz." al e, 
Nem véletlenül utalt nyilatkozatában Izland földjére lépve, 1986 októberében Gorba- 
csov épp erre: Genf nélkül nem került volna sor Reykjavikra sem... 

A genficsúcs-mérleg különösen reményt keltő eleme volt az a közös döntés, hogy 
meggyorsítják azoknak a tárgyalásoknak a munkáját, amelyeknek feladatát még 1985. 
január 8-i nyilatkozatában a két ország külügyminisztere egybehangzóan körvonalazta: 
kiküszöbölni az űrfegyverkezési hajszát, megszüntetni a földi fegyverkezést, korlátozni 
és csökkenteni a nukleáris fegyvereket és megszilárdítani a hadászati stabilitást. 

A következő hónapok eseményei csak kevéssé igazolták a genfi szovjet-amerikai 
csúcstalálkozót követően világszerte felerősödött várakozásokat: újra bebizonyosodott, 
hogy a nemzetközi kapcsolatok alakulása nem zökkenőmentes, hanem ellentmondásos, 
visszaesések lehetőségeit is magában foglaló folyamat. Mihail Gorbacsovnak a világ 
tizenöt esztendő alatt történő atommentesítésére 1986. január 15-én tett javaslatait 
Washingtonban - és sajnos néhány más nyugati fővárosban is — , propagandalépésnek" 
minősítették, és elzárkóztak a komoly megvitatás elől. A Szovjetunió többszörösen 
meghosszabbított egyoldalú atomfegyver-moratóriumára a nevadai atomkísérleti tele- 
pen végrehajtott föld alatti detonációk adták meg a választ. Maguk a genfi szakértői 
tárgyalások az egyes témákról (hadászati fegyverek, közepes hatótávolságú fegyverek, 
űrfegyverkezés) nem vezettek az álláspontok komoly közeledéséhez. Nyilatkozatok 
hangzottak el annak lehetőségéről, hogy a közeljövőben az Egyesült Államok nem tekinti 
magára nézve kötelezőnek a SALT-II előírásait. (A Bécsben kötött szerződést ugyan a 
szenátus nem ratifikálta, ám korábban Washingtonban ismételten kijelentették: amíg a 
Szovjetunió tartja magát az előírásokhoz, addig az Egyesült Államok sem szegi meg 
azokat.) Magas szintű állásfoglalások hangzottak el arról is, hogy az űrháborús kísérle- 
tek folytatásához Washingtonban minden körülmények közt ragaszkodni kívánnak; s 
valóban néhány kísérletet — immár a laboratóriumok falain kívül — meg is valósítottak. 

Másrészről azonban a Genf és Reykjavik között eltelt közel egy esztendőt nem csupán 
a csalódást keltő fejlemények határozták meg. Az amerikai politikai színtéren — a 
, hivatalos politikában", az Egyesült Államok kongresszusában — a korábbinál határo- 
zottabban hallatszott azoknak a hangja, akik a fegyverkezési kiadások némi mérséklését 
várták a kormánytól, s azt, hogy ne tekintse , szent tehénnek" az űrháborús programot; 
vagyis mutasson hajlandóságot arra, hogy a kölcsönös engedmények keretében azt 
lelassítja vagy feladja. Legalább egy területen kézzelfogható megállapodás is született. 
A Stockholmban 1986 szeptemberében kimunkált záróokmány évek óta talán az első 
s, fecske" volt, amely jelezte: ha megvan az államok között a határozott politikai szándék , 
akkor bonyolult, a biztonság alapjait érintő katonapolitikai kérdésekben is lehet érdeke- 
ket egyeztetni. A svéd fővárosban olyan, katonai tevékenységeket (hadgyakorlatok, 
csapatmozgatások stb.) korlátozó intézkedéseket sikerült konszenzussal elfogadni, ame- 
lyek éppen Európában - ahol a NATO és a Varsói Szerződés legnagyobb csoportosításai 
állnak egymással szemben - csökkentették a váratlan támadással kapcsolatos aggodal- 
mat, mérsékelték a bizalmatlanságot. 

A stockholmi megállapodás stabilabbá, nyugodtabbá tette egész Európa stratégiai 
helyzetét, és az egymást mintegy kiegyensúlyozó kölcsönös engedményekkel a világ más 
régióiban is hasznosítható , folytatás" lehetőségét vetítette előre. Noha igaz az, hogy 
ehhez a megállapodáshoz a két tömbhöz tartozó, valamint a tömbökön kívüli államok 
is hozzájárultak, meghatározó volt Moszkva és Washington erőfeszítése. (Oleg Gri- 
nyevszkij, a szovjet küldöttség vezetője találóan jelentette ki: , A Szovjetunió és a többi 
szocialista ország ezen a konferencián kezdeményező szerepet játszott. Ámde ne mond- 
juk azt, hogy a Nyugat semmit sem tett. Ha a Nyugat ellenezte volna — vagy akárcsak 
az Egyesült Államok ellenezte volna —, nem lett volna megállapodás. ") 

Mindez magyarázza, hogy roppant ellentmondásos és bonyolult helyzetet kellett 
értékelnie a szovjet vezetésnek, amikor állást foglalt egy új csúcstalálkozó dolgában. 

Szovjet részről erőteljesen hangoztatták: ahhoz, hogy Mihail Gorbacsov eleget tegyen 
egy egyesült államokbeli meghívásnak, előzetesen bizonyosságra van szükség, hogy ez 
nem lesz csupán egy , második ismerkedés", hogy egy-két kérdésben áttörés történhet. 

Abból, hogy erre nem volt garancia - sőt a tárgvalások szovjet értékelés szerint zsákutcá- 
ba, , patthelyzetbe" jutottak - következett egy , munkacsúcs" gondolata. Tanácskozás, 
távol a világpolitika központjaitól, amelyen a két vezető minden más problémát félretéve 
próbálja meg elhárítani az útból a torlaszokat. Ezt javasolta a szovjet párt főtitkára 
Ronald Reagannek - s az elnök helyeselte az indítványt. 


A szovjet fél olyan , javaslatcsomaggal" érkezett az izlandi fővárosba, amely radikaliz- 
musát és egyben realizmusát tekintve példa nélkül áll a fegyverzetkorlátozási folyamat 
történetében. 

Ennek első eleme, mint ez a napi sajtóból ismeretes, a hadászati fegyverekre vonatko- 
zott. Lényege, hogy öt év alatt csökkentsék a felére a Szovjetunió és az Egyesült Államok 
arzenáljában található minden ilyen fegyvert. Az azonban már kevésbé ismert a napi 
sajtóból, hogy ennek megvalósítása a korábbi SALT-megállapodásokhoz képest minősé- 
gileg új lépést jelentett volna. Maga a SALT szó a folyamat angol nevének rövidítése: 
Strategic Arms Limitation Treaty — Hadászati Fegyverzetkorlátozási Szerződés. A limi- 
tation — limitálás, korlátozás - fogalom helyébe itt az eliminálás, megszüntetés szó 
léphetett volna, ami összehasonlíthatatlanul nagyobb változás, mint csak két betűjé! 
Továbbá: ha lehetséges lenne öt esztendő alatt a hadászati fegyverek egész készletét a 
felére csökkenteni, akkor senki sem kételkedhetne abban, hogy az út második fele is 
járható: valóban lehetséges az ezredforduló előtt megszabadulni ezektől a pusztító 
eszközöktől. 

A szovjet , csomag" második eleme az un. közepes hatótávolságú fegyverekre vonatko- 
zik, vagyis a szovjet 55—20-ra, továbbá az amerikai Pershing-2-re és a robotrepülőgépek- 
re. A szovjet indítvány elfogadta a korábban , nullamegoldásnak" nevezett NATO-javas- 
lat lényegét: ne legyenek se amerikai, se szovjet közepes hatótávolságú eszközök Európá- 
ban. Ami a közepesnél kisebb hatótávolságú - tehát ezer kilométernél közelebbi célpon- 
tok megsemmisítésére alkalmas - európai rakétákat illeti (ilyenek mindkét fél arzenáljá- 
ban vannak), a moszkvai javaslat az eddigi szint befagyasztását és tárgyalások megkezdé- 
sét irányozta elő. Ugyancsak tárgyalásokat javasoltak szovjet részről az ázsiai zónában 
telepített közepes hatótávolságú rakétákról. 

A szovjet , csomag" harmadik összetevője volt az, hogy erősítsék meg a rakétaelhárító 
rendszerekre vonatkozó 1972-es szerződést, és kezdjenek átfogó tárgyalásokat a kísérleti 
atomrobbantások teljes betiltásáról. 

Az egész javaslatkomplexum példátlan engedményekre mutatott készséget. A hadászati 
fegyverek minősítésénél például szovjet részről lemondtak arról, hogy ide sorolják azokat 
az , eurorakétákat", amelyek moszkvai nézőpontból semmiben sem különböznek a többi 
hadászati fegyvertől. Hajlandóságot fejeztek ki arra vonatkozóan is, hogy a felére 
csökkentik azokat a fegyvereket, amelyek a Szovjetunió földrajzi sajátosságai következ- 
tében saját hadászati arzenáljuknak magvát alkotják, vagyis a szárazföldi nehézrakéták 
, felezésére". Amerikai részről mindig mély aggodalmakat fejeztek ki épp e fegyverek 
megsemmisítő erejével kapcsolatban. A közepes hatótávolságú fegyverek dolgában tett 
szovjet engedmény váltotta ki — a BBC katonai kommentátorát idézve — a legnagyobb 
szenzációt. A már említett nullaváltozat elfogadása ugyanis azt jelentette, hogy a 
legnagyobb kockázat - a háború - elkerülésére a Szovjetunió kész egy szűkebb értelem- 
ben vett kockázat vállalására, arra, hogy lemondjon az angol és francia atomütőerőnek 
az egyenletbe bármi módon történő beszámításáról, amit korábban mindig követelt. 

Az első két kérdésben lényegében ilyen alapon körvonalazódott egy példátlanul széles 
körű megállapodás, amely azt tükrözte, hogy a biztonság alapjait érintő eme kérdések- 
ben a szovjet és az amerikai álláspont közel került egymáshoz. Ennek létrejöttét végül 
is az futtatta zátonyra, hogy amerikai részről nem voltak hajlandóak kötelezettsége! 

vállalni: tíz esztendeig (tehát abban az időszakban, amikor a hadászati fegyverek eltűn- 
nek az arzenálokból) nem mondják fel az 1972-es megállapodást a rakétaelhárító rend- 
szerekről (ABM-szerződés), és nem folytatnak laboratóriumokon kívüli kísérleteket az 
űrfegyverekkel. Ehelyett amerikai oldalról csupán olyan kötelezettséget kívántak vállal- 
ni, hogy egy évtizedig nem rendszeresítik ezeket a fegyvereket. Ezt az álláspontot még 
a New York Times is kényszerkibúvónak minősítette. Tudniillik — először — senki sincsen 
aki lehetségesnek tartaná, hogy ilyen roppant bonyolult, technikai , előreugrásokat" 
feltételező eszközöket rendszeresítsenek tíz éven belül. Másodszor: az az igény, hogy a 
tízéves periódust követően amerikai részről arzenálba állítsák e rakétaelhárító fegyvere- 
ket, teljesen értelmetlen, ha addigra felszámolják azokat az eszközöket — vagyis a 
hadászati támadó fegyvereket —, amelyeknek megsemmisítésére állítólag tervezték őket. 

A szovjet fél a harmadik kérdéscsoportban sem tanúsított merevséget: a laboratóriu- 
mok falain belüli SDI-kutatásokat végül is megengedhetőnek vélte. Ám azt kénytelen 
volt világossá tenni, hogy a laboratóriumokon kívüli SDI-kíisérletekhez való szovjet 
hozzájárulás összeegyeztethetetlen lenne azzal a nagyvonalú engedményeket tartalmazó 
javaslatkomplexummal, amelyet előterjesztett; a laboratóriumok falain túllépő és min- 
denekelőtt magában a világűrben végzett kísérletek nemcsak a rendszeresítéshez nélkü- 
lözhetetlenül fontos lépcsőfokot jelentik, hanem — ha bizonyos gyakorisággal folynak — 
már nehéz a határvonalat is meghúzni: hol kezdődik a rendszeresítés. . . 


Ezek után logikus a kérdés: milyen valódi indokok állnak ama amerikai magatartás 
mögött, amely minden elérhető célt feláldoz az SD[-ért, azt nem tekinti tárgyalási 
alapnak és semmiképp sem hajlandó lemondani róla. És teszi ezt az amerikai fél annak 
ellenére, hogy az amerikai tudósok többsége is messzemenő kétkedéssel nyilatkozik az 
eredeti SDI-koncepció kivitelezhetőségéről. Ennek a kétkedésnek a mértékét és mélysé- 
gét mi sem illusztrálja jobban, mint az a cikk, amelyet e témakör négy legjobb amerikai 
ismerője — McGeorge Bundy, George Kennan, Robert McNamara és Gerald Smith - 
publikált az International Herald Tribune hasábjain, impozáns logikával bizonyítván, 
hogy a kormányzat saját maga számára sem tisztázta, mit ért az SDI alatt. Három éve 
— írták - totális területvédelemről volt szó az ellenséges rakétákkal szemben. Vagyis az 
egész amerikai lakosság védelméről beszéltek, amikor megjelent e hárombetűs rövidítés. 
Most, a szakértői vélemények nyomán - egyszerre adván fel az eredetileg deklarált célt 
és ragaszkodván mégis magához a tervhez — megjelenik az, amit a négy szerző , SDI-2"- 
nek nevez: az amerikai hadászati támadó erő oltalmazása! Sőt, Reagan elnök Izlandban 
még egy , SDI-3"-at is megemlített: egy olyan rendszert, amely valamiféle homályos 
, biztosítékot" nyújt az Egyesült Államoknak a szovjet és amerikai támadó rakéták 
kiküszöbölése után — nem tudni ki ellen és mi ellen. . . 

Visszatérve az amerikai magatartás valódi indokaira, nyilván nem lehet eltekinteni a 
prognosztizált profitoktól és a tudományos előnyöktől. Amíg a Manhattan-terv (atom- 
fegyver-program) öt évig, a részben békés célú holdprogram nyolc esztendeig tartott, az 
ürhadviselési tervek elfogadása esetén legalább harminc évig biztos megrendelésekre 
számíthatnak... A profittényező mellett, SDI-ösztönzőként, szerepel az az elképzelés is, 
amelyet a jelen kormányzat némely tisztségviselője hangoztat: nevezetesen, hogy miköz- 
ben az SDI az amerikai gazdaságra és tudományos életre állítólag áldásos hatást gyako- 
rol, megbízható eszköz a Szovjetunió és más szocialista országok gazdasági kimerítésére. 
Paul Warnke, az amerikai leszerelési kormányhivatal egykori vezetője nemrég így nyilat- 
kozott a Der Spiegelnek Weinberger és más tanácsadók szerepéről: , Ők azok, akik 
megmagyarázzák és az elnök a jelek szerint sajnos elhiszi, hogy a szovjetek nem tudnak 
a mostaninál nagyobb összegeket fegyverkezésre kiadni. Ha tehát mi tovább folytatjuk 
védelmi rendszerünk kiépítését, a lépéstartás folyamatában csődbe mennek." 

Warnke szavaiból kitetszik, hogy ő maga, csakúgy, mint szinte minden komoly szak- 
ember, pontosan tudja, hogy nem így van. Ámbár az ellentevékenység sem olcsó, mégis 
tört részébe kerül a csillagháborús programnak; csak éppen ez az ellentevékenység 
egyebek közt a támadóeszközök ugrásszerű növekedését idézné elő, aminek végeredménye 
a fegyverzetkorlátozás egész eddigi egyezményes rendszerének összeomlása lehetne. 

Az indítóokok között az sem hagyható figyelmen kívül, hogy a Reagan-kormányzat 
kezdete egy politikai és egy technológiai-történeti ciklus hozzávetőleges egybeesésével járt. 
Ez volt az az időszak, amikor az amerikai elektronikus számítógépek és az érzékelő 
technika területén elért gyors haladás, a nagy hatékonyságú gyorsítók és lézerek fejlődé- 
se, a kozmikus program látványos eredményei ismét felcsillantották azt a reményt, hogy 
ezúttal végre sikerülhet a katonai fölény visszaszerzése. Más szóval, egymást erősítő 
fontos tényezőkről beszélhetünk: az egyik a tudományos-technikai előretörés, amely 
szédítő távlatokat ígér, a másik egy olyan kormányzat, amely konzervatív politikai 
hullámmal kerülve hatalomra, minden elődjénél nagyobb mértékben hajlott arra, hogy 
a politikai feszültségeket a szovjet-amerikai szembenállásra egyszerűsítse le, s egyúttal 
a politikai problémák megoldását katonai-haditechnikai eszközökkel keresse. 

Amiben az anakronisztikus természetesen az, hogy mindez olyan korban történik, 
amikor lehetetlenné válik a politikai problémák, sőt a katonapolitikai kérdések megoldá- 
sa tisztán katonai eszközökkel, és amikor ennek felismerése -— mindenekelőtt a legna- 
gyobb hatalmak részéről — parancsoló szükségesség. A Szovjetunió oldaláról ez először 
elméletileg történt meg, amikor a XXVII. kongresszuson újszerű módon közelítették meg 
a nemzetközi biztonság kérdését, rámutatván, a nukleáris kor jelen szakaszában egyetlen 
állam vagy államcsoport sem erősítheti saját biztonságát mások rovására. A biztonság 
korunkban elsődlegesen politikai fogalom, s nem érvényesíthető másképpen, mint politi- 
kai döntéssel. 

A politika elsődlegessége korábban is jellemezte a szovjet stratégiai gondolkodást, ám 
a XXVII. kongresszuson minden eddiginél markánsabban fogalmazták meg azt az elvet, 
amely szerint a biztonságnak azonosnak, a szovjet-amerikai viszonyban kölcsönösnek, 
a nemzetközi élet egészét tekintve pedig egyetemesnek kell lennie. A Szovjetunió tehát 
nem kíván az Egyesült Államokénál nagyobb biztonságot, de kisebbet sem fogadhat el. 
A kongresszuson elhangzottak elemzéséből kitetszik: a Szovjetunió a maga szűkebb 
értelemben vett katonai doktrináját is úgy fejleszti, hogy számol a másik fél jogos 
biztonsági érdekeivel és törekvéseivel, sőt a vélt biztonsági érdekekkel is. Ez a készség 
teremt alapot a komplex, kölcsönösségre és kiegyensúlyozottságra törekvő megoldások- 
hoz, a kompromisszumok kimunkálásához a legbonyolultabb kérdésekben is. 


Éppen ez a fentiekben körvonalazott elméleti alapozó munka állt a nyugati politikai 
elemzőket is zavarba ejtő kompromisszumos ajánlatok mögött, amelyeket Reykjavik 
után ismert meg a közvélemény. Ha a szovjet állásfoglalásokat a XXVII. kongresszuson 
és ezt követően komolyabban vették volna és azok elemzését nem helyettesítették volna 
sematikus bélyegzők osztogatásával (, moszkvai propagandaoffenzíva"), akkor az amen- 
kai vezetés felkészültebb lehetett volna az indítványokra. Ez azonban a kérdésnek csupán 
az egyik, sőt a kevésbé fontos oldala. A másik az, hogy az amerikai vezetés - noha 
Genfben közeledett a realitásokhoz — nem tudott szakítani a korábbi amerikai kormány- 
zatok ballasztjával és nem utolsósorban a sajátjáéval. Azt, hogy ez milyen komoly 
tehertétel, az izlandi csúcs után még világosabban látni. Találóan írta a The New York 
Times Book Review elemzője, hogy az amerikai politikai gondolkodásban vannak a 
legmélyebb gyökerei a saját , abszolút biztonság" keresésének. Ennek lehetőségét kutat- 
ták a különböző századok elnökei — Monroe-tól Trumanig — a nevükhöz füződő doktn- 
nák révén. 3 

Ezt keresték a haditechnika megújításának varázsszerével, a késő 19. századi , nagy 
fiottától" egészen a reagani SDI-ig. A politikai váltáshoz, tehát egy egész örökség újra 
átgondolásához is szükség van annak felismerésére, hogy a technikai fetissizmus nemcsak 
hogy nem helyettesítheti, hanem veszélyeztetheti és késleltetheti a politikai gondolkodás 
megújítását. Hiszen még sohasem volt ennyira időszerű Charles de Gaulle mondása: ,,Az 
olyan békeállapot, amely a fegyverzetek veszélyes egyensúlyán alapul, önmagától is 
megszakadhat és korlátok nélküli háborúba torkollhat, hacsak nincs előrehaladás az 
általános enyhülés felé." A háborús kockázatot mindenképpen csökkenteni kellene, még 
akkor is, ha a most záruló 1986-os esztendő nem szolgált volna fájdalmas leckékkel, hogy 
olyan események is bekövetkezhetnek, amelyeknek kockázata elhanyagolhatónak lát- 
szik: ,a két Cs", Csernobil és a Challenger balesete tanúsítja ezt. (Alekszander Bovin 
szovjet politológus Egon Bahrnak, a nyugatnémet szociáldemokrácia kiemelkedő gon- 
dolkodójának szavait idézi legutóbbi tanulmányában: , Csernobil megtanulásra váró 
leckéje, hogy még az is megtörténhet, ami kizárt.") 

A Szovjetunió - vezetőinek nyilatkozatai jelzik — maga is behatóan analizálta a 
Reykjavik utáni helyzetet: nem állította, hogy a tárgyalások elvesztették alapjukat, nem 
vonta vissza javaslatait, és új kezdeményezések lehetőségét is nyitva hagyta. Most 
azonban elsősorban az Egyesült Államokra vár az önvizsgálat feladata. Olyan fontos 
kérdéseket kell megválaszolni, amelyekkel ez a kormányzat mindmáig nem nézett szem- 
be. Melyek a saját biztonság valódi mutatói, milyen Szovjetuniót, milyen Európát, milyen 
világot tartanak kívánatosnak az amerikai nemzeti érdekek szempontjából az ezredfordu- 
lóhoz közeledvén? Alighanem az SDI ma a legfőbb torlasz a minden korábbinál jelentő- 
sebb megállapodásokhoz vezető úton. Mindenekelőtt a saját nemzeti érdekek washingto- 
ni újraértékelésétől függ, hogy készek lesznek-e eltávolítani ezt a torlaszt az útból. 


Vajda Péter 


Remsey Flóra: Fény fája, árnyék fája 

Az , Észak-Dél?-párbeszéd 
a Brandt-jelentések tükrében 


A hetvenes évek közepétől a tőkésországokban felgyorsuló gazdasági-társadalmi válto- 
zásoknak lehettünk tanúi. A termelés soha nem látott mértékben vált nemzetközivé, azaz 
egyre erőteljesebben lépte túl a nemzeti, régióbeli, sőt a kontinentális határokat. Ellent- 
mondás alakult ki a termelés nemzetköziesedése és a gazdaság irányításának továbbra 
is nemzeti-nemzetgazdasági keretek közötti megrekedése között. A mind egyértelműb- 
ben körvonalazódó világgazdasági válság mellett és következtében az enyhülés évei után 
egyre kiélezettebbekké váltak a fejlett tőkésországok és a fejlődő országok közötti 
ellentmondások. I 

A világ régióinak egymásrautaltsága, a közöttük feszülő ellentmondások még nyilván- 
valóbbá tették, hogy az olyan, egyre súlyosabb formában jelentkező problémák, mint 
például a természeti, a meg nem újítható erőforrások gyors ütemű elapadása, a környeze- 
ti ártalmak növekedése, a felfokozott urbanizáció, a népességrobbanás, az élelmezés 
kérdése a világ egészének fejlődését befolyásolják.! 


Nemzetköziesedés, válság és a fejlődő országok 


Az 1973-as olajárrobbanást követően az 1974-1975-ös dekonjunktúra a tökés világ 
1929-1933 utáni legsúlyosabb válságába torkollott: visszafogottá váltak a beruházások, 
telítődtek a fogyasztási cikkek és a termelőeszközök piacai, nőttek a kihasználatlan 
kapacitások, parlagon hevertek az állóeszközök, és egyre többen maradtak munka 
nélkül. Az olajár-növekedés gyorsította a termelési költségek emelkedését, a profitráta 
süllyedését. Miután a fejlett tókésországok válsága nagyjából egyidőben mélyült el s a 
protekcionista tendenciák felerősödtek, belső piacproblémáikat nem tudták az egymás 
közötti kereskedelem fokozásával enyhíteni. Ugyanekkor a fejlett tőókésországokban az 
energiatakarékosság jegyében folytatódott a miniatürizálási program és az elektronikai 
forradalom, s nem szünetelt a hadiipari fejlesztés sem. Így alakult ki az a sajátos helyzet. 


1 A felismerésre vonatkozó gazdag szakirodalom néhány megállapítását érdemes felidézni. Az 1968-ban 
Aurelio Peccei ösztönzésére megalakult Római Klub például két fő feladatot állított maga elé: , az emberiség előtt 
tornyosuló nehézségek hitelesebb és mélyebbre ható feltárását és e munka eredményeinek terjesztését", valamint 
va jelenlegi helyzettel megbirkózni képes stratégiák, intézményrendszerek elfogadásának és jóváhagyásának 
segítését". (Jan Tinbergen: A RIO-jelentés, Közgazdasági és Jogi Könyvkiadó, 1978., 1. old.) A Római Klub mar 
1968-ban támadta a hatvanas évek tökés világának meghatározó gazdaságpolitikai elvét, rámutatott arra, hogy 
a , minden áron erőltetett és egyre nagyobb költségekkel járó gazdasági növekedés nem lehet öncél". (A Peccei. 
Kezünkben a jövő. Gondolat Könyvkiadó, 1984., 135. old.) 

L. Meadows A növekedés határai című, 1972-ben írt jelentésében - melyet a Római Klub számára készített - 
felhívta a figyelmet az emberiséget fenyegető főbb veszélyekre, kiemelte a termelés viharos bővítése és a föld véges 
erőforrásai között feszülő ellentmondást. Megoldásként a népességnövekedés stabilizálását és az iparosítás 
ütemének visszafogását, az ún. zérónövekedést ajánlotta. 

J. Tinbergen 1976-os jelentésében a következő giobális problémákat emelte ki: a nemzetközi valutarendszer, 
a jövedelem újraelosztása és a világfejlesztés finanszírozása; az élelmiszer-termelés növelése és helyes elosztasa; az 
energiakészletek és a természeti kincsek hasznosítása; a tudományos kutatások és a technológia fejlesztése: 
vállalkozások és nemzetközi intézmények létesítése (a multinacionális vállalatok szerepének megváltozása). az 
emberi környezet; a fegyverzet csökkentése; a tengerek és az óceánok kincseinek kiaknázása és hasznosítása. 
Tinbergen javaslatai a világméretű jövedelemelosztásban fennálló egyenlőtlenségek csökkentését, a kiegyensuülyo- 
zott növekedést, a világméretű tervezés beindítását szorgalmazták. i 

Az ENSZ szervezésében világkonferenciák sora foglalkozott a globális problémákkal. Így 1972-ben az emtben 
környezetről, 1974-ben a világnépesedésről, 1975-ben az iparfejlesztésről, 1976-ban a településügyről. 1979-ben 
a tudományos-műszaki fejlesztésről tartottak ENSZ-konferenciát. 

hogy mitö;zben a hetvenes évek utolsó esztendeiben a fejlett tőkésországokban tapasztalt 
mérsékelt fellendülés után e gazdaságok strukturális bajai az 1981—1982-es recesszióban 
csúcsosodtak ki? - egyszersmind szemtanúi lehettünk a termelőerők fejlődése további 
felgyorsulásának is. A belső társadalmi feszültséget növelte, hogy miután 1976 és 1980 
között fokozott mértékben láttak hozzá a munkaerőnek a tőkeintenzív technikával való 
helyettesítéséhez, kritikus mértéket kezdett ölteni a munkájukat elveszítők és a munká- 
hoz még sohasem jutottak száma. 

A korszerű technológia tartós felértékelődése fokozta a fejlődő országok leszakadását, 
s a csúcstechnikában az Egyesült Államok és Japán mögött az Európai Gazdasági 
Közösség országai is lemaradtak. Az ún. újonnan iparosodott országok olcsó tömegter- 
mékei is mind nagyobb konkurenciát jelentettek ez utóbbi közösség országai számára 
a hazai és a harmadik világbeli piacokon. Az európai tőkésországokban a nyolcvanas 
évek elejére az ipari termelés, a beruházások csaknem minden ágazatban bekövetkezett 
visszaesése, a munkanélküliség megugrása, az infláció és az államháztartás deficitjének 
növekedése miatt a gazdaságpolitika manőverezési tere leszűkült. 

Az európai fejlett tőkés államok többségében a szociáldemokraták által támogatott 
keresletorientált gazdaságpolitika helyébe a bérek és a jóléti kiadások visszafogásával 
kísért neokonzervatív-monetarista, kínálatorientált gazdaságpolitika lépett. Több ország- 
ban a liberálisok vagy konzervatívok a kormányzatban is felváltották a szociáldemokra- 
tákat, szocialistákat. Így, mint közismert, 1982-ben az NSZK-ban 13 év után felbomlott 
az SPD-FDP-koalíció és a CDU-CSU-FDP részvételével alakult új koalíciós kormány; 
Svédországban az Olof Palme vezette szocialisták vonultak ki ideiglenesen a kormány- 
zatból; Angliában a toryk vették át a hatalmat. 

A nemzetközi szociáldemokrácia egyúttal egyre keményebben bírálja a tőkés nagyha- 
talmak gazdasági-kereskedelmi-pénzügyi politikáját, a transznacionális tőke viselkedé- 
sét, a katonai-ipari tőke és az egyes tőkéscsoportok érdekeit szem előtt tartó neokonzer- 
vatív-monetarista gazdaságpolitikát, valamint az ezt képviselő nemzetközi pénzügyi 
szervezeteket. A szociáldemokrata kritika érdeme, hogy felhívja a figyelmet — mint ahogy 
erről később részletesebben szó lesz — e politika veszélyeire. Érvelésük azon a felismerésen 
alapul, hogy a konzervatív kormányok restrikciós gazdaságpolitikája képes ugyan a 
recessziót ideiglenesen visszaszorítani, azonban az effajta, befelé kereslet-visszafogáson, 
kifelé protekcionizmuson alapuló gazdaságpolitika hosszú távon több gazdasági-társa- 
dalmi-politikai veszélyt rejt magában, mint amennyi hasznot hoz. 

A nemzetközi szociáldemokrácia értékelése és útkeresése a hetvenes és a nyolcvanas 
években politikai állásfoglalást és szándékokat jelentett, de ezek az elvek nem feltétlenül 
valósultak meg -— s mint az utóbbi évek mutatták -, még a hatalomra kerülés esetén sem. 
Ennek egyik fő oka, hogy az államok költséges és egyre erősödő külpiaci versenye miatt 
nem a jövedelemelosztási egyenlőtlenségek mérséklése és a jóléti társadalom szociális 
feltételeinek biztosítása, hanem a gazdasági hatékonyság kritériuma került a gazdaság- 
politikai és stratégiai döntések középpontjába még azokban az országokban is, ahol a 
szocialisták-szociáldemokraták kerültek ki győztesen a választásokból. 

Kedvezőtlenül alakult azoknak a fejlődő országoknak a helyzete is, amelyeket a 
szociáldemokrata terminológia az egységesítő Dél elnevezéssel illet. A hetvenes években 
kivételt jelentett a fejlődő országok egy csoportja — az olajexportálóké —, amely kartellbe 
tömörülve, addig nem tapasztalt módon és mértékben nyomást tudott gyakorolni a 
fejlett tőkésországokra.? Az előbbiek áru- és működőtőke-felvevőként, míg a nem kő- 


2 1979-ben ismét felszökött a kőolaj és a nyersanyagok ára, ennek egyik következményeként nőtt a kapacitások 
kihasználatlansága. Az NSZK-ban például 1980-ban az ipari kapacitások 86,5 százalékát, 1981-ben pedig már 
csak 78,3 százalékát működtették. 

3 Ezt megelőzően az UNCTAD-konferenciákon (1964. Genf; 1968. Új Delhi; 1972. Santiago de Chile) 
felvetődött egy olyan új nemzetközi kereskedelempolitika szükségessége, amely a fejlődő országok gazdasági 
fejlődését szolgálná. Már az 1968-as konferencián a fejlett tőkésországok megígérték, hogy bruttó nemzeti 

olajexportálók egy jelentős része — a felduzzadt eurodollár-piac működtetésénél — hitelfel- 
vevőként vált egyre fontosabbá a fejlett, föleg az európai országok tőkés körei, kormá- 
nyai és vezető pártjai számára. 

A fejlett tőókésországok értékesítési törekvéseit, működőtőke-kihelyezési szándékait 
azonban a fejlődő országok krónikussá váló strukturális válsága nehezítette, amellett, 
hogy a fejlett tőókésországokban kibontakozó válság terhei jelentős részének áthárítása 
hatványozódva hatott többségükre. A nem kőolajexportáló fejlődő országokra még 
súlyosabban nehezedett a kőolajár növekedéséből származó teher, mint a fejlett tőkésor- 
szágokra. Termelésüket visszaszorította a fejlett ipari államok növekvő protekcionizmu- 
sa miatt megcsappanó kivitelük is. Mindezek s a cserearányok számukra kedvezőtlen 
alakulása éppen a fejlett tőkésországok ból származó importjuk és beruházásaik visszafo- 
gását kényszerítette ki. 

A fejlődő országok helyzete a fejlett tőkés államokban bekövetkezett élénkülés ellenére 
sem javult az évtized végére. Sem az ENSZ akciói, sem a másfajta válságmentesítési 
kísérletek (pl. a monetarista jellegű Brazíliában, Argentínában stb.) nem oldotta meg e 
régiók problémáját. Evtizedünk elejére a fejlett és a fejlődő régiók közötti szakadék 
tovább mélyült. 

Az 1982-es esztendő az adósságválság kirobbanását jelentette a fejlődő országok 
többsége számára. A hetvenes években olcsóbb és tömegesen felvett hitelek és kamataik 
törlesztése, a nyugat-európai exportpiacok beszűkülése s így az exportbevételek csökke- 
nése, a nemzetközi pénzpiacon a kamatlábak drasztikus emelkedése, az amerikai dollár 
drágulása -— hogy csak a kérdés egyik aspektusát emeljük ki — miatt egyre nehezebb teher 
hárult és hárul ma is rájuk. E tények fényében újólag világossá vált, hogy a fejlett 
országok időszakos konjunktúrái nem hozzák szükségszerűen magukkal a fejlődő orszá- 
gok hasonló vagy megközelítő fellendülését, dekonjunktúráik viszont többnyire felerő- 
södve hatnak a harmadik világban. ; 


A nemzetközi szociáldemokrácia törekvései és a harmadik világ 


A hetvenes évek fejleményei meggyőzték az európai szociáldemokráciát arról, hogy a 
nemzetközi munkamegosztás fokozódása a régiók közötti kölcsönös függés növekedésé- 
vel jár. A Szocialista Internacionálé (SZI) arra a következtetésre jutott, hogy amennyiben 
a transznacionális — főleg amerikai — tőke befolyását ellensúlyozni kívánja s a gazdasági 
válságból való kiútkeresésnél alternatívát akar nyújtani, úgy módosítania kell addigi 
Európa-centrikusságát, s nagyobb figyelmet kel! fordítania a fejlődő országokra. 

Az európai szociáldemokrácia e felismerést követően a fejlődő országok között is 
szövetségeseket keresett. A legalapvetőbbet, a túlélés kényszerét, mint Eszak és Dd 
közös érdekét hangsúlyozva kívánta bővíteni híveinek körét. A Szocialista Internacioná- 
kapcsolatok bővítésének egy új iránya is. Rómában 1984 áprilisában tartották meg a 
Szocialista Internacionálé, a Kereszténydemokrata Internacionálé és a Liberális Interna- 
cionálé közötti első hivatalos találkozót, melynek témája éppen Latin-Amerika volt. 

Az SZI Gazdaságpolitikai Bizottságának 1985-ös jelentése a következőképpen fogal- 
maz: , Ha néhány európai ország önállóbb szerepet óhajt játszani a jelenleg a fejlődés 
előtt álló korlátok ledöntésében, akkor nyiltabban kell kiállniuk a sharmadik világs 
mellett és új világgazdasági kapcsolatokat kell kialakítani Észak és Dél között." Majd 


termékük ! százalékát fejlesztési segélyként a fejlődő országoknak adják át. A fejlődő országok szavának azonban 
végül is az 1973 novemberében megszervezett olajbojkott adott súlyt. Az ENSZ a fejlődő országok jogaiért sikra 
szállva dolgozta ki 1974-ben , Az államok gazdasági jogainak és kötelezettségeinek Chartájá-t és inditotta el az új 
világgazdasági rendért folytatott küzdelmet, melynek célja a fejlődő országok alávetettségét okozó régi nemzet- 
közi kapcsolatok megszüntetése" s a , világrend" újjáalakítása. 

folytatja: , Az Európai Közösség Szocialista Pártjainak Szövetsége az 1984-es Európa- 
választásokra készített manifesztumának előszavában három nagyobb kihívást jelölt 
meg: a munkát, a békét és a szabadságot. De egyiket sem lehet elérni egyedül, csupán 
Európán belül. Ez egy világméretű kihívást jelent." (179. és 180. old.) 

Az Európa-centrikusság felhagyásának folyamatát gyorsította az ENSZ és szakosított 
szervezetei, a Római Klub és mások ez irányú tevékenysége — azaz egyfajta , világszemlé- 
let" kialakulása. Erőteljesen hatottak a szociáldemokrata eszmerendszert jelentősen 
befolyásoló olyan személyiségek állásfoglalásai, mint Willy Brandt, Olof Palme és Bruno 
Kreisky. Kétségtelenül megkönnyítette a stratégiamódosítást az SZI pragmatikus szem- 
lélete és a rugalmas reagálást lehetővé tévő szervezeti felépítése is. 

A leglátványosabb haladás, a kapcsolatok kiépítése a viszonylag fejlett politikai 
vinfrastruktúrájú" Latin-Amerikában ment végbe. A latin-amerikai demokratikus moz- 
galmak jelentős része számára az Egyesült Államok stratégiája elfogadhatatlannak 
bizonyult, s a számukra túl radikálisnak tűnő forradalmi úttal szemben az európai 
szociáldemokrácia által képviselt alternatíva látszott kívánatosnak. A szociáldemokrata 
keresleti gazdaságpolitika olyan latin-amerikai hagyományokra is támaszkodhatott, 
amit a térség populista pártjai jövedelemelosztásra koncentráló stratégiájukkal már 
korábban is képviseltek. 

A latin-amerikai pártoknak a Szocialista Internacionáléba történt belépésével (1975- 
ben még csak 7-en, 1985-ben pedig már 18-an voltak) az SZI első regionális bizottságá- 
nak, a Santo Domingó-i székhelyű SICLAC-nak (Socialist International Committee for 
Latin America and Caribbean, 1979.) létrejöttével, valamint az egyes pártok közötti 
bilaterális kapcsolatok szorosabbá válásával erősödött maguknak a latin-amerikaiaknak 
is a befolyása a szervezeten belül. Ez is hozzájárult a szemléleti változás elmélyüléséhez. 
Jó példa erre, hogy az SZI 1986-os kongresszusát Latin-Amerikában (Peruban) tartották 
meg. 

A hetvenes évekig az SZI általában elutasítóan viselkedett a forradalmi-népi mozgal- 
makkal szemben. A nyolcvanas években viszont már támogatásáról biztosította a nicara- 
guai FLN-t, a granadai New Jewel-mozgalmat és a salvadori MNR-t. Ez természetesen 
nem jelenti azt, hogy az SZI vezetőségében és tagpártjai között ne lettek volna nézetelté- 
rések e kérdésekben. Mindezek mellett a nyolcvanas évektől az SZI álláspontja egyértel- 
műbb. A nemzetközi szociáldemokrácia elítéli a Nicaragua elleni amerikai agressziót, az 
ellenforradalmár , kontrák" támogatását. Az SZI világszerte támogatja a diktatúrák 
elleni harcot, ösztönzi és követeli a szabad választásokat, a pártok és a szakszervezetek 
szabad működését, a politikai pluralizmust, a sajtószabadságot, a vegyes gazdálkodást 
és a külpolitikai függetlenséget — mindezt elsősorban békés megoldásokkal, politikai 
úton történő konfliktusfeloldásokkal kívánja elérni. (Talán kevéssé ismert, hogy az SZI 
szerepet játszott az ún. , Contadora-politika" elméleti kidolgozásában és annak gyakor- 
lati érvényesítését is támogatja.) A nyitás tehát elsősorban nemzetközi politikai síkon járt 
eredménnyel, a tényleges áttörés várat magára. 


A Brandt-bizottság 


A 


A Szocialista Internacionálé stratégiai fordulópontja — legalábbis Latin-Amerikát ille- 
tően - egy konkrét rendezvényen, az 1976. május 23-25-i caracasi találkozón vált 
nyilvánvalóvá. A caracasi találkozó egyik fő kezdeményezője az ugyanezen év novembe- 
rében az SZI elnöki tisztébe lépő Willy Brandt volt. A caracasi konferencia záróokmánya 
kijelölte az SZI , harmadik világbeli" stratégiáját. Ennek keretében elutasított mindenne- 
mű diktatúrát, valamint kiállt a politikai és a társadalmi demokrácia, valamint az 
ezeknek alapjául szolgáló gazdasági egyenlőség és szolidaritás mellett. — :" 

1977 elején egy Bostonban elhangzott beszédében McNamara, a Világbank akkori 
elnöke, javaslatot tett a fejlődő és a fejlett országok viszonyának kérdéseit vizsgáló, a 
kormányoktól függetlenül működő Észak-Dél-bizottság létrehozására. Ezt követően, 
1977 szeptemberében egy New York-i sajtókonferencián Willy Brandt kijelentette: kész 
létrehozni egy , nemzetközi fejlesztési témakörökkel foglalkozó független bizottságot", 
amely a már meglevő nemzetközi szervezetek munkáját nem zavarná, s feladatkörébe 
tartoznának a fejlődés beindítását, az abszolút szegénység legyőzését célzó javaslatok, 
valamint az új világgazdasági rend megvalósulásához vezető út meghatározása. 

1980-ban a független Brandt-bizottság -— amelyet azonban személyi összetétele miatt 
sem választhatunk el az SZI-től - kiadta az Észak-Dél-problémakörrel foglalkozó első 
jelentését, a Túlélés programját (North-South: A program for survival, 1980.). Az első 
jelentés megírása után a független bizottság feloszlott, de 1983-ban a bizottság volt tagjai 
- továbbra is foglalkozva az adott témakörrel - közreadták második jelentésüket , Közös 
válság: Eszak-Dél-együttműködés a világméretű fellendülésért" címmel (Common Crisis: 
North-South: Cooperation for World Recovery, 1983.). Ez az írás Észak és Dél közös 
válságára, illetve a válságból való kikerüléshez szükséges együttműködésre összpontosít. 
A harmadik jelentés — 1985 szeptemberében -— már az SZI Gazdaságpolitikai Bizottságá- 
nak égisze alatt jelent meg: ,, Világméretű kihívás: a válságtól az együttműködésig; kimoz- 
dulva az Eszak—Dél-holtpontról" címmel (Global Challange: from Crisis to Cooperation: 
Breaking the North-South Stalemate, 1985.). A harmadik Brandt-Manley-jelentés" az 
enyhülési folyamat megtorpanása, a Kelet és a Nyugat közötti feszültség fokozódása 
miatt az előzőeknél egyértelműbben emeli ki Kelet és Nyugat együttműködésének szük- 
ségességét. 


A Brandt-jelentések főbb kérdéskörei 


A globális biztonság. Már az első jelentés felhívja a figyelmet arra, hogy az Észak és a 
Dél közötti kapcsolatokat lehetőleg politikai eszközökkel kell kimozdítani a holtpontról, 
mégpedig úgy, hogy a fejlett és a fejlődő országok, elismerve egymásrautaltságukat, aktiv 
együttműködésbe kezdjenek. A közös nevező, a legalapvetőbb közös érdek — mondja a 
jelentés — az, hogy , az emberiség fenn akar maradni". , Ez nemcsak a háború és béke 
hagyományos kérdését jelenti, hanem azt is, miképpen lehet a világméretű éhezést, a 
tömeges nyomort, a gazdagok és a szegények életkörülményei közötti vészjósló különb- 
ségeket legyőzni." 

A béke kérdésének tágabb értelmezését fogalmazza meg a dokumentum: a békét nem 
csupán a katonai konfliktusok veszélyeztetik, hanem a tömeges éhinség, a gazdasági 
szerencsétlenség, a természeti katasztrófák, a terrorizmus által keltett káosz is. 

A biztonságnak egy olyan új fogalmára van tehát szükség, amely nem csupán a katonai 
aspektusokat veszi számba. A történelem arra tanított — mondja a jelentés —, hogy a 
háborúk éhínséget okoznak, de az már kevésbé tudatosult, hogy a tömeges szegénység 
is háborúhoz és káoszhoz vezet. , Aki a háborút el akarja kerülni, annak az éhséget is 
fel kell számolnia." (1/16. old.) Ezért hangsúlyozza a szociáldemokrata álláspont a 
leszerelés és a fejlesztés közötti szoros kapcsolatot. 

Az 1983-ban írt második jelentés e posztulátumból kiindulva megállapítja, hogy , az 
utóbbi három év egyik legtragikusabb fejleménye a fegyverkezési kiadások növekedése 
volt". (2/43. old.) Noha az előző jelentés is kiemelte a fegyverkezési kiadásoknak a 


4 Elnöke: M. Manley, volt jamaicai miniszterelnök 
5 A nyolcvanas évek elején a Földön 800 millió ember tengődött abszolút szegénységben, számuk egyre 
növekszik - olvasható az első jelentésben. (1/267. old.) 

. fejlődő országokra kifejtett káros hatását," a második jelentés — ezen túl — arra is 
. rámutatott, hogy hibás az a nézet, amely szerint a fejlett tőkésországokban a hadi 
. kiadások növelése, a hadiipar felfuttatása tartós konjunktúrát hozhat. Utalt arra is, hogy 
. a hadiipari beruházások munkahelyteremtő képessége kisebb, mint a polgárié, inflatori- 
kus hatásuk viszont jóval nagyobb (hiszen csak fogyasztói keresletet teremtenek, de 
. fogyasztási cikkeket nem juttatnak a piacra), emellett súlyosan megterhelik a költségve- 
tést. Az is kedvezőbb és olcsóbb lenne, ha a műszaki haladás nem közvetetten — hadiipari 
áttétellel -—, hanem közvetlenül jutna a polgári termelésbe. 

Az 1985-ben íródott harmadik jelentés, a leszerelés és a fejlesztés összefüggéseit ille- 
tően, nagymértékben támaszkodott Olof Palme leszereléssel és biztonsági kérdésekkel 
foglalkozó Független Bizottságának 1982-ben megjelent Közös biztonság (Common 
Security, 1982.) című jelentésére. A jelentés kiemeli, hogy a fegyverkezési hajsza a 
globális biztonságot és így a túlélés esélyeit gyöngíti; a militarizmus olyan, fejlődést gátló 
tényező, melynek mind globális és hosszú távú, mind rövid távú hatása egyaránt káros. 
Drámaian szól arról, hogy egyre súlyosabbá válik és egyre nagyobb volument ölt a 
harmadik világ militarizmusa 15. Mind ellenőrizhetetlenebbé válik a nukleáris fegyverek 
elterjedése, miután egy sor fejlődő ország képessé vált, illetve válik azok előállítására. 
A nukleáris világégés veszélyét fokozza, hogy ezen potenciálok létrejötte mellett a fejlődő 
országok továbbra is kénytelenek elszenvedni a fejlett tókésországoktól való gazdasági 
függőséget, gyakran politikai repressziót és esetenként katonai intervenciót is. 

Mindezek olyan súlyos, új keletű, közös és világméretekben kezelendő gondok, ame- 
lyek megkövetelik azt, hogy a biztonsági politika ne csak egy esetleges vagy valóságos 
agresszió elleni védelemre terjedjen ki, hanem a katonain túl a szegénység okait felszámo- 
ló gazdasági és szociális politikai stratégia kialakítását is lehetővé tegye. I 

A második jelentésben szereplő , új biztonság" fogalma a fentieken túl magában 
foglalja a biológiai környezet védelmét is, tehát az , új biztonság" fogalmába ökológiai 
szempontok is kerültek. A fejlesztésnek és a leszerelésnek, a fegyverkezési kiadások 
leszorításának és a források fejlesztési célokra történő fordításának, a béke és a biztonság 
kiemelésének gondolata az európai békemozgalommal való jobb együttműködés számára 
kivánta megteremteni a feltételeket. . 

Már az első jelentés rámutatott arra, hogy a hosszú távú biztonság és fejlődés megold- 
hatatlan Kelet-Európa és Kína részvétele nélkül. , Csak a Kelet és a Nyugat közötti 
bizalmatlanság és az egymástól való rettegés visszaszorításával lehet az Észak és Dél 
együttműködésének szilárd és állandó bázisát kialakítani." (1/270. old.) 

Az 1980-as első jelentés nem részletezte külön a szocialista országok feladatait. Gazda- 
ságilag a fejlett Északhoz sorolta őket, és a fejlett tőókésországokéhoz hasonló kötelezett- 
ségeket rótt rájuk. A második jelentés felhívást intézett a Szovjetunió és a kelet-európai 
országok felé, hogy azok játsszanak aktívabb szerepet Észak és Dél viszonyának rendezé- 
sében, a kereskedelemmel, a pénzügyekkel, az energiával, az élelmezéssel kapcsolatos 
nemzetközi vitákban; növeljék a harmadik világ felé irányuló segélyeiket és kereskedel- 
müket. I 

A harmadik jelentés már erőteljesebben aláhúzza, hogy nem csupán Észak és Dél 
viszonyát kell a holtpontról kimozdítani, hanem a Kelet és a Nyugat együttműködését 
is szorgalmazni kell. A világfolyamatok irányításába — mondja a harmadik jelentés — be 
kell vonni a szocialista országokat. , Kívánatos, hogy a Szovjetunió és a kelet-európai 
országok vegyenek részt a világgazdaság jövőjét érintő tárgyalásokon. Az olyan problé- 


6 Azóta sokszor, sok helyütt idézték adatait. Így pl. egynapi katonai kiadás elegendő lenne a WHO malária- 
ellenes programjának fedezésére. 1 tank árából 1000 osztálytermet lehetne létesíteni 30 000 gyermek részére. Egy 
20 millió dollárba kerülő USA-vadászrepülő árából 40 000 falusi gyógyszertárat lehetne felállítani. Az éves 
katonai kiadások fél százalékából fedezni lehetne az alacsony jövedelmű országokban a mezőgazdasági önellátás 
kialakításához szükséges eszközök költségeit. (1/14. old.) 

mák, mint az eladósodás, a strukturális modernizálás, a termelés újjászervezése, a 
kereskedelem, a pénzügy globális megoldásokat igényelnek." (3/192. old.) 

Az európai szociáldemokrácia kiállásával a béke, a leszerelés és a fejlődés ügyéért, 
valamint a globális problémák kezelését szorgalmazó fellépésével erősödhet a nemzetközi 
munkásmozgalom egysége. A kommunista pártok már az 1976-os berlini konferencián 
kinyilvánították együttműködési szándékukat az említett célok elérésének érdekében, 
majd pártkongresszusaik megerősítették ezt. 


Közös válság, közös fellendülés? 


Az első jelentés megírásakor — úgy tűnik — még létezett az az illúzió, hogy elképzelhető 
a szegénység leküzdése, a fejlesztés beindítása a , harmadik világban" Észak és Dél közös 
érdekeire hivatkozva, meggyőzés és politikai döntések útján. Az itt megjelenő, majd a 
további két jelentésben is szereplő , közös" fogalom veszélyes általánosítást szült, s így 
nem tette lehetővé a válságokok tényleges — osztályszempontú - feltárását, és szükségsze- 
rűen elmosta a felelősség kérdését is. Mindez erősen rontotta az elméleti és gyakorlati 
útkeresés hatékonyságát. ; 

Az első dokumentum kiemeli "Észak növekedésének fontosságát a Dél gazdasági 
fejlődésére nézve", mivel , ez a déli termékek számára megnövekedett piaclehetőségeket 
jelent és politikailag nagylelkűbb lépéseket eredményez, elősegíti a Dél iparosításával 
kapcsolatos feszültségek feloldását". (1/67. old.) Aláhúzza azt is, hogy , egyre inkább 
tudatában vagyunk annak, hogy Dél fegyorsuló növekedése Észak népeit szolgálja. Az 
érdekközösség világosan kimutatható az energiagazdálkodás, a kereskedelem, az élelmi- 
szer és a mezőgazdaság, a fejlesztés, a spekulációs pénzügyi manőverek és az infláció 
ellenőrzése, a fejlesztési tervek és programok finanszírozása, a műszaki innovációk, a 
földi és az űr-telekommunikáció kérdéseiben, valamint az olyan giobális problémák terén, 
mint a meg nem újítható és a megújítható nyersanyagok és energiaforrások felhasználá- 
sa, az ökológiai és a környezet; problémák, az óceánok kiaknázása terén stb." (1/20. old.) 

A jelentés szembeszáll azzal a váddal, amely szerint az északi munkahelyeket az olcsó 
déli áruk veszélyeztetnék. , Ez az Észak-Dél kölcsönös gazdasági függőségének eltorzítá- 
sa — állapítja meg a bizottság —. Fordítva is fel kell ugyanis tenni a kérdést — folytatják -, 
mennyi munkahelyet jelent vajon Északnak a Déllel folytatott kereskedelem, az északi 
áruknak a déli piacon való megjelenése?" (1/66. old.) 

Az 1983-as jelentés címe (Közös válság: Észak-Dél-együttműködés a világméretű fellen- 
dülésért) is jelzi, hogy mit tekint a szociáldemokrácia az együttműködés alapjának és 
céljának. A , közös érdek" figyelembevétele helyett — mint ahogy a jelentés megállapítja — 
ennek ignorálása történt meg. Következményei: a közös válság, az 1981—1982-es recesz- 
szió, a tömegessé váló munkanélküliség, a világ pénzügyi rendszerének egyre labilisabbá 
válása, a fejlődő országok adósságválságának kirobbanása, a nemzetközi kereskedelem 
hanyatlása, a kelet-nyugati feszültségek növekedése, a fegyverkezési hajsza kiújulása, a 
politikai válság és a harmadik világban kialakult feszültségek erősödése. 

1985-ben a Világméretű kihívás című jelentés a közös és egyidejű fellendülés szükséges- 
ségét húzza immár alá, miután bebizonyosodott, hogy Észak fellendülése nem hozta 
magával automatikusan a Délét is. A , közös fellendülés" azt jelenti, hogy annak világ- 
méretűnek kell lennie, a gazdaság nemzetköziesedésének mai fokán Észak tartós fellen- 
dülése lehetetlen, ha Dél elnyomorodása fokozódik. (3/65. old.) 

Az európai szociáldemokrácia az évtized elején még elfogadhatónak tartotta a Nem- 
zetközi Valutaalap és a Világbank tevékenységét a fejlődő országok irányába, s ezt 
kiegészítve akart létrehozni egy új, globális pénzügyi intézményt. A kezdődő adósságvál- 
ság leküzdéséhez is megfelelőnek találta a Nemzetközi Valutaalap forrásainak bővítését. 
A Nemzetközi Valutaalappal szembeni kritikája 1985-re — különösen a fejlődő országok- 

ra kényszerített gazdasági modellek miatt — igen élessé vált. A harmadik jelentés már 
határozottan bírálja a sem Délnek, sem Északnak tartós javulást nem hozó, monetarista 
gazdaságpolitikát, amely súlyos feltételekhez köti az egy-három év alatt visszafizetendő 
és az egyensúlyhiány strukturális okait megszüntetni nem képes hiteleket. 

A szociáldemokrata felfogás számára elfogadhatatlan a Nemzetközi Valutaalap azon 
stratégiája, amely a gazdasági növekedést nem a hatékony kereslettel kívánja ösztönözni, 
8 a fejlesztési programokat a szociális célú közkiadások visszafogásával kapcsolja össze. 
Ez is növeli a hátrányos helyzetű tömegek létszámát — mutat rá a harmadik jelentés -, 
s így társadalmi feszültség és a politikai bizonytalanság növekedésének kiváltója. Emiatt 
bővül a monetarista politikát segítő-védő elnyomóapparátus, s így a program végrehaj- 
tása a szabadság kiterjesztése helyett az elnyomás növekedését okozza. 

A Nemzetközi Valutaalap által is követelt piaci szabadságot, a piac szerepét a szociál- 
demokrata gazdaságpolitika mindig elismerte. Emellett azonban szükségesnek tartja a 
piac és a tervezés egyfajta szintézisét is. A piac, a világpiac szabadságának követelése 
- írja a harmadik jelentés — a fejlődő országokat illetően figyelmen kívül hagyja azt, hogy 
a fejlődők vállalatainak esélyei kedvezőtlenebbek, mint a külföldi, fejlett országoké vagy 
a transznacionális vállalatoké. 

A fejlett és a fejlődő országok egyidejű fellendülését szólgálná a szóciáldemokráták 
által a harmadik jelentésben ajánlott keresletorientált fejlesztési stratégia. Ennek alap- 
gondolata az a feltevés, hogy ha a külpiacon egyszerre több ország növeli keresletét, 
akkor egyszerre több ország tud exportálni is. Ezáltal megélénkül a kereskedelem, ez 
ösztönző hatást fejt ki a belgazdaságokra, felgyorsulhat a technológiák átvitele Északról 
Délre. A termelési kapacitások kihasználásának javulásával csökken. az egységnyi ter- 
mékre jutó költség, és az infláció is lelassul. Lehetővé válik a parlagon heverő munkaerő 
jobb kihasználása. Végül az általános fellendülés, a kapacitások bővülése, a beruházások 
növekedése következtében új munkahelyeket létesíthetnek, s ezzel bekövetkezhet a króni- 
kussá vált munkanélküliség enyhítése is. Ez nemcsak a fogyasztói, majd a termelői belső 
kereslet növekedését hozza magával, hanem a kormányok adóbevételeinek megugrását 
is. Ezzel csökkenhetne a költségvetések deficitje, és könnyebben lehetne a jóléti állam 
kiadásait fedezni. 

A kereskedelmi protekcionizmus enyhítésére a második jelentés azt ajánlja, hogy mind- 
egyik fejlett országban szüntessék meg a fejlődő államokkal szembeni behozatali megkö- 
téséket. Síkraszáll amellett is, hogy a fejlődő országoknak az exportból származó periódi- 
kus veszteségeit kompenzálják. .A harmadik jelentés kiemeli a nemzetközi kereskedelmi 
rendszer újjáalakításának szükségességét. Aláhúzza azt is, hogy a világ forrásainak 
újraelosztásához létre kell hozni a hatékonyan működő multilaterális intézmények egy 
valóban globális rendszerét, egy új Bretton Woods-i egyezményt. 

A közös érdek alapján a fejlődő országok fejlesztési programjainak finanszírozásához 
a fejlett országoknak is hozzá kell járulniuk: , Elismerjük, hogy a szegénység megszünte- 
tése a fejlett országokból jelentős forrástranszfert igényel" — említi az első jelentés. (1/ 271. 
old.) 

Szükség van a fejlesztés finanszírozásának egy új megközelítésére is — olvasható 
ugyanitt. Eszerint kétszeresére kellene emelni a jelenlegi 20 milliárd dolláros éves hivata- 
los fejlesztési segélyt, újabb jelentős, fejlesztési kölcsönöket kellene nyújtani, növelni az 
importfinanszírozást. A fejlesztési alapokhoz - a legszegényebbeken kívül — valamennyi 
országnak egyfajta világadóval kellene hozzájárulnia, mégpedig nemzeti jövedelmének 
megfelelő arányban. (Ez a fejlett országok nemzeti jövedelmének 0,7 százaléka lenne, 
amely 2000-ig az 1 százalékot is elérhetné. Ezenkívül, a fejlesztési alapok gyarapítása 
érdekében, adót kellene kivetni a nemzetközi kereskedelemre, a katonai kiadásokra és 
a fegyverexportra, valamint a világ , közös" tulajdonaira, így pl. a tengerfenék ásvány- 
kincseiből származó bevételek egy részére is igényt lehetne tartani. A Világbanknak és 
a Regionális Fejlesztési Banknak növelnie kellene a hitelezői kapacitást, megváltoztatni 

a hitelező és a hitelt felvevők közötti kapcsolatot és tárgyalási módot, speciális beruházá- 
si terveket kellene készíteni. A fejlődő országokban a finanszírozásnak ki kell terjednie 
a szegénységet enyhítő programokra, az élelmiszer-termelés növelésére; az energia- és 
ásványkincsek feltárására és kiaknázására; az exportárak és -bevételek stabilizálására és 
a hazai feldolgozóipar fejlesztésére. (1/290. old.) 

A második jelentés is kitért arra, hogy öt éven belül el kell érni a GDP-k 0,7 százaléká- 
nak a Hivatalos Fejlesztési Alapba való befizetését, valamint kívánatosnak tartotta azt, 
hogy 1985-re reálértékben növeljék kétszeresére a legszegényebb országoknak nyújtott, 
bilaterális és multilaterális csatornákon keresztül érkező segélyt, s emeljék ezek haté- 
konyságát az eddiginél jobb koordinálással. (2/154. old.) 

A gazdasági és társadalmi reformok megvalósításához az egyes fejlődő országokon 
belül 15 szükség van a termelői források és jövedelmek újraelosztására. A munkanélküli- 
ség csökkentése céljából segíteni kell a kisvállalkozásokat, s ösztönözni a hazai műszaki- 
tudományos bázis létrehozását is. 

Már. az első jelentés felveti a Dél-Dél-együttműködés fontosságát és a regionális 
integrációk adta lehetőségek kihasználásának szükségességét is, valamint az egymás 
közötti hitelkonstrukciók és preferenciális kereskedelem kialakítását. 

Az 1983-as jelentés erőteljesen sürgeti a , Harmadik Világ Titkárságának" létrehozá- 
sát, mivel ,,... a fejlődő országok nem rendelkeznek megfelelő háttérrel a technikai és 
elemző munkánál, nem áll rendelkezésükre megfelelő statisztikai apparátus és nehézsé- 
gekbe ütköznek a tárgyalásra kerülő — érdekeiknek és politikai céljaiknak megfelelő - 
különféle ajánlatok kidolgozásánál". (2/145. old.) A harmadik jelentés aláhúzza, hogy 
a Dél-Dél regionális együttműködés elvi alapja egyre inkább a kollektív gazdasági 
biztonság kett. (3/182. old.) Ugyanakkor figyelmeztet arra, hogy a magas szintű gazdasági 
szuverenitás csak hatékony politikai demokráciában jöhet létre. (3/152. old.) 


- 


A hetvenes évektől fokozott mértékben kerültek a nemzetközi szociáldemokrácia figyel- 
mének középpontjába a globális, a világ egészét felölelő problémák. Sajátos módon, 
éppen Európa-centrikussága megszűntével válhatott a Szocialista Internacionálé az 
európai érdekek egyik szószólójává. Összegzésképpen megállapíthatjuk, hogy a Brandt- 
bizottság javaslatai a szociáldemokrácia hagyományos értékrendjén alapulnak. Jelenté- 
seik, javaslataik csupán ajánló jellegűek, s megvalósításuk kemény ellenállásba vagy 
esetenként érdektelenségbe ütközött. (Például: a Közös Fejlesztési Alapba még a leggaz- 
dagabb országok befizetései sem érték el, illetve haladták meg bruttó nemzeti termékük 
0,4 százalékát.) A Brandt-bizottság a fejlődés fő akadályát mégis abban látja, hogy 
mindeddig nem sikerült kialakítani , a közös jóléten alapuló szolidaritás szellemét", s 
ennek hiányában e súlyos problémák : megoldásához közelebb vivő, politikai döntéseken 
alapuló világméretű konszenzust. 


Borbély Szilvia 

Tóth András: A fiatalok útja a párthoz -——-—----—--—-—--—-—— 


ESZMECSERE 


Költségvetési politika — vállalati gazdálkodás. Kerekasztal-beszélgetés a szer- 
kesztőségben———-—-—-—- 
A megújulás kongresszusa. (Szerkesztőségi beszélgetés az SZKP XXVII. kong- 
resszusáról) -—----- 
Hozzászólások Ágoston Mihálynak az 1985. októberi számban kö- 
zölt Önismeretünk és e technikai műveltség című cikkéhez. (A vi- 
ta korábbi írásai az 1985. októberi-novemberi számokban jelentek meg.) 
Kiss István: Szintézis útján a megoldáshoz (Hozzászólás Ágoston Mihály 
cikkéhez) ——-—-—-- 
Ifj. Marosán György: Az emberi tényező és fejlődésünk esélyei (Egy vita 
összefoglalója) ———-—--—-- 

NEMZETKÖZI SZEMLE (Nemzetközi témák) 


Borbély Szilvia: Az , Észak-Dél"-párbeszéd a Brandt-jelentések tükrében 
Elek János: A genfi csúcs: egy hosszú út első lépése ————— — - — - 
Köves Tibor: Pillantás az ,Atlanti-hídra" (Az Egyesült Államok és Nyugat- 

Európa) -——-——-—---- 
Munkácsy Gyula, Puskás Ádám: Gazdasági kérdések három pártkong- 

resszuson ———-—- 
Palánkai Tibor: A világgazdasági alkalmazkodás tendenciái a fejlett tőkésor- 


szágokban ————-—-- I 


Simó Endre: Kongresszus után — új utakon az Olasz Kommunista Párt - - 
Szabó Máté: A Zöldek és az új társadalmi mozgalmak a fejlett tőókésorszá- 

gokban —-—------ 6 
Szerb István: Kína a változások útján —————-——-——-—- 
Szönyi Péter: A KGST programja a tudományos-műszaki haladás gyorsí- 

TÁSÁTAT se Srieő ezek el ÉRÉSE José Lot ütsz 6eÓ KE vizén B Teás A [vi vázát let lztl ely tant eégt VÁGÓ 
Szűcs Ferenc: Korszakváltás küszöbén a hadügyben? -——-——-—- 
Szűrös Mátyás: Válaszút előtt — — — — - — - tési MÉR ÜSS Ésa JÉN ÉR 


Vajda Péter: Genf, Reykjavíik és a folytatás —————-——-—-——--— - . 


Az SZKP XXXVII. kongresszusáról: 


Óvári Miklós: Felelősséggel a holnapért (Gondolatok az SZKP XXVII. kong- 


resszusáról) -——------ 
Zalai István: Alkotó légkör, energikus tettek (Az SZKP XXVII. kongresszusa 
után) —-—--- sz 
A megújulás kongresszusa (Szerkesztőségi Keggbkskib az SZKP XXVII. kong- 
resszusáról) -—-—---- 

A koron göláltstk emberhez méltatlan. Beszélgetés Ancseli Évával (MH. Varró 
zsa) -———-—-—- 

Az értelem felsőbbrendűsége. Beszélgetés Adám Györggyel (Bede Rita) 
Helyettünk senki sem gondolkodik. Beszélgetés Németh G. Bélával (Lend- 
vai L. FerencYy— ———-—-—-——-— 

A tudomány csak párbeszéden keresztül fejlődhet. Beszélgetés Ferge Zsu- 
zsával (Forgács Imre) ———-—--—-—-— 

A hittől a meggyőződésig. Beszélgetés Sándory Mihállyal (ifj. Marosán 
GYOROYI ső sző SE e KSÉGES VSE ES ZER JN EC IE EEKESSÉBE Hgt EHE 
Nem kell szégyenkezni a világ előtt. Beszélgetés Alföldi Lajossal (HM. Varró 
Rózsa) -————-—--—-- 

A reális történelmi tudat a hazaszeretet hordozója. Beszélgetés Ormos Má- 
riával (Bede Rita) ———-—---------- 

A jogot a valósággal együtt kell felfedeznünk. Beszélgetés Király Tiborral 
(GÖnczöl Kataliny  —-——-—--—-—- 

Az újszerű emberi viszonyok Ígérete. Beszélgetés Pataki Ferenccel (Hor- 
váth György) -——-—------ 
ismernünk kell azt, ami van, ha mást akarunk helyette. Beszélgetés Erdős 
Péterrel (Szegő Szilvia) ———-—-—------—-—- 

A gazdasági és társadalmi folyamatokat együtt kell mérlegelnünk. Beszélgetés 


Huszár Istvánnal (Forgács imre) ———---———-— 


POLITIKA, TUDAT, MAGATARTÁS 


Ancsel Éva: Az ember autonómiája és felelőssége — — - — — — — — — — - 
Fodor Gábor: A pártközvélemény a pártdemokrácia intézménye — — — - - 
Margócsy József: A lokálpatriotizmus. Megközelítések hét tételben — — -— 

Forgács Imre: Az egyesült államokbeli neokonzervativizmus természet- 

rajzához ———--—- 
Grétsy László, Szabó Iván: Anyanyelvünk és a számítógép — — — - - - 
Láng Istvén, Kralovánszky U. Pál: A biotechnológia jövője — — — — - - 
Lukács József: Marxizmusról és vallásosságról párbeszéd közben - — — - 


ÉVFORDULÖ 


Pintér István: Egy életút a történelem viharaiban. Bajcsy-Zsilinszky Endre 
(1886-19444)——-——--——- 
$Strassenreliter Erzsébet: , Végig menni a megkoreett útoni" Az MKP III. 
kongresszusára emlékezve ——-—-——-—-—- 


Kun Bóla születésének 100. évfordulójára: 

Kun Béla születésének centenáriumára ————-—-—-—- 

Kun Bélától — Kun Béláról. Eddig meg nem jelent Írások és beszédek (Közre- 
adja: Milei György) -—-----—- 

Deme Péter: Nemzetközi tudományos emlékülés Kun Béláról — — — — — - 

Képmelléklet Kun Béláról ———-—-—-—-— 


EGY LETÜNT KORSZAKRÓL - A Horthy-rendszer értékeléséhez 


L. Nagy Zsuzsa: Az 1920. évi magyar békeszerződés — — — — — — — — — - 
Gergely Jenő: A .keresztény-nemzeti" ideológia (1919-1944) - - — - - 
$ipos Péter: Az ipari munkásság gazdasági harcai ——————- -— - - 
Gunst Péter: Szegényparasztság, agrárproletariátus Magyarországon 

(1919-1949)——-—-—-——— 
Borsányi György: Az értelmiség helye a magyar társadalomban - - - - - 
Szabó Ágnes: A magyar kommunista párt az illegalitás szorításában - - - 
$ipos Péter: A legális munkásmozgalom a Horthy-rendszerben — —- — - - 
T. Kiss Tamás: Oktatáspolitika a Horthy-rendszerben. (Kiebelsberg Kunó és 

Hóman Bálint miniszteri tevékenységének tükrében) ————- — —- - - - 
Tilkovszky Loránt: A kormányzat szélsőjobboldali ellenzéke az ellenforra- 

dalmi Magyarországon —------ 
Pintér István: A nemzetiségi politika Magyarországon a két világháború 

között ————-—-—- 
Dombrády Lóránd: Horthy Miklós .a legfelső hadúr" —-——----- - 

FÖRUM 


Kiss Dezső: Mennyibe kerülnek a Maxwell-egyenletek? —-—-—-—---- 
Orolin Zsuzsa: A nők rugalmas foglalkoztatásáról. Megjegyzések egy élet- 

módvizsgálat kapcsán ———-—-—--- 
Osman Péter: Megjegyzések a K t F-eredmények értékesítéséhez — —-— - 

ISKOLA ÉS TÁRSADALOM 


Fodor Péter: Művelődési érdekek és lehetőségek (Az általános művelődési 

központok hivatásay)—————-—-- 
Gazsó Ferenc: A törvény és az iskola valósága ——-——————-—--— 
Nagy Endre: A szakmunkásképzés elhúzódó gondjai ————---—-- 
$tark Antai: A közoktatásról — a VII. ötéves terv küszöbén — - - -- a 


VI 


Szám Oka 


12 
11 


MOR N6 


BOWGLO 


55 
14 


87 


51 
70 


101 


76 
18 


KULTURÁLIS ÉLETÜNKBÖL 


Bereczky Loránd: Szükség van-e múzeumra? (Magyar Nemzeti Galéria) 
(Fülep Ferenc] : A történelmi rang kötelez (Magyar Nemzeti Múzeum) -— - 
Hoffmann Tamás: A hétköznapok kultúrájának gyűjteménye (Néprajzi Mú- 
zeum) ———-—- 
iKCiss Jenő: Hagyományos és új szellem szolgáltatások (Fővárosi Szabó Ervin 
Könyvtár) -—----- 
Lendvai Ildikó: Közönség és művészöt -——- 
Mary György: .A műveltség nem ünneplő ruha..." (Művelődés Csongrád 
megyébeny ——-—-- 
Rózsa Gyula: Jelenünk szolgálatában (Iparművészeti Múzeum) — - - - - 
Szikossy Ferenc: Történelemőrzés (Magyar Munkásmozgalmi Múzeum) 
Vadas József: Mai magyar grafika - egy új nemzedék körvonalai — — - - 
Dr. Varga János: A jó ügy csendes szolgálatában (Magyar Országos Le- 
véltár) ———-—--- 


KONZULTÁCIÓ 


Csepeli György: Az előítéletekről —————-—-—-—-—-—-—--- 
Déri Erzsébet: Dél-Afrika: szankciók és realitások — ——— — —- —— — - - 
Major László: Euróka — kérdőjelekkel ————-——-—-—-—--—-—- 
Major László: Program az ezredfordulóig -———----------- tt 
Petschnig Mária: Jövedelemdifferenciák és megtakarítások — — — - - - - 
Róbert Péter: A társadalmi tények mérhetősége —————-—-—--- - - 


KRITIKA 


Bede Rita: Háttal Európának? (Frantz Fanon: A föld rabjai) — - — - - - - 
P. Szűcs Juilanna: Társadalom, művészet, érték (Gondolatok a Szombat- 
helyi Képtár állandó kiállításáról) ———-—-—-—-—- tt 


KÖNYVEKRŐL 


Kun Béla a kortársak szemével (Erényi Tibor) ———-—--—--—-—--- 
Magyarország a XX. században (Kende János) ---—-—-------- 
A SZÍT 1945-1950 (Gál Lajos) --—-—--—-—--—--—- 
Agárdi Péter: Korok, arcok, irányok. Művészet és közösség (Wéber Antai) 
Braudel, Fernand: Anyagi kultúra, gazdaság és kapitalizmus. XV-XVIII. század 
(Vekerdi László) ————-------- 
Dombrády Lóránd: Hadsereg és politika Magyarországon 1938-1944 
(M. Szabó Miklós) -——-—-——-—-—--—- 
Hámori Balázs: A szocialista gazdaság elmélete (Márkus Péter) — — - - - 
Hanák Péter: Jászi Oszkár dunai patriotizmusa (Takács Péter) — - — - - 
izsák Lajos: A Keresztény Demokrata Néppárt és a Demokrata Néppárt 
1944-1949 (Föglein Gizella) ——-—-—--——-—--—-—— 
Kádár János: A szocializmus megújulása Magyarországon (Boldizsár iván) 
Mumford, Lewis: A város a történelemben (Meggyesi Tamás) - - - - - 
Nagybaczoni Nagy Vilmos: Végzetes esztendők 1938-1945 (Tóth Sándor) 
Nemes Dezső: Kun Béla politikai életútjáról (Pintér István) — — —- — - - - 
Németh Károly: Párt, társadalom, politika (Petrovszki István) — — -— - - 
Nyerges János: Zöld posztós csatatér (Szakács István) ———-——-- - 
Szabó Bálint: . Az ötvenes évek" (Izsák Lajos) -——--——---—--—--- 
Szerényi Sándor: Érdemes volt! (Tóth Pál Péter) ——-—----- - - 
Tilkovszky Loránt: A szociáldemokrata párt és a nemzetiségi kérdés Magyaror- 
szágon 1919-1945 (Tokody Gyula) ———-—-—-—--—--—-- 
Westergaard, John-Resler, Henrietta: Osztály egy kapitalista társadalomban 
(Budavári László) ——-—-—-—-—-——— 

Bálint Endre 1:87 
Bálint ildikó 8-9-1 42 
Balogh László 8-9-ifi 
Barabás Márton 8-9:148 
Baráth Hajnali 10-i 
Barcsay Jenő 7:20 
Barnáth Aurél 1:40 
Bár Rudolf 8-9:16 
Bódy Irén 6:75 
Bortnyik Sándor 1:66 
Czinke Ferenc 19: 
Csikós Miklós 8-9:93 
Csohány Kálmán 11.52 
Derkovits Gyula 1:III, 5:10 
Dési Huber István 7: 
novszky Endre 7:42 
Egry József 10-i 
Ezüst György 4:60 
Farkas Aladár 2:24 
Feledy Gyula 4:I, 7:60, 11-71 
Ferenczy Noémi 1:47 
Fülöp Erzsébet 3:II, 6:13 
Gyimesy Ildikó 8—-9:110 
Herczegh Kiára 2:24 
Hézső Ferenc 3.94 
Hincz Gyula 5:II, 5:III, 7:83 
Kalló Viktor 12:31 
Kassák Lajos 1:77 
Kiss György 12-I 
Kmetty János 6:I1, 8—9:1 

ifj. Koffán Károly 4:33 
Kohán György 12:20, 12:63 
Kondor Béla 5:90, 7:I 
Kö Pál 6:86, 12:78 
Kurucz D. Istvén 3:12 ) 
M. Kiss József 10:23, 10:39 : 
Mattioni Eszter 10:100, 10:104 
Maurer Dóra 11:42 
Mazsaroff Miklós 7:94 
Máté István 2:80 
Mészáros László 1:1i 
Miadonyiczky Béla 7:91 f 
Németh József 6:29, 6:63 
Nikmond Beáta 3:32 
Novotny E. Róbert 8-9:42 
Olcsai Kise Zoltán 2:24, 2:116 
Pásztor Gábor 4:71 
Pór Bertalan 2:40 
Raszler Károly 6:41, 7:46, 7:48, 11-II 
Reich Károly 12-1Ii ; ; 
Remsey Fióra 8-9:15, 12:91 
Szabó Zoltán 6:82 I 
Szabolcs Péter 10:84 

I Ágnes 4:27 
Szalay Ferenc 8-9:67 

sz Jenő 4:100, 12:42 

Tassy Klára 10.96 


Uitz Béla 3-II 

Vigh Tamás 4:17 : 
Vilt Tibor 6:11I, 6:35, 6:96 

Zala Tibor 4-Ii 

